
Petre Semen două volume de studii colective: Credința și mărturisirea ei, 
Ed. Doxologia a Mitropoliei Moldovei și Bucovinei, Iași, 2010 şi Părinţii 
Capadocieni, Ed. Fundaţiei Academice „Axis, laşi, 2009. 

A publicat peste 70 de studii în volume colective și în următoarele 

Cuvânt înainte 


Scrierile Sfinţilor Părinţi constituie, după şi împreună cu Sfânta Scriptură, norma 
şi frumuseţea credinţei creștine, care a rodit de-a lungul veacurilor prin graiul, penelul 
şi mai ales viaţa aleşilor lui Dumnezeu. Călăuziţi de Duhul Sfânt, Părinţii Bisericii au 
devenit, la rândul lor, îndrumători luminoși către împărăţia lui Dumnezeu. Cuvintele 
lor sunt aluatul care dospește toată frământătura, comoara ascunsă în țarină, adevăruri 
netrecătoare şi mereu actuale din tezaurul Duhului (cf. Matei 13, 33, 44, 52). 

Lucrarea de față este pentru cititori o călăuză practică spre o mai bună cunoaștere, 
înţelegere și aprofundare a gândirii patristice. Ea nu se vrea exhaustivă, acest lucru fiind 
dificil de realizat, deoarece literatura patristică însumează omilii, tâlcuiri şi comentarii, 
scrieri dogmatice, morale și ascetice care nu pot fi cuprinse într-o antologie sau enci- 
clopedie. Nici Sfinţii Părinți nu și-au propus să dezvolte manuale sau tratate de Teologie 
Dogmatică, Morală sau de Ascetică și Mistică. De aceea, cele consemnate aici sunt texte 
alese tematic şi rânduite alfabetic pentru a ilustra marile teme ale gândirii patristice şi 
a fi de folos celor ce află în ea izvor de lumină pentru întărirea credinţei şi îmbogățirea 
vieţii spirituale în comuniune de gândire şi simţire spirituală cu aceşti mari dascăli sau 
învăţători ai noştri. Culegerea de față nu trebuie înţeleasă ca o substituire a textului inte- 
gral patristic, ci este un mod practic de cunoaştere a învățăturii Sfinţilor Părinţi şi mai 
ales de lămurire a unor importante aspecte ale credinței. Antologia aceasta poate incita 
pe cititori la contactul direct cu scrierile patristice, pentru o mai bună înţelegere a con- 
textului din care au fost extrase temele respective. 

Lectura acestei cărţi, care necesită un anume efort intelectual şi atenţie sporită, nu 
trebuie făcută fugitiv, ci meditativ, nu folosind textele doar spre informare intelectuală, 
ci şi spre formare spirituală, care permite o comunicare și o comuniune cu Sfinţii Părinţi 
prezenţi deodată în scrierile lor, în ceruri și în viaţa Bisericii lui Hristos, Cel care este 
minunat întru sfinţii Lui (Psalmii 67, 36). Literatura patristică este un pisc al frumuseţii 
teologice care se imprimă în sufletele tuturor celor ce o îndrăgesc și pe care le coduce 
spre frumuseţea inefabilă a comuniunii omului cu Dumnezeu. 

Sfântul loan Gură de Aur ne învaţă că, dacă vrem să cinstim pe sfinţi, trebuie să le 
imităm viaţa și învăţătura. Cuvintele sfinților ne apropie prin credință de cei care le-au 
rostit sau scris şi devin mijlocitoare către sfinţi. Prin scrierile lor primim ajutor de la 
Dumnezeu Care este prezent în sfinţii Săi, prin harul Sfântului Duh. 

Această antologie patristică tipărită în patru volume utilizează Colecţia Părinţi și 
Scriitori Bisericeşti, cea mai vastă colecţie de scrieri patristice apărute la noi, lucrare înce- 
pută în anul 1979 din inițiativa şi cu binecuvântarea vrednicului de pomenire Patriarh 
Iustin Moisescu (1977-1986) şi continuată până azi prin concertarea eforturilor celor 

mai însemnați teologi şi traducători români, preoți şi mireni. De mare însemnătate sunt 
şi notele explicative ale traducătorilor cărţilor patristice, mai ales cele ale vrednicului de 
pomenire Părinte Dumitru Stăniloae, care, dacă ar fi reunite, ele însele ar putea constitui 
adevărate tratate dogmatice pline de hrană duhovnicească. 

Binecuvântăm această culegere de texte patristice şi o recomandăm ca fiind de mare 
folos duhovnicesc tuturor iubitorilor de cultură şi frumuseţe duhovnicească. În acelaşi 
timp, felicităm pe autor pentru pasiunea şi efortul său de-a pune în valoare imensa bogă- 
ție şi actualitate a scrierilor patristice. 


+ DANIEL 
Patriarhul Bisericii Ortodoxe Române 


ABREVIERI 


PSB = colecţia Părinţi și Scriitori bisericeşti, Ed. Institutului Biblic şi de Misiune al 
Bisericii Ortodoxe Române (IBMBOR), Bucureşti, 1979-2009; 

PG = colecţia abatelui Jean-Paul Migne (editor), Series graeca, Paris, 1857-1866; 

PL = colecţia abatelui J.P. Migne, Series latina, Paris, 1862-1865; 

IBMBOR = Institutul Biblic şi de Misiune al Bisericii Ortodoxe Române; 

IBMO = Institutul Biblic şi de Misiune Ortodoxă. 


LISTA CĂRŢILOR UTILIZATE LA ALCĂTUIREA ANTOLOGIEI 


La selecţia tematică a citatelor Părinților și Sriitorilor bisericești, s-au folosit urmă- 
toarele ediţii ale colecției Părinți și Scriitori bisericeşti, apărute la Editura Institutului 
Biblic şi de Misiune al Bisericii Ortodoxe Române din București, cu binecuvântarea 
Preafericitului Patriarh Iustin şi a Preafericitului Patriarh Teoctist: 

Vol. I - Scrierile Părinților Apostolici, traducere, note şi indici de Preot dr. Dumitru 
Fecioru, 1995; 

Vol. II — Apologeţi de limbă greacă, traducere, introducere, note şi indici de Pr. prof. 
dr. Teodor Bodogae, Pr. prof. dr. Olimp Căciulă, Pr. prof. dr. Dumitru Fecioru, 1997; 

Vol. III - Apologeţi de limbă latină, traducere de Prof. Nicolae Chiţescu, Eliodor 
Constantinescu, Paul Papadopol și Prof. David Popescu, introducere, note şi indici de 
Prof. Nicolae Chiţescu, 1981; 

Vol. IV — CLEMENT ALEXANDRINUL, Scrieri (Partea întâi), traducere, introducere, 
note şi indici de Pr. D. Fecioru, 1982; 

Vol. V — CLEMENT ALEXANDRINUL, Scrieri (Partea a doua). Stromatele, traducere, 
cuvânt înainte, note şi indici de Pr. D. Fecioru, 1982; 

Vol. VI — ORIGEN, Scrieri alese (Partea întâi). Din lucrările exegetice la Vechiul Tes- 
tament, traducere de Pr. prof. Teodor Bodogae, Pr. prof. Nicolae Neaga şi Zorica Laţcu, 
studiu introductiv şi note de Pr. prof. T. Bodogae, 1981; 

Vol. VII - ORIGEN, Scrieri alese (Partea a doua). Exegeze la Noul Testament. 
Despre rugăciune. Filocalia, traducere de Pr. prof. T. Bodogae, Pr. prof. N. Neaga și Zori- 
ca Laţcu, studiu introductiv şi note de Pr. prof. T. Bodogae, 1981; 

Vol. VIII - ORIGEN, Scrieri alese (Partea a treia). Peri Arhon (Despre principii), stu- 
diu introductiv, traducere, note de Pr. prof. T. Bodogae, Convorbiri cu Heraclide, studiu 

introductiv, traducere, note de Pr. prof. T. Bodogae, Exortaţie la martiriu, traducere de 
Pr. prof. C-tin Galeriu, studiu introductiv și note de Pr. prof. T. Bodogae, 1982. 

Vol. IX — ORIGEN, Scrieri alese (Partea a patra). Contra lui Celsus, studiu introduc- 
tiv, traducere şi note de Pr. prof. T. Bodogae, 1984; 

Vol. X — Sfântul GRIGORIE TAUMATURGUL şi METODIU DE OLIMP, Scrieri, studiu 
introductiv, traducere, note şi indici de Pr. prof. C-tin Corniţescu, 1984; 

Vol. XI — Actele Martirice, studiu introductiv, traducere şi note de Pr. prof. dr. loan 
Rămureanu, 1997; 

Vol. XII — Sfântul VAsie CEL MARE, Scrieri. Despre Sfântul Duh. Corespondenţă 
(Epistole), traducere, introducere, note şi indici de Pr. prof. C-tin Corniţescu şi Pr. prof. 
T. Bodogae, 1988; 

Vol. XIII - EuseBIU DE CEZAREEA, Scrieri (Partea întâi). Istoria bisericească. Marti- 
rii din Palestina, traducere, studiu, note şi comentarii de Pr. prof. T. Bodogae, 1987; 

Vol. XIV - EUSEBIU DE CEZAREEA, Scrieri (Partea a doua). Viața lui Constantin cel 
Mare, studiu introductiv de Prof. dr. Emilian Popescu, traducere și note de Radu Ale- 
xandrescu, 1991; 

Vol. XV - Sfântul ATANASIE CEL MARE, Scrieri (Partea întâi). Cuvânt împotriva 
elinilor. Cuvânt despre Întruparea Cuvântului. Trei cuvinte împotriva arienilor, traducere 
din greceşte, introducere şi note de Pr. prof. Dumitru Stăniloae, 1987; 

Vol. XVI - Sfântul ATANASIE CEL MARE, Scrieri (Partea a doua). Epistole. Viaţa 
Cuviosului Părintelui nostru Antonie, traducere din grecește, introducere și note de 
Pr. prof. D. Stăniloae, 1988; 

Vol. XVII — Sfântul VAsiLE CEL MARE, Scrieri (Partea întâi). Omilii la Hexaeme- 
ron. Omilii la Psalmi. Omilii şi Cuvântări, traducere, introducere, note şi indici de 
Pr. D. Fecioru, 1986; 

Vol. XVIII - Sfântul VAsILE CEL MARE, Scrieri (Partea a doua). Asceticele, traducere, 
introducere, indici şi note de Prof. lorgu D. Ivan, 1989; 

Vol. XXI - Sfântul IloAN GURĂ DE AUR, Scrieri (Partea întâi). Omilii la Facere (1), 
traducere, introducere, indici și note de Pr. D. Fecioru, 1987; 

Vol. XXII - Sfântul IOAN GURĂ DE AUR, Scrieri (Partea a doua). Omilii la Facere (11), 
traducere, introducere, indici și note de Pr. D. Fecioru, 1989; 

Vol. XXIII - Sfântul IOAN GURĂ DE AUR, Scrieri (Partea a treia). Omilii la Matei, 
traducere, introducere, indici și note de Pr. D. Fecioru, 1994; 

Vol. XXIX - Sfântul GRIGORIE DE Nyssa, Scrieri (Partea întâi), traducere de 
Pr. prof. D. Stăniloae şi Pr. loan Buga, note de Pr. prof. D. Stăniloae, indici de Pr. |. Buga, 
1982; 

Vol. XXX - Sfântul GRIGORIE DE Nyssa, Scrieri (Partea a doua). Scrieri exegetice, 
dogmatico-polemice și morale, traducere şi note de Pr. prof. T. Bodogae, 1998; 

Vol. XXXIV - Sfântul MACARIE EGIPTEANUL, Omilii duhovnicești, traducere 
Pr. prof. dr. C-tin Corniţescu, introducere, indici și note de Prof. N. Chiţescu, 1992; 

Vol. XXXVIII - Sfântul CHIRIL AL ALEXANDRIEI, Scrieri (Partea întâi). Închinarea 
și slujirea în Duh şi Adevăr, traducere, introducere şi note de Pr. prof. D. Stăniloae, 1991; 

Vol. XXXIX - Sfântul CHIRIL AL ALEXANDRIEI, Scrieri (Partea a doua). Glafire, tra- 
ducere din grecește, introducere şi note de Pr. prof. dr. D. Stăniloae, 1992; 

Vol. XL - Sfântul CHIRIL AL ALEXANDRIEI, Scrieri (Partea a treia). Despre Sfânta 
Treime, traducere, introducere şi note de Pr. prof. D. Stăniloae, 1994; 

Vol. XLI - Sfântul CHIRIL AL ALEXANDRIEI, Scrieri (Partea a patra). Comentariu la 
Evanghelia Sfântului loan, traducere, introducere şi note de Pr. prof. D. Stăniloae, 2000; 

Vol. XLIV - TEODORET AL CIRULUI, Scrieri. Istoria Bisericească, traducere de 
Pr. prof. Vasile Sibiescu, 1995; 

Vol. LII - Sfântul AMBROZIE AL MILANULUI, Scrieri (Partea întâi). Tâlcu- 
iri la Sfânta Scriptură, traducere de Pr. prof. T. Bodogae, Pr. prof. Nicolae Neaga și 
Prof. Maria Hetco, 2007; 

Vol. LIII - Sfântul AMBROZIE AL MILANULUI, Scrieri (Partea a doua). Despre 
Sfintele Taine (traducere, introducere și note de Pr. prof. Ene Branişte), Scrisori (tradu- 
cere şi note de Prof. David Popescu), Imnuri (traducere şi introducere de Lector Dan 
Negrescu), 1994; 

Vol. LVII - Sfântul IoAN CASIAN, Scrieri alese. Așezămintele mănăstirești și 
Convorbiri duhovniceşti, traducere de Prof. Vasile Cojocaru și Prof. David Popescu, pre- 
faţa, studiu introductiv şi note de Prof. Nicolae Chiţescu, 1990; 

Vol. LXIV - Fericitul AUGUSTIN, Confessiones (Mărturisiri), traducere şi indici de 
Prof. Nicolae Barbu, introducere și note de Pr. prof. loan Rămureanu, 1985; 

Vol. LXXII - BOETHIUS și SALVIANUS, Scrieri. Articole teologice și mângâierile filo- 
sofiei. Despre Guvernarea lui Dumnezeu, traducere, note şi comentarii de Prof. David 
Popescu, 1993; 

Vol. LXXV - CasropoR, Scrieri. Istoria Bisericească tripartită, traducere de Liana şi 
Anca Manolache, introducere şi note de Pr. prof. Ştefan Alexe, 1998; 

Vol. LXXX - Sfântul Maxim MĂRTURISITORUL, Ambigua. Tâlcuiri ale unor locuri 
cu multe și adânci înțelesuri din Sfinţii Dionisie Areopagitul și Grigorie Teologul, traduce- 
re din grecește, introducere şi note de Pr. prof. D. Stăniloae, 1983; 

Vol. LXXXI - Sfântul MAxIM MĂRTURISITORUL, Scrieri (Partea a doua). Scri- 
eri şi epistole hristologice și duhovnicești, traducere din grecește, introducere și note de 
Pr. prof. D. Stăniloae, 1990. 


DUMNEZEU. VIAŢA SFINTEI TREIMI 


Taina Sfintei Treimi. Generalităţi 


»(...) Treimii celei cu adevărat fără de început, de o ființă, sfântă și împreună-stă- 
pânitoare. (ORIGEN, Filocalia, Prefaţă, în PSB, vol. 7, p. 301) 


„Există o Treime Sfântă şi desăvârşită, teologhisită în Tatăl şi Fiul şi Sfântul Duh, 
neavând nimic amestecat și nimic străin, din afară!, și neconstând din Creator şi creat, 
ci fiind toată creatoare şi făcătoare. Persoanele Ei sunt asemenea şi nedespărțite prin 
fire și una este lucrarea Ei. Căci Tatăl face toate prin Fiul în Duhul Sfânt?. Şi aşa se 
păstrează unitatea Sfintei Treimi”. Și aşa se propovăduieşte în Biserică un Dumnezeu 
Cel peste toate și prin toate şi în toate (Efeseni 4, 6)*; peste toate ca Tată, ca origine şi 
izvor; prin toate, prin Cuvântul, în toate în Duhul Sfânt. E Treime nu numai după 
nume şi după vorbă închipuită, ci întru adevăr şi subzistență?. Căci precum Tatăl e Cel 
ce este, așa şi Cuvântul Lui e Cel ce este și Dumnezeu peste toate“. Şi Duhul Sfânt nu e 


1. Tâlcuirea Pr. D. Stăniloae: „E minunat lucru cum a ştiut Biserica de la început să facă să se cunoască şi 
să se păstreze de către popor esenţa învăţăturii lui Hristos, obișnuindu- să-și facă la nenumărate ocazii semnul 
sfintei cruci, mărturisind prin aceasta credinţa în Sfânta Treime şi în crucea mântuitoare a lui Hristos” (nota 
93, p. 58) 

2. Tâlcuirea Pr. D. Stăniloae: „Creaţia nu e pusă cu totul în afara Treimii. Ci ea e pusă de la început şi ră- 
mâne în Duhul, fără să fie una cu EI, deci cu 'Treimea. E ceva paradoxal în modul de existență al creaţiei. Pe de o 
parte, nu face parte din Treime, sau e în afara Ei, pe de alta nu e cu totul în afara Ei. Dar creaţia e în mod special 
în Duhul, căci El îi comunică ei viața din puterea lui Dumnezeu. Tatăl e originea ultimă a ei, Fiul e Cel prin care, 
iar Duhul Cel în care, primește ea existența şi se menţine în ea. De aceea, suflarea de viaţă e legată în mod special 
de Duhul. Lucrarea Treimii e una, dar în Tatăl are originea, prin Fiul înfăptuirea, și în Duhul împlinirea. Însă în 
faza de înfăptuire prin Fiul nu e alta decât cea care porneşte din Tatăl și se desăvârșeşte în Duhul” (nota 94, p. 58) 

3. 'Tâlcuirea Pr. D. Stăniloae: „Unitatea Treimii nu se desface nici în relaţia ei cu creaţia. Lumea nu e 
creată şi menținută de o Persoană dumnezeiască despărțită de celelalte două. La temelia creaţiei stă Treimea, 
în existența ei continuată e lucrătoare Treimea; Treimea e imprimată creaţiei. În ea se experiază caracterul ei 
originat (de Tatăl), raționalitatea ei constitutivă (prin Fiul) și viața ei (în Duhul). Nici persoana singură nu se 
poate realiza, nici natura fără persoană nu e un vârf al existenţei. Iar prin persoană natura e dusă și ea la o de- 
săvârşire, dar în acelaşi timp persoana e cea care poate fi desăvârşită la nesfârşit, ducând şi natura cu sine spre 
o desăvârşire. Dar persoana e în comuniune cu alte persoane. Aceasta arată că la originea lumii și la temelia ei 
şi în aspiraţia ei stă o comuniune de Persoane”. (nota 95, pp. 58-59) 

4. Tâlcuirea Pr. D. Stăniloae: „Pe Tatăl Î simte creațiunea, ca pe Cel peste ea, ca origine, care ca atare e 
dincolo de ea; pe Fiul ca pe Cel prezent în ea şi imprimat în ea prin raționalitatea ei constitutivă şi susținătoare; 
pe Duhul ca pe Cel în ea, ca Cel în care ea se mișcă spre desăvârşire. Dar nu poate simţi pe unul fără ceilalți 
doi. E ceea ce se spune în text în continuare. A fi în Duhul e una cu a fi Duhul în mod dinamic în ea. A fi prin 
Fiul e una cu a fi Fiul lucrător prin Duhul în ea. Ea tinde spre desăvârșire prin Duhul în cadrul structurii ei 
susținută de Fiul”. (nota 96, p. 59) 

5. Tâlcuirea Pr. D. Stăniloae: „E Treime întrucât fiinţa cea una subzistă în mod real în cele trei Persoane” 
(nota 97, p. 59) 

6. Tâlcuirea Pr. D. Stăniloae: „Nu numai Tatăl e peste toate, sau Stăpân peste toate, deci deasupra tuturor, 
transcendent tuturor, nu în așa fel că cele create nu pot fi despărțite de El; ci aşa este şi Fiul şi Duhul. Dar Tatăl 
mai e peste toate şi în sensul de origine a lucrării creatoare, susținătoare şi desăvârşitoare. Însă lucrarea aceasta 

nesubzistenţă, ci există și subzistă cu adevărat”. (Sf. ATANASIE CEL MARE, Epistola 
întâi către Serapion, Episcopul de Thmuis, împotriva celor care hulesc şi spun că Duhul 
Sfânt este creatură, XXVIII, în PSB, vol. 16, pp. 58-59) 


„Biserica universală nu-L cugetă (pe Duhul Sfânt - n.n.) mai mic decât pe 
Aceştia, ca să nu cadă în rândul iudeilor celor asemenea lui Caiafa și să se facă ase- 
menea lui Sabelie; nici nu-și închipuie mai mulți decât Aceştia, ca să nu se rostogo- 
lească în mulțimea de zei a elinilors. Şi că aceasta este credinţa Bisericii, poți afla din 
aceea că Domnul, trimițând pe apostoli, a pus-o pe Ea, Treimea, ca temelie Bisericii, 
zicând: Mergând, învățați toate neamurile, botezându-le în numele Tatălui și al Fiului 
şi al Sfântului Duh (Matei 28, 19). lar apostolii, mergând, aşa au învăţat. Şi aceasta este 
propovăduirea întregii Biserici de sub cer”. (Sf. ATANASIE CEL MARE, Epistola întâi 
către Serapion, Episcopul de Thmuis, împotriva celor care hulesc și spun că Duhul Sfânt 
este creatură, XXVIII, în PSB, vol. 16, p. 59) 


„Știind sigur că dreptarul vieţii binecredincioase din voi e rezemat în dreapta 
dogmă a credinţei, având dumnezeirea fericitei şi veşnicei Treimi neschimbată nici- 
decum în nimic, ci cugetată şi închinată într-o singură ființă, într-o singură slavă, în 
aceeași voinţă, în trei ipostasuri”, (Sf. GRIGORIE DE Nyssa, Despre rânduiala cea după 
Dumnezeu (a vieţii) şi despre nevoinţa cea adevărată, în PSB, vol. 29, p. 456) 


„Mintea omului poate ajunge, e drept, într-o mică măsură, să-și facă o idee tainică 
despre învăţătura cunoașterii lui Dumnezeu, dar desigur fără a putea tălmăci în cuvin- 
te şi adâncimea inexprimabilă a tainei acesteia și fără să poată explica în ce chip un 
lucru se poate și număra şi în acelaşi timp se sustrage numărătoarei, apare ca separat și 
totuși e conceput în unitate, e divizat cu privire la persoane, dar nu se poate diviza în 
fiinţă”. (Sf. GRIGORIE DE Nyssa, Marele cuvânt catehetic, cap. 2, în PSB, vol. 30, p. 291) 


„Cine poate înţelege Treimea cea atotputernică? Și totuşi cine nu vorbeşte des- 
pre ea, dacă vorbește despre ea? Rar este sufletul care atunci când vorbeşte despre 
Treime știe ce vorbeşte. Şi se ceartă, se luptă, şi nimeni fără o pace lăuntrică nu vede 
acea viziune. 

Aş vrea ca oamenii să cugete aceste trei lucruri în ele însele. Cu totul altceva sunt 
aceste trei lucruri decât acea Treime, dar le spun ca ei să se exercite şi să dovedească şi 
să simtă cât de departe sunt. 


nu e alta decât a Fiului, ci ea se arată eficient prin Fiul. Deci și Fiul este peste toate, ca Cel prin care se săvârșește 
orice lucrare pornită din Tatăl, nefiind produs al acestei lucrări”. (nota 98, p. 59) 

7. Tâlcuirea Pr. D. Stăniloae: „Biserica cunoaşte pe Duhul ca subzistent, deci ca ipostas, sau ca persoană, 
nu ca putere nesubzistentă, sau neipostatică!. (nota 98a, p. 59) 

8. Tâlcuirea Pr. D. Stăniloae: „Dacă ar fi Dumnezeu mai mult de trei Persoane, n-ar fi un singur 
Dumnezeu, ci mulţi zei. Tatăl n-ar fi concentrat cu toată iubirea Lui spre un Fiu unic şi nici n-ar fi unit cu E 
exclusiv în Duhul Sfânt. O iubire îndreptată spre mulţi fii nu mai prezintă un Tată concentrat într-o iubire 
absolută spre un unic Fiu şi niciunul dintre fiii cei mulţi, sau din nepoți, n-ar avea iubirea absolută a unicului 
Fiu. Aceasta ar însemna că fiecare dintre ei e la rândul său tată al altui fiu. Iubirea indirectă a tatălui spre fiul 
fiului nu mai are caracterul absolut. Unitatea lui Dumnezeu se menține, odată cu unitatea vie și iubitoare, 
numai dacă Dumnezeu e un singur Tată al unui singur Fiu, iar bucuria Tatălui de Fiul și a Fiului de Tatăl e 
participată de o singură Persoană, căreia i-o împărtășește fiecare dintre Cei doi. Chiar în realitatea supremă 
socotită dumnezeu totul s-ar relativiza şi el n-ar mai putea fi socotit ca origine, susținere şi dinamică supremă 
a existenţei și iubirii, care are în Sine viaţa şi iubirea” (nota 99, p. 59) 

Susţin, încă, că aceste trei lucruri sunt: a fi, a cunoaşte, a voi. Căci eu sunt și știu și 
voiesc, eu sunt știind și voind şi știu că eu sunt şi că vreau să ştiu și să fiu. 

Aşadar, să vadă, cine poate, în aceste trei lucruri cât de nedespărțită este viaţa şi o 
singură viață şi o singură minte şi o singură ființă, cât, în sfârşit, este de nedespărţită 
deosebirea și totuşi este o deosebire. Fiecare este desigur de faţă cu sine însuși; să-şi 
încordeze atenţia spre sine însuși şi să vadă şi să-mi spună (Jeremia 1, 2). 

Dar când va fi găsit ceva în acestea şi-mi va spune, să nu creadă că a şi găsit ceea 
ce este neschimbător asupra acestor trei, şi să ştie fără schimbare şi să voiască fără de 
mutare. Dar cine ar putea cugeta ușor dacă din cauza acestor trei și în ele este Treimea, 
sau dacă în fiecare sunt aceste trei, sau dacă cele trei sunt ale fiecăruia, sau dacă este şi 
una şi alta în moduri minunate, simplu şi multiplu, fiindu-şi sie un scop infinit, în care 
este şi care este sieși cunoscut, și-i este de ajuns sieşi, fără de schimbare și chiar acest 
lucru însuşi, prin îmbelșugata măreție a unităţii? Cine ar putea-o spune în vreun mod? 
Cine ar putea-o rosti cu îndrăzneală în orice mod?” (Fericitul AUGUSTIN, Confessiones 
- Mărturisiri, cartea a XIII-a, XI, (12), în PSB, vol. 64, p. 293) 


Expunere de credinţă în Sfânta Treime 


»(...) (există) o Treime desăvârşită, Care nu se desparte, nici nu se 

deosebeşte prin slavă, veșnicie şi putere. 

pentru că în Treime nu este nimic creat, nici inferior, nici nu 

este adăugat ceva care mai înainte n-a existat și s-a introdus ulterior. 

Fiul n-a fost lipsit vreodată de Tatăl, 

nici Duhul Sfânt de Fiul, ci totdeauna 

Treimea a fost aceeași şi neschimbată”. (Sf. GRIGORIE TAUMATURGUL, Discursul 
adresat lui Origen — Expunere de credință, în PSB, vol. 10, p. 38) 


„Credeţi în Tatăl, în Fiul şi în Duhul Sfânt. Nu trădaţi această comoară! În Tatăl, 
Care e începutul a toate; în Fiul, Cel Unul-Născut; născut din Tatăl, Dumnezeu adevă- 
rat, desăvârșit din Cel desăvârșit; Icoana cea vie, Care reflectă în EI pe Tatăl întreg; în 
Duhul Sfânt, Care-şi are existența din Tatăl, fiind izvorul sfinţeniei, Putere dătătoare 
de viață, Har care desăvârşeşte, prin Care omul e înfiat și ceea ce era muritor devine 
nemuritor, unit cu 'Iatăl și cu Fiul în toate, în mărire şi în veşnicie, în putere și în 
împărăție, în stăpânire şi în dumnezeire, cum mărturiseşte şi tradiția Sfântului Botez”, 
(Sf. VASILE CEL MARE, Epistole, 105, în PSB, vol. 12, p. 286) 


y 


Treimea cea de o fiinţă şi în trei Ipostasuri 


„Fericitul martir Dasius a răspuns: 
— Eu mărturisesc că sunt creştin, precum am mărturisit adeseori, și nu mă supun 
nimănui altuia, decât Unuia, curatului şi veşnicului Dumnezeu, Tatăl, Fiul şi Sfântul 


9. Tâlcuirea Pr. C-tin Corniţescu: „Această expunere de credință este unul dintre cele mai vechi simboale. 
Însăşi scurtimea pledează pentru vechimea lui. Se referă doar la persoanele Sfintei Treimi, la relaţiile dintre ele 
şi este perfect ortodox. Antichitatea creștină cunoaște multe astfel de simboale. Ele au stat la baza simbolu- 
lui niceo-constantinopolitan. În legătură cu istoria şi importanța lor, a se vedea studiile: C.P. CAspARI, „Alte 
und neue Quellen zur Geschichte des Taufsymbols und der Glaubensregel în Christiana, 1879, pp. 25-64; Leon 
FROIDEVAUX, „Les symboles', în Recherches de Science Religieuse, 19 (1929), pp. 193-247” (nota 16, p. 37) 

Duh, Cel în trei nume şi feţe, dar de o singură ființă!”. Iată, pentru a treia oară mărtu- 
risesc cu glasul credința în Sfânta Treime, pentru că, întărit fiind printr-Însa, biruiesc 
și nimicesc îndată nebunia diavolului”. (Actele martirice, „Martiriul Sfântului Dasius”, 
VIII, 2, în PSB, vol. 11, p. 249) 


„Cel care afirmă că Tatăl, Fiul şi Duhul Sfânt sunt o singură ființă în mai multe 
persoane, dar care nu admite pentru cele trei persoane decât un singur ipostas, ce 
altceva face decât să nege existenţa din veci a Fiului Cel Unul-Născut? El mai neagă 
totodată şi venirea Lui ca Mântuitor între oameni, la fel şi coborârea Lui la iad, precum 
şi învierea și judecata pe care o va face la sfârşit. Sabelios mai neagă totodată şi orice 
lucrări personale ale Duhului Sfânt”. (Sf. VAsrLe CEL MARE, Epistole, 210, III, în PSB, 
vol. 12, p. 431) 


„Şi sunt una (Tatăl și Fiul - n.n.) nu în sensul că ceea ce e una se împarte în două, 
dar rămânând totuși una!!. Nici pentru că una are două nume, încât același să fie odată 
Tatăl şi altădată Fiul. Aceasta cugetând-o Sabelie, a fost judecat ca eretic. Ci sunt două, 
pentru că Tatăl este Tatăl şi nu este tot El Fiu; şi Fiul e Fiu. Şi nu e tot EI Tată. Dar firea 
e una. Căci Născutul nu e neasemenea Născătorului. Ci e Chipul Lui şi toate ale Tatălui 
sunt ale Fiului. De aceea nici nu e Fiul alt Dumnezeu. Căci nu s-a inventat din afară; 
pentru că în acest caz ar fi mulţi dumnezei, cugetându-se o dumnezeire străină de a 
Tatălui. Căci deşi Fiul este ca născut altul, ca Dumnezeu este același. Și una sunt EI şi 
Tatăl prin însuşirile şi proprietățile comune ale ființei şi prin identitatea unei unice 
dumnezeiri, precum s-a zis înainte. Căci și strălucirea este lumină, nu a doua faţă de 
soare, nici altă lumină, nici prin împărtăşirea de ea. Ci toată e născuta ei proprie. lar 
această strălucire născută este în mod necesar o unică lumină cu soarele şi n-ar putea 
spune cineva că ele sunt două lumini, ci sunt două ca soare şi ca strălucire, dar una 
este lumina din soare ce luminează prin strălucire cele de pretutindeni. Astfel dum- 
nezeirea Fiului este totodată a Tatălui. De aceea e şi neîmpărțită. Şi aşa este un singur 
Dumnezeu şi nu este altul afară de El. Astfel Ei fiind doi, dar dumnezeirea fiind una 
şi aceeaşi, aceleaşi se spun despre Fiul, câte se spun şi despre Tatăl, fără să 1 se spună 
Fiului Tată”. (Sf. ATANASIE CEL MARE, Trei cuvinte împotriva arienilor, Cuvântul al 
treilea, IV, în PSB, vol. 15, pp. 328-329) 


»(...) Treimea e nedespărţită şi dumnezeirea Ei este una și Unul este Dumnezeu 
peste toate şi prin toate şi în toate. 

Aceasta e credința Bisericii universale”. (Sf. ATANASIE CEL MARE, Despre Sfântul 
Duh, Epistola aceluiași către acelaşi episcop Serapion, VI, în PSB, vol. 16, p. 85) 


„Și Cuvântul era la Dumnezeu. Minunează-te de preciziunea fiecărui cuvânt! N-a 
spus: În Dumnezeu era Cuvântul, ci: la Dumnezeu, ca să arate deosebirea ipostazei. 


10. Vorbind despre Dumnezeu Cel Unul în ființă şi în trei Ipostasuri, Sfântul Grigorie Palama, acest mare 
bărbat al Bisericii noastre și neîntrecut apărător al Ortodoxiei, exclamă: „Unul este Dumnezeu înainte de toate, 
şi peste toate, și întru toţi şi mai presus de 'Tot, adorat de noi în Tatăl, în Fiul şi în Sfântul Duh, şi în care noi 
credem: Monadă în Triadă, și Triadă unită în Monadă în chip neamestecat şi împărțită fără separare: Monada 
însăși şi Triada Atotputernică sunt egale” (Mărturisirea credinței ortodoxe, PG CLI, 763). (n.n.) 

11. Tâlcuirea Pr. D. Stăniloae: „Nu e una care să se împartă în două părți uniforme ce pot să se adune 
iarăși într-una” (nota 2, p. 328) 

N-a spus: În Dumnezeu, ca să nu ne dea prilej să se confunde ipostaza. Rea este și hula 
acelora care caută să amestece pe toate, care spun că Tatăl şi Fiul şi Sfântul Duh sunt 
o singură persoană și că ar fi numai nume diferite date uneia şi aceleiaşi ființe!?. Rea 
şi nu mai puţin de evitat este şi necredinţa acelora care hulesc, spunând că Fiul lui 
Dumnezeu nu este asemenea, după fiinţă, lui Dumnezeu şi Tatălui!” (Sf. VASILE CEL 
MARE, Omilii și cuvântări, omilia a XVI-a, IV, în PSB, vol. 17, p. 518) 


„Dacă Fiul n-ar avea fire asemănătoare cu a Tatălui, atunci cum mai poate fi 
vorba de unitatea chipului când se aplică la persoane diferite? Căci Cel care a spus: să 
facem om după chipul Nostru şi a dat să se înţeleagă prin aceste cuvinte că însăși Sfânta 
Treime este cea care s-a exprimat, în formă plurală, atunci desigur n-ar fi folosit oare 
o exprimare la forma singulară dacă prototipurile n-ar fi întru totul asemănătoare 
întreolaltă? Dacă persoanele treimice n-ar fi întru totul asemănătoare, atunci ar fi fost 
cu neputinţă ca în om să se facă o singură reproducere a acelora trei, mai mult, dacă ar 
fi fost vorba de o deosebire de natură între cele trei persoane, atunci de bună seamă că 
s-ar fi creat şi chipuri diferite şi anume cu însuşirile deosebitoare ale fiecărei persoane. 
Or, fiindcă e vorba numai de un singur chip, pe când modelul dimpotrivă nu-i unul 
singur, atunci cine ar fi atât de nesocotit încât să nu recunoască cum că cele care se 
aseamănă cu una, fără îndoială că trebuie să se asemene şi întreolaltă? Poate că tocmai 
pentru a nu se ivi vreun cuvânt de ocară s-a spus încă de la facerea omului: să facem 
om după chipul Nostru și după asemănarea Noastră (Facerea 1, 26)”, (Sf. GRIGORIE DE 
Nyssa, Despre facerea omului, cap. VI, în PSB, vol. 30, p. 25) 


„Deci identitatea de acţiune în Tatăl, în Fiul şi în Duhul Sfânt arată limpede abso- 
luta asemănare de natură”. (Sf. GRIGORIE DE Nyssa, Epistola despre Sfânta Treime 
către mai marele doctorilor, Eustahe, cap. |, în PSB, vol. 30, pp. 434-435) 


„Dar nici nu contragem firea Dumnezeirii în chip iudaic numai la Dumnezeu și 
Tatăl Cel Unul, ci o lărgim în Treimea Sfântă şi de o ființă. Totuşi deosebind-o în cali- 
tatea persoanelor şi însușirea ipostasurilor, contragem iarăși pe Dumnezeu într-unul, 
pentru identitatea ființei; și Lui îi vom sluji, Lui ne vom închina, chemând pe Tatăl 
şi pe Fiul şi pe Sfântul Duh. Căci zice: Să nu-ți fie ție alți dumnezei afară de Mine. Şi 
iarăși: Domnului Dumnezeului tău te vei închina și Lui singur îi vei sluji (Deuteronomul 
10, 20; Matei 4, 10). Iar de vreme ce unul este Dumnezeu-Tatăl; unul Domnul, Fiul; 
unul Duhul Sfânt Cel purces, nici pe Dumnezeul Cel unul nu-L vom scoate din dom- 
nie, nici pe Cel cu adevărat și prin fire Domn, nu-L vom lipsi de a fi Dumnezeu. Căci 
ţine numaidecât de Dumnezeirea cea prin fire domnia şi iarăși de domnia cea adevă- 
rată, slava Dumnezeirii!*”. (Sf. CHIRIL AL ALEXANDRIEI, Închinare în Duh şi Adevăr, 
Cartea a VI-a, în PSB, vol. 38, p. 179) 


12, Nota Pr. D. Fecioru: „Ca ereticii sabelieni”. (nota 14, p. 518) 

13. Nota Pr. D. Fecioru: „Ca ereticii arieni, ramura anomeilor” (nota 15, p. 518) 

14. Tâlcuirea Pr. D. Stăniloae: „Tatălui îi zicem Dumnezeu, Fiului Domn, Duhului Sfânt, Sfânt Purcezător. Dar 
prin aceasta nu lipsim pe Tatăl de domnie, nici pe Fiul şi pe Duhul Sfânt de Dumnezeire. Sunt trei Persoane, dar un 
singur Dumnezeu şi de aceea i se cuvine o singură închinare. Nu ne închinăm Tatălui despărțindu-L de Fiul, nici 
Fiului despărțindu-L de 'latăl. Şi pe niciunul de Duhul Sfânt, cum nici pe Duhul Sfânt de ei. De aceea au și o singură 
slavă. Nu-L contragem pe Dumnezeu necunoscându-L în cele trei Persoane. Deci este o viaţă largă în EL, sau o viață 
a iubirii. Dar nici nu împărţim unitatea ființei şi vieţii Lui. E lărgimea iubirii între Persoane în unitate şi unitatea 
desăvârșită în lărgimea iubirii între Persoane” (nota 188, p. 179) 

„Trebuie să credem că din fiinţa lui Dumnezeu- Tatăl a ieşit prin naștere adevărată 
Fiul, ca Dumnezeu adevărat din Dumnezeu adevărat, sau S-a născut nu pentru a fi de 
o fire străină și de alt neam, ci spre a fi fiinţial ceea ce se înţelege că este și Tatăl, afară 
numai de-a fi Tată. Fiind împreună numărat și unit cu ei, Sfântul Duh, avem o unică 
dumnezeire adevărată şi prin fire, închinată în Treimea cea de o ființă. 

(...) Ne-am botezat în Tatăl şi Fiul și Sfântul Duh şi nu spunem că credinţa ne 
este în trei dumnezei, ci într-o unică dumnezeire, închinată în Treime”. (Sf. CHIRIL 
AL ALEXANDRIEI, Despre Sfânta Treime, Cuvântul al III-lea, în PSB, vol. 40, pp. 98-99) 


„Readu-ţi în amintire cele ce le-am spus adineauri despre Sfânta şi cea de o ființă 
Treime. Căci am spus că sunt trei ipostasuri distincte şi în unire între ele, ca într-o 
unică fire a dumnezeirii şi a fiecărui ipostas în particular. Căci se mişcă întreaga ființă 
şi în mod special prin fiecare”. (Sf. CHIRIL AL ALEXANDRIEI, Despre Sfânta Treime, 
Cuvântul al VI-lea, în PSB, vol. 40, pp. 264-265) 


„Firea cea mai presus de toate este simplă şi necompusă, dar lărgindu-se în pro- 
prietăţile ipostasurilor şi în deosebirile Persoanelor şi numelor, se dilată în Sfânta 
Treime, dar unitatea după fire şi identitatea neschimbată o adună Dumnezeu cel Unul, 
ca nume şi ca realitate, în așa fel, că în fiecare ipostas se cugetă firea întreagă la care 
se adaugă ceea ce-l este propriu, înțelegând ceea ce se referă la ipostas. Căci rămâne 
fiecare ceea ce este într-o unitate de fire cu celelalte şi acelea o îmbogăţesc în propria 
fure!5”, (Sf. CHIRIL AL ALEXANDRIEI, Despre Sfânta Treime, Cuvântul al VII-lea, în PSB, 
vol. 40, p. 285) 


„(...) dacă Tatăl fiind unicul Dumnezeu, Dumnezeu este şi Fiul şi dacă Fiul 
fiind unicul Domn, Domn este şi Tatăl'6. Aflându-Se ca Unul în Amândoi Sfântul 
Duh, mintea credincioşilor va merge drept la adevăr şi se va împărtăşi de înţelegerea 
dreaptă, socotindu-L și pe El ca Dumnezeu. Căci pentru identitatea în fiinţă Domn 
şi Dumnezeu este şi Duhul” (Sf. CHIRIL AL ALEXANDRIEI, Despre Sfânta Treime, 
Cuvântul al VII-lea, în PSB, vol. 40, p. 293) 


„Fiul este de o fiinţă cu Tatăl, şi Tatăl, cu Fiul. De aceea au o asemănare desăvâr- 
şită, în aşa fel că Tatăl se vede în Fiul şi Fiul, în Tatăl și Unul strălucește în Celălalt, 
cum spune Însuşi Fiul: Cel ce Mă vede pe Mine vede pe Tatăl Meu şi: Eu sunt întru Tatăl 
și Tatăl întru Mine (loan 14, 9, 10). Dar, deşi Fiul este în Tatăl, are iarăși în Sine pe 


15. Tâlcuirea Pr. D. Stăniloae: „Firea dumnezeiască cea una și simplă se lărgește interior în cele trei 
ipostasuri, dar rămâne şi una în fiecare ipostas și în toate trei. Simplitatea și bogăţia nesfârşită în adâncime, 
unitatea în ființă şi deosebirea în ipostasuri se împacă arătând marea taină a supremei şi infinitei existențe. Cu 
cât e mai mare iubirea, cu atât e mai reală deosebirea ipostasurilor, dar și unitatea de ființă. Tatăl Își trăieşie 
lărgirea în Fiul, dar Îl trăieşte și desăvârșit în unitate cu El. Existenţa supremă nu e nici izolată, nicio mulțime 
despărțită”. (nota 405, p. 285) 

16. 'Tâlcuirea Pr. D. Stăniloae: „Dacă Tatăl este unicul Dumnezeu, Fiul Lui trebuie să fie și El 
Dumnezeu. Şi dacă Fiul este Unicul Domn, Domn trebuie să fie şi Tatăl Lui. Deci nu pot fi doi Dumnezei și doi 
Domni. Tatăl fiind Unicul Dumnezeu, Fiul Lui nu poate fi alt Dumnezeu. şi Fiul fiind Unicul Domn, Tatăl Lui 
nu poate fi alt Domn. Sunt desăvârșit uniţi în dumnezeire și domnie”. (nota 418, p. 293) 

17. Tâlcuirea Pr. D. Stăniloae: „Din Unul strălucește Celălalt, sau Unul Îl face pe Celălalt să strălucească 
din Sine. Chiar între oameni are loc aceasta, mai ales între cei ce se iubesc. Unul nu se poate gândi la sine, fără 
să-l vadă în sine pe celălalt, sau fără să se vadă în el întipărirea celuilalt. Nicio persoană nu poate fi despărțită 
total de altele. Niciuna nu e întreagă într-o izolare totală. Într-un fel, una este în alta, totuşi fiecare reflectă altă 

Tatăl. Căci EI, precum am spus înainte, poartă întocmai chipul Celui ce L-a născut; 
dar numaidecât, iarăși, Cel din Care este El zugrăvește în Sine pe Cel ce L-a născut. 
Dar prin faptul că există (ca ipostas) în mod propriu, Fiul nu Se va păgubi şi nici 
Tatăl nu va pierde subzistența de Sine. Căci nici marea asemănare nu va pricinui vreo 
confundare a ipostasurilor, încât să se înțeleagă unul ca număr Tatăl, Care a născut, şi 
Fiul, Cel născut din El. În Amândoi se va mărturisi identitatea firii, dar fiind proprie 
Fiecăruia, ca şi Tatăl să se înțeleagă cu adevărat Tată, şi Fiul, Fiu. lar numărându-Se şi 
mărturisindu-Se împreună Sfântul Duh, Sfânta şi închinata Treime va avea plinătatea 
Ei”. (Sf. CHIRIL AL ALEXANDRIEI, Comentariu la Evanghelia Sfântului loan, cartea |, 
cap. 2, în PSB, vol. 41, p. 25) 


„Nu sunt unul și acelaşi Tatăl și Fiul, ci Fiecare are un ipostas propriu și Se văd 
Unul în Altul, după identitatea fiinţei, deși e Unul din Altul, adică Fiul din Tatăl. 

Altul. Eu și Tatăl una suntem (loan 10, 30) a spus Mântuitorul, ca Cel ce Se ştia 
şi pe Sine și pe Tatăl subzistând (ca ipostasuri) în mod deosebit. lar dacă adevărul nu 
e acesta, de ce, nedând unităţii ceea ce i se cuvine, a spus: Eu și Tatăl una suntem?!8 
Punând la plural ceea ce spune, e vădit că respinge părerea ereticilor. Căci nu se spune 
cu dreptate suntem despre Unul singur. 

Altul. Despre crearea omului se dă cuvântul lui Dumnezeu: Să facem pe om, care 
continuă: după chipul și asemănarea Noastră (Facerea 1, 26). Dacă Sfânta Treime s-ar 
reduce, ca să zic aşa, la numărul unu, şi ereticii lipsesc pe Tatăl și pe Fiul de subzistența 
proprie, cine este Cel ce zice către Altul: Să facem pe om după chipul și asemănarea 
Noastră? Dacă ar fi așa, ar fi trebuit să zică, precum zic aceia aiurind: Să facăm pe om 
după chipul şi asemănarea Mea. Dar, nespunând așa, ci înfățișând facerea la numărul 
plural, și adăugând la să facem, după chipul Nostru, scriitorul Bibliei arată cu voce 
mare în Sfânta "Treime un număr care depășește unitatea. 

Altul. Dacă Fiul este strălucirea Tatălui, ca Lumină din Lumină, cum nu e altul 
decât Tatăl, ca ipostas propriu? Căci Cel ce luminează prin strălucire e altul decât cel 
din Care are strălucirea și nu are strălucirea de la Sine Însuși. 

Altul. Fiul, arătându-Se pe Sine ca fiind din ființa lui Dumnezeu- Tatăl, zice iarăşi: 
Eu am ieșit și vin de la Tatăl. Şi iarăși Mă întorc la Tatăl (loan 16, 28). Cum deci nu 
ne va convinge toată rațiunea să înțelegem că e altul, prin ipostas și număr, cel ce a 
provenit din cineva, decât acela din care a provenit? Deci nu e adevărat ceea ce spun 
potrivnicii. 

Altul. Suntem îndreptăţiţi să credem în Dumnezeu- Tatăl și în Fiul Unul-Născut 
şi în Sfântul Duh. De aceea şi Mântuitorul însuşi porunceşte ucenicilor Săi, zicând: 
Mergând, învăţaţi toate neamurile, botezându-i pe ei în numele Tatălui şi al Fiului şi al 


persoană în modul ei propriu. Așa și Tatăl e reflectat sau străluceşte în Fiul, în calitatea Lui de Fiu, și Tatăl re- 
flectă sau face să strălucească pe Fiul în Sine, în calitatea Lui de Tată. La Ei, Unul este deplin în Celălalt. Fiecare 
Persoană e unică, dar și unită cu Celelalte. Şi chiar în această unire se arată unicitatea Fiecăreia. Deci nu numai 
Fiul este întru Tatăl, ci şi Tatăl întru Fiul. Fiul îl arată în Sine pe Tatăl ca Tată, şi Tatăl, pe Fiul ca Fiu. Unitatea 
între persoane nu e o unitate care le uniformizează. Această unire şi distincţie între persoane o susţine şi 
cuvântul uneia față de cealaltă, căci prin cuvânt se arată persoana în legătură cu alta. De aceea Sfântul Chiril, 
descriind această legătură între Tatăl și Fiul, subînţelege pe Fiul drept Cuvânt, chiar dacă Îi spune mai mult Fiu. 
Fiind Unul-Născut din Tatăl, e Cel mai intim Cuvânt al Tatălui. Prin aceasta Fiul Se arată cel mai desăvârşit 
unit cu Tatăl fără confundare”. (nota 27, p. 25) 

18. Tâlcuirea Pr. D. Stăniloae: „De ce, afirmând unitatea, a mai vorbit de El şi de Tatăl ca deosebiți?” 
(nota 29, p. 26) 


18 Pr. asist. dr. LIVIU PETCU 


Sfântului Duh (Matei 28, 19). Dacă deosebirea numelor nu ne aduce nimic spre înţe- 
legere, iar spunând cineva Tatăl, înţelege pe Fiul, și, numindu-L pe Fiul, pomenește pe 
Tatăl, de ce nu a poruncit ca cei ce cred să fie botezați mai degrabă în unitate, decât 
în Treime? De vreme ce numărul firii divine se ridică la trei, e vădit tuturor că Fiecare 
dintre cei numărați este în ipostasul propriu. Dar fiindcă nu Se disting deloc după fire, 
au la bază o unică Dumnezeire şi Li se cuvine aceeași închinare. 

Altul. Din mânia lui Dumnezeu au fost arse cetățile sodomiţilor, cum zice 
dumnezeiasca Scriptură. Iar explicând cum a venit peste ei mânia dumnezeiască şi 
descriind limpede modul pierzaniei, zice: A plouat Domnul peste Sodoma foc și pucioa- 
să din cer de la Domnul (Facerea 19, 24), fiindcă şi aceasta e o parte a paharului foarte 
cuvenită celor ce obișnuiesc să păcătuiască. Deci care Domn aduce focul și arde cetă- 
țile Sodomei? E vădit că Tatăl, lucrând toate prin Fiul, Care e puterea şi brațul Lui; 
Acesta e Cel ce a trimis focul peste sodomiţi. Când deci Domnul trimite focul de la 
Domnul, cum nu e altul, subzistând în mod propriu, Tatăl decât Fiul și, iarăşi, Fiul, 
decât Tatăl? Căci ce se indică prin Unul din Unul? 

Altul. Mişcat de duhul prorocesc şi preştiind prin el cele viitoare, fericitul Psalmist 
a cugetat că neamul omenesc nu se poate mântui altfel decât prin arătarea Fiului lui 
Dumnezeu, Care poate să preschimbe toate ușor în ceea ce voieşte. De aceea, se ruga 
să fie trimis la noi Fiul, ca Cel ce singur poate să mântuiască pe oameni, ajunși sub 
mâna şi tirania diavolească. De aceea a şi spus către Tatăl: Trimite lumina Ta și adevă- 
rul Tău (Psalmii 42, 3)*. lar care este lumina şi care e adevărul, ascultă pe Însuşi Fiul, 
Care zice: Eu sunt Lumina şi Eu sunt Adevărul (loan 8, 12; 14, 6). lar dacă se trimite la 
noi Lumina și Adevărul Tatălui, adică Fiul, nu e Acesta decât Tatăl, ca Cel ce subzistă 
în mod propriu, deşi e una cu El prin identitatea ființei? Căci dacă nu e aşa, ci, cum 
socotesc unii, sunt Unul şi Acelaşi Tatăl și Fiul, de ce nu şi-ar fi făcut purtătorul de duh 
Psalmistul altul modul rugăciunii? De ce n-a zis: Vino la noi, lumină și adevăr? Dar 
fiindcă zice: Trimite la noi, e vădit că ştia pe Unul ca trimițător și pe Altul ca trimis. lar 
modul trimiterii trebuie înţeles în chip potrivit cu Dumnezeu. 

Altul. Dumnezeieştile Scripturi spun că prin Fiul s-au făcut toate, cele văzute și 
cele nevăzute, cele din cer şi cele de pe pământ. Și, crezând astfel, am intrat în gân- 
durile drepte şi în dogmele adevăratei credinţe noi, închinătorii adevărului. Deci să 
cercetăm expresia prin Fiul şi să aflăm ce înţeles ne aduce ea. Este vădit că ea ne con- 
vinge să înţelegem ca pe Altul pe Cel ce face și lucrează şi ca pe Altul pe Cel prin Care 
lucrează toate. Căci expresia prin Fiul ne înfăţişează două Persoane. Astfel, să spună în 
ce mod se afirmă că e Unul după număr și în calitatea Lui când se vorbeşte de facere, 
iar cuvintele prin Fiul nu arată cu adevărat pe un Altul împreună-cugetat și împreu- 
nă-lucrător? Cei ce cugetă contrariul nu pot să răspundă nicidecum. Deoarece înseși 
dumnezeieştile Scripturi vestesc că Tatăl a lucrat toate prin Fiul, și noi socotim că şi 
Acela a lucrat. Deci, cum nu e necesar să înțelegem pe Tatăl ca subzistând ca atare în 
mod deosebit, iar pe Fiul de asemenea, fără ca prin aceasta să se nege că Sfânta Treime 


19. Tâlcuirea Pr. D. Stăniloae: „Numai o Persoană dumnezeiască poate scăpa pe oameni de sub stă- 
pânirea diavolului, susținătorul puternic al răului. Numai o Persoană atotputernică poate scăpa persoanele 
omeneşti de forța răului, al cărui ultim rezultat e moartea. Nu o lege, nu o esenţă poate face aceasta. Căci ea se 
repetă la fel. Dar numai un Dumnezeu Care e Fiu, poate să ne inspire dragostea de fii față de o altă Persoană 
supremă și atotbună, Care e Tatăl. Toţi cei ce negau pe Hristos ca Fiu al lui Dumnezeu cădeau în credinţa într- 
un Dumnezeu monopersonal, Care nu ne poate întări cu dragostea Lui față de Dumnezeu, venind lângă noi 
şi făcându-Se ca noi” (nota 30, p. 27) 

se vede în identitatea ființei?” (Sf. CHIRIL AL ALEXANDRIEI, Comentariu la Evanghelia 
Sfântului Ioan, Cartea I, cap. 2, în PSB, vol. 41, pp. 26-28) 


„Nu numai că Cuvântul era la Dumnezeu, ci şi că era Dumnezeu. Pentru că, prin 
faptul că era la Dumnezeu, să se vadă că e Altul decât Tată] şi să se creadă că Fiul există 
într-un ipostas propriu și de Sine, iar prin faptul că e Dumnezeu, să se înțeleagă că e 
de o fiinţă cu EI şi din EI; din fiinţa Lui după fire, fiindcă e şi El Dumnezeu și a pro- 
venit din Dumnezeu. Căci e cu neputinţă să fie o unică Dumnezeire, mărturisită de 
toți, dacă Sfânta Treime nu urcă la identitatea firii, arătându-ne astfel rațiunea cea una 
a Dumnezeirii”. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea I, cap. 3, în PSB, vol. 41, p. 29) 


„Pe Tatăl, iarăşi, (Îl vedem subzistând - n.n.) în Fiul, ca în Cel născut din El şi de 
o ființă cu EI, de o fire comună, fiind şi cugetându-Se distinct numai prin ceea ce este 
El altfel. Căci Tatăl rămâne ceea ce este, chiar dacă există prin ființa comună în Fiul, 
precum spunem că soarele există în strălucirea lui”. Şi iarăși, Fiul nu se va înţelege 
ca altceva decât ca ceea ce este, chiar dacă există ca Cel de o ființă (comună) cu Tatăl, 
fiind strălucirea Lui ca strălucirea ce este în soare. Şi astfel Tatăl, fiind cugetat și exis- 
tând cu adevărat ca Tată, iar Fiul iarăși fiind și cugetându-se ca Fiu, împreună existând 
şi Sfântul Duh, numărul Sfintei Treimi susține o unică şi aceeaşi Dumnezeire. 

Cum s-ar cugeta că Dumnezeu este Unul dacă fiecare dintre cele menționate ar 
indica o identitate proprie deplină şi s-ar numi în întregime Dumnezeu, nefiind Una 
fiinţa comună şi neavând o relaţie ființială? Deci, după rațiunea existenţei, să cugetăm pe 
Tatăl şi pe Fiul şi pe Sfântul Duh ca subzistând în mod deosebit??, neamestecându-se ceea 
ce este fiecare în deosebirea persoanelor sau a numelor”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea I, cap. 5, în PSB, vol. 41, pp. 58-59) 


„Cugetăm Sfânta Treime în ipostasuri deosebite. Căci Tatăl este Tată, şi nu Fiu. Iar 
Fiul iarăşi Fiu, şi nu Tată. Şi Duhul e în mod deosebit Duhul Sfânt, deși ipostasurile nu 
sunt despărțite, pentru comuniunea şi unitatea dintre ele. Fiind deci una Dumnezeirea 
în Tatăl şi în Fiul şi în Sfântul Duh”. (Sf. CHIRIL AL ALEXANDRIEI, Comentariu la 
Evanghelia Sfântului loan, Fragmente din Cărţile 7 și 8, în PSB, vol. 41, p. 737) 


20. Tâlcuirea Pr. D. Stăniloae: „Cele trei Persoane ale Sfinte Treimi sunt o Dumnezeire de o singură 
fiinţă. În aceasta stă raţiunea unității Ei. Fiinţa cea una e rațiunea cea una a unităţii Dumnezeirii. Poate e o 
legătură între aceasta şi faptul că în Dumnezeu există un unic Cuvânt, sau o unică Raţiune. În acest Cuvânt, 
sau în această Raţiune, sc întâlnesc Tatăl și Sfântul Duh, Tatăl născându-L, iar Duhul Sfânt, purces din Tatăl, 
luminând din El. Tatăl cugetă Rațiunea ca pe un chip al Său, şi Duhul sau viaţa Lui se odihnește în acest chip 
şi-L face deplin luminos Tatălui”. (nota 34, p. 29) 

21. Tâlcuirea Pr. D. Stăniloae: „Îi cunoaștem pe Tatăl şi pe Fiul nu numai ca fiind de o ființă, pe Unul ca 
arhetip și pe Altul ca și chip, cum se poate vedea în floare și în mirosul ei, sau cum e soarele în strălucirea lui, 
ci şi ipostasuri deosebite în ființa cea unică, sau ale acestei ființe. Dar cine poate înțelege taina ipostasurilor 
deosebite în aceeaşi ființă, deosebirea personală trăită în unitatea ființei?” (nota 95, p. 58) 

22. Tâlcuirea Pr. D. Stăniloae: „Ipostasul e modul existenței concrete a fiinţei. Fiinţa nu există decât in 
ipostasuri. Ea nu există de sine. E taina cea mai mare: cum aceeași ființă există concret în ipostasuri diferite. 
Fiinţa e una, şi ipostasurile sau persoanele în care ea există concret sunt diferite. Diferenţa ipostasurilor 
nu desființează unitatea firii. Toate persoanele sunt conştiente de ele, dar fiecare e conștientă și de ceea ce are 
ca deosebit în relaţia ei cu celelalte. Fiul e conştient, dar are conştiinţa de Fiu, deosebit de Tatăl, dar în relaţie 
cu Tatăl şi în unire cu El. Dacă n-ar fi unitatea de ființă, n-ar fi relaţia lor, în care fiecare ocupă altă poziţie”, 
(nota 96, p. 59) 

„Dar trebuie să prezentăm credinţa deosebind cum se cuvine, nespunând sim- 
plu: Credem în Dumnezeu, ci lărgind mărturisirea și atribuind fiecărei Persoane ace- 
eași rațiune a slavei. Dar în noi nu e nicio deosebire a credinţei în Ei. Fiindcă nu e 
mai mare în noi credința în Tatăl şi mai mică în Fiul sau în Sfântul Duh. Ci una și 
aceeaşi este raţiunea şi modul credinţei, trecând prin trei nume de aceeaşi măsu- 

ă%, ca Sfânta Treime să apară în Aceştia Trei şi slava Ei să strălucească nemicșorat 
şi să se vadă şi în sufletele noastre credinţa în Tatăl şi în Fiul, Care S-a făcut om, 
şi în Duhul Sfânt?. Şi n-ar despărți cineva, dacă ar cugeta sănătos, de Dumnezeu- 
Cuvântul nici templul luat din Fecioară, înțeleg în ce privește calitatea filiației”. Căci 
Unul este Domnul lisus Hristos (1 Corinteni 8, 6), după spusa lui Pavel. lar cel ce taie 
într-o doime de fii pe Cel Unul şi singur, să ştie că neagă credința”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a IX-a, Introducere, 
în PSB, vol. 41, pp. 832-833) 


„Fiul se deosebeşte, dar nu de fiinţa, ci de Persoana Tatălui, nefiind străin după fire 
de EI, cum li se pare adversarilor lui Dumnezeu, ci fiind și cugetându-se ca Persoană 
în modul existenţei ipostatice. Căci este Fiu, şi nu Tată. Nu spunem nici noi că se deo- 
sebeşte după ființă, dacă cugetăm drept, dar nu-L confundăm. Căci nici pe frați nu-i 
confundăm, întrucât fiecare este în mod distinct. Fiindcă Petru este Petru, şi nu Pavel, 
și Pavel nu e Petru. Dar rămân nedeosebiţi după fire. Căci una este rațiunea ființei 
în amândoi şi posedă la fel cele ce-i leagă în mod neschimbat în unitatea de natură. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a IX-a, 
capitol unic, în PSB, vol. 41, p. 868) 


„Substanţa conţine unitatea, iar relaţia multiplică trinitatea și de aceea sunt arăta- 
te separat şi deosebit cele ce sunt în relaţie. Tatăl și Fiul nu sunt aceiași și nici Sfântul 
Duh nu este fiecare dintre cei doi; totuşi este acelaşi Dumnezeu Tatăl, Fiul şi Sfântul 
Duh”. (BoeTHIus, Articole teologice, I, 1, cap. VI, în PSB, vol. 72, p. 23) 


23. Tâlcuirea Pr. D. Stăniloae: Când spun: „Cred în Tatăl, implic în credinţa în EI credinţa în Fiul, căci în 
Tatăl e implicat sau cuprins Fiul, fără să Se confunde, iar în mărturisirea Lor e implicată mărturisirea Duhului 
Sfânt. Căci Ei nu sunt fără Duhul, nici Duhul fără Ei. În fiecare dintre Ei sunt cuprinşi şi ceilalți doi, pentru 
că ființa cea una nu se arată decât în toate cele trei Persoane, și în fiecare Persoană e cuprinsă toată ființa, deci 
şi celelalte două Persoane. De aceea, numind o Persoană, trec în mod necesar la numirea celorlalte două, fără 
nicio coborâre sau înălţare în slava şi fiinţa Lor. O analogie: când vorbesc despre un om care are un fiu, nu pot 
să nu gândesc şi la fiul lui, şi invers. Nu se pot despărți Persoanele dumnezeieşti în fiinţă și în slavă, dar nici 
n. Se confundă, şi nici tatăl şi fiul omenesc. Căci rămân una în ființa şi în măsura lor, dar una naște, iar alta 
se naște”, (nota 1573, p. 832) 

24. Tâlcuirea Pr. D. Stăniloae: „Așa cum în realitatea dumnezeiască nu se pot despărți Tatăl, Fiul și Duhul 
Sfânt și nici fiinţa şi slava Lor, așa nu-l putem nici noi despărți în credinţa noastră. Când credem în Tatăl, 
trebuie să credem că are un Fiu și un Duh Sfânt nedespărțiți de El. Numai așa are Fiecare o slavă adevărată. În 
Dumnezeu este o iubire desăvârșită, trăită de Fiecare”. (nota 1574, p. 833) 

25. Tâlcuirea Pr. D. Stăniloae: „Firea omenească e numai templu al unicei Persoane a Fiului. Deci Ei 
rămâne Fiu al Tatălui chiar fiind îmbrăcat în trup, sau în firea omenească. Desigur, e şi în trup o simţire şi o 
lucrare, dar nu e a lui ca a unui Subiect deosebit, ci e a Fiului lui Dumnezeu. De aceea, rămâne, cu toate cele 
omeneşti, Fiul unic al Tatălui. Deci şi Tatăl însuşi este Tatăl unui Fiu care lucrează şi cele omenești. Şi Duhul 
e activ și EI în lucrarea Fiului, Care lucrează și cele omeneşti. De aceea, cel ce crede în Dumnezeu cel în 
Treime, crede şi în Fiul cel întrupat, sau în Hristos. Şi cine nu crede în EI ca în Fiul lui Dumnezeu nu crede 
în Sfânta Treime. Şi cine nu crede în Sfânta Treime nu crede în Dumnezeul iubirii, nu crede în Dumnezeu”. 
(nota 1575, p. 833) 

26. Tâlcuirea Pr. D, Stăniloae: „Această împărţire în doi fii o făcea nestorianismul” (nota 1576, p. 833) 

„Relaţia în Trinitate este de asemănare, Tatăl cu Fiul şi amândoi cu Duhul Sfânt. 
Fiecare este Același (Dumnezeu -— n.n.) şi toţi la un loc sunt Unul şi Același”. (BOETHIUS, 
Articole teologice, I, 1, cap. VI, în PSB, vol. 72, p. 24) 


„Aşadar, la întrebarea dacă Tatăl este substanță, răspunsul este afirmativ. Același 
este răspunsul și la întrebarea dacă Fiul este substanţă și nimeni nu se îndoieşte că şi 
Sfântul Duh este substanță”. Numai că Tatăl, Fiul şi Sfântul Duh nu sunt mai multe 
substanţe, ci una singură şi de aceea substanţa celor trei nu poate fi în niciun chip 
separată sau deosebită, fiindcă nu este compusă din părţi deosebite, ci este una singu- 
ră. Aşadar, toate câte se afirmă despre substanţa divină sunt comune celor trei. Acesta 
este faptul caracteristic, când se determină substanța divinității, că tot ce se spune des- 
pre fiecare în parte se potrivește pentru toate la un loc; de aceea, trebuie să afirmăm 
despre fiecare același lucru, că Tatăl este Dumnezeu, Fiul este Dumnezeu, Sfântul Duh 
este Dumnezeu, că deci Tatăl, Fiul și Sfântul Duh sunt Dumnezeu. Prin urmare dacă 
una singură este dumnezeirea lor, una singhră este substanţa, se poate atribui substan- 
țial divinității numele lui Dumnezeu. Astfel, Tatăl este adevărul, Fiul este adevărul, 
Duhul Sfânt este adevărul, Tatăl, Fiul şi Sfântul Duh fiind nu trei adevăruri, ci un sin- 
gur adevăr”. (BOETHIUS, Articole teologice, I, 2, cap. VI, în PSB, vol. 72, p. 24) 


„Într-adevăr, Tatăl nu este Treime, cum este Tatăl, Fiul şi Sfântul Duh. Nici Fiul 
nu e Treime, nici Duhul Sfânt nu e Treime, pentru acelaşi motiv că Treimea constă în 
pluralitatea persoanelor, iar unitatea, în simplicitatea substanţei”. (BOETRIVS, Articole 
teologice, |, 2, cap. VI, în PSB, vol. 72, p. 25) 


„Şi Treimea este cu adevărat Treime, neîntregindu-se dintr-un număr desfăcut 
(căci nu e adunare de unităţi, ca să sufere împărțire), cu subzistență ființială a Unimii 
întreit ipostatice. Căci Treimea e cu adevărat Unime, fiindcă aşa este, şi Unimea e cu 
adevărat Treime, fiindcă așa subzistă. Deoarece e o singură dumnezeire, ce ființea- 
ză (ovoă) unitar şi subzistă (vqpiorauevn) treimic?” (Sf. MAxIM MĂRTURISITORUL, 
Ambigua, partea întâi, 1, în PSB, vol. 80, p. 47) 


„În Cuvântul despre Botez, (Sf. Grigorie de Nazianz — n.n.) vorbind despre una și 
aceeaşi sfântă dumnezeire în trei sfinte ipostasuri, zice: Din toate părțile egală, din toate 
părțile aceeași, ca o singură frumuseţe şi mărime a cerului, o consubstanțialitate infinită 
a celor trei infinite (Cuvântul La Sfântul Botez, cap. 41)”. (Sf. MAXIM MĂRTURISITORUL, 
Ambigua, partea a II-a, 105, în PSB, vol. 80, p. 260) 


27. Nota Prof. David Popescu: „Termenul de substanţă trebuie luat în înţelesul de existență, esenţă, sau 
de ființă din Simbolul credinţei: Cel de o ființă cu Tatăl” (nota 1, p. 24) 

28. Tâlcuirea Pr. D. Stăniloae: „Termenii ovoă, ovoia vin de la euvau/ şi exprimă existenţa în general. 
lermenii vpiOTATAL, VPEOTĂVAL, VPLOTANEVN, exprimă modul existenţei concrete ca întreg de sine a ceva 
şi, când se referă la entităţi conştiente, indică ipostasul sau persoana. De aceea în termenul sine, de sine, se 
reflectă ipostasul, persoana, întrucât conștiința de sine nu poate avea decât ipostasul, persoana. În concepția 
Părinților răsăriteni nu poate fi cugetată mai întâi ființa, apoi ipostasul, căci fiinţa nu se cunoaște concret 
decât existând ca sine, sau de sine, deci ca ipostas, sau persoană. De aceea nu se poate vorbi de o mișcare a 
ființei divine spre cele trei ipostasuri. Afirmând aceasta, Sfântul Maxim combate ideea că realitatea supremă 
e o unitate care se poate desface într-o multiplicitate existentă în ea virtual; combate astfel ideea de bază 
origenistă”. (nota 1, p. 47) 

„Unitatea e Treime, ca una ce e desăvârşită în Ipostasurile desăvârşite, adică prin 
modul de subzistență, și Treimea e cu adevărat unitate prin raţiunea ființei, adică a 
existenţei”. (Sf. MaAxIMm MĂRTURISITORUL, Ambigua, partea a doua, 170, în PSB, 
vol. 80, p. 341) 


„Căci noi ne închinăm unităţii în Treime și Treimii în unitate; Tatăl şi Fiul şi Duhul 
Sfânt sunt un Dumnezeu, nici Fiul nefiind Tatăl, dar fiind ceea ce e Tatăl, nici Duhul 
nefiind Fiul, dar fiind ceea ce e Fiul?” (Sf. MAxIm MĂRTURISITORUL, Epistole, Partea 
I, ep. 15, în PSB, vol. 81, p. 124) 


„Privind la cele de o fiinţă, zic (sfinţii): Și era și era și era, dar era Unul lumină 
și lumină şi lumină, dar o lumină. Şi: Un Dumnezeu şi o fire, cea preaînaltă, zice 
Grigore Teologul”. (Sf. Maxim MĂRTURISITORUL, Epistole, Partea a II-a, Scrieri, 7, 
în PSB, vol. 81, p. 235) 


„În Sfânta Treime este identitatea fiinţei, dar deosebirea persoanelor; căci măr- 
turisim o unică fiinţă dar trei ipostasuri*”. (Sf. MAxIM MĂRTURISITORUL, Epistole, 
Partea a II-a, Scrieri, 10, în PSB, vol. 81, p. 255) 


Sfânta Treime — Taina perfectei unităţi 
a Persoanelor distincte 


„Ne închinăm Tatălui Adevărului, precum și Fiului, Care şi El este Adevărul, 
întrucât, din punct de vedere ipostatic, Ei formează două realităţi sau două persoane 
distincte, dar Ei există, sunt una prin sfat, prin înţelegere, prin unitatea de voință. 
(ORIGEN, Contra lui Celsus, cartea a VIII-a, cap. XII, în PSB, vol. 9, p. 513) 


„Cea mai mare dovadă a unităţii Duhului cu Tatăl și cu Fiul (este spusa Scripturii), 
că se află în acel raport cu Dumnezeu în care se află duhul nostru cu (ființa) fiecăruia 
dintre noi. Căci, cine dintre oameni ştie cele (ascunse) ale omului, dacă nu duhul din 
el? La fel și cele (ascunse) ale lui Dumnezeu nimeni nu le-a cunoscut, afară de Duhul 
din El (1 Corinteni 2, 11)”. (Sf. VAsILe CEL MARE, Despre Sfântul Duh, cap. XVI, în 
PSB, vol. 12, p. 56) 


29. Tâlcuirea Pr. D. Stăniloae: „Fiul nu e Tatăl şi nici Duhul ca ipostas, dar e ca ființă ceea ce e Tatăl şi 
Duhul şi de aceea sunt un Dumnezeu”. (nota 239, p. 124) 

30. Tâlcuirea Pr. D. Stăniloae: „Fără o identitate veşnică a Dumnezeirii, totul ar fi fluid. N-ar exista un 
adevăr etern, neclintit, plin de sens. Dar identitatea Dumnezeirii nu s-ar putea menţine dacă nu s-ar afla în 
Persoană. Numai Persoana conștientă de Sine ţine la eternitatea Sa. Însă o persoană singură e lipsită de bogăţia 
vieţii şi de bucurie. Numai cele trei Persoane Se pot bucura în mod conștient de bogăţia vieţii, întrucât o au în 
comun şi într-o comunicare. Numai ţinând o Persoană din iubire la Alta, ține să existe în veci şi Ea şi Cealaltă 
pentru a Se bucura Ea însăși de Aceea. Astfel identitatea neschimbată a fiinţei divine implică existența celor 
trei Persoane care pot să aibă şi să-Şi comunice în veci plenitudinea unei unice fiinţe, rămânând prin aceasta 
neschimbate. Neclintirea veşnică a plenitudinii existenţei înseamnă neclintirea Aceloraşi trei persoane în uni- 
tatea desăvârşită a comunicării. Fără Treime nu e nimic statornic şi viu, nu este o existență sigură, de veşnică 
fermitate, dar şi de nemărginită viaţă în fericire. Fără Treime totul e schimbător și relativ. Nimic n-are valoare 
eternă. Numai Treimea asigură valoarea și viața externă a existenţei Sale neamestecate şi a alteia prin creație și 
prin întruparea Fiului lui Dumnezeu. Erwin Schadel (Bibliotheca Trinitariorum, Saur Verlag, Miinchen, 1984) 
afirmă că în afara Treimii nu e decât nihilismul”. (nota 547, p. 255) 

„În Sfânta Treime deosebirea dintre persoane se face ținând seama de notele 
proprii ale fiecăreia din ele, tot așa stau lucrurile și când considerăm ceea ce e comun 
tuturor celor trei persoane, de pildă când vorbesc de o fiinţă necreată sau care e mai 
presus de orice înţelegere, sau orice altceva asemănător nu o vom concepe global 
pentru ca să deosebim ceea ce-i particular; vom căuta numai semnele care ne vor 
îngădui să distingem clar şi fără confuzie noțiunea despre fiecare persoană de cea 
a persoanelor considerate global”. (Sf. VAsiLe cEeL MARE, Epistole, 38, III, în PSB, 
vol. 12, p.179) 


„În comunitatea de substanță declarăm că nu se împacă și nu se transmit sem- 
nele distinctive care se întâlnesc în Sfânta Treime şi prin care se încheagă particula- 
ritatea persoanelor care ne-au fost transmise în credință: fiecare persoană e înţeleasă 
în chip diferit, datorită semnelor distinctive particulare, în așa fel încât cu ajutorul 
acestor însușiri, de care am amintit, se poate descoperi ceea ce separă ipostasurile 
între ele. Pentru faptul că Dumnezeirea e nesfârșită, neînțeleasă, necreată, nemărgi- 
nită de nimic şi pentru toate atributele de același fel, nu există nicio diferenţă între 
ființa cea dătătoare de viață (mă gândesc la cea a Tatălui, a Fiului şi a Duhului Sfânt), 
ci putem considera că între ele există un fel de comunitate continuă și indivizibilă. 
lar observaţiile care ne ajută să înțelegem măreţia uneia sau alteia dintre persoanele 
pe care credinţa le admite în Sfânta Treime ne vor îngădui să mai observăm că nu-i 
nicio deosebire pentru Tatăl, Fiul și Duhul Sfânt atunci când căutăm să-i vedem 
mărirea, fără ca să existe între Tatăl, Fiul şi Duhul Sfânt niciun interval unde cugetul 
ar înainta în gol. Într-adevăr nu-i nimic care să se introducă între cele trei Persoane, 
nici altceva care ar subzista alături de ființa dumnezeiască şi care să se poată împăr- 
ți în chip intim prin interpunerea vreunui element străin, nici vreun interval fără 
consistenţă care să producă o absenţă în armonia intimă a substanţei divine şi care 
să strice armonia prin intercalarea vidului”. (Sf. VAsiLe CEL MARE, Epistole, 38, IV, 
în PSB, vol. 12, p. 180) 


„Când ne gândim la Tatăl, atunci Îl concepem în El însuşi, cuprinzând în același 
timp şi pe Fiul prin reflexie, iar când Îl concepem pe Acesta, atunci nu ne despăr- 
țim nici de Duhul Sfânt, ci în chip logic şi deodată, potrivit fiinţei, ţi-o reprezinţi în 
ea însăşi, concepută în aşa fel încât să fie numai una credința în cele trei Persoane”. 
(Sf. VASILE CEL MARE, Epistole, 38, IV, în PSB, vol. 12, p. 181) 


„În niciun fel să-ţi închipui o întrerupere sau o împărțire în așa fel încât Fiul să 
fie cugetat fără Tatăl sau ca Duhul să fie despărțit de Fiul, ci concepi în același timp 
în Ei o comunitate şi o deosebire negrăită și cumva neînţeleasă, fără ca deosebirea 
ipostasurilor să rupă continuitatea ființei, fără ca această comunitate de substanță să 
elimine particularitatea semnelor distinctive. Şi să nu te miri dacă zicem că Același e 
în același timp şi unit şi despărțit, căci de fapt concepem, ca într-o ghicitură, un fel de 
despărțire unită şi o unire despărțită”. (Sf. VAsILe CEL MARE, Epistole, 38, IV, în PSB, 
vol. 12, pp. 181-182) 


„Cum vom putea spune, dar, că ceea ce este în același timp și despărțit şi împreu- 
nat poate fi dedus din analogia lucrurilor care aparțin simţurilor noastre?” (Sf. VASILE 
CEL MARE, Epistole, 38, V, în PSB, vol. 12, p. 182) 

„(...) (Duhul Sfânt - n.n.) unit cu Tatăl şi cu Fiul în toate, în mărire și în veșnicie, 
în putere şi în împărăție, în stăpânire şi în dumnezeire, cum mărturiseşte și tradiția 
Sfântului Botez”. (Sf. VAsrLe CEL MARE, Epistole, 105, în PSB, vol. 12, p. 286) 


„Trebuie mărturisit că Tatăl este persoană proprie, Fiul persoană proprie şi 
Duhul Sfânt persoană proprie, după cum au mărturisit clar acest lucru Sfinții 
Părinţi; căci prin cuvântul lumină din lumină ei au arătat limpede şi desluşit că una e 
lumina care naşte și alta e lumina născută, și totuşi avem lumină și într-un caz și în 
celalalt caz, deşi ființa e numai una și aceeași”. (Sf. VASILE CEL MARE, Epistole, 125, 1, 
în PSB, vol. 12, p. 305) 


„Nu trebuie să îndepărtăm pe Duhul nici de Tatăl şi nici de Fiul”. (Sf. VASILE CEL 
MARE, Epistole, 125, II, în PSB, vol. 12, p. 306) 


„Dacă acceptăm ca unică lucrarea Tatălui, a Fiului şi a Duhului Sfânt, fără nicio 
deosebire nici varietate față de oricine ar fi, va trebui să deducem din unitatea de acți- 
une o unitate de natură”, (Sf. Vasile cel Mare, Epistole, 189, VI, în PSB, vol. 12, p. 388) 


„Tu primeşte unitatea Dumnezeirii pe temeiul completei asemănări a firii, a Fiului 
şi Tatălui; iar tu raportează cuvintele: de la El am ieșit şi la El Mă duc, la deosebirea 
persoanelor”, (Sf. VAsiLe CEL MARE, Omilii și cuvântări, omilia a XXIV-a, II, în PSB, 
vol. 17, p. 591) 


„Chiar dacă sunt două persoane la număr, totuşi nu sunt despărțite prin fire; nici 
cel care spune două nu introduce înstrăinare. Un singur Dumnezeu: Tatăl; un singur 
Dumnezeu: Fiul; și nu doi Dumnezei, pentru că Fiul are identitate cu Tatăl. Nu văd 
altă Dumnezeire în Tatăl şi altă Dumnezeire în Fiul; nici altă fire, firea Tatălui și altă 
fire, firea Fiului. Ca să-ţi fie clară însuşirea persoanelor, numără separat pe Tatăl și 
separat pe Fiul; iar ca să nu cazi în politeism, mărturiseşte o singură ființă în cei doi: în 

Tatăl şi în Fiul. Mărturisind aşa, cade Sabelie, iar anomeul se sfărâmă”. (Sf. VASILE CEL 
MARE, Omilii şi cuvântări, omilia a XXIV-a, III, în PSB, vol. 17, p. 592) 


„Este Tatăl, Cel care are existența desăvârşită și cu totul completă; EI este rădă- 
cina şi izvorul Fiului și Duhului Sfânt. Este şi Fiul, Cuvântul, Care trăieşte în plină 
Dumnezeire, odraslă desăvârşită a Tatălui; deplin este şi Duhul, nu parte a altcuiva, ci 
desăvârșit şi întreg, contemplat în Sine Însuşi. Fiul este unit cu Tatăl nedespărțit, iar 
Duhul unit cu Fiul. Nu este ceva care să-i despartă, nici ceva care să separe unirea lor 
din veşnicie. Între dânşii nu intervine timpul, nici sufletul nostru nu poate concepe 
ideea separării, anume că Unul-Născut n-a fost totdeauna cu Tatăl sau că Sfântul Duh 
n-a coexistat împreună cu Fiul”. (Sf. VAsrE CEL MARE, Omilii și cuvântări, omilia a 
XXIV-a, IV, în PSB, vol. 17, p. 594) 


„Aşadar, când unim Treimea, să nu-ţi închipui cele trei persoane ca părți ale unui 
lucru neîmpărțit — gândul acesta este plin de necredinţă -, ci primește unirea nedes- 
părțită a trei persoane necorporale desăvârșite”. (Sf. VAsrLE CEL MARE, Omilii și cuvân- 
tări, omilia a XXIV-a, V, în PSB, vol. 17, p. 595) 

„Dacă s-a dovedit, prin aceea că lucrările sunt aceleași, că Duhul Sfânt nu e străin 
de firea Fiului, din aceasta urmează că s-a dovedit totodată că firea Sfintei Treimi e 
una, fără să se confunde ceea ce se vede propriu şi deosebit la fiecare dintre Ei şi fără să 
se schimbe între ele însușirile prin care se deosebesc”. (Sf. GRIGORIE DE Nyssa, Despre 
Rugăciunea Domnească, Cuvântul al III-lea, în PSB, vol. 29, p. 430) 


„Într-adevăr, ceea ce deosebeşte pe Duhul Sfânt de Cuvânt - iar pe amân- 
doi de Cel care e Părintele amândurora, de Tatăl - este noțiunea de persoană. Dacă 
ideea de persoană îi deosebeşte, cea de unitate a firii nu mai permite separarea lor”. 
(Sf. GRIGORIE DE Nyssa, Marele cuvânt catehetic, cap. 3, în PSB, vol. 30, p. 291) 


„Iudeului i se purifică învățătura prin primirea Cuvântului şi prin credință în 
Duhul Sfânt, păgânilor li se înlătură credinţa rătăcită în mai mulţi dumnezei prin 
dogma unităţii firii, care anulează închipuirile pluralităţii. 

Să păstrăm, deci, din concepția iudaică unitatea firii, iar din cea păgână reţinând 
numai deosebirile care disting persoanele, corectând astfel reciproc părţile singuratice 
din concepţiile nepotrivite ale fiecărora despre Dumnezeu. Numărul 'Treimii e, așa- 
zicând, leacul pentru cei ce păcătuiesc contra unității, iar învăţătura despre un singur 
Dumnezeu e leac împotriva adepților pluralităţii (politeismului - n.n.)”. (Sf. GRIGORIE 
DE NyssA, Marele cuvânt catehetic, cap. 3, în PSB, vol. 30, p. 292) 


„Dacă acceptăm ca unică lucrarea Tatălui, a Fiului și a Duhului Sfânt, fără nicio 
deosebire, nici varietate față de oricine ar fi, va trebui să deducem din unitatea de acţi- 
y» 


une o unitate de natură”. (Sf. GRIGORIE DE Nyssa, Epistola despre Sfânta Treime către 
mai marele doctorilor, Eustahe, cap. V, în PSB, vol. 30, p. 434) 


„Fiul este de o ființă cu Dumnezeu-Tatăl, dar există în ipostasul propriu, spu- 
nem că Ei sunt uniți şi totodată distincți”. (Sf. CHIRIL AL ALEXANDRIEI, Despre Sfânta 
Treime, cuvântul I, în PSB, vol. 40, p. 38) 


„Dar tot la ora aceea Avraam 

Plin de credință cunoscut, 

De taine ştiutor în al său neam, 

Trei văzuse, dar Unul a crezut”. (Sf. AMBROZIE AL MILANULUI, Imnuri, LX, (Imn, 
către ora a şasea), în PSB, vol. 53, p. 365) 


„Dacă zic soare, soare, soare, nu obțin trei sori, ci numesc de atâtea ori pe unul 
singur. Aşadar, dacă spun Dumnezeu de trei ori, pentru Tatăl, pentru Fiul şi pentru 
Sfântul Duh, nu înseamnă că numărul face o întreită categorie”. (BOETHIUS, Articole 
teologice, ], 1, capitolul III, în PSB, vol. 72, p. 19) 


Arătarea Sfintei Treimi la stejarul Mamvri 


„(...) când Dumnezeu S-a arătat lui Avraam la stejarul Mamvri, (Scriptura - n.n.) 
zice: Ridicându-şi (Avraam - n.n.) ochii săi a privit şi, iată, trei oameni stăteau îna- 
intea lui; şi, cum I-a văzut, a alergat din pragul cortului său întru întâmpinarea Lor şi 
s-a închinat până la pământ şi a rostit: Doamne, de am aflat har înaintea Ta (Facerea 

18, 2-3). Vede trei, adoră pe unul, oferă trei măsuri de [făină bună] lamură de făină. 
Căci deşi Dumnezeu este nemăsurat, deține totuși măsura tuturor, precum scris este: 
Cine a măsurat apele cu căușul pumnului, cerul cu palma și nu cu cotul, şi a măsurat 
întreg pământul? (Isaia 40, 12). Aşadar, sfântul patriarh aducea jertfă Treimii, realizate 
într-o singură ființă, prin taina adâncă a minţii, adică a azimei spirituale. Aceasta este 
lamura de făină, pe care în Evanghelie o râșneşte femeia aceea, care se va lua; căci una 
se va lua şi cealaltă se va lăsa (Matei 24, 41). Va fi luată Biserica; va fi lăsată sinagoga: 
adică mintea bună va fi luată, cea necinstită va fi părăsită, dar, ca să ştim că şi Avraam 
a crezut în Hristos, Domnul spune: Avraam, zice, a văzut ziua Mea și s-a veselit (loan 
8, 56). Şi cel ce crede în Hristos, acela crede şi în Tatăl; și cel ce crede corect în Tatăl, 
acela crede şi în Duhul Sfânt. Așadar sunt trei măsuri, o singură azimă; era adică o 
singură jertfă, fiindcă ea a fost oferită Sfintei Treimi, printr-o măsură egală a devoțiu- 
nii și printr-un deplin acord al cucerniciei”. (Sf. AMBROZIE AL MILANULUI, Tâlcuiri la 
Sfânta Scriptură. Despre Cain și Abel, Cartea I, 30, în PSB, vol. 52, pp. 136-137) 


Fiinţa divină 


„Nimic din ceea ce este propriu corpurilor nu poate fi atribuit nici Tatălui, nici 
Fiului, în schimb ceea ce ţine de firea divină e comun atât Tatălui, cât şi Fiului”. 
(ORIGEN, Despre principii, Cartea 1, VIII, 1, în PSB, vol. 8, p. 53) 


„Dar natura divină, sub toate numirile câte s-ar putea imagina, nu poate fi expri- 
mată, în esenţa ei, așa cum ar vrea-o învățătura noastră. Când însă am atribuit lui 
Dumnezeu numirile de binefăcător, de judecător, de bun, de drept şi toate celelalte de 
acelaşi fel, la deosebitele Lui lucrări ne-am gândit; dar natura Celui care lucrează prin 
ele noi n-o mai putem descoperi prin cunoaşterea intuitivă a faptelor Lui. Într-adevăr, 
când se va da o definiţie a fiecăreia din aceste numiri și a naturii însăşi care desemnea- 
ză aceste numiri, se va da aceeaşi definiţie a acestora și a aceleia. Or lucrările a căror 
definiţie e contrară, vor avea şi ele o natură diferită. Deci altceva e substanţa sau ființa, 
pentru care nu s-a aflat termenul în stare să o facă cunoscută, și altceva e şi semnifi- 
cația numirilor pe care le poartă şi care Li se dă pe temeiul unei activităţi ori a unei 
vrednicii oarecare”, (Sf. VAsILE CEL MARE, Epistole, 189, VIII, în PSB, vol. 12, p. 389) 


„Firea dumnezeirii nu este nicidecum divizibilă în părți componente: fiindcă în 
cazul când ar fi compusă, ea ar presupune existenţa unei realități superioare, în stare 
să o alcătuiască. Şi încă ceva: alcătuită din mai multe părți, ea n-ar putea în niciun caz 
fi ceva dumnezeiesc”. (EUSEBIU DE CEZAREEA, Viaţa lui Constantin cel Mare, „Despre 
Sfântul Mormânt”, 12.10., în PSB, vol. 14, p. 225) 


„(...) înțelegând pe Dumnezeu, pe cât îi este cu putinţă, din numirile cugetate pe 
seama Lui şi fiind călăuzit spre cunoaşterea slavei negrăite şi învățând că firea dum- 
nezeiască, orice ar fi în ea însăşi, e bunătate, sfințenie, bucurie, slavă, curăţie, veșnicie, 
fiind pururea în aceleași la fel şi toate câte s-au cugetat în jurul firii dumnezeieşti””. 


31. Tâlcuirea Pr. D. Stăniloae: „Însuşirile lui Dumnezeu nu sunt însăși ființa Lui, ci în legătură cu ea, în 
jurul ei, numiri ale lucrărilor Lui statornicite, ale lucrărilor Lui statornice, ale energiilor necreate ce iradiază 
din El. Ea nu e una cu bunătatea, cu sfințenia, cu eternitatea, ci mai presus de ele, suportul și izvorul negrăit 
al lor”. (nota 31, p. 417) 

(Sfântul GRIGORIE DE Nyssa, Despre Rugăciunea Domnească, cuvântul II, în PSB, 
vol. 29, p. 417) 


„Firea dumnezeiască e una și simplă, dar spunem că este viaţă şi putere, înțelep- 
ciune şi slavă. Prin viață, dă viaţă la ceea ce e făcut viu; prin putere, dă putere celui 
puternic, prin înțelepciune, înțelepțeşte pe cel înțelepţit, prin slavă slăveşte pe cel ce are 
trebuință de slavă, sau pe cel slăvit de El. Sau nu e adevărat ceea ce spun?” (Sf. CHIRIL 
AL ALEXANDRIEI, Despre Sfânta Treime, cuvântul al II-lea, în PSB, vol. 40, p. 73) 


„Substanţa divină, însă, este formă fără materie” și de aceea este unică, există pur 
şi simplu. Celelalte nu există pur şi simplu, întrucât fiecare îşi are existenţa sa din cele 
din care există, adică din părţile sale”. (BoETHIUS, Articole teologice, I, 1, cap. II, în PSB, 
vol. 72, p. 18) 


„Deci comun şi universal, sau general, este, după Părinţi, fiinţa (substanţa) şi firea. 
Căci ei spun că acestea sunt identice între ele”. (Sf. Maxim MĂRTURISITORUL, Epistole, 
Partea întâi, ep. 15, în PSB, vol. 81, p. 120) 


„Firea dumnezeiască cea întreit ipostatică este fără de început, necreată, neînţe- 
leasă, simplă şi necompusă în întregimea ei”. (Sf. MAxIM MĂRTURISITORUL, Epistole, 
Partea a II-a, 22, în PSB, vol. 81, p. 316) 


Ipostasul 


„Acesta-i ipostasul: nu noţiunea nedefinită a substanţei, care nu găseşte nicio 
stabilitate în urma comunităţii lucrului specificat, ci acea noţiune care delimitează și 
defineşte ceea ce-i comun şi nehotărât într-un anume obiect determinat cu ajutorul 
însușirilor sale proprii. E un procedeu asemănător cu cel pe care Scriptura obișnuiește 
să-l întrebuinţeze în multe locuri, în special în istoria lui Iov. Întrucât ea trebuia să 
descrie suferinţele lui, a amintit mai întâi ceea ce avea comun şi cu ceilalți, şi a zis om; 
apoi îndată l-a deosebit prin ceea ce avea specific, adăugând cuvântul oarecare (Iov 
|, 1: Era odată un om pe care-l chema lov). Descrierea substanţei sale, care în ochii 
Scripturii nu avea niciun folos pentru scopul propus în istorisirea sa, l-a trecut cu 
vederea, pe când acest cuvânt oarecare îl caracterizează cu ajutorul unor semne parti- 
culare, arătând locul, însuşirile caracterului şi tot ce s-a putut aduna din afară şi care 
trebuia să deosebească acest personaj şi să-l depărteze de însemnarea comună, pentru 
ca descrierea celui despre care ne informa istoria să fie clară în toate privinţele graţie 
numelui, locului, însușirilor sufletești proprii, precum şi însuşirilor exterioare pe care 
le putem lega de persoana respectivă. Dacă ea ne-ar fi dat o definiţie a substanţei sau 
a ființei nu s-ar fi făcut nicio specificare despre ceea ce s-a spus privitor la persoană”, 
(Sf. VASILE CEL MARE, Epistole, 38, III, în PSB, vol. 12, p. 178, 179) 


„Ipostasul e suma însușirilor specifice fiecărei persoane”. (Sf. VAsIE CEL MARE, 
Epistole, 38, VI, în PSB, vol. 12, p. 183) 


32. Nota Pr. V. Sibiescu: „Întregul univers era pentru Aristotel materie în continuă mișcare sub diferite 
forme. Nu există materie fără formă, iar formă în afara materiei este numai cea divină” (nota 7, p. 18) 

„Definind ipostasul simplu spus, zicem că el e de o ființă oarecare cu însușirile pro- 
prii (distincte), sau o ființă oarecare cuprinzând în individualitatea proprie toate însu- 
şirile proprii, la fel, definind ipostasul în mod determinat, deci nu simplu spus, spu- 
nem că ipostasul compus este o ființă oarecare compusă cu însușirile proprii sau o ființă 
oarecare compusă cuprinzând distinct toate însușirile proprii în individualitatea sa”. 
(Sf. MAxIM MĂRTURISITORUL, Epistole, Partea întâi, ep. 13, în PSB, vol. 81, p. 109) 


„Faptul că ipostasul nu e fără ființă, nu-l face fiinţă, ci în ființă (evovotov)'*, ca să 
nu-l cunoaştem ca pe o simplă însușire, ci împreună cu cea (cu ființa) a cărei însușire 
este în mod propriu”. (Sf. MAxIM MĂRTURISITORUL, Epistole, Partea a II-a, 13, în PSB, 
vol. 81, p. 288) 


„Căci ipostatic e numai ceea ce e caracteristic ipostasului””. (Sf. MAxIM 
MĂRTURISITORUL, Epistole, Partea a II-a, „Disputa Sf. Maxim cu Pyrhus', 25, în PSB, 
vol. 81, p. 335) 


33. Tâlcuirea Pr. D. Stăniloae: „Ipostasul sau persoana nu e numai firea sau ființa generală existând con- 
cret, deci în sine, ci firea plus niște proprietăţi specifice fiecărui ipostas. Aceasta îl face unic pe fiecare ipostas. 
Proprietatea are aici sensul de ceea ce e propriu fiecărui ipostas în unicitatea lui. De unde vine această unicitate? 
Din multe împrejurări: născut la o anumită dată şi într-un anumit loc, conceput din anumiţi părinți în altă şi altă 
împrejurare a vieții lor, trăind în alte și alte relaţii etc. Dar și din anumite daruri specifice fiecăruia. Aceasta ne face 
să credem că Dumnezeu face ca natura comună să imprime în fiecare existență concretă alte şi alte din resursele 
aflate în ea. Natura umană e de o bogăţie potențială inepuizabilă. Dumnezeu Își manifestă mereu în alte şi alte 
moduri puterea imaginaţiei Lui creatoare. Creaţiunea nu rămâne nicio clipă monotonă, sau închisă în ea însăși, 
în esențe monotone impersonale. Dumnezeu Și-a lăsat un spațiu de manevră în ea. Dar aceasta nu înseamnă că 
nu € şi natura umană ceva corespunzător cu unicitățile personale pe care Dumnezeu le actualizează cu libertatea 
Lui. Dar proprietăţile multiple ce-i sunt proprii fiecărui ipostas dau o complexitate fiecăruia, și anume o altă și 
altă complexitate. Dar dacă firile s-ar compune, n-ar exista unitate-varietate în creaţie, nici n-ar fi prin ipostasuri 
mereu nouă în această varietate. Ar fi o unitate generală haotică, nearmonioasă. De aceea firea rămâne aceeași 
chiar când e alcătuită din suflet şi trup, ca la om. Dar ipostasurile sunt toate de o altă și altă complexitate în cadrul 
firii. Poate aceasta vine din alte şi alte combinaţii ale bogatelor resurse ale firii. Dar unicitatea nerepetată a fiecărui 
ipostas, chiar dacă ar fi miliarde şi miliarde, trimite și la o lucrare a lui Dumnezeu și a imaginaţiei Lui creatoare. 
Dar dacă, precum s-a spus în diverse note anterioare, orice ipostas sau existență concretă de sine a unei naturi îşi 
are rațiunea în respectiva natură (dar nu fără un adaos al lucrării dumnezeiești), dacă natura umană e compusă, 
compus va fi şi ipostasul ei. E ceea ce dezvoltă în continuare Sf. Maxim. Dar în natura umană compusă este o 
unicitate. De aceea şi ipostasul în care se realizează, deşi e compus, are o unitate. E o unitate în cele compuse, mai 
ales în natura umană și în ipostasurile ei, mai presus de înțelegerea noastră. (nota 210, pp. 109-110) 

34. Tâlcuirea Pr. D. Stăniloae: „Ipostasul nu poate fi fără ființă, dar nu e fiinţă. El înseamnă existența reală 
a ființei. EI e înființat prin ființă. (nota 612, p. 288) 

35. Tâlcuirea Pr. D. Stăniloae: „Natura nu o găsim decât în ipostasuri, sau în stări concrete de sine. Dar 
2 casta nu înseamnă că ipostasurile sunt uniforme. Fiecare ipostas e o stare de sine, nerepetată identic, a naturii 
în relaţia cu alte ipostasuri. Fiul e Fiu pentru că e născut din Tatăl, naşterea din Tatăl Îl caracterizează ca ipostas 
deosebit de Tatăl şi de Duhul Sfânt. Orice ipostas uman e născut din alți părinţi, sau în alt timp şi trăieşte în 
alte împrejurări. Deci are aceeași natură, dar caracterizată prin alte împrejurări ale stării de sine şi prin alt mod. 
Voința nu aduce de la sine nimic naturii. Ea este a naturii. Dar e a naturii în stare de sine în alte împrejurări și 
în alt mod. Deci fiecare ipostas o actualizează altfel. Aceasta o hotărăște prin deliberare și socotință. Ipostasurile 
dumnezeieşti sunt atât de unite că nu au socotinţe deosebite. Nici nu sunt în dubiu în privința binelui care ar 
cere o deliberare. Desigur, realizând același act de voinţă, Tatăl îl binevoiește, Fiul îl împlinește şi Duhul conlu- 
crează, cum zice Sf. Maxim mai departe, fiecare după relaţia Sa ipostatică cu celelalte ipostasuri. Natura umană 
a lui Hristos apare în starea de Sine a Fiului lui Dumnezeu. El ţine seama de voia de bine legată de ea, dar nu are 
nevoie de deliberare ca să-l afle şi să ajungă la o socotință în privinţa lui şi apoi la un liber arbitru.În realitate 
orice stare de sine a naturii umane își are fundamentul în starea de sine a L.ogosului suprem. Dar natura 
umană a lui Hristos are pe Fiul ca stare de sine directă în care există. lar după aceea şi mai mult orice persoană 
se constituie ca stare în El. Numai pentru că Cuvântul e Persoană, sunt şi oamenii persoane în EI și, după 
întrupare, persoane şi mai conştiente”. (nota 698, p. 335) 

„Căci ipostasul este ceea ce se constituie în mod distinct de sine, dacă ipostasul 
spun (Părinţii) că este fiinţa cu proprietăţi (cu însuşiri personale deosebite), deose- 
bindu-se prin număr de cele de acelaşi gen“. Iar enipostatul (sau enipostasiatul) este 
ceea ce nu subzistă nicidecum de sine, ci e văzut în altele, ca specia în indivizii de 
sub ea, sau ceea ce se compune cu altceva deosebit după ființă, spre a da naștere unui 
oarecare întreg”, care pe cât se deosebește prin proprietăţile care-l disting de cele de 
același gen după fiinţă, pe atâta se uneşte cu ceea ce se compune cu el după ipostas, 
câştigându-şi propria identitate. Căci cele ce-l disting de cele de un gen nu-l fac să 
se despartă de ceea ce are compus cu el prin unire şi realizează o împreună existen- 
ță, ci tocmai prin proprietăţile deosebite care-l disting de cele de o ființă menţine, 
prin unire cu ceea ce se compune, identitatea ipostasului, păstrat în totala unicitate 
a persoanei pe care în iconomia dumnezeiască sau în întrupare o arată şi o vesteşte 
Cuvântul adevărat*”. (Sf. MAxIM MĂRTURISITORUL, Epistole, Partea întâi, ep. 15, în 
PSB, vol. 81, pp. 131-132) 


36. Tâlcuirea Pr. D. Stăniloae: „Sunt trei trăsături indicate aici ale ipostasului: a) ceea ce se constituie de 
sine, b) fiinţa comună întipărită de niște însuşiri particulare şi c) ceea ce introduce numărul în ceea ce este 
de același gen, sau specie, sau natură. Genul, sau specia, sau natura este una. Ipostasurile sunt multe. Fiinţa 
sau specia, sau natura nu se epuizează într-un singur ipostas. Chiar lisus Hristos, deși este un ipostas cu totul 
special, nefăcând parte dintr-o specie, este pe de o parte Unul din ipostasurile divine, pe de alta, Unul din 
ipostasurile umane. Ipostasul implică, prin faptul că e unul dintre cele mai multe ale unei naturi (în cazul lui 
Hristos a două naturi), iubirea între EI şi celelalte ipostasuri ale naturii sale, în cazul lui Hristos ale naturilor 
Sale”. (nota 266, p. 131) 

37. Tâlcuirea Pr. D. Stăniloae: „Ipostasul uman introduce numărul și prin faptul că el e compoziția părții 
unei naturi cu a alteia (sufletul cu trupul). Dar numai ipostasul există ca un întreg real. Specia sau natura nu 
există decât în ipostasuri, deși pe de altă parte ipostasurile cad sub specie, sau natură” (nota 267, p. 132) 

38. Tâlcuirea Pr. D. Stăniloae: „Deși definițiile acestea au într-o oarecare măsură un caracter aplicabil 
întregii realităţi, ele se aplică în mod mai deplin omului. Ipostasul uman, unind o parte a realităţii spirituale 
cu cea materială, cuprinde întreaga existență reală cum nu o cuprind ipostasurile animalelor şi plantelor, sau 
cele neorganice, inclusiv cele produse de mâna omului. Sufletul omenesc cu cât se deosebeşte mai mult prin 
anumite proprietăţi personale de spirit în general, cu atât se unește mai mult, ca parte a realităţii materiale, 
cu aceasta, constituind un trup întipărit de proprietăţile particulare ale sufletului propriu. Şi cu atât devine 
mai unit şi mai cuprinzător în mod conştient al întregii realităţi spirituale şi materiale, făcând eficientă pentru 
întreaga realitate deschiderea şi înțelegerea Sa pentru infinitatea spirituală, inclusiv cea divină, ca și pentru 
planul material. Omul devine cu atât mai realizat ca persoană umană, cu cât înaintează în bogăţia spirituală 
infinită şi în comuniunea cu toate ipostasurile umane și cu cele îngereşti și divine, nesfârșind niciodată această 
îmbogăţire și realizare de sine ca identitate unică. Toată realitatea există astfel în vederea personalizării, sau 
ca destinată a deveni natură ipostasiată în curs de nesfârşită îmbogăţire. Avem aici afirmată unirea întregii 
realităţi. Cu cât spiritul uman se distinge mai mult de cel îngeresc, cu atât se uneşte mai mult cu materia, 
realizând trupul ca organ corespunzător, legat cu toată realitatea materială. Aceasta nu se poate explica decât 
din faptul că spiritul uman e făcut de Dumnezeu cu nişte tendințe de organizare a materiei în trup. Și fiecare 
suflet uman e făcut pentru a se uni cu un trup propriu mai mult decât de a rămâne într-o unitate cu alte sufle- 
te. Așa se realizează iubirea între oameni - prin diferențierea între ei — şi înălțarea în comun a umanului spre 
Dumnezeu, E marea simfonie progresivă a existenței în urcușul ei în Dumnezeu. Așa se conciliază unitatea 
persoanei cu universalitatea comuniunii.În persoana umană, fiinţa nu rămâne în ea însăși, ci se uneşte cu 
altă ființă (cu materia) şi prin aceasta îmbrățișează un orizont cu mult mai larg. Aceasta se petrece în mod 
culminant în ipostasul lui Hristos, care se realizează ca ipostas unind cu ființa dumnezeiască întreaga realitate, 
pentru a o înălța întreagă în Dumnezeu. Căci numai în persoană se efectuează dinamica realităţii, se iese din 
monotonia ei. În Hristos, viaţa Dumnezeirii adună în ea şi viața creaţiei și o înalță în Dumnezeu.În aceasta se 
arată importanţa persoanei, care în unitatea ei e chemată să cuprindă un orizont tot mai larg şi o complexitate 
tot mai bogată. Această eficienţă a persoanei își atinge culmea maximă în ipostasul divino-uman al lui Hristos”, 
(nota 268, p. 132) 

39. Tâlcuirea Pr. D, Stăniloae: „Unicitatea la culme şi universalitatea în cuprinderea tuturor și în comuni- 
une cu toate, de la Tatăl până la cea mai de jos treaptă a creaţiei, e realizată în Cuvântul întrupat. Prin El s-au 
făcut toate. În EI se readună toate când s-a slăbit unitatea lor. El e unica şi cea mai cuprinzătoare Persoană” 
(nota 269, p. 132) 

Fiinţă și Ipostasuri în Sfânta Treime 


„Ceea ce-i comun se referă la ființă, pe când ipostasul sau persoana e semnul pro- 
priu a ceea ce-i specific sau particular”. (Sf. VAsILE CEL MARE, Epistole, 38, V, în PSB, 
vol. 12, p. 183) 


„Părinţii n-au înţeles prin fiinţă şi ipostas unul şi acelaşi lucru. Dacă amândo- 
uă aceste cuvinte ar avea același înţeles, de ce ar mai fi fost nevoie de amândouă?” 
(Sf. VAsILE CEL MARE, Epistole, 125, în PSB, vol. 12, p. 305) 


„Raportul dintre ceea ce-i comun şi particular e același ca şi cel dintre ființă și 
ipostas, pentru că fiecare dintre noi participăm la ființă prin ceea ce avem în comun, în 
schimb însuşirile individuale sunt specifice fiecăruia în parte. De aceea și aici termenul 
ființă este comun tuturor persoanelor treimice, cum e cazul cu sfințenia, cu dumnezei- 
rea şi cu orice s-ar mai putea înțelege, pe când însușirile specifice le are fiecare separat: 
cea de părinte, de fiu sau de putere sfințitoare. De aceea, dacă s-ar spune că persoanele 
sunt fără ipostas, o astfel de afirmaţie e ceva absurd, iar dacă am accepta ca adevărate 
toate trei ipostasurile, atunci atâtea mărturisim câte și numărăm. În chipul acesta, prin 
învăţătura despre deoființime se asigură şi unitatea dumnezeirii, dar şi recunoaşterea 
Treimii, adică existenţa concomitentă a Tatălui, a Fiului și a Duhului Sfânt”. (Sf. VAsILE 
CEL MARE, Epistole, Epistola 214, IV, în PSB, vol. 12, p. 441) 


„Firea dumnezeiască, identică cu sine însăşi, nestrămutată, neschimbată, nepăti- 
mitoare, simplă, necompusă, neîmpărțită, lumină neapropiată (1 Timotei 6, 16), putere 
de nespus, măreție fără de hotar [...] care copleşește sufletul inundat de ea, dar cu nepu- 
tință de arătat după vrednicie prin cuvânt”. (Sf. VASILE CEL MARE, Omilii și cuvântări, 
omilia a XV-a I, în PSB, vol. 17, p. 510) 


„Ermia: Spui deci că Fiul există în fiinţa proprie aparte de cea a Tatălui? 

Sf. Chiril: Nu într-o altă ființă, decât cea a lui Dumnezeu, dar într-un ipostas pe 
care îl are ca Fiu. 

Ermia: Este deci altceva fiinţa și altceva ipostasul? 

Sf. Chiril: Este o mare deosebire care se află între ipostasuri, dar fiinţa le cuprinde 
pe fiecare. 

Ermia: În ce mod spui? Eu nu înţeleg, pe cât se pare, decât cu întârziere aceste 
lucruri. 

Sf. Chiril: Dar oare nu ştii că și mie nu-mi este familiar înţelesul lor? Să ne apro- 
piem deci de înțelegerea acestei teme ca de un mod al transcendenţei dumnezeieşti, 
aflată în supremele înălțimi. Fiinţa este indicarea unei realități comune. lar termenul 
de ipostas indică şi spune cele ce se află sub această realitate comună. (Sf. CHIRIL AL 
ALEXANDRIEI, Despre Sfânta Treime, cuvântul I, în PSB, vol. 40, p. 37) 


„Aşadar, cei care au explicat cu prudenţă termenul grecesc ovoia au definit ființa 
(esenţa) în mod diferit, ca vnooTăoewc adică ipostas, şi nu au mai făcut nicio discuţie“. 


40. Nota Pr. Şt. Alexe: „Până la Sfântul Vasile cel Mare, termenii ousia şi ipostasis, în latinește, substantia 
şi subsistentia, erau întrebuinţaţi ca sinonimi. Sinodul din Alexandria din 362, prezidat de Sfântul Atanasie 

Dar învățătorul Irineu, în cartea în care a strâns cuvintele literă după literă, 
numeşte acest cuvânt de-a dreptul barbar, căci nu este spus de vreunii dintre cei vechi, 
iar dacă se găseşte pe undeva, nu indică ceea ce se înțelege astăzi. Căci aminteşte că la 
Sofocle, în Fenica, ipostas înseamnă locul răzvrătirilor. Meneandru spune că subzis- 
tență înseamnă drojdia de la vin care se strânge în butoi. Trebuie ştiut totuşi că, chiar 
dacă filosofii antici nu au mai întrebuințat acest cuvânt, cei mai tineri dintre filosofi 
au folosit cuvântul subzistență pentru substanță. lar definiţia substanţei au explicat-o 
în mai multe feluri. Dacă prin definiţie ființa este circumscrisă, cum am putea folosi 
adecvat acest cuvânt când e vorba de Dumnezeu, care e de necuprins?” (CAsIODOR, 
Istoria Bisericească tripartită, Cartea a VI-a, cap. XXI, în PSB, vol. 75, p. 237) 


„(...) propriu şi particular este ipostasul şi persoana. Căci și acestea sunt, după ei 
(Părinţi), identice între ele. Fiindcă spune Marele Vasile, scriind lui Terentie: Iar de 
trebuie să spunem și noi pe scurt ceea ce socotim, vom zice că ceea ce deosebește comunul 
de propriu, aceea deosebește ființa de ipostas. Căci fiecare dintre noi participă atât la 
rațiunea comună de a fi a fiinţei, cât și la proprietățile particulare referitoare la ea, prin 
care este cutare. Şi iarăşi spune către Amfilohie, zicând despre aceleași: Fiinţa şi ipos- 
tasul au deosebirea pe care o are comunul faţă de fiecare. De exemplu cea pe care o are 
animalul faţă de cutare om. Şi după altele: Cei ce spun că ființa este aceeași cu ipostasul 
sunt siliți să mărturisească numai persoane diferite”. (Sf. Maxim MĂRTURISITORUL, 
Epistole, Partea întâi, ep. 15, în PSB, vol. 81, pp. 120-121) 


„lar cele trei ipostasuri (ce le mărturisim), fără să cugetăm pe niciunul contopit sau 
despărțit sau amestecat, ca să nu se desființeze totul. Căci prin ele se laudă unitatea și mai 
mult, sau Se arată Dumnezeu ca bun“. Prin aceasta înțelegem că Dumnezeu cel Unul şi 
Același, ca să-L numesc așa, are mișcare și voință, dar şi identitatea de ființă (GRIGORIE 
TEOLOGUL, Întâiul cuvânt teologic)”. (Sf. Maxim MĂRTURISITORUL, Epistole, Partea 
întâi, ep. 15, în PSB, vol. 81, p. 122) 


„Dar şi în Cuvântul la sărbătoarea luminilor spune acelaşi: Când zic Dumnezeu 
vă luminez de o lumină, dar şi de trei. De trei, după proprietăți sau ipostasuri, dacă-i 
place cuiva să le numească așa, sau persoane. Căci nu ne vom lupta pentru cuvinte atâta 
vreme cât cuvintele diferite ne duc la același înțeles. Dar de una, după rațiunea fiinţei, 
sau a Dumnezeirii. 

Cu totul desăvârşită au înfățișat de Dumnezeu cuvântătorii Vasile şi Grigorie, atât 
de clar, simfonia dogmelor noastre, spunând că e acelaşi lucru firea cu fiinţa, ca ceea ce 
e comun şi universal, iar persoana cu ipostasul, ca ceva propriu şi particular, neames- 
tecând nicidecum înțelesul celor spuse, prin schimbarea și amestecarea lor întreolaltă. 
Căci insuflați de unul şi același Duh, au transmis popoarelor dreapta mărturisire a 
credinţei. Iar în acord cu aceştia îi vei afla și pe toţi cărora s-a încredinţat prin harul 


cel Mare, prin folosirea ambiguă a acestor termeni, a dat naştere la îndelungi controverse. Sfântul Vasile cel 
Mare este primul care face deosebire în Dumnezeu între ființă (ousia) şi ipostasuri (ipostaseis) în formula mia 
ousia treis ipostaseis, adică o singură fire (fiinţă) în trei ipostasuri, susţinând că această formulă este singura 
acceptabilă. (nota 123, p. 237) 

41. Tâlcuirea Pr. D. Stăniloae: „Unul care e cauza celorlalți doi își arată mai mult importanţa prin fecun- 
ditatea lui, decât unul steril. E] se arată bun, nu ca unul steril şi rece. Aceasta o spune Sf. Grigorie și în conti- 
nuare”. (nota 234b, p. 122) 

Duhului cârma Bisericii, propovăduind drept cuvântul binecredincios și neabătându-se 
întru nimic de la această înțelegere”. (Sf. MAxIM MĂRTURISITORUL, Epistole, Partea 
întâi, ep. 15, în PSB, vol. 81, p. 123) 


Deofiinţimea Fiului cu Tatăl 


„Spunem şi noi, repetând cuvintele istoriei biblice, că chipul lui Adam ar fi fiul său 
Set, după cum stă scris (Facerea 5, 3): și lui Adam i s-a născut un fiu după asemănarea 
sa și după chipul său. Acest chip presupune unitatea de natură şi de substanţă a Tatălui 
şi a Fiului?. Or, într-adevăr, se spune în alt loc (Joan 5, 19): Cele ce face Tatăl, acestea le 
face şi Fiul întocmai — aşa încât prin aceea că Fiul face tot ce face Tatăl, se repetă în Fiul 
chipul Tatălui, din Care S-a născut, așa cum voinţa izvorăşte din cugetare“. Şi tocmai 
de aceea cred eu că voința Tatălui trebuie să fie un temei suficient pentru existența 
a ceea ce vrea Tatăl. În vrerea Sa, Tatăl nu foloseşte altă cale decât voința pe care o 
enunţă în sfatul Său“. Așa ia naștere din EI ființa de sine stătătoare (consubstanţială) a 
Fiului”. (ORIGEN, Despre principii, Cartea 1, VI, 2, în PSB, vol. 8, p. 60) 


„Vorbele Fiul nu poate să facă nimic de la Sine (loan 5, 29) duşmanii Domnului le 
iau ca să încurce minţile celor care îi ascultă. După părerea mea şi acest text ne dă să 
înţelegem tocmai faptul că Fiul este de aceeaşi Fiinţă cu Tatăl. Și de fapt, dacă fiecare 
făptură cugetătoare poate face ceva prin ea însăși pentru că are libertatea să se decidă 
pentru mai rău ori pentru mai bine, pe când Fiul nu poate face așa ceva, însemnează 
că El nu-i făptură. Or dacă nu-i făptură, urmează că-i de o ființă cu Tatăl. Mai mult, 
nicio făptură nu poate face tot ce vrea. Or Fiul a făcut tot ce a vrut în cer şi pe pământ, 
aşadar Fiul nu-i o făptură. Și mai mult, toate făpturile ori sunt alcătuite cu ajutorul 
contrariilor, ori sunt în stare să primească aceste contrarii. Or, Fiul e dreptatea însăși 
şi e nematerial. Deci Fiul nu-i o creatură, iar dacă nu-i una dintre acelea, atunci e de o 
ființă cu Tatăl”. (Sf. VAsrue CEL MARE, Epistole, 8, LX, în PSB, vol. 12, p. 139) 


„După cum nu-i cu putinţă ca cineva să-și închipuie c-ar exista vreo deosebire 
între lumină şi lumină, între adevăr și adevăr, tot așa nu se poate concepe deosebire 
între ființa Celui Unul-Născut şi între cea a Tatălui, din Care S-a născut”. (Sf. VAsILE 
CEL MARE, Epistole, 9, III, în PSB, vol. 12, p. 143) 


„După ce au spus Lumină din Lumină şi după ce au mărturisit că Fiul e născut, 
iar nu făcut din substanţa ori din fiinţa Tatălui, ei (Părinţii Sinodului de la Niceea) au 


42. Tâlcuirea Pr. T. Bodogae: „Rufin mărturisește într-un loc (Fragm. Evrei, PG 14, 1306) că a tradus 
expresia 6 uoovatoc folosită de Origen, prin ceva care e şi ovoia şi bnooraoic, de aceea M. Simonetti şi alții au 
pus la îndoială exactitatea traducerii acestui pasaj. În schimb, întrucât Origen a respins în toate lucrările afir- 
maţiile eretice despre ieșirea Fiului din Tatăl (mpoBoAn) menţinând pe Fiul mereu nedespărţit de Tatăl (adevăr 
pe care-l explică prin unitatea de lumină, de bunătate, de iubire), se poate spune că el a susținut unitatea de fire 
şi de substanţă dintre Tatăl și Fiul”. (nota 148, p. 60) 

43. Tâlcuirea Pr. T. Bodogae: „Și alți teologi au folosit acest mod dinamic de exprimare, așa cum izvo- 
răște acţiunea din gândire: așa lustin (Dialog, 61, 1, trad. rom. în PSB, vol. 2, p. 163), Clement Alexandrinul 
(Pedagogul, III, 98, 1, în trad. rom. în PSB, vol. 4, la pag. 349), Tertulian (De orat. 4), iar Origen însuși o mai 
afirmă în cartea de faţă şi în 1V, 4, 1”. (nota 150, p. 60) 

44. Nota Pr. T. Bodogae: „Se crede că Sfântul Atanasie a împrumutat de la Origen ideea că Fiul este vo- 
inţa ipostaziată a Tatălui (Contra Arianos II, 31, PG 26, 212, apud Henri CRoUZEL, Origene, Lethielleux, Paris, 
1985, p. 42)”. (nota 151, p. 60) 

adăugat la aceste declarații cuvântul de o ființă, vrând să arate prin aceasta că expli- 
carea care s-ar da cuvântului Lumină pentru Tatăl s-ar potrivi şi Fiului. Căci între o 
lumină adevărată şi altă lumină adevărată nu există nicio deosebire. De aceea, întru- 
cât Tatăl e o lumină fără început, iar Fiul e o lumină născută, cu alte cuvinte, întrucât 
şi unul e lumină şi celălalt e lumină, Părinţii anume au spus de o ființă pentru ca să 
se vadă că şi unul şi celălalt se bucură de aceeași demnitate a firii şi nu s-a spus de o 
ființă, ca să se arate că cele două persoane sunt între ele ca fraţii, cum au gândit unii, 
ci deoarece cauza şi ceea ce își ia începutul din ea sunt de aceeaşi fire, cu alte cuvinte 
sunt de o fiinţă”. (Sf. VASILE CEL MARE, Epistole, 52, II, în PSB, vol. 12, p. 217) 


„Noi recunoaștem că Fiul Cel Unul-Născut e de aceeaşi ființă cu Tatăl, dar nu ca 
şi cum ființa s-ar fi împărțit în două (Doamne ferește!), căci nu acesta a fost gândul 
acelui sinod iubit de Dumnezeu, ci susțineau doar că ceea ce este Tatăl ca ființă, acelaşi 
lucru trebuie atribuit şi Fiului. Acest lucru este ceea ce ne-au dat ei să înțelegem atunci 
când s-au folosit de cuvintele Lumină din Lumină”. (Sf. VAsiLE CEL MARE, Epistole, 
226, III, în PSB, vol. 12, p. 470) 


„Cine ar despărţi deci pe Tatăl, ca să deosebească puterile Cuvântului de ale Lui? 
Căci este Cuvântul și înțelepciunea Tatălui. De aceea, coborând la cele create, li se face 
acestora spre cunoaşterea şi înţelegerea Tatălui de Sine sfințire şi de Sine Viaţă şi Uşă 
şi Păstor şi Cale, şi Împărat și Cârmuitor şi Mântuitor în toate şi de-viață-Făcător și 
lumină şi purtare de grijă a tuturor”. (Sf. ATANASIE CEL MARE, Cuvânt împotriva elini- 
0% XLVIL; în PS8;wol. 15, p. 85) 


„De aceea, spunând în mod cuvenit înainte: Eu și Tatăl una suntem (loan 10, 30), 
u adăugat: Eu sunt întru Tatăl și Tatăl întru Mine, ca să arate identitatea Dumnezei- 
rii Lor și unitatea ființei”. (Sf. ATANASIE CEL MARE, Trei cuvinte împotriva arienilor, 
Cuvântul al treilea, III, în PSB, vol. 15, p. 328) 


„Aşa au înţeles şi Părinţii, mărturisind în Sinodul de la Niceea pe Fiul de o fiinţă 
cu "Tatăl şi din ființa Tatălui*s. Căci ştiau preabine că o ființă creată nu poate spune: 
Ivate câte le are Tatăl ale Mele sunt (loan 14, 10). Căci cel ce are început al facerii, nu 
are însuşirea ca cel ce este şi de a fi fost etern. Şi de aceea, fiindcă Fiul le are acestea şi 
luate cele spuse înainte că fiind ale Tatălui sunt şi ale Fiului, e necesar ca fiinţa Fiului 
să nu fie creată, ci de o fiinţă cu Tatăl. Căci o ființă creată nu poate primi cele pro- 
prii lui Dumnezeu. Proprii Fiului sunt însă cele din care este cunoscut Dumnezeu, 
cu: atotțiitor, neschimbat şi celelalte spuse înainte. Deci Dumnezeu nu Se arată de 
o fiinţă cu creaturile, având cele ce le au și creaturile, cum spun acești nesocotiți“””. 


45, Tâlcuirea Pr. D. Stăniloae: „Dacă nu li S-ar revela făpturilor ca Viaţa în Sine, ca Sfințenia în Sine, deci ca 
le o fiinţă cu Tatăl, nu L.-ar face cunoscut pe Tatăl însuși în Sine. Sau, dacă nu ar fi de o ființă cu Tatăl, nu li S-ar 
urit ca Viaţa de Sine etc. Deşi coboară la făpturi, Cuvântul li Se face totuşi cunoscut ca Cel ce are Viața în Sine. 
Nuimai așa li Se face izvor de viață şi sfințenie, dar li Se face prin împărtășire, nefăcîndu-i de o fiinţă cu Sine, 
mu cu lDumnezeirea. De aceea, Cuvântul nu are puterile dumnezeiești prin împărtășire de la Tatăl, ci în baza 
«leohiinţimii Lui cu Tatăl”. (nota 105, p. 85) 

46, Tâlcuirea Pr. D. Stăniloae: „În textul completat la Sinodul al II-lea din Constantinopol s-a spus din 
[uţu lutălui pentru a nu se da impresia că Fiul Se naşte din ființă și nu din persoana Tatălui, lăsând impresia 
ile panteism”. (nota 141, p. 72) 

47. Tâlcuirea Pr. D. Stăniloae: „Sfântul Atanasie stăruie în a prezenta pe Dumnezeu ca Cel ce este. 
Neschimbatul, Atotţiitorul, pentru că aşa fiind, Fiul Lui luând firea noastră în Sine ne poate scăpa de coruniie 

(Sf. ATANASIE CEL MARE, Epistola a doua către același Episcop Serapion, împotriva 
celor care declară pe Fiul creatură, V, în PSB, vol. 16, pp. 72-73) 


„Credinţa noastră este în Tatăl, în Fiul şi în Sfântul Duh. Căci Însuși Fiul a spus 
apostolilor: Mergând învățați toate neamurile, botezându-i pe ei în numele Tatălui și al 
Fiului și al Sfântului Duh (Matei 28, 19). A spus așa, ca din acestea să înţelegem cele 
spuse înainte. Căci precum nu le spunem părinţilor făcători, ci născători și pe noi 
înșine nu ne-a numit cineva creaturi ale părinților, ci fii prin fire și de o fiinţă cu ei, așa 
dacă Dumnezeu este Tatăl, numaidecât este Tată al Fiului prin fire şi de o fiinţă. Astfel 
Avraam n-a creat pe Isaac, ci l-a născut. Dar Veseleil şi Eliav n-au născut, ci au făcut 
toate lucrurile din cort (Ieșirea 36, 1). Şi constructorul de corăbii și zidarul nu nasc cele 
ce le fac, ci fiecare face unul vasul, celălalt casa. Isaac nu face, ci naşte prin fire pe Iacov 
cel de o ființă. Şi la fel Iacov pe Iuda şi pe fraţii lui. Deci, precum ar fi fără minte dacă 
ar numi cineva casa de o ființă cu zidarul și vasul cu constructorul de corăbii, aşa cu 
dreptate poate declara cineva pe orice fiu de o ființă cu tatăl lui. Dacă deci există tată 
şi fuu, e necesar ca fiul să fie prin fire şi cu adevărat fiu. lar aceasta este deoființimea cu 
Tatăl, cum s-a arătat prin multe. 

De fapt despre făpturi s-a spus: EI a zis și s-au făcut, El a poruncit şi s-au zidit 
(Psalmii 148, 5). lar despre Fiul: Scos-a inima Mea Cuvânt bun (Psalmii 44, 2). lar 
Daniel a cunoscut pe Fiul lui Dumnezeu, dar a cunoscut şi lucrurile lui Dumnezeu. Şi 
pe Fiul L-a văzut răcorind cuptorul (3, 25)”. (Sf. ATANASIE CEL MARE, Epistola a doua 
către același Episcop Serapion, împotriva celor care declară pe Fiul creatură, VI, în PSB, 
vol. 16, pp. 73-74) 


„(...) Eu sunt întru Tatăl şi Tatăl întru Mine (oan 14, 9), a arătat veşnicia şi deo- 
ființimea cu Tatăl”. (Sf. ATANASIE CEL MARE, Epistola a doua către același Episcop 
Serapion, împotriva celor care declară pe Fiul creatură, IX, în PSB, vol. 16, p. 77) 


„Căci ce altceva este așa de mult deofire şi de o ființă cu Tatăl ca El? Căci n-a luat 
Dumnezeu pe cineva străin ca Fiu, având nevoie de EI ca de un slujitor“; nici nu sunt 
făpturile egale în demnitate cu Creatorul, ca să fie cinstite acestea ca EI, sau să socotim 
că acestea şi Tatăl sunt una”. Sau cine ar îndrăzni să despartă şi să spună că soarele 
şi strălucirea sunt două lumini? Sau că sunt o alta şi o altă ființă, sau că strălucirea se 


şi moarte. S-ar părea la prima vedere că aceste însușiri Îl prezintă pe Dumnezeu, din punct de vedere onto- 
logic, ca pe o entitate oarecum fizică ce nu poate fi roasă de timp, conform filosofiei elene (parmenidiene). 
De fapt aceste însuşiri sunt biblice. Dumnezeu Își spune EI însuşi Cel ce sunt (Iahve); Pavel prezintă pe lisus 
Hristos, ieri şi astăzi și în veci același (Evrei 13, 8). Sau Domnul însuşi zice despre Sine: Eu sunt Alfa și Omega, 
începutul și sfârșitul, Cel ce este și Cel ce era și Cel ce vine, Atotțiitorul (Apocalipsa 1, 8). Dar poate că în perioada 
Părinților nu s-au aprofundat destul aceste trăsături ale lui Dumnezeu, nu s-a insistat asupra conţinutului lor 
de adâncime spirituală”. (nota 142, p. 73) 

48. Tâlcuirea Pr. D. Stăniloae: „Aceasta ar însemna iarăşi o neputinţă a lui Dumnezeu de a crea lumea 
prin Sine, iar pe de altă parte subordonarea Lui sub o lege inexplicabilă. Arianismul nu poate ieși din pante- 
ismul fără sens, oricât ar încerca să distingă pe Fiul ca și creatură de Dumnezeu ca și Creator, sau tocmai de 
aceea. Ultimul sens al creaţiunii nu poate fi în ceva ce face parte din ea”. (nota 137, p. 164) 

49. 'Tâlcuirea Pr. D. Stăniloae: „În aceste cuvinte sfântul Atanasie demască direct panteismul arian. Dacă 
Dumnezeu are nevoie ca să creeze lumea de o creatură superioară, înseamnă că E] are nevoie de puterea unei 
creaturi, că deci nu e mai puternic decât creatura, că e supus şi EI, şi împreună cu El suntem supuși și noi, 
legilor fără sens ale lumii acesteia. Nu cunoaștem un Dumnezeu transcendent, capabil să ne mântuiască din 
acest circuit fâră sens închis în sine”. (nota 138, p. 164) 

adaugă şi nu e simpla şi curata strălucire a soarelui? Soarele şi strălucirea sunt două 
lucruri deosebite, dar lumina e una, pentru că este născută din soare”. Așa fiind, ba 
încă și mai neîmpărțită firea Fiului de a Tatălui şi Dumnezeirea neadăugându-se din 
afară Fiului, ci Dumnezeirea părintească fiind în Fiul, încât cel ce vede pe Fiul vede în 
EI pe Tatăl, pentru ce fiind Fiul astfel, n-ar putea fi declarat de o ființă?” (Sf. ATANASIE 
CEL MARE, Epistola despre sinoadele ce s-au ținut la Rimini în Italia și la Seleucia în 
Isauria, XVII, în PSB, vol. 16, pp. 164-165) 


„Să cercetăm cuvântul de o ființă (ouoovotov) în el însuși, ca să ştim de trebuie 
să spunem în general că Fiul este de o ființă şi dacă e cuvântul propriu şi potrivit care 
se poate spune despre Fiul. De fapt, ştiţi şi voi şi nu se îndoieşte cineva că cuvântul 
asemenea (Ouoiov) nu se spune despre ființă, ci despre chipuri şi calităţi. Căci despre 
hinţe nu se spune cuvântul asemănare, ci identitate. De un om se spune că e asemenea 
altui om nu după ființă, ci după chip și înfățișare. Căci după fiinţă sunt de o fire. Și 
iarăşi de om nu se spune că e neasemenea câinelui, ci de altă natură. Deci pe de o parte 
se spune de cineva că e de o fire şi de o ființă, pe de alta, de o altă fire şi de altă ființă. 
lDe aceea şi cel ce zice de cineva că e asemenea după ființă, spune că e asemenea prin 
participare”. Căci asemănarea este o calitate care se adaugă ființei. Iar aceasta este ceva 
propriu făpturilor. Căci acestea se aseamănă cu Dumnezeu prin participare. Fiindcă 
zice: lar când se va arăta, asemenea Lui vom fi (1 loan 3, 2). Adică vom fi asemenea nu 
in ființă, ci în filiație, de care ne vom împărtăși de la EI*?. Dar dacă declaraţi şi pe Fiul 
Viu din participare puteţi spune și că e de o ființă asemănătoare“. Dar prin aceasta nu 


50, 'Tâlcuirea Pr. D. Stăniloae: „Arienii au alternativa: sau confundă creaţia cu Dumnezeu, dacă Fiul de 
«are Dumnezeu are nevoie ca să o creeze este creatură; sau despart total pe Fiul şi deci şi lumea de Tatăl, ca 
uparţinând la două planuri nelegate între ele. Ei însă fug de această alternativă, menţinându-se într-un echivoc 
și negândind lucrurile până la capăt prin ascultarea de porunca rațiunii. Acest echivoc e propriu oricărui pan- 
Ieisim, care ar vrea să distingă esenţa fundamentală de lume, dar nu o poate scoate de sub aceleaşi legi. Numai 
lieimea scapă gândirea de echivoc și de inconsistență. Căci Ea cunoaşte un Dumnezeu transcendent legilor 
lumii, având în iubirea Sa interioară plinătatea proprie, dar putând și crea în mod liber lumea spre a o conduce 
|n plinătatea de viaţă în iubirea Lui de Tată suprem şi de Frate suprem al oamenilor, identic cu Fiul Tatălui. 
Numai Treimea unește fără să confunde pe Tatăl şi pe Fiul ca lumina cu strălucirea, Fiul născându-Se etern din 
lulil; numai Ea face posibilă prin aceasta o distincție reală între Dumnezeu suficient Sieşi și lume, dar o face pe 
aceasta totodată operă liberă şi iubită a lui Dumnezeu cel în Treime. În arianism, Dumnezeu şi lumea sunt unite 
i distinse în mod echivoc, ca în orice panteism. Credința în Treime le distinge în mod clar, dar face lumea depen- 
«lentă tot în mod clar de Dumnezeu şi-i asigură fericirea în iubirea Lui. Treimea asigură unitatea şi distincţia în 
Iumnezeu şi legătura şi distincția între Dumnezeu şi lume. Iubirea unește, dar nu confundă. Iar iubirea e acolo 
unde sunt persoane și unde totul vine din persoane și pentru persoane”. (nota 139, pp. 164-165) 

51. Tâlcuirea Pr. D. Stăniloae: „Nu e o contrazicere între a zice că cineva este asemenea după ființă, și că 
mi asemănarea după participare, pentru că aceasta e asemănarea ce o are el cu altul după ființa sa: asemănarea 
prin participare. Mai jos, în text, se spune că e propriu făpturilor să fie asemenea cu Dumnezeu prin participa- 
Ie, Aceasta ține de ființa lor: să fie asemenea cu Dumnezeu prin participare. Ele n-ar putea avea ființa pe care 
ui «ur, dacă n-ar avea-o prin participare la Dumnezeu. Ele nu există în modul propriu ființei lor decât fiind ase- 
menca lui Dumnezeu prin participare. Fiinţa lor nu e identică cu fiinţa lui Dumnezeu, dar ea are o asemănare 
„un uceea prin participare”. (nota 140, p. 165) 

52. 'Tâlcuirea Pr. D. Stăniloae: „Ca ființă suntem deosebiți de Dumnezeu, dar suntem asemenea ca fii cu 
Iliu Fiu. Prin ființă suntem din nimic. Dar avem o existență asemănătoare cu existenţa Lui, din puterea Lui. 

* Puterea Lui ne dă asemănarea cu EI, dar nu identitatea în ființă” (nota 141, p. 165) 

53, 'Tâlcuirea Pr. D. Stăniloae: „Se poate vorbi nu numai de o asemănare în vreo calitate, ci şi în ființă. 
iai asemănarea în ființă nu înseamnă identitate în fiinţă (ouotovotoc nu e ouoovotoc). Prin aceasta Sfântul 
Atunnsie vădea marea eroare a celor ce spuneau că Fiul e de o ființă asemănătoare cu a Tatălui. Asemănarea se 
poale intinde pe multe trepte. Deofiinţă asemănătoare cu Dumnezeu suntem noi, cei creaţi. Prin aceasta Fiul 
» sunsiclerat creatură. lar asemănarea în ființă e prin participare la puterea lui Dumnezeu, nu prin unitatea în 
hinţă cu EL, sau prin naștere”. (nota 142, pp. 165-166) 

mai e declarat adevărul, nici lumina, nici Dumnezeu prin fire. Căci cele din participa- 
re nu se zic asemenea fiindcă sunt adevărul, ci fiindcă au asemănarea cu adevărul”. De 
aceea pot şi cădea şi pot fi private de participarea proprie celor ce participă. lar aceasta 
este iarăși propriu creaturilor și făpturilor. Deci este absurd a spune că e Fiu din parti- 
cipare Cel ce e în adevăr Fiul, Lumina, Înţelepciunea, Dumnezeu. Fiind prin fire şi nu 
prin participare, nu I se poate spune că e de o ființă asemănătoare (ouotovotiov), ci de 
aceeași ființă (ouoovoiov). lar aceasta nu o poate spune cineva și despre alţii. Căci s-a 
arătat că termenul asemenea nu se poate aplica ființelor”. Căci cum nu ar fi un lucru 
prostesc, sau chiar mai grav să se spună despre Fiul aceasta şi nu mai degrabă că e 
de o ființă?” (Sf. ATANASIE CEL MARE, Epistola despre sinoadele ce s-au ținut la Rimini 
în Italia şi la Seleucia în Isauria, XLNIII, în PSB, vol. 16, pp. 165-166) 


„Ai văzut cum descoperă Tatăl pe Fiul? Ai văzut cum descoperă Fiul pe Tatăl? Că 
nimeni nu cunoaşte pe Tatăl decât Fiul şi căruia va voi Fiul să-i descopere (Matei 11, 27). 
Deci nu poţi cunoaşte de la altul pe Fiul decât de la Tatăl, nici nu poţi cunoaște de la 
altul pe Tatăl decât de la Fiul. Şi din aceasta se vede deci că Fiul este de aceeaşi cinste 
şi de o fiinţă cu Tatăl”, (Sf. IloAN GURĂ DE AUR, Omilii la Matei, omilia LIV, II, în PSB, 
vol. 23.0.6023) 


„are mi-ar plăcea să întreb pe cei care vor să micşoreze vrednicia Fiului: Care 
daruri sunt mai mari: cele pe care i le-a dat Tatăl lui Petru sau cele pe care i le-a dat 
Fiul? Tatăl i-a dăruit lui Petru descoperirea Fiului; Fiul însă i-a dăruit puterea de a 
semăna pretutindeni în lume descoperirea Tatălui şi descoperirea Fiului; i-a încredin- 
țat lui, unui om muritor, stăpânire peste toate cele din ceruri, dându-i cheile Cel ce a 
întins Biserica peste toată fața pământului și a spus că Biserica este mai puternică decât 
cerul: Cerul și pământul vor trece, a spus EI, dar cuvintele Mele nu vor trece (Matei 24, 
35). Cum, dar, poate fi mai mic Fiul, Care a dat astfel de daruri, Care a săvârșit astfel 
de lucruri? Când spun asta nu împart faptele Tatălui şi ale Fiului, că Toate prin EI s-au 
făcut şi fără de El nimic nu s-a făcut (loan 1, 3), ci ca să fac să amuţească limba neru- 
şinată a acelora care îndrăznesc unele ca acestea”. (Sf. IOAN GURĂ DE AUR, Omilii la 
Matei, omilia LIV, II, în PSB, vol. 23, p. 625) 


„Acesta este Fiul Meu cel iubit, a spus Tatăl. lar dacă este iubit, nu te teme! Nimeni 
nu părăseşte pe cel pe care-l iubeşte. Așadar nu te tulbura. De L-ai iubi pe Hristos de 
mii de ori, nu-L iubeşti cum îl iubeşte Tatăl Său, întru Care a binevoit. ÎL iubeşte nu 
numai pentru că L-a născut, ci şi pentru că este în totul egal cu EI şi de același gând 
cu El. Deci dragostea este îndoită, dar, mai bine spus, chiar întreită: pentru că este Fiu, 
pentru că este iubit, pentru că în EI a binevoit. 

- Ce înţeles au cuvintele: întru Care am binevoit? 

- Ca şi cum ar spune: întru Care Mă odihnesc; întru Care îmi găsesc plăcerea. 
Pentru că este în totul egal cu Tatăl, pentru că este o voință şi în El și în Tatăl, pentru 


54. Tâlcuirea Pr, D. Stăniloae: „Altceva este adevărul şi altceva asemănarea cu adevărul. Adevărul real 
şi prin excelenţă al existenţei este Dumnezeu. Creatura nu e adevărul, sau nu existența în sensul propriu, ine- 
puizabilă prin sine, ci numai asemănătoare acelei existențe reale, fără putință de micşorare sau de epuizare a 
adevărului. Cel adevărat nu e asemenea adevărului, ci adevărul însuși”. (nota 143, p. 166) 

55. Tâlcuirea Pr. D. Stăniloae: „Nu se poate spune de ființa Tatălui şi de a Fiului că sunt asemenea, ci că 
Tatăl și Fiul sunt de o ființă”. (nota 144, p. 166) 


| 
| 
| 
| 

că, rămânând Fiu, este una în totul cu Cel ce L-a născut” (Sf. IOAN GURĂ DE AUR, 
Omilii la Matei, omilia LIV, II, în PSB, vol. 23, pp. 624-625) 


„Hristos n-a spus că va veni cu o slavă asemănătoare slavei Tatălui, ca să nu pre- 
supui iarăşi deosebire între Tatăl și Fiul, ci a arătat precis că va veni întru slava Tatălui 
Său, ca să credem că au una şi aceeaşi ființă”. (Sf. IOAN GURĂ DE AUR, Omilii la Matei, 
omilia LV, IV, în PSB, vol. 23, p. 638) 


„(...) Tatăl şi Fiul sunt de aceeaşi ființă”. (Sf. IoAN GURĂ DE AUR, Omilii la Matei, 
omilia LXIX, I, în PSB, vol. 23, p. 792) 


„Spunând cineva că Fiul este de o fiinţă cu Tatăl, nu se înţelege prin ea după păre- 
rea noastră, nicio inovaţie neobişnuită, ca impusă de vreunii, căci termenul își are 
prin el temeiuri în Scriptura de Dumnezeu insuflată, care folosește astfel de numiri“ 
(Sf. CHIRIL AL ALEXANDRIEI, Despre Sfânta Treime, cuvântul |, în PSB, vol. 40, p. 18) 


„Ermia: Ce se întâmplă dacă în loc să spună că Fiul este de o ființă cu Tatăl, voiesc 
să spună mai degrabă că e de o ființă asemănătoare (în loc de omousios, omoiousios)? 

Sf. Chiril: Nu vor vorbi corect, prietene. Mai întâi vor fi surprinși că sunt în con- 
lrazicere cu ei înşişi, după ce refuză cu o extremă răutate termenul de o ființă ca neaflat 
în Scriptură. Fie că se spune că Fiul este de o ființă, sau că nu e de aceasta nicidecum, 
şi că trebuie să se spună că e de o ființă asemănătoare, după părerea lor, în ambele 
moduri termenul de ființă pătrunde nu mai puţin în noi. După ce-au condamnat ter- 
menul de o ființă ca fals și greșit şi contrar Sfintei Scripturi - şi ce rău n-au spus împo- 
lriva lui? — şi-l însușesc iarăşi şi-l înscriu printre termenii cei mai vrednici de preţuire. 
Dar dacă li s-ar îngădui să spună că Fiul este de o ființă asemănătoare cu Tatăl, ce ţi se 
pare că fac ei prin aceasta? 

Ermia: Nedreptăţesc nu puţin, arătându-se înfricoșaţi de înțelesul termenului 
care exprimă cu curaj şi foarte clar adevărul. 

Sf. Chiril: Să nu socotești că e altfel, prietene. Stăruinţa lor în dogmele nereținute 
şi cu totul neevlavioase ale învățăturilor lor scoate pe Fiul din relaţia și familiarita- 
tea (rudenia) de natură cu Dumnezeu-Tatăl, lăsându-L să aibă cu greu şi din milă 
poate un chip (un reflex) şi o asemănare a Lui. Prin aceasta nu se mai vede în El decât 
«după chipul celor create, sau puţin deosebit de cele modelate de calitatea purtătorilor 


56, Tâlcuirea Pr. D. Stăniloae: „Dacă o Persoană divină spune către Moise: Ev sunt Cel ce sunt, adică în 
Mine este ființa, atunci şi o altă Persoană poate spune același lucru, deci ambele au existenţa sau fiinţa prin 
Ile înseși, ca o unitate; deci sunt de aceeași ființă, sau de o fiinţă. Și e de remarcat că în Simbolul de la Niceea 
se spune numai de Fiul că e de o fiinţă cu Tatăl, nu și de Tatăl că e de o fiinţă cu Fiul. Aceasta nu înseamnă că 
nu c şi Tatăl de o fire cu Fiul. Dar fiindcă Fiul a luat trup văzut și S-a arătat ca om spre mântuirea oamenilor, 
iur pentru mântuirea acestora era nevoie de credința lor în Dumnezeirea Fiului întrupat, sau în Hristos, 
Irebuia să li se spună acestora în mod special că EI este de o fiinţă cu Tatăl, fiind şi El împreună Dumnezeu 
cu 'Tatăl.Se arată în aceasta și negrăita valoare pe care o dă Dumnezeu omului, făcându-Se Însuşi Fiul Lui 
om, pentru ca, unindu-se oamenii cu El, să devină și ei fii prin har (nu prin naştere) ai lui Dumnezeu Tatăl. 
tiul Îşi arată cea mai mare unire cu Tatăl, deci calitatea de Dumnezeu, prin faptul că e de o ființă cu Tatăl. 
In cele următoare se va arăta că, dacă ar fi nu de o ființă cu Tatăl, ci numai de aceeași ființă (omoiousia), deci 
de o ființă despărțită de cea a Tatălui, oamenii unindu-se prin credință cu EI, nu s-ar uni cu Tatăl Însuși, ci 
ar rămâne şi ei despărțiți de 'Iatăl. Cinstea ce li se dă nu ar fi deci aceea de-a fi făcuţi dumnezei după har”, 
(nota 9, p. 18) 

de frumuseţea asemănătoare dumnezeiască*””. (Sf. CHIRIL AL ALEXANDRIEI, Despre 
Sfânta Treime, cuvântul |, în PSB, vol. 40, p. 19) 


„Vom lua modul deoființimii. Ea strânge dualitatea în ipostasuri într-o unitate pre- 
zentă în ambele şi, ceea ce pare să existe deosebit și aparte ca proprietatea fiecăruia, 
adună într-o identitate, astfel încât nu se admite dualitatea firii simple și necompuse sub 
niciun raport, dar nici nu se desființează dualitatea ipostasurilor de teama de-a părea că 
se păgubeşte simplitatea firii. Că înţelesul deoființimii e adevărat, o pun în lumină înseşi 
mărturiile despre Fiul, date nouă de Sfintele Scripturi. Căci Tatăl fiind singur prin fire și 
cu adevărat Dumnezeu, n-ar putea avea altfel un Fiu, care este şi El singur Dumnezeu 
prin fire și cu adevărat, existând într-o subzistență proprie şi într-o identitate de fire cu 
EI, dacă n-ar fi din EI şi în El. Dar şi Fiul are iarăși în firea proprie pe Cel ce L-a născut. 
Astfel se înțeleg și se spun şi sunt în realitate una. De aceea bunul Filip a fost mustrat, 
deoarece n-a exprimat prin cuvintele cele mai alese buna cunoştinţă ce-o avea în minte. 
Căci deşi putea privi în Fiul firea lui Dumnezeu- Tatăl, el a cerut, zicând: Doamne, arată- 
ne nouă pe Tatăl şi ne ajunge (loan 14, 8). La aceasta, Hristos a răspuns: De atâta vreme 
sunt cu voi şi nu M-ai cunoscut, Filipe? Nu crezi că Eu sunt întru Tatăl şi Tatăl întru Mine? 
Cel ce M-a văzut pe Mine, a văzut pe Tatăl; Eu și Tatăl una suntem (loan 14, 9). Şi cuvân- 
tul este adevărat. Deoarece Fiul a provenit din ființa lui Dumnezeu- Tatăl, există în Tatăl 
Său şi arată în Sine, prin identitatea firii şi fiinţa Celui ce L-a născut. Și Tatăl nu poate 
fi cunoscut altfel decât prin Fiul şi în Fiul, deoarece este chipul ipostasului Lui (Evrei 1, 
5), făcând să strălucească în chipul Său propriu firea din care a ieșit. De aceea socotesc 
că trebuie să continuăm să spunem şi noi: tot ce se spune despre Unul, se află în fiecare, 
nemicșorând slava nici Unuia5” (Sf. CHIRIL AL ALEXANDRIEI, Despre Sfânta Treime, 
Cuvântul al III-lea, în PSB, vol. 40, pp. 99-100) 


„(...) Fiu al lui Dumnezeu zic că este Cel din fiinţa Tatălui, adică de o fiinţă cu Cel 
ce L-a născut şi Dumnezeu real şi cu adevărat. lar dacă, după părerea ta, nu e din ființa 
lui Dumnezeu-Tatăl și nu e Fiu după fire şi Dumnezeu, ne va lipsi şi minunea iubirii 
Tatălui. Căci, în acest caz, a dat o creatură pentru creaturi, şi nu pe Fiul adevărat'. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a II-a, 
cap. |, în PSB, vol. 41, p. 177) 


„Voind să arate identitatea firii pe care o are cu Născătorul, a spus: Eu și Tatăl una 
suntem. Dar ca să nu înţeleagă cineva că Tatăl şi Fiul sunt Unul şi Acelaşi şi că numai 


57. Tâlcuirea Pr. D. Stăniloae: „Dacă Fiul nu e de o ființă cu Tatăl, ci de o fiinţă asemănătoare, El nu mai 
este Dumnezeu. Căci nu pot fi două ființe dumnezeiești. Atunci Fiul este una dintre creaturile făcute după 
chipul lui Dumnezeu, sau cu capacitatea de-a se face după chipul lui Dumnezeu, prin purtările lor morale. Dar 
atunci unde mai este nemărginita valoare ce se acordă omului și nesfârşita lui propăşire în viața nemărginită a 
lui Dumnezeu, dacă Hristos nu mai este Însuși Fiul lui Dumnezeu, de o ființă cu Tatăl, făcut om? În acest caz, 
despărţirea între o persoană divină singulară, sau individuală, și toate celelalte, este de nedepășit. Şi nu se mai 
poate vorbi de un Dumnezeu al iubirii prin Sine şi din eternitate. Dar e de necugetat că Dumnezeu a făcut o 
lume de care să fim despărțiți, și nu cu intenţia de-a ne uni cu Sine prin iubirea care ţine de existența sau de 
fiinţa lui”. (nota 11, pp. 19-20) 

58. Tâlcuirea Pr. D. Stăniloae: „Nu se poate vorbi de Tatăl, fără a se cugeta și la Fiul; și nici invers. Nici 
Unul nu e fără Celălalt. Aceasta se reflectă într-un fel şi la oameni. Nu poţi înţelege o persoană deplin decât da- 
că cunoşti şi pe cele cu care a conviețuit. Și nici persoana respectivă nu se poate gândi la sine fără să nu implice 
şi gândirea la altele cu care a convieţuit. Persoanele sunt şi distincte, dar au și ceva comun între ele: Dumnezeu 
n-a făcut pe nimeni şi nimic în izolare, cum nu este nici în El o izolare între Persoane”. (nota 133, p. 100) 

prin numiri Se înfăţişează ca doi, dar în ipostas nu sunt astfel, explică ceea ce a spus și 
[ace aceasta mai clar ascultătorilor, adăugând: Eu sunt întru Tatăl şi Tatăl întru Mine. 
A spus deci aceasta ca, văzându-se că Acesta este în Acela şi Acela în Acesta, să se 
arate identitatea firii şi unitatea ființei”. (Sf. CHIRIL AL ALEXANDRIEI, Comentariu la 
lvanghelia Sfântului loan, Fragmente din Cărţile VII şi VIII, în PSB, vol. 41, p. 738) 


„Dumnezeu este Unul pentru identitatea firii Tatălui cu a Fiului şi a Fiului cu a 
Tatălui. Şi precum lumina şi strălucirea trimisă din soare n-ar putea spune cineva că e 
o altă lumină după fire decât soarele, sau că se face ca aceea prin vreo împărtășire sau 
relaţie cu el, ci pentru că provine în mod natural din el, și aceste lumini se înțeleg ca 
două, dar sunt una după fire, la fel n-ar putea spune cineva, chiar dacă numărul distin- 
pe ca doi pe Tatăl şi pe Fiul, că Tatăl este altceva decât Fiul cât priveşte Dumnezeirea 
şi identitatea ființei”. (Sf. CHIRIL AL ALEXANDRIEI, Comentariu la Evanghelia Sfântului 
loan, Fragmente din Cărţile VII şi VIII, în PSB, vol. 41, p. 738) 


„Căci nimeni, grăind în Sfântul Duh, nu va spune ceva contrar slavei Mântuitorului. 
Viindcă aceasta înseamnă a spune anatema lui Iisus. Iar oamenii netrebnici, având 
sufletul şi inima goale de Sfântul Duh, despart pe Fiul de Tatăl*, declarând că EI este 
despărțit ființial de Tatăl, cum sunt şi cele create, şi cugetând că EI este astfel în Tatăl 
precum suntem noi în EI. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a IX-a, Capitol unic, în PSB, vol. 41, pp. 868-869) 


„Deoarece după părerea aceluia (căreia mă opun) numai cele de un neam (omo- 
pene, de o fire) primesc în mod propriu o comparaţie între ele, să mărturisească mai 
intâi că Fiul este de un neam (omogen), deci de o fiinţă cu Tatăl“, căci aşa trebuie să 
inţelepgi identitatea de neam, omogenitatea. Fiindcă omul trebuie comparat cu omul, 
«lar şi calul cu calul. Să înveţe cauza pentru care Fiul, comparându-Se cu Tatăl, ca Unul 
ue e de un neam (omogen) cu El, spune că este mai mic. Dar în ce vom afla că e mai 
mic, dacă cele de un neam au o unică rațiune a fiinţei? Căci raţiunea fiecărei ființe nu 
» perlectă în unele, iar în altele imperfectă, ci se arată una şi egală în toate”. (Sf. CHiRiL 
AI ALEXANDRIEI, Comentariu la Evanghelia Sfântului Ioan, Cartea a X-a, Capitolul 
intăi, în PSB, vol. 41, p. 916) 


„Nu ar fi Tatăl nefiind Fiul, nici nu s-ar cugeta Fiul dacă nu s-ar cugeta împreu- 
nu cu EI şi Cel ce L-a născut. Dacă se neagă Fiul (când se spune că e de alt neam), se 
Henpă şi Tatăl însuşi. Ce vei zice deci, o, bunule, față de acestea? În cine va fi credin- 
ju” Unde ar mai fi slava Treimii? S-a descompus și a dispărut firea care susţine toate, 
inta Scriptură nemaiindicând decât niște simple cuvinte. Nebunia lor ne face să 
vedem şi prin aceste cuvinte basmele lor mincinoase”. (Sf. CHIRIL AL ALEXANDRIEI, 
Lumentariu la Evanghelia Sfântului loan, Cartea a X-a, Capitolul al II-lea, în PSB, 
vol, 41, pp. 930-931) 


"9 “Tâlcuirea Pr. D. Stăniloae: „Dacă n-avem pe Duhul Sfânt, nu vedem pe Fiul ca fiind de o ființă cu 
Iuri, sau || vedem ca simplu om. Deofiinţimea Fiului cu Tatăl, însemnând unirea şi iubirea desăvârșită a Lor 
„n Porsoune de o ființă, implică şi pe Duhul Sfânt, Care Îi unește pe Ei desăvârșit. Pe cei ce se iubesc desăvârșit 
Ii muoste şi iubirea comună față de un al treilea”. (nota 1654, p. 869) 

00), 'lâlcuirea Pr. D. Stăniloae: „Dacă Fiul se compară cu Tatăl, socotindu-L pe Tatăl mai mare, rezultă 
„iat ilin atirmarea ereticilor că Fiul e de o fiinţă cu Tată!” (nota 1740, p. 916) 

„Socotindu-L născut cu adevărat, dar afirmând că este de alt neam, îşi vor arăta 
necredinţa în Cel ce L-a născut. Căci ceea ce nu se poate întâmpla nici firii create, 
afirmă că poate suferi Dumnezeu. Cum nu e vădit tuturor că cel ce se naște cu ade- 
vărat din cineva după fire e de o fiinţă cu cel ce-l naşte? Deci, creatura naște potrivit 
rațiunii cuvenite ei, nu naște ceva de alt neam. Vom socoti numai pe Dumnezeu 
pătimind contrariul, dacă a născut pe cineva de alt neam, și nu pe Fiul din firea Sa 
proprie?” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a X-a, capitolul al doilea, în PSB, vol. 41, p. 931) 


„Nefiind nimic care taie, desparte sau înstrăinează pe Fiul de Tatăl, în nicio 
privință, Tatăl e asemenea și egal cu Fiul, afară numai de faptul că este Tată, ființa 
luminând în Amândoi în acelaşi mod. De aceea cum n-ar fi toate comune, mai bine- 
zis aceleaşi, în Amândoi, în aşa fel că în Fiul sunt cele ale 'Tatălui, iar în Născătorul, 
cele ale Născutului? De aceea pe temeiul unei înțelegeri desăvârşite, precum soco- 
tesc, a spus cuvintele despre Ei. Căci n-a spus că toate câte le are Tatăl, le am și Eu, ca 
să nu se înțeleagă că ar purta aceleași trăsături cu modelul în mod exterior, ca noi, 
care am fost făcuţi după chipul lui Dumnezeu, ci zice: Sunt ale Mele, arătând unirea 
extremă pe care o are cu Născătorul şi deoființimea arătată în însuşirile neschimbate 
ce se află în Amândoi. Aceasta o poţi vedea foarte clar şi în alte cuvinte spuse către 
Tatăl: Toate ale Mele sunt ale Tale, și ale Tale, ale Mele. Cum nu le-ar avea pe toate 
aceleaşi prin fire Cei între care nu este nicio deosebire şi Care au în toate egalitate şi 
asemănare?” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a XI-a, cap. 2, în PSB, vol. 41, p. 993) 


„Să presupunem (...) un om ca noi şi să cugetăm că este priceput în meșteșu- 
gul aramei; apoi, că el se ocupă cu construirea unei statui, sau cu repararea ei după 
ce a suferit vreo ciuntire. Cum va lucra deci? Sau cum va realiza ceea ce gândeşte? 
Evident, poruncind puterii mâinilor sale şi înțelepciunii sale meșteșugărești, împli- 
neşte cele ce a hotărât. Dar înțelepciunea şi puterea lui nu apar cugetării sale ca 
altceva decât el. Căci sunt una cu el prin raţiunea ființei. Cugetă ceva asemănător și 
la Dumnezeu, chiar dacă nu e cu totul identic conţinutul piidei. Căci El va fi cugetat 
ca Dumnezeu mai presus de toate şi, deci, mai presus şi de această pildă. Acelaşi 
înţeles în chip de exemplu poate fi văzut și în soare şi foc. Căci şi soarele poruncește 
oarecum luminii ce se răspândește din el să lumineze toate. Şi dă razelor ca lucrare 
să-şi introducă puterea căldurii în cele ce o primesc. În mod asemănător, poruncește 
şi focul proprietăţii firii să împlinească cele proprii ei. Dar nu spunem totuși că raza 
şi lumina se află în poziţie de roabe față de soare și nici despre lucrarea arzătoare a 
focului nu spunem aceasta. Căci fiecare dintre ele lucrează, prin cele ce le sunt pro- 
prii, în mod natural. Dar, deşi apar ca nelucrând prin ele însele, totuşi nu sunt altele 
decât cele din care sunt în mod natural. 

Ceva asemănător să cugeţi şi despre Dumnezeu- Tatăl și despre Cuvântul născut 
din EI prin fire, când se spune că I se încredințează ceva, ca nouă. Căci L-a slăvit pe 
Dumnezeu-Tatăl pe pământ Înţelepciunea şi Puterea Lui, adică Hristos, săvârşind 
lucrarea pe care I-a dat-o”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a XI-a, cap. 6, în PSB, vol. 41, pp. 1019-1020) 

„Cuvântul de o ființă (ouoovatoc). Şi pe acest cuvânt l-a explicat“!, zicând să nu se 
spună că este de o fiinţă, în ce priveşte suferințele trupești, nici că a luat ființă din Tatăl 
prin despărţire, sau printr-o separație (tăiere), fiindcă nu este cu putinţă ca firea cea 
imaterială, inteligentă şi fără de trup, să fi luat pentru sine o suferinţă trupească. Astfel 
de învățături se cuvine să le medităm cu cuvinte dumnezeieşti şi negrăite. 

Preaînţeleptul și evlaviosul nostru împărat gândea astfel de lucruri, iar episcopii au 
compus această scrisoare în legătură cu adăugirea cuvântului de o ființă (ouoovotoc)”. 
(Fericitul TEODORET, Episcopul Cirului, Istoria bisericească, Cartea I, 12, 3, în PSB, 
vol. 44, p. 53) 


„Astfel s-a mărturisit că din ființă arată că Fiul este din Tatăl şi că nu există ca o 
parte a Tatălui. 

Nouă ni s-a părut că este bine să consimţim la această părere (explicaţie), fiindcă 
invăţătura evlavioasă (adevărată) ne arată că Fiul este din Tatăl și că nu este o parte a 
linţei (esenței) Acestuia. De aceea și noi înșine ne alăturăm acestui înțeles şi nicide- 
cum nu excludem această expresie, având în faţa ochilor noștri dorinţa de pace și să 
nu ne depărtăm de dreapta înţelegere. 

Pe lângă aceasta am primit și expresia născut și nu făcut fiindcă ceea ce este făcut, 
este o denumire comună a celorlalte făpturi făcute prin Fiul, de la care Fiul nu are 
nimica asemănător (mai înainte de întrupare). De aici rezultă că E] nu este o creatură, 
asemenea celor făcute prin EI, ci substanţa (ființa Sa) este mai presus decât toată făptu- 
iu, Cuvintele dumnezeieşti ne învață că această fiinţă S-a născut din Tatăl, felul nașterii 
ind inexprimabil și neînțeles (nepătruns) de toată firea cea născută. 

Tot aşa şi în ce priveşte expresia că Fiul este de o ființă cu Tatăl, rațiunea care 
„ercelează înţelege că nu e o de o ființă după felul trupurilor şi nici prin asemănare cu 
vieţuitoarele muritoare, nici prin împărțirea fiinţei (substanţei) sau despărțirea ei şi 
ii prin vreo suferinţă, sau prin prefacere, sau înstrăinarea puterii Tatălui, căci ființa 
(lieu) Tatălui nenăscut este străină de toate acestea. 

lixpresia de o ființă cu Tatăl poate să precizeze că Fiul lui Dumnezeu nu are nicio 
uviminare cu creaturile cele născute și că este întru toate asemenea numai cu Tatăl, 
i urele [a născut şi că nu este din vreun alt ipostas, sau substanţă, ci numai din Tatăl. 
Asu si mie însumi, când am cercetat (lămurit) acest fel (de interpretare) mi s-a părut 
„ui e bine să-l accept, fiindcă am aflat că unii episcopi dinainte, învăţaţi și vestiți, şi 
Wii scriitori, în expunerea teologiei (învățăturii) despre Tatăl şi despre Fiul au folosit 
vi pomi de o ființă (ouoovotos)”. (Fericitul TEODORET, Episcopul Cirului, Istoria bise- 
Piu duse, Cartea I, 12, 9-13, în PSB, vol. 44, p. 54) 


„Dar trebuie propovăduit că Fiul este de o ființă cu Tatăl, pentru că Fiul nu are 
iilinie epul cu creaturile făcute de Dumnezeu, ci este asemănător prin toate felurile 
iuiiui lutălui care L-a născut şi nu este din nicio altă substanţă sau esenţă, ci din 
lila], Si lucrul acesta ni s-a părut că trebuie consimţit că a fost bine interpretat: căci 
sili i și unii episcopi din bătrâni, şi scriitori iscusiţi şi nobili, au folosit cuvân- 
Lul «le sonsubstanţialitate în învățătura despre Tatăl și Fiul, adică în raționamen- 
dul «liviu, (UAsIODOR, Istoria Bisericească tripartită, Cartea a II-a, cap. XI, în PSB, 
ral 7, pp, 93) 


sI Stintut Impărat Constantin cel Mare, pe baza hotărârii dogmatice a Sinodului | de la Niceea. (n.ri.) 

Deofiinţimea Persoanelor Sfintei Treimi 


„Întru nimic nu este atinsă comuniunea după fire (a persoanelor) prin faptul 
subnumărării. Dar să revenim la certăreţul şi înfumuratul (eretic) şi să acceptăm că 
(lucrul) care vine al doilea după ceva se subnumără. Să vedem ce rezultă din (acest) 
raționament. Primul om - zice Apostolul - (fiind făcut) din pământ, era pământesc; al 
doilea om, Domnul, era din cer (1 Corinteni 15, 46). lar în alt loc se spune: Mai întâi 
(apare) ceea ce este psihic şi după aceea ceea ce este duhovnicesc; ceea ce este duhovnicesc 
urmează după ceea ce este psihic (1 Corinteni 15, 47). Deci, dacă cel de-al doilea se sub- 
numără celui dintâi iar cel subnumărat este inferior celui față de care se subnumără, 
atunci, după voi, omul duhovnicesc este inferior celui psihic şi cel ceresc este inferi- 
or celui pământesc”, (Sf. VAsre CEL MARE, Despre Sfântul Duh, cap. XVIII, în PSB, 
vol. 12, p. 62) 


„Recunoscând identitatea naturii, noi admitem deofiinţimea, şi pentru Dum- 
nezeire nu admitem ideea de compus pentru că Cel care, după ființă, este Dumnezeu 
şi Tată, a născut pe Cel care, după ființă, este Dumnezeu și Fiu. Acest fapt este cel 
care ne îngăduie să evidențiem consubstanţialitatea sau deoființimea. Într-adevăr, Cel 
care, potrivit substanţei sau ființei Sale, este Dumnezeu, Acela este de o fiinţă cu Cel 
care, după ființă, este Dumnezeu, întrucât şi omul e numit uneori dumnezeu, de pildă, 
Eu am zis: Dumnezei sunteţi (Psalmii 81, 6). Chiar şi demonul este numit dumne- 
zeu, de pildă: căci toți dumnezeii neamurilor sunt idoli (Psalmii 95, 5). Însă aceia sunt 
numiţi așa printr-un favor, pe când aceştia, printr-o minciună. Singur Dumnezeu este 
Dumnezeu după fiinţă sau după substanță. Iar când spun singur subliniez tocmai ființa 
lui Dumnezeu, substanța cea sfântă și necreată”. (Sf. VASILE CEL MARE, Epistole, 8, |, 
în PSB,yol. 12, p..135) 

„Identitatea actelor lasă să se vadă comunitatea de natură”. (Sf. VASILE CEL MARE, 
Epistole, 189, VIII, în PSB, vol. 12, p. 389) 


„Deci e un singur lucru al amândurora, al Duhului care curățeşte păcatul și al 
Fiului care a făcut curățirea păcatelor. Iar cei ce au aceeaşi lucrare au numaidecât și 
aceeaşi fire. Căci toată lucrarea este rezultatul puterii. Dacă deci lucrarea şi puterea 
sunt una, cum se poate cugeta o deosebire de fire în cei în care nu aflăm nicio deo- 
sebire în putere şi lucrare? Căci precum nu se poate cugeta în cele două însușiri ale 
focului, în a lumina şi în a arde, vreo deosebire (de fire), aşa n-ar putea cugeta cineva, 
dacă cugetă sănătos pe temeiul Scripturii, vreo deosebire de fire între Fiul și Duhul. 

Dar mai înainte s-a dovedit, prin spuse bine-credincioase, că Tatăl şi Fiul au ace- 
eaşi fire şi că nu e cu putinţă să se numească cele de neam deosebit, cu numele de 
Dumnezeu. Căci dacă nu se zice puțului fiul celui ce l-a săpat, nici n-ar spune cineva 
dintre cei sănătoși la minte că zidarul a clădit un fiu, ci prin numirea de fiu şi de tată 
se arată unitatea după ființă, e numaidecât de trebuinţă când cele două sunt una în 
ceea ce le e propriu și nu sunt deosebite între ele, cum e Tatăl şi Fiul, ca Fiul să fie unit 
după fire cu Tatăl”. (Sf. GRIGORIE DE Nyssa, Despre Rugăciunea Domnească, cuvântul 
al III-lea, în PSB, vol. 29, p. 430) 

„Cât priveşte pe Duhul lui Dumnezeu, şi El este de aceeași ființă cu Dumnezeu. 
Iar întrucât una le este natura, atât a lui Dumnezeu, cât şi a Duhului, înseamnă că dacă 
» 


Dumnezeu este lumină, atunci şi Duhul lui Dumnezeu este tot lumină”, (Sf. GRIGORIE 
DE Nyssa, Cuvânt apologetic la Hexaimeron, în PSB, vol. 30, p. 104) 


În Hristos are loc o unire a trupului cu Sfânta Treime 


„Trupul sau templul luat în întregime din femeie nu este de o ființă cu Dumnezeu 
-Tatăl, deci nici în aceeaşi fire, dar, fiind primit ca trup al Cuvântului, s-a socotit ca 
una cu El. Căci Unul este Hristos şi Unul, Fiul, chiar când S-a făcut om. Se înțele- 
ge că a înfăptuit unirea, integrând în ea și trupul, care nu are de la sine calitatea să 
fie una cu DumnezeuS?. Și, dacă trebuie să spunem aceasta mai pe scurt şi mai clar, 
Unul-Născut spune că ceea ce Şi-a dat Sieşși a dat trupului Său (i s-a dat de la Tatăl 
prin El în Duhul), fiindcă modul unirii cu Dumnezeu nu are altă cale, chiar când are 
loc în Hristos, întrucât S-a arătat ca om şi a fost om, dar a fost sfinţit trupul prin uni- 
rea cu Duhul, în modul negrăit al convergenței. Și așa, trupul s-a înălțat la unirea cu 
Dumnezeu-Cuvântul fără contopire și, prin EI, cu Tatăl, se înţelege prin relaţie, și nu 
prin fire”. (Sf. CHIRIL AL ALEXANDRIEI, Comentariu la Evanghelia Sfântului Ioan, 
cartea a XI-a, cap. 12, în PSB, vol. 41, p. 1062) 


Egalitatea Fiului cu Tatăl 


„Pe El (pe Mântuitorul - n.n.), Tatăl tuturor lucrurilor L-a făcut una cu Sine, 
„a îmbrăcat cu puterea Sa şi Îl cinstește cu cinstea care 1 se cuvine Lui. Pe El, Tatăl 
tuturor lucrurilor L-a făcut una cu EI şi L-a îmbrăcat cu puterea Sa”. (Sf. GRIGORIE 
TAUMATURGUL, Discursul adresat lui Origen, IV, în PSB, vol. 10, p. 18) 


„Dar şi sfinţii Lui ucenici ne învaţă că toate prin EI și spre EI s-au făcut şi că 
liind născutul cel bun din Cel bun și Fiul Lui adevărat este Puterea și Înţelepciunea 
şi Cuvântul Tatălui, nefiind acestea prin împărtășire, nici adăugându-l-se acestea din 
alară ca celor ce se împărtășesc de EI şi sunt înțelepțiți de EI și făcuţi puternici şi 
cuvântători (raționali) în EI, ci este înțelepciunea de Sine, Cuvântul (Rațiunea) de 


62. Tâlcuirea Pr. D. Stăniloae: „Aşa cum omul este una, chiar dacă e format din suflet și trup, aşa e şi Hristos 
una, chiar dacă e alcătuit din dumnezeire și umanitate. Căci Eul este unul, chiar dacă este Eu al mai multor componente, 
vu este persoana omului una, cu toate că e şi suflet, și trup şi are în trup multe organe. Eul personal cel unul trăieşte 
șI conduce toate simțirile şi actele componentelor sale. Eul simte înțepătura din deget, şi el își dirijează gândirea cum 
vuieşte. De aceea și Hristos este acelaşi Eu sau ipostas care dă puterea sfințitoare trupului, dar o şi primeşte în trup. 
Iar ceea ce dă El ca Dumnezeu umanităţii Sale dă şi Tatăl şi Duhul, sau dă Tatăl prin EI în Duhul Sfânt. Întreaga 
lieime este unită astfel cu umanitatea Lui”. (nota 2003, p. 1062) 

63. Tâlcuirea Pr. D. Stăniloae: „În Hristos are loc o unire a trupului cu Sfânta Treime, care porneşte de la 
lucrarea Tatălui şi se înfăptuieşte prin EI, ca Fiul, în Duhul Sfânt, ca și în cei ce cred în Hristos. Dar în ceilalți 
wuimeni unirea are în lucrare și subiectul uman. Omul primeşte să treacă lucrarea dumnezeiască sfinţitoare 
a lreimii asupra sa, fără ca firea sa să aibă pe Fiul ca Subiect al lucrării dumnezeiești. Lucrarea porneşte din 
lutul, trece prin Fiul şi se desăvârșeşte în Duhul. De fapt, subiectul uman primeşte lucrarea sfinţitoare de la 
Iuwmnezeu. Pe de altă parte, nici în Hristos firea omenească, unită cu cea dumnezeiască, nu devine fire dumne- 
rvlască, ci cele două rămân într-o relație. Dar această relaţie e realizată şi trăită de un Subiect unic, Care este şi Dum- 
nezeu, şi om. Omul nu se sfinţeşte el însuși pe sine, cum Se sfințeşte Hristos, ca Dumnezeu, pe Sine ca om, ci se 
inţeşte prin Hristos. De aceea sfințirea umanității lui Hristos se ridică până la nivelul sfinţeniei Lui dumneze- 
lunti, cum nu se ridică cea a omului”. (nota 2004, pp. 1062-1063) 

Sine, Puterea de Sine proprie a Tatălui, Lumina de Sine, adevărul de Sine, dreptatea de 
Sine, virtutea de Sine şi pecetea și strălucirea și chipul şi, pe scurt, rodul atotdesăvârşit 
al Tatălui și unicul Fiu, chipul întocmai al Tatălui“. (Sf. ATANASIE CEL MARE, Cuvânt 
împotriva elinilor, XLVI, în PSB, vol. 15, p. 84) 


„Egalitatea cu Tatăl trebuie înţeleasă ca o egalitate de fire și nu ca o măsurare cor- 
porală”. (Sf. VAsILe CEL MARE, Omilii și cuvântări, omilia a XXIV-a, II, în PSB, vol. 17, 
p. 591) 


„Ermia: Dar care este slava Fiului față de cea a Tatălui? 

Sf. Chiril: Nu este superioară, prietene, dar nici inferioară, ci aceeaşi. Mai bine- 
zis, precum este înțelepciunea și puterea Tatălui, așa este și slava, fiind în chip negră- 
it strălucirea ființei Celui ce L-a născut şi arătând prin Sine firea din care S-a născut. 
E aşa cum raza soarelui și strălucirea luminii ce se răspândește din fiinţa celui ce le 
emite, sunt ca acela din care vin, cugetat de asemenea extremă şi calitate identică cu 
el”, (Sf. CHIRIL AL ALEXANDRIEI, Despre Sfânta Treime, Cuvântul al VI-lea, în PSB, 
vol. 40, p. 247) 


„(...) El n-a voit să certe pe leprosul care I-a spus: Doamne, de voiești, Tu poți să 
mă cureţi (Matei 8, 2). El a constrâns, așa zicând, pe om la o neştiinţă și mai mare, 
făgăduindu-i îndată, mai bine-zis, poruncindu-i anticipat împlinirea cererii. Căci 
a zis: Voiesc, curățește-te (Matei 8, 2). Atâţia, care-şi pierduseră vederea, când au 
alergat la EI şi I-au zis: Miluiește-ne pe noi, Doamne, Fiul lui David!, le-a răspuns 
iarăşi: Ce voiţi să vă fac? lar rugându-L să le aducă în ei lumina mult dorită, le-a 
dăruit-o iarăși, fără întârziere (Matei 20, 34). Pentru ce nu trebuia mai degrabă să 
spună leprosului: Tatăl voiește, curățește-te; iar celor lipsiţi de vedere: Ce voiţi să vă 
facă vouă Tatăl? Sau nu vom zice despre Sfinţii Apostoli că au voit şi au făcut fapte 
minunate, depărtând părerea că pot îndeplini semnele dumnezeieşti prin puterea 
şi lucrarea proprie? Căci au zis celui ce şedea lângă Poarta Frumoasă: În numele lui 
lisus Hristos, Nazarineanul, scoală-te şi umblă! (Faptele Apostolilor 3, 6). lar altuia: 
Enea, te vindecă pe tine lisus Hristos (Faptele Apostolilor 9, 34). lar minunându-se 
unii pentru cele făcute prin lucrarea lor, le-a spus pe față: Bărbaţi israeliteni, de ce 
vă minunați de aceasta sau de ce staţi cu ochii aţintiți la noi, ca şi când cu a noastră 
putere sau credință am făcut să umble acesta? (Faptele Apostolilor 3, 12). Căci cugetau 
că trebuie să atribuie lui Hristos slava, şi nu lor înșiși, fiindcă în realitate aveau ca 


64. Tâlcuirea Pr. D. Stăniloae: „Sfântul Atanasie foloseşte adeseori termenul prin participare ca să arate 
relaţia omului cu Dumnezeu-Cuvântul, dar respinge acest termen când descrie relaţia Fiului cu Tatăl, în 
opoziţie cu Eusebiu - Hist. eccl., 1, 3, 13. (...) Sfântul Atanasie afirmă deoființimea Fiului cu Tatăl, în vreme ce 
la Eusebiu se observă, sub influenţa lui Origen, o trăsătură subordinaţiană. După Atanasie, deşi născut din Tatăl, 
Fiul nu primeşte viața, înțelepciunea, puterea de la Tatăl ca de la cineva străin, ci le are împreună cu Tatăl, prin 
fiinţa comună. De aceea Fiul este de la Sine Raţiune, de la Sine înţelepciune și Putere, pe când noi le simţim ca 
avându-le de la un izvor superior, În special simțim cum cuvântul nostru e legat de necesitatea răspunsului 
nostru, a unei răspunderi față de suprema autoritate a lui Dumnezeu, şi apoi de răspunderea noastră faţă de 
semeni, impusă nouă de o autoritate supremă. Cuvântul lui Dumnezeu implică și E] un răspuns faţă de Tatăl, 
dar nu ca faţă de cineva exterior. Tatăl naște Cuvântul vorbindu-Și Sie, şi Fiul răspunde Tatălui, ca temeliei 
Sale personale, ca Egalului Său în ființă”. (nota 104, pp. 84-85) 

65. 'Tâlcuirea Pr. D. Stăniloae: „Adică Hristos l-a încurajat pe lepros în neștiința lui, sau în părerea lui 
neadevărată că El are de la Sine puterea să-l vindece”. (nota 376, p. 263) 

izvor şi rădăcină a harului și lucrării din ei pe Hristos. Căci i-a ales înaintea altora 
şi i-a întărit spre apostolat pe ei, împodobindu-i cu darurile dumnezeiești, dându-le 
puterea să împlinească fără greutate fapte minunate: Pe bolnavi vindecați-i, pe morți 
sculați-i, pe leproşi curățiți-i, demonii scoateți-i. În dar ați luat, în dar să dați (Matei 
10, 8). De aceea, înțelegând cât se poate de bine cine era Dăruitorul și Îndrumătorul 
puterii aflate în ei, împleteau pe seama Lui cununa slavei, spunând totdeauna celor 
bolnavi: În numele lui lisus Hristos, Nazarineanul”. (Sf. CHIRIL AL ALEXANDRIEI, 
Despre Sfânta Treime, Cuvântul al VI-lea, în PSB, vol. 40, pp. 263-264) 


„Căci cum va fi Cuvântul mai mic decât Tatăl, odată ce este Fiu? De aceea, deşi Se 
lace şi este Fiul şi om, ca născut din om, nu e mai mic decât Tatăl prin faptul că este şi 
om. Căci omul nu €, ca om, mai mare sau mai mic decât omul, precum nici îngerul, 
mai mare sau mai mic decât îngerul, ca înger, sau altcineva dintre cele ce sunt, față de 
lot ceea ce e de aceeaşi fire şi are raţiunea aceleiași ființe. Deci, dacă este cu adevărat 
ltiu, e necesar să spunem că este din ființa Tatălui, având în Sine toate cele proprii ace- 
leia în mod natural. Şi dacă Tatăl e prin fire Dumnezeu, e vădit că e Dumnezeu după 
lire şi Cuvântul născut din El. Deci, cum e mai mic Dumnezeu decât Dumnezeu şi 
decât Cel ce este Același cu Acela prin faptul că este Dumnezeu? 

Altul. De unde vă vine îndrăzneala să spuneţi că e mai mic Fiul, sau Cel ce este 
in aceleaşi în care e şi Cel ce L-a născut? În ce mod veţi dovedi că e mai mic? După 
limpul în care a venit la existenţă nu socotesc că L-ar cugeta cineva astfel, chiar dacă ar 
aiuri la maximum. Căci Fiul este dinainte de veacuri şi El este Făcătorul veacurilor și 
nu s-ar putea cugeta mărginit de timp Cel ce are nașterea mai veche decât tot timpul. 
Dar nu e nici în câtime mai mic decât mărimea Tatălui. Căci firea dumnezeiască se 
inţelege și este fără mărime, fără câtime și netrupească. Deci, cum s-ar arăta mai mic 
in aceasta Cel născut? Poate va spune cineva: în slavă, în putere, în înțelepciune. Să 
spună deci cât de mare şi cum este Tatăl în acestea, dacă trebuie să spună și aceasta, 
cu să se înțeleagă că Fiul e mai mic, ca unul ce ar fi măsurat în acestea. Sau, dacă Tatăl 
este în bunătăți necuprinse și nemăsurate, şi acestea întrec mult măsura înţelegerii 
noastre, de unde scot arienii, care toate le îndrăznesc, temeiuri pentru a spune că 
Viul e mai mic, spre înlăturarea demnităţii ce o are prin fire? Dar nu se poate susține 
in Dumnezeu o opoziţie între mai mare și mai mic între Tatăl şi Fiul. Căci dacă nu 
se poate măsura demnitatea Tatălui, cum se va dovedi treapta mai mică a Fiului?” 
(SI. CHIRIL AL ALEXANDRIEI, Comentariu la Evanghelia Sfântului Ioan, Cartea |, 
cap. 3, în PSB, vol. 41, p. 36) 


„Dacă spun (neevlavioşii eretici — n.n.) cu adevărat că Fiul e Dumnezeu care S-a 
nascut din Dumnezeu- Tatăl, şi așa cred, cum e mai mic decât Tatăl? Căci din aceasta 
rezultă o mare absurditate, vrednică de toată condamnarea şi pe care, numai auzind-o 
cineva, o va dezaproba. Căci dacă Fiul se dovedește fiind Dumnezeu prin fire, dar prin 
ceva este mai mic, e necesar să cugetăm că există ceva mai mare ca Dumnezeu. Deci, 
dacă firea Tatălui nu se cugetă desăvârșită în toate, chiar de e firea lui Dumnezeu“, va 
progresa şi El spre o treaptă mai mare, arătându-Se în Fiul, ca în chipul Lui, că este 


66. Tâlcuirea Pr. D. Stăniloae: „Dacă ereticii menţin calitatea de Dumnezeu pentru Fiul, dar afirmă că 
v mimi mic, ei trebuie să admită că există ceva mai mare decât Dumnezeu, sau ceva mai mic şi mai mare în 
Dumnezeu” (nota 49, p. 36) 

şi E de firea celui ce primeşte o treaptă mai mică”. Iar aceasta o are în potenţă, chiar 
dacă nu a arătat-o. Pentru că cele ce sunt capabile de ceva vor și primi cele de care sunt 
capabile când o va cere timpul să le trăiască“. Dar în acestea se exprimă o mare blasfe- 
mie. Căci Tatăl nici nu progresează spre un grad mai mare, nici nu primește unul mai 
mic, odată ce este Dumnezeu prin fire. Deci, nici Fiul nu va primi în Sine un grad mai 
mic, fiind și El Dumnezeu prin fire, ca să nu se cugete la o jignire a Fiinţei celei mai 
presus de toate, primindu-se din neînvățătură născocirea cuvintelor eretice. 

Altul. Dacă, fiind Fiu după fire al lui Dumnezeu-Tatăl, Cuvântul din EI este mai 
mic ca EI, fie prin raţiunea demnităţii dumnezeiești, fie pentru că nu e întru totul 
identic după fire cu Tatăl, fie prin vreunul dintre modurile treptelor mai mici, caracte- 
ristica aceasta nu va fi atât a Lui, cât a fiinţei din care s-a crezut că este, dacă peste tot 
treapta mai mică, sau mai puțin bună ce apare în El se iveşte în El din ea, deși ea nu 
arată că pătimeşte aceasta, ca una ce e creată. Căci tot ce naște un rod îl naște aseme- 
nea sieşi“. Dar, dacă spun că firea Tatălui este mai presus de orice pătimire, este vădit 
că va fi şi în afară de această scădere. Iar fiind arhetipul bunătăţilor din noi, nu va naște 
pe Fiul ca mai mic, ci ca egal şi de o fiinţă cu Sine, ca nu cumva Dumnezeu, Care e atât 
de mult mai presus de noi, să fie mai prejos de noi”. 

Alt argument, prin reducere la absurd. Arătându-Se pe Sine egal cu Dumnezeu 
-Tatăl, Hristos spune undeva către ucenicii Săi: Ce] ce M-a văzut pe Mine a văzut pe 
Tatăl (loan 14, 9). Deci, cum Cel ce este astfel prin fire, precum afirmă EI însuşi adeve- 
rind că este aşa, va fi mai mic, cum se spune după aiureala unora? Căci dacă, fiind mai 
mic, arată în El pe Tatăl, fără să intervină vreo schimbare, treapta mai mică răsfrân- 
gându-se asupra Tatălui, cum Se arată EI în chipul neprefăcut al Fiului? Dar aceasta 
este o absurditate. Deci nu e mai mic Fiul, în Care se vede chipul desăvârşit al Tatălui. 

Altul. Şi cum va primi Fiul o treaptă mai mică în cele pe care le are Tatăl, când 
spune fără greşeală: Toate câte le are Tatăl sunt ale Mele (loan 16, 15), şi iarăşi, vorbind 
către Dumnezeu-Tatăl: Toate ale Mele sunt ale Tale și ale Tale, ale Mele (loan 17, 10)? 
Căci dacă, după aiureala unora, Fiul este în mod real mai mic, deoarece spune adevă- 
rul zicând către Tatăl: Ale Mele sunt ale Tale şi ale Tale, ale Mele, va atribui şi Tatălui 
treapta Sa mai mică, şi Sieşi treapta mai mare a Tatălui, înlăturând deosebirea dintre 
Ei; dacă în fiecare apar cele din fiecare şi dacă ceea ce este al Tatălui este și al Fiului, 


67. Tâlcuirea Pr. D. Stăniloae: „Dacă Fiul, fiind de ființa Tatălui, e mai mic ca Tatăl, cum zic arienii, sau e 
ceva în ființa Tatălui mai mic, sau, după ce Tatăl naşte pe Fiul, urcă la o treaptă mai mare decât Fiul, aceasta în- 
seamnă fie o inegalitate în firea lui Dumnezeu, fie caracterul schimbăcios al ei. Amândouă aceste deducții sunt 
absurde. În Dumnezeu nu poate fi nimic mai mic şi mai mare, precum nu poate fi o schimbare în fiinţa Lui. 
De fapt arianismul, socotind pe Fiul Tatălui ca primă creatură, cobora pe Dumnezeu în planul lumii în sensul 
panteismului emanaţionist neoplatonic. Toată lupta Părinților pentru Dumnezeu ca Treime de Persoane de 
o ființă, necreate, deosebite de ființa creată a lumii, ca și pentru Hristos ca Persoană a Treimii, Care a luat în 
Persoana Sa, pe lângă ființa dumnezeiască, şi pe cea omenească, a fost o luptă împotriva oricărui fel de pante- 
ism, care nu găseşte niciun sens în existenţă”. (nota 50, p. 36) 

68. Tâlcuirea Pr. D. Stăniloae: „Această concepţie ariană despre un dumnezeu care poate deveni mai mic 
sau mai mare vede pe acest fel de dumnezeu ca o esenţă în care există niște virtualităţi, care se actualizează când 
vine timpul. Este un panteism emanaţionist, sau evoluționist”. (nota 51, p. 37) 

69. Tâlcuirea Pr. D. Stăniloae: „Acceptând în Fiul o treaptă mai mică, aceasta nu poate să nu-şi aibă ori- 
ginea în ființa Tatălui. Căci o ființă nu poate naşte ceva neegal cu ea. Diminuând pe Fiul, arienii diminuau de 
fapt pe Tatăl, în sens panteist. Făceau din El o esenţă cu imperfecțiuni, așa cum o vedem în lume, socotită ca 
ultima realitate”. (nota 52, p. 37) 

70. Tâlcuirea Pr. D. Stăniloae: „Omul nu naște un fiu inferior lui. Dacă Dumnezeu ar naşte un Fiu inferior 
Lui, s-ar dovedi inferior nouă, neputând da naştere unui Fiu egal cu Sine, cum o face omul”. (nota 53, p. 37) 

şi, iarăși, ceea ce apare ca propriu Fiului, aceea este propriu şi Tatălui, nimic nu ne va 
impiedica să spunem şi că Tatăl este mai mic decât Fiul şi că Fiul este mai mare ca 
Tatăl. Dar este tot ce poate fi mai absurd chiar şi a cugeta ceva asemănător. Deci este 
egal, şi nu mai mic, Cel ce are prerogativele ființei comune cu ale Tatălui. 

Alt argument din aceeaşi spusă. Dacă toate câte le are Tatăl sunt ale Fiului, în Tatăl 
hind desăvârşirea, desăvârşit va fi şi Fiul, Cel ce are aceleaşi însușiri proprii și excep- 
ționale ale Tatălui. Deci nu e mai mic, cum afirmă blasfemia ereticilor”. (Sf. CHIRIL 
AL ALEXANDRIEI, Comentariu la Evanghelia Sfântului Ioan, Cartea I, cap. 3, în PSB, 
vol. 41, pp. 36-38) 


„Dar să ne răspundă de ce şi să ne înveţe, dacă sunt cu adevărat înţelepţi, pentru 
ce, născându-L Tatăl pe Fiul, nu L-a născut egal cu Sine, ci mai mic? lar dacă S-ar 
arăta mai bun, prin faptul că L-ar naşte pe Fiul egal cu Sine în toate, ce L-ar împiedica 
pe Tatăl să facă aceasta? Căci dacă L-ar împiedica ceva în mod necesar, vor mărturisi 
lâră să vrea că e ceva mai mare ca Tatăl. lar dacă n-ar fi nimic ce-L împiedică, ci având 
puterea şi ştiinţa că e mai bine să-L nască pe Fiul ca egal, dar voiește să-L nască mai 
mic, se va vedea apărând în El o pizmă şi o ciudă, nevrând să dea Fiului egalitatea cu 
I]. Deci Fiul va fi, cum spun aceia, mai mic, fie dintr-o neputinţă a Tatălui în privinţa 
naşterii Lui, fie dintr-o invidie a Tatălui, după cum rezultă din silogismele lor. Dar 
ambele ipoteze sunt absurde. Căci firea dumnezeiască e mai presus de orice patimă 
şi scădere. Deci nu e mai mic Fiul, ca să nu piardă egalitatea în niciun mod, nici din 
neputinţa Tatălui în a-L naşte pe Cel din EI egal cu EI, nici fiindcă ar fi împiedicat de 
pizmă să voiască ceea ce e mai bun”!”. (Sf. CHIRIL AL ALEXANDRIEI, Comentariu la 


livanghelia Sfântului Ioan, Cartea I, cap. 3, în PSB, vol. 41, p. 38) 


„lar că prin lucrarea întocmai și întru totul asemănătoare - se înțelege în toate 
se arată ca fiind egal în putere, ne va învăţa clar EI însuşi în cele următoare, zicând 
despre Tatăl Său: Căci cele ce le face Acela, acestea le face și Fiul asemenea. Deci cum 
este mai mic Cel Căruia Îi sunt proprii lucrările egale cu ale lui Dumnezeu și Tatăl? 
Oare va lucra cele ale focului altceva decât focul, în care nu se vede nicio schimbare 
in lucrare? Cum s-ar întâmpla aceasta vreodată? Dar cum va lucra Fiul cele ale Tatălui 
asemenea Lui, dacă este socotit ca nefiind, din cauza aceasta, egal în tărie cu El?” 
(SI. CHIRIL AL ALEXANDRIEI, Comentariu la Evanghelia Sfântului loan, Cartea a II-a, 
cap. VI, în PSB, vol. 41, p. 251) 


„Dacă se are în vedere deoființimea, cum nu vă veţi arăta lipsiţi de înţelegere soco- 
tind pe Dumnezeu şi Tatăl mai mare decât în ea decât pe Cel născut din EI? Căci nu vom 


71. Tâlcuirea Pr. D. Stăniloae: „Arianismul era plin de contraziceri, întrucât numea pe Hristos Fiul lui 
I)umnezeu cel întrupat, dar socotea pe acest Fiu venit la existență mai târziu, întrucât Tatăl, Care L-a născut, 
trebuia — după ei - să fie mai vechi. Aceasta înseamnă că nu recunoștea că Cuvântul era la început, deci înainte 
«e tot ce s-a început, deci că EI însuşi era fără început. Dar cum putea Tată] să nască pe cineva inferior Lui, deci 
un pe o creatură, dacă era din ființa Lui? Aceasta înseamnă a socoti că ființa dumnezeiască din Tatăl nu poate 
„ua nască ceva asemenea Lui. Deci o supunea unei evoluţii descrescătoare, cum nu e nicio ființă omenească; sau 
vedea pe Dumnezeu (Tatăl) gelos pe un Fiu egal cu EI, ceea ce înseamnă a-L vedea iarăși ca pe o existenţă su- 
pusi unor neputinţe. Toate acestea arătau contradicţiile ariene ca fiind contradicții proprii panteismului. Dacă 
Dumnezeu este Dumnezeul iubirii — şi numai aşa poate fi - El trebuie să fie așa din veci. EI trebuie să fie din 
veci Lată şi Fiu. Fiul ţine de Tatăl, cum ţine căldura de flacăra focului. O esenţă sau persoană cu imperfecțiuni 
uste de necugetat. Trebuie să aibă deasupra ei o alta” (nota 54, pp. 38-39) 

putea vedea propriu-zis în ființa Lor comună pe unul mai mare sau mai mic, sau ceva 
de felul acesta, ci aşa ceva va fi exterior fiinţei şi în jurul ei. Căci ceea ce există şi subzistă 
mai înainte se va arăta, în comparaţie cu altul, mai mare sau mai mic. Dar, neexistând un 
subiect anterior în cele despre care se spun acestea, cum ar fi ele prin ele, chiar dacă se 
cugetă şi se definesc în planul accidentelor? Deci când ni se numesc mai mare și mai mic, 
nu vă gândiţi la ființa Unuia-Născutului, dar nici la a Tatălui, ci numai la superioritățile 
sau inferioritățile exterioare, şi nu măriți pe Tatăl şi micşoraţi pe Fiul, căci auziţi pe Fiul 
spunând: Cel ce nu cinstește pe Fiul, nu cinstește nici pe Tatăl (loan 5, 23); şi că se cuvine 
ca toți să cinstească pe Fiul cum Îl cinstesc pe Tatăl. Fiindcă trebuie îmbrăcate într-o 
slavă egală cele ce nu se împart în ființe străine, ci au una şi aceeași fiinţă, cum a învăţat 
foarte bine Hristos?. (...) Căci desigur că spune adevărul Cel ce este prin Sine adevărul, 
precum putem și noi să probăm aceasta din calitatea faptelor. Faptul de-a fi mai mare sau 
mai mic nu se spune referitor la ființa vreunora, ci despre cele ce sunt în jurul fiinţei. De 
pildă: Un om nu va fi mai mare sau mai mic ca alt om, întrucât se cugetă și se numește 
om. Căci nici nu e un om, ca om, mai mic ca alt om, nici nu e mai mare. Căci raţiunea 
firii este egală în toți. Aceeaşi rațiune se păstrează şi în îngeri, sau în oricare existență 
făcută şi numărată în creațiune. Deci acestea (mai mare, mai mic) nu sunt cuprinse în 
fiinţe, ci se adaugă ca accidente la ființe, sau unora din cele ce au ființa comună, cum am 
arătat mai sus”. Cum va fi Tatăl mai mare ca Fiul, fiind Acesta prin fire Dumnezeu, sau 
din Dumnezeu cel prin fire? Faptul de-a fi Fiul din EI ne sileşte pe noi să-L considerăm 
fără voie de o ființă cu EI. Dat fiind deci, ca un fapt neîndoielnic, că Fiul este Dumnezeu 
după fire, să cercetăm, de doreşti, dacă, atribuindu-l cinstire egală cu Cel din care este, 
nu vom slăvi şi pe Cel care L-a născut, sau vom face contrariul, batjocorind pe Cel năs- 
cut cu o cinstire şi slavă mai coborâtă şi mai mică, socotind că aceasta este mai adevărat. 
Căci e o slavă a Tatălui să nască pe Unul care este după fire cum este și EI“. Dar se va 
întâmpla contrariul, de nu va păstra Fiul strălucirea cuvenită Lui, dacă ar fi mai mic, fie 
în slavă, fie în altceva din cele care ] se cuvin în mod necesar, ca să se arate prin toate că 
este Dumnezeu desăvârşit şi adevărat. Iar Fiul având aceeași fire, să nu râzi, omule, dacă 
cinstește pe "Tatăl; nici nu te supune pedepsei dispreţuind în chip prostesc ceea ce nu 
trebuie. Căci trebuie să ne minunăm şi de aceasta, ca de ceea ce ] se cuvine, că cinstește 
şi iubeşte pe Cel ce L-a născut. Căci orice fel de virtute are ca izvor şi rădăcină ființa 
supremă, arătându-se întâi în ea bunătăţile, ca să curgă la noi, care suntem făcuți după 
chipul ei”, (Sf. CHIRIL AL ALEXANDRIEI, Comentariu la Evanghelia Sfântului Ioan, Cartea 
a IV-a, cap. 1, în PSB, vol. 41, pp. 377-378) 


72. Tâlcuirea Pr. D. Stăniloae: „Ernest Renan I-a recunoscut lui Hristos toate însușirile, dar a socotit că 
S-a amăgit pe Sine socotindu-Se Fiul lui Dumnezeu. Dar cum mai poate fi socotit superior cel ce-şi închipuie, 
plin de încredere în sine, că e Dumnezeu, fără să fie? Nu e lipsit de o conştiinţă trează și realistă? Şi atunci, cum 
poate fi recunoscut plin de calităţi?” (nota 677, p. 378) 

73. Tâlcuirea Pr. D. Stăniloae: „Fiecare om e o unitate formată din aceleași componente. Aceasta e firea 
comună a tuturor oamenilor, sau definiţia, sau raţiunea ei. Dar fiecare persoană, sau ipostas, ca existenţă con- 
cretă a firii, se foloseşte de aceleași posibilități ale ei în mod diferit. Posibilităţile comune ale oamenilor sunt 
malcabile, cuprind în ele și libertatea. În afară de aceea, fiecare om are diferite daruri și trăiește în alte împreju- 
rări, fără ca acestea să iasă din unitatea comună a aceloraşi componente și deci să facă pe purtătorii concreți ai 
aceleiași firi inegali după fire. Toţi omenii folosesc aceleași organe pentru vorbire, dar fiecare vorbeşte într-un 
mod oarecum diferit, dar toţi se pot înţelege. Firea rămânând aceeaşi în toate persoanele, ele se pot înțelege, 
ba chiar au nevoie una de alta”. (nota 678, p. 378) 

74. Tâlcuirea Pr. D. Stăniloae: „A spune că Fiul pe care Îl naște Tatăl e mai mic după fire ca Tatăl înseam- 
nă a micșora chiar slava Tatălui, socotindu-L incapabil să nască pe altul egal cu El. Cel născut este egal în ființă 
cu cel ce-l naşte. Dacă micşorăm pe Fiul, micşorăm şi pe Tatăl”. (nota 679, p. 378) 

„Deci ce înseamnă că Fiul se trimite de către 'Iatăl? Oare va fi pentru aceasta mai 
mic? Oare când, din corpul solar, se trimite lumina, va fi aceasta de altă fire ca el şi 
mai mică decât el? Cum nu e un lucru nepriceput chiar și numai a cugeta astfel? Deci 
Fiul, fiind lumina Tatălui, se trimite la noi ca o rază neschimbată a Lui. E ceea cea și 
afirmat David, zicând: Trimite lumina Ta și adevărul Tău (Psalmii 42, 3). Şi dacă este 
slavă a Tatălui a avea lumina, cum este mai mic ca EI, Cel prin Care se slăveşte Tatăl?'5” 
(Sf. CRIRIL AL ALEXANDRIEI, Comentariu la Evanghelia Sfântului loan, Fragmente din 
Cărţile 7 şi 8, în PSB, vol. 41, p. 734) 


„Deci deoarece, fiind de aceeași fire cu Dumnezeu, este și Fiul lui Dumnezeu 
după fire (şi nu e nicio piedică să Se compare cu Tatăl, fiind la fel cu EI), cum va fi mai 
mic?7% (Sf. CHIRIL AL ALEXANDRIEI, Comentariu la Evanghelia Sfântului loan, cartea 
a X-a, cap. întâi, în PSB, vol. 41, p. 917) 


„Dar modul chenozei de bunăvoie, îmbrăcarea chipului smereniei pentru uma- 
nitate, Îl face pe Unul-Născut Dumnezeu, Care răsare din Tatăl, este egal cu EI, de un 
chip cu EI și întru E], să Se arate în manifestări mai mici decât cele în care se menţine 
Tatăl. Şi să nu te miri dacă Fiul pare să fie mai mic decât măreţia Tatălui din pricina 
omenescului, când, din pricina aceasta, Pavel afirmă că a fost pus mai prejos şi decât 
inperii, scriind astfel: Pe Cel micșorat cu puțin faţă de îngeri, pe Iisus îl vedem încununat 
cu slavă și cu cinste din pricina morţii pe care a suferit-o (Evrei 2, 9), poruncindu-se şi 
sfinţilor îngeri să I se închine”. Căci, când aduce în lume pe Cel întâi născut, El zice: Şi 
să se închine Lui toți îngerii lui Dumnezeu (Evrei 1, 6). (Sf. CHIRIL AL ALEXANDRIEI, 
(Comentariu la Evanghelia Sfântului loan, cartea a XI-a, cap. 9, în PSB, vol. 41, p. 1032) 


Hristos — „Iatăl este mai mare decât Mine”78 


Tatăl este mai mare decât Mine (loan 14, 28). Făpturile cele nerecunoscătoare, 
neamurile diavolului, s-au servit şi de acest text. Or, eu cred cu tărie că chiar aceste 
cuvinte arată că Fiul e de o ființă cu Tatăl. Într-adevăr comparaţiile știu că se fac din 
uupul locului, între lucruri de aceeași natură. Zicem, de pildă, despre un înger că e 


75. Tâlcuirea Pr. D. Stăniloae: „Dacă soarele n-ar răspândi lumină, ar mai fi soare? Dacă din Tatăl nu s-ar 
naste lumină, care ar mai fi slava Lui? Cum s-ar mai arăta că în E] este sensul tuturor? Fiul este slava Tatălui. 
Iar nceasta nu arată că Fiul este mai important decât Tatăl. Căci Fiul ca lumină Se naște din Tatăl. Amândoi 

un! la tel de importanţi. Nici Unul nu mai este existența supremă fără Celălalt”. (nota 1375, p. 734) 

76. Tâlcuirea Pr. D. Stăniloae: „Sfântul Chiril nu admite nicio inferioritate a Fiului faţă de Tatăl, când 
Iul se compară cu Tatăl, după ființa dumnezeiască. El înțelege declaraţia Fiului că Tatăl este mai mare decât 
[1], numai legată de faptul că S-a făcut şi om. E mai mic decât Tatăl ca om, dar a primit de bunăvoie, sau din 
mbire, să fie mai mic în această calitate, ceea ce, pe de altă parte, Îl arată iarăşi mare, traducând iubirea 'Iatălui 
ui lorma smeririi Sale. Persoanele dumnezeiesti sunt deosebite, dar nu mai mici una ca alta, nici chiar prin 
mu lente, sau prin adaosurile cu voia, cum le vede Sfântul Chiril apărând în persoanele umane. Am menţionat 
ini ci varietatea persoanelor umane nu vine numai din nişte accidente exterioare, voite, sau datorate unor 
«ilerite împrejurări, ci pentru că Dumnezeu, Creatorul însuși, a făcut fiinţa umană și lucrează mereu cu ea, 
„ui şi arate bogăţia ei în varietatea persoanelor, niciodată uniforme. De aceea putem cugeta că însăşi ființa 
«livini işi arată bogăţia ei în varietatea celor trei Persoane, făcând ca şi persoanele umane să-şi aibă varietatea 

ui unicitatea lor, și să se întregească prin comuniunea lor”. (nota 1742, p. 917) 

77. 'Tâlcuirea Pr. D. Stăniloae: „Fiul lui Dumnezeu cel întrupat S-a pogorât mai prejos de îngeri, mai ales 
pri moarte, căci îngerii, neavând trup, nu mor. Dar, după aceea, | s-au închinat și ca om îngerii, căci Subiectul 
umanităţii este Dumnezeu”, (nota 1943, p. 1032) 

78. loan 14, 28. 

mai mare decât alt înger, un om mai drept decât alt om, o pasăre mai rapidă decât 
altă pasăre. Dacă, deci, comparaţiile se fac între lucruri din aceeaşi specie şi dacă prin 
comparaţie Tatăl a fost mai mare decât Fiul, atunci Fiul e de o ființă cu Tatăl. 

Dar poate că mai e şi altă idee ascunsă în acest text. Ce mirare ar fi dacă s-ar recu- 
noaşte că Tatăl e mai mare decât El, din moment ce El e Fiu și S-a făcut trup, întrucât 
a fost văzut inferior îngerilor ca mărire şi oamenilor ca înfățișare? Micșoratu-L-ai, 
spune Scriptura, pe Dânsul cu puțin față de îngeri (Psalmii 8, 6). (...) Acesta-i motivul 
că Fiul e mai mic decât Tatăl! El a murit pentru tine ca să te mântuiască din pierza- 
nia morţii şi să te facă să ai parte de o viață cerească. Aceasta-i ca și cum ai învinui 
pe un doctor că se apleacă spre suferinţele bolnavilor luând parte la mirosul greu al 
bolii, spre a vindeca pe cei încercaţi de suferinţe”. (Sf. VAsrLE CEL MARE, Epistole, 8, 
V, în PSB, vol. 12, p. 136) 


„Fiul însuşi n-a zis: Tatăl Meu este mai presus (kpeirzov) de Mine, ca să nu-L cuge- 
te cineva străin de firea Aceluia. Ci a spus mai mare, nu prin vreo mărime oarecare, 
sau prin timp, ci pentru naşterea din El. Căci chiar zicând este mai mare a arătat iarăşi 
identitatea ființei”. (Sf. ATANASIE CEL MARE, Trei cuvinte împotriva arienilor, Cuvântul 
întâi, XLVIII, în PSB, vol. 15, p. 224) 


Egalitatea Persoanelor Sfintei Treimi 


„Între persoanele Sfintei Treimi nu poate fi vorba de una mai mare şi de alta mai 
mică, întrucât un singur izvor al dumnezeirii este Cel care ţine în puterea Lui totul”. 
(ORIGEN, Despre principii, Cartea 1, VII, 3, în PSB, vol. 8, p.77) 


„Noi n-am fi în stare să socotim mai mic decât Fiul lui Dumnezeu pe Cel pe care- 
L numim acum Tatăl Lui”. (ORIGEN, Contra lui Celsus, cartea a VIII-a, cap. XIV, în 
PSB, vol. 9, p. 515) 


„Dacă după esenţă (Fiul - n.n.) este întru totul asemenea (Tatălui), întru totul 
asemenea trebuie să fie și în privinţa puterii. (Persoanelor) a căror putere este egală, 
de bună seamă, egală le este şi lucrarea”. (Sf. VAsIe CEL MARE, Despre Sfântul Duh, 
cap. VIII, în PSB, vol. 12, p. 36) 


„Poporul rosteşte (în acest imn) vechea formulă și nimeni n-a crezut vreoda- 
tă că greşesc cei care zic: Lăudăm pe Tatăl şi pe Fiul și pe Sfântul Duh, Dumnezeu”. 
(Sf. VASILE CEL. MARE, Despre Sfântul Duh, cap. 29, în PSB, vol. 12, p. 87) 


„Se spune Dumnezeu-Tatăl, Dumnezeu Fiul și Dumnezeu Sfântul Duh. Dar Tatăl, 
Fiul şi Sfântul Duh sunt un singur Dumnezeu, nu trei. Rațiunea acestei uniri este 
nedeosebirea. Căci deosebire fac numai aceia care adaugă sau micșorează, ca arienii 
care, împărțind Treimea pe trepte de merit” o destramă și o împing în pluralitate. lar 
începutul pluralității este alteritatea. Şi fără alteritate nu se poate înțelege ce este plu- 
ralitatea. Deosebirea dintre trei sau mai multe lucruri constă în gen, specie şi număr. 


79. Tâlcuirea Prof. David Popescu: „Arie, negând dumnezeirea lui Hristos, ÎI socotea inferior lui 
Dumnezeu Tatăl, dar superior Duhului Sfânt, împărțind astfel Treimea în trepte de merit. (nota 5, p. 17) 

De câte ori se zice acelaşi, de atâtea ori se spune şi deosebit. Iar acelaşi se spune în 
trei moduri: după gen, de pildă om și cal, care sunt din același gen, ca animale; după 
specie, cum sunt Cato şi Cicero, care sunt în aceeaşi specie ca oameni, şi după număr, 
cum sunt Tullius şi Cicero, două nume din aceeași familie. De aceea se spune ceva 
deosebit fie după gen, fie după specie, fie după număr. Dar după număr deosebirea 
o face varietatea celor întâmplătoare, căci trei oameni se deosebesc nu prin gen sau 
specie, ci prin cele întâmplătoare ale lor”. (BogrnIus, Articole teologice, |, 1, în PSB, 
vol. 72, p. 17) 


Lipsirea uneia dintre Persoanele Sfintei Treimi 
de cinstire și respect — gravitatea 


„Omul cinstit, la fel cinstește pe Fiul, cum cinstește pe Tatăl, dar când la mijloc 
e o necinste, atunci necinstea adusă Fiului trece și asupra Tatălui, iar pe faţa noastră 
se așază ca un fel de văl, încât avea dreptate să spună prorocul leremia: ocara ne aco- 
peră fața”. (ORIGEN, Omilii la Cartea Prorocului Ieremia, omilia V, cap. VIII, în PSB, 
vol. 6, p. 383) 


„Căci cine nu are o concepţie adevărată despre Dumnezeu și despre Hristosul Său, 
acela s-a îndepărtat de Dumnezeu şi de Unul-Născut, Fiul Său, iar pe Tatăl şi pe Fiul, 
aşa cum I-a scornit nebunia lui, nu-l mai cinstește după cuviință”. (ORIGEN, Despre 
rugăciune, Introducere, cap. XXIX, 10, în PSB, vol. 7, pp. 275-276) 


„Cel ce păcătuieşte și huleşte împotriva Fiului, în mod necesar păcătuieşte și huleș- 
te şi împotriva Tatălui şi a Sfântului Duh”. (Sf. ATANASIE CEL MARE, Despre Sfântul 
Duh, „Către acelaşi episcop Serapion', XII, în PSB, vol. 16, p. 96) 


„Astfel, deci, lipsa de respect față de una dintre persoanele Treimii, în Care trebu- 
ie să credem, este o tăgăduire a întregii Dumnezeiri”. (Sf. VAsILE CEL MARE, Omilii şi 
cuvântări, omilia a XXIV-a, VII, în PSB, vol. 17, p. 599) 


„Căci cuvântul despre Fiul însoţeşte în mod necesar cuvântul despre Tatăl şi 
cunoştinţa despre amândoi este nedespărțită. De aceea pe iudeii, care s-au rătăcit de 
la adevăr, pentru că nu primeau pe Fiul, dar socoteau că ei cunosc pe Dumnezeu, 
Mântuitorul i-a certat zicând: Nici pe Mine nu Mă știți, nici pe Tatăl Meu. Dacă M-ati 
Ji ştiut pe Mine, şi pe Tatăl Meu l-ați fi ştiut (loan 14, 17). Căci cunoștința despre fie- 
care dintre ei se referă la amândoi”, (Sf. CHIRIL AL ALEXANDRIEI, Închinare în Duh şi 

Wlevăr, Cartea a VII-a, în PSB, vol. 38, p. 237) 


„Dar mă întreb cum, deși păreți să fiți înţelepţi şi nu puţin exercitaţi prin raţi- 
unumentele din afară (eline) în capacitatea de-a cugeta cele rele, socotind că micşo- 
tind pecetea lui Dumnezeu- Tatăl, adică pe Fiul, nu cunoaşteţi că-L micșoraţi atât pe 
Acesta, cât şi pe Acela, a Cărui pecete este, Care trebuie să aibă în mod necesar cele ce 
apar în Fiul?” (Sf. CHIRIL AL ALEXANDRIEI, Comentariu la Evanghelia Sfântului loan, 
Uartea a V-a, cap. 5, în PSB, vol. 41, pp. 590-591) 


„Dar eu, fiindcă socotesc cu totul de nesuportat cele pe care le-au îndrăznit aceşti 
netrebnici, încerc să arăt, urmând iarăşi dumnezeieștii Scripturi, că, deoarece neagă 

pe Fiul, vor nega şi pe Tatăl şi sunt până la urmă oameni fără Dumnezeu şi nu au nicio 
nădejde în lumea aceasta, după cum s-a scris (Efeseni 2, 12). Şi că vorbim drept, va 
da mărturie adevăratul iubitor de Dumnezeu loan, care a scris așa: Oricine tăgădu- 
iește pe Fiul nu are nici pe Tatăl; cine mărturisește pe Fiul are şi pe Tatăl (1 loan 2, 23). 
Foarte drept spune purtătorul de Duh, mărturisind conform argumentului propriu'. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a IX-a, 
capitol unic, în PSB, vol. 41, p. 867) 


„Fiindcă cel ce socoteşte că trebuie să necinstească pe Fiul urăște pe Tatăl, 
nepăcătuind împotriva altei firi, ci dispreţuind însăşi mărirea Dumnezeirii după 
fire. Căci nu ar putea cineva să ocărască pe Fiul dacă ar respecta firea Tatălui, 
deoarece, cunoscând ce este prin lucrare Tatăl, cum ar ignora pe Cel născut din EI? 
Sau cine n-ar ocări pomul, batjocorind rodul născut din el? Deci păcatul față de Fiul 
e o dovadă neîndoielnică a necunoaşterii Tatălui”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a X-a, cap. al doilea, în PSB, 
vol. 41, p. 967) 


„Căci nu sunt străini de păcatul împotriva Tatălui cei ce necinstesc pe Fiul, sau 
socotesc că trebuie să-L urască. Căci, precum cei cărora li se pare că raza soarelui 
nu e necesară la nimic bârfesc cauza ei și extind judecata asupra ei spre soarele 
din care este aceea şi precum cel ce dispreţuieşte buna mireasmă a florilor extinde 
împuţinarea spre florile din care se răspândeşte aceea, la fel socotesc că se întâmplă 
şi cu Unul-Născut şi cu Cel care L-a născut. Căci cei ce osândesc ceva apărut din 
altceva nu pot să laude pe aceea din care este. De aceea a spus Hristos iudeilor: Nu 
poate pomul bun să facă roade rele, nici pomul rău să facă roade bune (Matei 7, 18). 
Căci ceea ce e adevărat despre una dintre acestea socotesc că se aplică în mod nece- 
sar ambelor. Fiind de o singură fire, cum nu le vor fi comune atât cele inferioare, 
cât şi cele luminoase? Şi ceea ce spune cineva despre ceea ce e din izvor, va spune 
şi despre izvorul însuşi. De aceea zice Hristos: Cel ce Mă urăște pe Mine urăşte şi pe 
Tatăl Meu. Referă deci cu dreptate şi la Persoana Tatălui cele pe care le spun unii 
despre El. Prin aceste cuvinte, ne asigură și pe noi că EI nu este altul decât Tatăl 
după raţiunea identităţii în toate, iar pe ascultătorii care păcătuiesc urându-L îi 
condamnă, afirmând că cel ce nu voiește să se închine Lui va fi osândit şi fără aju- 
tor, ca unul ce a greşit nebunește și împotriva Persoanei Tatălui. Şi Se va supăra 


80. Tâlcuirea Pr. D. Stăniloae: „A necinsti pe Fiul înseamnă a necinsti pe Tatăl, Care L-a născut şi Care-L 
iubeşte ca Tată al Lui, înseamnă a nu considera că ţine de firea dumnezeiască să fie născătoare şi să aibă un 
Născut, să fie în trei Persoane, înseamnă a o priva de iubire şi de viața plină de bogății şi de bucurii, înseamnă 
a o reduce la o realitate simplistă, uscată, monotonă. Firea dumnezeiască nu e lipsită de bogăţie, de viaţă, de 
posibilități variate de existenţă, așa cum e, până la un grad, cea omenească. Ea e unitară în bogăţia ei. Are o 
bogăţie care totuşi nu o scoate dintr-o anumită unitate. E o mare bogăţie interpersonală; tocmai în neieşirea 
Persoanelor din relaţiile dintre ele stă unitatea ei” (nota 1818, p. 967) 

81. Tâlcuirea Pr. D. Stăniloae: „Nerecunoscând lui Dumnezeu capacitatea de a naşte un Fiu şi iubirea față 
de Acela, îl socotesc redus din puterea și capacitatea iubitoare. Nașterea indică o putere a Celui ce naşte. A fi cu totul 
neroditor este o uscăciune. E greu de înțeles că ar avea în acest caz o putere creatoare, deci o libertate de-a nu rămâne 
redus la EI însuși. Iar dacă are putere creatoare, cum n-ar avea şi puterea unei rodnicii mai mari, adică puterea 
de-a naște un egal cu Sine? Un Dumnezeu care nu e astfel n-ar cunoaşte şi n-ar trăi iubirea ca tot ce este mai 
înalt și forma celei mai înalte bucurii și fericiri. Negând Dumnezeirea Fiului, neagă astfel întreaga fire a lui 
Dumnezeu, care nu poate să nu fie rodnică și iubitoare, existând concret în Tatăl, în Fiul și în Sfântul Duh”. 
(nota 1820, pp. 969-970) 

şi Tatăl împreună cu Cel Născut din EL. (Sf. CHIRIL AL ALEXANDRIEI, Comentariu 
lu Evanghelia Sfântului loan, cartea a zecea, cap. al doilea, în PSB, vol. 41, p. 969) 


„Nu se poate știrbi ceva din Treime fără să se aducă ştirbire întregii Treimi”. 
(SE. IOAN CASIAN, Convorbiri duhovnicești, „Despre Întruparea Domnului”, cartea I, 
Rai. 11, 3, în PSBYel57,p772) 


„Cine tăgăduieşte pe Tatăl Îl tăgăduieşte şi pe Fiul. Oricine tăgăduiește pe Fiul 
nu are nici pe Tatăl; cine mărturiseşte pe Fiul are şi pe Tatăl (1 loan 2, 23). Învață, 
așadar, că e nedespărţită cinstea Tatălui și a Fiului, nedespărţită vrednicia, și că 
nu se poate cinsti Fiul fără Tatăl, şi nici Tatăl fără Fiul. Dar nimeni nu poate cinsti 
pe Dumnezeu și pe Fiul lui Dumnezeu, decât în Hristos Cel unul născut Fiu al lui 
Dumnezeu, fiindcă nu poate avea Duhul Însuşi al cinstirii lui Dumnezeu decât în 
Duhul lui Hristos, precum spune apostolul: Dar voi nu sunteţi în carne, ci în Duh, 
«dacă Duhul lui Dumnezeu locuieşte în voi. lar dacă cineva nu are Duhul lui Hristos 
«cela nu este al Lui. Şi iarăşi: Cine va ridica pâră împotriva aleşilor lui Dumnezeu? 
Iumnezeu este Cel care îndreptează (Romani 8, 9; 33-34). (Sf. IOAN CASIAN, 
Convorbiri duhovniceşti, „Despre Întruparea Domnului”, Cartea a III-a, cap. VII, 
5.6, în PSB, vol. 57, pp. 794-795) 


„Când tăgăduieşti pe unul singur lisus Hristos, Fiul lui Dumnezeu, ai tăgădu- 
il totul. În aceasta stă rațiunea tainei bisericeşti şi a dreptei credinţe, că, acela care 
lăgăduieşte o parte a tainei, nu poate mărturisi partea cealaltă. Căci atât de legate și 
«e încorporate sunt toate, încât nu poate fi una fără alta, ci cel ce a tăgăduit numai o 
parte din toate, nu-i mai foloseşte la nimic să le creadă pe celelalte toate. Dacă tăgă- 
duieşti că Domnul lisus Hristos este Dumnezeu, este de trebuinţă ca, tăgăduind pe 
liul lui Dumnezeu, să-l tăgăduieşti şi pe Tatăl, fiindcă, după cum spune Dumnezeu 
Insuşi, Oricine tăgăduiește pe Fiul nu are nici pe Tatăl; cine mărturisește pe Fiul are și 
pe latăl (1 Ioan 2, 28). Tăgăduind astfel pe Cel născut, îl negi și pe Cel ce L-a născut. 
lăpăduind că este Fiul lui Dumnezeu Cel născut în trup, urmează să tăgăduieşti şi 
pe cel născut în Duh, fiindcă este Acelaşi Cel născut în trup, Care mai înainte a fost 
nascut în Duh. Necrezând deci în Cel născut în trup, trebuie să nu crezi nici în Cel ce 
a pătimit. Necrezând însă în patimile Lui, ce rămâne decât să tăgăduieşti şi învierea, 
hindcă credința în Cel sculat din morţi vine din credinţa în Cel ce a murit şi nu poate 
“la în picioare adevărul învierii, dacă nu i-a precedat faptul morţii. Tăgăduind, aşadar, 
pe Cel ce a pătimit și a murit, tăgăduind și pe Cel ce a înviat din morţi, însemnează că 
lapăduieşti și pe Cel ce S-a înălțat la cer, fiindcă înălțarea fără înviere nu putea să fie şi 
«el ce nu crede în înviere, nu poate crede nici în înălțare, precum spune apostolul: Cel 
cure S-a pogorât, Acela este Care S-a suit. Aşadar, după tine, Domnul lisus Hristos nici 
n-a înviat din morţi, nici nu S-a ridicat la cer, nici nu S-a așezat de-a dreapta Tatălui, 
nici nu va veni acea zi așteptată a Judecăţii de Apoi și nici nu va judeca viii şi morţii”. 
(SI. IOAN CAsIAN, Convorbiri duhovniceşti, „Despre Întruparea Domnului”, Cartea a 
VI-a, cap. XVII, 1-3, în PSB, vol. 57, pp. 848-849) 


„În Treime fiecare Persoană cuprinde în sine vrednicia întregii Treimi”, (Sf. IOAN 
CASIAN, Convorbiri duhovnicești, „Despre Întruparea Domnului”, Cartea a VII-a, 
cup. XXI, 3, în PSB, vol. 57, p. 873) 

„Preaînţeleptul Amfilohie (...), intrând în palat (...) şi văzându-l pe Arcadie, fiul 
împăratului, şezând alături de tatăl său, l-a salutat solemn pe Teodosie, pe fiu însă nu 
l-a onorat cu același salut. Iar împăratul, crezând că Amfilohie a uitat, l-a poftit să-i 
dea salutul de rigoare. El însă spuse: Îi este de ajuns propria-i cinstire. Întristat, împăra- 
tul s-a gândit că afrontul adus fiului este o jignire pentru el însuşi. Apoi preaînţeleptul 
Amfilohie i-a dezvăluit hotărârea intenţiei sale și a spus cu glas tare: Vezi, împărate, 
cum nu poţi admite să se aducă o jignire fiului tău? Crede dară că şi Dumnezeul tuturor 
îi detestă pe aceia care se încumetă să-L necinstească pe Fiul Său Unul-Născut şi ca 
nişte ingrați îl privesc mereu cu ură pe Mântuitorul și Binefăcătorul lor. Înţelegând 
împăratul acest lucru şi admirând totodată faptele şi spusele lui, a dat imediat o lege 
de interzicere a adunării ereticilor”. (CASIODOR, Istoria Bisericească tripartită, Cartea 
a IX-a, cap. XXV, în PSB, vol. 75, p. 363) 


Fiecărei Persoane a Sfintei Treimi Ii sunt interioare Celelalte două 


„În EI (Duhul Sfânt - n.n.) se află deplinătatea substanţială a Cuvântului lui 
Dumnezeu”. (ORIGEN, Despre principii, cartea a II-a, IV, 6, în PSB, vol. 8, p. 145) 


„Adorând pe Dumnezeu, din Dumnezeu, mărturisim specificul ipostasurilor şi 
rămânem la credinţa într-un singur Dumnezeu: considerăm că în Dumnezeu-Tatăl și 
în Dumnezeu-Fiul există acelaşi chip, care reflectă imuabilitatea divinității. Fiul există 
în Tatăl și Tatăl în Fiul, pentru că Acesta este la fel ca şi Acela, iar Acela ca şi Acesta, 
şi în felul acesta cei doi sunt una, încât privite după specificul persoanelor, sunt una 
şi una, însă după identitatea firii, cele două sunt una. Cum, deci, dacă există unul și 
unul, nu există doi Dumnezei? Pentru (motivul) că și chipului regelui se zice rege, dar 
nu (avem) doi regi. Nici puterea nu se scindează, nici slava nu se împarte. Şi după cum 
autoritatea care ne stăpâneşte este una, (şi nu mai multe), la fel şi slava dată nouă este 
una, şi nu mai multe, pentru că cinstea dată chipului trece asupra prototipului. Deci, 
ceea ce aici prin imitare este chipul, aceasta este acolo, după fire, Fiul. Şi după cum 
în cele realizate de tehnică asemănarea rezidă în formă, la fel și în natura divină și 
simplă, unitatea rezidă în participarea la divinitate. Unul este şi Duhul Sfânt, enunțat 
de asemeni separat, dar unit cu Tatăl cel unic prin Fiul cel unic, Care completează 
Preasfânta și fericita Treime. Intimitatea Sa cu Tatăl şi Fiul o vădeşte foarte clar faptul 
că n-a fost rânduit printre creaturi, ci aparte, pentru ca El nu este o (creatură) dintre 
cele mai multe, ci unul (creator). După cum Tatăl este Unul și Fiul este Unul, la fel şi 
Duhul Sfânt Unul este. Prin urmare, atât de departe se găsește față de natura creată, pe 
cât de departe se află Cel ce este unic față de creaturile cele ce sunt multe (la număr); 
este atât de unit cu Tatăl și Fiul, pe cât de unită este celula de celulă. 

Şi nu se vede numai de aici că participă la firea (lui Dumnezeu), ci şi din faptul 
că se spune (despre EI) că este din Dumnezeu. (...) Duhul se mai zice şi Duh al lui 
Hristos, pentru că este legat ființial de EI”. (Sf. VAsILe CEL MARE, Despre Sfântul Duh, 
cap. XVIII, în PSB, vol. 12, pp. 60-61) 


„Căci după cum atunci când prinzi una din marginile unui stejar, automat tragi 
şi pe cealaltă, tot aşa când tragi Duh (...) prin EI tragi în același timp şi pe Fiul, și pe 


82. Nota Pr. T. Bodogae: „Aici nu mai poate fi vorba de o unire morală”. (nota 633, p. 145) 

Tatăl. Dacă înţelegi cu adevărat pe Fiul, ÎI vei vedea din amândouă părțile, El va aduce, 
pe de-o parte, pe Tatăl, şi din cealaltă pe Duhul Său propriu. Într-adevăr, Cel care 
e mereu în Tatăl, Acela nu va putea fi rupt de Tatăl şi nu va fi niciodată despărțit de 
Duhul Său, Care lucrează totul în toți. Şi tot aşa, dacă primeşti pe Tatăl, prin puterea 
Lui primeşti în acelaşi timp şi pe Fiul şi pe Duhul, pentru că nu-i cu putinţă în niciun 
fel să-ți închipui o întrerupere sau o împărțire în așa fel încât Fiul să fie cugetat fără 
Tatăl sau ca Duhul să fie despărţit de Fiul, ci concepi în același timp în Ei o comunitate 
și o deosebire negrăită şi cumva neînțeleasă, fără ca deosebirea ipostasurilor să rupă 
continuitatea ființei, fără ca această comunitate de substanţă să elimine particularitatea 
semnelor distinctive. Şi să nu te miri dacă zicem că Același e în acelaşi timp şi unit 
şi despărţit, căci de fapt concepem, ca într-o ghicitură, un fel de despărțire unită şi o 
unire despărțită”. (Sf. VAsILE CEL MARE, Epistole, 38, IV, în PSB, vol. 12, pp. 181-182) 


„Nu trebuie să îndepărtăm pe Duhul nici de Tatăl şi nici de Fiul”. (Sf. VASILE CEL 
MARE, Epistole, 125, II, în PSB, vol. 12, p. 306) 


„Fiul este întru Tatăl şi Tatăl întru Fiul. Tatăl fiind la dreapta, la dreapta este şi 
liul. Şi şezând Fiul la dreapta, Tatăl este întru Fiul”, (Sf. ATANASIE CEL MARE, Trei 
cuvinte împotriva arienilor, Cuvântul întâi, LXI, în PSB, vol. 15, p. 227) 


„Aşa cum lucind soarele, poate spune cineva că luminează şi strălucirea lui, căci 
una e lumina şi nu se poate despărți şi desface, la fel unde este și Se numeşte Tatăl, 
acolo este numaidecât şi Fiul”. (Sf. ATANASIE CEL MARE, Trei cuvinte împotriva arieni- 
lor, Cuvântul al II-lea, XLI, în PSB, vol. 15, p. 278) 


»(...) Eu sunt întru Tatăl şi Tatăl întru Mine. Căci Fiul este întru Tatăl, cum se 
cuvine să cugetăm, fiindcă tot ce este Fiul este propriu fiinţei Tatălui, ca strălucirea 
din lumină şi ca râul din izvor, încât cel ce vede pe Fiul vede ceea ce e propriu Tatălui 
şi înțelege că ființa Fiului fiind din Tatăl este la fel în Tatăl. Dar şi Tatăl este în Fiul, 
pentru că Fiul este ceea ce e propriu Tatălui, precum e în strălucire soarele și în cuvânt 
(rațiune) mintea şi în râu izvorul. Astfel, cel ce vede pe Fiul vede ceea ce e propriu fiin- 
jei Tatălui și înţelege că Tatăl este în Fiul. Căci Fiul fiind chipul și dumnezeirea Tatălui, 
urmează că Fiul este în Tatăl şi Tatăl în Fiul”. (Sf. ATANASIE CEL MARE, Trei cuvinte 
impotriva arienilor, Cuvântul al III-lea, III, în PSB, vol. 15, p. 328) 


„Zicând: Eu și Tatăl una suntem (loan 10, 30), a adăugat: Ca să cunoaşteţi că Eu 
sunt întru Tatăl și Tatăl întru Mine (loan 10, 38). lar după aceasta iarăși a spus: Cel ce Mă 
vede pe Mine vede pe Tatăl (loan 14, 9). În aceste trei spuse este acelaşi înțeles. Căci cel 
ce a cunoscut că Fiul şi Tatăl sunt una știe că Fiul este în Tatăl și Tatăl în Fiul. Pentru că 
dumnezeirea Fiului este a Tatălui şi ea este în Fiul. Şi cel ce a înţeles aceasta s-a convins 
cu cel ce vede pe Fiul vede pe Tatăl. Căci în Fiul se vede dumnezeirea Tatălui. 

Acesta va putea s-o înţeleagă cineva mai uşor din pilda chipului împăratului. Căci 
in chip este înfăţişarea şi figura împăratului și în împărat este înfățișarea chipului. 
Intre chip şi împărat este o asemănare deplină, încât cel ce priveşte la chip priveşte în el 


83. Persoanele Sfintei Treimi se conțin şi se dăruiesc reciproc. E ceea ce se numeşte perihoreză, inhabita- 
rea şi interioritatea reciprocă a Persoanelor Sfintei Treimi. (n.n.) 

pe împărat; şi iarăşi, cel ce priveşte pe împărat cunoaște că el este cel din chip. lar prin 
asemănarea neschimbată, celui ce voiește să privească după chip la împărat, chipul 
i-ar putea spune: Eu și împăratul una suntem, căci eu sunt în acela şi acela în mine; și 
ceea ce vezi în mine, vezi în acela; și ceea ce vezi în acela, aceea vezi în mine. Deci cel 
ce se închină chipului se închină în el şi împăratului. De vreme ce deci și Fiul este chi- 
pul Tatălui, trebuie să se cugete că dumnezeirea și ceea ce e propriu Tatălui este ființa 
Fiului”. (Sf. ATANASIE CEL MARE, Trei cuvinte împotriva arienilor, Cuvântul al III-lea, 
V, în PSB, vol. 15, pp. 329-330) 


„Căci Sfânta și fericita Treime este neimpărțită și unită în Ea însăşi. Şi când e numit 
Tatăl, cu EI este şi Cuvântul Lui şi în Fiul este şi Duhult“. Iar de se numeşte Fiul, în Fiul 
este Tatăl şi Duhul nu este în afară de Cuvântul. Căci unul este harul din Tatăl care 
se împlineşte prin Fiul în Duhul Sfânt”. Şi una este Dumnezeirea şi unul Dumnezeu 
cel peste toate și prin toate şi în toatetS. Așa și Pavel, spunând: Mărturisesc înaintea lui 
Dumnezeu şi a lui lisus Hristos, a cunoscut că nu se desface Duhul de Fiul, ci e şi EI în 
Hristos, precum Fiul în Tatăl”. Iar pe îngerii aleși i-a adăugat ca, de vreme ce dădeau 
mărturie ucenicului, să-i facă cunoscut că cele spuse le-a grăit de la Dumnezeu prin 
Hristos în Duhul”, (Sf. ATANASIE CEL MARE, Epistola întâi către Serapion, Episcopul 
de Thmuis, împotriva celor care hulesc şi spun că Duhul Sfânt este creatură, XIV, în PSB, 
vol. 16, pp. 39-40) 


84. Tâlcuirea Pr. D. Stăniloae: „Cine neagă pe Fiul neagă și pe Tatăl și pe Duhul. Și invers, cine neagă 
pe Duhul ca ipostas dumnezeiesc neagă şi pe Fiul, fără de Care nu există, și pe Tatăl care-L naşte pe Fiul 
şi-L purcede pe Duhul ca să se odihnească și să strălucească drept mărturie a iubirii Lui, peste Fiul. A scoa- 
te o Persoană din Treime, înseamnă a nega şi pe Celelalte, înseamnă a nega iubirea desăvârşită care unește 
Persoanele Sfintei Treimi și în care se arată calitatea Lor dumnezeiască”. (nota 29, p. 39) 

85. Tiălcuirea Pr. D. Stăniloae: „Harul îl avem din Tatăl prin Fiul în Duhul Sfânt. Curge din Tatăl prin 
Fiul în care este E], ridicându-ne în Duhul, Care este în Fiul. Numai aflându-ne în Duhul, suntem uniţi cu 
Fiul. Aflându-ne în Duhul, nu suntem despărțiți de Fiul. Harul ni se dă din Tatăl prin Fiul, aducându-ne 
dragostea Tatălui, atrăgându-ne prin Fiul iubit în Duhul aflător în Fiul. Avem aici formula cea mai corespun- 
zătoare adevărului. Când se numeşte Tatăl, se spune că împreună cu El este Fiul, iar cu Fiul, Duhul Sfânt. Nu 
e Duhul din Fiul, ci din Tatăl ca să Se odihnească în Fiul. Treimea este Una nu în mod simplu şi uniform, 
ci pentru că e unită prin afecțiunea dintre Tatăl și Fiul, în care Se oprește Duhul Sfânt purcezător din Tatăl 
ca mărturie a iubirii Tatălui. În această Treime unită în iubire e adunată și creațiunea. Perihoreza din iubire 
a Treimii, prin care fiecare Persoană e în Celelalte, adună și pe oameni în această perihoreză iubitoare, care 
se hrănește din perihoreza Treimii. Pentru că Tatăl e prin Fiul în Duhul Sfânt, sau pentru că e prin Duhul 
în Fiul, suntem şi noi adunaţi prin Duhul în Fiul și uniţi cu Tatăl, iar prin aceasta uniţi și între noi ca fraţi 
ai Fiului şi ca fii ai Tatălui”, (nota 30, p. 39) 

86. Tâlcuirea Pr. D. Stăniloae: Tată] este peste toate ca izvor al dragostei; dar e în toate prin Fiul și e în 
toate, prin faptul că Duhul Lui este în Fiul şi vrea să le adune în Fiul pe toate. Căci toate sunt adunate în Duhul 
care e în Fiul cel unit cu Tatăl” (nota 31, p. 40) 

87. Tâlcuirea Pr. D. Stăniloae: „E perihoreza treimică în care sunt prinşi și oamenii, sau creațiunea în- 
treagă. Fiul e în Tatăl, Duhul în Fiul. Deci noi, fiind în Duhul, suntem în Fiul şi cu EI la sânul Tatălui”. (nota 
32, p. 40) 

88. Tâlcuirea Pr. D. Stăniloae: „Chiar cuvintele ce ne vin de la Dumnezeu ne vin de la Tatăl prin Cuvântul 
în Duhul, purtând întipărirea fiecărei Persoane. Când auzim cuvintele dumnezeieşti, le auzim aflându-ne în 
Duhul, sau numai aflându-ne în Duhul. Dar ele ne fac să simţim pe Tatăl, căci vin de la E], și ne pun în respon- 
sabilitatea de fii, căci ne vin prin Fiul, în Care Se află Duhul ce ne este dat prin Fiul. Dacă n-am fi în Duhul, 
nu le-am auzi, pentru că n-am fi împreună cu EI în Fiul. În Duhul auzim, înțelegem și grăim cu convingere şi 
cu putere, ca unii ce ne simţim prinşi în relaţie cu Sfânta Treime şi în relaţia dintre Persoanele Sfintei Treimi. 
Noi când vorbim, cuvintele noastre sunt ale Duhului. Dar vorbim ca fii, căci Duhul Fiului este şi în noi. Şi-I 
vorbim Tatălui, Căruia Îi răspunde cu dragoste Fiul ca Dumnezeu din veci şi ca om întrupat de când S-a făcut 
om”. (nota 33, p. 40) 

„Iatăl e numit izvor și lumină. Căci zice: M-au părăsit pe Mine izvorul de apă vie 
(leremia 2, 13). Şi iarăşi: Ce este, Israele, că ești în pământul duşmanilor? Ai părăsit 
izvorul înțelepciunii (Baruh 3, 10, 12); iar la loan se spune: Dumnezeul nostru este 
lumină U loan 1, 5). lar Fiul în raport cu izvorul se numeşte râu: Râul lui Dumnezeu 
s-a umplut de ape (Psalmii 44, 10). lar în raport cu lumina, strălucire. Căci zice Pavel: 
Care fiind strălucirea slavei Lui și pecetea ipostasului Lui (Evrei 1, 2). Tatăl fiind deci 
Lumina, iar Fiul strălucirea Lui (căci nu trebuie să obosim să repetăm de multe ori 
acestea), se poate vedea și în Fiul, DuhulS, în care ne luminăm”. Căci zice: Ca să vă 
dea vouă Duhul înțelepciunii şi al descoperirii și al cunoașterii Lui, având luminaţi 
ochii inimii (Efeseni 1, 17). Luminaţi fiind noi de Duhul, Hristos este Cel ce lumi- 
ncază în El. Era, zice, lumina adevărată care luminează pe tot omul care vine în lume 
(loan 1, 9). Şi iarăşi Tatăl fiind izvorul, iar Fiul numindu-Se râul, se spune de noi că 
bem Duhul. Căci s-a scris că noi toți dintr-un Duh ne-am adăpat (1 Corinteni 12, 
13). Iar adăpându-ne din Duhul, bem pe Hristos. Căci au băut din băutura duhov- 
nicească ce avea să vină. lar piatra era Hristos (1 Corinteni 10, 4). Şi iarăși, Hristos 
lind Fiul adevărat, noi primind pe Duhul, suntem făcuţi fii”? (Sf. ATANASIE CEL 
MARE, Epistola întâi către Serapion, Episcopul de Ihmuis, împotriva celor care hulesc 
şi spun că Duhul Sfânt este creatură, XIX, în PSB, vol. 16, pp. 44-45) 


„Precum Fiul este în Duhul ca în propriul chip, aşa şi Tatăl, în Fiul”. (Sf. ATANASIE 
CH. MARE, Epistola întâi către Serapion, Episcopul de Ihmuis, împotriva celor care 
hulesc și spun că Duhul Sfânt este creatură, XX, în PSB, vol. 16, p. 47) 


89. Tâlcuirea Pr. D. Stăniloae: „Fiul este în Tatăl şi Duhul în Fiul. Astfel fiind noi în Duhul, suntem în 
Iul şi în Tatăl. Este ceea ce se numește perihoreză, sau interioritate reciprocă. Sensul dragostei între trei 
persoane este acela de a arăta că niciuna dintre cele două nu vrea ca numai ea să iubească pe cealaltă, ci 
luare se bucură de a o vedea iubită și de alta, punându-se prin aceasta în lumină deplina ei valoare, sau de 
av iubi pe aceea în comun, fără ca vreuna să se arate geloasă. Perechea celor ce se iubesc e deschisă şi spre 
alta persoană” (nota 45, p. 45) 

90. Tâlcuirea Pr. D. Stăniloae: „Lumina e din Tatăl. Dar ea străluceşte prin Duhul în Fiul. Căci în Duhul 
v nu numai Fiul care străluceşte, ci şi Tatăl ca lumină”. (nota 46, p. 45) 

91. Tâlcuirea Pr. D. Stăniloae: „Duhul e apa vie a Fiului, pusă la dispoziția noastră ca să ne facă vii prin 
„uomumiunea cu Sfânta Treime şi între noi. (nota 47, p. 45) 

92. Tâicuirea Pr. D. Stăniloae: „Aceasta arată cât de mult este unit Duhul cu Fiul. Nu poate fi primit 
Liul decât prin Duhul. Nu putem avea pe Duhul decât unindu-ne cu Fiul. Duhul este în Fiul, sau Fiul în 
Duhul. Duhul nu vine în noi singur, de Sine și pentru Sine, ci ca să ne câştige dragostea pentru Fiul şi Tatăl. 
hand Duhul ca pe o apă, o bem din râul Fiului și din izvorul Tatălui. Fiul ne adună prin Duhul în Sine ca Fiu, 

au Duhul Sfânt ne imprimă calitatea de fii, făcându-ne să ne simţim fii ai Tatălui împreună cu Fiul, sau ca 
Liul. Dacă Duhul ar purcede şi de la Fiul, Acesta n-ar mai avea pe Duhul în Sine ca Fiu, ci ca Tată, şi ni l-ar 
lu ca Duh de Tată; sau primind pe Duhul în noi nu ar mai imprima în noi calitatea de Fiu, așa cum primind 
pe Liul nu ne imprimă calitatea de Tată. S-ar imprima în noi calitatea Duhului deosebită de filiație; Duhul 
i veni în noi pentru Sine. Poate de aceea s-a dezvoltat în Occident fie un hristomonism neduhovnicesc, 
Iu un entuziasm al trăirii Duhului fără Hristos, un entuziasm harismatic pur sentimental, lipsit de filiaţie 
«e interes pentru cunoaşterea mistică a lui Dumnezeu cel în Treime. Fiul vrea să ne bucure dăruindu-ne 
pi Duhul, și Duhul imprimă în noi pe Fiul. Aceasta e urmarea taptului că Duhul e în Fiul. Fiind ridicaţi în 
Duhul, suntem uniţi în El cu Fiul în dragostea față de Tatăl, având lucrătoare în noi iubirea Tatălui faţă de 
liul. “Totul e spre înfierea noastră”. (nota 48, p. 45) 

93. Tâlcuirea Pr. D. Stăniloae: „Dar Fiul Se reflectă în Duhul ca în chipul Său, ca Fiu, nu cum Se reflectă 
lutul în kiul ca Tată. Duhul nu e chip al Fiului ca al celui ce L-ar naște, sau din care ar iradia, cum e Fiul chip 
1 latălui, ca al Celui ce e născut din Tatăl. În Duhul trăim pe Fiul ca Fiu sau ca chip al Tatălui, ca pe Cel ce-l, 
prumeşte pe Duhul din Tatăl și e întors ca Fiu spre Tatăl. (nota 52, p. 47) 

„Căci e nedespărţit Duhul de Cuvântul. (...) Iar Hristos fiind în noi, este și Tatăl. 
(Sf. ATANASIE CEL MARE, Epistola întâi către Serapion, Episcopul de IThmuis, împotriva 
celor care hulesc și spun că Duhul Sfânt este creatură, XXXI, în PSB, vol. 16, p. 63) 


„(...) Fiul e în Tatăl și Tatăl în Fiul. Fiindcă cele ce sunt ale Tatălui, acelea sunt 
în Fiul şi iarăşi acestea se înțeleg în Tatăl. Așa se înțelege şi cuvântul: Eu și Tatăl una 
suntem (loan 10, 30). Fiindcă nu sunt altele în Tatăl și altele în Fiul, ci cele ce sunt în 
Tatăl, acelea sunt şi în Fiul. Și dacă vezi în Tatăl, cele ce le vezi în Fiul, bine se spune: 
Cel ce Mă vede pe Mine vede pe Tatăl (Ioan 14, 9). (Sf. ATANASIE CEL MARE, Epistola 
a doua către același Episcop Serapion, împotriva celor care declară pe Fiul creatură, |, în 
PSB, vol. 16, p. 69) 


„lar dacă Fiul, fiind în Tatăl şi Tatăl în EI, a fost mărturisit că nu este creatură, e 
cu totul necesar ca nici Duhul să nu fie creatură. Căci în El este Fiul şi EI este în Fiul” 
(Sf. ATANASIE CEL MARE, Despre Sfântul Duh, Epistola aceluiaşi către același episcop 
Serapion, III, în PSB, vol. 16,p. 81) 


„Unde este prezenţa Duhului Sfânt, acolo este prezent şi Hristos; iar unde este 
Hristos, acolo este evident și Tatăl. (...) Așadar, fiind sfinţiți prin Duhul, primim pe 
Hristos Care locuieşte în noi în omul cel dinăuntru și împreună cu Hristos primim pe 
Tatăl, Care locuiește în cei vrednici”. (Sf. VAsILE CEL MARE, Omilii și cuvântări, omilia 
a XXIV-a, V, în PSB, vol. 17, p. 595) 


„Fiul împărtășește din plinătatea Sa pe Sfântul Său Duh, căci este lăuntric firii Lui 
în mod nedespărţit”. (Sf. CHIRIL AL ALEXANDRIEI, Despre Sfânta Treime, Cuvântul al 
III-lea, în PSB, vol. 40, p. 128) 


„Căci se înțelege Dumnezeu- Tatăl într-o existență (ipostatică) în Sine, dar subzis- 
tă iarăși şi Fiul în mod deosebit. Însă deşi Fiecare Își are distinct ipostasul Său, nu Se 
află prin aceasta într-o separație totală. Căci nu e separat Fiul de Tatăl, cum e despărțit 
un înger de alt înger, şi, în cele ale noastre, cutare de cutare, întreg de întreg. Rațiunea 
diferenţei nu va merge până acolo ca să stea pe fiecare în întregime aparte. Căci în 
acest caz vor fi doi dumnezei. Dar Dumnezeire fiind și înțelegându-se una și singură, 
putem vedea pe Fiul viețuind și subzistând în Tatăl, şi invers, adică pe Tatăl în Fiul. 

x» 


Căci este pecetea ipostasului Său”. (Sf. CHIRIL AL ALEXANDRIEI, Despre Sfânta Treime, 
Cuvântul al VI-lea, în PSB, vol. 40, p. 235) 


„Deci lucrând cu privire la creație Dumnezeu- Tatăl, nu rămâne nelucrător Fiul. 
Nici dacă lucrează Fiul, nu va rămâne nelucrător Tatăl, dacă este un unic Dumnezeu 
și Creator. Căci fiecare este cugetat şi este cu adevărat în celălalt, prin aceeași fire şi 
fiinţă, deşi se cugetă în mod deosebit în subzistenţe și ipostasuri distincte”. (Sf. CHIRIL 
AL ALEXANDRIEI, Despre Sfânta Treime, cuvântul al VI-lea, în PSB, vol. 40, p. 265) 


„Vom crede mai degrabă că Duhul lui Dumnezeu există şi e prezent fiinţial în El, cum 
este duhul omenesc în om. Și precum dacă cineva ne-ar numi fie pe Petru, fie pe Ioan, 


94. Tâlcuirea Pr. D. Stăniloae: „E o interioritate reciprocă între Fiul și Duhul, deosebită de cea dintre El 
şi Tatăl, sau de cea între Tatăl și Fiul”. (nota 152b, p. 81) 


PĂRINȚII ŞI SCRIITORII BISERICEŞTI 59 


ar indica numaidecât împreună cu ei şi duhul lor propriu, prezent în ei, și ar arăta orice 
existenţă vie, la fel, socotesc, că este și cu Tatăl și cu Fiul. Împreună cu Fiecare se indică 
Duhul; şi nu ca fiind o parte a Lui, cum cugetau și referitor la oameni”” (Sf. CHIRIL AL 
ALEXANDRIEI, Despre Sfânta Treime, Cuvântul al VI-lea, în PSB, vol. 40, p. 278) 


„Iatăl este în Fiul și în Sfântul Duh, dar la fel şi Fiul şi Duhul în Tatăl, şi Unul în 
Altul”. (Sf. CHIRIL AL ALEXANDRIEI, Despre Sfânta Treime, cuvântul al VII-lea, în PSB, 
vol. 40, p. 285) 


„lisus Mântuitorul spune undeva că El este întru Tatăl şi Tatăl de asemenea întru 
EI. Dar este vădit oricui că nu se cuvine a cugeta pe Tatăl încăput în Fiul, ca pe un corp 
în alt corp, sau ca pe un vas în alt vas; sau a-L opune în oarecare mod pe Fiul Tatălui. 
Acesta se arată în Acela, și Acela, în Acesta, ca într-o identitate neschimbată a ființei 
şi într-o unitate şi asemănare prin fire. E ca și când cineva, văzându-și forma proprie 
şi în alt chip, ar zice către unii, admirându-şi asemănarea dusă la culme a propriei 
înfățișări: Eu sunt în această copie, şi copia în mine; sau, în alt mod, ca și când, punân- 
du-și dulceața mierii pe limbă, ar zice despre ea: Eu sunt în miere, şi mierea în mine; 
sau, iarăşi, ca şi când căldura provenită natural din foc ar face glasul celui ce o simte 
să spună: Eu sunt în foc, şi focul în mine”. Căci fiecare dintre cele spuse este pentru 
cugetarea abstractă separabil, dar în fire ele sunt unite, şi una se arată din alta într-o 
mişcare inseparabilă și nedistanțată, deși una pare să fie despărțită de cea în care este. 

Astfel, se realizează o unitate între înțelesurile celor cugetate, căci una apare în 
alta, dar amândouă sunt aceeaşi în ființă. Deci dacă, prin identitatea fiinţei și prin 
deplina neprefacere a caracterului propriu, Tatăl este în Fiul, cum va încăpea și se va 
arăta Cel mai mare în Fiul, Care este, după aceia, mai mic? lar fiindcă Tatăl este întreg 
în Fiul, Fiul este numaidecât desăvârșit şi condiţie a caracterului Tatălui”” (Sf. CnIRi 
AL. ALEXANDRIEI, Comentariu la Evanghelia Sfântului loan, Cartea întâi, cap. 3, în PSB, 
vol. 41, p. 39) 


„Căci cum s-ar înțelege vreodată peste tot Cuvântul fără Duhul propriu? (...) Deci 
in ce mod vom despărți Duhul de Fiul, Care este unit cu EI prin fire şi în mod fiinţial 
și Care se arată prin El existând în mod evident prin fire, încât nu trebuie să se cugete 
cu e fără El datorită identităţii lucrării şi firii întru totul neschimbate?” (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a II-a, cap. |, în PSB, 
vol. 41, pp. 146-147) 


95, Tâlcuirea Pr. D. Stăniloae: „Duhul Sfânt este în Tatăl şi în Fiul Viaţa, cum este şi în om duhul viaţa. lar 
liul e în Dumnezeu Înţelepciunea, sau gândirea înțeleaptă. Dar în Dumnezeu acestea au în mod mai accentuat 
„ar ucter de Persoane, cum în oarecare măsură şi în om n-ar fi gândire şi viaţa, dacă n-ar fi gândire şi viaţă, dacă 
nur li în legătură cu alte persoane. E greu de despărțit relaţia între acestea” (nota 396, p. 278) 

96. Tâlcuirea Pr. D. Stăniloae: „De simți în tine căldura celui ce te iubeşte, ca a unuia ce îţi este prin aceas- 
tu interior, ești îndreptățit să spui: Eu sunt în el și el este în mine”. (nota 55, p. 39) 

97. Tâlcuirea Pr. D. Stăniloae: „Părinții, meditând la modul cum poate fi Tatăl în Fiul și viceversa, au fost 
iJutaţi prin aceasta să reflecteze asupra tainei existenței persoanelor umane ce se iubesc una în alta. Eu sunt în cel 
pe are îl iubesc, şi el în mine, în înfățișarea mea se reflectă chipul lui şi el contribuie la precizarea caracterului sau 
IiMturii mele. Suntem unul în altul şi ne definim unul pe altul, dar nu ne confundăm. Suntem o unitate, prin 
unitatea firii, dar şi prin întregirea ce ne-o dăruim ca persoane deosebite. Însă prin faptul din urmă rămânem și 
Itincţi în această unitate. Filosofia elină știa de indivizi separați, sau de esența comună, dar nu reflectase asupra 
„uimuniunii care unește persoanele fără să le confunde”. (nota 56, p. 39) 

„Ca cel ce are în Sine pe Tatăl şi pe Duhul prin fire, Mântuitorul a extins la un 
număr plural de Persoane mărturia Lui”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a II-a, cap. I, în PSB, vol. 41, p. 174) 


„Fiul are în Sine prin fire pe Tatăl, împreună slăvit şi împreună subzistent”. 
Şi Tatăl are în Sine pe Fiul ca împreună-posesor al fiinţei, deci şi al slavei în toate”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
VI-a, Introducere, în PSB, vol. 41, p. 637) 


„Precum soarele este în strălucirea provenită din el, şi strălucirea în soarele din 
care a ieşit, aşa este Tatăl în Fiul și Fiul în Tatăl, prin număr distingându-Se ca doi și 
fiind astfel în ipostasuri, dar prin identitatea firii fiind uniţi într-o unică Dumnezeire”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a VI-a, 
capitol unic, în PSB, vol. 41, p. 738) 


„Dumnezeu-Tatăl are în Sine pe Duhul Său, adică pe cel Sfânt, prin Care Se sălăș- 
luieşte în Sfinţi și le descoperă tainele, nefolosindu-L pentru aceasta în chip de slujitor 
(să nu socoteşti aceasta!), ci Duhul existând în Tatăl fiinţial și provenind din Tatăl, 
fără să se producă vreo diviziune sau distanțare, ci declarând ca proprii cele în care și 
din care este. Căci Dumnezeu nu vorbeşte altfel făpturii decât prin Fiul în Duhul, căci 
Duhul este propriu şi Unuia-Născutului, fiindcă este de o fiinţă cu Tatăl!%”. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a XI-a, cap. 2, în 
PSB, vol. 41, p. 993) 


„Se-nalţă cărările noastre 

Şi-n toate s-arată Duh Sfânt, 

Şi Fiul s-arată în Tatăl, 

Şi Tatăl întreg în Cuvânt” (Sf. AMBROZIE AL MILANULUI, Imnuri, Imnul VII 
(„Tu, strălucire-a slavei Tatălui”), în PSB, vol. 53, p. 354) 


98. Tâlcuirea Pr. D. Stăniloae: „Hristos are pe Tatăl şi pe Duhul ca pe Cei ce sunt una în fire cu EI, deci 
aşa cum nu-l avem noi oamenii, care suntem de o fire creată, deosebită de a lui Dumnezeu. De aceea S-a dat 
nu numai ca mărturie despre Sine ca Fiu al lui Dumnezeu, ci vorbeşte la plural de mărturia tuturor celor trei 
Persoane. Simţea şi El şi simțeau și cei ce-și deschideau inima Lui că spusele Lui sunt nu numai ale Lui, ci ele 
sunt întărite și de Tatăl, și de Duhul. Dacă și eu simt, când cred, pe Dumnezeu grăind în mine, și simte aceasta 
şi cel ce mă ascultă, cum n-ar fi simţit aceasta Fiul lui Dumnezeu făcut om și n-ar fi simţit-o și cei ce Îl ascul- 
t»u?” (nota 296, p. 174) 

99. Tâlcuirea Pr. D. Stăniloae: „În Simbolul niceo-constantinopolitan se spune Despre Sfântul Duh că e 
împreună închinat și slăvit cu Tatăl şi cu Fiul. Aceasta pentru că e de o ființă cu Ei. În Duhul sunt toate puterile 
Tatălui şi Fiului. Așa este şi Tatăl împreună slăvit în Fiul. Căci Fiul nu e natura Tatălui, ci este în Tatăl, și Tatăl 
în El. Tot ce are ca putere mai presus de fire Tatăl are şi Fiul; pentru că fiinţa Fiului este una cu a Tatălui. Dar 
totuși sunt deosebiți. Căci sunt împreună-subzistență. Nu se poate numi o Persoană Tată dacă nu are împreu- 
nă-subzistent, sau ca ipostas unit cu EI, pe Fiul; și nici Fiul nu poate fi Fiu dacă nu are împreună subzistent cu 
EL un Tată. Tatăl nu e numele unei Persoane singulare și despărțite de Fiul și nici invers. Dar nici numele unuia 
dintre Ei nu e numele unei Persoane confundate cu al celeilalte. Tatăl se trăiește ca Tată al Fiului, și Fiul, ca Fiu 
al Tatălui. Fiecare are în Sine, în definiţia Sa, pe Celălalt, dar deosebit de El. Tatăl nu e numele unei Persoane 
singulare şi nici Fiul. Dar, la fel, nu e numele unei Persoane confundate cu alta. Aceasta este și relația dintre 
oameni. Dar în Dumnezeu, unicitatea e dusă la maximum, însă fără confuzie. Această relaţie e una dintre 
tainele fundamentale ale existenţei”, (nota 1210, p. 637) 

100. Tâlcuirea Pr. D. Stăniloae: „Dacă Duhul este al Tatălui, fiind de o fiinţă cu EI şi provenind din EL, este 
şi al Fiului, pentru că şi Fiul este de o fiinţă cu Tatăl” (nota 1866, p. 993) 

„Eu sunt întru Tatăl și Tatăl întru Mine” (Joan 14, 10) 


„Spun identitate între Tatăl şi Fiul, dar salvez însuşirea de Fiu şi de Tată. În iposta- 
sul Fiului înţelege chipul părintesc, ca să salvezi rațiunea exactă a chipului Tatălui, ca să 
înţelegi, cu cuviință dumnezeiască, cuvintele: Eu sunt în Tatăl şi Tatăl întru Mine (oan 
14, 10). Să nu înţelegi amestecarea ființelor, ci identitatea caracterelor”. (Sf. VASILE CEL 
MARE, Omilii şi cuvântări, omilia a XXIII-a, IV, în PSB, vol. 17, p. 588) 


Impreună-lucrarea Persoanelor Sfintei Treimi 


„(...) Unul şi Acelaşi Duh Sfânt lucrează până acum împreună cu atotputernicul 
Dumnezeu Tată și cu Fiul Său, Domnul nostru lisus Hristos, Căruia se cuvine slava 
şi nemărginita putere în vecii vecilor. Amin”. (Actele martirice, „Martiriul Sfintelor 
Perpetua și Felicitas”, XXI, în PSB, vol. 11,p. 131) 


„Ia bine aminte la cuvintele Domnului: pe când ne instruiește în legătură cu Tatăl, 
se foloseşte de termeni care inspiră suveranitatea, ca atunci când zice: Vreau, curățeș- 
te-te (Matei 7, 3); Taci, închide-ți gura (Marcu 4, 39); Eu însă zic vouă (Matei 5, 22); 
Demon mut şi surd, Eu îți poruncesc (Marcu 9, 25), şi câte altele asemenea acestora. 
Pentru ca prin acestea să cunoaştem pe Stăpânul și Creatorul nostru, iar prin acelea să 
allăm pe Tatăl Stăpânului și Creatorului nostru. Astfel, de pretutindeni se adevereşte 
cuvântul că faptul de a crea Tatăl prin intermediul Fiului nu face imperfectă lucrarea 
creatoare a Tatălui, nici nu micşorează (valoarea) lucrării Fiului; (prin acest cuvânt) 
se demonstrează unitatea voinţei (Lor)”. (Sf. VAsIe CEL MARE, Despre Sfântul Duh, 
cap. VIII, în PSB, vol. 12, p. 37) 


„Dacă acceptăm ca unică lucrarea Tatălui, a Fiului şi a Duhului Sfânt, fără nicio 
«deosebire nici varietate față de oricine ar fi, va trebui să deducem din unitatea de acțiu- 
ne o unitate de natură”. (Sf. VAsILE CEL MARE, Epistole, 189, VI, în PSB, vol. 12, p. 388) 


„Tatăl, Fiul şi Sfântul Duh împreună sfinţesc, împreună dau viaţă, luminează, mân- 
jăie și săvârşesc în același fel toate lucrările asemănătoare. Deci nimeni să nu atribuie 
in chip special acţiunii Duhului puterea de a sfinți, după ce am auzit în Evanghelie pe 
Mântuitorul spunând Tatălui Său în legătură cu ucenicii Săi: Părinte, sfințeşte-i întru 
numele Tău (loan 17, 17). Aşadar, pentru cei care-s vrednici trebuie să credem că tot ce 
se lucrează în ei e în comun lucrarea Tatălui, a Fiului şi a Duhului Sfânt: orice har, orice 
putere, orice înaintare morală, viața, mângâierea, schimbarea care duce la nemurire, 
Irecerea la libertate, precum şi toate celelalte bunuri care ajung până la noi'. (Sf. VASILE 
“ri. MARE, Epistole, 189, VII, în PSB, vol. 12, p. 388) 

„Identitatea actelor lasă să se vadă comunitatea de natură”. (Sf. VASILE CEL MARE, 
Ipistole, 189, VIII, în PSB, vol. 12, p. 389) 


„Și împlinind în El toată teologia şi desăvârşirea noastră, prin care ne-a unit pe noi 
«u Sine și prin Sine cu 'Tatăl!"!, a poruncit ucenicilor: Mergând, învățați toate neamu- 


101. Tâlcuirea Pr. D. Stăniloae: „Duhul Sfânt e prezentat pretutindeni de Sfântul Atanasie ca Cel în 
sure se împlinesc sau se desăvârşesc de către Tatăl toate, în vreme ce Fiul e Cel prin care se împlinesc. 

rile, botezându-i pe ei în numele Tatălui şi al Fiului și al Sfântului Duh (Matei 28, 19)! 
(Sf. ATANASIE CEL MARE, Epistola întâi către Serapion, Episcopul de Thmuis, împotriva 
celor care hulesc și spun că Duhul Sfânt este creatură, VI, în PSB, vol. 16, p. 28) 


„Căci nimic nu se face de Tatăl, care nu se face şi nu se lucrează prin Cuvântul în 
Duhul”. (Sf. ATANASIE CEL MARE, Epistola întâi către Serapion, Episcopul de Thmuis, 
împotriva celor care hulesc și spun că Duhul Sfânt este creatură, XXXI, în PSB, 
vol. 16, p. 63) 


„A zis Domnul Dumnezeu, spune Scriptura: Nu este bine să fie omul singur. Să-i 
facem lui ajutor asemenea lui (Facerea 1, 18). 

lată iarăși şi aici: Să facem. Precum la început la facerea omului, spusese: Să facem 
om după chipul Nostru şi după asemănare (Facerea 1, 26), tot aşa şi acum, când avea 
să facă pe femeie, se foloseşte de același cuvânt și spune: Să facem. Cu cine vorbeşte? 
Nu vorbește cu vreo putere creată, ci cu Cel născut din EI, cu Sfetnicul Cel minunat, 
Cel tare, Domnul păcii (Isaia 9, 6), Fiul Lui cel Unul-Născut”. (Sf. IOAN GURĂ DE AUR, 
Omilii la Facere, Omilia XIV, IV, în PSB, vol. 21, p. 162) 


„Glasul dumnezeiesc nu zice o dată: Ceea ce a curăţit Dumnezeu nu e spurcat, ci de 
trei ori se face această vestire, ca să învăţăm, prin primul glas că Dumnezeu care cură- 
ţeşte e Tatăl; prin al doilea la fel, că Dumnezeu care curățește e Fiul cel Unul — Născut; 
și prin al treilea, de asemenea, că Dumnezeu care curățeşte tot ce e necurat e Duhul 
Sfânt (Faptele Apostolilor 11, 1-10). (Sf. GRIGORIE DE Nyssa, Tâlcuire amănunțită la 
Cântarea Cântărilor, omilia X, în PSB, vol. 29, p. 254) 


„Tatăl, Fiul şi Sfântul Duh împreună sfințesc, împreună dau viaţa, luminează, 
mângâie și desăvârșesc în acelaşi fel toate lucrările asemănătoare. Deci nimeni să 
nu atribuie în chip special acțiunii Duhului puterea de a sfinți, după ce am auzit în 
Evanghelie de Mântuitorul spunând Tatălui său în legătură cu ucenicii Săi: Părinte, 
sfințeşte-i întru numele Tău (loan 17, 17). Aşadar, pentru ce-i care-s vrednici trebuie 
să credem că tot ce se lucrează în ei e în comun lucrarea Tatălui, a Fiului şi a Duhului 
Sfânt: orice har, orice putere, orice înaintare morală, viața, mângâierea, schimbarea 
care duce la nemurire, trecerea la libertate, precum şi toate celelalte bunuri care ajung 
până la noi”. (Sf. GRIGORIE DE Nyssa, Epistola despre Sfânta Treime către mai marele 
doctorilor, Eustahe, cap. I, în PSB, vol. 30, p. 434) 


De la Tatăl pornește orice lucrare, împlinindu-se prin Fiul în Duhul Sfânt. Tatăl este unica origine pen- 
tru toate. Fiul este mijlocul prin care, iar Duhul Sfânt este Cel în care se împlinesc toate. Duhul se află 
astfel în Fiul, dar purcede din Tatăl, cum se naşte Fiul din Tatăl. Fiul nu e origine a Duhului, precum 
nu € origine pentru nimic, ci locul de odihnă al Duhului şi de oprire a iubirii interioare între Persoanele 
dumnezeieşti. Duhul pornind din Tatăl nu trece dincolo de Fiul, căci în Fiul se opreşte iubirea Tatălui, 
a cărei mărturie I-o aduce Fiului Duhul. Fiul s-ar relativiza dacă ar fi pentru Duhul Sfânt un punct de 
trecere. În acest caz ar trebui să pornească din Tatăl şi din Fiul o nouă Persoană care să-l mărturisească 
Duhului iubirea Lor. Mai sus sau mai jos decât Fiul nu e nimeni pentru Tatăl și din ființa Lui. Dacă Duhul 
ar merge mai departe de la Fiul, unindu-ne cu EI, n-am deveni fii ai Tatălui. Numai adunându-ne în Fiul, 
în care Se odihneşte Duhul, ne facem fii ai Tatălui. Aceasta nu e nicio punere a Duhului pe un plan infe- 
rior. Căci numai în Duhul e văzut Fiul în toată măreţia și frumuseţea Lui neîntrecută. Iar faptul că Fiul Îl 
dă oamenilor pe Duhul nu e decât spre adunarea oamenilor în Cel iubit de Tatăl ca Fiu, ca în Cel în care 
Se odihneşte Duhul pornit din Tatăl. Dacă prin Duhul s-ar trece dincolo de Fiul, lucrarea Lui n-ar fi spre 


înfierea noastră”. (nota 13, p. 28) 

„Căci toate vin la noi de la Tatăl prin EI în Duhul”. (Sf. CHIRIL AL ALEXANDRIEI, 
Despre Sfânta Treime, Cuvântul al V-lea, în PSB, vol. 40, p. 229) 


„Căci tot ce se face de către Tatăl, este în mod deplin o lucrare a Fiului; şi ceea ce 
se spune că se îndeplineşte prin Fiul este neîndoielnic o operă a Tatălui. Căci toate se 
îndeplinesc de amândoi în egalitate, lucrând Tatăl, dar având în lucrarea Sa şi voirea în 
orice prin Fiul şi împreună cu Acela în Duhul”. (Sf. CHIRIL AL ALEXANDRIEI, Despre 
Sfânta Treime, Cuvântul al VI-lea, în PSB, vol. 40, p. 251) 


„Firea dumnezeirii celei una se cunoaşte de către noi şi de către sfinţii îngeri în 
Treimea Sfântă şi cea de o fiinţă. Şi în ipostasul Lui distinct, Tatăl este desăvârşit, de 
asemenea şi Fiul și Sfântul Duh. Dar voinţa creatoare a Unuia dintre cei numiţi, referi- 
toare la orice se spune că se face, este o lucrare a Lui, dar trece prin toată dumnezeirea 
și este rezultatul ființei comune celei mai presus de creațiune, dar și propriu şi potri- 
vit fiecărei Persoane în parte. Deci opera ce se împlineşte este a firii celei una, dar se 
[ace prin trei ipostasuri și e potrivită Fiecăruia în mod special, Fiecare fiind desăvârşit 
în Sine. Deci lucrează Tatăl, dar prin Fiul în Duhul. Lucrează și Fiul, dar cu puterea 
Tatălui, înțeles din EI şi în EI ca subzistență (ca ipostas) deosebit. Lucrează şi Duhul. 
Căci Duhul este al Tatălui și al Fiului, lucrător în toate”. (Sf. CHIRIL AL ALEXANDRIEI, 
Despre Sfânta Treime, Cuvântul al VI-lea, în PSB, vol. 40, pp. 262-263) 


„Cum vom înţelege spusa: Tatăl Meu până acum lucrează, și Eu lucrez (loan 5, 
17)? Căci Fiul nu spune că Dumnezeu- Tatăl lucrează în mod deosebit şi de Sine cele 
privitoare la cele ce sunt, nici despre Sine nu spune că lucrează fără Tatăl şi în mod 
oarecare deosebit de ființa din care este, ca o alta. Fiindcă ar fi doi Creatori, şi nu unul, 
dacă ar lucra fiecare aparte şi despărțiti?. S-ar putea, în acest caz, ca Tatăl să nu aibă 
pururea pe Fiul în Sine, și Fiul, la fel, s-ar vedea neavând pururea pe Tatăl în Sine 
dacă s-ar întâmpla ca fiecare să lucreze ceva din cele ce sunt aparte şi în mod sepa- 
ral, precum am spus mai înainte. Şi n-ar fi adevărat ceea ce spune Fiul: Eu sunt întru 
Tatăl şi Tatăl întru Mine (loan 14, 10)”. (Sf. CHIRIL AL ALEXANDRIEI, Comentariu la 
lvanghelia Sfântului loan, Cartea întâi, cap. 5, în PSB, vol. 41, p. 58) 


102. Tâlcuirea Pr. D. Stăniloae: „Mărturisim un singur Dumnezeu, deci şi un singur Creator pentru 
ui, deşi sunt trei Persoane, fiinţa şi lucrarea e una. De câte ori nu se întâmplă şi ca doi sau mai mulţi oameni 
iu lacă o singură lucrare: ridică un lemn împreună, spre exemplu. Dar ei își pot, de cele mai multe ori, şi 
«espărți lucrările. Numai mărginirea în putere îi face uneori să-şi unească lucrările într-una. Dumnezeu 
„ivârşeşte totdeauna în mod unit lucrarea Sa nu din mărginire, ci din deplinătatea unităţii de fiinţă şi de 
iubire. Dar Tatăl nu Se confundă cu Fiul şi cu Duhul în lucrarea comună ce o săvârșesc. El e Tatăl, Cel din 
(are pornește lucrarea, Fiul e Cel prin Care lucrarea se împlineşte fără ca Tatăl să fie absent, şi Duhul e Cel 
in Care se duce la capăt, fără să fie absenţi Tatăl și Fiul din ea. Fiecare simte pe Ceilalţi lucrând în lucrarea 
su, lun mod de-a trăi lucrarea unităţii, deci și persistenţa lor ca Persoane în această unitate. Dar crearea și 
susţinerea şi mântuirea în comun a lumii are o semnificaţie şi pentru lume. Tatăl nu lucrează separat o parte 
a lumii, și Fiul, la fel. Ea se resimte de lucrarea comună a Sfintei Treimi. Însă, fiind creată de Tatăl prin Fiul 
i Duhul Sfânt, Tatăl pune pe ea pecetea faptului de-a proveni din EI prin Fiul şi de-a înainta spre unirea 
„u Dumnezeu, sau spre desăvârșire, prin maxima prezenţă în ea a Duhului Sfânt. În mod special, făpturile 
„unşliente primesc putinţa de-a se face fii prin har prin unirea cu Fiul. În primul rând ele primesc o structu- 
ri tuţională, putând fi cunoscute de făpturile conştiente prin rațiune. Căci sunt făcute prin Gândul înțelept 
„te e şi Putere. Chiar la om, în cuvânt e gând și putere, care poate înrâuri chiar fără sunet, prin oarecare 
Wlepatie. Lumea nu e produsă printr-un impuls necugetat, ci printr-o gândire înţeleaptă, care are în ea o 
putere atât de mare, că poate să o creeze din nimic”. (nota 94, p. 58) 


64 Pr. asist. dr. LIVIU PETCU 


„Fiecare este şi lucrează în fiecare, e vădit că, lucrând Tatăl, lucrează și Fiul la fel, 
ca Putere naturală și ființială şi ipostatică a Lui; iar lucrând Fiul, lucrează şi Tatăl, ca 
Izvor al Cuvântului creator, Care există în mod natural în Cel născut din EI, ca şi focul 
în căldura provenită din el”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea întâi, cap. 5, în PSB, vol. 41, p. 59) 


„Prin toată Sfânta Treime vin la noi bunătăţile şi Tatăl e totul în toate prin Fiul 
şi Sfântul Duh. Da e de observat şi aceea că a crede în Fiul e ceva de mare preţ. Căci 
are drept cunună viaţa!%”, (Sf. CHIRIL AL ALEXANDRIEI, Comentariu la Evanghelia 
Sfântului Ioan, Cartea a IV-a, cap. 1, în PSB, vol. 41, p. 384) 


„E neîndoielnic adevărat că nu greșește cineva spunând că toate lucrările Tatălui 
asupra unora, sau voirile Lui, sunt ale Sfintei Treimi, la fel şi ale Fiului, şi ale Sfântului 
Duh. Din această cauză, spunându-se că Dumnezeu și Tatăl descoperă pe Fiul şi chea- 
mă la El pe cei gata să creadă, se arată că aceasta face şi Fiul și nu mai puţin Duhul 
Sfânt!%”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea 
a IV-a, cap. 1, în PSB, vol. 41, p. 390) 


„Dumnezeirea este una după fire, înţeleasă în Tatăl și în Fiul și în Sfântul Duh, 
deci că nu lucrează fiecare în mod împărțit în ceva din cele ce sunt (cele create), ci orice 
s-ar spune că se face prin Unul este numaidecât operă a întregii firi dumnezeieşti. Căci 
Sfânta Treime fiind Una prin deoființime, Una este numaidecât și puterea Ei în toate. 
Căci toate sunt din Tatăl prin Fiul în Duhul. Astfel, ceea ce am spus de multe ori, aceea o 
spunem iarăși. Căci, deşi e obositor a repeta aceleaşi, ele cuprind adevărul. Dar e obiceiul 
Mântuitorului Hristos să atribuie lucrării Tatălui toate câte întrec puterea omului. Căci 
S-a smerit pe Sine făcându-Se om!%. Şi, deoarece a primit chipul robului, nu nesocotește 
măsura robului (Filipeni 2, 7-8). Totuşi, nu Se pune în afara facerii tuturor împreună cu 
Tatăl, ci Cel ce L-a născut pe EI lucrează toate prin El, după spusa Mântuitorului însuși. 
Căci zice: Tatăl, Care rămâne în mine, El face lucrurile (loan 14, 10)'%. Punând deci pe 
seama iconomiei celei în trup ceea ce se cuvine ei, atribuie lui Dumnezeu și Tatăl cele 
mai presus de puterea omului” (Sf. CHIRIL AL ALEXANDRIEI, Comentariu la Evanghelia 
Sfântului loan, cartea a IV-a, cap. 3, în PSB, vol. 41, pp. 414-415) 


103. Tâlcuirea Pr. D. Stăniloae: „În fiecare Persoană a Treimii Se află și celelalte două, lucrând împre- 
ună. În Fiul sunt pus în legătură de fiu cu Tatăl, și această simţire o am prin Duhul ce mi Se dă prin Fiul. 
Dar legătura trăită de mine cu Sfânta Treime pornește de la credința mea în Hristos ca Fiul lui Dumnezeu. 
Căci El a venit vizibil aproape de oameni prin faptul că S-a făcut om. Dar prin Hristos ne punem în legă- 
tură cu Sfânta Treime numai dacă FI este Fiul de o fiinţă cu Tatăl. Cei ce neagă aceasta rămân despărțiți de 
Dumnezeu”. (nota 689, p. 384) 

104. Tâlcuirea Pr. D. Stăniloae: „Dacă Fiul, lucrând în unii oameni, o face cu conştiinţa că face aceasia 
pentru că Tatăl o dorește, deci nu fără lucrarea Tatălui, se poate spune că lucrarea Lui este și lucrarea Tatălui, iar 
lucrarea Tatălui este și lucrarea Fiului. Ei sunt uniţi în lucrare, fără să Se confunde ca Persoane. În aceasta se arată 
desăvârşita Lor iubire, care se reflectă într-un fel și în relaţia persoanelor umane ce se iubesc”. (nota 704, p. 390) 

105. Tâlcuirea Pr. D. Stăniloae: „Toate faptele mai presus de puterea omului sunt ale tuturor celor Trei 
Persoane dumnezeieşti. Dar, întrucât Dumnezeu-Cuvântul S-a făcut și om, atribuie acele fapte de cele mai 
multe ori nu Sieşi, ci lui Dumnezeu- Tatăl, ca să Se pună pe Sine în relief ca om”. (nota 756, p. 415) 

106. Tâlcuirea Pr. D. Stăniloae: „Tată! face lucrările aflându-Se în Fiul, Care nu e pasiv, ci e și E] lucrător, 
deci le face împreună cu Fiul. Sau: Tatăl lucrează toate prin lucrarea Fiului. E cea mai deplină unitate între 
Persoanele Care totuşi nu se contopesc. Într-un anumit grad, aceasta se întâmplă și între oameni. Când copilul 
face ceva încurajat de mama, trăieşte în lucrarea sa şi lucrarea mamei”. (nota 757, p. 415) 


PĂRINȚII ȘI SCRIITORII BISERICEȘTI 65 


„Dar El spune: nu fac de la Mine nimic, nu ca o slugă, sau ca vreun ucenic 
și așteptând să I se poruncească de către Tatăl, sau ca cel învăţat spre împlinirea 
minunilor, ci arată mai degrabă în modul cel mai exact că, provenind din fiinţa lui 
Dumnezeu şi Tatăl şi răsărind ca o Lumină din sânul nepătruns al Tatălui în mod 
negrăit şi fără început şi subzistând etern împreună cu EL, şi fiind şi cugetându-Se 
că e chipul şi pecetea ipostasului Lui, are aceeași cugetare, ca să spun așa, şi aceeași 
lucrare cu El în toate. Şi, ca să ne înveţe clar că este în toate împreună-voitor cu Cel 
ce L-a născut, zice: Nu fac de la Mine nimic. E asemenea cu a zice: Nu Mă despart 
printr-o voinţă specială de cea care se află în Dumnezeu- Tatăl. Toate câte le voieşte 
şi le hotărăşte Tatăl prin firea Lui, acelea sunt și în Mine, deoarece am strălucit din 
sânul Lui și sunt rodul adevărat al fiinţei Lui. Sunt greu de explicat acestea și nu e 
uşor de a exprima prin grai cele ce nu sunt accesibile înțelegerii. Totuși, aducându-le 
pe cât se poate pe acestea la o oarecare înțelegere, vom câștiga o răsplată cerească și 
ne vom păstra mintea nerănită și neclătinată prin abaterile spre altceva”. (Sf. CRIRIL 
AL ALEXANDRIEI, Comentariu la Evanghelia Sfântului Ioan, Cartea a V-a, cap. 2, în 
PSB, vol. 41, p. 557) 


„Sunt Dumnezeu şi Fiu după fire, că nu sunt nicidecum voitor prin Mine, ci 
împreună-voitor cu Dumnezeu-'Iată] şi ceea ce face EI, acelea nu şovăi să le fac şi Eu, și 
de asemenea vorbesc cele ce Îl ştiu şi pe El spunând. Căci sunt de aceeași ființă cu Cel 
ce M-a născut!” (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a V-a, cap. 5, în PSB, vol. 41, p. 587) 


„Ceea ce face Tatăl, aceea se împlineşte prin Fiul în Duhul. Şi iarăşi, ceea ce face 
liiul, aceea se zice că face Tatăl în Duhul'%. De aceea şi spune: De la Mine nu fac nimic, 
ci Tatăl care este în Mine face lucrările”. (Sf. CHIRIL AL ALEXANDRIEI, Comentariu la 
l:vanghelia Sfântului loan, Fragmente din Cărţile VII şi VIII, în PSB, vol. 41, p. 731) 


„Dumnezeirea fiind cugetată una în Tatăl și în Fiul și în Duhul, orice cuvânt 
de la Tatăl este prin Fiul în Duhul. Şi toată fapta, sau minunea, se lucrează de la 
Tatăl prin Fiul în Duhul. Căci nu e Fiul în afară de ființa Tatălui, nici Duhul Sfânt. 
lar Fiul Unul-Născut fiind în Tatăl și având pe Cel ce-L naşte în Sine, spune că 
Tatăl lucrează. Căci firea Tatălui este lucrătoare, strălucind în Fiul”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a IX-a, Introducere, 
in PSB, vol. 41, p. 854) 


107. 'Tâlcuirea Pr. D. Stăniloae: „Fiul e de o ființă cu Tatăl, dar e Persoană deosebită. Deci lucrează și 
“pune ceea ce lucrează şi spune Tatăl, dar ca un alt lucrător și voitor, adică sunt doi împreună-lucrători şi vo- 
tori. Fiinţa comună se manifestă într-o desăvârşită împreună-lucrare şi voire a Ambilor, care arată şi o iubire 
«desăvârșită. Fiinţa comună nu anulează deosebirea Persoanelor. Persoanele deosebite nu împart fiinţa, voinţa, 
lucrarea, Fiul poate spune: Trăiesc în lucrarea şi vorbirea Mea lucrarea și voirea Tatălui, sau în voirea şi lucrarea 
Intălui, voirea şi lucrarea Mea. Dar deosebirea personală nu indică numai o doime de Persoane neidentice, ci 
“i o deosebire de poziţie în voirea şi lucrarea comune. Dar nu Tatăl face şi voiește ceea ce vede pe Fiul făcând 
“i voind, ci invers. Fiul face și vorbeşte tot ce vede pe Tatăl făcând și vorbind, dar voind și făcând aceleaşi cu o 
totală bucurie, ca și când le-ar face și vorbi dintr-o pornire proprie'. (nota 1113, p. 587) 

108. Tâlcuirea Pr. D. Stăniloae: „De multe ori chiar noi trăim o influență, deci un ajutor, un îndemn ver- 
hul, sau tăcut, de la alții, realizând un scop, deci simţim lucrarea noastră întregită de a altora. Aceasta mai ales 
«and suntem într-o relație iubitoare cu aceia. Este greu să credem că lucrarea noastră este cu totul individuală” 
(nota 1366, p. 731) 

„Sfânta Treime Se vede şi Se slăveşte în întregime de către noi chiar şi într-o 
Persoană. Căci numai pe Dumnezeu Mântuitor, nevăzând în parte în Tatăl, în parte 
în Fiul, sau în parte în Sfântul Duh darurile cu care, primindu-le, suntem miluiți, ci 
declarând că mântuirea noastră este fapta unei unice Dumnezeiri. Căci deşi părem că 
atribuim fiecărei Persoane ceva din cele ce se fac cu noi, sau din cele lucrate cu crea- 
ţia, nu mai puţin credem că toate sunt de la Tatăl prin Fiul în Duhul. Deci înțelegem 
cu multă dreptate că Tatăl ne hrăneşte în dreapta credință prin Duhul, sau El lucrea- 
ză, adică ne priveşte şi ne vede şi ne învredniceşte de grija îndreptării, prin Fiul în 
Duhul. Socotim că e mai bine să înțelegem așa decât altfel. Căci, dacă admitem că fie- 
care dintre cele trei Persoane lucrează în mod separat cele referitoare la noi (ceea ce nu 
atribuim şi Alteia), cum nu va fi neîndoielnic că, deoarece Fiul S-a numit acum viţă, 
iar Tatăl, lucrător, suntem hrăniţi în mod special și susținuți în buna existență numai 
de Fiul, iar de la Tatăl nu avem decât îngrijirea? Căci e propriu viței să hrănească 
mlădiţele ei, iar lucrătorului, numai să se îngrijească de ea. Dar, dacă cugetăm drept, 
vom socoti că nici aceea nu se face fără Tatăl, nici aceasta, fără Fiul şi nimic nu se va 
înfăptui fără Sfântul Duh. Toate sunt, precum am spus, de la Tatăl prin Fiul în Duhul. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a X-a, 
cap. al II-lea, în PSB, vol. 41, pp. 924-925) 


„lar dacă credem că Fiul este prin fire şi cu adevărat în Tatăl Său și are în firea Sa 
pe Cel ce L-a născut, toate se vor săvârși prin Amândoi, ca dintr-o unică Dumnezeire, 
în Duhul. Astfel, nici Tatăl nu va fi socotit că ne hrăneşte în afara Fiului, nici Fiul nu 
va fi socotit străin de lucrarea Tatălui în noi. Căci unde se vede unitatea firii în rațiuni 
identice, nu se împarte nici lucrarea, chiar dacă s-ar înțelege că e variată şi diferită'?. 
Iar ființa, adică Dumnezeirea adevărată şi cea după fire, fiind înţeleasă ca una în trei 
ipostasuri, în Tatăl şi în Fiul şi în Sfântul Duh, cum nu s-ar spune foarte clar și neîndo- 
ielnic că uneori lucrarea este a Unuia, dar ca rezultat al întregii şi unicei Dumnezeiri, 
aflându-se în ea aceeaşi putere a firii?” (Sf. CHIRIL AL ALEXANDRIEI, Comentariu la 
Evanghelia Sfântului loan, cartea a X-a, cap. al II-lea, în PSB, vol. 41, p. 925) 


Aproprierea 


„Principala bunătate este fără îndoială Tatăl: din ea S-a născut Fiul, Care este în 
toate privinţele chipul bunătăţii Sale (Matei 15, 10). Într-adevăr, nu există în Fiul altă 
bunătate decât cea care este în Iatăl. Acesta-i motivul pentru care Mântuitorul zice, 
pe bună dreptate, în Evanghelie (Marcu 10, 18): nimeni nu este bun decât numai Unul 
Dumnezeu, Tatăl. Prin aceasta trebuie să înțelegem că Fiul nu are altă bunătate decât 
numai aceea care este în Tatăl. Şi mai e numit Fiul, pe bună dreptate, chipul Său, pen- 
tru că nu vine din alt loc decât din această bunătate, care e şi începutul, pentru ca să nu 
se vadă în Fiul altă bunătate decât cea care e în Tatăl, iar nu o bunătate străină sau dife- 
rită. De aceea nu trebuie luate drept blestem cuvintele nimeni nu e bun decât numai 
Unul Dumnezeu- Tatăl, ca şi cum am vedea aici o tăgăduire a bunătăţii lui Hristos sau a 
Duhului Sfânt, ci - după cum s-a spus mai înainte — trebuie să situăm în Tatăl bunăta- 
tea primordială: Fiul, Care Se naşte din EI, sau Duhul, Care purcede din EI'' reproduc 


109. Tâlcuirea Pr. D. Stăniloae: „Tatăl lucrează în alt mod decât Fiul și Duhul, dar lucrarea Lui nu e des- 
părțită de a Lor, căci porneşte din Tatăl şi se efectuează prin Fiul, sfârşindu-se în Duhul”. (nota 1755, p. 925) 
110. Nota Pr. T. Bodogae: „Termenul tehnic procedens (din gr. Exnopebwv) poate să fi fost creat de Rufin, 

în Ei, fără îndoială, firea (autentică) a acestei bunătăţi care este în izvorul din care S-a 
născut Fiul şi din care a purces Duhul Sfânt. 

Dacă atributul bun s-a dat de către Scripturi şi altor ființe, fie că erau îngeri, 
oameni, slujitori, comoară chiar, în toate aceste cazuri s-a vorbit în sens larg, fiind 


vorba doar de o bunătate întâmplătoare, nu de una substanțială”. (ORIGEN, Despre 
principii, Cartea I, XIII, 2, în PSB, vol. 8, pp. 68-69) 


„După cum nimeni nu trebuie să se poticnească de faptul că Tatăl e Dumnezeu şi 
de faptul că şi Mântuitorul e Dumnezeu, tot astfel, întrucât Tatăl e numit Atotputernicul, 
nimeni nu trebuie să se tulbure pentru faptul că și Fiul este numit Atorputerniculi!!. 
Corespunde aşadar adevărului ceea ce a zis El către Tatăl: Toate ale Mele sunt ale Tale 
și ale Tale sunt ale Mele și M-am preamărit întru ei (loan 17, 10). lar dacă tot ce este 
al Tatălui este şi al lui Hristos, printre atributele pe care le aflăm în Tatăl este și atot- 
puternicia: or, fără nicio îndoială se cade ca şi Fiul cel Unul-Născut să fie atotputernic 
pentru ca tot ce are Tatăl să le aibă aşijderea şi Fiul”. (ORIGEN, Despre principii, Cartea 
|, X, 2, în PSB, vol. 8, p. 66) 


„Cuvântul lui Dumnezeu este viu, împlinitor şi creator, şi că nu există propriu-zis 
deosebire, în ce priveşte firea, între Cuvânt şi Cel din care se naşte. 

După cum, fiind vorba de oameni, spunem că din minte iese cuvântul, dar nu se 
confundă cu ea şi nici nu e total despărțit de ea, ci întrucât purcede din ea este ceva 
specific, dar şi deosebit de ea, însă, în același timp, ca manifestare a minţii, iarăși 
nimeni n-ar putea spune despre cuvânt că nu stă în legătură cu mintea, ci că au natu- 
ră comună (...) tot așa stau lucrurile şi în ce priveşte pe Cuvântul lui Dumnezeu: 
având viață aparte, Cuvântul se deosebeşte de Cel care I-a dat-o; după natură, însă, 
este una cu Cel ale Cărui însuşiri, ca Dumnezeu ce este, le are deopotrivă. Căci 
vrând să vorbim de Tatăl şi să-l înşirăm însuşirile specifice, ca bunătate, putere, înţe- 
lepciune, veşnicie, depărtarea de rău şi de moarte, cu un cuvânt desăvârşirea deplină 
sau oricum ne-am exprima, în mod automat vom atribui aceleaşi însuşiri şi Fiului, 
care-şi are existența din Tatăl”. (Sf. GRIGORIE DE Nyssa, Marele cuvânt catehetic, cap. 
|, în PSB, vol. 30, p. 290) 


„Dumnezeu-Tatăl are nemurirea, această demnitate se va afla în mod fiinţial și în 
liul şi va fi împreună numit numaidecât nemuritor, sau nemurirea însăși prin fire. Şi 
impodobit cu măririle Născătorului, va fi împreună închinat cu El de noi înşine şi de 
“linţii îngeri”. (Sf. CHIRIL AL ALEXANDRIEI, Despre Sfânta Treime, Cuvântul al III-lea, 
in PSB, vol. 40, p. 115) 


„Însuşirile proprii ale ființei lui Dumnezeu-Tatăl sunt și ale Fiului, mai bine-zis 
lut ce se poate spune că e propriu Tatălui după fire, a arătat că este propriu și Fiului. 

(...) Deci Fiul nu este prin nimic mai mic decât Dumnezeu- Tatăl, dacă se cunoaş- 
le ceea ce este după fire, remarcându-Se prin aceleași însușiri ale dumnezeirii. Căci 
prin aceasta este și pecete a ipostasului Tatălui. Fiindcă prin EI şi în EI se observă firea 


ul hind că Origen spusese însuşi că nu ştie cum să exprime originea Duhului” (nota 200, p. 69) 
111. Nota Pr. I. Bodogae: „Întrucât izvorul e tot numai unul, Tatăl, însă unitatea de voinţă şi de lucrare 
vile veşnică” (nota 181, p. 66) 

Tatălui”. (Sf. CHIRIL AL ALEXANDRIEI, Despre Sfânta Treime, Cuvântul al VI-lea, în 
PSB, vol. 40, p. 230) 

„Nu e clar că se distinge de către noi foarte bine prin deosebirea ipostasului pro- 
priu ce este Tatăl, ce este Fiul şi ce este Duhul? Totuși, prin întâlnirea în unitatea firii, 
toate sunt ale tuturor, prezența, cuvintele, participarea, lucrarea şi slava și câte înfru- 
musețează firea dumnezeiască”. (Sf. CHIRIL AL ALEXANDRIEI, Despre Sfânta Treime, 
Cuvântul al VII-lea, în PSB, vol. 40, pp. 286-287) 


„Una este Dumnezeirea şi așa se vede în Sfânta şi cea de o ființă Treime. Astfel 
voirile și lucrarea, ce se arată proprii şi se atribuie fiecăruia, le socotim ca aparținând 
întregii Dumnezeiri. Căci firea dumnezeiască și nedespărțită nu lucrează în mod divi- 
zat, în ceea ce priveşte raţiunea cea una a Dumnezeirii, ci fiecare dintre cele cugetate 
subzistă în ipostas propriu. Căci ceea ce este Tatăl este și Fiul şi Sfântul Duh asemenea: 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a IV-a, 
cap. 1, în PSB, vol. 41, p. 391) 


„Deoarece în Tatăl este o singură Dumnezeire şi stăpânire şi puterea neschimbată 
a aceleiași firi, cu siguranţă faptele Fiului sunt fapte ale lui Dumnezeu-Tatăl, şi fapte- 
le lui Dumnezeu-Tatăl sunt, iarăşi, fapte ale Fiului'!?". (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a V-a, cap. 2, în PSB, vol. 41, p. 557) 


„Căci toate câte este Tatăl este și Fiul, afară de nenaştere (căci Fiul e născut), şi 
toate câte este Fiul este și Duhul Sfânt, afară de naştere (căci Duhul e purces)”. (Sf. 
MAXIM MĂRTURISITORUL, Epistole, Partea întâi, ep. 15, în PSB, vol. 81, p. 124) 


Relaţiile interpersonale 


„Precum nu se poate vorbi de un tată al Tatălui, aşa nu se poate vorbi de un frate 
al Fiului. Cum s-a spus înainte, alt dumnezeu al Tatălui n-a fost. lar alt Fiu nu există. 
Căci este Unul Născut. De aceea unul şi singur este Tată al unui unic şi singur Fiu. Și 
numai în dumnezeire a fost şi este pururea un Tată şi un Fiu'!?. La oameni, dacă cineva 
se zice tată, el a fost fiu al altuia şi dacă se zice fiu, a fost tată al altuia. Deci la oameni 
nu se păstrează în mod propriu și exclusiv numele de tată și de fiu''*. Avraam, fiind 


112. Tâlcuirea Pr. D. Stăniloae: „Aceleaşi fapte sunt săvârşite atât de Tatăl ca Subiect, cât și de Fiul ca 
Subiect. Faptul că sunt săvârşite de Tatăl ca Subiect, nu le face săvârşite mai puţin de Fiul ca Subiect, şi vice- 
versa. Ei săvârşesc toate împreună într-o strânsă comuniune ca Subiecte, Tatăl ca Tată, şi Fiul ca Fiu. Tocmai 
pentru că Îi place Tatălui să le săvârșească, Îi place şi Fiului; și Tatăl vrea ca faptele Lui să le săvârşească și Fiul”. 
(nota 1049, p. 557) 

113. Tâlcuirea Pr. D. Stăniloae: „În dumnezeire Tatăl este de la Sine. De aceea are un singur Fiu. Nici 
Tatăl nu Se relativizează, nici Fiul, cum ar fi când Tatăl ar avea mai mulţi fii. Precum Unul e Tatăl, aşa Unul 
este şi Fiul. Nu se slăbeşte afecțiunea Tatălui unic faţă de Fiul unic și nici afecțiunea Fiului față de Tatăl unic. 
Ei sunt pereche veșnic unită în Duhul Sfânt”. (nota 34, p. 41) 

114. Tâlcuirea Pr. D. Stăniloae: „În Dumnezeu calitatea de Tată şi de Fiu e liberă de orice relativizare, 
nu se schimbă. O persoană este permanent numai Tată şi alta numai Fiu, cu un sentiment pur, corespunzător. 
Calitatea de Tată e trăită în toată puritatea ei în mod absolut, şi cea de Fiu de asemenea. Şi e un sentiment 
patern care leagă pe Tatăl exclusiv și absolut de un unic Fiu şi invers. Tatăl e dumnezeirea întreagă în mişcarea 
dăruitoare a fiinţei Sale, Fiul, dumnezeirea întreagă în starea primitoare a fiinţei, iar Duhul Sfânt e dumneze- 
irea întreagă în bucuria ce rezultă din mişcarea dăruitoare și primitoare desăvârşită a celorlalte două”. (nota 
35,p. 41) 

fiul lui Tara, s-a făcut tată al lui Isaac; şi Isaac, fiind fiu al lui Avraam, s-a făcut tată 
al lui Iacov, Acesta e modul naturii omeneşti!!5. Căci sunt părţi unii altora. Și fiecare 
născându-se se face parte a unui tată, ca să se facă și el tată al altuia. Dar în Dumnezeire 
nu este așa. Căci nu e Dumnezeu ca omul și nici nu are o fire împărțită!!*. De aceea, 
nici nu naște Tatăl pe Fiul împărţindu-Se, ca să Se facă şi tată al altuia, fiindcă nici El 
nu este dintr-un tată. Nici Fiul nu e parte a Tatălui. De aceea, nici nu naște cum S-a 
născut El, ci e întreg chipul şi strălucirea unui întreg". Numai în dumnezeire Tatăl 
este în mod propriu (prin excelenţă, kvpiwc) Tată; și Fiul în mod propriu Fiu. Între ei, 
Tatăl a fost pururea Tată, iar Fiul, pururea Fiu. Şi precum Tatăl nu va fi niciodată fiu, 
așa nici Fiul nu va fi niciodată tată!'$. Şi precum Tatăl nu va înceta niciodată să fie sin- 
pur Tată, aşa nu va înceta Fiul niciodată să fie singur Fiu. E deci o nebunie și a cugeta 
și a zice de Fiul că e frate, sau de a da tatălui numele de bunici!!?. De aceea, în Scripturi 
nu s-a numit Duhul nici fiu, ca să nu se socotească frate; nici fiu al Fiului, ca să nu se 
înţeleagă Tatăl ca bunic!:?. Ci Fiul S-a numit Fiu al Tatălui. Şi Duhul, Duh al Tatălui. 
Şi așa e o singură dumnezeire a Sfintei Treimi şi o credinţă în Ea”. (Sf. ATANASIE CEL 
MARE, Epistola întâi către Serapion, Episcopul de 'Thmuis, împotriva celor care hulesc și 
spun că Duhul Sfânt este creatură, XVI, în PSB, vol. 16, pp. 41-42) 


115. Tâlcuirea Pr. D. Stăniloae: „Nu e mod propriu al firii umane să fie numai paternă, sau numai filială. 
Omul nu trăieşte exclusiv și în toată intensitatea paternitatea sau filiația. Prin aceasta persoanele umane nu 
sunt distincte în toate, nici atât de intens legate intre ele. Fiinţa omenească e mai puţin imprimată de distinc- 
iile personale decât cea dumnezeiască. Persoanele umane fiind numeroase, unitatea firii lor e menţinută prin 
relaţii reciproce mai bogate, de născători și născuți și de alte înrudiri” (nota 36, p. 41) 

116. Tâlcuirea Pr. D. Stăniloae: „Deşi oamenii par să aibă o fire mai unită prin relaţiile reciproce mai 
hupate de născători şi născuţi, totuşi aceasta înseamnă şi o împărțire a firii lor și a atenţiei între ei, pe când 
la Dumnezeu firea nu se împarte, ci fiecare Persoană are toată firea fie ca Tată, fie ca Fiu. Nu e necesar să se 
vomunice firea multiplu împărțită prin multiple nașteri. Tatăl Se comunică întreg Fiului. Toată atenţia Tatălui 
e indreptată spre unicul Fiu și a Fiului spre Cel ce e Tatăl Său”. (nota 37, p. 42) 

117. Tâlcuirea Pr. D. Stăniloae: „Cauza pentru care un tată omenesc poate fi fiu al altei persoane stă, 
«lupă Sfântul Atanasie, în faptul că născând pe altul, rămân cu o fire nedată întreagă celui născut. De aceea, el 
poate intra într-o nouă legătură. Dar Fiul dumnezeiesc nu primeşte parţial o fire. El rămâne desăvârşit una cu 
lutal. Fiul nu poate deveni ca chip, izvor, nici Tatăl din izvor, chip. Tatăl Îşi păstrează prin nenaştere firea Sa 
«n origine, precum Fiul, pe cea de Născut prin naştere. Tatăl nu L-ar iubi altfel în veci ca Tată pe Fiul. Unde ar 
Ii atunci o paternitate neschimbată și o filiaţie neschimbată, ca izvoare inepuizabile ale paternităţii şi filiaţiei 
«dintre oameni?” (nota 38, p. 42) 

118. Tâlcuirea Pr. D, Stăniloae: „În aceasta se arată temelia neclătinată a identităţii persoanelor. Există 
uudeva o pereche de Persoane neschimbate în rolul Lor. Ele sunt izvorul iubirii tuturor părinţilor și tuturor 
Inlor creaţi, al neschimbării relației de fiu şi de tată care există totuși între două persoane, sau între o persoană 

! mai multe, ca unul din temeiurile identității lor” (nota 39, p. 42) 

119. Tâlcuirea Pr. D. Stăniloae: „Bunicul apare acolo unde fiul se face tată al altuia. Dar aceasta nu se 
intămplă la Dumnezeu, Fiul e chipul întreg, deci exclusiv al Tatălui. Nici Tatăl nu e izvorul altui chip, nici Fiul 
tu e numai în parte chip al Tatălui”. (nota 40, p. 42) 

120. Tâlcuirea Pr. D. Stăniloae: „În doctrina Filioque nu se ţine seama de aceasta. În ea Fiul e un fel de 
lui al Duhului, împreună cu Tatăl. Nu se mai păstrează pură nici calitatea Tatălui de Tată, nici a Fiului de Fiu. 
Iuisoana nu diminuează calitatea de unicitate a Ei în treapta supremă a existenței. La noi se menţine unici- 
lalea, întrucât o persoană umană nu dă ca tată toată firea fiului. La Dumnezeu nu s-ar putea menţine această 
unicitate astfel, întrucât Tatăl dă toată firea Sa Fiului, ci prin faptul că Tatăl e numai Tată și Fiul numai Fiu. Dar 
prin uceasta Tatăl ne rămâne și nouă exclusiv Tată şi Fiul exclusiv Frate, accentuând valoarea acestei calităţi a 
umustră. Sau noi devenim exclusiv fii ai Tatălui, uniţi cu Fiul ca Fiu. Tatăl suprem nu se relativizează pentru noi. 
Liar prin aceasta şi valoarea noastră de fii ai Tatălui, iubiţi de Tatăl, rămâne în veci. Dumnezeu ar putea crea la 
uslirşit alte lumi, ca să-Și arate dragostea Sa infinită. Dar infinitatea dragostei Sale adevărate Şi-o poate păstra 
iu creând la infinit alte persoane, ci ridicându-le la infinit pe cele pe care le creează prin arătarea dragostei de 
lua şi «te Frate şi în simţirea de către ele a acestei iubiri. De aceea, nu sunt nici taţi mai mulți, nici fii mai mulţi 
„unora să le arate dragostea. Iar noi vom urca la nesfârșit în trăirea înfierii, sau a alipirii la Fiul şi în simţirea 
ui apostei părintești”. (nota 41, p. 42) 

„Păstrând în chip special ceea ce e propriu fiecăruia şi spunând fiecăruia ceea ce 
este și crezându-L astfel, le referim în chip natural la o unică Dumnezeire, nesuferind 
să le înţelegem cu totul despărțite pentru faptul că Fiul Se numește şi Cuvântul și 
Înţelepciunea şi Strălucirea și Pecetea şi Puterea Tatălui!?!. Căci e Cuvânt şi Înţelepciune 
fiindcă e din Minte şi Se află intim în mod nedespărțit în Minte pentru reciprocitatea 
celor indicate. Fiindcă Mintea se vede în Cuvânt şi în Înţelepciune, şi Cuvântul, invers, 
în Minte. Şi nimic nu se află între ele sau nu o desparte pe una de alta. Iar Putere se 
numeşte ca existând în mod nedespărţit în Cel ce o are prin fire şi neputând în niciun 
fel să se despartă ca un accident, aceasta întâmplându-se numai în cazul coruperii 
suportului. Dar Pecete este iarăși ca Unul ce coexistă prin fire și nu se poate despărți 
de ființa a cărei Pecete este”. (Sf. CHIRIL AL ALEXANDRIEI, Comentariu la Evanghelia 
Sfântului Ioan, Cartea I, cap. 5, în PSB, vol. 41, p. 59) 


„Căci cum s-ar socoti că se poate despărți cel ce naște de cel născut şi provenit 
în mod neîmpărţit? Ci amândoi sunt una și aceeaşi prin fire şi unul nu este nicide- 
cum fără altul” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea I, cap. 5, în PSB, vol. 41, p. 61) 


„Este (Fiul - n.n.) în Tatăl, precum şi strălucirea este în cel ce emite străluci- 
rea; şi e altceva după raţiunea cuprinsă în cugetare şi, iarăşi, nu altceva, și contemplat 
împreună cu El, pentru că se spune că este din El și iarăşi este în El'%. Și acestea nu 
trebuie înţelese ca cele ce se împart şi se despart în general și după ființă. Căci sunt una 
după identitatea fiinţei şi se văd prin înţelegere ca cele ce se deosebesc, dar nu se des- 
part!2”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea 
a III-a, cap. V, în PSB, vol. 41, p. 345) 


„Căci faptul de-a exista ca ipostas propriu nu-L face pe Fiul străin de ființa Celui 
ce-L naşte. Căci este în mod recunoscut din Tatăl, întrucât este din fiinţa Lui'”. Şi iarăşi 
este în Tatăl pentru că este în EI prin fire. E ceea ce spune EI însuși, zicând odată: Fu de 
la Tatăl am ieşit şi am venit (loan 8, 42), iar altă dată: Eu sunt întru Tatăl și Tatăl întru 
Mine (loan 10, 38). El nu pleacă spre o identitate cu totul separată şi deplină, deoarece 
Sfânta Treime se cugetă într-o unică Dumnezeire. Şi fiind în Tatăl printr-o rațiune sau 
relaţie nedistanţată, Fiul va fi înţeles ca o manifestare sau o strălucire, în deoființime, 


121. Tâlcuirea Pr. D. Stăniloae: „Fiul e şi deosebit, dar și unit cu Tatăl, pentru că este Cuvântul și 
Înţelepciunea şi Puterea Tatălui. Când se spune că la început era Cuvântul, se spune că era Cuvântul Tatălui, iar 
prin aceasta se înţelege că este și deosebit, și unit cu Tatăl. Cuvântul cuiva nu e mai mic ca acela și nici despărțit 
de el. Dar la Dumnezeu-Cuvântul e atât de puternic, că are și caracter de Persoană. Uneori și omul vede în 
cuvântul său o putere aproape personală, deosebită de persoana sa, dar în același timp unită cu el. Dumnezeu 
e prin fire Născător de Cuvânt, trăind cu El o comuniune”. (nota 97, p. 59) 

122. 'Tâlcuirea Pr. D. Stăniloae: „Fiul e din Tatăl, strălucind din E], dar e şi în Tatăl, pentru că strălucirea, 
venind din Cel ce străluceşte, este în El. Se întâmplă aceasta și în relaţiile omenești. Copilul este din mamă, 
dar mama îl simte şi în ea. În iubirea dintre mamă și copil nu se poate pune că, fiind copilul din ea, mama nu-l 
simte și în ea. Abia creştinismul, prin învățătura despre Sfânta Treime, a dat un temei tainei relaţiilor dintre 
persoane”. (nota 621, p. 345) 

123. Tâlcuirea Pr. D. Stăniloae: „Vorbeşte în general despre cele de o ființă. Cele ce se nasc se deosebesc 
ca ipostasuri de cele din care se nasc, dar nu se despart. Aceasta are loc și la oameni”. (nota 622, p. 345) 

124. Tâlcuirea Pr. D. Stăniloae: „Arienii declarau vag că Fiul este din Tatăl, dar nu recunoșteau că este din 
fiinţa Lui, ci doar din puterea Lui. (nota 638, p. 350) 

din EI în mod negrăit. Căci este Lumină din Lumină. Deci, este în Tatăl şi din Tatăl 
in mod nedistanţat și deosebit, aflându-Se ca o pecete, sau ca un chip al arhetipului, 
inţeles într-o existenţă ipostatică proprie'%. Dar nu dăm în mod simplu această învă- 
(ălură, ci o întărim în toate cu pilde luate din Lege, apărând adevărul ei faţă de etero- 
docşi. Astfel, Legea porunceşte celor din Israel să aducă preţ de răscumpărare, pen- 
tru capul fiecăruia, o jumătate de didrahmă. Iar un statir însemna o didrahmă (două 
drahme). În aceasta se afla ca într-o umbră Hristos, care Se aduce pe Sine pentru toţi, 
ca de către toți, preţ de răscumpărare lui Dumnezeu și Tatăl, aflându-Se cu Tatăl ca 
într-o didrahmă, dar nu în mod despărţit, deoarece într-o monedă (într-un statir) se 
allau cele două drahme. Aşa trebuie înțeles şi Fiul în raport cu Tatăl, şi Tatăl iarăși în 
raport cu Fiul, Amândoi într-o fire, distinct fiecare, ca existând în ipostas deosebit, dar 
nu despărțit, niciunul fără altul. Şi, precum, erau într-o monedă două drahme, fiecare 
dintre ele fiind de aceeaşi măsură şi niciuna mai mică decât cealaltă, aşa să înţelegi 
nedeosebirea fiinţei Fiului față de a lui Dumnezeu- Tatăl, sau, iarăși, a Tatălui față de 
cea a Fiului'?* (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a III-a, cap. 5, în PSB, vol. 41, pp. 350-351) 


„Căci Duhul este al lui Dumnezeu-Tatăl, dar este şi al Fiului, nu ca și cum ar fi 
impărţit între cei Doi. Deoarece Fiul este din Tatăl şi în Tatăl după fire, fiind rodul 
adevărat al fiinţei Lui, 1 se adaugă și Lui Duhul Tatălui după fire, Care se revarsă din 
Tatăl şi, prin Fiul, se dăruieşte făpturii. Și nu face aceasta Fiul ca un slujitor, ci, cum am 
spus adineauri, răsărind prin Cuvântul cel de o ființă şi se arată din EI în mod nemij- 
locit şi împărţit. Dar, Fiul rămânând în mod real pururea!”, spunem de Fiul că este 
«le-Sine-stătător (în ipostas propriu) şi că are în Sine pe Cel ce L-a născut. Iar că Duhul 
Tatălui se arată al Fiului şi al Tatălui (al Tatălui, Care ÎL trimite sau făgăduiește să-L 
impartă Sfinţilor, dar Îl dă și Fiului pentru identitatea fiinţei, pe care o are cu Tatăl) şi că 
in toate este lucrător Tatăl prin Fiul, a spus iarăși foarte clar Fiul, zicând: Vă este de folos 
cu să Mă duc Eu. Căci, dacă nu Mă voi duce, Mângăietorul nu va veni la voi, iar dacă Mă 
voi duce, Îl voi trimite la voi (Ioan 16, 7)”. (Sf. CHIRIL AL ALEXANDRIEI, Comentariu la 
Ivanghelia Sfântului Ioan, Cartea a XI-a, cap. 10, în PSB, vol. 41, p. 1048) 


Insușirile, calităţile şi proprietăţile Persoanelor 


„Ființa şi persoana se deosebesc atât de mult una de alta pe cât se deosebeşte 
peneralul de particular, cum e de pildă cazul cu fiinţa vie a unei mulțimi de oameni 
suu numai a unui individ singuratic. De aceea mărturisim că există o singură ființă 


125. Tâlcuirea Pr. D. Stăniloae: „Fiul e pecetea Celui ce Se arată în ea ca modelul nedespărţit de Acesta, 
ului Se vede totuşi ca un chip deosebit de model” (nota 639, p. 350) 

126. Tâlcuirea Pr. D. Stăniloae: „Legea veche poruncea să se dea ca preț de răscumpărare pentru orice om 
wulrahmă, dar într-un statir se cuprindeau două drahme. Această drahmă era umbra lui Hristos. EI Se află într- 
» lire cu Tatăl, dar e distinct de EI întrucât numai El Se aduce Tatălui. Hristos Se aduce preț de răscumpărare 
pentru toți, ca de către toți. Se identifică oarecum cu fiecare, încât, aducându-Se pentru fiecare, face pe acela 
1 simtă că el Îl aduce, sau că în Hristos se aduce pe sine. Hristos Se simte una cu cel pentru care Se aduce, în 
vin lel că acela e cel ce se aduce. Toată explicarea cuvintelor lui Hristos despre pecetea Tatălui în El (Ioan 6, 27) 
i lust o pledoarie a Sfântului Chiril pentru unitatea de ființă a Fiului cu Tatăl. Fără această unitate de ființă a 
| iului întrupat cu Tatăl, n-am fi putut fi mântuiţi prin unirea cu Fiul lui Dumnezeu”. (nota 640, p. 351) 

127. Tâlcuirea Pr. D. Stăniloae: „Duhul se dă oamenilor prin lucrări deosebite, dar în Fiul rămâne puru- 


=» 


iun intrep ca Persoană deosebită”. (nota 1975, p. 1048) 

în divinitate, pe câtă vreme în categoria existenţelor particulare nu facem nicio deo- 
sebire, doar să luăm persoana ca ceva particular, așa că despre Tatăl, despre Fiul și 
despre Duhul Sfânt dobândim o noţiune precisă şi limpede. Pentru că dacă nu con- 
templăm notele specifice ale fiecăruia, cum sunt paternitatea, înfierea și sfințirea, ci 
mărturisim pe Dumnezeu după însușirea generală a fiinţei, atunci nu-i cu putință să 
explicăm în mod sănătos credinţa. Trebuie dar să adăugăm ființei ceea ce-i comun 
tuturor celor trei persoane, exprimându-ne crezul în felul următor: dumnezeirea 
e comună, paternitatea e ceva specific, iar împreunându-le pe amândouă spunem: 
cred în Dumnezeu-Tatăl. Tot așa trebuie să procedăm și când vom mărturisi despre 
Fiul, împreunând ceea ce-i general cu ceea ce-i particular şi când putem spune: Cred 
în Dumnezeu-Fiul. Şi tot aşa vom mărturisi și despre Duhul Sfânt, făcând legătura 
între general și special spunând: cred şi într-un Duh Sfânt dumnezeiesc. Aşa că peste 
tot devine clar că în mărturisire se păstrează unitatea în divinitate pe de o parte şi 
specificul persoanelor prin separarea însuşirilor atribuite fiecăreia, pe de altă parte”. 
(Sf. VAsILE CEL MARE, Epistole, 236, II, în PSB, vol. 12, pp. 491-492) 


„Mintea, care a reușit să se curăţească de patimile cele materiale, care a putut să 
părăsească toată zidirea înțelegătoare şi, ca un pește, să iasă din adânc și să înoate la 
suprafața apei, ajunge în regiunea curată a creaţiei și vede pe Duhul cel Sfânt acolo 
unde este Fiul şi unde este Tatăl, în unire cu Ei într-o singură ființă şi într-o singură 
fire, având pe toate: bunătatea, dreptatea, sfințenia, viața. Scriptura spune: Duhul Tău 
cel bun (Psalmii 142, 12); şi iarăși: Duh drept (Psalmii 50, 11); şi iarăşi: Duhul cel Sfânt 
(Psalmii 50, 12.); iar apostolul spune: Legea Duhului vieții (Romani 8, 2). Niciuna din- 
tre aceste însușiri nu este dobândită în urmă și nici adăugată mai târziu, ci după cum 
căldura este nedespărţită de foc şi strălucirea de lumină tot așa este nedespărțită și de 
Duhul: sfinţirea, viaţa, bunătatea și dreptatea”. (Sf. VAsrLe CEL MARE, Omilii și cuvân- 
tări, omilia a XV-a, III, în PSB, vol. 17, p. 512) 


„Într-adevăr, nu cunoaștem între numirile atribuite firii divine să existe vreo deo- 
sebire în înţelesul de mai bine sau mai puțin bine și nici nu ne putem închipui c-ar fi 
corect să atribuim Duhului însuşiri mai mărunte, pe care le-am socoti inferioare față 
de celelalte persoane dumnezeieşti. 'Toate noțiunile ca şi conceptele care se potrivesc lui 
Dumnezeu sunt între ele de o egală vrednicie”. (Sf. GRIGORIE DE Nyssa, Epistola despre 
Sfânta Treime către mai marele doctorilor, Eustahe, cap. IV, în PSB, vol. 30, p. 432) 


„Având ochiul înţelegerii luminat (fericitul loan - n.n.) nu ignoră că se vor ridica 
unii care din multa neştiință vor spune că Însuși Tatăl e și Fiul, şi vor menţine numai 
cu numele Sfânta Treime, nerecunoscând că este în ipostasuri deosebite, ca Tatăl să fie 
înţeles ca Tată, și nu ca Fiu, iar Fiul iarăşi să fie în mod propriu Fiu, şi nu Tată, cum 
o arată învăţătura adevărată”, (Sf. CRIRIL AL ALEXANDRIEI, Comentariu la Evanghelia 
Sfântului loan, Cartea întâi, cap. 2, în PSB, vol. 41, p. 24) 


„Sfânta şi cea de o ființă Treime se deosebeşte şi prin deosebirile de nume, şi prin 
însușirile și proprietăţile şi calitățile Persoanelor. Fiindcă Tatăl este Tată, și nu Fiu, Fiul este 
Fiu, şi nu Tată, şi Duhul Sfânt este Duh propriu Dumnezeirii. Ei se cuprind în aceeași rați- 
une a ființei, neînfățişându-ne trei dumnezei” (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a IX-a, Introducere, în PSB, vol. 41, p. 832) 

„lar calitatea ipostatică a Tatălui e nenașterea, a Fiului, nașterea (faptul de a fi 
născut), a Duhului Sfânt, purcederea; adică nenaşterea, naşterea şi purcederea, care 
se numesc şi proprietăţi (însuşiri proprii, personale). Ele aparţin numai Lui în mod 
natural sau ipostatic, şi nu altuia. Din acestea se constituie deosebirile ființiale în 
Dumnezeu”. (Sf. MAxIM MĂRTURISITORUL, Epistole, Partea a II-a, Scrieri, 20, în PSB, 
vol. 81, p. 309) 


Nașterea Fiului din Tatăl 


„Atunci când spunem un cuvânt, noi dăm naștere unui cuvânt nu prin sciziune, 
pentru ca să credem că se împuţinează cuvântul din noi atunci când vorbim. Şi, după 
cum vedem că dintr-un foc ia naștere alt foc, nemicşorându-se acela din care s-a făcut 
aprinderea, ci rămânând același, iar acela care a fost luat de el se pare că este același 
şi că nu împuţinează pe acela din care s-a aprins. De altfel, şi cuvântul Înțelepciune 
îmi va fi o mărturie că acest Dumnezeu însuși, Care S-a născut din Părintele tuturor, 
este şi Cuvântul și Înţelepciunea și Puterea şi Slava Celui ce L-a născut”. (Sf. IUSTIN 
MARTIRUL ŞI FILOSOFUL, Dialogul cu iudeul Iryfon, Partea întâi, LXI, în PSB, vol. 2, 
pp. 213-214) 


„Şi precum o rază când purcede de la soare este o parte din tot, deoarece soa- 
rele va rămâne în rază ca una ce a purces din el, la fel și substanța nu se desparte, ci 
se întinde, ca și lumina născută din lumină, materia creatoare rămâne veşnic întrea- 
pă, izvor nesecat (...). Astfel și ceea ce a purces de la Dumnezeu este Dumnezeu şi 
liu al lui Dumnezeu, amândoi fiind Unul şi Același (...) Dumnezeu din Dumnezeu 
(...) a pornit din izvorul Său fără să se fi rupt din el pentru totdeauna”. (TERTULIAN, 
Apologeticul, XXI, în PSB, vol. 3, p. 70) 


„(...) Fiul, Cel Unul-Născut; născut din Tatăl, Dumnezeu adevărat, desăvârșit 
din Cel desăvârşit; Icoana cea vie, Care reflectă în EI pe Tatăl întreg” (Sf. VASILE CEL 
MARE, Epistole, 105, în PSB, vol. 12, p. 286) 


„Naşterea din Dumnezeu nu e pătimire şi împărţire a acelei fericite ființe. Nu e 
deci lucru de necrezut a avea Dumnezeu un Fiu, născut din fiinţa Lui proprie. Şi nu 
cupetăm la o pătimire şi la o împărțire a ființei Lui Dumnezeu, spunând de Fiul că e 
nascut din El. Ci credem mai degrabă că nașterea cea una e propria și adevărata naş- 
lere a lui Dumnezeu. 

Arătându-se şi dovedindu-se că Fiul este Cel născut din fiinţa Tatălui, nu mai e 
indoială pentru nimeni, ba, dimpotrivă, e vădit că Acesta e înțelepciunea și Cuvântul 
lutălui, în Care şi prin Care creează și face toate; și strălucirea, prin care luminează 
late și Se descoperă celor cărora voieşte”. (Sf. ATANASIE CEL MARE, Trei cuvinte împo- 
Iriva arienilor, Cuvântul întâi, XVI, în PSB, vol. 15, p. 174) 


„Nici nu este Fiul dintr-o emanare (curgere) a Tatălui, nici nu S-a născut dintr-un 
Iată care s-a născut și el. De aceea nici nu S-a născut pentru a naște!'%. Astfel, numai în 


128. Tâlcuirea Pr. D. Stăniloae: „Nu s-a născut cu pornirea de a naşte, ca să fie supus acestei porniri. El 
ii e numai primul, ci şi ultimul născut şi exclusiv născut. El nu e o verigă dintr-un lanţ de indivizi fără valoare 

dumnezeire Tatăl este în mod propriu Tatăl şi Fiul în mod propriu Fiul şi numai în Ei 
singuri e un fapt stabil ca Tatăl să fie veşnic Tatăl și Fiul veşnic Fiul'. (Sf. ATANASIE CEL 
MARE, Trei cuvinte împotriva arienilor, Cuvântul întâi, XXI, în PSB, vol. 15, p. 182) 


„Deci cel ce întreabă pentru ce Fiul nu e născător al unui fiu, să întrebe pen- 
tru ce Tatăl nu a avut un tată? De fapt, ambele acestea sunt absurde şi pline de toată 
necredința”. (Sf. ATANASIE CEL MARE, Trei cuvinte împotriva arienilor, Cuvântul întâi, 
XXI-XXII, în PSB, vol. 15, p. 182) 


„Tatăl, principiul tuturora, cauza existenţei existenţelor, rădăcina a tot ce este 
viu. Din El a ieşit izvorul vieții, înţelepciunea, puterea, chipul întru totul asemenea 
nevăzutului Dumnezeu (Coloseni 1, 15), Fiul născut din Tată. (Sf. VAsILE CEL MARE, 
Omilii şi cuvântări, XV, IL, în PSB, vol. 17, p. 510) 


„Dar Fiul şi Dumnezeu şi Domnul nu are calitatea de-a fi Dumnezeu din voia 
lui Dumnezeu-Tatăl, ci are ceea ce Îi e propriu după fire!% strălucind din însăşi ființa 
Tatălui” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea întâi, cap. 9, în PSB, vol. 41, pp. 107-108) 


„(...) Unul-Născut, Dumnezeu, Care este în sânul Tatălui, Acela L-a făcut cunoscut. 
Fiindcă, după ce a spus Unul-Născut și Dumnezeu, adaugă îndată: Cel ce este în sânul 
Tatălui, ca să se înţeleagă că Fiul e din E] și în El prin fire, spunând, în loc de ființă, sân, 
din pilda văzută în trup!*%”, (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea întâi, cap. 10, în PSB, vol. 41, p. 128) 


„Căci aţi ignorat că Dumnezeu-latăl, făcându-le toate în chip nepătimitor, va şi 
naşte nepătimitor şi este mai înalt decât focul!”!. Căci suntem siliți să recurgem și la 
acest exemplu îngroșat, ca să înțelegem că arderea din Cel ce naște nu se efectuează 


absolută. EI e întors total spre Tatăl. EI are în Tatăl totul în eternitate. Trăiește exclusiv din ființa infinită şi din 
dragostea absolută a Tatălui și în sânul iubirii Tatălui, dăruit și El total iubirii de Tată faţă de Fiul. (nota 49, p. 182) 

129. 'Tâlcuirea Pr. D. Stăniloae: „Noi devenim fii ai lui Dumnezeu prin voinţa lui Dumnezeu, căreia 1 
ne deschidem prin voia noastră. Fiul lui Dumnezeu Unul-Născut are această calitate prin naștere din ființa 
Tatălui, Aici se afirmă din nou caracterul de Persoană al Iatălui, și al nostru. Dar Tatăl nu S-ar putea face şi 
Tatăl nostru dacă n-ar avea un Fiu născut din fiinţa Lui, dacă n-ar avea prin fire simţirea şi puterea de-a fi Tată 
şi dacă Fiul n-ar avea în această calitate a Lui puterea de-a ne transmite şi nouă iubirea Sa de Fiu față de Tatăl, 
prin voinţa Lui iubitoare. Iubirea ţine de ființa dumnezeiască, dar se poate îndrepta și spre existenţele pe care 
le creează”. (nota 183, p. 108) 

130. Tâlcuirea Pr. D. Stăniloae: „Nedespărţirea între Persoană și fiinţă în Dumnezeu (dar şi în om) se 
arată în faptul că nici Persoana nu naște fără ființă, nici ființa fără persoană. Persoana naşte altă persoană din 
ființa sa, dând fiinţa sa și altei persoane. Totuși, persoana care naște se deosebește de cea născută. Se deosebesc 
ca persoane, nu în ființă. Una dă fiinţă prin naştere, alta o primeşte prin naştere. Una e tată, alta, fiu. Toate câte 
le are Tatăl prin fiinţă, le are și Fiul, afară de faptul că Unul naşte, Altul e născut, Unul îndreaptă iubirea spre 
Celălalt, iar Celălalt o întoarce spre Primul. Sânul Tatălui e intimitatea ființei Lui. Întrucât Fiul nu Se desparte 
prin ființă de Tatăl, rămâne în sânul Lui, dar e totuși deosebit ca persoană de Tatăl, deşi Se află în intimitatea 
fiinţei cu Tatăl”. (nota 215, p. 128) 

131. Tâlcuirea Pr. D. Stăniloae: „lot ce se primeşte prin lucrare de la altcineva se poate pierde. Dacă 
Dumnezeu ar da fiinţa Sa Fiului, s-ar micşora chiar în ființă, De aceea, adversarii au rămas consecvenţi cu 
ei înşişi declarând că Tatăl n-a dat nimic din fiinţa Sa Fiului, dându-i asemănarea printr-o lucrare exteri- 
oară. Dar ei n-au înţeles că nașterea în Dumnezeu nu implică pătimirea desprinderii a ceva din ființa Lui”. 
(nota 628, p. 347) 

prin pătimire şi tăierea cea după trup”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a III-a, cap. 5, în PSB, vol. 41, pp. 346-347) 


„ludeii Îl micşorează pe lisus, necunoscând pe Tatăl Lui Cel din ceruri şi neştiind 
în niciun fel că EI este Fiul prin fire al Celui ce stăpâneşte peste toate!*”, (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a IV-a, cap. 1, în PSB, 
vol. 41, p. 388) 


„Deoarece Cuvântul s-a ivit din Minte şi strălucirea, din soare, cele ce nasc nu 
trebuie socotite că sunt golite de cele ce ies din ele, ci vom vedea şi pe acelea existând 
în acestea şi pe acestea în acelea. Căci mintea nu este niciodată lipsită de cuvânt (de 
rațiune), dar nici cuvântul (raţiunea) neavând în sine mintea care îi dă formă. Şi pe 
una o vom înţelege asemenea celeilalte!*”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a IV-a, cap. 5, în PSB, vol. 41, p. 463) 


„Ce limbă va putea explica naşterea negrăită a Fiului din Tatăl? Sau ce minte nu 
va obosi în aceasta? Că s-a născut din Dumnezeu şi Tatăl, ştim şi credem. Dar modul 
acestui fapt este neînțeles de nicio minte, şi orice cercetare este periculoasă, sau supu- 
să greşeli”. (Sf. CHIRIL AL ALEXANDRIEI, Comentariu la Evanghelia Sfântului Ioan, 
Cartea a V-a, Introducere, în PSB, vol. 41, p. 505) 


„Dar Se slăveşte şi Tatăl, când arată că are un Fiu născut din EI la fel cum este EI!%”, 
(Sf. CHIRIL AL ALEXANDRIEI, Comentariu la Evanghelia Sfântului loan, Fragmente din 
Cărţile VII şi VIII, în PSB, vol. 41, p. 777) 


»(...) Am ieșit de la Tatăl vom socoti că înseamnă: M-am născut şi am strălucit 
din ființa Lui, primind existenţa și fiind cugetat în mod de Sine subsistent, fără să Mă 
despart întru nimic de E. Căci Tatăl este în Fiul, şi Fiul, prin fire, în Tatăl” (Sf. CHIRIL 
AL, ALEXANDRIEI, Comentariu la Evanghelia Sfântului loan, Cartea a XI-a, cap. 2, în 
PSB, vol. 41, p. 1002) 


132. Tâlcuirea Pr. D. Stăniloae: „Fiul prin fire, adică nu prin adopţiune, sau printr-un act de voinţă, 
„i născut în baza faptului că Tatăl are chiar în firea Lui dumnezeiască capacitatea de a naşte pe Fiul. Nu 
naşte firea prin Sine, ci întrucât este purtată de Persoana Tatălui. Firea umană nu naște un om prin sine, ci 
utrucât e într-o persoană. Sau persoana naște altă persoană întrucât e purtătoarea unei firi înzestrate cu 
„upacitatea de a naște”. (nota 698, p. 388) 

133. Tâlcuirea Pr. D. Stăniloae: „Persoana Fiului este numită Rațiunea sau Cuvântul, iar Tatăl, Mintea din 
iar se arată Rațiunea, fără să se despartă de Minte. Dar Amândouă sunt Persoane în Dumnezeu. De altfel, o 
persoană care gândește sau vorbeşte nu poate fi cugetată astfel fără să fie altă persoană la care gândeşte sau căreia 
ii vorbeşte, Rațiunea sau Cuvântul implică o Persoană, la Care prima Persoană gândeşte, sau Căreia Îi vorbeşte. 
| u ce să gândesc dacă nu la o persoană cel puţin de valoarea și de adâncimea mea? Și cui să vorbesc dacă nu unei 
puisoane care îmi dă bucurie ascultându-mă? Dacă altă persoană cel puţin egală îmi este necesară ca să gândesc 
iu să vorbesc, cum n-ar fi cu atât mai mult necesară o altă Persoană gândirii și vorbirii desăvârșite a Persoanei 
latiilui? Şi anume o persoană de gradul suprem ca și Tatăl însuşi? Cuvântul desăvârșit comunicant al Tatălui se 
„cre uscultat de o Persoană capabilă de comuniunea desăvârșită cu El. lar gândirea desăvârșită a Tatălui cere altă 
Jo imoană desăvârșită spre care să se comunice și care să o înțeleagă”. (nota 885, p. 469) 

134. Tâlcuirea Pr. D. Stăniloae: „Dacă Dumnezeu n-ar avea un Fiu atotputernic ca și El, nu ar putea do- 
vuuli ci e Dumnezeu adevărat, un Dumnezeu Care poate naște pe cineva la nivelul Lui. Dumnezeul gnosticilor, 
„ut nu poate naşte decât eoni, sau zei inferiori, nu este un Dumnezeu atotputernic. Un tată omenesc care n-ar 
piuleu naşte decât existenţe inferioare ar fi un tată care decade prin actul naşterii”. (nota 1473, p. 777) 

Naşterea Fiului din Tatăl din veșnicie 


„Unul este Dumnezeu, Care s-a arătat prin lisus Hristos, Fiul Lui, Care este 
Cuvântul Lui ieșit din tăcere, Care în toate a bineplăcut Celui ce L-a trimis (loan 
8, 29). (Sf. lenatie Teoforul, Epistole, „Către magnezieni, cap. VIII, 2, în PSB, 
vol. 1, p.201) 


„Fiul lui Dumnezeu este născut mai înainte de întreaga creaţie, ca EI să fie 
Tatălui sfetnic pentru creaţia Lui (Pildele lui Solomon 8, 27-30). (HERMA, Păstorul, 
pilda IX, în PSB, vol. 1, p. 364) 


„Având, aşadar, Dumnezeu în El Însuşi Cuvântul Lui imanent, L.-a născut 
împreună cu Înţelepciunea Sa, scoțându-L înainte de crearea universului. Pe Acest 
Cuvânt L-a avut slujitor pentru cele făcute de EI şi prin Ela făcut toate (loan 1, 3)”. 
(TEOFIL AL ANTIOHIEI, Trei cărți către Autolic, Cartea a II-a, X, în PSB, vol. 2, p. 399) 


„Cum ne-am putea închipui sau cum am putea crede că Dumnezeu- Tatăl ar fi 
putut să existe chiar şi o clipită măruntă fără să nască (din veci) această Înţelepciune? 
Ori se va spune cumva că fie că Dumnezeu n-a putut naște această Înţelepciune 
înainte de a o zămisli şi de aceea ea n-ar fi existat, ci că ar fi fost chemată la viață 
abia mai târziu, fie că de fapt Dumnezeu ar fi putut-o naşte dar n-ar fi voit-o. Însă 
aceasta chiar şi numai gândindu-ne am huli pe Dumnezeu. Or, e lucru limpede 
pentru oricine că amândouă aceste alternative ascund în sine un lucru nebunesc și 
nelegiuit. Căci nu se potriveşte nici să spui că Dumnezeu a înaintat de la neputinţă 
la putinţă, dar nici că, având putinţa s-o facă, totuși ar fi neglijat ori ar fi amânat să 
nască Înţelepciunea! Acesta-i temeiul pentru care, din clipa în care L-am cunoscut 
pe Dumnezeu, L-am cunoscut ca Tată al Fiului Său cel Unul născut, căci Fiul S-a 
născut din Tatăl şi din EI Şi-a primit fiinţa, desigur fără ca acest lucru să se fi petre- 
cut într-un anume răstimp, fie că am gândi lucrurile cronologic, fie că mintea şi le-ar 
putea imagina cumva, așa zicând, teoretic ca avându-și o existenţă logică. Aşadar, 
trebuie să credem că Înţelepciunea S-a născut înainte de orice început, în orice chip 
ar putea fi conceput acesta. În această ființă, de sine stătătoare, a Înţelepciunii se 
cuprindeau virtual toate forţele şi toate tiparele creaţiilor viitoare'* fie că avem în 
vedere pe ființele primare, fie realitățile secundare!” sau întâmplătoare, toate fiind 
stabilite și rânduite de mai înainte prin purtarea de grijă a providenţei. Din pricina 
acestor făpturi, pe care le avea în Sine prefigurate şi schiţate, Înţelepciunea zice prin 
gura lui Solomon că Ea a fost zidită la începutul lucrărilor Sale şi aceasta pentru 
că Ea este aceea care cuprinde în Sine toate începuturile, toate temeiurile și spe- 
ciile tuturor făpturilor!*”. (ORIGEN, Despre principii, cartea întâia, II, 2, în PSB, 
vol. 8, pp. 56-57) 


135. Nota Pr. L. Bodogae: „Lumea ideilor nu are pentru Origen o existență independentă, ci se cuprinde 
în Fiul, Care e Înţelepciunea însăși”. (nota 121, p. 56) 

136. Nota Pr. T. Bodogae: „Să fi înţeles Origen prin cele primare pe făpturile cugetătoare, iar prin cele 
secundare celelalte vieţuitoare?” (nota 122, p. 56) 

137. Nota Pr.'L. Bodogae: „În aceste începuturi, Origen va fi cuprins nu numai ideile (genurile și speciile), 
ci şi raţiunile și germenii ființelor viitoare”. (nota 123, p. 57) 

„Această naştere veşnică şi neîntreruptă seamănă cu iradierea provocată de un 
focar luminos!%. Într-adevăr, Fiul nu este fiu printr-o acţiune exterioară sau printr-o 
adoptare de către Duhul Sfânt!%, ci E este Fiu prin fire”. (ORIGEN, Despre principii, 
Cartea [, IV, 2, în PSB, vol. 8, p. 59) 


„Dumnezeu este Lumină (1 loan 1, 5). Fiul cel unul-Născut este aşadar străluci- 
rea acestei Lumini; pleacă din Ea, dar rămâne nedespărţit de Ea'%, aşa cum pleacă 
raza din focarul luminos și luminează toată făptura (loan 1, 9)”. (ORIGEN, Despre 
principii, Cartea I, VII, 2, în PSB, vol. 8, p. 62) 


„Iar dacă ar avea cineva să susţină că Înţelepciunea n-ar fi existat mai înainte, ci 
că Fa ar fi venit la fiinţă abia mai târziu, să ne spună acela de ce Tatăl, Care I-a dat 
fiinţa, nu a creat-o mai devreme. Şi dacă I-a rânduit la un moment dat un început, 
când acest suflu s-a pornit din puterea lui Dumnezeu, atunci îl vom întreba iarăși 
de ce n-a avut loc acest lucru înaintea acelui început de care se vorbeşte? Şi astfel, 
lot căutând întruna ceea ce s-a întâmplat mai înainte şi împingând tot mai depar- 
te întrebările vom ajunge la urmă să înţelegem că, întrucât Dumnezeu nu a fost 
niciodată lipsit de putere şi de voinţă, nu a existat niciodată temei sau pricină ca 
Dumnezeu să nu fi fost în stare vreodată să nu facă binele pe care-l dorea. Acest fapt 
ne arată că acest suflu al puterii lui Dumnezeu a existat în toată vremea şi că n-a avut 
niciun alt început decât pe Dumnezeu însuşi. lar ceea ce spune Apostolul, când zice 
că Hristos este puterea lui Dumnezeu, nu trebuie să numim numai suflu al puterii lui 
Dumnezeu, ci putere din puterea Lui”. (ORIGEN, Despre principii, Cartea I, IX, 2, în 
PSB, vol. 8 p. 64) 


„La drept vorbind numim perpetuu sau veşnic ceva ce n-a început să existe şi 
care nu va înceta să fie ceea ce este!'“!, Acest lucru îl exprimă evanghelistul loan atunci 
când zice (1 Ioan 1, 5; 9, 5) că Dumnezeu este lumină. Într-adevăr Înţelepciunea e 
strălucirea luminii Lui nu numai în calitatea ei de a lumina, ci și întrucât ea e lumi- 
ni veşnică: în modul acesta Înţelepciunea este în acelaşi timp și strălucire veşnică 
și strălucire a veşniciei. Dacă această afirmaţie va fi înțeleasă după cum se cuvine, 
atunci va reieşi limpede că ființa Fiului vine de la Tatăl însuși, dar nu în timp şi nu 
după un anumit început - cum am mai spus-o -, ci chiar de la Dumnezeu însuşi”. 
(ORIGEN, Despre principii, Cartea I, XI, 2, în PSB, vol. 8, pp. 67-68) 


„Cu toate că Dumnezeu-Tatăl e nevăzut dar şi nedespărţit de Fiul, totuşi nu a 


nascut pe Fiul prin emanaţie!”, cum cred unii'*, căci dacă Fiul ar fi o simplă ema- 


nație din Tatăl, în sensul în care ne-o spune cuvântul emanație când e vorba de 


138. Nota Pr. I. Bodogae: „Aceeași imagine și la lustin (Dialog, 61, 128) şi la Tertulian (Ady. Prax., 8, 5) 
i pure a fi luată din 1 loan 1, 5 sau Evrei 1, 3” (nota 137, p. 59) 

139. Nota Pr. T. Bodogae: „De pildă printr-o adoptare, Romani 8, 15”. (nota 138, p. 59) 

140. Nota Pr. T. Bodogae: „Deofiinţimea Tatălui și Fiului”. (nota 160, p. 62) 

141. Nota Pr. T. Bodogae: „Așa cum zice în alt loc (Omilia Ieremia IX, 4)”. (nota 189, p. 67) 

142. Nota Pr. T. Bodogae: „După cum a spus-o şi mai înainte (1, 2, 6) Origen afirma că nașterea Fiului n-a 
luu npoBoAn (prolatio, la Rufin) adică o generaţie ca a omului și a altor animale, unde se introduce o sciziune 
i substanţa divină, ci a fost o naştere liberă din voinţa Tatălui”. (nota 1538, p. 298) 

143. Nota Pr. T. Bodogae: „Cum susţin valentinienii”. (nota 1539, p. 298) 

nașterea sau reproducerea animalelor și a oamenilor, în chip necesar ar trebui ca cel 
adus la viaţă şi cel pe care l-a adus să aibă amândoi trupuri. Aşadar, noi nu spunem, 
cum cred ereticii!“, că o parte din substanța Tatălui s-a schimbat devenind Fiul sau 
că Fiul a fost zămislit de Tatăl din nimic, adică fără să fi avut vreo legătură cu sub- 
stanța Sa încât să se fi înregistrat vreun moment când EI n-ar fi existat, ci zicem că, 
înlăturând orice reprezentare fizică, Înţelepciunea sau Cuvântul lui Dumnezeu S-a 
născut din Tatăl cel nevăzut și fără de trup, aşa cum voinţa purcede din cugetare!%. 
De aceea nu va părea absurd că, fiind numit şi fiu al dragostei, să concepem pe Fiul 
şi ca fiu al voinţei. Dar loan mai spune și că Dumnezeu este lumină (loan 1, 4-5), iar 
Pavel lămureşte că Fiul este strălucirea luminii veşnice (Evrei 1, 3). După cum nicio- 
dată n-a existat lumină fără strălucire, tot aşa nici Fiul nu poate fi înțeles fără Tatăl de 
vreme ce e numit pecete şi expresie a substanţei Sale, Cuvântul Său şi Înţelepciunea 
Sa. Cum ar fi, dar, cu putinţă să se spună că a existat un timp când Fiul nu exista? 
Aşa ceva!“ e tot una cu a spune că a existat o vreme când Adevărul nu exista şi când 
n-au existat nici Înţelepciunea şi nici Viaţa, dat fiind că fiinţa lui Dumnezeu tocmai 
prin acestea se caracterizează: niciodată vreuna dintre aceste calități nu au putut 
fi despărțite de ființa Tatălui, căci sub aspect intelectual ele se prezintă mai multe, 
totuşi după fiinţă ele sunt una singură şi în ele se află deplinătatea dumnezeirii!”. 

Pe de altă parte, afirmaţia noastră că n-a putut exista vreme când Fiul să nu fi 
existat trebuie înțeleasă cu precauţie căci şi cuvintele au uneori o anumită semnifi- 
caţie legată de timp, un când sau un niciodată'*. Or, ceea ce trebuie înţeles despre 
Tatăl, despre Fiul şi despre Duhul Sfânt este ceva mai presus de orice timp, de orice 
veac, de orice veșnicie. Singură Treimea depăşeşte orice semnificaţie ce s-ar putea 
atribui nu numai caracterului temporal, ci chiar şi celui veșnic, pentru că în afară de 
Treime toate celelalte ființe se pot măsura cu veacurile, cu timpurile!“ (ORIGEN, 
Despre principii, Cartea a IV-a, |, 4, în PSB, vol. 8, pp. 297-299) 


„Într-adevăr, tot ce aparține Tatălui le putem vedea oglindite în Fiul, întrucât 
Fiul rămâne întreg în Tatăl, și în acelaşi timp El are pe Tatăl întreg în Sine însuși 


144. Nota Pr. T. Bodogae: „Cum afirmau aderenții gnostici ai lui Vasilide”. (nota 1540, p. 298) 

145. Nota Pr. T. Bodogae: „Aici, după cuvântul putetur s-au propus două fragmente: unul de către 
lustinian (Mansi IX, 525), în care se constată că s-au interpolat cuvintele «rioua oogpia, care la început fuseseră 
o notă marginală a copistului şi apoi a fost introdusă în text, al doilea păstrat la Sfântul Atanasie (De decr. Nic. 
syn., 27, 1-2), în care acesta spunea: afirmația că Logosul e din veci cu Tatăl și nu-i din altă esenţă sau ipostas, 
ci din aceea a Tatălui, cum au zis membrii Sinodului, s-o auziţi din nou căci provine de la harnicul Origen. Ceea 
ce a scris el sub formă de întrebare şi de exercițiu trebuie s-o primim nu ca şi cum ar fi părerea lui, ci a celor care 
obișnuiesc să se certe, iar după ce înșiră părerile ereticilor adaugă şi părerile sale proprii. E ori eixwv. Deci 
Origen era, zice Atanasie, pe linia Niceii, căci combate formula: nv noTe ore ovx n”. (nota 1542, p. 298) 

146. Nota Pr. T. Bodogae: „Origen este cel dintâi care a formulat celebrul argument n-a existat un mo- 
ment în care Fiul să nu fi existat”. (nota 1546, p. 298) 

147. Nota Pr. T. Bodogae: „Un alt fragment din lucrările Sfântului Atanasie (De decr. Nic. Syn., 27, 3) 
confirmă părerea corectă a lui Origen despre nedespărţirea Fiului de Tatăl, fragment pe care Rufin l-a redat 
prescurtat, dar al cărui cuprins se află tot la prima carte (I, 4, 4). (nota 1547, p. 299) 

148. Nota Pr. T. Bodogae: „Ambele aceste expresii (când și niciodată) sunt nepotrivite dacă le folosim în 
legătură cu divinitatea, zicea încă Platon (Timmeu, 37). Ideea va fi frământată mai ales în timpul controverselor 
ariene din sec. IV” (nota 1548, p. 299) 

149. Nota Pr. T. Bodogae: „Merită a fi subliniată afirmaţia lui Origen că timpul începe deodată cu creaţia; 
dar spre deosebire de apologeţi care afirmau că Logosul există un timp în Tatăl în mod impersonal și abia după 
o vreme în mod personal, Origen afirmă divinitatea şi veșnicia netă a Logosului”. (nota 1549, p. 299) 

(loan 14, 11). De aceea, ipostasul Fiului e într-un fel făptura şi înfățișarea care ar 
permite recunoaşterea Tatălui, iar ipostasul Tatălui e recunoscut sub forma Fiului, 
deşi atributele pe care le ştim în Ei rămân spre deosebirea netă a ipostasurilor”. 
(Sf. VAsILE CEL MARE, Epistole, 38, VIII, în PSB, vol. 12, p. 185) 


„După ce au spus Lumină din Lumină şi (...) au mărturisit că Fiul e născut, iar 
nu făcut din substanţa ori din ființa Tatălui, ei (Părinţii Sinodului de la Niceea)”, 
(Sf. VASILE CEL MARE, Epistole, 52, II, în PSB, vol. 12, p. 217) 


„El este chiar lumina care se revarsă de sus, din dumnezeirea cea veșnică și fără 
început”. (EUSEBIU DE CEZAREEA, Viaţa lui Constantin cel Mare, Cuvântare, Prolog, 
6, în PSB, vol. 14, p. 192) 


„Cuvântul lui Dumnezeu, prin Care își capătă ființă toate, izvorăște în chip 
negrăit, revărsându-se de sus, din Bunul Tată, ca apa râului dintr-un nesecat şi veş- 
nic izvor, aducând tuturor prisos de mântuire. 

Un soi de pildă poate fi aflată chiar din alcătuirea noastră. Intelectul!% este o facul- 
tate cu desăvârşire nevăzută. Niciun om nu s-a priceput vreodată să arate ce şi cum este 
el, de fapt, aidoma unui împărat, el sălăşluiește undeva înăuntru, în cele mai nepătrunse 
locuri ale alcătuirii noastre, de unde însă singur poruncește ce anume trebuie făcut. 
Astfel purcede din el singură-născuta sa facultate a graiului, izvodită în chip tai- 
nic (şi în virtutea unei puteri cu neputinţă de numit) parcă în adâncurile cele mai 
secrete ale fiinţei părintești. Şi tot astfel ajunge aceasta să fie pentru toată lumea cel 
dintâi vestitor al cugetului părintesc, dând fățiș de știre cele vrute de părintele ei 
în acele ascunse locuri. Şi iar așa ajunge și lumea să se împărtășească din foloasele 
graiului, chiar dacă nimeni nu i-a putut vreodată vedea părintele cu ochii. Or, cam 
în același chip (deşi, mai curând, mai presus de orice chip şi asemuire), Cuvântul cel 
desăvârşit al lui Dumnezeu, Împăratul a toate (Cuvântul, spun, Care fiind Fiul Unul- 
Născut al Tatălui, nu-și are temeiul numai în posibilitatea rostirii şi a Cărui natură 
nu e determinată nici de alcătuirea silabică, nici de substantive sau verbe, şi nu se 
tace cunoscut sub chipul unui glas purtându-se spre noi prin aer, ci este Cuvântul 
cel viu şi activ tocmai al lui Dumnezeu, cel aflat mai presus de toate), fiind EI esen- 
țialmente - dacă se poate spune astfel — puterea și înțelepciunea lui Dumnezeu, se 
naşte din împărăteasca Dumnezeire a Tatălui ca o odraslă bună a unui părinte și el 
bun, rourând - spre mântuirea tuturor lucrurilor — întreaga zidire, şi scăldând cu 
propria-l desăvârșire totul în săvârșirea vieţii și a rațiunii, a înţelepciunii și a luminii 
“i a tot binelui, cernind nu numai peste creaturile Sale aflate cel mai aproape şi la 
indemâna Sa, ci chiar şi peste cele de departe, de pe pământ, din mări şi din oricare 
altă modalitate de existenţă”. (EusEBIU DE CEZAREEA, Viața lui Constantin cel Mare, 
„Despre Sfântul Mormânt”, 12.2-12.4, în PSB, vol. 14, pp. 223-224) 


„Se cere aici să admitem posibilitatea a două feluri de naștere. Una este cea pe 


care o știm cu toţii, şi care are loc pe cale firească; cealaltă se petrece în virtutea unei 
auze veşnic-izvorâtoare al cărei temei nu poate fi contemplat decât de dumnezeiasca 


150. Nota D-lui Radu Alexandrescu: „Sau mintea, vobc (n.tr.)”. (nota 337, p. 223) 

pronie sau, dintre oameni, de cei care au izbutit să-l merite dragostea”. („Cuvântarea 
lui Constantin cel Mare către adunarea Sfinţilor”, la EusBBru DE CEZAREEA, Viaţa lui 
Constantin cel Mare, Cartea a V-a, 11.8, în PSB, vol. 14, p. 268) 


„Spuneţi, deci, răucredincioșilor şi răugrăitorilor, ce era atunci când nu era 
Fiul? Dacă spuneți că Tatăl, hula voastră e şi mai mare. Pentru că nu e îngăduit să se 
spună că Acela era cândva. Căci cândva arată când era El. Dar EI era pururea și este 
și acum, dacă este şi Fiul; pentru că EI este Cel ce este dacă e şi Tatăl Fiului!” (Sf. 
ATANASIE CEL MARE, Trei cuvinte împotriva arienilor, Cuvântul 1, XI, în PSB, vol. 
15, p. 166) 


„Deci cine va fi atât de fără minte, ca să se îndoiască despre Fiul că e pururea? 
Căci cine a văzut cândva lumina fără strălucirea luminii, ca să spună despre Fiul că 
era cândva când nu era, sau că înainte de a Se naşte nu era!'*?. lar ceea ce se spune 
în Psalmul 144 către Fiul: Împărăţia Ta e împărăția tuturor veacurilor nu îngăduie 
cuiva să cugete nici cel mai mic interval în care să nu fi fost Cuvântul. Căci dacă 
orice interval se măsoară în veacuri, iar Împăratul tuturor veacurilor și Făcătorul lor 
este Cuvântul, va fi numaidecât o nebunie ca nefiind înainte de EI nici cel mai mic 
interval, să se spună că era cândva când nu era Cel veşnic şi că Fiul este din nimic!”. 

Însuși Domnul zice: Eu sunt Adevărul şi nu zice: Am fost făcut adevăr, ci totdeau- 
na zice sunt!5”. (Sf. ATANASIE CEL MARE, Trei cuvinte împotriva arienilor, Cuvântul 


I, XII, în PSB, vol. 15, pp. 168-169) 


151. Tâlcuirea Pr. D. Stăniloae: „Tatăl nu putea fi Tată când nu era Fiul. El nu era şi nu este Tată decât 
dacă era şi este şi Fiul. El n-a putut fi cândva când nu era Fiul. Căci Tatăl este Cel ce este, adică este existența 
de la Sine și prin excelență numai dacă este şi Tată, Dacă nu e Tatăl Fiului, nu e peste tot inainte de aceea. El 
Se schimbă, ca toate. Dacă nu a născut din veci pe Fiul, El nu a fost din veci Cel ce este şi la aceasta nu poate 
ajunge prin dezvoltare. Un Dumnezeu care nu poate naște din Sine un egal al Său, nu are puterea deplină a lui 
Dumnezeu, deci nu e Dumnezeu. Dacă a fost un timp când nu L-a putut naște pe Fiul, nu L-a putut naște nici- 
odată. De aceea arienii conchideau logic că Fiul nici nu S-a născut vreodată din Dumnezeu, deci că Dumnezeu 
n-a fost niciodată Tată. Ci că Fiul e o creatură. Dar este un lucru infinit mai mare să poată naşte cineva un egal 
cu Sine, din Sine, decât să facă un lucru infinit inferior Lui”. (nota 16, p. 166) 

152. Tâlcuirea Pr. D. Stăniloae: „Dacă n-ar fi o Raţiune din veci, cum ar fi putut apărea peste tot o rațiune 
înțelegătoare? lar acea Raţiune din veci nu poate fi decât personală, căci nu poate exista o raționalitate fără 
subiect”. (nota 21, p. 169) 

153. Tâlcuirea Pr. D. Stăniloae: „Împăratul timpului trebuie să fie mai presus de timp, să nu fie supus tim- 
pului, să nu fie produs de timp. Căci în acest caz timpul ar fi împăratul. Nu e timp înaintea Lui, ci El este mai 
înainte de orice timp. Eternitatea timpului face ca toată realitatea să fie relativă, să se desfăşoare în timp, să aibă 
în ea o neputinţă de a ajunge la o desăvârșire. Adevărul care e realitatea adevărată nu devine, ci există din veci. 
Numai pentru că este un adevăr sau o realitate desăvârșită din veci sunt şi unele adevăruri care devin. Dar ele se şi 
desfac, sau sunt depășite. Iar aceasta arată că nu sunt în ele totul. Deci niciuna dintre acestea nu e adevărul deplin 
şi veşnic persistent. Adevărul deplin are în sine totdeauna totul. De el nu se poate spune că a fost adevărul, sau va 
fi, sau este acum, dar nu va mai fi și n-a fost. De aceea Domnul zice totdeauna despre Sine sunt, într-un prezent 
etern. Pe de altă parte o realitate plenară nu poate fi impersonală, nu poate fi lipsită de conștiința de sine, singura 
care dă unei existenţe cea mai bogată complexitate. O realitate, oricât ar fi de adâncă şi de puternică, dacă nu știe 
de sine, e ca şi când n-ar fi; dacă nu e pentru sine și dacă nu e din veci nimeni pentru care să fie, dacă nu e nimeni 
care să ştie de ea, e ca şi când n-ar fi. Pe lângă aceea, dacă există persoane în planul nostru, ca realităţi infinit 
superioare față de obiecte, realitatea supremă trebuie să cuprindă în sine caracterul personal. Cum s-ar finaliza în 
persoane realitatea noastră, dacă n-ar fi în baza ultimă a realităţii acest caracter? În acest sens Dumnezeu e lumi- 
nă. De aceea, înțelegerea răsăriteană a lui Dumnezeu ca lumină, nu e inferioară celei care înțelege pe Dumnezeu 
ca întuneric. Cum a spus Jean Danielou în Platonisme et theologie mystique”. (nota 22, p. 169) 

154. Tâlcuirea Pr. D. Stăniloae: „Sunt la prezentul permanent arată că nu a fost cândva când n-a fost, sau 
va fi, dar încă nu este, ci e veşnic”. (nota 22a, p. 169) 

„Ci (Fiul - n.n.) e Născutul lui Dumnezeu şi, fiind propriu lui Dumnezeu Celui 
ce există pururea, există din eternitate. Căci e propriu oamenilor a naște în timp din 
cauza nedesăvârşirii firii; şi e propriu lui Dumnezeu să aibă un Născut etern, pentru 
desăvârşirea eternă a firii'*” (Sf. ATANASIE CEL MARE, Trei cuvinte împotriva arienilor, 
Cuvântul I, XIV, în PSB, vol. 15, p. 171) 


„Iar dacă e Fiu (căci aceasta o spune și Tatăl și o strigă şi Scripturile), iar Fiul nu 
e altceva decât Cel ce Se naşte din Tatăl, iar Cel ce Se naște din Tatăl e Cuvântul și 
Înţelepciunea și Strălucirea Lui, ce trebuie spus decât că, zicând ei: A fost odată când 
n-a fost, jefuiesc pe Tatăl ca nişte tâlhari de Cuvântul și spun împotriva Lui că a fost 
odată fără Cuvântul propriu şi fără Înţelepciunea Sa'% şi că lumina a fost odată fără 
strălucire!” şi izvorul era neroditor și uscat!*. Căci chiar dacă făcându-se că se tem 
de cuvântul timp, pentru cei ce i-ar osândi pentru aceasta, şi spun că EI este înainte 
de timp, totuși dau unele intervale, în care îşi nălucesc că EI nu era. Prin aceasta 
dau să se înțeleagă timpuri şi Îl lipsesc pe Dumnezeu, plini de toată necredinţa, de 
Raţiune!*”. (Sf. ATANASIE CEL MARE, Trei cuvinte împotriva arienilor, Cuvântul |, 
XIV, în PSB%ol. 45, p. 172) 


„Dacă, după voi (arienii — n.n.), Fiul este din nimic şi n-a fost înainte de a Se naște, 
fără îndoială că S-a numit Fiu şi Dumnezeu şi Înţelepciune prin împărtăşire'“. Căci așa 


155. Tâlcuirea Pr. D. Stăniloae: „În Dumnezeu nu se poate produce o schimbare așa de mare ca nașterea 
în timp. Pentru că aceasta L-ar supune evoluţiei, sau unei legi a schimbării. El n-ar mai fi Dumnezeu în acest 
caz”, (nota 25, p. 171) 

156. Tâlcuirea Pr. D. Stăniloae: „Un Dumnezeu care nu ar fi Tată al unui Cuvânt e un Dumnezeu lipsit 
«e Raţiune, de Înţelepciune, de sfat şi comuniune. Este o esenţă supusă unor legi oarbe, ea însăși fiind oarbă 
spiritua. (nota 25a, p. 172) 

157. Tâlcuirea Pr. D. Stăniloae: „Dacă Fiul S-ar fi născut mai târziu, Tatăl ar fi devenit și El Tată mai 
lârziu. Dar aceasta ar însemna că s-a întâmplat ceva ulterior în ființa Tatălui sau în însăşi ființa dumnezeiască. 
Slântul Atanasie stă pe temeiul ultimei expresii a Sinodului de la Niceea: Născut din ființa Tatălui. El nu des- 
parte între ființă și proprietăţile personale: naștere, purcedere. Desigur aceste proprietăți deosebind Persoanele 
nu sunt comune Lor. Dar ele se produc în mod distinct în ființa însăși. Fiinţa întreagă este posedată în mod 
«cosebit de Tatăl, de Fiul şi de Sfântul Duh. Şi de modul posedării de către Tatăl, ţine și nașterea Fiului de către 
LI, din însăși ființa Sa, care e şi a Fiului, într-un alt mod. Tatăl dă Fiului ființa ce o are, Fiul o primeşte. Dar 
hinţa însăşi se lasă dată și totodată primită. Dacă ființa ar fi fost dată şi primită de-abia mai târziu, ar însemna 
ua în ea s-a produs un fenomen important nou, echivalent cu o prefacere” (nota 25b, p. 172) 

158. Tâlcuirea Pr. D. Stăniloae: „Dumnezeu nu poate fi lipsit cândva de fecunditate. Aceasta ar însemna 
lpsa de putere și de viaţă în EI şi nu ar mai putea fi numit nici Creatorul. Dar în realitate, EI nu creează numai 
Iipturi străine de El. Dacă EI e lumina, dacă EI gândeşte, fecunditatea Lui cea mai proprie este un rod al gân- 
«iii şi nu un rod nesubzistent, ci subzistent, ipostatic. Alta e gândirea când e împreună-gândire. Altă plinătate 
„ie un Subiect când e împreună Subiect cu altul şi când între Sine şi celălalt subiect este o armonie ca între Tată 
i tiu. Dacă nu ar rodi o Raţiune-Subiect ar însemna că nu este EI însuși capabil de o Raţiune deplină; ar în- 
vina că are o Raţiune neputincioasă să meargă până la ipostazierea ei într-un Subiect-Fiu. Chiar omul când 
uindeşte să aibă un fiu, va putea să-l aibă. Dumnezeu rămâne cu o rațiune neputincioasă?” (nota 26, p. 172) 

159. Tâlcuirea Pr. D. Stăniloae: „Un Dumnezeu fără Cuvântul veșnic e un Dumnezeu lipsit de Logos, 
ile Raţiune. E o esenţă oarbă, inconștientă. Dar cum poate emite atunci din Sine rațiunile arătate în lume?” 
(nota 26a, p. 172) 

160. Tâlcuirea Pr. D. Stăniloae: „Sfântul Atanasie face o deosebire netă între comuniunea în fiinţă cu 
latal, proprie Fiului, şi existența prin împărtăşire de puterea lui Dumnezeu, proprie făpturilor. Aceasta nu 
Inwwumnă că puterea folosită de făpturi este necreată, ci că puterea lui Dumnezeu creează și susține existența și 
|ilerile lor. E indicată aici distincţia între fiinţa lui Dumnezeu şi energiile Lui necreate. Dar învățătura despre 
“Ie va deveni clară de abia prin Sfântul Grigorie Palama. Sfântul Atanasie face însă o deosebire între felul cum 
si umpărtăşesc făpturile de Dumnezeu şi felul împărtășirii Fiului de însăși fiinţa Tatălui”. (nota 27, p. 173) 


82 Pr. asist. dr. LIVIU PETCU 


se socotesc că există şi sunt sfinţite toate celelalte. Dar atunci trebuie să spuneți de cine 
Se împărtășește Fiul? Dacă toate celelalte se împărtăşesc de Duhul, El (Fiul) de cine Se 
împărtășește, după voi? De Duhul? Dar mai degrabă Duhul ia de la Fiul, cum a spus EI 
însuși; şi e o nebunie să se spună că EI Se sfințeşte de Duhul. Deci Se împărtășește de 
Tatăl. Căci numai aceasta a mai rămas și e necesar să se spună. Altfel ce este EI şi de unde 
este? Dacă e din ceva din afară de Tatăl, nu mai e părtaş la Tatăl, ci la ceea ce e în afară 
de Tatăl și nu mai e atunci nici al doilea după Tatăl, având înainte de Sine acel ceva!“. 
Şi nu mai trebuie numit nici Fiul Tatălui, ci al acelui ceva de care împărtășindu-Se S-a 
numit Fiu şi Dumnezeu. Dar aceasta e o nebunie și o lipsă a dreptei credințe, odată 
ce Tatăl însuşi a spus: Acesta este Fiul Meu cel iubit; dar a spus şi Fiul că Tatăl Lui este 
Dumnezeu. Deci din acestea e vădit că acel ceva de care se împărtășește nu e din afară, ci 
e ființa Tatălui. Şi dacă acel ceva e altceva decât Fiinţa Fiului, va urma aceeași absurditate, 
acela aflându-se la mijloc între Tatăl şi fiinţa Fiului, orice ar fi acesta. (Sf. ATANASIE CEL 
MARE, Trei cuvinte împotriva arienilor, Cuvântul 1, XV, în PSB, vol. 15, p. 173) 


„Deci vedem pe Cuvântul pururea fiind, şi fiind din Acela, şi fiind propriu ființei 
Celui al Cărui Cuvânt este şi neavând un înainte şi un după El. E așa cum vedem și 
strălucirea din soare, ca fiind proprie lui şi neîmpărțind, nici micşorând ființa soare- 
lui, ci fiind şi ea întreagă, dar şi strălucirea desăvârşită şi întreagă, nemicşorând ființa 
luminii, ci fiind ca ceva născut cu adevărat din ea. Așa vedem și pe Fiul, nu din afară, ci 
născut din Tatăl și pe Tatăl rămânând întreg, iar Chipul subzistenţei Lui păstrând puru- 
rea asemănarea desăvârșită a Tatălui Lui şi Chipul Lui, încât cel ce Îl vede pe EI vede în 
El şi subzistenţa al cărei Chip este. Căci din lucrarea Chipului cunoaștem cu adevărat 
dumnezeirea subzistenţei!?. Aceasta învățând-o și Fiul, a spus: Cel ce rămâne întru Mine, 
Acela face lucrările pe care le fac Eu (loan 14, 12); şi: Eu și Tatăl una suntem (loan 10, 20), 
și: Eu sunt întru Tatăl și Tatăl întru Mine (loan 14, 10). 

Să încerce deci erezia dușmană a lui Hristos mai întâi să împartă pildele aflate în 
făpturi şi să spună: era odată soarele fără strălucire, sau aceasta nu este proprie ființei 
soarelui, sau e proprie, dar prin împărţire e o parte a luminii. Şi iarăși, să despartă cuvân- 
tul şi să spună că acesta este străin minții, sau că a fost odată când n-a fost, sau că nu e 
propriu ființei minţii, sau că e prin împărțire parte a aceleia. La fel, să despartă chipul 
şi lumina și puterea, cum o fac cu cuvântul şi cu strălucirea și să născocească apoi cele 
ce vor. lar dacă nu pot avea o astfel de îndrăzneală în acelea, cum îşi pot întinde în chip 
deşert nebunia și mai mare la cele ce sunt mai presus de făpturi şi de firea lor și să încerce 
cele cu neputinţă?” (Sf. ATANASIE CEL MARE, Trei cuvinte împotriva arienilor, Cuvântul 
al II-lea, XXXIII, în PSB, vol. 15, p. 268) 


„Dar nu trebuie întrebat nici cum e cuvântul din Dumnezeu sau cum naște 
Dumnezeu şi care e modul naşterii lui Dumnezeu. Ar fi prost cineva dacă ar îndrăzni 
să întrebe astfel de lucruri, pentru că e un lucru negrăit şi propriu firii lui Dumnezeu, 
cunoscut numai Lui și Fiului. La fel e prost a voi cineva să tâlcuiască aceasta în cuvinte. 


161. Tâlcuirea Pr. D. Stăniloae: „Dacă ar fi din altceva, Fiul n-ar mai fi numai Fiu al Tatălui, ci al acelui 
altceva din care este; şi n-ar mai fi al doilea după Tatăl, ci după aceea din care a fost făcut, care ar fi la mijloc 
între fiinţa dumnezeiască şi Fiul. S-ar introduce nişte trepte între Dumnezeu și Fiul. Și cu ce rost? Ar face mai 
explicabilă producerea aşa zisei prime trepte de către Dumnezeu?”. (nota 27a, p. 173) 

162. Tâlcuirea Pr. D. Stăniloae: „Chipul are și El o lucrare, deci e viu. Dar lucrarea Lui e însăși lucrarea 
revelată, sau intrată în mişcare a Tatălui: ca subzistență, ca obârșie de temelie a Fiului”. (nota 90, p. 268) 

Aceasta e egal cu a întreba: unde e Dumnezeu şi cum e Dumnezeu și cum e Tatăl? 
Dar precum a întreba de aceasta e un lucru lipsit de evlavie şi e propriu celor ce nu 
cunosc pe Dumnezeu!', așa nu se cuvine a întreba nici despre astfel de lucruri, nici 
despre nașterea Fiului, nici a cobori pe Dumnezeu și înțelepciunea Lui la măsura şi la 
slăbiciunea noastră. Dar aceasta nu trebuie să ne facă să cugetăm contrar adevărului. 
Dacă nu află cineva răspuns întrebând despre aceasta, aceasta nu trebuie să-l facă să 
nu creadă celor scrise. Căci mai bine este ca cei ce nu pricep să tacă și să creadă, decât 
să nu creadă din pricina neînțelegerii!s. Căci cel ce nu pricepe poate să aibă întrucâtva 
iertare, pentru că cercetând s-a liniștit. Dar cel ce, nepricepând, îşi născoceşte cele 
necuvenite și grăieşte cele nevrednice de Dumnezeu rămâne cu osânda îndrăzne- 
ii neiertată. Căci cel dintâi poate avea din aceste taine neînțelese o mângâiere din 
Scripturi, ca să primească cum se cuvine cele scrise. Dar să înțeleagă ca o pildă cuvân- 
tul nostru; anume că, precum cuvântul propriu al nostru este din noi și nu un lucru 
din afară de noi, aşa şi Cuvântul propriu lui Dumnezeu este din El. Dar nu e făptu- 
ră ca cuvântul oamenilori*. Altfel ar trebui să cugetăm şi pe Dumnezeu omiS%” 
(Sf. ATANASIE CEL MARE, Trei cuvinte împotriva arienilor, Cuvântul al II-lea, XXXVI, în 
PSB, vol. 15, pp. 271-272) 


„Astfel şi Ioan, teologhisind despre Fiul şi cunoscând deosebirea cuvintelor, nu a 
zis: La început s-a făcut, sau a fost creat, ci La început era Cuvântul, ca prin expresia era 
să se cunoască totodată că e născut și să nu cugete cineva niciun interval între Tatăl şi 
Fiul, ci să creadă că Fiul există pururea și etern”. (Sf. ATANASIE CEL MARE, Trei cuvinte 
împotriva arienilor, Cuvântul al II-lea, LVIII, în PSB, vol. 15, p. 295) 


„Dar Fiul e aşa cum e și Tatăl. Căci Cuvântul şi înțelepciunea Tatălui este Născutul 
hinţei Lui proprii. Pentru că aceasta este propriu Fiului Tatălui şi aceasta este propriu 
Tatălui Fiului, că nu arată nici pe Dumnezeu vreodată fără Cuvânt (fără Raţiune), nici 
pe Fiul ca neexistând vreodată'”. Pentru că altfel, de ce ar fi Fiu, dacă nu e din Tatăl? 
Sau de ce ar fi Cuvânt şi Înţelepciune, dacă n-ar fi pururea şi propriu Tatălui?'6 


163. Tâlcuirea Pr. D. Stăniloae: „Cel ce cunoaște pe Dumnezeu Îl cunoaște ca fiind mai presus de cunoaş- 
tere”. (nota 95, p. 271) 

164. Tâlcuirea Pr. D. Stăniloae: „Adevărurile acestea generale despre Dumnezeu nu pot fi pricepute până 
lu epuizare. Nici cele din existența noastră şi a lumii nu le înţelegem deplin şi nu le vom înțelege niciodată 
deplin. Deci trebuie să vedem o împăcare între ceea ce înţelegem și ceea ce nu înțelegem, între sens și taină, 
intre exprimabil şi apofatic, între rațional și suprarațional, între cunoaştere și credință. A se reține numai ceea 
ue se înțelege înseamnă a se rămâne într-o monotonă și îngustă superficialitate. Chiar domeniul infinit al tai- 
nei e sesizat printr-o adâncă intuiţie. Prin raţional se vede, dincolo de el, supraraționalul, oceanul misterios al 
„xistenţei; sensul adânc al raţionalului licăreşte din fundamentul lui supraraţional. Nu poți fi deplin raţional 
ducă nu vezi dincolo de el adâncul infinit al supraraționalului”. (nota 96, pp. 271-272) 

165. Tâlcuirea Pr. D. Stăniloae: „Pilda, simbolul, chipul îţi dă un înţeles, dar nu cu totul adecvat. Este în 
«le un amestec de înţeles şi neînțeles”. (nota 97, p. 272) 

166. Tâlcuirea Pr. D. Stăniloae: „Cuvântul nostru seamănă cu al lui Dumnezeu, deci ne ajută să-L înţele- 
pm pe Acela. Dar al nostru ţine de făptură, pe când al lui Dumnezeu e necreat. Din acest punct de vedere e 
uiterit ca înțeles de Cuvântul lui Dumnezew”. (nota 98, p. 272) 

167. 'Tâlcuirea Pr. D. Stăniloae: „Dacă Rațiunea sau Cuvântul Tatălui nu are desăvârşirea ce constă în carac- 
lerul ipostatic, Tatăl nu are Raţiune sau Cuvânt; iar dacă Tatăl nu poate fi fără Raţiune sau Cuvânt, Acesta nu poate 
i cupgetat ca neexistând vreodată. Tatăl cugetând din etern, ceea ce cugetă are caracter ipostatic. Aceasta e esența 
upumentării Sfântului Atanasie. Pe ea se bazează convingerea lui despre Dumnezeu în Treime” (nota 39, p. 179) 

168. Tâlcuirea Pr. D. Stăniloae: „N-ar fi Raţiune supremă, dacă n-ar fi obârşia supremă. Ar fi o Raţiune 
ielutivă”. (nota 39a, p. 179) 

Deci, când oare a fost Dumnezeu fără ceea ce e propriu Lui?!% Sau cum poate 
cugeta cineva despre ceea ce e propriu lui Dumnezeu, ca despre ceva străin şi deosebit 
de EI?” (Sf. ATANASIE CEL MARE, Trei cuvinte împotriva arienilor, Cuvântul |, XIX-XX, 
în PSB, vol. 15, p. 179) 


„Fiul este Născutul propriu al fiinţei şi al firii Tatălui”. (Sf. ATANASIE CEL MARE, 
Despre Sfântul Duh, „Către același episcop Serapion,, III, în PSB, vol. 16, p. 89) 


„Fiinţa Tatălui este fără început şi rădăcină și izvor al Fiului”. (Sf. ATANASIE 
CEL MARE, Epistola despre sinoadele ce s-au ținut la Rimini, în Italia și la Seleucia, în 
Isauria, XIV, în PSB, vol. 16, p. 159) 


„Este o identitate de fiinţă, pentru că Fiul este din Tatăl, nu făcut la poruncă, ci 
născut din fire; nu tăiat din Tatăl, ci, în timp ce Tatăl rămâne desăvârșit, Fiul străluceş- 
te desăvârşit”. (Sf. VAsrLe CEL MARE, Omilii și cuvântări, omilia a XXIV-a, IV, în PSB, 
vol. 17, p. 592) 


„Să iei, zice, din apa râului şi s-o verși pe uscat. Şi va fi apa pe care o vei lua din râu, 
sânge pe uscat (Ieșirea 4, 9). Apa e chip sau semn al vieţii. Căci este cu adevărat necesa- 
ră spre aceasta şi foarte folositoare celor de pe pământ. Deci Fiul, Viaţa adevărată, S-a 
născut ca dintr-un râu, din Tatăl care dă viață tuturor. Precum este lumină din lumină, 
așa este şi Viaţă din Viaţă. Moise a fost învăţat că Fiul nu stă de Sine, în afară de orice, 
ci este după fire din Dumnezeu şi Tatăl!”%”. (Sf. CHIRIL AL ALEXANDRIEI, Glafire la 
Ieşire, Cartea a II-a, 4, în PSB, vol. 39, p. 329) 


„Era din şi pentru totdeauna, fiind în Tatăl ca izvor, după însăşi spusa Lui: 


Eu am ieşit şi am venit din Tatăl (loan 16, 28). Deci Tatăl fiind înţeles ca izvor'”!, 


Cuvântul era în El Înţelepciune şi Putere şi Pecete şi Strălucire şi Chip al Lui. Şi dacă 
nu era niciun timp când Tatăl era fără Cuvânt şi Înţelepciune și Pecete şi Strălucire, 
e necesar să mărturisim că este etern Fiul, Care este acestea pentru Tatăl cel etern'”. 
Căci cum este Pecete și Chip întocmai, dacă nu Se vede format potrivit frumuseții 
Aceluia al Cărui Chip este? 

Dar nu va fi nedrept nici a înțelege pe Fiul existând în Tatăl ca într-un izvor. Căci 
numai Aceluia din Care este 1 se cuvine numele de izvor. Iar Fiul este în Tatăl şi din 


169. Tâlcuirea Pr. D. Stăniloae: „E propriu lui Dumnezeu să aibă un Fiu, adică un Cuvânt, sau o Raţiune, 
prin care să Se cugete și să Se exprime pe Sine însuşi sau întreaga ființă a Sa, şi aceasta să ia, ca Chipul desă- 
vârșit al Lui, caracter ipostatic. Altfel cugetarea sau înțelepciunea lui Dumnezeu, prin care Se cugetă pe Sine, ar 
fi nedesăvârșită. Dumnezeu n-ar afla printr-o astfel de cugetare în mod deplin cunoştinţa despre Sine, adică 
despre întreaga Lui putere. Ar rămâne închis într-un fel de cugetare neputincioasă”. (nota 40, p. 179) 

170. 'Tâlcuirea Pr. D. Stăniloae: „Persoana naște sau e născută. Şi aceasta înseamnă că dă sau primește 
fiinţa de la o persoană ca persoană. Există o comunitate de ființă între persoane, dar ființa nu stă decât în 
persoană şi nu într-o singură persoană, ci în mai multe, care dau şi primesc ființa. Fiul nu subzistă de Sine în 
afară, ci unit cu Tatăl”. (nota 589, p. 329) 

171. 'Tâlcuirea Pr. D. Stăniloae: „Fiul a dat Tatălui caracter de Tată. Altfel, Tatăl ar fi fost indefinit ca Tată. 
Ar fi fost un Dumnezeu indefinit ca Dumnezeu al iubirii. O persoană făcând pe alta fiu, aceea o face pe prima 
tată. Tatăl făcând pe Fiul Cuvânt, Cuvântul face pe Tatăl cuvântător. Relaţia Lor face ca însuşirile unei Persoane 
să corespundă cu însușirile întregitoare ale celeilalte” (nota 16, p. 20) 

172. Tâlcuirea Pr. D. Stăniloae: „Nu Fiul singur este Înţelepciunea şi Puterea Tatălui, ci împreună cu 
Tatăl. Dar o Persoană singură nu le are pe acestea”. (nota 17, p.21) 


PĂRINȚII ȘI SCRIITORII BISERICEȘTI 85 


Tatăl nu fiind născut în afara Lui, sau în trup, ci existând în ființa Tatălui și strălucind 
din ea, ca strălucirea soarelui din acesta, sau asemenea căldurii naturale din focul de 
a cărui fire ţine. Căci în aceste pilde se poate vedea cum una este născută din alta, dar 
coexistând pururea cu ea şi fiind nedespărțită, în aşa fel că fără una nu se poate vedea 
cealaltă în sine şi păstrând raţiunea adevărată a firii aceleia. Căci, cum ar fi soarele fâră 
strălucirea lui, sau strălucirea, neexistând soarele a cărui strălucire este? Sau cum ar fi 
foc, dacă ar fi lipsit de căldură, sau de unde ar fi căldura, dacă nu din foc, sau altceva 
care nu e străin de calitatea ființială a focului? Deci, precum în acestea existența unora 
în cele din care sunt nu contrazice coexistența ambelor, ci cele născute se arată puru- 
rea existând împreună cu cele ce le nasc şi moștenitoare ale aceleiași firi cu acelea, așa 
e și cu Fiul'”?. De fapt, El e înţeles şi declarat în Tatăl şi din Tatăl şi nu ni Se va arăta 
exterior şi străin Tatălui, sau ivindu-Se după EI, ca al doilea, ci fiind în EI şi coexistând 
pururea cu El şi arătându-Se din EL, prin modul negrăit al naşterii dumnezeieşti. 

Că lui Dumnezeu și Tatăl 1 se spune de către sfinţi (autorii Scripturii) și început 
al Fiului, dar numai ca Celui de la Care vine Fiul, auzi de la Psalmist, care prevesteşte 
a doua arătare a Mântuitorului nostru prin Sfântul Duh, spunând către Fiul însuși: 
cu Tine este Începutul în ziua puterii Tale, în strălucirea sfinților Tăi (Psalmii 109, 3). 
Căci e zi a puterii Fiului cea în care va judeca toată lumea și va răsplăti fiecăruia după 
faptele lui. Cu adevărat va veni ziua Aceluiaşi Care este în Tatăl şi are în Sine pe Tatăl 
ca Început neînceput al fiinţei Sale, numai prin faptul că este din EI, căci există din 
'Tatăl!”* (Sf. CHIRIL AL ALEXANDRIEI, Comentariu la Evanghelia Sfântului loan, cartea 
întâi, cap. 1, în PSB, vol. 41, pp. 20-21) 


„Dacă Dumnezeu-Cuvântul Cel ce străluceşte din Dumnezeu este Fiu cu adevă- 
rat, e cu totul necesar să mărturisească și adversarii că EI este din ființa Tatălui. Căci 
aceasta înseamnă filiaţia adevărată!” (Sf. CHIRIL AL ALEXANDRIEI, Comentariu la 
lvanghelia Sfântului loan, Cartea I, cap. 3, în PSB, vol. 41, p. 34) 


„Tatăl este împreună cu Fiul nu pentru că Acesta n-ar putea să facă ceva din cele 
ce sunt, ci pentru că este întreg în Fiul pentru identitatea ființei și pentru extrema și 
nemijlocita apropiere de El deoarece Fiul a provenit în mod natural din Tatăl!”€. E ca şi 
cum ar zice cineva că împreună cu mirosul ce se răspândeşte din floare și în lucrarea 


173. Tâlcuirea Pr. D. Stăniloae: „La Dumnezeu este o așa de mare unire după fire a Fiului născut din Tatăl 
vu latăl, încât Fiul rămâne pururea în Tatăl, fără să-Și piardă niciunul proprietatea Lui: Tatăl, pe cea de Tată, 
Iul, pe cea de Fiu. Fiul coexistă cu Tatăl, existând totodată în Tatăl, dar neconfundat cu EI”. (nota 18, p. 21) 

174. Tâlcuirea Pr. D. Stăniloae: „În trei feluri se poate spune despre Tatăl că e început al Fiului: prin faptul că 
lată! Îl naşte fără de început, prin faptul că, fiind în EI, Se arată prin EI la întrupare, şi prin faptul că Se arată prin 
LI Iu Judecata din urmă. În toate aceste trei feluri se arată că Fiul este din, dar şi în Tatăl, dar este deosebit de Tatăl. 
In niciunul dintre aceste feluri Tatăl nu e declarat început al Fiului, ca existând înainte de Fiul” (nota 19, p. 21) 

175. 'Tâlcuirea Pr. D. Stăniloae: „Pe cât de important este să recunoaştem în Dumnezeu un Tată şi un 
Iu, ca Persoane deosebite, tot pe atât de important c să-l cunoaştem de o ființă. Căci nu se poate naște o persoană 
«lin alta dacă nu sunt de o ființă. Nașterea înseamnă atât unitatea de ființă, cât şi deosebirea ca persoane între cel ce 
iute şi cel născut”. (nota 45, p. 34) 

176. Tâlcuirea Pr. D. Stăniloae: „Din declarațiile Sfântului Chiril că Fiul provine din Tatăl în mod natural 
vu prin fire, nu trebuie înţeles că Fiul nu provine din Tatăl ca Persoană specifică, sau ca Fiu. Nu firea cugetată 
ui nine naște pe Fiul, căci firea nu există decât în Persoane: în Persoana Tatălui, Care naște din ea pe Fiul, 
„in Viul, Care Se naște din firea ce există concret ca fire a Tatălui. Firea dumnezeiască există concret în trei 
hursvune și în relaţiile dintre ele. Fiul Se naşte şi El ca Dumnezeu sau ca purtător al firii dumnezeieşti, dar 
in vulitate de Fiu”. (nota 93, p. 57) 

răspândită din mireasmă este floarea însăşi, deoarece mirosul provine natural din ea. 
Dar o spunem pentru înţelegerea ce rezultă din această pildă. Căci firea cea mai presus 
de toate e mai presus şi de această pildă, primind puţine ajutoare din ea în înţelegerea 
Sa”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea |, 
cap. 5, în PSB, vol. 41, pp. 57-58) 


„Pe Fiul Îl vedem strălucind din fiinţa Tatălui în mod născut şi existând în ea şi din 
ea, subzistând ca Dumnezeu-Cuvântul în ipostas propriu”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea I, cap. 5, în PSB, vol. 41, p. 58) 


„Când zice în sânul, voieşte să spună că Fiul Se arată din sânul născător al Tatălui, 
ca o strălucire potrivită lui Dumnezeu și ca o negrăită înaintare spre ipostasul propriu, 
dar avându-L totuşi pe Tatăl în Sine, întrucât nu prin despărţire sau prin diviziunea 
cea după trup S-a ivit Născutul dumnezeiesc din Tatăl. Şi de fapt Fiul însuși zice unde- 
va că El este în Tatăl, dar, iarăși, că are în Sine pe Tatăl. Căci ceea ce e propriu ființei 
Tatălui, trecând în mod firesc (natural) în Fiul, arată în El pe Tatăl. Şi Tatăl are iarăşi 
în Sine pe Fiul, înrădăcinat în identitatea neschimbată a ființei și ca ieșind din El, dar 
nu prin împărţire sau distanţare spaţială, ci existând în EI şi împreună existând puru- 
rea”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea |, 
cap. 10, în PSB, vol. 41, pp. 126-127) 


„Toată fiimea este din Fiul, pentru că El este în mod propriu şi singurul cu adevă- 
rat Fiu, nu fals şi cu nume mincinos, ci din ființa lui Dumnezeu-Tatăl, nu prin rupere, 
sau curgere, sau diviziune, sau tăiere, căci firea dumnezeiască e cu desăvârşire nepă- 
timitoare; ci ca Unul din Unul, pururea coexistând şi fiind împreună etern și interior 
prin fire Născătorului, fiind în E] și provenind din EI în mod neîmpărțit și nedespărțit. 
Aceasta fiindcă Dumnezeirea nu se poate circumscrie nici după trup, nici prin spațiu, 
nici de așa fel ca să parcurgă distanţe, sau să facă mutări, ci, precum provine din foc 
căldura cea aflată în el, părând înţelegerii că se împarte și fiind altceva decât focul, dar 
fiind din el și în el după fire şi provenind din el fără să-l micşoreze întru nimic prin 
despărţire, sau prin împărțire şi curgere, căci se păstrează întreagă în focul întreg, 
așa vom cugeta și naşterea dumnezeiască, folosind înțelegerea cea mai potrivită pen- 
tru Dumnezeu. Şi, crezând că Fiul subzistă în mod propriu, nu-L vom vedea pe El 
exterior Dumnezeirii celei una şi negrăite, nici nu vom spune că e de altă ființă decât 
Tată]. Căci în acest caz n-ar mai fi cugetat în chip drept Fiu, ci altceva decât aceasta, şi 
ne-ar răsări un dumnezeu recent, altul decât Cel cu adevărat şi singur existent. Căci 
ceea ce nu e de o ființă cu Dumnezeu cel prin fire, cum nu va cădea din calitatea de 
a fi Dumnezeu adevărat?” (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a II-a, cap. |, în PSB, vol. 41, p. 149) 


„Cuvântul Care luminează în mod negrăit din Tatăl, având nașterea proprie de 
sus, şi existând ca dintr-un izvor din ființa Tatălui”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a II-a, cap. II, în PSB, vol. 41, p. 189) 


„(...) Tatăl însuşi, ca (...) Cel ce a născut din firea Sa pe Fiul, ca dintr-un izvor”. 
(Sf. CHIRIL AL ALEXANDRIEI, Comentariu la Evanghelia Sfântului Ioan, Cartea a II-a, 
cap. VIII, în PSB, vol. 41, p. 266) 

„(...) şi obârşia Lui este dintru început, din zilele veacului (Mihea 5, 1). Prin obâr- 
şie indică aici ieşirea la existență (ipostatică) proprie Unuia-Născutului din ființa 
Născătorului ca o strălucire din lumină, înainte de tot veacul şi ziua și clipa”, (Sf. CHIRIL 
AL, ALEXANDRIEI, Comentariu la Evanghelia Sfântului Ioan, Cartea a V-a, Introducere, 
în PSB, vol. 41, p. 506) 


„Precum dintr-un izvor dulce iese o undă dulce și din pomi de soi bun ies şi 
roduri bune, aşa socotesc că trebuie să credem că Cel ce este din Dumnezeu după fire 
este Dumnezeu adevărat şi Cel născut din Tatăl etern este etern ca și Născătorul Lui. 
lira potrivit deci să spună către iudei: Sau faceţi pomul rău, şi rodul va fi rău, sau faceți 
pomul bun, şi rodul lui va fi bun (Matei 12, 33). Căci nu poate pomul bun să facă roade 
rele, nici omul rău să facă roade bune (Matei 7, 18). Cum se poate deci întâmpla, sau, 
mai bine-zis, cum nu este o mare nebunie să se creadă că Cel Născut din Tatăl nemu- 
ritor este muritor, sau să se numere între cei stricăcioși Cel ce nu ştie de stricăciune?” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a VI-a, 
Introducere, în PSB, vol. 41, pp. 646-647) 


„A provenit din ființa Tatălui ca o strălucire din lumină, sau cum iese un râu 
dintr-un izvor. Deci, cei ce văd pe Fiul pot vedea ființa Tatălui și pot înţelege din Fiul 
ceea ce e propriu Tatălui. Căci, deoarece toată existența Fiului iese din ființa Tatălui, 
liul este în Tatăl şi, invers, Tatăl este în Fiul, deoarece ceea ce este Tatăl prin fire, aceea 
este şi Cuvântul Cel ce provine din EI, fiindcă Tatăl Se arată şi este în Fiul, așa cum 
este în râu izvorul din care el izvorăşte. Căci ceea ce e propriu ființei Tatălui se află 
in Fiul, şi chipul Dumnezeirii, ca să zic așa, Îl arată pe Tatăl în Sine” (Sf. CHIRIL AL 
ALEXANDRIEI, Comentariu la Evanghelia Sfântului loan, Fragmente din Cărţile VII şi 
VIII, în PSB, vol. 41, pp. 737-738) 


»EI (Hristos - n.n.) este în Tatăl şi are pe Tatăl în Sine, adică poartă firea Tatălui în 
ipostasul Său, ca un adevărat Născut, ca rod adevărat, ca Fiu provenit în chip natural 
din Tatăl”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a IX-a, capitol unic, în PSB, vol. 41, p. 856) 


»(...) Tatăl este ca o rădăcină şi izvor al propriului Născut. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a XI-a, cap. 10, în PSB, 
vol. 41, p. 1055) 


„Socotind că este imens acel era (16 îjv) despre Dumnezeu-Cuvântul şi că întrece 
puterea de înţelegere a creaturilor preacredinciosului loan (Evanghelistul) a evitat să 
ne spună despre naşterea şi creaţia Lui și nici nu a îndrăznit să numească cu aceleași 
„uvinte pe Cel ce face, odată cu cele făcute, nu că era nenăscut (Unul este nenăscut, 
lutăl) ci că ipostasa inexprimabilă a Unuia-Născut, Dumnezeu, este peste puterea de 
puindire a Evangheliştilor şi, într-adevăr, şi peste puterea de înţelegere a îngerilor. 


177. Yâlcuirea Pr. D. Stăniloae: „Fiul Se naşte în mod natural din Tatăl. Aceasta nu înseamnă că natura 

si hrea naște pe Fiul, sau că ea e Tatăl, ci ea este în Tatăl ca în ipostasul care naşte. Deci Fiul nu e creat din 

nic, sau format din ceva deosebit de ființa Tatălui. Nu natura naște, ci un ipostas purtător al naturii naşte un 
II ipostas purtător al aceleiaşi naturi” (nota 1633, p. 856) 


i 

Eu nu cred că trebuie socotiți printre cei credincioşi aceia care îndrăznesc să dis- 
cute ceva dintre acestea, pentru faptul că nu ascultă de cuvintele: Nu căuta cele mai sus 
decât tine şi nu cerceta cele ce te depășesc (Înţelepciunea lui Isus Sirah 3, 20). 

Într-adevăr, cunoașterea multor altor lucrări care sunt cu totul mai simple, 
depășește puterea omenească de înțelegere aşa cum sunt cuvintele lui Pavel: cele ce 
ochiul nu a văzut și urechile nu au auzit şi la inima omului nu au ajuns, câte a pregătit 
Dumnezeu celor ce-L iubesc (1 Corinteni 2, 9), ci şi astrele, cum spune Dumnezeu lui 
Avraam că nu poate să le numere (Facerea 15, 5). Şi încă zice: Cine va putea număra 
nisipul mărilor şi picăturile de ploaie (Înţelepciunea lui Isus Sirah 1, 2). 

Atunci cum ar putea cineva să cerceteze ipostaza lui Dumnezeu-Cuvântul, fără 
numai dacă, cuprins de o stare de nebunie, ar încerca acest lucru? Despre aceasta 
duhul profetic spune: Iar neamul Lui cine-L va spune? (Isaia 53, 8). 

lată că însuși Mântuitorul nostru, sprijinind pe stâlpii tuturor celor ce sunt în 
lume - mă gândesc la Apostolii cei inspirați - S-a străduit să-i despovăreze de cunoaș- 
terea acestor lucruri spunându-le tuturor acestora că nu există (nu e posibilă) înţele- 
gerea pe cale naturală, şi că numai Tatălui îi este rezervată cunoașterea acestui mister 
divin, căci zice: Nimeni nu cunoaşte cine este Fiul, fără numai Tatăl și pe Tatăl nimeni 
nu-L cunoaşte fără numai Fiul (Matei 11, 27). Despre acest lucru socotesc că zice Tatăl: 
Taina Mea, Mie (Isaia 24, 16; Coloseni 1, 15)”, (Fericitul TEODPORET, Episcopul Cirului, 
Istoria bisericească, Cartea I, 4, 19-21, în PSB, vol. 44, p. 26) 


„Ce înseamnă aceasta: Din pântece mai înainte de luceafăr Te-am născut? (Psalmii 
109, 3). Oare nu arată filiaţia firească, directă, prin nașterea din Tatăl (a Fiului) şi nu 
prin respectarea rânduielilor fireşti şi prin năzuința spre sporire, ci prin însuşirea firii 
divine, Care a provocat-o? De aici rezultă că Unul-Născut din Tatăl are o filiație per- 
manentă, iar filiaţia ființelor raţionale nu aparține însăşi firii lor, ci se produce prin 
respectul faţă de rânduielile firii şi prin darul lui Dumnezeu”. (Fericitul TEODORET, 
Episcopul Cirului, Istoria bisericească, Cartea I, 4, 34, în PSB, vol. 44, p. 29) 


„Din veșnicie, adică înainte de facerea lumii, înainte de tot ce se poate numi timp, 
a existat substanța divină a Tatălui și a Fiului și a Sfântului Duh, aceştia totuşi nefiind 
trei Dumnezei, ci unul. Tatăl are pe Fiul născut din substanța Sa şi din veșnicie, printr-o 
rațiune cunoscută Lui, credința mărturisind că Fiul nu este Tatăl, nici Tatăl n-a fost 
vreodată Fiul, ca să nu cugete gândul omenesc că neamul dumnezeiesc s-a înmulțit 
la nesfârşit. Nici Fiul n-a devenit vreodată Tată, deşi este de aceeaşi natură cu Tatăl şi 
din veșnicie împreună cu EI, pentru ca neamul dumnezeiesc să nu fie socotit că se va 
înmulți la nesfârşit”. (BOETHIUS, Articole teologice, |, 4, în PSB, vol. 72, p. 28) 


„Fiul e născut din Tatăl, Dumnezeu din Dumnezeu, Lumină din Lumină, şi asa 
cum s-a mai spus, nimeni nu cunoaște naşterea Lui, decât numai Tatăl”. (CAsropoR, 
Istoria Bisericească tripartită, Cartea a V-a, cap. VIII, în PSB, vol. 75, p. 172) 


„Naşterea Fiului din Tatăl e mai presus şi de voinţă. Căci voinţa nu e la mijloc 
între Fiul şi Tatăl, nici nu e cugetată voința Tatălui înainte de Fiul, pentru că nici 
Tatăl nu exista înainte de Fiul, precum nici Mintea înaintea Cuvântului din ea, nici 
lumina, înainte de strălucire. Căci Tatăl şi Fiul, Cel născut fără de început din EL, 
având deodată existenţa au și o singură voinţă, simplă şi nedespărțită, precum şi o 

singură ființă şi fire”. (Sf. MAxIM MĂRTURISITORUL, Ambigua, Partea a II-a, 86, în 
PSB, vol. 80, pp. 231-232) 


Nașterea Fiului din Tatăl — analogii cu lucrurile din lume 


„Când învăţăm deci că Fiul este din ființa Tatălui, şi anume că e născut, iar nu 
făcut, atunci nu trebuie să ne ducem cu gândul la niște înțelesuri trupeşti ale fenome- 
nelor naturale. Căci ființa Tatălui nu a fost împărţită, așa încât de la Tatăl să treacă să 
ajungă şi la Fiul, şi nici nu se naște printr-un fel de scurgere sau prin producere, aşa 
cum se întâmplă cu pomii care rodesc, ci chipul nașterii dumnezeieşti nu se poate 
explica şi nici înţelege de cugetarea omenească. E un semn de cugetare nedemnă şi 
senzuală să asemeni lucrurile veşnice cu cele stricăcioase și trecătoare şi să crezi că 
Dumnezeu Se naşte aşa cum se nasc ființele trupeşti, câtă vreme în vederea dreptei 
credinţe trebuie să cugetăm cu totul altfel, gândindu-ne că numai fiinţele muritoare 
se comportă așa, pe când în cazul lui Dumnezeu, Cel nemuritor, lucrurile stau cu 
totul altfel. Aşadar, nici nu trebuie să tăgăduim nașterea dumnezeiască, dar când con- 
templăm pe Dumnezeu nu trebuie nici să ne întinăm cugetul cu noțiuni materiale”. 
(Sf. VAsILe CEL MARE, Epistole, 52, III, în PSB, vol. 12, p. 218) 


Tatăl — izvorul Fiului și al Duhului Sfânt 


„Tatăl e originea şi izvorul Fiului și al Duhului Sfânt (...); nu se poate concepe 


în Ei un înainte sau un după”. (ORIGEN, Despre principii, Cartea a II-a, I, 2, în PSB, 
vol. 8, p. 115) 


„Din Tatăl se naşte Fiul, prin Care au fost făcute toate și de Care e subînţeles inse- 
parabil şi Duhul Sfânt, căci nu poţi ajunge să te gândești la Fiul fără să fi fost mai întâi 
luminat de Duhul. Deci întrucât Duhul Sfânt, din Care izvorăște asupra creaţiei orice 
impărţire de bunuri, e în strânsă legătura pe de o parte cu Fiul, cu Care îl şi concepem 
in chip imediat, dar pe de altă parte e strâns legat şi de Tatăl (Care e cauza Lui, căci 
din El purcede) judecând-o după ipostas, însușirea proprie a Duhului Îl situează în 
urma Fiului şi împreună cu Fiul, dar ființa Și-a luat-o prin purcedere de la Tatăl. Căci 
liiul e Cel care face cunoscut şi pe Duhul Cel purcezător din Tatăl, ca unul Care fiind 
singur născut în chip unic a ieșit strălucind ca o lumină din Lumina cea nenăscută, așa 
incât potrivit acestei însuşiri distinctive E] nu se confundă nici cu Tatăl, nici cu Duhul! 
Slant, ci se recunoaşte singur după însușirea de care am vorbit”. (Sf. VASILE CEL MARE, 
lipistole, 38, IV, în PSB, vol. 12, p. 180) 


„Mântuitorul şi Duhul cel Sfânt sunt din Tatăl”. (Sf. VAsre cEL MARE, Omilii la 
Psalmi, omilia la Psalmul XXXII, IV, în PSB, vol. 17, p. 252) 


„Este Tatăl, Cel care are existenţa desăvârșită şi cu totul completă; E este rădăcina 
izvorul Fiului și Duhului Sfânt”. (Sf. VAsrLe CEL MARE, Omilii și cuvântări, XXIV, 4, 
in PSB, vol. 17, p. 594) 


„Fiul a ieşit din Tatăl prin naștere, iar Duhul din Dumnezeu într-un chip care nu 
„e poate spune prin cuvinte”. (Sf. VAsILe CEL MARE, Omilii și cuvântări, XXIV, 7, în 
PSh, vol. 17, p. 598) 

„Nenaşterea şi naşterea şi purcederea nu taie în trei ființe şi firi inegale firea şi 
puterea cea una a negrăitei Dumnezeiri, dar caracterizează persoanele sau iposta- 
surile în care sau care este Dumnezeirea sau fiinţa şi firea cea una!” (Sf. MAxIM 
MĂRTURISITORUL, Epistole, Partea întâi, ep. 15, în PSB, vol. 81, p. 124) 


Duhul Sfânt purcede din Tatăl 
şi strălucește din Fiul 


„(...) Unul fiind Fiul sau Cuvântul cel viu, Una trebuie să fie desăvârşita și deplina 
lucrare sfinţitoare şi luminătoare şi vie a Lui şi darul'7?, de care se spune că purcede 
din Tatăl, pentru că străluceşte! şi se trimite şi se dă de la Fiul cel mărturisit din Tatăl. 
Neîndoielnic Fiul e trimis de Tatăl. Căci zice: Așa a iubit Dumnezeu lumea, că și pe 
Unul Născut Fiul Său L-a trimis (loan 3, 16). lar Fiul Îl trimite pe Duhul!?!. Căci zice: 
de voi pleca Eu, voi trimite pe Mângâietorul (loan 16, 7). (Sf. ATANASIE CEL MARE, 
Epistola întâi către Serapion, Episcopul de Thmuis, împotriva celor care hulesc şi spun că 
Duhul Sfânt este creatură, XX, în PSB, vol. 16, pp. 47-48) 


Duhul Sfânt curge din Tatăl prin Fiul 


„Duhul este al lui Dumnezeu și Tatăl şi al Fiului'“, ca Unul ce este fiinţial din 
amândoi, adică curge din Tatăl prin Fiul”. (Sf. CHIRIL AL ALEXANDRIEI, Închinare în 
Duh și Adevăr, Cartea întâia, în PSB, vol. 38, p. 21) 


„Duhul, fiind din fiinţa lui Dumnezeu-Tatăl şi a Cuvântului ieşit din Tatăl și 
prezent în El prin fire, concentrează în Sine tot ce e propriu dumnezeirii; El are 


178. Tâlcuirea Pr. D. Stăniloae: „Toate ființa e trăită de Tatăl ca având-o din veci şi comunicând-o prin naș- 
tere Fiului şi prin purcedere Duhului Sfânt și ca primită de Fiul şi de Duhul de la Tatăl, de Primul prin naştere, 
de al Doilea prin purcedere. Tatăl trăieşte pe Fiul ca Cel ce are aceeași ființă cu EI, primită de la EL: şi Fiul, pe 
Tatăl ca pe cel Care Îi comunică şi de la Care primeşte aceeaşi ființă. Trăiesc astfel împreună aceeași ființă într-o 
continuă comunicare iubitoare, în care fiecare ipostas are propria poziţie şi tocmai în aceasta stând iubirea între 
ele”. (nota 240, p. 124) 

179. Tâlcuirea Pr. D. Stăniloae: „Duhul e atenția Tatălui către Fiul și mărturia Lui personificată către Fiul 
despre dragostea Sa către EI şi odihna Lui în Fiul. Dar aceasta este o atenţie activă, mărturia unui ipostas, şi 
numai persoana e capabilă de lucrare. În forma aceasta lucrătoare, ipostatică, se manifestă atenția Tatălui şi 
mărturia dragostei Lui şi faţă de noi, dar nu ca spre unii ce am fi în afara Fiului, ci adunaţi în Fiul. Duhul pre- 
supune totdeauna pe doi. Dacă Fiul e conștiința ipostasiată a Tatălui de Sine, dacă Tatăl e cu Fiul într-un dialog 
interior, sau într-o convorbire a Sa cu Chipul Său, în Duhul se depășește această convorbire între doi, fără a se 
desfiinţa, ci se desăvârșeşte ca iubire prin care Unul cere și Altuia să fie martor al iubirii Sale față de celălalt şi 
să Se bucure de iubirea Sa față de Acela”. (nota 54, pp. 47-48) 

180. Tâlcuirea Pr. D. Stăniloae: „Expresia strălucirea Duhului din Fiul a folosit-o în sec. XII patriarhul Grigorie 
Cipriotul. Duhul străluceşte din Fiul, dar nu purcede din EI, pentru că nu trece dincolo de Fiul în provenirea Sa din 
Tatăl. Ci FI Îşi primeşte existența din Tatăl ca iradiere a iubirii Tatălui spre Fiul. Când apar făpturile şi Fiul Se face 
om, această odihnă şi strălucire devine proprie și umanității Lui și celor ce se unesc cu EI”. (nota 55, p. 48) 

181. Tâlcuirea Pr. D. Stăniloae: „Fiul Îl trimite pe Duhul ca Fiu, nu ca Tată, adică imprimând în ei sim- 
țirea de fii, ca Cel ce Îl are ca Fiu de la Tatăl, ca cel ce îi adună pe oameni în Sine ca împreună fii, nemergând 
prin Duhul dincolo de Sine, cum Tatăl nu Se îndreaptă, purcezând pe Duhul, dincolo de Fiul”. (nota 56, p. 48) 

182. Tâlcuirea Pr. D. Stăniloae: „Curge din Tată] prin Fiul, nu înseamnă că provine şi din Fiul ca izvor. Cu 
atât mai puţin că Tatăl şi Fiul sunt un singur izvor. Duhul vine din Tatăl în Fiul, se odihneşte în Fiul, strălucește 
din Fiul (...). Duhul Sfânt întipărește în suflet chipul, fără să rămână EI însuși sufletul omului. (...) El nu iese 
din Fiul mai departe de FI, ci purcezând din Tatăl se mișcă în Fiul”. (nota 11, p. 21) 

«dumnezeirea ca izvor, ca Cel ce se varsă din Tatăl prin Fiul! și sfințește creaţia”. 
(5. CHIRIL AL ALEXANDRIEI, Despre Sfânta Treime, Cuvântul al VI-lea, în PSB, vol. 
10, pp. 237-238) 


Duhul Sfânt de la Tatăl purcede 


„(Duhul) provine din Dumnezeu (ca Dumnezeu), nu prin naştere ca Fiul, ci ca 
„ullare a gurii Sale. Desigur, gura (nu trebuie înțeleasă) ca mădular (al lui Dumnezeu), 
nisi Duhul, ca o suflare ce se risipeşte, ci gura (trebuie înţeleasă) într-un chip vrednic 
e Dumnezeu și Duhul ca fiinţă vie, dătătoare de sfinţenie. În felul acesta se exprimă 
inlimitatea (cu celelalte persoane) şi se păstrează insondabil modul provenienţei 
iale). (Duhul) se mai zice şi Duh al lui Hristos, pentru că este legat fiinţial de EI, 
INI, VASILE CEL MARE, Despre Sfântul Duh, cap. XVIII, în PSB, vol. 12, pp. 60-61) 


„Că noi nu numim pe Duhul Sfânt nici nenăscut, întrucât cunoaștem numai un 
“input Nenăscut şi un singur început al tuturor lucrurilor, Tatăl Domnului nostru lisus 
IIristos; dar nici născut nu-L numim pe Duhul Sfânt, pentru că am învăţat din tradiţia 
„eulinţei că numai Fiul este Cel Unul-Născut; dar am mai învăţat că Duhul adevărului 
ue lu Tatăl purcede și mărturisim că fără să fi fost creat, Duhul e şi El din Dumnezeu”. 
II. VAsILE CEL MARE, Epistole, 125, II, în PSB, vol. 12, p. 306) 


„Duhul cel din Dumnezeu, Care de la Tatăl purcede — adică Cel care iese din gura 
lui, cu să nu socoteşti că Duhul este unul dintre cele din afară şi dintre creaturi, ci 
i urezi că-şi are ipostaza de la Dumnezeu - are în EI toate puterile”, (Sf. VASILE CEL 
Manu, Omilii la Psalmi, Omilia la Psalmul XXXII, IV, în PSB, vol. 17, p. 252) 


„Viind însă Duhul de o fire, Se revarsă din Tatăl ca dintr-un izvor” (Sf. CHIRIL AL 
AI IN ANDRIEI, Despre Sfânta Treime, Cuvântul al VI-lea, în PSB, vol. 40, p. 236) 


„Luci este neîndoielnic că purcede din însăşi firea lui Dumnezeu-Tatăl”, (Sf. CHIRIL 
NI ALIXANDRIEI, Despre Sfânta Treime, Cuvântul al VII-lea, în PSB, vol. 40, p. 301) 


„Vom zice deci, judecând drept, că din Tatăl şi în Tatăl este în mod natural 
Iul, iar din EI şi în EI este şi Duhul Fiului, adică Cel Sfânti%” (Sf. CHIRIL AL 
ÎL SANDRIEI, Comentariu la Evanghelia Sfântului loan, Cartea a IX-a, capitol unic, 
i Dă, vol. 41, p. 875) 


„Luci vorbind de Duhul adevărului, adică de Duhul Său, zice că El purcede de 
mal, Fiindcă, precum este prin fire al Fiului, existând în EI şi prin El, așa este şi 


Ii alcuirea Pr. D. Stăniloae: „Se varsă din Tatăl prin Fiul, dar nu purcede. Se varsă (procheomenon) 

i sliuruieşte creaturii (creaţiei) pentru a se sfinţi”. (nota 346, p. 237) 

IN Ialcuirea Pr, D. Stăniloae: „Iot din Tatăl şi în Tatăl este și Duhul Sfânt, dar Acesta se numeşte și 
Mil Iuliu, ceea ce arată şi mai mult că Fiul nu devine origine, sau un fel de 'Iată al Duhului. Duhul este 
Il i în 'Tatăl, ca Duhul iubirii Lui față de Fiul, îndreptat spre Fiul, ca să ţină şi în Fiul iubirea vie față de 
NI În Intal e iniţiativa iubirii, şi ea se întoarce și de la Fiul ca răspuns. Cuvântul e prima formă de revelare 

Iu îunllurea, ca Viaţă, e a doua formă. Cele două revelări sunt unite, dar deosebite. Duhul reprezintă 

ui «leplină. Suflarea e sfântă, pentru că e comuniune deplină”. (nota 1665, pp. 875-876) 

al Tatălui!%”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a X-a, cap. al II-lea, în PSB, vol. 41, p. 973) 


„Tatăl are din Sine şi în Sine pe Duhul Său, la fel și Fiul are pe Duhul în Sine, deoa- 
rece Duhul este de o ființă cu Tatăl şi purcede din El'%, având în Sine prin fire toate 
cele proprii Tatălui”, (Sf. CHIRIL AL ALEXANDRIEI, Comentariu la Evanghelia Sfântului 
Ioan, Cartea a XII-a, cap. 1, în PSB, vol. 41, pp. 1159-1160) 


„Fără îndoială hotărârile Sinodului Preasfântului Papă (Teodor) au fost criticate 
de cei din capitala imperiului, dar nu în toate capitolele de care aţi scris, ci numai în 
două, dintre care unul se ocupă cu învățătura despre Dumnezeu (cu teologia), când 
spune: Duhul Sfânt purcede şi din Fiul (...). Cel dintâi capitol aduce în acord cu el texte 
ale Părinților romani, dar şi ale lui Chiril din Alexandria din sfânta lucrare a lui despre 
Sfântul loan Evanghelistul. Din acestea i-a arătat pe aceia ca nefăcând pe Fiul cauză 
a Duhului. Căci ei cunosc pe Tatăl ca singura cauză a Fiului şi a Duhului, a Unuia 
prin naștere, şi a celuilalt prin purcedere. Ci (o spun aceasta) ca să arate că Duhul iese 
prin Fiul şi ca prin aceasta să arate unitatea ființei neschimbate a Lor'%”. (Sf. MaxIM 
MĂRTURISITORUL, Epistole, Partea a II-a, Scrieri, 9, în PSB, vol. 81, pp. 251-252) 


„Luaţi Duh Sfânt” (Jozn 20, 22) 


„lar odată înviat din morţi, modelându-şi firea omului ca icoană dumnezeias- 
că, le-a insuflat Duhul Sfânt sfinţilor apostoli ca celor dintâi, zicând: Luaţi Duh Sfânt 
(loan 20, 22). Dar a spus şi dumnezeiescul Pavel: Căci n-aţi luat iarăşi duh de robie spre 
temere, ci aţi luat Duhul înfierii, întru care strigăm: «Avva, Părinte» (Romani 8, 15)'%. 


185. Tâlcuirea Pr. D. Stăniloae: „Sfântul Chiril spune că Duhul este în Fiul şi provine, sau iese prin Fiul, 
dar purcede din Tatăl. Purcezând din Tatăl, Își ia existenţa din Tatăl şi se află în Fiul, prin Care ni se dă, sau ne 
străluceşte. Duhul și Fiul sunt nedespărțiți, dar Amândoi provin din Tatăl. De aceea, Duhul este şi al Fiului, 
Fiul avându-L de la Tatăl. Tocmai faptul că Fiul are pe Duhul de la Tatăl, din Care EI Se naște, şi că Tatăl pur- 
cede pe Duhul ca să fie în Fiul, Î arată pe Fiul şi mai deplin ca fiind de o fiinţă cu Tatăl. Duhul purcede din 
Tatăl ca izvor, şi ne vine din Fiul ca Cel în Care este prin unitatea de ființă, nu ca dintr-o ființă diferită de a 
Duhului” (nota 1825, p. 973) 

186. Tilcuirea Pr. D. Stăniloae: „Este de remarcat că Sfântul Chiril spune despre Tatăl că are pe Duhul 
provenind sau purcezând din Sine, pe când despre Fiul, numai că ÎI are în Sine, deci nu purcede de la El. Dar 
Fiecare are pe Duhul în Sine, deci Îl au Amândoi, trăind în Duhul, în alt fel, unitatea Lor”. (nota 2194, p. 1160) 

187. Tâlcuirea Pr. D. Stăniloae: „Sfântul Maxim arată cum se înţelegea atunci Filiogue de către catolici: 
ca distingându-se în aplicarea purcederii la relaţia între Duhul și Tatăl şi între Duhul şi Fiul. În relaţia dintre 
Duhul şi Fiul expresia nu înseamnă decât identitatea de fiinţă şi un fel de ieşire la arătare (npotevau) a Duhului 
prin Fiul, nu o primire a existenţei Lui din Fiul, cum o primeşte din Tatăl. Catolicii au ajuns la identificarea pro- 
venirii Duhului din Fiul cu provenirea Lui din Tatăl (ca dintr-un singur principiu), pentru că au folosit aceiaşi 
termeni pentru amândouă: procedere şi prodire, ceea ce Părinţii răsăriteni n-au făcut niciodată. Pe baza acestui 
loc teologii catolici de după aceea au dat pe Sf. Maxim în mod greșit ca martor răsăritean aprobativ al învățătu- 
rii lor. În această identificare a termenului procedere cu prodire (ekporeusis şi proienai) cei din Constantinopol 
au văzut o identificare a provenirii Duhului din Fiul cu provenirea Lui din Tatăl. Sfântul Maxim le arată că 
latinii cunosc în procedere două înţelesuri: purcederea Duhului din Tatăl şi ieşirea Lui prin Fiul. Deci ei cred 
ca şi grecii. Numai neobişnuinţa cu limbajul mai expresiv al grecilor îi face să pară că confundă provenirea 
Duhului din Fiul cu provenirea din Tatăl (vezi despre această chestiune: Jean Miguel GARRIGUES, LEsprit qui 
dit Pere, Saint Cenere, 1982, pp. 79-80). E vorba de papa 'leodor. Se poate pune întrebarea: pentru ce Duhul 
iese sau Se arată prin Fiul și nu şi invers? Un răspuns potrivit ar fi, credem: pentru că Duhul pune pe Fiul — prin 
participarea la bucuria Tatălui de EI - într-o lumină maximă. (nota 539, p. 252) 

188. Tâlcuirea Pr. D. Stăniloae: „Am luat Duhul Fiului care a trecut din Hristos ca Dumnezeu în EI 
ca om. E Duhul supremei întimităţi, Duhul iubirii supreme care uneşte pe Fiul cu Tatăl. E Duhul prin care 

Deci în Israil era duh de robie, iar în noi, cei (...) din Biserica neamurilor, e 
Duhul lui Dumnezeu spre înfiere, care ne face casa Lui duhovnicească”. (Sf. CHIRIL AL 
ALEXANDRIEI, Glafire la Facere, Cartea a V-a, 2, în PSB, vol. 39, p. 154) 


„Căci după ce a înviat Hristos din morţi, călcând moartea, și prădând iadul și 
spunând celor din legături: Ieșiți! Și celor din întuneric: Luminaţi-vă! (Isaia 49, 9), a 
înfrumusețat din nou prin Duhul firea omului, ca la începutul neamului, și a zidit-o 
din nou spre sfințenie, suflând Duhul în Sfinții Apostoli şi zicând: Luaţi Duh Sfânt 
(loan 20, 22)1%”. (Sf. CHIRIL AL ALEXANDRIEI, Glafire la a doua Lege, 3, în PSB, vol. 
39, p. 461) 


„Căci s-a scris că a suflat asupra ucenicilor zicând: Luaţi Duh Sfânt (loan 20, 22). 
Deci nu va nega cineva, ci mai degrabă va afirma că Fiul fiind Subiect al bunătăţilor 
naturale ale lui Dumnezeu- Tatăl, în mod fiinţial, în acelaşi mod cum le are şi Tatăl, 
nu-L are pe Duhul dobândit din afară. Căci e greşit, sau, mai mult, e nebunie a cugeta 
astfel. Ci, precum fiecare dintre noi are în sine duhul propriu şi-l răspândeşte din cele 
dinlăuntru în afară, așa e şi Hristos. De aceea a suflat Hristos trupeşte, arătând că, pre- 
cum iese din gura omului suflarea trupească, așa iese şi din ființa dumnezeiască Duhul 
din EI”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea 
a IX-a, capitol unic, în PSB, vol. 41, p. 880) 


„Tatăl este în Fiul şi Fiul în Tatăl. Deci Tatăl nu dă pe Mângâietorul, sau pe Duhul 
Sfânt, în mod deosebit, și Fiul în mod deosebit, ci Duhul Se dăruieşte Sfinților de la 
Tatăl prin Fiul. Pentru aceasta se spune despre Tatăl că e Cel ce dăruiește, şi despre 
Fiul că e Cel prin care Tatăl dăruiește toate. Şi spunându-se despre Fiul că e Cel ce 
dăruieşte, se spune despre Tatăl că e Cel din care Fiul dăruiește toate”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a IX-a, capitol unic, în 
PSB, vol. 41, p. 880) 


Trimiterea Duhului Sfânt în lume de către Fiul 


„În sânul Sfintei Treimi nu există nicio dezbinare, ci ceea ce se numeşte darul 
Duhului Sfânt dobândim prin mijlocirea Fiului și prin lucrarea Tatălui: toate le lucrea- 
ză unul şi același Duh, împărțind fiecăruia deosebit, după cum voiește”. (ORIGEN, Despre 
principii, Cartea I, VII, 3, în PSB, vol. 8, p. 78) 


„Iisus Hristos ieri şi astăzi fiind acelaşi şi rămânând neschimbat în veci același, este 
Cel ce-L dă (pe Duhul Sfânt - n.n.) și Îl primeşte, dându-L ca Cuvântul lui Dumnezeu 
şi primindu-L ca om. Nu e deci Cuvântul ca Cuvânt cel ce Se îmbunătăţeşte; căci le 
avea pe toate şi le are pururea. Ci oamenii cei ce au un început în a primi întru EI şi 
prin El. Deci spunându-se că El Se unge acum, noi suntem cei ce suntem unși întru 
|. Pentru că şi botezându-Se EI, noi suntem cei ce ne botezăm. Toate acestea le face 


IIristos ne face împreună fii cu Sine ai Tatălui ceresc. E extrema frăţietate cu Sine pe care o primim prin Duhul 
lui IHristos” (nota 257, p. 154) 

189. Tâlcuirea Pr. D. Stăniloae: „Se afirmă aici înţelesul mântuirii ca înnoire, ca îndumnezeire a firii 
nvastre prin Duhul ce ne vine din Hristos cel înviat ca om, sau din umanitatea Lui înviată” (nota 794, p. 461) 

Mântuitorul mai vădite, zicând Tatălui: Și Eu slava ce Mi-ai dat-o Mie, le-am dat-o lor, 
ca să fie una, precum Noi una suntem (loan 17, 23). Pentru noi deci a cerut slava și pen- 
tru noi s-a spus că a luat, I s-a hărăzit, a fost preaînălțat, ca şi noi să ne înălțăm întru 
EI, precum S-a şi sfinţit pe Sine pentru noi, ca noi să ne sfințim întru EI. (Sf. ATANASIE 
CEL MARE, Trei cuvinte împotriva arienilor, Cuvântul I, XLVIII, în PSB, vol. 15, p. 215) 


„Dar prin cine şi de la cine trebuie să se dea Duhul, dacă nu prin Fiul, al Căruia şi 
este Duhul? Şi când am putut lua noi Duhul, dacă nu când S-a făcut Cuvântul om?* 
Şi precum arată spusa Apostolului, că nu ne-am fi mântuit și preaînălțat dacă Cel ce 
este chipul lui Dumnezeu n-ar fi luat chip de rob, la fel arată și David că nu ne-am 
fi împărtășit altfel de Duhul și nu ne-am fi sfinţit dacă n-ar fi spus Însuşi Cuvântul, 
Dătătorul Duhului, că Se unge pe Sine pentru noi. Căci sfinţindu-Se întâi trupul întru 
EI şi spunând EI că a luat pentru noi în trupul Său Duhul ca om, noi avem ca urmare 
harul Duhului, primit din plinirea Lui”. (Sf. ATANASIE CEL MARE, Trei cuvinte împotri- 
va arienilor, Cuvântul I, L, în PSB, vol. 15, p. 217) 


„N-a unit vreun înger cu dumnezeirea, nici nu ne-a legat pe noi cu Sine şi cu Tatăl 
prin vreo făptură, ci în Duhul Sfânt!'*!, pe Care Hristos însuşi făgăduindu-L, n-a spus 
că va trimite un înger, ci Duhul adevărului, Care de la Tatăl purcede și din al Său ia şi ne 
dă nouă (Ioan 15, 26; 16, 14)”. (Sf. ATANASIE CEL MARE, Epistola întâi către Serapion, 
Episcopul de Thmuis, împotriva celor care hulesc și spun că Duhul Sfânt este creatură, 
XI, în PSB, vol. 16, p. 36) 


„Şi fiindu-ne dat nouă (căci Domnul a zis: Luaţi Duh Sfânt (loan 20, 22), 
Dumnezeu este în noi. Căci așa a spus loan: De ne iubim unii pe alții, Dumnezeu rămă- 
ne în noi. În aceasta cunoaştem că rămânem în EI şi El în noi, că din Duhul Lui ne-a 
dat nouă (1 loan 4, 12-13)'%”. (Sf. ATANASIE CEL MARE, Epistola întâi către Serapion, 


190. Tâlcuirea Pr. D. Stăniloae: „Duhul e al Fiului. Dar al Fiului în calitatea de primit al Lui de la Tatăl, 
Deci numai Fiul ni-L putea da, făcându-ne asemenea Sieși, primitori ai Duhului cel primit şi de EI de la Tatăl. 
Cu deosebire Fiul ni Se face dătător al Duhului prin faptul că Se face om. Omenescul Lui Îl face, în mod și mai 
accentuat, mijlocitor al Duhului către noi. Dându-Şi-L Sieși ca om, ni-L dă prin aceasta și nouă, celor uniți 
cu El. În Duhul S-a făcut Fiul şi ca om Fiul prea iubit al Tatălui și în Duhul ne facem şi noi fii iubiţi ai Tatălui 
împreună cu Hristos ca om” (nota 133, p. 217) 

191. Tâlcuirea Pr. D. Stăniloae: „Dacă ne-ar fi legat cu Sine, ridicându-ne în vreo creatură, tot în planul 
creat am fi rămas. Aici e greşeala învățăturii catolice despre grația creată. Dumnezeu ne unește cu Sine, ridi- 
cându-ne în Duhul cel necreat. Duhul Sfânt e Persoana dumnezeiască în care se oprește urcuşul nostru. Pentru 
că prin Duhul se opreşte, sau se odihneşte dumnezeirea în Fiul. Dar tocmai de aceea în E] e adusă creațiunea 
la existenţă și în E] se susţine în existenţă şi se desăvârşeşte. A cădea din Duhul e a cădea din Dumnezeu, în 
Care este existenţa inepuizabilă. Prin Cuvântul ne aduce Tatăl la existenţă, ne susține şi ne desăvârșeşte, dar în 
Duhul. Dincolo de Duhul, în afară de Duhul ce Se odihneşte în Fiul nu mai e nimic dumnezeiesc. Aceasta ar fi 
o întindere a lui Dumnezeu în toate ca produse ale esenței Lui. Duhul arată distincţia creaturilor de Dumnezeu, 
dar le și adună în Dumnezeu. Odihnindu-Se Duhul în Fiul, sau oprindu-Se ca mărturie a iubirii Tatălui în Fiul, 
adunaţi în El, suntem adunaţi în Fiul și ne bucurăm de iubirea Fiului față de Tatăl ca niște fii, dar şi de iubirea 
Tatălui ca faţă de fii. În toate se vede că Duhul nu purcede și din Fiul. Aceasta ar duce spre un fel de panteism 
degradaţionist. Suntem adunaţi în Treime, pentru că Treimea Se oprește, prin Duhul, în Fiul, sau Duhul, ve- 
nind din Tatăl peste Fiul, ÎI ţine pe Fiul privind la Tatăl şi pe Tatăl privind la Fiul. Treimea rămâne astfel în Ea 
însăşi”. (nota 23, p. 36) 

192. Tâlcuirea Pr. D. Stăniloae: „Dumnezeu ne iubește pentru că ne dă Duhul Lui, Care Se odihneşte 
ca iubire peste Fiul, odihnindu-ne şi pe noi în Fiul. Tatăl ne iubește pentru că iubește pe Fiul și ne dă Duhul 
Fiului, întărind în noi Duhul de fii. Dumnezeu este în noi prin Duhul, așa cum Tatăl este în Fiul prin Duhul. 
Duhul este suflarea lui Dumnezeu, este atenţia Lui; este atenţia Tatălui spre Fiul și odată cu aceasta spre noi. E 

Episcopul de Thmuis, împotriva celor care hulesc şi spun că Duhul Sfânt este creatură, 
XIX, în PSB, vol. 16, p. 46) 


„Câte Le-am auzit de la Tatăl, acelea le şi grăiesc în lume (loan 8, 26). lar Duhul le 
ia din Fiul. Căci din al Meu va lua şi va vesti vouă (loan 16, 14)!%”. (Sf. ATANASIE CEL 
MARE, Epistola întâi către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XX, în PSB, vol. 16, p. 48) 


„(...) nu dă Duhul cu măsură, după cuvântul lui loan Botezătorul (loan 3, 31):%%, 
(Sf. CHIRIL AL ALEXANDRIEI, Glafire la Levitic, Cartea I, în PSB, vol. 39, p. 380) 


„lar numele de Duhul Sfânt Îl vei da Celui ce se revarsă prin fire din Dumnezeu- 
Tatăl prin Fiul, arătându-ne sub chipul suflării existența Sa'*” (Sf. CHIRIL AL 
ALEXANDRIEI, Despre Sfânta Treime, Cuvântul al II-lea, în PSB, vol. 40, p. 53) 


„Pregătindu-Se Hristos să Se întoarcă la cer, a grăit celor ce credeau în El: Nu vă 
voi lăsa pe voi orfani. Voi veni la voi (loan 14, 18); şi: lată Eu cu voi sunt în toate zilele, 
pănă la sfârșitul veacului (Matei 28, 20). Şi ne-a trimis din cer pe Mângâietorul, prin 
care şi în care este cu noi şi locuieşte în noi, nevărsând în noi un Duh străin, ci Duhul 
propriu al ființei Lui și al celei a Tatălui”, (Sf. CHIRIL AL ALEXANDRIEI, Despre Sfânta 
lreime, Cuvântul al VII-lea, în PSB, vol. 40, p. 286) 


„Le făgăduieşte (Hristos ucenicilor — n.n.) să li Se dea pe Sine altfel, prin Duhul 
Adevărului, adică al Său'*, pe care Îl numește Mângâietorul. Căci nu este de înţeles 
Duhul ca străin de ființa Unuia-Născutului, ci EI iese în chip natural din ea, nefiind 


atenţie şi odihnă. Nu te odihneşti decât în celălalt pe care-l iubeşti. Odihnindu-Se Tatăl în Fiul prin Duhul, Se 
uulihueşte şi în noi. Dar ne face și pe noi să ne odihnim în EI prin Duhul, împreună cu Fiul. Odihna o găseşti în 
altul când ai dragoste față de el. Dar nu te odihnești deplin în celălalt, dacă nu te bucuri de el împreună cu altul. 
Altreilea te asigură deplin că celălalt te poate odihni. Te odihneşti deplin în celălalt când te bucuri împreună 
„ui altul de EI prin iubire”. (nota 49, p. 46) 

193. Tâlcuirea Pr. D. Stăniloae: „Duhul ia ale Fiului ca să le dea celor pe care vrea 'Tatăl să-i facă fii. Deci 
Dubul ia de la Fiul ca de la Fiul, nu ca de la Tatăl, dar ia de la Fiul din voința Tatălui. De aceea nu se trimite 
Duhul făpturilor direct de către Tatăl, ci prin Fiul”. (nota 57a, p. 48) 

194. Tâlcuirea Pr. D. Stăniloae: „Omul care comunică Duhul altuia, îl comunică cu măsură, atâta cât 
jale primi și el datorită limitărilor lui. Dumnezeu însă Îl dă fără măsură, pentru că ÎI are din Sine, sau pur- 
„ul din Sine în mod nemărginit, sau și prin Duhul lucrează Dumnezeu în interiorul oamenilor, sau asupra 
puli ii, simțirii şi voinţei lor. Dar numai dintr-un Dumnezeu transcendent lumii, neprovenit din lume, poate 
iulia pe om peste robia lumii, a patimilor ce-l alipesc la ea. Iar aceasta n-o poate face decât un Duh care în- 
Ile persoana în comuniune, deci trebuie să fie și El Persoană, trăitoarea supremei comuniuni, sau condiţia 
ptemei comuniuni ca Persoane în care Doimea de persoane e depășită”. (nota 680, p. 380) 

195. Tâlcuirea Pr. D. Stăniloae: „Nu e vorba aici de purcederea din Tatăl prin Fiul în existenţa veşnică a 
houanelor Sfintei Treimi, ci de trimiterea Lui de la Tatăl prin Fiul întrupat oamenilor. Aceasta se vede și din 
siulurile următoare, în care se afirmă că Fiecare își are proprietatea Lui personală neamestecată cu a Altuia: 
lulal naşte pe Fiul şi purcede pe Duhul Sfânt, Fiul Se naşte din Tatăl şi Duhul purcede din Tatăl. În orice caz, 
si vursarea Duhului din Tatăl prin Fiul nu poate fi înțeleasă ca purcederea Duhului din Tatăl și Fiul, ca dintr-un 
"ur principiu, cum se afirmă în teologia catolică. Tatăl și Fiul nu Se topesc într-un singur izvor al Duhului”. 
Vila h9, p. 53) 

196. Tâlcuirea Pr. D. Stăniloae: „Hristos, dându-ne Duhul Său, ca Duhul Adevărului, împreună cu El Se 
“Ii ju Sine. Duhul e nedespărțit de Fiul, de Adevărul, și viceversa. Nu poate fi primit Adevărul fără a primi 
Iulia Lui, În iubire sunt totdeauna cel puţin doi. Primind iubirea Adevărului, primesc Adevărul, şi vicever- 
si (uota 1855, p. 988) 

Mântuitorul mai vădite, zicând Tatălui: Și Eu slava ce Mi-ai dat-o Mie, le-am dat-o lor, 
ca să fie una, precum Noi una suntem (loan 17, 23). Pentru noi deci a cerut slava şi pen- 
tru noi s-a spus că a luat, 1 s-a hărăzit, a fost preaînălțat, ca şi noi să ne înălțăm întru 
EI, precum S-a şi sfinţit pe Sine pentru noi, ca noi să ne sfințim întru EI (Sf. ATANASIE 
CEL MARE, Trei cuvinte împotriva arienilor, Cuvântul I, XLVIII, în PSB, vol. 15, p. 215) 


„Dar prin cine şi de la cine trebuie să se dea Duhul, dacă nu prin Fiul, al Căruia şi 
este Duhul? Şi când am putut lua noi Duhul, dacă nu când S-a făcut Cuvântul om?!% 
Și precum arată spusa Apostolului, că nu ne-am fi mântuit şi preaînălțat dacă Cel ce 
este chipul lui Dumnezeu n-ar fi luat chip de rob, la fel arată şi David că nu ne-am 
fi împărtăşit altfel de Duhul şi nu ne-am fi sfințit dacă n-ar fi spus Însuşi Cuvântul, 
Dătătorul Duhului, că Se unge pe Sine pentru noi. Căci sfinţindu-Se întâi trupul întru 
EI şi spunând EI că a luat pentru noi în trupul Său Duhul ca om, noi avem ca urmare 
harul Duhului, primit din plinirea Lui”. (Sf. ATANASIE CEL MARE, Trei cuvinte împotri- 
va arienilor, Cuvântul |, L, în PSB, vol. 15, p. 217) 


„N-a unit vreun înger cu dumnezeirea, nici nu ne-a legat pe noi cu Sine și cu Tatăl 
prin vreo făptură, ci în Duhul Sfânt!”, pe Care Hristos însuși făgăduindu-L, n-a spus 
că va trimite un înger, ci Duhul adevărului, Care de la Tatăl purcede și din al Său ia şi ne 
dă nouă (loan 15, 26; 16, 14)”. (Sf. ATANASIE CEL MARE, Epistola întâi către Serapion, 
Episcopul de Thmuis, împotriva celor care hulesc și spun că Duhul Sfânt este creatură, 
XI, în PSB, vol. 16, p. 36) 


„Şi fiindu-ne dat nouă (căci Domnul a zis: Luaţi Duh Sfânt (loan 20, 22), 
Dumnezeu este în noi. Căci așa a spus loan: De ne iubim unii pe alții, Dumnezeu rămâ- 
ne în noi. În aceasta cunoaştem că rămânem în El şi El în noi, că din Duhul Lui ne-a 
dat nouă (1 loan 4, 12-13)%. (Sf. ATANASIE CEL MARE, Epistola întâi către Serapion, 


190. Tâlcuirea Pr. D. Stăniloae: „Duhul e al Fiului. Dar al Fiului în calitatea de primit al Lui de la Tatăl, 
Deci numai Fiul ni-L putea da, făcându-ne asemenea Sieși, primitori ai Duhului cel primit şi de E] de la Tatăl. 
Cu deosebire Fiul ni Se face dătător al Duhului prin faptul că Se face om. Omenescul Lui Îl face, în mod și mai 
accentuat, mijlocitor al Duhului către noi. Dându-Și-L Sieși ca om, ni-L dă prin aceasta și nouă, celor uniți 
cu El. În Duhul S-a făcut Fiul și ca om Fiul prea iubit al Tatălui și în Duhul ne facem şi noi fii iubiţi ai Tatălui 
împreună cu Hristos ca om”. (nota 133, p. 217) 

191. 'Tâlcuirea Pr. D. Stăniloae: „Dacă ne-ar fi legat cu Sine, ridicându-ne în vreo creatură, tot în planul 
creat am fi rămas. Aici e greşeala învățăturii catolice despre grația creată. Dumnezeu ne uneşte cu Sine, ridi- 
cându-ne în Duhul cel necreat. Duhul Sfânt e Persoana dumnezeiască în care se opreşte urcuşul nostru. Pentru 
că prin Duhul se opreşte, sau se odihneşte dumnezeirea în Fiul. Dar tocmai de aceea în E e adusă creațiunea 
la existență și în El se susţine în existenţă și se desăvârșește. A cădea din Duhul e a cădea din Dumnezeu, în 
Care este existența inepuizabilă. Prin Cuvântul ne aduce Tatăl la existenţă, ne susţine și ne desăvârşeşte, dar în 
Duhul. Dincolo de Duhul, în afară de Duhul ce Se odihneşte în Fiul nu mai e nimic dumnezeiesc, Aceasta ar fi 
o întindere a lui Dumnezeu în toate ca produse ale esenței Lui. Duhul arată distincția creaturilor de Dumnezeu, 
dar le și adună în Dumnezeu. Odihnindu-Se Duhul în Fiul, sau oprindu-Se ca mărturie a iubirii Tatălui în Fiul, 
adunaţi în EI, suntem adunaţi în Fiul şi ne bucurăm de iubirea Fiului față de Tatăl ca nişte fii, dar şi de iubirea 
Tatălui ca faţă de fii. În toate se vede că Duhul nu purcede şi din Fiul. Aceasta ar duce spre un fel de panteism 
degradaţionist. Suntem adunaţi în Treime, pentru că Treimea Se opreşte, prin Duhul, în Fiul, sau Duhul, ve- 
nind din Tatăl peste Fiul, Îl ţine pe Fiul privind la Tatăl şi pe Tatăl privind la Fiul. Treimea rămâne astfel în Ea 
însăşi”. (nota 23, p. 36) 

192. Tâlcuirea Pr. D. Stăniloae: „Dumnezeu ne iubeşte pentru că ne dă Duhul Lui, Care Se odihneşte 
ca iubire peste Fiul, odihnindu-ne şi pe noi în Fiul. Tatăl ne iubeşte pentru că iubeşte pe Fiul și ne dă Duhul 
Fiului, întărind în noi Duhul de fii. Dumnezeu este în noi prin Duhul, aşa cum Tatăl este în Fiul prin Duhul. 
Duhul este suflarea lui Dumnezeu, este atenţia Lui; este atenția Tatălui spre Fiul și odată cu aceasta spre noi. E 

Episcopul de Thmuis, împotriva celor care hulesc şi spun că Duhul Sfânt este creatură, 
XIX, în PSB, vol. 16, p. 46) 


„Câte Le-am auzit de la Tatăl, acelea le şi grăiesc în lume (Ioan 8, 26). lar Duhul le 
ia din Fiul. Căci din al Meu va lua și va vesti vouă (loan 16, 14)!%” (Sf. ATANASIE CEL 
MARE, Epistola întâi către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XX, în PSB, vol. 16, p. 48) 


»(...) nu dă Duhul cu măsură, după cuvântul lui loan Botezătorul (Ioan 3, 31)'%”. 
(Sf. CRIRIL AL ALEXANDRIEI, Glafire la Levitic, Cartea I, în PSB, vol. 39, p. 380) 


„Iar numele de Duhul Sfânt Îl vei da Celui ce se revarsă prin fire din Dumnezeu- 
Tatăl prin Fiul, arătându-ne sub chipul suflării existența Sa!%”, (Sf. CHIRIL AL 
ALEXANDRIEI, Despre Sfânta Treime, Cuvântul al II-lea, în PSB, vol. 40, p. 53) 


„Pregătindu-Se Hristos să Se întoarcă la cer, a grăit celor ce credeau în El: Nu vă 
voi lăsa pe voi orfani. Voi veni la voi (loan 14, 18); şi: Iată Eu cu voi sunt în toate zilele, 
până la sfârşitul veacului (Matei 28, 20). Şi ne-a trimis din cer pe Mângâietorul, prin 
care și în care este cu noi și locuiește în noi, nevărsând în noi un Duh străin, ci Duhul 
propriu al ființei Lui şi al celei a Tatălui”. (Sf. CHIRIL AL ALEXANDRIEI, Despre Sfânta 
lreime, Cuvântul al VII-lea, în PSB, vol. 40, p. 286) 


„Le făgăduieşte (Hristos ucenicilor - n.n.) să li Se dea pe Sine altfel, prin Duhul 
Adevărului, adică al Său'*%, pe care Îl numește Mângâietorul. Căci nu este de înțeles 
Duhul ca străin de ființa Unuia-Născutului, ci EI iese în chip natural din ea, nefiind 


ulenţie şi odihnă. Nu te odihnești decât în celălalt pe care-l iubești. Odihnindu-Se Tatăl în Fiul prin Duhul, Se 
udlihneșşte şi în noi. Dar ne face şi pe noi să ne odihnim în EI prin Duhul, împreună cu Fiul. Odihna o găseşti în 
iul când ai dragoste față de el. Dar nu te odihnești deplin în celălalt, dacă nu te bucuri de el împreună cu altul. 
AI Iveilea te asigură deplin că celălalt te poate odihni. le odihnești deplin în celălalt când te bucuri împreună 
“i altul de EI prin iubire”. (nota 49, p. 46) 

193. Tâlcuirea Pr. D. Stăniloae: „Duhul ia ale Fiului ca să le dea celor pe care vrea Tatăl să-i facă fii. Deci 
Iuhul ia de la Fiul ca de la Fiul, nu ca de la Tatăl, dar ia de la Fiul din voinţa Tatălui. De aceea nu se trimite 
Iouhul făpturilor direct de către Tatăl, ci prin Fiul”. (nota 57a, p. 48) 

194. Tâlcuirea Pr. D. Stăniloae: „Omul care comunică Duhul altuia, îl comunică cu măsură, atâta cât 
pate primi şi el datorită limitărilor lui. Dumnezeu însă Îl dă fără măsură, pentru că Îl are din Sine, sau pur- 
„le din Sine în mod nemărginit, sau şi prin Duhul lucrează Dumnezeu în interiorul oamenilor, sau asupra 
puulirii, simţirii şi voinței lor. Dar numai dintr-un Dumnezeu transcendent lumii, neprovenit din lume, poate 
iuli pe om peste robia lumii, a patimilor ce-l alipesc la ea. Iar aceasta n-o poate face decât un Duh care în- 
lite persoana în comuniune, deci trebuie să fie şi El Persoană, trăitoarea supremei comuniuni, sau condiţia 
“unei comuniuni ca Persoane în care Doimea de persoane e depăşită”. (nota 680, p. 380) 

195. 'Tâlcuirea Pr. D. Stăniloae: „Nu e vorba aici de purcederea din Tatăl prin Fiul în existența veşnică a 
Iuoanelor Sfintei Treimi, ci de trimiterea Lui de la Tatăl prin Fiul întrupat oamenilor. Aceasta se vede şi din 
Iimlurile următoare, în care se afirmă că Fiecare îşi are proprietatea Lui personală neamestecală cu a Altuia: 
lutul naşte pe Fiul și purcede pe Duhul Sfânt, Fiul Se naşte din Tatăl şi Duhul purcede din Tatăl. În orice caz, 
si vrsurea Duhului din Tatăl prin Fiul nu poate fi înţeleasă ca purcederea Duhului din Tatăl şi Fiul, ca dintr-un 
vit principiu, cum se afirmă în teologia catolică. Tatăl și Fiul nu Se topesc într-un singur izvor al Duhului”, 
Iata 59, p. 53) 

|Yo. 'lâlcuirea Pr. D. Stăniloae: „Hristos, dându-ne Duhul Său, ca Duhul Adevărului, împreună cu El Se 
“Ii pe Sine. Duhul e nedespărțit de Fiul, de Adevărul, și viceversa. Nu poate fi primit Adevărul fără a primi 
lulirea lui. În iubire sunt totdeauna cel puţin doi. Primind iubirea Adevărului, primesc Adevărul, şi vicever- 
su Inolu 1855, p.988) 

altceva decât Fiul, cât privește identitatea firii, deşi se cugetă ca subsistând în mod pro- 
priu!”. Deci Duhul Adevărului, zice, ne va călăuzi la toată cunoștința Adevărului'*”. 
(Sf. CHIRIL AL ALEXANDRIEI, Comentariu la Evanghelia Sfântului loan, cartea a X-a, 
capitolul al II-lea, în PSB, vol. 41, p. 989) 


Creaţia adusă „dintru neființă la ființă” de Sfânta Treime 


„Scriptura spune că toate s-au făcut în EI și prin El. Despre aceasta ne încredin- 
țează zicând: El a zis și s-au făcut; El a poruncit şi s-au zidit (Psalmii 32, 9). Tot despre 
aceasta ne asigură și marele Moise la începutul cărţii despre facerea lumii, zicând: Și 
a zis Dumnezeu: Să facem pe om după chipul și asemănarea Noastră (Facerea 1, 26). 
Iar despre facerea cerului și a pământului și a tuturor, Tatăl a zis către Fiul: Să se facă 
cerul și să-şi adune apele, să se arate uscatul; și pământul să scoată iarbă și toată vietatea 
(Facerea 1, 6, 9, 12, 20). 

Din aceste cuvinte ar putea cineva să mustre pe iudei ca neînţelegând cu adevărat 
Scriptura. Căci ar putea întreba: Cu cine vorbea Dumnezeu ca să dea poruncă? Dacă 
poruncea şi vorbea celor ce se creau de către EI, vorbirea ar fi fost de prisos. Căci acelea 
încă nu erau, ci urmau să fie. Dar nimenea nu vorbeşte celui ce încă nu este, nici nu 
poruncește şi spune să se facă celui ce încă nu a fost făcut. Iar dacă Dumnezeu porun- 
cea celor ce vor fi, trebuia să zică: Fă-te, cerule, și fă-te, pământule, și ieşi, verdeață; şi 
fă-te, omule! Dar EI n-a făcut aceasta, ci a poruncit, zicând: Să facem om; şi să scoată 
verdeața. Din acestea se vede că Dumnezeu a vorbit despre acestea cuiva apropiat. 
Deci e necesar să înțelegem prin aceasta pe cineva, căruia vorbindu-i s-au făcut toate. 
Dar cine ar fi Acesta, dacă nu Cuvântul Lui? Căci cui ar putea spune cineva că vorbeşte 
Dumnezeu, dacă nu Cuvântului Său? Sau Cine era împreună cu El când făcea toată 
ființa creată, dacă nu Înţelepciunea Lui, care zice: Când făcea cerul și pământul, eram 
împreună cu El (Pildele lui Solomon 8, 27). (St. ATANASIE CEL MARE, Cuvânt împotri- 
va elinilor, XLVI, în PSB, vol. 15, pp. 83-84) 


„Și a făcut Dumnezeu pe om (Facerea 1, 27). 

Scriptura nu spune: Au făcut. A evitat aici pluralul persoanelor. Instruind pe iudei 
prin primele cuvinte'*, iar prin ultimele” excluzând păgânismul, Scriptura revine cu 
tărie la monadă, ca să înţelegi pe Fiul împreună cu Tatăl şi să fugi de primejdia poli- 
teismului”. (Sf. VAsILE CEL MARE, Omilii la Hexaemeron, omilia a IX-a, VI, în PSB, 
vol. 17, p. 180) 


Sălășluirea Sfintei Treimi în noi 


„Căci după cum atunci când prinzi una din marginile unui stejar, automat tragi 
şi pe cealaltă, tot așa când tragi Duh (...) prin El tragi în același timp şi pe Fiul, și 


197. Tâlcuirea Pr. D. Stăniloae: „Duhul este în Fiul, dar nu sunt identici ca ipostas, ci sunt identici în 
fiinţă. Tot ce-mi comunică Duhul este al Fiului, și invers”. (nota 1856, p. 989) 

198. Tâlcuirea Pr. D. Stăniloae: „O persoană se cunoaşte prin alta atunci când ele sunt unite desăvârșit 
prin fiinţă şi iubire. Se cunoaşte atât ca şi conţinut, cât și ca subiect deosebit, dar strâns unit prin iubirea cu 
persoana care vorbeşte”. (nota 1857, p. 989) 

199. Nota Pr. D. Fecioru: „Prin: Să facem pe om după chipul Nostru”. (nota 29, p. 180) 

200. Nota Pr. D. Fecioru: „Prin: Și a făcut Dumnezeu pe om”. (nota 30, p. 180) 

pe Tatăl. Dacă înţelegi cu adevărat pe Fiul, Îl vei vedea din amândouă părţile, EL va 
aduce, pe de-o parte, pe Tatăl şi din cealaltă pe Duhul Său propriu. Într-adevăr, Cel 
care e mereu în Tatăl, Acela nu va putea fi rupt de Tatăl și nu va fi niciodată despăr- 
țit de Duhul Său, Care lucrează totul în toți. Și tot aşa, dacă primeşti pe Tatăl, prin 
puterea Lui primești în același timp și pe Fiul şi pe Duhul, pentru că nu-i cu putință 
în niciun fel să-ți închipui o întrerupere sau o împărţire în așa fel încât Fiul să fie 
cugetat fără Tatăl sau ca Duhul să fie despărțit de Fiul, ci concepi în acelaşi timp în Ei 
o comunitate şi o deosebire negrăită şi cumva neînțeleasă, fără ca deosebirea iposta- 
surilor să rupă continuitatea fiinţei, fără ca această comunitate de substanţă să elimine 
particularitatea semnelor distinctive”. (Sf. VAsiLe CEL MARE, Epistole, 38, IV, în PSB, 
vol. 12, pp. 181-182) 


„Căci fiind Duhul în popor, Dumnezeu însuși era cu ei prin Fiul în Duhul?0. 
(Sf. ATANASIE CEL MARE, Epistola întâi către Serapion, Episcopul de Thmuis, împotriva 
celor care hulesc și spun că Duhul Sfânt este creatură, XII, în PSB, vol. 16, p. 37) 


„Tatăl fiind izvorul, iar Fiul numindu-Se râul, se spune de noi că bem Duhul. Căci 
s-a scris că noi toți dintr-un Duh ne-am adăpat (1 Corinteni 12, 13). lar adăpându-ne 
din Duhul, bem pe Hristos. Căci au băut din băutura duhovnicească ce avea să vină. 
lar piatra era Hristos (1 Corinteni 10, 4). Şi iarăşi, Hristos fiind Fiul adevărat, noi pri- 
mind pe Duhul, suntem făcuţi fii”. (Sf. ATANASIE CEL MARE, Epistola întâi către 
Serapion, Episcopul de Thmuis, împotriva celor care hulesc şi spun că Duhul Sfânt este 
creatură, XIX, în PSB, vol. 16, pp. 44-45) 


201. Tâlcuirea Pr. D. Stăniloae: „Tată! fiind prin Fiul în Duhul, find noi în Duhul, suntem prin Fiul în 
Tatăl însuşi. Duhul purcede din Tatăl în Fiul, nu trece de Fiul. Deci aflându-ne noi în Duhul, nu suntem mai 
jus de Fiul, ci în Fiul în care este Duhul și prin Fiul suntem legaţi de Tatăl ca fii. Dragostea Tatălui care se odih- 
neşte prin mărturia Duhului Sfânt în Fiul, se odihnește și în noi. Suntem ridicaţi astfel în afecțiunea Tatălui. 
lotul e adunat după har în Sfânta Treime. Tatăl ne trimite prin Fiul pe Duhul, ca adunându-ne în Duhul să 
lim conduși în Fiul și prin Fiul în Tatăl. Căci Fiul e în relaţie filială cu Tatăl. Prin Fiul Se trimite Duhul filiaţiei 
tapturilor. Prin Fiul ni Se trimite Duhul pentru că Se află în Fiul venind din Tatăl. Mai ales ni se dă prin Fiul 
intrupat, intrat în legătură cu noi prin firea Sa omenească. Dar ne este dat de Fiul ca să ne adune în Sine, odată 
ve Duhul este în Sine. Este o mișcare a Duhului de la Tatăl prin Fiul spre noi și de la noi prin Duhul în Fiul şi 
prin EI spre Tatăl. 'Treimea Se mișcă în Sine în felul acesta și face și cu noi la fel. Când ni se spune că Tatăl con- 
duce pe oameni prin Fiul în Duhul, sau prin Duhul în Fiul, se arată că Duhul nu e un lăcaș despărțit de Fiul, 
„au nu e ultimul în care ne conduce Tatăl, ci Fiul e ultimul lăcaș în care suntem readunaţi, dar în acest ultim 
licaş Se odihnește Duhul”. (nota 26, pp. 37-38) 

202. Tâlcuirea Pr. D. Stăniloae: „Duhul e apa vie a Fiului, pusă la dispoziţia noastră ca să ne facă vii prin 
„omuniunea cu Sfânta Treime și între noi”. (nota 47, p. 45) 

203. Tâlcuirea Pr. D. Stăniloae: „Aceasta arată cât de mult este unit Duhul cu Fiul. Nu poate fi primit Fiul 
decât prin Duhul. Nu putem avea pe Duhul decât unindu-ne cu Fiul. Duhul este în Fiul, sau Fiul în Duhul. 
Duhul nu vine în noi singur, de Sine şi pentru Sine, ci ca să ne câştige dragostea pentru Fiul şi Tatăl. Bând 
Duhul ca pe o apă, o bem din râul Fiului și din izvorul Tatălui. Fiul ne adună prin Duhul în Sine ca Fiu, sau 
Duhul Sfânt ne imprimă calitatea de fii, făcându-ne să ne simţim fii ai Tatălui împreună cu Fiul, sau ca Fiul. 
Daci Duhul ar purcede și de la Fiul, Acesta n-ar mai avea pe Duhul în Sine ca Fiu, ci ca Tată, și ni l-ar da ca 
Duh de Tată; sau primind pe Duhul în noi nu ar mai imprima în noi calitatea de Fiu, așa cum primind pe Fiul 
ut ne imprimă calitatea de "Tată. S-ar imprima în noi calitatea Duhului deosebită de filiație; Duhul ar veni în 
ui pentru Sine, Poate de aceea s-a dezvoltat în Occident fie un hristomonism neduhovnicesc, fie un entu- 

iu al trăirii Duhului fără Hristos, un entuziasm harismatic pur sentimental, lipsit de filiaţie și de interes 
pentru cunoaşterea mistică a lui Dumnezeu cel în Treime. Fiul vrea să ne bucure dăruindu-ne pe Duhul, și 
Duhul imprimă în noi pe Fiul. Aceasta e urmarea faptului că Duhul e în Fiul. Fiind ridicaţi în Duhul, suntem 
uiţi în El cu Fiul în dragostea față de Tatăl, având lucrătoare în noi iubirea Tatălui faţă de Fiul. Totul e spre 


Ru) 


inlurea noastră” (nota 48, p. 45) 

„Iar dacă ar încerca cineva să întrebe cum sunt acestea: cum Duhul fiind în noi, se 
spune că Fiul este în noi, iar că Fiul fiind în noi, se spune că Tatăl este în noi, sau cum 
fiind peste tot Treime, Treimea e înțeleasă în Unul, sau cum Unul fiind în noi, se zice 
că Treimea este în noi, să despartă întâi strălucirea de lumină, sau înțelepciunea de 
înțelept, sau să spună cum sunt acestea. Iar dacă nu poate aceasta, cu atât mai mult e 
o îndrăzneală a celor nebuni să iscodească acestea despre Dumnezeu. Căci dumnezei- 
rea nu se predă, cum s-a spus, prin dovedirea raționamentelor, ci prin credinţă şi prin 
cugetare binecredincioasă unită cu evlavia”. (Sf. ATANASIE CEL MARE, Epistola întâi 
către Serapion, Episcopul de Thmuis, împotriva celor care hulesc și spun că Duhul Sfânt 
este creatură, XX, în PSB, vol. 16, p. 47) 


„Căci e nedespărţit Duhul de Cuvântul. (...) Iar Hristos fiind în noi, este și Tatăl. 
(Sf. ATANASIE CEL MARE, Epistola întâi către Serapion, Episcopul de Ihmuis, împotriva 
celor care hulesc și spun că Duhul Sfânt este creatură, XXXI, în PSB, vol. 16, p. 63) 


„Căci, sălășluindu-Se în noi Mântuitorul nostru lisus Hristos prin Sfântul Duh, va 
fi împreună cu El numaidecât și Cel ce L-a născut pe El. Căci Duhul lui Hristos este și 
Duhul Tatălui. De fapt dumnezeiescul Pavel când zice că Duhul e propriu Tatălui, când 
că e Duhul Fiului, necontrazicându-se în cuvintele sale, ci exprimând adevărul prin 
amândouă?%. Căci așa este Duhul prin fire”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a X-a, Introducere, în PSB, vol. 41, p. 898) 


„Izbăvitorule, să ne priveşti 

Ca-mpreunând cei Trei ce vin 

Pe robii tăi să îi uneşti 

În veacul vecilor. Amin” (Sf. AMBROZIE AL MILANULUI, Imnuri, Imnul al VIII-lea 
„Ale Mântuitorului veşnice daruri”, în PSB, vol. 53, p. 354) 


204. Tâlcuirea Pr. D. Stăniloae: „Dacă și tatăl creat este totdeauna cu gândul sau cu sufletul său acolo un- 
de este fiul lui, cum n-ar fi Tatăl ceresc, Care e unit prin iubire desăvârșită cu Fiul, acolo unde este Fiul Său?” 
(nota 1709, p. 898) 

205. Tâlcuirea Pr. D. Stăniloae: „Unde e Duhul este atât Fiul, cât și Tatăl. Căci sunt uniţi în unda iubirii 
care se mișcă între Amândoi, pornind din Tatăl spre Fiul şi întorcându-se din Fiul spre Tatăl. De aceea și noi 
trăim în Duhul iubirea Fiului față de Tatăl, iubirea noastră față de Fiul ca Frate al nostru, iubirea Tatălui faţă de 
Fiul și iubirea noastră faţă de Tatăl prin iubirea faţă de Fiul”. (nota 1710, pp. 898-899) 


DUMNEZEU TATĂL 25 


„Lumea e învinuită că nu știe pe Tatăl, adică pe Dumnezeu adevărat şi prin fire”, 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a XI-a, 
12, în PSB, vol. 41, p. 1069) 


„Fiul a arătat numele Tatălui (Joan 17, 6 - n.n.) aducându-ne la cunoaşterea şi la 
vederea sigură că nu e numai Dumnezeu (fiindcă s-a propovăduit aceasta şi înainte de 
venirea lui Hristos, prin Scriptura de Dumnezeu insuflată), ci că, pe lângă faptul că e 
Dumnezeu cu adevărat, este și Tată, nu printr-un nume mincinos, ci având în Sine şi 
din Sine pe Cel Născut al Său, împreună veșnic cu firea, fiindcă nu L-a născut în timp 
pe Creatorul veacurilor. De aceea, numele de Tată Îi este mai propriu lui Dumnezeu, 
decât cel de Dumnezeu. Căci numele de Dumnezeu indică demnitatea, pe când cel 
de Tată, proprietatea ființială. Spunând cineva Dumnezeu, arată pe Domnul tuturor, 
iar numindu-L Tată, exprimă proprietatea: arată că a născut?%. Numele de Tată, care e 
mai propriu şi mai adevărat, I-l acordă lui Dumnezeu şi Fiul însuşi, Care nu zice: Eu 
şi Dumnezeu, ci Eu și Tatăl una suntem (loan 10, 30), iar altă dată zice despre Sine: 
Pe EI L-a pecetluit Dumnezeu- Tatăl (loan 6, 27). Dar şi când a poruncit ucenicilor Săi 
să boteze toate neamurile, nu le-a spus să facă aceasta în numele lui Dumnezeu, ci a 
lepgiuit pe față să se facă în numele Tatălui şi al Fiului și al Sfântului Duh (Matei 28, 19). 
(SE. CHIRIL AL ALEXANDRIEI, Comentariu la Evanghelia Sfântului loan, Cartea a XI-a, 
cap. 7, în PSB, vol. 41, pp. 1023-1024) 


206. Ortodoxia nu desparte niciodată Persoanele Sfintei Treimi, adică pe 'Tatăl de Fiul şi de Duhul Sfânt, 
vaci Ele nu sunt una lângă alta, ci una într-alta, se conţin și se dăruiesc reciproc. Sfinţii Părinţi nu au scris vreun 
Itat sau vreo operă specială despre Dumnezeu Tatăl și nici nu aflăm în vreuna din lucrările lor învățătura 
„oinpletă despre acest subiect. În Mărturisirea credinței ortodoxe, Sfântul Grigorie Palama prezintă succint 
iiviţătura ortodoxă despre Dumnezeu Tatăl, spunând: Tată] este fără de început, nu doar fiindcă este veșnic, ci 
vi pentru că nu are în niciun chip vreo cauză: EI singur este cauza și rădăcina şi izvorul Dumnezeirii contemplate 
in iul şi în Sfântul Duh; EL singur este cauza primă celor ce s-au făcut: El este nu numai Ziditor, ci este și singur 
lulu al unicului Fiu şi Purcezător al unicului Duh Sfânt; EL este veșnic și din veșnicie este Tată și din veşnicie este 
“pur 'lată și Purcezător; este mai mare decât Fiul și decât Duhul, dar numai ca principiu fundamental; în toate 
„vlelulte este egal cu ei și toți se bucură de aceeași cinstire (PG CLI, 763)” (n.n.) 

207. Tâlcuirea Pr. D. Stăniloae: „Un Dumnezeu care nu e Tată nu e Dumnezeu adevărat şi prin fire, căci 
“uni Dumnezeu lipsit de iubire. Şi un Dumnezeu lipsit de iubire prin fire nu poate fi Dumnezeu adevărat”. 
iuli 2017, p. 1069) 

208. Tâlcuirea Pr. D. Stăniloae: „Un Dumnezeu care n-ar fi născut un Fiu, care n-ar fi Tată, ar fi un Dumnezeu 
lijuut dle iubire, de comuniune. lar dacă ar fi șilit să facă ceva, n-ar fi atotputernic, n-ar fi liber. Dacă n-ar exista un 
lulu ceresc, n-ar exista nici taţi pământeşti, care reprezintă tot ce e mai înalt între oameni. Un Dumnezeu care n-ar 
Ii Lala ar fi o esenţă panteistă, n-ar indica proprietatea Lui de Dumnezeu liber şi iubitor, de adevărat Dumnezeu” 
Imuta 1927, p. 1023) 


DUMNEZEU FIUL 


Numele „„Lisus”20% 


„Numele Iisus nu este un nume elinesc, ci ebraic, care tâlcuit în limba grea- 
că înseamnă Sotir, adică Mântuitor; și se numeşte Mântuitor, pentru că a mântuit 
pe poporul Său”. (Sf. IoAN GURĂ DE AUR, Omilii la Matei, omilia a II-a, II, în PSB, 
vol 233p-30) 


„Numele de lisus și de Mântuitor erau foarte cunoscute la iudei. Şi pentru că fap- 
tele viitoare ale Domnului lisus aveau să fie neobișnuite, de aceea numele acesta a fost 
purtat şi de altul, de lisus al lui Navi, preînchipuire a Domnului lisus, ca de la început 
să se înlăture orice tulburare ce ar fi putut fi provocată de un nume nou. În Scriptură 
se spune că lisus al lui Navi, urmând lui Moise, a dus pe poporul iudeu în pământul 
făgăduinţei. Aceasta e preînchipuire. Iată acum şi faptul! lisus al lui Navi a dus poporul 
iudeu în pământul făgăduinței; Domnul isus a dus pe poporul Său în cer şi la bunătă- 
țile cele cerești. lisus al lui Navi, după moartea lui Moise, Domnul lisus, după încetarea 
legii. Acela, conducător de popor, acesta, împărat. 

Dar ca nu cumva când auzi numele lisus să te rătăcești din pricina acestui nume, 
evanghelistul Matei a adăugat: Iisus Hristos, Fiul lui David. 

Celălalt lisus nu era din seminţia lui David, ci din altă seminţie!. (Sf. IOAN GURĂ 
DE AUR, Omilii la Matei, omilia a II-a, III, în PSB, vol. 23, p. 30) 


Numele „Hristos” 


„Cuvântul Hristos, adică uns, este plăcut, folositor şi lipsit de batjocură”. (TEOFIL 
AL ANTIOHIEI, Trei cărți către Autolic, cartea întâi, XII, în PSB, vol. 2, p. 384) 


„Iar spunând Hristos, nu dăm acest nume eternității dumnezeieșşti, ci trupului 
purtător de dumnezeire, Celui ce S-a arătat pe pământ şi a petrecut cu oamenii, 
Celui odrăslit din feciorie, întru Care a locuit toată plinătatea dumnezeirii trupeş- 
te, făcându-se pârga noii frământături, prin care Cuvântul a îmbrăcat firea noastră 
făcând-o neîntinată, curăţită de toate patimile concrescute în ea”. (Sf. GRIGORIE 
DE Nyssa, Tâlcuire amănunţită la Cântarea Cântărilor, omilia a XIII-a, în PSB, 
vol. 29, p. 295) 


209. „lisus” este forma greacă a lui [loshua] ce în ebraică înseamnă „Domnul este mântuirea” sau „mân- 
tuitorul”. Vorbind despre acest nume, Bernard de Clairvaux exclama: „Numele de [isus nu-i numai lumină, 
ci şi hrană, untdelemn, fără de care hrana sufletului este uscată; sare, fără de care, ca un condiment, orice se 
pune înaintea noastră este fără gust; în sfârșit, miere în gură, melodie în ureche, bucurie în inimă și în același 
timp medicament. Orice convorbire religioasă în care nu se aude numele acesta este absurdă” (cf. Nicolae 
MOLDOVEANU, Dicţionar de înţelepciune patristică, Ed. Casa Şcoalelor, Bucureşti, 1997, p. 263). (n.n.) 

„Întrucât demnitatea împărătească stă mai presus de orice alt merit şi de orice 
altă putere sau stăpânire, iar numele Hristos înseamnă în primul rând și mai cu seamă 
puterea împărătească (fiindcă Hristos se tâlcuieşte uns, iar din istorie aflăm că mai îna- 
inte a fi cineva împărat trebuia să fie uns) (...), deoarece în demnitatea împărătească 
se cuprinde toată puterea celorlalte demnități”. (Sf. GRIGORIE DE Nyssa, Despre desă- 
vârșire, către monahul Olimpiu, în PSB, vol. 30, p. 457) 


„Nu se numește Hristos pentru Sine, sau ca fiind aceasta în mod fiinţial, cum este 
Fiu, ci ca Unul în mod excepţional față de altul. Căci nimeni nu este între hristoși ca 
El. Totuşi, El se numeşte Hristos prin asemănarea cu noi. Căci numele Lui propriu și 
excepţional şi care constituie realitatea specială este acela de Fiu, iar cel de Hristos îl 
are comun cu noi. Căci este Hristos fiindcă a fost uns, întrucât S-a făcut om?. Deci, 
dacă faptul că a fost uns îl vom vedea răspunzând trebuinţei omeneşti, numele Hristos 
se înțelege prin asemănare cu noi, însă nu cum se înţelege numele de Fiu”. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a IV-a, cap. 4, 
în PSB, vol. 41, p. 446) 


Puterea numelui „Hristos” 


„Avraam, auzind că Lot a fost luat prizonier, a numărat cele 318 slugi ale sale, a 
ieşit la luptă şi a biruit numerosul număr de dușmani (Facerea 14, 14-15). Se spune că 
numărul 3002", după forma sa, este tipul semnului Domnului”? iota, . (= 10) şi eta, 
1 (= 8), reprezintă numele cel mântuitor?”'?. Deci slugile lui Avraam arată mântuirea, 
cu alte cuvinte: cei care aleargă la semn și la nume” ajung domni ai prizonierilor și 
ai multor neamuri necredincioase care au urmat acelora”. (CLEMENT ALEXANDRINUL, 
Stromatele, VI, 11, 84.2-84.4, în PSB, vol. 5, p. 434) 


„Numele lui lisus: s-a văzut deja că numele Lui scoate multe duhuri necurate din 
suflete şi din trupuri şi promovează virtutea în cei din care au fost alungaţi demonii”. 
(ORIGEN, Filocalia, XVII, 2, în PSB, vol. 7, p. 376) 


„Simpla invocare în numele lui lisus, pe care o rosteau adevărații închinători, a 
vindecat mulţi bolnavi de duhuri necurate și de alte suferințe”. (ORIGEN, Contra lui 
Celsus, cartea a VIII-a, cap. LVIII, în PSB, vol. 9, p. 554) 


„Căci unde este numit Hristos şi există credința în El se smulge toată cinstirea 
idolilor, se dă pe față toată amăgirea dracilor; niciun demon nu poate suferi nici măcar 


210. Tâlcuirea Pr. D. Stăniloae: „Numele de Hristos îl are Fiul lui Dumnezeu comun cu noi, pentru că 
inseamnă uns. Şi a fost uns pentru că S-a făcut, ca om, plăcut lui Dumnezeu. Dar şi oamenii pot primi această 
ungere, deci se pot numi hristoși, dacă se unesc cu El. Dar numai EI este Hristosul prim, deci în mod articulat. 
Căci numai pentru că în E] a fost uns primul om, pot fi unşi şi alţii. Dar Fiul în sens propriu, ca Cel născut din 
Intăl, este numai El. Noi putem să fim fii numai prin har, sau prin unirea cu EI. E este Hristosul prin excelenţă 
va om, pentru că este şi Dumnezeu. Primind ungerea sau numele de Hristos, S-a făcut asemenea nouă; dar ca 
Viu ne-a făcut El asemenea Lui, însă nu prin naștere, ci prin har”. (nota 825, p. 446) 

211. Nota Pr. D. Fecioru: „În grecește cifra 300 este reprezentată prin T”, (nota 340, p. 434) 

212. Nota Pr. D. Fecioru: „Adică: a crucii”. (nota 341, p. 434) 

213. Nota Pr. D. Fecioru: „Prima şi a doua literă din numele Domnului, Incovc. Numărul 318 se scrie în 
ureceşte rw, care simbolic înseamnă: Cruce lisus” (nota 342, p. 434) 

214. Nota Pr. D. Fecioru: „Adică: la semnul crucii şi la numele Iisus” (nota 343, p. 434) 


102 Pr. asist. dr. LIVIU PETCU 


numele Lui, ci numai la auzul Lui o ia la fugă?'*, (Sf. ATANASIE CEL MARE, Tratat des- 
pre întruparea Cuvântului și despre arătarea Lui nouă, prin trup, cap. IV, XXX, în PSB, 
vol. 15, pp. 125-126) 


„Cine e deci acest Hristos, Care prin numirea şi venirea Lui le-a umbrit şi le-a 
desființat pe toate și singur El are putere împotriva tuturor şi a umplut toată lumea de 
învăţătura Lui? Să spună elinii, care râd şi nu se rușinează. Dacă e om, cum un singur 
om a putut întrece puterea tuturor zeilor şi i-a dovedit pe aceia, prin puterea Lui, ca 
nefiind nimic? lar de spun că e vrăjitor (magician), cum e cu putinţă ca un vrăjitor să 
desființeze toată vrăjitoria (magia) şi nu, mai degrabă, să o întărească? Dacă ar fi biruit 
numai pe unii vrăjitori dintre oameni, sau ar fi fost copleşit numai vreunul dintre ei, 
pe drept cuvânt ar fi fost socotit de ei că i-a biruit pe alţii numai printr-un mai mare 
meşteşug. Dar dacă prin Crucea Lui a biruit toată vrăjitoria şi a făcut să dispară însuși 
numele acesteia, e vădit că Hristos nu e vrăjitor, odată ce şi dracii chemaţi de vrăjitori 
fug de EI ca de Stăpânul lor. Să ne spună deci elinii cine este EI, dacă întreaga lor stră- 
duință e să râdă de EL. Vor zice poate că a fost şi El un demon şi de aceea a avut putere. 
Spunând aceasta se vor face ei înşişi de râs, putând fi rușinaţi de dovezile noastre de 
mai înainte. Căci cum poate fi demon Cel ce alungă pe demoni? Fără îndoială dacă ar 
fi alungat numai draci, cu drept cuvânt s-ar fi putut socoti că a avut putere asupra celor 
mai mici, de la căpetenia lor, ceea ce spuneau și iudeii, vrând să-L facă de ocară. Dar 
dacă cu numele Lui e scoasă şi alungată toată nebunia dracilor, arătat este că rătăcesc 
spunând aceasta și că Domnul nostru lisus Hristos nu e vreo oarecare putere drăceas- 
că. Deci dacă Mântuitorul nu e nici simplu om, nici vrăjitor, nici demon, ci a desființat 
şi umbrit cu dumnezeirea Lui și închipuirea poeților şi nălucirea dracilor şi înţelep- 
ciunea elinilor, e vădit şi se va mărturisi de toţi că este cu adevărat Fiul lui Dumnezeu, 
sau Cuvântul şi Înţelepciunea și Puterea Tatălui? De aceea, faptele Lui nu sunt 


215. Tâlcuirea Pr. D. Stăniloae: „Sfântul Atanasie, ca toţi părinţii Bisericii, urmând sfintele Scripturi 
(Matei 28, 20; loan 14, 21; 2 Corinteni 13, 9; Galateni 2, 20), avea ferma convingere că în cei credincioşi e pre: 
zent şi lucrează Hristos, că credința nu înseamnă numai o siguranţă în faptul că Hristos există, ci un semn al 
acestei prezenţe și lucrări a lui Hristos în lume. Chiar numele lui lisus rostit cu credinţă e un semn al puterii lui 
lucrătoare. Aceasta era o concluzie firească trasă din învierea lui Hristos. Dacă Ele viu, e și lucrător. Şi întrucât 
prin trupul Lui înviat lucrează Dumnezeu, lucrarea Lui nu are loc pe o rază restrânsă, ci oriunde e mărturisit 
prin credinţă”. (nota 80, p. 126) 

216. Tâlcuirea Pr. D. Stăniloae: „Acestea sunt cele trei numiri date în mod regulat de Sfântul Atanasie 
Fiului lui Dumnezeu: Cuvântul, Înţelepciunea, Puterea Tatălui. Cuvântul Îl arată ca persoană în comuniune 
şi dornic de comuniune ca unul ce Se comunică; Înţelepciunea, ca fiind Subiect cunoscător, Izvorul tuturor 
sensurilor; Puterea, ca cel ce nu e numai comuniune și sens, ci şi Subiectul tuturor puterilor firii și al celor 
mai presus de fire. În puteri sunt sensuri, în sensuri puteri și toate sunt spre comunicare, deci toate sunt ale 
unei Persoane supreme. Cuvântul, Înţelepciunea şi Puterea lui Dumnezeu a luat firea noastră ca s-o refacă şi 
fortifice ca şi Cuvânt comunicat, ca sens comunicat și ca putere manifestată asupra morţii, patimilor, lumii. 
Noi am slăbit în toate aceste trei privințe. Viaţa noastră e mereu însoţită de neputinţa de a ne comunica 
deplin, de a înţelege deplin pe ceilalţi, de a putea birui cu totul atracțiile lumii inferioare și de a răbda greu- 
tăţile. Aceste forme de neputinţă sunt tot atâtea forme, care ne slăbesc, ducându-ne spre moarte. De câte ori 
copiii nu se pot comunica părinţilor și părinţii copiilor și de aceea nu se înţeleg unii pe alții, chiar dacă se 
iubesc! Copiii îi acuză pe părinţi că nu i-au înţeles, că nu le-au avut grijă, deși părinţii nu au dormit ani de-a 
rândul de grija copiilor. Dar n-au putut face cât au voit pentru ei. Şi aceasta le-a mărit și mai mult suferința. 
Cuvântul întrupându-Sc a pogorât și în aceste neputinţe ale noastre (chenoza), suferind cu noi pentru ele, 
dar ne ajută să le depăşim, sau să cerem iertare lui Dumnezeu și unii altora pentru ele. Unde nu e folosi! 
ajutorul lui Hristos pentru a se cere această iertare de la Dumnezeu și întreolaltă, omul ajunge prin scurtele 
țâşniri ale infernului în viaţa sa la infernul deznădejdii definitive, prin învârtoşarea într-o necomunicare 
definitivă, a aducerii la neputinţa totală a calităţii sale de cuvânt cuvântător”. (nota 110, pp. 146-147) 

umeneşti, ci mai presus de om; ele se cunosc cu adevărat ca ale lui Dumnezeu atât 
«lin ele înseşi, cât şi din compararea lor cu cele ale oamenilor”. (Sf. ATANASIE CEL 
MARE, Tratat despre întruparea Cuvântului şi despre arătarea Lui nouă, prin trup, 
up. VI, XLVIII, în PSB, vol. 15, pp. 145-146) 


„lar noi, pomenind numele lui Hristos cel răstignit, punem pe fugă pe toți dra- 
„li (Sf. ATANASIE CEL MARE, Viața Cuviosului Părintelui nostru Antonie, LXXVII, 
in PSB, vol. 16, p. 236) 


Intruparea — „aina cea ascunsă 
din timpuri veşnice” (Romani 16, 25) 


„Auzi cum zice că s-a dat harul în Hristos înainte de vremuri veşnice. Dar s-au 
„iut şi s-au hotărât de mai înainte de către Dumnezeu şi Tatăl cei ce vor fi aseme- 
neu chipului Fiului Său. Căci s-a știut de mai înainte, cum am spus, modul întru- 
puri. Dar s-a împlinit la vremea cuvenită vindecarea bolilor. Aceasta o va măr- 
lurisi iarăşi Pavel, scriind aşa: Iar celui ce poate să vă întărească după Evanghelia 
mica şi după propovăduirea lui lisus Hristos, potrivit cu descoperirea tainei celei 
uscunse din timpuri veşnice”. lar acum arătată prin Scripturile prorocilor după 
porunca veșnicului Dumnezeu, și cunoscută la toate neamurile spre ascultarea cre- 
“linţei, Unuia înțeleptului Dumnezeu prin lisus Hristos, căruia fie slava în veac. 
Amin (Romani 16, 25-27). (Sf. CHIRIL AL ALEXANDRIEI, Glafire la Facere, Cartea 
intăia, 4-5, în PSB, vol. 39, pp. 15-16) 


„Si (Mântuitorul - n.n.) a fost iubit, zice, şi dinainte de întemeierea lumii, arătând 
plin uceasta puterea tainei Lui şi că a fost cunoscută, de mai înainte, de Dumnezeu- 
latăl calea mântuirii noastre, săvârşită prin mijlocirea lui Hristos?1%. (Sf. CHIRIL AL 
ALI XANDRIEI, Comentariu la Evanghelia Sfântului loan, Cartea a XI-a, cap. 12, în 
PSI, vol. 41, p. 1066) 


Întruparea „la plinirea vremii” (Galateni 4, 4) 


„L.a întrebarea de ce oare n-a fost propovăduit altădată printre neamuri şi la 
iţi oamenii, aşa cum se face astăzi, iată ce lămurire s-ar putea aduce: viața pe care 
i «luccau oamenii de altădată nu le îngăduia să cuprindă cu mintea învăţătura atât 
il ințeleaptă şi de desăvârşită?!” adusă de Hristos”. (EUSEBIU DE CEZAREEA, Istoria 
ir icească, Cartea întâi, Il, 17, în PSB, vol. 13, p. 34) 


117, 'lâlcuirea Pr. D. Stăniloae: „Sf. Apostol Pavel și Sf. Chiril numesc veşnicia în care a gândit 
Iute zeu cele ale lumii înainte de a o crea, timpuri veșnice. Ea e deosebită de eternitatea lui Dumnezeu. E o 
uim u lui Dumnezeu în care se gândește la lumea temporală”. (nota 20, p. 16) 


"18, Tâlcuirea Pr. D. Stăniloae: „Prin aceasta Sfântul Chiril spune că Fiul lui Dumnezeu a fost iubit 
Mii «le întemeierea lumii ca Cel ce Se va întrupa ca om. Astfel, ştia de atunci că oamenii vor cădea din 
Îi iluru vu FI şi vor avea nevoie de mântuire, că le va arăta iubirea trimițând pe Fiul Său să Se facă om” 
Atu II, p. 1066) 


»15, Nota Pr. I. Bodogae: „La întrebarea de ce întruparea Domnului a venit așa târziu, a răspuns Eusebiu 
ui ju larg, în Praeparatio evangelica şi în Demonstratio evangelica”. (nota 27, p. 34) 

„Or, în clipa când - sătui să tot fie purtaţi încolo şi încoace şi să se lase sfâși- 
ați fără milă (dar nu de lupi sau de cine știe ce sălbăticiuni, ci de demonii cei răi 
şi cruzi şi de duhurile cele silnice şi pierzătoare de suflete) - au început oame- 
nii să simtă lipsa unui ajutor mai puternic decât tot ajutorul ce le putea veni de 
la oameni, a sosit printre noi de bunăvoie Însuși Cuvântul lui Dumnezeu, dând 
ascultare îndemnului primit de la preabunul Său Tată”. (EusEBIU DE CEZAREEA, 
Viața lui Constantin cel Mare, „Despre Sfântul Mormânt”, 13.15, în PSB, vol. 14, 
pp. 232-233) 


„Căci prorocia arată că Dumnezeu va veni şi va face cunoscute semnele și tim- 
pul venirii Lui: orbii vor vedea, şchiopii vor umbla, surzii vor auzi şi limba gânga- 
vilor se va face limpede. Toate acestea se spun despre venirea lui Dumnezeu. Dar 
să spună când s-au făcut astfel de semne în Israel sau unde s-a întâmplat așa ceva 
în ludea? A fost curăţit leprosul Neeman, dar nu a auzit niciun surd, nu a umblat 
niciun olog. Ilie şi Elisei au înviat un mort, dar niciun orb din naştere nu a văzut cu 
adevărat. Mare lucru este și să fie înviat un mort. Dar nu e o minune așa de mare ca 
cea făcută de Mântuitorul. Și dacă Scriptura nu a trecut sub tăcere vindecarea lepro- 
sului și învierea copilului văduvei, dacă s-ar fi întâmplat să umble vreun olog și să 
vadă vreun orb mai înainte, fără îndoială le-ar fi arătat şi pe acestea. Dar dacă nu au 
grăit Scripturile, e vădit că nici nu s-au petrecut acestea mai înainte. Când s-au făcut 
deci acestea, dacă nu când a venit însuși Cuvântul lui Dumnezeu în trup? Şi când a 


venit, dacă nu atunci când au umblat ologii și au vorbit limpede gângavii şi au auzit 
surzii şi au văzut orbii din naștere? De aceea și iudeii care le priveau vorbeau de ele 
ca de nişte fapte de care nu au auzit să se fi întâmplat altădată: Din veac nu s-a auzit 
să fi deschis cineva ochii vreunui orb din naştere. De nu era Acesta de la Dumnezeu, 
nu putea face nimic (loan 9, 32-34)”. (Sf. ATANASIE CEL MARE, Tratat despre întru- 
parea Cuvântului şi despre arătarea Lui nouă, prin trup, cap. V, XXĂVIII, în PSB, 
vol. 15, p. 133) 


„Dacă era bună și compatibilă cu Dumnezeu întruparea, de ce a întârziat 
atât de mult buna ei realitate? De ce n-a fost oprit răul la început, când încă nu se 
împrăștiase? 

La această observaţie răspunsul nostru e scurt: amânarea s-a făcut din înțelep- 
ciunea şi prevederea Celui care voia să fie folositor făpturii. În bolile trupeşti, când 
au loc infecţii în țesuturi, cei ce vindecă în mod ştiinţific bolile trupului, încă înainte 
de a începe tratamentul cu astringente şi cu alte metode, ei așteaptă să iasă la supra- 
faţa pielii tot răul adunat înăuntru şi abia după ce văd ce fel este rana, abia atu::ci 
aplică leacul corespunzător. Tot aşa, după ce odată veninul răutăţii s-a încuibat în 
sângele omenirii, Doctorul lumii întregi a aşteptat până când n-a mai găsit ascunsă 
în trupul nostru niciun fel de răutate. 


(...) când, însă, răutatea a atins culmea şi când nu mai exista nicio perversitate 
pe care să n-o fi încercat omenirea, abia atunci a venit Dumnezeu, în clipa când 
boala era mai progresată, iar nu de la început, pentru ca vindecarea ce a adus-o să 

treacă la întreg cuprinsul bolii'2%. (Sf. GRIGORIE DE NyssA, Marele cuvânt catehetic, 
cap. 29, în PSB, vol. 30, p. 327) 

„Firea dumnezeiască (...) a luat mai degrabă chipul potrivit timpului?!” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
IX-a, Introducere, în PSB, vol. 41, p. 846) 


Intruparea — raţiunea tainică pentru care 
A i = 5] . a a 
nu S-a întrupat altă Persoană a Sfintei Treimi 


„Însă din faptul că Sfânta şi închinata Treime este de o fiinţă, nu urmează că poate 
atribui cineva oricărei Persoane a ei, căreia ar voi, rațiunea întrupării. Căci nu S-a 
făcut om Însuși Tatăl, nici Duhul Sfânt, ci numai Fiul. Așa ne-au învăţat dumneze- 
ieștile Scripturi”? (Sf. CHIRIL AL ALEXANDRIEI, Glafire la Facere, Cartea a II-a, 7, în 
PSB, vol. 39, p. 65) 


Intruparea — cauzele şi scopul Intrupării 


„Dacă n-ar fi venit în trup, cum ar fi putut oamenii rămâne vii uitându-se la EI, 
odată ce nu pot să se uite cu ochii liberi la razele soarelui, care este lucrul mâinilor Lui 
și care are să înceteze de a fi? 

Aşadar, Fiul lui Dumnezeu pentru aceasta a venit în trup ca să umple măsura 
păcatelor celor care au prigonit de moarte pe prorocii Lui. 

Deci pentru aceasta a suferit. Că zice Dumnezeu că de la ei vine rana trupului Lui: 
Când vor bate pe Păstorul lor, atunci vor pieri oile turmei. 

E] Însuși a voit să pătimească așa; că trebuia să pătimească pe lemn. Profetul, care 
a prorocit despre El, spune: Izbăvește sufletul meu de sabie; şi: Pironitu-mi-au trupul, 
că adunăriie celor răi s-au ridicat asupra mea. 

Şi iarăşi spune: lată am dat spatele Meu spre biciuiri şi obrajii Mei spre pălmuiri, 
iar fața Mea am pus-o ca o piatră tare”. (BARNABA, Epistola, cap. V, 10-14, în PSB, 
vol. I, pp. 141-142) 


220. În altă scriere, marele gânditor capadocian, referindu-se la aceleaşi, scrie: „S-a născut în iarnă, 
adică în acea perioadă a anului în care zilele sunt mai scurte și nopţile mai lungi, pentru a semnifica 
că puterea răului a atins apogeul” (Sf. GRIGORIE DE Nyssa, In epistolam de euntibis Hierosolyman, PG 
XIVI, 1228C). (n.n.) 

221. Tâlcuirea Pr. D. Stăniloae: „Timpul stă în legătură cu treapta de înțelegere şi cu trebuințele omu- 
lui. Timpul nu e gol, ci se modelează după om, sau omul se modelează după el. Am nevoie să parcurg un 
timp pentru a ajunge să înțeleg ceva, şi modul de înţelegere e determinat de timpul pe care l-am parcurs și 
la care am ajuns. În acest sens și Fiul lui Dumnezeu Se face om la plinirea vremii, sau când omul era pregătit 
să-L înțeleagă, şi primeşte moartea după ce ucenicii au cunoscut toată învăţătura Lui. Dumnezeu însuși ţine 
scama de timp, pentru că El a legat dezvoltarea omului de timp”. (nota 1610, p. 846) 

222. lâlcuirea Pr. D. Stăniloae: „Există o rațiune tainică pentru care nu s-a întrupat altă Persoană a Sfintei 
Ireimi, ci numai Fiul. Noi am putea vedea în această rațiune două motive: a) că Dumnezeu vrea să ne facă prin 
intruparea Fiului și pe noi fii, şi b) că Fiul fiind totodată şi Cuvântul lui Dumnezeu, prin Care a creat toate, 
voiceşte ca tot prin E] să ne și recreeze, refăcând pecetea de dreaptă raționalitate pe care a imprimat-o EI în noi 
prin aciul creaţiei”. (nota 98, p. 65) 

„Nu li s-a dat creştinilor învăţătura lor ca o născocire pământească, nici creştinii 
nu pretind că păzesc cu atâta grijă o învăţătură trecătoare, nici nu li s-a încredințat 
rânduiala unor taine omenești, ci, cu adevărat, Însuşi Atotputernicul, Atoateziditorul 
şi nevăzutul Dumnezeu, EI Însuși, din ceruri, a aşezat în oameni şi a întărit în inimi- 
le lor adevărul şi cuvântul cel Sfânt şi mai presus de înţelegere. N-a trimis oameni- 
lor, cum şi-ar închipui cineva, un slujitor sau un înger sau o căpetenie sau pe cine- 
va dintre cei care cârmuiesc cele pământeşti sau pe cineva dintre cei cărora li s-a 
încredinţat conducerea celor cereşti, ci pe Însuşi Meșterul şi Creatorul universului, 
prin care a creat cerurile, prin care a închis marea în hotarele ei (Psalmii 103, 10; Pildele 
lui Solomon 8, 27-29; lov 26, 10; 38, 8-11), ale Cărui taine le păstrează cu credincioşie 
toate stihiile lumii, de la Care soarele a primit porunca să păzească măsurile drumu- 
rilor zilei, de a Cărui poruncă ascultă luna, ca să lumineze noaptea, Căruia 1 se supun 
stelele, care urmează drumul lunii, prin care toate au fost rânduite şi hotărâte, Căruia 
] se supun cerurile şi cele din ceruri, pământul și cele de pe pământ, marea și cele din 
mare, focul, aerul, adâncul, cele din înălțimi, cele din adâncuri, cele de la mijloc. Pe 
Acesta L-a trimis oamenilor. L-a trimis, oare, cum ar putea gândi unul dintre oameni, 
spre a împila, spre a înspăimânta, spre a îngrozi? Nicidecum! L-a trimis cu bunătate 
şi blândeţe, cum trimite un rege pe fiul său, L-a trimis ca Dumnezeu, L-a trimis la 
oameni, L-a trimis ca să mântuie, ca să convingă, nu să silească; că Dumnezeu nu sileş- 
te. L-a trimis ca să cheme, nu ca să alunge; L-a trimis ca să iubească, nu ca să judece 
(loan 3, 17). (Epistola către Diognet, cap. VII, în PSB, vol. 1, pp. 414-415) 


„Hristos S-a făcut om, născându-Se, după voinţa lui Dumnezeu şi Tatăl, pentru 
oamenii care vor crede în EI şi pentru nimicirea demonilor”. (Sf. IUSTIN MARTIRUL ŞI 
FILOSOFUL, Apologia a doua în favoarea creştinilor, VI, în PSB, vol. 2, p. 107) 


„Cuvântul lui Dumnezeu s-a făcut om, ca și tu să afli de la om, că omul poate 
ajunge Dumnezeu”. (CLEMENT ALEXANDRINUL, Cuvânt de îndemn către eleni 
(Protrepticul), cap. L, 8.4, în PSB, vol. 4, p. 75) 


„Cuvântul S-a făcut trup, pentru ca să poată fi şi contemplat (Ioan 1, 14)”. 
(CLEMENT ALEXANDRINUL, Stromatele, cap. III, 16.5, în PSB, vol. 5, p. 320) 


„A luat trup sensibil și a venit pe pământ ca să arate oamenilor că le este cu putin- 
ță să se supună poruncilor”. (CLEMENT ALEXANDRINUL, Stromatele, VII, 2, 8.6, în PSB, 
vol. 5, p. 480) 


„De ce să nu bagi în seamă că Dumnezeu pentru tine a luat asupra Lui ceea ce se 
potriveşte cel mai puţin naturii Sale?” (ORIGEN, Omilii la Cartea Facerii, omilia LX, 
cap. II, în PSB, vol. 6, p. 45) 


„Voind să Se arate oamenilor şi să trăiască printre ei pentru mântuirea 
neamului omenesc, Mântuitorul a luat suflet de o fire asemănătoare cu a noastră, 
dar asemănător în același timp şi Lui, Fiului, prin scop şi putere, încât să poată 
împlini fără scădere toate hotărârile şi toate planurile mântuitoare ale Cuvântului 
şi ale Înțelepciunii” (ORIGEN, Despre principii, Cartea a IV-a, 4, IV, în PSB, vol. 8, 
pp. 301-302) 

»(..) Dumnezeu însuşi, Care a venit pentru mântuirea neamului omenesc (...) 
(ORIGEN, Contra lui Celsus, Cartea I, cap. LXVIII, în PSB, vol. 9, p. 93) 


„Scopul primei Lui veniri n-a fost ca să judece pe oameni, ci ca să-i înveţe prin 
cuvânt și faptă ce trebuie să facă şi ce nu, nu să pedepsească pe cei răi şi să dea fericire 
celor buni, ci ca să vestească, în chip minunat şi cu putere dumnezeiască, învățătura 
Sa la întreg neamul omenesc, așa după cum fusese prezis de către proroci”, (ORIGEN, 
Contra lui Celsus, Cartea a II-a, cap. XXXVIII, în PSB, vol. 9, p. 131) 


„Dar nici lisus însuşi şi nici ucenicii Lui n-au cerut celor ce păşeau pe urmele Lui 
să creadă pur şi simplu în divinitatea şi în minunile Lui, fără ca EI să fi luat asupră-Şi, 
prin întrupare, fire omenească tocmai prin aceea că a luat asupra Lui din acelaşi trup 
care poftește împotriva duhului. Dar ei au văzut cum puterea dumnezeiască a coborât în 
natura omenească şi în realitatea omenească impunându-Se cu suflet și cu trup ome- 
nesc, pentru a colabora împreună, prin credință, spre mântuirea celor ce au credință în 
EI. (ORIGEN, Contra lui Celsus, Cartea a III-a, cap. XXVIII, în PSB, vol. 9, p. 188) 


»Dumnezeu-Cuvântul, lisus, a fost trimis să fie doctor pentru cei slăbănogi, 
dascălul dumnezeieştilor taine pentru oamenii care, după ce s-au curățat de vechile 
patimi, nu vor să mai trăiască în păcate”. (ORIGEN, Contra lui Celsus, Cartea a III-a, 
cap. LĂII, în PSB, vol. 9, p. 213) 


„După noi, o asemenea coborâre are un scop îndoit: întâi, acela de a întoarce, așa 
cum se spune în Evanghelie, oile pierdute ale casei lui Israel (Matei 10, 6; 15, 24), iar 
în al doilea rând, acela de a lua de la vechii iudei, pentru necredința lor, împărăţia, 
numită a lui Dumnezeu, și de a o încredința altor lucrători, creştinilor, care vor aduce 
lui Dumnezeu roadele împărăției Lui, la timpul cuvenit, când fiecare faptă este rod al 
Împărăției (Matei 21; 41; 43). (ORIGEN, Contra lui Celsus, Cartea a IV-a, cap. III, în 
PSB, val9.p. 231) 


„EL era la început la Dumnezeu (Ioan 1, 1), dar din pricina celor care se lipi- 
seră de trup şi deveniseră cu totul trupeşti, S-a făcut trup (loan 1, 14), ca să poată 
fi cuprins de cei ce nu-L puteau vedea atunci când, în calitate de Cuvânt, era la 
Dumnezeu şi era Dumnezeu. Vorbindu-se oamenilor despre EI trupește, fiind pro- 
povăduit ca având trup, El cheamă la Sine pe cei ce sunt trupuri ca să-i facă mai întâi 
să se apropie de înfăţişarea trupească a Cuvântului celui întrupat, iar după aceea să-i 
înalțe până la a-L vedea aşa cum era înainte de a Se fi făcut trup. Așa că ei, văzând 
că se ajutorează sufleteşte și înălțându-se mai presus de iniţierea cea trupească, zic: 
Chiar dacă am cunoscut pe Hristos după trup, acum nu-L mai cunoaştem după trup 
(2 Corinteni 5, 16). Aşadar, El S-a făcut trup şi, făcându-Se trup, S-a sălășluit printre 
noi, iar nu în afară de noi”. (ORIGEN, Contra lui Celsus, cartea a VI-a, cap. LXVIII, 
în PSB, vol. 9, pp. 429-430) 


»(...) Domnul a luat firea lui (a omului — n.n.) şi a îmbrăcat-o (ca pe un veșmânt); 
a făcut aceasta pentru ca nu cumva omul - copleșit de înşelăciunile plăcerii, iarăși să se 
afunde. lată pentru ce Cuvântul a îmbrăcat firea omenească, pentru ca în felul acesta 
să fie anulată sentinţa pierzării, iar șarpele să fie învins. 

Cel viclean trebuia învins tocmai de cel supus de el prin viclenie, şi nu de altci- 
neva. Era imposibil să fie desființată de altcineva sentința de condarinare și moartea, 
afară de omul căruia i s-a zis: pământ ești și în pământ vei merge; acesta, reintrând în 
luptă, trebuia să desființeze sentinţa care, din cauza lui, plana asupra tuturor oameni- 
lor, aşa încât, după cum mai înainte toți mureau în Adam, la fel iarăși toţi să fie vii în 
Hristos, care s-a îmbrăcat cu firea lui Adam (1 Corinteni 15, 22)”. (METODIU DE OLIMP, 
Banchetul sau despre castitate, Discursul al III-lea (al Thaliei), VI, în PSB, vol. 10, p.61) 


„Ceea ce fusese imposibil pentru legea naturală din noi a binelui — pentru că era 
fără putere, copleşită de poftele cuibărite în trup - a fost realizat de Dumnezeu prin 
trimiterea Fiului Său care a luat un trup asemănător trupului nostru (întruparea a fost 
reală şi nu aparentă). El a venit ca păcatul să fie condamnat pierzării, ca legea păcatului 
să nu mai rodească în trup, ci cea naturală a binelui, ca oamenii să nu mai dea asculta- 
re poftei trupului, ci poruncii Duhului (Romani 8, 3, 7; 5, 8, 4)”. (METODIU DE OLIMP, 
Aglaofon sau Despre înviere, Discursul al II-lea, VI-VIII, PSB, vol. 10, p. 175) 


„Pricina arătării Sale aici în mijlocul nostru a stat în cele învederate: ele toate L-au 
făcut să vrea unirea cu toţi oamenii”. (EUSEBIU DE CEZAREEA, Viaţa lui Constantin cel 
Mare, „Despre Sfântul Mormânt”, 13.16, în PSB, vol. 14, p. 233) 


„Cum altfel ar fi putut esența cea dumnezeiască, cea insesizabilă, cea nematerială 
şi nevăzută, să se manifeste unor fiinţe învăţate să caute pe Dumnezeu într-o lume a 
devenirii (ba chiar aici, jos, pe pământ) - aşadar unor fiinţe care nu mai erau în stare 
(sau cărora le lipsea voința) să contemple pe izvoditorul şi creatorul tuturor lucruri- 
lor — altfel decât sub chipul şi sub înfățișare omenească? De asta S-a plecat EI până la 
a intra în legătură cu oamenii prin mijlocirea unui instrument supus morții: adică în 
temeiul unui soi de analogii — și numai fiindcă le era lor dragă calea asta; fiindcă (după 
cum se zice) cele asemenea se atrag. De asta S-a arătat Cuvântul lui Dumnezeu pe 
această cale: adică avându-i în vedere pe toţi cei pe care nu-i mulţumeşte decât lucrul 
văzut cu ochii lor, care-şi caută dumnezeii în statui și în tot soiul de imagini sculptate 
dar neînsuflețite; care-și imaginează că natura dumnezeiască ar putea sălăşlui undeva 
în materie sau în trup, şi care aclamă pe alţii (tot oameni și, prin însăşi condiţia lor, 
tot muritori) ca zei. De asta Şi-a pregătit EI — cu rostul unui instrument — un trup, un 
adevărat templu preasfânt care să fie sălaşul vizibil al puterii celei spirituale, imagine 
minunată şi preasfântă, mai de preţ decât toate neînsuflețitele sculpturi. Orice imagine 
făcută din materie neînsufleţită și lucrată de mâinile unor meşteri ca să închipuie ceva 
- fie din bronz, fie din fier, din aur, din fildeș, din piatră sau lemn - poate prea bine 
să se transforme într-un sălaș al demonilor; dar chipul acela dumnezeiesc, croit în 
virtutea dumnezeieştii înțelepciuni, participa în același timp şi la viaţă şi la stările cele 
gândite?. Era un chip încărcat cu toate virtuțile, sălaş al Cuvântului lui Dumnezeu şi 
templu sfânt dumnezeieştii sfințenii”. (EUSEBIU DE CEZAREEA, Viaţa lui Constantin cel 
Mare, 14.5, în PSB, vol. 14, pp. 233-234) 


„Un mit al elinilor spune despre Orfeu că el izbutea să îmblânzească tot felul de 
fiare, potolindu-le instinctele prin darul său de a cânta și lovind cu plectrul în corzile 


223. Nota D-lui Radu Alexandrescu: „Gândite (cu valoare acordată acestui determinativ în vechea terminolo- 
gie bisericească) sau spirituale (termen modern, mai ambiguu)”. (nota 349, p. 234) 


PĂRINȚII ȘI SCRIITORII BISERICEȘTI 109 


instrumentului. Poveste redată și printr-un dans; fiindcă, iată, ajung oamenii să crea- 
dă că lira asta neînsufleţită ar putea domestici niște jivine, ba chiar că ar putea clinti 
stejarii sub chemarea muzicii! Or, Preaînţeleptul şi întru-tot-priceputul Cuvânt al lui 
Dumnezeu, punând la cale tot soiul de leacuri sortite sufletelor omeneşti celor robite 
puzderiei de rele, a luat de astă dată în mână un instrument muzical care era chiar opera 
înţelepciunii Sale: anume omul, pe care l-a făcut să înalțe în auzul ființelor cuvântă- 
toare (iar nu într-al unor jivine necuvântătoare) cântări peste cântări, pentru a lecui 
prin remediile dumnezeieștii învățături toată stricăciunea elinilor și barbarilor, precum 
și iraţionalele, animalicele patimi ce pun stăpânire pe suflet; iar sufletelor bolnave care-l 
caută pe Dumnezeu în lumea aceasta a devenirii şi în ce e trupesc oferindu-le - ca un 
adevărat şi suveran doctor — tocmai leacul căutat de ei și potrivit lor: un Dumnezeu în 
trup omenesc. După care, de vreme ce la cerințele noastre trupeşti Îi era gândul nu în 
mai mică măsură decât la cele ale sufletului, (a îngăduit) ochilor noştri trupești să vadă 
nişte minuni nemaipomenite - miracole şi făptuiri ale puterii dumnezeieşti. Urechilor 
noastre trupești le-a dat învăţătură cu o limbă de asemeni trupească, ducând la bun sfâr- 
şii prin mijlocirea acestei înfățișări de om luate de El toate cele privitoare la adevărata 
dumnezeire, şi pe care oamenii numai așa mai erau în stare să le priceapă. (EUSEBIU DE 
CEZAREEA, Viaţa lui Constantin cel Mare, 14.5-6, în PSB, vol. 14, pp. 234-235) 


„Pricina hotărârii de a cobori stă — așa cum cu mult înainte o şi spuseseră prorocii 
- în purtarea de grijă față de toate; la urma urmei este firesc ca un creator să se îngri- 
jească de creaţia lui”. (EusEBIu DE CEZAREEA, Viața lui Constantin cel Mare, Cartea a 
V-a, 11.9, în PSB, vol. 14, p. 268) 


„Aceasta a devenit adevărata cauză a coborârii - mai bine spus: ea a făcut nece- 
sară coborârea - pe pământ a Mântuitorului, Care veghează în pronia Sa asupra tutu- 
ror: căci nu putea fi găsit nimeni, niciun tămăduitor în stare să scoată cu adevărat 
lumea de sub puterea unor rele atât de mari și a unei asemenea grozăvii!” („Cuvântarea 
lui Constantin cel Mare către adunarea Sfinţilor”, la EuseBIU DE CEZAREEA, Viața lui 
Constantin cel Mare, Cartea a V-a, 11.14, în PSB, vol. 14, p. 269) 


„(...) rostul luării-asupră-Şi a trupului era limpede: fiindcă prin ea (prin întrupare 
şi patimă - n.n.), El avea să nimicească vlăstarele nedreptăţii şi desfrâului, care aduceau 
stricăciunea în dreptele lucrări şi năravuri omeneşti, şi pentru ca întreg pământul să 
încapă sub stăpânirea raţiunii și a cumpătării. În acest scop era nevoie ca în mai toate 
sufletele să domnească legea dată lumii de Mântuitorul şi să se întărească credinţa în 
Dumnezeu, să piară credinţa în idoli, care a dus nu numai la adevărate măceluri în rân- 
durile vieţuitoarelor necuvântătoare, ci chiar la jertfe omenești rituale și la înfiorătoarea 
pângărire a altarelor”. („Cuvântarea lui Constantin ce! Mare către adunarea Sfinților”, la 
EUSEBIU DE CEZAREEA, Viaţa lui Constantin cel Mare, 16.1, în PSB, vol. 14, p. 276) 


„Nu vei crede că Mântuitorul a purtat trup în virtutea firii*?*, ci că fiind netrupesc 
prin fire şi Cuvântul însuşi, din iubirea de oameni și din bunătatea Tatălui Său, S-a 


224. Tâlcuirea Pr. D. Stăniloae: „Mântuitorul Hristos a avut trup nu pentru că era prin fire om; sau Fiul 
lui Dumnezeu S-a îmbrăcat în trup nu pentru că firea Lui dinainte de întrupare îl mâna fără voie la aceasta, 
printr-o lege sădită în El. Aceasta ar fi un fel de identificare monofizită sau panteistă, a lui Dumnezeu, cu 
lumea”. (nota 4, p. 90) 

arătat nouă, pentru a noastră mântuire, în trup omenesc”. (Sf. ATANASIE CEL MARE, 
Tratat despre întruparea Cuvântului și despre arătarea Lui nouă, prin trup, |, în PSB, 
vol. 15, p. 90) 


„Noi am fost motivul pogorârii Lui, şi neascultarea noastră a făcut iubirea de 
oameni a Cuvântului ca Domnul să vină la noi și să Se arate între oameni. Pentru că 
noi am fost pricina întrupării Lui și pentru a noastră mântuire S-a lăsat mișcat de iubi- 
rea de oameni ca să Se sălășluiască în trup omenesc și să Se arate în el”, (Sf. ATANASIE 
CEL MARE, Tratat despre întruparea Cuvântului şi despre arătarea Lui nouă, prin trup, 
cap. I, IV, în PSB, vol. 15;,p. 93) 


„Stricându-se şi pierzându-se astfel de fiinţe raționale (cuvântătoare), ce trebuie 
să facă Dumnezeu Care e bun? Să lase stricăciunea să se întărească împotriva lor şi să 
stăpânească moartea asupra lor? Dar atunci ce nevoie ar mai fi fost ca aceste ființe să 
fi fost făcute chiar și la început? Ar fi trebuit mai bine să nu fi fost făcute decât, odată 
făcute, să greşească şi să se piardă. Căci dacă după ce l-a făcut pe om, ar privi cu nepă- 
sare stricarea lucrului făcut, din această lipsă de grijă s-ar vedea mai mult slăbiciunea 
şi lipsa Lui de bunătate, decât dacă nu l-ar fi făcut la început. Căci dacă nu l-ar fi făcut, 
nu ar fi fost cineva care să vadă slăbiciunea Lui. Dar odată ce l-a făcut şi l-a creat ca 
să existe, era cu totul fără înţeles să se piardă lucrul Său şi mai ales sub ochii Săi ca 
ai celui ce l-a făcut. Deci nu putea să lase pe oameni să fie stăpâniţi de stricăciune, 
căci acest lucru era necuvenit şi nepotrivit cu bunătatea lui Dumnezeu”. (Sf. ATANASIE 
CEL MARE, Tratat despre întruparea Cuvântului şi despre arătarea Lui nouă, prin trup, 
caps VI, în PSByvol. 15, p.97) 


„Văzând neamul rațional (cuvântător) pierdut şi moartea împărăţind asupra lui 
prin stricăciune, văzând ameninţarea cu stricăciunea de pe urma neascultării stăpâ- 
nind asupra noastră şi că nu se cuvenea să se înlăture legea (morţii) înainte de a se 
împlini, văzând că nu avea niciun înţeles să se piardă cele ce EI însuși crease, mai 
văzând şi răutatea covârșitoare a oamenilor, care crescuse pe încetul împotriva lor 
înşişi, încât ajunsese de nesuferit și, în sfârșit, văzând că toţi oamenii erau supuşi mor- 
ţii, S-a milostivit de neamul nostru și S-a îndurat de neputința noastră. Şi pogorând 
la stricăciunea noastră şi nesuferind stăpânirea morţii prin care se pierdea ceea ce a 
făcut şi se nimicea lucrul Tatălui Său privitor la oameni, Îşi ia trup, un trup care nu e 
străin de al nostru. Căci nu a voit să fie simplu în trup, nici nu a voit să se arate numai. 
Căci ar fi putut, dacă ar fi voit, să-Și facă arătarea Sa printr-un alt trup mai mare. Ci îl 
ia pe al nostru, și pe acesta nu în chip simplu, ci din Fecioară neprihănită şi neîntinată 
şi neştiutoare de bărbat (1 Petru 1, 18), un trup curat şi cu adevărat străin de unirea 
femeii cu bărbatul. Căci fiind puternic și făcător al tuturor, Îşi pregăteşte El însuşi în 
Fecioara trupul ca templu şi Și-l face propriu, ca pe o unealtă (organ), făcându-se 
cunoscut și locuind în el. Și astfel, luând din cele ale noastre un trup asemenea celui 
al nostru, l-a predat morţii pentru toți, pentru că toţi erau supuși stricăciunii morţii, 
aducându-l (jertfă) Tatălui. Și o face aceasta cu iubire de oameni, pentru ca, murind 
toți în El (Romani 6, 8), să se desființeze în EI legea stricăciunii oamenilor?* (adică, 


225. Tâlcuirea Pr. D. Stăniloae: „Unit fiinţial cu noi toţi în umanitate, moartea Lui poate fi însuşită de 
toţi prin comuniune, dar moartea Lui fiind în acelaşi timp dăruire Tatălui e şi o eliberare de păcat şi o umplere 

împlinindu-se și istovindu-se în trupul Domnului până la capăt puterea ei, să nu mai 
aibă putere împotriva oamenilor asemănători)”, şi să întoarcă spre nestricăciune pe 
oameni, întorşi odinioară spre stricăciune, şi să-i ducă din nou din moarte la viață 
mistuind, prin trupul pe care Și l-a însuşit şi prin harul învierii, moartea lor, aseme- 
nea unei trestii mistuite de foc?” (Sf. ATANASIE CEL MARE, Tratat despre întrupa- 
rea Cuvântului și despre arătarea Lui nouă, prin trup, cap. II, VIII, în PSB, vol. 15, 
pp. 99-100) 


„Pentru că de vreme ce moartea stăpânea peste oameni pornind de la oameni, 
desființarea morții şi învierea spre viață s-au făcut şi ele prin întruparea lui Dumnezeu- 
Cuvântul?2”, (Sf. ATANASIE CEL MARE, Tratat despre întruparea Cuvântului și despre 
arătarea Lui nouă, prin trup, cap. IL, X, în PSB, vol. 15, p. 102) 


„Şi ce folos ar avea Dumnezeu-Creatorul, sau ce slavă ar avea EI, dacă oamenii 
făcuţi de EI nu I se închină Lui, ci socotesc că alţii sunt cei ce i-au făcut? (Zeii — 
n.n.), în acest caz, Dumnezeu i-ar fi făcut pentru alţii şi nu pentru Sine. Căci un 
împărat, chiar dacă e om, nu lasă cetăţile întemeiate de el să se supună și să slu- 
jească altora, sau să-şi caute scăparea la alții; ci le atrage luarea aminte prin Scrisori 
şi le trimite solii prin prieteni, iar de e nevoie vine el însuși pentru a-i indupleca 
prin prezenţa sa ca să nu slujească altora, ca lucrul făcut de el să apară fără rost. 
Dar atunci nu Se va arăta cu mult mai mult Dumnezeu făpturilor Sale, ca să nu fie 
rătăcite de la EI și să slujească celor ce nu sunt? Mai ales că o astfel de amăgire ni 
se face pricină de pieire și cele Ce s-au făcut odată părtaşe de chipul lui Dumnezeu 
nu trebuiau să se piardă. 

Deci, ce trebuia să facă Dumnezeu? Ce altceva decât să înnoiască existența 
lor după chipul Său, ca prin acesta să-L poată cunoaște oamenii iarăși pe El? Dar 
aceasta cum s-ar fi putut întâmpla altfel, decât venind Însuşi Chipul lui Dumnezeu, 
Mântuitorul nostru lisus Hristos? Căci prin oameni nu era cu putință, de vreme ce 


de puterea dumnezeiască, ea are acest efect pentru toți. Depinde numai de ei să-și însușească cu voia această 
putere aflată în ea” (nota 31, p. 100) 

226. Tâlcuirea Pr. D. Stăniloae: „În trupul Domnului, cu care erau legate prin fire virtual trupurile tu- 
turor, s-a împlinit legea morţii și a stricăciunii ce duce la ea, intrată în trupul omenesc după despărțirea de 
Dumnezeu, dar s-a împlinit oarecum istovindu-şi puterea. Căci moartea Lui fiind, prin lipsa Lui de păcat, şi o 
dăruire lui Dumnezeu, legea morţii a fost învinsă în EI. (nota 32, p. 100) 

227. Tâlcuirea Pr. D. Stăniloae: „Trupul înviat al Domnului era plin de focul dumnezeiesc, sau al Duhului 
din sufletul Lui, cum se spune în cântările de la Duminica Tomii. Acest foc, care e însăşi puterea de viaţă a 
dumnezeirii, a biruit slăbiciunea trupului care-l supunea stricăciunii; dar a biruit această stricăciune nu fără a 
li întărit voinţa Sa omenească de a nu se lăsa stăpânit de slăbiciunea afectelor, care întreţin stricăciunea trupu- 
lui şi duc la moartea definitivă”. (nota 33, p. 100) 

228. Tâlcuirea Pr. D. Stăniloae: „Prin trupuri a venit în oameni moartea și s-a prelungit. Trebuia 
ca tot prin cineva purtând trup să fie suportată moartea pentru a fi biruită şi să se transmită şi celorlalți 
biruința asupra ei prin înviere. Prin trupuri se transmite celor slăbiţi de păcat stricăciunea și moartea; 
prin trupul Celui ce are viaţă nemuritoare se transmite lor biruința asupra morții și învierea. Prin trup 
comunică omul cu oamenii; prin trup comunică Fiul lui Dumnezeu cu oamenii. Dar oamenii îşi comu- 
nică unii altora prin trup stricăciunea şi moartea; Cuvântul lui Dumnezeu le comunică puterea prin care 
u biruit moartea şi învierea. Prin trup se face păcatul; prin trup se biruieşte păcatul. Deplina comunicare 
intre Dumnezeu şi oameni, ca să le transmită Dumnezeu acestora viaţa Lui nemuritoare, nu se putea face 
decât tot numai prin trup. Nimic nu arată mai mult însemnătatea de neînlocuit a trupului decât încadra- 
rea lui în solidaritatea de destin a tuturor oamenilor, în despărţirea şi unirea lor prin trup cu Dumnezeu”, 
(nota 39, pp. 102-103) 

ei au fost făcuți după chipul Lui%. Dar nici prin îngeri, căci ei nu sunt chipuri. De 
aceea a venit Însuși Cuvântul lui Dumnezeu, Care în calitate de Chip al Tatălui să 
poată rezidi pe omul cel după chipul Lui. Iar aceasta nu se putea întâmpla dacă nu era 
nimicită moartea și stricăciunea?*!. De aceea, pe drept cuvânt a luat El trup muritor, ca 
să poată fi nimicită în El moartea, iar oamenii cei după chipul Lui să fie reînnoiţi. Deci 
nu putea împlini altcineva această trebuință decât Chipul Tatălui”. (Sf. ATANASIE CEL 
MARE, Tratat despre întruparea Cuvântului şi despre arătarea Lui nouă, prin trup, cap. 
III, XIII, în PSB, vol. 15, pp. 106-107) 


„Căci atunci când un chip înscris în lemn e şters de petele din afară, este nevoie 
să vină din nou cel al căruia este chipul, ca să poată fi înnoit chipul în materia aceea”. 
(Sf. ATANASIE CEL MARE, Tratat despre întruparea Cuvântului și despre arătarea Lui 
nouă, prin trup, cap. III, XIII-XIV, în PSB, vol. 15, pp. 106-107) 


„Preasfântul Fiu al Tatălui, Cel ce e chipul Tatălui, a venit în locul nostru, ca să 
înnoiască pe omul făcut după chipul Lui şi să-l afle pe cel pierdut, prin iertarea păcate- 
lor, precum zice EI însuşi în Evanghelie: Am venit să aflu și să mântuiesc pe cel pierdut 
(Luca 19, 10). De aceea, a spus și către iudei: De nu se va naște cineva din nou... (loan 
3, 6). Prin aceasta nu a vorbit despre nașterea din femeie, cum se gândeau aceia, ci de 
sufletul născut și zidit din nou, după chipul Lui”. (Sf. ATANASIE CEL MARE, Tratat des- 
pre întruparea Cuvântului și despre arătarea Lui nouă, prin trup, cap. III, XIV, în PSB, 
VOL I5Rp: V07) 


„Vrând să folosească pe oameni, vine ca om, luându-Și un trup asemănător lor, 
pentru ca cei ce n-au voit să-L cunoască din purtarea de grijă şi din cârmuirea tuturor 
să-L cunoască din cele de jos — înțeleg din faptele trupului, adică din faptele săvârşite 
prin trup — pe Cuvântul lui Dumnezeu în trup şi, prin El, pe Tatăl Lui”. (Sf. ATANASIE 
CEL MARE, Tratat despre întruparea Cuvântului și despre arătarea Lui nouă, prin trup, 
cap. III, XIV, în PSB, vol. 15, p. 108) 


„Deci, odată ce a căzut cugetarea oamenilor în cele supuse simţurilor, Cuvântul 
S-a pogorât pe Sine ca să Se arate prin trup, pentru ca să întoarcă spre Sine ca om şi să 
îndrepte simţurile lor spre Sine”*%; şi aşa văzându-L aceia pe El ca om, să se convingă prin 
faptele săvârșite de EI că este nu numai om, ci şi Dumnezeu şi Cuvântul și Înţelepciunea 
adevăratului Dumnezeu”. (Sf. ATANASIE CEL MARE, Tratat despre întruparea Cuvântului 
şi despre arătarea Lui nouă, prin trup, cap. III, XVI, în PSB, vol. 15, p. 110) 


229. Tâlcuirea Pr. D. Stăniloae: „Cel ce este și el după chipul Altuia, ca şi semenii săi, nu poate înnoi cali- 
tatea sa de a fi după chipul Aceluia, ci numai Acela însuși poate face aceasta”. (nota 49, p. 107) 

230. Tâlcuirea Pr. D. Stăniloae: „Îngerii nu sunt chipuri după care omul să fie după chipul lor. Ci noi 
avem ca model, ca chip normativ, pe Însuşi Cuvântul, sau Rațiunea supremă personală, necreată. Nu în comu- 
nicare cu îngerii avem viața eternă”. (nota 50, p. 107) 

231. Tâlcuirea Pr. D. Stăniloae: „Forţa nimicitoare a specificului omului, de existență după chipul lui 
Dumnezeu, adică rațional, prin comuniunea fără sfârşit cu Rațiunea personală supremă, e stricăciunea şi 
moartea, sau neființa, care, grefată pe fiinţă, face ființa nedeplin raţională, deci nedeplin existentă, prin ieşirea 
din comuniunea dialogică responsabilă cu Cuvântul vieţii. Din nou Sfântul Atanasie identifică existența depli- 
nă cu raționalitatea deplină, care se păstrează în comuniune cu Rațiunea supremă. (nota 51, p. 107) 

232. Tâlcuirea Pr, D. Stăniloae: „Să dea simţurilor un alt conţinut, să le ajute să vadă printr-un trup cele 
mai presus de trup. Astfel s-au putut sfinţi înseşi simţurile”. (nota 58a, p. 110) 

„Pricina arătării Lui în trup am spus-o înainte, atât pe cât mi-a fost cu putinţă și 
pe cât am putut să înţeleg. Pricina aceasta a fost că nu era cu putinţă altuia să prefa- 
că stricăciosul în nestricăcios decât numai Mântuitorului, Care a făcut şi la început 
toate din cele ce nu sunt. De asemenea, că nu era cu putinţă altuia să rezidească în om 
existența după chipul lui Dumnezeu decât Chipului Tatălui?*?. Şi nu era cu putință 
altuia să facă prin înviere, pe muritor nemuritor, decât celui ce era însăşi Viaţa, adică 
Domnul nostru lisus Hristos”. Şi nu putea învăţa despre Tatăl şi nu va surpa credința 
în idoli decât Cârmuitorul care a orânduit toate şi e singur Fiul Unul-Născut şi adevă- 
rat al Tatălui. 

Dar, de vreme ce mai trebuia să şi plătească datoria tuturor — căci, precum am 
spus înainte, trebuia să moară numaidecât, acesta fiind mai ales motivul pentru care a 
venit la noi? - după dovezile dumnezeirii Sale date prin fapte, a adus și jertfa pentru 
toți, dând templul Său spre moarte (Evrei 9, 12, 24), ca să facă pe toţi nevinovaţi și 
iertați de neascultarea de la început (Apocalipsa 12, 9)% şi să Se arate totodată pe Sine 
mai înalt decât moartea, arătând trupul Său nestricăcios drept pârga învierii tuturor” 
(Sf. ATANASIE CEL MARE, Tratat despre întruparea Cuvântului și despre arătarea Lui 
nouă, prin trup, cap. IV, XX, în PSB, vol. 15, pp. 114-115) 


„Platon, admirat de elini, zice că cel ce a născut lumea, văzând-o cuprinsă de 
furtună şi în primejdie să cadă în starea neasemănării, se așază la cârma sufletului şi 
vine în ajutorul ei și îndreptează toate greșalele ei”. (Sf. ATANASIE CEL MARE, Tratat 
despre întruparea Cuvântului şi despre arătarea Lui nouă, prin trup, cap. VI, XLIII, în 
PSB, vol Sp) 


„Oamenii, întorcând spatele Binelui, au dat chip nimicului, înlocuind Adevărul, 
şi au îmbrăcat în cinstea cuvenită lui Dumnezeu demonii, oamenii și pietrele, cău- 
tând cunoașterea lor în locul cunoașterii lui Dumnezeu. De aceea, pe drept cuvânt, de 
vreme ce nu era potrivit bunătăţii lui Dumnezeu să treacă cu vederea o astfel de stare 
şi de vreme ce oamenii nu-L puteau cunoaşte pe EI ca orânduind şi cârmuind toate, 
ia o parte a întregului, adică trupul omenesc, ca organ al Său şi Se sălășluiește în el, 
pentru ca, de vreme ce nu L-au putut cunoaşte în întreaga lume, să-L cunoască măcar 
într-o parte a ei; şi de vreme ce nu L-au putut vedea în puterea Lui nevăzută, să-L 
poată înţelege și vedea din ceea ce le era asemănător. 

Căci fiind oameni, vor putea cunoaşte, din trupul asemănător cu al lor şi din 
faptele dumnezeieşti săvârşite prin el, mai repede şi mai din apropiere, pe Tatăl Lui, 


233. Tâlcuirea Pr. D. Stăniloae: „Făcându-Și Creatorul proprie firea omenească creată, El însuşi S-a fâcut 
ipostas al ei, ca ea să vieţuiască în conformitate cu EI ca model, adică să revină la existenţa după chipul Lui 
pentru eternitate”. (nota 65a, p. 114) 

234. Tâlcuirea Pr. D. Stăniloae: „Numai Cel ce a orânduit toate putea să restabilească rânduiala lor căzută 
in dezordine. Căci din EL, ca Raţiune supremă, curge puterea bunei orânduieli a tuturor, sau raționalitatea lor 
adevărată”. (nota 66, p. 114) 

235. Tâlcuirea Pr, D. Stăniloae: „Neascultarea nu se putea vindeca total decât prin jertfă, opusul radical 
al neascultării egoiste”. (nota 66a, p. 114) 

236. Tâlcuirea Pr. D. Stăniloae: „Cuvântul Cel ce e viaţa a luat trupul nostru muritor mai ales pentru ca, 
primind moartea în acest trup, s-o învingă pentru noi toți, sau să întindă biruinţa aceasta a morţii la toți” (nota 
66b, p. 115) 

237. 'Tâlcuirea Pr. D. Stăniloae: „E un citat liber din Platon, Polit., 273 d. (vezi la P Th. CAMELOT, în col. 
Sources Chretiennes, nr. 2, p. 293)”. (nota 97, p. 139) 

socotind că cele săvârșite de EI nu sunt fapte omenești, ci fapte ale lui Dumnezeu. 
Şi dacă ar fi cu neputinţă să fie cunoscut, după ei, Cuvântul prin faptele tru- 
pului cunoscut, şi mai cu neputinţă ar fi să fie cunoscut din ceea ce se face în întrea- 
ga lume?%. 

Căci, aşa după cum nu Se împărtășește de nimic din cele ale creaţiunii, deși este 
în creaţiune, ci mai degrabă toate se împărtăşesc de puterea Lui, tot așa, folosindu-Se 
de trup ca de un organ, nu S-a împărtășit de nimic din ale trupului, ci mai degrabă 
a sfinţit trupul?*”. (Sf. ATANASIE CEL MARE, Tratat despre întruparea Cuvântului şi 
despre arătarea Lui nouă, prin trup, cap. VI, XLIII, în PSB, vol. 15, p. 139) 


„Trebuie ştiut şi aceea că stricăciunea care s-a produs nu era în afara trupului, ci 
străbătuse în el şi era nevoie ca, în locul stricăciunii, să pătrundă în el Viaţa; precum 
intrase moartea în trup, așa să intre şi Viaţa în el. Dacă moartea ar fi fost în afara tru- 
pului, se cădea să rămână şi Viaţa în afara lui. Dar de vreme ce moartea pătrunsese în 
trup şi stăpânea asupra lui, fiind unită cu el, era nevoie ca și Viaţa să pătrundă în trup, 
ca, îmbrăcând Viaţa, trupul să lepede stricăciunea?*. Altfel, dacă ar fi fost Cuvântul în 
afara trupului şi nu în el, moartea ar fi fost biruită de EI în mod fizic, întrucât ea n-ar 
fi avut putere împotriva vieţii, dar ar fi rămas în trup stricăciunea venită împreună cu 
ea?!”. (Sf. ATANASIE CEL MARE, Tratat despre întruparea Cuvântului și despre arătarea 
Lui nouă, prin trup, cap. VI, XLIV, în PSB, vol. 15, pp. 140-141) 


„Cu dreptate s-a cuvenit să îmbrace Mântuitorul trupul, ca, unindu-se trupul cu 
Viaţa, să nu mai rămână muritor în moarte, ci, ca unul ce a îmbrăcat nemurirea, să 
rămână nemuritor în înviere. Căci odată ce a îmbrăcat stricăciunea n-ar fi înviat dacă 
n-ar fi îmbrăcat Viaţa. Şi iarăşi moartea nu se arată în sine, ci numai în trup. De aceea 


238. Tâlcuirea Pr. D. Stăniloae: „Sfântul Atanasie revine de multe ori asupra ideii că aşa cum sufle- 
tul nu se poate vedea direct, ci numai prin faptele trupului, aşa nici Cuvântul nu poate fi văzut direct, ci 
numai din univers și din faptele săvârşite în trupul ce l-a luat. Argumentarea lui se întemeiază în fond pe 
raționalitatea lucrurilor şi a faptelor trupeşti cărora trebuie să le stea la bază o Raţiune personală supremă, 
creatoare şi proniatoare, iar în Hristos, aceeași Rațiune personală care Şi-a făcut propriu în mod deosebit 
trupul asumat. Argumentarea se mai bazează şi pe faptul că, aşa cum în natură și în istorie se fac lucruri 
care nu totdeauna decurg în mod automat din cele anterioare, ci variază pe baza unei alegeri superioare, 
aşa şi prin trupul omenesc se fac fapte alese, dintre multele fapte posibile, de un agent liber. În Hristos 
faptele săvârşite prin trup se deosebesc și mai clar de cele alese dintre multele fapte naturale posibile. În El 
Persoana superioară naturii se cunoaște şi mai vădit prin fapte deosebite de faptele obișnuite ale omului”. 
(nota 95, p. 139) 

239. Tâlcuirea Pr. D. Stăniloae: „Sfinţirea trupului a constat în a-l face organ al unor stări și fapte bune mai 
presus de cele naturale. Prin aceasta subiectul Lui s-a făcut şi mai clar cunoscut ca Dumnezeu. E] nu a luat de la 
noi puterea de a fi, ci Ela dat trupului din ale Lui”. (nota 96, p. 139) 

240. Tâlcuirea Pr. D. Stăniloae: „Îmbrăcarea vieții de către trup înseamnă străbaterea lui de viaţa lui 
Dumnezeu. Moartea era în trup nu ca ceva static, ci ca o forță de descompunere. Așa trebuia să ajungă și Viaţa, 
sau Cuvântul, izvorul personal al vieții, lucrător pozitiv în trup. Iar moartea lucra în trup, pentru că trupul era 
purtător de suflet și sufletul încuviinţa patimile lui. Trebuia vindecat deci acest trup purtat de un suflet, sau 
de un subiect ce încuviința patimile. De aceea a luat trupul omenesc, purtător de suflet, Subiectul vieții 
dumnezeieşti”. (nota 100, p. 141) 

241. Tâlcuirea Pr. D. Stăniloae: „Moartea ar fi putut fi învinsă fizic de Cuvântul vieții, dacă EI ar fi 
rămas în afara omului. Dar stricăciunea care e şi efectul unei stări morale, nu ar fi putut fi biruită din afară, 
ci numai prin întărirea lăuntrică a voinței omului, prin unirea voinței Cuvântului cu ea, prin colaborarea 
subiectului uman cu cel dumnezeiesc. Aşa se explică de ce vor învia şi păcătoşii, pentru că şi ei o doresc 
aceasta, dar într-un trup stricăcios, sau pentru o moarte veşnic vie, pentru că nu colaborează cu Cuvântul 
întrupat”. (nota 101, p. 141) 

a îmbrăcat El trupul, ca aflând moartea în trup, în el să o nimicească?” (Sf. ATANASIE 
CEL MARE, Tratat despre întruparea Cuvântului și despre arătarea Lui nouă, prin trup, 
cap. VI, XLIV, în PSB, vol. 15,p. 141) 


„De aceea cu dreptate a luat trup Cuvântul lui Dumnezeu și S-a folosit de om 
ca de un organ, ca să facă viu trupul și ca, precum este cunoscut din creaţiune prin 
fapte, aşa să lucreze şi în om și să Se arate pe Sine pretutindeni, nelăsând nimic gol 
de dumnezeirea și de cunoștința Sa'. (Sf. ATANASIE CEL MARE, Tratat despre întru- 
parea Cuvântului și despre arătarea Lui nouă, prin trup, cap. VI, XLV, în PSB, vol. 15, 
pp. 141-142) 


„De când au început oamenii să părăsească credința în idoli, dacă nu de când a 
venit Dumnezeu-Cuvântul cel adevărat la oameni? De când au început să înceteze 
pretutindeni vrăjitoriile, dacă nu de când S-a arătat pe pământ Mântuitorul? De când 
au început să fie disprețuiți aşa numiții de poeţi zei şi eroi, ca nişte simpli oameni 
muritori, dacă nu de când Domnul a săvârşit biruinţa asupra morţii şi de când a făcut 
nestricăcios trupul luat de EI, înviindu-l din morţi? De când a fost dispreţuită înşelă- 
ciunea şi nebunia dracilor, dacă nu de când Puterea și Cuvântul lui Dumnezeu, Care 
e și Stăpânul tuturor acestora, pogorând pentru slăbiciunea oamenilor, S-a arătat pe 
pământ? De când meșteșugul și școlile vrăjitoriei au început să fie părăsite, dacă nu 
de când s-a produs arătarea dumnezeiască a Cuvântului între oameni? Și peste tot, de 
când a înnebunit înţelepciunea elinilor, dacă nu de când Înţelepciunea cea adevărată a 
lui Dumnezeu S-a arătat pe pământ??* 

Căci odinioară toată lumea și tot locul erau amăgite de credinţa în idoli şi oamenii 
nu se gândeau la nimic altceva decât să cinstească pe idoli ca zei. Dar acum, în toată 
lumea, oamenii părăsesc superstiția idolilor și aleargă la Hristos și, închinându-se Lui, 
cunosc prin EI şi pe Tatăl, pe care nu-L ştiau?*”. (Sf. ATANASIE CEL MARE, Tratat des- 
pre întruparea Cuvântului și despre arătarea Lui nouă, prin trup, cap. VI, XLVI, în PSB, 
vol. 15, p. 143) 


„EI S-a întrupat, ca noi să fim îndumnezeiți?*. (Sf. ATANASIE CEL MARE, Tratat 
despre întruparea Cuvântului și despre arătarea Lui nouă, prin trup, cap. VI, LIV, în 
PSB; vol; 15,pi 131) 


242. Tâlcuirea Pr. D. Stăniloae: „Ca să se întâlnească cu moartea, Cuvântul trebuia să o întâlnească 
într-un trup, adică acel trup trebuia să moară. Dar EI fiind Viaţa, a îngăduit morţii să lucreze numai până ce 
s-a produs ca moarte. Dar îndată după aceea, a scos trupul de sub efectul ei”. (nota 102, p. 141) 

243. Tâlcuirea Pr. D. Stăniloae: „Sfântul Atanasie accentuează cu atâta putere aspectul cosmic al mântuirii, din 
necesitatea de a arăta că natura nu e una cu Dumnezeu şi deci idolii n-au nicio justificare, pentru că ea e supusă lui 
Dumnezeu arătat în Hristos. Ea nu e Dumnezeu; dar Dumnezeu-Cuvântul întrupat în om lucrează în calitatea de 
Stăpân al ei, pe care o are ca Persoană dumnezeiască, dar și ca Persoană a firii omeneşti. Prin aceasta El confirmă 
stăpânirea și superioritatea omului asupra naturii. Numai pe verticala omului ca persoană conștientă superioară 
naturii Se poate afla Dumnezeu ca Stăpân suprem al naturii” (nota 107, p. 143) 

244, Tâlcuirea Pr. D. Stăniloae: „Cât nu s-a știut, prin Cuvântul cel întrupat, că El e Fiul lui Dumnezeu, 
nu se ştia că Dumnezeu e un 'Lată care are un Fiu, şi deci că amândoi ca Persoane sunt mai presus de natura 
7eificată, supusă legilor. Arătându-Se în trup Fiul lui Dumnezeu, oamenii au văzut deci că natura nu e decât 
natură, deci opera lui Dumnezeu, Care poate da legi, dar e mai presus de legi. Prin aceasta au părăsit închina- 
rea la idoli neputincioşi”. (nota 107a, p. 143) 

245. Tâlcuirea Pr. D. Stăniloae: „Avem aici celebra sentință a Sfântului Atanasie: Dacă Cuvântul întrupat 
nu e Fiul lui Dumnezeu, omul nu e îndumnezeit”. (nota 115, p. 151) 

„Fiind Dumnezeu, S-a făcut pe urmă om, ca să ne îndumnezeiască” (Sf. ATANASIE 
CEL MARE, Trei cuvinte împotriva arienilor, Cuvântul |, XXXIX, în PSB, vol. 15, p. 202) 


„Hristos a murit şi a fost înălțat ca om, așa se spune că a luat ca om ceea ce avea 
pururea ca Dumnezeu, ca să ajungă la noi și acest har dăruit. Pentru că nu S-a micşo- 
rat Cuvântul luând trup, ca să ceară să ia EI har, ci mai vârtos a îndumnezeit ceea ce a 
îmbrăcat şi a dăruit aceasta și neamului oamenilor. Căci precum Cuvântul era pururea 
închinat, fiind şi existent în chipul lui Dumnezeu, așa Acelaşi, fiind şi numindu-Se 
şi om și ca atare numindu-Se lisus, are nu mai puţin toată zidirea sub picioarele Lui, 
încovoindu-şi genunchii în faţa Lui întru numele Lui2%”. (Sf. ATANASIE CEL MARE, 
Trei cuvinte împotriva arienilor, Cuvântul I, XLII, în PSB, vol. 15, p. 206) 


„Într-adevăr faptul că puterile din ceruri, îngerii şi arhanghelii care se închină 
pururea Lui, 1 se închină şi acum Domnului în numele lui lisus, este un har și o înălța- 
re a noastră; căci Fiul lui Dumnezeu este închinat chiar făcut om şi puterile cereşti nu 
se smintesc văzându-ne pe toți cei de un trup cu El ridicaţi în ţinuturile lor?”. Aceasta 
nu s-ar fi putut întâmpla, dacă Cel aflat în chipul lui Dumnezeu n-ar fi luat chip de rob 
şi nu S-ar fi smerit îngăduind trupului Său să ajungă până la moarte”. (Sf. ATANASIE 
CEL MARE, Trei cuvinte împotriva arienilor, Cuvântul |, XLII, în PSB, vol. 15, p. 207) 


„Căci ceea ce s-a scris de Pavel: Pentru că fiind în chipul lui Dumnezeu, S-a făcut 
om și S-a smerit pe Sine până la moarte, de aceea și Dumnezeu L-a preaînălțat pe EL, se 


spune şi de către Petru. Pentru că, deoarece fiind Dumnezeu S-a făcut om, iar semnele 
şi minunile L-au arătat ca Dumnezeu celor ce-L priveau, nu era cu putinţă să fie ţinut 
El de moarte. Iar omului nu-i era cu putință o astfel de izbândă. Căci omului îi este 
proprie moartea. De aceea Cuvântul, fiind Dumnezeu, S-a făcut trup, ca omorât fiind 
cu trupul să facă vii pe toţi prin puterea Lui”. (Sf. ATANASIE CEL MARE, Trei cuvinte 
împotriva arienilor, Cuvântul 1, XLIV, în PSB, vol. 15, p. 210) 


246. Tâlcuirea Pr. D. Stăniloae: „În umanitatea lui Hristos e concentrată toată bogăţia și înălţimea da- 
rurilor dumnezeieşti ce au să se reverse peste noi în veci. A primit ca om ceea ce avea din veci ca Dumnezeu. 
Umanitatea Lui e un fel de legătură între Dumnezeu și noi. Căci ea nu e despărțită de dumnezeirea Lui (ele 
sunt unite în chip nedespărțit). lar ipostasul Lui trăit ca unitate de Subiect este unul. Însă Subiectul acesta se 
resimte și de umanitatea pe care o poartă. Ca atare are în El ceva receptiv, dar nu pasiv. Acelaşi Subiect al lui 
Hristos, fiind divino-uman, e și dăruitor şi primitor. Ba mai mult: în relaţia Lui cu oamenii e nu numai uman, 
sau inel pasiv de transmitere a darurilor primite, ci și divin, deci dăruitor. Sau chiar în elementul uman pre- 
zent în Subiectul Lui cel unul e şi o mişcare de dăruire activă, nedespărțită de mişcarea activă dăruitoare a 
caracterului divin al subiectului Său. Aceasta s-a întâmplat mai ales când a primit un nume mai presus de tot 
numele, când fără să-Şi schimbe firea, omenitatea a primit tot ce avea dumnezeirea. Chiar și în trăirea noastră 
ca subiect se află nu numai o notă activă, ci şi una receptivă. lar în comunicarea către alții a ceea ce avem, ne 
trăim dând nu numai ce avem sau am produs noi, ci şi ceva ce am primit de mai sus. Nici chiar viața personală 
a omului simplu nu e despărțită de cea dumnezeiască. Dar în Subiectul lui Hristos nota dăruitoare e trăită cu 
altă intensitate și claritate. Căci Hristos Se trăiește nu numai ca Eu, ci și ca Tu și ca El deşi Se trăiește şi ca Eu 
uman”, (nota 113, pp. 206-207) 

247. Tâlcuirea Pr. D. Stăniloae: „Nu socotesc că aceasta ar micşora pe Dumnezeu”. (nota 115, p. 207) 

248. Tâlcuirea Pr. D. Stăniloae: „Iocmai în faptul că a lăsat trupul Lui să ajungă până la moarte, s-a arătat 
puterea Lui și iubirea Lui de oameni. Căci a primit moartea noastră în trupul Lui, ca să o biruiască dinăuntru, 
pentru a ne ajuta şi nouă să o biruim prin spirit, prin contribuţia credinței noastre, dând omului o astfel de 
putere. S-a smerit ca să ni Se facă apropiat, dar și ca să ne apropie de E pentru veci. S-a smerit El și ne-a înăl- 
țat, pe noi, acesta e marele și veșnicul paradox. Pare o nebunie această coborâre, dar e o măreție mai presus 
de toate în această coborâre înălțătoare. Prin ea a înălțat trupul nostru, dar S-a slăvit şi pe Sine ca Dumnezeu”. 
(nota 116, p. 207) 

„Oare nu vedeţi că şi aceasta s-a săvârşit şi s-a scris pentru noi şi în favoarea noas- 
tră, ca, făcându-Se Domnul om, să ne facă pe noi, cei ce suntem muritori şi vremelnici, 
nemuritori şi să ne introducă în împărăţia cerurilor??*” (Sf. ATANASIE CEL MARE, Trei 
cuvinte împotriva arienilor, Cuvântul I, XLVIII, în PSB, vol. 15, p. 214) 


„Dar fiindcă este Dumnezeu, fiind Fiul lui Dumnezeu, și este Împărat din veci, 
fiind strălucirea şi pecetea Tatălui, pe drept cuvânt EI este Hristos cel aşteptat, pe Care 
Tatăl Îl prevesteşte oamenilor, descoperindu-L sfinților Săi proroci, ca, precum prin 
El am fost făcuţi, așa întru EI să se facă răscumpărarea tuturor de păcate şi toate să fie 
supuse Împărăției Lui?%. Şi aceasta este cauza ungerii săvârşite cu E] și a venirii în trup 
a Cuvântului”. (Sf. ATANASIE CEL MARE, Trei cuvinte împotriva arienilor, Cuvântul |, 
XLIX, în PSB, vol. 15, p. 216) 


„Mântuitorul a venit ca să mărturisească și să primească moartea pentru noi şi ca 
să învie pe oameni și să strice lucrurile diavolului. Aceasta este cauza (scopul) venirii 
Lui în trup”. (Sf. ATANASIE CEL MARE, Trei cuvinte împotriva arienilor, Cuvântul al 
II-lea, LV, în PSB, vol. 15, p. 291) 


„Nu pentru Sine a venit, ci pentru mântuirea noastră şi pentru a surpa moartea și 
a osândi păcatul și pentru ca orbii să vadă și ca să învie pe toţi din morți. ar dacă n-a 
venit pentru Sine, ci pentru noi, nu pentru Sine a fost creat (ca om), ci pentru noi”. 
(Sf. ATANASIE CEL MARE, Trei cuvinte împotriva arienilor, Cuvântul al II-lea, LV, în 


PSB, vol. l$p-292) 


„Dar facerea Lui ca om nu s-ar fi produs, dacă n-ar fi existat drept cauză trebuin- 
ţa oamenilor”. (Sf. ATANASIE CEL MARE, Trei cuvinte împotriva arienilor, Cuvântul al 
II-lea împotriva arienilor, LVI, în PSB, vol. 15, p. 294) 


„Dacă Dumnezeu, vrând să-Şi arate puterea, ar fi grăit numai, desigur blestemul 
s-ar fi dezlegat şi aşa, arătându-se puterea Celui ce ar fi poruncit. Dar omul ar fi deve- 
nit numai aşa cum era și Adam înainte de călcarea poruncii, luând harul din afară, 
neavându-l articulat cu trupul?*?. Căci așa era şi atunci, când a fost așezat omul în rai. 


249. Tâlcuirea Pr. D. Stăniloae: „Dacă nu e Cineva desăvârșit din veci, nu putem ajunge nici noi la 
desăvârşire. Nu se poate ajunge la o desăvârşire prin simpla evoluţie, dacă nu e din veci o existență personală 
desăvârşită. O evoluţie fără o astfel de entitate personală desăvârșită din veci, din care să ne vină puterea spre 
desăvârşire, nu ajunge niciodată la desăvârșire”. (nota 126a, p. 214) 

250, 'Tâlcuirea Pr. D. Stăniloae: „Făcuțţi toți prin EI și după chipul Lui, au rămas atârnați în oarecare grad 
de E] şi o refacere a lor trebuie să echivaleze cu o refacere a calității depline de chipuri ale Lui. De aceea prin EI 
şi întru E] se poate săvârși şi refacerea lor, sau reașezarea în viața lor deplină, ca viaţă întru El. Ei sunt făcuţi ca 
cuvinte ipostatice după chipul Cuvântului ipostatic şi ca fii ai Tatălui după chipul Fiului unul născut al Tatălui. 
Restabilirea lor nu e altceva decât restabilirea acestor însușiri ale lor şi ea nu se poate face decât prin modelul 
lor plin de putere, prin unirea lor cu El. Fiul și Cuvântul face vădită iubirea lor de către Dumnezeu şi sensul 
lor în Dumnezeu. Omul le face vădite pe acestea în lume, ca ființe capabile de iubire şi de cuvânt responsabil” 
(nota 130, p. 216) 

251. Tâlcuirea Pr. D. Stăniloae: „EI vine pentru noi, nu pentru Sine, dar ca să ne folosească nouă, nu ca 
să-Şi folosească Lui prin noi. Nu EI câștigă de la noi, ci noi de la EI”. (nota 136, p. 292) 

252. Tâlcuirea Pr. D. Stăniloae: „Precum sentinţa de la început prin care s-a hotărât ca omul să moară 
n-a fost numai o sentinţă juridică, ci o retragere a lui Dumnezeu din omul care ] s-a închis, așa în Hristos nu 
se retrage sentința de condamnare numai juridic, ci în mod eficient, întrucât Fiul lui Dumnezeu asumă firea 

Ba poate ar fi fost şi mai rău, pentru că învățase să păcătuiască. Fiind deci astfel, dacă 
ar fi fost iarăși ispitit de şarpe, s-ar fi ivit din nou trebuinţa să poruncească şi să se 
dezlege blestemul. Şi așa s-ar fi ivit trebuința aceasta la nesfârșit și oamenii ar fi rămas 
vinovaţi mereu, robind păcatului. Iar păcătuind pururea, pururea ar fi avut nevoie de 
iertare şi niciodată n-ar fi fost eliberaţi definitiv, fiind în ei înşişi trupuri şi pururea 
supuşi legii pentru slăbiciunea trupului lor”. (Sf. ATANASIE CEL MARE, Trei cuvinte 
împotriva arienilor, Cuvântul al II-lea, LXVIII, în PSB, vol. 15, p. 307) 


„Dacă lucrurile dumnezeirii Cuvântului nu s-ar fi săvârşit prin trup, omul nu s-ar 
fi îndumnezeit?**. Şi iarăși dacă cele proprii trupului nu s-ar fi socotit ale Cuvântului, 
omul nu s-ar fi eliberat desăvârşit de ele. Şi chiar dacă acesta s-ar fi liniștit puţin timp 
de ele, cum am spus înainte, totuşi ar fi rămas păcatul şi stricăciunea în el, aşa cum 
s-a întâmplat cu oamenii dinainte”. (Sf. ATANASIE CEL MARE, Trei cuvinte împotriva 
arienilor, Cuvântul al III-lea, XX XIII, în PSB, vol. 15, p. 362) 


„Venind Cuvântul în Sfânta Fecioară Maria, a venit în ea împreună cu EI și Duhul; 
şi Cuvântul S-a plăsmuit și Şi-a format în ea trupul Său din Duhul”%, voind să adune 
şi să aducă prin Sine creaţia Tatălui şi să împace toate întru Sine, împăcând cele din cer 
și cele de pe pământ (Coloseni 1, 20). (Sf. ATANASIE CEL MARE, Epistola întâi către 
Serapion, Episcopul de Thmuis, împotriva celor care hulesc și spun că Duhul Sfânt este 
creatură, XXXI, în PSB, vol. 16, p. 64) 


„Căci n-a adus trupul vreo lipsă de slavă Cuvântului. Să nu fie! Ci mai degrabă 
EI S-a slăvit prin trup”. Prin faptul că Fiul, Care este în chipul lui Dumnezeu, a luat 


noastră fără de păcat şi o duce la înviere. Numai în calitate de Fiu al lui Dumnezeu putea face ambele aceste 
lucruri, dar cu o umanitate care în Adam s-a închis lui Dumnezeu, iar în Hristos I s-a făcut ascultătoare”. 
(nota 176, p. 307) 

253. Tâlcuirea Pr. D. Stăniloae: „Din această expunere se vede că o eliberare adevărată de păcat şi de 
moarte nu le putea veni oamenilor decât din maxima unire a lor cu Dumnezeu. lar aceasta nu putea fi alta de- 
cât asumarea firii umane de ipostasul Fiului lui Dumnezeu. Prin aceasta Dumnezeu S-a făcut om, iar omul s-a 
făcut Dumnezeu pe veci, fără ca Dumnezeu să Se altereze, fără ca omul să se piardă în Dumnezeu. O mai mare 
unire ca aceasta nu se putea. Fiind noi în comunicare cu Hristos care e om, pentru firea noastră asumată de EI, 
din ipostasul dumnezeiesc ce o poartă ni se poate comunica direct puterea dumnezeiască. Căci umanitatea Lui 
comună cu a noastră primeşte din ipostasul Lui divin tot ce are El ca Dumnezeu. În comunicarea cu Hristos 
sunt deschise pentru oameni toate puterile existente în Dumnezeu, dar în formă omenească. O cinste mai 
mare nu se poate cugeta pentru om, ca umanitatea sa aibă ca ipostas pe Însuşi Fiul lui Dumnezeu, într-una din 
concretizările ei, sau ca Fiul lui Dumnezeu să Se facă purtătorul firii omeneşti, sau Fiu al Omului. Prin aceasta 
Dumnezeu S-a angajat în păstrarea eternă a umanului la nivelul maxim posibil”. (nota 177, pp. 307-308) 

254. Tâlcuirea Pr. D. Stăniloae: „Numai fiind străbătute, curăţite, întărite și tot mai desăvârşite de lu- 
crările dumnezeiești ale Cuvântului, trupul și sufletul omenesc s-au îndumnezeit. Aceasta s-a făcut lucrând 
Dumnezeu-Cuvântul însuşi în și prin trupul devenit propriu al Lui. Şi numai prelungindu-se aceasta în veci. 
În umanitatea Cuvântului lucrează ca Subiect Cuvântul; şi aceasta, în veci. Se menţine astfel în veci în mijlocul 
oamenilor un focar, din care iradiază Focul îndumnezeitor” (nota 91, p. 362) 

255. Tâlcuirea Pr. D. Stăniloae: „Așa cum Duhul e în Cuvântul neîntrupat, așa trece şi în trupul ce începe 
E] să Şi-l formeze. Astfel Cuvântul Își formează trupul, dar nu fără lucrarea Duhului”. (nota 114, p. 64) 

256. Tâlcuirea Pr. D. Stăniloae: „Lucrarea de mântuire începe odată cu începutul întrupării în pântecele 
Fecioarei. E o lucrare în care e prezentă iarăși intreaga Sfântă Treime plină de iubire în Ea însăși”. (nota 115, p. 64) 

257. Tâlcuirea Pr. D. Stăniloae: „Trupul n-a acoperit slava Cuvântului și în acest sens nu L-a privat de sla- 
vă, ci mai vârtos s-a făcut un transparent al slavei Cuvântului. Căci prin trup grăia Cuvântul şi săvârșea faptele 
Sale minunate. Şi e o slavă și pentru Dumnezeu și pentru trup, ca Dumnezeu să grăiască și să lucreze prin el. 
E o slavă și pentru Dumnezeu şi pentru rațiunea umană și pentru cuvântul omului, ca Dumnezeu să-Și arate 
inteligibilitatea prin ele şi să comunice cu omul prin ele. E o slavă pentru Dumnezeu şi pentru om ca iubirea 


PĂRINȚII ȘI SCRIITORII BISERICEȘTI je 


chip de rob (Filipeni 2, 7-8), nu S-a micşorat în dumnezeire, ci mai vârtos S-a făcut 
eliberatorul a tot trupul şi a toată creaţia. Și faptul că Dumnezeu a trimis pe Fiul Lui 
născut din femeie (Galateni 4, 6), nu I-a adus rușine, ci mai degrabă slavă și mare har. 
Căci S-a făcut om, ca pe noi să ne îndumnezeiască întru Sine?%. Şi S-a făcut din feme- 
ie şi S-a născut din Fecioară, ca nașterea noastră rătăcită să o readucă la Sine?” şi să 
devenim la sfârşit neam sfânt şi părtași firii dumnezeieşti, cum a scris fericitul Petru (2 
Petru 1, 4). Şi ceea ce era cu neputinţă legii, fiind slabă prin trup, a săvârşit Dumnezeu 
trimițând pe Fiul Său în asemănarea trupului păcatului şi pentru păcat a osândit păca- 
tul în trup (Romani 8, 3). (Sf. ATANASIE CEL MARE, Epistolă către episcopul Adelfie, 
împotriva arienilor, IV, în PSB, vol. 16, pp. 181-182) 


„Pavel scrie: Așteptând fericita nădejde şi arătarea slavei marelui Dumnezeu şi 
Mântuitorului nostru lisus Hristos, Care S-a dat pe Sine pentru noi ca să ne răscum- 
pere pe noi de tot păcatul și să-Și curățească Sieşi popor ales, râvnitor de fapte bune 
(Tit 2, 13). Dar cum S-ar fi dat pe Sine pentru noi, dacă n-ar fi purtat trup? Căci 
S-a dat pentru noi, aducându-l pe acesta, ca, primind moartea în el, să surpe pe cel 
ce are stăpânirea morții, adică pe diavolul (Evrei 2, 14). De aceea şi mulţumim tot- 
deauna în numele lui lisus Hristos şi nu desființăm harul venit la noi prin El. Căci 
prezența Mântuitorului în trup s-a făcut izbăvire de moarte și mântuire a toată zidi- 
rea. Drept aceea, iubite și preadorite, cei ce iubesc pe Domnul să ţină minte acestea”. 
(Sf. ATANASIE CEL MARE, Epistolă către episcopul Adelfie, împotriva arienilor, VI, în 
PSB, vol. 16, p. 183) 


„Pentru noi şi mântuirea noastră, Cel ce este în sânul Tatălui a primit să ia chip 
de rob, să îndure toate celelalte suferințe trupeșşti, să se nască din femeie, să se nască 
din Fecioară, să stea nouă luni în pântece, să fie înfășat, să fie socotit Iosif, logod- 
nicul Mariei, tată al Său, să crească trupeşte puţin câte puţin, să se taie împrejur, să 
aducă jertfă, să flămânzească, să înseteze, să obosească şi în sfârşit să sufere moar- 
tea, şi nu o moarte oarecare, ci una socotită de ocară, adică moarte pe cruce; şi pe 
toate acestea pentru noi și pentru mântuirea noastră le-a primit Creatorul univer- 
sului, Cel neschimbat, Cel ce a adus pe toate de la neființă la ființă, Cel ce se uită pe 
pământ şi-l face pe el de se cutremură (Psalmii 103, 33) strălucirea slavei Căruia nici 
heruvimii, puterile acelea netrupeşti, nu pot s-o vadă, ci-şi acoperă cu aripile feţele, 
arătându-ne minunea, pe Care Îl laudă necontenit îngerii, arhanghelii şi miile de 
mii de îngeri; Acesta, pentru noi şi mântuirea noastră, a primit să Se facă om, ne-a 
deschis calea unei îmbunătăţite viețuiri şi ne-a dat o învăţătură îndestulătoare prin 


lui Dumnezeu să ia forma accesibilă simţirii omenești, ca măreţia dumnezeiască să strălucească în smerenia 
omenească” (nota 4, p. 181) 

258. Tâlcuirea Pr. D. Stăniloae: „Atât în faptul că S-a făcut om, cât şi în acela că prin aceasta ne-a îndum- 
nezeit, se arată capacitatea omului, dată lui de Dumnezeu prin creaţie, ca Dumnezeu însuși să Se facă om, fără să 
inceteze de a fi și Dumnezeu, și omul să fie ridicat la treapta de Dumnezeu prin har. Omul n-a fost creat ca o ființă 
despărțită de Dumnezeu, aruncat în lume cu dispreţ, de Dumnezeu, ca să se piardă în ea, cum zice Heidegger. În 
om a binevoit să Se altoiască Dumnezeu, ca omul însuşi să fie altoit în Dumnezeu. Însușirile omului sunt capabile 
«i [ie mijloace folosite de Dumnezeu pentru manifestarea Lui și ca prin ele omul să se adâncească tot mai mult în 
Dumnezeu și să crească tot mai mult ca om adevărat”. (nota 5, p. 182) 

259. Tâlcuirea Pr. D. Stăniloae: „Pofta ne-a dus la o naștere tot mai puţin legată de lucrarea lui Dumnezeu 
i ca. Prin naşterea din Fecioară, liberă de orice poftă, Dumnezeu a readus deplin nașterea omului sub puterea 
„pirituală a Lui” (nota 6, p. 182) 

tot ce a făcut în trupul pe care l-a luat. Ce cuvânt de apărare ne mai rămâne, deci, 
când după ce s-au făcut atâtea pentru mântuirea noastră, noi ne pierdem vremea cu 
lucruri de nimic, trădându-ne mântuirea prin trândăvia noastră?” (Sf. IOAN GURĂ 
DE AUR, Omilii la Facere, omilia XXIII, VI, în PSB, vol. 21, pp. 283-284) 


„În cele din urmă, Dumnezeu a văzut că chiar după atâta purtare de grijă, oame- 
nii tot mai au nevoie de multa şi nespusa Lui iubire de oameni; a văzut că n-au avut 
nicio putere, nici patriarhii, nici profeţii, nici minunile acelea nemaiintâlnite, nici 
pedepsele, nici îndemnurile adresate fiecărui om, nici acele repetate robii; de aceea, 
îndurându-se de neamul nostru, a rânduit, să se nască din Fecioară și să ia chip de 
rob (Filipeni 2, 7), Doctorul trupurilor și al sufletelor, Fiul Lui Cel Unul Născut, scu- 
lându-L ca să spun așa, din sânurile părintești, a rânduit să petreacă împreună cu 
noi şi să sufere toate slăbiciunile noastre, pentru ca să poată ridica de la pământ la 
cer firea noastră care zăcea jos undeva din pricina mulţimii păcatelor. Fiul tunetului, 
minunându-se de lucrul acesta și înțelegând covârşitoarea dragoste a lui Dumnezeu, 
arătată neamului omenesc, striga și spunea: Așa a iubit Dumnezeu lumea (loan 3, 
16). Uită-te cât de mare minune cuprind aceste cuvinte! Spune Așa, gândindu-se la 
măreţia celor ce vrea să ne spună. 

De aceea îşi începe așa cuvântul său! 

- Spune-ne Fericite loane, cum Așa? Spune-ne măsura, spune-ne măreţia, înva- 
ţă-ne covârşirea cuvintelor pe care vrei să ni le spui! 

- Aşa a iubit Dumnezeu lumea, încât pe Fiul Lui Cel Unul Născut L-a dat, ca tot 
cel ce crede în el să nu piară, ci să aibă viaţă veșnică. 

Ai văzut că aceasta e pricina venirii Fiului? A venit ca să găsească mântuire 
prin credinţa în EI, cei care sunt pe calea pieirii”. (Sf. IOAN GURĂ DE AUR, Omilii la 
Facere, omilia XXVII, |, în PSB, vol. 21, pp. 333-334) 


„Că Fiul lui Dumnezeu nu S-ar fi smerit în zadar și în deşert atât de mult dacă 
n-ar fi vrut să ne înalțe pe noi. S-a născut după trup, ca tu să te naști după Duh; S-a 
născut din femeie, ca tu să încetezi de a mai fi fiu al femeii. Pentru aceasta Fiul lui 
Dumnezeu a avut o îndoită naștere: una asemenea nouă, şi alta mai presus de noi. 
Pentru că S-a născut din femeie, Se aseamănă cu noi; dar pentru că nu S-a născut 
nici din sânge, nici din voința trupului sau a bărbatului, ci de la Duhul Sfânt, ne 
arată nașterea cea mai presus de noi, naşterea cea viitoare, pe care ne-o va dărui 
nouă de la Duhul” (Sf. loAN GURĂ DE AUR, Omilii la Matei, omilia II, 2, în PSB, 
vol. 23, p. 29) 


„lar coborârea arată fapta iubirii de oameni. Căci deoarece nu ne putem înălța 
la Cel Preaînalt, dacă nu Se pleacă Domnul la cele de jos, ca să înalțe pe cei blânzi, 
sufletul ce urcă spre cele de sus, cerând călăuzirea Celui de sus, dorește să Se pogoare 
EI din înălțimea Lui, ca să Se facă apropiat celor de jos. (Sf. GRIGORIE DE NYSSA, 
Tâlcuire amănunțită la Cântarea Cântărilor, omilia X, în PSB, vol. 29, p. 251) 


„Căci S-a golit pe Sine chip de rob luând (Filipeni 2, 7) și S-a dat pe Sine preţ 
de răscumpărare pentru viaţa lumii. Şi pentru noi S-a făcut sărac, ca noi să trăim 
în moartea Lui şi să ne îmbogăţim în sărăcia Lui şi să împărățim în chipul robiei 

Lui (2 Corinteni 9, 8)?%”. (Sf. GRIGORIE DE NyssA, Tâlcuire amănunțită la Cântarea 
Cântărilor, omilia a XV-a, în PSB, vol. 29, p. 319) 


„Întrebi de ce a luat Dumnezeu trup omenesc? Dar ia depărtează din om darurile 
date de Dumnezeu și ai să vezi că nu mai ai după ce să recunoști în om pe Ziditorul 
său. Căci doar după darurile primite se recunoaşte binefăcătorul, așijderea după cele 
ce vedem că se întâmplă în lume, putem cunoaște firea Creatorului lumii. lar dacă 
însușirea de căpetenie a Dumnezeirii e dragostea de oameni, atunci iată răspunsul la 
ceea ce cauţi, iată pricina pentru care S-a întrupat Dumnezeu. Firea noastră slăbăno- 
pită, într-adevăr, avea nevoie de doctor, omul căzut de istoveală aștepta pe Cel ce-i va 
întinde mâna, cel ce-și pierduse viața aștepta pe Dătătorul ei, cel ce se depărtase de 
părtăşia binelui avea nevoie de îndrumătorul care să-l readucă de unde plecase, tânjea 
după lumină cel ce zăcea la întuneric, cel căzut în robie își aștepta izbăvitorul, cel legat 
aștepta pe Cel care să-l dezlege, cel din jugul sclaviei, pe slobozitorul său. Erau aceste 
lucruri atât de mici și de neînsemnate, încât să nu poată îndemna pe Dumnezeu să 
coboare şi să cerceteze pe oameni cum cercetează un doctor pe bolnavii săi, mai ales 
în starea nenorocită şi vrednică de milă în care se găsea omenirea?” (Sf. GRIGORIE DE 
Nyssa, Marele cuvânt catehetic, cap. 15, în PSB, vol. 30, pp. 309-310) 


„Într-adevăr, dacă sălăşluiește în Dumnezeu o putere atât de mare după cum am 
arătat în expunerea anterioară, dacă stă în puterea Sa de a omori moartea şi a deschide 
drum vieţii, de ce nu-Și aduce la îndeplinire hotărârea printr-un simplu act de voinţă, 
lără a realiza mântuirea noastră printr-un ocol atât de mare, născându-se în trup, cres- 
când până la bărbăţie şi suferind și moarte numai spre a-l mântui pe om, câtă vreme 
ne-ar fi putut mântui şi fără să fi trecut prin atâtea ocoluri? 

Faţă de o asemenea observaţie, ar fi destul să răspundem pentru cei care judecă 
limpede, că nu bolnavii sunt cei care prescriu medicilor metoda de tratament și nici 
nu dau lecţii binefăcătorilor lor despre modul cum trebuie trataţi, întrebându-i de ce 
se ating de porţiunea dureroasă a trupului sau de ce a întrebuințat într-un caz oarecare 
de lecuire cutare metodă și nu cealaltă, ci, gândindu-se numai la rezultatul binefacerii, 
primesc cu bucurie orice tratament”. (Sf. GRIGORIE DE Nyssa, Marele cuvânt catehetic, 
cap. 17, în PSB, vol. 30, p. 313) 


„Nici împodobirea tuturor făpturilor şi chiar nici legile neschimbate ale firii nu 
vădesc aşa de mult atotputernicia divină şi mai presus de cuvânt, pe cât dovedește 
această coborâre a lui Dumnezeu până la adâncul slăbiciunilor firii noastre. Putem 
vedea astfel înălțimea coborâtă în smerenie, fără ca nici în această înjosire să se piardă 
ceva din înălțimea ei. Vedem, așadar, cum Dumnezeirea s-a contopit cu firea ome- 
nească, Hristos Domnul rămânând însă în același timp și Dumnezeu și om. 

Căci, după cum am mai spus mai înainte, neavând din fire cel rău putere de a 
intra în legătură cu prezenţa directă a lui Dumnezeu și nici să rabde a vedea față către 
Iuţă arătarea Lui, din aceste pricini, spre a da de înţeles aceasta celui ce dorea pentru 


260. Tâlcuirea Pr. D. Stăniloae: „S-a mai spus: cei ce se unesc îşi comunică stările sufletești, simţirile, tră- 
„lurile feţei, însuşirile. Pavel doreşte și el să pătimească pentru Israel cum a pătimit Hristos. Hristos a coborât 
lu moi, la sărăcia noastră, ba până la moartea noastră, dar a rămas înalt în coborârea Lui, bogat în sărăcia Lui, 
viu an moarte, ca să putem participa şi noi la smerenia, la sărăcia şi la moartea Lui, dar în ele să dobândim si 
„i tidim adevărata înălțime, bogăţie și viață”. (nota 304, p. 319) 

noi un preţ de răscumpărare, Dumnezeu s-a ascuns sub chipul firii omeneşti pentru 
ca, după cum se întâmplă și cu peştii lacomi, cel rău să înghită deodată cu momeala 
trupului omenesc şi undița Dumnezeirii şi astfel, prin intrarea în împărăția morții și 
prin arătarea luminii în lumea întunericului, să piară odată pentru totdeauna ceea ce 
nu-i lumină şi nu-i viață. Căci nu poate răbda întunericul să vadă în față lumina și nici 
moartea să persiste în faţa vieţii”. (Sf. GRIGORIE DE Nyssa, Marele cuvânt catehetic, 
cap. 24, în PSB, vol. 30, pp. 320-321) 


„Rostul luminii e să împrăștie întunericul, al vieţii să înghită moartea. Întrucât, 
însă, noi am apucat pe un drum greşit îndată ce am fost creaţi și am căzut în ghearele 
morţii, atunci de ce ni se pare greşită afirmaţia creştină că însăși curăţenia întrupată 
se uneşte cu noi cei spurcați, viaţa cu cei morți, cârmaciul cu cei rătăciţi, toate acestea 
pentru ca necurăţia să se spele, rătăcirea să se îndrepte şi cel mort să revină la viață?” 
(Sf. GRIGORIE DE Nyssa, Marele cuvânt catehetic, cap. 24, în PSB, vol. 30, p. 321) 


„Atunci însă se unise cu omul pentru ca omul să se îndumnezeiască prin acest ames- 
tec”, (Sf. GRIGORIE DE Nyssa, Marele cuvânt catehetic, cap. 25, în PSB, vol. 30, p. 322) 


„În planul Iconomiei: după dreptate, diavolul îşi primeşte ca răsplată tocmai ceea 
ce a semănat atunci când a urzit de bunăvoia lui capcana înşelării oamenilor. Cu alte 
cuvinte, cel care momise pe om prin amăgirea plăcerilor, la rândul său e păcălit și el 
acum prin chipul de om pe care îl întâlneşte în Dumnezeu. Desigur că intenţia bună a 
Domnului schimbă în bine felul procedurii. 

Diavolul a înșelat pe om pentru a-i corupe natura, în vreme ce Dumnezeu ca 
drept, bun și înţelept ce este, s-a folosit şi El de un fel de înșelăciune, dar pentru a mân- 
tui pe cel căzut (...). Căci prin apropierea morţii de viață, a întunericului de lumină, 
a stricăciunii de nestricăciune se înlătură şi se nimiceşte răul, spre binele celuia care a 
fost curăţit de rele”. (Sf. GRIGORIE DE Nyssa, Marele cuvânt catehetic, cap. 26, în PSB, 
vol. 30, p. 323) 


„lot așa când Adam a călcat porunca lui Dumnezeu şi a ascultat de șarpele cel 
viclean, s-a vândut pe sine diavolului, iar cel viclean s-a îmbrăcat cu sufletul, ca această 
creatură strălucită, pe care Dumnezeu o făcuse după chipul Său. Spune Apostolul în 
acest sens: Fiul lui Dumnezeu a dezbrăcat începătoriile şi puterile, triumfând asupra lor 
prin cruce (Coloseni 2, 15). 

De altfel, pentru aceasta a venit Domnul ca să-i alunge pe aceştia și să-şi reia îna- 
poi propria casă şi templu, adică pe om”. (Sf. MACARIE EGIPTEANUL, Cele cincizeci de 
omilii duhovnicești, omilia I, 7, în PSB, vol. 34, p. 90) 


„Dumnezeu, Cel nemărginit şi necuprins, arătând iubire (față de oameni), S-a 
micșorat pe Sine şi coborându-Se din slava Sa cea de negrăit, a îmbrăcat mădularele 
trupului acestuia. Deci, arătând blândeţe și iubire față de oameni, Se întrupează, Se 
amestecă și cuprinde sufletele cele bineplăcute, sfinte şi credincioase, cu care devine 
un Duh, aşa cum spune (Apostolul) Pavel (1 Corinteni 6, 17). Sufletul (se amestecă) să 
zic aşa, cu sufletul, ipostasul cu ipostasul, pentru ca sufletul să poată fi mereu tânăr, să 
trăiască viaţa cea nemuritoare și să se facă părtaş de slava cea veșnică, cea vrednică de 
El şi bineplăcută Lui”, (Sf. MACARIE EGIPTEANUL, Cele cincizeci de omilii duhovnicești, 
omilia a IV-a, 10, în PSB, vol. 34, p. 102) 

„Venirea Domnului pentru om s-a făcut — (pentru acela care) zăcea mort în groapa 
întunericului, a păcatului, a duhului celui necurat şi a puterilor celor viclene — ca să-l 
învieze încă din acest veac şi să-l aducă la viață, să-l curăţească de toată întunecimea, 
să-l lumineze cu lumina Sa şi să-l îmbrace cu veşmintele cele cerești ale Divinităţii”. 
(Sf. MACARIE EGIPTEANUL, Cele cincizeci de omilii duhovniceşti, omilia XXXIV, 2, în 
PSB, vol. 34, p. 242) 


„Pentru acesta a venit Domnul nostru lisus Hristos, pentru ca să schimbe, transfor- 
me şi reînnoiască firea (noastră), pentru ca să recreeze sufletul cel ruinat de patimi, din 
cauza încălcării poruncii şi să-l amestece cu Duhul Dumnezeirii Sale. El a venit pentru 
a ne da o minte nouă, un suflet nou, ochi noi, urechi noi şi o limbă nouă şi spirituală; 
într-un cuvânt, pentru a face pe cei ce cred în El oameni noi, burdufuri noi, ungându-i cu 
lumina cunoștinței Sale, pentru ca să pună (în ei) vin nou, adică pe Duhul Sfânt. Pentru 
că, zice: Vinul cel nou în burdujuri noi trebuie să se pună (Matei 9, 17). 

Că după cum duşmanul, atunci când a supus pe om, l-a făcut făptură nouă în 
folosul său, l-a îmbrăcat cu patimi rele, l-a uns cu duhul păcatului şi a turnat în el vinul 
a toată nelegiuirea şi învățătura cea rea, tot aşa și Domnul, izbăvindu-l (din mâna) 
duşmanului, l-a făcut (un om) nou, l-a uns cu Duhul Său și a turnat în el vinul vieţii, 
învăţătura cea nouă”. (Sf. MACARIE EGIPTEANUL, Cele cincizeci de omilii duhovniceşti, 
omilia XLIV, 1-2, în PSB, vol. 34, pp. 260-261) 


„Pentru aceasta a şi venit Domnul, singurul doctor adevărat, pentru ca să vindece 
sufletele celor credincioşi de patimile cele incurabile și să le curățească de murdăria 
leprei răutăţii”. (Sf. MACARIE EGIPTEANUL, Cele cincizeci de omilii duhovniceşti, omilia 
XLVIII, 3, în PSB, vol. 34, p. 277) 


„Domnul S-a coborât la oameni ca să le arate că nimeni nu va fi lipsit de răsplată 
pentru lucrul cel bun”. (Sf. MACARIE EGIPTEANUL, Alte șapte omilii, Cuvinte Despre 
rugăciune, 8, în PSB, vol. 34, p. 300) 


„Domnul cel fără de trup şi necuprins, mișcat de nemărginita Lui bunătate, Se 
întrupează — aş zice că cel mare şi ceresc se micşorează - pentru ca să Se unească cu 
creaturile Sale cele raționale, adică cu sufletele sfinților şi cu îngerii, pentru ca aceştia 
să se împărtășească de viaţa veşnică a divinității Lui. (A luat trup ca să intre în comu- 
niune cu ființe trupeşti)”. (Sf. MACARIE EGIPTEANUL, Alfe șapte omilii, „Despre înălța- 
rea minții”, 6, în PSB, vol. 34, p. 317) 


„Prin intermediul acestui suflet, Domnul atunci când vrea, Se face foc şi arde tot 
ce este rău şi vătămător, după cum zice şi profetul: Dumnezeul nostru este foc mistuitor 
(Deuteronomul 4, 24). Altădată se face odihnă de negrăit, iar altădată bucurie şi pace, 
imbrățişând (sufletul) din toate părţile și ocrotindu-l. (...) EI se îmbracă în trup, pentru 
u deveni hrană duhovnicească și pentru a umple pe cei vrednici de desfătare duhov- 
nicească!. (Sf. MACARIE EGIPTEANUL, Alte șapte omilii, „Despre înălțarea minţii”, 7, în 
PSB, vol. 34, p. 317) 


„Care este rostul venirii lui Hristos? În ce constă restabilirea şi reaşezarea firii 
in ea însăși? (Noi zicem că venind Hristos) a redat firii omenești vrednicia (firii) 

protopărintelui Adam şi pe lângă aceasta - o, har al Duhului celui bun, cu adevărat 
mare şi dumnezeiesc - i-a dat moştenirea cea cerească. Scoţând-o din temniţa întune- 
ricului, (i-a arătat uşa) la care bătând, poate să intre în Împărăţia cerurilor. Pentru că 
zice (Mântuitorul): Cereți și vi se va da, bateţi și vi se va deschide (Matei 7, 7). 

Prin această poftă intrând cineva, află libertatea sufletului său, îşi redobândeşte 
cugetele (cele curate), se îmbogățește în Hristos, locuieşte împreună cu mirele Hristos 
prin comuniunea Duhului Sfânt. lată (deci, în ce constă) iubirea cea de nedescris a 
Stăpânului față de omul fâcut de EI după chipul Său”. (Sf. MACARIE EGIPTEANUL, Alte 
şapte omilii, cuvânt despre libertatea minţii, 34, în PSB, vol. 34, p. 351) 


„(...) pogorându-Se de bună voie în cele ale noastre Cuvântul Unul Născut al lui 
Dumnezeu, nu ca să fie stăpânit de moarte ca noi, aducându-Se şi asupra Lui omorâ- 
rea lui Adam (odată ce este Cel ce pe toate le face vii), ci ca luând chipul supus strică- 
ciunii, să-l prefacă spre viaţă. De aceea S-a făcut trup”. (Sf. CHIRIL AL ALEXANDRIEI, 
Glafire la Facere, Cartea I, 5, în PSB, vol. 39, p. 18) 


„(...) Hristos, Care pentru noi S-a făcut ca noi, ca şi noi să câştigăm pentru EI slava în 
cele bune şi să ne facem dumnezei mai presus de om, prin har şi din iubirea de oameni. 
Căci Eu am zis, spune, dumnezei sunteți și toți fii ai Celui Preaînalt (Psalmii 81, 6). 
(Sf. CHIRIL AL ALEXANDRIEI, Glafire la Facere, Cartea I, 4, în PSB, vol. 39, p. 30) 


„(...) Domnul Puterilor, care a și pregătit ca Fiul să fie binecuvântat în cer şi pe 
pământ?!. Căci scrie dumnezeiescul Pavel: lar când aduce în lume pe Cel întâi Născut”, 
zice: Și să se închine Lui toți îngerii lui Dumnezeu (Evrei 1, 6)?%. Dar ne spune undeva și 
marele David: Tot pământul să se închine Ţie și să-ți cânte Ţie (Psalmii 65, 3)“. Aceasta 
spunem că este binecuvântarea de sus și cea de jos de la pământ care are toate. Adică 
în care este pentru Hristos toată virtutea şi în care sunt rodurile de toate felurile ale 
evlaviei față de Dumnezeu?%. Căci s-a spus undeva către Fiul: Vizitat-ai pământul și 


261. Tâlcuirea Pr. D. Stăniloae: „Nimic nu face Fiul fără bunăvoirea şi împreuna-lucrare a Tatălui. E] L-a trimis 
pe Fiul să ia față de om, pentru ca Tatăl să iubească faţa oamenilor în fața omenească a Fiului Său și pentru ca şi Fiul 
să iubească pe oameni ca fraţi ai Săi şi să iubească pe Tatăl și cu iubire de om, atrăgând şi pe oameni în această iubire. 
Dar prin aceasta Tatăl nu s-a gândit numai la oameni, ci şi la o slavă a Fiului cunoscută de oameni. De fapt jertfa 
pentru oameni a Fiului Său şi în general bunătăţile adânci și bogate arătate oamenilor prin familiaritatea în care a 
intrat cu ei, Îl fac iubit şi slăvit de ei și de toată creaţia, căreia s-a arătat lumina Lui” (nota 433b, p. 253) 

262. Tâlcuirea Pr. D. Stăniloae: „Întâi-Născut ca Om nou, sau reînnoit, căci ca Dumnezeu este Unicul- 
Născut”. (nota 434, p. 253) 

263. Tâlcuirea Pr. D. Stăniloae: „I se închină îngerii acum lui Dumnezeu-Cuvântul ca om. Căci lui 
Dumnezeu 1 s-au închinat de la crearea lor. Acum şi omul capătă în ochii îngerilor o valoare necunoscută de 
ei înainte. În om e recapitulat și transfigurat universul. El face legătura între lumea îngerească și cea materială. 
Dar omul revine la această slujire și putere a Lui numai când Hristos însuși Se face om. Acum e unificată prin 
umanitate în mod deplin și creaţia materială cu Dumnezeu”. (nota 435, p. 253) 

264. Tâlcuirea Pr. D. Stăniloae: „Chiar cosmosul material se închină și cântă în cor lui Dumnezeu când 
omul se umple de Hristos. Căci omul adună în El prin cunoaștere, organizare, înfrumusețare și exprimare tot 
universul. Chiar umanitatea asumată de Hristos nu e pasivă în El ca Dumnezeu, ci și activă la maximum deve- 
nită umanitate a ipostasului dumnezeiesc. Căci altfel actualizează în El prin umanitatea Lui puterea Lui, sau a 
umanității în a înțelege, descoperi și exprima bogăţiile şi adâncimile universului”. (nota 436, p. 253) 

265. 'Tâlcuirea Pr. D. Stăniloae: „Altfel sunt virtuțile oamenilor care impun prin trup (frumuseţea), puterea 
spiritului asupra creaţiei materiale, care descoperă sensurile ei, care o înfrumuseţează, care fac spiritul stăpân 
asupra ispitelor ei și îi dau prin aceasta o tărie deosebită. Dar numai dacă știe de Dumnezeu, ca izvor de putere 
mai presus de lumea materială. Acestea le poate arăta şi Fiul făcându-Se om. Şi ele sunt binecuvântarea ce-l vine 
de la pământ” (nota 437, p. 253) 

îmbătându-l l-ai înmulţit, ca să-l îmbogățești pe el (Psalmii 44, 10). S-a dat Lui bine- 
cuvântarea de sus; iar cea de la pământ e confirmată clar: Din pricina binecuvântării 
sânilor şi pântecelui, a tatălui și a mamei (Facerea 49, 25-26). Prin aceasta se indică 
limpede şi lămurit naşterea Unuia Născutului din Dumnezeu şi Tatăl şi cea prin Sfânta 
Fecioară, prin care se înțelege şi s-a arătat ca om?%. Căci, fiind prin fire şi cu adevărat 
Fiu al lui Dumnezeu și Tatăl, pentru noi a suportat nașterea din femeie şi din pântece 


și a supt sânii ei?%. Căci nu S-a făcut om la părere, cum spun unii?%, ci S-a făcut cu 


adevărat ceea ce suntem şi noi”, urmând legile firii, și S-a folosit de hrană, deşi a dat 
EI însuşi viață lumii”. (Sf. CHIRIL AL ALEXANDRIEI, Glafire la Facere, Cartea a VII-a, în 
PSB, vol. 39, pp. 253-254) 


„Fiind Dumnezeu prin fire şi în chipul lui Dumnezeu și Tatăl şi deopotrivă cu El 
şi numit de aceea şi Întâiul Născut, Unul Născut S-a arătat pe pământ şi cu oamenii 
a conviețuit?”!” (Sf. CHIRIL AL ALEXANDRIEI, Glafire la leşire, Cartea a II-a, 2, în PSB, 
VO, 39.;p290) 


„(...) Cel ce pentru noi S-a făcut ca noi???” (Sf. CHIRIL AL ALEXANDRIEI, Glafire 
la Ieşire, Cartea a II-a, 1, în PSB, vol. 39, p. 298) 


„Lrebuia să se înlăture sentința: Pământ ești şi în pământ vei merge, prin unirea 
negrăită a trupului căzut cu Cuvântul care tuturor le dă viață. 

Trebuia ca, devenit trup al Lui, să se împărtășească de la El de nemurire. Căci ar fi 
un lucru dintre cele mai absurde să se poată pune foc în materie şi în însuşirea sensibi- 
lă ce-i aparţine după fire, şi să prefacă în el cele ce se fac părtaşe de el, iar pe Cuvântul 
lui Dumnezeu să nu-L socotim că poate introduce propriul bine, sau viaţa, în trup. 


266. 'Tâlcuirea Pr. D. Stăniloae: „În trad. rom.: adăpându-l. E bine şi aşa. Căci adăparea îl face roditor. Dar 
îmbătându-l arată entuziasmul care s-a dat sufletelor. Aceasta le-a îmbogăţit cu cunoștința lui Dumnezeu, le-a 
deschis orizonturi nesfârşite, le-a înălțat în bunătate” (nota 438, p. 253) 

267. Tâlcuirea Pr. D. Stăniloae: „Dacă nu s-ar fi făcut şi hrănit ca om prin Sfânta Fecioară, Fiul lui 
Dumnezeu n-ar fi putut arăta în formă umană, nouă, bogăţia Lui şi deci n-ar fi avut binecuvântarea de la pă- 
mânt, din pricina binecuvântării date pântecelui şi sânului Fecioarei de către Dumnezeu”. (nota 439, p. 253) 

268. Tâlcuirea Pr. D. Stăniloae: „Sf. Chiril repetă că Hristos e Dumnezeu după fire. Dar nu o spune că e 
după fire ca om. Căci om Se face prin voinţă, nu e prin fire. Se face om, în chip iconomic, adică prin voinţă şi 
nu pentru EI, ci pentru noi, pentru mântuirea noastră. Dar aceasta nu înseamnă că n-a luat firea omenească. 
E] a suportat naşterea din femeie, ca o coborâre, ca o smerire. El ia firea noastră, cum spune mai departe prin 
expresia s-a făcut ceea ce suntem și noi, urmând legilor firii. El urmează (cu voia) legilor firii. Acestea nu 1 se im- 
pun fără voie. El suportă, cu voia naşterea din femeie şi suge sânii ei. Fl nu este om după fire, cum e Dumnezeu. 
In acest caz n-ar fi fost Dumnezeu din veci, care S-a făcut om când a voit. Sau ar fi om din veci. Ar fi un fel de 
om identic cu Dumnezeu. Dar în faptul că S-a făcut om cu voia, se arată că e şi Dumnezeu cu o putere superi- 
oară omului, care îl poate mântui pe om. (nota 440, p. 254) 

269. Tâlcuirea Pr. D. Stăniloae: „Aceasta o susține dochetismul”. (nota 441, p. 254) 

270. Tâlcuirea Pr. D. Stăniloae: „Dacă nu S-ar fi făcut om ascultător de Tatăl, Fiul n-ar fi fost binecuvântat 
de Tatăl şi ca om şi n-ar fi primit închinarea sau binecuvântarea şi de la pământ, sau de la toată creaţia. Dar 
uceasta a adus Tatălui o slavă nouă”. (nota 442, p. 254) 

271. Tâlcuirea Pr. D. Stăniloae: „Fiul Unul-Născut al lui Dumnezeu, deci deosebit de noi, dar în acelaşi 
limp făcut Frate cu noi. Numai așa ne putea mântui, unindu-ne în Sine cu Dumnezeu. Un Dumnezeu identic 
cu lumea, sau impersonal și fâră un Fiu, nu ne poate mântui”. (nota 518, p. 295) 

272. Tâlcuirea Pr. D. Stăniloae: „Dacă nu S-ar fi făcut Fiul lui Dumnezeu om ca noi, n-am fi putut să 
restabilim în noi chipul lui Dumnezeu. Hristos a restabilit în El ca om chipul integral și desăvârșit al lui 
Dumnezeu, făcând umanitatea Sa proprie Cuvântului dumnezeiesc, după al Cărui chip a fost creat omul” 
(nota 529, p. 298) 

Mai ales pentru această pricină socotesc că Sfântul Evanghelist, pornind de la partea 
prin care a pătimit mai mult vieţuitorul, a spus că Cuvântul lui Dumnezeu S-a făcut 
trup, ca să vadă cineva deodată atât rana, cât şi leacul, pe cel ce bolește și pe doctor, pe 
cel alunecat spre moarte şi pe Cel ce-l ridică la viaţă, pe cel biruit de stricăciune şi pe 
Cel ce alungă stricăciunea, pe cel stăpânit de moarte şi pe Cel mai tare ca moartea, pe 
cel lipsit de viaţă și pe Dăruitorul vieţii”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea I, cap. 9, în PSB, vol. 41, p. 113) 


„Fiindcă pentru aceasta S-a numit şi Adam cel de pe urmă (1 Corinteni 15, 45), 
deoarece, prin umanitatea comună asumată, a îmbogăţit toate cu bucurie și slavă, așa 
precum și Adam cel dintâi, cu stricăciune și tristeţe. Deci în toți S-a sălășluit Cuvântul 
printr-Unul, Unul fiind rânduit Fiul lui Dumnezeu în putere, ca să vină prin Duhul 
Sfinţeniei demnitatea aceasta la toată umanitatea și aşa să ajungă și la noi printr-Unul 
dintre noi, ceea ce s-a spus: Eu am zis: dumnezei sunteţi şi toți fii ai Celui Preaînalt 
(Psalmii 81, 6). Deci, în Hristos se eliberează robul, înălțându-se la unitatea tainică 
cu Cel ce poartă chipul robului, iar în noi vine prin imitare înrudirea cu Cel Unul, 
prin înrudirea după trup. Pentru care motiv nu Se face unul dintre îngeri, ci Cuvântul 
însuşi ia sămânţa lui Avraam? (...) Oare nu e clar tuturor că S-a coborât EI însuși la 
rob, nepricinuindu-Și Sieşi pentru aceasta vreo schimbare, ci S-a dăruit pe Sine însuşi 
nouă, ca noi să ne îmbogăţim din sărăcia Lui, ridicându-ne prin asemănarea cu El la 
bunătatea mai presus de toate a Lui, arătându-ne dumnezei şi fii ai lui Dumnezeu prin 
credinţă? De aceea S-a sălășluit între noi Fiul și Dumnezeu cel după fire. De aceea și 
strigăm în Duhul: Avva, Părinte. lar Cuvântul Se sălășluieşte într-un templu asumat 
pentru noi şi din noi, ca, avându-ne pe toți în Sine, să împace într-un trup pe toţi cu 
Tatăl, cum zice Pavel (Romani 8, 15)”, (Sf. CHIRIL AL ALEXANDRIEI, Comentariu la 
Evanghelia Sfântului Ioan, Cartea I, cap. 9, în PSB, vol. 41, pp. 114-115) 


„Fiindcă deci întâiul Adam nu a păstrat harul dat lui de Dumnezeu, ne-a tri- 
mis Dumnezeu-Tatăl din cer pe al doilea Adam. Căci trimite spre asemănare cu 
noi pe Fiul Său cel neschimbat şi nealterat prin fire și cu totul neștiutor de păcat””* 
ca, precum prin neascultarea celui dintâi am ajuns sub mânia dumnezeiască, așa, 
prin ascultarea Celui de al doilea, să scăpăm și de blestem și să înceteze și relele”. 


273. Tâlcuirea Pr. D. Stăniloae: „În umanitatea asumată de EI, ca Adam cel din urmă, e toată umanitatea, 
cum a fost umanitatea lui Adam cel dintâi, sau e umanitatea înnoită potenţial, a tuturor, Din El ne renaștem 
prin Duhul Lui toţi cei ce credem în EI, ca fii ai lui Dumnezeu, aşa cum Fiul lui Dumnezeu S-a făcut om. S-a 
făcut frate cu noi în umanitate, ca noi să ne facem fraţi cu E] în calitatea de Fiu al lui Dumnezeu. Aceasta nu 
înseamnă că n-a fost unic ca Persoană. Dar e un Unul din Care ne naștem spiritual toţi prin faptul că e nu 
numai un Unul omenesc, ci Unul dumnezeiesc, iradiant al Duhului Sfânt”. (nota 198, p. 115) 

274. Tâlcuirea Pr. D. Stăniloae: „Ca începătură nouă a vieţii omeneşti ne vine un al doilea Adam, Care es- 
te totodată Fiul lui Dumnezeu şi Care nu poate păcătui. Căci firea omenească nu se mai formează ca un ipostas 
de sine, ci se constituie în ipostasul dumnezeiesc. Și întrucât Acesta însuși se face nouă începătură neamului 
omenesc, se poate spune că El este noul ipostas fundamental al tuturor oamenilor care se alipesc spiritual de 
El. Aceasta pentru că în EI, ca Cel prin Care s-a creat omul și la început, se afla raţiunea şi puterea creatoare a 
omului: raţiunile după care s-au creat sau au existenţa toți oamenii, Din EI, primind Duhul Lui, ne înnoim toți 
cei care ne naștem ca succesori ai primului Adam, loan Botezătorul şi ucenicii lui, văzând la botezul lui Iisus 
Duhul pogorât peste EI în chip de porumbel şi auzind glasul Tatălui din cer, au avut prima dovadă comună 
despre existenţa lui Dumnezeu cel personal, mai precis despre Dumnezeu cel în Treime, din Care una dintre 
Persoane este Hristos. Ei au scăpat astfei de lipsa de sens a existenței, căci au aflat în mod sigur și despre ne- 
murirea lor”. (nota 249, p. 144) 

(Sf. CHIRIL AL ALEXANDRIEI, Comentariu la Evanghelia Sfântului loan, Cartea a II-a, 
cap. |, în PSB, vol. 41, p. 144) 


„Şerpii săreau la cei din Israel în pustie, iar ei cădeau ca spicele și, arătându-și 
marea teamă către cel ce părea să privească fără grijă la primejdie, strigau cu glasuri 
înspăimântate și cereau scăpare de sus și de la Dumnezeu. lar Acela fiindcă era bun şi 
milostiv, ca Dumnezeu, poruncește lui Moise să le înalțe un şarpe de aramă. Și porun- 
ceşte să vadă în el izbăvirea prin credinţă. Căci leacul celui mușcat stătea în privirea la 
el şi credinţa împreunată cu vederea privitorilor aducea izbăvirea de primejdiile cele 
din urmă. Aceasta e istoria. Dar prin ea se înfățișează ca un chip toată taina întrupării. 
Căci şarpele înseamnă păcatul amar şi de oameni ucigător, care chinuia tot neamul 
omenesc de pe pământ, mușcând în multe moduri sufletul fiecărui om şi vărsându-şi 
în el veninul de multe feluri al răutăţii. Şi nu puteau scăpa altfel de păcatul care îi biruia 
decât prin ajutorul cel din cer. S-a făcut deci Dumnezeu-Cuvântul întru asemănarea 
trupului păcatului, ca să osândească, precum, s-a scris, păcatul în trup (Romani 8, 3) şi 
să Se arate ca pricină veşnică de mântuire celor ce privesc la EI printr-o credinţă tare şi 
prin pătrunderea dogmelor dumnezeieşti”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a II-a, cap. I, în PSB, vol. 41, p. 176) 


„Căci de aceea S-a făcut în trup, mai bine-zis trup, Cuvântul lui Dumnezeu, Care 
toate le poate, ca, prin lucrările Duhului Său, să întărească slăbiciunile trupului și să 
scape firea noastră de o cugetare prea pământească, ridicând-o numai la cele plăcute lui 
Dumnezeu. Deci slăbiciunea firii omenești, care e supusă durerii, e biruită pentru prima 
dată în Hristos, ca să treacă aceasta şi la noi?” (Sf. CHIRIL AL ALEXANDRIEI, Comentariu 
la Evanghelia Sfântului loan, Fragmente din Cărţile 7 și 8, în PSB, vol. 41, p. 751) 


»(...) Cuvântul lui Dumnezeu Şi-a unit Sieşi firea întreagă a oamenilor, ca să 
mântuiască omul întreg. Căci ceea ce n-a luat, nici n-a mântuit”. (Sf. CHIRIL AL 
ALEXANdriei, Comentariu la Evanghelia Sfântului loan, Fragmente din Cărţile 7 şi 8, 
în PSB, vol. 41, p. 776) 


„Înțeleptul Pavel, explicând cauza unică și adevărată a înomenirii, a spus: ca toate 
să fie iarăși unite în Hristos, cele din ceruri și cele de pe pământ (Efeseni 1, 10)*. Şi fapta 


275. Tâlcuirea Pr. D. Stăniloae: „Dar dacă sufletul omenesc face trupul capabil de simţirea durerilor şi 
plăcerilor naturale, Duhul dumnezeiesc îl întărește în curăție prin emoții, îl face să simtă la un nivel înalt, cu- 
rat, durerile şi plăcerile sau bucuriile. Durerea lui Hristos pentru moartea lui Lazăr era simțită real, dar la un 
alt nivel, la un nivel spiritualizat”. (nota 1412, p. 751) 

276. Tâlcuirea Pr. D. Stăniloae: „De aceea Se face Fiul lui Dumnezeu om. Căci omul este făcut să fie în 
legătură cu toate, să le cuprindă pe toate, dar nu poate cuprinde şi pe Dumnezeu. Dar Dumnezeu le poate 
cuprinde în mod mai apropiat, mai intim pe toate, le poate trăi pe toate şi ne ajută și pe noi ca, uniţi cu EL, să le 
inţelegem altfel pe toate. Hristos îi cuprinde pe toți oamenii şi toţi vin cu toate cele cunoscute de ei în EI, sau le 
pot cunoaște prin El în adâncimea lor pe toate. Omenirea se readună în Hristos ca în începutul sau căpetenia 
vea nouă a ei, prin faptul că El este de o ființă cu noi, dar şi de o ființă cu Tatăl, sau Fiul Tatălui. Este noul Adam 
Liare, nemaipăcătuind şi biruind moartea, ne dă și nouă această putere, pentru că este de o ființă cu noi, dar și 
cu 'Latăl. Ne recapitulează astfel în Sine nu numai ca în noul om, ci şi ca în Fiul lui Dumnezeu, Care ne face și 
pe noi fraţi ai Săi şi fii ai Tatălui. Pe de o parte, ca om, este pentru noi un nou început de o fire cu noi, un Frate 
prin fire, pe de alta, ne face frați ai Săi şi fii ai Tatălui prin har, întrucât EI este de o ființă cu Tatăl. Face aceasta 
prin întruparea, jertfa pentru noi şi învierea Sa, iar noi primim puterea Lui de-a ne uni cu EI prin pogorârea 
Duhului Sfânt”. (nota 1690, p. 889) 

unirii arată readucerea făpturilor la scopul spre care au fost create la început şi de la 
care au căzut”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a IX-a, capitol unic, în PSB, vol. 41, p. 889) 


„Deoarece Dumnezeu-Tatăl voia să mântuiască neamul corupt de pe pământ, 
dar nu se putea face aceasta prin cineva dintre cei supuși facerii, fapta aceasta între- 
când toată puterea creației”, a acceptat iconomia întrupării Însuși Cel ce cunoștea 
voia lui Dumnezeu-Tatăl, Dumnezeu cel Unul-Născut. S-a pogorât astfel la o stare 
de supunere voită, încât să ajungă până la moarte, şi anume la moartea cea de necin- 
ste”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea a 


X-a, cap. al II-lea, în PSB, vol. 41, pp. 946-947) 


„Căci de aceea S-a arătat ca noi, adică S-a numit și S-a făcut om, ca pe cel devenit 
odinioară urât, pentru neascultarea de la început și pentru păcatul ce s-a introdus, să-l 
facă iubit de Dumnezeu. De aceea se spune că Hristos S-a făcut uşa, începutul şi calea 
noastră în toate bunurile”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a X-a, cap. al II-lea, în PSB, vol. 41, p. 947) 


„(...) a venit printre noi și S-a făcut om nu pentru Sine?%, ci a pregătit calea prin 
Sine şi în Sine, pentru ca firea omenească să scape de moarte și să se întoarcă la nestri- 
căciunea cea de la început”. (Sf. CHIRIL AL ALEXANDRIEI, Comentariu la Evanghelia 
Sfântului Ioan, Cartea a XI-a, cap. 10, în PSB, vol. 41, p. 1054) 


„Ia aminte cum Cuvântul Unul-Născut al lui Dumnezeu a venit printre noi, ca şi 
noi să ne facem asemenea Lui, pe cât e cu putință firii noastre, şi să dobândim înnoirea 
prin har. Căci S-a smerit pe Sine ca să ducă la înălțime ceea ce este smerit prin fire şi a 
purtat chip de rob (Filipeni 2, 6-7), deşi era Domn şi Fiu al lui Dumnezeu prin fire, ca 
să ridice pe robul, prin fire, la slava înfierii după asemănarea Lui (Galateni 4, 4-5). Deci 
Se face ca noi, adică Om, ca şi noi să ne facem ca EI, adică dumnezei şi fii (Ioan 10, 31). 
Îşi însuşeşte cele proprii nouă și ne dă în schimb cele ale Lui. Dar vei vrea, cu drept 
cuvânt, să se spună cum și în ce mod. Voi explica după putere. Întâi, numeşte fraţi ai 
Săi pe cei aflaţi în poziţia şi firea de slugi (căci făpturile sunt roabe ale Făcătorului), 
iar pe Dumnezeu îl numeşte Tată al Său şi al nostru. Însușindu-Și cele omeneşti pen- 
tru a fi asemenea nouă, numeşte pe Dumnezeul nostru Dumnezeul Său, deși El este 
Fiu după fire, ca, precum noi urcăm prin asemănarea cu EI la demnitatea mai presus 
de fire (căci nefiind fii după fire, am fost numiţi fii ai lui Dumnezeu, fiindcă strigă 
în noi prin Duhul Său: Avva, Părinte), așa şi E, fiindcă a primit chipul nostru (căci 
S-a făcut om, după Scripturi - Romani 8, 15), are pe Dumnezeu ca Dumnezeu, deşi 
e Dumnezeu adevărat după fire”. Deci să nu te sminteşti, chiar dacă îl auzi numind 


277. Tâlcuirea Pr. D. Stăniloae: „Nu poate scăpa de corupere cineva care, făcând parte din creație, e supus 
şi el coruperii. Numai Dumnezeu, mai presus de orice proces al coruperii, care rămâne în infinitatea puterii și 
vieţii, poate face creaţia părtașă la puterea care o scapă de procesul de corupere, ca să nu mai fie supusă morții. 
Căci numai Dumnezeu nu cade în trepte inferioare de existenţă”. (nota 1789, p. 946) 

278. Tâlcuirea Pr. D. Stăniloae: „Dacă Fiul lui Dumnezeu S-ar fi făcut om pentru Sine, înseamnă că ar 
fi avut nevoie să Se facă om, EI nefiind deplin fără umanitate. Această idee ar fi proprie panteismului, care nu 
cunoaşte decât esenţa ce evoluează spre alte forme existente virtual în ea” (nota 1990, p. 1054) 

279. 'Tâlcuirea Pr. D. Stăniloae: „Hristos îi numește şi după învierea Sa pe ucenici frați, ca să se ştie că 
nici în această stare nu a părăsit firea omenească şi că-i va ridica şi pe ei, și pe toţi cei ce vor crede în EI, la 

pe Dumnezeu Dumnezeul Său, ci înţelege ca un iubitor de învățătură și cugetă cu 
înțelepciune la tâlcul cuvântului. Căci zice că Dumnezeu este Tatăl Său și Dumnezeul 
nostru, spunând un lucru adevărat în amândouă privinţele. Căci Dumnezeul tuturor 
este prin fire şi cu adevărat Tatăl lui Hristos, dar nouă nu ne este Tată prin fire, ci 
mai degrabă Dumnezeu, ca Domn şi Făcător. Dar Fiul unindu-Se cu noi, demnitatea 
ce-l este proprie şi anume o dăruiește și firii noastre, numind pe Născătorul Său Tată 
comun. Primeşte în Sine ceea ce e natural firii noastre, adică asemănarea cu noi. Căci 
numește pe Tatăl Dumnezeul Său, nevrând să disprețuiască asemănarea cu noi pe 
care Și-a asumat-o datorită iubirii de oameni şi bunătăţii aflate în EI2%”, (Sf. CHIRIL AL 
ALEXANDRIEI, Comentariu la Evanghelia Sfântului Ioan, cartea a XII-a, cap. 1, în PSB, 
vol. 41, pp. 1148-1149) 


„Căci Domnul lisus Hristos de aceea a venit în lume, ca să ţintuiască pe cruce 
patimile noastre și ca să ne dea iertare păcatelor. Întru moartea Lui ne-am îndrep- 
tat, pentru că prin sângele Lui a ajuns să se curățească întreaga lume”. (Sf. AMBROZIE 
AL MILANULUI, Tâlcuiri la Sfânta Scriptură. Despre lacob şi despre viața cea fericită, 
Cartea Î, 17, în PSB, vol. 52, pp. 254-255) 


„Tocmai din această pricină a binevoit să Se întrupeze Domnul lisus și să vină 
în lume, pentru ca prin El să ne facă şi pe noi părtași la belșugul iertării păcatelor” 
(Sf. AMBROZIE AL MILANULUI, Tâlcuiri la Sfânta Scriptură. Despre Iacob şi despre viața 
cea fericită, Cartea a II-a, 27, în PSB, vol. 52, p. 279) 


„leronim”, dascăl al celor drept credincioşi, ale cărui scrieri strălucesc ca nişte 
lămpi dumnezeiești în lumea întreagă, în Scrisoarea către Eustochium zice: Pentru izbă- 
virea noastră Fiul lui Dumnezeu Se face fiu al omului. Zece luni aşteaptă în pântece să Se 
nască și EL, în al Cărui pumn e cuprins tot universul, este așezat într-un staul strâmt. Tot 
el, în comentariul la Isaia, spune: Domnul puterilor, împăratul slavei, a coborât în pân- 
tece de fecioară și a intrat și a ieșit prin poarta de răsărit, care întotdeauna a fost închisă 
(lezechiel 44, 1) despre care Gavriil zice către Fecioară: Duhul Sfânt Se va pogori peste 
line şi puterea Celui Preaînalt te va umbri; pentru aceea și Sfântul care Se va naşte din 


inălțimea umanităţii Sale înviate, şi alături de Sine, Care va sta lângă Tatăl. Ca Om înviat în mod deplin, 
urcă la Dumnezeu- Tatăl, făcându-i și pe ucenicii Lui (prezenţi şi viitori) să-L aibă pe Dumnezeu apropiat 
ca 'Lată. Faptul că i-a făcut frați ai Săi în mod conştient se va arăta în aceea că EI însuși va spune în ei, unind 
plasul lor cu al Său, prin Duhul Său, către Dumnezeu: Ava, Părinte, cum spune din veci prin Duhul. Pe 
de altă parte, El S-a făcut și rămâne atât de mult Om, chiar de-L are pe Dumnezeu şi în această calitate ca 
Tată, încât Îl trăieşte pe Dumnezeu ca Dumnezeu, împreună cu oamenii. Îl are pe Dumnezeu și ca Tată, și 
un Dumnezeu, făcându-i pe cei ce se unesc cu EI să-L trăiască pe Dumnezeu și ca Tată şi ca Dumnezeu. Prin 
Ilristos se realizează o deplină unire între Dumnezeu și oameni, dar fără să înceteze deosebirea după fire 
«intre Dumnezeu şi oameni. Dumnezeu a adus la ființă şi o altă formă de existență, dar nu o ţine separată 
de EI, ci o uneşte deplin cu EI în Hristos, Fiul Lui făcut Om, prin Duhul de Fiu al Fiului Său. Chiar înălțarea 
liului Său întrupat la cer uneşte deplin creaţia cu Dumnezeu, urcând-o la cer, unde El este din veșnicie, 
udlică dinainte de întrupare”. (nota 2165, pp. 1148-1149) 

280. Tâlcuirea Pr. D. Stăniloae: „Persoana Celui născut din Tatăl, făcându-Se şi Persoană a firii noastre, 
numeşte pe Tatăl din Care S-a născut Tată al Său și ca Om, iar în unire cu EI, Îl avem și noi ca Tată pe Cel ce L-a născut” 
(nota 2166, p. 1149) 

281. Tâlcuirea Prof. N. Chiţescu: „Fer. Ieronim (331-421) a tradus Biblia în limba latină, a tradus şi a 
„untinuat Cronica lui Eusebiu de Cezareea; îi aparțin de asemenea comentarii la cele mai multe texte biblice”, 
(nota 233, p. 877) 

tine Fiul lui Dumnezeu Se va chema (Luca 1, 35), şi în Pildele lui Solomon: Înţelepciunea 
și-a zidit casă (Pildele lui Solomon 9, 1). (Sf. IoAN CASIAN, Convorbiri duhovniceşti, 
„Despre Întruparea Domnului”, Cartea a VII-a, cap. XXVI, 1, în PSB, vol. 57, p. 877) 


„Augustin?%?, preot al cetăţii Hippo-Regius, zice: Dar pentru ca oamenii să se 
nască din Dumnezeu, S-a născut mai întâi Dumnezeu dintre ei: Hristos Dumnezeu. Și 
Hristos la naşterea dintre oameni n-a căutat pe pământ decât mamă, fiindcă tată avea 
în cer, născut din Dumnezeu, prin Care suntem făcuți, şi născut din femeie, ca prin El 
să ne facem, din nou”. (Sf. IOAN CasrAN, Convorbiri duhovniceşti, „Despre Întruparea 
Domnului”, Cartea a VII-a, cap. XXVII, 1, în PSB, vol. 57, p. 878) 


„La cuvântul din aceeaşi Cuvântare a aceluiași (Sf. Grigorie Teologul - Cuvântul 
teol. 3, despre Fiul — n.n.): Căci Acesta, Care acum e disprețuit de tine, era odată mai 
presus de tine: omul de acum era odată necompus; ceea ce era a rămas, iar ceea ce 
nu era a luat asupră-şi; era la început în chip necauzat (căci care poate fi cauza lui 
Dumnezeu?), dar S-a făcut şi mai pe urmă pentru o cauză; iar aceasta a fost pentru ca 
să te mântuieşti tu, care-L ocărăşti şi care disprețuiești dumnezeirea pentru că a primit 
grosimea ta, unindu-Se prin mijlocirea minţii cu trupul şi făcându-Se Dumnezeu om de 
jos, căci (trupul) s-a împreunat cu Dumnezeu și a devenit unul (cu EI), partea superioa- 
ră biruind asupra celeilalte, ca să devin eu atât de mult dumnezeu, pe cât S-a făcut Acela 
om (Cuvântul citat cap. 19; PG 36, 100 A). 

Acesta pe care îl dispreţuieşti, zice, a fost odată mai presus de tine, existând adică 
pentru Sine dincolo de orice veac și de orice natură, chiar dacă acum, S-a coborât pen- 
tru tine de bunăvoie sub amândouă. Omul de acum a fost necompus, fiind simplu după 
fire şi după ipostas, ca unul ce era numai Dumnezeu, gol de trup şi de toate ale trupului, 
chiar dacă acum, prin primirea trupului ce are un suflet mintal, S-a făcut ceea ce nu era, 
compus după ipostas, rămânând ceea ce era, simplu după fire, ca să te mântuiască pe 
tine. Căci numai aceasta a fost cauza nașterii Sale trupești: mântuirea firii. Luând asupra 
Sa, ca pe o grosime, caracterul pătimitor (pasivitatea şi pasibilitatea) al acesteia, S-a unit 
prin mijlocirea minţii cu trupul, făcându-Se Dumnezeu om de jos, întrucât S-a făcut 
pentru toţi toate câte suntem noi, afară de păcat: trup, suflet şi minte; toate în câte stăpâ- 
nea moartea și ceea ce alcătuiesc acestea în comun: om, Dumnezeu fiind văzut cu înţe- 
legerea”. (Sf. MAXIM MĂRTURISITORUL, Ambigua, Partea I, 3, în PSB, vol. 80, pp. 49-50) 


„Căci prin fire a rămas stăpân şi prin fire?, S-a făcut rob pentru mine, robul, 
ca să mă facă stăpân al celui ce mă stăpânea în chip silnic prin amăgire. De aceea, 
lucrând ca un stăpân în cele ale robului, adică dumnezeiește cele trupeşti, a arătat 
în cele trupești puterea nepătimitoare şi prin fire stăpânitoare, care a desfiinţat prin 
patimă nestricăciunea şi a procurat prin moarte viața nestricăcioasă. Şi săvârşind ca 
un rob cele ale Stăpânului, adică trupește cele dumnezeieşti, a făcut arătată golirea 
(chenoza) cea negrăită, care a îndumnezeit prin trup pătimitor tot neamul omenesc 


282. Nota Prof. N. Chiţescu: „Fericitul Augustin (354-430), episcop de Hippo-Regius (oraş în nordul 
Africii), cunoscut mai ales prin Confesiunile sale, a fost un reprezentant de seamă al literaturii și spiritualității 
creştine din Apus. Înainte de a deveni creştin a scris opere filosofice, iar după botez tratate teologice şi polemi- 
ce (Împotriva maniheilor, pelagienilor, arienilor etc.)”. (nota 238, p. 878) 

283. Tâlcuirea Pr. D. Stăniloae: „Prin firea dumnezeiască”. (nota 8, p. 52) 

284. Tâlcuirea Pr. D. Stăniloae: „Prin firea omenească, deci cu adevărat, nu numai la părere” (nota 9, p. 52) 

devenit pământ prin stricăciune”. (Sf. MAxIM MĂRTURISITORUL, Ambigua, Partea I, 4, 
în PSB, vol. 80, pp. 52-53) 


„Din dor nesfârşit după oameni S-a făcut cu adevărat Cel ce există prin fire 
însuși cel iubit (dorit)”. (Sf. MAxIM MĂRTURISITORUL, Ambigua, Partea I, 5, în PSB, 
vol. 80, p. 55) 


„S-a întrupat pentru noi ca să mistuie în Sine păcatul nostru şi ca să Se dea pe Sine 
tuturor celor ce văd în EI chipul şi exemplul (rwnov kai npoypauua) viețuirii virtuoase, 
îndeplinind ca un învățător bun şi înțelept întâi prin Sine cele ce sunt de spus şi de 
făcut spre pilduire nouă”. (Sf. MAXIM MĂRTURISITORUL, Ambigua, Partea a II-a, 112 
a, în PSB, vol. 80, p. 285) 


„Pentru aceasta S-a arătat pe Sine și a aşezat stăpânirea Sa şi a venit în trup ca 
să mântuiască pe cei pierduţi şi să omoare fiarele cele rele ce se hrănesc din el; şi să-l 
facă loc al păcii şi păşune a oilor cuvântătoare, călăuzite prin fapte spre Dumnezeu?” 
(Sf. MAXIM MĂRTURISITORUL, Epistole, Partea I, ep. 8, în PSB, vol. 81, p. 58) 


„Cuvântul dumnezeiesc şi începător al lui Dumnezeu și Tatăl, printr-un mod 
negrăit al coborârii la noi, a binevoit să viețuiască cu noi prin trup, lucrând, pătimind 
şi grăind acelea prin care voia ca pe noi, deveniți vrăjmași și duşmani ai Lui, să ne 
împace cu Dumnezeu și Tatăl şi, înstrăinaţi de viața fericită, să ne readucă iarăși la ea”, 
(Sf. MAxIM MĂRTURISITORUL, Epistole, Partea I, ep. 11, în PSB, vol. 81, p. 61) 


„Pricina și unicul temei al minunatei Sale veniri la trup este singură mântuirea 
noastră. (Sf. MAXIM MĂRTURISITORUL, Epistole, Partea I, ep. 11, în PSB, vol. 81, 
pp. 62-63) 


»(...) Hristos, adevăratul nostru Dumnezeu, Care S-a făcut om ca să adune la Sine 
firea omenească?*$; și să o oprească să fie purtată în chip rău spre ea însăşi, mai bine 


285. Tâlcuirea Pr. D. Stăniloae: „Avem aici înțelesul ontologic-duhovnicesc al operei mântuitoare a lui 
Hristos. El S-a întrupat şi S-a jertfit pentru a ridica trupul la eliberarea de patimi (afecte). Aceasta se concili- 
ază cu ridicarea umanului la relaţia iubitoare cu Dumnezeu ca supremă existenţă în același timp personală şi 
spirituală. Toate învățăturile de credinţă creştină sunt izvoare ale vieții spirituale şi interpersonale superioare. 
Spiritualitatea și deplina și curata comuniune interpersonală țin împreună. În aceasta stă fericirea personală. 
Din această valență duhovnicească a învățăturilor dogmatice decurge şi interpretarea simbolică a faptelor lui 
Dumnezeu față de om. Această interpretare e propriu-zis punerea în relief a valenţelor spirituale ale actelor 
văzute. Urcarea lui Hristos pe muntele Sinai, sau pe Tabor, înseamnă un urcuş al sufletului spre Dumnezeu. 
Opera mântuitoare a lui Hristos înţeleasă ca ridicare spirituală a umanului spre Dumnezeu începe chiar cu 
conceperea Lui ca om. Umanul începând să se formeze în ipostasul divin nu mai activează voinţa lui ca o 
socotință posibilă să se opună lui Dumnezeu, ci e activată de Fiul lui Dumnezeu Însuşi în conformitate cu 
voința Sa divină și aceasta sub forța spirituală deosebită a ipostasului divin. Chiar în preajma morţii pe cruce, 
în vremea patimilor, când umanul se teme de moarte, El nu face decât să manifeste pornirea naturii umane de 
a se menține în viaţă, care ţine, după Sf. Maxim, de voinţa naturală umană. Dar aceasta se conformează voinţei 
divine a ipostasului divin. Teologia occidentală nu a primit această explicare simbolică a Scripturii, pentru că 
nu cunoaște conţinutul spiritual al învățăturilor creştine şi al mântuirii”. (nota 101, p. 58) 

286. Tâlcuirea Pr. D. Stăniloae: „Chiar întruparea are în gândirea Părinților răsăriteni un rost mântuitor, 
nu numai jertfa lui Hristos. Căci prin întrupare ridică firea noastră din păcat şi intră în relație strânsă cu noi 
toți ca om şi în același timp ca Dumnezeu”. (nota 307, p. 147) 

zis să se sfâşie şi să se împartă împotriva ei%”; să o oprească de a nu mai avea nicio 


stabilitate din pricina mişcării nestatornice a voinţei spre orice lucru”, (Sf. MAxIM 
MĂRTURISITORUL, Epistole, Partea I, ep. 17, în PSB, vol. 81, p. 147) 


„S-a făcut pentru noi ca noi” (Sf. MAXIM MĂRTURISITORUL, Epistole, Partea a II-a, 
Scrieri, 5, în PSB, vol. 81, p. 214) 


Întruparea Domnului Hristos 


„(...) El a venit, născându-Se om prin Fecioara Maria și rămânând astfel de-a 
pururea”. (Sf. IusTIN MARTIRUL ŞI FILosoful, Dialogul cu iudeul Tryfon, Partea a II-a, 
CXIII, în PSB, vol. 2, p. 296) 


„Puterea de admiraţie a minţii omenești se simte cu totul depăşită și puţinătatea 
unei înțelegeri muritoare nu vede cum ar putea gândi şi pricepe că această Putere atât 
de mare a măreției dumnezeiești, acest Cuvânt al Tatălui însuşi, această Înţelepciune 
a lui Dumnezeu, prin Care a fost creat tot ce se vede şi ce nu se vede, a fost în stare — 
trebuie s-o credem - să ia ființă în graniţele strâmte ale acelui Om care S-a arătat în 
Iudeea, că Însăşi Înţelepciunea lui Dumnezeu a intrat într-un pântece femeiesc, S-a 
născut ca un prunc, a ţipat ca sugacii care plâng%*. (ORIGEN, Despre principii, cartea a 
II-a, II, 6, în PSB, vol. 8, p. 142) 


„Vom aminti cu evlavie despre venirea în trup și despre întruparea Fiului Celui 
Unul născutal lui Dumnezeu. Aici nu trebuie să înțelegem că întreagă slava dumnezeirii 
Sale a putut fi mărginită la cadrele modeste ale unui sărman corp omenesc, încât toată 
bogăţia Cuvântului dumnezeiesc, toată Viaţa Sa, toată Înţelepciunea și Adevărul, care 
sunt ființa Sa, au fost luate de la Tatăl şi silite să le micşoreze pe măsura micimii acestui 
trup şi că prin urmare în alt loc n-ar mai fi fost în stare să acţioneze ceva, ci mărturisi- 
rea noastră de credinţă trebuie să se ferească de două greşeli: de a crede, pe de o parte, 
că în Fiul ar lipsi ceva din dumnezeire, iar pe de altă parte, să se creadă că ar fi avut 
loc cumva o despărţire a Fiului” de fiinţa cea pretutindeni prezentă a Tatălui. Căci 
până şi loan Botezătorul exprima ceva asemănător acestui adevăr atunci când spunea 
mulțimilor, într-o vreme când Hristos nu Se arătase încă în trup: în mijlocul vostru Se 
află Acela, pe Care voi nu-L ştiţi, Cel care vine după mine, Care înainte de mine a fost 
și Căruia eu nu sunt vrednic să-i dezleg cureaua încălțămintei (loan 1, 27)”. (ORIGEN, 
Despre principii, Cartea a IV-a, III, 4, în PSB, vol. 8, pp. 300-301) 


287. Tâlcuirea Pr. D. Stăniloae: „Inșii întorși în mod egoist numai spre ei înşiși sfâșie firea și aceasta 
o simt ca un rău ei înşiși, căci se luptă unii împotriva altora şi suferă din lipsa de comuniune. Firea umană 
se realizează în persoane neuniforme, îmbogăţindu-se unele pe altele şi îmbogăţind firea comună prin ceea 
ce aduce fiecare. Dar dacă ele se rup unele de altele, rămân în sărăcia lor unilaterală, ba chiar se împiedică 
în dezvoltare și suferă fiecare de nepăsarea tuturor. Hristos a venit ca să adune pe toți întreolaltă în Sine. 
(nota 308, p. 147) 

288. Nota Pr. T. Bodogae: „Origen afirmă deplin umanitatea lui Hristos (Contra Cels., IV, 19, şi Com. 
Ioan, IL, 26 (21): 163-166 etc? (nota 616, p. 142) 

289. Nota Pr. T. Bodogae: „Sigur că expresiile a paterna substantia (...) divulsio au fost înțelese de Origen 
în sensul că Fiul are hypostas propriu față de cel al Tatălui; altfel, Fiul e nedespărţit de Tatăl în creaţie, în 
providenţă, în veșnicie” (nota 1561, p. 301) 

„Căci omul n-ar fi fost mântuit în întregime dacă Hristos nu S-ar fi îmbrăcat cu 
structura întreagă a omului”“. Ne lipsim de mântuirea trupului omenesc dacă afir- 
măm că trupul Mântuitorului a fost numai duhovnicesc”. (ORIGEN, Convorbirile cu 
Heraclide, în PSB, vol. 8, p. 329) 


„Cât despre dogmele atinse în Simbolul credinţei privitoare la întruparea 
Domnului, noi nici nu le-am pus în discuţie și nici nu am argumentat acceptarea lor, 
pentru că depășesc puterea noastră de înţelegere, întrucât, după cum știm, în momen- 
tul în care ne atingem de simplitatea credinţei atunci nu vom mai putea pune capăt 
discuţiilor, pentru că veşnic principiul contradicției ne va duce tot mai departe și vom 
tulbura continuu cugetele oamenilor de rând prin introducerea celor mai stranii idei”. 
(Sf. VAsILE CEL MARE, Epistole, epist. 258, II, în PSB, vol. 12, p. 528) 


„Mântuitorul accepta simţirile firii ca să dea siguranţa unei întrupări reale, nu 
numai aparente, dar că toate simțămintele viciate, care tulbură liniștea vieţii, EI le-a 
respins ca nevrednice de dumnezeirea Sa cea nepătată (Romani 8, 3). De aceea s-a spus 
că S-a născut întru asemănarea trupului păcatului. De aceea, chiar dacă a luat asupră-Şi 
trupul nostru cu afecțiunile lui firești, El n-a săvârșit păcat. După cum moartea, care 
ne-a fost transmisă prin trupul lui Adam, a fost înghițită de dumnezeire, tot așa și 
păcatul a fost suprimat de dreptatea care era în lisus Hristos. Când vom învia vom lua 
un trup care nu va fi supus morții și nici păcatului”. (Sf. VASILE CEL MARE, Epistole, 
epist. 261, III, în PSB, vol. 12, pp. 539-540) 


„Cel care S-a transformat şi-a alcătuit un trup al Lui propriu, adică acest trup care 
a existat împreună cu natura divină condensată în el”. (Sf. VAsILE CEL MARE, Epistole, 
epist. 262, II, în PSB, vol. 12, p. 541) 


„Cuvântul dumnezeiesc şi ceresc al lui Dumnezeu S-a arătat EI însuşi cu trup de 
om nedeosebindu-se de noi cu nimic în ce privește fiinţa acestui trup”. (EUSEBIU DE 
CEZAREEA, Istoria bisericească, Cartea I, II, 23, în PSB, vol. 13, p. 36) 


„Aceștia (prorocii - n.n.) vestiseră că va veni pe lume o ființă care va fi în același 
timp și Dumnezeu și om, care va săvârşi fapte mai presus de fire şi va învăţa toate nea- 
murile credința în Dumnezeul cel adevărat, ba, ceea ce-i mai mult, ei au prevestit şi 
chipul tainic în care se va naşte lisus, apoi învățătura cu totul nouă pe care o va aduce 
EI, faptele cu totul ieşite din comun pe care le va săvârşi, precum și modul în care va 
muri şi în care va învia din morţi şi, pe deasupra, și chipul în care EI îşi va reaşeza pe 
veci o împărăție dumnezeiască în ceruri”. (EUSEBIU DE CEZAREEA, Istoria bisericească, 
cartea întâi, II, 23, în PSB, vol. 13, p. 36) 


„Căci nu a fost închis în trup; nici fiind în trup, lipsea din altă parte. Nici nu mișca 
trupul spre ceva, lăsând toate celelalte goale de lucrarea şi de purtarea Lui de grijă. Ci, 
minune covârșitoare fiind, Cuvântul nu era cuprins de ceva în chip deosebit; ci mai 
degrabă le cuprindea EI însuşi pe toate. Şi precum, deși este în toată zidirea, este în 


290. Nota Pr. I. Bodogae: „Formulare destul de reușită, cu mai bine de 100 de ani înainte, care a afirmat 
crezul ortodox, față de rătăcirea apolinaristă”. (nota 39, p. 329) 

afară de toate după ființă, dar este în toate prin puterile Lui, orânduindu-le pe toate, 
întinzând în toate purtarea Lui de grijă şi dăruind viaţă fiecăreia şi tuturor deodată, tot 
aşa, cuprinzând toate, este necuprins, fiind întreg numai în Tatăl în toate privinţele. 

Astfel fiind şi în trupul omenesc și făcându-l viu El însuși, le făcea de asemenea vii 
pe toate şi era în toate şi în același timp în afară de toate. Şi făcându-Se cunoscut din 
trup prin fapte, nu era mai puţin văzut prin lucrarea Sa în toate. E propriu sufletului să 
vadă prin cugetări și cele din afară de trupul său, dar nu să și lucreze în afară de trupul 
său, sau să miște cele departe de acesta prin prezenţa sa. Căci niciodată cugetând omul 
la cele de departe, nu le şi mișcă şi nu le mută. Nu mișcă soarele şi nu face cerul să se 
învârtească, șezând în casa sa. Ci le vede pe acestea mișcându-se și săvârșindu-se, dar 
nu are şi puterea să facă el acestea. 

Nu așa era însă Cuvântul lui Dumnezeu în trup. Căci nu era legat de trup, ci mai 
degrabă EI îl stăpânea pe acesta. Încât era şi în el şi în toate, ba şi în afară de cele ce 
sunt. Şi totuşi nu Se odihnea decât în Tatăl. Şi lucrul cel mai minunat era că vieţuia și 
ca om, dar dădea în calitate de Cuvânt viaţă tuturor și era în calitate de Fiu împreună 
cu Tatăl. 

Astfel când Fecioara Îl năştea, El nu pătimea”?!, nici nu Se întina de trup, ci mai 
degrabă sfinţea și trupul. Şi fiind în toate, nu Se împărtăşeşte de toate, ci mai degrabă 
tuturor le dă viaţă şi le hrăneşte. Căci dacă soarele făcut de EI şi văzut de noi se învâr- 
teşte pe cer fără să se întunece de corpurile de pe pământ pe care le atinge, nici nu e 
întunecat de întuneric, ci mai degrabă el le luminează și le curăţeşte pe acestea, cu 
mult mai vârtos Preasfântul Cuvânt al lui Dumnezeu, Care e şi Făcătorul şi Domnul 
soarelui, făcându-Se cunoscut în trup, nu Se întina, ci mai degrabă nestricăcios fiind 
şi trupul Lui muritor aflându-se îl făcea viu şi-l curăța și pe acesta”. (Sf. ATANASIE 
CEL MARE, Tratat despre întruparea Cuvântului şi despre arătarea Lui nouă, prin trup, 
cap. IV, XVII, în PSB, vol. 15, pp. 110-111) 


„Căci Cel ce S-a coborât, acelaşi este şi Cel ce a înviat. Căci S-a pogorât trupeşte; 
şi Același a înviat, pentru că era Dumnezeu în trup??” (Sf. ATANASIE CEL MARE, Trei 
cuvinte împotriva arienilor, Cuvântul întâi, XLIV, în PSB, vol. 15, p. 209) 


„Avea un trup adevărat şi nu prin nălucire?*?. Domnul îmbrăcând trupul l-a îmbră- 
cat pe acesta întreg cu toate pătimirile (afectele) lui, încât, precum spunem că trupul 
era al Lui, așa trebuie să se spună că şi afectele trupului erau ale Lui, deşi nu atingeau 
dumnezeirea Lui%4. Căci dacă ar fi fost trupul altuia, s-ar fi spus că şi pătimirile erau 


291. Tâlcuirea Pr. D. Stăniloae: „Nu suporta pasiv naşterea, ci El însuşi Și-o lucra” (nota 59b, p. 111) 

292. 'Tâlcuirea Pr. D. Stăniloae: „Aici referă şi învierea la ipostasul Cel unul al lui Hristos. Învierea nu e 
a naturii, ci a Persoanei. lar Persoana sau Ipostasul lui Hristos este una sau unul. În Ipostasul Lui este pre- 
zentă şi natura Lui omenească. Deci înviind firea Lui omenească, învierea e şi Operă a lpostasului cel unul. 
Cuvântul lui Dumnezeu Și-a trăit EI însuși într-un fel învierea cu trupul, dând-o ca Dumnezeu şi primind-o 
ca om. Ca urmare, după înviere, s-a trăit ca Ipostas al unei naturi umane înfiate, de acum nemuritoare”, 
(nota 119, p. 209). 

293. Tâlcuirea Pr. D. Stăniloae: „Nu era un trup nălucă, căci în acest caz n-ar fi fost scăpat trupul nostru 
de patimi și de moarte. Dar Cuvântul nu era numai la aparenţă Subiectul lui, căci în acest caz s-ar fi întâmplat 
de asemenea o mântuire la aparenţă. Ci era cu adevărat trupul real al Lui, efectuându-se în el faptele mântui- 
toare reale ale Cuvântului, care se transmiteau prin el şi asupra altora și asupra naturii” (nota 87, p. 361) 

294. Tâlcuirea Pr. D. Stăniloae: „Erau ale Cuvântului întrupat, pentru că le trăia într-un mod imprimat de 
puterea dumnezeiască, sau erau ale Lui ca Subiect unitar, dar nu atingeau dumnezeirea Lui”. (nota 88, p. 361) 

ale aceluia?%5. Dar dacă trupul a fost al Cuvântului (căci Cuvântul trup S-a făcut, loan |, 
14), e necesar să se spună că și afectele trupului erau ale Lui, al Căruia era şi trupul. Iar 
fiind ale Lui afectele (pătimirile), cum sunt mai ales: a fi judecat, a fi biciuit, a înseta, 
crucea și moartea și celelalte slăbiciuni ale trupului, ale Lui sunt biruinţele și harul. De 
aceea în mod consecvent şi cuvenit se numesc acestea afecte (pătimiri) ale Domnului 
şi nu ale altuia, ca şi harul să ne poată fi dat de E%*. Și să nu ne facem închinătorii altu- 
ia, ci cu adevărat închinători ai lui Dumnezeu, pentru că nu chemăm nici Mântuitor 
pe nimenea dintre cei făcuţi, nici vreun om comun, ci pe Fiul adevărat şi Cel prin fire 
din Dumnezeu, Care S-a făcut și om. (Sf. ATANASIE CEL MARE, Trei cuvinte împotriva 
arienilor, Cuvântul al III-lea, XXXII, în PSB, vol. 15, pp. 361-362) 


„De aceea, să nu râdă cineva zicând că a fost prunc, arătând vârsta şi creşterea și 
că a mâncat, a băut şi a pătimit. Acestea s-au spus ca nu cumva, tăgăduind unii cele 
proprii trupului, să tăgăduiască deplina Lui întrupare pentru noi. Și precum nu S-a 
făcut om prin legea naturii, așa se cuvenea să se arate că, luând EI trup, a luat cele 
proprii trupului, ca să nu aibă crezare afirmarea lui Maniheu că întruparea a fost 
părută. Se cuvenea iarăși ca, viețuind EI în trup, să nu ascundă cele ale trupului, ca să 
nu afle samosateanul motiv să spună că altul a fost omul decât Dumnezeu-Cuvântul'. 
(Sf. ATANASIE CEL MARE, Către Maxim Filosoful, IV, în PSB, vol. 16, p. 189) 


„Dar când a binevoit să ia chip de rob, să primească pârga noastră, n-a luat 
închipuire de trup, nici aparenţă de trup, ci trup adevărat. De aceea a primit să 
vină cu toate cele ale noastre; să se nască din femeie, să fie prunc, să fie înfăşat, să 
fie hrănit cu lapte şi să sufere de toate celelalte, ca să se creadă adevărul întrupării 
şi să se coasă gurile ereticilor. Pentru aceea a dormit în corabie, a călătorit, a oste- 
nit, a îndurat toate cele omenești, ca prin fapte să poată fi încredinţaţi toţi oamenii. 
Pentru aceea a stat înaintea scaunului de judecată, a fost răstignit, a suferit moartea 
cea plină de rușine şi a fost pus în mormânt, ca prin toate să se învedereze întrupa- 
rea Sa. Dacă n-a luat cu adevărat trupul nostru, atunci nici n-a fost răstignit, nici 
n-a murit, nici n-a fost îngropat, nici n-a înviat”. (Sf. IOAN GURĂ DE AUR, Omilii la 
Facere, Omilia LVIII, III, în PSB, vol. 22, pp. 250-251) 


„Losif, însă, va fi şi un tip al celor viitoare; a arătat mai dinainte, în umbră, 
realitatea de mai târziu. Şi după cum Iosif s-a dus la fraţii săi ca să-i cerceteze, iar 
ci n-au ținut seamă că le e frate, nu s-au uitat nici la pricina pentru care a venit, 
ci mai întâi s-au sfătuit să-l ucidă, dar mai pe urmă l-au vândut barbarilor, tot așa 
şi Stăpânul nostru, mergând pe urmele iubirii Sale de oameni a venit să cerceteze 
neamul omenesc; a luat trupul nostru, primind să fie fratele nostru; și a venit. Pavel 


295. Tâlcuirea Pr. D. Stăniloae: „Dacă nu ar fi luat Fiul lui Dumnezeu însuşi trupul, ci ar fi lucrat din afară 
asupra trupului, trupul Lui n-ar fi devenit izvorul de vindecare al tuturor, ci Cuvântul ar fi lucrat asupra oa- 
menilor numai prin îndemnuri ca și în Vechiul Testament. Nepătimind în el Cuvântul însuși, nu l-ar fi ridicat 
din moarte”. (nota 89, p. 361) 

296. Tâlcuirea Pr. D. Stăniloae: „Sfântul Atanasie expune aici o concepţie despre har legată de înţelege- 
rea ontologică a mântuirii. Harul e puterea eliberării de afecte și de moarte, ce ne vine din trupul Cuvântului 
pentru că Acesta a biruit în el moartea. E puterea prin care se prelungeşte în noi în mod activ starea umanității 
curate şi înviate a Cuvântului; puterea biruirii păcatelor prin răbdarea crucii (sau a afectelor) de către Cuvântul 
însuşi. E puterea prin care înaintăm spre înviere şi îndumnezeire, dându-ne calitatea de fii ai Tatălui ceresc în 
unire cu Cuvântul”. (nota 90, pp. 361-362) 

striga, zicând: Că nu pe îngeri a luat, ci sămânţa lui Avraam; de aceea trebuia să se 
asemene întru toate fraţilor Săi (Evrei 2, 16-17). Dar iudeii cei nerecunoscători au 
căutat să ucidă pe Doctorul trupurilor şi al sufletelor, pe Cel ce a făcut nenumărate 
minuni în fiecare zi; și-au adus la împlinire ucigașul lor gând şi au răstignit pe Cel 
ce a primit să ia chip de rob pentru mântuirea noastră. Iudeii au căutat să-L ucidă 
şi L-au ucis răstignindu-L pe cruce; fraţii lui Iosif, însă, s-au sfătuit să-l ucidă, dar 
nu au dus la îndeplinire sfatul lor. Că trebuia ca tipul să fie mai mic decât realitatea; 
de n-ar fi așa, Iosif n-ar mai fi tip celor ce aveau să fie mai târziu. De aceea, el este 
o umbră premergătoare a celor ce aveau să se întâmple în viitor. Şi gândeşte-te la 
minunea petrecută cu Iosif! Nu l-au ucis, ci l-au vândut; apoi au mânjit haina cu 
sângele unui ied și au dus-o tatălui, vrând să-l convingă că Iosif a fost ucis. Vezi că 
toate acestea s-au făcut pentru ca totul să fie ca într-o umbră, numai icoană a celor 
ce se vor întâmpla, dar să se păstreze realitatea?” (Sf. IOAN GURĂ DE AUR, Omilii la 
Facere, Omilia LXI, III, în PSB, vol. 22, pp. 274-275) 


„Firea omenească "Te-a cunoscut pe Tine, cum Te şi cunoaște, ca pe Cel ce Te-ai 
făcut umbrit prin întrupare (iconomie). Pentru că de nu Te-ai fi umbrit pe Tine 
însuţi, acoperind raza cu neputinţă de răbdat a dumnezeirii cu chipul robului, cine ar 
fi suportat arătarea Ta?% Căci nimeni nu va vedea fața lui Dumnezeu şi va trăi (Ieşirea 
33, 20). Ai venit, așadar, Frumosule, dar făcându-Te aşa cum Te putem primi. Ai venit 
umbrind razele dumnezeirii cu învelișul trupului. Căci cum ar fi putut firea muritoare 
şi pieritoare să se unească în împreună - viețuire cu cea nepieritoare și neapropiată, 
dacă nu ar fi mijlocit între noi, cei ce viețuim în întuneric, și între lumină, umbra tru- 
pului?” (Sf. GRIGORIE DE NissA, Tâlcuire amănunțită la Cântarea Cântărilor, Omilia 
IV, în PSB, vol. 29, p. 161) 


„În Hristos ceva este necreat, iar ceva, creat. Şi spunem că necreat în El este fap- 
tul de a fi etern, dinainte de veci şi Făcător al tuturor lucrurilor; iar creat, trupul ce Și 
l-a plăsmuit asemenea trupului smereniei noastre, prin întruparea cea pentru noi”. 
(Sf. GRIGORIE DE NyssA, Tâlcuire amănunțită la Cântarea Cântărilor, Omilia XIII, în 
PSB, vol. 29, p. 290) 


„Fiind vorba de Dumnezeu care S-a arătat în trup, credem că minunile care au 
însoţit activitatea Sa sunt destulă mărturie, că însuşi Dumnezeu s-a arătat în trup, 
întrucât în toate faptele pe care le-a săvârşit vedem însușiri care se potrivesc numai 
firii dumnezeieşti. Numai un Dumnezeu a putut da viață oamenilor, numai El poate 
purta de grijă la toate, numai El poate da mâncare şi băutură celor ce se bucură de viaţă 
în trup, numai Dumnezeu poate face bine unde şi când trebuie, numai El poate readu- 
ce firea omenească cea măcinată de boli la sănătatea de mai înainte, numai El e în stare 
să stăpânească în același fel făptura întreagă, pământ, apă, văzduh şi cele mai de deasu- 
pra ale lor, numai Dumnezeu poate avea putere peste tot şi să biruiască înainte de toate 


297. Tâlcuirea Pr. D. Stăniloae: „Cum ar fi putut sufletul nostru să rămână neconfandat în îmbrăți- 
şarea iubitoare cu Dumnezeu-Cuvântul, dacă Acela nu S-ar fi acoperit cu umbra trupului Său? E o um- 
bră lină, care filtrează lumina dumnezeiască în mod blând, mângâietor. Căci chiar din mădularele lui, își 
face mijloace de mângâiere a noastră. Numai iubirea lui Dumnezeu ca Persoană poate să se poarte cu 
atâta delicateţe faţă de cei pe care îi iubeşte, umbrindu-şi prin întrupare tăria de nesuportat a luminii”, 
(nota 83, p.161) 

moartea și stricăciunea. Dacă, la cele înșirate până aici, ar fi ceva nepotrivit cu ideea 
de Dumnezeu, pe bună dreptate ar putea păgânii să respingă tainele credinţei noastre; 
dacă însă în tot ce am spus despre EI nu-i nimic potrivnic ideii de Dumnezeire, atunci 
ce piedică se mai pune credinţei?” (Sf. GRIGORIE DE Nyssa, Marele cuvânt catehetic, 
cap. 12, în PSB, vol. 30, p. 308) 


„Dacă ne uităm la ambele capete ale vieţii omenești, atunci înțelegem și de unde 
venim şi încotro ne ducem: în dureri se naşte omul, în dureri se sfârșește. În legătură, 
însă, cu întruparea Domnului, nu întâlnim nici naştere din dureri, nici moarte urmată 
de stricăciune, căci acolo unde nașterea nu s-a făcut din poftă bărbătească, nici moar- 
tea n-a fost urmată de stricăciune. 

Nu crezi într-o astfel de minune? Mă bucur! Prin aceasta tu mărturiseşti că 
minunile, din pricina cărora nu admiţi cele spuse înainte, depăşesc rânduielile firii. 
Mărturia că Dumnezeu s-a arătat în trup să-ţi fie tocmai faptul că învățătura noastră 
despre EI nu se încadrează în rândul unor învățături obişnuite. Religia de toate zile- 
le, pe care o propovăduim, nu se sprijină, oare, pe legi suprafirești? Căci dacă ceea 
ce se istoriseşte despre Hristos intră în rândul lucrurilor fireşti, ce-ar mai fi dumne- 
zeiesc în EI? Iar dacă, dimpotrivă, aceste istorisiri rămân totuși în domeniul supra- 
firescului, în care tu nu crezi, atunci aici e dovada că cel propovăduit e Dumnezeu 
adevărat”. (Sf. GRIGORIE DE Nyssa, Marele cuvânt catehetic, cap. 13, în PSB, 
vol. 30, p. 308) 


„După cum nici eonii cei de sus, nici cei de jos nu pot cuprinde şi înţelege măreția 
lui Dumnezeu, tot așa nici lumile cele de sus, nici cele de pe pământ, nu pot să cuprindă 
cu mintea subțirimea lui Dumnezeu, cum s-a micşorat printre cei mici şi slabi. Că pre- 
cum de neînţeleasă este măreţia Sa, tot aşa şi subţiimea Sa”. (Sf. MACARIE EGIPTEANUL, 
Cele cincizeci de omilii duhovniceşti, Omilia XXXII, 7, în PSB, vol. 34, p. 238) 


„Arătarea feţei Domnului pricinuieşte îndată mila, dacă este adevărat că în 
cunoașterea lui Dumnezeu se cuprinde şi împărtăşirea de viaţă veşnică. Căci așa a 
zis Mântuitorul către 'Tatăl Cel din ceruri şi Dumnezeu: Aceasta este viața de veci, ca 
să Te cunoască pe Tine, singurul, adevăratul Dumnezeu și pe lisus Hristos, Cel pe Care 
L-a trimis (loan 17, 3). lar că fața lui Dumnezeu și Tatăl este Fiul, Care S-a arătat nouă, 
nu se va îndoi, socotesc, nimeni. Fiindcă El este pecetea şi asemănarea și chipul Lui și 
prin EI şi împreună cu El cunoaștem pe Tatăl, iar cunoaşterea aceasta e însoțită în chip 
necesar de miluirea noastră. Căci ne-am îndreptat din credinţă şi nu din faptele drep- 
tăţii, pe care le-am făcut noi, ci după marea milă a Lui (Tit 3, 5%. Şi prin îndurarea lui 
Dumnezeu am fost ușurați de povara stricăciunii şi ne-am prefăcut spre înnoirea vieţii 
în Hristos” (Sf. CHIRIL AL ALEXANDRIEI, Închinare în Duh și Adevăr, Cartea a XI-a, în 
PSB, vol. 38, pp. 403-404) 


298. Tâlcuirea Pr. D. Stăniloae: „Fiul întrupându-Se ne-a arătat faţa Tatălui. Căci El e fața Tatălui. 
lar fața cuiva se arată altuia când are milă de El. Pe față se arată mila. Cine nu-şi arată faţa nu e milos. În 
Dumnezeu e atâta milă față de noi că ne arată vizibil fața Sa. Faţa lui Hristos ni se arată ca față interesată de 
noi la maximum prin mila vie întipărită pe ea. Cât de uman ni se arată Dumnezeu în mila Lui! Sau cât de 
dumnezeieşti ne arătăm noi când suntem miloşi! Dumnezeu nu manifestă față de noi o atitudine de drep- 
tate, ci de milă. Dacă ne-ar trata după dreptate, nu ne-ar iubi. Iar noi niciodată n-am merita mântuirea . 
(nota 467, p. 404) 

„Căci era Dumnezeu după fire şi S-a făcut trup. În acestea constă întreaga taină a 
lui Hristos?” (Sf. CHIRIL AL ALEXANDRIEI, Glafire la Facere, Cartea a IV-a, 11, PSB, 
vol. 39, p. 144) 


„(...) S-a născut ca atare în timpurile de pe urmă ale veacului celui prezent și fiind- 
că după El n-a mai fost altul*%”. (Sf. CHIRIL AL ALEXANDRIEI, Glafire la Facere, Cartea 
a VI-a, 4, PSB, vol. 39, p. 200) 


„Fiindcă după firea Lui, EI este Însuşi Domnul slavei, chiar dacă spune în chip 
iconomic pentru asemănarea cu noi*!: Părinte, slăvește pe Fiul Tău (loan 17, 1). 
(Sf. CHIRIL AL ALEXANDRIEI, Glafire la Facere, Cartea a VI-a, 4, în PSB, vol. 39, p. 201) 


„Și nu a zis că a venit Cuvântul la trup, ci că S-a făcut trup, ca să nu se înțeleagă 
că a venit ca la Proroci, sau ca la alţii dintre Sfinţi, prin relaţie, ci că EI însuși S-a făcut 
cu adevărat trup, adică om. (...) De aceea El este şi Dumnezeu după fire în trup şi cu 
trupul, împropriindu-Și-l, şi în același timp fiind înţeles ca altceva decât trupul, fiind 
închinat în trup şi împreună cu trupul, potrivit spusei de la Prorocul Isaia: Bărbaţi 
înalți la Tine vor trece și Îţi vor robi Ţie şi vor urma Ție legaţi de mâini şi de picioare şi se 
vor închina Ție şi Ţie se vor ruga, că în Tine este Dumnezeu și nu este Dumnezeu afară 
de Tine (Isaia 45, 14). lată că spun că în EI este Dumnezeu, nedespărţind trupul de 
Cuvântul. Şi iarăşi au afirmat că nu este alt Dumnezeu afară de El, unind cu Cuvântul 
ceea ce poartă El, ca propriu Lui, adică templul luat din Fecioară, căci Hristos este 
Unul din două” (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea I, cap. 9, PSB, vol. 41,p. 113) 


„Și S-a sălășluit între noi (loan 1, 14) 

Evanghelistul explică în mod folositor spusa şi duce la o înţelegere mai clară sem- 
nificația afirmației. Căci, deoarece a spus că Cuvântul lui Dumnezeu S-a făcut trup, ca 
nu cumva cineva din multă neştiință să cugete că EI a ieşit din firea Sa şi S-a prefăcut 
în mod real în trup (și să pătimească ceea ce era cu neputinţă, căci Dumnezeirea este 
departe de orice schimbare și prefacere în altceva, după rațiunea modului de a fi), 
foarte bine a adăugat Teologul îndată: Și S-a sălășluit între noi, ca să înţelegi prin aceas- 
ta pe Cel ce S-a sălășluit și pe aceea în care S-a sălăşluit, ca să nu socotești că EI S-a 


299. Tâlcuirea Pr. D. Stăniloae: „De fapt toată taina lui Hristos consta în acestea trei: Fiul lui Dumnezeu 
se face om, golindu-Se de slavă, duce această coborâre până la moarte, învie cu trupul pe care L-a asumat. În 
coborârea Lui nu părăsește puterea Lui, ci o comunică şi trupului pe care-l asumă. Dacă omul ca o creatură 
a lui Dumnezeu ar muri definitiv, însăși puterea Creatorului li s-ar dovedi limitată. Moartea ar fi mai tare ca 
E]. Cel ce poate crea, poate și recrea. Dar omul nu e creat ca obiect; Dumnezeu îi poate da deci o participare 
şi la primirea morții, și la biruirea ei. În crearea omului ca chip al Cuvântului dumnezeiesc pentru o relaţie 
dialogică cu El, se arată marea prețuire acordată omului și o putere de-a se comporta ca subiect în această 
relaţie. Moartea îi vine din faptul că nu rămâne ca subiect în relaţia iubitoare cu Dumnezeu, și e învinsă, dân- 
du-i-se puterea să revină în unitatea sa personală cu Fiul lui Dumnezeu însuşi, la acea relație într-un mod de 
nepierdut. Fiul lui Dumnezeu făcându-Se om, deci şi Subiect uman, biruiește moartea și ca om, făcând din 
desființarea omului prin ea, un somn trecător”. (nota 235, p. 145) 

300. Tâlcuirea Pr. D. Stăniloae: „Fiul lui Dumnezeu S-a făcut Fiu al Lui ca om în timpurile de pe urmă. 
Nu-L are Tatăl din veci Fiu ca om. Nu are din veci Tatăl un Fiu omenesc. În acest caz oamenii ar fi din veci, ar 
fi dumnezeu după ființă”. (nota 350, p. 200) 

301. Tâlcuirea Pr. D. Stăniloae: „Arătând că S-a întrupat şi ca atare S-a făcut om de bună voie, deci nu e 
numai Dumnezeu, cere Tatălui să-L slăvească, se înțelege în calitatea Sa de om”. (nota 353, p. 200) 

prefăcut în trup, ci S-a sălășluit în trup, folosindu-Se, ca de templul propriu, de trupul 
luat din Sfânta Fecioară. Căci în EI locuiește toată plinătatea dumnezeirii trupeşte, cum 
zice Pavel (Coloseni 2, 9)”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea întâi, cap. 9, PSB, vol. 41, p. 114) 


„Deşi spunem că S-a întrupat, nu zicem că S-a îmbrăcat numai în trup Cuvântul lui 
Dumnezeu, ci prin numele de trup e arătat omul întreg". (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a cincea, cap. 2, PSB, vol. 41, p. 548) 


„Căci precum cărbunii sunt prin fire lemn, iar lemnul e întreg în ei, deşi sunt plini de 
foc şi au puterea și lucrarea lui, așa și Cuvântul, fiind foc, ca Dumnezeu, S-a făcut om și 
S-a sălășluit între noi. Dar deşi era văzut şi om, ca noi, în înţeles iconomic, toată plinăta- 
tea Dumnezeirii locuia în El, după modul unirii. Prin aceasta arată că face și prin trupul 
Său lucrările cele mai demne de Dumnezeu”. (Sf. CHIRIL AL ALEXANDRIEI, Comentariu 
la Evanghelia Sfântului loan, Fragmente din Cărţile 7 şi 8, în PSB, vol. 41, p. 783) 


„ar întrucât S-a făcut om ca noi, S-a unit, afară de păcatul nostru, cu cei de pe 
pământ şi S-a făcut Mijlocitor, unind în Sine cele ce tind spre unitate şi iubire între 
ele“. (Sf. CHIRIL AL ALEXANDRIEI, Comentariu la Evanghelia Sfântului loan, Cartea 
a [X-a, Introducere, PSB, vol. 41, p. 840) 


„Dar e propriu Lui, întrucât S-a făcut om, dar a rămas şi ceea ce a fost, este şi va fi 
pururea, să se spună că a şezut pentru noi unde nu era%%*”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a XI-a, cap. 9, în PSB, vol. 41, p. 1033) 


„Cel ce domnea la început împreună cu Tatăl primeşte aceasta (stare) cu trupul 
ca pe un dar (îmbrăcămintea pământească şi trecătoare în formă omenească), ceea ce 
Îi aparţinea prin fire, cerând ca pe un dar ceea ce era al Său prin fire?%5, căci era şi este 
în chipul şi egalitatea Tatălui”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a XI-a, cap. 12, în PSB, vol. 41, p. 1062) 


302. Tâlcuirea Pr. D. Stăniloae: „Fiul lui Dumnezeu n-a luat numai trupul ca pe o haină exterioară, ci S-a fă- 
cut om întreg, rămânând Dumnezeu întreg. Dumnezeu însuși Şi-a însuşit modul de gândire, de simţire, de expri- 
mare omenesc, S-a înomenit în întregime, fără să înceteze să fie și Dumnezeu. Dar nu un Dumnezeu despărțit de 
umanitate, Nici Dumnezeirea, nici umanitatea nu erau trăite de E] separat. Trăia și trăiește în veci omenește cele 
dumnezeieşti şi dumnezeieşte, cele omenești. Umanitatea a fost făcută de Dumnezeu Însuși capabilă să fie trăită 
de Persoana Lui dumnezeiască şi să simtă acest lucru în umanitatea ei, sau în mod omenesc” (nota 1031, p. 548) 

303. Tâlcuirea Pr. D. Stăniloae: „Dumnezeirea voieşte, şi umanitatea tinde spre unirea şi iubirea dintre 
ele, fără confundare, căci fiecare vrea să se bucure de cealaltă. Dar Dumnezeu vrea să-Și apropie umanul, ne- 
liind silit de o trebuinţă, pe când umanul tinde spre unirea cu desăvârşirea dumnezeiască, dintr-o trebuinţă. 
'lotuşi, nu merge spre aceasta decât în libertate. Dumnezeu e fericit şi fără umanitate, deşi Se bucură de iubirea 
ci. Omul aspiră spre Dumnezeire, nefiind fericit fără ea. Căci a fost creat pentru a se desăvârși şi a fi fericit în 
unirea cu existența personală desăvârşită. Dar poate trăi şi fără această desăvârşire, fără propria fericire. Pentru 
a înainta spre împlinirea aspirației sale spre desăvârșirea pe care o poate avea numai în Dumnezeu, are nevoie 
numaidecât de puterea dumnezeiască. Și aceasta ni se pune la dispoziţie deplin în Hristos” (nota 1597, p. 840) 

304. Tâlcuirea Pr. D. Stăniloae: „Fiul lui Dumnezeu nu S-a pogorât de la înălțimea Sa de Dumnezeu 
lăcându-Se om. Dar tocmai de aceea S-a putut înălța şi ca om la înălțimea Lui dumnezeiască, după ce a primit 
pentru o vreme smerenia noastră acoperindu-Și slava”. (nota 1944, p. 1033) 

305. Tâlcuirea Pr. D. Stăniloae: „Acest text foarte subtil, ca atâtea altele, pare să spună că nu numai 
Ihumnezeu vrea ca Fiul Său să-Și asume omenescul pentru a-l înălța la viața Sa, ci şi omenescul cere să primeas- 
că prin har viața dumnezeiască pe care Fiul lui Dumnezeu o are prin fire”. (nota 2002, p. 1062) 

„Fiul vine în noi trupește, ca om, unindu-Se cu noi prin binecuvântare tainică, 
şi duhovnicește, ca Dumnezeu, prin lucrarea și harul Duhului Său, Care recreează 
duhul din noi spre înnoirea vieţii şi ne face părtași firii Sale dumnezeieşti. Deci 
Hristos se arată ca veriga de unire a noastră cu Dumnezeu-Tatăl, unindu-ne cu EL, 
Care e om, dar şi prin fire Dumnezeu din Dumnezeu, Născătorul Său. Căci firea 
supusă stricăciunii nu putea trece altfel la nestricăciune, dacă nu pogora la ea firea 
mai presus de orice schimbare, ridicând spre binele propriu pe cel ce cade prin stri- 
căciune, pururea, şi, prin împărtășirea şi unirea cu ea, o ridică din hotarele proprii 
firii create, replăsmuind potrivit Sieşi pe cel ce nu este astfel în sine. Deci ne-am 
desăvârşit din unitatea cu Dumnezeu-Tatăl, prin mijlocirea lui Hristos. Căci am fost 
slăviți, primind, cum am spus adineauri, în noi, trupeşte şi duhovnicește, pe Fiul 
adevărat și prin fire, Care este unit fiinţial cu Tatăl; ne-am făcut părtași și am intrat în 
comuniune cu firea mai presus de toate”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a XI-a, cap. 12, în PSB, vol. 41, p. 1063) 


„Căci despre Cel ce singur este fără de păcat se aminteşte şi acest fapt unic: 
A trimis Dumnezeu pe Fiul Său întru asemănarea trupului păcatului. Luând ființa 
adevărată şi întreagă a trupului omenesc, trebuie să credem că a luat în ea nu păcatul 
însuși, ci asemănarea păcatului. Asemănarea nu trebuie raportată la adevărul trupu- 
lui, cum înţeleg unii eretici, ci la chipul păcatului. Era în el trup adevărat, dar fără 
păcat, asemănător însă, de bună seamă, celui ce păcătuiește. Și aceasta se referă la 
vicii şi obiceiuri. Avea asemănarea trupului păcătos când, ca un om neştiutor şi pre- 
ocupat de hrană, întreba: Câte pâini aveți? Dar dacă trupul nu-i era supus păcatului, 
sufletul nu-i era fără știință, fiindcă evanghelistul adaugă pe dată: lar aceasta o zicea 
ca să-i încerce, căci El ştia ce avea să facă. Avea trupul asemenea celui ce păcătuieșşte, 
când ca un însetat cerea apă femeii samarinence. Dar nu era pătat de tina păcatului, 
fiindcă, dimpotrivă, femeia a fost chemată să ceară apă vie, care împiedicând-o să-i 
mai fie vreodată sete, să se facă în ea fântână de apă ţâșnitoare spre viaţa veșnică. 
Avea adevărul acestui trup când dormea pe corabie. Dar ca să nu se înşele prin ase- 
mănarea păcatului cei ce călătoreau cu E], ridicându-se a certat vânturile și marea 
și s-a făcut linişte mare. Părea supus păcatului printr-o soartă comună cu a tuturor 
când se spunea despre El: Acest om de ar fi proroc ar şti cine este şi ce fel este femeia 
care se atinge de picioarele Lui. Dar n-a avut adevărul păcatului, fiindcă, respingând 
gândul defăimător al fariseului, pe dată i-a iertat femeii păcatele. Se socotea că poar- 
tă trup păcătos împreună cu ceilalți, când, găsindu-Se ca un om sub amenințarea 
morţii și a chinurilor, se ruga: Părinte, dacă este cu putință, treacă de la Mine paharul 
acesta, şi: Întristat este sufletul Meu până la moarte. Dar acea tristeţe nu cunoştea 
atingerea păcatului, fiindcă Dătătorul de viață nu putea să se teamă de moarte. El 
spune: Nimeni nu-mi ia viața, ci Eu o dau de la Mine însumi. Putere am ca să o dau 
şi putere am ca s-o iau iarăși. 

Așadar, este o mare deosebire între Acel om, care S-a născut din Fecioară, şi toți 
ceilalţi, care provin din împreunarea a două sexe, pentru că noi toţi purtăm în trup nu 
asemănarea, ci adevărul păcatului, pe când EI, întrupându-Se cu adevărat, a primit nu 
adevărul, ci asemănarea păcatului”. (Sf. IoAN CAsIAN, Convorbiri duhovnicești, Partea 
a III-a, „A doua convorbire cu părintele Theonas”, cap. XI, 1-5, cap. XII, 1, în PSB, 
vol. 57, pp. 698-699) 

„A trimis, zice Apostolul, Dumnezeu pe Fiul Său întru asemănarea trupului păca- 
tului. Pentru că, precum spunea, L-a trimis în trup, a scos din EI păcatul trupului. 
A trimis Dumnezeu pe Fiul Său întru asemănarea trupului păcatului, pentru ca în ade- 
vărata întrupare să se ştie că n-a fost adevărul păcatului şi, pe cât se înţelegea adevărul 
pentru trup, pe atât să fie asemănarea păcatului cu păcatul. De vreme ce tot trupul 
este păcătos, iar Ela avut trupul fără păcat, a avut în Sine numai asemănarea cu trupul 
păcătos. Era în trup, dar a fost lipsit de adevărul păcatului, fiindcă a fost fără păcat. 
(Sf. IoAN CasIAN, Convorbiri duhovniceşti, „Despre Întruparea Domnului”, Cartea a 
IV-a, cap. III, 3-4, PSB, vol. 57, p. 808) 


„Carele pentru noi a venit şi S-a născut din Fecioara Maria. Dacă s-a născut din 
Maria un om, de ce să se spună că a venit? Căci nu vine decât cel ce se are în ființa sa ca 
să poată veni. Dar cel ce nu primise încă putinţa de a veni, cum putea să vină? Vezi, aşa- 
dar, că în însuşi numele de venire cel ce vine însemnează că există mai înainte, fiindcă 
n-ar fi avut putinţa de a veni decât cel ce prin faptul că era, a putut să vină. Dar înainte 
de zămislire în niciun chip n-a fost om; deci ca om n-a avut în Sine putinţa de a veni. 
Astfel, este sigur că a venit Dumnezeu, Căruia mai dinainte îi era cu putinţă să vină, 
Care fiindcă era, a venit şi Care fiindcă întotdeauna ar fi putut să vină, întotdeauna 
a fost” (Sf. IOAN CASIAN, Convorbiri duhovnicești, „Despre Întruparea Domnului”, 
Cartea a VI-a, cap. VIII, 3-4, în PSB, vol. 57, p. 841) 


„Căci n-a fost veşnic acel trup născut din trupul Fecioarei, ci Dumnezeu, Care a 
existat întotdeauna, a venit din trupul fecioarei, în trupul omului. Cuvântul trup S-a 


făcut, adică n-a avut trupul cu Sine, ci s-a unit cu trupul omului prin bunăvoința dum- 
nezeirii”. (Sf. IOAN CASIAN, Convorbiri duhovnicești, „Despre Intruparea Domnului”, 
Cartea a VI-a, cap. XX, 2, în PSB, vol. 57, p. 851) 


„Iu spui că El, chiar după venirea Lui, S-a ascuns. Eu spun că nici înainte de a 
veni n-a stat ascuns. Oare de acel mare patriarh, căruia arătarea lui Dumnezeu i-a 
dat nume, care de la numele de luptător s-a ridicat la cel de Israel, s-a ascuns taina lui 
Dumnezeu care avea să se nască din Fecioară? Acesta, fiindcă a înţeles minunea vii- 
toarei întrupări, din lupta cu un om, a zis: Am văzut pe Dumnezeu în faţă şi mântuit a 
fost sufletul meu! Ce văzuse, te întreb, de credea că a văzut pe Dumnezeu? Oare între 
tunete şi fulgere i S-a arătat Dumnezeu, sau deschizându-se cerul de la sine i s-a înfă- 
țișat strălucind chipul Dumnezeirii? Nimic din acestea, ci dimpotrivă, a văzut un om 
şi a recunoscut pe Dumnezeu. Cu adevărat vrednic a fost de numele căpătat, fiindcă, 
mai mult prin ochii lăuntrici, decât prin cei din afară, a meritat vrednicia numelui 
dat de Dumnezeu. Vedea o înfățișare omenească luptând cu el și dădea mărturie că a 
văzut pe Dumnezeu. Ştim oricum că acea înfăţişare de om era adevărul lui Dumnezeu, 
fiindcă în care înfățișare era atunci văzut Dumnezeu, în acel adevăr al înfățișării însăși 
avea să vină după aceea. De altfel, de ce să ne mirăm, dacă un patriarh atât de mare 
a crezut fără vreo îndoială că i S-a arătat Însuși Dumnezeu în chip limpede, dacă el 
însuși zice: Am văzut pe Dumnezeu în față și mântuit a fost sufletul meu! Ce i-a arătat 
Dumnezeu atât de mare din Dumnezeirea Sa, de l-a făcut să spună că i s-a arătat fața 
lui Dumnezeu? Pe cât se vede, i s-a arătat numai om, Cel care-l învinsese în luptă. Dar 
Dumnezeu făcea prin semne prevestitoare ca să nu fie nimeni care să nu creadă că 
Dumnezeu S-a născut din om, după ce chiar patriarhul văzuse înainte pe Dumnezeu în 

înfăţişare omenească”. (Sf. loan CAsrAN, Convorbiri duhovnicești, „Despre Întruparea 
Domnului”, Cartea a VII-a, cap. VIII, 2-4, PSB, vol. 57, p. 863) 


„Noi nu tăgăduim că trupul Domnului a fost zămislit de Duhul Sfânt, dar afirmăm 
că trupul a fost zămislit în conlucrare cu Duhul și adăugăm că Fiul lui Dumnezeu 
şi-a creat omul Său, aceasta spunând și mărturisind în Scripturile Sfinte, Însuşi Duhul 
Sfânt: Înţelepciunea şi-a zidit casă (Pildele lui Solomon 9, 1). Vezi, aşadar, că a fost zidit 
şi desăvârşit de Fiul lui Dumnezeu ceea ce s-a zămislit de către Duhul Sfânt. Nu pentru 
că una ar fi lucrarea Fiului lui Dumnezeu și alta cea a Duhului Sfânt, ci pentru că prin 
unitatea Dumnezeirii și a slavei, lucrarea Duhului este zidirea Fiului lui Dumnezeu 
este conlucrare a Duhului Sfânt. Dar, precum citim, nu numai Duhul Sfânt S-a coborât 
peste Fecioară, dar şi puterea Celui Preaînalt a umbrit-o, încât, fiindcă înțelepciunea 
însăși este plinătatea Dumnezeirii, înțelepciunea zidindu-şi casă, nimeni să nu pună la 
îndoială că a fost de față toată plinătatea Dumnezeirii”. (Sf. loAN CaAsIAN, Convorbiri 
duhovniceşti, „Despre Întruparea Domnului”, Cartea a VII-a, cap. XVII, 3-4, PSB, 
vol. 57, p. 869) 


„Grigorie*%, un foarte strălucitor luceafăr al ştiinţei şi învăţăturii, care, deşi s-a 
săvârşit din viață, chiar şi acum trăieşte prin autoritatea şi credinţa lui, şi care, chiar 
dacă nu mai este trupeşte în biserică, glasul și învățătura lui sunt la fel de puternice ca 
înainte, zice: Așadar, Dumnezeu, după ce S-a născut din Fecioară, fiindcă prin ea şi-a 
luat natura omenească, fiind una din două părţi contrarii, din trup şi din Duh, prin- 
tr-unul îndumnezeiește, iar prin celălalt este îndumnezeit. O, nou și nemaiauzit ames- 
tec, o minunată și nemaiîntâlnită unire! Cel ce este Se naște, Ziditorul este zidit şi Cel 
necuprins este cuprins, mijlocitor fiind între trup şi Dumnezeu, sufletul şi Acela care îi 
îmbogățește pe toți se face sărac. De asemenea, la sărbătoarea Epifaniei: Dar ce se petre- 
ce? Ce se face despre noi sau pentru noi? Se produce o nouă și nemaiauzită schimbare a 
firilor și Dumnezeu Se face om. Şi tot acolo: Și Fiul lui Dumnezeu a început să fie Fiul 
omului, nu schimbat din ceea ce era, căci nu este schimbător, ci și-a însușit ce nu era, căci 
milostiv este, ca să poată fi cuprins Cel ce nu putea fi cuprins. Vezi cât de strălucit şi de 
măreț predică slava Dumnezeirii, pentru ca să arate vrednicia întrupării, ştiind minu- 
natul învățător al credinţei că acestea toate pe care ni le-a dăruit Dumnezeu venind 
în lume sunt un cumul de binefaceri şi nu o micşorare a cinstei Sale, fiindcă, ceea ce a 
dat Dumnezeu omului trebuie să ne sporească dragostea față de EI, nu să-I micșoreze 
vrednicia”. (Sf. IOAN CAsIAN, Convorbiri duhovniceşti, „Despre Întruparea Domnului”, 
Cartea a VII-a, cap. XXVIII, 2-4, PSB, vol. 57, p. 879) 


„Ascultă acum ce a propovăduit şi simţit despre întruparea Fiului lui Dumnezeu 
acel loan*”, podoabă a preoțimii din Constantinopol, a cărui sfințenie, fără vreo 


306. Nota Prof. N. Chiţescu: „Sfântul Grigorie de Nazianz (338-390), fiu al episcopului din Nazianz și pri- 
eten bun cu Sf. Vasile cel Mare, a urcat treptele ierarhice până la scaunul de arhiepiscop al Constantinopolului 
(379) pe care l-a părăsit în timpul Sinodului al II-lea Ecumenic (381). Au rămas de la el scrisori, cuvântări, 
poezii, multe reflectând frământările religioase ale vremii”. (nota 239, p. 879) 

307. Nota Prof. N. Chiţescu: „Sf. loan Hrisostomul (345-407), preot în Antiohia, a fost ales în 397 arhie- 
piscop de Constantinopol, dar nu pentru mulţi ani, căci, datorită unor intrigi, a fost demis din scaun (403), 
printr-un sinod alcătuit în acest scop dintre episcopii supuşi braţului secular. Au rămas de la el Omniliile, care l-au 
făcut celebru (este de prisos să amintim că ele i-au dat numele), precum și alte multe scrieri”. (nota 241, p. 880) 

furtună a prigoanei păgâne, a ajuns la meritele muceniciei. El spune: Și pe cel pe 
Care, dacă ar fi venit numai ca Dumnezeu, nici cerul, nici pământul, nici mările 
și nicio făptură nu L-ar fi putut ține, L-au purtat pântecele neîntinate ale Mariei. 
(Sf. IOAN CasIAN, Convorbiri duhovniceşti, „Despre Întruparea Domnului”, Cartea a 
VII-a, cap. XXX, 1, PSB, vol. 57, p. 880) 


„Şi a coborât acolo chiar viața voastră și a adus moartea noastră, și a ucis-o din 
bogăţia vieţii sale şi a tunat, strigând ca să ne întoarcem de aici în acel ascuns de 
unde a venit la noi chiar în pântecele feciorelnic unde s-a unit cu EI firea omeneas- 
că, carne muritoare, ca să nu fie mereu muritoare. Şi, de aici, ca un mire care iese din 
camera sa de nuntă, bucura-se-va ca un uriaş care aleargă în drumul său (Psalmii 18, 
56). (Fericitul AuGUSTIN, Confessiones —- Mărturisiri, Cartea a IV-a, XII, (19), în PSB, 
vol. 64, p. 110) 


„Căci e stabilit că S-a făcut cu adevărat om, în toate privinţele, afară de păcat (care 
nu are nicio rațiune care să fi fost semănată în fire), dar nu afară de lucrarea naturală a 
cărei rațiune definește firea, caracterizând în chip natural pe toţi cei ce o au după ființă. 
Fiindcă predicatul dat unora în mod comun și general e o definiţie a ființei lor, şi lipsa 
acelui predicat provoacă stricăciunea acelei firi dacă nicio existenţă lipsită de ceea ce-i 
aparține prin fire nu poate rămâne ca ceea ce este”. (Sf. MAxIM MĂRTURISITORUL, 
Ambigua, Partea întâi, 2, în PSB, vol. 80, p. 49) 


„Aceasta s-a făcut mai presus de oameni, fiindcă s-a petrecut dumnezeiește, 
fără bărbat, s-a făcut şi după oameni, fiindcă s-a petrecut omeneşte, prin legea 
zămislirii şi dezvoltării în pântece femeiesc. Și a luat din fiinţa oamenilor ființă Cel 
mai presus de ființă. Căci nu a produs numai în noi nălucirea că ar avea în Sine o 
formă trupească, după aiurelile maniheilor, nici n-a adus cu Sine din cer un trup 
consubstanţial, după poveştile lui Apolinarie. Ci după fiinţa întreagă S-a făcut cu 
adevărat om, adică prin primirea trupului străbătut de suflet mintal, pe care l-a unit 
cu Sine după ipostas”. (Sf. MAxIM MĂRTURISITORUL, Ambigua, Partea întâi, 5, în 
PSB, vol. 80, pp. 55-56) 


„Căci nu S-a subordonat firii (omenești) făcându-Se om; dimpotrivă, mai 
degrabă a ridicat la Sine firea, făcând-o o altă taină, iar El rămânând cu totul necu- 
prins. Şi întruparea Sa, care a avut o origine supraființială, a arătat-o ca fiind mai 
necuprinsă decât orice taină. Peste tot EI a devenit cu atât mai comprehensibil prin 
întrupare, cu cât S-a arătat prin ea mai necuprins*%. Căci e ascuns și după arătare, 


308. Tâlcuirea Pr. D. Stăniloae: „Sfântul Maxim dezvoltă ideea că Hristos e om adevărat, precizând că El are 
o fire omenească înzestrată cu lucrarea ei naturală. Căci fără lucrare nu e decât ceea ce nu există. Însă prin faptul 
că nu S-a supus firii omeneşti în starea ei de împătimire, ci a ridicat-o la Sine, a făcut-o cu atât mai străvezie cu 
cât era mai deplin omenească. Sau prin întrupare pe de o parte, S-a acoperit de trup, pe de alta S-a făcut străve- 
ziu prin trup. La fel prin toate faptele omeneşti, pe de o parte, S-a ascuns, întrucât erau omenești, pe de alta, S-a 
făcut străveziu, întrucât, rămânând în granițele adevărate ale firii limitate, nu căuta să o lărgească supunându-Se 
ufectelor, ci le biruia pe acestea. Peste tot El S-a făcut cu atât mai cunoscut prin întrupare, cu cât S-a arătat mai 
necuprins (de firea omenească). Căci S-a ascuns și prin arătare, zice Dionisie Areopagitul, sau S-a arătat şi sub 
ucoperământ, Căci chiar în faptul arătării ca om se arată ascunzimea (se făcea străvezie dumnezeirea). E ascuns 
sub acoperământul Său omenesc, dar se vede că cel ascuns e mai presus de om, sau nu e numai om. Fiindcă prin 
taina Sa lisus rămâne ascuns și nu poate fi scos la iveală nici de cuvânt, nici de minte, ci, chiar spus, rămâne negrăit 

zice dascălul, sau, ca să spun mai dumnezeieşte, şi în arătare. Fiindcă misterul lui 
Iisus rămâne ascuns şi nu poate fi scos la iveală nici de cuvânt, nici de minte, ci chiar 
spus, rămâne negrăit şi chiar înteles, rămâne necunoscut (Sf. GRIGORIE TEOLOGUL, 
Ep. 3, PG 3, 1069). Ce ar putea dovedi mai mult ca aceasta supraființialitatea divi- 
nă, care-şi păstrează chiar în arătare ascunsul, în cuvânt, negrăitul și în fața minţii 
(cugetătoare), necunoștibilitatea în sens de depăşire, ba mai mult, în coborârea în 
ființă (în substanţializare) suprafiinţialitatea. Căci prin abundența ei, chiar coborând 
cu adevărat în fiinţă, S-a făcut fiinţă într-un chip mai presus de fiinţă. Ela înnoit adică 
legile naturale ale facerii, făcându-Se om cu adevărat fără sămânţa speciei din bărbat. 
O arată aceasta fecioara, care naşte în chip suprafiresc pe Cuvântul cel mai presus de 
fiinţă, fără bărbat, din sângele ei feciorelnic, în mod omenesc plăsmuindu-L printr-o 
rânduială străină de fire”. (Sf. MAxIM MĂRTURISITORUL, Ambigua, Partea întâi, 5a, 
în PSB, vol. 80, pp. 56-57) 


„Căci cine a cunoscut cum Se întrupează Dumnezeu, rămânând Dumnezeu? Și 
cum rămânând Dumnezeu adevărat este totodată om adevărat, arătându-Se pe Sine, 
ca fiind cu adevărat amândouă într-o subzistență naturală şi prin fiecare dintre ele 
arătând pe cealaltă, neschimbându-Se prin niciuna din ele? Acestea numai credința 
le cuprinde, cinstind prin tăcere pe Cuvântul, Căruia nu-l corespunde prin fire nicio 
rațiune a celor create”. (Sf. MAxIM MĂRTURISITORUL, Ambigua, Partea întâi, 5e, în 
PSB, vol. 80, p. 62) 


„Socotesc că n-a fost un lucru așa de uimitor, deși a fost așa de mare, că Dumnezeu a 
aşezat firea oamenilor apărută prin prima creaţiune în comuniune cu Sine prin insuflare. 
Căci atunci ea era curată, ca una ce era cinstită de mâna lui Dumnezeu. El împărtășea 
celui asemenea frumuseţea dumnezeiască a chipului. Mai uimitor lucru a fost că a primit 
să stea în convorbire cu aceasta după ce aceasta s-a întinat şi s-a depărtat de Dumnezeu 
prin patimile ce şi le-a îngăduit şi să Se facă părtaș de ceea ce e mai rău, întinzând minu- 
nea până la unirea miraculoasă a ei cu Cel ce n-are niciun amestec cu cele create. Căci 
înainte firea nu primise unirea cu Dumnezeu după niciun mod sau rațiune a fiinţei sau 
ipostasului în care se contemplă în general toate cele ce există. Dar acum a primit să fie 
una cu El după ipostas, prin unirea negrăită, păstrându-şi după ființă raţiunea proprie 
neschimbată și nedeosebită de ființa dumnezeiască cu care are, prin unire, unitatea de 
ipostas, păstrându-se deosebirea. Aceasta, pentru ca raţiunea ființei, după care a fost 
făcută şi este, să-şi păstreze ființa ei nemicșorată în niciun fel, iar prin rațiunea modului 
de existenţă a fiinţei să primească a subzista dumnezeiește, ca să nu cunoască și să nu 
admită nicidecum tendința mişcării în jurul a altceva. Prin aceasta Cuvântul înfăptuieşte 
cu firea oamenilor o comuniune cu mult mai minunată decât prima, unind cu Sine în 
chip esenţial după ipostas însăși firea noastră” (Sf. MAxIM MĂRTURISITORUL, Ambigua, 
Partea a II-a, 101, în PSB, vol. 80, p. 250) 


și chiar cunoscut, rămâne necunoscut (Ep, 3, PG 3, 1069). Misterul ține de Dumnezeu, care nu poate fi hotărnicit, 
în adâncimea Lui, de arătarea omenească. Dar revelarea Lui ca mister şi înțelegerea Lui ca mister inepuizabil e 
prilejuită de acoperământul omenescului Său. Numai prin umanitatea Lui Îl cunoaştem că e Dumnezeu, dar şi că 
nu-L cunoaştem ca atare în mod deplin. În general, numai prin om Se poate cunoaște, numai prin om Se poate 
releva Dumnezeu, dar în același timp numai prin El Se cunoaște ca neputând fi cunoscut, descoperit şi Se reve- 
lează ca mister infinit. Prin aceasta, Sfântul Maxim a arătat şi îndreptăţirea icoanei pe care iconoclasmul inspirat 
de origenism o refuză”. (nota 11, p. 56) 

„(...) Taina Întrupării dumnezeieşti e nebunie şi slăbiciune a lui Dumnezeu, 
după Sfântul Apostol Pavel (2 Corinteni 1, 3, 4; 1 Corinteni 1, 24), şi un joc al 
lui Dumnezeu, după minunatul și marele dascăl Grigorie, ca una ce depăşeşte 
în chip supraființial toată rânduiala și armonia întregii firi, puteri şi lucrări” 
(Sf. MAXIM MĂRTURISITORUL, Ambigua, Partea a II-a, 179, în PSB, vol. 80, p. 347) 


„A fost Unul şi Același şi înainte de trup şi a rămas și după trup şi din întru- 
parea Cuvântului n-a avut niciun adaos al Sfintei Treimi, nici vreo micşorare a 
Ei”. (Sf. MAXIM MĂRTURISITORUL, Epistole, Partea întâi, ep. 12, în PSB, vol. 81, 
pp. 69-70) 


»(...) S-a arătat prin trup ca Cel prin fire de oameni iubitor, făcându-Se încă- 
put, prin nașterea adevărată din femeie, precum a voit, în cele ale noastre:!!”, 
(Sf. MAxIM MĂRTURISITORUL, Epistole, Partea întâi, ep. 15, în PSB, vol. 81, p. 142) 


309. Tâlcuirea Pr. D. Stăniloae: „Cel mai mare val al iubirii lui Dumnezeu pornit spre noi este întru- 
parea Fiului Său. Acest val e de aceea şi mai neînțeles de noi. Această faptă ni se pare o nebunie din cauza 
suprabunătății şi înțelepciunii manifestate în ea; ea ne apare ca o slăbiciune a lui Dumnezeu, din cauza 
puterii supraabundente arătate în ea. Căci e o putere supraabundentă slăbiciunea care înfăptuieşte ceea ce 
nu poate înfăptui puterea firii noastre, aceea care face pe Dumnezeu om purtător al slăbiciunilor noastre 
pentru a le învinge din lăuntrul firii noastre, ca să ne arate că o putem face și noi, sau care ne dă și nouă 
această putere de a le învinge din lăuntrul firii noastre. Şi e o înțelepciune supraabundentă nebunia care 
înfăptuieşte ceea ce nu poate înfăptui și nici nu se poate gândi să înfăptuiască înțelepciunea omenească: 
scăparea de moarte și îndumnezeirea omului. Mintea noastră stă înmărmurită în faţa acestui paradox: o 
nebunie mai înțeleaptă ca orice înțelepciune. Dar în acest paradox care se refuză înțelegerii, simţim totuşi 
zvonul unei avalanșe de iubire, de înțelepciune și de putere, care întrece toate iubirile, toate înţelepciunile 
şi toate puterile. (...) Nu poate fi puternic și înțelept cineva decât prin ceea ce zideşște pe alţii, prin ceea ce 
îi ridică, prin ceea ce le dă viaţă adevărată. Iar aceasta este iubirea lor, respectul lor, smerenia în raport cu 
ei, jertfa pentru ei, Acestea par slăbiciune și nebunie oamenilor lacomi de putere şi mărire orgolioasă. Cum 
ar fi putut să câştige Fiul lui Dumnezeu pe oameni, dacă nu S-ar fi apropiat de ei cu dragostea cuceritoare 
a smereniei? Dar cine poate face așa, cine poate să se jertfească pentru ei, dacă nu are o altă putere decât 
puterea omenească? Poate că slava în care va apărea Hristos la sfârșit nu va fi o trecere a Lui, de la smerenie 
şi pogorământ, la înălțare în sens lumesc, ci creşterea oamenilor prin înduhovnicire la înțelegerea că în 
acestea stă slava adevărată a lui Hristos. Dumnezeu nu e sursa gândurilor de trufie ale altora, ca să pună în 
locul lor trufia măririi Sale. Ci El condamnă orice trufie (2 Corinteni 9, 5). Pe lângă aceasta slava deosebită 
de care Se va bucura Domnul atunci va fi să vadă înstăpânite în oameni aceste valori. Actul suprem în care 
se arată slăbiciunea lui Dumnezeu din iubire faţă de noi s-a arătat în crucea Lui faţă de noi. Dar tot acest 
act reprezintă şi iubirea Lui supremă, prin care infirmă înțelepciunea şi puterea neputincioasă a noastră. 
Cât de redusă este puterea noastră față de această putere a lui Hristos! Cât de mică e mărirea la care re- 
nunță omul pentru Hristos, în comparaţie cu mărirea la care renunță Fiul lui Dumnezeu pentru noi!” 
(nota 441, pp. 347-348) 

310. Tâlcuirea Pr. D. Stăniloae: „Fiul lui Dumnezeu întrupându-Se rămâne Unul din cele trei ipostasuri 
ale Sfintei Treimi, nici sporit, nici micşorat. Deci Treimea însăși nu primeşte niciun adaos, nicio micşorare. 
Dar Cel ce e în mod plenar Unul din cele trei ipostasuri ale Sfintei Treimi trăieşte totodată cele omeneşti, fără 
să piardă ceva din plenitudinea Sa, sau să adauge ceva la Fa; fără să Se coboare din înălțimea Sa ca ipostas al 
Sfintei Treimi. Coborârea constă doar în primirea umanităţii în ipostasul Său. Așa cum Treimea nu-Și adaugă 
ceva și nu Se micșorează în Ea însăşi creând și folosindu-Şi puterea în conservarea şi cârmuirea lumii, așa 
nu-i adaugă ceva și nu Se micșorează nici unindu-Se cu creatura umană înălțând-o la maximum. Treimea e 
infinit mai presus de cele ale creaţiei și ale omului chiar înălţându-le pe acestea cât mai mult posibil. Pe lângă 
aceea Fiul lui Dumnezeu, trăind cele omeneşti la nivelul cel mai înalt, trăieşte ale ei ca pe niște potenţe ale 
dumnezeirii Sale în forma umană”. (nota 110, p. 70) 

311. Tâlcuirea Pr. D. Stăniloae: „Cel ce iubește e chiar prin aceasta mai prezent prin trupul său altora. Fiul 
lui Dumnezeu la culme de oameni iubitor, nu numai că S-a putut întrupa din iubire şi a putut pătimi, luând 
trupul, ci a putut să-Şi arate prin trup iubirea mai mult ca orice om”. (nota 299, p. 142) 

„Căci El arată cu îmbelșugare toate ale firii afară de păcat, ca să închidă gura 
ereticilor*!?. (Sf. Maxim MĂRTURISITORUL, Epistole, Partea a II-a, Scrieri, 12, în 
PSB, vol. 81, p. 264) 


„(...) S-a făcut om adevărat, nelipsindu-Se de niciuna dintre cele ale noastre, afară 
de păcat:!, ci având toate cele după fire ale ființei noastre în mod neschimbat, câte 
le avem și noi, precum şi cele ale fiinţei dumnezeieşti fără de început”. (Sf. MAxIM 
MĂRTURISITORUL, Epistole, Partea a II-a, Scrieri, 13, în PSB, vol. 81, p. 282) 


Intruparea Domnului Hristos — eveniment uimitor 
şi neasemuit pentru umanitate 


„O stea a strălucit pe cer mai mult decât toate stelele; lumina ei era nespusă şi 
noutatea ei minuna; toate celelalte stele, împreună cu soarele şi luna, horă făceau în 
jurul stelei, care covârşea cu lumina ei pe toate. Și tulburare a fost. De unde noutatea 
aceasta că steaua nu se aseamănă cu celelalte stele? Atunci orice magie s-a nimicit și 
orice legătură a răutăţii a pierit; neștiința s-a risipit; iar vechea împărăție a căzut, când 
Dumnezeu S-a arătat în trup omenesc spre înnoirea vieţii veșnice (Romani 6, 4). A luat 
început ceea ce fusese hotărât de Dumnezeu și prin aceasta toate se puneau în mişcare, 
pentru că se pregătea nimicirea morții”. (Sf. IGNATIE 'TEOFORUL, Epistole, „Către efe- 
seni”, cap. XIX, în PSB, vol. 1, p. 196) 


„Lumea asta a noastră, a oamenilor, n-a cunoscut din veac decât un singur eve- 
niment cu adevărat ieşit din comun, uimitor și neasemuit: atunci, anume, când Fiul 
lui Dumnezeu S-a arătat cu adevărat pe pământ”. (EUSEBIU DE CEZAREEA, Viața lui 
Constantin cel Mare, 17.15, în PSB, vol. 14, p. 249) 


„Este dovada celei mai mari puteri, anume ca Dumnezeu să poată fi în fire de 
om. Facerea cerului și a pământului, a mării și a aerului, facerea celor mai mari 
stihii ale lumii şi dacă te gândești la facerea celor mai presus de lume şi a celor 
de sub pământ, toate acestea nu arată atât de mult puterea lui Dumnezeu-Cuvântul, 
cât iconomia întrupării și pogorământul la smerenia şi slăbiciunea firii ome- 
neşti”. (Sf. VAsILE CEL MARE, Omilii la Psalmi, omilia la Psalmul XLIV, V, în PSB, 
vol. 17, p. 290) 


»(...) Mare cu adevărat este ziua lui Israel, adică a seminţiei lui Dumnezeu, sau 


a Fiului?!4, 


312. Tâlcuirea Pr. D. Stăniloae: „Arătând Hristos toate ale trupului, afară de păcat, închidea gura ereti- 
cilor care negau că Fiul lui Dumnezeu S-a întrupat de fapt. Și dacă n-a încadrat firea omenească în ipostasul 
Său dumnezeiesc, n-a vindecat slăbiciunea ei pricinuită de păcat. Este implicat aici sensul ontologic al mân- 
tuirii, sau mântuirea ca întărire a firii noastre prin penetrarea ei de Dumnezeire. O fire omenească purtată de 
Subiectul dumnezeiesc nu poate păcătui. Dar acest subiect nu anulează voia omenească. Căci E e purtătorul 
acestei voințe. Prin voinţa omenească voieşte EI Însuși. El voiește ferm ca Dumnezeu, dar dă această fermitate 
voinţei omenești”. (nota 569, p. 264) 

313. Tâlcuirea Pr. D. Stăniloae: „Numai păcatul e contrar lui Dumnezeu și existenţei create de EI, ca vo- 
ință şi necomunicare cu EI” (nota 599, p. 282) 

314. 'Tâlcuirea Pr, D. Stăniloae: „Mare este ziua în care Fiul lui Dumnezeu se va face om, sau începutul 
unei omeniri noi” (nota 294, p. 175) 

De această zi ne-a amintit şi dumnezeiescul David, zicând: Aceasta e ziua pe care 
a făcut-o Domnul, să ne bucurăm și să ne veselim într-însa (Psalmii 117, 24). Dar şi 
preaînţeleptul Pavel: lată acum vremea bunei aşteptări, iată ziua mântuirii (2 Corinteni 
6, 2), în care adică ne-am mântuit, Hristos chemându-ne la aceasta“. Căci a spus înţe- 
leptul ucenic: Nu este alt nume sub cer, dat oamenilor, în care trebuie să ne mântuim noi 
(Faptele Apostolilor 4, 12)1%. (Sf. CHIRIL AL ALEXANDRIEI, Glafire la Facere, Cartea a 
V-a, 1, în PSB, vol. 39, p. 175) 


Întruparea — roadele Întrupării Domnului Hristos 


„(..-) Întruparea Domnului, cel mai mare bun de pe pământ, prin care se mijlo- 
ceşte legătura și comuniunea cu Dumnezeu”. (CLEMENT ALEXANDRINUL, Stromatele, 
VII, cap. IX, 52.1, în PSB, vol. 5, p. 508) 


„Dar ţie ce-ţi poate folosi faptul că Hristos a venit în trup, dacă n-a venit şi în 
sufletul tău? Să-L rugăm ca în fiecare zi să se împlinească și în noi venirea Lui, ca să 
putem spune: Nu eu mai trăiesc, ci Hristos trăiește în mine (Galateni 2, 20). Căci dacă 
Hristos trăieşte (numai) în Pavel şi nu trăiește și în mine, ce câştig este pentru mine? 
Dar câtă vreme El a venit şi pentru mine şi eu mă bucur întocmai ca şi Pavel, voi putea 
spune întocmai ca şi Pavel: Nu mai trăiesc, ci Hristos trăieşte în mine”. (ORIGEN, Din 
omiliile Evangheliei de la Luca, Omilia a XXII-a, III, în PSB, vol. 7, p. 112) 


„În urma întrupării lui Hristos, Dumnezeu îndreptează nu pe aceia care nu doresc, 
ci pe aceia care, conform învăţăturii creştine, şi-au ales o viaţă virtuoasă, plăcută voii 
Sale”. (ORIGEN, Contra lui Celsus, Cartea a IV-a, cap. III, în PSB, vol. 9, p. 231) 


„Până la (Hristos) toți oamenii erau robii celui rău și nimeni dintre cei de 
demult n-a bineplăcut Domnului; legea nu era suficientă pentru a elibera omeni- 
rea de stricăciune, până când fecioria, luând locul legii, a stăpânit peste oameni la 
porunca lui Hristos. 

Cei de demult n-ar fi fost împinși adesea la lupte, ucideri, adulter și idololatrie, 
dacă dreptatea izvorâtă din lege ar fi fost capabilă să-i mântuiască. Atunci (oame- 
nii) se găseau fără încetare în mijlocul a mari şi numeroase nenorociri. Dar, de când 
Hristos s-a făcut om şi şi-a împodobit trupul cu armura fecioriei, tiranul cel crud, 
prinţul necumpătării a fost învins, iar pacea şi credința domnesc (peste tot); oamenii 
nu mai sunt idololatri ca odinioară. (METODIU DE OLime, Banchetul sau despre casti- 
tate, Discursul X (al Domninei), |, PSB, vol. 10, pp. 108-109) 


„Or dacă venirea Mântuitorului n-ar fi avut loc în trup, atunci Mântuitorul n-ar fi 
plătit morții prețul răscumpărării noastre şi n-ar fi nimicit puterea morţii. Într-adevăr, 


315. Tâlcuirea Pr. D. Stăniloae: „Așteaptă omul timpuri grele. Dar ziua întrupării Fiului lui Dumnezeu 
este aşteptată ca cel mai mare bine. Aceasta e ținta în care începe împlinirea timpului sau a istoriei. E ziua în 
care se umple timpul de sens. Căci e ziua începutului mântuirii sau a scăpării omenirii de rău și de moarte”, 
(nota 295, p. 175) 

316. Tâlcuirea Pr. D. Stăniloae: „Numele Hristos e numele Fiului lui Dumnezeu dat nouă, ca venit între 
noi sub cer. Dacă n-ar exista un Fiu al lui Dumnezeu după ființă, deci nu supus legilor lumii care duc la moarte, 
şi dacă Acesta nu S-ar fi făcut om, luând un nume între numele noastre şi purtând viața noastră de sub cer, n-ar 
exista mântuire”. (nota 296, p. 175) 

dacă ceea ce fusese supus puterii morţii ar fi fost altceva decât ceea ce a luat asupră-Și 
Mântuitorul, atunci moartea n-ar fi încetat de a-şi arăta mai departe lucrarea şi n-am 
fi avut niciun folos din suferințele îndurate prin trupul purtător de dumnezeire. Dacă 
Mântuitorul n-ar fi omorât păcatul în trup, noi n-am fi fost înviaţi în Hristos, ci am 
fi rămas morţii în Adam; ceea ce căzuse n-ar fi fost reînnoit, ceea ce fusese zdrobit şi 
doborât n-ar fi fost ridicat din nou; ceea ce devenise străin de Dumnezeu, prin înșelă- 
ciunea diavolului, n-ar fi fost din nou înrudit și înfiat de Dumnezeu”. (Sf. VASILE CEL 
MARE, Epistole, 261, II, în PSB, vol. 12, p. 538) 


„Dat fiind că oamenii, întorcând spatele contemplării lui Dumnezeu și având ochii 
scufundaţi în jos ca într-un adânc, îl căutau pe Dumnezeu în cele ale simțurilor, închi- 
puindu-şi ca zei oameni muritori şi demoni, Cuvântul lui Dumnezeu, Mântuitorul 
nostru comun şi de oameni iubitor, Îşi ia trup şi vieţuiește ca om între oameni şi atrage 
simţurile tuturor oamenilor, ca cei ce cugetau că Dumnezeu este în cele trupești să 
cunoască adevărul din faptele ce le lucrează Domnul prin trup şi prin EI să cugete la 
Tatăl!7. Căci fiind oameni şi cugetând toate cele lumești erau atraşi de toate cele spre 
care se îndreptau simţurile lor şi din toate părţile învățau adevărul. De erau copleșiți 
de zidire, o puteau acum vedea mărturisind pe Domnul Hristos; iar de era atrasă cuge- 
tarea lor de oameni, în așa măsură că îi putea socoti zei, din faptele Mântuitorului, 
comparând faptele Lui și ale acelora, li se arăta că între oameni singur Mântuitorul e 
Fiul lui Dumnezeu, cele săvârşite de ei nefiind asemenea celor făcute de Dumnezeu- 
Cuvântul?!f. Chiar de erau robiţi de demoni, văzându-i pe aceştia alungaţi de Domnul, 
au putut cunoaște că numai Acesta este Cuvântul lui Dumnezeu şi că demonii nu 
sunt zei. lar dacă mintea lor era preocupată de morți, încât să creadă în ei ca în niște 
eroi, sau, cum îi numeau preoții, zei, văzând învierea lui Hristos mărturiseau că aces- 
tea sunt minciuni şi că singurul Domn adevărat este Cuvântul lui Dumnezeu care a 
biruit moartea*!%. De aceea S-a şi născut și a venit ca om şi a murit şi a înviat, tocind şi 
umbrind prin faptele Sale cele lăudate ale oamenilor care au fost, ca oriunde ar fi atrași 
oamenii, să-i înalțe de acolo şi să le facă cunoscut pe Tatăl Său cel adevărat, precum EI 
însuși zice: Am venit să mântuiesc și să aflu pe cel pierdut (Luca 19, 10). (Sf. ATANASIE 
CEL MARE, Tratat despre întruparea Cuvântului și despre arătarea Lui nouă, prin trup, 
cap. III, XV, în PSB, vol. 15, pp. 108-109) 


317. Tâlcuirea Pr. D. Stăniloae: „Aici Sfântul Atanasie arată adevăratul înțeles al învăţării oamenilor 
prin trupul lui Hristos. Nu e vorba de o învăţare a lor din experiența unui păcat depăşit, ci dintr-un model de 
trup prin care se vedea curăția sufletului omenesc şi prin el prezența ajutătoare a puterii dumnezeieşti. Hristos 
le dădea putinţa să sfinţească înseși simţurile obişnuite, să nu se ispitească de cele materiale și de semenii 
lor ce păcătuiau cu trupul, arătându-le un trup ce persistă în înfrânare și văzând prin el pe Dumnezeu- 
Cuvântul. Trupul lor se raţionaliza, primea putere să se raționalizeze, privind trupul deplin raționalizat 
prin Rațiunea personală supremă, Care-l asumase. De altfel şi oamenilor din rai li se poruncise să se menţină în 
curăţie şi prin privirea curată cu simţurile la lucrurile firii. Nu ajunge numai credința umilă a fiecărui credin- 
cios în Hristos, ca el să se mântuiască, ci e necesar a fi un efort spre menţinerea trupului în înfrânarea de la păcat, 
după pilda lui Hristos. Altfel în ce ne-ar fi ajutat Cuvântul lui Dumnezeu întrupându-Se?'. (nota 56, p. 109) 

318. Tâlcuirea Pr. D. Stăniloae: „Odată ce au cunoscut prin simţuri pe Cuvântul în trup, n-au învăţat 
numai să se silească să-L. urmeze, ci au învăţat, prin comparaţia celorlalți oameni cu EI, să nu-i mai socotească 
zei, iar zidirea de care se minunează o vedeau ca operă a Lui. Deci oriunde şi-ar fi îndreptat simţurile, după 
ce au cunoscut prin simţuri pe Cuvântul în trup, nimic nu-i mai ispitea să le socotească pe cele văzute mai 
presus de El. Simţurile lor au fost eliberate de această ispită. Simţurile sunt şi ele puteri organizate rațional, prin 
care raţiunea-subiect poate sesiza rațiunile lucrurilor”. (nota 57, p. 109) 

319. Tâlcuirea Pr. D. Stăniloae: „Cum ar fi zei cei ce n-au putut învia? Ei arătau prin aceasta că nu sunt 
dumnezei, întrucât singur Hristos a înviat, vedeau că singur El este Dumnezeu”. (nota 58, p. 109) 

„Odinioară, oamenii socoteau eroi și zei pe cei numiţi de poeţi aşa, pe Zeus, 
Cronos şi Apollo, şi rătăceau aducându-le închinare. Astăzi însă, Mântuitorul ară- 
tându-Se între oameni, aceia s-au făcut cunoscuți ca fiind oameni muritori şi numai 
Hristos S-a făcut cunoscut ca Dumnezeu, sau ca Dumnezeu-Cuvântul adevăratului 
Dumnezeu2. 

Dar ce să spunem de vrăjitoria de care se minunează ei? Înainte de venirea 
Cuvântului înflorea la egipteni, la chaldei și la hinduși şi uimea pe privitori. Dar de la 
venirea Adevărului şi de la arătarea Cuvântului a fost dată şi aceasta pe faţă şi a încetat 
cu totul. 

Iar despre înţelepciunea elinilor și grăirea măreaţă a filosofilor socotesc că nime- 
nea nu are nevoie de un cuvânt din partea noastră. Căci văd toți minunea că înțelepții 
elinilor scriind atâtea, n-au putut să convingă pe nimeni din locurile apropiate lor des- 
pre nemurire și despre viaţa în virtute; dar Hristos, prin cuvinte simple și prin oameni 
neînvăţaţi în ale vorbirii, a convins în toată lumea foarte multe grupuri de oameni să 
dispreţuiască moartea, să cugete la cele nemuritoare, să părăsească cele trecătoare, să 
privească la cele veșnice şi să nu pună niciun preț pe slava de pe pământ, ci să caute 
numai nemurirea. 

Toate acestea spuse de noi nu sunt numai cuvinte, ci au mărturia adevărului din 
experiența însăşi. Să vină cel ce voieşte să privească dovada virtuţii în fecioarele lui 
Hristos şi în tinerii ce păzesc curăţia fecioriei, iar credinţa în nemurire, în ceata aşa 
de mare a martirilor”. (Sf. ATANASIE CEL MARE, Tratat despre întruparea Cuvântului şi 
despre arătarea Lui nouă, prin trup, cap. VI, XLVII-XLVIII, în PSB, vol. 15, pp. 144-145) 


„Şi, peste tot, biruinţele Mântuitorului cele câștigate prin întrupare, sunt de așa fel 
şi atât de mari, că dacă ar voi cineva să le povestească, s-ar asemăna celor ce privesc la 
noianul mării şi voiesc să numere valurile ei. Căci precum nu poate cuprinde cineva 
cu ochii toate valurile, pentru că pe măsură ce se apropie copleşesc simţul celui ce 
încearcă să le cuprindă, la fel celui ce voiește să cuprindă faptele lui Hristos în trup, îi 
este cu neputinţă să le primească pe toate, fie şi numai în cugetare, cele ce întrec gân- 
direa lui fiind mai multe decât cele pe care socotește că le-a cuprins”. (Sf. ATANASIE CEL 
MARE, Tratat despre întruparea Cuvântului și despre arătarea Lui nouă, prin trup, cap. 
VI, LIV, 458 vol1944.132) 


„Iată cum ceea ce pare oamenilor o nebunie a lui Dumnezeu, s-a făcut prin Cruce 
mai de cinste decât toate. Căci prin aceasta s-a aşezat în EI învierea noastră. Şi nu 
numai Israel, ci şi toate neamurile, cum a prezis prorocul, părăsesc idolii lor şi recu- 
nosc ca adevăratul Dumnezeu pe Tatăl lui Hristos și a încetat închipuirea demoni- 
lor şi e închinat singur Dumnezeu cel adevărat întru numele Domnului nostru lisus 
Hristos.*?! Iar în faptul că se aduce închinare Domnului chiar venit în trup şi numit 


320. Tâlcuirea Pr. D. Stăniloae: „Prin Hristos, cunoscut ca Fiul lui Dumnezeu întrupat, Cel mai presus 
de natură, s-a cunoscut că Dumnezeu e transcendent naturii, deci oamenii nu se mai închină forțelor naturii, 
socotite zei, dar neputând ajuta în niciun fel omului, ca supuse unor legi implacabile. Dar Dumnezeu cel 
transcendent naturii S-a cunoscut în Fiul Lui cel făcut om, totodată ca Dumnezeu de oameni iubitor, Cel ve- 
nit între ei, ca Dumnezeu care-i poate ajuta, arătându-Se prin faptele Lui totodată în mod clar ca Dumnezeu 
cel transcendent naturii”. (nota 107b, p. 144) 

321. Tâlcuirea Pr. D. Stăniloae: „Fără temeiul ce ni-l dă Hristos n-am îndrăzni să spunem Tatălui Tată, să 
ne închinăm Lui ca atare. Temeiul stă în faptul că Fiul lui Dumnezeu Se face om”. (nota 116a, p. 207) 

lisus şi că se crede că EI este Fiul lui Dumnezeu și prin El este cunoscut Tatăl, se arată, 
precum s-a zis, că nu Cuvântul, întrucât e Cuvânt, a primit acest har, ci noi. Căci prin 
înrudirea Lui cu noi după trup, am devenit și noi temple ale lui Dumnezeu și ne-am 
făcut fii ai lui Dumnezeu, aşa încât se aduce închinare Domnului şi în noi şi cei ce ne 
privesc vestesc - cum zice Apostolul (1 Corinteni 14, 25) - că Dumnezeu este cu ade- 
vărat în aceștia”. (Sf. ATANASIE CEL MARE, Trei cuvinte împotriva arienilor, Cuvântul 
întâi, XLII-XLIII, în PSB, vol. 15, pp. 207-208) 


„E şi aceasta un semn al bunătăţii arătate de El nouă, că am fost înălțaţi prin faptul 
că este în noi Domnul cel Preaînalt și că I s-a dat harul pentru noi, pentru că S-a făcut 
om ca noi Domnul care ne dă harul. Şi însuşi Mântuitorul S-a smerit pe Sine luând 
trupul nostru smerit; și a luat chip de rob, îmbrăcând trupul robit păcatului. Şi n-a avut 
nimic de la noi spre îmbunătățire; căci El nu are nevoie de nimic şi e deplin Cuvântul 
lui Dumnezeu. Ci mai vârtos noi ne-am îmbunătăţit de la El*?2. (Sf. ATANASIE CEL 
MARE, Trei cuvinte împotriva arienilor, Cuvântul întâi, XLIII, în PSB, vol. 15, p. 208) 


„Căci dacă nu S-ar fi făcut Domnul om, n-am fi înviat noi din morți, răscumpă- 
rați de păcate, ci am fi rămas morţi sub pământ; nici n-am fi fost înălțaţi la cer, ci am 
zăcea în iad”. (Sf. ATANASIE CEL MARE, Trei cuvinte împotriva arienilor, Cuvântul întâi, 
XLIII, în PSB, vol. 15, p. 208) 


„Legea prin îngeri s-a grăit şi ea n-a desăvârşit pe nimeni, căci avea nevoie de veni- 


rea Cuvântului, cum a spus Pavel. Iar venirea Cuvântului a desăvârşit lucrul Tatălui”. 


(Sf. ATANASIE CEL MARE, Trei cuvinte împotriva arienilor, Cuvântul întâi, LIX, în PSB, 
vol. 15.225) 


„Iar dacă nu S-ar fi creat pentru noi nu ne-am fi creat în El'%. lar dacă n-am fi fost 
creaţi în EI, nu L-am avea pe EI în noi, ci L-am fi avut în afară, adică am fi primit de la El 
învăţătura ca de la un învăţător. lar dacă ne-am fi aflat noi astfel, păcatul ar fi împărăţit 
tot aşa de mult peste trup, rămânând în trup şi nefiind scos din el. (Sf. ATANASIE CEL 
MARE, Trei cuvinte împotriva arienilor, Cuvântul al II-lea, LVI, în PSB, vol. 15, p. 293) 


„Căci Cuvântul îmbrăcând trupul, precum s-a arătat de multe ori, s-a vindecat 
toată mușcătura şarpelui din el'%. Și orice rău odrăslea din mişcările cărnii s-a tăiat, 


322. Tâlcuirea Pr. D. Stăniloae: „Trupul nostru asumat de Cuvântul a devenit atât de cinstit prin 
deoființimea cu trupul Cuvântului că a devenit și el templu al lui Dumnezeu. Deci trupul nostru a fost înălțat, 
nu Cuvântul”. (nota 116c, p. 208). 

323. Tâlcuirea Pr. D. Stăniloae: „În iconomia Lui, Dumnezeu a urmărit ridicarea oamenilor la treapta de 
fii ai Tatălui și de fraţi ai Fiului, după har, în unirea lor cu EI arătându-se cea mai caldă iubire a Sfintei Treimi. 
Această operă nu se putea duce la sfârșit decât prin înomenirea Fiului. Îngerii, ca făpturi mai apropiate de 
Dumnezeu, ne puteau ridica cel mult prin împlinirea poruncilor trimise nouă prin ei la o apropiere mai mare 
de Dumnezeu, dar nu ne puteau face fii ai Tatălui, pentru că nici ei nu sunt fii. Pe de altă parte, noi, fiind îm- 
brăcaţi în trupul devenit muritor, nu puteam scăpa de moartea trupului decât prin Fiul lui Dumnezeu, Care, 
luând trupul nostru, i-a biruit moartea”. (nota 141a, p. 225) 

324. Tâlcuirea Pr. D). Stăniloae: „Ne-am creat ca oameni noi în El, pentru că Ela fost creat ca om nou pen- 
tru noi, fără să fie creatură în Sine. În cazul din urmă nu ne-am fi creat din nou în EI”. (nota 140, p. 239). 

325. Tâlcuirea Pr. D. Stăniloae: „Orice păcat, orice patimă e o rană purulentă în noi, în care a avut un 
rol şi mușcătura demonilor. Invidia e o rană dureroasă în sufletul nostru produsă și de o mușcătură a Șarpelui 
spiritual. Gândul rău despre altul e și el o mușcătură, care lasă o rană în mine. Dar manifestată în cuvânt, în 

şi împreună cu ele s-a desființat moartea ca urmare a păcatului. Căci Domnul însuși 
zice: Vine stăpânitorul lumii acesteia și nu află nimic întru Mine (loan 14, 30). Sau cum 
spune loan: Spre aceasta s-a arătat, ca să strice lucrurile diavolului (1 loan 3, 8). lar 
acestea fiind desfăcute de la trup, toţi am fost eliberaţi pentru înrudirea trupului". 
Şi aşa ne-am unit şi noi Cuvântul. lar unindu-ne cu Dumnezeu, nu mai rămânem 
pe pământ*?, ci, precum a spus El, unde este EI şi noi vom fi (loan 14, 3). Şi astfel nu 
ne vom mai teme de şarpe, căci s-a golit de putere, fiind gonit din trupul propriu de 
Mântuitorul, Care spune: Mergi înapoia Mea, satano! (Matei 4 10); şi aşa e aruncat în 
afara raiului, în focul cel veşnic”. (Sf. ATANASIE CEL MARE, Trei cuvinte împotriva ari- 
enilor, Cuvântul al doilea, LXIX, în PSB, vol. 15, p. 308) 


„Şi precum Domnul, îmbrăcând trupul, S-a făcut om, aşa noi oamenii suntem 
îndumnezeiţi, fiind preluaţi de Cuvântul prin trupul Lui, şi de aceea moștenim viața 
veşnică”, (Sf. ATANASIE CEL MARE, Trei cuvinte împotriva arienilor, Cuvântul al III-lea, 
XXXIV, în PSB, vol. 15, p. 365) 


„Dar nici făcându-Se trup n-a încetat să fie Dumnezeu; şi nici, pentru că e 
Dumnezeu, nu ocoleşte omenescul. Să nu fie! Ci mai vârtos, Dumnezeu fiind, a luat 
trupul şi fiind în trup a îndumnezeit trupul”. (Sf. ATANASIE CEL MARE, Trei cuvinte 
împotriva arienilor, Cuvântul al III-lea, XXXVIII, în PSB, vol. 15, pp. 368-369) 


„Fiindcă precum EI, luând trupul nostru, a imitat ale noastre, așa noi, primidu-L 
pe EI, ne împărtăşim de nemurirea Lui”. (Sf. ATANASIE CEL MARE, Trei cuvinte Împo- 
triva arienilor, Cuvântul al III-lea, LVII, în PSB, vol. 15, p. 389) 


„Duşmanul mântuirii noastre, deci, împins de invidie, a meşteşugit ca cel întâi- 
zidit, care era nemuritor, să fie osândit la moarte; dar Stăpânul cel purtător de grijă și 
iubitor de oameni, prin moartea Sa, ne-a dăruit iarăşi nemurirea şi am dobândit bună- 
tăți mai mari decât am pierdut. Diavolul ne-a izgonit din rai, dar Stăpânul ne-a urcat 
la cer, diavolul a făcut să fim osândiţi la moarte, dar Stăpânul ne-a dăruit nemuri- 
rea; diavolul ne-a lipsit de desfătarea paradisului, dar Stăpânul ne-a pregătit împărăția 


faptă faţă de altul produce şi în acela, ca o mușcătură, o rană purulentă. Mândria mă chinuieşte ca o rană adân- 
că. "Toate sunt în acelaşi timp insuficiențe, neputințe ce ne duc spre moarte. Și nu le putem vindeca prin noi 
înşine. Dimpotrivă, le înmulţim, le adâncim. Fiul lui Dumnezeu, luând firea noastră, a vindecat aceste răni din 
ea. Se vede şi din aceasta înțelesul ontologic al mântuirii în gândirea Sfântului Atanasie. Cu cât rațiunea care 
se plasticizează în existența mea e mai tare, cu atât menține mai tare existenţa mea realizată prin puterea lui 
Dumnezeu. De aceea, Cuvântul dumnezeiesc, suprema Raţiune, după al cărei chip e şi rațiunea plasticizată în 
mine, poate vindeca plasticizarea realizată de aceasta în firea omenească asumată de EI și prin puterea iradiată 
din aceasta și în noi”. (nota 180, p. 308) 

326. 'Tâlcuirea Pr. D. Stăniloae: „Desprinse fiind patimile din trupul asumat de Cuvântul, ne-am putut eli- 
bera şi noi de ele, datorită înrudirii comunicante (ovyyeveta) după trup, sau a unităţii de natură între trupul Lui 
şi al nostru. E o mare taină unirea neconfundată a firii diferitelor persoane omenești. Persoanele umane nu au 
nicio fire despărțită, nicio fire nerepetată în fiecare. E o comunicare de la una la alta, chiar fără cuvinte și acte. Ce 
se întâmplă cu fiecare are repercusiuni asupra tuturor, fie bun, fie rău. Totuși are şi voința un rol, slăbind comuni- 
carea dar neanulând-o, ci strâmbând-o, dar putând-o şi întări şi adânci în bine” (nota 181, pp. 308-309) 

327. Tâlcuirea Pr. D. Stăniloae: „În viaţa pătimașă, neliberă” (nota 182, p. 309) 

328. Tâlcuirea Pr. D. Stăniloae: „Ea luat trupul nostru pătimitor și muritor ca, răbdându-le acestea întă- 
rit de puterea dumnezeiască, să putem lua noi acest trup întărit prin prezența lui Dumnezeu și așa să scape și 
trupul nostru de patimi și de moarte”. (nota 146, p. 389) 

cerurilor. Ai văzut că iscusința Stăpânului a întors împotriva capului diavolului armele 
făurite de invidia lui împotriva mântuirii noastre? Nu numai că ne-a învrednicit de 
mai mari bunătăţi, dar ni l-a dat şi pe diavol în mâinile noastre, spunându-ne: lată 
v-am dat vouă putere să călcaţi peste șerpi şi peste scorpii (Luca 10, 19)”. (Sf. IOAN GURĂ 
DE AUR, Omilii la Facere, Omilia XLVI, IV, în PSB, vol. 22, p. 144) 


„i-am văzut, îi spune Dumnezeu lui Avraam cugetul tău iubitor de Dumnezeu, 
şi iată ţi-am gătit ce-ai spus mai înainte copilului tău. și l-a luat și l-a adus jertfă în 
locul lui Isaac, fiul său. Ai văzut iubirea de oameni a lui Dumnezeu? Jertfa a fost adusă; 
patriarhul și-a arătat cugetul său iubitor de Dumnezeu, i s-a încununat voința, luând 
pe Isaac au plecat încununați cu nenumărate cununi. Toate acestea au fost închipuirea 
crucii. De aceea şi Hristos spunea iudeilor: Avraam, părintele vostru, a fost bucuros să 
vadă ziua mea; și a văzut-o şi s-a bucurat (loan 8, 56). 

- Cum a văzut-o când a trăit cu atâţia ani înainte? 

- Prin tip, prin umbră. După cum aici a fost adusă jertfă oaia în locul lui Isaac, tot 
aşa şi Mielul cel cuvântător a fost adus jertfă în locul lumii. Trebuia ca prin umbră să 
fie preînchipuit adevărul. 

Vezi-mi iubite, că toate au fost preînchipuite prin umbră. Unul-născut acolo, 
unul-născut aici. Fiu iubit şi adevărat acolo, fiu iubit şi adevărat aici. Acesta este Fiul 
Meu cel iubit, întru Care am binevoit (Matei 3, 17). De tată a fost adus Isaac jertfă, pe 
Acesta Tatăl L-a dat. Şi strigă Pavel zicând: El, Care n-a cruțat pe Fiul Lui, ci L-a dat 
pentru noi toți, cum nu ne va dărui toate împreună cu EI? (Romani 8, 32). 

La atât se mărginește umbra. Adevărul este, însă, mult superior. Da, Mielul Acesta 
cuvântător s-a jertfit pentru întreaga lume, Mielul Acesta a curăţit întreaga lume! EI a 
scăpat pe oameni de rătăcire și i-a readus la adevăr; El a făcut pământul cer, nu schim- 
bând firea stihiilor, ci făcând pe oamenii de pe pământ să aibă vieţuirea cea din ceruri. 
Prin El a pierit toată slujirea idolilor, prin El oamenii nu se mai închină la pietre şi la 
lemne, nici nu se mai pleacă cei cinstiţi cu rațiune în faţa lucrurilor celor fără de sim- 
țire, ci toată înșelăciunea a fost alungată, iar lumina adevărului a luminat lumea. Ai 
văzut superioritatea adevărului? Ai văzut ce este umbra şi ce este adevărul?” (Sf. IOAN 
GURĂ DE AUR, Omilii la Facere, Omilia XLVII, III-IV, în PSB, vol. 22, pp. 151-152) 


„Vorbesc despre marea taină a dreptei credinţe, prin care Dumnezeu S-a arătat în 
trup; despre Cel ce era în chipul lui Dumnezeu și a petrecut între oameni în trup, cu 
faţă de rob; despre Cel care, după ce Și-a însuşit ca pârgă firea pieritoare a trupului, pe 
care a luat-o asupra Sa prin fecioria nestricată, sfințește împreună cu ea, întru nestri- 
căciune, firea comună, prin cei ce se unesc cu EI, prin împărtășirea de taină, hrănind 
trupul Său, adică Biserica, şi articulând în chip cuvenit mădularele ce odrăslesc prin 
credinţă în trupul comun. Prin aceasta orânduiește totul în chip frumos, făcându-i 
pe credincioşi ochi, gură, mâini și celelalte mădulare, într-un mod cuvenit și armo- 
nic. Căci aşa zice Pavel: Un trup este, dar multe mădulare (1 Corinteni 12, 14 ş.u.)'. 
(Sf. GRIGORIE DE NyssA, Tâlcuire amănunțită la Cântarea Cântărilor, Omilia a XIII-a, 
în PSB, vol. 29, pp. 290-291) 


„Într-adevăr, cine nu știe că înşelăciunea diavolească a cuprins aproape toate 
colțurile pământului şi că a pus stăpânire pe viața omului prin nebunia închinării la 
idoli, cum a devenit un obicei la toate popoarele lumii de a cinsti chipurile cioplite, 

aducându-le jertfe de animale vii şi punând pe altare tot felul de murdării? Din clipa 
în care s-a arătat, însă, prin mijlocirea firii omeneşti (Tit 2, 11), harul lui Dumnezeu, 
cel ce mântuie pe toţi, cum zice Apostolul, din acel moment precum piere fumul așa 
au pierit toate: a încetat nebunia tălmăcirii semnelor de noroc şi a prorocirilor deșarte, 
s-au înlăturat procesiunile animale și măcelăririle pline de spurcăciuni ale hecatom- 
belor, iar la cele mai multe popoare au dispărut în întregime altarele păgâne, curţile 
templelor, tămâierile sacre și chipurile idoleşti de prin pieţe sau din poieni, în sfârşit 
toate lucrurile prin care slujitorii an se înşelau pe ei înşişi şi pe cei care trăiau 
în apropierea lor, încât în multe locuri nu-şi mai aduce aminte omenirea nici dacă au 
mai existat vreodată asemenea lucruri. 

În locul lor s-a ridicat pe întregul pământ, în numele lui Hristos, pe lângă biserici 
şi altare, o preoţie nesângerată și neprihănită, precum şi o filosofie înaltă, care pune 
preţ mai mult pe faptă decât pe vorbă şi dare vorbeşte aproape cu dispreţ față de viața 
trupească şi-şi râde parcă de moarte”. (Sf| GRIGORIE DE Nyssa, Marele cuvânt catehe- 
tic, cap. 18, în PSB, vol. 30, p. 314) 


„Hristos (Fiul lui Dumnezeu), mişcat de bunătatea Sa, cea mai presus de minte 
şi de cuvânt, Se micşorează și Se întrupează, Se amestecă şi Se îmbracă cu sufletele, 
prietenele Lui, făcând cu ele un duh (1 Corinteni 4, 17), după cum spune un cuvânt al 
Sfântului Apostol Pavel. Sufletul (Său se uneşte) cu sufletul (omenesc), firea sa cu firea 
(omenească), încât sufletul trăieşte în Dumnezeire, se face părtaş la viața cea nemuri- 
toare și se desfată cu plăcerea cea nestricăcioasă şi cu slava cea negrăită'. (Sf. MACARIE 
EGIPTEANUL, Alte șapte omilii, „Despre înălțarea minții”, 6, în PSB, vol. 34, p. 317) 


„Căci în Hristos s-a surpat peretele despărțiturii și noi cei ce eram odinioară 
depărtați şi despărțiți, din pricina păcatului, ne-am unit prin EI şi în El cu Dumnezeu 
şi Tatăl, desființând vechea dușmănie. Căci El este pacea noastră, cum zice Scriptura 
(Efeseni 2, 14), (Sf. CHIRIL AL ALEXANDRIEI, Închinare în Duh şi Adevăr, Cartea 
a III-a, în PSB, vol. 38, pp. 107-108) 


„Căci ceea ce pricinuieşte primăvara în munţi şi dumbrăvi, înconjurând arborii cu 
frunză nouă, aceea a împlinit venirea Mântuitorului nostru la noi. Iar aceasta a avut loc 
la vremea sa, adică în anul al doilea și nu în timpul dintâi, în care era în vigoare legea 
şi ceata prorocilor, şi în care stăpânea moartea. Căci aceasta a (stăpânit) împărăţit de 
la Adam şi până la Moise (Romani 5, 14)”. (Sf. CHIRIL AL ALEXANDRIEI, Închinare în 
Duh şi Adevăr, Cartea a X-a, în PSB, vol. 38, p. 329) 


„Luând în Sine cele omenești, și coborând în chip iconomic** în cele ale noastre 
cele ale Lui, nu se ruşinează să ne numească fraţi, odată ce am fost chemaţi la înfiere 
(Efeseni 1, 5), prin EI”. (Sf. CHIRIL AL ALEXANDRIEI, Glafire la Ieşire, Cartea a II-a, 1, 
în PSB, vol. 39, p. 295) 


329. Tâlcuirea Pr. D. Stăniloae: „În chip iconomic, cu voia şi pentru a ne mântui, nu fără voie ca noi” 
(nota 519, p. 295) 

330. Tâlcuirea Pr. D. Stăniloae: „Odată ce Fiul Unul-Născut S-a făcut și om între noi, ne-a făcut și pe noi 
lii ai Tatălui unindu-Se după firea Lui omenească cu noi. Tată! vede pe Fiul Său cu față omenească, de aceea ve- 
de în orice faţă de om un fiu al Său, dacă acesta își însușește dragostea Fiului Său faţă de EI” (nota 520, p. 295) 

„(...) Dumnezeu fiind prin fire S-a pogorât prin golire (prin chenoză) (Filipeni 2, 
7) şi S-a făcut trup și S-a sălășluit între noi, după Scripturi (loan 1, 14), s-au îmbogăţit 
cu harul dumnezeiesc și atotpreţios. Căci celor ce L-au primit pe EI, le-a dat lor putere 
să se facă fii ai lui Dumnezeu (loan 1, 12)%”. (Sf. CHIRIL AL ALEXANDRIEI, Glafire la a 
doua Lege, 1, în PSB, vol. 39, p. 440) 


„Căci, dacă nu S-ar fi făcut om, nici noi nu ne-am fi învrednicit de o unire cu El 
(de o altoire a firii noastre în firea Lui), sădindu-ne în EI ca nişte mlădiţe şi primind 
de la El puterea rodirii, prin împărtășşirea de Duhul, ca să producem rodul viețuirii 
de Dumnezeu iubitoare, pe care-l numește mult, declarându-l pe cel din slujirea Legii 
rămas în urmă şi arătându-l ca fiind între cele mici şi puţine. Căci Legea n-a desăvârșit 
nimic, după cuvântul lui Pavel (Evrei 7, 18)”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a X-a, cap. al II-lea, în PSB, vol. 41, p. 944) 


„(...) Unul-Născut S-a făcut om spre slava lui Dumnezeu-Tatăl””. Din acest motiv 
s-au putut face ucenici ai Săi şi cei ce vieţuiau pe pământ. Căci celor vechi de odinioară 
Dumnezeu le grăia prin Proroci (Evrei 1, 1), iar despre noi s-a spus: Și vor fi toți învățați 
de Dumnezeu (loan 6, 45). Căci ne-a dăruit cuvântul Lui nouă, celor ce am crezut în 
El, nemijlocind un altul, căci nu s-a făcut vreun altul mijlocitor al voilor Lui către noi, 
precum Moise celor din Israel în muntele Sinai, sau Prorocii de după Moise celor ca 
ei, ci Hristos ne-a învăţat pe noi. De aceea, toți suntem învăţaţi de Dumnezeu”. Dar 
n-am fi fost făcuţi ucenici ai Lui şi n-am fi adus rodul iubirii de Dumnezeu, şi încă 
mult rod, dacă Tatăl nu S-ar fi preaslăvit prin bunătate, binevoind față de noi aşa de 


mult, încât Cuvântul provenit din ființa Lui să Se facă şi om. Aceasta să înțelegem când 
auzim dumnezeiasca Scriptură spunând că a dat pe propriul Său Fiu, căci a binevoit cu 
Cel ce a hotărât să pătimească pentru noi, şi de aceea se şi spune în mod foarte hotărât 
că L-a dat”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a X-a, cap. al II-lea, în PSB, vol. 41, p. 945) 


„Nu numai că ne-a mântuit pe noi cei ţinuţi sub păcat, ci ne-a împărtășit şi din 
puterea dumnezeiască, dezlegând în sine pedeapsa (TO emiriuiov) noastră. Puterea 


331. Tâlcuirea Pr. D, Stăniloae: „Cei ce s-au alipit de Fiul, au fost primiţi de Tatăl ca fii. Fiul le-a dat sim- 
țirea Sa de fii ai Tatălui, ca să se simtă şi ei fii. Tatăl L-a făcut pe Fiul Său Om, ca în orice față de om să vadă un 
fiu al Său, dacă acela se alipește de Fiul Său”. (nota 766, p. 440) 

332. 'Tâlcuirea Pr. D. Stăniloae: „Faptul că Dumnezeu Se face om, fără a înceta să rămână și Dumnezeu, e 
cea mai mare cinstire pentru om. În aceasta se arată cu ce existenţă valoroasă și plină de înalte capacități a fost 
creat omul. Nu e mare lucru pentru Dumnezeu să facă să se nască firea omenească și în Persoana proprie, dar 
e un lucru negrăit de mare pentru această fire să fie născută ca fire a Persoanei Lui, să Se manifeste Dumnezeu 
însuși prin ea. E o pogorâre extraordinară a Lui, dar și o înălțare extraordinară a firii omeneşti. Aceasta nu 
aduce propriu-zis o slavă nouă Fiului și Tatălui decât în sensul că arată marea Lor iubire și faptul că existența 
pe care o creează din nimic primește să se bucure de descoperirea acestei iubiri, sau a măreției şi iubirii Lor 
de oameni. Aceasta e măreţia smereniei lui Dumnezeu. Ea rezultă dintr-o iubire ce dă unei existenţe pe care o 
creează din nimic un preţ nesfârșit, etern şi capacitatea de a-L descoperi. (nota 1786, p. 945) 

333. Tâlcuirea Pr. D. Stăniloae: „A fi învăţaţi toţi de Dumnezeu înseamnă a Se fi făcut Dumnezeu om, 
ca să le vorbească tuturor în graiul lor. Căci odinioară le vorbea prin Proroci, pentru că avea nevoie de nişte 
tălmăcitori ai unei învățături pe care nu o dădea E însuși în limba tuturor, ci prin înțelesuri spirituale, care 
erau insuflate unora spre a fi tălmăcite de ei în limba omenească. În Hristos, Dumnezeu însuşi Se face om ca 
să le vorbească tuturor în limba lor. E o maximă apropiere de om. Dumnezeu devine asemenea omului, dar 
rămâne totodată Dumnezeu”. (nota 1787, p. 945) 

aceasta lucrează neschimbabilitatea sufletului şi nestricăciunea trupului, prin dispo- 
ziţia identică a voii spre ceea ce-i bun prin fire, în cei ce se străduiesc cu fapta să cin- 
stească harul. Aceasta cred că o spune Sfântul (Grigorie — n.n.) prin cuvintele: Ca să 
mistuie în Sine ceea ce e mai rău, cum mistuie focul ceara sau soarele, umezeala pămân- 
tului; iar eu să mă împărtășesc de ale Lui prin amestecare, devenind adică, prin har, 
curat de patimă, la fel cu EIl'*”. (Sf. MAxIM MĂRTURISITORUL, Ambigua, Partea întâi, 
4, în PSB, vol. 80, p. 52) 


„Prin taina ascunsă de veacuri și de generaţii, iar acum descoperită prin întrupa- 
rea adevărată și desăvârşită a Fiului lui Dumnezeu, Acesta a unit cu Sine după ipostas, 
în chip neîmpărţit şi neamestecat firea noastră, iar pe noi, prin Sfântul Său trup, cel 
din noi şi al nostru, însuflețit mintal şi rațional, ne-a fixat în Sine ca printr-o pârgă, şi 
ne-a învrednicit să fim una şi aceeași cu Sine după omenitatea Lui, după cum am fost 
rânduiți dinainte de veacuri să fim în El ca mădulare ale trupului Său, articulându-ne 
şi încheindu-ne în Sine în Duh ca un suflet trupul și ducându-ne la măsura vârstei 
duhovniceşti a plinătăţii Lui. Prin aceasta a arătat pe de o parte că noi spre aceasta am 
fost făcuţi, iar pe de alta, că scopul preabun dinainte de veacuri al lui Dumnezeu, cu 
privire la noi, n-a primit nicio schimbare, după raţiunea Lui, dar a venit la împlinire 
printr-un mod nou, introdus ulterior. 

Căci trebuia ca odată ce Dumnezeu ne-a făcut asemănători Lui (prin aceea că 
avem prin împărtășire trăsăturile exacte ale bunătăţii Lui şi a plănuit înainte de veacuri 
să fim în EI) să ne și ducă la acest sfârșit preafericit, dându-ne ca mod buna folosire a 
puterilor naturale; dar omul refuzând acest mod prin reaua întrebuințate a puterilor 
naturale, ca să nu se depărteze de Dumnezeu, înstrăinându-se, trebuia să introducă alt 
mod cu atât mai minunat şi mai dumnezeiesc decât cel dintâi, cu cât ceea ce e deasu- 
pra firii e mai înalt decât ceea ce e după fire. Şi acest mod este taina venirii atottaini- 
ce a lui Dumnezeu la oameni, precum credem toți. Căci dacă testamentul cel dintâi, 
zice Apostolul, ar fi rămas fără prihană, nu s-ar fi căutat loc pentru un al doilea (Evrei 
8, 7). Şi de fapt, este vădit tuturora, că taina ce s-a săvârșit în Hristos la sfârşitul vea- 
cului este dovada şi urmarea greșelii protopărintelui de la începutul veacului*” 


334, Tâlcuirea Pr. D. Stăniloae: „lisus Hristos ne-a adus nu numai eliberarea de voința noastră arbitra- 
ră (gnomică), contrară firii, sau de împătimirea păcătoasă (eunaGaa), ci ne-a dat și puterea să ne eliberăm 
de afecte (70 na?nrov), ca pedeapsă (70 eririutiov), intrată în fire după cădere, sau ca urmare a păcatului. 
Aceasta se va înfăptui deplin în viaţa viitoare, după pilda și din puterea trupului înviat al lui Hristos. În viața 
pământească le putem slăbi numai. La lumina lui Hristos putem distinge clar între păcat, şi urmarea păcatului. 
Ceea ce a luat Iisus prin naşterea Sa ca om din firea noastră este totalitatea afectelor ireproșabile, ca urmare a 
păcatului ce ţine de fire, în vederea existenţei ei pământești; ceea ce avem noi în plus prin naşterea din trup e 
păcatul. În Hristos însuşi prin suportarea de bunăvoie a morţii și prin înviere, pedeapsa ca urmare a păcatului 
(T6 emurintov) a fost înlăturată total. Dar în noi rămâne să se lucreze mai întâi înlăturarea păcatului şi apoi să 
înaintăm spre slăbirea afectelor, dobândind nestricăciunea sufletului și implicit progresul spre nestricăciunea 
trupului. Aici Sfântul Maxim rezumă ce spune Sfântul Grigorie Teologul în Cuv. teol. 3, cap. 20, PG 36, 100 
C-101 C” (nota 7, p. 52) 

335, Tâlcuirea Pr. D. Stăniloae: „Sfântul Maxim introduce acum tema hristologică în viziunea lui. Scopul 
lui Dumnezeu dinainte de veacuri a fost ca noi să fim readunaţi în EI și îndumnezeiți împreună cu tot cosmo- 
sul. Dacă n-am fi căzut în păcat, acest scop s-ar fi putut realiza prin buna folosire a puterilor umane naturale, 
în care era sădit impulsul binelui şi atracţia lui Dumnezeu ca Binele suprem, impuls și atracţie care nu se 
manifestau fără o lucrare a lui Dumnezeu în natura umană. Dumnezeu S-ar fi sălășluit tot mai deplin în firea 
umană sau ar fi devenit tot mai transparent în ea, și ea, tot mai proprie Lui printr-o dezvoltare a legăturii natu- 
rale dintre ea şi Dumnezeu. Dar reaua întrebuințare a puterilor naturale, adică refuzul lor de a lucra conform 
impulsului spre bine sădit în ea, a slăbit aceste puteri, în așa măsură că a trebuit ca Însuşi Fiul lui Dumnezeu 

(Sfântul MAxIM MĂRTURISITORUL, Ambigua, partea a doua, 7k, în PSB, 
vol. 80, p. 97) 


„(...) a reînnoit firea, sau ca să spunem mai adevărat a înnoit-o și a readus-o la 
străvechea frumuseţe a nestricăciunii prin sfântul Lui trup însuflețit rațional, pe care 
l-a luat din noi; ba mai mult, i-a procurat firii cu generozitate îndumnezeirea, din care 
nu mai poate nicidecum cădea, fiind întrepătrunsă cu însuşi Dumnezeu cel întrupat, 
ca sufletul cu trupul, printr-o unire neamestecată și primind, datorită arătării Lui prin 
ea, să se ascundă atât de mult, cât de mult S-a făcut El arătat prin ea şi S-a socotit 
ieșit din ascunzimea Sa naturală**, (Sf. MAxIM MĂRTURISITORUL, Ambigua, partea a 
doua, 109, în PSB, vol. 80, p. 273) 


„În felul acesta, a cinstit şi naşterea noastră cea din trupuri, după acest sfânt şi 
mare învățător, făcându-Se om cu adevărat şi născându-Se omeneşte, ca să ne elibere- 
ze pe noi din lanţurile naşterii şi din legea la care eram osândiţi din pricina păcatului, 
de a fi semănaţi şi de a răsări asemenea ierbii, cum zice undeva marele şi văzătorul 
celor mari lezechiel, ridicat tainic la cele dumnezeiești, unde a cunoscut cauza ico- 
nomiei de acum cu privire la om. Căci zice acesta adresându-Se Ierusalimului: Acestea 
zice Domnul Ierusalimului: rădăcina ta şi naşterea, din pământul Canaan; tatăl tău, 
amoreu, şi mama ta, heteancă. În ziua în care te-ai născut, nu ţi-au legat buricul tău 
și n-ai fost scăldată în apă, nici frecată cu sare şi în scutece n-ai fost înfășată. Și ai fost 
aruncată pe fața câmpului pentru viclenia sufletului tău în ziua în care te-ai născut. Și 


să Se facă subiectul acestor puteri pentru ca ele să lucreze în conformitate cu binele şi în direcţia unirii depline cu 
Dumnezeu. El a recurs la un mod nou de conducere a firii umane la unirea cu Sine, la un mod cu atât mai înalt, 
cu cât ceea ce e mai presus de fire e mai înalt decât ceea ce e conform firii. Desigur, modul supranatural al unirii 
creațiunii cu Dumnezeu prin Hristos nu face, pe de altă parte, decât să restabilească puterile firii și s-o aducă pe 
aceasta la același scop la care ea ar fi ajuns dacă n-ar fi căzut. Hristos n-a lucrat fără puterile firii, ci prin acestea, 
restabilindu-le în acest scop. El nu realizează numai o mântuire juridică, printr-un act prin care nu angajează 
efortul firii umane, şi nu o conduce pe aceasta nefolosind şi acest efort la îindumnezeire, ca în teologia occidenta- 
lă. Întâlnim aici din nou optimismul antropologic al Sfântului Maxim, solidar cu al tuturor părinților răsăriteni. 
Natura umană e capabilă să devină natura restabilită și îndumnezeită în ipostasul divin. Numai întrucât e capa- 
bilă de aceasta, natura umană poate redeveni părticică a lui Dumnezeu” (nota 72, pp. 97-99) 

336. Tâlcuirea Pr. D. Stăniloae: „Fiul lui Dumnezeu, acceptând atât existența omenească creată cu 
raţiunea ei, cât și existenţa născută cu modul ei, a readus existența prin naștere la frumuseţea de la început, 
adică la starea de nepăcătuire, ba chiar la îndumnezeire. Căci această existenţă a fost într-o întrepătrundere 
cu Dumnezeu însuşi, într-o unire neamestecată, încât însușirile ei de pe urma naşterii s-au ascuns atât de 
mult în Dumnezeu pe cât de mult S-a arătat prin ele Dumnezeu, ieșit din ascunzimea Lui naturală. Firea 
noastră asumată de FI prin nașterea de pe urma păcatului și-a ascuns în El atât de mult ceea ce-i era pro- 
priu (naşterea din poftă, păcătoșenia), pe cât de mult s-a arătat în aceste însuşiri primite de ea dumnezeirea 
Lui. Firea noastră de după păcat e făcută în Hristos un mediu de revelare a Lui ca Dumnezeu. Omul lisus 
a fost atât de minunat, că revela pe Dumnezeu fără să Se ştirbească ca fire omenească, ci tocmai prin reve- 
nirea ei la rațiunea ei neștirbită, întrucât chiar în aducerea ei la existență se arată în parte facerea omului 
de la început prin Dumnezeu. lisus ca om în parte Se face fără de păcat, în parte, Se naşte ca să intre în 
legătură cu omenirea existentă. Astfel chiar prin modul facerii lui, omul e rânduit să fie un transparent al 
lui Dumnezeu. Nu e adus la existența pământească spre pedeapsă în sens origenist. Dumnezeu l-a adus la 
existență ca om prin suflarea iubirii Sale, sau adierii infinitului dumnezeiesc al Duhului Sfânt în care trebuia 
omul să respire permanent. Printr-o suflare a început să se formeze şi în Fecioara umanitatea lui Hristos, 
printr-o suflare asemănătoare cu cea a facerii de la început, dar incomparabil mai eficientă. Şi printr-o astfel 
de suflare ni se transmite şi nouă în botez nașterea omului nou din Hristos, având să trăim pururea în adi- 
erea dragostei infinite, de-viaţă-dătătoare a Duhului Sfânt. De altfel, chjar în nașterea noastră din trupuri 
e implicată şi o insuflare a lui Dumnezeu, chiar dacă sufletul dat prin ea nu rămâne în legătura originară a 
omului cu Dumnezeu”. (nota 343, pp. 273-274) 

am trecut pe lângă tine şi te-am văzut pe tine tăvălită în sângele tău şi am zis: Din sân- 
gele tău, viaţa ta. Înmulţeşte-te, că rod al țarinei te-am dat (lezechiel 16, 3 ş.u.)”. 

Deci Domnul, vrând să tămăduiască firea de osânda legii, datorită căreia odrăs- 
lește prin sămânță asemenea ierbii și are viață prin sânge ca celelalte animale, şi s-o 
readucă la străvechiul har al nestricăciunii, a venit să o elibereze şi să-i arate clar binele 
spre care, fiind creată la început, nu s-a mişcat deloc; apoi, să calce răul spre care miș- 
cându-se îndată ce a fost creată, din pricina rătăcirii, şi-a deşertat contrar firii toată 
puterea ei, şi să lege de Sine puterea poftei ei (al cărei simbol e buricul), care a primit 
astfel o fermă şi statornică deprindere a fecundității în bine; de asemenea, să o spele, 
adică să o curețe de petele neştiinţei cu apa vărsată peste ea prin har, și să o învelească 
cu scutece, adică să întărească cu Duhul lucrarea ei naturală în direcţia binelui pentru 
care a fost creată; iar prin aceasta să o facă curată și incapabilă de putreziciunea pati- 
milor şi, strângând-o în învelișul rațiunilor adevărate din lucruri ca în nişte scutece, să 
o oprească de la orice revărsare în afara raţiunii ei”. (Sf. MAXIM MĂRTURISITORUL, 
Ambigua, Partea a II-a, 109, în PSB, vol. 80, pp. 274-275) 


„Prin aceasta (Întrupare - n.n.), Domnul şi Dumnezeul nostru a cinstit naşterea 
noastră întreită, adică modurile generale ale facerii noastre în vederea existenţei, a 
existenţei bune şi a veşnicei existenţe: pe cea din trupuri, care e una pentru amândo- 
uă părţile, adică pentru suflet și pentru trup, prin faptul că sunt aduse împreună la 
existenţă, dar e împărţită în două pentru modul deosebit al facerii fiecăruia; aceasta 
e cea prin care primim existenţa; pe cea din botez, prin care primim îmbelşugat 
existenţa cea bună; și pe cea din înviere, prin care suntem preschimbaţi prin har spre 


337. Tâlcuirea Pr. D. Stăniloae: „Taina unirii celor două firi în ipostasul unic al Cuvântului, fără altera- 
rea niciunei firi, se explică prin faptul că firea omenească, departe de a fi micșorată sau alterată în însușirile 
ei de către firea dumnezeiască, este consolidată în ele sau întărită și desăvârşită în raţiunea ei. Şi în realizarea 
ei plenară nu obligă firea dumnezeiască la o micșorare sau alterare în fiinţa ei, ci numai la un pogorământ în 
lucrările ei. Dumnezeu nu e contrar făpturii Sale; şi făptura nu e contrară lui Dumnezeu. Există între ele o 
convergenţă. În Opuscula theologica et polemica, Sfântul Maxim spune: A închipuit în mod nefantezist marele 
mister al iconomiei pentru noi, neînlăturând nimic natural din partea asumată, afară de păcat (PG 91, 32), Prin 
înlăturarea păcatului nu se înlătura ceva de la firea umană, ci mai degrabă se restabilea aceasta în conformi- 
tatea ei naturală cu Dumnezeu şi deci în deplina ei actualizare. Căci nimic din cele naturale și nici firea nu se 
opune Cauzatorului firii (PG 91, 89). Venind cu libertatea dumnezeirii în firea noastră robită păcatului, a eli- 
berat-o pe aceasta de la început de aceasta robie, dăruindu-i de la început libertatea faţă de păcat şi deci, de 
automatismul animalelor și vegetalelor, apoi, de alterarea ce urmează acestei propagări automate. Iubirea nu 
răpeşte libertatea celui iubit, ci i-o întăreşte. Cel ce iubește vrea să fie iubit în mod liber.  Acceptând în _li- 
bertate naşterea noastră, a cinstit-o pe aceasta, dar ne-a şi eliberat din lanțurile pe care ea le imprima fiinţei 
noastre, suflând în firea umană născută din umanitatea noastră libertatea iubirii desăvârşite. Ba mai mult, prin 
libertatea ce i-a insuflat-o de a lupta contra pornirilor ce o opreau de la iubirea liberă a lui Dumnezeu, sau de 
a se lăsa abătută de la aceasta de durerile coruperii ce ne vin din această naștere, i-a dat putinţa de creștere 
duhovnicească. În sfârşit, prin harul şi prin forţa divină cu care a pus în comunicare firea noastră, i-a dat nu 
numai puterea de a nu păcătui, ci și pe aceea de a redobândi incoruptibilitatea. Căci viaţa dumnezeiască este 
incoruptibilă şi comunică incoruptibilitatea. Prin toate acestea, Sfântul Maxim respinge pesimismul resemnat 
al origenismului platonizant, referitor la nașterea și la viaţa în trup” (nota 344, pp. 274-275) 

338. Tâlcuirea Pr. D. Stăniloae: „Unind firea noastră cu firea dumnezeiască în ipostasul Său, Dumnezeu- 
Cuvântul i-a făcut acesteia clară şi atrăgătoare frumuseţea binelui adevărat sau a izvorului existenţei ei, spre 
care ea trebuie să se miște, ca să se întărească tot mai mult în existență. Puterea ei nu se mai cheltuiește în pre- 
ocuparea de ceea ce nu are consistenţă. Firea noastră își recâștigă fecunditatea în bine odată ce ea soarbe din 
izvorul Infinit al binelui. Aflându-se într-un ipostas comun cu firea dumnezeiască, firea omenească e deschisă 
în Hristos oceanului de viaţă şi de cunoştinţă sau de lumină ce se revarsă în ea prin har din prezența dumne- 
zeiască infinită. În Hristos ea e înfăşată în lumea ordonată şi unitară a raţiunilor divine ale lucrurilor, încât nu 
se poate revărsa în afara lor spre suprafaţa pur sensibilă a lucrurilor”. (nota 345, p. 275) 


156 Pr. asist. dr. LIVIU PETCU 


(Sfântul MAxIM MĂRTURISITORUL, Ambigua, partea a doua, 7k, în PSB, 
vol. 80, p. 97) 


»(...) a reînnoit firea, sau ca să spunem mai adevărat a înnoit-o şi a readus-o la 
străvechea frumuseţe a nestricăciunii prin sfântul Lui trup însufleţit raţional, pe care 
l-a luat din noi; ba mai mult, i-a procurat firii cu generozitate îndumnezeirea, din care 
nu mai poate nicidecum cădea, fiind întrepătrunsă cu însuşi Dumnezeu cel întrupat, 
ca sufletul cu trupul, printr-o unire neamestecată și primind, datorită arătării Lui prin 
ea, să se ascundă atât de mult, cât de mult S-a făcut EI arătat prin ea şi S-a socotit 
ieşit din ascunzimea Sa naturală**. (Sf. MAxIM MĂRTURISITORUL, Ambigua, partea a 
doua, 109, în PSB, vol. 80, p. 273) 


„În felul acesta, a cinstit și naşterea noastră cea din trupuri, după acest sfânt și 
mare învăţător, făcându-Se om cu adevărat și născându-Se omeneşte, ca să ne elibere- 
ze pe noi din lanţurile nașterii şi din legea la care eram osândiţi din pricina păcatului, 
de a fi semănați şi de a răsări asemenea ierbii, cum zice undeva marele și văzătorul 
celor mari lezechiel, ridicat tainic la cele dumnezeieşti, unde a cunoscut cauza ico- 
nomiei de acum cu privire la om. Căci zice acesta adresându-Se Ierusalimului: Acestea 
zice Domnul Ierusalimului: rădăcina ta şi naşterea, din pământul Canaan; tatăl tău, 
amoreu, şi mama ta, heteancă. În ziua în care te-ai născut, nu ți-au legat buricul tău 
și n-ai fost scăldată în apă, nici frecată cu sare și în scutece n-ai fost înfășată. Şi ai fost 
aruncată pe fața câmpului pentru viclenia sufletului tău în ziua în care te-ai născut. Și 


să Se facă subiectul acestor puteri pentru ca ele să lucreze în conformitate cu binele şi în direcţia unirii depline cu 
Dumnezeu. EI a recurs la un mod nou de conducere a firii umane la unirea cu Sine, la un mod cu atât mai înalt, 
cu cât ceea ce e mai presus de fire e mai înalt decât ceea ce e conform firii. Desigur, modul supranatural al unirii 
creațiunii cu Dumnezeu prin Hristos nu face, pe de altă parte, decât să restabilească puterile firii şi s-o aducă pe 
aceasta la acelaşi scop la care ea ar fi ajuns dacă n-ar fi căzut. Hristos n-a lucrat fără puterile firii, ci prin acestea, 
restabilindu-le în acest scop. El nu realizează numai o mântuire juridică, printr-un act prin care nu angajează 
efortul firii umane, și nu o conduce pe aceasta nefolosind și acest efort la îndumnezeire, ca în teologia occidenta- 
lă Întâlnim aici din nou optimismul antropologic al Sfântului Maxim, solidar cu al tuturor părinților răsăriteni. 
Natura umană e capabilă să devină natura restabilită şi îindumnezeită în ipostasul divin. Numai întrucât e capa- 
bilă de aceasta, natura umană poate redeveni părticică a lui Dumnezeu”. (nota 72, pp. 97-99) 

336. Tâlcuirea Pr. D. Stăniloae: „Fiul lui Dumnezeu, acceptând atât existenţa omenească creată cu 
rațiunea ei, cât şi existenţa născută cu modul ei, a readus existența prin naștere la frumusețea de la început, 
adică la starea de nepăcătuire, ba chiar la îndumnezeire. Căci această existenţă a fost într-o întrepătrundere 
cu Dumnezeu însuși, într-o unire neamestecată, încât însușirile ei de pe urma naşterii s-au ascuns atât de 
mult în Dumnezeu pe cât de mult S-a arătat prin ele Dumnezeu, ieșit din ascunzimea Lui naturală. Firea 
noastră asumată de EI prin nașterea de pe urma păcatului şi-a ascuns în EI atât de mult ceea ce-i era pro- 
priu (naşterea din poftă, păcătoşenia), pe cât de mult s-a arătat în aceste însușiri primite de ea dumnezeirea 
Lui. Firea noastră de după păcat e făcută în Hristos un mediu de revelare a Lui ca Dumnezeu. Omul lisus 
a fost atât de minunat, că revela pe Dumnezeu fără să Se ştirbească ca fire omenească, ci tocmai prin reve- 
nirea ei la rațiunea ei neștirbită, întrucât chiar în aducerea ei la existenţă se arată în parte facerea omului 
de la început prin Dumnezeu. lisus ca om în parte Se face fără de păcat, în parte, Se naște ca să intre în 
legătură cu omenirea existentă. Astfel chiar prin modul facerii lui, omul e rânduit să fie un transparent al 
lui Dumnezeu. Nu e adus la existenţa pământească spre pedeapsă în sens origenist. Dumnezeu l-a adus la 
existenţă ca om prin suflarea iubirii Sale, sau adierii infinitului dumnezeiesc al Duhului Sfânt în care trebuia 
omul să respire permanent. Printr-o suflare a început să se formeze și în Fecioara umanitatea lui Hristos, 
printr-o suflare asemănătoare cu cea a facerii de la început, dar incomparabil mai eficientă. Şi printr-o astfel 
de suflare ni se transmite şi nouă în botez nașterea omului nou din Hristos, având să trăim pururea în adi- 
erea dragostei infinite, de-viaţă-dătătoare a Duhului Sfânt. De altfel, chiar în naşterea noastră din trupuri 
e implicată şi o insuflare a lui Dumnezeu, chiar dacă sufletul dat prin ea nu rămâne în legătura originară a 
omului cu Dumnezeu”. (nota 343, pp. 273-274) 

am trecut pe lângă tine şi te-am văzut pe tine tăvălită în sângele tău și am zis: Din sân- 
gele tău, viața ta. Înmulţeşte-te, că rod al țarinei te-am dat (lezechiel 16, 3 ş.u.)2%. 

Deci Domnul, vrând să tămăduiască firea de osânda legii, datorită căreia odrăs- 
leşte prin sămânță asemenea ierbii şi are viață prin sânge ca celelalte animale, și s-o 
readucă la străvechiul har al nestricăciunii, a venit să o elibereze şi să-i arate clar binele 
spre care, fiind creată la început, nu s-a mișcat deloc; apoi, să calce răul spre care miş- 
cându-se îndată ce a fost creată, din pricina rătăcirii, şi-a deşertat contrar firii toată 
puterea ei, şi să lege de Sine puterea poftei ei (al cărei simbol e buricul), care a primit 
astfel o fermă și statornică deprindere a fecundității în bine; de asemenea, să o spele, 
adică să o curețe de petele neștiinţei cu apa vărsată peste ea prin har, și să o învelească 
cu scutece, adică să întărească cu Duhul lucrarea ei naturală în direcţia binelui pentru 
care a fost creată; iar prin aceasta să o facă curată şi incapabilă de putreziciunea pati- 
milor şi, strângând-o în învelișul rațiunilor adevărate din lucruri ca în nişte scutece, să 
o oprească de la orice revărsare în afara raţiunii ei”. (Sf. MAXIM MĂRTURISITORUL, 
Ambigua, Partea a II-a, 109, în PSB, vol. 80, pp. 274-275) 


„Prin aceasta (Întrupare - n.n.), Domnul şi Dumnezeul nostru a cinstit nașterea 
noastră întreită, adică modurile generale ale facerii noastre în vederea existenței, a 
existenţei bune şi a veșnicei existenţe: pe cea din trupuri, care e una pentru amândo- 
uă părțile, adică pentru suflet şi pentru trup, prin faptul că sunt aduse împreună la 
existență, dar e împărțită în două pentru modul deosebit al facerii fiecăruia; aceasta 
e cea prin care primim existenţa; pe cea din botez, prin care primim îmbelşugat 
existenţa cea bună; şi pe cea din înviere, prin care suntem preschimbaţi prin har spre 


337. Tâlcuirea Pr. D. Stăniloae: „Taina unirii celor două firi în ipostasul unic al Cuvântului, fără altera- 
rea niciunei firi, se explică prin faptul că firea omenească, departe de a fi micșorată sau alterată în însușirile 
ei de către firea dumnezeiască, este consolidată în ele sau întărită și desăvârșită în raţiunea ei. Și în realizarea 
ei plenară nu obligă firea dumnezeiască la o micșorare sau alterare în ființa ei, ci numai la un pogorământ în 
lucrările ei. Dumnezeu nu e contrar făpturii Sale; şi făptura nu e contrară lui Dumnezeu. Există între ele o 
convergență. În Opuscula theologica et polemica, Sfântul Maxim spune: A închipuit în mod nefantezist marele 
mister al iconomiei pentru noi, neînlăturând nimic natural din partea asumată, afară de păcat (PG 91, 32). Prin 
înlăturarea păcatului nu se înlătura ceva de la firea umană, ci mai degrabă se restabilea aceasta în conformi- 
tatea ei naturală cu Dumnezeu și deci în deplina ei actualizare. Căci nimic din cele naturale și nici firea nu se 
opune Cauzatorului firii (PG 91, 89). Venind cu libertatea dumnezeirii în firea noastră robită păcatului, a eli- 
berat-o pe aceasta de la început de aceasta robie, dăruindu-i de la început libertatea față de păcat şi deci, de 
automatismul animalelor și vegetalelor, apoi, de alterarea ce urmează acestei propagări automate. Iubirea nu 
răpește libertatea celui iubit, ci i-o întăreşte. Cel ce iubeşte vrea să fie iubit în mod liber.  Acceptând în Ii- 
bertate naşterea noastră, a cinstit-o pe aceasta, dar ne-a şi eliberat din lanţurile pe care ea le imprima fiinţei 
noastre, suflând în firea umană născută din umanitatea noastră libertatea iubirii desăvârșite. Ba mai mult, prin 
libertatea ce i-a insuflat-o de a lupta contra pornirilor ce o opreau de la iubirea liberă a lui Dumnezeu, sau de 
a se lăsa abătută de la aceasta de durerile coruperii ce ne vin din această naştere, i-a dat putinţa de creştere 
duhovnicească. În sfârşit, prin harul și prin forţa divină cu care a pus în comunicare firea noastră, i-a dat nu 
numai puterea de a nu păcătui, ci şi pe aceea de a redobândi incoruptibilitatea. Căci viața dumnezeiască este 
incoruptibilă şi comunică incoruptibilitatea. Prin toate acestea, Sfântul Maxim respinge pesimismul resemnat 
al origenismului platonizant, referitor la nașterea și la viața în trup” (nota 344, pp. 274-275) 

338. Tâlcuirea Pr. D. Stăniloae: „Unind firea noastră cu firea dumnezeiască în ipostasul Său, Dumnezeu- 
Cuvântul i-a făcut acesteia clară și atrăgătoare frumuseţea binelui adevărat sau a izvorului existenţei ei, spre 
care ea trebuie să se mişte, ca să se întărească tot mai mult în existenţă. Puterea ei nu se mai cheltuieşte în pre- 
ocuparea de ceea ce nu are consistenţă. Firea noastră își recâștigă fecunditatea în bine odată ce ea soarbe din 
izvorul Infinit al binelui. Aflându-se într-un ipostas comun cu firea dumnezeiască, firea omenească e deschisă 
în Hristos oceanului de viaţă și de cunoştinţă sau de lumină ce se revarsă în ea prin har din prezenţa dumne- 
zeiască infinită. În Hristos ea e înfășată în lumea ordonată și unitară a rațiunilor divine ale lucrurilor, încât nu 
se poate revărsa în afara lor spre suprafaţa pur sensibilă a lucrurilor”. (nota 345, p. 275) 

existența veşnică””, (Sf. MAxIM MĂRTURISITORUL, Ambigua, Partea a II-a, 111, în 
PSB, vol. 80, p. 278) 


„Zice dumnezeieşte Sfântul şi marele Dionisie Areopagitul în primul capitol al 
scrierii Despre numirile dumnezeiești, unde zice despre dumnezeiasca întrupare: În 
chip deosebit, din iubirea de oameni, căci S-a făcut părtaş de ale noastre cu adevărat 
în mod integral într-unul dintre ipostasurile Lui, readucând la Sine însuși și refăcând 
micimea omenească din care S-a compus (în chip negrăit) lisus cel simplu; și Cel etern a 
luat prelungire temporală și S-a făcut interior firii noastre Cel ce în chip supraființial e 
în afara întregii rânduieli a firii. (Sf. MAxIM MĂRTURISITORUL, Epistole, Partea întâi, 
ep. 13, în PSB, vol. 81, p. 112) 


„EI Însuşi m-a luat pe mine întreg împreună cu ale mele, ca să-mi dăruiască mie 
întreg mântuirea", dezlegând tot blestemul păcatului. Căci ceea ce nu a fost luat a 
rămas nevindecat şi ceea ce a fost unit cu Dumnezeu, aceea se și mântuiește, cum zice 
cel cu numele de Teologul”. (Sf. MAxiM MĂRTURISITORUL, Epistole, Partea a II-a, 
Scrieri, 8, în PSB, vol. 81, p. 249) 


„Căci S-a făcut om fără schimbare și confundare Cel ce e prin excelenţă de 
oameni iubitor, nelipsindu-Se de nimic în asumarea celor ale noastre, ca să nu-l 
lipsească Lui ceva din dărnicia harului, nici nouă ceva din mântuire”. Căci în acest 
caz n-ar fi dat toată mântuirea firii, deoarece n-ar fi asumat toată firea, ci ar fi mic- 
şorat mântuirea în măsura în care n-a asumat firea. Căci ceea ce n-a fost luat n-a fost 
vindecat, zice marele Grigorie. 

Căci cum ar fi în noi Dumnezeu-Cuvântul cel mai presus de ființă, întrupat din 
Duhul Sfânt şi din Maria Pururea Fecioară şi Maica lui Dumnezeu, prin asumarea 
trupului care are suflet înţelegător şi rațional, făcându-Se om nou prin fire, înnoind 
pe omul vechi, dacă nu l-ar fi luat cu totul întreg afară numai de păcat, din care vine 
învechirea** și pentru care natura a fost osândită la moartea care ne are pe noi ca 
hrană, în măsura în care gustăm din păcat ghiftuindu-ne amarnic din neascultare? Și 
cum, coborându-Se EI, ar fi înviat pe cel căzut, dacă n-ar fi unit cu Sine cu totul întreg 
după ipostas, afară numai de cădere, din care a provenit zdrobirea şi pedeapsa? De 
aceea luând suflet înțelegător și raţional împreună cu trupul de o fire cu el (ovupovobs 


339. Tâlcuirea Pr. D. Stăniloae: „În această primă naștere neîntinată a Domnului spre existență ca om 
e implicată a doua naștere a Lui, cea prin botez, spre existența Lui cea bună pentru Dumnezeu și a treia naş- 
tere, cea a învierii, spre veșnica existență bună. Dar prin această naștere a Domnului e constituită și prima 
naştere a noastră, precum în ea sunt implicate şi celelalte două nașteri ale noastre împreună cu ale Lui: cea 
spre existenţa cea bună, prin botez, şi cea spre existenţa veşnică, prin înviere. Existenţa noastră prin naștere 
devine astfel prin Hristos existență veşnică. Astfel, existența noastră ca rezultat al naşterii din trupuri nu se 
anulează, ci e ridicată la existența veșnică. Din nou e respins origenismul, dar acum, pe temei hristologic”. 
(nota 349, p. 278) 

340. Tâlcuirea Pr. D. Stăniloae: „Aici se arată sensul transformator, desăvârşitor al mântuirii, nu cel 
juridic”. (nota 536, p. 249) 

341. Tâlcuirea Pr. D. Stăniloae: „Epistola ] către Cledoniu”. (nota 537, p. 249) 

342. Tâlcuirea Pr. D. Stăniloae: „Dacă n-a luat ceva din cele omeneşti, ceea ce n-a luat e lipsit de har şi 
nu mântuiește. Dacă n-a luat voia noastră, aceasta nu s-a umplut de har și deci nu se poate mântui nici în noi. 
Harul care ni se dă vine în toate componentele noastre prin componentele umanităţii Lui”. (nota 560, p. 260) 

343. Tâlcuirea Pr. D. Stăniloae: „Păcatul face pe om monoton, îl îngustează înspreocuparea de cele tru- 
peşti, în repetiţia aceloraşi plăceri lipsite de noi şi noi orizonturi spirituale”. (nota 563, p. 261) 

AVTW OwuaToc)**, adică pe omul întreg, fără de nicio pată şi unindu-l cu Sine după 
ipostas, Însuşi Dumnezeu Cel mai presus de fire, luând şi voinţa naturală a sufletului, 
a avut şi voința cu totul liberă. Căci dacă, nu fără voinţă călcând porunca, am avut 
nevoie de vindecarea ei, Însuși Dumnezeu Cel întrupat vindecând ceea ce e asemenea 
prin asumarea a ceea ce e asemenea. lar luând-o pe ea, a luat și lucrarea ei raţională 
şi vitală, căci cugetând şi lucrând noi odinioară prin ea aveam nevoie de mântuirea 
ei. De aceea, EI a curăţit-o prin zămislire de toată pata, îndumnezeind prin întrupare 
întreaga noastră fire”. (Sf. MAxIM MĂRTURISITORUL, Epistole, Partea a II-a, Scrieri, 12, 
în PSB, vol. 81, pp. 260-261) 


Intruparea — efectele Întrupării asupra creaţiei**5 


„Eu cred că la venirea Domnului Mântuitor, atât Avraam, cât şi Isaac şi Iacov s-au 
bucurat de mila lui Dumnezeu. Nu se poate crede că acei oameni, care au prevăzut 
această zi şi care s-au bucurat de ea, să nu fi dobândit nimic din venirea Domnului la 
ziua naşterii Sale feciorelnice. Ce să mai zicem de patriarhi? Ascultător față de autori- 
tatea Sfintei Scripturi, îmi voi lua îndrăzneala să urc și mai sus şi să spun că prezenţa 
Domnului lisus şi întruparea Lui n-au adus bucurie numai pământului, ci şi cerului. 
Astfel vorbeşte Sfântul Pavel: Prin sângele crucii Sale toate să le împace, fie cele de pe 
pământ, fie cele din ceruri (Coloseni 1, 20). Dacă, deci, prezența Domnului a fost folo- 
sitoare pământului și cerului, de ce să ne fie teamă a spune că venirea Sa a fost folosi- 
toare şi patriarhilor*“*, mai ales ca să se împlinească cuvântul: Să facă milă cu părinții 
noștri, aducându-și aminte de legământul Său cel sfânt, de jurământul cu care S-a jurat 
către Avraam, părintele nostru (Luca 1,73; Evrei 6, 17), ca fiind izbăviţi din mâna vrăj- 
maşilor să ne dea nouă fără frică să-I slujim (...). 

De obicei oamenii sunt scoşi din mâna vrăjmaşilor lor, dar nu fără să fi simţit frica 
(Luca 1, 74). După ce te-ai îngrozit într-o situaţie grea şi apoi eşti eliberat de vrăjmași, 
eşti frumos şi bine eliberat, nu însă fără să fi gustat teama. Venirea Mântuitorului lisus, 
însă, ne-a slobozit din mâna vrăjmaşilor noștri fără frică. De altfel, noi nu am cunos- 
cut pe vrăjmașii noștri și nu i-am văzut atacându-ne, însă, fără a şti, deodată, noi am 
fost smulși din cursele lor și din laţurile lor. Într-o clipită ne-a învrednicit pe noi să 
luăm parte la moştenirea sfinţilor (Coloseni 1, 13), fiind scoşi din mâna vrăjmaşilor 
noştri fără a simţi frică, pentru a sluji lui Dumnezeu în sfinţenie şi în dreptate, în toate 
zilele vieţii noastre (Luca 1, 75)”. (ORIGEN, Din omiliile Evangheliei de la Luca, Omilia 
a X-a, III-IV, în PSB, vol. 7, p. 96) 


344. Tâlcuirea Pr. D. Stăniloae: „Aici Sf. Maxim numește trupul de o fire cu sufletul spre deosebire de 
afirmarea de mai înainte, că în om sunt două fiinţe, sufletul şi trupul. Dar foloseşte expresia nuanţată: de o 
împreună fire”. (nota 564, p. 261) 

345. În Fiul lui Dumnezeu își află originea întreaga creaţiune, prin El toate s-au zidit şi în El sunt cu- 
prinse rațiunile tuturor lucrurilor, de aceea în EI toate își află rostul şi împlinirea. Omul, prin căderea sa în 
păcat, a pus în primejdie însăși existența cosmosului, deoarece prin cădere s-a desfigurat opera Ziditorului. 
În Întrupare, Fiul vine şi re-creează lumea. Hristos va readuna toate într-Însul (Efeseni 1, 10). După cum că- 
derea omului a rupt echilibrul, atât în ființa acestuia, cât și în cosmos, tot astfel, Întruparea Fiului va readuce 
restabilirea armoniei cosmice și reunificarea întregii creaţii în Hristos. Prin Întruparea şi coborârea Fiului lui 
Dumnezeu în lumea creată aveau să fie îndreptate urmările căderii. (n.n.) 

346. Nota Pr. T. Bodogae: „Lextul grecesc formulează și mai îndrăzneţ această idee spunând: cercetarea 
părinţilor s-a făcut prin venirea lui Hristos la noi și coborârea Lui până la iad. În același timp, un comentator 
bizantin din sec. XIV, Macarie Hrysokefalul, ţine să sublinieze că eliberarea noastră de teamă s-a făcut pentru 
toate zilele vieții noastre, adică pentru veşnicie - PG 13, 1821-1822”. (nota 94, p. 96) 

Chipul strălucitor și frumos al Domnului Hristos* 


„Hristos străluceşte mai puternic decât soarele. Prin El ochii orbilor își recapătă 
vederea (Isaia 42, 18; Luca 4, 18)”. (CLEMENT ALEXANDRINUL, Cuvânt de îndemn către 
eleni (Protrepticul), cap. XII, 119.3, în PSB, vol. 4, p. 159) 


„Or, după părerea generală, chiar dacă Scripturile spun despre lisus că nu era 
arătos la chip, totuşi nu spun că EI ar fi fost grosolan, cum afirmă Celsus, după cum 
nici n-avem vreun indiciu că ar fi fost mic de statură. Iată cum se exprimă prorocul 
Isaia atunci când vesteşte că nu va apărea într-o înfăţişare falnică şi nici de o frumu- 
sețe suprafirească: Cine va crede ceea ce noi am auzit, și brațul Domnului cui se va 
descoperi? Crescut-a înaintea Lui ca o odraslă şi ca o rădăcină în pământ uscat; nu 
avea nici chip, nici frumusețe, ca să ne uităm la EL, şi nicio înfățișare, ca să ne fie drag. 
Dispretuit era şi cel din urmă dintre oameni (Isaia 53, 1-3). Se vede că Celsus a auzit 
de aceste cuvinte, pentru că le-a crezut favorabile ca să-l poată acuza. În schimb, el 
n-a dat atenţie şi altor cuvinte, celor din Psalmul 44 şi modului în care sunt rostite 
acolo: încingându-Te cu sabia Ta, peste coapsa Ta, Puternice, cu frumusețea Ta şi cu 
strălucirea Ta, încordează- Ți arcul, propășește şi împărățește (Psalmii 44, 4-5). 

Să zicem că n-a citit prorocia aceasta sau că a citit-o, dar a fost derutat de cei 
care o interpretează greşit, ca şi cum psalmistul n-ar fi rostit nicio prorocie la adresa 


347. Dacă doctrina sau faptele Mântuitorului sunt atacate de unii, nimeni nu atacă existenţa Sa istorică, 
căci este apodictică. În vechea Istorie iudaică scrisă la sfârşitul secolului I, lov6arkH Apyauohoyia, paragrafele 
63-64, istoricul Iosif Flaviu vorbeşte despre lisus Hristos astfel: „Pe timpul acesta apare lisus, un om înțelept, 
dacă e să-i spunem om. Căci era făcător de lucruri minunate, învăţător al oamenilor care primesc cu plăce- 
re cele adevărate; și ce-i drept, pe mulți iudei, dar şi pe mulţi dintre eleni i-a făcut să-L urmeze. Acesta este 
Hristosul. Şi pe EL, în urma pârei celor dintâi dintre bărbaţii de la noi, Pilat L-a pedepsit cu răstignirea; dar 
cei ce L-au adorat la început nu au încetat să-L adore; căci li s-a arătat, după trei zile, iarăși viu, dumnezeieş- 
tii profeți spunând despre EI acestea şi alte nenumărate lucruri minunate. Nici chiar acum nu s-a sfârșit cu 
neamul creştinilor, care se numeşte astfel de la EI”. Precizăm că în cartea a XVIII-a, cap. 5, acelaşi Iosif Flaviu 
vorbeşte în termeni la fel de frumoși şi despre Sfântul loan Botezătorul. Pliniu cel Tânăr relatează despre un 
„oarecare Hristos care a trăit în lerusalim și a fost crucificat”. Istoricul Tacit relatează de asemenea despre 
Hristos şi anume în legătură cu aprinderea Romei de către Nero. Talmudul evreilor prezintă faptele în legătură 
cu lisus Hristos în formă deformată, lucru explicabil de altfel, dar nu contestă nicidecum existenţa Lui (cf. 
Diac. prof. Orest BucevscH1, „Mântuitorul despre Sine”, în Studii Teologice, nr. 7-8 (1956), p. 421). La sfârşitul 
secolului a XVI-lea, într-o bibliotecă din Roma, s-a descoperit scrisoarea lui Lentulus, preşedintele poporului 
din Ierusalim pe care a adresat-o senatului roman. Printre altele, Lentulus vorbește şi de lisus, zugrăvindu-i 
înfățișarea și arătându-i toate particularităţile care se deosebesc prea puţin de cele ale lui Nichifor, un monah 
din Constantinopol (veacul al XIV-lea) care ne-a oferit și el unele date în acest sens. Astfel, Lentulus scrie: 
„În vremea noastră s-a ivit şi încă trăieşte un om de mare virtute, cu numele lisus Hristos, numit de ucenicii 
Săi, Fiul lui Dumnezeu. EI a înviat morții şi a vindecat boalele. Este de statură înaltă şi are un exterior nobil. 
Înfăţişarea lui este vajnică şi expresivă, așa că privind la dânsul nu se poate să nu-l iubeşti și totdeodată să nu 
te temi de dânsul. Părul său este ondulat și cre, puțin mai întunecat decât acolo unde cade pe umeri. El se 
împarte în două după obiceiul nazarinenilor. Fruntea lui e curată și netedă, iar fața, fără nicio pată sau îr:cre- 
țire, dar arde pe ea cea mai dulce rumeneală. Nasul şi gura lui au o frumuseţe perfectă. El are o barbă plină, 
de aceeaşi culoare castanie ca şi părul, nu lungă, dar despărțită în furculiță. Ochii îi sunt albaștri şi pare că au 
lumini diferite în diferite timpuri. E groaznic când mustră și plin de duioșie când mângâie. Om iubitor și iubit, 
vioi, dar necontenit serios. Nu l-a văzut nimeni râzând, dar plângând a fost văzut. Statura lui era dreaptă, iar 
mâinile, prea frumoase la vedere. Vorbirea lui e uniformă şi interesantă. EI este smerit și blând, şi cel mai mi- 
nunat din fiii oamenilor” (cf. Pr. Emanuel CorăcIANU, „Chipul Domnului nostru Pisus Hristos”, în Mitropolia 
Banatului, XIV (1964), nr. 4-6, p. 159). Așa va fi arătat fiul Mariei, dar în același timp și Fiul lui Dumnezeu. 
Aşa ni l-a păstrat tradiţia și aşa l-au văzut primii săi adoratori. Dumnezeu fiind, „e frumosul desăvârșit, veşnic, 
invariabil, nenăscut, nemuritor, fără dezvoltare sau micşorare în Sine. Tot ce există vine de la frumos și bine” 
(Sf. DIONISIE AREOPAGITUL, Despre numele divine, 4, PG NI, 705D). (n.n.) 

lui lisus Hristos. Dar, ce-ar spune de același citat folosit tocmai în Evanghelie, unde 
însuşi lisus, după ce a urcat într-un munte înalt, S-a schimbat la față înaintea ucenicilor 
(Matei 17, 4-5) şi S-a înfățișat în chip măreț într-un timp când s-au arătat şi Moise și 
Ilie (Luca 9, 30), vorbind despre plecarea Lui din lume, aşa cum avea să se împlinească 
ea în Ierusalim. Doar zice unul dintre proroci: văzu-tu-L-am şi n-avea nici chip, nici 
frumusețe Usaia 53, 2). Însuşi Celsus înţelege că această prorocie se referă la Iisus, 
cu toate acestea el rămâne orb când e vorba de tălmăcirea ei, şi nu vede că, cu multe 
sute de ani înainte de nașterea Sa, tocmai înfăţişarea sub care va veni a fost tema unei 
prorocii, iar aceasta e o puternică dovadă că acest lisus, cu toate că nu era prea frumos 
la arătare, este însuşi Fiul lui Dumnezeu. Întrucât vorbea şi un alt proroc despre far- 
mecul şi despre frumusețea Lui, Celsus nu vrea să admită că această prorocie se referă 
la lisus Hristos. Dacă s-ar putea confirma limpede din Evanghelie că n-avea nici chip, 
nici frumuseţe, disprețuit era și cel din urma dintre oameni, atunci ai înţelege că spusele 
lui Celsus nu sunt luate din profeţi, ci din Evanghelie. Dar, pentru că nici Evangheliile, 
nici apostolii nu afirmă că lisus n-avea nici chip, nici frumusete, iată-l silit să admită, 
pe față, că prorocia s-a realizat totuși în (lisus) Hristos, fapt care nu mai îngăduie 
nicio altă învinuire împotriva lui lisus**”. (ORIGEN, Contra lui Celsus, cartea a VI-a, 
cap. LXXV-LXXVI, în PSB, vol. 9, pp. 436-437) 


„Materia, care prin firea sa e supusă schimbării, stricăciunii şi transformării, aşa 
cum vrea Creatorul, şi în stare de a primi orice calitate îi conferă Cel ce a plăsmuit-o, 
odată e în starea despre care s-a spus că n-avea nici chip, nici frumusețe, iar altădată o 
atât de măreaţă, de izbitoare şi de încântătoare încât strălucitoarea ei frumuseţe face 


pe cei trei apostoli, care însoţiseră pe lisus, să cadă cu fața la pământ (Matei 17, 6)”. 
(ORIGEN, Contra lui Celsus, cartea a VI-a, cap. LXXVII, în PSB, vol. 9, p. 437) 


„Diferitele înfăţişări ale persoanei lui lisus erau legate de firea Logosului dum- 
nezeiesc, căci El nu Se arată mulţimii în acelaşi fel în care S-a arătat celor care au fost 
în stare să-L urmeze până pe piscul muntelui de care am vorbit. Pentru cei care sunt 
încă la poala muntelui şi care nu sunt pregătiți încă să-l urce, Logosul nu are nici chip, 
nici frumuseţe, întrucât pentru ei înfățișarea Lui e vrednică de plâns şi mult mai prejos 
decât L-ar fi putut arăta graiurile omenești, pe care unii i-au numit fii ai oamenilor. 
Căci, pe bună dreptate, s-ar putea spune că discursurile filosofilor, care sunt și ele nişte 
fii ai oamenilor, par mult mai împodobite decât Cuvântul lui Dumnezeu, care a fost 
propovăduit mulțimilor, cuvânt care într-un fel pare chiar o nebunie a propovăduirii 
(1 Corinteni 1, 21). lar din pricina acestei nebunii aparente a propovăduirii, cei ce se 
opresc în contemplarea lor numai la atâta, zic: ne-am uitat la El şi nu avea nici chip, nici 
frumusețe. Totuşi, celor care îl urmează şi care au primit putere să-L însoțească, chiar 
şi pe muntele cel înalt, li Se arată într-un chip mai dumnezeiesc”. (ORIGEN, Contra lui 
Celsus, Cartea a VI-a, cap. LXXVII, în PSB, vol. 9, pp. 437-438) 


„Nu era minunat numai când făcea minuni, ci chiar când se arăta era plin de far- 
mec. Lucrul acesta a vrut să-l spună profetul prin cuvintele: Impodobit cu frumusetea, 
mai mult decât fiii oamenilor (Psalmii 44, 3); iar când Isaia spune că n-avea chip, nici 


348. Tâlcuirea Pr. T. Bodogae: „lisus a fost totuși Fiul lui Dumnezeu Cel prezis de proroci, indiferent 
dacă a fost urât sau frumos - Contra Celsum 1, 48; IL, 64; IV, 16”. (nota 319, p. 437) 

frumusețe (Isaia 43, 2), Isaia spune cuvintele acestea sau pentru că pune în comparație 
frumusețea Lui omenească cu frumuseţea şi slava nespusă și negrăită a Dumnezeirii 
Sale sau pentru că istoriseşte cele ce se vor petrece în timpul patimilor, necinstea sufe- 
rită în vremea răstignirii şi smerenia arătată în toate împrejurările de-a lungul întregii 
Sale vieţi”. (Sf. IoAN GURĂ DE AUR, Omilii la Matei, Omilia XXVII, II, în PSB, vol. 23, 
pp. 345-346) 


„După cum pe munte mulțimile au stat lângă Hristos nu numai când vorbea, ci 
L-au urmat și după ce a terminat cuvântarea Sa, tot așa şi acum; L-au înconjurat nu 
numai când făcea minuni, ci şi după ce a terminat. Aveau mare folos chiar numai 
uitându-se la chipul Domnului. Gândeşte-te cât trebuie să fi strălucit chipul Stăpânului 
nostru obştesc atunci, dacă Moise avea faţa plină de slavă (Ieșirea 34, 30), iar Ştefan 
arăta ca un înger? (Faptele Apostolilor 6, 15) Poate că mulţi s-au aprins acum de dorin- 
ţa de a vedea chipul Domnului; dar dacă voim, vom vedea un chip cu mult mai fru- 
mos decât cel de atunci. Dacă vom duce viaţa aceasta cu îndrăznire, îl vom primi pe 
Domnul pe nori, întâmpinându-L într-un trup nemuritor și nestricăcios (1 Tesaloniceni 
4, 17)” (Sf. IOAN GURĂ DE AUR, Omilii la Matei, Omilia XXVII, II, în PSB, vol. 23, p. 346) 


Chenoza lui Hristos3*% 


„Rămânem încremeniţi de o admiraţie atât de mare văzând că această fire (firea 
Fiului lui Dumnezeu - n.n.), cea mai aleasă dintre toate, se leapădă de starea de mări- 
re (Filipeni 2, 7), făcându-se om şi vieţuind printre oameni, cum mărturiseşte harul 
revărsat pe buzele Lui şi după mărturia pe care o aduce Tatăl ceresc (Matei 3, 17), 
întărită apoi de semne și minuni nenumărate pe care le-a săvârșit”. (ORIGEN, Despre 
principii, Cartea a II-a, |, 6, în PSB, vol. 8, pp. 141-142) 


„Cele pe care nu le cuprind oamenii, socotind că sunt cu neputinţă, pe acelea 
le dovedeşte EI ca fiind cu putință”; şi cele ce oamenii le batjocoresc, ca necuveni- 
te lui Dumnezeu, pe acelea le face EI ca întru totul cuvenite bunătăţii Lui; şi cele pe 
care oamenii, făcând pe înțelepții, le iau în râs ca fiind omenești, pe acelea le arată 
dumnezeiești prin puterea Lui, risipind prin Cruce nălucirea idolilor, cu păruta Lui 
smerenie şi înduplecându-i pe nevăzute, pe cei ce râd de EI şi nu cred, să recunoas- 
că dumnezeirea şi puterea Lui””. (Sf. ATANASIE CEL MARE, Tratat despre întruparea 
Cuvântului şi despre arătarea Lui nouă, prin trup, Introducere: Unitatea lucrării lui 
Dumnezeu, I, în PSB, vol. 15, p. 90) 


349. Chenoza (gr. kevwoic, n, ro kevwua - a se goli, a se umili) este smerirea, umilirea cea de bună- 
voie a Fiului lui Dumnezeu care S-a întrupat spre mântuirea oamenilor. Motivul Întrupării este iubirea lui 
Dumnezeu față de om. Această Întrupare a lui Dumnezeu în om a însemnat un act de smerenie. Rostul che- 
nozei Fiului este unul ontologic, de ridicare a firii omenești din păcat şi îndumnezeirea ei. Fiul lui Dumnezeu 
Şi-a împropriat cele omeneşti, afară de păcat, ca să urce firea omenească la cinstea împărătească. (n.n.) 

350. 'Tâlcuirea Pr. D. Stăniloae: „Tocmai în faptul că, întrupându-Se, Cuvântul S-a făcut așa de mic și 
de smerit, EI a făcut un lucru pe care nu-l pot face oamenii şi de aceea a dovedit chiar pgin smerenia Lui că e 
Dumnezeu (ca să nu mai vorbim de faptele minunate şi de învierea săvârșite prin trupul Lui)”. (nota 2, p. 90) 

351. Tâlcuirea Pr. D. Stăniloae: „Oamenii râd de smerenia lui Hristos și de crucea suportată de EI, ca de niște 
lucruri prea omeneşti, deci nedemne de Dumnezeu. Dar chiar în acestea s-a arătat puterea Lui dumnezeiască, pen- 
tru că niciun om nu le-ar fi suportat cum le-a suportat EI, prin puterea dumnezeiască. De aceea chiar prin ele i-a 
atras pe oameni la credința în EI. (nota 3, p. 90) 

„Da, este un lucru cu totul neobişnuit că Dumnezeul Cel negrăit, Cel netălmăcit, 


Cel neînțeles, Cel asemenea Tatălui, a primit să vină pe pământ din pântece fecioresc, 
a primit să Se nască din femeie şi să aibă strămoși pe David şi pe Avraam. Dar pen- 
tru ce spun pe David şi pe Avraam? Lucru plin cu totul de spaimă şi uimire este că 
a avut strămoși pe acele femei păcătoase despre care am vorbit mai înainte*?. Când 
auzi acestea, ridică capul sus! Nu te gândi la ceva umilitor. Dimpotrivă, minunează-te 
că, fiind Fiu al Dumnezeului celui fără de început și adevărat Fiu, a primit să audă 
spunându-l-se Fiu al lui David, pentru ca pe tine să te facă fiu al lui Dumnezeu! 
A primit să Se facă rob Tatălui, pentru ca ţie, robului, să-ţi facă Tată pe Stăpânul” 
(Sf. IOAN GURĂ DE AUR, Omilii la Matei, Omilia II, II, în PSB, vol. 23, p. 29) 


„Făcătorul tuturor, Cuvântul lui Dumnezeu Cel Unul-Născut, coborându-Se 
pe Sine spre deșertare (chenoză), s-a uns de către Tatăl şi s-a făcut ca noi. Şi sco- 
pul chenozei (deşertării) a fost să mântuiască pe cei de pe pământ*” (Sf. CHIRIL AL 
ALEXANDRIEI, Glafire la Facere, Cartea a V-a, 1, în PSB, vol. 39, p. 177) 


„Căci S-a pogorât la smerenie și S-a arătat ca noi, nu ca să pătimească ceva din 
ale celor ce s-au obişnuit să facă nedreptăţi, deci nu renunțând să fie Dumnezeu și Fiu 
cu adevărat, ci ca să ridice pe cel ce era în stare de rob şi de creatură, adică pe noi, la 
slava care se află în mod propriu numai la EI singur, făcându-ne fii ai lui Dumnezeu. 
Deci când e pus între noi, fiindcă S-a numit Întâiul Născut, nu-L forțăm să coboare la 
ceea ce e contrar firii Lui, departe de aceasta. Ci ne ridică mai degrabă EI pe noi spre 


352. Este vorba de femei păcătoase, și anume de adultere, desfrânate, femei născute din căsătorii nelegi- 
time, femei de alt neam, păgâne ș.a.m.d. Sf. Ioan, în capitolele anterioare oferă şi exemple de astfel de femei: 
nevasta lui Urie, Tamara, Rahav, Rut etc. (n.n.) 

353. Tâlcuirea Pr. D. Stăniloae: „(...) cum se poate smeri Fiul lui Dumnezeu făcându-Se om şi încă un om 
smerit? Dacă Dumnezeu însuşi a făcut pe om să se înalțe prin simţirea de iubire, de milă, iar aceasta înseamnă 
coborârea smerită la semeni care suferă de pe urma izolării prin mândria nefirească, oare nu e în Dumnezeu 
însuşi capacitatea de simţire, de milă, de coborâre la cei ce suferă când ajung în mândria păcatului? Și nu e în 
această capacitate adevărata superioritate a lui Dumnezeu? Dumnezeu smerindu-Se cu înțelegere, cu milă de 
oameni, manifestă o mai mare putere decât rămânând nepăsător și rigid. Căci prin smerenie, milă și înțelegere 
îi câştigă. Prin milă devine om adevărat; prin milă se apropie cu adevărat de ei şi ei se apropie de EI. Se apropie 
de ei, arătând mila faţă de ei şi trezind mila lor față de EI. El (lămânzeşte, oboseşște, pătimește durerile morţii, 
arătând mila faţă de oameni și trezind mila lor. Ne face frățiorii Săi și EI se face frățiorul nostru. Totuși El e 
tare în acestea. E] le rabdă real, dar le şi biruieşte răbdându-le real, comunicând și oamenilor această putere. 
Îmbină paradoxal smerenia cu puterea. Se supune lor şi e mai tare ca ele. Acesta e Dumnezeu făcut om. Fiul 
lui Dumnezeu se poate face subiectul firii capabilă de suferința de pe urma izolării de semeni, dar capabilă 
şi de milă când biruieşte mândria, şi capabilă să-și rabde suferința biruind-o. Dumnezeu adevărat nu e un 
Dumnezeu încremenit în superioritatea Lui. În lucrările sau energiile Sale se poate situa în diferite grade și 
forme de viață, dar toate exprimă tăria neschimbată în bunătate a firii Sale. EI se poate face până și subiectul 
firii noastre și a energiilor și pătimirilor ei, pe care El a făcut-o, pătrunzându-o de lucrările Sale, care închid 
în ele şi simţirea și mila. În viaţa internă a Treimii nu e milă, pentru că Persoanele fiind perfect unite prin fire, 
nu suferă de singurătate. Oamenii sunt făcuţi să înainteze la unitatea deplină și prin libertatea lor, folosind rău 
libertatea pot ajunge la suferința singurătăţii. Dar Dumnezeu are în iubirea față de făpturile Sale conştiente 
şi virtualitatea milei pentru cazul că ajung la această suferință. Iar în milă e putinţa coborârii la cel ce suferă. 
Chenoza Sa o mai poate trăi Hristos și drept conștiință a dependenţei umanităţii Sale de Dumnezeirea Sa. Dar 
în același timp EI face umanitatea să se bucure de absolutitatea Lui ca Dumnezeu. Dar prin aceasta nu face 
umanitatea Sa independentă de dumnezeirea Sa. E o ridicare a umanităţii Sale prin coborârea la ea. Aici avem 
un nou paradox: participarea umanităţii Sale la caracterul absolut al ipostasului Său divin, dar neîncetarea ei 
de a fi umanitate dependentă de EI ca ipostasul ei divin. Trupul meu participă la caracterul de subiect al spiri- 
tului meu, dar nu încetează de a fi trup, netransformat în spirit”. (nota 298, p. 177) 

demnitatea cea mai presus de fire**. Căci a declara că firea dumnezeiască și negrăită 
a fost forțată sau învinsă de creatură, cum n-ar fi cu totul absurd? Deci făcându-Se ca 
noi, nu înseamnă că va fi cândva ca noi, ca Unul ce-ar fi lepădat ceea ce-l este propriu, 
ci noi ne-am ridicat prin El mai presus de noi, depășind, prin cinstirea din partea Lui, 
măsura noastră, înălțându-ne spre ceea ce e sus și deasupra noastră”. (Sf. CHIRIL AL 
ALEXANDRIEI, Despre Sfânta Treime, cuvântul IV, în PSB, vol. 40, pp. 152-153) 


„De dragul nostru, n-a ţinut să rămână în demnități excelente şi supreme, adică 
în chipul şi egalitatea Tatălui, ci a ales golirea (chenoza) în trup, cu toate urmările 
ei normale și cuvenite, socotind această umilire ca nimic, numai ca să restabilească 
integritatea noastră, recreând firea de la început în EI spre înnoirea vieţii în Duhul”. 
(Sf. CHIRIL AL ALEXANDRIEI, Despre Sfânta Treime, Cuvântul V, în PSB, vol. 40, p. 188) 


„Dar chenoza (deşertarea, golirea) Îl coboară oarecum la ceea ce suntem noi, deși 
nu a fost silit Cel ce este împreună cu Tatăl, Împăratul tuturor, căci n-a fost silit vreo- 
dată Unul-Născut împotriva voii”, ci mai degrabă prin voia Sa a primit deşertarea din 
iubire față de noi. Fiindcă S-a smerit pe Sine, cu voia, și nu din vreo necesitate“. Căci 
s-ar dovedi că S-a întrupat împotriva voii Sale dacă ar fi cineva care-L poate stăpâni 
şi i-ar porunci să meargă fără voie spre aceasta. Deci S-a smerit pe Sine de bunăvoie 
pentru noi. Fiindcă altfel nu vom fi niciodată fii după har şi dumnezei, dacă Unul- 
Născut nu Şi-ar fi însuşit pentru noi și din pricina noastră smerenia, al cărei chip luân- 
du-l şi noi prin împărtăşirea de Duhul, devenim fii ai lui Dumnezeu și dumnezei”*. 
Deci, când spunem că a unit în oarecare mod omenescul cu Dumnezeirea, să nu te 


354. Tâlcuirea Pr. D. Stăniloae: „Când Îl numim pe Hristos Întâiul Născut, nu-L silim să coboare între 
noi, ci pe noi să ne ridicăm ca urmaşi ai Lui într-o viață în care e Întâiul dintre oameni, la o viaţă mai presus 
de firea noastră omenească”. (nota 206, p. 153) 

355. Tilcuirea Pr. D. Stăniloae: „Îl admirăm pe Fiul lui Dumnezeu pentru că renunţă pentru o vreme la 
strălucirea Lui supremă, luând chip de rob pentru a umple acest chip al nostru de strălucirea Lui dumnezeias- 
că. Admiraţia aceasta arată că nu putem spune ce e mai mare în Fiul lui Dumnezeu: faptul de-a fi în strălucirea 
Tatălui Său, sau de-a Se cobori la noi din dragoste pentru noi, pentru a ne înălța și pe noi. Poate că trebuie 
să cugetăm că, această capacitatea de-a Se pogori la noi, când ne putea ridica la înălțimea Lui, se cuprinde în 
însăşi înălțimea Lui extremă. Ea nu e înălțime egoistă, ci o înălțime în iubirea externă.Am spus într-o notă 
anterioară că a face ceva din nimic este un semn al atotputerniciei lui Dumnezeu. Dar a uni Fiul lui Dumnezeu 
chipul Tatălui Său, pe care Îl poartă ca născut din fiinţa Lui, cu chipul omului creat de El, duce până la capăt 
iubirea extremă a lui Dumnezeu față de făptura atotputerniciei Sale, iubire arătată şi în crearea acestei făpturi. 
Dumnezeul credinței creştine este într-adevăr Dumnezeul supremei iubiri. El dă un sens pozitiv culminant 
existenţei. Sensul acesta e formulat în trei învățături: a) un Dumnezeu al Treimii; b) Un Dumnezeu Creator al 
lunii; c) Fiul lui Dumnezeu făcut om. Se poate uni cu ei pentru veci, ca şi cu fraţii Săi. Credinţa creştină vede 
pe Dumnezeu în culmea atotputerniciei şi a iubirii, dar şi valoarea culminantă a omului, creat pentru a fi unit 
cu Fiul lui Dumnezeu ca şi cu un frate al Său”. (nota 273, p. 188) 

356. Tâlcuirea Pr. D. Stăniloae: „Nu flămânzea de silă Hristos, nu pătimea fără voia Lui. Toate cele ome- 
neşti, mărginirile, le suporta cu voia. Dar și în aceasta se manifesta puterea Lui dumnezeiască. Suporta cele 
omenești, afară de păcat”. (nota 1939, p. 1031) 

357. 'Tâlcuirea Pr. D. Stăniloae: „Dacă fără voie ar fi devenit om și ar fi trebuit să suporte cele omenești, 
n-ar fi fost Dumnezeu atotputernic, ci ar fi fost supus, prin cine ştie ce evoluţie, legii trecerii de la cele puternice 
la cele slabe. Aceasta e concepţia panteistă, care nu vede o deosebire de ființă între Dumnezeu și lume. Nu se poate 
să nu fie undeva o libertate unită cu atotputernicia. Fără ea, nimic nu s-ar explica” (nota 1940, p. 1032) 

358. 'Tâlcuirea Pr. D. Stăniloae: „Smerenia de bună voie a lui Hristos ÎI arată ca Dumnezeu adevărat. 
Căci, dacă ar avea pe cineva superior Lui, s-ar smeri din voia sau rânduiala aceluia. Dar numai prin smerenia 
Sa de bună voie ne-a dat și nouă posibilitatea să fim asemenea Lui, adică fii ai lui Dumnezeu după har. Însuşi Fiul lui 
Dumnezeu S-a făcut ca noi, pentru ca noi să ne putem uni cu El de bunăvoie şi să ne înălțăm la demnitatea Lui”. 


(nota 1941, p. 1032) 

smintești, părăsind, cu neînțelegere, minunarea cuvenită măiestriei neasemănate pusă 
în cuvintele Lui, care păstrează pentru noi caracterul lor dublu, aşa încât să vedem 
în același timp pe Dumnezeu și Omul, Care grăieşte, împletind cu slava firii negrăite 
smerenia omenităţii, păstrând unirea armonioasă dintre cele două”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a XI-a, Cap. 9, în PSB, 
vol. 41, pp. 1031-1032) 


„Căci dacă S-a smerit pe Sine, a disprețuit rușinea (Evrei 12, 2) şi, făcându-Se 
om pentru tine, a luat micimea smereniei tale (Filipeni 2, 8), mare fiind cinstea Celui 
ce a primit-o". Şi mă mir că, auzind că S-a deşertat (fiindcă S-a deșertat pentru noi 
- Filipeni 2, 7), nu te gândești la plinătate, ci, privind numai la smerenie, nu înţelegi 
înălțimea. Căci, cum S-ar fi deșertat, dacă n-ar fi fost desăvârşit ca Dumnezeu? Și în 
ce mod S-ar fi deşertat, dacă nu cugeți la înălțimile firii Lui negrăite?*% De aceea, fiind 
deplin şi atotdesăvârșit, ca Dumnezeu, S-a deşertat pentru tine, pogorându-Se la ase- 
mănarea cu tine; și, fiind înalt, ca Fiu al lui Dumnezeu și din însăşi fiinţa Tatălui, S-a 
smerit pe Sine Cel ce S-a coborât din înălțimile slavei dumnezeiești atât de mult, încât 
a cunoscut firea (noastră)%%!”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a XII-a, Cap. 1, în PSB, vol. 41, pp. 1149-1150) 


„(...) Dumnezeu care a făcut firea, iar când s-a îmbolnăvit de patimi a tămăduit-o 
cu înţelepciune din iubirea cea către noi. S-a deșertat pe Sine chip de rob luând 
(Filipeni 2, 7), unind-o pe aceasta cu Sine după ipostas. Astfel, S-a făcut întreg ca noi, 
din noi, pentru noi, făcându-Se atât de mult om, cât să pară celor necredincioşi că nu e 
Dumnezeu; dar a rămas totuși atât de mult Dumnezeu cât poate să cugete rațiunea 
negrăită, adevărată și binecredincioasă a celor credincioşi. Şi aceasta a făcut-o ca să 
surpe lucrurile diavolului şi, redând firii puterile neprihănite, să reînnoiască puterea 
iubirii prin care oamenii să se unească cu EI și între ei şi să se opună iubirii egoiste, 
primul păcat şi primul făt al diavolului, care este și se cunoaşte la rândul ei ca fiind 
maica patimilor de după ea. Pe aceasta nimicind-o prin iubire, Cel ce S-a dat pe Sine 


359. 'Tâlcuirea Pr. D. Stăniloae: „În sine, micimea este un lucru de disprețuit. Dar când o ia cineva mărit, 
din iubire pentru cel mic, fapta acestei smeriri din iubire pentru cel mic devine o dovadă a înălțimii celui ce o săvâr- 
şeşte, iar când o face chiar Dumnezeu e o adevărată minune”. (nota 2168, p. 1149) 

360, Tâlcuirea Pr. D. Stăniloae: „Când ni se spune că Fiul lui Dumnezeu S-a deșertat făcându-Se om, 
nu trebuie să uităm plenitudinea în care a rămas. Și când vedem smerenia acceptată, nu trebuie să uităm 
înălțimea pe care a păstrat-o. Căci și golirea Celui ce are plenitudinea e tot un semn al plenitudinii, precum 
şi smerirea Celui înalt e o dovadă a înălțimii Lui. Numai Cel înalt se poate smeri cu adevărat, arătând chiar 
în smerenie cât de înalt este. Şi numai Cel ce are plenitudinea are de unde să Se deşerte, fără să o piardă. 
Acela aduce plenitudinea și înălțimea Lui într-o formă accesibilă şi cuceritoare la cel spre care Se deşartă şi 
spre care Se smerește”. (nota 2169, p. 1149) 

361. Tâlcuirea Pr. D. Stăniloae: „Fiul lui Dumnezeu S-a pogorât atât de mult din înălțimea Sa de Dum- 
nezeu, fără a înceta să fie Dumnezeu, încât a putut fi într-un fel simţit și văzut, prin trupul asumat, ca Dumnezeu 
de către cei ce purtau firea omenească. Desigur că au putut să-L vadă ca Dumnezeu pentru că le-a dat puterea Sa 
dumnezeiască. Dar și aceasta este, pe de o parte, o coborâre la capacitatea oamenilor de a folosi puterea Lui, pe 
de alta, o înălțare a oamenilor. În general, omul nu e făcut pentru a trăi despărţit de Dumnezeu. Numai primind 
puterile dumnezeiești se realizează ca om deplin. Dar Dumnezeu L-a făcut pe om aşa. Numai prin Dumnezeu 
sunt create și susținute toate și numai prin EI, sau în unire cu El, se desăvârşesc toate. În toate se arată puterea 
lui Dumnezeu. Şi numai pentru că are un Fiu Unul-Născut, Dumnezeu poate să-Şi arate puterea dumnezeiască, 
creând lumea și desăvârşind-o prin El. Altfel, sau n-ar putea ieși din închisoarea dumnezeirii Sale, sau S-ar naşte 
din El o lume prin emanaţie, sau prin evoluţie, fără voia Lui, În acest caz, nefiind nicăieri o libertate, n-ar fi ni- 
ciunde o putere reală. Totui s-ar desfășura automat, ca o putere fără putere”. (nota 2170, p. 1150) 

ca dar vrednic de Dumnezeu, a nimicit prin ea și toată mulțimea de patimi care nu mai 
au după ea altă temelie sau cauză a existenţei”. (Sf. Maxim MĂRTURISITORUL, Epistole, 
Partea întâi, ep. 2, în PSB, vol. 81, p. 31) 


„Să vestim cu binecredincioșie şi taina coborârii neschimbate pentru noi prin 
trup a Dumnezeului tuturor, mărturisind deodată pe Hristos cu adevărat Dumnezeu 
şi om: Dumnezeu fiind în mod necauzat pentru Sine*%, iar om făcându-Se pentru noi 
mai pe urmă. N-a părăsit ceea ce era pentru ceea ce S-a făcut, căci e neschimbat; nici 
n-a negat ceea ce S-a făcut pentru ceea ce era, căci era de oameni iubitor. Pentru că 
numai Lui, Care este propriu-zis, Îi era cu putință din belșugul de putere să Se facă 
fără schimbare în mod neamestecat ceea ce nu era** și să rămână propriu ceea ce era şi 
ceea ce S-a făcut”. (Sf. MAxIM MĂRTURISITORUL, Epistole, Partea întâi, ep. 16, în PSB, 
vol. 81, pp. 144-145) 


„Căci a binevoit să Se facă EI Însuşi sămânţa întrupării Sale, ca să Se facă şi om 
cu adevărat şi să arate, prin zămislirea fără de sămânță şi prin naşterea nestricăcioa- 
să și firea înnoită, dar nepătimind prin înnoire nicio micşorare. Căci taina aceasta a 
fost o coborâre (chenoză) de bună voie a lui Dumnezeu la oameni pentru bunătatea 
Lui. Dar această coborâre de bună voie prin trup n-a fost o cădere a Dumnezeirii 
(din dumnezeire). Căci a rămas ceea ce era, deşi S-a făcut ceea ce nu era. Căci era 
neschimbabil. Și a păstrat ceea ce S-a făcut, rămânând însă ceea ce era. Fiindcă era 
de oameni iubitor". (Sf. MAxIM MĂRTURISITORUL, Epistole, Partea întâi, ep. 19, în 
PSB, vol. 81, pp. 153-154) 


362. Tâlcuirea Pr. D. Stăniloae: „Hristos ca Dumnezeu e necauzat şi pentru Sine. Căci nașterea din Tatăl 
nu înseamnă că e cauza, ca toate cele create din nimic de o putere superioară lor. El e împreună cu Tatăl din 
veci. Tatăl nu a fost niciodată fără Fiul. Fiul ţine de Tatăl. Existenţa din veci a Tatălui înseamnă existența 
din veci a Fiului. Este existenţa plenară ca iubire fecundă, care nu poate fi decât a unei Persoane pentru altă 
Persoană. Întrucât existența n-a început vreodată, existența din veci nu poate fi decât desăvârșită, plenară. Şi 
această existenţă e una cu iubirea fecundă. lar iubirea e a unei Persoane faţă de altă persoană. Unde nu este 
iubire, existenţa se veştejeşte. Deci existenţa cea fără început e existența personală treimică.Omul ca și creatură 
există pentru Dumnezeu. Dumnezeu e prin Sine şi pentru Sine. Nu e nicio cauză și niciun scop în afară de 
Dumnezeu, pentru care ar exista El. El nu-Și are existenţa din altceva şi nu există ca mijloc pentru altceva nici 
ca să-Și ajungă desăvârşirea înaintând spre altceva. EI are în Sine desăvârșirea actualizată ca existenţă deplin 
iubitoare”, (nota 303, p. 144) 

363, Tâlcuirea Pr. D. Stăniloae: „Cuvântul prin care toate s-au făcut, făcându-Se om fără să Se schimbe. 
Își arată chiar în chenoză belșugul Său de putere. A Se putea cobori, arătând mărimea puterii Sale, e tot un 
semn de putere. EI S-a făcut om pentru noi pe urmă, nu pentru că avea nevoie de noi. În acest caz ar fi trebuit 
să fie om din veci. S-a făcut om nu pentru nevoia Lui, ci a noastră. El a putut exista şi fără a Se face om. Deci 
S-a făcut om din iubire. El S-a micşorat (a acceptat chenoza) din iubire. Aceasta este o altă formă a înălțimii 
Lui spirituale. El Se micşorează pentru cei mici, ca ei să poată suporta apropierea Lui, ca să simtă iubirea Lui, 
deci şi ca să se poată înălța prin ea. Chenoza e o relație benevolă a lui Dumnezeu cu cei mai mici decât EI, care, 
fiind creaţi într-o altă formă de existenţă, nu pot fi ca El prin fire, dar pot fi înălțați la nesfârșit în E]. Chenoza 
e o micşorare a lui Dumnezeu în cadrul măririi Lui. E forma iubitoare față de cei mici a măririi Lui. Ea arată 
libertatea lui Dumnezeu în formele măririi Sale. Și aceasta se vede în faptul că, făcându-Se om, n-a încetat să 
fie Dumnezeu”. (nota 304, p. 145) S 

364. 'Tâlcuirea Pr. D. Stăniloae: „Cum S-ar fi arătat de oameni iubitor, dacă ar fi topit umanitatea pe care a 
asumat-o, sau n-ar fi rămas ca Dumnezeu izvorul vieții nemuritoare pentru aceasta? În panteismul monofizit 
nu poate exista iubire reală de oameni. Valorile cele cu adevărat mângâietoare ale umanităţii nu pot exista de- 
cât în relaţia dintre un Dumnezeu personal și omul ca persoană. Panteismul face iluzorii toate valorile care-l 
însuflețesc pe om și dau sens existenţei. Prin această expunere Sf. Maxim afirmă deplinătatea firii omenești, 
contrar hotărârii lui Serghie pe care pare s-o aprobe în rândurile dinainte”. (nota 320, p. 154) 

Nașterea din Fecioară 


„Dumnezeul nostru lisus a fost zămislit de Maria, după rânduiala lui Dumnezeu, 
din sămânța lui David (loan 7, 42; Romani |, 3; 2 Timotei 2, 8) şi din Duhul Sfânt” 
(Sf. IGNATIE TEOFORUL, Epistole, „Către efeseni', cap. XVIII, 2, în PSB, vol. 1, p. 196) 


„Celsus nu știe ce însemnătate avea naşterea feciorelnică şi curată, fără de nicio 
stricăciune, a acelui trup care avea să slujească la mântuirea oamenilor. Celsus crede 
ca firea dumnezeiască a fost coborâtă în întinare și zice că a fost pângărită când a 
intrat în trup de femeie, până să i se croiască un trup propriu, sau atunci când firea 
dumnezeiască a luat asupră-şi un trup. Celsus se aseamănă cu cei ce cred că razele 
soarelui se întinează în noroiul şi în corpurile puturoase prin care trec, şi nu rămân 
curate dacă le întâlnesc”. (ORIGEN, Contra lui Celsus, Cartea a VI-a, cap. LXXIII, în 
PSB, vol. 9, p. 434) 


„Pricina hotărârii de a cobori stă — așa cum cu mult înainte o și spuseseră prorocii 
- în purtarea de grijă față de toate; la urma urmei este firesc ca un creator să se îngri- 
jească de creaţia lui. Dar, de vreme ce urma ca El să ia înfățișarea trupească şi creată şi 
să zăbovească un timp pe pământ (așa cum o cereau lucrurile), şi-a rânduit o naștere 
zămislită fără căsnicie, adică în afara împreunării nupţiale: o naştere dintr-o Fecioară 
sfântă (fiind Maica Domnului fecioară). Așa şi-a făcut ființa aceasta dumnezeiască 
intrarea în timp; așa a devenit vizibilă esenţa cea spirituală; așa a putut lumina cea 
netrupească să devină trup”. (EUSEBIU DE CEZAREEA, Viaţa lui Constantin cel Mare, 
Cartea a V-a, 11.9, în PSB, vol. 14, p. 268) 


„Naşterea Lui, însă, e superioară naşterii noastre, pentru că s-a născut fără căsăto- 
rie. Naşterea este o naștere omenească, îi spune îngerul Fecioarei, pentru că ai să ai în 
pântece; dar naşterea aceasta este mai cinstită decât o naştere omenească, pentru că se 
face fără împreunare. Îți spun asta ca să cunoşti în ce se aseamănă şi în ce se deosebeşte 
naşterea ta de celelalte nașteri. 

Uită-te cu câtă înţelepciune au fost făcute toate! Superioritatea nașterii Fecioarei 
n-a dus la pierderea asemănării și înrudirii cu celelalte nașteri, dar nici asemănarea 
n-a pus în umbră superioritatea, ci prin fapte s-a arătat şi una și alta. Pe de o parte, 
se aseamănă întru totul cu naşterea noastră, iar pe de altă parte, se deosebeşte întru 
totul”, (Sf. IoAN GURĂ DE AUR, Omilii la Facere, omilia XLIX, II, în PSB, vol. 22, p. 170) 


„Nu merge (...) mai departe cu iscoditul! Nu căuta mai mult decât spun cuvin- 
tele evanghelistului! Nu te întreba: cum a lucrat Duhul Cel Sfânt această zămislire 
din Fecioară? Dacă nu ne putem explica chipul în care se plăsmuieşte copilul când se 
naşte în chip firesc, cum putem să ne explicăm, oare, o naştere săvârşită prin minunea 
Sfântului Duh? Ca să nu mai hărțuieşti pe evanghelist, ca să nu te mai necăjești punând 
mereu aceste întrebări, scapă de orice nedumerire spunând: Dumnezeu a făcut minu- 
nea! Chiar evanghelistul spune aşa: Nu ştiu nimic mai mult; atât ştiu, că ceea ce s-a 
făcut, s-a făcut de la Duhul Sfânt. 

Să se ruşineze dar cei care caută să pătrundă cu mintea lor naşterea cea de sus a 
Fiului! Dacă nimeni nu poate explica naşterea aceasta în timp din Fecioară, naștere cu 
nenumărați martori, prezisă cu atâţia ani înainte, văzută şi pipăită, cât de mare trebuie 

să fie nebunia acelora care iscodesc şi încearcă să pătrundă cu mintea naşterea cea 
nespusă a Fiului din Tatăl? Nici arhanghelul Gavriil, nici Matei n-au putut sa spună 
ceva mai mult, ci atât doar că S-a născut de la Duhul Sfânt; dar cum de la Duhul şi în 
ce chip, niciunul dintre ei nu ne-a explicat. Nici nu era cu putinţă”, (Sf. IOAN GURĂ DE 
AUR, Omilii la Matei, Omilia IV, III, în PSB, vol. 23, p. 50) 


„Se cădea să fie netulburat pântecele acela în care a pășit Creatorul universului! 
Se cădea să fie lipsit de orice frământare sufletească sufletul care a fost învrednicit să 
slujească unor taine atât de mari! Aceasta este pricina pentru care îngerul o vesteşte pe 
Fecioară înainte de zămislire, iar pe Iosif, atunci când avea să nască”. (Sf. loAN GURĂ 
DE AUR, Omilii la Matei, Omilia IV, V, în PSB, vol. 23, p. 54) 


„Apoi magii nu numai că I s-au închinat, ci, deschizând vistieriile lor, I-au adus 
daruri; şi daruri nu ca unui om, ci ca unui Dumnezeu. Că tămâia şi smirna sunt sim- 
boluri ale lui Dumnezeu. Ce i-a făcut, dar, pe magi să se închine Lui? 

- Aceea ce i-a făcut să plece din țara lor și să facă un drum atât de lung, anume: 
steaua şi lumina pusă de Dumnezeu în sufletul lor; ele i-au călăuzit treptat spre o 
cunoaștere mai desăvârşită a lucrurilor. De n-ar fi fost asta, nici nu I-ar fi ară- 
tat Pruncului o cinste atât de mare, când toate cele din jurul Lui erau sărăcăcioase. 
Nimic din cele văzute de ei nu era strălucitor și mare, ci o iesle, o colibă şi o Mamă 
săracă, ca să vezi descoperită filosofia magilor, ca să cunoşti că n-au venit la EI ca la 
simplu om, ci ca la Dumnezeu şi binefăcător. De aceea nu i-a smintit nimic din cele 
văzute, ci ] s-au închinat și I-au adus daruri, lipsite de toată greutatea legii iudaice; 
că nu I-au jertfit oi şi viței, ci daruri care erau aproape de filosofia Bisericii noas- 
tre, adică: credinţă, ascultare și dragoste”. (Sf. IoAN GURĂ DE AUR, Omilii la Matei, 
Omilia VIII, |, în PSB, vol. 23, p. 101) 


„Căci din toate miliardele de oameni de până acum şi până ce va continua să 
curgă, prin naştere, firea celor ce vor veni, numai Acesta a venit În viața aceasta prin- 
tr-un nou fel de naștere. Iar EI nu a coborât firea ca să se nască, ci i-a slujit (...). Căci 
venind în viaţă prin trup şi sânge, El singur S-a născut din curăția feciorească. 

Zămislirea Lui a fost fără însoţire, iar naşterea, fără întinăciune şi fără durere. 
Cămară de nuntă i-a fost puterea Celui preaînalt, care a umbrit ca un nor fecioria; 
torța de nuntă, lumina Sfântului Duh; patul, nepătimirea; și nunta, nestricăciunea. 
Deci bine este numit Cel ce S-a născut din aceasta ales din zeci de mii (...), ceea ce 
înseamnă că nu e din patul durerii. Căci numai nașterea Lui nu e naşterea întru durere, 
precum zămislirea e fără nuntă. Pentru că numirile de feciorie şi naştere întru dure- 
re nu se pot întâlni la una şi aceeaşi**. Ci, precum ni s-a dat Fiu fără Tată, așa ni s-a 
născut și prunc fără naştere şi durere. Căci precum n-a cunoscut Fecioara cum a luat 


x ax 4 


365. Tâlcuirea Pr. D. Stăniloae: „Unde se zămislește întru feciorie, deci fără împreunarea între bărbat și 
femeie, care strică fecioria, nu e nici naşterea întru durere. Precum zămislirea se face sub puterea Duhului, 
care copleşeşte carnea și legea firii, aşa și nașterea se face prin aceeaşi putere a Duhului, care copleşeşte legea 
firii potrivit căreia naşterea e însoţită de durere. Dacă însuși duhul din noi poate copleși până la un grad, 
prin întărirea dată de el, anumite procese şi simţiri ale trupului, cu atât mai mult o poate face aceasta Duhul 
dumnezeiesc cel atotputernic, Care întăreşte și duhul nostru, ridicându-l peste nivelul cel mai înalt al celor 
ce-i sunt lui cu putinţă. Duhul dumnezeiesc de-viață-făcător a putut actualiza în sămânţa femeii virtualitatea 
bărbătească din ea, dat fiind că femeia poartă în ea virtualitatea bărbatului şi bărbatul, pe a femeii, fapt care se 
arată într-un alt fel și în apariţia Evei din Adam, la început”. (nota 268, p, 294) 

ființă în trupul ei trupul purtător de Dumnezeu, așa n-a simţit nașterea. Încă prorocul 
a mărturisit naşterea fără dureri. Căci zice Isaia: Înainte de a veni durerile nașterii, a 
scăpat și a născut fecior (Isaia 66, 7). De aceea, a fost deosebit şi străin în amândouă 
privințele de rânduiala firii, întrucât nici n-a început din plăcere, nici n-a ieşit la lumi- 
nă prin dureri”s, 

Şi aceasta se petrece, printr-o urmare firească, într-un chip cu totul cuvenit. Căci 
odată ce aceea care a introdus prin păcat moartea în fire a fost osândită să nască în 
întristări şi dureri, trebuia desigur ca Maica Vieţii să înceapă purtarea pruncului din 
bucurie, şi să ducă la capăt naşterea prin bucurie". Căci zice arhanghelul către ea: 
Bucură-te cea cu dar hărăzită (Luca 1, 28), alungând prin cuvânt întristarea cea înti- 
părită la începutul naşterii”. (Sf. GRIGORIE DE Nyssa, Tâlcuire amănunţită la Cântarea 
Cântărilor, Omilia XIII, în PSB, vol. 29, pp. 293-294) 


„Omul se naşte din împreunare firească între bărbat şi femeie, iar după moar- 
te trece în stricăciune. Dacă aceleași lucruri le-ar spune învățătura noastră şi despre 
Hristos, atunci ai avea tot dreptul să refuzi a socoti drept Dumnezeu pe Acela pe care 
mărturia noastră îl așază în rândul firii. Dacă însă, dimpotrivă, auzi că şi El s-a năs- 
cut, dar atât felul cum a fost zămislit, cât şi modul cum S-a născut trec dincolo de 
rânduielile obișnuite în natură și de părtăşia cu ea - ambele fiind cu totul străine de 
schimbările care duc la stricăciune - în acest caz necredinţa ta va trebui în mod logic 
şi consecvent să facă loc credinţei, afirmând că El n-a fost un om de genul celorlalți 
oameni care se nasc în chip firesc. 

Or, dacă nu crezi că dacă a fost un astfel de om, atunci trebuie în mod necesar să 
crezi că era Dumnezeu. Cel ce a istorisit nașterea lui Hristos, acela a adăugat şi faptul 
că naşterea Lui s-a făcut dintr-o fecioară (Matei 1, 16, 23)”. (Sf. GRIGORIE DE NYSSA, 
Marele cuvânt catehetic, cap. 13, în PSB, vol. 30, pp. 308-309) 


„Dar din Sfânta Fecioară s-a născut trupul dumnezeiesc, plăsmuit negrăit în 
Sfânta Fecioară, neținând seama de legile firii. Căci n-a avut lipsă de o aducere în 
fiinţă prin sămânță întâiul născut dintre sfinţi, începătura celor ce au primit nașterea a 
doua din Dumnezeu prin Duhul, despre care s-a spus limpede: Care nu din sânge, nici 
din voia trupului, ci din Dumnezeu s-au născut (loan 1, 13). Deci a scăpat de osânda 
legii Sfânta Fecioară, nefiind însămânțţată nicidecum, ci zămislind Pruncul dumneze- 
iesc prin lucrarea Sfântului Duh? (Sf. CHIRIL AL ALEXANDRIEI, Închinare în Duh și 
Adevăr, Cartea a XV-a, în PSB, vol. 38, pp. 539-540) 


366. Tâlcuirea Pr. D. Stăniloae: „lisus, neprovenind din plăcere, în trupul Lui nu s-a imprimat pornirea 
spre plăcere, de aceea, suportând durerea fără a alerga în braţele plăcerii, a învins cu tărie durerea. Trupul e 
supus tendinței spre plăcere şi e biruit de durere pentru că acestea sunt ca niște spasme ale cărnii în care s-a 
dezvoltat o sensibilitate exagerată, prin faptul că s-a slăbit puterea duhului (sufletului) asupra lui, în urma 
ieşirii din legătura strânsă cu Duhul dumnezeiesc” (nota 269, p. 294) 

367. Tâlcuirea Pr. D. Stăniloae: „Dacă Eva, prin păcatul ruperii de Dumnezeu și a slăbirii duhului ei, a 
pricinuit întărirea senzaţiilor trupești în fire, deci tendința spre plăcere şi frica de durerea sporită ce se naşte din 
plăcere, era firesc ca Maria, care n-a căutat plăcerea împreunării cu bărbatul, ci a întărit în ea bucuria spirituală a 
unirii cu Dumnezeu, să fie ferită și de durere în naşterea ca om a Fiului Dumnezeiesc”. (nota 270, p. 294) 

368. 'Tâlcuirea Pr. D. Stăniloae: „Naşterea Domnului nu din legea sângelui, ci din puterea Duhului care co- 
pleşeşte legea sângelui, o vede Sf. Chiril ca temelie a nașterii noastre celei de-a doua de la Sfântul Duh, naștere de 
care avem nevoie pentru viața noastră cea nouă. Dacă Fiul lui Dumnezeu nu S-ar fi născut de la Duhul Sfânt, nu 
S-ar fi inaugurat această nouă naștere a oamenilor prin nașterea Lui. Din Cel născut fără de sămânță, prin Duhui 
Sfânt, lucrează Duhul Sfânt ca să ne naștem și noi a doua oară nu din sânge, ci din Duhul Sfânt” (nota 586, p. 5::0) 

„(...) să înţelegi şi cele despre hainele Lui. Ele s-au împărţit în patru părți, dar 
cămașa a rămas nesfâșiată. Şi nu se va greşi cu nimic, adăugându-se că, dacă cineva 
a luat cămașa ţesută de sus ca un întreg nesfâșiat, în înțelesul ei mai înalt se indică 
Sfântul Trup al lui Hristos, pentru alcătuirea lui unitară, fără unirea şi contribuţia 
bărbatului şi femeii, fiind ţesut în forma cuvenită prin lucrarea şi puterea de sus a 
Duhului. Aceste explicaţii nu aduc nicio pagubă credinţei, ci descoperă înțelesul cel 
de folos, care nu trebuie respins, ci mai degrabă primit ca fiind cea mai bună descope- 
rire a minţii”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a XII-a, Introducere, în PSB, vol. 41, p. 1124) 


„(...) luând El trupul din Neprihănita Fecioară ca dintr-un pământ nespurcat, iar de 
la Sine sădind viaţa, pe care Scriptura o socotește suflet mintal şi chip al lui Dumnezeu, 
a făcut omenitatea Sa, sau S-a făcut pe Sine însuşi de bunăvoie om pentru noi în chip 
neschimbat, prin primirea trupului însufleţit mintal și rațional, ca Atotputernicul”. 
(Sf. MAxIM MĂRTURISITORUL, Ambigua, Partea a II-a, 111, în PSB, vol. 80, pp. 277-278) 


„Deodată cu zămislirea, care nu trebuie cugetată nicio clipă ca anterioară, Domnul 


a primit și Duhul de-viaţă-făcător, adică insuflarea ce ţine de omenitatea Lui, sau sufle- 


tul mintal, împreună cu trupul cel din Neprihănita Fecioară, şi nu după zămislire””. 


369. Tâlcuirea Pr. D. Stăniloae: „E o remarcabilă înțelegere a cămășii necusute din părţi a lui Hristos, 
ci ţesută ca un întreg, de sus, ca o reprezentare a trupului Său, care nu s-a urzit din contribuţia bărbatului şi 
femeii, ci a ieşit ca om întreg, de sus, prin lucrarea Sfântului Duh”. (nota 2127, p. 1124) 

370. Tâlcuirea Pr. D. Stăniloae: „Domnul lisus Hristos Se constituie ca om pe de o parte după oarecare 
asemănare cu Adam, deşi e şi născut după o oarecare asemănare cu noi, pe de alta, e făcut altfel decât Adam 
şi altfel decât noi. El a adus neîntinarea într-un trup luat din trup omenesc ca al nostru, care a fost sălaș cores- 
punzător pentru sufletul Lui neîntinat creat prin insuflare dumnezeiască”. (nota 348, p. 278) 

371. Tâlcuirea Pr. D. Stăniloae: „Sfântul Maxim ţine să facă evident că nici la Domnul, nici la ceilalți oameni 
nu se admite o separare în aducerea la existenţă a sufletului şi a trupului. Numai prin cugetare se poate distinge între 
aducerea la existență a sufletului prin insuflare de către Dumnezeu şi a trupului, din alt trup, în cazul lui Hristos, și 
din alte trupuri, în cazul nostru, sau din pământ, în cazul lui Adam. Sunt două acte concomitente, indisolubil legate 
între ele, sau o pereche de acte neseparate având ca rezultat persoana umană, ca unitate desăvârșită. Sfântul Maxim 
a ţinut să dea aceste două explicări pentru că unii considerau că în vorbirea Sfântului Grigorie s-ar indica o a patra 
naștere, care ar putea implica o preexistenţă a sufletului.Sfântul Maxim, deşi distinge actul dumnezeiesc, prin care 
aduce sufletul la existenţă, de actul nașterii trupului din trup, le uneşte nu numai prin concomitenţa lor, ci și prin 
referirea unuia la altul și prin faptul că ele concură în a aduce la existenţa reală o persoană umană conformă unei 
raţiuni unitare a ei în Dumnezeu. De aceea credem că putem merge mai departe în accentuarea unităţii duale a 
actului prin care e adusă la existență o persoană omenească. O face de altfel aceasta însuşi Sfântul Maxim. De fapt, 
trupul omenesc, care se naşte din trupuri, nu e numai o entitate biologică, ci e o raționalitate organizată, inarticulată 
chiar de la începutul formării într-o cunoscătoare sau într-un suflet conştient (rezultatele știigței ne-au dovedit că 
însăși materia e o raționalitate plasticizată). Actul de zămislire a omului nou nu e numai zămislirea unui trup de 
către două trupuri de sex contrar, ci actul de zămislire a unui trup insuflat cu suflet rațional, deci a unei persoane 
umane integrale. N-am spune că prin aceasta ne declarăm aderenții traducianismului, după care sufletul vine din 
sufletul părinților, respingând creaţionismul. E în actul de zămislire a unui om nou o misterioasă împreună-lucrare 
a lui Dumnezeu și a părinţilor şi poate și o implicare, în parte, a sufletelor urmașilor (sau a rațiunilor lor) în cele 
ale înaintaşilor, care ar corespunde unei implicări a rațiunilor lor în rațiunea generală a speciei umane, în Rațiunea 
supremă, actualizându-se ca persoane concrete prin colaborarea între părinţi şi Dumnezeu. Simțualitatea excesivă 
care s-a introdus în actul zămislirii noului om nu a făcut pe Dumnezeu să-Și retragă colaborarea la această zămislire, 
căci în acest caz ea nu s-ar produce. Aceasta ne dă putinţa să admitem că, în eventualitatea necăderii lui Adam și 
a Evei în păcat, zămislirea copiilor s-ar fi produs nu în afara unirii lor trupești, ci printr-o covârşire a senzualității 
trupeşti de o sensibilitate a dragostei spirituale sau de înfrânarea ei prin rațiunea sau prin mintea părinților (prin 
spiritul lor) trăitoare într-o accentuată intuire a lui Dumnezeu și a gustării bunătăţilor spirituale aflate în El. Pentru 
că după căderea în păcat zămislirea unui nou om nu se putea înfăptui decât în condiţia excesivei sensibilități carnale, 
Dumnezeu- Cuvântul Şi-a zămislit trupul prin evitarea unirii între două trupuri, ceea ce a asociat zămislirea Lui cu o 

(Sfântul Maxim MĂRTURISITORUL, Ambigua, Partea a II-a, 111, în Părinţi şi 
Scriitori Bisericești, vol. 80, p. 278) 


„Săvârşind taina cu adevărat atotnouă, pentru care şi prin care au fost acelea, cea 
a întrupării Sale pentru noi, a înnoit firea în ce priveşte modul, dar nu raţiunea, luând 
trupul prin mijlocirea sufletului mintal, zămislindu-Se negrăit fără de sămânță şi năs- 
cându-Se fără stricăciune cu adevărat, ca om adevărat, având suflet mintal cu trup de 
la însăși zămislirea cea negrăită*?”. (Sf. MAxIM MĂRTURISITORUL, Ambigua, Partea a 
II-a, 114, în PSB, vol. 80, p. 293) 


„(Umanul din Mântuitorul - n.n.) a fost luat din ființa noastră prin asumarea 
negrăită din sângele Preasfintei și Neprihănitei Născătoare de Dumnezeu, cu care 
unindu-Se Cuvântul lui Dumnezeu ca o sămânță, S-a făcut trup, neieşind din faptul 
de a fi Dumnezeu după ființă. Şi S-a făcut om desăvârșit ca noi, afară numai de păcat”. 
(Sf. MaAxIM MĂRTURISITORUL, Epistole, Partea a II-a, „Către Preacuviosul presbiter 
Gheorghe”, 3, în PSB, vol. 81, p. 209) 


„Omenescul Lui se deosebeşte de al nostru nu pentru raţiunea firii, ci pentru 
modul nou al nașterii, fiind Același ca noi, dar nu Același după nașterea fără sămânță, 
deoarece nu e umanitatea simplă, ci cu adevărat a Celui ce S-a făcut om pentru noi*?. 


trăire spirituală curată a Fecioarei, produsă de lucrarea covârșitoare a Duhului Sfânt. Dumnezeu-Cuvântul, Rațiunea 
supremă, a întărit rațiunea Fecioarei ca să frâneze sensibilitatea ei trupească și a deschis mintea (spiritul) ei pentru 
sesizarea prezenței și lucrării lui Dumnezeu, întărind și rațiunea umanităţii pe care Și-o forma Fiul lui Dumnezeu. 
Aceasta a apropiat de facerea lui Adam zămislirea Lui ca om, care s-a produs printr-o formare a unui trup fără mij- 
locirea altui sau altor trupuri, dar a unui trup care se forma de la început ca un trup insuflat cu un suflet rațional, 
unit cu Dumnezeu prin harul Duhului Sfânt. Căci, dacă rămânem la ideea Părinților despre concomitența creării 
sufletului și trupului, nu trebuie să se admită o distanţă între crearea trupului și a sufletului înzestrat cu un anumit 
har dumnezeiesc. Distanţa dintre crearea trupului şi a sufletului e afirmată la facerea fiecărui om, pentru a distinge 
prin gândire între ceea ce are omul din materie şi ceea ce dă Dumnezeu în mod direct (insuflarea sufletului unit cu 
un anumit har). Omul a fost creat ca un întreg. Trupul lui are de la început în el suflet și un anumit har, prin care e 
deschis unui alt orizont, mai precis, comuniunii cu Dumnezeu, nefiind închis în natură ca animalul. Insuflarea chi- 
pului dumnezeiesc în Adam reprezintă această deschidere a omului spre Dumnezeu prin suflet şi o anumită legătu- 
ră cu Dumnezeu, prin rațiunea care tinde la o cunoaştere infinită, până la totul absolut, și prin virtuţi, până la binele 
la fel de infinit al comuniunii cu Dumnezeu. Nașterea de după cădere, în care sensibilitatea trupurilor ce se unesc s-a 
accentuat puternic, a covârşit mult deschiderea oamenilor născători şi născuţi spre orizontul spiritual, închizând în 
mare măsură venirea la existenţă a urmașilor în procesul unor legi ale naturii, în care actul lui Dumnezeu părea aco- 
perit. Dar nu a putut fi cu totul acoperit. Omul continuă a se naște nu numai cu trup, ci și cu suflet şi într-o anumită 
legătură cu Dumnezeu, deci deschis spre orizontul spiritual infinit, În zămislirea şi naşterea lui Hristos legea naturii 
e dezlegată sau deschisă iarăşi în mod mai direct actului creator al lui Dumnezeu. Dar contribuţia naturii umane nu 
e eliminată total. La ceilalți oameni care se alipesc lui Hristos, actul lui Dumnezeu, prin care omul e ajutat ca să se 
deschidă liber planului dumnezeiesc sau comuniunii cu Dumnezeu în mod deplin, se înfăptuieşte în botez, căruia 
S-a supus şi Hristos, născut cu unele strâmtorări ale trupului ca om”. (nota 350, pp. 278-280) 

372. Tâlcuirea Pr. D. Stăniloae: „Toate faptele din Vechiul Testament prin care Dumnezeu S-a manifestat in- 
tervenind în natură printr-un mod mai presus de modurile ce decurgeau din posibilităţile ei naturale, tăind sau des- 
chizând astfel o cale nouă pentru creaţie, fără să o ştirbească, spre a o conduce la împlinirea adevărată, au culminat 
în întruparea Fiului lui Dumnezeu conform acestui mod nou. Precum acele acte antecedente întrupării au arătat 
posibilitatea firii și a lui Dumnezeu pentru actul culminant al acestui mod, tot așa acest act culminant a pus începu- 
tul pentru învierea printr-un astfel de mod a întregii firi omenești și, cu ea, a întregii creații. Întruparea lui Hristos a 
fost deschiderea unei căi noi (Karorouia) pentru întreaga creaţie, a căii de îndumnezeire a ei, a căii de ridicare a ei 
la nivelul de subiect şi de mediu al energiilor divine necreate” (nota 368, p. 293) 

373. Tâlcuirea Pr. D. Stăniloae: „Sfântul Maxim deosebeşte între rațiunea celor create şi mai ales a na- 
turii umane şi modul de folosire a ei de către om, care poate fi foarte variată, dar fără să iasă din rațiunea 
lor. În aceasta se arată că Dumnezeu a făcut toate după rațiune sau cu o structură statornică, dar a lăsat loc 

Deci şi capacitatea Lui de a voi era adevărat naturală ca a noastră, dar era întipărită 
totodată dumnezeiește într-un chip mai presus de noi. Căci e vădit că naşterea fără de 
sămânță şi cea prin sămânță nu taie firea (a Lui de a noastră), ci ele sunt deosebiri păs- 
trând aceleași firi, precum și nenaşterea şi nașterea”*”. (Sf. MAXIM MĂRTURISITORUL, 
Epistole, Partea a II-a, „Către Preacuviosul presbiter Gheorghe”, 3, în PSB, vol. 81, p. 210) 


Despre steaua care s-a arătat la nașterea Pruncului lisus 


„Haide să dezlegăm problemele puse de cuvintele Evangheliei, începând cu dez- 
legarea problemelor puse de steaua de la naștere. Dacă vom afla ce stea a fost, de unde 
a fost, dacă a fost o stea din multele stele sau alta decât celelalte, dacă a fost o stea ade- 
vărată sau numai una aparentă, atunci vom înţelege cu uşurinţă și pe toate celelalte. 

- De unde vom căpăta răspuns la aceste întrebări? 

- Chiar din cele scrise în Evanghelie. Că n-a fost una dintre stelele cele multe, 
dar, mai bine spus, după părerea mea, n-a fost nici stea, ci o putere nevăzută, care a 
luat chip de stea, se vede în primul loc din mersul ei. Nu este, nu este vreo stea care 
să meargă pe cer cum a mers steaua aceasta; noi vedem că și soarele și luna și toate 
celelalte stele merg de la răsărit la apus; steaua aceasta, însă, mergea de la miazănoapte 
la miazăzi, că așa se află Palestina faţă de Persia. În al doilea loc, și din timpul în care 
s-a arătat putem vedea că steaua aceasta n-a fost una dintre multele stele. Nu se vedea 
noaptea, ci ziua namiaza mare pe când strălucea soarele; putere pe care n-o au nici ste- 
lele, nici luna; că luna depăşeşte în strălucire pe toate celelalte stele, dar când se ivesc 
razele soarelui, se ascunde îndată şi dispare. Steaua aceasta, însă, prin mărimea strălu- 
cirii sale, a biruit și razele soarelui; strălucea mai tare decât ele; lumina mai puternic, 
deși era atâta lumină. 

În al treilea rând, se vede că nu era una dintre celelalte stele, pentru că apărea și 
apoi iarăşi dispărea. Pe drumul până în Palestina steaua se arăta conducând pe magi; 
când au ajuns în lerusalim s-a ascuns; apoi iarăşi, când magii au părăsit pe Irod, după 
ce-i spuseseră pricina pentru care veniseră și au plecat, steaua iar s-a arătat; şi acest 
lucru nu poate fi mișcarea firească a unei stele, ci a unei puteri înzestrate cu o rațiune 
deosebită. Nici nu avea un drum propriu; mergea când magii trebuiau să meargă; 
când stăteau ei, stătea și ea; slujea tuturor celor de trebuinţă (Jeșirea 13, 21-22). Era ca 


libertăţii umane în folosirea acestei raţiuni. Astfel, firea omenească și lumea întreagă are un caracter flexibil, fiind 
făcută pentru creșterea spirituală a omului şi pentru manifestarea atenţiei dintre oameni în utilizarea lor. De ce 
n-am spune atunci că omul și lumea nu sunt opera unui Creator liber și El, Care urmăreşte creșterea omului în 
raporturile dintre el și semenii săi și cu cosmosul şi cu Sine Însuși?Dar pe lângă modurile care stau în puterea 
omului de a le folosi liber, s-a arătat şi un mod care nu depinde de om, ci și l-a rezervat Dumnezeu. E modul 
naşterii fără de sămânță a Fiului lui Dumnezeu ca om și dintr-o Fecioară deschisă spiritului total lui Dumnezeu 
mai tare şi ea într-un anumit grad decât legile firii. Aici umanitatea nu s-a mai format conform legii generale 
întărită după căderea în păcat, ci într-un mod mai presus de ea. Căci în acest caz Dumnezeu Însuși S-a făcut om și 
El nu Se putea supune modului naşterii ca om prin sămânță bărbătească, adică legii înstăpânite în fire. Cum s-ar 
fi arătat în acest caz că omul ce s-a născut acum e totodată Dumnezeu, stăpânul legilor? Aici se arată o supremă 
libertate față de legi. Totuși Cel ce Se naşte e în același timp şi om adevărat, format din sângele umanităţii existen- 
te, pentru a putea folosi cu libertate supremă legile cărora e supus omul prin slăbiciunile sale și cărora în parte e 
supus şi EI, pe de o parte, supunându-Se lor, pe de alta, biruindu-le. Această libertate supremă îşi are originea în 
libertatea față de legi, manifestată în conceperea Sa. Fără Hristos, umanitatea ar fi rămas închisă în legile lumii, 
cu toată relativa libertate a ei față de ele, în care se arată că e făcută pentru biruirea lor deplină. (nota 447, p. 210) 

374. Tâlcuirea Pr. D. Stăniloae: „Precum în Dumnezeu nenașterea Tatălui și nașterea Fiului nu taie firea 
comună, ci Ei aparţin aceleiași firi, așa și naşterea din sămânță a noastră și cea fără sămânță a Fiului, ca om, nu 
taie firea omenească a Lui de a noastră. (nota 448, p. 210) 

stâlpul cel de nor din pustie: oprea şi scula tabăra iudeilor atunci când trebuia. În al 
patrulea rând, se vede bine că nu era o stea precum celelalte din chipul în care a arătat 
locul unde s-a născut Pruncul. Că n-a arătat locul rămânând sus pe cer — de altfel, nici 
nu putea să le arate locul de rămânea sus —, ci l-a arătat pogorându-se jos. Ştiţi doar că 
locul era atât de mic cât putea încăpea o colibă, dar mai bine spus, cât putea încăpea 
trupul unui prunc; iar o stea obişnuită nu putea să arate un astfel de loc pentru că o 
stea stă la o înălțime foarte mare şi nu poate să arate un loc atât de mic, nici să-l facă 
cunoscut celor care vor să-l găsească. De lucrul acesta poţi să te încredinţezi uitându-te 
la lună; deşi este cu mult mai mare decât stelele, totuși pare că este aproape de toţi 
locuitorii lumii răspândiţi pe o întindere atât de mare de pământ. Spune-mi, te rog, 
cum ar fi putut steaua să arate locul așa de îngust al ieslei şi al colibei de n-ar fi pără- 
sit înălțimea aceea, de nu s-ar fi pogorât jos şi n-ar fi stat chiar deasupra capului 
Pruncului? Acest lucru îl lasă evanghelistul să se înţeleagă când spune: Și iată steaua 
mergea înaintea lor, până a venit și a stat deasupra unde era Pruncul (Matei 2, 9). 

lată, dar, câte pricini ne arată că steaua aceasta nu era una dintre multele stele ale 
cerului şi că ea nu s-a arătat potrivit legilor care guvernează creația văzută. 

Aș putea fi întrebat: 

Dar pentru care pricină s-a arătat steaua? 

- Ca să mustre nesimţirea iudeilor și să le ia orice cuvânt de apărare 
pentru nerecunoștinţa lor”. (Sf. loAN GURĂ DE AUR, Omilii la Matei, omilia VI, II în 
PSB, vol. 23, pp. 78-79) 


»— Dar pentru ce Dumnezeu, mi s-ar putea spune, i-a adus pe magi prin arătarea 
stelei? 

— Şi ce-ar fi trebuit să facă? Să le trimită profeţi? Magii n-ar fi primit mărturia 
profeților! Să le trimită glas din cer? Nu l-ar fi luat în seamă! Să le fi trimis înger? Dar şi 
pe acesta l-ar fi trecut cu vederea! De aceea Dumnezeu lasă la o parte toate aceste măr- 
turii şi, făcând mare pogorământ, îi cheamă pe o cale obişnuită: le arată o stea mare şi 
deosebită de celelalte stele, ca să-i minuneze şi prin mărimea și prin frumuseţea înfă- 
ţişării ei, dar şi prin felul mersului ei. Pavel a făcut la fel: elinilor le vorbeşte pornind 
de la altarul de pe Areopag (Faptele Apostolilor 17, 22-31) aducând ca mărturie pe 
poeţii lor; iar iudeilor, care trăiau după lege, le vorbeşte pornind de la tăierea împrejur 
şi de la jertfe. Pentru că fiecare om iubeşte acelea cu care este obișnuit, de aceea atât 
Dumnezeu, cât şi oamenii trimiși de El pentru mântuirea lumii se folosesc de ideile şi 
de faptele cu care lumea era obişnuită. (...) Aşa a făcut şi cu magii; a vrut să-i cheme 
prin arătarea unei stele, ca să-i înalțe cu mintea mai sus de propria lor gândire. Pentru 
că, după ce i-a condus și i-a călăuzit şi după ce i-a adus lângă iesle, nu le mai vorbeşte 
prin stea, ci prin înger. Așa au ajuns cu încetul mai buni. (Sf. IOAN GURĂ DE AUR, 
Omilii la Matei, omilia VI, III în PSB, vol. 23, pp. 80-81) 


„Când steaua a ajuns deasupra Pruncului, steaua s-a oprit. lar ca o stea, când să 
se ascundă, când să se arate şi în sfârşit să se oprească după ce iar s-a arătat, înseamnă 
că era o stea cu o putere mai mare decât a unei stele obișnuite. Asta a întărit şi mai 
mult credința magilor. De aceea s-au şi bucurat. S-au bucurat că au găsit ce căutau; 
s-au bucurat că au ajuns vestitorii adevărului; s-au bucurat că n-au făcut în zadar atâta 
cale. Atât de mare le era dorul de Hristos! Și venind steaua s-a oprit chiar deasupra 
capului Pruncului, arătând că dumnezeiesc este Pruncul. Oprindu-se, steaua i-a făcut 

să se închine Pruncului, nu ca niște simpli barbari, ci ca unii dintre cei mai înţelepţi 
dintre barbari. Vezi ce rost mare a avut steaua? În afară de profeție şi de interpretarea 
arhiereilor şi cărturarilor magii au dat atenţie şi stelei” (Sf. IoAN GURĂ DE AUR, Omilii 
la Matei, omilia VII, IV în PSB, vol. 23, p. 95) 


Unirea celor două firi în Hristos 


„Pe cât vedem în Hristos unele trăsături omeneşti care par că nu s-ar deosebi deloc 
de fragilitatea obişnuită a muritorilor, pe atâta întâlnim şi trăsături atât de dumneze- 
ieşti care nu se potrivesc nimănui altcuiva decât firii celei primare şi negrăite a dum- 
nezeirii. Aici judecata mărginită a omului şovăie şi, cuprinsă de mirare, nu mai ştie 
încotro să se încline, ce să aleagă, încotro să se întoarcă. Dacă într-o clipită Îl socoate 
cineva Dumnezeu, în cealaltă Îl vede supus morţii; dacă-L socotește om, mâine zăreşte 
în El pe biruitorul împărăției morților, de unde Se întoarce cu pradă”. (ORIGEN, Despre 
principii, Cartea a II-a, II, 6, în PSB, vol. 8, pp. 142-143) 


„De la Ela început să se întrepătrundă firea dumnezeiască şi cea omenească, pen- 
tru ca aceasta din urmă să se îndumnezeiască prin comuniunea cu ceea ce este divin 
şi nu numai în lisus, ci şi în toţi care duc, în credință, viaţa propovăduită de Iisus, care 
îndreaptă spre iubirea de Dumnezeu şi spre comuniunea cu El pe tot omul care îşi 
duce viața după îndemnurile lui lisus (Galateni 5, 17)”, (ORIGEN, Contra lui Celsus, 
Cartea a III-a, cap. XXVIII, în PSB, vol. 9, p. 189) 


„Irupul Său muritor şi sufletul omenesc, care se află în EI, s-au ridicat la cea mai 
mare vrednicie, nu numai prin împreunarea lor, ci şi prin unirea și legătura cu EI, 
împărtăşindu-se din dumnezeirea Lui”. (ORIGEN, Contra lui Celsus, Cartea a III-a, 
cap. XLI, în PSB, vol. 9, p. 198) 


„(...) n-avea nici să decadă din ce fusese El mai înainte și să se lepede de dum- 
nezeirea Sa. Fiindcă dacă nici măcar razelor soarelui nu li se întâmplă nimic - deşi ele 
răzbat până-n tot locul şi se aştern în drumul lor, printre altele, şi peste necurăţia mor- 
tăciunilor - ei bine cu atât mai puţin ar putea pătimi netrupeasca putere a Cuvântului 
lui Dumnezeu, în sinea ei; şi cu atât mai puţin va fi fost ea afectată sau degradată din 
starea ei anterioară, de vreme ce legătura ei cu trupul va fi fost făcută în afara legi- 
lor trupului”. (EUSEBIU DE CEZAREEA, Viaţa lui Constantin cel Mare, „Despre Sfântul 
Mormânt”, 14.4, în PSB, vol. 14, p. 234) 


„Cele proprii trupului se zic ale Lui*5, fiindcă era în trup. Așa era propriu Lui a flă- 
mânzi, a înseta, a pătimi, a obosi și cele asemenea care ţin de trup”. Iar faptele proprii 
Cuvântului, cum e a scula morţii, a face pe orbi să vadă, a vindeca pe cea care suferea de 
curgerea sângelui, le făcea prin trupul Său*”. Şi Cuvântul purta slăbiciunile trupului ca 


375. Tâlcuirea Pr. D. Stăniloae: „Cuvântul S-a făcut subiectul trupului”, (nota 77, p. 359) 

376. Tâlcuirea Pr. D. Stăniloae: „Trupul e al Lui, pentru că ale Lui sunt toate cele primite prin trupul 
asumat. Aceasta e marea taină a lui Dumnezeu și a omului: că Dumnezeu poate trăi cele ale omului și omul pe 
cele ale lui Dumnezeu”. (nota 78, p. 359) 

377. Tâlcuirea Pr. D. Stăniloae: „Aceasta e iarăşi marea taină a trupului omenesc: că cele dumnezeieşti se 
pot manifesta prin trup”. (nota 79, p. 359) 

ale Sale“. Căci trupul era al Lui. Şi trupul slujea faptelor dumnezeirii, căci în el se săvâr- 
şeau. Fiindcă era trupul lui Dumnezeu*??. De aceea a zis prorocul: Acesta neputințele 
noastre le poartă (Isaia 53, 4; Matei 8, 17). El n-a zis: neputinţele noastre le-a vindecat, ca 
unul ce ar fi fost afară de trup şi le-ar fi vindecat numai, cum a făcut totdeauna, lăsând 
pe oameni iarăşi supuși morții. Ci a purtat neputinţele noastre şi poartă păcatele noastre, 
ca să arate că S-a făcut EI însuşi om pentru noi, şi trupul care le are pe acestea în sine 
este trupul Său”. (Sf. ATANASIE CEL MARE, Trei cuvinte împotriva arienilor, Cuvântul al 
III-lea, XXXI, în PSB, vol. 15, pp. 359-360) 


„Când ne uităm la o lumină aprinsă, vedem lumina, dar și materia din care se 
alimentează şi mintea le distinge pe una de alta, dar nu le poate despărți spre a arăta 
într-un loc focul şi în altul materia respectivă, ci amândouă formează un întreg, o 
torță. Tot așa și în ceea ce ne preocupă. Fiindcă nimeni nu are voie să obiecteze că, 
de exemplu, în pilda respectivă, focul e trecător şi nu reținem decât ceea ce e esenţial 
luminării, restul nu ne interesează. După cum vedem, aşadar, că se întinde flacăra 
torței pe toată fața materiei, dar n-o vedem închizându-se și mărginindu-se numai la 
volumul ei, tot aşa, în legătură cu unirea firii dumnezeiești sau cu apropierea ei de cea 
omenească, cine ne opreşte să ne formăm cu privire la această unire sau apropiere o 
idee vrednică de Dumnezeire, convinşi fiind că, deşi se află în om, această Dumnezeire 
n-are margini?” (Sf. GRIGORIE DE NYSSA, Marele cuvânt catehetic, cap. 10, în PSB, 
vol. 30, pp. 306-307) 


„Dacă te vei întreba cum se poate uni Dumnezeirea cu omenitatea, atunci va tre- 
bui mai întâi să-mi spui cum se face unirea sufletului cu trupul și dacă nu vei ajunge 
să pricepi cum se face aceasta, atunci de cealaltă nici să nu-ţi treacă prin minte a te 
apropia. Mai mult, după cum în primul caz suntem convinși că sufletul e ceva com- 
plet deosebit de trup - pe motiv că imediat ce pleacă sufletul din trup, acesta e mort 
şi fără mişcare şi totuşi modalitatea unirii lor n-o cunoaştem - tot așa şi în al doilea 


378. Tâlcuirea Pr. D. Stăniloae: „Când sufăr de o înţepătură în trup, nu pot spune că mă doare trupul, ci 
că mă doare pe mine în întregime, deşi nu e înțepat sufletul. Tot aşa Cuvântul întrupat simţea slăbiciunile și 
durerile trupului ca fiind ale Sale, nesimţindu-Se ca Persoană unitară nesimțitor faţă de ele, deși neputinţele 
şi durerile flămânzirii, oboselii, pătimirii nu atingeau propriu-zis dumnezeirea. În acest sens dumnezeirea era 
nepătimitoare. Dar aceasta nu însemna că El nu simţea în întregimea Lui ca Persoană durerile şi slăbiciuni- 
le. E o mare taină în a avea omul de exemplu sufletul neînțepat, neflămând și totuşi în a suferi ca un întreg 
nedespărţit cele ce ating numai trupul. În acest sens, Dumnezeu-Cuvântul nu privea impasibil la suferințele 
trupului Său, deși nu cu dumnezeirea flămânzea și nu ea era străpunsă de cuie. Avem aici marea taină a unității 
Persoanei Lui, care era atât purtătoarea dumnezeirii, cât și a firii omeneşti”. (nota 80, p. 360) 

379. 'Tâlcuirea Pr. D. Stăniloae: „E o mare taină cum poate fi trupul organul faptelor dumnezeiești. Aici se 
arată cum şi el este un extraordinar complex raţional plasticizat, chip al sufletului, care la rândul lui este chip 
al Cuvântului (al Logosului dumnezeiesc), între toate fiind totodată o comunicare. Raţionalitatea plasticizată 
a trupului este o raționalitate sensibilă, fiind trăită de el mai ales ca atare. Dar prin aceasta el e articulat în 
suflet (sau sufletul e inserat în trup, cum spune Bergson); iar Dumnezeu-Cuvântul, în firea Sa omenească. El 
a făcut trupul însufleţit capabil să fie unealtă a faptelor dumnezeieşti, mai presus de puterile lui naturale, dar 
și să se umple de dulceaţa unei sensibilități superioare celor naturale. De aceea, trupul lui Hristos se resimțea 
de faptul că era al lui Dumnezeu, precum și Dumnezeu Își însușea sensibilitatea trupului în săvârșirea și păti- 
mirea celor proprii trupului. Dumnezeu a binevoit să Se umanizeze, precum umanitatea Lui s-a îndumnezeit. 
Îndumnezeirea n-a anulat omenescul, ci l-a înălţat și umanizarea n-a coborât dumnezeirea de la firea ei, ci i-a 
dat prilejul de a participa la simţirea celor omeneşti. Poate că așa cum în simţirea conştientă a trupului ome- 
nesc al nostru se întâlnește sufletul cu trupul, aşa în sirnţirea trupului lui Hristos se întâlnește dumnezeirea cu 
umanitatea Lui constătătoare din suflet şi trup”. (nota 81, p. 360) 

caz mărturisim, că în măreţia ei inaccesibilă, firea dumnezeiască e și mai departe de 
cea muritoare şi stricăcioasă și că tot așa de puţin putem pricepe şi cum se uneşte 
Dumnezeu cu omul. 

Şi totuşi, pe baza minunilor raportate de Biblie, noi nu avem dreptul să ne îndo- 
im că Dumnezeu S-a născut cu trup omenesc. Cum s-a făcut însă această întrupare, 
renunțăm de a cerceta, întrucât ea depășește puterile minţii noastre”. (Sf. GRIGORIE DE 
Nyssa, Marele cuvânt catehetic, cap. 11, în PSB, vol. 30, p. 307) 


„Dacă (...) am afirma că Dumnezeu S-a unit cu firea noastră, care ea însăși tot din 
EI îşi are începutul şi ființa, atunci în ce constă greșeala credinţei noastre cu privire 
la ideea despre Dumnezeu, câtă vreme nu există nicăieri în această credință a noastră 
despre Dumnezeu nicio înclinare spre patimă sau spre slăbiciune? Căci noi nu zicem, 
că doctorul care vindecă pe bolnav, trebuie neapărat să se îmbolnăvească şi el, ci vom 
spune că, chiar dacă ia contact cu boala, el tot rămâne teafăr”. (Sf. GRIGORIE DE Nyssa, 
Marele cuvânt catehetic, cap. 16, în PSB, vol. 30, p. 312) 


„EI legiuiește cele ce le voiește, şi a fost Mijlocitor în înțelesul că în EI s-au întâlnit 
şi s-au adunat într-o unitate Dumnezeirea şi omenitatea*%. Căci prin Hristos se înțeleg 
acestea amândouă deodată”. (Sf. CHIRIL AL ALEXANDRIEI, Închinare în Duh și Adevăr, 
Cartea a II-a, în PSB, vol. 38, p. 61) 


„Ci precum a fost desăvârşit în Dumnezeire, aşa şi în umanitate, dar compus în 
chip negrăit şi mai presus de minte în Unul*!” (Sf. CHIRIL AL ALEXANDRIEI, Glafire la 


Facere, Cartea a VI-a, 4, în PSB, vol. 39, p. 198) 


„(...) Unul Născut fiind Viaţă şi născut din Viaţa lui Dumnezeu şi Tatăl ca printr-o 
curgere din EI, S-a unit într-un mod oarecare cu umanitatea din pământ, ca apa cu 
pământul. Căci în Hristos a locuit trupește toată plinătatea Dumnezeirii (Coloseni 2, 
9). Deci s-a unit cu firea omenească, cum nu poate înțelege și exprima cineva”. 


(Sf. CHIRIL AL ALEXANDRIEI, Glafire la leșire, Cartea a II-a, 4, în PSB, vol. 39, p. 329) 


. 


380, 'Tâlcuirea Pr. D. Stăniloae: „El e Omul desăvârșit, pentru că e și Dumnezeu. Ne mijloceşte prin aceasta 
puterea dumnezeiască. EI face parte după ființă numai dintre oameni. Mijlocitorul adevărat trebuie să aibe în sine 
ambele părți între care mijlocește, Moise primeşte de la Dumnezeu un mesaj pentru oameni. Dar nu unește în 
sine Dumnezeirea și umanitatea. Deci nu poate uni nici pe oameni cu Dumnezeu în Sine. Hristos e după o fire a 
Sa Dumnezeu, după alta om. În El unirea între Dumnezeu și om sau oameni e dusă la capăt, fără să-i confunde. În 
afară de Hristos nu există decât sau despărțirea între Dumnezeu și om, sau panteism. Oamenii simțeau aspiraţia 
după desăvârşirea prin împlinirea legii în plinătatea ei. Dar prin ei înșiși n-o mai putea împlini. De aceea se face 
Dumnezeu Însuși și om. Cuvântul El Însuși să dea legea, ca dar, să o și dea, dar să o și împlinească în plinătatea ei 
se întemeiază pe faptul că EI e Mijlocitorul, în sensul că este ipostasui care unește în Sine Dumnezeirea și umani- 
tatea, deci mijloceşte în Sine Însuși între Dumnezeire şi umanitate și ca atare între Dumnezeire și umanitate, în 
general. Moise nu e la mijloc, propriu-zis, între Dumnezeu şi oameni”. (nota 70, p. 61) 

381. Tâlcuirea Pr. D. Stăniloae: „Ideea de persoană compusă a fost preluată și de călugării sciți (daco-ro- 
mani din Dobrogea la începutul sec. VI, apoi de Leonţiu de Bizanţ și Sf. Maxim Mărturisitorul). E un paradox 
plin de taină unitatea persoanei și bogăţia ei de facultăţi şi de componente”. (nota 343, p. 198) 

382. Tâlcuirea Pr. D. Stăniloae: „Dumnezeu este în Sine neînțeles; dar nici firea omenească nu este deplin 
înțeleasă. Cu atât mai mult nu se poate înțelege unirea lor într-o Persoană. Afirmațiile evanghelice şi formulările 
dogmatice ale Bisericii nu pretind să explice deplin aceste taine. Ele conturează doar cadrul larg al înţelesului lor. 
Omul e persoană și nu obiect, Dumnezeu e existenţa desăvârșită, veşnică, izvorul existenţei, una în fiinţă și întreit 
în Persoane; Hristos e Persoana Fiului lui Dumnezeu, Care S-a făcut şi Persoană a firii omeneşti. În aceste cadre 
sunt adâncuri nesfârșite, despre care se poate cugeta, cu condiţia ca să nu iasă din ele”. (nota 590, p. 329) 

„Iaina lui Hristos e cu adevărat greu de privit?%” (Sf. CHIRIL AL ALEXANDRIEI, 
Glafire la Ieşire, Cartea a III-a, 2, în PSB, vol. 39, p. 348) 


„Nimeni nu s-a suit la cer, decât Cel ce S-a pogorât din cer, Fiul Omului. Dumnezeu- 
Cuvântul, pogorându-Se din cer, zice că S-a pogorât Fiul Omului, refuzând să spună că 
S-a împărţit după întrupare în două Persoane şi neîngăduind unora să spună că altul 
este Fiul, Cel ce a luat templul din Fecioară pentru trebuinţa noastră, și altul Cuvântul, 
Cel ce a odrăslit din Tatăl, cu păstrarea celor proprii fiecăruia după fire. Căci, pre- 
cum este Cuvânt din Dumnezeu, aşa este şi om din femeie. Dar Unul este Hristos din 
amândouă, neîmpărțit în fiimea şi în slava demnă de Dumnezeu. Dar cele ce se cuvin 
numai Cuvântului le face proprii templului luat din Fecioară și Îşi împropriază cele 
ce se cuvin numai trupului. De aceea zice că S-a pogorât din cer Fiul Omului. Dar 
Se teme şi Se înspăimântă și Se nelinişteşte în vremea patimii. Căci s-au înfățișat ca 
suferite de EI patimile cuvenite numai umanităţii”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a II-a, cap. |, în PSB, vol. 41, p. 175) 


„Observă cum, deşi aștepta să Se despartă numai după trup (căci este totdeauna 
împreună cu noi prin puterea Dumnezeirii), zice că va mai fi puţin timp cu noi, indi- 
cându-Se prin parte pe Sine în întregime, ca nu cumva să încerce cineva să taie pe 
Hristos în doi, ci să înțeleagă şi să primească pe Cuvântul născut din Dumnezeu-Tatăl 
şi templul Său luat din Sfânta Fecioară ca Unul, nu pentru că ar fi de aceeași fiinţă, ci 
pentru că, după unirea negrăită, tăierea Lui nu este conformă dreptei credinţe. Căci 
Hristos este Unul din două". (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a IX-a, Introducere, în PSB, vol. 41, pp. 818-819) 


„Înainte de a Te fi zămislit în pântece Te-am cunoscut și înainte de a ieși din pântece 
Te-am sfințit (eremia 1, 5). Aşadar prorocul recunoaşte în fiinţa lui lisus o fire dublă: 
cea dumnezeiască şi cea trupească, prima din Tatăl, cealaltă din Fecioară, dar și aceasta 


383. Tâlcuirea Pr. D. Stăniloae: „Hristos ni S-a făcut cunoscut ca Fiul lui Dumnezeu cel făcut om şi Îi 
simţim binefăcătoarea prezenţă în noi. Şi totuşi nu putem pătrunde tot adâncul tainei Lui, sau al unirii maxime 
a dumnezeirii cu umanitatea într-o Persoană. Vedem și persoana semenului nostru și o distingem de persoa- 
nele altora. Dar nu putem înțelege toată taina ei. Cunoaşterea și necunoașterea se unesc paradoxal în privinţa 
existenţelor importante”. (nota 621, p. 348) 

384. Tâlcuirea Pr. D. Stăniloae: „Aici se afirmă taina unităţii celor două firi în unica Persoană a lui 
Hristos. El este Fiul lui Dumnezeu și, odată pogorât din cer, tot EI este şi Fiul Omului. Toate ale omului Și le 
face proprii Fiul lui Dumnezeu, și toate ale Sale, ca Fiul lui Dumnezeu, le face proprii Sieși ca om. Pătimeşte 
Dumnezeu cele omeneşti și Se umple de slavă dumnezeiască Cel făcut om. Nu firea omenească îşi face proprii 
şi trăiește cele dumnezeieşti, nici firea dumnezeiască nu-și face proprii şi nu trăieşte cele omeneşti, ci Persoana 
cea una le are și le trăieşte şi pe unele, şi pe altele: ca Dumnezeu, pe cele omenești, și ca om, pe cele dumne- 
zeieşti. În aceste precizări Sfântul Chiril arată învăţătura Bisericii, pe care o va afirma împotriva lui Nestorie, 
care vedea două persoane deosebite în Hristos, una având cele dumnezeieșşti, şi una cele omeneşti. Negrăita 
şi tainica valoare dată de Dumnezeu omului se arată în faptul că Fiul lui Dumnezeu Se face Fiul Omului, că 
Ipostasul dumnezeiesc Se face ipostas al firii omeneşti, umplută de Duhul cel Sfânt al Lui, deci curată de orice 
patimă reproşabilă, chiar de la conceperea din Sfânta Fecioară”. (nota 299, p. 175) 

385. 'Tâlcuirea Pr. D. Stăniloae: „Hristos e o Persoană în două firi. Persoana întreagă a lui Hristos e şi 
Dumnezeu, şi om, atât pe pământ, cât şi în cer. Căci în Persoana cea una a lui Hristos trăiesc toate ale ambelor 
firi. Eu trăiesc ca persoană întreagă chiar în punctul din picior unde sunt înțepat. Hristos nu mai e cu trupul 
pe pământ, dar e Persoana care trăieşte și cele omenești de pe pământ, deci e şi în mine, care mă unesc cu El 
ca Persoană. Deși eu Îl simt mai puţin, sau deloc. El Se simte în mine, sau mă simte pe mine unit cu Persoana 
Lui”. (nota 1548, p. 819) 


178 Pr. asist. dr. LIVIU PETCU 


în aşa fel încât să nu fie cu totul străină de Dumnezeire atunci când e vorba de naște- 
rea din Fecioară și de a avea şi trup” (Sf. AMBROZIE AL MILANULUI, Tâlcuiri la Sfânta 
Scriptură. Despre patriarhi, 51, în PSB, vol. 52, pp. 364-365) 


„(...) astfel este în toate scrierile sfinte unificat şi încorporat Domnul, ca om în 
Dumnezeu, încât nimeni nu poate să-L deosebească nici în timp pe om de Dumnezeu, 
nici în pătimire pe Dumnezeu de om. Dacă te uiţi la timp, vei găsi întotdeauna pe 
Fiul omului împreună cu Fiul lui Dumnezeu, iar dacă ai în vedere pătimirea, ÎL vei 
afla întotdeauna pe Fiul lui Dumnezeu împreună cu Fiul omului. În aşa fel este unit şi 
nedespărţit în Hristos Fiul omului și Fiul lui Dumnezeu, încât, precum arată Scriptura, 
nu poate fi despărțit nici omul de Dumnezeu în timp, nici Dumnezeu de om în păti- 
mire. De aceea este scris: Nimeni nu s-a suit în cer decât Cel care S-a coborât din cer, 
Fiul Omului, Care este în cer (loan 3, 13). Aşadar, pe când Fiul lui Dumnezeu vorbea 
pe pământ, dădea mărturie că în cer este Fiul omului și că același Fiu al omului, despre 
Care spunea că Se va sui la cer, S-a coborât din cer. Sau: Dacă veți vedea pe Fiul omu- 
lui suindu-se acolo unde era mai înainte (loan 6, 62). Precum se vede, pe Cel pe care 
mai înainte Îl numeşte născut din om, Îl arată totuși că a fost întotdeauna întru cei de 
sus. Dar şi apostolul, dacă este vorba de timp, mărturiseşte că toate au fost făcute prin 
Hristos: Un singur Domn, lisus Hristos, prin Care sunt toate și noi prin EI (1 Corinteni 
8, 6). lar dacă ne gândim la pătimire, spune că a fost răstignit Domnul slavei: Căci 
dacă L-ar fi cunoscut, niciodată n-ar fi răstignit pe Domnul slavei (1 Corinteni 2, 8). 
(Sf. IOAN CasIAN, Convorbiri duhovnicești, „Despre Întruparea Domnului”, Cartea a 
VI-a, cap. XXII, 2-4, în PSB, vol. 57, p. 852) 


„Astfel, chiar dacă nu trebuie să se spună că e om fără început şi Dumnezeu păti- 
mitor, se propovăduiește totuși că în Unul Domnul lisus Hristos este şi Dumnezeu şi 
omul şi în veșnicie şi în moarte. Vezi, aşadar, că Hristos este toate şi numele Lui este 
o însemnare a ambelor firi, fiindcă şi omul şi Dumnezeu născut astfel cuprinde în 
Sine toate, încât să se ştie că în numele Lui nu lipseşte nimic. Aşadar, în trecut, înainte 
de naşterea din Fecioară nu este aceeași veşnicia omului și a lui Dumnezeu ci, fiind- 
că în pântecele Fecioarei s-a unit Dumnezeu cu omul, s-a făcut ca în Hristos să nu 
poată fi numit în niciun chip unul fără celălalt”. (Sf. loAN CasrAN, Convorbiri duhov- 
niceşti, „Despre Întruparea Domnului”, Cartea a VI-a, cap. XXII, 5-6, în PSB, vol. 57, 
pp. 852-853) 


„Credinţa Bisericii universale mărturiseşte că în Hristos rămân ambele naturi, că 
ele persistă perfecte şi că nu se schimbă una în alta, că deci Hristos constă în ambele 
şi din ambele naturi: în ambele, fiindcă rămân ambele, şi din ambele, fiindcă din adu- 
narea celor două care rămân se face una persoana lui Hristos”. (BOETHIUS, Articole 
teologice, I, 5, cap. VII, în PSB, vol. 72, p. 44) 


„Cuvântul lui Dumnezeu, fiind întreg ființa deplină (căci era Dumnezeu) şi întreg 
ipostas neștirbit (căci era Fiul), golindu-Se, S-a făcut sămânță a propriului trup şi com- 
punându-Se, prin zămislire negrăită, S-a făcut ipostas al trupului pe care l-a luat, şi 
prin această taină nouă făcându-Se cu adevărat întreg om, în chip neschimbat, a fost 
același ipostas al celor două firi, al celei necreate și al celei create, nepătimitoare şi păti- 
mitoare, primind fără nicio lipsă toată rațiunile naturale al căror ipostas era. Iar dacă 

a primit în mod fiinţial toate raţiunile naturale al căror ipostas era, foarte înţelept 
a atribuit învățătorul patimile trupului Aceluia, Lui Însuși, devenit compus după 
ipostas prin asumarea trupului, ca să nu fie socotite ale unui om simplu. Căci trupul 
era al Lui, şi după trup era cu adevărat Dumnezeu pătimitor împotriva păcatului*86. 
Deci învățătorul - arătând deosebirea dintre ființă, după care Cuvântul, chiar întru- 
pându-Se, a rămas simplu și întreg ipostas, după care, prin asumarea trupului, S-a 
făcut compus şi a viețuit în vederea mântuirii ca Dumnezeu pătimitor - zice: Ca 
nu cumva, atribuind din neştiință firii cele ale ipostasului, să ne închinăm, ca arie- 
nii, unui dumnezeu pătimitor prin fire”. (Sf. MAXIM MĂRTURISITORUL, Ambigua, 
Partea I, 2, în PSB, vol. 80, pp. 47-48) 


„A devenit unul, dar nu una, a zis învățătorul (Sf. Grigorie 'Teologul - n.n.) arătând 
că şi în identitatea ipostasului cel unic a rămas necontopită eterogenitatea celor unite. 
Căci primul termen indică ipostasul, iar al doilea, firea”. (Sf. MAxIM MĂRTURISITORUL, 
Ambigua, Partea I, 3, în PSB, vol. 80, p. 50) 


386. Tâlcuirea Pr. D. Stăniloae: „Luând firea omenească în sinea sa, Fiul lui Dumnezeu a făcut-o parte 
a sinei sau a ipostasului Său. Sinea Sa, după întrupare, cuprinde și firea umană. Conştiinţa Lui de sine im- 
plică şi umanitatea Sa. De aici se vede că noţiunea de ipostas are, pe lângă sensul de întreg ce stă de sine, 
şi pe acela de a avea în cadrul său un factor spiritual. În om, acesta este mintea, care e centrul sufletului. 
Şi întrucât ipostasul sau persoana ca întreg e ultimul for al deciziilor și actelor sale, de el ţine și libertatea. 
Iar întrucât el face ca trupul să se integreze în această unitate, trebuie să vedem în el o putere care leagă 
trupul de sine, un fel de virtualități care se actualizează în organizarea trupului şi în susținerea lui. În spirit 
sunt deci ca virtualități atât țesătura raţională care ia forma plastică a trupului, cât și sensibilitatea trăită 
conştient prin trup în legătură cu lumea. Acestei raționalități îi corespunde rațiunea cunoscătoare aflătoare 
în spirit sau în minte. Pe de altă parte sinea conștientă a omului, ca bază spirituală a ipostasului, are și o 
dimensiune a profunzimii, care o face de nedefinit, unii Părinţi îi spun acestei dimensiuni inimă, socotind-o 
ca un fel de centru al tuturor puterilor sufletului şi trupului, legând întregul uman și cu infinitatea lui 
Dumnezeu. lar întrucât firea umană e menită să cuprindă toate raţiunile celor create, Logosul întrupân- 
du-Se Se face ipostas al tuturor acestor raţiuni.Dar pe când cuprinderea și adâncimea sinei sau ipostasului 
sau persoanei umane include trupul și sufletul ca două părți ce formează o singură fire, ce se zămislește 
şi se naşte deodată şi se repetă ca ipostas propriu şi nou în mod general, iar adâncimea sinei pătrunde în 
infinitatea dumnezeiască ca în ceva străin de ea însăși, ipostasul lui Hristos are o extindere de altă lărgime 
şi adâncime, unind în sinea Sa atât firea dumnezeiască, cât şi firea omenească, iar sinea Sa nu pătrunde în 
Dumnezeu cel infinit ca în ceva străin, ci EI însuşi este prin sinea Sa şi Dumnezeu cel infinit. Şi totuşi, cele 
două părți sunt unite într-un ipostas, încât Hristos Se trăieşte atât ca om cât şi ca Dumnezeu. Taina cea mare 
este unirea celor două părți atât de distanţate într-un ipostas, sau o persoană. Este cu neputinţă de înţeles ce 
repercusiuni trebuie să aibă asupra firii umane această uniune a firii umane şi divine într-un ipostas. Este 
cu neputinţă de înțeles cum se deschid minții umane a lui Hristos adâncimile divine. Cum simte Fiul lui 
Dumnezeu ca ale Sale pătimirile trupului? Putem folosi eventual o analogie: mintea omenească nu e înțepa- 
tă de cuiele de care e înțepat trupul; totuşi ea participă într-un mod spiritual la durerea simțită de trup. Ba 
propriu-zis mintea face trupul să simtă şi mai intens înțepăturile. Dacă în spiritul nostru se reflectă într-un 
mod spiritual durerile simţite de trup, nu se reflectă oare și în temelia divină sau în ipostasul lui Hristos 
durerile trupului Său?Însuşindu-Şi odată cu firea omenească afectele sau pătimirile intrate în această fire 
după căderea în păcat, Hristos le limitează pe de altă parte în satisfacerea lor (foamea de ex.), sau pune toată 
răbdarea, întărită în El de dumnezeirea Lui, în suportarea lor (a chinurilor morții). Prin aceasta le satisface 
sau le rabdă în chip nepăcătos, sau înfrânge ispita care vine de obicei prin ele spre păcătuire, comunicându- 
ne şi nouă această putere de ordin spiritual. El pătimeşte nu satisfăcând patimile, deci nu păcătuind, ci le 
pătimeşte împotrivindu-Se păcatului pentru că nu primeşte păcatul; iar prin aceasta slăbește patimile care 
de obicei prilejuiesc păcatul”. (nota 2, p. 48) 

387. Tâlcuirea Pr. D. Stăniloae: „Astfel pătimirile firii sunt asumate de ipostasul Cuvântului, întrucât EI 
Îşi lărgește paradoxal, prin chenoză, ipostasul, prin asumarea și experierea firii noastre, dar nu imprimând 
în firea Lui dumnezeiască pătimirile firii umane. El suportă pătimirile firii noastre ca ipostas, sau ca Cel ce a 
devenit un ipostas în care se cuprinde și firea umană. Dar nu prin firea lui dumnezeiască, cum ziceau arienii, 
în sens panteist”. (nota 3, p. 48) 


180 Pr. asist. dr. LIVIU PETCU 


„Lucrând prin comunicarea acestor însuşiri a adeverit clar firile, al căror ipostas 
EI era, şi lucrările naturale sau mişcările lor, a căror unire fără contopire era. Căci n-a 
primit împărțirea în cele două firi al căror ipostas era, odată ce corespunzător cu Sine 
însuşi lucra în chip unitar și prin fiecare dintre cele făcute de El manifesta, deodată cu 
puterea dumnezeirii Sale, în chip nedespărțit, lucrarea trupului propriu. Căci EI fiind 
unul, nimic nu era mai unitar, ca EL, nici mai unificator și mai păstrător al celor ale 
Lui, ca E]. De aceea, Acelaşi era, şi Dumnezeu ce pătimea cu adevărat şi om ce săvârșea 
minuni cu adevărat, fiind ipostasul adevărat al unor firi adevărate, prin unire negrăită. 
Lucrând prin acestea în comuniunea lor şi corespunzător cu fiecare, Se arăta conser- 
vându-le cu adevărat necontopite şi conservându-Se necontopit, odată ce a rămas prin 
fire nepătimitor şi pătimitor, nemuritor şi muritor, văzut şi cugetat ca cel ce Acelaşi era 
Dumnezeu prin fire şi om prin fire”. (Sf. MAxIM MĂRTURISITORUL, Ambigua, Partea 
I, 4, în PSB, vol. 80, p. 53) 


„Şi lucra ale omului mai presus de om, arătând într-o unire supremă lucrarea 
omenească concrescută (ovupvioav) cu puterea dumnezeiască. Pentru că şi firea 
(omenească) era întrepătrunsă în întregime de firea dumnezeiască (neptexwpnke), fiind 
unită în mod necontopit cu aceea, și neavând nicidecum ceva dezlegat (an6Avrov) şi 
despărţit de dumnezeirea unită cu ea după ipostas*”. (Sf. MAxIM MĂRTURISITORUL, 
Ambigua, partea întâi, 5d, în PSB, vol. 80, p. 59) 


„Căci comunicarea aceasta trece, prin reciprocitate, atributele naturale ale fiecă- 
rei părţi din Hristos celeilalte, fără prefacerea şi contopirea unei părţi în cealaltă, în 
ce privește rațiunea firii. Puterea tăietoare a sabiei înroșite în foc devine putere arză- 
toare, şi puterea arzătoare, putere tăietoare. Căci precum s-a unit focul cu fierul, așa 
s-a unit și puterea arzătoare a focului cu puterea tăietoare a fierului, și fierul a devenit 
arzător prin unire cu focul, iar focul tăios, prin unirea cu fierul, dar în niciun fel nu 
pătimește niciuna vreo prefacere în cealaltă prin comunicare de pe urma unirii, ci 
fiecare rămâne, şi după primirea însuşirii de la partea cu care s-a unit, necăzută de la 
însușirea cea proprie după fire. Așa şi în taina dumnezeieştii întrupări, dumnezeirea 
şi omenitatea s-au unit după ipostas, fără să iasă niciuna din lucrarea sa naturală din 
cauza unirii, dar în acelaşi timp fără să aibă după unire desfăcută lucrarea ei și dis- 
tinctă de cea a firii cu care s-a unit și cu care subzistă împreună. Căci în toată puterea 
de activitate a dumnezeirii Sale, Cuvântul întrupat a avut, în baza unirii nedesfăcu- 
te, întrepătrunse (ovupvioav), toată puterea pătimitoare a omenităţii Sale. Astfel, 
Dumnezeu fiind, săvârșea omeneşte minunile, împlinindu-le prin trupul prin fire 
pătimitor, şi om fiind suporta dumnezeiește patimile firii, făcând aceasta cu putere 


388. 'Tâlcuirea Pr. D. Stăniloae: „Unirea celor contrare se arată nu numai în formarea trupului real, dar 
în mod mai presus de cel natural, ci și în calitatea de Maică şi Fecioară a Născătoarei de Dumnezeu. Fiul 
lui Dumnezeu întrupându-Se a respectat raţiunea firii omenești, dar a înnoit modul venirii ei la existenţă. 
Păstrarea raţiunilor firilor Lui şi a lucrărilor lor se îmbină cu unirea lor, datorită unităţii de ipostas a Celui ce 
le uneşte în Sine și lucrează prin ele. La urma urmelor toate se reduc la EI ca ipostas. Din EI provin raţiunile 
celor distincte de firea şi de lucrarea lui dumnezeiască și modul lor de a lucra. Pentru ce nu le-ar putea uni și 
n-ar putea lucra prin ele într-un mod mai unitar? Între firea omenească creată şi firea dumnezeiască din care 
cea dintâi îşi ia puterea existenţei nu e o contrazicere care să facă imposibilă unirea lor fără confuzie și Cel ce 
Se foloseşte distinct de lucrarea fiecăreia din ele de ce nu S-ar putea folosi și de o unire mai intimă a lucrărilor 
lor? De ce n-ar fi putut uni rațiunea firii create cu un mod nou, mai presus de fire, în ce priveşte aducerea ei la 
existență?” (nota 14, p. 59) 

dumnezeiască. Mai bine zis le împlinea şi pe unele şi pe altele în chip teandric, ca 
Cel ce era deodată Dumnezeu și om”. (Sf. MAXIM MĂRTURISITORUL, Ambigua, 
Partea I, 5e, în PSB, vol. 80, pp. 63-64) 


„Şi ce e mai minunat e că, fiind Dumnezeu prin fire şi binevoind să Se facă şi om 
prin fire, nu a schimbat hotarele niciunei firi prin cealaltă, ci fiind întreg Dumnezeu, 
a rămas și întreg om. 

Faptul că era Dumnezeu nu L-a împiedicat de a Se face om, nici faptul că S-a făcut 
om nu l-a micşorat existența Sa ca Dumnezeu. Dar S-a păstrat Unul și Același prin 
amândouă, fiind amândouă cu adevărat în chip natural. Nu S-a împărţit din pricina 
păstrării neatinse a deosebirii naturale celei după ființă a părților şi nu S-a amestecat 
din pricina unității culminante a ipostasului; nu S-a prefăcut în firea de jos şi nu a 
căzut în ceea ce nu era. 

Nu a împlinit iconomia în mod părelnic, luând chip şi figură de trup și toate cele- 
lalte ce se atribuie unui suport, dar fără suportul lor, ci luând în sens propriu și real şi 
cu adevărat însăşi firea omenească, Şi-a unit-o Sieşi după ipostas, în mod neschimbat, 
nealterat, nemicşorat și neîmpărţit, păstrând-o necăzută din raţiunea şi hotarul ei. 
(Sf. MAxIM MĂRTURISITORUL, Ambigua, Partea a II-a, 109, în PSB, vol. 80, p. 274) 


„Pentru ea (iubirea) Însuşi Făcătorul firii (lucru cu adevărat înfricoșător de auzit!) 
îmbracă firea noastră, unind-o pe aceasta, fără schimbare, cu Sine după ipostas, ca s-o 
oprească de a fi purtată încolo şi încoace şi să o aducă la Sine, adunată în ea însăşi şi nea- 
vând față de EI sau față de ea nimic care să o despartă prin socotinţă (ară yvwounv)*". 
(Sf. MAXIM MĂRTURISITORUL, Epistole, Partea I, ep. 2, în PSB, vol. 81, p. 36) 


„(...) S-a făcut om pentru noi şi S-a întrupat din Sfânta, Preaslăvita pururea 
Fecioara Maria, Născătoare de Dumnezeu în înțeles propriu și cu adevărat; că Şi-a 
unit Lui după ipostas trupul luat din Ea, de o fiinţă cu noi, însufleţit de suflet rațio- 
nal şi înţelegător, nici într-o clipită a ochiului nepreexistând ca ipostas, ci primind şi 
faptul de a fi, şi faptul de a subzista în Însuşi Cuvântul lui Dumnezeu; pe Cel ce, 


389. 'Tâlcuirea Pr. D. Stăniloae: „Expresia lucrare teandrică nu exprimă o lucrare unică a unei firi compuse 
din cea dumnezeiască și cea omenească, căci noutatea ei exprimă o calitate, nu o câtime, deci nu o singură lucra- 
re. Dacă sunt două firi, trebuie să admitem și două lucrări unite prin ipostasul unic care le săvârşeşte. Dacă ar fi o 
singură lucrare, cum ar săvârși Hristos prin ea minuni, suportând în același timp prin ea patimile? Deci suferirea 
pătimirilor este şi ea teandrică, cum e şi săvârşirea minunilor. Dacă s-ar socoti că e o singură lucrare, s-ar socoti 
că e şi o singură fire, căci nu există fire fără lucrare. Ar fi o fire rezultată din contopirea celor două firi. Şi în acest 
caz în Sfânta 'Treime ar apărea o a patra persoană cu o fire deosebită, sau persoana aceasta, identică cu Fiul cel 
întrupat, ar înceta să mai fie o persoană dumnezeiască nemaiavând o fire dumnezeiască”. (nota 19, p. 63) 

390. Tâlcuirea Pr. D. Stăniloae: „Printr-o voire pe baza unei socotinţe individuale, firea omenească e 
despărțită şi de rațiunea ei şi de Dumnezeu-Cuvântul după care e creată. Dumnezeu-Cuvântul asumând firea 
noastră a unificat-o în ea însăși și cu Dumnezeu, făcându-i-Se transparent. De la Hristos porneşte deci uni- 
ficarea firii umane în ea însăși și cu Dumnezeu-Cuvântul. Cei ce se alipesc Lui ajung și ei la această unitate”. 
(nota 67, p. 36) 

391. 'Tâlcuirea Pr. D. Stăniloae: „Nici o clipită de ochi trupul lui Hristos (firea Lui omenească) n-a existat 
înainte de a fi în EI ca ipostas, adică n-a existat ca unitate de sine. În acest caz ipostasul dumnezeiesc s-ar fi 
unit cu un ipostas omenesc. Maria ar fi zămislit un om pe cale obişnuită. În acest caz în Hristos ar fi două per- 
soane, în sens nestorian, sau Cuvântul ar fi anulat o persoană umană unindu-se cu ea. Dar Fiul lui Dumnezeu 
dă atâta cinste umanităţii că Şi-o formează ca unitate proprie din primul moment. E suprema cinste la care e 
ridicată firea omenească. Firea omenească a Cuvântului nu vine într-o existență umană de sine, ci-și formea- 
ză o existenţă care-L. are pe EI ca suport, ca ipostas. Se formează în suportul infinit necreat, care îi dă şi ei o 

fiind El Dumnezeu desăvârşit, Se face om desăvârşit*?, nelipsindu-I nici existența ca 
Dumnezeu prin faptul că S-a făcut om, şi nefiind nici împiedicat de a Se face ceea 
ce nu era, adică om, de faptul de a fi rămas ceea ce era, adică Dumnezeu, ci fiind 
aceasta Se face și aceea, adeverind spre crezare amândouă împreună, dumnezeirea 
şi umanitatea”, prin minunile dumnezeieşti și prin patimile omeneşti după firea şi 
fiinţa pe care o are, una cu a Tatălui, mărturisindu-L  necreat, nevăzut, nescris împre- 
jur, neschimbat, nealterat, nepătimitor, nestricăcios, nemuritor, creator al tuturor, iar 
după firea trupului Lui şi a noastră, pe același creat, pătimitor, circumscris, încăput, 
muritor; pe același, dar nu după aceeaşi, pentru cele din care și în care are existenţa, 
de o ființă cu Dumnezeu şi Tatăl după dumnezeire şi pe Același de o ființă cu noi 
după umanitate; îndoit în fire, sau în ființă. Căci fiind mijlocitor între Dumnezeu şi 
oameni (1 Tesaloniceni 2, 5) trebuie să păstreze unitatea naturală cu cele între care 
mijloceşte, fiind amândouă. Aceasta pentru ca unind cu adevărat în Sine şi prin Sine 
cele pământești cu cele cereşti, să aducă firea materială a oamenilor, războită de păcat, 
lui Dumnezeu şi Tatăl, mântuită, împăcată și îndumnezeită, nu prin identitatea fiinţei, 
ci prin puterea negrăită a înomenirii, spre a ne face şi pe noi părtași firii dumnezeieşti 
(2 Petru 1, 4) prin sfântul Lui trup ca pârgă. De aceea Același e cunoscut ca fiind 
deodată Dumnezeu şi om**, în realitate și nu numai cu numele. Dar nu îndoit după 
ipostas, sau ca persoană. (Sf. Maxim MĂRTURISITORUL, Epistole, Partea I, ep. 12, în 
PSB, vol. 81, pp. 68-69) 


stabilitate neslăbită şi prin unirea cu firea din ceilalți oameni îi dă și acesteia fermitate. În fiecare ipostas uman 
firea umană primeşte o existență concretă ca o unitate deosebită de altele. În Hristos firea umană primeşte o 
existenţă concretă într-o unitate cu firea dumnezeiască în ipostasul dumnezeiesc, dar fără să se confunde între 
ele, cum nu se confundă sufletul cu trupul în ipostasul uman”. (nota 106, p. 68) 

392. Tâlcuirea Pr. D. Stăniloae: „Se face om desăvârşit, pentru că El nu e un om clătinat în existenţa Lui 
ca ceilalți, ci un om în care se realizează prin ipostasul Lui divin toate potențele umane”. (nota 107, p. 68) 

393. 'Tâlcuirea Pr. D. Stăniloae: „Aceasta e învăţătura ortodoxă deosebită de cea monofizită sau nesto- 
riană. După învăţătura monofizică menţinerea Fiului lui Dumnezeu ca Dumnezeu adevărat L-ar împiedica 
să Se facă om, iar existenţa Lui ca om adevărat L-ar împiedica de a fi şi Dumnezeu. La baza învăţăturii 
ortodoxe, care menţine învățătura Evangheliei despre unirea divinului cu umanul, fără alterarea unuia sau 
altuia, într-o Persoană, stă învățătura despre creaţie și cea despre om ca chip al lui Dumnezeu. Dacă omul 
e creat de Dumnezeu și e creat după chipul Lui, Dumnezeu poate intra într-o unire maximă cu omul, dar 
fără să anuleze caracterul lui de creatură şi de chip al lui Dumnezeu. Dacă Dumnezeu l-a creat pe om şi 
l-a creat după chipul Lui, îl iubeşte așa de mult că Se poate şi uni cu el, dar fără să-l anuleze ca creatură și 
ca chip. Chipul e așa de iubit de Dumnezeu care l-a creat după modelul Său, încât Creatorul poate merge 
până la unirea maximă cu el, dar păstrându-l ca chip și ca creatură. Chiar în relația Creatorului cu creatura 
este o anumită unire a lui cu ea. Creatura nu se poate menţine dacă nu o menţine Creatorul, deci dacă nu o 
iubește. Cu atât mai mult când ea poartă chipul Lui. De ce n-ar duce atunci Creatorul unirea Sa cu creatura 
şi cu chipul Său până la gradul maxim fără să o nimicească? S-ar putea spune că iubind chipul Său creat, 
Dumnezeu Se iubește într-un anumit sens pe Sine în calitate de model al ei, adică al chipului. De aceea El 
vrea să şi desăvârşească chipul Său, ducându-L cât mai aproape de Sine. EI Se are, aşa zicând, în chipul Său, 
pe Sine Însuşi, sau o proiecție a Sa. Ea e dovada şi semnul puterii şi măreției Sale. De ce n-ar face o oglindă 
cât mai desăvârșită a prezenţei sale? De ce n-ar căuta să o facă să Se vadă cât mai deplin pe Sine în ea, fă- 
cându-Se purtătorul personal al firii umane și îndumnezeind-o? Taina înomenirii Sale şi a îndumnezeirii 
umanului e o treaptă consecventă a creației”. (nota 108, p. 69) 

394. 'Tâlcuirea Pr. D. Stăniloae: „Dacă Dumnezeu şi omul ar fi rămas numai un altul și altul, oricât ar fi 
înaintat în relaţia de parteneri ai dialogului dintre ei, Dumnezeu n-ar fi mers până la capăt în cinstirea chipului 
Său uman. Dialogul Lui cu omul ar fi rămas mereu ca între străini. Omul n-ar fi văzut pe Dumnezeu devenit 
Sine a sa, dar totuşi ca pe Absolutul care-l urcă până la Sine şi Dumnezeu nu Și-ar fi însușit cu toată iubirea 
umanitatea urcând-o până la treapta de parte a Persoanei Sale absolute. Identificarea omului cu Dumnezeu de 
către Dumnezeu ar fi fost egală cu nimicirea ei dispreţuitoare. Rămânerea Lui ca Persoană separată ar fi pus şi 
ea o limită iubirii Sale față de om” (nota 109, p. 69) 

„Potrivit înţelegerii sfinţilor învăţători ai Bisericii, e cu totul binecredincios ca 
urmând şi noi lor să mărturisim că sunt două firi neasemenea după ființă, care s-au 
adunat într-o unire negrăită; dar să credem că acestea au rămas neamestecate şi după 
ce s-au unit. Însă a spune că au rămas neamestecate nu înseamnă să introducem vreo 
împărţire oarecare. Să nu fie! Ci înseamnă că deosebirea rămâne neschimbată”. Nici 
nu e acelaşi lucru deosebirea cu împărţirea. Deosebirea e rațiunea după care se deose- 
besc suporturile și arată cum este ceva, adică cum că trupul este prin fire şi ființă ceea 
ce este; şi iarăşi că Dumnezeu-Cuvântul este prin fire şi ființă ceea ce este. Iar împăr- 
țirea este tăiere deplină, sau taie cu totul suporturile şi le pune să subziste ca părți de 
sine şi despărțite între ele. Dacă deci rațiunea aceasta se păstrează și după unire, arată 
şi pe Cuvântul că nu S-a schimbat în trup și trupul neieşit din definiția (din hotarul) 
cea după fire, ci pe fiecare adeverit ca rămas după ființă ceea ce este prin fire, deşi s-a 
făcut unirea între ele, cum nu e drept să mărturisim că deosebirea firilor care s-au unit 
împreună se păstrează și după unire? (...) E arătat și vădit tuturor că nici Dumnezeirea 
nu S-a schimbat în trup, nici trupul nu s-a strămutat în Dumnezeire”. (Sf. MAXIM 
MĂRTURISITORUL, Epistole, Partea I, ep. 12, în PSB, vol. 81, pp. 70-71) 


„Părinţii învăţându-ne pururea rațiunile celor adunate împreună, ne arată că 
înseși cele adunate au concurat amândouă într-o Persoană şi într-un ipostas al Fiului. 
lar dacă e aşa, cum nu e necesar ca, iarăși după Părinţi, odată ce ştim păstrate rațiuni- 
le, să afirmăm și deosebirea lor şi că după unire se păstrează în proprietatea cea după 
fire fiecare dintre cele adunate; iar mărturisind că amândouă sunt o Persoană unică şi 
un ipostas unic al Fiului, să cunoaştem cu exactitate că acestea sunt neîmpărțite"”*?” 
(Sf. MAxIM MĂRTURISITORUL, Epistole, Partea I, ep. 12, în PSB, vol. 81, p.71) 


395. Tâlcuirea Pr. D. Stăniloae: „Neamestecate nu înseamnă că firile rămân lângăolaltă la o linie la care 
se întâlnesc exterior. Căci ele se străbat interior. Neamestecate înseamnă numai că niciuna nu se schimbă din 
ceea ce este, ca să aibă ca rezultat o singură fire. Omenescul e plin de dumnezeiesc, dar rămâne omenesc. Și 
invers. E aşa cum se întâmplă cu trupul şi cu sufletul. Trupul e plin de suflet și invers. Ba fiecare se imprimă 
în celălalt. Mişcarea materială a ochiului e penetrată de mişcarea văzătoare a sufletului. Totuși nu se preface 
niciuna în cealaltă. Mâna lui Hristos care atinge ochii orbilor e plină de puterea dumnezeiască, dar întinderea 
mâinii e deosebită de puterea dumnezeiască” (nota 112, p. 70) 

396. Tâlcuirea Pr. D. Stăniloae: „Dacă după unire, firile sunt o singură Persoană, ele sunt şi deosebite şi 
neîmpărţite (nedespărţite). Căci cum ar fi amândouă Persoană dacă nu s-ar păstra amândouă și dacă în acelaşi 
timp nu ar fi strict unite? Persoana e în același timp o realitate complexă (sau compusă, cum spune adeseori Sf. 
Maxim, urmând călugărilor sciți şi lui Leonţiu de Bizanţ) şi unitară. O experiem aceasta şi în persoana uma- 
nă. Nu există persoană fără complexitate, dar nici fără unitate. Ea este unitatea care tinde să cuprindă totul. 
Hristos este în realitate unitatea conștientă atotcuprinzătoare. Dar așa cum în complexitatea persoanei umane 
există o bază, care e sufletul - pentru că el poate continua ca persoană și după ce trupul se desparte —, așa există 
şi în Hristos o bază și ea este ipostasul divin. Firea umană este așa de intim încadrată în ipostasul divin, pre- 
cum e trupul în sufletul persoanei umane; și atât de îndumnezeită, pe cât e de însuflețit trupul de către suflet. 
Deosebirea e că sufletul nu se poate manifesta cât e pe pământ fără trup. E făcut pentru trup și odată cu trupul, 
pentru materia pe care sufletul o face un trup acomodat lui în mod unic. Dar ipostasul divin poate exista fără 
firea umană şi aceasta nu e făcută pentru a se manifesta ipostasul divin prin ea, deşi poate servi ca un astfel de 
mijloc. Mişcările materiei pot fi folosite de mişcările sufletului care se întipăresc materiei, făcându-le mişcări 
ale trupului unui anumit suflet. La fel mișcările firii umane — gândirea, simţirea, vorbirea — pot fi folosite ca 
mijloace de manifestare ale actelor divine, care le înalță la această slujire, fără să le anuleze ca mișcări ale firii 
umane. La urma urmelor în unitatea sufletului sunt date potenţial toate valenţele care se pot ramifica în lucră- 
rile variate cărora le corespund mișcările trupului şi cu care se îmbină mișcările sufletului. La fel în unitatea 
firii dumnezeieşti sunt date unitar toate valenţele mişcărilor sufletului şi ale trupului, toată compoziția creației 
avându-și la urma urmelor originea în unitatea firii dumnezeieşti. Toate sunt unite și toate distincte în diferite 
grade în toată existența” (nota 113, p. 71) 


182 Pr. asist. dr. LIVIU PETCU 


fiind El Dumnezeu desăvârșit, Se face om desăvârşit'?, nelipsindu-l nici existenţa ca 
Dumnezeu prin faptul că S-a făcut om, şi nefiind nici împiedicat de a Se face ceea 
ce nu era, adică om, de faptul de a fi rămas ceea ce era, adică Dumnezeu, ci fiind 
aceasta Se face şi aceea, adeverind spre crezare amândouă împreună, dumnezeirea 
şi umanitatea, prin minunile dumnezeiești şi prin patimile omeneşti după firea şi 
ființa pe care o are, una cu a Tatălui, mărturisindu-L necreat, nevăzut, nescris împre- 
jur, neschimbat, nealterat, nepătimitor, nestricăcios, nemuritor, creator al tuturor, iar 
după firea trupului Lui și a noastră, pe același creat, pătimitor, circumscris, încăput, 
muritor; pe același, dar nu după aceeaşi, pentru cele din care și în care are existenţa, 
de o ființă cu Dumnezeu și Tatăl după dumnezeire şi pe Acelaşi de o ființă cu noi 
după umanitate; îndoit în fire, sau în ființă. Căci fiind mijlocitor între Dumnezeu și 
oameni (1 Tesaloniceni 2, 5) trebuie să păstreze unitatea naturală cu cele între care 
mijlocește, fiind amândouă. Aceasta pentru ca unind cu adevărat în Sine și prin Sine 
cele pământeşti cu cele cerești, să aducă firea materială a oamenilor, războită de păcat, 
lui Dumnezeu și Tatăl, mântuită, împăcată şi îndumnezeită, nu prin identitatea fiinţei, 
ci prin puterea negrăită a înomenirii, spre a ne face şi pe noi părtași firii dumnezeiești 
(2 Petru 1, 4) prin sfântul Lui trup ca pârgă. De aceea Același e cunoscut ca fiind 
deodată Dumnezeu şi om**, în realitate şi nu numai cu numele. Dar nu îndoit după 
ipostas, sau ca persoană”. (Sf. MAxIiM MĂRTURISITORUL, Epistole, Partea I, ep. 12, în 
PSB, vol. 81, pp. 68-69) 


stabilitate neslăbită şi prin unirea cu firea din ceilalți oameni îi dă și acesteia fermitate. În fiecare ipostas uman 
firea umană primeşte o existență concretă ca o unitate deosebită de altele. În Hristos firea umană primeşte o 
existență concretă într-o unitate cu firea dumnezeiască în ipostasul dumnezeiesc, dar fără să se confunde între 
ele, cum nu se confundă sufletul cu trupul în ipostasul uman”. (nota 106, p. 68) 

392. Tâlcuirea Pr. D. Stăniloae: „Se face om desăvârșit, pentru că El nu e un om clătinat în existența Lui 
ca ceilalţi, ci un om în care se realizează prin ipostasul Lui divin toate potenţele umane”. (nota 107, p. 68) 

393. Tâlcuirea Pr. D. Stăniloae: „Aceasta e învățătura ortodoxă deosebită de cea monofizită sau nesto- 
riană. După învățătura monofizică menţinerea Fiului lui Dumnezeu ca Dumnezeu adevărat L-ar împiedica 
să Se facă om, iar existenţa Lui ca om adevărat L-ar împiedica de a fi şi Dumnezeu. La baza învăţăturii 
ortodoxe, care menţine învățătura Evangheliei despre unirea divinului cu umanul, fără alterarea unuia sau 
altuia, într-o Persoană, stă învăţătura despre creaţie și cea despre om ca chip al lui Dumnezeu. Dacă omul 
e creat de Dumnezeu şi e creat după chipul Lui, Dumnezeu poate intra într-o unire maximă cu omul, dar 
fără să anuleze caracterul lui de creatură și de chip al lui Dumnezeu. Dacă Dumnezeu l-a creat pe om şi 
l-a creat după chipul Lui, îl iubeşte așa de mult că Se poate şi uni cu el, dar fără să-l anuleze ca creatură și 
ca chip. Chipul e aşa de iubit de Dumnezeu care l-a creat după modelul Său, încât Creatorul poate merge 
până la unirea maximă cu el, dar păstrându-l ca chip și ca creatură. Chiar în relația Creatorului cu creatura 
este o anumită unire a lui cu ea. Creatura nu se poate menţine dacă nu o menţine Creatorul, deci dacă nu o 
iubește. Cu atât mai mult când ea poartă chipul Lui. De ce n-ar duce atunci Creatorul unirea Sa cu creatura 
şi cu chipul Său până la gradul maxim fără să o nimicească? S-ar putea spune că iubind chipul Său creat, 
Dumnezeu Se iubeşte într-un anumit sens pe Sine în calitate de model al ei, adică al chipului. De aceea EI 
vrea să şi desăvârşească chipul Său, ducându-L cât mai aproape de Sine. EI Se are, așa zicând, în chipul Său, 
pe Sine Însuși, sau o proiecţie a Sa. Fa e dovada şi semnul puterii şi măreției Sale. De ce n-ar face o oglindă 
cât mai desăvârşită a prezenţei sale? De ce n-ar căuta să o facă să Se vadă cât mai deplin pe Sine în ea, fă- 
cându-Se purtătorul personal al firii umane şi îndumnezeind-o? Taina înomenirii Sale şi a îndumnezeirii 
umanului e o treaptă consecventă a creaţiei”. (nota 108, p. 69) 

394. 'Tâlcuirea Pr. D. Stăniloae: „Dacă Dumnezeu şi omul ar fi rămas numai un altul și altul, oricât ar fi 
înaintat în relaţia de parteneri ai dialogului dintre ei, Dumnezeu n-ar fi mers până la capăt în cinstirea chipului 
Său uman. Dialogul Lui cu omul ar fi rămas mereu ca între străini. Omul n-ar fi văzut pe Dumnezeu devenit 
Sine a sa, dar totuși ca pe Absolutul care-l urcă până la Sine şi Dumnezeu nu Și-ar fi însuşit cu toată iubirea 
umanitatea urcând-o până la treapta de parte a Persoanei Sale absolute. Identificarea omului cu Dumnezeu de 
către Dumnezeu ar fi fost egală cu nimicirea ei disprețuitoare. Rămânerea Lui ca Persoană separată ar fi pus şi 
ea o limită iubirii Sale față de om”. (nota 109, p. 69) 

„Potrivit înţelegerii sfinților învățători ai Bisericii, e cu totul binecredincios ca 
urmând şi noi lor să mărturisim că sunt două firi neasemenea după ființă, care s-au 
adunat într-o unire negrăită; dar să credem că acestea au rămas neamestecate şi după 
ce s-au unit. Însă a spune că au rămas neamestecate nu înseamnă să introducem vreo 
împărţire oarecare. Să nu fie! Ci înseamnă că deosebirea rămâne neschimbată””. Nici 
nu e acelaşi lucru deosebirea cu împărţirea. Deosebirea e raţiunea după care se deose- 
besc suporturile şi arată cum este ceva, adică cum că trupul este prin fire şi ființă ceea 
ce este; și iarăși că Dumnezeu-Cuvântul este prin fire şi ființă ceea ce este. lar împăr- 
țirea este tăiere deplină, sau taie cu totul suporturile şi le pune să subziste ca părți de 
sine și despărțite între ele. Dacă deci raţiunea aceasta se păstrează și după unire, arată 
şi pe Cuvântul că nu S-a schimbat în trup şi trupul neieşit din definiția (din hotarul) 
cea după fire, ci pe fiecare adeverit ca rămas după ființă ceea ce este prin fire, deși s-a 
făcut unirea între ele, cum nu e drept să mărturisim că deosebirea firilor care s-au unit 
împreună se păstrează şi după unire? (...) E arătat şi vădit tuturor că nici Dumnezeirea 
nu S-a schimbat în trup, nici trupul nu s-a strămutat în Dumnezeire!. (Sf. MAxIM 
MĂRTURISITORUL, Epistole, Partea I, ep. 12, în PSB, vol. 81, pp. 70-71) 


„Părinţii învăţându-ne pururea raţiunile celor adunate împreună, ne arată că 
înseşi cele adunate au concurat amândouă într-o Persoană și într-un ipostas al Fiului. 
lar dacă e aşa, cum nu e necesar ca, iarăşi după Părinţi, odată ce ştim păstrate raţiuni- 
le, să afirmăm și deosebirea lor şi că după unire se păstrează în proprietatea cea după 
fire fiecare dintre cele adunate; iar mărturisind că amândouă sunt o Persoană unică şi 
un ipostas unic al Fiului, să cunoaştem cu exactitate că acestea sunt neîmpărțite"*?” 
(Sf. MAXIM MĂRTURISITORUL, Epistole, Partea I, ep. 12, în PSB, vol. 81, p.71) 


395, Tâlcuirea Pr. D. Stăniloae: „Neamestecate nu înseamnă că firile rămân lângăoialtă la o linie la care 
se întâlnesc exterior. Căci ele se străbat interior. Neamestecate înseamnă numai că niciuna nu se schimbă din 
ceea ce este, ca să aibă ca rezultat o singură fire. Omenescul e plin de dumnezeiesc, dar rămâne omenesc. Și 
invers. E așa cum se întâmplă cu trupul şi cu sufletul. Trupul e plin de suflet și invers. Ba fiecare se imprimă 
în celălalt. Mişcarea materială a ochiului e penetrată de mișcarea văzătoare a sufletului. Totuşi nu se preface 
niciuna în cealaltă. Mâna lui Hristos care atinge ochii orbilor e plină de puterea dumnezeiască, dar întinderea 
mâinii e deosebită de puterea dumnezeiască”. (nota 112, p. 70) 

396. Tâlcuirea Pr. D. Stăniloae: „Dacă după unire, firile sunt o singură Persoană, ele sunt şi deosebite și 
neîmpărțite (nedespărţite). Căci cum ar fi amândouă Persoană dacă nu s-ar păstra amândouă şi dacă în acelaşi 
timp nu ar fi strict unite? Persoana e în același timp o realitate complexă (sau compusă, cum spune adeseori Sf. 
Maxim, urmând călugărilor sciți şi lui Leonţiu de Bizanţ) şi unitară. O experiem aceasta și în persoana uma- 
nă. Nu există persoană fără complexitate, dar nici fără unitate. Ea este unitatea care tinde să cuprindă totul. 
Hristos este în realitate unitatea conştientă atotcuprinzătoare. Dar așa cum în complexitatea persoanei umane 
există o bază, care e sufletul - pentru că el poate continua ca persoană și după ce trupul se desparte —, aşa există 
şi în Hristos o bază şi ea este ipostasul divin. Firea umană este aşa de intim încadrată în ipostasul divin, pre- 
cum e trupul în sufletul persoanei umane; și atât de indumnezeită, pe cât e de însuflețit trupul de către suflet. 
Deosebirea e că sufletul nu se poate manifesta cât e pe pământ fără trup. E făcut pentru trup şi odată cu trupul, 
pentru materia pe care sufletul o face un trup acomodat lui în mod unic. Dar ipostasul divin poate exista fără 
firea umană și aceasta nu e făculă pentru a se manifesta ipostasul divin prin ea, deși poate servi ca un astfel de 
mijloc. Mişcările materiei pot fi folosite de mișcările sufletului care se întipăresc materiei, făcându-le mișcări 
ale trupului unui anumit suflet. La fel mişcările firii umane - gândirea, simţirea, vorbirea - pot fi folosite ca 
mijloace de manifestare ale actelor divine, care le înalță la această slujire, fără să le anuleze ca mişcări ale firii 
umane. La urma urmelor în unitatea sufletului sunt date potențial toate valenţele care se pot ramifica în lucră- 
rile variate cărora le corespund mișcările trupului şi cu care se îmbină mişcările sufletului. La fel în unitatea 
firii dumnezeiești sunt date unitar toate valenţele mișcărilor sufletului și ale trupului, toată compoziția creației 
avându-și la urma urmelor originea în unitatea firii dumnezeieşti. Toate sunt unite și toate distincte în diferite 
grade în toată existența”, (nota 113, p. 71) 

„Înțeleptul Chiril zice limpede: Nici nu se amestecă firile între ele, prin faptul că 
constituie un ipostas al Fiului, nici nu se împart (se despart) între ele prin faptul că 
sunt și rămân şi se cugetă una și alta (evident după ființă) după unire. Fiecare rămâne 
cu proprietatea şi deosebirea ei naturală. Prin aceasta Cuvântul este Dumnezeu după 
fire şi nu trup, deşi Și-a făcut trupul propriu în chip iconomic*”, iar trupul nu este 
după fire Dumnezeu, deși a devenit propriu al Cuvântului după unire”. (Sf. MAxIM 
MĂRTURISITORUL, Epistole, Partea I, ep. 12, în PSB, vol. 81, p. 72) 


„Deci trebuie să se spună două (firi), ca să nu afirmăm numai deosebirea simplă. Și 
numai pentru aceasta se foloseşte numărul: pentru a arăta că a rămas deosebirea celor ce 
s-au adunat la un loc ca a unora ce s-au păstrat după unire și nu s- au împărțit (despărțit):*” 
(Sf. MAXIM MĂRTURISITORUL, Epistole, Partea I, ep. 12, în PSB, vol. 81, p. 73) 


„lar dacă numărul nu poate împărți (despărţi), nici nu poate fi împărţit (despăr- 
țit) după rațiunea lui”. (Sf. Maxim MĂRTURISITORUL, Epistole, Partea I, ep. 12, în 
PSB, vol. 81, pp. 73-74) 


„Noi, mărturisind unirea şi explicând exact şi binecredincios modul ei, nu ne 
folosim de cuvântul cu sensul de deosebire pentru a indica unirea, ci, afirmând în mod 
cuvenit atât deosebirea, cât și unirea, păstrăm sensul neschimbat al celor indicate“%. 
De aici e vădit că el (Sf. Chiril) avea comun cu Nestorie a spune două firi prin faptul 
că le cunoștea deosebirea. Dar nu avea comun cu acela faptul de a mărturisi și unirea, 
spunând: Un Hristos, un Fiu, un Domn și o fire a Cuvântului întrupată, ceea ce Nestorie 
nu primea să spună. Căci spunând: Așa şi Nestorie, chiar dacă spune două firi, indicând 
deosebirea trupului şi a lui Dumnezeu-Cuvântul, nu mărturisește și unirea lor împreună 
cu noi, nu voieşte să indice altceva decât că Nestorie mărturiseşte deosebirea împreună 
cu noi, spunând două firi, dar nu mai mărturisește şi unirea împreună cu noi, întrucât 
nu spune: Un Hristos, un Fiu, un Domn și o fire a Cuvântului întrupată”"”. (Sf. MAxIM 
MĂRTURISITORUL, Epistole, Partea I, ep. 12, în PSB, vol. 81, p. 76) 


397. 'Tâlcuirea Pr. D. Stăniloae: „În chip iconomic, adică prin întripare, pentru că înfăptuindu-se prin 
trup, nu-l anulează, ci-l unește cu Dumnezeu”. (nota 115, p. 72) 

398. Tâlcuirea Pr. D. Stăniloae: „Numărul doi sau două în Hristos nu se foloseşte pentru a se exprima o 
dualitate despărțită, ci numai pentru a arăta că amândouă firile sunt reale”. (nota 119, p. 73) 

399. Tâlcuirea Pr. D. Stăniloae: „Între doi sau trei aflaţi la un loc nu eo totală despărţire. Toate lucrurile 
care se numără au o anumită legătură între ele. Între doi oameni nu e o despărțire totală, pentru că amândoi 
sunt oameni, sau de o fire. Între cele două firi ale lui Hristos nu este o despărţire, pentru că sunt ale unei unice 
Persoane. Totdeauna când zic doi sau mai mulți vorbind de o grupă, e o legătură între ei. Numai când se zice 
unul şi unul e despărțire. Orice număr plural indică un trup ale cărui componente nu sunt total despărțite. 
Universul întreg, dacă i-am putea număra componentele prin număr, nu l-am despărți total între ele. 

Mai menţionăm aici că Sf. Maxim, urmând Sfântului Chiril din Alexandria, foloseşte termenul neîmpăr- 
țit (&Saiperos) şi în sensul de nedespărțit (ăxwpiaroc), care a fost folosit și el în definiția de la Chalcedon. 
Pentru Sf. Maxim firile în Hristos sunt așa de unite, că se poate vorbi nu numai de o nedespărţire a lor, ci chiar 
şi de o neîmpărțire. Aşa cum de suflet și de trup se poate spune nu numai că nu pot fi despărțite, ci și că unita- 
tea lor poate fi socotită chiar neimpărţită. Noi am pus totuşi (uneori) şi termenul nedespărțit. (nota 123, p. 74) 

400. Tâlcuirea Pr. D. Stăniloae: „Dacă am spune numai că firile în Hristos sunt deosebite, n-am arăta că 
sunt unite cu adevărat. Dar spunând că ele sunt unite neamestecat se indică atât că cele două firi sunt unite, cât 
și că ele nu sunt contopite”, (nota 127, p. 76) 

401. Tâlcuirea Pr. D. Stăniloae: „Sfântul Maxim arată că Sf. Chiril n-a înţeles prin expresia o fire a lui 
Dumnezeu-Cuvântul întrupată o singură fire în Hristos, cum susțineau monofiziţii. Căci Sf. Chiril adaugă 
această expresie după ce spune de Nestorie că recunoaște cu noi două firi în Hristos, dar nu mai recunoaște 
unirea lor împreună cu noi”. (nota 128, p. 76) 

„Dacă deci unirea a rămas pururea, dar rămân şi cele unite pururea neamesteca- 
te, se păstrează şi deosebirea celor unite, motiv pentru care a fost folosit numărul de 
Părinţi“. (Sf. MAxIM MĂRTURISITORUL, Epistole, Partea I, ep. 12, în PSB, vol. 81, p. 77) 


„Ci în Același Hristos se află și se spun pururea amândouă în chip binecredincios, 
dar nu devenind aceleaşi, pentru că nici cele indicate nu sunt identice între ele“%” 
(Sf. MAXIM MĂRTURISITORUL, Epistole, Partea I, ep. 12, în PSB, vol. 81, p. 77) 


„Cei ce voiesc să fie cu adevărat binecredincioși, trebuie să mărturisească și o 
fire a lui Dumnezeu-Cuvântul întrupată, ca să arate prin aceasta unirea extremă 
(culminantă)** și să spună iarăși două firi, ca să se arate deosebirea celor adunate 
împreună și păstrate neamestecat după unire, şi nu pentru aceasta şi numai pentru 
aceasta să se folosească de număr”. (Sf. MAxIM MĂRTURISITORUL, Epistole, Partea I, 
ep. 12, în PSB, vol. 81, p. 78) 


„Deci după Părinţi unirea după ipostas este adunarea celor de altă ființă într-un 
ipostas, fiecare dintre cele ce s-au compus“* în El păstrând nealterată şi nedespărţi- 
tă proprietatea ei naturală față de cealaltă”. (Sf. MaAxrm MĂRTURISITORUL, Epistole, 
Pariea,l,.ep.. 12; in PSBvol..81, p. 79) 


„Sunt ale unui Hristos firile din care şi în care se cunoaşte constând%,; şi ale unui 
om cele din care s-a compus și în care se cunoaşte existând. Căci e unul în ipostas 
atât Hristos, cât și omul cel ca noi, sau în întregul care constă din acelea ca din părți şi 
care primeşte cu adevărat ca depline amândouă rațiunile deosebite ale existenţei păr- 
ților“””. (Sf. MAXIM MĂRTURISITORUL, Epistole, Partea 1, ep. 12, în PSB, vol. 81, p. 82) 


402. Tâlcuirea Pr. D. Stăniloae: „Numai în sensul acesta a fost păstrat numărul celor două firi, dar nu 
pentru despărţirea lor”. (nota 130, p. 77) 

403. Tâlcuirea Pr. D. Stăniloae: „Cele două firi nefiind identice, nici unirea lor nu produce o singură fire” 
(nota 133, p.77) 

404. Tâlcuirea Pr. D. Stăniloae: „Încadrarea firii umane în ipostasul divin e unirea culminantă (n Apa 
£vwo!c) între Dumnezeu şi creație. Dumnezeu e unit în diferite grade cu creaţia. Dar treapta supremă a unirii 
cu ea, fără să o topească în sine, e asumarea firii umane în Persoana Fiului lui Dumnezeu. Dacă s-ar fi unit 
ca Persoană cu o persoană umană, ar fi rămas în planul unirilor de mai înainte (cu prorocii), sau o unire mai 
deosebită cu un singur om (ca în formațiunile neoprotestante). În Hristos, Fiul lui Dumnezeu Se face EI Însuși 
om. Prin aceasta Se unește la maximum nu numai cu firea omenească, ci și cu toți oamenii, făcându-Se unul 
dintre ei. El trăiește umanul ca al Său propriu. Prin aceasta comunică cu oamenii cum comunică ei, deşi le co- 
munică prin aceasta şi puterea dumnezeiască la maximum. Dumnezeu duce prin aceasta la vârful cel mai înalt 
dragostea Sa pentru creaţiune prin unirea cu umanul. În EI S-a arătat ca un Dumnezeu al dragostei extinsă în 
afara naturii Sale, dar a arătat și libertatea şi puterea Lui, unindu-Se cu o lume pe care Ela creat-o. Altfel ar fi 
rămas un Dumnezeu închis în Sine. În acest caz n-ar fi fost Dumnezeu adevărat. Dar dragostea și libertatea 
aceasta sunt duse la capăt în întruparea ca om pentru veci. În Hristos avem dovada celei mai desăvârşite iubiri 
a lui Dumnezeu. Unde nu e întruparea, creaţia se arată fără un rost deplin, sau nici nu e creaţie şi în ambele 
cazuri Dumnezeu nu e Dumnezeu deplin, adică atotputernic, iubitor și liber” (nota 135, p. 78) 

405. Tâlcuirea Pr. D. Stăniloae: „Compunerea ar putea indica modul special al unirii firilor într-un ipos- 
tas. Ea e mai mult decât relație. Ea dă o unitate părților fără să le confunde”. (nota 137, p. 79) 

406. Tâlcuirea Pr. D. Stăniloae: „Lars Thunberg observă că Sf. Maxim nu insistă asupra expresiei din 
două firi prea mult, pentru că el ţine să afirme și faptul că cele două firi s-au păstrat în Hristos (Microcosm and 
Mediator. The Theological Antropology of Maximus the Confessor, Lund, 1965, p. 46)”. (nota 146, p. 82) 

407. Tâlcuirea Pr. D. Stăniloae: „Sfântul Maxim nu folosește prea des expresia lui Leontie de Bizanţ des- 
pre primirea firii omenești în ipostasul Cuvântului, ci foloseşte mai mult formula de la Chalcedon, completată 
cu cea a Sinodului V Ecumenic, că Hristos e un ipostas «compus» sau constatator în sau din două firi. Hrisivs 

„Dar noi știind să unim în unitatea după ipostas proprietăţile naturale neschim- 
bate, evităm amestecarea şi împărțirea, nefăcând nici unirea amestecare, ca unii ce 
n-am mai cunoaşte deosebirea, nici deosebirea împărțire (despărţire), ca unii ce am 
cunoaște cele deosebite ca stând în mod divizat. 

Aceasta socotesc că se arată învățând-o şi marele Grigorie Teologul în marea 
Cuvântare apologetică, spunând: Unul din amândouă și prin Unul amândouă**. E ca 
şi când ar zice: Precum e Unul din două, adică în două firi Unul, ca Unul constitu- 
it din părți după rațiunea ipostasului, la fel prin Unul după ipostas, ca întreg, sunt 
amândouă părțile după raţiunea firii, adică cele două firi. E ceea ce spune și în a doua 
Cuvântare despre Fiul, dezvoltând-o mai clar: Căci amândouă sunt Unul, dar nu prin 
fire, ci prin adunarea împreună. 

Tot aceasta se arată cugetând-o şi fericitul Chiril în Epistola către Succens, în 
care, bazându-se pe exemplul omului, zice: Deci cele două nu mai sunt două, ci prin 


menține neschimbate rațiunile firilor Sale. El vede o asemănare între felul cum e compus ipostasul lui Hristos 
din firea dumnezeiască şi cea omenească și cel uman din suflet și trup. Dar menţionează și deosebirea. Cele 
două componente umane formează nu numai un ipostas, ci și o ființă umană, pe când în Hristos fiinţa umană 
şi cea divină nu formează o singură ființă. Ipostasul uman e prin aceasta un exemplar al ființei sau al speciei 
umane, care apare prin actul natural al naşterii, pe când Hristos e unic, născându-Se ca om în mod mai presus 
de fire. Aceasta implică și o mare deosebire între cele două firi în Hristos, decât cea dintre suflet şi trup în om. 
În Hristos e unit necreatul sau Creatorul cu creatul, pe când în omul de rând sunt unite două părți ale crea- 
tului. Dar unitatea de ipostas face ca și Hristos să fie un singur Eu, ca şi omul, sau să-Și trăiască ambele părți 
ca proprii cum și le trăieşte omul. Hristos Şi-a însuşit aşa de intim omenescul, că trăieşte toate cele omeneşti 
ca ale Sale.Unitatea de fiinţă între sufletul şi trupul uman provine din faptul că materia devine trup prin su- 
flet. Varietatea funcţiilor sufleteşti organizează şi produce varietatea complexă a organelor şi componentelor 
trupeşti. Trupul nu e numai simplă materie până e trup. Funcţiile trupești sunt trăite de om sufletește. El ve- 
de conştient prin ochii trupului ce se deschid. Omul simte sufletește durerea loviturilor în trup, spălându-și 
trupul omul spune: eu mă spăl. Eul e în toate. Hristos e şi El un Eu care trăieşte nu numai cele dumnezeieşti, 
ci şi cele omenești. În organele și funcţiile trupului e prezent nu numai un eu uman, ci un Eu care se simte în 
același timp Eu uman și Eu divin. Căci trupul Lui e organizat și trăit în complexitatea lui nu numai de sufletul 
uman, ci şi de Cuvântul dumnezeiesc, care de altfel, într-un grad mai redus, e prezent și în lucrarea sufletului 
de organizare a materiei în trupul unui om simplu.Pe tema faptului că sufletul și trupul compun, după Sf. 
Maxim, o ființă în omul obișnuit, iar în Hristos firea dumnezeiască şi omenească compun un ipostas, dar Sf. 
Maxim admite că și în om sufletul și trupul compun ipostasul, s-a născut o discuţie între Sherwood şi Lars 
Thunberg. Primul a văzut în aceasta o inconsecvenţă a Sfântului Maxim. Lars Thunberg vede în aceste două 
moduri ale compoziţiei la Sf. Maxim un sens mai neutral al ei. Nu e totuși nici el de acord cu Leontie, care, 
după acești teologi şi alţi teologi occidentali, atribuind în unitatea de ipostas a omului un rol principal sufle- 
tului, care asumă trupul cum asumă Cuvântul trupul nostru, lunecă într-un fel de origenism (L. THUNBERG, 
Microcosm and Mediator..., pp. 108-110). Socotim că în această egalizare de către teologia occidentală a tru- 
pului cu sufletul în om şi deci şi a Dumnezeirii cu umanitatea în Hristos, se manifestă un fel de nestorianism 
al creștinismului occidental, înrudit cu dualismul origenist. Faptul că trupul e asumat de suflet nu duce, după 
părerea noastră, spre origenism. Căci în suflet sunt puterile care organizează materia în trup. Sufletul omenesc 
nu poate fi fără un trup organizat conform identităţii unice a fiecărui suflet. Thunberg afirmă că Sf. Maxim 
declară trupul co-ipostasiat cu sufletul şi nu enipostasiat în suflet (Microcosm and Mediator, p. 111). Dar textul 
din Sf. Maxim la care se referă nu are acest termen ci numai că sufletul și trupul sunt unite după ipostas (Op. 
theol., PG 91, 152 A). În general, deși materia are în ea virtualitatea de a fi făcută trup de către suflet, posibili- 
tățile active pentru aceasta sunt în suflet, nu în materie. Sufletul înalță materia la treapta de trup cu funcțiuni 
conștiente, nu materia materializează sufletul. Sufletul face din materie un trup ca instrument al actelor liber 
decise ale lui, nu materia supune repetiției complete a legilor ei sufletul. Trupul e însuflețit de sufletul rațional 
și înțelegător, nu sufletul e materializat, după Sf. Maxim. De aceea nu trupul simte viața sufletului, ci sufletul 
simte cele ale trupului. Deci putem spune că şi Dumnezeirea în Hriștos simte trupul prin suflet. În ce priveşte 
pe Hristos, Thunberg recunoaște că omul ca persoană nu poate fi izolat de faptul că natura umană are, în 
viziunea Sfântului Maxim, ipostasul ei în Logos. Şi astfel este ea însăşi enipostasiată (Microcosm and Mediator, 
p. 112). (nota 147, pp. 82-83) 
408. Tâlcuirea Pr. D. Stăniloae: „Cuv. 30, 4: Despre teologie” (nota 167, p. 90) 

amândouă se constituie un viețuitor”. (Sf. MAxIM MĂRTURISITORUL, Epistole, Partea |, 
ep. 12, în PSB, vol. 81, p. 90) 


„Deci mărturisim pe Domnul nostru lisus Hristos compus din două firi drept compus 
din Dumnezeire şi umanitate; şi în două firi, ca cei ce-L cunoaștem fiind în Dumnezeire şi 
umanitate“% . Căci precum spunând din două firi, credem că EI e din Dumnezeire şi uma- 
nitate, aşa spunând şi în două firi, ÎL arătăm pe EI, cum se cuvine, existând în Dumnezeire 
şi umanitate, ca nedespărțit după unire de niciuna dintre cele două firi din care S-a 
constituit, ci ca existând şi fiind cunoscut în ele, din care şi este pururea“!%” (Sf. MAxIM 
MĂRTURISITORUL, Epistole, Partea I, ep. 12, în PSB, vol. 81, pp. 92-93) 


„Ca să nu cădem sub vina blasfemiei, nu vom înceta să mărturisim, precum s-a 
spus, pe Hristos din două firi, ca fiind din Dumnezeire și umanitate; şi două firi şi în 
două firi, ca fiind în Dumnezeire şi umanitate; și două firi, crezându-L pe Același ca 
fiind Dumnezeu și totodată Acelaşi fiind om. Căci nu e numai din acestea, ci şi aces- 
tea; şi nu numai acestea, ci și în acestea, cunoscându-L ca fiind întreg din părți şi un 
întreg în părți şi un întreg prin părți”. (Sf. MAXIM MĂRTURISITORUL, Epistole, Partea ], 
ep. 12, în PSB, vol. 81, p. 93) 


„Ucenicul adevărat şi sincer al dreptei credinţe înţelege că trupul este altceva după 
fiinţă decât Dumnezeu-Cuvântul. Şi cei ce afirmăm unirea după ipostas, înțelegem și 
mărturisim că unirea firilor s-a făcut într-un ipostas, întrucât niciuna nu este, sau nu 
se înţelege în sine, ci împreună cu cea care este compusă sau coexistentă; nici, iarăşi, 
amestecată după raţiunea fiinţială cu cealaltă, sau pătimind în oarecare fel o micșorare 
a deplinătăţii ei de natură din pricina unirii“!. 

Şi iarăşi mărturisim unirea naturală în loc de adevărată, cum însuşi Sfântul Chiril 
a spus şi a explicat aceste ziceri; nu spre desfiinţarea celor două firi, din care este Hristos 
după unire, sau a uneia din ele, cum au învățat Apolinarie, Eutihie şi Sever, urmând 
lui Simon Magul, Valentin şi Manes, cum pot vedea uşor cei ce voiesc din scrierile lui 
Sever identitatea dogmelor lui până şi în identitatea cuvintelor, cu ale celor abătuţi de 
la dreapta credinţă”. (Sf. MAxIM MĂRTURISITORUL, Epistole, Partea I, ep. 12, în PSB, 
vol. 81, p. 94) 


409. Tâlcuirea Pr. D. Stăniloae: „Remarcăm aici un înţeles important al expresiei în Dumnezeire și 
umanitate, Hristos nu numai că le are pe acestea, ci şi este ca ipostas în ele: e adâncit în Dumnezeirea infinită 
și în simţirea omenească”. (nota 170, p. 92) 

410. Tâlcuirea Pr. D. Stăniloae: „Pe când Sinodul IV din Chalcedon declara pe Iisus în două firi, Sinodul 
V a adăugat și din două firi, expresie la care țineau monofiziţii, dar n-a renunţat la expresia în două firi ca să 
arate că după unitatea Lui realizată din două firi n-a încetat să fie în două firi, cum pretindeau monofiziţii. 
Omenescul nu e alterat de dumnezeiesc după ce e unit cu acela. Dimpotrivă, el e dus la cea mai deplină împli- 
nire. Chiar invierea şi schimbarea la față a omenescului nu e decât desăvârşirea la care a fost destinat să ajungă. 
Aceasta înseamnă că omenescul a fost făcut să se împlinească prin unirea cu divinul. El e făcut să devină un 
mediu tot mai desăvârșit al divinului. Aşa cum omul e o singură persoană în suflet și trup, nedespărţit în trăi- 
rea sufletului și a trupului, așa e Hristos o singură Persoană în Dumnezeire și umanitate, nedesființându-se în 
trăirea Lui divinul şi omenescul”. (nota 171, p. 93) 

411. Tâlcuirea Pr. D. Stăniloae: „Nu se micşorează prin unire nicio fire. Nici Dumnezeirea, nici umani- 
tatea, Dumnezeirea însă nu se poate manifesta întreagă prin umanitate, sau are loc o creștere a umanităţii în 
capacitatea de mediu de manifestare al Dumnezeirii, dar nu iese din firea ei. Pe de altă parte umanitatea nu 
scade ca umanitate prin aceasta, ci-şi arată tot mai actualizate potenţele ei. În aceasta se arată tot mai mult 
conformitatea umanului cu divinul. Minunată creaţie a realizat Dumnezeu!” (nota 173, p. 94) 

„Nu voim să facem unirea Cuvântului cu trupul produsă fără voie şi fără o hotă- 
râre liberă, nici pe Dumnezeu-Cuvântul de o vârstă cu trupul în venirea la existență, 
sau trupul coetern Cuvântului prin existenţa fără de început, precum nu-L definim 
pe Hristos nici ca neavând în El nimic mai mult decât celelalte specii, văzute, după 
firea lor generală, ca părţi spre completarea totului conform celorlalte specii, produse 
de puterea care a întemeiat toate“? (Sf. MAXIM MĂRTURISITORUL, Epistole, Partea |, 
ep. 13, în PSB, vol. 81, p. 103) 


»(...) Dumnezeu şi Cuvântul, Care există dinainte de toţi vecii, ba, vorbind mai 
propriu, e Făcătorul veacurilor și Și-a făcut coborârea (chenoza) la noi oamenii cu 
voia şi prin libera hotărâre şi S-a întrupat spre îndreptarea şi înnoirea, dar nu spre 
completarea întregului“!*”. (Sf. MAxIM MĂRTURISITORUL, Epistole, Partea I, ep. 13, în 
PSB, vol. 81, p. 103) 


„Să-L mărturisim Unul după raţiunea identităţii ipostatice, după care Hristos nu 
primeşte nicidecum nicio deosebire sau împărţire în Sine ca întreg, din pricina deosebi- 
rii firilor, în aşa măsură că e crezut ca fiind un singur ipostas și înainte de trup, şi după 
întrupare; şi e închinat de către noi şi slăvit ca Unul din Sfânta şi impărăteasca Treime. 
Căci ipostasul lui Hristos e unul, ca întreg, neîmpărțindu-se prin nicio rațiune în propri- 
etatea Lui caracteristică, de către cele extreme, proprietate prin care se distinge de ele se 
(Sf. MAXIM MĂRTURISITORUL, Epistole, Partea I, ep. 13, în PSB, vol. 81, p. 106) 


412. Tâlcuirea Pr. D. Stăniloae: „În Hristos nu se vede nicio unire realizată involuntar prin natură; nici 
firea dumnezeiască venită la existenţă deodată cu trupul, sau trupul unit din eternitate cu Cuvântul; nici 
Cuvântul întregind ca o parte trupul, sau invers. Acestea sunt proprii firii compuse. Căci o fire compusă nu e 
întreagă decât primind existența deodată în toate părțile ei, în mod natural, deci fără voie, în același timp, și 
fiecare întregindu-se prin alta. Nu se poate cugeta despre firea omenească din Hristos niciuna dintre acestea. 
Ar însemna să se pună Cuvântul pe acelaşi plan creat cu trupul, sau umanul pe același plan necreat, în sens 
panteist. N-ar mai fi o deosebire esenţială între Dumnezeire şi umanitate. Dumnezeirea ar fi numai cu numele, 
Dumnezeirea având şi ea nevoie de completare prin trup”. (nota 195, p. 103) 

413. 'Tâlcuirea Pr. D. Stăniloae: „Se arată aici cele trei motive pentru care Dumnezeirea n-a putut alcătui o 
fire compusă cu firea omenească a lui Hristos: a) după Dumnezeire, Hristos este etern şi făcător al firii omenești; 
b) Dumnezeu-Cuvântul S-a unit nu prin necesitatea firii Lui dumnezeieşti, ci în mod liber cu firea omenească; 
c) nu Şi-a unit firea dumnezeiască cu firea omenească pentru a completa firea omenească sau lumea, sau pe Sine 
Însuşi, ci pentru a o înnoi.Fiul lui Dumnezeu S-a făcut om din libertate. Altfel n-ar fi Dumnezea;-ca orice om 
ar impune Dumnezeirii o unire cu Sine. Hristos e singurul Care S-a făcut om de la Sine, prin libertate deplină. 
Orice alt om e adus în existenţă fără voia lui și aceasta îi impune o îndatorire a ascultării. Dar în scopul acesta el 
e înzestrat în cadrul firii lui pe care nu el şi-o dă în mod liber cu o anumită libertate. Dumnezeu-Cuvântul însă Se 
face om în mod liber. Deci nu întregindu-Şi Dumnezeirea Sa și nu întregind umanitatea Sa prin întrupare. Dacă 
Dumnezeirea s-ar întregi prin umanitate, El n-ar fi Dumnezeu. Deci El n-are o fire compusă, căci o fire com- 
pusă e întreagă numai având toate părțile ei. Dacă Dumnezeirea ar întregi umanitatea sau lumea, n-ar fi creat 
lumea sau umanitatea ca un întreg, fiindcă n-ar fi putut-o. Și în acest caz n-ar putea-o întregi nici prin întru- 
pare, căci şi EI ar avea nevoie să Se întregească cu ea, deci ar avea o insuficienţă în Sine. Toate cele făcute de 
Dumnezeu au fost bune foarte. Dar au fost bune foarte întrucât au fost capabile să ajungă la deplina unire cu 
Dumnezeu, contribuind şi cu voia lor. Însă neurmând acest drum s-au slăbit prin voia lor. Şi Creatorul lor a 
venit să le înnoiască și să le aducă la deplina înnoire cu E! (nota 196, pp. 103-104) 

414. Tâlcuirea Pr. D. Stăniloae: „Ipostasul e unul, fiind Acelaşi înainte de întrupare și după întrupare. 
El nu e împărțit de firi, deşi ele se păstrează în El. EI are ceva propriu al Lui. Şi acest ceva propriu nu poate fi 
împărțit de către firile Lui. Ci EI le ţine în unitatea Lui fără să le confunde. E taina identității unice şi de ne- 
pierdut a fiecărei persoane, oricât de mult s-ar îmbogăţi în conţinutul ei. Ipostasul e forța unificatoare a tuturor 
facultăților, funcțiilor şi conţinuturilor lui. Ele nu se confundă, dar ipostasul le trăieşte pe toate unite ca un cu 
unitar. El nu se repetă identic, cum se repetă firea în fiecare ipostas. Fiecare ipostas e unic, căci toate iposta- 
surile folosesc o natură comună în mod propriu. Ipostasul Cuvântului e nu numai unic între multe ipostasuri 
unice ale aceleiaşi naturi, ci unic și în sensul că nu are numai o natură comună cu celelalte, ci şi natura divină 
unită cu ea, ca niciun altul”. (nota 205, p. 106) 

„(...) că este deodată Același și Dumnezeu, şi om. Căci n-a lepădat ceea ce era, 
făcându-Se cu adevărat ceea ce nu era; fiindcă e de oameni iubitor“!5. Ci e întreg amân- 
două în mod natural după ipostas“!$, ca Unul din amândouă și salvând prin Sinea Sa 
unică (6. evc eavrod) pe amândouă, fără schimbare şi micşorare, ca fiind acestea cu 
adevărat prin unirea cea după ipostas”. (Sf. MAxIM MĂRTURISITORUL, Epistole, Partea 
I, ep. 14, în PSB, vol. 81, pp. 115-116) 


„Întrupându-Se din Duhul Sfânt şi din Sfânta Născătoare de Dumnezeu şi 
Pururea fecioară Maria, S-a înomenit desăvârșit, adică S-a făcut om desăvârşit prin 
asumarea trupului care are suflet înțelegător şi rațional şi a luat în EI firea și ipostasul 


omenesc, adică existenţa şi subzistenţa, prin însăşi zămislirea Cuvântului“. Fiindcă 


Însuși Cuvântul a fost cu voia în loc de sămânță, sau mai bine zis sămânţa întrupării”!8 


şi S-a făcut compus după ipostas Cel prin fire simplu şi necompus, căci Unul și Același 
rămânând în persistența părților din care S-a constituit neschimbat, neîmpărțit şi nea- 
mestecat ca să fie după ipostas Mijlocitorul între părţile din care S-a compus, a depășit 
în Sine distanţa părților sau extremelor“ făcând pace și împăcând cu Dumnezeu și 


415. Tâlcuirea Pr. D. Stăniloae: „Dacă ar fi alterat unitatea, Cuvântul nu s-ar fi dovedit de oameni iubitor. 
Dar și dacă n-ar fi rămas Dumnezeu, s-ar fi dovedit că nu poate sau nu vrea să rămână Dumnezeu în unirea 
maximă în care se aşază cu umanitatea. Omul e mântuit, e înălțat până la Dumnezeire, e primit în comuniunea 
maximă cu Dumnezeu, fără să înceteze a fi om. Omul e cinstit ca atare și e făcut capabil de aceasta ca atare. Nu 
există o incompatibilitate între Dumnezeu şi om de așa fel, ca întâlnirea între ei să schimbe sau pe Dumnezeu, 
sau pe om. Omul e făcut de Dumnezeu ca creatură care poate fi ridicată la treapta de conţinut al Persoanei 
dumnezeieşti a Cuvântului. Nu e de esență divină, dar e făcut capabil de a fi conţinut al vieţii personale a lui 
Dumnezeu şi prin aceasta toţi oamenii sunt capabili de a fi parteneri ai lui Dumnezeu, deci ridicaţi prin har la 
nivelul Lui. Îl pot trăi pe Dumnezeu ca om şi Dumnezeu mă poate trăi în calitatea de Dumnezeu pe mine ca 
om. Sunt ridicat în lărgimea nesfârșită a iubirii între mine şi E”. (nota 220, pp. 115-116) 

416. Tâlcuirea Pr. D. Stăniloae: „Are în persoana Sa şi firea dumnezeiască, și pe cea omenească. În acest 
sens El este în amândouă în mod natural sau prin fire, fără să Se facă o singură fire. Trăiește pe om în firea lui 
omenească, şi pe Dumnezeu în firea Lui dumnezeiască. Dacă nu s-ar fi păstrat în El ambele firi, n-ar fi mântuit 
Dumnezeu pe om şi nu l-ar fi ridicat la înălțimea de dumnezeu prin har”. (nota 221, p. 116) 

417. Tâlcuirea Pr. D. Stăniloae: „Fiul lui Dumnezeu S-a făcut om asumând de bună voie umanitatea. Nu 
a fost adus la existența de om fără voie. Astfel, prin asumarea de către Cuvântul, umanitatea Lui şi-a primit și 
firea, şi subzistenţa concretă, sau ipostasul în EI (kai râv pvow kai rhv vnooraoiwv), Şi-a primit firea umană, 
deosebită de oricare altă fire, dar şi existența concretă. Sfântul Maxim afirmă aici că umanitatea şi-a primit 
şi ipostasul în Dumnezeu-Cuvântul, spre deosebire de Leontie de Bizanţ care spune că a fost enipostasiată în 
ipostasul Cuvântului. De fapt umanitatea nu şi-a primit un ipostas deosebit în Hristos, deosebit de ipostasul 
Lui divin, sau o stare de Sine. Dar credem că Sf. Maxim vrea să spună că firea omenească, primind existența 
concretă în Fiul lui Dumnezeu, care are în Sine într-un grad maxim existența de Sine, și aceasta poate fi un 
temei pentru existența oricărui om, are cu atât mai mult în El un temei al existenței ei”. (nota 248, p. 127) 

418. Tâlcuirea Pr. D. Stăniloae: „În Dumnezeu-Cuvântul sunt seminţele spirituale ale tuturor creaturilor, 
cu atât mai mult a umanităţii Sale. Semințele spirituale pun în mișcare, când vrea purtătorul lor divin, şi pro- 
cesul nașterii persoanelor umane din trupuri”. (nota 249, p. 127) 

419. Tâlcuirea Pr. D. Stăniloae: „Rămâne mereu nepătrunsa taină a ipostasului lui Hristos. El e compus, 
dar nu are deosebiri în Sine, cum spune în două locuri anterioare Sf. Maxim. Adică nu se poate spune că 
sunt în Persoana Lui două unităţi altfel caracterizate. Ci poartă întreagă aceleași caracteristici personale. 
Dar cum se poate explica această unitate? Se pare că aici se aduce o nouă contribuţie la această explicare. 
Ipostasul unește (leagă, uneşte = ovvănrwv) în Sine distanţa extremelor. Acest Sine care uneşte părţile tre- 
buie să fie altceva decât părțile care-l compun, dar totuși este în ele ceva ce concură în ipostas. Căci cine le 
adună sau le leagă? Credem că nu putem înţelege prin acest Sine decât ipostasul etern al Cuvântului. Dar 
El are în Sine puterea prin care-Şi formează firea umană și căreia îi corespunde ceva din ea, El are puterea 
de a Se face om, deci de a Se face compus, datorită virtualităţii firii umane ce o are în EI și pe care o actua- 
lizează prin puterea Lui, pe de alta, prin puterea formării umanităţii Sale din Fecioara Maria. Cuvântul în- 
trupat e şi compus prin părțile Sale, dar şi mai presus de compunere prin faptul că EI Îşi formează, pe lângă 
Dumnezeirea pe care o are, și umanitatea, răspunzând şi unei tendinţe din ea. Un subiect uman e şi compus 

Tatăl (Efeseni 2, 16) prin Duhul firea omenească, ca Unul ce e Dumnezeu cu adevă- 
rat, după fiinţă şi S-a făcut om cu adevărat prin fire după iconomie””. (Sf. MAxIM 
MĂRTURISITORUL, Epistole, Partea I, ep. 15, în PSB, vol. 81, pp. 126-127) 


„Prin cele prin care S-a unit cu extremele, a păstrat deosebirea între ele a părţi- 
lor“, iar prin cele prin care se distingea de extreme, păstra identitatea după ipostas a 
părților deosebite*?. 

Deci Hristos a păstrat şi comunul şi particularul fiecărei părți din care S-a com- 
pus. Comunul, în rațiunea identității după fiinţă a părților lui cu cele extreme, după 
care avea şi după unirea părților între ele, deosebirea. Iar particularul, în rațiunea 
identității după ipostas a părților, prin care Se distingea de extreme, păstrând neames- 
tecată distincţia față de ele“. (Sf. MAxIM MĂRTURISITORUL, Epistole, Partea I, ep. 15, 
în PSB, vol. 81, p. 131) 


„Deci trupul Cuvântului lui Dumnezeu s-a făcut ipostas. Căci niciodată n-a sub- 
zistat în sine, determinat prin însuşirile proprii care-l disting de trupurile de un gen, 
nici măcar cât durează iuțimea unui singur gând, având o existență proprie separată 
de Cuvântul cu care era compus după ipostas şi neavându-L pe Acesta în comun, ci a 
fost enipostasiat**, ca Unul ce Şi-a luat în EI şi prin El venirea la existenţă și S-a făcut 
prin unire trupul Lui şi a fost unit cu El după ipostas, prin raţiunea unei particularități 
care-l distinge de al celorlalți oameni. Ba, pentru a spune mai clar, Şi-a făcut propriu 
după ipostas ceea ce era al Cuvântului, precum s-a făcut și ființă comună a Celui căru- 
ia 1 s-a făcut cu adevărat trup prin unire”. (Sf. MAxIM MĂRTURISITORUL, Epistole, 
Partea I, ep. 15, în PSB, vol. 81, p. 133) 


„Dacă, Cuvântul care era prin fire Dumnezeu, prin asumarea trupului mintal 
însufleţit, S-a făcut om fără schimbare, e vădit că se adeverea din amândouă Unul și 
prin Unul Se adeverea pe Sine cu adevărat amândouă. Şi prin aceasta Același avea şi 
ceea ce e comun, şi ceea ce e propriu fiecăreia din cele două. Prin acestea avea și unirea 
cu şi distincţia de cele două extreme“. Prin deosebirea naturală (după fire) a părţilor 


prin toate facultăţile, mădularele şi experienţele sale, dar şi unitar ca cel ce se arată prin toate și e caracteri- 
zat prin toate”. (nota 250, p. 127) 

420. Tâlcuirea Pr. D. Stăniloae: „Prin fire, căci a luat cu adevărat firea omenească, dar după ico- 
nomie, adică nu supunându-Se unei legi, ci asumând de bună voie umanitatea pentru a o mântui. 
(nota 251, p. 127) 

421. Tâlcuirea Pr. D. Stăniloae: „Dacă nu s-ar fi păstrat în Hristos deosebirea de natură a părților, El n-ar 
fi unit pe Dumnezeu cu oamenii fără să-i confunde”. (nota 262, p. 131) 

422. Tâlcuirea Pr. D. Stăniloae: „Dar păstrând unirea între extreme, nu le confundă, întrucât păstrează 
distincte părțile în ipostas. Persoana este factorul care uneşte părțile deosebite, fără să le confunde”. (nota 
263, p. 131) 

423. 'Tâlcuirea Pr. D. Stăniloae: „Hristos are două identități. Una prin părţile sau prin firile Lui cu cele 
din care au fost luate, identitate care Îl ţine într-o comuniune cu acelea, reprezentând ceea ce are E] comun cu 
acelea. Alta este identitatea unităţii după ipostas a firilor Lui, prin care se păstrează distinct de extreme, dar 
prin care este de asemenea Mijlocitorul între ele, întrucât le are unite în același ipostas. Lipsa uneia dintre ele 
nu L-ar fi făcut Mijlocitor între ele”. (nota 264, p. 131) 

424, 'Tâlcuirea Pr. D. Stăniloae: „Aici Sf. Maxim foloseşte direct expresia enipostasiei a lui Leontie de 
Bizanţ (evonooTaroc)”. (nota 272, p. 133) 

425. Tâlcuirea Pr. D. Stăniloae: „Avea și ceea ce avea comun cu Dumnezeu și ceea ce avea comun cu 
oamenii, dar şi ceea ce avea propriu fiecare dintre aceste ființe în El: cea dumnezeiască, naşterea din Tatăl, cea 
omenească, nașterea fără de sămânță și fără de păcat. Prin cele ce le avea comune cu ambele extreme, avea 

Sale era unit după ființă cu cele extreme; prin identitatea acelorași părți după ipostas, 
Se distingea de cele extreme“. lar dacă El avea şi deosebirea și identitatea, e vădit că 
era Acelaşi şi Unul şi două“. Era Unul prin raţiunea monadei Sale neîmpărțite după 
ipostas. Era două prin raţiunea heterogenităţii după ființa părților Sale şi după unire. 
Căci deosebirea este rațiunea după care se salvează heterogenitatea celor indicate şi 
indică cum este ceva. lar identitatea este neschimbarea prin care raţiunea lucrului 
indicat îşi are totala sa unicitate, necunoscându-se în el niciun fel de deosebire+%”. 
(Sf. MaxIM MĂRTURISITORUL, Epistole, Partea I, ep. 15, în PSB, vol. 81, pp. 133-134) 


„Dacă deci raţiunea după fiinţă a fiecăreia din cele unite a rămas după unire, 
fiindcă definiţia fiinţei niciuneia n-a trecut în definiţia fiinţei celeilalte, e evident că 
Dumnezeirea lui Hristos a rămas Dumnezeire după fiinţă, neschimbându-se în ființa 
trupului; și umanitatea Lui iarăşi a rămas umanitate după ființă, nepătimind o pre- 
facere în firea Dumnezeirii. lar dacă nici Dumnezeirea lui Hristos, nici umanitatea 
n-au trecut una în alta pentru unirea lor după ipostas, ci firile au rămas, după marele 
Chiril, neamestecate, e clar că după unire s-a menținut deosebirea firilor păstrate în 
Hristos. Şi nicio rațiune nu va contrazice aceasta”. (Sf. MAxIM MĂRTURISITORUL, 
Epistole, Partea I, ep. 15, în PSB, vol. 81, p. 137) 


„Propovăduim în chip binecredincios în Hristos atât identitatea, cât şi deosebi- 
rea. Primul lucru, pentru ipostasul cel unul, pentru care mărturisim pe Dumnezeu- 
Cuvântul Același cu trupul Său, ca să nu primească prealăudata Treime un adaos 
personal, devenind pătrime“?. Iar al doilea, din cauza diversității de fiinţă a celor din 
care este EI, datorită căreia părţile lui Hristos nu trec câtuși de puţin una în alta. Căci 
nu se fac vreodată aceeaşi după ființă dumnezeirea şi umanitatea, ca să nu fie nimic 
creat de o fire şi de o fiinţă cu Dumnezeirea prin unire. Fiindcă a spune că o fire este 
de o fiinţă cu altă fire ştim că e propriu unei cugetări nesănătoase. Căci nu e vreoda- 
tă o fire de o fire și de o ființă cu altă fire. Fiindcă de o fire și de o ființă nu se poate 


legătura sau comuniunea cu ele; prin cele ce le avea propriu în fiecare, Se distingea de ambele extreme: Se dis- 
tingea de Tatăl, căci era născut, Se distingea de oameni, căci nu era conceput ca ei”. (nota 273, p. 133) 

426. Tâlcuirea Pr. D. Stăniloae: „Cele două firi care se deosebeau în EI, Îl uneau cu Tatăl și cu oame- 
nii. Ceea ce unea cele două firi între ele prin particularitatea ipostatică întipărită în ele, ca Fiu al Tatălui şi 
ca umanitate asumată fără de sămânță, ÎI distinge și de Tatăl şi de oameni. Dar tocmai prin aceasta aduce 
contribuţia lui personală unică, de neînlocuit şi fără asemănare, în unirea lui Dumnezeu cu oamenii şi mij- 
locirea între Dumnezeu şi oameni. Prin firi era unit cu Dumnezeu şi cu oamenii. Dar dacă ele n-ar fi fost 
unite prin ceva ce le era propriu, unirea Lui cu cele două părți extreme n-ar fi unit acele părţi extreme între 
ele. Hristos a fost prin ipostasul Său, în care unea cele două părți, puntea unificatoare între Dumnezeu și 
umanitate”. (nota 273 b, pp. 133-134) 

427. 'Tâlcuirea Pr. D. Stăniloae: „Dacă ar fi fost numai Dumnezeu sau om, n-ar fi putut uni părțile. Dacă 
ar fi fost numai două (Dumnezeu şi om despărțiți), iar nu le-ar fi putut uni. Numai fiind Același şi Unul şi 
Două, a putut uni pe cei doi în Sine. Aici se arată din nou importanța ipostasului Său compus, dar totuși Unul”. 
(nota 274, p. 134) 

428. Tâlcuirea Pr. D. Stăniloae: „În persoana umană nu cunosc nimic ce ar putea scăpa din unitatea şi 
identitatea ei” (nota 275, p. 134) 

429. Tâlcuirea Pr. D. Stăniloae: „Dacă umanul lui Hristos ar fi un ipostas deosebit, dar tot al Lui, s-ar 
adăuga Treimii un al patrulea ipostas, pentru că Hristos ar adăuga la ipostasul Lui încă unul. De aceea nu se 
poate spune că umanul lui Hristos are o anumită separație de ipostasul dumnezeiesc al lui Hristos. El e înca- 
drat în ipostasul cel Unul al lui Hristos. În umanul Lui şi în toate actele Lui umane și în toate calităţile Lui, ca 
şi în firile Lui, e prezent același unic ipostas dumnezeiesc. E așa cum în om nu se poate separa ceva în care să 
nu fie prezent acelaşi unic ipostas”. (nota 283, p. 137) 

spune că sunt decât indivizii ce aparțin prin aceeaşi specie unei singure ființe"? 
(Sf. Maxrm MĂRTURISITORUL, Epistole, Partea I, ep. 15, în PSB, vol. 81, p. 137) 


„lar dacă afirmând (monofiziţii - n.n.) o unică fire compusă în Hristos după 
unire, socotește să-i atribuie o deosebire, ca uneia aflate în calitatea ei naturală“!, întâi, 
ca fire compusă, Hristos nu va fi de o ființă cu niciuna dintre cele ce sunt (din cele 
create), dacă EI este unul și singur după ființă şi fire. Căci, precum s-a spus, o fire nu 
va fi vreodată de o ființă cu altă fire. Iar nefiind de o ființă cu vreuna dintre cele ce 
sunt (cu cele create), El nu va fi nici Dumnezeu, nici om“*?, sau dacă va fi Dumnezeu, 
cel ce-L propovăduieşte astfel va fi politeist, întrucât va spune de Tatăl şi de Duhul 
Sfânt că sunt de o fire necompusă, deci simplă, iar de Hristos, cel de o fire compusă, 
că e tot Dumnezeu, deşi fiind compus după-fire nu e de o fire simplă. Va arăta astfel ca 
vestind două Dumnezeiri: una simplă și una compusă”. (Sf. MAxIM MĂRTURISITORUL, 
Epistole, Partea I, ep. 15, în PSB; vol. 81, pp. 139-140) 

y 


„Cuvântul lui Dumnezeu și Tatăl, făcându-Se om cu adevărat din oameni, pen- 
tru oameni, cu oamenii, fără de păcat, nu S-a schimbat de a fi Dumnezeu făcându-Se 
om, nici nu S-a micşorat în d fi om cu adevărat, rămânând ceea ce era și este și va fi, 
adică Dumnezeu după fire; dar fiind pentru Sine Dumnezeu după fiinţă şi fire, S-a 
făcut în mod neschimbat, prin iconomie, pentru noi cu adevărat om, prin asumarea 
trupului care are suflet mintal şi raţional. De aceea este Același și Dumnezeu prin 
fire şi cu adevărat Același și om prin fire, fiind Același şi aceasta şi aceea cu adevărat 
fără nicio lipsă, prin taina întrupării Lui desăvârşite, prin care a adunat în unitatea Sa 
după ipostas firile lui, niciuna neanulându-se din pricina unirii, ci păstrând rațiunea şi 
definiția ei, sau particularitatea naturală neamestecată şi neprefăcută în cealaltă după 
unire. Căci unirea nu desființează deosebirea celor adunate într-un ipostas, dar înlătu- 
ră şi împărțirea (și despărţirea) lor”. (Sf. MAxIM MĂRTURISITORUL, Epistole, Partea |, 
ep. 17, în PSB, vol. 81, pp. 147-148) 


„Aşa au învăţat Părinţii, zicând: Căci dacă amândouă sunt una, nu sunt prin fire, 
ci prin convergență, căci prin aceasta a primit în chip iconomic“” pentru noi, ca un 


430. Tâlcuirea Pr. D. Stăniloae: „Mereu ne întâlnim cu taina persoanei ca unitate manifestată în 
complexitate. E o taină pe care au constatat-o și afirmat-o Părinţii. Dar ea rămâne mereu neînțeleasă. Nu 
se poate spune că această unitate e dincolo de toate componentele prin care se manifestă. S-ar introduce 
ceva ontologic în plus la ființe, ceea ce Părinţii au negat. Nu putem spune că e o sine ontologic deosebită 
de fiinţă sau de ființe. Dar e greu şi să înțelegem o unitate formată din elementele unei fiinţe, ca la om, sau 
din două ființe, ca în Hristos, E misterul cel mai mare al existenţei. Dar fără el totul ar fi fără sens. Poate 
că e ceva în părțile componente care face posibilă convergenţa şi unitatea lor, fără desfiinţarea lor. Dar 
aceasta nu se poate aplica persoanei îngerului. Unitatea aceasta misterioasă a persoanei umane nu poate 
avea temeiul decât în unitatea Persoanei dumnezeieşti, care e în comunitate de ființă cu alte două Persoane 
distincte. Unitatea persoanei depășeşte planul formelor de existenţă ale naturii investigabile ştiinţific”. 
(nota 284, pp. 137-138) 

431, Tâlcuirea Pr. D. Stăniloae: „Monofiziţii afirmând o fire compusă în Hristos cunoşteau calităţile na- 
turale ale divinului și umanului unite într-o singură fire”. (nota 290, p. 139) 

432. Tâlcuirea Pr. D. Stăniloae: „Dacă Hristos ar avea o fire compusă nu ar fi de o fire nici cu Dumnezeu 
care e fire dumnezeiască, nici cu oamenii, care au o fire omenească. Căci EI ar fi de o altă fire şi în raport cu 
Dumnezeu, şi cu oamenii. Hristos având o fire deosebită de orice fire, sau oricare fire fiind alta decât a Lui, El 
nu poate fi de o ființă cu nimeni”. (nota 291, p. 140) 

433. Tâlcuirea Pr. D. Stăniloae: „Nu prin lege, ci de bunăvoie, pentru mântuirea noastră. (nota 312, p. 150) 

Bun, să Se facă compus Cel simplu prin firea, după care este şi rămâne de o fire şi de o 
ființă cu Tatăl, păzind-o pe aceasta neştirbită şi după întrupare, pentru că nu e același 
lucru Dumnezeirea şi umanitatea. Căci deşi S-a făcut Cuvântul lui Dumnezeu om, S-a 
făcut om prin asumarea trupului unit mintal cu El după ipostas în mod nedespărțit““. 
De aceea este Același în mod propriu şi Dumnezeu, şi om, ca Unul ce e Aceea şi S-a 
făcut aceasta; și este şi aceasta și Aceea fără ştirbire”. (Sf. MAxIM MĂRTURISITORUL, 
Epistole, Partea I, ep. 18, în PSB, vol. 81, pp. 149-150) 


„În Hristos unirii firilor îi urmează, după toată rațiunea, unitatea ipostasului, cum 
învață Părinţii, deosebirea firilor din care este Hristos, păstrate în mod neamestecat și 
neîmpărțit (şi nedespărțit)”. (Sf. MAxIM MĂRTURISITORUL, Epistole, Partea I, ep. 18, 
în PSB, vol. 81, p. 150) 


„(...) S-a făcut toate pentru noi, a lucrat de bună voie pentru noi, nearătând în 
chip mincinos nici ființa noastră, nici vreuna dintre însușirile ei ireproşabile şi natu- 
rale, deși a îndumnezeit-o pe aceasta împreună cu toate acelea, făcând-o arzătoare 
asemenea unui fier şi arătând-o organ al lucrării dumnezeiești, ca Unul ce a pătruns-o 
cu totul și la culme prin unirea cu ea” în mod neamestecat, în unul și același unic 
ipostas”. (Sf. MAxIM MĂRTURISITORUL, Epistole, Partea a II-a, „Către Preacuviosul 
presbiter Gheorghe”, 3, în PSB, vol. 81, p. 209) 


„Trebuie să se păstreze în toate și firea asumată de Cuvântul lui Dumnezeu Cel 
întrupat şi înomenit în mod desăvârşit pentru noi, împreună cu însușirile naturale 
ale ei, fără de care nu e nici fire ceea ce a asumat, ci numai o nălucire goală; dar să se 
păzească şi unirea. Cea dintâi să se păstreze în deosebirea ei naturală, iar a doua să fie 
cunoscută în identitatea ipostatică. Și așa să se arate cu înțelepciune şi binecredincio- 
şie rațiunea întreagă a iconomiei, în același timp neamestecată şi neîmpărțită. 

Vestind-o pe aceasta cu dreaptă credinţă, te vei arăta vestind, potrivit făgăduinței 
şi bunătăţii tale, aici prin nădejde, iar acolo cu bucuria de ele prin trăire”. (Sf. MAxImM 
MĂRTURISITORUL, Epistole, Partea a II-a, „Către Preacuviosul presbiter Gheorghe”, 3, 
în P$B; vol; 81, p;211) 


434, 'Tâlcuirea Pr. D. Stăniloae: „Sunt nişte precizări interesante ale motivelor pentru care nu s-a 
schimbat prin întrupare Dumnezeirea Cuvântului: a) E] S-a făcut om, asumând (de bunăvoie) umanitatea, 
nu născându-Se ca atare în virtutea legii generale. Deci El are, ca Dumnezeu, o libertate faţă de umanita- 
tea asumată; b) S-a făcut om, unindu-$i trupul cu Sine în mod mintal (înțelegător), deci printr-un act de 
gândire liberă, dar eficientă; sau Și-a unit Dumnezeirea cu firea umană prin mintea acesteia, întipărindu-Se 
Cuvântul în mintea acesteia şi prin ea în trupul ce Și-l formează prin ea. Desigur că mintea trupului a înce- 
put să se formeze deodată cu trupul ei, în Fecioara, prin lucrarea Cuvântului. Ca Dumnezeu, existând din 
veci, iar ca om, Se face pe Sine însuși în timp. El Se știe ca Dumnezeu Făcătorul Său ca om. Orice om se ştie 
făcut de vo putere superioară. Hristos Se știe ca om făcut de EI Însuşi. Umanitatea Lui stă în puterea Lui. EI 
are în Sine ca om transparenţa Sa ca Dumnezeu. E! Se ştie ca Dumnezeu Făcătorul Său ca om. Orice om se 
ştie făcut de o putere superioară. Hristos Se știe ca om făcut de EI Însuși. Umanitatea Lui stă în puterea Lui. 
El are în Sine ca om transparenţa Sa ca Dumnezeu. El Se ştie pe Sine ca Dumnezeu Creator identic cu Sinea 
Sa ca om, creată de Sinea Sa ca Dumnezeu”, (nota 313, p. 150) 

435. Tâlcuirea Pr. D. Stăniloae: „Pătrunzându-o = nepixwpnoac. Dumnezeu-Cuvântul a intrat cu 
umanitatea Sa într-o perihoreză, El mișcându-Se în ea și învăluind-o, și ea mișcându-se în E] și manifestându-L. 
Sfântul Maxim folosește şi pentru relaţia Dumnezeirii şi umanităţii în Hristos termenul perihoreză, folosit şi 
pentru relaţia între Persoanele dumnezeieşti. Precum cele trei Persoane dumnezeiești se mișcă una în alta fără 
să se confunde, aşa e şi cu cele două firi în Hristos”, (nota 446, p. 209) 


Pr. asist. dr. LIVIU PETCU 


„S-a dovedit chiar din sfinţita învăţătură a învățătorului (Chiril) că menţine şi 
deosebirea lucrărilor naturale, precum se arată păzind și deosebirea firilor din care 
sunt lucrările şi după unire, deși păstrează unirea. Deosebirea o arată zicând: poruncă 
a tot făcătoare şi atingere; iar unirea, spunând că lucrarea e una și înrudită. Prin aces- 
tea înlătură atât împărţirea, cât și despărţirea tainei lui Hristos. Iar cei ce nu înţeleg 
aşa, ci înţeleg lucrarea înrudită ca fiind o singură lucrare a Cuvântului și a trupului, 
dogmatizează amestecarea într-o ființă, susținută de Eutihie și Apolinarie. Deci tre- 
buie păstrată în toate nevătămată atât rațiunea nevătămată, cât trebuie păzit şi modul 
iconomiei nestricate**. Aceasta ca să nu pătrundă împotriva adevărului urâta pereche: 
despărțirea sau confundarea”. (Sf. MAxIM MĂRTURISITORUL, Epistole, Partea a II-a, 
Serieri, 6; îi PSB; vol. 81, p. 226) 


„Unirea ipostatică este cea care adună şi leagă fiinţele sau firile deosebite într- 
o persoană și într-un ipostas”. (Sf. MAxIM MĂRTURISITORUL, Epistole, Partea a II-a, 
Scrieri, 11, în PSB, vol. 81, p. 258) 


„Nerecunoscându-se în chip neamestecat deosebirea ființială a celor unite şi a 
însușirilor lor naturale, în unirea lor extremă, nu se va cunoaşte nici rațiunea unirii în 
mod neamestecat*””. (Sf. MAxIM MĂRTURISITORUL, Epistole, Partea a II-a, Scrieri, 12, 
în PSB, vol. 81, p. 267) 


„Învățătorul (Anastasie Sinaitul, Patriarhul Antiohiei ($599)), numind, precum 
am spus, rezultatul celor două lucrări naturale, sau fapta care le cuprinde pe amândo- 


—uă-prin unirea lor, cu numele lor, a spus că este o singură lucrare pentru faptul că nu 
se săvârşeşte nimic dumnezeiesc sau omenesc separat, ci Unul şi Același împlineşte 
deodată ceea ce înfăptuieşte din unirea firilor și în mod unificat printr-o perihore- 
ză (interioritate reciprocă) unitară a lor“. (Sf. MAxIM MĂRTURISITORUL, Epistole, 
Partea a II-a, Scrieri, 19, în PSB, vol. 81, p. 299) 


436. Tâlcuirea Pr. D. Stăniloae: „Trebuie păstrată nealterată rațiunea fiecărei firi, dar şi modul uni- 
rii lor mântuitoare. Chiar în universul creat se arată în toată rațiunea fiecărui gen, sau componente, 
cât şi modul unirii lor care nu le confundă. La fel se menţin Dumnezeirea şi umanitatea în unirea lor. 
Dumnezeu n-a creat făpturile ca să le contopească între ele sau cu Sine prin unire. Modul unirii nu alte- 
rează raţiunile individuaţiunii lor, sau componentele. Nici iubirea între oameni nu desfiinţează persoa- 
nele lor. Se poate vedea valoarea și durata eternă a persoanelor, ca cele mai ireductibile şi neinlocuibile 
unităţi”. (nota 486, p. 226) 

437. Tâlcuirea Pr. D. Stăniloae: „Dacă nu se păstrează neconfundate firile unite în Hristos, nu se mai re- 
cunoaşte nici unirea lor neamestecată, ci se afirmă o contopire a lor, care nu e propriu zis unire. În unire trebu- 
ie să se vadă cele unite, Nici o despărțire oarecare nu e unire adevărată, precum nu e nici contopirea unire. În 
fiecare dintre cele unite într-o persoană trebuie să fie ceva care face posibilă articularea celeilalte componente 
în ea, care face posibilă unirea lor. În materie trebuie să fie o raționalitate, care face posibilă articularea ei, ca 
trup, în sufletul rațional; în sufletul raţional trebuie să fie ceva care să se poată manifesta prin materia pe care 
el o face trup sau organ intim al său. Nicio componentă nu se contopește în alta, căci în acest caz nu i-ar aduce 
niciun folos celeilalte și nici ea n-ar avea niciun folos din unirea cu aceea. Dar nici nu rămân în oarecare fel 
despărțite, căci nici în acest caz n-ar aduce niciuna vreun folos celeilalte. Capacitatea unei astfel de articulări 
trebuie să existe și între firea dumnezeiască şi cea omenească. Aceasta, deși nu aduce un folos Dumnezeirii, 
aduce un folos umanității. Dar dă și Dumnezeirii prilejul unui nou mod de revelare şi de lucrare, prilej pe care 
însă și-l procură chiar Dumnezeirea”. (nota 573, p. 267) 

438, Tâlcuirea Pr. D. Stăniloae: „Precum Persoanele divine Se află într-o perihoreză, datorită 
unităţii de ființă, așa se află într-o perihoreză cele două firi ale lui Hristos datorită unității Persoanei”. 
(nota 634, p. 299) 

„Se păstrează și în unirea firilor deosebirea după ființă, care păstrează împre- 
ună cu ea şi deosebirea însuşirilor fiinţiale a firilor” (Sf. Maxim MĂRTURISITORUL, 
Epistole, Partea a II-a, Scrieri, 19, în PSB, vol. 81, p. 300) 


„Hristos întreg e şi Domn şi Dumnezeu și Atotputernic, dar are în Sine în mod 
neîmpărțit şi neamestecat şi trupul pe care l-a purtat pentru noi şi pentru a noastră 
mântuire, trup pătimitor şi nu atotputernic creat, circumscris, neatotputernic prin fire, 
dar având în Hristos o voinţă atotputernică. Căci nu prin ipostas este Hristos muritor 
şi nemuritor, nici neputernic şi atotputernic, văzut şi nevăzut, creat şi necreat. Fiindcă 
altceva e prin fire și altceva prin ipostas**?. Şi simplu vorbind, nu e un ipostas compus 
prin opoziţia socotinţei, ci prin proprietatea firilor”. (Sf. MAxIM MĂRTURISITORUL, 
Epistole, Partea a II-a, Scrieri, 22, în PSB, vol. 81, pp. 315-316) 


„Dar este evident că comunicarea nu este a uneia, ci a amândurora şi neegale. 
E dăruirea prin reciprocitate în mod natural a celor proprii în mod natural fiecărei 
părți a lui Hristos prin unirea negrăită a lor fără prefacerea şi amestecarea naturală 
a niciunei părți în cealaltă“. (Sf. MAxIM MĂRTURISITORUL, Epistole, Partea a II-a, 
„Disputa Sf. Maxim cu Pyrhus', 25, în PSB, vol. 81, p. 325) 


„Acelaşi era întreg Dumnezeu cu umanitatea și Același întreg om cu Dumnezeirea. 
Acelaşi ca om a supus în Sine şi prin Sine umanitatea lui Dumnezeu și Tatălui, dân- 
du-ni-Se nouă ca chip (rvnov) şi pildă desăvârșită prin imitare ca şi noi, privind ca 
spre căpetenia mântuirii noastre să predăm ceea ce e al nostru lui Dumnezeu, ca să nu 
voim altceva decât ceea ce voiește El*”. (Sf. MAxIM MĂRTURISITORUL, Epistole, Partea 
a II-a, „Disputa Sf. Maxim cu Pyrhus”, 25, în PSB, vol. 81, p. 331) 


439. Tâlcuirea Pr. D. Stăniloae: „Hristos este şi una şi alta, dar nu prin ipostas, ci prin firi. Dacă ar fi prin ipostas 
nemuritor şi muritor ar fi două ipostasuri, sau fiind același ipostas și muritor şi nemuritor n-ar putea învinge moar- 
tea. Numai pentru că este, datorită firilor rămase neschimbate, un ipostas compus, poate învinge în sine moartea 
trupului prin nemurirea dumnezeiască, sau slăbiciunea acestuia prin atotputernicia dumnezeiască. Dacă Hristos 
n-ar fi un ipostas în același timp compus din două firi și unic, n-ar avea loc în el o comunicare a însușirilor şi nu 
le-ar copleşi pe cele omenești, dar trăindu-le în același timp, Hristos trăieşte slăbiciunea omenească, dar o și învin- 
ge; primeşte moartea, dar o învinge, fără să înceteze de a Se trăi și după moarte ca om.Cum e cu putinţă aceasta? 
Dumnezeu creând lumea, aceasta nu putea fi decât mărginită în ființă şi în putere. Ca atare, Dumnezeu Însuşi a cu- 
getat, creând-o, mărginirea ei și chiar eventualitatea morții ei prin ieşirea ei din legătura cu Sine. Şi nu numai că le-a 
cugetat pe acestea, ci, întrupându-Se, le-a şi experiat nu ca ale Sale, ci ca ale unei lumi create de E], dar nerămase în 
legătură cu El. În Hristos, Dumnezeu merge în direcţia aceasta până la capăt, însușindu-Şi prin experiență ca proprii 
mărginirea lumii create de El așa cum e trăită de ea după păcat şi chiar moartea la care aceasta a ajuns prin slăbirea 
legăturii cu El. Dar Şi le însușeşte ca să le învingă prin atotputernicia Sa nepărăsită de El. Nu învinge însă mărginirea 
prin fire a lumii, ci o face părtaşă, prin comunicare, la atotputernicia şi infinitatea Lui. Și învinge moartea, desfiin- 
țând-o prin introducerea deplină a umanităţii asumate în viața sa nemuritoare. Într-un fel, Dumnezeu poartă cu 
puterea Sa toată lumea mărginită şi pe fiecare dintre componentele ei, dar în mod deosebit de intim introduce în 
ipostasul Său firea omenească, căreia i-a imprimat în conștiința cugetătoare şi în libertate chipul Său, care el însuși se 
cere după nemărginirea Creatorului. Hristos ca ipostas divin întrupat are o unică conştiinţă. Dar conştiinţa Lui ştie 
atât de infinitatea și de atotputernicia Lui ca Dumnezeu, cât şi de mărginirea Lui ca om. E o conștiință unitară, dar 
compusă. Însă unirea nu rămâne numai la faptul că aceeaşi Persoană e conştientă de infinitatea și de mărginirea Ei, 
ci constă şi în faptul că conștiința mărginirii Sale umane e deschisă orizontului nemărginit al conștiinței nemărginirii 
Sale divine, sau ultima inundă cu lumina ei în prima”. (nota 659, pp. 315-316) 

440. Tâlcuirea Pr. D. Stăniloae: „Se comunică slava cuvenită Dumnezeirii umanităţii și smerenia umani- 
tății Dumnezeirii, prin faptul că amândouă sunt ale aceluiași ipostas. Deci slava nu răsare din umanitate, nici 
ceea ce e smerit, din Dumnezeire”. (nota 677, p. 325) 

441. Tâlcuirea Pr. D. Stăniloae: „Hristos a avut umanitatea noastră așa cum o avem și noi, adică ca a 
propriei Sale Persoane. Numai aşa a putut-o supune cu adevărat Tatălui şi S-a putut socoti ca Fiu al Tatălui și 
ca om. (nota 690, p. 331) 


196 Pr. asist. dr. LIVIU PETCU 


„lisus înainta în înţelepciune și har” (Luca 2, 52) 
Ej 


„Iar fiindcă la fericitul Luca s-a scris: Iisus înainta în înţelepciune şi har (Luca 2, 
52), purtătorul de Duh (Ioan), spunând că e plin de har, a indicat prin aceasta slava 
Fiului. Dar atunci, unde va înainta plinătatea Lui, sau va primi creşteri de dincolo 
de unde nu mai este nimic? Deci, nu întrucât este Cuvântul și Dumnezeu s-a spus 
că va înainta, ci că S-a arătat mereu mai minunat şi mai bogat în har prin faptele Lui 
celor ce le vedeau, înaintând, cum trebuie spus mai adevărat, în înțelegerea celor ce 
se minunau de ele, şi de Însuşi cel desăvârşit ca Dumnezeu, ca şi în har. Le-am spus 
acestea spre folos, deşi ca o digresiune“?”, (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea întâi, cap. 9, în PSB, vol. 41, p. 116) 


lisus „sporea cu înțelepciunea și cu vârsta” (Luca 2, 52) 


„Nu Cuvântul, în calitate de Cuvântul, e Cel ce sporeşte, odată ce e desăvârşit, din 
Tatăl cel desăvârşit, şi nu are nevoie de nimic, ci întrucât îi conduce şi pe alţii în spo- 
rire, s-a vorbit şi aici de sporire, omeneşte. Căci și sporirea este a oamenilor. De aceea 
şi Evanghelistul unește sporirea cu vârsta. Dar Cuvântul lui Dumnezeu nu se măsoară 
cu vârsta, ci vârstele sunt ale oamenilor. Deci şi sporirea e a trupului“”. Iar crescând 
trupul, sporea în el și arătarea dumnezeirii pentru cei ce vedeau. Și cu cât se descope- 
rea (se revela) mai mult dumnezeirea, cu atât creştea harul Lui ca om la toţi oamenii". 
Căci ca prunc era purtat pe braţe, iar ajuns băiat a rămas în templu și îi examina pe 
preoți despre cele din Lege. Şi crescând trupul pe încetul, şi Cuvântul arătându-Se în 
el“%5, e mărturisit întâi de Petru, apoi de toți, că Eleste cu adevărat Fiul lui Dumnezeu. 
Aceasta chiar dacă iudeii cei vechi și aceştia de acum își închid ochii cu voia, ca să nu 
vadă că a spori întru înțelepciune nu înseamnă a spori înțelepciunea însăși, ci a spori 
mai degrabă El omeneşte în Ea. Și lisus sporea întru înțelepciune şi har (Luca 2, 52). lar 
de trebuie să spunem mai adevărat, El însuși sporea în Sine însuși“. 


442. Tălcuirea Pr. D. Stăniloae „Contrar părerii unor teologi mai recenți, că lisus Hristos înainta în înțelep- 
ciune şi har, ca em, Sfântul Chiril spune aici că înaintarea era o revelare tot mai accentuată a puterii şi a slavei Sale. 
Căci în curăţia și bunătatea maximă a firii Sale omenești, se arată toată înălțimea dumnezeiască, dar în forma 
umană. Fiindcă aceeaşi Persoană dumnezeiască Se arată lucrând și prin firea Sa omenească”. (nota 201, p. 116) 

443. Tâlcuitea Pr.D. Stăniloae: „Dar, cum a spus Sfântul Atanasie mai înainte, prin trup trebuie să înţe- 
legem întreaga fire omenească. Deci cu aceasta sporea Hristos”. (nota 133, p. 383) 

444. 'Tâlcuirea Pr. D. Stăniloae: „Cu creșterea în vârstă, creşteau mijloacele prin care Se descoperea 
Cuvântul. Sporea în cuvintele prin care vorbea Cuvântul. Sfântul Atanasie pare a spune că descoperirea dum- 
nezeirii sporea pe măsura creșterii trupului ca mijloc de comunicare a ei către ceilalți oameni. Căci trupul în- 
suflețit e deschis spre Dumnezeu și spre oameni. S-ar putea cugeta aceasta şi din afirmarea Sfântului Atanasie 
că, pe măsura creşterii Lui cu trupul, sporea și arătarea harului prin El către oameni. Dar prin expresia sporea 
în El arătarea dumnezeirii pare totuşi să afirme şi o sporire a arătării dumnezeirii în firea Lui omenească. 
Aceasta se poate înţelege astfel: crescând EI în organele Lui trupeşti şi în facultăţile sufleteşti, sesiza mai accen- 
tuat dumnezeirea în firea Lui omenească. El Se descoperea, ca Dumnezeu, Lui însuși, ca om, deși avea unită 
cu Sine ca om sau cu firea Sa omenească, deci adânc imprimată în ea, dumnezeirea Sa, în unirea lor într-o 
Persoană. Căci harul în care sporea la oameni nu era detașat de umanitatea Sa, fiind o umanitate imprimată de 
dumnezeire, o umanitate nouă, transfigurată, îndumnezeită'. (nota 134, p. 383) 

445. Tâlcuirea Pr. D. Stăniloae: „În ediţia din PG e dată, dintr-un codice, şi versiunea: arătându-Se pe Sine 
Sieși (EavTâ)), care nu contrazice versiunea: Se arăta pe Sine în el (în trup = Ev avTQ), căci şi trupul sau firea Sa 
omenească era a Lui” (nota 135, p. 383) 

446. Tâlcuirea Pr. D. Stăniloae: „Această expresie exprimă explicarea dată la nota 64 (134). EI își des- 
coperea Sieşi, ca om, dumnezeirea ce o avea unită adânc şi ipostatic cu firea Sa omenească. El ca Dumnezeu 

Dar care e sporirea de care se vorbeşte, dacă nu, precum am spus înainte, 
îndumnezeirea și harul transmise oamenilor de înțelepciune“, când se desființează 
în ei păcatul și stricăciunea prin asemănare și înrudire cu trupul Cuvântului? Astfel 
crescând El în vârsta trupului, sporea în trup şi arătarea dumnezeirii şi S-a arătat 
tuturor că este templul lui Dumnezeu și că era Dumnezeu în trup”. (Sf. ATANASIE 
CEL MARE, Trei cuvinte împotriva arienilor, Cuvântul al III-lea, LII-LIII, în PSB, 
vol. 15, pp. 382-384) 


„Nu Înţelepciunea în calitate de înţelepciune sporea în Sine, ci omenescul spo- 
rea întru înţelepciune“, ridicându-se (vnepavafaivov) câte puţin peste firea ome- 
nească şi făcându-se și arătându-se tuturor ca organ al Ei spre lucrarea dumnezeirii şi 
spre strălucirea Ei“. De aceea nici nu a spus Cuvântul sporea, ci lisus, nume cu care 
S-a numit Domnul când S-a făcut om. Aceasta arată că sporirea este a firii omeneşti, 
precum am spus înainte”, (Sf. ATANASIE CEL MARE, Trei cuvinte împotriva arienilor, 
Cuvântul al III-lea, LIII, în PSB, vol. 15, p. 384) 


„lar El cunoștea nu prin învăţătură sfaturile Tatălui, ci ca Unul ce era El însuși 
înţelepciunea și sfatul Tatălui“ (Sf. CHIRIL AL ALEXANDRIEI, Glafire la Numeri, 3, în 
PSB, vol. 39, p. 411) 


Se descoperea Sieşi ca om. În acest sens era o sporire în descoperirea dumnezeirii în umanitatea Sa, sau 
descoperirea dumnezeirii Sale în EI se realiza pe măsura creşterii Sale trupeşti şi sufleteşti ca om; dar şi 
invers: la El, sporirea umanităţii era puternic ajutată de dumnezeirea imprimată în umanitatea Lui”. (nota 
136, p. 383) 

447. Tâlcuirea Pr. D. Stăniloae: „Îndumnezeirea și harul veneau într-un fel de la Cuvântul tot mai mult pe 
măsura creşterii Lui în trup. Dar sporirea firii omeneşti în ele nu lăsa îndumnezeirea şi harul detaşate de firea 
omenească, ci aceasta se arăta cu o fire îndumnezeită, şi harul, ca o putere ce iradia mai departe din această 
fire. Şi iradierea ei mai puternica în oameni îi îndumnezeieşte pe aceştia sau are loc când fac şi ei eforturi de a 
creşte”. (nota 137, p. 383) 

448. Tâlcuirea Pr. D. Stăniloae: „Omenescul din lisus sporea în înțelepciune nu numai în sensul că deve- 
nea mai înțelept, ci şi în sensul că înainta în înțelepciunea dumnezeiască aflătoare în el, sau pătrundea tot mai 
mult în Ea, mai bine zis sporea în conştiinţa că e unit cu Ea; sau înţelepciunea unită ipostatic cu firea omeneas- 
că Se arăta tot mai mult acesteia și sporea înţelepciunea ei şi prin aceasta Se arăta tot mai mult și oamenilor”. 
(nota 139, p. 384) 

449. Tâlcuirea Pr. D. Stăniloae: „Omenescul din lisus, înaintând tot mai mult întru înţelepciunea cu 
care era unit ipostatic, se ridica nu peste firea lui, ci peste puterile ei, întrucât firea lui omenească cu puterile 
ei devenea un organ tot mai adecvat manifestării dumnezeirii prin ea sau prin puterile ei. Aceasta o făcea și 
transparentă pentru dumnezeirea ce se descoperea prin ea. Transparentă nu numai privirii cunoscătoare, ci 
întregii simţiri a iradierii puterii ei de către fiinţa celor ce veneau aproape. Dar și Hristos îşi simţea organele 
trupeşti şi sufleteşti ridicate peste nivelul lor natural şi umplute de o putere dumnezeiască. Lucrarea dumne- 
zeiască a înțelepciunii străluceşte pe fața trupului”. (nota 140, p. 384). 

450. Tâlcuirea Pr. D. Stăniloae: „Hristos ca Fiul şi Cuvântul lui Dumnezeu avea în Sine cunoștința ce- 
lor ce le grăia. Şi le grăia cu autoritatea sau cu puterea proprie (Matei 7, 29), lar cunoştinţa Lui se acoperea 
cu ființa dumnezeiască nemărginită. Deşi ca om sporea cu înțelepciunea și cu vârsta (Luca 2, 52), sporea 
din Sine. E ştia ca om că ia din Sine ca Dumnezeu toată învățătura Sa. Dumnezeirea din care îşi lua învă- 
ţătura nu-l era străină. Dar în calitatea de Fiu al Tatălui, nu se simţea singur ca izvor infinit al cunoștinței 
Sale, ci unit cu Tatăl. Era o cunoștință comunitară în care totuși se simţea în calitatea deosebită de Fiu. Și 
umanitatea căreia îi comunica din Sine ca Dumnezeu cunoştinţa Sa la nesfârșit, avea și ea sentimentul că o 
primeşte de la Fiul în care este Tatăl, ca pe o cunoştinţă filială. Hristos ca Fiu după fire al Tatălui e atât de 
unit în cunoştinţa Lui cu Tatăl, încât se și spune ca Înţelepciunea şi Statul Tatălui. Nu poate cunoaște nici 
copilul omenesc pe tatăl său decât întipărit de sentimentul lui patern, datorită faptului că-l are pe el ca fiu. 
Însuşi Tatăl se cunoaște ca ipostas patern datorită Fiului. Cunoştinţa lor e nedespărţită, deşi nu-i confundă 
și într-un fel e distinctă”. (nota 716, p. 411) 

„Copilul creştea și se întărea cu duhul, umplându-se 
de înţelepciune” (Luca 2, 40) 


„Creşterea lui Hristos trebuie înţeleasă ca sporire a slavei, pe care o are pururea 
mai largă și mai strălucitoare, fiind înțeles de cei din lume că e prin fire Dumnezeu“”. 


(Sf. CHIRIL AL ALEXANDRIEI, Glafire la Facere, Cartea a VII-a, în PSB, vol. 39, p. 251) 


Două voințe în Hristos 


„Câţi dintre Sfinţii Părinţi au pomenit de voia alegătoare a umanităţii lui Hristos 
au înţeles prin ea puterea doritoare prin esenţă a firii, adică voinţa naturală (voinţa 
naturii) sau voia alegătoare a noastră, existentă în Dumnezeu cel întrupat prin însu- 
şirea ei de către El”, (Sf. MAxIM MĂRTURISITORUL, Epistole, Partea a II-a, „Către 
Preacuviosul presbiter Marin”, 11, în PSB, vol. 81, p. 191) 


„Căci omenescul lui Dumnezeu nu se mişca prin/ibera alegere, ca al nostru, ajun- 
gând prin sfătuirea cu Sine şi prin judecată la cunoașterea celor contrare între ele, ca 
să nu se cugete putându-se schimba prin fire în alegere“. Ci luând existența odată 
cu unirea cu Dumnezeu-Cuvântul“5%, a avut mişcarea nesupusă îndoielii, mai bine zis 
statornică, potrivit dorinţei naturale sau voinţei“, sau, ca să spunem mai propriu, 
şi-a avut slăbiciunea nemişcată în EI, potrivit venirii la o existență desăvârşit curată 
şi îndumnezeită în Dumnezeu-Cuvântul“5. Căci imprimând-o şi mişcând-o în mod 
natural, ca pe una proprie şi naturală a Sa şi a sufletului Său, a împlinit în mod real, 
şi nu fictiv, marea taină a întrupării Sale pentru noi*”, neînlăturând nimic din ceea 
ce era natural, afară de păcat, care nu are nicio rațiune semănată în niciuna dintre 


451. Tâlcuirea Pr. D. Stăniloae: „Dar slava lui Hristos ca Dumnezeu crește mereu, pentru că şi-o face tot 
mai străvezie prin umanitatea Lui şi oamenii devin tot mai capabili să-i vadă măreţia dumnezeiască prin uma- 
nitatea Lui, făcându-l-se tot mai intim. Jar copilul creștea și se întărea cu duhul umplându-Se de înțelepciune 
(Luca 2, 40), pentru că tot mai mult se descoperea prin înțelepciunea Lui omenească Înţelepciunea dumneze- 
iască, tot mai mult se deschidea cea dintâi celei din urmă”. (nota 432, p. 251) 

452. Tâlcuirea Pr. D. Stăniloae: „Sfântul Maxim admite în Hristos, pe baza Părinților anteriori, o voie 
electivă, dar numai în înțelesul de voie nedeterminată în concret a firii noastre, ca voire actualizată a ceva sau 
altceva de către Dumnezeu-Cuvântul Însuși. De aceea ea nu poate fi o voie care ar fi putut alege și răul, ci nu- 
mai una care putea alege între două lucruri bune: a merge de exemplu la lerusalim sau a nu merge; a merge pe 
un drum sau pe altul”. (nota 386, p. 191) 

453. 'Tâlcuirea Pr. D. Stăniloae: „Fără să nege puterea alegerii în Hristos, Sf. Maxim declară că omenescul 
Lui nu se mișca prin libera alegere între cele bune și cele rele. Căci El cunoștea cele bune și nu le putea alege pe 
ele, nepătimind de vreo slăbiciune necesară”. (nota 389, p. 192) 

454. Tâlcuirea Pr. D. Stăniloae: „Nicio clipă umanitatea lui Hristos nu şi-a avut existența în afara 
Cuvântului, deci în putinţa alegerii răului”. (nota 390, p. 192) 

455. 'Tâlcuirea Pr. D. Stăniloae: „Dumnezeu-Cuvântul n-a anulat voia omenească, ci a readus-o la mișca- 
rea ei conformă cu firea care îşi găseşte și satisfacerea, şi împlinirea în Dumnezeu”. (nota 391, p. 192) 

456. Tâlcuirea Pr. D. Stăniloae: „Firea omenească a primit substanţializare, sau a luat ființă în Dumnezeu- 
Cuvântul, fiind în același timp desăvârşit îndumnezeită. În alți oameni Dumnezeu-Cuvântul dă o substanţă în 
afară de Sine raţiunii omului din El. Aici îi dă substanţă sau ființă raţiunii umane din E! în EI Însuși, rămânând 
El Însuși ipostasul ei”. (nota 392, p. 192) 

457. Tâlcuirea Pr. D. Stăniloae: „Firea omenească I s-a făcut Lui naturală, odată ce Şi-a însuşit-o ca una 
dintre cele două naturi ale Sale. I-a fost așa de naturală cum ne este naturală şi nouă firea noastră. Dar nu ne- 
cesară. N-a simţit-o străină de Sine, ci familiară Lui și sufletului Său omenesc. Dar Cel ce o avea ca naturală şi 
proprie Lui, fiind şi Dumnezeu întipărit în ea, Şi-a mişcat-o ca Dumnezeu, umplând-o de misterul prezenței 
şi lucrării Sale ca Dumnezeu cel întrupat”. (nota 393, p. 192) 

cele ce sunt (create)“5%” (Sf. MAxIM MĂRTURISITORUL, Epistole, Partea a II-a, „Către 
Preacuviosul presbiter Marin”, 11, în PSB, vol. 81, pp. 191-192) 


„(...) şi două voințe naturale, potrivit Părinților, dacă nu îndrăznim să spunem 
că e fără suflet şi fără minte”. (Sf. MAxIM MĂRTURISITORUL, Epistole, Partea a II-a, 
„Către Preacuviosul presbiter Marin”, 11, în PSB, vol. 81, p. 193) 


„Voința Lui nu ca una ce e a altei fiinţe, din altă ființă sau fire decât a noastră, 
ci pentru că s-a făcut pentru EI şi în El a unuia şi aceluiaşi ipostas; şi pentru că nu a 
fost adusă la existenţă în sine şi pentru sine, ca noi. De aceea a și avut pe Cuvântul 
Însuși ca sămânță proprie care a înnoit modul nașterii“, primind odată cu existența 
şi existenţa în chip dumnezeiesc în ipostasul Lui“S!. Aceasta pentru ca să se întărească 
ceea ce este al nostru şi să se facă crezut ceea ce e mai presus de noi“. (Sf. MAxIM 
MĂRTURISITORUL, Epistole, Partea a II-a, „Către Preacuviosul presbiter Gheorghe, 3, 
în PSB, vol. 81, p. 211) 


„(...) acordul voinţei omenești a Mântuitorului cu voința Lui dumnezeiască și 
părintească, ca a Cuvântului întrupat Care a dat ființă firii omeneşti şi a îndumnezeit-o 
prin faptul că i-a dat ființă“. (Sf. MAxIM MĂRTURISITORUL, Epistole, Partea a II-a, 
Scrieri, 5, în PSB, vol. 81, p. 214) 


„După amândouă (firile) din care şi în care şi al căror ipostas era, Se făcea 
cunoscut ca fiind prin fire voitor al mântuirii, printr-una, ca binevoind împreună 
cu Tatăl și cu Duhul, iar prin alta ascultător făcându-Se până la moarte, iar moartea 


458. Tâlcuirea Pr. D. Stăniloae: „Pe cât de mult a fost îndumnezeită firea noastră asumată de EI, pe atât 
de mult a rămas ea în întregimea ei. Întregul omenesc I-a devenit propriu. Numai păcatul I-a lipsit din ome- 
nesc, dar păcatul nu există prin vreo rațiune proprie vreuneia dintre făpturi, căci nu are o astfel de rațiune nici 
în Dumnezeu. De aceea de abia firea fără de păcat e readusă la starea de fire neștirbită, nestrâmbată, deplină. 
Această unire a umanului cu divinul într-o Persoană, această posibilitate a lui Dumnezeu de a Se întipări în 
uman și de a Se manifesta astfel prin uman, de a-Şi face voia umanului voia Sa, arată o tainică conformitate 
a omenescului cu Dumnezeu şi o înrudire prin creaţie și har cu El. Umanul se poate întâlni cu Dumnezeu în 
nepătimire, adică în libertatea de patimi, care e totodată eliberarea de îngustarea în orizontul închis al lumii 
materiale. Teologia protestantă vrea să apropie pe Dumnezeu de om atribuindu-l pătimirea. Părinţii răsăriteni 
aproprie pe om de Dumnezeu prin despătimire, întrucât El e nepătimitor”. (nota 394, p. 192) 

459. Tâlcuirea Pr. D. Stăniloae: „Dacă Hristos n-ar avea voință omenească, n-ar avea nici suflet, nici min- 
te. Căci cum ar dori să fie și să lucreze cele bune şi ca om, dacă n-ar cugeta la ele şi n-ar sirnţi bucurie pentru 
ele? Am văzut că pentru Sf. Maxim raţiunea stă în slujba mișcării firii spre împlinirea celor dorite ca bune” 
(nota 395, p. 193) 

460. Tâlcuirea Pr. D. Stăniloae: „Sfântul Maxim arată aici că voința omenească în Hristos e numită voința 
Lui, şi nu a omului, nu pentru că ar fi dumnezeiască, ci pentru că este a ipostasului dumnezeiesc făcut om, năs- 
cându-se cu firea omenească din sângele Fecioarei; şi pentru că ea nu e folosită de Hristos pentru EI, cum folosim 
noi voința noastră, ci pentru noi, cum Dumnezeu pune toate ale Lui la dispoziţia noastră. (nota 449, p. 211) 

461. Tâlcuirea Pr. D. Stăniloae: „Alte motive pentru care voinţa omenească a lui Hristos se numește a 
Cuvântului întrupat, fără a fi voinţă dumnezeiască” (nota 450, p. 211) 

462. Tâlcuirea Pr. D. Stăniloae: „Voința noastră omenească devenind voința Cuvântului întrupat se întă- 
reşte. Dar această întărire a ei face să se creadă totodată că Cel ce a luat-o este Dumnezeu. În această naștere a 
umanului fără de sămânță în Hristos, s-a făcut străvezie Dumnezeirea” (nota 451, p. 211) 

463. Tâlcuirea Pr. D. Stăniloae: „Prin faptul covârșirii că ipostasul întrupat nu refuză paharul, își pune 
voia omenească de acord cu cea dumnezeiască. Prin aceasta, voia dumnezeiască însăși se arată în Hristos ma- 
nifestându-şi unitatea în ferirea de pahar, iar voia omenească se deschide dumnezeirii. Dacă voia lui Hristos 
pe de o parte se opreşte de a voi ceva contrar voii dumnezeiești, dar pe de alta se fereşte de pahar, această ferire 
va fi şi a voii dumnezeiești cu care este una”. (nota 458, p. 214) 

pe cruce (Filipeni 2, 8) şi împlinind prin trup marea taină a mântuiriis*. (Sf. MAxIM 
MĂRTURISITORUL, Epistole, Partea a II-a, Scrieri, 5,în PSB, vol. 81, p. 214) 


„Cuvântul (...), având firea cea mai presus de ființă şi suprainfinită împreună cu 
Tatăl şi cu Duhul, deşi ca Dumnezeu dădea firii iarăși în chip liber, când voia, vreme să 
lucreze ale ei'5, cum spune dumnezeiescul şi marele învățător al Nyssenilor, Grigorie 
(Comentariu la loan, Cartea a IV-lea). Căci dacă ar fi voit acestea numai ca Dumnezeu 
nu Același şi ca om, sau ar fi fost El Însuşi trup prin fire, sau schimbându-Se după fiin- 
ță S-ar fi făcut trup prin căderea Dumnezeirii Sale, sau trupul Lui n-ar fi fost însuflețit 
în chip rațional, ci el ar fi fost în trupul Său cu totul neînsuflețit şi nerațional. Iar dacă 
trupul a fost însufleţit în chip raţional, avea şi voie naturală, căci tot ce e prin fire rațio- 
nal e numaidecât şi voitor prin fire“%. Şi dacă are voinţa naturală ca om, voia desigur 
după ființă acelea pe care El ca Dumnezeu, creând-o, le-a sădit în fire în chip natural, 
ca ținând de constituţia şi de menţinerea ei*”.: Căci n-a venit ca să strice firea, pe care 
El Însuşi a făcut-o ca Dumnezeu şi Cuvântul, ci a venit să îndumnezeiască cu totul 
firea pe care EI Însuşi a voit, cu bunăvoința Tatălui şi cu împreună lucrarea Duhului, 
să o unească cu Sine după ipostas împreună cu toate însușirile ce-l aparțin în mod 
natural, afară de păcat. 

Deci ca Dumnezeu prin fire a voit cele dumnezeiești şi părintești prin fire. Căci 
ea împreună voitor cu Născătorul Lui. Iar ca om, voia iarăşi Acelaşi cele omenești 
prin fire, păzind iconomia (întruparea) curată de orice nălucire, neimpotrivindu-Se 


464. Tâlcuirea Pr. D. Stăniloae: „Prin amândouă voile, Hristos voia mântuirea noastră: prin cea dumneze- 
iască, binevoind împreună cu Tatăl şi cu Duhul, iar prin cea omenească făcându-Se ascultător pentru noi Tatălui, 
ca, îndreptând astfel firea noastră în Sine și prin ea şi pe cea din noi, să deschidă ușa la Tatăl sau să o deschidă pe 
ea Tatălui (şi Sieşi ca Dumnezeu). Deschiderea aceasta prin voia omenească înseamnă de fapt punerea de acord 
a voii omenești a Lui cu voia dumnezeiască. Și acest acord și l-a putut realiza în El pentru că El era ipostasul, sau 
Subiectul ambelor. Însuşi Fiul lui Dumnezeu făcându-Se şi om a deschis firea noastră prin voia ei, al cărei Subiect 
S-a făcut, lui Dumnezeu. Fiul lui Dumnezeu a deschis în Sine Dumnezeirea umanului și umanul lui Dumnezeu, 
prin voile lor. Subiectul voii dumnezeiești făcându-se şi Subiect al voii omenești, E Însuşi S-a făcut ca om ascul- 
tător Sieşi ca Dumnezeu şi, prin aceasta, şi Tatălui. EI Însuși, supremul subiect iubitor al Tatălui, în calitate de Fiu 
prin fire S-a făcut și Subiect-uman plin de aceeaşi iubire filială față de Tatăl”. (nota 459, p. 214) 

465. Tâlcuirea Pr. D. Stăniloae: „Învățătura cea dreaptă e că lisus nu numai lucra cele omenești prin firea 
omenească, ci le și voia cu voia omenească, nu cu voia dumnezeiască. Totuși avea şi voia dumnezeiască în voia 
omenească a acestora. Căci El îngăduia firii omeneşti să voiască, când era potrivit, cele ale ei: foamea, setea etc. 
Umanul nu era numai un instrument pasiv al voii dumnezeieşti. Căci cum ar fi biruit astfel cele ale slăbiciunii 
omenești? Legătura între voia omenească şi cea dumnezeiască era foarte subtilă în Hristos. Nu era nicio des- 
părțţire în ele şi nicio contopire. Voia omenească nu se mișca fără voia dumnezeiască, iar cea dumnezeiască nu 
o silea pe cea omenească, ci aceasta se mişca benevol simțind dorința voii dumnezeiești. Fiecare din cele două 
voi îşi arată libertatea în lucrarea celeilalte. În oarecare măsură aceasta se întâmplă şi în orice om care vrea să 
se conformeze voii dumnezeieşti. Deosebirea cea mare stă poate în faptul că în Hristos voia omenească simțea 
mai clar dorința şi mișcarea voii dumnezeieşti”. (nota 471, p. 220) 

466. Tâlcuirea Pr. D. Stăniloae: „Rațiunea fără voinţă e fără rost. De ce aș raţiona în împrejurările vielii 
mele, dacă nu pot alege prin judecată felu! de a mă comporta în ele, sau cu ce faptă am să le răspund? În rațiune 
este implicată voinţa şi conștiința că e de preferat să aleg binele”. (nota 473, p. 220) 

467. Tâlcuirea Pr. D. Stăniloae: „Dumnezeu-Cuvântul n-a venit să desființeze firea pe care a creat-o, deci 
nici voia pe care a sădit-o în ea ca să fie în armonie cu voia Lui şi să sporească astfel în ceea ce îi este propriu 
prin comunicarea cu Dumnezeu, lucrând conform voii Lui. Deci însușindu-Și firea noastră Şi-a însușit şi 
voia ei în mişcarea ei dreaptă, deci în Dumnezeu, întrucât E] a sădit în firea noastră această voie spre El. A 
venit să readucă voia firii noastre la conformitatea cu voia Sa, dar nu silind-o spre aceasta. S-a făcut E Însuşi 
ca Dumnezeu Subiectul acestei voi a creaturii Sale, întărind libertatea pe care i-a dat-o ca să meargă pe calea 
proprie firii ei în conformitate cu voia Lui dumnezeiască. În aceste rânduri, Sf. Maxim afirmă în mod clar con- 
formitatea firii noastre, și deci a voii noastre, cu Dumnezeu ca bază a întrupării. Întruparea duce la capăt opera 
creațiunii, unind deplin creatura cu Creatorul şi o îndumnezeieşte după har”. (nota 474, p. 220) 

nicidecum voii Tatălui. Căci nimic din cele naturale, precum nici însăși firea, nu se 
împotriveşte vreodată cauzei firii“. (Sf. MAXIM MĂRTURISITORUL, Epistole, Partea a 
II-a, Scrieri, 6, în PSB, vol. 81, pp. 220-221) 


„Că a avut voie omenească după fire, precum și dumnezeiască după fiinţă, arată în 
mod vădit Însuşi Cuvântul prin ferirea omenească iconomică de moarte, manifestată 
de E]. Aceasta L-a făcut să spună: Părinte, de este cu putinţă, să treacă acest pahar de la 
Mine, ca să arate slăbiciunea trupului Său și că nu S-a făcut cunoscut celor ce-L vedeau 
prin nălucire, înșelându-le simţirea; ci că a fost cu adevărat şi în mod propriu om, 
mărturisind-o aceasta voința Lui naturală, care s-a ferit de moarte prin iconomie“*?, 

Dar că iarăşi a fost îndumnezeită voinţa Lui omenească în întregime prin consim- 
țire cu cea dumnezeiască, fiind mereu mișcată și întipărită de ea, e vădit din faptul că 
împlinea în mod desăvârşit numai judecata voii Tatălui, de care spunea ca om: Să nu se 
facă voia Mea, ci a Ta. Ni S-a dat și prin aceasta pe Sine model și pildă spre nesocotirea 
voii noastre prin împlinirea deplină a celei dumnezeiești chiar dacă am vedea atâr- 
nând prin aceasta moartea asupra noastră“. (Sf. MAXIM MĂRTURISITORUL, Epistole, 
Partea a II-a, Scrieri, 6, în PSB, vol. 81, pp. 221-222) 


„Aşa a învățat şi marele Grigorie "Teologul, în Al doilea Cuvânt despre Fiul, zicând 
în chip clar: Voirea Aceluia nu avea nimic potrivnic, fiind întreagă îndumnezeită. Deci Îi 
era propriu să voiască omenește, după acest mare învăţător. Căci nu se întâmpla aceas- 
ta prin socotinţa proprie, ci prin voința naturală în sens propriu întipărită continuu 
de Dumnezeirea Lui după fiinţă şi mișcată spre împlinirea iconomiei (a mântuirii) 


şi indumnezeită prin consimţirea şi legătura cu cea părintească şi devenită şi numită 
şi dumnezeiască cu adevărat prin unirea în sens propriu cu aceea, dar nu prin fire. 
Căci nu a ieşit nicidecum, îndumnezeindu-se, din fire“. Căci spunând îndumnezeită 
întreagă, învățătorul a înfățișat unirea voinţei omeneşti din EI cu voia dumnezeiască şi 


468. Tâlcuirea Pr. D. Stăniloae: „Dacă Hristos n-ar fi împlinit voia Tatălui, s-ar fi dovedit că nu e nici 
Fiul Lui adevărat şi n-a luat nici firea omenească adevărată. Deci întruparea, ridicarea din păcat şi mântu- 
irea ar fi fost o nălucire. Căci atât ca Fiul adevărat al lui Dumnezeu, cât și ca Cel ce a luat firea omenească 
creată ca Dumnezeu, ridicată din păcat (singura cu care Se putea uni Fiul lui Dumnezeu), S-a dovedit prin 
împlinirea voii Lui de mântuire a umanului. Sfântul Maxim manifestă un mare optimism în înţelegerea firii 
omeneşti. Faptul că ea, voind ceea ce voieşte Dumnezeu, voiește ceea ce o promovează cu adevărat, arată 
că e făcută să se deschidă prin voia sa adevăratului Dumnezeu. În faptul că omul închizându-se capricios 
în sine prin voia sa nu se simte bine în mod statornic şi nu creşte spiritual, se arată că el a fost făcut să se 
depăşească, prin voia sa, pe sine, ca să se realizeze pe sine, că a fost făcut ca o fiinţă ce tinde spre desăvârşirea 
în Creatorul ei”. (nota 475, p. 221) 

469. Tâlcuirea Pr. D. Stăniloae: „Dacă nu S-ar fi ferit de moarte, nu ar fi fost om. Deci n-ar fi fost Dumnezeu 
întrupat și nu ne-ar fi mântuit!. (nota 476, p. 222) 

470. Tâlcuirea Pr. D. Stăniloae: „Lrecem peste voia noastră, o călcăm, n-o împlinim, când împlinim voia 
dumnezeiască, chiar dacă renunțând la voia noastră renunțăm la apărarea vieții noastre prin ea. Dar în această 
renunțare la voia noastră în favoarea celei dumnezeiești, se manifestă în alt fel voia noastră, mai bine zis, voia 
noastră cea adevărată. Și prin ea asigurăm firii noastre adevărata viaţă, cea în Dumnezeu, sau din izvorul vieții 
adevărate în locul unei vieţi trecătoare, mai mult aparente. Mai mult împlinim voia noastră când împlinim 
prin ea voia lui Dumnezeu, decât atunci când căutăm să o împlinim împotriva voii lui Dumnezeu. Slăbirea 
aceasta a voii a adus-o păcatul”. (nota 477, p. 222) 

471. Tâlcuirea Pr. D. Stăniloae: „Îndumnezeirea nu înseamnă ieșirea firii noastre din ceea ce este ea. 
Aceasta înseamnă că e făcută pentru îndumnezeire; că în starea de îndumnezeire se realizează în mod deplin. 
larăşi apare conformitatea umanului cu divinul. Omul se cere după prezența transcendenţei dumnezeieşti în 
sine, cum se cere plămânul! după aer. Îndumnezeirea e desăvârșirea bunătăţii în om, în care el simte în modui 
cel mai deplin şi neștirbit umanitatea lui”. (nota 479, p. 223) 

părintească a Lui, depărtând deplin toată împotrivirea şi pe cei ce voiesc cele contrare 
tainei lui Hristos"?”. (Sf. MAxIM MĂRTURISITORUL, Epistole, Partea a II-a, Scrieri, 6, în 
PSB, vol. 81, p. 223) 


„Ei (Părinţii) spun: E o dorință naturală şi o dorinţă înnăscută și firească a nu 
voi trupul să moară. Fiindcă aceasta este o osândă a firii. Şi cum ar spune că voinţa e 
comună ambelor? Sau cum s-ar arăta deosebirea firilor într-o singură voință? Căci e 
cu totul necesar să concure voinţa cu firea şi firea să nu voiască să moară și să se lip- 
sească de viața prezentă. Şi precum a flămânzi şi a înseta nu e un rău, aşa nici a dori să 
rămână în viaţa prezentă. Şi e sădită în fire iubirea față de cele prezente. Şi iarăşi: Ține 
de trupul pe care l-a luat cu toate însușirile lui naturale, să se ferească de moarte. 

Acestea sunt învăţăturile pururea pomeniţilor Atanasie, Vasilie, Grigorie, Ioan, 
Teofil, Chiril şi ale celorlalți Părinţi probaţi. Și ce dovadă mai mare decât acestea se 
poate aduce despre voinţele naturale pe care le susțin? Ce şi cine s-ar putea opune aces- 
tora, când nu e nimic îndoielnic în ele şi nimic neclar?” (Sf. MAXIM MĂRTURISITORUL, 
Epistole, Partea a II-a, Scrieri, 18, în PSB, vol. 81, pp. 295-296) 


„(...) prin cea (voinţa) naturală şi omenească era în acord cu cea părintească și 
dumnezeiască, neavând deosebirea față de aceea dintr-o făptuire contrară, ci, dându-Se 
astfel pe Sine nouă ca model, o supunea pe a Sa de bună voie; și o recomanda pe a 
Tatălui, ca imitându-L în aceasta şi noi și renunțând la a noastră s-o împlinim pe cea 
dumnezeiască cu toată sârguinţa. Aceasta o spune aşa: Când s-a scris: «N-am venit să 
fac voia Mea, ci-a Tatălui care M-a trimis» (loan 6, 38) şi: «Nu ceea ce Eu voiesc, ci Tu, 
Părinte»-(Matei 14, 36), acestea nu sunt ale unei voințe deosebite, adică potrivnice şi 
contrar lucrătoare, ci ale iconomiei (întrupării) omenești care și-a însuşit din compăti- 
mire cele ale noastre. (...) Deci, cum am spus, nu afirmă desființarea voinţei naturale 
şi omeneşti, ci a celei pătimașe și contrare firii. Şi vorbind în general, a mărturisit pe 
Dumnezeu Cel întrupat având voința noastră, dar liberă de orice păcat”. (Sf. MAxIM 
MĂRTURISITORUL, Epistole, Partea a II-a, Scrieri, 19, în PSB, vol. 81, p. 306) 


„Pyrhus: Este cu putinţă să se afle într-o singură Persoană două voințe fără con- 
trazicere între ele? 

Maxim: Dacă nu pot fi în una şi aceeaşi persoană două voințe fără contrazicere, 
atunci, după tine, ele pot fi în contrazicere. Iar dacă e așa, mărturisești că sunt două şi 
nu te mai opui numaidecât numărului, ci numai lipsei de contrazicere. Deci rămâne 


472. Tâlcuirea Pr. D. Stăniloae: „Învățăturile contrare tainei lui Hristos se opun îndumnezeirii. Sfântul 
Maxim vede îndumnezeirea concentrată în acordul deplin al voii omenești a lui Hristos cu voia Lui dumne- 
zeiască. De voie atârnă toată bunătatea, dar și toată răutatea. Prin acordul voii omenești cu cea dumnezeiască 
se deschide Dumnezeirea omenescului și omenescul Dumnezeirii. Voia este ușa firii noastre care se poate 
închide și deschide lui Dumnezeu, întâlnind ușa închisă sau deschisă a lui Dumnezeu, reprezentată de voia 
Lui. Voința bună face întreg omul bun, căci e deschisă cu drag lui Dumnezeu și semenilor. Voința bună se află 
în unire cu voia lui Dumnezeu prin care se revarsă bunătatea Lui nesfârşită din izvorul ei. În unire cu voia lui 
Dumnezeu, omul trăiește bunătatea sa în întâlnire cu cea dumnezeiască, fără să se confunde bunătatea sa cu 
cea dumnezeiască, întrucât pe a sa o simte provenind din cea dumnezeiască, iar pe cea dumnezeiască, izvor al 
bunătăţii sale. Cine ajunge în preajma unui om bun simte în acela bunătatea lui, dar şi pe cea a lui Dumnezeu 
ca izvor al bunătăţii lui. Simte persoana omului în întâlnirea ei cu Persoana cea bună a lui Dumnezeu sau cu 
Sfânta Treime.Prin voință, omul arată că este o persoană deosebită de Dumnezeu, dar se şi poate pune de 
acord cu EI ca Persoană, când nu I se opune”. (nota 480, p. 223) 

să se caute cauza producătoare a luptei. Care spui deci că e aceasta? Oare voința cea 
după fire sau păcatul? Dacă vei spune că e voința cea după fire, iar cauza acesteia nu 
e altul decât Dumnezeu, atunci, după tine, făcătorul luptei e Dumnezeu. Iar de vei 
zice că e păcatul, iar păcat (Hristos) n-a făcut, Dumnezeu Cel întrupat n-a avut nicio 
contrazicere în voinţele Sale cele după fire. Căci lipsind vreo cauză, evident că nu va fi 
nici ceea ce e cauzat de ea*?. 

Pyrhus: Deci e propriu firii a voi? 

Maxim: Da. A voi simplu e propriu firii”. (Sf. MAXIM MĂRTURISITORUL, Epistole, 
Partea a II-a, „Disputa Sf. Maxim cu Pyrhus”, 25, în PSB, vol. 81, p. 322) 


„Maxim: În Sfintele Evanghelii s-a spus despre Domnul că a doua zi a voit Iisus 
să intre în Galileea (loan 1, 43). E vădit că a voit să intre, întrucât nu era acolo. Dar nu 
era cu umanitatea. Căci cu Dumnezeirea nu lipsea de nicăieri. Așadar, a voit să intre 
ca om, nu ca Dumnezeu. Şi era voitor ca om. 

Şi în altă parte iarăşi: Voiesc ca precum unde sunt Eu și ei să fie (Ioan 17, 21). Ca 
Dumnezeu Hristos este deasupra locului unde este, căci nu e într-un loc ca Dumnezeu. 
Dar firea noastră nu poate fi deasupra locului. Urmează deci că în calitate de om voieş- 
te ca unde este EI să fie și ei. Deci era Același și voitor ca om. 

Şi în alt loc iarăşi: Și venind la acel loc, a spus: «Mi-e sete!». Și i-au dat Lui vin 
amestecat cu fiere și gustând, nu a voit să bea (Matei 27, 34). După care parte se zice că 
a însetat? Dacă după Dumnezeire, va fi pătimitoare Dumnezeirea Lui, poftind băutura 
contrar naturii (ei). lar dacă după umanitate, atunci a însetat după acea parte după 
care n-a voit să bea ceea ce era neplăcut prin fire. Deci era voitor Același și ca om. 

Şi în alt loc iarăşi: Și umbla Iisus prin Galileea. Căci nu voia să umble prin Iudeea, 
pentru că Îl căutau iudeii să-L omoare (loan 7, 1). Dacă umblarea e a trupului prin fire, 
nu a Dumnezeirii unită cu trupul după ipostas, urmează că Același umbla ca om prin 
Galileea şi nu voia să umble prin Iudeea. Deci era Acelaşi voitor şi ca om. 

Şi în alt loc iarăși: Și ieșind de acolo, străbăteau Galileea. Dar El nu voia ca cineva 
să ştie (Marcu 9, 29). Toţi mărturisesc că umblarea este, cum s-a spus, prin fire a uma- 
nității Domnului, nu a Dumnezeirii. lar dacă Îi era proprie plimbarea ca om, dar nu ca 
lui Dumnezeu prin fire, urmează că străbătea cu ucenicii şi nu voia să ştie cineva, ca 
om. Deci era voitor Acelaşi şi ca om. (Sf. MAxIM MĂRTURISITORUL, Epistole, Partea a 
II-a, „Disputa Sf. Maxim cu Pyrhus”, 25, în PSB, vol. 81, p. 338) 


Lucrarea dumnezeiască și cea omenească în Hristos 


„Când a fost nevoie să ridice pe soacra lui Petru cuprinsă de friguri (Matei 8, 14), 
a întins mâna omenește, dar a oprit boala dumnezeieşte““. Și orbul din naștere a fost 
atins de scuipatul omenesc ieşit din trup, dar prin tina purtătoare a scuipatului a des- 
chis ochii dumnezeieşte (Ioan 9, 6). Către Lazăr a trimis glas omenesc, ca un om, dar 


473. Tâlcuirea Pr. D. Stăniloae: „Contrazicerea voinței omenești faţă de cea dumnezeiască vine din păcat. 
Păcatul e act al voinţei, nu al ființei omeneşti. Dar voinţa nu e dată de Dumnezeu? Da, dar prin voință Dum- 
nezeu îl face pe om liber, nu sclav. Şi voința nu-l sileşte la păcat”. (nota 671, p. 322) 

474. Tâlcuirea Pr. D. Stăniloae: „Prin mâna ce o întindea se simţea puterea dumnezeiască. Mâna Lui 
nu era ca o mână fără putere. Lucrarea dumnezeiască nu era despărțită de mâna ce atingea trupul bolnav. În 
aceasta se arăta că mâna era a lui Dumnezeu, asumată fiind de ipostasul Cuvântului”, (nota 85, p. 361) 

l-a sculat din morţi dumnezeieşte, ca Dumnezeu“. (Sf. ATANASIE CEL MARE, Trei 
cuvinte împotriva arienilor, Cuvântul al III-lea, XXXII, în PSB, vol. 15, p. 361) 


„Când se spun în Evanghelie cele omeneşti despre Mântuitorul, trebuie să privim 
iarăși la firea celor spuse şi, văzându-le ca fiind străine de Dumnezeu, să nu le punem 
pe socoteala dumnezeirii Cuvântului, ci pe seama umanității Lui. Căci deşi Cuvântul 
însuși S-a făcut trup, pătimirile (afectele) erau ale trupului. Dar dacă trupul e purtat 
dumnezeieşte în Cuvântul, harul şi puterea sunt ale Cuvântului. Căci făcea lucrurile 
(faptele) Tatălui prin trup. Dar arăta nu mai puțin afectele trupului în Sine. Aşa a 
întrebat şi a sculat pe Lazăr; a mirat pe Maica Sa, zicând: încă n-a sosit ceasul Meu 
(loan 2, 4), însă îndată a prefăcut apa în vin. Căci era Dumnezeu adevărat în trup și 
trup adevărat în Cuvântul. De aceea, din fapte Se făcea cunoscut pe Sine ca Fiu al lui 
Dumnezeu şi îl făcea cunoscut pe Tatăl Său, iar din afectele trupului arăta că poartă 
trup adevărat și că acesta era propriu al Lui+”%. (Sf. ATANASIE CEL MARE, Trei cuvinte 

_împotriva arienilor, Cuvântul al III-lea, XLI, în PSB, vol. 15, p. 372) 


„Dumnezeu fiind şi om făcându-Se, ca Dumnezeu a sculat morţi, a vindecat pe 
toți, a prefăcut apa în vin; căci nu erau acestea faptele omului. Iar purtând trup, înseta 
şi obosea şi pătimea, căci acestea nu erau proprii dumnezeirii. Şi ca Dumnezeu zicea: 
Eu sunt întru Tatăl și Tatăl întru Mine (loan 14, 11). lar ca purtător de trup mustra 
pe iudei: De ce căutaţi să Mă omorâţi pe Mine, omul care v-am vorbit despre adevărul 
pe care l-am auzit de la Tatăl Meu? (loan 8, 40). lar acestea nu se săvârşeau în mod 
despărțit, după calitatea celor ce se săvârşeau, ca cele ale trupului să se arate fără dum- 
nezeire, iar cele ale dumnezeirii, fără trup. "Toate se săvârşeau în chip unit și unul era 
Domnul care le făcea acestea în mod minunat prin harul Lui. Căci scuipa omeneşte, 
dar scuipatul era îndumnezeit. Fiindcă prin el făcea ochii orbului din naştere să vadă. 
Şi vrând să Se arate pe Sine Dumnezeu, zicea aceasta cu limbă omenească: Fu și Tată] 
una suntem (loan 10, 30); şi vindeca cu însoţirea voinţei omenești. Iar întinzând mâna, 
a vindecat pe soacra lui Petru care zăcea de friguri şi a sculat din morți pe fiica mai 
marelui sinagogii, care murise”. (Sf. ATANASIE CEL MARE, Despre Sfântul Duh, „Către 
acelaşi episcop Serapion”, XIV, în PSB, vol. 16, p. 98) 


„Dar ereticii, din neştiinţa lor, şi-au ieşit din minţi. Şi unii văzând cele trupeşti 
ale Mântuitorului, au tăgăduit afirmaţia: La început era Cuvântul (loan 1, 1); iar alţii, 
privind cele ale dumnezeirii, n-au recunoscut afirmaţia: Cuvântul trup S-a făcut 


475. 'Tâlcuirea Pr. D. Stăniloae: „Chiar prin glasul trimis spre Lazăr aflat cu trupul în mormânt, lucra 
puterea dumnezeiască. Glasul omenesc şi lucrarea dumnezeiască nu erau despărțite. Se simţea puterea dum- 
nezeiască în glasul omenesc. Nu era un glas ca al oricărui om, ci era plin de puterea dumnezeiască. De aceea 
se spune că glasul era al Cuvântului, şi puterea era a omului Hristos lisus”. (nota 86, p. 361) 

476. 'Tâlcuirea Pr. D. Stăniloae: „Le făcea și pe cele omeneşti și pe cele dumnezeiești în mod unit. Suporta 
afectele omeneşti, dar le şi biruia. întreba ca un om neștiutor şi afla răspunsul de la Sine, ca Dumnezeu. Căci 
dumnezeiescul îşi deschidea ușa la bătaia omenescului; simţirea foamei îi dădea prilejul s-o învingă. Dacă 
n-ar fi simţit-o real, n-ar fi avut prilejul să-Şi arate puterea asupra ei. Dacă n-ar fi avut prilejul să rabde stările 
legate de trupul Său ca nişte pasivităţi involuntare şi dureroase, nu le-ar fi putut învinge. Răbdarea afectelor 
1 s-a făcut mijloc de biruire a lor prin arătarea puterii dumnezeiești. Cel întrupat nu dă altă putere umanului 
Său în suportarea afectelor decât pe cea a răbdării. Și aceasta ţine de chenoza Cuvântului. Ontologia prefacerii 
în bine a umanului are ca bază eticul, sau spiritualitatea. Omul nou e omul spiritualizat. La aceasta e ajutat de 
Duhul Sfânt”, (nota 113, pp. 372-373) 

(Ioan 1, 14). Iar apostolul credincios, cunoscând iubirea de oameni a Domnului şi 
văzând semnele dumnezeirii, s-a minunat de Domnul în trup. Dar privind iarăși cele 
proprii trupului, se uimește peste măsură, cunoscând lucrarea dumnezeirii din ele. 
(Sf. ATANASIE CEL MARE, Despre Sfântul Duh, „Către același episcop Serapion, 
XIV-XV, în PSB, vol. 16, pp. 98-99) 


„Și lucra mai presus de om cele omenești, schimba prin paşii Săi firea elementelor, 
fără schimbare. O arată aceasta limpede apa nestatornică ce susține, fără să cedeze, 
greutatea picioarelor materiale și pământeşti, rămânând printr-o putere mai presus 
de fire nedesfăcută (a6ăxvTov). Căci umbla cu adevărat cu picioarele uscate, ce aveau 
un volum corporal și o greutate materială, pe apa fluidă şi nestatornică, trecând pe 
mare ca pe uscat și arătând prin această umblare, deodată cu puterea dumnezeirii 
Sale şi nedespărțită de ea, lucrarea naturală a trupului; căci mișcarea aceasta de trece- 
re aparținea prin fire trupului, şi nu dumnezeirii suprainfinite şi supraființiale, unită 
cu El după ipostas. Căci, odată ce Cuvântul mai presus de ființă Şi-a luat o ființă (S-a 
substanţializat) în mod omenesc, EI avea ca proprie Lui, împreună cu ființa umană, şi 
micimea fiinţei ce-L caracteriza în mod general ca om şi arăta forma speciei în chip 
natural prin toate cele ce le lucra ca om. Fiindcă S-a făcut cu adevărat om, respirând, 
grăind, umblând, mișcându-$i mâinile, folosindu-Se în mod firesc de simțuri pentru 
perceperea lucrurilor sensibile, flămânzind, însetând, mâncând, dormind, ostenind, 
Jăcrimând, agonizând, deşi era Puterea de sine subzistentă, şi în general făcând toate 
celelalte prin care, lucrând liber, mișca firea asumată, așa cum mișcă sufletul în chip 
natural trupul unit cu el. Căci firea aceasta devenise şi se numea cu adevărat a Lui, 


sau, vorbind propriu, El însuși S-a făcut ceea ce este în mod real şi firea, și a împlinit, 
în afară de orice nălucire, iconomia cea pentru noi”. (Sf. MAxIM MĂRTURISITORUL, 
Ambigua, Partea întâi, 5b, în PSB, vol. 80, p. 57) 


„Și cu adevărat S-a făcut om mai presus de om, unind întreolaltă în chip neșştirbit 
modurile mai presus de fire şi rațiunile cele după fire. Astfel celor ce le era cu nepu- 
tință să se împreune, S-a făcut El, Căruia nimic nu-l este cu neputinţă, unire adevă- 
rată, nelucrând prin niciuna dintre cele două, al căror ipostas era, în mod separat de 
cealaltă, ci mai degrabă adeverind prin fiecare pe cealaltă. Căci fiind amândouă cu 
adevărat, ca Dumnezeu mișca propria Sa omenitate, iar ca om manifesta propria Sa 
dumnezeire. Ca să spun aşa, pătimea dumnezeieşte, căci pătimea de bunăvoie, odată 
ce nu era simplu om, și săvârşea minuni omenește, căci le săvârşea prin trup, odată 
ce nu era Dumnezeu gol (yvuv6c). Încât patimile Lui erau minunate fiind înnoite 
prin puterea dumnezeiască, cea după fire, a celui ce pătimea, iar minunile Lui era 
pătimite, fiind săvârşite prin puterea pătimitoare, cea după fire, a trupului celui ce le 
săvârşea“7. Aceasta ştiind-o învățătorul, zice: În sfârșit, săvârșea cele dumnezeiești, nu 


477. Tâlcuirea Pr. D. Stăniloae: „Nelucrând separat prin niciuna dintre cele două firi, căci nu se putea 
separa ca ipostas unificator de niciuna, adeverea prin fiecare pe cealaltă. Prin firea omenească făcea vădită pe 
cea dumnezeiască, deşi nu era niciun gol în firea omenească prin care să răzbească la vedere descoperită cea 
dumnezeiască. Omenescul acoperea dumnezeirea Lui în întregime cu întregimea lui, dar în întregimea ome- 
nescului se străvedea dumnezeiescul, căci era un omenesc biruitor al păcatului și liber de neputințele necesi- 
tăţii în asumarea liberă a acestor slăbiciuni. Făcea și minuni, care arătau și mai mult dumnezeirea, dar le făcea 
omenește, căci dumnezeirea nu se arăta în nicio lucrare a ei în mod descoperit. Dumnezeirea lucra minunile 
prin Duhul, Care Se arăta biruitor în acceptarea coborârii depline, a renunțării la o aşa zisă umanitate, care de 
fapt era subumană. Înseși pătimirile erau minunate prin modul lipsit de orice grijă de Sine în care le suporta şi 

l-a sculat din morți dumnezeiește, ca Dumnezeu“*” (Sf. ATANASIE CEL MARE, Trei 
cuvinte împotriva arienilor, Cuvântul al III-lea, XXXII, în PSB, vol. 15, p. 361) 


„Când se spun în Evanghelie cele omenești despre Mântuitorul, trebuie să privim 
iarăşi la firea celor spuse şi, văzându-le ca fiind străine de Dumnezeu, să nu le punem 
pe socoteala dumnezeirii Cuvântului, ci pe seama umanităţii Lui. Căci deşi Cuvântul 
însuși S-a făcut trup, pătimirile (afectele) erau ale trupului. Dar dacă trupul e purtat 
dumnezeieşte în Cuvântul, harul şi puterea sunt ale Cuvântului. Căci făcea lucrurile 
(faptele) Tatălui prin trup. Dar arăta nu mai puţin afectele trupului în Sine. Așa a 
întrebat şi a sculat pe Lazăr; a mirat pe Maica Sa, zicând: încă n-a sosit ceasul Meu 
(loan 2, 4), însă îndată a prefăcut apa în vin. Căci era Dumnezeu adevărat în trup și 
trup adevărat în Cuvântul. De aceea, din fapte Se făcea cunoscut pe Sine ca Fiu al lui 
Dumnezeu şi îl făcea cunoscut pe 'Tatăl Său, iar din afectele trupului arăta că poartă 
trup adevărat şi că acesta era propriu al Lui“. (Sf. ATANASIE CEL MARE, Irei cuvinte 
împotriva arienilor, Cuvântul al III-lea, XLI, în PSB, vol. 15, p. 372) 

și 

„Dumnezeu fiind şi om făcându-Se, ca Dumnezeu a sculat morţi, a vindecat pe 
toţi, a prefăcut apa în vin; căci nu erau acestea faptele omului. lar purtând trup, înseta 
și obosea şi pătimea, căci acestea nu erau proprii dumnezeirii. Şi ca Dumnezeu zicea: 
Eu sunt întru Tatăl și Tatăl întru Mine (loan 14, 11). Iar ca purtător de trup mustra 
pe iudei: De ce căutaţi să Mă omorâți pe Mine, omul care v-am vorbit despre adevărul 
pe care l-am auzit de la Tatăl Meu? (loan 8, 40). Iar acestea nu se săvârşeau în mod 
despărțit, după calitatea celor ce se săvârşeau, ca cele ale trupului să se arate fără dum- 
nezeire, iar cele ale dumnezeirii, fără trup. Toate se săvârşeau în chip unit şi unul era 
Domnul care le făcea acestea în mod minunat prin harul Lui. Căci scuipa omeneşte, 
dar scuipatul era îndumnezeit. Fiindcă prin el făcea ochii orbului din naştere să vadă. 
Şi vrând să Se arate pe Sine Dumnezeu, zicea aceasta cu limbă omenească: Eu și Tatăl 
una suntem (loan 10, 30); şi vindeca cu însoţirea voinţei omeneşti. lar întinzând mâna, 
a vindecat pe soacra lui Petru care zăcea de friguri şi a sculat din morţi pe fiica mai 
marelui sinagogii, care murise”. (Sf. ATANASIE CEL MARE, Despre Sfântul Duh, „Către 
acelaşi episcop Serapion”, XIV, în PSB, vol. 16, p. 98) 


„(Dar ereticii, din neșştiinţa lor, şi-au ieşit din minți. Şi unii văzând cele trupeşti 
ale Mântuitorului, au tăgăduit afirmaţia: La început era Cuvântul (loan 1, 1); iar alţii, 
privind cele ale dumnezeirii, n-au recunoscut afirmaţia: Cuvântul trup S-a făcut 


| 
/ 


a 
475. 'Tâlcuirea Pr. D. Stăniloae: „Chiar prin glasul trimis spre Lazăr aflat cu trupul în mormânt, lucra 
puterea dumnezeiască. Glasul omenesc şi lucrarea dumnezeiască nu erau despărțite. Se simţea puterea dum- 
nezeiască în glasul omenesc. Nu era un glas ca al oricărui om, ci era plin de puterea dumnezeiască. De aceea 
se spune că glasul era al Cuvântului, și puterea era a omului Hristos lisus”. (nota 86, p. 361) 

476. Tâlcuirea Pr. D. Stăniloae: „Le făcea și pe cele omenești și pe cele dumnezeieşti în mod unit. Suporta 
afectele omenești, dar le și biruia. întreba ca un om neştiutor și afla răspunsul de la Sine, ca Dumnezeu. Căci 
dumnezeiescul își deschidea ușa la bătaia omenescului; simţirea foamei îi dădea prilejul s-o învingă. Dacă 
n-ar fi simţit-o real, n-ar fi avut prilejul să-Şi arate puterea asupra ei. Dacă n-ar fi avut prilejul să rabde stările 
legate de trupul Său ca niște pasivităţi involuntare şi dureroase, nu le-ar fi putut învinge. Răbdarea afectelor 
I s-a făcut mijloc de biruire a lor prin arătarea puterii dumnezeiești. Cel întrupat nu dă altă putere umanului 
Său în suportarea afectelor decât pe cea a răbdării. Și aceasta ţine de chenoza Cuvântului. Ontologia prefacerii 
în bine a umanului are ca bază eticul, sau spiritualitatea. Omul nou e omul spiritualizat. La aceasta e ajutat de 


Duhul Sfânt”. (nota 113, pp. 372-373) 

(loan 1, 14). lar apostolul credincios, cunoscând iubirea de oameni a Domnului şi 
văzând semnele dumnezeirii, s-a minunat de Domnul în trup. Dar privind iarăși cele 
proprii trupului, se uimeşte peste măsură, cunoscând lucrarea dumnezeirii din ele'. 
(Sf. ATANASIE CEL MARE, Despre Sfântul Duh, „Către acelaşi episcop Serapion', 
XIV-XV, în PSB, vol. 16, pp. 98-99) 


„Și lucra mai presus de om cele omeneşti, schimba prin paşii Săi firea elementelor, 
fără schimbare. O arată aceasta limpede apa nestatornică ce susține, fără să cedeze, 
greutatea picioarelor materiale şi pământeşti, rămânând printr-o putere mai presus 
de fire nedesfăcută (aSăxvrov). Căci umbla cu adevărat cu picioarele uscate, ce aveau 
un volum corporal şi o greutate materială, pe apa fluidă și nestatornică, trecând pe 
mare ca pe uscat şi arătând prin această umblare, deodată cu puterea dumnezeirii 
Sale şi nedespărțită de ea, lucrarea naturală a trupului; căci mişcarea aceasta de trece- 
re aparținea prin fire trupului, și nu dumnezeirii suprainfinite şi suprafiinţiale, unită 
cu El după ipostas. Căci, odată ce Cuvântul mai presus de ființă Şi-a luat o fiinţă (S-a 
substanţializat) în mod omenesc, EI avea ca proprie Lui, împreună cu ființa umană, și 
micimea fiinţei ce-L caracteriza în mod general ca om şi arăta forma speciei în chip 
natural prin toate cele ce le lucra ca om. Fiindcă S-a făcut cu adevărat om, respirând, 
grăind, umblând, mișcându-Şi mâinile, folosindu-Se în mod firesc de simţuri pentru 
perceperea lucrurilor sensibile, flămânzind, însetând, mâncând, dormind, ostenind, 
lăcrimând, agonizând, deși era Puterea de sine subzistentă, și în general făcând toate 
celelalte prin care, lucrând liber, mișca firea asumată, aşa cum mişcă sufletul în chip 
natural trupul unit cu el. Căci firea aceasta devenise şi se numea cu adevărat a Lui, 
sau, vorbind propriu, EI însuşi S-a făcut ceea ce este în mod real și firea, şi a împlinit, 
în afară de orice nălucire, iconomia cea pentru noi”. (Sf. MAxIM MĂRTURISITORUL, 
Ambigua, Partea întâi, 5b, în PSB, vol. 80, p. 57) 


„Și cu adevărat S-a făcut om mai presus de om, unind întreolaltă în chip neştirbit 
modurile mai presus de fire şi rațiunile cele după fire. Astfel celor ce le era cu nepu- 
tință să se împreune, S-a făcut EI, Căruia nimic nu-l este cu neputinţă, unire adevă- 
rată, nelucrând prin niciuna dintre cele două, al căror ipostas era, în mod separat de 
cealaltă, ci mai degrabă adeverind prin fiecare pe cealaltă. Căci fiind amândouă cu 
adevărat, ca Dumnezeu mișca propria Sa omenitate, iar ca om manifesta propria Sa 
dumnezeire. Ca să spun aşa, pătimea dumnezeiește, căci pătimea de bunăvoie, odată 
ce nu era simplu om, şi săvârşea minuni omenește, căci le săvârşea prin trup, odată 
ce nu era Dumnezeu gol (yvuvoc). Încât patimile Lui erau minunate fiind înnoite 
prin puterea dumnezeiască, cea după fire, a celui ce pătimea, iar minunile Lui era 
pătimite, fiind săvârşite prin puterea pătimitoare, cea după fire, a trupului celui ce le 
săvârșea“”. Aceasta ştiind-o învățătorul, zice: În sfârșit, săvârșea cele dumnezeiești, nu 


477. Tâlcuirea Pr. D. Stăniloae: „Nejucrând separat prin niciuna dintre cele două firi, căci nu se putea 
separa ca ipostas unificator de niciuna, adeverea prin fiecare pe cealaltă. Prin firea omenească făcea vădită pe 
cea dumnezeiască, deşi nu era niciun gol în firea omenească prin care să răzbească la vedere descoperită cea 
dumnezeiască. Omenescul acoperea dumnezeirea Lui în întregime cu întregimea lui, dar în întregimea ome- 
nescului se străvedea dumnezeiescul, căci era un omenesc biruitor al păcatului şi liber de neputinţele necesi- 
tății în asumarea liberă a acestor slăbiciuni. Făcea și minuni, care arătau și mai mult dumnezeirea, dar le făcea 
omeneşte, căci dumnezeirea nu se arăta în nicio lucrare a ei în mod descoperit. Dumnezeirea lucra minunile 
prin Duhul, Care Se arăta biruitor în acceptarea coborârii depline, a renunțării la o aşa zisă umanitate, care de 
fapt era subumană. Înseşi pătimirile erau minunate prin modul lipsit de orice grijă de Sine în care le suporta şi 

ca Dumnezeu, adică nu numai dumnezeieşte, despărțite de trup, căci nu era numai 
mai presus de ființă; nici cele omenești, ca om, adică nu numai trupește, despărțite de 
dumnezeire, căci nu era numai om; ci întrucât era Dumnezeu înomenit, ne-a arătat 
viețuirea printr-o lucrare nouă teandrică. Şi de fapt iubitorul de oameni, făcându-Se 
cu adevărat om prin asumarea trupului însuflețit mintal şi în baza unirii neîmpiedi- 
cate înomenindu-Și lucrarea dumnezeiască prin unitatea de viață (Tr ovupvlă) cu cea 
omenească, a împlinit iconomia cea pentru noi în mod teandric, adică lucrând deo- 
dată dumnezeieşte şi omenește, atât cele dumnezeieşti cât şi cele omeneşti, sau, mai 
limpede spus, manifestând deodată o lucrare dumnezeiască și omenească”. (Sf. MAXIM 
MĂRTURISITORUL, Ambigua, Partea întâi, 5d, în PSB, vol. 80, pp. 60-61) 


„Dacă definiția oricărei firi o constituie rațiunea lucrării ei fiinţiale, cel ce n-ar 
spune că aceasta e îndoită ar admite mituri cu centauri. Şi apoi dacă ar fi așa, cel ce 
ar fi astfel având o singură lucrare - şi aceasta, naturală - cum ar putea săvârşi cu ea 
minunile şi patimile, care se deosebesc întreolaltă prin rațiunea firii, fără să urmeze 
nicio privaţiune absenței unei capacităţi a firii? Căci niciuna dintre existenţe nu poate 
înfăptui prin una şi aceeași lucrare cele contrare, fiind ținută în marginile definiţiei şi 
ale rațiunii firii. De aceea nu e permis a spune că în Hristos e simplu o singură și natu- 
rală lucrare a dumnezeirii şi ă trupului, dacă dumnezeirea şi trupul nu sunt, după cali- 
tatea naturală, unul și același lucru. (Căci în aceşt caz ar fi şi o singură fire, iar Treimea 
ar deveni pătrime. Fiindcă nici după fire, nici după putere, nici după lucrare, nu S-a 
făcut, zice, una cu trupul. Pentru că| prin nimic din ce e Fiul una cu Tatăl şi cu Duhul 
Sfânt pentru ființa cea una, nu S-a făcut una cu trupul din pricina unirii, chiar dacă 
l-a făcut pe acesta prin unirea cu Sine de viață făcător, deşi prin fire era muritor. Căci 
altfel S-ar fi arătat ca fiind de o fire schimbăcioasă şi schimbând fiinţa trupului în ceea 
ce nu era, iar unirea făcându-l una după fire”. (Sf. MAxIM MĂRTURISITORUL, Ambigua, 
partea întâi, 5e, in PSB, vol. 80, p..62) 


„Căci lucra cele dumnezeieşti trupeşte, pentru că le lucra prin trupul nelipsit de 
lucrarea naturală. Şi cele omenești, dumnezeiește, pentru că le făcea cu voia în chip 
stăpânitor (liber)“*, nu primea experienţa pătimirilor omeneşti prin vreo silă*. Căci 
nu lucra cele dumnezeiești dumnezeieşte, pentru că nu era Dumnezeu gol; nici cele 
omeneşti, trupeşte, pentru că nu era simplu om“%. De aceea, minunile nu erau fără 
pătimire; şi pătimirile nu erau fără minune. Ci cele dintâi, ca să spun ceva adevărat, 
nu erau pătimite; iar cele de al doilea erau minunate“. Şi amândouă erau paradoxale 


minunile erau pătimite căci apăreau din ascultarea şi pătimirea liberă în care nu se mai simţea deloc omenes- 
cul, ca un zid de piatră între el şi Dumnezeu”. (nota 17, p. 61) 

478. Tâlcuirea Pr. D. Stăniloae: „Făcea minuni prin trupul pe care îl păstra nealterat. Dacă n-ar fi păstrat 
trupul, nu S-ar fi arătat săvârşind minuni.Pătimea cele omenești dumnezeiește, pentru că nu era supus lor fără 
voie, ci cu voie, fiind într-un fel stăpân peste ele. Toate erau paradoxale în El. Accepta cu voia pătimirile și 
simţea că le-ar putea înlătura, dar totuși le suporta în toată intensitatea lor. Suferea foamea, când putea să nu 
o sufere. Numai așa a putut întări firea omenească. Căci pătimea cele omeneşti, dar le pătimea cu voia ome- 
nească întărită de cea dumnezeiască, însă numai atâta cât să le suporte, nu ca să nu le simtă”. (nota 321, p. 154) 

479. 'Tâlcuirea Pr. D. Stăniloae: „Le pătimea real, dar pentru că le accepta cu voia în mod liber EI a ridicat 
la libertate deplină firea noastră”. (nota 322, p. 154) 

480. Tâlcuirea Pr. D. Stăniloae: „Nu făcea şi nu suferea cele omenești numai cu puterea trupului. Căci 
nu ar fi putut face cele ce le făcea, nici suferi cele ce le suferea numai cu puterea unui trup lipsit de puterea 
dumnezeiască” (nota 324, p. 154) 

481. Tâlcuirea Pr. D. Stăniloae: „Era o minune chiar suportarea patimilor” (nota 324, p. 154) 

(uneau contrariile), pentru că erau şi dumnezeieşti, şi omenești, ca provenind din 
unul şi același Dumnezeu-Cuvântul întrupat, adeverind prin amândouă adevărul 
celor din care şi care era'?” (Sf. MAXIM MĂRTURISITORUL, Epistole, Partea I, Ep. 19, 
în PSB, vol. 81, pp. 154-155) 


„(...) dacă lucra în mod natural“ prin fiecare dintre cele cărora le era ipostas, 
neîmpărţindu-Se, e vădit că împreună cu firile al căror ipostas era, avea și lucrările lor 
fiinţiale şi susținătoare ale lor“, a căror unire era EI însuşi“?, lucrând corespunzător 
Sieşi şi făcând cunoscute prin cele ce le lucra adevărul celor din care, în care şi care era. 

Deci Unul e Hristos din două firi*, din Dumnezeire şi umanitate, Cuvântul și 
Fiul Unul Născut și Domnul slavei, pe care ÎL cunoaştem și Îl credem în ele cu adevă- 
rat, având şi două mișcări sau lucrări naturale şi generale şi indicatoare ale celor din 
care era, ale căror rezultate erau diferitele fapte săvârşite în parte, care ieşeau din EI şi 
se săvârşeau de E] fără o tăiere a celor din care era fără niciun fel de contopire. Căci 
nu suferea tăiere sau confundare Cel ce nu e supus niciodată prefacerilor şi dă tuturor 
celor ce sunt statornicia și consistenţa existenţei şi a modului de existență”. (Sf. MAxIM 
MĂRTURISITORUL, Epistole, Partea a II-a, „Către Preacuviosul presbiter Marin, 11, în 
PSB, vol. 81, p. 195) 


„Lermenul lucrarea teandrică e o îmbrăţișare deodată a lucrării dumnezeieşti şi 
omenești. Învățătorul a creat un termen corespunzător îmbrățișând, cum am spus, 
în rostire pe amândouă şi, exprimând-o aceasta în chip unitar, a indicat concentrat 
lucrarea îndoită a Celui îndoit după fire. Căci, după ce a spus mai înainte: nelucrând 
cele dumnezeiești în modul lui Dumnezeu, căci nu era Dumnezeu simplu, dar lucrând 
cele dumnezeieşti prin fire, căci era Dumnezeu după fire, însă prin trupul unit cu El 
după ipostas*, nici cele omenești, în modul omenesc, căci nu era om simplu, dar lucrând 
în chip natural cele omenești, căci era om prin fire, dar cu stăpânirea dumnezeiască, 
nefiind dus de vreo nevoie și prin sila naturală ca noi spre lucrarea lor (Epistola întâi 


482. Tâlcuirea Pr. D. Stăniloae: „Adeverea şi prin minuni și prin pătimiri deodată atât Dumnezeirea, cât 
şi umanitatea. Făcea minuni pentru că era și Dumnezeu şi om, Acelaşi; și pătimea aşa cum numai Ela pătimit 
(absolut liber, dar real), pentru că era şi om și Dumnezeu”. (nota 325, p. 155) 

483. Tâlcuirea Pr. D. Stăniloae: „Lucra în mod natural prin fiecare fire Același unic ipostas, neîmpărțin- 
du-se ca să lucreze prin firea umană ca om, iar prin cea divină ca Dumnezeu, adică a acceptat să întindă mâna 
Cel ce era în același timp om şi Dumnezeu, neschimbând această lucrare a naturii omeneşti, fiindcă Cel ce 
săvârşea acest gest era şi Dumnezeu. Săvârșea și pătimea cele omeneşti Dumnezeu Însuși pentru că era Același 
totodată om, şi săvârşea cele dumnezeieşti Omul pentru că era și Dumnezeu. Aceasta arată şi mai mult tainica 
conformitate a omenescului cu dumnezeiescul, capacitatea primită de om prin creație de a se actualiza ca 
mediu sau organ al lucrării dumnezeieşti, fără a fi anulat omenescul, ci arătând, tocmai în calitate de omenesc, 
capacitatea de mediu și organ al dumnezeiescului”. (nota 405, p. 195) 

484. Tâlcuirea Pr. D. Stăniloae: „Lucrarea ţine de ființă. Unde se vede lucrarea omenească, ea e dovada 
unei ființe omeneşti sau arată că ființa nu poate fi fără o lucrare ce izvorăște din ea sau se face prin ea. De aceea, 
într-un fel lucrarea menţine ființa sau se arată constitutivă ei. Lucrarea omenească a lui Hristos arată că EI are 
şi firea omenească”. (nota 406, p. 195) 

485. Tâlcuirea Pr. D. Stăniloae: „Ipostasul sau Persoana lui Hristos e unirea firilor și a lucrărilor lor, fără 
să le confunde, cum e persoana umană unirea tuturor organelor trupeşti și facultăţilor sufleteşti, fără să le 
confunde”. (nota 407, p. 195) 

486. 'Tâlcuirea Pr. D. Stăniloae: „Sfântul Maxim folosește nu numai expresia de la Chalcedon în două firi, 
ci şi cea de la Sinodul V Ecumenic din două firi, singura acceptată de monofiziţi”. (nota 408, p. 195) 

487. Tâlcuirea Pr. D. Stăniloae: „Lucra cele dumnezeieşti, dar nu ca Dumnezeu neîntrerupt, ci ca Dumnezeu 
întrupat. Vindeca orbirea, dar nu în chip nevăzut, ci prin tina adusă la ochii orbului cu mâna omenească, deci ca 
Dumnezeu întrupat”. (nota 502, p. 233) 

către Gaius), a împletit lucrarea Lui dumnezeiască și omenească după fire, arătând 
că niciuna dintre ele nu era fără cealaltă, ci cunoscute una în alta şi una prin alta 
prin compenetrarea reciprocă (ovupvâs), pentru unirea lor nedesfăcută le-a expri- 
mat pe amândouă printr-un termen unitar în chip concentrat. Prin acest termen a 
arătat pe de o parte că lucra cele dumnezeieşti şi cele omeneşti deşi nici în modul 
lui Dumnezeu, nici în cel al omului, căci, cum am spus, nu era Dumnezeu simplu, 
nici om simplu; totuşi, lucrându-le cu adevărat, adeverea deosebirea lucrărilor natu- 
rale. Pe de altă parte, cuprinzându-le pe acestea şi exprimându-le sinoptic prin terme- 
nul potrivit de lucrarea teandrică, ne-a învăţat unirea lor de nedespărțit”. (Sf. MAxIM 
MĂRTURISITORUL, Epistole, Partea a II-a, Scrieri, 7, în PSB, vol. 81, p. 233) 


„Căci este Acelaşi Dumnezeu și om. Dar zic că sunt și altele în oarecare fel 
comune şi oarecum referindu-se la amândouă, adică la Dumnezeire şi umanitate. 
Adică unele dintre expresii sunt foarte dumnezeiești, iar altele omenești; în sfârşit, 
altele dețin un loc oarecare de-fiijloc, arătând pe Fiul lui Dumnezeu ca fiind deodată 
Dumnezeu şi om“” (Sf. MAXIM MĂRȚURISITORUL, Epistole, Partea a II-a, Scrieri, 8, 
în PSB, vol. 81, p. 245) | 

A 

„Iar loan, care a avut gură de aur, mai bine zis gura lui Hristos, spune la începutul 
«Cuvântului despre văduva care a pus în vistierie dei bănuţi»: E simplu numele postu- 
lui. Și în altele cu firi unite e deosebită lucrarea umanităţii, precum e deosebită puterea 
Dumnezeirii. Să dau un exemplu: jos obosește și sus adună stihiile. Jos flămânzeşte şi de 
sus aduce ploaie. Jos îi e frică și de sus pricinuiește tunete. Jos stă în fața judecătorului 
și de sus Se priveşte pe Sine Însuși. Cât priveşte milostivirea, în ea concurg amândouă 
lucrările. Căci Cel ce încununează dintre heruvimi pe cei milostivi, Același șezând în fața 
vistieriei cearcă pe iubitorii de oameni. Același zice în Cuvântul către Toma împotriva 
arienilor: Acestea auzindu-le, am curățit sufletul de necredință, am lepădat socotința 
îndoielnică, am îmbrăcat convingerea, m-am atins de trup, bucurându-mă și tremu- 
rând, am întins împreună cu degetele şi ochii sufletului şi am simţit două lucrări. 

Dar și preaînțeleptul Chiril, întâi stătătorul Alexandriei, în capitolul 32 al 
Tezaurului zice: Nu vom admite că e una lucrarea naturală a lui Dumnezeu și a făp- 
turii, ca să nu ridicăm nici făptura la firea dumnezeiască, nici să coborâm înălțimea 


488. Tâlcuirea Pr. D. Stăniloae: „Hristos fiind un unic ipostas sau Subiect, dar constând din două firi, 
poate săvârși unele lucrări în care se întâlnesc atât lucrările omenești, cât şi cele dumnezeiești, fără să se anule- 
ze, nici să se schimbe după fire. De exemplu, EI simţea foamea, dar simţirea foamei nu-L făcea să-Şi piardă stă- 
pânirea de Sine. Sau vindeca, manifestând puterea dumnezeiască, dar folosindu-Se de mișcarea vreunui organ 
trupesc, sau asociind mila omenească. Dar erau şi unele lucrări pe care le săvârşea numai omeneşte, oprind 
asocierea puterii dumnezeiești la ele; sau numai dumnezeieşte, susținând în existenţă creaţiunea, fără asoci- 
erea unui efort omenesc. Mai bine zis există o gradaţie în săvârșirea unor lucrări şi trăirea unor simțiti ma! 
mult cu Dumnezeirea, sau mai mult cu umanitatea. Dar totdeauna Îşi distinge ceea ce aduce din Dumnezeire 
şi ceea ce aduce din umanitate în lucrările Sale. Chiar unirea între suflet şi trup în persoana umană este o mare 
taină. Din această unire rezultă unitatea persoanei. Dar cum, din două părţi necontopit unite, rezultă o unitate 
desăvârşită? La om aceasta se poate datora faptului că în suflet sunt puse puterile formatoare ale trupului, încât 
nu se poate cugeta un suflet realizat fără trup și nici invers. Deşi deosebit de trup, sufletul nu e despărțit de ele. 
Poate o astfel de conformitate există şi între firea umană şi cea dumnezeiască, deşi Dumnezeirea poate exista 
și fără a se uni cu cea umană. Poate de aceea Logosul dumnezeiesc are în Sine raţiunile tuturor creaturilor. De 
aceea El a putut să-Şi formeze chipul Său uman şi în Sine Însuși din Fecioara Maria, nu ca un ipostas aparte, ci 
în propriul Său ipostas. Aceasta poate explica unitatea ipostasului și manifestarea lui prin toate cele ce ţin de 
cele două firi” (nota 527, pp. 245-246) 

mai presus de toate ale firii dumnezeieşti la locul cuvenit celor create. Căci cele ce au o 
unică lucrare şi o unică putere nedeosebită păstrează în mod necesar şi o unitate a genu- 
lui”. (Sf. MAXIM MĂRTURISITORUL, Epistole, Partea a II-a, Scrieri, 12, în PSB, vol. 81, 
pp. 266-267) 


„Severian, întâistătătorul Cabalei, (...) mărturiseşte: Deci arată două voințe: una 
dumnezeiască și alta omenească. (...) Ambrosie, marele mărturisitor, (...) vestește cu 
înțelepciune: În ce mod aceeași lucrare e a altei fiinţe? Căci nu poate fi o singură lucrare 
unde e o ființă deosebită. (...) Chiril al Ierusalimului (...) afirmă: A arătat o lucrare 
îndoită, pătimind ca om, dar Același lucrând ca Dumnezeu. (...) Dumnezeiescul Leo, 
care vorbeşte cu cuminţenie: Fiecare chip lucrează cu participarea celuilalt ceea ce are 
propriu. (...) Gură de Aur: Și în altele e deosebită lucrarea firilor unite, a umanității și a 
Dumnezeirii. lar când e vorba de milostivire, concurg amândouă lucrările. Şi de aceea 
am simțit două lucrări. (Sf. MAxIM MĂRTURISITORUL, Epistole, Partea a II-a, Scrieri, 
12, în PSB, vol. 81, p.271) 


„Oricare alt Părinte probat şi dumnezeiesc afirmă, cum am arătat, scriind în 
Hristos o lucrare și două, primul lucru privind la unirea lucrărilor celor după fire pre- 
cum și a firilor, iar al doilea la deosebirea lor fiinţială” (Sf. MAxIM MĂRTURISITORUL, 
Epistole, Partea a II-a, Scrieri, 19, în PSB, vol. 81, p. 301) 


„Căci întinderea mâinii şi atingerea şi apucarea şi amestecarea prin ea a tinei și 
frângerea pâinii şi, simplu, tot ce se săvârşea prin mână, sau prin alt mădular, sau 
parte a trupului, era propriu lucrării naturale a umanităţii lui Hristos, prin care, ca 
om, era lucrător Același, Care era Dumnezeu prin fire şi lucra în mod natural cele 
dumnezeieşti, ca să se adeverească prin amândouă după fire, arătându-Se fiind cu 
adevărat Dumnezeu desăvârşit şi om desăvârșit, afară numai de păcat”, (Sf. MAxIM 
MĂRTURISITORUL, Epistole, Partea a II-a, „Disputa Sf. Maxim cu Pyrhus, 25, în PSB, 
vol. 81, p. 351) 


„Iar lucrarea susținătoare de viaţă a arătat-o în respiraţie, în grăire, în vedere, în 
auzire, în atingere, în mirosire, în fapta mâncării și a băuturii, în mișcarea mâinilor, în 
umblare, în dormire şi în celelalte câte se arată în mod neschimbat în firea lucrării celei 
naturale“. (Sf. MAxIM MĂRTURISITORUL, Epistole, Partea a II-a, „Disputa Sf. Maxim 
cu Pyrhus', 25, în PSB, vol. 81,p. 351) 


„Și a lăcrimat lisus” (Joan 11, 35) 


„Și a lăcrimat lisus Uoan 11, 35) 

Evanghelistul, văzând lăcrimând firea care nu lăcrimează, e mirat, căci pătimi- 
rea aceasta era proprie trupului, şi nu potrivită Dumnezeirii. lar Domnul lăcrimează, 
văzând pe omul făcut după chipul Său intrat în stricăciune, ca să ne scape de lacrimile 
noastre. Căci pentru aceasta a şi murit, ca să ne izbăvim şi noi de moarte. Îi curge 


489. Tâlcuirea Pr. D. Stăniloae: „După Sf. Maxim lucrarea sau energia cea unică a firii omeneşti se arată 
într-o mulțime de fapte înrudite, sau de același fel omenesc. Hristos Şi-a arătat lucrarea omenească în toate 
acestea”. (nota 730, p. 351) 

doar o lacrimă și îndată o reţine, ca să nu pară că este crud şi fără milă, dar ne şi 
învaţă să nu ne topim pentru cei ce au murit. Primul lucru€ propriu compătimirii, 
al doilea e femeiesc şi nebărbătesc. De aceea a îngăduit trupului Său să plângă puțin, 
deşi El era ferit de lacrimi, de orice durere, pentru firea Sa dumnezeiască. Se minu- 
nează de lacrima Domnului și cei ce-L urăsc pe El. Căgi cei ce filosofează la culme şi 
se bucură de mare vază cu anevoie lăcrimează, ca unii ce biruie orice neajuns. Iudeii 
socoteau că lăcrimează pentru moartea lui Lazăr. Day EI lăcrima din milă pentru toată 
firea omenească, plângând nu numai pe Lazăr, ci cugetând la vechea întâmplare, când 
toată firea omenească a ajuns sub moarte, căzând cu dreptate sub pedeapsa aceasta”. 
(Sf. CHIRIL AL ALEXANDRIEI, Comentariu la Evanghelia Sfântului loan, Fragmente din 
Cărţile 7 şi 8, în PSB, vol. 41, p. 522) | 
| 
Dumnezeirea lui Hristos 
„Trebuie să gândim de lisus Hristos, ca de Dumnezeu, ca de Judecătorul viilor și al 

morților (Faptele Apostolilor 10, 42), că nu trebuie să gândim lucruri mici despre mân- 
tuirea noastră. Dacă gândim lucruri mici de lisus Hristos, și lucruri mici nădăjduim 
să primim. Cei care ascultă vorbindu-li-se de Hristos, ca şi cum li s-ar vorbi de niște 
lucruri mici, păcătuiesc; de facem așa, păcătuim și noi, că nu știm de unde am fost 
chemaţi, de Cine şi spre ce loc, că nu ştim câte a suferit lisus Hristos, pătimind pentru 

oi”. (Sf. CLEMENT ROMANUL, Omilie, numită a doua Epistolă către Corinteni, cap. 1, 
în PSB, vol. 1,p.111) 


„Ce spune oare altceva Moisi lui Isus, fiul lui Navi, când i-a pus acest nume, ca 
unui profet, decât numai ca să audă tot poporul că Tatăl descoperă toate despre Fiul 
lisus? Așadar, Moisi îi spune lui Isus, fiul lui Navi, când i-a pus numele și când l-a 
trimis iscoadă a pământului: Ja carte în mâinile tale și scrie ce zice Domnul, că Fiul lui 
Dumnezeu va tăia din rădăcină toată casa lui Amalic în zilele de pe urmă. lată iarăşi 
lisus, nu fiu al omului, ci Fiu al lui Dumnezeu, arătat în preînchipuire în trupul lui Isus 
| al lui Navi. 

Așadar, pentru că vor zice că Hristos este Fiu al lui David, David însuși, temân- 
du-se și înțelegând rătăcirea păcătoşilor, a profeţit: Zis-a Domnul Domnului Meu: 
Șezi de-a dreapta Mea, până ce voi pune pe duşmanii Tăi așternut picioarelor tale. Şi 
iarăşi, Isaia grăiește așa: Zis-a Domnul lui Hristos Domnul Meu: Apucatu-L-am de 
mâna Lui dreaptă, ca să asculte de El neamurile și puterea împăraților voi sfărâma. 
lată că David Îl numeşte Domn şi nu-L numeşte Fiu!” (BARNABA, Epistola, cap. XII, 
în PSB, vol. 1, p. 155) 


„E necesar să spun câteva cuvinte despre Hristos, ca despre Dumnezeu”. 
(TERTULIAN, Apologeticul, XXI, în PSB, vol. 3, p. 69) 


490. Tâlcuirea Pr. D. Stăniloae: „Moartea e cea mai cumplită tragedie pentru oameni. Merită cu ade- 
vărat să plângem din pricina ei. Și chiar Dumnezeu trăieşte mila pentru oameni din pricina ei. Căci nu e 
o dispariţie pur şi simplu, ci un chin veşnic. De aceea, El însuși Şi-o însuşeşte pentru a o birui, sau intră în 
ea pentru ca noi să nu rămânem în ea. Ea chinuieşte pe om şi înainte de-a se produce. Hristos o asumă, o 
aşteaptă, o primeşte, dar nu rămâne în ea, ci o face trecere la viața veşnic fericită pentru Sine şi pentru cei 
ce se unesc prin iubire cu EI şi cu ceilalți. Moartea e biruită de iubire, de bucuria iubirii de Dumnezeu Cel 
iubitor de oameni”. (nota 1414, p. 522) 

„Este (Hristos - n.n.) Dumnezeu. Nu este cineva mai mare decât Cuvântul, nici 
nu există învățător pentru singurul Învățător”. (CLEMENT ALEXANDRINUL, Pedagogul, 
cartea întâia, cap. VI, 25.2, în PSB, vol. 4, p. 180) 


„În ce ne priveşte, potrivit învăţăturii, care după convingerea noastră izvorăşte 
din inspirația dumnezeiască, credem că nu există altă posibilitate de a da despre Fiul 
lui Dumnezeu o explicație mai înaltă și mai potrivită despre dumnezeirea Lui şi de a-L 
face cunoscut oamenilor, decât pe baza Sfintei Scripturi, care a fost inspirată de Duhul 
Sfânt şi care cuprinde Evangheliile şi scrierile apostolice, precum și Legea şi Prorocii, 
cum le-a înșirat Însuşi Hristos*!” (ORIGEN, Despre principii, Cartea întâi, |, 3, în PSB, 
vol. 8, p. 70) 


„Învinuim, așadar, pe iudei care n-au recunoscut dumnezeirea lui lisus cu toată 
mulțimea mărturiilor prorocilor, care-L descriu ca puterea cea mare a lui Dumnezeu, 
Stăpânul și Părintele tuturor făpturilor, căci după convingerea noastră despre EI s-au 
rostit acele cuvinte de poruncă despre care citim în istoria creației descrisă de Moise: 
să fie lumină!, să fie o tărie în mijlocul apelor şi tot ce a poruncit, Dumnezeu a porun- 
cit şi Fiul a făcut. Lui i-au fost adresate cuvintele (Facerea 1, 26): să facem om după 
chipul şi după asemănarea Noastră, şi credem că tot ce Tatăl a poruncit, Cuvântul a 
săvârşit. Şi aceste lucruri le afirmăm nu numai pe temeiul unei presupuneri obișnuite, 
de altfel, la iudei, ci ele au fost spuse de însuși Dumnezeu și rostirea lor e următoarea: 
El a zis şi s-a făcut; El a poruncit și s-au zidit (Psalmii 32, 9). lar dacă Dumnezeu a 


poruncit și făpturile au fost aduse la viaţă, atunci, în înţelesul şi graiul acestor proro- 
ci, cine ar fi fost în stare să împlinească porunca Tatălui dacă nu Cel care este, ca să 
zicem așa, Cuvântul şi Adevărul?” (OnRrGEN, Contra lui Celsus, Cartea a II-a, cap. IX, 
în PSB, vol:9, p: 105) 


„Căci, dacă poruncind dracilor, aceştia se supun, aceasta nu este faptă omeneas- 
că, ci dumnezeiască. Sau cine, văzându-L pe El tămăduind bolile, cărora le este supus 
neamul oamenilor, Îl mai socoteşte pe El om şi nu Dumnezeu? Căci curăța leproşi, 
făcea șchiopii să umble, deschidea urechile surzilor, dădea vedere orbilor și alunga 
pur și simplu toate bolile şi toată neputința de la oameni. lar din acestea oricine putea 
vedea dumnezeirea Lui. Căci cine, văzându-L dând cuiva ceea ce-i lipsea prin naştere 
şi deschizând ochii orbului din naștere, nu ar fi înțeles că Lui Îi era supusă naşterea 
oamenilor și că EI era făcătorul și ziditorul acesteia? Căci Cel ce dă ceea ce nu are omul 
din naştere e vădit că e Domnul însuși al naşterii oamenilor*?. De aceea, când a cobo- 
rât la noi la început Și-a plăsmuit trupul Său din Fecioara, ca să dea tuturor o probă nu 
mică a dumnezeirii Sale prin faptul că Cel ce L-a plăsmuit pe acesta este şi făcătorul 
celorlalte trupuri”. (Sf. ATANASIE CEL MARE, Tratat despre întruparea Cuvântului şi 
despre arătarea Lui nouă, prin trup, cap. IV, XVIII, în PSB, vol. 15, p. 112) 


„Şi cine, văzând firea apelor schimbându-se şi prefăcându-se în vin, nu putea 
înțelege că Cel ce a făcut aceasta e Domnul şi Făcătorul firii tuturor apelor? De aceea 
a păşit şi pe mare ca un Stăpân și umbla pe ea ca pe pământ, dând privitorilor dovada 


491. Nota Pr. T. Bodogae: „Fără Scriptură nu există cunoștință sigură”. (nota 205, p. 70) 
492, Tâlcuirea Pr. D. Stăniloae: „EI completa ceea ce n-a dat în anumite cazuri nașterea”, (nota 62b, p. 112) 

stăpânirii Lui peste toate. Iar hrănind cu puţine pâini atâta mulțime şi făcând din cele 
puţine belşug mare, încât a săturat cu cinci pâini cinci mii de oameni şi au rămas mai 
multe decât au fost, n-a făcut cunoscut altceva decât că EI este Domnul purtării de 
grijă al tuturor”. (Sf. ATANASIE CEL MARE, Tratat despre întruparea Cuvântului şi des- 
pre arătarea Lui nouă, prin rup: cap. IV, XVIII, în PSB, vol. 15, p. 113) 


„Au fost mulți regi şi rani pe pământ înainte de El; se istorisește despre mulți 
înţelepţi și vrăjitori la caldei.| şi la egipteni și hinduși. Care dintre ei, nu zic după moar- 
te, dar încă trăind a putut să-și impună atât de mult puterea, încât să umple tot pămân- 
tul de învăţătura lui şi să întoarcă de la superstiţia idolească o mulțime așa de mare, 
câtă a atras Mântuitorul nostru la EI de la idoli? Filosofii elinilor au scris multe cărți 
părute convingătoare şi cu mult meșteșug în cuvinte. Ce-au dovedit ele aşa de mult ca 
crucea lui Hristos? Până la moartea lor sofismele lor păreau să aibă ceva convingător. 
Dar chiar când trăiau se contraziseau în cele ce socoteau că se impun ca adevărate în 
gândirea lor şi se certau întreolaltă, 

Dar e un fapt foarte minunat că Cuvântul lui Dumnezeu învățând prin cuvintele 
cel mai simple, a umbrit pe sofiști și a golit de putere învăţăturile lor, atrăgând pe toți la 
Sine şi umplând bisericile Sale. Şi ceea ce e uimitor este că pogorând la moarte ca om, 
a făcut de nimic vorbăria făloasă a înțelepţilor despre idoli. Căci a cui moarte a alungat 
demonii? Sau de moartea cui s-au înspăimântat dracii, ca de a lui Hristos?% De aceea, 
unde se rostește numele Mântuitorului, de acolo se alungă orice demon. 

Şi cine a smuls așa de desăvârşit patimile sufleteşti din oameni“* încât desfrânații 
s-au făcut feciorelnici, ucigaşii n-au mai ţinut sulițele în mână, iar cei stăpâniţi de frică 
s-au îmbărbătat? Şi peste tot, cine a înduplecat pe barbari și pe cei ce locuiau în ţări 
păgâne să lepede furia și să cugete cele pașnice, dacă nu credinţa în Hristos şi semnul 
crucii? Cine a încredinţat pe oameni aşa de mult despre înviere, ca crucea lui Hristos şi 
însăși învierea Lui cu trupul? Cu toate că elinii au scornit atâtea minciuni, totuşi n-au 
putut născoci învierea idolilor lor, nevenindu-le în minte nicidecum că e cu putință ca 
după moarte să învie trupul din nou“. Această închipuire le-ar fi fost de altfel apro- 
bată, pentru că, cugetând astfel, ar fi dat pe faţă neputinţa idololatriei lor şi ar fi recu- 
noscut puterea lui Hristos, ca să se cunoască şi din aceasta că e Fiul lui Dumnezeu”. 
(Sf. ATANASIE CEL MARE, Tratat despre întruparea Cuvântului și despre arătarea Lui 
nouă, prin trup, cap. VI, L, în PSB, vol. 15, pp. 147-148) 


„Care dintre oameni a învăţat după moarte, sau chiar vieţuind încă, despre fecio- 
rie, şi n-a socotit că e cu neputinţă virtutea aceasta între oameni? Dar Mântuitorul 


493. Tâlcuirea Pr. D. Stăniloae: „Moartea lui Hristos a alungat demonii, pentru că prin ea aducându-Se 
ca dar lui Dumnezeu 'Latăl şi renunțând la Sine, a dat putere tuturor să depășească despărțirea egoistă şi or- 
golioasă de Dumnezeu pentru că a fost cea mai mare coborâre (chenoză) a Celui mai presus de toate, a Fiului 
lui Dumnezeu făcut om ca să poată primi moartea noastră. Dracii, individuaţiunile pervertite de extrema 
mândrie, și-au dovedit neputința față de această smerenie”. (nota 111, p. 148) 

494. Tâlcuirea Pr. D. Stăniloae: „Sfântul Atanasie cugetă că Dumnezeu-Cuvântul a lucrat şi asupra sufle- 
tului, sau a lucrat asupra trupului prin curățirea sufletului, deci n-a lucrat numai direct asupra trupului, cum 
spune Kannengiesser. Chiar prin coborârea Lui din dragoste pentru noi până la primirea morții ne-a dat putere 
să biruim mândria, lăcomia, pofta de plăceri trupeşti, toate patimile ca expresii ale egoismului”. (nota 112, p. 148) 

495. Tâlcuirea Pr. D. Stăniloae: „Aceasta se opunea gândirii lor panteiste, în care toate individuaţi- 
unile apar și dispar definitiv. Dacă şi-ar fi închipuit învierea, ar fi recunoscut eterna valoare a persoanei”. 
(nota 113, p. 148) 

nostru şi Împăratul tuturor, Hristos, a pus atâta putere în învăţătura Sa, despre aceasta, 
că şi copiii care nu au ajuns la vârsta cunoscătoare a Legii au făgăduit viața în feciorie, 
care e mai presus de lege. Cine dintre oameni a putut străbate vreodată așa de departe, 
încât să ajungă și la sciți şi la etiopieni, sau la perși, sau la armeni, sau la goți, sau la cei 
de care se spune că locuiesc dincolo de ocean, sau la cei ce sunt peste Hircania, sau la 
egipteni şi caldei, care cred în vrăji și sunt peste măsură de superstițioşi şi de sălbatici 
în obiceiurile lor, ca să le propovăduiască despre virtute şi feciorie şi despre o credin- 
ță potrivnică idolilor, cum a făcut Domnul tuturor, Puterea lui Dumnezeu, Domnul 
nostru lisus Hristos? Şi El nu numai că le-a propovăduit prin ucenicii Săi, ci i-a şi 
înduplecat în cugetul lor să lepede sălbăticia purtărilor şi să nu se mai închine zeilor 
părinților lor, ci să-L recunoască pe EI și prin El să creadă în Tatăl. 

Odinioară, închinându-se la idoli, elinii și barbarii se războiau între ei și erau 
cruzi cu cei de un neam şi nu se afla cineva care să umble pe pământ, sau să străbată 
marea, fără să-şi înarmeze mâna cu sulița, din pricina luptei neîmpăcate între ei. Toată 
viaţa lor o trăiau înarmaţi și sulița le slujea în loc de toiag și numai în ea le era ajutorul. 
Se închinau, cum am spus înainte, idolilor şi aduceau demonilor jertfe; şi totuşi cei ce 
slujeau idolilor n-au putut fi îndreptaţi prin superstiția idolească. Dar când s-au mutat 
la învăţătura lui Hristos, cugetarea li s-a străpuns cu adevărat în chip minunat, încât au 
lepădat cruzimea şi nu se mai gândesc la lupte, ci în toate s-au făcut pașnici şi plini de 
dorinţa de prietenie”. (Sf. ATANASIE CEL MARE, Tratat despre întruparea Cuvântului şi 
despre arătarea Lui nouă, prin trup, cap. VI, LI, în PSB, vol. 15, pp. 147-149) 


„Sau cine e Cel ce i-a unit întreolaltă spre pace pe cei ce se urau, dacă nu Fiul cel 


iubit al Tatălui, Mântuitorul de obşte al tuturor, lisus Hristos, Care prin dragostea Lui 


toate le-a răbdat pentru a noastră mântuire? De altfel despre această pace ce o va aduce 
EI se prorocise de demult. Căci spusese Scriptura: Și-și vor preschimba săbiile lor în fiare 
de plug și sulițele lor în seceri și nu va mai ridica sabia un neam asupra altui neam și nu vor 
mai fi învățați să se lupte (Isaia 2, 4). Şi nu e de crezut (ce s-a scris). Căci şi acum barbarii 
care au sălbăticia purtărilor sădită în ei, cât timp jertfesc idolilor ce-i au, se înfurie unii 
împotriva altora și nu rămân niciun ceas fără suliță; când aud de învăţătura lui Hristos, 
îndată se întorc de la războaie la lucrarea pământului şi în loc de a-şi înarma mâinile cu 
sulițe, le întind la rugăciune; şi peste tot, în loc de a se război între ei, se înarmează de 
acum împotriva diavolului şi a dracilor, războindu-i pe aceştia cu fecioria și cu virtutea 
sufletului. Iată o dovadă a dumnezeirii Mântuitorului: ceea ce n-au putut învăţa oamenii 
de la idoli au învăţat de la El. lar aceasta este o nu mică dovadă a neputinței şi nimicniciei 
idolilor. Căci cunoscându-şi dracii neputinţa lor, ațâțau odinioară pe oameni să se răz- 
boiască între ei, ca nu cumva, încetând să se certe între ei, să se întoarcă împotriva dra- 
cilor“%. Căci, fără îndoială neluptându-se între ei, ucenicii lui Hristos se rânduiesc prin 
purtările şi faptele lor în frontul împotriva dracilor şi pe aceştia îi alungă, iar pe căpe- 
tenia lor, diavolul, îl iau în râs, prin aceea, că în tinereţe trăiesc în curăţie, în încercări 
rabdă, în dureri stăruiesc, când sunt ocărâţi suportă, lipsurile le dispreţuiesc şi, ceea ce e 
minunat, disprețuiesc chiar şi moartea, făcându-se martiri ai lui Hristos”. (Sf. ATANASIE 
CEL MARE, Tratat despre întruparea Cuvântului şi despre arătarea Lui nouă, prin trup, 
cap. VI, LII, în PSB, vol. 15, pp. 149-150) 


496. Tâlcuirea Pr. D. Stăniloae: „Pacea între oameni arată prezența Logosului care toate le orânduieşte şi 
le armonizează, care scapă pe oameni de patima mândriei, lăcomiei, mâniei”. (nota 113a, p. 150) 

„Dar să mai arăt o dovadă foarte minunată a dumnezeirii Mântuitorului: care 
dintre oamenii de odinioară - fie el om simplu, sau vrăjitor, sau tiran, sau împărat - 
putut lua sarcina să lupte împotriva întregii închinări la idoli şi a toată oastea poe 
că şi a toată vrăjitoria şi a toată, înțelepciunea elinilor, care erau atât de tari și înfloreau 
și înfricoșau pe toți, şi să se împotrivească cu o unică pornire tuturor, ca Domnul 
nostru, Fiul adevărat al lui Dumnezeu, Care dând pe faţă în chip nevăzut rătăcirea 
fiecăruia, îi atrage pe toți oamenii de la toate, încât unii calcă în picioare idolii cărora li 
se închinau, alții ard cărțile cu vrăjitoriile de care se minunau, iar în locul înţelepţilor 
aleg tâlcuirea Evangheliilor; pe tei cărora mai înainte li se închinau îi părăsesc, iar lui 
Hristos celui răstignit, de Care rdeau, I se închină, mărturisindu-L ca Dumnezeu; şi 
aşa numiții de ei zei sunt alungaţi cu semnul crucii, iar Mântuitorul cel răstignit e pro- 
povăduit în toată lumea, ca Dumnezeu și ca Fiul lui Dumnezeu; și zeii închinaţi la elini 
sunt defăimaţi de ei ca închipuiri uealte iar cei ce primesc învățătura lui Hristos au 
O viaţă mai curată ca aceia? | 

De sunt acestea şi unele ca adestea omenești, să ne arate cine voiește, ca să ne 
convingem şi noi, că unele ca acestea. s-au produs şi mai înainte. lar de nu se arată şi 
nu sunt acestea fapte omenești, pentru ce le resping necredincioşii fără nicio evlavie, 
nerecunoscând pe Stăpânul care le-a lucrat? Ei pătimesc ceva asemănător celui ce nu 
cunoaște pe Dumnezeu Făcătorul, din lucrurile zidirii. Căci dacă ar fi cunoscut, din 
puterea Lui arătată în toate, dumnezeirea Lui, ar fi cunoscut și că faptele prin trup ale 
lui Hristos sunt ale lui Dumnezeu-Cuvântul. lar cunoscându-L, nu L-ar fi răstignit pe 
Domnul Slavei, cum a zis Pavel (1 Corinteni 2, 8)”. (Sf. ATANASIE CEL MARE, Tratat 
despre întruparea Cuvântului şi despre arătarea Lui nouă, prin trup, cap. VI, LIII, în 
PSB, vol. 15, p. 150) 


„Precum cel ce doreşte să vadă pe Dumnezeu, Care este prin fire nevăzut şi nu 
poate fi nicidecum văzut, Îl înţelege și Îl cunoaște din faptele din natură, aşa cel ce 
nu vede prin înțelegere pe Hristos să caute să-L afle măcar din faptele trupului şi să 
cerceteze de sunt ale unui om. Și de sunt omenești, să râdă; iar de nu sunt omeneşti, 
ci cunoaşte că sunt ale lui Dumnezeu, să nu râdă de cele ce nu sunt de râs, ci mai 
degrabă să se minuneze, că cele dumnezeieşti ni s-au arătat printr-un mijloc așa de 
smerit și prin moarte a ajuns la toţi nemurirea şi prin întruparea Cuvântului s-a făcut 
cunoscută purtarea Lui de grijă pentru toate și că Dăruitorul şi Făcătorul tuturor este 
Însuși Cuvântul lui Dumnezeu”. (Sf. ATANASIE CEL MARE, Tratat despre întruparea 
Cuvântului şi despre arătarea Lui nouă, prin trup, cap. VI, LIV, în PSB, vol. 15, p. 151) 


„Însuși Mântuitorul zice: Precum Tatăl are viață întru Sine, aşa a dat şi Fiului 
să aibă viaţă întru Sine (loan 5, 26). Spunând I-a dat S-a arătat pe Sine că nu e Tatăl. 
Iar spunând așa, a arătat asemănarea și identitatea firii Fiului cu Tatăl. Deci dacă era 
odată când nu le avea Tatăl, e vădit că şi Fiul era când nu le avea. Căci, precum le are 
Tatăl, aşa le are și Fiul. Iar dacă e necredincios lucru a spune că Tatăl nu le avea, dar 
e binecredincios a zice că Tatăl le are pururea, cum nu e absurd ca, odată ce Fiul zice 
precum are Tatăl, aşa are şi Fiul, aceştia să spună că nu are așa, ci altfel? Mai vrednic de 
crezare este ceea ce zice Cuvântul și a crede că toate câte spune că le-a luat, avându-le 
pururea, le are de la Tatăl. Căci Tatăl nu le are de la cineva, dar Fiul le are de la Tatăl”, 
(Sf. ATANASIE CEL MARE, Trei cuvinte împotriva arienilor, Cuvântul al III-lea, XXXVI, 
în PSB, vol. 15, p. 367) 

„Nu cumva, însă, să-L socotești numai om pe Domnul nostru ignorându-l 
puterea dumnezeirii Lui din pricină că a trăit printre noi în asemănarea trupului 
păcatului!” (Sf. VAsILE CEL MARE, Omilii la Psalmi, Omilia la Psalmul XLVIII, IV, în 
PSB, vol. 17, p. 314) 


„Iar toate textele care-ţi vorbesc de firea Lui trupească, cu care a lucrat mântuirea 
oamenilor, pe care ne-a arătat-o prin venirea Lui în trup, în care El spune că a fost trimis 
(loan 3, 17), că nu poate să facă de la El nimic (loan 5, 30), că a primit poruncă (loan 
10, 18), şi altele asemenea, să nu-ţi dea pricini să micşoreze dumnezeirea Unuia-Născut. 
Pogorământul Fiului la slăbiciunea firii tale omenești nu-ți dă dreptul să micşorezi vred- 
nicia Celui puternic, ci înţelege firea Lui așa cum se cuvine unui Dumnezeu, iar cuvintele 
pline de smerenie, spuse despre EI, interpretează-le având în vedere întruparea Sa pentru 
mântuirea oamenilor. Dacă aș vrea să vorbesc acum cu de-amănuntul de lucrul acesta, 
aş putea aduce, uitând de mine însumi, o mulțime nesfârşită de dovezi . (Sf. VASILE CEL 
MARE, Omilii şi cuvântări, Omilia a XV-a, II, în PSB, vol. 17, p. 511) 


„Şi a sfătuit Domnul Dumnezeu pe Adam (Facerea 2, 16). 

Iată că și aici Scriptura foloseşte aceleaşi cuvinte ca mai sus: Domnul Dumnezeu, 
pentru ca prin repetarea acestor cuvinte să primim o învățătură precisă şi să nu sufe- 
rim pe cei care îndrăznesc să împartă aceste două nume: unul să-l dea Tatălui, iar 
pe celălalt Fiului. Pentru că ființa amândurora este una, de aceea şi dumnezeiasca 
Scriptură dă, fără deosebire, acelaşi nume când Tatălui, când Fiului”. (Sf. IoAN GURĂ 
DE AUR, Omilii la Facere, Omilia XIV, III, în PSB, vol. 21, p. 159) 


„Într-una dintre Epistole, vorbind despre Mântuitorul nostru, după ce a spus că 
toate au fost supuse sub picioarele Lui, adaugă foarte drept: lar supunând toate, n-a 
lăsat nimic nesupus Lui (Evrei 2, 8). Deoarece credem că toate s-au făcut prin Fiul, 
nu-L vom înţelege ca unul dintre toate, ci-L vom socoti că este în afară de toate, deo- 
sebindu-Se de firea şi specia celor făcute; deci, vom mărturisi că nu e altceva decât 
Dumnezeu din Dumnezeu după fire“””. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea întâi, cap. 5, în PSB, vol. 41, p. 57) 


„Sau neplăcându-le să fie siliți să mărturisească pe Fiul cu adevărat Dumnezeu 
din Dumnezeu după fire, se abat din obișnuința de-a lupta cu adevărat spre al doi- 
lea înțeles al chipului, care constă numai în formă și pecete? Dar socotesc că, spu- 
nând aceasta, se vor omori pe ei înșişi“*%”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a II-a, cap. VIII, în PSB, vol. 41, p. 268) 


„Să mărturisim pe Fiul ca chipul lui Dumnezeu și Tatăl, neformat din unele însu- 
şiri trecătoare, nici numai împodobit cu demnități dumnezeiești, ci având ființial 


497. Tâlcuirea Pr. D. Stăniloae: „Dacă toate Îi sunt supuse Fiului lui Dumnezeu şi nimic nu-l este nesu- 
pus, El este deasupra tuturor. Toate Îi sunt supuse întru totul, toate avându-L întru totul pe EL ca şi Creator, 
toate fiind create de El. Numai El nu depinde de nimic. Deci, numai El este necreat și Creator, ceea ce înseamnă 
că e Dumnezeu”. (nota 91, p. 57) 

498. 'Tâlcuirea Pr. D. Stăniloae: „Nerecunoscând pe Hristos ca Fiul lui Dumnezeu, Care S-a făcut om 
ca să scape umanitatea celor ce cred în El de moartea veşnică, îşi aleg ei înşişi moartea. Mai ales că ei nu mai 
cred prin aceasta nici în Dumnezeu. Căci un Dumnezeu impersonal și fără iubire nu există”. (nota 479, p. 268) 


216 Pr. asist. dr. LIVIU PETCU 


însușirile Celui ce L-a născut și fiind prin fire exact ceea ce se înțelege şi Cel ce L-a năs- 
cut, adică Dumnezeu adevărat din Dumnezeu adevărat, Atotţiitorul, Creatorul, slăvit, 
bun, închinat şi tot ce e unit cu cele spuse și care se cuvin lui Dumnezeu. Căci, arătân- 
du-L astfel în toate asemenea lui Dumnezeu și Tatăl, vom înfățișa adevărul cuprins în 
spusa Lui: De nu va voi cineva să cinstească pe Fiul, nu-L cinstește nici pe Tatăl care L-a 
trimis pe EI”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a II-a, cap. VIII, în PSB, vol. 41, p. 271) 
A 


„Căci, dacă mărturisesc lucrurile cele mai bune despre Mine, cinstesc pe Cel ce 
M-a născut, iar cei ce Îl acoperăicu cele mai de pe urmă ocări pe Cel ce S-a născut 
din EI necinstesc pe Tatăl însuși“! În toate felurile Hristos Se dovedeşte pe Sine prin 
cuvintele Sale5! şi Se arată clar că este Dumnezeu după fire și prin cele ce zice că cin- 
steşte pe Tatăl” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a VI-a; Introducere, în PSB, vă. 41, p. 636) 

| 

„Nu se va micşora întru nimic înțelegerea dumnezeiască a Fiului, spunându-se 
că slava Lui este Tatăl, deoarece și Tatăl însuși e slăvit la fel de către Fiul, nu ca având 
nevoie (fiind lipsit) de slavă, ci deoarece şi are slava de a fi cunoscut ca Tată al Unui ast- 
fel de Născut, Care este şi El Dumnezeu5?. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a VI-a, Introducere, în PSB, vol. 41, p. 645) 


„Căci cel ce zice că Domnul este lisus, zice numaidecât în Sfântul Duh, după 
cuvântul lui Pavel (1 Corinteni 12, 3)%%. Dar cugetând cineva cele opuse nu o face 
în Duhul Sfânt, ci va grăi mai degrabă în Belzebut”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a VII-a, în PSB, vol. 41, p. 678) 


499. Tâlcuirea Pr. D. Stăniloae: „Numai dacă Hristos e chipul Tatălui în sensul că de aceeași ființă dumne- 
zeiască, cel ce nu-L cinstește pe El nu cinsteşte nici pe Tatăl. Căci acela disprețuiește însăşi ființa lui Dumnezeu, 
proprie şi Tatălui. Dacă nu cinstesc pe fiul unui om, nu-l cinstesc nici pe tatăl lui”. (nota 485, p. 271) 

500. Tâlcuirea Pr. D. Stăniloae: „Dacă Fiul Îl laudă pe Tatăl prin toate cuvintele și faptele Sale vrednice 
de Acela, cei ce coboară pe Fiul în ceea ce spun despre EI, Îl coboară pe Tatăl însuși. Și Îl coboară pe Fiul atri- 
buindu-l fapte şi purtări rele, contrare celor de Fiu. Prin acestea, ÎI coboară şi pe Tatăl. În general, omul bun și 
curat Îl mărește pe Tatăl, căci numai de la EI pot fi cele bune şi curate. ar dacă cel rău se declară fiu al Tatălui, 
în răutăţile lui îl coboară pe Tatăl, el având ca dumnezeu şi tată pe diavolul. Cele mai incontestabile argumente 
despre existenţa lui Dumnezeu le aduce cineva prin bunătatea și curăţia lui”. (nota 1207, p. 636) 

501. Tâlcuirea Pr. D. Stăniloae: „Se dovedeşte pe Sine ca Hristos, deci ca Mesia dumnezeiesc, calitate pe 
care nu I-o recunosc căpeteniile iudaice, cum nu I-o recunosc nici sectele neoprotestante”. (nota 1208, p. 636) 

502. Tâlcuirea Pr. D. Stăniloae: „Pentru Dumnezeu- Tatăl este o slavă să aibă un Fiu Care este şi El Dumnezeu. 
Dacă n-ar putea primi existența de la EI decât creaturi minore, puterea Lui ar fi mărginită. Slava lui Dumnezeu 
se arată în faptul că poate naște un Fiu, Care e şi El Dumnezeu, ca și Tatăl. Filosofiile (în general panteiste) nu 
cunosc o origine atotputernică a existenţei, întrucât toate cele ce se ivesc dintr-o esenţă sunt pline de insuficiență. 
Pentru credinţa creştină insuficienţele creaţiei vin din faptul că nu este născută din Dumnezeu, ci este creată din 
nimic. Dar Dumnezeu are şi un Fiu născut din El. lar Acesta e desăvârșit și etern, ca și El. Numai având aceste 
puteri: de-a naște un Fiu egal și de-a crea din nimic o lume mărginită, dar putându-se îmbogăţi cu nemărginirea 
Lui, se arată că este un Dumnezeu atotputernic, ceea ce explică totul”. (nota 1226, p. 645) 

503. Tâlcuirea Pr. D. Stăniloae: „Cel ce recunoaşte pe lisus ca Domn, sau ca Dumnezeu, face aceasta prin 
Duhul Sfânt. Cel ce rămâne numai în rațiunea lui naturală nu va fi în stare să înțeleagă că e Fiul lui Dumnezeu 
făcut om. Zic şi neoprotestanţii Domnul lisus, dar nu spun că e Dumnezeu cel întrupat. Dau termenului Domn 
un sens modern, care exprimă un respect pentru omul simplu, sau distins prin anumite calități de alții. Cel ce 
nu înţelege prin Domnul lisus că lisus este Dumnezeu, nu vorbeşte în Duhul Sfânt, ci în Beelzebut. A vorbi în 
Duhul Sfânt înseamnă a fi ridicat la înţelegerea lui Iisus ca fiind Cel egal în dumnezeire cu Duhul Sfânt. De 
fapt în cele următoare se precizează că fariseii spun în Beelzebut Domnul lisus, dar nu mărturisesc nici ei și îm- 
piedică şi pe alţii să numească pe Hristos şi să-L mărturisească. Și aşa fac neoprotestanţii”. (nota 1268, p. 678) 

„(...) observă cum, prin cuvântul Său, ajută pe de o parte la zidirea celor credin- 
cioşi, iar pe de alta, nu ignoră grăirea bolnavă a ereticilor lipsiţi de evlavie. Căci spune 
către ucenicii Săi: Voi Mă numiţi pe Mine Învățătorul și Domnul, ca să nu socotească 
cineva că El nu este prin fire Domnul şi Învățătorul, şi, ca să arate că prețuiește aceste 
numiri date Lui de cei care Îl urmează, în mod necesar adaugă, înlăturând bănuielile 
acelora: Și bine ziceţi, căci sunt. Fiindcă nu Şi-a dobândit ca pe un simplu nume de 
cinste pe cel de Domn, precum noi, rămânând slugi prin fire, am dobândi o strălucire 
după har prin numirile cele mai presus de fire și preţioase date de oameni”. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a IX-a, Introducere, 
în PSB, vol. 41, p. 797) 


„Priveşte la slava şi la puterea Lui, priveşte la stăpânirea Lui neîmpiedicată peste 
toate. Spune-mi, ce nu împlineşte dintre cele mai presus de rațiune prin consimțiri 
neforțate şi înainte de trup, și cu trupul? Priveşte la Cel ce ni Se arată atât de mare 
prin faptele înseşi. De aceea zice: Eu și Tatăl una suntem. Cel ce M-a văzut pe Mine, a 
văzut pe Tatăl (loan 14, 9)%”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a IX-a, Introducere, în PSB, vol. 41, p. 842) 


„Odată cu Cel născut cu adevărat se cugetă Persoana Celui ce naște prin fire. Şi 
îndată ce cunoaște cineva pe Tatăl înțelege și pe Cel născut. Şi, dacă află de Cel năs- 
cut, înţelege îndată că a odrăslit dintr-un Tată. Deci din Amândoi se naște în ascul- 
tători cunoaşterea Fiecăruia. Tăgăduind cineva că Dumnezeu este Tată cu adevărat, 
va desființa numaidecât și nașterea Fiului. lar nemărturisind că Fiul este născut, va 
desfiinţa împreună cu EI şi cunoștința despre Tatăl*%”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a IX-a, capitol unic, în PSB, vol. 41, 
pp. 867-868) 


„De va afirma că Fiul se cinstește prin simplul nume al Dumnezeirii, nefiind prin 
fire şi cu adevărat ceea ce se spune că este, îi vom răspunde, cugetând cele cuvenite şi 
spunând deschis: O, deșteptule! Dacă nu este Dumnezeu după fire, ne închinăm mai 
departe creaturii în locul Creatorului, şi nu numai noi, care formăm această ceată 
pământească, ci şi mulțimea Sfinţilor Îngeri. Ba vom acuza și pe tot Sfântul care L-a 
numit pe El Dumnezeu după fire şi adevărat, iar mai mult decât pe toți vom învinui pe 
Fericitul care a spus despre EI: Știm iarăși că a venit Fiul lui Dumnezeu și ne-a dat nouă 
pricepere ca să cunoaștem pe Dumnezeu cel adevărat; şi noi suntem în Dumnezeul cel 
adevărat, adică întru Fiul Său lisus Hristos. Acesta este adevăratul Dumnezeu și viața de 


504. Tâlcuirea Pr. D. Stăniloae: „Chiar dacă nu poate să Se arate numai ca Dumnezeu, Se arată totuși ca 
atare prin umanitatea asumată. Numai cel ce își închide ochii cu voia nu vede, prin toată înfăţişarea omenească 
a lui Hristos şi prin toate manifestările Lui, dumnezeirea Lui şi deci şi dumnezeirea Tatălui, căci EI Se arată în 
continuu în relație cu Tatăl. El nu Se arată ca fiind unica Persoană dumnezeiască, ci Se arată mereu privind 
spre Tatăl nevăzut, iubind pe Altul tot așa de mare ca El. Nu arată că nu are nicio relaţie cu nimeni egal cu 
Sine, sau numai cu oamenii, care depind de E]. Chiar faptul că umanitatea Lui este a unui ipostas mai presus 
de om, iar acesta se adresează și prin manifestările lui omenești altei Persoane, Căreia îi spune Tată, arată că, 
şi ca Subiect al umanităţii Sale, e în relaţie cu un Tată”. (nota 1604, p. 842) 

505. Tâlcuirea Pr. D. Stăniloae: „E o expunere mai pe larg a faptului că cine nu cunoaşte pe Fiul ca 
Dumnezeu nu-L cunoaște nici pe Tatăl ca Dumnezeu, dar şi a faptului că cine nu cunoaşte pe Dumnezeu ca 
Tată nu-L cunoaște nici pe Dumnezeu ca Fiu. Ei nu pot fi cunoscuți decât împreună, Unul ca Tată, și Altul ca 
Fiu. Dar aceasta e posibil numai dacă sunt împreună de o fire dumnezeiască”. (nota 1652, p. 868) 

veci (1 Ioan 5, 20)5%”. (Sf. CHIRIL AL ALEXANDRIEI, Comentariu la Evanghelia Sfântului 
Joan, Cartea a X-a, cap. I, în PSB, vol. 41,p.917) 


„Privind la smerenia Lui după trup şi disprețuind prin aceasta lipsa Lui de impor- 
tanţă, (iudeii — n.n.) să întrebau: Nu este Acesta Iisus, fiul lui Iosif, şi nu știm noi pe 
tatăl Său şi pe mama Sa? Cum spune El acum: M-am pogorât din cer? Vezi în aces- 
tea mizeria gândurilor iudaice? Considerând mulţi că Domnul nu este cu adevărat 
Dumnezeu, pentru chipul trecător al trupului””, şi nevrând să părăsească înțelegerea 
atotcoborâtă despre EI, i-a asigurat pe Sfinţi că Duhul le va arăta în modul cel mai 
vădit slava Lui. Şi nu i-a încredințat despre aceasta numai prin cuvinte înțelepte, ci a 
încredinţat mintea fiecăruia prin dovada reală că este Dumnezeu cu adevărat şi rod 
al fiinţei lui Dumnezeu-Tatăl. Şcare e dovada, sau cum îl face Duhul slăvit și recu- 
noscut pe Hristos?%% A arătat slava Lui lucrând minunat şi dumnezeieşte în toţi şi 
sădind ştiinţa exactă a tuturor în Sfinţi. Firii care împărățeșşte peste toate trebuie să 
i se atribuie cunoașterea a toate, nimeni neputând învăţa şi vedea toate dezvăluite şi 
descoperite şi neputând împlini cu ușurință ceea ce voiește, asemeni ei”. (Sf. CHIRIL AL 
ALEXANDRIEI, Comentariu la Evanghelia Sfântului Ioan, Cartea a XI-a, cap. |, în PSB, 
vol. 41, p. 991) 


„Fericitul Toma a dat mărturia cea mai dreaptă despre EI, zicând: Domnul meu și 
Dumnezeul meu (loan 20, 28)%. Căci Domnului după fire şi Celui ce are stăpânirea 
peste toate Îi este propriu să fie Dumnezeu, precum în Cel după fire Dumnezeu se 
vede în mod desăvârşit şi calitatea de a stăpâni peste toate şi de a avea slava domniei 
peste ele. 

Bagă de seamă că spune, la singular şi în mod articulat, Domnul meu și Dum- 
nezeul meu. N-a zis simplu Domn al meu şi Dumnezeu al meu (nearticulat), ca să nu 
socotească cineva că îl numeşte Domn şi Dumnezeu după asemănarea noastră sau 
a Sfinţilor îngeri. Căci sunt mulţi domni și dumnezei (zei) în cer şi pe pământ, cum 


506. Tâlcuirea Pr. D. Stăniloae: „Numai o persoană trăiește în mod conștient viaţa ca valoare cuprin- 
zătoare a tuturor valorilor. Şi numai altă persoană îmi dă și mie un surplus de viață. Dar trebuie să existe și 
o Persoană care are și dă viaţa veşnică. Nu obiectele, nu esenţa care nu există real ca atare, dau viaţă”. (nota 
1743, p. 917) 

507. Tâlcuirea Pr. D. Stăniloae: „După păcat, trupul nostru a căzut în mortalitate definitivă. Și Fiul lui 
Dumnezeu l-a asumat tocmai pentru ca să-l scape de mortalitate şi corupție, întâi în EI, și apoi în toţi cei ce se 
unesc cu EI prin credinţă. Dar căpeteniile iudaice nu vedeau aceasta”. (nota 1859, p. 991) 

508. Tâlcuirea Pr. D. Stăniloae: „Știind Hristos că oamenii vor avea nevoie, după plecarea Lui dintre ei, 
de o dovadă a dumnezeirii Lui, le făgăduieşte că această dovadă le-o va da Duhul Sfânt, prin slăvirea ce I-o va 
aduce. Hristos spune că aceasta va fi o dovadă a dumnezeirii Sale, pentru că Duhul nu va lucra aceasta de la 
Sine, ci de la Hristos, adică din unitatea Lui cu Hristos”. (nota 1860, p. 991) 

509. Tâlcuirea Pr. D. Stăniloae: „Ceilalţi ucenici văzuseră urmele cuielor și coasta lui lisus. Deci n-aveau 
motiv să mai spună cuvinte ca ale lui Toma, măcar că nici ei nu ajunseseră la credinţa neclintită. Titlul de Domnul 
în mod articulat se dă în Noul Testament: şi, după aceea, în primele secole creştine, numai lui Hristos. EL în- 
seamnă Stăpânul suprem, calitatea de Dumnezeu unic. Vazându-L înviat cu adevărat, Toma Îl recunoaște ca 
Dumnezeu unic. Domnul, în mod articulat, este Cel ce stăpâneşte peste toate şi nu e stăpânit de nimic. Acesta 
este Dumnezeul unic. Numai ca Stăpân al tuturor, deci şi ca Dumnezeul tuturor, Hristos n-a putut fi stăpânit 
de moarte. Dar, zicând Domnul meu și Dumnezeul meu, Toma exprimă şi relația afectivă, de iubire: Eşti al meu, 
Doamne! Toma găseşte fundamentul suprem al existenței sale. În general, orice om e în căutarea absolutului, al 
fundamentului care e independent de toate. Nu ne mulțumim cu relația cu cele dependente, care nu ne pot da 
din ele viaţa fără sfârşit, nu ne pot da totul. Trebuie să fie Cineva care poate da un sens persoanelor umane și lu- 
crurilor din lume legate de om, socotindu-le în legătură cu EI, ca factor absolut independent”. (nota 2214, p. 1170) 

ne-a arătat înțeleptul Pavel (1 Corinteni 8, 5), dar Unul este Domnul și Dumnezeu, ca 
Cel născut din Tatăl, Care este Domn şi Dumnezeu după fire. În acest înţeles a spus: 
Domnul meu şi Dumnezeul meu. Mai important pentru dovedirea acestui adevăr este că 
Mântuitorul l-a auzit pe ucenicul Său zicând aceasta, l-a văzut statornic în credința că 
El este Domn şi Dumnezeu şi a socotit că nu trebuie să-l mustre*!0, ci îl laudă, cu toată 
dreptatea, pentru că a spus aceasta. Şi poţi vedea că ceea ce spune e adevărat. La sfârşitul 
Evangheliei le spune celor ce cred așa: Mergând, învăţaţi toate neamurile (Matei 28, 19). 
Iar dacă porunceşti celui ce cugetă astfel să înveţe toate neamurile şi l-a arătat învăţător al 
lumii întregi, arată că doreşte să avem o astfel de credinţă. Căci EI este cu adevărat Domn 
şi Dumnezeu după fire, chiar şi după ce S-a făcut Om. Observă că ucenicul, când I-a 
pipăit mâinile şi picioarele și coasta, I-a adus mărturie, nedespărțind pe Emanuel în doi 
Fii, ci recunoscându-L ca Unul și Același în trup, căci Unul este Domnul lisus Hristos, 
după Scripturi”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a XII-a, cap. 1, în PSB, vol. 41, p. 1170-1171) 


„Nu se poate face despărţire, sau deosebire, între Hristos şi Dumnezeu, fiind- 
că Dumnezeu este întreg în Hristos şi Hristos este în întregime în Dumnezeu. Nu 
poate fi vorba de nicio desfacere, de nicio dezbinare. Mărturisirea e una atât de 
simplă, una atât de evlavioasă, una atât de sănătoasă: a adora, a iubi, a cinsti pe 
Hristos-Dumnezeu”. (Sf. IoAN CASIAN, Convorbiri duhovnicești, „Despre Întruparea 
Domnului”, Cartea a III-a, cap. VII, 1-2, în PSB, vol. 57, p. 794) 


„Căci nimeni nu mărturiseşte pe Dumnezeu, dacă nu-L mărturiseşte pe Hristos. 
De vreme ce în aceasta constă toată credinţa Bisericii și tot cultul în a-L mărturisi 
pe lisus Dumnezeu adevărat, cine a putut să înlăture respectul şi cultul Lui mai mult 
decât cel ce a tăgăduit în El ceea ce cinstim noi toți? Fereşte-te deci, te rog, ferește- 
te să nu-ţi poată zice chiar ţie cineva antihrist. (...) Dacă-L mărturiseşti pe lisus şi 
nu-L tăgăduiești ca Dumnezeu, nimeni nu-ţi poate zice antihrist. Dar dacă-L tăgădu- 
ieşti, de ce te superi că-ţi zice cineva antihrist? Tu însuţi, îți spun, îţi dai acest nume, 
dacă-L tăgăduieşti pe Hristos Dumnezeu”. (Sf. IOAN CasrAN, Convorbiri duhovnicești, 
„Despre Întruparea Domnului”, Cartea a V-a, cap. X, 2-3, în PSB, vol. 57, pp. 828-829) 


Hristos — Cuvântul lui Dumnezeu 


„Negreşit şi Domnul este instrument muzical armonios și sfânt al lui Dumnezeu, 
Înţelepciune mai presus de lume, Cuvânt ceresc”. (CLEMENT ALEXANDRINUL, Cuvânt 
de îndemn către eleni (Protrepticul), cap. I, 5.4, în PSB, vol. 4, pp. 72-73) 


„Trebuie să se ştie aceasta: Cuvântul Tatălui universului nu este cuvântul acesta pe 
care noi îl rostim, ci este Înţelepciune și Bunătate preaevidentă a lui Dumnezeu; este 
Putere atotputernică şi cu adevărat dumnezeiască, Care este neînţeleasă chiar de cei 
ce o mărturisesc; este Voinţă atotputernică”. (CLEMENT ALEXANDRINUL, Stromatele, V, 
cap. I, 6.3, în PSB, vol. 5, p. 314) 


510. Tâlcuirea Pr. D. Stăniloae: „oma, numindu-L pe Hristos Domnul şi Dumnezeul suprem şi unic, în 
mod articulat, Hristos nu L-a dezaprobat. Deci şi El S-a socotit fiind Domnul şi Dumnezeul cel unic”. (nota 
2215, p. 1171) 

„(...) El care este perfecțiunea însăşi şi Cuvântul însufleţit al Raţiunii prima- 
re însăşi”. (Sf. GRIGORIE TAUMATURGUL, Discursul adresat lui Origen, IV, în PSB, 
vol. 10, p.18) 


„Şi după cum atunci când auzi că Unul-Născut este numit lumină, nu te gândeşti 
la lumina această materială, văzută cu ochii; și după cum atunci când auzi că este 
numită viață, nulte gândeşti la viaţa aceasta comună, pe care o trăiesc şi animalele 
necuvântătoare, tpt așa şi atunci când auzi că Unul-Născut este numit Cuvânt, fereşte- 
te ca nu cumva, din pricina slăbiciunii minţii tale, să te cobori la gânduri pământeşti 
şi josnice, ci caută să afli înțelesul acestui termen. 

- Pentru ce este numit Cuvânt? 

- Ca să-ţi arate că iese din minte! 

- Pentru ce dste numit Cuvânt? 

— Că s-a născut fără suferinţă! 

— Pentru ce este numit Cuvânt? 

— Pentru că estăchipul Celui care L-a născut, arătând în El Însuși în întregime pe 
Cel ce L-a născut; şi fără să se despartă întru ceva de Cel ce L-a născut, are totuși o 
existență desăvârșită în El însuși, așa precum și cuvântul nostru înfățișează în între- 
gime gândirea noastră; că cele pe care le-am gândit în inimă pe acelea le rostim prin 
cuvânt; şi astfel graiul nostru este înfățișarea gândirii inimii noastre, că din prisosința 
inimii grăiește cuvântul (Matei 12, 34). Inima noastră este un fel de izvor, iar cuvântul 
rostit este ca un pârâiaş care curge din acest izvor. Atâta curge cât țâșneşte mai întâi 
din izvor; şi cât este ascuns tot atâta se şi arată. 

Aşadar loan L-a numit Cuvânt, ca să-ţi arate nașterea impasibilă din Tatăl, să-ţi 
teologhisească existența desăvârşită a Fiului și să arate prin asta legătura în afară de 
timp a Fiului cu Tatăl. Că și cuvântul nostru, născut din minte, se naşte fără suferință; 
nici nu se taie, nici nu se împarte, nici nu curge; ci mintea, rămânând întreagă în pro- 
pria sa fiinţă, dă naștere la un cuvânt întreg şi desăvârșit; iar cuvântul ieşind în afară 
are în el toată puterea minţii care l-a născut. 

Ia, aşadar, din termenul Cuvânt atât cât este evlavios pentru teologia Unuia- 
Născut şi lasă la o parte și treci cu toată dibăcia peste tot ce vei găsi că este neadevărat 
şi nepotrivit”. (Sf. VASILE CEL MARE, Omilii și cuvântări, Omilia a XVI-a, III, în PSB, 
vol. 17, pp. 517-518) 


„EI e Cuvântul lui Dumnezeu, care vrea pentru că are viaţă, fâptuieşte pentru 
că vrea şi vrea numai ce-i bun și înțelept, întrucât tot ceea ce lucrează EI e desăvârșit”. 
(i. GRIGORIE DE NYSSA, Marele cuvânt catehetic, cap. 1, în PSB, vol. 30, p. 286) 


„Întrucât firea noastră e stricăcioasă şi slăbănoagă desigur şi viaţa omenească e 
efemeră, puterea fără consistență, cuvântul fără tărie. Dimpotrivă, când vorbim de 
natura Dumnezeirii, atunci și însușirile pe care i le atribuim vor trebui să fie pe măsura 
celei la care ne gândim. De aceea chiar dacă vorbim de un Cuvânt al lui Dumnezeu, 
nu trebuie să credem că EI îşi are ființa doar în actul vorbirii sau al intonării, urmând 
ca după ce s-a sfârşit cu exprimarea unui cuvânt, ca la om, EI să înceteze de a mai trăi; 
ci, după cum firea noastră trecătoare are un cuvânt trecător, tot aşa şi firea cea nestri- 
căcioasă şi care în veci nu se schimbă, are un Cuvânt veșnic şi continuu statornic'. 
(Sf. GRIGORIE DE Nyssa, Marele cuvânt catehetic, cap. 1, în PSB, vol. 30, p. 288) 

Fiul — chipul ipostasului Tatălui 


„Chip al lui Dumnezeu (2 Corinteni 4, 4) este Cuvântul Lui - Cuvântul dumnezeiesc 
este Fiu adevărat al Minţii, este lumina luminii primitive”. (CLEMENT ALEXANDRINUL, 
Cuvânt de îndemn către eleni (Protrepticul), cap. X, 98.4, în PSB, vol. 4, p. 146) 


„Tălmăcind însă legătura şi despărţirea Fiului de Tatăl, precum și însușirea Fiului 
de a fi privit la un loc cu infinitul și veşnicul Tată, infinit şi veşnic, (Pavel - n.n.) L-a 
numit pe acesta oglindă, adică strălucire a slavei, şi icoană, adică întipărire a ipostasu- 
lui, înțelegând prin cuvântul oglindă, sau strălucire, legătura Lui cu Tatăl, iar prin acela 
de icoană, sau întipărire, egalitatea dintre amândoi. Căci între natura care răspândește 
strălucirea şi strălucirea răspândită, nu se poate descoperi nimic deosebit, după cum 
nu se poate descoperi nimic deosebit nici între întipărirea lăsată de un obiect oarecare 
și obiectul care a lăsat întipărirea. 

Într-adevăr, cel ce înţelege natura care străluceşte pricepe totodată şi strălucirea 
acesteia, iar cel ce are în minte măreţia înfățișării (ipostasului) unui lucru, acela poate, 
negreşit, şi să măsoare înfățișarea (ipostasa) acestui lucru cu întipărirea lui, pe care o 
are în față. Pentru acest motiv, Sfântul Apostol Pavel numeşte pe Domnul nostru lisus 
Hristos și chip al lui Dumnezeu, cu aceasta nemicşorând întru nimic pe Domnul, 
ci, dimpotrivă, arătând măreţia Fiului cu ajutorul chipului acestuia în care străluceş- 
te măreţia Tatălui. Căci nici măreţia Tatălui nu întrece limitele ei proprii, care sunt 
măreția Fiului, şi nici întipărirea acestei măreţii, care este măreţia Fiului, nu este mai 
mare decât măreţia Tatălui”, (Sf. GRIGORIE DE NyssA, Despre desăvârșire, către mona- 
hul Olimpiu, în PSB, vol. 30, p. 464) 


„Iar Fiu numesc pe Cel ce este din fiinţa Lui, şi nu doar cinstit cu simplul nume de 
Fiu. Îl ştiu că este chipul întocmai a ceea ce Îi este propriu Tatălui, încât Fiul e văzut în 
mod desăvârșit în Tatăl, iar Tatăl înfăţişează în EI pe Cel ce străluceşte în mod negrăit 
din Sine*!!. Tatăl are în Sine pe Fiul, dar este şi EI în Fiul, datorită identității fiinţei”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a II-a, 
cap. III, în PSB, vol. 41, p. 196) 


„Eu şi Tatăl una suntem. 

Aceasta zice Domnul, nu predicându-Se pe Sine ca Tată şi nici arătând că cele 
două firi în ipostasul Său sunt una, ci că Fiul S-a născut ca să păstreze exact chi- 
pul părintesc al Tatălui, având imprimat din fire asemănătoare cu E] întru toate şi 
fiind icoana neschimbată a Tatălui și chipul întipărit al Prototipului. De unde și lui 
Filip, care dorea să vadă atunci pe Tatăl, Domnul îi arată clar zicând, către el care 
îi spusese: Arată-ne nouă pe Tatăl, cel ce M-a văzut pe Mine, a văzut pe Tatăl (loan 
14, 8-9), aşa cum printr-o oglindă clară şi vie a chipului celui dumnezeiesc al Lui 
se vede Tatăl. 


511. Tâlcuirea Pr. D. Stăniloae: „Fiul este chipul Persoanei "Tatălui, nu al fiinţei dumnezeieşti în general, 
ci al proprietăţii care Îl distinge ca Persoană. Este un chip atât de exact al latălui, încât Tatăl Se vede în Fiul, și 
Fiul în Tatăl. Sunt doi, dar Unul este chipul celuilalt în așa fel că nu vedem pe Unul fără Celălalt. Cu cât semăn 
mai mult cu tatăl meu, cu atât mai mult sunt văzut în tatăl, şi tatăl în mine. Aceasta înseamnă și o nedespărțire 
între Tatăl şi Fiul, deși nu Se confundă Unul cu Celălalt”. (nota 335, p. 196) 


Pr. asist. dr. LIVIU PETCU 


Aceasta o spun la fel și în Psalmi Sfinţii (bărbaţi): Întru lumina Ta vom vedea 
lumină (Psalmii 35, 9). De aceea, cel ce cinsteşte pe Fiul cinstește pe Tatăl”. (Fericitul 
TEODORET, Episcopul Cirului, Istoria bisericească, Cartea I, 4, 37-40, în PSB, 
vol. 44, p. 30) 


Hristos - Dumnezeu adevărat şi Om adevărat 


„(...) Omul cd nou, lisus Hristos”. (Sf. IGNATIE TEOFORUL, Epistole, „Către efe- 
seni”, cap. XX, în PSB, vol. 1, p. 196) 


„Cu adevărat! este din neamul lui David după trup (loan 7, 42; Romani, 1, 3), dar 
Fiu al lui Dumnezeu după voinţa şi puterea lui Dumnezeu, născut cu adevărat din 
Fecioară, botezat de loan, ca să se împlinească de EI toată dreptatea (Matei 3, 15). 
(Sf. IGNATIE TEOF&RUL, Epistole, „Către smirneni”, cap. |, în PSB, vol. 1, p. 219) 


„Şi celica cate pe Cuvântul de trup respinge harul dat nouă prin el5?. De 
aceea, arienii, maniacişi preanecredincioşi, să nu socotească şi pe Cuvântul creatură, 
fiindcă trupul e creat, nici să nu bârfească trupul Cuvântului, fiindcă Cuvântul nu e 
creatură”. Ne mirăm de vicleşugul cugetării lor, pentru că le încurcă și le amestecă pe 
toate și născocesc pretexte numai ca să numere pe Creatorul între creaturi. 

Dar să audă: dacă Cuvântul ar fi fost creatură, n-ar fi luat trupul creat ca să-l facă 
viu”!*. Căci ce ajutor vor primi creaturile de la o creatură având şi ea nevoie de crea- 
tură? Numai întrucât Cuvântul, fiind Creator, a fost EI însuși Făcătorul creaturilor, a 
îmbrăcat la sfârșitul veacurilor EI însuși creatul, ca Creator, ca să-l poată învia5!5. Căci 


512. Tâlcuirea Pr. D. Stăniloae: „Numai în templu, prin care Dumnezeu intră în legătură cu creațiunea, 
ni se dă harul, sau puterea Lui. În acest sens, Dumnezeu-Cuvântul sfințește totul, fie el din piatră, fie trup 
omenesc”. (nota 10, p. 185) 

513. Tâlcuirea Pr. D. Stăniloae: „Arienii nu puteau gândi că Dumnezeu însuși Și-a făcut trupul veșmântul 
Său, sau că Dumnezeu însuşi S-a putut face om. De aceea afirmau că nu poate să fie Dumnezeu purtătorul 
trupului lui Hristos. Ei nu puteau înţelege că Creatorul lumii şi al omului nu poate considera ca un lucru ne- 
demn de El de a Se face şi El însuși subiect al trupului creat de EI. Fi nu puteau înţelege că odată ce Dumnezeu- 
Cuvântul e permanent un fel de subiect susținător și cârmuitor al creaţiei întregi, de ce n-ar putea fi un subiect 
mai intim al unei forme proprii a firii umane, ca punct central mai eficient în mijlocul creaţiei și al umanității 
asupra întregii umanități. De aceea, arienii sau declarau pe Cuvântul prezent în Hristos creatură, sau, luând 
forma nestoriană, declarau că Cuvântul dumnezeiesc nu-Și face cu adevărat propriu trupul, ci rămâne cu el în 
legătura în care este cu trupurile altor oameni”, (nota 11, p. 185) 

514, Tâlcuirea Pr. D. Stăniloae: „Dacă nu S-ar fi întrupat Fiul lui Dumnezeu însuși, întruparea ar fi fost 
inutilă. Căci numai Dumnezeu însuşi, luând trupul, îl poate învia şi poate asigura oamenilor nemurirea. Dacă 
s-a întrupat ca om o piesă a creaţiunii, totul rămâne cum a fost, oamenii născând și murind definitiv în mod 
succesiv, fără niciun rost. Numai dacă cel întrupat este o persoană dumnezeiască, nemuritoare, fiecare om va 
primi o existenţă eternă în comuniune cu Persoanele Sfintei Treimi prin persoana dumnezeiască făcută om. 
Sfântul Atanasie nu poartă o luptă pentru o teorie, ci pentru mântuirea persoanelor umane, singura care dă 
sens existenţei”. (nota 12, p. 185) 

515. Tâlcuirea Pr. D. Stăniloae: „Unii teologi protestanți spuneau nu de mult (și poate că unii mai spun 
şi acum) că mântuirea în Hristos nu are nicio legătură cu învăţătura despre Dumnezeu Creatorul şi deci s-ar 
putea elimina partea întâi din Simbolul credinţei. Dar o lume care nu e creată de Dumnezeu, ci există prin sine, 
nu poate fi nici ridicată din non-sensul planului în care se află, deci nu poate fi nici mântuită. Însă odată ce e 
creată de Dumnezeu nu e fără rost și nedemn de Dumnezeu de a Se fi făcut Subiectul creatului, ca să-l ridice la 
viața veşnică în unire cu Sine. Au știut Sinoadele de la Niceea și Constantinopol ce fac (pe baza unor Simboluri 
mai vechi, începând din primele timpuri creștine) atunci când au pus la începutul Crezului mărturisit la botez 
învățătura despre Dumnezeu-Creatorul”. (nota 13, pp. 185-186) 

creatura n-ar putea fi nicicând mântuită de către altă creatură, precum nici nu s-ar fi 
creat creaturile de către o creatură, deci dacă Cuvântul n-ar fi fost Creator. Deci să nu 
redea în mod mincinos învățătura dumnezeieştilor Scripturi, nici să nu smintească pe 
fraţii mai simpli”, (Sf. ATANASIE CEL MARE, Epistolă către episcopul Adelfie, împotriva 
arienilor, VIII, în PSB, vol. 16, pp. 185-186) 


„Să se ruşineze Marcion”!$, să se rușineze Pavel din Samosata””, care nu vor să 
vadă ce-au văzut magii, strămoşii Bisericii!5'* Nu mi-i ruşine să-i numesc strămoși ai 
Bisericii! Să se ruşineze Marcion, când vede că Dumnezeu este închinat în trup! Să se 
ruşineze Pavel, când vede că nu este închinat numai ca simplu om! Că este Dumnezeu 
în trup o arată scutecele și ieslea; iar că magii nu I s-au închinat ca unui simplu om 
arată darurile acelea atât de bogate aduse de ei lui Hristos, pe când era încă Prunc, 
daruri care de obicei se aduc numai lui Dumnezeu. Să se ruşineze şi iudeii împreună 
cu Marcion şi Pavel, când văd că le-o iau înainte barbarii și magii şi când nici după 
aceştia nu înţeleg să vină să se închine lui Hristos! Că tot ce s-a făcut atunci a fost o 
preînchipuire a celor viitoare! Chiar de la început, de la nașterea lui Hristos, s-a arătat 
că neamurile păgâne o vor lua-o înaintea poporului iudeu”. (Sf. IOAN GURĂ DE AUR, 
Omilii la Matei, omilia VII, IV în PSB, vol. 23, pp. 95-96) 


„(...) iarăși S-a suit în corabie, deşi putea să treacă marea cu piciorul; că nu voia să 
facă totdeauna minuni, ca să nu se creadă că e numai Dumnezeu, şi nu şi om deplin. 
(Sf. IOAN GURĂ DE AUR, Omilii la Matei, omilia XXIX, I, în PSB, vol. 23, p. 362) 


„După ce, prin minunile pe care le-au făcut, ucenicii au luat dovada puterii Lui, nu 
când L-au văzut făcând minuni, ci când ei înșiși au putut face atâtea minuni în numele 
Lui” (Sf. IOAN GURĂ DE AUR, Omilii la Matei, omilia XXXVIII, II, în PSB, vol. 23, p. 468) 


„Prin aceste fapte ale Sale, Hristos n-a împlinit numai profeţiile, nici n-a sădit 
numai dogmele adevărului, ci ne-a îndreptat şi viața, dându-ne reguli pentru cele de 
neapărată trebuință, ca prin toate să desăvârşească viața noastră. De aceea, când a fost 
să Se nască, n-a căutat casă strălucită, nici mamă bogată şi de neam bun, ci săracă, 
logodită cu un dulgher; S-a născut într-o colibă şi a fost așezat într-o iesle; nu Și-a ales 
ca ucenici retori şi înţelepţi, nici bogaţi și nobili, ci săraci, născuţi din familii sărace şi 
neînsemnate; când întindea masa, uneori punea pe masă pâini de orz, alteori, la vre- 
mea mesei, trimitea pe ucenici să cumpere de-ale mâncării din piaţă (Ioan 4, 8), când 
Îşi făcea patul, Și-L făcea din fân; când Se îmbrăca, Se îmbrăca cu haine ieftine, întru 
nimic deosebite de ale majorităţii oamenilor; casă nu avea. Dacă trebuia, de la un loc la 
altul mergea cu piciorul; şi călătorea atât de mult pe jos că şi obosea (Ioan 4, 6). Când 
stătea jos n-avea nevoie de scaun, nici de perniţe la picioare, ci stătea pe pământul gol, 


516. Tâlcuirea Pr. D. Fecioru: „Marcion, eretic din secolul al II-lea, predica antiteza dintre dreptate 
şi har, lege şi Evanghelie, iudaism şi creştinism. După el totul îşi are originea în două principii veșnice şi 
necreate: un Dumnezeu bun și un Dumnezeu drept, dar rău, creatorul lumii materiale şi autorul Vechiului 
'lestament”. (nota 22, p. 95) 

517. Tâlcuirea Pr. D. Fecioru: „Pavel din Samosata, episcop al Antiohiei, eretic din sec. al III-lea, con- 
damnat de trei sinoade ţinute în Antiohia între 264 şi 268, tăgăduia dumnezeirea lui Hristos”. (nota 23, p. 95) 

518. Tâlcuirea Pr. D. Fecioru: „Sf. loan Gură de Aur numeşte pe magi strămoși ai Bisericii, pentru că, 
înainte de întemeierea Bisericii, magii au propovăduit pe Hristos”. (nota 23, p. 95) 

fie pe munte, fie lângă o fântână; iar la fântână n-a stat pentru altă pricină, ci numai ca 
să vorbească cu samarineanca (loan 4, 7). Pune apoi măsuri supărării; când trebuia să 
plângă, lăcrima potolit (Ioan 11, 35); pune, după cum am spus, reguli și hotare până 
unde trebuie să mergi, şi nu mai departe. Pentru aceea şi acum, pentru că se întâmpla 
ca unii oameni mai slabi să aibă nevoie de animale, și aici a pus o măsură, arătând că 
nu trebuie să fie purtaţi de cai, nici de catâri înhămaţi, ci să se folosească de asin; să nu 
se meargă mai departe, ci totdeauna să se mărginească la ceea ce au nevoie. (Sf. IOAN 
GURĂ DE AUR, Omilii la Matei, omilia XLVI, ÎI, în PSB, vol. 23, p. 763) 


„Şi fiindcă se lăsau atât de greu învăţaţi (iudeii - n.n.) și nu suportau cuvintele 
dumnezeiești și cugetau şi grăiau despre E] numai lucruri mici, Mântuitorul Se coboa- 
ră la starea lor copilărească, dar Se foloseşte totuşi de o explicare amestecată, nerenun- 
țând cu totul nici la cuvintele potrivite lui Dumnezeu, dar nedespărțindu-Se deplin 
nici de vorbele omeneşti. Deci, spunând ceva demn de puterea dumnezeiască, îndată 
pedepseşte mânia nepricepută a ascultătorilor, adăugând ceva omenesc; şi iarăși, spu- 
nând ceva amenesc, pentru iconomie, nu lasă să se vadă cele privitoare la El numai în 
cele mici, arăţând de multe ori că este Dumnezeu prin puterea și cuvintele mai pre- 
sus de oms:” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a II-a, capNă, în PSB, vol. 41, p. 276) 


„De multe ori, în ca le ştia ca Dumnezeu, arăta că nu le ştia ca om. Observă acest 
lucru clar în istoria cu privirea Lazăr, cel din Betania, pe care cu o putere minunată și cu 
un glas potrivit Dumnezeirii, aflându-se în a patra zi de la înmormântare şi în început de 
putreziciune (Ioan 11, 39), l-a făcut să revină la viaţă. Dar ia seama în aceasta şi la icono- 
mia infinită. Căci, ştiind că Lazăr a murit şi spunând aceasta mai înainte ucenicilor Săi 
ca Dumnezeu, a întrebat în chip omenesc, zicând: Unde l-ați pus? (loan 11, 34). Ce lucru 
minunat! Cel ce Se afla departe de Betania şi nu ignora, ca Dumnezeu, că Lazăr a murit, 
cum cerea să afle mormântul? Vei spune, cugetând foarte bine, că Se prefăcea că întreabă 
dintr-o iconomie folositoare. Primeşte deci și în acest caz că, tot în chip iconomic, cele 
pe care le ştia ca Dumnezeu, acestea zice că le învăţa de la Tatăl. Nevrând să înfurie și mai 
tare nebunia iudeilor şi să pedepsească mânia lor, nu le adresează un cuvânt neacoperit, 
deşi 1 se potrivea să grăiască mai mult aşa"?”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a V-a, cap. 5, în PSB, vol. 41, p. 596) 


519. Tâlcuirea Pr. D. Stăniloae: „Hristos Se pogoară la oameni vorbind de cele omenești ale Lui, ca să 
nu rămână cu totul deasupra înţelegerii oamenilor, dar adaugă și cuvinte prin care exprimă dumnezeirea Lui, 
ca să-i ridice la credinţa în El ca Dumnezeu. E] le îmbină pe amândouă, pentru că de fapt este amândouă și 
coboară la noi prin cele omeneşti, ca să ne urce la Sine ca Dumnezeu. Ba, s-ar putea spune că unele se între- 
gesc cu altele în aşa măsură, încât nici cele omeneşti nu mai sunt despărțite de cele dumnezeiești, nici cele 
dumnezeieşti, de cele omeneşti. În unele se văd celelalte. Hristos nu mai trăieşte ș și nu mai e trăit în veci numai 
ca om, nici numai ca Dumnezeu. El e Dumnezeu care trăieşte şi Se arată în cele omeneşti și omul care nu mai 
este și nu se mai arată numai ca om, ci are în Sine şi le arată pe cele omenești. A ridicat omenescul la calitatea 
de mediu al celor dumnezeieşti și a coborât Dumnezeirea la arătarea ei în cele omeneşti. Totuşi prin cele ome- 
neşti transpar cele dumnezeiești în forme şi trepte diferite. Dumnezeirea se arată și în smerenia omenească de 
pe pământ, dar şi în lumina strălucitoare la care e ridicată umanitatea fără să se topească”. (nota 497, p. 276) 

520. 'Tâlcuirea Pr. D. Stăniloae: „Când îi vede pe iudei înfuriindu-se prea tare de afirmaţia Sa că e Dumnezeu, 
sau când Se manifestă ca atare, îi mai potolea vorbind ca un om. De fapt era amândouă, și aceasta o arată alternând 
manifestări smerite de om, cu fapte şi afirmaţii dumnezeieşti. Nu-i lăsa să cadă nici în cugetarea că e numai om, 
dar nu voia nici să-i înfurie prea mult, manifestându-Se ca Dumnezeu. Dar când săvârşea și vorbea de la nivelul 
omenesc, Cel ce făcea aceasta era tot ipostasul dumnezeiesc. El Şi-a putut însuși aceste lucrări pentru că EI a fost 
Creatorul și susținătorul lor. Şi dacă este EI aceasta, este și Tatăl Lui”. (nota 1133, p. 596) 


PĂRINȚII ȘI SCRIITORII BISERICEȘTI 225 


„Profetul zice: Om este, și cine-L va cunoaşte? (Ieremia 17, 9). Om după trup, dar 
mai presus de om după lucrarea dumnezeiască. Părea om când se atingea de cel lepros, 
dar mai presus de om ÎI vindeca (Matei 8, 3). Şi când îl plângea pe Lazăr mort (loan 
11, 35), plângea ca un om; dar era mai presus de om când poruncea mortului să iasă 
afară, deşi-i erau picioarele legate (loan 11, 44). Om părea când atârna pe cruce; dar 
mai presus de om când, deschizând mormintele, învia pe cei morţi (Matei 27, 52)”. 
(Sf. AMBROZIE AL MILANULUI, Scrisori, Scrisoarea a XLVI-a, 7, în PSB, vol. 53, p. 218) 


„Noi, adică toţi cei cu dreaptă credinţă, noi spun, credem şi una şi alta: credem, 
înțelegem, știm şi mărturisim că este şi Fiul omului, fiindcă s-a născut din om, și Fiul 
lui Dumnezeu, fiindcă este zămislit de Dumnezeire. Tu susţii de asemenea şi una și alta, 
că este adică Fiul lui Dumnezeu şi al omului, sau că este numai al omului? Dacă susţii 
că e numai fiul omului, ți se împotrivesc apostolii, strigă profeţii, ţi se împotriveşte în 
sfârşit Duhul Sfânt, prin Care s-a făcut zămislirea. Gura-ţi neruşinată este astupată de 
toate mărturiile înălțimilor cereşti, este astupată de mărturiile scrierilor sfinte, este 
astupată, în sfârşit, de Evanghelia lui Dumnezeu, ca de o mână dumnezeiască. Marele 
Arhanghel Gavriil, care cu puterea cuvântului său l-a făcut pe Zaharia” să creadă, 
oprindu-i glasul fiindcă nu crezuse, cu atât mai mult îţi osândeşte cu gura sa blasfemia 
şi nelegiuirea, când spune Fecioarei Maria, mama lui Dumnezeu: Duhul Sfânt se va 
pogori peste tine și puterea Celui Preaînalt te va umbri; pentru aceea şi Sfântul care Se va 
naște din tine Fiul lui Dumnezeu se va chema (Luca 1, 35). Vezi că, înainte de a fi după 
trup fiul omului, lisus Hristos a fost numit Fiul lui Dumnezeu; Fecioara Maria având 
a naște pe Domnul, prin coborârea Duhului Sfânt şi prin conlucrarea puterii celui 
Preaînalt a zămislit Fiu. Prin aceasta înţelegi că obârşia Domnului și Mântuitorului 
nostru îi vine de acolo de unde îi este şi zămislirea. De vreme ce S-a născut cobo- 
rându-Se în fecioară în plinătatea întregii Dumnezeiri, n-ar fi putut fi Fiul omului 
fără să fi fost mai înainte Fiul lui Dumnezeu. De aceea îngerul lui Dumnezeu, trimis 
să binevestească sfânta naştere, după ce mai înainte vestise taina zămislirii, a pus şi 
nume Celui ce avea să Se nască, zicând: Sfântul care se va naşte Fiul lui Dumnezeu 
Se va chema (Luca 1, 35). Este aşadar, lisus Hristos Fiul lui Dumnezeu, fiindcă a fost 
zămislit de Dumnezeire şi născut de Dumnezeire. Dacă e Fiul lui Dumnezeu, este 
fără îndoială Dumnezeu. Iar dacă este Dumnezeu, nu e lipsit de harul lui Dumnezeu. 
Şi n-a fost lipsit de ceea ce EI Însuși a făcut, căci harul și adevărul prin lisus Hristos 
s-au făcut (loan 1, 17)”. (Sf. IoAN CasrAN, Convorbiri duhovniceşti, „Despre Întruparea 
Domnului”, Cartea a II-a, cap. VI, 3-6, în PSB, vol. 57, pp. 786-787) 


„Acelaşi a fost pe pământ Cel care este şi în ceruri, acelaşi și între cei de jos, Cel 
care este şi între cei de sus, acelaşi în puţinătatea omenească Cel care este în măreția 
cerească. Şi de aceea apostolul (1 Corinteni 16, 23), numind harul lui Hristos, numea 
harul lui Dumnezeu, fiindcă Hristos era tot ceea ce este Dumnezeu: toată puterea 
lui Dumnezeu în însăşi zămislirea omului, toată dumnezeirea, toată plinătatea dum- 
nezeirii. De acolo îi venea toată desăvârșirea dumnezeirii, de unde îi venise şi obâr- 
şia. Nu putea fi fără Dumnezeu Acel om, Care tot ce era primise de la Dumnezeu. 
Astfel, mai întâi, vrei nu vrei, nu poți tăgădui că Domnul lisus Hristos este Fiul lui 
Dumnezeu, fiindcă îngerul strigă în Evanghelii: Sfântul Care se va naște din tine Fiul 


521. Tâlcuirea Prof. N. Chiţescu: „Zaharia a devenit mut; cf. Luca 1, 19-20”. (nota 20, p. 786) 

lui Dumnezeu Se va chema (Luca |, 35)”. (Sf. IOAN CaAsIAN, Convorbiri duhovniceşti, 
„Despre Întruparea Domnului”, Cartea a II-a, cap. VII, 2, în PSB, vol. 57, p. 787) 


„Ci prin Iisus Hristos şi prin Dumnezeu- latăl Care L-a înviat pe El din morți 
(Galateni 1, 1). Strălucitul și minunatul învățător (Sf. Apostol Pavel - n.n.), ştiind că 
Domnul lisus Hristos trebuie propovăduit şi ca Dumnezeu adevărat şi ca om adevărat, 
I-a propovăduit măreţia Dumnezeirii fără să lase la o parte mărturisirea întrupării. 
A înlăturat, însă, atât închipuirile lui Marcion despre adevărata întrupare, cât şi îngus- 
timea lui Ebion despre desăvârșita Dumnezeire, pentru ca nu cumva, printr-o îndoită 
blasfemie, Domnul lisus Hristos să fie crezut cu totul fie om şi nu Dumnezeu, fie 
Dumnezeu și nu om” (Sf. IOAN CASIAN, Convorbiri duhovnicești, „Despre Întruparea 
Domnului”, Cartea a III-a, cap. V, L, în PSB, vol. 57, p.791) 


„(...) Toma, pipăindu-l trupul şi cercetându-l rănile, când a descoperit adevărul 
corpului arătat, ce cuvinte a grăit? Domnul meu și Dumnezeul meu (loan 20, 28). Oare a 
spus ce spui şi tu, că e om nu Dumnezeu, Hristos şi nu Dumnezeire? S-a atins de trupul 
Domnului şi ă răspuns că este Dumnezeu”. (Sf. IoAN CASIAN, Convorbiri duhovnicești, 
„Despre Întruparga Domnului”, Cartea a III-a, cap. XV, 1-2, în PSB, vol. 57, p. 802) 


„Prin taina Cuvântăkui lui Dumnezeu unit cu omul, și Cuvântul Care a fost trimis 
pentru mântuire e numit Mântuitorul şi Mântuitorul născut în trup prin comunicarea 
cu Cuvântul se numeşte Fiul lui Dumnezeu; astfel, în nedespărţita slavă a ambelor 
nume, fiindcă Dumnezeu a fost unit cu omul, tot ce este om și Dumnezeu, în Hristos 
se numeşte Dumnezeu. (...) Propovăduieşte că în EI crede cu adevărat, pe EI îl socoteş- 
te plin de dumnezeiască dragoste, cine crede că lisus este Fiul lui Dumnezeu. Cuvântul 
lui Dumnezeu este arătat Fiul lui Dumnezeu și prin aceasta vrea să se înțeleagă că unul 
născut Cuvântul lui Dumnezeu şi lisus Hristos este Fiul lui Dumnezeu. Vrei să știi mai 
deplin că, deşi după trup Hristos S-a născut cu adevărat om din om, totuși din pricina 
unității de negrăit a tainei în care s-a unit omul cu Dumnezeu, nu este nicio distincţie 
între Hristos şi Cuvânt? Ascultă Evanghelia Domnului, sau mai degrabă ascultă-L pe 
Dumnezeu însuși vorbind despre Sine: Aceasta este viața veșnică: Să Te cunoască pe 
Tine, singurul Dumnezeu adevărat, şi pe lisus Hristos, pe Care L-ai trimis (loan 17, 3). 
Mai sus ai auzit că a fost trimis Cuvântul lui Dumnezeu pentru a-i vindeca pe oameni, 
iar aici auzi că Acela care a fost trimis este lisus Hristos. Fă această despărțire, dacă 
poţi, când vezi că este atât de mare unitatea dintre Hristos şi Cuvânt, încât nu numai 
că se spune Cuvântul unit cu Hristos, ci, din cauza unității înseşi, Hristos este numit 
Cuvântul”. (Sf. IoAN CasIAN, Convorbiri duhovnicești, „Despre Întruparea Domnului”, 
Cartea a IV-a, cap. V, 1-3, în PSB, vol. 57, pp. 809-810) 


„Ce-aş avea să mă întreb dacă este adevărat ceea ce a spus Dumnezeu, când nu 
trebuie să mă îndoiesc de cele spuse de Dumnezeu? Nimeni nu s-a suit în cer decât Cel 
care S-a coborât din cer, Fiul omului, Care este în cer. Întotdeauna Cuvântul Tatălui a 
fost în cer. Şi cum a amintit EI că Fiul omului a fost întotdeauna în cer? Înţelege aşadar 
învățătura că este Fiul omului Cel care a fost întotdeauna Fiul lui Dumnezeu, de vreme 
ce EI întăreşte că Acela care a fost de curând Fiul omului a fost întotdeauna în cer. 
La aceasta se adaugă ceva şi mai mare, anume că este acelaşi Fiul omului şi Cuvântul 
lui Dumnezeu despre Care a spus că S-a coborât din cer şi, atunci când vorbeşte pe 

pământ, arată că este în cer. Nimeni nu s-a suit în cer, decât Cel care S-a coborât din cer, 
Fiul omului, Care este în cer. Cine este, te întreb, cel ce spune acestea? Hristos desigur. 
Dar unde era atunci când vorbea? Pe pământ, fără îndoială. El spune că atunci când 
S-a născut, S-a coborât din cer, că este în cer şi că El este acelaşi Fiul omului, fiindcă 
din cer n-a putut cobori decât ca Dumnezeu și, când vorbește pe pământ, nu poate fi în 
cer decât ca Dumnezeu nesfârşit. (Sf. IOAN CASIAN, Convorbiri duhovnicești, „Despre 
Întruparea Domnului”, Cartea a IV-a, cap. VI, 4-6, în PSB, vol. 57, p. 811) 


„S-a coborât din cer Cuvântul lui Dumnezeu, dar s-a urcat Fiul omului: S-a 
urcat Acelaşi care Se coborâse. Vezi, așadar, că este același Fiul omului și Cuvântul lui 
Dumnezeu”. (Sf. loan CasrAnN, Convorbiri duhovniceşti, „Despre Întruparea Domnului”, 
Cartea a IV-a, cap. VI, 7, în PSB, vol. 57, p. 811) 


„A venit, zice Mântuitorul în Evanghelie, Fiu] omului, ca să mântuiască pe cel pier- 
dut (Matei 18, 11). Apostolul zice: Vrednic de credință şi de toată primirea este cuvântul 
că lisus Hristos a venit în lume ca să mântuiască pe cei păcătoşi, dintre care cel dintâi 
sunt eu (1 Timotei 1, 15). Dar şi loan Evanghelistul zice: Între ale Sale a venit și ai Săi 
nu L-au primit (loan 1, 11). Vezi, aşadar, cum Scriptura spune într-un loc că a venit în 
lume Fiul omului, în alt loc lisus Hristos, în alt loc Cuvântul lui Dumnezeu. Înţelege 
aici că este neasemănare de numiri, nu de lucruri, și că în felurita înfăţişare de nume 
este o singură putere. Căci, deşi Cel ce a venit în lume este numit când Fiul omu- 
lui, când Fiul lui Dumnezeu, când Cuvântul, în fiecare nume este arătat unul singur”. 
(Sf. IoAN CASIAN, Convorbiri duhovniceşti, „Despre Întruparea Domnului”, Cartea a 
IV-a, cap. VII, 2-3, în PSB, vol. 57, p. 812) 


„Aceasta este credinţa cea adevărată și drept mărturisitoare: să crezi că Domnul 
lisus a avut la fel ființa trupului adevărat şi adevărul desăvârşitei dumnezeiri”, 
(Sf. IOAN CASIAN, Convorbiri duhovniceşti, „Despre Întruparea Domnului”, Cartea a 
V-a, cap. V, 3, în PSB, vol. 57, p. 822) 


„Și de aceea Hristos se numeşte tot ce este Dumnezeu, fiindcă există atâta unitate 
între Hristos și Dumnezeu, încât nimeni, când zice Hristos, să nu poată spune că în 
numele lui Hristos nu este Dumnezeu, şi de asemeni, nimeni, când zice Dumnezeu, 
să nu-L socotească pe Hristos decât ca Dumnezeu. Astfel, de o fiinţă fiind prin 
taina şi slava naşterii sfinte, Dumnezeu şi Omul s-au făcut întru totul Dumnezeu”. 
(Sf. IOAN CasrAN, Convorbiri duhovniceşti, „Despre Întruparea Domnului”, Cartea a 
V-a, cap. VII, 1, în PSB, vol. 57, p. 824) 


„Aşadar, numai aceasta este credința sobornicească a întregii Biserici, numai 
aceasta este adevărată, pentru care Domnul lisus Hristos este precum om, la fel şi 
Dumnezeu, precum Dumnezeu, la fel și om. Oricine nu-L mărturisește pe lisus nu este 
de la Dumnezeu. lar a nu-L mărturisi înseamnă a voi să rupi ce e unit şi să desparți 
ce e de nedespărțit. Şi ce este în lisus unit şi nedespărțit? Omul şi Dumnezeu. Deci 
nu-L recunoaşte pe Hristos cine-L desparte și-l sfâşie în două dumnezeirea. (De altfel, 
dacă nu-L desface și nu-L desparte, Îl mărturiseşte; iar dacă-L deosebeşte şi desface, 
nu-L, mărturiseşte)”, (Sf. Ioan Casran, Convorbiri duhovniceşti, „Despre Întruparea 
Domnului”, Cartea a V-a, cap. X, 5, în PSB, vol. 57, p. 829) 

„Marta, pe când cu ochii trupeşti Îl vedea om, cu cei duhovniceşti Îl mărturisea 
Dumnezeu, zicând: Da, Doamne. Eu am crezut că Tu ești Hristos, Fiul lui Dumnezeu, 
Care ai venit în lume (loan 11, 27). De aceea Petru, sub descoperirea Duhului Sfânt, 
deşi privea pe dianafară pe Fiul omului, propovăduise totuși pe Fiul lui Dumnezeu, 
zicând: Tu ești Hristosul, Fiul lui Dumnezeu Celui viu (Matei 16, 16). De aceea Toma, 
pe când pipăia trupul, ştia că pipăie pe Dumnezeu, zicând: Domnul meu și Dumnezeul 
meu (loan 20, 28), Căci toţi Îl mărturiseau pe Hristos unul, şi nu făceau din El doi” 
(Sf. IOAN CasraN, Gonvorbiri duhovniceşti, „Despre Întruparea Domnului”, Cartea a 
VI-a, cap. XIX, 2, în |PSB, vol. 57, pp. 849-850) 


„Profetul vorbea despre El pe față oarecum către tot neamul omenesc: lată 
Dumnezeul vostru! (Îsaia 40, 9) şi în alt loc: Acesta este Dumnezeul nostru (Isaia 25, 9) 
şi Dumnezeu puternic; Tatăl veacului ce va să vină şi împărăţia Lui nu va avea sfârşit? 
Dar şi după ce a venit, de ce avea să-și ascundă venirea de aceia care pe faţă Îl măr- 
turiseau că a venit? Oare nu știa Petru de venirea lui Dumnezeu când zicea: Tu ești 
Hristosul, Fiul lui Dumnezeu Celui viu? (Matei 16, 16). Oare Marta nu-L știa pe Cel în 
Care crede, când spunea aceste cuvinte: Doamne, eu am crezut că Tu ești Hristosul, Fiul 
lui Dumnezeu Celui viu, Care ai venit în lume? (loan 11, 27). Toţi, în sfârşit, care cereau 
fie leacuri pentru boli, fie vindecarea mădularelor, fie viața celor morți cereau acestea 
de la slăbiciunea unui om sau de la atotputernicia lui Dumnezeu? 

Diavolul însuși, când Îl ispitea prin toate ocolurile şiretlicurilor, prin toată arta 
nemerniciei sale, ce presupunea neştiind, sau ce dorea să ştie ispitind? Sau ce-l făcea 
atât de mult să caute pe Dumnezeu în smerenia unui om? Oare aflase aceasta din învă- 
țăturile de mai înainte, sau cunoscuse că a venit Dumnezeu în trup de om? Hotărât nu. 
Dar din marile arătări ale semnelor, din marile încercări ale lucrurilor și din glasurile 
adevărului însuși era împins la bănuială şi la cercetarea acestui lucru, ca unul care 
auzise odată de la loan: Iată, Mielul lui Dumnezeu Cel care ridică păcatul lumii (loan 
1, 29). Şi iarăşi de la acelaşi: Eu trebuie să fiu botezat de Tine și Tu vii la mine? (Matei 
3, 14). Porumbelul care, coborând din cer, s-a oprit deasupra capului Domnului, a dat 
semn limpede arătându-L Dumnezeu. Şi glasul trimis de Dumnezeu nu prin ghicire, 
sau închipuiri, L-a arătat Dumnezeu zicând: Tu ești Fiul Meu Cel preaiubit; întru Tine 
am binevoit (Luca 3, 22). Şi de aceea, deşi vedea pe dinafară în lisus pe om, Îl cerceta ca 
pe Fiul lui Dumnezeu, zicând: Dacă ești Fiul lui Dumnezeu, zi ca aceste pietre să se jacă 
pâini. Oare privirea omului i-a răpit diavolului bănuiala Dumnezeirii încât, pentru 
că-L vedea om, credea că nu poate fi Dumnezeu? Hotărât nu. Dar ce spune? Dacă ești 
Fiul lui Dumnezeu, zi ca aceste pietre să se facă pâini (Matei 4, 3). Nu se îndoia că poate 
h ceea ce întreba dacă este: Întrebarea lui era dacă este într-adevăr Dumnezeu, nu dacă 
poate, sau nu, să fie”, (Sf. Ioan CasIAN, Convorbiri duhovniceşti, „Despre Întruparea 
Domnului”, Cartea a VII-a, cap. X, cap. XI, 1-3, în PSB, vol. 57, pp. 864-865) 


„Dar noi nu definim pe lisus omeneşte, fiindcă nu-L dogmatizăm om simplu, 
tăind unirea cea mai presus de înţelegere. Desigur, nu fiindcă e Făcătorul oameni- 
lor dăm numele de om Celui ce, după fire, fiind Dumnezeu, a luat cu adevărat fiinţa 
noastră (S-a substanţializat ca noi), ci fiinţial. Dar nu e numai om, fiindcă acelaşi e și 
Dumnezeu; însă nici numai suprafiinţial, fiindcă același e și om. Căci nu e om sim- 
plu, nici Dumnezeu gol, ci e om cu adevărat Preaiubitorul de oameni. (Sf. MAxIM 
MĂRTURISITORUL, Ambigua, Partea întâi, 5, în PSB, vol. 80, p. 55) 


PĂRINȚII ŞI SCRIITORII BISERICEȘTI 225 


„Se dă întreg pe Sine însuşi, fără ştirbire, şi ia pe om întreg şi deplin prin unirea 
negrăită şi nevătămată, nemicşorând desăvârşirea niciunuia. Şi este cu adevărat acelaşi 
Dumnezeu întreg și acelaşi Om întreg, dându-Se pe Sine însuși mărturie, prin desă- 
vârşirea celor două firi în care este cu adevărat, despre neschimbabilitatea şi constanța 
amândurora. Așa desface Dumnezeu legile firii, folosindu-Se de fire în cele ale firii, în 
chip mai presus de fire”. (Sf. MAxIM MĂRTURISITORUL, Ambigua, Partea a II-a, 95, în 
PSB, vol. 80, p. 242) 


„Căci nu declarăm pe Hristos om îndumnezeit, ci Dumnezeu în mod desăvârșit 
înomenit, Care Şi-a făcut vădită, prin trupul mintal însufleţit şi prin fire lucrător, pute- 
rea nesfârşită de infinite ori în mod infinit suprainfinită a Dumnezeirii Sale negrăite”?. 
Îl vestim pe Acelaşi întreg Dumnezeu şi om cu adevărat, pe Același fiind desăvârşit şi 
atotdeplin amândouă acestea prin fire și având fără nicio lipsă tot ce e propriu fiecă- 
ruia afară de păcat, care nu are nicio rațiune“. Căci fiind ipostas al firilor, a primit în 
mod natural şi raţiunile fiinţiale ale lor. Iar dacă a primit raţiunile ființiale ale firilor 
al căror ipostas a fost, a avut pe drept cuvânt şi lucrarea naturală însuflețită a trupului 
a cărei rațiune fiinţială s-a semănat în fire“. lar dacă a avut ca om o lucrare naturală, 
prin a cărei rațiune se susţine firea, e firesc că a avut și ca Dumnezeu o lucrare natu- 
rală (a naturii dumnezeieşti), care revela Dumnezeirea mai presus de ființă. Căci fiind 
Dumnezeu desăvârșit şi același om desăvârşit, lucra în mod natural prin amândouă 
cele cărora le era ipostas, neîmpărțindu-Se*”. (Sf. MAxIM MĂRTURISITORUL, Epistole, 
Partea a II-a, „Către Preacuviosul presbiter Marin”, 11, în PSB, vol. 81, pp. 194-195) 


„Îi atribuim după fire lui Hristos, ca Aceluiași întreg şi Unul şi Singur, toate cele 
ale firilor din care este, afară de păcat. Îl mărturisim pe Același şi pătimitor și nepăti- 
mitor, şi necreat şi creat, şi pământesc şi ceresc, şi văzut şi cugetat, şi încăput şi neîncă- 
put după fire”. (Sf. MAxIM MĂRTURISITORUL, Epistole, Partea a II-a, Scrieri, 8, în PSB, 
vol. 81, p. 244) 


„Noi credem că din cele ce este Hristos, în acelea și este. Şi în cele în care este 
Hristos, acelea sunt Hristos. Fiindcă EI este totodată Dumnezeu și om; și este în 


522. Tâlcuirea Pr. D. Stăniloae: „Irupul lui Hristos, purtător de suflet mintal, rămâne lucrător prin fire. 
Dar prin el, dar și prin lucrarea lor, e lucrătoare totodată puterea infinită, ba de infinite ori infinit suprainfinită 
a Dumnezeirii, putere care în sfinți nu se manifestă în această infinitate suprainfinită, căci nici trupul lor n-a 
devenit trupul ipostasului Fiului lui Dumnezeu. Minunea e că trupul omenesc însuflețit mintal poate deveni 
în Hristos — nu cu înlăturarea lucrării lui naturale - organ al lucrării puterii infinite a Dumnezeirii. Nu numai 
mintea, ci chiar trupul omenesc se deschide în Hristos lucrării infinite a lui Dumnezeu. În Hristos s-a făcut 
cunoscută o uluitoare capacitate cu care Dumnezeu a înzestrat la creaţie trupul omenesc, o capacitate de organ 
al lucrării întregii infinităţi a puterii dumnezeieşti”. (nota 401, p. 194) 

523. Tâlcuirea Pr. D. Stăniloae: „Păcatul ca rău practicat de om nu are nicio rațiune în Dumnezeu și în 
sine însuși. El nu produce decât dezordine în om şi în jurul lui. El face pe omul însuși nerațional sau tulbură 
rațiunea lui. Hristos e şi ca om cel mai perfect raţiona!. (nota 402, p. 194) 

524. Tâlcuirea Pr. D. Stăniloae: „Lucrarea are şi ea o rațiune, conformă raţiunii trupului însufleţit min- 
tal. Nicio faptă nu e fără rațiune, fără un scop, fără o manifestare a raţionalităţii trupului într-un anumit fel. 
Lucrarea ca sumă a faptelor raționale e şi ea rațională. De aceca Hristos Îşi poate imprima în lucrarea rațională 
omenească lucrarea Sa dumnezeiască conformă lucrării raționale a trupului”. (nota 403, p. 195) 

525. Tâlcuirea Pr. D. Stăniloae: „E de remarcat că, pe când în sfinții îndumnezeiţi Sf. Maxim vede lucrarea 
omenească redusă la o funcţie receptivă, în Hristos afirmă menţinerea activă a ei împreună cu lucrarea dumne- 
reiască. Fiul lui Dumnezeu S-a făcut om ca să restabilească în toate privinţele tot ce e propriu omului. Ela venit 
să arate cât de total lucrarea omenească se poate face organ al lucrării dumnezeiești” (nota 404, p. 195) 

Dum nezeire şi umanitate; şi S-a făcut Unul din Dumnezeire și umanitate”. (Sf. MAxIM 
MĂRTURISITORUL, Epistole, Partea a II-a, Scrieri, 17, în PSB, vol. 81, p. 295) 


„Căci cuvântul: Nu precum Eu voiesc, ci precum Tu nu arată nimic altceva decât 
că a îmbrăcat trup cu adevărat temător de moarte. Căci e propriu trupului a se teme 
de moarte, a se feri de ea și a se întrista până la moarte. Acum însă îl lasă lipsit și gol 
de lucrarea lui, ca să adeverească slăbiciunea și firea lui. Însă tot acum nu ascunde 
(nici puterea Lui), ca să afle că nu era simplu om. Căci precum dacă ar fi arătat prin 
toate numai cele omeneşti, s-ar fi socotit numai om, așa dacă ar fi împlinit totdeauna 
numai cele ale Dumnezeirii, nu s-ar fi adeverit învățătura despre întrupare (icono- 
mie). De aceea, variază și împreună atât cuvintele, cât şi faptele, ca să nu dea prilej 
nici bolii nebune a lui Pavel de Samosata, nici celei a lui Marcion şi Maniheu'%. Și aşa 
şi prezice moartea viitoare ca Dumnezeu, dar Se și fereşte de ea ca om” (Sf. MAxIM 
MĂRTURISITORUL, Epistole, Partea a II-a, Scrieri, 22, în PSB, vol. 81, p. 316) 


„La început era Cuvântul” (Joan 1, 1) 


„Nu-i nimeni care să nu preamărească soarele de pe cer, să nu-i admire măreţia 
lui, frumuseţea lui, simetria razelor sale şi lumina lui strălucitoare; dar dacă s-ar 
ambiționa să-și ațintească privirile ochilor lui pe discul soarelui, nu numai că nu va 
mai putea vedea frumuseţea admirată, dar își va pierde şi vederea. Mi se pare că tot 
aşa va păţi şi mintea care se ambiționează să cerceteze exact cuvintele: La început 
era Cuvântul”. (Sf. VAsiLe CEL MARE, Omilii şi cuvântări, Omilia a XVI-a, 1, în PSB, 
vol. 17, p. 514) 


„Unde este hulitorul? Unde este limba care luptă împotriva lui Hristos, care 
spune: Era un timp când nu era? Ascultă Evanghelia: La început era. Dacă era la înce- 
put, atunci când nu era? Să plâng necredinţa lor sau să mă scârbesc de neştiinţa lor?” 
(Sf. VAsiLE CEL MARE, Omilii și cuvântări, Omilia a XVI-a, II, în PSB, vol. 17, p. 516) 


„La început era Cuvântul. 

Nimic nu este mai vechi ca începutul, dacă ne gândim la definiţia începutului. 
Căci nu va exista niciodată vreun început al începutului”, sau cugetându-se vreun 
alt început existent înainte; și așa, mai departe se va nega existența unui început ade- 
vărat*?. Căci altfel, dacă se întâmplă să existe altul mai înainte de începutul adevărat, 
cuvântul nostru despre început va merge la nesfârşit, răsărind mereu altul şi declarând 


526. 'Tâlcuirea Pr. D. Stăniloae: „Gândirea lui Pavel de Samosata mergea spre panteism, recunoscând în 
Hristos numai Dumnezeirea; a lui Marcion şi Maniheu mergea spre dualism, recunoscând în Hristos numai 
umanul'. (nota 660, p. 316) 

527. Tâlcuirea Pr. D. Stăniloae: „Deci începutul, înţeles ca început nu al unui lucru singular, ci început 
general, nu poate avea nimic înaintea lui. Cel ce era la acest început general este din eternitate”. (nota 6, p. 19) 

528. Tâlcuirea Pr. D. Stăniloae: „Dacă lumea n-are un început, ea e din veci. O lume deosebită de 
Dumnezeu este numai o lume care pe cineva ca început, care nu are la rândul lui un alt început. Dar e absurd 
a cugeta o lume, plină de mărginirile și imperfecţiunile evidente, care să nu aibă un început suprem, care 
e deci altfel decât ea, şi care nu are o desăvârşire în lipsa Lui de început, EI fiind începutul prin excelență. 
Spunându-se: la început era Cuvântul, El este pus în legătură cu lumea, care are un început. Lumea nu a apărut 
independent de El, spunându-se doar că El exista atunci când a apărut lumea. Ci E] a fost cauza ei necauzată, 
cum spune Evanghelistul în versetul 3”. (nota 7, p. 19) 

ca al doilea pe cel la care s-a oprit căutarea noastră. Deci nu va fi început al începutu- 
lui pentru cugetarea exactă și adevărată, ci cuvântul despre el va exprima infinitatea 
şi necuprinderea lui. Deci mersul mereu înapoi neavând sfârșit şi depășind măsura 
veacurilor, Fiul nefiind născut în timp, Se va afla existând mai degrabă etern împreună 
cu Tatăl, căci era la început. 

Iar de era la început, spune-mi, ce minte va zbura peste puterea acelui era?*% 
Când se va opri deci ca într-un sfârșit acel era, odată ce fuge mereu înaintea gândului 
ce-l urmăreşte şi mereu înaintea cugetării ce-i urmează5%? Uimit de aceasta, Prorocul 
Isaia zice: Neamul Lui cine-l va spune? Că s-a luat de pe pământ viața Lui Usaia 53, 
8). Căci cu adevărat ridicată de pe pământ este viața Unuia-Născutului, adică e mai 
presus de toată înţelegerea celor ce sunt pe pământ şi mai presus de tot cuvântul, fiind 
de neexplicat. Iar dacă este peste mintea și cuvintele (raţiunile) din noi, cum ar fi E 
creat, când înțelegerea noastră nu poate circumscrie în timp şi în cuvânt nici cele 
făcute?” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea întâi, cap. 1, în PSB, vol. 41, pp. 18-19) 


„Căci un început prin sine nu s-ar putea cugeta niciodată5*! fără să tindă spre 
sfârşitul lui*?. (...) Deci, fiindcă Fiul e mai vechi şi decât veacurile înseși”, e liber 
de calitatea de-a fi fost născut în timp”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea întâi, cap. 1, în PSB, vol. 41, p. 20) 


„Afirmându-se deci de către unii că e unul dintre cei făcuţi în timp, în mod nece- 
sar fericitul Evanghelist porneşte cu asprime asupra celor ce învaţă astfel şi scoate pe 
Fiul de sub orice robie şi Îl înfăţişează ca pe fiinţa liberă şi stăpânitoare a tuturor și 
Îl afirmă existând în mod firesc în ea, zicând: La început era Cuvântul. Şi uneşte cu 
termenul la început în mod folositor pe cel de era, ca să se înţeleagă nu numai plin de 
slavă, ci şi înainte de veci. Şi astfel a pus termenul era ca să înalțe înţelegerea celui ce 
cugeta la o naștere adâncă, necuprinsă şi negrăită, ce are loc în afara timpului. Căci 


529. Tâlcuirea Pr. D. Stăniloae: „Ce minte va putea trece dincolo de acel era? Aceasta pentru că nu se va putea 
trece pururi la alt şi alt început, parcurgând orice măsură a veacurilor” (nota 8, p. 19) 

530. 'Tâlcuirea Pr. D. Stăniloae: „Acel era nu-și are o margine sau un sfârșit în trecut. Gândirea care 
vrea să sară dincolo de el e mereu anticipată de acel era. Sau acel era aleargă mereu înaintea gândirii care 
vrea să ajungă la capătul lui. Acel era are în sine nesfârşirea în timp şi în veacuri. În zadar se sileşte gândirea 
să treacă peste ele pentru a ajunge la capătul acelui era. Acel era fuge mereu înaintea gândirii care vrea să-l 
ajungă”. (nota 9, p. 19) 

531. Tâlcuirea Pr. D. Stăniloae: „Nu s-ar putea cugeta ceva care începe prin sine. Orice începe nu începe 
prin sine; deci nu are viaţa în sine. Fiul era la început. Aceasta înseamnă că Cuvântul n-a început vreodată să 
existe, că n-are început. Când spune despre Fiul că era la început, implică în această calitate a Lui faptul că El era 
atunci când a început ceva, adică lumea, să existe. El este înainte de orice început. Dar EI era la început înseamnă 
şi că în EL este începutul lumii care a început să existe. Numai Cuvântul, implicând în E] voinţa şi gândirea, poate 
face să înceapă ceva nou cu adevărat. Altfel, toate sunt numai actualizări printr-o lege ceea ce e dat virtual într-o 
esenţă generală. De aceea, până la un anumit grad, și omul prin cuvânt e mereu început a ceva. lar Dumnezeu- 
Cuvântul e început a toate. De aceea E] a făcut lumea, ca s-o înnoiască mereu şi ca oamenii să spună şi să facă şi 
ei mereu ceva” (nota 11, p. 20) 

532. Tâlcuirea Pr. D. Stăniloae: „Ceea ce are un început — și-l are totdeauna prin altcineva - va avea și un 
sfârşit. Căci nu are în sine puterea existenţei din veci şi deci până în veci. Ca urmare, Fiul este Viaţa în Sine, 
neavând nici început, nici sfârşit, pentru că nu e din altcineva, deci nu e mărginit”. (nota 12, p. 20) 

533. Tâlcuirea Pr. D. Stăniloae: „Veacurile reprezintă nu numai toate marile unităţi de timp, ci implică 
în ele şi o legătură cu eternitatea. Căci eternitatea depăşeşte toate unităţile temporale și străbate prin ele”. 
(nota 14, p. 20) 

termenul era, spus în mod nedefinit, la ce loc ne va opri, odată ce merge pururea îna- 
intea minții ce-l urmăreşte? Și dacă socotește cineva că se află vreo oprire a lui, îl face 
pe acesta început a ceea ce e dincolo de orice drum"**. 

Era deci Cuvântul la început, adică în Începutul cel peste toate, şi existând din 
EI în mod natural, și având o demnitate stăpânitoare. Iar dacă acest lucru este ade- 
vărat, cum va mai fi crea sau făcut? Unde se spune în general că era, în ce mod se va 
putea spune că vreodată nu era? Sau cum se va spune aceasta împotriva Fiului?5%” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea întâi, 
cap. 1, în PSB, vol. 41, p. 23) 


„În cele dinainte (fericitul Ioan - n.n.) a învăţat că Cuvântul era întru înce- 
put, (adică) precum/ăm spus mai înainte, în Dumnezeu-Tatăl5%% (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea întâi, cap. 2, în PSB, 
vol. 41, p. 24) | 

| Hristos nu e simplă creatură 


„(Cum de a fost posibil ca un om crescut în condiții modeste și sărace, care nu 
s-a bucurat de o educaţie mai aleasă şi nici de o învăţătură în ale oratoriei în stare 
să-l fi îndreptăţit să poatăvorbi mulțimilor în chip lingușitor ș şi atrăgător, cum de 
a ajuns să fie conducător d&popoate care răspândește î în omenire o doctrină care 
desființează obiceiurile evreilor dar respectă încă pe prorocii lor și nimiceşte legile 
elinilor** mai ales în ceea ce privește divinitatea? Cum a fost posibil ca un astfel de 
om, crescut în aceste condiţii, şi Care, după cum spun chiar și dușmanii Lui, n-a 
avut de la cine să înveţe ceva mai deosebit şi mai important, Care n-a fost inițiat 
de nimeni într-o ştiinţă mai adâncă, să fi putut propovădui învățături atât de înalte 
despre judecata lui Dumnezeu, despre pedepsirea celor răi și despre răsplătirea celor 
buni, încât cuvintele Lui n-au convins numai pe oamenii simpli și neînvățați, ci și 
pe mulţi din straturile mai sus puse și chiar persoane care sunt în stare să aprecieze, 
sub vălul expresiilor în aparenţă banale (care am putea spune că le îmbracă), învă- 
țături de o semnificaţie interioară ascunsă?” (ORIGEN, Contra lui Celsus, cartea |, 
cap. XXIX, în PSB, vol. 9, p. 54) 


„Cine, dar, dintre cei care ar parcurge cât de cât cu atenţie firea lucrurilor n-ar 
rămâne surprins de admiraţie în fața acestei ființe Care, prin mărirea Lui, a biruit 
şi a lăsat în urmă toate măririle care au dus la decadenţă, și pe toți bărbaţii vestiți ai 


534. Tâlcuirea Pr. D. Stăniloae: „Cuvântul era în Tatăl, dar acest era, fiind spus în mod indefinit, nu 
arată vreun moment în care a început să fie în Tatăl, ca Început al Lui. E în Tatăl dinainte de orice timp” 
(nota 22, p. 23) 

535. Tâlcuirea Pr. D. Stăniloae: „Când se spune că era la orice început sau în începutul a toate, Care este 
Tatăl, nu se mai poate spune că nu era vreodată. Deci se afirmă existenţa din eternitate a Fiului”. (nota 23, p. 23) 

536. Tâlcuirea Pr. D. Stăniloae: „Sfântul Ioan, folosind - în primul capitol al Evangheliei — pentru Hristos 
ca Dumnezeu numele de Cuvântul, a arătat prin aceasta caracterul de Persoană activă al Fiului în dialog cu Tatăl, 
deci cu altă Persoană, şi, prin aceasta, a subliniat faptul că începutul tuturor nu e o esență, ci o comuniiine supre- 
mă, gânditoare şi liberă de Persoane. Sfântul Chiril numeşte mai des pe acest Cuvânt Fiul etern al Tatălui. Dar 
prin folosirea termenului întru început se indică nu atât relația Lui cu lumea, cum dă de înţeles traducerea lui în 
Biblia românească cu La început, ci cu Tatăl. Deși Îl numeşte mai mult Fiul, prin acest nume arată nu mai mult 
relaţia Lui cu Tatăl, cum o implică de altfel şi termenul Cuvântul care era din eternitate”. (nota 25, p. 24) 

537. Nota Pr. T. Bodogae: „Adică ale păgânilor”. (nota 70, p. 54) 

tuturor timpurilor? De altfel, rar se întâmplă ca oamenii vestiți să fi ajuns să dobân- 
dească un nume strălucit pentru mai multe isprăvi deodată, ci unul s-a distins prin 
filosofie, altul prin valoare militară, dintre barbari, unii prin forţa lor magică, alţii 
prin alte merite, dar totdeauna a fost mic numărul celor care, în același timp, au 
stârnit admiraţia altora, dar au și dobândit o faimă reală. În schimb, pe lângă alte 
mari calități, lisus e preamărit în același timp atât pentru înțelepciunea Lui, pentru 
minunile pe care le-a săvârșit, cât şi pentru atotputernicia cu care conduce lumea. El 
n-a silit ca un tiran pe cei din jurul Lui să-L urmeze, chiar dacă ar fi certaţi cu legile, 
nici ca un tâlhar care aţâță pe cei din ceata lui împotriva oamenilor, nici ca un bogă- 
taş care nu poartă de grijă decât de scopurile cu care leagă pe cei din jurul lui, şi nici 
ca unul dintre cei osândiți de toată lumea, ci a acționat totdeauna ca propovăduitor 
al învățăturii lui Dumnezeu cel peste toate, al cinstirii care 1 se cuvine și al între- 
gii legi morale, învăţătură care are darul de a uni, în chip familiar, cu Dumnezeu 
Atotputernicul pe oricine își potriveşte viața cu a Lui”. (ORIGEN, Contra lui Celsus, 
Cartea I, cap. XXX, în PSB, vol. 9, p. 55) 


„Dar dacă n-ar fi fost decât om, nu ştiu cum s-ar fi încumetat să răspândească 
peste tot pământul credinţa Sa şi învățătura Sa, și cum ar fi fost în stare, fără ajuto- 
rul lui Dumnezeu, să-şi ducă planul la îndeplinire şi să biruiască pe toţi cei care se 
împotrivesc răspândirii învățăturii Sale: regi, împărați, senat roman și peste căpete- 
nii şi popoare? Cum să pui în sarcina firii omenești, care n-ar avea la urma urmei 
nimic superior, puterea de a converti o atât de mare mulţime de oameni, şi încă nu 
numai oameni culți, ci şi dintre cei care sunt foarte neînvăţaţi şi robiți de patimile 
lor şi care pentru neştiința lor sunt cu atât mai greoi în întoarcerea spre renunțare cu 
cât sunt lipsiţi de rațiune? Întrucât, însă, Hristos este puterea lui Dumnezeu și înțe- 
lepciunea Tatălui (1 Corinteni 1, 24) a rânduit toate acestea şi rânduieşte şi acum”, 
(ORIGEN, Contra lui Celsus, Cartea a II-a, cap. LXXIX, în PSB, vol. 9, p. 166) 


„Căci cum ar spune adevărul despre Tatăl, acela care tăgăduieşte pe Fiul care 
ni L-a descoperit pe Tatăl? Sau cum ar cugeta drept despre Duhul, vorbind urât 
despre Cuvântul, Care-L dăruiește? Și cine va crede acestuia vorbind despre înviere, 
odată ce tăgăduieşte pe Hristos, Care S-a făcut pentru noi întâiul născut din morţi 
(Coloseni 1, 10)? Sau cum, nerecunoscând nașterea adevărată a Fiului din Tatăl, nu 
va rătăci şi în privinţa venirii Lui în trup? Căci şi iudeii de odinioară, tăgăduind pe 
Cuvântul și zicând: Nu avem alt împărat decât pe Cezarul (loan 19, 15), au tăgăduit 
deodată cu aceasta toate şi s-au golit de sfeșnicul luminii, de mireasma mirului, de 
cunoştinţa prorociei şi de însuși adevărul, iar acum, neînțelegând nimic, sunt ca cei 
ce umblă în întuneric”. (Sf. ATANASIE CEL MARE, Trei cuvinte împotriva arienilor, 
Cuvântul întâi, VIII, în PSB, vol. 15, pp. 162-163) 


„Dar noi ne ţinem cu îndrăzneală de dreapta credinţă, pe temeiul dumnezeieştilor 
Scripturi, punând-o ca un sfeșnic în candelabru și zicând: Acesta este Fiul adevărat al 
Tatălui, prin fire, propriu ființei Lui, înțelepciunea unic născută şi Cuvântul adevărat și 
unic al lui Dumnezeu. Nu este creatură și făptură, ci Născutul propriu al fiinţei Lui. De 
aceea e Dumnezeu adevărat de o ființă cu "Tatăl adevărat. Iar ceilalți, cărora le-a spus: 
Eu am zis: dumnezei sunteți (Psalmii 81, 6) numai prin Împărtășanie au pe Cuvântul 
prin Duhul, având harul acesta de la Tatăl. Căci e pecetea ipostasului Tatălui (Evrei 

1, 3) şi lumină din lumină şi putere și chip adevărat al ființei Tatălui”. Căci aceasta a 
spus-o Însuși Domnul: Cel ce Mă vede pe Mine a văzut pe Tatăl (loan 12, 9). 

Și a existat pururea şi nu a fost niciodată când nu a fost. Căci Tatăl fiind veşnic, 
veşnic este şi Cuvântul și Înţelepciunea Lui” (Sf. ATANASIE CEL MARE, Trei cuvinte 
împotriva arienilor, Cuvântul întâi, IX, în PSB, vol. 15, pp. 163-164) 


„Să răspundă (arienii - n.n.) ţinând seama de ceea ce s-a spus: Dumnezeu era 
Cuvântul (Ioan 1, 2). Mai bine zis: să răspundă la întrebare înşişi susținătorii ereziei, 
ținând seama de aceste cuvinte. Că din acest cuvânt se va cunoaște ce se cuvine să se 
spună despre întreaga învățătură a ambelor părţi: de era Cuvântul sau nu era; de a fost 
pururea sau a fost cândva când n-a fost; de a fost veșnic sau de la cineva și de cândva; 
de este Dumnezeu adevărat sau prin fapta altcuiva şi prin impărtășire ș şi prin închi- 
puire; de trebuie să fie numit unul dintre cele făcute sau să fie văzut în unire cu Tatăl; 
de e neasemenea după ființă cu Tatăl sau de e asemenea și propriu ființei Tatălui; de e 
făptură sau prin EI s-au făcut făptujile; de e Cuvântul Tatălui sau altul decât Acesta” 
(Sf. ATANASIE CEL MARE, Irei Di împotriva arienilor, Cuvântul întâi, LX, în PSB, 
vol. 15, p. 164) | 


„Dacă Dumnezeu este Făcător şi Ziditor, dar creează făpturile prin Fiul și nu se 
pot cunoaște cele făcute decât ca făcute prin Cuvântul, cum nu e o blasfemie ca odată 
ce Dumnezeu este Făcătorul, să se spună că şi Cuvântul Lui Ziditor şi Înţelepciunea 
Lui n-au fost cândva? Căci aceasta este egal cu a zice că nici Dumnezeu nu e Făcător, 
neavând din Sine pe Cuvântul Creator în care creează, ci e venit din afară și e străin 
Lui şi neasemenea Lui, după ființă”. 

Apoi să ne spună, mai bine zis să vadă, greşeala ce o săvârşesc zicând: Era cândva 
când nu era şi nu era înainte de a Se naşte. Căci dacă Fiul nu e din veci împreună cu 
Tatăl, nu e Treimea din veci, ci mai înainte a fost monadă și S-a făcut Treime mai târziu 
prin adaos, deci cunoştinţa lui Dumnezeu despre Sine a crescut şi s-a constituit cu îna- 
intarea vremii*!. Şi iarăşi, dacă Fiul nu e născut propriu al ființei Tatălui, ci a fost făcut 
din nimic, Treimea însăși a luat existența din nimic și a fost cândva când n-a fost. Și o 
vreme 'Treimea e cu lipsă, apoi e deplină. A fost cu lipsă înainte de a se fi făcut Fiul, și 
deplină după ce a fost făcut. Și deci și făcutul se numără împreună cu Făcătorul**, şi 


538. Tâlcuirea Pr. D. Stăniloae: „Fiul e Chipul sau Pecetea Tatălui imprimată viu în interiorul Lui. Ca să 
folosim ca imagine o realitate din lume: într-o mare iubire eu trăiesc eu-ul cel iubit în interiorul eu-ului meu 
ca și eu-ul propriu, cu tot conţinutul lui de simțiri. Simţirile lui sunt simţirile mele, dar rămân și ale lui; dar 
simțirile lui sunt în același timp provocate de mine. Eu mă văd trăit în el şi prin aceasta e chipul meu, şi eu îl 
trăiesc în interiorul meu”. (nota 9, pp. 161-164) 

539. Tâlcuirea Pr. D. Stăniloae: „Niciodată n-a lipsit în Dumnezeu calitatea de Tată şi de Fiu. Căci, dacă 
ar fi apărut acestea după un timp, Dumnezeu ar fi supus unei evoluţii, deci unei legi care ar fi superioară Lui și 
atunci El n-ar mai fi Dumnezeu”. (nota 10, p. 164) 

540. Tâlcuirea Pr. D. Stăniloae: „Dacă Dumnezeu nu are o Raţiune ipostatică, n-a putut face lumea prin 
Ea. În acest caz e făcută după o rațiune nedumnezeiască, fiind un fel de realitate total străină, adică nici nu 
e propriu zis opera lui Dumnezeu. Dumnezeu nu are în acest caz o Raţiune după care și prin care să creeze 
lumea. Nici nu se mai poate ști dacă mai există propriu zis un Dumnezeu, sau dacă El mai are vreo legătură cu 
lumea”. (nota 31, p. 175) 

541. Tâlcuirea Pr. D. Stăniloae: „Aceasta înseamnă o evoluţie panteistă involuntară a unei realități care 
nu poate fi numită Dumnezeu”. (nota 31a, p. 175) 

542. Tâlcuirea Pr. D. Stăniloae: „Completându-Se cu Cuvântul făcut mai târziu, Treimea astfel completa- 
tă nu se mai poate spune că e Treime. Pentru că ea nu e pur nefăcută, sau necreată, ci e un amestec din necreat 

Cel ce S-a făcut cândva e socotit împreună cu Cel pururea existent şi - ce e mai mult 
- Treimea e socotită neasemenea cu Ea însăși, constând din firi străine şi deosebite. 
lar aceasta înseamnă a nu spune alta decât că firea Treimii e ceva făcut. Şi cum ar înte- 
meia ea o dreaptă credință, dacă nu e asemenea ei însăşi, ci se completează din ceea ce 
adaugă timpul și uneori nu e așa, alteori e aşa? Căci ea va lua iarăși un adaos din afară 
de ea şi aceasta, la nesfârşit, dat fiind că odată şi la început s-a constituit din adaosuri. 
Nu încape îndoială în acest caz că ea se şi micșorează. Căci cele ce se adaugă e vădit că 
se pot şi înlătura. 

Dar nu este aşa (simplă creatură - n.n.); să nu fie”, (Sf. ATANASIE CEL MARE, Trei 
cuvinte împotriva arienilor, Cuvântul întâi, XVII-XVIII, în PSB, vol. 15, pp. 175-176) 


„Căci dacă există Dumnezeu, ca lumină, există și strălucirea ei; şi dacă există 
suportul, există şi chipul lui întreg; și dacă există Tatăl, există şi adevărul. Să se gân- 
dească deci cei ce fac atârnător chipul și arătarea dumnezeirii de timp, în ce prăpastie 
de rătăcire cad. Pentru că dacă n-a fost Fiul înainte de a Se naște, nu a fost pururea 
Adevărul?*. Dar aceasta nu e îngăduit să se spună. Căci existând Tatăl, a fost pururea 
în El Adevărul, Care este Fiul cel ce zice: Eu sunt Adevărul (loan 14, 6); şi subzistând 
suportul, numaidecât e drept să fi fost şi arătarea și chipul lui. Căci nu se zugrăvește 
din afară Chipul lui Dumnezeu, ci Însuși Dumnezeu este Născătorul Lui, în care pri- 
vindu-Se pe Sine Se bucură de El, cum Însuşi Fiul zice: Eu eram întru care Se bucura 
(Pildele lui Solomon 8, 30). Când deci nu Se privea Tatăl în chipul Său?* Sau când nu 
Se bucura de EI, ca să îndrăznească ei să spună: Chipul este din nimic şi: Nu se bucu- 
ra Tatăl, înainte de a Se face Chipul. Dar cum S-ar vedea Făcătorul și Creatorul pe 
Sine într-o ființă creată și făcută? Căci Chipul trebuie să fie așa cum este şi Tatăl Lui”. 
(Sf. ATANASIE CEL MARE, Trei cuvinte împotriva arienilor, Cuvântul întâi, XX, în PSB, 
vol. 15, pp. 180-181) 


şi creat. În general, nu se mai face o deosebire netă între necreat şi creat. Arianismul era în fond tot un pante- 
ism, nefăcând o distincţie netă între necreat şi creat”. (nota 31b, p. 175) 

543. Tâlcuirea Pr. D. Stăniloae: „Adevărul ca ceva veșnic nu poate fi unde realitatea se completează prin 
evoluţie. O realitate lipsită de rațiune, sau de conştiinţa de sine, nu cuprinde totul, deci nu e adevărul”. (nota 
443, p. 180) 

544. Tălcuirea Pr. D. Stăniloae: „S-ar putea spune că Sfântul Atanasie identifică pe Fiul cu conștiința de Sine 
a Tatălui. Căci conștiința de sine nu înseamnă altceva decât gândirea la sine, vederea spirituală a sinei proprii, a 
întregii fiinţe proprii. De-abia aceasta dă putinţa pentru conștiința despre altele, în cazul lui Dumnezeu, putinţa 
gândirii la crearea altor lucruri şi la susținerea şi desăvârşirea lor. Dumnezeu nu putea fi lipsit cândva de con- 
ştiinţa de Sine şi de bucuria de Sine, dată fiind plenitudinea Sa. Propriu-zis aceasta e caracteristica personală a 
conștiinței de Sine. Dar conștiința de Sine a lui Dumnezeu nu-L lasă într-o singurătate monopersonală. De altfel, 
şi omul prin conştiinţa de sine se află oarecum într-o convorbire cu sine, e scos din singurătatea absolută. Orice 
exprimare a omului, care rămâne statornică şi vie, e ca un alt sine (o poezie mare, de exemplu). Dar la Dumnezeu 
orice exprimare e totală. Fără această exprimare şi conștiința de Sine a Lui s-ar afla într-o totală neștiinţă de Sine. 
Ea e un fel de reduplicare, de ieșire din singurătate care e egală cu inconștienţa. Pe om conștiința îl mustră pentru 
faptele rele, aproape ca o persoană; îl face să se bucure pentru faptele bune, aproape ca de ale altei persoane. Se 
poate spune că în om conştiinţa reprezintă gândul la ce-ar spune alte persoane despre el. În orice caz ea implică 
legătura omului cu alte persoane (şi, în ultima analiză, cu Dumnezeu); reprezintă judecata altor persoane aflate 
alături de el, pentru că asemenea persoane nu există în interiorul lui. Dar la Dumnezeu conștiința de Sine trebuie 
să fie ea însăși o altă persoană. Desigur precum în om conştiinţa nu reprezintă numai ceva deosebit de om, ci şi 
ceva al lui, fiind însă și ceva deosebit de el în ea, cu atât mai mult în Dumnezeu conștiința este și a Tatălui, dar ea 
reprezintă și pe Fiul. În ea Se întâlneşte Tatăl cu Fiul, mai mult decât se întâlneşte în conștiința unui om el însuși 
cu ceilalți. Fără Fiul 'Tatăl nu S-ar cunoaşte pe Sine şi fără 'latăl Fiul n-ar fi conștient ca Chip ipostatic al Lui. A 
se privi pe sine spiritual e una cu conştiinţa de sine. Dumnezeu nu a fost niciodată fără conştiinţa care să-l dea 
siguranţa despre Sine ca un Altul”. (nota 45, pp. 180-181) 


Pr. asist. dr. LIVIU PETCU 


„lar dacă ei (arienii - n.n.) vorbesc despre Dumnezeu şi despre Cuvântul Lui, să 
adauge cele ce lipsesc la întrebare și să întrebe așa: Dumnezeu cel ce este a fost cândva 
fără Cuvânt (Raţiune)? Și fiind lumină, a fost vreodată neluminos? Sau a fost pururea 
Tată al Cuvântului? Sau iarăși: Tatăl cel ce este a făcut pe Cuvântul care nu exista sau 
care nu era, sau Îl are pe Cuvântul care e propriu fiinţei Sale ca născut pururea, împre- 
ună cu EI? Întrebând așa, se vor arăta că întreabă despre Dumnezeu și despre Cel din 
El și îndrăznesc să discute despre Dumnezeu în mod sofistic. Şi cine va putea să-i 
rabde, spunând că Dumnezeu a fost cândva fără Cuvânt (fără Raţiune)? Căci iarăşi au 
căzut în cele de mai înainte. Pentru că, chiar dacă încearcă să ocolească aceasta și să o 
acopere cu sofismele lor, nu poț. Fiindcă nimeni nu voieşte nici măcar să-i audă îndo- 
indu-se de faptul că Dumnezeu nu a fost pururea Tată, ci S-a făcut mai pe urmă, ca 
de la aceasta să ajungă la născocirea că și Cuvântul (Rațiunea) Lui nu a fost cândva”. 
(Sf. ATANASIE CEL MARE, Trei cuvinte împotriva arienilor, Cuvântul întâi, XXI, în PSB, 
vol. 15, p. 182) N 


„Negând pe Cuvântul (Rațiunea) fără rațiune e şi întrebarea lor”. Căci precum 
dacă cineva văzând soarele ar întreba despre strălucirea lui şi ar zice: acest soare care 
este a dat o strălucire care nu este, sau cară este?, s-ar socoti că nu are o cugetare cumin- 
te, ci prostească, pentru că ceea ce este din lumină cugetă că e din afară și întreabă 
despre ea, când, unde şi cum, şi dacă a fqst făcută, la fel, cel ce cugetă unele ca acestea 
despre Fiul şi Tatăl şi întreabă despre ele, e stăpânit de o nebunie cu mult mai mare, 
pentru că Îi aduce Tatălui din afară pe Cuvântul cel din Tatăl, și pe Cel născut din fire 
Îl numeşte, născocind, făptură, zicând: Nu era înainte de a Se naște. Să audă însă la 
întrebarea lor că Tatăl cel ce este a făcut pe Fiul care era. Căci Cuvântul trup S-a făcut 
(loan 1, 14). Şi fiind EI Fiul lui Dumnezeu, Tatăl L-a făcut la sfârșitul veacurilor şi Fiu 
al Omului”. (Sf. ATANASIE CEL MARE, Trei cuvinte împotriva arienilor, Cuvântul întâi, 
XXV, în PSB, vol. 15,p. 187) 


„Deci dacă Apostolul ar fi spus: Fiul întrece pe îngeri cu atât mai mult, sau e cu atât 
mai mare, aţi fi avut motiv să comparaţi pe Fiul cu îngerii. Dar zicând că e mai presus 
şi atâta se deosebește, cât se deosebeşte Fiul de robi, Îl arată ca fiind altul pe Cel ce a 
întemeiat toate; ÎL arată ca altul decât toţi creaţi. Iar fiind altul şi de altă fiinţă decât firea 
celor creaţi, ce comparaţie şi asemănare ar putea fi între ființa Lui şi cele create? Şi dacă 
L-ar cugeta cineva asemănător, l-ar respinge Pavel care zice: Căci căruia dintre îngeri i-a 
spus vreodată: Fiul Meu ești Tu, Eu astăzi Te-am născut? lar de îngerii Săi tot el zice: Cel 
ce face pe îngerii Săi duhuri și pe slujitorii Lui pară de foc (Evrei 1, 5, 7). (Sf. ATANASIE 
CEL MARE, Trei cuvinte împotriva arienilor, Cuvântul întâi, LVII, în PSB, vol. 15, p. 223) 


545. Tâlcuirea Pr. D. Stăniloae: „Când arienii încep să întrebe, bazaţi pe ceea ce se întâmplă la oameni 
(de ex.: Ai avut un copil înainte de a-l naște?), oamenii pot fi amăgiţi. Dar când încep să-i întrebe pornind de 
la Dumnezeu (A fost vreodată când Tatăl n-a fost Tată?), oamenii resping imediat erezia lor, anume că Tatăl 
n-a fost totdeauna Tată, căci nu admit să se introducă în Dumnezeu o astfel de schimbare” (nota 59, p. 185) 

546. Tâlcuirea Pr. D. Stăniloae: „Cine întreabă caută un sens, o rațiune. Dacă nu e o Raţiune supremă, 
o Raţiune ca fundament al realității, nu poate fi rațiune în nimic, nici întrebare despre ea. Însuși faptul că 
întrebăm, că trebuie să întrebăm, însemnează că e o rațiune în toate, deci și în fundamentul ultim al tuturor 
spre care înaintăm întrebând mereu. Aceasta cu atât mai mult, pentru că cine începe să întrebe nu se opreşte 
niciodată, până nu urcă cu întrebările până la ultima cauză, până la ultimul sens, la care însă nu află răspuns 
deplin niciodată, pentru că e dincolo de tot ce pricepem noi, dar despre care dăm răspunsuri tot mai adecvate. 
(nota 63, p. 187) 

„La început, Doamne, ai întemeiat pământul şi cerurile sunt lucrul mâinilor Tale. 
Acestea vor pieri, iar Tu rămâi (Evrei 1, 8, 10, 11). Din acestea ar putea vedea şi ei, dacă 
ar voi, că altul este Făcătorul și altele făpturile. Acela este Dumnezeu, iar acestea sunt 
creaturi făcute din cele ce nu sunt. Căci ceea ce spune acum că acestea vor pieri, nu o 
spune pentru că zidirea este spre pieire, ci ca să arate firea celor făcute din sfârşitul lor. 
Pentru că cele ce pot pieri, chiar dacă nu pier din cauza harului Celui ce le-a făcut pe 
ele, totuşi s-au făcut din cele ce nu sunt şi ele mărturisesc că n-au fost cândva. 

De aceea, întrucât acestea au o astfel de fire, despre Fiul se spune dar Tu rămâi, 
ca să se arate eternitatea Lui. Căci neavând putinţa să piară, cum au cele făcute, 
ci având rămânerea de-a pururi, e străin Lui să 1 se spună că nu era înainte de 
a Se naște; ci Îi este propriu să fie de-a pururi şi să rămână împreună cu Tatăl”. 
(Sf. ATANASIE CEL MARE, Trei cuvinte împotriva arienilor, Cuvântul întâi, LVIII, în 
PSB, vol. 15, p. 224) 


„Dacă deci nu e Fiu, să 1 se spună făptură și să 1 se atribuie şi Lui toate cele ale făp- 
turilor. Şi să nu se mai spună că e Fiul unic şi Cuvântul, și Înţelepciunea. Şi Dumnezeu 
însuși să nu Se mai numească Tată, ci numai Făcător şi Creator al celor făcute de EI. Și 
să se socotească zidirea chip și pecete a voii creatoare a Lui. lar EI, potrivit socotinţei 
lor, să nu se mai considere ca având fire născătoare, ca să fie din ființa Lui Cuvântul, 
Înţelepciunea şi peste tot un Chip". Căci dacă nu e Fiu, nu e nici Chip. lar nefiind Fiu, 
cum spuneţi că Dumnezeu este Creator, dacă toate cele făcute se fac prin Cuvântul 
şi întru înțelepciune şi fără Acesta nu s-ar putea face ceva şi, dacă, chiar şi după voi, 
fără EI nu are întru cine și prin cine să facă toate? lar dacă ființa dumnezeiască nu e, 
după voi, roditoare, ci pustie, ca o lumină ce nu luminează, ca un izvor uscat, cum 
nu vă ruşinaţi să spuneţi că are o lucrare (energie) creatoare? Şi desființând ceea ce e 
după fire, cum nu vă ruşinaţi voind să preferaţi ceea ce e după voinţă?*** Căci dacă pe 
cele din afară şi care nu au fost mai înainte, voind să fie, le creează şi Se face Făcător 
al lor, trebuie socotit că e cu mult mai înainte Tată al Celui născut din fiinţa Lui”. 
(Sf. ATANASIE CEL MARE, Trei cuvinte împotriva arienilor, Cuvântul al II-lea, II, în 
PSB, vol. 15, pp. 232-233) 


547. 'Tâlcuirea Pr. D. Stăniloae: „Dacă nu e un Fiu, ca chip al lui Dumnezeu Tatăl prin care se aduce la 
existenţă creaţiunea, creaţiunea iese direct din dumnezeu ca chip al lui. În acest caz creaţiunea e o emanaţie din 
dumnezeu în sens panteist. Așa-zisul dumnezeu în acest caz e o esenţă, din care iese fără voia ei lumea. Totul 
e supus atunci unei fatalități oarbe, fără sens. Numai distincţia între un Fiu care e din ființa lui Dumnezeu, 
ca Tată, şi între o lume creată prin voinţa lui Dumnezeu, evită panteismul, salvându-se transcendenţa lui 
Dumnezeu de o lume neidentificată cu EI și nesupusă exclusiv unor legi involuntare. Numai în acest caz lumea 
e creată prin voinţa lui Dumnezeu, fiind deosebită de ființa Lui; şi dacă e creată prin voinţă, e creată şi prin 
cugetare, căci voința liberă nu lucrează fără cugetare și fără un scop. Dacă Dumnezeu nu e un Tată care are un 
Fiu, El n-are o viaţă personală. Căci un dumnezeu monopersonal, fiind lipsit de o viaţă personală întreținută 
de o comuniune interpersonală, nu e propriu zis un Dumnezeu personal. El e mai degrabă o esenţă din care 
lumea iese fără voia Lui. De aceea un dumnezeu monopersonal nu poate avea o voinţă și o simţire iubitoare și 
deci o cugetare liberă. El nu are în acest caz o conştiinţă de sinc, prin care își vede chipul său; nu are propriu 
zis o sine. Numai un Dumnezeu cunoscându-Se pe Sine în chipul Său vede bogăția Sa și poate cugeta și avea 
o lume conformă ei”. (nota 1, p. 232) 

548. 'Tâlcuirea Pr. D. Stăniloae: „Nu poate avea o lucrare operând ceva în extern dacă nu e roditor prin 
ființă. Omul poate lucra asupra unei lumi exterioare, pentru că e roditor şi prin fiinţa lui. Dar până la un punct 
şi lumea ţine de el, îl completează pe el. Totuși e deosebire și la el între ceea ce naște şi ceea ce face omul. Ceea 
ce face e mai mult opera voinţei, decât ceea ce naște. La animale nu e nici nașterea, nici mişcarea între lucruri 
cu efectele ei, opera voinţei. Ele sunt mai identificate cu natura. Dar la om relaţiile interpersonale au ca premi- 
ze nașterile, deci unitatea de natură; așa e și la Dumnezeu”. (nota 2, p. 233) 


Pr. asist. dr. LIVIU PETCU 


„Nu împotriva noastră este lupta arienilor, ci, prefăcându-se că luptă cu noi, luptă 
de fapt cu dumnezeirea însăşi. Căci dacă ar fi fost a noastră spusa: Acesta este Fiul Meu 
(Matei 17, 5), dispreţuirea lor din partea noastră ar fi fost mică. Dar dacă spusa este 
a Tatălui, precum a fost auzită de ucenicii înşişi, şi dacă Însuși Fiul zice despre Sine: 
Înainte de toţi munţii M-a născut pe Mine (Pildele lui Solomon 8, 25), cum nu se luptă și 
ei împotriva lui Dumnezeu ca giganții mitologiei, având limba sabie ascuţită a necre- 
dinței, cum spune psalmistul (Psalmii 56, 5)? Nu s-au temut nici de glasul Tatălui, n-au 
respectat nici cuvintele Mântuitorului, n-au crezut nici sfinţilor. Dintre aceştia unul 
scrie: Care e Strălucirea slavei și Chipul ipostasului Lui (Evrei 1, 3) şi: Hristos, puterea 
lui Dumnezeu şi Înţelepciunea lui Dumnezeu (1 Corinteni 1, 24); iar psalmistul zice: Că 
la Tine este izvorul vieții, întru lumina Ta vom vedea lumihă (Psalmii 35, 10) şi: Toate cu 
înțelepciune le-ai făcut (Psalmii 103, 24). lar prorocii zic: Și a fost Cuvântul Domnului 
către mine (leremia 2, 1). Şi loan zice: La început era Cuvântul (loan 1, 1); iar Luca: 
Precum ne-au predat nouă cei ce au fost de la început văzătorii ; şi slujitorii Cuvântului 
(Luca 1, 2). La rândul lui, David zice iarăși: A trimis pe Cuv ntul Său şi i-a vindecat pe 
ei (Psalmii 106, 20). 4 

Toate acestea ţintuiesc la stâlp erezia ariană şi arată iuti Cuvântului şi că 
nu e străin, ci propriu fiinţei Tatălui. Căci cine a văzut vreodată lumină fără strălu- 
cire? Sau cine îndrăzneşte să spună că e străin chipul de ceea'ce subzistă? Sau cum 
nu e un aiurit cel ce spune că Dumnezeu a fost vreodată fără Guvânt (Raţiune) și 
fără Înţelepciune? Căci astfel de pilde şi astfel de chipuri le-a dat Scriptura, ca, firea 
omului fiind neputincioasă, să înţeleagă pe Dumnezeu și sălputemisă pricepem pe 
cât e cu putinţă din acestea, fie măcar cât de puţin și de întunecos; ceva cu privire 


la EI”. (Sf. ATANASIE CEL MARE, Trei cuvinte împotriva arienilor, Cuvântul al II-lea, 
XXXII, în PSB, vol. 15, pp. 266-267) 


„Dacă Fiul ar fi creatură, omul ar fi rămas muritor, nefiind unit cu Dumnezeu. 
Căci nu creatura a unit vreodată creaturile cu Dumnezeu, având și ea să caute pe 
cineva care să o unească cu El'*. Nici nu poate o parte a creaţiei să fie mântuitoare a 
creaţiei, având ea însăşi ea nevoie de mântuire”. (Sf. ATANASIE CEL MARE, Trei cuvinte 
împotriva arienilor, Cuvântul al II-lea, LXIX, în PSB, vol. 15, p. 308) 


„Astfel a luat şi trupul făcut şi omenesc, ca, înnoindu-l în calitate de Făcător, să-l 
îndumnezeiască în Sine, şi aşa să ducă în împărăţia cerurilor pe toți după asemănarea 
aceluia. Dar nu s-ar fi îndumnezeit omul unindu-se tot cu o creatură, deci dacă Fiul 
n-ar fi fost Dumnezeu adevărat. Nici n-ar fi îndrăznit omul să stea în fața Tatălui, dacă 
n-ar fi Cuvântul prin fire şi adevărat al Lui, Cel ce a îmbrăcat trupul. Și precum nu 
ne-am fi eliberat de păcat şi de blestem, dacă trupul pe care l-a îmbrăcat Cuvântul n-ar 
fi fost trup omenesc — căci nu avem nimic comun cu ceea ce ne este străin — aşa nu 


549. Tâlcuirea Pr. D. Stăniloae: „Numai Cel necreat poate lega cu Sine ceea ce e creat, în așa fel ca să-l sca- 
pe de ameninţarea nimicului din care a fost adus la existenţă. Între existentul necreat şi nimic este o prăpastie, 
pe care numai Necreatul existent o poate trece, putând aduce la existenţă creatura din nimic. Dar putând face 
aceasta, Dumnezeu poate rămâne continuu prezent cu puterea Sa în creatură, în vreme ce creatura nu poate 
ieşi prin ea din nimic ca să se unească cu Dumnezeu, nici nu poate sili pe Dumnezeu să rămână unit cu ea” 
(nota 178, p. 308) 

550. Tâlcuirea Pr. D. Stăniloae: „Dacă ar fi îmbrăcat Cuvântul trupul altei specii, nu s-ar fi mântuit nea- 
mul omenesc. Pe cât de important e pentru oameni faptul că Cuvântul e Dumnezeu, tot pe atât de important 
e faptul că a luat trupul nostru”. (nota 185, p. 309) 

s-ar fi îndumnezeit omul dacă Cuvântul care S-a făcut trup n-ar fi fost prin fire din 
Tatăl şi cu adevărat şi propriu al Lui. Căci de aceea s-a făcut această unire, ca omul prin 
fire să se unească cu Cel prin fire Dumnezeu şi mântuirea omului şi îndumnezeirea lui 
să fie sigură. Deci cei ce tăgăduiesc că Fiul este prin fire din Tatăl și propriu ființei Lui 
să tăgăduiască şi că a luat trupul adevărat omenesc din Pururea-fecioara Maria. Căci 
n-am mai fi avut niciun folos nici dacă Cuvântul n-ar fi fost Fiul prin fire şi adevărat 
al lui Dumnezeu, nici dacă n-ar fi fost trup adevărat cel pe care l-a luat”. (Sf. ATANASIE 
CEL MARE, Trei cuvinte împotriva arienilor, Cuvântul al II-lea, LXX, în PSB, vol. 15, 
pp. 309-310) 


„Fiul este Cel ce este“! şi Dumnezeu peste toate, ca şi Tatăl. Aceasta s-a arătat. EI 
nu este făcut, ci e Făcător**%; nu este creat, ci Creator şi Făcător al lucrurilor Tatălui. 
Căci prin EI s-au făcut veacurile (Evrei 1, 2). Şi toate printr-Însul s-au făcut și fără 
de EI nimic nu s-a făcut. Precum a învăţat Apostolul din psalm, EI a întemeiat la 
început pământul și cerurile sunt lucrurile mâinilor Lui (Evrei 1, 10; Psalmii 101, 26). 
(Sf. ATANASIE CEL MARE, Epistola a doua către același Episcop Serapion, împotriva 
celor care declară pe Fiul creatură, IV, în PSB, vol. 16,p.71) 


„(...) Iar de ziua sau de ceasul acela nimeni nu ştie, nici îngerii, nici Fiul. Cuvântul 
are un înţeles bun. Aceia (ereticii arieni - n.n.) însă socotesc că zicând nici Fiul, se 
arată ca neştiutor, fiindcă e creatură. Dar nu este aşa. Nicidecum! Căci precum zicând: 
M-a zidit a zis-o omenește, aşa zicând nici Fiul a spus-o tot omeneşte. Şi a spus-o din- 
tr-o pricină binecuvântată. Căci fiindcă S-a făcut, precum s-a scris, om, iar propriu 
omului este să nu ştie, şi să flămânzească și celelalte (pentru că nu ştie, de nu aude şi 
nu află), de aceea Îşi arată şi neştiința omului, ca unul ce S-a făcut om: întâi, ca să arate 
că are cu adevărat trup omenesc; apoi ca, având neştiința omenească în trup, elibe- 
rând-o şi curăţind-o de toate, să înfățişeze Tatălui umanitatea sfântă şi desăvârșită”. 


551. Tâlcuirea Pr. D. Stăniloae: „EI e pururea Cel ce este, nu ceva ce n-a fost vreodată, sau a fost numai 
gândit de altcineva şi a fost făcut de acela. Nu se poate merge așa la infinit. E e Cel ce este într-un prezent 
etern, nu ceva ce a fost făcut cândva” (nota 133, p.71) 

552. Tâlcuirea Pr. D. Stăniloae: „Dacă nu se face, e veșnic. Dacă e Făcător, e numai Subiect, nu e obiect 
în nicio privință”, (nota 134, p.71) 

553. Tâlcuirea Pr. D. Stăniloae: „Dacă prin EI s-au făcut veacurile, El este înainte de veacuri, din eterni- 
tate. Deci n-a fost făcut cândva” (nota 135, p. 71) 

554. Tâlcuirea Pr. D. Stăniloae: „Dacă toate printr-Însul s-au făcut și fără de El nimic nu s-a făcut din câte 
s-au făcut, FI nu e din cele făcute. El este pur şi simplu din eternitate prin Sine. Nimic n-a avut putere peste El, 
care să-L facă. El e liber în mod absolut, deci e Persoana absolută, neavând în E] nimic de obiect, nimic supus 
unei puteri superioare. Toate cele supuse, dependente, se explică în existența lor printr-o realitate nesupusă 
vreunei puteri superioare, vreunei legi. E Subiect absolut în putere și libertate. Mai mult, toate cele ce au o 
dependenţă, dovedindu-se ca făcute, sunt dependente de EI și nu poate fi ceva independent de El. Căci atunci 
n-ar fi putut să facă toate câte s-au făcut. Ar fi strâmtorat de acela care n-a fost făcut de El. N-ar fi Atotputernic 
şi Atotţiitor” (nota 136, p. 71) 

555. Tâlcuirea Pr. D. Stăniloae: „Irebuia ca foamea, setea, neştiința, frica de moarte, moartea să le învingă 
ca om ajutat de Dumnezeu, dinăuntru, căci nu se putea întări firea noastră împotriva lor fără a face şi ea un 
efort prin voinţa ei liberă. Iar puterea dumnezeiască nu putea susține efortul omenesc decât comunicându-i-se 
umanităţii de însuși ipostasul dumnezeiesc, care i-a devenit ipostas propriu. Oarecum Însuşi Subiectul dum- 
nezeiesc biruia în Hristos slăbiciunile omeneşti şi moartea, dar folosindu-Se și de eforturile omenești, sau su- 
portându-le pe acestea ca un om. Ipostasul dumnezeiesc, devenit ipostas al firii noastre, a coborât în lucrarea 
Sa la nivelul posibilităţilor maxime a lucrării omeneşti. Un Dumnezeu care ne-ar comunica puterea Sa numai 
din exterior, nefăcându-Se EI însuși subiectul firii omeneşti și necomunicându-i acesteia Duhul Său care-i dă 
tărie, n-ar putea birui slăbiciunile şi moartea omului de pe urma păcatului. Prin aceasta firea omenească e 


240 Pr. asist. dr. LIVIU PETCU 


(Sf. ATANASIE CEL MARE, Epistola a doua către același Episcop Serapion, împotriva 
celor care declară pe Fiul creatură, IX, în PSB, vol. 16, p. 77) 


»(...) zicând: Nimeni nu știe, nici Fiul, o zice iarăşi ca om. Căci e propriu oame- 
nilor să nu știe. Dar zicând: Nimeni nu cunoaște pe Tatăl decât Fiul nici pe Fiul, decât 
Tatăl (Matei 11, 27), El arată că cunoaşte cu mult mai mult decât făpturile. De aceea 
ucenicii au spus Domnului, în Evanghelia după loan: Acum știm că toate le ştii (loan 
16, 30). E vădit deci că nu e nimic ce nu ştie El, Care e Cuvântul prin care toate s-au 
făcut. Iar între toate fiind şi ziua aceea, fără îndoială că prin El va fi şi ziua aceea, chiar 
dacă strigă arienii contrarul, în neştiinţa lor” (Sf. ATANASIE CEL MARE, Epistola a doua 
către același Episcop Serapion, împotriva celor care declară pe Fiul creatură, LX, în PSB, 
vol. 16, p. 77) N 

„Cine ar putea descrie mărimea copleșitoare a nebuniei lor? Sau cine, cum a spus 
prorocul, ar putea găsi ceva asemănător cu necinstirile aduse de ei lui Dumnezeu? 
Au arătat prin acestea mai drepţi pe sodomiţiși au întrecut neştiinţa elinilor. Au 
întrecut şi pe vrăjitorii lui Faraon şi nu se pot asemăna decât cu arienii cei nebuni, 
uniţi în aceeaşi necredinţă. Căci iudeii, văzând faptele Tatălui prin Fiul, le atribuie 
lui Beelzebut. Iar arienii văzând şi ei aceleaşi fapte, numără pe Domnul, care le 
săvârşeşte, între creaturi, spunând că El este din cel& ce nu gunt; şi că nu era înainte 
de a fi făcut. Fariseii privind pe Domnul în trup bombăneâu, zicând: Pentru ce Tu, 
om fiind, Te faci pe Tine Dumnezeu? (loan 10, 33). lar duşmanii lui Hristos, văzân- 
du-L pătimind şi dormind, Îl hulesc, zicând: Cel ce le suferă pe acestea nu poate fi 
Dumnezeu adevărat şi de o ființă cu Tatăl. 

Şi în general, dacă ar voi să cerceteze cineva în paralel urâtele cugetări ale ambelor 
grupuri, i-ar afla, cum am spus înainte, căzuți împreună în groapa aceleiaşi nebunii”. 
(Sf. ATANASIE CEL MARE, Despre Sfântul Duh, „Către acelaşi episcop Serapion”, XXII, 
în PSB, vol. 16, p. 106) 


„De aceea Domnul a declarat de neiertat osânda pentru acestea atât a unora, cât 
şi a altora, zicând: Oricăruia care ar grăi împotriva Duhului Sfânt, nu i se va ierta nici 
în veacul acesta nici în cel viitor (Matei 12, 32). Şi pe drept cuvânt. Căci cel ce neagă 
pe Fiul, pe cine rugându-l, îl va putea avea ca Mântuitor? Sau ce viaţă, sau odihnă 
va aştepta, cel ce respinge pe Cel ce a zis: Eu sunt viața (loan 14, 6)%%; şi: Veniţi la 


dăruită şi se dăruiește Tatălui curățită şi sfințită de Însuşi Fiul prin puterea întăritoare a Duhului, ca fire pro- 
prie a Lui. În Fiul Său Tatăl iubeşte şi omenescul asumat de Fiul Său în care trece şi Duhul ce Se odihneşte în 
Fiul Său din eternitate. Avem aici sensul ontologic al mântuirii, derivând din relaţia Persoanelor treimice, nu 
cel juridic care s-a dezvoltat în Occident”. (nota 146, p. 77) 

556. Tâlcuirea Pr. D. Stăniloae: „Dacă Hristos nu e Fiul lui Dumnezeu, oamenii n-au pe nimeni care, 
luând firea lor, să le asigure învierea şi viața eternă. N-au în cine fi prezentaţi în faţa Tatălui, ca ridicați 
din starea care-i duce, prin lucrarea păcatului în ei, sau a urmărilor păcatului, la moartea eternă. N-are 
cine să dea lumii acesteia un rost. În sensul acesta, cel ce disprețuiește pe Hristos, declarând că nu e 
Dumnezeu, nu poate avea iertare de păcate nici în viața aceasta, nici în cea viitoare. Căci cine va mijloci 
pentru el în fața Tatălui, ca să fie iertat? Cine îi va putea asigura în El viaţa veșnică întru fericire? În acest 
sens de existenţa unui Fiu etern în Dumnezeu şi de întruparea Lui depinde viața veșnică a oamenilor 
întru fericire şi sensul vieţii lor în lume și însuși sensul lumii legată de oameni. Numai în acest caz, lumea 
aceasta și viața oamenilor în ea nu se arată ca singura realitate, ci ca creată de un Dumnezeu personal, 
etern și ca atare putând fi scăpată de corupere și moarte şi căpătând un sens. În afară de Hristos ca Fiul lui 
Dumnezeu cel întrupat, totul e fără sens. Omul capătă adâncime de taină şi de valoare nesfârşită numai 

Mine toţi cei obosiţi și împovărați și Eu vă voi odihni (Matei 11, 28). (Sf. ATANASIE 
CEL MARE, Despre Sfântul Duh, „Către acelaşi episcop Serapion”, XXII-XIII, în PSB, 
vol. 16, p. 106) 


„Și minţind odată nişte arieni că el (Cuviosul Antonie - n.n.) cugetă aceleaşi ca 
ei, s-a supărat și s-a mâniat împotriva lor. Apoi, rugat de episcopi şi de toţi fraţii, a 
coborât din munte şi venind în Alexandria, i-a dat pe faţă în predici pe arieni, spu- 
nând că erezia lor e cea mai rea și înaintemergătoarea lui Antihrist. Şi învăţa poporul 
că Fiul nu este făptura lui Dumnezeu, nici n-a fost făcut din cele ce nu sunt, ci că e 
Cuvântul veşnic şi Înţelepciunea fiinţei Tatălui. Pentru aceea, este necredincios lucru 
a spune: Era cândva când nu era. Căci Cuvântul a fost pururea existând împreună cu 
Tatăl. De aceea să nu aveţi nicio comuniune cu preanecredincioşii arieni. Căci lumina nu 
are nimic comun cu întunericul. Voi sunteți creştini binecredincioşi; iar aceia, spunând 
că Fiul şi Cuvântul cel din Tatăl este făptură, nu se deosebesc întru nimic de păgâni, 
închinându-se făpturii în locul Creatorului Dumnezeu (1 Corinteni 6, 14). Credeţi că și 
zidirea însăşi e scârbită de ei, că numără pe Ziditorul și Domnul tuturor, întru Care toate 
s-au făcut, între cele făcute. 

Poporul întreg se bucura auzind dată anatemei erezia duşmană lui Hristos de un 
astfel de bărbat”. (Sf. ATANASIE CEL MARE, Viața Cuviosului Părintelui nostru Antonie, 
LXVIII-LXIX, în PSB, vol. 16, p. 232) 


„lar cugetarea apoasă despre El constă în a socoti că nu este Dumnezeu după fire, 
ci în a-L cobori în planul făpturilor. E ceea ce nu pregetă a face unii cu neștiință, tră- 
gându-L spre voia lor şi făcându-L ca pe o hrană a nedredinţei lor”. (Sf. CHIRIL AL 
ALEXANDRIEI, Glafire la leșire, Cartea a II-a, 2, în PSB, vol. 39, p. 291) 


„Dumnezeieștile Scripturi dau Fiului multe şi felurite nume. Căci spun că EI este 
Înţelepciunea şi Puterea Tatălui, după spusa lui Pavel: Hristos e Puterea și Înţelepciunea 
lui Dumnezeu (1 Corinteni 1, 24). S-a mai spus că este Lumina si Adevărul Lui, după 
cum e cântat de unul dintre Sfinţi în Psalm: Trimite lumina Ta și adevărul Tău (Psalmii 
42, 3). 1 s-a spus și Dreptate, după spusa: Întru dreptatea Ta fă-mă să viețuiesc (Psalmii 
118, 40). Căci în Hristos face vii Tatăl pe cei ce cred în EI. A fost numit şi Sfat al Tatălui, 
după spusa: Cu Sfatul Tău m-ai povăţuit (Psalmii 72, 23). Dacă Fiul este toate acestea 
pentru că este din Dumnezeu-Tatăl să ne spună cei ce laudă rătăcirea lui Arie şi sunt 


în Hristos. Fără Hristos omul apare ca o înfiripare superficială şi trecătoare. Toată existenţa devine o 
platitudine inexplicabilă, Ilristos e viaţa nesfârșită şi sensul existenţei, sau Adevărul”. (nota 180, p. 106) 

557. Tâlcuirea Pr. D. Stăniloae: „Viaţa omului fără nădejdea vieţii eterne întru fericire este o oboseală și o 
povară plictisitoare, căci e lipsită de sens”. (nota 181, p. 106) 

558, Tâlcuirea Pr. D. Stăniloae: „O făceau în acele timpuri arienii şi o fac astăzi într-un mod mai nepre- 
cizat formaţiile neoprotestante, care nu spun niciodată: Hristoase, Dumnezeule, sau: Doamne lisuse Hristoase, 
Fiul lui Dumnezeu, ci simplu: Iisuse bun, lisuse dulce. Deci nu zic nici: Hristos Mântuitorul, pentru că, de fapt, 
dacă nu e Dumnezeu, n-a înviat și nu ne va învia nici pe noi. Tot ce spun despre Iisus e foarte apos. În cântările 
lor nu se precizează nimic despre cele de mai sus, ci sunt expresii ale unui sentiment gol de orice conţinut. 
Crucea Lui nu e amintită, căci nu e un mijloc prin care a învins moartea. Fiind om, nu S-a născut din Fecioară. 
Acest isus nu ne dă nimic, decât cel mult o pildă de viață mai morală în viaţa aceasta. [ar dacă acest lisus nu e 
Dumnezeu, nu există nici Sfânta Treime, ca Dumnezeul dragostei. Totuși declară că au descoperit Evanghelia, 
deşi ea e plină de Treime şi de Hristos ca Fiul Unul-Născut al Tatălui. Lăsând în umbră învierea, multe din 
ele nu cinstesc prin odihnă nici Duminica, ci Sâmbăta, ca sărbătoare a creaţiunii, nevăzând o viaţă dincolo de 
timpul creaţiunii”. (nota 504, p. 291) 


242 Pr. asist. dr. LIVIU PETCU 


plini de nebunia lui, cum este mai mic decât EI? Înseamnă că, dacă este aşa cum zic 
ei, Tatăl nu este înţelept şi puternic în mod desăvârșit, nu e lumina desăvârşită, nu e 
adevărul desăvârșit, nici drept în mod desăvârșit, nici desăvârșit în Fiul, Care e toate 
acestea pentru Tatăl. Dar a cugeta sau a vorbi aşa e o abatere de la dreapta credinţă. 
Tatăl e desăvârşit pentru că le are pe toate în mod desăvârşit”. Deci e desăvârșit şi 
Fiul, Înţelepciunea, Puterea, Lumina şi Adevărul, Dreptatea şi Sfatul Tatălui. Iar Cel ce 
e plinirea desăvârşirii în Născătorul Său, cum ar fi conceput ca fiind mai mic? 

Altul. lar dacă Fiul ar fi mai mic decât Dumnezeu-Tatăl, aducându-l închinare noi 
şi sfinţii îngeri, vom fi descoperiţi ca adorând doi dumnezei; dacă nu se va recunoaște 
identitatea firii, cel mai nedesăvârșit av fi la fel cu Cel desăvârşit. Căci e mare diferența 
între cei ce nu sunt la fel prin rațiunea firii, și aceasta aduce o tăiere, o înstrăinare între 
ei. Dar credinţa noastră nu primeștg un număr de mai mulți dumnezei, ci Unul fiind 
Dumnezeu-'atăl, Fiul Se află în unitate cu EI şi evident că și Sfântul Duh. Deci nu se 
poate aduce niciun reproş Fiului. Căci cum va fi mai mic Cel ce este în unitate cu Tatăl 
Cel desăvârşit şi e unit cu EI în mod natural în unitatea ființei?5% 

Altul. Fiul este plinătatea. Jăci din plinătatea Lui noi toți am luat (Ioan 1, 16). Dar 
atunci, cum va fi mai mic? Căci e cl neputinţă să fie unitate între cele ce sunt contrare. 

Altul. Dacă Fiul e mai mic şi umple toate, unde va mai încăpea ceea ce are Tatăl 
mai mare? Şi se poate spune aceasţă și trupeşte, ca printr-o pildă, deşi altfel se înţeleg 
mărimea și micimea în cele netrupești. 

Altul. Dumnezeu este mai presus de tot numele, iar Fiul este moștenitorul Lui. Dar 
dacă nu este desăvârșit pentru că e mai mic, mărimea nu constă în a fi, sau în a fi peste 
toate. Dar a fi Dumnezeu constă în aceasta. Deci a cugeta şi a grăi acestea e absurd. 
Prin urmare, Fiul este desăvârşit și Dumnezeu, ca Unul ce este peste tot numele. 

Altul. Fericitul loan spune despre Fiul: Nu dă Duhul cu măsură (loan 3, 34), se 
înţelege, celor vrednici. Deoarece nu e măsură în Fiul, este nemăsurat şi întrece toată 
câtimea cuprinderii ca Dumnezeu. Deci, cum e mai mic Cel nemăsurat? 

Altul. Dacă Fiul este mai mic, iar Tatăl mai mare, e vădit că fiecare lucrează în chip 
diferit şi potrivit măsurilor ce le are în sfinţirea noastră. Şi va sfinți mai mult Tatăl și 
mai puţin și potrivit Lui, Fiul. Deci va fi şi Duhul îndoit, mai mic în Fiul şi mai mare 
în Tatăl. Şi cei ce se sfințesc desăvârșit de Tatăl, nu se sfințesc desăvârşit prin Fiul. Dar 
în acestea este o mare absurditate a gândurilor. Căci unul este Duhul Sfânt şi una este 
sfințirea dăruită prin fire în mod desăvârşit de Tatăl prin Fiul. Deci nu e mai mic Cel 
ce are lucrarea cu Tatăl cel desăvârşit şi pe Duhul cel bun al firii proprii Celui ce L-a 
născut, pe Duhul viu şi ipostaziat, precum ÎI are și pe Tatăl". 

Altul. Dacă Fiul era în chipul Tatălui și întocmai cu EL, după spusa lui Pavel 
(Filipeni 2, 6), cum este mai mic decât Tatăl? Căci, în acest caz, modul întrupării şi 


559. Tâlcuirea Pr. D. Stăniloae: „Dar şi altfel, dacă n-ai în dialog o persoană egală cu tine, scazi și tu în 
toată înțelegerea şi puterea ta spirituală. Se afirmă aici condiționarea desăvârșirii lui Dumnezeu de existența 
Lui ca şi comuniune interpersonală. Numai în comuniune cu altă Persoana egală cu Sine are, și Una și Alta, 
desăvârșirea”. (nota 36, p. 31) 

560. Tâlcuirea Pr. D. Stăniloae: „Dacă "Tatăl ca Dumnezeu e desăvârşit, iar Fiul e mai mic decât El, nu 
poate fi unit în mod desăvârşit cu E]. Creatura, oricât s-ar înălța spre unirea cu Dumnezeu prin harul Lui, nu 
va ajunge niciodată la unitatea deplină cu El. Căci nu devine persoană a infinității firii Lui”. (nota 37, p. 31) 

561. 'Tâlcuirea Pr. D. Stăniloae: „Dacă Fiul întrupat ar fi mai mic decât Tatăl, n-ar fi Fiu adevărat al Lui, și 
lucrarea Lui de sfințire a noastră n-ar fi una cu lucrarea Tatălui, deci nu ne-ar face şi pe noi prin lucrarea Lui fii 
după har ai Tatălui. În acest caz, Tatăl fiind singur Dumnezeu, noi n-am fi îndumnezeiţi prin Fiul, ca Fiul prin 
fire al Tatălui. lar Duhul ce ni s-ar da prin Hristos ar fi un Duh deosebit prin fire și de Tatăl, și de Fiul, deci nu 
ne-ar pune în legătură spirituală nici cu Tatăl, nici cu Fiul” (nota 38, p. 32) 

al smeririi nu cred că ar fi golit pe Fiul de demnitatea ce I se cuvine prin fire. E o 
smerire care va înceta la a doua Lui venire din cer". Dar L-am auzit zicând că va 
veni întru slava Tatălui Său (Marcu 8, 38). Dar cum va veni întru slava Tatălui, Cel 
ce este mai mic decât El? 

Altul. Dumnezeu-Tatăl spune undeva, printr-unul dintre Proroci: Slava Mea n-o 
voi da altuia (Isaia 48, 11). Voi întreba deci pe cei ce necinstesc fără evlavie pe Fiul, 
mai bine-zis şi pe Tatăl prin Fiul (Căci cel ce nu cinstește pe Fiul nu-L cinstește nici pe 
Tatăl — loan 5, 23): Oare, dacă, precum socotesc ei, Fiul este mai mic decât Tatăl, e de 
o fiinţă cu EI sau nu? De vor spune că e de o ființă, de ce ÎI socotesc în deşert mai mic? 
Căci cele ce sunt de aceeași ființă și fire nu prezintă între ele o treaptă mai mare şi alta 
mai mică în felul lor de-a fi. Deci aceasta trebuie s-o cerceteze. Dar poate nu vor fi de 
acord cu noi nici în aceasta și nu vor admite că Fiul este de o ființă cu 'Tatăl, odată ce, 
după ei, este mai mic. Dar atunci, va fi cu totul altul şi străin de Tatăl. Şi atunci, cum 
va mai avea slava Lui? Căci, după cum spune fericitul Daniel: Lui I s-a dat cinstea și 
Împărăţia (Daniel 7, 14). Deci, sau minte Dumnezeu-Tatăl, spunând: Slava Mea n-o 
voi da altuia (Isaia 48, 11), sau, dacă este adevărat şi a dat slava Lui Fiului, Acesta nu 
e altfel decât EI, fiind rodul ființei Lui și Născutul Lui adevărat. lar Cel ce este la fel cu 
Tatăl după raţiunea fiinţei, cum va fi mai mic decât El?” (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea I, cap. 3, în PSB, vol. 41, pp. 30-32) 


„Şi dacă Tatăl este desăvârşit Lumină, și Fiul e de asemenea Lumină, cum va fi mai 
mic ca EI? Căci, în acest caz, nu va mai fi desăvârşit lumină, ci va fi cuprins în parte de 
întuneric şi va minţi Evanghelistul care zice: Întunericul nu L-a cuprins pe EI (loan 1, 
5)5%. Şi dacă Tatăl e Viaţă, şi Fiul e de asemenea Viaţă, cum va fi mai mic ca EI? Căci, 
în acest caz, nu este în mod desăvârșit viaţă în noi, chiar dacă locuiește Hristos în omul 
dinlăuntru. Dar cei ce au crezut sunt în parte morţi dacă Fiul Cel venit în ei, fiind mai 
mic, nu este în mod deplin viață”**. Şi deoarece trebuie să alungăm cât mai departe 
absurditatea acestora, spunem că Fiul este desăvârşit în Tatăl şi egal cu EI datorită 
identităţii fiinţei. 

Altul. Dacă Fiul e mai mic decât Tatăl, şi pentru aceasta nu e de o fiinţă cu Acela, 
EI este cu totul străin după fire de Tatăl. Deci nu e Fiu și nici peste tot Dumnezeu. 
Căci cum s-ar numi Fiu cel ce nu e din Tatăl; sau cum e Dumnezeu cel ce nu e din 
Dumnezeu după fire? Ce spun la aceasta cei ce afirmă că cei ce nu primesc credința 
în Fiul, ci Îl dispreţuiesc pe Acesta, cred în Tatăl?%5 Deoarece credinţa pornește de la 


562. Tâlcuirea Pr. D. Stăniloae: „Dacă Fiul ar fi mai mic decât Tatăl, nu s-ar mai putea vorbi de o smerire 
a Lui prin întrupare. EI ar fi prin fire în această treaptă smerită care n-ar înceta odată cu slăvirea lui Hristos la a 
Doua Venire. Dacă nu S-ar fi smerit Fiul făcându-Se om, nici nu ne-ar putea înălța la slavă dumnezeiască îm- 
preună cu Sine, la a doua Lui venire. Venirea lui Hristos ca om n-ar fi fost un eveniment cu urmări mântuitoare 
şi îndumnezeitoare pentru oameni dacă El n-ar fi întocmai ca Tatăl prin firea Lui”, (nota 39, p. 32) 

563. Tâlcuirea Pr. D. Stăniloae: „Precum 'Iatăl se cunoaște deplin şi cunoaşte toate şi le dă sens tuturor, 
așa se cunoaște și dă sens tuturor și Fiul. Numai în Dumnezeul personal e sens. Are în Sine sensul infinit şi dă 
sens tuturor. Esența impersonală nu e preocupată de sens, nu ştie de el, deci nici nu-l posedă şi nici nu-l poate 
da celor ce ies din ea”. (nota 42, p. 33) 

564. Tâlcuirea Pr. D. Stăniloae: „În faptul de a ne ajuta să învingem pentru veci moartea, Hristos ne dă 
viața deplină. Dar dacă EI nu este Viaţa deplină ca Fiul lui Dumnezeu, fiind mai mic decât Tatăl, nu ne va putea 
da nici nouă puterea vieții deplin scăpate de moarte. Numai în comuniune cu Viaţa desăvârşită, sau veșnică 
prin sine, putem rămâne și noi în viața fără de moarte. Dar viaţa deplină e totodată bucurie conștientă de ea. 
lar Dumnezeu e Cel ce Se bucură de comuniunea personală prin Sine în mod desăvârşit”. (nota 43, p. 33) 

565. Tâlcuirea Pr. D. Stăniloae: „De ce mai vorbesc de Dumnezeu-'Tatăl cei ce nu cred că Hristos e Fiul lui 
Dumnezeu Cel întrupat? Cine nu crede că Dumnezeu are un Fiu nu mai are dreptul să spună că el crede în Tatăl. 

Fiul, pe drept cuvânt rătăcim nerecunoscând pe Dumnezeul Adevărat”. Dar aceasta 
este o absurditate. Deci, crezând în Fiul, crede şi în Tatăl şi în Sfântul Duh. Deci Fiul 
nu este străin de Tatăl, ca unul Ce e mai mic, ti, una cu El, pentru că este din El după 
fure, şi de aceea şi egal cu EI și desăvârșit” (Sf. (CHIRIL AL ALEXANDRIEI, Comentariu la 
Evanghelia Sfântului loan, Cartea |, cap. 3, în PSB, vol. 41, pp. 33-34) 


„Călcând cineva Legea lui Moise va V, ucis fără milă, pe cuvântul a doi sau trei 
martori. Dar gândiți-vă cu cât se va învrellnici de o pedeapsă mai aspră cel ce va călca 
în picioare pe Fiul lui Dumnezeu (Evrei 1), 28-29). Căci Îl calcă neîndoielnic pe Acesta 
nesocotindu-L Fiu adevărat, ci impreupă- slujitor cu Moise, frate cu cel creat prin fap- 
tul de-a fi fost creat, chiar dacă prin superioritate în mărire și bunătate întrece pe alții 
în slavă*”. Şi este adevărat cuvântul luli Pavel. Căci va plăti printr-o pedeapsă cu mult 
mai grea cel ce a călcat în picioare pe Fiul, pentru că n-a disprețuit o creatură, niciun 
împreună-slujitor cu Moise”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a II-a, cap. |, în PSB, vol. 41, p. 178) 


„Pentru ce e slăvit împreună cu Dumnezeu și Tatăl? Pentru ce şade deasupra 
Puterilor celor mai înalte, ca Dumnezeu? Oare, sfinţii Serafimi ignoră, împreună cu 
noi, că se abat mult de la ceea ce se cuvine, slăvindu-L (ca Dumnezeu) pe Cel ce nu este 
Dumnezeu prin fire? Fiindcă rătăcesc numind Domnul Savaot pe Cel cinstit cu 
cele egale lor. Căci oare nu spunem că trebuie văzute și Puterile cele preaînalte, 
Începătoriile și Tronurile şi Stăpâniile şi Domniile ca purtătoare ale chipului lui 
Dumnezeu, pe cât este cu putinţă? Fiindcă, dacă ființa cea atât de mică din creaţie, 
înțeleg omul, a fost cinstită cu atâta frumuseţe, ce motiv ar exista să nu socotim că 
cele cu mult mai înalte decât noi au fost aşezate cu mult deasupra noastră? Deci, 
cum Îl numesc pe Domnul Savaot şi stau împrejurul Lui ca niște străji, slujind 
ca Împăratului tuturor?** Şi pentru ce motiv şade de-a dreapta Tatălui robul, cu 
Stăpânul, făptura, cu Creatorul?** Sau oare nu se cuvine mai degrabă să se laude 
nepătimirea neclintită prin trezvie, când e văzută în cele create, decât în Dumnezeu 
Cel prin ființă, Care are neputinţa pătimirii prin fire?” Dar acest lucru este evident, 


Cei ce dispreţuiesc pe Hristos ca Fiu nu mai văd în Dumnezeu un Tată, deci lipsesc pe Dumnezeu de viaţa iubitoare, 
care se prelungește şi către noi”. (nota 44, p. 33) 

566. Tâlcuirea Pr. D. Stăniloae: „lar dacă, necrezând în Fiul, nu credem nici că în Dumnezeu o Persoană 
este Tată, respingem în Dumnezeu iubirea. Dar un Dumnezeu fără iubire nu mai este Dumnezeu adevărat”. 
(nota 44b, p. 34) 

567. Tâlcuirea Pr. D. Stăniloae: „Dacă cineva disprețuind Legea lui Moise, deci pe Moise ca şi creatură, 
era ucis, cu cât mai mult nu va fi sortit morţii cel ce disprețuiește pe Fiul lui Dumnezeu, Care S-a făcut om și 
ne-a dat Evanghelia vieţii veşnice? Cine disprețuiește iubirea lui Dumnezeu se închide ei și nu va iubi nici pe 
Dumnezeu iar dacă iubirea lui Dumnezeu Cel nemuritor ne va ţine veşnic în viaţă, lipsa ei este una cu moartea 
noastră” (nota 306, p. 178) 

568. Tâlcuirea Pr. D. Stăniloae: „Dacă Hristos ar fi numai o făptură ce are o anumită asemănare cu 
Dumnezeu, cum ne-am închina Lui ca lui Dumnezeu? Şi cum | s-ar închina toate Puterile cele mai înalte, care 
sunt şi ele după chipul lui Dumnezeu, numindu-L Domnul Savaot, sau Stăpânul oștirilor, ca pe Dumnezeu?” 
(nota 631, p. 348) 

569. Tâlcuirea Pr. D. Stăniloae: „Dacă Hristos ar fi numai creatură, fie ea cea mai înaltă, cum ar ședea 
creatura de-a dreapta Creatorului, robul, de-a dreapta Stăpânului, stăpânind peste toate? În aceasta se vede că 
Hristos nu e numai creatură, ci şi Dumnezeu-Creatorul. Tatăl Îl așază de-a dreapta Sa, arătând prețuirea ce o 
dă firii umane, dar numai pentru că ea este asumată de Fiul Său făcut om. (nota 632, p. 348) 

570. Tâlcuirea Pr. D. Stăniloae: „Un motiv pentru care Dumnezeu Tatăl așază pe Fiul Său întrupat la 
dreapta Sa e acela că a rămas în trezvia nepăcătuirii chiar cu firea Sa omenească. Tatăl a văzut în Hristos 

chiar dacă aceia nu o spun”. (Sf. CHIRIL AL ALEXANDRIEI, Comentariu la Evanghelia | 
Sfântului loan, Cartea a III-a, cap. 5, în PSB, vol. 41, p. 348) | 


„Au răspuns slujitorii: | 

Niciodată n-a vorbit așa un om (loan 7, 46) 

(...) Căci, temându-se arhiereii şi fariseii ca nu cumva mulțimile iudaice să fie 
mişcate de cuvintele Mântuitorului, trimit pe slujitori ca să-L prindă, luându-le grija | 
cu privire la El. Dar au pătimit bănuiala care-i neliniștea, trimișii lor întorcându-se. 
Şi află aceasta fără să vrea, auzind de la cei ce le spun crezând că aceasta ceea ce era | | 
contrar părerii lor: Niciodată n-a grăit astfel un om. (Sf. CHIRIL AL ALEXANDRIEI, 

Comentariu la Evanghelia Sfântului loan, Cartea a V-a, cap. 2, în PSB, vol. 41, | 
pp. 540-541) 


| 
„Cine a îndrăznit să spună: De însetează cineva, să vină la Mine și să bea”? Când 
ne-a spus însuși marele Moise: Cel ce crede în Mine, chiar de va muri, va fi viu. Căci 
râuri de apă vie vor curge din pântecele lui? Acestea L-am auzit pe El grăindu-le. Este 
fără îndoială Dumnezeu prin fire odată ce Se arată pe Sine fără teamă prin cuvintele 
mai presus de om*?. Cum n-ar socoti cineva supus celui mai mare păcat şi împăcân- | 
du-se cu cea mai mare primejdie pe cel ce ar căuta să-şi aroge ca proprie și cu sila | 
calitatea Celui mai presus de creaţie? Sau cum s-ar fi lăsat amăgit de către noi fără | 
voie Cel ce este atât de mult mai presus de noi, pe cât este Dumnezeu mai presus de 
oameni?** Deci slujitorii prezintă ca dovadă clară că Domnul este Dumnezeu după 
fire, spusa: Niciodată n-a grăit aşa un om . (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a V-a, cap. 2, în PSB, vol. 41, pp. 541-542) 


„Deoarece, privind, zice, numai la trup, credeţi că sunt simplu om şi socotiți că | 
sunt unul ca voi, iar demnitatea Dumnezeirii şi slava rezultată de aici nu o luaţi în || 
seamă, vă va fi un semn cu totul clar că sunt cu adevărat Dumnezeu din Dumnezeu | 
şi Lumină din Lumină îndrăzneala voastră extremă şi cu totul nelegiuită, adică cru- 
cea şi moartea trupului pe cruce”. Căci, când veţi vedea rezultatul, nedorit de voi, | 
al necredinţei voastre şi laţul morţii zdrobit, odată ce voi învia din morţi, veţi fi în | 
mod necesar de acord, fără să vreţi, cu cuvintele Mele spuse vouă și veţi mărturisi că | 
sunt Dumnezeu prin fire. Căci voi fi mai tare ca moartea şi stricăciunea, deoarece, | 

| 


firea omenească ridicată la această curăţie deplină, pe care Dumnezeu o are prin fire, şi prin contribuţia voii 
ei”, (nota 633, p. 348) | 
571. 'Tâlcuirea Pr. D. Stăniloae: „Cu toată smerenia care-L făcea apropiat celor mai smeriţi dintre oameni 
(bolnavi, păcătoşi, disprețuiţi), Se declară și Dumnezeu mai presus de toţi oamenii. Cum ar fi putut cineva 
atât de smerit să Se arate pe Sine Dumnezeu mai presus de toate, dacă n-ar fi fost Dumnezeu adevărat?” (nota | 
1021, p. 541) || 
572. Tâlcuirea Pr. D. Stăniloae: „Nu numai smerenia L-ar fi împiedicat pe Iisus să Se prezinte pe Sine ca | 
Dumnezeu, ci şi teama de pedeapsă din partea lui Dumnezeu, dacă n-ar fi fost de fapt Dumnezeu. Ar trebui | 
să-L. socotim nu numai lipsit de aceste două însușiri, ci şi cu totul fâră respect, dacă S-ar fi declarat pe Sine ŢI 
Dumnezeu, amăgindu-Se, fară să fie, cum spunea Ernest Renan, fapt cu adevărat contrar întregii purtări a lui | 
Iisus Hristos”. (nota 1022, pp. 541-542) 
573. Tâlcuirea Pr. D. Stăniloae: „Cum S-ar lăsa amăgit de laudele noastre, încât să Se arate drept | 
Dumnezeu, Cel ce este atât de mult deasupra oamenilor?” (nota 1023, p. 542) 
574. Tâlcuirea Pr. D. Stăniloae: Cel mai vădit semn al dumnezeirii lui Hristos se va da iudeilor prin cea mai 
extremă faptă a necredinţei lor, sau a socotinţei lor că El e numai trup. Căci răstignirea Lui pe cruce de către ei va 
fi prilej să vadă, în învierea prilejuită de cruce, că nu e simplu om, ci Dumnezeu” (nota 1110, p. 585) 
| 
| 

fiind Viaţa prin fire, voi învia templul Meu (loan 2, 19). Dar dacă este propriu lui 
Dumnezeu Cel prin fire să stăpânească moartea şi să sfarme lanţurile corupţiei, şi nu 
alteia dintre existențe, cum nu Mă voi dovedi nesupus niciunei împotriviri şi îndo- 
ieli, putând să biruiesc toate, de necontestat? Așadar, Mântuitorul a spus că tocmai 
crucea Lui va fi un semn pentru iudei şi o dovadă cu totul vădită că El este Dumnezeu 
după fire”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a V-a, cap. 4, în PSB, vol. 41, p. 585) 


„Fiindcă, zicând simplu şi absolut, fără să adauge altceva: Nimic nu fac de la 
Mine, nu vom spune că Își declară firea slabă în vreo privinţă, ci indică pe Altul ade- 
vărat şi ireproşabil. Dar să aplicăm, prin d făsutare, înțelesul cuvântului la om, ca 
să vedem exact ce spune: Să cugetăm doi oameni având aceeaşi fire, egali între ei şi 
în putere şi cu aceeași gândire, apoi unul dintre lei să spună: Nu fac nimic de la mine. 
Oare o spune aceasta fiind slab, sau pentru că nu poate face de la sine nimic, sau 
ca având în toate pe celălalt împreună-voitor și gândind aceleaşi şi fiind unit cu el? 
Înţelege aceasta şi despre Fiul, mai bine-zis gândește-L mult mai presus. Căci, deoa- 
rece, săvârşind minuni necuprinse cu mintea, Îl atacau iudeii fără judecată, învi- 
nuindu-L în tot felul pentru călcarea sâmbetei şi acuzându-L de nesocotirea Legii, 
arată pe Dumnezeu-Tatăl consimţind cu EI în toate şi fiind împreună-voitor cu El, 
umilind cu măiestrie mânia neînfrânată a celor necredincioşi. Căci era potrivit să-i 
înspăimânte pe unii care voiau să-L învinuiască, spunându-le că toate le face după 
voia Tatălui și arătându-le că voia Sa se cuprinde în voia Aceluia. Iar faptul de-a lucra 
Fiul toate după voia Tatălui nu-L va arăta mai mic şi slujitor, ci fiind din Acela și în 


EI şi de o fiinţă cu EI. Căci, deoarece EI Însuşi este Înţelepciunea Tatălui și Sfatul Lui 
viu, mărturiseşte că nu face altceva decât ceea ce voiește Tatăl, a Cărui Înțelepciune 
şi Sfat este, odată ce şi înţelegerea din noi nu face ceva de la ea, ci împlineşte tot ceea 
ce ni se pare nouă bun”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a V-a, cap. 5, în PSB, vol. 41, p. 591) 


„Precum am spus de multe ori prin multe cuvinte, ei (iudeii — n.n.) socotesc că 
El este om simplu și unul dintre noi, ignorând cu desăvârşire pe Dumnezeu-Cuvântul 
Unul-Născut, unit cu trupul”'*. (Sf. CHIRIL AL ALEXANDRIEI, Comentariu la Evanghelia 
Sfântului Ioan, cartea a şasea, Introducere, în PSB, vol. 41, p. 642) 


575. Tâlcuirea Pr. D. Stăniloae: „Nu există o înțelepciune impersonală, ci a persoanei, sau personală. Sau 
persoana însăși este înțelepciune ipostaziată. Nu există persoană fără cugetare, nici cugetare fără persoană. 
lar Dumnezeu este suprema Înțelepciune personalizată. Dar Înţelepciunea nu e unipersonală. Înţelepciunea 
este cea prin care se armonizează relaţia dintre două sau mai multe Persoane. Tatăl își arată Înţelepciunea în 
armonia Lui cu Fiul. Sau în Fiul se arată Înţelepciunea Tatălui. Deci şi Sfatul dumnezeiesc se realizează prin 
unitatea de gândire dintre Tatăl şi Fiul. O persoană nu poate face abstracţie în gândirea ei de alta, nici chiar în 
Dumnezeu”. (nota 1125, p. 591) 

576. Tâlcuirea Pr. D. Stăniloae: „Cei ce nu primesc pe lisus Hristos decât ca om simplu, și nu ca Fiul 
lui Dumnezeu cel întrupat, nu înţeleg nimic din cele spuse de EI şi nu-şi pot explica faptele Lui minunate. 
Cuvintele Lui nu pot fi inventate. Căci, deşi nu puteau fi spuse de un om simplu, fiindcă niciun alt om nu a 
putut spune cuvinte de nivelul şi de calitatea lor, ele sunt nu numai de o coerenţă și de o înțelepciune perfecte, 
dar şi deschid omului calea care-l poate ridica la desăvârșirea umană. Cei ce nu cunosc decât umanul obișnuit 
şi nu admit că Dumnezeu Însuși S-a făcut în Hristos om nu pot înțelege cum a fost posibil ca EI să spună şi 
să facă astfel de lucruri. Fără Hristos, lumea ar fi rămas închisă în îngustimea ei monotonă; nu s-ar fi deschis 
gândirii şi aspirațiilor morale o lumină care să le scoată din întunericul pretins raţional, dar, în același timp, 
fără sens şi întunecat al acestei lumi” (nota 1216, p. 642) 

„(...) Credeţi Mie că Eu sunt întru Tatăl şi Tatăl întru Mine, iar de nu, credeți-Mă 
pentru lucrările acestea. Dar cine va mai numi creştin pe cel ce cugetă și judecă astfel 
despre Hristos? Căci e foarte clar că nu-L mai numeşte cu adevărat Hristos”, fiindcă, 
atribuindu-l în mod primejdios măsura potrivnică, a creaturilor, declară ca Dum- 
nezeu şi ca născut din Dumnezeu pe cineva care e doar purtător de Dumnezeu şi păr- 
taș la Dumnezeu. Scopul acestuia este să-L despartă în tot modul pe Hristos de ființa 
lui Dumnezeu-'Tatăl și să taie unitatea naturală și fiinţială pe care o are cu Tatăl Său şi 
Dumnezeu'*”, (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a IX-a, capitol unic, în PSB, vol. 41, p. 859) 


„După ei, nici nu este Fiu cu adevărat! Căci nu l-ar putea cugeta şi primi cine- 
va ca Fiu pe cel folosit în rol de unealtă. Deci Tatăl l-a născut ca unealtă a lucrării 
sau înţelepciunii şi se arată concepându-l ca altceva decât este EI Însuși. Dar cum se 
putea întâmpla aceasta? Cum nu e cu totul absurd a cugeta așa ceva? Căci, socotind 
pe Fiul ca unealtă slujitoare, nemărturisindu-L ca Născut cu adevărat și negând naş- 
terea Lui negrăită, adică cea din ființa lui Dumnezeu-Tatăl, vei micşora însăşi slava 
Născătorului”. Tatăl n-ar mai fi în acest caz Tată cu adevărat. Căci Cel ce n-a născut 
din Sine pe cineva, al cui Tată ar fi după fire? Sfânta Treime ar fi un nume cu totul min- 
cinos, nici Tatăl nefiind Tată cu adevărat, nici Fiul, Fiu după fire. Şi în mod asemănător 
acestei cugetări ar urma și o defăimare a Duhului. Deci ne-am înșela în credinţă, și 
aceasta ar fi mincinoasă! 

Ar născoci mituri și Sfânta Scriptură numind pe Dumnezeu Tată. Şi dacă Fiul nu 
este Dumnezeu după fire, ca născut din Dumnezeu-Tatăl, ne-am înşela şi noi, şi cetatea 
de sus s-ar împreuna cu cei de pe pământ, ca şi mulțimea preacurată a îngerilor, care 
slăveşte pe Dumnezeu cel după fire şi se închină Lui! Cum să slăvească un purtător de 
Dumnezeu o unealtă şi una dintre creaturi, după urâta gândire a acelora? (...) Spune-mi, 
pentru ce nu-şi mărturisește şi EI firea împreună cu noi?“ Pentru ce noi suntem 
slujitori, iar El este Domn? Căci, deşi suntem numiți şi noi fii, cunoscând nu mai 
puţin firea noastră, nu ne atribuim o slavă mincinoasă. Deci, spune-mi, pentru care 
cauză, dacă este ca noi, și deloc mai mare ca noi, întrucât nu e Dumnezeu după 


577. Tâlcuirea Pr. D. Stăniloae: „Cine nu recunoaşte pe Lisus ca Hristos, sau ca Dumnezeu, nu mai are 
drept să se numească creştin. Din acest motiv, membrii grupărilor neoprotestante evită numele de creștini, 
preferând orice alte numiri: baptiști, iehovişti, adventiști. Folosind numele de evangheliști, evită să spună că 
se mântuiesc prin Hristos ca Dumnezeu, înțelegând după puterile lor învăţătura Lui, cum cugetă şi budiștii, 
sau confucianiştii, care cred că se mântuiesc folosind învăţătura întemeietorilor religiilor lor prin puterile 
proprii, nu din unirea lor cu acele persoane. Dar aceia nu sunt Persoane dumnezeiești. Sfântul Chiril dez- 
aprobă aici pe cei ce spuneau că Hristos are pe Dumnezeu lucrând în El, în sensul în care spune și Pavel 
că are pe Hristos lucrând în sine, sau în sensul în care se spune despre cineva că e părtaş Dumnezeirii, sau 
teofor (purtător de Dumnezeu). Hristos are pe Dumnezeu în Sine ca Tată Care L-a născut din firea Lui”. 
(nota 1639, p. 859) 

578. Tâlcuirea Pr. D. Stăniloae: „Aici Sfântul Chiril explică ce înseamnă expresia că Fiul Se află fiinţial 
în Dumnezeu-Tatăl și viceversa. E unitatea Lor de fiinţă, nu o simplă prezenţă a lui Dumnezeu în om prin 
lucrarea îndumnezeitoare”. (nota 1640, p. 859) 

579. Tâlcuirea Pr. D. Stăniloae: „Precum un Dumnezeu Care n-ar putea crea o lume din nimic n-ar fi un 
Dumnezeu atotputernic, deci un Dumnezeu adevărat, așa şi un Dumnezeu Care n-ar putea naște din veci un 
Fiu egal cu E] ar fi un Dumnezeu steril, lipsit de fecunditate şi iubire. În ce s-ar vedea slava Lui, iubirea Lui? 
Cât de îngust ar apărea un astfel de Dumnezeu! N-ar avea delicatețea și profunzimea iubirii paterne, dar nici 
a unui Fiu model”. (nota 1641, p. 861) 

580. Tâlcuirea Pr. D. Stăniloae: „Dacă Fiul e şi E] de o fire creată, de ce nu mărturisește aceasta?”. (nota 
1642, p. 861) 

fire (aceasta o socotesc cei neînvăţați), nu mărturiseşte robia Sa împreună cu noi? 
Pentru ce atribuindu-Și cinstea și slava proprii şi aparținătoare în mod special firii 
dumnezeieşti, se află spunând Sfinților ucenici: Voi Mă numiţi pe Mine Domnul şi 
Învățătorul, şi bine ziceţi, căci sunt. Acestea le spune Mântuitorul”, (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a IX-a, capitol unic, 
în PSB, vol. 41, pp. 860-861) 


„lar cei ce adunau banii după Lege, apropiindu-se de Petru, l-au întrebat: 
Învățătorul vostru nu plătește drahma? Deoarece Hristos a fost întrebat, se cuvi- 
ne să vedem ce i-a răspuns lui Petru: Împărații pământului de la cine iau dare sau 
dajdie? De la fii sau de la străini? lar Petru, răspunzând cu înţelepciune și cu drep- 
tate că cel străin de împărat în privința neamului sau rudeniei e supus legilor sau 
birurilor, Hristos a adăugat îndată, însuşindu-Și mărturia potrivită cu adevărat lui 
Dumnezeu: Deci fiii sunt liberi (Matei 17, 24, 26). Deci, dacă ar fi fost împreună- 
rob, și nu Fiu cu adevărat, născut din fiinţa Tatălui, nici având familiaritatea natu- 
rală faţă de Născătorul, de ce ar fi supus pe toţi ceilalți dării, ca pe unii ce trebuia 
să plătească dajdie — pentru că se aflau în poziţia de străini şi slujitori —, iar liber- 
tatea față de ea a mărturisit-o numai pentru Sine?%!” (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a IX-a, capitol unic, în PSB, 
vol. 41, pp. 861-862) 


„Vor numi, oare, pe Pavel purtător de Dumnezeu dacă locuiește în El Hristos 
prin Duhul Lui? Sau vor aiura, negând aceasta? Dacă vor spune că Pavel nu este cu 


adevărat purtător de Dumnezeu, aceasta va ajunge spre a-i convinge pe toţi să se 
lepede de flecăreala lor şi să-i respingă în totalitate ca pe unii ce nu se feresc să spună 
mereu cele absurde. Iar dacă, evitând aceasta, se vor întoarce spre trebuința de-a 
spune adevărul, şi vor mărturisi pe Pavel cu adevărat purtător de Dumnezeu, pentru 
faptul că locuieşte Hristos în el, cum nu vor fi dovediți că spun cu mare necredinţă 
că Fiul este străin de ființa lui Dumnezeu5*? Căci Pavel nu e purtător de Dumnezeu 
dacă Fiul nu e Dumnezeu după fire”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a IX-a, caitol unic, în PSB, vol. 41, p. 862) 


„Cine nu va cobori la atâta nebunie încât să îndrăznească a spune: Cine 
mă vede pe mine vede pe Hristos. Eu şi Hristos una suntem?*%*” (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a IX-a, capitol unic, 
în PSB, vol. 41, p. 867) 


581. Tâlcuirea Pr. D. Stăniloae: „Toţi sunt fii ai lui Dumnezeu, dar fii care au de plătit dajdie lui Dun:- 
nezeu, fiind străini după fire de Dumnezeu. Dar Hristos, nefiind străin de Dumnezeu după fire, nu trebuie sa 
plătească niciun fel de dajdie lui Dumnezeu. El n-are nimic de la Dumnezeu pentru ca să aibă o dependență 
față de El. Şi cei ce cred în Dumnezeu sunt fii ai Lui, dar nu fii de un neam sau de o ființă cu EI, ca Hristos. Au 
şi ei o anumită libertate, dar dăruită, nu de la ei înșiși” (nota 1643, p. 862) 

582. Tâlcuirea Pr. D. Stăniloae: „Dacă vor nega că Pavel este purtător de Dumnezeu, ceea ce este absurd, 
cum nu vor nega şi că Hristos este Dumnezeu? Admiţând primul lucru, trebuie să admită și pe al doilea” (nota 
1644, p. 862) 

583. Tâlcuirea Pr. D. Stăniloae: „Dacă Hristos e simplu om, fiecare om poate spune că cine îl vede pe el 
vede pe Hristos. lar dacă Hristos, fiind simplu om, e chipul neschimbat a! Tatălui, cum nu va spune că și Tatăl 
este om? Deci nu ar exista un izvor personal al vieţii eterne. Totul ar fi dominat în acest caz de moarte, sau de 
non-sens” (nota 1651, p. 867) 


PĂRINȚII ŞI SCRIITORII BISERICEȘTI 249 


„Apoi, spune-mi, cum a făcut clară dovada că S-a hotărât să pătimească pentru 
noi? Căci zice: Mai mare dragoste decât aceasta nimeni nu are, ca sufletul lui să şi-l 
pună pentru prietenii săi (loan 15, 13). Şi de ce a cerut în mod clar de la noi o astfel 
de iubire, care să ne silească să împlinim cele plăcute Lui, zicând: De Mă iubiţi, păziţi 
poruncile Mele (loan 14, 15)? Dar când vom păzi deplin porunca dumnezeiască, 
nesocotind cele prezente?*%” (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a IX-a, capitol unic, în PSB, vol. 41, pp. 886-887) 


„Când Hristos voieşte să fim primiţi în unirea cu Dumnezeu-Tatăl, cheamă asupra 
firii noastre binecuvântarea de la "Tatăl şi declară că puterea pe care o aduce harul va fi 
o mustrare a celor ce socotesc că EI nu este de la Dumnezeu“. Ce rost mai are această 
falsă acuzaţie, dacă EI prin Sine duce spre Tatăl pe cei pe care i-a adus la Sine prin cre- 
dința şi iubirea lor sinceră?” (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a XI-a, cap. 12, în PSB, vol. 41, p. 1063) 


„Dacă toate s-au făcut prin EL, cum Cel ce a dăruit celor făcute ca să existe, El 
însuși, nu a existat odată? Nicio rațiune nu socotește că cel ce face ceva (creatorul) 
are aceeași fire cu cele făcute de el. Căci dacă EI (Fiul) însuşi a fost de la început, 
atunci toate prin El s-au făcut şi le-a făcut din cele ce nu erau”. (Fericitul TEODORET, 
Episcopul Cirului, Istoria bisericească, cartea I, 4, 17, în PSB, vol. 44, p. 25) 


„A zice că nu există strălucirea slavei (în Fiul) înseamnă a înlătura lumina cea 
dintru început, care dă această strălucire. lar dacă și chipul lui Dumnezeu nu a fost 
totdeauna în Fiul este clar că nici Cel al Căruia este chipul (Dumnezeu) nu este 
întotdeauna. Dacă Cel care are chipul ipostazei lui Dumnezeu nu există, atunci Se 
înlătură întru totul şi Acela care este închipuit de EI”. (Fericitul TEODORET, Episcopul 
Cirului, Istoria bisericească, Cartea 1, 4, 27-28, în PSB, vol. 44, p. 27) 


N „O, nelegiuită mândrie, o nemăsurată nebunie, slavă deşartă unită cu triste- 
țeă întunecată, cuget satanic, care a învârtoşat sufletele lor lipsite de evlavie! Nu 
i-a Paşinat pe aceștia (pe arieni - n.n.) claritatea divină a vechilor Scripturi şi nici 
evlavia unanimă pentru Hristos a împreună slujitorilor noștri! Nu a slăbit porni- 
rea lor contra Acestuia! Nici chiar puterile diavoleşti nu vor lăuda sacrilegiul lor, 
căci acestea se feresc să spună cuvântul de blasfemie contra Fiului lui Dumnezeu”. 
(Fericitul TEODORET, Episcopul Cirului, Istoria bisericească, Cartea I, 4, 42, în PSB, 
vol. 44, p. 31) 


584. Tâlcuirea Pr. D. Stăniloae: „Dacă e simplu om, a pătimit pentru el, căci fiecare om de rând pătimeşte 
prin firea lui. (nota 1685, p. 886) 

585. Tâlcuirea Pr, D. Stăniloae: „Dacă n-ar fi Dumnezeu, nu ne-ar cere să împlinim din iubire toate po- 
runcile Lui”. (nota 1685, p. 886) 

586. Tâlcuirea Pr. D. Stăniloae: „Numai dacă e Dumnezeu ne poate cere să-i implinim poruncile, neţi- 
nând seama de plăcerile pe care ni le oferă trupul”. (nota 1651, p. 867) 

587. Tâlcuirea Pr. D. Stăniloae: „Numai dacă este una în fiinţă cu Tatăl, dar are și firea noastră, Hristos ne 
poaie uni cu Dumnezeu-Tatăl. Cei ce nu-L socotesc de o fiinţă cu Tatăl, ci doar o creatură, se păgubesc pe ei 
înşişi, în unirea cu El rămânând închişi în graniţele creatului, care este supus coruperii și morţii. Dacă numai 
veşnicia personală dă un sens vicții, iar aceasta n-o putem primi decât prin unirea cu Dumnezeu, și numai 
Hristos, Dumnezeu făcut om, ne asigură această veșnicie, înseamnă că numai Hristos dă un sens existențe, 
omeneşti și deci lumii în general”. (nota 2006, p. 1063) 

„Au fost episcopi venerabili, cu aproape 130 ani înainte, și ai Romei mari şi ai ora- 
șului nostru, care au acuzat pe cei care ziceau că Fiul este o creatură şi că nu este de o 
ființă cu Tatăl. Eusebiu, cel ce a fost episcop al Cezareei a ştiut acest lucru, el care mai 
înainte susținuse erezia lui Arie, dar apoi a subscris hotărârilor Sinodului de la Niceea. 
EI a scris celor ai săi, afirmând cu tărie că: am aflat că unii dintre episcopii învăţaţi şi 
vestiți dintre cei de demult şi scriitori folosesc expresia de o ființă, când vorbesc des- 
pre dumnezeirea Tatălui şi a Fiului". (Fericitul TEODORET, Episcopul Cirului, Istoria 
bisericească, Cartea I, 8, 15, în PSB, vol. 44, p. 44) 


„Căci cei ce despart pe Fiul de Fiinţa şi de dumnezeirea Tatălui şi care înstrăinează 
Cuvântul de Tatăl se cuvine să fie despărțiți de Biserica sobornicească şi să fie străini 
de numele de creștini. Să vă fie vouă deci și tuturor anatema pentru că au falsificat 
cuvântul adevărului (2 Corinteni 2, 17), căci porunca apostolică este: dacă cineva vă 
va învăța ceva în afară de cele ce ați primit, să fie anatema (Galateni 1, 8). Să faceţi 
cunoscut ca să nu aibă nimeni comuniune cu aceștia, căci nu este nicio legătură între 
întuneric şi lumină. Pe aceştia să-i îndepărtați, deoarece nu este nicio potrivire între 
Hristos şi Veliar. Feriţi-vă, preaiubiţi fraţi, ca nici să (nu) scrieţi acestora şi nici să pri- 
miţi scrisori de la ei. Râvniţi şi voi, preaiubiţi fraţi şi împreună-liturghisitori ca fiind de 
faţă cu duhul vostru la sinod (de la Sardica) să fiți de acord cu noi și Să aprobaţi, prin 
semnătura voastră, ca să se păzească de către toți împreună-liturghisitorii de pretutin- 
deni, hotărârea noastră”. (Fericitul TEODORET, Episcopul Cirului, Istoria bisericeas- 
că, Cartea a II-a, 8, 34-36, în PSB, vol. 44, pp. 90-91) 


„Este o arătare a necinstirii, nu o mărturisire a respectului, a-L socoti pe Hristos ca 
pe o ființă născută ca și celelalte. Ce este mai necuviincios decât să-L crezi aşa cum sun- 
tem noi?” (Sf. AMBROZIE AL MILANULUI, Scrisori, scrisoarea I, 4, în PSB, vol. 53, p. 27) 


„Trebuie să ne aducă un spor de dragoste și de cinstire față de El respectul pentru 
naşterea Lui atât de umilă și pietatea pentru patimile Sale atât de mari. În orice caz e 
cea mai mare și cea mai îngrozitoare nelegiuire ca să aibă din partea noastră cu atât 
mai puţină cinstire, cu cât este mai mare dragostea Lui pentru noi”. (Sf. IOAN CASIAN, 
Convorbiri duhovniceşti, „Despre Întruparea Domnului”, Cartea a II-a, cap. III, 10, în 
DSB vol 57p. 782) 


„Apostolul Pavel, ştiind că în Hristos sunt toate comorile bogățiilor cereşti, pe 
bună dreptate scrie bisericilor: Harul Domnului nostru Iisus Hristos cu voi cu toți 
(1 Corinteni 16, 23). Cine propovăduise foarte des că este Același Dumnezeu şi Hristos, 
că toată slava Dumnezeirii există în El şi că toată plinătatea Dumnezeirii locuiește 
întrupată în El, cere pe bună dreptate adesea harul lui Hristos, fără să fie nevoie de 
adăugarea numelui lui Dumnezeu (fiindcă de îndată ce a propovăduit destul de des 
că există același har al lui Dumnezeu, ca şi al lui Hristos, acum cere din plin harul 
lui Hristos), fiindcă ştie că în harul lui Hristos se cuprinde tot harul lui Dumnezeu. 
Aşadar, zice: Harul Domnului nostru lisus cu voi cu toți. Dacă lisus Hristos ar fi doar 


588. Nota Pr. V. Sibiescu: „Sf. Atanasie, De Spnodis, 43-44; De sententia Dionysii, 18”. (nota 123, p. 44) 
589. Din scrisoarea sinodală trimisă episcopilor din toată lumea, de către episcopii adunaţi la Sinodul de 
la Sardica, în toamna anului 342 sau 343. (n.n.) 


PĂRINȚII ȘI SCRIITORII BISERICEȘTI 251 


om, înseamnă că Apostolul, când cerea pentru Biserici harul lui Hristos, le dorea harul 
unui om, zicând: Harul lui Hristos cu voi înseamnă că zicea: harul omului cu voi, harul 
cărnii cu voi, harul slăbiciunii trupeşti, harul şubrezeniei omeneşti. Pentru ce spunea 
numele harului însuşi, dacă cerea harul unui om, de vreme ce nu există motiv de a cere 
celui ce n-are ce i se cere, că deci nu trebuia cerut să li se dea harul acelui care nu avea, 
cum spui tu, însăși substanţa harului cerut. Vezi, așadar, că sunt de râs aceste prostii, 
sau sunt mai degrabă de plâns, decât de râs”. (Sf. IoAN CasraAN, Convorbiri duhovni- 
cești, „Despre Întruparea Domnului”, Cartea a II-a, cap. V, 4-7, în PSB, vol. 57, p. 785) 


„Tot harul, toată virtutea, toată puterea, toată Dumnezeirea, în sfârșit toată pli- 
nătatea Dumnezeirii şi a slavei însăşi cu EI şi în EI au fost întotdeauna. Fie în cer, fie 
pe pământ, fie în pântece, fie la naștere, nimic n-a lipsit vreodată lui Dumnezeu ceva 
din Dumnezeu. Întotdeauna dumnezeirea este cu Dumnezeu, neseparată de El nici în 
loc nici în timp. Pretutindeni este tot, pretutindeni desăvârşit, nedespărţit, neschim- 
bat, nemicşorat, fiindcă lui Dumnezeu nu 1 se poate nici adăuga, nici înlătura ceva. 
Astfel, dumnezeirea n-are micşorare, după cum n-are nici adaos” (Sf. IOAN CASIAN, 
Convorbiri duhovniceşti, „Despre Întruparea Domnului”, Cartea a II-a, cap. VII, 1, în 
PSB, vol. 57, p. 787) 


„Spune-mi (...), ereticule, dușman al tuturor, dar mai ales al tău însuţi, pentru 
care crucea Domnului nostru lisus Hristos este sminteală ca pentru iudei şi nebunie, 
ca pentru păgâni, care respingi taina adevăratei mântuiri din sminteala unora și n-o 
înţelegi din nebunia altora: de ce învățătura apostolului Pavel a fost pentru păgâni 
nebunie şi pentru evrei sminteală? Oare cu ce ar fi putut să supere pe oameni, dacă El 
ar fi propovăduit că Hristos, așa cum susţii tu, a fost doar un om? Pentru cine putea fi 
de necrezut, sau de neînțeles, naşterea Lui, pentru cine patimile, pentru cine crucea, 
pentru cine moartea? Ce avea nou şi nemaiauzit în sine propovăduirea Sfântului Pavel, 
dacă ar fi spus că Hristos omul a pătimit ceea ce pătimesc şi oamenii zilnic prin starea 
lor de oameni? Dar tocmai aceasta nu înțelegea prostia păgână și respingea necredinţa 
iudaică, anume mărturisirea apostolului că Hristos, pe care ei, ca şi tine, îl socoteau 
doar om, este Dumnezeu. Aceasta era ceea ce respingea înțelegerea celor neevlavi- 
oşi, ceea ce nu puteau răbda urechile celor necredincioși: să se predice în omul Iisus 
Hristos nașterea lui Dumnezeu, să se susțină patimile, să se vestească răstignirea lui 
Dumnezeu. Aceasta era grav şi de necrezut, pentru auzul omenesc era de necrezut 
ceea ce nu se mai auzise că s-ar fi întâmplat firii dumnezeiești. Astfel, printr-o aseme- 
nea afirmaţie și învăţătură, eşti sigur că niciodată predicile tale nu vor fi pentru păgâni 
nebunie şi pentru iudei sminteală: niciodată tu nu vei fi răstignit împreună cu Petru de 
către iudei și păgâni, niciodată tu nu vei fi ucis cu pietre împreună cu Iacob, sau osân- 
dit la moarte împreună cu Pavel. Căci propovedania ta n-are nimic supărător. Afirmi 
că s-a născut omul, că a pătimit omul. Nu poţi să te temi că vei fi prigonit de iudei 
şi de păgâni, fiindcă prin cuvântările tale doar ideile lor le susţii”. (Sf. IOAN CASIAN, 
Convorbiri duhovniceşti, „Despre Intruparea Domnului”, Cartea a III-a, cap. IX, 1-3, 
în PSB, vol. 57, p. 796) 


„Ce ai să faci? Să-ţi astupi poate urechile, ca să n-auzi; Aceasta au făcut şi iudeii, 
când propovăduia Pavel. Orice ai face, Hristos este în cer și în Dumnezeu și cu E] şi în 
E] în cei de sus, în care este, şi în cei de jos în care a fost. Să-L prigoneşti cu iudeii de 

acum nu mai poţi, dar faci ceea ce poți: Îl prigoneşti în credință, ÎI prigonești în biserică, 
Îl prigoneşti cu sulița părerilor tale, Îl prigoneşti cu sabia relei învățături. Poate faci ceva 
mai mult decât unul dintre vechii iudei; tu Îl prigoneşti pe Hristos acum, după ce cei 
ce L-au prigonit au crezut. Dar poate socoteşti că e mai mică nelegiuirea, fiindcă acum 
nu poți întinde mâna împotriva Lui. Nu e mai mică, îţi spun, nu e mai mică prigoana 
aceea grea, decât cea prin care nelegiuiții Îl prigonesc în credincioşii Săi. Dar te supără 
numele crucii Domnului; aceasta i-a supărat întotdeauna și pe iudei. Te îngrozeşti să 
auzi că Dumnezeu a pătimit. Această pătimire a luat-o în râs și rătăcirea păgână. Așadar, 
te întreb acum: prin ce te deosebeşti de ei, dacă în această stricăciune te potriveşti cu 
ei? Dar eu dreapta propovăduire despre sfânta cruce, dreapta propovăduire despre păti- 
mirea Domnului nu numai că n-o micşorez, ci, pe cât este în dorinţa şi puterea mea, o 
măresc. Pe Cel care a fost răstignit Îl voi preaslăvi nu numai ca putere și înțelepciune 
a lui Dumnezeu, însuşiri decât care nimic nu e mai mare, ci chiar ca Domn şi Stăpân 
al întregii Dumnezeiri şi măriri”. (Sf. IOAN CASIAN, Convorbiri duhovniceşti, „Despre 
Întruparea Domnului”, Cartea a III-a, cap. X, 1-3, în PSB, vol. 57, p.797) 


„Cuvântul dumnezeiesc spune că Domnul slavei a fost răstignit de către stăpâ- 
nii acestui veac, iar tu tăgăduieşti; şi cei ce-L răstigneau tăgăduiau că-L răstignesc 
pe Hristos. Cei ce-L mărturisesc sunt de partea mărturiei apostolului; iar partea ta 
trebuie să fie alături de cei ce-L prigonesc. Așadar, ce s-ar mai putea spune în această 
privință? Apostolul spune că a fost răstignit Stăpânul slavei. Schimbă ceva dacă poți: 
desparte pe lisus de Dumnezeu dacă eşti în stare. Sigur nu poți tăgădui că Hristos 
a fost răstignit de iudei, iar Cel care a fost răstignit este Domnul slavei. Așadar, ești 


nevoit sau să tăgăduiești că Hristos a fost pironit pe cruce, sau să mărturiseşti că a fost 
pironit Dumnezeu”. (Sf. IOAN CASIAN, Convorbiri duhovnicești, „Despre Întruparea 
Domnului”, Cartea a III-a, cap. X, 6-7, în PSB, vol. 57, p. 798) 


„Așadar, susţii că Hristos e numai om, nu Dumnezeu, și că, deci, e Fiul omu- 
lui, nu Fiul lui Dumnezeu. Ce răspunde la acestea Petru? Tu ești Hristosul, zice el, 
Fiul lui Dumnezeu celui viu. Pe acest Hristos, pe Care tu Îl numești Fiul omului, el Îl 
mărturiseşte Fiul lui Dumnezeu. Pe cine vrei să credem? Pe tine sau pe Petru? Nu cred 
că eşti atât de fără obraz, să îndrăznești a te socoti pe tine mai presus de apostoli. Deși, 
de altfel, îndrăzneala ta n-are margini. Şi cum n-ai putea dispreţui pe apostoli tu, care 
ai putut să-L tăgăduieşti pe Dumnezeu? 1u ești, zice el, Hristosul, Fiul lui Dumnezeu 
Celui viu. Oare au aceste cuvinte ceva nelimpede sau de neînțeles? Simplă şi deschi- 
să mărturisirea, Îl propovăduieşte pe Hristos, Fiul lui Dumnezeu. Tăgăduiești poate 
aceasta, dar dă mărturie pentru ea apostolul; sau spui că minte apostolul? Este o urâtă 
minciună cea care-l acuză pe apostol de minciună. Sau vrei să spui că e vorba de un 
alt Hristos? Dar acesta e un nou soi de nemaiauzită născocire. Ce rămâne, deci? Un 
singur lucru şi anume, de vreme ce se citeşte ceva și este adevărat ce se citește, silit de 
trebuinţă sau de puterea adevărului, întrucât nu poți să aperi un neadevăr, să înce- 
tezi a lupta împotriva adevărului”. (Sf. IOAN CASIAN, Convorbiri duhovnicești, „Despre 
Întruparea Domnului”, Cartea a III-a, cap. XII, 5-7, în PSB, vol. 57, p. 800) 


„Să vedem cum a fost socotit răspunsul lui Petru de către Cel care-L întrebase; 
căci dacă Dumnezeu Însuşi i-a lăudat răspunsul, aceasta înseamnă mai mult decât ce 
a spus Apostolul. Așadar, la cuvintele Apostolului Tu ești Hristosul, Fiul lui Dumnezeu 

Celui viu, care a fost răspunsul Mântuitorului? Fericit ești, Simone, fiul lui lona, că nu 
trup şi sânge ți-au descoperit ţie aceasta, ci Tatăl Meu, Cel din ceruri (Matei 16, 17). Dacă 
nu-ți place mărturia Apostolului, primește-o pe cea a lui Dumnezeu. Căci Dumnezeu, 
lăudând cuvintele Apostolului, le-a investit cu autoritatea Lui, astfel încât, chiar dacă 
acele cuvinte au ieșit din gura Apostolului, totuşi Dumnezeu, care le-a aprobat, le-a 
făcut să fie ale Lui. Fericit ești, Simone, fiul lui lona, că nu trup şi sânge ți-au descoperit 
ție aceasta, ci Tatăl Meu, Cel din ceruri. Aşadar, în cuvintele Apostolului vezi mărtu- 
ria Duhului Sfânt, a Fiului de faţă şi a lui Dumnezeu-Tatăl. Ce vrei mai mult, ce-ţi 
mai trebuie altceva? Fiul a lăudat, Tatăl a luat parte, Duhul Sfânt a descoperit. Prin 
urmare, spusa Apostolului este mărturia întregii Dumnezeiri, căci acest cuvânt al lui 
în mod necesar are autoritatea Celui de la Care a plecat. Aşadar, Fericit ești, Simone, 
fiul lui lona, că nu trup și sânge ţi-au descoperit ție aceasta, ci Tatăl Meu, Cel din ceruri. 
Deci, dacă nu carnea și sângele au insuflat lui Petru aceste cuvinte, înţelegi cine ţi le-a 
insuflat ție. Dacă pe cel care a mărturisit că Hristos este Dumnezeu l-a învățat Duhul 
lui Dumnezeu, vezi că pe tine, care ai putut tăgădui, te-a învățat duhul diavolului”. 
(Sf. IOAN CAsIaN, Convorbiri duhovniceşti, „Despre Întruparea Domnului”, Cartea a 
III-a, cap. XIII, 1-3, în PSB, vol. 57, pp. 800-801) 


„Dar după acele cuvinte, prin care Domnul l-a lăudat pe Petru, ce alte cuvinte 
mai urmează? Și Eu îţi zic ție, spune Domnul, că tu ești Petru și pe această piatră voi 
zidi Biserica Mea (Matei 16, 18). Vezi că spusele lui Petru sunt credinţa Bisericii și 
este în afara Bisericii cine nu se ţine în credinţa Bisericii, și îți voi da, zice Domnul, 
cheile împărăției cerurilor (Matei 16, 19). Înţelege ce te așteaptă. Nu vei putea intra 
pe ușa acestei chei, fiindcă ai tăgăduit credința acestei chei. Și porțile iadului, zice 
Domnul mai departe, nu o vor birui (Matei 16, 18). Porţile iadului sunt credința cea 
rea a ereticilor. Cât de departe este cerul de iad, atât de departe de cer cel ce tăgădu- 
ieşte că Hristos este Dumnezeu”. (Sf. IoAN CasrAN, Convorbiri duhovnicești, „Despre 
Întruparea Domnului”, Cartea a III-a, cap. XIV, 1-2, în PSB, vol. 57, p. 801) 


„Aşadar, de ce s-a atins apostolul Toma, când s-a apropiat să-L pipăie pe Domnul? 
De Hristos, fără nicio îndoială. Şi ce a grăit cu voce tare? Domnul meu și Dumnezeul 
meu. Mergi acum, dacă poți, şi desparte pe Hristos de Dumnezeu. Schimbă aceste 
cuvinte, dacă poți. Folosește acea dezbatere dialectică, folosește înțelepciunea lumeas- 
că și acea proastă simţire cu vorbe pline de vicleșug: întoarce pe toate fețele și răsuceşte 
tot ce poţi, fie cu sufletul, fie cu meşteşugul. Orice-ai zice, orice-ai face, de-aici nu poţi 
ieși nicăieri, decât dacă recunoşti că apostolul s-a atins de Dumnezeu. Dacă vrei să 
poţi cumva, schimbă cuprinsul istorisirii evanghelice în așa fel încât citind că reiasă 
că apostolul Toma nu s-a atins de corpul Domnului și nici n-a zis că Domnul Hristos 
este Dumnezeu. Dar în niciun chip nu se poate schimba ce s-a scris în Evanghelia 
Domnului. Căci cerul și pământul vor trece, dar cuvintele Mele nu vor trece (Matei 
24, 35). Iată, şi acum apostolul Toma îţi strigă ceea ce a mărturisit atunci: este lisus 
Dumnezeu Cel de Care m-am atins, este Dumnezeu Cel ale Cărui părți ale trupului 
le-am pipăit, n-am întâlnit ceva netrupesc, și n-am găsit ceva de neatins, n-am aflat 
duhul cu mâna, încât numai de aceea să fiu crezut că am zis: este Dumnezeu. Căci 
duhul, după spusele Domnului meu, nu are carne și oase. Deci de corpul Domnului 
m-am atins, carnea și oasele Lui le-am pipăit, degetele mele le-am pus pe locul răni- 
lor şi despre Hristos, Domnul meu, pe care-L pipăisem, am strigat: Domnul meu și 

Dumnezeul meu. Nu ştiu să fac deosebire între Hristos şi Dumnezeu, nu mă pricep să 
despic pe Dumnezeu de Sine Însuși. Tu simţi altfel decât mine şi vorbeşti altfel decât 
mine. Eu ştiu că Hristos nu e altceva decât Dumnezeu. Aceasta am păstrat cu tovarășii 
mei apostoli, aceasta am spus în Biserici, aceasta am propovăduit neamurilor, aceasta 
îţi grăiesc și ţie: Hristos este Dumnezeu, Hristos este Dumnezeu. Mintea sănătoasă nu 
simte altceva, credinţa sănătoasă nu spune altceva, Dumnezeirea nu se poate despica 
de sine”. (Sf. IoAN CasIAN, Convorbiri duhovniceşti, „Despre Întruparea Domnului”, 
Cartea a III-a, cap. XV, 3-6, în PSB, vol. 57, pp. 802-803) 


„Îţi voi arăta un (...) semn ceresc, pe care nici demonii nu l-au tăgăduit, întrucât, 
constrânși de necesitatea adevărului, deși îl vedeau pe lisus în trup, strigau totuşi că 
este Dumnezeu ceea ce au văzut. Ce zice, aşadar, evanghelistul despre Domnul lisus? 
lar botezându-Se lisus, îndată ce a ieșit din apă, iată, cerurile 1 S-au deschis şi a văzut 
Duhul lui Dumnezeu pogorându-Se ca un porumbel şi venind peste El. Și iată, glas din 
ceruri care a zis: «Acesta este Fiul Meu Cel iubit, întru Care am binevoit» (Matei 3, 
16-17). Ce-ai de zis despre acestea, ereticule? Nu-ţi place cuprinsul celor spuse, sau 
persoana care le-a spus? Fără îndoială, nici înțelegerea celor spuse n-are nevoie de 
tălmăcire, nici vrednicia vorbitorului de recomandarea cuvintelor; este Dumnezeu 
Tatăl Cel care a vorbit, este limpede ceea ce a spus. Oare ce va putea să rostească 
glasul tău atât de neobrăzat și de nelegiuit, încât să spui că trebuie crezut despre Fiul 
Unul-Născut al lui Dumnezeu și nu despre Dumnezeu-Tatăl? Acesta este, a spus, Fiul 
Meu Cel iubit, întru Care am binevoit. Dar vei încerca poate să spui, așa cum îţi este 
nebunia, că aceste vorbe arătau Cuvântul, nu pe Hristos. Spune-mi, te rog, cine era Cel 
ce Se boteza? Cuvântul sau Hristos? Trupul sau duhul? În niciun chip nu „poţi tăgă- 
dui că a fost Hristos”. (Sf. IoAN CAsIAN, Convorbiri duhovnicești, „Despre Întruparea 
Domnului”, Cartea a III-a, cap. XVI, 2-3, în PSB, vol. 57, pp. 803-804) 


»(...) este cu mult mai mare nelegiuirea ta, fiindcă ei (păgânii şi iudeii - n.n.) ÎL 
tăgăduiau prin ceea ce pătimirea ÎI arată om, pe când tu-L tăgăduieşti pe Cel pe Care 
învierea L-a dovedit Dumnezeu. Şi prin aceasta ei Îl prigoneau pe pământ, tu Îl prigo- 
neşti şi în cer. Și nu numai atât; dar ceea ce e mai crud și mai nelegiuit, ei Îl tăgăduiau 
din neştiință, tu, după credinţă, ei necunoscând pe Domnul, tu mărturisindu-L pe 
Dumnezeu, ei, sub râvna pentru respectul legii, tu sub mărturisirea de împotrivitor, 
ei, pe Cel de Care se socoteau străini, tu pe Cel al Cărui preot ești. Crimă nemernică 
și nemaiauzită! ÎI prigoneşti prin tăgăduire pe Cel de vrednicia Căruia te foloseşti”, 
(Sf. IOAN CASIAN, Convorbiri duhovnicești, „Despre Întruparea Domnului”, Cartea a 
VI-a, cap. XII, 3, în PSB, vol. 57, p. 845) 


„Dar, după părerea mea, cel ce tăgăduieşte în Dumnezeu o parte tăgăduieşte 
totul și cel care nu-L, mărturiseşte că a fost întotdeauna Îl tăgăduieşte întotdeauna. 
La fel şi tu, chiar dacă ai zice că Domnul lisus Hristos Care S-a născut din Fecioara 
Maria este azi în cer Dumnezeu adevărat, totuşi, dacă ai spune că n-a fost întotdeauna 
Dumnezeu, nu L-ai mărturisi cu adevărat”. (Sf. IOAN CasrAN, Convorbiri duhovniceşti, 
„Despre Întruparea Domnului”, Cartea a VI-a, cap. XIV, 2-3, în PSB, vol. 57, p. 846) 


„Când tăgăduiești pe unul singur lisus Hristos, Fiul lui Dumnezeu, ai tăgădu- 
it totul. În aceasta stă raţiunea tainei bisericeşti şi a dreptei credinţe, că, acela care 

tăgăduieşte o parte a tainei, nu poate mărturisi partea cealaltă. Căci atât de legate și 
de încorporate sunt toate, încât nu poate fi una fără alta, ci celui ce a tăgăduit numai 
o parte din toate nu-i mai foloseşte la nimic să le creadă pe celelalte toate. Dacă tăgă- 
duieşti că Domnul lisus Hristos este Dumnezeu, este de trebuinţă ca, tăgăduind pe 
Fiul lui Dumnezeu, să-l tăgăduieşti și pe Tatăl, fiindcă, după cum spune Dumnezeu 
Însuși, Oricine tăgăduiește pe Fiul nu are nici pe Tatăl; cine mărturiseşte pe Fiul are şi 
pe Tatăl (1 Ioan 2, 28). Tăgăduind astfel pe Cel născut, îl negi și pe Cel ce L-a născut. 
Tăgăduind că este Fiul lui Dumnezeu Cel născut în trup, urmează să tăgăduieşti şi 
pe cel născut în Duh, fiindcă este Acelaşi Cel născut în trup, Care mai înainte a fost 
născut în Duh. Necrezând deci în Cel născut în trup, trebuie să nu crezi nici în Cel ce 
a pătimit. Necrezând însă în patimile Lui, ce rămâne decât să tăgăduieşti şi învierea, 
fiindcă credinţa în Cel sculat din morţi vine din credința în Cel ce a murit şi nu poate 
sta în picioare adevărul învierii, dacă nu i-a precedat faptul morţii. Tăgăduind, aşadar, 
pe Cel ce a pătimit şi a murit, tăgăduind şi pe Cel ce a înviat din morţi, însemnează că 
tăgăduieşti şi pe Cel ce S-a înălțat la cer, fiindcă înălțarea fără înviere nu putea să fie şi 
cel ce nu crede în înviere, nu poate crede nici în înălțare, precum spune apostolul: Cel 
care S-a pogorât, Acela este Care S-a suit. Aşadar, după tine Domnul lisus Hristos nici 
n-a înviat din morți, nici nu S-a ridicat la cer, nici nu S-a aşezat de-a dreapta Tatălui, 
nici nu va veni acea zi așteptată a judecății de apoi şi nici nu va judeca viii și morții . 
(Sf. IOAN CASIAN, Convorbiri duhovnicești, „Despre Întruparea Domnului”, Cartea a 
VI-a, cap. XVII, 1-3, în PSB, vol. 57, pp. 848-849) 


„Cel ce ştia că Domnul lisus Hristos S-a născut din Maria ştia că a fost înfăşurat 
în scutece într-un staul, că a fost sărac la începuturile Lui omeneşti, că i-a fost lipsită 
copilăria de serviciile obişnuite ale leagănului. Nu se îndoia că are trup adevărat, că S-a 
născut om adevărat. Dar de ce i s-a părut puţin aceasta ca să fie sigur că e Dumnezeu? 
De ce pe Cel pe Care-L ştia sigur că este om ÎI credea că poate fi Dumnezeu? Învață 
deci, nefericită nebunie, învață, nesănătoasă și crudă neevlavie, învaţă că şi diavolul 
este mai puţin necredincios. EI a zis: Dacă ești Fiul lui Dumnezeu (Matei 4, 3), tu zici: 
Nu ești Fiul lui Dumnezeu. Tu tăgăduieşti ceea ce el a întrebat. Nu s-a găsit până acum 
cineva, în afară de tine, care să fi întrecut neevlavia diabolică. Ceea ce el a mărturisit 
că poate fi în Domnul tu nu crezi că a putut fi. 

Dar a încetat cumva după aceea și a părăsit bănuiala după ce i-au fost zădărnicite 
ispitirile, fiindcă nu găsea ce căuta? Ba, dimpotrivă, a rămas mereu în el întotdeauna 
bănuiala şi, chiar până la răstignirea pe cruce, i s-a mărit prin temerile-i proprii. Ce să 
mai spun? N-a încetat să bănuiască că e Fiul lui Dumnezeu nici chiar după ce a aflat 
că li s-a îngăduit atât de mult prigonitorilor împotriva Lui. Dar, dușman iscusit, în 
înseşi pătimirile trupeşti văzând semnele Dumnezeirii, deși L-ar fi vrut numai om, era 
împins totuși să-L bănuie Dumnezeu, fiindcă deşi ar fi vrut să creadă altceva, era totuși 
silit după semne sigure să constate tocmai ceea ce nu voia. Şi nu e de mirare. Deşi-L 
vedea scuipat, lovit, batjocorit și pus pe cruce, îşi dădea seama că, întru atâtea injurii 
și schingiuiri, puterile dumnezeieşti totuşi prisosesc. Când catapeteasma templului 
s-a despicat, soarele a apus, ziua s-a întunecat, toate au simţit puterea pătimirii şi toate 
care nu ştiau că e Dumnezeu au cunoscut lucrarea Dumnezeirii. Și de aceea diavolul, 
văzând aceasta şi tremurând, a încercat în toate felurile să ajungă la cunoaşterea lui 
Dumnezeu în însăşi pieirea omului, zicând prin acei care-L răstigniseră: Dacă este Fiul 
lui Dumnezeu să Se coboare acum de pe cruce şi vom crede în El (Matei 27, 42). A minţit 

că Domnul Dumnezeul nostru prin pătimirea trupului aduce răscumpărarea izbânzii 
omenești și că prin ea el, diavolul, este subjugat și nimicit, iar noi suntem răscumpăraţi 
şi mântuiţi şi de aceea dușmanul neamului omenesc, în tot felul și prin toate vicleşu- 
gurile, a voit să zădărnicească orice a văzut că se înfăptuieşte pentru răscumpărarea 
tuturor. Dacă este Fiul lui Dumnezeu, să Se coboare acum de pe cruce şi vom crede în EL, 
pentru ca Domnul, stăpânit de ocara cuvintelor, să părăsească taina, până să pedep- 
sească injuria. Vezi deci că Domnul chiar pe cruce este numit Fiul lui Dumnezeu, vezi 
că ei bănuiesc ceea ce numesc. Învață astfel, cum am spus mai sus, chiar de la prigoni- 
tori, sau de la diavolul, să crezi în Fiul lui Dumnezeu. Cine a fost vreodată la înălțimea 
necredinţei diabolice? Cine a întrecut-o? EI L-a bănuit că este Fiul lui Dumnezeu chiar 
când a îndurat moartea, iar tu-L tăgădui chiar când a înviat; el L-a bănuit Dumnezeu, 
chiar dacă nu i S-a dat pe faţă, tu-L tăgăduiești chiar dacă S-a arătat. (Sf. IOAN CASIAN, 
Convorbiri duhovniceşti, „Despre Întruparea Domnului”, Cartea a VII-a, cap. XII, 
cap. XIII, 1-4, în PSB, vol. 57, pp. 865-866) 


»Nu pot face de la Mine nimic” (Jozz 5, 30) 


„(...) Nu pot face de la Mine nimic, precum aud, judec. La prima vedere, pare că 
prin aceste cuvinte aprobă neînţelegerea iudeilor. Căci dă cuvântului o formă prin 
care pare să exprime o oarecare slăbiciune, și nu o putere liberă. Dar nu acesta este 

| adevărul. Deoarece Fiul este în toate deopotrivă cu Tatăl, are prin fire aceeași lucrare şi 
putere. Dar spunând că nu poate face de la Sine ceva, ci judecă aşa cum aude, Se arată 
pe Sine, în alt mod, iarăşi egal în cunoştinţă şi putere cu Dumnezeu și Tatăl. Căci nici 
Tatăl nu poate fi înţeles singur și lucrând ceva de la Sine referitor la creaturi (la cele ce 
sunt) fără Fiul, avându-L pe EI ca tărie şi putere. De aceea, foate prin El s-au făcut și 
fără de EI nimic... Qoan LI, 3)%. Şi totuși, nu socotim că Fiul e întărit de Tatăl pentru 
slăbiciunea Lui, ci Îi atribuim și Lui puterea în toate. Căci n-ar mai fi Dumnezeu după 
fire dacă ar avea dobândită frumuseţea Dumnezeirii”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a doua, cap. IX, în PSB, vol. 41, p. 2770) 


„Spusa: Nu pot face de la Mine nimic, precum aud, judec, eliberează pe Fiul de 
orice disprețuire pentru declaraţia Sa că nu poate face nimic din propria putere. Căci 
Se afirmă în mod clar iubitor al Tatălui şi împreună-voitor în toate cu Cel ce L-a năs- 
cut*!. Căci dacă, din pricina slăbiciunii Lui 1 s-ar dărui puterea de la Tatăl, neavând EI 
însuşi putere îndestulătoare, cum n-ar fi trebuit să spună mai degrabă: Nu pot să fac 
de la Mine nimic, ci primesc puterea de la Tatăl? Dar, nespunând aceasta, ci adăugând, 
la declaraţia că nu poate lucra de la Sine, că judecă aşa cum aude, e vădit că nu din 
slăbiciunea de-a lucra unele sau altele a spus că nu poate, ci pentru că nu se întâmplă 


590. Tâlcuirea Pr. D. Stăniloae: „Precum Fiul nu poate exista şi nu poate fi gândit fără Tatăl, nici Tatăl 
nu poate exista și nu poate fi gândit fără Fiul. Faptul acesta se exprimă prin afirmarea că Fiul este Puterea şi 
Înţelepciunea Tatălui. Tatăl are o poziţie de izvor faţă de Fiul. Dar n-ar fi izvor dacă din El n-ar izvori Fiul. Fiul 
nu poate face nimic dacă nu izvorăște ca putere din Tatăl. Dar nici Tatăl n-ar fi izvorâtor de putere dacă Fiul 
n-ar fi Puterea Lui. De aceea, nici Tatăl, nici Fiul, nu fac nimic singuri, ci Fiecare lucrează împreună cu Celălalt, 
dar nu din exterior, ci Unul în interiorul Celuilalt. Oare nu se întâmplă aceasta şi cu persoanele umane, într-un 
anumit grad? Oare, când copilul lucrează ceva, nu lucrează și tatăl cu el, încurajându-l? Sau nu compătimește 
cu el?” (nota 500, p. 277) 

591. Tâlcuirea Pr. D. Stăniloae: „La motivul că Fiul face numai ceea ce vede pe Tatăl făcând, pentru faptul 
că primeşte ființa de la Tatăl, Sf. Chiril adaugă aici și motivul iubirii față de Tatăl. (nota 503, p. 278) 

să calce în vreo privinţă voia Tatălui. Căci înțelegându-se o unică Dumnezeire în Tatăl 
şi în Fiul, va fi numaidecât și o unică voinţă și nu se va înţelege vreodată firea dum- 
nezeiască opunându-se Sieşi nici în Tatăl, nici în Fiul, nici în Sfântul Duh, ci ceea ce-l 
place Tatălui, aceasta este voia întregii Dumnezeiri. Deci în mod necesar Fiul Se pre- 
zintă pe Sine împreună-binevoind şi consimţind cu Tatăl în orice hotărâre I-ar con- 
veni Acestuia, declarând că nu poate face ceva care nu e după voia Tatălui*?. Aceasta 
înseamnă: nu pot face de la Mine însumi. E. ca şi cum, dacă ar zice că nu poate săvâr- 
şi păcatul, nimeni, judecând drept, nu L-ar acuza de slăbiciune, ci ca expunând mai 
degrabă însuşirea vrednică de preţuire şi demnă de Dumnezeu a firii proprii, prin care 
arată că e neschimbat și nealterat. Astfel, când mărturisește că nu poate face de la Sine 
nimic, ne vom uimi mai degrabă, văzând în aceasta rodul neschimbat al firii neschim- 
bate, şi nu vom înţelege în mod necuvenit declaraţia că nu poate, ca pe un semn al 
slăbiciunii”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a II-a, cap. IX, în PSB, vol. 41, pp. 278-279) 
E Side E 


Domnul Hristos — și vestiţii înţelepţi, eroi și împărați ai lumii 


3 P] 


„Cu toate că între elini și barbari s-au arătat mulţi legiuitori şi mulți dascăli care 
au propovăduit învățături ce făgăduiau adevărul, totuşi noi nu am găsit niciun legiui- 
tor care să fi fost în stare să trezească şi în sânul altor popoare râvna pentru primirea 
învăţăturii lui şi, cu toate că cei care făgăduiau să spună adevărul foloseau toată apara- 
tura demonstrațiilor pe care le credem logice, niciunul dintre ei n-a reuşit să sădească 
adevărul recunoscut de ei în mintea mulțimii mai numeroase din sânul unui singur 


popor”*?. Şi cu toate acestea legiuitorii ar fi dorit ca legile pe care le socoteau bune să fie 
respectate, dacă ar fi fost cu putinţă, de întreg neamul omenesc, iar învățătorii ar fi vrut 
ca ceea ce li se părea lor că formează adevărul să aibă răspândire peste întreg pămân- 
tul. Dar întrucât nu au fost în stare să îndemne pe oamenii care vorbeau diferite limbi 
şi care ţineau de diferite neamuri să respecte legile şi să admită învățăturile lor, nici 
unii, nici alții nici măcar nu și-au dat silința să facă aşa ceva, căci și-au dat seama pe 
bună dreptate că ar fi cu neputinţă să realizeze așa ceva. În schimb, în întreaga Grecie 
şi în ţinuturile barbare din întreaga lume, se află mulțimi nenumărate de oameni care 
au părăsit tradiţiile părinţilor și pe cei pe care-i socoteau zei, primind în locul lor legile 
lui Moise şi urmând învăţăturile lui lisus Hristos”. (ORIGEN, Despre principii, Cartea a 
IV-a, 1, , în PSB, vol. 8, p. 263) 


„RFost-a vreodată, din negura timpului, vreun împărat, vreun cârmuitor, vreun 
filosof sau vreun legiuitor, ori vreun proroc (fie el elin sau barbar) care să fi atins 
un asemenea grad de virtute (şi nu atât după moarte, ci încă în viață fiind ca ființă 


592. Tâlcuirea Pr. D. Stăniloae: „Neputinţa Fiului de-a nu face ceea ce nu vede pe Tatăl făcând, în care se 
implică acordul judecății Lui cu cea a Tatălui, arată că în aceasta nu e numai o necesitate dorită de Amândoi, 
ca o lege a fiinţei celei una, ci și un acord voit, din iubire, al Fiului cu Tatăl. Ei nu au numai o unitate de ființă, 
ci şi o unitate de voinţă, sau un acord voit. Chiar la oameni, copilul nu e de acord cu mama numai pentru că 
e născut de ea, având aceeași fire, ci și pentru că voieşte să fie de acord cu ea din iubire. Voința nu e făcută de 
prisos prin unitatea fiinţei”. (nota 504, p. 279) 

593, Nota Pr. T. Bodogae: „Se cunoaște din tratatul Contra Celsum (I, 27; 1, 64; UI, 51; VI, 2 urm.) argu- 
mentul folosit de Origen în combaterea neputinței filosofiei antice de a schimba moravurile oamenilor”. (nota 
1294, p. 263) 


= 

care răsuflă şi-i încă plină de vlagă!), încât numele lui să fi ajuns pretutindeni în lume 
în auzul şi pe buzele tuturor? Or, faptul acesta n-a fost lucrarea nimănui altul decât 
numai şi numai a Mântuitorului nostru, şi a fost săvârşit de El după biruinţa Lui asu- 
pra morții (vestită de El ucenicilor Săi şi de EI dusă la bun sfârșit). Drept care le şi spu- 
sese El: Mergeţi acum și învățați toate neamurile în numele Meu, prin care cuvinte El 
le dăduse din timp de veste şi le descoperise că Evanghelia Lui urma să fie cunoscută 
în toată lumea și tuturor neamurilor, în chipul unei mărturii. lar graiului Său, fapta-i 
urmase pe dată: fiindcă pe dată - și nu zăbavnic - de cuvintele Sale s-a umplut lumea 
toată (...). 

Dar mergi acum mai departe și mai gândeşte-te şi la lucrul următor: fost-a vreo- 
dată, din veac, vreun om care să fi întocmit — prin singură puterea cuvintelor sale, deci 
fără să scrie nimic -— nişte dreptare de viaţă pline de cucernicie şi de înţelepciune? Și 
care să fi fost în stare a semăna din lucrarea învățăceilor săi cu atâta ușurință peste tot 
omul, pretutindeni deschizând vetre de învăţătură şi făcând ca tot omul, fie el elin sau 
barbar, să se recunoască în semenul său de la un cap şi până-n celălalt depărtat cap al 
lumii? Să-ţi răspund eu: n-a fost niciunul", Înseamnă, deci, că şi privită aşa, aceasta 
a fost numai lucrarea Mântuitorului nostru, care, săvârşită după moartea Lui, se face 
mărturie a dumnezeieştii Sale vieți şi puteri. Dar dacă nici asta nu-l poate încredința 
pe necredincios, să ne spună el nouă celor dornici de lămurire, care alt vestit înțelept 
izbutit-a să pună capăt sălbaticelor și crudelor moravuri ale barbarilor doar în virtutea 
unor legi pline de omenire, făcându-i, bunăoară, pe sciţii ascultători ai învățăturii Lui 
să nu se mai mănânce între ei, pe perși să nu mai nuntească cu mamele lor, pe alții să 
nu-şi mai dea câinilor morţii sau să nu-și mai spânzure bătrânii, şi pe alții să nu mai 
săvârşească alte soiuri de fapte asemănătoare acestora, îngrozitoare şi bestiale. Totuși, 
cele pomenite nu-s decât niște dovezi mărunte ale dumnezeieştii vieţi de după moarte 

| a Mântuitorului nostru. (...) Dar cine altul dacă nu Mântuitorul nostru a făcut ca cei 
mai mari închinători la idoli (grăiesc aici despre egipteni, de la care le-a venit şi elini- 
lor încurcata lor credinţă în zei), să nu se mai lase înșelați și să nu mai înconjoare cu 
suprema cinstire tot soiul de jivine, de şerpi, până şi viețuitoarele cele mai neghioabe 
şi mai biete, să nu mărturisească alt Dumnezeu decât pe Cel aflat mai presus de toate 
şi să se lupte pentru credință până la răzbirea prin moarte? Cine - din adâncurile 
vremilor - izbutit-a să pună pe fugă din (marea) noastră turmă, a oamenilor, cu bra- 
țul Său nevăzut şi puternic, primejdioasa, cumplita spiță a demonilor (care cândva, 
răvăşise întreaga noastră natură omenească, iar prin lucrarea idolilor vârâse multă 
sminteală în credința oamenilor), ca pe niște fiare neîndurate? Cine altul a îngăduit 
vreodată cu tărie celor ce-și rânduiesc viaţa în chip cinstit şi neprefăcut după filosofia 
dată de EI, ca - în temeiul invocării Lui în stările cele mai curate ale rugăciunii purtate 
de El mai departe până la Dumnezeul tuturor - să pună pe goană ultimele rămășițe 
ale duhurilor rele; cine altul, dacă nu tocmai Mântuitorul nostru? Cine altul de nu 
singur Mântuitorul nostru învățatu-Şi-a participanţii la Taine să săvârșească jertfele 
cele fără sânge, duhovniceasca jertfă ce se aduce în rugăciune şi în tainiţele cuvântă- 
rii-de-Dumnezeu? lată deci cum de au luat ființă, pe toată fața pământului, altarele şi 
sanctuarele bisericilor noastre - rostul lor fiind să înalțe Dumnezeului şi Împăratului 


e —— 


594. În decursul secolelor, niciuna dintre marile personalităţi ale lumii n-a exercitat atâta influenţă asu- 
pra discipolilor săi ca lisus Hristos, influenţă care să dureze milenii, fără să sufere nicio micşorare şi fără să fie 
nevoie de corectări doctrinare. (n.n.) 

nostru Celui unic şi suprem (şi numai Lui!), din mijlocul neamurilor, sfințitele litur- 
ghii ale cugetatelor şi duhovniceștilor noastre jertfe”. (EusEBIU DE CEZAREEA, Viaţa 
lui Constantin cel Mare, 16.8-10, în PSB, vol. 14, pp. 242-244) 


„Și cum să nu ne minunăm peste poate văzând cum nu numai cei care-L urma- 
seră, dar și cei ce aveau să le urmeze acelora - iar mai apoi urmaşii acestora, şi cei de 
mai apoi, şi tot așa până chiar în zilele noastre - tuturor, deci, într-atât li s-au întețit 
puterile sufleteşti, încât, deşi nu se făcuseră prin nimic vinovaţi de moarte, au suferit 
cu bucurie pedepse peste pedepse lăsându-se schingiuiţi în fel şi chip, mânaţi de cre- 
dinţa lor în Dumnezeul a toate? 

Dar fost-a vreodată vreun împărat a cărui domnie să fi ţinut cât veacul? Care 
altul s-a arătat în stare să poarte asemenea lupte după moarte şi să-şi biruie duşmanii, 
supunând tărâm după tărâm, ţinut după ţinut şi cetate după cetate, până ce va fi ajuns 
stăpân și peste Elada şi peste lumea barbară, zdrobindu-și potrivnicii prin nearătata 
putere a nevăzutului Său braţ? Iată însă și lucrul cel mai de căpetenie din tot ce am vor- 
bit noi până acum: pacea adusă peste toată fața pământului prin puterea Lui (despre 
care am mai avut noi prilejul să stăm de vorbă), această pace oare nu va închide nici ea 
clevetitoarele guri, de ne vom gândi că buna înţelegere dintre popoare și consensul lor 
au coincis cu lucrarea învățăturii Mântuitorului şi poruncii date de EI întregului uni- 
vers, precum şi de ne vom gândi că pacea aceasta a întregului univers — aidoma rân- 
duielii de EI gătită neamurilor - fusese vestită din vremi de prorocii lui Dumnezeu? 

Întregul crug al acestei zilei nu mi-ar ajunge - o, împăratul meu - de aș vrea să 
adun laolaltă şi să înşir învederatele dovezi ale dumnezeieştii tării a Mântuitorului 
nostru, care pot fi văzute şi astăzi în lucrările Sale. Sigur este că din negura veacurilor, 
nici printre elini, nici printre barbari, n-a fost niciun om care să fi dat dovada forței 
unor asemenea dumnezeiești atribute, aşa cum a fost Mântuitorul. Căci ce să mai 
vorbim despre oameni, când până şi acele personaje în care toate neamurile vedeau 
niște zeități n-au fost în stare să dea aici, pe pământ, dovada unei asemenea virtuți? Și 
să ne spună cine va pofti, să vină oricare filosof încoace şi să arate despre care zeu sau 
despre care erou din câţi pururi fost-au știuţi a auzit el că va fi dăruit oamenilor niște 
învățături în măsură să le chezășuiască viața veşnică şi împărăţia cerească, asemenea 
Mântuitorului nostru, făcând puhoaiele de lume de pretutindeni să se ajute între ele în 
practicarea înțeleptelor Sale învățături, hotărându-le să nu se mai gândească decât la 
cer şi să nădăjduiască în petrecerea cerească gătită sufletelor iubitoare de Dumnezeu? 
Fost-a vreodată vreun zeu - sau ființă de om ajunsă erou, care să fi revărsat, asemenea 
soarelui, de la răsărit și până la apus, belșugul de lumină al învăţăturii sale, făcând 
ca peste tot pământul un popor după altul să slujească în același chip aceluiaş unic 
Dumnezeu? Care zeu sau care erou - din câţi vor fi fost ei — izbutit-a să înlăture pe 
toţi zeii şi eroii elinilor şi barbarilor (...) ajungând să stăpânească peste toți zeii și eroii 
cunoscuți și singur să fie aclamat de toate neamurile ca Fiu al lui Dumnezeu? Cine 
altul a lăsat cuvânt locuitorilor nesfârşitelor întinderi ale pământului, fie ei pe pământ 
sau pe mare, să se adune în fiecare săptămână într-un loc spre a ţine praznicul zilei 
Domnului? Şi cine i-a învăţat să nu-şi îmbuibe trupul, ci să-şi învigoreze sufletele 
prin dumnezeieştile Sale învățături? Fost-a vreun zeu sau vreun erou, care, războit 
asemenea Mântuitorului nostru, să-şi fi biruit vrăjmaşii aşa cum i-a biruit EI? Şi nu 
trebuie trecut cu vederea că, de la începutul începuturilor şi până acum, ei nu şi-au 
contenit atacurile îndreptate împotriva învățăturilor şi poporului Său! Numai că EI, 

ca un nevăzut, în chip nevăzut Şi-a mânat credincioșii — odată cu sfintele Sale lăcașuri 
- pe culmile slavei! 

E oare nevoie să ne străduim să înşirăm în vorbă dumnezeieştile lucrări cele mai 
presus de cuvânt ale Mântuitorului nostru? (EUSEBIU DE CEZAREEA, Viața lui Constan- 
tin cel Mare, 17.1 1-15, în PSB, vol. 14, pp. 248-249) 


„Au fost mulți regi şi tirani pe pământ înainte de E]; se istorisește despre mulţi 
înţelepţi și vrăjitori la caldei şi la egipteni şi hinduși. Care dintre ei, nu zic după moarte, 
dar încă trăind a putut să-și impună atât de mult puterea, încât să umple tot pământul 
de învăţătura lui şi să întoarcă de la superstiţia idolească o mulțime așa de mare, câtă 
a atras Mântuitorul nostru la EI de la idoli? Filosofii elinilor au scris multe cărți părute 
convingătoare și cu mult meșteșug în cuvinte. Ce-au dovedit ele așa de mult precum 
crucea lui Hristos? Până la moartea lor sofismele lor păreau să aibă ceva convingător. 
Dar chiar când trăiau se contraziceau în cele ce socoteau că se impun ca adevărate în 
gândirea lor şi se certau întreolaltă. 

Dar e un fapt foarte minunat că Cuvântul lui Dumnezeu, învățând prin cuvintele 
cel mai simple, a umbrit pe sofişti şi a golit de putere învăţăturile lor, atrăgând pe toţi la 
Sine şi umplând bisericile Sale. Şi ceea ce e uimitor este că pogorând la moarte ca om, 
a făcut de nimic vorbăria făloasă a înţelepţilor despre idoli. Căci a cui moarte a alungat 
demonii? Sau de moartea cui s-au înspăimântat dracii, ca de a lui Hristos?%% De aceea, 
unde se rostește numele Mântuitorului, de acolo se alungă orice demon. 

Şi cine a smuls așa de desăvârșit patimile sufleteşti din oameni”*, încât desfrânaţii 
s-au făcut feciorelnici, ucigaşii n-au mai ţinut suliţele în mână, iar cei stăpâniţi de frică 
s-au îmbărbătat? Și peste tot, cine a înduplecat pe barbari şi pe cei ce locuiau în ţări 
păgâne să lepede furia şi să cugete cele paşnice, dacă nu credinţa în Hristos şi semnul 
crucii? Cine a încredințat pe oameni aşa de mult despre înviere, ca crucea lui Hristos și 
însăși învierea Lui cu trupul? Cu toate că elinii au scornit atâtea minciuni, totuși n-au 
putut născoci învierea idolilor lor, nevenindu-le în minte nicidecum că e cu putinţă ca 
după moarte să învie trupul din nou”. Această închipuire le-ar fi fost de altfel apro- 
bată, pentru că, cugetând astfel, ar fi dat pe faţă neputinţa idololatriei lor şi ar fi recu- 
noscut puterea lui Hristos, ca să se cunoască şi din aceasta că e Fiul lui Dumnezeu. 
(Sf. ATANASIE CEL MARE, Tratat despre întruparea Cuvântului și despre arătarea Lui 
nouă, prin trup, cap. VI, L, în PSB, vol. 15, pp. 147-148) 


„Care dintre oameni a învăţat după moarte, sau chiar viețuind încă, despre fecio- 
rie, şi n-a socotit că e cu neputinţă virtutea aceasta între oameni? Dar Mântuitorul 


595. Tâlcuirea Pr. D. Stăniloae: „Moartea lui Hristos a alungat demonii, pentru că prin ea aducându-Se 
ca dar lui Dumnezeu Tatăl și renunțând la Sine, a dat putere tuturor să depăşească despărțirea egoistă şi or- 
golioasă de Dumnezeu pentru că a fost cea mai mare coborâre (chenoză) a Celui mai presus de toate, a Fiului 
lui Dumnezeu făcut om ca să poată primi moartea noastră. Dracii, individuaţiunile pervertite de exirema 
mândrie, şi-au dovedit neputinţa față de această smerenie”. (nota 111, p. 148) 

596. Tâlcuirea Pr. D. Stăniloae: „Avem aici o indicație apriată că Sfântul Atanasie cugetă că Dumnezeu- 
Cuvântul a lucrat şi asupra sufletului, sau a lucrat asupra trupului prin curățirea sufletului, deci n-a lucrat 
numai direct asupra trupului, cum spune Kannengiesser. Chiar prin coborârea Lui din dragoste pentru noi 
până la primirea morții ne-a dat putere să biruim mândria, lăcomia, pofta de plăceri trupești, toate patimile ca 
expresii ale egoismului”. (nota 112, p. 148) 

597. Tâlcuirea Pr. D. Stăniloae: „Aceasta se opunea gândirii lor panteiste, în care toate individuaţi- 
unile apar şi dispar definitiv. Dacă şi-ar fi închipuit învierea, ar fi recunoscut eterna valoare a persoanei”. 
(nota 113, p. 148) 

nostru și Împăratul tuturor, Hristos, a pus atâta putere în învăţătura Sa, despre aceasta, 
că şi copiii care nu au ajuns la vârsta cunoscătoare a legii au făgăduit viaţa în feciorie, 
care e mai presus de lege. Cine dintre oameni a putut străbate vreodată aşa de departe, 
încât să ajungă şi la sciți şi la etiopieni, sau la perși, sau la armeni, sau la goți, sau la cei 
de care se spune că locuiesc dincolo de ocean, sau la cei ce sunt peste Hircania, sau la 
egipteni şi caldei, care cred în vrăji şi sunt peste măsură de superstițioşi şi de sălbatici 
în obiceiurile lor, ca să le propovăduiască despre virtute și feciorie şi despre o credin- 
ță potrivnică idolilor, cum a făcut Domnul tuturor, Puterea lui Dumnezeu, Domnul 
nostru lisus Hristos? Şi El nu numai că le-a propovăduit prin ucenicii Săi, ci i-a şi 
înduplecat în cugetul lor să lepede sălbăticia purtărilor şi să nu se mai închine zeilor 
părinţilor lor, ci să-L recunoască pe EI şi prin EI să creadă în Tatăl. 

Odinioară, închinându-se la idoli, elinii şi barbarii se războiau între ei și erau 
cruzi cu cei de un neam și nu se afla cineva care să umble pe pământ, sau să străbată 
marea, fără să-şi înarmeze mâna cu sulița, din pricina luptei neîmpăcate între ei. Toată 
viaţa lor o trăiau înarmaţi şi sulița le slujea în loc de toiag şi numai în ea le era ajutorul. 
Se închinau, cum am spus înainte, idolilor și aduceau demonilor jertfe; şi totuşi cei ce 
slujeau idolilor n-au putut fi îndreptaţi prin superstiția idolească. Dar când s-au mutat 
la învățătura lui Hristos, cugetarea li s-a străpuns cu adevărat în chip minunat, încât au 
lepădat cruzimea și nu se mai gândesc la lupte, ci în toate s-au făcut paşnici şi plini de 
dorinţa de prietenie”. (Sf. ATANASIE CEL MARE, Tratat despre întruparea Cuvântului şi 
despre arătarea Lui nouă, prin trup, cap. VI, LI, în PSB, vol. 15, pp. 147-149) 


„Sau cine e Cel ce i-a unit întreolaltă spre pace pe cei ce se urau, dacă nu Fiul cel 
iubit al Tatălui, Mântuitorul de obşte al tuturor, lisus Hristos, Care prin dragostea Lui 
toate le-a răbdat pentru a noastră mântuire? De altfel despre această pace ce o va aduce 
EI se prorocise de demult. Căci spusese Scriptura: Și-și vor preschimba săbiile lor în fiare 
de plug și sulițele lor în seceri şi nu va mai ridica sabia un neam asupra altui neam şi nu 
vor mai fi învățați să se lupte (Isaia 2, 4). Şi nu e de crezut (ce s-a scris). Căci și acum 
barbarii care au sălbăticia purtărilor sădită în ei, cât timp jertfesc idolilor ce-i au, se 
înfurie unii împotriva altora şi nu rămân niciun ceas fără suliță; când aud de învăţătura 
lui Hristos, îndată se întorc de la războaie la lucrarea pământului și în loc de a-şi înar- 
ma mâinile cu sulițe, le întind la rugăciune; şi peste tot, în loc de a se război între ei, se 
înarmează de acum împotriva diavolului și a dracilor, războindu-i pe aceștia cu fecioria 
şi cu virtutea sufletului. Iată o dovadă a dumnezeirii Mântuitorului: ceea ce n-au putut 
învăţa oamenii de la idoli au învăţat de la EI. lar aceasta este o nu mică dovadă a nepu- 
tinței şi nimicniciei idolilor. Căci cunoscându-și dracii neputința lor, aţâţau odinioară 
pe oameni să se războiască între ei, ca nu cumva, încetând să se certe între ei, să se 
întoarcă împotriva dracilor”*. Căci, fără îndoială, neluptându-se între ei, ucenicii lui 
Hristos se rânduiesc prin purtările și faptele lor în frontul împotriva dracilor şi pe aceș- 
tia îi alungă, iar pe căpetenia lor, diavolul, îl iau în râs, prin aceea, că în tinereţe trăiesc 
în curăție, în încercări rabdă, în dureri stăruiesc, când sunt ocărâţi suportă, lipsurile 
le disprețuiesc și, ceea ce e minunat, disprețuiesc chiar și moartea, făcându-se martiri 
ai lui Hristos” (Sf. ATANASIE CEL MARE, Tratat despre întruparea Cuvântului şi despre 
arătarea Lui nouă, prin trup, cap. VI, LII, în PSB, vol. 15, pp. 149-150) 


598. 'Tâlcuirea Pr. D. Stăniloae: „Pacea între oameni arată prezenţa Logosului Care toate le orânduieşte şi 
le armonizează, Care scapă pe oameni de patima mândriei, lăcomiei, mâniei”. (nota 113a, p. 150) 

„Dar să mai arăt o dovadă foarte minunată a dumnezeirii Mântuitorului: care 
dintre oamenii de odinioară - fie el om simplu, sau vrăjitor, sau tiran, sau împărat — a 
putut lua sarcina să lupte împotriva întregii închinări la idoli şi a toată oastea drăceas- 
Că şi a toată vrăjitoria şi a toată înțelepciunea elinilor, care erau atât de tari și înfloreau 
şi înfricoșau pe toţi, şi să se împotrivească cu o unică pornire tuturor, ca Domnul 
nostru, Fiul adevărat al lui Dumnezeu, Care dând pe faţă în chip nevăzut rătăcirea 
fiecăruia, îi atrage pe toţi oamenii de la toate, încât unii calcă în picioare idolii cărora li 
se închinau, alţii ard cărțile cu vrăjitoriile de care se minunau, iar în locul înțelepţilor 
aleg tâlcuirea Evangheliilor; pe cei cărora mai înainte li se închinau îi părăsesc, iar lui 
Hristos Celui răstignit, de Care râdeau, 1 se închină, mărturisindu-L ca Dumnezeu; 
și așa numiții de ei zei sunt alungaţi cu semnul crucii, iar Mântuitorul cel răstignit e 
propovăduit în toată lumea, ca Dumnezeu şi ca Fiul lui Dumnezeu; și zeii închinați 
la elini sunt defăimaţi de ei ca închipuiri spurcate, iar cei care primesc învățătura lui 
Hristos au o viață mai curată ca aceia? 

De sunt acestea și unele ca acestea omenești, să ne arate cine voieşte, ca să ne 
convingem şi noi, că unele ca acestea s-au produs și mai înainte. lar de nu se arată şi 
nu sunt acestea fapte omenești, pentru ce le resping necredincioșii fără nicio evlavie, 
nerecunoscând pe Stăpânul care le-a lucrat? Ei pătimesc ceva asemănător celui ce nu 
cunoaşte pe Dumnezeu Făcătorul, din lucrurile zidirii. Căci dacă ar fi cunoscut, din 
puterea Lui arătată în toate, dumnezeirea Lui, ar fi cunoscut că şi faptele prin trup 
ale lui Hristos sunt ale lui Dumnezeu-Cuvântul. lar cunoscându-L, nu L-ar fi răstig- 
nit pe Domnul Slavei, cum a zis Pavel (1 Corinteni 2, 8). (Sf. ATANASIE CEL MARE, 
Tratat despre întruparea Cuvântului şi despre arătarea Lui nouă, prin trup, cap. VI, LIII, 
în PSB, vol. 15, p. 150) 


„Precum cel ce doreşte să vadă pe Dumnezeu, Care este prin fire nevăzut și nu 
poate fi nicidecum văzut, ÎL înţelege și Îl cunoaşte din faptele din natură, aşa cel ce 
nu vede prin înţelegere pe Hristos să caute să-L afle măcar din faptele trupului și să 
cerceteze de sunt ale unui om. Și de sunt omeneşti, să râdă; iar de nu sunt omenești, 
ci cunoaşte că sunt ale lui Dumnezeu, să nu râdă de cele ce nu sunt de râs, ci mai 
degrabă să se minuneze, că cele dumnezeieşti ni s-au arătat printr-un mijloc așa de 
smerit şi prin moarte a ajuns la toți nemurirea și prin întruparea Cuvântului s-a făcut 
cunoscută purtarea Lui de grijă pentru toate și că Dăruitorul şi Făcătorul tuturor este 
Însuși Cuvântul lui Dumnezeu”. (Sf. ATANASIE CEL MARE, Tratat despre întruparea 
Cuvântului şi despre arătarea Lui nouă, prin trup, cap. VI, LIV, în PSB, vol. 15, p. 151) 


Despre minunile săvârșite de Mântuitorul Hristos 


„(...) EL, ale Cărui minuni întreceau pe ale lui Moise prin mărime şi prin caracter 
dumnezeiesc, şi care s-au dovedit lucrătoare tocmai prin aceea că erau condamnate ca 
scorniri și închipuiri omenești, care aveau valoare doar pentru iudei, dar care lăsau să 
se întrevadă că Cel care învaţă şi săvârşea astfel de lucrări era mai mare şi decât proro- 
cii”, (ORIGEN, Contra lui Celsus, Cartea a II-a, cap. LII, în PSB, vol. 9, p. 143) 


„Întrucât dumnezeirea Domnului și Mântuitorului nostru devenise cunoscută 
oamenilor în urma săvârșirii puternicelor și tainicelor Sale minuni, au fost câştigaţi 
multe mii de oameni chiar și dintre cei care locuiau în ţinuturi străine, din cele mai 

îndepărtate de Iudeea, mai ales pentru că nădăjduiau că vor putea fi vindecaţi de boli 
şi de suferinţe de tot felul. 

Aşa se face că regele Abgar, care domnea cu mare cinste peste popoarele de din- 
colo de Eufrat şi care suferea cumplit de o boală trupească, după socotințele omeneşti 
cu neputinţă de vindecat, auzind de vestitul nume al lui isus și de minunile Lui recu- 
noscute de toţi, I-a trimis printr-un sol o smerită scrisoare, rugându-L să vină şi să-l 
vindece de boală. 

Neputând să dea altfel ascultare acestei cereri, lisus l-a învrednicit totuși de o scri- 
soare specială**, prin care-i făgăduia că-i va trimite pe unul dintre ucenicii Săi ca să-l 
vindece şi să-l mântuiască pe el și pe toţi supușii lui. 

După scurtă vreme făgăduinţa făcută regelui s-a şi împlinit, căci după ce lisus 
a înviat din morţi şi s-a înălţat la cer, Toma, unul dintre cei doisprezece apostoli, a 
trimis la Edessa, printr-o lucrare dumnezeiască, pe Tadeu, care și el era numărat în 
rândul celor şaptezeci de ucenici ai lui Hristos, ca vestitor şi propovăduitor al învăţă- 
turii despre Hristos, așa încât prin el au fost aduse aici la îndeplinire toate făgăduinţele 
Mântuitorului” (EUSEBIU DE CEZAREEA, Istoria bisericească, Cartea I, XIII, 1-4, în 
PSB, vol. 13, pp. 59-60) 


„Femeia aflată cu curgerea sângelui (Matei 9, 20; Marcu 5, 25; Luca 8, 43), despre 
care suntem informaţi de Sfintele Evanghelii că şi-a aflat vindecarea de suferințe, era 
originară, se zice, tocmai din această localitates%; s-ar vedea și azi casa ei în acest oraș, 
ba ar mai exista şi alte urme minunate legate de minunea pe care Mântuitorul a săvâr- 
şit-o aici. 

Într-adevăr, pe o piatră ridicată din faţa ușilor acestei case, în care a locuit femeia, 
se vede o statuie de bronz reprezentând o femeie în rugăciune. Alături de ea, din 
acelaşi metal, se vede figura unui bărbat stând în picioare, purtând pe umeri o mantie 
şi întinzând o mână spre femeie. La picioarele bărbatului creşte lângă statuie o plantă 
stranie care se înalță până la tivitura paltonului de aramă şi care ar fi leacul potrivit 
tuturor bolilor. 

Se spune că această statuie imita chipul Mântuitorului. Ea se păstrează până azi şi 
am văzut-o şi eu cu ochii mei când am trecut prin acest oraş. Nu-i nimic de mirare că 
păgânii de altădată, pe care Mântuitorul i-a dăruit cu atâtea binefaceri, să-l fi ridicat 
astfel de monumente”. (EUSEBIU DE CEZAREEA, Istoria bisericească, Cartea a VII-a, 
XVIII, 1-4, în PSB, vol. 13, pp. 287-288) 


„Deci se atinge (Hristos — n.n.) de ceva cu dumnezeiasca și netrupeasca sa 
putere, în chip necesar îi dă viaţă şi-l împărtăşeşte din lumina Lui spirituală. Trupul 


599. Nota Pr. I. Bodogae: „Abgar V Uchama (sau Avgar ori Augar), regele din Osroene — cu capitala Edessa, 
a fost persoană istorică, domnind la Edessa în două rânduri: odată între anii 4 î.Hr. și 7 d.Hr., a doua oară între 
anii 13-60 d.Hr. Provincie romană încă de pe vremea lui Traian, statul Osroene este primul stat creștin de la finea 
sec. II, când domnea regele Abgar IX cel Mare, fapt pentru care a fost confundat Abgar V cu acest suveran. Spre 
a da vechime şi faimă mare, de origine apostolică acestui stat de la marginea imperiului creștin, s-a compus o 
corespondență legendară, între Abgar și lisus. Fiind bolnav, Abgar cere lui lisus să vină să-l vindece. lisus i-ar fi 
răspuns că nu poate merge personal, dar îi va trimite un ucenic în persoana lui Tadeu, care venind l-a vindecat 
şi a creştinat pe toți. Critica recunoaște autentică scrisoarea lui Abgar, dar celelalte amănunte sunt romanțate. 
Eusebiu a copiat legenda din arhivele Edessei. Corespondenţa a circulat şi pe pământul românesc de mult timp — 
Nicolae CARTOJAN, Cărțile populare în literatura română, vol. Il, Bucureşti, 1974, pp. 167-174). (nota 128, p. 60) 

600. Cezareea lui Filip, pe care fenicienii o numesc Paneea. Oraș clădit în ţinutul Paneea dintre Galileea 
şi Trahonitis, în cinstea împăratului Tiberiu, de către Filip Tetrarhul. (n.n.) 

de care se atinge se sfințește şi pe dată se luminează; orice boală, orice beteşug și toată 
suferința pier, făcând ca acelea ce sunt lipsite să primească în schimb câte ceva din 
plinătatea Lui”. (EusEBIU DE CEZAREEA, Viaţa lui Constantin cel Mare, „Despre Sfântul 
Mormânt”, 14.11, în PSB, vol. 14, pp. 235-236) 


„Văzându-L scuipând şi întinzând mâna și strigând pe Lazăr, nu spunem 
că minunile au fost omenești, deşi s-au săvârșit prin trup, ci ale lui Dumnezeu”. 
(Sf. ATANASIE CEL MARE, Trei cuvinte împotriva arienilor, Cuvântul al III-lea, XLI, în 


PSB vol 15,:p372) 


„Dacă ar fi făcut minuni din pruncie, n-ar mai fi fost socotit om. Pentru același 
motiv nici templul trupului Său n-a fost plăsmuit necondiționat de nimic, ci au loc 
zămislirea, purtarea în pântece nouă luni, durerile naşterii, naşterea, hrănirea cu lapte, 
tăcere în tot timpul copilăriei, așteptarea vârstei cuvenite bărbaţilor, pentru ca prin 
toate să fie primită taina întrupării. 

- Atunci, ar întreba cineva, pentru ce s-au făcut la naşterea Sa minunile care s-au 
făcut? 

- S-au făcut pentru Mama Lui, pentru Iosif, pentru Simeon, care avea să plece de 
pe lumea asta, pentru păstori, pentru magi, pentru iudei. Că, dacă iudeii ar fi privit cu 
multă luare-aminte la cele petrecute, ar fi cules mare folos din ele pentru cele viitoare”. 
(Sf. IOAN GURĂ DE AUR, Omilii la Matei, omilia VIII, III, în PSB, vol. 23, p. 105) 


Prorociile Domnului Hristos 


„L-au urmat şi femeile în timpul patimilor gemând de durere din pricina nedrep- 
tății cu care a fost judecat, întrucât ele încă nu pricepuseră că planul de mântuire trece 
prin suferinţă. E însă le-a spus să nu-L plângă pentru că nu-i vrednic de lacrimi, ci 
mai bine să-și păstreze plânsul și lacrimile pentru vremea când vor trebui să plângă și 
anume atunci când cetatea Ierusalimului va fi împresurată de vrăjmași şi când neno- 
rocirea va năpădi peste ei din toate părţile încât cele mai fericite vor fi femeile sterpe 
care n-au putut naște (Luca 23, 27-29). 

Unde mai sunt astăzi aceste palate împărăteşti? Unde-i templul? Unde sunt zidu- 
rile lor? Unde sunt întăriturile turnurilor de apărare? Unde mai e puterea de altădată 
a izraeliţilor? Nu s-au risipit oare toţi aceştia pe aproape toată suprafața pământului și 
n-au fost nimicite atunci toate ale lor? După părerea mea, Domnul n-a prorocit toate 
acestea numai de dragul de a le spune - ce rost ar fi avut ca ascultătorii să audă nişte 
veşti care şi așa s-ar fi împlinit cu siguranţă? Ei tot ar fi ajuns să le cunoască chiar și 
dacă n-ar fi fost informaţi de mai înainte asupra lor - ci, prin mijlocirea lor, Hristos 
a căutat să-i pregătească să fie cu încredere pentru alte evenimente şi mai însemnate. 
Pentru ca mărturia despre un eveniment care are să se întâmple să constituie o dova- 
dă pentru celelalte care vor veni”. (Sf. GRIGORIE DE Nyssa, Despre facerea omului, 
cap. XXV, în PSB, vol. 30, pp. 67-68) 


601. Tilcuirea Pr. D. Stăniloae: „Întinderea mâinii a fost faptă omenească, dar prin mâna întinsă s-a 
săvârşit o minune dumnezeiască. Mâna întinsă a putut sluji ca mijloc prin care iradia puterea dumnezeiască. 
Lui Hristos ca Subiect comun al mâinii întinse şi al puterii dumnezeiești ce iradia din E] trebuie să 1 se atribu- 
ie amândouă, și ele erau atât de unite încât atât EI cât şi cel vindecat simţea scurgându-se prin mâna întinsă 
puterea dumnezeiască. El nu simţea întinzând mâna numai ceea ce simte un om obişnuit” (nota 111, p. 372) 

Propovăduirea Domnului Hristos 


„lar ceea ce a aţâţat invidia împotriva lui lisus, îndemnând pe iudei să uneltească 
împotriva Lui, a fost creşterea tot mai mare a numărului celor care-L urmau până şi 
în pustiuri: mulțimi de 5000 de bărbaţi, afară de femei şi de copii (Matei 14, 21; 15, 
38), căci atât era de mare farmecul cuvântărilor lui Iisus, încât nu numai bărbaţii s-au 
hotărât să-L însoțească în pustie, ci şi femeile își uitau de slăbiciunea şi de ezitarea 
femeiască, urmându-L şi ele pe Învățătorul în pustie. Ba, chiar şi pruncii, oricât ar fi ei 
de nepăsători, au luat-o după EI împreună cu părinţii lor, fie pentru că au fost luaţi de 
părinţi, fie pentru că se simțeau atrași de dumnezeirea Lui, în dorinţa de a se împărtăși 
şi ei din ea'. (ORIGEN, Contra lui Celsus, Cartea a III-a, cap. X, în PSB, vol. 9, p. 175) 


Domnul Hristos îi alungă cu biciul pe cei ce fac 
negustorie în templu 


„Și, făcându-Și un bici de ştreanguri, i-a scos pe toți afară din templu, şi oile, și boii, 
și a vărsat banii zarafilor și le-a răsturnat mesele. 

Și le-a spus celor ce vindeau porumbei (loan 2, 15-16) 

Se mânie pe drept cuvânt Mântuitorul pe iudei. Căci nu trebuia să facă templul 
dumnezeiesc casă de negustorie, ci casă de rugăciune. Căci așa s-a scris (Matei 21, 13). 
Şi nu arată mișcarea în cuvinte simple, ci prin lovituri. Şi cu biciul îi alungă din curţile 
sfinte, aplicându-le cu dreptate acelora o pedeapsă potrivită robilor. Căci nu voiau să 
recunoască pe Fiul Care-i eliberează“?. Priveşte ca într-un chip ceea ce se descrie prin 
spusa lui Pavel: De strică cineva templul lui Dumnezeu, strica-l-va pe el Dumnezeu 
(1 Corinteni 3, 17). 

Scoateţi acestea de aici. Nu faceți casa Tatălui Meu casă de negustorie (loan 2, 16). 

Porunceşte ca un Stăpân, călăuzeşte spre ceca ce se cuvine ca un învăţător, desco- 
peră greşelile ce aduc pedeapsa, ruşinează pe cel pedepsit pentru ele, nelăsându-l să 
le sporească”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a II-a, cap. I, în PSB, vol. 41,p. 161) 


Hristos — Răscumpărătorul nostru 


„Să privim cu ochii deschişi la sângele lui Hristos și să cunoaștem cât este de 
scump (1 Petru 1, 19) lui Dumnezeu și Tatălui Lui, că, vărsându-se pentru mântuirea 
noastră, a adus har de pocăință întregii lumi. 

Să străbatem cu mintea toate generaţiile şi să vedem că, din generaţie în genera- 
ție, Stăpânul a dat loc de pocăință (Înţelepciunea lui Solomon 12, 10) celor ce vor să se 
întoarcă la EI. 


602. Tâlcuirea Pr. D. Stăniloae: „Hristos îi arată ca robi, pentru că-i bate. A venit să-i facă fraţi ai lui 
Dumnezeu pe oameni, să nu mai fie robi. Dar n-o putea face aceasta cu cei ce nu răspundeau iubirii Lui cu iubi- 
rea lor. Nu-i putea elibera pe cei ce nu-L recunoșteau ca Dumnezeu eliberator al oamenilor prin întruparea Sa ca 
om. Hristos, deși Își însușeşte toată smerenia și blândeţea când e vorba de loviturile ce 1 se dau Lui, folosește toată 
forța Sa de om când e batjocorit Dumnezeu. Și omul e dator să fie astfel și să apere cu hotărâre Numele și slava lui 
Dumnezeu, chiar dacă e blând când e dușmănit el însuși. Dar nu foloseşte forța pentru ucidere şi pentru lovitura 
care să producă răni, care să nenorocească pentru toată viața. Nu foloseşte, de aceea, forța lui Dumnezeu, Care 
putea nimici dintr-o dată pe dușmanii lui Dumnezeu”. (nota 277, p. 161) 

Noe a predicat pocăinţa, iar cei care l-au ascultat s-au mântuit. 

loan a predicat ninivitenilor pieirea cetăţii lor, iar cei care s-au căit de păcatele lor 
au făcut îndurător pe Dumnezeu cu rugăciunile lor și au dobândit mântuire (lona 3, 
4-10; Matei 12, 41; Luca 11, 32), deşi erau străini de Dumnezeu. 

Slujitorii harului lui Dumnezeu, prin Duhul Sfânt, au vorbit despre pocăință. 
(Sf. CLEMENT ROMANUL, Epistola către corinteni (1), cap. VII, 4-7, cap. VIII, 1, în PSB, 
vol. l, pp. 54-55) 


„Aceasta este, iubiţilor, calea în care am găsit mântuirea noastră, pe lisus Hristos, 
Arhiereul (Evrei 2, 17; 3, 1; 4, 4, 15; 5, 5; 7,26; 8, 1;9, 11) jertfelor noastre, ocrotitorul 
şi ajutorul slăbiciunii noastre. Prin EI căutăm la înălțimile cerurilor; prin El vedem, 
ca într-o oglindă, nepătata și preaînalta Lui față; prin EI s-au deschis ochii inimii 
noastre, prin El nepriceputa şi întunecata noastră minte înfloreşte la lumina Lui, prin 
EI Stăpânul a voit să gustăm cunoştinţa cea nemuritoare”. (Sf. CLEMENT ROMANUL, 
Epistola către corinteni (1), cap. XXXVI, în PSB, vol. 1, pp. 73-74) 


„Pentru aceasta a suferit Domnul să-și dea trupul Său spre nimicire, ca să-şi ne 
curăţim prin iertarea păcatelor, cu stropirea cu sângele Lui”. (BARNABA, Epistola, 
cap. V, 1, în PSB, vol. 1, p. 140) 


„(...) înnoindu-ne pe noi, prin iertarea păcatelor, ne-a dat alt chip, să avem suflet 
de copil, ca şi cum ne-ar fi făcut din nou”. (BARNABA, Epistola, cap. VI, 11, în PSB, 
vol. 1, p. 143) 


„Domnul cel bun ne-a descoperit nouă mai dinainte toate, ca să cunoaștem pe 
Cine trebuie să lăudăm, mulțumindu-l pentru toate. 

Aşadar, dacă Fiul lui Dumnezeu, fiind Domn și având să judece viii şi morţii 
(2 Timotei 4, 1), a suferit, ca rana Lui să ne dea viaţă, să credem că Fiul lui Dumnezeu 
nu putea pătimi decât pentru noi. 

Dar pe când era răstignit a fost adăpat cu otet și fiere (Matei 27, 34, 48). 

Ascultaţi cum au arătat mai dinainte acestea preoţii templului. Este scrisă în lege 
porunca: Cel care nu va posti postul, cu moarte să fie nimicit (Leviticul 23, 29); a porun- 
cit Domnul, pentru că şi El avea să aducă jertfă pentru păcatele noastre vasul duhu- 
lui5%, ca să se împlinească preînchipuirea, care a fost în Isaac adus pe jertfelnic. 

Ce spune în profet? 

Și să mănânce din țapul jertfit în zi de post pentru toate păcatele“*. Luaţi bine 
seama! Și să mănânce numai preoții toate intestinele nespălate cu oțet”. 

Pentru ce? 

Pentru că aveți să Mă adăpaţi cu fiere şi cu oțet pe Mine, Care Îmi voi jertfi trupul 
Meu pentru păcatele poporului Meu celui nou; mâncaţi numai voi, în timp ce poporul 
va posti şi-şi va bate pieptul fiind îmbrăcat cu sac și cu cenușă! Ca să arate că EI trebuie 
să pătimească multe de la ei. 

Dar cum a poruncit? 


603. Nota Pr. D. Fecioru: „Vasul duhului, adică: trupul” (nota 65, p. 145) 
604. Nota Pr. D. Fecioru: „Text necunoscut”. (nota 66, p. 145) 
605. Nota Pr. D. Fecioru: „Text necunoscut”. (nota 67, p. 145) 

Fiţi cu luare aminte: Luaţi doi țapi frumoși şi asemănători și aduceți-i jertfă; şi să 
ia preotul unul spre ardere de tot pentru păcate (Leviticul 16, 7,9). 

Dar cu celălalt ce să facă? 

Blestemat, zice, să fie celălalt (Leviticul 16, 8, 10). Uitaţi-vă cum este arătată preîn- 
chipuirea lui Hristos! 

Și scuipaţi-l toţi și înțepați-l şi puneţi în jurul capului lui lână roșie și așa să fie 
alungat în pustie%. Şi după ce se făcea așa, cel ce ţinea țapul îl ducea în pustie, îi lua 
lâna şi o punea pe un mărăcine numit rahia, ai cărui lăstari obişnuim să-i mâncăm 
atunci când suntem pe câmp; că numai acest mărăcine are fructele dulci. 

Ce înseamnă dar aceasta? 

Fiţi cu luare aminte! Un ţap pe altar, celălalt blestemat (Leviticul 16, 8) şi cel bles- 
temat a fost încununat! Pentru că Îl vor vedea într-o zi pe lisus venind şi având în 
jurul trupului o haină roşie până la picioare şi vor zice: Nu este oare Acesta Acela pe 
Care noi L-am răstignit, batjocorindu-L, împungându-L și scuipându-L? Într-adevăr, 
Acesta este Acela care spunea că este Fiul lui Dumnezeu. 

Dar cum se face că este asemenea aceluia? 

Trebuia să fie țapii asemenea, frumoşi şi de aceeași statură (Leviticul 16,7), pentru 
ca atunci când Îl vor vedea pe lisus revenind, să se înspăimânteze de asemănarea cu 
ţapul. Iată, dar, că ţapul este preînchipuirea lui lisus, Care avea să pătimească! 

Dar ce înseamnă că au pus lâna în mijlocul spinilor? 

Este tot o preînchipuire a lui lisus, pusă Bisericii; că dacă vrea cineva să ia lâna cea 
roşie, trebuie să pătimească multe, pentru că spinii sunt înfricoșători şi înțeapă pe cel 
care vrea să pună mâna pe ei. Așa că cei care vor să Mă vadă, spune lisus, și să ajungă 
în împărăția Mea, trebuie să Mă primească suferind și pătimind. 

Ce preînchipuire socoţi că este, că s-a poruncit lui Israil ca bărbaţii, care au făcut 
mari păcate, să aducă jertfă o junică, să o junghie și să o ardă, apoi copiii să ia cenuşa 
şi s-o toarne în vase şi să pună de jur împrejur pe lemne lâna roşie - iată și lâna roşie, 
o altă preînchipuire a crucii! — şi isop şi aşa copiii săi să stropească poporul, unul câte 
unul, ca să se curățe de păcate? (Numerii 19, 2-10) 

Gândiţi-vă cât de simplu vă grăiește! Viţelul este Iisus; cei care-L jertfesc sunt băr- 
baţii păcătoşi; ei sunt cei care L-au adus la junghiere. După aceasta, nu mai sunt acei 
bărbaţi, nu mai este slava păcătoşilor. 

Copiii, care stropesc, sunt cei care ne-au binevestit nouă iertarea păcatelor şi cură- 
ţia inimii, cărora le-a dat stăpânire să predice Evanghelia“; și sunt doisprezece, spre 
mărturie seminţiilor — că douăsprezece erau seminţiile lui Israil. 

Pentru ce sunt trei copiii care stropesc? 

Spre mărturie lui Avraam, Isaac și lacov, că aceștia sunt mari înaintea lui Dumnezeu. 

Dar pentru ce lână pe lemn? 

Pentru că împărăţia lui lisus este pe lemn“ şi pentru că cei care cred în El vor trăi 
în veac (...). 

De aceea ne sunt nouă atât de clare cele ce s-au întâmplat, iar acelora“, întuneca- 
te, pentru că ei n-au ascultat de glasul Domnului”. (BARNABA, Epistola, cap. VII, 1-11 
şi cap. VIII, 1-7, în PSB, vol. 1, pp. 145-147) 


606. Nota Pr. D. Fecioru: „Text necunoscut”. (nota 70, p. 146) 
607. Nota Pr. D. Fecioru: „Adică: apostolii”. (nota 75, p. 147) 
608, Nota Pr. D. Fecioru: „Pe lemn, adică: pe cruce”. (nota 76, p. 147) 
609. Nota Pr. D. Fecioru: „Acelora, adică: iudeilor”. (nota 77, p. 147) 

„Un singur doctor este, trupesc şi duhovnicesc, născut și nenăscut, Dumnezeu 
în trup, în moarte viață adevărată, din Maria şi din Dumnezeu, mai întâi pătimitor 
şi apoi nepătimitor, lisus Hristos, Domnul nostru'. (Sf. IGNATIE TEOFORUL, Epistole, 
„Către efeseni”, cap. VII, 2, în PSB, vol. 1, p. 191) 


„(lisus Hristos - n.n.) Care a murit pentru noi, pentru ca, voi crezând în moartea 
Lui, să scăpaţi de moarte. (Sf. IGNATIE TEOFORUL, Epistole, „Către tralieni”, cap. II, 1, 
în PSB, vol. 1, p. 204) 


„Dacă, după cum spun păgânii, adică necredincioșii, Hristos a pătimit în aparen- 
ță - ei trăind în aparenţă -, pentru ce port eu lanţuri, pentru ce doresc să mă lupt cu 
fiarele? Deci, degeaba mor. Spun eu oare minciuni despre Domnul? (1 Corinteni 15, 
15). (Sf. IGNATIE TEOFORUL, Epistole, „Către tralieni”, cap. X, 1, în PSB, vol. 1, p. 207) 


„Pe timpul lui Pilat din Pont şi al lui Irod a fost pironit cu adevărat pentru noi cu 
trupul, din al cărui fruct suntem noi, din patima Lui cea de Dumnezeu fericită; ca să 
ridice semn (Isaia 5, 26; 11, 12; 49, 22; 62, 10) în veci prin înviere pentru a aduna pe 
sfinții şi credincioşii Lui, fie din iudei, fie din păgâni, într-un singur trup al Bisericii 
Lui. (Sf. IGNATIE TEOFORUL, Epistole, „Către smirneni”, cap. I, în PSB, vol. 1, p. 219) 


„El a pătimit toate acestea ca să ne mântuim. A pătimit cu adevărat şi a înviat cu 
adevărat, nu cum spun unii necredincioși, că a pătimit în aparenţă, ei existând în apa- 
renţă, şi, precum gândesc, aşa li se va şi întâmpla, că sunt fantome și draci. 

Eu Îl ştiu în trup şi după înviere şi cred că este. 

Când a venit la Petru şi la cei dimpreună cu el, le-a zis: Luaţi, pipăiți-Mă și vedeți, 
că nu sunt demon fără de trup (Luca 24, 39). Şi îndată s-au atins de EI și au crezut, 
unindu-se strâns şi cu trupul și cu duhul Lui. De asta au disprețuit şi moartea şi au fost 
găsiți mai presus de moarte. 

După înviere a mâncat cu ei şi a băut cu ei, ca unul în trup, deși duhovniceşte era 
unit cu Tatăl”. (Sf. IGNATIE TEOFORUL, Epistole, „Către smirneni”, cap. II, 1, cap. III, 
1-3, în PSB, vol. 1, pp. 219-220) 


„Ce altceva decât dreptatea Aceluia putea acoperi păcatele noastre? (Psalmii 84, 2) 

În cine altul, decât numai în Fiul lui Dumnezeu, era cu putinţă să ne îndreptăm, 
noi, nelegiuiţii şi necredincioşii? 

Ce schimbare dulce, ce lucrare a cărei urmă nu se poate găsi (Romani 11, 33; 
Efeseni 3, 8), ce binefaceri neaşteptate! Nelegiuirea multora se acoperă cu dreptatea 
unuia singur, iar dreptatea unuia singur îndreaptă pe mulți nelegiuiți. 

Așadar, arătând că în vremile de mai înainte era cu neputinţă firii noastre să 
dobândească viaţa, a arătat acum că Mântuitorul poate mântui şi face cele cu nepu- 
tință; prin acestea două a voit să credem în bunătatea Lui, să-L socotim hrănitor, tată, 
învăţător, sfătuitor, doctor, minte, lumină, cinste, slavă, putere şi viață şi să nu ne 
îngrijim de îmbrăcăminte şi hrană (Matei 6, 31; Luca 12, 29)”. (Epistola către Diognet, 
cap. IX, 2-6, în PSB, vol. 1, pp. 416-417) 


„Iaina mielului pe care a poruncit Dumnezeu ca să-l jertfiți de Paşte, era o imagine 
a lui Hristos, cu sângele Căruia, după cuvântul credinţei în EL, se ung casele lor, adică 


PĂRINȚII ȘI SCRIITORII BISERICEȘTI 269 


voi înşivă, care credeți în El. Căci puteți cu toţii să înţelegeţi că Adam, creatura pe care 
a creat-o Dumnezeu, a fost casă a suflării lui Dumnezeu (Facerea 2, 7; 1 Corinteni 3, 
16)”. (Sf. IlusTIN MARTIRUL șI FILOSOFUL, Dialogul cu iudeul Tryfon, Partea |, XL, în 
PSB, vel. 2-p, 172) 


„(...) S-a făcut om, prin Fecioara, pentru ca, pe aceeaşi cale prin care a luat înce- 
put neascultarea cea de la şarpe, să-și ia şi sfârşitul. Într-adevăr, după cum Eva, fiind 
fecioară și fără de pată şi primind întru sine cuvântul șarpelui, a născut neascultarea 
şi moartea (cf. Iacov 1, 15), tot astfel şi Fecioara Maria, atunci când îngerul Gavriil i-a 
binevestit că: Duhul Domnului va veni asupra ei şi puterea Celui Preaînalt o va umbri, 
din care cauză şi Sfântul, Care Se va naşte din ea, va fi Fiul lui Dumnezeu (Luca 1, 26, 
35), primind credinţa şi bucuria, a răspuns: Fie mie după cuvântul tău. În felul acesta 
S-a născut prin ea Acesta, despre Care am arătat că s-au spus atâtea în Scripturi și 
prin care Dumnezeu nimiceşte pe şarpe, ca și pe îngerii și oamenii cei asemănători 
cu el, şi prin Care liberează de moarte pe cei răi, care se pocăiesc şi care cred în EI. 
(Sf. IusTIN MARTIRUL ŞI FILOSOFUL, Dialogul cu iudeul Tryfon, Partea a II-a, C, în 
PSB, vol. 2, pp. 277-278) 


„Cine ne-a miluit mai mult decât Mântuitorul, pe noi care eram aproape omorâţi 
de stăpânitorii întunericului (Efeseni 6, 12); pe noi, care eram cu multe răni, cuprinși 
de frică, de pofte, de urgii, de supărări, de înşelăciuni și plăceri? Singurul doctor al 
acestor răni este numai lisus, Cel ce a tăiat desăvârșit din rădăcină patimile, nu ca 
legea, care tăia doar urmările patimilor, fructele sadurilor rele, ci a pus securea Lui la 
rădăcina răutăţii (Matei 3, 10; Luca 3, 9). Mântuitorul este vinul (Luca 10, 34), sângele 
cel din via lui David (Romani 1, 3; 2 Timotei 2, 8), care s-a vărsat peste sufletele noastre 
rănite; El este untdelemnul (Luca 10, 34), mila din inima Tatălui, pe care ne-a adus-o 
şi s-a revărsat cu prisosință peste noi; El a arătat feșile (Luca 10, 34) cele de nedezle- 
gat ale sănătăţii şi mântuirii: dragostea, credința şi nădejdea (1 Corinteni 13, 13); El 
a poruncit îngerilor şi începătorilor şi puterilor să ne slujească (Evrei 1, 14) cu mare 
plată (Luca 10, 35). (CLEMENT ALEXANDRINUL, Care bogat se va mântui?, 29.2-29.4, 
în PSB, vol. 4, p. 54) 


„Domnul nu încetează de a sfătui, de a înfricoșa, de a îndemna, de a deștepta, de 
a povăţui. Domnul deşteaptă şi ridică chiar din întuneric pe cei rătăciți.. (CLEMENT 
ALEXANDRINUL, Cuvânt de îndemn către eleni (Protrepticul), cap. LX, 84.1, în PSB, 
vol. 4, p. 137) 


„Cu ușurință ne-a luminat pe noi şi s-a arătat Dumnezeu prin învățătura Sa, ară- 
tând de unde era şi cine era EI, Cuvântul, Crainicul păcii, Mijlocitorul, Mântuitorul 
nostru, Izvorul cel de viață făcător, Izvorul cel pașnic, Care se revarsă pe întreaga faţă 
a pământului, datorită Căruia, ca să spun aşa, toate au ajuns un ocean de bunătăţi”. 
(CLEMENT ALEXANDRINUL, Cuvânt de îndemn către eleni (Protrepticul), cap. X, 110.3, 
în PSB, vol. 4, p. 153) 


„Domnul a vrut să-l dezlege pe om de lanţuri; El s-a legat cu trup - taină dum- 
nezeiască este aceasta! — a supus pe şarpe, a robit pe tiran, adică moartea; şi lucru 
preaminunat, pe acel om rătăcit din pricina plăcerii, legat din pricina stricăciunii, l-a 

arătat dezlegat prin mâinile Sale întinse. O, minune tainică! Domnul stă întins, şi omul 
s-a ridicat; cel care a căzut din paradis primește o răsplată mai mare pentru asculta- 
rea sa, primeşte cerurile”. (CLEMENT ALEXANDRINUL, Cuvânt de îndemn câtre eleni 
(Protrepticul), cap. XI, 111.2-111.3, în PSB, vol. 4, p. 153) 


»(...) Cuvântul adevărului, cuvântul nestricăciunii, cel care renaşte pe om, urcân- 
du-l la adevărul însuşi; boldul mântuirii, care alungă stricăciunea, care izgoneşte 
moartea, care zidește templu în oameni, ca să facă sălaș lui Dumnezeu în oameni”. 
(CLEMENT ALEXANDRINUL, Cuvânt de îndemn către eleni (Protrepticul), cap. XI, 117.4, 
în PSB, vol. 4, p. 157) 


„Zice Apostolul: voi ați fost cumpăraţi cu preț (1 Corinteni 7, 23). Dar ascultă ce 
spune profetul: Pentru fărădelegile voastre ați fost vânduți și pentru păcatele voastre am 
alungat pe mama voastră (Isaia 50, 1). 

Vezi, dar, că toţi suntem făpturile lui Dumnezeu, dar că fiecare este vândut pentru 
păcatele sale şi că nelegiuirile l-au înstrăinat de propriul lui Creator. Noi suntem ai lui 
Dumnezeu, pentru că EI ne-a creat, dar am devenit robi ai diavolului, de vreme ce am 
fost vânduți pentru păcate, însă Hristos ne-a răscumpărat pe când slujeam încă acelui 
domn căruia i-am fost vânduți pentru păcatele noastre. Şi astfel Și-a primit Domnul 
din nou pe cei pe care îi crease, câștigând, în schimb, ca pe nişte străini, pe cei care, 
păcătuind, își căutaseră alt stăpân. 

E just, fără îndoială, a zice că Hristos ne-a răscumpărat, de vreme ce El ne-a 
plătit cu sângele Său”. (Onrcen, Omilii la Cartea Ieșirii, Omilia VI, cap. VIII, în PSB, 
vol. 6, p. 103) 


„(...) lisus a deschis porţile luminii pentru cei care fuseseră până atunci fiii întu- 
nericului şi ai nopţii și care se hotărâseră să fie fii ai luminii și ai zilei (1 Tesaloniceni 
5, 5). lar Domnul a venit ca Mântuitor şi ca un doctor bun mai curând pentru noi 
cei plini de păcate, decât pentru cei drepţi”. (ORIGEN, Contra lui Celsus, Cartea a II-a, 
cap. LĂVII, în PSB, vol. 9, p. 155) 


„Nu-mi dau seama ce fel de îndreptare ar voi Celsus să aibă loc atunci când își 
pune întrebarea: nu putea săvârși oare Dumnezeu, cu puterea Sa dumnezeiască, acea 
operă de îndreptare fără să mai fi trimis pe cineva în mod special în lume? Crede cumva 
Celsus că Dumnezeu ar vrea ca îndreptarea omului să se facă în mod mecanic, scoțând 
dintr-odată răutatea din el şi sădind virtutea în locul ei? Să cerceteze altcineva dacă un 
asemenea mod de a îndrepta este conform și posibil naturii omului; noi să presupu- 
nem că ar fi conform cu natura lucrurilor și ar fi şi posibil. Atunci în ce ar mai consta 
libertatea voinţei noastre? În ce măsură ar fi demn de laudă acordul nostru la adevăr şi 
demnă de răsplată îndepărtarea noastră de la minciună?” (ORIGEN, Contra lui Celsus, 
Cartea a IV-a, cap. III, în PSB, vol. 9, pp. 231-232) 


„Nimeni dintre cei care au făgăduit mai înainte să tămăduiască pe om n-a putut- 
o face aşa cum a făcut-o acest suflet (Hristos — n.n.) prin ceea ce a făcut EI de bună 
voie, coborând prin chinuri în inimile oamenilor pentru mântuirea neamului nostru”. 
(ORIGEN, Contra lui Celsus, Cartea a IV-a, cap. XVIII, în PSB, vol. 9, p. 243) 

„E clar că lisus a răbdat toate şi în folosul păcătoşilor, pentru a-i abate de la păcate 
şi a-i face oameni drepţi (Romani 5, 19; 1 Timotei 1, 15; Evrei 2, 15) . (ORIGEN, Contra 
lui Celsus, Cartea a IV-a, cap. XIX, în PSB, vol. 9, p. 244) 


„(...) a pătimit pentru a elibera pe om din robia patimilor; Care, nemuritor fiind, 
a suferit moartea, pentru ca noi, cei muritori, să devenim nemuritori”. (METODIU DE 
OLIMP, Aglaofon sau Despre înviere, discursul III, XXIII, in PSB, vol. 10, p. 210) 


„Cuvântul S-a folosit de unealta aceea muritoare întrucâtva ca de o imagine adusă 
ca să-l străvadă dumnezeiasca măreție, ducând o viaţă în care s-a purtat față de trup 
aşa cum se poartă orice împărat mare cu crainicul său, şi săvârșind totul pe potriva 
dumnezeieştilor sale posibilităţi. Dar, dacă după viaţa dusă de EI în mijlocul oame- 
nilor, El ar fi devenit deodată invizibil şi ar fi dispărut (luându-și pe furiș și crainicul 
- adică propria-l înfăţişare -, zorind să păcălească moartea prin fugă), distrugând 
şi dându-Și pieirii abia mai apoi ceea ce era muritor, ca efect al propriei Sale voințe, 
oricine L-ar fi putut lua drept o simplă nălucire iar EI n-ar fi lucrat în concordanţă cu 
Sine-Însuși, ca Viaţă şi Cuvânt al lui Dumnezeu şi ca dumnezeiască Putere. Lăsându-și 
El Însuşi crainicul pradă nimicitoarei distrugeri, sigur că nici lupta pornită de El 
împotriva demonilor n-ar fi dus - prin neimplicarea morţii — la nimic, și nici nu s-ar 
mai fi ştiut unde anume dăinuiește EI după această plecare. Nimeni dintre cei ce nu-L 
vor fi primit nu I-ar fi dat crezare, iar El nu S-ar fi dovedit mai puternic, în Sine-Însuşi 
decât moartea, n-ar fi putut elibera omeneasca seminţie supusă morții de cătuşele 
propriei ei naturi, n-ar fi fost urmat de oameni pe toată fața pământului, nu Şi-ar fi 


putut convinge ucenicii să nu se teamă de moarte şi n-ar fi putut pune în faţa viitorilor 
Săi învăţăcei nădejdea de viaţă care, după moarte, îi aşteaptă la Dumnezeu. Nu Şi-ar fi 
putut ține făgăduinţele, n-ar fi putut împlini cele vestite despre EI prin prorociri şi n-ar 
fi putut răzbate tocmai prin ultima dintre toate încercările - cea împotriva morții”. 
(EUSEBIU DE CEZAREEA, Viaţa lui Constantin cel Mare, 15.23, în PSB, vol. 14, p. 236) 


„Or, pronia a rânduit iarăși — şi pe dată — tot ce mai înainte fusese răvășit sub 
imperiul dezordinii şi al neînfrânării. Şi n-a făcut-o pe ascuns, fiindcă era conştientă 
de faptul că, dacă unii oameni au, prin mijlocirea chibzuinţei lor și a minţii, privirea 
aţintită asupra ei, alţii, în schimb, ajunşi asemenea vieţuitoarelor necuvântătoare, îşi 
concentrează atenţia asupra acestei lumi supuse simţurilor. Așadar, de asta a lucrat ea 
această binecuvântată şi miraculoasă tămăduire în văzul tuturor: anume ca nimeni — 
fie el mânat de râvnă sau delăsător - să nu poată avea vreo îndoială; de asta le-a dat 
ea răposaţilor să revină la viață; de asta le-a poruncit ea celor cu sănătatea şubrezită 
să-şi revină în puteri. Liniştirea apelor mării şi porunca ascultată de domolire a vân- 
toasei (sau, până la urmă, înălțarea la cer) — după înfăptuirea atâtor lucrări minunate 
şi după chemarea oamenilor din starea de necredinţă în aceea de putere și de credință 
- a cui lucrare ar putea ele să fie dacă nu a lui Dumnezeu şi a puterii Sale supreme?” 
(EUSEBIU DE CEZAREEA, Viaţa lui Constantin cel Mare, Cartea a V-a, 11.15, în PSB, 
vol. 14, pp. 269-270) 


„Dar, odată ce, după călcarea ce a premers, oamenii erau stăpâniţi de stricăciunea 
cea după fire şi erau dezbrăcaţi de harul de a fi după chipul lui Dumnezeu, ce trebuia 
să se întâmple altceva? Sau, de cine era nevoie pentru readucerea acestui har, dacă nu 

de Cuvântul lui Dumnezeu, Care a făcut la început toate, din cele ce nu sunt? Căci era 
propriu Lui să aducă iarăși pe cel stricăcios la nestricăciune“ şi să împlinească pentru 
toţi ceea ce se cuvenea în faţa Tatălui. Căci fiind Cuvântul Tatălui şi fiind mai presus 
de toate, era firesc că numai El avea puterea să creeze din nou toate“!! şi să pătimească 
pentru toți și să fie pentru toţi sol vrednic pe lângă TatălS!?. (Sf. ATANASIE CEL MARE, 
Tratat despre întruparea Cuvântului şi despre arătarea Lui nouă, prin trup, cap. |, VII, 
în PSB, vol. 15, p. 98) 


„Căci știind Cuvântul că nu se putea desfiinţa altfel stricăciunea oamenilor decât 
prin moarte, dar nu era cu putinţă să moară Cuvântul, odată ce era însuși Fiul cel 
nemuritor al Tatălui, îşi ia un trup în stare să moară, pentru ca acesta, împărtășin- 
du-se de Cuvântul Cel peste toate să Se facă în stare să moară pentru toți, dar prin 
Cuvântul ce locuia în EI să rămână nestricăcios şi drept urmare să înceteze la toți 
stricăciunea, prin harul învierii“! (Sf. ATANASIE CEL MARE, Tratat despre întruparea 
Cuvântului şi despre arătarea Lui nouă, prin trup, cap. II, IX, în PSB, vol. 15, p. 100) 


„Căci dacă un împărat care zideşte o casă sau o cetate nu priveşte nepăsător răz- 
boirea ei de către tâlhari prin lipsa de grijă a locuitorilor, ci apără şi izbăveşte lucrul 
făcut de el, necăutând la nepăsarea locuitorilor, ci la ceea ce i se cuvine lui să facă, 
cu atât mai vârtos Dumnezeu, Cuvântul Preabunului Tată, nu a trecut cu vederea 
neamul omenesc făcut de E], căzut în stricăciune. Ci a înlăturat, prin aducerea tru- 
pului Său, moartea ce se lipise de acesta, iar negrija lor a lecuit-o prin învățătura Sa, 
îndreptând toate ale oamenilor prin puterea Sa”. (Sf. ATANASIE CEL MARE, Tratat 
despre întruparea Cuvântului și despre arătarea Lui nouă, prin trup, cap. IL, X, în PSB, 
vol. 15, pp. 101-102) 


„Şi prin moartea Lui s-a adus mântuire tuturor şi toată zidirea s-a izbăvit'. 
(Sf. ATANASIE CEL MARE, Tratat despre întruparea Cuvântului și despre arătarea Lui 
nouă, prin trup, cap. V, XXXVII, în PSB, vol. 15, p. 132) 


610. Tâlcuirea Pr. D. Stăniloae: „Numai Cel ce a adus pe om la viață îl putea readuce iarăşi la viaţa ade- 
vărată, prin revenirea în dialogul nemincinos cu el. Cuvântul a adus pe om la viaţă restabilind în umanitatea 
asumată rațiunea responsabilă”. (nota 27c, p. 98) 

611. Tâlcuirea Pr. D. Stăniloae: „În aceasta se deosebește gândirea Sfântului Atanasie, de a lui Anselm: 
Hristos nu numai pătimește pentru toți, ca să-i scape pe toţi de osânda morţii, ci îi şi creează din nou, din 
firea Lui omenească, scăpată de moarte prin puterea dumnezeiască și umplută de această putere, pe care prin 
comuniunea cu frații Săi întru umanitate le-o transmite. Îi creează din nou ca fiinţe raţionale şi responsabile 
în faţa Tatălui”. (nota 28, p. 98) 

612. Tâlcuirea Pr. D. Stăniloae: „El nu numai vorbeşte din nou oamenilor, ci îi ridică și pe ei în Sine la 
vorbirea responsabilă către Tatăl împreună cu El. Dar vorbirea cea mai responsabilă către Tatăl pentru oameni 
stă în pătimirea Lui pentru ei”. (nota 28a, p. 98) 

613. Tâlcuirea Pr. D. Stăniloae: „Trupul luat de Hristos, fiind trupul Cuvântului, care e purtătorul tuturor, 
poate muri pentru toți, dar tot pentru același motiv poate să rămână şi nestricăcios şi să învie și să răspândească 
peste toți puterea învierii. Evanghelia ne spune că în cele trei ore de agonie a Domnului s-a întunecat tot pămân- 
tul (Matei, 27, 45). Ordinea raţională în care lucea Raţiunea-Subiect a Cuvântului s-a întunecat de moartea care 
umbrea prin ea, ca un somn, cum spun Sfinţii părinţi, conștiința Lui umană şi ar fi umbrit conștiința tuturor 
oamenilor dacă ar fi fost trează și ar fi putut cunoaşte ccea ce se petrece. Ceva din moartea suportată de Raţiunea- 
Subiect a tuturor prin trupul asumat se întindea peste toate. Dar oamenii erau prea morți cu sufletul ca să simtă 
această moarte eliberatoare de moarte. O vor simţi mai târziu actualizând-o pentru ei cei ce vor crede în El 
(Galateni 3, 19-20). Cuvântul puternic trezind puterea răspunderii în sufletul omenesc asumat, această putere se 
întindea și asupra trupului”. (nota 34, pp. 100-101) 

„Fiind deci Cuvântul chip al Tatălui şi nemuritor şi luând chipul robului şi răb- 
dând pentru noi ca om în trupul Său moartea, ca să Se aducă astfel Tatălui pentru noi 
prin moarte“!*, de aceea se spune că a și fost preaînălțat ca om pentru noi, ca, precum 
prin moartea Lui noi toți am murit în Hristos, aşa în același Hristos noi suntem prea- 
înălțaţi, ridicându-ne din morţi şi suindu-ne la ceruri”. (Sf. ATANASIE CEL MARE, Trei 
cuvinte împotriva arienilor, Cuvântul |, XLI, în PSB, vol. 15, p. 205) 


„Unii au călcat porunca, alţii s-au făcut neascultători, precum s-a spus, iar făp- 
tuirea lor nu e sigură, ci se întâmplă de multe ori că ceea ce acum e bun în ea, după 
aceea se schimbă și se abate, încât cel ce e acum drept după puţin timp se află nedrept. 
De aceea era nevoie de Cineva neschimbăcios, ca oamenii să aibă neschimbarea 
Cuvântului întru dreptate chip și pildă în vederea virtuţii. Iar acest înțeles are o urma- 
re binecuvântată pentru cei cu un cuget sănătos. Deoarece întâiul Adam s-a schimbat 
şi prin păcat a intrat moartea în lume, trebuia ca al doilea Adam să fie neschimbă- 
tor, ca chiar dacă șarpele ar încerca iarăşi, amăgirea lui fiind slabă, iar Domnul fiind 
neschimbător şarpele să se arate slab în uneltirile lui față de toţi. Căci precum păcătu- 
ind Adam, păcatul lui a trecut la toţi oamenii, aşa Domnul făcându-Se om şi biruind 
şarpele, puterea Lui va trece la toţi oamenii, ca fiecare dintre noi să poată spune: Nu 
ne sunt necunoscute gândurile lui (2 Corinteni 2, 11)%'5. Deci pe drept cuvânt Domnul 
cel pururea şi prin fire neschimbăcios, iubind dreptatea şi urând nedreptatea, Se unge 
şi Se trimite Același, ca fiind și rămânând Acelaşi, dar luând trupul schimbăcios, să 
osândească păcatul în el (Romani 8, 3), dar trupul să-l facă liber, ca să putem împlini 
de acum dreptatea legii în EI, încât să putem zice: lar noi nu mai suntem în trup, ci în 
Duh, dacă Duhul lui Dumnezeu locuieşte în noi (Romani 8, 9% (Sf. ATANASIE CEL 
MARE, Trei cuvinte împotriva arienilor, Cuvântul |, LI, în PSB, vol. 15, pp. 217-218) 


„Aşa şi noi oamenii, deoarece nu am voit să cunoaștem pe Dumnezeu prin 
Cuvântul Lui şi să slujim Cuvântului lui Dumnezeu, Celui ce ne e Stăpân prin fire, a 
binevoit Dumnezeu să arate în om domnia Lui și să atragă pe toți la Sine“. Dar nu 


614. 'Tâlcuirea Pr. D. Stăniloae: „Moartea lui Hristos nu e moartea ca despărțire de Dumnezeu, ci o 
moarte ca dar al vieţii omenești adus de EI Tatălui. Şi un astfel de dar adus lui Dumnezeu devine moartea 
tuturor celor ce se alipesc de Hristos”. (nota 110, p. 205) 

615. Tâlcuirea Pr. D. Stăniloae: „Primul Adam era schimbăcios, fiind numai om. De aceea, schimbându-se 
el de la bine la rău, toţi cei proveniţi din el au moştenit starea lui de cădere. Hristos ca om este neschimbat, 
deoarece nu, e numai om, ci și Dumnezeu, sau pentru că umanitatea în E] e purtată de ipostasul dumnezeiesc. 
De aceea, cei ce se nasc din El prin botez, şi rămân alipiţi de EI, rămân neschimbaţi în bine, pentru că stâlpul 
pe care se reazimă continuu nu se clatină. (...) Dacă cineva ţine mereu deschis canalul de comunicare între el 
şi Hristos, se întărește mereu din puterea ce-i vine din Hristos”. (nota 134, p. 218) 

616. Tâlcuirea Pr. D. Stăniloae: „Cel neschimbăcios e Fiul. În calitatea aceasta EI este totuşi trimis de Tatăl. 
Iar în baza trimiterii, luând trupul schimbăcios, îl face pe acesta neschimbăcios ca pe Sine însuși. Căci osândește 
păcatul în Sine, murind din pricina păcatului intrat în firea omenească luată și de EI, dar îl și eliberează de păcat, 
căci nu S-a lipit personal de păcat. A luat moartea firii pentru păcat, dar a biruit moartea pentru că nu Și-a însușit 
EI însuși păcatul; a făcut trupul Său mai tare chiar decât moartea, pe care a suportat-o totuşi de bunăvoie. Nu pu- 
tea s-o învingă altfel în însuși trupul Său, dacă nu o suporta. Trebuie să bei otrava, ca să arăţi că o poţi învinge. Dar 
a învins moartea pentru că Cel ce a luat-o împreună cu trupul nu era simplu om schimbăcios, ci și Dumnezeu cel 
neschimbăcios. A învins schimbarea, trăind schimbarea. Nu schimbarea de la bine la rău, ci de la viaţa în trup la 
moartea trupului și la învierea lui. Neschimbabilitatea lui Dumnezeu nu e, deci, o lipsă de viață, o apatie indife- 
rentă. În El e o intensă viaţă, ca intensa iubire a tot ceea ce e bun”. (nota 135, p. 218) 

617. Tâlcuirea Pr. D. Stăniloae: „Omul s-a lăsat ispitit să înțeleagă prin înțelepciunea sa, Înţelepciunea 
lui Dumnezeu. Prin aceasta s-a închis în păcatul mândriei, în stricăciune şi în moarte. De aceea, Dumnezeu a 

se cuvenea să o facă aceasta printr-un om simplu, ca nu cumva, având noi ca Domn 
un om, să devenim închinători ai omului (antropolatri)“8. De aceea Însuși Cuvântul 
S-a făcut trup“? și s-a chemat numele lui lisus”. (Sf. ATANASIE CEL MARE, Trei cuvinte 
împotriva arienilor, Cuvântul al II-lea, XVI, în PSB, vol. 15, p. 248) 


„Deoarece printr-un om a venit moartea, tot printr-un om a venit învierea morți- 
lor (1 Corinteni 15, 21)”, (Sf. ATANASIE CEL MARE, Trei cuvinte împotriva arienilor, 
Cuvântul al II-lea, LV, în PSB, vol. 15, pp. 291-292) 


„Însuşi Cuvântul făcându-Se trup şi noi fiind contrupeşti (ovoowuot) cu EL, ne 
mântuim prin trupul Lui*?!. Căci în trupul Lui ni Se face Domnul Conducător spre 
împărăţia cerurilor şi spre Tatăl Săus?, zicând: Eu sunt calea și ușa și prin Mine trebuie 
să intre toţi (loan 30, 10, 7; 14, 6). De aceea Se numește și întâiul născut din morți, nu 
pentru că a murit întâiul dintre noi, căci muriserăm noi înşine mai înainte. Ci pentru 
că, primind moartea pentru noi şi desființând-o pe aceasta a înviat cel dintâi, ca om, 
înviind trupul Său pentru noi. De aceea înviind Acela, pe urmă vom fi sculaţi şi noi de 
EI şi pentru EI”. (Sf. ATANASIE CEL MARE, Trei cuvinte împotriva arienilor, Cuvântul al 
II-lea, LXI, în PSB, vol. 15, pp. 299-300) 


„De fapt harul adus nouă de Mântuitorul s-a arătat de curând, cum a spus 
Apostolul (Tit 2, 11), şi ni s-a împărtăşit după venirea Lui. Dar El a fost pregătit mai 
înainte de a fi fost făcuţi noi, mai bine zis chiar înainte de întemeierea lumii. Şi cauza 
este bună și minunată. Căci nu trebuia ca Dumnezeu să hotărască despre noi mai 


pe urmă, ca să nu apară ca necunoscând înainte cele privitoare la noi. Creându-ne 
deci Dumnezeul tuturor prin Cuvântul propriu și ştiind cele ale noastre, mai presus 


făcut Înţelepciunea Sa ipostas al firii omeneşti, ca să ni se impună ca distinctă de a noastră. Deci tot Dumnezeu 
(sau Cuvântul lui Dumnezeu) este Cel ce ne mântuieşte, dar lucrând prin om, descoperindu-i-Se și strălucin- 
du-i ca adevărata Înțelepciune. Nu ne poate mântui un om simplu, sau un rob al mândriei, uzând de puterile 
naturale prin care rămâne rob. De aceea nu ni se poate face un om simplu, nici Domn adevărat, ci un domn 
fals care sporește robia în care ne aflăm cu robia în care se află el și prin care ni se face tiran. Lucrând în omul 
slab, dar capabil să încapă pe Dumnezeu în el, a mântuit Dumnezeu pe oameni. Pentru că în omul care se 
umilă pe sine prin mândrie nu încape Dumnezeu”. (nota 45, p. 248) 

618. Tâlcuirea Pr. D. Stăniloae: „Și să ne închidem iarăşi în granițele umanului”. (nota 46, p. 248) 

619. Tâlcuirea Pr. D. Stăniloae: „Minunea omului se arată în faptul că Însuși Fiul lui Dumnezeu Se poate 
îmbrăca în el şi Se poate manifesta prin el. Dar micimea omului, pe de altă parte, se arată în aceea că nu ne 
putem mântui închizându-ne în omenesc”. (nota 47, p. 248) 

620. Tâlcuirea Pr. D. Stăniloae: „Din interiorul omului trebuie să se învingă moartea, pentru că din acel 
interior, din voia lui, a pornit slăbiciunea care l-a dus la moarte. Acolo trebuie să se instaleze și puterea care să 
o învingă”. (nota 134, p. 292) 

621. 'Tâlcuirea Pr. D. Stăniloae: „Contrupești nu înseamnă că avem toți un singur trup, dar nici că avem 
doar trupuri asemănătoare, însă total despărțite. Căci este o comunicare între noi prin trupuri. Aceasta 
înseamnă că avem trupuri de aceeași fire între noi și cu Hristos ca om. Aceasta nu înseamnă că Hristos 
ne scoate şi pe noi fără contribuţia voinţei noastre din păcate, căci în aceasta are un rol și voința noastră 
personală. Dar totuși legătura tainică dintre trupul lui Hristos și ale noastre va face ca să învie chiar și tru- 
purile celor păcătoşi. Dumnezeu menţine, datorită întrupării şi învierii Sale, firea noastră omenească pentru 
veci”. (nota 159, pp. 299-300) 

622. Tâlcuirea Pr. D. Stăniloae: „În trupul Lui ne este Fiul lui Dumnezeu Conducător spre împărăţia 
cerurilor. Căci dacă n-ar avea un trup puternic în sfințenia Lui, cum ne-ar da nouă putere să sfințim trupul 
nostru? În trupul Lui ne conduce la Tatăl, căci dacă n-ar fi ajuns ca om la Tatăl, cum am putea fi duși de E] ca 
oameni la Tatăl? Numai dacă Domnul e Împărat peste tot ce supune și slăbește trupul în mod pătimaș, ne face 
şi pe noi în stare să devenim împreună împărați cu EI, chiar în trupul nostru”. (nota 160, p. 300) 

de noi, şi cunoscând de mai înainte că, făcuţi buni, pe urmă vom călca porunca şi 
vom fi scoşi din rai pentru neascultare, fiind bun şi de oameni iubitor, ne-a pregătit 
de mai înainte în Cuvântul Său, prin Care ne-a și creat, iconomia mântuirii noastre. 
Aceasta ca, chiar dacă, amăgiți de şarpe, vom cădea, să nu rămânem definitiv morți, 
ci având în Cuvântul răscumpărarea şi mântuirea mai înainte pregătite nouă, înviind 
iarăşi, să rămânem nemuritori, când E] Se va zidi (crea) pentru noi început al căi- 
lor şi Întâiul născut al creaţiei, făcându-Se Întâiul născut al fraţilor şi înviind ca Cel 
dintâi din morţi. Aceasta o învaţă fericitul Apostol Pavel, care, explicând cuvintele 
din Proverbe: înainte de veac şi înainte de a se face pământul, spune către Timotei: 
Pătimeşte pentru Evanghelie după puterea lui Dumnezeu care ne-a mântuit pe noi și 
ne-a chemat cu chemare sfântă, nu după faptele noastre, ci după a Sa hotărâre şi după 
harul ce ni s-a dat în Hristos lisus mai înainte de timpuri veşnice, dar s-a arătat acum 
prin arătarea Mântuitorului nostru lisus Hristos, Care a surpat moartea şi ne-a luminat 
viața (2 Timotei 2, 8-10)”. (Sf. ATANASIE CEL MARE, Trei cuvinte împotriva arienilor, 
Cuvântul al II-lea, LXXV, în PSB, vol. 15, pp. 315-316) 


„Deci, în mod cuvenit, venind Cuvântul în trupul nostru și zidindu-Se 
(creându-Se) în EI început al căilor în lucrurile Lui, se pune ca o astfel de temelie. 
Căci aşa a fost voia Tatălui întru EI, precum s-a zis, înainte de veac şi înainte de 
a se face pământul şi înainte de a se înfige munții și înainte de a ţâşni izvoarele. 
Aceasta, pentru ca, şi când pământul și munţii şi formele ce se arată vor trece, la 
sfârșitul veacului de față, să nu ne învechim şi noi, ci să putem vieţui şi după acestea, 
având în Cuvântul Însuși pregătită nouă, înainte de acestea, prin hotărâre, viața și 
binecuvântarea duhovniceascăS?. Așa vom putea să avem nu o viaţă trecătoare, ci 
să rămânem după acestea vieţuitori în Hristos, pentru că şi înainte de acestea viața 
noastră a fost întemeiată şi pregătită în Hristos lisus”. (Sf. ATANASIE CEL MARE, Irei 
cuvinte împotriva arienilor, Cuvântul al II-lea, LXXVI, în PSB, vol. 15, p. 317) 


„Căci nu se putea întemeia viaţa noastră în altul decât în Domnul, existent dinain- 
te de veacuri, prin Care s-au făcut şi veacurile, ca, fiind în EI, să putem şi noi moşteni 
viaţa veşnică. Căci Dumnezeu e bun. Iar fiind pururea bun, a voit aceasta, cunoscând 
că firea noastră slabă are nevoie de ajutorul şi mântuirea de la EI*4. Și precum un 
arhitect înțelept, hotărând să clădească o casă, voiește totodată ca, dacă aceasta s-ar 


623. Tâlcuirea Pr. D. Stăniloae: „Dacă ni s-a pregătit viața în Fiul înainte de veacul existenţei lumii aces- 
teia, vom putea să şi durăm uniți cu EI, Cel netrecător, şi după trecerea modului de existență al lumii veacului 
acestuia. Cei rânduiţi să dureze în veacurile viitoare au trebuit să fie rânduiţi la aceasta într-un veac anterior 
celui prezent. Aceasta nu se opune învierii cu trupurile, pe care Sfântul Atanasie o afirmă cu putere, dar e o 
taină în ce legătură vor fi trupurile noastre, copleșite de Duhul, cu ceea ce rămâne din formele trecătoare ale 
lumii de acum. Poate toate vor fi copleşite de Duhul și viața lor nemonotonă va fi întreținută de Duhul Sfânt 
în comunicare cu duhul din oameni, și nu de procesele schimbătoare. Vom duce cu noi, pe de altă parte, tot 
ce am câștigat ca înțelegere a raţiunilor divine din viaţa solidară cu formele lumii. Pentru Sfântul Atanasie nu 
se pune întrebarea dacă Fiul lui Dumnezeu S-ar fi întrupat în caz că omenirea n-ar fi căzut. Căci aceasta ar 
însemna să negăm lui Dumnezeu preştiinţa că vom cădea, deci că Fiul lui Dumnezeu Se va întrupa pentru că 
vom cădea în păcat”. (nota 201, p. 317) 

624. Tâlcuirea Pr. D. Stăniloae: „Este de remarcat această întemeiere nu numai a creării omului și lumii, 
ci şi a veşniciei lor, pe bunătatea lui Dumnezeu. Dacă Dumnezeu le-a creat din bunătate, bunătatea aceasta 
divină, veşnică, nu poate să le lase să piară după o vreme. Bunătatea aceasta Îl îndeamnă să le conserve veșnic, 
cu atât mai mult cu cât vede că, prin ea însăși, creaţia e slabă, ca una ce e adusă la existenţă din nimic. Ţi-e mai 
milă de cineva când e lângă tine şi-i vezi slăbiciunea decât când nu-l vezi existând”. (nota 202, p. 318) 

strica după facerea ei, să o înnoiască iarăşi, iar voind aceasta îl şi pregătește de mai 
înainte pe lucrător și-i dă cele trebuitoare spre înnoire, și așa, pregătirea de mai înainte 
a înnoirii se face înaintea zidirii casei, la fel se pune în Hristos temelia mântuirii și 
înnoirii noastre înainte de a fi noi, ca să putem să fim şi rezidiţi în El. Sfatul și hotărâ- 
rea s-au pregătit înainte de veac. Dar lucrul s-a făcut când a cerut trebuinţa şi a venit 
Mântuitorul. De aceea Domnul va fi înainte de noi toţi în ceruri, luându-ne și pe noi în 
viața veșnică“. (Sf. ATANASIE CEL MARE, Trei cuvinte împotriva arienilor, Cuvântul 
al II-lea, LXXVII, în PSB, vol. 15, p. 318) 


„Născându-se trupul Lui din Născătoarea de Dumnezeu Maria, se spune că S-a 
născut EI, Care dăruieşte altora facerea spre a fi, ca să mute la Sine facerea și să nu mai 
mergem în pământ ca fiind numai pământ, ci, uniți cu Cuvântul cel din cer, să fim 
ridicaţi prin EI la ceruri. Deci așa a mutat şi celelalte afecte ale trupului nu fără rost 
la Sine, ca de acum, nu ca oameni (de la noi înşine), ci ca proprii ai Cuvântului, să 
ne împărtăşim de viața veșnică. Căci nu mai murim în Adam, potrivit facerii de mai 
înainte, ci mutându-se facerea noastră și toată slăbiciunea la Cuvântul, ne vom scula 
din pământ, dezlegându-se blestemul de pe urma păcatului, pentru Cel ce S-a făcut 
pentru noi blestem. Şi aceasta s-a făcut în modul cel mai cuvenit. Căci precum, fiind 
din pământ, toţi murim în Adam, așa renăscând de sus, din apă și din Duh, în Hristos 
toţi suntem făcuți vii, ca unii al căror trup nu mai e pământesc, ci cuvântător (rațional) 
pentru Cuvântul lui Dumnezeu, Cel ce pentru noi S-a făcut trup". (Sf. ATANASIE CEL 
MARE, Trei cuvinte impotriva arienilor, Cuvântul al III-lea, XXXIII, în PSB, vol. 15, 
pp. 362-363) 


„(...) Deci Hristos pătimind pentru noi cu trupul (1 Petru 4, 1). Aşadar când se 
spune că a flămânzit, a însetat, a obosit, că n-a ştiut, că a dormit, că a plâns şi S-a rugat 
şi a fugit şi S-a născut şi a cerut să fie ferit de patimi şi simplu toate ale trupului, să se 
înțeleagă fiecare, potrivit cu ceea ce am spus înainte, că Hristos a flămânzit, a însetat 
pentru noi cu trupul; că a spus că nu ştie şi a fost pălmuit şi a obosit pentru noi cu 
trupul; S-a înălțat, S-a născut, a crescut cu trupul; I-a fost frică şi S-a ascuns cu trupul; 
a spus: De e cu putință să treacă de la Mine acest pahar (Matei 26, 39), a fost lovit și a 
primit bătăi pentru noi cu trupul; şi toate cele de felul acesta le-a răbdat pentru noi cu 
trupul. De aceea nici Apostolul n-a zis: Hristos a pătimit cu dumnezeirea, ci a pătimit 
pentru noi cu trupul, ca să se ştie că patimile nu sunt proprii Cuvântului după fire, ci 
proprii prin fire trupului. (Sf. ATANASIE CEL MARE, Irei cuvinte împotriva arienilor, 
Cuvântul al III-lea, XXXIV, în PSB, vol. 15, p. 364) 


625. Tâlcuirea Pr. D. Stăniloae: „A fost înainte de existența noastră în acest veac, ca temelie pentru noi. 
După ce am fost creaţi şi am căzut şi EI a realizat întruparea cugetată dinainte de acest veac, va fi în starea 
aceasta de om înnoit în veci, urmând să ne ridice și pe noi la ea în unire cu EI”. (nota 203, p. 318) 

626. Tâlcuirea Pr. D. Stăniloae: „În Hristos am scăpat de forța afectelor şi de moartea definitivă, 
asemenea Lui, pentru că unindu-ne cu El prin credinţă, El a devenit în sens cuprinzător Subiectul nos- 
tru, dându-ne o altă naștere decât cea din păcat, asemenea celei a Lui, și imprimându-ne prin puterea 
purtării crucii, dată de El, rezistenţa la afecte. Astfel trupul nostru nu mai este din pământul despărțit de 
Dumnezeu (prin căderea în păcat), ci este imprimat mai puternic de rațiune. El devine mai cuvântător 
(mai raţional) decât este prin sufletul rațional cu care este unit, prin care se actualizează raționalitatea 
lui, sau cuvântul lui responsabil. Căci Rațiunea supremă îl întăreşte în raționalitatea ce se opune dereglă- 
rilor pătimașe şi îl face să fie instrumentul cuvântului ca răspuns cu mult mai conștient la Cuvântul lui 
Dumnezeu”. (nota 96, pp. 363-364) 

„Cuvântul Se afla într-un astfel de trup pătimitor şi nici nu împiedica pe unelti- 
tori, nici nu se răzbuna împotriva celor ce-L ucideau, deşi putea, Cel ce a împiedicat 
pe alții să moară, sau murind i-a înviat din morţi“?. Dar a îngăduit trupului Său să 
pătimească. Căci pentru aceasta a şi venit, cum am spus înainte, ca să pătimească 
cu trupul și drept urmare să se facă trupul nepătimitor şi nemuritors%, şi pentru ca, 
precum am spus de multe ori, întrucât batjocurile şi toate cele ce ni se întâmplă, 
ajungând la El, să nu se mai atingă acestea de oameni, ci să fie desființate cu totul de 
către E şi ca urmare ei să rămână în veac nestricăcioși, ca temple ale Cuvântului“. 
(Sf. ATANASIE CEL MARE, Trei cuvinte împotriva arienilor, Cuvântul al III-lea, LVIII, 
în PSB, vol. 15, p. 389) 


„Şi Cuvântul fiind de nepipăit în firea Lui, totuși a zis: Spatele Meu L-am dat 
spre biciuiri şi obrajii Mei spre loviri. Şi fața Mea n-am întors-o de la rușinea scuipă- 
rilor (Isaia 1, 6). Căci cele ce le pătimea trupul omenesc al Cuvântului, acelea, fiind 
Cuvântul împreună cu el, le referea la Sine Însuși, ca să putem participa la dumnezeirea 
Cuvântului**. Și era un lucru minunat (un paradox: o unire a contrariilor), că Acelaşi 
era şi Cel ce pătimea şi Cel ce nu pătimea. Pătimea, pentru că pătimea trupul Lui, şi era 
în el care pătimea Cel ce nu pătimea, deoarece, Cuvântul, fiind prin fire Dumnezeu, 
e nepătimitor“!, Şi Însuşi Cel netrupesc era în trupul ce pătimea. lar trupul avea în 
sine pe Cuvântul nepătimitor, desființând (aqaviţovra) neputinţele trupului*?. Şi a 


627. Tâlcuirea Pr. D. Stăniloae: „Deci Cuvântul a îngăduit trupului Său să pătimească real, reținând 
puterea Sa dumnezeiască de a opri pătimirea din trup, sau de a o face mai puţin simțită. Dar în răbdarea cu 
care trupul Lui suporta pătimirea, se manifesta totuşi în alt mod puterea dumnezeiască. Puterea dumnezeiască 
întărea umanul ca să învingă real neputințele sale şi moartea, nu ca să le ocolească. Făcea din puterea Sa dum- 
nezeiască un mijloc de a întări omenescul rămânând omenesc, nu de a scăpa de omenesc. Hristos înălțându-l 
în Dumnezeu, confirmă valoarea omenescului, nu o anulează. Omenescul rămâne astfel etern, dar ridicat în 
sânul dumnezeirii. Arienii nu țineau seama de experiența celor proprii oamenilor, pe care le-a luat în mod real 
Fiul lui Dumnezeu şi pe care numai suportându-le în mod real le-a putut ridica din starea lor de slăbiciune, 
întărind omenescul, din izvorul nesfârșit al vieţii dumnezeiești”. (nota 147, p. 389) 

628. 'Tâlcuirea Pr. D. Stăniloae: „Pătimind se face trupul nepătimitor şi nemuritor, nu ocolind pătimirea 
şi moartea. Căci prin pătimirea răbdătoare creşte puterea omenească și la această tărie îşi aduce contribuția și 
tăria dumnezeiască. Hristos spunând pe cruce: Dumnezeul Meu, Dumnezeul Meu, pentru ce M-ai părăsit?, a 
înţeles prin părăsire și această îngăduire dată omenescului de a-și trăi suferinţa, pentru ca, suportând-o prin 
răbdare ca pe una trăită real, să o învingă. Căci o suferință, odată răbdată, face și ea omenescul trecut prin ea 
mai omenesc. (Leon - n.n.) Bloy a spus: Soufjrir passe, avoir souffert ne passe jamais. Şi acest omenesc sensibi- 
lizat îl vrea Dumnezeu, ca transparent pentru E. (nota 148, p. 389) 

629, Tâlcuirea Pr. D. Stăniloae: „Toate cele ce ating pe oameni, întrucât ţin de trup, au ajuns prin trupul 
Lui până la EI ca ipostas dumnezeiesc al trupului şi de aceea le-a stins puterea (ca slăbiciuni), ca să nu mai 
aibă putere nici asupra lor, întrucât umanitatea lor atinsă de ele a fost întărită de Cel ce, Dumnezeu fiind, 
S-a făcut ipostasul firii omenești îndeobşte. Se afirmă aici o tainică legătură între firea omenească asumată 
de Cuvântul, și Purtătorul ei şi, deci, şi între firea omenească îndeobşte, şi a tuturor purtătorilor ei şi între 
Hristos, Purtătorul ei dumnezeiesc. Când o batjocură sau o greutate atinge firea noastră, ea merge până la 
Hristos şi în EI ele îşi pierd puterea. Sau El ne dă, din răbdarea Lui, şi nouă puterea să le răbdăm și prin 
aceasta să le biruim”. (nota 149, pp. 389-390) 

630. Tâlcuirea Pr. D. Stăniloae: „Numai pentru că Şi-a făcut cele ale noastre proprii, ele s-au împărtăşit 
de curăţia şi puterea Lui dumnezeiască și acestea au putut trece şi la noi. Căci făcându-Se Unul dintre noi, sau 
de o fire cu noi, El S-a făcut oarecum centrul ipostatic înnoitor al nostru, al tuturor, dacă Îi deschidem lăuntric 
poarta spre noi”. (nota 4, p. 173) 

631. Tâlcuirea Pr. D. Stăniloae: „Deci dintr-un anumit punct de vedere chiar Cuvântul nepătimitor 
pătimea”. (nota 5, p. 173) 

632. Tâlcuirea Pr. D. Stăniloae: „O împăcare a pătimirii şi nepătimirii aceluiași subiect divin ce purta 
trupul cu suferințele lui, rămânând totuşi nepătimitor ar putea consta în faptul că El copleșea suferințele, 
suportându-le cu tăria răbdării, nu evitându-le. Trebuia să fie în ele ca să se poată dovedi mai tare ca ele. 

împlinit-o aceasta şi S-a făcut aşa, ca primind EI însuşi ale noastre şi aducându-Se 
jerttă, să le desființeze“, şi de aici înainte, noi îmbrăcându-ne în ale Sale, să facă pe 
Apostolul să zică: Se cade ca acest stricăcios să se îmbrace în nestricăciune şi muritorul 
acesta să se îmbrace întru nemurire (1 Corinteni 15, 53)”. (Sf. ATANASIE CEL MARE, 
Către Epictet, episcopul Corintului, VI, în PSB, vol. 16, pp. 172-173) 


„Căci fiind Dumnezeu și Domnul slavei, era totuși în trupul pironit fără slavă şi 
fără cinste. Iar trupul pătimea pironit pe lemn și din coasta Lui curgea sânge și apă. lar 
trupul fiind templu al Cuvântului, era plin de dumnezeire. De aceea soarele, văzând 
pe Creatorul său răbdând în trupul batjocorit, şi-a reţinut razele şi a întunecat pămân- 
tul. lar trupul însuşi, având o fire muritoare, a înviat mai presus de firea lui, pen- 
tru Cuvântul ce era în el. Și a pierdut stricăciunea cea după fire. Căci, îmbrăcându-l 
Cuvântul mai presus de om, s-a făcut nestricăcios” (Sf. ATANASIE CEL Mare, Către 
Epictet, episcopul Corintului, X, în PSB, vol. 16, p. 177) 


„Căci în trupul în care, aflându-Se, a spălat picioarele, în acela ne-a ridicat păcate- 
le pe lemn (1 Petru 2, 24)*%*, în acela a fost mărturisit ca Stăpân al creaţiunii de soarele 
care şi-a retras razele şi de pământul care se cutremura şi de pietrele ce se despicau şi 
de mulțimile care-L recunoșteau pe Cel răstignit că e cu adevărat Fiul lui Dumnezeus. 
Căci trupul nu era al unui om oarecare, ci al lui Dumnezeu, aflându-Se în el şi când a 
fost răstignit şi când (S-a) sculat din morţi. De aceea nu e bună îndrăzneala lor, care 
spune: Cuvântul lui Dumnezeu a venit la un oarecare om sfânt. Căci aceasta s-a întâm- 
plat cu fiecare dintre proroci şi dintre alţi sfinți. Aceasta ar lăsa părerea că se naşte 


Cine fuge de lup şi nu-l biruie și luptă cu el, n-a scăpat pe oameni de el şi nu se dovedește mai tare ca el”, 
(nota 6, p. 173) 

633. Tâlcuirea Pr. D. Stăniloae: „Suferindu-le până la moarte, S-a adus jertfă. Dar prin aceasta le-a 
copleșit, le-a biruit și le-a desființat. Chiar în a suferi până la capăt e o putere, care e mai tare ca suferința 
și îi ia acesteia puterea pentru viitor. Avem iarăși aici un paradox: dacă S-ar fi oprit în suportarea lor cu un 
moment înainte de moarte, nu le-ar fi suportat până la capăt, deci nu le-ar fi biruit. Dar suportând moartea, 
a biruit-o. Dacă n-ar fi suportat-o, ar fi fost El biruit de moarte. Așa ar fi fost dacă n-ar fi fost și Dumnezeu 
care nu Şi-a sfârșit plinătatea vieții ca subiect purtător de suferințe omeneşti la capătul suportării lor. E de 
remarcat aspectul jertfei ca suportare a pătimirilor omeneşti pentru a le birui, sau aspectul ei ontologic, de 
desăvârşire prin aceasta a existenţei omeneşti. Desigur moartea Lui e jertfă și pentru că o suportă ca om 
ascultând de Dumnezeu până la capăt, nelăsându-se abătut de frica pătimirii, prin ceea ce a realizat calitatea 
Lui de om fidel împlinitor al rânduirii dumnezeieşti, care vrea ca omul să se realizeze, nelăsându-se oprit de 
slăbiciune în actualizarea puterilor și valorilor ascunse în firea umană”. (nota 7, p. 173) 

634. Tâlcuirea Pr. D. Stăniloae: „În slăbiciunea Sa Și-a arătat Fiul lui Dumnezeu puterea Sa care ne-a 
eliberat de păcate. Numai că Eu-ul, care era pe de o parte Eu uman, solidar cu noi, pe de alta Eu-ul divin, care 
ne cuprindea pe toţi, a putut lua toate păcatele noastre şi a biruit moartea prin puterea răbdării omenești, hră- 
nită de puterea dumnezeiască, pentru că a rămas personal străin de păcat și a trecut dincolo de pedeapsa care 
venea de pe urma păcatului. Dacă nu era și om şi Dumnezeu, nu putea face aceasta. Omul nu se putea ridica 
la această tărie decât prin coborârea lui Dumnezeu în slăbiciunea omului. Nu se putea ridica la slava aceasta 
decât prin acceptarea smereniei ascultătoare de Dumnezeu, din puterea smeririi Fiului lui Dumnezeu. Taina 
cea mai măreaţă a existenţei stă în smerenie, a cărei putere vine de la Dumnezeu. Această taină e indisolubil 
unită cu paradoxul”. (nota 2, p. 188) 

635. Tâlcuirea Pr. D. Stăniloae: „Prin coborârea Sa la slăbiciunea omenească, Cuvântul lui Dumnezeu 
Şi-a frânat atât de mult puterea Lui, încât soarele a fost lipsit de puterea dătătoare de lumină, şi pământul, de 
puterea mişcării lui obișnuite. În efectele nemanifestării puterii Lui, a arătat că prin puterea Lui se ţin toate. 
Toate mor, lăsând pe omul din Sine să moară. Dar tot El învinge această stare de supremă slăbiciune în care e 
lăsată firea. Iar prin această slăbiciune a pus capăt și păcatului, în care se manifestă mândria creaţiei, închipu- 
irea creaţiei că e ceva prin sine”. (nota 3, p. 188) 

în fiecare, ca să şi moară iarăşi în fiecare“. Dar nu este așa. Să nu fie! Ci o singură 
dată, la sfârşitul veacurilor, Cuvântul S-a făcut trup spre desființarea păcatului şi S-a 
născut din Maria Fecioara ca om asemenea nouă, cum a zis și către iudei: Pentru ce 
căutați să Mă ucideţi pe Mine, Omul Care v-am grăit adevărul? Şi nu ne îndumnezeim, 
împărtăşindu-ne de trupul vreunui om oarecare, ci primind însuşi trupul Cuvântului”. 
(Sf. ATANASIE CEL MARE, Către Maxim Filosoful, II, în PSB, vol. 16, p. 188) 


„Căci nu s-a dat un om oarecare pe sine pentru noi. Fiindcă tot omul este supus mor- 
țiis%. Căci cuvântul: Pământ ești și în pământ vei merge (Facerea 3, 19) s-a spus prin Adam 
tuturor. Deci nici vreuna dintre creaturi. Fiindcă toată zidirea creată este supusă stricăciu- 
nii. Ci Însuși Cuvântul Și-a dat propriul trup pentru noi, ca să nu fie credinţa şi nădejdea 
noastră într-un om, ci ca să avem credința în Dumnezeu Însuși. Căci chiar făcându-Se El 
om, vedem slava Lui, slavă ca a Unuia Născut din Tatăl, plin de har și de adevăr (loan 1, 
14)” (Sf. ATANASIE CEL MARE, Către Maxim Filosoful, Ul, în PSB, vol. 16, p. 189) 


„Căci cele ce le răbda prin trup, acelea le împodobea cu mărire, ca Dumnezeu. 
Flămânzea cu trupul, dar sătura dumnezeieşte pe cei ce flămânzeaus*. Și de se smin- 
tește cineva pentru cele trupeşti, să creadă în cele ce le lucrează dumnezeieşte'. 
(Sf. ATANASIE CEL MARE, Către Maxim Filosoful, IV, în PSB, vol. 16, p. 189) 


„Necredinciosul, înţelegându-le acestea să înveţe că, fiind prunc în iesle, îi avea 
supuși pe magi care-l aduceau închinare. Şi coborând ca prunc în Egipt, a oprit închi- 
narea la idolii făcuţi de mâini. Și răstignit cu trupul, a sculat pe morţii putreziți de multă 
vreme. Şi aşa S-a arătat tuturor că nu pentru Sine, ci pentru noi a răbdat toate, ca noi, 
îmbrăcând prin Patimile Lui nepătimirea şi nestricăciunea, să dobândim viaţa veșni- 
căs%” (Sf. ATANASIE CEL MARE, Către Maxim Filosoful, III-V, în PSB, vol. 16, pp. 189-190) 


636. Tâlcuirea Pr. D. Stăniloae: „În acest caz Dumnezeu n-ar fi atotputernic, căci n-ar putea să mântu- 
iască pe toţi oamenii printr-o singură și adevărată întrupare. Ar fi un Dumnezeu care moare mereu cu fiecare 
om, fără să poată mântui pe toți printr-o singură moarte. Ar fi tot o formă de panteism sau o natură lipsită de 
desăvârșire”. (nota 4, p. 188) 

637. Tâlcuirea Pr. D. Stăniloae: „Niciun om nu se dă propriu-zis morţii pentru altul; şi cu atât mai puţin 
pentru toţi. Fiindcă fiecare moare ca unul ce e supus legii morţii. Numai moartea lui Hristos ca desăvârșit bene- 
volă e semnul iubirii desăvârșite și poate învinge moartea, pentru că nu moare învins cu necesitate de ea. Aici ni 
se arată că există undeva o adevărată libertate, care se dă și firii noastre. Dar numai prin trupul lui Hristos, dus 
până al răstignire, se manifestă puterea lui Dumnezeu biruitoare de păcat și de moarte. Cu atât mai mult prin tru- 
pul Lui înviat. Căci era trupul ipostasului dumnezeiesc al Cuvântului. Mântuirea se obţine ontologic, ca întărire 
a firii noastre prin ridicarea mai presus de fire, prin puterea lui Dumnezeu lucrătoare în trupul asumat de EI, nu 
juridic datorită valorii pe care o are acest trup, ca trup al lui Dumnezeu-Cuvântul. (nota 5, p. 189) 

638. Tâlcuirea Pr. D. Stăniloae: „Se mărea prin ele, pentru că ele erau semne ale răbdării ca putere. În 
stăpânirea de sine e mai multă putere decât în stăpânirea asupra altora. Dar puterea aceasta o arăta mai ales 
pentru că, în timp ce răbda în Sine, revărsa prin aceasta putere spre alții, arătând că ar fi putut evita să rabde 
acele stricăciuni. Răbda foamea ca să biruiască tirania ei, dar sătura cu şapte pâini mii de oameni. Prin trupul 
ținut în frâu şi subţiat astfel se revărsa îmbelșugat puterea Duhului”. (nota 6, p. 189) 

639. Tâlcuirea Pr. D. Stăniloae: „Dacă ar fi pătimit pentru Sine, n-ar fi fost nimeni mai presus de ne- 
cesitatea pătimirii, a suportării pasive, involuntare, a coruperii şi a morții. Şi n-ar fi dovedit nimeni o iubire 
desăvârșită prin răbdarea morții exclusiv pentru alții. Totul s-ar fi arătat supus procesului de apariție și dispa- 
riţie a noi indivizi umani relativi. Totul s-ar fi arătat supus unei legi oarbe, fără nicio explicaţie și fără niciun 
rost. Fiul lui Dumnezeu a îmbrăcat trupul nostru ca să rabde prin el pătimirea și moartea noastră din iubire 
desăvârşită, în scopul de a le birui. Sfântul Atanasie expune nu numai învățătura despre dumnezeirea Fiului, ci 
și pe cea despre mântuirea noastră prin El. Din dumnezeirea Lui întrupată decurge mântuirea noastră. Numai 
Dumnezeu putea să biruiască starea de neputinţă în care a căzut firea omenească. Numai El a putut scoate 
lumea din non-sensul relativităţii în care se află”. (nota 7, p. 190) 

„Acesta ne-a răscumpărat, nu fiindu-l Lui fraţi, ci dușmani prin păcatele noastre, 
nici EI fiind un simplu om, ci Dumnezeu”. (Sf. VASILE CEL MARE, Omilii la Psalmi, 
Omilia la Psalmul XLVIII, IV, în PSB, vol. 17, p. 314) 


»(...) prin moarte, biruită moartea; prin blestem, blestemul nimicit; iar prin arme- 
le prin care diavolul biruia, prin acelea i s-a surpat tirania lui”. (Sf. IoAN GURĂ DE AUR, 
Omilii la Matei, omilia II, |, în PSB, vol. 23, p. 28) 


„Ca să se facă cunoscută prin Biserică, Începătoriilor și Stăpâniilor în cele cereşti, 
înțelepciunea cea de multe feluri a lui Dumnezeu, după hotărârea dinainte de veci, 
pe care a împlinit-o în Hristos lisus Domnul nostru, întru Care avem îndrăznirea și 
apropierea întru nădejde prin credința în EI (Efeseni 1, 10-12). Şi de fapt prin Biserică 
se face cunoscută Puterilor mai presus de lume înţelepciunea felurită a lui Dumnezeu 
care prin cele potrivnice a săvârșit minunat lucrurile cele mari şi minunate. Căci 
s-a făcut prin moarte viață; prin păcat, dreptate; prin blestem, binecuvântare; prin 
necinstire, slavă; prin neputinţă, putere. Pentru că în timpurile dinainte de aceasta 
Puterile mai presus de lume au cunoscut numai înțelepciunea simplă şi uniformă a lui 
Dumnezeu, care lucra minunile potrivit cu firea. Şi nu era în cele văzute nimic felurit, 
prin faptul că prin firea dumnezeiască având putere a crea liber toată zidirea, aducând 
numai prin mișcarea voii firea lucrurilor la existenţă, a făcut bune foarte toate cele 
ce au ţâșnit din izvorul binelui“. (Sf. GRIGORIE DE Nyssa, Tâlcuire amănunțită la 
Cântarea Cântărilor, omilia a VIII-a, în PSB, vol. 29, pp. 226-227) 


»Dar acest chip variat al înţelepciunii, constând din împletirea celor potrivni- 
ce, l-au cunoscut acum limpede (puterile mai presus de lume - n.n.) prin Biserică: 


640. Tâlcuirea Pr. D. Stăniloae: „Până nu S-a întrupat, nu S-a răstignit şi n-a înviat Cuvântul lui Dumnezeu, 
nu se cunoştea înțelepciunea felurită, sau împletită din feţe potrivnice, ci numai cea care lucra simplu şi potrivit 
firii, în creaţiune. Dar în iconomia lui Hristos s-a arătat înțelepciunea Lui, unind în vederea mântuirii noastre 
chipuri potrivnice de lucrare. În întrupare apare unit trupul care se naşte din alt trup, ca la ceilalți oameni, dar 
fără sămânță bărbătească, adică apare unită o lucrare a firii noastre, cu una mai presus de fire. Prin moartea pe 
cruce pricinuieşte trupului Său și prin aceasta şi trupurilor noastre viaţa veșnică. Prin moarte e biruită moartea, 
căci se pune capăt trupului muritor, ivindu-se din puterea lui Dumnezeu, purtătoare a trupului Său, când acest 
trup ajunge la ultima neputinţă a lui, viaţa nemuritoare din izvorul dumnezeiesc în care se reazimă. Luând păca- 
tul asupra Sa, ne-a adus dreptatea, căci răbdând întru curăție deplină urmările păcatului, le-a depășit și le-a topit. 
Răbdând fără păcat, fără căderea cu duhul în slăbiciune, durerea de pe urma păcatului, până la capăt, adică până 
a sleirea trupului în moarte, a întărit duhul care se întărea în suportarea acestei dureri, în aşa măsură încât acesta, 
întărit de Duhul dumnezeiesc, a putut ridica la o nouă viaţă, la viața nestricăcioasă a învierii, trupul, făcând să fie 
copleșit de spirit, deci nemuritor. Această putere ne-a dat-o şi nouă, care comunicăm cu EI prin credinţă. Aceasta 
e taina morţii, ca mijloc și ca înviere. Dimpotrivă, în plăcerile trupului, în înaintarea în ele, care fac trupul să 
prospere pentru un timp cu prețul slăbirii spiritului, se ajunge la moartea fără scăpare. Minuni erau și lucrurile ce 
se săvârşeau prin legile firii, căci aceste legi și firea condusă de ele nu erau de la ele, ci erau rânduite de Dumnezeu. 
Dar minunile ce se săvârşesc de Hristos prin îmbinarea firii cu ceea ce e mai presus de fire sunt mai izbitoare, 
pentru că pun mai mult în evidenţă faptul că peste legile firii există şi o altă putere, care nu le desființează, ci 
produce prin ele efecte superioare, unindu-se cu ele. Această îmbinare a legilor firii, văzute cu lucrarea prin ele a 
unei puteri mai presus de ele, nu se putea produce decât în planul zidirii văzute, nu şi în lumea pur nevăzută a în- 
gerilor; sau acolo se produce o îmbinare a puterii create cu cea necreată, fără ca puterea creată să fie supusă unor 
legi stricte ca lumea materială. De aceea, numai de la lumea văzută, în care are loc această îmbinare a puterilor 
materiale cu cele duhovniceşti, adică de la Biserică, puteau afla cetele îngerești această înţelepciune care îmbină 
puteri atât de deosebite, care se arată în unirea celor materiale cu cele mai presus de firea lor, ba la aparenţă chiar 
potrivnice lor. Prin aceasta sora înțelegerilor, care are faţă de ei şi avantajul că e Mireasa Mirelui, fiind mai unită 
cu E] decât ei (Maica Domnului), pune inima în îngeri, îi umple de o nouă înțelegere și de un nou entuziasm în 
lăudarea lui Dumnezeu”, (nota 109, p. 227) 

cum Se face Cuvântul trup, cum se amestecă viața cu moartea, cum rana Lui vindecă 
rana noastră, cum prin neputința Crucii surpă puterea vrăjmașului, cum Nevăzutul Se 
arată în trup, cum răscumpără pe cei robiţi, Același fiind și Răscumpărătorul și preţul 
răscumpărăriis*! — căci S-a dat pe Sine preț morţii pentru noi — cum este și în moarte, 
dar nici din viață nu iese, cum Se amestecă şi în robie, dar rămâne în cinstea aceasta 
împărătească”, (Sf. GRIGORIE DE Nyssa, Tâlcuire amănunțită la Cântarea Cântărilor, 
Omilia VIII, în PSB, vol. 29, p. 227) 


„După ce noi de bunăvoie ne-am vândut libertatea, trebuia ca şi Cel care din 
bunătatea Lui cea mare ne-a scos din robie iarăşi la libertate, să găsească pentru aceas- 
ta tot un procedeu legal, în niciun caz silnic. Şi acest procedeu constă tocmai în a lăsa 
posesorului să fixeze el prețul de răscumpărare pe care dorea să-l primească de la cel 
ce dorea să-l aibă. 

Să vedem acum asupra cărui preţ s-a învoit stăpânul? După felul cum a decurs 
până acum înlănţuirea ideilor, ne putem închipui cam care a fost această dorință dacă 
evidenţele de până acum pot servi drept mărturii pentru ceea ce căutăm. În schim- 
bul cărui lucru l-a putut da din mâini pe om cel care, după cum am spus la înce- 
putul acestei cărţi, a închis ochii față de bine (din invidie pentru fericirea omului) 
şi a zămislit în inima sa întunericul păcatului, îmbolnăvindu-se de pofta de mărire, 
început şi mamă a tuturor răutăților, zic, în schimbul cărui alt lucru ar fi putut da pe 
om, decât poate în schimbul a ceea ce era mai prețios și mai înalt, pentru ca şi prin 
acest schimb, ceea ce are mai mare pe ceva mai mic, să-şi sature încă o dată patima 
mândriei sale? Atunci însă s-a întâmplat ceva, ce nu mai cunoscuse până atunci istoria 
întregii omeniri: zămislire fără împreunare bărbătească, naștere fără dureri, alăptare 
printr-o fecioară, glasuri care mărturiseau în mod nevăzut, de undeva din văzduh, 
despre mărirea Lui supranaturală, vindecare fără oboseală și fără leacuri, numai prin 
cuvânt şi prin pornirea voii sale, a tuturor slăbiciunilor și bolilor fireşti, readucerea la 
viaţă a celor morţi, îndreptarea osândiţilor, înfricoşare a dracilor, arătarea a puterii 
peste furiile văzduhului (Matei 8, 26-27), umblare pe mare (Matei 14, 25-26; Marcu 
6, 48-49; loan 6, 49), neafundare în valuri atunci când călca pe ele, întocmai ca în 
minunile lui Moise când se întărise fața mării spre a se putea trece pe ea mai departe, 
lipsire de hrană pentru Sine pe timp cât mai lung ar fi vrut, dar în același timp oferire 
în pustiu a hranei îndestulătoare pentru mii şi mii de flămânzi (Matei 14, 20; Marcu 6, 
42-43) cărora cerul nu le-a trimis mană și ale căror trebuinţe firești nici pământul nu 
le putea sătura prin grânele sale, ci din jitniţele pline de taină ale atotputerniciei dum- 
nezeiești pâinea ieşea de-a gata în mâinile slujitorilor Lui parcă izvorând din brazda 
pământului şi se înmulţea văzând cu ochii pentru săturarea mulțimilor, peştele sporea 
întruna fără ca marea să-și fi oferit serviciile sale, numai datorită puterii Celui care a 
presărat în mări toate soiurile de peşte; dar cum să arătăm numai în câteva cuvinte tot 


641. Tâlcuirea Pr. D. Stăniloae: „Trebuie să se facă oarecum și rob, dar fără a înceta să aibă putere asupra 
robiei, ca să poată nu numai răscumpăra în calitate de Stăpân, ci să Se şi dea pe Sine însuși preţ de răscumpă- 
rare. Căci ceea ce se dă ca preţ de răscumpărare trebuie să aibă calitatea celui ce trebuie să fie răscumpărat, dar 
trebuie să fie totodată de o valoare egală nu cu unul dintre cei ce trebuie răscumpărați, ci cu toți, ba chiar de o 
putere mai mare, ca să dea tuturor o putere ca să-i apere de noi căderi într-o robie ca cea dintâi. Deși folosește 
termenul juridic de Răscumpărător, şi de preţ de răscumpărare, Sfântul Grigorie de Nyssa arată că înțelege 
mântuirea în sens ontologic, ca lucrare de îndreptare a firii căzute şi de umplere a ei de o putere mai mare decâ: 
cea omenească, de puterea dumnezeiască”. (nota 170, p. 228) 


282 Pr. asist. dr. LIVIU PETCU 


şirul lung al minunilor din Evanghelie? În faţa unei puteri atât de mari a recunoscut 
şi vrăjmaşul omului, că târgul ce i se oferea îi aducea mai mult decât avea el. lată de 
ce a ales el pe Hristos drept preț de răscumpărare, pentru cei pe care el îi ţinea închiși 
în temnița morţii. Îi era însă cu neputinţă să poată privi în faţă trupul gol al arătării 
dumnezeiești fără a zări în această arătare măcar o părticică din trupul peste care 
se înstăpânise prin păcat. De aceea s-a şi îmbrăcat Dumnezeirea în haina trupului, 
pentru ca omul având de acum în fața ochilor ceva apropiat şi cunoscut sieşi, să nu-i 
mai fie frică să se apropie de puterea cea suprafirească a Dumnezeirii, ci încetul cu 
încetul să-şi obișnuiască ochii minţii tot mai mult cu puterea care reiese din minunile 
dumnezeieşti, pentru ca mai curând să dorească această arătare decât să spună de ea. 

Iată, dar, cum se uneşte binele cu dreptatea şi cum nici înțelepciunea nu stă depar- 
te de ele. Că puterea dumnezeiască a găsit cu cale să ni se facă cunoscută în haină 
trupească, pentru ca iconomia mântuirii noastre să nu afle o piedică în frica față de 
arătarea Dumnezeirii, tocmai aceasta e o mărturie comună pentru bunătatea, pentru 
înțelepciunea și, în sfârşit, pentru dreptatea Lui. Faptul că EI a vrut să ne mântuiască e 
o mărturie a bunătăţii Lui, faptul că S-a dăruit pe Sine ca preţ de răscumpărare pentru 
cei robiţi e o dovadă a dreptăţii Lui, iar faptul că a ştiut să-l facă pe vrăjmaș să cuprindă 
cu mintea ceea ce e de necuprins, e mărturia supremei Lui înțelepciuni”. (Sf. GRIGORIE 
DE Nyssa, Marele cuvânt catehetic, cap. 23, în PSB, vol. 30, pp. 318-320) 


„Ridicarea Lui din morți s-a făcut pentru cei muritori începătură a vieţii nemuri- 
toare”. (Sf. GRIGORIE DE NyssA, Marele cuvânt catehetic, cap. 25, în PSB, vol. 30, p. 322) 


„După cum în cazul amestecării aurului cu un material mai prost, cei care se pri- 
cep la curățirea aurului folosesc proba focului pentru a înlătura astfel materialul străin 
care trebuie eliminat, spre a se ajunge iarăşi la însănătoșirea metalului și la strălucirea 
pe care acela trebuie s-o aibă - o lucrare plină de oboseală, căci puterea mistuitoare a 
focului înlătură ceea ce-i netrebnic numai după vreme îndelungată, fără să mai pome- 
nim că aceasta e adevărata lecuire a aurului, prin topirea elementului străin, a cărui 
prezenţă altera frumuseţea metalului - tot aşa şi moartea, stricăciunea, întunericul și 
orice alt rod al răutăţii, pe care le-a sădit izvoditorul lor, se nimicesc când simt că se 
apropie, ca un foc, puterea dumnezeiască, spre a înlătura orice element necurat din 
natura de acum lămurită, chiar dacă această lămurire e foarte obositoare. Însuşi vrăj- 
mașul n-ar putea pune la îndoială că această lucrare e dreaptă şi mântuitoare, sigur, 
dacă peste tot va putea el înţelege ce-i bunătatea”. (Sf. GRIGORIE DE NyssA, Marele 
cuvânt catehetic, cap. 26, în PSB, vol. 30, p. 323) 


„Naşterea implică numaidecât moartea. Cine o dată s-a hotărât să împărtăşeas- 
că soarta şi însuşirile firii omeneşti, acela trebuie să și suporte apoi toate condiţiile 
omenescului. Dacă, deci, Domnul n-ar fi atins decât unul dintre cele două capete ale 
existenţei, atunci misiunea lui ar fi rămas nedeplină, deoarece n-a trecut și prin ulti- 
ma din cele două stări sau însuşiri proprii firii omeneşti. Cu mai mult temei ar putea 
spune cineva, care cunoaşte mai adânc doctrina creştină, că nu nașterea e pricina 
morții, ci, că dimpotrivă, din cauza morții noastre a acceptat Dumnezeu să Se nască. 
De fapt, nu de aceea S-a supus naşterii trupeşti, Cel veşnic viu, pentru că ar fi dorit 
viață, ci pentru că voia să ne cheme pe noi iarăşi de la moarte la viață. Întrucât, însă, 
întreagă firea noastră trebuia să se împărtăşească din această ridicare din morți, 

Dumnezeu S-a aplecat, aşa-zicând, asupra cadavrului nostru, a întins mâna omului 
care zăcea în păcat, apropiindu-Se atât de tare de moarte încât a atins-o cu mâinile 
Sale, pentru a reda naturii, prin trupul Său, începătura învierii şi ridicând din morţi 
totodată şi omenirea întreagă”. (Sf. GRIGORIE DE Nyssa, Marele cuvânt catehetic, 
cap. 32, în PSB, vol. 30, pp. 329-330) 


„Auzind, pe de altă parte, că Hristos este răscumpărare, dându-Se pe Sine preţ de 
răscumpărare pentru noi, prin aceasta înțelegem că, dându-ne nouă nemurirea ca o 
cinste deosebită fiecărui suflet în parte, EI a făcut pe toți cei răscumpăraţi de EI, prin 
viața Sa, de la moarte, un bun al Său propriu. Deci, dacă prin aceasta noi am devenit 
robi ai Celui ce ne-a răscumpărat pe noi, datori suntem să privim de aici încolo numai 
către Stăpânul nostru, pentru ca să nu mai vieţuim nouă înşine, ci să vieţuim numai 
Aceluia Ce ne-a răscumpărat de la moarte, în schimbul vieții Sale. Noi nu mai suntem 
stăpâni ai noştri, căci Stăpânul nostru este numai Domnul, Care ne-a răscumpărat, 
iar noi suntem un bun al Lui. De aceea şi voinţa Celui care ne stăpâneşte trebuie să fie 
lege pentru viaţa noastră”. (Sf. GRIGORIE DE Nyssa, Despre desăvârşire, către monahul 
Olimpiu, în PSB, vol. 30, p. 462) 


„Dacă auzim că Hristos este jertfă de ispășire cu sângele Său, atunci trebuie să 
înţelegem că fiecare dintre noi este dator să devină jertfă de ispăşire pentru sine însuși, 
purificându-şi sufletul prin omorârea mădularelor sale”. (Sf. GRrGoRiE DE Nyssa, 
Despre desăvârșire, către monahul Olimpiu, în PSB, vol. 30, p. 463) 


„Acesta, deci, Care este mai presus de orice cunoştinţă şi de orice înţelegere, nespus 
şi negrăit, ca să te facă pe tine din nou chip al lui Dumnezeu, din iubirea Lui de oameni 
S-a făcut EI însuși chip al lui Dumnezeu cel nevăzut. Prin aceasta, cu forma pe care a 
luat-o, a voit să se întruchipeze în tine şi să te aducă prin Sine iarăși la chipul frumuseții 
celei dintru început, ca să fii din nou ceea ce ai fost. Astfel, dacă dorim să devenim și 
noi chip al lui Dumnezeu cel nevăzut, se cuvine să ne întocmim felul vieţii noastre după 
exemplul vieții Mântuitorului lisus Hristos, care ne stă înainte”. (Sf. GRIGORIE DE NYSSA, 
Despre desăvârșire, către monahul Olimpiu, în PSB, vol. 30, p. 466) 


„Ce înseamnă aceasta: Şarpele cel mort, care a fost pironit în vârful lemnului, vin- 
decă pe cei răniţi? Şarpele cel mort (care) biruia pe (șerpii) cei vii, era o preînchipuire 
a trupului Domnului. Pentru că EI a ridicat și pironit pe lemnul crucii trupul pe care 
l-a luat din Maria şi (așa) un trup mort a învins şi a ucis pe şarpele cel viu care se târa 
prin inima (omului). Mare minune este aceasta! Șarpele cel mort a ucis pe cel viu! Și în 
ce chip Moise a făcut un lucru nou, făcând o asemănare a șarpelui celui viu, tot aşa şi 
Domnul a făcut un lucru nou din Maria şi S-a îmbrăcat cu acesta. El nu şi-a adus tru- 
pul Său din cer, ci Duhul cel ceresc, Care a intrat (în firea) lui Adam. (Trupul) luat (din 
Maria) s-a unit cu dumnezeirea, iar (dumnezeirea) a îmbrăcat trup omenesc, format 
din pântecele (Fecioarei). Şi după cum, până în vremea lui Moise, Domnul n-a porun- 
cit să se facă în lume un şarpe de aramă, (pe care privindu-l cei mușcați) de șerpi, să se 
vindece, tot așa nu S-a arătat în lume, până la (venirea) Domnului, un trup nou, fâră 
de păcat (izbăvitor al omenirii din moarte). Pentru că, după ce primul Adam a călcat 
porunca, moartea a împărăţit peste toţi fiii acestuia. (Dar odată cu întruparea Fiului 
lui Dumnezeu) a învins trupul cel mort pe şarpele cel viu. Acest lucru minunat este 

pentru iudei o pricină de sminteală, iar pentru neamuri o nebunie. Pentru că (iată) 
ce spune Apostolul: Noi propovăduim pe Iisus Hristos cel răstignit, (Care) pentru iudei 
este sminteală, iar pentru neamuri nebunie; dar pentru noi cei care ne mântuim (este) 
Hristosul lui Dumnezeu, puterea şi înțelepciunea lui Dumnezeu (1 Corinteni 23, 24). 
Pentru că în trupul cel omorât este viața, izbăvirea şi lumina. (Pentru că) prin trup Se 
apropie Domnul de moarte şi vorbește cu ea şi îi poruncește să scoată sufletele din iad 
şi să 1 le redea Lui”. (Sf. MACARIE EGIPTEANUL, Cele cincizeci de omilii duhovniceşti, 
omilia XI, 9, în PSB, vol. 34, pp. 138-139) 


„Irei mărturisesc despre Mine“: (Dumnezeu- Tatăl) care sloboade glas din ceruri, 
(oamenii) cei de pe pământ, şi tu însuţi (satan). Deci, Fu răscumpăr trupul care ţi-a 
fost vândut prin Adam cel dintâi şi nimicesc zapisele tale. Pentru că, Eu, fiind răstignit 
şi coborându-Mă la iad, am plătit datoriile lui. De aceea îţi poruncesc ţie iadule, întu- 
nericule, ţie moarte: Scoate puterile cele rele, umple-te de frică, lasă liber (neamul) cel 
închis al lui Adam”. (Sf. MACARIE EGIPTEANUL, Cele cincizeci de omilii duhovniceşti, 
XI, 10, în PSB, vol. 34, p. 139) 


„Că ce lucru greu este pentru Dumnezeu să ajungă până la moarte și până în sânul 
cel adânc al inimii şi să recheme (la viață) pe Adam cel mort? Că dacă în lumea de 
acum, în care sunt case şi lăcașuri, în care, locuiesc oamenii și (locuri) unde (vieţu- 
iesc) fiare, lei, balauri şi monștri otrăvitori; iar soarele — care este o creatură, intrând 
de pretutindeni (în ele) prin uşi şi ferestre, prin peșterile leilor și prin găurile șerpilor, 
iese apoi (din ele) și cu nimic nu se vatămă, cu cât mai mult Dumnezeu, Stăpânul 
tuturor lucrurilor intră în sălașuri, în casele şi în sufletele oamenilor, unde s-a cuibărit 
moartea şi eliberează de acolo pe Adam, (şi întreg neamul său) fără să sufere ceva de 
la moarte?” (Sf. MACARIE EGIPTEANUL, Cele cincizeci de omilii duhovniceşti, XI, 3, în 
PSB, vol. 34, p. 140) 


„(Să luăm aminte la cele ce se întâmplă) sub ochii noştri. Dacă un popor mic se 
ridică împotriva unei împărăţii, nu se osteneşte împăratul însuși să intre în luptă, ci 
trimite pe soldaţi împreună cu comandanții lor şi aceștia poartă războiul. Însă dacă 
se ridică un popor foarte mare, care poate să distrugă împărăţia, (atunci) împăratul 
însuşi împreună cu sfetnicii săi merg să strângă oaste pentru război. (Referindu-ne 
acum la iconomia mântuirii) vezi câtă cinste (ţi s-a dat), omule! Dumnezeu S-a pornit 
cu oastea Sa, adică cu îngerii și cu duhurile cele sfinte, şi a venit întru întâmpinarea ta, 
ca să te izbăvească din moarte. Întăreşte-te, deci, şi adu-ţi aminte câtă grijă s-a arătat 
faţă de tine”. (Sf. MACARIE EGIPTEANUL, Cele cincizeci de omilii duhovniceşti, XV, 30, 
în PSB, vol. 34, pp. 162-163) 


„Și după cum femeia cu scurgere de sânge, cheltuindu-şi averea ei la doctori, de 
la niciunul n-a căpătat vindecare, până când, apropiindu-se cu credință de Domnul 
şi atingându-se de poala (veşmântului) Său, îndată a dobândit vindecare, oprindu-se 
curgerea (sângelui) ei, tot așa, niciunul dintre drepţi, dintre Părinţi, dintre profeţi 
sau patriarhi n-a putut să vindece sufletul, care fusese de la început rănit cu o rană 
nevindecabilă. 


642. Sf. Macarie pune în gura lui Dumnezeu aceste cuvinte. (n.n.) 

A venit Moise, dar nu a putut să aducă o vindecare completă. (Au urmat) preoții, 
darurile, zeciuielile, sărbătorile, lunile noi, spălările rituale, jertfirile, arderile de tot 
şi toate celelalte mijloace de îndreptare care existau în vremea Legii; dar sufletul n-a 
putut fi vindecat de curgerea cea necurată a cugetelor celor necurați, şi toată dreptatea 
ei n-a putut să-l vindece. A trebuit să vină Mântuitorul, doctorul cel adevărat, Cel ce 
vindecă în dar, Cel care S-a dat pe Sine preţ de răscumpărare pentru neamul omenesc 
(Marcu 10, 45). El singur a adus marea şi mântuitoarea izbăvire și însănătoşire a sufle- 
tului; EI l-a eliberat din robie, El l-a scos din întuneric, EI l-a preaslăvit cu lumina Sa, 
El a secat în suflet izvorul cugetelor necurate. Pentru că zice: lată Mielul lui Dumnezeu, 
Care ridică păcatul lumii (loan 1, 29). 

Nu puteau să-l vindece pe om de o rană nevăzută, atât de mare, leacurile pămân- 
teşti, adică numai lucrările dreptăţii lui, ci natura cerească și divină a darului Duhului 
Sfânt. Numai datorită acestui leac a putut omul să dobândească vindecarea, să revină 
la viaţă, să i se curețe inima de Duhul Sfânt”. (Sf. MACARIE EGIPTEANUL, Cele cincizeci 
de omilii duhovniceşti, XX, 5-7, în PSB, vol. 34, pp. 192-193) 


„După cum atunci când agricultorul, mergând să lucreze ogorul, trebuie să ia 
uneltele și veșmintele (necesare) pentru lucru, tot așa şi Hristos, Împăratul cel ceresc 
şi adevăratul agricultor, venind către omenirea cea pustiită de păcat, îmbrăcând tru- 
pul şi luând ca instrument crucea, a prelucrat sufletul cel pustiu, a îndepărtat din el 
spinii şi mărăcinii duhurilor viclene, a smuls neghina păcatului şi toată buruiana 
păcatului a ars-o în foc. Prelucrându-l, astfel, cu lemnul crucii, a făcut din el o gră- 


dină minunată a Duhului, care aduce Stăpânului Dumnezeu tot felul de roade dulci 
şi plăcute”. (Sf. MACARIE EGIPTEANUL, Cele cincizeci de omilii duhovniceşti, XXV III, 
3, în PSB, vol. 34, p. 224) 


„Rana cu care am fost răniţi este nevindecabilă și numai Dumnezeu poate s-o vin- 
dece. De aceea, a şi venit în persoană, pentru că nimeni (şi nimic) din cele de demult 
— nici legea, nici profeţii — n-au putut s-o vindece. Numai El, venind, a vindecat acea 
rană nevindecabilă a sufletului”, (Sf. MACARIE EGIPTEANUL, Cele cincizeci de omilii 
duhovniceşti, XXX, 7-8, în PSB, vol. 34, p. 232) 


„(EI a eliberat sufletul) care era ca şi robit şi împins cu forţa de nişte stăpâni cruzi 
ca să facă faptele nedreptăţii, l-a ușurat de poverile insuportabile şi de cugetele zadar- 
nice şi murdare. A luat de la el jugul cel amar al faptelor nedreptăţii şi i-a dat odihnă 
pe când era copleșit de cugetele necurate”. (Sf. MACARIE EGIPTEANUL, Cele cincizeci de 
omilii duhovniceşti, XXXV, 2, în PSB, vol. 34, p. 243) 


„Fiecare dintre noi cei îndreptaţi prin credinţă şi sfințiți în Duh, a devenit un 
dar sfinţit lui Dumnezeu. Și fiecare datorăm lui Hristos viaţa noastră. Căci precum 
a spus dumnezeiescul Pavel: Cu preț am fost răscumpărați și nu suntem ai noştri 
(1 Corinteni 7, 25); şi: Unul a murit pentru toți, ca cei ce trăiesc să nu mai trăiască 
loruşi, ci Celui ce-a murit şi S-a sculat pentru ei (2 Corinteni 5, 15). Căci ne-a câștigat 
prin Sine însuși lui Dumnezeu şi Tatăl, punând ca pe un preţ pentru noi, sângele Său. 
Să ne apropiem deci de Hristos, Mântuitorul tuturor, prin credinţă și sfințenie, adu- 
când ca răsplată pentru cele ce le-am primit de la EI, închinarea vieţii noastre întru 

evlavie”, (Sf. CHIRIL AL ALEXANDRIEI, Închinare în Duh și Adevăr, Cartea a XVI-a, 
în PSB, vol. 38, p. 558) 


„Cu preţ au fost răscumpăraţi şi nu sunt ai lor, ci unul pentru toţi a murit, ca 
cei ce viețuiesc să nu mai viețuiască loruși, ci Celui ce a murit și S-a sculat pentru ei 
(2 Corinteni 5, 15)%*. Căci, deoarece pentru păcatele noastre S-a dat, se spune că pen- 
tru noia murit. Şi de aceea noi suntem cei ce-L junghiem. Căci cei pentru care a murit, 
aceia sunt în chip necesar pricina patimii Lui, chiar dacă aceea s-a săvârșit prin alții“. 

(...) Căci taina lui Hristos face cu neputinţă intrarea morţii. Deci şi noi, odată 
ce-am fost unşi cu scumpul sânge, vom fi mai presus de moarte și vom dispreţui stri- 
căciunea, netemându-ne de pierzătorul. Căci ne izbăveşte sângele vieţii, adică al lui 
Hristos*%”, (Sf. CHIRIL AL ALEXANDRIEI, Închinare în Duh şi Adevăr, Cartea a XVII-a, 
în PSB, vol. 38, p.577) 


„Cu adevărat învățatul în ale legii şi preasfântul Pavel, înțelegând taina mân- 
tuirii prin Hristos, spune că El s-a făcut recapitularea celor din cer și celor de pe 
pământ, prin bunăvoirea şi voia lui Dumnezeu și Tatăl (Efeseni 1, 10), înțelegând 
prin recapitulare, îndreptarea din nou şi readucerea tuturor celor corupte la starea 
în care erau de la început“. (Sf. CHIRIL AL ALEXANDRIEI, Glafire la Facere, Cartea 
1,1 în,P5B8;%01439, p-8) 


„Aşadar trebuia ca Cel prin care toate au fost aduse la existenţă, să Se facă 
Reînnoitorul celor stricate (corupte) şi să înlăture învârtoşarea ivită din păcat, să facă 


să înceteze durerea şi să dăruiască iarăși cu îmbelşugare buna existență celor făcuți 
prin El. Socotesc că a fost o strălucită faptă a puterii dumnezeieşti şi a stăpânirii Lui 
atât să aducă la existenţă cele ce sunt din cele ce nu sunt, cât și să cheme cele ce s-au 


643. Tâlcuirea Pr. D. Stăniloae: „Făcând ale satanei, eram ai lui. Hristos a primit moartea venită de la ace- 
a, în locul nostru, dar ea nu L-a putut ţine. El S-a dăruit lui Dumnezeu. EI a învins deci moartea în Dumnezeu 
Căruia S-a dăruit, scoțându-ne și pe noi de sub puterea ei. EI a schimbat direcţia noastră: ea nu mai e drum 
spre stăpânirea deplină a omului de către satana, ci spre stăpânirea deplină de către Dumnezeu. EI a plătit pre- 
țul morții noastre, dar L-a plătit lui Dumnezeu. Suntem acum ai lui Dumnezeu. De aceea viaţa ce ni s-a dăruit 
nu o mai trăim nouă, ci lui Dumnezeu. Cine din dragoste se dăruiește lui Dumnezeu? Dar numai Hristos a 
putut face aceasta. Dar din puterea Lui putem face şi noi din viața noastră răscumpărată o viață moartă păca- 
tului şi plină de Dumnezeu, pregătindu-ne ca să facem şi din moartea cu trupul o trecere spre viaţa veşnică”, 
(nota 605, pp. 558-559) 

644. Tâlcuirea Pr. D. Stăniloae: „Răscumpărați de Hristos, am fost scoşi din moarte și avem în noi viața 
din Viaţa dumnezeiască la care a ridicat umanitatea Lui. Până eram în moarte, eram ai noștri, sau ni se părea 
că suntem ai noștri, în realitate fiind ai celui rău. Acum dacă trăim e viaţa din Dumnezeu, suntem ai Lui, sau 
suntem ai Lui dacă trăim din viața Lui, care se află în umanitatea lui Hristos ca în pârga noastră. Și de-abia 
fiind ai lui Dumnezeu suntem ai noștri, pentru că suntem liberi, nu robi păcatului tiranic. De-abia așa trăim 
viața omului realizat, sau în continuă realizare. De-abia așa trăim viaţa în iubire. Iar în iubire e libertate, e 
bucurie” (nota 620, p. 577) 

645. 'Tâlcuirea Pr. D. Stăniloae: „Dacă n-am fi fost robi păcatului, n-ar fi trebuit să moară. Păcatul nostru 
e pricina morţii Lui”. (nota 621, p. 577) 

646. Tâlcuirea Pr. D. Stăniloae: „Sângele lui Hristos e purtător de viață adevărată, nesupusă corupției și 
morţii. Căci în El e puterea ipostasului dumnezeiesc și elanul dragostei jertfelnice”. (nota 622, p. 577) 

647. Tâlcuirea Pr. D. Stăniloae: „Avem aici înțelegerea lucrării mântuitoare a lui Hristos ca refacere a 
umanului aşa cum a fost creat de Dumnezeu, nu ca o satisfacere juridică a onoarei lui Dumnezeu jignită de 
către oameni prin păcat. Chiar prin asumarea firii umane în Persoana Fiului lui Dumnezeu, această fire a fost 
refăcută, prin legătura în care a fost pusă cu Dumnezeu. E o refacere întărită prin jertfă şi înviere. Această 
eliberare de egoism a firii umane, aduce și o reunificare a tuturor în Hristos”. (nota 3, p. 8) 

abătut de la ceea ce e bun şi sănătos, iarăși la existenţa cea bună. S-a arătat în Adam 
chipul acestora. Dar poate vedea cineva acest chip nu mai puțin înscris și în cei ce au 
provenit din el. Căci în Hristos Dumnezeu și Tatăl readună (recapitulează) cele din 
ceruri şi cele de pe pământ**. Şi ceea ce a alunecat spre ceea ce nu se cuvenea, e rea- 
dus prin E] la ceea ce era la început, întrucât prin El singur cele ce s-au introdus după 
aceea, au fost duse la nimic şi cele de pe pământ au fost refăcute spre înnoirea zidirii. 
Căci în El se face zidirea nouă. Şi cuvântul e adevărat. (Sf. CHIRIL AL ALEXANDRIEI, 
Glafire la Facere, Cartea I, 1, în PSB, vol. 39, pp. 19-20) 


„Hristos pătimind deci pentru noi cu trupul”, suntem fericiți şi vrednici de admirat. 
(Sf. CHIRIL AL ALEXANDRIEI, Glafire la Facere, Cartea a II-a, 3, în PSB, vol. 39, p. 37) 


„Dar râzând nenorociţii iudei de iconomia Mântuitorului nostru şi necinstind 
descoperirea Lui făcută nouă despre Dumnezeu şi Tatăl, au rămas în duhul robiei”. 


(SE. CHIRIL AL ALEXANDRIEI, Glafire la Facere, Cartea a II-a, 2, în PSB, vol. 39, p. 47) 


„Nu mai puţin de nepătruns este taina lui Hristos şi sensul Întrupării lui care nu 
poate fi cuprins de oricine. Şi foarte adâncă este rațiunea iconomiei. Căci Unul Născut 
fiind Dumnezeu din Dumnezeu după fire S-a făcut om și S-a sălășluit între noi (loan 
1, 14). El S-a făcut şi Apostolul şi Arhiereul nostru şi ne-a eliberat de legea zăbavnică la 
limbă, trecând la frumosul grai al învățăturilor evanghelice. Dar nu numai aceasta, ci 
fiind noi prizonieri, a biruit pe stăpânitorul veacului acesta și a scos pe cei adormiţi din 
prăpastiile iadului, a întemeiat Biserica, S-a hirotonit căpetenie a noastră, a trecut în cre- 
dinţă lordanul*!, a dat tăierea împrejur în duh“? și ne-a introdus în împărăţia cerurilor. 

Pentru faptul că S-a făcut ca noi socotesc că ajunge ceea ce a spus dumnezeiescul 
Evanghelist: Și Cuvântul trup S-a făcut şi S-a sălăşluit între noi (loan 1, 14). lar faptul 
că S-a uns şi întru Preot şi Apostol$%, ni-l arată foarte lămurit pilda lui Aaron. Căci 


648. Tâlcuirea Pr. D. Stăniloae: „Întrucât și Hristos este în parte Adam, în Adam se vede și faptul creării 
omului de către Dumnezeu şi faptul mântuirii lui, sau al readunării oamenilor din dezbinarea lor prin păcat”. 
(nota 26, p. 20) 

649, Tâlcuirea Pr. D. Stăniloae: „Călugării sciți (daco-romani) s-au dus în anul 519 la Constantinopol şi 
Roma cu formula: Unul din Treime a pătimit cu trupul. Era o precizare necesară a formulei de aici a Sf. Chiril 
împotriva formulei teopaschite a monoteliţilor că Sfânta Treime însăși a pătimit, sau împotriva nestorienilor 
care puteau înțelege prin Hristos numai o persoană umană. Împăratul Justinian a căutat să-i împace pe cei din 
Roma cu călugării sciți, unde se duseseră aceştia cu formula Sf. Chiril: Hristos a pătimit cu trupul. Dar până 
la urmă el a acceptat formula acelor călugări și ea s-a introdus şi în Liturghia ortodoxă (Antifonul 2). În fond 
Hristos este ipostasul divin întrupat. Deci cele două formule sunt egale”. (nota 46, p. 37) 

650. Tâlcuirea Pr. D. Stăniloae: „Numai Fiul poate elibera cu adevărat de orice robie, căci numai El este 
liber. Fiul lui Dumnezeu e liber din veci prin ființă, căci e superior tuturor. Făcându-Se om ca noi, dar păstrân- 
du-Şi libertatea de Fiu, ne-a eliberat şi pe noi, pe cei ce voim să ne alipim Lui. Înfierea noastră de către Tatăl 
are şi acest înţeles”. (nota 56, p. 47) 

651. Tâlcuirea Pr. D. Stăniloae: „A trecut în Canaanul împărăției cerurilor, sau al harului, și a recut şi pe 
oameni”. (nota 66, p. 55) 

652. Tâlcuirea Pr. D. Stăniloae: „Ne-a despărţit prin aceasta de tăierea împrejur în Duh de alipirea la 
lume, la patimile ce ne leagă de ea. Pentru toate acestea am fost pregătiţi ca prin nişte chipuri prin pregăti- 
rea făcută cu Israil înainte de venirea Lui, prin conducerea istoriei spre acest plan al vieţii unite mai clar cu 
Dumnezeu”. (nota 67, p. 55) 

653. Tâlcuirea Pr. D. Stăniloae: „lisus Hristos e Fiul lui Dumnezeu Care a fost trimis ca om, de Tatăl, 
cu voia Sa spre mântuirea noastră, deci în calitate de Apostol al Tatălui şi al Său propriu; supremul Apostol, 
Care Şi-a însușit cuvintele omenești pentru a vorbi oamenilor de Tatăl și de Sine. Dar S-a făcut și Preotul su- 
prem, sau Arhiereul, sau Mijlocitorul deplin eficient al împăcării noastre cu Dumnezeu, aducând jertfa care 

acela s-a uns cu untdelemn sfinţit şi a fost pus căpetenie şi conducător al preoţilor şi al 
poporului, ba a primit şi o tăbliță de aur pe vârful frunţii lui, având scris pe ea numele 
Domnului (Ieșirea 29, 6). ar aceasta era în chip lămurit simbolul Mântuitorului nos- 
tru Împărat şi ca o diademă strălucitoare şi slăvităs%”. (Sf. CHIRIL AL ALEXANDRIEI, 
Glafire la Facere, Cartea a II-a, 4, în PSB, vol. 39, pp. 54-55) 


„Fiindcă spre aceasta a murit Hristos şi a trăit, ca să domnească şi peste morţi şi peste 
vii”. (Sf. CHIRIL AL ALEXANDRIEI, Glafire la Facere, Cartea II-a, 6, în PSB, vol. 39, p. 59) 


„Căci Fiul S-a făcut pentru noi mântuire şi dreptate de la Dumnezeu şi Tatăl, 
dacă este adevărat că în El ne îndreptăm şi biruim moartea care ne tiraniza odinioară, 
ne mutăm iarăși la nestricăciune şi firea își reface chipul pe care îl avea la începutS”, 
(Sf. CHIRIL AL ALEXANDRIEI, Glafire la Facere, Cartea a III-a, 7, în PSB, vol. 39, p. 86) 


„Isaac e încărcat cu lemnele arderii de tot prin mâna tatălui, şi anume până ce ajun- 
ge la locul jertfei. În aceasta se vede că Hristos Îi va purta crucea Sa, pătimind aceasta 
nu silit de o putere omenească, ci din voia proprie şi din hotărârea lui Dumnezeu și 
Tatăl, după cuvântul spus de EI lui Ponţiu Pilat: Nu ai avea asupra Mea nicio putere, de 
nu ți-ar fi fost dat de sus (loan 19, 11%”. 

Dar supus lemnelor, Isaac e scăpat şi de moarte şi de pătimire. Şi urcă la jertfă 
un berbec dat de Dumnezeu. lar Cuvântul Care a strălucit din fiinţa lui Dumnezeu şi 
Tatăl era în templul Său, adică în cel luat din Fecioara şi pironit pe lemn. Dar fiind ca 
Dumnezeu nepătimitor și nemuritor, era în afara morţii și a patimii. Dar urcă într-un 
miros de bună mireasmă la Dumnezeu şi Tatăl prin trupul Său, pe care EI zice că L-a luat 


n-a însemnat intrarea la Dumnezeu a unui animal inconştient, dăruit Lui fără voie, ci vârful cel mai curat al 
umanităţii noastre conștiente în mod voluntar. Căci S-a jertfit Tatălui pe Sine însuși ca omul cel mai curat şi 
mai iubitor al Tatălui”. (nota 68, p. 55) 

654. Tâlcuirea Pr. D. Stăniloae: „lisus Hristos jertfindu-Se pentru noi nu S-a făcut numai Arhiereul, ci 
şi împăratul nostru, cum se vede din Apocalipsă, cap. V, unde Mielul înjunghiat participă la împărăţia Celui 
ce şade pe tron. Căci inimile primesc ca împărat peste ele pe Cel Se jertfeşte pentru ele. Stăpânirea cu sila nu 
durează și nu e reală. Ea e cu totul exterioară și mereu contestată, ba chiar urâtă”. (nota 69, p. 55) 

655. Tâlcuirea Pr. D. Stăniloae: „E o domnie a celui bun care îi face și pe cei chinuiţi de rău să se ridice 
peste el şi din el. E mare lucru să simt domnia cuiva care e bun în mine”. (nota 80, p. 59) 

656. Tâlcuirea Pr. D. Stăniloae: „Aici se vede sensul îndreptării noastre de care vorbește Sf. Ap. Pavel. 
Ea nu e numai o justificare juridică a noastră, care ne lasă netransformaţi în om nou, cum se spune de către 
protestanți. Ci unindu-ne cu Hristos, ni se comunică starea Lui de dreptate, ca putere de-a ne face și noi drepți, 
de-a împlini cele bune, de-a câștiga toate virtuțile. Așa cum Hristos nu are numai o dreptate formală, aşa nu 
primim nici noi numai o astfel de dreptate. Prin ea putem contribui şi noi la biruirea morţii și a stricăciunii. 
Căci un suflet întărit prin sălășluirea puterii lui Hristos în El, poate face şi trupul să biruiască descompunerea 
trupului prin moarte şi stricăciune. Hristos e dreptatea personificată pentru că e ipostasul dumnezeiesc deve- 
nit și ipostas al firii Sale omenești. Cu ipostas divin nu poate să nu facă şi firea Sa omenească, dreaptă, sau. nu 
poate să nu Se arate în toate cele omeneşti ale Sale”. (nota 142, p. 86) 

657. Tâlcuirea Pr. D. Stăniloae: „Dacă Hristos ar fi pătimit în mod silit, pătimirea Lui n-ar fi fost mân- 
tuitoare, pentru că s-ar fi văzut că nu e Dumnezeu şi nu suportă crucea din iubire pentru oameni. Desigur, 
răstignirea 1 s-a impus, de cei ce nu puteau suporta ca EI să declare că e Fiul lui Dumnezeu. Dar EI S-ar fi putut 
sustrage crucii impuse de ei fie din puterea Lui dumnezeiască, fie prin frica de ea, care L-ar fi dovedit lipsit 
de puterea dumnezeiască şi de iubire desăvârșită. E] a acceptat cu voia, ceea ce îi producea suferinţă. Nu era 
plăcută, dar a primit-o totuşi cu voia. Dacă I-ar fi fost plăcută nu ne-ar fi arătat iubirea şi puterea, primind-o; 
dacă n-ar fi primit-o, s-ar fi întâmplat acelaşi lucru. Îl lăudăm pentru crucea primită ca suferință, pentru că în 
primirea ei se arată puterea şi iubirea Lui mântuitoare. Formaţiile neoprotestante nelăudând pe Hristos pentru 
crucea suportată, nu cred că EI Şi-a arătat în purtarea ei puterea şi iubirea mântuitoare”. (nota 155, p. 93) 

de la Tatăl, după spusa din Psalmi ca de la EI: Jertfă și aducere n-ai voit, dar Mi-ai tocmit 
trup. Ardere de tot şi pentru păcat n-ai binevoit. Atunci am zis: Iată vin. În capul, cărţii s-a 
scris despre Mine. Ca să fac voia Ta am voit (Psalmii 39, 9; Evrei 10, 7)%%. (Sf. CHIRIL AL 
ALEXANDRIEI, Glafire la Facere, Cartea a III-a, 2, în PSB, vol. 39, pp. 93-94) 


„Căci așa ni s-a numit nouă Hristos pe Sine însuși în Cântarea Cântărilor, zicând: 
Eu sunt floarea câmpului, crinul văilor (Cântarea Cântărilor 2, 1). 

Căci era crin şi rodie odrăslit din pământ, pentru umanitate. Fiindcă nu cunoştea 
păcatul, ci răspândea mai degrabă oamenilordin toatălumea buna mireasmăa faptelor*”. 
Dar îl aseamănă pe Hristos şi cu un câmp binecuvântat (cu o țarină) de Dumnezeu“. 
(Sf. CHIRIL AL ALEXANDRIEI, Glafire la Facere, Cartea a III-a, 5, în PSB, vol. 39, p. 113) 

„Căci Fiul S-a făcut nouă dreptate şi slavă şi mântuire de la Dumnezeu şi TatălS!. 
Căci ne-am îndreptat în EI şi am fost înălțaţi la slava de fii*?. Şi cum ar mai exista 
sau de unde ar mai putea veni vreo îndoială că am fost şi mântuiţi, scăpând de lan- 
țurile morţii şi ridicându-ne la nestricăciune?** Căci ne-a strălucit Fiul ca o făclie în 
întuneric şi în noapte, aducând în sufletele celor ce cred lumina dumnezeiască. De 
aceea a şi spus: Eu sunt lumina lumii (loan 8, 12)%%. (Sf. CHIRIL AL ALEXANDRIEI, 
Glafire la Facere, Cartea a IV-a, |, în PSB, vol. 39, pp. 118-119) 


„Căci El este pacea noastră, Cel care a desființat peretele despărţiturii (...) şi a luat 
din mijloc ceea ce ne despărțea și ne-a legat într-o unitate prin Duh“. (Sf. CHIRIL AL 
ALEXANDRIEI, Glafire la Facere, Cartea a IV-a, 5, în PSB, vol. 39, p. 133) 


658. Tâlcuirea Pr. D. Stăniloae: „Sf. Chiril vede în faptul că Isaac e scăpat de moarte și în locul lui Dumnezeu 
aduce un berbec, un chip al lui Hristos, care nu e jertfit ca Dumnezeu, dar Tatăl Lui Îi tocmeşte un trup spre jertfă, 
care ar fi preînchipuit de berbec. Dar se poate vedea și o diferență între Isaac și Hristos. În voința lui Avraam de-a 
jertfi pe fiul său, e preînchipuit Tatăl ceresc care dă spre jertfă pe Fiul Său. Dar ceea ce rămâne la Avraam o simplă 
intenţie lăudabilă, în jertfa lui Hristos se împlinește de fapt. De jertfa lui Isaac se dispensează Dumnezeu. Căci ea 
n-ar fi mântuit lumea. Dar jertfa Fiului Său o mântuieşte. Avraam şi Isaac rămân chipuri, care nu mântuiesc lumea. 
Numai Tatăl ceresc și Fiul Său o mântuiesc în mod real prin jertfa la care e trimis Fiul” (nota 156, p. 94) 

659, Tâlcuirea Pr. D. Stăniloae: „Lipsa de păcat și generozitatea nesecată a iubirii răspândită de Hristos, 
îl face asemenea crinului alb și fraged din Cântarea Cântărilor. E răspândește curăţia și tinereţea spirituală în 
toți cei ce ] se deschid”, (nota 190, p. 113) 

660. Tâlcuirea Pr. D. Stăniloae: „Hristos e roditor ca un câmp, ca o țarină. O bogăţie de roduri de viață 
dătătoare odrăslesc din EI. (nota 191, p. 113) 

661. 'Tâlcuirea Pr. D. Stăniloae: „Pilda Lui cuceritoare de viaţă în dreptate, dar şi puterea acestei vieţi ni 
s-a comunicat şi nouă. Dacă trăiesc lângă un om bun, devin şi eu bun. Trăind Hristos în unire cu mine, slava 
Lui, cinstea Lui, devine și slava mea, cinstea mea. Nu devine Hristos dreptatea mea dreptate în locul dreptăţii 
mele în faţa lui Dumnezeu, cum spune protestantismul”. (nota 202, p. 118) 

662. Tâlcuirea Pr. D. Stăniloae: „Făcându-Se Fiul lui Dumnezeu om, faţa oamenilor a devenit fața fiilor 
lui Dumnezeu. Cinstea feței omeneşti a lui Hristos ca a feţei Fiului lui Dumnezeu a devenit cinstea feţei fiecă- 
rui om care se unește cu Hristos” (nota 203, p. 118) 

663. Tâlcuirea Pr. D. Stăniloae: „Moartea nu e o desființare totală, ci o sărăcire a existenţei noastre până 
aproape de vid. Ea neţine în lanţurile acestei mărginiri chinuitoare, care e totodată o corupție de trupului. Prin 
înviere Hristos ne-a scăpat de aceste lanţuri” (nota 204, p. 118) 

664. Tâlcuirea Pr. D. Stăniloae: „Eliberându-ne de moarte, lărgindu-ne viața la nesfârșit şi umplând-o de 
fericire, ne-a adus şi un sens în existenţă. Înainte de EI existenţa n-ar avea niciun sens. Veneam la existență ca 
să murim. Ce sens era în acestea? La învierea Lui, toate de lumină s-au umplut. Fiul lui Dumnezeu Care S-a 
făcut om, S-a arătat ca lumina lumii”. (nota 205, p. 119) 

665. Tâlcuirea Pr. D. Stăniloae: „Hristos este pacea noastră, pentru că a unit în Persoana Lui firea dum- 
nezeiască și omenească, şi prin aceasta unindu-Se cu noi ca om, S-a unit şi ca Dumnezeu. Dar ca Dumnezeu 
care ne-a creat, ne susţine și ne mântuieşște, unindu-ne cu Sine, ne uneşte și între noi. El este pacea în Persoană, 
în Persoana unificatoare”. (nota 223, p. 133) 

„Căci scrie fericitul Pavel: Dumnezeu era în Hristos, împăcând lumea cu Sine 
(2 Corinteni, 5, 19)%%, (Sf. CHIRIL AL ALEXANDRIEI, Glafire la Facere, Cartea a VI-a, 
4, în PSB, vol. 39, p. 199) 


„Ucenicii se pot înţelege şi ca negustorii de aromate, care răspândesc ca o bună 
mireasmă taina lui Hristos şi absorbind chipul fiecărei virtuţi în sufletele lor în mod 
general. Aceştia au cumpărat pe lisus în oarecare mod, lăsând toate cele strălucite ale 
legii, ca să cumpere mărgăritarul de mult preț, după parabola Mântuitorului Însuşi 
(Matei 13, 16)5%7” (Sf. CHIRIL AL ALEXANDRIEI, Glafire la Facere, Cartea a VI-a, 5, în 
PSB, vol. 39, p. 204) 


„Ioată darea cea bună şi tot darul desăvârșit de sus este, pogorându-se de la Tine, 
Părintele luminilor (Iacov 1, 17). Dar nu e niciunul dintre bunurile cele mai prețioa- 
se şi mai înalte, pe care să nu-l câştigăm prin Hristos. Căci S-a făcut Mijlocitor între 
Dumnezeu şi oameni (1 Timotei 2, 5) şi prin El am avut aducerea noastră într-un Duh 
la Tatăl și Dumnezeu Cel din ceruri (Efeseni 2, 18)%8. De aceea a şi spus: Nimeni nu 
vine la Tatăl, decât prin Fiul (loan 14, 6). Iar în EI este toată plinătatea harului și moș- 
tenirea strălucită“. Căci Dumnezeu, bogat fiind, S-a sărăcit pentru noi, ca noi să ne 
îmbogăţim prin sărăcia Lui (2 Corinteni 8, 9). (Sf. CHIRIL AL ALEXANDRIEI, Glafire 
la Facere, Cartea a VI-a, 1, în PSB, vol. 39, p. 216) 


„A strigat dumnezeiescul David către Tatăl și Dumnezeu din ceruri: Poruncește, 
Dumnezeule, puterii Tale; întăreşte, Dumnezeule, ceea ce s-a lucrat în noi (Psalmii 67, 


666. Tâlcuirea Pr. D. Stăniloae: „Dacă Hristos este Fiul lui Dumnezeu făcut om, Tatăl Care iubeşte pe Fiul 
Său din veci, Îl iubeşte și ca om. Iar în orice om în care se întipăreşte faţa iubitoare de Tatăl a Fiului Său, Tatăl 
vede pe Fiul Său iubitor și orice om care-şi însușeşte sentimentele lui Hristos faţă de Tatăl Său, Îl iubeşte pe Tatăl 
împreună cu Fiul Lui făcut om. Aşa a împăcat Dumnezeu în Hristos lumea cu Sine prin iubire”. (nota 349, p. 199) 

667. 'Tâlcuirea Pr. D. Stăniloae: „Hristos ne-a răscumpărat pe noi cu sângele Lui cel scump, noi Îl cumpărăm 
pe EI plătindu-L cu eforturile noastre. Ne cumpără mereu cu jertfa Lui, Îl cumpărăm mereu cu eforturile noastre. 
Ne dăm reciproc: E] pentru noi, noi pentru El, așa cum se cumpără reciproc cei ce se iubesc. Cumpăr iubirea 
altuia cu iubirea mea care merge până la jertfă şi-mi cumpără celălalt mereu iubirea mea cu iubirea Lui până la 
jertfă. Dau un preţ scump pentru că acela e scump și el dă un preţ scump pentru mine, pentru că eu sunt scump 
pentru el. În mărimea prețului dat pentru altul, se vede prețul lui scump pentru mine. Hristos ne cumpără pe 
noi nu satana, nici de la Dumnezeu, ci de la noi înşine. Sângele scump vărsat pentru noi ne câştigă, făcându-ne 
să părăsim egoismul nostru, ne eliberează de patimile noastre, prin iubirea pe care ne-o arată; şi în sensul acesta 
ne eliberează de puterea duhurilor rele. Iar noi Îl cumpărăm pe Hristos prin iubirea cu care-l răspundem, nu fă- 
cându-L să Se rupă de vreun egoism al Său, cum face EI cu noi, ci deschizând uşa noastră iubirii Lui, prin iubirea 
cu care răspundem iubirii Lui. Cuvântul de la Sfânta Împărtășanie: cinstitul trup și cinstitul sânge nu traduc exact 
cuvântul grec ripoc. Ar trebui tradus cu: prețiosul trup şi prețiosul sânge”. (nota 358, p. 204) 

668. Tâlcuirea Pr. D. Stăniloae: „Nu o esenţă, ci un Tată personal este izvorul tuturor existenţelor, bună- 
tăţilor și luminilor sau sensurilor lucrurilor. Numai ceea ce vine de la o persoană, bucură alte persoane. Numai 
ceea ce vine de la Persoana-izvor al tuturor, bucură toate persoanele”, (nota 367, p. 216) 

669. lâlcuirea Pr. D. Stăniloae: „Numai o Persoană care e nu numai Dumnezeu, ci şi Om de o fiinţă cu 
noi, poate să ne mijlocească bunătăţile supreme ce ne vin de la Tatăl ceresc. Persoana e cea care te bucură cel 
mai mult, numai Persoana dumnezeiască poate fi pentru noi acest izvor de bucurie supremă. Dar cea mai 
apropiată de noi, sau în comunicare nemijlocită cu noi e persoana semenului. Hristos este pentru noi atât per- 
soana semenului, cea nemijlocit apropiată, cât şi Persoana lui Dumnezeu, izvorul vieţii nesfârşit de bogate. În 
Hristos, persoana semenului a avut adâncimea nesfârşită a Persoanei dumnezeieşti. Dar în Persoana lui ome- 
nească avem nu numai adâncimea Persoanei dumnezeieşti în general, ci Persoana Fiului lui Dumnezeu, Care 
ne insuflă simţirea ei filială faţă de Tatăl, deci ne face să ne simţim prin EI în fața Tatălui, umpluţi de Duhul de 
fii, ca şi El. Nu se poate trăi relaţia cu Persoana dumnezeiască fără relația cu celelalte două”. (nota 368, p. 216) 

670. Tâlcuirea Pr. D. Stăniloae: „Uniţi cu Fiul suntem înfiaţi şi ca atare avem moștenirea fiască împreună 
cu El. Bunătăţile ce ni se dau, ni se dau cu iubirea de Tată”. (nota 369, p. 216) 

29). Arătând trupul luat în stăpânire de moarte, se ruga să fie eliberat de stricăciune 
prin puterea lui Dumnezeu, adică prin Fiul şi să-l readucă iarăşi la starea de la înce- 
put, adică la viaţă fericită și nemuritoare în Hristos“! (Sf. CHIRIL AL ALEXANDRIEI, 
Glafire la Facere, Cartea a VI-a, 2, în PSB, vol. 39, p. 219) 


„Dar deşi S-a coborât între morți, deşi a suportat furia nebună a iudeilor, pălmui- 
rile şi ocările, nu face mare caz de acestea, ci pătimind pentru noi şi mântuind cele de 
sub cer, este mai degrabă plin de bucurie atotiubitoare şi obişnuită Lui”? (Sf. CHIRIL 
AL ALEXANDRIEI, Glafire la Facere, Cartea a VII-a, în PSB, vol. 39, pp. 235-236) 


„Iatăl a dat pe Fiul Său propriu drept preţ de răscumpărare pentru noi toțis??. 
Deci cum zice Pavel: Cu preț am fost cumpăraţi (1 Corinteni 6, 19) şi nu ştim că nu 
mai suntem ai noștri? (1 Corinteni 6, 19). Ci unul a murit pentru toți, ca toți să nu mai 
trăim nouă înșine, ci Celui ce a murit şi a înviat pentru noi (2 Corinteni 5, 15-16)%*. 
(Sf. CHIRIL AL ALEXANDRIEI, Glafire la leșire, Cartea a II-a, 1, în PSB, vol. 39, pp. 295-296) 


„(...) Hristos Care a murit pentru noi, ca să desființeze moartea, cu dreptate cei mân- 
tuiți nu mai sunt ai lor, ci s-au făcut proprii ai Celui ce S-a primejduit pentru ei“. Căci aşa 


671. Tâlcuirea Pr. D. Stăniloae: „În Hristos s-a restaurat trupul omenesc în starea fără de moarte de la 
început, când Duhul dumnezeiesc îl ţinea în viaţă prin absența patimilor. Trupul primit de Fiul lui Dumnezeu 
ca propriu e readus la viață din moartea sub care a căzut. Prin aceasta s-a restaurat însăși omenirea în Hristos, 
ca Biserică. Trupul omenesc e făcut să fie lăcaș al lui Dumnezeu, sau biserică. Iar întrucât trupurile sau oame- 
nii sunt de o ființă şi de aceea legate între ele, toate sunt făcute pentru a fi Biserica, sau lăcașul lui Dumnezeu. 
Omorând Fiul lui Dumnezeu moartea în trupul asumat, a restaurat omenirea ca Biserică, așa cum a fost la 
început. Dar ca Biserică definitivă, căci acum Fiul lui Dumnezeu S-a făcut Persoană a unui trup şi prin aceasta 
a intrat pentru veci în cea mai intimă legătură cu trupul și cu omenirea” (nota 373, p. 219) 

672. Tâlcuirea Pr. D. Stăniloae: „Hristos e mereu în starea de jertfă. Dar aceasta înseamnă că e în starea 
generoasă şi atotiubitoare de oameni, în care a fost când S-a jertfit, nu într-o nemulțumire față de cei ce L-au 
răstignit”. (nota 399, p. 236) 

673. Tâlcuirea Pr. D. Stăniloae: „L-a făcut pe Fiul Său om în stare să moară în locul nostru. Numai așa a 
putut învinge moartea. Acesta e sensul răscumpărării. S-a dat Fiul ca Om morţii în locul nostru, nu pentru a 
împlini vreo lege a justiţiei, ci pentru că numai unul mai tare ca moartea putea învinge moartea. Și numai pentru 
că a învins-o în firea Sa omenească a învins-o în firea omenească a tuturor celor ce se unesc prin credință cu El. 
Răscumpărarea are mai degrabă sens ontologic, decât juridic. Învingând moartea în trupul asumat de El, unit în 
fiinţă cu al nostru, a învins în trupul oricărui se unește cu EI prin credinţă, fără a se contopi cu EI ca persoană. Se 
recunoaște prin aceasta unitatea de fire între oameni, odată cu deosebirea ca persoane” (nota 521, p. 296) 

674. Tâlcuirea Pr. D. Stăniloae: „Viaţa noastră, care poartă în ea pe Hristos cel înviat ca arvună a învierii, 
nu mai e a noastră. E a Lui. De la E] o avem și o vom avea în veci. Dar cu voia noastră. Se accentuează solida- 
ritatea noastră cu Hristos, în baza comunităţii de natură. Mântuirea în Hristos se explică dintr-o comuniune 
spirituală ca bază ontologică, cu ultima temelie în putinţa unirii ontologic spirituale a firii dumnezeieşti cu cea 
omenească în ipostasul Cuvântului, mișcat la aceasta de iubirea între Persoanele de o fiinţă ale Sf. Treimi, fapt 
care şi el are un caracter ontologic-spiritual”. (nota 521b, p. 296) 

675. Tâlcuirea Pr. D. Stăniloae: „A desființat moartea ca Dumnezeu, Cel ce a murit pentru noi ca om. 
Pentru aceasta S-a făcut o singură Persoană Cel ce a murit ca om şi a omorât moartea ca Dumnezeu. S-a făcut om 
ca să poată muri și a rămas Dumnezeu Același ca să poată învinge moartea. Cum a putut muri ca om, Cel ce era 
totodată Dumnezeu? N-a murit numai partea omenească a Lui? Partea Lui omenească era purtată de ipostasul 
dumnezeiesc. Tot ce atinge o parte a persoanei noastre, atinge persoana noastră însăși. În partea persoanei atinsă 
de moarte e persoana, care moare în acea parte, dar nu moare ca persoană în întregime. Persoana lui Hristos ră- 
mâne vie în Dumnezeirea ei şi ca atare poate învia partea ei moartă. Dar ea a admis și să moară în partea ei ome- 
nească, prin libertatea ei, nu fără voia ei. A murit cu voia ca om, a ridicat umanitatea Sa din moarte ca Dumnezeu. 
Dar umanitatea pe care o învie are o viaţă mai plină de dumnezeire decât cea care a murit. Dar datorită unităţii de 
fire cu noi, omul care voieşte să se deschidă cu voia Celui cu Care este în comunitate de fire, va avea și el parte de 
puterea trupului înviat al lui Hristos. Dar pentru aceasta el nu mai trebuie să-și aparțină lui, în mod individualist, 

cum cei ce pot scăpa pe cei ajunși sub barbari și-i pot elibera de robia ce le-a fost impusă 
fără voie, pentru că au slăbit în lupta cu aceia, și dobândesc prin aceasta calitatea de stăpâni 
(ai celor eliberaţi), câștigând cu sângele lor pe cei prinși, la fel, socotesc, și Domnul nostru 
lisus Hristos, legând mulțimea demonilor necuraţi și punându-Și sângele Său pentru noi 
şi înlăturând astfel moartea şi desființând stricăciunea (coruperea), ne face ai Săi, încât 
nu mai trăim viața noastră, ci mai degrabă a Lui*. Căci dacă n-ar fi murit pentru noi, nu 
ne-am fi mântuit*”. Și dacă nu ar fi primit să fie între cei morţi, nu s-ar fi surpat stăpâni- 
rea groaznică a morţii. Așa a învăţat şi dumnezeiescul Pavel, spunând celor mântuiţi prin 
Hristos: Cu Hristos m-am răstignit şi nu mai trăiesc eu, ci Hristos trăieşte în mine. lar ceea 
ce trăiesc acum în trup, trăiesc în credinta în Fiul lui Dumnezeu Care m-a iubit pe mine şi 
S-a dat pe Sine pentru mine (Galateni 2, 20). Deci precum cei din Israel trăiesc din viața 
mielului înjunghiat“, aşa şi noi nu mai trăim viața noastră, ci a lui Hristos Care a murit 
pentru noi şi Care a venit iarăşi la viață“ (Sf. CHIRIL AL ALEXANDRIEI, Glafire la Ieşire, 
„Despre oferirea celor întâi născuţi”, Cartea a II-a, 1, în PSB, vol. 39, pp. 296-298) 


„(...) am şi fost răscumpăraţi. Căci ne-a mântuit nu un sol (un trimis), nu un 
înger, nu legea dată prin Moise, ci Însuşi Domnul, după cum s-a scris (Evrei 2, 16 
(Sf. CHIRIL AL ALEXANDRIEI, Glafire la Ieşire, Cartea a II-a, 1, în PSB, vol. 39, p. 321) 


js” 


ci să se predea prin comuniune voluntară Lui. Persoana înviată cu trupul a lui Hristos va comunica și persoanei 
umane, care a primit comuniunea cu Ea, starea ei înviată. Nu devenim ai lui Hristos ca robi, ci ca parteneri în 
comuniune. Așa ne însuşim moartea Lui ca jertfă de bunăvoie şi înviere a Lui. În acest sens a murit pentru noi şi 
a înviat pentru noi”. (nota 522, p. 297) 

676. Tâlcuirea Pr. D. Stăniloae: „Nu mai suntem ai noştri nu pentru că trebuie să o dăm Lui, pentru că El 
ne-a eliberat-o de moarte și de stăpânirea demonilor, ci pentru că viața eliberată de moarte nu o avem decât 
unind-o cu a Lui, sau făcându-L pe EI ipostasul central al nostru, deschizând-o puterii ce curge din viaţa Lui 
înviată. În acest sens viaţa noastră se hrăneşte din viața Lui înviată, sau trăim şi noi viaţa Lui. El trăieşte viața 
noastră înnoind-o din viaţa Lui înviată, noi trăim viaţa Lui înviată. Avem în aceasta taina comuniunii cu EI, 
Care S-a făcut om de-o fire cu noi, dar e și Dumnezeu”, (nota 523, p. 297) 

677. Tâlcuirea Pr. D. Stăniloae: „Dacă n-ar fi murit Cel ce S-a făcut om, dar a rămas şi Dumnezeu, deci 
dacă n-ar fi murit nu din necesitate, ci cu voia, păstrând puterea de-a învinge moartea, deci murind din li- 
bertate pentru noi, nu am fi scăpat de moarte. Numai fiind Dumnezeu, Care S-a făcut şi Om, deci numai din 
uniunea într-un ipostas a celor două firi, s-a făcut posibilă biruirea morții în firea noastră, prin trăirea până la 
ultimul rezultat al ei”. (nota 524, p. 297) 

678. Tâlcuirea Pr. D. Stăniloae: „Hristos S-a răstignit ca să trăiască în mine, iar eu m-am răstignit cu EL, 
ca să trăiesc în El sau Lui. Fiecare dintre cei ce iubesc a murit Lui, ca să trăiască celuilalt. Cu atât mai mult se 
petrece aceasta în relația omului cu Hristos, Care a murit cu adevărat pentru noi. Dar numai marea credință în 
EI, mă face să trăiesc în El, sau mă deschid Lui ca să-L simt trăind în mine” (nota 525, p. 297) 

679. Tâlcuirea Pr. D. Stăniloae: „Au trăit, scăpând de moarte, primind în ei mielul junghiat sau viața 
jertfită a Lui pentru ei”. (nota 526, p. 298) 

680. Tâlcuirea Pr. D. Stăniloae: „Hristos a iubit pe oameni până la moartea exclusiv pentru ei. Căci nu a fost 
nicio necesitate în moartea Lui — acest act de supremă iubire a fost actul de supremă tărie, sau de supremă biruire 
a separaţiei de oameni și de Dumnezeu, în care stă slăbirea vieţii. Acest act de supremă dăruire, identic cu actul de 
supremă tărie, n-a putut fi trăit decât de Cel ce era Același și Om şi Dumnezeu. Numai Dumnezeu poate merge 
până la această dăruire şi tărie, dar numai prin umanitatea Sa. Învierea Sa începe din momentul morții Sale, căci 
din acel moment merge la iad ca biruitor al morţii (cu moartea pe moarte călcând) vine şi puterea noastră de-a 
birui moartea din iubire pentru Dumnezeu şi pentru semenul meu. Şi-mi vine mie aceasta din EI, care e ca o 
mișcare magnetică spirituală între mine și El”. (nota 527, p. 298) 

681. Tâlcuirea Pr. D. Stăniloae: „Nu putea învinge moartea decât Fiul lui Dumnezeu. Nu ne putea des- 
chide înălțimile infinite ale vieţii lui Dumnezeu, pentru a le cunoaște, şi pentru a ni le comunica decât Fiul 
Lui. Nu printr-o lege intermediară, pe care trebuie să o împlinim noi cu puterile noastre mărginite și lipsite de 
fermitate, ne puteam mântui, sau ne puteam împărtăși de viaţa nemuritoare şi nesfârșită, ci prin Dumnezeu 
însuşi făcut om, care a venit în rând cu noi, în comunicare intimă cu noi, ne poate conduce în înălțimile ne- 
sfârşite ale lui Dumnezeu, ca Tată al Lui, cu Care Hristos e la fel de intim unit cu noi, putând totuşi urca spre 
EI cu noi, ca făcut om” (nota 574, p. 321) 

„Că Fiul a primit din iconomia pentru noi cele omenești“? şi S-a făcut sub lege, 
dar S-a socotit şi între cei fără de lege (Isaia 53, 12), însă S-a reîntors iarăși la cinstea și 
la slava proprie firii Lui pe care o avea de la început, ne-a încredinţat EI însuși, zicând 
către Tatăl din ceruri: Părinte, proslăveşte-Mă pe Mine cu slava pe care am avut-o la 
Tine înainte de-a fi lumea (loan 17, 5). 

Vezi că înlătură cele intervenite la mijloc și nu Și-a însușit fără voie iconomia 
prin trup, dar S-a grăbit spre slava Dumnezeirii şi la mărirea mai presus de toate?%*” 
(Sf. CHIRIL AL ALEXANDRIEI, Glafire la leșire, Cartea a II-a, 3, în PSB, vol. 39, p. 327) 


„Căci viaţa după fire, adică Cuvântul din Dumnezeu, printr-o unire din ico- 
nomie cu trupul, sau cu toată umanitatea și firea noastră, S-a coborât până la a 
suporta moartea. Pentru că spunem că a murit pentru noi, pătimind-o aceasta 
El însuși nu în firea proprie (căci n-a murit nicidecum El însuşi, fiind Viaţa), ci 
însușindu-Şi moartea trupului proprius8*”. (Sf. CHIRIL AL ALEXANDRIEI, Glafire la 
Ieşire, Cartea a II-a, 4, în PSB, vol. 39, pp. 329-330) 


„Fiindcă precum am murit împreună cu Adam, așa ne-am și sculat împreună 
cu Hristos, Căci precum în Adam toți murim, aşa şi în Hristos toți suntem făcuți vii 


682. Tâlcuirea Pr. D. Stăniloae: „Din iconomie, adică cu voia şi pentru împlinirea unui plan, nu din nece- 
sitate ca oamenii obişnuiţi. El Şi-a trăit umanitatea ca formată de EI în ipostasul Lui, care exista dinainte, din 
veci. E Îşi trăia umanitatea dependentă de El însuși, dar o trăia cu toate slăbiciunile ei. O suferea, dar o suferea 
cu voia. Suterinţa Lui era susținută exclusiv de iubirea Lui. Putea s-o copleşească chiar prin iubire, dar unea 
iubirea cu suferința. lubirea i-o făcea pe de o parte uşoară, dar pe de alta prin iubire voia să o trăiască până la 
ultimul ei grad. Cu cât I-a crescut suferinţa, cu atât I-a crescut iubirea. Când suferinţa a ajuns la maximum în 
moarte, a ajuns și iubirea la maximum, învingând-o. Căci iubirea e toată manifestarea puterii de viață. Dar ca 
să sufere trebuia pe de altă parte să aibă nişte slăbiciuni în fire”. (nota 585, p. 327) 

683. Tâlcuirea Pr. D. Stăniloae: „A primit cu voia neputinţele și durerile în trup, dar se grăbea să 
ajungă cu trupul dincolo de ele. Iar ultimul lucru nu-l făcea în contrazicere cu primul, ci din aceeaşi iubire 
cu care l-a făcut pe primul. A luat suferința nu pentru a rămânea în ea veşnic, nu de dragul ei, ci pentru a 
o învinge. Amândouă le-a făcut pentru oameni. Oamenii nici nu iau de bună voie necazurile și suferințele, 
nici nu reuşesc să ajungă deasupra lor prin ei înșiși. Numai în Hristos se împacă cu primele și ajung deasu- 
pra lor”. (nota 586, p. 327) 

684. Tâlcuirea Pr. D. Stăniloae: „E o coborâre reală a Cuvântului la putinţa de-a Se socoti ca primind El 
însuşi moartea, întrucât S-a făcut Persoană a firii omeneşti supusă morţii, deși pe de altă parte nu moare El 
însuşi cu adevărat. Termenul socotinţă, părere redă o stare de coborâre adevărată a Cuvântului la firea noas- 
tră muritoare ca Subiect al ei, dar totuşi nu de primire de câtre Cuvântul a morţii în firea Lui dumnezeiască. 
El nu moare în firea Sa proprie, dumnezeiască, ci moartea e a trupului Său. Dar şi pe aceasta Și-o însușește, 
adică cu voia, nu-l este impusă cu necesitate. Intră într-o relaţie cu moartea cu voia, nu i se face proprie din 
necesitate. Termenul s-a socotit exprimă ceva la mijloc între faptul de-a fi devenit Cuvântul muritor și între 
a nu avea nicio relaţie cu moartea. E de remarcat că Sf. Chiril numeşte firea dumnezeiască firea proprie a 
Cuvântului, iar de cea omenească spune: Și-a făcut-o proprie, sau că S-a unit cu ea din iconomie, adică cu voia, 
cum cu voia a primit și moartea ei, deci nu-l este proprie nici firea noastră, nici moartea ei din necesitatea 
firii Sale dumnezeiești. La baza unirii firii omenești cu firea Sa dumnezeiască și la baza primirii de către Ela 
morţii în firea cu care S-a unit, stă voinţa. Acestea sunt nişte subtilități care feresc credinţa în Hristos atât de 
monofizitism, cât și de nestorianism, care salvează credinţa în dumnezeirea nemodificabilă a lui Hristos, dar 
şi în unirea Lui din iubire cu firea noastră şi prin aceasta, mântuirea ei. Desigur, în însușirea de către Cuvântul 
dumnezeiesc a firii noastre și a morţii ei cu voia, sau iconomic, este o mare taină. Până unde a mers ea? Cum 
se îmbină însușirea lor de către Cuvântul cu voia Lui? Căci există şi alte relaţii ale Cuvântului cu creaţia prin 
voie. Dar aici e vorba de o însușire a ei în Persoana proprie, dar totuşi cu voia. Cum a trăit Cuvântul firea 
noastră și moartea şi însușirile cu voia? E o apropiere a Cuvântului până la capăt de firea noastră, ca să și-o 
facă proprie prin însușire. (nota 591, p. 330) 

685. Tâlcuirea Pr. D. Stăniloae: „Cuvântul dumnezeiesc și-a însușit atât de mult firea noastră, fără să o 
părăsească pe a Lui, încât a intrat într-o comunicare cu noi identică cu cea a lui Adam, transmițându-ne viaţa, 

(1 Corinteni 15, 22). Căci ne-a răscumpărat pe noi prin sângele Său propriu şi a făcut 
viaţa Sa schimb pentru viaţa tuturor“. (Sf. CHIRIL AL ALEXANDRIEI, Glafire la Ieşire, 
Cartea a II-a, 4, în PSB, vol. 39, pp. 330-331) 


„Domnul nostru Iisus Hristos adresându-se noroadelor iudeilor, care nu primeau 
răscumpărarea prin credinţă, ci dispreţuiau folosul învățăturilor Lui, socotind că le 
ajunge legea dată prin Moise şi că e singura care le poate asigura familiaritatea cu 
Dumnezeu, le-a spus: Nimenea nu vine la Tatăl fără numai prin Mine (loan 14, 6). 
Şi iarăşi: Eu sunt calea și Eu sunt ușa (loan 10, 9; 14, 6). Spunând acestea, a spus ade- 
vărul, pentru că este Adevărul. Și Dumnezeu şi Tatăl nu ne este altfel apropiabil decât 
numai prin Fiul Lui după fire. Căci cel care-L cunoaşte pe EI, cunoaşte numaidecât şi 
pe Tatăl din Care S-a născut”. (Sf. CHIRIL AL ALEXANDRIEI, Glafire la Ieşire, Cartea 
a III-a, 1, în PSB, vol. 39, p. 342) 


„Toată răscumpărarea este prin El. Căci nu e dat alt nume sub cer, între oameni, 
întru care trebuie să ne mântuim noi (Faptele Apostolilor 4, 12) şi în El e toată desăvâr- 
şirea prin sfințenie în Duhul. Prin El am fost chemaţi la Tatăl şi vom sui la cetatea de 


cum Adam ne-a transmis moartea. Deși Şi-a însușit firea noastră cu voia şi nu stând într-o legătură de necesi- 
tate cu EI, ca un Adam, deci n-a intrat nici EI în această legătură de necesitate, totuşi ea e tot atât de intimă ca 
şi cea cu Adam și deci între noi. Dar faptul că a făcut-o aceasta cu voia şi din iconomie, sau pentru mântuirea 
noastră, a celor născuţi din Adam, n-a adus în Sine o umanitate despărțită de a lui Adam și de a noastră, ci Şi-a 
luat-o pe aceea, dar curăţită de păcat, prin faptul că a avut-o şi pe cea dumnezeiască. Iar făcând lucrul acesta cu 
voia, implica trebuința ca și noi să primim legătura cu EI ca om înnoit cu voia. Voia Lui vrea să se întâlnească 
cu voia noastră. Dacă s-ar fi trecut din necesitate firea noastră în EI, ca fie înnoită, ar putea face ca și noi să 
trecem cu necesitate de la starea de păcat la cea înnoită”. (nota 593, pp. 330-331) 

686. Tâlcuirea Pr. D. Stăniloae: „Dacă nu Și-ar fi făcut sângele omenesc asumat și viața omenească asu- 
mată, sânge propriu şi viață proprie a Lui ca ipostas dumnezeiesc, nu ar fi avut în El valoarea de răscumpărare 
a noastră a tuturor, Deşi nu le avea din necesitate, Şi le-a însușit atât de mult, încât erau ale Lui, sau era EI în 
ele”. (nota 594, p, 331) 

687. Tâlcuirea Pr. D. Stăniloae: „Dumnezeul adevărat nu e decât Cel ce e Tată al unui Fiu Unul- Născut. 
Căci numai acesta e un Dumnezeu al iubirii, fără de Care nu se poate cugeta un Dumnezeu. Dar de acest 
Dumnezeu- "Tată nu Se poate apropia cineva decât prin Fiul, însușindu-și și el calitatea de fiu. Iar Fiul ni 
S-a făcut apropiat şi ne-a dat putinţa de-a ne însuși calitatea de fii ai Tatălui, făcându-Se şi om. El S-a făcut 
prin aceasta Fiu şi ca om şi a înfrățit cu Sine pe oameni făcându-i împreună fii. Acesta este Hristos. Cine nu 
primeşte pe Hristos ca Fiul lui Dumnezeu făcut om, nu se poate apropia de Dumnezeu, ca un fiu de Tatăl. 
Legea veche nu dădea putinţa apropierii de Dumnezeu ca Tatăl, deci în niciun fel. La fel nu dau putinţa 
religiile panteiste în care Dumnezeu se confundă cu natura, Nu o dau nici sectele neoprotestante, care nu 
cunosc pe lisus ca Dumnezeu” (nota 607, p. 342) 

688. Tâlcuirea Pr. D. Stăniloae: „Nu numai că cine nu recunoaște pe Hristos ca Fiul lui Dumnezeu nu-L 
poate cunoaște pe Dumnezeu, Care nu poate să nu fie Tată din veci, ci cel ce recunoaște pe Hristos ca Fiul 
Unul-Născut al lui Dumnezeu, cunoaște în mod necesar pe Dumnezeu ca Tată, deci ca Dumnezeu adevărat. 
Acela primeşte în sine afecțiunea filială supremă îndreptată spre Dumnezeu ca Tatăl. În Fiul se unesc para- 
doxal aceste două calități spirituale: de Fiu, deci ca Născut, dar de Fiu independent de tot ce e creat, de abso- 
lută libertate în absolută filiaţie. Cel ce e Fiul Tatălui suprem, e superior tuturor împreună cu Tatăl al Cărui 
Moștenitor în toate este. Acestea două le trăim apropiindu-ne de Hristos. Căci ni le comunică într-un fel şi 
nouă: suntem fii ai Tatălui suprem și liberi de toate” (nota 608, p. 342) 

689. Tâlcuirea Pr. D, Stăniloae: „Dacă Hristos nu e Fiul lui Dumnezeu făcut om, venit între oameni, nu 
suntem ridicați în veșnicia și bogăţia vieţii dumnezeiești, Nimeni n-a fost între oameni care să aibă putinţa 
de-a ne ridica din insuficiența noastră decât Hristos, Care n-a fost numai om, ci şi Dumnezeu. Hristos a fost 
singurul om în Care a fost desăvârșirea, pentru că a fost şi Dumnezeu. Iar El poate comunica și fraților Săi 
desăvârșirea. Căci desăvârșirea e una cu sfințenia, pentru că în ea nu e nimic egoist, nimic aplecat spre plăcerile 
animale, nespirituale, care închid omului orizonturile spirituale. Iar a fi în aceste orizonturi, înseamnă a fi în 
comuniune cu altă Persoană pur spirituală și Preasfântă”. (nota 632, p. 352) 


II 

sus împreună cu El*%”. (Sf. CHIRIL. AL. ALEXANDRIEI, Glafire la leșire, Cartea a III-a, 1, 
în PSB, vol. 39, p. 352) 


„Căci toată iconomia s-a săvârşit în chip clar din pricina noastră și pentru noi%!. 
Căci precum S-a făcut pentru noi între morți, ca noi să ajungem în viață împreună cu El 
şi prin El - pentru că a înviat călcând puterea morţii — așa s-a făcut pentru noi departe, 
deşi e aproape - ca şi noi să ne apropiem împreună cu EI şi prin El de Tatăl, fapt care s-a şi 
împlinit. Căci făcându-ne părtaşi ai Lui prin Duhul, ne-am unit cu Dumnezeu- Tatăl prin 
EI, dacă suntem cu adevărat părtaşi ai firii dumnezeieşti, după Scripturi (2 Petru 1,4%. 
(Sf. CHIRIL AL ALEXANDRIEI, Glafire la leșire, Cartea a III-a, 2, în PSB, vol. 39, pp. 
356-357) 

„Și cu rana Lui noi ne-am vindecat, după cum s-a scris (Isaia 53, 5). (Sf. CHIRIL 
AL ALEXANDRIEI, Glafire la Levitic, Cartea I, I, în PSB, vol. 39, p. 372) 


„(...) e jertfă sfântă pentru că e fără de prihană“”. (Sf. CHIRIL AL ALEXANDRIEI, 
Glafire la Levitic, Cartea I, 2, în PSB, vol. 39, p. 376) 


„Căci Emanuil a murit lărgindu-ne intrarea în Sfânta Sfintelor şi deschizând 
ușa Bisericii de sus şi din ceruri celor ce credS%. Aşadar, în moartea lui Hristos 


690. Tâlcuirea Pr. D. Stăniloae: „Coborârea Fiului lui Dumnezeu între oameni, are ca urmare urcarea 
oamenilor uniţi cu FI la Dumnezeu. Coborârea Lui pe pământ, înseamnă prefacerea pământului în cer”. (nota 
633, p. 352) 

691. Tâlcuirea Pr. D. Stăniloae: „Pentru noi S-a făcut Fiul lui Dumnezeu Om, pentru noi S-a răstig- 
nit, pentru noi a înviat, pentru noi S-a înălțat la cer. Dumnezeu n-a rămas din pricina noastră şi pentru 
mântuirea noastră, închis în Sine, Şi-a făcut proprie viaţa noastră, ca să ne-o facă proprie pe a Lui pentru 
veci, fără să înceteze a fi Dumnezeu, fără să pună capăt existenţei noastre ca oameni. Suntem din voia 
Lui o preocupare veşnică pentru Sine, dezvoltându-ne ca ceea ce suntem, înfrumusețându-ne ca oameni 
cu tot ce e dumnezeiesc. Nicio religie, nicio concepţie nu acordă o atât de mare valoare omului, precum 
credinţa creștină. Omul e chemat să fie veşnic ca Dumnezeu, în relație familiară cu Dumnezeu, partener 
al lui Dumnezeu, fără să fie și să devină Dumnezeu. Dumnezeu ne iubește întrucât suntem făptura Lui, 
deosebită de EI, întrucât se vede nu numai existând în Sine, ci și realizându-Se în altă formă, în forma 
umană”. (nota 642, p. 357) 

692. Tâlcuirea Pr. D. Stăniloae: „Nu ne facem părtași de Hristos prin simplul fapt că are firea omeneas- 
că, ci trebuie să ne și deschidem Lui prin credința noastră, deci printr-un act spiritual, liber, care e ușurat 
prin Duhul Sfânt. Căci Duhul Sfânt a trecut din dumnezeirea lui Hristos și în umanitatea Lui. Părtășia pe 
care o primim astfel cu Hristos e alta decât părtășia de firea dumnezeiască. De Hristos ne facem părtași 
întrucât avem firea omenească comună cu a Lui, trecând însă și Duhul de la ea la noi. Dar de firea dumneze- 
iască nu ne facem părtași decât în sensul unei comuniuni personale cu Fiul ca ipostas divin şi deci împreună 
cu EI şi cu Tatăl” (nota 643, p. 357) 

693. Tâlcuirea Pr. D. Stăniloae: „Rana Lui e moartea Lui. Ne-am vindecat cu ea, sau am dobândit o viaţă 
nouă, pentru că uniţi cu El trăim şi noi predarea umanităţii noastre moarte, Tatălui, sau transformarea morții 
ei ca osândă, încă până trăim, în moartea ca predare iubitoare a ei Tatălui”. (nota 661, p. 372) 

694. Tâlcuirea Pr. D. Stăniloae: „Cea mai bine primită jertfă, sau cea mai adevărată jertfă, e cea mai lipsită 
de vreo pată a păcatului. Hristos a fost cea mai adevărată jertfă, pentru că a fost ca om fără de păcat. Predarea 
Lui ca jertfă Tatălui a fost cu adevărat desăvârşită, neslăbită de nicio mişcare egoistă, contrară. El a avut ca om 
jertfit intrarea totală la Dumnezeu. Şi uniți cu El avem și noi această intrare. Peste noi se întinde lumina cură- 
ției Lui desăvârşite și atotplăcute Tatălui”. (nota 670, p. 376) 

695. Tâlcuirea Pr. D. Stăniloae: „Sfânta Sfintelor de Sus e ultima și tainica interioritate a lui Dumnezeu. 
Până acolo a intrat Hristos cu jertfa sa ca om. Arhiereul legii intra cu sângele ţapului ispășitor o singură 
dată pe an în Sfintele Sfintelor din cortul văzut. Acesta era chipul intrării în interioritatea spirituală a lui 
Dumnezeu, la inima Lui personală, ca să rămână acolo veşnic ca om care atrage pe fraţii Săi. El a deschis 
în mod real oamenilor intrarea la interioritatea lui Dumnezeu Tatăl, în care se constituie Biserica sau co- 
muniunea cea mai deplină între oameni și între ei și Dumnezeu prin iubire. E o comuniune realizată şi 

câştigăm și puterea de-a pătrunde în sfântul cort pe care l-a întemeiat Domnul și nu 
omul, în Ierusalimul de sus, maica sfinţilor și hrănitoarea îngerilor**” (Sf. CHIRIL AL 
ALEXANDRIEI, Glafire la Levitic, Cartea I, 2, în PSB, vol. 39, pp. 376-377) 


„Dar fiindcă S-a făcut jertfă pentru păcat - căci Paștile nostru Hristos s-a jertfit 
pentru noi (1 Corinteni 5, 7) — de aceea spunem că S-a făcut şi păcatS”. Căci s-a jertfit, 
precum am spus, ca prin sângele Său să câştige lumea de sub cer. Căci cu preț am fost 
cumpăraţi, după Scripturi (1 Corinteni 6, 20) şi nu mai suntem ai noştri ci ai Celui ce 
pentru noi păcat S-a făcut, ca să ne elibereze de vechile păcate şi să ne arate sfinţi prin 
împărtăşire de sfântul lui Trup, deci şi ai Sângelui“*”. (Sf. CHIRIL AL ALEXANDRIEI, 
Glafire la Levitic, Cartea I, în PSB, vol. 39, pp. 378-379) 


„Astfel ne-am îmbogăţit în Hristos cu bunătatea de sus şi am fost spălaţi de 
necinstitul și atotchinuitorul păcat, fiind chemaţi prin credință la sfinţenie. Şi pe 
lângă acestea, fiind făcuţi părtași la viaţa de veci, vom fi primiţi în ea și ne vom 
dărui întru miros de bună mireasmă lui Dumnezeu şi Tatăl. Căci spune adevărul 
fericitul Pavel, când scrie: că suntem bună mireasmă a lui Hristos lui Dumnezeu 
(2 Corinteni 2, 15)%%”. (Sf. CHIRIL AL ALEXANDRIEI, Glafire la Levitic, Cartea |, în 
PSB, vol. 39, p. 383) 


hrănită prin jertfa de Sine a Fiului lui Dumnezeu ca om, al cărei duh ni-l însuşim şi noi biruind orice ego- 
ism. Această Biserică cu temeiul în Dumnezeu își are prelungirea în Biserica văzută. Cei ce facem parte din 
această Biserică avem sufletele unite prin comuniune în interioritatea lui Dumnezeu-Tatăl, împreună cu 
Fiul făcut om”. (nota 671, pp. 376-377) 

696. Tâlcuirea Pr. D. Stăniloae: „Biserica fiind Sfânta Sfintelor în care se află interioritatea lui 
Dumnezeu, cu tot conţinutul infinit de înţelesuri și ca izvorul iubirii nesfârşite, din care a creat, susține 
şi îmbogățește spiritual lumea și în care a intrat şi rămâne în veci și umanitatea noastră purtată de Fiul și 
jertfită, într-o întâlnire supremă între iubirea omenescului și dumnezeirii, hrăneşte cu aceste înțelesuri şi 
cu această iubire și duhurile îngereşti. De aceea se scot la Sf. Liturghie părticele (miride) şi pentru îngeri”. 
(nota 672, p. 377) 

697. 'Tâlcuirea Pr. D. Stăniloae: „Numai pentru aceea se spune că Hristos S-a făcut păcat pentru noi, 
pentru că Și-a însușit moartea, care a venit peste oameni din pricina păcatului. Dar E] a întors direcția morţii 
dinspre neant, ca despărțire de Dumnezeu, spre Dumnezeu ca învingere a egoistei despărțiri de Dumnezeu 
din dragoste desăvârşită de Dumnezeu. Hristos a trecut prin moartea Lui ca jertfă fără de păcat cu adevărat 
dincolo de creaţie, la Dumnezeu, şi ca om, deci e Paștele adevărat, cum mielul mozaic simboliza doar. iar odată 
cu Hristos trecem şi noi din viaţa despărțită de Dumnezeu și supusă morţii, la viaţa în Dumnezeu. Moartea 
ca trecere spre Dumnezeu, ca predare a vieții proprii lui Dumnezeu, se cunoaște prin aceea că e jerilă sau dar 
adus lui Dumnezeu”. (nota 676, pp. 378-379) 

698. Tâlcuirea Pr. D. Stăniloae: „În două sensuri nu mai suntem ai noștri, ci ai lui Hristos: pentru că 
El ne-a răscumpărat cu sângele Lui din robie; pentru că ne facem părtași de Trupul și Sângele Lui libere 
de păcat, libere de robia morţii definitive, datorită unirii desăvârșite, prin jertfa ca predare totală, cu 
Tatăl. Poţi să fii al cuiva ca rob şi poţi să fii al cuiva datorită faptului că te câştigă prin iubirea Lui. Când 
eşti al cuiva prin iubirea ce ţi-o acordă, eşti al lui bucurându-te totodată de libertate. Dar când eşii vo 
al dușmanului, eşti rob fără libertate. Când eşti rob al patimilor şi al morţii din pricina ei, ești rob cu 
adevărat, lipsit de libertate. Dar devenind rob al lui Hristos, sau al lui Dumnezeu, datorită dragostei ce 
şi-o arată și prin care te-a eliberat de patimi şi de moarte, devii rob de bunăvoie. Când se zice credincio- 
sului robul lui Dumnezeu, aceasta nu înseamnă un rob neliber, ci un rob de bunăvoie. Sunt rob fericit al 
celui ce mă iubeşte şi pe care îl iubesc. Este o unire paradoxală între libertate şi comuniune din dragoste”. 
(nota 677, p. 379) 

699. Tâlcuirea Pr. D. Stăniloae: „Hristos înalță prin Jertfa Lui ca om buna mireasmă a umanităţii către 
Tatăl. Dar și noi uniţi cu Hristos, înălțăm în noi buna mireasmă a duhului de jertfă al lui Hristos Tatălui. "Tatăl 
vede în faţa omenească a lui Hristos, predată Tatălui până la suprema jertfă, fețele noastre şi noi arătăm Tatălui 
în fețele noastre pline de iubire jertfelnică fața lui Hristos”. (nota 686, p. 383) 

„Cuvântul fiind după fire viaţă şi din viaţă, Îşi însușeşte moartea propriului trup. 
Căci nu era străin de El trupul asumat, ci al Lui propriu'%” (Sf. CHIRIL AL ALEXANDRIEI, 
Glafire la Levitic, Cartea I, în PSB, vol. 39, pp. 387-388) 


„Să înţelegi că trupul lui Hristos este nestricăcios. Căci n-a cunoscut stricăciunea. 
(...) Iar în înţelegerea sfântului trup al lui Hristos ca nestricăcios, se introduce raţiu- 
nea învierii Lui”. (Sf. CHIRIL AL ALEXANDRIEI, Glafire la Levitic, Cartea I, 4, în PSB, 
vol. 39, p. 396) 


„Hristos (...) a cumpărat”! lui Dumnezeu și Tatăl, precum s-a scris, întreaga lume 
prin credinţa în EI și prin sângele Său”. (Sf. CHIRIL AL ALEXANDRIEI, Glafire la Numeri, 
3, în PSB, vol. 39, p. 412) 


„Dumnezeiescul Pavel prefăcând chipurile în înţelesuri duhovnicești, scrie și zice: 
Dacă sângele taurilor și țapilor şi cenușa vițelei stropind pe cei spurcați îi sfințește spre 
curăţenia trupului, cu atât mai mult sângele lui Hristos (Evrei 9, 13). Şi văzând în mie- 
lul junghiat de cei din Israel, care prin aceasta rămâneau alipiți de umbre, la curăţenia 
trupului, chipul tainei lui Hristos, a spus iarăși: Paștele nostru Hristos S-a jertfit pentru 
noi (1 Corinteni 5, 7)'%. (Sf. CHIRIL AL ALEXANDRIEI, Glafire la a doua Lege, 3, în PSB, 
vol. 39, p. 461) 


„Mielul adevărat, zugrăvit odinioară prin ghicituri, victima nepătată, Se aduce ca 
o jertfă pentru toţi, ca să şteargă păcatul lumii, ca să surpe pe dezorganizatorul lumii 
întregi, murind pentru toți ca să desființeze moartea, ca să dezlege blestemul nostru, 
ca să înceteze în sfârșit sentința: Pământ ești și în pământ vei merge, ca să arate pe al 


700. 'Iâlcuirea Pr. D. Stăniloae: „Tema va fi reluată de Leonţiu de Bizanţ, care va spune nestorienilor că 
trupul lui Hristos nu e al sufletului Lui, sau al omului, ca la oameni, ci al Cuvântului. Taina cea mare este cum 
simţea real moartea ca a Sa și nu ştia numai teoretic de ea. Într-un fel ipostasul dumnezeiesc al Cuvântului 
simţea durerile trupului Său și frica de moarte, cum simte sufletul nostru durerile trupului său și frica de 
moartea cu trupul, fără ca loviturile şi moartea să-l atingă pe el însuşi. E ca un ecou spiritual produs în suflet 
de orice act material care atinge trupul”. (nota 692, p. 388) 

701. Tâlcuirea Pr. D. Stăniloae: „lermenul ne-a cumpărat, ne-a răscumpărat cu sângele Său e folosit de 
Părinţi pentru că a trebuit să verse sângele Său ducând și imprimând până la capăt în umanitatea Sa iubirea 
Sa față de Tatăl și faţă de noi, pentru că pe de o parte această iubire să se comunice din umanitatea Sa şi din 
noi, pe de alta să atragă asupra ei și asupra noastră iubirea Tatălui. Pe de altă parte, prin moarte erau stăpâniţi 
de satana, ca izvor al existenței sărăcite la maximum, dar totuşi având în ea o putere de atracţie prin slăbiciu- 
nea ce ne-o imprimă, rupându-ne de Dumnezeu. Hristos primind moartea, a primit-o ca ceva ce venea de la 
vrăjmaşul lui Dumnezeu deci a plătit aceluia ceea ce plăteau toți. Dar îndată ce-a ajuns la acest capăt al vieții 
pământești, adică la moarte, a trecut prin ea, ca primită din iubirea de Dumnezeu și de oameni, la întâlnirea 
deplină ca om cu Dumnezeu, biruind moartea. A intrat o clipă sub îngustimea aceleia, ca să se spargă dinlăun- 
tru pereții acestei îngustimi. Dar noi primim puterea Lui biruitoare de moarte, numai dacă ne deschidem Lui 
prin credinţa că e Fiul lui Dumnezeu Care a biruit ca om moartea”. (nota 718, p. 412) 

702. Tâlcuirea Pr. D. Stăniloae: „Paştele (Pascha) înseamnă în evreieşte trecere. Mieiul jertfit de evrei în 
Egipt le-a făcut cu putinţă trecerea de la robie la libertatea în pământul lor. Dar mielul avea şi semnificația unui 
Miel care va face cu putinţă trecerea cea mai înaltă a oamenilor, de la viața aceasta la cea viitoare. Căci altfel la 
ce ar mai fi continuat evreii odată stabiliți în Israil să mai jertfească mielul pascal? EI închipuie pe adevăratul 
Miel, pe Hristos, Care este trecerea noastră supremă de la pământ la cer, de la viaţa în trupul acesta, la cea în 
trupul înviat. El e trecerea, sau Paștele esenţial în Persoană. Căci El e trecere întru umanitate şi îndumnezeire, 
iar prin moartea ca jertfă adusă Tatălui, trece ca om la Tatăl şi deci la viaţa veşnică a învierii, având să ne treacă 
şi pe noi. El e calea de trecere. Aflându-ne în EI, trecem de aici dincolo de viața de aici. Nu trecem prin efortul 
nostru, ci unindu-ne cu EI” (nota 795, p. 461) 

doilea Adam, venit nu din pământ, ci din cer”%, şi să Se facă firii omului: început a tot 
binele”%, dezlegare a stricăciunii, pricinuitorul vieţii veşnice, temelia refacerii după 
Dumnezeu, începutul dreptei credinţe şi dreptăţi, cale spre împărăţia cerurilor. 

Căci a murit ca un miel pentru toţi, redând toată turma de pe pământ lui 
Dumnezeu- Tatăl, Unul pentru toţi, ca pe toţi să-i supună lui Dumnezeu; Unul pentru 
toţi, ca pe toți să-i câștige, ca în sfârşit toţi să nu mai trăiască lor, ci Celui care a murit 
şi S-a sculat pentru ei. Căci fiindcă eram în multe păcate şi pentru aceasta eram supuşi 
morții şi stricăciunii, L-a dat Tatăl pe Fiul preţ de răscumpărare pentru noi, pe Unul 
pentru toți, pentru că toate sunt în EI și El e mai bun decât toți”. A murit Unul pentru 
toţi, ca toți să viețuim în EI'%. Căci Mielul, înghițind moartea pentru toţi, a eliminat-o 
pentru toţi din EI, căci toţi eram în Hristos, Care a murit din cauza noastră şi S-a scu- 
lat pentru noi'”, Căci, fiind desființat păcatul, cum s-ar fi putut să nu fie desființată 
moartea cea din păcat şi pentru păcat?'% Fiindcă, dacă moare rădăcina, cum mai poate 
fi scăpată mlădiţa ivită din ea (moartea prin păcat)? Pentru ce pricină am mai muri, 
odată ce păcatul este desființat? De aceea, sărbătorind, zicem la junghierea Mielului 
lui Dumnezeu: Unde e, moarte, biruinţa ta? Unde e acul tău, iadule? Căci toată fărăde- 
legea, cum zice Psalmistul, va închide gura ei (Psalmii 106, 42), nemaiputând acuza pe 
cei ce au păcătuit din slăbiciune. Căci Dumnezeu este Cel ce îndreptățește (Romani 8, 
33). Hristos ne-a răscumpărat de sub blestemul Legii, făcându-Se pentru noi blestem, ca 
noi să scăpăm de blestemul fărădelegii (Galateni 3, 13)”. (Sf. CHIRIL AL ALEXANDRIEI, 
Comentariu la Evanghelia Sfântului Ioan, Cartea a II-a, Introducere, în PSB, vol. 41, 
pp. 133-134) 


703. Tâlcuirea Pr. D. Stăniloae: „Hristos e al doilea Adam, al doilea început al omenirii, dar El nu 
este făcut din pământ, ca ipostas, ci ipostasul dumnezeiesc din cer Se face și ipostas al firii omenesti”, 
(nota 222, p. 133) 

704. Tâlcuirea Pr. D. Stăniloae: „Ipostasul dumnezeiesc, făcându-se purtătorul firii omeneşti, Se face 
începutul a tot binele în ea și, prin ea, tuturor celor ce au comună cu El aceeaşi fire. Fiul lui Dumnezeu devine 
ipostasul central și începător al noii umanităţi, ipostas plin de puterea izvorâtoare a binelui pentru toți, un 
ipostas pururea viu, împreună cu toți oamenii care vin pe lume și cred în E!” (nota 223, p. 133) 

705. Tâlcuirea Pr. D. Stăniloae: „Putea muri pentru toți cu efect mântuitor în umanitatea asumată, pentru că 
în ipostasul lui Dumnezeu avea raţiunile după care au fost create toate şi toţi şi putea de aceea răspândi înnoirea lor, 
prin umanitatea asumată, în toţi, în raţiunile tuturor. Fiind toate unite în ipostasul Lui, care devine și ipostasul firii 
Sale omenești, El are un efect unificator şi asupra chipurilor raţiunilor Lui din noi, producând o atracţie iubitoare 
între noi”. (nota 224, p. 134) 

706. Tâlcuirea Pr. D. Stăniloae: „A murit ca să învingă moartea în firea Sa omenească şi, din ea, să întindă 
biruința asupra morții în toți cei ce se unesc cu EI” (nota 225, p. 134) 

707. Tâlcuirea Pr. D. Stăniloae: „Firea Lui omenească nu a putut ține moartea, pentru că era a Cuvântului. 
Dar în legătură cu ea este firea tuturor oamenilor. Sau Cel ce o avea ca fiind a Lui avea în EI raţiunile tuturor 
oamenilor, ca și chipuri ale rațiunilor lor unite în El. Toţi eram deci în El, Care a murit şi a învins moartea. Deci 
a murit şi a înviat pentru toți şi, virtual, cu toți” (nota 226, p. 134) 

708. Tâlcuirea Pr. D. Stăniloae: „N-a desființat Fiul lui Dumnezeu moartea din afară cu puterea 
Lui dumnezeiască, ci a desființat-o pentru că a ridicat firea noastră, asumată de EI, din păcat şi deci din 
moartea care era consecința păcatului. N-a desființat moartea nici juridic, plătind pentru noi, ci prin 
înălțarea spiritual-morală a firii noastre asumate de EI, aflată în EI ca o nouă începătură a firii noastre. În 
aceasta stă și răspunsul la întrebarea: Cum, pe de o parte, Se supune morții, şi, pe de alta, o învinge? Și-a 
reținut întâi puterea dumnezeiască, și apoi a exercitat-o? EI voia să ducă firea noastră până la culmea iubi- 
rii: să primească moartea pentru noi. Aceasta era și o culme a puterii sufletului Lui. În momentul în care 
moare, sufletul, unit şi cu voia, cu Dumnezeirea, atinge culmea puterii, prin care poate învinge moartea, 
folosindu-Se mereu de voia şi puterea dumnezeiască. Cu moartea primită din iubire, deci cu puterea su- 
premă atinsă de suflet în iubire, calcă moartea. A putut primi moartea ca om nu atât prin reținerea puterii 
dumnezeiești, ci prin folosirea pozitivă a puterii dumnezeieșşti, în creşterea iubirii, sau a nepăcătuirii Sale 
ca om”. (nota 227, p. 134) 

„(...) fiind Viaţa după fire, a murit după trup pentru noi, ca să învingă moartea 
pentru noi şi să învie cu Sine întreaga fire (căci toți eram în E], întrucât S-a făcut om)”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a II-a, 
cap. I, în PSB, vol. 41, p. 144) 


„Iar Cel bătut prin stricăciune și moarte iarăşi s-a tămăduit în a treia zi, adică 
nu în primele timpuri şi în cele de mijloc, ci în cele din urmă, când, făcându-Se om, 
a arătat firea sănătoasă, înviind-o în Sine însuşi din morţi. De aceea Se numește și 
pârga celor adormiţi (1 Corinteni 15, 20). (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a II-a, cap. I, în PSB, vol. 41, p. 159) 


„lar faptul că s-a fixat șarpele pe un stâlp înalt (Numerii 21, 9) arată pe Hristos 
ridicat la înălțimea văzută şi cunoscut, ca să nu rămână necunoscut nimănui de 
pe pământ, cum zice şi El însuşi (loan 12, 32), pentru pătimirea de pe cruce”. 
(Sf. CHIRIL AL ALEXANDRIEI, Comentariu la Evanghelia Sfântului Ioan, Cartea a II-a, 
cap. |, în PSB, vol. 41, p. 176) 


„Căci Înţelepciunea măiastră a tuturor, adică Fiul, a făcut din unealta diavolu- 
lui, adică din moartea Sa după trup, cale şi ușă spre mântuirea noastră şi a întors 
speranța diavolului, care abia văzându-L pătimind a cunoscut că e greu să lupte cu 
Dumnezeu”!0. Dar mi se pare că Psalmistul contribuie la explicarea acestora când zice 
despre Hristos şi diavol: În cursa lui îl va umili pe el (Psalmii 9, 30). Căci diavolul a 
alcătuit lui Hristos, drept cursă, moartea. Dar a fost umilit în însăşi cursa lui. Căci s-a 


nimicit moartea în moartea lui Hristos şi s-a desființat tiranul care nu se aştepta să 


pe 


cadă”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
IV-a, cap. 1, în PSB, vol. 41, pp. 380-381) 


„Voi muri, zice, pentru toţi, ca pe toţi să-i fac vii prin Mine; şi am făcut trupul Meu 
preţ de răscumpărare pentru trupul tuturor. Căci în moartea Mea va muri moartea şi 


709. Tâlcuirea Pr. D. Stăniloae: „Hristos a luat nu trupul nostru păcătos, ci numai un trup asemenea 
lui, adică trupul nostru care purta slăbiciunile ireproșabile ale păcatului, între care şi moartea, ca să le sufere 
ca pe o osândă a păcatului, şi, biruindu-le prin răbdarea lor, să ne dea nouă puterea să învingem păcatul și 
urmările lui. De aceea e ridicat ca fiind Cel care a învins în Sine urmările păcatului prin cruce, ca, ridicat 
pe crucea prin care a învins urmările păcatului şi, deci, păcatul însuși, și crezând în EI ca în Cel ce-a învins 
și osândit păcatul, să-l învingem şi noi în noi înșine. Văzând în șarpele care ne-a făcut să păcătuim păcatul 
nostru mort, păcatul nu mai are putere asupra noastră. Dar trupul lui Hristos e înălțat nu numai ca Cel în 
care e învins păcatul, ci și ca Cel ridicat prin aceasta întru slavă, ca să fim şi noi în ea, omorând din pute- 
rea Lui păcatul în noi. Murind cu Hristos păcatului, înviem şi noi la viața fără de păcat și fără de moarte”. 
(nota 301, p. 176) 

710. Tâlcuirea Pr. D. Stăniloae: „Până când Dumnezeu îl rabdă, diavolului i se pare că e uşor să lupte cu 
EI furându-l suflete de oameni. Și pune pe oameni să-L necăjească, mai ales în calitatea de om acceptată de El. 
Dar când Dumnezeu făcut om merge până la primirea morţii din partea diavolului, diavolul descoperă că Fiul 
lui Dumnezeu făcut om îl biruiește, privându-l de această supremă unealtă a răutăţii lui. Moartea prefăcută 
de Dumnezeu în jertfă e şi o supremă faptă a iubirii prin carecâştigă pe oameni. Faptul că Fiul lui Dumnezeu 
făcându-Se om, a putut primi şi moartea, l-a înșelat pe diavolul și pe aceia dintre oameni care-i slujeau ca să 
creadă că El nu primeşte moartea voind, deci nu e mai tare ca ea. Însă nu cu scopul de a înșela pe diavol și 
uneltele lui Se face Fiul lui Dumnezeu om și Îşi însușește frica de moarte, ca, înşelându-i, să-i îndemne Să-L 
omoare. Înșelăciunea aceasta şi-o produc ei înșiși, pentru că nu văd dincolo de trupul Lui, înfricoșat de moar- 
te, dumnezeirea Lui, care nu se teme de moarte, ci vrea s-o învingă. Dar chiar a primi moartea nedorită, cu 
voia, înseamnă a fi mai tare ca ea” (nota 683, p. 381) 

va învia cu Mine firea căzută a oamenilor”!!” (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a IV-a, cap. 2, în PSB, vol. 41, p. 398) 


„S-a răstignit pentru toți și din pricina tuturor, ca, murind Unul pentru toți, toţi 
să fim vii în EI'!?. Căci nu era cu putinţă ca EI să fie ţinut de moarte, şi nici stricăciunea 
să stăpânească viața prin fire. lar că Hristos a adus trupul Său pentru viaţa lumii, vom 
cunoaşte și prin cuvintele Lui. Căci zice: Părinte Sfinte, păzește-i pe ei (loan 17, 11). 
Şi iarăşi: Eu Mă sfințesc pentru ei (loan 17, 19)”. lar în acestea zice că Se sfințește pe 
Sine nu folosindu-Se spre sfințire de curățirea sufletului, sau a duhului, cum se înțelege 
cu noi, nici de împărtășirea Sfântului Duh. Căci Duhul Sfânt era şi este și va fi în El 
pururea prin fire, în mod neîncetat. Ci Mă sfinţesc, zice aici, în loc de: Mă dau şi Mă 
aduc ca o jertfă neprihănită spre miros de bună mireasmă. Căci după Lege se sfinţea, 
sau se numea sfânt ceea ce se aducea la jertfelnic. Deci Hristos a dat trupul Său pen- 
tru toţi, iar prin El face să se sălășluiască în noi viaţa”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a IV-a, cap. 2, în PSB, vol. 41, p. 400) 


„Nimeni nu va lua sufletul Meu de la Mine. Eu îl pun pe el de la Mine însumi. Căci 
putere am să-l pun și iarăşi putere am să-l iau pe el (loan 10, 18). Fiindcă, precum am 
spus înainte, nu fără voie a răbdat crucea pentru noi. El însuși S-a adus pe Sine ca o 
jertfă sfântă lui Dumnezeu şi Tatăl, răscumpărând cu sângele Său mântuirea tutu- 
ror (Evrei 9, 14)!*. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a V-a, cap. 1, în PSB, vol. 41, p. 512) 


711. Tâlcuirea Pr. D. Stăniloae: „S-ar putea pune întrebarea: De ce n-a învins Hristos moartea în trupul 
Său, făcându-l în stare să nu moară? Dar E] a voit să meargă cu iubirea Lui faţă de noi, cei fâcuţi fraţii Săi, până 
la a da tot ce socotește omul că are mai de preţ în starea lui de după păcat: viața pământească, sau viaţa trupului 
său actual. A făcut aceasta, ca să-i înveţe și pe ei să meargă în iubirea faţă de Dumnezeu și de semenii lor până la 
a-şi da viaţa de aici pentru ei. În această predare a vieții pământeşti a trupului Său, Hristos a avut chiar ca om cea 
mai înaltă putere. E nu voia ca om moartea Sa, dar I-o voia Dumnezeu. Întărit, pe de altă parte, de voia Lui ca 
Dumnezeu să primească moartea, a mers până la puterea omenească cea mai înaltă, unindu-Și voia Sa ca om cu 
voia Sa ca Dumnezeu. Trebuia să ajungă la această putere supremă a primirii morţii și ca om, pentru ca să o poată 
învinge din voia lui Dumnezeu prin voia şi puterea Sa ca om. Aceasta o spune prin cuvintele: Treacă de la Mine 
acest pahar, dar să nu fie voia Mea, ci voia Ta. De aceea învinge moartea trupului Său din mormânt prin sufletul 
Său din iad, unde dă viaţă protopărinţilor noștri, întărind şi sufletul lor despărţit de trup, acolo. În mormânt cu 
trupul, în iad cu sufletul, pe scaun ai fost cu Tatăl, ca Dumnezeu. Aşa şi la învierea de obşte dă sufletelor celor ce 
au crezut în El puterea să-și învie trupurile. Puterea aceasta începe să o dea de aici celor ce cred și se eliberează de 
păcatul despărțirii de Dumnezeu. În suflet este potenţa formării, deci și a învierii trupului propriu. Această pu- 
tere o dă Domnul Hristos de aici sufletului ce se uneşte cu EI în Sfânta Euharistie. Dar la învierea cu trupul întru 
fericire nu poate ajunge omul dacă nu-şi insușește puterea acceptării morţii cu trupul muritor de aici. Hristos a 
arătat această putere, primind de bună voie moartea de care ar fi putut scăpa. Această putere a Lui o primim și 
noi de la EI, arătându-ne în stare să murim spiritual poftelor egoiste, înviind pentru Dumnezeu. În sensul acesta 
Şi-a dat viaţa de aici a trupului ca preţ de răscumpărare pentru viața noastră înnoită”. (nota 719, pp. 398-399) 

712. Tâlcuirea Pr. D. Stăniloae: „Hristos învingând moartea prin moartea Lui în trupul Său şi înviind în 
trupul Său pentru vecie, toţi cei ce ne unim cu EI prin credință vom primi puterea învierii Lui”, (nota 722, p. 400) 

713. Tâlcuirea Pr. D. Stăniloae: „Hristos Se sfințeşte ca om pentru oameni, dăruindu-Se în mod desăvâr- 
şit Tatălui ca jertfă. Și aceasta o face pentru ca în El toţi să se dăruiască Tatălui, scăpând de păcat şi de despăr- 
țirea de El. Dacă în Vechiul Testament se sfințeau jertfele puse pe jertfelnic, acum se sfințeşte omul jertfit în 
Hristos. lar prin aceasta omul intră în comunicare deplină cu Viaţa fără de sfârşit, învingând moartea. Unde 
sunt valorile acestea în filosofiile panteiste, în care toate se petrec conform unor legi fatale, inexplicabile în 
originea lor?”. (nota 723, p. 400) 

714. Tâlcuirea Pr. D. Stăniloae: „Dacă ar fi murit din necesitate pentru păcatul Său, ar fi murit pentru EL, nu 
pentru noi. Dar murind pentru noi, a murit de bunăvoie, din iubire. Ceea ce este din iubire nu este din necesitate. 
Iubirea e mai tare ca Legea. De aceea a şi biruit Hristos moartea, venită din necesitate” (nota 972, p. 512) 

„(...) deoarece sunt şi lubitorul de oameni Făcător al tuturor, nu socotesc suporta- 
bilă păgubirea făpturilor de Mine, privind pe om înaintând spre nimicirea totală. L-am 
văzut pe om căzând în moarte prin păcat. Dar trebuia să-i întind ca urmare mâna aju- 
tătoare. Deci trebuia să-l apăr pe om, chiar fiind căzut în tot modul. Şi fiindcă urma să 
fie mântuit cel pierdut, trebuia ca Doctorul să fie împreună cu cei primejduiţi, trebuia 
să fie prezentă Viaţa în cei morţi, trebuia să fie Lumină în întuneric. Dar nu era cu 
putinţă ca, fiind voi oameni, să zburaţi la cer şi să conviețuiți cu Mântuitorul. Deci am 
venit Eu la voi, auzind pe Sfinţi strigând adeseori: Pleacă cerurile și Te pogoară (Psalmii 
143, 5). Deci M-am pogorât, zice, plecând cerurile. Căci nu se putea aștepta să urcați 
voi acolo”!*”, (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a V-a, cap. 3, în PSB, vol. 41, p. 566) 


„Fiind Dumnezeu şi din Dumnezeu după fire, S-a făcut Unul-Născut ca om, ca 
să osândească păcatul în trup și să omoare moartea prin moartea sa și să ne arate pe 
noi fii ai lui Dumnezeu, născând din nou în Duh la demnitatea mai presus de fire 
pe cei aflaţi pe pământ. În acest mod trebuia să ne recapituleze și să urce la starea de 
la început neamul căzut al oamenilor”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a IX-a, capitol unic, în PSB, vol. 41, pp. 889-890) 


„Dar cred că nu vom cugeta drept considerând că Unul-Născut S-a făcut om 
numai pentru a ridica trupul la calitatea de trup al Său. Fiindcă unde s-ar vedea mări- 
mea și folosul venirii Lui la noi, dacă Și-ar fi mântuit numai trupul Său? Vom crede 
mai degrabă că Unul-Născut a adus întregii firi omeneşti bunătăţile prin Sine şi în Sine 
ca primul, ca pârga omenirii. Căci, precum am urmat nu numai prin moarte, ci şi prin 
toate patimile trupului, pe primul om, pentru neascultarea aceluia căzut sub blestemul 
dumnezeiesc venit asupra lui, în același mod socotesc că vom urma lui Hristos, Care 
ne-a mântuit şi sfinţit firea trupului în Sine”!$. De aceea şi Pavel a spus: Și după cum 
am purtat chipul celui pământesc, să purtăm şi chipul celui ceresc (1 Corinteni 15, 49). 
Chip al celui pământesc, adică al lui Adam, înseamnă a fi în patimi şi stricăciuni; iar 
chip al celui ceresc, adică al lui Hristos, înseamnă a fi în nepătimire şi nestricăciune. 
Deci Cuvântul, fiind Dumnezeu după fire, a osândit păcatul în trupul propriu, porun- 
cind trupului să se oprească de la păcat și schimbându-i mişcarea spre ceea ce place 
lui Dumnezeu, şi nu voii proprii”. Astfel, a preschimbat trupul psihic (natural) în 


715. 'lâlcuirea Pr. D. Stăniloae: „Hristos se numește ca Dumnezeu lubitorul de oameni, Făcător al tu- 
turor, ceea ce înseamnă că toate le-a făcut pentru oameni, spre folosul lor. De aceea n-a voit să suporte pe 
omul căzut total şi definitiv în moarte. Într-un fel îl ține în existență și încearcă un mod extrem, de a-l ridica 
chiar în această existență moartă. Îl ţine în existenţă prin EL, ca Viaţă, și rămâne în întunericul lui, ca Lumină. 
Am putea spune că omul e despărțit moral, sau prin voia lui, de Dumnezeu, dar rămâne ontologic legat de 
Dumnezeu. Căci omul, continuând într-un fel să existe, chiar mort spiritual, nu poate să nu aibă la baza lui 
puterea lui Dumnezeu. Dar vine El însuși la om, ca să-l ridice din această existență moartă, făcându-Se om și 
ridicând în Sine pe om la Dumnezeu, ca să-i ridice pe toţi cei ce se unesc cu El. Căci nu se puteau urca ei înșiși 
la cer, sau la viața deplină din Dumnezeu”. (nota 1069, p. 566) 

716. Tâlcuirea Pr. D. Stăniloae: „Odată cu eliberarea trupului Său de păcat și de moarte, a făcut cu putinţă 
tuturor trupurilor, de o fire cu al Lui, această eliberare. Depinde doar de voia celor ce le poartă să atragă și în 
trupurile lor această putere eliberatoare”. (nota 1692, p. 890) 

717. Tâlcuirea Pr. D. Stăniloae: „Nu ne-a mântuit Hristos printr-o satisfacţie juridică adusă Tatălui pen- 
tru noi, ci El, ipostasul dumnezeiesc, S-a făcut Subiect al trupului omenesc şi i-a dat puterea de-a nu mai păcă- 
tui, ci de-a face numai cele plăcute Tatălui. Puterea aceasta a Lui ne-o transmite și nouă, care avem unite voia 
şi trupul nostru cu voia și trupul Său. Dacă voim, poate şi voia noastră să se oprească de la păcatele cu trupul 
şi să împlinească voia Tatălui ceresc”. (nota 1693, p. 890) 

trup duhovnicesc (plin de puterea Duhului lui Hristos, n. trad.). Acesta este un modal 
recapitulării”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a IX-a, capitol unic, în PSB, vol. 41, p. 890) 


„Nu era cu putinţă să scape omul de moarte, odată ce era de o fire coruptibilă, 
decât reprimind harul de la început şi împărtăşindu-se de Dumnezeu, care pe toate le 
susţine în existenţă și le face vii prin Fiul în Duhul. Deci S-a împărtăşit Unul-Născut 
de sânge și trup, adică S-a făcut om fiind Viaţa prin fire și născut din Viaţa după fire, 
adică din Dumnezeu- Tatăl, ca, unindu-Se cu trupul coruptibil, după raţiunea firii lui, 
în mod tainic şi negrăit, și cum numai EI a știut, să-l readucă la propria lui viață și 
să-l arate părtaş, prin Sine, de Dumnezeu- Tatăl. Căci este Mijlocitor între Dumnezeu 
şi om, după cum s-a scris (1 Timotei 2, 5): al lui Dumnezeu-Tatăl în mod natural ca 
Dumnezeu şi născut din EI, al oamenilor, ca om, şi având în Sine pe Tatăl şi fiind El 
însuşi în Tatăl. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a IX-a, capitol unic, în PSB, vol. 41, p. 892) 


„Al doilea Adam, adică Domnul nostru lisus Hristos, neputând fi învinuit de 
nimic, căci: n-a săvârșit niciun păcat, nici s-a aflat vicleșug în gura Lui (1 Petru 2, 22), a 
suportat pătimirea morții pentru noi, fiind cu totul nevinovat prin Sine, ci aducându-Se 
pe Sine Tatălui preţ de răscumpărare pentru viaţa tuturor, fiindcă iubeşte pe Tatăl, 
Care însetează de mântuirea lumii”!%” (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a X-a, cap. întâi, în PSB, vol. 41, p. 921) 


„Cel ce era Viaţa după fire S-a făcut om, așezându-Se în firea noastră. Şi aşa s-a 
biruit stăpânirea morţii și s-a înlăturat puterea stricăciunii introduse în noi. Deoarece 
firea dumnezeiască este cu desăvârșire liberă de aplecarea spre păcat, ne-a purtat pe 
noi în trupul Său. Căci în El erau toţi, întrucât S-a arătat ca om; ca să omoare mădu- 
larele de pe pământ, adică patimile trupului, să desființeze legea morţii, care stăpânea 
mădularele noastre”'”, şi, pe lângă acestea, să sfințească firea noastră şi să ni Se facă 
nouă model şi călăuzitor pe calea spre dreapta credinţă și spre evlavie şi spre cunoş- 
tința curată a adevărului și a viețuirii nerătăcite. Acestea toate le-a îndeplinit Hristos 
făcându-Se om. Trebuia ca firea omului să urce la culmea a tot binele, şi nu numai să 
O izbăvească de păcat şi de moarte, ci să o și înalțe la ceruri, ca să arate pe om împre- 
ună-vieţuitor şi în aceeaşi ceată cu îngerii'%. Şi, precum prin învierea Sa, a comunicat 


718. Tâlcuirea Pr. D. Stăniloae: „Motivul exprimat în ultimele cuvinte completează în mod potrivit lui 
Dumnezeu explicarea morţii lui Hristos din voința de-a se satisface legea dreptăţii. Nu e o lege care trebuie împli- 
nită pentru rigiditatea ei. Nu pentru a satisface onoarea jignită a lui Dumnezeu-Tatăl moare Hristos, ci pentru că 
"Tatăl Însuşi e însetat de mântuirea oamenilor. Mântuirea lor echivalează cu o îndreptare a lor, ei primind putere 
din umanitatea plină de iubire a lui Hristos, capabilă să meargă până la moarte în împlinirea binelui, moarte voită 
în mod firesc de Dumnezeu. Omul nu se poate uni cu Dumnezeu dacă nu se face bun și iubitor până la jertfă. Şi 
puterea pentru aceasta îi vine din umanitatea asumată de Fiul lui Dumnezeu”. (nota 1748, p. 921) 

719. Tâlcuirea Pr. D. Stăniloae: „În toate mădularele trupului nostru stăpânea moartea. Cel ce este viața 
prin Sine, făcându-și-le mădulare ale Lui, a desființat moartea din ele, adică din trupul asumat de FI. Iar în- 
trucât trupul Lui este într-o legătură prin fire și cu trupurile noastre, a nimicit şi în ele puterea morţii. Puterea 
nemuritoare a ipostasului dumnezeiesc se extinde în toate, având să se arate la învierea de obşte, când lumea 
materială întreagă va fi scăpată de corupere şi moarte”. (nota 1840, p. 981) 

720. Tâlcuirea Pr. D. Stăniloae: „Hristos, prin puterea neschimbată a Dumnezeirii Sale, scapă de moarte 
şi de corupţie tot universul creat. Dumnezeirea sfinţitoare nu va ridica la sfințenie şi împreună-locuire în ceru- 
rile îngerești decât pe oamenii care se vor uni cu EL, prin efortul voinţei de a se elibera de păcat, efort sprijinit 
de Hristos însuşi, Cel înălțat ca om la ceruri”. (nota 1841, p. 981) 

putinţa scăpării de stricăciune, aşa a dat posibilitatea celui ce căzuse de la faţa Lui, 
pentru neascultarea lui Adam, să treacă la cele de sus și să stea în fața Tatălui”?!. Astfel 
înțelegând acestea, a spus şi dumnezeiescul Pavel: Căci Hristos n-a intrat într-o Sfântă 
a Sfintelor făcută de mâini — închipuirea celei adevărate -, ci chiar în ceruri, ca să Se 
înfățișeze pentru noi înaintea lui Dumnezeu (Evrei 9, 24). Auzi că, fiind totdeauna 
în văzul și în firea Tatălui Său, pentru identitatea ființei, acum Se înfățișează Lui nu 
pentru Sine însuşi, ci pentru noi? Căci ceea ce am spus înainte, spun iarăși: plecând 
la cer ne aşază pe noi sub vederea Tatălui, fiind pârga umanității”? (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a X-a, cap. al doilea, 
în PSB, vol. 41, pp. 981-982) 


„(...) deoarece este Arhiereu, întrucât S-a făcut om, S-a adus totodată pe Sine jert- 
fă fără prihană lui Dumnezeu- Tatăl, drept răscumpărare a vieţii tuturor”*, ca pârgă a 
omenirii, ca să fie cel dintâi întru toate, cum zice Pavel (Coloseni 1, 18). Şi readuce nea- 
mul nostru, care s-a abătut pe pământ, arătându-l curat în sângele Său, remodelându-l 
spre înnoirea vieţii prin Sfântul Duh”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a XI-a, cap. 4, în PSB, vol. 41, p. 1011) 


„Deși era Viaţa după fire, S-a dus între morţi, ca, desființând în noi moartea 
noastră, să ne replăsmuiască în viaţa Sa. Și, fiind El dreptatea lui Dumnezeu- Tatăl 
(1 Corinteni 1, 30), S-a făcut pentru noi păcat (2 Corinteni 5, 21)'%. Căci, după cuvân- 
tul Prorocului: E] a luat asupră-Și durerile noastre și cu suferințele noastre S-a împo- 
vărat (Isaia 53, 4), ca să ne facă drepţi pentru Sine, rupând zapisul ce era împotriva 
noastră și pironindu-L pe cruce, precum s-a scris (Coloseni 1, 14). Şi fiind și Sfânt 
prin fire, ca Dumnezeu, şi dând întregii creaţii Duhul spre împărtășire, spre dăinu- 
ire şi sfințire, Se sfinţeşte pentru noi în Sfântul Duh, nesfinţindu-L pe EI altcineva, 
ci lucrând mai degrabă EI însuși prin Sine spre sfinţirea trupului Său. Căci primește 
Duhul, care e al Său, şi Îl ia întrucât este Om. De fapt şi-L dă pe Acesta, ca Dumnezeu. 
Făcea aceasta pentru noi, nu pentru Sine, ci pentru ca, primind în Sine, ca în primul, 
începutul sfințirii, să treacă harul sfințirii la tot neamul. Căci, precum prin călcarea şi 


721. Tâlcuirea Pr. D. Stăniloae: „A sta ca om în faţa Tatălui împreună cu îngerii înseamnă a sta în fața 
Izvorului nesfârșit al luminii spirituale, al cunoașterii adevărate şi al iubirii. De la faţa acestei lumini a căzut 
umanitatea prin neascultarea întipărită în ea prin Adam. Fiul lui Dumnezeu, făcut om prin voinţa de ascultare 
a Tatălui și din iubire faţă de EI, Se urcă din nou în fața acestei lumini. În aceasta se vede mistica luminii pro- 
prie celor ce se unesc cu Hristos, păstrată în Ortodoxie, cum nu s-a păstrat în Occident. (nota 1842, p. 982) 

722. Tâlcuirea Pr. D. Stăniloae: „Fiul lui Dumnezeu, aşezându-Se în fața Tatălui ca om, după ce S-a jertfit 
Lui pentru oameni şi S-a curățit în cea mai deplină ascultare, a făcut faţa iubită şi curată a Fiului Său, față a 
omului. El este astfel pârga umanităţii reînnoite. În toate fețele omeneşti, unite prin credinţă şi imitare cu Fiul 
lui Dumnezeu cel întrupat, Tatăl vede fața Fiului Săw”. (nota 1843, p. 982) 

723. 'Tălcuirea Pr, D. Stăniloae: „A dat, prin moarte, viața Sa, ca preţ pentru viața noastră. Şi a dat-o cu efect 
deplin. Căci, înviind El, vom învia și noi. Nu Şi-a dat viața definitiv, ca să nu-L mai avem ca Izvor al vieţii izbăvite 
de moarte. Deci pentru aceasta nu ar fi fost de-ajuns jertfa Sa numai ca om simplu”. (nota 1903, p. 1011) 

724. Tâlcuirea Pr. D. Stăniloae: „A adus în trupul Său neamul nostru, purtând urmele necondam- 
nabile ale păcatului în curăţia sângelui Său nepăcătos, ca să dea un chip înnoit de viaţă acestui neam prin 
Duhul Sfânt, Căruia S-a deschis întâi El prin nepăcătoșenia şi jertfa Lui, și apoi și pe noi, care ne unim cu EL”. 
(nota 1904, p. 1011) 

725. Tâlcuirea Pr. D. Stăniloae: „Dreptatea în graiul biblic înseamnă lipsa de păcat, care e strâmbătate spi- 
rituală. Ea e opusă oricărui păcat. Hristos S-a făcut păcat, nu făcându-Se păcătos, ci însuşindu-Și vina pentru 
păcatul nostru, dându-Se ca păcătos, Care primeşte pedeapsa morții pentru noi, pentru a o învinge, întrucât 
nu era El însuși păcătos” (nota 1985, p. 1052) 

neascultarea lui Adam, ca prin pârga neamului, firea a fost osândită la moarte, auzind 
prin el: Pământ ești și în pământ te vei întoarce (Facerea 3, 19), la fel socotesc că, prin 
ascultarea și dreptatea lui Hristos, întrucât S-a așezat sub Lege, deşi era Dătătorul legii, 
ca Dumnezeu, trece la întreaga fire binecuvântarea şi readucerea la viaţă prin Duhul”. 
(Sf. CHIRIL AL ALEXANDRIEI, Comentariu la Evanghelia Sfântului Ioan, Cartea a XI-a, 
cap. 10, în PSB, vol. 41, pp. 1052-1053) 


„Lăsând din iconomie propriul Său trup să moară'%, i-a sădit trupului iarăşi 
viața proprie, nesupunându-Se pe Sine însuşi lanțurilor morții, întrucât Se înțelege ca 
Dumnezeu”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a IX-a, cap. 10, în PSB, vol. 41, p. 1054) 


„De fapt, ar fi fost absurd ca prin cel de la început să treacă la toţi osânda și aceia să 
poarte chipul lipsit de slavă al celui pământesc, chiar dacă n-au păcătuit în acea vreme 
în care protopărintele a căzut din porunca dată lui, și venind Hristos, Care S-a arătat 
ca om ceresc, să nu întipărească în cei chemaţi prin EI la dreptate chipul Lui, desigur 
prin credință”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a IX-a, cap. 11, în PSB, vol. 41, p. 1056) 


„Prin patima Sa trebuia să răscumpere nepătimirea tuturor, reușind numai prin 
aceasta să recâștige tot pământul lui Dumnezeu- Tatăl cu sângele Său'””. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a IX-a, cap. 12, în 
PSB, vol. 41, p. 1072) 


„(...) deoarece acum sosise timpul, lăsând casa în care învățase cele tainice pe 
ucenicii Săi, vine la locul în care obișnuiau şi ucenicii Lui să petreacă împreună cu 
El. Făcea aceasta pentru a ușura vânzătorului aflarea Lui. Locul era o grădină, care 
simboliza raiul dintru început. Căci în acest loc, ca să zic aşa, era punctul de întâl- 
nire și de adunare a tuturor spre starea de la început. Căci în rai s-a petrecut înce- 
putul tuturor celor ce ne-au întristat, și în grădină este începutul patimii lui Hristos, 
care a adus îndreptarea tuturor celor ce ni s-au întâmplat odinioară”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a IX-a, cap. 12, în PSB, 
vol. 41, p. 1072) 


„Aşa cum în Adam s-a unit întreaga fire a omului, arătându-se supusă păcatu- 
lui, aşa şi aici a fost biruit (satana) de ea. Căci El, deși era Dumnezeu prin fire, era și 


726. Tâlcuirea Pr. D. Stăniloae: „Hristos Și-a lăsat trupul să moară. Acesta n-a murit din necesitate, ca la 
oamenii obișnuiți. L-a lăsat să moară din iconomie, adică pentru a birui moartea, în Sine și prin Sine, şi în noi, 
cei cu care S-a făcut de o fire ca om” (nota 1989, p. 1054) 

727. 'Tâlcuirea Pr. D. Stăniloae: „Hristos a răscumpărat cu patima Lui eliberarea oamenilor de pătimirea 
morții definitive, dar le-a dat şi putere să câştige o nepătimire sau o libertate de pasiuni nepăcătoase. Prin sân- 
gele Său a recâștigat, pentru dragostea față de Tatăl Său, pe oameni, văzând ei cât de mult îi iubeşte Dumnezeu, 
Care a lăsat ca însuși Fiul Său să meargă până la moarte din iubirea față de ei”. (nota 2028, p. 1072) 

728. Tâlcuirea Pr. D. Stăniloae: „Hristos Se aduna cu ucenicii în grădina aceea - și, prin ei, cu toţi cei ce 
vor crede în EI - spre starea sau în starea legăturii de la început cu Dumnezeu. Dar grădina aceea era și în alt 
fel un chip al grădinii raiului. Precum acolo începuseră tristeţile mizeriilor și morții de pe pământ, unite cu 
amăgitoarele plăceri, așa în grădina aceasta se primește ultima concluzie a acelor tristeți, sau patima morții, 
dar neamestecată cu plăceri, ci plină de dorinţa refacerii legăturii cu Dumnezeu”. (nota 2029, p. 1072) 

Om Care n-are păcat. Şi, precum pentru păcatul neascultării, osânda celui osândit 
se extinde printr-unul (primul Adam) la toţi, aşa dreptatea lui lisus se extinde la toți 
printr-Unul (al doilea Adam). Şi martor al acestui fapt este Pavel, care zice: Precum 
prin greșeala unuia a venit osânda pentru toți oamenii, așa prin îndreptarea adusă de 
Unul a venit, pentru toți oamenii, îndreptarea care dă viață (Romani 5, 18). Deci, prin 
Adam cel dintâi ne-am îmbolnăvit de neascultare şi de blestemul lui, iar prin ascul- 
tarea Celui de al doilea ne-am îmbogăţit cu binecuvântarea ei'%. Căci Domnul Legii, 
ca Dumnezeu, a venit printre noi şi S-a făcut păzitorul legii, ca Om'%”, (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a XII-a, Introducere, 
în PSB, vol. 41, pp. 1104-1105) 


„Cel ce n-a ştiut de păcat S-a facut blestemat pentru noi, ca să ne elibereze pe noi 
de vechiul blestem. Fiindcă a fost de ajuns să pătimească pentru toți Dumnezeu Cel 
mai presus de toți, ca, prin moartea trupului Său, să obțină răscumpărarea tuturor”*!. 

Deci Hristos nu poartă crucea cuvenită Lui, ci pe cea care atârnă peste noi și pe 
care eram datori să o purtăm noi, dacă ne gândim la osânda ce ni se da prin Lege. 
Căci, precum a fost între morţi nu pentru Sine, ci pentru noi, ca să Se facă începăto- 
rul vieţii noastre, desființând în Sine stăpânirea morţii (Evrei 2, 14), așa a luat asupra 
Sa şi crucea cuvenită nouă, osândind în Sine pedeapsa provenită din Lege”%, ca toată 
fărădelegea să-și astupe gura ei, după cuvântul din Psalmi (Psalmii 106, 42), odată ce 
Acela care nu avea păcat a fost osândit pentru păcatul tuturor. lar ceea ce s-a săvârșit 
în Hristos va folosi foarte mult sufletelor noastre, întrucât ni S-a făcut model de bărbă- 
ție/*. (Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
XII-a, Introducere, în PSB, vol. 41, p. 1118) 


„Căci s-a spus femeii odinioară de către Dumnezeu: în dureri vei naște (Facerea 
3, 16). Dar, precum odinioară în rai a supus-o durerilor pe cea care ascultase de gla- 
sul șarpelui și slujise vicleniei diavolului, așa îi poruncește, tot în grădină, să nu mai 


729, Tâlcuirea Pr. D. Stăniloae: „Nu am fost supuși blestemului lui Adam în chip exterior, ci prin faptul 
că ne-am însuşit neascultarea lui, sau am moștenit de la Adam pornirea spre neascultare, sau o fire bolnavă. De 
la Hristos, prin comunicare, ne-a venit bogăţia ascultării și a darurilor dumnezeiești care izvorăsc din legătura 
cu Dumnezeu”. (nota 2083, pp. 1104-1105) 

730. Tâlcuirea Pr. D. Stăniloae: „De la Adam ni s-a transmis călcarea Legii, sau neputința de a o păzi, de 
la Hristos ca om am primit păzirea Legii, sau puterea de a o păzi. Şi E] a avut puterea de a păzi legea, pentru că 
era, ca Dumnezeu, şi Dătătorul Legii, și Stăpânul ei, având în firea Lui legea”. (nota 2084, p. 1105) 

731. Tâlcuirea Pr. D. Stăniloae: „Hristos pătimea pentru noi în trup, dar Cel ce pătimea prin trupul acesta 
era Dumnezeu. De aceea pătimirea morlii a răscumpărat pe toţi oamenii de sub datoria pătimirii, pentru că, 
uniți cu E], puterea învingerii morţii le venea de la Cel ce era biruitorul morții, Acela fiind nu numai Om nevi- 
novat, ci şi Dumnezeu. Omul scăpat de moarte în Hristos avea valoarea și puterea lui Dumnezeu, căci același 
ipostas era și om, și Dumnezeu”. (nota 2113, p. 1118) 

732. Tâlcuirea Pr. D. Stăniloae: „Dacă ar fi fost numai om, Cel osândit ar fi plătit numai pentru sine şi 
deci ar fi scăpat numai El. Dar, fiind şi Dumnezeu, ca Om nevinovat a primit și a biruit osânda pentru toți. 
A scăpat nu numai firea Sa de stricăciune și de moarte, ci, prin puterea dumnezeiască, a comunicat prin îirea 
Sa - biruitoare asupra osândei, ca nevinovată — această biruinţă tuturor oamenilor care se unesc cu El ca 
Dumnezeu, prin umanitatea lor comună cu a Sa, ca Fiu al lui Dumnezeu”. (nota 2114, p. 1118) 

733, Tâlcuirea Pr. D. Stăniloae: „Rezultatul eliberării de stricăciune şi de moarte a firii omeneşti a lui 
Hristos nu ni se comunică fără efortul nostru, ci, aşa cum nu fără efortul firii Lui omenești a arătat şi menţinut 
lipsa de păcat și a răbdat patima şi moartea, așa nici noi nu ne putem însuși scăparea de stricăciune şi de moar- 
te fără a urma pilda Lui ca Om. Nu numai că ne arată pilda Sa, ci ne şi comunică puterea ei, întărită de puterea 
dumnezeiască, spre a putea stărui în efortul de biruire a păcatului”. (nota 2115, p. 1118) 

plângă”*”, (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a XII-a, Introducere, în PSB, vol. 41, p. 1147) 


„(...) îndată a ieșit sânge și apă (loan 19, 34); apă pentru curăţire şi sânge pentru 
ispăşire. Ne-a curăţat cu apa; cu vin ne-a răscumpărat”. (Sf. AMBROZIE AL MILANULUI, 
Tâlcuiri la Sfânta Scriptură. Despre patriarhi, 24, în PSB, vol. 52, p. 354) 


„EI (Hristos) a murit și nu ştiţi că aceea a fost moarte a trupului, nu a dumnezeirii 
(care a făcut ca nimeni dintre cei ce cred să nu moară)” (Sf. AMBROZIE AL MILANULUI, 
Scrisori, XVIII, 9, în PSB, vol. 53, p. 94) 


„Am fost înainte sub un cămătar nemilos, căruia nu i se puteau achita decât prin 
moarte dobânzile cerute (Luca 7, 41). A venit Domnul Iisus și ne-a găsit încărcaţi de 
dobânzi grele. Nimeni nu-şi putea achita dobânda cu avutul nevinovăţiei sale. Nu 
puteam avea cu ce să mă eliberez, fiindcă n-aveam de unde achita dobânda, și de aceea 
mi-a încredințat un nou fel de achitare: să-mi schimb creditorul. Nu naşterea, ci vina 
ne făcuse datornici. Am strâns bani grei prin păcatele noastre, pentru ca noi ce eram 
liberi să ajungem supuși, fiindcă datornic este cel ce a primit ceva din banii cămătarului. 
Dar păcatul este de la diavol. Nelegiuitul are avuţii primite din avutul diavolului. Căci 
precum bogăţiile lui Hristos sunt virtuțile, la fel ale diavolului sunt crimele. Diavolul 
adusese neamul omenesc în veșnică robie prin greaua camătă a moștenirii vinovate, 
fiindcă tatăl îndatorat lăsase urmaşilor o moştenire încărcată de datorii. A venit Domnul 


lisus şi a răscumpărat cu moartea Sa moartea tuturor. Şi-a vărsat sângele Său pentru 
sângele tuturor. L-am pedepsit deci pe creditor, dar n-am scăpat de el; ba am scăpat, căci 
rămâne datoria, dar a căzut camăta, precum zice Domnul lisus: Cei ce sunt în lanțuri, 
ieşiţi, şi cei ce sunt în închisori, plecați! (Isaia 49, 9). Aşadar, sunt iertate păcatele noastre. 
Pe toţi i-a iertat și n-a rămas cineva pe care să nu-l fi ușurat. Căci este scris că a iertat 
toate greșelile, rupând zapisul hotărârii care era împotriva noastră (Coloseni 2, 13-14). 
(Sf. AMBROZIE AL MILANULUI, Scrisori, XLI, 7-8, în PSB, vol. 53, pp. 194-195) 


„S-a făcut rob, păcat, blestem, ca tu să încetezi de a mai fi rob păcatului și ca să te 
scape de blestemul hotărârii dumnezeieşti. Așadar, EI a luat asupră-Și blestemul tău: 
Blestemnat este tot cel spânzurat pe lemn (Galateni 3, 13). El a ajuns blestem pe cruce, 
pentru ca tu să fii binecuvântat în împărăția lui Dumnezeu. El S-a înjosit, S-a dispre- 
țuit şi de nimic S-a socotit. El zicea: În deșert M-am ostenit (Isaia 49, 4). Pentru El a 
meritat Pavel să spună: Nu m-am ostenit în deșert (Filipeni 2, 16), pentru ca să dăru- 
iască slujitorilor Săi roada faptei bune şi slava propovăduirii evanghelice, prin care toți 
să fie achitați de sarcina ostenelii”. (Sf. AMBROZIE AL MILANULUI, Scrisori, XLVI, 13, 
în PSB, vol. 53, p. 220) 


734. Tâlcuirea Pr. D. Stăniloae: „Dumnezeu îi grăieşte femeii în grădină, şi când o supune pedepselor ne- 
ascultării de EI, şi acum, când se alipeşte Lui prin iubire statornică. Căci, unde este EI, natura este o grădină. Dar 
atunci, în grădină, arătarea pedepsitoare a lui Dumnezeu a adus transformarea naturii din grădină într-o natură 
aspră, istovitoare, iar acum natura, devenită grădină prin iubirea femeii se permanentizează ca grădină, ajutând-o să 
vadă, dincolo de asprimea naturii, lumina lui Dumnezeu care o înfrumuseţează. Încetarea plânsului femeii, după ce 
cunoaşte că Hristos a înviat, nu e propriu-zis o încetare a durerilor naşterii. Dar durerea naşterii e unită cu bucuria 
copleșitoare că naşte nu un om fără un sens al existenţei, ci un om care se va împărtăși de bucuria veşnicei fericiri 
prin unirea cu Hristos” (nota 2163, p. 1147) 

„Şi Domnul, Care era drept, a suferit din partea celor nedrepți şi, cu minunată 
răbdare, S-a răstignit pe cruce pentru păcatele noastre, pentru ca acela care-L imită 
să-și spele cu sângele Lui păcatele”. (Sf. AMBROZIE AL MILANULUI, Scrisori, LXIII, 112, 
în PSB, vol. 53, p. 270) 


„(...) pe Golgota. Acolo este mormântul lui Adam, pentru ca pe cel mort să-l învie 
pe crucea Sa. Unde, așadar, este în Adam moartea tuturor, acolo este în Hristos învie- 
rea tuturor”. (Sf. AMBROZIE AL MILANULUI, Scrisori, LXXI, 10, în PSB, vol. 53, p. 289) 


„Ai fost învins de-ngăduinţă, 

Şi-al nostru rău Ţi-e suferinţă, 

Tu moarte primești nevinovat, 

Iar noi scăpăm de-al ei păcat”. (Sf. AMBROZIE AL MILANULUI, Imnuri, XXXVII, 
„Imn despre înălțarea Domnului”, în PSB, vol. 53, p. 379) 


„Această întindere a mâinilor Lui pe cruce este numită pe drept cuvânt ridica- 
re. În adevăr pe toţi câţi zăceau în iad i-a ridicat la ceruri, după făgăduinţa pe care o 
făcuse: Când Eu voi fi înălțat de pe pământ, pe toți îi voi lua la Mine (loan 12, 32)”, 
(Sf. IOAN CASIAN, Așezămintele mănăstirești, Cartea a III-a, cap. 3, în PSB, vol. 57, p. 135) 


„Învingând pe diavol, duşmanul Său, El a avut grijă ca noi încă din leagăn să fim 
crescuți în harul şi în cunoaşterea legii sale. Pentru primirea Lui în sufletul nostru ne 
răsplătește cu fericirea veșnică și cu daruri neîncetate, pentru mântuirea noastră în 
sfârșit S-a întrupat şi a arătat tuturor neamurilor puterea minunilor Sale”. (Sf. IOAN 
CASIAN, Convorbiri duhovnicești, Partea I, „Întâia convorbire cu părintele Moise”, 
cap..AV, 2; în PSB, vel:57,p, 319) 


„Nimeni nu putea să libereze pe cei întemnițați, decât cel ce este în afara temniţei, 
nimeni nu putea să izbăvească pe cei păcătoși, decât cel lipsit de păcat. Într-adevăr, 
nimeni nu poate libera pe cineva de un lucru, decât dacă e el însuşi liber de lucrul de care 
îl liberează pe altul. Şi de aceea, fiindcă în toţi trecuse moartea, toţi înțelegeau viața, ca 
adică murind în Adam, să trăiască în Hristos. Dar deşi mulţi au fost sfinţi, mulţi aleşi 
şi iubiți de Dumnezeu, nimeni totuşi n-a putut să se mântuiască în întregime pe sine 
însuși, dacă n-a fost mântuit mai dinainte prin venirea şi răscumpărarea Domnului”. 
(Sf. IOAN CASIAN, Convorbiri duhovniceşti, „Despre Întruparea Domnului”, Cartea a 
V-a, cap. XV, 2-3, în PSB, vol. 57, p. 834) 


„În lucrările Mântuitorului a fost întotdeauna puterea Sfintei Treimi”. (Sf. IOAN 
CASIAN, Convorbiri duhovnicești, „Despre Intruparea Domnului”, Cartea a VII-a, 
cap. XVII, 7, în PSB, vol. 57, p. 870) 


„Tot el'*%, în scrisoarea către Volusianus, spune: și Moise și ceilalți profeți au 
prevestit foarte limpede pe Domnul lisus și L-au preaslăvit. Ei au spus că El nu numai 


735. L-a ridicat la ceruri pe toţi aceia care se făcuseră vrednici de aceasta şi așteptau venirea Lui. (n.n.) 

736. Nota Prof. N. Chiţescu: „Fericitul Augustin (354-430), episcop de Hippo-Regius (oraş în nordul 
Africii), cunoscut mai ales prin Confesiunile sale, a fost un reprezentant de seamă al literaturii și spiritualităţii 
creştine din Apus. Înainte de a deveni creştin a scris opere filosofice, iar după botez tratate teologice și polemi- 
ce (împotriva maniheilor, pelagienilor, arienilor etc.) (nota 238, p. 878) 

că nu este deopotrivă cu ei înșiși, nu numai că este mai mare ca ei în puterea de a face 
minuni, ci că, pe deplin Domnul Dumnezeul tuturor EI se va face om și va veni pentru 
oameni. De aceea EI Însuşi a făcut să nu fie absurd ce făcuse pentru ei, dacă nu le-ar face 
El. Dar totuși a trebuit să facă şi ceva propriu: să Se nască din Fecioară, să învieze din 
morţi, să Se înalțe la cer. Cine socotește aceasta puțin lucru pentru Dumnezeu, nu ştiu 
ce așteaptă mai mult”. (Sf. IOAN CASIAN, Convorbiri duhovniceşti, „Despre Întruparea 
Domnului”, Cartea a VII-a, cap. XXVII, 2, în PSB, vol. 57, p. 878) 


„Nu a întârziat (Hristos - n.n.), ci a alergat strigând cu vorbele, cu faptele, cu 
moartea, cu viaţa, cu coborârea, cu suirea, strigând ca să ne întoarcem la El. Şi a dis- 
părut de la ochii noștri, ca să ne întoarcem la inimă şi să-l găsim, căci s-a depărtat şi 
iată este aici (Matei 24, 2-3). Nu a voit să fie mai mult cu noi şi totuși nu ne-a părăsit. 
Căci S-a retras acolo de unde nu S-a retras, căci lumea prin E] a fost făcută şi în această 
lume era şi a venit în această lume pentru ca să mântuiască pe păcătoşi (loan 6, 33), 
Căruia se mărturiseşte sufletul meu, și-l vindecă pentru că a păcătuit Lui. Fii ai oame- 
nilor, până când veți fi grei la inimă? (Psalmii 40, 5). Oare nici după coborârea vieţii nu 
vreți să urcați şi să trăiţi? Dar unde vă urcați sunteți la înălțime şi aţi ridicat până la cer 
gura voastră? Coborâţi, ca să urcați, și vă ridicaţi la Dumnezeu, căci aţi căzut, urcând 
contra lui Dumnezeu”. (Fericitul AUGUSTIN, Confessiones — Mărturisiri, Cartea a IV-a, 
XII, (19), în PSB, vol. 64, p. 110) 


„Când aceia erau muritori şi păcătoşi, Tu, însă, Doamne, cu Care ei încercau să 
se împace cu mândrie, eşti nemuritor şi fără păcat. Mijlocitorul între Dumnezeu şi 


oameni trebuia să aibe ceva asemănător cu Dumnezeu și ceva asemănător cu oamenii, 
pentru ca nu cumva, şi într-o privinţă, şi în alta, asemănaţi fiind cu oamenii, să fie 
departe de Dumnezeu sau, în amândouă părțile fiind asemănători lui Dumnezeu, să 
fie departe de oameni şi în acest mod să nu fie mijlocitor (1 Timotei 2, 5). (Fericitul 
AUGUSTIN, Confessiones - Mărturisiri, Cartea a X-a, XLII, (67), în PSB, vol. 64, 


pp. 239-240) 


„Dar adevăratul Mijlocitor, pe Care, prin milostivirea Ta cea ascunsă, L-ai arătat 
şi L-ai trimis oamenilor, pentru ca, prin pilda Lui, oamenii să-nveţe smerenia, Acel 
Mijlocitor între Dumnezeu și oameni, omul lisus Hristos, a apărut între păcătoşii 
muritori şi Nemuritorul cel drept, muritor ca și oamenii, drept cu Dumnezeu, pentru 
ca, fiindcă plata dreptăţii este viaţa şi pacea, prin dreptatea unită cu Dumnezeu să 
înlăture moartea neevlavioşilor justificaţi pe care a voit s-o aibă comună cu ei. Acesta a 
fost arătat vechilor sfinţi pentru ca în acest mod ei înșiși, prin credinţa pătimirii viitoa- 
re a Lui, aşa cum noi prin credinţa pătimirii Lui trecute, să fie mântuiţi. Întru atât cât a 
fost om, a fost mijlocitor, dar întrucât a fost Cuvânt, nu a fost mijlocitor, fiindcă a fost 
deopotrivă cu Dumnezeu şi Dumnezeu la Dumnezeu şi împreună unul Dumnezeu. 

Cât de mult ne-ai iubit, bunule Părinte, Tu, Care nu ai cruțat pe Însuși Fiul Tău, 
ci pentru noi păcătoşii L-ai dat morţii (Romani 8, 32). Cât de mult ne-ai iubit pe noi, 
pentru care EL, nu răpire socotind a fi întocmai cu Tine, S-a smerit până la moartea pe 
cruce, El singur (Filipeni 2, 6, 8) liber între morţi, având puterea de a-şi pune sufletul 
Său (Psalmii 87, 6; loan 10, 18) şi de a-l lua iarăşi aici, pentru a fi înaintea ochilor Tăi 
biruitor și victimă, şi de aceea învingător, fiindcă a fost victimă în faţa Ta, pentru noi 
a fost preot şi jertfă, şi de aceea a fost preot fiindcă a fost jertfă, făcându-ne pentru 


| 
| 

Tine din servi - fii, născându-Se din Tine, nouă slujind. Pe bună dreptate, nădejdea 
mea tare este pusă în EI, căci prin El vei vindeca toate slăbiciunile mele, prin El, Care 
stă de-a dreapta Ta și Te roagă pentru noi, căci, în alt loc, m-ar cuprinde deznădej- 
dea. Căci multe şi mari sunt slăbiciunile mele, dar mai mare este vindecarea venită 
de la Tine. Am fi putut crede că Cuvântul Tău este departe de unirea cu omul și să 
pierdem speranţa cu privire la noi, dacă nu s-ar fi făcut trup şi nu ar fi locuit printre 
noi (loan 1, 14). 

Înspăimântat de păcatele mele şi de mărimea nenorocirii mele, frământasem în 
inima mea şi plănuisem să fug în singurătate, dar m-ai oprit şi m-ai întărit, zicând: 
De aceea Hristos a murit pentru toți, pentru ca cei care viază să nu mai vieze loruși, 
ci Aceluia Care a murit pentru ei (2 Corinteni 5, 15). lată, Doamne, eu arunc la Tine 
grija mea, ca să trăiesc, şi voi considera cele minunate ale legii tale (Psalmii 118, 18). 
Tu cunoști nepriceperea şi slăbiciunea mea. Învaţă-mă și vindecă-mă. Acel Unic Fiu al 
Tău, în Care sunt ascunse toate vistieriile înțelepciunii și cunoştinţele m-a răscumpărat 
cu sângele Său. Să nu mă ocărască cei mândri pentru că meditez la prețul răscumpă- 
rării mele şi mănânc și beau și-l împart și, sărac, doresc să mă satur din El între aceia 
care mănâncă şi se satură şi vor lăuda pe Domnul cei ce-L caută (Coloseni 2, 3; Psalmii 
2, 130)”. (Fericitul AuGusTInN, Confessiones - Mărturisiri, Cartea a X-a, XLIII, (68)- 
(70), în PSB, vol. 64, pp. 240-241) 


„Ie rog, pe Domnul nostru lisus Hristos, Fiul Tău, bărbat al dreptei Tale (Psalmii 
79, 18), Fiul omului, pe Care L-ai întărit ca Mijlocitor al Tău, Mijlocitor între Tine şi 
noi, prin Care Iu ne-ai căutat pe noi, dar ne-ai căutat ca să te căutăm pe Tine, Cuvântul 
Tău, prin Care ai făcut toate, printre care şi pe mine, Te rugăm pe singurul Tău Fiu 
(Galateni 4, 5), prin care ai chemat la adopţiune poporul credincioşilor, printre care și 
pe mine. Te rog fierbinte pe EI Care șade la dreapta Ta (Romani 8, 34) şi Te roagă pen- 
tru noi, în care sunt ascunse toate vistieriile înțelepciunii și ale cunoştinței (Coloseni 2, 
3). Aceste vistierii le caută în cărţile Tale. Moise a scris despre EI: Acest lucru îl spune 
EI, acest lucru îl spune Adevărul”. (Fericitul AuGusTInN, Confessiones - Mărturisiri, 
Cartea a XI-a, II, (4), în PSB, vol. 64, p. 244) 


„Prin patimi ne-a redat pe noi nouă înșine, arătându-ne ce-am devenit, iar prin 
minuni ne-a dat pe noi Sie Însuşi, dacă devenim ceea ce ne-a arătat”. Şi prin amân- 
două ne-a confirmat adevărul celor din care, în care şi care era, ca singur adevărat şi 
credincios, voind să-L mărturisim drept ceea ce este!” (Sf. MAxIM MĂRTURISITORUL, 
Ambigua, Partea întâi, 5e, în PSB, vol. 80, pp. 63-64) 


„Căci adevăratul Mântuitor al nostru, lisus Hristos, Fiul lui Dumnezeu, biruitorul 
puterilor celor rele şi împărţitorul vredniciilor harului, a biruit în vremea întrupă- 
rii Sale prin cruce păcatul și pe regele său, diavolul (căci odinioară stăpânea păca- 
tul, împărăţind peste toți). Prin aceasta a omorât cu cuvântul puterii Lui şi a nimicit 


737. Tâlcuirea Pr. D. Stăniloae: „Unul şi același Hristos prin pătimirile pe care le-a biruit ne-a redat pe 
noi nouă înşine, scoțându-ne din robia lor și făcându-ne stăpâni peste ele, sau liberi; iar prin minuni ne-a dat 
pe noi Lui, ne-a făcut să ne unim cu EI, ridicându-ne la o viaţă în Dumnezeu, ducând până la capăt mântuirea 
noastră. Prin patimi ne-a arătat ce am devenit, eliberându-ne de patimi; prin minuni ne-a arătat ce putem de- 
veni și noi în viaţa viitoare, dacă mergem mai departe de la eliberarea de păcat la slăbirea afectelor prin unirea 
cu Cel care a înviat”. (nota 20, p. 63) 

toată suflarea păcatului, adică patimile cele din noi şi gândurile urâte şi rele legate de 
ele, ca păcatul, în cei ce sunt ai lui Hristos şi viețuiesc după Hristos, să nu mai aibă 
nimic care să se mişte și să trăiască asemenea unuia care trăieşte numai prin suflare'%” 
(Sf. Maxim MĂRTURISITORUL, Ambigua, Partea a doua, 18, în PSB, vol. 80, p. 119) 


„Dacă legile firiisapărute din pricina păcatului au fost desfăcute în Hristos şi toată 
răzvrătirea înrobitoare a patimilor a încetat cu totul prin venirea Cuvântului, trebuie 
să se umple lumea de sus, cum zice învățătorul. Să nu negăm aceasta. Căci dacă Adam 
cel vechi, care zăcea sub păcat, fiind simplu om, odată ce a desfăcut prin neascultare 
primele legi ale firii în duh, a umplut lumea de jos cu cei născuţi ca el în trup spre 
stricăciune, făcându-se începător celor asemenea lui în cădere, şi nimeni nu neagă 
aceasta, cu atât mai mult Hristos, noul Adam, Cel fără de păcat, Hristos-Dumnezeu, 
desfăcând ca rațiune legile iraționalităţii pătrunse în fire din pricina păcatului, umple 
cu dreptate lumea de sus cu cei născuţi ca EI în duh spre nestricăciune, făcându-Se 
începător celor asemenea Lui în ascultare. Și să nu refuze să creadă aceasta nimeni 
dintre cei ce simt fie cât de puţin puterea lui Dumnezeu şi nu ignorează mărimea ei. 
Aşa se umple deci lumea de sus cu cei ce se nasc după Hristos în Duh și așa la sfârșit 
legea trupului şi a naşterii de jos şi toate își revin la ritmul lor pentru lumea de sus” 
(Sf. MAXIM MĂRTURISITORUL, Ambigua, Partea a doua, 93, în PSB, vol. 80, pp. 239-240) 


„(...) se înnoiesc firile şi, în chip minunat, Cel cu totul nemișcat după fire Se mișcă 
nemișcat, ca să zic așa, mai presus de fire, în jurul a ceea ce se mișcă prin fire; şi 
Dumnezeu Se face om, ca să mântuiască pe omul cel pierdut. Unind astfel prin Sine 
însuşi părțile naturale sfâșiate ale firii universale în totalitatea ei şi raţiunile generale 
manifestate în părți, prin care se înfăptuieşte unirea celor despărțite, împlineşte mare- 
le sfat al lui Dumnezeu şi Tatăl, readunând (recapitulând) toate în Sine, cele din cer 
şi cele de pe pământ. Căci în Sine au fost și create”, (Sf. MAxIM MĂRTURISITORUL, 
Ambigua, Partea a doua, 106a, în PSB, vol. 80, pp. 263-264) 


„Astfel a împlinit ca om cu fapta şi cu adevărul, prin ascultarea neclătită, toate 
câte ca Dumnezeu le-a rânduit de mai înainte E] însuși să se facă, realizând tot sfatul 
lui Dumnezeu și Tatăl în favoarea noastră, care am zădărnicit prin reaua întrebuințare 
puterea ce ni s-a dat de la început, în chip natural, spre aceasta'*. Mai întâi ne-a unit 


738. Tâlcuirea Pr. D. Stăniloae: „Sufletul fără har e mort”. (nota 113, p. 119) 

739. Tâlcuirea Pr. D. Stăniloae: „Până aici Sfântul Maxim a arătat cum trebuie să se miște omul spre 
Dumnezeu, adunând toată creaţia în sine, Acum arată că întrucât omul nu a activat mișcarea sădită în firea 
lui spre Dumnezeu, ci a îndreptat-o spre cele inferioare lui, devenind și el ca ele și periclitându-se să ajungă 
până la balansarea pe buza inexistenței, Dumnezeu însuși, Cel prin fire nemișcat, Se mișcă spre creatura care 
se mișcă prin fire, într-un chip nemișcat mai presus de fire ca s-o ducă și pe ea la nemișcarea în El. În acest 
sens, Sfântul Grigorie de Nazianz a putut vorbi nu numai de o reînnoire a firii create, ci şi de un act nou (deo 
înnoire) a firii necreate. Pentru concilierea mișcării și a nemișcării în Dumnezeu, gândirea răsăriteană a recurs 
la doctrina energiilor necreate. Dumnezeu e nemișcat prin ființă, dar Se mișcă prin energiile Sale. Printr-un 
asemenea act Dumnezeu Se face om. Prin firea umană restabilită în Sine, Hristos va putea, folosindu-Se acum 
de mișcarea ei naturală, să readune în Dumnezeu toate, căci în Sine sunt reunificate raţiunile întregii creaţii. 
În Hristos omul se unește în Dumnezeu cu semenii săi și cu lumea pe care o penetrează cu spiritul său uman 
umplut de Dumnezeu”. (nota 329, p. 264) 

740. Tâlcuirea Pr. D. Stăniloae: „Unificarea tuturor a realizat-o în numele nostru întâi Hristos ca om. 
El a restabilit în Sine puterea unificatoare a naturii umane pe care noi o alterasem. Pe treapta cea mai înaltă 
a unificat umanitatea Sa cu Dumnezeu, sau a înfățișat-o pe aceasta plină de toată creațiunea transfigurată în 

pe noi cu noi înşine în Sine, prin înlăturarea deosebirii de bărbat şi femeie, şi în loc 
de bărbaţi şi femei, în care se observă mai ales modul deosebirii, ne-a arătat numai 
oameni în sens propriu şi adevărat, modelaţi cu totul după EI şi purtând nevătămat și 
cu totul neîntinat chipul Lui, neatins în niciun mod de vreo trăsătură a stricăciunii; şi 
împreună cu noi şi pentru noi a îmbrățișat prin cele de la mijloc, ca părţi ale Lui, toată 
creaţia şi a unit în jurul Lui între ele, în chip indisolubil, raiul şi lumea locuită, cerul 
şi pământul, cele sensibile şi cele inteligibile, ca unul ce avea simţire, suflet şi minte 


ca noi. Căci însușindu-Şi prin fiecare dintre acestea, ca prin niște părţi, extremitatea 


înrudită cu fiecare în modul amintit, a recapitulat (a adunat) toate în Sine”. 


Prin aceasta a arătat că toată creaţia este una, ca un alt om, împlinindu-se prin 
convergenţa părților ei între ele şi ţinându-se toată în ea însăşi prin solidaritatea tota- 
lităţii ei ca aceeaşi substanță sau ca rațiunea unică, simplă, indefinită şi nediferențiată 
a creaţiunii din nimic, în baza căreia toată creația poate primi una și aceeași rațiu- 
ne cu totul indistinctă, ca una ce are pe nu era mai bătrân decât este”. (Sf. MAxIM 
MĂRTURISITORUL, Ambigua, Partea a doua, 106a, în PSB, vol. 80, pp. 265-266) 


faţa lui Dumnezeu și Tatăl. EI a realizat unirea tuturor în Sine ca om şi unirea Sa ca om cu Dumnezeu, întru- 
cât a ascultat porunca dumnezeiască de a folosi această putere în vederea unificării tuturor în Sine şi a Sa cu 
Dumnezeu, prin rolul conducător recunoscut spiritului (minţii). Căci dacă pornirile trupești pătimașe dezbi- 
nă pe om în el însuși și pe om de toate, spiritul îl unifică în el şi cu toate. Dar spiritul face aceasta nu impunând 
o stăpânire silnică asupra părților inferioare ale omului şi asupra lumii, ci câştigându-le prin forța superioară 
a purității şi a înţelegerii adevăratului rost al omului şi al lumii. Contrar origenismului și urmând lui Hristos 
omul duce în sine întreaga creaţiune la unirea cu Dumnezeu, căci spre aceasta a fost făcută”. (nota 331, p. 265) 

741. Tâlcuirea Pr. D. Stăniloae: „Simţirea, sufletul şi mintea mijlocesc între subiectul uman și toate cele 
asemănătoare lor care subzistă neunite între ele: între lumea sensibilă, cu țesătura ei rațională, şi lumea ființe- 
lor îngereşti care sunt minți pure. De aceea, simţurile, sufletul, sau lucrarea lui rațională şi mintea sau lucrarea 
ei înţelegătoare, sunt socotite ca fiind la mijloc între subiectul uman şi realităţile ce le corespund. Dar adevăra- 
ta unificare a lor în om se realizează prin orientarea minţii spre Dumnezeu. Căci altfel cele trei lucrări mijloci- 
toare rămân neunificate în om, mai bine-zis lucrarea inferioară a simţurilor pune stăpânire pe om şi, prin ele, 
lumea sensibilă însăşi. Iar în această stare omul este neunificat şi nu se poate unifica cu sine și cu Dumnezeu 
nici lumea. Căci e purtat de la o pasiune la alta, de la un obiectiv atractiv la altul, dându-le pe rând o importan- 
ță exagerată. Numai mintea (spiritul) ca forță superioară, făcută să se deschidă lui Dumnezeu şi să se hrăneas- 
că spiritual din EI, poate aduce la unitate cele trei lucrări ale omului, supunând pe cele mai de jos celei mai de 
sus, sau imprimând în cele mai de jos interesul pentru cele mai de sus, în ultimă analiză, pentru Dumnezeu, 
în Care omul îşi găseşte conţinutul suprem şi a-toate-cuprinzător al satisfacerii trebuinţelor tuturor celor trei 
lucrări: a simţirii purificate, a raţiunii ce străbate la ultima Raţiune, a înțelegerii nesfârşite a realităţii nesfârşite. 
Dar aceasta s-a făcut întâi în Hristos în care Dumnezeu S-a unit prin minte cu natura umană, făcând-o deplin 
şi etern deschisă infinităţii de lumină şi de iubire a Lui”. (nota 332, p. 266) 

742. Tâlcuirea Pr. D. Stăniloae: „Cel care a restabilit cel dintâi ca om în sine puterea prin care le unifică 
pe toate în sine şi cu Dumnezeu a fost Hristos. În EI creaţiunea s-a arătat din nou ca una, unită cu omul 
nou, sau ca un alt om. Căci propriu-zis toată creaţiunea adunată în om e un om lărgit şi nimic mai mult sau 
mai puţin. Ea se completează ca un întreg prin convergenţa părților ei în om, convergenţă descoperită de el. 
Deci deplina convergenţă a părţilor ei ca într-un întreg nu are loc decât în om. Iar în om nu se împlineşte 
şi nu se adună creațiunea ca într-un întreg sau ca într-un om reunificat, decât pentru că el şi-a găsit această 
întregire sau calitatea unui om complet în Hristos. Unitatea lumii constă în rațiunea ei comună de realitate 
creată. Dar această rațiune iese în relief în Hristos, în Care legătura creaturii cu Creatorul se manifestă în 
gradul culminant și în claritatea maximă. Toată creatura, care are ca trăsătură comună începutul ei în timp, 
e unită cu Creatorul ei, împărtăşindu-se de eternitatea Lui și explicându-se din ea, pentru că e încadrată în 
Subiectul etern, pentru că EL îi descoperă în sine sensurile ei inepuizabile, pentru că mintea Lui omenească 
poate înainta la nesfârșit în aceste sensuri ale ei în Sine însuși ca Dumnezeu-Cuvântul creator şi susținător 
al ci, pentru că din EI pot străluci în mod sensibil în ea noi şi noi frumuseți spirituale, curate, negrăit de 
adânci, de netălmăcit. Ce departe suntem de origenismul platonizant, după care nu se reţine pentru viața 
viitoare decât sufletul, refuzându-se lumea văzută ca fostă temniţă a sufletului! Omul are, într-un anumit 
sens, ca făptură creată, o rațiune comună cu a întregii lumi şi ea e unită întreagă cu Dumnezeu-Cuvântul, 
Care îi descoperă adâncimile infinite”. (nota 333, p. 266) 

„Căci n-a vindecat numai prin minuni bolile noastre şi însuşindu-Şi prin pătimire 
slăbiciunile şi plătind prin moarte Cel fără de moarte ca un datornic datoria noastră, 
ne-a eliberat pe noi de multele și înfricoşătoarele vini, ci și învăţându-ne în multe 
feluri, ne-a sfătuit să ne facem cu voia asemenea Lui prin deprinderea de oameni iubi- 
toare şi prin desăvârşita iubire a unora faţă de alții'**”, (Sf. MAxIM MĂRTURISITORUL, 
Epistole, Partea I, ep. 11, în PSB, vol. 81, p.61) 


„Același a pătimit cu trupul pentru noi, fiind şi rămânând pururea Același nepă- 
timitor cu dumnezeirea, ca să fie şi mântuirea noastră în moartea Fiului Unuia Născut 
al lui Dumnezeu (O, ce taină minunată - paradoxală - și negrăită!) şi să rămână şi 
slava și identitatea dumnezeiască a fiinţei Lui una cu a Tatălui, să rămână nemicşorată” 
(Sf. MAXIM MĂRTURISITORUL, Epistole, Partea I, ep. 12, în PSB, vol. 81, p. 70) 


„Declarăm ale Lui și minunile şi pătimirile, ca ale Celui care e Unul, adică ale 
lui Hristos, Care lucra şi cele dumnezeieşti, şi cele omenești: cele dumnezeiești, tru- 
peşte, pentru că săvârșea minunile prin trupul nelipsit de lucrarea lui naturală, iar pe 
cele omenești, dumnezeieşte, pentru că primea fără sila firii, cu voia şi prin stăpânire, 
experiența patimilor omenești”*. Şi a Lui e crucea şi moartea şi mormântul” şi învi- 
erea și înălțarea la ceruri”. (Sf. MAxIM MĂRTURISITORUL, Epistole, Partea I, ep. 15, în 
PSB, vol. 81, p. 142) 


„Şi deşi e îndrăzneţ cuvântul, a ales pentru noi ocara necesară iconomiei (mân- 
tuirii) ca mai de cinste decât slava. Căci a făcut din întoarcerea la EI a celor rătăciţi o 
cinste covârșitoare şi o slavă prisositoare a lui Dumnezeu și prin ea a scos la iveală şi a 
arătat şi mai mult slava cea firească a lui Dumnezeu și nimic nu-i este mai propriu raţi- 
unii slavei Lui decât mântuirea oamenilor, pentru care e toată raţiunea şi toată taina”. 


743. Tâlcuirea Pr. D. Stăniloae: „Sfântul Maxim vede în purtarea slăbiciunilor şi în primirea morţii 
noastre de către Fiul lui Dumnezeu fâcut om şi o plată a datoriei noastre de ascultare, neachitată de noi, lui 
Dumnezeu. Dar chiar această suportare a slăbiciunilor şi a morţii noastre de către EI întăreşte totodată firea 
noastră. Astfel, prin pătimirile şi moartea lui Hristos se împlinesc cele două sensuri ale mântuirii: se arată 
iubirea reînnoită a omului față de Dumnezeu și se restaurează firea lui. Iar prin învățătura și pilda Sa, Hristos 
ne ajută şi pe noi să revenim la viaţa adevărată a omului, în acelaşi timp bineplăcută lui Dumnezeu, adică ajută 
la împlinirea aceloraşi două scopuri, care în fond sunt unul, dat fiind că lui Dumnezeu Îi place tocmai o viață 
omenească împlinită conform potenţelor puse de Dumnezeu în ea”. (nota 101e, p. 61) 

744. Tâlcuirea Pr. D. Stăniloae: „Ar fi putut să nu pătimească, pentru că ar fi putut copleși durerile prin 
Dumnezeirea Lui. Nu era stăpânit de ele fără voia Lui, cu sila. Ci rămânea mereu stăpân asupra lor. Dar totuși le 
suporta în toată intensitatea lor. Căci firea Sa omenească avea capacitatea sensibilităţii pentru durere. Deasupra ei 
s-a ridicat numai prin înviere” (nota 299, p. 142) 

745. Tâlcuirea Pr. D. Stăniloae: „A Lui e crucea și moartea. Tot ce se întâmplă în componentele lui sunt 
ale Lui. Sunt trăite de El. Trăiesc cu sufletul înțepătura din trupul meu. Sufletul îi dă caracterul durerii. Dacă 
ar fi numai materia trupului, ea n-ar simţi durerea. Înțepătura din materie se repercutează ca durere spirituală, 
dar de origine materială, în suflet. Într-un fel, ipostasul dumnezeiesc simte înțepătura piroanelor din trupul 
Lui. Dacă n-aş simţi durerea din trupul material fară sufletul aflat în el, n-aș simţi-o în suflet nici fără materia 
trupului. Omului i s-a dat materia trupului ca să simtă prin ea durerea în suflet. Poate de aceea a luat și Fiul lui 
Dumnezeu un trup material”. (nota 300, p. 142) 

746. Tâlcuirea Pr. D. Stăniloae: „Cea mai înaltă rațiune se împlineşte în mântuirea oamenilor, care este 
iubirea între ei şi Dumnezeu și de aceea nu se poate înfăptui decât prin iubirea lui Dumnezeu care întrece orice 
iubire. Rațiunea nu e constatarea rece a unor legături între componentele unei lumi pe care egoismul nostru 
le-a împreunat cu dezbinarea și cu multe suferinţe, ci e forța spirituală care ridică aceste legături la înălțimea 
care bucură pe toţi. Rațiunea științifică ia ca realitate fatală o lume coborâtă de păcatul nostru la imprimarea 
de nenumărate neajunsuri, ca unica lume posibilă, ca lumea fatală. Dar noi putem prin spirit să ridicăm lumea 

Şi ceea ce-i mai tainic decât tainele e că Însuşi Dumnezeu, făcându-Se din iubire om 
cu adevărat prin asumarea trupului mintal şi rațional însufleţit şi primind în Sine fără 
să Se schimbe patimile firii ca să mântuiască pe om și să ni Se dea nouă, oamenilor, pe 
Sine pildă de virtute şi chip viu al bunăvoirii și iubirii faţă de EI şi între noi, poate să-i 
înduplece pe toţi spre a răspunde la fel”. (Sf. MAxIM MĂRTURISITORUL, Epistole, Partea 
ÎI, ep. 44, în PSB, vol. 81, pp. 172-173) 


„(...) Mântuitorul putând prin fire, se vădeşte voind ca om şi suferind frica trupeas- 
că de moarte, voind să arate împreună cu celelalte patimi iconomia (întruparea) curată 
de nălucire şi răscumpărând firea celor osândiţi pentru păcatul patimilor ei'”. Şi iarăși, 
arată pornirea împotriva morții, omorând moartea cu moartea ca să mântuie ceea ce se 
afla în El prin fire ca om şi ca să arate şi marele şi negrăitul sfat al Tatălui împlinit de EI ca 
Dumnezeu, împlinit trupește. Căci nu ca să pătimească, ci ca să mântuiască S-a făcut 
în mod principal om: Părinte, de e cu putinţă, treacă acest pahar de la Mine, dar să nu 
se facă voia Mea, ci voia Ta (Matei 26; 30; Luca 22, 42). (Sf. MAXIM MĂRTURISITORUL, 
Epistole, Partea a II-a, „A aceluiași către același Marin”, 2, în PSB, vol. 81, p. 202) 


„Se poate socoti că Cel ce e capul întregului trup Și-a însușit ca Doctor bolile 
celui suferind până a ne elibera de acestea ca Dumnezeu, Care S-a întrupat pentru noi, 
luându-le de la noi şi desființându-le cu puterea trupului asumat al Lui”. Căci motivul 
patimilor e îndoit: unul e certarea, altul necinstea. Primul caracterizează firea noastră, 
al doilea o alterează. Pe primul l-a primit ca om pentru noi, voindu-le fiinţial, adeve- 
rind firea şi înlăturând osânda noastră, pe al doilea l-a însușit iarăși în chip iconomic 
(mântuitor) ca iubitor de oameni, arătându-Se în noi şi în modul nostru nevindecat, 
ci, consumând tot ce e al nostru ca focul ceara, sau ca soarele aburul pământului, să 
ne transmită cele ale Sale și să ne facă încă de aici nepătimitori şi nestricăcioşi prin 
făgăduință”*”. (Sf. MAxIM MĂRTURISITORUL, Epistole, Partea a II-a, Scrieri, 19, în PSB, 
vol. 81, pp. 303-304) 


Iisus în faţa Arhiereului Anna 


„Mântuitorul şi Domnul nostru Iisus Hristos a păstrat tăcerea în timp ce era învi- 
nuit înaintea Arhiereului şi nimic nu răspundea, fiind convins că toată viaţa şi faptele 
pe care le săvârşise în mijlocul iudeilor valorau mai mult decât un răspuns oarecare la 


din această stare. În felul acesta, raţiunea și taina nu sunt ireconciliabile. O iubire prin care cineva se jertfeşte 
pe sine pentru alţii e şi cea mai rațională, dar şi cea mai greu de înţeles pentru mentalitatea egoistă cu care ne- 
am obișnuit”. (nota 347, p. 173) 

747. Tâlcuirea Pr. D. Stăniloae: „Dacă Hristos n-ar fi murit ca om, ar fi fost posibil ca să nu se creadă în 
întruparea Lui reală şi să nu se vadă răscumpărarea noastră ca scop al întrupării. Dacă n-ar fi învins moartea 
acceptând-o, nu s-ar vedea pentru ce-ar mai trebui să murim noi. Sau s-ar considera că murind noi nu facem 
cu El drumul spre înviere. Noi rămânem în afara Lui”. (nota 424, p. 202) 

748. Tâlcuirea Pr. D, Stăniloae: „Nici în firea omului de rând lupta contra celor bune nu e după fire. Cum 
ar fi deci aceasta în firea asumată de ipostasul Cuvântului? Totuși Hristos Și-a însușit pătimirile noastre din 
milă”. (nota 641b, p. 303) 

749. Tâlcuirea Pr. D. Stăniloae: „Patimile caracterizează pe de o parte slăbiciunea firii noastre, pe de alta 
arată starea noastră de necinste. Slăbiciunea ne-o vindecă Fiul lui Dumnezeu prin tăria răbdării Lui în trup; 
patimile de necinste le topeşte făcându-ne nepătimitori, sau curaţi. Adică sunt în noi patimi ca boli ontologice 
și patimi ca deprinderi abătute de la calea cea dreaptă a firii. Pe cele dintâi le vindecă, de cele de al doilea ne 
purifică”. (nota 642, p. 304) 

acele mărturii mincinoase care i se aduceau și decât orice cuvinte de apărare împotriva 
pârilor de care era învinuit”. (ORIGEN, Contra lui Celsus, Prefaţă, în PSB, vol. 9, p. 25) 


„Acesta este împăratul iudeilor” (Matei 27, 37) 


„Că Domnul este Împăratul lui Israel s-a recunoscut şi de duşmani, care au însem- 
nat pe cruce mărturisirea împărăției Lui: Acesta este împăratul iudeilor (Matei 27, 37). 
Și noi primim mărturia, deşi ea pare că micşorează mărirea puterii Lui, mărginind stă- 
pânirea Lui la împărăţia lui Israel. Dar nu e așa, ci scrierea aceasta de pe cruce vesteşte 
prin parte stăpânirea peste toate, prin faptul că nu adaugă că Acesta e numai Împăratul 
iudeilor. Căci cuvântul, mărturisind fără restrângere stăpânirea peste iudei, a cuprins 
în mărturisirea aceasta, prin tăcere, şi stăpânirea peste toate. Pentru că Împăratul lumii 
întregi are, fără îndoială, și stăpânirea peste parte”. (Sf. GRIGORIE DE NyssA, Tâlcuire 
amănunțită la Cântarea Cântărilor, Omilia VII, în PSB, vol. 29, pp. 204-205) 


Pătimirile și răstignirea lui Hristos pe cruce“ 


„Oare de ce fusese nevoie de chinuri pentru suportarea morţii? Voia desigur ca 
plecând să ducă până la capăt plăcerea răbdării”. (TERTULIAN, Despre răbdare, III, în 
PSB, vol. 3, p. 184) 


„Cununa aceasta de spini este duşman celor care uneltesc împotriva Domnului; 
și i-a împiedicat; cununa aceasta de spini este prieten celor care fac parte din Biserica 
Lui; şi i-a înconjurat pe ei cu zid de apărare; cununa aceasta de spini este floare pen- 
tru cei ce cred în Cel care a fost slăvit; dar cununa aceasta de spini însângerează şi 
pedepseşte pe cei care nu cred. Da, cununa aceasta de spini este simbol al faptei Lui 
de Stăpân; EI a purtat pe capul și în mintea trupului Său toate răutăţile noastre, cu 
care ne-am rănit. Că EI, cu patima Lui, ne-a izbăvit de sminteli, de păcate și de nişte 
spini ca aceștia. Nimicind pe diavol, Domnul întreabă pe bună dreptate, cu mândrie, 
zicând: Unde-ţi este, moarte, boldul? (1 Corinteni 15, 55)”. (CLEMENT ALEXANDRINUL, 
Pedagogul, Cartea a II-a, cap. VIII, 74.2, în PSB, vol. 4, p. 273) 


„(...) că nu ne-a fost făcut cunoscut Cuvântul fără lemnul crucii; Cuvântul, viaţa noas- 
tră, a fost atârnat de lemnul crucii (Deuteronomul 21, 22-23; 28, 66; Faptele Apostolilor 5, 
30; 10, 39; Galateni 3, 13), spre credinţa noastră” (CLEMENT ALEXANDRINUL, Stromatele, 
V, cap. XI, 72.3, în PSB, vol. 5, p. 352) 


750. Răstignirea pe cruce este cel mai important moment din activitatea mesianică a lui lisus Hristos. 
Ea constituie jertfa supremă prin care Fiul lui Dumnezeu Cel Întrupat ia asupra Sa păcatele lumii şi împacă 
pe om cu Creatorul. Mântuitorul purta pe cruce păcatele întregii lumi. „Numai Cel fără de păcat putea să 
moară pentru păcătoşi” (Sf. IOAN GuRĂ DE AUR, Omilia 38 la 1 Corinteni, 2, PG LXI, 324). Pe Golgota Hristos 
a fost în același timp și jertfă şi preot jertfitor; jertfă după trup și preot după Duh, iar crucea a fost altar 
(cf. Sf. loAN Gună DE Aur, Despre Cruce, PG XLIX, 398-400). Descrierea pătimirilor şi a morţii Domnului 
nostru lisus Hristos pe cruce ocupă un loc important în literatura patristică. În acest sens, Sfântul Ioan 
Gură de Aur spune: „Pătimind Fiul ceea ce a pătimit, este cu mult mai mare şi mai însemnat decât a face 
lumea și a o crea din ceea ce nu era” (Omilia 4 la Evrei). Îndurând toate pedepsele rezervate umanității pă- 
cătoase, Fiul lui Dumnezeu ispăşește pe cruce, prin jertfa Sa, vina păcatului strămoșesc, căci pentru aceas- 
ta se coborâse Fiul lui Dumnezeu din cer, ca să se jertfească pentru întreg neamul omenesc, împăcându-l 
cu Dumnezeu și deschizându-i calea spre mântuire. Mântuitoarele pătimiri ale Domnului se încheie cu 
Învierea Sa din morți, temeiul nădejdii noastre în învierea morţilor (1 Corinteni 15). (n.n.) 

„EI a fost preaslăvit, însă, când s-a suit pe cruce şi a îndurat moartea. Vrei să ştii 
cum a fost preaslăvit? El singur spunea: Părinte, venit-a ceasul! Preamăreșşte pe Fiul Tău 
ca și Fiul să Te preamărească (loan 12, 1). Patimile Sale au fost, deci, pentru EI o slavă, 
numai că această slavă n-a fost strălucitoare, ci smerită. Se spune doar despre El: S-a 
smerit pe Sine până la moarte şi încă moarte pe cruce (Filipeni 2, 8)”, (ORIGEN, Omilii 
la Cartea leșirii, Omilia VI, cap. I, în PSB, vol. 6, p. 95) 


„Socrate ştia dinainte că dacă bea venin din cucută va muri și ar fi putut, dacă ar fi 
urmat sfatul lui Kriton, să fugă din temniţă şi să nu i se întâmple nimic, dar a hotărât — așa 
cum credea că-i preferabil — că ar fi mai bine pentru el să moară ca filosof, decât să ducă 
o viață potrivnică filosofiei lui”. 'Tot aşa şi Leonida, conducătorul spartanilor, îşi dădea 
seama dinainte că în curând el şi cei care-l însoțeau vor muri la Termopile, în schimb o 
viață rușinoasă nu avea nicio valoare în ochii lui, de aceea a zis către ai săi: să prânzim în 
trupuri, căci de cinat vom cina în infern Şi dacă vrei să mai strângi astfel de istorii, atunci 
să ştii că vei găsi multe””. Or, dacă Iisus şi-a văzut de mai înainte patimile și nu le-a ocolit, 
dacă și-a dat seama de ele încă dinainte şi totuşi le-a întâmpinat curajos, de ce te mai miri?” 
(ORIGEN, Contra lui Celsus, Cartea a II-a, cap. XVII, în PSB, vol. 9, pp. 115-116) 


„Celsus adaugă: Ce vorbe asemănătoare” a rostit Dumnezeul vostru în timpul 
patimilor Lui? l-am putea răspunde că tăcerea Lui în timpul atâtor bătăi și a atâtor bat- 
jocuri dovedește mai multă statornicie în răbdare, decât toate cuvintele rostite de elinii 
puşi la cazne, dacă Celsus va acorda crezare istorisirii sincere cu care ele au fost descri- 
se de către nişte bărbaţi sinceri, căci ei au relatat în chip corect o serie de fapte ieșite 
din comun, iar în numărul acestora trebuie subliniată şi tăcerea cu care a îndurat lisus 
chinurile, căci a fost batjocorit şi îmbrăcat cu hlamidă roșie, 1 s-a împletit o cunună 
de spini, care ] s-a pus pe cap, iar în acelaşi timp I s-a înmânat un toiag de trestie sub 
formă de sceptru (Matei 27, 14, 28-29), în timpul tuturor acestor chinuri El a dovedit 
cea mai mare blândețe, fără să rostească niciun cuvânt jignitor şi fără să se arate câtuşi 
de puţin supărat pe călăii care-L maltratau”. (ORIGEN, Contra lui Celsus, Cartea a 
VII-a, cap. LV, în PSB, vol. 9, pp. 490-491) 


„E mult mai bine să spunem că puterea Cuvântului n-a avut nimic de pătimit de 
pe urma trupeștilor patimi, la fel cum, în pilda luată de noi, razele de lumină ajunse 
din cer pe pământ nu suferă nimic la atingerea tinei, a mocirlelor sau a cine știe căror 
necurăţii. Oricine e în drept să spună că şi ele-s luminate de razele soarelui; numai că 
lumina nu suferă nicio întinare — şi nici soarele — din întrepătrunderea lor cu elemen- 
tele corporale”. (EUSEBIU DE CEZAREEA, Viaţa lui Constantin cel Mare, „Despre Sfântul 
Mormânt”, 14.10, în PSB, vol. 14, p. 235) 


»Minunează-te de iubirea de oameni a Cuvântului, că pentru noi e defăimat, ca noi 
să ne bucurăm de cinste”. (Sf. ATANASIE CEL MARE, Tratat despre întruparea Cuvântului 
și despre arătarea Lui nouă, prin trup, cap. V, XXXIV, în PSB, vol. 15, p. 129) 


751. Nota Pr. T. Bodogae: „PLATON, Criton 44-46, trad. rom. St. Bezdechi, București, 1932, p. 13” (nota 
80, p. 115) 

752. Nota Pr. I. Bodogae: „SENECA, Epistole, 82, 21”. 

753. Nota Pr. I. Bodogae: „Forma scrierilor lui Plutarh (Moralia şi Vieţile paralele) era vie şi în conştiinţa 
contemporanilor”. (nota 82, p. 116) 

754. Celsus înșirase câteva nume de personalităţi, precum: Orfeu, Homer, Aristocreon, Epictet etc. (n.n.) 

„Flămânzii erau hrăniţi, şi Cel care-i hrănea era prigonit şi dușmănit; demonii 
erau alungați, și se uneltea împotriva Celui care poruncea demonilor; leproșii erau 
curăţiţi, şchiopii umblau, surzii auzeau şi orbii vedeau, iar Binefăcătorul ea alungat. În 
cele din urmă au dat morţii pe Cel care a dăruit viaţa, au bătut cu bice pe Liberatorul 
oamenilor și au osândit pe Judecătorul lumii”, (Sf. VAsILe CEL MARE, Omilii și cuvân- 
tări, omilia a XI-a, IV, în PSB, vol. 17, p. 462) 


„Că a îndurat atunci cele mai mari ocări. Nu I-a fost batjocorit numai un mădular, 
ci tot trupul. Capul, cu cunună de spini, cu trestie, cu pălmuiri; faţa, cu scuipări; obra- 
jii, cu palme; tot trupul cu biciuiri, cu îmbrăcare cu hlamidă și închinăciuni fățarnice; 
mâna, cu trestia pe care I-au dat-o să o ţină în loc de sceptru; în sfârşit, cu datul oțetu- 
lui. Poate fi oare ceva mai cumplit decât acestea? Poate fi, oare, o ocară mai mare? Cele 
săvârşite atunci depășesc orice cuvânt. Ca și cum s-ar fi temut să nu lase ceva nefăcut 
din îndrăzneaţa lor faptă, iudeii săvârșesc totul; pe profeţi i-au omorât cu mâinile lor, 
iar pe Hristos, pe temeiul hotărârii judecătorului; ajung ucigaşi şi osândesc pe Hristos; 
Îl osândesc şi cu gura lor și cu gura lui Pilat, spunând: Sângele Lui asupra noastră şi 
asupra copiilor noştri (Matei 27, 25). Tăbărăsc asupra Lui și-L ocărăsc; Îl leagă şi-L 
târăsc; ei sunt vinovaţi că ostașii Îl ocărăsc; Îl pironesc, ÎI înjură, îşi bat joc de EI, Îl bat- 
jocoresc. Pilat n-a hotărât aceasta; dar ei fac toate acestea de la ei; ei sunt totul: şi acu- 
zatori şi judecători şi călăi”, (Sf. IoAN GURĂ DE AUR, Omilii la Matei, omilia LXXXVII, 
I, în PSB, vol. 23, p. 974) 


„Dat-au spre mâncarea Mea fiere şi spre setea Mea M-au adăpat cu oțet (Psalmii 
68, 25). Dar nici evanghelistul loan nu spune că a băut; că nu-i nicio deosebire între a 
gusta și a bea; amândouă cuvintele arată unul și același lucru. 

Şi totuşi nebunia lor nu s-a oprit aici, ci, după ce L-au dezbrăcat, după ce L-au 
răstignit şi după ce I-au dat oțet, merg mai departe; chiar când Îl văd atârnat pe cruce 
Îl ocărăsc și ei și cei ce treceau. Dar ceea ce era mai cumplit decât toate era că Hristos 
pătimea acestea sub învinuirea de amăgitor şi înşelător, de îngâmfat, de om care s-a 
lăudat în zadar cu cele ce spunea. De aceea L-au şi răstignit în faţa întregului popor, 
ca să-L facă de râs înaintea tuturor celor ce-L vedeau; de aceea s-au slujit de mâinile 
ostașilor, ca furia lor să crească și prin această judecată publică. 

Ce inimă n-ar fi muiat mulțimea care-L urma pe lisus și plângea? Această mulți- 
me, da, dar nu pe aceste fiare! De aceea și Domnul pe aceia îi învrednicește de răspuns, 
dar pe aceştia, nu!” (Sf. IOAN GURĂ DE AUR, Omilii la Matei, omilia LXXXVII, I-II, în 
PSB,vel. 23,,p.+975) 


„Dacă moartea lui Hristos n-ar fi fost în mod propriu şi adevărat o faptă a voii 
iudeilor și rodul îndrăznelii lor bolnave, ci, cum o socotesc unii, a hotărârii dumneze- 
ieşti”*5, care i-a condus la aceasta, cum n-ar trebui să se împlinească dintr-o necesitate 


755. Tâlcuirea Pr. D. Stăniloae: „Dacă răstignirea lui Hristos s-ar fi produs pentru că așa a hotărât 
Dumnezeu, că n-ar fi fost efectuată prin oameni, deci ei nici n-ar merita să fie pedepsiţi. Faptul că nu prin 
necesitatea divină s-a produs răstignirea este o dovadă că Hristos s-a ferit ca om de moarte. EI, ca Dumnezeu, a 
acceptat moartea, cu toată ferirea Lui ca om de ea, dar n-a impus-o. În ferirea de moarte ca om, și în acceptarea 
ei ca Dumnezeu se arată iubirea lui Dumnezeu, atotputernicia Lui, ca şi libertatea oamenilor care I-au impus-o, 
deci vina lor. Căci acceptă moartea ca Dumnezeu pentru umanitatea Sa, nu ca pe o descompunere definitivă 
a umanităţii, ci pentru a învinge moartea. lar lăsând pe oameni să-L omoare ca om, le lasă libertatea. Moartea 

ceea ce se arată că a fost prin oameni, şi nu altfel? Apoi, spune-mi, cum ar mai pedep- 
si pe unii cu dreptate, odată ce ar apărea că servesc hotărârilor de neocolit ale lui 
Dumnezeu? Apoi, cum ar mai apărea nefericit și ar fi fost mai bine să nu se fi născut 
omul acela prin care s-a vândut Hristos (Matei 26, 24)?” (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a IV-a, cap. 1, în PSB, vol. 41, p. 381) 


„Numai Hristos are, ca Dumnezeu, puterea să ne dăruiască toate bunătăţile. Şi 
foarte bine spune, în loc de: a fost răstignit, că a fost înălțat'*. Celor ce L-au ucis le-a 
ținut taina neînţeleasă, căci nu erau în stare să o priceapă””. Dar celor mai cuminţi le-a 
dat putinţa să înţeleagă că va pătimi din pricina tuturor şi pentru toți. Și socotesc că 
cineva va putea zice - şi foarte drept — că moartea pe cruce este înălțarea în renume și 
în slavă. Hristos e preaslăvit și pentru aceasta, aducând omenirii multe bunătăţi, prin 
care îi atrage pe oameni spre Sine, deci nu-i aduce altuia ca ucenici”. (Sf. CHIRIL AL 
ALEXANDRIEI, Comentariu la Evanghelia Sfântului loan, Fragmente din Cărţile 7 şi 8, 
în PSB, vol. 41, p. 780) 


„Ce spune deci cuvântul: Ca bucuria Mea să fie în voi decât că Unul-Născut S-a 
făcut ca noi, adică om, lipsit doar de păcat, voind să rabde şi să pătimească toate câte 
I-a dat blestemata nebunie a iudeilor să încerce. Căci îl vom afla batjocorit și prigonit 
şi supus la osânde grele, scuipat, bătut şi biciuit, și, la urma tuturor, pironit din cauza 
noastră şi pentru noi pe cruce. Dar toate aceste grele încercări nu L-au dus la o durere 
care să-L facă să nu îndure, ci L-au lăsat plin de bucuria și mulțumirea cuvenită Lui, 
deoarece a văzut mulțimea celor ce se mântuiesc, împlinind voia lui Dumnezeu- Tatăl. 
De aceea Şi-a făcut necinstea bucurie şi a socotit durerile o dulceață'”. Deşi au fost 
multe și foarte crude îndrăznelile împotriva Lui, vom afla scris că lisus Se veselea și a 


se arată prin aceasta nu atât o fatalitate a naturii, cât un produs al libertății umane, sau al omului ca persoană, 
putând merge până la a descompune compusul uman, însă nu până la desfiinţarea lui totală şi definitivă. Mai 
trebuie notat și faptul că Hristos se ferește ca om de moarte, dar o voieşte ca Dumnezeu, pentru umanitatea 
Sa, nu arată o contradicţie în EI, căci ferirea de moarte a umanului nu e contrară voii lui Dumnezeu, odată ce 
Dumnezeu a făcut pe om spre a ţine la viaţa lui. Dar nici voirea morţii de către Hristos, pentru umanitatea Sa, 
nu contrazice firii acesteia, căci voiește ca Dumnezeu moartea Sa ca om, pentru a învinge moartea din păcat”. 
(nota 684, p. 381) 

756. 'Tâlcuirea Pr. D. Stăniloae: „Hristos, prin răstignire, nu este înălțat numai fizic pe cruce, ci şi spiritual. 
Căci Se înalţă prin aceasta la suprema iubire de oameni și la predarea Lui ca om lui Dumnezeu. Prin renunţarea 
la viaţa pământească, dăruindu-Se lui Dumnezeu pentru oameni, Se unește la maximum cu Dumnezeu și cu 
oamenii, sau Se unește cu Dumnezeu, având alături şi pe oamenii care se vor uni cu El. Înălțarea pe cruce e în- 
ceputul înălțării ca om a cer, sau e înălțarea spirituală ca om la cer, sau la Dumnezeu-Tatăl'. (nota 1482, p. 780) 

757. Tâlcuirea Pr. D. Stăniloae: „Ei judecau trupește, nu vedeau cele spirituale. Căci nu vedeau pe Hristos 
decât ca om și nu puteau sesiza adâncimile Lui dumnezeieşti”. (nota 1483, p. 780) 

758. Tâlcuirea Pr. D. Stăniloae: „Hristos, lăsându-Se răstignit din iubire față de oameni, le arată iubirea 
pe care le-o va arăta în veci și, prin aceasta, îi atrage la EI, unindu-i şi pe ei împreună cu Sine (ca om) cu Tatăl. 
Îi atrage Hristos la EI, căci în El este totul, şi iubirea nesfârșită. Nu-i atrage spre altcineva decât spre EL. Nu face 
cum fac ucenicii, care-i atrag spre Hristos, ca spre altcineva, ei neputându-le da nemărginirea. În Fiul au totul, 
căci, fiind EI născut din Tatăl şi de o fiinţă cu Tatăl, au în EI tot ce este și în Tatăl, sau sunt atrași totodată spre 
Tatăl”. (nota 1484, p. 780) 

759. Tâlcuirea Pr. D. Stăniloae: „Cele mai cumplite dureri trupești pot fi însoţite de o bucurie sufletească 
atunci când cel ce le suferă știe că ele aduc un folos celor iubiți. Aceasta face suportabile durerile trupeşti, oricât 
ar fi ele de mari. Aceasta s-a petrecut în mod desăvârșit cu Hristos. Conștiinţa că prin durerile Lui ne poate 
scăpa de moarte, | le-a făcut suportabile, deși nu au fost mai mici ca ale oricărui om. De aceea nu a căutat să 
scape de ele. Căci puterea de a le răbda cu mulțumire venea din conştiinţa că prin ele ne va scăpa de moarte, la 
care se adăuga iubirea Lui faţă de noi, o iubire cum nimeni nu mai putea avea”. (nota 1793, p. 949) 

zis: Ie slăvesc pe Tine, Părinte, Doamne al cerului și al pământului, căci ai ascuns aces- 
tea de cei înţelepţi și pricepuţi și le-ai descoperit pruncilor. Da, Părinte, căci aşa a fost 
bunăvoirea înaintea Ta (Matei 11, 25-26). Auzi că, deoarece vedea odinioară înţelepțiţi 
pe cei ce erau prunci și fără minte, aduce mulțumire pentru noi Tatălui, Care ne mân- 
tuieşte? Dar să ne amintim şi de timpul când străbătea ţinutul samarinenilor și, obosit 
de călătorie, şedea lângă fântâna lui Iacov, precum s-a scris (Ioan 4, 6). O femeie I-a 
împlinit dorința de-a scoate apă şi I-a spus cele cuvenite, iar mulțimea samarinenilor 
ce-L aștepta L-a făcut să uite de mâncarea necesară. Căci ce a spus către ucenicii care 
Îl îndemnau să se împărtășească de mâncare: Mâncarea Mea este să fac voia Celui ce 
M-a trimis pe Mine și să săvârșesc lucrul Lui (loan 4, 34)? Oare nu se vede şi de aici 
că îşi făcea o plăcere şi o bucurie din împlinirea voilor părintești, adică din readuce- 
rea la mântuire a celor alunecaţi în pierzanie?'% Nu e nicio îndoială” (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a X-a, în PSB, vol. 41, 
pp. 949-950) 


„Căci 1 se aduce necinste pentru noi, deoarece El ridică păcatul nostru, după 
cuvântul Prorocului, şi pentru noi suferă dureri (Isaia 53, 4). Căci, precum a prici- 
nuit desfiinţarea morţii, predând trupul Său morţii, socotesc că la fel pălmuirea, prin 
care se împlineşte necinstea lui Hristos, desființează necinstirea venită asupra noastră 
pentru neascultarea și păcatul răutăţii de la început. Căci cel de o valoare egală cu a 
tuturor Se lasă necinstit pentru toţi, dar socotesc că s-ar cutremura toată creaţia dacă 
ar fi chemată la simţirea unei astfel de îndrăzneli”*!. Căci Domnul slavei a fost pălmuit 
de mâna lipsită de respectul evlaviei”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a IX-a, cap. 12, în PSB, vol. 41, p. 1087) 


„A fost biciuit cu nedreptate, ca să ne scape pe noi de la pedeapsa dreaptă. A 
fost supus batjocurii și a fost pălmuit, ca noi să scăpăm de păcatul ce s-a sădit în 
noi'%. Căci cugetând drept, vom crede că toate pătimirile lui Hristos au fost pentru 
noi, având puterea să ne scape în chip binecuvântat de cele ce ni se întâmplă pentru 
despărțirea noastră de Dumnezeu. Căci precum Cel ce nu ştia de moarte a ajuns să 
desființeze moartea tuturor (fiindcă Unul a murit pentru toţi), aşa e drept să înţelegem 


760. Tâlcuirea Pr. D. Stăniloae: „Bucuria Tatălui este să facă fericiţi pe oameni, împărtășindu-le bună- 
tățile Lui, prin jertfa Fiului Său. Dar această bucurie a Tatălui, care constă în a face fericiţi pe oameni, era și o 
bucurie a Fiului Lui. Bucuria e străină de egoism. Dar bucuria deplină nu e numai comuniunea între doi, ci 
şi cu al treilea, deosebit de ei. Fiul face bucurie Tatălui pentru că Se bucură de fericirea oamenilor. Deci Fiul 
face bucurie Tatălui, făcând fericiţi pe oameni, cum vrea Tatăl. În relaţia celor trei Persoane dumnezeieşti cu 
oamenii avem prelungită comuniunea dintre Ele. Duhul face bucurie Tatălui, bucurându-Se și El de Fiul, sau 
Fiului, iubind şi El pe Tatăl spre a face bucurie Fiului” (nota 1794, p. 950) 

761. Tâlcuirea Pr. D. Stăniloae: „Dacă am trăi în mod real solidaritatea noastră cu Hristos, precum o tră- 
ieşte EI cu noi, ne-am cutremura de trăirea de către El a necinstirii noastre şi de pedeapsa ei, cum se cutremura 
EL. E implicată în această cutremurare simţirea grozăviei păcatului nostru. Mărimea nemărginită a iubirii Lui 
față de noi se arată în suportarea pedepsei pentru păcatul nostru, cu toată lipsa Lui de păcat. Simţind această 
solidaritate cu Hristos, simțim totodată grozăvia nesimțirii făpturii necredincioase care refuză să vadă în obra- 
zul Lui pe Însuşi Dumnezeu”. (nota 2052, p. 1087) 

762. Tâlcuirea Pr. D. Stăniloae: „Prin răbdarea unor pedepse nedrepte a întărit firea noastră în Sine. 
Această întărire ni s-a transmis şi nouă ca, ocolind păcatul, noi să scăpăm de pedepse. A suferit batjocuri de la 
oameni păcătoși ca, întărindu-ne prin comunicarea răbdării Lui, să râdem noi de satana, care nu reuşeşte să ne 
determine să păcătuim.E biciuit și batjocorit Ipostasul sau Persoana Fiului lui Dumnezeu în firea omenească. 
Deci le simte acestea Fiul lui Dumnezeu ca om, desigur cu voia Sa, pentru ca să ne arate că le biruieşte prin 
răbdare omenească”. (nota 2080, p. 1103) 

că Domnul a pătimit acestea toate pentru noi, ca să ne scape pe toți şi de biciuiri, și de 
necinstire. Fiindcă în oarecare mod prin rănile Lui noi toți ne-am vindecat, după cum 
s-a scris (Isaia 53, 5). Căci toţi eram rătăciţi, fiecare pe calea lui, cum zice Prorocul 
Isaia (Isaia 53, 6), şi Domnul S-a jertfit pentru păcatele noastre și a fost pedepsit pentru 
mântuirea noastră (Isaia 53, 5). Şi-a dat spatele Său spre biciuiri şi fața Sa spre pălmu- 
iri, precum zice același (Isaia 50, 6). Deci ostașii, luându-L pe lisus ca pe un preten- 
dent la tron, îşi bat joc de EI în chip ostășesc. De aceea I s-a pus pe cap o cunună de 
spini, care e semn al împărăției pământeşti. lar cu mantia de purpură L-au îmbrăcat 
ca semn al porfirei regale, dar și ca pricină de batjocură, căci veneau către EI, zicând: 
Bucură- Te, regele iudeilor. 

Am aflat că unora le place să spună despre cununa de spini că înseamnă și mul- 
țimea închinătorilor la idoli care va fi ridicată de Hristos ca într-o diademă, prin cre- 
dinţă în El. Aceasta reprezintă neamurile care poartă încă spini, arătându-se că nu 
poartă roadele credinţei, ci se fac mai degrabă hrană a focului atotconsumator, cum se 
întâmplă şi cu grămada de buruieni din câmpuri şi cu spinii care cresc fără să fie culti- 
vaţi. Iar mantia de purpură spun că arată împărăţia lui Hristos, care se va întinde peste 
întreaga lume. Vom admite orice interpretare care nu se bate de la adevăr și care nu 
va fi considerată ca nefolositoare. Deci nu trebuie respins nici acest mod de înţelegere, 
care are în sine o semnificaţie adâncă'*” (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a XII-a, Introducere, în PSB, vol. 41, pp. 1103-1104) 


„Deci după ce a luat oţetul, lisus a zis: Săvârșitu-s-a, 
Și plecându-și capul, Și-a dat duhul (Ioan 19, 30)* 


După ce s-a adăugat şi acest chin la celelalte, Mântuitorul zice: Săvârșitu-s-a, adică 
măsura necredinţei iudeilor și mărimea excesivă a urii împotriva Lui”. Căci ce lăsase- 
ră iudeii neîncercat? Ce n-a fost gândit din cele ce au înaintat până la capătul neomeni- 
ei? Ce mod de lovituri a rămas nefolosit, ce ultimă ocară n-au folosit?” (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a XII-a, Introducere, 
în PSB, vol. 41, pp. 1128-1129) 


„Deci iudeii, fiindcă era vineri, ca să nu rămână trupurile sâmbăta 

pe cruce, căci era mare ziua sâmbetei aceleia, au rugat pe Pilat 

Să le zdrobească fluierele picioarelor și să-i ridice (loan 19, 31)'%. 

Fericitul Evanghelist nu spune acestea ca să mărturisească evlavia pentru zilele 


763. Tâlcuirea Pr. D. Stăniloae: „Cununa de spini şi hlamida purpurie au multe înțelesuri. Ele nu sunt 
numai un chin şi o batjocură primite de Hristos pentru noi, ci şi ceea ce îi pricinuim noi Lui. Spinii sunt pă- 
catele noastre care Îl înțeapă. Şi-L înțeapă și Îl îndurerează și batjocura căreia suntem supuși noi, căci aceasta 
trece asupra Lui. Iar El, suferindu-le, Se face cu adevărat împărat asupra păcatelor noastre și asupra noastră, de 
credem în El. Jar hlamida de purpură falsă închipuie împărăţia noastră iluzorie, noi închipuindu-ne că suntem 
stăpâni peste noi înşine, sau chiar peste alții. Pe noi ne face de râs, dar primită de EI, îl arată ca împărat peste 
noi”, (nota 2081, p. 1104) 

764. Tâlcuirea Pr. D. Stăniloae: „Manifestarea urii iudeilor nu putea merge mai departe împotriva lui 
Hristos, după ce El le-a răbdat pe toate până la moartea cu trupul”. (nota 2133, p. 1128) 

765. Tâlcuirea Pr. D. Stăniloae: „Mai mult decât a duce pe Cel urât la moartea cea mai dureroasă și de a-L 
batjocori şi chinui în cele mai extreme feluri, chiar în timpul pătimirii morţii, nu poate face cineva. Şi-a epuizat 
toate formele şi gradele urii. lar Acela, răbdându-le pe toate, S-a arătat mai tare ca toate. (nota 2134, p. 1128) 

766. Tâlcuirea Pr. D. Stăniloae: „Sub pretextul unui act de evlavie, adică al respectării sâmbetei Paștilor, 
căpeteniile evreilor cer să li se dea favoarea de a produce celor apropiaţi de moarte o și mai mare şi mai crudă 
durere. Cer să-și împlinească pofta celei mai mari cruzimi, ca un motiv de pietate”. (nota 2143, p. 1123) 

sfinte a sălbaticilor şi neîmblânziţilor iudei obişnuiţi să omoare printr-o cruzime deo- 
sebită, ci ca să arate iarăși pe cei ce preferau - cum spusese Hristos — cu neînțelegere 
şi nepricepere, să strecoare ţânțarul și să înghită cămila (Matei 23, 24). Căci arată că 
nu dau nicio atenţie celor mai mari şi mai cumplite fapte ale necredinţei, dar se intere- 
sează în amănunt de cele mai mici abateri, vădindu-se nepricepuţi în amândouă pri- 
vinţele. Şi dovada este la îndemână. Căci iată-i omorând pe Hristos, dar dând cea mai 
mare atenţie respectării sâmbetei. Dispreţuiesc prin îndrăzneli mai presus de cuvânt 
pe Dătătorul Legii, dar se prefac că respectă Legea. Cei ce vor să distrugă pe Domnul 
zilei celei mari par că respectă sâmbăta aceea, care era o zi mare, şi cer o favoare care 
se potrivea cruzimii lor: cer lui Pilat să zdrobească fluierele picioarelor, provocându- 
le o durere şi mai mare ca mijloc spre moarte, printr-un act de nesuportat, celor atât 
de slăbiţi prin chinurile de mai înainte”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a XII-a, Introducere, în PSB, vol. 41, pp. 1133-1134) 


„Părinte, de este cu putinţă, să treacă de la Mine acest pahar, 
dar nu precum Eu voiesc, ci precum voiești Iu” (Matei 26, 39) 


„Părinte, de este cu putință, treacă paharul acesta de la Mine. lar pentru cea de a 
doua sunt mai multe: Dar nu precum voiesc Eu, ci precum Tu voiești şi Părinte, dacă 
nu este cu putință să treacă acest pahar ca să nu-l beau, facă-se voia Ta. Şi nu trebuie 
să uităm că nu se spune simplu să treacă de la Mine acest pahar, ci trebuie să reținem 
întreagă exprimarea plină de evlavie şi de ascultare: Părinte, de este cu putință, să treacă 
de la Mine paharul acesta. Ştiu că se poate interpreta pasajul acesta şi în chipul urmă- 
tor: când şi-a dat seama de nenorocirile îndurate de popor și de cetatea Ierusalimului, 
ca pedeapsă pentru nelegiuirile pe care au îndrăznit să le săvârșească împotriva Lui, 
în marea Lui dragoste pentru ei, Mântuitorul a vrut să ferească poporul de toate relele 
care-l amenințau şi a zis: Părinte, dacă este cu putință, treacă de la Mine paharul acesta, 
ca şi cum ar fi spus: întrucât nu voi putea bea paharul pedepsei fără ca Tu să-Ţi întorci 
fața de la întreg poporul, atunci Te rog ca, dacă se poate, să treacă de la Mine paharul 
acesta, pentru ca partea moştenirii Tale să nu fie cu totul părăsită de Tine din pricina 
relelor pe care Mi le-au pricinuit ei Mie”. (ORIGEN, Contra lui Celsus, Cartea a II-a, 
cap. XXV, în PSB, vol. 9, p. 123) 


„Părinte, de este cu putință, să treacă de la Mine acest pahar, dar nu precum Eu 
voiesc, ci precum voieşti Tu (Matei 26, 39). Că, întrucât era Dumnezeu, Cuvântul era 
nemuritor şi incoruptibil şi nu ştia să Se teamă de moarte, socotesc că e cu totul evi- 
dent tuturor. Dar, ca Cel ce Şi-a însușit trupul, primeşte să rabde cele proprii trupu- 
lui şi, aflată la poartă, lasă moartea să-L înspăimânte, ca să Se arate cu adevărat om. 
De aceea zice: De e cu putință, să treacă de la Mine paharul acesta. De se poate, zice, 
Părinte, să le restitui viaţa celor căzuţi în moarte fără să sufăr moartea, de poate muri 
moartea fără să mor Eu, se înţelege cu trupul, să treacă paharul, dar dacă nu s-ar putea 
aceasta altfel, să nu fie cum voiesc Eu, ci precum Tu voieşti. Vezi cum firea omului 
este fără putere chiar aflându-se în Hristos? Dar e adusă, prin Cuvântul unit cu ea, 
la buna îndrăznire dumnezeiască prin bunăvoirea lui Dumnezeu şi Tatăl. Și nici de 
lucrurile nevrute nu M-am ferit, zice, ca să dobândesc, pe seama celor credincioşi, 
viaţa veșnică și învierea din morţi, desființând stăpânirea morţii. Ce era deci și nevrut 
şi voit de Hristos? Necinstirea din partea iudeilor, calomniile, înjurăturile, minciunile, 

biciuirile, batjocurile şi, pe lângă acestea, intrigăriile și, cea din urmă dintre toate, 
moartea cu trupul. Căci toate le-a răbdat Hristos cu voia pentru noi'“. Dacă s-ar fi 
putut să dobândească ceea ce voia pentru noi fără pătimire, n-ar fi voit să pătimească. 
Dar deoarece iudeii au îndrăznit numaidecât și necondiționat cele ce s-au petrecut 
cu EI, primeşte să pătimească, deci face voit ceea ce nu voia, pentru folosul ce rezultă 
din pătimire, binevoind cu El Dumnezeu și Tatăl şi consimţind şi EI cu toată râvna la 
suportarea de către Fiul a tuturor celor ce erau necesare pentru mântuirea tuturor”. 
În aceasta vedem nemăsurata bunătate a firii dumnezeieşti, care nu se fereşte să accep- 
te pentru noi şi ceea ce e de respins. Şi e îndrumată spre un cuget viguros ca să nu 
îngăduie voii ei ceea ce-i place, ci să tindă spre scopul dumnezeiesc și să alerge spre 
ceea ce ne cheamă legea Făcătorului. Că aceste spuse sunt adevărate, poţi afla și din 
ceea ce se adaugă: Căci duhul, zice, este osârduitor, dar trupul este neputincios (Matei 
26, 41). Fiindcă Hristos ştia că e departe de demnitatea dumnezeiască a se socoti că 
poate fi învinsă de moarte și a simți frica de ea, de aceea a adăugat la cele spuse cel 
mai cald îndemn. Spunând că trupul e slab pentru însușirea proprie firii lui, a adăugat 
că duhul e râvnitor, neștiind să pătimească nimic din cele ce fac nedreptate. Vezi cum 
pentru Hristos moartea era nedorită din pricina trupului și a lipsei de slavă provenită 
din pătimire, dar totodată era voită, mergând până la dorirea fericirii de dincolo de 
tot ce e în lume, sau a mântuirii și a vieţii, și având în aceasta bunăvoirea Tatălui?” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a IV-a, 
cap. 1, în PSB, vol. 41, pp. 373-374) 


„Învăţând că moare pentru toţi în mod voit, Îşi arată prin această voire firea dum- 


nezeiască, dar pentru patimile de pe cruce și pentru ferirea de moartea trupului, spune 
că sunt nevrute'%”, (Sf. CHIRIL AL ALEXANDRIEI, Comentariu la Evanghelia Sfântului 
Ioan, Cartea a IV-a, cap. 1, în PSB, vol. 41, p. 380) 


„Precum moartea nu s-ar fi desfiinţat dacă n-ar fi murit Mântuitorul, așa trebuie 
să se gândească şi despre patimile trupului. Căci dacă nu S-ar fi temut, firea Lui ome- 
nească nu s-ar fi eliberat de teamă. Dacă nu S-ar fi întristat, firea nu s-ar fi izbăvit de 
întristare. Dacă nu S-ar fi tulburat şi speriat firea Lui omenească, nu ar fi ajuns vreo- 
dată liberă de ele. Şi pentru toate cele ce se întâmplă omeneşte, vei afla potrivindu-se 
aceeaşi rațiune din Hristos. Patimile omenești ale trupului se mişcă nu ca să stăpâ- 
nească în El aşa cum stăpânesc în noi, ci ca să se desființeze, prin puterea Cuvântului 


767. Tâlcuirea Pr. D. Stăniloae; „Toate erau nedorite şi, în același timp, acceptate cu voia. Căci putea să 
nu le accepte. Omul obişnuit suportă multe greutăţi şi chiar moartea, fără să vrea. Astfel, chiar dacă suportă 
moartea de bună voie pentru cineva, de murit tot trebuie să moară. Şi nu suferă cele grele exclusiv pentru alții, 
ca Hristos” (nota 671, p. 373) 

768. Tâlcuirea Pr. D. Stăniloae: „Era de trebuinţă pătimirea lui Hristos pentru mântuirea oamenilor, 
căci iudeii nu se reţineau de la prigonirea Lui pentru această lucrare a Lui și pentru că oamenii înșiși, numai 
zguduiţi de suferința Lui pentru mântuirea lor, au fost câştigaţi la credinţa în El. Deci acestea nu erau voite de 
Hristos, dar le-a acceptat cu voia, pentru că era necesară această suferință pentru mântuirea lor. Și Tatăl Şi-a 
dat şi El consimțământul la suferinţa Fiului Său Unul-Născut pentru mântuirea oamenilor, ca să se facă fii ai 
Săi cu voia Sa”. (nota 672, p. 374) 

769. Tâlcuirea Pr. D. Stăniloae: „Prin dumnezeire, Hristos voieşte moartea umanităţii Sale pentru noi, ca 
s-o învingă; prin umanitate se fereşte de ea. Dar prin dumnezeire voieşte moartea cu trupul, deci dă și trupului 
puterea s-o accepte. Astfel, în trupul însuși sau în umanitatea Sa e şi ferirea de moarte, dar și acceptarea ei. lar 
în această îndoită simțţire, în care primeşte și învinge moartea, se manifestă Persoana cea unică a lui Hristos, 
în Care sunt trăite unitar cele două simţiri şi voiri”. (nota 682, p. 380) 

sălășluit în trup, firea lui omenească, ridicându-se la o stare mai bună”. (Sf. CHIRIL 
AL ALEXANDRIEI, Comentariu la Evanghelia Sfântului loan, Fragmente din Cărţile 7 şi 
8, în PSB, vol. 41, p.778) 


„Să auzim şi ceea ce ne învaţă clar Chiril, învățătorul Alexandriei, în capitolul 24 
al Tezaurului: Când deci Se arată temându-Se de moarte și zicând: «De e cu putință, 
să treacă de la Mine acest pahar», înțelege iarăși că a învățat că trupul, care se teme de 
moarte, e purtat de Dumnezeu-Cuvântul care nu pătimeşte de această frică. Fiindcă 
a spus către Tatăl: «Nu precum Eu voiesc, ci precum Tu voiești». Căci nu Se temea de 
moarte întrucât este Cuvântul şi Dumnezeu și Se grăbea să ducă la capăt iconomia. 
Fiindcă aceasta este voia Tatălui. Dar are şi voința de a nu muri, pentru că trupul se 
fereşte în chip natural de moarte. lar explicând pe marele Evanghelist loan (loan 12, 
27), zice: Același Hristos a vorbit despre aceasta învățând că a muri pentru toți e un 
lucru voit, pentru că a fost sfatul firii dumnezeiești; dar e şi un lucru care nu e voit, din 
pricina patimilor de pe cruce și le-a zis acestea referitor la trup care se ferea de moarte. 

lar dumnezeiescul episcop Severian al Cabalei explică cuvintele: Părinte, să treacă 
de la Mine acest pahar şi: Părinte, izbăveşte-Mă de ceasul acesta (loan 12, 27), zicând: 
Domnul închide de mai înainte gura ereticilor ca să arate că a îmbrăcat trupul acesta 
mult pătimitor, care se teme de moarte, care tremură de chinul morții, care se întristează 
și se tulbură gândind la sfârşitul vieţii. De aceea zice: «Acum sufletul Meu s-a tulburat, 
întristat e sufletul Meu până la moarte». Nu Dumnezeirea Mea, căci Dumnezeirea este 
netulburată şi neînfricată. «Căci Duhul, zice Domnul, e râvnitor, iar trupul slab». Deci 
arată două voințe: una dumnezeiască şi alta omenească”. (Sf. MAXIM MĂRTURISITORUL, 
Epistole, Partea a II-a, Scrieri, 12, în PSB, vol. 81, p. 265) 


„(...) loan Gură de Aur care învaţă: Cuvintele (Matei 26, 36-39 - n.n.) nu arată 
numai o întristare până la moarte, ci două voințe. Căci dacă spusa s-ar referi la 
Dumnezeire, ar fi în ea o contradicție. Dar dacă se referă la trup, cele spuse au un sens. 
Căci nu se poate reproşa trupului că îi este frică de moarte. Fiindcă aceasta ține de firea 
lui. lar el arată toate ale firii, afară de păcat; şi încă cu mare îmbelşugare”. 

Nici pe Chiril din Alexandria, care învaţă cu înţelepciune: Aceasta era voia Tatălui: 
să ducă la capăt iconomia. Căci de ea ţine şi să nu voiască (FHristos) să moară, pentru 
faptul că trupul se fereşte în mod natural de moarte”. Şi: Voia deci să moară pentru toți 
pentru că acesta era sfatul firii dumnezeieşti, dar nu voia din pricina trupului care se 
ferea în chip natural de moarte”. (Sf. MaxiM MĂRTURISITORUL, Epistole, Partea a II-a, 


Scrieri, 12, în PSB, vol. 81, pp. 270-271) 


770. Tâlcuirea Pr. D. Stăniloae: „Nu se poate spune despre om că, dacă nu i-ar fi frică, n-ar învinge frica 
şi celelalte pentru că el nu poate să nu aibă frică. Şi dacă n-ar avea frică, n-ar avea ce învinge. Aceasta se spune 
numai despre Hristos ca om, Care Şi-a însuşit de bunăvoie, nu fără voie, ca omul, frica, tulburarea, patima, 
moartea, deși ar fi putut fi fără de ele. Deci numai Hristos, acceptându-le de bunăvoie - nu fără de voie -— le 
poate învinge. Chiar în acceptarea lor de bunăvoie se arată puterea care le poate învinge. Poate lua pătimirea 
lor de bunăvoie fiindcă este fără de păcat și este și ipostas dumnezeiesc al lor. Şi, învingându-le în firea Sa ome- 
nească, ne va da şi nouă, celor care le suportăm fără voie, puterea să le învingem”. (nota 1477, p. 778) 

771. Tâlcuirea Pr. D. Stăniloae: „Hristos a trăit toate cele omenești cu mai mare sensibilitate decât omul 
obișnuit, care adeseori are o simţire tocită a stărilor sale”. (nota 581, p. 270) 

772. Tâlcuirea Pr. D. Stăniloae: „Dacă trupul lui Hristos n-ar fi avut frica de moarte, n-ar fi fost trup ade- 
vărat. Deci Hristos n-ar fi realizat prin asumarea lui mântuirea noastră. Căci în acest caz nici moartea Lui n-ar 
fi fost reală și deci nici victoria asupra ei. De aceea de voia 'Tatălui de a ne mântui prin Fiul Său Cel întrupat a 
ținut și ca trupul Lui să aibă frică de moarte”. (nota 582, pp. 270-271) 

Moartea pe cruce”? 


„Căci deşi a ajuns mort ca un om, a rămas viu prin firea dumnezeiască”. 
(Sf. CHIRIL AL ALEXANDRIEI, Glafire la Facere, Cartea a VII-a, 2, în PSB, vol. 39, p. 229) 


„Dar n-ai fost ţinut de moarte, cum au socotit cei ce ţi-au hotărât crucea, ci te-ai 
folosit de ea ca de un somn și ţi-ai închis ochii pentru scurt timp” (Sf. CHIRIL AL 
ALEXANDRIEI, Glafire la Facere, Cartea a VII-a, în PSB, vol. 39, p. 234) 


Motivele acceptării morţii Sale pe cruce 


„Se explică acum de ce n-a ales EI ocolirea morţii: fiindcă altminteri El n-ar fi 
făcut decât dovada fricii şi a micimii Sale în faţa ei. Numai prin implicarea morţii și a 
luptei cu ea a putut El dărui celor supuşi morţii nemurirea, fiindcă scopul luptei era 
mântuirea și viaţa și nemurirea noastră, a tuturor. Când cineva vrea să arate faptul că 
O oală e rezistentă la foc (deci mai presus de tăria acestuia), nu are cum altfel să dove- 
dească asemenea minunăţie decât punând-o el însuși cu mâinile lui pe foc, ca apoi 
să o poată scoate de acolo nevătămată şi întreagă”. (EUSEBIU DE CEZAREEA, Viaţa lui 
Constantin cel Mare, 15.56, în PSB, vol. 14, p. 237) 


»(...) lucrarea aceasta singură potrivită scopului, care consta în a o părăsi pentru 
o clipă, dând morţii ceea ce era al ei (pentru dovedirea afinităţii de natură cu ea), 
ca numai puțin după aceea să o înalțe din nou din moarte, drept dovadă a puterii 
Sale dumnezeieşti precum şi a faptului că, datorită ei, viața făgăduită de EI avea să fie 
pururi-dăinuitoare şi mai presus decât tot ce însemna moartea. 

Cazul este, deci, limpede şi clar. Și trebuie neapărat ca ucenicii Lui să vadă cu 
proprii lor ochi ce înseamnă întoarcerea la viață cea de după moarte, regenerarea cea 
întru putere, la care-i învăţa El să nădăjduiască şi pentru care-i pregătea, îmboldin- 
du-i să ajungă mai tari decât moartea. De asta le-a şi îngăduit E] să vadă acest lucru 
cu ochii lor. Fiindcă era necesar pentru ei, care aveau să-şi închine viaţa credinţei, 
să se convingă cu proprii lor ochi de adevărul celei dintâi şi mai însemnate dintre 


773, Jertfa de pe cruce a Mântuitorului Hristos reprezintă o nouă treaptă în opera de mântuire a noastră, 
căci fără această jertfă, nu s-ar fi putut realiza opera de mântuire a noastră. Noi, oamenii nu eram în stare să-i 
aducem Tatălui o astfel de jertfă curată. Domnul Hristos S-a jertfit pentru noi, pentru a ne atrage şi pe noi în 
jertfa Sa și a ne imprima și nouă puterea stării de jertfă prin unirea Lui cu noi, ca astfel să avem deschisă intra- 
rea la Tatăl, unde se poate intra doar în stare de jertfă. Făcând referire la moartea Domnului Hristos pe cruce, 
precum și la roadele acesteia, Sfântul Atanasie cel Mare spune: „S-au petrecut amândouă minunile în acelaşi 
act: moartea tuturor s-a înfăptuit în trupul Domnului şi moartea și stricăciunea au fost desfiinţate din pricina 
Cuvântului coexistent” (Oratio de Incarnatione, PG XXV, 132). (n.n.) 

774. Acest text este foarte aproape de ceea ce spune Sfântul Atanasie cel Mare: „Hristos a murit cu trupul 
pentru noi, nu şi cu sufletul şi cu firea Lui dumnezeiască, Aceasta fiind nemuritoare şi dătătoare de viaţă. El a 
zis Eu sunt viața (loan 16, 6). Viaţa Lui - ca Dumnezeu - nu moare, ci, dimpotrivă, învie morţii” (Sermo major 
de fide orthodoxa, PG XXVI, 1281 A). (n.n.) 

775. Tâlcuirea Pr. D. Stăniloae: „Somnul nu e încetare totală a vieţii și nu e decât pentru scurt timp. 
Aşa a fost moartea lui lisus. Ea nu L-a desființat. De altfel, nu desființa pe oameni nici înainte de EI şi nici pe 
păcătoșii de după El. Moartea lui Hristos a fost o predare de Sine Tatălui, întrucât a renunţat să lucreze prin 
trup un scurt timp, așa se întâmpla cu omul în somn. Dar rămânând viu cu sufletul şi cu dumnezeirea, a putut 
readuce trupul la viaţă. Și a putut dovedi şi mai mult puterea sufletului şi a dumnezeirii asupra trupului” (nota 
392, p. 234) 

învățăturile Lui; dar cu cât mai necesar era acest lucru pentru unii care, aidoma lor, 
urmau să-L vestească întregii lumi, urmau să facă tuturor cunoscută calea cunoaşterii 
lui Dumnezeu, deschisă de EI tuturor oamenilor! Ca să poată ei rămâne neînfricaţi 
şi de neclintit la gândul morţii ce-i aştepta în confruntarea lor cu rătăcita credinţă 
în zei a neamurilor (și ca să-l poată primi cu atâta seninătate!), viaţa de după moarte 
trebuia să ajungă pentru o convingere absolută. Fiindcă de n-ar fi ştiut ei de ce nu le 
pasă de moarte, nici nu s-ar fi putut înfățișa pregătiţi să înfrunte soarta potrivnică. 
lată deci pentru ce - vrând EI să-i înarmeze împotriva cumplitei puteri a morții — nu 
s-a mulțumit Cuvântul să-i strunească numai pe calea vorbelor și a îndemnurilor, nici 
nu s-a mărginit să ticluiască cele legate de nemurirea sufletului cu simplă putere de 
convingere și recurgând numai la presupuneri — așadar în temeiul unor cuvinte de 
felul celor pe care le rostim noi, oamenii - ci dimpotrivă, le-a pus în faţă laurii unei 
biruinţe culese de El împotriva morţii chiar prin faptă! 

Acesta este cel dintâi (şi mare) motiv al luptei date de Mântuitorul nostru împo- 
triva morţii. Așa a putut El dovedi ucenicilor Săi că moartea — care pentru toţi oamenii 
este ceva atât de cumplit - nu înseamnă de fapt nimic, şi i-a putut EI face să vadă cu 
proprii lor ochi (dându-le prilejul să se încredinţeze ei înşişi prin văz) adevărul făgă- 
duitei vieţi (de dincolo). Așa a putut EI face (din actul Învierii) pârga nădejdii noastre, 
a tuturor, într-o viață în Dumnezeu și în nemurire. 

A mai existat însă şi un al doilea motiv pentru înviere, şi anume, dovedirea naturii 
dumnezeieşti a puterii ce sălășluia în trupul Lui. Fiindcă dacă mai înainte vreme oame- 
nii fuseseră în stare să divinizeze anumite făpturi omenești supuse morţii şi căzute sub 
biruinţa morţii, făcându-și din ei eroi şi zeități, sigur că de-oameni-iubitorul Cuvânt 
al lui Dumnezeu S-a manifestat şi în această direcţie, înfățișând oamenilor o natură 
mai puternică decât moartea. Făcând ca, după curmarea vieţii, trupeasca-i mortalitate 
să se împărtășească din cea de a doua viaţă, El le-a îngăduit tuturor să vadă cam în cel 
fel arată triumful asupra morții şi i-a făcut să înțeleagă că, în moarte, se cuvine să nu 
mărturisim decât un singur Dumnezeu, anume pe Cel încununat cu laurii biruinţei. 

Arăta-voi acum şi un al treilea motiv al mântuitoarei Sale morţi. 

A fost, anume, un sacrificiu, o jertfă adusă lui Dumnezeu, supremul împărat 
al tuturor, pentru întreaga noastră spiţă; o jertfă adusă şi consacrată întregii noas- 
tre turme a oamenilor; o jertfă adusă spre înlăturarea rătăcitei credinţe insuflate de 
demoni. Fiindcă această unică și mare jertfă a preasfântului trup al Cuvântului nos- 
tru, odată adusă spre folosul întregului neam al oamenilor, odată oferit ca o jertfă de 
ispășire a tuturor neamurilor căzute în starea de necredinţă la care-i adusese rătăci- 
rea insuflată lor de demoni, toată puterea blestemaţilor și spurcaţilor demoni avea 
să piară; toată sminteala pământească şi amăgitoare avea să se destrame, lăsând fără 
întârziere locul liber unei prezenţe mai puternice decât ea. (EUSEBIU DE CEZAREEA, 
Viaţa lui Constantin cel Mare, Cartea a V-a, 15.6-11, în PSB, vol. 14, pp. 237-239) 


„Aducând prin moarte, ca un dar sfânt și ca o jertfă liberă de orice pată, trupul pe 
care l-a luat, a depărtat îndată, de la toți cei asemenea Lui, moartea, prin aducerea ca dar 
a trupului celui asemenea cu cel al lor”. Căci, întrucât Cuvântul lui Dumnezeu era mai 
presus de toți, aducându-Şi templul Său şi organul trupesc ca preţ, a plătit prin moarte 


776. Tâlcuirea Pr. D. Stăniloae: „Trupul întărit în sfințenie prin responsabilitatea trezită în suflet, aducân- 
du-se în curăţie Tatălui, învinge moartea”. (nota 34a, p. 101) 

în mod cuvenit datoria pentru toți”. Şi fiind prin trupul asemănător unit cu toţi, Fiul 
nestricăcios al lui Dumnezeu i-a îmbrăcat în mod cuvenit pe toţi cu nestricăciune prin 
făgăduinţa învierii”7%. Astfel nu mai este în ei stricăciunea, datorită Cuvântului ce locuieş- 
te în ei printr-un singur trup. Căci, așa după cum intrând un mare împărat într-o cetate 
mare și locuind în vreuna din casele din ea, întreaga cetate se învredniceşte de mare cin- 
ste și nu mai e atacată de vreun duşman sau tâlhar pentru a o nimici, ci se învredniceşte 
mai degrabă de toată îngrijirea din pricina împăratului care locuieşte într-o casă din ea, 
la fel s-a petrecut şi cu Împăratul tuturor. Căci venind în ţara noastră și locuind într-un 
trup asemenea cu al celorlalți, toată uneltirea vrăjmașilor împotriva oamenilor şi toată 
stricăciunea morţii, puternică odinioară, a încetat”. Dar neamul omenesc s-ar fi pierdut 
dacă Stăpânul și Mântuitorul tuturor, Fiul lui Dumnezeu, n-ar fi venit pentru a pune 
capăt morții”. (Sf. ATANASIE CEL MARE, Tratat despre întruparea Cuvântului și despre 
arătarea Lui nouă, prin trup, cap. Il, LX, în PSB, vol. 15, p. 101) 


„Trupul Lui, având aceeași fireica a tuturor - căci era trup omenesc, măcar că s-a 
alcătuit printr-o minune de chip nou - şi fiind deci şi el muritor, a murit potrivit sorții 
trupurilor noastre asemănătoare; dar prin sălășluirea Cuvântului în el, nu s-a stricat 
potrivit firii lui, ci pentru Cuvântul lui Dumnezeu care locuia în el, era în afara stri- 
căciunii'%, Şi astfel s-au petrecut cu el în chip minunat amândouă acestea împreună: 
moartea tuturor s-a împlinit în trupul Domnului și moartea și stricăciunea au fost 
desființate în el pentru Cuvântul care era unit cu el. Căci era nevoie de moarte şi tre- 
buia să primească moartea pentru toţi, ca să se împlinească ceea ce se datora de către 
toți. De aceea, Cuvântul, precum am spus, deoarece nu era cu putinţă ca El să moară 
— căci era nemuritor — Şi-a luat un trup ce putea muri, ca să-l aducă în locul tuturor și 
ca, pătimind pentru toţi, datorită sâlășluirii Lui în el, să surpe pe cel ce are stăpânirea 
morții, adică pe diavolul, şi să izbăvească pe cei pe care frica morții îi ținea în robie toată 
viața (Evrei 2, 14-15). (Sf. ATANASIE CEL MARE, Tratat despre întruparea Cuvântului şi 
despre arătarea Lui nouă, prin trup„cap. IV, XX, în PSB, vol. 15, pp. 115-116) 


777. Tâlcuirea Pr. D. Stăniloae: „Plata acestui preț pentru toți prin moarte nu are numaidecât un înțe- 
les juridic, sau numai un înțeles juridic. El a înviat pentru toţi, pentru că nu se putea scăpa de stricăciune, 
decât trecându-se prin moartea trupului Său. Dar ei, deşi mureau toți, nu scăpau propriu zis de moarte 
prin moartea lor, ci mergeau la moartea veşnică. Numai lisus trecând, ca şi ei, prin moarte, și anume 
trecând prin ea pentru toţi ca Unul ce era şi Dumnezeul tuturor, i-a scăpat pe toţi în El de stricăciune şi 
de moarte, plătind în locul lor datoria mortii. I-a scăpat fiind de o ființă cu ei ca om, dar și Dumnezeu”. 
(nota 35, p. 101) 

778. 'Tâlcuirea Pr. D. Stăniloae: „Nestricăciunea deplină o au deocamdată oamenii numai virtual în făgă- 
duinţa învierii. Dar ea a început să-și pună o bază în ei prin unirea lor cu Hristos cel înviat, încă în viața aceas- 
ta. În suflet Raţiunea-Subiect suprem restabileşte rațiunea-subiect în puterea ei care pregăteşte prin curăţie și 
trupul pentru învierea întru slava luminii”. (nota 36, p. 101) 

779. Tâlcuirea Pr. D. Stăniloae: „Dar între trupurile oamenilor şi între ele şi al lui Hristos este o legătură 
interioară prin deoliințimea lor, cum nu e între casele dintr-o cetate” (nota 363, p. 101) 

780. 'Tâlcuirea Pr. D. Stăniloae: „Nu era nestricăcios prin fire, căci nicio creatură materială nu e strică- 
cioasă prin sine, ci e supusă legii compunerii şi descompunerii, sau mişcării neîncetate a atomilor. Nici Adam 
înainte de cădere nu avea nestricăciunea prin fire, ci datorită puterii Cuvântului ce Se afla în el. Biserica a 
condamnat pe aftartodocheţii din sec. V-VI, care socoteau că trupul Domnului era nestricăcios prin fire. Fără 
îndoială Cuvântul putea să ţină trupul și în stare de nemurire dacă ar fi voit. Dar Ela voit să primească moartea 
cu trupul pentru a o învinge, nu nesuportând-o, ci suportând-o. Dădea o dovadă mai sigură a puterii Lui ridi- 
cându-Se din moarte la viață, decât ocolind moartea. El n-a evitat să trăiască până la capăt destinul omenesc, 
arătându-ne şi nouă rostul pozitiv al trăirii acestui destin. Dacă ar fi ocolit moartea ar fi ocolit-o numai pentru 
Sine. Numai învingând-o în trupul Său, a învins-o pentru toţi” (nota 68, p. 115) 

„Pentru ce însă, va zice cineva, dacă era nevoie să dea trupul Său morţii pentru 
toți, nu l-a dat pe acesta simplu ca orice om, ci a mers până la răstignire? Căci se cuve- 
nea mai degrabă să-Și dea trupul în mod cinstit, decât să sufere această moarte de 
ocară. la seama cât de omenească este această întrebare. Căci ceea ce s-a petrecut cu 
Mântuitorul a fost cu adevărat lucru dumnezeiesc şi vrednic, pentru multe motive, de 
dumnezeirea Sa. Întâi, pentru că moartea ce le vine oamenilor, le vine din slăbiciunea 
firii lor. Căci neputând să dureze mult timp, ei se desfac cu vremea. De aceea le vin 
şi boli şi mor din slăbiciune. Dar Domnul nu a fost slab, ci a fost Puterea şi Cuvântul 
lui Dumnezeu şi Viaţa însăşi. Deci, dacă ar fi murit undeva retras şi Şi-ar fi depus tru- 
pul, după obiceiul oamenilor, într-un pat, s-ar fi socotit că a pătimit și El aceasta din 
slăbiciunea firii, neavând nimic mai mult decât ceilalți oameni. Dar, de vreme ce era 
Viaţa și Cuvântul lui Dumnezeu și trebuia să sufere o moarte pentru toți, fiindcă pe 
de o parte Viaţa şi Puterea lui Dumnezeu întărea trupul în Sine, dar pe de alta trebuia 
să treacă prin moarte, nu Şi-a luat de la Sine prilejul de a aduce această jertfă, ci de 
la alţii. Căci Domnul nu avea de ce să Se îmbolnăvească, având să tămăduiască bolile 
altora şi nu avea de ce să-I slăbească trupul Lui, când prin el dă putere slăbiciunilor 
altora. Pentru ce, deci, nu a împiedicat şi moartea Sa, cum a împiedicat boala? Fiindcă 
pentru aceasta a luat trup și fiindcă nu s-a cuvenit să împiedice moartea de la EI, ca să 
nu împiedice şi învierea. Dar nu se cuvenea totuși ca boala să premeargă morţii Lui, ca 
să nu se cugete vreo slăbiciune în trupul Lui. Dar nu a flămânzit? Da, a flămânzit pen- 
tru ceea ce era propriu trupului, dar n-a murit din pricina foamei, datorită Domnului 
ce purta trupul Lui. Pentru aceea, chiar dacă a murit pentru răscumpărarea altora, nu 
a văzut stricăciunea (descompunerea), căci a înviat întreg. Pentru că trupul nu era al 
altcuiva decât al Vieţii”. (Sf. ATANASIE CEL MARE, Tratat despre întruparea Cuvântului 
și despre arătarea Lui nouă, prin trup, cap. IV, XXI, în PSB, vol. 15, pp. 116-117) 


„Nu se potrivea nici să fugă de moartea pricinuită Lui de alții. Ci 1 se cuvenea mai 
degrabă să o caute, pentru a o desființa. De aceea, pe drept cuvânt, nici nu a părăsit 
trupul prin El însuși, nici nu s-a pus la adăpost de uneitirea iudeilor. lar aceasta nu 
arată o slăbiciune a Cuvântului, ci mai vârtos Îl face cunoscut ca Mântuitorul și ca 
Viaţa, aşteptând moartea spre desființarea ei şi grăbindu-Se să sufere moartea prici- 
nuită Lui pentru mântuirea tuturor. Altfel spus, Mântuitorul nu a venit ca să sufere 
moartea Lui, ci pe cea a oamenilor. De aceea nu a depus trupul printr-o moarte a Lui, 
căci nu era supus acesteia, odată ce era Viaţa, ci a primit-o pe cea de la oameni ca să o 
desființeze și pe aceasta, cu desăvârşire, când a venit în trupul Său”!. 


781. Tâlcuirea Pr. D. Stăniloae: „Moartea venită de la ceilalți în trupul Lui era moartea ce nu numai stă- 
pânea pe fiecare, ci și-o provocau uneori unii altora, printr-o despărțire externă de Dumnezeu şi de semeni. 
De aceea, lisus, primind şi biruind chiar o moarte provocată Lui de ceilalți, a biruit totuși puterea morţii din 
ceilalți. EI le-a putut împărtăși apoi trupul Său ca trup ce a biruit puterea morţii, pe care şi-o provoacă uneori 
unii altora. Le-a dat un trup fortificat împotriva morţii. În FI moartea altora, moartea ce se comunica între 
ceilalți şi pe care a primit-o și El provocată cu deadinsul de ei, și-a stins puterea. Ei au dat moartea în trupul 
Lui şi El le-a dat viaţă prin trupul Său. Ei voiau să-L atragă în moartea lor. EL i-a atras în viaţa Lui, nu fugind de 
moartea ce I-au dat-o, ci stingând-o în El. Moartea Lui nu a fost pentru El urmarea legii interioare a stricăciu- 
nii trupului. Ea a fost acceptată prin voință, printr-un act al voinţei umane și al voinţei dumnezeiești cu care 
cea dintâi s-a pus de acord. Deci un act exclusiv al iubirii de oameni, nu al necesităţii. Moartea Lui stătea sub 
puterea voinţei Lui chiar pe cruce. De aceea e un act de tărie, răbdat prin tăria voinţei. De aceea a fost admisă 
până la împlinirea ei, dar nu și în urmările ei, care sunt stricăciunea. În momentul în care s-a împlinit, voința, 
rămasă mereu necopleşită de moarte, s-a întors împotriva morţii, înlăturând urmările ei”, (nota 72, p. 118) 

Apoi și din aceasta poate vedea cineva temeiul pentru care trupul Domnului a 
avut un astfel de sfârşit. Domnul Se gândea în primul rând la învierea pe care avea 
să o pricinuiască trupului. Iar trupul Său trecut prin moarte era semnul de biruință 
(trofeul) pe care trebuia să-l arate tuturor, ca să-i încredințeze pe toți de desfiinţarea 
stricăciunii produse de EI și de nestricăciunea trupurilor adusă pentru viitor, datorită 
faptului că trupul Lui a păstrat-o ca arvună şi ca dovada viitoarei învieri a tuturor. 
Dacă deci trupul Lui s-ar fi îmbolnăvit şi Cuvântul S-ar fi despărțit de el în faţa tutu- 
ror, ar fi fost un lucru necuvenit ca Cel ce era tămăduitorul bolilor altora să treacă cu 
vederea istovirea prin boli a trupului Său. Și cum s-ar fi crezut că poate alunga bolile 
altora, dacă templul Său ar fi fost plin de slăbiciune? Căci sau s-ar fi râs de El ca de unul 
ce nu putea alunga boala, sau, putând-o şi nefăcând-o, ar fi fost socotit ca neiubitor de 
oameni față de alţii”. (Sf. ATANASIE CEL MARE, Tratat despre întruparea Cuvântului şi 
despre arătarea Lui nouă, prin trup, cap. IV, XXII, în PSB, vol. 15, pp. 117-118) 


„lardacăarfimuritfărăvreo boală şi fără vreo durere, ascuns undeva şi retrasîntr-un 
colţ oarecare, sau în loc pustiu, sau în vreo casă, şi după aceea, arătându-se iarăşi deodată, 
ar fi spus că S-a ridicat pe Sine din morți, s-ar fi părut tuturor că spune poveşti (mituri) 
şi cu atât mai puţin ar fi fost crezut dacă ar fi vorbit despre înviere, nefiind nimeni care 
să mărturisească despre moartea Lui. Căci învierii trebuie să-i premeargă moartea. 
Dacă deci moartea trupului ar fi avut loc undeva pe ascuns, nearătată fiind moartea şi 
întâmplată fără martori, nearătată şi fără martori ar fi fost şi învierea Lui. Sau pentru 
ce, odată înviat, ar fi vestit învierea Sa, iar moartea ar fi căutat să o sufere pe ascuns? Sau 
pentru ce ar fi alungat pe draci în văzul tuturor şi pe orbul din naştere l-ar fi făcut să 
vadă de faţă cu alţii şi apa ar fi prefăcut-o în vin la fel, ca să fie crezut că e Cuvântul lui 
Dumnezeu, iar trupul muritor nu l-ar fi arătat în văzul tuturor devenind nestricăcios, 
ca să fie crezut că EI e Viaţa? Şi cum ar fi avut ucenicii Lui îndrăzneala cuvântului des- 
pre învierea Lui, dacă nu ar fi putut spune că întâi a murit? Sau cum ar fi fost crezuţi 
spunând că întâi a avut loc moartea, apoi învierea, dacă n-ar fi avut printre cei către 
care aveau îndrăzneala să grăiască, martori ai morții Lui? Căci dacă, săvârşindu-se 
chiar în văzul tuturor moartea și învierea Lui, fariseii de atunci n-au voit să creadă 
şi au silit și pe cei ce au văzut învierea să o tăgăduiască, dacă acestea s-ar fi întâmplat 
pe ascuns, câte motive n-ar fi născocit aceia pentru necredința lor? Apoi cum s-ar fi 
dovedit sfârşitul morţii şi biruinţa asupra ei, dacă n-ar fi fost adus EI la judecată şi 
n-ar fi fost dovedit ca mort prin osândirea în faţa tuturor, desființând apoi moartea 
prin nestricăciunea trupului?” (Sf. ATANASIE CEL MARE, Tratat despre întruparea 
Cuvântului și despre arătarea Lui nouă, prin trup, cap. IV, XXII-XXIII, în PSB, vol. 15, 
pp. 117-119) 


„Dar trebuie să respingem prin apărarea noastră și alte obiecții care ar putea veni 
de la alţii. Ar spune poate cineva şi aceasta: dacă moartea Lui trebuia să se săvârşească 
în văzul tuturor ca să aibă martori şi să se creadă şi cuvântul despre învierea Lui, ar fi 
trebuit să-Şi caute cu cugetarea o moarte slăvită, ca să ocolească măcar ocara crucii. 
Dar şi dacă ar fi făcut aceasta, tot ar fi dat prilej de bănuială, ca Unul ce n-ar fi avut 
putere împotriva oricărei morți, ci numai împotriva celei aflate de EI prin cugetare. Și 
aceasta ar fi dat iarăși motiv necredinţei în învierea Lui. De aceea nu I-a venit moartea 
trupului de la Sine, ci din uneltire, ca chiar moartea pricinuită Lui de alții să o desfiin- 
ţeze. Căci precum un atlet viteaz, mare în cugetare şi bărbăţie, nu-și alege singur pe cei 

cu care se luptă, ca să nu lase bănuiala că îi e frică de vreunii, ci dă privitorilor puterea 
să-i aleagă, chiar dacă i-ar fi duşmănoși, pentru ca doborând pe cel asupra căruia s-au 
învoit ei, să fie crezut ca cel mai tare, la fel și Viaţa tuturor, Domnul şi Mântuitorul 
nostru Iisus Hristos nu Şi-a ales El moartea trupului, ca să nu pară că Îi este frică de o 
alta, ci a primit să o rabde pe cea aleasă de alții și mai ales pe cea socotită de vrăjmașii 
Lui ca cea mai cumplită, mai de ocară și mai greu de răbdat, ca, desființând-o EI şi pe 
aceasta, să fie crezut că este Viaţa, iar stăpânirea morţii să fie deplin înlăturată. Deci 
s-a petrecut ceva minunat şi uimitor: chiar moartea de ocară, pe care au socotit-o ei 
să I-o pricinuiască, a fost trofeul (mijlocul de biruință) împotriva morţii. De aceea nu 
a suferit nici moartea lui loan, prin tăierea capului, nici cea prin sfâşiere, a lui Isaia, 
ca să păzească și în moarte trupul întreg şi să nu dea motiv celor ce voiesc să împartă 
Biserica”, (Sf. ATANASIE CEL MARE, Tratat despre întruparea Cuvântului și despre ară- 
tarea Lui nouă, prin trup, cap. IV, XXIV, în PSB, vol. 15, p. 119) 


„Dacă ar întreba şi vreunul dintre ai noştri, nu ca un certăreţ, ci ca iubitor de învă- 
țătură: pentru ce nu a suferit altfel de moarte, ci pe cea de pe cruce, să audă şi el că nu 
altă moarte, ci aceasta ne era de cel mai mare folos. De aceea a suferit-o Domnul pe 
aceasta. Căci dacă a venit să poarte blestemul ce apăsa asupra noastră, cum s-ar fi făcut 
altfel blestem (Galateni 3, 13), dacă nu primea moartea celor blestemaţi? lar aceasta este 
crucea. Căci aşa s-a şi scris: Blestemat este cel spânzurat pe cruce (Deuteronomul 21, 23; 
Galateni 3, 13). Apoi, dacă moartea Domnului Hristos este preț de răscumpărare pentru 
toți, și prin moartea aceasta se surpă peretele din mijloc al despărțiturii (Efeseni 2, 14) 
şi se face chemarea neamurilor, cum ne-ar fi chemat pe noi, dacă nu S-ar fi răstignit? 
Căci numai pe cruce moare cineva cu mâinile întinse. De aceea se cuvenea să o sufere 
Domnul pe aceasta şi să-Și întindă mâinile, ca prin una să atragă pe poporul cel vechi, 
iar prin cealaltă, pe cei din neamuri, şi pe amândoi să-i unească în Sine'“. Aceasta a 
spus-o şi EI, arătând cu ce fel de moarte va răscumpăra pe toți: Jar când Mă voi înălța, pe 
toţi îi voi atrage la Mine (Ioan 12, 32)”. (Sf. ATANASIE CEL MARE, Tratat despre întruparea 
Cuvântului și despre arătarea Lui nouă, prin trup, cap. IV, XXV, în PSB, vol. 15, p. 120) 


„Hristos a suportat moartea spre a surpa stăpânirea morții, ca să se slăvească de 
noi ca Dumnezeu. Deci moartea înaintează spre slava dumnezeiască, având drept sfâr- 
şit învierea strălucitoare şi umilinţa patimii fiind biruită de slava supremă, dispare în 
neființă” (Sf. CHIRIL AL ALEXANDRIEI, Închinare în Duh şi Adevăr, Cartea a XI-a, în 
PSB, vol. 38, pp. 391-392) 


Hristos — Biruitorul morţii 


„În mod sigur, odată ce Mântuitorul tuturor a murit pentru noi, cei credincioși 
în Hristos nu mai murim ca odinioară din pricina legii care ne ameninţa cu moartea. 
Căci a încetat această osândă. Ci încetând stricăciunea şi fiind nimicită moartea prin 
harul învierii, de aici înainte trupul muritor se desface numai pentru o vreme, când 


782. Tâlcuirea Pr. D. Stăniloae: „În Cuvântul cel întrupat, răstignit și înviat se readună, cum a spus Sfântul 
Maxim Mărturisitorul, toate făpturile care cred, ca liniile în centrul cercului de unde au pornit!. (nota 73a, p. 120) 

783. Tâlcuirea Pr. D. Stăniloae: „Patima și moartea Lui dispar în neființă. El nu mai e supus lor. Și aşa 
se va întâmpla şi cu cei ce se vor alipi de El. A muri din iubire, înseamnă a învinge moartea pentru veci. Căci 
moartea învinge și-l ţine învins numai pe cel ce moare închis în egoism din pricina lui”. (nota 449, p. 392) 

rânduiește Dumnezeu fiecăruia, ca să putem dobândi o mai bună înviere (Evrei 11, 
35). Căci, asemenea seminţelor aruncate în pământ, nu ne pierdem prin desfacere, ci 
fiind semănaţi vom învia, odată ce moartea a fost desfiinţată prin harul Mântuitorului” 
(Sf. ATANASIE CEL MARE, Tratat despre întruparea Cuvântului și despre arătarea Lui 
nouă, prin trup, cap. IV, XXI, în PSB, vol. 15, p. 116) 


„Despre faptul că moartea a fost nimicită şi crucea a adus biruinţă asupra ei 
şi că ea nu mai are putere, ci e ea însăși moartă cu adevărat, ne dă o dovadă şi un 
temei vădit de credință și aceea că toţi ucenicii Lui au dispreţuit-o şi toţi pornesc 
spre ea și nu se mai tem de ea, ci o calcă în picioare, ca moartă, prin semnul crucii” 
şi prin credinţa în Hristos. Odinioară, înainte de a fi avut loc venirea dumnezeiască 
a Mântuitorului, toţi jeleau pe cei ce mureau ca pe unii ce se stricau (se corupeau). 
Dar acum, cei ce cred în Hristos o calcă în picioare, ca pe ceva ce nu e nimic și aleg 
mai degrabă să moară decât să se lepede de credinţa în Hristos. Căci știu că murind 
nu se pierd, ci se fac vii şi nestricăcioşi prin înviere. (Sf. ATANASIE CEL MARE, Tratat 
despre întruparea Cuvântului și despre arătarea Lui nouă, prin trup, cap. IV, XXVII, 
în P98yoll5p 122) 


„Diavolul care odinioară batjocorea cu viclenie (pe Dumnezeu) din pricina 
morții, după ce legăturile ei au fost dezlegate (Faptele Apostolilor 2, 24), a rămas cu 
adevărat mort. 

Deci dovada biruirii morţii în Hristos e că înainte ca oamenii să creadă în El văd 
moartea ca înfricoşătoare şi se tem de ea. Dar după ce se mută la credinţa în EI şi la 
învăţătura Lui, dispreţuiesc aşa de mult moartea, că pornesc spre ea cu toată hotărâ- 
rea și se fac martori ai învierii ce s-a săvârşit în Hristos împotriva ei. Căci încă prun- 
ci fiind cu vârsta se grăbesc să moară; și se întăresc împotriva ei prin nevoinţe nu 
numai bărbaţii ci şi femeile”%. Ea a ajuns așa de slabă, că și femeile, înfricoşate mai 
înainte de ea, acum își râd de ea ca de una ce e moartă și fără putere. Căci precum 
atunci când un tiran e biruit de împăratul adevărat şi legat de mâini şi de picioare, 
toţi trecătorii râd de el, lovindu-l şi înțepându-l și nemaitemându-se de furia şi de 
cruzimea lui datorită împăratului care l-a biruit, la fel moartea, fiind biruită şi piro- 
nită de către Mântuitorul pe cruce și legată de mâini și de picioare, este călcată în 
picioare de toţi cei ce umblă în Hristos şi care, mărturisind pe Hristos, râd de ea, 
batjocorind-o cu cuvintele scrise mai înainte împotriva ei: Unde îţi este, moarte, 
biruința? Unde îţi este, iadule, boldul? (1 Corinteni 15, 55)”. (Sf. ATANASIE CEL MARE, 
Tratat despre întruparea Cuvântului și despre arătarea Lui nouă, prin trup, cap. IV, 
XXVII, în PSB, vol. 15, pp. 122-123) 


784. Tâlcuirea Pr. D. Stăniloae: „Creștinii îşi fac semnul crucii pentru că prin ea cred că vor învia și ei 
cum a înviat Hristos. În crucea lui Hristos e puterea pentru învierea şi viața de veci, când e însușită spiritual 
prin semnul ei făcut asupra noastră. Prin ea se transcende moartea și stricăciunea, legate de lumea văzută. Prin 
ea ne unim cu Hristos, Care a purtat-o spre înviere” (nota 75b, p. 122) 

785. Tâlcuirea Pr. D. Stăniloae: „Se vede de aici şi din alte locuri că Sfântul Atanasie cunoștea pe pustnicii 
vremii sale, între care şi pe Sfântul Antonie a cărui viaţă a scris-o. În scrisul Sfântului Atanasie, deși este al pri- 
mului mare teolog apărător al dreptei credinţe, vibrează în același timp căldura unuia care a apucat în tinereţea 
sa Biserica martirilor (a martorilor învierii lui Hristos prin moartea lor), și era contemporan cu începutul vieții 
asceților” (nota 76, p. 122) 

„De este cineva necredincios, după atâtea dovezi şi după atâţia mucenici în 
Hristos, după atâta dispreţuire a morţii de către cei ce s-au făcut cunoscuți în 
Hristos, dacă se mai îndoiește în cuget despre desfiinţarea morţii în Hristos și des- 
pre sfârşitul ei în EI, bine ar face să se minuneze de aceste lucruri așa de mari și să 
nu rămână învârtoşat în necredinţă, nici cu nerușinare față de cele atât de vădite. 
Şi precum cel ce a luat amiantul cunoaşte că rămâne nears de foc şi precum cel 
ce voiește să vadă pe tiran legat trece prin ţara biruitorului, aşa și cel ce nu crede 
în biruirea morţii să primească credinţa în Hristos și să treacă la învățătura Lui. 
Şi va vedea neputinţa morţii și biruința împotriva ei. Căci mulţi dintre cei ce nu 
au crezut înainte şi au râs, crezând pe urmă, au disprețuit atât de mult moartea, 
îndată s-au făcut şi mucenici ai lui Hristos” (Sf. ATANASIE CEL MARE, Tratat despre 
întruparea Cuvântului şi despre arătarea Lui nouă, prin trup, cap. IV, XXVIII, în 
PSB, vol. L5, p. 123) 


„În ce priveşte cuvintele: De este cu putință să treacă paharul (Matei 26, 30), 
aflaţi cum le-a spus acestea, certând pe Petru: Nu cugeți cele ale lui Dumnezeu, ci ale 
oamenilor (Marcu 8, 33). Căci voia ceea ce se ruga să nu-i vină şi pentru care venise. 
Şi era propriu Lui să vrea, căci pentru aceasta a venit. Însă era propriu trupului să-i 
fie frică. De aceea, ca om a spus acest cuvânt, Şi amândouă acestea s-au spus de către 
EI, ca să arate că Dumnezeu însuși o voia, dar făcându-Se om avea un trup temător și 
pentru aceasta amesteca voia Lui cu slăbiciunea omenească, pentru ca, desființând-o 
pe aceasta, să facă pe om îndrăzneţ față de moarte. lată deci un lucru cu adevărat 
minunat (paradoxal): Cel pe care dușmanii lui Hristos Îl socotesc vorbind cu frică, 
îi face pe oameni îndrăzneţi și fără teamă faţă de ceea ce se socoteşte că El avea frică. 
De aceea, fericiţii apostoli, întăriţi de aceste cuvinte, au disprețuit după El moartea, 
în așa fel că nici nu mai aveau grijă de cei ce-i judecau, ci spuneau: Se cade să ascul- 
tăm mai mult de Dumnezeu decât de oameni (Faptele Apostolilor 5, 20). ar ceilalți 
sfinţi mucenici îndrăzneau așa de mult încât socoteau mai vârtos că se mută la viaţă 
decât că suferă moartea. 

Deci cum nu e absurd să admire bărbăţia slujitorilor Cuvântului, iar de Cuvântul 
însuși să se spună că I-a fost frică, dacă prin El aceia dispreţuiau moartea? Din hotă- 
rârea și bărbăţia atât de neclintită a martirilor se arată că nu dumnezeirea era cea care 
se temea, ci că Mântuitorul a înlăturat frica noastră. Căci, precum a desființat moar- 
tea prin moarte şi toate cele omenești prin fapte omenești, așa, prin ceea ce se soco- 
teşte că era la EI frică, a înlăturat frica noastră și a făcut pe oameni să nu se mai teamă 
de moarte'8%”. (Sf. ATANASIE CEL MARE, Trei cuvinte împotriva arienilor, Cuvântul al 
III-lea, LVII, în PSB, vol. 15, pp. 387-388) 


„Dumnezeu S-a dat pe Sine ca preț de răscumpărare (1 Timotei 2, 6) pentru cei 
ce erau stăpâniţi de moarte, aceluia care avea stăpânirea morții. Şi, fiindcă pe toţi 
ce erau în închisoarea morții, e limpede că i-a răscumpărat pe toţi, ca să nu rămână 
nimeni în puterea morţii, după ce a fost împlinită mântuirea lumii. Căci dacă nu 


786. Tâlcuirea Pr. D. Stăniloae: „EI a avut o frică reală, ca să învingă de fapt frica. Dar martirii întemeiaţi pe 
exemplul Lui biruitor al morţii şi pe puterea ce le vine din Hristos cel înviat au putut să nu mai aibă frica, întrucât 
moartea a fost învinsă în însăşi rădăcina ei”. (nota 145, p. 388) 

există moarte, nu poate să fie nimeni în moarte (în puterea morții)”. (Sf. GRIGORIE 
DE Nyssa, La titlurile Psalmilor, Partea I, cap. VIII, în PSB, vol. 30, p. 154) 


„Căci prima topire a morţii a fost patima mântuitoare, şi începutul îndrăznelii Sfinţilor 
împotriva ei a fost învierea lui Hristos”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a IX-a, Introducere, în PSB, vol. 41, p. 827) 


„Dar rupând Mântuitorul nostru lanțurile morţii, aceasta s-a arătat dulce 
celor ce iubesc pe Hristos, deși ea se apropie cu asprime”. Căci prin moartea 
Lui a apărut viața veșnică, care a desființat stăpânirea stricăciunii”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a IX-a, Introducere, 
în PSB, vol. 41, p. 830) 


„A trebuit ca singur şi primul dintre toţi, Fiul ce este din Tatăl Cel viu, să-Și 
dea trupul morții preț de răscumpărare pentru viaţa tuturor ca, prin puterea vieţii 
Cuvântului unit cu el, să poată dărui şi firii trupurilor puterea să biruiască lanţurile 
morții/*”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a IX-a, cap. 12, în PSB, vol. 41, p. 1076) 


„Căci patima lui Hristos s-a prefăcut într-un mijloc de biruire a morţii”” şi moar- 
tea Domnului s-a făcut începutul înnoirii omenirii spre nestricăciune și viață nouă. 
Purtând pe umeri lemnul pe care avea să fie răstignit”, înaintează, fiind osândit 


de mai înainte la moarte şi purtând această hotărâre asupra Lui numai pentru noi”, 


787. Tâlcuirea Pr. D. Stăniloae: „Învierea lui Hristos a înlăturat în cei ce cred în El frica de moarte şi robia 
în care îi ținea pe oameni această frică”. (nota 1564, p. 827) 

788. Tâlcuirea Pr. D. Stăniloae: „Moartea lui Hristos s-a arătat dulce, căci El a omorât moartea. Dar 
moartea s-a apropiat de EI cu asprime. Când s-a realizat, a devenit dulce, căci n-a mai dus sufletul pentru su- 
ferință la iad și nici trupul la distrugerea definitivă, ci a condus la întemeierea dumnezeiască a vieții trupului, 
găsind în Dumnezeu puterea recreării lui. Moartea trupului a trăit-o sufletul ca fiind dulce. Pătruns de dum- 
nezeire, a putut da viaţă celor din iad, morți înainte de E] în nădejdea venirii Lui. Această deplină pătrundere a 
sufletului de dumnezeire I-a dat putere să învie trupul din mormânt. A încetat să mai fie în mormânt cu trupul, 
în iad cu sufletul și pe scaun împreună cu Tatăl, sufletul pătrunzându-se de dumnezeire şi ridicând trupul la o 
viaţă nouă, nemuritoare. Într-un fel, trupul a rămas chiar din momentul morții legat cu sufletul și cu dumne- 
zeirea prin ipostasul care le unea pe toate, deși la vedere erau despărțite. Moartea devine dulce după Hristos şi 
pentru cei ce se unesc cu EI prin credință”. (nota 1568, p. 830) 

789. 'Tâlcuirea Pr. D. Stăniloae: „Trupul lui Hristos s-a dat prin moarte preţ de răscumpărare pentru viața 
noastră nu în sens juridic, ci în sensul că trupul Lui, biruind moartea şi umplându-se de viaţa veșnică, comu- 
nică viaţa Lui cea dumnezeiască şi trupurilor noastre. Trupul Lui s-a dat morţii ca preţ pentru viața noastră, 
întrucât prin moartea Lui a învins în trupul Său moartea și, ca urmare, a învins-o şi în trupurile noastre, co- 
municându-ne viața trupului Său înviat”. (nota 2034, p. 1076) 

790. Tâlcuirea Pr. D. Stăniloae: „Pătimirea de bunăvoie, deci fără de păcat, a morții, a întărit, prin răbdarea ei, 
puterea sufletului lui Hristos, ajutat fiind în aceasta și de puterea Dumnezeirii care sălășluia în aceeaşi Persoană. lar 
această tărie ajunsă la maximum, la sfârșitul răbdării, a putut să învie trupul lui Hristos”. (nota 2111, p. 1117) 

791. Tâlcuirea Pr. D. Stăniloae: „E un simbol și în purtarea crucii de către Hristos în vederea morţii. O 
purta pentru a scăpa noi de această purtare. Căci, cât suntem păcătoşi, înaintăm spre moarte purtând cele ce ne 
duc spre ea. După ce ne-am unit cu Hristos, greutățile şi bolile prin care înaintăm spre sfârșitul vieții pămân- 
tești nu ne mai duc la moartea spirituală, veșnică, ci spre o viaţă fericită a sufletului, şi apoi și spre învierea cu 
trupul. Înainte moartea, şi în mod accentuat cea de pe cruce, era un blestem pentru păcat. Acum acest blestem 
e înlăturat de Hristos (scăpându-ne de el), întrucât nu l-a purtat ca un vinovat, ci ca un nevinovat. Atârnând 
pe nedrept asupra L.ui acest blestem, el însuși s-a făcut nedrept atât asupra Lui, cât şi asupra tuturor celor ce se 
unesc cu EI spiritual, prin credinţă”. (nota 2112, p. 1117) 

(Sf. CHIRIL AL ALEXANDRIEI, Comentariu la Evanghelia Sfântului loan, Cartea a XII-a, 
Introducere, în PSB, vol. 41, pp. 1117-1118) 


„Căci moartea noastră s-a transformat, prin moartea lui Hristos, strămutându-se 
intr-un fel de somn, spre o putere și împlinire a unei trebuinţe superioare. Căci trăim 
ca unii ce vom fi vii pentru Dumnezeu, după Scripturi (Romani 6, 11)'%. De aceea și 
fericitul Pavel numeşte adormiţi pe cei ce au murit în Hristos. Căci odinioară puterea 
morţii pusese stăpânire pe firea noastră. Fiindcă a împărățit moartea de la Adam până 
la Moise și peste cei ce nu păcătuiseră, după asemănarea greșelii lui Adam (Romani 5, 
14) şi: după cum am purtat chipul celui pământesc, să purtăm și chipul celui ceresc (1 
Corinteni 15, 49), suportând moartea din blestemul dumnezeiesc (Galateni 3, 13). 
Dar, deoarece ne-a luminat al doilea Adam, Omul dumnezeiesc din cer, şi, luptând 
pentru viața tuturor, a răscumpărat prin moartea Sa viaţa tuturor și, desființând stă- 
pânirea stricăciunii, a înviat, ne-am replăsmuit după Chipul Lui, răbdând o altfel de 
moarte, care nu ne mai desface într-o stricăciune nesfârşită, ci ne aduce somnul plin 
de nădejdea cea bună, după asemănarea Celui ce ne-a făcut această cale nouă, Care 
este Hristos”%” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a XII-a, Introducere, în PSB, vol. 41, pp. 1136-1137) 


„Și (Hristos — n.n.) rămâne preot în veac, ca unul ce nu încetează de a exista, 
printr-o moarte care pune sfârşit păcatului sau firii, fiindcă e Dumnezeu şi dătăto- 
rul a toată viața cea după fire şi virtute”. (Sf. MAXIM MĂRTURISITORUL, Ambigua, 
Partea a II-a, 30, în PSB, vol. 80, p. 142) 


792. 'Tâlcuirea Pr. D. Stăniloae: „Moartea lui Hristos a transformat moartea omenească într-o moarte 
nouă, întâi în E şi apoi în toți cei ce c4Ed în EL. Ea a devenit un somn scurt, o trecere la viaţa nouă a umanităţii 
în Dumnezeu, la viața plină de bucurie în Dumnezeu. E o viață cu adevărat nouă, care nu se învecheşte nicio- 
dată, căci nu se corupe, nu slăbeşte, ci sporeşte continuu în putere şi bucurie din comuniunea cu Dumnezeu”. 
(nota 2148, p. 1136) 

793. Tâlcuirea Pr. D. Stăniloae: „Blestemul lui Dumnezeu care a adus moartea peste urmașii lui Adam nu 
e un act prin care Dumnezeu i-a supus morţii, ci o închidere a oamenilor față de iubirea Lui, o închidere faţă 
de voinţa lui Dumnezeu de a li se comunica puterea Lui prin iubire. Urmașii lui Adam au moştenit slăbiciunea 
lui în a se deschide deplin lui Dumnezeu”. (nota 2149, p. 1137) 

794. Tâlcuirea Pr. D. Stăniloae: „Cei ce credem în Hristos prin moartea trupului trecem într-un somn 
asemenea celui al lui Hristos din cele trei zile dinainte de învierea cu trupul. E un somn care ne menţine într-o 
viaţă a sufletului, nedeplină, dar totuși cu o anumită conștiință plină de nădejdea cea bună a învierii. E ca un 
fel de somn, pentru că ne amintim de toate cele trăite în trup ca într-un vis, dar n-avem puterea să săvârşim 
faptele reale, aşa cum le săvârșeam când eram în trup”. (nota 2150, p. 1137) 

795. Tâlcuirea Pr. D. Stăniloae: „Hristos rămâne preot în veac, pentru că nu încetează de a exista prin 
moartea menită să pună capăt păcatului şi firii, sau firii din pricina păcatului, ci El folosește moartea spre în- 
viere. Căci fiind Dumnezeu e Însuşi Dăruitorul vieţii celei după fire şi al celei după virtute. Oamenii recâştigă 
prin virtute o viaţă superioară firii, dar o recâştigă de la Dumnezeu, o recâștigă prin har şi o recâștigă deplin 
după ce o pierd pe cea prin fire, în care prin păcat a intrat moartea. Hristos are viaţa în Sine, deci etern, atât după 
fire cât şi după virtute, şi dăruieşte tuturor viața după fire prin naşterea naturală şi viața cea după har prin Virtutea 
lor, care pe de o parte e produsul efortului lor, pe de alta, al harului. Desigur Hristos a acceptat și El, odată cu firea 
omenească, moartea; dar a acceptat-o voluntar, căci voluntar a luat firea noastră cea muritoare. El însă nu putea 
rămâne în moarte, atât pentru că FI era și cauza vieții după fire, cât și a vieţii conforme virtuţii. Propriu-zis la 
EI viaţa conformă virtuţii e o viaţă după fire a omului, dar datorită unirii firii omenești cu cea dumnezeiască. EI 
biruieşte moartea, intrată prin păcat în firea naturală, acceptată de EI voluntar. La E] moartea nu a devenit invo- 
luntară, cum a devenit la om, după ce a ales prin voie păcatul. Deci nu a devenit imposibil de biruit prin voinţă. 
În Hristos, moartea a putut fi învinsă prin voia Sa care n-a ales păcatul, dar și prin voia divină conformă firii Lui 
divine. În EI moartea a putut îi învinsă prin amândouă voile, adică prin convergenţa voii umane cu cea divină, 
sau prin virtutea firii umane şi prin firea divină. (nota 169, p. 143) 

Pogorârea Domnului Hristos la iad” 


„(...) Domnul a binevestit şi celor din iad (1 Petru 3, 19). Că spune Scriptura: 
Iadul zice pierzării: Chipul Lui nu l-am văzut, glasul Lui nu l-am auzit (lov 28, 22; 
Deuteronomul 4, 12). Locul, pentru că n-a primit glasul, a spus cuvintele de mai sus; 
dar cei duși în iad și daţi spre pierzare, ca şi cum de bună voia lor s-ar fi aruncat din- 
tr-o corabie în mare, aceia sunt, dar, cei care au auzit şi glasul și au văzut şi puterea 
cea dumnezeiască. Dar, care om cu mintea sănătoasă şi-ar putea închipui că sunt în 
aceeași osândă și sufletele drepţilor și sufletele păcătoşilor, învinuind de nedreptate 
pronia? Ce dar? Nu este, oare, arătat că Domnul a binevestit şi celor care au pierit 
în potop, dar, mai bine zis, celor legaţi, celor din închisori și celor ţinuţi în temniță? 
(1 Petru 3, 19-20). S-a arătat şi în Stromata a doua (Stromata II, 44, 1) că apostolii, 
după pilda Domnului, au binevestit și celor din iad. Că trebuia, socot eu, ca cei mai 
buni ucenici să fie imitatorii Dascălului lor și în iad, așa cum au fost pe pământ, pentru 
ca să aducă la credinţă, unul pe evrei, iar ceilalți pe neamuri, adică pe acei care au vie- 
țuit, nu în chip desăvârşit în dreptatea cea după lege și în dreptatea cea după filosofie, 
ci şi-au trecut viaţa în păcate. Că era pe măsura rânduielii dumnezeiești ca cei care 


796. La încheierea Proscomidiei, precum şi la intrarea cu cinstitele daruri (Vohodul cel mare), preotul 
rosteşte în taină rugăciunea: „În mormânt cu trupul, în iad cu sufletul, ca un Dumnezeu, în rai cu tâlha- 
rul şi pe scaun împreună cu Tatăl și cu Duhul ai fost, Hristoase, pe toate umplându-le, Cel ce eşti necu- 
prins”. Învățătura despre pogorârea Domnului Hristos la iad este menţionată în al V-lea articol de credință 
din Simbolul Apostolic și în cel Atanasian. Această învățătură a intrat și în cultul liturgic ortodox, precum 
şi în Mărturisirile de credinţă ale Bisericii Ortodoxe. În legătură cu această coborâre a lui Hristos la iad, 
Sfântul Chiril al Alexandriei afirmă: „Sufletul lui Hristos care fusese unit cu Logosul divin s-a coborât la iad; 
şi folosindu-se de puterea dumnezeiască şi stăpânirea divină, s-a arătat şi duhurilor de acolo (...) Cuvântul lui 
Dumnezeu (Logosul), unit prin iconomie cu sufletul Său (al lui Hristos), (...) mergând a vorbit cu duhurile 
(sufletele morţilor) din închisoare (din iad), ca suflet către suflete. Nu spun că Dumnezeirea singură şi de sine 
însăşi a Unuia Născutului S-a coborât la iad și a predicat duhurilor de acolo, complet separată de suflet (...). 
Ci, precum Unul-Născut a petrecut în trup cu cei care trăiau în trupuri, tot aşa sufletelor din iad le-a vorbit 
sufletul” (De recta fide ad Theodosium, PG LXXVI, 1165). Această coborâre a lui Hristos la iad cu sufletul 
îndumnezeit sau cu sufletul unit cu Dumnezeu s-a petrecut îndată după răstignire şi punerea în mormânt a 
trupului Domnului Hristos şi a durat până la Învierea Sa din morţi. EL a adresat mesajul mântuirii duhurilor 
celor răposaţi de la Adam şi până atunci, „duhurilor ţinute în închisoare” (1 Petru 3, 19), dar nu toţi au benefi- 
ciat de efectele răsumpărătoare ale jertfei lui Hristos și de propovăduirea Lui de acolo. Hristos a dus vestea cea 
bună către toate sufletele, de la Adam până la venirea Domnului, deci nu numai la cei din Vechiul Testament, 
care au trăit conform voii lui Dumnezeu, ci și la cei dintre „neamuri sau la păgâni” (Matei 8, 10). Domnul s-a 
coborât la iad cu sufletul, ca să binevestească și acolo împlinirea profeţiilor mesianice, începutul prăbuşirii 
puterii diavolului și a morții (Efeseni 4, 9; 1 Petru 3, 18-20; 4, 6), şi ca să se arate și acelora care n-au crezut 
în venirea Lui şi L-au respins. Chiar dacă au luat toţi cunoştinţă de venirea şi de opera Lui răscumpărătoare, 
drepți şi păcătoşi, n-au putut beneficia toţi de ea, ci numai cei drepţi. Aceștia, chiar dacă nu L-au cunoscut pe 
Dumnezeu ce] adevărat şi n-au auzit de Mesia, au împlinit însă virtuțile naturale. Sfântul loan Gură de Aur 
menţionează în acest sens: „Iirania morţii a fost înlăturată prin Trupul lui Hristos care a devenit nemuritor. 
Dar aceasta nu înseamnă că au fost iertate păcatele tuturor celor ce au murit înainte de venirea Lui” (Omilia 
36 la Matei). În acest sens și Sfântul Chiril al Alexandriei menţionează: „Hristos, mergând cu sufletul în iad, 
a convorbit ca suflet cu sufletele; pe Care portarii iadului văzându-L s-au spăimântat şi porţile de aramă s-au 
sfărâmat și încuietorile de fier s-au rupt. Şi Unul-Născut a strigat cu putere sufletelor care sufereau deopotrivă 
(...) «leşii», (...) le-a vestit şi celor din iad, ca să-i slobozească pe aceia câţi ar fi crezut, dacă E s-ar fi întru- 
pat mai înainte şi ar fi trăit în vremea vieţii lor” (Fragmenta in Epistolam I Petri, PG LXXIV, 1013). Hristos 
coboară la iad ca un Împărat, ca un biruitor, vesteşte victoria morţii şi a diavolului și îi eliberează de acolo pe 
cei drepți. Raiul, „patria strămoșească şi părintească, rămăsese închis pentru toți, după îndepărtarea lui Adam. 
Acum îl redeschide lisus, în prezenţa tâlharului, care este primul dintre cei ce au intrat în împărăţia cerurilor” 
(Fer. AUGUSTIN, Sermo, 104, PL, XXXTX, 2045). Deci Domnul a redeschis raiul și pentru noi și a redat neamu- 
lui omenesc locuința veşnică (Fer. AUGUSTIN, Sermo, 155, PL, XXXIX, 2048). (n.n.) 

au trăit și mai inainte de venirea Domnului și au viețuit, după vrednicie, mai mult în 
dreptate și s-au căit de greşelile lor, să fie mântuiţi potrivit cunoaşterii lui Dumnezeu, 
pe care fiecare a avut-o, deoarece, cu toate că au ajuns, după cum toţi recunosc, în alt 
loc, totuşi și ei sunt dintre aceia care sunt ai atotputernicului Dumnezeu. 

Lucrează, însă, după socotința mea, şi Mântuitorul, pentru că mântuirea este 
lucrarea Lui (loan 12, 47). Ceea ce a și făcut, că a atras la mântuire, prin predică, pe 
cei care au voit să creadă în EI, ori de unde-ar fi venit. Dacă Domnul s-a pogorât în 
iad, precum s-a şi pogorât, nu s-a pogorât pentru altceva decât ca să binevesteas- 
că; atunci a binevestit sau tuturora sau numai evreilor. Dacă a binevestit tuturora, 
atunci se vor mântui toţi cei care au crezut, chiar dacă sunt dintre neamuri, pentru 
că s-au mărturisit acolo; că pedepsele lui Dumnezeu, fiind mântuitoare şi instructi- 
ve, întorc la credinţă; şi voiesc mai mult pocăinţa păcătosului decât moartea lui; și se 
petrece aceasta, pentru că sufletele, fiind slobozite de trupuri, privesc mai bine, chiar 
dacă sunt întunecate de patimi, din pricină că trupul nu le mai este piedică. Dacă 
Domnul a binevestit numai iudeilor, cărora le-a lipsit cunoașterea Mântuitorului şi 
credinţa, este clar că, de vreme ce Dumnezeu este nepărtinitor (Faptele Apostolilor 
10, 34; Romani 2, 11), apostolii, ca şi aici, tot așa și acolo au binevestit celor dintre 
neamuri, care erau în stare să se întoarcă la credinţă. Că bine s-a spus în Păstor: S-au 
pogorât, așadar cu ei în apă; dar aceştia s-au pogorât vii şi vii s-au ridicat; iar aceia, 
cei mai înainte adormiți, morți s-au pogorât şi vii s-au ridicat (HERMA, Păstorul, 
Pilda IX, 16, 6). 

Da, și Evanghelia spune că multe trăapuri ale celor morţi s-au sculat (Matei 27,52), 
fiind mutate, negreșit, într-o rânduială mai bună. A fost, deci, o mişcare şi o mutare 
obștească, potrivit întrupării Mântuitorului. Dreptul, în atât ca drept, nu se deosebeş- 
te de drept, fie că este drept după lege, fie că este elen. Că Dumnezeu nu este Domn 
numai al iudeilor, ci al tuturor oamenilor (Romani 3, 29; 10, 12); dar, mai direct, este 
Tată celor care L-au cunoscut. Dacă a vieţui frumos înseamnă a viețui legal, iar dacă 
a vieţui potrivit rațiunii înseamnă a vieţui după lege, dacă celor dinainte de lege, care 
au viețuit drept, li s-a socotit lor spre credinţă (Romani 4, 3; 9, 30) şi au fost socotiți 
drepţi, atunci este limpede că și cei care n-au trăit sub lege, dar au vieţuit drept, dato- 
rită însuşirilor lor sufleteşti, chiar dacă erau în iad și în temniţă, ei bine, atunci când au 
auzit glasul Domnului, fie glasul personal al Domnului, fie glasul, care lucrează prin 
apostoli, aceia iute s-au întors şi au crezut. Ne amintim, doar, că Domnul este puterea 
lui Dumnezeu (1 Corinteni 1, 24) şi că puterea Lui nicicând nu poate slăbi. Socot ast- 
fel, că s-a dovedit că Dumnezeu este bun şi că Domnul este puternic să mântuie cu 
dreptate și în chip egal pe cei care se întorc la EI, fie aici, fie în altă parte. Că puterea 
Lui nu este lucrătoare numai aici pe pământ, ci lucrează pretutindeni şi veşnic. 

Astfel, în Predica lui Petru, Domnul, după înviere, zice ucenicilor: V-am ales pe 
voi doisprezece, socotindu-vă ucenici vrednici de Mine - pe care Domnul i-a voit — şi 
am socotit că sunteți apostoli credincioși, trimitându-vă în lume să binevestiţi oame- 
nilor din lume, să cunoască ei că este un singur Dumnezeu și prin credinţa în Mine 
- Hristos - să le arătați cele viitoare, ca să se mântuiască cei ce au auzit şi au crezut; 
iar cei care n-au crezut să mărturisească că au auzit, ca să nu aibă cuvânt de apărare 
și să spună: «N-am auzit» (Predica lui Petru, Fragm. 7). 

Ce dar? Oare, n-a fost și în iad aceeaşi rânduială? Trebuia, ca şi acolo, toate 
sufletele să audă predica, ca, sau să facă pocăință sau să dea mărturie, că pedeapsa 
dată lor este dreaptă, pentru că n-au crezut. Ar fi fost, într-adevăr, o mare nedreptate, 

ca cei care au murit înainte de venirea Domnului să nu aibă parte de binevestirea 
Evangheliei şi nici să li se dea prilejul de a crede sau nu, adică să aibă, pe bună drep- 
tate, parte de mântuire sau de pedeapsă. Că nu este drept să fie pedepsiţi, fără să 
fie judecaţi, și să se bucure de dreptatea dumnezeiască numai cei care au trăit după 
venirea Domnului. Că tuturor sufletelor raționale şi cuvântătoare li s-a spus din- 
tru început: Toate câte a făcut cineva din neştiinţă, necunoscând bine pe Dumnezeu, 
acela, dacă ajunge să-L cunoască pe Dumnezeu, să se pocăiască și i se vor ierta lui 
toate păcatele (Predica lui Petru, Fragm. 8; Faptele Apostolilor 3, 17, 19); şi Iată, spune 
Scriptura, am pus înaintea feței voastre moartea şi viaţa (Deuteronomul 30, 15), ca 
să alegeţi viața (Deuteronomul 30, 19)”. (CLEMENT ALEXANDRINUL, Stromatele, VI, 
cap. VI, 44.5-48.7, în PSB, vol. 5, pp. 416-418) 


„Deci, dacă li s-a binevestit celor ce sunt în trup, tocmai pentru ca să nu fie osân- 
diţi în chip nedrept, cum să nu li se fi binevestit, pentru aceeași pricină, și celor care au 
trăit înainte de venirea Lui? Drept este Domnul şi a iubit dreptatea și faţa Lui dreptate a 
văzut (Psalmii 10, 7). lar cel ce iubește nedreptatea își urăște sufletul său (Psalmii 10,7). 
(CLEMENT ALEXANDRINUL, Stromatele, VI, cap. VI, 51.3-51.4, în PSB, vol. 5, p. 419) 


„(...) Hristos, marele preot, Care răbdând moartea pentru toţi, a coborât în iad, a 
deschis porţile celor de jos şi i-a dezlegat din legături, zicând celor din legături: ieșiți! 
și celor din întuneric: descoperiți-vă! (Isaia 49, 9)”. (Sf. CHIRIL AL ALEXANDRIEI, 
Închinare în Duh şi Adevăr, Cartea a VIII-a, în PSB, vol. 38, p. 281) 


„Hristos nu a rămas în iad, ci mai degrabă l-a golit”%”. (Sf. CHIRIL AL ALEXANDRIEI, 
Glafire la Facere, Cartea a VI-a, 5, în PSB, vol. 39, p. 203) 


„(...) Și iarăși puțin și mă veţi vedea, deoarece a treia zi va învia, după ce a vestit 
şi duhurilor din închisoare. Iubirea de oameni s-a arătat desăvârșită şi prin aceasta, El 
mântuind nu numai pe cei ce vieţuiau pe pământ, ci vestind iertarea şi celor coborâţi 
şi ţinuţi în întunericul ascunzimilor fără fund”, precum s-a scris (1 Petru 3, 19). 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a IX-a, 
cap. 2, în PSB, vol. 41, p. 995) 


797. Tâlcuirea Pr. D. Stăniloae: „În bună parte omul și-a omorât sufletul prin păcat fără de voie, din is- 
pita satanei. Exilul în trup nu trebuie înţeles în sensul origenist, că la început spiritul uman a existat fără trup, 
ci în sensul că prin păcat trupul lui i-a făcut omului mai grea eliberarea de păcat. Trupul i s-a opacizat şi s-a 
îmbibat de plăcerile păcatului, de pornirile spre plăceri și spre comoditate. A trebuit să ia Hristos un trup ţinut 
în curăţie şi capabil să suporte moartea ca jertfă, cu toate slăbiciunile (afectele) de pe urma păcatului strămo- 
şesc, ca unindu-l cu al nostru să-i dea acestuia curăţia și puterea de-a se feri de păcate, puterea unei existenţe 
jertfelnice, contrară egoismului plăcerilor. Cu puterea luminoasă a trupului Său, Hristos a putut ridica sufletele 
omeneşti până şi din întunericul iadului — al morţii sufletești de după moartea trupului — când le-au dus acolo 
păcate în mod accentuat fără voie. (nota 297, p. 281) 

798. Tâlcuirea Pr. D. Stăniloae: „Hristos scoate în continuare chiar şi din iad sufletele care nu s-au dus 
acolo cu totul demonizate, disprețuitoare ale compătimirii arătată lor de cei vii şi de sfinţi prin rugăciunile lor. 
Sau chiar a milei lui Hristos care vrea să-i scoată din singurătatea mândriei lor învârtoşate. A scoate sufletele 
din iad, înseamnă a lipsi pe demoni de o parte din societatea umană a celor ce-i trăiesc totuși pe ei ca dușmani 
care le măreşte singurătatea. Căci singurătatea e cea mai îngrozitoare, iar cea care face bucurie celor ce o văd, 
sau e însoţită de conştiinţa dușmăniei altora”. (nota 357, p. 203) 

799. Tâlcuirea Pr. D. Stăniloae: „Nu puteau fi în lumina feței Tatălui nici cei buni din Vechiul Testament, 
până ce Fiul lui Dumnezeu nu va învinge moartea, arătând Tatălui trupul Său jertfit”. (nota 1870, p. 995) 

„Deci cu dreptate zice: Săvârșitu-s-a, căci venise ceasul să meargă spre a propo- 
vădui duhurilor din iad”. Căci a venit ca să stăpânească și peste morţi și peste vii 
(Romani 14, 9), să primească moartea pentru noi (Evrei 2, 9), să suporte această păti- 
mire comună firii noastre, se înțelege cu trupul, deși era Viaţă, ca Dumnezeu, să jefu- 
iască iadul şi să dea firii omenești putinţa întoarcerii la viaţă, făcându-Se pârga celor 
adormiţi (1 Corinteni 15, 20) și întâiul născut din morţi, după Scripturi (Coloseni 1, 
18)%0!” (Sf. CHIRIL AL ALEXANDRIEI, Comentariu la Evanghelia Sfântului loan, Cartea 
a XII-a, Introducere, în PSB, vol. 41, p. 1129) 


„Iar raţiunea îndoitei coborâri, potrivit înţelegerii imediate, este, după primul 
înţeles, ca să mântuiască, împreună cu trupurile, și sufletele prin credinţa și prin trăi- 
rea curată a vieţii de pe pământ, iar Cuvântul, coborându-Se la iad, să poată mântui și 
sufletele fără trupuri ale celor ce au murit mai înainte, pentru simpla lor credință (în 
vederea Lui); iar după al doilea înțeles, este ca și deprinderea cu patima și cu lucrarea 
ei să primească de la Cuvântul întoarcerea spre virtute şi cunoştință”””. (Sf. MAxIM 
MĂRTURISITORUL, Ambigua, Partea a II-a, 146, îp PSB, vol. 80, p. 326) 


„In mormânt cu trupul, în iad cu sufletul” 


„Aceste trei elemente (trupul, sufletul și duhul - n.n.) au fost despărțite cu ocazia 
patimii, dar tot aceleași trei elemente s-au unit din nou cu prilejul învierii. Vreţi să știți 
cum s-au despărțit ele în timpul patimilor? Trupul zăcea în mormânt, sufletul se duse- 
se în iad, iar duhul a fost încredinţat Tatălui*%. Sufletul în iad? (iată ce spune Psaltirea): 
Nu vei lăsa sufletul meu în iad (Psalmii 15, 10). lar dacă-i adevărat că Şi-a încredințat 
duhul în mâinile Tatălui e ca şi cum I-ar fi fost depus spre păstrare. Căci una e să-l 
dăruieşti, alta e să-l predai şi altceva e să-l depui spre păstrare. Depunătorul depune 
ceva pentru ca mai târziu să-şi poată ridica depunerea. Și dacă aşa stau lucrurile, de 
ce trebuie să-Şi încredinţeze în mâna Tatălui depunerea sau duhul Său? Răspunsul e 
cu mult mai presus decât mine, decât puterile mele, decât înţelegerea mea, căci nu-s 
în stare să spun că - după cum trupul Domnului nu putea cobori în iad, cu toate că 


800. Tâlcuirea Pr. D. Stăniloae: „S-a dus şi în iad, după ce a murit, arătând că, biruind moartea, nici iadul 
nu-L va putea ţine în veci în el. Răbdând până la moarte, fără să fie atras de frică în slăbiciune, şi stăruind în 
iubirea de Dumnezeu şi de oameni, Se duce cu lumina și cu forţa binelui şi în iad, arătând că El nu poate fi 
ţinut acolo, ci poate scoate pe cei ce au fost duşi acolo, aflându-se în așteptarea Lui. Prin alipirea la EI, deci 
primind binele din EI, toţi cei ce au crezut în El au fost readuși la viață. Căci viaţa deplină este una cu binele, 
şi binele, este una cu Dumnezeu”. (nota 2135, p. 1129) 

801. Tâlcuirea Pr. D. Stăniloae: „Nu numai prin înviere vom ajunge cu Hristos lângă Tatăl, ci şi când vom 
muri cu trupul, dacă am crezut în Hristos”, (nota 2136, p. 1129) 

802. Tâlcuirea Pr. D. Stăniloae: „Sfântul Maxim, expunând motivele îndoitei coborâri a Domnului, adică 
a celei în iadul propriu-zis şi a celei în sufletul robit păcatului, află pentru prima coborâre două motive, iar 
pentru cea de a doua, unul. El a coborât în iadul propriu-zis ca să mântuiască nu numai trupurile la obşteasca 
înviere, ci și sufletele celor ce cred îndată după moarte, pentru viaţa de pe pământ în credinţă şi în curăţie, apoi 
pentru ca să mântuiască şi sufletele celor ce au murit înainte de EI, pentru simpla lor credinţă în venirea Lui. 
lar în sufletul robit păcatului coboară pentru ca şi deprinderea cu patima şi cu lucrarea ei să primească elibe- 
rarea sau întoarcerea la viaţă, prin virtutea și cunoştinţa pe care Cuvântul dumnezeiesc sau Rațiunea supremă 
le provoacă în el, prin trezirea raţiunii sau a cuvântului răspunzător al lui”. (nota 407, p. 326) 

803. Nota Pr. T. Bodogae: „Ca în Liturghierul de mai târziu: în mormânt cu trupul, în iad cu sufletul ca un 
Dumnezeu, în rai cu tâlharul şi pe scaun împreună ai fost cu Tatăl şi cu Duhul, Hristoase, pe toate umplându-le, 
Cel ce eşti necuprins”. (nota 41, p. 329) 

tocmai așa ceva afirmă cei care susțin că trupul lui lisus a fost un trup spiritual“* — tot 
așa nici duhul Lui nu se putea cobori în iad, așa că, până la învierea Lui din morţi, 
Domnul a încredințat duhul în mâinile Tatălui. Și cine l-a încredinţat îl va şi lua îna- 
poi. Când? Nu chiar în momentul când a înviat, dar totuși îndată după înviere, după 
cum mărturiseşte textul Evangheliei: Mântuitorul abia înviase din morţi, când Maria 
(Magdalena - n. Pr. TI. Bodogae) L-a întâmpinat, dar EI i-a zis: Nu te atinge de Mine 
(Ioan 20, 17). Într-adevăr EI voia (să spună că - n.trad.) oricine s-ar atinge de El ar 
atinge întreagă fiinţa Lui, pentru ca atingându-se de ființa Lui deplină, roadele bine- 
făcătoare ale trupului Său să le simtă în trup, cele ale sufletului să le simtă în suflet, iar 
cele ale duhului să le guste în duhul său. Încă nu M-am suit la Tatăl Meu (ceea ce vrea 
să spună că) Hristos urcă mai întâi spre Tatăl și abia după aceea vine să-Şi întâlnească 
ucenicii. Aşadar, Se suie către Tatăl. În ce scop? Ca să-Şi ia înapoi ceea ce-l încredința- 
se”. (ORIGEN, Convorbirile cu Heraclide, în PSB, vol. 8, pp. 329-330) 


„Activitatea Lui nu se mărginea numai la locul unde se afla vasul acela al Său 
trupesc, şi nu întâmpina nicio piedică în a fi totodată altundeva în univers. Rezultă că 
atâta vreme cât avea să petreacă în mijlocul oamenilor, El n-a încetat să umple întreaga 
lume și să sălășluiască alături de Tatăl — de fapt să rămână în EI - continuând să poarte 
de grijă la tot ce-i în cer și pe pământ și rămânând (contrar nouă) cu totul liber să fie în 
acelaşi timp pretutindeni și să-Şi ducă mai departe obișnuita şi dumnezeiasca-l lucra- 
re”. (EUSEBIU DE CEZAREEA, Viața lui Constantin cel Mare, „Despre Sfântul Mormânt”, 
14.7-14.8, în PSB, vol. 14, p. 235) 


Invierea Domnului Hristos din morți 


„A murit în chip văzut, pe cruce, pentru ca nimeni să nu poată spune că s-a 
sustras de bunăvoie de la privirea oamenilor și că s-a arătat apoi mort, dar fără să 
fi murit de fapt, apărând din nou atunci când a vrut, şi istorisind mai târziu minu- 
nea învierii Sale din morţi. Dar socot că atitudinea de mai târziu a ucenicilor Lui 
are o putere de dovedire cu totul sigură: cu primejdia pierderii vieţii, ei s-au dăruit 
cu totul unei propovăduiri pe care n-ar fi susținut-o cu atâta tărie dacă ar fi pus în 
circulație numai de la ei zvonul că lisus a înviat din morţi. Ba mai mult, conformân- 
du-se acestei învățături, apostolii nu numai că au pregătit şi pe alţii să dispreţuiască 
moartea, ci ei înșiși au fost cei dintâi care au făcut-o”. (ORIGEN, Contra lui Celsus, 
Cartea a II-a, cap. LVI, în PSB, vol. 9, p. 147) 


„În acelaşi timp nu a răbdat ca templul sau trupul Său să rămână mult timp aşa, 
ci arătându-l mort numai prin pătrunderea morţii în el, l-a înviat îndată, a treia zi, 
purtând ca trofeu al biruinţei Sale asupra morţii nestricăciunea și nepătimirea dobândită 
în trupul Său*%*. Căci putea să ridice trupul chiar îndată din moarte şi să-l arate viețuind 
iarăşi. Dar Mântuitorul nu a făcut aceasta, rânduind cu înţelepciune şi acest lucru de mai 


804. Nota Pr. T. Bodogae: „Aici sunt vizaţi dochețţii și, în primul rând, Marcion. A se vedea Omilia la 
Luca XIV”. (nota 43, p. 330) 

805. Tâlcuirea Pr. D. Stăniloae: „Libertatea de patimi a fost condiţia care a făcut pe Cuvântul întrupat în 
stare să Se aducă în mod deplin Tatălui, prin renunțarea la viața pentru Sine sau prin moarte. Dar aceasta a 
însemnat în acelaşi timp înlăturarea piedicilor ce stăteau în calea înălțării Lui, și în EI şi a noastră, la ceruri” 
(nota 74, p. 121) 

înaintes%. Căci ar fi putut zice cineva că E] nici nu a murit, sau că moartea nu L-a cuprins 
deplin, dacă s-ar fi arătat îndată înviat. Sau dacă moartea şi învierea s-ar fi petrecut în 
acelaşi moment, ar fi rămas nevăzută însuşirea nestricăciunii*”. De aceea trebuia să se 
arate trupul mort. Deci a înviat trupul Său numai a treia zi, ca să se arate moartea în 
trupul Său. Dar nu l-a lăsat mult timp în această stare, ca nu cumva să nu fie crezut că l-a 
înviat, socotindu-se că în acest timp ar fi ajuns la o stricare deplină; deci că nu mai poar- 
tă același trup, ci altul”. (Sf. ATANASIE CEL MARE, Tratat despre întruparea Cuvântului şi 
despre arătarea Lui nouă, prin trup, cap. IV, XĂVI, în PSB, vol. 15, p. 121) 


„Iar voia Celui ce M-a trimis este ca tot ce Mi-a dat să nu-l pierd, ci să-l înviez în 
ziua cea de pe urmă. Căci aceasta este voia Tatălui Meu ca tot cel ce vede pe Fiul și crede 
în El să aibă viaţă veşnică şi Eu îl voi învia pe el în ziua cea din urmă (loan 6, 38, 40%. 
(Sf. ATANASIE CEL MARE, Trei cuvinte împotriva arienilor, Cuvântul al II-lea, LIV, în 
PSB, vol. 15, p. 290) 


„La înviere s-a risipit sfatul neamurilor, al lui Pilat şi al ostașilor; au fost risipiţi 
toţi câţi au lucrat cele împotriva crufii. Au fost lepădate sfaturile conducătorilor, 
ale arhiereilor, ale cărturarilor şi ale împăraţilor poporului. Învierea a distrus toate 
planurile lor”. (Sf. VAsrLe cEL MARE, Omilii la Psalmi, Omilia la Psalmul XXXII, VI, 
în. PSB, vol. 17p. 255) 


„EL, care este începătura celor adormiţi, Se face întâi născut din morţi pentru ca să 
deschidă trupului drumul învierii”. (Sf. GRIGORIE DE Nyssa, Despre desăvârșire, către 
monahul Olimpiu, în PSB, vol. 30, pp. 470-471) 


„N-a adus (Avraam - n.n.) copilul spre jertfă, pierzând nădejdea în făgăduințe, ci 
încrezându-se în puterea Stăpânului că va şti să împlinească în vreun fel jurământul 
Său. Şi nu i-a fost fără câştig această încredere, deși trecea printr-o încercare atât de 
amară. Căci era învățat ca dintr-o credință în ceea ce se va întâmpla, sau în învie- 


rea din morţi, despre minunea mai presus de orice rațiune și vrednică de auzit şi pe 


lângă aceasta, despre taina preainchinată şi mare a întrupării Unuia Născutului“””. 


(Sf. CHIRIL AL ALEXANDRIEI, Glafire la Facere, Cartea a III-a, 3, în PSB, vol. 39, p. 95) 


806. Tâlcuirea Pr. D. Stăniloae: „Numai rămânând trupul o vreme după moarte, ca trup mort, s-a putut 
vedea că moartea nu a fost urmată de o stricăciune în trupul Său, fiind oprită de Dumnezeu-Cuvântul să se 
actualizeze, odată ce Domnul a rămas fără păcat sau nedespărțit de Tată!. (nota 743, p. 121) 

807. Tâlcuirea Pr. D. Stăniloae: „ar neputrezirea arată prezența dumnezeirii în trup chiar în timpul mor- 
ţii Lui cu trupul. Și aceasta oprea actualizarea stricăciunii. Totuşi dumnezeirea nu şi-a revărsat puterea în trup 
ca să-l oprească și de la moarte. Trebuia să primească moartea ca să o învingă. Odată suportând moartea în 
trupul Său, nu mai trebuia să arate că rabdă și stricăciunea ce-i urmează. Dovedindu-Și puterea Sa prin înviere, 
a dovedit că ar fi putut învinge și stricăciunea actualizată” (nota 75, p. 121) 

808. 'Tâlcuirea Pr. D. Stăniloae: „Dar n-ar fi realizat învierea, dacă n-ar fi fost Dumnezeu mai presus de 
lumea creată din nimic, având în Sine viaţa infinită şi netrecătoare. Deci fără Treimea cea de o fiinţă din veci, 
n-ar fi fost posibilă învierea”. (nota 130, p. 290) 

809. Tâlcuirea Pr. D. Stăniloae: „Crezând Avraam că va fi părintele multor neamuri, cu toate că-şi ducea 
unicul fiu la moarte, manifesta credinţa într-o înviere din morţi a fiului său, ceea ce se va petrece de fapt prin 
învierea lui Hristos, urmaș al Său după trup. Căci lângă Hristos se vor alipi multe neamuri. Dar prin aceasta 
Avraam manifesta şi credinţa în întruparea Fiului lui Dumnezeu cel Unul-Născut, Care, dându-Se morţii, va 
învia. Dumnezeu prefigura istoria viitoare în tipurile anterioare. Istoria apare ca o scară ce urcă de la umbre la 
adevăr”. (nota 161, pp. 95-96) 

»EI n-a rămas între morți, ci a înviat pe moarte călcând, şi a ieşit din mormânt. 
Aceasta au crezut-o cu adevărat cei ce prin credință L-au aflat pe Cel ce-a murit pentru 
noi, ca să treacă şi la viață pentru noi”. (Sf. CHIRIL AL ALEXANDRIEI, Glafire la Ieşire, 
Cartea întâi, 5, în PSB, vol. 39, p. 265) 


„Bucuria de EI e deci stabilă, şi pe drept cuvânt, căci dacă ne-am întristat de moar- 
tea Lui, cine ne va lua bucuria, odată ce ştim că e viu şi rămâne veşnic, ca Dătătorul şi 
Susţinătorul bunătăților noastre duhovniceşti?! Dar s-a luat îndată bucuria de la cei 
ce L-au pironit pe cruce“?, pentru că, încetând pătimirea de care socoteau că se pot 
bucura, le vine celor ce se bucurau de ea întristarea dintr-o necesitate de neînlăturat”, 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a XI-a, 
cap. 2, în PSB, vol. 41, pp. 997-998) 


„Desfiinţând prin înviere stăpânirea morţii, nu Şi-a procurat învierea Sieşi, întru- 
cât este Cuvântul şi Dumnezeu, ci ne-a dat această binecuvântare nouă, prin Sine şi în 
Sine (căci toată firea omului era în Hristos, strânsă de legăturile morții)”. (Sf. CHIRIL 
AL ALEXANDRIEI, Comentariu la Evanghelia Sfântului Ioan, Cartea a IX-a, cap. 12, în 
PSB, vol. 41, p. 1064) 


„Rupând legăturile morţii, El S-a întors la viaţa care era a Sa ca Dumnezeu. 
Fiindcă nu era cu putinţă ca El să fie stăpânit de moarte, căci, fiind Viaţa prin fire, 
cum ar fi putut suporta stricăciunea? Iar Cel în Care trăim și ne mişcăm şi suntem 
(Faptele Apostolilor 17, 28), cum ar fi putut fi supus legilor firii noastre şi n-ar fi 
dat mai degrabă viață, ca Dumnezeu, firii care are nevoie de viaţă?” (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a XII-a, Introducere, 
în PSB, vol. 41, p. 1138) 


„Fericitul Evanghelist loan ne vestește şi timpul învierii, zicând: În ziua întâi 
a săptămânii (duminica), Maria Magdalena a venit la mormânt dis-de-dimineață, 
fiind încă întuneric. Matei, amintindu-ne același fapt, a spus că învierea a avut loc 
după ce s-a făcut seară adâncă*'*. Dar socotesc că, nefiind niciun dezacord între 
purtătorii de Duh, nu prezintă nici timpul învierii în mod diferit. Căci, dacă ar voi 


810. Tâlcuirea Pr. D. Stăniloae: „Hristos n-a murit numai pentru noi, ci a și înviat; pentru creștinismul 
occidental, catolic şi protestant, a accentuat aproape exclusiv moartea lui Hristos pentru noi, socotind mân- 
tuirea noastră obţinută în mod juridic de la Tatăl prin satisfacerea ei ca pedeapsă în locul nostru (protestan- 
tism). Dar Hristos suportă moartea pentru noi, ca s-o învingă pentru noi prin înviere. El e mai tare ca ea ca 
Dumnezeu, dar şi ca om fără păcat, purtător al unei umanităţi unite într-o Persoană cu dumnezeirea. Pe lângă 
aceea numai un Hristos viu pentru veci ca om, ne comunică și nouă ca oameni viaţa în veci. Scăparea pe veci 
de moarte nu ne vine printr-un decret, în afară de Hristos, pentru meritul Lui de-a fi satisfăcut pentru noi 
onoarea divină, sau de-a fi achitat pentru noi o pedeapsă, ci prin comuniunea cu EI”. (nota 457, pp. 265-266) 

811. Tâlcuirea Pr. D. Stăniloae: „Ie bucuri de persoana dragă cât trăiește, dar, știind că nu va trăi în veac, 
bucuria aceasta e întreruptă de umbre de întristare. Însă când știm că Hristos, care ne iubește ca nimeni altul, 
va fi viu în veci şi ne va da și nouă viaţa în veci, cum nu ne-am bucura de învierea Lui cu o bucurie mai mare 
ca oricare alta?” (nota 1874, p. 997) 

812. Tâlcuirea Pr. D. Stăniloae: „Bucuria celor ce L-au răstignit a fost o falsă bucurie, o bucurie a rău- 
tăţii, ea n-a putut dura decât puţin. În general, bucuria de răul ce-l facem cuiva nu durează mult, pentru că 
Dumnezeu restabilește cumpăna dreptăţii”. (nota 1875, p. 998) 

813. Tâlcuirea Pr. D. Stăniloae: „Textul grec exact: Sâmbătă târziu, când se lumina de ziuă, spre întâia zi 
a săptămânii (Matei 28, 1)”. (nota 2153, p. 1139) 

cineva să înţeleagă sensul celor spuse de ei, va vedea că au același sens cuvintele lor. 
Dimineaţa adâncă și seara adâncă se reduc, cum socotesc eu, la acelaşi înţeles şi se 
întâlnesc la punctul cel din mijloc al nopţii. Deci nu e niciun dezacord între ei. Unul, 
începând de la sfârșitul nopții, iar celălalt, de la începutul ei, se întâlnesc la mijloc, 
adică, precum am spus adineauri, la sfârşitul nopţii”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a XII-a, Introducere, în PSB, 
vol. 41, p. 1139) 


„Mânia iudeilor era la culme, şi căpeteniile lor erau gata să omoare pe orice 
om care admira învățătura Mântuitorului și primea puterea și slava Lui negrăită şi 
atotputernică, mai ales pe Sfinţii ucenici. De aceea ei, ferindu-se să cadă în mâinile 
acelora, nu se duc înainte de sfârșitul zilei la mormânt, deoarece nu se putea aceasta 
fără pericol, căci ar fi fost văzuţi în cursul zilei, lumina zilei descoperindu-i ochilor 
tuturor. Și nu spunem că pricina acestei binecugetate feriri era lașitatea nebărbă- 
tească, ci cunoştinţa a ceea ce le era de folos, insuflată sufletelor Sfinţilor de Hristos, 
Care nu îngăduia ca cei ce vor fi luminătorii lumii să se primejduiască înainte de 
vreme!!*”. (Sf. CHIRIL AL ALEXANDRIEI, Comentariu la Evanghelia Sfântului Ioan, 
Cartea a XII-a, Introducere, în PSB, vol. 41, p. 1140) 


„Și cum vom aştepta noi învierea, dacă Hristos n-a înviat templul Său, făcându-Se 
pe Sine începătură a celor adormiţi (1 Corinteni 15, 20) şi întâi-născut din morţi 
pentru noi? Sau cum va îmbrăca acest trup stricăcios nestricăciunea, dacă, precum 
socotesc unii, va cobori în totală pierzanie? Şi cum nu i se va întâmpla aceasta, dacă 
nu va avea nicio nădejde a învierii? Deci, păzeşte-te să nu cazi din credința cea 
dreaptă pentru că nu pricepi minunea, ci fii înțelept şi adaugă aceasta la celelalte 
minuni”! (Sf. CHIRIL AL ALEXANDRIEI, Comentariu la Evanghelia Sfântului Ioan, 
Cartea a XII-a, Introducere, în PSB, vol. 41, p. 1152) 


„Căci, deoarece nu firea trupului s-a făcut pricină a vieţii, ci faptul s-a săvârşit 
mai degrabă prin lucrarea firii dumnezeieşti negrăite, căreia îi aparţine prin fire 
puterea de a face toate vii, Tatăl prin Fiul S-a făcut lucrător asupra templului tru- 
pului lui Hristos nu fiindcă nu ar fi putut Cuvântul să-Și învie trupul Său, ci pentru 
că ceea ce lucrează Tatăl lucrează prin Fiul (fiindcă EI este Puterea Lui), și ceea ce 
săvârşeşte Fiul este desigur de la Tatăl“. (Sf. CHIRIL AL ALEXANDRIEI, Comentariu 
la Evanghelia Sfântului Ioan, Cartea a XII-a, Introducere, în PSB, vol. 41, p. 1164) 


„Cine este Acesta care vine din Edom, cu roşeala hainelor Lui din Bosra? (Isaia 
63, 1). Cei ce strigă acestea, adică: Cine este Acesta care vine din Edom?, adică de pe 
pământ, sunt îngerii şi Puterile spirituale, căci se minunează de Domnul Care Se 


814. Tâlcuirea Pr. D. Stăniloae: „Avem aici și o explicaţie a faptului că Hristos a înviat noaptea, și nu ziua. 
Niciun ucenic n-ar fi putut avea încredințarea învierii prin vederea mormântului gol, căci nu putea veni la 
mormânt ziua. lar aceasta o arată și faptul că o femeie a văzui mai întâi mormântul gol. Ea nu putea fi acuzată 
de iudei că e ucenic al lui Hristos”. (nota 2154, p. 1140) 

815. Yâlcuirea Pr. D. Stăniloae: „Nu te îndoi de Învierea Domnului, pentru că a trecut prin uşile încuiate. 
Această minune se adaugă la celelalte minuni săvârşite de EI”. (nota 2174, p. 1152) 

816. Tâlcuirea Pr. D. Stăniloae: „În nicio lucrare nu e Tatăl fără Fiul sau Fiul fără Tatăl. Deci și învierea 
trupului lui lisus Hristos e opera Ambilor. lubirea culminantă se arată în această nedespărțire a lucrării Unuia 
de a celuilalt. Cel ce mă iubeşte mă întăreşte în lucrarea mea”. (nota 2202, p. 1164) 

înalţă la ceruri. Şi, văzându-L înroșit de sângele propriu, zic către EI, încă neînţe- 
legând taina: Pentru ce ai îmbrăcămintea roșie și veșmântul Tău este roșu ca al celui 
ce calcă în teasc? (Isaia 63, 2). Căci ei aseamănă culoarea sângelui cu vinul cel nou 
din strugurii de curând călcaţi. Şi ce zice către ei Hristos? Întâi, ca să fie cunoscut 
că este Dumnezeu după fire, spune: Eu grăiesc, zice, dreptatea (Isaia 63, 1), spunând 
grăiesc, în loc de învăţ. lar Cel ce învaţă dreptatea trebuie să fie Dătătorul Legii, deci 
Dumnezeu. Apoi îngerii zic către El, când Hristos le arată urmele cuielor: De unde ai 
rănile acestea la mâini? (Zaharia 13,6), iar Domnul le răspunde: Am fost lovit în casa 
prietenilor Mei (Zaharia 13, 6). Căci casa iubită era Israel, care a rănit pe Domnul cu 
cuie şi cu suliță. Pentru că îndrăznelile ostaşilor trebuie, cu dreptate, puse pe seama 
iudeilor, căci ei L-au adus pe Domnul la moarte. Deci, când a dorit să-i convingă 
pe Sfinţii îngeri că S-a făcut Om cu adevărat, că a răbdat moartea pentru noi şi a 
înviat din morţi, Hristos nu S-a folosit numai de cuvinte, ci le-a arătat şi semnele 
pătimirii. Ce e de mirare în faptul că, voind să elibereze de necredinţă pe fericitul 
Toma, i-a arătat semnele cuielor, ca să fie văzute de el spre folosul tuturor, pentru ca 
noi să credem cu adevărat că taina învierii s-a împlinit, nefiind înviat alt trup, ci cel 
care suferise moartea?%!”” (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a XII-a, cap. 1, în PSB, vol. 41, p. 1168) 


„Și precum se spune despre Tatăl: Cel ce nu și-a cruțat pe propriul Său Fiu, ci l-a 
predat pentru noi toți, aşa se spune și despre Fiul: E] S-a dăruit, fiindcă a vrut. Şi de 
aceea este arătată în toate o singură voinţă, a Tatălui și a Fiului, pentru ca să învăţăm 
că în însăşi minunea învierii Domnului a fost o singură lucrare”. (Sf. IOAN CASIAN, 
Convorbiri duhovniceşti, Partea |, „Întâia convorbire cu părintele Isaac”, cap. XXXIV, 
12, în PSB, vol. 57, p. 473) 


„După pilda profetului lonat!5, Domnul a prezis că Fiul Omului va fi trei zile 
şi trei nopţi în inima pământului și totuşi, după a şasea a sabatului, în care a fost 
răstignit, n-a fost între cei morţi decât o zi şi două nopţi; atunci care este adevărul 
cuvântului dumnezeiesc şi cum se află el? De bună seamă, este folosită aici figu- 
ra numită sinecdocă, adică după ziua în care a fost răstignit a trecut o noapte și 
ziua următoare, iar în cealaltă noapte a înviat. Şi astfel, adăugându-se şi noaptea 
care a precedat zilei sale și ziua care a urmat nopţii sale, se cunoaște că nu lipseşte 
nimic timpului întreg, care se umple de la partea sa. Sunt pline Scripturile Sfinte 
de aceste exemple de socoteală, dar nu este loc să le amintim pe toate. Astfel, când 
zice psalmul: Ce este omul că-Ți aminteşti de el (Psalmii 8, 4), prin parte se-nţelege 
totul, fiindcă printr-un singur om se arată tot neamul omenesc”. (Sf. loAN CASIAN, 
Convorbiri duhovniceşti, „Despre Întruparea Domnului”, Cartea a VI-a, cap. XXIII, 
3-4, în PSB, vol. 57, pp. 853-854) 


817. Tâlcuirea Pr. D. Stăniloae: „Dacă Domnul a voit să le arate îngerilor că a mers în iubirea față de oa- 
meni până la moarte, de ce nu ar fi voit să ne dovedească aceasta şi nouă în veci, arătând lui Toma că păstrează 
urmele cuielor în trupul înviat? De unde s-ar fi știut că trupul înviat era al lui Hristos? Sau am socoti că lui 
Hristos nu l-a plăcut să-Și amintească şi să ne amintească faptul că ne-a iubit până a suferi crucea pentru noi. 
De aceea şi noi ne facem semnul crucii, amintindu-ne de această iubire a Lui, de care nu vrea să uite nici El, 
lucru pe care nu vor să-l facă grupările neoprotestante, declarând că lui Hristos nu-l place să-Și amintească şi 
să I se amintească de crucea suportată pentru noi”. (nota 2210, p. 1168) 

818. Tâlcuirea Prof. N. Chiţescu: „Cf. Matei 12, 40. (nota 157, p. 853) 

Invierea Domnului Hristos din morţi — argumente și mărturii 


„Mântuitorul a lucrat atâtea între oameni în fiecare zi, încât convinge în chip 
nevăzut în toate părțile, între elini şi între barbari, atâta mulţime să treacă la credinţa 
în E] şi să asculte de învățătura Lui. lar dacă e aşa, cine se va mai îndoi acum în cugetul 
său că a avut loc învierea lui Hristos şi că e viu Hristos, mai bine-zis, că EI însuși este 
Viaţa? Oare e fapta unui mort să străpungă cugetarea oamenilor, încât să-i facă să se 
lepede de legile părinţilor şi să cinstească învăţătura lui Hristos? Sau dacă nu e lucrător 
- lucru propriu celui mort - cum poate face pe cei vii şi lucrători să se oprească din 
lucrarea lor dinainte, încât desfrânatul să nu mai desfrâneze, iar ucigașul să nu mai 
ucidă, cel ce nedreptăţea să nu mai nedreptățească și cei lipsiţi de dreapta credinţă să 
se facă dreptcredincioşi? Cum, dacă n-a înviat, ci e mort, pe cei numiţi de necredin- 
cioşi zei mincinoşi şi pe dracii cărora li se aduce închinare, îi alungă, îi urmăreşte şi-i 
surpă?” (Sf. ATANASIE CEL MARE, Tratat despre întruparea Cuvântului și despre arăta- 
rea Lui nouă, prin trup, cap. IV, XXX, în PSB, vol. 15, p. 125) 


„Ce sfârșit trebuia să aibă trupulgSău, odată ce S-a sălăşluit în el Cuvântul? Să nu 
moară nu se putea, odată ce era muritor şi avea să fie adus prin moarte jertfă pentru 
toţi, motiv pentru care Și l-a şi alcătuit Mântuitorul. Dar să rămână mort iarăşi nu era 
cu putință, odată ce s-a făcut templul Vieţii”. Deci a murit ca muritor, dar a înviat 
pentru Viaţa din El. lar dovada învierii Lui sunt faptele Lui”. (Sf. ATANASIE CEL MARE, 
Tratat despre întruparea Cuvântului şi despre arătarea Lui nouă, prin trup, cap. IV, 
XXĂXI, în PSB, vol. 15, p. 127) 


„lar dacă, pentru motivul că nu se vede, nu se crede nici că a înviat, cei ce nu cred 
tăgăduiesc şi ceea ce e propriu firii. Căci e propriu lui Dumnezeu să nu fie văzut, dar să 
Se facă cunoscut din faptele Lui, precum s-a spus şi mai sus. Căci dacă nu ar fi faptele, 
ar avea dreptate să nu creadă în Cel ce nu este văzut. Iar dacă faptele strigă și-L arată 
limpede, pentru ce tăgăduiesc viața învierii atât de vădită? Căci chiar dacă sunt orbi cu 
cugetul, pot vedea măcar cu simţurile din afară puterea şi dumnezeirea de netăgăduit 
a lui Hristos. Fiindcă şi orbul, deşi nu vede soarele, simțind căldura răspândită de el, 
știe că există soarele deasupra pământului. Aşa și cei ce se împotrivesc pentru că nu 
cred, fiind încă orbi în privinţa adevărului, odată ce cunosc puterea altora care cred, 
să nu tăgăduiască dumnezeirea lui Hristos și învierea săvârşită de El*%. Căci e vădit că 
dacă Hristos ar fi mort, n-ar fi alungat pe draci și nu L-ar fi ascultat dracii. lar de sunt 
alungaţi cu numele Lui, e vădit că El nu e mort, mai ales că dracii, văzând şi cele ce nu 
sunt văzute de oameni, ar putea cunoaşte că e mort Hristos şi nu ar mai asculta nici- 
decum de EI'. (Sf. ATANASIE CEL MARE, Tratat despre întruparea Cuvântului şi despre 
arătarea Lui nouă, prin trup, cap. IV, XXXII, în PSB, vol. 15, pp. 127-128) 


819. 'Tâlcuirea Pr. D. Stăniloae: „Sfântul Atanasie deduce învierea chiar din întrupare. Cuvântul lui 
Dumnezeu a luat trupul ca să-l scape de moarte, adică să-l învie. Creștinismul apusean a tras o altă conclu- 
zie: l-a luat ca să poată satisface prin jertfă, ca om, onoarea dumnezeiască jignită de oameni; atâta tot” 
(nota 82, p. 127) 

820. Tâlcuirea Pr. D. Stăniloae: „Sfântul Atanasie vede în puterile lui Hristos, care lucrează în cei ce cred 
în el și au o viaţă curată, o forță a misionarismului creştin, prin dovedirea ce o dădeau acestea despre Hristos 
cel înviat. De altfel, toată logica argumentării întrupării şi învierii lui Hristos, clădită de Sfântul Atanasie este 
o logică întemeiată pe fapte, nu o logică a speculației abstracte”. (nota 83, p. 127) 

„Îndrăznirea fericitului Petru este cea mai grăitoare dovadă a învierii! Ce dovadă 
mai mare decât aceasta poţi să ai, când cel care înainte de răstignire nu putea îndura 
ameninţarea unei slujnice (Ioan 18, 17), iar acum el singur se ridică cu atâta îndrăznire 
împotriva întregului popor iudeu? Şi, în faţa unei atât de mari mulțimi înfuriate, le 
grăiește cuvinte, care le putea ațâţa și mai mult mânia”. (Sf. IOAN GURĂ DE AUR, Omilii 
la Facere, Omilia XXVIII, VI, în PSB, vol. 21, p. 360) 


„Oamenii care Îl luaseră în râs pe Hristos pe când trăia, după moartea Lui atât de mult 
au fost zguduiți, încât au fost în stare să şi moară pentru El cu dragă inimă. Aceasta mai 
cu seamă arată puterea învierii Lui. Acesta a fost și motivul pentru care au fost păstrate 
pentru mai târziu faptele cele mai strălucite ale lui Hristos, pentru ca dovada scoasă din ele 
să fie mai presus de orice îndoială. Dacă noi uităm, după ce-au murit, pe cei pe care i-am 
admirat pe când erau în viaţă, te întreb cum au putut mai târziu cei care-şi bătuseră joc 
de Hristos pe când trăia să-L socotească Dumnezeu, dacă Hristos ar fi fost un om ca toți 
oamenii? Cum au putut primi chiar să moară pentru EI, dacă n-ar fi avut dovada clară a 
învierii Lui?” (Sf. IOAN GURĂ DE AUR, Omilii la Matei, Omilia V, III, în PSB, vol. 23, p.71) 


„Că precum Iona, le spune Hristos, a fost în pântecele chitului trei zile şi trei nopți, 
tot aşa va fi şi Fiul Omului în inima pământului, trei zile și trei nopți (Matei 12, 40). 

Nu le-a spus pe față că va învia. Ar fi râs de EI. A lăsat să se înțeleagă asta, pentru 
ca ei să creadă că Domnul ştia mai înainte de învierea Sa. Că fariseii ştiau într-adevăr 
că Domnul va învia se vede de acolo că au spus lui Pilat: Amăgitorul Acela a spus încă 
pe când era viu: După trei zile voi învia (Matei 27, 3), cu toate că ucenicii nu cunoșteau 
aceasta; că ei, înainte de înviere, erau mai nepricepuţi decât fariseii; de aceea fariseii 
s-au şi osândit pe ei înșiși. 

Vezi cât de precis vorbește Domnul de învierea Sa, deși face numai aluzie la ea? 
N-a spus: în pământ, ci: în inima pământului, ca să arate şi mormântul și ca nimeni să 
nu spună că moartea a fost aparentă. A îngăduit să stea trei zile în mormânt, ca să dea 
adeverire că a murit. Moartea Lui nu este adeverită numai prin răstignirea pe cruce, 
nici numai prin faptul că toți au văzut că Şi-a dat duhul, ci şi prin timpul zilelor cât 
a stat în mormânt. Despre înviere aveau să dea mărturie toate evenimentele de mai 
târziu; dar moartea Sa pe cruce ar fi fost pusă la îndoială dacă n-ar fi fost atunci multe 
semne și minuni care să dea mărturie; iar dacă ar fi fost pusă la îndoială moartea pe 
cruce, s-ar fi pus la îndoială şi învierea. Din pricina aceasta Domnul numește moartea 
Sa semn. Dacă n-ar fi fost răstignit, n-ar fi fost dat semnul. De aceea citează simbolul, 
pe lona, ca să fie crezut adevărul. Spune-mi, închipuire a fost șederea lui Iona în pânte- 
cele chitului? N-o poți spune! Prin urmare n-a fost închipuire nici șederea lui Hristos 
în inima pământului. Că nu e cu putință ca simbolul să fie adevăr, iar adevărul, închi- 
puire”. (Sf. IOAN GURĂ DE AUR, Omilii la Matei, Omilia XLIII, |, în PSB, vol. 23, p. 510) 


„Atât de mare este puterea Celui răstignit, că după atâta bătaie de joc, după atâta 
batjocură, sutaşul şi mulțimile s-au pocăit. Unii spun că sutașul acesta, întărindu-se 
mai pe urmă în credintă, a murit mucenict?!”. (Sf. IoAN GURĂ DE AUR, Omilii la Matei, 
Omilia LXXXVIII, II, în PSB, vol. 23, p. 984) 


821. Nota Pr. D. Fecioru: „Numele lui este Longhin, prăznuit la Biserică la 16 octombrie”. 
(nota 23, p. 984). 

„Irebuia să se creadă că Hristos a murit, că a fost îngropat*? şi că a înviat. Şi des- 
pre toate acestea duşmanii Lui ne fac dovada. Uită-te că înseși cuvintele lor ne dau 
mărturie de toate acestea. Ei spun: Ne-am adus aminte că amăgitorul acela, încă fiind 
viu — deci a murit —, a zis: După trei zile Mă voi scula. Poruncește dar să se întărească 
mormântul — deci a fost înmormântat - ca nu cumva să vină ucenicii Lui să-L fure; 
deci, dacă va fi întărit mormântul, nu se va putea face nicio viclenie. Niciuna. Prin 
urmare dovada învierii a ajuns de necontestat tocmai prin cele propuse de voi, nu s-a 
făcut nicio viclenie, pentru că mormântul a fost pecetluit. lar dacă nu s-a făcut nicio 
viclenie și s-a găsit mormântul gol, atunci negreşit a înviat. Ai văzut cum arhiereii și 
bătrânii poporului, chiar fără voia lor, au luptat pentru dovedirea adevărului? 

Tu însă uită-mi-te la dragostea de adevăr a ucenicilor! Nu ascund nimic din cele 
spuse de duşmani, chiar dacă spun lucruri de ocară. Iată Îl numesc pe Hristos amăgi- 
tor şi nu o trec sub tăcere. 

Cuvintele spuse de arhierei şi de farisei lui Pilat arată și cruzimea lor, că nici la 
moartea Lui n-au pus capăt mâniei, dar şi curăţenia şi dragostea de adevăr a ucenicilor”, 
(Sf. IOAN GURĂ DE AUR, Omilii la Matei, Omilia LXXXIX, I, în PSB, vol. 23, p. 990) 


„— Aveţi strajă! Întăriţi curăştiţi! Și pecetluind mormântul, l-au întărit cu strajă 
(Matei 27, 65-66). 

Pilat n-a lăsat pe ostaşi să pecetluiască ei singuri mormântul; aflase ce e cu Hristos 
şi nu voia să le dea vreun ajutor; dar, ca să scape de ei, le-a îngăduit și aceasta, spunân- 
du-le: Pecetluiți voi mormântul cum voiţi, ca să nu puteţi învinui pe alții. Dacă ostașii 
ar fi pecetluit ei singuri mormântul, arhiereii și cărturarii ar fi putut spune - chiar dacă 
ar fi fost spusele lor neadevărate şi mincinoase; şi cum nu le-a fost ruşine să spună 
altele, ar fi putut spune și asta - că ostașii, îngăduind să fie furat trupul, ar fi dat prilej 
ucenicilor să plăsmuiască cuvântul despre înviere. Așa însă, întărind ei înșiși mormân- 
tul, nu mai puteau să spună asta. 

Ai văzut cum se sârguiesc arhiereii şi fariseii să pună fără voia lor în lumină ade- 
vărul? Ei s-au dus la Pilat, ei i-au cerut, ei au întărit mormântul cu strajă, ca să fie unii 
altora şi învinuitori, şi martori ai adevărului. Când L-au furat ucenicii? Sâmbăta? Dar 
cum, când nu le era îngăduit să se apropie sâmbăta de mormânt? Dar chiar dacă ar 
fi făcut-o călcând legea, cum ar fi îndrăznit să se apropie când ei erau atât de fricoși? 
Cum ar fi putut convinge poporul? Ce-ar fi trebuit să spună? Ce-ar fi trebuit să facă? 
Cu ce tragere de inimă ar fi putut lua apărarea unui mort? Ce răsplată ar fi aşteptat? 
Pe când trăia, au fugit îndată ce L-au văzut prins. Ar fi avut, oare, curajul să vorbească 
despre El după moartea Lui, dacă n-ar fi înviat? Cum s-ar putea susține aşa ceva? Se 
vede de aici că ucenicii nici n-ar fi voit, nici n-ar fi putut să plăsmuiască învierea, dacă 
Hristos n-ar fi înviat. Hristos le vorbise ucenicilor mult despre înviere, le vorbise ade- 
seori, până într-atâta, că chiar iudeii au zis că Hristos spusese: După trei zile voi învia. 
Deci dacă n-ar fi înviat, ucenicii s-ar fi socotit negreșit înșelați; și văzându-se atacați 
din pricina Lui de tot poporul şi ajunși fără de casă şi fără de masă, l-ar fi întors spatele 
şi n-ar fi voit să-l încununeze fruntea cu o astfel de slavă, pentru că fuseseră înșelaţi şi 
aruncați, din pricina Lui, în cele mai mari primejdii. Nici nu mai este de dovedit! Dacă 


822. Vorbind despre moartea și îngroparea Domnului, Sfântul Chiril al Ierusalimului spune că de aceea 
fost îngropat în pământ lisus, pentru ca pământul blestemat să primească binecuvântarea în locul blestemului 
(Cf. Cateheza a XIII-a, 18). (n.n.) 

n-ar fi fost adevărată învierea, nici n-ar fi putut s-o plăsmuiască. Pe ce s-ar fi înteme- 
iat? Pe talentul lor oratoric? Dar erau niște oameni neînvățaţi! Pe mulţimea banilor? 
Dar nu aveau nici toiag, nici încălțăminte. Pe faima neamului? Dar erau oameni de 
jos şi din oameni de jos. Pe măreţia locului lor de naştere? Dar erau nişte sate neîn- 
semnate. Pe mulțimea numărului lor? Dar nu erau mai mult de unsprezece oameni și 
aceştia împrăștiați. Pe făgăduielile învățătorului? Care făgăduieli? Dar dacă n-a înviat, 
nici făgăduielile nu mai puteau fi vrednice de credinţă. Cum ar fi putut înfrunta un 
popor înfuriat? Dacă verhovnicul Apostolilor n-a putut înfrunta cuvintele unei femei 
care stătea la poartă, și dacă toţi ceilalți ucenici s-au împrăștiat când L-au văzut legat, 
cum s-ar mai fi gândit să meargă până la marginile lumii și să sădească o învățătură 
plăsmuită despre înviere? Dacă Petru n-a putut înfrunta ameninţarea unei femei, iar 
ceilalți ucenici au fugit la vederea lanțurilor, cum ar fi putut înfrunta pe împărați, pe 
dregători și popoare, care aveau şi săbii şi grătare şi cuptoare aprinse şi-i amenințau cu 
mii şi mii de primejdii de moarte în fiecare zi, dacă nu s-ar fi putut bucura de puterea 
şi ajutorul Celui înviat? Minuni asemănătoare făcuse Domnul; înviase atâţia morţi; 
dar niciuna dintre aceste minuni nu i-a făcut pe iudei să se ruşineze, ci au răstignit 
pe Săvârşitorul lor. Aveau, oare, să creadă popoarele în învierea lui Hristos numai pe 
spusele ucenicilor? Nu! Lucrul acesta nu se poate, nu se poate! Că pe toate le-a lucrat 
puterea Celui înviat!” (Sf. loan GURĂ DE AUR, Omilii la Matei, Omilia LXXXIX, |, în 
PSB, vol. 23, pp. 991-992) 


„Uită-te la răutatea vrednică de râs a arhiereilor şi fariseilor! Ne-am adus amin- 
te, spun ei, că amăgitorul Acela a zis încă pe când trăia: După trei zile voi învia. Dacă 
era un amăgitor și un lăudăros mincinos, pentru ce vă temeţi, pentru ce alergaţi de 
colo-colo, pentru ce atâta râvnă? Ne temem, spun ei, ca să nu-l fure cumva ucenicii şi 
să înșele mulțimea. Şi s-a arătat, doar, că asta n-ar fi fost deloc o dovadă; dar răuta- 
tea este chițibușară și neruşinată; face lucruri nechibzuite. Au poruncit să întărescă 
mormântul trei zile, ca şi cum ar fi luptat pentru apărarea învățăturilor lui Hristos”. 
(Sf. IoAN GURĂ DE AUR, Omilii la Matei, Omilia LXXXIX, II, în PSB, vol. 23, p. 992) 


„Şi Hristos a înviat mai devreme, ca să nu poată spune arhiereii că nu Şi-a împli- 
nit cuvântul şi că a fost furat. N-a fost un lucru lipsit de valoare că a înviat mai 
devreme; dar dacă învia mai târziu, ar fi fost pusă la îndoială învierea. Ce n-ar fi 
putut să zică şi să răszică, deşi pe nedrept, dacă Hristos n-ar fi înviat atunci când 
ostașii stăteau la mormânt şi păzeau mormântul, ci după trei zile, după plecarea 
ostaşilor? Pentru aceea, deci, Hristos a înviat înainte de împlinirea celor trei zile. 
Trebuia să învieze atunci când ostașii erau acolo, când păzeau mormântul; trebuia, 
deci, să învieze chiar înăuntru celor trei zile. Dacă ar fi înviat după trecerea celor trei 
zile şi după plecarea ostașilor, învierea ar fi putut fi pusă la îndoială. De aceea a și 
îngăduit să se pecetluiască mormântul aşa cum voiau şi să pună de pază și ostaşi. Şi 
nu le-a păsat arhiereilor şi fariseilor că fac asta sâmbăta, că lucrează; ei aveau ochii 
îndreptați numai într-o singură parte: să-şi împlinească răutatea lor. Nădăjduiau că 
prin asta vor birui. Dar fapta aceasta a lor era semnul celei mai mari nechibzuințe. 
Semn că erau zguduiți de o puternică frică. Cei care L-au prins când era viu se tem 
de El când e mort. Şi ar fi trebuit, dacă Hristos era un simplu om, să prindă curaj, 
acum când e mort. Dar, ca să afle arhiereii şi fariseii că cele ce a pătimit Hristos, pe 
când trăia, le-a pătimit de bună voie, iată că Domnul îngăduie să 1 se pună pecete, 

piatră şi strajă; dar n-au putut să-L ţină în mormânt. Un singur lucru reușesc: să facă 
cunoscut mormântul și să fie crezută prin aceasta învierea”. (Sf. IOAN GURĂ DE AUR, 
Omilii la Matei, Omilia LXXXIX, II, în PSB, vol. 23, pp. 992-993) 


„Când ostașii au venit şi au vestit pe arhierei - adevărul străluceşte mai mult 
când e propovăduit de potrivnici -, le-au dat arginţi ca să spună că ucenicii Lui au 
venit noaptea şi L-au furat. 

Cum L-au furat, o, nechibzuiţilor! Adevărul învierii era preastrălucitor şi prea 
măreț ca să poată fi plăsmuit! Spusa aceasta că L-au furat era de necrezut şi nici chip 
de minciună nu avea. Spune-mi, cum L-au furat ucenicii, când ei erau niște oameni 
sărmani şi din popor, care nici nu îndrăzneau să se arate? Nu era, oare, pusă pecete 
pe mormânt? Nu erau, oare, lângă mormânt atâția paznici, atâția ostași şi iudei? Nu 
se gândeau, oare, şi ei la asta, nu se îngrijeau, nu privegheau, nu aveau grijă să nu fie 
furat? Dar, în sfârşit, pentru ce să-L fure ucenicii, ca să născocească dogma învierii? 
Dar cum le-ar fi trecut prin minte să născocească așa ceva unor oameni cărora le 
plăcea să trăiască ascunși de lume? a ar fi ridicat piatra care era atât de păzită? 
Cum ar fi putut să se ascundă de atâţia oameni? Chiar dacă nu s-ar fi temut de moar- 
te totuşi n-ar fi încercat, în zadar şi fără rost, să săvârşească fapta asta, când erau 
atâţia paznici. Că ucenicii mai erau şi nişte fricoşi o arată cele petrecute mai înain- 
te. Când L-au văzut prins, toţi au fugit. Dacă n-au avut curajul să rămână lângă El 
atunci când îl vedeau viu, cum nu s-ar fi temut acum când era mort şi înconjurat de 
o mulțime atât de mare de ostași? Aveau, oare, de deschis o uşă? Trebuia să se ascun- 
dă numai de un singur om? Nu! Pe mormânt era pusă o piatră mare care avea nevoie 
de multe mâini. Aveau dreptate arhiereii să spună: Și va fi rătăcirea cea din urmă mai 
rea decât cea dintâi! Împotriva lor au rostit aceste cuvinte! Ar fi trebuit ca, după atâta 
furie, să se căiască de faptele lor; dar ei se silesc să le întreacă pe cele de mai înainte 
născocind minciuni vrednice de râs; când era viu, I-au cumpărat sângele; după ce a 
fost răstignit şi a înviat, încearcă tot cu bani să facă să piară cuvântul despre înviere. 
Tu însă uită-mi-te că sunt prinşi tocmai prin cele ce au făcut. Dacă nu s-ar fi dus la 
Pilat şi n-ar fi cerut strajă la mormânt ar fi putut să-și răspândească minciunile lor 
cu mai multă nerușinare; dar aşa, nu! Aşa au lucrat totul ca și cum s-ar fi străduit 
să-și coasă propriile lor guri. În ce priveşte pe ucenici, dacă n-au putut să privegheze 
cu El mai cu seamă când au fost ţinuţi rău de EI, cum ar fi putut îndrăzni să-L fure? 
De ce nu L-au furat mai înainte, mai înainte de a fi pus voi, arhiereilor, pază la mor- 
mânt? Dacă ucenicii ar fi voit să-L fure, ar fi putut face asta în prima noapte, când 
mormântul nu era păzit, când nu era nicio primejdie, când puteau lucra fără frică. 
Că arhiereii s-au dus sâmbătă la Pilat şi i-au cerut strajă ca să-L păzească (Matei 27, 
62-66). În cea dintâi noapte nu era nimeni din ei la mormânt. 

Ce ne spun apoi giulgiurile care fuseseră muiate în smirnă? Și Petru a văzut 
giulgiurile acestea în mormânt (loan 20, 5). Dacă ucenicii ar fi voit să-L fure nu 
l-ar fi furat trupul gol; nu numai ca să nu-L facă de ocară, ci și ca să nu mai piardă 
vremea cu dezbrăcatul și aşa să-i scoale pe străjeri şi să pună mâna pe ei; mai cu 
seamă că Domnul fusese uns cu smirnă, o materie care se lipeşte tare de trup și intră 
în haine; de aceea nu era ușor să se desprindă giulgiurile de pe trup; iar cei care ar 
fi făcut aceasta aveau nevoie de multă vreme. Prin urmare și de aici se vede că este 
de necrezut furtul trupului. Nu cunoşteau, apoi, ucenicii mânia iudaică? Nu ştiau 

că-și atrag urgia lor? Dar, în sfârşit, ce-ar fi câştigat din fapta lor dacă Hristos n-ar fi 
înviat? Dar arhiereii şi bătrânii, ştiind că au născocit furtul, au dat arginţi şi au spus: 
Spuneţi că L-au furat şi noi vom îndupleca pe dregător. Voiau să se răspândească 
zvonul acesta, dar au izbit în zadar cu pumnii în adevăr; iar prin cele prin care au 
încercat să umbrească adevărul, prin acelea l-au făcut, fără voia lor, să strălucească. 
Chiar spusa arhiereilor şi bătrânilor, că ucenicii L-au furat, întăreşte învierea. Ei 
înşişi mărturisesc: că nu era trupul în mormânt. Când înşişi arhiereii și bătrânii 
mărturisesc că trupul Lui nu era acolo, iar şederea paznicilor lângă mormânt, giul- 
giurile şi frica ucenicilor arată ca mincinos şi neadevărat furtul, urmează că dovada 
învierii este de nezdruncinat”. (Sf. IOAN GURĂ DE AUR, Omilii la Matei, omilia XC, 
I, în PSB, vol. 23, pp. 999-1001) 


„ar că iudeii se temeau foarte de semnul Învierii, care-i va convinge că Hristos 
este Dumnezeu cu adevărat, ne va arăta ultima lor faptă de spaimă. Căci, când au 
aflat despre învierea lui Hristos şi că nu Se află în mormânt, tulburaţi și înspăimân- 
taţi foarte din pricina aceasta, au plănuit să se folosească de minciuna ostașilor, cu 
sume mari de bani: Căci le-au dat lor argint ca să spună că, venind ucenicii, L-au furat 
pe El când dormeam noi (Matei 28, 12-13)%%. Mare a fost deci semnul Învierii, care 
era o atât de neîndoielnică dovadă că Fiul este Dumnezeu, încât a tulburat şi inima 
învârtoșată şi neîncovoiată a iudeilor”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a V-a, cap. 4, în PSB, vol. 41, p. 586) 


„N-ar fi răbdat să stea acasă această femeie atotrâvnitoare şi înţeleaptă (Maria 
Magdalena [loan 20, 1-9] - n.n.) şi n-ar fi părăsit mormântul, dacă teama de legea 
sâmbetei şi de condamnarea ce ameninţa pe cei ce o călcau nu i-ar fi scăzut râvna, și 
dacă respectul față de vechile obiceiuri n-ar fi oprit-o de la ceea ce dorea foarte mult. 
Dar trecând sâmbăta şi răsărind ziua de după ea, porneşte grăbită spre mormânt şi, 
văzând piatra rostogolită de pe mormânt, furată de bănuieli îndreptăţite, socoteşte 
că lisus a fost strămutat, atribuind şi această faptă de necredință, împreună cu alte- 
le, dușmăniei furioase a iudeilort?*”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a XII-a, Introducere, în PSB, vol. 41, p. 1138) 


823. Tâlcuirea Pr. D. Stăniloae: „De unde știau ostașii că L-au furat pe Hristos din mormânt, dacă dormeau? 
Se vede din aceasta cât i-a zăpăcit pe conducătorii iudeilor teama de Hristos cel înviat” (nota 1112, p. 586) 

824. Tâlcuirea Pr. D. Stăniloae: „ludeii n-ar fi avut niciun motiv să fure trupul lui Hristos. De aceea ei au 
învăţat pe ostaşii de pază să spună că ucenicii L-au furat când ei dormeau. Dar, dacă L-ar fi furat ei sau ostașii, 
de ce nu L-ar fi luat cu giulgiuri cu tot? Părăsirea giulgiurilor în mormânt este şi ea o dovadă că lisus a înviat. 
Cel înviat nu mai purta giulgiuri de mort. Evangheliile, prezentând pe ucenici venind la mormânt şi văzând 
mormântul gol, arată că nu poate fi vorba nici de furarea trupului lui lisus de către ei, nici de o plecare a lui 
lisus, Care n-ar fi suferit decât o moarte aparentă. Cum ar fi văzut ei giulgiurile în mod foarte real, sau cum 
le-ar fi lăsat El în mormânt, plecând cu un trup pământesc gol, în cazul că ar fi plecat singur? Mai trebuie notat 
că Dumnezeu a rânduit ca învierea să aibă loc în prima zi după sâmbătă, nu numai ca să se arate și prin învie- 
rea de a treia zi că moartea lui lisus a fost reală, ci şi pentru ca să poată veni unii din ai săi să vadă mormântul 
gol, neputând face aceasta sâmbăta, şi mai ales în sâmbăta Paștilor iudaice. S-a rânduit așa ca să se vadă că în 
prima zi după sâmbăta în care s-a serbat odihna lui Dumnezeu pentru lumea căzută în păcat are loc înnoirea 
lumii prin învierea lui Hristos. Precum lumea căzută în păcat a început în prima zi, aşa începe lumea înnoită în 
a opta zi, Sărbătoarea Mielului adevărat, care ne-a mântuit prin înviere. Aceasta nu putea coincide cu sărbătoa- 
rea mielului Legii vechi, sau a Paştilor evreieşti, care nu ne mântuia, ci era numai un chip al Mielului adevărat 
şi mântuitor Ce avea să vină după aceea. Grupările neoprotestante sâmbetiste nu cunosc înnoirea lumii prin 
Hristos, ci rămân la lumea veche a lui lehova şi a mielului”. (nota 2152, pp. 1138-1139) 

Trupul Domnului Hristos 


„Ar fi, însă, de râs să susţinem că trupul Domnului, întru atât ca trup, a avut 
nevoie, pentru menţinerea lui, de aceste slujiri necesare trupului nostru. Da, Domnul 
a mâncat, nu pentru că trupul Lui avea nevoie de hrană - trupul Lui era menţinut prin 
o putere sfântă - ci pentru ca nu cumva celor care erau împreună cu EI să le treacă prin 
minte, să gândească altceva despre EL, aşa cum mai târziu au spus unii că E] s-a arătat 
în trup aparent. Într-un cuvânt, Domnul era nepătimitor; în El nu se găsea nicio miș- 
care pătimașă, nici de plăcere, nici de durere (CLEMENT ALEXANDRINUL, Stromatele, 
VI, cap. LX, 71.2, în PSB, vol. 5, p. 428) 


„Domnul, nu fără temei, a vrut să se folosească de o formă smerită a trupului 
(Isaia 53, 2-3), ca nu cumva auditorii, lăudându-l frumuseţea trupului şi admirân- 
du-l frumuseţea chipului, să le fugă mintea în altă parte de la cuvintele Lui şi, fiind 
atenţi la cele trecătoare, să se depărteze de cele spirituale”. (CLEMENT ALEXANDRINUL, 
Stromatele, VI, cap. XVII, 151.3, în PSB, vol. 5, p. 467) 


„Trupul Lui cel născut din Fecioară era trup materialnic în stare să îndure suferin- 
ţe şi moarte, așa cum le îndură şi oamenii”. (ORIGEN, Contra lui Celsus, Cartea a III-a, 
cap. XXV, în PSB, vol. 9, p. 186) 


„Cum nu e vrednic de închinare trupul Domnului, cu adevărat preasfânt și 
preacinstit, de Arhanghelul Gavriil binevestit, iar de Duhul Sfânt alcătuit (nĂaouev) 
şi de Cuvântul făcut veșmânt? De fapt întinzând Cuvântul mâna, a ridicat pe cea 
bolnavă de friguri (Luca 4, 26 urm.) şi rostind cuvânt omenesc a sculat pe Lazăr din 
morţi (loan 11, 42)%%. Şi iarăşi întinzând mâinile pe cruce a biruit pe stăpânitorul 
văzduhului*%, care lucrează acum în fiii neascultării (Efeseni 2, 2) şi ne-a pregătit 
calea curată spre ceruri. 


825. Tâlcuirea Pr. D. Stăniloae: „Dumnezeu-Cuvântul nu e una dintre creaturi, ci e transcendent tuturor, 
dar stând la temelia tuturor e prezent în toate. Sunt patru grade ale prezenţei Lui: e prezent la baza cosmosu- 
lui lipsit de conştiinţa acestei prezenţe transcendente; e prezent în mine, mai ales când am conștiința acestei 
prezenţe transcendente și aspir spre tot mai multă unire cu El; e prezent în semenul meu, tot ca transcendent, 
fiind şi el şi eu conștienți de această prezenţă.Dar cel mai înalt grad de prezență a Cuvântului lui Dumnezeu 
în creatură, e prezenţa Lui în umanitatea lui Hristos. Aici omul nu mai face distincţie între eu-ul propriu 
şi Dumnezeu. Zicând Eu ca om, El zice totodată Eu ca Dumnezeu. Iar în acest semen central al meu, eu nu 
mai trebuie să transcend de la Tine la Dumnezeu din Tine, ci Însuţi Tu eşti trăit de mine în Dumnezeu. Fără 
să se anuleze creatura, Dumnezeu Și-a făcut-o aici atât de proprie, căci a devenit ca Dumnezeu Eu-ul ei. 
Transcenderea în Hristos nu se mai face ca de la un subiect creat la Subiectul divin transcendent, ci același 
Subiect e şi imanent și transcendent. În Hristos eu trăiesc pe Tu ca semen imanent şi ca Dumnezeu transcen- 
dent, prin care există creaţia și spre care tinde fără să se poată identifica în fiinţă cu el. Aici creatura e pe de 
o parte templu, în care se aduce închinarea, pe de alta Subiect dumnezeiesc căruia i se aduce închinarea. În 
Hristos avem între oameni un €u sau un tu, care nu e numai eu sau tu uman, ci Eu-ul sau Tu-ul divin. Până aici 
a venit Dumnezeu în unirea cu creațiunea prin om. Subiectul dumnezeiesc s-a făcut om, fără să desființeze pe 
om, ci folosindu-Se Dumnezeu însuşi de organele trupului și de simţirile sufletului omenesc, asemenea unui 
om, dar fiind în același timp Dumnezeu”. (nota 8b, p. 184) 

826. 'Tâlcuirea Pr. D. Stăniloae: „Chiar în braţele trupului Său răstignit era o putere biruitoare a răului. 
Puterea iradia prin el departe, în tot universul, ca un câmp de raze nu simplu magnetice, ci mai presus de 
puterea acestora. Puterea aceasta poate fi în parte înţeleasă ca putere aflătoare în smerenia Celui puternic, sau 
ca puterea smereniei însăşi. Când Cel ce se smerește nu o face din neputinţă, ci din iubire nemărginită şi nu 
ajunge la moartea definitivă. E o putere care nu stă în mândrie, în care se manifestă totdeauna teama cuiva 
de neputinţă, sau frica de a nu i se vedea slăbiciunea, frică ce-l caracterizează pe cel mândru”. (nota 9, p. 185) 

Deci cel ce necinstește templul necinsteşte pe Domnul cel din templu”. 
(Sf. ATANASIE CEL MARE, Epistolă către Episcopul Adelfie, împotriva arienilor, VI, în 
PSB, vol. 16, pp. 184-185) 


Trupul Domnului Hristos după Înviere 


„Că după înviere Hristos nu va mai avea trup pătimitor, ci nemuritor, deci şi 
nestricăcios, care nu va avea nevoie de hrană. Deci Hristos după înviere nici n-a mân- 
cat, nici n-a băut, pentru că n-a avut nevoie — că trupul Lui nu avea nevoie de mâncare 
şi de băutură -, ci a băut și a mâncat pentru a-i încredința pe ucenici de învierea Sa”. 
(Sf. loAN GURĂ DE AUR, Omilii la Matei, omilia LXXXII, II, în PSB, vol. 23, p. 929) 


Invierea și Înălţarea la cer 


„(...) murind, înviind şi înălțându-Se la ceruri și șezând în trup la dreapta lui 
Dumnezeu- Tatăl. Aceasta, pentru ca și noi, murind, să nădăjduim sigur că vom învia 
şi vom viețui o viață desăvârşit despărțită de toată moartea și de toată coruperea şi 
ne vom înălța la ceruri şi vom primi cinstea și slava cea întru Dumnezeu și Tatăl prin 
mijlocirea Fiului însuși şi petrecerea fericită şi veșnică împreună cu EI. (Sf. MAxIM 
MĂRTURISITORUL, Ambigua, Partea a II-a, 112a, în PSB, vol. 80, p. 285) 


Înălţarea Domnului Hristos la cer 


„Căci a înviat din morţi şi S-a înălțat la Tatăl cu trupul. Dar nu-L mai cunoaș- 
tem, zice, pe El după trup (cf. 2 Corinteni 5, 16), adică nu-L mai cunoaştem aflân- 
du-Se cu trupul patimii, înțeleg în patimile naturale şi nevinovatet?” (Sf. CHIRIL AL 
ALEXANDRIEI, Glafire la Ieşire, Cartea a II-a, 3, în PSB, vol. 39, pp. 327-328) 


„În casa Tatălui Meu multe lăcașuri sunt. lar de nu, v-aş fi spus. 

Mă duc să vă gătesc loc. Și dacă Mă voi duce și vă voi găti loc, 

iarăși voi veni şi vă voi lua la Mine, ca şi voi să fiți unde sunt Eu (loan 14, 2-3). 

După ce-a spus după trebuinţă că nu se cuvine să se tulbure și le-a poruncit să 
creadă şi în Tatăl şi în Sine, le spune pe față, mângâindu-i ca pe nişte descurajaţi, că nu 
vor rămâne în afară de sfânta Lui încăpere, ci se vor sălășlui în lăcașurile de sus, vor 
viețui veşnic în Biserica celor întâi născuți şi vor fi în bunătăţile fără sfârşit. Le spune 
deci că vor fi multe lăcaşuri în casa latălui, învățându-i că cerul e foarte încăpător 
şi că zidirea creată de El n-are nevoie deloc de niciun adaos ca să poată primi pe cei 
ce-L iubesc pe EI. E de cugetat că voieşte să indice şi deosebirea de cinste, atunci când 
vorbeşte de multe lăcașuri, întrucât tot cel ce vrea să vieţuiască în virtute primeşte un 
loc potrivit şi slava potrivită faptelor 1ui*%. Fiindcă erau multe lăcașuri la Dumnezeu- 


827. Tâlcuirea Pr. D. Stăniloae: „Sunt două feluri de patimi: cele păcătoase, care nu ţin de firea omeneas- 
că, şi cele nepăcătoase, care ţin de firea noastră: foamea, setea, oboseala, moartea. Hristos le-a luat numai pe 
ultimele, și anume cu voia. Şi a scăpat de ele. Ele ţin de firea de după căderea în păcat, nu dinainte. Dar firea 
fâră ele e pătrunsă de dumnezeire”. (nota 587, p. 328) 

828. Tâlcuirea Pr. D. Stăniloae: „Cerul, sau casa lui Dumnezeu cu atâtea încăperi sau lăcașuri câte per- 
soane iubitoare ale lui Hristos vor fi în ei, face și el parte din creaţie, dar e plin de lumina lui Hristos. El se vede 
în toate. Căci ele sunt transparente pentru lumina Lui. Toţi se simt lângă El. Toţi simt iubirea Lui și toți sunt 

Tatăl, va şi pleca, spune, mai înainte, ca să pregătească lăcaşurile sfinților. Deci, ştiind 
că sunt multe lăcașurile destinate mai înainte, care aşteaptă sosirea celor ce-L iubesc 
pe Dumnezeu, nu merge pentru aceasta, ci ca să pregătească urcușul spre cele de sus, 
împodobind pentru fiecare un lăcaş, sau un loc propriu al fiecăruia, făcându-l un loc 
plăcut, netezind drumul nedeschis odinioară*. Căci cerul le era cu totul inaccesibil 
oamenilor şi înainte nu pășise niciun trup în acel loc atotcurat al îngerilor. Urcușul 
spre el ni l-a înnoit cel dintâi Hristos. EI ne-a dat un mod al urcușului spre cer cu tru- 
pul, oferindu-Se pe Sine, ca o pârgă a celor adormiţi şi aflaţi în țărâna pământului, lui 
Dumnezeu- Tatăl și arătându-Se ca primul Om celor din ceruri. De aceea, îngerii aflaţi 
în cer, necunoscând taina sfântă şi mare a călătoriei Lui la cer cu trupul, când L-au 
văzut suind, tulburaţi de acest fapt minunat şi neobișnuit, zic: Cine este Acesta ce vine 
din Edom? (Isaia 63, 1), adică de pe pământ. Dar Duhul înţelepciunii preasfinte a lui 
Dumnezeu- Tatăl n-a lăsat neînvățată mulțimea de sus, ci a poruncit mai degrabă să se 
deschidă porţile cereşti împăratului şi Stăpânului tuturor, strigând: Ridicaţi, căpetenii, 
porţile voastre şi vă ridicați porțile cele veşnice şi va intra Împăratul slavei (Psalmii 23, 
9). (Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
IX-a, Introducere, în PSB, vol. 41, pp. 834-835) 


„Ne-a înnoit deci nouă Domnul lisus Hristos cale proaspătă şi vie, cum zice 
Pavel, neintrând în sfinte făcute de mâini, ci în cerul însuși, spre a Se arăta feţei lui 
Dumnezeu pentru noi%%0. Căci nu ca să Se arate pe Sine feţei lui Dumnezeu- Tatăl S-a 
suit Hristos. Căci era şi este și va fi totdeauna în Tatăl și în ochii Celui ce L-a născut, 
fiindcă FI este Cel de Care Se bucură Tatăl totdeauna“”!. Dar Cuvântul neînvelit odi- 
nioară în umanitate**? S-a suit acum pentru a Se arăta în mod neobișnuit și minunat 
ca om. Aceasta a făcut-o pentru noi, şi în favoarea noastră, Fiul în putere aflându-se 
şi ca om, ca să audă şi cu trupul: Șezi de-a dreapta Mea (Psalmii 109, 1), şi să trans- 
mită slava filiației Sale întregului neam omenesc**?. Căci este unul dintre noi, întru- 
cât S-a arătat ca om de-a dreapta lui Dumnezeu-Tatăl, deşi este mai presus de toată 
creaţia şi de o ființă cu Tatăl Său, ca Cel ce S-a născut Dumnezeu din Dumnezeu 


uniți în iubirea faţă de EI şi în veşnicia Lui și această iubire îi face şi pe ei să se iubească, să-și fie transparenți 
într-o desăvârșită comuniune. Propriu-zis toată creaţia e transformată într-un astfel de cer transparent pentru 
Hristos, într-un cer al comuniunii între ei și cu Hristos. Dar în lumina aceasta generală, răspândită de Hristos 
şi de toţi cei ce-L iubesc, fiecare răspândește o lumină pe măsura bunătăţii la care a ajuns în cursul vieţii pă- 
mânteșşti și fiecare vede lumina lui Hristos şi lumina generală a tuturor pe măsura luminii înţelegătoare la care 
s-a ridicat el. Şi, potrivit luminii fiecăruia, e şi strălucirea sau slava lui” (nota 1581, p. 834) 

829. Tâlcuirea Pr. D. Stăniloae: „Exista de mai înainte lângă Dumnezeu locul pentru fiecare. lisus Se duce 
mai înainte ca să le înfrumuseţeze treptat, pe măsură ce vede pe fiecare urmând Lui în viața pământească”. 
(nota 1582, p. 834) picta) 

830. Tâlcuirea Pr. D. Stăniloae: „A intrat dincolo de lăcașurile îngerești, dincolo de cer, în faţa lui 
Dumnezeu- Tatăl, ca om, pentru a arăta fața omenească lui Dumnezeu-Tatăl, ca față a omului iubită în gradul 
suprem. Ce s-a spus înainte despre cer, ca creație nouă, trebuie precizat ca cer plin de Dumnezeu, având în el 
şi ceea ce-i mai presus de creaţie”. (nota 1583, p. 835) 

831. Tâlcuirea Pr. D. Stăniloae: „Fiul este bucuria Tatălui. Oricine se bucură de cel care-l iubeşte. Cum 
nu S-ar bucura Tatăl de Fiul care-L iubește în mod suprem? Bucuria supremă este legată de existența supremă, 
iar existenţa adevărată și bucuria de ea nu există fără comuniune” (nota 1584, p. 835) 

832. Tâlcuirea Pr. D. Stăniloae: „Fiul Se arată acum Tatălui cu o față omenească. Se vede calitatea Lui de 
Fiu şi prin faţa omenească. Urcă și cu umanul la înălțimea dragostei Lui filiale faţă de Tatăl. Câtă valoare se dă 
prin aceasta umanului! Tatăl Se bucură de faţa omului ca de faţa Fiului Său”. (nota 1585, p. 835) 

833. Tâlcuirea Pr. D. Stăniloae: „Toată fața omenească este iubită acum de Tatăl ca față a Fiului Său. Omul 
devine fiu prin dragostea ce-o câştigă Fiul pentru umanitatea al cărei ipostas S-a făcut” (nota 1586, p. 835) 

şi cu adevărat Lumină din Lumină. Deci S-a arătat ca om pentru noi Tatălui, ca pe 
noi, cei ce am căzut de la faţa Lui pentru vechea neascultare, să ne așeze iarăși în 
faţa Tatălui. A voit, ca Fiu, ca şi noi să ne numim fii şi copii ai lui Dumnezeu pentru 
EI” (Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
IX-a, Introducere, în PSB, vol. 41, p. 835) 


„Dar Unul-Născut ne-a adus folos şi în alte moduri întrupându-Se. Căci a zdrobit 
stăpânirea morții, a luat puterea păcatului, ne-a dat tăria să călcăm peste șerpi și scor- 
pii şi peste toată puterea vrăjmașului. Se potrivea deci foarte mult ca să ne îndemne pe 
noi sau pe sfinţii Săi ucenici să socotim că e dulce și plăcut şi vrednic de toată preţui- 
rea să fim totdeauna împreună cu El, Dătătorul atâtor bunătăţi, arătându-Se continuu 
prezent și convieţuind cu noi. Dar Lui nu 1 s-a părut cu totul folositor să rămână timp 
atât de îndelungat în chipul smereniei, primit cu folos pentru iubirea față de noi, pre- 
cum am spus înainte. Ci trebuia mai degrabă, odată ce a ajuns la sfârşit iconomia cea 
pentru noi, ca EI să Se întoarcă la slava proprie Lui și să Se întoarcă cu trupul asumat 
pentru noi la egalitatea cu Dumnezeu-Tatăl, pe care nu răpire socotind-o (căci o avea 
ca pe un bine propriu), S-a pogorât la lipsa noastră de slavă. Căci în timp ce era pe 
pământ, deşi era Dumnezeu adevărat şi Domnul tuturor, a socotit că aceasta nu va fi 
niciunuia dintre noi de un folos mai mare faţă de cei ce nu ştiau de slava Lui. A fost 
pălmuit, scuipat și răstignit și a suportat batjocura necredinţei iudeilor, care îndrăz- 
neau să spună: Dacă ești Fiul lui Dumnezeu, coboară- le de pe cruce! (Matei 27, 40). 
Deci, după ce a împlinit taina cu privire la noi, S-a înălțat iarăși la Dumnezeu- Tatăl cel 
din ceruri, odată trecut fiind timpul smereniei şi vremea deşertării de bunăvoie. S-a 
arătat acum ca Dumnezeu Puterilor de sus, căci nu a ignorat cerul pe Stăpânul tuturor, 
Care Se urca. Celor ce stăteau la porţile de sus li s-a poruncit să-L primească în calitate 
de Domn al Puterilor, deşi Se înalţă cu trupul. Porunca aceasta le-o dădea Duhul“, 
zicând: Ridicaţi, căpetenii, porțile voastre și vă ridicați porțile cele veşnice, și va intra 
Împăratul slavei (Psalmii 23, 7). Căci înţelepciunea de multe feluri a lui Dumnezeu, 
pe care a arătat-o în Hristos, precum zice Pavel, S-a făcut cunoscută Începătoriilor şi 
Stăpâniilor (Efeseni 3, 10)%5. Căci întorcându-Se la Tatăl, deși Acesta este înțeles mai 
mare ca El prin aceea că a rămas în cele ce era pururea, iar Fiul a suportat deşertarea 
deoarece S-a pogorât la chipul de rob, S-a întors iarăşi la slava proprie, auzind: Șezi 
de-a dreapta Mea, până ce voi pune pe vrăjmaşii Tăi așternut picioarelor Tale (Psalmii 
109, 1). Deci, ca să nu pară că își atribuie o cinste mai mare şi că Tatăl şi Dumnezeu 
cel din ceruri îl primeşte pe Fiul nu de bunăvoie să şadă de-a dreapta Sa, Tatăl însuşi 
e înfățișat zicând: Șezi de-a dreapta Mea. Însă nici să nu zică cineva, având minte, 
că Tatăl a dat o cinste secundară Fiului, punându-L de-a dreapta, ci să cugete mai 
degrabă aceasta: Trebuia să fie cu adevărat la dreapta şi să aibă un loc nebănuit de 
nicio micşorare, nu Tatăl, ci mai degrabă Fiul, pentru deşertarea şi supunerea de bună- 
voie, încât să nu fie nesocotit de cei ce nu puteau înțelege taina referitoare la El. De 


834. Tâlcuirea Pr. D. Stăniloae: „Hristos nu Se întoarce la Tatăl numai ca Dumnezeu, ci şi ca om. Pentru 
aceasta S-a şi pogorât, făcându-Se om, ca să Se întoarcă și ca om la Tatăl. De aceea se miră îngerii şi întreabă: 
Cum poate fi împăratul slavei îmbrăcat în umanitate? Iar Cel ce le poruncește să deschidă porţile cerului, şi ca 
om, este Duhul lui Hristos, de o ființă cu EI ca Dumnezeu, dar Care a făcut umanitatea Lui transparentă prin 
înviere, arătându-Se în mod clar prin ea Fiul ca Dumnezeu”. (nota 1732, p. 911) 

835. Tâlcuirea Pr. D. Stăniloae: „În Hristos, ca Fiul lui Dumnezeu întrupat, s-au adunat toate raţiunile 
existenţei create, îndumnezeite”. (nota 1733, p. 911) 

aceea Tatăl nu poate fi socotit de-a dreapta, ca să se păstreze egalitatea Lui cu Fiul%%”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a X-a, 
cap. ], în PSB, vol. 41, pp. 910-911) 


„Ne este lucru plăcut şi de dorit să fim împreună totdeauna cu Mântuitorul 
Hristos, deşi S-a deşertat pe Sine pentru noi, precum s-a scris, și a luat chipul unui rob 
şi lipsa de slavă a firii omenești. Căci ce este firea omului în comparaţie cu Dumnezeu? 
lar aceasta nu era de trebuință Fiului însuși, ci mai de folos era să Se înalțe ca om la 
Tatăl și să primească în mod deschis slava, stăpânirea şi demnitatea dumnezeiască, şi 
să nu le mai aibă în mod umbrit. S-a aşezat la dreapta voind aceasta și Tatăl Însuși, 
căci îl iubește ca pe Cel născut din EI și ca pe rodul ființei Sale. (...) Psalmistul, expri- 
mând tainele prin Duhul, zice: Toate neamurile, bateți din palme (Psalmii 46, 1), apoi, 
explicând cauza sărbătorii, prezintă înălțarea Mântuitorului la ceruri, zicând: Suitu- 
S-a Dumnezeu întru strigare, Domnul în glas de trâmbiţă (Psalmii 46, 5), numind stri- 
gare şi trâmbiţă glasul înalt şi răsunător al Duhului, când a poruncit Puterilor de sus să 
ridice porţile şi a numit pe Domnul Puterilor, precum am spus adineauri. Din această 
cauză vom afla și corul Sfinţilor ajuns în mare bucurie. De aceea a mai spus: Domnul 
împărăteşte, să se bucure pământul (Psalmii 96, 1) şi iarăşi: Domnul a împărățit, îmbră- 
catu-S-a întru podoabă, îmbrăcatu-S-a Domnul întru putere şi S-a încins (Psalmii 92, 
1). Căci Cel ce era om ca noi înainte de învierea din morţi, când S-a suit la Tatăl din 
ceruri S-a îmbrăcat în propria Sa podoabă şi S-a încins cu puterea ce-o avea de la 
început. Căci S-a aşezat să împărățească împreună cu Tatăl. Deci se cuvine în chip 
drept ca cei ce-L iubesc să se bucure, că a plecat spre Tatăl Său Cel din ceruri, având 
să-Și reia propria slavă și să împărăţească iarăși împreună cu Tatăl, ca la început”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a X-a, 
cap. ], în PSB, vol. 41, pp. 911-912) 


„Dumnezeiescul iniţiator al nostru în tainele dumnezeieşti, adică Pavel, nemai- 
atribuindu-l, după învierea din morţi şi după înălţarea la ceruri, smerenia proprie 
oamenilor, zice într-o Epistolă: chiar dacă am cunoscut pe Hristos după trup, acum nu-L 
mai cunoaștem (2 Corinteni 5, 16), iar despre sine zice: Pavel, apostol nu de la oameni, 
nici prin vreun om, ci prin lisus Hristos (Galateni 1, 1). Dar de ce, spunând că va veni 
iarăși la noi ca să schimbe trupul smereniei noastre ca să fie asemenea trupului slavei 
Sale (Filipeni 3, 21), zice acum că nu de la oameni, nici prin om, ci prin lisus Hristos a 
fost ales Apostol? De ce spune că nu-L mai ştie pe El acum după firea trupului? Spune- 
mi, oare a desființat Stăpânul trupul pe care l-a răscumpărat? Nu este așa pentru cei 
ce cugetă drept. Căci, ajungând la capăt timpul deşertării Unuia-Născutului, sau al 
smeririi, nu Se mai propovăduiește și cunoaște din cele prin care S-a văzut deşertat, ci 


836. 'Tâlcuirea Pr. D. Stăniloae: „Dacă L-ar fi pus Fiul pe Tatăl la dreapta, S-ar [i socotit că e mai mic decât 
Tatăl, bucurându-Se de atenţia Tatălui, întemeiată pe motivul smereniei asumate de El prin întruparea ca om 
(nota 1734, p. 911) 

837. Tâlcuirea Pr. D. Stăniloae: „Fiul lui Dumnezeu ne mântuieşte nu numai prin cruce, ci și prin starea 
de slavă la care ridică umanitatea Sa. Căci din această slavă ne comunică şi nouă puterea de-a ne ridica la ea, 
ca să fim mai departe în comuniune cu El şi să fim ridicaţi şi noi la slava veşnică împreună cu EI, Cel făcut 
om. Deci Apostolii trebuiau să se bucure de înălțarea lui Hristos la 'Tatăl, şi, după ei, toţi credincioşii, şi pentru 
perspectiva slavei la care vor fi ridicaţi şi ei. Prin umanitatea Lui, făcută străvezie prin Duhul şi bună comuni- 
cantă a Duhului, ne trimite Duhul, prin Care creştinii vin spre și în comuniunea cu El, urmându-l exemplul 
pământesc aici, pe pământ, şi ajungând la slava Lui cerească în viaţa viitoare”. (nota 1735, p. 912) 

mai degrabă din ceea ce Îl arată Dumnezeu după fire. Pentru că, fiind cunoscut şi pri- 
myt ca Cel ce S-a făcut om, trebuia să fie învățați cei ce au crezut, că este şi Dumnezeu 
după fire. De aceea, EI Se foloseşte mai mult de cuvintele potrivite Dumnezeirii decât 
de celelalte” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a X-a, cap. I, în PSB, vol. 41, pp. 914-915) 


„Precum, fiind Viaţa după fire, se spune că a murit şi a înviat pentru noi, așa, 
văzând pururea pe Tatăl Său și fiind văzut de către Tatăl Său, se spune că S-a înfățișat 
Lui acum, adică după ce S-a făcut om, nu pentru Sine însuşi, ci pentru noi, ca om şi 
ca Cel ce avea de împlinit ceea ce mai lipsea din iconomia pentru noi. Astfel Hristos a 
urcat pentru noi şi dincolo de ceruri, ca primul dintre noi şi ca pârga noastră“, căci a 
intrat dincolo de ele pentru noi, ca Înainte-Mergător, cum zice undeva şi dumnezeies- 
cul Pavel (Evrei 6, 20). Ca om se înţelege că este încă Arhiereu, Mângâietor al sufletelor 
noastre şi jertfă de ispășire pentru păcatele noastre (1 loan 2, 1-2), iar ca Dumnezeu și 
Domn după fire, este împreună-Șezător cu Tatăl Său, dar slava de la Acesta va trece şi 
la noi%%. De aceea şi Pavel a zis despre 'Tatăl: Și împreună cu EI ne-a sculat și împreună 
ne-a așezat întru ceruri, în Hristos isus (Efeseni 2, 6). Săvârşite fiind deci cele de pe 
pământ, trebuia să împlinească ceea ce mai lipsea, adică să urce la Tatăl. De aceea, zice: 
Vă este de folos ca să Mă duc Eu. Căci dacă nu Mă voi duce, Mângâietorul nu va veni la 
voi”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
X-a, cap. al II-lea, în PSB, vol. 41, pp. 982-983) 


„Fiind în chipul și în egalitatea în toate cu Dumnezeu-Tatăl, nu răpire a socotit 
să fie deopotrivă cu Dumnezeu, ci S-a pogorât la smerenia noastră şi S-a deşertat pe 
Sine, purtând trupul acesta lipsit de slavă, şi a îmbrăcat din iubire asemănarea mici- 
mii omenești (Filipeni 2, 8-11), pentru ca, venind vremea cuvenită, în care trebuia, 
după împlinirea tainei, să îmbrace iarăși slava veche şi ființială, mântuind pe toată 
lumea, aducând la viaţă şi la cunoștința de Dumnezeu pe cei din ea, să arate şi în 
aceasta împreună-voitor pe Tatăl. În acest scop Îi adresează Lui cuvântul, spunând că 
trebuie să Se înalțe pe Sine la demnitatea firii Sale**”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a IX-a, cap. 3, în PSB, vol. 41, p. 1009) 


838. Tâlcuirea Pr. D. Stăniloae: „Sfântul Chiril pare a spune aici că Fiul lui Dumnezeu, urcând umanita- 
tea asumată de El la înălțimea Sa, deci mai presus de ceruri sau de lăcașul îngerilor, a urcat în Sine umanitatea 
nu numai la ceruri, ci mai presus de ele. De aceea se miră îngerii cum Hristos, ca om, cere să-L lase să treacă 
mai presus de ele. Aceasta s-a spus şi de către Sf. Chiril prin expresia de mai înainte, că Hristos a ridicat în Sine 
firea omului la culmea a tot binele. Poate aceasta vrea să spună Sfântul Apostol Pavel prin expresia că Hristos 
a intrat pentru noi dincolo de catapeteasmă, adică dincolo de toată creaţia, chiar dincolo de îngeri, în calitate 
de existenţe pur spirituale, și de ceruri, locuinţa lor”. (nota 1844, p. 982) 

839. Tâlcuirea Pr. D. Stăniloae: „Chiar înălțat dincolo de catapeteasmă, sau mai presus de toată creația 
(deci şi de îngeri) Hristos nu încetează să fie şi om şi Dumnezeu. Ca Dumnezeu, se spune că şade împreună 
cu Tatăl, dar nedespărţit de umanitate. De aceea, în această dublă calitate ne comunică slava Tatălui. Ca om, 
se spune că rămâne în veac Arhiereul sau Mijlocitorul nostru la Tatăl. Este Arhiereul suprem, întrucât e singu- 
rul Care a intrat și rămâne dincolo de catapeteasmă, la Tatăl însuși. Jertfa lui Hristos rămâne veşnică. Ea este 
actul prin care a mântuit, sfinţit şi ridicat umanitatea în faţa iubitoare a Tatălui. Tiul nu reneagă acest act, nu 
încetează să-L preţuiască şi să-L iubească pe Tatăl, ca Fiul făcut și om, şi împreună cu Tatăl iubește pe toți cei 
uniţi cu FI. (nota 1845, pp. 982-983) 

840. Tâlcuirea Pr. D. Stăniloae: „Pe cât a fost de necesar pentru mântuirea oamenilor să Se facă om sme- 
rit, umblând printre ei și primind moartea pentru a o învinge, așa a fost necesar, tot pentru mântuirea lor, să 
Se înalțe, să arate omenescul transfigurat şi înălțat la slava dumnezeiască, pentru ca toţi cei ce cred în El să se 
împărtășească de ea”. (nota 1897, p. 1009) 

„Și a dispărut de la ochii noștri, ca să ne întoarcem la inimă și să-L găsim, căci S-a 
depărtat şi iată este aici (Matei 24, 2-3). Nu a voit să fie mai mult cu noi şi totuși nu 
ne-a părăsit. Căci S-a retras acolo de unde nu S-a retras, căci lumea prin EI a fost făcu- 
tă şi în această lume era şi a venit în această lume pentru ca să mântuiască pe păcătoşi 
(loan 6, 33)”, (Fericitul AuGuSsTIN, Confessiones - Mărturisiri, Cartea a IV-a, XII, (19), 
în PSB, vol. 64, p. 110) 


„S-a urcat la cer, de unde, ca Fiu al lui Dumnezeu, n-a lipsit niciodată, și pe cel 
întrupat om, pe care diavolul nu-l lăsase să se ridice la cer, Fiul lui Dumnezeu l-a urcat 
cu Sine în sălaşul cel ceresc”. (BOETHIUS, Articole teologice, ], 4, în PSB, vol. 72, p. 32) 


„Prin înălţarea la cer a unit cerul cu pământul, căci prin intrarea cu acest trup 
pământesc, de o fire şi de o esenţă cu noi, în cer, a arătat că toată firea sensibilă e una 
în raţiunea ei mai generală, acoperind astfel în sine nota deosebirii care o diviza. Apoi, 
pe lângă aceasta, străbătând prin toate treptele dumnezeieşti şi inteligibile din cer, cu 
sufletul şi cu trupul, adică cu firea noastră desăvârşită, a unit cele sensibile şi cele inte- 
ligibile, arătând în Sine cu totul neîmpărțită și nedezbinată convergenţa spre unitate a 
întregii creațiuni în raţiunea ei atotoriginară și atotgenerală. 

Și, în sfârșit, după toate acestea, ajunge la Dumnezeu Însuși, cu omenitatea Sa, 
înfăţişându-Se adică pentru noi, precum s-a scris, în fața lui Dumnezeu și Tatăl, 
ca om, El, Care nu poate să Se despartă niciodată în niciun mod de Dumnezeu”. 
(Sf. MAXIM MĂRTURISITORUL, Ambigua, partea a II-a, 106 a, în PSB, vol. 80, p. 265) 


Hristos — cununa întregii Biserici 


„Slava noastră este Tatăl universului, iar Hristos este cununa întregii Biserici”. 
(CLBMENT ALEXANDRINUL, Pedagogul, Cartea a II-a, cap. VIII, 71.2, în PSB, vol. 4, p. 271) 


. e A LA 


Hristos — „ieri și azi și în veci este același” (Evrez 13, 8) 

„Iisus Hristos - ieri şi azi şi în veci — este același (Evrei 13, 8). În cuvântul ieri a 
arătat tot timpul trecut, în care, înainte de început, S-a născut din Tatăl. lar în cuvântul 
astăzi sunt arătate spaţiile acestei vremi, în care din nou S-a născut din Fecioară, a 
pătimit şi a înviat. lar în veci arată toată nemărginirea veşniciei ce va să vie”. (Sf. IOAN 
CASIAN, Convorbiri duhovnicești, „Despre Întruparea Domnului”, Cartea a VI-a, 
cap. XIX, 4, în PSB, vol. 57, p. 850) 


„De la EL, prin El și în El sunt toate” (Romani 11, 36) 


„De la EL prin EI şi în EI (sunt) toate (Romani 11, 36). De la El pentru că EI este 
cauza celor ce există, conform voinţei lui Dumnezeu- Tatăl. Prin EI pentru că Lui ] se 
datorește conservarea tuturor; după ce le-a zidit pe toate, a adăugat fiecăruia dintre 
cele făcute (însuşirile necesare) pentru conservare. De aceea, cu o dorinţă irezistibilă 
şi o dragoste de negrăit, către EI, Stăpânul și Dătătorul vieţii, s-au îndreptat toate, așa 
cum s-a scris: Ochii tuturor privesc cu speranță către Tine (Psalmii 122, 15) şi iarăşi: 
Toate nădăjduiesc în Tine (Psalmii 103, 27), deschizi Tu mâna Ta şi orice viețuitoare se 
umple de bunăvoință (Psalmii 144, 16). (Sf. VASILE CEL MARE, Despre Sfântul Duh, 
cap. 5, în PSB, vol. 12, p. 24) 

Lucrarea Lui neîntreruptă în viața lumii şi a oamenilor 


„S-a arătat acum ca Mântuitor Cel ce exista mai înainte; s-a arătat ca Învățător 
Cel care era în Cel ce exista — căci Cuvântul era la Dumnezeu; S-a arătat Cuvântul, 
prin Care s-au creat toate. Creator fiind, a dat la început, odată cu creaţia, și viaţa; ca 
Învățător a învăţat, când s-a arătat, cum să viețuiască oamenii bine, pentru ca apoi, ca 
Dumnezeu să dăruiască viață veșnică. Nu acum, pentru întâia oară, a avut milă de noi, 
cei care eram pe o cale rătăcită, ci de demult, de la început; dar S-a arătat acum când 
eram deja pierduţi; S-a arătat şi ne-a mântuit”. (CLEMENT ALEXANDRINUL, Cuvânt de 
îndemn către eleni (Protrepticul), cap. 1, 7.3-7.4, în PSB, vol. 4, p. 74) 


„Cu această frică i-a îndemnat pe cei învârtoșaţi la inimă; apoi i-a îndemnat și 
prin preaînţeleptul Moise, prin Isaia cel iubitor de adevăr și prin toată ceata profeților; 
pe cei care au avut urechi i-a întors, într-un chip mai plin de pricepere, să creadă în 
Cuvântul lui Dumnezeu; uneori îi ţinea de rău, alteori îi amenința; pe unii oameni îi 
plângea; altora le cânta; întocmai ca un doctor bun, care pe unele trupuri bolnave le 
oblojește, pe altele le mângâie, pe altele le spală, pe altele le taie cu cuțitul, iar pe altele 
le arde; uneori le taie cu ferăstrăul, când trebuie să vindece pe om cu pierderea unui 
mădular sau a unei părți din mădular. Felurit se poartă și Mântuitorul şi felurită este 
şi mântuirea oamenilor: când îi ameninţă, îi sfătuieşte; când îi ţine de rău, îi întoarce 
la El; când îi plânge, îi miluieşte; când le cântă, îi cheamă; prin rug vorbeşte (Ieșirea, 
3, 2) — evreii aveau nevoie de semne şi minuni (loan 4, 48) -, iar prin foc înfricoşează 
pe oameni, scoțând flacăra din stâlp; flacăra este totodată dovadă și de har și de frică”, 
(CLEMENT ALEXANDRINUL, Cuvânt de îndemn către eleni (Protrepticul), cap. I, 8.2-8.3, 
în PSB, vol. 4, p. 75) 


„Tot ce s-a scris despre persoana Lui este considerat sfânt şi vrednic de laudă: 
naşterea Sa, creşterea, puterea Sa, patimile şi învierea Sa, nu numai că s-au petrecut 
într-un anumit timp, ci lucrează în noi încă și azi”. (ORIGEN, Din omiliile Evangheliei 
de la Luca, VII, VII, în PSB, vol. 7, p. 90) 


„Aşadar: pământul, apa, aerul, focul, a căror natură nu are în ea nimic raţional — 
după cum singuri ne dăm seama - ar putea ființa prin ele însele, sau dacă ar fi adevărat 
că în adâncul tuturor lucrurilor zace una și aceeași esenţă (şi pe care învăţaţilor în ale 
acestei ştiinţe le place să o numească fie a-toate-primitoare, fie maică, dar despre care 
toţi ne spun că este lipsită de orice fel de înfățișare sau chip, că este neînsufleţită și 
lipsită de rațiune), atunci întreb: de unde și-ar fi putut ea dobândi rostuirea? Ce ar fi 
putut determina deosebirea dintre elemente, sau, dimpotrivă, atracția și unirea con- 
trariilor? Cine a dat poruncă mai grelei stihii a pământului să se lase purtată de apă? 
Cine a inversat însușirile apei (care ştim că nu curge decât în jos) şi a purtat-o până 
sus, în nori? Cine a silit vlaga focului să se furișeze în ascunzișurile lemnului și să se 
amestece cu elementele atât de contrarii naturii lui? Cine a inclus în răcoarea aerului 
o anume virtute termică, punând astfel capăt războiului dintre ele, sub forma îngă- 
duinţei? Cine a înzestrat muritoarea spiță a oamenilor cu posibilitatea perpetuării, 
prelungindu-i existența până-n vecia vieții celei fără de moarte? Cine a dat aici chip 
bărbatului şi a închipuit femeia, făcându-i să-și corespundă unul altuia, într-o deplină 
armonie, şi a iscusit pentru toate ființele principiul generării? Cine preface fluiditatea 

seminţei bărbatului — care nu e mai mult decât o biată scursură pieritoare şi insen- 
sibilă — în ceva care să poată da viaţă unei ființe? Cine lucrează chiar şi astăzi toate 
acestea şi nenumărate alte minunăţii ale minunăţiilor, mai presus de puterea noastră 
de minunare? Cine duce la capăt, zi cu zi și ceas cu ceas, prin nevăzuta şi insensibila 
Lui putere, toate aceste treziri la viaţă și pieiri? 

Ei bine, cauza tuturor acestor lucruri poate fi pe bună dreptate aflată în Cuvântul 
lui Dumnezeu, Care lucrează în chip atât de neînțeles” (EuseBru DE CEZAREEA, Viața 
lui Constantin cel Mare, „Despre Sfântul Mormânt”, 11.13-11.14, în PSB, vol. 14, p. 221) 


„Nu există niciun om care să nu ştie că lucrurile lui Dumnezeu sunt minunate 
prin măreţia creaţiei lor. Chiar pe acelea pe care le împarte zilnic sfinţilor Săi şi pe 
care le revarsă cu deosebită dărnicie, nu le cunoaşte nimeni altul decât sufletul, care se 
bucură de ele, care în adâncul conştiinţei sale judecă astfel binefacerile lui Dumnezeu, 
încât nu le poate exprima prin cuvinte și nici cuprinde cu simţirea şi cu gândurile, 
când coboară de la acea flacără cerească pentru a le privi pe cele materiale şi pămân- 
teşti. Cine nu va admira în sine lucrările Domnului, când va vedea că astfel au fost 
înăbuşite în el nesaţiul stomacului și lăcomia primejdioasă a gurii pentru lucruri cos- 
tisitoare, încât se va mulțumi cu mâncare foarte puţină şi de foarte mic preţ, servită rar 
şi numai de nevoie? Cine nu va fi uimit în faţa lucrărilor lui Dumnezeu, simțind că acel 
foc al plăcerii, pe care înainte îl credea de nestins şi firesc, s-a potolit în aşa măsură, 
încât nu se mai simte îmboldit nici de cea mai mică tulburare a trupului? Cine nu se va 
cutremura de puterea Domnului, când va vedea că oameni altădată răi și primejdioşi, 
care ajungeau în culmea mâniei chiar când supușii lor le adresau cuvinte măgulitoare, 
s-au îmbunat atât de mult, încât nu numai că nu se supără în fața injuriilor, ci chiar 
se bucură foarte mult când le-au fost adresate? Cine nu se va minuna de lucrările lui 
Dumnezeu şi nu va striga din tot sufletul: Am cunoscut că mare este Domnul (Psalmii 
134, 5), când va afla că a devenit cineva darnic din foarte hrăpăreț, cumpătat din risipi- 
tor, umilit din trufaș, simplu şi modest din delicat şi luxos, bucurându-se de sărăcia de 
bună voie și de lipsa lucrurilor din acest veac? (...) Ce minune poate fi mai mare, decât 
ca într-un timp foarte scurt cei mai hrăpăreţi încasatori de impozite să se facă apostoli, 
prigonitorii sângeroşi să devină predicatori foarte sârguincioși ai Evangheliei, pro- 
povăduind cu vărsarea sângelui lor acea credință pe care o prigoneau? Acestea sunt 
lucrările lui Dumnezeu, pe care Fiul mărturiseşte că le face împreună cu Tatăl, când 
zice: Tatăl Meu până acum lucrează și Eu lucrez cu El. Despre aceste lucrări fericitul 
David, cântând în duh, zice: Binecuvântat fie Domnul Dumnezeul lui Israel, Care singur 
face lucruri mari şi minunate (Psalmii 105, 48; 135, 4). Despre şi profetul Amos spune: 
El face toate şi le schimbă şi umbra morții o strămută în lumină a dimineţii. Negreşit, 
aceasta este schimbarea dreptei Celui Preaînalt (Psalmii 76, 10). Despre acest lucru 
mântuitor al lui Dumnezeu roagă profetul pe Domnul zicând: Întărește, Doamne, ceea 
ce ai lucrat în noi (Psalmii 67, 29). 'Trec cu vederea acele daruri ascunse și nevăzute 
ale lui Dumnezeu, pe care mintea tuturor celor sfinți le vede că se săvârşesc în chip 
deosebit clipă de clipă, acea revărsare de bunăvoință duhovnicească prin care sufletul 
abătut se înalţă cu iuţeală plin de bucurie, acele porniri de foc ale inimii și mângâierile 
nespuse și neauzite, care uneori trezesc ca dintr-un somn adânc pentru cea mai fier- 
binte rugăciune pe toţi cei ce lâncezesc în cea mai josnică nepăsare. Aceasta este, zic, 
bucuria despre care Apostolul spune: Ochiul omului n-a văzut-o, urechile n-au auzit-o 
şi în inima omului nu s-a ridicat (1 Corinteni 2, 9), a aceluia care îndobitocit de viciile 

pământeşti, este încă om, stăpânit de porniri omeneşti, care nu vede nimic din aceste 
daruri ale lui Dumnezeu. În sfârşit, același Apostol, a adăugat atât despre sine, cât şi 
despre cei asemenea lui, care se despărţiseră de traiul omenesc, zicând: Dar Dumnezeu 
S-a descoperit nouă prin Duhul Său (1 Corinteni 2, 10)”. (Sf. IoAN CasraN, Convorbiri 
duhovniceşti, partea a II-a, „A doua convorbire cu părintele Chaeremon', cap. XII, 2-7, 
în PSB, vol. 57, pp. 525-526) 


„Fără Mine nu puteţi face nimic” (Joan 15, 5) 


„(...) în Hristos e toată aducerea de roduri şi toată apropierea“. Fiindcă El Însuși 
zice: Fără Mine nu puteți face nimic (loan 15, 15). (Sf. CHIRIL AL ALEXANDRIEI, 
Închinare în Duh şi Adevăr, Cartea a IX-a, în PSB, vol. 38, p. 287) 


Hristos — Tămăduitorul nostru%? 


„Şi chiar dacă e numit şi doctor, Hristos nu lucrează în toţi ca doctor, ci numai 
în cei care-şi dau seama de gravitatea bolii şi-şi caută scăpare la milostivirea Lui”. 
(ORIGEN, Despre principii, Cartea a II-a, III, 7, în PSB, vol. 8, p.151) 


„Dar aceasta să-ţi fie ştiut, frate, că nu prin venirea lui Hristos, ci prin credința 
celui ce a ştiut s-a vindecat bolnavul (sluga sutaşului - n.n.) de dureri. Tot aşa şi acum: 
dacă te rogi din locul în care te afli și dacă bolnavul crede că prin rugăciunile tale va 
fi ajutat, i se vor împlini toate după dorinţa lui”. (Sf. VAsrLe CEL MARE, Epistole, 42, II, 
în PSB, vol. 12, p. 192) 


„Căci cine dintre oamenii care au fost vreodată și-a alcătuit trupul numai din 
fecioară? Sau cine dintre oamenii din totdeauna a tămăduit astfel de boli, ca cele tămă- 
duite de Domnul de obşte al tuturor? Cine a redat cuiva ceea ce îi lipsea din naștere şi 
a făcut vreun orb din naștere să vadă?” (Sf. ATANASIE CEL MARE, Tratat despre întru- 
parea Cuvântului și despre arătarea Lui nouă, prin trup, cap. VI, XLVIII-XLIX, în PSB, 
vol. 15, pp. 145-147) 


„De ai crede că ranele cele veşnice şi nevindecabile ale sufletului nemuritor şi 
bolile sale cauzate de viciu sunt vindecate de Hristos, tu ai crede că El poate să vindece 
şi relele şi bolile trecătoare ale trupului, şi numai către EI ai alerga, trecând cu vederea 


841. 'Yâlcuirea Pr. D. Stăniloae: „Nu putem aduce jertfă Tatălui decât prin Fiul. Căci numai umplându-ne 
El ca om cu simţirea jertfirei Lui, cu închinarea exemplară pe care şi-a însușit-o față de Tatăl, făcându-Se om. 
Singurul Om care S-a apropiat cel mai mult, sau direct de Dumnezeu, a fost Cei ce este în EI însuși și Dumnezeu; 
singurul om Care s-a apropiat cel mai mult de Dumnezeu ca Tată iubitor, este Fiul Lui. Niciun om nu se poate 
apropia așa de mult de Dumnezeu, ca Fiul Lui făcut om. Când vrem să ne apropiem de Tatăl dăm lângă EI de Fiul 
Lui făcut om. Fiul făcut om ne-a ușurat —a făcut posibilă neputinței noastre apropierea de Tatăl. În Hristos, făcut 
om coborât la noi, dăm de Dumnezeu; uniţi cu Fiul Tatălui, simţim iubirea Tatălui”, (nota 302, p. 287) 

842. Vorbind despre Mântuitorul ca despre Doctorul şi Tămăduitorul nostru, Sfântul Chiril al 
lerusalimului precizează: „Orice om să-L audă pe Iisus (...). Să alergăm la Cel ce iartă greşelile! De suntem 
bolnavi, la El să ne găsim scăparea; de ne doare sufletul, să urmăm pe Doctorul sufletelor; de suntem flămânzi, 
să primim Pâinea; de suntem morţi, să primim învierea; de am îmbătrânit în neştiință, să cerem înţelepciune 
de la Înţelepciune” (Ommilie la slăbănogul de la scăldătoarea Vitezda, 19, în vol. Cateheze, traducere din limba 
greacă şi note de Pr. prof. Dumitru Fecioru, EIBMBOR, Bucureşti, 2003, p. 378). (n.n.) 

leacurile şi îngrijirea doctorilor. Dat fiindcă acela care a făcut sufletul a făcut şi trupul, 
Cel ce vindecă (sufletul) cel nemuritor, Acela poate să vindece şi trupul, bolile şi sufe- 
rinţele cele vremelnice”. (Sf. MACARIE EGIPTEANUL, Cele cincizeci de omilii duhovni- 
cești, XLVIII, 4, în PSB, vol. 34, p. 277) 


„De bună seamă că îmi vei spune acestea: Dumnezeu ne-a dat, pentru a ne îngriji 
trupul, ierburile pământului şi doctoriile; a prevăzut îngrijirile doctorilor de bolile 
trupului, şi a dispus ca acest (trup), care este făcut din pământ, să poată fi vindecat cu 
diferite produse ale pământului. Şi eu sunt de acord că așa stau lucrurile. Însă, ia amin- 
te şi cunoaşte în ce fel și cui au fost date aceste (mijloace) și pentru cine le-a rânduit 
Dumnezeu în marea și nesfârșita lui dragoste de oameni. (Au fost date) atunci când 
omul a călcat porunca pe care o primise, când a devenit obiect al mâniei, când a fost 
aruncat, din desfătarea paradisului în această lume, ca într-o captivitate și necinste, 
sau ca într-o muncă silnică, când a căzut sub stăpânirea întunericului și a rătăcit din 
cauza patimilor, atunci când a fost supus patimilor și bolilor cărnii el, cel care mai îna- 
inte era nepătimitor şi scutit de boli. Or, este clar că toţi cei născuţi din el sunt supuşi 
acelorași patimi. 

Deci, Dumnezeu a rânduit (toate) acestea pentru cei slabi şi necredincioși, pentru 
că, Bun fiind, n-a voit să nimicească în întregime neamul cel păcătos al oamenilor. El 
a dat oamenilor din această lume şi celor din afară leacuri pentru îngrijirea, vindeca- 
rea şi reconfortarea trupului și a permis celor ce nu pot să se încreadă întru totul în 
Dumnezeu, să se folosească de ele”. (Sf. MACARIE EGIPTEANUL, Cele cincizeci de omilii 
duhovniceşti, XLVIII, 4-6, în PSB, vol. 34, pp. 277-278) 


„lar dacă vrei să auzi și cum tămăduiește pe cel bolnav, atunci ţine minte: cine a 
învăţat pe albină să fabrice ceara? Împreună cu ea şi mierea? Cine a făcut ca pinul, tere- 
bintul și arborele de mastică să picure sucul acela lipicios? Cine a zidit ţinutul inzilor, 
care-i mama fructelor şi bine mirositoare? Cine a sădit măslinul care potoleşte durerile 
şi oboselile trupeşti? Cine ne-a dat cunoaşterea rădăcinilor și a plantelor precum şi 
învățătura leacurilor care se găsesc în ele? Cine a recomandat oamenilor doftoria cea 
dătătoare de sănătate? Cine a scos din pământ izvoarele calde vindecătoare de răceli și 
de nădușeli şi care alungă umflăturile și uscăciunile?” (Sf. GRIGORIE DE Nyssa, Despre 
iubirea față de săraci şi despre facerea de bine, în PSB, vol. 30, pp. 449-450) 


Hristos Se roagă pentru noi** 


„Prin curăţire, de care a fost vorba, creştinul va participa prin rugăciunea sa și la 
rugăciunea Fiului lui Dumnezeu, care stă şi în mijlocul acelora care nu-L cunosc (loan 
1, 26), dar care nu lasă pe nimeni fără ajutor şi care se roagă Tatălui împreună cu cei 
pentru care mijlocește. Fiul lui Dumnezeu este doar Arhiereu pentru jertfele noastre 
şi apărător înaintea Tatălui; El Se roagă cu cei care se roagă și stăruie pentru cei care 
stăruie. Însă El nu Se roagă ca pentru nişte casnici ai Săi, pentru aceia care nu se roagă 
necontenit în numele Său, nici nu va reprezenta înaintea lui Dumnezeu pe cei care nu 


843. Ce cuvinte minunate și cu un conţinut teologic bogat scrie Fericitul Augustin când face referire la rugă- 
ciunea Domnului Hristos pentru noi: „EI (Hristos) Se roagă pentru noi ca Preot al nostru; Se roagă în noi ca fiind 
Cap al nostru; este rugat de către noi ca Dumnezeu al nostru” (Fer. AuUGUSTIN, In Ps., 81, PL, XXXVII, 1081). (n.n.) 

urmează îndrumările Sale de a se ruga în tot timpul, fără să se ostenească.. (ORIGEN, 
Despre rugăciune, Introducere, X, 2, în PSB, vol. 7, p. 220) 


„Hristos, Care S-a arătat în timpurile din urmă Arhiereul şi Mijlocitorul mai pre- 
sus de chipurile și formele Legii, Se roagă pentru noi ca om, dar Îşi arată şi dărnicia ca 
Dumnezeu, împreună cu Dumnezeu- Tatăl, Care dăruieşte bunătăţile celor vrednici“. 
Foarte vădit ne-a arătat aceasta Pavel, zicând: Har vouă și pace de la Dumnezeu, Tatăl 
nostru, şi de la Domnul lisus Hristos (2 Corinteni 1, 2). Deci, Cel ce Se roagă ca om, în 
acelaşi timp împarte ca Dumnezeu, căci, fiind Arhiereu curat, fără pată și fără răutate, 
nu S-a adus pe Sine pentru slăbiciunea Sa, cum era obiceiul celor ce aduceau jertfe 
după Lege, ci, pentru mântuirea sufletelor noastre. Şi aceasta făcând-o o dată pentru 
păcatul nostru, S-a făcut rugător pentru noi și este EI însuşi jerttă de ispășire pentru 
păcatele noastre, după cuvântul lui loan. Şi nu numai pentru ale noastre, ci și pentru ale 
lumii întregi (1 loan 2, 1-2). (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a IX-a, cap. VIII, în PSB, vol. 41, p. 824) 


Hristos — viaţa noastrăsf 


„Dintre toate fiinţele care sunt vii din pricina altcuiva, nimeni nu poate fi viu 
prin el însuși, după cum cel care a fost încălzit de altul nu poate fi el căldura însăși, or 
Domnul nostru a zis: Eu sunt viața (loan 11, 25)”. (Sf. VAsrLe CEL MARE, Epistole, 8, 
[Via P5Bvolil23:p.1139) 


„A nu exista întru Tine este a nu exista defel”, (Sf. GRIGORIE DE Nyssa, La titlurile 
Psalmilor, partea I, cap. VII, în PSB, vol. 30, p. 151) 


844. Tâlcuirea Pr. D. Stăniloae: „Hristos ca om Se roagă şi aduce jertfa pentru noi, cerând cele bune, iar 
ca Fiul lui Dumnezeu ni le şi dă împreună cu Tatăl. Astfel, este cel mai sigur și eficient Mijlocitor. Nu numai că 
duce spre Dumnezeu jertfa şi rugăciunile noastre, ci ne şi aduce de la Dumnezeu răspunsul bunătăţilor. Chiar 
în trupul Lui, care se aduce jertfă lui Dumnezeu și ni se dă, sunt bunătăţile dumnezeiești ale Persoanei Sale. 
Dar, dacă n-ar fi decât Hristos, nu și Tatăl, s-ar putea socoti că EI Îşi aduce jertfa Sieşi, şi răspunsul şi l-ar da 
tot El. Dar, fiind Fiul Tatălui, şi calitatea de Persoană deosebită de Tatăl având-o ca și om, jertfa poate fi văzută 
ca îndreptată şi spre altă Persoană și deci răspunsul vine şi de la Aceea, Persoana Sa fiind şi accesibilă nouă, și 
unită cu cea a Tatălui”. (nota 1934, p. 1028) 

845. Viaţa este cel mai de preţ dar al lui Dumnezeu către noi. Atât viaţa de aici cât şi cea veșnică am 
primit-o prin Mântuitorul Hristos, Cuvântul vieții. lisus Hristos este viața lumii (loan 1, 14). Acest adevăr 
îl confirmă Însuși Mântuitorul când spune: „Eu sunt Calea, Adevărul și Viaţa” (Ioan 14, 6). „Şi Viaţa s-a 
arătat şi am văzut-o şi mărturisim și vă vestim viaţa de veci, care era la Tatăl şi s-a arătat nouă” (1 Ioan 
1, 1-2). El este Fiul lui Dumnezeu ce se află în comuniune substanţială cu Tatăl Care „are viaţă în Sine” 
(Ioan 5, 26) şi cu Duhul Sfânt „Cel ce dă viață” (Ioan 6, 63). În Sfânta Scriptură este numit „Începătorul 
vieţii” (Faptele Apostolilor 3, 15), iar Sfântul Evanghelist loan spune că „toate prin EI s-au făcut şi fără El 
nimic nu s-a făcut din ce s-a făcut” (Joan 1, 3). lisus Hristos Se manifestă ca viață a lumii în calitatea Sa de 
creator, proniator, restaurator şi desăvârşitor al întregii lumi. Întruparea Cuvântului aduce în lume un fel 
unic de viaţă, viaţa veșnică a Fiului lui Dumnezeu, în formă omenească, trupcască, viaţa lui lisus Hristos, 
despre Care vorbeşte Biserica, la împărtășirea ei îmbiindu-i pe toți oamenii. Prin propria Sa moarte şi 
înviere, a călcat moartea şi a distrus definitiv puterea acesteia și a deschis perspectiva vieţii celei veșnice. 
Chiar dacă moartea fizică ne doboară, Hristos nu ne părăsește niciodată, căci El Însuşi a spus: „Eu sunt 
învierea şi viaţa; cel ce crede în Mine, chiar de va muri, va trăi” (Joan 11, 25). Așa cum precizează Sfântul 
Maxim Mărturisitorul, Hristos este pentru noi şi cale, şi uşă, şi cheie şi împărăție. Cale, ca Cel ce călău- 
zeşte; cheie, ca Cel ce deschide și Se deschide celor vrednici de cele dumnezeieşti; ușă, ca Cel ce duce înă- 
untru; împărăție, ca Cel ce e moştenit şi Se dă prin împărtăşire tuturor (cf. Sf. MAxIM MĂRTURISITORUL, 
Capete gnostice, suta a doua, cap. 69, în Filocalia, vol. II, p. 190). (n.n.) 

„Noi învăţăm că trebuie să privim numai către EI, căci El este aducătorul la exis- 
tenţă al tuturor celor ce sunt. Într-adevăr, dacă am fost aduşi din nimic la ființă şi am 
fost alcătuiți întru EI, este absolut necesar să credem că noi nu suntem nicidecum în 
afară de cunoştinţa Celui întru Care suntem, de la Care am luat fiinţă și întru care 
ne vom și desface. 

Având în mintea noastră aceste gânduri, vom izbuti, negreșit, să ducem o viață 
cu totul fără de păcat. Într-adevăr, cine este acela Care, crezând că trăieşte din EI, 
prin EI, şi întru EI, ar putea cuteza să facă părtaş al unei vieţi ticăloase pe Cel ce 
cuprinde întru El viaţa fiecăruia dintre noi?” (Sf. GRIGORIE DE Nyssa, Despre desă- 
vârșire, către monahul Olimpiu, în PSB, vol. 30, p. 465) 


„Domnul nostru lisus Hristos este începutul şi sfârşitul oricărei fel de viaţă fru- 
moasă şi al oricărei învățături şi îndeletniciri bune. Nădejdea noastră (aceasta tre- 
buie să înţelegem prin piatra din capul unghiului, către care privesc toate câte ţin de 
virtute), după cum spune Sfântul Apostol Pavel, este EI, iar începutul sau temelia 
acestei clădiri înalte a turnului vieţii este credinţa în El. Dacă vom pune temelii- 
le vieţii noastre pe credinţa aceasta şi dacă ne vom da ca legi, prin îndeletnicirile 
noastre de toate zilele, numai gânduri și fapte curate, atunci El, Care este piatra din 
capul unghiului întregii zidiri, devine şi piatra din capul unghiului vieţii noastre. 
Astfel, prin purtarea noastră frumoasă şi prin curăția noastră, piatra aceasta se va 
potrivi de minune ca să lege într-o legătură strânsă și puternică cele două ziduri ale 
vieţii noastre, adică pe cel trupesc şi pe cel sufletesc. Dacă însă va lipsi una dintre 
cele două părţi ale clădirii, adică dacă ţinta noastră frumoasă, care se vede, nu va fi 
clădită la un loc cu curăţia sufletului, sau dacă virtuțile sufletului nu se vor potrivi 
cu ceea ce se vede în viața noastră, atunci Hristos nu va mai fi nicidecum piatra din 
capul unghiului a acestei vieţi, fiindcă această piatră nu se potriveşte decât la această 
clădire dublă, care se uneşte într-un singur unghi. 

Deci numai atunci se va putea suprapune clădirii noastre frumusețea Celui 
ce şade în capul unghiului, când viața trupească şi cea sufletească îmbinându-se 
într-una singură, va putea să aibă în chip armonic, de regulă adevărată în viață, linia 
dreaptă şi fără întorsături a virtuţii, care nu are în sine nimic strâmb sau îndoit'. 
(Sf. GRIGORIE DE Nyssa, Despre desăvârșire, către monahul Olimpiu, în PSB, vol. 30, 
pp. 466-467) 


„Căci ne umplem de viaţă prin împărtăşirea de Duhul și stând la masa lui 
Hristos, după ce am primit credința în El. (Sf. CHIRIL AL ALEXANDRIEI, Închinare 
în Duh şi Adevăr, Cartea a IX-a, în PSB, vol. 38, pp. 299-300) 


„Căci viaţa tuturor, a celor morți şi a celor vii, este rod al pătimirilor lui 
Hristos, fiindcă moartea lui Hristos s-a făcut sămânță a vieţii. (...) Căci Cuvântul lui 
Dumnezeu- Tatăl este Viaţa prin fire. El mai vârtos Se scoală decât cade, El desfiin- 
ţează moartea, nu e stăpânit de stricăciune. Face viu ceea ce are nevoie de viaţă, în 
loc să ceară viaţa de la altul. Precum, deci lumina nu se face întuneric, aşa e cu nepu- 
tință ca Viaţa să nu fie viaţă”. (Sf. CHIRIL AL ALEXANDRIEI, Comentariu la Evanghelia 
Sfântului loan, Fragmente din Cărţile 7 și 8, în PSB, vol. 41, p. 773) 

Stăpânitor asupra vieţii și a morţii este Hristos 
»EL (Hristos - n.n.) rămâne lângă noi până la ultima noastră răsuflare şi este 
bun însoțitor răsuflării totale şi desăvârşite a sufletului pentru cei care se urcă la cer”. 
(CLEMENT ALEXANDRINUL, Cuvânt de îndemn către eleni (Protrepticul), cap. XI, 117.3, 
în PSB, vol. 4, p. 157) 


„Ca să afle ucenicii că are stăpânire asupra morții şi vieţii, că stăpâneşte pe cele 
de sus și pe cele de jos. De aceea aduce pe muntele Taborului și pe Moise, care muri- 
se, şi pe Ilie, care nu murise”. (Sf. IOAN GURĂ DE AUR, Omilii la Matei, LVI, II, în 
PSB, vol. 23, p. 647) 


Eternitatea lui Dumnezeu-Cuvântul 


„Cuvântul cel dumnezeiesc exista înainte de orice şi unora se și arăta, chiar dacă 
nu tuturora”. (EUSEBIU DE CEZAREEA, Istoria bisericească, cartea întâi, II, 16, în PSB, 
vol. 13, p. 34) 


„Nimeni să nu creadă că Mântuitorul și Domnul nostru Iisus Hristos şi-ar fi luat 
ființa numai din clipa în care S-a întrupat”. (EUsEBIU DE CEZAREEA, Istoria bisericeas- 
că, Cartea |, III, 19, în PSB, vol. 13,p. 41) 


„Deci dacă Tatăl este veşnic, veşnic este şi Fiul. Căci prin EI s-au făcut veacurile 
(Evrei 1, 2)%*. (Sf. ATANASIE CEL MARE, Epistola a doua către același Episcop Serapion, 
împotriva celor care declară pe Fiul creatură, |, în PSB, vol. 16, p. 68) 


„Dacă Dumnezeu este izvor şi lumină şi Tată, nu e îngăduit să se spună că izvorul 
e uscat, că lumina e fără strălucire, că Dumnezeu e fără Cuvânt (Raţiune), ca să nu 
fie Dumnezeu neînţelept, nerațional (necuvântător) şi fără strălucire*”. Iar Tatăl fiind 
etern, e necesar ca şi Fiul să fie etern8%. Căci cele ce le înțelegem în Tatăl e neîndoielnic 
că sunt și în Fiul. De fapt Însuși Fiul a spus: Toate câte le are Tatăl ale Mele sunt (loan 
16, 15); şi toate ale Mele sunt ale Tatălui. 


846. Tâlcuirea Pr. D. Stăniloae: „Tatăl este Cel ce este, Cel ce este cu adevărat, sau prin Sine şi din eter- 
nitate, nu cu o existență primită din afară de Sine. Şi până la urmă trebuie să existe o astfel de existenţă prin 
Sine. Trebuie să fie o realitate supremă Care nu-şi mai are existenţa din afară de Sine. Ea este Tată! tuturor prin 
excelenţă. De la EI sunt toate. Dar dacă Tatăl este din eternitate ca origine, deci ca Tatăl, trebuie să aibă din 
veci şi un Fiu egal cu Sine şi din ființa Sa. Din origine trebuie să iasă din eternitate ceva sau ceva egal cu ea” 
(nota 124, p. 68) 

847. 'Tâlcuirea Pr. D. Stăniloae: „Ca izvor, Dumnezeu cel conştient trebuie să izvorască din Sine, nu 
din ceva inferior Lui (...) ca Lumină, trebuie să aibă o strălucire la nivelul ei, nu inferioară ei; ca Raţiune 
cugetătoare, o cugetare la nivelul ei, nu inferioară. Deci Dumnezeu trebuie să aibă din veci o manifestare 
la nivelul Lui, din ființa Lui, care să-l facă posibilă conștiința de Sine şi viața care nu poate veni din afară 
de Sine.Dacă există o realitate, trebuie să existe un izvor suprem al ei din eternitate. Dacă există o rațio- 
nalitate în toate, trebuie să existe un izvor personal al ei din eternitate. Căci raționalitatea fără un subiect 
conştient de ea, care o sesizează și o utilizează, n-are rost și nu poate fi explicată în ce priveşte originea ci”. 
(nota 122, p. 68) 

848. 'Tâlcuirea Pr. D. Stăniloae: „Dacă sunt lucruri şi persoane care se mişcă în timp, dar imprimate de 
raționalitate, trebuie să fie și un subiect raţional etern, ca origine creatoare a lor. Dar un Subiect personal etern 
nu poate fi singur”. (nota 123, p. 68) 

Deci dacă Tatăl este veşnic, veşnic este și Fiul. Căci prin EI s-au făcut veacurile 
(Evrei 1, 2)”, (Sf. ATANASIE CEL MARE, Epistola a doua către acelaşi Episcop Serapion, 
împotriva celor care declară pe Fiul creatură, |, în PSB, vol. 16, p. 68) 


„E de observat cât de sigur şi de cuvenit foloseşte (fericitul Evanghelist - n.n.) 
fiecare cuvânt şi cât de potrivit cu cele pe care vrea să le spună. Căci, vorbind de 
Dumnezeu-Cuvântul, adaugă totdeauna verbul era, indicând eternitatea Lui și faptul 
de-a fi mai vechi decât orice început în timp şi înlăturând socotința că ar fi fost făcut. 
Căci Cel ce este pururea, cum s-ar cugeta ca fiind făcut? Iar despre fericitul Botezător 
zice în mod potrivit: Fost-a om trimis de Dumnezeu (loan 1, 6), ca despre un om care 
avea o fire făcută”, (Sf. CHIRIL AL ALEXANDRIEI, Comentariu la Evanghelia Sfântului 
Ioan, Cartea 1, cap. 7, în PSB, vol. 41, p.75) 


„Şi totuși, ca să ne întoarcem la cele de mai înainte, dacă așa stau lucrurile cum 
am spus, de ce lisus Hristos, pe Care tu Îl recunoşti numai ca om chiar înainte de a Se 
naşte din Fecioară este arătat în Scripturi a fi existat întotdeauna? De ce este propovă- 
duit de către profeţi şi apostoli ca Dumnezeu înainte de toţi vecii? Căci spune Pavel: 
Un singur Domn lisus Hristos, prin care sunt toate, şi în alt loc: Pentru că în Hristos 
au fost făcute toate, cele din ceruri și cele de pe pământ, cele văzute şi cele nevăzute? 
(1 Corinteni 8, 6) şi simbolul alcătuit deopotrivă prin autoritate omenească și dumne- 
zeiască spune: Cred în Dumnezeu- Tatăl și în Domnul lisus EHristos, Fiul Lui şi ceva mai 
departe: Dumnezeu adevărat din Dumnezeu adevărat, prin Care veacurile s-au unit și 
toate s-au făcut (Coloseni 1, 16) şi de asemenea: Care pentru noi a venit şi S-a născut 
din Fecioara Maria şi S-a răstignit şi S-a îngropat”. (Sf. IoAN CasrAN, Convorbiri duhov- 
niceşti, „Despre Întruparea Domnului”, Cartea a VI-a, cap. XXI, în PSB, vol. 57, p. 851) 


Hristos va fi cu noi până la sfârșitul veacurilor 


„Pentru că a odrăslit din Tatăl Cel viu, este și El Viaţă după fire şi, deoarece lucra- 
rea Vieţii după fire este să dea viață, Hristos dă viaţă tuturor. Căci ceea ce este pen- 
tru noi pâinea din pământ, nelăsând firea slabă a trupului să se strice, aceea este și 
El, făcând viu duhul, prin lucrarea Duhului, şi nu numai aceasta, ci ţinând şi trupul 
nestricats5” (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a III-a, cap. 6, în PSB, vol. 41, p. 357) 


„Ca să înveţe fericiții ucenici şi să înțeleagă - pricepând înţelesul subtil al celor 
spuse - că, şi fiind împreună cu ei cu trupul, nu le lucra prin trup cele spre mântuire, 
ci prin slava Dumnezeirii și prin puterea Atotfăcătorului. Deci nimic nu-i va păgubi 
pe ucenici nemaifiind El prezent cu trupul, puterea dumnezeiască a Unuia-Născutului 
putându-i mântui cu uşurinţă, chiar dacă trupul nu va fi prezent. Şi acestea le spunem, 


849. Tâlcuirea Pr. D. Stăniloae: „Tatăl este Cel ce este, Cel ce este cu adevărat, sau prin Sine şi din eternitate, 
nu cu o existență primită din afară de Sine. Și până la urmă trebuie să existe o astfel de existență prin Sine. Trebuie 
să fie o realitate supremă Care nu-și mai are existența din afară de Sine. Ea este Tatăl tuturor prin excelenţă. De la 
El sunt toate. Dar dacă Tatăl este din eternitate ca origine, deci ca Tatăl, trebuie să aibă din veci și un Fiu egal cu 
Sine şi din ființa Sa. Din origine trebuie să iasă din eternitate ceva sau egal cu ea”. (nota 124, p. 68). 

850. Tâlcuirea Pr. D. Stăniloae: „Lucrarea Duhului dumnezeiesc va susține şi trupul nostru necorupt în 
veci, așa cum sufletul din el îl ţine o vreme viu”. (nota 650, p. 357) 


PĂRINŢII ŞI SCRIITORII BISERICEȘTI 363 


nu ca să nu dăm nicio valoare sfântului trup al lui Hristos (să nu fie!), ci pentru că 
lucrarea celor săvârşite se cuvine să o atribuie mai degrabă slavei dumnezeieşti”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a IX-a, 
cap. 9, în PSB, vol. 41, pp. 1039-1040) 


„Deci, atribuind totul lucrării dumnezeieşti, spune ucenicilor Săi că nu le va fi 
spre pagubă, în ce privește păzirea în viaţă, plecarea Lui cu trupul. Căci Mântuitorul, 
deşi Se va acoperi față de oameni, nu Se va despărţi de cei ce-L iubesc, ci va fi iarăşi 
împreună cu ei prin puterea dumnezeiască. Acestea le grăiesc în lume, ca să fie deplină 
bucuria Mea în ei. Care e bucuria deplină și desăvârșită? Să ştie şi să creadă că Hristos 
nu e numai om ca noi, fără de păcat, ci şi că e Dumnezeu cu adevărat. Deci e vădit și 
neîndoielnic că îi aparține puterea să mântuiască pe cei ce cred în EI, chiar dacă nu va 
mai fi prezent cu trupul. Iar prin aceasta se afirmă că și noi putem avea harul desăvâr- 
şit aproape de noi, având împreună cu noi pe Cel ce ne poate ridica peste orice rău”, 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a IX-a, 
cap. 9, în PSB, vol. 41, p. 1040) 


A Doua Venire a Domnului Hristos 


„Să ne trezim, cât putem, preaiubiţi fraţi, din somnul vechii neputinţe în care am 
căzut şi să veghem la păstrarea şi îndeplinirea învățăturilor Domnului. Să fim așa cum 
ne-a poruncit El zicând: Să fie mijlocul vostru încins şi opaitele aprinse şi voi asemenea 
oamenilor care așteaptă pe stăpânul lor când vine la nuntă, pentru ca, de îndată ce el a 
venit și a bătut, ei să-l deschidă. Fericite vor fi acele slugi pe care Domnul, când va veni, 
le va găsi veghind (Luca 12, 35-37). Trebuie să fim încinși, ca nu cumva, când va veni 
ziua plecării, să ne găsească nepregătiţi. Să lumineze și să strălucească făclia noastră 
în fapte bune (Matei 5, 16), ca să ne conducă la lumina seninătăţii eterne, din această 
noapte a veacului. Să așteptăm întotdeauna cu grijă şi supraveghere sosirea pe neaş- 
teptate a Domnului, pentru ca, atunci când E] va bate, să veghem în credinţa noastră, 
care va primi de la Domnul răsplata vegherii”. (Sf. CIPRIAN, Despre unitatea Bisericii 
ecumenice, XXVII, în PSB, vol. 3, p. 452) 


„Vei cunoaşte astfel şi a doua Lui slăvită și cu adevărat dumnezeiască arătare, când 
nu va mai veni întru micşorare, ci întru slava Sa; când nu va mai veni întru smerenie, 
ci întru mărirea Sa; când nu va mai veni ca să pătimească, ci ca să dăruiască tuturor 
rodul Crucii Sale, adică învierea și nestricăciunea; când nu va mai fi judecat, ci va 
judeca pe toţi, potrivit cu cele ce le-a făcut fiecare prin trup, fie bune, fie rele; când 
celor buni li se va rândui împărăţia cerurilor, iar celor ce au făcut cele rele, focul veş- 
nic şi întunericul cel mai dinafară”. (Sf. ATANASIE CEL MARE, Tratat despre întruparea 
Cuvântului și despre arătarea Lui nouă, prin trup, cap. VI, LVI, în PSB, vol. 15, p. 153) 


„Nu trebuie să înțelegem venirea Domnului local și trupeşte, ci s-o aşteptăm în 
slava Tatălui, deodată în toată lumea”. (Sf. VAsrLe cEeL MARE, Regulile morale, reg. 68, 
în PSB, vol. 18, p. 162) 


„După cum fulgerul iese de la răsărit și se arată până la apus, așa va fi și Venirea 
Fiului Omului. Că unde va fi stârvul, acolo şi vulturii. 

- Cum se arată fulgerul? 

- Fulgerul n-are nevoie de vestitor, n-are nevoie de predicator, ci se arată într-o 
clipită de ochi şi celor ce stau în case şi celor din cămări, pe faţa întregului pământ. 
Aşa va fi și Venirea lui Hristos: se va arăta dintr-o dată pretutindeni prin strălucirea 
slavei Sale. 

Vorbeşte apoi şi de un alt semn: Unde va fi stârvul, acolo și vulturii. Prin aceste 
cuvinte arată mulţimea îngerilor, a mucenicilor, a tuturor sfinţilor”. (Sf. IOAN GURĂ DE 
AUR, Omilii la Matei, LXXVI, III, în PSB, vol. 23, pp. 864-865) 


„Domnul va veni cu putere şi slavă multă. Aduce crucea, ca păcatul iudeilor să se 
osândească prin el însuși. O aduce întocmai ca un om care fiind lovit cu o piatră arată 
piatra sau haina însângerată”. 

Va veni pe nori, aşa cum S-a înălțat; și seminţiile văzând aceasta vor plânge. 
Nenorocirea lor însă nu se va mărgini numai la plânsete, ci plânsul va fi ca să-şi pro- 
nunţe ele însele sentinţa, ca să se osândească singure”. (Sf. IOAN GURĂ DE AUR, Omilii 
la Matei, LXXVI, III, în PSB, vol. 23, p. 866) 


„Căci va pogori din cer în cursul nopții, când lumea doarme în oarecare fel, 
răsuflând din ea păcatul. De aceea şi zice către noi: Privegheați dar, că nu știți ceasul 
în care vine Domnul vostru (Marcu 13, 35). Dar ne învaţă ceea ce s-a spus şi în para- 
bola despre fecioare. Căci zice că cinci sunt cele înțelepte şi cinci, cele nebune. Dar, 
întârziind Mirele, au aţipit și au dormit toate. Însă la mijlocul nopții s-a făcut strigare: 
Iată Mirele, ieşiţi întru întâmpinarea Lui (Matei 25, 1 ş.u.). Vezi cum ni se vestește 
Mirele la mijlocul nopţii? lar ce este strigarea şi modul întâmpinării, ne va lămu- 
ri dumnezeiescul Pavel, spunând odată că Însuși Domnul, întru poruncă, la glasul 
arhanghelului și întru trâmbița lui Dumnezeu, Se va pogori din cer (1 Tesaloniceni 4, 
16); iar altădată, despre sfinţii ce se vor scula: Și noi, cei vii, care vom fi rămas, vom fi 
răpiți împreună cu ei în nori, întru întâmpinarea Domnului în văzduh, şi așa pururea 
cu Domnul vom fi (1 Tesaloniceni 4, 17). lar faptul că ucenicii sunt loviți de spaimă, 
deși văd venind pe Domnul, şi că ei se află în osteneală și priveghere arată că El va 
veni ca Judecător pentru toţi şi va înspăimânta pe toți, chiar şi pe cel drept, fiind şi 
el încercat, ca prin foc, deşi vede mai înainte pe Cel ce va veni, şi nu se va obosi în 
ostenelile pentru virtute, ci se va hrăni prin trezvie şi bună priveghere”. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a III-a, cap. IV, în 
PSB, vol. 41, pp. 335-336) 


851. În alt loc Sfântul loan Gură de Aur spune, făcând referire tot la a Doua Venire a Domnului 
Hristos și la arătarea Sfintei Cruci pe cer: „Căci în Ziua aceea înfricoşătoare şi cutremurătoare când va 
veni arătându-Și slava Sa, când va veni în slava Tatălui Său, când va fi acel înfricoşător tribunal în care se 
va înfățișa toată firea oamenilor, când vor clocoti râuri de foc, când popoarele de îngeri şi ale puterilor de 
sus se vor revărsa jos împreună cu EI, când vor fi acele zeci de mii de premii, când drepți vor străluci unii 
ca soarele, iar alţii ca nişte stele, când vor fi aduse în mijloc cete de ucenici, coruri de apostoli, pâlcuri de 
proroci şi adunări de bărbaţi nobili, atunci în acea strălucire, în acea slavă va veni EI purtând crucea care re- 
varsă raze strălucitoare; căci spune: «Atunci se va arăta pe cer semnul Fiului Omului, soarele se va întuneca, 
luna nu-şi va mai da lucirea şi se va arăta semnul crucii» (Matei 24, 20). O, strălucire a Patimii! O, lumină a 
crucii! Soarele se întunecă și stelele cad ca nişte frunze, dar crucea străluceşte mai luminos decât toate acelea 
ocupând tot cerul. Vezi cum se găteşte cu ea Domnul? Vezi cum se declară «slavă» a Lui acest lucru atunci 
când în acea Zi o va arăta întregii lumi cu atâta strălucire?” (Sf. loan GURĂ DE AUR, Scrisori din exil, XVII, 
11-13, trad. loan I. Ică jr., Deisis, Sibiu, 2003, pp. 316-317). (n.n.) 

„lar la a Doua slăvită Arătare va fi şi Se va proclama Dumnezeu şi Împărat al 
întregii zidiri*?. (Sf. MAXIM MĂRTURISITORUL, Ambigua, Partea a II-a, 152, în PSB, 
vol. 80, p. 329) 


„lar despre ziua și ceasul acela nimeni nu ştie (...), 
nici Fiul, ci numai Tatăl” (Marcu 13, 32) 


„Zicând nici Fiul, descrie ucenicilor cele dinainte de ziua aceea, zicând: Vor fi 
acestea și acestea și apoi sfârșitul. Cel ce ştie cele dinainte de ziua aceea, fără îndoială 
ştie şi ziua care se va arăta după cele spuse înainte. Căci dacă n-ar fi ştiut ceasul, n-ar 
fi arătat nici cele dinainte de el, neștiind când va fi ceasul acela. Dacă cineva vrând să 
spună celor neştiutori unde e o casă sau o cetate, arată cele dinaintea casei sau cetății, 
pe urmă zice: Apoi îndată e cetatea sau casa, fără îndoială cel ce le descrie pe acelea ştie 
unde e casa sau cetatea. Căci dacă n-ar ști, n-ar descrie cele dinaintea lor, ca nu cumva, 
din pricina neștiinței, să-i ţină pe ascultători departe de ele, sau ca nu cumva, grăind, 
să greșească şi să rămână în afară de ceea ce vrea să arate. Așa Domnul spunând cele 
dinainte de ziua şi de ceasul acela ştie exact și nu e în neştiință cu privire la timpul 
când va veni ceasul și ziua aceea. 

Dar pentru ce, dacă știa, nu a spus atunci deschis aceasta ucenicilor, nu-i este îngă- 
duit nimănui să iscodească, odată ce Ela tăcut. Căci cine a cunoscut gândul Domnului? 
Sau cine s-a făcut sfetnicul Lui? (Romani 8, 24). Dar pentru ce, știind, a spus că nici Fiul 
nu ştie, socotesc că oricare dintre credincioşi știe că aceasta a spus-o ca om din prici- 
na trupului. Deci nici aceasta nu înseamnă o slăbiciune a Cuvântului, ci este propriu 
firii omeneşti să nu ştie. Şi aceasta o poate vedea cineva iarăși bine, dacă cercetează 
cu bună conștiință vremea, sau când şi cui a spus Domnul aceasta. Astfel, nu a spus 
aceasta când a fost făcut cerul de către EI, nici când era la Tatăl, tocmind toate (Pildele 
lui Solomon 8, 30), nici înainte de a Se face om, ci când Cuvântul trup S-a făcut. De 
aceea toate câte le spune după ce S-a făcut om, omeneşte, cu dreptate le pune pe seama 
umanităţii. Căci e propriu Cuvântului să ştie cele făcute de EI și să nu ignore începu- 
tul şi sfârșitul lor. Pentru că sunt lucrurile Lui şi ştie câte sunt și până când le-a făcut 
să existe. Căci ştiind începutul și sfârşitul fiecăruia, ştie desigur și sfârșitul general și 
comun al tuturor. De altfel spunând în Evanghelie pentru omenescul Lui: Părinte, a 
sosit ceasul, preamăreşte pe Fiul Tău (loan 17, 1), e vădit că fiind Cuvânt ştie şi ceasul 


852. Tâlcuirea Pr. D. Stăniloae: „Hristos încă nu e proclamat Împărat al întregii creaţii, căci încă nu e recu- 
noscut ca atare de întreaga creație și nu S-a arătat ei că a înviat pentru că încă nu e înduhovnicită și transfigurată. 
Necredinţa, păcatul și moartea nu au dispărut cu totul, dar şi-au pierdut puterea în rădăcina lor. Mai bine-zis, 
necredinţa și păcatul, ca piedici în comunicarea cu EI, ca factori de disoluţie, conduc chiar prin aceasta creaţiunea 
spre coruperea totală a formei ei văzute, spre sfârşitul acestui chip al ei. Aceasta îi astupă ochii pentru vederea 
Celui incoruptibil. Dar odată cu progresul chipului actual spre sfârșit, se întăreşte în ea fundamentul vieţii noi, 
care la sfârșit se va arăta într-un alt chip. Dacă nu s-ar fi introdus în creaţie viața dumnezeiască veșnic nouă, ca 
una ce e incoruptibilă, nimic nu s-ar mai salva din creațiune. Dar odată ce viaţa dumnezeiască nestricăcioasă și 
veşnic nouă s-a introdus în adâncul ei, ea va rămâne singură pe teren, după moartea sau stricarea totală a chipului 
văzut actual al ei, odată cu căderea într-o neputinţă totală a acelor ființe conştiente din creaţiune care nu primesc 
în ele viața dumnezeiască. Dar creaţiunea însăși, ca ambianţă a celor ce se vor transfigura, se va deschide vieţii 
dumnezeieşti incoruptibile, care s-a introdus în fundamentul ei. Încât și sub acest raport Hristos va fi recunoscut 
la sfârșit ca Împărat al întregii creațiuni. David stăpânea de fapt, chiar dacă în aparenţă dura încă regalitatea lui 
Saul. Împărăţia lui Hristos asupra creaţiunii devine tot mai efectivă; dar ea se exercită încă în ascuns, ca și domnia 
lui David în timpul vieţii lui Saul. Ea va fi proclamată formal atunci când Hristos va fi, prin lumina trupului Său 
înviat, deplin transparent în toate, devenite ele înseși transparente”. (nota 414, pp. 329-330) 

sfârşitului tuturor, dar ca om nu-l ştie. Căci e propriu omului să nu ştie şi mai ales să 
nu ştie acestea. Dar şi acestea sunt proprii iubirii de oameni a Mântuitorului. Căci de 
vreme ce S-a făcut om, nu Se ruşinează, din pricina trupului neştiutor, să spună: Nu 
știu, vrând să arate că, ştiind ca Dumnezeu, nu ştie trupeşte (omenește)*%?. Căci n-a zis: 
Nici Fiul lui Dumnezeu nu ştie, ca să nu se arate dumnezeirea neștiutoare, ci: Nici Fiul, 
ca neștiinţa să fie a Fiului născut din oameni. 

De aceea, vorbind şi de îngeri, n-a mers mai departe, pentru că nici Duhul Sfânt 
n-a făcut-o, ci a tăcut, arătând prin acestea două că dacă Duhul știe, cu atât mai mult 
ştie Cuvântul, în calitate de Cuvântul, de la Care primește Duhul. Şi că tăcând despre 
Duhul a arătat că s-a referit la slujirea Lui omenească atunci când a spus nici Fiul. 
Și aceasta e o dovadă că vorbind omeneşte nu știe nici Fiul, dar arată că dumne- 
zeieşte toate le ştie?5%. Căci de Fiul de care zice că nu ştie ziua, spune că Îl cunoaşte pe 
Tatăl. Căci nimeni, zice, nu cunoaşte pe Tatăl decât Fiul (Matei 15, 27). (Sf. ATANASIE 
CEL MARE, Trei cuvinte împotriva arienilor, Cuvântul al III-lea, XLII-XLIV, în PSB, 
vol. 15, pp. 373-374) 


„Dacă toate ale Tatălui sunt şi ale Fiului, căci El însuşi a spus-o aceasta, iar a 
Tatălui este şi a şti ziua, e vădit că și Fiul ştie, având-o şi aceasta proprie prin primirea 
de la Tatăl. Şi iarăși, dacă Fiul este întru Tatăl și Tatăl întru Fiul, iar Tatăl ştie ziua şi 
ceasul, e vădit că şi Fiul, fiind întru Tatăl şi cunoscând cele din Tatăl, ştie și El ziua şi 
ceasul. Iar dacă Fiul este și Chipul adevărat al Tatălui, iar Tatăl ştie ziua şi ceasul, e 
vădit că Fiul are şi în cunoașterea acestora asemănarea cu Tatăl. 

Și nu e de mirare, dacă Cel prin Care s-au făcut toate şi în Care sunt aşezate toate 


(Coloseni 1, 17) cunoaşte cele ce s-au făcut şi când va fi sfârşitul fiecăreia din aces- 
tea şi a tuturor îndeobşte” (Sf. ATANASIE CEL MARE, Trei cuvinte împotriva arienilor, 
Cuvântul al III-lea, XLIV, în PSB, vol. 15, p. 375) 


„Dar şi din cele spuse prin pilda fecioarelor, a arătat și mai limpede care sunt 
cei ce nu cunosc ziua şi ceasul. Căci zice: Privegheați, deci, că nu știți ziua sau ceasul 
(Matei 25, 13). Cel ce cu puţin înainte zisese: Nimenea nu știe, nici Fiul (Matei 24, 36), 
acum n-a zis: Eu nu ştiu, ci: Voi nu știți. Astfel întrebând ucenicii despre sfârşit, bine 
a spus atunci: Nici Fiul nu ştie. Căci atunci a spus-o trupește (omeneşte) din pricina 
trupului, ca să arate că în calitate de om nu știe. Fiindcă e propriu oamenilor să nu ştie. 
Dar întrucât e Cuvântul și El este Cel ce vine şi EI este Judecătorul şi El Mirele, ştie 
când și în ce ceas vine şi când va zice: Deşteaptă-te, cela ce dormi, şi te scoală din mori, 
şi te va lumina Hristos (Efeseni 5, 14). 

Căci precum, făcându-Se om, flămânzeşte şi însetează și pătimeşte cu oamenii, 
așa împreună cu oamenii, ca om, nu ştie. Dar dumnezeiește, fiind Cuvântul și înţe- 
lepciunea întru Tatăl, ştie şi nu e nimic care să ignore. Aşa şi despre Lazăr întreabă 
omenește Cel ce, plecând spre el, îl scoală, ştiind de unde să strige sufletul lui Lazăr. Și 
a fost mai mare lucru că știa unde e sufletul, decât unde e aşezat trupul. Dar a întrebat 
omeneşte, ca să-l învie dumnezeiește”. (Sf. ATANASIE CEL MARE, Trei cuvinte împotriva 
arienilor, Cuvântul al III-lea, XLVI, în PSB, vol. 15, p. 376) 


853. Tâlcuirea Pr. D. Stăniloae: „EI luând omenescul nostru nu-l goleşte de ceea ce-i este propriu, ca să 
nu fie om numai în aparenţă. El Își dă ca Dumnezeu Sieși ca om cunoştinţa ce n-o are ca om. E o taină modul 
cum se face în practică această comunicare în Hristos, dar ea e reală. (nota 115, p. 374) 

854. Tâlcuirea Pr. D. Stăniloae: „E o taină în unirea acestora”. (nota 116, p. 374) 

„Deci ştia Fiul, fiind Cuvântul. Aceasta a indicat-o, zicând: Știu, dar nu e al 
vostru să cunoaşteţi. Dar pentru voi, şezând în munte, am spus spre folosul vos- 
tru și al tuturor: Nici Fiul nu ştie. Căci e de folos vouă să auziţi aceasta și despre 
îngeri şi despre Fiul pentru viitorii amăgitori, ca chiar dacă demonii se vor preface 
în îngeri şi vor încerca să vă vorbească despre sfârşitul lumii să nu-i credeţi, deoa- 
rece ei nu cunosc aceasta. La fel, dacă Antihrist, prefăcându-se în Hristos va zice: 
Eu sunt Hristos şi va încerca și el să vorbească despre ziua aceea şi despre sfârșit, ca 
să rătăcească pe cei ce-l aud, amintindu-vă de cuvântul Meu că nici Fiul nu știe, să 
nu-i credeţi”. (Sf. ATANASIE CEL MARE, Trei cuvinte împotriva arienilor, Cuvântul 
al III-lea, XLIX, în PSB, vol. 15, p. 379) 


„Spune-mi, te rog, sunt, oare, cuvintele acestea ale unui om care nu ştie? Dacă 
spui că nu știe ziua Parusiei Lui, pentru că a spus: Nici Fiul nu o știe, ce ai să spui când 
acum a spus: Cine este oare? (Matei 24, 45 — n.n.). Sau spui că şi aceste cuvinte le-a spus 
tot pentru că nu ştia? Departe cu astfel de gânduri! Niciun ieșit din minţi n-ar susține 
asta; deși dincolo ar putea spune pricina, dar aici nici atât. Când îl întreabă Hristos pe 
Petru: Petre, Mă iubeşti? (loan 21, 15), îl întreabă, oare, pentru că nu ştia? Sau când 
întreabă: Unde l-ați pus? (loan 11, 34), întreabă pentru că nu ştia? Veţi găsi în Scriptură 
că şi Tatăl grăieşte aşa; că El zice: Adam, unde ești? (Facerea 3, 9); şi: Strigarea Sodomiei 
şi Gomorei s-a înmulțit spre Mine; coborându-Mă voi vedea ce fac după strigarea care 
vine la Mine; iar de nu, să ştiu (Facerea 18, 20-21); iar în altă parte zice: Dacă ar auzi, 
dacă ar înţelege! (Iezechiel 2, 5); în sfârşit, în Evanghelie spune: Poate se vor rușina de 
Fiul Meu (Matei 21, 37). Sunt, oare, toate aceste cuvinte, cuvinte de neştiință? Tatăl nu 
le-a spus pentru că nu ştia, ci pentru a rândui cele ce erau cu cuviință. Cu Adam, ca 
să-l facă să-şi spună păcatul; cu sodomenii, ca să ne înveţe să nu osândim niciodată 
înainte de a cerceta lucrurile; cu profetul, ca să nu creadă oamenii fără judecată că o 
prezicere duce neapărat la săvârşirea păcatului prezis; cu pilda din Evanghelie, ca să 
arate că ar trebui să facă asta, să se rușineze de Fiul. Aici, în cazul nostru, a spus-o și 
ca ucenicii să nu mai iscodească, să nu mai caute să afle, dar şi ca să arate că o astfel 
de cunoștință e o cunoştinţă rară şi de mult preţ”. (Sf. loAN GURĂ DE AUR, Omilii la 
Matei, LXXVII, III, în PSB, vol. 23, pp. 876-877) 


„Ermia: Cel crezut de voi că este de o fiinţă și egal lucrător cu Tatăl, se închină cu 
noi, zic ei. Căci vorbind femeii samarinence, zice: Voi vă închinați căruia nu știți. Noi 
ne închinăm Căruia ştim, pentru că mântuirea din luda este (loan 4, 22). Dar voi, bra- 
vilor, zic ei, cel ce se numără între cei ce se închină, cum ar mai avea slava deoființimii 
şi cum s-ar afla la egalitate cu Tatăl cel închinat, deşi în alt mod e văzut cedând Tatălui 
superioritatea în fire? Căci a zis: Iar despre ziua și despre ceasul acela - se înţeleg, cele 
din urmă - nimenea nu ştie, nici îngerii din cer, nici Fiul, ci numai Tatăl (Marcu 13, 32). 

Sf. Chiril: Un închinător în loc de Dumnezeu, la fel cu cei făcuţi prin EI, şi un neştiu- 
tor al gândului lui Dumnezeu despre sfârşit, așa ne este arătat în chip meșşteşugit şi necu- 
getat Fiul. Dar oare e în aceasta ceva de râs şi asemenea cu comediile din teatru? Prin 


855. 'Tâlcuirea Pr. D. Stăniloae: „Nu e dat făpturii să ştie când va fi sfârşitul, căci aceasta înseamnă să ştie 
de mai înainte toată dezvoltarea lumii, care nu se face fără o legătură cu Dumnezeu. De aceea a spus şi Fiul 
făcut om, în această calitate, că nu ştie sfârşitul, pentru ca să nu credem niciunei ființe purtătoare de trup care 
pretinde că știe sfârşitul. Credinţa în această prezicere produce o mulțime de tulburări, mult haos în istorie. Ele 
vin din pretenția omului că se poate face deopotrivă cu Dumnezeu în cunoaştere. (nota 124, p. 379) 

astfel de bufonerii şi raționamente omeneşti coboară până la ultima treaptă a neştiinţei, 
afundându-și mintea ca într-un noroi, depărtând-o de cunoştinţa preabine mirositoare 
a sfintelor dogme. Căci iată ceea ce, după cum pare, au uitat cu totul, deși le-a sunat de 
multe ori în urechi de către noi şi de către Scriptura de Dumnezeu insuflată: că fiind 
Cuvântul lui Dumnezeu și în chipul şi egalitatea Tatălui, S-a arătat ca noi nu numai în 
chipul trupului, ci şi în cele proprii (dacă nu trebuie folosit un alt cuvânt) umanității. 
Deci este propriu umanității unită cu Dumnezeu şi supusă jugului robiei şi deci şi ascul- 
tării, închinarea, și pe lângă aceasta, recunoașterea voinței şi gândirii lui Dumnezeu: 
Căci cine a cunoscut gândul Domnului, sau cine s-a făcut sfetnicul Lui? (Romani 11, 34; 
Isaia 40, 13). Şi precum fiind Cuvântul Care S-a arătat ca noi, socotesc că ei nu vor zice 
că S-a clătinat în existenţa Sa de Cuvânt, prefăcându-Se în trupul luat din pământ, la fel, 
deşi a asumat omenescul și l-a făcut propriu, nimic nu ne împiedică de-a cugeta și afir- 
ma că a purtat în virtutea iconomiei împreună cu umanitatea cele ale ei5*. (Sf. CHIRIL 
AL ALEXANDRIEI, Despre Sfânta Treime, Cuvântul VI, în PSB, vol. 40, pp. 266-267) 


Hristos — conţinutul credinţei în El 


„Conţinutul credinţei noastre în Hristos este acesta: Fiul lui Dumnezeu, Care e 
Dumnezeu-Cuvântul (căci la început era Cuvântul și Dumnezeu era Cuvântul [loan 
1, 1]), Înţelepciunea şi Puterea Tatălui (căci Hristos e Puterea și Înţelepciunea lui 
Dumnezeu |1 Corinteni 1, 24]), S-a făcut la sfârşitul veacurilor om pentru mântuirea 
noastră. Căci loan zice: La început era Cuvântul (loan |, 1), iar după puţin: Și Cuvântul 
trup S-a făcut (loan 1, 14). Prin aceasta a arătat că S-a făcut Om. Iar Domnul a spus 
despre Sine: De ce căutați să Mă omorâţi pe Mine, Omul Care v-am grăit adevărul? 
(Ioan 7, 19; 8, 10). La rândul său Pavel, învățând de la EI, a spus: Unul este Dumnezeu, 
Unul e şi Mijlocitorul între Dumnezeu și oameni, omul Hristos lisus (1 Timotei 2, 5). lar 
făcându-Se Om și descoperind cele omenești, alungând şi desființând moartea noas- 
tră, S-a aşezat de-a dreapta Tatălui, EI fiind în Tatăl şi Tatăl fiind în EI, precum era 
şi este pururi (...). Acesta e conţinutul credinței, primit de la apostoli prin Părinţi. 
(Sf. ATANASIE CEL MARE, Epistola a doua către același Episcop Serapion, împotriva 
celor care declară pe Fiul creatură, VII-VIII, în PSB, vol. 16, p. 75) 


Mărturisire de credință referitoare la Domnul Hristos 


„Oricine nu mărturiseşte că lisus Hristos a venit în trup, este antihrist (1 loan 
4, 2-3; 2 loan 7); cel care nu mărturiseşte mărturia crucii, este de la diavol, iar cel 
care întoarce cuvintele Domnului spre poftele sale și spune că nu-i nici Înviere, nici 
Judecată, acela este primul născut al lui satana”. (Sf. PoLIcARP AL SMIRNEI, Epistola 
către filipeni, cap. VII, 1, în PSB, vol. 1, p. 253) 


856. Tâlcuirea Pr. D. Stăniloae: „Dumnezeirea Cuvântului nu s-a alterat primind El trupul, sau nu s-a 
prefăcut în trup. Dar nici n-a rămas Cuvântul dumnezeiesc străin de umanitatea asumată. Ci a trăit toate ale ei, 
afară de păcat. A trăit cele omenești, fără să înceteze a fi Dumnezeu. Ipostasul dumnezeiesc însuși a trăit cele 
omenești fără să înceteze a fi Dumnezeu. Aceasta e adevărata înălțare a omenescului și adevărata pogorâre la 
cele omeneşti a lui Dumnezeu prin Fiul Său. În aceasta se arată iubirea adevărată între Dumnezeu şi om, care 
nu preface pe unul în altul. Dumnezeu trăieşte iconomic cele omeneşti, făcute proprii ale Lui, pentru a le înălța; 
le face mijloc al faptelor Sale dumnezeieşti, le umple de puterea și curăția dumnezeiască, fără să le anuleze. 
Omenescul e făcut capabil de-a fi instrument al dumnezeirii”. (nota 381, p. 267) 

„Iată cu ce cuvinte aminteşte el (Iosif Flaviu - n.n.) şi despre Mântuitorul nostru 
în aceeași scriere a sa: În vremea aceea a trăit și lisus, un om înțelept, dacă în general 
poate fi el socotit om. Căci a săvârșit minuni și a învățat pe oameni să cunoască adevărul, 
câștigând în acest scop pe mulți dintre iudei și pe mulți dintre păgâni. 

Acesta a fost Hristos, Care deși în urma denunțului unora dintre conducătorii noştri 
a fost osândit de Pilat să moară pe cruce, totuși cei care L-au iubit încă de la început n-au 
încetat s-o facă și după aceea, închinându-I-se. Căci li S-a arătat după trei zile ca fiind 
din nou în viață, după cum deja mulți proroci preziseseră aceste minuni și multe altele 
despre El. De fapt nici până azi n-a dispărut neamul creştinilor, care-și trag numele toc- 
mai de la EF*”. (EusEBIU DE CEZAREEA, Istoria bisericească, Cartea I, XI, 7-8, în PSB, 
vol. 13, pp. 57-58) 


„Cuvântul cel viu, Care este Dumnezeu și este la Dumnezeu (Ioan 1, 2) şi nu adus 
la existență; existând mai înainte de toți vecii şi nu dobândit în urmă; Fiu, nu posesiune; 
Făcător, nu făptură; Ziditor, nu zidire; este tot ceea ce este Tatăl. Am spus: Fiu şi Tată. 
Păstrează-mi aceste însuşiri! Rămânând, deci, Fiu prin modul existenţei, este totuși tot 
ce este Tatăl, potrivit cuvintelor Domnului, Care spune: Toate câte are Tatăl ale Mele sunt 
(loan 16, 15). Un portret, într-adevăr, trebuie să aibă toate câte se găsesc în originalul 
său. (...) A primi este caracteristic celui creat; a avea prin fire este propriu celui născut. 
Ca Fiu are în chip firesc cele pe care le are Tatăl; ca Unic-Născut, le are pe toate adunate 
în El Însuși, fără să le împartă cu altul. Din această numire de Fiu am fost învățați că EI 
participă la firea Tatălui. N-a fost creat la porunca Tatălui, ci străluceşte nedespărţit din 
fiinţa Tatălui, unit din veşnicie cu Tatăl, egal în bunătate, egal în putere, părtaș slavei. 
Ce este EI altceva decât pecete și chip, care arată în El Însuși în întregime pe Tatăl?” 
(Sf. VASILE CEL MARE, Omilii și cuvântări, XV, II, în PSB, vol. 17, pp. 510-511) 


„Mărturisind cu sufletul şi cu gura cu toată îndrăzneala cum ne-au învățat 
Părinţii următori ei înşişi ai văzătorilor de la început ai Cuvântului (Luca 1, 2): 
pe Unul din Sfânta și de o fiinţă și neprihănita și fericita Treime, Fiul lui 
Dumnezeu, Dumnezeu-Cuvântul“*, strălucirea slavei şi chipul ipostasului 


857. Nota Pr. T. Bodogae: „osie FavIv, Antichit. iud., XVIII, 63-64, Autenticitatea acestui testi- 
moniu flavianum, cum a fost numit de critica istorică (Eusebiu îl reproduce şi în Demonstr. evang,, III, 
105-106 şi în Theofania, V, 44), a fost mult discutată. Îndeosebi se crede că ar fi fost interpolate expresiile: 
1) dacă în general poate fi socotit om; 2) Acesta era Hristos şi 3) S-a arătat după trei zile ca fiind din nou 
în viață, după cum deja mulți proroci preziseseră aceste minuni și multe altele despre El. Ch. Martin crede 
că autorul acestor glose ar fi Origen. Mulţi cercetători contestă întreg pasajul. Dar şi mai mulţi îl acceptă. 
Ad. Harnack îl admite socotind pe Iosif Flaviu un sincretist. G. Bardy înclină să creadă că mai acceptabilă 
pare a fi interpolarea celor trei afirmaţii. Oricum, toate variantele Antichit. iud. cuprind textul integral. 
Ambrozie şi leronim nu se îndoiau de integritatea textului. Interpolarea se va fi făcut în sec. III. Dar la 
urma urmei, nimeni n-a pus la îndoială referatul lui Iosif Flaviu despre loan Botezătorul. De ce n-ar fi 
făcut-o și pentru Iisus Hristos, chiar dacă în forma exprimării s-ar fi adăugat vreo expresie sau două?” 
(nota 120, p. 58) 

858. Tâlcuirea Pr. D. Stăniloae: „Acesta e fundamentul credinței noastre: isus Hristos e Unul din 
Treime. În aceasta se cuprinde atât mărturisirea Dumnezeirii Lui, cât şi Sfintei Treimi. Dacă lisus nu e Fiul 
lui Dumnezeu, nu există Treimea; dacă nu există Treimea, lisus nu e Fiul lui Dumnezeu. În acest caz lisus 
Hristos n-a putut birui moartea, deci nu vom avea parte de viaţa de veci în identitatea integrală a persoanei 
proprii. Începând cu această mărturisire Sfântul Maxim Mărturisitorul pornește de la formula călugărilor 
sciți sau daco-romani (din Dobrogea de azi) de la 519, care în vremea împăratului Justinian s-a introdus în 
Liturghia ortodoxă. Unele denominaţiuni ferindu-se să numească pe lisus Fiul lui Dumnezeu au recăzut îri 
Vechiul Testament, socotind pe lisus un simplu proroc, chiar dacă pe cel mai mare și ultimul dintre ei be 

părintesc (Evrei 1, 3)”. (Sf. MAxIM MĂRTURISITORUL, Epistole, Partea I, ep. 12, în 
PSB, vol. 81, p. 68) 


Sălășluirea Domnului Hristos în noi 


„Că unde e Hristos, acolo sunt şi îngerii; iar unde sunt Hristos și îngerii, acolo-i 
şi cerul, acolo-i lumină mai strălucitoare decât lumina soarelui acestuia pământesc”. 
(Sf. IOAN GURĂ DE AUR, Omilii la Matei, XLVIII, VII, în PSB, vol. 23, p. 564) 


„Dezbrăcând pe omul cel vechi şi înlăturând acoperământul de pe inimă, 
a deschis intrarea Cuvântului, pe Care, după ce Acesta a intrat înăuntru, sufletul 
şi L-a făcut îmbrăcăminte, după învățătura Apostolului, care poruncește ca cel ce 
a dezbrăcat acoperământul de carne al omului vechi să îmbrace haina cea zidită 
după Dumnezeu, întru sfințenie și dreptate (Efeseni 4, 24). Şi îmbrăcămintea zice că 
este Hristos”. (Sf. GRIGORIE DE Nyssa, Tâlcuire amănunțită la Cântarea Cântărilor, 
Omilia a XI-a, în PSB, vol. 29, p. 264) 


„Să primim deci, pe Dumnezeu şi Domnul, pe doctorul cel adevărat, (pentru că) 
El singur, venind, poate să vindece sufletele noastre. EI, Care a suferit multe pentru 
noi, El bate mereu la uşa inimilor noastre, ca să-l deschidem să intre, să Se odihneas- 
că în sufletele noastre, să-l spălăm şi să-l ungem cu miresme picioarele și să-Și facă 
întru noi sălaș. Într-adevăr, cândva Domnul a mustrat pe cel ce nu I-a spălat picioare- 
le (Luca 7, 44), iar într-un moment spune: Iată, Eu stau la ușă şi bat; dacă aude cineva 
glasul Meu și Îmi deschide, voi intra la el (Apocalipsa 3, 20). Că de aceea a suferit multe 
pentru noi, Şi-a dat trupul la moarte şi ne-a răscumpărat din robie, pentru ca să vină 
şi să-Şi facă sălaș în sufletele noastre. Pentru aceea zice Domnul celor care, la jude- 
cată, vor sta de-a stânga și vor fi trimiși (sa stea) în iad, împreună cu diavolul: Străin 
am fost şi nu M-aţi primit; flămând am fost şi nu Mi-aţi dat să mănânc, însetat am fost 
și nu Mi-aţi dat să beau (Matei 25, 42-44), pentru că hrana, băutura, îmbrăcămintea, 
acoperământul şi odihna Lui în sufletele noastre se află. De aceea bate mereu, vrând 
să intre în noi. Să-L primim deci, şi să-L introducem înlăuntrul nostru, pentru că El 
este hrana, băutura şi viaţa noastră veșnică. Orice suflet, care nu-L primeşte acum 
înlăuntrul său şi nu-L lasă să afle odihnă sau mai degrabă să se odihnească în el, nu 
moşteneşte cu sfinţii împărăţia cerurilor, nici nu poate să intre în cetatea cea cereas- 
că” (Sf. MACARIE EGIPTEANUL, Cele cincizeci de omilii duhovnicești, XXX, 9, în PSB, 
vol. 34, pp. 232-233) 


„Căci este în noi ca şi Cuvântul lui Dumnezeu, ca înțelepciune și ca lumină, ca 
viaţă, ca pâinea cea vie și din cer%”. (Sf. CHIRIL AL ALEXANDRIEI, Închinare în Duh și 
Adevăr, Cartea a X-a, în PSB, vol. 38, p. 328) 


aceea, nerecunoscând învierea, unele din ele nu cinstesc Duminica, iar o alta se mărturisește nu creștină, ca 
credincioasă lui Hristos, ci iehovistă, sau credincioasă lui lehova din Vechiul Testament. Nerecunoscându-L 
drept Fiul lui Dumnezeu, de o ființă cu EI, nu recunosc nici pe Sfânta Lui Maică Născătoare de Dumnezeu 
şi Pururea Fecioară”. (nota 105, p. 68) 

859. Tâlcuirea Pr. D. Stăniloae: „lisus Hristos este și lucrează în noi ca Unul, dar în multe feluri, după 
bogăția puterilor Lui: ca înțelegere, ca bunătate, ca voinţă de curăţie, ca hrană a vieţii din alt plan. Căci și un 
om care ne iubeşte îşi arată în noi o lucrare felurită”. (nota 364, p. 328) 

„Căci Hristos se sălășluiește desăvârșit în fiecare prin împărtăşirea Sfântului Duh; 
şi nu Se împărţeşte, cum zice Pavel (1 Corinteni 12, 4)%5% (Sf. CHIRIL AL ALEXANDRIEI, 
Glafire la Ieşire, Cartea a II-a, 1, în PSB, vol. 39, p. 2%) 

„(...) Hristos, Care locuieşte în noi prin Sfântul Duh!” (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a II-a, cap. V, în PSB, 
vol. 41, p. 248) 


„Căci e cu adevărat subțire puterea Cuvântului dumnezeiesc care răceşte pati- 
mile fierbinţi şi potoleşte în noi mișcările trupești şi pătrunde în adâncul inimii”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a III-a, 
caps in: PSBvols 41:+pa362) 


„Prin virtuţi Se întipăreşte în sufletele noastre şi ne imprimă semnele familiari- 
tăţii noastre cu EI”. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a IX-a, Introducere, în PSB, vol. 41, p. 824) 


„Dar este şi El în noi. Căci ne-am făcut părtaşi ai Lui şi-L avem pe EI în noi prin 
Duhul. De aceea am devenit și părtași ai firii Lui şi suntem fii, având astfel în noi 
şi pe Tatăl, prin Fiul, ceea ce va mărturisi şi Pavel: Și pentru că sunteți fii, a trimis 
Dumnezeu pe Duhul Fiului Său în inimile noastre, care strigă: Avva, Părinte (Galateni 
4,6). Căci Duhul Lui nu e altceva decât Fiul, după raţiunea identităţii firii”. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a IX-a, capitol unic, 
în PSB, vol. 41, p. 892) 


DUMNEZEU DUHUL SFÂNT 


Despre Duhul Sfânt 


„Nu este posibil ca atunci când auzi (cuvântul) Duhului să-ți închipui o ființă 
limitată, supusă schimbărilor şi transformărilor sau întru totul asemenea creaturilor, 
ci, îndreptându-ţi mintea către cele superioare, este necesar să te gândeşti la o fire 
spirituală, cu putere infinită, nelimitată (de spaţiu), (a cărei existenţă) nu se măsoară 
cu secole şi ani, care abundă de bunătăţi. Către E] se îndreaptă toate câte au nevoie de 
sfințenie, pe EI îl doresc toate câte au nevoie de virtute, ca și când ar fi udate de sufletul 
Său şi ajutate în realizarea scopului pus în firea lor. Desăvârşitor al altora, El nu duce 
lipsă de nimic. Trăieşte nu pentru că I-a dăruit cineva viaţa, ci pentru că El (Însuși) 
este Dătătorul vieţii. 

Nu se desăvârșeşte treptat, ci este de la început desăvârşit. Rezidă în Sine și Se află 
peste tot. Este cauza sfințeniei, lumină duhovnicească ce dă oricărei puteri spirituale 


860. Tâlcuirea Pr. D. Stăniloae: „Hristos vine în fiecare întreg ca într-o casă a Lui, prin orice lucrare, aşa 
cum vine semenul care iubeşte în semenul lui. În fiecare act e persoana întreagă”. (nota 493, p. 287) 

861. Tâlcuirea Pr. D. Stăniloae: „Nu suntem fii prin naştere din Dumnezeu, ci prin locuirea voită în noi a 
Fiului Său Unul-Născut, făcut în acest scop om. S-a unit cu noi după firea omenească, comună cu a noastră, asu- 
mată şi ea cu voia de EI, unire care nu-L confundă cu noi, căci persoanele ce se unesc după fire rămân ca persoane 
neconfundate. S-a unit cu noi concret prin Duhul Său, Care a trezit şi întărit și în spiritul nostru voinţa de-a ne 


uni cu EI. (nota 437, p. 248) 

un fel de iluminare pentru aflarea adevărului. Este inaccesibil după natură şi perceput 
doar după bunătate; pe toate le umple cu puterea Sa, dar Se comunică doar celor vred- 
nici, și acestora nu în aceeași măsură, ci împarte harul după credinţă (fiecăruia). Este 
simplu după esenţă, dar variat după lucrări; Se află în întregime în fiecare şi în întregi- 
me Se află peste tot prezent. Se împarte fără să sufere ceva şi Se comunică în întregime, 
asemenea razei solare, cărei lucrare, pe când se pare că este prezentă numai deasupra 
celui care se bucură de ea, străluceşte deasupra uscatului şi a mării, este amestecată cu 
aerul. La fel şi Duhul, pe când se află în fiecare dintre primitori ca și când ar fi singurul, 
împarte în continuare întreg harul Său tuturor. Cele câte se împărtășesc (de Duhul) se 
bucură de harul Său pe cât este cu putinţă (firii lor), nu pe cât Acela poate (să împărtă- 
şească)”. (Sf. VAsrne CEL MARE, Despre Sfântul Duh, cap. 9, în PSB, vol. 12, pp. 38-39) 


„Mergând botezați în numele Tatălui şi al Fiului şi al Sfântului Duh (Matei 28, 19). 
De aceea, cine pune pe Duhul înaintea Fiului, ori cine crede că EI e mai bătrân decât 
Tatăl, un astfel de om se împotriveşte poruncii date de Dumnezeu și se îndepărtează 
de credinţa cea sănătoasă, întrucât nu respectă felul de cinstire pe care l-a primit, ci 
scornește el însuşi un grai nou, ca să fie pe placul oamenilor. Căci dacă socotim că 
Duhul e superior lui Dumnezeu, atunci El nu mai e de la Dumnezeu, în timp ce în 
Scriptură se vorbește de Duhul cel de la Dumnezeu (1 Corinteni 2, 12). Or, dacă EI este 
de la Dumnezeu, atunci cum ar putea fi El mai bătrân decât Cel de la Care Și-a primit 
ființa?” (Sf. VAsILE CEL MARE, Epistole, 52, IV, în PSB, vol. 12, p. 218) 


Dumnezeirea Duhului Sfânt 


„Duhul lui Dumnezeu numit cel Sfânt, pentru că Scriptura foloseşte pentru Duhul 
lui Dumnezeu o numire ca aceasta și nimeni altul nu se numește Duhul lui Dumnezeu 
decât Duhul cel Sfânt, Care completează dumnezeiasca şi fericita Treime”. (Sf. VASILE 
CEL MARE, Omilii la Hexaemeron, II, VL, în PSB, vol. 17, p. 92) 


„Vezi, dar, cât este de mare primejdia de a micşora slava Mângâietorului? Fiul nu 
primeşte slava dată Lui, dacă este înlăturat Duhul. Că Domnul spune: Acela pe Mine 
Mă va slăvi (oan 16, 14); nu-L va slăvi, însă, ca rob împreună cu făptura; că, dacă 
L-ar fi slăvit împreună cu celelalte făpturi, n-ar fi spus Acela. În cuvintele de mai sus, 
Domnul, referindu-se la o singură persoană, înfăţişează slava adusă de Duhul ca fiind 
cu totul superioară celorlalte slave aduse lui Dumnezeu, nu aşa cum au spus îngerii: 
Slavă întru cei de sus lui Dumnezeu (Luca 2, 14), ci aşa cum a spus Domnul: Părinte, 
Te-am slăvit pe Tine; lucrul, pe care Mi l-ai dat, l-am săvârșit (oan 17, 4); şi după cum 
Tatăl slăvește Fiul, când zice: Și Te-am slăvit şi iarăși Te voi slăvi (loan 12, 28), tot aşa şi 
Fiul primeşte pe Duhul în comuniunea Sa şi a Tatălui. Să-mi arate mie cineva o slavă 
mai mare ca aceasta și atunci accept că duşmanii mei spun adevărul. (Sf. VASILE CEL 
MARE, Omilii şi cuvântări, XXIV, VII, în PSB, vol. 17, p. 598) 


„Dacă Duhul este o creatură, atunci nu este Dumnezeu; dar în Scriptură se 
spune: Duhul dumnezeiesc este Cel care m-a făcut pe mine (lov 33, 4); şi Și l-a umplut 
Dumnezeu pe Veseleil de Duhul dumnezeiesc al înțelepciunii și al priceperii (Ieșirea 35, 
31). Cui, deci, vei vrea să apropii dumnezeiescul? Făpturii sau Dumnezeirii? Dacă îl vei 
alătura făpturii, atunci vei spune că Tatăl Domnului nostru Iisus Hristos este o făptură, 

idee cu totul absurdă, că este scris despre Tatăl: Veșnica Lui putere şi Dumnezeire; iar 
dacă îl vei alătura Dumnezeirii, atunci pune capăt hulei, cunoaşte vrednicia Duhului!” 
(Sf. VASILE CEL MARE, Omilii și cuvântări, XXIV, VII, în PSB, vol. 17, p. 599) 


„E o putere şi o lucrare proprie și foarte însemnată a Duhului aceea de a curăţi şi 
de a ierta păcatele, cum mărturiseşte cuvântul evanghelic. Deci cel ce a mărturisit pe 
seama Lui puterea iertării păcatelor, I-a mărturisit odată cu aceasta și dumnezeirea?” 
(Sf. GRIGORIE DE Nyssa, Despre Rugăciunea Domnească, Cuvântul al III-lea, în PSB, 


vol. 29, pp. 429-430) 


„Credem că Duhul subzistă şi este cu adevărat El însuși ceea ce este şi se zice: 
există în ființa lui Dumnezeu-'Tatăl, provine și iese din ea, având prin fire toate ale ei în 
Sine însuşi**. Căci nu este prin împărtăşire, nici prin simpla relaţie, nici ca altul decât 
ființa lui Dumnezeu-Tatăl, deoarece aparţine ei%. Să luăm o pildă, buna mireasmă, 
luând din florile binemirositoare lucrarea ființială şi naturală a însușirilor acelora, sau 
calitatea acelora, aduce celor din afară cunoştinţa lor, pătrunzând în organul trupului 
care percepe mirosul, şi, deşi pare, cât priveşte raţiunea lor, să fie alta decât firea ce 
o răspândește, nu e gândită ca fiind prin sine, nici de altă fire decât cea a florilor din 
care şi în care este. Așa să cugeți şi despre Dumnezeu şi Despre Sfântul Duh, ridicân- 
du-te peste rațiunea pildei”. (Sf. CHIRIL AL ALEXANDRIEI, Comentariu la Evanghelia 
Sfântului Ioan, Cartea a X-a, cap. 2, în PSB, vol. 41, p. 992) 


„Căci, precum ar putea spune cineva că buna mireasmă a aromatelor care ne vine de la 
simțuri este alta decât cele din care vine, dar nu e alta prin faptul că se răspândește din ele 
și este în ele, aşa să cugeți despre Dumnezeu și despre Duhul Sfânt. Căci Duhul este ca o 
mireasmă vie şi lucrătoare a ființei Lui, aducând făpturii cele de la Dumnezeu și insuflând 
prin ea împărtășirea de ființa cea mai presus de toate: (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a IX-a, cap. 2, în PSB, vol. 41, p. 994) 


Duhul Sfânt nu e simplă creatură 


„Cât priveşte pe Duhul, EI a fost pus pe aceeași treaptă cu Dumnezeu, nu din- 
tr-o necesitate trecătoare, ci datorită comuniunii Sale fireşti (cu Dumnezeu): N-a 


862. Tâlcuirea Pr. D. Stăniloae: „Cel ce iartă păcatele dezleagă de lanţurile robiei. Dar aceasta n-ar putea-o 
lace cineva care ar fi el însuși rob, sau în stare de a putea fi robit. Nu o poate face aceasta decât Cel ce are în 
sine libertatea şi stăpânirea, Cel ce e izvorul libertăţii și al supremei stăpâniri, Care în același timp nu robeşte, 
ci eliberează”. (nota 59, p. 430). 

863. Tâlcuirea Pr. D. Stăniloae: „Fiecare Persoană, deci și Duhul, are în chip propriu din ființa comună 
ceca ce are şi este. În ființa comună sunt date posibilităţile celor trei Persoane deosebite. Nu se poate deci spune 
că întâi este o ființă simplă, și apoi apar Persoanele cu ceea ce reprezintă fiecare în mod deosebit. Sunt date 
deodată din veci atât unitatea fiinţei, cât și deosebirile celor trei Persoane”. (nota 1862, p. 992) 

864. Tâlcuirea Pr. D. Stăniloae: „Duhul nu Se împărtășește numai de ființa dumnezeiască, ca noi, nici nu 
este numai într-o simplă relație cu Fiul, cum vedea Nestorie legătura între Dumnezeu și om în Hristos, nici nu 
este de altă ființă decât Fiul”. (nota 1863, p. 992) 

865. Tâlcuirea Pr. D. Stăniloae: „Duhul este Înţelepciunea şi Puterea dumnezeiască prin Sine, sau prin fi- 
re, nu prin împărtășire. Dăruindu-Se făpturii, o face pe aceasta să se împărtășească de Puterea și Înţelepciunea 
dumnezeiască, sau de ființa Lui dumnezeiască. Fiul şi Duhul nu Se împărtăşesc de cele dumnezeieşti, ci le au 
prin fire. Dar făpturile, neavând prin fire cele dumnezeieşti, sunt ajutate să se împărtăşească de ele prin Fiul şi 
Duhul Sfânt, Care le au prin fire” (nota 1868, p. 994) 


374 Pr. asist. dr. LIVIU PETCU 


fost impus (aci) de noi, (aci) a fost aşezat de Domnul” (Sf. VAsre CEL MARE, Despre 
Sfântul Duh, cap. 13, în PSB, vol. 12, p. 45) 


„De bună seamă, ne putem face o idee în legătură cu măreţia Duhului şi în legă- 
tură cu neîntrecuta Lui putere luând aminte la semnificaţia numelor, la măreţia lucră- 
rilor și la binefacerile Lui față de noi şi faţă de întreaga lume. Este numit Duh (ca şi 
Tatăl şi Fiul) în textele: Duh este Dumnezeu (Ioan 4, 24), şi Hristos, Domnul, este Duhul 
vieții noastre (Plângerile lui Ieremia 4, 20). Este numit Sfânt şi este sfânt, după cum 
sfânt este Tatăl şi sfânt este Fiul. Dacă pentru creaţie sfinţenia este ceva adăugat din 
afară, pentru Duhul sfinţenia este un apanaj al firii Sale. EI nu este sfinţit, ci sfinţitor. 
Este numit bun, pentru că bun fiind Tatăl, bun este Cel născut din El. Bunătatea este 
esenţa Sa. Este denumit Cel fără ocolișuri, ca şi Domnul Dumnezeu (Psalmii 140, 
16), pentru că adevărul şi dreptatea este în Sine şi nu se înclină într-o parte sau alta, 
în virtutea neschimbabilităţii firii Sale. Este numit Paraclet ca și Fiul Unul-Născut; El 
însuşi spune: Voi ruga pe Tatăl Meu și alt Paraclet Mângăietor vă va trimite (Ioan 14, 
16). Prin urmare, Duhul are nume comune cu Tatăl și Fiul în virtutea participării la 
aceeași fire. Altfel, cărui fapt (se datoresc acestea)? A fost numit apoi Duh stăpânitor, 
Duh al adevărului și al înțelepciunii. Duh divin este Cel care M-a creat (Ioan 23, 4). 
Pe Veseleel, zice, l-a umplut Dumnezeu cu Duh divin de înțelepciune, de pricepere şi 
de știință (Ieşirea 31, 3). Deci, acestea sunt numele Duhului, mari și suprafirești şi nu 
cuprind nicio exagerare. 

Iar lucrările Lui care sunt? Mărimea lor este imposibil de redat, iar mulţimea lor 
este imensă. Cum este posibil să înțelegem pe cele ce sunt dincolo de timp? Care erau 
lucrările Lui mai înainte de crearea lumii raţionale? Câte sunt binefacerile Sale faţă 
de creaţie? Care va fi puterea Sa în veacurile care urmează? A existat, a preexistat și a 
coexistat cu Tatăl și cu Fiul mai înainte de veci, încât, chiar dacă vei concepe ceva (ca 
existând dincolo de timp, vei găsi că este posterior Duhului”. (Sf. VAsILE CEL MARE, 
Despre Sfântul Duh, cap.19, în PSB, vol. 12, p. 63) 


„Numești pe Duhul rob? Dar robul, zice Domnul, nu ştie ce face domnul său 
(loan 15, 15), pe când Duhul cunoaște pe cele ale lui Dumnezeu, după cum cunoaște 
duhul omului, pe cele din om (1 Corinteni 2, 11)”. (Sf. VAsiLe CEL MARE, Despre Sfântul 
Duh, cap. 19, în PSB, vol. 12, p. 65) 


„Cine este atât de răutăcios, cine este atât de lipsit de darul ceresc şi de nere- 
cunoscător al cuvintelor lui Dumnezeu, cine este atât de lipsit de speranţele veșnice 
încât să pună pe aceeași treaptă pe Duhul cu creatura şi să-L despartă de divinitate?” 
(Sf. VAsILE CEL MARE, Despre Sfântul Duh, cap. 24, în PSB, vol. 12, p. 72) 


„(Duhul) depăşeşte orice minte şi arată neputincioasă logica (umană), care nu 
poate reda nici cea mai mică parte a vredniciei Sale, după cuvântul (cărţii) intitulată 
înţelepciunea: Înălțați-L, zice, cât puteți, El este și mai sus; înmulţiți-vă pentru a-L lăuda; 
nu vă lăsați. (Cu toate acestea) la EI nu veţi putea ajunge (Întelepciunea lui Isus Sirah 43, 
34-35). (Sf. VASILE CEL MARE, Despre Sfântul Duh, cap. 28, în PSB, vol. 12, p. 84) 


„Pentru mine nimic nu este mai înfricoşător decât faptul de a nu se teme cineva 
de amenințările pe care Domnul le-a rostit împotriva celor care defaimă pe Duhul”. 
(Sf. VAsILE CEL MARE, Despre Sfântul Duh, cap. 29, în PSB, vol. 12, p. 88) 

„La slăvirea Duhului ne-a împins în primul rând cinstea (dată Lui) de Domnul, 
Care L-a pus pe aceeași treaptă cu Sine şi cu Tatăl (prin cuvintele) de la botez 
(2 Corinteni 1, 9), apoi faptul că El a condus pe fiecare dintre noi la cunoaşterea lui 
Dumnezeu, prin aceeași mistagogie și, mai presus de orice, frica de amenințările 
(Domnului), amenințări care îndepărtează din mintea noastră orice gând umilitor”. 
(Sf. VASILE CEL MARE, Despre Sfântul Duh, cap. 29, în PSB, vol. 12, pp. 88-89) 


„Iu zici că Duhul Sfânt e o creatură. Dar orice creatură e roabă a Creatorului ei. 
Scriptura spune: toate sunt slujitoare Ţie (Psalmii 118, 91). lar dacă e roabă, ea are şi o 
sfințenie câștigată și tot ce are o sfințenie câștigată e susceptibil de o înclinare spre rău. 
Or Duhul Sfânt Care e sfânt prin ființa Lui e numit izvor de sfințenie. Aşadar, El nu-i o 
creatură, căci era de o ființă cu Dumnezeu. Și spune-mi cum poţi tu numi rob pe Cel 
care prin Botez te scapă din robie? Căci zice Scriptura: Legea duhului vieții în Hristos 
lisus m-a eliberat de legea păcatului (Romani 8, 2)”. (Sf. VAsrLe ceL MARE, Epistole, 3, 
I, în PSB, vol. 12, p. 140) 


„lar dacă mai zice că Duhul Sfânt e creatură, prin aceasta vrea să ne dea să înţele- 
gem că firea Lui e mărginită. Dar atunci cum ar mai sta în picioare acest cuvânt: Duhul 
lui Dumnezeu umple lumea (Înţelepciunea lui Solomon 1, 7) şi altul Unde mă voi duce 
de la Duhul Tău şi de la fața Ta unde voi fugi? (Psalmii 138, 7) Dar se pare că el nici 
nu mai recunoaşte ceea ce e simplu după firea sa. Or, dacă Duhul Sfânt nu-i simplu, 
atunci e alcătuit din fiinţă și din sfințenie. Ceea ce se prezintă în felul acesta aceea e 
compus. Și atunci cine va fi atât de nebun să spună că Duhul Sfânt e compus și nu e de 
o ființă cu Tatăl și cu Fiul tocmai din pricina acestei simplități?” (Sf. VASILE CEL MARE, 
Epistole, 8, X, în PSB, vol. 12, p. 140) 


„Voi sunteți templu al Duhului Sfânt, Care este în voi (1 Corinteni 6, 19). Însă orice 
templu este templu al lui Dumnezeu, iar dacă noi suntem templu al Duhului Sfânt, 
urmează că Duhul Sfânt este Dumnezeu”. (Sf. VAsILE CEL MARE, Epistole, 8, XI, în 
PSB, vol. 12, p. 141) 


„(Duhul Sfânt - n.n.) unit cu Tatăl şi cu Fiul în toate, în mărire și în veșnicie, 
în putere și în împărăție, în stăpânire şi în dumnezeire, cum mărturiseşte și tradiția 
Sfântului Botez”. (Sf. VAsILE CEL MARE, Epistole, 105, în PSB, vol. 12, p. 286) 


„Cât despre cei care spun că Duhul Sfânt e creatură, ne e mai milă de ei decât de 
nişte oameni care, din pricina acestui cuvânt, cad în greşeală de neiertat de a huli împo- 
triva Duhului Sfânt. (...) Făptura e roabă. Duhul ne face liberi; făptura are nevoie să i 
se dea viață, Duhul e dătător de viaţă; făptura simte nevoie să fie învățată, Duhul este 
tocmai Cel care ne învaţă; făptura e sfințită, Duhul sfințeşte. Chiar dacă vorbeşti despre 
îngeri, despre arhangheli și despre toate puterile cele mai presus de lume, totuși și ele îşi 
primesc sfințenia tot prin ajutorul Duhului Sfânt. Duhul are o sfințenie firească pe care 
n-a primit-o prin har, ci face parte din ființa Lui; tocmai de aceea a şi fost nevoie să i se 
dea un nume special”. (Sf. VAsr_e ceL MARE, Epistole, 159, II, în PSB, vol. 12, p. 347) 


oarecare potrivit cu ceea ce spun. Căci cine nu se poate mira de nebunia lor, că, nevrând 

să socotească pe Fiul creatură, deci cugetând bine în privința aceasta, rabdă să și audă 
măcar că Duhul Fiului este creatură?8 De fapt, dacă pentru unitatea Cuvântului cu 
Tatăl nu voiesc ca Fiul să fie dintre cele create, ci cugetă potrivit adevărului că El este 
Creatorul făpturilor, pentru ce pe Duhul Sfânt, Care are aceeași unitate cu Fiul, pe care 
Acesta o are cu Tatăl, Îl numesc creatură? De ce nu-și dau seama că, precum nedes- 
părţind pe Fiul de Tatăl păstrează unitatea lui Dumnezeu, așa despărțind pe Duhul de 
Cuvântul nu mai păstrează unitatea dumnezeirii în Treime, sfâşiind-o şi amestecând 
în ea o fire străină și de alt soi şi o egalizează pe aceasta cu creaturile?% Iar aceasta 
arată iarăşi că Treimea nu mai este una, ci compusă din două firi, datorită fiinţei deo- 
sebite a Duhului, cum îşi închipuie ei*. Şi ce fiinţă dumnezeiască mai e aceasta care e 
compusă din Creator şi creatură?%% Căci sau nu e Treime, ci doime, şi deci creatură8%, 
sau dacă e Treime, precum şi este, cum pun pe Duhul Treimii în rând cu creaturile de 
după Treime? Pentru că aceasta înseamnă iarăși a împărţi şi a desface Treimea. Căci 
cugetând rău despre Duhul, nu cugetă bine nici despre Fiul. Fiindcă dacă cugetau 
drept despre Cuvântul, ar fi cugetat sănătos şi despre Duhul, Care purcede de la Tatăl 
şi fiind propriu al Fiului se dă de către Acesta ucenicilor Săi şi tuturor celor ce cred în 
EI“). Iar rătăcind astfel nu au nici despre Tatăl credinţa cea sănătoasă. Căci cei ce tăgă- 
duiesc pe Duhul, cum a spus marele mucenic Ştefan (Faptele Apostolilor 7, 55), tăgă- 
duiesc pe Fiul; iar cei ce tăgăduiesc pe Fiul nu au nici pe Tatăl*?”. (Sf. ATANASIE CEL 
MARE, Epistola întâi către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, II, în PSB, vol. 16, pp. 24-25) 


„lar Domnul este Duhul. Şi unde este Duhul Domnului, acolo este libertate 


(2 Corinteni 3, 17). (Sf. ATANASIE CEL MARE, Epistola întâi către Serapion, 


866. Tâlcuirea Pr. D. Stăniloae: „Dacă Duhul este al Fiului, nu poate fi nici EI creatură, odată ce Fiul este 
necreat. Dar Sfântul Atanașie socoteşte că Duhul nu e creatură, având unitatea deplină după ființă cu Fiul. Deci 
foloseşte același argument al deoființimii”. (nota 3, p. 24) 

867. Tâlcuirea Pr. D. Stăniloae: „O Treime în Care este și ceva creat, nu mai e numai necreată, iar de 
aici rezultă că nu mai e o distincţie netă între necreat și creat. Urmează deci că aceasta e o concepţie pante- 
istă. Pe de o parte se sfâșie Treimea, luând pe Duhul din Ea, pe de altă parte se anexează la Ea o fire străină” 
(nota 4, p. 24) 

868. Tâlcuirea Pr. D. Stăniloae: „Numai deoființimea (ouoovotov) celor Trei păstrează unitatea lui 
Dumnezeu în Treime. O deosebire de ființă (erepoovoiov) a Duhului împarte unitatea Treimii”. (nota 5, p. 24) 

869. Tâlcuirea Pr. D. Stăniloae: „Cum mai e Dumnezeu Cel ce pe de o parte este Dumnezeu cieator, pe 
de alta făptură? Cum creează o anumită parte a Sa Cel necreat?”. (nota 6, p. 24) 

870. Tâlcuirea Pr. D. Stăniloae: „Un dumnezeu necreat și creat în acelaşi timp nu e dumnezeu adevărat. 
Căci el nu se poate explica decât ca alcătuit din două fiinţe deosebite din care, una strâmtorând pe cealaltă 
nu o lasă pe niciuna să fie dumnezeiască. Numai o Treime pe altă bază decât pe baza deosebirii de ființă este 
dumnezeiască cu adevărat” (nota 7, p. 24) 

871. Tâlcuirea Pr. D. Stăniloae: „Unirea între Duhul şi Fiul e așa de totală, că dacă se cugetă despre Duhul 
că e făptură, trebuie să se cugete aceasta și despre Fiul. Duhul e propriu Fiului, aşa cum e propriu Fiul Tathlui, 
chiar dacă Duhul purcede numai de la Tatăl. Deşi nu Fiul e propriu Duhului, ci invers, Duhul e atât de propriu 
Fiului, că Fiul nu poate fi cugetat fără Duhul, nici invers. Duhul, spune Sfântul Atanasie, purcede de la Tatăl, 
dar Fiul Îl dă făpturilor, nu-L purcede” (nota 8, p. 25) 

872. 'Tâlcuirea Pr. D. Stăniloae: „Fiul tără Duhul nu e Fiul dumnezeiesc adevărat. lar neexistând un Fiu 
adevărat, nu există nici Tatăl Lui. Nicio Persoană dumnezeiască nu e ceea ce este ea în mod deosebit, fără 
Celelalte”. (nota 9, p. 25) 

873. Tâlcuirea Pr. D. Stăniloae: „Duhul Domnului ne eliberează de robia patimilor trupeşti. El e Duh 
superior celor trupeşti și e Duh de Domn, stăpân peste tot ce robeşte, dându-ne și nouă puterea de a fi duhov- 
nicești şi de a fi stăpâni peste cele ce ne robesc. Duhul nostru fiind întărit de Duhui Sfânt putem domni peste 
patimile inferioare care ne stăpânesc datorită slăbirii duhului din noi” (nota 15, p. 29) 

Episcopul de Thmuis, împotriva celor care hulesc şi spun că Duhul Sfânt este creatură, 
VI, în PSB, vol. 16, p. 29) 


„Şi dacă pentru că se spune că toate s-au făcut prin Cuvântul, bine cugetaţi că 
Fiul nu este creatură, cum nu e blasfemie să ziceţi că e creatură Duhul în Care Tatăl le 
desăvârșeşte și le înnoiește prin Fiul?*%” (Sf. ATANASIE CEL MARE, Epistola întâi către 
Serapion, Episcopul de Thmuis, împotriva celor care hulesc şi spun că Duhul Sfânt este 
creatură, IX, în PSB, vol. 16, pp. 32-33) 


„E o nebunie de a spune că Duhul e creatură. Căci dacă ar fi creatură nu S-ar uni 
în Treime“. Dar toată Treimea e un unic Dumnezeu. Şi ajunge să cunoaștem că Duhul 
nu €e creatură, nici nu se numără între creaturi. Căci nu se amestecă ceva străin în 
Treime, ci Aceasta e neîmpărțită și asemenea Ei înşiși. Ajunge aceasta credincioşilor. 
Căci până aici ajunge cunoștința oamenilor. Aici se acoperă şi Heruvimii cu aripile. 
lar cel ce caută şi voiește să cerceteze mai multe, aude pe cel ce zice: Nu te sfătoși în 
cele de prisos, ca să nu-ți ieși din minţi (Ecclesiastul 7, 17)”. (SE. ATANASIE CEL MARE, 
Epistola întâi către Serapion, Episcopul de Thmuis, împotriva celor care hulesc şi spun că 
Duhul Sfânt este creatură, XVII, în PSB, vol. 16, p. 43) 


„lar dacă cei ce cugetă cele ale lui Arie - fiindcă în sufletul lor rău iscoditor nu 
intră înţelepciunea - nu pot înțelege, nici crede Treimea neîmpărţită şi sfântă, acesta 
nu e un motiv ca să răstălmăcească adevărul, nici să spună că nu pot exista cele ce ei 
nu pot înţelege. Ei suferă un lucru cu totul nebunesc când, neputând înţelege cum e 
neîmpărțită Sfânta Treime, arienii fac pe Fiul una cu creaţia, iar tropicii Îl numără și ei 
pe Duhul între creaturi“$. Ar trebui mai degrabă ca neînțelegând, sau să tacă şi să nu 
pună aceia pe Fiul, iar aceștia pe Duhul, între creaturi; sau să recunoască cele scrise şi 
să unească pe Fiul cu Tatăl şi pe Duhul să nu-L despartă de Fiul, ca să rămână Sfânta 
Treime cu adevărat neîmpărțită și de aceeași fire. Aflându-le acestea, ar trebui să nu 
îndrăznească să întrebe îndoindu-se, cum sunt cu putinţă acestea, ca dacă cel întrebat 
nu va şti să spună, să nu-şi născocească lor înţelegeri necuvenite. Căci tuturor celor 
create, dar mai ales nouă, oamenilor, ne este cu neputinţă să grăim cum se cuvine des- 
pre cele de negrăit. Dar e o și mai mare îndrăzneală ca neputând să grăim despre ele, să 
născocim despre ele cuvinte noi, deosebite de cele din Scripturi. Ba e chiar nebunească 
încercarea atât a celui ce întreabă cât şi a celui ce se gândeşte măcar să răspundă. Căci 
nici măcar despre cele create nu s-ar socoti cineva că are minte, dacă întreabă astfel”, 


874. 'Tâlcuirea Pr. D. Stăniloae: „Totul se face și se desăvârșeşte de către Tatăl prin Fiul în Duhul. Dacă 
Duhul Se odihnește în Fiul, se poate spune că şi Tatăl care-I. purcede Se odihneşte în Fiul. Deci toată Treimea 
Se odihnește datorită Duhului în Ea însăşi; nu tinde spre altceva, spre o Persoană de altă calitate decât cea a 
Fiului. Și atunci şi cele create își găsesc desăvârșirea și odihna împreună cu Duhul în Fiul. Dincolo de Fiul nu 
mai au spre ce tinde pentru desăvârşirea lor. Fiul e Cel spre Care se îndreaptă dragostea Tatălui prin Duhul! și 
la calitatea de fii în continuă desăvârşire vrea să aducă făpturile Sale conştiente prin Duhul. În Duhul făpturile 
au pe Fiul ca Frate şi se adâncesc în dragostea faţă de tată ca fii în veșnică desăvârşire” (nota 18a, p. 33) 

875. Tâlcuirea Pr. D. Stăniloae: „Şi nu ne-ar uni în niciun fel pe noi. Trebuie să fie un al Treilea de aceeași 
ființă Care ne unește și cu Tatăl și cu Fiul”. (nota 42, p. 43) 

876. Tâlcuirea Pr. D. Stăniloae: „Cum ar mai fi Dumnezeu un Dumnezeu al iubirii, adică un Dumnezeu 
adevărat, dacă n-ar fi din veci Tată și n-ar avea din veci un Fiu pe care să-l, iubească? Şi dacă n-ar fi un al 
Treilea Căruia să-l arate dragostea Lor şi bucuria comună de EI și Care să dea fiecăruia mărturie despre dra- 
gostea celuilalt?”. (nota 43, p. 43) 

(Sf. ATANASIE CEL MARE, Epistola întâi către Serapion, Episcopul de Thmuis, împotriva 
celor care hulesc şi spun că Duhul Sfânt este creatură, XVII, în PSB, vol. 16, pp. 43-44) 


„Pe Duhul cel aflător în Fiul, întru Care e şi Fiul, nu e îngăduit a-L socoti între cre- 
aturi, nici a-L diviza de Cuvântul și a face Treimea nedesăvârşită“”””. (Sf. ATANASIE CEL 
MARE, Epistola întâi către Serapion, Episcopul de Thmuis, împotriva celor care hulesc și 
spun că Duhul Sfânt este creatură, XXI, în PSB, vol. 16, p. 49) 


„Deci Cel care nu Se sfinţeşte de către altul, nici nu Se face părtaş de sfințenie, 
ci e Cel care Se dă EI însuși spre împărtăşire și în Care se sfinţesc toate făpturile, 
cum ar fi una din toate, aparținând celor ce se împărtăşesc de El?%%* Cei ce o spun 
aceasta ar trebui să spună că şi Fiul, prin Care toate s-au făcut, este unul din toate”. 
(Sf. ATANASIE CEL MARE, Epistola întâi către Serapion, Episcopul de Ihmuis, impotriva 
celor care hulesc și spun că Duhul Sfânt este creatură, XXIII, în PSB, vol. 16, p. 51) 


„Dar dacă Duhul Sfânt ar fi creatură, nu ar avea vreunul dintre noi în EI partici- 
pare la Dumnezeut%. Dacă ne-am uni cu Dumnezeu prin creatură, am rămâne străini 
de firea Lui, ca unii ce n-am participa prin nimic la firea lui Dumnezeu. Dar acum, 
deoarece ni se spune că suntem părtași de Hristos şi părtași de Dumnezeu, se arată că 
ungerea şi pecetea din noi nu ţine de firea celor create, ci de a Fiului, Care ne unește 
prin Duhul aflător în El cu Tatăl*!. Aceasta a scris-o loan, învățându-ne, precum s-a 
zis în cele dinainte: Întru aceasta cunoaștem că rămânem în Dumnezeu şi El în noi, că 
ne-a dat nouă din Duhul Său (1 loan 4, 13). lar dacă prin împărtăşire de Duhul ne 
facem părtaşi ai dumnezeieştii firi, ar fi nebun cel ce ar zice că Duhul e de fire creată și 
nu de firea lui Dumnezeu. Căci prin EI se şi îndumnezeiesc cei în care Se află. Iar de se 


877. Tâlcuirea Pr. D. Stăniloae: „O Treime de Persoane neegale în ființă (în fiinţa necreată) e o Treime 
nedesăvârșit unită, deci o Treime nedesăvârșită. Numai unitatea de fiinţă face Treimea desăvârşită, în primul 
rând în iubire. Căci o Treime nedesăvârșită nu are nicio iubire desăvârşită”. (nota 60, p. 49) 

878. Tâlcuirea Pr. D. Stăniloae: „Precum Cuvântul prin Care toate s-au făcut nu e unul din toate, aşa nici 
Duhul de Care se împărtășesc toate, nu e unul din cele ce se împărtășesc. Prin Cuvântul toate se fac, iar de 
Duhul toate se împărtăşesc. Dar Cuvântul și Duhul nu lucrează separat nici în facerea, nici în sfinţirea de după 
aceea a făpturilor. Atât facerea cât şi sfinţirea lor e un act de dragoste al Treimii, nu o emanație a unei esențe, 
sau un act al unui dumnezeu singuratic, lipsit de iubirea interioară. Totul se face prin bunăvoința Tatălui, prin 
Fiul în Duhul Care este în El. Dacă toate ar fi dintr-o esență impersonală, ea n-ar fi o comuniune iubitoare 
care poate sfinţi, ci ar fi supusă legii emanaţiei din care ies şi se pierd alte și alte individuaţiuni”. (nota 64, p. 51) 

879. Tâlcuirea Pr. D. Stăniloae: „Dacă Fiul sau Duhul ar fi unul din toate, atunci n-ar fi o deosebire de 
esenţă între Dumnezeu și lume, n-ar mai fi un Dumnezeu atotputernic şi de la Sine. Şi existența ar rămâne 
în general inexplicabilă şi roaba unor legi ele însele inexplicabile în existenţa lor. Căci cine a făcut aceste legi? 
Totul ar rămâne în întuneric şi într-o fatalitate inexplicabilă. Aceasta nu acordă omului nicio valoare şi nicio 
putere. Numai în libertate se manifestă puterea creatoare originală a fiecărei persoane” (nota 64a, p. 51) 

880. Tâlcuirea Pr. D. Stăniloae: „Numai în Duhul ne putem împărtăşi de Dumnezeu sau suntem ridicaţi 
în transcendenţa Treimii din egoismul ce ne închide în noi. Duhul e Cel prin Care Fiul ne adună în EI, ne face 
fii desăvârșiţi ai Tatălui, împreună cu Sine. Duhul ne adună în Fiul, făcându-ne şi pe noi fii, fiind Duh al Fiului. 
În Duhul are loc taina depășirii despărțirii între creatură şi Creator. Aceasta deoarece chiar în calitatea noastră 
de creaturi, avem ca temelie pe Dumnezeu. Prin Duhul se trezeşte în noi din nou calitatea de fii şi sporeşte. Nu 
mai suntem numai creaturi, sau slăbiți prin păcat în calitatea de fii”. (nota 73, p. 53) 

881. Tâlcuirea Pr. D. Stăniloae: „Duhul e în E/, zice Sfântul Atanasie, nu din El. Numai pentru că e în E, 
fiind noi ridicaţi în Duhul suntem ridicaţi la starea de fii ai Tatălui. Altfel am rămâne neînfiați de Dumnezeu şi 
neînfrățiţi cu Fiul şi între noi. Teologia occidentală a abstractizat pe Dumnezeu cu Care ne punem în legătură 
prin Fiul. Nu devenim, după ea, prin Duhul fii ai Tatălui, pentru că nu suntem primiţi în Fiul şi înfrățiţi cu EI, 
deci fii ai Tatălui. Rămânem undeva în afara relației dintre Tatăl şi Fiul”. (nota 74, p. 53) 

îndumnezeiesc, e neîndoielnic că firea Lui este a lui Dumnezeut*?”, (Sf. ATANASIE CEL 
MARE, Epistola întâi către Serapion, Episcopul de Thmuis, împotriva celor care hulesc și 
spun că Duhul Sfânt este creatură, XXIV, în PSB, vol. 16, pp. 52-53) 


„lar dacă Tatăl creează și înnoiește toate prin Cuvântul în Duhul, ce asemănare 
sau înrudire este între Cel ce creează şi creaturi? Sau cum ar fi, Cel în Care se creează, 
creatură? Acestei grăiri necredincioase îi urmează și hula împotriva Fiului. Astfel cei ce 
spun că Duhul este creatură, vor spune că şi Cuvântul, prin Care se creează toate, este 
creatură. Căci Duhul se zice chip al Fiului*?. Căci pe cei pe care mai înainte i-a ştiut, 
mai înainte i-a și rânduit să fie asemenea chipului Fiului Său (Romani 8, 29). Deci dacă 
şi după ei Fiul e mărturisit ca nefiind creatură, nu va fi creatură nici chipul Lui. Căci 
precum este chipul, așa trebuie să fie şi Cel al cărui chip este. De aceea în mod cuvenit 
se mărturiseşte și Cuvântul ca nefiind creatură, odată ce e chipul Tatălui5. Dar cei ce 
numără pe Duhul între creaturi, Îl vor număra și pe Fiul între acestea, hulind odată cu 
aceasta şi pe Tatăl pentru hula îndreptată spre chipul Lui”. (Sf. ATANASIE CEL MARE, 
Epistola întâi către Serapion, Episcopul de Thmuis, împotriva celor care hulesc și spun că 
Duhul Sfânt este creatură, XXIV, în PSB, vol. 16, pp. 53-54) 


„lar Domnul a spus că Duhul este Duhul adevărului şi Mângâietorul (Joan 14, 
16). Din aceasta se arată că Treimea este desăvârșită în E]85”. (Sf. ATANASIE CEL MARE, 
Epistola întâi către Serapion, Episcopul de Thmuis, împotriva celor care hulesc şi spun că 
Duhul Sfânt este creatură, XXV, în PSB, vol. 16, p. 55) 


„Iar Cel ce uneşte creaţia cu Cuvântul nu este dintre creaturi. Şi Cel ce înfiază 
creaţia nu e străin de Fiul. Căci în acest caz ar trebui să se caute alt duh ca și acesta 
să se unească prin acela cu Cuvântul”. (Sf. ATANASIE CEL MARE, Epistola întâi către 
Serapion, Episcopul de Thmuis, împotriva celor care hulesc şi spun că Duhul Sfânt este 
creatură, XXV, în PSB, vol. 16, p. 55) 


882. Tâlcuirea Pr. D. Stăniloae: „Nu ne-am îndumnezei dacă Duhul de Care ne împărtăşim n-ar fi de 
ființă dumnezeiască, ci de fire creată. Totuşi participarea la firea dumnezeiască, care nu e una cu nașterea 
noastră din Tatăl, și care e proprie Fiului, sau cu purcederea din EI, care e proprie Duhului, e o mare taină. E 
o participare care nu anulează aducerea noastră la existenţă din nimic, fiind creaturi. Suntem creaturi, dar ne 
împărtășim de puterea dumnezeiască prin faptul că suntem creaţi de Dumnezeu, susținuți de EI și îndumne- 
zeiți. Dacă ni s-ar anula calitatea de creaturi, Dumnezeu n-ar mai fi Domn al nostru, deosebit de noi. Trebuie 
să rămânem creaturi ca E] să fie Domn şi liber prin Sine și noi să ne putem împărtăşi de libertatea şi de iubirea 
Lui”. (nota 75, p. 53) 

883. Tâlcuirea Pr. D. Stăniloae: „Aceasta nu înseamnă că și Duhul e Fiu al Tatălui, cum e Fiul chip al 
Tatălui, ca născut din Tatăl. Duhul reflectă pe Fiul ca Fiu. Fiul reflectând pe Tatăl este totuşi Fiu și nu Tată, deci 
şi Duhul reflectând pe Fiul, nu e Fiu, pentru că nu reflectă pe Fiul ca devenit pentru El Tată. Ci face pe Fiul 
arătat în calitatea Lui de Fiu exclusiv, Care nu naşte”. (nota 76, pp. 53-54) 

884. Tâlcuirea Pr. D. Stăniloae: „Omul e însă numai după chipul, adică asemenea Fiului, Care e chipul 
Tatălui. Însă Duhul e Cel ce ne face după chipul (asemenea Fiului), întrucât El poartă în Sine chipul (pe Fiul)”. 
(nota 77, p. 54) 

885. Tâlcuirea Pr. D. Stăniloae: „Nu în sensul că în Duhul se desăvârşeşte Treimea, ci în sensul că, numai 
fiind pe lângă Tatăl şi Fiul şi Duhul, Treimea e desăvârșită. Desăvârșirea stă în trei, nu în doi. Viaţa plenară 
stă în trei. Relaţia cu al doilea cere pe al treilea. Al treilea întăreşte și dragostea între cei doi. Eu nu sunt gol în 
relaţia cu tine, ci mă bucur cu un altul de tine. Și tu la fel. În tine văd pe al treilea care te îndeamnă la iubire. Al 
doilea îl aduce cu sine pe al treilea”. (nota 82, p. 55) 

886. Tâlcuirea Pr. D. Stăniloae: „Un Duh creat ar trebui să Se unească prin alt duh cu Cuvântul și așa la 
infinit, fără a ajunge la adevărata unire cu Dumnezeu, ci rămânând și aceste duhuri și noi înșine în creaţia în 
continuă facere și desfacere” (nota 85, p. 55) 


380 Pr. asist. dr. LIVIU PETCU 


„lar dacă Duhul toate le umple și e de față în Cuvântul în mijlocul tuturors”, iar 


îngerii sunt în această privință mai mici și, unde se trimit, acolo pleacă, e neîndoiel- 
nic că Duhul nu e dintre cele create, nici nu e înger, cum ziceţi voi, ci e mai presus 
de firea îngerilor. 

Şi din acestea iarăși se vede că Duhul Sfânt, ca Cel care Se dă spre împărtășire, nu 
Se împărtăşeşte E] însuși de cineva mai înalt (nu voi obosi să o spun aceasta), Căci este 
cu neputinţă, zice, pentru cei ce s-au luminat odată și au gustat darul şi s-au făcut părtași 
Duhului Sfânt și au gustat Cuvântul cel bun (Evrei 6, 4). lar îngerii şi celelalte făpturi 
sunt părtaşe ale Duhului. De aceea, ele pot și cădea de la Cel de Care s-au împărtăşit. 
Iar Duhul e pururea acelașit. Căci nu e din cele ce se împărtăşesc de altul, ci toate se 
fac părtaşe de E]. lar dacă Duhul este pururea acelaşi și împărtăşibil, iar făpturile sunt 
cele ce se împărtăşesc de EI, Duhul Sfânt nu e nici înger, nici creatură în general, ci e 
propriu Cuvântului, de la Care fiind dat, făpturile se împărtășesc de EI. Altfel, ar trebui 
ca ei să spună că e creatură şi Fiul, de Care ne împărtăşim toţi în Duhul. 

Apoi Duhul Sfânt e Unul, iar creaturile multe. Căci îngerii sunt mii de mii şi zeci 
de mii de zeci de mii; iar luminătorii sunt mulți; și multe sunt Scaunele, Domniile, 
Cerurile și Heruvimii şi Serafimii şi Arhanghelii. Și simplu grăind, creaturile nu sunt 
una, ci toate sunt multe şi diferite. Iar dacă Duhul Sfânt e Unul, iar creaturile multe 
şi îngerii mulţi, ce asemănare este între Duhul și cele create? Este vădit că Duhul nu 
este dintre cele multe, deci nu e nici înger, ci e Unul, ba mai degrabă este propriu 
Cuvântului care e Unul și propriu lui Dumnezeu care e Unul şi de o ființă cu El. Deci 
acestea sunt singurele pe care le spunem despre Duhul Sfânt. Acestea Î| arată prin ele 
însele ca neavând nimic comun prin fire şi ființă cu creaturile, nici propriu lor, ci ca 
fiind altul decât cele create. Căci acestea sunt străine ființei şi dumnezeirii Fiului, iar 
El, aparţinând Sfintei Treimi, ruşinează nesimţirea acelora”. (Sf. ATANASIE CEL MARE, 
Epistola întâi către Serapion, Episcopul de 'Thmuis, împotriva celor care hulesc și spun că 
Duhul Sfânt este creatură, XXVI-XXVII, în PSB, vol. 16, pp. 57-58) 


„Voi cugetaţi despre Dumnezeu ca arienii și elinii, amestecând creaţia cu Dumnezeu 
pe care a creat-o prin Cuvântul Său. Dar cugetând așa, ce nădejde mai aveţi? Sau cine vă 
va ţine pe voi în legătură cu Dumnezeu, neavând Duhul lui Dumnezeu, ci duhul creat?” 
(Sf. ATANASIE CEL MARE, Epistola întâi către Serapion, Episcopul de Ihmuis, împotriva celor 
care hulesc și spun că Duhul Sfânt este creatură, XXIX, în PSB, vol. 16, p. 60) 


„Cel ce desparte pe Fiul de Tatăl, sau coboară pe Duhul între creaturi, nu are nici 
pe Fiul, nici pe Tatăl, ci este fără Dumnezeu şi mai rău ca un necredincios şi orice mai 


887. 'Tâlcuirea Pr. D. Stăniloae: „Duhul e în toate, fiind totodată în Cuvântul. Nu e singur niciodată”. 
(nota 89, p. 57) 

888. Tâlcuirea Pr. D. Stăniloae: „Căci El e prin Sine, deci infinit în fiinţa Sa”. (nota 90, p. 57) 

889. Tâlcuirea Pr. D. Stăniloae: „Cine e Unul nu are graniță, dincolo de care ar fi cineva care să-L limiteze. 
Oricare dintre făpturi e în număr multiplu, pentru că sunt limitate unele de altele”. (nota 91, p. 58) 

890. Tâlcuirea Pr. prof. D. Stăniloae: „Sfântul Atanasie reia ideea că Duhul e Cel ce unește creatura cu 
Dumnezeu cel necreat ca unul Ce-i dă adevăratul dinamism. Deci dacă El e creat se menţine un hiatus între 
Dumnezeu şi creațiune și noi rămânem în stricăciunea creațiunii. Starea duhovnicească, pe care o avem prin 
Duhul e cea care ne uneşte cu Dumnezeu. Prin ea se imprimă dumnezeiescul nemuritor în noi. Starea duhov- 
nicească e forma pe care o ia prezenţa lui Dumnezeu în oameni. În ea e dinamica nesfârşită în Dumnezeu, 
reînnoită în om și susținută de Duhul. De aceea, adevărata înduhovnicire e cea în care omul trăieşte relația cu 
transcendentul, sau prezenţă vie a lui Dumnezeu cel transcendent în sine”. (nota 102, p. 60) 

degrabă decât un creştin”. Şi pe drept cuvânt”. (Sf. ATANASIE CEL MARE, Epistola întâi 
către Serapion, Episcopul de Thmuis, împotriva celor care hulesc şi spun că Duhul Sfânt 
este creatură, XXX, în PSB, vol. 16, p. 61) 


„lar dacă, după născocirea voastră, a tropicilor, nu e așa, ci visaţi să spuneţi că 
Duhul Sfânt e creatură, credința voastră nu mai este una, nici botezul nu mai este unul, 
ci două, unul în Tatăl și Fiul, altul într-un înger care e făptură*?. Și deci nu mai aveţi 
nimic sigur și adevărat. Căci ce poate fi comun între creat şi Creator? Sau ce unitate 
este între făpturile de jos şi Cuvântul Care le-a creat pe acestea?%%” (Sf. ATANASIE CEL 
MARE, Epistola întâi către Serapion, Episcopul de Thmuis, împotriva celor care hulesc şi 
spun că Duhul Sfânt este creatură, XXX, în PSB, vol. 16, p. 62) 


„De aceea sunt urâţi şi de aceia (arieni — n.n.), pentru că declară numai pe Duhul 
creatură. Şi sunt disprețuiți de toți ca unii ce luptă cu adevărat împotriva Duhului şi 
în scurt timp devin morţi, fiind pustii şi goi de Duhul**”. (Sf. ATANASIE CEL MARE, 
Epistola întâi către Serapion, Episcopul de Thmuis, împotriva celor care hulesc și spun că 
Duhul Sfânt este creatură, XXXII, în PSB, vol. 16, p. 65) 


„Din cele ce se dovedeşte Fiul ca nefiind creatură se dovedeşte şi Duhul ca nefiind 
creatură. Căci creaturile sunt din cele ce nu sunt şi au un început al existenţei. Căci la 
început a făcut Dumnezeu cerul și pământul (Facerea 1, 1) şi cele din ele. Dar Duhul 
Sfânt este şi se zice din Dumnezeu, cum a spus Apostolul. Iar dacă Fiul, fiindcă nu 
este din cele ce nu sunt, ci din Dumnezeu, e firesc să nu fie creatură, e necesar ca nici 
Duhul să nu fie creatură, fiindcă Se mărturiseşte ca fiind din Dumnezeu. lar creaturile 
sunt din cele ce nu sunt*””. (Sf. ATANASIE CEL MARE, Despre Sfântul Duh, Epistola 
aceluiași către acelaşi episcop Serapion, II, în PSB, vol. 16, p. 80) 


„Toate printr-Însul s-au făcut și fără de EI nimic nu s-a făcut (loan 1, 2). lar dacă 
Fiul, fiind Creator ca şi Tatăl, nu este creatură, și, dacă prin EI se creează toate, deci nu 


891. Tâlcuirea Pr. D. Stăniloae: „Cine desparte pe Fiul de Tatăl nu mai are nici pe Tatăl, nici pe Fiul, 
pentru că pentru el Fiul nu mai e Fiu şi Tatăl nu mai e Tată. Fiul e o creatură și Tatăl o esenţă impersonală, din 
care acela emană spre a se pierde după o vreme. La fel nu mai are pe Tatăl şi pe Fiul cel ce coboară pe Duhul la 
treapta de creatură, căci nu mai are cine-L uni cu Tatăl și cu Fiul. Ba chiar Tatăl şi Fiul nu mai sunt în acest caz 
Tată şi Fiu, căci un Tată Care nu suflă iubirea Lui asupra Fiului (adică pe Duhul), nu mai e un Tată Care are un 
Fiu. Primind pe Duhul, noi primim iubirea Tatălui faţă de Fiul, iubire care se odihnește în Fiul și care ne adună 
şi pe noi în Fiul. Fără Duhul nu e o iubire desăvârșită în Dumnezeu, căci Tatăl nu-Şi arată iubirea faţă de Fiul, 
confirmată de Duhul”. (nota 107, p. 61) 

892. Tâlcuirea Pr. D. Stăniloae: „(...) un Botez. Expresia aceasta folosită în Simbolul niceo-constantinopo- 
litan și luată din simbolurile anterioare are şi sensul că el se dă în numele celor trei Persoane de o fiinţă. Căci 
dacă Duhul n-ar fi de o fiinţă cu Tatăl şi cu Fiul, ci vreun înger, ar trebui să se dea două botezuri și să avem 
două credinţe”. (nota 108, p. 62) 

893. Tâlcuirea Pr. D. Stăniloae: „Dacă Duhul e creat, și celelalte două Persoane sunt creaturi, în cazul că 
se ţine la unitatea Duhului cu Ele. Sau dacă Duhul e creat, cum ne poate uni El cu Fiul şi cu Tatăl, pe Care voim 
să-l socotim necreaţi”. (nota 109, p. 62) 

894. Tâlcuirea Pr, D. Stăniloae: „Duhul e de viață Făcătorul, căci EI ne introduce în viaţa dumnezeiască. 
Cei goi de Duhul devin morţi sufletește, ca lipsiţi de comuniunea cu Dumnezeu şi întreolaltă”. (nota 116, p. 65) 

895. Tâlcuirea Pr. D. Stăniloae: „Dacă Duhul ar fi creatură, ar fi marcat de faptul că e din cele ce nu sunt, 
deci având în Sine tendinţa spre piericiune. El n-ar putea în acest caz da viaţă netrecătoare celor în care Se 
sălășluiește, În acest caz, fără Treime ca Dumnezeire a iubirii desăvârşite Dumnezeu n-ar mai fi Dumnezeu 
adevărat, ci S-ar confunda cu lumea relativă” (nota 151, p. 80) 

este dintre cele ce se creează, e vădit că nici Duhul nu este creatură. Fiindcă s-a scris 
despre EI în Psalmul 103: Lua-vei Duhul Tău de la ele și vor pieri şi în țărână se vor 
întoarce. Trimite-vei Duhul Tău şi se vor zidi şi vei înnoi fața pământului (29-30). 

Așa fiind scris, e vădit că Duhul nu e creatură, ci e și El Creator. Căci Tatăl creează 
toate prin Cuvântul în Duhul. Fiindcă unde este Cuvântul, acolo este şi Duhul. Şi cele 
create prin Cuvântul au tăria existenţei lor de la Cuvântul în Duhul. Aşa s-a scris 
în Psalmul 32: Cu Cuvântul Domnului cerurile s-au întărit şi cu Duhul gurii Lui toată 
puterea lor (Psalmii 32, 6)5””. (Sf. ATANASIE CEL MARE, Despre Sfântul Duh, Epistola 
aceluiaşi către același episcop Serapion, IV-V, în PSB, vol. 16, p. 83) 


„Dacă Duhul ar fi creatură, nu L-ar fi legat de Tatăl, ca să nu fie 'Treimea nea- 
semenea Ei înseși, legându-se cu Ea ceva străin şi din afară. Căci ce I-ar fi lipsit lui 
Dumnezeu, ca să 1 se adauge ceva străin, care să fie împreună slăvit cu El%? Să nu 
fie! Nu este așa. Căci EI însuși a spus: Sunt plin (Isaia 1, 11). De aceea, Însuși Domnul 
a legat de numele Tatălui pe al Duhului, ca să arate că Sfânta Treime nu constă din 
planuri diferite, adică din Creator şi creatură, ci una este dumnezeirea Ei. Aceasta 
cunoscând-o Pavel, a învăţat că harul dat de Ea este unul, zicând: Un Domn, o credință, 
un Botez (Efeseni 4, 5). Precum e un Botez, așa e o credință. Căci cel ce crede în Tatăl, 
cunoaşte în Tatăl pe Fiul şi pe Duhul, nu în afară de Fiul. Și de aceea crede și în Fiul și 
în Duhul Sfânt. Fiindcă una este dumnezeirea Treimii, cunoscută din Tatăl cel Unul. 

Acesta e deci conţinutul credinţei universale”. (Sf. ATANASIE CEL MARE, Despre 
Sfântul Duh, Epistola aceluiași către același episcop Serapion, VI, în PSB, vol. 16, p. 85) 


„Sau, cum ne este tâlcuit același înţeles mai limpede de către Luca, cel ce cere 
să vină Împărăţia strigă după ajutorul Sfântului Duh. Căci în acea Evanghelie, în 
loc de vie Împărăţia Ta, se spune: vie Duhul Tău cel sfânt peste noi şi să ne curățeas- 
că pe noit%. Ce vor zice cei ce-şi deschid gura cu îndrăzneală împotriva Sfântului 


896. 'Tâlcuirea Pr. D. Stăniloae: „Dumnezeu nu creează lumea fără Raţiune, deci nu fără libertate. Altfel, 
lumea ar fi o emanaţie a unei esențe oarbe. Iar aceasta nu explică nimic și ne îndeamnă să nu mai căutăm niciun 
sens în nimic prin cugetare. Dar atunci la ce mai servește cugetarea? Însă Dumnezeu nu creează numai prin 
Raţiune, ci pe toate le umple de viaţă, care nu e fără mișcarea lor spre Sine ca scop al desăvârșirii lor. Nu creează 
o lume statică. Duhul ca viaţă întreţine în toate un dinamism, care e propriu vieţii întregii lumi. Sfântul Atanasie 
numeşte aici Duhul, Viaţă, Tărie. De fapt viaţa e una cu tăria, precum lipsa de viaţă e neputinţă de mișcare stator- 
nică spre un scop superior. Dar tăria vieţii e unită cu raționalitatea, manifestându-se în cadrul ei. Căci rațiunea e 
unită cu aspiraţia de a cunoaște tot mai mult și a înainta spre desăvârşire ca scop. Mişcarea persistă și în cei ce nu 
mai tind spre desăvârşire, dar ca o mișcare pervertită, într-o agitaţie fără un scop final”. (nota 157, p. 83) 

897. Tâlcuirea Pr. D. Stăniloae: „Duhul e atât de intim Fiului încât e ca un Duh al gurii Lui, ca o mişcare 
ce porneşte din El, Fiul vorbeşte prin Duhul deși vorbește şi Duhul. Prin mine vorbeşte uneori cel pe care-l 
iubesc, sau invers. Fără celălalt dinamismul meu slăbeşte”. (nota 158, p. 83) 

898. 'Tâlcuirea Pr. D. Stăniloae: „Dacă Domnul a poruncit să se boteze fiecare în numele Tatălui și al 
Fiului și al Sfântului Duh, înseamnă că fiecare dintre aceşti Trei e Dumnezeu, și nu creatură. Dacă Duhul ar 
fi creatură, ce nevoie ar fi fost să se adauge Tatălui și Fiului ca să se facă botezul şi în numele Lui? Ar fi avut 
Dumnezeu nevoie să se completeze printr-o creatură? Ar însemna că nu mai este nici El Dumnezeu care nu 
are nevoie de nimic din afară de Sine. Şi ce nevoie are omul să se boteze în numele creaturii, dacă e botezat ca 
să fie scos din stricăciunea și mortalitatea proprie creaturii? Fiecare Persoană a Treimii e prezentă în ceea ce 
se dă în botez fără să se confunde cu celelalte. Sunt prezente toate Trei pentru că ele reprezintă viața nemuri- 
toare și iubirea desăvârşită. Când arăt dragostea mea cuiva, unită cu dragostea altuia care îl iubeşte și el, nu ne 
confundăm, ci ne bucurăm de această iubire comună a noastră față de acela, insuflându-i şi lui dragostea ca 
pornire spre comuniune”. (nota 160, p. 85) 

899. 'Tâlcuirea Pr. D. Stăniloae: „Așa este în unii codici sirieni, copți, latini, dar și greceşti, de exemplu, în co- 
dex Bezae Cantabrigensis. Versiunea aceasta e luată şi în rugăciunea Împărate ceresc (Luca 11, 2)”. (nota 56, p. 429) 

Duh? Cu ce cuget prefac mărirea împărăției în starea coborâtă a robiei? Dacă pe 
cel căruia Luca îi zice Duhul, Matei L-a numit Împărăţie, cum îl coboară luptătorii 
împotriva lui Dumnezeu la treapta unei creaturi, punându-l în seamă, în locul firii 
ce împărăţeşte, o fire împărăţită? Creaţiunea e roabă, iar robia nu e împărăție. lar 
Duhul Sfânt este Împărăţia. Deci e deasupra părtăşiei la creatură (la zidire). Căci 
împăratul nu e împărăţit. lar Cel ce nu e împărăţit nu e nici făptură. Căci e propriu 
făpturii să fie roabă%. (Sf. GRIGORIE DE Nyssa, Despre Rugăciunea Domnească, 
cuvântul III, în PSB, vol. 29, p. 429) 


„Iar dacă (...) e coborât cu adevărat din existența ca Dumnezeu prin fire, este 
înscris între slugi şi considerat slujitor. În acest caz va procura ceva străin (de ceea ce 
are E]) şi va aduce celor vrednici ceva mai mare decât E]. Căci va ceda, socotesc, celor 
din Dumnezeu aceasta. Dar vom fi şi noi mai înalţi decât Sfântul Duh, împodobindu- 
ne cu o slavă mai presus de a Lui”!. Sau nu-ţi pare că spun un lucru foarte adevărat, 
chiar dacă aceste cuvinte se referă la o mare nebunie?” (Sf. CHIRIL AL ALEXANDRIEI, 
Despre Sfânta Treime, Cuvântul VII, în PSB, vol. 40, pp. 290-291) 


„Cele nevăzute ale Lui se văd de la zidirea lumii, din făpturi fiind înțelese, adică 
veşnica Lui putere şi dumnezeire, ca să fie ei fără cuvânt de apărare, deoarece cunos- 
când pe Dumnezeu, nu L-au slăvit ca pe Dumnezeu şi nu I-au multumit, ci s-au rătăcit 
în gândurile lor deşarte (Romani 1, 20-21). Frumuseţea lui Dumnezeu va ieşi deci la 
vedere mai clară, ca veşnica Lui putere şi dumnezeire. Dar puterea dă tărie cerurilor 
şi Duhul le împuternicește nu ca una dintre creaturi, chemată în ajutor. Căci este o 
nebunie a cugeta şi spune aceasta, ci ca fiind Duhul propriu al lui Dumnezeu, care 
toate le creează și le întărește. Sau dacă vor spune că nu e aşa, să ne răspundă ei și să 
ne arate cauza pentru care Creatorul tuturor procură şi dă creaturilor starea lor de 
frumuseţe şi armonia lor desăvârșită prin participarea la Sfântul Duh%?, (Sf. CHIRIL 
AL ALEXANDRIEI, Despre Sfânta Treime, Cuvântul VII, în PSB, vol. 40, pp. 297-298) 


„Iar dacă (Fiul) nu mai e împreună teologhisit cu Tatăl, nu mai e nici numărat în 
invocarea de la Botez şi credinţa în EI și propovăduirea Lui sunt deșarte*. 


900. Tâlcuirea Pr. D. Stăniloae: „Din îmbinarea expresiei de la Matei (Împărăția) şi Luca (Duhul Sfânt), 
Sfântul Grigorie scoate un argument împotriva pnevmatomahilor. Dacă Duhul este Împărăţia, El e deci împă- 
rat, nu e rob, nu e creatură, care e roaba unor legi, până ce nu se umple de puterea Duhului, Care îndumneze- 
ieşte, Care eliberează creatura. A se observa că acest titlu de împărat 1 se dă Duhului în rugăciunea Împărate 
ceresc. Deci rugăciunea aceasta exista în vremea Sfântului Grigorie, sau a fost întocmită pe baza scrisului său. 
Împărăţia Duhului e împărăţia adevărată; EI ne face împărați pe toţi, pe care ne curăţește de păcatele care ne 
țin în robie. Împărăţia Lui nu e ca împărățiile lumești care robesc pe supuși. Ea nu e ca ordinea unei lumi con- 
cepută panteist, în care nimic nu e liber, ci totul supus legilor compunerii şi descompunerii (alcătuirii fără voie 
şi coruperii fără voie)”. (nota 57, p. 429) 

901. Tâlcuirea Pr. D. Stăniloae: „Dacă Duhul e mai mic ca Dumnezeu, atunci vom fi mai înalţi ca EI şi 
noi, care suntem numiţi temple ale lui Dumnezeu și ne unim cu Hristos” (nota 412, p. 291) 

902. Tâlcuirea Pr. D. Stăniloae: „Dacă Duhul este o creatură, pentru ce Se folosește Dumnezeu de El 
pentru a da creaturilor armonia şi frumusețea? Ce are Duhul ca și creatură mai mult decât celelalte creaturi? 
Poate EI să le adune toate în EI, dacă nu e decât o creatură mărginită și El? Sau nu are Dumnezeu în El o 
neputinţă de-a da celor create şi frumuseţea în stabilitatea lor? E dependent Dumnezeu de o creatură în 
privinţa aceasta? Vedem iarăşi lipsa unei distincţii clare între Dumnezeu şi creaturi, sau un fel de pante- 
ism.Mai adăugăm că o lume care nu e creată de o comuniune iubitoare între Persoane egale, n-ar arăta un 
sens al creării ei. Numai o Treime iubitoare dă un sens creării lumii”. (nota 426, p. 298) 

903. Tâlcuirea Pr. D. Stăniloae: „Aceasta se aplică și denominaţiunilor neoprotestante, care nu cunosc pe 
Hristos ca Fiul lui Dumnezeu”. (nota 733b, p. 353) 

Şi iarăşi, dacă Fiul nu mai e teologhisit după întrupare împreună cu Tatăl, cui 
vom atribui spusa: Tatăl Meu până acum lucrează și Eu lucrez (loan 5, 17); şi: Cele ce 
vede făcându-le Tatăl, și Fiul le face asemenea (loan 5, 19); şi: De nu credeți Mie, credeți 
faptelor Mele (Ioan 5, 25); şi: Precum Tatăl Meu scoală morti şi înviază, așa și Fiul pe 
care voiește îi înviază (loan 5, 55)? Căci acestea toate Îl arată pe El nu numai fiind după 
întrupare de aceeaşi ființă cu Tatăl, ci şi de aceeași lucrare. 

Şi iarăşi, dacă providenţa referitoare la creaturi e o lucrare a lui Dumnezeu, iar 
aceasta e nu numai a Tatălui şi a Duhului, ci şi a Fiului și după întrupare, atunci EI este 
şi după întrupare de aceeași lucrare cu Tatăl. 

Şi iarăşi, dacă minunile sunt lucrarea lui Dumnezeu, iar din minuni L-am cunoscut 
pe Fiul ca fiind de aceeaşi ființă cu Tatăl, urmează că din aceeași lucrare S-a arătat ca 
fiind de aceeaşi ființă cu Tatăl şi e împreună teologhisit cu Tatăl și după întrupare. 

Şi iarăşi, dacă lucrarea creatoare aparţine fiinţial lui Dumnezeu, iar cele ce aparțin 
fiinţial nu pot fi negate, e necesar ca ei, spunând că El nu e de aceeași lucrare cu Tatăl 
și după întrupare, să spună că nu e nici de aceeaşi ființă. Căci unde nu este lucrarea cea 
după fire, nu va fi nici firea de care ţine ea. Sau e necesar ca, spunând că e de aceeaşi 
ființă cu Tatăl, să spună că e şi de aceeași lucrare și să-L teologhisească împreună cu 
Tatăl și după întrupare. Căci unde e firea comună, acolo va fi şi lucrarea comună, 
conformă firii în mod neschimbat” (Sf. MAxIM MĂRTURISITORUL, Epistole, Partea a 
II-a, „Disputa Sf. Maxim cu Pyrhus”, 25, în PSB, vol. 81, pp. 353-354) 


Acceptarea și răspândirea ideilor greșite cu privire 
la Duhul Sfânt — urmările pierzătoare 


„Şi odată ce ai spus ce nu trebuie spus despre Duhul, lipsa Duhului s-a şi făcut 
vădită în tine. După cum cel care închide ochii îşi împropriază întunericul, tot așa 
cel care s-a depărtat de Duhul a ajuns în afară de Cel care luminează şi se cufundă în 
întunecime sufletească”. (Sf. VASILE CEL MARE, Omilii și cuvântări, XXIV, V, în PSB, 
vol. 17, p. 595) 


Inspirația Duhului Sfânt 


„Dacă Dumnezeu binevoieşte, noi înfățișăm gândurile care ni se descoperă nouă”. 
(ORIGEN, Omilii la Cartea Numerii, XXIV, III, în PSB, vol. 6, p. 217) 


„Inspirația care-l îndeamnă nu-i provoacă absolut nicio tulburare sau întunecare 
a cugetului și când nu-și pierde judecata liberului arbitru; aşa era cazul cu toţi prorocii 
şi apostolii care colaborau la prorociile dumnezeieşti fără nicio tulburare de conștiin- 
ță”. (ORIGEN, Despre principii, Cartea a III-a, IV, 3, în PSB, vol. 8, p. 232) 


„Dumnezeu însuşi este cel care a acţionat asupra prorocilor invitându-i şi îndem- 
nându-i să progreseze prin sfaturi bune, dar lăsând, desigur, omului libertatea de a 
judeca dacă e și el de părere să urmeze sau nu chemarea care-l atrage spre lucruri 
cerești și dumnezeiești. Așa se explică de ce este cu putinţă să distingem clar când 
sufletul e mişcat de prezența unui duh mai bun”. (ORIGEN, Despre principii, Cartea a 
III-a, 3, IV, în PSB, vol. 8, p. 232) 

„Căci a purtat (Pavel - n.n.) numele Domnului, făcându-se Stăpânului vas al ale- 
gerii, şi s-a articulat astfel întru totul în EI, Capul tuturor, încât în toate câte le grăia nu 
mai era el cel ce le grăia, ci Capul lui le rostea, precum a arătat corintenilor pe Hristos 
grăind şi vorbind în sine (2 Corinteni 13, 3). Astfel traheia lui era bine glăsuitoare 
și bine sunătoare, articulând prin Sfântul Duh cuvântul adevărului. Astfel laringele 
lui se îndulcea totdeauna de cuvintele dumnezeiești, hrănind prin sine tot trupul cu 
acele învățături de-viaţă-făcătoare”. (Sf. GRIGORIE DE Nyssa, Tâlcuire amănunțită la 
Cântarea Cântărilor, Omilia a VII-a, în PSB, vol. 29, p. 219) 


„Moise spune că Dumnezeu pusese în gura lui câteva glăsuiri minunate ca să 
însoţească facerea de minuni când trebuiau să iasă în Egipt”. (Sf. GRIGORIE DE NYSSA, 
Cuvânt apologetic la Hexaimeron, în PSB, vol. 30, p. 99) 


Darurile Duhului Sfânt 


„Dar dacă mulți sfinţi se împărtășesc de darurile Duhului Sfânt, nu urmează de 
aici că trebuie să concepem pe Duhul Sfânt ca pe ceva corporal şi compus din mai 
multe bucăţi încât fiecare sfânt și-ar primi câte-o fărâmă, ci în realitate El este o putere 
sfinţitoare, de care vor avea parte toţi cei care s-au învrednicit a fi sfinţiţi prin har”. 
(ORIGEN, Despre principii, Cartea I, III, 1, în PSB, vol. 8, p. 46) 


„Nu administrează darurile ca un slujitor, ci împarte harurile ca un stăpân. 


Împărțeşte, spune apostolul, în deosebi fiecăruia, după cum voiește (1 Corinteni 12, 
11). Este trimis ca administrator al harurilor, dar lucrează cu propria Lui putere“. 
(Sf. VAsILe CEL MARE, Omilii și cuvântări, XV, III, în PSB, vol. 17, p. 513) 


„Când auzim cuvântul (despre) împărăţia (lui Dumnezeu) şi suntem emoţionaţi 
până la lacrimi, să nu socotim că lacrimile sunt (rezultatul emoţiei) noastre; nici să 
credem că faptul de a auzi corect, de a vedea bine, s-ar datora auzului și ochilor noş- 
tri. Pentru că ale altuia sunt lacrimile, ale altuia sunt urechile și ochii, a altuia este 
mintea și sufletul, (şi anume) ale Duhului celui ceresc şi dumnezeiesc, Care aude și 
plânge, Care ştie (starea noastră) și se roagă (pentru noi) şi Care face cu adevărat 
voia lui Dumnezeu. Pe acest dar minunat (pe Duhul Sfânt) L-a promis Domnul 
(Hristos) Apostolilor, când a zis: Eu Mă duc, însă Mângâietorul, Duhul cel Sfânt, pe 
Care Îl va trimite Tatăl în numele Meu, Acela vă va învăţa toate (loan 14, 26). (...) 

Deci, atunci când şi noi auzim cuvântul lui Dumnezeu, când ne vine să plân- 
gem şi ne rugăm fierbinte ca Hristos să vină la noi, să nu credem că noi facem toate 
acestea, ci Duhul este Acela care speră, crede și Se roagă cu adevărat, după voia 
Sa”. (St. MACARIE EGIPTEANUL, Alte șapte omilii, „Cuvânt despre iubire, 11, în PSB, 
vol. 34, pp. 327-328) 


904. Biserica experiază darurile Duhului. Aceste daruri deși sunt lucrate de unul și același Duh, dar 
în fiecare într-un chip corespunzător, ele nu trebuie privite ca provenind exclusiv de la Duhul Sfânt, ci 
ca fiind împărţite de întreaga Sfântă Treime, prin Duhul Sfânt, Tatăl dăruind totul prin Fiul împreună 
cu Sfântul Duh. Nu se deosebesc între ele darurile Tatălui şi ale Fiului şi ale Sfântului Duh, căci există o 
singură mântuire cu o singură putere, cu o singură credință (Sf. CHIRIL AL IERUSALIMULUI, Cateheza a 
XVI-a). (n.n.) 

Duhul Sfânt Proniatorul; Pronia dumnezeiască 


„(...) Simonides%:: 

Nimeni Jără Dumnezeu, 

N-a fost virtuos! Nici oraş, nici muritor! 

Dumnezeu cunoaşte totul. Fără Dumnezeu nimic nu-i sănătos 

În muritori”. 

La fel şi Euripide””: 

Fără Dumnezeu nu e nimic în oameni 

Şi Menandru”: 

Nimeni de noi nu are grijă, decât numai Dumnezeu”. (TEOFIL AL ANTIOHIEI, 
Trei cărți către Autolic, Cartea a II-a, VIII, în PSB, vol. 2, p. 397) 

„Acolo unde Domnul privește este pace şi veselie, iar acolo de unde Domnul îşi 
întoarce faţa Sa, acolo intră răutatea”. (CLEMENT ALEXANDRINUL, Pedagogul, Cartea |, 
cap. VIII, 70.1, în PSB, vol. 4, p. 206) 


908 


„Purtarea de grijă a lui Dumnezeu Care conduce omenirea este și suverană și bună; 
prin aceste două însușiri puterea providenţei rânduieşte mântuirea oamenilor; ca suve- 
rană, îi înțelepțeşte pedepsindu-i; ca binefăcătoare, le este de folos prin facerile de bine. 
(CLEMENT ALEXANDRINUL, Stromatele, |, cap. XXVII, 173.5, în PSB, vol. 5, p. 109) 


„Da, puterea lui Dumnezeu este totdeauna lângă noi; puterea Sa ne atinge, ne 
vede, ne face bine şi ne învaţă”. (CLEMENT ALEXANDRINUL, Sfromatele, II, cap. II, 5.5, 
în 255, v0l.5,p. 116) 


„Pronia dumnezeiască este evidentă din priveliștea tuturor celor pe care le vedem, 
a tuturor faptelor făcute cu artă și înțelepciune, atât a celor care se nasc după rânduia- 
Jă, cât și a celor care se ivesc după rânduială”. (CLEMENT ALEXANDRINUL, Stromatele, 
V, cap. 1.622, în PSB.vel 5, p314) 


„Multe din cele din viaţă, e drept, iau naștere datorită gândirii omeneşti; dar 
asta după ce gândirea omenească a fost luminată de Dumnezeu, astfel sănătatea vine 
prin ştiinţa medicală; bunăstarea trupească prin exerciţii gimnastice; bogăţia prin 
afacerile comerciale; dar toate se fac prin prezenţa proniei dumnezeieşti cu con- 
lucrarea omenească”. (CLEMENT ALEXANDRINUL, Stromatele, VI, cap. XVII, 157.1- 
157,2, in PSB, vol: 5.ps 470) 


905. Nota Pr. D. Fecioru: „Simonides din Cheos, cel mai mare poet liric grec (556-467 î.Hr.). 
(nota 31, p. 397) 

906. Nota Pr. D. Fecioru: „Antholog. Lyr. Graec., ediţia Diehl, t. II, p. 68; frag. 10 (61) (la S-B, p. 86, nota 
2). (nota 32, p. 397) 

907. Nota Pr. D. Fecioru: „Euripide, poet tragic grec (480-406 î.Hr.). Cele mai celebre din operele sale 
sunt: Alceste, Medeea, Andromaca, Electra, Hecuba, Ifigenia în Aulida, Ifigenia în Taurida, Bacantele”. (nota 
33, p. 397) 

908. Nota Pr. D. Fecioru: „Euripide, Fragm., 391, în Tragicorum graecorum fragmenta, p. 480 (la S-B, 
p. 86, nota 3)”. (nota 34, p. 397) 

909. Nota Pr. D. Fecioru: „Menandru, poet comic grec (342-292 î.Hr.). Se spune că a scris 108 comedii; 
sunt cunoscute numai prin fragmente”. (nota 35, p. 397) 

910. Nota Pr. D, Fecioru: „MENANDRU, Fragmenta comic. graec., A. Meineke (ed.), vol. IV, Berlin, 1841, 
p. 276 (la S-B, p. 86, nota 4)”. (nota 36, p. 397) 


PĂRINȚII ŞI SCRIITORII BISERICEȘTI 387 


„Că pronia, care vine de la Dumnezeu la noi, nu este o forţă oarbă care are sarcina 
să slujească creaturilor, urcându-se de la cele mai de jos creaturi până la cele mai de 
sus, ci, datorită milei lui Dumnezeu faţă de slăbiciunea noastră, rânduielile directe 
ale proniei Sale lucrează asupra noastră, aşa cum lucrează grija păstorilor pentru oile 
lor și a împăratului pentru supuşii lui, şi după cum și noi ne supunem conducătorilor 
rânduiţi să ne conducă, potrivit orânduielii încredințate lor de Dumnezeu”. (CLEMENT 
ALEXANDRINUL, Stromatele, VII, cap. VII, 42.7, în PSB, vol. 5, p. 502) 


„Dumnezeu a ales pe patriarhi, le-a dat făgăduinţă, a scos din Egipt poporul care 
se trăgea din acei patriarhi, a răbdat îndelung când ei au păcătuit, i-a pedepsit ca un 
părinte, i-a dus în ţara făgăduinţei pe care le-a dat-o; din când în când le-a trimis 
proroci, i-a pedepsit şi i-a întors de la păcatele lor, i-a răbdat mereu îndelung, trimi- 
ţându-le bărbaţi care să-i vindece, până să vină Marele Doctor, Prorocul, care-i mai 
presus decât toţi prorocii, Tămăduitorul, Care întrece pe toţi tămăduitorii. Când a 
venit EI, ei L-au trădat şi L-au omorât zicând: ia-L de pe pământ, răstignește-L, răstig- 
neşte-L pe El! (loan 19, 15). Imediat după aceea a venit asupra poporului o certare de 
la Dumnezeu: Locul (Ieremia 40, 33) în care lisus al Meu a fost răstignit (Apocalipsa 
11, 8) a fost pustiit şi Dumnezeu a ales un alt popor. Vedeţi că secerişul este mult, iar 
lucrătorii sunt puţini (Matei 9, 37). De altfel, Dumnezeu face ca mreaja să fie mereu 
aruncată în marea acestei vieți și în ea să se adune peşti de multe feluri (Matei 13, 47). 
Dumnezeu trimite mulţime de pescari, trimite mulțime de vânători, iar ei vânează 
pe tot muntele şi tot dealul'!!. Vezi cât de mare este purtarea de grijă a lui Dumnezeu 
pentru mântuirea oamenilor!” (ORIGEN, Omilii la Cartea Prorocului Ieremia, XVIII, 
V, în PSB, vol. 6, p. 442) 


„Omul niciodată nu-i cu totul părăsit de Dumnezeu şi de Adevăr, Care-i Însuşi 
Fiul Său Cel Unul-Născut”. (ORIGEN, Contra lui Celsus, Cartea a VIII-a, cap. LXIII, în 
PSB;vol9,p.557) 


„Susţinem că lumea este cârmuită de Dumnezeu, desigur fără ca prin aceasta să 
fie îngustată libertatea de voinţă a cuiva dintre noi, ci fiind condusă mereu spre mai 
bine”. (ORIGEN, Contra lui Celsus, Cartea a V-a, cap. XIX, în PSB, vol. 9, p. 333) 


„Purtarea de grijă a lui Dumnezeu conţine în sine toate cele de care poartă EI grijă 
şi pe care le cuprinde, dar nu în felul în care un corp material își deţine conţinutul său 
atunci când şi conţinutul tot corp este, ci purtarea de grijă a lui Dumnezeu cuprin- 
de totul întocmai ca o putere divină care cuprinde tot ceea ce conţine”? (ORIGEN, 
Contra lui Celsus, Cartea a VI-a, cap. LXXI, în PSB, vol. 9, p. 432) 


„Dacă Tu nu ne aperi, degeaba stăm de veghe și lucrăm degeaba. Îndepărtează tot 
ceea ce ne împovărează şi fii ajutorul, sprijinitorul şi doctorul nostru; fă să fim tari şi 
sănătoşi în credință”. (METODIU DE OLIMP, Aglaofon sau Despre înviere, Discursul III, 
XXIII, în PSB, vol. 10, p.211) 


911. Nota Pr. T. Bodogae: „leremia 16, 16. a se vedea Omilia la leremia XVI, 1”. (nota 586, p. 442) 
912. Nota Pr. I. Bodogae: „Aceleaşi argumente în IV, 5” (nota 304, p. 432) 

„(...) la fel şi în cazul celor raţionale: este imposibil să dăinuiască acea viaţă după 
lege fără (ajutorul) Duhului. Ordinea în cazarmă nu se poate păstra când comandan- 
tul lipseşte, nici armonia în cor în lipsa dirijorului. Cum ar putea zice serafimii: Sfânt, 
Sfânt, Sfânt (Isaia 6, 3) dacă n-ar fi fost învăţaţi de Duhul de câte ori se cade să ros- 
tească această doxologie? Prin urmare, fie că toţi îngerii Îl laudă pe Dumnezeu, fie că 
Îl laudă toate puterile Lui, (fac acest lucru) cu concursul Duhului. Dacă mii şi mii de 
îngeri se află de faţă și zeci de mii de slujitori săvârşesc ireproșabil slujba lor, (fac aceas- 
ta) cu puterea Duhului. Este imposibil a fi menţinută, fără purtarea de grijă a Duhului, 
toată această armonie de negrăit şi mai presus de ceruri (atât) în slujba lui Dumnezeu, 
cât şi între puterile cele mai presus de ceruri”. (Sf. VAsILE CEL MARE, Despre Sfântul 
Duh, cap. 16, în PSB, vol. 12, p. 54) 


„Fiecare om de la El primește ajutorul potrivit vredniciei lui personale şi potrivit 
trebuinţei lui”. (Sf. VAsrLe ceL MARE, Epistole, 189, VII, în PSB, vol. 12, p. 388) 


„Să fim încredinţaţi că Dumnezeu, Căruia nu-l scapă nimic din tot ce se întâm- 
plă, Se află întotdeauna alături de noi”. (EusEBIU DE CEZAREEA, Viața lui Constantin 
cel Mare, Cartea V, 6.4, în PSB, vol. 14, p. 259) 


„Chiar numai principiul bunei-rânduieli este o lucrare a proniei: dovadă, faptul 
că ziua este scăldată de lumina soarelui, faptul că noaptea urmează apusului acelu- 
iaşi soare, sau că, ajungând stăpână, ea - noaptea - nu rămâne scăldată în întuneric, 
şi asta ca urmare a hoinărelii stelelor. Or, ce să mai spunem noi atunci despre lună, 
care, cu cât se depărtează mai mult de soare, se și rotunjeşte mai tare, şi care, pe cât 
se apropie de el, se îngustează? Nu ne vorbesc ele oare despre Cuvântul ordonator şi 
despre înțelepciunea lui Dumnezeu? 

Dar atât de binevenitele văpăi ale soarelui, care fac ca roadele să se coacă; sau 
umbletul vântului, care pregăteşte belșugul recoltelor; sau răcoarea zilelor de ploaie 
- precum şi potrivirea întreolaltă a tuturor acestora, datorită căreia totul se desfă- 
şoară cu rost și în bună rânduială; sau, iar, rigoarea cu care revin planetele la timpul 
cuvenit exact în același loc — nu arată ele deslușit (lucrarea) poruncii dumnezeieşti? 
Desăvârşita diaconie a astrelor, nu-și spune oare ea singură supunerea în faţa legii lui 
Dumnezeu? 

Semeţia munţilor, adâncul hăurilor, netezimea fără sfârşit a câmpiilor — care nu 
ne fac plăcere numai pentru frumuseţea lor, ci și pentru foloasele ce le aduc - se pot 
ele oare explica altfel decât în temeiul proniei dumnezeieşti? Dar dimensiunile şi deli- 
mitarea uscatului față de apă, necesare atât agriculturii cât şi aducerii de mărfuri tre- 
buitoare din ţări străine, cum ar putea cineva să spună că nu dovedesc limpede exacta 
şi judicioasa purtare de grijă a lui Dumnezeu? Apa din munți ajunge la loc de şes, pe 
care-l scaldă cât îi trebuie pământului ca să prindă viață; după aceea ea se năpusteşte 
în mare, iar marea o varsă în ocean”. (EUSEBIU DE CEZAREEA, Viaţa lui Constantin cel 
Mare, 6.7-6.9, în PSB, vol. 14, pp. 259-260) 


„Nu e nimic din cele ce sunt și se fac, care să nu fi fost făcut şi să nu dureze în EI şi 
prin EL” (Sf. ATANASIE CEL MARE, Cuvânt împotriva elinilor, XLIL, în PSB, vol. 15, p. 79) 


„Însuşi Cuvântul atotputernic şi atotdesăvârşit sfânt al Tatălui, sălășluindu-Se şi 
întinzând puterile Lui în toate şi pretutindeni şi luminându-le pe toate cele arătate și 

nevăzute, le ţine în Sine şi le strânge, nelăsând nimic gol de puterea Lui, ci dându-le 
viaţă tuturor și păzindu-le pe toate împreună și pe fiecare în parte”. (Sf. ATANASIE CEL 
MARE, Cuvânt împotriva elinilor, XLII, în PSB, vol. 15, p. 79) 


„Vie a sădit și a împrejmuit-o cu gard (Matei 21, 33). E lămurit că numeşte vie 
sufletele oamenilor, în jurul cărora a pus gard, adică siguranţa dată de porunci și paza 
îngerilor”. (Sf. VAsILE CEL MARE, Omilii la Hexaemeron, V, VI, în PSB, vol. 17, p. 126) 


„La Dumnezeu nimic nu-i neprevăzut, nimic nu-i neglijat. Pe toate le priveşte cu 
ochiul cel neadormit. Este de față lângă toți și lângă toate, dând mântuire fiecăruia. 
Dacă Dumnezeu n-a lăsat pe ariciul de mare în afara privirii Sale, nu va supraveghea, 
oare, pe cele ale tale?” (Sf. VAsILE CEL MARE, Omilii la Hexaemeron, VII, V, în PSB, 
yo: 17,p 153) 


„Nimic din cele ce există nu este în afara proniei lui Dumnezeu și nici lipsit 
de grija ce i se cuvine”. (Sf. VASILE CEL MARE, Omilii la Hexaemeron, LX, V, în PSB, 
vol. 17, p. 176) 


„Dacă cercetăm cu luare aminte frumuseţile creației, atunci prin ele citim, ca într-o 
carte, marea înțelepciune și purtarea de grijă de toate a lui Dumnezeu”. (Sf. VASILE CEL 
MARE, Omilii și cuvântări, IV despre mulţumire, II, în PSB, vol. 17, p. 378) 


„Dumnezeu face totul şi săvârşeşte totul spre folosul nostru; şi tot spre folosul 
nostru a dăruit omului și desfătarea și tihna. Dacă Dumnezeu, din pricina covârși- 
toarei Lui iubiri de oameni, ne-a pregătit, înainte de a fi neamul nostru, acele bună- 
tăți negrăite, precum Însuşi spune: Veniţi, binecuvântaţii Părintelui Meu, de moşteniţi 
împărăţia cea pregătită vouă înainte de întemeierea lumii (Matei 25, 34), apoi cu mult 
mai mult ne va da din belşug toate cele de pe lumea asta. (Sf. IOAN GURĂ DE AUR, 
Omilii la Facere, XIV, II, în PSB, vol. 21, p. 158) 


„Înțeleptul Dumnezeu, Cel ce rânduiește viaţa noastră după înţelepciunea Lui”. 
(Sf. IOAN GURĂ DE AUR, Omilii la Facere, XVII, II, în PSB, vol. 21, p. 191) 


„Când ne bucurăm de purtarea de grijă a lui Dumnezeu, putem scăpa nu numai 
de uneltirile oamenilor răi, ci chiar de-am cădea între fiare sălbatice nu vom păţi nimic. 
Că Stăpânul, arătându-Şi bogăţia puterii Lui, schimbă chiar firea fiarelor și le preface în 
oi; nu că le-ar face să-şi piardă cumva sălbăticia firii lor, ci le face blânde ca oile, cu toate 
că-și păstrează firea. Când Dumnezeu vrea, stihiile îşi uită propria lor lucrare; focul nu 
mai e foc. Şi aceasta o poţi vedea cu cei trei tineri (Daniel 3, 8-28) şi cu Daniel (Daniel 
6, 16-24). Daniel, înconjurat de lei, ca şi cum ar fi avut oi împrejurul lui, n-a păţit nimic, 
ajutorul celui de sus a înfrânat sălbăticia leilor. Fiarele au rămas fiare, dar nu și-au vădit 
firea lor sălbatică; și au cunoscut asta și cei care erau mai sălbatici ca fiarele. 

S-a întâmplat aceasta pentru o mai mare învinuire a acelor care au depășit pe 
fiare în cruzime, cu toate că erau înzestrați cu rațiune. Au cunoscut chiar din fapte 
că, datorită purtării de grijă a Stăpânului, fiarele nu s-au atins de dreptul Daniel, n-au 
îndrăznit să-i sfâșie trupul; dar cei care l-au aruncat pe Daniel la fiare au fost mai răi 
decât fiarele. Şi ca să nu se creadă că totul a fost o nălucire, aceia au cunoscut adevărul 
din cele petrecute cu cei ce au fost aruncați în groapă; cu Daniel fiarele au fost blânde 

ca oile, îşi uitaseră firea, dar cu cei ce fuseseră aruncați după Daniel în groapă, fiarele 
şi-au arătat sălbăticia lor. Tot aşa s-a întâmplat şi cu focul din cuptorul cel din Babilon. 
Focul a cruțat pe cei din cuptor, pe cei din mijlocul focului; nu și-a arătat tăria sa, ci, 
ca şi cum i-ar fi fost înlănțuită lucrarea focului, așa a lăsat nevătămate trupurile celor 
trei tineri; nici părul lor n-a îndrăznit să se atingă, ca şi cum o poruncă ar fi împiedicat 
focul să-şi arate lucrarea sa; dar i-a mistuit pe cei ce şedeau lângă cuptor. Prin aceste 
două lucruri Dumnezeu şi-a vădit puterea Sa cea mare; şi prin aceea că a păzit nevătă- 
maţi pe cei din cuptor și prin aceea că a mistuit pe cei de lângă cuptor. Deci, când ne 
bucurăm de ajutorul celui de sus, nu numai că scăpăm de uneltirile vrăjmaşilor noștri, 
dar nu pățim nimic nici chiar de-am cădea în mijlocul fiarelor. Mâna lui Dumnezeu e 
mai puternică decât orice; în toate împrejurările ne dă tărie şi ne face să fim nebiruiţi”. 
(Sf. IOAN GURĂ DE AUR, Omilii la Facere, omilia LVII, IV, în PSB, vol. 22, pp. 238-239) 


„Dacă Dumnezeu arată o atât de mare purtare de grijă de nişte flori de rând, 
nevrednice de cuvânt şi de un folos întâmplător, cum nu va purta grijă de tine, făptura 
cea mai necesară din toate?” (Sf. IOAN GURĂ DE AUR, Omilii la Matei, XXII, |, în PSB, 
vol. 23, p. 281) 


„lată Eu sunt cu voi în toate zilele până la sfârşitul veacului (Matei 28, 20). 

Ai văzut iarăşi autoritatea cu care le-a vorbit? Ai văzut că și aceste cuvinte au fost 
spuse pe măsura înțelegerii ucenicilor? N-a spus că are să fie numai cu ei, ci cu toți 
credincioşii de mai târziu — că n-aveau să trăiască apostolii până la sfârşitul veacului —, 
ci le-a vorbit ca unora ce fac un singur corp cu toți credincioşii de mai târziu. Domnul 
le-a spus: Să nu-mi vorbiţi de greutatea însărcinării. Eu, Care fac toate uşoare, sunt 
cu voi! Aceasta o spunea adesea şi profeților în Vechiul Testament: şi lui leremia, care 
punea înainte tinerețea lui, şi lui Moise şi lui lezechiel, care șovăiau: Eu sunt cu voi! 
Același lucru îl spune acum şi ucenicilor Săi”. (Sf. IOAN GURĂ DE AUR, Omilii la Matei, 
XC, II, în PSB, vol. 23, pp. 1001-1002) 


„(Hristos - n.n.) — Cel din Care sunt toate şi prin Care sunt toate și în Care sunt 
toate, pe Cel ce dă tuturor hrană la vremea potrivită, pe Cel ce deschide mâna Lui și 
umple toată vietatea de bunăvoință, pe Cel ce e pâinea care se pogoară din cer și dă 
viață lumii, pe Cel care face să curgă din izvorul propriu viaţa tuturor celor ce sunt”. 
(Sf. GRIGORIE DE NyssA, Tâlcuire amănunțită la Cântarea Cântărilor, X, în PSB, 
vol. 29, p. 250) 


„(...) lucrarea desăvârșită a Providenţei, Care nu vindecă numai bolile declarate, 
ci fereşte şi de cele care încă nu au apărut”. (Sf. GRIGORIE DE Nyssa, Despre pruncii 
morţi prematur, către Hierios, Preliminarii, în PSB, vol. 30, p. 424) 


„Căci nu ştim să cerem ce ne trebuie, ci El Însuşi ne întinde, luând-o înaintea noas- 
tră, cele ce ne susţin pentru viaţa veşnică?!” (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a III-a, cap. IV, în PSB, vol. 41, p. 317) 


913. Tâlcuirea Pr. D. Stăniloae: „Noi cerem de obicei mai mult cele necesare vieţii pământești. Dumnezeu 
ştie însă cele ce ne sunt necesare pregătirii pentru viața veşnică. De aceea ni le dă mai degrabă pe acestea, chiar 
dacă nu ştim care sunt acestea, deci nici să le cerem. Vedem mai târziu că cele pe care ni le-a dat Dumnezeu 
ne-au fost de folos pentru viața de veci”. (nota 572, p. 317) 


PĂRINȚII ŞI SCRIITORII BISERICEȘTI SSI 


„Multe se iconomisesc pentru noi în mod ascuns, Hristos având în grijă şi apărând 
viața fiecăruia”. (Sf. CHIRIL AL ALEXANDRIEI, Comentariu la Evanghelia Sfântului 
Ioan, Cartea a IX-a, cap. 9, în PSB, vol. 41, p. 1046) 


„Pe slujitorul lui Hristos îl păzeşte nu straja trupească, ci Providența dumneze- 
iască”. (Sf. AMBROZIE AL MILANULUI, Scrisori, „Cuvântarea împotriva lui Auxenţiu 
despre predarea bisericilor”, 9, în PSB, vol. 53, p. 118) 


„Se cuvine să credem cu nestrămutată convingere că nimic nu se petrece pe aceas- 
tă lume fără Dumnezeu. Trebuie să mărturisim că toate se fac şi se îndeplinesc cu voia 
sau cu îngăduința Lui, cu lămurirea că binele se săvârşeşte cu voinţa și ajutorul lui 
Dumnezeu, iar răul cu îngăduința Lui, când ocrotirea divină ne părăseşte din cauza 
netrebniciei şi a învârtoșării inimii noastre şi îngăduie să fim stăpâniţi de diavol sau de 
patimi ruşinoase. Aflăm aceasta foarte limpede şi din cuvintele apostolului care zice: 
Pentru aceea i-a lăsat Dumnezeu în patimi josnice şi iarăşi: Pentru că n-au crezut că-L 
au pe Dumnezeu în conștiință i-a lăsat Dumnezeu în minte proastă, ca să facă ei ceea 
ce nu se cade”. (Sf. IOAN CASIAN, Convorbiri duhovnicești, Partea I, „Convorbirea cu 
părintele Pafnutie”, cap. XX, în PSB, vol. 57, p. 361) 


„Cele pe care le credem împotriva folosului, ca un medic foarte bun Domnul ni 
le dă chiar fără voia noastră, iar uneori hotărârile noastre primejdioase şi încercările 
aducătoare de moarte le întârzie şi le abate de la îndeplinirea lor cu rea urmare, iar pe 
cei ce se grăbesc spre moarte îi aduce la mântuire şi, fără știrea lor, îi scoate din gura 
iadului”. (Sf. IOAN CASIAN, Convorbiri duhovniceşti, Partea a II-a, „A treia convorbire 
cu părintele Cheremon”, cap. VII, 4, în PSB, vol. 57, p. 535) 


„Grija aceasta şi providenţa lui Dumnezeu față de noi le-a exprimat frumos 
cuvântul dumnezeiesc prin profetul Osea, sub chipul Ierusalimului ca o femeie păcă- 
toasă, care se îndreaptă cu iuţeală primejdioasă spre cultul idolilor. Când ea zice: Mă 
voi duce după iubiții mei, care-mi dau pâine şi apă, şi lână, şi in, şi ulei, şi băutură, 
bunătatea divină îi răspunde nu voinţei, ci mântuirii ei: lată, eu îi voi astupa drumul 
ei cu mărăcini, voi ridica zid, ca ea să nu-și mai afle cărările sale. Ea va umbla după 
iubiții săi, dar nu-i va ajunge, şi-i va căuta, dar nu-i va găsi. Și va grăi atunci: Mă voi 
întoarce la bărbatul meu cel dintâi, că atunci îmi era mai bine decât acum. Şi, de aseme- 
nea, descrie prin această comparaţie îndărătnicia şi disprețul nostru, prin care găsim 
de cuviință să-i răspundem cu gând nespus când ne cheamă să ne întoarcem la El: Și 
am zis: Mă vei numi Tată şi după aceea nu vei înceta să mă urmezi. Dar, cum o femeie 
disprețuiește pe iubitul său, așa M-a disprețuit pe Mine casa lui Israel, zice Domnul. 
Destul de potrivit a fost comparat Israelul cu o adulteră care şi-a lăsat bărbatul, iar dra- 
gostea și stăruința bunătăţii Sale au fost asemănate cu un bărbat care şi-a pierdut soţia” 
(Sf. IOAN CASIAN, Convorbiri duhovniceşti, Partea a II-a, „A treia convorbire cu părin- 
tele Cheremon”, cap. VIII, 1-2, în PSB, vol. 57, pp. 535-536) 


914. Tâlcuirea Pr. D. Stăniloae: „Ioate ale noastre se rezolvă cum se cuvine, spre binele nostru, când ne 
punem nădejdea în Dumnezeu, dar ne dăm și noi silinţa. De multe ori, abia după rezolvări în bine ale unor 
probleme, prin împrejurări care n-au atârnat de noi, ne dăm seama că Dumnezeu a potrivit lucrurile astfel, ca 
acele probleme să se rezolve cum ne era de folos”. (nota 1968, p. 1046) 

„Și nu numai că insuflă cu bunătatea Sa dorinţe sfinte, dar ne și pregăteşte pri- 
lejuri de viață adevărată și de fapte bune, arătând celor rătăciți calea mântuirii”. 
(Sf. IOAN CASIAN, Convorbiri duhovnicești, Partea a II-a, „A treia convorbire cu părin- 
tele Cheremon”, cap. VIII, 4, în PSB, vol. 57, p. 536) 


„O, Tu, bunule Atotputernic, Care îngrijeşti pe fiecare dintre noi, ca şi când ai 
îngriji pe unul singur, și toi așa pe toţi ca pe fiecare în parte”. (Fericitul AUGUSTIN, 
Confessiones - Mărturisiri, Cartea a III-a, XI, (19), în PSB, vol. 64, pp. 98-99) 


„Ce sunt eu pentru mine însumi fără de Tine, dacă nu o călăuză spre prăpas- 
tie?” (Fericitul AuGusTIN, Confessiones - Mărturisiri, Cartea a IV-a, |, (1), în PSB, 
vol. 64, p. 101) 


„Atunci când Tu eşti tăria noastră, atunci este tărie, iar când este tăria noastră, 
este slăbiciune”. (Fericitul AuGusTIN, Confessiones - Mărturisiri, Cartea a IV-a, XVI, 
(31), în PSB, vol. 64, p. 115) 


„O înţeleaptă organizare cruță pe cel pe care nenorocirea l-ar putea face mai rău 
şi nu-l lasă să sufere pe cel ce nu poate răbda. Altul este omul desăvârşit prin toate 
virtuțile, sfânt și apropiat de Dumnezeu; pe acesta providența până într-atât îl fereşte 
de nenorocire, încât nu-l lasă să fie atins nici de boli. (...) 

Dar se întâmplă adesea ca posturile de înaltă răspundere să fie încredințate celor 
buni, iar răutatea să fie nimicită. Altora providenţa le împarte fericirea proporţional 
cu nenorocirea, după calitatea sufletelor lor; pe unii îi mușcă, pentru ca ei să nu se 
moleșească într-o fericire îndelungată, îngăduie ca alții să fie puternic zguduiţi, pentru 
ca virtuțile lor sufleteşti să se întărească prin practica şi exercițiul răbdării. Unii se tem 
mai mult decât trebuie de ceea ce de fapt pot să suporte, alții dispreţuiesc mai mult 
decât trebuie ceea ce nu pot să suporte; pe aceştia experiența îi duce la cunoașterea de 
sine. Unii şi-au dobândit cu prețul unei morți glorioase un nume venerabil de-a lun- 
gul secolelor, alţii, neînfrânaţi în fața torturilor, au dat celorlalți exemplu că virtutea 
nu este învinsă de suferințe; că acestea se petrec de regulă, cu rânduială şi în interesul 
celor ce par a le suporta, este departe de orice îndoială. 

Aceeaşi explicaţie are şi faptul că tuturor celor răi li se întâmplă când neplăceri, 
când lucruri dorite. De neplăcerile acestora desigur că nimeni nu se miră, fiindcă toți 
socot că ei au meritat răul; pedepsele lor pe alţii îi abat de la nelegiuiri, iar pe ei îi 
corectează; şi bucuriile lor sunt pentru cei buni pildă elocventă de ceea ce trebuie să 
judece despre o astfel de fericire, pe care o văd adesea în serviciul celor răi. În această 
chestiune cred că se poate ţine seamă și de posibilitatea de a fi unul cu un temperament 
așa de iute şi de nestăpânit, încât lipsa de cele necesare să-l împingă până la nelegiuire; 
providența vindecă boala acestuia dându-i ca leac avere multă. Privindu-şi conștiința 
pătată de ticăloşie şi comparându-și avuţia cu sine, se teme poate să nu-i fie dureroasă 
pierderea bunurilor, a căror folosire îi este plăcută; își va schimba deci conduita și, în 
teama sa de a nu-și pierde avuţia, se va lăsa de rele. Pe alţii i-a prăbuşit în ruină meri- 
tată o fericire dobândită pe nedrept, unii au căpătat dreptul de a pedepsi, pentru ca 
să existe mijloc de întărire pentru cei buni şi de corecție pentru cei răi”. (BOETHIUS, 
Mângăierile filosofiei, Cartea a IV-a, II, proza VI, în PSB, vol. 72, pp. 148-149) 

„Deseori acea providenţă supremă a dat dovadă şi de acest extraordinar miracol, 
încât cei răi să facă pe cei răi buni. Fiindcă uneori suferă nedreptăţi din partea celor 
mai răi dintre ei, aprinzându-se de revoltă împotriva nedreptăților, se întorc la roada 
virtuții, dorind să nu mai fie asemenea acelora pe care-i urăsc. Căci numai puterea 
divină este aceea pentru care şi răul să poate fi un bine când, folosindu-se de el cu 
măsură, ajunge la realizarea vreunui bine. Există o ordine care îmbrățișează toate şi cel 
ce şi-a părăsit locul pentru a intra în altă ordine de lucruri, rămâne totuși înlăuntrul 
ordinii, pentru ca să nu se facă loc la nimic întâmplător în împărăţia providenţei”, 
(BOETHIUS, Mângâierile filosofiei, Cartea a IV-a, II, proza VI, în PSB, vol. 72, p. 149) 


„Cine este atât de lipsit de inteligență umană şi de străin de însuși acest adevăr 
despre care vorbim, încât să nu recunoască şi să nu vadă că opera aceasta atât de 
minunată, care este universul, și măreţia neprețuită atât a celor de sus cât și a celor de 
jos sunt conduse de Cel ce le-a creat şi că Acela care a fost Creatorul elementelor tot 
EI va fi şi guvernatorul lor? Evident că Acesta cu ce putere şi majestate a clădit toate, 
cu aceeaşi providenţă şi măsură le cârmuieşte, mai ales fiindcă în cele care sunt admi- 
nistrate prin acţiune umană nu există nimic fără o rațiune interioară şi toate își trag 
ocrotirea de la providenţă, cum își trage corpul viaţa de la suflet”. (SArvrANus, Despre 
guvernarea lui Dumnezeu, cartea I, IV, 19, în PSB, vol. 72, p. 194) 


„Deci, precum spui tu, Dumnezeu a îndepărtat de la sine grija de cei muritori. 
Dar atunci care este pentru noi rațiunea religiei divine? Care este scopul adorării 
lui Hristos și la ce bun speranţa ocrotirii de către El? Dacă Dumnezeu neglijează în 
această lume neamul omenesc, pentru ce întindem zilnic mâinile spre cer? Pentru 
ce cerem prin dese rugăciuni mila lui Dumnezeu? Pentru ce ne ducem la biseri- 
că? Pentru ce ne plecăm în faţa altarului? N-avem nicio rațiune de a ne ruga, dacă 
ni se spulberă speranţa împlinirii rugăciunilor. Vezi aşadar cât de nesocotită şi de 
fără temei este ideea acestei afirmaţii. Dacă aceasta se acceptă ca adevărată, nu se 
mai poate păstra nimic din religie”. (SALvIANUS, Despre guvernarea lui Dumnezeu, 
Cartea ], V, 21, în PSB, vol. 72, p. 194) 


„Neamul evreilor, învingător fără război, intră în deşert. Îşi face drum prin acele 
regiuni fără drumuri, este călător fără cale, călăuzit de Dumnezeu, cinstit de oastea 
divină, puternic prin conducerea cerească, urmând coloana mișcătoare, de nor ziua, 
de foc noaptea, coloană care-și schimba culoarea după diversele cerinţe ale timpului, 
pentru ca adică în lumina zilei să se distingă prin aspectul unui nor întunecat, iar în 
negura nopții să se vadă ca o flacără strălucitoare. Adaugă aici izvoarele ieșite pe neaş- 
teptate, adaugă apele lecuitoare, fie apărute, fie schimbate cele existente, păstrându-și 
înfăţişarea dar transformându-și calitatea, adaugă râurile țâşnind din creierii mun- 
ților, ogoarele pline de praf fertilizate de noi şuvoaie şi turmele de vite mânate spre 
tabere pentru hrana călătorilor, Dumnezeu slujind cu nesfârșită dragoste nu numai 
pentru folosul, ci chiar pentru desfătarea oamenilor, hrana dată zilnic celor conduşi 
de stele timp de patruzeci de ani, cerurile plouând cu mâncăruri dulci, nu numai pen- 
tru hrană, ci şi pentru plăcere; adaugă faptul că oamenii n-au simţit în nicio parte a 
membrelor adaosul sau scăderea în greutate a corpurilor umane, că unghiile nu le-au 
crescut, dinţii nu le-au căzut, părul s-a menţinut la fel, picioarele nu li s-au bătătorit, 
îmbrăcămintea și încălțămintea nu li s-au rupt, onoarea sporită a oamenilor impunâri 


394 Pr. asist. dr. LIVIU PETCU 


demnitate chiar îmbrăcăminții lor sărăcăcioase; adaugă aici faptul că Dumnezeu S-a 
coborât pe pământ pentru a învăţa pe oameni, Dumnezeu Fiul luând pentru aceasta 
înfăţişare omenească, că mulțimea nenumărată a poporului a fost primită în preajma 
familiarităţii divine, strălucind prin onoarea prieteniei sacre; adaugă aici tunetele, ful- 
gerele, înfiorătoarele răsunete ale buciumelor cereşti, înspăimântătorul freamăt în tot 
văzduhul, cerurile mugind cu vuiete sacre, focuri, întunecimi, nori plini de puterea 
lui Dumnezeu, Dumnezeu vorbind de aproape, legea răsunând în gura divină, litere, 
cuvinte şi pagini scrise de degetul lui Dumnezeu, cartea de piatră, poporul învățând 
şi Dumnezeu învăţându-l, aproape o singură școală a cerului și a pământului, îngeri şi 
oameni laolaltă”. (SArvrANUS, Despre guvernarea lui Dumnezeu, Cartea |, LX, 42-43, în 
PSB, vol. 72, p. 201) 


„Dar aici s-ar putea răspunde că Dumnezeu a avut altădată această grijă de 
oameni, dar acum sigur n-o mai are. De unde credem așa? Poate fiindcă nu mai mân- 
căm zilnic o mană ca atunci, deşi avem belșug de roade pe ogoare, nu mai prindem 
potârnichi care ne vin în mână, deşi mâncăm tot felul de vite, păsări și alte viețuitoa- 
re? Că nu ne mai vin la gură ape din deschizăturile stâncilor, deși avem casele umede 
de băutura scoasă din rodul viilor? Adaug eu ceva mai mult, că noi, care spunem că 
atunci aceia au fost în grija lui Dumnezeu, iar noi suntem neglijați de Dumnezeu, 
dacă am putea primi bunurile din trecut în locul celor din prezent, am refuza în mod 
sigur această schimbare de condiţie. Căci n-am vrea să pierdem ceea ce avem acum 
pentru a poseda ceea ce ei aveau atunci în folosinţă, nu pentru că acum avem lucruri 
mai bune decât au avut ei atunci, ci pentru că ei, care atunci erau hrăniţi din grija lui 
Dumnezeu şi a cerului, preferau în locul bunurilor prezente vechea îndestulare a pân- 
tecelui, amintindu-și cu o duioşie condamnabilă de mâncărurile de altădată şi tânjind 
după ceapa şi usturoiul din trecut nu pentru că erau mai bune cele pe care le avuseseră 
înainte, ci pentru că se întâmpla şi cu ei atunci ceea ce se întâmplă cu noi acum. Nu 
le plăcea ceea ce aveau și doreau ceea ce n-aveau. Noi lăudăm mai mult ceea ce a fost 
atunci decât ceea ce este acum, nu fiindcă, dacă am avea putinţa de a alege, am prefera 
să le avem întotdeauna pe acelea, ci fiindcă mintea omenească are acest cusur înrădă- 
cinat de a dori întotdeauna ceea ce nu este şi fiindcă — precum spune cineva — nouă ne 
plac ale altora iar altora le plac ale noastre”. Se adaugă şi ceea ce este aproape general, 
că omul este întotdeauna nerecunoscător față de Dumnezeu, că toţi au năravul urât 
şi aproape înnăscut, de a nu lua în seamă binefacerile lui Dumnezeu, de a nu se recu- 
noaşte datori față de el”. (SArvIANus, Despre guvernarea lui Dumnezeu, Cartea |, X, 
46-47, în PSB, vol. 72, pp. 202-203) 


„Sfântul Apostol Pavel spune în Faptele Apostolilor: În EI Însuşi trăim şi ne mişcăm 
și suntem (Faptele Apostolilor 17, 28). Este fără îndoială mai mult decât un conducător 
al vieţii, fiindcă în El se găseşte mișcarea celui ce are viaţă. În adevăr, n-a zis că suntem 
mișcaţi de EI, ci în EL, învăţându-ne limpede că ființa noastră a tuturor se găseşte înlă- 
untrul virtuților sfinte, fiindcă de bună seamă trăim în Însuşi Acela de la Care avem 
ceea ce suntem”. (SALvIANUS, Despre guvernarea lui Dumnezeu, Cartea a II-a, II, 9, în 
PSB, vol. 72, p. 210) 


915. Nota Prof. David Popescu: „Publius Syrus, poet latin (sec. I î.Hr.), de la care a rămas o colecție de 
maxime morale”. (nota 29, p. 203) 

„lată - zice Scriptura - Eu sunt cu voi în toate zilele, până la sfârșitul veacului. 
Grozav mai tălmăcim sentimentele lui Dumnezeu, dacă-L defăimăm spunând că sun- 
tem veşnic neglijați, când El dovedeşte întotdeauna că nu ne părăseşte. Prin aceasta 
a voit să ne arate EI că niciodată nu ne părăsește cu dragostea şi ocrotirea Sa, fiindcă 
întotdeauna este prezent alături de noi”. (SALvIANUS, Despre guvernarea lui Dumnezeu, 
Cartea a II-a, II, 10-11, în PSB, vol. 72, p.211) 


„După cum medicii cei mai buni şi mai încercaţi dau îngrijiri felurite, în raport 
cu diversitatea bolilor, şi unora le prescriu medicamente dulci, altora amare, unora 
făcându-le cauterizări, altora aplicându-le cataplasme, la unii intervenind chirurgical, 
la alţii prin infuzii uleioase, şi totuşi ei urmăresc un singur scop: însănătoşirea bolna- 
vilor, oricât de deosebite sunt felurile de tratament, la fel şi Dumnezeul nostru, odată 
ne tratează mai cu asprime, făcându-ne oarecum cauterizări şi operaţii chirurgicale, 
iar altădată ne aduce prosperitate, ca şi cum ne-ar mângâia cu uleiuri şi cu cataplas- 
me. Pe calea diferitelor medicamente vrea să ne facă același dar: sănătatea. Şi stăpânii 
obișnuiesc să-i îndrepte prin blândeţe pe slujitorii netrebnici, pe care pedepsele nu 
i-au disciplinat, și-i supun prin binefaceri pe cei care nu s-au supus prin lovituri. Şi 
pe copii, şi aproape pe toţi micii îndărătnici, pe care nu-i fac ascultători amenințările 
şi vergile, uneori îi aduc la supunere darurile și mângâierile. De aceea trebuie să înţe- 
legem că suntem mai netrebnici decât cei mai netrebnici servitori şi mai proşti decât 
copiii fără minte, dacă nu ne îndreptăm nici ca servitorii răi prin pedepse, nici ca 
nevârstnicii prin daruri și mângâieri”. (SALVIANUS, Despre guvernarea lui Dumnezeu, 
Cartea a VI-a, XVI, 91-92, în PSB, vol. 72, p. 294) 


„lar pronie numesc nu pe cea care întoarce şi conduce readucerea celor pro- 
videnţiate, de la cele ce nu trebuie la cele ce trebuie, ci pe cea care susține univer- 
sul și conservă rațiunile, după care a fost el întemeiat la început. Şi judecată, nu pe 
cea mustrătoare a celor ce păcătuiesc, ci pe cea distribuitoare care salvează şi defi- 
nește lucrurile. Datorită ei toate făpturile unite cu rațiunile după care s-au făcut 
îşi au în identitatea lor naturală, necălcată, legalitatea lor neschimbată, precum a 
judecat și a hotărât de la început Făcătorul să fie şi ce să fie şi cum să fie fiecare. 
lar ceea ce se numeşte în alt fel pronie și judecată e legat intim cu pornirile noas- 
tre libere, de la cele rele oprindu-le în multe feluri, iar spre cele bune întorcându- 
le cu înțelepciune. lar prin diriguirea celor ce nu atârnă de noi, în mod contrar 
celor ce atârnă de noi, taie răutatea prezentă, viitoare şi trecută. Dar prin aceasta 
nu spun că există o altă şi o altă pronie şi judecată. Căci una şi aceeaşi o ştiu 
după putere, dar deosebită în raport cu noi şi având lucrarea de multe feluri”!*, 


916. Tâlcuirea Pr. D. Stăniloae: „Diferenţa între creaturi, manifestată de fiecare prin puterea fiinţei ei, ca 
bază a acelei puteri și ca formă a ei, ne arată pe Dumnezeu ca Cel ce a distribuit în ele o varietate armonioasă şi 
neconfundată de raţiuni, după care se conduc și se menţin. Diferența făpturilor ne arată judecata distinctivă și 
unitivă a lui Dumnezeu în cadrul universului. Ea e nedespărțită de actul creaţiei de la început și de acțiunea con- 
tinuă a proniei. Căci Dumnezeu a creat lucrurile repartizate după rațiuni distincte şi armonioase și le menţine ca 
atare în mișcarea lor continuă. În special judecata e unită cu pronia atât de mult, că acestea două pot fi considerate 
una în rădăcina lor, deşi se manifestă în raport cu noi în acte diferite și mintea noastră distinge aceste acte, ca și 
pronia de judecată.Sfântul Maxim arată prin acestea că pronia este o operă pozitivă a lui Dumnezeu, condusă de 
EI, nu un produs al păcatului, în sens origenist. Individuaţiunile înseşi sunt opera judecății Lui distinctive şi sunt 
menținute de pronia Lui și toate sunt conduse de EI însuși în folosul binelui. Dar nu sunt menținute şi conduse 
spre bine numai din exterior. Acţiunea prin care le salvează în specificul lor şi le conduce e concrescută cu înseși 

(Sfântul MAxIM MĂRTURISITORUL, Ambigua, Partea a Il-a, 28, în Părinți şi 
Scriitori Bisericeşti, vol. 80, p. 133) 


„Şi ne vom convinge că EI este Proniatorul celor existente prin Care am învăţat de 
asemenea că este Dumnezeu, judecând că e drept şi rațional să nu fie altul Păzitorul 
şi Ingrijitorul lucrurilor decât numai Creatorul lor. Căci însăşi persistenţa lucrurilor, 
ordinea, poziţia şi mișcarea lor, și legătura reciprocă a celor de la extremităţi prin cele 
din mijloc, nepăgubindu-se unele pe altele prin opoziţie, apoi convergenţa părţilor în 
întreguri şi unirea deplină a întregurilor cu părţile, distincția neamestecată a părţilor 
însele între ele, după diferența caracteristică a fiecăreia, şi unirea fără contopire într-o 
identitate neschimbată a întregurilor, şi, ca să nu le spun pe toate, adunarea și deose- 
birea tuturor față de toate şi succesiunea inviolabilă a tuturor şi a fiecăreia după specia 
proprie, necorupându-se nicidecum raţiunea proprie a firii şi neconfundându-se cu 
altceva şi neconfundând nimic, arată clar că toate se susţin prin purtarea-de-grijă a 
lui Dumnezeu care le-a făcut. Căci nu e cu putinţă ca Dumnezeu bun fiind să nu fie şi 
binefăcător, nici binefăcător fiind, să nu fie şi proniator şi de aceea să nu îngrijească în 
chip dumnezeiesc de lucruri hărăzindu-le înțelepţeşte atât existenţa, cât şi ocrotirea. 

Căci pronia este, după purtătorii de Dumnezeu Părinţi, grija lui Dumnezeu 
îndreptată spre lucruri. Dar o definesc și aşa: pronia este voia lui Dumnezeu prin care 
toate lucrurile își primesc călăuzirea ce i se potrivește. Iar dacă e voia lui Dumnezeu, 
ca să mă folosesc de înseși cuvintele dascălilor, e necesar ca cele ce se fac să se facă 
după dreapta rațiune, ca să nu aştepte o ordine mai bună. Deci cel ce și-a ales adevărul 
de călăuză va fi îndemnat în tot modul să spună că Același e purtătorul de grijă pe 
care l-a cunoscut cu adevărat și ca făcător al lucrurilor, sau ale căruia sunt lucrurile 
ca făcător. Căci şi în animale, când ne aţintim cugetarea noastră la cele ce sunt prin 
mijlocirea raţiunii, aflăm o trăsătură care schițează nu fără nobleţe cele mai presus de 
rațiune. Căci privind la cele ce îngrijesc în mod natural de cele ce sunt din ele după 
neam, căpătăm și noi îndrăzneala să afirmăm cu cutezanță evlavioasă, conform raţiu- 
nii din noi înşine, că singur Dumnezeu este proniatorul tuturor lucrurilor, nu al unora 
da şi al altora nu, ca unii dintre filosofii de afară, ci al tuturor la un loc, după o unică 
şi neschimbată voinţă a bunătăţii; a celor universale şi a celor singulare. Căci ştim că 
dacă toate cele particulare s-ar strica din lipsa proniei şi a păzirii cuvenite, s-ar strica și 
cele universale (căci cele universale constau din cele particulare). Demonstrația logică 
a acestui lucru, conducând printr-o aplicare bine întemeiată la adevăr, ni se impune 
de la sine. Căci dacă cele universale subzistă în cele particulare, neavând nicidecum 
rațiunea existenţei în ele însele, pierind cele particulare, e vădit pentru oricine că nu 
var tămâne nici cele universale. Căci părțile sunt şi subzistă în întreguri și întregurile 
în părţi. Şi nicio rațiune nu se va opune acestui adevăr. Deci strânși de adevăr vestesc 
şi ei fără voie puterea proniei şi prin cele ce se străduiesc să demonstreze dovedesc şi ei 
că aceasta străbate prin toate. Căci spunând că numai cele universale sunt conduse de 
pronie, nu bagă de seamă că spun că pronia se întinde şi la cele particulare, mergând 
fără voie spre adevărul de care se silesc să fugă. 


pornirile lor naturale de a se menţine și de a se dezvolta în bine. lar fiinţele conştiente colaborează la bine prin 
libertate. Binele e sădit astfel creator în firea făpturilor, ca o lege. Prin aceasta le conduce Dumnezeu însuși spre 
bine, dar se mişcă și ele înseşi. Dar întrucât ființele libere se pot abate și spre rău, Dumnezeu prin pronia şi jude- 
cata Sa le întoarce uneori spre bine cu voia lor, iar alteori, chiar împotriva voii lor, producând împrejurări care le 
opresc de la rău sau le fac să regrete răul făcut și să-l întoarcă spre bine” (nota 147, p. 133) 

Căci dacă din pricina persistenței spun că cele universale se învrednicesc de pro- 
nie, arată că de aceasta se învrednicesc cu atât mai mult cele particulare în care îşi află 
ipostasul și persistenţa cele universale. Acestea ţin laolaltă pentru relația naturală indi- 
solubilă între ele şi fiecare se conservă în vederea persistenței celeilalte, niciuna nefi- 
ind străină de această pază. Căci căzând una din această pază prin care persistă, nici 
cealaltă nu se împărtășește de ea”!””. (Sf. MAXIM MĂRTURISITORUL, Ambigua, Partea a 
II-a, 63, în PSB, vol. 80, pp. 178-180) 


„De altfel, ideea că Dumnezeu nu poartă de grijă de toate lucrurile e susținută în 
trei moduri. Sau zic că El nu cunoaşte metoda purtării de grijă, sau nu o vrea, sau nu 
o poate. Dar după toate concepţiile comune ale tuturor, Dumnezeu fiind bun voieşte 
desigur pururea și pentru toate cele bune; și fiind înţelept, şi mai mult decât înțelept, 
mai bine-zis izvorul a toată înţelepciunea, cunoaște desigur cele de folos; și fiind puter- 
nic, mai bine-zis nesfârșit de puternic, lucrează desigur în chip vrednic de Dumnezeu 
în toate cele cunoscute Lui şi voite de EI ca bune și folositoare. Căci fiind bun şi înţe- 
lept și puternic, străbate prin toate cele văzute şi nevăzute, universale și particulare, 
mici şi mari, prin toate cele ce au existență conform oricărui fel de ființă, necedând 
din infinitatea bunătăţii înțelepciunii și puterii, şi toate conservându-le după raţiunea 
existenţei fiecăreia, pentru ele însele și pe unele pentru altele în armonia și persistența 
relaţiei indisolubile a tuturor”8. 

Pronia lui Dumnezeu se întinde peste toate? Căci însăşi firea ne dă o dovadă nu 
neînsemnată că, anume, cunoştinţa proniei a fost semănată în noi în chip natural, când 
împingându-ne, fără să ne fi învăţat înainte, spre Dumnezeu prin rugăciuni, în neca- 


zuri venite pe neaşteptate, ne face să cerem de la EI izbăvirea. Căci cuprinşi deodată de 
o strâmtorare, înainte chiar de a cugeta la ceva, strigăm fără voie pe Dumnezeu, de pare 
că însăşi pronia ne atrage la ea, fără să mijlocească aceasta niscai gânduri, întrecând 
iuțimea facultății noastre intelectuale, și cea dintâi arătând că ajutorul dumnezeiesc e 


917. Tâlcuirea Pr. D. Stăniloae: „După ce a demonstrat că Același Dumnezeu e și făcătorul şi proniatorul 
lucrurilor, Sfântul Maxim aprofundează în continuare înțelesul proniei divine. Prin pronie se menţin şi se 
conduc toate făpturile la ținta lor, printr-o reciprocă condiţionare şi conlucrare. Sfântul Maxim insistă asupra 
faptului că pronia conservă nu numai legile și genurile cele mai generale ale creaţiunii, ci și entităţile particu- 
lare, în care se concretizează legile naturii şi genurile. Unii filosofi văzând alterarea entităţilor particulare și 
persistenţa legilor naturii și genurilor generale au susținut că numai cele din urmă sunt conservate de pronie. 
Aceasta ar însemna că pronia nu conduce lumea spre nicio ţintă, pentru că legile naturii și genurile generale 
rămân mereu aceleași. Sfântul Maxim opune acestei teorii faptul că legile naturii și genurile universale nu se 
realizează, deci nu există în fapt decât în cele particulare. Se anticipează aici discuţia scolastică dacă universalia 
sunt în re sau ante rem. Sfântul Maxim se declară pentru prima parte a alternativei.Fizicianul filosof contem- 
poran, Philibert (Der Dreieine), afirmă că numai neantul nu e definit. Orice existenţă concretă e definită. Cum 
s-ar putea împăca aceasta cu afirmaţia Părinților că Dumnezeu e mai presus de orice determinare (a0pi67oc)? 
Concilierea ar putea sta în faptul că Dumnezeu e în acelaşi timp indefinit şi izvor a tot ceea ce e definit. Faptul 
acesta e propriu persoanei. Dar câtă vreme persoana umană se definește fără să vrea şi definitul constituie o 
sferă a sa, Dumnezeu e izvor al definitului prin voinţă și definitul nu ţine de fiinţa Lui. O altă conciliere e dată 
în faptul că Dumnezeu e nu numai unitate, ci şi Treime. Relaţiile Persoanelor treimice se realizează în infinita- 
tea iubirii, care nu e lipsită de orice calitate. Se poate spune că iubirea infinită a Lui are în ea totuşi o structură. 
În Dumnezeu e o structură a iubirii paterne și a iubirii filiale (rbnos al Sfântului Maxim). Cel ce iubeşte poartă 
în sine, chipul, întipărirea celui iubit”. (nota 225, p. 180) 

918. Tâlcuirea Pr. D. Stăniloae: „În poziţia pe care Sfântul Maxim o ia în favoarea pronierii entităților create, e 
implicată convingerea lui că ființele umane, fiind ajutate să se realizeze în viaţa prezentă, sunt conduse spre o durată 
eternă în viaţa viitoare, sau în Dumnezeu. Pentru că altfel ar fi zadarnică pronierea lor în viaţa prezentă. Numai 
prin pronierea celor individuale se arată că lumea e creată cu un scop final, care e atins prin acestea. Se afirma aici 
personalismul opus panteismului. Nu e eternă numai specia umană, ci și persoanele sunt eterne”. (nota 226, p. 180) 

mai tare decât toate. Nu ne-ar duce firea fără voie spre ceea ce nu are ființă. Dar tot ce 
urmează natural din altceva dă dovadă că are o simţire tare şi neînvinsă a adevărului, 
chiar dacă acesta rămâne tuturor nevădit*!. 

lar dacă pentru faptul că rațiunea purtării de grijă a celor particulare ne este 
necuprinsă, precum de fapt este, după cuvântul: Cât de ascunse sunt judecățile Lui și 
de neumblate căile Lui (Romani 11, 33), cineva ar spune că nici nu există o astfel de 
purtare de grijă, n-ar grăi drept, după judecata mea. Căci dacă e mare și necuprinsă 
deosebirea între oameni şi schimbarea fiecăruia faţă de fiecare şi în sine însuși, în 
vieţile, moravurile, opiniile, hotărârile, poftele, ştiinţele, trebuinţele, aptitudinile şi 
chiar gândurile sufletului care sunt aproape infinite, schimbându-se fiecare împre- 
ună cu toate cele ce se întâmplă în fiecare zi și ceas (căci e foarte versatil acest ani- 
mal care e omul, schimbându-se repede împreună cu timpurile și cu trebuinţele), 
e numaidecât necesar ca și pronia, care cuprinde și îmbrăţişează toate cele singu- 
lare prin preştiinţă, să apară felurită, variată şi multiplă, să se întindă cu lucrurile 
necuprinse din pricina mulțimii, acomodându-se cu fiecare precum convine ace- 
luia, potrivit cu fiecare lucru și gând, până la cele mai subţiri mișcări ce se nasc 
în suflet şi trup*2. 

Deci, dacă deosebirea celor particulare este necuprinsă, nesfârșită e şi raţiunea 
proniei ce se acomodează cu ele în chip cuvenit. Dar dacă rațiunea proniei celor 
particulare este nesfârșită și nouă necunoscută, noi nu trebuie să facem neştiinţa 
noastră pricină de desființare a grijii atotînţelepte de lucruri, ci să lăudăm și să pri- 
mim simplu şi fără îndoială, în chip vrednic de Dumnezeu și folositor, toate faptele 
proniei şi să credem că bine se fac cele ce se fac, chiar dacă raţiunea lor ne este 
nouă neajunsă. lar zicând toate, zic cele ale proniei, adică nu cele făcute rău de noi 
după raţiunea voii noastre; căci acestea sunt cu totul străine de rațiunea proniei”. 
(Sf. MAXIM MĂRTURISITORUL, Ambigua, Partea a II-a, 63, în PSB, vol. 80, pp. 180-182) 


„(...) spune şi de-Dumnezeu-cuvântătorul, marele Dionisie Areopagitul, zicând: 
Trebuie să îndrăznim să spunem de dragul adevărului şi aceasta, că și Însuşi cauza- 
torul tuturor iese din Sine, din pricina iubirii celei frumoase și bune față de toate, 
datorită supraabundentței bunătăţii Sale iubitoare, prin purtările de grijă față de toate 
cele ce sunt; că, lăsându-Se oarecum cucerit de bunătate, de iubire și de afecțiune, 
coboară din înălțimea Sa mai presus de toate în toate prin puterea extatică mai pre- 
sus de ființă, care nu-L scoate însă din Sine (De div. nom., cap. 4, 13)”. (Sf. MAXIM 
MĂRTURISITORUL, Ambigua, Partea a II-a, 180, în PSB, vol. 80, pp. 350-351) 


„(Dumnezeu - n.n.) Care Se folosește cu înțelepciune de cele ce nu depind de 
noi, pe de altă parte spre pedepsirea relelor ce depind de noi, şi iarăşi pe de altă parte 
spre sporirea şi întărirea bunătăţilor (virtuţilor) ce depind de noi. 


919. Tâlcuirea Pr. D. Stăniloae: „Puterea proniei e mai adâncă în noi decât gândirea. De aceea strigăm 
îndată, în orice greutate, pe Dumnezeu în ajutor”. (nota 227, p. 181) 

920. Tâlcuirea Pr. D. Stăniloae: „Sfântul Maxim ia în considerare şi argumentul ce se aduce împotriva 
purtării de grijă a tuturor, că ea este de necuprins, sau de neînțeles, dată fiind mulțimea lucrurilor și comple- 
xitatea schimbărilor lor şi a raporturilor dintre ele. El spune că, precum omul se schimbă în raport cu fiecare 
semen al său și cu orice împrejurare, acomodându-se tuturor, cu atât mai mult poate fi multiplă şi acomodată 
tuturor creaturilor individuale și împrejurărilor lor și pronia dumnezeiască. O negare a pronierii celor indi- 
viduale ar sărăci gândirea lui Dumnezeu și L-ar lipsi de iubire, supunându-L unui mic număr de legi, în sens 
panteist”. (nota 228, p, 181) 

Deosebind deci cele ce stau în puterea noastră de cele ce nu stau în puterea 
noastră, pe cele din urmă să le credem ca fiind în întregime opera Providenţei dum- 
nezeiești, iar pe cele dintâi ca fiind şi opera Providenţei dumnezeieşti, dar şi opera 
voinţei noastre. Depinde de noi, ca să concentrăm într-o definiţie, tot ce, cuprinzân- 
du-se în rațiunea virtuţii, sau, dimpotrivă, în modul răutăţii, urmează liberei noas- 
tre hotărâri prin voinţă. Dar nu depinde de noi tot ceea ce nu are drept creatoare a 
existenţei proprii libera alegere şi tot ce, existând prin fire, nu se poate numi virtute 
sau răutate, dar devine, sau, pentru a spune mai propriu, se arată ca una sau alta prin 
felul cum îl întrebuințăm noi”. (Sf. MAxIM MĂRTURISITORUL, Epistole, Partea I, ep. 
|, în PSB5VOl*8185*10) 


„Pe Cel ce le-a făcut şi le susține toate numai cu înclinarea voinţei Lui”. (Sf. MAxIM 
MĂRTURISITORUL, Epistole, Partea I, ep. 12, în PSB, vol. 81, p. 68) 


Duhul Sfânt — „Duhul înfierii” 


„Deci Duhul este altceva decât creaturile. S-a dovedit că e mai degrabă pro- 
priu Fiului şi că nu e străin de Dumnezeu. Chiar și acea sfătoasă întrebare a lor: 
Dacă Duhul este din Dumnezeu, pentru ce nu Se numește şi EI Fiu?, s-a dovedit 
încă prin cele dinainte, cutezătoare şi îndrăzneață, dar se dovedeşte nu mai puţin 
şi acum. Căci deşi nu s-a numit în Scripturi Fiu, ci Duh al lui Dumnezeu, s-a 


spus că e în Dumnezeu însuși şi din Dumnezeu Însuşi precum a spus Apostolul 
(1 Corinteni 2, 12). lar dacă Fiul, fiindcă e în Tatăl, este propriu fiinţei Lui, în mod 
necesar şi Duhul, odată ce se spune că e din Dumnezeu, este propriu după fiinţă 
al Fiului. Şi fără îndoială, pentru că Domnul este Fiu, Duhul Însuşi a fost numit 
Duhul înfierii”?!”. (Sf. ATANASIE CEL MARE, Epistola întâi către Serapion, Episcopul 
de Thmuis, împotriva celor care hulesc și spun că Duhul Sfânt este creatură, XXV, 
în PSB, vol. 16, p. 54) 


„(...) Căci n-aţi luat iarăși duh de robie, spre frică, ci ați luat Duhul înfierii”? 
(Romani 8, 15). (Sf. ATANASIE CEL MARE, Epistola întâi către Serapion, Episcopul de 
Thmuis, împotriva celor care hulesc și spun că Duhul Sfânt este creatură, XXV, în PSB, 
vol. 16, p. 55) 


921. Tâlcuirea Pr. D. Stăniloae: „Duhul nu e Fiu al Fiului, cum e Fiul chip al Tatălui, pentru că nu Se naște 
din Fiul, cum Se naşte Fiul din 'Tatăl. Dar e Duhul înfierii, pentru că nenăscându-Se din Fiul, dar fiind în Fiul 
şi lăsându-L pe Acesta Fiu și nefăcându-L Tată al Său, ne face și pe noi fii, ca Cel ce Se întipărește în noi ca şi 
chipul Fiului. EI e chip al Fiului în alt sens, anume ca Cel ce Îl reflectă pe Fiul ca Fiu, din strânsa unire cu El. 
EI ne face, de aceea, pe noi asemenea Fiului, lăsându-L pe Fiul Fiu şi reflectându-L ca atare, fâră să Se nască şi 
fără să purceadă din Fiul. EI este chipul Fiului, dar nu are această calitate întrucât ar avea originea în Fiul, ci 
întrucât Tatăl, purcezându-L ca Tată al Fiului, Îl uneşte cu Fiul, sau Îl face să Se odihnească în Fiul şi să reflecte 
pe Fiul, sau să confirme pe Fiul în calitatea Lui de Fiu, iubind această calitate a Lui. În mod deosebit Duhul e 
ipostasul-suflu, însă un suflu în care se reflectă trăsăturile Fiului, care accentuează aceste trăsături, rămânând 
totuşi deosebit ca ipostas de Fiul”. (nota 78, p. 54) 

922. Tâlcuirea Pr. D. Stăniloae: „Ca Duh de Fiu, Duhul ne dă curaj de fii în fața Tatălui. Nu ne mai temem 
de moarte, sau de cei ce ne pot omort”. (nota 80, p. 55) 

„Deşi Duhul Sfânt nu S-a numit Fiu, El nu e în afara Fiului. Căci 1 s-a spus Duhul 
înfierii”?”. (Sf. ATANASIE CEL MARE, Despre Sfântul Duh, „Către același episcop 
Serapion”, IV, în PSB, vol. 16, p. 90) 


Duhul Sfânt în iconomia mântuirii 


„Prin intermediul Duhului Sfânt (are loc) restabilirea în paradis, ridicarea în împă- 
răţia cerurilor, redobândirea înfierii, îndrăzneala de a numi pe Dumnezeu - Tatăl nos- 
tru, împărtăşirea de harul lui Hristos, viețuirea ca fii ai luminii, părtăşia la slava veşnică 
şi, într-un cuvânt, împărtăşirea de toate binecuvântările în acest veac şi în cel viitor”. 
Astfel, bunurile promise nouă, din care, prin credinţă, aşteptăm să ne înfruptăm, le 
vedem ca în oglindă, ca deja prezente (Matei 3, 18). Şi dacă arvuna este atât de mare, 
cât de mare va fi plata, şi dacă pârga este atât de mare, cât de mare va fi rodul întreg al 
(secerișului)?”, (Sf. VAsILE CEL MARE, Despre Sfântul Duh, cap. 15, în PSB, vol. 12, p. 50) 


„Cine neagă că acţiunile întreprinse de Marele Dumnezeu şi Mântuitorul nos- 
tru lisus Hristos, izvorâte din bunătatea lui Dumnezeu, în vederea mântuirii omului, 
s-au împlinit prin harul Duhului? Fie că cercetezi pe cele din trecut: binecuvântările 
patriarhilor, ajutorul dat prin lege, tipurile, profeţiile, bravurile în războaie, minuni- 
le drepţilor, fie că cercetezi dispoziţiile referitoare la întruparea Domnului (toate au 
fost realizate prin Duhul). În primul rând a fost prezent în însuși trupul Domnului, 
fiindu-l ungere şi însoțitor inseparabil, conform spuselor Scripturii : Peste Cel care vei 
vedea pe Duhul coborând și rămânând peste El, Acesta este Fiul Meu Cel iubit (loan 
1, 33; Luca 3, 22). Şi: Pe lisus cel din Nazaret, pe Care L-a uns Dumnezeu cu Duhul 
Sfânt (Faptele Apostolilor 10, 38). Apoi, orice lucrare (a Fiului) se săvârșea în prezen- 
ţa Duhului. Duhul era de faţă chiar şi când (lisus) a fost ispitit de diavol. Căci, zice 
(Scriptura), Iisus a fost condus de Duhul în pustiu, pentru a fi ispitit (Matei 4, 1). Şi când 
a săvârşit minuni (Duhul) era de faţă. Pentru că, zice, dacă Eu scot demonii cu Duhul 
lui Dumnezeu (Matei 12, 28). Nu L-a părăsit nici după ce a înviat din morți. Pentru 
că, în lucrarea de reînnoire a omului, de a-i reda harul - pe care (îl primise) din sufla- 
rea lui Dumnezeu, dar îl pierduse - Domnul, suflând peste ucenici, a zis: Luaţi Duh 
Sfânt. Cărora veți ierta păcatele, vor fi iertate și cărora le veți ține, vor fi ținute (Ioan 20, 
22-23). Organizarea Bisericii nu se săvârşeşte, în mod evident şi incontestabil, prin 
Duhul? Pentru că Acesta, zice (Scriptura), a dat Bisericii în primul rând apostoli, în 
al doilea rând profeți, în al treilea rând pe cei cu darul minunilor, apoi pe cei cu darul 
tămăduirilor, al cârmuitorilor, binefăcătorilor şi cu darul (vorbirii în diferite) limbi 
(1 Corinteni 12, 28). Această ordine a fost stabilită după darurile Duhului. 

Dacă cercetează cineva cu atenţie va găsi că şi la vremea așteptatei celei de a doua 
veniri a Domnului din cer Duhul Sfânt nu va lipsi, aşa cum socotesc unii. Din contră, 
va fi de faţă şi în ziua arătării (Domnului), când fericitul şi singurul Suveran va judeca 


923. Tâlcuirea Pr. D. Stăniloae: „Deci Duhul e și al Fiului, dar ca al Lui, nu ca al Tatălui. Nu-L are pe Fiul 
drept origine, ci Fiul e primitorul Lui de la Tatăl, în calitate de Fiu. De aceea, când este dat și oamenilor, este 
dat în calitatea de Duh al Fiului, aducând și în oameni simţirea de fii, sau făcându-i asemenea Fiului. Ei sunt 
înfiaţi însă, prin aceasta, de Tatăl. Fiul nu-i ține nedeschiși Tatălui, cum nu este nici El închis Tatălui. Duhul pe 
Care-L dă El oamenilor, deși Îl dă în calitate de Fiu, tocmai prin aceasta Îl dă și Duh al Tatălui, sau ca primit 
de la Tatăl”. (nota 166, p. 90) 

924. Iconomia mântuirii urmează ordinea inversă creaţiei lumii: de la Sfântul Duh prin Fiul către Tatăl. (n.n.) 

lumea cu dreptate. Cine n-a auzit de bunurile pe care le-a pregătit Dumnezeu pentru 
cei vrednici, încât să nu ştie că coroana drepţilor, care se va da fiecăruia mai bogată şi 
mai strălucitoare — după actele de virtute săvârşite - este harul Duhului?” (Sf. VAsiLe 
CEL MARE, Despre Sfântul Duh, cap. 16, în PSB, vol. 12, p. 55) 


„Și dacă te gândești la creaţie, (vei vedea atunci) că puterile cerurilor (îngerii) de 
Duhul au fost întărite; prin întărire se înțelege statornicia în practicarea binelui. Prin 
urmare, intimitatea cu Dumnezeu, indiferența față de rău şi rămânerea în permanenţă 
în fericire (s-au dat) puterilor îngerești de către Duhul. Avea să vină Hristos, Duhul I-a 
luat-o înainte. Are loc Întruparea, Duhul este nedespărțit. S-au săvârşit minuni, (s-au 
acordat) harismele vindecărilor, (toate s-au făcut) prin Duhul Sfânt. Demonii au fost 
alungaţi în (numele) Duhului lui Dumnezeu. Când diavolul a fost certat, Duhul era de 
față. Izbăvirea de păcate (s-a făcut) prin harul Duhului. Căci v-aţi spălat și v-aţi sfințit în 
numele Domnului nostru lisus Hristos şi în Duhul Sfânt (1 Corinteni 6, 11). Apropierea 
de Dumnezeu (s-a făcut) prin Duhul, căci: a trimis Dumnezeu pe Duhul Fiului Său în 
inimile noastre care striga: Avva, (adică Tată) (Galateni 4, 6). Înviere din morţi (se va 
săvârşi) prin lucrarea Duhului. Căci, (zice Psalmistul), vei trimite Duhul Tău şi se vor 
zidi și vei înnoi fața pământului (Psalmii 13, 30). Dacă înţelege cineva zidirea ca pe o 
reînsufleţire a celor ce s-au descompus, oare nu este mare lucrarea Duhului, Care se 
îngrijește de viața noastră de după înviere și adaptează sufletele noastre la acea viață 
spirituală?”. (Sf. VAsiLe CEL MARE, Despre Sfântul Duh, cap. 19, în PSB, vol. 12, p. 64) 


Lucrarea Duhului Sfânt în creaţie 


„Duhul Sfânt umple pe îngeri, umple pe arhangheli, sfințește pe puteri, însufleţeș- 
te totul. Duhul Sfânt se împarte în toată creaţia, este împărtășit în chip diferit de fieca- 
re dintre cele create, dar cu toate acestea Duhul nu este micşorat de cei care participă 
la El. Dă tuturor harul Lui; nu se termină, deși este împărțit celor care participă la EI, 
iar cei care Îl primesc sunt plini de Duhul, iar Duhul Sfânt rămâne neîmpuținat. După 
cum soarele nu este micșorat întru nimic de cei care participă la lumina şi căldura sa, 
deşi luminează corpurile şi este împărțit în felurite chipuri de corpuri, tot aşa şi Duhul 
rămâne nemicşorat şi neîmpărţit, cu toate că dă tuturora harul Său. Luminează pe toți 
pentru a înţelege pe Dumnezeu, insuflă pe profeţi, înțelepţește pe legiuitori, sfințește 
pe preoţi, întărește pe împărați, desăvârşeşte pe drepţi, umple de cinste pe cei curaţi 
sufletește şi trupeşte, dă harurile tămăduirilor, învie pe morţi, dezleagă pe cei legaţi, 
înfiază pe cei străini. Acestea le lucrează prin nașterea de sus (Joan 3, 3). Dacă ia un 
vameş care crede, îl face evanghelist (Matei 9, 9); dacă se pogoară peste un pescar, 
face din el un teolog (Matei 4, 19); dacă găseşte un prigonitor, care se pocăiește, îl face 
apostol al neamurilor, predicator al credinţei, vas al alegerii (Faptele Apostolilor 9, 15). 
Prin Duhul Sfânt cei slabi ajung puternici, cei săraci se îimbogăţesc, oamenii simpli la 
cuvânt sunt mai înţelepţi decât înțelepţii”. (Sf. VAsre CEL MARE, Omilii și cuvântări, 
XV, III, în PSB, vol. 17, p. 512) 


„După cum suflul care străbate un fluier produce un sunet, (tot așa) Duhul Sfânt 
cântă prin sfinți şi prin oamenii cei duhovnicești și Se roagă lui Dumnezeu în curăția 
inimii”. (Sf. MACARIE EGIPTEANUL, Cele cincizeci de omilii duhovnicești, omilia XLVII, 
14, în PSB, vol. 34, p. 274) 


Pr. asist. dr. LIVIU PETCU 


Ubicuitatea Duhului Sfânt 


„Sfântul Duh este în cer şi umple pământul; este de față pretutindenea şi nu-i 
mărginit de nimic. În fiecare locuieşte în întregime şi este în întregime cu Dumnezeu”. 
(Sf. VASILE CEL MARE, Omilii şi cuvântări, XV, III, în PSB, vol. 17, p. 513) 


Veșnicia Duhului Sfânt 


„Nu trebuie să credem că El a fost altceva înainte de a fi Duh Sfânt şi că ar fi pro- 
gresat până a ajuns să fie Duh Sfânt. Dacă am crede aşa ceva ar fi tot una să spunem 
că într-o vreme când nu exista Duh Sfânt, nu era nici cine să-L cunoască pe Tatăl, că 
abia după ce a ajuns la cunoaştere ar fi devenit Duh Sfânt. Dacă așa ar fi stat lucruri- 
le, atunci El niciodată n-ar fi fost înţeles în unitatea Treimii” împreună cți Tatăl cel 
neschimbat și cu Fiul Său. Cu alte cuvinte, Duhul Sfânt a existat în tot timpul. Folosim 
expresiile în tot timpul sau a existat veşnic sau orice alt termen cu semnificația tempo- 
rală, dar totul trebuie înţeles în chip simplu și cu îngăduință, căci înțelesurile lor sunt 
legate de timp, pe când cele de care vorbim noi, chiar dacă în cursul discuţiei apar ca 
temporale, în realitate ele depăşesc prin firea lor orice idee de semnificație temporală. 
(ORIGEN, Despre principii, Cartea I, IV, 3, în PSB, vol. 8, pp. 73-74) 


Sălășluirea Duhului Sfânt în noi 


„(Sfântul Duh - n.n.) Se împarte în sufletul fiecărui credincios, fără ca Duhul 
să Se împartă”, (CLEMENT ALEXANDRINUL, Stromatele, VI, cap. XV - 120.2, în PSB, 
vol. 5, p. 452) 


|) 

„Duhul nu Se odihnește asupra oricui, după cum citim, ci numai peste sfinți şi 
peste cei fericiți. Duhul lui Dumnezeu Se odihneşte peste cei care au o inimă curată 
(Matei 5, 8) şi peste cei care au curăţit sufletul lor de păcat (Romani 8, 10-11 etc.). 
Dimpotrivă, El nu sălășluieşte într-un trup apăsat de păcat, chiar dacă cândva a sălăș- 
luit într-însul. Duhul Sfânt nu îngăduie nicio comunicare, nicio împărțeală cu duhul 
răului. E sigur că din clipa păcatului, duhul răului, care-i în sufletul cuiva, eşte cel care 
îşi are partea sa. Când e lăsat să intre și să sălășluiască în noi prin cugetele sale rele și 
pofte rele, Duhul Sfânt, se află în strâmtoare și eu îmi îngădui să afirm că Duhul Sfânt 
este alungat din noi. De aceea, Apostolul, ştiind că așa se petrec lucrurile, dă sfatul: Să 
nu întristați Duhul cel Sfânt al lui Dumnezeu, întru Care ați fost pecetluiţi pentru ziua 
răscumpărării (Efeseni 4, 30). Prin păcat întristăm, deci, pe Duhul Sfânt, iar printr-o 
viață dreaptă şi sfântă, Îi pregătim în noi un sălaş”. (ORIGEN, Omilii la Cartea Numerii, 
omilia VI, cap. III, în PSB, vol. 6, pp. 146-147) 


„După cum prin participarea la Fiul Său, Dumnezeu face din noi fii adoptivi, iar 
prin participare la Înţelepciune ne, face şi pe noi înţelepţi întru Dumnezeu, tot așa 
şi împărtăşirea noastră din Duhul Sfânt ne face şi pe noi sfinţi şi înduhovniciţi. Şi a 
te împărtăşi din Duhul Sfânt e unul și acelaşi lucru cu a te împărtăşi din Tatăl şi din 


925. Nota Pr. T. Bodogae: „A se vedea aici, mai jos: 1, 8, 3. A se reţine expresia unitatea Treimii”. 
(nota 234, p. 73) 

Fiul, pentru că una şi netrupească este firea întregii Sfintei Treimi”?5. Ceea ce am spus 
despre participarea sufletului trebuie să înțelegem că este valabil şi la îngeri și la pute- 
rile cereşti, întrucât întreaga creație spirituală dorește participarea la Sfânta Treime”, 
(ORIGEN, Despre principii, Cartea a IV-a, V, 4, în PSB, vol. 8, p. 304) 


»EI% (...) au nu numai trupul neîntinat de pofte şi de împreunare, dar şi sufletul 
inaccesibil gândurilor necurate; de aceea, în sufletul lor, locuiește, ca într-un templu, 
Duhul Sfânt”. (METODIU DE OLIMP, Banchetul sau despre castitate, Discursul XI, în 
PSB, vol. 10, p. 119) 


„Aceasta (frumuseţea firească - n.n.) însă strălucind, precum străluceşte soarele 
înaintea ochiului curat, îi va arăta acestuia în el însuși imaginea Celui nevăzut. În 
fericita contemplare a chipului vei vedea frumuseţea arhetipului. Prin Duhul inimi- 
le se înalță, cei neputincioşi sunt conduși de mână, cei ce sunt pe calea virtuţii se 
desăvârşesc. Luminând pe cei care s-au curăţit de orice pată, îi arată duhovnicești, 
datorită comuniunii cu El. Şi după cum (se întâmplă cu) corpurile strălucitoare şi cu 
cele transparente, că atunci când o rază cade peste ele devin mai strălucitoare și altă 
strălucire porneşte din ele, la fel se întâmplă şi cu sufletele purtătoare şi iluminate de 
Duhul, ele însele devin duhovniceşti şi răspândesc altora harul. Urmare a acestui fapt 
este prevederea celor viitoare, tâlcuirea tainelor, cunoașterea celor ascunse, harismele, 
viaţa cerească, conviețuirea cu îngerii, bucuria fără margini, rămânerea permanentă 
(în comuniune) cu Dumnezeu”. (Sf. VAsILE CEL MARE, Despre Sfântul Duh, cap. 9, în 
PSB, vol. 12, p. 39) 


„Duhul este Cel ce ne ţine în Dumnezeu, şi nu noi prin noi înşine. Şi precum sun- 
tem fii și dumnezei, pentru Cuvântul din noi, aşa vom fi în Fiul și în Tatăl şi, ajunşi în 
Fiul şi în Tatăl, vom fi socotiți una pentru Duhul care este întru noi şi întru Fiul află- 
tor în Tatăl”. (Sf. ATANASIE CEL MARE, Trei cuvinte împotriva arienilor, Cuvântul al 
III-lea, XXV, în PSB, vol. 15, p. 352) 


„După cum o casă, plină de murdărie şi de miros urât (este curățită și împodobi- 
tă), tot aşa şi sufletul, în întregime trebuie să fie curățit, împodobit şi umplut de toată 
aroma şi (cu toate) comorile, pentru ca Duhul Sfânt să vină - în locul lui satan - şi 
să se odihnească în sufletele creştinilor”. (Sf. MACARIE EGIPTEANUL, Cele cincizeci de 
omilii duhovniceşti, XXVII, 19, în PSB, vol. 34, p. 222) 


926. Nota Pr. T. Bodogae: „Despre înrudirea omului cu Dumnezeu și despre împărtășirea din lucrările 
harului Lui vorbeşte Origen adeseori şi în cartea de faţă: |, 1, 3; 1, 2, 41, 3, 8 etc”. (nota 1583, p. 304) 

927. Nota Pr. 'I. Bodogae: „Pentru Origen diferenţa între îngeri şi oameni e numai întâmplătoare întrucât 
şi unii și alții fac parte din categoria ființelor cugetătoare”, (nota 1584, p. 304) 

928. Cei care își încearcă dorințele și poftele trupului. (n.n.) 

929. Tâlcuirea Pr. D. Stăniloae: „Pe de o parte Duhul aflându-Se în noi, pe de alta, în Fiul Care este în 
Tatăl, precum cele trei Persoane dumnezeieşti sunt una, aflându-Se Una în Alta, fără să Se confunde, aşa ne 
facem și noi una, adică unul în altul. Duhul are o poziție deosebită în raport cu noi, E ia locul cel mai intim 
în noi; dar e totodată în Fiul, Care Se află în Tatăl. Locul cel mai intim în noi e în conştiinţa noastră de fii ai 
Tatălui ceresc. Deci Duhul Se află în noi, trezind această conștiință, întrucât are cu Sine pe Fiul şi pe Tatăl, 
întrucât Se află totodată în Fiul, iar Fiul în Tatăl, cu simţire de Fiu. Duhul își are locul în Fiul, datorită Tatălui şi 
venind de la "Tatăl. De aceea ia loc şi în noi trezindu-ne conştiinţa de fii. lar avându-Şi locul în Fiul, rămâne în 
Fiul, prin Care Tatăl îl trimite în intimitatea noastră, caracterizată prin filiaţie faţă de obârşia noastră supremă” 
(nota 60, p. 352) 

„Spune Mântuitorul: De Mă iubește cineva pe Mine, cuvântul Meu va păzi: și Tatăl 
Meu îl va iubi pe el și vom veni la el şi Ne vom face lăcaș în el (loan 14, 23)%. De fapt, 
Duhul este Cel ce locuieşte în noi și prin El credem că avem totodată pe Tatăl şi pe Fiul, 
precum a spus iarăși şi loan Evanghelistul: În aceasta cunoaștem că rămânem întru EL și El 
întru noi, că ne-a dat nouă din Duhul Său ( loan 4, 13)” (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea întâi, cap. 9, în PSB, vol. 41, p. 111) 


„Dacă buna mireasmă a aromatelor își întipărește tăria în veșminte şi preface 
cele în care vine, într-un fel conform ei, cum nu ar putea Duhul Sfânt, odată ce este 
din Dumnezeu prin fire, să facă părtaşi de firea dumnezeiască pe cei în Care vine?” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a IX-a, 
cap. 2, în PSB, vol. 41, p. 994) 


DUPLICITATEA 
Nașterea duplicităţii 


„Că duplicitatea de caracter se naşte în oameni mai ales din pricina invidiei, 
când ţin în adâncul sufletului ură, iar faţa lor e colorată de dragoste, ca şi stâncile 
din mare, care, acoperite de puţină apă, sunt pentru corăbierii care nu se feresc de 
ele un rău neprevăzut”. (Sf. VAsILE CEL MARE, Omilii și cuvântări, Omilia a XI-a, VI, 
în PSB, vol. 17, p. 466) 


Ferirea de această patimă urâtă și demascarea ei 


„Vorbirea cu două înţelesuri este cursa morţii” (Învățătură a celor doisprezece 
Apostoli, Cap. II, 3, în PSB, vol. 1, p.27) 


„Păziți-vă de profeții mincinoși, că vor veni la voi în haine de oi, dar pe dinăuntru 
sunt lupi răpitori (Matei 7, 15). 

Iată, în afară de câini și porci, altfel de dușmani, mai cumpliți decât aceia. Pe câini 
şi pe porci îi recunoaşte şi-i vede toată lumea, dar pe aceștia nu. Sunt ascunși. De aceea 
ne-a poruncit să ne ținem departe de câini şi de porci, dar pe profeţii mincinoşi să-i 
cercetăm cu deosebită grijă, pentru că nu-i cu putinţă să-i cunoaştem de la primul 
lor atac. De aceea a și spus: Păziţi-vă, tocmai pentru a-i cunoaşte mai bine”. (Sf. IOAN 
GURĂ DE AUR, Omilii la Matei, omilia XXIII, VI, în PSB, vol. 23, p. 302) 


„Domnul înţelege aici prin: profeți mincinoși nu pe eretici, ci pe oamenii cu viaţa 
stricată, care-și pun masca virtuţii și pe care majoritatea oamenilor obișnuiesc să-i 
numească oameni falși. De aceea a şi adăugat, zicând: 


930. Tâlcuirea Pr. D. Stăniloae: „Duhul Sfânt, locuind în cineva, îl face templu al lui Dumnezeu. Dar 
acela e totodată lăcaș al Tatălui şi al Fiului. Căci Duhul nu e decât în cel unit cu Fiul, peste Care Se odihnește. 
Cel ce crede în Hristos, că e Fiul lui Dumnezeu și Tatăl și are pe Duhul odihnind în EL, este lăcaş sau templu al 
Sfintei Treimi, întipărit de iubirea dintre Persoanele Sfintei Treimi şi, ca atare, iubind și el pe Tatăl cu iubirea 
Fiului, peste Care se odihneşte iubirea Tatălui, în Persoana Sfântului Duh” (nota 191, p. 111) 

931. Tâlcuirea Pr. D. Stăniloae: „Numai Duhul de Fiu al lui Hristos ne dă simţirea că avem pe Hristos ca 
Fiu în noi. Prin Duhul se naște în noi sensibilitatea pentru prezenţa Fiului Tatălui în noi”. (nota 192, p. 111) 

După roadele lor îi veţi cunoaşte (Matei 7, 16). 

De multe ori găsești între eretici şi oameni cu viaţă curată; dar printre profeţii 
mincinoși, niciodată. 

— Dar dacă şi printre eretici sunt fățarnici? 

Pot fi demascaţi cu uşurinţă. Calea pe care ne-a poruncit Hristos să mergem este 
grea şi obositoare prin natura ei; fățarnicii, însă, nu vor să se obosească, ci vor numai 
să arate lumii că se osebesc. De aceea pot fi ușor demascaţi. (...) 

Uită-te la blândeţea lui Hristos! N-a spus: Pedepsiţi-i, ci: Căutaţi să nu fiți vătă- 
maţi de ei, ca nu cumva să cădeţi din neluare aminte în mâinile lor. 

Apoi, ca să nu spui că nu-ţi este cu putinţă să-i recunoşti pe unii ca aceştia, 
Domnul îți dă iarăși o pildă din viaţa de toate zilele, grăind așa: 

Oare se culeg struguri din spini sau smochine din ciulini? Astfel orice pom bun face 
roade bune, iar pomul rău face roade rele. Nu poate pomul bun să facă roade rele, nici 
pomul rău să facă roade bune (Matei 7, 16-18). 

Cu alte cuvinte, Hristos spune așa: În astfel de oameni nu găsești nici blândete, nici 
dulceaţă; sunt oi numai la piele; de aceea şi pot fi recunoscuţi ușor”. (Sf. IOAN GURĂ DE 
AUR, Omilii la Matei, omilia XXIII, VI, în PSB, vol. 23, pp. 303-304) 


DUȘMANIA 
Dușmănia pricinuiește rău mai ales celui ce o îmbrățișează 


„(...) află că nu faci dușmanului tău atâta rău cât ţie”, (Sf. IOAN GURĂ DE AUR, 
Omilii la Matei, omilia XVI, X, în PSB, vol. 23, p. 215) 


Consecințele nimicitoare de suflet ale acesteia 


„(...) aceia care se vor fi hotărât să-l fie potrivnici şi dușmani (lui Constanin cel 
Mare - n.n.) nu vor lucra decât spre nimicirea propriilor lor suflete” (EuseBIU DE 
CEZAREEA, Viaţa lui Constantin cel Mare, Cartea I, 3.1, în PSB, vol. 14, p. 64) 


„Fă de ruşine dușmănia!” 


»(...) dar trebuie ajutat şi dușmanul, ca să nu-ţi mai fie dușman; că ajutorul dat 
atrage bunăvoința şi risipeşte vrăjmăşia”. (CLEMENT ALEXANDRINUL, Stromatele, 
Stromata a II-a, Cap. XIX, 102.4, în PSB, vol. 5, p. 164) 


„Fă de ruşine dușmănia și arunc-o cât mai departe, dar laudă dragostea și însu- 
şeşte-ți-o!” (Sf. VAsILE CEL MARE, Omilii și cuvântări, Omilia a XIl-a, X, în PSB, 
vol. 17, pp. 478-479) 


„Să arătăm duşmanilor noştri dragostea poruncită de Hristos, ca să fim asemenea 
Tatălui nostru celui din ceruri! Şi-i vom pune capăt, dacă ne aducem aminte de propri- 
ile păcate, dacă cercetăm cu toată luarea aminte de propriile noastre păcate”, (Sf. IOAN 
GURĂ DE AUR, Omilii la Matei, omilia XIX, LX, în PSB, vol. 23, pp. 258-259) 


932. Dar şi fiecărui om, în gneral. (n.n.) 

EDUCAŢIA 
Educaţia copiilor 


„Mărturisim că pedagogia este o bună conducere a omului spre virtute încă din 
timpul copilăriei sale”. (CLEMENT ALEXANDRINUL, Pedagogul, Cartea I, Cap. V, 16.1, 
în PSB, vol. 4, p. 175) 


„Cei buni nu sunt buni prin natură, ci ajung buni prin instrucţie şi învățătură, ca 
doctorii şi căpitanii de corăbii”. (CLEMENT ALEXANDRINUL, Stromate, |, cap. VI, 34.1, 
în PSB, vol. 5, p. 29) 


„Tu îl vei bate cu varga, dar vei izbăvi sufletul lui de moarte (Proverbele lui Solomon 
23, 13). Aşadar este bătut trupul, ca să fie vindecat sufletul; este omorât păcatul, ca să 
trăiască dreptatea”. (Sf. VASILE CEL MARE, Omilii și cuvântări, omilia a IX-a, IV, în PSB, 
vol. 17, p. 439) 


„Nu mic este folosul sădirii în sufletele tinerilor a unei oarecare înrudiri şi obiş- 
nuinţe cu virtutea, pentru că din pricina frăgezimii vârstei, învățăturile unor astfel de 
oameni se înfig adânc şi rămân pentru totdeauna”. (Sf. VAsILE CEL MARE, Omilii și 
cuvântări, Omilia a XXII-a către tineri, III, în PSB, vol. 17, p. 570) 


„Și fiii lui Eli (preotul) - spune (Scriptura) — erau netrebnici (1 Regi 2, 12). Aşadar, 
fiindcă tatăl lor nu se comporta faţă de ei mai aspru, în timp ce ei erau astfel, a provo- 
cat o atât de mare mânie în răbdarea lui Dumnezeu, încât, când s-au răsculat cei de 
alt neam (filistenii), fiii lui au fost ucişi de aceia, în război, într-o singură zi, iar întreg 
poporul a fost biruit şi mulți dintre ei au fost uciși; dar s-au întâmplat cu chivotul 
legii sfinte a Domnului lucruri care nu au mai fost auzite vreodată înainte; adică chi- 
votul, pe care nu era permis să-l atingă nici israeliții, nici chiar toţi preoţii totdeauna; 
chivotul, care nu era posibil să fie aşezat în loc obișnuit, să fie transportat de către cei 
nepioşi în diferite părți şi să fie plasat nu în cele sfinte, ci în temple idolatre. Din aceste 
lucruri putem să înțelegem cât de mare s-a întâmplat să fie râsul şi batjocura celor de 
alt neam (filistenii) chiar şi împotriva numelui lui Dumnezeu. În afară de acestea se 
arată că însuși Eli a avut un sfârşit vrednic de toată mila, după ce în prealabil a primit 
ameninţarea că și descendenţii lui vor fi îndepărtați de la demnitatea preoțească, lucru 
care s-a şi întâmplat. 

Mari nenorociri s-au întâmplat poporului. Asemenea (nenorociri) a suferit tatăl 
pentru nelegiuirea copiilor lui, deşi el în viaţa lui n-a fost acuzat vreodată pentru ceva; 
şi n-a suportat să fie liniştit pentru ei, ci adesea îi îndemna să nu rămână în păcate- 
le lor, spunând: Nu, copiii mei, nu; nu sunt bune veştile pe care le aud despre voi, şi 
fiindcă creştea mai tare mărimea păcatului, le-a înfățișat mai îngrozitoare primejdia, 
zicând: Că de va greşi omul față de alt om, atunci se vor ruga pentru el lui Dumnezeu; 
iar de va păcătui cineva față de Domnul, atunci cine va mijloci pentru el? Totuşi, neno- 
rocirile arătate (mai înainte) s-au întâmplat, fiindcă el n-a dovedit zelul cuvenit împo- 
triva lor”. (Sf. VASILE CEL MARE, Cuvânt despre judecata lui Dumnezeu, cap. V, VI, în 
PSB, vol. 18, pp. 80-81) 

„Să nu ne străduim, dar, să adunăm bani, ca să-i lăsăm copiilor noștri, ci să-i învă- 
țăm virtutea şi să chemăm peste ei binecuvântarea lui Dumnezeu. Aceasta, aceasta e 
cea mai mare bogăţie, aceasta e bogăţia cea nespusă, cea necheltuită, care sporeşte în 
fiecare zi bogăţia noastră. Nimic nu-i egal cu virtutea, nimic nu-i mai puternic decât 
ea. Chiar de mi-ai vorbi de demnitate de împărat, de cel cu coroana pe cap! Dacă nu 
e virtuos, va fi mai ticălos decât un om îmbrăcat în zdrenţe. La ce poate folosi diade- 
ma sau porfira dacă-i lipsit de virtute? Crezi, oare, că Stăpânul se uită la deosebirea 
de dregătorii? Crezi, oare, că ţine seamă de strălucirea persoanelor? Nu! Cel care n-a 
dobândit aici pe pământ îndrăznire către El, nu va avea parte nici pe lumea cealaltă de 
cinste şi de îndrăznire. 

Lucrul acesta să-l urmărim cu toţii. Să învăţăm pe copii noștri să pună virtutea 
mai presus de orice şi să socotească bogăţia o nimic. Aceasta, da, aceasta este adese- 
ori piedică în calea virtuţii, când tânărul nu ştie să se folosească de bani cum trebuie. 
Şi după cum copii cei mici adeseori se rănesc când umblă cu cuțite sau săbii, pentru 
că nu ştiu să le folosească cum trebuie - de aceea mamele nici nu-i lasă să pună 
mâna pe ele - tot aşa şi tinerii cad în mari primejdii, când primesc moştenire de 
averi şi nu vor să le întrebuințeze aşa cum trebuie. Cu ele își adună povară de păcate. 
Din ele se nasc desfătările, plăcerile ruşinoase şi nenumărate rele. Nu vreau să spun 
că averile-s de vină, ci că de vină sunt cei care moștenesc averile și nu ştiu cum să 
se folosească cum trebuie de ele” (Sf. IoAN GURĂ DE AUR, Omilii la Facere, omilia 
LXVI, IV, în PSB, vol. 22, p. 329) 


„Vă rog, să întindeți mână de ajutor copiilor voştri, ca să nu fim pedepsiţi şi pen- 
tru păcatele săvârşite de ei. Nu ştiţi, oare, ce a păţit preotul Eli, că n-a îndreptat cum 
se cuvine păcatele copiilor lui? (1 Regi 4, 18-19). După cum un doctor nu vindecă o 
rană dacă întrebuințează plasture în loc de cuţit, când rana are nevoie de cuţit, tot aşa 
şi preotul acela a primit aceeași pedeapsă ca şi copiii lui, pentru că s-a purtat cu ei cu 
multă blândeţe, în loc să-i pedepsească pe măsura păcatelor lor. 

Să ne temem, vă rog, de această pildă! Iar dacă avem copii să ne îngrijim de creşte- 
rea lor." (Sf. IOAN GURĂ DE AUR, Omilii la Facere, omilia LIX, V, în PSB, vol. 22, p. 263) 


„Ascultă cum se îngrijea lov de creşterea copiilor lui! Nu-i răsfăța peste măsură, aşa 
cum facem noi, ci le cerea să aibă viață desăvârşită. Dacă aducea jertfe pentru păcatele 
neştiute ale copiilor lui (Iov 1, 5), gândeşte-te ce judecător aspru era al faptelor lor ştiute!” 
(Sf. IOAN GURĂ DE AUR, Omilii la Matei, omilia XXXIII, VI, în PSB, vol. 23, p. 416) 


„Un tânăr, de a cărui educaţie nu te ocupi este ca un pământ înţelenit pe care cresc 
mulți spini. Să aruncăm, dar, asupra tinerilor focul Duhului Sfânt, să ardem dorinţe- 
le lor rele, să întoarcem brazdele ogorului sufletului lor şi să-i facem gata de a primi 
sămânţa. Să arătăm lumii pe tinerii noştri mai cuminţi şi mai înţelepţi decât bătrânii 
păgânilor”. (Sf. IOAN GURĂ DE AUR, Omilii la Matei, omilia XLIX, V, în PSB, vol. 23, 
pp. 576-577) 


„Şi doar nu este o artă mai mare ca aceasta. Care artă poate fi egală cu arta de 
a educa sufletul copilului, de a-i forma mintea tânărului? Cel care practică această 
artă trebuie să fie mai priceput şi mai talentat decât un pictor și decât un sculptor”, 
(Sf. IOAN GURĂ DE AUR, Omilii la Matei, omilia LIX, VII, în PSB, vol. 23, p. 695) 

„Cea dintâi mare este marea vârstei copilăriei, care e tare agitată din pricina neşti- 
inţei, a uşurătăţii și a nestatorniciei. De aceea punem copiilor și dascăli, ca aceştia, prin 
purtarea lor de grijă, să dea firii ceea ce-i lipseşte, întocmai ca pe mare, prin meşteşu- 
gul conducerii corăbiei”. (Sf. IOAN GURĂ DE AUR, Omilii la Matei, omilia LXXXI, V, în 
PSB, vol. 23, p. 924) 


„Părinţii trebuie să ne înveţe lucrurile cele mai frumoase. Iar dacă învățătorii sunt 
leneşi şi nepăsători, ba mai mult, dacă s-au făcut sminteală copiilor, călăuzitori și învă- 
țători spre cele urâte, vor suporta pedeapsa cea mai grea, ca unii ce-și strică rodurile 
lor proprii şi îi aruncă în gropile pierzaniei, când trebuiau să şi moară pentru ei%%. Căci 
și aceasta o pune firea ca lege părinților”. (Sf. CHIRIL AL ALEXANDRIEI, Închinare în 
Duh și Adevăr, Cartea a şaptea, în PSB, vol. 38, p. 242) 


„Mamelor, alăptaţi-vă copiii, iubiţi-i! Rugaţi-vă pentru ei să fie ani mulţi pe 
pământ, nu în pământ, ci pe pământ, cu toate că nimic n-are viață lungă pe acest 
pământ. Chiar ceea ce este îndelungat este de fapt scurt şi repede trecător. Îndemnaţi-i 
să ia mai degrabă crucea Domnului decât să iubească această viață”. (Sf. AMBROZIE AL 
MILANULUI, Scrisori, scrisoarea a LXIII-a, 108, în PSB, vol. 53, p. 269) 


„Unde capul este bolnav nu există nimic sănătos şi în general niciun mădular 
nu-şi îndeplineşte slujba unde nu există partea principală. În casa sa stăpânul este 
ca şi capul unui trup, şi viaţa lui este normă de vieţuire pentru toți. Cel mai mare 
neajuns în această treabă este faptul că toţi urmează cu mai mare plăcere ce este 
depravat şi mai uşor o rea educaţie îi strică pe cei buni decât îndreaptă una bună pe 
cei răi”. (SALVIANUS, Despre guvernarea lui Dumnezeu, Cartea a VII-a, IV, 19, în PSB, 
vol. 72, p. 301) 


Educaţia religioasă a copiilor 


„Să nu iei mâna ta de pe fiul tău sau de pe fiica ta, ci să-i înveţi din tinereţe frica 
de Dumnezeu”. (Învățătură a celor doisprezece Apostoli, Cap. 1V, 9, în PSB, vol. 1, p. 29) 


„Copiii noştri să aibă parte de creşterea cea întru Hristos; să înveţe ce putere are 
smerenia înaintea lui Dumnezeu şi ce poate dragostea curată în faţa lui Dumnezeu; să 
înveţe că bună şi mare este frica de Dumnezeu și că mântuie pe toţi cei care trăiesc cu 
cuvioșie în Dumnezeu, cu cuget curat”. (Sf. CLEMENT ROMANUL, Epistola către corin- 
teni (1), cap. XXI, în PSB, vol. 1, p. 65) 


„Să întorci pe copiii tăi, care au păcătuit față de Domnul şi față de părinţii lor. Dar 


pentru că-ţi iubeai copiii, nu i-ai sfătuit, ci i-ai lăsat să se strice tare; de asta s-a mâniat 
pe tine Domnul”. (HeRnmA, Păstorul, Vedenia |, în PSB, vol. 1, p. 275) 


933. 'Tâlcuirea Pr. D. Stăniloae: „Iubirea părinţilor faţă de copii, deci și a copiilor faţă de părinţi, trebuie 
să meargă chiar până la moarte. Dar aceasta nu se opune îndemnului lui Hristos ca omul să-L iubească pe El 
mai mult decât pe părinți şi viceversa. Dar numai dacă prin această jertfire se arată următori lui Hristos, care 
şi El S-a jertfit pentru noi”. (nota 261, p. 242) 

„Ai curaj şi întăreşte casa ta. După cum fierarul, ciocănind lucrul lui, face din el ce 
voieşte, tot aşa şi cuvântul cel drept, spus în fiecare zi, biruie orice răutate. Nu înceta, dar, 
a-ți sfătui copiii tăi. Ştiu că dacă se vor pocăi din toată inima lor, vor fi înscriși în cărțile 
vieţii împreună cu sfinţii”. (HERMA, Păstorul, Vedenia I - 3, 2, în PSB, vol. 1, p. 275) 


„Pe tineri să-i învăţăm învățătura lui Dumnezeu”. (CLEMENT ALEXANDRINUL, 
Stromate, stromata a IV-a, cap. XVII, 108.1, în PSB, vol. 5, p. 283) 


„Copiii noştri să aibă parte de învăţătura lui Hristos; să înveţe ce putere are smere- 
nia înaintea lui Dumnezeu și ce poate dragostea curată în faţa lui Dumnezeu; că frica 
de Domnul este bună şi mare; mântuie pe toţi cei ce trăiesc cu cuvioșie în Domnul, 
cu inimă curată”. (CLEMENT ALEXANDRINUL, Stromatele, Stromata a IV-a, Cap. XVII, 
108.4, în PSB, vol. 5, p. 283) 


„Însă adevărata moștenire bună şi mântuitoare de suflet pe care le-a lăsat-o el, 
Constantin, fiilor săi a fost sămânţa fricii de Dumnezeu”. (EUSEBIU DE CEZAREEA, 
Viaţa lui Constantin cel Mare, Cartea IV, 51.1, în PSB, vol. 14, p. 179) 


„Să nu cauţi să laşi copiii pe pământ, ci să-i înalți la cer”. (Sf. VAsiLE CEL MARE, 
Prealabilă înfățișare ascetică, Cap. II, în PSB, vol. 18, p. 58) 


„A mâncat înainte de vreme? Să postească cea mai mare parte din zi. A fost sur- 
prins mâncând fără măsură sau necuviincios? În timpul mâncării fiind îndepărtat de 
cei care mănâncă, să fie constrâns să privească pe alții care mănâncă cum se cuvine, 
aşa încât să se şi pedepsească prin abstinenţă şi să înveţe (totodată) cuviinţa. A zis o 
vorbă nepotrivită, o insultă la adresa aproapelui, o minciună sau altceva din cele neîn- 
găduite? Să se corijeze şi prin post şi prin tăcere. (Sf. VASILE CEL MARE, Regulile mari, 
Cap. II, Î. 15, R. II, în PSB, vol. 18, p. 245) 


„Încă şi studiul științelor trebuie să fie acomodat scopului, așa încât ei să se folo- 
sească de numele cele din Scripturi și în locul poveştilor să li se expună istoria fapte- 
lor minunate, să fie instruiți în sentinţele din Proverbe și să li se ofere premii pentru 
reținerea numelor şi faptelor din acestea, ca să-și ajungă scopul cu plăcere şi cu como- 
ditate (recreare), fără suferinţe şi fără jigniri. lar atenţia spiritului și obiceiul de a nu se 
îngâmfa şi-l vor însuși aceştia cu uşurinţă printr-o educaţie bună, dacă vor fi întrebaţi 
necontenit de către învățători unde le sunt gândurile şi cu ce se ocupă în cugetele lor. 
Căci această naivitate (sinceritate) a vârstei, fără viclenie şi incapabilă de minciună, 
trădează cu uşurinţă secretele sufletului, şi ca să nu fie prins continuu de cele oprite, 
un tânăr de acest fel va fugi de sufletele absurde şi se va rechema singur, fără încetare, 
de la acestea, temându-se de rușinea (ce i-ar aduce-o) darea lor pe față. 

Aşadar, trebuie ca sufletul să fie îndrumat spre practicarea faptelor bune îndată, 
de la început, când este încă ușor de format și fraged şi, fiind moale ca ceara, primește 
cu uşurinţă formele care se presează asupra lui, aşa încât, atunci când va veni rațiunea 
şi puterea de a judeca, să înceapă drumul de la primele noţiuni și de la exemplele de 
pietate, care i-au fost predate, pentru ca rațiunea să arate (sugereze) ceea ce este folo- 
sitor, iar obiceiul să îndrumeze cu ușurință spre săvârşirea binelui”. (Sf. VAsILE CEL 
MARE, Regulile mari, Cap. II, Î. 15, R. III-IV, în PSB, vol. 18, pp. 245-246) 

„Căci natura părinţilor este să se roage ca fiii lor să devină cât se poate mai buni 
şi mai înţelepţi, mai cinstiți şi mai cumpătaţi, aşa încât copiii să realizeze progrese, iar 
părinţii să se mândrească prin raportarea către ei a virtuţilor copilului”. (Sf. VASILE CEL 
MARE, Constituţiile ascetice, Cap. XXI, IV, în PSB, vol. 18, p. 510) 


EGALITATEA SEXELOR 


„În ce priveşte sufletul, femeia este egală cu bărbatul; deci poate săvârși aceleaşi 
virtuţi ca şi bărbatul”. (CLEMENT ALEXANDRINUL, Sfromate, stromata a IV-a, cap. VIII, 
60.1, în PSB, vol. 5, p. 263) 


EPISTOLELE ŞI BUCURIA ADUSĂ 
PRIN INTERMEDIUL LOR 


„Dacă cuvioşia ta%% ar putea să-și dea seama cam cât de mare e bucuria ce-mi face 
ori de câte ori îmi scrii, atunci sigur că n-ai lăsa să treacă niciun prilej să nu-mi trimiţi 
vreo epistolă, ba le vei și provoca, înțelegând astfel de prilejuri, întrucât ştii ce răsplată 
pregăteşte Atotbunul Dumnezeu pentru astfel de cazuri de întărire sufletească a celor 
întristaţi”, (Sf. VASILE CEL MARE, Epistole, epist. 57, II, în PSB, vol. 12, p. 224) 


„Iată câtă desfătare gust chiar şi numai din cititul epistolelor Tale! Și aceasta pen- 
tru că bunătatea care se desprinde din inima ta%5 e mereu prisositoare”. (Sf. VASILE CEL 


MARE, Epistole, epist. 57, în PSB, vol. 12, p. 225) 


EREDITATEA 


„Dar dacă suntem cu mintea trează, nu ne pot vătăma cu nimic nenorocirile veni- 
te peste noi din pricina păcatelor strămoșilor noştri. Ele rămân doar nişte nume. Cel 
dintâi-zidit din pricina călcării de poruncă, a adus pe pământ moartea şi o viaţă chi- 
nuită şi plină de dureri; Ham a adus robia. După venirea Stăpânului Hristos, însă, 
putem, dacă vrem să facem ca aceste rele să fie numai nişte simple nume. (Sf. IOAN 
GURĂ DE AUR, Omilii la Facere, omilia XXIX, VII, în PSB, vol. 21, p. 375) 


„Vezi-mi iarăși şi din aceste cuvinte că păcatele înaintaşilor noștri nu aduc nicio 
vătămare firii noastre. Ninevitenii aceștia, care, prin pocăința lor, au atras asupră-le 
iubirea de oameni a lui Dumnezeu şi au schimbat hotărârea Stăpânului, aceştia au avut 
mai întâi strămoş pe Ham, cel care a batjocorit pe tatăl său, apoi au avut strămoș pe 
Nevrod, om tiran şi mândru, care a avut de urmaș pe Asur. Se spune că au fost poate 
printre şi alţii răi și stricaţi, care au dus o viață urâtă și păcătoasă, care s-au dedai la 
beţii, la râs, la petreceri şi vorbe pline de ruşine; dar pentru că ninevitenii s-au hotărât 
să se pocăiască cu adevărat, păcatele strămoşilor nu i-au vătămat cu nimic, dimpo- 
trivă, au atras asupra lor atât de mult ajutorul cel de sus, că până azi se cântă fapta 
pocăinţei lor. 


934. Adresantul acestei epistole este Pergamios, probabil un fost coleg de şcoală de-al Sfântului Vasile. (n.n.) 
935. Sfântul Vasile îi scrie episcopului Meletie, care se afla în exil în ţinuturile muntoase ale 
Armeniei Mici. (n.n.) 

Să mergem, dar și noi pe urmele ninevitenilor. Să ştim că nici păcatele strămoşilor 
nu ne vatămă dacă voim să fim cu mintea trează, dar nici virtutea lor nu ne poate fi 
de folos, dacă ne trândăvim; să ne străduim mult să facem fapte de virtute și să avem 
voinţă, plină de înțelepciune, ca să ne bucurăm de binecuvântarea lui Sim şi Iafet şi 
să scăpăm de blestemul și robia venită peste Ham. Să fim liberi, să nu ajungem robii 
păcatului; să dobândim adevărata libertate, ca să avem parte de bunătăţile cele nespu- 
se”. (Sf. IOAN GURĂ de Aur, Omilii la Facere, omilia XXIX, VIII, în PSB, vol. 21, p. 379) 


„Ai văzut că virtutea sau păcatul nu stă în firea noastră, ci în voinţa noastră? lată, 
în ce priveşte firea, şi patriarhul Avraam și Nahor erau fraţi, dar în ceea ce priveşte 
voința lor nu erau fraţi. Nahor a rămas tot în rătăcire, deşi fratele său ajunsese la o 
atât de mare virtute; Avraam, însă, prin faptele lui, arăta tuturor că sporeşte zi de zi în 
virtutea după Dumnezeu”. (Sf. IOAN GURĂ DE AUR, Omilii la Facere, omilia XXXI, VI, 
în PSB, vol. 21, p. 405) 


„Un om care caută virtutea nu va putea fi vătămat cu nimic, chiar dacă strămoșul 
lui a fost de alt neam, chiar dacă a fost desfrânat, chiar dacă a avut alte păcate. Dacă pe 
un stricat, întors pe calea cea dreaptă, nu poate să-l facă de râs viaţa lui de mai înainte, 
cu atât mai mult nu va putea face de rușine păcătoşenia părinţilor pe un om virtuos, 

a 


născut dintr-un desfrânat și o adulteră”. (Sf. IOAN GURĂ DE AUR, Omilii la Matei, omi- 
lia III, II, în PSB, vol. 23, p. 39) 


„Nu-i cu putinţă, da, nu-i cu putinţă să te socoţi virtuos sau păcătos, strălucit 
sau neînsemnat, pe temeiul virtuţii sau viciului strămoșilor tăi; iar dacă e nevoie, am 
să spun ceva şi mai ciudat: acela-i mai strălucit care ajunge bun fără să aibă strămoşi 
străluciți”. (Sf. IOAN GURĂ DE AUR, Omilii la Matei, omilia III, IV, în PSB, vol. 23, p. 42) 


»(...) răutatea celuilalt neam, care păstra în sine sămânţa nelegiuirii transmisă de 
la strămoşul său”. (Sf. IOAN CASIAN, Convorbiri duhovniceşti, Partea I, „A doua con- 
vorbire cu părintele Serenus”, Cap. XXI, 3, în PSB, vol. 57, p. 447) 


ERETICII 


Cine sunt ereticii? 


„Oricine nu mărturiseşte că lisus Hristos a venit în trup, este antihrist (1 Ioan 4, 
2-3; 2 Ioan 7); cel care nu mărturiseşte mărturia crucii, este de la diavol, iar cel care 
întoarce cuvintele Domnului spre poftele sale și spune că nu-i nici înviere, nici jude- 
cată, acela este primul născut al lui satana”. (Sf. PoLicARP AL SMIRNEI, Epistola către 
filipeni, cap. VII, în PSB, vol. 1, p. 253) 


Ereticii au fost numiţi după numele născocitorului ereziei 
pe care au îmbrăţișat-o 


„Căci, deşi dascălii noștri au fost fericiții apostoli şi ei au slujit Evanghelia 
Mântuitorului, totuşi nu de la ei ne-am numit şi suntem creștini, ci de la Hristos. lar 
cei ce-și au de la alţii începutul credinţei pe care o ţin, pe drept cuvânt au şi numele de 

la ei, stând sub ascultarea lor”. (Sf. ATANASIE CEL MARE, Trei cuvinte împotriva arieni- 
lor, Cuvântul întâi, II, în PSB, vol. 15, p. 158) 


„Noi toţi fiind și numindu-ne creştini de la Hristos, odinioară a fost scos dintre 
noi Marcion, care a născocit o erezie. Şi cei ce au rămas cu cei ce l-au scos pe acela, au 
rămas creștini. lar cei ce au rămas cu Marcion nu s-au mai numit creștini, ci marcio- 
niți. Așa şi Valentin și Vasilide și Maniheu şi Simon Magul au dat celor ce i-au urmat 
numele lor. Şi unii se numesc valentinieni, alţii vasilinieni, alții manihei, alţii simoni- 
eni, şi alții frigieni, de la Frigia, și novaţieni de la Novat”. (Sf. ATANASIE CEL MARE, Trei 
cuvinte împotriva arienilor, Cuvântul întâi, II-III, în PSB, vol. 15, p. 158) 


Ferirea de comuniunea ereticilor şi schismaticilor 


„Am aflat că au trecut pe la voi unii care aveau o învăţătură rea. Pe aceştia nu i-aţi 
lăsat să semene între voi; v-aţi astupat urechile, ca să nu primească cele semănate de 
ei”, (Sf. IGNATIE TEOFORUL, Epistole, „Către efeseni”, cap. IX, 1, în PSB, vol. 1, p. 192) 


„Așadar, vă rog, nu eu, ci dragostea lui Iisus Hristos: Folosiţi numai hrană creşti- 
nă! Depărtaţi-vă de buruiana străină, care este erezie! 

Că ereticii, pentru a părea vrednici de crezare, amestecă pe lisus Hristos cu pro- 
priile lor gânduri, întocmai ca cei care dau băuturi otrăvitoare amestecate cu miere 
şi vin; cel care nu ştie, ia cu plăcere băutura otrăvitoare şi moare din pricina acelei 
rele dulceți. 

Feriţi-vă de unii ca aceştia! Și veţi reuşi, dacă nu vă mândriți şi nu vă despărțiți de 
Iisus Hristos Dumnezeu, de episcop și de poruncile Apostolilor. 

Cel care se află înlăuntrul lăcașului altarului este curat; cel care este în afară de 
altar nu-i curat; cu alte cuvinte, cel care face ceva fără episcop, fără preoți şi fără dia- 
coni, acela nu are conștiința curată. 

Nu spun cu asta că am aflat așa ceva despre voi, ci vreau să vă feresc de mai înain- 
te, pentru că vă iubesc şi pentru că prevăd cursele diavolului”. (Sf. IGNATIE TEOFORUL, 
„Către tralieni”, cap. VI, 1-2, cap. VII, 1-2, cap. VIII, 1, în PSB, vol. 1, p. 206) 


„Fiţi surzi, dar, când cineva vă vorbeşte altceva decât de Hristos, Cel din neamul 
lui David, Cel din Maria, Care cu adevărat s-a născut, a mâncat şi a băut, Care cu 
adevărat a fost prigonit pe timpul lui Ponţiu Pilat, Care cu adevărat a fost răstignit și a 
înviat în văzul celor cereşti, al celor pământeşti și al celor de dedesubt, Care cu adevă- 
rata înviat din morți, înviindu-L pe EI Tatăl Lui; după asemănare, Tatăl Lui ne va învia 
în Hristos lisus şi pe noi, care credem în EI, fără de Care nu avem viaţa cea adevărată”. 
(Sf. IGNATIE TEOFORUL, „Către tralieni”, cap. IX, 1-2, în PSB, vol. 1, p. 207) 


„Fugiţi, dar, de vlăstarele cele rele, care dau naştere la rod purtător de moarte, din 
care, dacă gustă cineva, moare îndată. Aceștia nu sunt sădire a Tatălui. 

Dacă ar fi, s-ar arăta ramuri ale crucii, iar rodul lor ar fi nestricăcios”. (Sf. IGNATIE 
TEOFORUL, „Către tralieni”, cap. XI, 1-2, în PSB, vol. 1, p. 207) 


„Feriţi-vă de buruienile rele, pe care nu le cultivă Hristos, pentru că nu sunt sădite 
de Tatăl (Matei 15, 13). 

Nu grăiesc aşa pentru că am găsit dezbinare la voi; dimpotrivă, curăţie. Că toţi 
câți sunt ai lui Dumnezeu şi ai lui lisus Hristos sunt cu episcopul; și toţi câţi se vor 
pocăi şi vor veni la unitatea Bisericii, vor fi și ei ai lui Dumnezeu, ca să fie vii după 
lisus Hristos. 

Nu vă înșelați, fraţii mei, dacă cineva se duce după cel ce dezbină nu va moşteni 
Împărăţia lui Dumnezeu (1 Corinteni 6, 9, 10). Dacă cineva umblă în învățături stră- 
ine, acela nu este în acord cu patimile lui Hristos. 

Căutaţi, dar, să participaţi la o singură euharistie; că unul este trupul Domnului 
nostru lisus Hristos şi unul este potirul spre unirea cu sângele Lui; unul este jert- 
felnicul, după cum unul este episcopul împreună cu preoții şi diaconii, cei împreu- 
nă cu mine robi; pentru ca ceea ce faceţi, s-o faceţi după Dumnezeu”. (Sf. IGNATIE 
TEOFORUL, Epistole, „Către filadelfieni”, cap. III, 1-3, cap. IV, 1, în PSB, vol. 1, p. 215) 


„Vă dau, iubiţilor, aceste sfaturi, cu toate că ştiu că şi voi gândiţi la fel ca mine. Dar 
vreau să vă feresc de fiarele cele cu chip de om, pe care nu numai că nu trebuie să-i 
primiţi, dar, dacă e cu putință, nici să vă întâlniți cu ei, ci numai să vă rugați pentru ei, 
poate că se vor pocăi, lucru greu însă”. (Sf. IGNATIE TEOFORUL, Epistole, „Către smir- 
neni”, cap. IV, 1, în PSB, vol. 1, p. 220) 


„Cu ce îmi e de folos unul, dacă mă laudă pe mine, dar huleşte pe Domnul meu, 
mărturisind că El nu-i purtător de trup? Cel care nu mărturiseşte asta, Îl tăgăduieşte 
desăvârșit şi este purtător de cadavru. 

N-am socotit cu cale să scriu numele lor, pentru că sunt numele unor necredin- 
cioşi. Dar nici mie să nu-mi fie a-i pomeni, până nu se vor pocăi, crezând în patimile 
Lui, care sunt învierea noastră”. (Sf. IGNATIE TEOFORUL, „Către smirneni', cap. V, 2-3, 
în PSB, vol. 1,p. 221) 


„Se cuvine, dar, să vă depărtaţi de unii ca aceștia și să nu vorbiţi cu ei nici în par- 
ticular, nici în public; să ne ținem strâns de profeți şi mai ales de Evanghelie, în care 
patimile ne sunt arătate, iar învierea se împlineşte. Fugiţi de dezbinări, că ele sunt 
începutul relelor”. (Sf. IGNATIE TEOFORUL, Epistole, „Către smirneni', cap. VII, în PSB, 
vol lipi 221) 


„Întâlnindu-se odată Marcion, de la care-și trag numele cei ce se cheamă mar- 
cioniţi, cu Sfântul Policarp, căruia i-a zis: Mă cunoşti, Policarpe?, acesta i-a răspuns 
lui Marcion: Cunosc, cunosc pe întâiul născut al satanei”. (Actele martirice, „Martiriul 
Sfântului Policarp - episcopul Smirnei”, XXII, 3, în PSB, vol. 11, p. 42) 


„Cât despre Irineu, după ce expune în prima carte a lucrării Contra ereziilor câteva 
din amăgirile secrete şi dezgustătoare ale aceluiaşi Cerint, în cartea a III-a transmite 
o istorie care nu se poate uita și pe care a auzit-o de la Policarp, şi anume: Într-o zi 
apostolul Ioan întrase într-o baie să se spele. Auzind însă că Cerint se afla înăuntru, 
fugi îndată de acolo grăbindu-se spre ușă întrucât nu răbda să se afle sub acelaşi aco- 
perământ cu el, sfătuind şi pe ceilalți care mai erau cu el şi zicând: să ieşim de aici, nu 
cumva să se dărâme baia peste noi, întrucât Cerint, duşmanul adevărului, se află şi el 
aici înăuntru (Sf. IRINEU, Contra ereziilor INI, 4)”. (EUSEBIU DE CEZAREEA, Istoria bise- 
ricească, cartea a treia, XXVIII, 6, în PSB, vol. 13, p. 131) 

»Marcion când a întâlnit odată pe Policarp şi întrebându-l: mă cunoşti, Poiicarpe?, 
la care acesta i-a răspuns: Da, cunosc, cunosc pe cel întâi născut al satanei! (Tit 3, 10-11). 
Atât de mult se fereau apostolii şi ucenicii lor de cei ce falsificau adevărul, încât nu 
voiau nici măcar să înceapă cu ei vreo conversaţie, după cuvântul Apostolului: de omul 
eretic după întâi și a doua mustrare, depărtează-te, ştiind că unul ca acesta s-a abătut 
și a căzut, fiind singur de sine osândit”. (EusEBIu DE CEZAREEA, Istoria bisericească, 
cartea a patra, XIV, 7, în PSB, vol. 13, p. 158) 


„În timp ce pe lângă Pavel — așa se numea omul — se aduna o mulţime foarte 
mare de oameni nu numai dintre eretici, ci şi dintre ai noştri, din pricina adâncii lui 
învățături, totuși Origen nu s-a învoit niciodată să se roage împreună cu el, ci păs- 
tra încă din tinereţe regula de credinţă a Bisericii, pe când pentru învăţăturile eretice 
simțea — cum zice el însuşi undeva în scrierile sale — un fel de dezgust” (EUSEBIU DE 
CEZAREEA, Istoria bisericească, cartea a şasea, II, 14, în PSB, vol. 13, p. 226) 


„Mirându-mă foarte de nerușinarea ereticilor, am văzut că nimic nu se potriveşte 
aşa de mult a spune despre ei decât cuvântul Apostolului: De omul eretic, după întâia 
și a doua mustrare, depărtează-te, ştiind că unul ca acesta s-a abătut şi, căzând în păcat, 
se osândește singur (Tit 3, 10). Căci având mintea stricată nu întreabă ca să se convingă, 
nici ca să se răzgândească, ci se informează din pricina celor înşelaţi de el, ca nu cumva 
tăcând să fie disprețuit de ei”. (Sf. ATANASIE CEL MARE, Despre Sfântul Duh, „Către 
acelaşi episcop Serapion,, |, în PSB, vol. 16, p. 87) 


„Minunat era (Cuviosul Antonie - n.n.) şi în credinţă şi evlavie. Căci nu voia să 
fie în comuniune cu schismaticii meletieni, cunoscând viclenia și apostazia lor de la 
început; nici cu maniheiștii sau cu alţi eretici nu vorbea prieteneşte, ci doar îi îndem- 
na să-și schimbe gândurile și să se întoarcă la dreapta credință. Socotea și spunea că 
prietenia şi convorbirea cu ei”” aduce vătămare şi pierzanie sufletului. Era scârbit şi 


936. Întrucât averea tatălui său care a murit martir, fusese confiscată de vistiernicii împărăției, Origen a 
fost nevoit să sufere împreună cu ai săi de cele necesare vieții. Dar Dumnezeu i-a făcut parte de purtarea Lui 
de grijă prin aceea că a găsit înțelegere şi sprijin la o femeie, foarte bogată și de neam foarte ales, dar care mai 
purta de grijă şi unui vestit conducător al ereticilor din Alexandria şi care se trăgea din Antiohia. Pe pe Pavel îl 
luase numita femeie ca pe un fiu adoptiv şi-i purta de grijă în chip deosebit. Origen era nevoit acum să trăiască 
laolaltă cu acest om - amănunte din cap. 13 al acestei opere. (n.n.) 

937. Părinţii din vechime îi sfătuiau pe creştini să evite atât de convorbirea cu ereticii, cât și citirea 
sau achiziţionarea cărților acestora. Referitor la aceasta, în Limonariu ni se istorisește de-a avvei Chiriac din 
Lavra lui Calamon și despre cele două cărţi ale nelegiuitului Nestorie: „Ne-am dus odată la avva Chiriac, pre- 
otul lavrei lui Calamon de lângă sfântul râu Iordan, şi ne povestea zicând: Într-o noapte, văd în vis o femeie 
vrednică de respect, îmbrăcată în porfiră, împreună cu doi bărbaţi sfinţiți și cinstiţi, că stă la ușa chiliei mele. 
Am luat pe femeie drept Sfânta noastră Născătoare de Dumnezeu, iar pe cei doi bărbaţi care erau cu ea, Sfântul 
loan Teologul şi Sfântul Ioan Botezătorul. Am ieșit afară din chilie și i-am rugat să intre înăuntru ca să facă 
o rugăciune în chilia mea. Femeia însă n-a vrut. Și m-am rugat mult timp stăruitor de dânsa, spunându-i: Să 
nu mă întorc rușinat și înfruntat, și multe altele. Când ca a văzut că stărui încă în cererea mea, mi-a răspuns 
cu asprime, zicând:Ai în chilia ta pe dușmanul meu. Cum vrei dar să intru? După ce a spus aceste cuvinte, a 
plecat.Când m-am deşteptat, am început să mă vaiet şi să mă gândesc dacă n-am păcătuit cu ceva în mintea 
împotriva ei, căci nu era altcineva în chilie decât numai eu. Deşi m-am chinuit multă vreme, totuşi nu m-am 
găsit vinovat cu nimic faţă de ea. Văzându-mă învăluit de tristeţe, am luat o carte să citesc, ca prin citit să- 
mi îndepărtez tristețea. Cartea pe care am luat-o era a lui Isihie, preotul Ierusalimului. Când am deschis 
cartea, găsesc scrise la sfârşitul ei două cuvântări ale nelegiuitului Nestorie. Îndată am cunoscut că acesta 
era duşmanul Stăpânei noastre, Sfânta Născătoare de Dumnezeu. Atunci m-am sculat şi am plecat şi am dat 
cartea celui care mi-o împrumutase și i-am spus:la-ți, frate, cartea! N-am avut atâta folos din ea câtă pagubă, 

de erezia arienilor și poruncea tuturor ca nici măcar să nu se apropie de ei şi să nu-și 
însușească credinţa lor rătăcită. Venind odată la el unii care sufereau de boala ariană, 
cercetându-i şi cunoscând necredinţa lor, i-a alungat din munte, spunând că cuvintele 
lor sunt mai rele ca otrava”. (Sf. ATANASIE CEL MARE, Viaţa Cuviosului Părintelui nos- 
tru Antonie, LĂXVII, în PSB, vol. 16, pp. 231-232) 


„Să n-aveţi nicio legătură cu schismaticii, nici cu arienii eretici. Căci ştiţi cum 
i-am făcut şi eu de ruşine pentru erezia lor dușmană lui Hristos și străină de dreapta 
credință. Siliți-vă mai degrabă să vă uniţi mai întâi cu Hristos și apoi cu sfinţii, ca după 
moarte să vă primească și ei în corturile veșnice, ca pe nişte prieteni şi cunoscuţi”. 
Gândiţi-vă la aceasta, cugetaţi la aceasta!” (Sf. ATANASIE CEL MARE, Viaţa Cuviosului 
Părintelui nostru Antonie, XC, în PSB, vol. 16, p. 243) 


„Oare nu se cuvine să se asemene scrierile ereticilor lipsiţi de evlavie și speculaţia 
înşelătoare a dogmelor elinilor cu mărăcinii din munţi și de pe ogoare? Căci ce folos 
au sufletele oamenilor din acelea, sau mai bine zis ce vătămare nu aduc ele celor ce 
voiesc să le primească în minte? Deci așa cum mărăcinele e numai hrană focului și 
mâncare flăcării, la fel dogmele deşarte ale celor rătăciţi și poveştile băbești ale sluji- 
torilor la idoli ne aprind flăcările veşnice. Dar spicele şi grâul sunt o hrană domestică 
bună pentru oameni şi foarte necesară şi de folos. Căci ele ne ţin în viaţă. Ele sunt chi- 
pul (tipul) dogmelor adevărului, prin care cei ce am crezut ne hrănim cu pâinea cea vie 
şi adevărată, cu Hristos. lar țarină netedă şi lină le este celor ce ştiu să umble drept prin 
ea, de-Dumnezeu-însuflata Scriptură. Căci toate sunt netede celor ce înțeleg și drepte 
celor ce află cunoștința (Proverbele lui Solomon 8, 9). (Sf. CHIRIL AL ALEXANDRIEI, 
Închinare în Duh şi Adevăr, cartea a şaptea, în PSB, vol. 38, p. 251) 


„Să se păzească cei ce voiesc să se ferească de corupere, să nu iasă din cortul 
părintesc, adică din casa lui Dumnezeu”, nici să nu se amestece în turmele celor de 
alt neam, sau ale celor cu alte cugetări”. (Sf. CHIRIL AL ALEXANDRIEI, Glafire la Facere, 
cartea a cincea, 5, în PSB, vol. 39, p. 187) 


„Căci a zis Sfânta Scriptură: Oricare om dintre fiii lui Israel, care va junghia vițel 
sau oaie sau capră din tabără, sau afară de tabără şi nu le va aduce la ușa cortului 
mărturiei, ca să aducă darul Domnului înaintea cortului Domnului, se va socoti ca un 
vărsător de sânge și sufletul acela va fi nimicit din popor (Leviticul 17, 3-4). 


şi i-am povestit cele întâmplate. EI, plin de zel, a rupt îndată din carte cele două cuvântări ale lui Nestorie, şi le- 
a pus pe foc, zicând: Să nu rămână în chilia mea vrăjmașul Stăpânei noastre, Sfintei Născătoarea de Dumnezeu 
şi pururea Fecioara Maria” (cf. IoAN Mosnv, Limonariu sau Livada duhovnicească, pp. 60-61). (n.n.) 

938. Tâlcuirea Pr. D. Stăniloae: „Împărăţia cerurilor nu constă numai într-o comuniune iubitoare cu Hristos, 
ci şi cu toţi cei ce au crezut în El. Dar așa cum trebuie să cultivăm încă de aici iubirea pentru Hristos ca să fim obiş- 
nuiți cu ea când vom trece din viața aceasta, așa trebuie să cultivăm şi iubirea şi respectul faţă de toţi semenii noştri. 
Trebuie să creştem mai ales spre nivelul iubirii sfinţilor față de Hristos, care se arată și în iubirea lor de oameni. 
Trebuie să ne facem și noi capabili să răspundem aceste iubiri şi să-i urmăm pilda, să ne obișnuim cu iubirea faţă de 
oameni. De altfel, încă de aici, dând atenție sfinţilor, ne putem îmbogăţi cu cunoștința şi cu râvna multor moduri 
de manifestare a iubirii lui Hristos de către oameni, potrivit cu unicitatea fiecărei persoane. Fiecare sfânt e un punct 
de iradiere a altei forme de iubire a lui Hristos şi de putere care sporeşte râvna de a imita modul iubirii lui. Cinstirea 
sfinţilor nu ne desparte de Hristos, ci ne unește şi mai mult cu EI în iubire”. (nota 65, p. 243) 

939. Tâlcuirea Pr. D. Stăniloae: „E de mare folos să rămâi în Biserică, adică între cei ce ţin învățătura 
dreaptă a lui Hristos. Omul singur e uşor supus ispitei”. (nota 314, p. 187) 

Aşadar e o nelegiuire și întinare ce cade sub osânda vărsării de sânge voința de-a 
se afla împreună cu ereticii în aceleaşi lăcașuri şi de-a primi comuniunea cu ei. Căci cei 
ce aduc în afara cortului jertfa pentru păcat, nu săvârşesc jertfa sfântă în locurile sfin- 
te”, (Sf. CHIRIL AL ALEXANDRIEI, Glafire la Levitic, cartea întâi, în PSB, vol. 39, p. 381) 


„Încă necunoscut graiul ereticilor se strecura ca un cancer înăuntrul Bisericii, 
pentru ca, punând stăpânire pe inima omului, să-l arunce pe acesta cu totul în moar- 
te. Şi dacă Domnul Savaot nu i-ar fi rupt lanţul pe care-l întinsese, meșteșugul unui 
rău atât de mare şi pregătirea făcută cu iscusinţă ar fi târât în prăpastie inimile multor 
oameni simpli. Mintea omenească este atrasă ușor spre partea cea rea, fiindu-i mai 
uşor să zboare în larg decât să meargă cu trudă pe calea cea strâmtă. (Sf. AMBROZIE 
AL MILANULUI, Scrisori, „Scrisoarea Papei Syriciu către Biserica din Mediolanum; 2, 
în PSB, vol. 53, p. 200) 


„Să fie așadar anatematizaţi de noi și de toți, şi să fie socotiți că fac negoţ cu cuvân- 
tul adevărului. Căci învățătura apostolică zice: Dacă cineva vă propovăduiește altceva 
decât aţi primit, să fie anatema (Galateni 1, 9). Anunţaţi aşadar ca nimeni să nu cumi- 
nece cu ei; căci nu este nicio părtășie între lumină şi întuneric (2 Corinteni 6, 14). 
Izgoniţi-i pe aceştia departe de toți (oamenii); căci nu poate fi părtăşie întru Hristos 
şi Veliar. Păziți-vă, fraţi întru har, să nu le scrieţi și nici să nu primiţi scrieri de-ale 
lor. Şi străduiți-vă, voi preacinstiți fraţi şi coslujitori, ca şi cum, prezenţi cu duhul în 
sinodul nostru, aţi fost de acord și aţi hotărât cu consimțământul vostru cele ce sunt 
recunoscute într-un glas de toţi conslujitorii noştri de pretutindeni, laolaltă. Să-i res- 
pingem, însă şi să-i aruncăm dincolo de marginile Bisericii universale”. (CAsIODOR, 
Istoria bisericească tripartită, cartea a IV-a, capitolul XXIV, în PSB, vol. 75, p. 148) 


„Când partizanii lui Arie au lăsat turma fără păstorul ales şi au făcut pe altul epi- 
scop în locul lui (pe unul numit Luciu - n.n.), Eunomie nu a venit la obișnuita adunare 
bisericească, nici vreunul dintre locuitorii de acolo, niciun sărac, niciun bogat, niciun 
sclav, niciun meşteşugar, niciun agricultor, niciun grădinar, niciun bărbat, nicio feme- 
ie, niciun tânăr, niciun bătrân. Episcopul trăia singur; nu-l vedea nimeni, nu-l chema 
nimeni, deși se spune că în viața lui a fost foarte blând. Dovadă, faptul următor. Odată, 
când voia să se scalde şi a zăvorât ușa pentru sclavul de la baie, interzicându-i să intre, 
a văzut oameni în faţa ușii; atunci le-a poruncit să deschidă și să ia cu toţii parte, 
împreună cu el, la scaldă. Același lucru l-a făcut și în cada de baie; când vedea, în timp 
ce se îmbăia, că unii stau în picioare în fața lui, a poruncit să se bucure de apa caldă, 
împreună cu el, aceia care așteptau tăcuţi. Iar el, considerând că tocmai pentru asta 
așteaptă ei, s-a ridicat degrabă şi a ieșit. Ei însă, considerând că şi apa este spurcată de 
necurățenia ereziei ticăloase, i-au dat drumul să se scurgă prin canalele de evacuare și 
au pus să se încălzească altă apă de baie. Aflând acest lucru, Eunomie a părăsit cetatea 
şi a plecat, considerând că e o insultă să locuiască într-un oraș dușmănos în care toți 
au oroare de el. 

Plecând el din Samosata, toţi oamenii l-au considerat pe faţă pe Luciu lup şi duş- 
man al oilor. Dar oile, chiar părăsite de păstor, îndeplineau cele ce sunt de datoria 
păstorului. Cum l-au urât toţi pe Luciu am să explic în alte povestiri. Dar odată, nişte 
tineri se distrau jucând în piaţă, aruncându-şi unul altuia mingea. Trecând Luciu pe 
acolo, mingea a căzut, din întâmplare, printre picioarele asinului lui; atunci copiii se 


| 

plângeau, gândind că mingea este cu totul murdărită. Luciu, înțelegând acest lucru, 
a poruncit unuia dintre cei din urmă să oprească mingea şi să-şi dea seama ce se 
întâmplă. Copiii însă, aprinzând un foc şi aruncând mingea prin mijlocul flăcărilor, 
au considerat că a fost purificată. Știu că aceasta este o copilărie şi o rămăşiţă a unui 
vechi obicei. Dar este şi un indiciu care poate arăta şi câtă ură nutrea întregul oraș față 
de nebunia ariană”. (CAsIoDoR, Istoria bisericească tripartită, cartea a VII-a, capitolul 
XVI, în PSB, vol. 75, pp. 287-288) 


Atitudinea noastră faţă de eretici 


„Puţini sunt cei dornici de învățătură curată, şi rar e un om îndrăgostit de 
adevăr! De aceea și trebuie să ne arătăm deschişi tuturor, de fiecare îngrijindu-ne 
să-i dăm ce-i poate fi lui spre mântuire, aidoma medicilor; iar astfel vor ajunge toţi 
să slăvească în toate mântuitoarea învățătură”, (EusEBIu DE CEZAREEA, Viaţa lui 
Constantin cel Mare, cartea III, 21.3, în PSB, vol. 14, p. 135) 


„Dacă vei vedea pe vreun păgân sau pe altcineva care s-a despărţit de Biserică 
din pricina vreunei erezii stricate că duce o viață castă şi se străduieşte şi în alte 
privinţe să aibă purtări bune, îndreaptă-ţi şi mai mult luarea aminte asupra ta, ca 
să te asemeni smochinului celui roditor, care prin prezenţa smochinilor sălbatici îşi 
adună putere, ca să nu-i mai cadă roadele și să-şi hrănească cu şi mai multă grijă de 
rodul său”. (Sf. VAsrre CEL MARE, Omilii la Hexaemeron, omil. a V-a, VII, în PSB, 
vol. 17, p. 128) 


„Întrebarea 124: Dacă cineva s-ar întâlni undeva, din întâmplare, cu eretici sau 
păgâni, se îngăduie să mănânce împreună cu ei sau să se întrebe de sănătate? 

Răspuns: Obiceiul îndeobște de a se saluta, Domnul nu l-a oprit în niciun 
chip, pentru că a spus: Dacă urați sănătate numai prietenilor voştri, ce mare lucru 
faceţi? Au nu şi păgânii fac aşa? (Matei 5, 47). Dar în ce priveşte dacă se îngăduie să 
mâncăm împreună, avem porunca Apostolului în ce împrejurări trebuie să evităm 
aceasta, pentru că a spus: În epistolă v-am scris să nu aveți nicio legătură cu desfrâ- 
nații; dar nu am spus, desigur, despre desfrânaţii acestei lumi, sau despre lacomi, sau 
despre răpitori, sau despre slujitorii de idoli, căci atunci ar trebui să ieşiţi din lumea 
aceasta. Acum însă v-am scris vouă să nu aveți legătură cu cineva care se numeşte 
frate, dar este desfrânat, sau lacom, sau slujitor de idoli, sau grăitor de rău, sau bețiv, 
sau răpitor; cu unul ca acesta nici să nu mâncaţi împreună (| Corinteni 5, 9-11). 
(Sf. VAsILE CEL MARE, Regulile mici, Î. 124, în PSB, vol. 18, p. 370) 


„Da, sunt încă stăpâniți de înşelăciune, dar sunt fraţii noştri” şi se cuvine să 
avem mare purtare de grijă de ei; să nu stăm nicicând nepăsători, ci cu multă luare 


940. Sfinţii Părinți îi îndeamnă pe creştinii ortodocși să nu intre în dialog sau în comuniune cu ereticii. 
Doar cei tari în credinţă şi în cunoașterea Scripturilor, pricepuţi, înarmaţi cu blândețţe, dragoste și îndelun- 
gă-răbdare pot combate învăţăturile greșite ale ereticilor, pentru că, în cazul creştinilor simpli există riscul să 
cadă tocmai în acele greșeli sau învățături greșite pe care doresc să le combată. De aceea, Părinţii Bisericii nu îi 
încurajează pe aceştia din urmă să dialogheze pe temele credinţei cu cei prinşi în mrejele ereziei. (n.n.) 

aminte, să facem tot ceea ce stă în puterea noastră, să le dăm leacul potrivit, ca 
odată şi odată să se întoarcă la învăţătura cea sănătoasă!” (Sf. IOAN GURĂ DE AUR, 
Omilii la Facere, omil. III, IV, în PSB, vol. 21, p. 51) 


„(...) noi să ne plinim datoria noastră și să le întindem mână de ajutor, vor- 
bindu-le cu multă blândeţe. Şi fericitul Pavel ne îndeamnă la fel, zicând: Să povă- 
tuim cu blândeţe pe cei ce stau împotrivă, că doar le va da Dumnezeu pocăință spre 
cunoașterea adevărului şi se vor trezi din cursa diavolului, prinși fiind de el, pentru 
a-i face voia (2 Timotei 2, 25-26), vezi că îi arată cu cuvântul că sunt prinşi ca într-o 
beţie? Cuvântul se vor trezi arată că stăteau cufundaţi jos undeva. Şi iarăși, prin 
cuvintele: prinși fiind de diavol, aproape că vrea să spună că sunt prinși în mreaja 
diavolului. Ne trebuie multă blândeţe şi îndelungată răbdare ca să-i putem smulge 
din cursele diavolului. Să le spunem: Treziţi-vă puţin, uitaţi-vă la lumina dreptăţii, 
gândiţi-vă la înţelesul adevărat al cuvintelor!” (Sf. loan GURĂ DE AUR, Omilii la 
Facere, omil. VIII, III, în PSB, vol. 21, p. 102) 


„Acestor fel de oameni nu le spuneţi nici bun venit, zice ucenicul Mântuitorului 
(2 loan 10), ca unora ce îndeamnă la năravuri sălbatice. Pentru că oaia nu poate fi 
cu afecţiune faţă de lup şi pentru că cele ce au obişnuit să simtă cele contrare nu 
se împacă întreolaltă. Căci s-a spus: Ce parte are un credincios cu un necredincios? 
(2 Corinteni 6, 15)”. (Sf. CHIRIL AL ALEXANDRIEI, Închinare în Duh și Adevăr, car- 


tea a opta, în PSB, vol. 38, p. 253) 


„Paladie: Aşadar, e un lucru păgubitor și pricinuitor de întinăciune a inira 
chiar şi numai în vorbă cu cei străini şi cu cei de alte credinţe. 

Chiril: Bine gândeşti. De aceea și Legea îi desparte pe cei spălaţi şi curaţi și 
proprii ai lui Dumnezeu de spurcăciunea urâtă a acelora. Și va fi când te va băga 
pe tine Domnul Dumnezeul tău în pământul în care vei intra să-l moştenești și va 
pierde neamuri mari şi multe şi puternice de la faţa ta, pe heteu și pe ghergheseu și pe 
amoreu şi pe hananeu și pe terezeu şi eveu și ebuseu, şapte neamuri mari şi mai tari 
decât voi și-i va da pe ei Domnul Dumnezeul vostru în mâinile tale și îi vei călca pe 
ei, cu pierdere să-i pierzi pe ei. Să nu faci cu ei legământ, nici să-ţi fie milă de ei, nici 
să te încuscrești cu ei. Fiica ta să nu o dai fiului lui şi fiica lui să nu o iei fiului tău. Că 
va despărți pe fiul tău de Mine şi va sluji altor dumnezei. Deci Legea e precaută. Nu 
vei face cu ei legământ, zice, căci nu se poate împăca şi uni cel spurcat cu cel sfințit, 
care se află în ceaţă şi întuneric cu cel luminat, cel neprimit cu cel primit, cel ce 
intră în cortul sfânt și dumnezeiesc cu cel alungat din el. 

Paladie: De ce această precauţie a legii? De ce desparte aceasta pentru totdeau- 
na pe cel curat de cel întinat, chiar dacă acesta se află în binele virtuţii? 

Chiril: Pentru că e mare teamă, prietene, ca nu cumva şi cel ce socoteşte că stă 
să fie împins spre cele ce nu se cuvin și să fie abătut de la ceea ce trebuie, biruit de 
vreo întâmplare, sau de o plăcere care-l ațâţă, sau de o pornire aflătoare în fire care-l 
mână spre greşeală”. (Sf. CHIRIL AL ALEXANDRIEI, Închinare în Duh și Adevăr, car- 
tea a patrusprezecea, în PSB, vol. 38, p. 479) 

„Deci nu trebuie să ajutaţi ereticii cu niciun chip, chiar dacă s-ar îngădui tutu- 
ror toate (...) ca să nu supărăm pe Dumnezeu fără să ne dăm seama. Şi nu e bine să 
le îngăduim să se fălească cu minciuna lor şi să clatine sufletele în privinţa dreptei 
credinţe, ca, arătându-se, să poată, asemenea șarpelui, să clatine din temelia sigură 
a credinței pe vreunii dintre cei mai simpli prin mușcăturile înșelăciunii și să ne 
aflăm și noi, precum nu voim, părtaşi de judecata ce-i ameninţă pe ei”. (Sf. MAx1M 
MĂRTURISITORUL, Epistole, Partea întâi, ep. 12, în PSB, vol. 81, p. 66) 


„(...) înfierbântându-se poporul credincios al romanilor de mânie (...), întrucât 
nu suportă nici măcar numele simplu al ereticilor”. (Sf. MAxIM MĂRTURISITORUL, 
Epistole, Partea întâi, ep. 12, în PSB, vol. 81, p. 66) 


„Dar nu scriu acestea vrând să fie necăjiţi ereticii, sau bucurându-ne de necă- 
jirea lor, ci mai curând şi împreună veselindu-mă de întoarcerea lor. Căci ce e mai 
plăcut celor credincioși decât să vadă copiii risipiţi ai lui Dumnezeu adunaţi împre- 
ună? Nu le scriu nici îndemnându-vă să preferaţi asprimea iubirii de oameni. N-aș 
putea să fiu atât de sălbatic, ci rugându-vă să faceţi și să lucraţi cele bune tuturor 
oamenilor cu luare aminte și cu multă cercare și făcându-vă tuturor toate, după 
cum are nevoie fiecare de voi. Numai un lucru îl voiesc de la voi și vă rog să fiți 
aspri şi neînduraţi față de orice ar putea să ajute la menţinerea credinţei lor nebu- 
nești. Căci socotesc ură de oameni și despărțire de dragostea dumnezeiască încer- 
carea de a da tărie spre mai multă stricăciune celor cuprinși de ea”. (Sf. MAxiM 
MĂRTURISITORUL, Epistole, Partea întâi, ep. 12, în PSB, vol. 81, p. 67) 


„Phyrus: Ce rău ţi-am făcut, Avva Maxim, eu și cel dinainte de mine, că ne bâr- 
feşti peste tot, învinuindu-ne către toţi de erezie? Cine te-a cinstit și te-a respectat 
aşa de mult ca noi, deşi nu te-am cunoscut faţă către față, din vedere? 

Maxim: Fiindcă, precum spui (şi Dumnezeu aude), ca să folosesc cuvintele 
tale, nimeni nu m-a cinstit şi respectat ca voi, disprețuind voi acum dogma creş- 
tină, am socotit că e un lucru îngrozitor să prefer cinstirea mea cinstirii adevăru- 
lui”. (Sf. MAxIM MĂRTURISITORUL, Epistole, Partea a doua, „Disputa Sf. Maxim cu 
Pyrhus”, 25, în PSB, vol. 81, pp. 320-321) 


Manifestarea ereticilor 


„Nimic n-are vreo însemnătate pentru ei, în discuţiile lor pot să aibă păreri felu- 
rite, câtă vreme sunt înţeleși într-ascuns să înfrângă unicul adevăr. Toţi se îngâmfă, 
toţi făgăduiesc știința. Catehumenii înșiși se socotesc desăvârşiţi mai înainte de a fi 
fost învăţaţi cum se cuvine de către alţii. 

Cât despre femeile eretice, ce îndrăzneţe sunt! Cutează să înveţe ele pe alţii, să 
discute, să facă exorcisme, să făgăduiască vindecarea, poate chiar să şi boteze! 

Ordinea lor ierarhică este făcută la întâmplare, fără a i se da vreo însemnătate, 
nestatornică; ei rânduiesc mai mari când pe nişte neofiți, când dintre cei legaţi de 
lumea aceasta, când pe cei ce s-au lepădat de credința noastră, pentru ca să-i lege 
de ei prin slavă, dacă nu pot face aceasta prin adevăr. 


Pr. asist. dr. LIVIU PETCU 


Nicăieri nu se înaintează mai cu uşurinţă decât în tabăra acestor răsculați, unde 
numai faptul că te afli acolo însemnează un câștig. 

Astfel, ei au azi un episcop, mâine un altul; azi un diacon, care mâine va fi un 
credincios oarecare; de aceea, ei dau sarcini preoțești chiar și simplilor credincioşi. 

Ce să mai zic atunci despre folosirea cuvântului, când ei nu-și dau silința să 
câștige pe păgâni, ci să piardă pe ai noștri? 

Ei caută nu gloria de a lucra pentru ridicarea celor căzuţi, ci pe aceea de a 
aduce prăbuşirea celor ce stau în picioare, fiindcă lucrarea lor nu vine de la ceea ce 
ei înşişi au clădit, ci din nimicirea adevărului. 

Ei sapă la temelia casei noastre, ca s-o clădească pe a lor”. (TERTULIAN, Despre 
prescripția contra ereticilor, XLI, 4-8, XLII, 1-3, în PSB, vol. 3, pp. 168-169) 

„Interpreţi falși şi stricători ai Evangheliei rețin ce e secundar și trec ceea ce 
e principal, îşi amintesc de unele părți iar altele intenţionat le uită: precum sunt 
rupți de Biserică, aşa schimbă adevărul la fiecare verset biblic”. (Sf. CIPRIAN, Despre 
unitatea Bisericii ecumenice, XII, în PSB, vol. 3, p. 442) 


„Irebuie îndepărtat un astfel de om, trebuie ocolit oricine s-a despărțit de 
Biserică. Este stricat un astfel de om şi prin păcatele lui se condamnă el însuşi. 
Oare este cu Hristos cel ce se împotrivește preoților lui Hristos, cel ce se desparte 
de societatea elevului său şi de mulțime? El poartă armele contra Bisericii, luptă 
împotriva așezămintelor lui Dumnezeu. Duşman al altarului, împotrivitor jertfei 
lui Hristos, trădător al credinţei, călcător al religiei, serv îndărătnic, fiu nelegitim, 
frate dușman, dispreţuind pe episcopi şi părăsind pe preoţii lui Dumnezeu, îndrăz- 
neşte să-şi clădească alt altar, să facă altă rugăciune, cu cuvinte neîngăduite, să pân- 
gărească adevărul jertfei Domnului prin sacrificii mincinoase şi nu ştie că cel ce se 
împotriveşte ordinii lui Dumnezeu, din cauza îndrăznelii lui este lovit de pedeapsa 
dumnezeiască. 

Astfel, Core, Datan şi Abiron, care au încercat să răpească lui Moise şi preotului 
Aaron dreptul de a sacrifica, îndată au fost pedepsiţi pentru încercările lor: legăturile 
pământului s-au rupt, o adâncă prăpastie s-a deschis sub picioarele lor şi i-a înghi- 
ţit de vii. Dar nu numai pe ei, care fuseseră făptaşii nedreptăţii, i-a lovit mânia lui 
Dumnezeu, ci şi pe ceilalţi 250 de complici şi participanți la aceeaşi nebunie, uniţi în 
aceeaşi îndrăzneală, un foc trimis de Domnul ca grabnică pedeapsă i-a mistuit, ară- 
tând şi învățând că toţi cei ce s-au împotrivit lui Dumnezeu au fost niște nemernici, 
care au încercat cu voință omenească să dărâme rânduirea lui Dumnezeu (Numerii 
16, 1-35)” (Sf. CIPRIAN, Despre unitatea Bisericii ecumenice, XVII-XVIII, în PSB, 
vol. 3, pp. 446-447) 


„Sufletul omenesc are trei stări: de ignoranță, de îngâmfare și de ştiinţă. 
Neamurile se găsesc în starea de ignoranță, Biserica cea adevărată în stare de știin- 
ță; ereziile, în starea de îngâmfare. Nu poţi vedea ceva mai lămurit decât aceea că 
ereticii, aceşti oameni îngâmfaţi, afirmă fără să aducă dovezi ceea ce își închipuie 
că știu și o afirmă cu mai multă tărie decât oamenii Bisericii, care într-adevăr ştiu. 
Mai mult, ereticii se dispreţuiesc unii pe alții și-și bat joc unii de alţii, pentru că se 
întâmplă chiar ca aceeași idee să fie foarte preţuită de unii, iar de alţii să fie socotită 


„CN 

nebunie”. (CLEMENT ALEXANDRINUL, Stromatele, stromata a VII-a, cap. XVI, 100.7, 
101.1-101.2, în PSB, vol. 5, p. 540) 


„Nu trebuie deci, nicicând, aşa cum fac ereticii, să faci desfrânare faţă de ade- 
văr, să jefuieşti îndreptarul Bisericii, să-ţi satisfaci propriile tale pofte şi dragostea 
de slavă spre înşelarea semenilor, pe care mai mult decât orice se cuvine să-i iubeşti 
şi să-i înveţi să se ţină strâns de adevăr. Este scris lămurit: Vestiți între neamuri 
faptele Lui (Psalmii 9, 11), pentru ca cei care au auzit mai înainte să se întoarcă, nu 
să fie judecaţi. Dar toți câţi cu limbile lor viclenesc (Psalmii 5, 9; 14, 3) au şi scrise 
pedepsele lor”. (CLEMENT ALEXANDRINUL, Stromatele, stromata a VII-a, cap. XVI, 
105.5-105.6, în PSB, vol. 5, p. 543) 


„Așadar ereticii, care profesează cuvinte lipsite de credința în Dumnezeu şi 
îndeamnă şi pe alții să facă lucrul acesta, nu se folosesc bine, ci greșit de cuvintele cele 
dumnezeieşti; nu vor intra nici ei în împărăţia cerurilor şi nici cei pe care i-au înșelat și 
nu le-au îngăduit să ajungă la adevăr (Matei 23, 13; Luca 11,52). Nu au nici cheia de la 
intrare; au o cheie falsă, o cheie dublă, după cum se spune de obicei, cu care nu pot des- 
cuia ușa de intrare în casă, aşa cum intrăm noi prin tradiția Domnului, ci sparg fereas- 
tra, găuresc pe ascuns zidul bisericii şi, depăşind adevărul, se fac iniţiatori ai sufle- 
telor celor necredincioși”. (CLEMENT ALEXANDRINUL, Stromatele, stromata a VII-a, 
cap. XVII, 106.1-106.2, în PSB, vol. 5, p. 544) 


„Întrucât însă adeseori ereticii obişnuiesc să ducă în rătăcire inimile credincio- 
şilor mai simpli prin sofisme viclene, nu-mi pare nepotrivit să fac cunoscute obiş- 
nuitele lor argumentări şi să dau pe faţă înșelăciunile şi minciunile lor”. (ORIGEN, 
Despre principii, cartea a II-a, III, 4, în PSB, vol. 8, p. 131) 


»(...) dau mai multă importanţă nemulțumirii personale decât (faptului că 
poate izbucni) un război general; dorința de a stăpâni peste adversari este pusă 
înaintea folosului obștesc; satisfacerea imediată a egoismului este preferată recom- 
penselor care se vor da mai târziu”. (Sf. VASILE CEL MARE, Despre Sfântul Duh, cap. 
30, în PSB, vol. 12, pp. 90-91) 


„Ei au doar o singură grijă în discuţiile lor despre Biserică, nu cum să-şi formu- 
leze părerile lor, ci cum să le atace pe ale noastre”. (Sf. VAsre ceL MARE, Epistole, 
epist. 214, III, în PSB, vol. 12, p. 440) 


„(...) ereticul este cu adevărat viclean și are inima stricată şi aplecată spre 
necredinţă în toate privinţele. Căci iată, fiind respinşi în toate şi arătaţi goliți de 
orice înţelegere, nu se rușinează, ci ca fiara numită de miturile eline hidră, după 
ce sunt ucişi șerpii dinainte, naşte alți şerpi, întrecându-se cu ucigătorul lor prin 
nașterea altora, așa şi dușmanii şi urâtorii lui Dumnezeu, plângând sufletește pe 
ruinele argumentelor ce le-au folosit, născocesc alte şi alte argumente prostești. Şi 
socotind că adevărul e duşman al lor, născocesc noi obiecţii împotriva lui, ca să se 
arate prin toate şi mai duşmani ai lui Hristos. 


Pr. asist. dr. LIVIU PETCU 


Căci după atâtea dovezi împotriva lor, de care ruşinându-se ar fugi şi diavolul 
însuși, tatăl lor, născocesc alte argumente, pe care le mormăie, unora şoptindu-le, 
altora bâzâindu-le ca niște muște”. (Sf. ATANASIE CEL MARE, Trei cuvinte împotriva 
arienilor, Cuvântul al treilea, LVIII-LIX, în PSB, vol. 15, p. 390) 


„Ei susțin un lucru îndrăzneţ, dus până dincolo de toată ruşinea, de toată 
neştiinţa, disprețuind toată șovăiala. Fără cea mai mică teamă, condamnă opinia cu 
adevărat dreaptă şi fără pată, aprobă mai degrabă fără cercetare tot ce le place, chiar 
dacă apare cu totul de neadmis. Observă cum sunt prinși în lanţurile neștiinţei”, 
(Sf. CHIRIL AL ALEXANDRIEI, Despre Sfânta Treime, cuv. IL, în PSB, vol. 40, p. 54) 


„Nu pot să nu mă uimesc mult de lipsa de evlavie a ereticilor. Căci folosesc 
cele ce Li se par că micşorează demnitatea Unuia-Născutului și Îl înfăţişează ca mai 
prejos de Născător, potrivit scopului lor, cu multă sârguinţă și le umflă cu otrăvu- 
rile aiurelii lor, culese de pretutindeni, iar pe cele ce sunt spuse în chip sănătos și 
drept, văzând în Fiul slava Tatălui, le scufundă în adâncurile tăcerii, având un sin- 
gur scop: să calomnieze pe Cel slăvit de toată creaţia”. (Sf. CHIRIL AL ALEXANDRIEI, 
Comentariu la Evanghelia Sfântului loan, cartea întâi, cap. 5, în PSB, vol. 41, p. 60) 


Ereticii „au râvnă pentru Dumnezeu, 


dar sunt fără cunoştinţă”! 


„Despre ei (eretici - n.n.) ar putea spune cineva ca şi despre iudei: Le dau măr- 
turie că râvna lui Dumnezeu o au, dar nu după cunoştinţă (Romani 10, 2). Căci închi- 
puindu-și că grăiesc cele drepte şi sunt înţelepţi, nu bagă de seamă nenorociţii că se 
războiesc împotriva dogmelor adevărului; şi stăpâniţi de o râvnă falsă ei socotesc 
că vorbesc în favorul slavei lui Dumnezeu, împotrivindu-se celor ce grăiesc drept”. 
(Sf. CHIRIL AL ALEXANDRIEI, Închinare în Duh şi Adevăr, în PSB, vol. 38, p. 479) 


Sfârşitul unor mari eretici 


„Libaniu, fiindcă era păgân și aștepta biruința lui Iulian şi totodată era înşe- 
lat de lăudăroșeniile acestuia, luând în râs învățăturile noastre a întrebat pe acest 
pedagog zicând: Ce face acum Fiul teslarului? Iar acesta, fiind plin de harul divin, 
a prezis ceea ce era să se întâmple în curând: O, sofistule, Creatorul a toate pe Care 
tu Îl batjocorești, numindu-L Fiul teslarului, pregătește acum un sicriu. 

Nu mult după aceea s-a vestit moartea acestui impostor (Libaniu) şi a fost adus 
să fie așezat în sicriu. Astfel s-a arătat zadarnică îngâmfarea amenințărilor lui, iar 
Dumnezeu a fost slăvit”. (Fericitul TEODORET, Episcopul Cirului, Istoria Bisericească, 
cartea a III-a, 23, 1-4, în PSB, vol. 44, p. 150) 


„Când Arie a venit în Egipt după sinodul de la Ierusalim, fiindcă Biserica 
din Alexandria evita comuniunea cu el, a venit din nou în orașul Constantinopol 


941. Romani 10, 2, 

unde se adunau adepţii săi, care voiau şi să arate supunere episcopului Eusebiu 
din Nicomidia, şi să participe la sinod. Alexandru, episcopul de atunci din 
Constantinopol” intuind strădania lor, şi-a dat silința să pună capăt acestei strădu- 
ințe. Neavând puterea să făptuiască aceasta, a interzis străduințele lui Arie, zicând 
că aceluia nu-i este îngăduit să fie preot, nici să infirme hotărârea episcopilor din 
aproape toată lumea, care s-au întrunit cu el în oraşul Niceea. Dar Eusebie şi cei 
care erau în jurul lui, după ce mai întâi n-au reuşit să-l înduplece pe Alexandru 
cu sfaturile lor, au ameninţat apoi cu teroarea: că, dacă nu-l primește pe Arie, în 
cutare zi, el însuşi va fi deportat în exil. lar Arie va fi primit în comuniunea tuturor. 
După acestea, s-au despărţit unii de alții. Unii așteptau ziua fixată ca să se împli- 
nească amenințările; Alexandru însă cerea să nu se ajungă la îndeplinirea spuselor 
lui Eusebie. Cu atât mai mult era constrâns de teamă, cu cât ceilalți aproape îl con- 
vinseseră pe împărat să facă așa cum voiau ei. În ziua dinaintea aceleia fixate, el a 
îngenunchiat în altar şi a stat în genunchi toată noaptea, rugându-l pe Dumnezeu 
să împiedice hotărârea duşmanilor săi (Sozomen, II, 28). 

Alexandru se ruga deci în genunchi. Împăratul însă, vrând să-l încerce pe 
Arie, l-a chemat la palat şi l-a iscodit să vadă dacă respectă hotărârile sinodului de 
la Niceea. Acesta, fără să se codească, a subscris degrabă învățătura de credinţă, 
evitând deznodământul cu vicleşug abil prin această semnare. Mirat, împăratul i-a 
cerut să jure. A făcut şi acest lucru, în mod fraudulos bătându-și joc la fel de inge- 
nios, şi de jurământ. Eu consemnez ceea ce am auzit despre acest şiretlic. Căci se 
spune că Arie a înscris secta sa în lista pe care o purta sub altar; de aceea el a crezut 
că jură adevărul, zicând că el aşa ştie cum a scris. Am consemnat şi acest lucru 
aşa cum l-am auzit, căci am luat cunoștință din scrisorile împăratului că a depus 
jurământ. Împăratul, încrezător, a poruncit să fie primit de episcopul Alexandru 
în comunitatea oraşului Constantinopol. Era într-o sâmbătă. A doua zi fiecare 
aștepta să se sfătuiască cu ceilalți; dar opiniile lui Arie au fost urmate de judecata 
lui Dumnezeu. Căci, după ce a ieşit din palatul împăratului, însoţitorul lui Eusebie 
era privit cu condescendenţă, ceea ce era evident pentru întregul oraş. Când a 
ajuns în locul care se numește forul lui Constantin, unde se află o columnă de 
culoarea purpurei, l-a cuprins deodată o groază, dintr-un colţ ascuns al conștiinței 
şi, odată cu frica s-au pornit vărsături din stomac. Căutând un refugiu în apropi- 
ere şi văzând că se află aproape de forul lui Constantin, s-a îndreptat într-acolo. 
Ajungând acolo, odată cu vărsăturile l-a cuprins o sfârșeală şi odată cu fecalele a 
căzut şi el în drum. Și atunci s-a prăbuşit, şi a început să-i curgă mult sânge și-i 
mai curgeau bucăţi de splină şi de ficat. Şi după toate acestea a urmat imediat și 
moartea. Acolo unde s-au petrecut acestea, în orașul Constantinopol, cum am mai 
spus, se arată dincolo de forul lui Constantin și piața transformată în portic. Toţi 
aceia care trec pe acolo arată cu degetul locul care amintește moartea îngrozitoare 
a lui Arie” (Socrate, I, 25). 


942. Nota Pr. Şt. Alexe: „A păstorit după anul 325 şi a murit în 336 sau 337”. (nota 104, p. 125) 

943. Nota Pr. Şt. Alexe: „Despre moartea lui Arie a scris Sfântul Atanasie cel Mare în Epistola adresată 
episcopilor Egiptului și Libiei împotriva arienilor şi în Epistola către fratele Serapion despre moartea lui Arie. A se 
vedea mai pe larg la Mitropolit Nicolae CORNEANU, „Moartea ereticului Arie în lumina documentelor vremii”, 
în Studii Patristice, Timişoara, 1984, pp. 239-244” (nota 105, p. 126) 

După un timp, un partizan al rătăcirii lui Arie, bogat și influent, şi-a dat silința 
să cumpere de la stat locul acela. Şi demolând ceea ce era înainte, a clădit acolo 
o casă care să ducă la uitarea acelui fapt și în felul acesta să i se piardă aminti- 
rea. Zvonul însă a străbătut întreg oraşul și a vestit lumii întregi moartea lui Arie 
(Sozomen, II, 28)”. (CAsIopoR, Istoria bisericească tripartită, cartea a III-a, capito- 
lul X, în PSB, vol. 75, p. 125-126) 


„O lance aruncată înspre el (înspre împăratul lulian Apostatul - n.n.), trecând 
prin braţ, i s-a înfipt în coaste. Rana aceasta i-a adus sfârşitul vieţii. Dar cine i-a 
făcut această rană, binemeritată, nu se ştie până astăzi. Unii spun însă că cineva 
nevăzut a făcut aceasta, iar alții, că un păstor dintre ismailiteni, alţii, că un soldat 
ostenit de drum și de foame. Dar fie că a fost un om, fie că a fost un înger, e limpede 
că a săvârșit acest lucru la porunca divină. Căci se spune că după ce a fost rănit, şi-a 
umplut mâna cu sângele său și l-a aruncat în aer, zicând: Ai învins, Galileene! Și 
în chiar acest fapt a recunoscut înfrângerea în urma blasfemiei (Teodoret, III, 20). 

Iar Calist, care pe atunci era în armată printre cei intimi ai împăratului şi a întocmit 
istoria lui, spune că a murit fiind rănit de un demon. Iulian a murit deci în timpul celui 
de al patrulea consulat al său (anul 363), pe care l-a purtat împreună cu Salustiu, în ziua 
a şasea a lunii iunie, în ţinutul perșilor, în al treilea an de domnie și al şaptelea de când a 
fost numit de Constanțiu, în vârstă de treizeci şi unu de ani (Socrate, III, 18)”. (CAsIODOR, 
Istoria bisericească tripartită, cartea a VI-a, capitolul XLVII, în PSB, vol. 75, p. 263) 


„Se spune că (lulian - unchiul lui Iulian Apostatul - n.n.) a arătat mult zel ca 
să depună în tezaurul imperial multe şi valoroase vase din Biserica Antiohiei şi că a 
închis bisericile şi i-a alungat pe toţi clericii şi a rămas atunci preot doar Teodorit. 
Prinzându-l pe acesta că păzea vasele, l-a lovit cu cruzime şi a poruncit să fie ucis 
cu o sabie nouă. Pentru că acesta a răspuns cu curaj în timpul tuturor caznelor și 
pentru mărturisirea (apărarea) credinţei, l-a înfrânt. Şi după ce a adunat toate vase- 
le închinate lui Dumnezeu și toate odăjdiile, aruncându-le la pământ și aducând 
insulte și ocări lui Hristos cum i-a venit la gură, s-a mai şi aşezat peste ele, atingând 
culmea ocărilor. Se spune că nu mult după aceasta i-au fost lovite locurile ascunse 
ale trupului și cele din jurul coapselor și au ajuns aproape să-i putrezească, și s-au 
făcut viermi; cu toate îngrijirile medicilor, boala nu a putut fi vindecată. Căci s-au 
preparat tot felul de leacuri din măruntaie de păsări, ca să-i ungă cu consistenţa lor 
membrele bolnave şi putrede. Dar până ce a murit nu a fost scutit de această sufe- 
rință. Faptul acesta a fost explicat prin mânia dumnezeiască, întrucât chiar şi cus- 
tozii tezaurelor imperiale şi mulţi alții au murit de moarte năpraznică şi cumplită, 
ca şi cum ar fi fost blestemaţi de mânia divină (Sozomen, V, 7)”. (CAsIropoR, Istoria 
bisericească tripartită, cartea a VI-a, capitolul X, în PSB, vol. 75, p. 229) 


EREZIILE 


Ce sunt ereziile? 


„Între erezii (cei vechi) au numit grupările celor care s-au lepădat şi s-au 
înstrăinat cu totul de credință. (Sf. VAsILe CEL MARE, Epistole, epist. 188, II, în 
PSB, vol. 12, p. 374) 

„Întotdeauna semănătura de pe ogorul Domnului a fost năpădită de spini şi 
pălămidă și mereu a răsărit în ea firele de neghină înăbuşitoare, (...) buruieni care au 
crescut, făcând să piară roada bunei credinţe”. (Sf. loAN CAsIAN, Convorbiri duhov- 
nicești, „Despre Întruparea Domnului”, cartea I, cap. II, 1, în PSB, vol. 57, p.771) 


Diferite denumiri ce li s-au dat ereziilor”* 


„Urâta erezie a maniheilor”5, pe care, dacă ai numi-o puroiul Bisericii, n-ai 
păcătui față de ceea ce i se cuvine”. (Sf. VAsILE CEL MARE, Omilii la Hexaemeron, 
Omilia a II-a, IV, în PSB, vol. 17, p. 89) 


Cauzele sau nașterea ereziilor 


„Este clar că disputele au luat naştere din pricină că adevărul este greu de stabilit 
şi trebuie muncit mult ca să-l afli. Din aceste dispute s-au născut ereziile; ele sunt 
pornite din dragostea de sine şi din dragostea de slavă a unor oameni, care n-au 
ajuns să înveţe gnoza şi nici n-au înţeles-o în chip adevărat, ci şi-au închipuit că au 
primit-o”. (CLEMENT ALEXANDRINUL, Stromatele, stromata a VII-a, cap. XV, 91.2, în 
PSB, vol. 5, p. 534) 


„Toţi oamenii au aceeași judecată; unii, dând urmare puterii de selecționare a raţi- 
unii, se conving; alţii, însă, se dedau plăcerilor şi forțează Scripturile să se acomodeze 
poftelor lor. După părerea mea, cel îndrăgostit de adevăr trebuie să aibă tărie sufle- 
tească; că cei care încearcă să facă lucruri mari greşesc neapărat, dacă nu iau chiar de 
la adevăr îndreptarul adevărului. Nişte oameni ca aceștia, îndepărtându-se de la calea 
cea dreaptă, greşesc, pe bună dreptate, chiar în lucrurile cele mai mici, pentru că nu 


944. Părinţii Bisericii au folosit termeni destul de duri atunci când au caracterizat pe ereticii vremu- 
rilor lor. Redăm în continuare, în acest sens, un text de-al Sfântului Ioan Hrisostom: „Irebuie să-i vădesc 
din Sfintele Scripturi pe aceștia (pe eretici - n.n.) ca pe nişte vrăjmași ai lui Hristos, pentru aceea şi de 
către proroci cu cale s-au numit lupi şi de însuşi Domnul lisus Hristos şi de Sfinții Apostoli și nu numai 
lupi s-au numit, ci şi stricători şi păgâni şi potrivnici şi vrăjmași şi vicleni şi hulitori şi fățarnici şi furi şi 
tâlhari şi urâţi şi proroci mincinoşi şi dascăli mincinoși şi povăţuitori orbi şi înșelători şi vicleni şi antihrişti 
şi învrăjbitori şi fiii celui viclean şi nebuni şi fără de Dumnezeu şi luptători de duh, care au hulit Duhul 
Darului, cărora nu li se va ierta nici în veacul cel de acum, nici în cel viitor, pentru care se hulește calea 
adevărului, încă spre acestea și fiii celui viclean se cheamă, ai diavolului, precum a zis către ei Domnul, că 
voi sunteţi de la tatăl vostru, diavolul, iar Ioan Evanghelistul zice adesea că sunt copiii diavolului” (extras 
din vol. Mărgăritarele Sfântului loan Gură de Aur, în limba franceză de Jean Doublet, traduse în limba 
română de Diacon Gheorghe Băbuţ, Ed, Pelerinul Român, Oradea, 2002, pp. 173-174). (n.n.) 

945. Nota Pr. D. Fecioru: „Maniheii, adepţii lui Mani. Mani n-a fost un eretic creștin, cum este socotit 
uneori, ci un întemeietor de religie. Mani considera pe toate celelalte religii premergătoare religiei sale şi strict 
naţionale. Pentru aceasta tendinţa religiei sale este universalistă; s-a întins în apus până în Africa de Nord, iar 
în răsărit până în China și s-a continuat cu în ereziile neomaniheice de mai târziu ale pavlicienilor în răsărit 
şi ale catarilor în apus. Mani s-a născut pe la 215-216 în Mesopotamia. La vârsta de 24 de ani își începe pre- 
dica. Călătorește mai întâi în India, unde întemeiază o comunitate; în 241 se întoarce în patria sa și, favorizat 
de regele Sapur [, își continuă predica mai bine de 30 de ani, până când urgia magilor şi mânia noului rege, 
Bahram |, îl duseră la moartea pe cruce (276). Ideea care stă la baza maniheismului este dualismul. Sunt două 
principii opuse, concepute sub forma celor două împărăţii: împărăţia luminii, a binelui, în fruntea căreia stă 
Dumnezeu, și împărăţia întunericului, a răului, în fruntea căreia stă satana; fiecare împărăție are câte o serie 
de eoni. Pe baza acestui dualism este construită întreaga cosmologie, antropologie, soteriologie şi eshatologie 
maniheică”. (nota 1, p. 89) 

sunt exercitaţi temeinic şi nu au criteriul de judecată al celor adevărate şi al celor false, 
ca să aleagă pe cele ce trebuie. Dacă l-ar avea, ar asculta de dumnezeieştile Scripturi . 
(CLEMENT ALEXANDRINUL, Stromatele, stromata a VII-a, cap. XVI, 94.4-94.6, în PSB, 
vol. 5, p. 536) 


„Pentru că se îngâmfă cu închipuita lor înțelepciune, își pierd toată ziua în dis- 
cuţii, arătând că se gândesc să pară mai degrabă filosofi decât să fie. Astfel nu pun la 
temelia realităţilor principii care nu pot fi răsturnate, ci se lasă influenţaţi de păreri 
omeneşti; apoi din acestea își scot concluziile necesare; iar pentru a-şi susţine părerile 
lor se hărţuiesc cu cei care se îndeletnicesc cu adevărata filosofie. Vor mai bine să sufe- 
re totul şi, după cum spune proverbul, pun totul în mişcare ca să-și păstreze rătăcirea 
lor, chiar tăgăduind Scripturile; mândri de erezia lor îşi schimbă firea; în adunările 
lor umblă după mult cântatul scaun dintâi, iar la ospeţele lor, pe care cu nume fals le 
numesc agape, doresc să aibă locul de onoare”. (CLEMENT ALEXANDRINUL, Stromatele, 
stromata a VII-a, cap. XVI, 98.1-98.2, în PSB, vol. 5, pp. 538-539) 


„Oare celor care grăiesc nedreptate (Psalmii 72, 8), care tăgăduiesc că Domnul nos- 
tru lisus Hristos a venit în trup sau care hulesc împotriva Duhului Sfânt (Luca 12, 10) 
şi care nu vor fi iertaţi nici în veacul acesta, nici în cel ce va să vie, oare nu diavolul le 
deschide gura?” (ORIGEN, Omilii la Cartea leșirii, omilia III, cap. II, în PSB, vol. 6, p.71) 


„(...) aceste otrăvuri vă vin din creierii înfierbântaţi de boala unor fantasme 
nenorocite ale vrăjmașilor”. (Sf. VAsiLE CEL MARE, Epistole, epist. 210, VI, în PSB, 
vol, 12, p. 434) 


„(...) dacă ar fi primit cu inima curată învăţăturile dumnezeieştii Scripturi şi n-ar 
fi pus în ele gândurile lor n-ar fi căzut într-o nebunie atât de mare. (Sf. IoAN GURĂ DE 
AUR, Omilii la Facere, omil. IV, V, în PSB, vol. 21, p. 63) 


„Elinii pentru asta au rătăcit, că au îngăduit totul minţii lor şi n-au voit să ştie că 
mintea omenească e slabă; au gândit la lucruri mai presus de puterile lor, au depăşit 
măsura propriilor lor hotare și au căzut din vrednicia cuvenită lor”. (Sf. IOAN GURĂ DE 
AUR, Omilii la Facere, omil. VII, VI, în PSB, vol. 21, p. 95) 


„Că două sunt ordinele demonilor: unul, care introduce plăcerile în trup, și altul 
care insuflă rătăcirile în suflet. Acesta (din) urmă este greu de supus. Pe unii ca aceștia 
îi trimite satan vrăjitorilor, rătăciţilor, ereticilor și celor asemenea lor”. (Viața Sfântului 
Macarie Egipteanul, în PSB, vol. 34, p. 48) 


„Unele duhuri se străduiesc să le insufle oamenilor obiceiul de a minţi, sau mai ales 
dea huli. Martori ai acestui fapt suntem chiar noi, care am auzit foarte bine pe un demon 
declarând că prin Arius și Eunomius a dat la iveală învățături nelegiuite şi eretice. Citim 
în Cartea a patra a Regilor că unul dintre aceste duhuri spunea lăudându-se: Voi ieși și 
voi fi duh mincinos în gura tuturor profeților lui. (...) Evangheliile atestă că alți demoni 
sunt muţi şi surzi, iar profetul aminteşte că unele duhuri sunt ațâțătoare ale poftelor şi 
ale desfrâului. Duhul desfrânării, zice el, i-a cuprins pe ei și s-au desfrânat părăsind pe 
Dumnezeul lor. Autoritatea Scripturilor ne învaţă, de asemenea, că există duhuri de 

noapte, de zi şi de amiază. Am avea nevoie de prea mult timp dacă am parcurge toate 
cărțile Scripturilor, pentru a arăta unul câte unul diferitele feluri de duhuri necurate, 
cum sunt arătaţi de profeți onocentaurii, satirii, sirenele, lamiile, bufniţele, struţii, ari- 
cii, cum sunt în psalmi aspida şi basiliscul, sau cum sunt în Evanghelie leul, balaurul 
şi scorpionul, sau demonii numiţi de apostol principi ai lumii acesteia, conducători ai 
întunecimilor şi duhuri ale răului. Nu trebuie să ne închipuim că aceste nume sunt date 
la întâmplare, ci după asemănarea pe care o au duhurile cu fiarele sălbatice, mai mult 
sau mai puţin primejdioase, unele deosebindu-se prin cruzimea și turbarea lor, altele 
prin puterea răului pe care-l fac între celelalte fiare sau şerpi. Astfel, unul este numit 
leu datorită furiei şi ferocităţii sale, altul basilisc după veninul său care ucide chiar îna- 
inte de a fi fost simțită mușcătura, iar alții au primit denumirea de onocentauri, arici, 
ori struți, datorită răutăţii lor mai puţin primejdioase”. (Sf. loAN CAsIAN, Convorbiri 
duhovnicești, Partea I, „Prima convorbire cu părintele Serenus”, cap. XXXII, 3-5, în 
PSB, vol. 57, pp. 432-433) 


„Dar socoteşti acest adevăr puţin luminos nu fiindcă în el nu este destulă lumi- 
nă, ci fiindcă necredinţa întunecoasă aduce întuneric şi în lumină” (Sf. IOAN CASIAN, 
Convorbiri duhovniceşti, „Despre Întruparea Domnului”, cartea a IV-a, cap. VI, 1, în 
PSB, vol. 57, p. 810) 


„Omonimia”*S este adeseori, binecuvântaţilor, cauza rătăcirii, auzitorul mutându-se 
la alt înțeles decât ca cel exprimat de cuvânt”. (Sf. MAxIM MĂRTURISITORUL, Epistole, 
Partea a doua, Scrieri, 23, în PSB, vol. 81, p. 319) 


Apariţia, existenţa ereziilor şi puterea ereziilor 


„Condiţia vremurilor de acum mă obligă să vă atrag luarea-aminte că nu trebuie 
să ne mirăm de aceste erezii, nici fiindcă există, căci au fost prevestite (Cf. Matei 7, 15 
ş.u.; 24, 2; 2, 24), şi nici fiindcă răstoarnă credinţa unora, căci aceasta este menirea lor: 
să se ispitească prin ele și să fie pusă la încercare credinţa (1 Corinteni 11, 9). 

În deșert, așadar, și fără să cugete îndeajuns se minunează unii că ereziile au atât 
de mare putere. Dacă n-ar avea putere ele n-ar exista”. (TERTULIAN, Despre prescripția 
contra ereticilor, |, 1-2, în PSB, vol. 3, p. 138) 


„Dar ereziile nu fiindcă trebuiau să existe sunt bune, ca și când ce e rău n-ar putea 
să existe; căci şi Domnul trebuia să fie vândut, dar vai de vânzător! Nimeni deci să nu 
afle aici vreo îndreptăţire a ereziilor”. (TERTULIAN, Despre prescripția contra ereticilor, 
XXX, 4, în PSB, vol. 3, p. 160) 


„De altfel, dacă unele erezii cutează să se răsădească singure în epoca apostolică 
pentru ca să pară astfel lăsate chiar de Apostoli, fiindcă ar fi existat chiar sub Apostoli, 
putem să le cerem să-şi dea la iveală obârşia Bisericilor lor, să desfăşoare şirul episco- 
pilor lor, precum urmează unul după altul, dintru început, așa încât cel dintâi episcop 
al lor să poată avea chezaş și înaintaș pe vreunul dintre Apostoli, ori Bărbaţi apostolici, 
care au stăruit până la urmă în cele apostoliceşti. 


946. Nota Pr. Stăniloae: „Acelaşi nume pentru multe înțelesuri”. (nota 666, p. 319) 

Căci în acest chip Bisericile apostolice fac cunoscute pomelnicele lor: astfel, 
Biserica Smirnei istoriseşte că Policarp a fost înscăunat de către loan; tot astfel Clement 
al Romei a fost sfinţit de către Petru. 

lată cum și celelalte Biserici arată de obicei pe aceia care, puși episcopi de către 
Apostoli, au butaşi ai seminţei apostolicești. 

Să plănuiască şi ereticii ceva la fel! După atâtea blasfemii ce nu este îngăduit? 

Dar chiar de vor face astfel, nu vor ajunge la nimic! Căci învățătura lor, după ce va 
fi pusă alături de cea apostolică, va arăta cu nepotrivirea şi cu deosebirile sale, că n-are 
drept părinte nici vreun apostol, nici vreun Bărbat apostolic. După cum Apostolii n-ar 
fi învăţat ceva deosebit unul de la altul, tot astfel și bărbaţii apostolici n-au dat de la ei 
ceva care să se opună Apostolilor, în afară numai dacă aceia care au fost instruiți de 
către Apostoli vor fi propovăduit în alt chip. 

(...) Așadar, toate ereziile sunt invitate de Bisericile noastre să dea această îndoită 
dovadă, să arate prin ce se socotesc ele apostolice! Dar tocmai pentru aceasta nici nu 
sunt apostolice, nici nu pot dovedi că sunt şi nici nu sunt primite în pace şi în comu- 
niune cu Bisericile în orice fel apostolice, fiindcă din cauza deosebirii de credinţă ele 
nu sunt nicidecum apostolice. Adaug la aceasta o cercetare a acelor doctrine care au 
existat pe timpul Apostolilor şi care au fost descrise şi afurisite de către înșiși Apostolii. 
Căci cele de azi vor fi mai bine arătate cum sunt, dacă se va dovedi că au existat încă 
de pe atunci, sau că-și trag spița din acelea care au fost atunci. 

În Epistola întâia către Corinteni (1 Corinteni 15, 12), Pavel osândeşte pe cei ce 
tăgăduiesc ori pun la îndoială învierea, părere pe care o au îndeosebi saducheii (Matei 
22, 23; Faptele Apostolilor 23, 8). 

De ea s-au folosit Marcion și Apelles, ca şi Valentin şi toţi aceia care resping cre- 
dinţa în învierea trupurilor. 

Scriind Galatenilor (Galateni 5, 2), el mustră pe cei ce păzesc şi apără tăierea 
împrejur şi legea, erezie care aparţine lui FHebion. 

Dând cuvânt de învăţătură lui Timotei, el ceartă pe cei care se opun căsătoriilor, 
aşa cum susțin Marcion şi învățăcelul său Apelles. 

La fel atacă el pe aceia care ziceau că învierea se și săvârșise (2 Timotei 2, 18), cum 
mărturisiseră de la ei înșiși valentinienii”. (TERTULIAN, Despre prescripția contra ereti- 
cilor, XXXII, 1-8, XXXIII, 1-7, în PSB, vol. 3, pp. 161-162) 


„Toate ereziile să-și aleagă un timp al ivirii lor, care cum au apărut; de altfel, nu 
ne priveşte prea mult când au fost ele, odată ce nu vin din adevăr; căci fără îndoială că 
acelea care n-au existat sub Apostoli nu pot să vină din adevăr. 

Dacă ar fi existat atunci, ar fi fost și ele pomenite, ca să fie și ele pedepsite; într- 
adevăr, cele ce au fost pe vremea Apostolilor au fost osândite fiecare după numele ei. 

Aşadar, fie că sunt tot acelea care erau mai rudimentare în timpul Apostolilor, 
iar acum sunt întrucâtva mai rafinate și își vor primi osânda lor chiar din această 
pricină, fie că au existat mai întâi unele, iar celelalte au luat ființă după aceea şi au 
împrumutat credinţa de la cele anterioare, împărtășindu-se cu ele în aceeași pro- 
povăduire, fără voia lor vor fi părtaşe la aceeaşi osândă. Aici are multă însemnătate 
ceea ce s-a spus mai sus despre cele ce vor veni: chiar dacă acestea din urmă n-ar lua 
parte cu nimic la învăţăturile demne de osândit, de mai înainte sunt judecate după 
vechimea lor ca fiind cu atât mai mincinoase, cu cât nici n-au fost măcar pomenite 
de Apostoli (Matei 10, 24). 

Rămâne deci şi mai îndoielnic că acestea sunt ereziile despre care s-a vestit mai 
înainte că vor exista”. (TERTULIAN, Despre prescripția contra ereticilor, XXXIV, 6-9, în 
PSB, vol. 3, pp. 163-164) 


„După ce a fost adusă neamurilor lumina strălucitoare a mântuirii care a făcut 
ca surzii să audă glasul bunăvoinței duhovniceşti, orbii să-și deschidă ochii către 
Domnul, infirmii să capete sănătatea cea veșnică, șchiopii să alerge să-L asculte, muțţii 
să se roage cu glasul vorbirii, dușmanul, văzând că mulțimile preacredincioase au 
părăsit pe idoli şi că templele şi lăcaşurile lui au rămas goale, a născocit o nouă înșelă- 
ciune, aceea de a atrage pe creştinii nebăgători de seamă prin însuși numele de creştin. 
A inventat erezii şi schisme prin care să răstoarne credinţa, să corupă adevărul, să 
dezbine unitatea Bisericii. Pe cei pe care nu-i putea ţine pe drumul orbirii celei vechi 
îi înşală şi-i abate pe calea unei noi rătăciri. Răpește pe oameni chiar din Biserică și, 
tocmai când li se pare că s-au apropiat de lumină şi au scăpat de noaptea acestei lumi, 
tocmai atunci îi coboară iarăşi în întuneric, încât se numesc creştini şi cei ce nu stau 
pe temeiul Evangheliei și al legii lui Hristos. Cei ce cred că au lumină umblând în 
întuneric, nemângâiați şi amăgiţi de duşmanul care se preface cu glas de Apostol şi de 
înger al luminii (2 Corinteni 11, 14-15), găsindu-şi unelte care se dau drept slujitori 
ai dreptăţii, care pretind că noaptea este zi, moartea mântuire, deznădejdea nădejde, 
necredința credință prezentând pe antihrist sub numele lui Hristos şi spunând min- 
ciuni înșelătoare, ca să denatureze adevărul prin amăgiri deşarte. Aici se ajunge, prea- 
iubiţi fraţi, când nu se merge la obârşia adevărului, nu i se caută începutul și nu este 


păzit cuvântul Învăţătorului ceresc”. (Sf. CrpRIAN, Despre unitatea Bisericii ecumenice, 
III, în PSB, vol. 3, pp. 435-436) 


„Apostolul spune: Trebuie să fie și erezii între voi, ca să se adevereze între voi cei 
încercaţi (1 Corinteni 11, 19). Apostolul numeşte încercați sau pe cei care au ajuns la 
credinţă, pe cei care sunt într-un chip mai ales aproape de învățătura Domnului, ca 
acei zarafi încercați, care ştiu să facă deosebire între moneda bună și moneda falsă, 
sau pe cei care de pe acum sunt încercaţi în însăși credinţa, atât în ce priveşte viaţa lor, 
cât şi în ce priveşte gnoza'. (CLEMENT ALEXANDRINUL, Stromatele, stromata a VII-a, 
cap. XV, 90.5, în PSB, vol. 5, pp. 533-534) 


»(...) văzând cum alte erezii, surori mai bătrâne ale ei, au fost date pe faţă, se 
îmbracă (erezia - n.n.) în chip prefăcut în cuvinte de-ale Scripturilor, ca şi tatăl ei, dia- 
volul, şi se sileşte să intre iarăși în raiul Bisericii, ca, dându-și înfăţişarea de creștină, să 
înşele pe vreunii ca să cugete contrar lui Hristos, prin aparenţa de adevăr a unor raţi- 
onamente mincinoase. Căci nu e în ea nicio judecată dreaptă. Şi, de fapt, au şi amăgit 
pe unii, făcându-i nu numai să-şi plece urechea la cuvântul lor stricăcios, ci şi să ia şi 
să guste, ca Eva, şi apoi să socotească, din nepricepere, ceea ce e amar, ca dulce (Isaia 
5, 20) şi să numească grețoasa erezie, frumoasă”, (Sf. ATANASIE CEL MARE, Trei cuvinte 
împotriva arienilor, Cuvântul întâi, 1, în PSB, vol. 15, p. 157) 


„Căci a trebuit să fie şi erezii, pentru ca cei probaţi să fie vădiţi între cei slabi 
(1 Corinteni 11, 19). (Fericitul AUGUSTIN, Confessiones — Mărturisiri, cartea a VII-a, 
XIX, (25), în PSB, vol. 64, p. 165) 

Felurile ereziilor 


„În puţine cuvinte voi arăta celor ce le place să privească adevărul, că pe temeiul 
jertfelor de care vorbeşte legea se deosebesc în chip tainic iudeii cei mulţi şi ereti- 
cii de dumnezeiasca Biserică. (...) Scriptura spune că sunt curate și bine primite de 
Dumnezeu animalele de jertfă care au copita despicată și rumegă (Leviticul 11, 3-4; 
Deuteronomul 14, 6); aceste animale simbolizează pe drepţii care, prin credință, merg 
la Tatăl şi la Fiul - acest lucru îl arată stabilitatea animalelor cu copita despicată - care 
cugetă ziua și noaptea (Psalmii |, 2) la cuvintele lui Dumnezeu (Romani 3, 2; Numerii 
24, 16), care socotesc şi resocotesc în vasul sufletului lor învăţăturile; această socotire 
şi resocotire este un împreună-exerciţiu gnostic, simbolizat de lege prin rumegatul 
animalelor curate. Animalele, care n-au aceste două însușiri sau una dintre ele, sunt 
îndepărtate ca necurate. Astfel, animalele care rumegă, dar nu au copita despicată, 
arată acoperit pe iudeii cei numeroşi, care au în gură cuvintele lui Dumnezeu, dar nu 
au fixate în adevăr credința şi mersul, care duc prin Fiul la Tatăl. De aceea astfel de 
creaturi alunecă uşor, că n-au copita despicată și nici nu sunt fixate pe doimea credin- 
ţei. Scriptura spune: Nimeni nu cunoaște pe Tatăl decât Fiul şi căruia Fiul îi va desco- 
peri (Matei 11, 27; Luca 10, 22). Şi, iarăşi, necurate sunt de asemenea toate animalele 
câte au copita despicată, dar nu rumegă. Animalele acestea arată pe eretici; ei merg în 
numele Tatălui și al Fiului, dar nu sunt în stare să disece claritatea precisă a cuvinte- 
lor Domnului şi să le prezinte frumuseţea lor interioară, iar în ce priveşte faptele de 
dreptate se ocupă de ele în general, nu în amănunțime; dacă se şi ocupă. Despre unii 
ca aceştia zice Domnul: Pentru ce Îmi spuneţi: Doamne, Doamne, și nu faceţi cele ce 
vă spun? (Luca 6, 46). Da, cu totul necuraţi sunt cei care n-au copita despicată și nu 
rumegă! Teognis spune: 

Voi, 0, megarenilor, nu sunteţi nici în al treilea rând, nici în al patrulea, 

Nici în al doisprezecelea, nici în cuvânt, nici la număr”, 

ci ca praful, ce-l spulberă vântul de pe fața pământului (Psalmii 1, 4) şi ca picătura 
din cadă (Isaia 40, 15). (CLEMENT ALEXANDRINUL, Stromatele, stromata a VII-a, cap. 
XVIII, 109.1-109.6, 110.1-110.3, în PSB, vol. 5, pp. 545-546) 


Aderarea la secte a celor slabi în credinţă 


„Ereziile sunt în cinste numai la cei cu credinţă slabă. 

În lupta atleţilor şi a gladiatorilor nu învinge cineva întotdeauna fiindcă e puternic, 
sau fiindcă e de neînvins, ci fiindcă este slab adversarul; se înțelege că acelaşi învingător 
poate fi învins dacă întâlneşte în luptă un adversar mai puternic decât el. 

Nu altfel se întâmplă şi cu ereziile; ele îşi iau tăria de la slăbiciunea câtorva, dar se 
dovedesc fără vigoare când întâmpină o credință puternică. Cei slabi la minte sunt de 
obicei câştigaţi de anumite persoane pentru erezii şi ajung la prăbuşire. De ce a trecut 
de partea lor femeia aceasta, sau bărbatul acela, care erau atât de credincioşi, atât de 
înţelepţi şi atât de folositori Bisericii? 

Cel ce întreabă astfel nu va putea oare să-şi răspundă sieşi că aceia pe care erezi- 
ile i-au putut câștiga nu trebuie socotiți nici credincioşi, nici înţelepţi, nici folositori 


947, Nota Pr. D. Fecioru: „Versurile nu aparţin lui Teognis, coll. Poetae Lyrici Graeci, Th. Bergk (ed.), II, 
234, ci, după cum spune 'leocrit, sunt un oracol de la Delfi, dat locuitorilor din Megara”. (nota 327, p. 546) 

Bisericii? Şi e de mirare - pe cât judec eu - că acela care odată a trecut cu bine 
printr-o încercare poate greşi mai târziu? Saul, la început cel mai bun între semenii săi, 
după aceea e răpus de invidie; David, bărbatul cel bun după inima Domnului (Faptele 
Apostolilor 13, 22), după aceea se face vinovat de omor și de desfrânare (2 Regi 12); 
Solomon, cel dăruit de Domnul cu tot harul și cu toată înţelepciunea, a fost târât în 
idolatrie de către femeile sale (3 Regi 11, 29 sq.). Numai Fiului lui Dumnezeu i-a fost 
dat să rămână fără greşeală (cf. Evrei 4, 15; 1 Petru 2, 22). Ce e, aşadar, de mirare că un 
episcop, un diacon, o văduvă, o fecioară, un învăţător, sau chiar un martir a alunecat 
de la linia cea dreaptă? Aceasta ar fi un motiv să se creadă că ereziile conţin adevărul? 
Trebuie să judecăm credinţa după om, sau omul după credinţa lui? Nimeni nu este 
înțelept dacă nu e credincios, nimeni nu e mare dacă nu este creştin şi nimeni nu e 
creştin, dacă n-a rămas aşa până la sfârşit (Matei 10, 22)”. (TERTULIAN, Despre prescrip- 
ția contra ereticilor, Il, 6-8, III, 1-3, în PSB, vol. 3, p. 139) 


„Să nu creadă cineva că poate îndepărta pe cei buni de Biserică: vântul nu smulge 
grâu și nici furtuna nu răstoarnă un copac cu rădăcini adânc înfipte în pământ; numai 
paiele sunt mişcate dintr-o parte în alta, numai arborii slabi sunt doborâţi de vânt. Pe 
aceştia, cu suflete slabe îi critică și-i demască Apostolul loan zicând: Dintre noi au ieșit, 
dar n-au fost cu noi, căci dacă ar fi fost cu noi, ar fi rămas cu noi (1 loan 2, 19). 

Atunci se produc de obicei ereziile, când mintea se strică şi-şi pierde liniştea, când 
perfidia şi discordia sparg unitatea credinţei. Domnul, însă, permite să se producă 
acestea, îngăduie ca fiecare să-și aibă libertatea conştiinţei sale, pentru ca, atunci când 
inimile şi minţile noastre sunt puse la încercare, să se vadă bine cei a căror credință 
rămâne întreagă şi neclintită. Duhul Sfânt ne sfătuiește prin Apostol şi zice: Trebuie să 
existe și erezii, pentru ca să se vadă cei ce rezistă încercărilor (1 Corinteni 11, 19). Aşa 
sunt puşi la încercare cei credincioși, aşa se dau pe faţă cei vicleni, aşa se despart îna- 
inte de ziua judecății chiar aici pe pământ sufletele celor drepți de ale celor nedrepți, 
cum se separă grâul de paie'. (Sf. CrpRriAN, Despre unitatea Bisericii ecumenice, IX-X, 
în PSB, vol. 3, p.441) 


Aderarea la secte — urmările pierzătoare de suflet 


„Şi după cum în mare sunt şi alte insule, stâncoase, fără de apă, neroditoare, săl- 
batice şi nelocuite, spre vătămarea corăbierilor și a celor prinşi de furtună, de care se 
sfărâmă corăbiile şi pier cei care coboară în ele, tot așa sunt în lume învățături rătăcite, 
adică erezii, care pierd pe cei ce se apropie de ele. Învățăturile acelea nu sunt conduse 
de Cuvântul adevărului. Şi precum piraţii, după ce au umplut corăbiile cu călători, sfă- 
râmă corăbiile în locurile de care am vorbit, ca să le nimicească, tot aşa se întâmplă și 
cu cei rătăciți de la adevăr; pier din pricina rătăcirii”. (TEOFIL AL ANTIOHIEI, Trei cărți 
către Autolic, cartea a doua, XIV, în PSB, vol. 2, p. 406) 


„Lot pe aceştia îi mustră din nou Domnul și-i înfierează zicând: M-au părăsit pe 
Mine, care sunt apa vieții, şi-au săpat lacuri seci, care nu pot avea apă (Ieremia 2, 13). 
Deşi nu poate fi decât un singur botez, ei se cred demni să boteze, promit binefacerea 
apei vii şi mântuitoare, după ce au părăsit izvorul vieţii. În felul acesta oamenii nu se 
spală, ci mai rău se murdăresc, nu se curăţesc de păcate, ci dimpotrivă şi le înmulţesc. 
O asemenea naștere n-aduce fii lui Dumnezeu, ci diavolului. Născuţi din minciună, 

nu primesc făgăduiala adevărului. Rod al perfidiei, pierd graţia credinței. Nu pot veni 
la răsplata păcii cei ce au rupt pacea Domnului din nebunia dezbinării”. (Sf. CIPRIAN, 
Despre unitatea Bisericii ecumenice, XI, în PSB, vol. 3, p. 442) 


Fuga de învăţăturile eretice, ucigătoare de suflet 


„(...) să fugim de învățăturile care ne vatămă, ca niște otrăvuri, sănătatea sufle- 
tului nostru. De toate învăţăturile de acest fel să ne depărtăm! Mult mai mare e 
vătămarea asta și cu atât mai mare cu cât e mai bun sufletul nostru decât trupul. 
Otrăvurile aduc moartea aceasta trupească, dar otrăvurile care vatămă sănătatea 
sufletului aduc moarte veșnică”. (Sf. loAN GURĂ DE AUR, Omilii la Facere, omil. V, 
în PSB, vol. 21, p. 74) 


Gravitatea şi urmările pierzătoare ale ereziilor 


„Trebuie să ştim că, dacă cel care ia parte la întrecerile acestea stricăcioase este 
găsit folosind mijloace necinstite, este biciuit şi scos afară din stadion. Ce socotiți că 
va păţi cel care ia parte necinstit la lupta cea nestricăcioasă? Că spune Scriptura de cei 
care n-au păstrat pecetea (Botezul - n.n.): Viermele lor nu va muri și focul lor nu se va 
stinge şi vor fi privelişte la tot trupul (Isaia 66, 24)”. (Sf. CLEMENT ROMANUL, Omilie, 
numită a doua Epistolă către Corinteni, cap. VII, în PSB, vol. 1, p. 115) 


„Nu vă înşelaţi, frații mei; cei care strică casele nu vor moşteni împărăţia lui 
Dumnezeu (1 Corinteni 6,9, 10). 

Dacă sunt daţi morții cei care cu trupul strică casa cuiva (Leviticul 20, 10; loan 8, 5), 
cu cât mai mult cel care strică, printr-o rea învățătură”* credința lui Dumnezeu, pen- 
tru care lisus Hristos a fost răstignit? Unul ca acesta, fiind întinat, va merge în focul 


cel nestins, la fel şi cel care-l ascultă”. (Sf. IGNATIE TEOFORUL, Epistole, „Către efeseni', 
cap XVI, l-2yîn, PSB, vol. 1:p+195) 


„Dumnezeu nu locuieşte unde este dezbinare şi mânie”. (Sf. IGNATIE TEOFORUL, 
Epistole, „Către filadelfieni”, cap. VIII, în PSB, vol. 1, p. 217) 


„Când ne-a învăţat (Mântuitorul - n.n.) cum să ne rugăm, a adăugat zicând: 
Și când staţi la rugăciune, iertați dacă aveți ceva împotriva cuiva, pentru ca şi Tatăl 
vostru care este în ceruri să vă ierte vouă păcatele (Marcu 11, 25; Matei 5, 23-24). 
Și pe cel care vine supărat să aducă darul îl cheamă de la altar şi-i porunceşte să se 
împace mai întâi cu fratele şi atunci întorcându-se împăcat să aducă darul său lui 
Dumnezeu (Matei 5, 3-24), fiindcă Dumnezeu n-a primit darul lui Cain (Facerea 4, 
5-8). Căci n-ar putea împăca pe Dumnezeu cel ce nu e în pace cu fratele său, ci în 
dezbinare şi ură. Ce fel de pace poate promite duşmănia între fraţi? Ce sacrificii cred 
că aduc duşmanii preoţilor? Când s-au adunat împreună, cred ei că sunt cu Hristos 
dacă se adună în afara Bisericii lui Hristos? 

Asemenea oameni, chiar dacă au fost uciși în numele credinței lor, nu-şi vor 
spăla nici cu sânge greşelile. Vina dezbinării e gravă, de neiertat, şi suferinţa n-o poate 


948, Nota Pr. D. Fecioru: „E vorba de eretici”. (nota 29, p. 195) 


PĂRINȚII ȘI SCRIITORII BISERICEȘTI 433 


purifica. Nu poate fi martir cel ce nu este cu Biserica. Nu intră în împărăţia cerurilor 
cel ce a părăsit Biserica, locţiitoare pe pământ a împărăției cereşti. Hristos ne-a dat 
pacea, ne-a învăţat să fim uniţi şi solidari, ne-a recomandat să păstrăm neatinse şi 
necălcate legăturile dragostei și ale înțelegerii; nu poate să se numească martir cel 
ce nu respectă dragostea frățească”. (Sf. CIPRIAN, Despre unitatea Bisericii ecumenice, 
XIII-XIV, în PSB, vol. 3, p. 443-444) 


„Nu pot rămâne cu Dumnezeu cei ce nu vor să fie uniţi în Biserica lui Dumnezeu. 
Chiar dacă vor arde pe rug sau vor fi daţi fiarelor sălbatice, aceea nu va fi coroana 
credinței, ci pedeapsa trădării, şi nu sfârşitul glorios al celui cu virtute religioasă, 
ci moartea din disperare. Unul ca aceștia poate fi ucis, dar nu poate fi încoronat. 
Mărturiseşte că e creştin, ca şi diavolul care adesea minte că e Hristos, căci însuși 
Domnul ne atrage luarea-aminte și zice: Mulți vor veni în numele Meu spunând: Eu 
sunt Hristos, şi pe mulți vor înşela (Matei 24, 5). După cum el nu e Hristos, chiar dacă 
înşală cu numele, la fel nu poate fi creștin cine nu rămâne în Evanghelia lui Hristos 
şi a adevăratei credinţe. 

Căci a profeţi, a scoate demonii, a face multe acte de virtute pe pământ este lucru 
mare și admirabil, dar nu dobândeşte împărăţia cerească cel ce înfăptuieşte toate aces- 
tea, dacă nu merge respectând drumul drept al adevăratei credinţe. Vesteşte Domnul, 
şi zice: Mulți îmi vor spune în ziua aceea: Doamne, Doamne, oare nu în numele Tău am 
profețit, nu în numele Tău am scos demonii, nu în numele Tău am săvârşit mari fapte 
de virtute? Atunci Eu le voi răspunde: Niciodată nu v-am cunoscut, fugiți din fata Mea 
cei ce aţi înfăptuit nedreptatea (Matei 7, 22-23)”. (Sf. CIPRIAN, Despre unitatea Bisericii 
ecumenice, XIV-XV, în PSB, vol. 3, pp. 444-445) 


„Domnul, arătând Evangheliei pe scurt calea speranţei şi a credinţei noastre, zice: 
Domnul Dumnezeul tău este singur Domnul şi Să iubeşti pe Domnul Dumnezeul tău 
din toată inima şi din tot sufletul tău şi din toate puterile tale. Aceasta este prima porun- 
că; iar a doua este asemenea acesteia: să iubeşti pe aproapele tău ca pe tine însuți. În 
aceste doui porunci stau toată legea și profetii (Marcu 12, 29-31; Matei 22, 37-40). A 
poruncit prin învățătura sa unitatea şi dragostea, în aceste două precepte a cuprins pe 
toți profeţii şi toată legea. Dar păstrează unitatea şi păzeşte dragostea cel ce, stăpânit 
de nebunia discordiei, desparte Biserica, distruge credința, tulbură pacea, împrăștie 
dragostea, pângăreşte jurământul?” (Sf. CIPRIAN, Despre unitatea Bisericii ecumenice, 
XV, în PSB, vol. 3, p. 445) 


„Această crimă este mai gravă decât cea săvârşită de unii apostaţi, care totuşi, căi- 
nându-se de greșelile lor, se roagă lui Dumnezeu şi obțin iertare. Aceştia vin la biserică 
şi se roagă în ea; aceia luptă împotriva Bisericii. Aceștia poate au greşit de nevoie, aceia 
de bunăvoie se ţin de greșeală. Apostatul şi-a produs numai sieşi vătămare, cel ce a 
încercat să facă o erezie sau o schismă a amăgit pe mulți, târându-i după sine în gre- 
şeală. Unul este pagubă a unui singur suflet, celălalt primejdia multora. Unul înţelege 
că a greşit, plânge și se căiește; celălalt, îngâmfat în păcatul său și complăcându-se în 


949. Referindu-se la acest lucru, Avva Paladie spunea şi el, printre altele, ucenicilor săi: „Credeţi-mă, 
fiilor, că nimic altceva n-au făcut schismele și ereziile în Biserică decât să nu mai iubim pe Dumnezeu şi să nu 
ne mai iubim unii pe alţii” (cf. loan Mosnv, Limonariu sau Livada duhovnicească, p. 79). (n.n.) 

delictele sale, desparte pe fii de mamă, răpeşte oile de la păstor, calcă legământul față 
de Dumnezeu. Apostatul a păcătuit o singură dată, celălalt păcătuiește zilnic. În sfâr- 
şit, apostatul, primind martiriul, poate primi cele promise ale împărăției divine, dar 
schismaticul, dacă a fost ucis în afara Bisericii, nu poate ajunge la răsplata Bisericii” 
(Sf. CIPRIAN, Despre unitatea Bisericii ecumenice, XIX, în PSB, vol. 3, pp. 447-448) 


„După cum cineva din om ajunge fiară, la fel cu cei vrăjiţi de Circe”, tot aşa și 
cel care a părăsit tradiţia bisericească şi a trecut la părerile ereziilor omenești, a înce- 
tat de a mai fi om al lui Dumnezeu și de a rămâne credincios Domnului”. (CLEMENT 
ALEXANDRINUL, Stromatele, stromata a VII-a, cap. XVI, 95.1-95.2, în PSB, vol. 5, 
pp. 536-537) 


„Ereticii nu sunt binecinstitori de Dumnezeu, pentru că nu se supun poruncilor, 
adică Sfântului Dub. După cum nu se numesc goi migdalii care n-au fructe, ci cei care 
au un fruct ce nu se poate mânca, tot așa spunem că ereticii sunt goi de hotărârile lui 
Dumnezeu şi de tradiţiile lui Hristos, pentru că sunt întemeietorii unor învățături cu 
adevărat amare, ca şi migdalul sălbatic, afară de unele învățături, care, din pricina evi- 
denţei adevărurilor lor, n-au putut fi îndepărtate și ascunse”. (CLEMENT ALEXANDRINUL, 
Stromatele, stromata a VII-a, cap. XVI, 99.4-99.5, în PSB, vol. 5, p. 539) 


„Dar-ar Dumnezeu ca ereticii, luând învățăminte din această lucrare cu amintiri, 
să se înţelepţească și să se întoarcă la atotputernicul Dumnezeu! Dacă ereticii, ca și 
şerpii cei surzi — ca să mă folosesc într-un chip nou de nişte cuvinte vechi - nu vor 
auzi cântecul (Psalmii 57, 5), vor fi certaţi de Dumnezeu, îndurând, înainte de jude- 
cată, mustrările făcute părinţilor lor; dar poate că se vor pocăi, ca nu cumva, din pri- 
cina nesocotitei lor neascultări, să fie osândiţi definitiv”. (CLEMENT ALEXANDRINUL, 
Stromatele, stromata a VII-a, cap. XVI, 102.2-102.3, în PSB, vol. 5, p. 541) 


„Bine li s-a spus celor ce au păcătuit: voi semănați grâu și secerați spini (leremia 
12, 13), căci chiar dacă petrec şi repetă cuvintele lui Dumnezeu, cei ce nu se hrănesc 
din ele cum se cuvine, nu trăiesc cinstit și nu au credinţă îndestulătoare, unii ca aceia 
seamănă grâu, dar culeg spini. Ne putem da seama despre acest lucru în chip deosebit 
când ne gândim la eretici, care de fapt cinstesc Scripturile, dar seceră spini și nu din 
Scripturi, ci din propriul lor fel de a înţelege lucrurile”. (ORIGEN, Omilii la Cartea 
Prorocului leremia, omilia XI, cap. III, în PSB, vol. 6, p. 395) 


„Răul cel mai mare constă în a nu cunoaște chipul în care Dumnezeu trebuie 
preamărit şi adorat”. (ORIGEN, Contra lui Celsus, cartea a IV-a, cap. LXV, în PSB, 
vol. 9, p. 286) 


„Asigur pe oricare om care mărturisește pe Hristos, însă tăgăduieşte pe Dumnezeu, 
că Hristos nu-i va folosi la nimic; (asigur) pe cel care invocă pe Dumnezeu, iar pe 


950. Nota prof. N. Chiţescu: „Greşeala schismaticilor nu se iartă fiindcă nu revin asupra ei; apostaţii (care 
s-au lepădat de credință ca să scape cu viaţă), dacă revin şi primesc martiriul, sunt iertaţi'. (nota 62, p. 448) 

951. Nota Pr. D. Fecioru: „Circe, nimfă vrăjitoare. Folosind o iarbă dată de Hermes, Circe l-a ţinut pe 
Ulise un an lângă ea, iar pe însoțitorii lui i-a prefăcut în porci (HomER, Odiseea, X, 233 ş.u.)”. (nota 286, p. 536) 

Fiul îl tăgăduieşte, că zadarnică este credința lui; (asigur) pe cel care lasă la o parte 
pe Duhul, că va fi zadarnică credința lui în Tatăl și în Fiul și că nu poate s-o aibă pe 
aceasta dacă lipseşte (credinţa) în Duhul. Pentru că cel care nu crede în Fiul nu crede 
nici în Tatăl. Precum că nu poate să spună (cineva) că lisus este Domnul, decât în Duhul 
Sfânt (1 Corinteni 12, 3). Şi pe Dumnezeu nimeni nu L-a văzut vreodată, afară de (Fiul) 
Unul-Născut, Care se află în sânurile Tatălui (şi pe Care) nouă ni L-a descoperit (loan 
1, 18). Acesta”? nu este capabil (să aducă) nici cult adevărat. Pentru că nu este posibil 
să adore (cineva) pe Fiul decât numai în Duhul Sfânt, nici nu este posibil să invoce 
cineva pe Tatăl decât numai în Duhul înfierii”. (Sf. VAsILe CEL MARE, Despre Sfântul 
Duh, cap. 11, în PSB, vol. 12, p. 42) 


„Oricine va vrea poate afla că atunci când vorbesc în felul acesta, eu nu-i calom- 
niez. Căci dacă vrea cineva să strângă laolaltă şi să le compare, ar băga de seamă că 
exemplarele Scripturilor folosite de ei se deosebesc între ele. De pildă, exemplarele lui 
Asclepiade nu consună întru toate cu cele folosite de Teodot. 

Şi astfel de nepotriviri putem găsi destule, căci ucenicii unuia și ai altuia copiază 
cu mare râvnă, ceea ce, spun ei, a fost corectat de fiecare dintre ei, cu alte cuvinte ceea 
ce a fost falsificat de ei. La rândul lor, nici exemplarele folosite de Hermofil nu sunt de 
acord cu cele dinainte. Şi tot așa stau lucrurile şi cu exemplarele lui Apollinarie. N-ai 
decât să compari exemplarele copiate înainte cu cele care au fost scrise mai de curând 
şi vei vedea cât de numeroase sunt aceste deosebiri. Cât de semeață e această nelegiu- 
ire, probabil că ştiu și ei. Căci fie că nu cred că Scripturile au fost rostite de Duhul 
Sfânt, şi atunci sunt necredincioși; fie că ei se cred mai înţelepţi decât Duhul Sfânt, şi 
în cazul acesta ce altceva sunt decât niște îndrăciţi? Într-adevăr, ei nu pot tăgădui că 
aceasta e cutezanţa lor atunci când exemplarele Scripturii sunt scrise de mâna lor, că 
nu aşa le-au primit de la cei care i-au catehizat şi că nu pot arăta exemplarele după care 
şi-au corectat copiile lor. 

Câțiva dintre ei n-au îndrăznit să falsifice chiar întreaga Scriptură, ci au tăgăduit 
pur şi simplu numai Legea şi prorocii”* grăbindu-se, sub pretextul unei învățături fără 
de lege și fără de Dumnezeu, spre cea mai adâncă prăpastie a pierzaniei”. 

lată ce amarnică istorie ne dau ereticii!” (EUSEBIU DE CEZAREEA, Istoria biseri- 
cească, cartea a cincea, XXVIII, 16-19, în PSB, vol. 13, pp. 222-223) 


„Cine se va putea împărtăși din vreun bine, dacă nu va vrea să-L mărturisească 
pe Dumnezeu, Care este cauza a tot binele și dacă nu va vrea să-l aducă cuvenita 
cinstire?” (EUSEBIU DE CEZAREEA, Viaţa lui Constantin cel Mare, cartea II, 3, în PSB, 
vol. 14, p. 103) 


„Constantin Biruitorul, Măritul şi Augustul, către eretici. Cuvine-se să recunoaş- 
teți în temeiul acestei legiuiri (atât voi, novaţienilor, cât şi voi: valentinieni, marcioniţi, 
paulieni, sau voi care vă trageţi numele de la frigieni; pe scurt, voi toţi care, în adună- 
rile voastre, ați dat glas unor crezuri sectare) cu cât fir de minciună s-a împletit deșarta 
voastră credinţă şi în ce leacuri amestecate cu otravă s-a îmbibat învățătura voastră — 
fapt care pe cei sănătoşi îi făcea să alunece în neputințe, iar pe cei aflați pe calea vieţii, 
să ajungă - datorită vouă - pradă morții celei de-a pururi! 


952. Nota Pr. C. Corniţescu şi Pr. T. Bodogae: „Cei ce neagă pe Duhul” (nota 167, p. 42). 
953. Nota Pr. T. Bodogae: „Cum făceau marcioniţii”. (nota 227, p. 223) 

O, voi, cei ce sunteți potrivnici adevărului, vrăjmași ai vieţii şi sfetnici ai pierzării! 
Totul la voi este făcut să se împotrivească adevărului, dar și să se potrivească celor mai 
cumplite vicii, să se mărginească la sminteli şi simulacre, prin care voi nu faceţi decât să 
daţi chip minciunii, pe cei nevinovaţi să-i asupriţi iar pe credincioşi să-i lipsiţi de lumină! 
Voi nu faceţi decât să vă pierdeţi vremea cu un chip părelnic al dumnezeirii; voi pângă- 
riți totul şi crestaţi în conștiințele curate și nevinovate ale oamenilor răni aducătoare de 
moarte; pot spune aproape că voi răpiți oamenilor văzul şi lumina zilei! E oare nevoie să vă 
înșir toate vinile? Nici lipsa noastră de timp, nici mulţimea grijilor, nu ne îngăduie să zăbo- 
vim cât de cât — așa cum s-ar cere - asupra răutăţilor voastre. Iar nebunia voastră este nu 
numai mare, ci chiar atât de mare, atât de hâdă și de degradantă, că o singură zi nu mi-ar 
ajunge spre a o descrie. Şi altminteri se cuvine mai curând să ne astupăm urechile și să ne 
întoarcem privirea de la asemenea lucruri, astfel ca înşirarea lor amănunțită să nu întineze 
cumva spontana şi curata înflăcărare a credinţei noastre!” (EusEBIu DE CEZAREEA, Viața 
lui Constantin cel Mare, cartea II, 64.1-3, în PSB, vol. 14, p. 156) 


„Ce văd, deci, comun între erezie şi dreapta credință, cei ce flecăresc, zicând că 
aceia nu spun nimic rău? Dacă aceasta este adevărat, atunci ei pot spune că și Caiafa 
este creştin şi că şi Iuda vânzătorul poate fi numărat între apostoli şi că cei ce l-au cerut 
pe Varava în locul Mântuitorului n-au făcut nimic rău; că şi Imeneu și Alexandru au 
cugetat drept și, că Apostolul a spus neadevăruri despre ei (1 Timotei 1,20). Dar niciun 
creştin n-ar răbda să audă aceasta și nimeni n-ar socoti sănătos la minte pe unul care 
îndrăzneşte să spună aceasta”. (Sf. ATANASIE CEL MARE, Trei cuvinte împotriva arieni- 
lor, Cuvântul întâi, II, în PSB, vol. 15, pp. 157-158) 


„Cum vor putea înfăptui pacea cei ce destramă pacea?” (Sf. ATANASIE CEL MARE, 
Epistola despre sinoadele ce s-au ținut la Rimini în Italia și la Seleucia în Isauria, X, în 
PSB, vol. 16, p. 116) 


„Pentru ce, omule, fugi departe de adevăr, născocindu-ţi singur prilejuri de 
pierzanie?” (Sf. VAsILE CEL MARE, Omilii la Hexaemeron, omil. a II-a, IV, în PSB, 
vol. 17, p. 89) 


„Și, odată ce ai spus ce nu trebuie spus despre Duhul, lipsa Duhului s-a şi făcut 
vădită în tine. După cum cel care închide ochii își împropriază întunericul, tot așa 
cel care s-a depărtat de Duhul a ajuns în afară de Cel care luminează și se cufundă în 
întunecime sufletească”. (Sf. VAsrLe CEL MARE, Omilii și cuvântări, omil. a XXIV-a, V, 
în PSB, vol. 17, p. 595) 


„Dacă Petru, corifeul apostolilor, făcând asta înainte de a cunoaște toate tainele 
lui Hristos, a fost numit satană, ce iertare mai pot avea cei care tăgăduiesc taina întru- 
pării Fiului lui Dumnezeu după ce au atâtea dovezi? Când omul care a fost fericit de 
Hristos, când omul care a făcut o mărturisire ca aceea a auzit astfel de cuvinte, gân- 
deşte-te ce vor păţi cei care se leapădă după înviere de taina crucii. Hristos n-a spus: 
Satana a grăit prin gura ta, ci: Mergi înapoia Mea, satano!** (Matei 16, 23). (Sf. LOAN 
GURĂ DE AUR, Omilii la Matei, omilia LIV, IV, în PSB, vol. 23, p. 627) 


954, Satanas în limba greacă înseamnă „potrivnic”. (n.n.) 

„(...) nu se poate încununa cineva ca biruitor dacă nu luptă în luptă dreap- 
tă”. (Sf. GRIGORIE DE Nyssa, Despre desăvârșire, către monahul Olimpiu, în PSB, 
vol. 30, p. 476) 


„(...) în vremea rătăcirii, omul cel vechi se dezbracă de omul cel desăvârşit şi 
se îmbracă cu veșmântul împărăției întunericului, cu defăimarea, cu necredinţa, cu 
obrăznicia, cu gândul măririi deşarte, cu mândria, cu iubirea de arginţi și cu cele- 
lalte veșminte, zdrențăroase, murdare şi întinate ale întunericului” (Sf. MACARIE 
EGIPTEANUL, Cele cincizeci de omilii duhovnicești, omil. II, 4, în PSB, vol. 34, p. 95) 


„Când Dumnezeu Însuşi e batjocorit în slujirea ce I se cuvine, nu e lucru cuminte 
a te milostivi. Şi e cu totul păgubitor a te lăsa moleșit la vreme nepotrivită, pe motiv că 
o cere iubirea întreolaltă. Aceasta socotesc că e ceea ce zice Domnul: Cel ce iubește pe 
tatăl sau pe mamă mai mult decât pe Mine, nu este vrednic de Mine (Matei 10, 37). Să se 
dea la o parte atunci legea milei şi să se dea în lături puterea dragostei naturale și tot ce 
ţine de iubirea de oameni, și, ca să zic aşa, să fie slujit Dumnezeu printr-o binecredin- 
cioasă asprime. Sau oare nu vei recunoaşte că e un lucru cuvenit ca cei ce au îmbrățișat 
apostazia fără motive să fie pedepsiţi fără milă, ca unii ce au nesocotit slava mai pre- 
sus de toate și nu s-au ferit să necinstească fără grijă pe Cel pe Care era mai bine să-L 
bucure prin silințele spre statornicie?%% Si CHIRIL AL ALEXANDRIEI, Închinare în Duh 
şi Adevăr, Cartea a şasea, în PSB, vol. 38, p. 185) 


„Născocind unele ca acestea împotriva dogmelor Bisericii şi îngrămădind mituri 
deșarte la urechile celor mai simpli, cu dreptate vor auzi: Vai celor ce prorocesc din 
inima lor (...) și nimic din ale Domnului (Ieremia 23, 16). Fiindcă, opunând vedenii şi 
preziceri şi prorocii ale inimii lor cuvintelor Duhului, nu simt la câtă nebunie alear- 
gă născocirile lor”. (Sf. CHIRIL AL ALEXANDRIEI, Comentariu la Evanghelia Sfântului 
loan, cartea întâi, cap. 9, în PSB, vol. 41, p. 94) 


„Căci strâmbă toate cele drepte, după cuvântul Prorocului, înşelând auzul celor 
mai simpli şi păcătuind fără grijă faţă de fraţii pentru care a murit Hristos” (Sf. CHIRIL 
AL ALEXANDRIEI, Comentariu la Evanghelia Sfântului loan, cartea întâi, cap. X, în PSB, 
vol. 41, p. 127) 


„(...) afirmă că e bine ceea ce fac ei, neosândindu-și slăbiciunea, ceea ce este dova- 
da celei mai depline orbiri”. (Sf. CRIRIL AL ALEXANDRIEI, Comentariu la Evanghelia 
Sfântului loan, cartea a şasea, în PSB, vol. 41, p. 635) 


„Cum nu sunt vrednici de toată osânda cei ce și-au făcut nebunește limba atât 
de dușmănoasă, încât au îndrăznit să spună împotriva lui Hristos cele pe care noi nu 
suferim să le auzim, ci numai cei ce au un auz ca ei şi le pot însuşi şi le pot spune în 
mod periculos?”. (Sf. CHIRIL AL ALEXANDRIEI, Comentariu la Evanghelia Sfântului 
loan, cartea a şasea, în PSB, vol. 41, p. 708) 


955. Nota Pr. Stăniloae: „Nici mila, nici iubirea de oameni nu trebuie să oprească pe cineva de-a pedepsi 
pe cei ce necinstesc mărirea lui Dumnezeu. Căci pilda lor rea rămasă nepedepsită duce la pierzarea multora. 
Deci nepedepsirea lor nu se dovedește ca împlinind porunca iubirii de oameni”, (nota 198, p. 185) 


Pr. asist. dr. LIVIU PETCU 


„Dacă tot conţinutul Scripturilor este destinat să dea naştere în noi acestei credinţe 
şi să ne convingă că Cel născut din Sfânta Fecioară, Care S-a numit lisus prin cuvântul 
îngerului (Luca 2, 2), este Însuşi Hristosul a Cărui venire a fost propovăduită de Sfânta 
Scriptură, dacă Acesta este Hristosul, şinualtul- nu un fiu oarecare, ci Fiul lui Dumnezeu, 
Cel unic şi propriu, ce vor face şi ce vor zice şi ce osândă vor primi în vremea zilei celei 
mari cei care, din ignoranță, sunt şovăielnici în credință şi încearcă să înveţe pe alții să 
creadă că sunt doi hristoşi*? Căci aceștia Îl despart pe Hristos într-un om deosebit şi 
în Dumnezeu, aparte, chiar şi după negrăita și cu totul neînţeleasa unire a Cuvântului 
cu omul prin Întrupare. Dar ei sunt rătăciți și s-au depărtat de adevăr, tăgăduind pe 
Stăpânul Care i-a răscumpărat (2 Petru 2, 1)”. (Sf. CRIRIL AL ALEXANDRIEI, Comentariu 
la Evanghelia Sfântului loan, cartea a douăsprezecea, cap. 1, în PSB, vol. 41, p. 1173) 


„lar Adevărul nu poate să iubească pe cel ce păcătuieşte împotriva adevărului”. 
(Sf. CHIRIL AL ALEXANDRIEI, Comentariu la Evanghelia Sfântului loan, cartea a două- 
sprezecea, cap. 1, în PSB, vol. 41, p. 1183) 


„Căci cum este posibil să ajungă la pace cei care distrug pacea?” (Fericitul 
TEODORET, Episcopul Cirului, Istoria bisericească, cartea a II-a, 109, 11, în PSB, 
vol. 44, p. 109) 


„Căci cum se poate crede că este pace la aceia care răstoarnă drepturile păcii?” 
(CASIODOR, Istoria bisericească tripartită, cartea a V-a, capitolul XXI, în PSB, 
vol. 75, p. 186) 


„(...) răstignesc pe Hristos cei ce explică în chip hulitor sensurile întrupării lui 
Dumnezeu”. (Sf. MAXIM MĂRTURISITORUL, Ambigua, partea a doua, 136, în PSB, 
vol. 80, p. 321) 


„Să respingeți cu toată puterea pe cei ce nu primesc binecredincioasele şi mântui- 
toarele dogme ale Bisericii şi să aflați că sunt mai degrabă propovăduitori ai învăţăturii 
lui antihrist cei ce nu mărturisesc pe Domnul şi Dumnezeul nostru Iisus Hristos în 
trup, cum strigă limpede marele evanghelist loan. E ceea ce propovăduiesc în mod 
vădit cei ce războiesc Biserica lui Dumnezeu, tăgăduind firea trupului, prin aceea că 
nu voiesc a mărturisi că ea s-a păstrat şi este în Hristos; şi nu se cutremură de lucruri 
şi mai vrednice de plâns, sau mai cutezătoare, ca să spun mai propriu, de a se înfățișa 
pe ei drept propovăduitori ai unei învățături potrivnice lui Dumnezeu. Dar aceştia, 
însuşindu-și o astfel de pornire contrară credinţei, vor culege ca roadă vrednică de 
nebunia lor, osânda lor uşor de cunoscut de către toţi”. (Sf. MAXIM MĂRTURISITORUL, 
Epistole, Partea întâi, ep. 12, în PSB, vol. 81, p. 92) 


„Căci li s-a făcut (ereticilor) limba sabie cu două tăişuri şi brici ascuţit care sfâşie 
sufletele și le trimite în închisoarea iadului și în prăpastia întunericului şi le goleşte 
de Hristos prin învățătura lor rătăcită despre Hristos”. (Sf. MAXIM MĂRTURISITORUL, 
Epistole, Partea întâi, ep. 12, în PSB, vol. 81, p. 98) 


956. Nota Pr. Stăniloae: „Sunt vizaţi aici Nestorie şi aderenţii lui. Se vede că Sfântul Chiril a scris acest 
Comentariu la Evanghelia Sfântului loan prin anul când a început să se răspândească erezia lui Nestorie”, 
(nota 2218, p. 1173) 

„(...) gurile viclene ale ereticilor, deschise ca niște porți ale iadului”. (Sf. MAxrm 
MĂRTURISITORUL, Epistole, Partea întâi, ep. 13, în PSB, vol. 81, p. 99) 


„Sunt oameni de care Se scârbește Dumnezeu, pe Care cred că-L slujesc”, 
(Sf. MAxIM MĂRTURISITORUL, Epistole, Partea întâi, ep. 14, în PSB, vol. 81, p. 118) 


Combaterea învățăturilor eretice 


„Cu scripturile fură ei ochii şi cu îndrăzneala lor tulbură pe unii; iar în discuţii 
obosesc pe cei tari, amăgesc pe cei slabi şi pun în încurcătură pe cei de mijloc. 

Aşadar, pe acest tărâm le vom închide calea cu cea mai mare hotărâre, neprimin- 
du-i la nicio dispută pe baza Scripturilor. 

Căci dacă ele fac tăria lor, atunci, pentru ca ei să aibă această tărie, trebuie să cer- 
cetăm mai întâi cui i se cuvine stăpânirea asupra Scripturilor şi apoi să nu fie îngăduit 
a se folosi de ele cel ce n-are, sub niciun motiv, drept la aceasta”. (TERTULIAN, Despre 
prescripția contra ereticilor, XV, 2-4, în PSB, vol. 3, p. 149) 


„Disputa pe baza Scripturilor nu serveşte la altceva, decât — pentru a spune astfel 
— să-ţi întoarcă stomacul pe dos și să te bată la cap. 

Ereziile n-admit unele cărți ale Scripturii, iar pe care le admit nu le acceptă inte- 
gral, ci cu adaosuri şi tăieturi, schimbându-le pentru a le acomoda la învățătura lor. Şi 
dacă pe unele le primesc în întregime, le falsifică prin felurite interpretări. 

Un sens alterat dăunează mai mult decât un scris cu greșeli. Presupunerile lor 
deşarte în niciun caz nu vor să admită pasajele prin care sunt combătuți. 

Ei se sprijină pe acelea pe care le-au alcătuit ei înşişi în chip mincinos, ori pe cele 
pe care le-au acceptat tocmai pentru că se pot interpreta în mai multe feluri. 

Tu, cel preaiscusit în ale Scripturii, ce rezultat vei obține în lupta cu adversarul, 
care tăgăduieşte tot ceea ce afirmi tu şi afirmă tot ceea ce negi tu? 

Nu vei pierde nimic altceva în luptă decât vocea, dar nici nu vei căpăta altceva 
decât venin la inimă din cauza hulei lui. 

Dar acela, dacă într-adevăr există vreunul, în folosul căruia începi o discuţie asu- 
pra Scripturilor, ca să-l întărești contra îndoielilor lui, va înclina el oare mai mult spre 
adevăr, ori mai mult spre erezii? 

Tulburat fiindcă te vede că nu izbuteşti să-l convingi pe eretic, care tăgăduiește 
sau apără ceva cu aceeași tărie ca şi tine, fiecare rămânând până la urmă pe poziţia 
lui, acela va pleca de la această dezbatere și mai nehotărât, nemaiștiind ce trebuie să 
socotească erezie. 

Căci şi ereticii pot să ne adreseze aceleaşi învinuiri; fără îndoială că vor spune şi ei 
cum că mai curând noi suntem aceia care înfățişăm niște scrieri greșite și niște tălmă- 
ciri mincinoase, odată ce pretind şi ei, ca şi noi, că adevărul este de partea lor. 

Așadar, nu trebuie să apelezi la Scripturi și nici să te angajezi într-o luptă pe un 
teren unde victoria este sau nulă, sau nesigură, sau prea puţin sigură. 

Chiar dacă nu s-ar dovedi cu această luptă că amândouă părțile au aceeași însem- 
nătate, totuşi o firească rânduială a tuturor lucrurilor pretinde ca, înainte de toate, să 
se discute în mod deosebit următoarele chestiuni: în stăpânirea cui a fost lăsată cre- 
dința? Ale cui sunt Scripturile? De către cine, prin a cărui mijlocire, când şi cui a fost 
încredințată învățătura care vădește pe creştini? 


Pr. asist. dr. LIVIU PETCU 


Căci acolo se află şi adevăratele Scripturi şi adevăratele tălmăciri, ca și toate pre- 
daniile cele adevărate, unde se va dovedi că este în învățătura cea adevărată şi credința 
creştină cea adevărată”. (TERTULIAN, Despre prescripția contra ereticilor, XVI, 3, XVII, 
1-5, XVIII, 1-3, XIX, 1-3, în PSB, vol. 3, pp. 150-151) 


„Arăt unul dintre mijloacele de a îndepărta pe omul eretic: dacă Domnul Hristos 
lisus a trimis pe Apostoli ca să propovăduiască, este de a noastră datorie să nu mai 
primim pe alţii ca propovăduitori, afară de cei pe care i-a rânduit Hristos. 

Căci nimeni nu cunoaște pe Tatăl, fără numai Fiul, şi acela căruia Fiul i-l va des- 
coperi. Şi mi se pare că Fiul nu L-a descoperit altora, fără numai Apostolilor, pe care 
i-a trimis să propovăduiască ceea ce, bineînţeles, le descoperise El. 

Dar ce propovăduiau ei, adică mai bine zis, ce le descoperise Hristos? Și aici voi 
arăta alt mijloc de a îndepărta pe omul eretic. E de a noastră datorie să nu primim 
ca bună o învăţătură, decât dacă ne vine de la Bisericile pe care le-au întemeiat înșiși 
Apostolii, unde ei înșiși au propovăduit, fie prin viu grai, cum se zice, fie prin epistole, 
mai târziu. 

Dacă astfel stau lucrurile, e limpede că orice învățătură, care e la fel cu aceea a 
Bisericilor Apostolice, maici şi izvoare ale credinței, trebuie socotită ca adevăra- 
tă, fiindcă ea păstrează ceea ce au primit Bisericile de la Apostoli, iar Apostolii de la 
Hristos şi Hristos de la Dumnezeu. 

Din contră, învățătura care se opune adevărului arătat de Biserici, de Apostoli, de 
Hristos şi de Dumnezeu, să fie socotită ca mincinoasă, chiar mai înainte de a fi cerce- 


tată”, (TERTULIAN, Despre prescripția contra ereticilor, XXI, 1-5, în PSB, vol. 3, p. 152) 


„Ei au luat obiceiul de a spune că Apostolii n-au ştiut totul; apoi, mânaţi de aceeași 
nebunie întorc vorba zicând că Apostolii le-au știut pe toate, dar nu le-au încredinţat 
tuturor pe toate. Şi-ntr-un fel și-n altul, ei învinovăţesc pe Hristos că ar fi trimis în 
lume niște Apostoli, sau prea puţin pregătiţi, sau cu un spirit prea complicat. 

Într-adevăr, care om întreg la minte e în stare să creadă că ar fi cu putinţă să nu-și 
cunoască misiunea, tocmai aceia pe care Domnul i-a rânduit învăţători, avându-i ca 
tovarăşi, discipoli și prieteni nedespărțiți? (Marcu 4, 34; Luca 8, 10). Tocmai ei, căro- 
ra le lămurea de o parte cele mai grele de înțeles, spunându-le că lor le-a fost dat să 
cunoască tainele, pe care poporului nu-i e îngăduit a le cunoaşte? 

Era cu putinţă, de pildă, să rămână ceva ascuns lui Petru (...) care a primit cheile 
împărăției cerurilor, precum şi puterea de a lega şi dezlega toate în cer şi pe pământ? 

Era cu putinţă să rămână ceva ascuns lui loan, ucenicul cel preaiubit de Domnul, 
el care a stat culcat la sânul Domnului, singurul căruia Domnul i-a arătat mai dinainte 
pe luda vânzătorul şi pe care l-a încredinţat, în locul Său, Mariei, ca pe fiul ei? (Matei 
16, 18; loan 16, 23 şi 19, 25). 

Ce ar fi vrut El să nu cunoască aceia cărora le-a arătat slava Sa, ca şi pe Moise şi 
pe Ilie? (Marcu 9, 2). 

(...) El a binevoit să le tâlcuiască în cele toate Scripturile? 

Le spusese într-adevăr cândva: Încă multe am a vă zice vouă dar acum nu puteți 
să le purtaţi. Totuşi, adăugând: Când va veni Acela, Duhul Adevărului, El vă va duce la 
adevăr, a arătat că nu rămăsese nimic necunoscut celor ce le făgăduise să-i conducă la 
tot adevărul, prin mijlocirea Sfântului Duh (loan 16, 12). 

Și a împlinit făgăduinţa Sa fiindcă Faptele Apostolilor mărturisesc pogorârea 
Duhului Sfânt (Faptele Apostolilor 2, 1). 

Cei care nu primesc Scriptura în întregime nu pot să fie ai Duhului Sfânt, fiindcă 
n-au putut să înţeleagă că Duhul Sfânt a fost trimis ucenicilor, dar nici nu pot să pre- 
tindă că apără Biserica, ei, care n-au cum să dovedească în ce timp și în ce leagăn a 
crescut trupul ei. 

Ei vor mai bine să nu aibă dovezi pentru ceea ce apără, decât să le primească pe 
acelea care ar răsturna spusele lor mincinoase”. (TERTULIAN, Despre prescripția contra 
ereticilor, XXII, 2-11, în PSB, vol. 3, pp. 153-154) 


„În orice chip s-ar fi greșit, amăgirea a domnit (spun ereticii) atâta timp cât n-au 
fost erezii! 

Adevărul a aşteptat pe un Marcion și pe un Valentin ca să fie descătușat! 

Până la ei se propovăduia o evanghelie înșelătoare, amăgitoare era şi credinţa, 
greşite atâtea mii de botezuri, amăgitoare atâtea lucrări ale credinţei, înşelătoare împli- 
nirea atâtor virtuţi şi a unui har așa de mare, greşite slujirea preoțească și atâtea alte 
serviri; greșite, în sfârșit, au fost încununările atâtor mucenici! 

(...) De altfel, ar fi o nerozie destul de mare să pretindă cineva că erezia are întâie- 
tate față de învățătura cea adevărată; căci aceasta din urmă a prevestit ereziile viitoare, 
ca să ne ferim de ele. 

S-a scris către Biserica păstrătoare a acestei învățături, ba mai bine zis însăşi aceas- 
tă învățătură scrie către Biserica sa: Chiar un înger din cer dacă ar vesti altă Evanghelie 
decât aceea pe care v-am vestit-o, blestemat să fie. 

Unde se afla pe atunci Marcion, corăbierul din Pont, iubitorul de stoicism? Unde 
era Valentin, următor al platonismului? 

Căci e neîndoielnic că n-au fost așa de vechi; au trăit sub domnia lui Antoninus, 
au crezut mai întâi în învățătura cea obştească din Biserica romană sub episcopatul 
fericitului Elefterie, până ce, din cauza dorinţei de a şti mai mult, dorinţă care-i neli- 
niștea fără încetare și cu care stricau şi pe fraţii lor, au fost înlăturați de două ori, cu 
cei două sute de mii de sesterţi pe care-i adusese bisericii. Apoi, surghiuniți din nou 
pentru totdeauna, ei împrăştiară veninul învățăturii lor. 

După aceea Marcion a făcut mărturisire de pocăință după ce primise condiţia 
ce i se pusese: că va avea pace numai dacă va da înapoi Bisericii pe ceilalți, îndru- 
maţi de el spre pieirea lor; dar moartea i-a luat-o înainte de a îndeplini condiţia pusă”. 
(TERTULIAN, Despre prescripția contra ereticilor, XXIX, 1-3, 6-7, XXX, 1-3, în PSB, vol. 
3, pp. 159-160) 


„Dacă predică un alt Dumnezeu, de ce se folosesc tocmai de lucrurile, de Scripturile 
și de numele Dumnezeului contra căruia predică ei? lar dacă-L propovăduiesc pe El, 
de ce-L propovăduiesc în alt chip? 

Să aducă dovada că sunt nişte apostoli noi; să spună răspicat că iarăşi s-a pogorât 
Hristos, că iarăși a învăţat EI Însuşi, că s-a răstignit din nou, că a murit încă o dată și 
că iarăși a înviat. 

Căci aşa trimite Domnul pe apostoli de obicei: le dă puterea de a săvârşi aceleași 
minuni, ca şi El Însuși. 

Aş dori să-şi arate şi ei minunile lor. De altfel, eu cunosc puterea prin care ei năzu- 
iesc să ajungă pe Apostoli: aceia înviau morții, aceştia ucid viii!” (TERTULIAN, Despre 
prescripția contra ereticilor, XXX, 14-17, în PSB, vol. 3, p. 160) 

„Noi găsim un sprijin şi în parabola aceea, după care sămânţa cea bună a grâului 
la început a fost semănată de Domnul, dar după aceea a fost amestecată de către duș- 
manul diavol cu iarba cea vătămătoare a neghinei. 

Aceasta închipuie lămurit deosebirile de învățături, căci și în altă parte cuvântul 
lui Dumnezeu este asemănat unei seminţe. 

Așa încât chiar din această orânduire se arată că ceea ce este încredințat mai 
dinainte de la Domnul este şi adevărat, şi că, din contră, e străin și mincinos ceea ce 
s-a adăugat mai târziu. 

Această judecată va rămâne nezdruncinată contra acestor erezii târzielnice, care 
nu pot avea niciun temei în convingerile lor pentru a apăra adevărul susținut de ele”. 
(TERTULIAN, Despre prescripția contra ereticilor, XXXI, 1-4, în PSB, vol. 3, p. 161) 


„Învățătura noastră nu e venită mai târziu, ci dimpotrivă, înaintea tuturor celor- 
lalte; aceasta va fi mărturia adevărului, care are pretutindeni locul de cinste. 

Ea n-a fost condamnată de Apostoli, ci apărată de ei; acesta va fi semnul că ea este 
chiar a lor. 

Pe aceasta pe care n-o condamnă, ei care osândesc orice învățătură străină, o arată 
că ea lor şi de aceea o şi apără (1 Timotei 4, 1)”. (TERTULIAN, Despre prescripția contra 
ereticilor, XXXV, 3-5, în PSB, vol. 3, p. 164) 


„Este dreaptă regula pe care am hotărât-o: că nu trebuie adică să îngăduim ereti- 
cilor a ne chema la luptă pe temeiul Scripturilor, fiindcă le dovedim și fără Scripturi că 
n-au nimic a face cu Scripturile. 

Dacă sunt eretici nu pot să fie creştini, fiindcă n-au moştenit de la Hristos învăţă- 
tura, pe care o urmează după propria lor alegere, primind numele de eretici. 

Nefiind creştini, n-au niciun drept asupra scrierilor creștine și cu dreptate trebuie 
să le spunem: Cine sunteți voi? Când și de unde aţi venit? Cum puneţi la cale treburile 
mele, voi, care nu sunteţi dintre ai mei? Cu ce drept, Marcion, tai tu în pădurea mea? 
Cu voie de la cine, Valentine, schimbi tu vadul izvoarelor mele? Cu putere de la cine, 
Apelles, îmi muţi tu hotarele? 

Acest ţinut este al meu; pentru ce voi, ceilalți, semănaţi și pașteţi aici după placul 
vostru? Acest ținut al meu este, eu îl stăpânesc de mult, l-am stăpânit înainte de voi şi 
am zapise tari de la înșiși proprietarii care le-au stăpânit. 

Eu sunt urmașul Apostolilor și-l păstrez precum au hotărât ei în testamentele lor, 
precum l-au încredinţat cinstei noastre, precum ni l-au dat cu jurământ. 

Pe voi fără îndoială v-au dezmoştenit întotdeauna și s-au lepădat de voi ca de 
niște străini, ca de nişte dușmani!” (TERTULIAN, Despre prescripția contra ereticilor, 
XXXVII, 1-6, în PSB, vol. 3, pp. 165-166) 


„Așadar, unde se află deosebiri de învăţătură, acolo trebuie căutată şi stricarea 
Scripturii şi a tălmăcirii ei. 

Pe cei ce şi-au propus să înveţe altfel, nevoia i-a silit să strâmbe uneltele învățăturii. 

Căci n-ar fi putut să înveţe altfel, dacă n-ar fi avut şi altfel de mijloace cu care 
să înveţe. Și după cum ei n-ar fi putut reuşi să schimbe învăţătura fără să-i schimbe 
uneltele, tot astfel și la noi n-ar fi fost cu putință păstrarea neatinsă a învățăturii fără de 
întregirea acelor unelte care ne-au adus învăţătură. 

Într-adevăr, ce se împotriveşte nouă în Scripturile noastre? Am pus noi ceva de la 
noi înşine în ele, ca să prefacem ceea ce se află în Scripturi înlăturând, ori adăugând, 
ori schimbând ceva? 

Scripturile sunt dintru început ceea ce noi suntem azi; noi ne-am născut din ele 
și între ele și noi n-a fost nimic contradictoriu, înainte ca voi să le fi adăugat ceva” 
(TERTULIAN, Despre prescripția contra ereticilor, XXXVIII, 1-5, în PSB, vol. 3, p. 166) 


„Pe aceştia trebuie să-i întoarcem de pe calea lor greşită şi să spulberăm cuvintele 
spuse de ei”. (CLEMENT ALEXANDRINUL, Sfromatele, stromata a III-a, cap. VI, 45.3, în 
PSB, vol. 5, p. 206) 


„Scriptura cuprinde texte pentru combaterea fiecărei erezii; iar omul priceput 
le va alege şi le va folosi la timpul potrivit pentru combaterea celor care au învăță- 
turi împotriva poruncilor”. (CLEMENT ALEXANDRINUL, Stromatele, stromata a III-a, 
cap. XI+712; în P5Bol.'5;p 217) 


„Trebuie (...) cercetat cu mai multă grijă adevărul, care este cu adevărat adevăr, 
care se află numai la Cel ce este cu adevărat Dumnezeu. Ostenelii pentru găsirea ade- 
vărului îi urmează dulcea descoperire a adevărului şi amintirea plăcută că l-ai desco- 
perit. Din pricina ereziilor, însă, trebuie să ne pregătim temeinic şi cu multă osteneală, 
când e vorba să căutăm adevărul; nu trebuie să contenim deloc munca. Când ne sunt 
prezentate două fructe: unul adevărat și bine copt, altul făcut din ceară, asemănător 
cum nu se poate mai bine cu celălalt, nu trebuie să le aruncăm pe amândouă din pri- 
cina asemănării lor, ci, cu privire lină de pricepere şi cu judecată sănătoasă, trebuie 
să deosebim fructul adevărat de cel fals. După cum este o singură cale împărătească, 
dar mai sunt și alte multe căi, dintre care unele duc prin prăpăstii, altele prin râuri cu 
ape repezi sau pe mări adânci, și nimeni n-ar pregeta, din pricina deosebirii căilor, să 
folosească acea cale care este fără primejdii, calea împărătească, drumul mare, tot aşa 
nu trebuie să renunțăm la căutarea adevărului, pentru că unele erezii spun una des- 
pre adevăr altele spun alta, ci trebuie să căutăm, cu mai multă luare aminte, unde se 
află gnoza cea adevărată. Pentru că împreună cu legumele din grădini crește şi iarbă, 
ar trebui, oare, ca grădinarii să nu se mai ocupe cu îngrijirea grădinilor? Nu! Având, 
așadar, multe exemple, pe care ni le dă natura, ca să cercetăm cele ce se sunt, avem 
datoria să căutăm a vedea unde este adevărul. De aceea, pe bună dreptate suntem și 
osândiţi când nu facem cele pe care trebuie să le facem, când nu facem deosebire între 
ceea ce este contrar adevărului și adevăr, între minciună și adevăr, între ceea ce nu-i cu 
cuviinţă şi ceea ce-i cu cuviinţă, între ceea ce-i împotriva firii şi ceea ce-i potrivit firii. 
Trebuie să ne folosim de toate aceste exemple pentru a cunoaşte pe deplin adevărul. 

(...) Cei care vor pot să găsească adevărul; dar pe cei care pun înainte argumente 
nesocotite îi așteaptă osânda fără scuză. Deci care din două? Resping dovada sau o 
acceptă? Eu sunt de părere că toţi o vor accepta, afară de cei care tăgăduiesc și dovezi- 
le pe care le dau simțurile. Făcându-se, deci, această dovadă, trebuie neapărat să fim 
de acord cu cercetările făcute și chiar din Scripturi să luăm argumentele convingă- 
toare, că ereziile sunt greşite și că cea mai exactă gnoză, cea mai exactă cunoaștere și 
într-adevăr cea mai bună învăţătură se află numai acolo unde este adevărul, adică în 
vechea Biserică. Unii dintre cei care s-au îndepărtat de adevăr încearcă să se înșele 
pe ei înșiși, alții încearcă să-i înșele pe cei care îi ascultă. Unii, așa-numiții înţelepţi 

închipuiți, socot că au găsit adevărul fără să aibă vreo dovadă adevărată; se înşală pe 
ei înşişi şi se socot liniştii. Numărul lor nu e mic; aceștia evită discuţia, ca să nu fie 
combătuţi; fug şi de învăţătură, ca să nu fie osândiţi. Alţii, foarte vicleni, înșală pe 
cei care îi ascultă; şi, cu toate că sunt convinşi că nu ştiu nimic, întunecă adevărul cu 
argumente probabile. După părerea mea, alta e natura argumentelor probabile şi alta 
e natura adevăratelor argumente. Ştim că trebuie întrebuințată neapărat numirea de 
erezii spre a le deosebi de învățătura cea adevărată. Ereticii, spre pierderea oamenilor, 
rup din adevăr câteva idei, le amestecă pe acestea cu gânduri omenești născocite de ei 
şi se laudă că sunt conducători; dar sunt mai degrabă conducători de școală filosofică 
decât de Biserică. 

Cei care sunt gata să se ostenească pentru cele ce sunt mai bune în viaţă, nu vor 
înceta de a căuta adevărul, înainte de a lua din Scripturi dovezile. Sunt unele criterii 
de judecată comune tuturor oamenilor, cum sunt simţurile; altele se găsesc la cei care 
vor să cerceteze adevărul, la cei care se exercită cu ele în căutarea adevărului; sunt 
adică însuşirile minţii și ale gândirii, cu ajutorul cărora acei oameni deosebesc învă- 
țăturile adevărate de învățăturile false. Lucru de foarte mare importanță este, însă, de 
a renunța la presupuneri şi de a fi la mijloc între ştiinţa exactă şi părerile personale 
făcute în grabă; de a cunoaşte, apoi, că cel care nădăjduieşte odihna cea veşnică ştie şi 
aceea că intrarea la adevăr se face pe o cale plină de osteneli şi îngustă (Matei 7, 14). 
Cel care a auzit odată pentru totdeauna vestea cea bună (Evrei 4, 6) şi, după cum spune 
Scriptura, a văzut mântuirea (Luca 2, 30; 3, 6), în clipa în care a cunoscut adevărul să 
nu se mai întoarcă (Luca 19, 31-32) înapoi ca femeia lui Lot (Facerea 19, 26), nici la 
viața de mai înainte, de care era legat prin simţuri, și nici să mai alerge iarăși la erezii; 


că ereziile sunt, într-un fel oarecare, puse pe ceartă şi discuţii şi nu cunosc pe adevă- 
ratul Dumnezeu”. (CLEMENT ALEXANDRINUL, Sfromatele, stromata a VII-a, cap. XV, 
91.3-91.8, 92,1-92.7, cap. XVI, 93.1-93.4, în PSB, vol. 5, pp. 534-536) 


„Că avem temei al învățăturii pe Domnul, care este de la început până la sfârşit 
conducător al gnozei, în multe feluri și în multe chipuri (Evrei 1, 2), prin profeţi, prin 
Evanghelie și prin fericiţii apostoli. Iar dacă cineva își închipuie că are nevoie de alt 
temei de învățătură, atunci acela nu va avea niciun temei real. Cel care prin sine însuşi 
crede în Scriptură şi în cuvântul Domnului, acela, pe bună dreptate, este vrednic de 
credinţă, pentru că, prin Domnul, Scriptura şi cuvântul Domnului au lucrat să se facă 
bine oamenilor. Negreșit, noi ne folosim de Scriptură și de cuvântul Domnului ca de 
un criteriu pentru descoperirea lucrurilor. Orice lucru care este în curs de judecată 
nu este sigur înainte de a fi judecat; deci nu este temei ceea ce are nevoie să fie jude- 
cat. Deci noi, după ce, pe bună dreptate, am primit temeiul prin credinţă, fără să mai 
avem nevoie de dovezi, pentru că am luat cu prisosință și dovezile despre temei de 
la însuși temeiul, suntem conduși de cuvântul Domnului la cunoaşterea adevărului. 
Nu dăm atenţie oamenilor care afirmă un lucru, iar mai pe urmă afirmă contrariul. 
Dacă nu-i de ajuns să spui numai ceea ce gândești, ci trebuie să dovedești cele ce 
spui, atunci nu așteptăm mărturie de la oameni, ci dovedim spusa noastră cu cuvântul 
Domnului, care-i mai puternic decât toate dovezile, dar mai bine spus, este singura 
dovadă, care poate fi dovadă. Potrivit celor spuse, credincioşii sunt numai cei care 
au gustat Scripturile; gnostici sunt cei care au mers mai departe şi cunosc temeinic 
adevărul; cum e și în viață: oamenii, care au o meserie, o specialitate, au ceva mai 
mult decât oamenii de rând; aceștia îşi formează gândul lor mai frumos, nu cu idei 

obișnuite. Tot aşa şi noi; luăm din Scripturi dovezile despre Scripturi, iar credinţa ne 
încredinţează de lucrul acesta, dându-ne dovezi. Ereticii îndrăznesc să folosească şi ei 
scrierile profetice; dar ei, mai întâi, nu le folosesc pe toate; apoi, nu desăvârşit şi nici 
aşa cum poruncește textul şi tonul profeţiei; ci aleg textele cu mai multe înțelesuri și 
le amestecă cu ideile lor proprii; apoi culeg, de ici și colo, câteva cuvinte, fără să se 
uite la sensul lor real, ci numai la simpla formă a cuvântului. Vei vedea că aproape în 
toate locurile din Scriptură, pe care le aduc ereticii, ei se uită numai la cuvinte şi le 
schimbă sensul; nu înţeleg cele ce spun cuvintele și nici nu folosesc textele, pe care le 
aduc, în sensul în care au fost scrise. Adevărul, însă, nu se găsește schimbând sensul 
cuvintelor — că așa poate fi răstălmăcită orice învățătură adevărată - ci în a gândi ce 
este în chip desăvârşit, propriu şi cu cuviință Domnului și atotputernicului Dumnezeu 
şi în a întări fiecare dovadă pe care o iei din Scripturi cu dovezi luate tot din Scripturi. 
Ereticii nu vor să se întoarcă la adevăr, pentru că le e ruşine să renunţe la ambiția lor 
plină de mândrie, dar nici nu vor să-şi schimbe părerile lor, odată ce au forțat înţele- 
sul cuvintelor Scripturii. Au răspândit printre oameni învățăturile lor false, care sunt 
în contradicţie cu aproape toate cărţile Scripturilor. Noi îi combatem și le respingem 
învăţăturile; dar ei, pe de o parte, nu vor să primească unele din cărțile profetice, iar pe 
de altă parte, ne învinuiesc că noi nu înţelegem Scripturile””, pentru că suntem făcuți 
dintr-o altă fire decât ei şi de aceea numai ei le pot înţelege. Uneori îşi tăgăduiesc pro- 
priile lor învățături, când îi convingem că sunt greşite; că se ruşinează să mărturisească 
pe faţă învățătura cu care se laudă numai între ei. Şi poţi vedea că așa fac toți ereticii 
când le arăţi că sunt greşite învățăturile lor. Când le respingem învăţăturile şi le arătăm 
că sunt în contradicţie cu Scripturile, vedem pe conducătorii ereziilor că fac una din 
două: sau dispreţuiesc consecinţele propriilor lor învățături sau dispreţuiesc profeția 
însăşi; dar mai bine spus, își disprețuiesc propria lor nădejde; şi de fiecare dată preferă 
să susţină cu tărie că învăţătura lor a fost spusă de Domnul prin profeţi, dar mai mult 
chiar, că a fost mărturisită și întărită de apostoli. Când ereticii văd primejdia, că nu-şi 
mai pot păstra, nu una dintre învăţăturile lor, ci întreaga lor erezie, atunci nu mai caută 
adevărul - că disprețuiesc Scripturile, care se citesc de noi şi ne sunt la îndemână, ca 
fiind fără valoare; şi, silindu-se să depăşească credința comună, se depărtează de ade- 
văr. N-au învăţat tainele gnozei bisericeşti, nici n-au înțeles măreția adevărului, iar din 
trândăvie nu s-au coborât până în adâncul lucrurilor; şi, citind superficial Scripturile, 
le-au îndepărtat”. (CLEMENT ALEXANDRINUL, Stromatele, stromata a VII-a, cap. XVI, 
95.3-95.9, 96.1-96.5, 97.1-97.4, în PSB, vol. 5, pp. 537-538) 


„La noi, creştinii, cunoașterea adevărului se dobândește din cele ce sunt deja cre- 
zute, credinţa se dobândeşte din cele ce nu sunt încă crezute; şi astfel credinţa ajunge, 
ca să spun aşa, temeiul dovezii. Dar, după cum se pare, orice erezie, chiar de la înce- 
putul ei, nu are urechi să audă ce este de folos, ci le are deschise numai pentru ce este 
plăcut. Că oricare dintre ei s-ar vindeca, numai dacă ar vrea să asculte de adevăr'. 
(CLEMENT ALEXANDRINUL, Stromatele, stromata a VII-a, cap. XVI, 98.3-98.4, în PSB, 
vol. 5, p. 539) 


„Ca şi ochiul întunecat, tot aşa şi sufletul, când este tulburat de învăţăturile cele 
împotriva firii, nu poate vedea bine lumina adevărului; dimpotrivă, nu le vede nici pe 


957. Aceleaşi reacţii şi manifestări le au şi sectarii din zilele noastre. (n.n.) 

cele ce sunt la picioare. Se spune că în apa tulbure ţiparii nu văd deloc şi de aceea pot 
fi prinşi. Şi după cum copiii răi încuie ușa pedagogului, tot aşa și ereticii nu lasă să 
intre în biserica lor profeţiile, că se tem de mustrarea şi poveţele profeţiilor. Negreşit 
ereticii adaugă Scripturilor multe minciuni şi plăsmuiri, ca să arate că pe bună drep- 
tate nu folosesc Scripturile”. (CLEMENT ALEXANDRINUL, Stromatele, stromata a VII-a, 
cap. XVI, 99.1-99.2, în PSB, vol. 5, p. 539) 


„Doresc puternic să-i conving fie de marea lor ignoranță, fie de lipsa lor de învăţă- 
tură, fie de proasta lor dispoziție morală sau cum altfel ai mai putea-o numi. Fac aceasta, 
pentru că încerc să-i aduc la adevăr pe cei care nu sunt cu totul de nevindecat. Dar sunt 
unii, care, chiar de la început, nici nu vor să asculte pe cei care-i îndeamnă la adevăr; 
încearcă să flecărească, să scoată din gura lor cuvinte de hulă împotriva adevărului, lău- 
dându-se că ei cunosc cele mai înalte gânduri despre existenţe, cu toate că n-au niciun 
fel de învăţătură, n-au cercetat, nu s-au ostenit, n-au descoperit consecinţele cercetărilor 
lor. Ar trebui să-ţi fie mai degrabă milă de stricăciunea sufletului lor decât să-i urăşti! lar 
dacă cineva este în stare să se facă sănătos, dacă cineva poate îndura îndrăznirea adevă- 
rului care arde şi taie, ca focul și cuțitul, părerile false ale ereticilor, acela să aibă deschise 
urechile sufletului său! Şi se va întâmpla asta, dacă nu respinge adevărul, grăbindu-se 
să se trândăvească sau dacă nu se silește din dorința de slavă, să vină cu noutăţi. Și sunt 
trândavi toţi aceia care, cu toate că pot scoate chiar din Scripturi dovezi proprii dum- 
nezeieștilor Scripturi, aleg să facă ce le trece prin minte şi cele care îi ajută să-şi satisfacă 
plăcerile. Şi sunt doritori de slavă aceia care falsifică de buna lor voie, prin alte redactări, 
învăţăturile conforme cuvintelor insuflate de Dumnezeu, predate de fericiţii apostoli şi 
dascăli, şi introduc în tradiţia dumnezeiască învățături omeneşti, ca să-şi întocmească 
propria lor erezie. Faţă de oamenii aceia atât de mari, care au fost străluciți datorită gno- 
zei bisericeşti, ce se mai poate spune despre un Marcion, de pildă, sau despre un Prodic 
şi de alţii asemenea lor, care n-au mers pe calea cea dreaptă? Că n-au depăşit în înţelep- 
ciune pe bărbaţii cei de mai înainte, încât să descopere ceva în plus față de cele spuse 
într-adevăr de aceia. Şi bine le-ar fi fost, dacă ar fi putut învăţa cele ce au fost predate 
mai înainte”. (CLEMENT ALEXANDRINUL, Stromatele, stromata a VII-a, cap. XVI, 102.6, 
103.1-103.7, în PSB, vol. 5, pp. 541-542) 


„Nu e nevoie de multe cuvinte ca să se vadă că adunările omeneşti ale ereticilor 
sunt posterioare Bisericii universale. Activitatea învăţătorească a Domnului din tim- 
pul vieţuirii Lui pe pământ a început sub August și a ținut până la jumătatea domniei 
lui Tiberiu; activitatea apostolilor Lui, precum şi activitatea lui Pavel, iau sfârşit pe 
timpul lui Neron. Cei care au născocit ereziile au trăit mai târziu, pe timpul împăratu- 
lui Adrian, şi au mers până pe vremea lui Antonin cel Bătrân, cum este Basilide, care 
spune că a avut ca dascăl pe Glaucia, interpret al lui Petru, aşa cum se laudă basilidie- 
nii. De asemenea ereticii spun că Valentin a fost discipolul lui Teoda**. Marcion, care 
a trăit în acelaşi timp, se purta cu ei cum se poartă un om bătrân cu cei mai tineri. 
Simon (Faptele Apostolilor 8, 9-24) a ascultat puţină vreme predica lui Petru. Aşa stând 
lucrurile, este clar că aceste erezii, care au venit cu inovaţii şi falsificări, au apărut mai 
târziu şi sunt mai noi decât Biserica noastră, care este cea mai veche şi cea mai adevă- 
rată”. (CLEMENT ALEXANDRINUL, Stromatele, stromata a VII-a, cap. XVII, 106.3-106.4, 
107.1-107.2, în PSB, vol. 5, p. 544) 


958. Nota Pr. D. Fecioru: „Ieoda (Teuda), pretins discipol al lui Pavel”. (nota 317, p. 544) 

„Unele erezii și-au luat numele de la numele întemeietorilor lor, de pildă erezia 
lui Valentin, erezia lui Marcion, erezia lui Basilide, deși se laudă că își au părerile lor 
de la apostolul Matia. Învățătura apostolilor, însă, a fost una, după cum una este şi 
tradiția”. (CLEMENT ALEXANDRINUL, Stromatele, stromata a VII-a, cap. XVII, 108.1, 
în PSB, vol. 5, p. 545) 


„Ca să nu încurajăm prin tăcerea noastră neruşinarea ereticilor, în calitatea 
noastră de oameni vom da şi noi, pe cât ne ajută puterile, răspuns la obiecţiunile lor” 
(ORIGEN, Despre principii, cartea a II-a, VI, 9, în PSB, vol. 8, p. 165) 


„Ar trebui, deci, să trecem sub tăcere impietatea lor îngrozitoare, însă iubirea faţă 
de frați şi perversitatea adversarilor nu ne lasă liniștiți”. (Sf. VAsILe cEL MARE, Despre 
Sfântul Duh, cap. 17, în PSB, vol. 12, p. 57) 


„Să vă ţineţi tari în credinţă, aruncaţi-vă privirile în jurul vostru pe pământ şi 
convingeți-vă că e mică această partidă care e bolnavă. Tot restul Bisericii, care, de la o 
margine până la cealaltă a lumii, a primit Evanghelia, e în această învățătură sănătoasă 
şi nesmintită, pe care o apărăm”. (Sf. VASILE CEL MARE, Epistole, epist. 251, IV, în PSB, 
vol. 12, p. 521) 


„N-ar trebui nici măcar să li se răspundă la unele ca acestea, odată ce sunt atât de 
prostești şi de nebune. Dar ca să nu pară că erezia lor conţine ceva întemeiat, se cuvine 
să li se răspundă şi la acestea”. (Sf. ATANASIE CEL MARE, Trei cuvinte împotriva arieni- 


lor, Cuvântul întâi, XXIII, în PSB, vol. 15, p. 183) 


»E cuvenit şi potrivit să-i respingem pe aceştia şi cu dovezi de la oameni, pen- 
tru că ei îşi întemeiază reaua cugetare şi prin gânduri omeneşti despre dumnezeire”, 
(Sf. ATANASIE CEL MARE, Trei cuvinte împotriva arienilor, Cuvântul al treilea, LXVII, 
în PSB, vol. 15, p. 401) 


„Dar noi nici așa să nu deznădăjduim de mântuirea lor, ci să facem tot ce stă în 
puterea noastră, să vorbim cu ei cu tot dragul și îndelungă răbdare, arătându-le şi cât 
de nebunească le e credința lor şi cât de mare le e vătămarea. Niciodată să nu pierdem 
nădejdea mântuirii lor. Poate că se vor încredința cu trecerea timpului, mai ales dacă 
noi ducem o astfel de viață, că nu le dăm nicicând prilej de a ne ataca credinţa. Da, 
mulți din aceștia când văd că unii din noi se numesc creştini doar cu cuvântul și cu 
numele, dar, la fel cu ceilalți oameni, răpesc, se lăcomesc, pizmuiesc, uneltesc, urzesc 
viclenii, că fac și celelalte fapte urâte, o duc în petreceri şi mâncăruri cu nemiluita, nici 
nu mai iau în seamă sfaturile noastre cu cuvântul; socotesc înşelăciune credinţa noas- 
tră şi cred că toți creştinii sunt la fel cu ei”. (Sf. IOAN GURĂ DE AUR, Omilii la Facere, 
omil. VII, VII, în PSB, vol. 21, p. 96) 


„Faţă de vărsăturile acelora, oare n-ar fi mai bună tăcerea? Nu răspunde unui 
nebun după nebunia lui (Proverbele lui Solomon 26, 4). Dar să nu caute să-și sădească 
ideile fără reţinere şi în mod ncînfrânat, ca într-un teren pustiu, în mulțime, făcându-şi 
un perete apărător din frumuseţea cuvintelor, socotind că e greu de răsturnat raţio- 
namentul produs de ei şi susținut de silogisme ticăloase. Ci să pornim contra celor 

înarmaţi cu toate uneltele înşelăciunii și vicleniei, luptând, așa zicând, neînarmaţi şi 
fără pavăză, dar ajutaţi de înțelesurile comune, având pe Hristos împreună luptător cu 
noi. Și astfel îi vom învinge, cântând în mod potrivit, ceea ce s-a cântat prin glasul lui 
David: Nu în acest arc voi nădăjdui şi nu sabia mea mă va mântui. Căci ne-ai mântuit 
pe noi de cei ce ne necăjesc și pe cei ce ne urăsc pe noi i-ai rușinat (Psalmii 43, 7-8). 
(Sf. CHIRIL AL ALEXANDRIEI, Despre Sfânta Treime, cuv. II, în PSB, vol. 40, p. 54) 


„Socotesc că trebuie răspuns celor ce răstoarnă dogmele respectate de Biserică şi 
strâmbă dreptatea celor scrise: Treziţi-vă, cei ce v-aţi îmbătat de vinul lor (loil 1, 5), ca 
să puteți, privind frumuseţea strălucitoare a adevărului, să strigaţi către Fiul, împre- 
ună cu noi: Cu adevărat Fiul lui Dumnezeu ești Tu (Matei 14, 33). (Sf. CHIRIL AL 
ALEXANDRIEI, Comentariu la Evanghelia Sfântului loan, cartea a doua, cap. ], în PSB, 
vol. 41, p. 136) 


„Este deci potrivit să spunem ereticilor lipsiţi de învăţătură: Iată popor nebun 
și fără inimă; au ochi şi nu văd (Ieremia 5, 21). Căci dumnezeul veacului acestuia 
a orbit cu adevărat înțelegerea celor necredincioşi (2 Corinteni 4, 4), ca să nu le 
strălucească din Evanghelie lumina slavei lui Hristos. Dar socotesc că acestora nu 
trebuie să ne ferim a le spune lucruri şi mai grele. Ei nu ştiu ce citesc”. (Sf. CHIRIL 
AL ALEXANDRIEI, Comentariu la Evanghelia Sfântului loan, cartea a doua, cap. [, în 
PSB, vol. 41, pp. 140-141) 


„Dar n-aţi iubit, (...) pe Cel ce S-a arătat vouă, din voia Tatălui, Mântuitor şi 
Călăuzitor. Cum deci v-aţi mai putea numi fii ai lui Dumnezeu, sau cum veţi câştiga 
în vreun fel harul familiarităţii cu EI, dacă nu-L iubiţi pe Cel din EI?” (Sf. CHIRIL AL 
ALEXANDRIEI, Comentariu la Evanghelia Sfântului loan, cartea a cincea, cap. 5, în PSB, 
vol. 41, p. 621) 


„Tatăl vrea pururea ceea ce ştie că păstrează neschimbată slava Sa și păstrează 
dreptatea dogmelor despre EI. (Sf. CHIRIL AL ALEXANDRIEI, Comentariu la Evanghelia 
Sfântului loan, cartea a noua, Introducere, în PSB, vol. 41, p. 851) 


„Flecărind astfel, acela (ereticul - n.n.) strâmbă dreptatea dogmelor dumnezeieşti 
după plăcerea lui și cu multă viclenie le schimbă după scopul lui. Dar noi, stăruind 
în adevăr, nu vom cugeta astfel, ci vom rămâne fideli dogmelor adevărului, urmând 
înțelegerii Sfinţilor Părinți”. (Sf. CHIRIL AL ALEXANDRIEI, Comentariu la Evanghelia 
Sfântului loan, cartea a zecea, capitolul al doilea, în PSB, vol. 41, p. 926) 


„Poveştile poeţilor spun că a fost odată o hidră cu multe capete, pe care, dacă 
încerca s-o răpună cineva, n-o putea ucide, fiindcă ea renășştea crescând în aşa măsu- 
ră, încât printr-o minune nouă și nemaiauzită, ori de câte ori i se tăiau capetele, îi 
apăreau altele mai mari în loc, moartea fiindu-i astfel un fel de câștig. Aceasta s-a 


959. Tâlcuirea Pr. D. Stăniloae: „Adevărul nu poate fi decât strălucitor, pentru că el dă sens deplin și fe- 
ricit existenţei. Adevărul este că Dumnezeu e un Tată care are un Fiu și-i iubeşte pe oameni așa de mult, încât 
Îl trimite să Se facă frate cu ei, ca să-i iubească și pe ei ca pe nişte fii. În afară de aceasta, toate sunt fără sens, 
sau întuneric”. (nota 230, p. 136) 

repetat de multe ori, până într-o zi când, cel dornic de a o ucide, obosit și necăjit că-și 
irosea puterile într-o muncă zadarnică, şi-a înarmat vitejia războinică cu arta iscu- 
sinţei. Astfel că, precum se spune, a adus foc și, cu sabia înroșită în jar, tăind capetele 
înmulțite și trupui fiarei ciudate, i-a ars măruntaiele odată cu rădăcinile vieţii și a pus 
până la urmă capăt monstruoasei renașteri. La fel şi ereziile din biserici au asemănare 
cu acea hidră, pe care au născocit-o în închipuirea lor poeţii. Căci şi acestea şuieră cu 
limbi de fiară împotriva noastră, și acestea împroaşcă cu venin de moarte, și acestea 
renasc, chiar dacă li se taie capetele. Dar fiindcă orice molimă poate să izbucnească 
din nou, grija lecuirii nu trebuie să înceteze, ci dimpotrivă, cu cât mai grea este boala, 
cu atât mai grabnică trebuie să fie lupta pentru vindecare. Puternic este Dumnezeul 
nostru! Ceea ce a fost închipuire în mintea poporului despre moartea acelei hidre, 
trebuie să devină adevăr în lupta Bisericilor şi sabia de foc a Sfântului Duh în așa fel să 
ardă toate măruntaiele, toată puterea primejdioasă în stingerea noii erezii, încât să i se 
nimicească mădularele lăuntrice şi să nu mai poată renaşte ceva nebunesc”, (Sf. IOAN 
CASIAN, Convorbiri duhovnicești, „Despre Întruparea Domnului”, cartea I, cap. ], 1-2, 
în PSB, vol. 57, pp. 770-771) 


„Este mai bine ca ereticii să fie îndreptaţi prin curăţenia discuţiei, decât să fie 
osândiți prin asprimea judecății. (...) Fiindcă mai ales de aceea a voit să vină pe pământ 
şi să se întrupeze (Hristos - n.n.) ca om, pentru ca să nu fie loc pentru rătăcire” 
(Sf. IOAN CAsIAN, Convorbiri duhovnicești, „Despre Întruparea Domnului”, cartea 1, 
cap. VI, 3, în PSB, vol. 57, p. 776) 


„Drept este să-L credem în tot ce ştim despre EI, fiindcă de la El avem tot ce știm 
şi, dacă nu-L credem pe cel de la Care ştim, ajungem să nu ştim nimic, ca unii care 
nu credem pe Cel prin Care ştim”. (Sf. IOAN CasrAN, Convorbiri duhovnicești, „Despre 
Întruparea Domnului”, cartea a IV-a, cap. II, 3, în PSB, vol. 57, p. 807) 


„Întoarce-te, aşadar, la calea cea dreaptă, revino la simțămintele de mai înainte, 
revezi-ți înțelepciunea, dacă ai avut-o vreodată, întoarce-te la tine însuţi, dacă ai avut 
totuși în tine ceva la care să te întorci, recunoaşte tainele izbăvirii tale, prin care ai fost 
înnoit, prin care te-ai renăscut. N-ai mai puțină nevoie acum de ceea ce ai avut atunci, 
pentru ca să te renască acum prin pocăință cele ce te-au născut înainte prin izvorul 
lor. Păstrează deplina rânduială a simbolului, păstrează adevărul desăvârșit al credin- 
ței. Crede în Dumnezeu-Tatăl, crede în Dumnezeu Fiul, în Unul Născător și Unul 
Născut Domnul tuturor lisus Hristos, Cel de o ființă cu Tatăl, născut în Dumnezeire, 
născut în trup, de o îndoită naştere, dar de o singură slavă, Cel care, creator al tutu- 
ror făpturilor, Același a fost născut din Tatăl şi după aceea născut din Fecioară”, 
(Sf. IOAN CasraN, Convorbiri duhovniceşti, „Despre Întruparea Domnului”, carteaa VI-a, 
cap. XVIII, 1-2, în PSB, vol. 57, p. 849) 


„Nu ştiu ce-ţi este mai mare: neevlavia sau prostia”. (Sf. loan CASIAN, Convorbiri 
duhovnicești, „Despre Întruparea Domnului”, cartea a VII-a, cap. XIV, 3, în PSB, vol. 
57, p. 866) 


„Preamăritul împărat Constantin, Biruitorul, către episcopi şi popor. 
Arie, luându-se după cei răi şi lipsiţi de credință, se cuvine să sufere și pedeapsa ace- 
lora. Și Porfiriu, dușman al credinţei dumnezeiești, dând la iveală scrieri dușmănoase 

față de religie, a meritat să dobândească o vrednică pedeapsă, în așa măsură încât cu 
timpul i-a fost spre ocară și l-a acoperit de ruşine. lar acum a hotărât ca Arie și cei din 
secta lui să se numească porfirieni: pentru ca, imitând obiceiurile acelora, să aibă parte 
de numele lor. Cu privire la acestea însă, dacă se găseşte ceva din scrierile lui Arie, să fie 
aruncate în foc, pentru ca să piară nu numai doctrina lui coruptă, dar să nu poată rămâ- 
ne niciun comentariu despre ea. Și poruncesc chiar ca, dacă cineva este descoperit că a 
ascuns scrieri ale lui Arie și nu le-a încredinţat repede focului fără să facă cunoscut, să 
fie pedepsit cu moartea. De îndată ce a fost găsit vinovat de aceasta, să suporte pedeapsa 
capitală. Dumnezeu să vă aibă în pază. Amin. (Socrate, 1, 6)” (CAsropoR, Istoria biseri- 
cească tripartită, cartea a II-a, capitolul XV, în PSB, vol. 75, p. 98) 


„(...) adeseori am aflat pe Părinţii de Dumnezeu cuvântători fiind îngăduitori cu 
cuvintele, dar nicidecum cu înțelesurile, pentru că nu în litere, ci în înțelesuri şi lucruri 
stă taina mântuirii noastre. Primul lucru îl făceau îngrijindu-se de pace, al doilea, 
rezemând sufletul pe adevăr”. (Sf. MAxIiM MĂRTURISITORUL, Epistole, Partea întâi, 
ep. 19, în PSB, vol. 81, p. 156) 


„Cuvântul adevărat se foloseşte de înseși argumentele lor spre respingerea lor în 
toate. Căci nu e atât de sărac adevărul încât să aibă nevoie de armele proprii împotri- 
va adversarilor*”. (Sf. MAxIM MĂRTURISITORUL, Epistole, Partea a doua, „Disputa 
Sf. Maxim cu Pyrhus”, 25, în PSB, vol. 81, p. 337) 


„(...) se combat pe ei înşişi, chiar prin argumentele prin care luptă pentru ei. 
(Sf. MAxIM MĂRTURISITORUL, Epistole, Partea a doua, „Disputa Sf. Maxim cu Pyrhus, 
259 în'PSB, vol*81,pY337) 


Pentru a convinge un eretic a înviat un mort 


„Despre el (Sfântul Macarie - n.n.) se zice că, pentru a convinge un eretic, care nu 
credea în învierea trupurilor, a înviat un mort. Acest lucru s-a făcut cunoscut pretutin- 
deni în pustiu”. (Viața Sfântului Macarie Egipteanul, în PSB, vol. 34, p. 38) 


Revenirea de la erezie la dreapta credinţă 


„(...) cel care se întoarce de la această rătăcire, care ascultă Scripturile şi-şi rân- 
duieşte viaţa lui după adevăr, acela ajunge oarecum din om Dumnezeu”. (CLEMENT 
ALEXANDRINUL, Stromatele, stromata a VII-a, cap. XVI, 95.1-95.2, în PSB, vol. 5, 
pp. 536-537) 


„Dacă cineva a călcat porunca dată de Cuvânt şi, prin aceasta, porunca lui 
Dumnezeu și a ajuns slab, încât a căzut din pricina unei păreri, care i-a venit pe neaș- 
teptate, acela trebuie să se străduiască să aibă la îndemână ideile cele sănătoase şi rațio- 
nale; iar dacă a fost biruit de un obicei, care îl stăpânea de mai înainte, şi a ajuns 
înmulţit, după cum spune Scriptura (Ieșirea 1,7), trebuie să o termine pentru totdeauna 


960. Nota Pr. Stăniloae: „Adevărul se ascunde chiar în argumentele mincinoase ale adversarilor. El se 
ascunde pretutindeni”. (nota 704, p. 337) 

cu obiceiul acela şi să-și exercite sufletul, ca să se împotrivească acelui obicei; iar dacă 
i se pare cuiva că a fost atras de unele învățături potrivnice învățăturilor lui, trebuie să 
le îndepărteze din sufletul lui, trebuie să se ducă la făcătorii de pace (Matei 5,9) ai învă- 
țăturilor; aceștia, cu dumnezeieştile Scripturi, vor potoli sufletele celor fără experienţă, 
care se tem şi de umbra lor, le vor lămuri adevărul, punând în lumină armonia dintre 
cele două Testamente. Dar, după cum se pare, aşa suntem noi oamenii; ne repezim mai 
degrabă la cele ce par, deşi au în ele contradicții, decât la cele adevărate. Că adevărul 
este grav şi auster”. (CLEMENT ALEXANDRINUL, Stromatele, stromata a VII-a, cap. XVI, 
100.4-100.6, în PSB, vol. 5, pp. 539-540) 


„Cei care n-au declarat înainte pentru o altă mărturisire de credinţă, dar care 
doresc acum să treacă la comuniunea cu cei drept-credincioși, precum şi cei care abia 
acum doresc să fie instruiți în învățătura cea adevărată, trebuie să fie lămuriţi în cre- 
dinţa care fusese redactată de Sfinţii Părinţi în sinodul convocat odinioară la Niceea”, 
(Sf. VASILE CEL MARE, Epistole, epist. 125, în PSB, vol. 12, p. 304) 


„Martirii au iertat pe cei ce nu au mărturisit credinţa, încât s-a făcut multă bucu- 
rie mamei fecioare (Bisericii) fiindcă pe cei ce i-a lepădat ca morţi i-a reprimit ca vii. 

Căci prin mijlocirea martirilor şi-au revenit cei mai mulţi dintre cei care se lepăda- 
seră de credinţă, au fost născuţi din nou și cu timpul s-au întremat (...) căci Dumnezeu 
nu vrea moartea păcătosului, ci pocăința lui (Iezechiel 12, 23; 33, 11)” (EUSEBIU DE 
CEZAREEA, Istoria bisericească, cartea a cincea, 1, 45-46, în PSB, vol. 13, p. 188) 


„Scriind aceluiaşi Fabiu, episcopul Antiohiei, care înclina întrucâtva și el însuși 
spre schismă, Dionisie al Alexandriei atinge, în Epistolele pe care i le-a adresat, mai 
multe probleme, între care și pe cea despre pocăință, arătând și luptele precedente ale 
celor care au dat atunci în Alexandria o bună mărturie. Îndeosebi, el ne istorisește, 
între alte fapte, şi una cu totul minunată, care nu poate lipsi din cartea noastră şi care 
este următoarea: 

Îţi dau numai acest singur exemplu care a ajuns până la noi. Trăia la noi un bărbat 
oarecare, cu numele Serapion, un moşneag credincios, care dusese mulți ani o viaţă 
fără cusur, dar care a căzut în ispită în cursul persecuției recente. Pentru aceasta s-a 
rugat şi a plâns adeseori, dar nimeni nu i-a dat nicio atenţie, întrucât el adusese jertfă 
zeilor păgâni. Căzând în boală, Serapion a petrecut trei zile fără să poată grăi ceva ori 
să-și revină, 

Abia în cea de-a patra zi a început să se simtă mai bine, de aceea a chemat la sine 
pe fiul surorii sale și l-a întrebat: «Până când mă ţineţi tot aici, nepoate? Te rog, gră- 
biți-vă şi dezlegaţi-mă cât mai repede. Cheamă pe careva dintre preoţi». Și spunând 
vorbele acestea din nou i-a stat graiul. 

Copilul a alergat repede după preot: era noapte şi preotul era bolnav, încât n-a 
putut veni. Întrucât însă rânduise să se dea muribundului dezlegarea dacă va fi cerut-o 
înainte, pentru ca astfel să moară în nădejde, preotul a încredinţat copilului o bucăţică 
din Sfânta Împărtășanie, cu îndrumarea să i-o înmoaie în apă şi să i-o vâre în gură 
bătrânului. Copilul a sosit acasă aducând cu sine Cuminecătura. Încă înainte de a intra 
în casă Serapion s-a trezit din nou şi a zis: «Ai venit numai tu, fiule; se vede că preotul 
n-a putut veni. Fă repede ceea ce ţi-a spus să faci şi pregătește-mă de drum». Copilul a 
înmuiat în apă Euharistia şi apoi o puse în gura moşneagului. Acesta abia a reușit s-o 
înghită şi şi-a dat sufletul. 

Oare nu reiese de aici cu claritate că Dumnezeu l-a ţinut în viață până ce-și pri- 
meşte dezlegarea, iar după ştergerea păcatelor, pentru multele lui fapte bune poate 
fi din nou recunoscut (ca și creştin — n. Pr. T. Bodogae)?”. (EUSEBIU DE CEZAREEA, 
Istoria bisericească, cartea a şasea, XLIV, 1-6, în PSB, vol. 13, pp. 268-269) 


ETERODOCŞII 


„Neamurile să se obişnuiască cu cei care locuiesc lumea, iar cei ce locuiesc lumea 
să primească cu dragoste pe cei ce sunt străini de Testamente”. (Sf. VASILE CEL MARE, 
Omilii la Psalmi, Omilia la Psalmul XLVIII, |, în PSB, vol. 17, p. 311) 


EUHARISTIA 


Euharistia — Trupul şi Sângele lui Hristos 


„Vreau pâinea lui Dumnezeu, care este trupul lui lisus Hristos, Cel din sămânța 
lui David (loan 7, 42; Romani 1, 3), iar băutură vreau sângele Lui, care este dragoste 
nestricăcioasă”. (Sf. IGNATIE TEOFORUL, Epistole „Către romani, Cap. VII, 3, în PSB, 
Vol p32 2) 


„Euharistia este trupul Mântuitorului nostru lisus Hristos, trupul care a pătimit 
pentru păcatele noastre şi pe care Tatăl, cu bunătatea Sa, l-a înviat”. (Sf. IGNATIE 
TEOFORUL, Epistole, „Către smirneni', cap. VII, în PSB, vol. 1, p. 221) 


„Trupul însuși nu se sfințea prin el însuşi, ci prin Cuvântul unit cu el, care l-a stră- 
mutat, într-un anume mod, la puterea Lui cea după fire. Numai așa Se face cauza mântu- 
irii şi sfințeniei celor ce se împărtășesc de EI”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a unsprezecea, Cap. 9, în PSB, vol. 41, p. 1035) 


„Trupul Domnului s-a sfinţit prin puterea Cuvântului unit cu el, fiind făcut 
astfel împreună-lucrător în binecuvântarea noastră tainică, în așa fel că poate să 
ne sădească și nouă sfințenia lui”. Însuși Domnul și Mântuitorul vorbind când- 
va iudeilor şi spunând multe despre trupul Său, L-a numit pâine adevărată de-via- 
ță-făcătoare: pâinea, zice, pe care Eu o voi da pentru viaţa lumii este trupul Meu 
(Ioan 6, 51). Şi aceia uimindu-se foarte şi nedumerindu-se nu puţin cum firea trupului 
pământesc le-ar putea fi pricină de viață veşnică, răspunzând, El le-a zis: Duhul este 
cel ce dă viaţă; trupul nu folosește la nimic. Cuvintele pe care vi le-am spus sunt duh și 
viață (loan 6, 63). Aici spune iarăşi că trupul nu poate fi de niciun folos celor ce-L 
primesc, pentru sfințire şi dăruirea vieţii (cât priveşte firea trupului în sine), dar când 
e înţeles şi crezut ca templu al Cuvântului, atunci va fi desigur pricinuitor al sfințirii și 


961. Tâlcuirea Pr. D. Stăniloae: „Nu de la trupul lui Hristos le-a venit oamenilor mântuirea, ci de la 
dumnezeire. Dar puterea Dumnezeirii s-a arătat prin trup. Prin puterea ei a putut răbda Hristos în trup jertfa 
pentru oameni. Prin deget sau prin cuvântul rostit a vindecat. Prin trup se arată oamenilor slava Lui 
dumnezeiască de după înălțare. Prin trupul copleșit de lumina dumnezeiască, sau de Duhul Sfânt, le vine 
oamenilor puterea mântuirii. Trupul lui Hristos este atât de sfinţi! prin unirea Cuvântului dumnezeiesc cu 
el, încât ne poate sfinți şi pe noi prin împărtășirea de el”. (nota 1955, p. 1040) 

vieţii, desigur nu pentru el însuşi, ci pentru Dumnezeu cel unit cu el, Care este Sfânt și 
Viaţă”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea 
a visprezecea, Cap. 9, în PSB, vol. 41, p. 1040) 


Euharistia — jertfă nesângeroasă 
şi binecuvântare 


„(...) Jertfa nesângeroasă, prin care suntem binecuvântaţi toţi”?, mâncând pâinea 
din cer, adică pe Hristos, Care S-a făcut şi ca noi, dar era şi este şi Dumnezeu Care vine 
de sus şi de la Tatăl şi se află deasupra tuturor, ca Împăratul şi Dumnezeul tuturor”%” 
(Sf. CHIRIL AL ALEXANDRIEI, Închinare în Duh și Adevăr, Cartea a treisprezecea, în 
PSB, vol. 38, p. 453) 


Euharistia — sfânta mulțumire 


»EI este Cel ce ne copleşeşte cu tot felul de bunătăţi, întrucât suntem făpturile Lui 
şi depindem de îndrumarea Lui, oricare ar fi soarta de care ne-am socotit vrednici, iar 
după această viață noi aşteptăm împlinirea nădejdilor pe care EI ni le-a făgăduit, având 
în această privinţă chiar un nume văzut al recunoștinței noastre faţă de Dumnezeu în 
pâinea numită: Euharistie”. (ORIGEN, Contra lui Celsus, Cartea a VIII-a, Cap. LVII, în 
PSB, vol. 9, pp. 552-553) 


„Că şi înfricoşătoarele Taine, pline de nespusă mântuire, săvârșite la fiecare 
slujbă, se numesc euharistie, adică mulțumire, pentru că sunt o aducere aminte 
de multe binefaceri ale lui Dumnezeu față de noi, pentru că ne arată capul pur- 
tării de grijă a lui Dumnezeu şi pentru că prin toate ne pregătesc să-l mulțumim 
lui Dumnezeu”. (Sf. IOAN GURĂ DE AUR, Omilii la Matei, omilia XXV, III, în PSB, 
vol. 23, p. 324) 


Fuharistia — hrană și băutură duhovnicească 


„Care păstor hrăneşte oile sale cu mădularele lui? Dar pentru ce vorbesc de păs- 
tor? Sunt mame care, după ce au născut, dau de multe ori pe copiii lor să fie hrăniţi de 
alte mame. Hristos însă n-a îndurat lucrul acesta, ci însuşi ne hrăneşte cu propriul Lui 
sânge şi prin toate Se unește strâns cu noi. Uită-te, te rog, S-a născut din ființa noastră! 

— Dar aceasta n-are legătură cu toți oamenii. 

- Are totuşi legătură cu toți oamenii. Dacă Dumnezeu a venit la firea noastră, 
atunci negreșit a venit la toți oamenii; iar dacă a venit la toți oamenii, atunci a venit 
şi la fiecare”. (Sf. loan GURĂ DE AUR, Omilii la Matei, omilia LXXXII, IV, în PSB, 
vol. 23,p..995) 


962. Tâlcuirea Pr. D. Stăniloae: „De aici numirea Euharistiei de binecuvântare. Prin trupul şi sângele 
Domnului primim binecuvântarea Tatălui, Care a binecuvântat întâi trupul și sângele Fiului Său. Ele poartă şi 
aduc în ele binecuvântarea în orice om care primeşte pâinea și vinul Euharistiei, cu credinţa că sunt trupul și 
sângele binecuvântat al lui Hristos”. (nota 521, p. 453) 

963. Nota Pr. Stăniloae: „Sf. Chiril afirmă aici din nou, împotriva nestorianismului, că Fiul lui Dumnezeu 
Însuși S-a făcut om” (nota 522, p. 453) 

„Sfântul Apostol Pavel, numind mai departe pe Domnul mâncare și băutură 
duhovnicească, prin acestea el lasă să se înţeleagă că firea omenească nefiind de un sin- 
gur fel, ci partea înțelegătoare fiind amestecată cu partea simţitoare, există şi o hrană 
proprie fiecărei părți din cele ce se găsesc întru noi, şi anume o hrană sensibilă, care 
întreține trupul, şi o hrană duhovnicească, adică spirituală, care dă sufletului nostru o 
bună înfățișare”. (Sf. GRIGORIE DE Nyssa, Despre desăvârșire, către monahul Olimpiu, 
în PSB, vol. 30, p. 465) 


„Biserica însăşi, văzând atâta har, îndeamnă pe fiii ei, îndeamnă pe cei mai apro- 
piaţi, ca să alerge la Sfintele Taine, zicând: mâncaţi, prietenii mei şi beți și vă îmbătaţi, 
frații mei! (Cântarea Cântărilor 5, 2). Ce să mâncăm, ce să bem, ţi-a arătat clar în altă 
parte Duhul Sfânt, zicând prin gura prorocului: Gustați și vedeți că bun este Domnul! 
Fericit bărbatul care nădăjduieşte într-Însul! (Psalmii 33, 9). În acea taină este Hristos, 
deoarece al lui Hristos este trupul; nu este, aşadar, hrană trupească, ci duhovniceas- 
că. De aceea, şi Apostolul spune despre preînchipuirea ei simbolică: Fiindcă părinții 
au mâncat hrană duhovnicească şi au băut băutură duhovnicească (1 Corinteni 10, 
3-4). Căci trupul lui Dumnezeu este trup duhovnicesc: este trupul Duhului dumneze- 
iesc; fiindcă duh este Hristos, după cum citim: Duh înaintea feței noastre este Hristos 
Domnul (Plângerile lui Ieremia 4, 20). Şi în epistola lui Petru avem scris: Hristos a 
murit pentru noi (1 Petru 2, 21). În sfârşit, hrana aceasta întăreşte inima noastră, iar 
băutura aceasta înveseleşte inima omului, după cum a grăit prorocul (Psalmii 103, 15 
(16-17)). (Sf. AMBROZIE AL MILANULUI, Despre Sfintele Taine, Capitolul LX, 58, în 
PSB, vol. 53, pp. 24-25) 


Eubharistia — doctoria nemuririi 


„Este leacul nemuririi şi doctorie, pentru a nu muri, ci a trăi veşnic în lisus 
Hristos”. (Sf. IGNATIE TEOFORUL, Epistole, „Către efeseni”, Cap. XX, 2, în PSB, 
Vol pa 94) 


„Cine se îndoieşte că participarea continuă la viață n-ar fi acelaşi lucru cu a trăi pe 
mai multe planuri? 

Cu toate acestea noi ne împărtășim numai de patru ori pe săptămână: duminica, 
miercurea, vinerea şi sâmbăta, precum şi în alte zile când se face pomenirea vreunui 
sfânt deosebit”. (Sf. VAsILE CEL MARE, Epistole, epist. 93, în PSB, vol. 12, p. 269) 


„Domnul Se întrupează, de asemeni, în mâncare şi în băutură, așa cum s-a scris 
în Evanghelie: Cel ce mănâncă pâinea aceasta, va trăi în veac (loan 6, 51) — ca să sature 
şi să umple sufletul de bucuria cea duhovnicească şi de negrăit. Pentru că zice: Ev sunt 
pâinea vieţii (loan 6, 35). De asemenea, EI (Se transformă) şi în unda băuturii celei 
cereşti, așa cum a zis: Dar cel ce va bea din apa pe care i-o voi da Eu (nu va mai înseta 
în veac pentru că apa pe care i-o voi da Eu) se va face în el izvor de apă curgătoare spre 
viața veșnică (loan 4, 14). Sau după cum zice (Apostolul): Și toți din aceeași băutură 
ne-am adăpat (1 Corinteni 10, 4)”. (Sf. MACARIE EGIPTEANUL, Cele cincizeci de omilii 
duhovnicești, omilia a IV-a, 12, în PSB, vol. 34, p. 103) 

„Nu ne dă Hristos apă de izvor, ci sânge viu, care nu-i simbol al morţii, ci pricină 
a vieţii”. (Sf. IOAN GURĂ DE AUR, Omilii la Matei, omilia VII, VI, în PSB, vol. 23, p. 98) 


„Cel ce vine la Mine nu va flămânzi, şi cel ce crede în Mine nu va înseta nicio- 
dată. Ce făgăduiește deci Hristos? Nimic stricăcios, ci mai degrabă binecuvântarea 
prin împărtășirea cu Sfântul Lui Trup şi Sânge, care înalță pe om deplin la nestrică- 
ciune, ca unul ce nu mai are nevoie de nimic din cele ce aduc moartea trupului său, 
adică de mâncare şi băutură. Aici se arată iarăşi numind apă sfințenia prin Duhul, sau 
Însuşi Duhul dumnezeiesc şi Sfânt, Care e numit astfel de multe ori în dumnezeieştile 
Scripturi. Deci, Sfântul Trup al lui Hristos face vii sau dă viaţă celor în care vine şi îi 
susține spre nestricăciune, unindu-Se cu trupurile noastre. Căci trupul nu e al altcui- 
va, ci se înţelege că e al Vieţii înseși prin fire, având în sine puterea Cuvântului unit 
cu el și făcut de aceeași calitate, mai bine-zis umplut de lucrarea Lui, prin care toate 
se fac vii și sunt păstrate în existență”*“”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a treia, Cap. 6, în PSB, vol. 41, pp. 367-368) 


„Se arată pe Sine în mod descoperit celor din Israel, zicând Eu sunt pâinea vie- 
ţii, ca să afle că, dacă voiesc să fie mai presus de stricăciune şi să se dezbrace de 


964. Tâlcuirea Pr. D. Stăniloae: „Prin trupul îndumnezeit al lui Hristos ne vine viața dumnezeiască 
a ipostasului Său dumnezeiesc. În Euharistie se foloseşte pâinea drept chip al trupului Său, pentru că 
El a spus despre Sine că e Pâinea ce s-a pogorât din cer, pentru că pâinea, ca hrană universală de toate 
zilele, e cel mai potrivit chip al Lui ca hrană universală a vieţii veșnice a oamenilor. Trupul Lui însă e 
pâinea care nu ne prelungește viața doar temporar, ci pentru veșnicie, fiind trupul înviat şi susţinut în 
veșnicie de ipostasul dumnezeiesc. În orice trup viu e persoana ca viață; în trupul lui Hristos e ipostasul 
dumnezeiesc, e Persoana eternă a Cuvântului. Nu trupul lui Hristos, cugetat în sine, ci ipostasul dumne- 
zeiesc al Cuvântului ne susține viaţa veșnică, prin el. Materia devine astfel eternă nu numai prin voia lui 
Dumnezeu, ci și prin lucrarea lui Hristos, lucrare care o şi îndumnezeieşte, iar prin ipostas se comunică 
în lucrări viața dumnezeiască purtată de EI, deci prin ipostasul dumnezeiesc al lui Hristos se comunică, 
asemenea undelor de apă curgătoare, lucrările necreate ale firii dumnezeieşti, ale fiinţei care are viața 
prin Sine, deci nemărginită şi nesfârşită. Dacă prin persoana omenească se comunică altei persoane ase- 
menea unde curgătoare prin iubirea voită, printr-o iubire voită a ipostasului dumnezeiesc, trebuie să se 
comunice şi undele nesfârșite din ființa Lui nesfârșită, din ființa prin Sine, prin mijlocirea firii omenești 
asumate de E], deci şi unite cu firea dumnezeiască. Dumnezeu e viața sau existenţa prin fire şi deci de la 
EI, adică de la Fiul lui Dumnezeu, vine viaţa tuturor. Lui nu-l vine de nicăieri. E însăși Viaţa, sau însăși 
existenţa. Însăși firea Lui e viaţă sau existenţă. Nu se poate să nu existe o astfel de viaţă sau o existență 
care nu e de la nimeni”. (nota 663, p. 368) 

965. Tâlcuirea Pr. D. Stăniloae: „Hristos Se afirmă iarăși cu mare îndrăzneală ca izvorul vieţii nemuritoa- 
re, deci ca Dumnezeu, care S-a pogorât din cer, adică S-a făcut om, nu ca să stea între oameni, ci ca să-i hră- 
nească pe oameni spre nemurire. Arată deosebirea radicală dintre mana dată prin Moise și EI ca pâine a vieții 
veșnice.Fiul lui Dumnezeu S-a pogorât din cer, adică S-a făcut trup, ca să umple de dumnezeire trupul Său, 
deci nu mai moare; hrană pe care, primind-o omul, nu moare nici el. Trupul lui Hristos nu moare pentru că are 
în el pe Dumnezeu, Care e viața prin fire şi această viaţă se comunică celui ce-l mănâncă: De nu veți mânca tru- 
pul Fiului Omului, nu veți avea viaţă întru voi (loan 6, 54). Numai hrănindu-ne, prin trupul lui Hristos, cu via- 
ţa Lui nemuritoare, a Lui ca Dumnezeu, nu vom muri nici noi. Având viaţă prin fire, sau prin Sine, Dumnezeu 
este veşnic, sau nemuritor. În viaţa Lui este infinit. Neavând-o de la altcineva, nu are un început şi un sfârșit. 
Nu depinde în viața Lui de nimeni. Deci are viață nemărginită. Trăieşte infinitatea aceasta în toate modurile. 
O trăiește în cunoaştere, căci o viaţă care nu ştie de sine nu e viață deplină. O trăieşte prin bucurie, căci o viață 
în nedeplină bucurie arată că nu are în ea deplinătatea infinită. Dar nu poate fi bucurie fără iubire. Şi iubirea 
implică comuniunea cu altul. Dumnezeu trăieşte infinitatea în iubirea interpersonală fără lipsuri. Omul arată 
că nu are viaţa în sine, sau în firea sa, în faptul că depinde de alte persoane și de lucrurile lumii în viață, în 
bucurie, în mulţumirea sa. Dar nici acestea nu-i dau deplina viață sau bucurie. Aspiră totuşi spre o infinitate și 
simte că pe ea n-o poate avea decât în legătură cu o existență mai presus de lume, de care se simte dependent. 
Aspiraţia spre infinitate, neputinţa de a o găsi în lume arată că e făcut de o existenţă infinită și cu tendinţa spre 


456 Pr. asist. dr. LIVIU PETCU 


însăşi moartea care a intrat în ei prin neascultare*, vor trebui să vină la împărtășirea 
de Cel ce-i poate face vii şi poate să desființeze stricăciunea și să înlăture moartea”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a patra, 
Cap. 2, în PSB, vol. 41, pp. 394-395) 


„Dar e un semn sigur că Fiul este în mod propriu şi adevărat Pâinea vieții: fap- 
tul care i-a arătat mai tari ca legăturile morţii pe cei ce se împărtășesc şi se unesc 
într-un anumit mod cu EI, prin comuniunea cu EI”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a patra, Cap. 2, în PSB, vol. 41, p. 396) 


„Dar cei ce au mâncat, zice, mana, au murit, ca unii ce n-au primit nicio viaţă 
de la ea. Căci ea nu era cu adevărat de viață făcătoare, ci mai degrabă o satisfacere a 
foamei trupeşti şi era primită ca un chip al hranei adevărate. Iar cei ce primesc în ei 
Pâinea vieţii vor avea nemurirea drept cunună. Căci, nesocotind cu totul stricăciu- 
nea şi relele din ea, vor urca la lungimea veşnică şi nesfârșită a vieții în Hristos%%, 


o relaţie cu ea. Unii se amăgesc cu o părută trăire a infinităţii în trăiri de-o clipă și unilaterale ale ei, care le aduc 
îndată dezamăgiri, sau, chiar în clipele trăirii ei, își dau seama că nu e o infinitate adevărată: plăceri sexuale, 
bogății materiale, laude ale oamenilor. Ele arată că omul e făcut pentru infinitate, dar infinitatea adevărată nu 
o poate găsi în lumea sa mărginită. Firile spirituale (omul, îngerul) sunt făcute să gândească şi să aspire la ne- 
sfârşit în cunoașterea infinității Lui și să se facă medii voite ale manifestării puterii Lui.Cunoaşterea de Sine a 
lui Dumnezeu este infinită, ca și viaţa Lui. EI trebuie să-Şi cuprindă prin cunoaştere infinitatea. În cunoașterea 
aceasta de Sine Își cunoaște și capacitatea de-a gândi o bogăţie armonioasă de firi, capabile să se facă medii 
ale Lui şi să înainteze în cunoaşterea Lui, spre cunoaşterea de Sine a Lui neputându-se ajunge vreodată.Fiind 
creaţi, omul şi îngerul sunt mărginiţi, dar, fiind creați de Dumnezeu, sunt creaţi cu aspiraţia spre infinitatea 
Lui şi cu capacitatea de a o trăi într-un anumit fel, dar nu o pot cuprinde niciodată în întregime, ci ea rămâne 
pentru ei o taină veşnică şi un izvor de viață veşnică, infinită. Omul nu are viaţa prin sine, ci, ca şi creatură, e 
dependent de o existenţă, în mod total de o existență supremă. Neavând viaţa prin fire, însăşi firea omului, sau 
existența lui, nu există prin sine, ci datorită existenţei prin Sine, sau infinite a lui Dumnezeu. Căpătând de la 
El existența, își primeşte și firea, sau viceversa.Numai în Dumnezeu creatura are puterea de a fi. Când spunem 
că nu există prin ea, spunem implicit că este prin EI, dar fără să fie din fiinţa Lui, de o fire cu EI. E prin puterea 
Lui şi totuși deosebită de EI. E prin voia Lui, nu prin firea Lui. Dar creatura, având nu numai existenţă, ci și o 
fire a ei, firea aceasta e şi ea prin voia și puterea lui Dumnezeu, adică prin gândirea Lui. Dumnezeu poate gândi 
firile pe care le voiește” (nota 712, pp. 394-395) 

966. Tâlcuirea Pr. D. Stăniloae: „Unde nu e lucrarea lui Dumnezeu intră moartea. Şi lucrarea lui Dumnezeu 
nu mai e prezentă acolo unde nu mai e credința în El. Dacă numai prin credință are loc comunicarea între persoa- 
ne, cu atât mai mult numai prin credinţa în Dumnezeu se comunică şi viaţa Lui. Mana, fiind o mâncare ca obiect 
material, nu putea da decât o prelungire a vieţii trupești. Hristos, ca Persoană dumnezeiască, poate da ca hrană 
viaţa veşnică. Așa răspundea evreilor, care socoteau pe Moise superior pentru că le-a dat mana patruzeci de ani, 
iar El le-a dat numai o singură dată pâinea înmulțită pentru cele câteva mii de oameni prezenţi. Nu pentru o mică 
prelungire a vieții pământeşti cu hrana trupească a venit EI, ci pentru a li Se da ca pâine a vieții veşnice. Cei ce au 
mâncat mana lui Moise au murit. Cei ce-L mănâncă pe El nu vor muri în veci. Nu obiectele materiale, cunoscute 
prin știință de oameni, dau viața veșnică, ci comunicarea cu Persoana dumnezeiască a Fiului, Care aduce în Sine 
comuniunea iubitoare cu Tatăl și cu Duhul Sfânt'. (nota 713, p. 395) 

967. Tâlcuirea Pr. D. Stăniloae: „lisus n-a promis numai că EI va fi pâinea vieţii nemuritoare pentru cei 
ce cred în El şi că aceştia, ca urmare a acestei credinţe, se vor împărtăși de EI, ci a dovedit aceasta prin învierea 
Lui. (...) Cum a putut învia trupul Său, așa va putea învia şi pe cei ce se vor împărtăși de trupul Lui şi, prin 
el, de EI însuși ca Persoană, în dumnezeiasca Euharistie. Pogorându-Se din cer, S-a fâcut prin trupul asumat 
izvor al vieţii veşnice pentru cei ce cred că El este Dumnezeu. Şi vor avea temei al credinţei faptul învierii Lui”. 
(nota 714, p. 396) 

968. Tâlcuirea Pr. D. Stăniloae: „Îngerii nu mănâncă pâine materială. Psalmistul, numind hrana îngerilor 
pâine din cer, numeşte pe Hristos. Prin aceasta se arată caracterul spiritual al lui Hristos ca pâine. EI susține nu 
viața trupească, ci viaţa spirituală veșnică. Propriu-zis, viața e altceva decât existența materială. Fa e existența spiri- 
tuală a persoanelor. De aceea, ele sunt chemate la veşnicie, câtă vreme existenţele materiale se strică. Numai trupul 
omenesc poate fi ținut prin spiritul omenesc întărit de Hristos într-o viaţă veșnică a învierii. De altfel, trupul nu e 

(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
patra, Cap. 2, în PSB, vol. 41, p. 396) 


„Deoarece Cuvântul de viață făcător al lui Dumnezeu S-a sălășluit în trup, l-a 
prefăcut pe acesta în binele propriu, adică în viaţă, şi l-a arătat, prin unirea negrăită, 
devenit prin adaos de viață făcător, precum este El însuşi prin fire. De aceea trupul lui 
Hristos face vii pe cei ce se împărtăşesc de El'*. Căci, când vine în cei muritori, alungă 
moartea şi scoate stricăciunea, având în Sine puterea care desfiinţează stricăciunea 
în mod desăvârşit”. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a patra, Cap. 2, în PSB, vol. 41, pp. 400-401) 


„Este neîmpărțit după înomenire, deși ştim că Cuvântul venit din Dumnezeu- 
Tatăl şi templul Lui din Fecioara nu sunt una prin fire, deoarece trupul nu e de o ființă 
cu Cuvântul din Dumnezeu. Dar, fiind una prin întâlnire şi îmbinare negrăită și deoa- 
rece trupul Mântuitorului s-a făcut de viață făcător, ca cel ce s-a unit cu Viaţa după 
fire, adică cu Cuvântul din Dumnezeu”, când îl mâncăm, avem viaţă în noi, fiind 
uniţi şi noi cu Cuvântul, precum este el unit cu Cuvântul sălășluit în el”. (Sf. CnIRir 
AL ALEXANDRIEI, Comentariu la Evanghelia Sfântului Ioan, Cartea a patra, Cap. 2, în 
PSB, vol. 41, p. 408) 


„Căci, şi când a intrat în cetatea numită Nain şi era dus din ea mort fiul unul- 
născut al maicii lui, S-a atins iarăşi de trupul mort, zicând: Tinere, îţi zic ţie: Scoală-te! 
(Luca 7, 14). Deci nu dădea numai cuvântului să lucreze învierea morților, ci, ca să 


arate de viață făcător şi trupul Său, precum am spus mai înainte, Se atinge de morți 


numai readus la viața veșnică şi copleșit spiritual de spirit, ci e şi organizat prin el. Este una dintre marile taine chiar 
faptul că materia neorganică e transformată prin spiritul omului în trup viu, trup de carne, prin care se manifestă 
gândirea și simțirea spirituală. Aceasta nu o face spiritul omenesc fără puterea lui Dumnezeu-Cuvântul. Dar aceasta 
ne deschide și o anumită înţelegere a faptului că Dumnezeu- Cuvântul Îşi organizează prin spiritul omenesc un trup 
propriu și poate da viaţă veșnică trupului spiritualizat la maximum, dar rămas organ al gândirii și simţirii veşnice a 
spiritului uman. Dar aceasta ne dă putinţa să înțelegem şi o anumită lucrare a îngerilor în trupul omenesc și în cele 
materiale. Formele spirituale şi materiale ale existenţei nu stau complet despărțite, ci cele spirituale pot organiza pe 
cele materiale, le pot da viaţă; și cele materiale pot fi medii de manifestare a gândirii şi simţirii formelor spirituale. 
Căci toate stau în legătură cu Dumnezeu-Cuvântul, izvorul vieţii. Tot Dumnezeu-Cuvântul, ca izvor al vieţii, e Cel 
care face spiritul uman să prefacă materia hranei materiale în trupul viu de carne, ca într-un fel de intermediar între 
spirit şi materie. Deci EI dă şi hranei materiale capacitatea de-a fi transformată în carnea vie. Dar în aceasta lucrează 
ca printr-o umbră, sau ca printr-un chip al Său, care se dă direct celor ce cred în El. Viaţa dată prin hrană materială 
e temporală, supusă morții; cea dată de EI chiar prin trupul Său e nemuritoare” (nota 715, pp. 396-397) 

969. Tâlcuirea Pr. D. Stăniloae: „Fiul lui Dumnezeu a extins în trupul Său, prin prelungire, puterea de 
viaţă făcătoare pe care o are EI prin fire. Aceasta a fost o prefacere a trupului în mijloc de manifestare a puteri- 
lor dum nezeiești de viață făcătoare, dar nu o prefacere prin fire, ci prin adaosul de putere ce i s-a dat. De aceea, 
trupul Lui face vii pe cei ce se împărtăşesc de EI, căci se împărtăşesc de puterea dumnezeiască a Fiului lui 
Dumnezeu, extinsă în trupul Lui. Căci Însuși EI, Care e purtătorul Vieţii dumnezeieșşti, sau al Vieţii prin Sine, 
este în trupul de care ne împărtășim'.Astiel Sf. Chiril face o legătură între moartea lui Hristos pe cruce, prin 
care a învins moartea în trupul Său, și împărtășirea noastră în Euharistie de trupul Său în care a învins moartea 
prin moartea Sa. Pâinea care S-a pogorât din cer, sau El însuși Care a luat trup, ni se dă astfel prin trupul Său în 
care a învins moartea prin moarte. Chipul văzut al ei este pâinea noastră cea de toate zilele”. (nota 724, p. 400) 

970. Tâlcuirea Pr. D. Stăniloae: „Dacă trupul meu se face într-un grad și într-un mod mai redus viu și de 
viață dăruitor prin sufletul meu, ca trup personal al meu, cum nu s-ar face trup viu și de viață veșnică făcător 
trupul Cuvântului lui Dumnezeu, Care e viața nemărginită și nesfârşită prin Sine? Trupul lui Hristos nu este o 
existenţă deosebită, ci face parte din existenţa Lui personală, așa cum trupul meu face parte din existenţa mea 
personală”. (nota 743, p. 408) 

prin el, și prin el comunică viaţă celor ce au murit. Şi dacă prin simpla atingere a tru- 
pului Său face viu pe cel mort, cum nu dobândim o mai bogată binecuvântare de viață 
făcătoare, când îl şi mâncăm? Căci va preface în mod sigur în binele propriu, adică 
în nemurire, pe cei ce se vor împărtăși de el”!. Și să nu te minunezi de aceasta, nici 
să nu te întrebi în mod iudaic: cum? Cugetă mai bine că apa este rece pentru suflet, 
dar când, turnată în căldare, se întâlnește cu focul, uită de firea ei şi trece la lucrarea 
focului care a biruit-o. În acelaşi mod şi noi, deşi suntem stricăcioşi prin firea trupului, 
părăsind prin amestec (cu Viaţa adevărată) slăbiciunea proprie, ne prefacem în ceea 
ce e propriu aceleia, adică în viaţă. Căci trebuia ca nu numai sufletul să se rezidească 
prin Sfântul Duh în înnoirea vieţii, ci şi trupul acesta gros şi pământesc să se sfin- 
țească printr-o împărtăşire mai îngroșată și înrudită și să fie chemat la nestricăciune”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a patra, 
Cap. 2, în PSB, vol. 41, pp. 408-409) 


„Cel ce mănâncă sfântul trup al lui Hristos are viață veșnică, deoarece trupul are 
în el pe Cuvântul, Care e Viaţa după fire. De aceea, zice: Eu îl voi învia pe el în ziua cea 
de apoi. În loc de a spune că trupul îl va învia pe acela, adică pe cel ce mănâncă trupul 
Meu, a spus: Eu, ca nefiind altcineva decât trupul Său, desigur nu prin fire. Căci nu 
suporta să fie tăiat într-o doime de firi după unire”. Deci Eu, zice, Cel ce am venit în 
acela, se înțelege prin trupul Meu, îl voi învia în ziua cea de apoi. Căci era cu nepu- 
tință ca Cel ce era Viaţa prin fire să nu biruiască stricăciunea şi moartea. Deoarece 
vine în noi prin trupul Său, şi învinge moartea, care a apărut în trupul omenesc prin 
păcat, spre trebuinţa de-a se corupe, în mod sigur vom învia. Căci e improbabil, mai 
bine-zis cu neputinţă, ca Viaţa să nu facă vii pe cei în care vine. Fiindcă, precum dacă 
cineva ia o scânteie, trebuie să o învelească în multe paie ca să salveze sămânța focu- 
lui, la fel Domnul nostru lisus Hristos ascunde în noi viaţa, prin trupul Său, şi o pune 
ca pe o sămânță a nemuririi, făcând să dispară din noi stricăciunea”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a patra, Cap. 2, în PSB, 
vol. 41, pp. 410-411) 


„Căci părinţii voştri, zice, au mâncat mana în pustie şi au murit, dar aceasta este 
Pâinea care s-a pogorât din cer, ca cel ce mănâncă din ea să nu moară (loan 6, 49-50). 
Fiindcă mâncarea manei satisface pentru puţin timp trebuinţa trupului şi, înlăturând 
slăbiciunea lui produsă de lipsa ei, îl lasă iarăși să slăbească, neprocurând celor ce o 
mănâncă viaţa veşnică. Deci nu era hrana adevărată, cum este pâinea cea din cer. lar 
sfântul trup al lui Hristos, hrănind spre nemurire şi viață veşnică, este hrana adevă- 
rată. Dar aceia au băut și apă din piatră. Şi ce a urmat, zice, din aceasta, sau ce folos 
au avut cei căzuţi? Căci au murit. Deci nici aceea nu era băutura adevărată, ci băutura 


971. Tâlcuirea Pr. D. Stăniloae: „Nemurirea dumnezeiască, întipărită de Persoana dumnezeiască a lui 
Hristos trupului Său, se comunică și persoanelor omeneşti credincioase. Ceea ce este al Persoanei dumne- 
zeieşti se face propriu trupului Său, și ceea ce se primeşte de către persoanele umane, prin trupul lor, devine 
propriu acestora. Prin trupul propriu persoana se comunică altei persoane. (nota 745, p. 409) 

972. Tâlcuirea Pr. D. Stăniloae: „Se accentuează unitatea Persoanei lui Hristos. Nu suferă firea ome- 
nească a lui Hristos, ci ipostasul cel unul. Nu trupul Lui cei înviat va învia pe cei ce se împărtășesc de EI, ci 
Persoana cea una, care și-a făcut propriu trupul nostru. De aceea, nici nu ne împărtășim de trupul Lui separat 
de Persoana lui Hristos. În comunicarea persoanei către altă persoană stă viaţa celei din urmă. De aceea nu 
sunt doi fii în Hristos, după unirea celor două firi în Persoana Lui dumnezeiască, unul dumnezeiesc şi altul 
omenesc, cum spunea Nestorie, ci Unul, Care e şi Dumnezeu, și om”. (nota 748, p. 411) 

adevărată este cinstitul sânge al lui Hristos”, care dezrădăcinează din temelii toată 
stricăciunea și desființează moartea sălășluită în trupul omenesc. Căci nu e sângele 
unui om oarecare, ci al înseşi Vieţii după fire. De aceea suntem şi trup şi mădula- 
re ale lui Hristos, ca unii ce am primit în noi, prin binecuvântare, pe Fiul însuși”, 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a patra, 
Cap. 2, în PSB, vol. 41, pp. 411-412) 


„Precum M-a trimis pe Mine Tatăl cel viu și Eu viez pentru Tatăl, şi cel ce Mă 
mănâncă pe Mine va trăi pentru Mine (loan 6, 57) 

(...) Căci am luat trupul muritor, dar, fiindcă M-am sălășluit în el, fiind Viaţă după 
fire, pentru faptul că sunt din Tatăl cel viu, am umplut de viața Mea tot trupul asumat. 
De aceea, n-am fost biruit de stricăciune, ci mai degrabă am biruit-o ca Dumnezeu. 
Deci, voi spune iarăşi, fără greutate, în mod folositor, că așa cum, deşi M-am făcut 
trup — căci aceasta înseamnă că am fost trimis —, viețuiesc totuși pentru Tatăl cel viu, 
adică păstrând în Mine firea Celui ce M-a născut, aşa și cel ce Mă primește în sine prin 
împărtăşirea de trupul Meu va fi viu întreg, conformându-se Mie, Care-l pot face viu, 
pentru faptul că sunt din rădăcina de viaţă făcătoare, adică din Dumnezeu și Tatăl” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a patra, 
Cap. 3, în PSB, vol. 41, p. 414) 


„Duhul este care dă viaţă; trupul nu foloseşte la nimic (loan 6, 33). 
N-aţi arătat, zice, foarte multă neînțelegere tăgăduind trupului puterea de-a da 
viață. Căci, când se înţelege firea trupului în sine, nu va fi de viață făcătoare. Căci el 


973. Tâlcuirea Pr. D. Stăniloae: „Adică e sângele Purtătorului personal al vieţii prin fire, sau al Vieţii 
nemuritoare. El este în sângele Său cu viața Lui nemuritoare, cu Viaţa prin Sine”. (nota 749, p. 411) 

974. Tâlcuirea Pr. D. Stăniloae: „Prin sângele Lui, am primit însăşi Persoana Fiului. În toate ale unei 
persoane e persoana însăşi, care le organizează şi le armonizează în întregul persoanei. Prin binecuvântarea 
preotului, în care e lucrătoare binecuvântarea lui Hristos, vinul se preface în sângele Lui. Primind deci în noi 
sângele lui Hristos, al trupului Său, devenim şi noi toți trupul Lui prin care circulă sângele lui. Totuşi, nu ne 
desființăm ca persoane. Fiul lui Dumnezeu Își pune pe noi, prin sângele omenesc asumat de E, pecetea cali- 
tăţii Sale de Fiu al Tatălui, Fiu al lui Dumnezeu, făcându-ne și pe noi fii, dar nu prin naștere din Tatăl, ci prin 
împărtășire. Trăind în sângele Lui, pătruns în al nostru, ne face să trăim şi noi, dacă nu în toată actualitatea, cel 
puţin virtual şi în treptată actualizare, curăţia Sa transmisă nouă, duhul Său de jertfă, duhul de iubire faţă de 
Tatăl şi faţă de oameni și mișcarea spre înviere. Ne transmite aceste simțţiri și puteri cu atât mai mult cu cât nu 
numai sângele Lui devine şi al nostru, ci şi al nostru devine al Lui prin aceasta. E o comuniune între Persoana 
Lui și a mea nu numai prin cuvinte, ci şi prin sângele şi trupul Lui devenite ale mele, aşa cum și sângele şi tru- 
pul meu devin ale Lui, odată ce El este în noi, şi noi în El. E deplina comuniune între Persoana Lui și a mea, fără 
să ne contopim ca persoane. Dar această comuniune se înfăptuieşte nu numai între Hristos şi mine, ci şi între 
toţi cei ce primim acelaşi Sânge şi Trup al lui Hristos; acelaşi Hristos e în toți şi toți suntem în acelaşi Hristos, 
fără să ne contopim ca persoane. În sensul acesta suntem un trup al lui Hristos, sau Biserica, Hristos e în toți, 
şi toți, în Hristos, toți suntem membrii Bisericii sau mădulare ale lui Hristos” (nota 750, p. 412) 

975. Tâlcuirea Pr. D. Stăniloae: „Fiul lui Dumnezeu, având Viaţa prin fire, ca născut din Tatăl și de o 
ființă cu El, umplând de această viaţă și trupul Său, o comunică și oamenilor ce se deschid Lui prin credinţă, 
prin împărtășirea de trupul Său. Căci cel ce primeşte Trupul Lui, îl primeşte pe EI Însuşi și EI Însuși dă viața Sa 
prin trupul Său. Trupul asumat e atât de total al Lui, încât este al Persoanei Sale, și cel ce primeşte Trupul Lui 
Îl primeşte în sine pe El Însuşi ca Persoană, căci zice: Cel ce Mă mănâncă pe Mine. În general, relația mea prin 
trup cu Trupul lui Hristos este relația mea ca persoană cu El ca Persoană, adică cu Dumnezeu-Cuvântul, așa 
cum relaţia mea cu trupul unei persoane umane este relaţia mea ca persoană cu aceea ca persoană. Dar nu se 
poate spune că relaţia cuiva cu mine, care m-am împărtăşit de Hristos, e relaţia directă cu Hristos ca Persoană 
în mod exclusiv, chiar dacă prin mine intră într-o anumită relaţie şi cu Hristos. Căci eu am pe Hristos prin 
împărtășire, fiindcă umanitatea lui Hristos este plină de Persoană exclusivă a lui Dumnezeu-Cuvântul, sau este 
exclusiv a Lui, nu a altei persoane”. (nota 755, p. 414) 

nu face nicidecum viu ceva din cele ce sunt (din creaturi), ci are nevoie mai degrabă 
el de cineva care poate da viaţă. Dar când se cercetează taina Întrupării şi aflați cine a 
sălășluit în acest trup, veți simţi că trebuie să atribuiţi Duhului dumnezeiesc puterea 
de-a face viu, odată ce trupul nu poate fi de niciun folos prin el însuşi. Căci, deoarece 
s-a unit cu Cuvântul de viaţă făcător, s-a făcut întreg de viață făcător, ridicându-se la 
puterea Celui mai înalt, netrăgând cu sila la firea proprie pe Cuvântul, Care nu poate 
fi învins în niciun fel”. Deci, firea trupului însăşi e lipsită în sine de puterea de-a da 
viață, dar o va face aceasta având în el pe Cuvântul de-viaţă-făcător, făcând să se arate 
prin sine toată lucrarea Lui. Căci e trupul Vieţii după fire, şi nu al cuiva dintre cei de pe 
pământ, despre care se poate spune cu dreptate: Trupul nu e de niciun folos. Căci nu va 
face aceasta nici trupul lui Pavel sau al lui Petru sau al altuia, ci numai al Mântuitorului 
nostru Hristos în mod excepțional”, întru Care S-a sălășluit trupește toată plinătatea 
Dumnezeirii (Coloseni 2). (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a patra, Cap. 3, în PSB, vol. 41, p. 426) 


„Când Hristos numeşte trupul Său viață, nu mărturiseşte că puterea de-a da viață 
este a trupului, ci a Lui, sau a Duhului Său. Căci pentru EI este de-viaţă-făcător şi tru- 
pul Său, deoarece l-a ridicat pe acesta la puterea Sa”?. Iar acest fapt nu e nici cuprins 
de minte, nici exprimabil prin grai, ci e respectat prin tăcerea şi credința mai presus de 
minte. (Sf. CHIRIL AL ALEXANDRIEI, Comentariu la Evanghelia Sfântului loan, Cartea 
a patra, Cap. 3, în PSB, vol. 41, p. 428) 


„Adevărat, adevărul zic vouă, dacă nu veţi mânca trupul Fiului Omului şi nu veți 
bea sângele Lui, nu veţi avea viaţă în voi. Cel ce mănâncă trupul Meu şi bea sângele Meu 
are viaţă veşnică și Eu îl voi învia în ziua cea de apoi (loan 6, 53-54). 


976. Tâlcuirea Pr. D. Stăniloae: „Trupul nu trage Cuvântulla puterea redusă a firii,cieleridicat la puterea 
Cuvântului, Care i S-a făcut ipostas. Puterea dumnezeiască a Cuvântului se poate manifesta prin trup, fără 
să-l desființeze, căci Dumnezeu-Cuvântul l-a făcut. Deci, El l-a putut face ca mediu al puterii Sale dum- 
nezeiești. Trupul este mediu al spiritului omenesc, iar prin aceasta, e mediu şi al ipostasului dumnezeiesc. 
Spiritul omenesc își organizează trupul conform trebuințelor sale de manifestare, şi prin spiritul omenesc 
și Cuvântul Şi-a organizat trupul Său, de vreme ce, de fapt, orice trup îşi are ultima origine într-o rațiunea lui 
care se află în Dumnezeu-Cuvântul. Dealtfel, chiar în organizarea trupului prin spiritul omenesc, iar în ulti- 
mă analiză prin Dumnezeu-Cuvântul, se arată cum trupul e organizat ca mediu al lui Dumnezeu- Cuvântul”. 
(nota 782, p. 426) 

977. Tâlcuirea Pr. D. Stăniloae: „Prin trupul lui Hristos se pot manifesta puterile mai presus de fire ale 
lui Dumnezeu în mod excepţional, pentru că e trupul ipostasului dumnezeiesc al Cuvântului, sau prin el se 
manifestă lucrarea dumnezeiască a ipostasului dumnezeiesc, fără să anuleze lucrarea firii omenești a trupului. 
Trupul lui Hristos își face mișcarea omenească, luând EI tina de pe pământ şi lipind-o pe ochii orbului. Dar 
această mișcare se face prin aceeași Persoană care comunică lucrarea dumnezeiască şi care vindecă pe orb 
printr-o putere mai presus de legile firii create”. (nota 783, p. 426) 

978. Tâlcuirea Pr. D. Stăniloae: „Nu trupul face viu, ci Cuvântul dumnezeiesc, sau Duhul Lui, aflător 
în trup, dă viaţa prin trup. Trupul este instrumentul prin care lucrează Hristos şi Duhul Lui cel Sfânt. Dar 
trupul nu este nici el pasiv. Prin mișcările lui se efectuează lucrarea Cuvântului, sau a Duhului. E miş- 
cată şi mâna trupului, se rostește şi cuvântul prin trup, în mod corespunzător şi slujitor celor lucrate de 
Dumnezeu-Cuvântul prin ele. Dar în puterea ce se manifestă prin organele trupului Lui aceeaşi Persoană 
se umple de puterea lucrării Lui dumnezeieşti. De aceea şi trupul lui Hristos se poate numi de-viaţă-făcă- 
tor. Căci nu se desparte Persoana lui Hristos de lucrarea trupului Său. De aceea, chiar cuvintele lui Hristos, 
rostite prin trup, sunt Duh şi viață. Adeseori, altă persoană omenească prin curajul şi prin aprobarea ce 
mi-o dă sporeşte puterea lucrării mele. Chiar în lucrările persoanelor umane nu e o despărţire netă. Cu atât 
mai mult între lucrarea firilor aceleiași Persoane a Cuvântului întrupat, sau între lucrarea lui Dumnezeu și 
a omului, când acesta se roagă lui Dumnezeu să-l ajute”. (nota 788, p. 428) 

Auzi cum spune clar că, de nu vom mânca trupul Lui şi nu vom bea sângele Lui, 
nu vom avea în noi, adică în trupul nostru, viaţa veșnică? Iar prin viaţa veșnică se va 
înțelege, cu deplină dreptate, trupul Vieţii, adică al Unuia-Născutului. Acesta ne va 
învia pe noi în ziua de apoi. Şi cum, sau în ce mod, o vei auzi desigur, şi eu nu voi pre- 
geta să ţi-o spun. Deoarece s-a făcut trup al vieţii, adică al Cuvântului Care a răsărit 
din Dumnezeu-Tatăl, a primit şi el puterea vieţii şi este din cele în care viața nu poate 
fi învinsă de moarte”. Deci, deoarece a venit Viaţa în noi, nu va suporta legăturile 
morții, ci va învinge în mod sigur stricăciunea, fiindcă nu va şti să rabde cele ale mor- 
ţii, căci, după cuvântul lui Pavel: stricăciunea nu moşteneşte nestricăciunea (1 Corinteni 
15, 50). Dar când Hristos a spus: Eu îl voi învia pe el, nu a atribuit numai trupului Său 
puterea de-a învia pe cei adormiţi, ci zice Eu, și cu mare dreptate, fiindcă Dumnezeu- 
Cuvântul cel din trupul Său este una cu trupul Său. Căci nu se taie Hristos într-o 
doime de fii, nici nu va cugeta cineva că trupul e străin de Unul-Născut, precum nu va 
zice cineva că trupul nostru este străin de sufletul nostru. Când deci Hristos S-a arătat 
prin acestea ca viţă, iar pe noi, ca mlădițe, fiind în comuniune nu numai spirituală, ci 
şi trupească, pentru ce flecăreşte acesta (ereticul - n.n.) în zadar împotriva noastră, 
zicând că nu ne împărtăşim trupeşte de comuniunea cu EI și n-a numit viță trupul Său, 
ci Dumnezeirea?*"" (Sf. CHIRIL AL ALEXANDRIEI, Comentariu la Evanghelia Sfântului 
Ioan, Cartea a zecea, Capitolul al doilea, în PSB, vol. 41, p. 929) 


Euharistia — mijloc de mântuire 


„Dar întrucât omul constă din două părți, din suflet şi trup contopite laolaltă, cei 
ce vor să se mântuiască trebuie să se pună în legătură cu Îndrumătorul vieții atât prin 
suflet, cât și prin trup”. (Sf. GRIGORIE DE Nyssa, Marele cuvânt catehetic, cap. 37, în 
PSB, vol. 30, p. 338) 


„Acesta este trupul Meu” 


„Să nu ne uităm numai la materia ce ne stă înaintea ochilor, ci să avem în minte 
permanent cuvintele Domnului. Cuvântul Lui nu înșală niciodată, pe când simţurile 
ne înşală uşor. Cuvântul Lui n-a fost niciodată dezminţit, pe când simţurile noastre de 
foarte multe ori greşesc. Când cuvântul Lui spune: Acesta este trupul Meu, să ascultăm 
şi să credem şi să vedem trupul Lui cu ochii sufletului. Hristos nu ne-a dat nouă ceva 


979. Tâlcuirea Pr. D. Stăniloae: „Trupul nu are viață spirituală din materia sa, ci din sufletul său. lar în 
Hristos trupul primeşte viaţa care învinge moartea, pentru că El este Viaţa prin Sine şi fără sfârșit. De aceea, prin 
trupul Lui primim şi noi în trupul nostru rădăcina vieții veşnice” (nota 1761, p. 929) 

980. Tâlcuirea Pr. D. Stăniloae: „Irupul are viața sufletului, și în Hristos trupul are viaţa Dumnezeirii, 
pentru că sufletul este una cu trupul Său prin unitatea persoanei, sau Dumnezeu-Cuvântul, Care este în trupul 
Său ca ipostas al Lui, este una cu el. Nu se poate despărţi trupul viu de persoana lui, deci în Hristos nu se 
poate despărţi trupul de Persoana Lui dumnezeiască. Spunând Eu, Hristos include în Eul Său și trupul Său. 
Taina persoanei umane constă în faptul că este în acelaşi timp una, dar şi compusă din suflet și trup, iar taina 
Persoanei lui Hristos, că este una și totodată compusă din Dumnezeire şi umanitate, cum spune Sfântul Maxim 
Mărturisitorul”. (nota 1762, p. 929) 

981, Tâlcuirea Pr. D. Stăniloae: „Este aici un nestorianism care e reluat şi de grupările neoprotestante, care afir- 
mă şi ele că nu ne împărtăşim prin Trupul lui Hristos de Dumnezeirea Lui. Deci, dacă Hristos Se numeşte viţă, iar pe 
noi ne numeşte mlădiţe, Se numește așa numai ca Dumnezeu, de Care noi nu ne putem împărtăși decât prin relaţie 
şi simţire. Dar Hristos afirmă că El însuşi, ca Persoană dumnezeiască, ni Se dă prin Trupul Său” (nota 1763, p. 929) 

982. Matei 26, 26. 

material, ci, în lucrurile materiale, toate sunt duhovniceşti”. (Sf. IOAN GURĂ DE AUR, 
Omilii la Matei, omilia LXXXII, IV, în PSB, vol. 23, p. 934) 


Despre pâinea și vinul euharistic 


„(...) pentru om hrana mai obişnuită e pâinea. Tot aşa, pentru a menţine în noi 
umezeala necesară şi pentru a ne întreţine, avem ca băutură nu numai apa, ci adeseori 
mai adăugăm pe lângă ea şi ceva vin spre a da trupului o căldură mai mare. 

Desigur, când vorbim de aceste elemente, ne gândim la puterea pe care o dau 
trupului, ca să se menţină în viață, dar, odată intrate în stomac, ele se prefac în sânge 
şi carne, prefăcându-se prin puterea de asimilare în hrană a organismului nostru”. 
(Sf. GRIGORIE DE Nyssa, Marele cuvânt catehetic, cap. 37, în PSB, vol. 30, p. 339) 


Când săvârșim Sfânta Euharistie, 
vestim moartea și învierea Lui 


»(...) împărtăşirea de sfântul Lui trup şi băutura din sângele mântuitor este şi o 
mărturisire a patimii şi a morţii lui Hristos, primită în chip iconomic pentru noi”, 
Căci Însuși El zice că a pus legile privitoare la această taină pentru cei cunoscuţi ai Lui: 
De câte ori veţi mânca pâinea aceasta și veţi bea potirul acesta, moartea Mea veți vesti 
(1 Corinteni 11, 26). Aşadar prin împărtăşirea de cele numite adineauri, vestim în 
veacul de față prin chip moartea Lui”. (Sf. CHIRIL AL ALEXANDRIEI, Glafire la leșire, 
Cartea a doua, 2, în PSB, vol. 39, p. 289) 


„Când săvârşim Sfânta Taină, vestim moartea și învierea Lui”. (Sf. CHIRIL AL 
ALEXANDRIEI, Glafire la a doua Lege, 1, în PSB, vol. 39, p. 443) 


„Dacă trebuie să spunem ceva în chip acoperit, pentru cele cuprinse aici, închidem 
ușile, pentru că Hristos vine şi ni Se arată tuturor, în mod nevăzut şi văzut; nevăzut, ca 
Dumnezeu, şi văzut, în trup. Fiindcă ne îngăduie să ne atingem de Sfântul Lui trup**. 
Prin harul lui Dumnezeu ne bucurăm de împărtăşirea de Sfânta Euharistie, primind 
în mâini pe Hristos, ca să credem cu tărie că E] a înviat cu adevărat templul trupului 
Său“, căci împărtășirea de laina Euharistiei este o mărturie a învierii lui Hristos. 


983, 'Tâlcuirea Pr. D. Stăniloae: „Moartea arătată în împărtăşirea de ea, pentru noi, în chip iconomic, 
înseamnă că moartea suportată odată pentru noi își manifestă o actualitate pentru noi cei ce ne împărtășim de 
fiecare dată. E ceea ce s-a numit re-prezentarea morţii Sale. Timpul e depășit. În trupul de care ne împărtăşim e 
o retrăire a morţii de către Hristos, deşi El este înviat. E o retrăire în chip iconomic pentru noi, adică prin voința 
Lui, din atenţie pentru noi, îndreptată spre noi, spre folosul nostru. Nu numai noi arătăm prin vestire moartea 
Lui în împărtăşirea de ea, ci și El și-o arată, sau și-o actualizează pentru noi”. (nota 501, p. 289) 

984. Tâlcuirea Pr. D. Stăniloae: „În Sfânta Liturghie ne atingem sau primim sfântul Lui trup, dar în 
chip nevăzut. El prezent în mod real, dar nu-L vedem. Îl sesizăm cu sensibilitatea spirituală a credinţei, dar 
nu cu simţurile trupului”. (nota 2205, p. 1166) 

985. 'Tâlcuirea Pr. D. Stăniloae: „Ne împărtăşim de trupul Lui înviat. De aceea nu-L vedem, cum nu-L 
vedeau permanent nici ucenicii. Dar în faptul că ni se dă spre împărtăşire avem dovada învierii Lui. În faptul 
că se afla mai mult în mod nevăzut aproape de Apostoli avem dovada că ni se poate da şi nouă în chip nevăzut. 
Hristos uneşte în Sine nevăzutul, care ni se împărtășește prin trupul Lui, cu văzutul. Ni se împărtășește real, 
dar nevăzut. Nevăzutul nu e lipsa văzutului în El, ci copleșirea văzutului de lumina ce se naște din străbate- 
rea trupului de spiritualitatea bunătăţii, fiind un fenomen de mare şi neînțeleasă taină”. (nota 2206, p. 1166) 

Ea este vădită prin cuvintele pe care le-a spus când a săvârşit chipul Tainei. Căci, frân- 
gând, precum s-a scris, pâinea, le-a dat-o zicând: Acesta este Trupul Meu, care se dă 
pentru voi; aceasta să faceţi spre pomenirea Mea (Luca 22, 19). Deci împărtăşirea de 
Sfintele Taine este o mărturisire adevărată şi pomenire că Domnul a murit şi a înviat 
din pricina noastră şi pentru noi%. Să părăsim, ca pe un lucru pierzător, necredinţa 
şi, după ce ne-am atins de Trupul lui Hristos, să devenim foarte credincioşi, având cea 
mai sigură cugetare”. (Sf. CHIRIL AL ALEXANDRIEI, Comentariu la Evanghelia Sfântului 
Ioan, Cartea a douăsprezecea, Cap. 1, în PSB, vol. 41, p. 1166) 


Aducerea Jertfei nesângeroase 


„Iar cu privire la Euharistie, așa să faceţi Euharistia: 

Mai întâi cu privire la potir: Îţi mulțumim, Ție, Părintele nostru, pentru sfânta vie a 
lui David, sluga Ta, pe care ne-ai făcut-o cunoscută prin lisus, Fiul Tău. Ție slava în veci. 

Cu privire la frângerea pâinii: Îţi mulțumim Ţie, Părintele nostru, pentru viața şi 
cunoștința, pe care ne-ai făcut-o cunoscută nouă prin lisus, Fiul Tău. Ţie slava în veci. 

După cum această pâine frântă era împrăştiată pe munţi și fiind adunată a ajuns 
una, tot aşa să se adune Biserica Ta de la marginile lumii în împărăţia Ta. Că a Ta este 
slava şi puterea, prin lisus Hristos în veci. 

Nimeni să nu mănânce, nici să bea din Euharistia voastră, ci doar acei care au fost 
botezați în numele Domnului. Căci cu privire la aceasta a spus Domnul: Nu dați ceea 
ce este sfânt câinilor (Matei 7, 6). 

După ce v-aţi împărtăşit, mulțumiți aşa: 

Îţi mulțumim Ție, Părinte Sfinte, pentru sfânt numele Tău, pe care l-ai sălășluit în 
inimile noastre și pentru cunoștința, credința şi nemurirea, pe care ne-ai făcut-o nouă 
cunoscută prin lisus, Fiul Tău. Ţie slava în veci. 

Tu, Stăpâne atotputernice, ai zidit toate (Înţelepciunea lui Solomon 1, 14; Înţe- 
lepciunea lui Isus Sirah 18, 1; 24, 8; Efeseni 3, 9; Evrei 3, 4; Apocalipsa 4, 11) pentru 
numele Tău. Mâncare și băutură ai dat oamenilor spre desfătare, ca să-i mulțumească 
ie, iar nouă ne-ai dăruit, prin Fiul Tău, mâncare şi băutură duhovnicească şi viață 
veșnică. 

Înainte de toate, Îți mulţumim, că eşti puternic. 'Ţie slava în veci. 

Adu-Ţi aminte, Doamne, de Biserica Ta, ca s-o izbăveşti de tot răul și s-o desă- 
vârşeşti în dragostea Ta și adună din cele patru vânturi (Matei 24, 31) această Biserică 
sfințită în împărăţia Ta, pe care ai pregătit-o. Că a Ta este puterea și slava în veci. 

Să vină harul şi să treacă lumea aceasta! Osana Dumnezeului lui David! (Matei 
21, 9, 15). Dacă este cineva sfânt, să vină! Dacă nu este, să se pocăiască! Maran atha 
(1 Corinteni 16, 22). Amin”. (Învăţătură a celor doisprezece Apostoli, cap. IX-X, în PSB, 
vol. 1, pp. 31-32) 


„Pâinii euharistice, pe care lisus Hristos, Domnul nostru, ne-a dat-o ca să o adu- 
cem (1 Corinteni 11, 24; Luca 22, 19), în amintirea pătimirii pe care a răbdat-o El 


986. Tâlcuirea Pr. D. Stăniloae: „Dacă n-ar fi murit şi inviat cu trupul, nu ne-ar putea da în mod nevăzut, 
dar real, spre împărtășire trupul Său în Euharistie. Trupul neînviat, care nu a murit anterior, nu ni s-ar putea 
dărui spre împărtăşire. Deci două rezultate au avut moartea și învierea Lui: au desfiinţat moartea şi, drept ur- 
mare, Hristos ne poate dărui trupul Său înviat în Euharistie”. (nota 2207, p. 1166) 

pentru oameni, ale căror suflete sunt curate acum de toată răutatea, pentru ca, pe de 
o parte, să mulțumim lui Dumnezeu pentru că a creat lumea cu tot ceea ce este în ea, 
pentru om, precum și pentru că noi am fost eliberaţi de răutatea în care am fost şi că 
puterile şi stăpânirile au fost nimicite, cu o nimicire desăvârşită, prin Cel ce a devenit 
pătimitor, după voinţa Lui”. (Sf. lusriN MARTIRUL ȘI FILOSOFUL, Dialogul cu iudeul 
Tryfon, Partea întâi, XLI, în PSB, vol. 2, p. 178) 


„Căci şi acum Hristos e adus jertfă prin conducătorii ce-şi urmează în timp, fiind 
înțeles în multe feluri și cinstit prin diferite numiri. Iar aducerea darurilor în fiecare 
zi închipuiește săvârşirea neîntreruptă şi fără sfârșit a jertfei lui Hristos în toată ziua și 
aducerea de daruri în fiecare zi de către cei îndreptați în credinţă. 

Căci nu vor lipsi închinătorii și nu va înceta aducerea de daruri. Ci Hristos se va 
aduce pe noi şi pentru noi, fiind jertfit tainic în corturile sfinte. Și El este darul nos- 
tru prim şi mai presus de toate. Căci S-a adus pe Sine jertfă lui Dumnezeu şi Tatăl 
și nu pentru Sine, după învățătura cea neștirbită, ci pentru noi, cei de sub jugul şi 
vina păcatului. Iar, după asemănarea cu EL, şi noi suntem jertfe sfinţite, ca unii ce am 
murit păcatului, întrucât a fost omorât păcatul în noi, şi trăim lui Dumnezeu viața cea 
întru sfințenie şi cuvioșie”””, (Sf. CHIRIL AL ALEXANDRIEI, Închinare în Duh și Adevăr, 
Cartea a zecea, în PSB, vol. 38, pp. 361-362) 


Caracterul sobornicesc al Euharistiei 


„O singură masă ne stă tuturor înainte; un singur Tată ne-a născut; cu toți am ieşit 
din același pântece; aceeași băutură ni s-a dat tuturora; dar, mai bine spus, nu numai 
aceeași băutură, ci ni s-a dat să bem și dintr-un singur potir. Că Tatăl, vrând să ne facă 
să ne iubim unii pe alţii, a meșşteşugit şi aceea ca să bem toţi dintr-un singur potir, 
semn de foarte puternică dragoste a unora cu alții”. (Sf. loan GURĂ DE AUR, Omilii la 
Matei, omilia XXXII, VII, în PSB, vol. 23, p. 403) 


Epicleza euharistică 


„Cât despre noi, care rămânem adânc recunoscători Creatorului lumii, noi mâncăm 
pâinile aduse cu mulțumire și cu rugăciune făcută asupra darurilor noastre, pâine care 
se preface prin rugăciune în trup sfânt și care sfințește pe cei ce cu cuget curat gustă din 
EI*:” (ORIGEN, Contra lui Celsus, Cartea a VIII-a, Cap. XXXIII, în PSB, vol. 9, p. 531) 


Prefacerea Cinstitelor Daruri 


„Tainele din faţa noastră nu sunt fapte ale puterii omeneşti. Domnul, Care le-a 
săvârşit atunci la cina aceea, Același le săvârşeşte şi pe acestea acum. Noi preoţii nu 


987. Tâlcuirea Pr. D. Stăniloae: „Hristos e darul nostru prim. Dar El ne dă puterea să ne aducem şi noi 
jertfă, întrucât murim egoismului, sau tuturor formelor de păcat, și prin aceasta ne deschidem vieţii ce ne vine 
din Dumnezeu. Jertfa lui Hristos pune în centrul umanităţii pornirea dăruirii de Sine și această pornire se 
revarsă din El şi în noi. Noi ne însuşim această pornire unindu-ne cu EI în dăruirea Lui și făcând ca EI să se 
unească cu noi pentru dăruirea noastră”. (nota 416, p. 362) 

988. Nota Pr. I. Bodogae: „Aluzie clară la epicleza euharistică”. (nota 148, p. 531) 


PĂRINȚII ŞI SCRIITORII BISERICEȘTI 465 


suntem decât slujitorii; El este Cel ce le sfințește şi le preface”. (Sf. loAN GURĂ DE AUR, 
Omilii la Matei, omilia LXX XII, V, în PSB, vol. 23, p. 935) 


„Poate vei spune: Eu văd altceva; ce tot îmi spui că primesc trupul lui Hristos? 
Încă şi aceasta ne-a rămas s-o mai dovedim. Cât de multe exemple să folosim pentru 
aceasta? Să dovedim că nu este ceea ce natura a alcătuit, ci ceea ce binecuvântarea 
(Domnului) a sfinţit şi că mai mare este puterea binecuvântării decât a naturii, pentru 
că prin binecuvântare natura însăși se schimbă. 

Moise ţinea în mână o nuia; a aruncat-o și s-a făcut şarpe. A apucat apoi coada 
şarpelui și ea s-a prefăcut din nou în nuia (Ieșirea 4, 30; 7,9 ş.u.). 

Vezi deci că prin harul prorocului de două ori s-a schimbat şi natura șarpelui 
şi cea a nuielii? Fluviile Egiptului curgeau ducând ape curate; dar, deodată a început 
să ţâșnească sânge din vinele izvoarelor, încât nu mai era apă de băut în fluvii. Dar 
la rugăciunea prorocului a încetat sângerarea apelor, iar firea apelor a revenit la loc 
(Ieșirea 7, 20 ş.u.). Poporul evreu era împresurat din toate părțile, dintr-o latură fiind 
învăluit de egipteni, dintr-alta închis de mare; dar Moise a ridicat nuiaua, apele s-au 
despărțit şi au încremenit în chip de ziduri, iar între valuri s-a ivit cale de mers cu 
piciorul (Ieșirea 14, 21 ş.u.). Iordanul, întors înapoi, a curs, împotriva firii, spre locul 
izvorului său (Iosua 3, 15 ş.u.; Psalmii 113, 5). Oare nu este limpede că firea, atât a 
valurilor mării, cât şi a apelor curgătoare, a fost schimbată? 

Poporul evreu era însetat; Moise a lovit atunci stânca și din stâncă a ţâșnit apă 
(Ieșirea 17, 6). Oare, nu a lucrat harul împotriva firii, aşa încât stânca să verse apa pe 
care n-o avea din fire? Merra era un râu cu apă tare amară, aşa încât poporul însetat nu 
putea să bea; Moise a aruncat atunci un lemn în apă, iar apele şi-au pierdut amăreala 
lor naturală, căci pătrunzându-le harul, le-a făcut dintr-o dată bune de băut (Ieșirea 
15, 23 — vezi în urmă, la cap. 3, 14). Pe vremea prorocului Elisei, unuia dintre fiii pro- 
rocilor i-a căzut în apă fierul securii și pe dată s-a scufundat. Cel ce pierduse securea 
a rugat pe Elisei; acesta a aruncat un lemn în apă și fierul a plutit pe deasupra (4 Regi 
6, 5 ş.u.). Ştim, desigur, că și aceasta s-a făcut împotriva firii, căci materia fierului este 
mai grea decât lichidul apelor. 

Ne dăm deci seama că harul are mai multă putere decât firea. Şi totuşi, încă mai 
socotim harul ca (fiind) al binecuvântării profetice? Dar dacă o binecuvântare ome- 
nească a avut atâta putere încât a schimbat firea, ce vom zice despre sfințirea dumne- 
zeiască însăşi, unde operează chiar cuvintele Stăpânului mântuitor? Căci taina aceasta, 
pe care o primești, se săvârșește prin cuvintele lui Hristos. Căci dacă cuvintele (rugă- 
ciunii) lui Ilie prorocul au avut atâta putere încât au făcut să se coboare foc din cer, 
oare, nu vor avea putere cuvintele lui Hristos să schimbe forma lucrurilor? 

Ai citit despre facerea lumii întregi: Fiindcă El a zis şi s-au făcut, El a poruncit şi 
s-a zidit (Psalmii 148, 5). Aşadar, cuvintele lui Hristos, care au avut puterea de a face 
din nimic ceea ce nu era, să nu poată ele să schimbe pe cele ce sunt în ceea ce nu erau? 
Căci doar nu înseamnă mai puțin să dai fiinţă lucrurilor decât să le schimbi firea. 

De ce ne folosim de argumente? Să ne folosim de propriul său exemplu și să dove- 
dim adevărul tainei prin exemplul întrupării. Oare s-au petrecut lucrurile potrivit 
naturii atunci când Domnul lisus se năştea din Fecioara Maria? Dacă cercetăm rându- 
iala firii, a fost dat ca femeia să zămislească împreunându-se cu bărbatul. Este limpede 
deci că Fecioara a născut în afară de rânduiala firii. Şi acest trup, pe care îl avem (la 
Sfânta Euharistie), este tot din Fecioară. De ce, dar, cauţi rânduiala firii în trupul lui 

Hristos, când Domnul lisus însuşi S-a născut din Fecioară peste fire? Este adevăratul 
trup al lui Hristos, care a fost răstignit, care a fost îngropat, este real; cu adevărat deci 
este taina trupului Său. 

Domnul lisus însuşi strigă: Acesta este trupul Meu; înainte de binecuvântarea 
cuvintelor dumnezeiești, altfel se numește pâinea, dar după sfințire devine trup. El 
însuși îl numeşte sângele Său; înainte de sfințire i se spune altfel, dar după sfințire se 
preface în sânge. Și tu spui: Amin, adică adevărat este! Ceea ce spune gura să mărtu- 
risească cugetul lăuntric; ceea ce spune cuvântul, să o simtă inima”. (Sf. AMBROZIE AL 
MILANULUI, Despre Sfintele Taine, Capitolul IX, 50-54, în PSB, vol. 53, pp. 22-23) 


Hristos Se aduce jertfă și Se împarte credincioșilor 


„Credeţi, dar, că şi acum este Cina cea de Taină la care Domnul a mâncat. Întru 
nimic nu se deosebeşte aceea de aceasta. Pe aceasta n-o săvârşeşte un om, iar pe cea- 
laltă Hristos, ci El o săvârşește şi pe aceasta şi pe aceea. Când îl vezi pe preot că-ți dă 
trupul şi sângele Lui nu socoti că preotul face asta, ci că mâna lui Hristos se întinde 
spre tine”, (Sf. IOAN GURĂ DE AUR, Omilii la Matei, omilia L, II, în PSB, vol. 23, p. 582) 


„Cel ce a dat ceea ce-i mai mult, adică pe EI însuși, cu mult mai mult nu va refuza 
să-ţi dea şi trupul Său. 

Să auzim, dar, și preoţi şi credincioși, de ce am fost invredniciţi! Să auzim și să ne 
cutremurăm! Ne-a dat să ne săturăm cu sfântul Lui trup! S-a dat pe EI însuşi jertfă! 
Ce cuvânt de apărare mai avem când fiind hrăniţi așa păcătuim atâta! Când mâncând 
Mielul, suntem lupi! Când, fiind hrăniţi cu Oaia, răpim ca leii!”. (Sf. IOAN GURĂ DE 
AUR, Omilii la Matei, omilia L, III, în PSB, vol. 23, p. 583) 


„Câţi oameni nu spun azi: Aș fi voit să-l văd chipul Lui, statura Lui, încălțămintea 
Lui! lată Îl vezi, te atingi de EI, Îl mănânci! Doreşti să-l vezi hainele Lui? Dar EI Se dă 
pe El însuși ţie nu numai să-L vezi, ci chiar să te atingi de EI, să-L mănânci, să-L pri- 
mești înăuntrul tău”. (Sf. IOAN GURĂ DE AUR, Omilii la Matei, omilia LXXXII, IV, în 
PSB, vol. 23, p. 934) 


„Prin Sfintele Taine ale Sfintei Euharistii El Se uneşte cu fiecare dintre credincioşi; 
pe cei pe care i-a născut îi hrănește cu trupul Lui; nu-i dă altuia să-i hrănească, ca să te 
ES » 


convingi iarăși, şi prin aceasta, că a luat trupul tău”. (Sf. IOAN GURĂ DE AUR, Omilii la 
Matei, omilia LXXXII, V, în PSB, vol. 23, p. 935) 


„(...) Dumnezeu, Cel ce S-a arătat, s-a unit cu firea noastră cea stricăcioasă pen- 
tru a îndumnezei în același fel omenirea, prin primirea ei la părtăşia cu divinitatea, 
din această pricină EI Se împarte ca o sămânță la toţi credincioşii, potrivit unui plan 
al harului, tocmai prin acest Trup compus din pâine şi vin şi se contopeşte cu trupul 
credincioşilor, pentru ca această unire cu Trupul cel nemuritor să permită omului 
să participe şi el la nestricăciune”. (Sf. GRIGORIE DE Nyssa, Marele cuvânt catehetic, 
cap. 37, în PSB, vol. 30, pp. 340-341) 


„(...) izbăvindu-ne de păcate și înfrumuseţându-ne cu harul înfierii, ni s-a adău- 
gat, ca merinde bună, pe Sine Însuși, ca jertfă neprihănită şi ca oaie dusă spre junghiere 

pentru noi, dăruindu-ne putinţa să ne împărtăşim de binecuvântarea de viaţă făcătoa- 
re, adică de Sfântul Lui trup și sânge”. (Sf. CHIRIL AL ALEXANDRIEI, Închinare în Duh 
şi Adevăr, Cartea a şaptea, în PSB, vol. 38, p. 234) 


Hristos nu Se împarte, ci este unul în întregime 
și în fiecare și în toți 


„Căci nu S-a împărţit nicidecum Hristos, ci unul este în întregime şi în fie- 
care şi în toţi; şi El este pacea noastră, strângându-ne pe toți în unitatea între- 
olaltă în același suflet, ca și în unitatea cu Dumnezeu în Duhul” (Sf. CHIRIL 
AL ALEXANDRIEI, Închinare în Duh şi Adevăr, Cartea a cincisprezecea, în PSB, 
vol. 38, p. 520) 


„Împărţind ostașii în patru părți hainele Mântuitorului, păstrează neîmpăr- 
țită pe una - chipul înţelepciunii negrăite a Unuia-Născutului, prin care avea să 
mântuiască cele patru părți ale lumii. Căci cele patru părţi ale lumii au împărțit 
sfânta îmbrăcăminte a Cuvântului, adică trupul Lui”%, care a rămas neîmpărţit. 
Căci Unul-Născut, împărțit în părți mici, va sfinţi, prin câte una, sufletul fiecărui 
om împreună cu trupul, prin Trupul Său. Căci EI este în întregime şi neîmpărțit 
Unul pretutindeni. Fiindcă nu S-a împărţit nicidecum, după cuvântul lui Pavel (1 
Corinteni 1, 13). Un astfel de înţeles al tainei Lui ne prezintă şi umbra Legii. Căci 
cerea să se ia mielul la timpul cuvenit, dar nu unul de fiecare persoană, ci unul de 
fiecare casă, după numărul celor din casă. Căci fiecare trebuia (dacă erau puţini 
cei din familie) să se asocieze cu vecinul lui: Va lua, zice, fiecare pe vecin şi pe 
aproapele lui. Şi a poruncit astfel să se împartă mielul la mulţi (Ieșirea 12, 4). Dar 
ca nu cumva, împărțindu-se carnea din casă în casă, să se cugete că prin aceasta 
mielul se împarte, Legea porunceşte, zicând: Se va mânca în aceeași casă, nu se va 
scoate din carnea lui afară (Ieșirea 12, 46). Deci priveşte cum, precum am spus adi- 
neauri, Legea a cerut ca cei mulți dintr-o casă să se împărtășească dintr-un miel, 
dar şi foarte înțelept, iarăşi, să nu se cugete că se împarte, ci că este în întregime 
unul în toți care se împărtăşesc”, fiind și împărțit, și neîmpărţit”?”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a douăsprezecea, 
Introducere, în PSB, vol. 41, pp. 1123-1124) 


989. 'Tâlcuirea Pr. D. Stăniloae: „Hristos nu se împarte, ci e întreg în fiecare parte (...) așa cum omul care 
se dăruiește e întreg în orice act prin care se dăruieşte sau suferă întreg în orice mădular atins de o tăietură. 
Pe toți ne adună prin dăruirea Sa întreagă tuturor. Fiecare din noi Îl trăieşte întreg în dăruirea de care îi face 
parte! (nota 575, p. 520) 

990. Tâlcuirea Pr. D. Stăniloae: „Fiul lui Dumnezeu a luat trupul omenesc ca un fel de îmbrăcăminte a 
Lui, făcându-Se văzut și lucrând prin el. Fiind împărțită între mai mulți ostaşi aceeași îmbrăcăminte, fiecare avea 
prin ea pe Același Unul Hristos. Casa cea una reprezintă Biserica. Toţi cei din Biserică primesc pe Hristos cel Unul, 
fără ca EI să se multiplice, rămânând prin El în unitatea Bisericii”. (nota 2125, p. 1124) 

991. Referitor la aceasta, învățătura ortodoxă mai precizează că Trupul lui Hristos se distribuie dar nu se 
divide: „Cel ce Se împarte, dar nu Se desparte”. (n.n.) 

992. Tâlcuirea Pr. D. Stăniloae: „Casa cea una cu mulți membri în ea, care mănâncă carnea aceluiași Miel, 
reprezintă Biserica. Toţi cei din Biserică primesc pe Hristos cel Unul, fără ca EI să se multiplice. Hristos însuși trăieş- 
te ca Unul în toți. O pildă e şi modul în care un învățător, vorbind multor elevi, fiecare dintre aceștia îl trăiesc ca pe 
unul şi acelaşi, precum şi el se simte ascultat de toţi ca unul și același. Când un elev mărturiseşte învățătorului cum îl 
simte, ascultându-l, toți simt mărturisirea aceluia ca pe o mărturisire comună”. (nota 2125, p. 1124) 


Pr. asist. dr. LIVIU PETCU 


Vechimea și valoarea Sfintei Fuharistii față 
de cultul sinagogii şi mana cerească 


„(...) cu foarte mare râvnă voim să dovedim că Tainele Bisericii sunt mai vechi 
decât ale sinagogii, şi mai de valoare decât este mana. 

Că sunt mai vechi, ne învaţă citirea din cartea Facerii, pe care am parcurs-o. Căci 
sinagoga își are începutul de la Moise; dar cu mult mai înainte este Avraam, care, după 
ce vrăjmașii fuseseră înfrânți iar nepotul său fusese eliberat, deoarece dobândise biru- 
ința (stăpânirea), atunci i-a ieșit în întâmpinare Melchisedec și i-a adus darurile pe 
care Avraam, simțindu-se cinstit prin ele, le-a primit (Facerea 14, 14 ș.u.). Nu Avraam 
a adus daruri (jertfă), ci Melchisedec, care este înfățișat fără tată, fără mamă, neavând 
nici început, nici sfârșit al zilelor sale, ci era asemenea Fiului lui Dumnezeu, despre 
care vorbește Pavel către evrei: Fiindcă rămâne preot în veac acela al cărui nume în 
tălmăcire însemnează regele păcii, regele dreptății (Evrei 7, 1-3). 

Nu cunoşti cine este acesta? Poate să fie un om, rege al dreptății, când abia este 
drept el însuşi? Poate să fie rege al păcii, când abia poate să fie pașnic? (Hristos este) 

fără mamă, după Dumnezeire, căci S-a născut din Dumnezeu-Tatăl, fiind de aceeaşi 
ființă cu Tatăl; fără tată, este după întrupare, Cel ce S-a născut din Fecioară; fără înce- 
put şi fără sfârşit, fiindcă EL însuși este începătura și sfârșitul a toate, Cel dintâi și Cel 
din urmă (Apocalipsa |, 8, 17; 2, 8; 21, 6). Aşadar, taina pe care ai primit-o nu este 
un dar omenesc, ci dumnezeiesc, oferit mai dinainte de Acela care a binecuvântat pe 
patriarhul Avraam pentru credinţă, pe acela de harul și faptele căruia te minunezi. 

S-a făcut dovada că Tainele Bisericii sunt mai vechi; cunoaștem acum că sunt 
şi mai de valoare. Într-adevăr, era lucru de mirare că Dumnezeu a plouat cu mană 
evreilor şi că se hrăneau cu mâncarea de toate zilele a cerului (Ieșirea 16, 11 ş.u.). De 
unde s-a şi spus: Omul a mâncat pâinea îngerilor (Psalmii 77, 25). Dar, totuşi, cei care 
au mâncat această pâine au murit cu toţii în pustie”; pe când această hrană pe care 
o primeşti tu, această Pâine vie care S-a pogorât din cer (loan 6, 50), îţi procură hrana 
vieţii veşnice; şi oricine o va mânca nu va muri în veac şi este trupul lui Hristos. 

Judecă acum, care este mai de seamă: pâinea îngerilor sau trupul lui Hristos, care 
este de-a pururi trupul vieţii? Mana aceea era din cer; acesta este mai presus de cer; 
aceea era a cerului, acesta al Stăpânului cerurilor; aceea era supusă stricăciunii dacă 
era păstrată pentru a doua zi; acesta este străin de orice stricăciune, căci oricine l-a 
gustat cu evlavie nu va putea să mai simtă stricăciune. Evreilor le-a curs apă din stân- 
că, ţie sânge din Hristos; pe aceia i-a săturat apa pentru o oră, pe tine Sângele te-a 
spălat de păcate pe vecie. ludeul bea şi însetează; tu, după ce vei bea, nu vei mai putea 
înseta; aceea era în închipuire, Acesta este în adevăr. 

Dacă aceea de care te minunezi este umbră (închipuire), cât de mare este Acela 
la care te minunezi şi de umbra Lui? Ascultă că umbră erau cele ce se făceau la cei 
vechi: Ei beau - spune Scriptura - din piatra (stânca) ce avea să vină după ei, iar pia- 
tra era Hristos. Însă cu cei mai mulți nu a binevoit Dumnezeu; căci au căzut în pustie 
(1 Corinteni 10, 4-5). Dar acestea au preînchipuit pe ale noastre. Ai priceput (care 
sunt) mai de seamă; căci mai presus este lumina decât umbra, adevărul decât închipui- 
rea, trupul Creatorului decât mana cea din cer”. (Sf. AMBROZIE AL MILANULUI, Despre 
Sfintele Taine, cap. VIII, 44-49, în PSB, vol. 53, pp. 20-22) 


993. Nota Pr. E. Braniște: „Comp. loan 6, 49, 56”. (nota 78, p. 21) 

Săvârşitorii Sfintei Euharistii 


„Acea Euharistie să fie socotită bună, care este făcută de episcop sau de cel căruia 
episcopul i-a îngăduit”. (Sf. IGNATIE TEOFORUL, „Către smirneni', cap. VIII, 1, în PSB, 
vol. 1, p. 222) 


Necesitatea primirii Sfintei Împărtășanii 


„În nenumărate moduri ne sfinţeşte pe noi Domnul nostru lisus Hristos, făcân- 
du-ne sfinţi și bine-primiţi. Căci prin EI şi în El avem aducerea şi ne facem bineplăcuţi 
lui Dumnezeu şi Tatăl. Căci aflându-ne sub stricăciune și păcat, sunt de cel mai mare 
folos şi cu totul necesare pentru mântuire trupul şi sângele Lui. Căci în Hristos şi nu în 
lege e desăvârșirea”, (Sf. CHIRIL AL ALEXANDRIEI, Închinare în Duh și Adevăr, Cartea 
a unsprezecea, în PSB, vol. 38, p. 390) 


Primirea Sfintei Fuharistii 


„Câţi oameni nu spun azi: Aș fi voit să-l văd chipul Lui, statura Lui, încălțămintea 
Lui! lată Îl vezi, te atingi de EI, Îl mănânci! Doreşti să-l vezi hainele Lui? Dar El Se dă 
pe El însuşi ţie nu numai să-L vezi, ci chiar să te atingi de EI, să-L mănânci, să-L pri- 
meşti înăuntrul tău”. (Sf. IOAN GURĂ DE AUR, Omilii la Matei, omilia LXXXII, IV, în 
PSB, vol. 23, p. 934) 


„(...) cei botezați ca unii ce au gustat harul dumnezeiesc care le va fi spre folos 
dacă nu le e greu să se ostenească în biserici, primind vreme îndelungată binecuvân- 
tarea lui Hristos. Căci, despărțindu-se timp îndelungat de binecuvântarea lui Hristos, 
arată spre paguba lor o evlavie prefăcută, nevrând să se împărtășească tainic de El. 
Iar prin aceasta se exclud de la viața veşnică, ocolind să fie făcuţi vii. În acest caz se 
fac cursă şi sminteală, deși această ocolire pare să fie în ei rod al evlaviei. Căci trebuie 
mai degrabă să se silească să folosească puterea și râvna lor ca să se arate grăbiţi spre 
curățirea de păcate şi să încerce să trăiască o viaţă frumoasă și să alerge astfel cu mare 
silință spre împărtăşirea de viață. Dar, deoarece satana este variat în rătăcirile produse, 
nu le îngăduie să cugete cu înțelepciune cele ce se cuvin, ci, împingându-i la rele, îi 
convinge să se teamă de har. Prin aceasta îi cheamă la răutatea plăcerii, la vin şi beţie, 
ca la ceea ce le este de folos să vadă și să cugete. Deci, rupând lanţul aceluia și scutu- 
rând jugul lăcomiei ce ne stăpâneşte, să slujim cu frică Domnului, precum s-a scris, şi, 
arătându-ne prin lucrare mai tari ca plăcerile trupului, să venim la harul dumnezeiesc 


994. Tâlcuirea Pr. D. Stăniloae: „Moartea și viaţa înviată a lui Hristos ne este numaidecât necesară 
pentru mântuire, pentru ridicarea din stricăciune, urmată de moartea veșnică. Căci numai uniţi cu jertfa 
lui Hristos suntem aduși și noi în fața Tatălui. Jertfa lui Hristos ca Omul central, care ne cuprinde în umbra 
Lui pe toţi, câştigă bunăvoința Tatălui pentru toţi. Căci în ea este iubirea care cuprinde pe toți oamenii 
îndreptată spre Tatăl. Dar trebuie să ne lăsăm și noi atrași de iubirea lui Hristos către Tatăl, iubirea care 
ne cuprinde pe noi toți, ca să primim bunăvoirea Tatălui câștigată de Hristos pentru noi. Hristos ne duce 
la Tatăl prin jertfa Lui. Dar trebuie să aderăm şi noi la această ducere a noastră de către Fristos în faţa 
Tatălui.]deea cuprinderii noastre în Hristos e ideea centrală a Sf. Chiril, ca temei al mântuirii noastre. 
Hristos nu e închis în Sine, ci e deschis pentru noi. Dar şi noi suntem deschiși Lui. Dar numai iubirea până 
la jertfă face actuală această calitate a persoanei de-a fi deschisă altora. Din puterea deschiderii lui Hristos 
ca jertfa supremă, trăită în noi, putem actualiza și deschiderea între noi. În Hristos devenim un corp cu 
pula ce comunică întreolaltă”. (nota 446, pp. 390-391) 

şi ceresc şi să urcăm la sfânta împărtășire de Hristos. Căci astfel vom birui și amăgirea 
diavolească, făcându-ne părtași firii dumnezeieşti (2 Petru 1, 4). Așa vom urca la viață 
şi nestricăciune”. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a treia, cap. 6, în PSB, vol. 41, p. 368) 


„(...) Hristos hrănește Biserica Sa cu aceste Taine, prin care se întăreşte substanţa 
sufletului și, văzând sporirea neîncetată a harului ei, pe drept grăiește despre dânsa: 
Cât de frumoși s-au făcut sânii tăi, sora mea mireasă! Cât de frumoase s-au făcut de la 
vin! Și mirosul veșmintelor tale mai presus decât toate miresmele! Fagur picură buzele 
tale, mireasă! Miere şi lapte este sub limba ta şi mireasma veșmintelor tale ca mireas- 
ma Libanului! Grădină închisă ești, sora mea mireasă, grădină închisă, izvor pecetluit! 
(Cântarea Cântărilor 4, 10-12). Prin aceasta vrea să spună că taina trebuie să rămână 
pecetluită în tine, să nu fie siluită prin faptele unei vieţi rele şi prin pângărirea curăţiei, 
să nu trădezi celor ce nu se cuvine, să nu se răspândească la necredincioşi printr-o 
vorbire flecară. Trebuie, aşadar, să fie neadormită paza credinţei sale, pentru ca să 
păstreze neștirbită plinătatea vieţii şi a tăcerii”. (Sf. AMBROZIE AL MILANULUI, Despre 
Sfintele Taine, Capitolul IX, 55, în PSB, vol. 53, pp. 23-24) 


„Trebuie să ne înconjurăm inima prin paza umilinţei şi să păstrăm cu veşnică sta- 
tornicie această idee că niciodată nu putem ajunge la un atât de mare merit al curăţiei 
încât, chiar dacă am făcut prin harul lui Dumnezeu toate cele despre care am vorbit mai 
înainte, să credem că suntem vrednici de împărtășania cu Sfântul trup al Domnului. 
Mai întâi pentru că este atât de strălucitoare măreţia acestei mane cerești, încât nimeni 
în acest trup de lut n-o primeşte pe meritul său, ci din dărnicia Domnului, şi în al 
doilea rând pentru că niciunul nu poate fi atât de ferit de loviturile acestei lumi, încât 
ele să nu-i trimită măcar săgeți rare și uşoare ale păcatelor. Este peste putinţă ca omul 
să nu greșească fie din neștiință, fie din nepăsare, fie prin ademenire, fie cu gândul, 
fie din necesitate, sau uitare, sau în somn. Chiar dacă s-a urcat cineva pe culmea atât 
de strălucită a virtuţilor, încât să grăiască fără deşertăciune acele cuvinte apostolice: 
Pentru mine este prea puţin că voi fi judecat de voi, sau de vreo judecată omenească, nici 
eu nu mă judec pe mine însumi, fiindcă nu mă ştiu vinovat cu nimic (1 Corinteni 4, 3), 
totuşi să știe că nu poate fi fără păcat. Nu fără rost a adăugat același învăţător: dar nu 
cu aceasta m-am îndreptat, adică dacă mă cred drept nu însemnează că voi dobândi pe 
dată adevărata slavă a dreptăţii, sau fiindcă nu-mi simt conştiinţa încărcată cu niciun 
păcat, de aceea n-am fost pătat de nicio atingere a răului; multe stau ascunse în con- 
ştiinţa mea, care mie îmi sunt necunoscute şi întunecate, dar de Dumnezeu sunt ştiute 
şi lămurite. De aceea, adăugând spune: Cel care mă judecă pe mine este Dumnezeu, 
adică numai Acela, căruia nu îi sunt ascunse tainele inimilor mă pune sub cercetarea 
adevăratei judecăţi”. (Sf. loan CasIAN, Convorbiri duhovniceşti, Partea a III-a, „A doua 
convorbire cu părintele Theonas”, Cap. VII, 1-3, în PSB, vol. 57, p. 696) 


„Nu trebuie să nu primim duminica Sfânta Împărtășanie, fiindcă ne ştim păcă- 
toși, ci cu totul mai mult să ne grăbim dornici către ea, pentru vindecarea sufletului şi 
pentru curăţia cea duhovnicească, cu acea umilire a minţii și cu atâta credință, încât 
judecându-ne nevrednici de primirea marelui har să căutăm şi mai mult leacuri pen- 
tru rănile noastre. N-am fi, de altfel, vrednici să primim nici împărtășania anuală, dacă 
ne-am lua după unii care, stând în mănăstiri, în aşa chip măsoară vrednicia, sfințenia 

şi meritul tainelor cereşti, încât socotesc că împărtăşania nu trebuie luată decât de cei 
sfinți şi nepătaţi şi nu mai degrabă pentru că această participare să ne facă sfinți și 
curaţi. Aceştia, fără îndoială, cad într-o mai mare trufie decât cea de care li se pare că 
se feresc, fiindcă cel puţin atunci când o primesc ei se socotesc vrednici de a o primi. 
Cu mult este însă mai drept ca, de vreme ce în această umilinţă a inimii în care cre- 
dem şi mărturisim că niciodată nu putem să ne atingem pe merit de acele Sfinte Taine, 
s-o primim ca un leac al tristeţilor noastre în fiecare duminică, decât ca, stăpâniţi de 
deșarta trufie şi stăruință a inimii, să credem că numai o dată pe an suntem vrednici 
de a lua parte la Sfintele Taine. De aceea, ca să putem înțelege acestea și să le păstrăm 
în chip rodnic, să rugăm cu şi mai mare încordare mila Domnului să ne ajute pentru 
a le îndeplini acestea, care nu se învaţă ca celelalte îndeletniciri omenești, unde este 
necesară mai întâi folosirea cuvintelor, ci mai degrabă luând-o înainte fapta unită cu 
experiența. Acestea, dacă n-au fost cercetate şi netezite adesea prin învăţăturile băr- 
baţilor duhovnicești şi dacă n-au fost adâncite cu grijă prin exemple și prin experi- 
enţa zilnică, ori își pierd puterea din cauza nepăsării, ori dispar printr-o nevrednică 
uitare”. (Sf. IOAN CASIAN, Convorbiri duhovnicești, Partea a III-a, „A treia convorbire 
cu părintele Theonas”, Cap. XXI, 1-3, în PSB, vol. 57, p. 722) 


Primirea Sfintei Impărtășanii — condiţii 


„Când vă adunaţi în duminica Domnului, frângeţi pâinea şi mulțumiți, după ce 
mai întâi v-aţi mărturisit păcatele voastre, ca jertfa voastră să fie curată. 

Tot celcare e certat cu tovarășul său să nu vină împreună cu voi până nu se împacă, 
pentru ca să nu se pângărească jertfa voastră (Matei 5, 23-24; 15, 11-20) (Învăţătură a 
celor doisprezece Apostoli, Cap. XIV, 1-2, în PSB, vol. 1, p. 34) 


„Nimeni nu poate participa la ea (la Sfânta Euharistie — n.n.) decât numai cel ce crede 
că cele propovăduite de noi sunt adevărate şi care a trecut prin baia iertării păcatelor și a 
renașterii, trăind mai departe aşa cum ne-a transmis Hristos. Căci noi nu primim aces- 
tea ca pe o pâine comună și nici ca pe o băutură comună; ci, după cum prin Cuvântul lui 
Dumnezeu, lisus Hristos, Mântuitorul nostru, S-a întrupat şi a avut în vederea mântuirii 
noastre şi trup şi sânge (Joan 6, 57), tot astfel şi hrana transformată în euharistie, prin 
rugăciunea cuvântului celui de la EI, hrana aceasta, din care se hrănesc sângele și trupu- 
rile noastre prin schimbare, am fost învăţaţi că este atât trupul, cât şi sângele Acelui Iisus 
întrupat. Apostolii, în memoriile lor, care se numesc Evanghelii, aşa ne-au transmis că li 
s-a poruncit lor: lisus luând pâinea şi aducând rugăciuni de mulțumire asupra ei, a zis: 
Aceasta să o faceţi în amintirea Mea; acesta este trupul Meu (Luca 22, 19-20). Şi, de ase- 
menea, luând şi paharul şi aducând rugăciuni de mulțumire asupra lui, a zis: Acesta este 
sângele Meu (Matei 26, 28). Şi i-a împărtăşit din ele numai pe ei”. (Sf. IUSTIN MARTIRUL 
ŞI FILOSOFUL, Apologia întâi în favoarea creștinilor, LXVI, în PSB, vol. 2, p. 94) 


„Căci conştiinţa este cel mai bun judecător pentru a primi sau a nu primi euha- 
ristia; iar temelia tainică a conştiinţei este viața dreaptă unită cu o învățătură bună”. 
(CLEMENT ALEXANDRINUL, Stromatele, Stromata Î, Cap. I, 5.2, în PSB, vol. 5, p. 13) 


„O persoană a păcătuit, iar după păcat, a cerut să fie reprimită în obştea cre- 
dincioşilor și la Sfânta Cuminecătură. Dacă este primită prea degrabă, obştea 


472 Pr. asist. dr. LIVIU PETCU 


credincioşilor va fi îndemnată spre rele şi păcatele celorlalți vor fi mai mari. Dar 
dacă judecătorul, din chibzuială, nu pentru că nu i-ar fi milă de păcătos sau pentru 
că ar fi el neomenos, ci din purtare de grijă, atât pentru individ, cât mai cu seamă 
pentru obşte, cercetează paguba care ar urma din primirea la împărtăşanie şi din 
iertarea păcătosului aceluia, este lucru firesc să-l îndepărteze pe păcătos pentru ca să 
mântuiască mulțimea credincioşilor”. (ORIGEN, Omilii la Cartea Prorocului leremia, 
Omilia XII, Cap. V, în PSB, vol. 6, p. 405) 


„Este timp de pocăință și pentru catehumeni și pentru cei botezați; unii, pocăin- 
du-se, să aibă parte de Sfânta Taină a Botezului, iar ceilalți, spălându-și prin mărturi- 
sire păcatele săvârşite după botez, să se apropie cu conştiinţa curată de sfânta masă” 
(Sf. IOAN GURĂ DE AUR, Omilii la Matei, omilia X, V, în PSB, vol. 23, p. 127) 


„A ne apropia cu credinţă nu înseamnă numai a primi sfintele Taine ce stau îna- 
intea noastră, ci şi a le şi atinge cu inimă curată și a fi însuflețiți de aceleași gânduri şi 
simțăminte ca şi cum ne-am apropia de Însuși Hristos. Ce dacă nu-I auzi glasul? Dar 
Îl vezi așezat pe Sfânta Masă! Dar, mai bine spus, Îi auzi și glasul! Îţi grăieşte prin evan- 
ghelişti”. (Sf. loAN GURĂ DE AUR, Omilii la Matei, omilia L, II, în PSB, vol. 23, p. 582) 


„Taina aceasta a Sfintei Împărtășanii ne poruncește să fim totdeauna curaţi nu 
numai de jaf și de răpire, dar chiar de cea mai mică dușmănie”. (Sf. IOAN GURĂ DE 
AUR, Omilii la Matei, omilia L, III, în PSB, vol. 23, p. 583) 


„Niciun luda să nu se apropie de această masă, niciun Simon Magul! Că și unul şi 
altul au pierit din pricina iubirii de argint! Să fugim de această prăpastie; nici să soco- 
tim că ne este de ajuns spre mântuire dacă facem dar acestei sfinte mese un potir de 
aur bătut în pietre scumpe dezbrăcând pe văduvă şi orfani. Dacă vrei să cinsteşti jertfa, 
adu-l sufletul pentru care Hristos S-a jertfit. Sufletul fă-ţi-l de aur. Care ţi-e câştigul 
dacă sufletul ţi-i mai rău decât plumbul și lutul, iar potirul dăruit, de aur?'. (Sf. IOAN 
GURĂ DE AUR, Omilii la Matei, omilia L, III, în PSB, vol. 23, p. 583) 


„Nimeni să nu se apropie cu scârbă, nimeni să nu se apropie cu paşi şovăitori. 
Toţi să fim înflăcăraţi, toţi să fim cu sufletele clocotitoare, toţi să fim cu mințile treze. 
Dacă iudeii mâncau cu zel Paştele stând în picioare, cu încălțămintea în picioare şi cu 
toiegele în mâini, cu mult mai mult noi trebuie să fim veghetori. Ei trebuiau să meargă 
în Palestina; tu însă trebuie să mergi în cer. 

De aceea trebuie să fim totdeauna veghetori. Nu e mică pedeapsa pentru cei ce se 
împărtășesc cu nevrednicie. Adu-ţi aminte cât te-ai revoltat impotriva vânzătorului, 
împotriva răstignitorilor. Caută, dar, să nu te faci şi tu vinovat de trupul şi sângele 
lui Hristos! iudeii au junghiat preasfântul trup, dar tu îl primeşti într-un suflet niur- 
dar, după ce ai primit atâtea binefaceri. Domnul nu S-a mulțumit numai să Se facă 
om, să fie pălmuit şi junghiat, ci să Se şi unească cu noi; ne-a făcut trup al Lui nu 
numai prin credinţă, ci chiar în realitate. Decât cine trebuie să fie mai curat cel ce se 
împărtăşeşte cu această jertfă? Nu trebuie să fie, oare, mai curată decât raza soarelui 
mâna celui care taie acest trup, gura care se umple de focul cel duhovnicesc, limba 
care se înroşeşte cu sângele cel preainfricoșător? Gândeșşte-te la cinstea cu care ai fost 
cinstit! Gândeşte-te la ce fel de masă iei parte! Ne hrănim şi ne unim cu Acela de Care 

îngerii se cutremură văzându-L, pe Care nici nu îndrăznesc să-L privească fără frică 
din pricina străfulgerării Lui; ajungem trup și sânge al lui Hristos. Cine va grăi puterile 
Domnului? Cine va face auzite toate laudele Lui?” (Sf. IOAN GURĂ DE AUR, Omilii la 
Matei, omilia LXXXII, IV, în PSB, vol. 23, pp. 934-935) 


„Așadar, să nu ne trândăvim de vreme ce suntem învredniciţi de o atât de mare 
dragoste şi cinste. Nu vedeţi pe copii cu câtă grabă se îndreaptă spre sânul mamei 
lor, cu câtă râvnă își înfig buzele în sân? Tot cu atâta grabă să ne apropiem și noi de 
masa aceasta, de sânul potirului cel duhovnicesc; dar, mai bine spus, să sugem harul 
Duhului cu mai multă râvnă decât copiii de lapte. O singură durere să simțim, aceea 
de a nu ne împărtăși cu această hrană”. (Sf. IOAN GURĂ DE AUR, Omilii la Matei, omilia 
LXXĂXII, V, în PSB, vol. 23, p. 935) 


„Niciun luda să nu fie aici! Niciun iubitor de argint! Dacă nu eşti ucenic, pleacă! 
Masa aceasta nu-i primeşte pe unii ca aceștia. Cu ucenicii Mei vreau să fac Paştele! 
(Matei 26, 18), a spus Domnul. Masa aceasta este masa aceea de la Cina cea de Taină, 
întru nimic mai prejos. N-a făcut-o pe aceea Hristos, iar pe aceasta un om. Nu, ci și 
pe aceasta tot El. Acesta este foișorul acela unde era EI cu ucenicii Lui atunci (Luca 
22, 12). De acolo a plecat la Muntele Măslinilor (Matei 26, 30). Să plecăm şi noi de aici 
spre mâinile săracilor. Munte al Măslinilor este locul unde sunt săracii. (...) Niciun om 
cu inimă de piatră să nu se apropie de Sfintele Taine, niciunul care-i crud și nemilos, 
niciunul care-i cu totul necurat. 

Cuvintele acestea vi le spun și vouă care vă împărtăşiţi şi vouă celor ce împărtă- 
şiți. Este de neapărată trebuinţă să vi se spună şi vouă, ca să împărțiți aceste daruri cu 
multă băgare de seamă. Nu mică vă va fi osânda dacă îngăduiți să se împărtășească de 
la această masă cineva pe care-l ştiţi cu vreun păcat. Sângele lui Hristos din mâinile 
voastre se va cere. De-ar fi general, de-ar fi mare dregător, de-ar fi chiar cel cu diade- 
ma pe cap, oprește-l dacă se apropie cu nevrednicie! Tu ai mai multă putere decât el. 
Dacă ţi s-ar fi încredinţat să ai grijă de curăţenia apei unui izvor din care bea o turmă 
şi ai vedea că vine la apă o oaie plină toată de noroi la gură, n-ai lăsa-o să se aplece să 
bea, ca să nu tulbure izvorul; aici însă nu ţi s-a încredințat izvorul unei ape, ci izvorul 
sângelui şi al Duhului” (Sf. loAN GURĂ DE AUR, Omilii la Matei, omilia LXXXII, V, în 
PSB, vol. 23, pp. 935-936) 


„Când îi vezi pe unii că se apropie, deşi au păcate mai murdare decât pământul 
şi noroiul, nu te revolţi și nu-i opreşti? Ce iertare mai poţi avea? Pentru aceasta v-a 
cinstit Dumnezeu pe voi, preoţilor, cu această cinste, ca să-i deosebiți pe unii de alţii. 
Aceasta e vrednicia voastră; aceasta-i trăinicia voastră, aceasta-i toată cununa voastră, 
nu ca să umblaţi într-o haină albă şi strălucitoare. 

Dar de unde știu eu pe cutare și pe cutare? 

Nu vorbesc de cei pe care nu-i cunoşti, ci de cei pe care-i cunoşti. Vrei să-ți spun 
ceva mai înfricoşător? Nu e atât de mare grozăvia să spunem că au călcat în picioare 
pe Hristos, că au socotit ceva de rând sângele Testamentului şi au batjocorit harul 
Duhului (Evrei 10, 29). Cel care păcătuiește şi se apropie de Sfintele Taine este mai rău 
decât un îndrăcit: îndrăciţii, pentru că sunt stăpâniţi de demoni, nu sunt pedepsiţi; 
aceștia însă, pentru că se apropie cu nevrednicie sunt dați osândei veşnice. Aşadar, nu 
numai pe aceştia să-i alungăm, ci pe toți pe care-i vedem că se apropie cu nevrednicie. 
Nimeni să nu se împărtășească, dacă nu-i ucenic! Niciun Iuda să nu se împărtășească, 

ca să nu păţească ce-a păţit Iuda. Trup al lui Hristos este şi mulțimea aceasta. Vezi, dar, 
ca tu, care împărtășești cu Sfintele Taine, să nu mânii pe Stăpân dacă nu cureţi trupul 
acesta! Vezi să nu-i dai sabie în loc de hrană! Dacă un om nevrednic vine din neștiință 
să se împărtăşească, opreşte-l, nu te teme! Teme-te de Dumnezeu, nu de om! Dacă te 
temi de om, vei fi disprețuit de om. Dar dacă te temi de Dumnezeu, vei fi respectat și 
de om. Dacă nu îndrăznești să oprești de la Sfânta Împărtășanie pe unul nevrednic, 
adu-l la mine. Nu-i voi ingădui o astfel de îndrăzneală. Mai degrabă mă voi despărți 
de suflet decât să împărtăşesc cu sângele Stăpânului pe un nevrednic; mai degrabă îmi 
voi răspândi sângele meu decât să împărtăşesc cu sângele acesta atât de înfricoșător pe 
unul care nu merită. Nu ai nicio vină dacă nu cunoşti pe cel nevrednic, deși l-ai cerce- 
tat cu de-amănuntul. Cele ce ţi le-am spus, le-am spus de cei pe care-i cunoşti. Dacă 
vom îndrepta pe cei pe care-i cunoaştem, Dumnezeu ni-i va face cunoscuţi repede 
şi pe cei pe care nu-i cunoaștem. Dar dacă îngădui să se împărtășească cei pe care- 
i cunoaștem că sunt păcătoşi, pentru ce să ne mai facă Dumnezeu cunoscuţi pe cei 
pe care nu-i cunoaștem? Nu spun cuvintele acestea ca să oprim de la împărtăşire pe 
oameni, nici să-i alungăm din biserică, ci ca să-i aducem la Sfânta Împărtăşire după 
ce s-au îndreptat, ca să ne dăm silința să-i îndreptăm. Aşa vom face îndurător și pe 
Dumnezeu. Vom găsi mulţi oameni care să se împărtășească cu vrednicie şi vom primi 
şi mare răsplată și pentru râvna noastră şi pentru grija ce o purtăm de alții”. (Sf. IOAN 
GURĂ DE AUR, Omilii la Matei, omilia LXXXII, VI, în PSB, vol. 23, pp. 936-937) 


„Care dintre voi n-ar vrea (...) să cuprindă picioarele lui lisus? Puteţi şi acum, toți 
câți vreți! Puteţi să-I cuprindeţi nu numai picioarele, ci și mâinile, și capul acela sfânt, 
împărtăşindu-vă, cu cuget curat, cu înfricoşătoarele Taine”. (Sf. IOAN GURĂ DE AUR, 
Omilii la Matei, omilia LXXXIX, III, în PSB, vol. 23, p. 995) 


„(...) împărtășirea cu o asemenea mâncare şi băutură nu trebuie să se facă fără o 
adâncă cercetare şi fără o înţelegătoare deosebire, deoarece Sfântul Apostol Pavel a zis: 
Mai întâi să se cerceteze fiecare pe sine şi numai astfel să mănânce din pâine şi să bea 
din pahar, căci cel se mănâncă și bea în chip nevrednic mănâncă și bea spre pierderea lui 
însuşi (1 Corinteni 11, 28). 

De altfel şi Evanghelistul Luca mi se pare că a gândit același lucru când a arătat că 
în timpul Patimii celei de taină, losif, sfetnicul cel cu bun chip, a luat cu giulgiu curat şi 
nepătat trupul Domnului, punându-l într-un mormânt nou și curat. Aşa că ceea ce ni 
s-a vestit prin Sfântul Apostol Pavel ne poate sluji de adevărată lege, iar ceea ce ni s-a 
vădit atât de frumos de Evanghelistul Luca ne poate fi o adevărată poruncă, pentru ca 
întotdeauna să primim Sfântul Trup al Domnului cu suflet curat, iar dacă se va găsi în 
noi vreo pată, să o ştergem ai întâi cu apa lacrimilor”. (Sf. GRIGORIE DE Nyssa, Despre 
desăvârșire, către monahul Olimpiu, în PSB, vol. 30, p. 466) 


„Înțeleptul Pavel ne sfătuieşte că de vrem să ne impărtășim de binecuvântarea 
tainică”, să ne probăm pe noi înșine și numai după aceea să ne apropiem. (Sf. CHIRIL 
AL ALEXANDRIEI, Închinare în Duh și Adevăr, Cartea a noua, în PSB, vol. 38, (5431) 


995, Tâlcuirea Pr, D. Stăniloae: „Binecuvântarea tainică e Sfânta Împărtășanie. Căci prefacerea de la Cina 
cea de Taină s-a făcut cu binecuvântare. Împărtășindu-ne de trupul și sângele Domnului, Îl binecuvântăm pe 
Dumnezeu că ne-a făcut cu putinţă acest fapt, dar prin aceasta şi Dumnezeu ne dă nouă cea mai mare și mai 
tainică binecuvântare” (nota 341, p. 311) 

„Căci numai sufletelor sfinţite li se cuvine să se împărtășească de hrana sfântă, 
adică de trupul lui Hristos; cei de alt neam nu se pot apropia de binecuvântare”*. Prin 
cel de alt neam se înţelege neamul necredincios încă şi nebotezat şi pe lângă acesta, cel 
căzut într-o cugetare străină și contrară opiniilor sfinţilor şi dezbinat de dogme per- 
verse” (Sf. CHIRIL AL ALEXANDRIEI, Închinare în Duh și Adevăr, Cartea a unsprezecea, 
în PSB, vol. 38, p. 396) 


„Și nimeni de alt neam nu va mânca din cele sfinte. Nemernicul preotului sau năi- 
mitul lui, nu va mânca din cele sfinte. Iar de va avea preotul un suflet cumpărat, acesta 
va mânca pâinea lui şi casnicii lui vor mânca şi ei din pâinea lui (eşirea 22, 10-11). 

Deci opreşte ca întinat şi încă necurăţit pe cel străin de neam și din afară, adică pe 
cel ce încă n-a crezut și n-a cunoscut pe Dumnezeu Cel adevărat. Căci cei ce nu s-au 
unit, prin familiaritatea spirituală şi în Duh, cu Hristos, Marele şi adevăratul Preot, 
cum se vor împărtăși de pâinile Lui?” De aceea s-a spus să nu dăm cele sfinte câini- 
lor şi nimeni să nu arunce mărgăritarele spirituale înaintea porcilor, după cuvântul 
Mântuitorului (Matei 7, 6). Deci cel străin de neam e cu totul nepărtaș. Dar la el adau- 
gă și pe nemernic și pe năimit. lar aceștia sunt, după cum mi se pare mie, cei ce vieţu- 
iesc lumii şi petrec potrivit ei, şi şi-au făcut pământul patrie, prin aceea că se gândesc 
numai la ale trupului şi în ce priveşte legătura cu Hristos locuiesc ca niște nemernici 
numai în credința simplă. Cât priveşte adică cuvintele, ei sunt blânzi și cu bunăcuvi- 
inţă. Dar în faptele şi modurile evlaviei adevărate, sunt foarte străini. Năimiţi în spe- 
cial sunt cei ce au îmbrățișat numai credința şi aceasta nu din respect pentru adevăr, 
ci pentru a vâna, prin aparenţă că sunt creştini, aprobarea vreunora şi a-şi atrage în 


chip lingușitor ocrotirea celor ce pot să le fie de folos, făcând din binecredincioşie un 
mijloc de câştig și un acoperământ al lăcomiei, ca unii ce își fac din vorbele blânde o 
mască%%” (Sf. CHIRIL AL ALEXANDRIEI, Închinare în Duh şi Adevăr, Cartea a două- 
sprezecea, în PSB, vol. 38, pp. 421-422) 


„Dar dacă suntem iubitori ai vieţii veşnice, dacă dorim să avem pe Dăruitorul 
nemuririi în noi înşine, să nu renunțăm, asemenea unora dintre cei nepăsători, să fim 
binecuvântaţi””, nici să nu lăsăm să ne prefacă diavolul evlavia în viclenie, și în cursă, 
şi în laţ păgubitor. Căci s-a scris: Cel ce mănâncă din pâine și bea din potir cu nevred- 
nicie, judecată sieși mănâncă și bea (1 Corinteni 11, 29). Când mă cercetez pe mine 
însumi, văd că nu sunt vrednic. Când deci vei socoti că eşti vrednic spunând aceasta, 
vei auzi de la noi: Când vei socoti că eşti vrednic să te prezinţi lui Hristos? Căci, chiar 


996. Nota Pr. Stăniloae: „Binecuvântarea era un nume pentru Sfânta Împărtășanie”. (nota 452, p. 396) 

997. Tâlcuirea Pr. D. Stăniloae: „Deși trupul lui Hristos îl primim în trupul nostru, în care imprimân- 
du-și virtuțile lui, de acolo se transmit și sufletului, totuși cel ce face cu putinţă primirea eficientă a trupului 
lui Hristos în trupul omului, este credința din sufletul lui. În cel ce nu crede, trupul lui Hristos nu-şi va pune 
pecetea Lui de curăţie și de sfințenie. Deci și în cazul acesta Lot prin suflet se deschide trupul pentru continu- 
turile spiritualizatoare. Un suflet preocupat numai de cele pământești nu va avea puterea să facă trupul să se 
folosească de virtuțile sfinte şi sfinţitoare ale trupului lui Hristos”. (nota 482, p. 421) 

998. Tâlcuirea Pr. D. Stăniloae: „Sufletul imprimă în trup virtuțile sale nu prin cuvinte, ci prin fapte. De 
aceea e] deschide trupul său lucrării eficiente a trupului lui Hristos, când acesta e primit în trupul său, numai 
când s-a făcut trupul său ascultător de suflet și cu pornirea de-a fi organ al trecerii în faptă a voii sufletului 
câştigată de voia lui Hristos”. (nota 483, p. 422) 

999. Tâlcuirea Pr. D. Stăniloae: „Binecuvântarea prin care se preface pâinea în Trupul Domnului se extinde 
şi asupra celor care se împărtășesc de Trupul Lui. În Trupul Domnului e binecuvântarea Lui” (nota 753, p. 413) 

de te vei îndurera pururea de lunecare, nu vei înceta niciodată să luneci. Căci cine 
va pricepe greșalele?, după Sfântul psalmist (Psalmii 18, 13). Astfel să te socotești cu 
desăvârşire lipsit în veci de sfințenia care mântuieşte!%” (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a patra, Cap. 2, în PSB, vol. 41, p. 413) 


„Căci cei curaţi ne împărtășim în chip curat de Hristos, precum se spune în mod 
potrivit în biserici: Sfintele, sfinților”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a patra, Cap. 7, în PSB, vol. 41, pp. 497-498) 


» Vă este de folos ca să Mă duc. Căci dacă nu Mă voi duce, Mângâietorul nu va 
veni la voi, iar dacă Mă voi duce, Îl voi trimite la voi (loan 16, 7). Deci, nefiind încă 
trimis la noi Sfântul Duh, fiindcă nu Se înălțase la Tatăl, El opreşte pe Maria să-L 
atingă, deoarece ea nu primise încă pe Duhul, spunând: Nu te atinge de Mine, căci 
încă nu M-am suit la Tatăl Meu, adică nu L-am trimis încă pe Sfântul Duh la voi. 
Acest model poate fi aplicat Bisericii. De aceea, oprim de la Sfânta masă pe cei ce 
sunt încă în stare de catehumeni, care cred în Dumnezeire, dar nu s-au îmbogăţit 
cu Sfântul Duh. Căci Acesta nu Se sălășluiește în cei încă nebotezați. Dar, după ce 
devin părtași ai Sfântului Duh, nu mai este nicio piedică de a se atinge de Domnul 
nostru lisus Hristos. De aceea, și slujitorii tainelor dumnezeiești strigă către cei ce 
vor să se împărtășească cu Taina Sfintei Împărtăşanii: Sfintele, Sfinților, arătând că 
numai celor sfinţiți în Duh li se cuvine să se împărtășească de cele sfinte”. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a douăsprezecea, 
Introducere, în PSB, vol. 41, p. 1146) 


Primirea ei de către cineva care a fost întinat în somn 


„Întrebarea 309: Dacă cuiva i se întâmplă cele obişnuite și după fire, se cuvine să 
îndrăznească să se apropie spre împărtășirea celor sfinte? 

Răspuns: (...) A se apropia cineva de cele sfinte, fiind în necurăţenie, suntem învă- 
țaţi şi din Vechiul Testament, că este mai înfricoşată judecata (Leviticul 15). Iar dacă 
aici este ceva mai mult decât templul (Matei 12, 6), Apostolul mai înfricoșat, adică, ne 
va condamna pe noi, zicând: cel care mănâncă şi bea cu nevrednicie, osândă mănâncă 
şi bea pentru sine (1 Corinteni 11, 29). (Sf. VAsie CEL MARE, Regulile mici, Î. 309, în 
PSB, vol. 18, pp. 457-458) 


„Irebuie să ne străduim, pe cât putem, cu toată grija, să ne păstrăm nepătată cură- 
ţia, mai ales când dorim să stăm în faţa Sfântului altar, şi să ne ferim cu cea mai mare 
atenţie ca nu cumva trupul, păzit mai înainte fără pată, să fie amăgit tocmai în noaptea 
în care ne pregătim să mergem a doua zi la ospăţul Sfintei Împărtășanii. Dacă acel vrăj- 
maș foarte rău, ca să ne sustragă de la leacul vindecării cerești, ne-a înşelat mintea aţi- 
pită în somn, astfel încât, fără vreo pornire vinovată, fără să ia în vreun fel parte cuge- 
tul la întinăciunea simţurilor noastre, ci totul s-a produs din trebuinţa firii, împinsă de 
puterea diavolului, care voieşte să ne oprească de la sfințenie, atunci putem și trebuie 


1000. Tâlcuirea Pr. D. Stăniloae: „Se recomandă o smerenie continuă. Niciodată să nu ne socotim vred- 
nici. Și când ne socotim nevrednici, atunci ne putem împărtăși; chiar dacă ne socotim vrednici, nu suntem 
vrednici”. (nota 754, p. 413) 

să ne apropiem cu încredere de harul pâinii mântuitoare. Dar dacă, dimpotrivă, înti- 
narea s-a produs din vina noastră, se cuvine să ne temem de acele cuvinte apostolice: 
Cel ce cu nevrednicie a mâncat pâinea și a băut paharul Domnului, vinovat va fi de tru- 
pul și sângele Domnului. Să se cerceteze însă omul pe sine şi aşa să mănânce din pâine şi 
să bea din pahar. Căci cel care mănâncă şi bea cu nevrednicie osândă își mănâncă și bea, 
nesocotind trupul Domnului, adică nedeosebind acea hrană cerească de cea obișnuită 
şi nesocotind că o asemenea hrană nu poate fi primită decât cu minte curată şi cu trup 
de asemenea curat”. (Sf. IoAN CASIAN, Convorbiri duhovnicești, Partea a III-a, „A doua 
convorbire cu părintele Theonas”, Cap. V, 1-3, în PSB, vol. 57, pp. 692-693) 


„Se va vedea mai limpede, din exemplul următor, adevărul că uneori această necu- 
răție ne vine din înşelăciunea diavolului. Cunosc pe un frate care, având neîncetat o 
binemeritată curăţie, datorită umilinţei şi grijii de a nu-şi păta inima și trupul, nu este 
încercat de amăgirile din timpul nopții. Totuşi, însă, tocmai când se pregătea să ia Sfânta 
Împărtășanie, în noaptea dinainte i se întâmpla blestemata întinare. După ce, de frică, 
s-a stăpânit mult timp de la Sfânta Împărtășanie, în cele din urmă a adus faptul la cunoş- 
tința bătrânilor, cu încrederea că prin sfatul lor va dobândi un leac al necazului și dure- 
rii lui. Dar doctorii duhovniceşti, punând în discuţie prima pricină a acestei boli, care 
de obicei constă într-o hrană prea îndestulătoare, şi-au dat seama că nu aceasta este 
pricina pentru tânărul acela, fiindcă el era cunoscut prin înfrânarea lui obişnuită de la 
mâncare. Au trecut astfel la a doua pricină care constă în greșeala sufletului şi într-un 
post prea aspru. Acestea fac chiar pe bărbaţii cei mai înfrânaţi, din cauza trufiei pentru 
curăţia trupului lor, să se întineze, fiindcă au crezut că prin puterea lor, și nu prin darul 
lui Dumnezeu, își păstrau curăţia trupului. Întrebându-l, așadar, dacă prin meritul lui se 
credea în stare de o asemenea virtute, fără să aibă nevoie de ajutorul divin, el a răspuns că 
un asemenea simțământ ar fi o nelegiuire, că nu şi-a putut menţine în celelalte zile trupul 
curat decât ajutat de harul divin. Trecând, așadar, pe dată, la a treia pricină, ei şi-au dat 
seama că totul vine din înșelăciunea diavolului şi că el n-are vină nici trupească, nici 
sufletească. Astfel ei au hotărât, cu toată încrederea, ca fratele să ia parte la sfântul ospăț, 
ca nu cumva, dacă ar rămâne mereu fără Împărtășanie, vrăjmaşul cel viclean, ținându-l 
în lanţurile lui, departe de împărtășirea cu trupul și sângele lui Hristos, să-l lipsească 
pentru totdeauna de leacul cel mântuitor. Astfel, toată înşelăciunea diavolului a fost dată 
pe faţă și în curând, oblăduit de puterea Domnului, obiceiul amăgirii din trecut a încetat. 
În acest caz s-a văzut limpede șiretlicul vrăjmașului şi totodată îndreptățită hotărârea 
bătrânilor, care a arătat că adesea această întinare atât de necurată este adusă nu de viciul 
trupului sau al sufletului, ci de lucrarea amăgitoare a vrăjmaşului” (Sf. IoAN CASIAN, 
Convorbiri duhovnicești, Partea a III-a, „A doua convorbire cu părintele Theonas”, 
Cap. VI, 1-4, în PSB, vol. 57, pp. 693-694) 


„Nicio fărâmă şi nicio bucăţică din comoara 
sfințită să nu fie pierdută” 


»(...) vreau să vă îndemn pe toţi care luaţi parte la Sfintele Taine, să primiţi cu grijă 
respectuoasă trupul Domnului, când vă este oferit, de teama ca nicio fărâmă şi nicio 
bucăţică din comoara sfinţită să nu fie pierdută. Căci pe bună dreptate aţi fi conside- 
rați vinovaţi dacă prin nepăsarea voastră s-ar pierde ceva din toate acestea”. (ORIGEN, 
Omilii la Cartea Leșirii, omilia XIII, Cap. III, în PSB, vol. 6, p. 126) 

Primirea Sfintei Euharistii înainte de moarte 


„Scriind aceluiaşi Fabiu episcopul Antiohiei, care înclina întrucâtva și el însuși 
spre schismă, Dionisie al Alexandriei atinge, în epistolele pe care i le-a adresat, mai 
multe probleme, între care şi cea despre pocăință, arătând și luptele precedente ale 
celor care au dat atunci în Alexandria o bună mărturie. Îndeosebi, el ne istoriseşte, 
între alte fapte, și una cu totul minunată, care nu poate lipsi din cartea noastră și care 
este următoarea: 

Îți dau numai acest singur exemplu care a ajuns până la noi. Trăia la noi un 
bărbat oarecare, cu numele Serapion, un moşneag credincios, care dusese mulţi ani o 
viaţă fără cusur, dar care a căzut în ispită în cursul persecuției recente. Pentru aceasta 
s-a rugat şi a plâns adeseori, dar nimeni nu i-a dat nicio atenţie, întrucât el adusese 
jertfă zeilor păgâni. Căzând în boală, Serapion a petrecut trei zile fără să poată grăi 
ceva ori să-și revină. 

Abia în cea de a patra zi a început să se simtă mai bine, de aceea a chemat la sine 
pe fiul surorii sale şi l-a întrebat: «Până când mă ţineţi tot aici, nepoate? Te rog grăbiți- 
vă și dezlegați-mă cât mai repede. Cheamă pe careva dintre preoți». Și spunând vorbele 
acestea din nou i-a stat graiul. 

Copilul a alergat repede după preot. Era noapte și preotul era bolnav, încât n-a 
putut veni. Întrucât însă rânduise să se dea muribundului dezlegarea dacă va fi cerut-o 
înainte, pentru ca astfel să moară în nădejde, preotul a încredințat copilului o bucăţică 
din Sfânta Împărtășanie, cu îndrumarea să i-o înmoaie în apă şi să i-o vâre în gură 
bătrânului. Copilul a sosit acasă aducând cu sine Cuminecătura. Încă înainte de a intra 
în casă Serapion s-a trezit din nou și a zis: «Ai venit numai tu, fiule; se vede că preotul 
n-a putut veni. Fă repede ceea ce ţi-a spus să faci și pregătește-mă de drum». Copilul a 
înmuiat în apă Euharistia şi apoi o puse în gura moșneagului. Acesta abia a reușit s-o 
înghită și şi-a dat sufletul. 

Oare nu reiese de aici cu claritate că Dumnezeu l-a ținut în viaţă până ce-și pri- 
meşte dezlegarea, iar după ștergerea păcatelor, pentru multele lui fapte bune poate fi din 
nou recunoscut (ca creştin — n. pr. Teodor Bodogae)?. (EUSEBIU DE CEZAREEA, Istoria 
bisericească, Cartea a şasea, XLIV, 1-6, în PSB, vol. 13, pp. 268-269) 


Vedenie despre primirea Sfintei Euharistii 


„Istorisea, cândva, acest minunat Macarie (Alexandrinul - n.n.) un lucru cu totul 
aparte despre Marcu ascetul și zicea: Pe când slujeam Sfânta Liturghie, am observat, 
la momentul împărțirii tainelor lui Hristos, că lui nu i-am dat niciodată împărtășa- 
nie şi că un înger i-o dădea, luând-o de pe jertfelnic. Eu vedeam decât dosul mâinii 
celui ce-i dădea împărtăşania. Acest Marcu, deşi era tânăr, ştia pe de rost Vechiul și 
Noul Testament; în plus, el era foarte blând și curat ca nimeni altul”. (Viaţa Sfântului 
Macarie Egipteanul, în PSB, vol. 34, p. 43) 


Gravitatea primirii cu nevrednicie a Sfintei Împărtășanii 


„Vezi să nu fii ca Irod şi să spui: Că venind, să mă închin Lui şi venind să vrei să-L 
ucizi! Că lui Irod se aseamănă toţi cei care se împărtăşesc cu nevrednicie cu Sfintele 
Taine! Unul ca acesta, spune Pavel, va fi vinovat față de trupul și sângele Domnului! 

(1 Corinteni 11, 27), pentru că au ei înşişi pe mamona, pe tiranul pe care-l supără 
împărăţia lui Hristos, tiranul mai nelegiuit decât Irod. Mamona vrea să stăpânească şi 
trimite pe cei ai lui să se închine lui Hristos numai de formă, dar Îl junghie când 1 se 
închină. Să ne temem, dar, ca nu cumva să avem chip de rugători şi de închinători, dar 
cu fapta să facem cele potrivnice”. (Sf. IoAN GURĂ DE AUR, Omilii la Matei, omilia VII, 
V; în. PSB, vol. 23..p;97) 


„Dar faptul cel mai înfricoşător este acela că te apropii cu nevrednicie de Sfintele 
şi preacuratele lui Hristos Taine și te faci vinovat față de trupul şi de sângele Lui. Acela, 
pe care tu îl judeci, a ucis un om oarecare; tu, însă, ai ucis pe Hristos Însuși, ești res- 
ponsabil de junghierea Lui, atunci când te împărtășeşti cu nevrednicie cu preacura- 
tul Lui trup şi sânge. Pentru că zice Apostolul: Cel ce mănâncă și bea cu nevrednicie 
(acestea), este vinovat faţă de trupul şi sângele lui Hristos; bea şi mănâncă sieşi osândă 
(1 Corinteni 11, 29). Altfel spus, fapta pe care au făcut-o iudeii, ucigându-L (pe lisus), 
o săvârșesc cei ce se împărtăşesc cu nevrednicie cu trupul şi sângele Său. Şi pe bună 
dreptate, pentru că şi cel care sfâşie porfira împărătească şi cel ce-o murdăreşte, ace- 
eaşi moarte primeşte. Deci, şi cei ce i-au frânt atunci trupul și cei care-L întinează 
acum, împărtăşindu-se cu suflet necurat, vor avea parte de aceeași osândă, după cum 
spune Apostolul”. (Viața Sfântului Macarie Egipteanul, în PSB, vol. 34, p. 47) 


Primirea Sfintei Împărtășanii — folosul 


„Sârguiţi-vă, dar, să vă adunaţi mai des pentru Euharistia lui Dumnezeu şi spre 
slava Lui. Când vă adunaţi des, sunt nimicite puterile satanei, iar prin unirea credin- 
ței voastre se risipește prăpădul lui”. (Sf. IGNATIE TEOFORUL, Epistole, „Către efeseni”, 
Cap. XIII, 1, în PSB, vol. 1, pp. 193-194) 


„În chip analog vinul se amestecă cu apa, iar Duhul cu omul; unul, amestecul de 
vin cu apă, hrănește spre credinţă; celălalt, Duhul, conduce spre nemurire; și iarăşi, 
amestecul celor două, a băuturii și a Cuvântului, se cheamă euharistie, har lăudat și 
frumos; iar cei care se împărtășesc cu credinţă își sfințesc şi trupul și sufletul, pentru că 
voinţa Tatălui amestecă în chip tainic, cu Duhul și cu Cuvântul, acest amestec dumne- 
zeiesc, care este omul”. (CLEMENT ALEXANDRINUL, Pedagogul, Cartea II, Cap. II, 20.1, 
în PSB, vol. 4, p. 241) 


„Aşa cum pâinea corporală, când este introdusă în corpul celui nutrit, se preface 
în substanţa acestuia, tot așa şi pâinea cea vie, care coboară din cer, primită de minte şi 
suflet, împărtăşeşte putere celui care caută hrana în ea, fiind pâinea spre ființă pentru 
care ne rugăm'. (ORIGEN, Despre rugăciune, XXVII, 9, în PSB, vol. 7, p. 261) 


„Pâinea cea de toate zilele sau cea spre fiinţă (...) aduce sufletului sănătate, bunăs- 
tare și putere, dar împărtășește și propria-i nemurire celui ce se hrăneşte cu ea, pentru 
că Cuvântul lui Dumnezeu este EI însuşi nemuritor. 

Această pâine de toate zilele mi se pare că a fost numită de Scriptură pomul vieții 
şi cine întinde mâna spre el şi va lua din el va trăi în veci. Şi cu o a treia numire acest 
pom este numit, de către Solomon, înţelepciunea lui Dumnezeu, atunci când zice pom 
al vieții este ea pentru cei ce stăpânesc înțelepciunea, iar cei ce se sprijină pe ea, ca pe 

Domnul, sunt fericiți (Pildele lui Solomon 3, 18). (ORrGEN, Despre rugăciune, XXVII, 
10, în PSB, vol. 7, p. 262) 


„Cel care ia din pâinea cea spre fiinţă îşi întăreşte inima și se face fiu al lui 
Dumnezeu”. (ORIGEN, Despre rugăciune, XXVII, 12, în PSB, vol. 7, p. 263) 


„Odată hrănită şi adăpată cu Euharistie, aripa sufletului se reface și, după prea- 
înțeleptul Solomon, (credinciosul — n.n.) face aripi ca un vultur care se întoarce spre 
cer, vechea lui patrie”. (ORIGEN, Contra Iui Celsus, Cartea a VI-a, cap. XLIV, în PSB, 
vol. 9, p. 407) 


„Căci toți, împărtăşindu-ne de EI, ne facem un trup, având pe Domnul cel unul 
în noi”. (Sf. ATANASIE CEL MARE, 1rei cuvinte împotriva arienilor, Cuvântul al III-lea, 
XXII, în PSB, vol. 15, p. 348) 


„Împărtășirea cu trupul şi sângele lui Hristos este necesară și pentru viaţa veacu- 
lui acestuia. Adevărat, adevărat zic vouă: dacă nu veţi mânca trupul Fiului Omului şi 
ne veţi bea sângele Lui, nu veți avea viaţă în voi (loan 6, 53-54). (Sf. VASILE CEL MARE, 
Regulile morale, reg. 21, în PSB, vol. 18, p. 123) 


„Să ne atingem şi noi de poalele hainei Lui! Dar, mai bine spus, dacă vrem putem 
să-L avem pe Hristos în întregime. Şi acum trupul Lui stă în fața noastră; nu numai 
haina Lui, ci şi trupul Lui. Nu numai ca să ne atingem de EI, ci să-L și mâncăm şi să 
ne şi săturăm. Să ne apropiem deci de EI, cu credinţă, fiecare cu boala lui! Dacă ei care 
s-au atins de poalele hainei Lui au atras o atât de mare putere, cu mult mai mult noi, 
care-L ținem în întregime!” (Sf. IOAN GURĂ DE AUR, Omilii la Matei, omilia L, II, în 
PSB, vol. 23, p. 582) 


„Acestea zicându-le Cuvântul către mireasă (suflet - n.n.)'*', îmbie prietenilor 
tainele Evangheliei, zicând: Mâncaţi, prietenii Mei, și beți, și vă îmbătați, frații Mei. 
Căci cel ce cunoaşte cuvintele tainice ale Evangheliei nu va vedea nicio deosebire între 
cuvintele de aici şi învățătura de atunci pentru ucenici. Pentru că şi aici și acolo zice 
Cuvântul: Mâncaţi și beți (Matei 26, 28). Dar îndemnul spre beţie, pe care Cuvântul 
l-a dat aici, fraților, multora le pare că cuprinde mai mult decât Evanghelia. Însă 
dacă cineva ar cerceta cu de-amănuntul, ar afla că și aceasta conglăsuieşte cu cele ale 
Evangheliei. Căci ceea ce Cuvântul a poruncit aici prietenilor, aceea a făcut acolo prin 
faptă. Pentru că orice beţie obișnuiește să pricinuiască un extaz (o ieşire din sine) a 
minţii, luată în stăpânire de vin. Deci starea spre care se îndeamnă s-a înfăptuit atunci 
şi se înfăptuieşte totdeauna, prin mâncarea și băutura aceea, odată cu mâncarea și 
băutura ivindu-se strămutarea și răpirea (extazul) minţii de la cele mai rele la cele mai 
bune”. (Sf. GRIGORIE DE NyssA, Tâlcuire amănunţită la Cântarea Cântărilor, Omilia a 
X-a, în PSB, vol. 29, p. 253) 


„Căci cel ce mănâncă se face asemenea cu chipul mâncării”. (Sf. GRIGORIE DE 
Nyssa, Tâlcuire amănunțită la Cântarea Cântărilor, Omilia XV, în PSB, vol. 29, p. 318) 


1001. În limba greacă sufletul este de genul feminin. (n.n.) 

»„(...) şi trupul își are un mod al lui de a ajunge la părtăşie şi la unire deplină cu 
Mântuitorul său. Căci după cum cei care vor să dea impresia că s-au otrăvit iau în 
ascuns un antidot pentru a nimici lucrarea primejduitoare a otrăvii — dar şi antidotul 
trebuie să treacă prin întreg corpul ca și otrava, pentru că numai trecând peste tot 
nimiceşte efectul otrăvii — tot aşa noi, după ce odată am gustat din stricăciunea însăşi 
a firii, simțim dorința după Cel care pe toate le uneşte, pentru ca odată luând în noi 
acest leac să alunge, prin efectul său contrar, influența primejdioasă a otrăvii de mult 
timp înrădăcinată în trupul nostru. 

Ce leac poate fi acesta? Nu altul decât acel Trup minunat care a biruit moartea 
şi s-a făcut izvor al vieții noastre”, (Sf. GRIGORIE DE Nyssa, Marele cuvânt catehetic, 
cap. 37, în PSB, vol. 30, p. 338) 


„(...) acest trup, făcut nemuritor prin puterea lui Dumnezeu, odată introdus în 
noi, schimbă și transformă întreg trupul nostru după măsura Aceluia. După cum, dacă 
organismul nostru înghite un medicament dăunător sănătăţii, întreg trupul se slăbă- 
nogește, tot aşa, prin cuminecare, acel Trup nemuritor transformă întreaga făptură a 
noastră în făptură dumnezeiască”. (Sf. GRIGORIE DE Nyssa, Marele cuvânt catehetic, 
cap. 37, în PSB, vol. 30, p. 338) 


„Şi chiar dacă intrând și ieşind din trup hrana aduce o oarecare întărire corpu- 
lui prin care a trecut, cu atât mai mare va fi participarea acelei hrane care rămâne şi 
se păstrează în veci neschimbată și care ţine viu şi pe cel împreună cu care trăieşte” 
(Sf. GRIGORIE DE Nyssa, Despre pruncii morți prematur, către Hierios, Preliminarii, în 
PSB, vol. 30, p. 417) 


„Căci pentru cei slabi şi moi El devine pâine, care întăreşte inima omului, iar 
pentru cei obosiţi de grijile acestei vieţi, şi pentru aceasta însetaţi, El devine vin, care 
înveselește inima omului”. (Sf. GRIGORIE DE NyssA, Despre desăvârșire, către monahul 
Olimpiu, în PSB, vol. 30, p. 465) 


„Cunoscând că Hristos este numit de Sfântul Apostol Pavel piatră (Efeseni 2,20), 
ne va fi de mare folos, fiindcă ne va ajuta să ne întărim viața noastră în virtute şi să 
rămânem neschimbaţi în ea, stăruind neclintiți în răbdare de-a lungul suferințelor şi 
arătându-ne puternici şi hotărâți cu sufletul, împotriva oricărei năvăliri a păcatului. 
Căci numai prin aceasta şi prin altele de felul acesta vom putea fi şi noi ca piatra, cău- 
tând să înfăptuim în viața noastră cea schimbătoare şi neschimbabilitatea şi nemutabi- 
litatea Stăpânului nostru”. (Sf. GRIGORIE DE Nyssa, Despre desăvârșire, către monahul 
Olimpiu, în PSB, vol. 30, p. 466) 


„Dar când auzi că în vremea aceea, Domnul a izbăvit sufletele din iad şi din întu- 
neric şi coborând la iad a făcut un lucru minunat, să nu socoţi că aceste lucruri sunt 
departe de sufletul tău. 

(Într-adevăr) primind omul (sfaturile) celui viclean, moartea are în stăpânire 
sufletele (urmașilor) lui Adam și ţine închise gândurile sufletului. De aceea, când auzi 
(vorbindu-se) despre morminte să nu te gândeşti numai la cele ce se văd, pentru că 
inima ta este o groapă şi un mormânt. Pentru că atunci când începătorul răutăţii şi 
îngerii lui se cuibăresc în el, fac drumuri şi cărări pe care puterile lui satan (intră) şi se 


482 Pr. asist. dr. LIVIU PETCU 


plimbă în mintea și în cugetele tale, (care atunci) nu este (sufletul tău) un iad, o groapă 
şi un mormânt, iar tu nu ești mort pentru Dumnezeu? Acolo, în suflet, a ascuns satan 
argintul cel fără de preţ; acolo a semănat seminţele amărăciunii, pe acesta l-a dospit cu 
aluatul cel vechi şi l-a făcut izvor de apă murdară. 

(Împărtăşindu-ne, deci, cu trupul lui Hristos) Domnul intră în sufletele celor care 
Îl caută, intră în adâncul iadului inimii şi acolo porunceşte inimii zicând: Scoate afară 
sufletele cele închise. El sfarmă pietrele cele grele, care zac deasupra sufletului, deschide 
mormintele şi eliberează din temnița cea întunecoasă sufletul, care este mort cu ade- 
vărat. (Să presupunem) că un om este legat cu lanțuri de mâini şi de picioare şi vine 
cineva care îi dezleagă lanţurile și-l lasă liber să meargă unde voiește; la fel (dezleagă) 
Domnul şi sufletul cel legat cu lanţurile morţii, îi eliberează mintea şi-i dă drumul să 
se odihnească în aerul cel dumnezeiesc”. (Sf. MACARIE EGIPTEANUL, Cele cincizeci de 
omilii duhovniceşti, omilia XI, 10-12, în PSB, vol. 34, pp. 139-140) 


„Căci s-a rânduit celor ce s-au sfinţit prin apă, adică în sfântul botez, să fie bine- 
cuvântaţi prin Hristos. Pentru că El este pâinea vie, El Cel ce S-a pogorât din cer şi a 
dat viaţă lumii!%2”. (Sf. CHIRIL AL ALEXANDRIEI, Închinare în Duh şi Adevăr, Cartea a 
douăsprezecea, în PSB, vol. 38, p. 420) 


„Şi mănâncă mielul cu mijloacele încinse, cu picioarele încălțate şi având toiege 
în mâini, şi, simplu vorbind, aflându-se în înfăţişarea celor ce obișnuiesc să plece la 
drum (Ieșirea 12, 1-16). Şi aceasta, pe bună dreptate. Căci ne vom împărtăşi de Hristos 
în chip sfânt şi curat, de vom fi gata de-a ne muta spiritual și oarecum grăbiţi să ieşim 
din împrăştierile acestei lumi și râvnind să trecem la tot ce e bun. Pentru că nu ne-am 
obişnuit să zăbovim în cele vremelnice, ci alergăm cu bărbăţie la cele neclătinate și sta- 
tornice. Şi despărțindu-ne de necurăţiile trupeșşti, ne ridicăm la frumuseţea duhovni- 
cească, aducându-ne aminte de Hristos, Care zice: Sculați-vă, să mergem de aici (loan 
14, 31). Pentru aceasta iau, cei ce mănâncă mielul drept chip (tip) al lui Hristos înfăţi- 
şarea cuvenită celor ce obişnuiesc să plece la drum'"”. 

Pe lângă aceasta, trebuie să se mănânce în grabă. Pentru că e Paştele Domnului, 
adică trecere sau sacrificiu pentru trecere. Căci venind timpul, în care trebuie să tre- 
cem de la răutatea lumească la săvârşirea celor plăcute lui Dumnezeu, dacă n-am face 
aceasta în toată graba, ci am întârzia şi ne-am lăsa reţinuţi de cele vechi, ca unii ce 
suntem lipiţi încă de cele rele, cum ne-am face un lucru din cele mai primejdioase?'%* 
De aceea zice dumnezeiescul Pavel: Alergați ca să apucaţi (1 Corinteni 9, 24). Deci tre- 
buie să mergem spre împărtăşirea de Hristos prin credinţă, călcând peste toată zăbava, 


1002. Tâlcuirea Pr. D. Stăniloae: „Prin împărtăşirea de Hristos primim binecuvântarea Lui, sau binecu- 
vântarea venită asupra umanităţii Lui în urma jertfirii ei Tatălui. De aceea, Euharistia se numea în primele se- 
cole cretine şi binecuvântare. E cea mai deplină binecuvântare ce ne vine de la Dumnezeu. Dacă pâinea mate- 
rială e binecuvântare, pentru că ne menţine viaţa în trup, cu atât mai mult pâinea care s-a coborât din cer, care 
ne întreţine viața veşnică. Trupul lui Hristos Cel ridicat la viaţa veșnică, întreţine și în noi, dacă e primit, viața 
veșnică. Aceasta își are temeiul în faptul că în trupul lui Hristos s-au imprimat stările sfinte ale Dumnezeirii și 
tot ce e în trup se reflectă la rândul său în suflet. De aceea, primind trupul lui Hristos în trupul nostru, starea 
produsă în acesta trece în suflet”. (nota 480, p. 420) 

1003. Tâlcuirea Pr. D. Stăniloae: „Ne împărtăşim de trupul și de sângele lui Hristos, nu ca unii ce suntem hotă- 
râți să rămânem în ceea ce suntem, ci să ne ridicăm la ceea ce este Hristos însuşi după învierea Sa. (nota 627, p. 580) 

1004. Tâlcuirea Pr. D. Stăniloae: „Trebuie să ne împărtăşim de Hristos cu voința de-a ne trece imediat de 
la felul viețuirii de până acum, la o alta mai înaltă, mai curată”. (nota 628, p. 580) 

nelăsându-ne împiedicaţi de nicio şovăială, ci cu toată graba. Căci numai așa vom 
trece de la păcate la îndreptare, din moarte la viaţă, și ștergând urâciunea robiei, vom 
dobândi harul strălucitor al înfierii'%%” (Sf. CHIRIL AL ALEXANDRIEI, Închinare în Duh 
și Adevăr, Cartea a şaptesprezecea, în PSB, vol. 38, p. 580) 


»(...) Cel ce mănâncă trupul Meu, zice, și bea sângele Meu rămâne întru Mine și Eu 
întru el. Căci precum, dacă cineva uneşte o ceară cu altă ceară, va vedea desigur pe una 
în alta, la fel, socotesc, şi cel ce primeşte trupul Mântuitorului nostru Hristos şi bea 
cinstitul Lui sânge, cum zice EI însuşi, se face una cu EI, amestecându-se și unindu-se 
cu EI prin împărtășire, întrucât el se află în Hristos şi Hristos, în el'%. Așa ne-a învățat 
Hristos și în Evanghelia după Matei, zicând: Asemenea este împărăția cerurilor cu un 
aluat, pe care, luându-l o femeie, l-a ascuns în trei măsuri de făină, până ce s-a dospit 
toată (Matei 13, 33). Cine e deci femeia și care este înţelesul măsurilor numite, sau ce 
este în general măsura se va spune la locul potrivit. Acum vom spune numai ce este 
aluatul. Precum zice Pavel, că puțin aluat dospeşte toată făina (1 Corinteni 5, 6), aşa 
cea mai mică binecuvântare amestecă tot trupul nostru cu ea și îl umple de lucrarea 
ei şi așa Se face prezent în noi Hristos, şi noi în El. Şi va avea dreptate să spună cineva 
că aluatul este în toată făina, şi făina se face prezentă în tot aluatul!%7” (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a patra, Cap. 2, în PSB, 
vol. 41, pp. 412-413) 


»(...) gândește-te să duci o viaţă binecredincioasă şi, aşa crezând, te vei împărtăşi 
de binecuvântarea care alungă nu numai moartea, ci şi bolile din noi. Căci, venind 


Hristos în noi, slăbește legea care stăpânește sălbatic în mădularele trupului nostru, 
înviorează evlavia față de Dumnezeu şi omoară patimile, neținând seama de păcatele 
în care ne aflăm, ci vindecându-ne mai degrabă ca pe nişte bolnavi. Căci întărește pe 
cel zdrobit, ridică pe cel căzut, ca un Păstor bun, Care îşi pune sufletul pentru oile 
Sale”. (Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
patra, Cap. 2, în PSB, vol. 41, p. 413) 


„Oare prin împărtășirea de Sfântul Lui trup nu vine în noi şi trupește Hristos? 
Deci socotesc că vorbeşte drept. Căci scrie Pavel că neamurile sunt împreună-moște- 
nitoare (cu iudeii) și mădulare ale aceluiași trup și împreună-părtaşe ale făgăduinței, 
în EHristos Iisus (Efeseni 3, 6). În ce mod s-au arătat ca un trup? Învrednicindu-se să 
se împărtășească de binecuvântarea cea tainică (de Sfânta Împărtășanie), s-au făcut 
un trup cu El, ca și fiecare dintre Apostoli. Și pentru care pricină le-a numit mădu- 
lare ale lui Hristos, mai bine-zis mădulare ale tuturor celor ale Sale?1%8 Fiindcă scrie: 


1005. Tâlcuirea Pr. D. Stăniloae: „Ne împărtăşim de Fiul Care S-a făcut om rămânând Fiul dumnezeiesc, 
ca să ne facem și noi fii, sau dumnezei după har, rămânând oameni după natură”. (nota 629, p. 580) 

1006. Tâlcuirea Pr. D. Stăniloae: „Numai întrucât Hristos e o Persoană, și cel ce se împărtășește, altă persoană, 
ei se poi uni în firea comună pe care o au fără să se confunde. Persoanele își păstrează în cea mai intimă legătură 
dintre ele conştiinţa proprie. Căci are loc o unire prin fire și iubire. Cu cât e mai mare iubirea dintre două persoane, 
cu atât e mai puternică, pe de o parte, unirea dintre ele, pe de alta, conştiinţa fiecăreia de cealaltă” (nota 751, p. 412) 

1007. Tâlcuirea Pr. D. Stăniloae: „Hristos e aluatul, și noi, făina; și nu invers. El are puterea să ne facă 
asemenea Lui pe toți, făcându-Se prezent în toți și făcându-ne pe noi toți prezenţi în El. Căci dumnezeirea Lui 
are puterea de a ne cuprinde pe toți și de a fi în toţi, dar are în ea şi tot ce e propriu trupului, cu duhul Lui de 
jertfă şi cu starea învierii Lui”. (nota 752, p. 413) 

1008. Tâlcuirea Pr. D. Stăniloae: „Fiind toți mădulare ale lui Hristos prin Sfântul Botez şi Sfânta 
Împărtăşanie, suntem uniți și cu alte mădulare, căci facem parte din același trup”. (nota 1760, p. 928) 

Au nu știți că trupurile voastre sunt mădularele lui Hristos? Luând deci mădularele lui 
Hristos le voi face mădularele unei desfrânate? Nicidecum! (1 Corinteni 6, 15). Dar şi 
Mântuitorul însuşi zice: Cel ce mănâncă trupul Meu și bea sângele Meu rămâne întru 
Mine și Eu întru el (loan 6, 56). Din aceasta se poate vedea că Hristos nu spune că va fi 
în noi numai printr-o relaţie înțeleasă ca o simţire în noi, ci ca o împărtăşire prin fire. 
Căci așa precum, dacă cineva ar imprima o ceară în altă ceară și le-ar face să se topeas- 
că împreună prin foc, face din amândouă ceva unic, aşa ne unim şi noi cu EI, prin 
împărtăşirea de trupul lui Hristos şi de cinstitul Lui sânge, şi E este în noi, și noi în 
E]. Căci nu s-ar putea să fie altfel făcuţi vii cei ce obişnuiesc să se corupă, dacă nu s-ar 
întipări în ei trupeşte trupul Vieţii după fire, adică al Unuia-Născutului”. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a zecea, Capitolul 
al doilea, în PSB, vol. 41, pp. 928-929) 


„(...) Este un trup și un Duh (Efeseni 4, 4), pentru că cei mulţi sunt un trup în Hristos, 
fiindcă toţi ne împărtășim dintr-o pâine!9%”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a unsprezecea, Cap. 9, în PSB, vol. 41, p. 1034) 


„Orice suflet, care primeşte acea pâine coborâtă din cer, este casa pâinii, adică 
pâinea Lui Hristos, suflet care se hrănește în tăria pâinii cereşti locuitoare în sine 
şi care se întăreşte în inimă. De aceea Pavel zice: Căci toți o singură pâine suntem 
(1 Corinteni 10, 17). Orice suflet credincios este Betleem, precum se zice Ierusalim, 
care are pacea şi liniştea Ierusalimului de sus, din cer. Este adevărata pâine, care, frântă 
şi făcută bucăţi, satură pe toţi”. (Sf. AMBROZIE AL MILANULUI, Scrisori, scrisoarea a 
LXX-a, 13, în PSB, vol. 53, p. 284) 


„Sufletul a început să zămislească și să se formeze în el Hristos, fiindcă a primit 
venirea Lui şi se hrănește din bogăţiile Lui, pentru ca nimic să nu-i lipsească, pen- 
tru ca şi alte suflete văzându-l să se întoarcă pe calea mântuirii”. (Sf. AMBROZIE AL 
MILANULUI, Scrisori, scrisoarea a LXX-a, 16, în PSB, vol. 53, p. 285) 


„Tovărăşia cu trupul lui Hristos te face părtaş împărăției cereşti”. (Sf. AMBROZIE 
AL MILANULUI, Scrisori, scrisoarea a LXXVI-a, 3, în PSB, vol. 53, pp. 301-302) 


Impărtăşirea de Hristos în viața viitoare 


„În veacul viitor Hristos va sfinţi și binecuvânta în alt mod pe cei ce se vor dărui 
Lui prin credinţă şi sfinţenie şi nu-i va hrăni iarăși cu trupul Său, nici nu va face vii cu 
sângele Său, ca şi acum, dat fiindcă moartea se va fi desfiinţat şi stricăciunea se va fi 
dezlegat, va fi un mod spiritual de sfințire!” (Sf. CHIRIL AL ALEXANDRIEI, Închinare 
în Duh și Adevăr, în PSB, vol. 38, pp. 579-580) 


1009. Tâlcuirea Pr. D. Stăniloae: „Ne împărtășim toţi din acelaşi trup al lui Hristos, prezent sub chipul 
aceleiași pâini. Ne împărtăşim din aceeași pâine vie care s-a pogorât din cer (loan 6, 51) şi Şi-a format trupul 
ca ipostas dumnezeiesc. Primind același trup al Lui, devenim şi noi un trup al Lui (7 Corinteni 12, 13). Aşa 
împlinim porunca lui Hristos ca să fim una în El. Cei ce se unesc între ei prin împărtăşire de același trup sunt 
ucenicii Lui (loan 13, 35)”. (nota 1948, p. 1034) 

1010. Tâlcuirea Pr. D. Stăniloae: „În veacul viitor nu se va primi Hristos cu trupul şi sângele Său, căci 
atunci nu se va mai mânca și bea trupeşte nimic, nemaiexistând coruptibilitatea de acum a trupului nostru. 
Hristos ne va sânţi într-un mod spiritual, neînțeles de noi acum” (nota 626, p. 580) 

„Până ce suntem în lumea aceasta ne împărtăşim încă de Hristos în mod mai 
îngroşat prin sfântul Lui trup și prin preţiosul Lui sânge. Dar ajungând, precum s-a 
scris, în ziua puterii Lui şi urcând în strălucirea sfintilor (Psalmii 109, 3), ne vom 
sfinți într-un oarecare alt mod, aşa cum ştie Împărţitorul şi Dătătorul bunurilor 
viitoare!!!”. (Sf. CHIRIL AL ALEXANDRIEI, Glafire la Ieşire, Cartea a doua, 2, în PSB, 
vol. 39, p. 289) 


EVLAVIA 
Definiţia 


„Că evlavia se arată a fi rațională, pentru că este o îndepărtare de la ceea ce vată- 
mă și din ea se naşte căinţa pentru păcatele săvârșite”. (CLEMENT ALEXANDRINUL, 
Stromatele, Stromata a II-a, Cap. VII, 33.2, în PSB, vol. 5,p. 131) 


„Evlavia este temelia și fundamentul desăvârşirii”. (Sf. VAsILE CEL MARE, Omilii la 
Hexaemeron, omilia |, V, în PSB, vol. 17, p. 76) 


Deprinderea ei — folosul 


„Şi e lămurit oricui că evlavia te învaţă să cinstești și să venerezi cea mai înaltă, 
cea mai sublimă cauză”. (CLEMENT ALEXANDRINUL, Stromatele, Stromata a II-a, Cap. 
XVIII, 78:2; în PSB, vol5, p. 152) 


„Deprinderea evlaviei hrăneşte sufletul cu gândiri cerești”. (Sf. VAsILE CEL MARE, 
Epistole, epist. 2, II, în PSB, vol. 12, p. 119) 


„Evlavia te va urca la ceruri, evlavia îşi va face nemuritoare amintirea şi nepieritor 
numele cel bun printre oameni”. (Sf. VAsILE CEL MARE, Omilii și cuvântări, Omilia a 
XXIII-a, II, în PSB, vol. 17, p. 584) 


EXERCIȚIILE FIZICE 


„Exerciţiile corporale sunt de folos tinerilor pentru sănătatea lor; îi fac să fie sâr- 
guincioşi şi ambiţioşi să se îngrijească nu numai de bunăstarea trupului, ci şi de bunăs- 
tarea sufletului. Este un lucru plăcut şi nu lipsit de folos să faci exerciţii corporale, 
fără, însă, să te depărtezi de alte îndeletniciri mai bune”. (CLEMENT ALEXANDRINUL, 
Pedagogul, Cartea III, Cap. X, 49.1, în PSB, vol. 4, p. 334) 


1011. 'Tâlcuirea Pr. D. Stăniloae: „Veacul în care trăim e noapte, pentru că în cursul lui nu cunoaştem pe 
Dumnezeu și deci nici viaţa lui Hristos în mod clar. Ele sunt acoperite de chipurile, sau de umbrele nedeplin 
transfigurate ale existenţei noastre pământești. De aceea împărtășirea noastră de Hristos, sub chipul pâinii și 
al vinului nu este o împărtășire descoperită de tot conţinutul vieții Lui. Atunci vom cunoaște toată puterea Lui 
de-a Se face străveziu prin acoperămintele materiale ale acestei lumi, prin luminozitatea bogăției Lui spiritua- 
le, făcând aceste bogății străvezii şi deci strălucitoare şi prin trupul nostru ceea ce este echivalent cu o deplină 
sfințire a noastră. Sfinţii sunt iluminaţi dinlăuntru, pentru că bunătatea de multe feluri din ei se revarsă ca o 
lumină prin faţa lor, prin trupul lor. De aceea în pictura bizantină ei sunt zugrăviți cu un nimb de lumină în 
jurul capului şi în veşminte luminoase. Aceasta arată puterea superioară a spiritului umplut de Dumnezeu 
asupra opacităţii materiei”. (nota 500, p. 289) 

„Nenumărate sunt exemplele, pe care le oferă Scripturile, pentru a ilustra simpli- 
tatea, munca personală și exerciţiile corporale. Unii bărbaţi, dezbrăcaţi de haine, iau 
parte la luptele atletice; alții joacă cu o minge mică, mai ales când e soare, jocul numit 
feninda; altora le este îndestulătoare o plimbare, când se duc la câmp sau când coboa- 
ră în oraş. lar dacă bărbaţii ar pune mâna pe sapă, apoi să se ştie că nu este un lucru 
lipsit de nobleţe această îndeletnicire gospodărească de exercițiu de lucrare a pămân- 
tului. Era aproape să uit de vestitul Pitac'%?, regele Mitilenei, care învârtea la moară; 
se folosea de un exercițiu corporal foarte bun” (CLEMENT ALEXANDRINUL, Pedagogul, 
Cartea III, Cap. X, 50.1-50.2, în PSB, vol. 4, p. 334) 


„Luptele atletice, pe care le-am încuviinţat, să nu le facem din dorinţa fără rost 
de a învinge, ci ca să scoatem sudoarea din noi; și iarăşi nu trebuie să ne luptăm ca să 
ajungem maeştri în aceste lupte, nici ca să arătăm ce putem, ci ca să ne exercităm gâtul, 
mâinile şi coastele”. (CLEMENT ALEXANDRINUL, Pedagogul, Cartea III, Cap. X, 51.1, 
în PSB, vol. 4, p. 335) 


„Cele mai frumoase şi cele mai sănătoase exerciţii corporale dau trupului o fru- 
museţe adevărată şi permanentă”. (CLEMENT ALEXANDRINUL, Pedagogul, Cartea III, 
Cap. XI, 65.1, în PSB, vol. 4, p. 341) 


„Irebuie, deci, să cheltuim această abundență excesivă din trup prin mişcări (exer- 
ciții - n.n.) corporale potrivite şi prin mese simple, ca să înflorească în noi frumuse- 
u» 


țea noastră. (CLEMENT ALEXANDRINUL, Pedagogul, Cartea III, Cap. XI, 66.1, în PSB, 
vol. 4, pp. 341-342) 


„Exerciţiul dă sănătate şi sufletului şi trupului”. (CLEMENT ALEXANDRINUL, 
Stromate, stromata I, cap. ], 12.1, în PSB, vol. 5, p. 17) 


EXPLICAŢIILE 


„Suntem învăţaţi de Scriptură să nu lăsăm mintea noastră să-şi închipuie ceva 
dincolo de cele ce ne sunt îngăduite”. (Sf. VAsrLe CEL MARE, Omilii la Hexaemeron, 
Omilia a III-a, IV, în PSB, vol. 17, p. 101) 


FALA 


„Întrebarea 49: Ce înseamnă a se făli? 
Răspuns: Tot ceea ce se ia nu din nevoie, ci pentru împodobire, se socoteşte fălire”, 
(Sf. VASILE CEL MARE, Regulile mici, |. 49, în PSB, vol. 18, p. 337) 


FAMILIARITATEA ȘI MODESTIA 


„Pe câtă cinste şi intimitate ne arăţi, când te cobori până la noi, printr-un 
aer familiar, pe atâta şi încă mai mult să-ţi sporească Bunul Dumnezeu faima 


1012. Nota Pr. D. Fecioru: „Pitac, unul dintre cei şapte înţelepţi ai Greciei (sec. VI î.Hr.), născut în 
Mitilene; a condus zece ani patria sa (589-578 î.Hr.), dându-i legi. A abdicat de bunăvoie”. (nota 130, p. 334) 

şi bunul nume pe întreagă viaţa ta!”. (Sf. VAsILE CEL MARE, Epistole, epist. 110, 
în PSB, vol. 12, p. 289) 


FAPTELE 


Starea sufletească, intenţia și gândul cu care se săvârșesc faptele 


„Din dragoste odrăsleşte facerea de bine”. (CLEMENT ALEXANDRINUL, Care bogat 
se va mântui?, 28.4, PSB, vol. 4, p. 54) 


„Faptele nu se măsoară numai după felul cum s-au sfârșit, ci se judecă şi după 
voinţa liberă a fiecăruia”. (CLEMENT ALEXANDRINUL, Stromatele, Stromata a II-a, cap. 
VI,26.5, ln PSB, vola::p. 127) 

„Stăpânul încununează totdeauna gândul cu care săvârșeşti fapta cea bună. 
(Sf. IoAN GURĂ DE AUR, Omilii la Facere, omilia XXXIV, II, în PSB, vol. 22, p. 6) 


„Nu numai lucrul care se înfăptuieşte, dar chiar starea sufletească și intenția 
înfăptuitorului trebuiesc avute în vedere, (...) cu ce gând se înfăptuieşte ceva și din ce 
simțământ lăuntric porneşte”. (Sf. IoAN CASIAN, Convorbiri duhovniceşti, Partea a II-a, 
„Prima convorbire cu părintele Iosif”, cap. XXII, 1, în PSB, vol. 57, p. 588) 


„Intenţia îl răsplătește sau îl condamnă pe om”. (Sf. IOAN CaAsIAN, Convorbiri 
duhovniceşti, Partea a II-a, „A doua convorbire cu părintele Iosif”, cap. XIV, 1, în PSB, 
VO 570520) 


Temei scripturistic pentru săvârşirea oricărei fapte a noastre 


„Se cuvine ca orice cuvânt sau faptă să se încredinţeze cu mărturie a Scripturii 
inspirată de Dumnezeu spre instruirea celor buni, dar şi spre rușinea celor răi. 
(Sf. VAsiLe CEL MARE, Regulile morale, Reg. 26, în PSB, vol. 18, p. 126) 


Săvârşirea faptelor bune 


„— Arată-mi, Doamne, i-am spus eu, puterea faptelor bune, ca să umblu în ele şi 
să slujesc lor, pentru ca, săvârşindu-le, să mă pot mântui. 

- Ascultă, mi-a zis el (îngerul pocăinţei — n.n.), faptele cele bune, pe care trebuie 
să le faci şi de la care nu trebuie să te înfrânezi. 

Mai întâi de toate credinţa, frica de Domnul, dragostea, unirea, cuvintele drep- 
tăţii, adevărul, răbdarea. Nimic nu-i mai bun decât acestea în viața oamenilor. Dacă 
cineva le va păzi pe acestea şi nu se va înfrâna de la ele, fericit va fi în viața lui. 

Ascultă apoi pe cele ce urmează acestora: să sprijini pe văduve, să cercetezi pe 
orfani și pe săraci, să izbăveşti din nevoi pe robii lui Dumnezeu, să fii iubitor de stră- 
ini — că în iubirea de străini se vede uneori facerea de bine - să nu te împotriveşti 
nimănui, să fii liniștit, să fi mai sărac decât toți oamenii, să respecţi pe bătrâni, să faci 
dreptate, să păzeşti frăţietatea, să înduri ocara, să fii îndelung-răbdător, să nu ţii minte 
răul, să mângâi pe cei cu sufletul chinuit, să nu respingi pe cei zdruncinaţi în credință, 

ci să-i întorci şi să-i faci veseli, să sfătuieşti pe cei ce păcătuiesc, să nu asupreşti pe 
datornici şi pe cei lipsiţi şi altele asemenea acestora. 

Ţi se par bune acestea? M-a întrebat el. 

- Ce poate fi mai bun decât acestea! I-am răspuns eu”. (HERMA, Păstorul, Porunca 
VIII --38, 8-11, în PSB, vol. 1;pp- 310-311) 


„Cum poate spune că crede în Hristos cel ce nu face ceea ce l-a învățat Hristos să 
facă? De unde să primească răsplata credinței, dacă nu păzeşte poruncile credinţei?” 
(Sf. CIPRIAN, Despre unitatea Bisericii ecumenice, II, în PSB, vol. 3, p. 435) 


„Înfrânarea de la facerea de fapte bune este o faptă rea” (CLEMENT ALEXANDRINUL, 
Stromatele, Stromata a IV-a, Cap. III, 8.5, în PSB, vol. 5, p. 241) 


„Nu te mântui numai cu îndepărtarea de fapte rele! Ca să fii desăvârşit, adaugă la 
acestea şi binefacerea poruncită de Domnu!” (CLEMENT ALEXANDRINUL, Stromatele, 
Stromata a IV-a, Cap. VI, 29.2, în PSB, vol. 5, p. 249) 


„Dragostea, care este doamna sâmbetei (Matei 12, 8; Marcu 2, 28; Luca 6, 5), se 
face cunoscută prin facerea de bine” (CLEMENT ALEXANDRINUL, Stromatele, Stromata 
a IV-a, Cap. VI, 29.3, în PSB, vol. 5, p. 249) 


„(...) măcar să ne ocolească osânda, dacă nu putem să ne împlinim scopul străda- 
niilor”. (Sf. VASILE CEL MARE, Epistole, epist. 141, ÎI, în PSB, vol. 12, p. 330) 


„Ce faptă mai poţi săvârşi după ce-ai murit? Ce răsplată se cuvine faptelor tale? 
Arată-mi faptele şi cere răsplata! Nimeni nu mai face negoţ după spartul târgului, nici 
nu este încoronat cel care vine după terminarea luptelor atletice şi nici fapte de bravu- 
ră nu se mai pot face după ce s-a terminat războiul. Este lămurit, deci, că, după ce ai 
părăsit viaţa aceasta, nu mai poţi să faci fapte de evlavie”. (Sf. VAsre CEL MARE, Omilii 
şi cuvântări, Omilia a VII-a, VIII, în PSB, vol. 17, p. 419) 


„Fiecare să caute să adauge alte fapte bune la cele săvârşite până acum şi niciodată 
să nu pună capăt acestei frumoase lucrări”. (Sf. IOAN GURĂ DE AUR, Omilii la Facere, 
omilia XXIV, VIII, în PSB, vol. 21, p. 301) 


Efortul omului și ajutorul lui Dumnezeu 
în săvârşirea faptelor bune 


„Dumnezeu este gata să vă dea ajutorul Lui, dacă vreţi să faceţi o faptă bună”. 


(Sf. IGNATIE TEOFORUL, „Către smirneni”, Cap. XI, 3, în PSB, vol. 1, p. 223) 


„(...) dorim ca Dumnezeu, Cel peste toate, ale Căruia sunt şi lupta şi alergarea şi 
cununa, să vă insufle râvnă, să vă dea putere sufletului şi să ducă lucrarea la deplina apro- 
bare din partea Lui”. (Sf. VAsILE CEL MARE, Epistole, epist. 221, în PSB, vol. 12, p. 454) 


1013. Sf. Grigorie Teologul, în lucrarea Despre dragostea faţă de săraci, 27, PG XXXV, 883D îşi exprimă 
convingerea că „nimic nu are omul în el așa de dumnezeiesc ca facerea de bine” (n.n.) 

„Orice lucrare săvârşită chiar şi numai de unul sau doi oameni credincioşi sun- 
tem siguri că se împlineşte prin conlucrarea Duhului Sfânt. Pentru că atunci când 
nu-și pun înaintea ochilor nicio socoteală omenească și când cei credincioşi pornesc 
la lucru nu cu scopul de a gusta plăceri, ci cu intenţia de a săvârși ceea ce e plăcut lui 
Dumnezeu, e limpede că Cel care îndreptează inimile lor este Domnul (Matei 18, 19). 
Când oamenii înduhovniciţi preiau inițiativa unei lucrări şi poporul lui Dumnezeu 
îi urmează de bună voie, cine se mai îndoiește că planurile s-au realizat cu colabo- 
rarea Domnului nostru lisus Hristos, Care şi-a vărsat sângele Său pentru Biserici?” 
(Sf. VASILE CEL MARE, Epistole, epist. 229, |, în PSB, vol. 12, p. 476) 


„Dar dacă nu înţelegi nici aceea, că ai primit har de la Dumnezeu, ci, dimpotrivă, 
datorită unei închipuite nesimţiri, faci din harul dat propria ta faptă, gândește-te că 
nu ești mai de preţ ca Apostolul Petru. Nu poţi întrece în dragostea ta de Domnul pe 
Petru, care L-a iubit atât de puternic, încât voia să moară pentru El. Şi totuși, când 
Petru a rostit cu mândrie cuvintele: Dacă toți se vor sminti întru Tine, eu niciodată 
nu mă voi sminti, a fost lăsat de Domnul în marginile slăbiciunii omeneşti; şi atunci a 
căzut şi s-a lepădat de Hristos. Prin păcatul său, Petru a fost înţelepțit spre evlavie şi a 
fost învăţat să fie şi înțelegător față de cei slabi, dar să-și vadă şi propria lui slăbiciune, 
cunoscând bine că, după cum atunci când era să se înece în mare, a fost uşurat de 
dreapta lui Hristos, tot aşa şi în furtuna smintelii, în primejdie de a pieri prin necre- 
dință, a fost păzit de puterea lui Hristos”. (Sf. VAsrE CEL MARE, Omilii și cuvântări, 
Omilia a XX-a, IV, în PSB, vol. 17, p. 547) 


„(...) fără ajutorul de sus nici urmărirea celor bune din partea oamenilor nu poate 
fi dusă la capăt, dar nici harul de sus nu vine la cel lipsit de râvnă; dimpotrivă, pen- 
tru ca virtutea să fie deplină, trebuie ca ambele să fie unite, adică și buna dispozi- 
ţie omenească şi întărirea care coboară de sus prin credință”. (Sf. VASILE CEL MARE, 
Constituţiile ascetice, cap. XV, în PSB, vol. 18, p. 498) 


„Când vede că vrem să facem cele ce trebuie şi că avem gânduri curate, Dumnezeu 
ne întinde mâna, ne răsplăteşte înainte de a ne osteni, ca să ne mărească cu asta şi mai 
mult râvna. Şi vei vedea că asta se întâmplă cu toți drepţii”. (Sf. loAN GURĂ DE AUR, 
Omilii la Facere, omilia XLII, III, în PSB, vol. 22, p. 95) 


„Când noi facem tot ce trebuie făcut, Dumnezeu ne ajută cu prisosinţă. Ca să nu 
ne trândăvim şi nici să stăm cu mâinile în sân, Dumnezeu vrea să facem și noi ceva, ca 
aşa să ne dea ajutorul Său - că nu săvârşeşte totul cu ajutorul Celui de sus, ci este nevo- 
ie şi de conlucrarea noastră; și iarăşi, nici Dumnezeu nu ne cere ca noi să facem totul, 
că ştie slăbiciunea noastră, ci mergând pe urmele iubirii Sale de oameni, vrea să-l dăm 
şi noi pricină pentru a-şi arăta dărnicia Sa. Așteaptă şi de la noi participarea noastră”. 
(Sf. IOAN GURĂ DE AUR, Omilii la Facere, omilia LIII, II, în PSB, vol. 22, pp. 195-196) 


„lot aşa şi noi să fim convinşi, că de ne-am strădui de mii de ori, niciodată nu 
vom putea săvârși ceva, dacă nu ne bucurăm de ajutorul cel de sus. Şi după cum nu 
putem face nimic din cele ce trebuie făcute, dacă nu ne străduim şi noi, nu vom putea 
fi învredniciţi de ajutorul cel de sus. De aceea, să ne străduim să facem şi noi cât ne stă 
în putinţă şi să atragem ajutorul cel de sus, ca şi datorită strădaniei noastre şi iubirii de 

oameni a lui Dumnezeu să sporească zi de zi faptele noastre de virtute şi să ne bucu- 
răm de mult har de sus” (Sf. IoAN GURĂ DE AUR, Omilii la Facere, omilia LVIII, V, în 
PSB, vol. 22, p. 254) 


„Căci cel îndrăgit de bucuria de sus rabdă toată osteneala de dragul acesteia, prin 
care se atrage Duhul!"'4; şi, împărtăşindu-se de harul Lui, rodeşte şi se bucură cu vese- 
lie de lucrarea viei (de rodul ei), pe care a lucrat-o harul Duhului, întru smerita lui 
cugetare şi în împlinirea faptelor!%5. 

Se cuvine deci să se rabde ostenelile rugăciunii şi ale postului şi ale celorlalte 
fapte, cu multă plăcere, dragoste şi nădejde, iar florile şi roadele ostenelilor să se crea- 
dă că sunt lucrări ale Duhului!9:5. Căci dacă socoteşte cineva că acestea (florile şi roa- 
dele) şi totul trebuie să se pună pe seama ostenelilor, în locul acelor roade nepătate îi 
odrăsleşte unuia ca acesta trufia și închipuirea de sine; iar aceste patimi, odrăslind în 
sufletele celor ușuratici ca o putreziciune, strică şi pierd sufletele”. (Sf. GRIGORIE DE 
Nyssa, Despre rânduiala cea după Dumnezeu (a vieții) și despre nevoinţa cea adevăra- 
tă, în PSB, vol. 29, p. 480) 


„Dacă unui suflet i se pare că poate săvârși ceva desăvârşit cu de la sine putere, 
fără colaborarea Duhului, mult se înşală”. (Sf. MACARIE EGIPTEANUL, Cele cincizeci de 
omilii duhovniceşti, omilia XXIV, 5, în PSB, vol. 34, p. 199) 


„În viaţa de toate zilele, agricultorul lucrează pământul, dar, pentru a rodi, ogorul 
are nevoie de ploaie de sus, de la Dumnezeu); la fel se întâmplă şi întru cele duhov- 


nicești; (şi acolo) lucrurile trebuie privite sub două aspecte. Se cuvine deci, ca omul 
(împins de propria-i voinţă) să cultive pământul inimii sale şi să se trudească, pentru 
că Dumnezeu cere din partea omului muncă, trudă şi osteneală. Dar dacă nu se arată 
norii cei cereşti şi (nu vin) ploile harului, truda agricultorului nu foloseşte la nimic”. 
(Sf. MACARIE EGIPTEANUL, Cele cincizeci de omilii duhovnicești, omilia XXVI, 10, în 
PSB, vol. 34, pp. 207-208) 


„Datoria omului aceasta este: fie că posteşte, fie că priveghează, fie că se roagă, fie 
că face ceva bun, pe toate acestea să le atribuie Domnului şi să zică: Dacă Dumnezeu 
nu m-ar fi întărit, n-aş fi putut să postesc, nici să mă rog, nici să mă desprind de lume. 
Şi astfel, Dumnezeu, văzând buna ta intenţie, (văzând) că faptele, pe care tu în chip 
firesc le faci, ] le atribui Lui, îţi va dărui pe cele ce Îi sunt proprii (și anume bunurile) 
cele duhovniceşti, divine și cerești. Care sunt acestea? Roadele Duhului sunt bucuria și 
veselia” (Sf. MACARIE EGIPTEANUL, Cele cincizeci de omilii duhovnicești, omilia XXVI, 
20, în PSB, vol. 34, p. 211) 


1014. Tâlcuirea Pr. D. Stăniloae: „Dar de ce nu se uneşte Duhul cu orice osteneală? Trebuie să fie de 
la început o voinţă de a ajunge la Duhul, sau la simţirea produsă de EI, deci o încredere într-o prezență mai 
acoperită a Duhului”. (nota 49, p. 480) 

1015. Tâlcuirea Pr. D. Stăniloae: „De aici se vede şi mai clar că chiar în lucrarea cu osteneală a fost lucră- 
tor și Duhul”. (nota 50, p. 480) 

1016. Tâlcuirea Pr. D. Stăniloae: „Aici se precizează şi mai mult raportul între ostenelile pentru virtute 
şi lucrările Duhului. Acestea din urmă sunt florile acelor osteneli. Dar se pune din nou întrebarea: de ce nu 
toate ostenelile acelea aduc lucrările Duhului în suflet? Numai ostenelile care au în ele de la început în potență 
lucrările sau roadele Duhului, deci o tendinţă spre împlinirea acelor osteneli cu simţire, au ca rezultat lucrarea 
simțită a Duhului. Altfel au ca rod mândria, cum se spune în continuare în text. Deci ostenelile acestea dau la 
iveală sau lucrările Duhului, sau o uscăciune, datorită mândriei”. (nota 51, p. 480) 

„Cele pe care le săvârșeşti cu propriile-ți puteri sunt bune şi bineplăcute lui 
Dumnezeu, dar nu sunt pure. De exemplu, iubeşti pe Dumnezeu, dar nu în chip desă- 
vârşit; vine (însă), Domnul şi-ţi dă iubirea cea neschimbătoare şi cerească. Te rogi, în 
chip natural, dar mintea îţi este distrată şi te gândești la multe; Dumnezeu, (însă) îţi dă 
rugăciunea cea adevărată, în duh şi în adevăr (loan 4, 23)”. (Sf. MACARIE EGIPTEANUL, 
Cele cincizeci de omilii duhovnicești, omilia XXVI, 21, în PSB, vol. 34, p. 211) 


„După cum fierul taie, despică, ară, plantează, dar nu face toate acestea decât dacă este 
mânuit — altul este cel care-l mișcă și conduce, iar de se tocește îl pune în foc și-l reînnoieşte 
— tot aşa şi omul, cu efort și trudă face binele, dar Domnul lucrează în el în chip tainic. Şi, 
pe când este copleșit de osteneală și necaz, El îi mângâie și înnoieşte inima după cum spune 
şi profetul: Nu cumva se va preaslăvi securea fără cel ce trudește (cu ea), sau va fi slăvit fie- 
răstrăul fără de cel ce-l mânuieşte? (Isaia 10, 15)” (Sf. MACARIE EGIPTEANUL, Cele cincizeci 
de omilii duhovnicești, omilia XXXVII, 11, în PSB, vol. 34, p. 249) 


„Harul nu pune pe seama sa binele făcut, ci pe seama omului; îl înconjoară pe 
acesta cu slava, ca pe unul care a săvârşit binele. Pentru că harul, aşa cum s-a spus, nu 
leagă, nici nu constrânge voinţa omului, ci deşi coexistă cu aceasta, el cedează în fața 
liberului arbitru, ca să vadă, în ce măsură voinţa umană înclină spre virtute sau spre 
rău. (Sf. MACARIE EGIPTEANUL, Alte șapte omilii, „Cuvânt despre libertatea minții”, 3, 
în PSB, vol. 34, p. 338) 


Răsplătirea faptelor bune 


„Numai cel ce dobândeşte adevărul şi-i este luminată viaţa cu fapte bune, numai 
acela poate avea parte de cununa vieții veșnice”. (CLEMENT ALEXANDRINUL, Care 
bogat se va mântui?, 1.4, în PSB, vol. 4, pp. 35-36) 


„Trebuie ştiut că orice faptă bună săvârşită în numele lui lisus e înscrisă în 
Evanghelia cea veșnică”. (ORIGEN, Comentariu la Evanghelia după loan, Cartea I, C, 
XI, 67, în PSB, vol. 7, p. 159) 


„Şi oricâte fapte bune săvârşeşti, să ştii că ție-ţi aduci comoară de preţ, iar uşura- 
rea pe care o aduci celor care suferă prigoană pentru numele Domnului, aceea ţie ţi-o 
vei pregăti pentru ziua răsplăţii”. (Sf. VAsILE CEL MARE, Epistole, epist. 155, în PSB, 
vol. 12, p. 342) 


„Toate rămân pe pământ și numai faptele noastre bune călătoresc împreună cu 
20] 


noi. Pentru acelea vom da socoteală; pentru acelea vom primi plată”. (Sf. IoAN GURĂ 
DE AUR, Omilii la Matei, omilia LIII, V, în PSB, vol. 23, p. 618) 


Tot ceea ce facem să fie după voia lui Dumnezeu 


„(...) tot ce facem să-l facem în așa fel ca şi cum EI ne-ar cunoaște şi gândurile”!07, 
(ORIGEN, Contra lui Celsus, Cartea a VII-a, Cap. LI, în PSB, vol. 9, p. 488) 


1017. Precum se şi întâmplă de fapt. Numai Dumnezeu cunoaşte gândurile cele mai ascunse ale omului 
şi adâncurile inimii lui. (n.n.) 

„Orice mişcare săvârşită fie cu lucrarea minţii, fie cu lucrarea trupului, să se săvâr- 
şească după voinţa lui Dumnezeu”. (Sf. VAsILe CEL MARE, Omilii la Psalmi, Omilia la 
Psalmul XXXII, VI, în PSB, vol. 17, p. 254) 


„Cel mai bun este omul care prin el însuşi știe ce trebuie să facă; 

Bun este și acela care urmează celor spuse de alții; 

Dar cel care nu-i în stare nici de una, nici de alta, în toate-i nefolositor!*. (Sf. VASILE 
CEL MARE, Omilii şi cuvântări, Omilia a XXII-a către tineri, |, în PSB, vol. 17, p. 566) 


„Pentru sufletele bune, chiar și faptele care par să îndurereze se termină cu bine'. 
(Sf. MACARIE EGIPTEANUL, Alte șapte omilii, „Cuvânt despre răbdare şi discernământ”, 
6, în PSB, vol. 34, p. 305) 


Silirea noastră spre săvârșirea faptelor bune 


„Să se silească spre toată fapta cea bună, spre (împlinirea) tuturor porunci- 
lor Domnului, chiar dacă inima lui nu vrea, pentru că sălășluieşte în ea păcatul”. 
(Sf. MACARIE EGIPTEANUL, Alte șapte omilii, „Cuvânt despre paza inimii, 13, în PSB, 
vol. 34, p. 289) 


Săvârșirea faptelor de zi cu zi cu convingerea că avem 
asupra noastră ochiul lui Dumnezeu 


„Doar oamenii numai spre El îşi îndreaptă rugăciunile, şi în tot ce lucrează au 
senzaţia că EI le vede faptele şi că le ascultă cuvintele, păzindu-se ca nu cumva să 
spună ceva ce nu ar fi plăcut lui Dumnezeu”. (ORIGEN, Contra lui Celsus, Cartea a IV-a, 
Cap. XXVI, în PSB, vol. 9, p. 250) 


„Oriunde ai merge, orice-ai face, fie la întuneric, fie ziua, ai asupra ta ochiul 
lui Dumnezeu, Care te priveşte!” (Sf. VAsrLe CEL MARE, Omilii la Psalmi, Omilia la 
Psalmul XXXII, VIII, în PSB, vol. 17, p. 257) 


„Aşa poate şi fiecare dintre noi să ducă până la capăt ostenelile cele pentru săvâr- 
şirea poruncilor; așa, dacă își duce viaţa ca și cum l-ar avea privitor pe Dumnezeul 
universului”. (Sf. VAsILE CEL MARE, Omilii la Psalmi, Omilia la Psalmul CXIV, L, în 
PSB, vol. 17, p. 340) 


„Să facem tot lucrul (nostru) aşa cum ar trebui să se întâmple înaintea ochilor 
Domnului şi să împlinim toată gândirea (noastră), ca şi când ar fi supravegheată de El. 
Căci astfel, pe de o parte, va fi în noi o frică continuă, care urăște nedreptatea, precum 
este scris (Psalmii 118, 163), şi destrăbălarea și mândria şi căile celor răi, iar pe de altă 
parte, se desăvârşeşte iubirea, care împlineşte cele spuse de Domnul, că: Eu nu caut să fac 
voia Mea, ci voia Tatălui Care M-a trimis (loan 5, 30). Pentru ca să facă aceasta, sufletul 
trebuie să aibă încredințarea tare atât că faptele cele bune sunt plăcute Judecătorului 

şi Răsplătitorului vieţii noastre, cât şi că cele contrare îşi vor primi judecata de la pro- 
priul judecător. Eu însă am părerea că odată cu aceasta ajungem să împlinim poruncile 
Domnului, nu pentru a plăcea oamenilor. Căci nimeni nu se îndreaptă către cel mai 
mic, dacă este încredințat că este prezent cel mai înalt, ci, dacă ceea ce se întâmplă este 
plăcut și primit de persoana mai însemnată, iar celei inferioare i se pare contrar voinţei, 
neplăcut și demn de urgisit, disprețuiește dojana din partea celui mai mic și pune mai 
mult preţ pe aprobarea din partea celui mai mare. Dacă astfel se întâmplă cu oamenii, 
apoi un suflet cu adevărat treaz şi sănătos şi încredinţat de prezenţa lui Dumnezeu nici- 
odată nu va părăsi străduința de a face ceva prin care ar deveni plăcut lui Dumnezeu, 
îndreptându-se spre măriri de la oameni, şi nici nu va neglija să împlinească poruncile 
lui Dumnezeu, ca să servească obiceiului omenesc sau să se lase stăpânit de vreo preju- 
decată comună, sau să fie afectat (atras) de demnități (omenești)”. (Sf. VASILE CEL MARE, 
Regulile mari, Cap. II, Î. 5, R. 3, în PSB, vol. 18, pp. 228-229) 


Implinirea faptelor noastre cu credința 
că Domnul locuiește în noi 


„Pe toate, dar, să le facem ca și cum Domnul ar locui în noi, ca să fim temple ale 
Lui (1 Corinteni 3, 16; 6, 19); că EI este în noi Dumnezeul nostru, precum şi este şi 
se va arăta înaintea feţei noastre dacă Îl iubim cu dreptate”. (Sf. IGNATIE TEOFORUL, 
Epistole, „Către efeseni”, cap. XV, 3, în PSB, vol. 1, pp. 194-195) 


Faptele „spre slava lui Dumnezeu” 


„Întrebarea 196: Cum mănâncă şi bea cineva spre slava lui Dumnezeu? 

Răspuns: Dacă îşi aduce aminte de Binefăcătorul lui şi are acea dispoziţie sufle- 
tească ce se mărturiseşte din starea trupului, că nu mănâncă ca (un om) fără grijă, ci ca 
unul ce are privitor pe Dumnezeu; încă și în înțelegerea împărtăşirii mâncării, când nu 
ar mânca din plăcere ca un rob al pântecelui, ci ca un lucrător al lui Dumnezeu, pentru 
întărirea lui în lucrurile (ce se fac) după porunca lui Hristos”. (Sf. VASILE CEL MARE, 
Regulile mici, Î. 196, în PSB, vol. 18, p. 400) 


„Este aşadar nevoie să-ţi îndrepți acţiunile tale către Dumnezeu, şi bunăvoința 
Lui să cadă asupra ta”. (Sf. AMBROZIE AL MILANULUI, Despre Cain și Abel, Cartea a 
doua, II, 9, în PSB, vol. 52, p. 152) 


Săvârșirea faptelor bune cu smerenie, în ascuns 
şi fără a aştepta răsplata de la om 


„De altfel oricărei fapte bune îi urmează blamul”""?. (CLEMENT ALEXANDRINUL, 
Stromatele, Stromata a VII-a, cap. XV, 89.4, în PSB, vol. 5, p. 533) 


„Vistierie sigură a faptelor bune este uitarea faptelor bune! Faptele bune sunt ca 
lucrurile de preţ. Dacă am pune în piață în văzul tuturora hainele noastre scumpe şi 

aurul nostru, am atrage asupra noastră tâlharii; dar dacă le ținem în casă şi le ascun- 
dem, le punem în deplină siguranță. Tot așa și cu faptele bune: dacă ni le aducem 
mereu aminte, mâniem pe Stăpân, întrarmăm pe dușman, pe diavol, și-l chemăm să 
ni le fure; dar dacă nu le ştie nimeni, ci numai Cel care trebuie să le ştie, le-am pus la 
loc sigur”. (Sf. IoAN GURĂ DE AUR, Omilii la Matei, omilia III, V, în PSB, vol. 23, p. 43) 


Scopul săvârșirii faptelor bune 


„Că Scripturile spun, că nu trebuie să cauţi atâta să faci binele, ci ca faptele 
bune să fie săvârşite pentru un scop anumit și lucrate potrivit raţiunii”. (CLEMENT 
ALEXANDRINUL, Stromatele, Stromata a VI-a, Cap. XIV, 111.3, în PSB, vol. 5, p. 447) 


„Din cele trei scopuri pe care le urmărește orice faptă, gnosticul urmăreşte în 
tot ce face numai două: frumosul moral și folosul; săvârșirea unui lucru în vederea 
>» 


plăcerii o lasă celor care caută să ducă o viaţă obişnuită”. (CLEMENT ALEXANDRINUL, 
Stromatele, Stromata a VII-a, Cap. VII, 49.8, în PSB, vol. 5, p. 507) 


„(...) îşipune drept scopalfaptelor lui gândul de a se face bine plăcut lui Dumnezeu”. 
(ORIGEN, Contra lui Celsus, Cartea a VIII-a, Cap. LVII, în PSB, vol. 9, p. 552) 


„Pentru că, după cum toate cele făcute de Stăpânul s-au creat cu o rațiune oareca- 
re și împlinesc un rost de neapărată trebuinţă, așa cum cuvântul ne-a arătat şi mărturia 
faptelor ne învaţă, tot așa se cuvine ca şi cele făcute de noi să nu fie făcute în zadar şi 
fără rost, ci spre folosul şi câştigul mântuirii noastre”. (Sf. loAN GURĂ DE AUR, Omilii 
la Facere, omilia XI, II, în PSB, vol. 21, p. 130) 


»(...) că Dumnezeu cere totdeauna scopul faptelor noastre”. (Sf. IoAN GURĂ DE 
AUR, Omilii la Matei, omilia XIX, III, în PSB, vol. 23, p. 248) 


„În faţa lui Dumnezeu se are în vedere nu rezultatul lucrării, ci scopul din care a 
purces”. (Sf. IOAN CASIAN, Convorbiri duhovnicești, Partea a II-a, „A doua convorbire 
cu părintele Iosif”, Cap. XII, 4, în PSB, vol. 57, p. 598) 


Faptele bune — pilda faptelor bune 


„Evanghelistul spune: Deschizându-Și gura, îi învăţa pe ei. 

- Dar pentru ce evanghelistul a mai adăugat cuvintele: Deschizându-Și gura? 

- Ca să afli că Hristos învăţa şi când tăcea, nu numai când grăia; uneori deschidea 
gura, alteori glăsuia prin fapte”. (Sf. IOAN GURĂ DE AUR, Omilii la Matei, omilia XV, |, 
în PSB, vol. 23, p. 173) 


Faptele bune — folosul săvârșirii lor 


„Învățătorul şi Mântuitorul socoteşte faptele noastre bune, pe care le facem spre 
folosul şi îndreptarea oamenilor, ca un har şi o cinste ce I le facem Lui, pentru că sun- 
tem făptura Lui şi înrudiţi cu EI. (CLEMENT ALEXANDRINUL, Stromatele, Stromata a 
VII-a, Cap. III, 21.4, în PSB, vol. 5, pp. 487-488) 

„După cum focului îi urmează de la sine lumina, iar mirului, mirosul plăcut, 
tot aşa şi faptelor bune le urmează neapărat folosul”, (Sf. VAsre CEL MARE, Omilii și 
cuvântări, Omilia a XVIII-a, II, în PSB, vol. 17, p. 525) 


„Dacă ai multe fapte bune, poţi uşor să-ţi acoperi cu ele păcatele; dar dacă eşti gol 
de fapte bune, fiecare păcat îţi face o rană de moarte. 

Ca să nu se întâmple asta, să ne înarmăm cu fapte bune”. (Sf. IOAN GURĂ DE AUR, 
Omilii la Matei, omilia XXVI, VIII, în PSB, vol. 23, p. 342) 


„Căci săvârşirea la timp a faptelor bune constituie cel mai mare bine al vieţii ome- 
neşti, este cu adevărat singurul bine, bucuria neîntreruptă pe care ţi-o dau faptele 
bune. Căci împlinirea poruncilor bucură întru nădejde pe făcătorul faptelor bune”, 
(Sf. GRIGORIE DE Nyssa, Omilii la Ecclesiast, Omilia VIII, în PSB, vol. 30, p. 280) 


„(...) faptele bune prin care L-aţi făcut pe Dumnezeu îndurător”, (Sf. MAxIM 
MĂRTURISITORUL, Epistole, Partea întâi, Ep. 2, în PSB, vol. 81, p. 38) 


Faptele de ochii lumii 


„Faptele bune, făcute numai pentru a fi văzute de oameni, nu-şi duc roadele în 
veacul de apoi, ci iau sfârşit odată cu laudele lumii”, (Sf. VAsie ceL MARE, Omilii şi 
cuvântări, Omilia 1 despre post, II, în PSB, vol. 17, p. 348) 


Criteriile care ne arată dacă ţinta 
pe care o urmărim este bună 


»(...) două sunt criteriile care arată dacă ţinta pe care o urmărim este un lucru bun 


şi cinstit și anume: la timp şi cu măsură”. (Sf. GRIGORIE DE Nyssa, Omilii la Ecclesiast, 
Omilia VI, în PSB, vol. 30, p. 245) 


Faptele bune și faptele rele 


„Orice faptă, care se face în chip rațional, este o faptă bună; şi orice faptă, care se 
face în chip irațional, este o faptă rea - chiar dacă cel ce-o face şi-o întemeiază pe ceva 
- pentru că fapta nu-i întărită pe rațiune, nici pe ceva folositor, care să ducă la virtute 
sau să izvorască din virtute”. (CLEMENT ALEXANDRINUL, Stromatele, Stromata a VII-a, 
Cap. X, 29.5, în PSB, vol. 5,p. 513) 


„Că după cum puţină apă curată se împrăștie şi e prăfuită de vânt, tot aşa și faptele 
bune, pe care credem că le săvârşim în viața aceasta, se pierd în noianul faptelor rele”, 
(Sf. VAsILE CEL MARE, Epistole, epist. 42, IV, în PSB, vol. 12, p. 195) 


„Fiecare faptă, pe care o facem, sau ne pogoară la cele de jos, îngreunându-ne 
din pricina păcatului, sau ne ridică la cele de sus, întraripându-ne spre Dumnezeu”. 
(Sf. VASILE CEL MARE, Omilii la Psalmi, Omilia la Psalmul XXIX, III, în PSB, 
vol. 17,-p. 239) 

Neglijarea faptelor bune — gravitatea 


„Că într-adevăr neglijarea faptelor bune se pedepseşte deopotrivă ca şi săvârşirea 
celor rele, este suficientă — ca să se dovedească şi să se întărească (aceasta) — judecata 
menţionată a Domnului în cazul lui Petru, cel puţin pentru sufletul care păstrează 
oarecare credinţă. Petru n-a făcut nimic din ceea ce este oprit, nici n-a neglijat, desi- 
gur, vreo poruncă, din neglijenţă sau dispreț. Ci, numai fiindcă din respect a ezitat să 
primească slujirea şi cinstea Stăpânului, a primit acea mare amenințare, de care n-ar 
fi scăpat dacă n-ar fi prevenit mânia, cum s-a spus, prin îndreptare imediată şi foarte 

„> 


hotărâtă”. (Sf. VAsiLe CEL MARE, Cuvânt despre judecata lui Dumnezeu, Cap. VIII, în 
PSB, vol. 18, p. 85) 


Prin faptele rele îl defăimăm pe Dumnezeu 


„După cum aducem slavă Domnului prin faptele cele bune, tot aşa prin faptele 
cele rele Îl hulim. (...) Că neluarea în seamă și dispreţuirea legilor înseamnă defăimare 
a Legiuitorului” (Sf. VAsILe CEL MARE, Omilii la Psalmi, Omilia la Psalmul XXVIII, II, 
în PSB, vol. 17, pp. 224-225) 


„Irebuie să înțelegem că după cum prin faptele bune este slăvit Dumnezeu, tot așa 
prin faptele rele este slăvit dușmanul”. (Sf. VAsre CEL MARE, Omilii la Psalmi, Omilia 
la Psalmul XXVIII, II, în PSB, vol. 17, p. 225) 


FARMECELE 


„(...) cât priveşte sănătatea trupului, grija de el, norocul în cele ale vieţii, alergarea 
după demoni şi căutarea modului în care să-i farmeci prin invocări - toate acestea 
însemnează să simţi că te-a părăsit Dumnezeu, fiindcă eşti o ființă nemernică, nele- 
giuită, mai mult îndrăcită decât omenească şi că te-ai încredinţat cu totul pe mâna 
demonilor și a slugilor lui, care te chinuie și te bat”. (ORIGEN, Contra Iui Celsus, Cartea 
a VIII-a, Cap. LXI, în PSB, vol. 9, p. 556) 


Alungarea farmecelor 


„Şi unde se face semnul crucii, slăbeşte vrăjitoria şi farmecele nu au nicio putere”. 
(Sf. ATANASIE CEL MARE, Viaţa Cuviosului Părintelui nostru Antonie, LXXVII, în PSB, 
vol. 16, p. 236) 
FĂGĂDUINŢA 


Făgăduinţa dată e datorie curată 


„(...) la creştini făgăduinţa înseamnă datorie”. (Sf. GRIGORIE DE Nyssa, Despre 
înțelesul numelui de creştin, către Armoniu, în PSB, vol. 30, p. 436) 

Despre încălcarea făgăduinţei rele și pripite 


„O hotărâre pripită se va schimba cu iertare, ba mai mult cu laudă, dacă va trece la 
o parte mai bună, și nu trebuie socotită călcare a cuvântului dat, ci îndreptare curajoa- 
să, ori de câte ori făgăduiala este cu lipsuri. Acestea toate se pot dovedi foarte limpede 
şi prin mărturiile Scripturii, care arată cât de nimicitor a fost pentru mulţi faptul că 
şi-au respectat angajamentele şi cât de folositor şi de sănătos a fost, dimpotrivă, pentru 
mulți că s-au îndepărtat de ele. 

O mărturie foarte limpede pentru ambele situații ne-o oferă exemplul Sfântului 
Apostol Petru și cel al lui Irod. Cel dintâi, fiindcă a renunţat la hotărârea întărită cu 
jurământ pe care o luase zicând: Nu-mi vei spăla niciodată picioarele, a meritat soarta 
nemuritoare a lui Hristos, dar fără îndoială că ar fi trebuit să se lipsească de harul aces- 
tei fericiri, dacă ar fi ținut cu încăpățânare să-și îndeplinească cuvântul dat. lar cel din 
urmă, credincios unui jurământ pripit, a devenit un ucigaș foarte crud, condamnând 
la moarte pe Înaintemergătorul Domnului și, din teama deşartă să nu-şi calce jură- 
mântul s-a cufundat singur în osândă și în chinurile morții veşnice. În toate lucrurile, 
așadar, trebuie avut în vedere scopul și după el trebuie condus mersul acţiunilor noas- 
tre. Dacă printr-o judecată mai chibzuită am văzut că un plan al nostru ne duce la ceva 
rău, este mai drept să-l părăsim, chiar printr-un mijloc nepotrivit, pentru a trece la o 
situație mai bună, decât să ne legăm cu încăpățânare de stări care ne-ar duce la păcate 
mai grele”. (Sf. IoAN CASIAN, Convorbiri duhovniceşti, Partea a II-a, „A doua convor- 
bire cu părintele Iosif”, Cap. VIII, 4, Cap. IX, în PSB, vol. 57, pp. 596-597) 


„Încălcarea unei făgăduieli nesocotite n-are nimic rău în ea, dacă în orice împreju- 
rare se are în vedere numai scopul, adică țelurile evlaviei”. (Sf. IOAN Casian, Convorbiri 
duhovnicești, Partea a II-a, „A doua convorbire cu părintele Iosif”, Cap. XIV, 3, în PSB, 
vol. 57, p. 599) 


„Ce face cineva dacă de la început, dându-și cuvântul, a refuzat paharul de apă 
oferit de un frate, declarând că în niciun caz nu va primi ceea ce acela, bucuros de 
vizită, se roagă stăruitor să nu fie refuzat? Oare e bine să-l refuze pe fratele care, înge- 
nunchiat şi așternut la pământ, nu crede altceva decât că îşi îndeplineşte datoria de a 
primi cu dragoste pe cineva şi pentru această dragoste se osteneşte, sau, dimpotrivă, 
să stăruie cu încăpățânare în hotărârea sa și în cuvântul pe care şi l-a dat faţă de sine 
la început? (...) 

Iosif. Astfel de angajamente există, fără îndoială, în acele mănăstiri, în care s-au 
format, cum spuneţi, primele deprinderi ale renunţării voastre. Acolo conducătorii 
obişnuiesc să pună voința lor mai presus de pregătirea fraților şi ei îndeplinesc cu 
încăpățânare cele ce au hotărât. Dar aici, mai marii noștri ale căror semne de credință 
le-au arătat mărturiile virtuților apostolice, și care au săvârşit toate mai degrabă prin 
judecata şi puterea Duhului decât prin încăpăţânarea minții reci, au fost de părere că 
dobândesc roade cu mult mai bogate cei ce au înţelegere pentru slăbiciunile altora, 
decât aceia care se îndârjesc în hotărârile lor, și au admis că este o mai înaltă virtu- 
te să-ți acoperi înfrânarea mai degrabă printr-o minciună necesară și umilită, cum 
am spus, decât s-o faci cunoscută printr-o rostire trufașă a adevărului” (Sf. IOAN 
CASIAN, Convorbiri duhovnicești, Partea a II-a, „A doua convorbire cu părintele Iosif” 
Cap. XAL 3, in PSB, vol. 57,p-607) 

FECIORIA 


Fecioria — unealtă a nepătimirii 


„Nu puţin ajută castitatea la dobândirea nestricăciunii; ea purifică trupul de ele- 
mentul pământesc și apos din el, îl înnobilează şi ridică pe înălțimi”. (METODIU DE 
Orme, Banchetul sau despre castitate, Discursul VIII: Thecla, IV, PSB, vol. 10, p. 89) 


„Neprihana și desăvârşirea sunt într-o tovărăşie atât de mare, încât una fără alta 
nu pot exista”. (Sf. IoAN CASIAN, Convorbiri duhovniceşti, Partea a II-a, „A doua con- 
vorbire cu părintele Chaeremon'”, Cap. I, 2, în PSB, vol. 57, p. 513) 


Elogiu fecioriei 


„Începând, deci, Marcela, dacă îmi amintesc bine (cele spuse mie de Theopatra), a zis: 
Lucru suprafiresc de mare, minunat şi slăvit este fecioria, iar dacă trebuie să mă exprim 
direct, urmând Scripturilor, este sânul Bisericii, floarea, pârga ei, este modul de viață cel 
mai bun şi mai frumos. De aceea și Domnul promite celor ce şi-au păstrat fecioria, atunci 
când în Evanghelii vorbeşte despre diferitele feluri de eunuci, că vor intra în împărăția 
cerurilor. Căci castitatea este un lucru foarte rar şi greu de realizat de către oameni. Şi cu 
cât este dusă la un nivel mai înalt şi mai strălucitor, cu atât (mai mult) o pândesc pericole 
şi mai mari. Ea presupune firi robuste şi nobile, care, strunindu-şi cu siguranţă porni- 
rile, își îndreaptă vehicolul sufletului spre înălțimi, apoi trec cu ochii minţii de graniţele 
acestei lumi şi, așezându-se pe bolta cerească, contemplă de aici direct Incoruptibilitatea 
însăşi, aşa cum ţâșneşte din sânurile imaculate ale Atoatecreatorului. Nu poate pământul 
să dea o astfel de desfătare; ea numai din cer poate să izvorască. Pentru că, deși Fecioria 
pășeşte pe pământ, capul ei atinge cerurile”. (METODIU DE OLIMB, Banchetul sau despre 
castitate, Discursul I: Marcela, I, în PSB, vol. 10, p. 48) 


„Gândul fecioriei dat oamenilor este un dar extraordinar de mare, un dar făcut de 
ceruri, şi de aceea n-a fost descoperit primelor generaţii (de oameni). Pentru că atunci 
omenirea era puţină și trebuia mai întâi să crească, să devină mulțime. De aceea, cei de 
demult, luând de soții pe propriile surori, întru nimic nu se ruşinau. Însă când s-a dat 
Legea, lucrurile s-au schimbat şi un lucru care mai înainte părea bun a fost interzis ca 
rușinos şi păcat, precum este zis: blestemat să fie cel ce descoperă goliciunea surorii sale 
(Leviticul 18, 9; 20, 17). Aceasta, pentru că Dumnezeu a dat neamului omenesc cele 
necesare la timpul potrivit (...). 

Astfel, pornindu-se de la unirea dintre fraţi şi surori, o primă etapă în acest proces 
a fost luarea soțiilor din neam, apoi renunţarea la obiceiul propriu patrupedelor de 
a-şi lua mai multe soţii, evitarea adulterului și, în sfârşit, îmbrăţişarea fecioriei, starea 
în care omul a învăţat să strunească pornirile trupului şi să ancoreze fără teamă în 
regiunea senină a nestricăciunii”. (METODIU DE OLIMP, Banchetul sau despre castitate, 
Discursul I: Marcela, II, în PSB, vol. 10, pp. 49-50) 


„Se cuvine să slăvim şi noi (din constelația darurilor) primite de la Hristos pe 
steaua cea mai strălucitoare şi mai de preţ, castitatea”. (METODIU DE OLIMe, Banchetul 
sau despre castitate, Discursul IV: Theopatra, I, PSB, vol. 10, p. 68) 

„Cel mai mare dar, pe care nimic nu-l poate egala, cea mai mare ofrandă adusă de 
oameni lui Dumnezeu este, și afirm aceasta pe baza celor spuse în Sfintele Scripturi, 
viața dusă în feciorie. Altfel, nu s-ar spune că pe când mulţi au făcut fapte minuna- 
te în perioada Vechiului Testament, numai ce I-au afierosit de bună voie viața lui 
Dumnezeu împlinesc un vot mare. lată cum sună un text: Și a vorbit Domnul către 
Moise și a zis: Grăiește fiilor lui Israil și spune-le: un bărbat sau o femeie face o mare 
juruință atunci când se leagă înaintea Domnului să ducă viata în castitate (Numerii 6, 
1). Există felurite afierosiri: unul face juruință să aducă la templu obiecte de aur şi de 
argint, altul să aducă a zecea parte din roadele sale, altul (să aducă) din bunurile sale, 
altul (să aducă) pe cele mai bune (animale) din turma sa şi altul afieroseşte Domnului 
bunurile ce-i servesc pentru existență; dar despre niciunul nu se spune că a făcut o 
juruință mare, afară numai de cel care şi-a consacrat în întregime viaţa lui Dumnezeu”, 
(METODIU DE OLIMP, Banchetul sau despre castitate, Discursul V: Thalusia, 1, PSB, 
vol. 10, p. 72) 


„Pentru că se zice că adunarea celor caşti este altarul nesângeros al lui Dumnezeu, 
că fecioria este un lucru mare și strălucit, de aceea aceasta trebuie păzită imaculată 
şi neamestecată cu necurăţiile trupului”. (METODIU DE OLIme, Banchetul sau despre 
castitate, Discursul V: Thalusia, VI, PSB, vol. 10, p. 76) 


„Termenul feciorie (prin schimbarea unei litere) se transformă în divinitate!" şi 
pe bună dreptate, pentru că ea duce la asemănarea cu Dumnezeu şi la nestricăciune 
pe cel care o îmbrățișează și se inițiază în tainele ei şi pentru că este imposibil a afla 
un lucru, un bun mai mare decât ea, care să ne pună la adăpost de asaltul poftelor şi 
al tristeţii. Hrănit cu ea, aripile sufletului devin mai puternice, zborul său mai lin, iar 
trecerea peste preocupările omenești mai uşoară”. (METODIU PE OLiMB, Banchetul 
sau despre castitate, Discursul VIII: 'Thecla, I, PSB, vol. 10, p. 87) 


„Dar ce să mai vorbesc despre harul fecioriei, cât este el de mare, dacă a bineme- 
ritat să fie ales de Fristos ca templu trupesc al lui Dumnezeu în care, precum citim 
(Coloseni 21, 9), a locuit trupeşte plinătatea dumnezeiască? O Fecioară a născut pe 
Mântuitorul lumii, o Fecioară a dat viaţă tuturor. Așadar, nu trebuie să spunem că 
singură fecioria prin Hristos a fost tuturor de folos?” (Sf. AMBROZIE AL MILANULUI, 
Scrisori, scrisoarea a LXIII-a, 33, în PSB, vol. 53, p. 253) 


Dobândirea harismei fecioriei 


„Planta tânără a fecioriei creşte repede în înălțime şi devine viguroasă când 
acela care o cultivă o adapă cu apele preadulci ale lui Hristos şi o răcoreşte cu înţe- 
lepciunea Lui. Și, după cum în mod natural, apa încarcă de verdeață şi mlădiţe acest 
copac, la fel şi fecioria, hrănită de cuvintele (bunei învățături), înflorește şi se dez- 
voltă mereu”. (METODIU DE OLIMP, Banchetul sau despre castitate, Discursul IV: 
Theopatra, III, PSB, vol. 10, p. 69) 


1020. Nota Pr. Constantin Corniţescu: „Cuvântul mapdevia înseamnă feciorie, iar napdeia înseamnă 
— după o veche teorie care identifica lumea şi divinitatea — Dumnezeu”. (nota 6, p. 87) 

„Harisma fecioriei nu se dobândește numai prin renunțarea la naştere de copii; 
dimpotrivă, toată viața și modul de viaţă şi atitudinea să fie curate, demonstrând 
caracterul indiferent al celui necăsătorit spre orice faptă. Pentru că cineva poate să 
desfrâneze şi cu cuvântul, și cu privirea să săvârșească adulter, și cu urechea să se înti- 
neze şi să primească necurăţia în inima lui, și cu mâncare exagerată și cu băutură să se 
sustragă de la normele cumpătării. Căci cel care în toate acestea se stăpânește pe sine 
cu cumpătare, în limitele fecioriei, dovedește cu adevărat că harul fecioriei este în el 
deplin din orice punct de vedere”. (Sf. VAsrLe CEL MARE, Cuvânt ascetic (11), Cap. I, în 
PSB, vol. 18, pp. 198-199) 


„Se ştie foarte bine că nu este de ajuns pentru desăvârșirea purității numai înfrâ- 
narea trupească, fără să i se adauge și cea sufletească”. (Sf. loAN CASIAN, Convorbiri 
duhovniceşti, Partea a II-a, „A doua convorbire cu părintele Chaeremon', Cap. II, 5, în 
PSB, vol. 57, pp. 514-515) 


„Se cuvine totuși să ştim bine că, deşi suportăm toate asprimile răbdării, adică foa- 
mea, setea, veghea, munca neîntreruptă, osteneala neîncetată cu citirea cărților sfinte, 
totuşi n-am putea să ajungem la curăţia veşnică a înfrânării trupeşti datorită răbdării 
acestora, dacă n-am fi învăţaţi că asudând în ele, conduşi de experienţă, virtutea desă- 
vârşită a dobândirii prin dărnicia harului dumnezeiesc. De aceea, fiecare este dator să 
știe că trebuie să se întărească neobosit în aceste exerciţii, pentru ca, dobândind prin 
răbdare milostivirea Domnului, să merite a fi liberat de pornirile cărnii şi de puterea 
viciilor. Dar să nu creadă nimeni că numai prin exerciţii va dobândi această castitate 
neatinsă a trupului, pe care o doreşte. Neîncetat să se înflăcăreze fiecare de dorința 
şi dragostea de înfrânare trupească, aşa cum se înfrânează cel mai lacom căutător de 
câştig bănesc, sau cel dornic de onoruri, sau cel îndrăgostit de o femeie frumoasă, 
care dorește cu cea mai nestăpânită ardoare să-și vadă dorul împlinit. Aşa se face că, 
atunci când cineva este stăpânit de dorința nepotolită pentru desăvârșire, ajunge să 
dispreţuiască dorinţa de hrană, să refuze băutura trebuincioasă şi chiar somnul impus 
de cerinţele firii, primindu-l cu bănuială şi teamă, ca pe un mare înșelător, potrivnic 
al purității și al castităţii. Astfel că zilnic, când vede dimineaţa că neprihănirea sa i-a 
rămas întreagă, se bucură simțind că aceasta s-a datorat nu grijii și vegherii lui, ci 
oblăduirii Domnului, și înţelege că neprihana lui va dura cât timp Domnul îl va dărui 
cu milostivirea Sa. Cel ce are cu statornicie această credinţă nu se trufeşte niciodată, 
nu se bizuie pe virtutea sa și nu se lasă amăgit de faptul că mai mult timp n-a căzut în 
irpuritate, știind că se poate păta ușor de necurăţeniile firii, dacă s-a îndepărtat cât de 
puţin de ocrotirea dumnezeiască. De aceea, pentru a fi întotdeauna ferit, trebuie să se 
culce cu toată umilinţa și cu inima dăruită rugăciunilor neîncetate. (Sf. IOAN CASIAN, 
Convorbiri duhovniceşti, Partea a II-a, „A doua convorbire cu părintele Chaeremon', 
Cap. IV, 1-4, în PSB, vol. 57, p. 516) 


„Cu cât cineva va înainta în pacea şi răbdarea inimii, cu atât va avea bune roade și 
în curăţia trupului, şi cu cât va alunga mai repede patima mâniei, cu atât va dobândi 
mai puternică neprihănirea. Nu va scăpa de arșița cărnii decât cel ce şi-a înfrânat mai 
întâi pornirile sufletului”, (Sf. IoAN CasrAN, Convorbiri duhovnicești, Partea a II-a, „A 
doua convorbire cu părintele Chaeremon”, Cap. VI, 1, în PSB, vol. 57, p. 517) 

„Vedeţi, aşadar, că acelora care, cu harul lui Dumnezeu, au primit până în 
măduva oaselor sentimentul castităţii, când dorm nu le este dăunătoare încetarea 
înfrânării, care se dovedește uneori slabă chiar în timp de veghe. Ceea ce se inăbușă 
cu sforţare oferă un răgaz temporar, dar nu o linişte fără sfârşit. Ceea ce a fost însă 
biruit printr-o adâncă virtute aduce învingătorului tăria neîntreruptă a păcii, fără 
bănuiala vreunei neliniști. De aceea, cât timp simţim că suntem zguduiţi de porni- 
rile trupului, vom şti că n-am ajuns încă pe culmile castităţii, că, fiind înarmaţi cu 
înfrânarea care nu a ajuns la o mare putere, suntem încă hărțuiți de atacuri crânce- 
ne, al căror rezultat este întotdeauna îndoielnic pentru noi. Aţi voit să susțineţi că 
nimeni nu poate scăpa de ispita trupului, întemeindu-vă pe faptul că nici famenii 
nu sunt cu desăvârşire lipsiţi de dorinţe. Dar trebuie amintit că nu pofta trupească 
le lipseşte, ci puterea de a avea urmași. De aceea este limpede că nici ei, dacă doresc 
să ajungă la acea castitate către care tindem noi, nu trebuie să slăbească strădania 
pentru umilință şi pentru gânduri curate, chiar dacă este de crezut că ei pot avea 
neprihănirea cu mai puţină trudă şi osteneală. 

De aceea, liniștea deplină și continuă este ceea ce deosebește adevărata castitate 
de începuturile ostenitoare ale înfrânării. Aceasta este castitatea desăvârșită, care, nu 
luptând împotriva dorințelor trupești, ci respingându-le cu tot disprețul, își păstrează 
puritatea neîncetată şi neatinsă şi nu poate fi altceva decât sfințenie. Iar aceasta se va 
înfăptui când trupul, încetând de a pofti împotriva sufletului, va împrumuta dorinţe- 
le și virtuțile acestuia și vor începe să vă întovărășească într-o foarte puternică pace, 
trăind, cum spune psalmistul, frații împreună”. (Sf. IOAN CASIAN, Convorbiri duhovni- 
cești, Partea a II-a, „A doua convorbire cu părintele Chaeremon', Cap. X, 2-4, Cap. XI, 
|, in: 25By01. 57p-523) 


„Pentru ca legea trupului să se împace cu cea a sufletului, trebuie să ne ferim chiar 
de a bea prea multă apă”. (Sf. IloAN Casian, Convorbiri duhovnicești, Partea a II-a, 
„A doua convorbire cu părintele Chaeremon”, Cap. XI, 5, în PSB, vol. 57, p. 524) 


„lată, așadar, cine nu ia parte la nicio convorbire fără rost, cine-şi ucide toată 
mânia, grija şi preocupările lumești, mulțumindu-se numai cu două bucăţi de pâine 
pentru hrana zilnică, cine nu bea apă pe săturate şi-şi fixează pentru somn trei, sau 
după alții, patru ore, şi crede că va dobândi neprihana nu prin ostenelile sau înfrâna- 
rea sa, ci prin milostivirea Domnului, fiindcă fără această credință este deșartă orice 
încercare a ostenelilor omeneşti, acesta va şti că nu în mai mult de şase luni dobân- 
direa ei este cu putinţă. Totuşi, un semn sigur al apropierii de puritate este acela ca să 
nu se aștepte cineva de la început că o dobândește numai prin propria sa muncă. Dacă 
fiecare înțelege adevărul acestui verset: De n-ar zidi Domnul casa, în zadar s-ar osteni 
cei ce o zidesc, urmează ca el să nu se mândrească cu meritele curăţiei sale, înțelegând 
că ea nu se dobândește prin sârguința sa, ci prin milostivirea Domnului, şi nici să se 
pornească cu asprime împotriva altora, știind că puterea omenească nu însemnează 
nimic, dacă n-a ajutat-o puterea dumnezeiască”. (Sf. IOAN CASIAN, Convorbiri duhov- 
niceşti, Partea a II-a, „A doua convorbire cu părintele Chaeremon”, Cap. XV, 2-3, în 
PSB, vol. 57, p..528) 


„Victoria personală a fiecăruia dintre noi, care luptăm cu toate puterile împotriva 
duhului desfrânării, este să nu sperăm leacul numai prin îngrijirea noastră. Această 

credință, care pare ușoară şi netedă pentru toți, se dobândeşte tot atât de greu de către 
începători, ca şi de către cei ce urmăresc desăvârșirea castităţii. Căci, de cum le-a surâs 
o părticică din puritate, strecurându-se în adâncul conștiinței lor o oarecare mândrie, 
se măgulesc singuri, crezând că au dobândit-o prin osteneala sârguinţei lor. De aceea 
este de trebuinţă ca, părăsiţi puţin de acel ajutor de Sus, să fie chinuiţi câtva timp de 
acele patimi pe care le stinsese puterea dumnezeiască, până ce vor cunoaşte, învăţaţi 
de experienţă, că nu pot dobândi virtutea curăţiei numai prin puterile şi priceperile 
lor”. (Sf. loAN CasranN, Convorbiri duhovniceşti, Partea a II-a, „A doua convorbire cu 
părintele Chaeremon', Cap. XVI, 1, în PSB, vol. 57, p. 528) 


„Practicarea castităţii cere ca monahul în stare de veghe să nu se lase tras de mân- 
gâierile niciunei pofte, iar în somn să nu-l înşele vreo amăgire, ci când i s-a strecurat 
vreo tulburare trupească din cauza minţii adormite şi ea, cum s-a produs fără simţirea 
vreunei plăceri, aşa să se termine fără vreo mulțumire trupească”. (Sf. loan CASIAN, 
Convorbiri duhovniceşti, Partea a II-a, „A doua convorbire cu părintele Chaeremon,, 
Cap. XVI, 2, în PSB, vol. 57, p. 528) 


„Atunci Gherman a zis: Este atât de sublimă cea mai de seamă virtute despre care 
aţi vorbit în discuţia din timpul nopții, că ni se pare peste putință să credem, dacă 
pot spune așa, în înfăptuirea ei și ni se pare (iertaţi-mi cuvântul) fără noimă, dacă 
plata muncii, adică desăvârşirea neprihanei, care cere atâta sudoare şi osteneală, nu 
se atribuie în mod special ostenitorului pentru ea. Ar fi absurd dacă, de exemplu, am 
văzut pe un agricultor dăruit cu sârg neîntrerupt muncilor cerute de țarina sa, să nu-i 
atribuim şi roadele țarinei sale. 

Cheremon: Prin însuşi acest exemplu pe care l-aţi dat se dovedeşte că osteneala 
omului nu îndeplineşte nimic fără ajutorul lui Dumnezeu. Într-adevăr, nici agriculto- 
rul, care și-a cheltuit toate ostenelile în cultivarea pământului, nu va putea pune bunul 
mers al semănăturilor și belşugul roadelor numai pe seama hărniciei sale, despre care 
ştie că adesea poate fi zadarnică, dacă nu este ajutată de ploi prielnice şi de seninătatea 
liniştită a cerului. Am văzut nu rareori cum roadele crescute şi coapte au fost răpite 
oarecum din mâinile celui care se trudise pentru ele şi că n-a ajutat la nimic sudoa- 
rea şi strădania neîntreruptă a muncitorilor, fiindcă n-au avut asupra lor ocrotirea 
Domnului. Așadar, după cum agricultorilor leneşi, care nu-şi ară ogorul la timp, milos- 
tivirea divină dă acest belşug de roade, la fel nu le va fi de folos munca de zi și noapte 
celor harnici, dacă n-a fost ajutată de mila Domnului. În aceasta, trufia omenească să 
nu se socotească totuși pe aceeași treaptă cu harul divin şi să nu încerce prin aceasta 
să pretindă partea sa din darurile lui Dumnezeu. să nu creadă omul că munca sa este 
pricina dărniciei divine şi să nu se laude că belşugul roadelor este un rezultat al hărni- 
ciei sale”. (Sf. IOAN CaAsIAN, Convorbiri duhovniceşti, Partea a II-a, „A treia convorbire 
cu părintele Cheremon', Cap. II, Cap. III, 1-2, în PSB, vol. 57, pp. 530-531) 


„Când cineva cu desăvârșită virtute la farmecul plăcutelor atingeri pe care le-a 
plăsmuit cu gândul, nu va avea nicio încuviinţare a minții sale și nu va simți niciun 
fior al trupului, acestea vor fi cele mai sigure dovezi ale curăţiei sale. Cel ce este călit 
în oţelul purității nu numai că stăpâneşte cu mintea această virtute a înfrânării neîn- 
tinate, dar chiar, dacă vreo trebuinţă l-a pus în atingere cu o femeie, el rămâne cu 
totul în afara oricărei ispite”. (Sf. IoAN CAsIAN, Convorbiri duhovnicești, Partea a III-a, 
„Convorbirea cu părintele Ioan”, Cap. XVI, 5, în PSB, vol. 57, p. 654) 

„Aceia sunt adevăraţi și nestricaţi feciori ai lui Hristos, aceia sunt socotiți 
minunațţi şi străluciți fameni, nu cei ce se tem şi cărora nu le place să desfrâneze, 
nici cei ce înfrânează nerușinarea, ci cei ce au învins chiar cea mai mică ispită 
a minţii şi cele mai slabe aţâţări ale poftei şi până într-atât și-au redus acel simţ 
al trupului, ca să zic așa, încât nu sunt atinşi nu numai de nicio plăcere, dar nici 
măcar de cel mai mic fior al trupului”. (Sf. IOAN CaAsIAN, Convorbiri duhovniceşti, 
Partea a III-a, „A doua convorbire cu părintele Theonas”, Cap. VI, 9-10, în PSB, 
vol. 57, p. 696) 


Păstrarea intactă a brâului castităţii cere multe osteneli 


„Instructorii de gimnastică (...) au pus ca lege castitatea în școlile în care tinerii se 
exercitează pentru luptele atletice; legea castității pune la adăpost de plăceri trupurile 
tinerilor şi nici nu îngăduie tinerilor, în timp ce se pregătesc pentru luptele atletice, 
să privească măcar la chipurile frumoase, dacă vor să-şi vadă capul încununat; că la 
concurs neînfrânarea aduce batjocură şi nu cunună” (Sf. VASILE CEL MARE, Omilii și 
cuvântări, Omilia a XXI-a, IV, în PSB, vol. 17, p. 556) 


„Chiar dacă virtutea aceasta cere osteneli, chiar dacă laudele înfrânării vin după 
grele sudori, cel ce vrea să fie iubitor de Dumnezeu nu se sperie de ele. Căci va avea o 
laudă egală şi nişte răsplăţi egale. De aceea şi dumnezeiescul David admiră pe tânărul 
atotvrednic de laudă, pentru ostenelile și încercările răbdate de el, zicând: Ca rob s-a 
vândut Iosif, smerit-au în lanţuri picioarele lui, fier a trecut prin sufletul lui (Psalmii 114, 
17-18). Şi eu socotesc că el numeşte aici puterea aspră şi neîncovoiată a sudorilor prin 
care ne oprim de la păcate şi ne înstrăinăm de orice pată şu ajungem la viața sfântă și 
preacurată, adică la cea evanghelică”, (Sf. CHIRIL AL ALEXANDRIEI, Închinare în Duh și 
Adevăr, Cartea a patrusprezecea, în PSB, vol. 38, p. 506) 


„Pentru Tine, Mire, mă păstrez curată” 


„Lhecla - stând în mijloc la dreapta Virtuţii - a cântat stihurile unui psalm la care 
celelalte fecioare, adunate în cerc, ca în formă de cor, i-au răspuns cu refrenul: 

Psalm 1: Pentru Tine, Mire, mă păstrez curată şi, purtând torţă strălucitoare, vin 
în întâmpinarea Ta (cf. Matei 25, 1-12; Luca 12, 35). Din înaltul cerului, sunetul unui 
glas ce trezeşte morţii s-a auzit zicând: Veniţi, o, fecioare, în veșminte albe, veniţi cu 
candelele voastre întru întâmpinarea Mirelui ce se arată la Răsărit! Treziţi-vă înainte 
ca Domnul să treacă pragul vostru. 

Pentru Tine, Mire, mă păstrez curată... 

Psalm 2: Am nesocotit fericirea muritorilor, ce se transformă în suspine, dragos- 
tea și desfătările acestei vieți şi sub braţul Tău de viață purtător, mi-am căutat refugiul, 
pentru ca frumuseţea Ta s-o contemplu în veci, Preafericite. 

Pentru Tine, Mire, mă păstrez curată... 

Psalm 3: Camera şi patul aurit al nunţii trecătoare le-am părăsit pentru Tine, 
Stăpâne, şi-n haine nepătate am venit pentru a intra şi eu împreună cu Tine în camera 
aducătoare de fericire”. (METODIU DE OLIMP, Banchetul sau despre castitate, Discursul 
XI: Virtutea, PSB, vol. 10, p. 115) 

„Psalm 15: Văzând cei doi judecători trupul Susanei, înnebuniţi de dragoste, au zis: 
O, femeie, dorim să împărțim patul cu tine în ascuns. Dar ea a zis cu glas tremurător: 

Pentru Tine, Mire, mă păstrez curată... 

Psalm 16: O, muieraticilor, prefer să mor decât să pătez patul conjugal şi decât să 
sufăr chinurile focului pedepsei divine. Mântuiește-mă, Hristoase, de acești nenorociţi. 

Pentru Tine, Mire, mă păstrez curată... 

Psalm 17: Înaintemergătorul Tău, cel ce boteza mulțimile în apele preacurate, a 
fost ucis pe nedrept de un bărbat mustrat pentru desfrâu. lar când uda cu sângele său 
țărâna, striga către Tine, Preafericite: 

Pentru Tine, Mire, mă păstrez curat... 

Psalm 18: Cea care Ţi-a dat viaţă, cea plină de har neatins, şi fără de prihană, cea 
care Te-a conceput fără de sămânță, în pântecele ei, Fecioara, a suportat acuza de a fi 
trădat patul conjugal şi, însărcinată, striga către Tine, Preafericite: 

Pentru Tine, Mire, mă păstrez curată..?. (METODIU DE OLIMP, Banchetul sau des- 
pre castitate, Discursul XI: Virtutea, PSB, vol. 10, pp. 116-117) 


Fecioria lăuntrică a sufletului 


„(...) cineva poate să desfrâneze și cu cuvântul, şi cu privirea să săvârșească adul- 
ter, şi cu urechea să se întineze și să primească necurăţia în inima lui, şi cu mâncare 
exagerată și cu băutură să se sustragă de la normele cumpătării”. (Sf. VASILE CEL MARE, 
Cuvânt ascetic (11), Cap. |, în PSB, vol. 18, pp. 198-199) 


„Este cunoscută această aspră sentinţă a Sfântului Vasile, episcopul Cezareei: Eu 
nu cunosc femeia, şi totuși nu sunt virgin. Atât de bine şi-a dat seama, că nestricăciunea 
trupului nu constă numai în îndepărtarea de femeie, ci mai ales în curăţia inimii, care 
păstrează cu adevărat fără stricăciune sfinţenia neîntreruptă a trupului, fie prin frica 
de Dumnezeu, fie prin dragostea de castitate. 

Deci acesta este țelul curăţiei şi proba ei desăvârşită, dacă nicio gâdilare a plăcerii 
desfrânate nu s-a furişat în somnul vostru, sau dacă secrețiile bărbăteşti, la care ne 
constrânge natura, sunt date afară, fără să fim conștienți de asta. Așa cum este mai 
presus de natură să poată fi suprimate acestea, retezându-le pentru totdeauna, tot așa 
este dovada celei mai înalte virtuţi a le îndepărta până la necesitatea inevitabilă şi foar- 
te rară impusă de natură”. (Sf. IOAN CASIAN, Așezămintele mănăstirești, Cartea a VI-a, 
Cap. 19-20, în PSB, vol. 57, p. 195) 


„Se ştie foarte bine că nu este de ajuns pentru desăvârşirea purității numai înfrâ- 
narea trupească, fără să i se adauge şi cea sufletească”. (Sf. IOAN CasrAN, Convorbiri 
duhovnicești, Partea a II-a, „A doua convorbire cu părintele Chaeremon', Cap. II, 5, în 
PSB, vol. 57, pp. 514-515) 


„Sunt numite fecioare, dar nebune, fiindcă, lipsind în vasele lor untdelem- 
nul curăţiei lăuntrice, li se stinge lumina şi strălucirea fecioriei trupeşti. Este de 
trebuinţă să aducem căldura și hrana curăţiei lăuntrice și în omul din afară şi să 
însuflețim neîncetat castitatea prin stăruință în veșnică nestricăciune. Şi de aceea 
fecioarele nebune, chiar dacă sunt fecioare, nu merită să intre în iatacul de slavă al 
Logodnicului împreună cu cele înțelepte, care și-au păstrat întreg duhul, sufletul şi 

trupul lor fără pată până în ziua Domnului nostru lisus Hristos”, (Sf. IOAN CASIAN, 
Convorbiri duhovniceşti, Partea a III-a, „A doua convorbire cu părintele 'Theonas”, 
Cap. VI, 9-10, în PSB, vol. 57, p. 695) 


Treptele neprihănirii 


„Multe sunt treptele neprihanei, pe care cineva le urcă spre acea curăţie desăvâr- 
şită. Deși puterea mea nu-mi este de ajuns ca să le văd și să le arăt cum trebuie, fiindcă 
o cere șirul expunerii voi încerca să le înfăţișez potrivit experienţei mele, păstrând 
cele desăvârşite pentru cei desăvârşiți şi nejudecând cu presupus pe acei care, printr- 
o osteneală mai stăruitoare, cu cât sunt mai pricepuţi, cu atât se înalță prin puterea 
minții pătrunzătoare. Deşi sunt multe culmi înalte ale neprihanei, ca niște trepte înde- 
părtate unele de altele, voi deosebi între ele şapte, trecând cu vederea pe celelalte de la 
mijloc, care sunt atât de multe şi de necuprinse de simţirile omeneşti, încât mintea nu 
le poate zări, iar limba nu le poate numi. Pe aceste trepte, prin înaintări zilnice, nepri- 
hana însăși se ridică încetul cu încetul până la desăvârşire. Asemenea ființelor cu trup 
pământesc, care zilnic cresc pe nesimţite până ce ajung fără să ştie la mărimea obişnu- 
ită, la fel se dezvoltă și puterea și creşterea neprihanei. Prima treaptă este a ruşinii ca 
nu cumva monahul să fie învins în starea de veghe de îmboldirile trupului, a doua să 
nu zăbovească mintea în gânduri de poftire, a treia să nu-l ispitească vreo dorinţă la 
vederea unei femei, a patra să n-aibă vreo tulburare trupească, oricât de simplă în sta- 
rea de veghe, a cincea, ca atunci când este nevoie a se vorbi sau citi despre înmulţirea 
oamenilor mintea să nu fie atinsă nici de cea mai mică simţire a vreunei plăceri, ci cu 
inimă curată şi liniştită să privească aceasta ca pe un lucru simplu şi necesar neamului 
omenesc, fără să se gândească la ceva necurat. A şasea treaptă a neprihanei este să nu 
fie cineva amăgit în timpul somnului de vedeniile înșelătoare ale femeilor. Deşi nu 
socotim aceste vise vătămătoare un păcat, ele sunt totuși arătarea unei pofte ascunse. 
Se ştie că astfel de arătări se petrec în diferite chipuri. Căci oricăruia i se întâmplă să 
repete în vis, când doarme, ocupațiile și gândurile din starea de veghe. Într-un fel sunt 
înşelaţi cei ce cunosc legătura trupească și în alt fel cei ce sunt lipsiţi de împreunări cu 
femeile. Aceştia din urmă sunt de obicei neliniştiţi de vise mai simple şi mai curate și 
pot astfel să se purifice printr-o grijă mai mică și printr-o osteneală mai uşoară. Ceilalţi 
însă sunt amăgiţi de apariții mai puternice şi mai stăruitoare, până ce puţin câte puţin, 
după măsura castităţii la care tinde fiecare, mintea amorțită de somn se întoarce către 
ura acelui lucru pe care înainte îl simţea ca plăcut și i se dăruie de către Domnul, prin 
profet, ceea ce se făgăduieşte bărbaţilor viteji ca înaltă răsplată a faptelor: Voi distruge 
de pe pământul vostru arcul, sabia și războiul și vă voi face să dormiţi în pace. Numai 
așa va ajunge cineva la acea puritate a fericitului Serenus, și a altor câțiva bărbaţi la 
fel, puritate pe care de aceea a despărțit-o de cele şase trepte arătate mai înainte ale 
castității, fiindcă nu poate fi dobândită şi nici chiar crezută decât de foarte puţini şi 
fiindcă tot ce se dă în chip special din mărinimia harului dumnezeiesc nu poate fi 
înfățișat în forma unei porunci generale. Aceasta desigur pentru ca mintea noastră 
să fie formată în curăţia castităţii însăși până acolo, încât să nu rabde în niciun caz 
întinarea rușinoasă chiar când lipseşte acea mişcare naturală a trupului. Nu trec sub 
tăcere despre această necurăție trupească părerea unora care spun că ea se întâmplă 
în timpul somnului nu pentru că ar aduce-o amăgirea din vis, ci mai degrabă fiindcă 
prisosul acelei tine zămisleşte într-o inimă bolnavă une!= plăceri. În sfârşit, se spune că 

în timpul în care nu produce nelinişte acea creștere, odată cu scurgerea dispare şi amă- 
girea”, (Sf. IOAN CAsIAN, Convorbiri duhovnicești, Partea a II-a, „A doua convorbire cu 
părintele Chaeremon', Cap. VII, 1-7, în PSB, vol. 57, pp. 519-521) 


Păzitorul fecioriei este Dumnezeu 


„Cel curat cu trupul să nu se mândrească, ştiind că altul este cel ce i-a dat înfrâ- 
narea”, (Sf. CLEMENT ROMANUL, Epistola către corinteni (1), cap. XXXVIII, în PSB, 
vol: 1,p-75) 

„Că mândria pentru această curăţie va fi mai primejdioasă decât toate nelegiu- 
irile şi blestemăţiile şi că din cauza ei nu vom dobândi niciun folos, oricât ne-ar fi 
de întreagă nevinovăția, stau mărturie acele puteri demonice”. (Sf. IOAN CASIAN, 
Convorbiri duhovniceşti, Partea I, „Convorbirea cu părintele Daniel”, Cap. XVI, 1, în 
PSByvol: 57p372) 


Adevărata castitate 


„Evident, se consacră cineva în întregime Domnului atunci când îşi ţine atât 
trupul departe de împreunare, cât şi sufletul neîntinat de celelalte necuviințe. Zice 
Apostolul: Cea nemăritată se va îngriji de lucrurile Domnului, cum să placă Domnului 
(cf. 1 Corinteni 7, 34); cu alte cuvinte, ea își consacră atât trupul, cât şi sufletul 
Domnului, nu numai pentru a nu primi slava înjumătăţită, ci, aşa cum spune Apostolul, 
pentru că doreşte să se sfințească la trup și la suflet. 

Ce înseamnă să se consacre cineva întru totul Domnului? Înseamnă să-și deschi- 
dă gura pentru unele (lucruri) şi să o închidă pentru altele. De exemplu, o deschide 
pentru a interpreta Scripturile, pentru a lăuda pe Dumnezeu după cuviinţă, dar o 
închide ca pe o ușă, îi pune pază ca să nu vorbească ceva în zadar. (În felul acesta) 
gura este castă şi consacrată Domnului, iar limba devine instrument al înțelepciunii (ct. 
Psalmii 44, 2). Cu ea se transcriu cuvintele pline de tâlc ale Scripturilor şi se pune în 
lumină legea duhului. Pentru Domnul, Cuvântul, cel ce împlineşte voia Tatălui, limba 
mea devine trestie de scris. Ea este curăţită și-i stă la îndemână ca o trestie frumoasă, 
iar EI scrie cu ea lucruri mai frumoase decât poeții şi prozatorii, care scot în evidență 
opinii omenești. Dacă îmi obișnuiesc ochii să nu fie furaţi de frumusețea trupurilor, 
nici să se desfăteze de privelişti necuviincioase, ci să privească spre cele de sus, ochii 
mei devin caşti şi consacraţi Domnului. Dacă îmi astup urechile pentru vorbele rele 
şi pentru şuşoteli și le destup pentru cuvântul lui Dumnezeu și frecventez pe cei înţe- 
lepţi, îmi consacru și urechile Domnului. Dacă îmi îndepărtez mâinile de la profitul 
ruşinos, de la câştigul ilicit, de la excitarea simţurilor, mâinile mele se curățesc pen- 
tru Dumnezeu. Dacă interzic paşilor mei să meargă pe drumuri întortocheate şi nu 
hoinăresc prin pieţe și prin locurile unde mişună oamenii de nimic, ci caut să-mi 
împlinesc poruncile, consacru Domnului şi picioarele. Ce-mi mai rămâne, dacă îmi 
curăţesc şi inima şi consacru Domnului toate gândurile mele? Nu gândesc nimic rău, 
nu cuget la nimic din cele lumeşti, mândria şi mânia nu-şi au locul în sufletul meu și 
studiez legea Domnului ziua şi noaptea. Aceasta înseamnă a păstra castitatea, a face 
o mare juruință”. (METODIU DE OLIMP, Banchetul sau despre castitate, Discursul V: 
Thalusia, IV, PSB, vol. 10, pp. 74-75) 

„Lhalusia a vorbit despre o castitate a ochilor, a urechilor, a limbii, precum și 
a celorlalte simţuri. Repetăm că aceea care şi-a păstrat neviolate cele cinci uși ale 
virtuţii: vederea, mirosul, pipăitul, auzul (e cu adevărat fecioară). (...) Una ca aceasta 
restituie lui Hristos intacte cele cinci categorii de simţuri şi din fiecare dintre ele face 
să strălucească, întocmai ca o candelă, sfințenia. Pentru că, într-adevăr, trupul nos- 
tru este ca un sfeșnic cu cinci lumini; pe acesta sufletul îl aduce ca pe o torță mirelui 
Hristos în ziua învierii, lăsând să se vadă din toate simţurile credinţa puternică”, 
(METODIU DE OLIMB, Banchetul sau despre castitate, Discursul VI: Agatha, III, PSB, 
vol. 10, p.79) 


„Mulţi cred că onorează și că slujesc castitatea, însă în realitate sunt puţini cei care 
o cinstesc după cuviinţă. Nu, atunci când cineva își ține departe trupul de plăcerile 
însoțirii, dar nu-şi stăpâneşte celelalte (porniri), nu cinsteşte castitatea, ba, din contră, 
o dezonorează și nu puţin, atunci când schimbă unele cu altele dorinţele sale josnice. 
Nici atunci când cineva îşi stăpânește trupul, dar se mândrește cu aceasta şi la celelalte 
porunci nu ia aminte, nici atunci nu cinsteşte castitatea, ba din contră, o dezonorează 
enorm. Cel care îşi menţine trupul curat, dar își murdăreşte inima cu mândria şi iubi- 
rea de stăpânire, este asemeni celui ce curăţeşte blidul doar pe dinafară. Nici cel care 
se înfumurează cu bogăţiile sale n-o cinstește, nici cel care preferă castităţii câştigul 
josnic nu o onorează - deşi niciunul dintre bunurile acestei vieţi nu-i este egal — ba 
din contră, o dezonorează mai mult ca oricare altul. Pentru că toată bogăţia şi tot aurul 
este înaintea ei ca un pumn de nisip (Înţelepciunea lui Solomon 7, 9). Nici cel ce se 
iubeşte pe sine peste măsură și se gândeşte doar la folosul său, fără să poarte grijă de 
aproapele, nu o cinstește, ci o dezonorează și acela. O dezonorează și n-o practică cu 
demnitate, pentru că insultă iubirea și dragostea de oameni. 

Prin urmare, nu se cade ca pe de o parte să trăim în curăţenie şi feciorie, iar pe 
de alta să ne mânjim cu faptele rele; pe de o parte să afirmăm că trăim în curăţenie şi 
cumpătare, iar pe de alta să ne mânjim cu păcate; pe de o parte să declarăm că nu ne 
interesează bunurile acestei lumi, pe de altă parte să avem cât de multe și să ne preo- 
cupe. Se cade, însă, să păstrăm ncîntinate de stricăciune toate mădularele noastre, nu 
numai pe unele. Pentru că este o insultă să păstrăm virgine organele de procreaţie, dar 
să nu avem fecioare limba, vederea, auzul şi mâinile sau să le avem pe toate acestea 
fecioare, dar inima să se destrăbăleze cu mândria și mânia” (METODIU DE OLIMP, 
Banchetul sau despre castitate, Discursul XI: Virtutea, PSB, vol. 10, pp. 113-114) 


„(...) este fără prihană cel căruia nu-i lipseşte niciuna din faptele bune şi-şi duce 
viaţa lui fără să fie pătat de vreun viciu”. (Sf. VASILE CEL MARE, Omilii la Psalmi, Omilia 
I la Psalmul XIV, II, în PSB, vol. 17, p. 208) 


„(...) fecioarele nebune, la vremea cuvenită n-au avut untdelemn în candelele lor, 
adică n-au avut în sufletele lor lumina - rodul virtuţii, nici făclia Duhului în mintea 
lor. De aceea au fost numite nebune de Scriptură, pentru că (meritul) fecioriei le-a fost 
îndepărtat înainte de a veni mirele şi de aceea au fost îndepărtate, nenorocitele, de la 
cămara de sus. Nu li s-a luat în seamă sârguinţa fecioriei, pentru că le-a lipsit lucrarea 
Domnului. Și pe bună dreptate. Pentru că, ce folos este de via îngrijită, dacă nu dă 
roadele, pentru care se osteneşte agricultorul?” (Viaţa Sfântului Macarie Egipteanul — 
Epistola Sfântului Macarie Egipteanul, în PSB, vol. 34, p. 82) 

Despre adevărații eunuci 


„Eunuc cu adevărat nu-i cel care nu poate să se desfrâneze, ci cel care nu vrea” 
(CLEMENT ALEXANDRINUL, Pedagogul, Cartea III, Cap. IV, 26.3, în PSB, vol. 4, p. 321) 


Fecioria face pe om asemenea îngerilor 


„La început şi dintru început a stăpânit fecioria; dar când a intrat, prin trândăvie, 
neascultarea şi şi-a făcut intrare păcatul, fecioria a zburat, pentru că cei dintâi oameni 
s-au făcut nevrednici de măreţia unui atât de mare bun, și a intrat, deci, în lumea 
legii unirii trupești. Gândeşte-mi-te, dar, iubite, cât de mare este vrednicia fecioriei! 
Gândește-te ce bun înalt şi mare este! Gândeşte-te că depăşeşte firea omenească, că 
are nevoie de harul cel de sus. Ascultă-L pe Hristos spunând saducheilor că cei care au 
ales de bună voie fecioria arată în trup vieţuirea puterilor celor fără de trup. Saducheii 
voiau să li se dea răspuns despre înviere şi L-au întrebat: Învățătorule, erau la noi șapte 
frați; şi cel dintâi, însurându-se, a murit neavând copii şi a lăsat pe femeia lui fratelui 
său; și a murit şi al doilea şi, neavând copii, a lăsat pe femeia lui fratelui său; asemenea şi 
al treilea şi al patrulea și al cincilea și al șaselea și al șaptelea. Așadar, la înviere, a cărui 
dintre cei şapte frați va fi femeia, că toți au avut-o? Ce le-a răspuns Hristos? Rătăciți, 
neștiind Scripturile, nici puterea lui Dumnezeu. La înviere nici nu se însoară, nici nu se 
mărită, ci sunt ca îngerii (Matei, 22, 25-30). Ai văzut că cei care au îmbrățișat fecioria 
de dorul lui Hristos imită viaţa îngerească, deşi merg pe pământ și trăiesc în trup? 
Cu cât este mai mare şi mai înălțătoare fapta, cu atât mai mari, dar mai bine spus, cu 
mult mai mari sunt cununile, răsplăţile şi bunătăţile făgăduite celor care împreună cu 
fecioria fac și fapte bune”. (Sf. IOAN GURĂ DE AUR, Omilii la Facere, omilia XVIII, III, 
în PSB, vol. 21, pp. 213-214) 


„Nicio altă virtute, neîndoielnic, nu-i face pe oameni egali prin vieţuire cu îngerii, 
mai bine decât vrednicia şi harul castităţii. Prin ea, încă trăitori fiind pe pământ sau, 
după cuvântul Apostolului, cetățenie în ceruri (Filipeni 3, 20), ei posedă deja de aici, 
în slăbiciunea trupului aflându-se, ceea ce li se promite sfinţilor, că vor avea în vii- 
tor, după lepădarea cărnii stricăcioase”. (Sf. IOAN CASIAN, Așezămintele mănăstirești, 
Cartea a VI-a, Cap. 6, în PSB, vol. 57, p. 190) 


Răsplata fecioriei primită de la Hristos 


„M-am logodit cu Cuvântul, primesc ca zestre de la Tatăl coroana cea nepieritoare 
a nestricăciunii și trec încununată peste veacuri cu florile strălucitoare ale înţelepciu- 
nii, care nu se ofilesc. M-am prins în hora cea cerească împreună cu Hristos, Cel ce-mi 
dă premiul, împrejurul Împăratului care nu cunoaşte început, nici sfârșit. Am devenit 
purtător al luminilor celor mai presus de fire, cânt în adunarea arhanghelilor cântarea 
cea nouă şi fac cunoscute binefacerile Bisericii. Pentru că este scris că grupul fecioare- 
lor urmează totdeauna Domnului şi participă la orice sărbătoare va fi EI. (METODIU 
DE OLIMP, Banchetul sau despre castitate, Discursul VI: Agatha, V, PSB, vol. 10, p. 81) 


„Fecioarelor le promite (Hristos - n.n.) că tagma lor sfântă va intra prima în 
odihna veacurilor celor noi, ca într-o cameră de nuntă. Pentru că ele au suferit 

martiriul nu pentru un scurt timp, ci toată viaţa, nevoindu-se continuu în lupta cu 
adevărat olimpică a castităţii. Au rezistat chinurilor îngrozitoare ale plăcerilor, fri- 
cii, tristeţii și celorlalte răutăți venite din partea oamenilor. (De aceea) ele, primele 
dintre toţi, vor primi onorurile și vor și aşezate în locul cel mai bun al făgăduin- 
ței”. (METODIU DE OLIMP, Banchetul sau despre castitate, Discursul VII: Procilla, III, 
PSB, vol. 10, p. 84) 


„Aripile fecioriei duc în mod firesc spre cer şi nu spre pământ, duc spre eterul pur 
şi în vecinătatea îngerilor. De aceea, la semnalul (învierii) de după strămutarea noastră 
de aici, cele ce şi-au dus viaţa corect și au stăruit în feciorie pentru Hristos, acelea, pri- 
mele, înaintea tuturor, vor primi răsplata victoriei și vor fi încununate de EI cu florile 
nestricăciunii. Pentru că s-a zis: îndată ce sufletele fecioarelor părăsesc lumea, îngerii 
vin în întâmpinarea lor şi le însoțesc cu cântări de laudă până la pajiștile despre care 
am vorbit, pajiștile în care mai înainte au dorit să intre, pe care şi le-au imaginat atunci 
când, locuind încă în trupuri, au îmbrățișat acest mod de viaţă. 

Odată sosite aici, ele contemplă frumuseți minunate, pe care oamenii cu greu 
le pot descrie. Fiindcă acolo se află Dreptatea însăși, Cumpătarea însăşi, Dragostea 
însăși, Adevărul însuși, Prudența însăși și celelalte flori şi răsaduri strălucite ale 
Înțelepciunii; aici, jos, noi vedem cu închipuirea, ca un vis, doar umbrele acestora, 
iar contururile lor ne apar neclare şi întunecate. Nimeni n-a văzut cu ochii trupului 
măreţia, forma şi frumuseţea dreptății însăşi, a adevărului şi a păcii; acolo, însă, sunt 
văzute cu adevărat aşa cum sunt, în toată plenitudinea lor. Pentru că există un pom 
al înțelepciunii, unul al iubirii şi altul al priceperii, la fel cum pe pământ există vița 
purtătoare de struguri şi pomi purtători de fructe, de rodii şi de mere. După cum 
putem privi şi mânca fructele acestora, la fel şi pe ale acelora; numai că acelea nu 
dispar şi nu se strică niciodată, iar cei ce le mănâncă înaintează pe drumul nemuririi 
şi al îndumnezeirii”. (METODIU DE OLIMB, Banchetul sau despre castitate, Discursul 
VIII: 'Thecla, II-III, PSB, vol. 10, pp. 88-89) 


Pierderea fecioriei 


„Căci cuvântul Scripturii de Dumnezeu insuflate socotește şi numește desfecio- 


rirea înjosire şi o socoteşte pierdere a cuviinței 1%!. (Sf. CHIRIL AL ALEXANDRIEI, 
Închinare în Duh și Adevăr, Cartea a opta, în PSB, vol. 38, p. 259) 


Pângărirea fecioriei 


„Sfințenia fecioriei este pângărită şi numai cu privirea”. (Sf. AMBROZIE AL 
MILANULUI, Scrisori, scrisoarea a LXIII-a, 34, în PSB, vol. 53, p. 254) 


Fecioria și căsătoria 


„Eu cred că reiese clar din Scripturi faptul că, recomandând fecioria, Cuvântul n-a 
oprit cu desăvârşire nașterea de fii. Luna străluceşte mai puternic decât ceilalți aştri, 


1021. Sunt vizaţi aici cei ce au făgăduit lui Dumnezeu că-şi vor păstra castitatea pe parcursul vieții, iar 
apoi şi-au încălcat făgăduinţa. (n.n.) 

cu toate acestea, lumina celorlalți aștri nu este suprimată din cauza ei”. (METODIU DE 
OLIMP, Banchetul sau despre castitate, Discursul II: Teofila, I, PSB, vol. 10, p. 52) 


„Atunci când cineva va şti cu exactitate ce se întâmplă în cazul omului, nu va 
mai arăta dezgust față de procreare, chiar dacă va prefera şi va lăuda castitatea. Pentru 
că nu înseamnă că trebuie să socotim amare pe celelalte (alimente), chiar şi pe cele 
amestecate cu dulceaţa fructelor, dacă mierea este mai dulce şi mai plăcută decât ele. 
Referitor la această afirmaţie, voi aduce drept garanţie mărturia lui Pavel, care zice: Cel 
care-şi mărită fata bine face; şi cel care n-o mărită face și mai bine (1 Corinteni 7, 38). 
Recomandând partea cea mai bună, Cuvântul n-a interzis cealaltă (cale), ci a lăsat pe 
fiecare să aleagă ceea ce i se cuvine și-i este folositor. Așa se face că unii au ales viaţa de 
familie, iar alții fecioria, viaţa scutită de plăceri, care duce trupul în starea îngerească, 
în care nimeni nu se mărită, nici nu se însoară (Matei 22, 30), după cuvintele nemin- 
cinoase ale Domnului. Abstinenţa neprihănită, care are promisiunile împărăției ceru- 
rilor, nu se așteaptă de la toţi, ci numai de la cei care pot să conserve floarea totdeauna 
proaspătă şi pură a fecioriei. Asemenea unei livezi, parfumată de flori de diferite feluri, 
Biserica - după cuvântul profetului - este încununată nu numai de florile castității şi 
cumpătării, ci şi de florile rezultate din căsătorie”. (METODIU DE OLIMP, Banchetul sau 
despre castitate, Discursul II: Teofila, VII, PSB, vol. 10, p. 57) 


„Iată, fecioare, (cum Pavel) dorind din tot sufletul ca credincioşii să trăiască în 
castitate, îi subliniază valoarea și încearcă s-o impună prin diferite argumente. El zice: 
În legătură cu cele despre care mi-aţi scris, bine este ca bărbatul să nu se atingă de femeie 
(1 Corinteni 7, 1); aceste cuvinte exprimă fără echivoc ideea că este preferabil ca băr- 
batul să nu se atingă de femeie. Acesta este pentru el idealul absolut, însă, luând iarăși 
aminte la slăbiciunea şi lipsa de cumpătare a unora, arzând după împreunare, acestora 
le îngăduie să trăiască cu femeile lor, pentru a nu cădea în desfrâu. Dar, imediat după 
ce formulează această îngăduință, adaugă următoarele: pentru a nu vă ispiti satana 
din cauza necumpătării (1 Corinteni 7, 5). Ceea ce înseamnă: pentru că voi nu puteţi fi 
întru toate cumpătați, din cauza moliciunii trupurilor (voastre), v-am permis să trăiţi 
cu soțiile voastre, ca să nu fiți mereu ispitiţi de cel viclean şi să vă apucaţi de dorință 
după femeile străine”. (METODIU DE OLIMP, Banchetul sau despre castitate, Discursul 
III: Thalia, XI, PSB, vol. 10, p. 64) 


„lar dacă preferaţi calea căsătoriei, pentru că nu puteţi trăi în feciorie, socotesc că 
este folositor să vă domoliţi înfierbinţeala cărnii şi să nu abuzaţi de corpurile voastre 
şi să le daţi necurăţiei”. (METODIU DE OLIMP, Banchetul sau despre castitate, Discursul 
III: Ihalia, XIII, PSB, vol. 10, p. 66) 


„Din cele spuse de Pavel (1 Corinteni 7 — n.n.) rezultă că fecioria este un dar al lui 
Dumnezeu; de aceea, el respinge pe cei necumpătaţi, care îmbrățișează această stare 
numai pentru că sunt împinși de slava deşartă, și-i îndeamnă să se căsătorească, de 
teamă ca nu cumva vigoarea trupului să provoace în ei pasiuni arzătoare şi la imboldul 
acestora să dezonoreze sufletul”. (Meronpiu DE OLIMP, Banchetul sau despre castitate, 
Discursul III: Thalia, XIV, PSB, vol. 10, p. 67) 


„Să nu-şi închipuie cineva că numai noi, fecioarele, ne vom împărtăși de bunu- 
rile promise şi că ceilalți credincioşi vor fi respinşi de Dumnezeu. Aceasta ar însemna 

să uităm că în ceruri sunt triburi, familii şi ranguri, după măsura credinţei fiecăruia 
(cf. Romani 12, 6)”. (METODIU DE OLIMP, Banchetul sau despre castitate, Discursul VII: 
Procilla, III, PSB, vol. 10, p. 83) 


FEMEIA 


Îndatoririle femeilor 


„Femeilor le porunceaţi (voi, corintenilor — n.n.) să săvârșească totul cu conşti- 
ința nepătată, curată şi sfântă, iubindu-şi după cuviință bărbaţii lor; le învăţaţi să-şi 
gospodărească așa cum se cuvine casa, în buna rânduială a ascultării, păstrându-se 
curate la suflet şi la trup”. (Sf. CLEMENT ROMANUL, Epistola către corinteni (1), Cap. |, 
3, A PSB, vol 1, pu55) 


„Pe soțiile noastre să le îndreptăm spre ce este bun. Să arate purtarea cea vred- 
nică de iubire a castităţii, să vădească voinţa cea curată a blândeţii lor, să facă, prin 
tăcere, cunoscută bunătatea limbii lor şi să-și arate dragostea lor, nu după simpatii, 
ci să o ofere tuturora cu cuvioșie, în chip egal, tuturor celor ce se tem de Dumnezeu”. 
(Sf. CLEMENT ROMANUL, Epistola către corinteni (1), cap. XXI, în PSB, vol. 1, pp. 64-65) 


„Să învăţăm și pe femeile noastre să umble în credinţa dată lor, în dragoste şi în 
curăţie, să-și iubească bărbaţii lor cu credinţă, să iubească pe toți deopotrivă cu toată 
înfrânarea şi să-și crească copiii învățându-i frica de Dumnezeu”. (Sf. POLICARP AL 
SMIRNEI, Epistola către filipeni, Cap. IV, 2, în PSB, vol. 1, p. 251) 


Purtarea femeilor 


„Femeile priveau cele ce se petreceau (pătimirile şi răstignirea Domnului - n.n.); 
femeile care suferiseră alături de EI, care plânseseră pentru El. Uită-te cât de mare e 
stăruința lor! I-au urmat slujindu-L şi au fost de faţă şi în mijlocul primejdiilor. De 
aceea, au și văzut totul: cum a strigat, cum Și-a dat sufletul, cum s-au despicat pietrele 
şi pe toate celelalte. Și ele au fost cele dintâi care L-au văzut pe isus înviat; şi neamul 
acesta femeiesc osândit, neamul acesta, el s-a bucurat cel dintâi de vederea bunătăţi- 
lor; neamul acesta femeiesc a arătat bărbăţie; ucenicii au fugit, dar femeile au rămas”, 
(Sf. IOAN GURĂ DE AUR, Omilii la Matei, omilia LXXXVIII, II, în PSB, vol. 23, p. 985) 


„Ai văzut curajul femeilor? Ai văzut dragostea lor? Ai văzut măreţia sufletului lor 
şi în fața banilor şi în faţa morţii? 

Să imităm, dar, bărbaţilor, pe femei! Să nu lăsăm pe Iisus în necazuri şi nevoi! 
Femeile acelea au cheltuit atâţia bani şi şi-au pus viaţa în primejdie chiar când lisus era 
mort; noi însă — iarăși vă voi grăi de aceleaşi lucruri -, noi nu-L hrănim când Îl vedem 
flămând, nici nu-L îmbrăcăm când Îl vedem gol, ci trecem pe lângă EI când vedem 
că ne întinde mâna” (Sf. IOAN GURĂ DE AUR, Omilii la Matei, omilia LXXXVIII, III, 
în PSB, vol. 23, p. 986) 


„Cele mai tinere dintre acestea (femeiuști) cutreieră toată piața în ţinută necu- 
viincioasă, şi așa batjocoresc creştinismul prin ele. (Fericitul TEODORET, Episcopul 
Cirului, Istoria bisericească, Cartea ], 4, 5, în PSB, vol. 44, p. 23) 

„Bărbatul tău te va stăpâni” (Facerea 3, 16) 


„S-a întâmplat la început şi cu femeia. Era de aceeași cinste cu bărbatul; dar pen- 
tru că nu s-a folosit bine de cinstea dată, de aceea i s-a luat puterea şi a auzit: Către băr- 
batul tău va fi întoarcerea ta şi el te va stăpâni (Facerea 3, 16). Pentru că n-ai ştiut să te 
foloseşti bine de conducerea ce ţi-am dat-o, îi spune Dumnezeu, învaţă să fii condusă 
bine decât să conduci rău”. (Sf. IOAN GURĂ DE AUR, Omilii la Facere, omilia XXIX, VII, 
în PSB, vol. 21, p. 376) 


Purtarea vălului 


„Au aruncat de pe cap broboada bunei-cuviinţe, au disprețuit pe Dumnezeu, au 
disprețuit pe îngerii Lui, s-au arătat fără de rușine în faţa bărbaţilor, își fâlfâiau părul 
în vânt, își ridicau rochiile şi jucau cu picioarele (Isaia 3, 15)”. (Sf. VASILE CEL MARE, 
Omilii şi cuvântări, Omilia a XIV-a, IL, în PSB, vol. 17, p. 501) 


„Întrebare: Ce înseamnă cuvintele: Femeia să nu se roage cu capul descoperit? 
(1 Corinteni 11, 5). 

Răspuns: Pe vremea Apostolilor, femeile aveau, în loc de basma, pletele despletite. 
De aceea a venit Domnul și Apostolii în lume ca s-o înveţe (pe femeie — n.n.) modestia. 

Femeia a devenit simbol al Bisericii. 

Şi după cum acelea, în vremea aceea, purtau în loc de basma pletele despletite, la 
fel şi Biserica îmbracă şi înfăşoară pe fiii ei cu veşminte divine şi slăvite”. (Sf. MACARIE 
EGIPTEANUL, Cele cincizeci de omilii duhovniceşti, omilia XII, 15, în PSB, vol. 34, p. 147) 


FERICIREA 


Definiţia 


„Răsplata muncii noastre pentru Domnul este mare și ea se numeşte fericire”. 
(TERTULIAN, Despre răbdare, XI, în PSB, vol. 3, p. 193) 


„Numim fericire o vieţuire dreaptă, numim fericit pe cel care-şi împodobeşte cu 
virtuți sufletul” (CLEMENT ALEXANDRINUL, Stromatele, Stromata I, Cap. XX, 98.2, în 
PSB, vol. 5, p.70) 


„Platon, filosoful, care pune ca scop al vieţii fericirea, spune că fericirea este 
asemănarea cu Dumnezeu atât cât este cu putință'**; Platon a grăit așa”. (CLEMENT 
ALEXANDRINUL, Stromatele, Stromata a II-a, Cap. XIX, 100.3, în PSB, vol. 5, p. 162) 


„Empedocle a arătat în chip dumnezeiesc că definițiile fericirii şi nefericirii sunt 


ştiinţa și neştiința”. (CLEMENT ALEXANDRINUL, Stromatele, Stromata a V-a, Cap. XIV, 
140.5, în PSB, vol. 5, p. 388) 


1022. PLATON, Theetetos, 176 B. 

»(...) lucru socotit de unii ca însemnând fericirea, anume faptul de a nu avea cugetul 
încărcat, precum şi acela de a nu fi împovărat conștiința altora”. (EUSEBIU DE CEZAREEA, 
Viața lui Constantin cel Mare, Cartea 1, 17.2, în PSB, vol. 14, p. 72) 


„Fericirea este, după socoteala mea, cuprinsul tuturor celor ce se înţeleg prin 
numirea de bine şi din care nu lipseşte nimic din cele ce răspund dorinţei după bine” 
(Sf. GRIGORIE DE Nyssa, Despre Fericiri, Cuvântul I, în PSB, vol. 29, p. 335) 


„(...) fericirea este în chip suprem și mai întâi de toate Fiinţa dumnezeiască cea mai 
presus de fire. Iar când e vorba de oameni, fericit este şi se numeşte acela care participă 
la fericirea cea cu adevărat reală, respectiv la acea cantitate de fericire câtă e dată în fire 
omului s-o aibă. 

Deci definiţia fericirii omeneşti constă în asemănarea noastră cu Dumnezeu. De 
aceea, deşi binele suprem este binele de dincolo, singurul după care se cade să râvnim 
întrucât singur el e fericire din fire, totuşi oricine dintre muritorii care participă la acel 
bine, devine și el fericit”. (Sf. GRIGORIE DE Nyssa, La titlurile Psalmilor, partea 1 cap. I, în 
PSB, vol. 30, pp. 136-137) 


„(...) în primul psalm, (psalmistul David - n.n.) numeşte fericire înstrăinarea de rău, 
ea formând începutul pornirii spre bine. După aceea numește fericirea petrecerea cu gân- 
dul la cele sublime și dumnezeiești, ca una care trezeşte deja dorul după mai bine. Apoi, 
în al treilea rând, numim fericire asemănarea cu Dumnezeu, de dragul căreia această 
treaptă se mai numește fericirea cea premergătoare. Pe aceasta o subînțelege Psaltirea 


prin pomul mereu verde (Psalmii 1, 3) cu care este asemănată viaţa, ajunsă la desăvâr- 
şire prin virtute”. (Sf. GRIGORIE DE Nyssa, La titlurile Psalmilor, partea I, cap. I, în PSB, 
vol. 30, p. 137) 


„Numai un lucru trebuie urmărit în aprecierea vieţii fericite, anume că definirea ei 
nu depinde de factori din afară, ci ea constă din câștigarea adevărului și a binelui, pen- 
tru că cel care le are pe acestea le disprețuieşte pe toate celelalte şi nu mai caută altceva” 
(Sf. AMBROZIE AL MILANULUI, Despre Iacob și despre viaţa cea fericită, Cartea întâi, 32, 
în PSB, vol. 52, p. 262) 


„Viaţa fericită, care nu este altceva decât bucuria de adevăr”. (Fericitul AUGUSTIN, 
Confessiones - Mărturisiri, Cartea a X-a, XXIII, (34), în PSB, vol. 64, p. 223) 


„Aceasta însă e un bun pe care dacă îl dobândeşti nu mai poţi dori nimic altceva. El 
este culminaţia tuturor bunurilor, conţinând în sine toate bunurile, căruia dacă i-ar lipsi 
unul, n-ar putea fi astfel, fiindcă ar rămâne în afară de el ceva ce ar putea fi dorit. Se vede, 
aşadar, că fericirea este o stare rezultată din reuniunea tuturor bunurilor” (BOETHIUS, 
Mângâierile filosofiei, Cartea III, II, Proza II, în PSB, vol. 72, p. 101) 


Dobândirea fericirii 
„Şi unul dintre cei vechi a spus undeva: Dacă atât conducătorii, cât şi cei conduşi 


nu vor avea o atitudine de filosofi, cetățile nu vor fi fericite! (Sf. IusTIN MARTIRUL ȘI 
FILOSOFUL, Apologia întâi în favoarea creștinilor, III, în PSB, vol. 2, p. 35) 


1023. PLATON, Republica, V, 473 DE. (nota 17, p. 35) 

„Povesteşte (Xenofon - n.n.) că Heracles, ajungând la o răscruce de drumuri, 
s-a întâlnit cu virtutea și cu răutatea, care i-au apărut sub chipuri de femeie. Astfel, 
răutatea, având pe ea o îmbrăcăminte diafană, cu faţa graţioasă şi înfloritoare, dato- 
rită podoabelor pe care le avea pe ea şi fiind de-a dreptul încântătoare la vedere, i-a 
spus lui Heracles că, dacă o va urma, îi va face să ducă de-a pururea o viață plină 
de plăceri și de frumuseţe, la fel de strălucită cu aceea a lumii din jurul ei. Iar virtu- 
tea, stând înaintea lui cu o faţă şi îmbrăcăminte severe, i-a zis: De te vei lăsa, însă, 
convins de mine, te vei împodobi nu cu podoabă şi nici cu frumuseţe trecătoare şi 
stricăcioasă, ci cu podoabele cele cu adevărat frumoase și veşnice. Suntem convinşi, 
deci, că oricine va evita bunurile aparente şi se va atașa de cele socotite crude şi ira- 
ționale va găsi fericirea. Căci răutatea, îmbrăcând forma exterioară a faptelor ei cu 
calităţile virtuţii şi ale celor ce sunt cu adevărat bune, prin imitarea celor nestrică- 
cioase (întrucât ea nu are nimic nestricăcios în ea însăşi şi nici nu poate să facă ceva 
care să nu fie stricăcios), robeşte pe oamenii de jos, încununând virtutea cu atribu- 
tele ei cele rele”, (Sf. IusriN MARTIRUL ȘI FILOSOFUL, Apologia a doua în favoarea 
creștinilor, XI, în PSB, vol. 2, p. 112) 


„Crezi că poţi contempla ceva din cele ce alcătuiesc fericirea dacă n-ai învăţat, mai 
întâi, lucrurile acestea, care smulg sufletul din limitele sensibilului şi-l fac folositor 
lucrurilor intelectuale, pentru ca să poţi vedea, în felul acesta, ce este în sine frumo- 
sul şi ce este binele?” (Sf. IusrIn MARTIRUL ȘI FILOSOFUL, Dialogul cu iudeul Tryfon, 
Partea întâi, II, în PSB, vol. 2, p. 120) 


„Fără cunoaşterea lui Dumnezeu, ce fericire poate fi întreagă? Când vine moartea 
fericirea e asemenea unui vis, care dispare înainte de a-l reține. (MINUCIUS FELIX, 
Dialogul Octavius, XXXVII, 8, în PSB, vol. 3, p. 392) 


„Una este fericirea, dar sunt mai multe virtuțile care fac fericirea”. (CLEMENT 
ALEXANDRINUL, Stromatele, Stromata I, Cap. XX, 97.2, în PSB, vol. 5, p. 69) 


„Speusip, nepotul lui Platon, spune că fericirea este o stare desăvârşită în cele 
ce sunt după natură sau o stare a celor bune, stare pe care toți oamenii doresc s-o 
ajungă; dar numai oamenii buni reuşesc să aibă o viaţă fără turburări. Dar virtuțile 
sunt acelea care aduc fericirea!%?. Xenocrate din Chalcedon vede fericirea în dobân- 
direa virtuţii proprii şi a puterii care este în slujba virtuţii. Apoi, întrebându-se unde 
se realizează fericirea, Xenocrate răspunde: în suflet. Care sunt temeiurile fericirii? 
Virtuţile! Care sunt părţile lor? Faptele bune, deprinderile, dispoziţiile, mișcările şi 
relaţiile serioase, apoi relaţiile corporale şi relaţiile din afară, fără de care celelalte nu 
pot exista!%%. Polemon, discipolul lui Xenocrate, după cât se pare, vrea ca fericirea 
să stea în îndestularea cu toate bunurile sau cel puţin cu cele mai multe și cele mai 
mari. Totuşi susţine că fără de virtute nu poate exista fericire şi că chiar fără condi- 
ţiile corporale şi condiţiile din afară, virtutea este îndestulătoare să aducă fericirea. 
(CLEMENT ALEXANDRINUL, Stromatele, Stromata a II-a, Cap. XXII, 133.4-133.7, în 
PSB,.vol.:5p. 179) 


1024. Speusie, Fragm. 194. 
1025. XENOCRATE, Fragm. 77. 

„Viaţa fericită, însă, ne este arătată de porunci; de ele trebuie să ne ținem noi toți, 
fără să călcăm ceva din cele spuse de ele şi fără să neglijăm ceva din cele ce se cuvine să 
facem, nici chiar cea mai mică poruncă. Să mergem acolo unde ne conduce Cuvântul. 
Dacă ne depărtăm de El, vom cădea neapărat într-un rău fără de moarte. Urmând, 
însă, dumnezeieştii Scripturi, potrivit căreia merg cei credincioși, suntem, atât cât 
putem, asemenea Domnului”. (CLEMENT ALEXANDRINUL, Stromatele, Stromata a III-a, 
Cap. V, 42.4-42.5, în PSB, vol. 5, p. 205) 


„Spune şi Platon în lucrarea sa Statul: Dreptul va fi fericit, chiar dacă este torturat, 
chiar dacă i se scot amândoi ochii'*%. (CLEMENT ALEXANDRINUL, Stromatele, Stromata 
a IV-a, Cap. VII, 52.1, în PSB, vol. 5, p. 260) 


„Întregului neam omenesc îi este de neapărată trebuință învățătura şi virtutea, 
dacă vrea să ajungă la fericire”. (CLEMENT ALEXANDRINUL, Stromatele, Stromata a 
IV-a, Cap. VIII, 63.1, în PSB, vol. 5, p. 264) 


„Da, filosofia barbară ştie că numai binele moral este cu adevărat bine şi că vir- 
tutea este îndestulătoare pentru a face pe cineva fericit”, (CLEMENT ALEXANDRINUL, 
Stromatele, Stromata a V-a, Cap. XIV, 96.5, în PSB, vol. 5, p. 365) 


„Fericit este acela care are un suflet curat şi un trup nepângărit, pentru a le închi- 
na lui Dumnezeu!” (ORIGEN, Omilii la Cartea Ieşirii, Omilia XIII, Cap. VI, în PSB, vol. 
6, p. 130) 


„Fericit este acela căruia îi este de ajuns să zică: Lauda mea eşti Tu, Doamne” 
(ORIGEN, Omilii la Cartea Prorocului leremia, Omilia XVII, Cap. V, în PSB, vol. 6, p. 435) 


„Fericirea adevărată şi efectivă n-o găsim deplin pe pământ, ci în ceea ce numim 
noi veacul ce va să fie (Matei 12, 32), pe când în viaţa din acest veac (Galateni 1, 4) este 
v» 


copleșită mai mult de nenorociri, iar pentru suflet este prima și cea mai grea luptă”. 
(ORIGEN, Contra lui Celsus, Cartea a II-a, Cap. XLII, în PSB, vol. 9, p. 134) 


„Noi făgăduim cu îndrăzneală și deschis că vor fi fericiți oamenii care îşi duc viaţa 
după învățătura lui Dumnezeu şi care raportează totul la EI, iar ceea ce săvârşesc, o fac 
convinşi că-i vede Dumnezeu”. (ORIGEN, Contra lui Celsus, Cartea a III-a, Cap. LVII, 
în PSB, vol. 9, p. 210) 


„(...) fericit este cel ce a ajuns să cunoască încă din tinereţea sa și care şi-a aflat 
bucuria în aflarea dumnezeieștii învățături şi în frumuseţea unei vieți puse sub semnul 
virtuții”. (EUSEBIU DE CEZAREEA, Viaţa lui Constantin cel Mare, Cartea V, 11.1, în PSB, 
vol. 14, p. 265) 


„Dumnezeu, Care a făcut pe om, este viața adevărată. Așadar, cel care a pierdut 
asemănarea cu Dumnezeu a pierdut şi legătura familiară cu viaţa; iar cel care este în 
afară de Dumnezeu nu este în stare să trăiască viaţă fericită”. (Sf. VAsILE CEL MARE, 
Cuvânt ascetic (11), Cap. |, în PSB, vol. 18, p. 198) 

„Hristos nu dă aceste învățături ca sfaturi și porunci, ci ca fericiri, pentru a face 
plăcut la auz cuvântul Său şi pentru a deschide tuturor oamenilor ușa învăţăturii Sale. 
N-a spus: Cutare și cutare este fericit, ci: Toţi cei ce faceți acestea sunteţi fericiți. Deci, 
fie că eşti rob, fie că eşti sărac; fie că ești nevoiaș, fie că ești străin, fie că eşti om de rând 
nimic nu te împiedică să fii fericit”, (Sf. loAN GURĂ DE AUR, Omilii la Matei, omilia 
XV, II, în PSB, vol. 23, p. 176) 


„Dar deoarece Cel ce a plăsmuit pe om l-a făcut pe el după chipul Lui, în rândul al 
doilea, fericit este cel ce a fost făcut părtaş la Cel care poartă numele fericirii adevărate 
(prin ființă)!%”. (Sf. GRIGORIE DE Nyssa, Despre Fericiri, Cuvântul |, în PSB, vol. 29, 
pp. 335-336) 


„Pentru că împărtășirea de Fericiri nu e nimic altceva decât împărtăşirea de dum- 
nezeire, spre care ne urcă pe noi Domnul prin cele spuse”. (Sf. GRIGORIE DE NYSSA, 
Despre Fericiri, Cuvântul V, în PSB, vol. 29, pp. 368-369) 


„(...) adevărata fericire o cunoaște numai omul care nădăjduiește spre mai bine, 
de aceea (psalmistul) şi adaugă la sfârșitul acestui psalm: Doamne al puterilor, feri- 
cit este omul care nădăjduiește întru Tine (Psalmii 83, 13)”. (Sf. GRIGORIE DE NYssA, 
Despre facerea omului, cap. XXII, în PSB, vol. 30, p. 63) 


„(...) începutul fericirii este înstrăinarea de rău”. (Sf. GRIGORIE DE NYssA, La 
titlurile Psalmilor, partea I, cap. IX, în PSB, vol. 30, p. 161) 


„În cele de până acum fericirea era concepută ca o îndepărtare de răutate. De astă 
dată am înţeles că fericit este cel ce caută binele”. (Sf. GRIGORIE DE Nyssa, La titlurile 
Psalmilor, partea a II-a, cap. XII, în PSB, vol. 30, p. 172) 


„Toată fericirea noastră este să ne facem după asemănarea lui Dumnezeu”. 
(Sf. CHIRIL AL ALEXANDRIEI, Despre Sfânta Treime, cuv. III, în PSB, vol. 40, p. 107) 


„Fericit acela care Te iubește pe Tine, care iubeşte pe prietenul său, în Tine și 
pe vrăjmaș din pricina Ta”. (Fericitul AUGUSTIN, Confessiones - Mărturisiri, Cartea a 
IV-a, IX, (14), în PSB, vol. 64, p. 108) 


„Căutaţi ceea ce căutaţi, dar nu este acolo. Căutaţi viaţa fericită într-un ţinut 
al morţii. Nu este acolo. Căci cum poate fi viaţă fericită acolo unde nu este viață?” 
(Fericitul AuGusTIN, Confessiones - Mărturisiri, Cartea a IV-a, XII, (18), în PSB, 
vol. 64, p. 110) 


1027. Tâlcuirea Pr. D. Stăniloae: „În fond, fericirea constă în a fi, prin calitatea de chip al lui Dumnezeu, 
O ființă niciodată terminată, ca una ce participă la infinitatea lui Dumnezeu. A găsi mereu ceva nou în tine, ca 
fiinţă în comunicare cu Dumnezeu, întreţine o bucurie care e una cu fericirea. Dar numai în calitate de per- 
soană care își dă seama conștient de această interminabilă noutate a sa, de această interminabilă cunoaștere 
şi mereu nouă formă de comunicare cu alţii, este omul fericit. Fericirea este un apanaj al persoanei. Animalul 
terminat ca formă de manifestare de la începutul existenţei, deci strict finit, şi inconştient, nu poate fi numit fe- 
ricit. Fericirea implică interminabilul vieţii spirituale proprii şi conştiinţa de ea. Dumnezeu e fericit prin ființă, 
omul, prin participare, pentru că Dumnezeu e infinit prin ființă, iar omul, prin participare”. (nota 11, p. 336) 

„Căci este o bucurie care nu se acordă nelegiuiţilor, ci acelora care Te cinstesc 
pentru dragostea Ta și a căror bucurie ești Tu Însuţi. Şi însăşi viaţa fericită constă 
îr faptul de a se bucura la Tine şi din cauza Ta. Aceasta însăși este şi nu există 
alta. Aceia, încă, care cred că există o alta, urmează o altă bucurie, care nu este 
adevărată. Dar voinţa lor nu se îndepărtează de o oarecare imagine a bucuriei”. 
(Fericitul AucusTInN, Confessiones — Mărturisiri, Cartea a X-a, XXII-XXIII, în PSB, 
vol. 64, p. 222) 


„De câte amărăciuni nu e stropită dulceaţa fericirii umane! Chiar dacă ar părea 
plăcută pentru cel ce se bucură de ea, n-ar putea totuși s-o oprească de a pleca atunci 
când vrea ea. Se vede limpede deci cât de slabă e fericirea lucrurilor pieritoare, care 
nici nu desfătează în întregime pe cei lipsiţi de cumpăt. 

De ce, aşadar, o muritori, căutaţi în afară o fericire care se găseşte în voi? Rătăcirea 
şi neştiința vă întunecă. Îţi voi arăta pe scurt punctul de căpetenie al celei mai înalte 
fericiri. Ai ceva mai preţios decât pe tine însuţi? Nimic, vei spune; așadar, dacă tu vei fi 
stăpân pe tine, vei poseda ceva ce nici tu n-ai vrea să pierzi vreodată, nici soarta n-ar 
putea să-ţi răpească. Şi, ca să-ţi dai seama că nu poate exista fericire în aceste lucruri 
întâmplătoare, ascultă: Dacă fericirea este supremul bine al unei fiinţe ce trăieşte con- 
form raţiunii şi dacă supremul bine nu e ceva care să poată fi răpit, fiindcă este între 
cele dintâi care nu pot fi răpite, este clar că instabilitatea soartei n-ar putea duce la 
dobândirea fericirii. Apoi, cel ce este furat de această fericire nestatornică sau ştie, sau 
nu ştie că ea este schimbătoare. Dacă nu ştie, ce fel de fericire poate exista într-o igno- 
ranţă oarbă? lar dacă ştie, mereu se teme să nu piardă ceea ce ştie că poate fi pierdut; 


de aici o continuă îngrijorare care nu-i îngăduie să fie fericit”. (BOETHIUS, Mângâierile 
filosofiei, Cartea II, II, Proza IV, în PSB, vol. 72, p. 87) 


„Concepţia comună a sufletelor omenești admite că Dumnezeu, începutul tutu- 
ror lucrurilor, este bun; într-adevăr, de îndată ce nu se poate cugeta nimic mai bun 
decât Dumnezeu, cine s-ar îndoi că nu e bun Cel decât care nu există nimic mai bun? 
Astfel, rațiunea demonstrează că Dumnezeu este bun, convingându-ne prin aceasta că 
și binele suprem e tot în El. Dacă n-ar fi aşa, n-ar putea fi principiul tuturor lucrurilor; 
ar exista într-adevăr ceva mai presus de EI, care să posede binele perfect şi care să pară 
anterior şi mai vechi decât El; căci toate cele desăvârșite s-a văzut limpede că există 
înaintea celor mai puţin desăvârşite. De aceea, ca să nu ducem argumentarea la infinit, 
trebuie să mărturisim că Dumnezeul suprem are în Sine singur şi binele suprem şi 
perfect; dar am stabilit că binele perfect este fericirea adevărată; așadar, adevărata feri- 
cire se găseşte cu siguranță în Dumnezeul suprem”. (BOETHIUS, Mângâierile filosofiei, 
Cartea III, II, Proza X, în PSB, vol. 72, p. 117) 


„Oricum ar sta lucrurile, cei cu adevărat religioşi trebuie să fie numiţi fericiţi, 
fiindcă, în împrejurări oricât de aspre și de vitrege, nimeni nu e mai fericit decât cel 
ce este ceea ce vrea să fie. Oricât ar exista unii care, săvârşind fapte urâte și ruşinoase, 
sunt, după părerea lor, fericiţi, fiindcă dobândesc ce vor, în realitate totuşi nu sunt 
fericiţi, fiindcă ar fi trebuit să nu voiască ceea ce vor. Cei religioși însă prin aceea sunt 
mai fericiți decât toţi, fiindcă au ceea ce vor şi nu pot avea lucruri mai bune decât cele 
pe care le vor”. (SALvIANUS, Despre guvernarea lui Dumnezeu, Cartea I, II, 9, în PSB, 
vol. 72, pp. 190-191) 

„Atât de mare este puterea virtuţii, încât nu poate fi niciodată nefericit un 
bărbat bun”. (SALvIANUS, Despre guvernarea lui Dumnezeu, Cartea |, II, 12, în PSB, 
vol:72;p. 192) 


„Nimeni nu poate fi în acelaşi timp ticălos şi fericit, căci unde nu există cin- 
ste adevărată, nu există nici fericire adevărată”. (SALvIANUS, Despre guvernarea lui 
Dumnezeu, Cartea a VII-a, |, 5, în PSB, vol. 72, p. 298) 


În ce constă fericirea? 


„Fericit bărbatul care n-a umblat în sfatul necredincioşilor (Psalmii 1, 1). 

Propriu vorbind şi în primul loc, vrednic de fericire este binele adevărat. Iar acesta 
este Dumnezeu. De aceea și Pavel, voind să amintească de Hristos, zice: Potrivit arătă- 
rii fericitului Dumnezeu şi Mântuitorului nostru lisus Hristos (Tit 2, 13). Fericit cu ade- 
vărat este Cel care prin Sine este bun, spre Care privesc toate, pe Care Îl doresc toate, 
adică Firea cea neschimbată, Vrednicia de Stăpân, Viaţa cea netulburată, Vieţuirea cea 
lipsită de durere, în care nu este schimbare, pe Care nu o atinge transformarea, Izvorul 
cel curgător, Harul cel îmbelşugat, Comoara cea neîmpuţinată. Oamenii, însă, sunt 
neînvăţaţi şi iubitori de cele lumeşti; nu cunosc natura binelui însuşi, adeseori fericesc 
pe cele care nu merită; fericesc bogăţia, sănătatea, strălucirea vieţii; dar nimic din aces- 
tea nu-i bun prin natura sa, nu numai pentru că acestea înclină uşor spre cele potrivni- 
ce, ci şi pentru că nici nu pot să-i facă buni pe cei care le au. Cine-i drept pentru că are 
bani? Cine-i cast pentru că e sănătos? Dimpotrivă, adeseori trec în slujba păcatului cei 
care se folosesc rău de ele”. (Sf. VAsre CEL MARE, Omilii la Psalmi, Omilia la Psalmul 
I, III, în PSB, vol. 17, pp. 185-186) 


„Eu aş vedea formele fericirii stând după învățătura Sfintei Scripturi, nu în cele în 
care îşi găseşte corpul acesta urât şi pământesc dezmierdările sale, ci în cele prin care 
se poate împărtăşi sufletul cel mai presus de trup de viaţa veșnică, iar acestea socotesc 
că sunt străduinţele pentru virtute și strălucirea în credință și fapte”. (Sf. CHIRIL AL 
ALEXANDRIEI, Închinare în Duh și Adevăr, Cartea a şasea, în PSB, vol. 38, pp. 207-208) 


„Fericirea nu constă în a te folosi de bogății, ci în a-l vedea pe EI ca să le dispreţu- 
ieşti pe ele, şi să respingi cele potrivnice adevărului, să le socoteşti deşarte și zadarnice, 
să iubeşti acea frumuseţe a adevărului curat, care arată cât de mincinoase sunt culorile 
acestui veac”, (Sf. AMBROZIE AL MILANULUI, Scrisori, scrisoarea a XXIX-a, 19, în PSB, 
vol. 53, p. 153) 


Fericirea celui virtuos şi iubitor de Dumnezeu 


„Fiindcă tot omul cu adevărat virtuos şi de Dumnezeu iubitor își ajunge sieşi spre 
toată fericirea, neavând nevoie de nimic din cele ce-l înconjoară din afară spre a şi-o 
procura pe aceasta. Căci el şi-a făcut prin viaţă din chipurile însușirilor dumnezeieşti 
trăsături proprii, are cu desăvârşire plinătatea tuturor bunătăţilor prin care se sădește 
în oameni asemănarea întocmai cu Dumnezeu, cu care nu se poate compara nimic din 
cele ce sunt după Dumnezeu”. (Sf. MAxIM MĂRTURISITORUL, Epistole, Partea întâi, 
Ep. 1, în PSB, vol. 81, p. 11) 

„Fericiţi sunt cei...” 


„Fericit este (...) cel care participă la bunurile care nu se pierd”. (Sf. VASILE CEL 
MARE, Omilii la Psalmi, Omilia la Psalmul I, III, în PSB, vol. 17, p. 186) 


„(...) să fericim pe aceia care îşi fac din Dumnezeu slava lor”. (Sf. VAsIe CEL 
MARE, Omilii la Psalmi, Omilia la Psalmul LXI, IV, în PSB, vol. 17, p. 335) 


„Fericiţi cei ce-și petrec viaţa de aici în nădejdea veacului ce va să fie, schimbând 
pe cele prezente cu cele veşnice, chiar dacă cei uniți cu Dumnezeu ar trăi în foc ca cei 
trei tineri în Babilon (Daniel 3, 21), chiar dacă ar fi închiși cu leii (Daniel 7, 17-24), 
chiar dacă ar fi înghiţiți de chiţi (Iona 2, 1); aceştia trebuie să fie fericiţi de noi, că ei 
trăiesc cu bucurie; nu se întristează din pricina greutăților de față, ci se bucură întru 
nădejdea celor ce ne sunt păstrate pentru mai târziu” (Sf. VAsILE CEL MARE, Omilii și 
cuvântări, Omilia a IV-a despre mulțumire, III, în PSB, vol. 17, p. 379) 


„Care om poate fi mai fericit decât acela care trăieşte în așa fel că oamenii se 
minunează de el şi spun: Slavă ţie, Dumnezeule!” (Sf. IOAN GURĂ DE AUR, Omilii la 
Facere, omilia VII, VII, în PSB, vol. 21, p. 96) 


„Fericiţi sunt, cu adevărat, cei ce caută viaţa şi plăcerea cea mai presus de fire; 
cei care, prin purtarea lor virtuoasă, au cunoscut tainele cele cerești şi au cetate în 
ceruri”, (Sf. MACARIE EGIPTEANUL, Alte șapte omilii, „Cuvânt despre iubire, 17, în 
PSB, vol. 34, p. 330) 


„Pe cine dintre cei ce se odihnesc nu-l părăseşte curajul propriu? În ce singurătate 
nu-i înghesuit cel pe care viața fericită îl asaltează, căruia faima îi dă târcoale, pe care 
îl luminează aureola măririi? Căci nu-i mai puțin fericit cel ce este continuu ocupat cu 
lucrul, decât cel ce stă fără treabă, şi nici nu-i mai puţin vestit cel ce picoteşte de somn, 
decât cel ce stă treaz, după cum nu-i mai puţin teafăr şi sănătos când dormitează, decât 
când veghează. Dar când poate fi văzut fără lucru cel a cărui minte e ocupată tot timpul? 
Și când e singur cel care e în toată vremea cu ceea ce a zis prorocul: Umplea-ne-vom de 
bunătăţile casei tale (Psalmii 64, 5)? Şi apoi, când poate fi abătut cel a cărui petrecere 
e în ceruri (cf. Filipeni 3, 20)? Când nu-i strălucitor cel care-şi rânduieşte viaţa potri- 
vit strălucirii acelui singur Bine, cel care, chiar dacă până la urmă se descătuşează de 
mădularele trupului său, totuşi cu sufletul se înalță? Căci întocmai ca şi cel care s-a 
obişnuit să cânte la chitară, dacă i-ar vedea corzile destinse şi pe ea hodorogită, încât 
folosirea ei ar fi împiedicată, ar părăsi-o și nu i-ar mai cânta melodia, ci s-ar mulțumi 
să cânte doar cu vocea, tot aşa şi cel care ar ajunge să arunce deoparte chitara trân- 
davă a trupului său, acela se va mângâia în inima sa, intonând cântări în legătură cu 
conștiința cea bună, ușurându-și sufletul prin citirea câtorva cuvinte dumnezeieşti din 
scrierile prorocilor, păstrându-şi sufletul senin şi vesel şi gândindu-se că nimic rău 
nu i s-ar putea întâmpla întrucât harul prezenţei dumnezeiești suflă peste el în toată 
vremea şi că stropii celei mai adânci linişti sufleteşti se abat şi peste el”. (Sf. AMBROZIE 
AL MILANULUI, Despre Iacob și despre viața cea fericită, Cartea întâi, 39, în PSB, 
vol. 52, pp. 265-266) 

„Cât de fericit poate fi omul la care vrăjmaşul nu poate afla nimic despre care să 
poată spune că-i al său, pe care diavolul să-l poată lovi pentru pricina că l-ar socoti că-i 
al său!” (Sf. AMBROZIE AL MILANULUI, Despre Iacob și despre viaţa cea fericită, Cartea 
a doua, 24, în PSB, vol. 52, p. 277) 


„Căci numai virtuțile fac pe om fericit, fie că sunt singure, fie împreună cu alte 
bunuri. Celelalte bunuri împreună cu virtuțile îl fac pe om fericit în mod abundent, 
cum a spus cineva dintre cei înţelepţi în cele dumnezeieșşti, iar singure şi de sine, în 
mod circumscris. Căci dintre lucruri, unele se cunosc în mod circumscris, cum e cel 
de doi coţi, altele ca grămadă. Căci din grămadă chiar dacă scoţi două măsuri restul 
rămâne tot grămadă. Şi din fericirea abundentă de scoţi bunurile trupurilor şi ale celor 
din afară și lași numai virtuțile, fericirea rămâne și așa fără lipsă. Căci virtutea e îndes- 
tulătoare prin ea însăşi spre fericirea celui ce o are. Deci tot cel rău este nefericit, chiar 
dacă ar avea la un loc toate bunurile amintite ale pământului, odată ce este lipsit de 
virtuţi. Şi tot cel bun e fericit, chiar de e lipsit de toate bunurile pământului, având stră- 
lucirea virtuţii cu care se bucură Lazăr, având odihna cea din sânurile lui Avraam'%%”. 
(Sf. MAXIM MĂRTURISITORUL, Ambigua, partea a doua, 54, în PSB, vol. 80, pp. 168-169) 


„Fiindcă tot omul cu adevărat virtuos și de Dumnezeu iubitor îşi ajunge sieși spre 
toată fericirea, neavând nevoie de nimic din cele ce-l înconjoară din afară spre a și-o 
procura pe aceasta. Căci el şi-a făcut prin viaţă din chipurile însușirilor dumnezeieşti 
trăsături proprii, are cu desăvârșire plinătatea tuturor bunătăţilor prin care se sădeşte 
în oameni asemănarea întocmai cu Dumnezeu, cu care nu se poate compara nimic din 
cele ce sunt după Dumnezeu”. (Sf. MAxiM MĂRTURISITORUL, Epistole, Partea întâi, 
Ep. in PSV Ol. Pl 1) 


„Fericiţi cei săraci cu duhul” 


„Domnul nu-i fericeşte pentru aceea doar că sunt săraci, ci-i fericește pe cei care 
au voit să fie săraci pentru dreptate, pe cei care au disprețuit onorurile din lumea 
aceasta, ca să dobândească binele” (CLEMENT ALEXANDRINUL, Stromatele, Stromata a 
IV-a, Cap. VI, 26.4, în PSB, vol. 5, p. 248) 


„Cine sunt cei săraci cu duhul? 

Domnul spune uneori: cuvintele pe care le-am grăit vouă sunt duh și viață (Ioan 
6, 63) şi alteori: Duhul cel Sfânt vă va învăţa pe voi toate câte vă voi spune; căci nu va 
grăi de la Sine, ci câte va auzi de la Mine, pe acestea le va grăi (Ioan 14, 26); deci, săraci 
cu duhul sunt cei care nu pentru altă oarecare cauză au sărăcit, ci pentru învățătura 
Domnului, Care a zis: du-te, vinde toate câte ai şi dă-le săracilor (Matei 19, 21). lar dacă 
cineva, şi sărăcia, pe care s-ar întâmpla să o primească, o va chivernisi după voia lui 
Dumnezeu, ca Lazăr, şi acesta se va învrednici cu fericire (Luca 16, 20 ş.u.; Luca 6, 20). 
(Sf. VAsiLe CEL MARE, Regulile mici, Î. 205, în PSB, vol. 18, p. 404) 


1028. Tâlcuirea Pr. D. Stăniloae: „Numai virtuțile fac pe om fericit, fie că acela mai are sau nu și alte bu- 
nuri. Toate celelalte bunuri sunt măsurate și, când sunt pierdute, e pierdut totul. Virtutea e nemăsurată și, chiar 
dacă omul care o are le pierde pe celelalte, tot fericit rămâne. Căci prin virtute omul participă la Dumnezeu 
cel infinit”. (nota 218, p. 169) 

„Mie mi se pare că Cuvântul a numit sărăcia duhului, smerita cugetare de bună- 
voie. lar ca pildă a acesteia Apostolul ne arată sărăcia lui Dumnezeu, zicând: Care 
fiind bogat, a sărăcit pentru noi, ca noi să ne îmbogățim cu sărăcia Lui (2 Corinteni 
8, 9). Fiindcă toate celelalte câte se văd în jurul firii dumnezeieşti întrec măsura firii 
omenești, dar smerenia Lui este înrudită şi potrivită nouă celor ce umblăm pe jos și 
avem alcătuirea din pământ și curgem spre pământ”. (Sf. GRIGORIE DE Nyssa, Despre 
Fericiri, Cuvântul I, în PSB, vol. 29, p. 337) 


„Caut un om sărac cu duhul și nu-l găsesc ! 

Un om care să fie bogat, având multe comori în casa lui, dar care se arată lipsit și 
sărac şi să ceară de la toţi. (Sf. MACARIE EGIPTEANUL, Alte șapte omilii, „Cuvânt des- 
pre paza inimii”, 12, în PSB, vol. 34, p. 288) 


„Fericiţi făcătorii de pace” 


„Fericiţi (...) făcătorii de pace, adică cei care domesticesc şi îmblânzesc legea, care se 
luptăîmpotrivagândului minţii noastre, cei careîmblânzescameninţările mâniei,mome- 
lilepofiteişi celelaltepatimi,careducrăzboiîmpotrivagândiriinoastre. Aceştia, ducându-şi 
viaţa însoţiţi de știință, de fapte bune şi de învăţătura cea adevărată, se vor restabili în 
înfierea cea foarte mult dorită. Desăvârşiţi făcători de pace sunt aceia care păstrează 
neclintită pacea în orice împrejurare din viaţă, cei care numesc sfântă şi bună condu- 
cerea dumnezeiască a lumii, care-şi găsesc reazemul lor în ştiinţa lucrurilor dumneze- 
ieşti şi omeneşti, datorită căreia ajung de socotesc contrarietăţile din lumea materială 
cea mai frumoasă armonie a creaţiei. Făcătorii de pace aduc pace şi celor care se răz- 
boiesc cu vicleniile de luptă ale păcatului, învățându-i să se întoarcă la credință şi la 
pace'. (CLEMENT ALEXANDRINUL, Stromatele, Stromata a IV-a, Cap. VI, 40.2-40.4, în 
PSB, vol. 5, p. 254) 


Fericirea „întâmplătoare” 


„E clar că o fericire întâmplătoare se sfârșește cu moartea trupului”. (BoETHIUS, 
Mângâierile filosofiei, Cartea II, II, Proza IV, în PSB, vol. 72, p. 73) 


» Masca fericirii””1022 


„Vai de fericirile veacului, iară şi iară vai, din cauza temerii de nenorociri 
şi de nimicirea bucuriei. Vai de fericirile veacului, iară și iară de trei ori vai, 
din cauza dorinţei de fericire și pentru că nenorocirea este dură şi există teama 
să nu frângă răbdarea! Oare nu este o încercare viaţa omenească pe pământ fără 
nicio încetare? 

Și toată speranța mea nu este decât în mila Ta cea prea mare. (Fericitul 
AUGUSTIN, Confessiones - Mărturisiri, Cartea a X-a, XXVIII-XXIX, (39), (40), în 
PSB, vol. 64, p. 225) 


1029. Mihai EMINESCU, Glossă. 

„Soarta” nefericită 


„Eu cred că o soartă nefericită e mai de folos oamenilor decât o soartă fericită. 
Aceasta din urmă totdeauna, sub masca fericirii, când se arată blondă, minte; cea din- 
tâi însă este totdeauna adevărată, când se arată nestatornică prin schimbarea sa. Una 
înșală, alta instruiește; una, sub masca unor bunuri mincinoase, înlănțuie minţile celor 
ce se bucură de ea, cealaltă, prin cunoaşterea fericirii fragile, liberează. Astfel, pe una 
o vezi alergând vântoasă și întotdeauna uitând de sine, pe alta o vezi sobră, reținută și 
prudentă în exercitarea adversităţii sale. În sfârșit, soarta fericită, prin mângâierile ei, 
abate și pe cei slabi din calea adevăratului bine, cea nefericită adesea târăşte cu cârligul 
la adevăratele bunuri pe cei rătăciţi”. (Boernius, Mângâierile filosofiei, Cartea II, II, 
Proza VIII, în PSB, vol. 72, p. 98) 


Filosofia'030 


Ce este filosofia şi de ce a fost trimisă oamenilor? 


„Într-adevăr, filosofia este lucrul cel mai mare şi mai vrednic de Dumnezeu. Ea 
singură poate să ne înalțe până la Dumnezeu și să ne apropie de EI, iar sfinţii, cu 


1030. În general, Sfinţii Părinţi nu condamnă filosofia antică în ansamblul ei, ci doar ceea ce contrazice 
dogma și morala creştină. Ei au fost, totuși, moderați în a aprecia cultura și filosofia antică, neelogiindu-le pe 
acestea în mod exagerat, pentru că pentru dânșii adevărata filosofie ce duce la viaţa veşnică este Evanghelia, căci 
ea conţine adevărul deplin, revelat în mod supranatural de Însuși Hristos Domnul. Tradiţia rigoristă a scriitori- 
lor bisericeşti Tertulian și Taţian, care, în numele credinţei, excludeau cultura profană, avea reprezentanți şi în 
secolul al IV-lea. Chiar Sfânta Macrina cea tânără, sora Sfântului Vasile cel Mare, împărtășea această exagerare. 
Pe de altă parte, împăratul Iulian Apostatul decretase interdicţia creştinilor de a se folosi de cultura profană şi 
de a frecventa şcolile laice. Această atitudine rigoristă din partea unor creștini era inspirată numai de frica unei 
confuzii, pe care cunoaşterea culturii antice o putea produce în sufletele insuficient pregătite. Cu toate acestea, 
Sfântul Vasile, ajuns la Atena, și-a dat seama că credința sa nu strică deloc cultura sa clasică de care a fost stră- 
bătută copilăria sa. La Atena, Vasile a petrecut probabil cel puţin cinci ani, până prin 356 sau 357, avându-i ca 
profesori pe doi dintre marii maeştri ai vremii: unul era creştin şi se numea Prohaeresius — scos de la catedră în 
anul 362, ca urmare a legislaţiei împăratului lulian Apostatul privitoare la educaţie —, iar celălalt era păgân şi se 
numea Himerius. Marele capadocian era deopotrivă familiarizat în poezie, retorică şi filosofie. Obiectul zelu- 
lui lor (al Sfinţilor Vasile şi Grigorie de Nazianz) era filosofia, devenind totul unul pentru altul. Ei aveau acelaşi 
acoperiș, aceeași masă, aceleași sentimente, construind cu asemenea coloane de aur o casă cu ziduri bune, după 
cuvântul lui Pindar, urmărind ştiinţa cu aceleași speranţe, fără să se invidieze unul pe altul și atribuind fiecare 
gloria sa, celuilalt. Erau un singur suflet în două trupuri, „unul în altul şi unul lângă celălalt. Ei s-au folosit cât 
mai mult de învăţăturile profesorilor și ale oratorilor, împrumutând de la fiecare dintre ei ceea ce considerau 
că este important. Sorbeau spusele lor, însă nu fără discernământ. Ei nu au fost discipolii lui Platon, Aristotel 
sau Plotin, ci ei doar au împrumutat aparatul tehnic al filosofiei când acesta se potrivea cu obiectul căutării lor 
teologice. Se consacrau nu studiilor celor plăcute, ci celor mai utile, care le puteau imprima pecetea virtuţii. 
Despre Sfântul Grigorie s-a spus că „era el însuși cea mai puternică rafinărie spirituală a timpului. Orice auzea 
trecea neîntârziat prin filtrele proprii. Grigorie era un spirit critic neîntrecut. Nu înmagazina pur şi simplu cu- 
noștinţele. Studia, cerceta, aprecia și judeca totul. De aceea, gândirea filosofică nu numai că nu i-a slăbit credin- 
ţa, ci, indirect, i-a întărit-o şi confirmat-o” (Stelianos PAPADOPOULOS, Vulturul rănit. Viaţa Sfântului Grigorie 
Teologul, trad. Pr. dr. Constantin Coman și Diac. Cornel Coman, Ed. Bizantină, Bucureşti, 2002, p. 38). Din 
filosofia platonică și neoplatonică ei au împrumutat termeni și expresii pe care le-au încreştinat, punându-le 
în conformitate cu doctrina Bisericii. De aceea, Vladimir Lossky afirmă că „în secolul al IV-lea, Capadocia este 
o vatră de gândire teologică în care se urmărește conştient marea misiune a creştinării tehnicii filosofice a lu- 
mii greceşti” (Teologia mistică a Bisericii de Răsărit, p. 79). Şi muzica o socotea marele arhiepiscop al Cezareei 
ca un mijloc de educaţie. Recomandă însă, nu muzica răscolitoare de patimi, ci şi pe aceea care aduce sufletului 
un folos, ca cea cântată de David pentru liniştirea lui Saul. Pentru a ilustra influența pe care o are muzica 
asupra sufletului, se aminteşte tinerilor cazul lui Pitagora, care a întâlnit odată în drum un grup de tineri în 

adevărat, sunt numai aceia cere-şi deprind mintea cu filosofia. Ce este, însă, filosofia 
şi pentru care motiv a fost ea trimisă oamenilor, este un lucru necunoscut de mulți. 
De altminteri, pe bună dreptate, fiindcă ştiinţa aceasta fiind una singură, dacă toţi ar 
cunoaşte rostul ei, atunci nu ar mai fi unii platonicieni, alţii stoici, alții peripateticieni, 
alții teoreticieni și alții pitagorei. Cum s-a făcut că filosofia a devenit o ființă cu mai 
multe capete, vă voi spune îndată. 

S-a întâmplat că, după cei dintâi care au venit în contact cu filosofia, cei care le-au 
urmat n-au mai cercetat nimic cu privire la adevăr, ci, fiind cuprinși de admiraţie faţă 
de resemnarea, de înfrânarea şi de cuvintele încurcate ale acestora, au socotit adevă- 
ruri numai lucrurile acelea pe care fiecare le-a învățat de la dascălul lui şi, la rândul 
lor, au transmis mai departe, celor de după ei, aceste învățături, așa cum le-a primit, şi 
altele proprii asemănătoare cu cele dintâi, numindu-le pe toate, la un loc, cu numele 
părintelui de la început al lor”. (Sf. lusrin MARTIRUL ŞI FILOSOFUL, Dialogul cu iudeul 
Tryfon, Partea întâi, II, în PSB, vol. 2, pp. 119-120) 


„Filosofia este o imagine vădită a adevărului, un dar dumnezeiesc dat elenilor” 
(CLEMENT ALEXANDRINUL, Stromatele, Stromata I, cap. II, 20.1-20.3, în PSB, vol. 5, p. 21) 


„Prin filosofie nu înţeleg filosofia stoică, nici filosofia platonică, nici filosofia epi- 
curiană sau aristotelică, ci tot ce s-a spus bun de fiecare dintre aceste filosofii, când 
au învăţat dreptatea şi știința unită cu evlavia. Acest ansamblu de doctrine alese îl 
numesc eu filosofie; dar toate ideile false ale filosofilor, ieşite din gânduri omeneşti, pe 


stare de ebrietate. Filosoful a chemat la sine pe flautistul care conducea orgia și i-a poruncit să schimbe felul 
muzicii şi să cânte în stilul dorit. Urmarea a fost că tinerii s-a dezmeticit, au rupt cununile de pe cap și au fugit 
ruşinați. Atâta diferenţă există între a se lăsa cineva influenţat de o melodie de zidire sau de una perversă. Cea 
mai bună muzică este aceea pe fondul căreia te poţi ruga.Sfântul Vasile dorea ca tinerii creștini să devină oameni 
desăvârșiti prin virtute şi prin cunoaşterea adevărului. Educaţia trebuie să-i formeze în aşa fel încât să-și împli- 
nească rostul vieții. De aceea, lucrul cel mai important este ca tinerii să ştie că viaţa are un scop. Literaturii clasice 
precești, Sfântul Părinte îi atribuie un rol mult sub cel deţinut de Sfânta Scriptură, dar nu interzice utilizarea sa în 
scopuri educaționale. Studiul scriitorilor antici poate fi valoros, dacă se realizează o selecţie judicioasă din operele 
poetilor, istoricilor şi retoricilor, excluzându-se tot ceea ce ar putea fi periculos pentru sufletele elevilor. Într-o 
astfel de literatură, precum albina în flori, tinerii trebuie să caute mierea și să evite otrava. Pentru a ajuta pe tinerii 
creștini la acest discernământ, Sfântul Vasile a scris celebrul său Cuvânt către tineri asupra felului de a citi cu folos 
carțile păgânilor, care este socotit, cu drept cuvânt, „un adevărat testament al experienţei sale pedagogice”. Astfel, 
lânărul creştin al Cezareii ar putea găsi numeroase exemple de virtute la Homer, Hesiod, Teognis, Solon, Euripide 
și la alți filosofi, şi mai presus de toți, la Platon, pe care îl citează în câteva ocazii. Vasile este pe deplin conştient de 
avantajul conferit de o erudiție care să combine adevărul creştin și cultura moştenită. Înţelepciunea unui tânăr 
in aceea se vede, după cum ştie să caute ce este folositor. Căci ar fi ruşinos ca cineva să aleagă pentru hrana 
trupului numai ce este folositor iar din ştiinţă, care este hrana sufletului, să nu țină seama, ci să înghită tot 
ce-i vine la îndemână. Cel ce învaţă sau citeşte, să nu se mărginească la a fi încântat de sfaturile sau exemplele 
Irumoase, ci să transpună știința în viață, adică să împlinească virtutea. Fără îndoială, Sfântul Vasile este un 
pravoslavnic al credinţei, însă credinţa sa nu a afectat într-un mod negativ cultura clasică care i-a fost insu- 
lată încă din copilărie. Este el însuşi o pradigmă pentru cei tineri. Se comportă ca un adevărat filosof atunci 
vând dezbate şi combate o erezie, când lămurește consecinţele unei afirmaţii, când descrie un adevăr, însă 
„această filosofie nu-l îndepărtează: el este întotdeuna și pretudindeni oratorul care rămâne alături de oameni, 
vare ştie să le vorbească şi să-i îndrume. Tot acest ansamblu de calități remarcabile şi întemeiate i-a îngăduit 
Sfântului Vasile să exercite într-un timp relativ scurt o influență considerabilă. În operele lor, Sfinţii Părinţi 
v-au îndemnat pe cei care citesc opere ale filosofilor antici să nu fie restrictivi, ci selectivi, să-și însușească doar 
ucca ce este de folos şi ziditor de suflet. Sfântul Grigorie de Nazianz recomandă de altfel tânărului Seleukos să 
studieze mai întâi științele profane şi după aceea Sfânta Scriptură (PG XXXVI, 1577). Biserica Ortodoxă şi-a 
arătat aprecierea față de unii înţelepţi antici prin zugrăvirea chipurilor lor pe pereţii exteriori ai unor biserici, 
«um este de exemplu, la biserica Sfântului Nicolae (Domnesc) din Iași. (n.n.) 

acestea nu le pot numi nicicând dumnezeieşti”. (CLEMENT ALEXANDRINUL, Stromatele, 
Stromata I, cap. VII, 37.6, în PSB, vol. 5, p. 31) 


„După cum nu se poate spune că sunt multe cauzele când mulți oameni trag o 
corabie în mare, ci din multele cauze este numai una - că nu fiecare dintre oamenii 
cei mulți este cauza tragerii corăbiei în mare, ci împreună cu toţi ceilalți — tot așa și 
filosofia ajută la sesizarea adevărului, pentru că filosofia este o cercetare a adevărului, 
dar nu filosofia singură este cauza sesizării adevărului, ci împreună cu altele este cauză 
şi ajutătoare, este cauză accesorie”. (CLEMENT ALEXANDRINUL, Stromatele, Stromata |, 
Cap. XX, 97.1, în PSB, vol. 5, p. 69) 


„Filosofia este dorința de adevărata existență și de cunoştinţele care tind spre 
această existență” (CLEMENT ALEXANDRINUL, Stromatele, Stromata a II-a, cap. LX, 
45.6, în PSB, vol. 5, p. 137) 

„Filosofia a fost numită de Socrate pregătire în vederea morţii! Într-adevăr, 
acela se ocupă cu adevărata filosofie, care în procesul gândirii sale nu se slujeşte de 
simţul vederii, nici de celelalte simţuri, ci judecă lucrurile numai cu mintea'%?. Acest 
lucru îl vrea şi Pitagora cu tăcerea vreme de cinci ani, pe care o poruncește discipolilor 
săi, pentru ca aceștia, eliberaţi de simţuri, să contemple Dumnezeirea numai cu min- 
tea. Da, cei mai luminaţi dintre elini, care au filosofat unele ca acestea, au luat aceas- 
tă învăţătură de la Moisi”. (CLEMENT ALEXANDRINUL, Stromatele, Stromata a V-a, 
Cap. XI, 67.2-67.3, în PSB, vol. 5, p. 349) 


„Că aceasta este definiţia filosofiei: să fii cu pricepere curat la suflet”. (Sf. IOAN 
GURĂ DE AUR, Omilii la Matei, omilia LI, VI, în PSB, vol. 23, p. 597) 


Filosofia — exerciţiu intelectual pentru primirea credinţei 


„Filosofia nu ne desparte de credinţă, că filosofia nu ne amăgește cu o artă înșe- 
lătoare, ci dimpotrivă, ca să spun aşa, filosofia ne dă mai multă tărie şi, într-un fel 
oarecare, este un fel de exerciţiu intelectual pentru primirea credinţei. Da, adevărul 
iese la iveală, când pui învăţăturile unele lângă altele şi le compari între ele; din această 
comparaţie rezultă gnoza. Filosofia nu s-a născut de la sine şi pentru sine, ci pen- 
tru fructul pe care-l scoate din cunoaştere, din gnoză; iar prin pătrunderea lucruri- 
lor pe care le gândim, dobândim încredere sigură că am înţeles adevărul”. (CLEMENT 
ALEXANDRINUL, Stromatele, Stromata I, Cap. II, 20.1-20.3, în PSB, vol. 5, p. 21) 


Filosofia — instrucţie preliminară pentru cunoașterea adevărului 


„(...) Şi Pavel nu pare a huli filosofia în epistolele sale, ci cere ca cel care a ajuns la 
înălțimea gnosticului să nu se mai întoarcă iarăşi la filosofia elenă, pe care o numeşte, 
în chip figurat, stihii ale lumii (Coloseni 2, 8), spunând că are principii elementare şi 
că este o instrucţie preliminară pentru cunoașterea adevărului. De aceea, scriindu-le 


1031. PLATON, Phaidon, 67 D; 80 E; 81 A. 
1032. PLATON, Phaidon, 65 E; 66 A. 

evreilor, care trecuseră iarăși la lege de la credinţă, le spune: Iarăși aveți nevoie să vă 
înveţe cineva stihiile începutului cuvintelor lui Dumnezeu și ați ajuns să aveți nevoie de 
lapte şi nu de hrană tare (Evrei 5, 12). La fel le scrie şi colosenilor, care se întorseseră 
de la elini: Vedeţi să nu vă fure cineva cu filosofia și cu amăgirea deșartă, după predania 
oamenilor, după stihiile lumii acesteia şi nu după Hristos (Coloseni 2, 8), ademenindu-vă 
să vă întoarceţi la filosofie, la învățătura cea elementară, chiar dacă cineva va susține 
că filosofia a fost descoperită de eleni prin înțelepciune omenească, totuși eu susțin 
că Scripturile spun că înţelepciunea este trimisă de Dumnezeu. Psalmistul socoteşte 
înțelepciunea un foarte mare dar și o cere lui Dumnezeu spunând: Robul Tău sunt eu; 
înțelepțește-mă! (Psalmii 118, 125). (CLEMENT ALEXANDRINUL, Stromatele, Stromata 
a VI-a, cap. VIII, 62.1-62.4, 63.1, în PSB, vol. 5, p. 424) 


Filosofia i-a condus pe elini la Hristos, 
așa cum Legea i-a condus pe evrei 


„Înainte de venirea Domnului, filosofia a fost necesară elinilor spre a-i conduce la 
dreptate; acum, însă, este folositoare pentru a ne conduce pe noi la evlavie. Filosofia 
este o pregătire intelectuală pentru cei care, prin demonstraţie, dobândesc credinţa. 
Că spune Scriptura: Să nu se poticnească piciorul tău! (Proverbele lui Solomon 3, 23). 
Pune pe seama proniei lui Dumnezeu pe toate cele bune; atât pe cele pe care le au eli- 
nii, cât şi pe cele ale noastre. Dumnezeu este cauza tuturor bunătăţilor; a unora direct, 
cum este Vechiul și Noul Testament, a altora indirect, cum este filosofia. Dar poate 
că şi filosofia a fost dată direct elinilor atunci, înainte de a-i chema pe elini, pentru că 
filosofia a condus pe elini la Hristos, aşa cum legea i-a condus pe evrei. Deci filosofia 
pregătește mai dinainte, conducând pe cel ce este desăvârşit de Hristos. La fel spune și 
Solomon: Îngrădește-te cu înțelepciunea și te va înălța (Proverbele lui Solomon 4, 8) şi 
va pune pe capul tău cununa desfătării (Proverbele lui Solomon 4, 9). lar dacă întăreşti, 
ca și cu un zid, înțelepciunea prin filosofie şi printr-o justă bogăţie de idei, atunci o vei 
păstra nebiruită de sofişti. Calea adevărului este una, dar în ea se varsă din alte părți 
şi alte curgeri de apă, ca într-un râu veşnic”. (CLEMENT ALEXANDRINUL, Stromatele, 
Stromata I, Cap. V, 28.1-28.4, 29.1, în PSB, vol. 5, p. 25) 


„Filosofia greacă, după unii, atinge adevărul într-un fel oarecare accidental, puţin 
şi nu în totalitatea lui; alţii spun că filosofia porneşte de la diavol; în sfârşit alţii socot 
că toată filosofia este inspirată de nişte puteri inferioare!%?. Dar chiar dacă filosofia 
greacă nu cuprinde întreaga măreție a adevărului şi mai mult, chiar dacă este nepu- 
tincioasă să pună în practică poruncile Domnului, totuși pregătește drumul celei mai 
împărăteşti învățături, înțelepţeşte într-un oarecare fel pe cel care crede în purtarea 
de grijă a lui Dumnezeu, îi formează mai dinainte felul de gândire şi-l face în stare să 
primească adevărul”. (CLEMENT ALEXANDRINUL, Stromatele, Stromata I, Cap. XVI, 
80.5-80.6, în PSB, vol. 5, p. 60) 


„Cei mai de seamă filosofi elini nu cunosc pe Dumnezeu după ştiinţă, ci după 
presupunere, o spune Petru în Predica!” sa: Cunoașteți, așadar, că este un singur 


1033. Stromata VI, 6, 4. 
1034. Nota Pr. D. Fecioru: „Lextele din $ 39, 2-42, 2 sunt din scrierea apocrifă Predica lui Petru, Fragm. 
2-5" (nota 245, p. 413) 

Dumnezeu, Care a făcut început tuturor, a Cărui stăpânire nu are sfârșit; şi: Cel nevă- 
zut, Cel ce vede toate, Cel necuprins, Care cuprinde toate, Care n-are trebuință de 
nimic, de Care toate au nevoie şi există datorită Lui, Care este neînțeles, veșnic, nestri- 
căcios, nefăcut, Care a făcut pe toate cu Cuvântul puterii Lui, adică al Fiului; apoi 
adaugă: Pe Acest Dumnezeu să-L cinstiţi, nu după cum fac elinii — prin aceste cuvinte 
Petru vrea să spună că şi cei mai de seamă dintre elini cinstesc pe același Dumnezeu 
ca şi noi, dar nu cu deplină cunoștință, pentru că n-au învăţat învăţătura predată 
prin Fiul. De aceea a spus: să nu cinstiți; n-a spus, însă: pe Dumnezeul, pe Care-L 
cinstesc elinii, ci: nu după cum fac elinii. Petru vrea să schimbe felul de cinstire a 
lui Dumnezeu; Petru nu predică alt Dumnezeu. Ce sens au cuvintele: nu după cum 
fac elenii o spune însuşi Petru, care adaugă: Că ei sunt duși de neştiință; nu cunosc 
pe Dumnezeu ca noi, după cunoașterea cea desăvârșită; și din cele ce le-a dat lor 
Dumnezeu spre folosință, au făcut chipuri de lemn, de piatră, de aramă, de fier, de aur 
şi de argint, uitând că ele sunt materie, uitând şi la ce trebuie folosite; pe cele care erau 
roabe lor, pe acelea le-au înălțat şi le cinstesc ca dumnezei; pe cele pe care Dumnezeu 
le-a dat lor spre mâncare, păsările din văzduh, peștii mării, animalele, care se târăsc 
pe pământ, împreună cu dobitoacele cele cu patru picioare ale câmpului, nevăstuici, 
șoareci, pisici, câini, maimuțe, deci pe cele care li s-a dat lor spre mâncare, pe acelea 
le aduc jertfă; aduc cele moarte celor morți, ca şi cum ar fi dumnezei; sunt nerecu- 
noscători față de Dumnezeu; și, prin toate acelea pe care le fac, tăgăduiesc existența 
lui Dumnezeu. Şi că atât noi cât şi elenii cunoaştem acelaşi Dumnezeu, dar nu în 
același chip, Petru o va spune când adaugă: Nu-L cinstiți pe Dumnezeu nici ca iudeii; 
că și aceia își închipuie că sunt singurii care cunosc pe Dumnezeu, dar nu-L cunosc, 
că se închină la îngeri, la arhangheli, la luna de pe cer şi la lunile din calendar. Dacă 
nu se arată luna, nu țin aşa zisa sâmbătă dintâi, nu ţin luna nouă, nici azimile, nici 
sărbătoarea, nici ziua cea mare. Apoi Petru adaugă coroana celor discutate: Deci 
şi voi, învățând cu sfințenie și cu dreptate cele pe care vi le-am predat, păstrați-le, 
cinstind într-un chip nou pe Dumnezeu, prin Hristos. Că am găsit în Scripturi, aşa 
cum spune Domnul: «lată voi face cu voi testament nou, nu ca testamentul pe care 
l-am făcut cu părinţii voştri în muntele Horeb» (leremia 31, 31; Deuteronomul 29, 
1). A făcut cu noi testament nou. Cele ale elinilor și cele ale iudeilor sunt vechi; 
noi creștinii, însă, cinstim pe Dumnezeu într-un chip nou, suntem al treilea neam. 
Socot că Petru a arătat lămurit pe unul şi singurul Dumnezeu, cunoscu de elini în 
chip păgân, de iudei în chip iudaic, iar de noi în chip nou și duhovnicesc. Pe lângă 
acestea, Petru a arătat că Același Dumnezeu este dătătorul celor două Testament; 
pentru eleni este dătătorul filosofiei elene, prin care Cel Atotputernic este slăvit de 
elini. Lucrul acesta se vede și din cele ce voi spune. Cei ce s-au apropiat de cre- 
dință, atât cei din filosofia elenă cât şi cei din învăţătura legii, alcătuiesc un singur 
neam, neamul poporului celui mântuit; cele trei popoare nu sunt despărțite prin 
timp, încât să-și poată închipui cineva că sunt trei firi de oameni; au fost instru- 
iţi, însă, de testamente diferite, dar toate ale unui singur Domn, care acum cred în 
cuvântul singurului Domn. Pentru că după cum Dumnezeu a voit să mântuie pe 
iudei, dându-le profeţi, tot aşa și pe eleni; din mulţimea de oameni Dumnezeu a 
deosebit pe cei mai aleşi și i-a făcut profeţi pentru limba lor, așa că ei au fost în stare 
să primească binefacerea lui Dumnezeu. Și lucrul acesta îl va arăta nu numai Predica 
lui Petru, ci şi apostolul Pavel, care zice: Luaţi și cărțile elineşti, faceţi cunoştinţă şi 
cu Sibila! Ea vă va arăta pe unicul Dumnezeu şi vă va spune cele viitoare. Luaţi-l pe 

Histaspe!%5 și citiți-l şi veţi găsi că este scris acolo cu mult mai lămurit şi mai pe înțeles 
despre Fiul lui Dumnezeu; este scris cum mulți împărați vor porni cu război împotriva 
Lui, urându-L pe EL, pe cei care poară numele Lui şi pe credincioşii Lui; urând răb- 
darea Lui şi venirea Lui”. (CLEMENT ALEXANDRINUL, Stromatele, Stromata a VI-a, 
Cap. V, 39.1-39.5, 40.1-40.2, 41.1-41.6, 42.1-42.3, 43.1, în PSB, vol. 5, pp. 413-415) 


„Dar aşa, după cum a venit, la timp potrivit, predica Evangheliei, tot așa, la timp 
potrivit, s-a dat barbarilor legea și profeţii, iar elinilor filosofia, ca să-i obişnuiască cu 
predica Evangheliei. Spune Domnul, Cel ce a izbăvit pe Israil: În timp plăcut te-am 
ascultat şi în ziua mântuirii te-am ajutat; te-am dat spre testament neamurilor, ca să 
locuiești pământul și să moșteneşti moștenirea pustiei şi să zici celor din legături: «Ieşiţi!» 
și celor din întuneric: «Luminaţi-vă!» (Isaia 49, 7-9). Dacă cei din legături sunt iudeii, 
cărora şi Domnul le-a spus: Ieșiți din legături, cei care voiţi, care erau legaţi din propria 
lor voie şi cărora Domnul le-a spus că şi-au pus asupra lor, prin porunci omenești, 
sarcini grele de purtat (Luca 11, 46; Matei 23, 4), atunci este lămurit că cei din întuneric 
sunt cei care aveau mintea lor îngropată în idololatrie. Celor care erau drepţi după lege 
le lipsea credinţa (Luca 18, 22); de aceea, pe aceştia i-a vindecat Domnul, zicându-le: 
Credinţa ta te-a mântuit (Matei 9, 22); dar celor drepţi, după filosofie, nu le lipsea 
numai credința în Domnul, ci și nedespărţirea lor de idololatrie. Dar când li s-a desco- 
perit adevărul, atunci şi ei s-au căit de faptele lor trecute”. (CLEMENT ALEXANDRINUL, 
Stromatele, Stromata a VI-a, Cap. VI, 44.1-44.5, în PSB, vol. 5, pp. 415-416) 


„Așa precum am arătat mai înainte, noi nu numim filosofie doctrina pe care o 
profesează fiecare şcoală filosofică, ci filosofia care este într-adevăr filosofie; nu numim 
filosofie înţelepciunea aceea tehnică, care cuprinde experienţa lucrurilor ce privesc 
viaţa, ci înţelepciunea aceea care este o cunoaștere sigură a lucrurilor dumnezeieşti 
şi omeneşti, o înțelegere temeinică și fără greș, care cuprinde în ea cele prezente, cele 
trecute şi cele viitoare, pe care ne-a predat-o Domnul prin venirea Sa şi prin profeţi. 
Cunoaşterea aceasta nu este zdruncinată de argumentele rațiunii, pentru că este pre- 
dată de însăși voința aceea care este negreşit adevărată, ca una ce a fost făcută cunos- 
cută de Fiul. Există o înţelepciune veşnică şi există şi o înțelepciune folositoare în timp; 
una este totdeauna una şi aceeași, cealaltă are multe şi felurite aspecte; una nu are 
impulsuri pasionale, cealaltă este însoţită de dorința pătimaşă; una este desăvârșită, 
cealaltă imperfectă. 

Filosofia doreşte această înțelepciune pentru că doreşte binele sufletului, justeţea 
rațiunii şi curăţenia vieții. Filosofia este orientată cu dragoste și prietenie spre înţe- 
lepciune şi face totul pentru dobândirea ei. La noi se numesc filosofi cei care iubesc 
înțelepciunea Creatorului universului și a Dascălului, adică cei care iubesc cunoaşte- 
rea Fiului lui Dumnezeu; la elini, se numesc filosofi cei care se ocupă cu doctrinele 
despre virtute. Filosofia constă din acordul învățăturilor fără greșeli ale fiecărei şcoli 
- vorbesc de şcolile filosofice — cu o viaţă nepătată. Învățăturile şcolilor filosofice, însă, 
au fost furate din harul dăruit de Dumnezeu barbarilor și au fost înfrumuseţate cu 


1035. Nota Pr. D. Fecioru: „Sub numele unui înţelept persan, cu numele de Histaspe, a circulat în primele 
secole creştine o lucrare profetico-apocaliptică, în care erau prorociri despre Hristos și împărăţia Sa. Despre 
persoana sa nu se cunosc multe. S-a spus că ar fi un străvechi rege med, care a trăit înainte de războiul troian; 
alții l-au identificat cu Histaspe, tatăl împăratului Darius I”. (nota 247, p. 415) 

frumuseţile de limbaj ale grecilor; pe unele din aceste învățături le-au furat așa cum 
sunt ele în filosofia barbară, pe altele, le-au înţeles greșit; cât privește celelalte învăță- 
turi, pe unele le-au grăit mișcaţi de Duhul lui Dumnezeu, dar nu le-au prelucrat desă- 
vârșit; pe altele le-au grăit întemeiaţi pe conjecturi și cercetări omeneşti și au greşit. 
Filosofii elini îşi închipuie că au sesizat în chip desăvârșit adevărul; dar, după cum 
le-am arătat, ei nu l-au sesizat decât în parte. Filosofii elini nu ştiu nimic mai mult 
despre lumea aceasta. După cum procedează geometria cu măsurătorile, cu mărimile 
și cu figurile pe care le înscrie pe o suprafață plană, şi după cum pictura cuprinde tot 
spaţiul vizual al obiectelor din tablou, dar prin aceasta înșală vederea, deoarece cu arta 
ei, imită obiectele exterioare aranjând culorile potrivit liniilor de perspectivă - de aici 
părțile luminoase ale tablourilor, umbrele și adâncimile lor, de aici par în tablou unele 
imagini că stau în faţă, altele în interior, iar altele stau în alt chip pe suprafaţa plană a 
tabloului - tot așa și filosofii imită, ca şi pictura, adevărul”. (CLEMENT ALEXANDRINUL, 
Stromatele, Stromata a VI-a, cap. VII, 54.1-54.3, 55.1-55.4, 56.1], în PSB, vol. 5, 
pp. 420-421) 


„În general vorbind, n-am păcătui dacă am spune că toate cele necesare și de 
folos în viață ne-au venit de la Dumnezeu; că filosofia a fost dată mai cu seamă 
elinilor, ca un testament propriu lor, spre a fi o treaptă spre filosofia creștină, deși 
elinii, care au filosofat, n-au vrut să audă adevărul, punând puţin preţ pe limba bar- 
barilor sau spăimântându-se de primejdia de moarte care, potrivit legilor de stat, 
atârna deasupra capetelor celor credincioşi. Ca şi în filosofia barbară, tot așa și în 
filosofia elină a fost semănată neghină de semănătorul neghinelor (Matei 13, 25-26, 
39). De aceea la noi, odată cu grâul cel plin de rod, au crescut și ereziile, iar la 
eleni, cei care au profesat ateismul lui Epicur, plăcerea şi toate acele învățături, care 
sunt împotriva dreptei rațiuni, au semănat aceste idei în filosofia elină; toate sunt 
roade false ale filosofiei dăruite de Dumnezeu elinilor. Apostolul numeşte această 
filosofie elină, care e iubitoare de plăceri şi iubitoare de sine, înțelepciune a veacului 
acestuia (1 Corinteni 2, 6), deoarece învață numai despre cele din lumea aceasta și, 
ca urmare, cele ce au legătură cu ea, potrivit sprijinului dat de stăpânitorii lumii 
acesteia (1 Corinteni 2, 6); de aceea, filosofia aceasta este elementară și parţială, pe 
când știința cu adevărat desăvârșită se ocupă cu cele spirituale, care sunt dincolo de 
lume și încă şi cu cele ce sunt mai duhovnicești decât acestea, pe care ochiul nu le-a 
văzut și urechea nu le-a auzit, nici la inima oamenilor nu s-au suit (1 Corinteni 2, 
9), înainte ca Învățătorul nostru să ne facă nouă cunoscută învăţătura despre aceste 
lucruri, descoperind sfintele sfintelor şi încă, e cale progresivă, pe cele mai sfinte 
decât acestea, celor care moștenesc, autentic și nu fals, înfierea dată de Domnul. 
(CLEMENT ALEXANDRINUL, Stromatele, Stromata a VI-a, cap. VIII, 67.1-67.2, 68.1, 
în PSB, vol. 5, pp. 426-427) 


„Nu este nepotrivit să spunem că şi filosofia a fost dată de pronia dumnezeias- 
că, ca să ne pregătească mai dinainte pentru desăvârşirea care avea să ne vină prin 
Hristos. Dacă filosofiei nu-i este cumva ruşine să ia lecţii de la gnoza barbară, ca să 
înainteze spre adevăr! Dacă și perii capului sunt numărați (Matei 10, 30; Luca 12,7) şi 
sunt numărate și cele mai neînsemnate mișcări ale sufletului, cum să nu fie și filosofia 
în planul lui Dumnezeu?” (CLEMENT ALEXANDRINUL, Stromatele, Stromata a VI-a, 
cap. XVII, 153.1-153.2, în PSB, vol. 5, p. 468) 

Înrudirea cu filosofia 


„Pentru că suntem ființe raționale, iar filosofia este înrudită cu raţiunea, urmea- 
ză că avem oarecare înrudire cu filosofia”, (CLEMENT ALEXANDRINUL, Stromatele, 
Stromata a VI-a, cap. XII, 96.2, în PSB, vol. 5, p. 440) 


Scopul filosofiei 


„Nădăjduiam să văd pe Dumnezeu faţă către față: căci acesta este scopul filoso- 
fiei lui Platon”. (Sf. lUsTIN MARTIRUL ŞI FILOSOFUL, Dialogul cu iudeul Tryfon, Partea 
întâi, II, în PSB, vol. 2, pp. 119-121) 


„Fără de filosofie şi fără de rațiunea cea dreaptă, nimeni nu poate dobândi înţe- 
lepciunea. Pentru aceasta, tot omul trebuie să se îndeletnicească cu filosofie'%5 şi să 
socoată lucrul acesta ca fiind cel mai de seamă şi mai vrednic din toate, și că celelalte 
nu sunt decât de o a doua și a treia mână, devenind lucruri moderate și vrednice de 
acceptat numai în legătură cu filosofia şi că fără de ea, sau fără ca filosofia să urme- 
ze în chip natural celor care se ocupă cu aceste lucruri, ele devin împovărătoare și 
nişte lucruri de rând”. (Sf. IusTiN MARTIRUL șI FILOSOFUL, Dialogul cu iudeul Tryfon, 
Partea întâi, III, în PSB, vol. 2, p. 122) 


„O spunem aici deschis: Filosofia are sarcina de a cerceta adevărul şi natura exis- 
tenţelor —, iar adevărul este acela despre care Domnul a spus: Eu sunt adevărul (loan 
14, 6); şi iarăşi: științele pregătitoare, care duc la odihna în Hristos, exercită mintea, 
deşteaptă priceperea, dând naştere unei vioiciuni a spiritului pentru căutarea adevă- 
ratei filosofii. Cei inițiați!” descopăr adevărata filosofie; dar, mai bine spus, primesc 
filosofia cea adevărată de la Însuşi Adevărul și o posedă” (CLEMENT ALEXANDRINUL, 
Stromatele, Stromata I, cap. V, 32.4 în PSB, vol. 5, p. 28) 


„Platon a spus că scopul filosofiei este asemănarea cu Dumnezeu!%”, (CLEMENT 
ALEXANDRINUL, Stromatele, Stromata a V-a, cap. XIV, 95.1, în PSB, vol. 5, p. 364) 


Adevărul și începutul filosofiei 


„Filosoful iubește adevărul și-i este drag adevărul; şi datorită dragostei sale, 
din slugă credincioasă este socotit prieten (Ioan 15, 15). Admiraţia lucrurilor, după 
cum spune Platon în dialogul Theetetos, este început al filosofiei'%” (CLEMENT 
ALEXANDRINUL, Stromatele, Stromata a II-a, Cap. LX, 45.3-45.4, în PSB, vol. 5, p. 137) 


„(...) Că unul singur este cu adevărat Dumnezeu, Care a făcut început tuturor 


lucrurilor», scrie Petru, făcând cunoscut pe Fiul Unul-Născut, pentru că Petru a înțeles 


1036. E vorba aici de filosofia cea bună şi mântuitoare. (n.n.) 
1037. Nota Pr. D. Fecioru: „Cei botezați”. (nota 124, p. 28) 

1039. PLATON, Theetetos, 155 D. 

1040. Predica lui Petru, Fragm. 2. 

exact cuvintele acestea: «Întru început a făcut Dumnezeu cerul și pământul» (Facerea 1, 
1). Acesta este numit de toți profeţii Înţelepciune, acesta este Dascălul tuturor fiinţe- 
lor create, sfetnicul lui Dumnezeu, Care pe toate le cunoaște mai dinainte. EI, dintru 
început, de la cea dintâi întemeiere a lumii, a instruit şi desăvârșește în multe feluri și 
în multe chipuri (Evrei 1, 1). De aceea, pe bună dreptate, a spus Domnul: Să nu numiţi 
pe nimeni pe pământ dascăl (Matei 23, 8). Vezi, deci, de unde își are început filosofia 
cea adevărată? Dacă legea este chip şi umbră a adevărului, totuşi legea este cel puţin 
umbră a adevărului (Evrei 10, 1), pe când iubirea de sine a elenilor proclamă că a avut 
dascăli pe unii oameni. 

După cum însușirea de Tată se urcă la Dumnezeu-Creatorul, tot așa se urcă şi 
la Domnul învăţătura celor bune, care îndreptățește, conduce și ajută. (CLEMENT 
ALEXANDRINUL, Stromatele, Stromata a VI-a, cap. VII, 58.1-58.3, 59.1, în PSB, 
vol. 5, p. 422) 


Filosofia a înflorit din vechime la barbari 
şi a strălucit printre neamuri 


„Așadar filosofia, acest bun foarte folositor, a înflorit din vechime la barbari şi 
a strălucit printre neamuri; mai târziu a ajuns şi la eleni. În fruntea filosofiei au stat 
profeţii la egipteni, haldeii la asirieni, druizii la gali, samaneii la bactrieni, filosofii la 
celți, magii la perși — care prin magie au prezis nașterea Mântuitorului, au fost con- 
duși de o stea şi au sosit în pământul ludeu - gimnosofiștii la indieni și alţi filosofi 
barbari”. (CLEMENT ALEXANDRINUL, Stromatele, Stromata I, Cap. XV, 71.3-71.4, în 
RSB,0l5, p52) 


„Şi Filon pitagorianul arată, cu multe dovezi, că filosofia scrisă a iudeilor este 
anterioară filosofiei elenilor; dar nu numai Filon arată lucrul acesta, ci şi Aristobul!0*! 
peripateticul şi alții mai mulţi, ca să nu zăbovesc înşirându-i nume cu nume. Scriitorul 
Megastene'*?, contemporan cu Seleuc Nictor, în cartea a treia a lucrării sale Indica 
scrie foarte lămurit acestea: Toate cele spuse despre natură de vechii filosofi greci au fost 
spuse de filosofii care au trăit în afara graniţelor Greciei, fie în India, de brahmani, fie 
în Siria, de așa-numiții iudei!” (CLEMENT ALEXANDRINUL, Stromatele, Stromata |, 
cap. XV, 72.4-72.5, în PSB, vol. 5, p. 53) 


„Filosofia greacă a furat din filosofia barbară”. (CLEMENT ALEXANDRINUL, 
Stromatele, Stromata a V-a, Cap. XIV, 89.1, în PSB, vol. 5, p. 361) 


Cine s-a temut de filosofic? 


„Ştiu ce pălăvrăgesc unii care, în chip ignorant, se tem şi de umbra lor, spunând 
că trebuie să ne ocupăm numai de lucrurile cele mai necesare, de cele care menţin 
credința şi să lăsăm deoparte învățăturile străine şi de prisos, care ne uzează în zadar și 


1041. Nota Pr. D. Fecioru: „Aristobul, filosof iudeu din Alexandria (sec. 11 î.Hr.)”. (nota 375, p. 53) 
1042. Nota Pr. D. Fecioru: „Megastene (sec. III î.Hr.), istoric şi geograf grec, a fost trimis de Seleuc Nictor 

în mai multe misiuni în India. Observațiile despre India le-a consemnat în lucrarea sa Indica”. (nota 376, p. 53) 
1043, Nota Pr. D. Fecioru: „MEGASTENE, Fragm. 41”. (nota 378, p. 53) 

ne fac să ne îndeletnicim cu lucruri care nu contribuie cu nimic la scopul nostru final. 
Alţii socotesc că filosofia este un rău; că a apărut în viață spre pierderea oamenilor, 
că este invenția unui spirit rău. Dar, răul este prin însăși natura sa rău şi nimeni nu 
va putea face să răsară din el binele. Și eu voi arăta, în toate stromatele mele, că filo- 
sofia este într-un oarecare fel opera proniei dumnezeieşti; că nu-i un rău”, (CLEMENT 
ALEXANDRINUL, Stromatele, Stromata I, cap. 1, 18.1-18.4, în PSB, vol. 5, p. 20) 


„Cei mai mulţi se tem de filosofie, ca şi copiii de fantome; se tem să nu-i rătă- 
cească, dar dacă credinţa lor este de acest fel — că nu pot s-o numesc gnoză - încât 
să fie dărâmată de învățăturile probabile, atunci să fie dărâmată! Că ei, printr-o ast- 
fel de gândire, mărturisesc că nu posedă adevărul. Adevărul, spune Scriptura, este 
neclintit; învăţătura falsă se destramă!*“. Că alegem purpura, punând-o alături de 
altă purpură. Dacă cineva mărturiseşte că nu are inima sa încleştată în adevăr, atunci 
nu are piatra de încercare a schimbătorilor de bani și nici criteriul de judecare al 
învățăturilor. Cum mai poate fi acesta schimbător de bani, când el nu poate proba 
şi nu poate deosebi moneda bună de cea falsă? David a strigat: Dreptul în veac nu 
se va clătina (Psalmii 111, 5). Nu se va clătina nici de cuvântul care înșală, nici de 
plăcerea care duce la rătăcire; şi de aceea nu se va clătina din casa care i se cuvine 
ca moștenire”. (CLEMENT ALEXANDRINUL, Stromatele, Stromata a VI-a, cap. X, 80.4, 
81.1-81.3, în PSB, vol. 5, p. 433) 


Înţelepţii greci au trăit mai târziu de Moise 


„Înţelepţii greci au trăit mai târziu de Moise. Acum trebuie să cercetăm filo- 
sofia lor, care este şi influențată de evrei şi enigmatică. Filosofilor greci le plăcea să 
facă propoziţiuni scurte atunci când dădeau sfaturi; că le socoteau foarte folositoare. 
Platon spune că în vechime acest fel de vorbire era râvnit îndeobşte de toţi grecii, dar 
în special de lacedemonieni și de cretani, care aveau cele mai bune legi”. (CLEMENT 
ALEXANDRINUL, Stromatele, Stromata I, cap. XIV, 60.1-60.2, în PSB, vol. 5, p. 45) 


„Da, este în filosofie o urmă de înţelepciune, este o tendinţă de îndeletnicire des- 
pre Dumnezeu. În acest sens sunt filosofii elinilor furi și tâlhari (loan 10, 8). Înainte 
de venirea Domnului filosofii au luat, nu cu pricepere (Romani 10, 2), părți de adevăr 
din profeţii evreilor şi le-au dat ca învățături ale lor; pe unele le-au falsificat, pe altele 
le-au sofisticat din curiozitate în chip ignorant, iar pe altele le-au inventat; că poate 
au avut şi ei duh de înțelegere (Ieşirea 28, 3)”. (CLEMENT ALEXANDRINUL, Stromatele, 
Stromata I, cap. XVII, 87.1-87.2, în PSB, vol. 5, p. 63) 


„Sunt, deci, adevărate în parte învățăturile pe care le-au furat filosofii (de la evrei 
— n.n.), dar ei nu le cunosc decât conjectural şi prin constrângerea cuvintelor acelor 
învățături. Vor cunoaşte, însă, înţelesul lor, dacă vor voi să fie ucenici ai lui Hristos” 
(CLEMENT ALEXANDRINUL, Stromatele, Stromata I, cap. XX, 100.4, în PSB, vol. 5, p.71) 


„Filosofia evreilor este cea mai veche dintre toate filosofiile”, (CLEMENT 
ALEXANDRINUL, Stromatele, Stromata I, cap. XXI, 101.1, în PSB, vol. 5, p.71) 


1044. Nota Pr. D. Fecioru: „Nu se ştie din ce carte a Scripturii este luat acest text”. (nota 332, p. 433) 

„Aristobul, în prima carte din lucrarea dedicată lui Filometor, scrie textul: Și 
Platon a luat idei din legiuirile noastre şi este vădit că a fost curios să cerceteze fiecare 
cuvânt din cele spuse în ele. Dar înainte de Demetrie din Faler, înainte de stăpânirea 
lui Alexandru și a perșilor'**, au fost traduse de alții în grecește cele petrecute cu evreii, 
concetățenii noștri: ieşirea lor din Egipt, arătarea tuturor celor ce s-au întâmplat cu ei, 
cucerirea ţării şi traducerea întregii noastre legiuiri, încât este clar că filosoful de care am 
vorbit mai înainte a luat multe, că era foarte învățat; la fel și Pitagora; multe din ideile 
noastre le-a pus în cărțile lui filosofice'**. Numenie'%, filosof pitagorian, scrie ritos: Ce 
este Platon decât un Moisi, care vorbeşte limba atică!'"% (CLEMENT ALEXANDRINUL, 
Stromatele, Stromata I, cap. XXII, 150.1-150.4, în PSB, vol. 5, p. 98) 


„Filosoful Platon este tributar lui Moisi în privinţa legilor sale. Platon a blamat 
legiuirile lui Minos şi ale lui Licurg că vorbesc numai de bărbăţie şi curaj în războa- 
ie și a lăudat legiuirea lui Moisi că este mai minunată în ceea ce spune şi că priveşte 
totdeauna spre o singură învăţătură!" Şi spune Platon că ni se cuvine mai mult să 
practicăm filosofia cu tărie, cu sfinţenie şi cu pricepere şi să privim, fără să ne schimbăm 
părerea, la vrednicia cerului, având totdeauna aceeași părere despre aceleași lucruri. 
Oare Platon nu tâlcuiește legea lui Moisi când poruncește să privim la unicul Dum- 
nezeu și să facem fapte de dreptate?” (CLEMENT ALEXANDRINUL, Stromatele, Stromata |, 
cap. XXV, 165.1-165.2, în PSB, vol. 5, p. 105) 


„Pitagora şi ucenicii lui, împreună cu Platon, mai ales, aceştia, dintre toți filosofii, 
au citit pe Moisi legiuitorul, cum se poate vedea din învăţăturile lor. Aceşti filosofi, 
potrivit unui simţ pătrunzător de divinaţie, au fost de acord - nu, însă, fără ajutorul lui 
Dumnezeu - cu cuvintele profetice; în unele din învățăturile lor au cercetat adevărul 
în părţile lui şi în aspectele lui şi l-au prețuit cu numiri nu lipsite de claritate, pentru 
că au primit, datorită cercetărilor lor, o oarecare familiaritate cu adevărul. De aceea 
filosofia elină se aseamănă cu lumina feştilei opaițului, pe care o aprind oamenii, 

Furând cu dibăcie lumina de la soare. 

Dar, după ce Cuvântul a fost propovăduit, toată acea sfântă lumină și-a dat lumina 
sa (Ioan 1, 9). Lumina aceea furată - lumina opaițului — este de folos în case noaptea; 
ziua, însă, luminează cu strălucire focul şi întreaga noapte este luminată de Soarele atât 
de mare al luminii spirituale”. (CLEMENT ALEXANDRINUL, Stromatele, Stromata a V-a, 
Cap. V, 29.3-29.6, în PSB, vol. 5, pp. 327-328) 


„Întreaga viaţă nu mi-ar ajunge, dacă aş voi să cercetez cu de-amănuntul fieca- 
re învăţătură a elinilor, spre a dovedi furtul lor nesăţios, că ei și-au însuşit descope- 
rirea celor mai frumoase învățături ale lor, pe care le-au luat de la noi”. (CLEMENT 
ALEXANDRINUL, Stromatele, Stromata a VI-a, Cap. II, 27.5, în PSB, vol. 5, p. 407) 


1045. Nota Pr. D. Fecioru: „Asupra Egiptului”. (nota 920, p. 98) 

1046. Nota Pr. D. Fecioru: „Textul lui Aristobul, independent de Clement, este şi în Eusebiu al Cezareii, 
Prep. Evang., XIII, 12, 1”. (nota 921, p. 98) 

1047. Nota Pr. D. Fecioru: „Numenie (sec. II d.Hr.) susţinea că filosofia greacă datorează mult Orientului 
şi în special cărţilor sfinte ale iudeilor. Din lucrările lui n-au rămas decât fragmente”. (nota 922, p. 98) 

1048. NUMENIE, Fragm. 9. 

1049. PL.ATON, Legile, 1, 626 A; IV, 705 D; XII, 945 D. 

Filosofia cea bună este de la Dumnezeu cu rostul de a face bine 


„Cei care spun că filosofia n-a venit aici pe pământ de la Dumnezeu, aceia spun 
pvate totodată că Dumnezeu nu cunoaşte lucrurile cu de-amănuntul, nici nu este 
cauza tuturor celor bune din lume, chiar dacă fiecare dintre aceste bunuri sunt risipite 
pe întinsul lumii. Principial vorbind, n-ar fi existat nimic din cele ce sunt, dacă nu 
le-ar fi voit Dumnezeu; iar dacă le-a voit, atunci și filosofia este de la Dumnezeu; şi 
El a voit să fie așa cum este, pentru cei care nu puteau altfel, decât prin filosofie, să se 
depărteze de rele”. (CLEMENT ALEXANDRINUL, Stromatele, Stromata a VI-a, cap. XVII, 
156.3-156.4, în PSB, vol. 5, pp. 469-470) 


„Nu este, oare, absurd ca cel care atribuie diavolului neorânduiala și nedrepta- 
tea, tocmai el să-l facă pe diavol dătător al filosofiei, al acestui bun plin de virtute? 
Dacă ar fi aşa, atunci diavolul s-a purtat cu mai multă bunăvoință cu elinii, vrând 
să-i facă oameni buni, decât pronia dumnezeiască şi decât gândul lui Dumnezeu”. 
(CLEMENT ALEXANDRINUL, Stromatele, Stromata a VI-a, cap. XVII, 159.1-159.2, 
în PSB, vol. 5, p. 471) 


„Filosofia, care face pe oameni virtuoşi, nu poate fi o lucrare a răutăţii. Rămâne, 
deci, că filosofia este o lucrare a lui Dumnezeu, al cărei rost este numai de a face bine; 
că toate câte sunt date de Dumnezeu, sunt date în chip bun și primite ca bune. Da, 
îndeletnicirea cu filosofia nu este o lucrare cu care se ocupă oamenii răi; iar dacă filo- 
sofia a fost dată celor mai buni bărbaţi dintre elini, atunci este lămurită şi pricina 
pentru care li s-a dăruit lor filosofia; evident li s-a dat de pronia dumnezeiască, pentru 
că ea împarte după vrednicie cele ce se cuvin fiecăruia. Pe bună dreptate, dar, s-a dat 
iudeilor legea, iar elinilor filosofia până la venirea Domnului. De la venirea Domnului 
este chemarea generală a tuturor oamenilor; aceştia sunt adunaţi într-un popor ales 
(Tit 2, 14) al dreptăţii, potrivit învăţăturii date de credinţă; sunt adunaţi de un Domn 
al singurului unic Dumnezeu al celor două popoare, al elenilor şi barbarilor, dar mai 
bine spus, al întregului neam omenesc. 

Am spus, de multe ori, că filosofia este aptă să atingă adevărul; îl atinge, însă, 
numai parţial”. (CLEMENT ALEXANDRINUL, Stromatele, Stromata a VI-a, Cap. XVII, 
159.6-159.9, 160.1, în PSB, vol. 5, p. 471) 


Împotriva celor ce spun că diavolul este descoperitorul filosofiei 


„Printr-un cuvânt cu dublu înţeles, luat din Scriptură, Domnul a biruit pe diavol 
în timpul ispitirii în pustie (Matei 4, 4). Eu, pornind de aici, nu văd cum poate fi diavo- 
lul descoperitorul filosofiei şi al dialecticii, aşa cum gândesc unii, când el a fost biruit, 
fiind înşelat de un cuvânt cu dublu înțeles!” (CLEMENT ALEXANDRINUL, Stromatele, 
Stromata I, Cap. IX, 44.4, în PSB, vol. 5, p. 35) 


„lar acestea le spun ca să nu vă amăgească cineva cu cuvinte ademenitoare (Coloseni 
2, 4) şi nici să se strecoare pe furiș hoțul (Coloseni 2, 8). Şi iarăși: Vedeţi să nu vă fure 
cineva cu filosofia și cu amăgirea deșartă după predania oamenilor, după stihiile lumii 
și nu după Hristos (Coloseni 2, 8). Prin aceste cuvinte Pavel nu vorbește de rău toată 
filosofia, ci filosofia epicuriană - de care aminteşte în Faptele Apostolilor (17, 18), care 

tăgăduieşte pronia lui Dumnezeu şi divinizează plăcerea - precum şi orice altă filo- 
sofie care cinsteşte stihiile lumii; filosofia aceea care nu pune mai presus de stihii o 
cauză creatoare şi nici nu postulează un creator. Dar şi stoicii, că Pavel îi menţionează 
şi pe ei (Faptele Apostolilor 17, 18), spun că Dumnezeu este corp, pentru că se află 
chiar în cea mai de necinste materie; nu gândesc, însă, cum trebuie. Pavel numeşte 
predanie omenească această jonglerie logică. De aceea scrie: Fugiţi de căutările (poftele 
- n.n.) tinereşti (2 Timotei 2, 22), că nişte pofte de discuţii ca acestea sunt copilăreşti”, 
(CLEMENT ALEXANDRINUL, Stromatele, Stromata I, Cap. XI, 50.4-50.6, 51.1-51.2, în 
PSB, vol. 5, p. 39) 


„Că filosofia aceea care este după predania dumnezeiască vorbeşte despre pro- 
nia dumnezeiască și o întărește; dacă se înlătură pronia lui Dumnezeu, întrupa- 
rea Mântuitorului este basm, iar noi umblăm după stihiile lumii și nu după Hristos 
(Coloseni 2, 8)”. (CLEMENT ALEXANDRINUL, Sfromatele, Stromata I, Cap. XI, 52.2, în 
PSB, vol. 5, p. 40) 


„Unii filosofi cinstesc stihiile lumii; Diogene'* cinsteşte aerul; Thales, apa; 
Hipas!%!, focul; alții pun atomii ca principii ale lumii; aceştia poartă numele de filo- 
sofi, dar sunt niște omuleţi atei şi niște oameni iubitori de plăceri. Apostolul spune: De 
aceea mă rog ca dragostea voastră să prisosească din ce în ce mai mult în cunoaștere și 
în toată înțelegerea, ca să cercetaţi cele ce se deosebesc (Filipeni 1, 9); pentru că atunci 
când eram prunci, spune acelaşi apostol, eram robiţi sub stihiile lumii (Galateni 4, 3); 
pruncul, chiar dacă este moștenitor, nu se deosebește întru nimic de rob, până la vremea 
rânduită de tatăl său (Galateni 4, 1-2). Aşadar şi filosofii sunt prunci, atâta vreme cât 
nu sunt făcuți bărbaţi de Hristos”. (CLEMENT ALEXANDRINUL, Stromatele, Stromata I, 
Cap. XI, 52.4, 53.1-53.2, în PSB, vol. 5, pp. 40-41) 


Folosul filosofiei 


„Voi spune atât doar celor cărora le place să mă învinuiască: În primul rând, chiar 
dacă filosofia e nefolositoare, ea este folositoare, dacă este de folos să se dovedească 
nefolosinţa ei. În al doilea rând, nu trebuie să condamni pe filosofii greci pe temeiul 
unei simple menționări a doctrinelor lor, până ce nu ajungi la descoperirea cunoașterii 
amănunțite a gândirii lor. Numai acea combatere este foarte bună care se întemeiază 
pe experiență, că numai cunoașterea adâncă a lucrurilor pe care le combaţi îţi poate 
da cel mai desăvârșit argument”. (CLEMENT ALEXANDRINUL, Stromatele, Stromata I, 
cap. II, 19.1-19.3, în PSB, vol. 5, p.21) 


Extragerea din filosofie a ceea ce este folositor 


„Sufletele au hrana lor proprie; unele cresc prin cunoştinţă şi ştiinţă; altele se hră- 
nesc cu filosofia greacă; filosofia greacă este ca nuca; nu-i toată bună de mâncare!%?, 
(CLEMENT ALEXANDRINUL, Stromatele, Stromata I, Cap. I, 7.3, în PSB, vol. 5, p. 14) 


1050. Nota Pr. D. Fecioru: „Diogene, nota 569 din C” (nota 206, p. 40) 

1051. Nota Pr. D. Fecioru: „Hipas, nota 571 din C”. (nota 208, p. 40) 

1052. Nota Pr. D. Fecioru: „În ciuda acestei comparații, prin care Clement minimalizează folosul filoso- 
fiei, totuși el pledează cu tărie pentru folosirea filosofiei”. (p. 14) 

„Nu trebuie să-şi lipească sufletul de ele (învățăturile eline - n.n.), ci să se 
folosească de le numai atâta cât să scoată din ele ce este folositor, pentru ca, luând 
şi posedând ce este de folos, să se poată întoarce acasă la adevărata filosofie, după 
ce a dobândit, ca trainică încredințare pentru suflet, siguranța din toate câte-a 
studiat”. (CLEMENT ALEXANDRINUL, Stromatele, Stromata a VI-a, cap. XI, 89.3, 
în PSB, vol. 5, p. 437) 


Filosoful poate culege de igeutiprdepa 
ceea ce-i este de folos 


„Cei mai mulți dintre ei (cei mai vechi înţelepţi şi filosofi greci - n.n.) au fost 
de neam barbar și și-au făcut instrucţia la barbari, (...) am arătat că Pitagora era din 
Tirenia sau din Tir, că Antistene era frigian, că Orfeu Odrisul era trac, iar Homer era 
egiptean după spusele celor mai mulţi. Se spune că Thales era fenician de neam şi că 
a avut legături cu profeţii egipteni. La fel și Pitagora a avut legături cu ei; Pitagora, 
pentru a le face pe plac, s-a circumcis, ca să poată pătrunde în sanctuarele lor secre- 
te și să înveţe filosofia mistică a egiptenilor; a frecventat și pe cei mai iluștri haldei 
și magi; iar locul de adunare al discipolilor lui Pitagora era o prefigurare a ceea ce 
numim noi azi biserică. Platon nu tăgăduieşte că a luat de la barbari cele mai fru- 
moase idei ale filosofiei sale şi mărturiseşte că a fost în Egipt. În dialogul Phaidon, 
spune că filosoful poate culege de pretutindeni ceea ce-i este de folos. EI scrie: Mare 
este Grecia, o, Cebe, a spus Socrate, și în ea sunt bărbați foarte buni; dar multe sunt 
și neamurile barbare!%?. Astfel, Platon socoate că și între barbari se găsesc filosofi”. 
(CLEMENT ALEXANDRINUL, Stromatele, Stromata I, Cap. XV, 66.1-66.3, 67.1-67.3, în 
PSB, vol. 5, pp. 49-50) 


Despre purtarea adevăraţilor filosofi 


„Filosofii n-au acoperit mintea cu mâncări, nici n-au rătăcit-o cu plăceri. 
(CLEMENT ALEXANDRINUL, Pedagogul, Cartea II, Cap. |, 5.2, în PSB, vol. 4, p. 231) 


Filosofia ajunge mai de preţ ocupându-se cu cinstirea 
şi cunoașterea lui Dumnezeu 


„După cum ştiinţele enciclice'** sunt ajutătoare filosofiei — stăpâna lor - tot așa 
şi filosofia însăși este ajutătoare înțelepciunii. Filosofia urmăreşte dobândirea înțelep- 
ciunii, iar înţelepciunea este știința lucrurilor dumnezeiești și omeneşti şi a cauzelor 
acestora. Deci înţelepciunea este stăpâna filosofiei, după cum filosofia este stăpâna 
ştiinţelor pregătitoare. Dacă filosofia poruncește înfrânarea limbii, a stomacului și a 
celor de sub stomac, apoi ajunge mai venerabilă şi mai de preţ dacă se ocupă cu cinsti- 
rea şi cunoaşterea lui Dumnezeu”. (CLEMENT ALEXANDRINUL, Stromatele, Stromata |, 
Cap. V, 30.1-30.2, în PSB, vol. 5, pp. 26-27) 


1053. PLATON, Phaidon, 78 A. 
1054. Nota Pr. D. Fecioru: „Gramatica, retorica, dialectica, aritmetica, geometria, astronomia şi muzica 
lormau științele enciclice”. (nota 107, p. 26) 

Filosofii și puterea cea dumnezeiască 


„Aşa este și cu filosoful; se aseamănă cu un măslin sălbatic, că are în el multe fruc- 
te, care nu se pot mânca, că este râvnitor pentru cercetare, capabil să înţeleagă repe- 
de şi-i doritor de grăsimea adevărului; dar dacă primeşte, prin credinţă, puterea cea 
dumnezeiască, este altoit în gnoza cea bună și nobilă, ca şi măslinul cel sălbatic; este 
altoit cu adevărat în învăţătura cea bună și plină de milă şi duce la maturitate hrana 
ce i s-a dat; şi astfel ajunge măslin bun. Altoirea înnobilează pe cei de viță proastă și 
se sileşte, prin arta grădinăritului şi prin știința gnostică, să facă pricepuţi pe cei fără 
pricepere”. (CLEMENT ALEXANDRINUL, Stromatele, Stromata a VI-a, Cap. XV — 118.1- 
118.2, în PSB, vol. 5, p. 451) 


„Aşadar filosofii, care s-au exercitat pentru propria lor învăţătură într-un spirit 
inteligent, atunci când au studiat, nu o parte de filosofie, ci filosofia în totalitatea ei, 
au confirmat, prin mărturia lor, adevărul, cu dragoste de adevăr şi fără îngâmfare; au 
sporit în înţelegere; și prin ideile bune luate dela alţii, care aveau alte păreri decât ei, au 
putut, potrivitconducerii dumnezeieşti, să se urcela înțelegerea negrăiteibunătăţi alui 
Dumnezeu, care urcă, atât cât e cu putinţă, pe fiecare om spre o stare mai bună. 
Apoi, acești filosofi, după ce au avut legături nu numai cu elenii, ci și cu barbarii, 
datorită trăirii comune cu ei, au ajuns la credinţă și la o înțelegere proprie. lar după 
ce au primit temelia adevărului, au mers mai departe cu cercetarea şi prin aceasta 
au învăţat să iubească; și, dorind cu înfocare cunoaşterea, se grăbesc spre mântuire. 
De aceea spune Scriptura că Dumnezeu a dat meşterilor duh de înțelegere (Ieșirea 
28, 3); acesta nu-i altceva decât priceperea, puterea aceea sufletească de a contempla 
existenţele, puterea de a fi consecvent, puterea de a deosebi ceea ce este asemenea 
şi ceea ce nu este asemenea, puterea de a compara, de a porunci, de a interzice şi 
de a conjectura cele viitoare. Această putere nu se referă numai la arte și meserii, ci 
şi la filosofie”. (CLEMENT ALEXANDRINUL, Stromatele, Stromata a VI-a, Cap. XVII, 
154.1-154.4, în PSB, vol. 5, pp. 468-469) 


„Dacă trebuie să filosofezi, atunci trebuie să filosofezi” 


„Mi se par drepte cuvintele acestea: Dacă trebuie să filosofezi, atunci trebuie să filo- 
sofezi; aceasta este o urmare firească chiar dacă nu trebuie să filosofezi; nu trebuie, însă, 
condamnată filosofia înainte de a o cunoaşte; deci trebuie să filosofezi'**. (CLEMENT 
ALEXANDRINUL, Stromatele, Stromata a VI-a, Cap. XVIII, 162.5, în PSB, vol. 5, p. 473) 


Filosofia se împarte în patru părți 


„După Moisi, filosofia se împarte în patru părți: prima parte, partea istorică; a 
doua parte este aceea numită în chip propriu partea legislativă — aceste două părți 
țin de morală; a treia parte este partea liturgică; partea aceasta cuprinde şi contem- 
plarea naturii; a patra parte este partea teologică, partea aceea care cuprinde cel mai 
înalt grad de iniţiere în taine, despre care Platon spune că este contemplarea marilor 


1055. ARISTOTEL, Fragm. 5]. 

taine'%%, iar Aristotel o numeşte metafizică”. (CLEMENT ALEXANDRINUL, Stromatele, 
Stromata Î, Cap. XXVIII, 176.1-176.2, în PSB, vol. 5, p. 110) 


Blamarea comportamentului filosofilor răi 


„Nenorociţii sofişti, care se laudă cu arta lor, trăncănesc şi jonglează cu tot felul de 
cuvinte. Ostenindu-se toată viaţa lor să facă deosebire între cuvinte, să-şi alcătuiască 
cu măiestrie cuvintele şi să le împletească cu dibăcie, sunt mai limbuţi decât turture- 
lele. Gâdilă şi măgulesc, nu ca niște bărbaţi, după părerea mea, auzul celor care doresc 
cu tărie să fie măguliți; scot din gura lor râu de cuvinte, dar fără pic de minte; sunt ca 
încălțămintea cea veche, la care totul este slab și flendurit şi numai limba încălțămintei 
rămâne întreagă. Foarte frumos îi descrie Solon Atenianul, când spune: 

Voi vă uitaţi la limba şi la cuvintele vicleanului bărbat; 

Fiecare din voi merge pe urmele vulpii, 

Dar mintea voastră-a tuturora goală rămâne'*””. (CLEMENT ALEXANDRINUL, 
Stromatele, Stromata I, Cap. III, 22.4-22.5, 23.1 în PSB, vol. 5, p. 22) 


Filosofia „a tăiat în bucăţi veşnicul adevăr” 


„Adevărul este unul singur; minciuna are mii de abateri. Întocmai ca bacantele 
care au tăiat în bucăţi trupul lui Penteu'%%* şi l-au împărțit, luând fiecare câte o parte, 
tot aşa şi şcolile filosofice, atât cele barbare cât şi cele elene, au fiecare câte o parte de 
adevăr, dar se laudă că fiecare posedă adevărul în întregime. Socot, însă, că, odată cu 
răsăritul luminii'%5, toate se luminează. Așadar toți filosofii, şi elini şi barbari, toți câţi 
au dorit să afle adevărul, au arătat unii nu puţin, alţii o parte, dacă au avut ceva din 
învățătura despre adevăr. Eternitatea are strâns în ea pe scurt și viitorul și prezentul, 
dar și trecutul; cu mult mai mult, însă, și mai puternic decât eternitatea, adevărul 
adună seminţele proprii, chiar dacă au căzut pe pământ străin. Vom găsi că foarte 
multe din ideile școlilor filosofice, chiar dacă par a nu se asemăna unele cu altele, dau 
totuşi în general mărturie de adevăr şi formează o unitate, fie ca membre, fie ca părți, 
fie ca speță, fie ca gen; negreşit nu acele școli filosofice care spun prostii, care curmă 
înlănţuirea naturală a gândirii și scot afară rațiunea, ca apartamentele femeilor pe băr- 
bat. La un instrument muzical coarda care cântă subţire este contrară celei care cântă 
gros, dar amândouă fac armonia; la numere, numărul cu soț este deosebit de cel fără 
soț, dar amândouă aparțin aritmeticii, aşa precum în geometrie cercul, triunghiul, 
tetragonul și toate celelalte forme geometrice se deosebesc unele de altele. Dar și în 
întreg universul, toate părțile universului, chiar dacă se deosebesc unele de altele, păs- 
trează totuși înrudirea cu întregul. Tot aşa şi filosofia barbară sau elenă a tăiat în bucăţi 
veşnicul adevăr (...); adevărul teologiei de totdeauna, al Cuvântului celui real. ar omul 
care uneşte iarăși bucăţile tăiate şi aduce la unitate desăvârşită Cuvântul, acela, o ştiu 
bine, va contempla, fără primejdie de a rătăci, adevărul”. (CLEMENT ALEXANDRINUL, 
Stromatele, Stromata I, Cap. XIII, 57.1-57.6, în PSB, vol. 5, p. 43) 


1056. PL.ATON, Phaidros, 250 C; Simposion, 209 E, 210 A. 

1057. Nota Pr. D. Fecioru: „SOLON, Fragm. 8, 7, 5, 6”. (nota 66, p. 22) 

1058. Nota Pr. D. Fecioru: „Penteu, regele Tebei, fiul lui Ehion şi Agave, s-a împotrivit introducerii cultului 
orgiac al lui Dionisos; zeul mâniat i-a luat minţile mamei sale și aceasta împreună cu bacantele l-au tăiat în bucăţi 
pe Penteu, crezând că e o fiară sălbatică. Piesa Bacantele a lui Euripide tratează acest subiect” (nota 232, p. 43) 

1059. Nota Pr. D. Fecioru: „Cu venirea lui Hristos”. (nota 233, p. 43) 

»(...) Epimenide Cretanul, pe care apostolul Pavel îl cunoaşte ca profet grec şi de 
care menționează în Epistola către Tit, zicând aşa: Zis-a unul dintre ei, profet al lor, aşa: 
«cretanii sunt pururea mincinoși, fiare rele, pântece leneşe»; și mărturia aceasta este ade- 
vărată (Tit 1, 12-13). Vezi că Pavel spune că profeţii greci au pus în scrierile lor ceva 
adevăr? Vezi că Pavel, când scrie pentru a zidi şi pentru a întoarce la credinţă, nu se 
ruşinează să folosească poemele grecilor? În Epistola către corinteni — că exemplul citat 
mai sus nu-i singurul - vorbind despre învierea morţilor, Pavel foloseşte un vers iam- 
bic din tragicii greci, spunând: Care-mi este folosul? Dacă morții nu învie, să mâncăm 
şi să bem, că mâine vom muri! Nu vă înșelați. 

Vorbele rele strică obiceiurile bune'%. (CLEMENT ALEXANDRINUL, Stromatele, 
Stromata I, Cap. XIV, 59.2-59.4, în PSB, vol. 5, pp. 44-45) 


Sofistica e „o adevărată înșelăciune şi o artă rea și flecară” 


„Platon a numit deschis sofistica o înșelăciune, iar Aristotel, urmându-l pe Platon, 
o declară hoție, pentru că sofistica fură cu probabilități toată lucrarea înţelepciunii 
şi profesează o înţelepciune, pe care n-o practică. Şi, ca să spun pe scurt, după cum 
retorica are ca punct de plecare verosimilul, ca temei argumentaţia, iar ca punct final 
convingerea, tot așa şi ştiinţa controversei are ca punct de plecare părerea, ca temei 
discuţia, iar ca punct final victoria. Tot aşa şi sofistica are ca punct de plecare aparenţa; 
dar temeiul său este dublu: o parte o ia de la retorică şi anume dezvoltarea subiectului, 
altă parte de la dialectică și anume forma interogativă; iar sfârşitul sofisticii, scopul ei 
este să producă admiraţie, uimire. Dialectica, la rândul ei, atât de lăudată în şcoli, nu 
este decât un exercițiu filosofic despre probabilități, în care cauţi să-ţi arăţi puterea 
de contrazicere. Dar niciuna dintre aceste arte nu urmărește căutarea adevărului. Pe 
bună dreptate, deci, marele Apostol, dispreţuind aceste arte zadarnice ale cuvintelor, 
spune: Dacă cineva nu vine cu cuvinte sănătoase, ci cu altă învățătură, acela s-a îngâm- 
fat, neștiind nimic; ci fiind bolnav de dispute şi de certuri de cuvinte, din care ies sfadă, 
invidie, hulă, bănuieli viclene, îndeletniciri deșarte de oameni stricați la minte şi lipsiţi 
de adevăr (1 Timotei 6, 3-5). Vezi cât de aspru vorbeşte Pavel despre ei? Numeşte boală 
arta lor de a vorbi şi a gândi; arta, cu care se laudă sofiştii, fie ei eleni, sau barbari, 
cărora li-i dragă această artă rea și flecară”. (CLEMENT ALEXANDRINUL, Stromatele, 
Stromata I, Cap. VIII, 39.2-39.5, 40.1-40.2, în PSB, vol. 5, pp. 32-33) 


„Acești sofişti sunt lupi răpitori, îmbrăcaţi în piei de oaie; fac sclavi din oameni 
liberi; cu măiestria limbii lor corup sufletele; fură pe nevăzute, dar sunt vădiți ca hoți; 
se străduiesc să pună, prin viclenie şi forță, mâna pe noi, socotindu-ne oameni simpli, 
pentru că nu putem să vorbim ca ei. 

Adeseori un bărbat lipsit de darul vorbirii, 

Chiar dacă grăieşte adevărul este biruit de unul cu vorbire frumoasă. 

acum, însă, cele mai adevărate lucruri 

Cad pradă gurilor care vorbesc cu ușurință 

Încât nu le mai poți judeca cum trebuie judecate. 

Acestea le grăieşte tragedia. Şi aşa sunt cei cărora le place controversa, fie că 


1060. Nota Pr. D. Fecioru: „1 Corinteni 15, 32-33. Versul este din MENANDRU, Ihais, Fragm. 218, CAF, 
III, 62; după alţii din EURIPIDE, Fragma. inc. 1024”. 

aparțin unei şcoli filosofice, fie că se exercită în arta dialectică. Aceștia, după cum 
spune Scriptura, lasă jos arțarul de la războiul de țesut, fără să țeasă ceva; se dau 
în vânt să se ostenească zadarnic; osteneală, pe care apostolul a numit-o amăgire a 
oamenilor și viclenie, capabile spre uneltirea înșelăciunii. Sunt, spune apostolul, mulți 
nesupuşi, grăitori în deșert şi amăgitori. Că nu s-a spus tuturora: «Voi sunteți sarea 
pământului». (CLEMENT ALEXANDRINUL, Stromatele, Stromata I, Cap. VIII, 40.5, 
4].1-41.3, în PSB, vol. 5, p. 33) 


„Noi nu primim toată filosofia fără de nicio socoteală” 


„Noi nu primim toată filosofia fără nicio socoteală, ci pe aceea despre care vor- 
besc şi Socrate şi Platon: Sunt mulţi cei care poartă bastonul bahic, precum spun cei 
care iau parte la ceremoniile de iniţiere, dar puţini sunt Bahus'%!, vrând să arate prin 
aceste cuvinte că mulţi sunt chemaţi, dar puţini aleşi (Matei 20, 16; 22, 14)”. (CLEMENT 
ALEXANDRINUL, Stromatele, Stromata I, Cap. XIX, 92.3, în PSB, vol. 5, p. 66) 


Înţelepciunea lumii acesteia este nebunie 
înaintea lui Dumnezeu 


„Dacă i se pare cuiva că este înțelept în veacul acesta, să se facă nebun ca să fie înţe- 
lept, căci înțelepciunea lumii acesteia este nebunie înaintea lui Dumnezeu. Or, Apostolul 
nu spune simplu: înţelepciunea este nebunie înaintea lui Dumnezeu, ci spune acest 
lucru despre înțelepciunea acestei lumi (1 Corinteni 3, 18), iar nu despre înțelepciune 
în general; nici nu zice: dacă cineva dintre voi se crede înţelept, să se facă nebun, ci să 
se facă nebun în acest veac, ca să fie înțelept. Aşadar, noi înţelegem prin înțelepciunea 
acestui veac orice filosofie plină de păreri greşite față de ceea ce susțin Scripturile. Şi 
nici nu zicem în mod absolut că nebunia este un bine, ci zicem că ea e o fericire doar 
atunci când nu se mărgineşte numai la acest veac”. (ORIGEN, Contra lui Celsus, Cartea 
1, Cap. XIII, în PSB, vol. 9, p. 40) 


Philosophia antiqua — pbilosophia christiana 


„Şi apoi ce asemănare poate fi între un filosof şi un creştin; unul discipol al Greciei, 
celălalt al cerului, unul care umblă după glorie, celălalt după mântuire, unul mânui- 
tor al vorbelor, celălalt al faptelor bune, unul care clădește şi altul care dărâmă; unul 
iubitor de greșeală, celălalt dușman al ei, unul care strică adevărul și altul care-l resta- 
bilește lămurindu-l, unul care fură şi altul care păzeşte să nu se fure?” (TERTULIAN, 
Apologeticul, XLVI, 17, în PSB, vol. 3, p. 102) 


„După cum plugarii udă mai întâi pământul și apoi aruncă sămânţa, tot așa și noi 
udăm cu apa bună de băut a cuvintelor filosofiei greceşti terenul pământesc al suflete- 
lor cititorilor noştri, ca să primească sămânţa cea duhovnicească, pe care o aruncăm, 
şi ca să poată creşte cu uşurinţă”. (CLEMENT ALEXANDRINUL, Stromatele, Stromata |, 
Cap. 1, 17.4, în PSB, vol. 5, p. 20) 


1061. PLATON, Phaidon, 69 C. 

„Chiar dacă filosofia ne ajută de departe la găsirea adevărului în strădaniile ei 
îndreptate spre atingerea adevărului propovăduit de noi, totuși filosofia este de aju- 
tor aceluia care caută, în chip logic, să ajungă la gnoză. Adevărul nostru se deose- 
beşte de adevărul filosofiei grecești, deși poartă acelaşi nume; se deosebeşte şi prin 
măreția cunoştinţelor date şi prin dovezile superioare pe care le are și prin puterea 
lui dumnezeiască și prin alte însușiri asemănătoare acestora; că noi suntem învățați 
de Dumnezeu (1 Tesaloniceni 4, 9); scrierile noastre sunt cu adevărat sfinte; iar noi am 
fost învăţaţi de Fiul lui Dumnezeu. De aceea filosofia greacă nu mișcă sufletele așa 
cum le mișcă filosofia creştină, pentru că filosofia greacă se folosește de o învăţătură 
deosebită. Dacă, însă, din pricina celor care ne critică, va trebui să facem o distincţie 
între filosofia greacă și filosofia creştină, atunci vom spune următorul lucru: pentru că 
filosofia greacă urmăreşte aflarea adevărului, spunem că filosofia greacă este o cauză 
secundară, o cauză ajutătoare, care ne înlesneşte înțelegerea adevărului; cu asta măr- 
turisim că filosofia greacă este o școală pregătitoare pentru gnostic; dar nu admitem 
să facem din cauza secundară cauză principală, nici dintr-o cauză ajutătoare cauză 
hotărâtoare, nici să spunem că fără filosofia greacă nu putem înţelege adevărul, pen- 
tru că noi, aproape toți, fără cultura enciclică și fără filosofia greacă, ba unii chiar fără 
să ştie carte, am înțeles prin credinţă învățătura despre Dumnezeu fiind mișcaţi prin 
putere (1 Tesaloniceni 1, 5), de filosofia cea dumnezeiască, de filosofia barbară, fiind 
învăţaţi de o înţelepciune care lucrează cu propriile sale puteri. Ceea ce lucrează cu 
ajutorul altuia, nefiind în stare să lucreze singură, pe aceea o numim cauză secundară 
şi ajutătoare; că nu se poate numi cauză eficientă atunci primeşte ajutor din altă parte, 
când singură nu poate da rezultate valabile. Deşi filosofia greacă prin mijloacele sale a 
îndreptăţit uneori pe eleni, totuşi nu i-a dus la o îndreptăţire totală; filosofia le-a fost 
de ajutor, aşa cum este de ajutor prima şi a doua treaptă a unei scări pentru cei care se 
urcă la etajul superior, cum este de ajutor profesorul pentru cel care vrea să studieze 
filosofia. Asta nu înseamnă, însă, că lipsa filosofiei aduce vreo lipsă Cuvântului univer- 
sal sau că duce la distrugerea adevărului; pentru că și vederea şi auzul şi glasul ajută 
la sesizarea adevărului, dar mintea este aceea care cunoaşte îndeaproape adevărul. 
Dintre cauzele ajutătoare, unele ajută mai mult, altele mai puţin. Astfel claritatea stilu- 
lui ne ajută la predarea adevărului, iar dialectica ne ajută să nu fim biruiţi de atacurile 
ereziilor. Învățătura cea mântuitoare, însă, este desăvârşită în ea însăși şi n-are nevoie 
să fie completată, pentru că este putere şi înțelepciune a lui Dumnezeu; iar filosofia 
greacă, când se apropie de învățătura cea adevărată, nu face mai puternic adevărul; dar 
pentru că filosofia face neputincioase atacurile sofisticii și respinge mașinaţiile viclene, 
pornite împotriva adevărului, pentru aceea a fost numită în chip potrivit gard şi zid al 
viei. Adevărul pe care-l avem datorită credinţei este necesar cum este necesară pâinea 
pentru a trăi; ştiinţele pregătitoare, însă, se aseamănă cu mâncarea care se mănâncă cu 
pâine şi cu desertul. Așa cum spune Pindar din Teba: 

La sfârșitul cinei, desertul e plăcut”. (CLEMENT ALEXANDRINUL, Stromatele, 
Stromata I, Cap. XX, 98.3-98.4, 99.1-99.44, 100.1-100.2, în PSB, vol. 5, pp. 70-71) 


„În dialogul Phaidon, (Platon - n.n.) dă mărturie: Toţi cei care au norocul să se 
apropie de filosofie, așa cum se cuvine, nu se silesc spre altceva, fără ca ceilalți să ştie, 
decât să moară, să plece din această viaţă. Şi iarăşi: Așadar şi aici sufletul filosofului: 


1062. PINDAR, Fragm 124c. 

disprețuiește mai ales trupul, fuge de el și caută să fie numai singur cu sufletul. Nu este 
oare Platon de acord cu dumnezeiescul apostol care spune: Cine mă va izbăvi de tru- 
pul morţii acesteia? (Romani 7, 24). Dacă nu cumva apostolul numeşte în chip figurat 
trup al morţii unirea cu cele ce duc spre viciu”. (CLEMENT ALEXANDRINUL, Stromatele, 
Stromata a III-a, Cap. III, 17.5, 18.1-18.2, în PSB, vol. 5, pp. 194-195) 


„Că filosofia, care vorbește de pronie, de răsplata unei vieţi curate şi de pedepsirea 
unei vieţi rele, face pe scurt teologie, dar, în ce priveşte exactitatea învățăturilor şi a 
amănuntelor, filosofia nu dă răspunsuri mântuitoare. Filosofia nu învaţă la fel cu noi 
nici despre Fiul lui Dumnezeu, nici despre rânduiala făcută de Dumnezeu potrivit 
proniei Sale, nici nu a cunoscut adevărata slujire a lui Dumnezeu. De aceea școlile 
din filosofia barbară, chiar dacă vorbesc de un Dumnezeu, chiar dacă înalță imne lui 
Hristos, ele vorbesc în general, nu potrivit adevărului; că şcolile acelea au descoperit 
lângă Dumnezeul adevărat un alt Dumnezeu şi vorbesc de un Hristos, Care nu este 
predat de profeții. Dar nici nu sunt împotriva noastră învăţăturile lor mincinoase, atâta 
vreme cât nu se împotrivesc viețuirii celei după adevăr”. (CLEMENT ALEXANDRINUL, 
Stromatele, Stromata a VI-a, Cap. XV - 123.2-123.3, în PSB, vol. 5, pp. 453-454) 


„Dar, după cum se pare, filosofii eleni vorbesc de Dumnezeu, dar nu-L cunosc, 
pentru că nu-L cinstesc pe Dumnezeu ca Dumnezeu (Romani 1, 21). Învățăturile filo- 
sofilor sunt aşa cum spune Empedocle: 

Din multe guri ies fără rost tot ce le vine 

Pe limbă, fără să ştie ceva despre univers!%:, 


După cum tehnica transformă în foc lumina de la soare când ea trece printr-un 
vas de sticlă plin cu apă, tot aşa şi filosofia, dacă primește scânteia din dumnezeiasca 
Scriptură, atunci se poate lăuda cu câteva idei”. (CLEMENT ALEXANDRINUL, Stromatele, 
Stromata a VI-a, Cap. XVII, 149.1-149.2, în PSB, vol. 5, p. 466) 


„Predica creştinilor a ajuns cunoscută aproape în toată lumea mai mult decât 
tezele favorite ale filosofilor”. (OnrGenN, Contra lui Celsus, Cartea I, Cap. VII, în PSB, 
vol. 9, p. 34) 


„Noi, pe cât ne este cu putință, chemăm și pe cei dedicați filosofiei la religia noas- 
tră, arătându-le sinceritatea și superioritatea ei”. (ORIGEN, Contra lui Celsus, Cartea 
a III-a, Cap. LVII, în PSB, vol. 9, p. 210) 


»(...) dacă-mi araţi dascăli care îndrumă pe tineri spre filosofie şi-i exersează în aceas- 
ta, atunci eu nu voi îndepărta pe tineri de unii ca aceştia, dimpotrivă, mă voi strădui să 
ridic pe cei deja exersaţi în ciclurile de învățătură filosofică la înalta şi măreaţa elocinţă a 
creștinilor, rămasă necunoscută multora, în care aceştia explică învățături de cea mai mare 
importanţă și prin care dovedesc că filosofia preoților lui Dumnezeu şi a apostolilor lui 
lisus”. (ORIGEN, Contra lui Celsus, Cartea a III-a, Cap. LVIII, în PSB, vol. 9, p. 211) 


„Dar chiar dacă am admite că în unele puncte învăţăturile ar fi identice între elini 
și între cei care propovăduiesc Evanghelia noastră, ele nu au totuși aceeași putere de 


1063. EMPEDOCLE, Fragm. 39, 2-3. 

a atrage sufletele și a le îndemna să viețuiască după ele. lată de ce ucenicii lui lisus, 
oricât de puţin cunoscători ai filosofiei greceşti au fost ei, au străbătut multe ţinuturi 
ale lumii, influențând după cuviinţă pe toţi cei care îi ascultau de dragul Logosului, 
încât, în măsura în care libertatea cugetului îi îndemna să primească virtutea, ei 
progresau tot mai mult în ea”. (ORIGEN, Contra lui Celsus, Cartea a VI-a, Cap. II], 
îi $95y 0150950947371) 


„(...) dacă o învăţătură e folositoare şi conţinutul ei e sănătos, atunci una din 
două: fie că ea a fost experimentată de elini prin gura lui Platon sau prin gura altui 
înțelept păgân, fie că o aflăm la iudei prin Moise ori prin gura altui proroc, sau 
la creştini prin cuvintele evanghelice ale lui lisus, sau în cuvintele Apostolilor. În 
niciunul dintre aceste cazuri nu trebuie să criticăm sau să respingem ceea ce afirmă 
evreii sau creştinii, pe motivul că acele învățături au fost propovăduite şi de către 
elini, mai ales că s-a dovedit că Scripturile evreilor sunt mult mai vechi decât scri- 
erile grecilor. Dar nici nu trebuie să ne închipuim că o sentință pe care o întâlnim 
îmbrăcată în haina elegantă a limbii eline ar fi mai de preț decât una asemănătoare 
pe care au exprimat-o evreii sau creștinii într-un grai mai simplu sau mai nemeş- 
teşugit. De altfel, scrierea primordială a evreilor, de care s-au folosit prorocii și în 
care ni s-au transmis cărțile sfinte, nu-i cu totul lipsită de frumuseţea și compozi- 
ţia minunată, proprie limbii ebraice”. (ORIGEN, Contra lui Celsus, Cartea a VII-a, 
Cap. LIX, în PSB, vol. 9, p. 494) 


„Dar era şi foarte înțelept (Cuviosul Antonie - n.n.) şi era lucrare de mirare că, 
fără să fi învăţat carte, era ascuţit la minte și pătrunzător. Așa au venit odată la el doi 
filosofi socotind că-l pot încerca. El se afla atunci în muntele din afară. Și cunoscând 
pe oameni de pe faţă, ieşindu-le înainte le-a zis printr-un tălmaci'%*: Pentru ce v-aţi 
ostenit atâta, voi filosofilor, să veniţi la un om prost? lar aceia zicând că nu e prost ci 
foarte înţelept, el le-a răspuns: Dacă ați venit la un prost, v-aţi ostenit în zadar; iar de 
socotiți că sunt înțelept, faceți-vă ca mine. Căci se cuvine să se urmeze celor bune. Dacă 
aș fi venit eu la voi, aş fi urmat pilda voastră; dar dacă voi aţi venit la mine, faceţi-vă 
ca mine. lar eu sunt creștin. Aceia minunându-se au plecat. Căci vedeau că şi demonii 
se temeau de Antonie”, (Sf. ATANASIE CEL MARE, Viaţa Cuviosului Părintelui nostru 
Antonie, LXXI, în PSB, vol. 16, p. 233) 


„Venind iarăși unii asemenea acestora la el în muntele din afară și gândindu-se 
că-l iau în râs că nu învățase carte, Antonie zise către ei: Ce credeți? Ce e mai întâi: min- 
tea sau cartea? Şi care din ele e pricina celeilalte: mintea a cărții, sau cartea a minţii? lar 
aceia răspunzând că întâi e mintea şi că ea a născocit cartea, Antonie le zise: Deci cel 
cu mintea sănătoasă n-are nevoie de carte. Aceasta i-a uimit atât pe aceia, cât şi pe cei 
de față. Deci au plecat minunându-se că au văzut atâta deșteptăciune la un om simplu. 
Căci deși trăise în munte și îmbătrânise acolo, nu avea purtări de sălbatic. Ci era blând 
şi cuviincios. Iar cuvântul îi era dres cu sarea dumnezeiască așa încât nimeni nu pleca 
nemulțumit, ci mai degrabă toţi cei ce veneau aveau prilej de bucurie. (Sf. ATANASIE 
CEL MARE, Viața Cuviosului Părintelui nostru Antonie, LXXII, în PSB, vol. 16, p. 233) 


1064. Nota Pr. Stăniloae: „Se vede că Antonie nu știa limba greacă. Deci Sfântul Atanasie vorbea cu el 
egipteana, ceea ce i-a făcut pe unii să creadă că era și el, foarte probabil, egiptean”. (nota 50, p. 233) 


PĂRINȚII ȘI SCRIITORII BISERICEȘTI 543 


„După aceasta veniră iarăşi unii, care erau dintre cei socotiți la elini înţelepţi. Ei 
cerură temeiuri pentru credința noastră. Căci încercau să supună judecăților minţii 
propovăduirea dumnezeiască a crucii, voind să râdă de ea. Antonie răbdând puţin, 
apoi deplângându-le mai întâi neştiinţa, le zise printr-un tălmaci priceput: Ce e mai 
bine? Să se mărturisească crucea, sau să se pună pe seama celor numiţi la voi zei curvia 
şi stricarea copiilor? Ceea ce se laudă la noi e semnul bărbăției şi dovada disprețuirii 
morții. lar vorbele voastre laudă patimile desfrânării. Apoi ce e mai bine? A spune că 
Cuvântul lui Dumnezeu nu S-a schimbat, ci rămânând același a luat pentru mântuirea 
și pentru binele oamenilor trup omenesc, ca făcându-Se părtaş al firii omenești, să-i 
facă pe oameni părtași ai firii dumnezeieşti şi spirituale, sau a asemăna pe Dumnezeu 
cu cele necuvântătoare şi ca urmare a aduce închinare animalelor cu patru picioa- 
re, târâtoarelor și chipurilor omenești? Căci aceștia sunt zeii voştri, ai întelepților”. 
(Sf. ATANASIE CEL MARE, Viaţa Cuviosului Părintelui nostru Antonie, LXXII-LX XIII, 
în PSB, vol. 16, pp. 233-234) 


„Noi le cerem înțelepţilor eleni să nu ne ia în râs pe noi înainte de a se pune ei de 
acord unii cu alţii”. (Sf. VASILE CEL MARE, Omilii la Hexaemeron, omilia a III-a, III, în 
PSB;v0l. 17; p99) 


„Evangheliștii şi-au scris Evangheliile lor nu ca Platon'*%, care a scris acea lucrare 
numită Republica sau ca Zenon'% sau ca altcineva care a dat reguli de purtare în viață 
și a alcătuit legi. Toţi aceștia au arătat prin scrierile lor că au fost inspirați de un duh 
rău, un demon sălbatic, care duce război oamenilor, un dușman al creştinătăţii, un 
vrăjmaș al bunei rânduieli, un demon care răstoarnă totul. Poţi spune altceva, când 
ei, în scrierile lor, cer ca femeile să fie comune bărbaţilor, când aduc pe fecioare goale 
în arene în văzul bărbaţilor, când îngăduie concubinajul, când amestecă şi răstoarnă 
totul şi calcă în picioare legile firii? Toate cele spuse de ei sunt născociri ale demonilor 
și împotriva firii. Despre acestea însăși firea ne poate da mărturie, că ea însăși nu îngă- 
duie astfel de lucruri. Şi aceşti filosofi au scris cărţile lor fără să fie prigoniţi, fără să fie 
în primejdie, fără să li se ducă război, ci în toată liniștea și în toată libertatea, într-o 
limbă frumoasă și aleasă; pescarii, însă, au scris Evangheliile fiind prigoniţi, biciuiţi și 
mereu în primejdie de moarte; cu toate acestea, scrierile lor au fost primite cu toată 
dragostea de neînvățaţi şi de învăţaţi, de robi şi de liberi, de împărați şi de ostași, de 
barbari și de elini. 

Nu poţi spune că Evangheliile au fost primite de toţi pentru că sunt scurte și 
simple. Nu, pentru că sunt cu mult superioare scrierilor amintite mai sus. Nici prin 
vis nu s-au gândit filosofii aceia la feciorie, și nici la numele ei, la sărăcia de bună 
voie, la post sau la ceva asemănător tot atât de înalt. Pescarii noștri, însă, n-au izgonit 
numai pofta, nici n-au pedepsit numai fapta, ci şi privirea desfrânată, insultele, râsul 
dezmăţat, îmbrăcămintea nepotrivită, mersul necuviincios, strigătul, mergând cu pur- 
tarea de grijă până la cele mai mici fapte din viaţa omului. Au umplut toată lumea cu 
sadul fecioriei. Au convins pe oameni să filosofeze despre Dumnezeu și despre cele din 


1065. Nota Pr. D. Fecioru: „Platon, filosof grec (428-348 î.Hr.), discipolul lui Socrate și dascălul lui 
Aristotel. Autorul a numeroase lucrări filosofice, scrise în formă de dialog: Criton, Phaidon, Gorgias, Bunchetul, 
Republica şi altele. Filosofia sa are ca metodă dialectica și ca încoronare teoria ideilor”. (nota 8, p. 21). 

1066. Nota Pr. D. Fecioru: „Zenon din Citium, filosof grec (336-264 î.Hr.), întemeietorul stoicismului”. 
(nota 9, p. 21). 

ceruri așa cum nimeni dintre filosofi n-a filosofat vreodată. Cum ar fi putut filosofa 
așa, când ei au îndumnezeit chipurile animalelor sălbatice, ale fiarelor, ale târâtoarelor 
şi ale altor animale mult mai nevrednice? Și iată, învăţăturile înalte ale pescarilor sunt 
primite și crezute, înfloresc și se răspândesc în fiecare zi, pe când învăţăturile filoso- 
filor se duc, pier, dispar mai iute ca pânza de păianjen. Și pe bună dreptate, pentru 
că demonii le-au propovăduit. Din pricina aceasta sunt pline de desfrânare, pline de 
multă întunecime şi de mai multă nerozie”. (Sf. IoAN GURĂ DE AUR, Omilii la Matei, 
omilia I, IV-V, în PSB, vol. 23, pp. 21-22) 


„Poate fi, oare, ceva mai de râs decât o lucrare ca Republica lui Platon, în care filo- 
soful, în afară de cele spuse mai sus, ca să poată arăta ce este dreptatea, a scris pagini 
întregi pline de neclaritate? Chiar dacă spusele sale ar avea vreun folos, totuşi sunt cu 
totul netrebuincioase pentru viaţa oamenilor. Dacă un plugar, un fierar, un zidar, un 
corăbier, într-un cuvânt un meseriaș, care se hrăneşte din lucrul mâinilor sale, şi-ar 
părăsi meseria şi munca sa cinstită şi şi-ar cheltui atâţia şi atâţia ani ca să înveţe din 
scrierile unui filosof ce este dreptatea, ar ajunge să moară de foame înainte de a o 
învăța şi ar pleca de pe lumea aceasta sfârșindu-şi viaţa în chip silnic, fără să ajungă 
să înveţe ceva practic. Învățăturile noastre creștine nu sunt aşa. Hristos ne-a învă- 
țat dreptatea, cuviinţa, folosul, într-un cuvânt virtutea, în cuvinte puţine şi lămurite. 
Uneori spune: În aceste două porunci se cuprind toată legea și profeții (Matei 22, 39), 
adică în dragostea de Dumnezeu și dragostea de aproapele; iar alteori: Toate câte voiți 
să vă facă vouă oamenii faceți şi voi lor, că aceasta este legea și profeții (Matei 7, 12). 
Toate aceste învățături sunt uşor de înţeles și le poate învăţa cu uşurinţă şi plugarul 
şi sluga şi văduva şi copilul şi chiar omul care pare redus cu totul la minte. Așa este 
natura adevărului. Şi o mărturisește sfârşitul lucrurilor. Toţi oamenii au aflat ce tre- 
buie să facă; și nu numai că au aflat, dar s-au şi străduit să trăiască aceste învățături. Şi 
este trăită învăţătura creştină nu numai în oraşe, ci şi pe vârfurile munţilor. Da, acolo, 
pe vârfurile munților vei vedea cete de îngeri strălucind în chip de trup omenesc, vei 
întâlni pe pământ viețuire cerească. Că reguli de vieţuire ne-au dat nouă pescarii! Nu 
ne-au dat porunci, aşa cum fac filosofii, să studiem din copilărie, nici n-au legiuit că, 
pentru a pune în practică virtutea, trebuie să avem atâţia şi atâţia ani. Nu, pescarii s-au 
adresat oricărei vârste fără deosebire. Învățăturile filosofilor, jocuri de copii; ale evan- 
gheliștilor, adevărul lucrurilor. Acestei vieţuiri i-au dat ca loc cerul; meșterul ei este 
Dumnezeu şi tot Dumnezeu este legiuitorul legilor de acolo. Așa şi trebuia. Răsplăţile 
unei astfel de vieţuiri nu sunt frunze de dafin, nici de măslin, nici întreținere pe seama 
statului, nici statui de aramă, lucruri lipsite de căldură și valoare, ci viață fără de sfârşit; 
ajungem copii ai lui Dumnezeu, dănţuim împreună cu îngerii, stăm alături de tronul 
împărătesc, suntem necontenit cu Hristos”, (Sf. IloAN GURĂ DE AUR, Omilii la Matei, 
omilia |, V, în PSB, vol. 23, p. 22) 


„Cine cunoaște vechiul Egipt, Egiptul cel înnebunit, cel ce lupta împotriva lui 
Dumnezeu, Egiptul care se închina pisicilor şi se temea și tremura în fața unei cepe, 
acela îşi dă seama bine de puterea lui Hristos; dar mai bine spus, nici n-avem nevoie de 
aceste vechi istorii, că se văd şi acum rămăşiţele rătăcirii de odinioară, dovada nebuni- 
ei lor de mai înainte. Şi totuşi locuitorii Egiptului, care ajunseseră în vechime la o atât 
de mare nebunie, astăzi toți filosofează despre cer şi despre lucrurile cele mai presus 
de cer, râd de obiceiurile strămoșești, îi caină pe străbuni și nu pun niciun preţ pe 

filosofi. Însăși viaţa i-a învăţat că înțelepciunea vechilor filosofi nu era altceva decât o 
născocire de babe beţive şi că adevărata filosofie, vrednică de ceruri, este filosofia pro- 
povăduită de pescari. De aceea locuitorii Egiptului, pe lângă curăţia dogmelor, arată 
mare râvnă şi pentru viaţa creștină”. (Sf. IOAN GURĂ DE AUR, Omilii la Matei, omilia 
VIII, V, în PSB, vol. 23, p. 107) 


„Unde-mi sunt acum filosofii greci, care în zadar şi fără de rost imitau nerușinata 
filosofie cinică'% — căci ce folos aveau că şedeau într-un butoi'%% şi se apucau apoi 
de fel de fel de blestemăţii — care se împodobeau cu inele, pietre preţioase și aveau în 
casele lor slugi şi slujnice și alte multe lucruri netrebnice, căzând dintr-o extremă în 
alta? loan Botezătorul n-a fost ca unul ca aceştia, ci locuia în pustie ca în cer, arătând 
prin viaţa lui mare filosofie. Când s-a pogorât din pustie în oraşe era ca un înger din 
cer: luptător al bunei credinţe, încununat al lumii, filosof al unei filosofii vrednice de 
ceruri. Şi era așa când încă nu se pusese capăt păcatului, când încă nu încetase legea, 
când încă nu fuseseră sfărâmate porțile cele de aramă, ci când stăpânea încă vechea 
vieţuire. Așa-i un suflet curajos și treaz! Merge înainte mereu și depăşeşte piedicile 
puse, ca şi Pavel pe timpul noii vieţuiri!” (Sf. IOAN GURĂ DE AUR, Omilii la Matei, 
omilia X, 1V, în PSB, vol. 23, pp. 125-126) 


„Unde-i acum Platon? Unde-i Pitagora?'% Unde-i mulţimea de filosofi stoici?!%70 
Platon s-a bucurat de multă cinste; dar a fost demascat şi vândut ca sclav; n-a reuşit 
să înfăptuiască niciuna dintre ideile sale, nici chiar cu ajutorul unui tiran; mai mult, 
şi-a trădat ucenicii şi și-a sfârșit ticălos viaţa; iar gunoaiele filosofiei cinice, toate, ca 
umbra și visul, au pierit! Şi n-au avut de luptat filosofii greci cu greutăţile cu care au 
luptat ucenicii Domnului! Păreau străluciți pentru filosofia lor - atenienii au afişat 
chiar scrisorile lui Platon, pe care Dion!”! le trimisese lor —, au trăit în belşug şi tihnă 
toată viaţa și aveau nu puţine bogății. Astfel Aristip'%? îşi cumpăra metrese scumpe; 
altul lasă prin testament mari moşteniri; iar altul păşea pe spatele ucenicilor săi, care 
făceau pod din spatele lor; despre Diogene din Sinope se spune că se schimonosea în 
piața publică. Acestea sunt faptele cele mari ale filosofilor! Nimic asemănător nu găsim 
în viaţa ucenicilor Domnului, ci mare curăţenie sufletească şi trupească, desăvârșită 
bună-cuviință, război cu toată lumea pentru adevăr şi credinţă, junghieri în fiecare 
zi, iar după acestea, trofeele cele strălucite”. (Sf. IOAN GURĂ DE AUR, Omilii la Matei, 
omilia XXXIII, IV, în PSB, vol. 23, p. 412) 


1067. Nota Pr. D. Fecioru: „Întemeietorul filosofiei cinice este Antistene (444-365 î.Hr.), discipolul lui 
Socrate. Antistene sustinea că știința este inutilă, că sănătatea, bogăţiile, dregătoriile nu sunt adevăratul bine, 
de aceea trebuie disprețuite; omul are datoria să se silească să ajungă liber, înfrângându-și poftele; virtutea este 
binele suveran”. (nota 24, p. 125) 

1068. Nota Pr. D. Fecioru: „Cum făcea filosoful cinic Diogene (413-327 î.Hr.), ucenicul lui Antistene” 
(nota 25, p. 125) 

1069. Nota Pr. D. Fecioru: „Pitagora s-a născut în insula Samos pe la 585 î.Hr. și a murit pe la 500 î.llr., 
în Italia de Sud, unde şi-a desfășurat activitatea sa de om politic, filosof şi matematician. Este întemeietorul 
filosofiei ce-i poartă numele”. (nota 20, p. 412) 

1070. Nota Pr. D. Fecioru: „Adepții filosofului Zenon din Citium (c. 336 - c. 264 î.Hr.), întemeietorul 
filosofiei stoice” (nota 21, p. 412) 

1071. Nota Pr. D. Fecioru: „Dion de Siracuza, om de stat siracuzian, născut în 409, mort în 354 î.Hr, 
prieten cu filosoful Platon”. (nota 23, p. 412) 

1072. Nota Pr. D. Fecioru: „Aristip de Cirena, născut pe la 430 î.Hr., losof grec, întemeietorul școlii 
filosofice hedoniste”. (nota 24, p. 412) 


Pr. asist. dr. LIVIU PETCU 


„(...) de dragul adevărului vom recunoaște că unii filosofi elini au cunoscut pe 
Dumnezeu, pentru că Dumnezeu le-a descoperit lor, în schimb ei nu L-au slăvit ca pe 
Dumnezeu, nici nu l-au multumit, ci s-au rătăcit în gândurile lor şi inima lor cea neso- 
cotită s-a întunecat. Zicând că sunt întelepți, au ajuns nebuni. Şi au schimbat slava lui 
Dumnezeu Celui nestricăcios cu asemănarea chipului omului celui stricăcios și al păsă- 
rilor şi al celor patru picioare şi al târâtoarelor (Romani 1, 19; 21-23). (ORIGEN, Contra 
lui Celsus, Cartea a IV-a, Cap. XXX, în PSB, vol. 9, p. 255) 


„(...) nu prea vedem operele lui Platon decât în mâinile celor pe care-i socotim 
învăţaţi, pe când, de pildă, Epictet e admirat până şi de oamenii din mulțime dornici să 
găsească în el o influență binefăcătoare. Departe de mine gândul de a critica pe Platon 
pentru că cei mai mulţi dintre oameni au scos multe învățături folositoare din operele 
lui”. (ORIGEN, Contra lui Celsus, Cartea a VI-a, Cap. II, în PSB, vol. 9, p. 371) 


„Dar cei care au scris atât de frumos despre Binele Suprem coboară în Pireu ca să 
se închine Artemidei ca unei zeități şi ca să vadă serbarea populară celebrată de cei de 
jos. După ce au filosofat în modul acesta despre suflet şi după ce au scris cu de-amă- 
nuntul starea viitoare a sufletului care a vieţuit virtuos, ei trec de la aceste idei sublime, 
pe care Dumnezeu li le-a descoperit, sfârșind prin a gândi la lucruri mărunte şi josni- 
ce, cum e de pildă sacrificarea unui cocoș în cinstea lui Asclepios!%?. S-au gândit şi ei, 
poate, la lucrările cele nevăzute ale lui Dumnezeu şi şi-au format şi ei idei în legătură 
cu crearea lumii şi a lucrurilor văzute, de unde se vor fi ridicat apoi la realitățile spi- 
rituale, văzând nu fără nobleţe veșnica Lui putere și dumnezeire. Dar şi-au şi pierdut 
bunul simţ, în urma cugetărilor lor deşarte, iar inima lor rătăcită se târăște, așa zicând, 
în neştiinţă atunci când e vorba să aducă cinstirea cuvenită lui Dumnezeu. Şi se poate 
vedea la aceşti oameni, mândri de înțelepciunea şi de teologia lor, cum se închină unui 
chip oarecare de om muritor, ca să cinstească, zic ei, această divinitate, coborând une- 
ori, împreună cu egiptenii, până la păsări, la animale cu patru picioare sau la cele târâ- 
toare. Dacă despre unii ai impresia că s-ar fi ridicat deasupra acestor lucruri, curând 
îți vei da seama că ei au schimbat adevărul lui Dumnezeu pe minciună, s-au schimbat 
și au slujit făpturii în locul Făcătorului (Romani 1, 20-25). (ORIGEN, Contra lui Celsus, 
Cartea a VI-a, Cap. IV, în PSB, vol. 9, pp. 372-373) 


„Înţelepţii acestei lumi, ca Aristotel, Platon şi Socrate, dotați fiind cu inteligență 
pătrunzătoare, erau asemenea unor oraşe mari, însă pustiite de dușmani, pentru că 
Duhul lui Dumnezeu nu era întru ei”. (Sf. MACARIE EGIPTEANUL, Cele cincizeci de 
omilii duhovnicești, omilia XLII, 1, în PSB, vol. 34, p. 256) 


FRAŢII 


Oamenii toţi sunt fraţi prin dreptul naturii 


„Fraţi, însă, vă suntem chiar și vouă (romanilor - n.n.), prin dreptul naturii, care 
este mama noastră a tuturor, deși voi sunteţi mai puţin oameni, fiindcă sunteți frați răi. 


1073. Nota Pr. T. Bodogae: „Fiu al lui Apollo cu o muritoare. Asclepios fusese smuls de la sânul mamei 
şi crescut în sălbăticie, unde învaţă medicina, al cărui zeu şi patron devine. Centrul lui cel mai cunoscut a fost 
Fpidaur. Citatul lui Platon e din Phaidon 118 a: «să i-l daţi, să nu uitaţi»”. (nota 6, p. 372) 

Dar cu atât mai potrivit se numesc şi se socotesc fraţi aceia care au recunoscut 
un singur tată, pe Dumnezeu, care s-au adăpat de la un singur spirit, al sfințeniei, şi, 
ieșiți din același pântece, al neştiinței, au rămas înmărmuriţi în fața aceleiași lumini, 
a adevărului! 

Poate că tocmai de aceea suntem socotiți mai puţin frați adevăraţi, fiindcă nicio 
tragedie nu glăsuieşte nimic despre iubirea noastră de fraţi, sau fiindcă suntem fraţi în 
urma folosirii laolaltă a lucrurilor de care avem nevoie, fapt care la voi de regulă nimi- 
ceşte iubirea de frate”. (TERTULIAN, Apologeticul, XXXIX, 8-10, în PSB, vol. 3, p. 93) 


„Scriptura numeşte frate nu numai pe cel născut din aceiași părinţi, ci şi pe cel 
din aceeași seminţie, pe cel de aceeaşi credință, pe cel de aceeaşi limbă”. (CLEMENT 
ALEXANDRINUL, Stromate, stromata a II-a, cap. XVIII, 84.4, în PSB, vol. 5, p. 155) 


Fraţi în Hristos — Fratele nostru 


„Botezul şi împărtăşirea cu sfintele Taine ne fac frați”. (Sf. IOAN GURĂ DE AUR, 
Omilii la Matei, omilia LXXIX, I, în PSB, vol. 23, p. 897) 


„Deoarece Hristos a voit să ne facă pe noi, prin nașterea cea de sus, din apă şi din 
Dubh, fii ai zilei şi ai luminii, deşi mai înainte, prin firea noastră, eram fii ai mâniei, El însuși 
a fost călăuzitorul către o astfel de naștere, atrăgând harul Duhului în râul Iordanului 
asupra începăturii firii noastre. Din cauza aceasta toţi cei născuţi la viață prin renaș- 
terea cea duhovnicească sunt frați ai Celui de mai înainte născut din apă şi din Duh”. 
(Sf. GRIGORIE DE Nyssa, Despre desăvârşire, către monahul Olimpiu, în PSB, vol. 30, 
p. 471) 


„Deci dacă prin renaşterea noastră în acelaşi chip, din apă şi din Duh, şi noi am 
devenit frați ai Domnului, Care pentru noi S-a făcut întâi între mulți fraţi, atunci se 
cade să arătăm şi noi, prin felul purtării noastre în viaţă, rudenia noastră apropiată 
cu EI. (Sf. GRIGORIE DE Nyssa, Despre desăvârșire, către monahul Olimpiu, în PSB, 
vol. 30, p. 471) 

„Deci, dacă voim să fum fraţi Celui ce stă în fruntea nașterii noastre celei duhov- 
niceşti, atunci, neapărat, păcatul trebuie să lipsească din viața noastră, fiindcă numai 
astfel vom da dovadă că suntem înrudiţi cu EI, când nicio pată nu ne va despărți de 
curăţia Lui”. (Sf. GRIGORIE DE Nyssa, Despre desăvârșire, către monahul Olimpiu, în 
PSB, vol. 30, p. 471) 


FRICA 


Felurile fricii 


„Frica este de două feluri: îmi este frică așa cum îmi este frică de tata, de care mi-e 
şi frică, dar îl şi iubesc; şi iarăși: când îmi e frică să nu fiu pedepsit, mă iubesc pe mine 
însumi şi atunci prefer frica; dar când îmi este frică să nu-l supăr pe tata, atunci îmi 
iubesc tatăl”. (CLEMENT ALEXANDRINUL, Stromatele, Stromata a II-a, Cap. XII, 53.4, în 
PSB, vol. 5, p. 141) 

Frica de Dumnezeu 


„Păzind poruncile lui Dumnezeu, vei fi puternic în orice faptă şi fapta ta nu va 
avea asemănare. lemându-te de Domnul, vei lucra pe toate bine. Aceasta este teama 
de care trebuie să te temi și te vei mântui. 

De diavol să nu te temi; dacă te temi de Domnul, vei birui pe diavol, că n-are 
putere; iar de cel care n-are putere, n-ai nici teamă; dar de cel care are putere plină de 
slavă, de acela ai și teamă, că cel care are putere înfricoșează, pe când cel care n-are 
putere este disprețuit de toţi. 

Teme-te, dar, de faptele diavolului că sunt rele. Temându-te însă de Domnul, te vei 
teme de faptele diavolului și nu le vei face, ci te vei feri de ele. 

Frica este de două feluri: dacă vrei să faci rău, teme-te de Domnul, și nu-l vei 
săvârși; și iarăşi, dacă vrei să faci binele, teme-te de Domnul, și-l vei săvârşi. Deci, frica 
de Domnul este tare, mare şi slăvită. Teme-te, dar, de Domnul, şi vei trăi în E]; toţi 
câţi se vor teme de Domnul și vor păzi poruncile Lui vor trăi în Dumnezeu”. (HERMA, 
Păstorul, Porunca VII - 37, 1-4, în PSB, vol. 1, pp. 308-309) 


„Mântuitorul nu dă numai doctorii dulci, ci şi amare. Că rădăcinile cele amare ale 
fricii opresc înmulțirea păcatelor; de aceea frica este mântuitoare, chiar dacă e amară”. 
(CLEMENT ALEXANDRINUL, Pedagogul, Cartea I, Cap. LX, 83.2, în PSB, vol. 4, p. 214) 


„Astfel, Dumnezeu a văzut că iudeii de frică se întorc la EI, dar că dispreţuiesc 
iubirea Sa de oameni. Da, în general, noi oamenii suntem nepăsători când Dumnezeu 
se poartă bine cu noi; dar Îl respectăm când ne temem de dreptatea Lui, deşi dreptatea 
Lui este unită cu iubirea Sa de oameni”. (CLEMENT ALEXANDRINUL, Pedagogul, Cartea 
I, Cap. IX, 86.3, în PSB, vol. 4, p. 216) 


„Când lui Dumnezeu I s-a părut că este de folos să facă, prin Domnul, din lege 
şi profeţi o carte de învăţătură, a zis: Frica de Domnul este începutul înțelepciunii 
(Proverbele lui Solomon L, 7; Psalmii 110, 9); şi aceste cuvinte au fost date de Domnul 
prin Moisi celor neascultători şi învârtoşaţi la inimă, ca pe cei pe care rațiunea nu-i face 
buni, pe aceia să-i îmblânzească frica. Cuvântul educator, prevăzând chiar de la început 
aceasta, a făcut din cele două feluri un instrument cu care să poată curăţi în chip potri- 
vit pe oameni în vederea cinstirii lui Dumnezeu. Spaima este frica pe care o ai datorită 
unei arătări neobișnuite sau datorită unei apariţii neaşteptate, de pildă chiar a unei 
vești; frica, la rândul ei, este o minunare covârşitoare de ceva care se petrece sau care 
există”, (CLEMENT ALEXANDRINUL, Stromatele, Stromata a II-a, Cap. VIII, 37.2-37.4, 
in PSB,vol. 5;p. 133) 


„Dacă Domnul a spus că îndepărtarea de rele aduce lipsa de teamă, pe care o 
lucrează frica de Domnul, atunci teama este bună; iar teama pe care ţi-o dă legea nu 
numai că este dreaptă, dar e şi bună, pentru că nimicește răul. Aducând prin frică 
lipsa de frică, nu aducem, printr-o patimă, lipsa de patimă, ci sădim în suflet, printr- 
un mijloc educativ, micşorarea pasiunilor. Când auzim: Cinsteşte pe Domnul şi te vei 
întări şi în afară de El nu te teme de altcineva (Proverbele lui Solomon 7, 2), înţelegem 
că a cinsti pe Dumnezeu înseamnă a te teme de păcat și a urma poruncile date de 
Dumnezeu. Frica de Dumnezeu este frică plină de respect. Dar chiar dacă frica ar fi 

patimă, după cum vor unii, apoi nu orice frică este patimă. Frica de zei este patimă, 
pentru că este frica de demoni; frica aceasta te scoate din fire prin tulburarea pe care 
o creează. Frica de Dumnezeul cel nepătimaș este dimpotrivă o frică lipsită de patimă; 
ci: nu te temi de Dumnezeu, ci te temi să nu cazi din harul lui Dumnezeu; iar cel care-i 
cuprins de această teamă se teme să nu cadă în păcate, se teme de păcat; iar cel care 
se teme de cădere vrea să fie fără stricăciune și fără patimă. Scriptura spune: Înțeleptul 
care se teme se fereşte de rău, iar cel fără de minte, încrezându-se în sine, se amestecă!"*; 
şi iarăşi spune Scriptura: În frica Domnului nădejde de tărie (Proverbele lui Solomon 
14, 28)”. (CLEMENT ALEXANDRINUL, Stromatele, Stromata a II-a, Cap. VIII, 39.4-39.5, 
40.1-40,3, în PSB, vol. 5, pp. 134-135) 


„Mi se pare că asta e pricina că legea cea dumnezeiască a atârnat în chip nece- 
sar deasupra capetelor noastre frica, pentru ca filosoful, prin temere de Dumnezeu 
şi luare aminte, să dobândească liniştea sufletească și s-o păstreze, rămânând în toate 
împrejurările vieții desăvârşit şi fără de păcat”. (CLEMENT ALEXANDRINUL, Stromatele, 
Stromata a II-a, Cap. XX, 120.1, în PSB, vol. 5, p. 171) 


„Dar nici frica de Dumnezeu, care-i atât de folositoare pentru mulțimi (mai ales 
cei care nu au puterea nici să judece și nici să aleagă ceea ce în sine trebuie ales ca bun 
suprem, dincolo de orice făgăduinţe), nici această frică nu se poate naște în cei ce și-au 
ales să-şi ducă viața după principiul răului”. (ORIGEN, Contra lui Celsus, Cartea a III-a, 
Cap. LXXVIII, în PSB, vol. 9, p. 226) 


„(...) nimeni să nu se cutremure, nici să se mişte de altceva decât de frica de 
Dumnezeu”. (Sf. VAsILE CEL MARE, Omilii la Psalmi, Omilia la Psalmul XXXII, VI, în 
PSB, vol. 17, p. 254) 


„Dacă frica nu ne-ar instrui viaţa noastră, ar fi cu neputinţă, fiind în trup, să 
săvârşim sfințenia. Că spune Scriptura: Străpunge cu frica Ta trupul meu (Psalmii 118, 
120). Că după cum cei străpunşi de cuie au nemișcate mădularele trupului lor şi nu 
pot lucra nimic, tot așa și cei care au sufletul țintuit de frica cea dumnezeiască evită 
neajunsurile păcatului provocate de patimi”. (Sf. VAsILe CEL MARE, Omilii la Psalmi, 
Omilia la Psalmul XXXVI, VI, în PSB, vol. 17, pp. 270-271) 


„Știind, dar, că este puternic Stăpânul nostru, temeţi-vă de tăria Lui, dar nu vă 
deznădăjduiţi de iubirea Lui de oameni. (Sf. VAsILe CEL MARE, Omilii la Psalmi, 
Omilia la Psalmul LXI, V, în PSB, vol. 17, p. 338) 


„Că unde locuieşte frica, acolo se înscăunează curăţenia sufletească, de acolo fuge 
pe nesimţite orice viclenie şi orice faptă nelegiuită; că odată ce sufletul este pătruns 
de frică, nu poate fi mişcat spre fapte necugetate. După cum cel care are trupul stră- 
puns de cuie nu poate să lucreze din pricina durerilor de care e stăpânit, tot aşa și cel 
pătruns de frica de Dumnezeu nu folosește ochiul spre ceea ce nu se cade, nu-şi mișcă 
mâinile spre fapte neîngăduite şi, într-un cuvânt, nu poate face vreo faptă mică sau 


1074. Nota Pr. D. Fecioru: „Pildele lui Solomon 14, 16 - Biblia românească din 1914 şi ediţia Septuaginlei 
a lui A. Rahlfs, scriu: se amestecă cu cel fără de lege”. (nota 140, p. 135) 

mare în afară de cele ce se cuvin, fiind țintuit, ca de o durere, de aşteptarea pedepselor 
cu care este ameninţat”. (Sf. VAsILE CEL MARE, Omilii și cuvântări, Omilia a XII-a, IV, 
în PSB, vol. 17,p.471) 


„Pentru cei care abia acum se inițiază în viața de pietate, învăţarea prin teama 
de Dumnezeu este mai folositoare, potrivit sfatului înțeleptului Solomon: Frica de 
Dumnezeu este începutul înțelepciunii (Pildele lui Solomon 1,7)”. (Sf. VASILE CEL MARE, 
Regulile mari, Cap. II, Î. 4, R., în PSB, vol. 18, p. 226) 


„— Ce înseamnă: Și spre cel care tremură de cuvintele Mele? 

- Înseamnă a te supune cu fapta poruncilor lui Dumnezeu, așa cum spune și în 
altă parte: Fericit este acela care se teme de toate pentru evlavie (Proverbele lui Solomon 
28, 14). Dacă noi ne purtăm cu multă dragoste și bunăvoință cu sluga noastră când o 
vedem că împlinește cu multa sârguință şi teamă poruncile noastre, apoi cu mult mai 
mult va face așa bunul Stăpân cu noi. De aceea, deci, a spus: Voi căuta spre cel blând, 
spre cel liniştit spre cel care tremură de cuvintele Mele. 

Să tremurăm, dar, vă rog, şi cu multă frică să împlinim cuvintele Lui. Poruncile 
date de EI nouă sunt cuvintele Lui. Când ştim ce-l place şi ce dorește, să-l împlinim 
dorinţa şi să ne silim să fim aşa cum vrea”. (Sf. IOAN GURĂ DE AUR, Omilii la Facere, 
omilia V, în PSB, vol. 22, p. 220) 


„Pentru aceea şi cel viclean se luptă în tot felul să scoată frica de Dumnezeu din 
sufletele noastre și se străduiește să topească dragostea față de EI prin plăceri nelegiu- 
ite şi prin momeli de ale desfătării, ca apucându-se sufletul nostru de osteneli, dezbră- 
cat de armele duhovniceşti şi nestrăjuit, să se piardă, furișând acela în noi slava de pe 
pământ în locul celei cerești și tulburând cele cu adevărat bune prin cele părute bune, 
prin nălucirea unor amăgiri. Căci de află pe paznici fără grijă, are putere să le fure din 
vreme”, (Sf. GRIGORIE DE Nyssa, Despre rânduiala cea după Dumnezeu (a vieții) şi 
despre nevoința cea adevărată, în PSB, vol. 29, pp. 475-476) 


„Căci cel ce se teme de pedepsele pentru călcările poruncilor dumnezeiești nu se 
lasă prins de patimile care-i întinează sufletul. (...) Frica desfiinţează în cei ce se tem 
cu adevărat de Dumnezeu patimile necurate”. (Sf. MAxIM MĂRTURISITORUL, Epistole, 
Partea întâi, Ep. 20, în PSB, vol. 81, p. 157) 


„(...) să nu ne dăm numai chipul fricii prin înfăţişări de tristeţe, nici să nu ne 
înfățişăm numai o evlavie arătată în purtări din afară, ci să o arătăm în dispoziţia 
sufletului și în smerenia inimii care a greșit, prin dese suspine din adânc și prin 
biciuirea amintirii păcatelor de mai înainte, ţinute nevăzut în conştiinţă și de aceea 
prin adunarea de noi înșine, nesuferind să vadă nicidecum păcatelor altora. Căci 
cel ce fățăreşte frica de Dumnezeu numai prin înfățișări văzute nu se deosebește întru 
nimic de maimuţă, care imită purtările şi înfățișările omului. Căci acest animal dintre 
patrupede fiind departe prin fire de firea omenească pare celor ce-l privesc prin imi- 
tarea înfățişărilor că e om, dar prin fire nu are nimic omenesc. Tot aşa și cel ce imită 
spre înșelarea celor ce-l privesc înfăţişările celor ce se tem cu adevărat de Domnul, 
neavând dispoziţia voinţei pătrunsă în mod egal cu a acelora de frică dumnezeiască, 
este şi se numeşte un fel de alt saducheu și cărturar, salvând chipul evlaviei într-o 

frumuseţe exterioară, dar în realitate lipsindu-i aceasta pentru necurata iubire de 
patimi aflată în adâncul sufletului”. (Sf. Maxim MĂRTURISITORUL, Epistole, Partea 
întâi, Ep. 20, în PSB, vol. 81, p. 158) 


Frica de Dumnezeu și dragostea 
de Dumnezeu 


„Frica este început al dragostei; prin creştere ajunge credință, apoi dragoste”. 
(CLEMENT ALEXANDRINUL, Stromate, stromata a II-a, cap. XII, 53,3, în PSB, vol. 5, p. 
141) 


„Pentru că cel ce se teme de Domnul este încă în ceata de rob; dar cel care a fost 
desăvârşit de dragoste s-a înălțat la vrednicia de fiu. De aceea, robul se numește şi 
sărac, pentru că nu are nimic propriu; fiul, însă, este şi bogat, pentru că este moştenitor 
al bunătăților părintești”. (Sf. VAsILe CEL MARE, Omilii la Psalmi, Omilia la Psalmul 
XXXVI, V, în PSB, vol. 17, p. 269) 


„Trebuie să se ridice pe o treaptă mai înaltă, şi anume la acea sublimă teamă a dra- 
gostei, pe care n-o zămisleşte nici frica de pedeapsă, nici dorinţa de răsplată, ci măreția 
iubirii, prin care fiul îl respectă pe preaingăduitorul său tată, sau fratele pe frate, sau 
prietenul pe prieten, sau soţia pe soţ, cu sentiment deplin, de vreme ce aceasta nu 
de cearta și de bătaia lui se teme, ci de o ușoară slăbire a afecțiunii, sentiment pornit 
dintr-un devotament întotdeauna curat, manifestat nu numai în vorbe, ci și în toate 
faptele, cu grija ca nu cumva să se potolească floarea dragostei lui. Măreţia acestui fel 
de teamă a exprimat-o în chip elegant unul dintre profeți: Bogățiile mântuirii, a spus el, 
sunt înțelepciunea și știința; teama de Dumnezeu îi este comoara. N-a putut să exprime 
mai limpede demnitatea și meritul acestei temeri, decât spunând că bogăția mântuirii 
noastre, care constă în adevărata înțelepciune și cunoaştere a lui Dumnezeu, poate fi 
păstrată numai prin teama de Domnul. La această teamă, aşadar, sunt poftiți nu păcă- 
toşii, ci sfinții, precum spune în cuvinte profetice psalmistul: Temeţi-vă de Dumnezeu 
toți sfinții Lui, fiindcă nimic nu-i lipseşte celui ce se teme de Dumnezeu cu această teamă. 
Desigur că Apostolul loan despre acea teamă de pedeapsă vorbeşte: Cine se teme nu 
este desăvârșit în dragoste, fiindcă teama presupune pedeapsă. Aşadar este mare distan- 
ță între această teamă căreia nu-i lipseşte nimic, care este comoară a înţelepciunii și a 
științei, şi cea nedesăvârşită, care se numește începutul înțelepciunii şi care, cuprinzând 
în ea pedeapsă, este alungată din inimile celor desăvârşiţi prin intervenţia dragostei 
depline. În dragoste nu este teamă, căci dragostea alungă teama”. (Sf. IOAN CASIAN, 
Convorbiri duhovnicești, Partea a II-a, „Prima convorbire cu părintele Cheremon”, 
Cap. XIII, 1-3, în PSB, vol. 57, pp. 510-511) 


„Aceasta este aşadar teama desăvârșirii, de care se spune că a fost umplut 
Omul-Dumnezeu, care venise nu numai pentru a răscumpăra neamul omenesc, dar 
chiar pentru a-i oferi o formă de desăvârşire şi exemple de virtuţi. Adevăratul Fiu al 
lui Dumnezeu n-a putut avea acea teamă de chinuri, pe care o au robii, fiindcă n-a 
săvârşit niciun păcat, nici s-a aflat vicleșug în gura Lui”. (Sf. IOAN CASIAN, Convorbiri 
duhovniceşti, Partea a II-a, „Prima convorbire cu părintele Cheremon”, Cap. XIII, 8, în 
PSB, vol. 57, p. 512) 

Frica vrăjmașă 
„Da, frica vrăjmaşă este aceea care ne bagă în suflet spaima de moarte, aceea 
care ne face să ne plecăm în faţa persoanelor cu rang mare. Cum va putea, oare, 
cel care se teme de acestea să se împotrivească păcatului până la moarte în vreme 
de mucenicie și să plătească ce este dator Domnului, Care a murit pentru noi și 
a înviat? Şi cel care se teme de demoni are frică vrăjmaşă în el. Pe scurt, o astfel 
de frică pare a fi o patimă care este vlăstar al necredinţei. Niciun om, care crede 
că are lângă el un ajutor puternic, nu se teme de cei ce încearcă să-l turbure”, 
(Sf. VASILE CEL MARE, Omilii la Psalmi, Omilia la Psalmul XXXVI, VIII, în PSB, 
VOI, p3279) 


Fricosul răspândeşte frica, aducând 
şi asupra altora nenorociri 


„Deci nu se mai poate pune la îndoială că cel fricos şi neiubitor de osteneală și cel 
puţin la credinţă pierde împreună cu el și pe alții, stricându-i prin vorbe rele!%” (Sf. 
CHIRIL AL ALEXANDRIEI, Închinare în Duh și Adevăr, Cartea a cincea, în PSB, vol. 38, 
p. 156) 


Remedii ale fricii 


„Nu trebuie să ne temem de oameni mai mult decât de Dumnezeu”. (Sf. CLEMENT 
ROMANUL, Omilie, numită a doua Epistolă către Corinteni, cap. IV, în PSB, vol. 1, p. 113) 


„Creștinul nu trebuie să aibă teamă şi în situaţii de mare nelinişte să nu se înde- 
părteze de încrederea în Dumnezeu; ci să aibă curaj, ca și cum Hristos este prezent şi-l 
îndrumează în cele din situaţia respectivă şi-l întăreşte pentru toate”. (Sf. VASILE CEL 
MARE, Regulile morale, Reg. 63, în PSB, vol. 18, p. 159) 


„Căci un suflet aprins de râvnă dumnezeiască nu se înfricoșează de nimic ome- 
nesc și socotește frica ca ceva de râs şi ca o jucărie”. (Fericitul TEODORET, Episcopul 
Cirului, Istoria bisericească, Cartea a IV-a, 17, 3, în PSB, vol. 44, p. 172) 


„Să-I îmbrăţişăm picioarele, să I ne închinăm, pentru ca să ne zică şi nouă: Nu vă 
temeți! (Matei 28, 10), adică nu vă temeţi de relele acestui veac, nu vă temeţi de nedrep- 
tățile acestei lumi, nu vă temeţi de valurile patimilor trupești: Eu sunt răscumpărarea 
păcătoşilor. Nu vă temeţi de întuneric: Eu sunt lumina. Nu vă temeţi de moarte: Eu 
sunt viața. Tot cel ce vine la Mine nu va vedea moartea în veac (loan 8, 51). Fiindcă EL 
însuşi e plinătatea Dumnezeirii şi Lui Însuși I se cuvin podoaba, mărirea, veşnicia din 
veci. Acum și pururi şi în vecii vecilor”. (Sf. AMBROZIE AL MILANULUI, Despre binefa- 
cerile morții, X. 57, în PSB, vol. 52, p. 500) 


1075. Tâlcuirea Pr. D. Stăniloae: „Fricosul răspândește frica, deci aduce şi asupra altora nenorocirile. 
Și cel cu curaj întinde curajul, deci aduce şi asupra altora binefacerile lui. Mare lucru este să aibă un popor 
conducători puternici și înţelepţi”. (nota 162, p. 156) 

FRUMUSEŢEA 
Definiţia 


„Unii înţelepţi au definit frumuseţea ca fiind simetria și armonia privirilor sufle- 
tului”. (Sf. VAsiLE CEL MARE, Omilii la Psalmi, Omilia la Psalmul XXIX, V, în PSB, vol. 
17, p. 242) 


Frumuseţea femeii 


„lar partea bărbătească de nimic nu este biruită mai mult decât de frumuse- 
țea femeiască”. (Sf. AMBROZIE AL MILANULUI, Scrisori, scrisoarea a L-a, 13, în PSB, 
vol. 53, p. 226) 


„Fii împăratul frumuscţii, nu tiranul ei!” 


„Frumuseţea este o ruşine când este veştejită de ocară”. (CLEMENT ALEXANDRINUL, 
Cuvânt de îndemn către eleni (Protrepticul), Cap. IV, 49.2, în PSB, vol. 4, p. 110) 


„Fii împăratul frumuseţii, nu tiranul ei! Liberă să rămână frumuseţea! Atunci voi 
cunoaşte frumuseţea ta, când vei păstra curat chipul (Facerea 1, 27). Atunci mă voi închi- 
na frumuseții, când va fi arhetipul adevărat al frumuseţilor”. (CLEMENT ALEXANDRINUL, 
Cuvânt de îndemn către eleni (Protrepticul), Cap. IV, 49.2, în PSB, vol. 4, p. 110) 


„Cea mai minunată frumuseţe este în primul rând frumusețea sufletească, aşa 
cum am spus de mai multe ori. Sufletul este frumos, când este împodobit cu Sfântul 
Duh, când are în el podoabele date de Duhul cel Sfânt: dreptatea, curajul, castita- 
lea, iubirea de bine, simţul ruşinii, culoare pe care n-o poţi vedea mai frumoasă şi 
mai înfloritoare în nicio altă parte”. (CLEMENT ALEXANDRINUL, Pedagogul, Cartea III, 
cap. XI, 64.1, în PSB, vol. 4, p. 341) 


„Oaspetele străin din Atena spune iarăși că înțeleptul este frumos, grăind așa: 
Dacă cineva ar susține că drepții, cu toate că sunt urâţi la trup, sunt foarte frumoși, că 
sunt foarte frumoși tocmai prin purtarea lor cu totul dreaptă, nimeni nu va spune că 
greşesc vorbind așa'”*. (CLEMENT ALEXANDRINUL, Sfromatele, Stromata a II-a, cap. V, 
22.7, în PSB, vol. 5, p. 125) 


„Dacă nu este meșteșugită, frumuseţea n-are în ea nimic rău. Înfăţișarea şi far- 
mecul chipului sunt nevătămătoare dacă nu li se adaugă încercarea de a ademeni prin 
ele'. (Sf. AMBROZIE AL MILANULUI, Scrisori, scrisoarea a II-a, 20, în PSB, vol. 53, p. 32) 


Frumuseţea cea adevărată 


„Frumos e orice suflet, privit în simetria puterilor sale proprii; dar frumuseţea cea 
adevărată, cea mai plăcută, adică firea cea dumnezeiască și fericită, se poate privi, se 

poate contempla numai de cel ce are curăţită mintea. Cel ce-şi aţinteşte ochii la lumi- 
nile şi harurile lui Dumnezeu primeşte ceva de la EI, ca de la o culoare îşi colorează 
» 


propriul lui chip cu o strălucire înfloritoare”. (Sf. VAsiLe CEL MARE, Omilii la Psalmi, 
Omilia la Psalmul XXIX, V, în PSB, vol. 17, p. 242) 


FUNCŢIILE ÎNALTE 


Responsabilitatea şi riscurile funcţiilor înalte 


„(...) cu cât au fost mai înalte demnităţile şi onorurile deţinute, cu atât mai mari pot 
fi pedepsele pentru deținători”. (Sf. CIPRIAN, Către Donatus, XIII, în PSB, vol. 3, p. 423) 


„Funcţiile înalte împing de multe ori la fapte care nu-s pe placul lui Dumnezeu. 
Trebuie să ai suflet tare, ca să împlineşti o funcţie înaltă aşa cum trebuie. Cel care 
nu are o astfel de funcţie filosofează vrând-nevrând; cel care are o funcţie înaltă însă 
păţeşte ceea ce ar păţi un bărbat care ar trăi la un loc cu o fată plăcută la chip şi frumoa- 
să, dar care ar fi primit poruncă să nu se uite la ea, fără a fi pedepsit. Aşa e şi puterea”. 
(Sf. IOAN GURĂ DE AUR, Omilii la Matei, omilia XL, IV, în PSB, vol. 23, p. 489) 


Iubirea de onoruri şi funcţii lumești 


„Desigur că de favorul și bunăvoința oamenilor și chiar a regilor, noi creştinii nu 
ne prea sinchisim, nu numai pentru că acestea au fost dobândite prin ucideri, des- 
frânări și cruzimi, ci şi pentru că ele au fost câștigate cu preţul unei nelegiuiri față de 
Dumnezeul cel Atotputernic, sau printr-un cuvânt de slugărnicie și josnicie nedemne”. 
(ORIGEN, Contra lui Celsus, Cartea a VIII-a, Cap. LXV, în PSB, vol. 9, p. 559) 


„Cutare este vestit cu mulțimea banilor săi; are în jurul lui mulţime de lingușitori; 
suită de prieteni fățarnici, care caută să-i fie pe plac; nenumărate rude, dar și acestea 
făţarnice; roi de servitori, care stau lângă el fie pentru a-l servi la masă, fie pentru alte 
trebuinţe; pe aceştia îi târăşte după el şi când iese din casă şi când se întoarce, ca să 
stârnească invidia celor care-l întâlnesc. Adaugă-i acestui bogătaș și oarecare putere 
politică sau dregătorii primite de la împărați sau conducere de popoare sau conducere 
de oști; adaugă-i crainicul, care strigă cu glas puternic, mergând înaintea lui, lictori de 
o parte şi de alta, care bagă spaima în supuși — că de la ei vin loviturile, confiscările de 
averi, arestările, închisorile. Da, nesuferită este frica pe care o are de aceștia poporul de 
sub mâna lor! lar după aceasta ce-i? Într-o singură noapte sau temperatura mare, sau 
pleurezia, sau pneumonia răpeşte pe om, îl duce dintre oameni şi-l dezgoleşte dinir-o 
dată de toată înşelăciunea care-l înconjura, iar slava lui s-a dovedit a nu fi decât un vis. 
(Sf. VAsiLe CEL MARE, Omilii la Hexaemeron, Omilia a V-a, II, în PSB, vol. 17, p. 121) 


„Deci Iisus ştiind că vor să vină şi să-L ia cu sila, ca să-L facă împărat, a plecat 
iarăşi EI singur în munte (loan 6, 15) 

(...) El dă să se înţeleagă, celor ce privesc spre nădejdea viitoare, că pentru ei este 
mic ceea ce e în lume mare şi că cinstirile din viaţa aceasta, sau din lume, chiar dacă li 
se oferă, nu e bine să le primească, pentru a urca la cinstirea de la Dumnezeu. Căci, cu 
adevărat, nu se cuvine ca cei ce se silesc spre harul dumnezeiesc şi însetează de slava 

veşnică să iubească strălucirea prin acestea'””. Trebuie ocolită deci mândria, soră şi 
vecină a iubirii de slavă şi nu mult depărtată de hotarele aceleia!%. Să fugim de stră- 
lucirea cinstirii în viața aceasta, ca fiind nedreaptă, şi să căutăm mai degrabă frumu- 
setea smereniei, făcând loc unii altora”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a treia, Cap. IV, în PSB, vol. 41, pp. 329-330) 


„Deci, cel ce voieşte să meargă pe urmele lui Hristos şi, după puterea omului, să 
imite modelul Lui, să nu vieţuiască cu iubire de slavă, să nu lucreze virtutea pentru 
a-şi atrage laude, nici să nu aleagă o viaţă admirată ca fiind foarte nevoitoare, şi să 
nu iubească a fi slăvit nici măcar cât de puţin pentru aceasta, ci să voiască să fie văzut 
numai de ochii Dumnezeirii, Care dezvăluie cele ascunse şi face cunoscut ceea ce 
s-a împlinit pe nevăzute". (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a treia, Cap. IV, în PSB, vol. 41, p. 337) 


FURIUL 
Furtul „scuzabil” 


„Lipsa face vina însăși mai puțin vinovată, fiindcă este scuzabil cel vinovat de furt, 
dacă pare a fi fost silit să fure fără voia lui. De altfel şi Sfânta Scriptură pare a scuza oarecum 
greșelile tuturor oropsiților soartei, căci iată ce zice: Nu este o vină mare dacă un oarecare 
a furat; căci fură ca să-și astâmpere foamea (Pildele lui Solomon 6, 30). Fură ca să-și astâm- 
pere foamea, și nu trebuie să-i acuzăm atât de mult, dacă sunt scuzaţi de cuvântul divin” 
(SALVIANUS, Despre guvernarea lui Dumnezeu, Cartea a IV-a, III, 14, în PSB, vol. 72, p. 235) 


Lecţii de bunătate ale vieţuitorilor pustiei predate 
celor aplecaţi spre furt 


„Același Avva Macarie, fiind în Egipt, a întâlnit un om, care avea un animal cu care 
îşi procura cele de trebuință. Într-una din zile, cineva a vrut să i-l răpească. EL, apropiin- 
du-se ca un străin de acesta, l-a încărcat, cu calm, cu bunurile sale şi dându-i-le, i-a zis: 
Nimic n-am adus pe lume şi nimic nu putem să luăm din ea. Domnul a dat (Domnul a 
luat). După cum a voit, aşa a făcut. (Fie) întru toate Domnul binecuvântat (cf. 1 Timotei 
6, 7; lov 1,21). (Viața Sfântului Macarie Egipteanul, III, 18, în PSB, vol. 34, p. 61) 


1077. Tâlcuirea Pr. D. Stăniloae: „E o contradicţie între iubirea de onoruri lumești și însetarea de slava veșnică. 
A căuta pe prima înseamnă a micșora prețuirea şi căutarea celei de a doua. Înseamnă a prețui ceea ce-i trecător şi a 
dori să fii mai presus de ceilalți. Dar slava cerească e veşnică și ea e străină de orice tendință de-a se impune altora. 
Hucuria ei stă în bucuria făcută altora. Ea constă în depășirea totală de sine. E greu să înțelegem aceasta. Dar câte- 
odată simțim cât de înaltă e bucuria noastră față de bucuriile altora și cât de diferită de propria bucurie, care uită 
de ceilalţi. Aceasta înseamnă să mă simt în alții, să-i simt pe alţii ca pe mine însumi. Aceasta înseamnă a trăi deplin 
unitatea mea de fiinţă cu ceilalți, aşa cum ne dau pildă Persoanele Sfintei Treimi. În slava trăită ca superioritate faţă 
«e alţii se trăieşte în fond tristețea singurătăţii, nu bucuria comuniunii. Când alţii te simt dornic de slavă, te simt 
lipsit de iubirea reală faţă de ei şi nu te mai învăluie nici ei în iubirea lor” (nota 596, pp. 329-330) 

1078. Tâlcuirea Pr. D. Stăniloae: „Iubirea de slavă provine din mândrie, sau mândria are ca soră și vecină 
iubirea de slavă. Dar mândria e una cu închipuirea de-a fi mai mult ca alţii, ceea ce desparte pe cel mândru de 
ceilalți”. (nota 597, p. 330) 

1079. Tâlcuirea Pr. D. Stăniloae: „Un alt motiv pentru care lisus a săvârşit minunea umblării pe mare pe în- 
luneric şi nu S-a suit după aceasta în corabie a fost ca mulţimea să vadă că, deși n-a intrat cu ucenicii în corabie la 
plecarea dincolo de Tiberiada, totuşi sosește impreună cu ei, adică a venit la ei în chip minunat” (nota 608, p. 337) 

„Se spune că în lipsa Sfântului Macarie, un tâlhar a intrat în chilia lui şi luându-i 
toate lucrurile le-a pus pe cămila sa. Deci, când cămila a fost încărcată, a început tâl- 
harul s-o lovească, pentru ca să se ridice; ea, însă, nu se ridica. Văzând Avva Macarie 
că nu se ridică, a intrat în chilie şi aflând o săpăligă, a pus-o pe cămilă şi a zis: Frate, pe 
aceasta o vrea cămila. Şi lovind bătrânul cămila cu piciorul, a zis: Scoală-te! Şi îndată 
s-a sculat şi a mers puţin pentru cuvântul său. Apoi, iarăși a stat jos şi nu s-a mai ridi- 
cat până când tâlharul n-a dat jos toate lucrurile. Și aşa a plecat”1%. (Viaţa Sf. Macarie 
Egipteanul, III, 39, în PSB, vol. 34, p. 66) 


1080. În Paterice, citim nenumărate astfel de lecţii de neagonisire şi bunătate arătate de cuvioşi atunci când ve- 
neau peste ei hoţii. Mai redăm doar câteva dintre cele mai concludente. „Un bătrân de la Schit a prins niște tâlhari în 
chilia sa, care tocmai săvârșeau tâlhăria. EI le zise atunci: Siliți-vă și sfârșiţi înainte ca fraţii să vină și să mă împiedice 
de a duce la îndeplinire porunca lui lisus care zice astfel: Oricui îţi cere dă-i și de la cel ce-ţi ia pe ale tale nu i le cere 
(Luca 6, 30)” (Pateric: Ziceri inedite ale Părinților pustiei, greci, etiopieni, armeni, sirieni, latini, copți, traducere din 
limba franceză de Bogdan Cândea şi Eugenia Cândea Şerbanovici, Fundaţia Anastasia, București, 2009, p. 111). „Un 
alt monah, văzând nişte răufăcători venind la ceasul slujbei, zise fraţilor: Lăsaţi-i să-și facă treaba, iar noi s-o facem 
pe-a noastră” (Pateric... p. 149). „Când mergeau la biserică ei (cuvioşii monahi - n.n.) lăsau ușa chiliilor deschisă 
iar când se întorceau de la rugăciune, Avva Isaia intra în chilia sa, lăsa cartea şi veşmântul său, apoi venea la Avva 
Paisie si rămâneau împreună vreme de două zile, sâmbătă și duminică. Într-una din zile, pe când se întorcea la chilia 
sa, după obicei, pentru a-și lăsa cartea și rasa, văzut-a Avva Isaia pe un frate care tocmai fura de la el o oală. Dar 
Avva Isaia nu a vrut ca acel frate să-l vadă şi s-a ascuns în nisip până ce fratele luă acel lucru şi se îndepărtă. După ce 
plecat-a acel frate, Avva Isaia fugit-a plin de veselie la Părintele său zicându-i astfel: Ştii tu oare ce s-a petrecut? Avva 
Paisie îi zise atunci: Ce s-a întâmplat? Avva Isaia răspuns-a: Trecut-am pe la mine, după obicei, ca să-mi las cartea 
şi haina, înainte de a veni aici şi găsit-am un frate pe cale să fure ceva de la mine. Temându-mă ca nu cumva să mă 
vadă și să fugă, m-am ascuns vederii, pitindu-mă în nisip, timp în care el a luat acel vas iar mai apoi a plecat. Avva 
Paisie zis-a atunci: N-ai făcut bine, Avvo, nevrând să te arăţi înainte-i. Trebuia să te arunci la picioarele sale şi să-i faci 
rugămintea de a lua acel vas, căci altminteri atunci când acela se va folosi de el pregătindu-și masa şi rugându-se la 
Dumnezeu, cugetul său îl va arde ca pe cineva care a săvârșit o nelegiuire” (Pateric... pp. 332-333). „(...) s-a păstrat 
o povestire a starețului însuși (a Sfântului Serafim de Viriţa — n.n.). Odată, în apartamentul său a pătruns un hoţ, a 
strâns lucrurile cele mai de preţ, a legat o legătură şi a ieșit. Încă neieşind bine din casă, legătura s-a dezlegat. Hoţul 
a început să adune lucrurile în grabă. În acest timp s-a întors stăpânul casei. Hoţul s-a speriat, dar viitorul stareţ s-a 
apropiat de el şi i-a ajutat să-și pună legătura în spate şi apoi a intrat în casă, Starețul spunea că în modul acesta gre- 
utatea păcatului s-a luat de pe omul acesta: el nu a furat, ci i s-a dăruit” (cf. Alexandru TRoFIMov, Sfântul Serafim de 
Virița (1866-1949); Patericul Viriţei, trad. de Severin Alexandru, Ed. Bunavestire, Galaţi, 2003, p. 16). „Bătranul Z., 
un părinte de la Noul Schit, a fost ca un miel al lui Dumnezeu, fără pic de viclenie. L-am vizitat spre sfârşitul vieţii sale, 
când era țintuit la pat. Odată i-au fost furate 150 kg de ulei. Ucenicul a fost nemulţumit, iar atitudinea lui l-a întristat 
pe bătrân. Binecuvântate, de ce nu mulțumeşti lui Dumnezeu? Acum ești liber și cu mai puţine patimi, pentru că 
avem numai un vas de ulei în loc de trei, a spus bătrânul. Dar ucenicul lui a continuat să protesteze, să critice și să aibă 
suspiciuni.- Priveşte, fiul meu, i-a spus părintele Z. Priveşte partea bună a lucrurilor” (Arhimandritul IOANNIKIOS, 
Patericul Atonit, traducere de Anca Dobrin şi Maria Ciobanu, Ed. Bunavestire, Bacău, 2000, pp. 313-314). „Spuneau 
părinţii despre un frate care locuia lângă un mare bătrân, că intrând în chilia bătrânului, fura. lar bătrânul vedea și 
nu-l mustra, ci lucra mai mult, zicând că poate fratele are trebuinţă. Şi avea bătrânul multă strâmtorare, cu greu câş- 
tigându-şi pâinea. Când a fost să moară bătrânul l-au înconjurat frații şi văzându-l pe cel ce-l fura, i-a zis: apropie-te 
de mine! Și i-a sărutat mâinile zicând: mulțumesc mâinilor acestora, că printr-însele mă duc în împărăţia cerurilor! 
Îar acela, umilindu-se și pocăindu-se, s-a făcut și el monah iscusit, din faptele pe care le-a văzut la acel mare bătrân” 
(Patericul, Alba Iulia, 1999, p. 414). „Avva Euprepios, odată, fiind jefuit, lea dat hoților ajutor. Aceştia iau înșfăcat tot 
ceau găsit în chilie, dar au uitat acolo toiagul unuia dintre dânșii, iar avva Euprepios, văzândul, sa întristat. La luat și 
a alergat după ei, vrând să lil dea înapoi. Dar ei nu lau luat, de frică să nu li se întâmple ceva. Atunci bătrânul, întâl- 
nind câţiva drumeţi care aveau același drum, ia rugat să ia toiagul și săl dea hoților înapoi” (Patericul sau apoftegmele 
Părinților din pustiu, trad. de Cristian Bădiliță, Ed. Adevărul Holding, București, 2011, pp. 125-126). „Pe muntele 
Athlibis trăia un mare isihast și întro zi au venit peste el hoţii. Bătrânul a strigat, vecinii lau auzit, iau prins pe hoţi 
şi iau trimis la guvernator, iar acesta ia întemnițat. Atunci fraţii sau întristat, zicânduși: Din cauza noastră au fost 
predaţi. Sau sculat, sau dus la avva Pimen și iau povestit totul. EI ia scris bătrânului [isihast] următoarele: Gândeștete 
unde a fost prima trădare şi o vei vedea și pe a doua. Căci dacă nu ai fi trădat mai întâi bunurile lăuntrice, nu ai fi 
făcut nici a doua trădare. Ascultând scrisoarea avvei Pimen - care era renumit în tot ţinutul, deși nu ieşea din chilia 
sa — bătrânul sa sculat, sa dus în oraș, ia scos pe hoţi din închisoare şi ia eliberat de faţă cu toată lumea” (Patericul sau 
apoftegmele Părinților din pustiu, pp. 280-281). (n.n.) 

GÂNDURILE 
Dumnezeu cunoaște gândurile noastre 


„Dumnezeu priveşte chiar gândurile noastre. Că a lăsat fără de simţire pe feme- 
ia lui Lot (Facerea 19, 26) numai pentru că s-a întors de buna sa voie spre răutatea 
cea lumească; a prefăcut-o în piatră sărată, a încremenit-o, ca să nu mai meargă mai 
departe; n-a făcut-o statuie fără interes şi fără de rost, ci în stare să îmbunătăţească şi 
să deștepte pe omul care ştie să privească lucrurile în chip duhovnicesc”. (CLEMENT 
ALEXANDRINUL, Stromatele, Stromata a II-a, Cap. XIV, 61.4, în PSB, vol. 5, p. 145) 


Obârșia gândurilor 


„Trebuie să cunoaștem cele trei obârşii din care provin cugetările noastre şi anume: 
Dumnezeu, diavolul şi noi înșine. Vin de la Dumnezeu, când EI găseşte cu cale să ne 
vadă în lumina Duhului Sfânt, ridicându-ne pe o treaptă mai înaltă de desăvârșire, 
când ne ceartă printr-o dojană mântuitoare, dacă am fost delăsători şi ne-am lăsat trași 
înapoi de la cele bune, sau când ne deschide porţile cerului şi ne îndreaptă gândurile 
şi voinţa către fapte mereu mai bune. (...) Vine de la diavol şirul de gânduri, când el 
încearcă să ne câștige atât prin momeala viciilor, cât şi prin înșelăciuni ascunse, ară- 
tându-ne în chip mincinos, cu mare dibăcie, cele rele drept bune, şi prefăcându-se 
faţă de noi în înger al luminii. (...) ar din noi răsar gândurile când ne amintim în chip 
firesc de cele ce facem, sau am făcut, sau am auzit. Astfel, fericitul David spune: Am 
cugetat la zilele de demult şi de anii cei veșnici mi-am adus aminte. Noaptea în inima 
mea gândeam şi se frământa duhul meu. 

(...) Trebuie să avem în vedere, așadar, această întreită obârşie, să analizăm pri- 
mele începuturi, cauzele şi autorii lor, pentru a putea vedea ce importanţă trebuie 
să le acordăm și ce merită din partea noastră. Trebuie să avem, după cum ne învață 
Domnul, priceperea zarafilor. Meseria şi ştiinţa lor este de a cunoaște care este aurul 
cel mai curat, numit în popor obrizum, şi care este cel pe care focul l-a purificat mai 
puţin. Foarte atenţi, ei nu se lasă înşelaţi de un dinar de aramă, sau de alt metal prost, 
dar care imită culoarea aurului strălucitor; ei cunosc bine și știu să deosebească mone- 
dele care au pe ele chipul regelui de acelea care sunt bătute de uzurpatori. De aseme- 
nea, ei le cântăresc, ca să vadă dacă au greutatea cerută de lege. Toate acestea trebuie să 
le observăm și noi în cele ale duhului, precum ne arată cuvântul evanghelic”. (Sf. IOAN 
CAsIAN, Convorbiri duhovnicești, Partea I, „Întâia convorbire cu părintele Moise, 
cap. XIX, 1, 3, Cap. XX, 1-2, în PSB, vol. 57, pp. 321-322) 


Gândul la Dumnezeu 


„Sfânta gândire de Dumnezeu s-o purtăm pretutindeni, prin necontenită şi curată 
aducere aminte, întipărită în inimile noastre, ca o pecete de neşters. Căci aşa ne facem 
părtași ai iubirii de Dumnezeu, care ne îndeamnă să împlinim poruncile Domnului, 
şi se păstrează însăşi de către acestea fără întrerupere şi cu fermitate”. (Sf. VASILE CEL 
MARE, Regulile mari, Cap. II, Î. 5, R. II, în PSB, vol. 18, p. 227) 

„Dacă nu ne lenevim şi nu lăsăm loc gândurilor dezordonate ale răutăţii, ci cu 
voia împingem mintea şi gândurile noastre către Domnul, atunci şi Domnul, cu voia 
Sa, va veni spre noi şi ne va aduna în jurul Lui. Pentru că toată plăcerea și slujirea (lui 
Dumnezeu) ţine de gânduri. De aceea, sârguieşte-te să placi Domnului, aşteaptă-L 
mereu înlăuntrul tău, caută-L cu gândurile tale, obligă și forțează-ţi voinţa și hotărârea 
să tindă pururea către EI şi să vezi cum vine şi-şi face sălaş în tine. Cu cât îţi concen- 
trezi mintea spre căutarea Lui, cu atât mai mult E (voieşte), împins de îndurarea şi 
bunătatea Sa, să vină la tine, să-ţi dea odihnă; pentru că EI stă şi priveşte către gândul, 
cugetele şi reflexiunile tale; El vede cum Îl cauţi: fie din toată inima, fie în chip trândav 
şi nepăsător. 

Și dacă vede că ai zel în căutarea Lui, numaidecât Se arată şi Se lasă văzut de tine, 
îţi dă ajutorul Lui, te face victorios și te izbăveşte de duşmanii tăi. Deci, văzând mai 
întâi că Îl cauţi și că îţi pui nădejdea neîncetat în El, (numaidecât) te învaţă şi-ţi dă 
rugăciunea cea adevărată şi iubirea cea adevărată, care sunt în EI, iar EI se face totul 
pentru tine: pătimitor, pom al vieții, mărgăritar, cunună, ziditor, agricultor, pătimitor 
şi nepătimitor, om, Dumnezeu, vin, apă, vie, miel, mire, luptător, armă, Hristos fiind 
totul întru toate (1 Corinteni 15, 28)”. (Sf. MACARIE EGIPTEANUL, Cele cincizeci de 
omilii duhovnicești, omilia XXXI, 4, în PSB, vol. 34, p. 234) 


„Gândul neîncetat la Dumnezeu, teama și dragostea noastră faţă de El duc la împli- 
nirea tuturor poruncilor şi ne face să rămânem departe de cel ce pângăreşte poruncile 
lui Dumnezeu”. (Sf. MACARIE EGIPTEANUL, Alte șapte omilii, „Cuvânt despre paza ini- 
mii”, 7, în PSB, vol. 34, p. 284) 


Gândul care nu duce către Hristos, duce la potrivnicul Său 


„(...) tot cuvântul, sau lucrul, sau gândul care nu duce la Hristos, duce în genere 
la ceea ce este potrivnic lui Hristos. 

Ceea ce este în afară de lumină şi de viaţă nu este cu putinţă să nu fie în întuneric 
sau în moarte. Deci, dacă ceva nu este săvârşit, sau vorbit, sau gândit potrivit cu Hristos, 
atunci negreşit acest lucru este potrivit numai cu ceea ce este potrivnic Celui bun. De 
aceea, este lămurit că cel ce se arată în felul acesta se leapădă de Hristos, devenind străin 
de EI, atât prin cele ce gândeşte, cât și prin cele ce face sau vorbeşte”. (Sf. GRIGORIE DE 
Nyssa, Despre desăvârșire, către monahul Olimpiu, în PSB, vol. 30, p. 475) 


Gândurile curate 


„Vă rog, dar, să ne străduim totdeauna să fim însuflețiţi de gânduri curate. 
Gândul curat este pricina tuturor bunătăţilor. Bunul Stăpân nu se uită atât la ceea 
ce facem cât la ceea ce avem înăuntru, în mintea noastră, de acolo de unde pornesc 
faptele noastre; şi, uitându-se la gândurile noastre lăuntrice, primeşte faptele noastre 
sau îşi întoarce spatele. Fie de ne rugăm, fie de postim, fie de facem milostenie — că 
acestea sunt jertfele noastre cele duhovniceşti —, fie de facem o altă faptă duhov- 
nicească, să o facem mânaţi de gânduri curate, ca să primim cunună vrednică de 
osteneli. N-am face, oare, cea mai mare prostie să îndurăm ostenelile, dar să fim 
lipsiţi de răsplată, din pricină că n-am făcut faptele de virtute după cum cer legile 
date de Dumnezeu? Da, este cu putinţă, este cu putinţă datorită nespusei iubiri de 

oameni a lui Dumnezeu, să primim cunună chiar pentru o faptă nesăvârșită, numai 
pe temeiul gândului”. (Sf. IOAN GURĂ DE AUR, Omilii la Facere, omilia XXVII, III, în 
P5B, vol; 24037) 


Gândurile bune și gândurile dușmane 


„Când stăruim, într-adevăr, în gânduri strălucitoare şi înflăcărate (ne învață 
Sfântul Teotim, episcop de Tomis - n.n.), atunci suntem îmbrăcaţi în purpură, dar 
când suntem atraşi de cele trecătoare, atunci ne acoperim de gunoaie”. (Actele martiri- 
ce, „Sfântul Teotim, episcop de Tomis”, în PSB, vol. 11, p. 343) 


„După cum în stadion, alergând carele, cel ce apucă înainte, ţine, împiedică și 
oprește pe ceilalți ca să nu-l întreacă, și să-l învingă, tot așa aleargă în om cugetele (cele 
bune) ale sufletului şi (cele rele) ale păcatului. Dacă se întâmplă ca gândul (cel rău) al 
păcatului să apuce înainte, atunci acesta împiedică, ţine şi opreşte sufletul să se apropie 
de Dumnezeu și să obțină biruinţa. Dar când Domnul însuşi conduce cu înţelepciu- 
nea Sa (carul) sufletului, E] învinge totdeauna şi îndreaptă sufletul spre cugetele cele 
cereşti şi dumnezeieşti. (Am putea spune că) nici măcar nu ajunge să lupte împotriva 
răutăţii, că Domn şi Stăpân fiind, pururea biruieşte”. (Sf. MACARIE EGIPTEANUL, Cele 
cincizeci de omilii duhovniceşti, omilia I, 9, în PSB, vol. 34, pp. 91-92) 


Paza gândurilor 


„Este posibil ca ascetul, stând în casă, cu gândurile să rătăcească afară şi aflându- 
se în piaţă să fie liniştit, ca şi cum ar fi în pustie, îndreptându-şi gândul numai spre 
sine şi spre Dumnezeu, și să nu accepte în simțuri tulburările care din simțuri lovesc 
în suflet”, (Sf. VAsILe CEL MARE, Constituţiile ascetice, Cap. V, în PSB, vol. 18, p. 489) 


„Dar cum poţi supune un gând sălbatic? m-ar întreba cineva. 

- Ce spui, omule? Supunem leii, le îmblânzim sufletele lor şi te îndoiești dacă 
putem îmblânzi sălbăticia unui gând?” (Sf. IoAN GURĂ DE AUR, Omilii la Facere, omi- 
lia IX, III, în PSB, vol. 21, p. 110) 


„(...) să ne aducem aminte pururea de cuvintele lui Iosif, care a spus: Cum voi 
Jace cuvântul acesta rău, ca să păcătuiesc înaintea lui Dumnezeu? (Facerea 39, 9). Când 
ne tulbură un gând, să ne aducem aminte de cuvintele acestea ale lui Iosif şi îndată va 
lugi orice poftă ruşinoasă”. (Sf. IoAN GURĂ DE AUR, Omilii la Facere, omilia LXII, V, 
în PSB, vol. 22, p. 289) 


„(...) nicăieri n-a spus că trupul este de vină pentru săvârşirea păcatelor, ci necon- 
lenit a spus că de vină este gândul nostru cel rău. Nu este de vină ochiul care vede, ci 
mintea și cugetul. Adeseori când mintea ne e îndreptată în altă parte, ochiul nu vede 
pe cei din faţă. Prin urmare, vederea nu se datoreşte în întregime ochiului”. (Sf. IOAN 
GURĂ DE AUR, Omilii la Matei, omilia XVII, III, în PSB, vol. 23, pp. 221-222) 


„Pentru că, atunci când îţi întinzi mâinile minţii şi ale cugetului spre cer, şi când 
vrei să te uneşti cu Domnul, satan devine inferior față de gândurile tale. Şi după cin 

zidurile Ierihonului au căzut (zdrobite) de puterea lui Dumnezeu, tot aşa și acum, 
zidurile răutăţii, care se opun minţii tale, cetăţile lui satan şi duşmanii tăi vor fi nimi- 
ciţi de puterea lui Dumnezeu”. (Sf. MACARIE EGIPTEANUL, Cele cincizeci de omilii 
duhovniceşti, omilia L, 3, în PSB, vol. 34, p. 281) 


„Gherman: Dar cum se explică faptul că se furişează şi pătrund în noi, chiar 
fără să vrem şi să ştim, gânduri fără rost, pe care este greu nu numai să le alungăm, 
dar chiar să le înţelegem şi să ne lămurim asupra lor? Poate vreodată mintea să 
scape de ele şi să nu cadă niciodată în cursa acestor înşelăciuni deșarte? 

Moise: Nu-i este cu putinţă minţii să nu fie tulburată de astfel de gânduri, dar 
ea poate să lupte împotriva lor şi să le învingă. Iar dacă nu depinde de noi apariţia 
lor, în schimb este în puterea noastră dezaprobarea sau acceptarea lor. Precum am 
spus, este imposibil ca mintea să nu fie năpădită de tot felul de gânduri'*', dar nu 
trebuie să punem totul pe seama atacurilor şi ispitelor din partea acelor duhuri 
care caută să pătrundă în noi. Altfel omul n-ar avea libertatea de a alege și nu s-ar 
putea îndrepta. Eu afirm că depinde în mare măsură de noi să ne îndreptăm gân- 
durile, să facem să crească în inimile noastre numai cele sfinte şi spirituale, nu cele 
pământeşti şi carnale. De aceea citim mereu și medităm asupra Scripturii, pentru 
ca să oferim memoriei ocazia de a primi cele duhovniceşti, de aceea cântăm ade- 
sea psalmi, ca să ne formăm în atmosfera lor, de aceea veghem, postim și ne rugăm 
fără preget, pentru ca inima noastră să respingă cele pământești și să se umple de 
cele cerești. Trebuie să avem mereu în vedere acestea, pentru ca nu cumva mintea, 
acoperită de pecinginea viciilor, să şovăie şi să se prăbuşească în ţinuturile cărnii. 

Acestui exercițiu al inimii i se potriveşte foarte bine comparaţia cu roata 
morii, pe care o pune în mişcare puterea apei. Câtă vreme apa curge, roata nu 
încetează să se învârtească. Dar depinde de voinţa stăpânului ca ea să macine grâu, 
orz, sau neghină. Fără îndoială că în mod necesar macină ceea ce i s-a dat. Le fel 
şi mintea, sub impulsul vieţii prezente şi împresurată mereu de ispite şi pasiuni, 
nu va putea fi liberă de clocotul gândurilor; dar priceperea şi iscusința ei vor şti 
ce trebuie să alunge și ce să rețină. Dacă, așa cum am spus, vom recurge neîncetat 
la meditaţia asupra cărţilor sfinte şi ne vom îndrepta memoria numai spre cele 
duhovnicești, iar dorinţele spre perfecţiune și spre speranţa vieţii viitoare, cu sigu- 
ranță că gândurile noastre vor fi în acord cu năzuinţele noastre, care ne conduc. 
Dar dacă, învinşi de lene şi nepăsare, vom cădea pradă viciilor şi preocupărilor 
uşuratice, dacă ne vor robi grijile lumii acesteia şi frământările fără rost, atunci 
desigur că se vor naşte felurite complicaţii vătămătoare inimii noastre. După cum 
spune Mântuitorul, unde va fi comoara gândurilor și lucrărilor noastre, acolo în 
mod necesar ne va fi şi inima”. (Sf. IOAN CaAsIAN, Convorbiri duhovniceşti, Partea 
I, „Întâia convor-bire cu părintele Moise”, Cap. XVI, Cap. XVII, 1-2, Cap. XVIII, 
1-3, în PSB, vol. 57, pp. 320-321) 


1081. În spiritualitatea ortodoxă întâlnim comparaţia conform căreia, așa cum nu putem opri păsările 
cerului să zboare sub tăria cerului, aşa nu putem opri atacul gândurilor rele de la vrăjmașul nevăzut. Însă 
ceea ce putem face lesne prin intermediul rugăciunii, este să nu dialogăm cu ele, să nu le încuviințăm, ci să 
le respingem încă de la primul atac pomenind numele Domnului Lisus Hristos, căci invocarea numelui Său 
înseamnă invocarea prezenţei Sale, pe care diavolii nu o pot suporta. Astfel, aceştia din urmă se scutură și 
pier de nespusa putere a Mântuitorului. (n.n.) 


PĂRINȚII ŞI SCRIITORII BISERICEȘTI 


Deosebirea gândurilor 


„Se cuvine deci, ca toată lupta omului să se săvârşească faţă de cugete; să supri- 
me (omul) pădurea gândurilor rele care îl înconjoară şi să se silească pe sine spre 
împlinirea poruncilor lui Dumnezeu; să nu se lase în voia cugetelor, ci adunându-le 
de pretutindeni, să le deosebească pe cele fireşti de cele rele. Pentru că sufletul, care se 
află sub păcat se aseamănă unei păduri mari pe un munte, fie păpurișului dintr-un râu, 
fie unui tufiș de mărăcini şi ciulini. Cei care vor să treacă prin astfel de locuri trebuie 
să-și întindă mâinile şi să-şi facă loc cu forţa şi cu trudă prin tufişul care îi înconjoară. 
La fel înconjoară sufletul pădurea gândurilor puterii celei potrivnice. Deci, este nevoie 
de multă sârguință şi atenţie pentru (a putea) cineva să distingă cugetele străine ale 
puterii celei potrivnice. (Sf. MACARIE EGIPTEANUL, Cele cincizeci de omilii duhovni- 
cești, omilia VI, 3, în PSB, vol. 34, p. 122) 


„(Se spune) că o văduvă, pierzând o drahmă, a aprins mai întâi o făclie, apoi a făcut 
ordine în casă. Fiind ordine în casă și făclia fiind aprinsă, s-a găsit şi drahma, care era 
acoperită de pământ, de praf şi murdărie. (Tot așa) şi acum: sufletul nu poate, singur, să 
găsească şi să deosebească gândurile proprii (de cele insuflate de cel rău). Abia atunci 
când este aprinsă lumina divină, care luminează casa cea întunecată, abia atunci vede 
cum gândurile sale sunt îngropate în noroiul şi murdăria păcatului. Răsărind soarele, 
iar sufletul văzând pierzarea în care se află, începe să recheme cugetele amestecate în 
gunoi și murdărie. Pentru că, încălcând porunca, sufletul a pierdut chipul care se afla 
în el”. (Sf. MACARIE EGIPTEANUL, Cele cincizeci de omilii duhovniceşti, omilia XI, 4, în 
PSB, vol. 34, p. 136) 


„De îndată ce în inima noastră a pătruns vreun gând, sau ni s-a comunicat vreo 
învăţătură, trebuie să cercetăm cu toată atenția dacă acestea au fost purificate în acel 
foc divin şi ceresc al Duhului Sfânt, sau dacă e vreo superstiție iudaică, dacă nu cumva 
ele coboară din îngâmfarea filosofiei acestei lumi, arătând numai la suprafaţă a fi 
demne de cinstire. Vom putea îndeplini această cerință, dacă vom urma acele cuvinte 
apostolice: Nu vă încredeți în orice duh, ci cercetaţi dacă duhurile sunt de la Dumnezeu”, 
(Sf. IOAN CAsIAN, Convorbiri duhovniceşti, Partea I, „Întâia convorbire cu părintele 
Moise”, Cap. XX, 2, în PSB, vol. 57, p. 322) 


Mărturisirea gândurilor 


„Întrebarea 26: Toate, chiar și cele mai ascunse ale inimii, trebuie să le descoperi 
proiestosului? 

Răspuns: Fiecare dintre cei supuși dacă vrea, cu adevărat, să facă progres însem- 
nat şi să ducă o viaţă corespunzătoare poruncilor Domnului nostru lisus Hristos, 
trebuie să nu păstreze secretă, în sine, nicio mișcare a sufletului său şi să nu spună 
niciun cuvânt fără să-l fi cercetat cu atenţie; ci să-şi deschidă tainele inimii lui ace- 
lora dintre fraţi care sunt încredinţaţi să poarte grija cu iubire şi compasiune de cei 
bolnavi. Căci așa se va întări ceea ce este lăudabil, răul se va învrednici de vindeca- 
rea corespunzătoare; iar din această exercitare reciprocă, prin progres treptat, vom 
câştiga desăvârşirea”. (Sf. VAsILE CEL MARE, Regulile mari, Cap. II, Î. 26, în PSB, 
vol. 18, p. 263) 

„Toate pornirile noastre trebuiesc destăinuite fără nicio acoperire bătrânilor, care 
sunt leacuri pentru rănile noastre prin exemplul vieţii lor. În ei vom găsi sprijin şi 
ajutor sufletesc, dacă nu vom încerca să stricăm totul prin judecata și trufia noastră. 

Atât este de plăcută lui Dumnezeu şi potrivită voinţei sale această învăţătură, încât 
o găsim menționată, nu fără folos, și în Sfânta Scriptură. Astfel, Domnul n-a voit să-i 
împărtășească tânărului Samuel prin convorbire directă învățăturile dumnezeieşti şi 
a recurs la îndrumarea unui bătrân care, deşi nu spunea întotdeauna lucruri plăcute 
lui Dumnezeu, era totuşi un bătrân, şi de la acesta a socotit că trebuie să primească 
tânărul învățătură, pentru ca acela care era chemat la o îndatorire divină, deprinzân- 
du-se cu ascultarea față de bătrâni, să înveţe umilinţa şi să dea el însuşi celor mai tineri 
exemplu de supunere. 

Hristos chemând pe Pavel și vorbindu-i El însuși, deși putea să-i arate pe dată 
calea desăvârşirii, a socotit că e mai bine să-l trimită la Anania și i-a poruncit să afle 
de la acesta calea adevărului, zicând: Scoală și intră în cetate, şi ți se va spune ce tre- 
buie să faci. L-a trimis astfel la un bătrân, socotind că se poate forma mai mult prin 
învățătura acestuia decât prin a sa, ca nu cumva ceea ce s-ar fi făcut bine cu Pavel să 
fie dat urmaşilor exemplu rău de înțelegere greșită, ca fiecare adică să fie convins că 
trebuie să primească învățătura mai bine direct de la Dumnezeu, decât să se formeze 
sub îndrumarea celor bătrâni”. (Sf. IoAN CasraN, Convorbiri duhovniceşti, Partea 1, „A 
doua convorbire cu părintele Moise, Cap. XIII, 12, Cap. XIV, Cap. XV, 1, în PSB, vol. 
57, pp. 339-340) 


Gândurile rele 


„(...) fiică a Babilonului, ticăloasa! Fericit este cel ce-ţi va răsplăti ție fapta ta, pe 
care ai făcut-o nouă. Fericit este cel ce va apuca și va lovi pruncii tăi de piatră!%2. Pruncii 


1082. Dacă diavolul a încercat să se războiască chiar şi cu Mântuitorul Hristos, fireşte, fără să reuşească să-și 
atingă scopul propus, cu atât mai mult noi, simpli muritori de rând, fie și foarte buni nevoitori, suntem o țintă per- 
manentă pentru vrăjmaş. Dracii, care caută pururea sufletul nostru, îl caută prin cugetări pătimașe, ca să-l împingă 
la păcatul cu gândul sau la cel cu lucrul. Deci, când vor vedea că mintea nu-i primeşte, vor fi ruşinaţi. Cel ce gândește 
răul, păcătuieşte cu gândul, iar cel ce face voia diavolului şi îşi satisface poftele, păcătuieşte cu lucrul; a făptui păcatul 
înseamnă, deci, a păcătui cu lucrul. Din acest motiv, Sfinţii Părinţi ne îndeamnă, cu o bogăţie uriaşă de amănunte şi 
argumente, să prevenim păcatul prin alungarea lui încă din faza de momeală sau atac. Această momeală e venirea în 
minte a răului, ea neavând nici răsplată, nici ocară, pentru că noi nu am luat nicio atitudine faţă de ea și nici nu am 
produs-o. Momeala e prima apariţie în conștiință a unei dorințe rele. Satana ne-o trimite prin mijlocirea poftelor 
trupeşti, stârnind mișcarea vreunei pofte ce dormitează în subconștient. Dacă nu e înăbușită prin reacţia noastră, 
această mișcare câştigă intensitate şi cu greu va mai putea fi biruită. Dacă respingem momeala chiar din clipa în care 
apare, am biruit. Momentul decisiv e acela în care ia atitudine cugetarea noastră. Pentru a scăpa, trebuie alungat 
gândul din prima clipă, pentru a nu începe să medităm asupra lui, să ne îndulcim cu perspectivele păcatului şi să 
se producă însoţirea, adică să nu lăsăm gândurile să ni se amestece cu ale ispititorilor vicleni. După aceasta, urmea- 
ză însoţirea, adică dialogul sau convorbirea cu gândul, meditarea asupra lui, fie spre încuviințare, fie spre lăsare. 
Aceasta are laudă mică când e plăcută lui Dumnezeu; la fel și mustrare, când e rea. Suntem sfătuiţi să nu dialogăm 
cu diavolul căci riscăm să pierdem la dialectică, acesta fiind deosebit de iscusit în viclenii. După aceea, urmează lupta 
în care mintea biruie sau e biruită și e pricină de cunună sau osândă când ajunge la faptă. Dacă medităm asupra ei 
şi începem să ne îndulcim cu perspectivele păcatului, s-a produs însoţirea gândurilor noastre cu cele ale diavolilor 
vicleni, „ne-am lipit de gândul rău, ni l-am însușit, nu mai stă în noi străin. Prin aceasta am intrat în zona păcatului şi 
anevoie mai putem opri desfășurarea până la capăt a acestui proces odată declanșat” (Pr. prof. Dumitru STĂNILOAE, 
Ascetica și mistica, Ed. Casa Cărţii de Știință, Cluj, 1993, p. 96). De ajungem să consimţim la faptă, gândul simplu 
se concretizează în imagini. Acolo unde se ivesc imagini în gând, s-a produs consimţirea, mişcarea fără imagini 
fiind doar un atac nevinovat. Urmează încuviințarea sau consimţirea, care, odată acceptată, duce la păcat, iar din 
acesta se naşte robia, apoi urmând patima, care duce la deprindere prin obişnuinţa cu ea, făcând să se pornească la 

Babilonului care însemnează dezbinare sunt gândurile tulburi şi tulburătoare ale păca- 
telor care se nasc şi cresc în suflete. Ca să te faci stăpân pe ele şi să izbeşti capete- 
le lor de tăria şi siguranța Logosului dumnezeiesc, însemnează să lovești pe pruncii 
Babilonului de piatră, iar în felul acesta să devii fericit”. (ORIGEN, Contra lui Celsus, 
Cartea a VII-a, Cap. XXII, în PSB, vol. 9, p. 461) 


„Gândurile, datorită păcatului care locuieşte în noi, se unesc contra noastră ca 
nişte câini turbaţi sau tâlhari sălbatici și obraznici și pornesc împotriva noastră împinși 
de tiranul și stăpânul nedreptăţii, care ne încearcă dacă suntem destul de hotărâți a ne 
împotrivi lor”. (METODIU DE OLIMP, Aglaofon sau Despre înviere, Discursul al doilea, 
IV, PSB, vol. 10, pp. 172-173) 


„(...) este nevoie nu numai de supravegherea gândurilor, ci chiar de ferirea de a vorbi 
despre ele, pe cât este posibil, mai ales, acelea care — fiindu-ne apropiate - ne readuc în 
minte patimile și astfel agită şi tulbură gândirea și provoacă în suflet lupte și războaie”. 
(Sf. VAsILE CEL MARE, Constituţiile ascetice, Cap. III, |, în PSB, vol. 18, p. 480) 


Gândurile rele — nașterea lor 


„Din patimile trupului răsar gânduri negre, care se nasc în sufletele noastre”. 
(Sf. VAsiLE CEL MARE, Omilii la Psalmi, Omilia la Psalmul I, V, în PSB, vol. 17, p. 189) 


„Există două chipuri potrivit cărora cugetele rele provoacă tulburări în gânduri- 
le bune: sau sufletul din cauza propriei lui neglijenţe se înșală cu privire la lucrurile 
care nu se cuvin şi se gândeşte la lucruri neraţionale, sau diavolul se străduiește cu 
vrăjmaşii săi să-i inspire cu orice chip în minte lucruri neraționale și s-o îndepărteze 
de la contemplarea şi de la cugetarea lucrurilor lăudabile. Așadar, când sufletul lasă în 
nelucrare concentrarea și intensitatea gândirii și doreşte cele ce se întâmplă să-i iasă în 
cale, atunci gândul este purtat către lucrurile pe care şi le reaminteşte fără o ordine și 
cunoaștere corespunzătoare, şi preocupându-se mai mult cu acestea trece de la rătăciri 
la rătăciri mai mari și de multe ori prin gânduri către cele ruşinoase și necuviincioase 
în cele din urmă se distruge”. (Sf. VASILE CEL MARE, Constituţiile ascetice, Cap. XVII, 
I, în PSB, vol. 18, p. 499) 


GENEALOGIA 


„lar dacă vrem să facem genealogia cuiva, apoi să n-o facem vorbind de părinţii, 
de bunicii şi de străbunicii aceluia, ci să dăm la iveală virtutea lui. Acesta-i cel mai 
minunat chip de genealogie! Ce folos de-i sunt părinții străluciți şi virtuoşi, dacă el 
n-are viaţă plină de fapte bune? Și iarăși, ce pagubă are de-i sunt părinții și strămoșii 


faptă de la sine. Isihie Sinaitul enumeră patru trepte, începând de la un gând neînfrânat și până la fapta păcătoasă: 
atacul, însoţirea, consimţirea, fapta sensibilă. Sfântul loan Damaschin numără șapte trepte: atacul, însoțirea, patima, 
lupta, robirea, consimţirea, făptuirea. Marcu Ascetul, referindu-se și el la meșteșugul demonilor de a se insinua în 
sufletul nostru, spune: „și păcatul se naște aşa, că diavolul ispiteşte pe om printr-o momeală care nu-l forțează şi îi 
arată începutul păcatului, iar omul intră în vorbă cu el din pricina iubirii de plăcere şi a slavei deșarte. Căci deşi prin 
judecată nu voiește, dar cu lucrarea se îndulceşte şi îl primește” (Sf. MARCU ASCETUL, Despre cei ce-și închipuie că se 
îndreptățesc din fapte, cap. 224, în Filocalia, vol. |, Ed. Humanitas, Bucureşti, p. 277). (n.n.) 

de neam prost şi fără vază, dacă el e încărcat cu mii de virtuţi? Dreptul Noe nu se 
trăgea din părinţi cu vază, dar a ajuns om virtuos și a atras asupra lui dragostea lui 
Dumnezeu. Dumnezeiasca Scriptură nu ne spune de părinții lui Noe că au fost virtu- 
oşi, şi totuși Noe a putut să se urce pe culmile virtuţii, deşi au fost atâtea piedici şi era 
împiedicat de atâția. Ca să afli că nimic nu-l poate împiedica pe cel care priveghează, 
pe cel care e cu mintea trează, pe cel care are multă grijă de mântuirea lui”. (Sf. IOAN 
GURĂ DE AUR, Omilii la Facere, omilia XXIII, V, în PSB, vol. 21, p. 282) 


„Dacă avem strămoși virtuoși, să le imităm virtutea; dacă, dimpotrivă, avem stră- 
moşi păcătoși, să nu socotim că răutatea lor ne vatămă cu ceva, ci să ne pregătim de 
ostenelile cele pentru virtute. Să fim încredinţaţi că nu ne poate vătăma deloc răutatea 
lor. Fiecare este încununat sau osândit după cele ce-a făcut; așa precum spune fericitul 
Pavel: Ca să ia fiecare după cele ce a făcut prin trup, fie bine, fie rău (2 Corinteni 5, 10) 
şi iarăși: Care va da fiecăruia după faptele lui (Romani 2, 6)”. (Sf. IOAN GURĂ DE AUR, 
Omilii la Facere, omilia XLIII, II, în PSB, vol. 22, p. 107) 


GESTURILE 
„Nu trebuie să se facă semn cu ochiul în chip viclean, nici nu trebuie avută 


altă atitudine sau gest care ar putea întrista ori batjocori pe frate (Romani 14, 10). 
(Sf. VASILE CEL MARE, Epistole, epist. 22, II, în PSB, vol. 12, p. 156) 


GHICIREA VIITORULUI 


„Fiul meu, să nu ghiceşti viitorul după zborul păsărilor, pentru că aceasta duce 
la închinare idolească”. (Învățătură a celor doisprezece Apostoli, Cap. III, 4 în PSB, 
vol. 1, p. 28) 


„Dar toţi câţi sunt tari în credința Domnului, îmbrăcaţi cu adevărul, nu se lipesc 
de niște duhuri ca acelea, ci se feresc de ele; toți câţi se îndoiesc şi îşi schimbă des păre- 
rile se duc la ghicitori, ca și păgânii, şi-şi atrag asupră-le mai mare păcat, cel al închină- 
rii la idoli; că cel care întreabă pe un profet mincinos despre vreo treabă oarecare este 
închinător la idoli, deșert de adevăr și fără de minte. 

Oriceduh datde Dumnezeu nu așteaptă să fie întrebat, ciavând puterea Dumnezeirii, 
vorbeşte de la el toate, că este de sus (Iacov 3, 15), de la puterea Duhului dumnezeiesc. 

Dar duhul care așteaptă să fie întrebat şi care grăieşte potrivit poftelor oamenilor, 
este pământesc și uşurel, fără putere; nu grăieşte deloc dacă nu-i întrebat. 

- Cum, dar, va ști omul, Doamne, l-am întrebat eu, care din ei este profet şi care 
este profet mincinos? 

- Ascultă, mi-a răspuns el (îngerul pocăinţei - n.n.), despre amândoi profeții şi 
cum am să-ți spun, așa să pui la probă pe profet şi pe profetul mincinos. Pune la probă 
după viaţa lui pe omul care are Duhul cel dumnezeiesc. 

Mai întâi, cel care are Duhul cel de sus este bun, liniștit și smerit; se fereşte de 
orice răutate și poftă deşartă a veacului acestuia și caută să fie mai prejos decât toți 
oamenii; nu răspunde nimănui nimic când este întrebat, nu vorbește singur, nici nu 
grăieşte atunci când vrea omul să grăiască - pentru că Duhul cel Sfânt grăieşte - ci 
atunci grăieşte, când vrea Dumnezeu ca el să grăiască. 

Când omul, care are Duhul cel dumnezeiesc, vine în adunare de oameni drepți, 
care au credință în Duhul cel dumnezeiesc și adunarea bărbaţilor acelora face rugă- 
ciune către Dumnezeu, atunci îngerul Duhului profetic, care se află peste el, îl umple 
p2 om şi omul acela, plin de Duhul cel Sfânt, vorbeşte mulțimii precum vrea Domnul. 

Aşa se va face cunoscut Duhul Dumnezeirii. Atât de mare este, deci, puterea 
aceasta a Domnului cu privire la Duhul Dumnezeirii. 

Ascultă acum, mi-a spus mai departe Păstorul, ascultă despre duhul cel pămân- 
tesc şi deşert, care nu are putere, ci este nebun. 

Mai întâi, omul acela, care pare că are duh, se înalță pe sine și voieşte să aibă cel 
dintâi loc; este îndată obraznic, îndrăzneţ şi guraliv; petrece în multe desfătări și în alte 
multe înşelăciuni şi ia plată pentru profeția lui; dacă nu i se dă, nu profeţeşte. Poate 
oare Duhul dumnezeiesc să primească plată și să profețească? Nu este cu putință ca un 
profet al lui Dumnezeu să facă asta; duhul unor astfel de profeţi este pământesc. 

Într-un cuvânt, unul ca acesta, nu se apropie de adunarea bărbaţilor drepți, ci îi 
evită; se lipeşte de cei care se îndoiesc, de cei deşerţi și le profețeşte în vreun colţ; îi 
înşală, vorbindu-le după poftele lor; totul în deşert, pentru că dă răspuns unor oameni 
deșerți; că un vas gol, pus împreună cu alte vase goale, nu se sparge, ci se potriveşte la 
sunet cu celelalte. 

Dar când vine într-o adunare plină de bărbaţi drepţi, care au Duhul Dumnezeirii 
şi se face de ei rugăciune, omul acela se golește şi duhul cel pământesc, de frică, fuge 
din el; atunci omul acela amuţește, este cu totul zdrobit și nu mai poate vorbi deloc. 

Dacă pui în cămară vase cu vin sau cu ulei și pui între ele şi un vas gol şi vrei să 
goleşti iarăşi cămara, vasul acela pe care l-ai pus gol, tot gol îl vei găsi; tot aşa şi cu pro- 
feţii cei goi, când vin între duhurile drepţilor, vor fi găsiţi aşa cum au intrat. 

Ai văzut viaţa celor două feluri de profeţi! Pune, dar, la probă, după faptele sale şi 
după viaţa sa, pe omul care spune despre el că este purtător de duh. 

Tu crede în Duhul, care vine de la Dumnezeu și are putere; iar în duhul cel pămân- 
tesc şi gol nu crede deloc, că în el nu este putere, că vine de la diavol. 

Ascultă, dar, pilda pe care am să ţi-o spun: ia o piatră și arunc-o spre cer și vezi 
dacă poţi să-l atingi; sau altă pildă: ia o proașcă cu apă și împroaşcă spre cer şi vezi 
dacă poți să găureşti cerul. 

— Cum să se poată asta, Doamne, i-am spus eu, că sunt cu neputinţă amândouă 
acestea, de care mi-ai vorbit? 

- După cum acestea sunt cu neputinţă, mi-a spus el, tot așa și duhurile cele 
pământești sunt neputincioase şi slabe. 

Uită-te acum la puterea ce vine de sus. Grindina este un bob foarte mic, dar câtă 
durere pricinuieşte, când cade pe capul omului! Şi iarăşi, uită-te la picătura de apă, 
care cade jos de pe acoperiş şi găurește piatra. 

Vezi, dar, că cele mai mici lucruri, care cad de sus jos, au mare putere; tot așa și 
Duhul cel dumnezeiesc, care vine de sus, este puternic. Crede, deci, în acest Duh iar 
de celălalt depărtează-te!” (Henma, Păstorul, Porunca XI - 43, 4-21, în PSB, vol. 1, 
pp. 315-317) 


„Aceste spirite necurate (demonii), după cum au arătat-o magii şi filosofii (între 
care şi Platon), se ascund sub statuile și chipurile consacrate. Ascunse acolo, ele sunt 
privite ca puteri divine, prezente, care inspiră pe prezicători, stau în temple, însufle- 
țesc uneori măruntaiele victimelor, conduc zborul păsărilor, hotărăsc sorții şi spun 

oracole învăluite în multe minciuni. Şi, ca unele care nu știu adevărul curat, se înșală 
şi ne înşală şi pe noi. Şi chiar dacă-l știu, spre pieirea lor, nu-l mărturisesc”. (MINUCIUS 
FELIX, Dialogul Octavius, XXVII, 1-2, în PSB, vol. 3, p. 381) 


„Având ceva din puterea de a scruta viitorul şi fiind lipsite de trupuri pămân- 
teşti, aceste duhuri!%% au o înclinare anumită spre aceste lucruri, vrând mai ales să 
abată neamul omenesc de la Dumnezeu cel adevărat. Se introduc, în acest scop, în 
cele mai lacome şi mai crude animale și în altele mai viclene, îndemnându-le să 
săvârşească acţiunile pe care le vor ei şi când le vor, îndreptând manifestările aces- 
tor animale fie spre zboruri, fie spre mișcări de un fel sau altul, pentru ca răpiți de 
puterea de a ghici, familiară unor vieţuitoare fără rațiune, să înceteze să mai caute pe 
Dumnezeu care umple întreaga lume, şi să mai cultive evlavia curată, şi decad prin 
cugetările lor până la pământ, până la păsări şi şerpi, ba chiar până la vulpi şi lupi. 
Într-adevăr, oamenii cunoscători în acest domeniu au constatat că prezicerile cele 
mai eficace vin de la animalele de acest soi, căci diavolii nu au asupra animalelor mai 
blânde o putere atât de mare ca cea pe care o exercită ca să miște pe acele animale 
cu care se înrudesc în răutate, și care la aceste animale nu-i răutate propriu-zisă, 
ci doar una părută”. (ORIGEN, Contra lui Celsus, Cartea a IV-a, Cap. XCII, în PSB, 
vol. 9, pp. 308-309) 


„Adevărata divinitate nu întrebuinţează pentru cunoaşterea viitorului nici ani- 
male fără rațiune, nici orice fel de oameni, ci pe cele mai sfinte şi mai curate dintre 
sufletele omenești, pe care le inspiră şi le dă dar de prorocie. De aceea, între alte minu- 
nate cuvinte cuprinse în Legea lui Moise, trebuie puse și acestea: Să nu vrăjiți, nici să 
nu ghiciţi (Leviticul 19, 20). Şi în alt loc: Căci popoarele acestea, pe care le izgonești tu, 
ascultă de ghicitori şi de prevestitori, iar ţie nu-ți îngăduie aceasta Domnul Dumnezeul 
tău (Deuteronomul 18, 14). Şi imediat după aceea: Proroc dintre frații tăi va ridica 
Domnul Dumnezeul tău. Şi vrând cândva să-i întoarcă printr-un ghicitor de la obice- 
iul ghicitului, pune să vorbească duhul prin gura lui: Căci nu este vrăjitorie în Iacob, 
nici farmec în Israel, la vreme se va spune lui Iacob şi lui Israel, cele ce vrea să plinească 
Dumnezeu (Numerii 23, 23). 

Recunoscând, deci, valoarea acestora și a altora, noi ţinem să cinstim și porunca 
aceasta, care are un înțeles tainic: Păzește-ţi inima mai mult decât orice (Pildele lui 
Solomon 4, 23) pentru ca niciunul dintre duhurile rele să nu intre în cugetul nos- 
tru şi pentru ca niciunul dintre duhurile potrivnice să nu întoarcă, după placul lui, 
închipuirile noastre. Ci ne rugăm să strălucească în inimile noastre cunoștința slavei 
lui Dumnezeu (2 Corinteni 4, 6), Duhul lui Dumnezeu care sălăşluieşte în gândurile 
noastre sugerându-ne imagini vrednice de Dumnezeu căci câți sunt mânați de Duhul 
lui Dumnezeu, sunt fii ai lui Dumnezeu (Romani 8, 14)”. (ORIGEN, Contra lui Celsus, 
Cartea a IV-a, Cap. XCV, în PSB, vol. 9, p. 310) 


„(...) noi nu dăm cu bobii ca să ghicim încotro să mergem și lângă cine să ne ală- 
turăm, ca şi cum mai multe persoane ar putea să ne atragă prin afirmaţia că au venit 
la neamul omenesc trimişi de Dumnezeu”. (ORIGEN, Contra lui Celsus, Cartea a VI-a, 
Cap. XI, în PSB, vol. 9, p. 379) 


1083. FiLon, De gigant, 3-4. (nota 302, p. 308) 

„Slujitorii diavoleşti servesc oricărui vrăjitor, mag, înșelător şi ghicitor”, (Actele 
martirice, „Martiriul Sfântului Pioniu Preotul şi al celor dimpreună cu el, XIV, 9, în 
PSB.xol: 1lpl53) 


„lar dacă (diavolii - n.n.) se prefac că prevestesc să nu socotească cineva aceasta 
un motiv de a se încrede în ei. De fapt, de multe ori ei spun de unii fraţi că vor veni 
peste câteva zile. Şi aceia vin cu adevărat. Dar o fac aceasta nu de dragul auzitorilor, 
ci ca să-i convingă să creadă în ei, și aşa, supunându-și-i, să-i piardă. De aceea să nu li 
se dea atenţie, ci chiar spunând astfel de lucruri, trebuie să-i respingă zicând: nu avem 
nevoie de acestea. Căci ce e de mirare, dacă folosindu-se de trupuri mai subțiri decât 
ale oamenilor şi văzându-i pe cei ce au pornit la drum, le-o iau înainte în alergare şi 
vestesc că vin? Aceasta o prevesteșşte și cel ce călărește cu un cal, luând-o înaintea celui 
ce călătoreşte pe jos. Deci nu trebuie să ne mirăm de ei nici când fac aceasta. Căci nu 
cunosc nimic din cele ce nu s-au făcut. Ci singur Dumnezeu este cel ce le știe toate 
înainte de facerea lor (Daniel 13, 42). Aceştia, ca nişte furi, alergând înainte vestesc 
cele ce le văd. Câtorva le istorisesc cele ale noastre, că adică ne-am adunat și grăim 
impotriva lor, înainte de a le vesti careva plecând de la noi. Aceasta o poate face şi un 
copil iute de picior, luând înaintea celui ce întârzie. Așa trebuie înţeles ceea ce spun: 
dacă a pornit cineva la drum de la Tebaida, sau din alt ținut, înainte de a fi plecat, ei 
nu ştiu de va pleca. Dar după ce l-au văzut plecând aleargă înainte şi vestesc venirea 
aceluia înainte de a ajunge acela. Și aşa se întâmplă că aceia sosesc după câteva zile. 
Dar adeseori întorcându-se cei ce au plecat la drum, aceștia au minţit. 

Aşa se întâmplă uneori că flecăresc şi despre apa râurilor. Căci, după ce au văzut 
ploi mari care au fost în părțile Etiopiei și ştiind că din acelea se va umple râul înainte 
de-a ajunge apa în Egipt, alergând înainte o vestesc aceasta. Dar aceasta au spus-o şi 
oamenii care au putut să alerge așa de repede ca şi aceia. Și precum trimisul lui David, 
urcându-se la înălțime vede mai înainte pe cel ce vine decât cel rămas jos, şi cel ce a 
alergat înainte a spus înaintea altora, nu cele ce însă nu s-au întâmplat, ci cele ce sunt 
pe drum şi se fac, așa şi aceştia se ostenesc și le spun altora, numai ca să-i amăgească. 
Dar dacă providența hotărăște între timp altceva despre ape sau despre cei ce vin pe 
drum (căci poate aceasta), dracii au minţit şi cei ce le-au dat atenție au fost înșelaţi. 

Aşa s-au născut oracolele elinilor (păgânilor) şi așa au fost mai înainte amăgiţi de 
draci. Dar așa a și încetat rătăcirea. Căci a venit Domnul care a surpat pe draci împre- 
ună cu uneltirea lor. Fiindcă nu cunosc nimic de a ei înșişi, ci, ca nişte furi, cele ce le 
văd la alţii acelea le spun. Dar sunt și oameni care îşi dau cu socoteala (care spun cu 
probabilitate) fără să fie preştiutori. De aceea, chiar dacă unele din cele ce le spun sunt 
adevărate, nici atunci nu trebuie să se minuneze cineva de ei. Căci şi doctorii având 
experienţa unor boli, când văd la alții aceeaşi boală adeseori spun de mai înainte, dân- 
du-și cu socoteala (cu probabilitate), cum va decurge boala, pe temei de obișnuinţă. 
Şi cârmacii de corăbii şi mulți agricultori, văzând starea aerului spun de mai înainte 
din obişnuință de va fi furtună sau vreme senină. Dar nu va spune cineva, din pricina 
aceasta, că ei au o preştiinţă de insuflare dumnezeiască, ci din cercare şi obișnuinţă. De 
aceea, dacă şi dracii spun aceasta uneori, dându-și cu socoteala (cu probabilitate), nu 
trebuie să se minuneze cineva de ei, din pricina aceasta, nici nu trebuie să le dea aten- 
|ie. Căci ce folos au auzitorii să ştie de la aceştia cu câteva zile înainte cele ce vor veni? 
Sau la ce s-ar sârgui cineva să cunoască astfel de lucruri, chiar dacă le-ar cunoaşte cu 
adevărat? Căci acest lucru nu e pricinuitor de virtute, nici de vreo deprindere bună. 

Şi nimenea nu e judecat pentru ceea ce nu ştie și nimenea nu e fericit pentru ceea ce a 
aflat și a cunoscut. Ci fiecare e judecat dacă a păstrat în acestea credinţa și a păzit din 
inimă poruncile. 

Deci nu trebuie să ne îngrijim prea mult de acestea. Nici nu trebuie să ne nevoim 
şi să ne ostenim pentru ele, ca să le cunoaştem, ci ca să plăcem lui Dumnezeu pen- 
tru buna vieţuire. Şi trebuie să ne rugăm nu ca să cunoaștem de mai înainte, nici ca 
să cerem plată pentru această nevoinţă; ci ca Domnul să ne fie împreună-lucrător în 
biruinţa asupra diavolului. Iar dacă vrem vreodată şi să cunoaştem ceva de mai înain- 
te, să ne curăţim înţelegerea. Căci eu cred că sufletul care e curăţit în toate privinţele şi 
care stă în cele ale firii, făcându-se străvăzător, poate vedea mai multe şi mai departe 
decât demonii, având în sine pe Domnul care i le descoperă!%*. Aşa a fost sufletul lui 
Elisei, care vedea cele privitoare la Ghiezi (4 Regi 4, 26) şi privea puterile (oştirile) ce 
stăteau în jurul lui (4 Regi 6, 17)”. (Sf. ATANASIE CEL MARE, Viața Cuviosului Părintelui 
nostru Antonie, XXXI-XXXIV, în PSB, vol. 16, pp. 212-214) 


„Întrucât vrăjmașul firii omeneşti e potrivnicul nostru al tuturor, el n-are alt 
gând și altă grijă decât să lovească pe om unde-l doare, rănindu-l. Şi care altă rană 
poate fi mai mortală pentru oameni decât a-i îndepărta ca să nu se poată apropia de 
Dumnezeul Cel dătător de viaţă şi lăsându-l să treacă de bună voie spre pierzare? 
Întrucât, deci, mulţi dintre cei ce se îngrijesc de cele trupeşti caută cu de-a-din- 
sul ori să cunoască viitorul, nădăjduind să poată evita pe cele rele, ori să dobân- 
dească pe cele bune, de aceea, pentru a nu-și îndrepta oamenii privirile numai 
spre Dumnezeu, vicleanul neam al diavolilor a iscodit o mulțime de chipuri min- 
cinoase de a cunoaşte viitorul cum sunt ghicitul din zborul păsărilor (auguria), 
tălmăcirea semnelor (symbolon), oracole, cercetarea măruntaielor (haruspice), 
invocarea morţilor, ghicirea în momente de transă (enthusiasmos), incintarea zei- 
tăţii, inspiraţia şi altele multe. Şi în ce fel e ghicirea prin care se lasă omul ade- 
menit ca să afle adevărul, pe atât e de sigur că omul cade în ghearele vicleanului 
şi înşelătorului. Diavolul e cel care îndeamnă pe cel ce observă zborul vulturilor, 
să-şi lege nădejdea de anumite fâlfâiri mai deosebite sau de palpitaţiile anumi- 
te ale ficatului, apariţiile provenite din inflamațiuni ale ganglionilor, ca și clipirile 
din ochi, toate aceste semnalmente vădesc tot atâtea moduri de înşelare a omu- 
lui de către viclenia aceluiași diavol și aceasta cu scopul ca, depărtându-se oame- 
nii de Dumnezeu, să caute vindecare prin diavol, pe care și cred că o dobândesc”. 
(Sf. GRIGORIE DE Nyssa, Despre pitonisă, în PSB, vol. 30, pp. 131-132) 


„Chiril: Citirile în stele, ghiciturile, prorocirile mincinoase şi amăgirile drăceşti, 
primesc, cred, numai cei cărora le place nebunește să primească slujirea urâtă și 
blestemată a idolilor. 

Paladie: Drept ai grăit. Căci şi dumnezeiescul cuvânt ne poruncește să avem 
scârbă de urâciunea acestora. El spune: Jar când vei intra în pământul pe care Domnul 


1084. Tâlcuirea Pr. D. Stăniloae: „Sufletul împătimit e închis între zidurile patimilor sau păcatelor sale, 
sau al egoismului său. Nu vede în mod real cum sunt ceilalți, în valoarea lor reală, cum sunt lucrurile în mici- 
mea valorii lor, nu iese din cămara întunecoasă a simțurilor și a înțelegerii superficializate prin patimi. Sufletul 


atoare ale celorlalţi şi ce e pe cale să facă Dumnezeu prin ei. Vede mai real, mai obiectiv şi mai departe decât 
dracii îngustați de patimi”. (nota 27, p. 214) 

Dumnezeul tău ţi-l dă ţie, să nu te înveţi a face după urâciunile neamurilor acelora. 
Să nu se afle întru tine om care să treacă pe fiul său, sau pe fiica sa prin foc, sau proroc 
mincinos, sau ghicitor, sau prezicător, sau care să umble cu farmece sau cu descânte- 
ce, sau grăitor din pântece, tâlcuitor de semne, vorbitor cu morţii. Că urâciune este 
Domnului Dumnezeului tău tot cel ce face acestea (Deuteronomul 18, 9-12). Şi după 
altele, zice iarăşi: Desăvârșit să fii înaintea Domnului Dumnezeului tău. Neamurile 
acestea pe care tu le vei moșteni, acelea caută ghicituri și prorocii mincinoase. Iar ţie 
nu ţi-a dat Domnul Dumnezeul tău așa. Proroc dintre fraţii tăi ca mine va ridica 
ție Domnul Dumnezeul tău. Pe El să-L ascultați în toate câte ai cerut de la Domnul 
Dumnezeul tău, în Horeb, în ziua adunării (Deuteronomul 18, 13-15)1%5. 

Chiril: Foarte bine ai spus, prietene. Deci nu vom urma tâlcuitorilor de semne 
şi celor ce întreabă morții, precum nu vom primi nici zborurile păsărilor ca vreun 
lucru care ne spune ceva din viitor, fie că se mişcă spre dreapta, fie spre stânga, fie că 
se fac spre seară, fie dimineața. Căci acestea ţin de cea mai de pe urmă nebunie. Ci 
luând conducător în toate pe Hristos, Cel care pentru noi S-a făcut proroc și om ca 
noi, de la El vom primi cunoştinţa celor trebuincioase şi lângă El vom rămâne, arun- 
când departe de noi prorocirile mincinoase ale dracilor și dispreţuindu-le. Căci, 
precum numai lui Dumnezeu Îi aparţine prin fire şi în mod propriu să dea viață 
şi să stăpânească peste toate, la fel, socotesc, numai El are cunoştinţa tuturor. Iar 
propriu firii Lui e să știe limpede cele ce vor fi şi să aibă adunată în sine cunoştinţa 
tuturor!'%$. Sau oare nu e înțelept şi drept cuvântul acesta? 

Paladie: Ba foarte mult. 

Chiril: Deci Lui îi vom greși și faţă de slava Lui supremă ne vom face vinovaţi, de 
vom crede că se află în duhurile spurcate și necurate cele care alcătuiesc bunătatea şi 
măreţia Lui. Vom fi dispuşi astfel să socotim prosteşte că şi satana poate fi făcător de 
viaţă și creator dacă îi vom dărui lui şi vom spune că ţin de firea lui cele ce sunt mai 
presus de toate și aparţin în chip mai deosebit lui Dumnezeu!%. Iar un bun propriu 
şi deosebit al Firii celei mai presus de toate este şi cunoştinţa celor viitoare. Sau oare 
nu € adevărat ceea ce spun? 

Paladie: Foarte adevărat. Căci zice Dumnezeu prin glasul lui Isaia către unii care 
trec asupra zidirii cele ale lui Dumnezeu: Aduceţi-vă aminte de acestea şi suspinați; 


1085. Tâlcuirea Pr. D. Stăniloae: „Tainele viitorului nu sunt ascunse în natura fizică sau a omului, ca unele 
ce vor ieși cu necesitate din ele căci tot ce se va întâmpla cu omul sau cu istoria omenească depinde de liberta- 
tea oamenilor şi de voia lui Dumnezeu care va lucra potrivit purtării oamenilor și grijii față de ei. Ghiciturile 
provin din ideea că totul e înscris ca potenţă în firea lucrurilor sau a oamenilor, pe care unii mai pătrunzători 
le pot deduce din anumite semne ce se văd pe fețele oamenilor, sau în mișcarea stelelor, sau a animalelor. lar 
vrăjitorii și fermecătorii cred că au în ei ultima putere care poate determina anumite momente ale viitorului. 
Altceva este cu rugăciunea. Ea se întemeiază pe faptul că un Dumnezeu liber și mai puternic decât lumea ca 
creaţie a Lui poate interveni în ea, deoarece a făcut-o ca un cadru contingent, elastic, în care e posibilă o lucrare 
liberă a Lui, cum e posibilă, într-un mod mai restrâns, şi o lucrare liberă a omului”. (nota 203, p. 188) 

1086. 'Tâlcuirea Pr. D. Stăniloae: „Numai Dumnezeu preștie toate ale viitorului. Căci viața oamenilor şi 
cele ce se fac de ei asupra naturii, depinzând de libertatea lor, nu sunt scrise potenţial în natură, ca să le poată 
descifra cineva din ea. Dar Dumnezeu ni le comunică prin cei aleşi dintre oameni ca proroci. Dar cel mai mare 
proroc pentru noi S-a făcut Însuşi Fiul Său, prin întruparea Sa”. (nota 204, p. 189) 

1087. 'lâlcuirea Pr. D. Stăniloae: „L-am cobori pe Dumnezeu dacă am atribui şi satanei însuşirea preștiinței. 
Căci prin aceasta l-am socoti pe el creator al lumii și dătător de viaţă. Căci Dumnezeu preștie cele viitoare întrucât 
FI a creat toate şi le conduce cum voieşte FI. Chiar cele ale oamenilor le preștie, pentru că EI l-a înzestrat pe om 
cu libertatea de care preștie în general cum se va mişca, fără să o predetermine. Chiar în răutatea satanei se arată 
că el nu e creator şi atotputernic. Căci atotputernicia se manifestă în generozitate, în bunătate. Numai limitarea se 
manifestă în frică şi răutate, în piedici şi cenzuri transcendente aplicate omului”. (nota 205, p. 189) 

pocăiți-vă cei ce ați rătăcit, întoarceți-vă din inimă. Şi vă aduceți aminte din cele mai 
dinainte din veac, că Eu sunt Dumnezeu și nu este altul afară de Mine, Cel ce vestesc 
mai înainte cele ce vor fi mai pe urmă, mai înainte de a se face și de ce s-au săvârșit. 
Și am zis: sfatul Meu va sta şi toate câte am hotărât, le voi face (Isaia 46, 8-10). Ştirea 
că poate vesti cele de pe urmă înainte de-a se face o dă auzitorilor ca o dovadă că nu 
este alt Dumnezeu afară de El, Cel prin fire şi cu adevărat!:. 

Chiril: Foarte bine, Paladie. Dar aș voi ca privind mai bine adevărul, să cercetăm 
şi aceasta. Dacă ne aflăm cu totul între cei ce voiesc să viețţuiască drept şi evanghelic, 
în ce mod vom mai urma şi vom mai da atenţie amăgirilor falselor prorocii? Dacă 
e vreun cuvânt adevărat la ei, nu socotim că trebuie să mintă glasul Mântuitorului? 
Căci a zis către îngâmfaţii și hulitorii iudei: Voi de la tatăl vostru diavolul sunteţi și 
poftele tatălui vostru vreţi să le faceţi. Acela de la început a fost omorâtor de oameni 
şi întru adevăr n-a stătut, pentru că nu este adevăr întru el. Când grăieşte minciuna, 
din ale sale grăiește, că mincinos este el și tatăl minciunii (loan 8, 44). Deci în ce mod 
va spune adevărul cel mincinos? Şi cum nu va minţi fără îndoială şi totdeauna cel ce 
n-a stătut în adevăr? Deci nu e vădit, Paladie, oricui, că primind ca adevărat cuvân- 
tul dracilor, bănuim pe Hristos de minciună şi spunem că minte adevărul? 

Paladie: E o primejdie. 

Chiril: De altfel, aş adăuga la cele spuse şi aceasta. Am învăţat de la Hristos să nu 
primim cuvintele duhurilor necurate, chiar dacă ar voi să ne spună vreodată adevă- 
rul la care ele nu pot ajunge și care nu le este obişnuit”. (Sf. CHIRIL AL ALEXANDRIEI, 
Închinare în Duh şi Adevăr, Cartea a şasea, în PSB, vol. 38, pp. 188-190) 


„Paladie: Aşadar, e cu totul primejdios a da atenţie înşelăciunilor prezicătorilor. 

Chiril: Dumnezeu pedepsește lucrul acesta cu moartea și îl socotește între cele 
mai de pe urmă păcate. Căci a spus în Levitic: Oricine care se va duce la grăitorii din 
burtă sau la descântători, ca să curvească după ei, voi întări fața Mea asupra lui şi-l 
voi pierde pe el din poporul său. Şi să fiţi sfinţi, că sfânt sunt Eu, Domnul Dumnezeul 
vostru (Leviticul 20, 6-7). Şi după altele, iarăşi: Și bărbatul sau femeia care se va face 
grăitor din pântece sau descântător, cu moarte să fie omorâţi și cu pietre să-i ucideți, 
că vinovaţi sunt (Leviticul 20, 27). Întâi dezaprobă voinţa de-a asculta prezicerile 
mincinoase din stele, sau cele primite de la morţi, spunând că lucrul acesta e cu 
totul străin de vieţuirea cuvenită sfinţilor şi nepotrivit cu cei alipiți de Dumnezeu. 
Al doilea, îi pedepseşte şi pe aceștia cu moartea, spunând că sunt vinovaţi și ei. Nu 
ne lasă să le arătăm milă celor ce au ajuns până la atâta ticăloşie, că s-au făcut laţ spre 
moarte şi cursă sufletelor nevinovate şi ușă spre pierzare şi funie spre iad, şi ce nu 
altceva din asemenea rele? Dar socotesc că e lucru înţelept și fără pată a cugeta că nu 
a rânduit Dumnezeu o pedeapsă atât de aspră şi mai presus de toate relele pentru cei 
ce pot cunoaşte și spune altora cele viitoare și anume pentru cei ce au ceva de spus 


1088. Tâlcuirea Pr. D. Stăniloae: „Dacă este o libertate în oameni şi dacă n-ar fi, totul ar fi din veci în baza 
unor legi fără sens şi a căror origine este inexplicabilă, Numai Dumnezeu Creatorul tuturor, deci și al oame- 
nilor, le preştie toate. Filosofia a luptat de la Renaştere încoace pentru eliberarea omului de Dumnezeu. Dar 
omul nu acceptă decât natura supusă legilor neschimbate, el e mai supus acestora decât lui Dumnezeu. Astfel a 
sfârşit în robia unor legi oarbe să fie sub masca acestora, fie a unor pasiuni proprii, sau dacă e mai slab, a pasi- 
unilor celor mai tari decât sine. E o robie care nu promite decât moartea veșnică. Aşa zisa libertate în legitate e 
o contradicţie în sine. Numai Dumnezeu Cel personal şi bun, care se jertfeşte pentru om, asigură omului atât 
libertatea de a-l. asculta spre binele lui veşnic, cât şi de-a nu-L asculta, spre răul lui, de-a nu-L asculta în veci, 
spre răul lui veșnic. Numai Dumnezeu lasă câmp de manifestare reală libertăţii”. (nota 206, p. 189) 

cu adevărat despre cele ce vor fi, dar nu o fac. Căci nu se pedepseşte grăirea adevă- 
rului, ci e blestemată grăirea mincinoasă. lar dacă e osândit cineva pentru că face 
aceasta şi anume chiar de către Dumnezeu, aceasta se întâmplă pentru că a prezentat 
în lumina rea însăşi firea negrăită. Deci cel ce foloseşte adevărul în slujba minciunii 
ca și când ar fi propriu ei, are de suportat o pedeapsă egală cu crimele, ajungând la 
același sfârşit. Căci nu pedepseşte Scriptura pe cei ce grăiesc cele de la Dumnezeu, 
să nu fie. Dacă ar fi așa, vieţuirea acestora n-ar fi liberă de minciună. Deci fiindcă 
neluând din adevăr, grăiesc cele ce nu voiesc de la ei înşişi, de aceea nu se împlinesc”. 
(Sf. CHIRIL AL ALEXANDRIEI, Închinare în Duh și Adevăr, Cartea a şasea, în PSB, 
vol. 38, pp. 190-191) 


„A zis Dumnezeu în Deuteronomul: lar de va zice cineva în inimă: Cum vom 
cunoaște cuvântul pe care l-a grăit Dumnezeu? Orice va grăi prorocul acela în numele 
Domnului şi nu se va întâmpla, cuvântul acela nu l-a grăit Domnul şi, întru necredinţă 
a grăit prorocul, deci să nu vă ţineţi de el (Deuteronomul 18, 21-22). Auzi că neîmplini- 
rile celor grăite înainte vor fi o dovadă vădită că ceva nu s-a spus de la Dumnezeu?!% 
Căci adevărul iubeşte adevărul. Aceasta o spune prin glasul lui Ieremia: Dumnezeu 
aproape sunt Eu, zice Domnul, și nu Dumnezeu departe. Oare se va ascunde omul în 
cele ascunse și Eu nu-l voi vedea? Oare nu umplu eu cerul şi pământul, zice Domnul. Am 
auzit cele ce grăiesc prorocii, cele mincinoase ce le-au prorocit prorocii în numele Meu 
(Ieremia 23, 23-25). Apoi învinuind cu putere pe cei ce au disprețuit legile dumneze- 
ieşti, dă ca mijloc vădit de a cunoaște cele ce sunt de la Dumnezeu sau nu adevărul. 
Căci zice iarăși: Prorocul care a visat să povestească visul lui, şi cel către care e cuvântul 
Meu să povestească cuvântul Meu, să prorocească cuvântul Meu întru adevăr (Ieremia 
23, 28). Deci, dacă se arată ceva abătându-se de la adevăr, aceasta îndată îl dovedeşte 
pe grăitor mincinos și vorbind din inima lui, nu din gura Domnului, cum s-a scris1%%” 
(Sf. CHIRIL AL ALEXANDRIEI, Închinare în Duh şi Adevăr, Cartea a şasea, în PSB, 
vol. 38, pp. 191-192) 


„Paladie: Cine ar putea ajunge la atâta nebunie a gândurilor, încât, să-şi închi- 
puie că întrebătorii morților şi grăitorii din pântece şi descântătorii produc acestea 
prin Dumnezeu? Doar îmi aduc aminte de lege care poruncește pedeapsa cea mai 
mare pentru tot cel ce s-a hotărât să facă aceasta. Apoi cum n-ar fi o nebunie să se 
cugete că cel osândit la moarte nu e neplăcut lui Dumnezeu? 

Chiril: Foarte bine judeci. În felul acesta am socotit că sufletele sfinților izbăvite 
de trupuri sunt aruncate la o parte şi nu se învrednicesc de niciun preţ, ba au ajuns 
până la atâta nefericire că sunt supuse duhurilor rele și necurate şi urmează fără să 
vrea acelora care le duc cu ușurință unde voiesc. Însă înțeleptul loan, alcătuindu-ne 
cartea Apocalipsei, care a fost cinstită și de aprobarea Părinților, ne-a asigurat lim- 
pede că a văzut sufletele sfinţilor sub însuşi jertfelnicul dumnezeiesc (Apocalipsa 6, 
9). Însă dacă dracii le trag din lăcașurile de sus și le coboară fără cruțare din locurile 
cele mai sfinte, fără să-i împiedice nimic, atunci cerul le e deschis tuturor dracilor, 


1089. Tâlcuirea Pr. D. Stăniloae: „Vin destui cu pretenţia că prezic şi spun viitorul, ca unii ce l-au primit 
de la Dumnezeu; şi aproape totdeauna ceea ce prezic nu se adevereşte, Aceasta e dovada sigură că nu au primit 
de la Dumnezeu spusa lor despre viitor”. (nota 207, p. 191) 

1090. 'Tâlcuirea Pr. D. Stăniloae: „Dar adevărul unui cuvânt despre viitor se arată în împlinirea acelui 
cuvânt”. (nota 208, p. 192) 

ba chiar li se deschide, pe drept cuvânt, şi poarta raiului. Şi însăşi sabia înflăcărată le 
îngăduie nu numai intrarea şi ieşirea, ci şi scoaterea cu îndrăzneală a vreunora din- 
tre cei ajunși înăuntru. Dar aceasta nu înseamnă a batjocori nădejdea cea în Hristos 
şi a socoti de trei ori nefericită viaţa lor admirată de noi?!%! 

Paladie: Aşa se pare. 

Chiril: E clar. Căci altfel cum era mai bine pentru dumnezeiescul Pavel, să moară 
şi să fie cu Hristos? (Filipeni 3, 14). Căci, dacă după ce vom ieși din cele pământești 
şi vom fi cu Hristos, ne vom supune duhurilor, s-a făcut deșartă credinţa, după cum 
s-a scris”, (Sf. CHIRIL AL ALEXANDRIEI, Închinare în Duh și Adevăr, Cartea a șasea, 
în PSB, vol. 38, pp. 192-193) 


„Că Dumnezeu urăște şi surpă vrăjile și grăirile deşarte, e clar din ceea ce spune 
EI Însuși: Eu sunt Domnul Dumnezeu. Şi după acestea: Cine altul va risipi semnele 
celor grăitori din pântece și prezicerile din inimă? Cine întoarce pe cei înţelepţi la cele 
dinapoi şi înnebuneșşte sfatul lor şi întăreşte cuvintele Fiului Său şi adeverește sfatul 
îngerilor Lui? (Isaia 44, 24-25). Căci pe de o parte arată prezicerile din inimă minci- 
noase şi veştejite, iar pe de alta întăreşte tot cuvântul Fiului Său, adică al lui Hristos, 
şi sfatul îngerilor Săi, adică cele ce le grăiesc propovăduitorii credinţei în EI, le arată 
pe acestea pline de adevăr, dând mărturie pentru ele prin semne şi minuni şi prin 
celelalte lucrări ale Duhului. Și a zis iarăşi undeva, mustrând faptele lor osândite 
de legea lui Dumnezeu: Stai, așadar, în descântecele tale şi în multele tale farmece, 
pe care le-ai învățat din tinereţea ta, de-ți vor putea fi de folos. Ostenit-ai în sfaturile 
tale. Să stea dar și să te mântuiască pe tine cititorii din stelele cerului, cei ce privesc 
stelele să-ți vestească ție ce are să vină asupra ta (Isaia 47, 12-13). Vezi, aşadar, că 
Dumnezeu vădeşte blestemata ta prezicere din stele ca vrednică de râs și cu totul 
nefolositoare. Iar că numai Lui singur Îi aparţine adevărul și puterea de-a spune 
cuvinte neînșelătoare despre cele ce le aşteptăm în viitor, auzi-L iarăşi zicând prin 
glasul lui Isaia: Aduceţi-vă aminte de acestea și suspinaţi. Pocăiți-vă cei ce aţi rătăcit, 
întoarceți-vă cu inima şi vă aduceţi aminte de cele de mai înainte ale veacului. Că Eu 
sunt Domnul Dumnezeu şi nu este altul afară de Mine, care vestesc cele din urmă îna- 
inte de a se face ele și îndată s-au săvârșit. Şi a zis: Tot sfatul meu va sta și câte voiesc 
le voi face (Isaia 36, 8-9). 

Deci numai lui Dumnezeu Cel mai presus de toate Îi vom recunoaște puterea 
de-a străvedea limpede şi de-a prezice fără greşeală cele viitoare. Iar cele de la alţii, 
care având mintea coruptă, grăiesc din inima lor, după cum s-a scris, şi fac din min- 
ciună pricină de câştig, bănuiesc, sunt flecăreli şi povești băbeşti, caraghioslâcuri şi 
înșelătorii. 

Paladie: E adevărat. Aşa este şi nu altfel. 

Chiril: Să ne reținem deci de la acestea și părăsind calea cea sucită, să păşim pe 
cea dreaptă, strâns lipiți numai de Dumnezeu şi recunoscând adevărul cuvintelor 


1091. Tâlcuirea Pr. D. Stăniloae: „Pot face oamenii, mai bine zis vrăjitoarele stăpânite de demoni, ceea 
ce voiesc cu sufletele sfinţilor, care sunt în preajma lui Dumnezeu? N-o pot face aceasta nici măcar cu sufle- 
tele celor ajunşi în rai, căci porţile acelora sunt păzite de sabia Heruvimilor. În acest caz suntem mai liberi de 
demoni, noi cei ce suntem pe pământ, decât cei ajunşi la fericirea de acolo.Iar dacă ar putea face aceasta cu 
sufletele ajunse în iad, sub stăpânirea lor, ştiu acestea viitorul mai bine decât demonii care le au în stăpânire? 
Nu au căzut ei în groapa întunericului, care nu știu nimic?” (nota 209, p. 193) 

sfinţilor!” (Sf. CHIRIL AL ALEXANDRIEI, Închinare în Duh şi Adevăr, Cartea a șasea, 
în PSB, vol. 38, pp. 197-198) 


„Auzirea celor nedorite, chiar dacă ele nu sunt încă prezente, produce multă tul- 
burare mai cu seamă când nesiguranța celor ce vor fi în viitor arată gândirii că e cu 
putință venirea lor. (...) Chiar dacă nu le văd în prezent, ei se tem de ele ca și cum ar fi 
deja prezente, îngrijoraţi de felul în care vor putea să treacă peste ele”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a zecea, Capitolul al 
doilea, în PSB, vol. 41, p. 949) 


GLUMELE 


„Bătrânii trebuie să se uite la tineri ca la copiii lor; pot să se joace cu ei - foarte 
rar, dar totuși din când în când; să glumească cu ei în aşa fel încât glumele să țintească 
la buna lor creştere”. (CLEMENT ALEXANDRINUL, Pedagogul, Cartea II, Cap. VII, 57.1, 
în PSB, vol. 4, p. 263) 


„Se cuvine ca ascetul să se abţină de la orice glumă. Căci de multe ori se întâm- 
plă ca aceia care se ocupă cu cele asemenea să se rătăcească de la cuvântul drept, 
pentru că sufletul se împrăștie în râs şi slăbeşte înțelepciunea şi concentrarea gân- 
dirii. lar adeseori răul după mersul lui ajunge și la un limbaj ruşinos şi la cea din 
urmă lipsă de cuviinţă așa încât să nu se pună de acord în același timp cumpătarea 


sufletului şi înclinarea spre glumă. lar dacă vreodată ar fi nevoie să se creeze o bună 
dispoziţie prin cuvinte, ca să se înlăture (uşureze) o durere, cuvântul vostru să fie 
plin de har duhovnicesc şi dres cu sarea evanghelică, ca să exalte parfumul bunei 
dispoziţii de înţelepciune interioară şi să bucure pe ascultător și cu destinderea și 
cu harul înțelepciunii”. (Sf. VAsrLe CEL MARE, Constituţiile ascetice, cap. XII, în PSB, 
vol. 18, pp. 496-497) 


GNOSTICUL 


„Filosoful nostru se ocupă cu trei lucruri: cu contemplaţia, cu împlinirea porun- 
cilor şi cu formarea de oameni buni. Acestea trei reunite formează gnosticul. Dacă 
lipseşte una dintre ele, gnoza şchioapătă”. (CLEMENT ALEXANDRINUL, Stromatele, 
Stromata a II-a, Cap. IX, 46.1, în PSB, vol. 5, pp. 137-138) 


1092. 'Tâlcuirea Pr. D. Stăniloae: „Numai Dumnezeu prezice cu adevărat cele viitoare, pentru că în calita- 
te de Creator mai presus de natură, poate să ştie ce este implicat în ea, sau poate uneori să o conducă precum 
voiește, sau poate prevedea felul cum se va mişca voia omenească, pe când oamenii nu pot niciuna dintre aces- 
lea. Când se dau ca prezicători de la ei înşişi, sunt proroci mincinoşi. Numai Dumnezeu poate comunica unor 
oameni viitorul, făcându-i proroci adevăraţi. Dar pentru a primi calitatea aceasta de la Dumnezeu, se cere o 
deosebită sensibilitate, câştigată prin post și rugăciune, printr-o subțiere sau curăţire duhovnicească a puteri- 
lor sale de percepţie. E drept că sunt şi oameni de o sensibilitate bolnăvicioasă, ce se accentuează prin patimi 
de ordin spiritual (forme de tot felul ale mândriei). Acestea intră în domeniul unei parapsihologii bolnăvicioa- 
se. În aceste cazuri e greu de distins între pretenţia lor de-a cunoaşte viitorul şi sugestiile duhurilor rele. Au și 
ci o anumită putere de sesizare a stărilor sufleteşti ale altora. Dar exagerează ştiinţa ce le vine din aceasta. Ei 
sunt proroci mincinoşi. Pretenţia lor de-a prevedea viitorul îndepărtat şi general se dovedește mincinoasă prin 
neîmplinirea celor prezise”. (nota 211b, p. 198) 

Definiţia gnozei 


„Gnoza noastră, însă, este plină de credinţă, pentru că este o dovedire științifică 
a învățăturilor transmise potrivit adevăratei filosofii. Am putea spune că gnoza este 
rațiunea care din adevărurile mărturisite aduce credinţă în adevărurile îndoielnice. 
Pentru că credinţa este dublă, una științifică și alta conjecturală, nimic nu ne împiedi- 
că să numim dublă și demonstraţia, una științifică și alta conjecturală; tot așa şi gnoza 
şi prognoza; una este foarte exactă prin natura ei, cealaltă imperfectă. Şi cum să nu fie 
demonstraţia noastră singura adevărată, când este dată de dumnezeieştile Scripturi, 
de sfintele cărți şi de înțelepciunea învățată de la Dumnezeu, după cum spune apos- 
tolul? (1 Tesaloniceni 4, 9)”. (CLEMENT ALEXANDRINUL, Stromatele, Stromata a II-a, 
cap. XI, 48.1-48.3, în PSB, vol. 5, pp. 138-139) 


GRIJILE 


Îngrijirea de cele cuvenite lui Dumnezeu 
şi de cele omenești pentru El 


„Nici cele cuvenite lui Dumnezeu nu trebuie să le nesocotim pentru cele ome- 
neşti, şi nu necesar să fim nepăsători nici faţă de cele omeneşti pentru Dumnezeu”. 
(Sf. CHIRIL AL ALEXANDRIEI, Închinare în Duh și Adevăr, Cartea a şaptea, în PSB, 
vol. 38, p. 241) 


Grijile lumești înrobitoare 
Definiţia 


„Întrebarea 88: Ce este grija cea lumească? 

Răspuns: Toată grija, chiar dacă n-ar părea să aibă ceva din cele oprite, dacă nu 
contribuie la pietate, este lumească”. (Sf. VAsILE CEL MARE, Regulile mici, Î. 88, în PSB, 
vol. 18, p. 355) 


„Cei bătrâni au spus că ţine de grija şi preocupările veacului tot ce depăşeşte tre- 
buinţele traiului zilnic şi strictul necesar trupului. Dacă, de exemplu, deşi poate ajunge 
pentru trebuinţele corpului nostru un singur galben, noi vrem să depunem muncă şi 
osteneală pentru a câştiga doi sau trei galbeni; n-avem nevoie de mai mult de două 
cămăși, una de zi şi alta de noapte, dar căutăm să devenim stăpâni pe trei sau patru 
cămăşi, şi ne este de ajuns o locuinţă compusă dintr-o chilie sau din două, dar, împinşi 
de ambiţie lumească şi de extindere, construim patru sau cinci chilii, mai împodobite 
şi mai încăpătoare decât cere trebuința, arătând prin aceste înfăptuiri că suntem robi 
ai patimilor şi poftelor acestei lumi. 

Experienţa ne-a învăţat foarte bine că acestea se întâmplă din îndemnul demo- 
nilor. Iată, unul dintre cei mai încercaţi bătrâni trecea pe lângă chilia unui frate, care 
era stăpânit de grijile arătate mai înainte, fiindcă transpira frământat de preocupările 
zilnice în zidiri şi reparaţii de prisos. L-a văzut de departe sfărâmând o piatră foarte 
tare cu un ciocan greu şi având lângă el pe un etiopian împreună cu care, cu mâinile 

unite şi încleştate pe ciocan, lovea piatra și îndemna la această treabă cu făclii aprinse. 
S-a oprit îndelung în fața acestei scene uimit de înrâurirea atât de puternică a diavo- 
lului şi de înșelăciunea unei atât de mari amăgiri. Când fratele, istovit de atâta obo- 
seală, voia să pună capăt lucrării şi să se odihnească, îl însuflețea imboldul acelui duh 
necurat, făcându-l să ia iarăși ciocanul şi să-şi continue munca începută; astfel încât, 
susținut neîncetat de îndemnul diavolului, nu simțea răul unui efort atât de mare”. 
(Sf. IOAN CasrAN, Convorbiri duhovnicești, Partea 1, „Întâia convorbire cu părintele 
Isaac”, Cap. V, 4-5, Cap. VI, 1-2, în PSB, vol. 57, p. 457) 


Gravitatea 


„Cel ce merge pe patru picioare este cu totul necurat. Merge pe patru picioare cel ce 
se încrede în cele pieritoare și, din grija față de ele, neglijează în întregime partea condu- 
cătoare (a omului), sufletul. După cum cei legaţi cu lanțuri merg cu greutate, tot așa cei 
legați (numai) de această viaţă nu reușesc să ducă până la capăt calea virtuții. 

De astfel de gânduri înălțătoare era animat Sfântul Teotim”. (Actele martirice, 
„Sfântul Teotim, episcop de Tomis”, în PSB, vol. 11, pp. 343-344) 


„Deci dacă, precum s-a spus, am devenit astfel, şi am atins, pe cât e cu putin- 
[ă fiinţelor umane în această viață, cea mai înaltă culme dumnezeiască, dar neglijez 
deprinderea viețuirii deiforme, aplecându-mă de bunăvoie spre mângâierile trupului, 
am fost tras de povara lanțurilor, adică de griji, şi am căzut de la Dumnezeu, întorcând 
prija şi căutarea, care trebuie să se îndrepte numai spre împărăţia cerurilor, spre ceea 
ce nu-i îngăduit, adică spre viața pământească, şi răbdând să fiu dus de simţuri în loc 
de a fi dus cu mintea spre Dumnezeu. (Sf. MAxIM MĂRTURISITORUL, Ambigua, par- 
lea a doua, 6, în PSB, vol. 80, p. 68) 


Manifestarea 


„Şi, îmbrăcat în acestea ca în nişte coji şi solzi, sau ca într-un înveliș de lut copt, 
e greoi în mişcări, târându-se sub toată povara vieţii. De aceea, sufletul care e astfel 
e şi uşor de prins!%* de cei ce-l gonesc, ameninţându-l cu jefuirea de bunuri, sau cu 
păgubirea a ceva din cele năzuite în viaţa aceasta. EI se lasă prins cu uşurinţă şi se 
supune celui ce-l goneşte'. (Sf. GRIGORIE DE Nyssa, Despre Fericiri, Cuvântul VIII, 
in PSB, vol. 29, p. 397) 


„Iar dacă sfătuitorul Evei ţi-ar vorbi şi ţie despre ceva frumos la vedere și dulce 
la gustare şi ai căuta, pe lângă pâine, ceva pregătit și amestecat cu unele dulceţuri, 
iar prin acestea ţi-ai duce pofta în afara hotarului celor de trebuință, să vezi pe şarpe 
lărându-se pe ascuns spre lăcomie. Căci târându-se de la hrana de neapărată nevoie, 
la mâncarea pregătită, se va muta la ceea ce e dulce ochilor, căutând vase strălucitoare, 


1093. Tâlcuirea Pr. D. Stăniloae: „L.. Binswanger (Grundformen und Erkenntnis menschlichen Daseins) a 
vorbit de slăbiciunile omeneşti, ca de niște belciuge de care poate fi omul uşor prins şi purtat de cei ce-i cunosc 
uceste slăbiciuni. Sfântul Grigorie de Nyssa vorbeşte de greutatea în mișcare a omului lipit prin patimi de cele 
ile lumii. Aceasta îl face uşor de prins de cei ce-l ispitesc. Omul dezlipit de cele lumești e sprinten în mişcările 
spre bine, e neîncleiat de lucruri, neîngreuiat de platoşa mândriei. E liber, e ca o pasăre ușoară în zborul ei” 
(nota 135, p. 397) 

slujitori rafinaţi, pături de mătase, saltele moi, acoperăminte străvezii şi țesute cu aur, 
fotolii, scăunele cu trei picioare, băi, bazine, ţevi prin care curge apa răcoritoare, carafe 
de vin, spălătoare, candelabre, cățui cu aromate. Pentru aceasta intră și pofta lăcomiei. 
Căci pentru adunarea şi pregătirea acestora e nevoie de venituri prin care se câștigă 
cele dorite. Deci trebuie să plângă cutare şi să se vaiete vecinul şi să ajungă mulţi în 
sărăcie, prin lipsirea de ale lor, ca prin lacrimile lor să se facă strălucitoare veselia din 
jurul mesei tale”. (Sf. GRIGORIE DE Nyssa, Despre Rugăciunea Domnească, Cuvântul 
IV, în PSB, vol. 29, p. 438) 


E propriu celor ce nu au nădejdea bunurilor viitoare 
să se alipească de bunurile prezente 


„Căci îndreptarea grijii spre cele văzute e proprie celor ce nu-și pun nicio nădejde 
în veacul viitor, care nu ştiu nici de frica judecății, nici de ameninţarea gheenei, nici 
de așteptarea bunătăţilor, nici de altceva din cele nădăjduite prin înviere, ci privesc, ca 
cele ce pasc, numai spre viaţa de faţă, spre cele ce pot da mulțumire lăcomiei pântecelui 
şi celorlalte plăceri trupeşti”. (Sf. GRIGORIE DE Nyssa, Despre Rugăciunea Domnească, 
Cuvântul I, în PSB, vol. 29, p. 413) 


„(...) e propriu celor ce nu au nădejde, să se alipească de viaţa aceasta, adică de 
cele nefolositoare şi deșarte”. (Sf. GRIGORIE DE Nyssa, Despre Rugăciunea Domnească, 
Cuvântul I, în PSB, vol. 29, p. 413) 


Despre cei ce nu se lasă copleșiți de griji 
Ia) 


„De aceea, cel ce priveşte spre ceea ce-i slujeşte firii şi nu se lasă tras de grijile 
deşarte nu va fi cu mult mai prejos de vieţuirea îngerească, imitând lipsa de trebuinţă a 
acelora prin îndestularea sa cu puţin!” (Sf. GRIGORIE DE Nyssa, Despre Rugăciunea 
Domnească, Cuvântul IV, în PSB, vol. 29, pp. 436-437) 


Remedii 


„În mintea tulburată și plină de griji, zice Sfântul Teotim, nu se află niciun gând 
frumos şi nu se revarsă peste ea harul lui Dumnezeu. A ajunge la desăvârşirea sufletu- 
lui, înseamnă a-l elibera de griji căci, datorită grijilor, se nimiceşte. De aceea, se spune 
despre sufletul desăvârşit că este, într-adevăr, ca un crin în mijlocul spinilor. Căci cri- 
nul din Evanghelie înseamnă sufletul lipsit de griji, care nici nu se ostenește, nici nu 
toarce şi totuşi s-a îmbrăcat mai frumos decât slava lui Solomon. (Actele martirice, 
„Sfântul Teotim, episcop de Tomis”, în PSB, vol. 11, p. 343) 


„Oricât vei fi de copleşit de treburi, fă-ţi şi mai multă vreme pentru Domnul”. 
(Sf. VAsILE CEL MARE, Epistole, epist. 43, în PSB, vol. 12, p. 197) 


1094. Tâlcuirea Pr. D. Stăniloae: „Aici e implicată elasticitatea legilor firii trupești de a se lărgi în cele spi- 
rituale, sau putinţa trupului de a se lăsa copleșit și îngrădit de aceste legi, ca animalele. Dar animalele sunt în 
starea aceasta prin fire. Omul însă poate cădea în această stare împotriva firii lui. În trup se poate duce în veci 
viața îngerească, contrar convingerii origeniste”. (nota 79, p. 437) 

„(...) aruncă-ţi toată povara grijilor pe spatele Mântuitorului, pentru ca să te afli 
și tu printre miile de îngeri, adunările celor întâi născuţi'%:, tronurile apostolilor, scau- 
nele de cinste ale prorocilor, toiegele patriarhilor, cununile mucenicilor, laudele drep- 
ților”. (Sf. VAsILE CEL MARE, Epistole, epist. 43, în PSB, vol. 12, p. 197) 


„Sunt pline Sfintele Scripturi de învățături despre faptul că nu-i cu putinţă să 
facem în acelaşi timp două lucruri (Matei 6, 24), adică să ne ţinem legaţi de treburile 
lumești şi să ducem, în acelaşi timp, o viață după Dumnezeu. De altfel şi firea însăși e 
plină de astfel de pilde. De exemplu, lucrarea minţii nu reușește să formuleze în acelaşi 
timp două idei diferite, iar în percepția sensibilă nu se pot primi în urechi două gla- 
suri deodată, nici vedea doi oameni deodată, cu toate că avem deschise în același timp 
canalele acestor simțuri. Ochii, dacă nu-i îndreptăm pe amândoi spre acelaşi obiect 
văzut, nu-şi pot îndeplini corect slujba lor”. (Sf. VAsre cEL MARE, Epistole, epist. 291, 
în PSB, vol. 12, pp. 573-574) 


„(...) să reînnoim mai bine grija despre felul în care se cuvine să ne arătăm cât mai 
plăcuţi lui Dumnezeu”. (Sf. VAsiLe CEL MARE, Epistole, epist. 301, în PSB, vol. 12, p. 586) 


„Dacă ne îngrijim de cele ale lui Dumnezeu, atunci şi Dumnezeu se va îngriji de 
cele ale noastre şi vom străbate în toată liniștea oceanul vieţii acesteia”. (Sf. IOAN GURĂ 
DE AUR, Omilii la Facere, omilia XIV, V, în PSB, vol. 21, p. 165) 


„Nu vă îngrijiţi pentru sufletul vostru ce veți mânca. Nu că sufletul ar avea nevoie 
de mâncare — că este imaterial - ci pentru că așa obişnuim să vorbim. Dar chiar dacă 
sufletul n-are nevoie de hrană, totuşi nu poate rămâne în trup, dacă trupul nu-i hrănit. 

Şi după ce a spus aceasta, nu s-a mărginit numai la atât, ci şi întăreşte spusele Sale, 
fie prin pilde luate din alcătuirea ființei noastre, fie prin pilde luate din afară de noi. 
Prin pilde luate din alcătuirea ființei noastre grăind așa: Nu este oare sufletul mai mare 
decât hrana şi trupul decât haina? Cel ce a dat ceea ce este mai mult, nu va da oare ceea 
ce este mai puţin? Cel ce a plăsmuit trupul, care trebuie să fie hrănit, nu va da, oare, 
hrană? De aceea n-a spus atât: Nu vă îngrijiţi ce veți mânca şi cu ce vă veţi îmbrăca, ci: 
pentru trupul vostru și: pentru sufletul vostru”. (Sf. IOAN GURĂ DE AUR, Omilii la Matei, 
omilia XXI, II, în PSB, vol. 23, p. 275) 


„Uitaţi-vă la pasările cerului (Matei 6, 26). 

Ca să nu spui că trebuie să ne îngrijim de hrană, Domnul ne îndeamnă şi cu 
pilde mai puternice și cu pilde mai slabe. Pildele lui Solomon mai puternice: sufletul şi 
trupul; pilde mai slabe: păsările cerului. Cum nu vă va da vouă Dumnezeu hrană, spune 
Domnul, când EI Se îngrijește atât de mult de fiinţe cu mult inferioare vouă? (...) 

De aceea se cuvine să admirăm mai ales înţelepciunea Legiuitorului nostru, că deşi 
putea da exemple de oameni, putea să numească pe Ilie, Moise, pe loan Botezătorul 
sau pe alții ca aceştia, care nu s-au îngrijit de hrană, totuși dă ca pildă păsările ca 
să convingă şi mai mult pe ascultătorii Săi. Dacă Hristos ar fi dat ca pildă pe aceşti 
drepți, ascultătorii Săi ar fi putut spune: N-am ajuns încă la virtutea acelora! Aşa, însă, 


1095. Nota Pr. C. Corniţescu și T. Bodogae: „Întâi născuţi, adică creştinii. Expresia adunările celor întâ: 
născuţi o întâlnim în Epistola către Evrei 12, 22-23” (nota 2, p. 197). 

Domnul îi trece pe aceștia sub tăcere și dă ca pildă păsările cerului, tăindu-le orice 
scuză. Domnul, prin această pildă, imită Legea veche. Ca şi Vechiul Testament ne 
trimite la albină (Proverbele lui Solomon 6, 8), la furnică (Proverbele lui Solomon 6, 
6), la turturică și la rândunică (Ieremia 8, 7). Nu mic semn de cinste este şi acesta, că 
putem săvârși, prin voinţa noastră liberă, ceea ce animalele fac prin fire. Deci, dacă 
Dumnezeu are atât de mare grijă de cele ce au fost făcute pentru noi, cu atât mai mult 
de noi; dacă are grijă de cei ce ne slujesc, cu atât mai mult de noi, stăpânii acelora. De 
aceea spune: Uitaţi-vă la păsările cerului!”, n-a spus: Nu precupeţesc, nici nu fac negoț, 
ci: Nici nu seamănă, nici nu seceră (Matei 6, 26). 

- Ce? Nu trebuie să semănăm? 

- Hristos n-a spus că nu trebuie să semănăm, ci că nu trebuie să ne îngrijim; n-a 
spus nici că nu trebuie să muncim, ci că nu trebuie să fim fricoşi, să fim chinuiţi de griji. 
Ne-a poruncit să ne hrănim, dar să nu ne îngrijim de hrană. Acelaşi lucru l-a spus mai 
înainte David, în chip ascuns, grăind aşa: Deschizi Tu mâna Ta și saturi pe tot cel viu de 
buna voinţă şi iarăşi: Cel ce dă dobitoacelor hrană şi puilor de corb, care îl cheamă pe EL. 
(Sf. IOAN GURĂ DE AUR, Omilii la Matei, omilia XXI, II, în PSB, vol. 23, pp. 275-276) 


„(...) nu râvna noastră, ci purtarea de grijă a lui Dumnezeu săvârşeşte totul, 
chiar în acelea în care ni se pare că noi lucrăm. Că dacă Dumnezeu ne părăseşte, 
nu ne-ar fi de niciun folos nici grija, nici munca, nici altceva din altele ca acestea, ci 
toate s-ar pierde”. (Sf. IOAN GURĂ DE AUR, Omilii la Matei, omilia XXI, III, în PSB, 
vOl..23p: 277) 


„După cum beţivul nu poate crede uşor că există om care să nu bea nici apă, deși 
sunt printre noi mulți monahi care au făcut aceasta, iar desfrânatul, care a trăit cu 
nenumărate femei, nu poate crede că este uşor să trăieşti în feciorie, şi nici cel care 
răpește averile străine nu poate crede că altul își dă cu ușurință și averile lui, tot aşa nici 
cei măcinaţi, în fiecare zi, de nenumărate griji nu vor admite cu uşurinţă că pot exista 
oameni care trăiesc fără să se îngrijească de hrană și de îmbrăcăminte. Că sunt mulți 
oameni care trăiesc aşa, ne-o pot arăta, chiar în zilele noastre, cei ce filosofează!”. 
(Sf. loAN GURĂ DE AUR, Omilii la Matei, omilia XXI, IV, în PSB, vol. 23, p. 278) 


„Nu vă îngrijiţi de ziua de mâine, că ziua de mâine va îngriji de ale sale. Ajunge 
zilei răutatea ei. 

Adică chinul şi zbuciumul de fiecare zi. Nu-ţi ajunge că-ți mănânci pâinea în 
sudoarea feţei?” (Sf. IOAN GURĂ DE AUR, Omilii la Matei, omilia XXI, III, în PSB, 
vol. 23, p. 286) 


„Vă dau această poruncă, spune Domnul, nu cu alt scop decât ca să vă scap de 
grijile cele de prisos. Dacă azi te îngrijeşti de ziua de mâine şi apoi mâine te vei îngriji 
tot de ziua de mâine, nu înseamnă că faci o muncă de prisos? Pentru ce sileşti ziua de 
azi să aibă mai mult necaz decât necazul sortit ei, adăugând la propriile ei osteneli şi 
povara zilei de mâine? Nu uşurezi cu nimic ziua de mâine cu adaosul grijilor zilei de 
azi, ci o încarci cu oboseli și frământări zadarnice”. (Sf. IOAN GURĂ DE AUR, Omilii la 
Matei, omilia XXI, IV, în PSB, vol. 23, p. 287) 


1096. Nota Pr. D. Fecioru: „Adică monahii”. (nota 25, p. 278) 

„(...) noi ne îngrijim de cele de pe pământ, iar de cele din ceruri deloc. Am răs- 
turnat rânduiala. Luptăm pe două căi împotriva poruncilor lui Hristos. Și iată cum! 
Hristos ne spune: Nu căutați deloc cele de aici!, dar noi pe acestea le căutăm neîncetat. 
Hristos spune: Căutaţi pe cele cerești, dar noi nu le căutăm nicio clipă, ci pe cât de mare 
ne e grija pentru cele lumești, tot pe atât de mare ne e nepăsarea pentru cele duhovni- 
ceşti, dar, mai bine spus, chiar cu mult mai mare”. (Sf. IoAN GURĂ DE AUR, Omilii la 
Matei, omilia XXI, IV, în PSB, vol. 23, p. 287) 


„Şi cum să nu ne dăruiască Dumnezeu toate bunătăţile, când EI S-a grăbit atâta 
ca să-Și dea Fiul Său spre junghiere? Că jertfa nu se împlinise încă, dar o spune Pavel, 
grăind aşa: El, Care n-a cruțat pe Fiul Său, cum să nu ne şi dăruiască toate împreună cu 
El? (Romani 8, 32)”. (Sf. IOAN GURĂ DE AUR, Omilii la Matei, omilia XXIII, V, în PSB, 
vol. 23, p. 300) 


„Hristos a spus: Căutaţi împărăția lui Dumnezeu, și toate acestea se vor adăuga 
vouă (Matei 6, 33). Dacă suntem fără de grijă când vedem că alţii își neglijează tre- 
burile lor și se ocupă de ale noastre, cu mult mai fără de grijă vom fi când Dumnezeu 
Se îngrijește de treburile noastre și poartă grijă de ele. Nu te îngriji, dar, de treburile 
tale, ci lasă-le în grija lui Dumnezeu! Dacă te îngrijeşti tu de ele, te îngrijeşti ca om; 
dar dacă Dumnezeu poartă grijă de ele, poartă grijă de ele ca Dumnezeu. Nu te îngriji 
de ele, neglijând treburile de mai mare însemnătate, pentru că atunci nici Dumnezeu 
nu va purta multă grijă de treburile tale. Ca să aibă multă grijă de ele lasă-I-le pe toate 


în seama Lui! Dacă neglijezi însă pe cele duhovnicești și te îndeletniceşti cu treburile 
tale, Dumnezeu nu va purta multă grijă de treburile tale. Deci, dacă vrei să-ți meargă 
bine treburile tale şi să scapi de orice grijă, îndeletniceşte-te cu cele duhovnicești, dis- 
prețuieşte pe cele lumești! 

Făcând aşa, vei avea şi pământul odată cu cerurile şi vei dobândi şi bunătăţile cele 
viitoare, cu harul şi cu iubirea de oameni a Domnului nostru lisus Hristos”. (Sf. IOAN 
GURĂ DE AUR, Omilii la Matei, omilia XLVIII, V, în PSB, vol. 23, p. 790) 


„Cine pune, oare, într-o tabără de luptă temelii? Cine zideşte, oare, casa pe care 
are s-o părăsească puţin mai târziu? Nimeni! Dimpotrivă, dacă ar încerca cineva să 
facă așa ceva ar fi ucis ca trădător. Cine cumpără într-o tabără de luptă hectare de 
pământ? Cine încheie afaceri? Nimeni! Și pe bună dreptate. Ai venit ca să lupți, i se 
poate spune, nu să faci negoţ! Pentru ce te osteneşti într-un loc pe care-l vei părăsi 
peste câtva vreme? Fă aceasta când ne vom întoarce în țară! Aceste cuvinte ţi le spun și 
eu acum: Fă aceasta când ne vom duce în cetatea cea de sus. Dar, mai bine spus, acolo 
nu trebuie să te ostenești; Împăratul cel ceresc va face totul pentru tine. (...) Aşa ar tre- 
bui să trăiască creştinii. Să trăiască întocmai ca niște călători pe pământ, războindu-se 
cu diavolul, dezlegând pe cei ţinuţi robi de el; să se scape de toate grijile lumești”. 
(Sf. IOAN GURĂ DE AUR, Omilii la Matei, omilia LXIX, III, în PSB, vol. 23, pp. 797-798) 


„Cere pâinea pentru trebuința vieții. Cu aceasta te-a făcut firea dator trupului. 
Iar toate cele ce s-au iscodit pe deasupra, prin născocirile celor ce se dedau desfă- 
tărilor, sunt neghina adăugată la sămânță. Sămânţa stăpânului casei e grâul, iar din 
grâu se face pâinea. lar desfătarea e neghina ce s-a semănat de dușman, lângă grâu. 
Dar oamenii, părăsind slujirea firii prin cele de trebuinţă, se îneacă cu adevărat, cum 

zice undeva Cuvântul, prin străduința după cele deşarte și rămân neroditori, sufle- 
tul lor ocupându-se pururi cu acestea” (Sf. GRIGORIE DE NyssA, Despre Rugăciunea 
Domnească, Cuvântul IV, în PSB, vol. 29, p. 437) 


»(...) spune Celui ce hrăneşte corbii, Celui ce dă hrană la tot trupul, Celui ce 
deschide mâna și umple toată vietatea de bunăvoire (Psalmii 146, 16): de la Tine e 
viața mea; de la Tine să-mi fie şi ceea ce ţine de viața mea. Dă-mi Tu pâinea, adică să 
am hrana din osteneli drepte. Căci dacă Dumnezeu e dreptatea, nu are pâinea de la 
Dumnezeu cel ce are mâncarea din lăcomie!*”. Tu eşti stăpân peste dorinţa ta, dacă 
nu ai belșugul din cele ale altora, dacă nu ai venitul din lacrimile altora, dacă nimeni 
n-a flămânzit pentru săturarea ta, dacă nimeni n-a suspinat pentru ghiftuirea ta; când 
pâinea aceasta este a lui Dumnezeu, e rodul dreptăţii, e spicul păcii, neamestecat cu 
seminţele neghinei şi nepătat de ele!%%” (Sf. GRrGoRIE DE Nyssa, Despre Rugăciunea 
Domnească, Cuvântul IV, în PSB, vol. 29, p. 439) 


„Dacă tu crezi că vei primi bunurile cele netrecătoare, care rămân în veac, cu cât 
mai mult trebuie să crezi că Domnul îţi va dărui bunurile cele pământești şi trecă- 
toare, pe care le dă şi oamenilor nelegiuiţi, animalelor sălbatice şi păsărilor! De altfel 
a şi poruncit să nu ne preocupăm de acestea, zicând: Nu vă îngrijiţi ce veți mânca, 
sau ce veți bea, sau cu ce vă veți îmbrăca, pentru că pe toate acestea le caută neamu- 
rile (Matei 6, 31-32). Dacă tu încă te îngrijeşti de aceste lucruri, şi nu te încrezi în 
întregime în Cuvântul Său, (să ştii că) încă nu crezi că vei dobândi bunurile cele 
veşnice, care sunt împărăţia cerurilor, (să ştii) că ţi se pare că crezi (în Cuvântul 
lui Dumnezeu), atunci când nu crezi că vei primi (lucrurile) mici şi trecătoare” 
(Sf. MACARIE EGIPTEANUL, Cele cincizeci de omilii duhovniceşti, omilia XLVIII, 3, în 
PSB, vol. 34, p. 277) 


„Cei care, deşi preocupaţi de grijile acestei vieţi, având totuşi credință şi frică de 
Dumnezeu şi conducându-se, după cum am spus, după poruncile divine, se seamănă 
celor care, călătorind noaptea, sunt conduși de stele, aceştia pot să aibă speranța mân- 
tuirii”. (Sf. MACARIE EGIPTEANUL, Alte șapte omilii, „Cuvânt despre libertatea minţii”, 
27, în PSB, vol. 34, p. 348) 


„Nu vă îngrijiţi spunând: Ce vom mânca, sau ce vom bea, sau cu ce ne vom îmbră- 
ca (Matei 6, 31), socotind că sufletul este mai mare decât mâncarea, şi trupul mai 
mare decât îmbrăcămintea, fiindcă sunt mai cinstite decât cele de care ne îngrijim'. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a treia, 
Cap. IV, în PSB, vol. 41, p. 341) 


1097. Tâlcuirea Pr. D. Stăniloae: „Nu angaja tot sufletul în grija pentru mâncare. Lasă-i numai grija 
pentru strictul necesar şi cere-I şi lui Dumnezeu această grijă, ca sufletul să rămână liber pentru cele înalte. 
Dumnezeu îngăduie și abuzul lăcomiei de bunurile ce le-a creat El, pentru libertatea dată oamenilor, pentru 
faptul că ei nu pot creşte spiritual decât în libertate. Dar după abuz urmează, mai curând sau mai târziu 
pedeapsa”. (nota 81, p. 439) 

1098. Tâlcuirea Pr. D. Stăniloae: „Când cauţi hrana din lăcomie, eşti stăpânit de lăcomie. Trebuie sa fii 
stăpân și peste dorinţa de cele trupeşti. Altfel, eşti robul dorinţei. Dar nu o cauţi din lăcomie, când ceri lui 
Dumnezeu numai pâinea necesară. Așteptarea ei de la Dumnezeu te va opri să nedreptățeşti prin lăcomie pe 
alţii, te va opri să ajungi robul dorinţei. Conştiinţa că Dumnezeu îţi dă pâinea te opreşte de la răpirea bunurilor 
altora şi de la lăcomie”. (nota 82, p. 439) 

„Căci oricine a părăsit toate grijile lumești a înaintat mult pe drumul asemănării și 
apropierii de Dumnezeu”. (Sf. AMBROZIE AL MILANULUI, Despre Iacob și despre viața 
cea fericită, Cartea a doua, 30, în PSB, vol. 52, p. 280) 


HRANA 


Cum să ne împărtășim din bucate 
3 


„Trebuie să ne ferim să mâncăm cu patimă sau să ne lăsăm duși de vreo atracție 
a plăcerii, desigur, dacă nu-i vorba, în afară de sănătatea corpului, de grija ce tre- 
buie să i-o arătăm”. (ORIGEN, Contra lui Celsus, Cartea a VIII-a, Cap. XXX, în PSB, 
vol. 9, p. 528) 


Cumpătarea în mâncări şi folosirea hranei 
după trebuinţele firii 


„Mâncarea multă naște în suflet suferință, uitare și nesocotinţă. Se spune că tru- 
purile copiilor, când încep să crească, se dezvoltă frumos, dacă li se dă mai puţină 
mâncare; că respiraţia, care ajută la creștere, nu este împiedicată de mâncare, pe când 
mâncarea multă pune barieră bunului mers al creşterii”. (CLEMENT ALEXANDRINUL, 
Pedagogul, Cartea II, Cap. ], 17.3, în PSB, vol. 4, pp. 239-240) 


„Cea mai bună hotărâre și cel mai bun mod de cumpătare să fie acesta: să nu avem 
ca scop nici plăcerea, nici oboseala cărnii, ci să evităm lipsa de măsură în amândouă 
direcţiile, aşa încât carnea noastră, nici din prea buna stare să nu se agite, nici din slă- 
biciune să nu-şi poată îndeplini poruncile. Pentru că sufletul este vătămat deopotrivă 
din ambele extreme, adică şi atunci când carnea este nestăpânită și sare spre plăceri 
deplasate sub motivul bunei stări fizice, și atunci când, obosită și slăbită și fără vlagă, 
este continuu ținută de suferinţe. Căci cu această stare a trupului, sufletul nu este sâr- 
guitor să privească spre cele înalte în mod liber, ci este preocupat de senzaţia durerii 
şi se înclină doborât de suferinţa trupului”. (Sf. VAsILE CEL MARE, Cuvânt ascetic (ÎI), 
Cap. III, în PSB, vol. 18, p. 201) 


„Înfrânarea este de neapărată trebuinţă luptătorilor pentru pietate, în vederea 
mortificării corpului: Tot cel ce se luptă se înfrânează de toate (1 Corinteni 9, 25). 
Însă ca să nu cădem la un loc (în aceeași greşeală) cu vrăjmașii lui Dumnezeu, care 
sunt înfieraţi în conştiinţa lor, şi de aceea se rețin de la bucatele pe care le-a creat 
Dumnezeu, ca să fie primite cu mulţămită de către credincioşi (1 Timotei 4, 2, 3), 
trebuie, dacă se prezintă cândva ocazia, să gustăm din toate, ca să arătăm acelora 
care ne văd, că pentru cei curaţi toate sunt curate (Tit 1, 15), că toată creatura lui 
Dumnezeu este bună și că tot ce se ia cu mulțămită nu este de lepădat: Pentru că se 
sfințește prin cuvântul lui Dumnezeu și prin rugăciune (1 Timotei 4, 4, 5). Dar şi aşa 
se păzeşte scopul înfrânării, folosind numai atât cât avem trebuinţă, cele ce sunt 
mai ieftine și necesare pentru viață, ferindu-ne totodată de urmările păgubitoare ale 
săturării peste măsură, iar de cele care dispun spre plăcere abţinându-ne complet. 
Căci astfel vom tăia și patima celor iubitori de plăceri, vom vindeca pe cei care au 

1% şi, în măsura în care depinde de noi, ne vom libera şi pe noi 


conștiința înfierată!%* ş 
de bănuiala altora, că, aşa-zicând, am aparţine la una dintre cele două categorii”. 


(Sf. VAsiLe CEL MARE, Regulile mari, Cap. II, Î. 18, în PSB, vol. 18, p. 251) 


„La masă trebuie să aducem ceea ce ne va scăpa de foame cu pregătire mai sim- 
plă. Aceasta o arată Însuși Domnul, săturând mulțimile obosite, ca să nu slăbească 
pe drum, precum este scris (Matei 15, 32). Căci, deşi putea să mărească impresia de 
minune în pustie, prin inventarea unei mâncări mai luxoase, totuşi le-a pregătit o 
mâncare atât de simplă şi de necostisitoare, încât pâinile au fost din orz, iar la pâine, 
câte o bucată de peşte (Ioan 6, 9). Despre băutură însă nu s-a amintit deloc, pentru 
că toţi avem la dispoziția noastră apa de la natură îndeajuns pentru nevoile noastre” 
(Sf. VASILE CEL MARE, Regulile mari, Cap. II, Î. 19, R. 2, în PSB, vol. 18, p3053)) 


„Este neconsecvent ca, pe de o parte, să folosim alimentele pentru întărirea cor- 
pului, iar pe de altă parte, prin aceleași alimente să luptăm contra corpului şi să-l 
împiedicăm întru împlinirea poruncii. Dar tocmai acest lucru ne poate servi ca exem- 
plu că trebuie să obișnuim sufletul să fugă de cele păgubitoare, chiar dacă ar produce 
plăcere. Așadar, trebuie să preferăm în tot cazul ceea ce se poate pregăti mai lesne, ca 
nu (cumva), sub pretextul înfrânării, să alergăm după (lucruri) mai scumpe şi mai 
costisitoare şi să pregătim bucatele cu fel de fel de condimente scumpe; ci să alegem 
ceea ce se poate găsi uşor din fiecare ţară, ceea ce este ieftin şi se poate pregăti uşor 
de către cei mulți; iar din cele importante să întrebuințăm numai ceea ce este absolut 
necesar pentru viaţă, cum este untuldelemn și altele asemenea, și ceea ce poate să ser- 
vească spre uşurarea necesară a bolnavilor, şi aceasta dacă se poate procura fără multă 
frământare, fără tapaj şi fără multă alergătură”. (Sf. VAsILe CEL MARE, Regulile mari, 
Cap. II, Î. 19, R. 2, în PSB, vol. 18, p. 253) 


„Căci a alerga în toate părţile căutând cele ce nu ne folosesc pentru nevoile noastre 
elementare, ci au fost născocitepentru plăcerea mizerabilă și pentru vanitatea ruinătoare, 
estenunumairuşinosşi necorespunzător scopului pecare nil-am propus, ci şiaducătorde 
pagubă mare, (atunci) când cei care trăiesc în îmbuibări și-şi măsoară fericirea după plă- 
cerile pântecelui, ne văd şi pe noi că avem aceleaşi griji de care sunt ei afectaţi (stăpâniţi) ”. 
(Sf. VAsiLe cEL MARE, Regulile mari, Cap. II, Î. 20, R. I, în PSB, vol. 18, p. 254) 


„Căci unul are trebuință de hrană mai multă şi mai consistentă (întăritoare) din 
cauza muncii, iar altul, din cauza slăbiciunii, are nevoie de hrană mai fină, mai ușoară 
şi corespunzătoare în toate; în general însă pentru toţi este de trebuință hrana mai 
ieftină şi care se procură mai uşor. Peste tot însă se cere grijă, bunăcuviinţă la masă, 
netrecând niciodată peste limitele nevoii noastre. Dar, când se primesc străini, ţinta 
să fie satisfacerea cerută de nevoia fiecăruia dintre oaspeţi. Căci (Apostolul) zice: Cei 
care se servesc de lumea aceasta ca şi cum nu s-ar servi (1 Corinteni 7, 31). lar cheltu- 
iala (ce trece) peste necesitate este abuz. Nu avem bani? Nici nu trebuie să avem. Nu 
ne sunt pline hambarele? Pentru o zi avem noi hrană; viaţa ne-o susţinem cu mâinile. 
Aşadar, pentru ce să risipim pentru desfătarea celor destrăbălaţi hrana pe care a dat-o 


1099. Nota Prof. |. Ivan: „Este vorba de adepţii sectei maniheice, care condamnă lumea ca fiind creată de 
cel rău” (nota 159,p.251) 

Dumnezeu pentru cei flămânzi? (Făcând aşa) păcătuim dublu: mărind unora amără- 
CEL MARE, Regulile mari, Cap. II, Î. 20, R. 3, în PSB, vol. 18, p. 256) 


„Întrebarea 126: Cum poate cineva să nu fie biruit de iubirea dulceților din bucate? 

Răspuns: Dacă va hotări să aibă totdeauna criteriul folosului ca îndrumător și das- 
căl pentru cele ce primeşte spre trebuinţă, fie că ar fi dulci, fie că ar fi amare acestea. 
(Sf. VAsrLe CEL MARE, Regulile mici, Î. 126, în PSB, vol. 18, p. 371) 


„Nu mâncarea e un rău - Doamne fereşte! —, vătămătoare e îmbuibarea şi mâncatul 
peste trebuință de-ţi plesneşte pântecele. Îmbuibarea te face să pierzi şi plăcerea 
mâncării, după cum nu e un rău să bei cu cumpătare vin, ci să te îmbeţi, şi prin lipsa 
de măsură să-ți strici minţile”. (Sf. loan GURĂ DE AUR, Omilii la Facere, omilia X, |, în 
PSB, vol. 21, p. 116) 


„Dacă mâncăm cu măsură, să nu ne ruşinăm niciodată; că Stăpânul ne-a făcut 
cu un astfel de trup că nu-l putem menţine altfel decât dacă mâncăm; numai să ne 
depărtăm de lipsa de măsură; mâncarea cumpătată ajută nespus de mult şi la sănătatea 
noastră şi la buna noastră stare”. (Sf. loAN GURĂ DE AUR, Omilii la Facere, omilia X, II, 
în PSB, vol. 21, p. 117) 


„O, de am putea să ne folosim de mâncare după trebuinţele firii!” (Sf. AMBROZIE 
AL MILANULUI, Scrisori, scrisoarea a LXIII-a, 27, în PSB, vol. 53, p. 252) 


„Un altul (dintre monahi - n.n.), numit Pior, mânca mergând. Întrebat pentru ce 
mânca aşa, zise: Nu vreau să folosesc mâncarea ca pe ceva necesar, ci ca să fac altceva. 
Întrebat la fel de un altul, spuse: Pentru ca sufletul să nu simtă o voluptate trupească în 
timp ce mănânc”. (CASIODOR, Istoria Bisericească tripartită, Cartea a VIII-a, capitolul 
I, în PSB, vol. 75, p. 315) 


Consumul cărnii 


„Dacă cineva mănâncă carne, nu face păcat; numai să mănânce cumpătat; nici 
să nu poată trăi fără carne, nici să depindă de carne, dar nici să se dea în vânt după 
mâncările cu carne; să-i sune în sufletul lui glasul care spune: Nu strica pentru mân- 
care lucrarea lui Dumnezeu (Romani 14, 20)”. (CLEMENT ALEXANDRINUL, Pedagogul, 
Cartea II, Cap. 1, 11.1, în PSB, vol. 4, p. 235) 


„Celor care caută să-şi dezvolte sufletul, mâncarea de carne nu este bună, pentru 
că duce la lenevirea sufletului. Poate că aceasta e pricina că unul dintre gnostici şi-a 
interzis mâncarea de carne în vederea exerciţiilor sale duhovniceşti şi pentru a nu-şi 
înzdrăveni trupul spre plăcerile cele trupești. Androcide spune: Vinul și îmbuibarea 
cu carne întăreşte trupul, dar moleșește sufletul!'%*. O mâncare ca aceasta este, deci, 
nepotrivită pentru cel care vrea să aibă judecata limpede”. (CLEMENT ALEXANDRINUL, 
Stromatele, Stromata a VII-a, Cap. VI, 33.5-33.6, în PSB, vol. 5, p. 496) 


1100. Cornelius HOL, De acusmatis sive symbolis Pythagoricis, 1923, p. 43. 

„Tot ce se mișcă și viază să vă fie hrană. Ca pe iarba verde pe toate vi le-am dat 
(Facerea 9, 3). Prin aceste cuvinte Dumnezeu pune început mâncării de carne; nu face 
asta ca să-i împingă pe oameni la lăcomie, ci ca oamenii să-l aducă Stăpânului jertfe 
şi mulţumiri din cărnuri şi ca oamenii să nu se gândească că sunt opriţi de a mânca 
carne jertfită, Dumnezeu le dăruieşte puterea de a mânca din carnea jertfelor, dându- 
le multă libertate: Ca pe iarba verde pe toate vi le-am dat. Apoi, după cum lui Adam i-a 
dat voie să mănânce din toţi pomii, dar i-a poruncit să nu mănânce dintr-un singur 
pom, tot aşa şi acum lui Noe, după ce-i dă voie să mănânce fără teamă orice fel de 
carne, îi zice: Numai carne în sângele sujletului să nu mâncaţi (Facerea 9, 3). 

— Ce vor să spună aceste cuvinte? Ce înseamnă carne în sângele sufletului? 

- Înseamnă carne de animale sufocate. Că sângele este sufletul animalului. 

Pentru că oamenii aveau să aducă animale ca jertfă, Dumnezeu, prin această 
poruncă, aproape că le spune așa: Sângele dați-Mi-l Mie, iar carnea vouă. A făcut asta, 
ca să înăbușe dinainte pornirea oamenilor spre uciderea de oameni”. (Sf. IOAN GURĂ 
DE AUR, Omilii la Facere, omilia XXVII, IV, în PSB, vol. 21, pp. 340-341) 


„Unii spun că nu trebuie să mâncăm sânge de animale, pentru că sângele lor e 
greu, asemănător pământului şi aducător de boli. Dar noi trebuie să ne păzim de a 
mânca sânge de animale nu pentru această pricină iscodită cu măiestrie de mintea 
omenească, ci pentru porunca Stăpânului”. (Sf. IOAN GURĂ DE AUR, Omilii la Facere, 
omilia XXVII, V, în PSB, vol. 21, p. 342) 


Consumul cărnii de porc 


„Mi se pare într-adevăr absurd ca cineva sa facă un jurământ că nu se va atinge de 
cărnurile de porc. De aceea binevoieşte a-i învăţa să nu mai facă astfel de legăminte și de 
făgăduinţe fără rost, convingându-i că folosirea acestei mâncări este indiferentă, întrucât 
nicio făptură lăsată de Dumnezeu nu-i de lepădat dacă se ia cu mulțumire (1 Timotei 4,4). 
De aceea, legământul de care e vorba aici e ridicol, iar lipsirea de un astfel de aliment 
nu-i necesară”. (Sf. VAsILE cEL MARE, Epistole, epist. 199, în PSB, vol. 12, p. 404) 


HULA 


Nașterea hulei 


„Să nu fi cârtitor, pentru că te duce la hulă, nici obraznic, nici cu gând rău, că din 
toate acestea se nasc hulele”. (Învăţătură a celor doisprezece Apostoli, Cap. III, 6 în PSB, 
vol. 1, p. 28) 


Hula împotriva lui Dumnezeu 


„Dacă cineva, după ce a luat numele de creștin, huleşte pe Hristos nu mai are 
niciun folos de această numire”. (Sf. VAsrLe cer. MARE, Epistole, epist. 199, XLV, în 
PSB, vol. 12, p. 408) 


„Hula nu-l pricinuiește nicio vătămare lui Dumnezeu; ci, dimpotrivă, cel ce-L 
huleşte, acela se răneşte. Nu te mânia pe hulitor! Suspină pentru el, plânge-l! Fapta 

lui e vrednică de plâns. Pe un om rănit nimic nu-l poate vindeca aşa de bine ca blân- 
deţea. Blândeţea e mai puternică decât forța. lată ce grăiește Dumnezeu, Cel hulit de 
noi, atât în Vechiul cât şi în Noul Testament; în Vechiul Testament: Poporul Meu, ce 
ţi-am făcut (Miheia 6, 3); iar în Noul Testament: Saule, Saule, pentru ce Mă prigoneşti? 
(Faptele Apostolilor 9, 4) Pavel ne porunceşte să povăţuim cu blândeţe pe cei ce ne 
stau împotrivă (2 Timotei 2, 25); iar Domnul a certat cu asprime pe ucenici când s-au 
apropiat de EI şi I-au cerut să pogoare foc din cer, spunându-le: Nu știți ai cărui Duh 
sunteți (Luca 9, 54-55). Şi acum, când cărturarii L-au hulit, Domnul nu le-a spus: O, 
spurcaților şi înşelătorilor! O, pizmaşilor şi duşmanii mântuirii oamenilor!, ci: Pentru 
ce cugetaţi cele rele in inimile voastre? (Matei 9, 4) 

Trebuie, dar, să stârpim cu blândeţea boala. Omul care se îndreaptă datorită fricii 
se întoarce iute iarăşi la răutatea lui. De aceea a poruncit Domnul să se lase şi neghina 
(Matei 13, 30), ca să se dea vreme de pocăință. Mulţi din aceştia s-au pocăit și au ajuns 
oameni vrednici, deşi mai înainte erau păcătoşi şi răi”. (Sf. IOAN GURĂ DE AUR, Omilii 
la Matei, omilia XXIX, III, în PSB, vol. 23, p. 367) 


„Am auzit undeva, cum Sfânta Scriptură osândeşte pe aceia care se fac pricinu- 
itori ai hulirii lui Dumnezeu. Căci zice: Vai de cei pentru care se hulește numele Meu 
între neamuri (Isaia 52, 5). lar aceasta înseamnă că cei ce încă n-au crezut cuvântul 
adevărului privesc la viața celor care au primit taina credinţei. Deci când este numele 
credinţei în vreunii, dar viaţa lor se împotriveşte numelui, fie că slujesc idolilor prin 
lăcomie, fie că se urâţesc în beţii şi banchete şi se tăvălesc în noroiul desfrâului ca por- 
cii, îndată cei necredincioși au la îndemână cuvântul care nu vede vina în voia liberă a 
celor ce se folosesc rău de viaţă, ci în taina credinței, care ar învăţa, chipurile, să se facă 
acestea. Căci zic că nu s-ar fi făcut cutare bârfitor, sau lacom, sau răpitor, sau făcător 
al altor rele ca acestea, dacă legea lor nu le-ar fi îngăduit păcatul. De aceea îndreaptă 
Scriptura asupra unora ca aceştia ameninţarea înfricoșătoare, zicând despre ei: Vai 
celor pentru care se hulește numele Meu printre neamuri”. (Sf. GRIGORIE DE NYSSA, 
Despre Rugăciunea Domnească, Cuvântul III, în PSB, vol. 29, p. 426) 


„În cartea numită Levitic s-a scris că erau nişte iudei care se sfădeau în tabără, 
şi unul dintre ei, pomenind numele dumnezeiesc, în loc de a-l binecuvânta, îl bles- 
tema şi hulea şi, de aceea, s-a poruncit să fie ucis, ca să plătească cu pedeapsă aspră 
cuvântul gurii neevlavioase, Dumnezeu zicând clar: Omnul care va huli pe Dumnezeu 
își va agonisi păcat. Hulitorul numelui Domnului să fie omorât neapărat; toată obştea 
să-l ucidă cu pietre. Sau străinul, sau băştinașul, de va huli numele Domnului, să fie 
omorât (Leviticul 24, 15-16). (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a douăsprezecea, Introducere, în PSB, vol. 41, p. 1107) 


Hula împotriva Duhului Sfânr'' 


„Cel ce păcătuieşte calcă legea, iar cel ce huleşte își arată necredința faţă de 
Dumnezeirea însăși'”?. Invinovăţindu-i Mântuitorul mai înainte pe ei (pe farisei — 


1101. Matei 12, 32. 

1102. Tâlcuirea Pr. D. Stăniloae: „Hula împotriva Duhului Sfânt e disprețul hotărât al lui Dumnezeu în 
întregime, dispreț care nu e capabil în general de pocăință, pe când celelalte păcate sunt păcate din slăbiciur::, 
în care nu se angajează cu totul voința omului prin disprețul față de Dumnezeu”. (nota 172, p. 97) 

n.n.) pentru multe greșeli și anume pentru călcarea poruncii lui Dumnezeu despre 
părinţi, pentru bani şi pentru că se abăteau de la cele ale prorocilor şi făceau casa lui 
Dumnezeu casă de negustori, totuși îi îndemna să se pocăiască. Dar despre spusa lor 
că El scoate dracii întru Beelzebut, n-a mai zis că aceasta e păcat simplu, ci o hulă atât 
de mare că numai pot fi iertaţi cei ce îndrăznesc să facă aceasta! (Sf. ATANASIE CEL 
MARE, Despre Sfântul Duh, „Către acelaşi episcop Serapion', XII, în PSB, vol. 16, p. 97) 


„Întrebarea 273: Ce ar trebui să facă cineva ca să hulească împotriva Duhului 
Sfânt (Marcu 3, 29)? 

Răspuns: Din hula de atunci, pe care au hulit-o fariseii, împotriva cărora s-a sta- 
bilit şi judecata aceasta, este clar că şi acum huleşte împotriva Duhului Sfânt cel care 
atribuie celui potrivnic lucrările şi roadele Duhului Sfânt; lucru pe care îl pătimim cei 
mai mulţi, când, de multe ori, dispreţuind primejdia, pe cel sârguitor îl numim vani- 
tos, iar celui care arată râvnă bună, minţind, îi atribuim mânie, și când spunem altele 
ca acestea, minţind cu gânduri viclene”. (Sf. VAsie ceL MARE, Regulile mici, Î. 273, în 
PSB, vol. 18, p. 438) 


„Orice păcat şi defăimare se va ierta oamenilor; dar defăimarea Duhului nu se va 
ierta lor. Şi celui care va zice cuvânt împotriva Fiului Omului i se va ierta lui; dar celui 
care va zice cuvânt împotriva Duhului Sfânt nu i se va ierta Lui nici în veacul acesta, nici 
în cel ce va să fie (Matei 12, 31-32). 

Ce vrea să spună Domnul prin aceste cuvinte? 

Multe ați spus împotriva Mea! zice El. Că sunt un înşelător, că sunt împotriva 
lui Dumnezeu. Vă iert acestea, dacă vă pocăiţi, şi nu vă pedepsesc. Dar defăimarea 
Duhului nu se va ierta nici acelora care se pocăiesc. 

- Cum e cu putinţă asta? Că a fost iertat şi acest păcat celor ce s-au pocăit. Mulţi 
dintre cei care au defăimat au crezut mai târziu şi toate păcatele li s-au iertat. Ce 
înţeles au, dar, cele spuse? Că dintre toate păcatele acesta singur nu se poate ierta? 
Pentru ce oare? 

- Pentru că despre Hristos iudeii nu ştiau cine este, dar despre Duhul aflaseră de 
multă vreme. Tot ce-au grăit profeţii au grăit prin Duhul Sfânt; toţi cei din Vechiul 
Testament aveau o idee foarte clară despre Duhul Sfânt. 

Înţelesul cuvintelor lui Hristos este deci acesta: Fie!, spune El. Puteţi păcătui 
faţă de Mine, din pricina trupului cu care sunt îmbrăcat; dar nu puteți spune și de 
Duhul Sfânt: Nu-L cunoaștem! De aceea defăimarea voastră nu vă va fi iertată şi veți fi 
pedepsiţi şi aici și dincolo. Mulţi au fost pedepsiţi numai aici; de pildă, desfrânatul din 
Corint (1 Corinteni 2, 6) şi corintenii care s-au împărtăşit cu nevrednicie cu dumne- 
zeieştile Taine (1 Corinteni 11, 18-32). Dar voi, continuă Hristos, veţi fi pedepsiţi și pe 
lumea aceasta şi pe cealaltă. Vă iert toată defăimarea adusă Mie înainte de răstignire! 
Vă iert chiar răstignirea! Numai pentru necredinţa voastră nu veţi fi pedepsiţi! Că nici 
cei care au crezut înainte de răstignire nu aveau o credință totdeauna deplină. Înainte 
de patimi Hristos poruncea să nu-L facă nimănui cunoscut; iar în timpul răstignirii a 
spus că le-a iertat lor păcatul acesta. Dar cele ce ați spus despre Duhul Sfânt, acelea nu 
vor avea iertare! 


1103. Tâlcuirea Pr. D. Stăniloae: „Hula împotriva Sfântului Duh e negarea lui Dumnezeu. Căci Dumnezeu 
Se face cunoscut şi primit și lucrează prin Duhul Sfânt”, (nota 172a, p. 97) 

Că Domnul S-a gândit la defăimările aduse Lui înainte de răstignire se vede din 
cuvintele pe care le-a adăugat: Celui care va zice cuvânt împotriva Fiului Omului, se va 
ierta lui; dar celui care va zice cuvânt împotriva Sfântului Duh, nu i se va ierta lui. 

Pentru ce? 

Pentru că Duhul Sfânt vă este cunoscut, spune Hristos, pentru că aţi păcătuit 
faţă de fapte evidente. Chiar dacă spuneți că pe Mine nu Mă cunoaşteţi, dar nu puteţi 
spune că nu cunoașteți pe Sfântul Duh, că scoaterea demonilor și tămăduirile sunt 
lucrarea Sfântului Duh. Deci nu M-aţi ocărât numai pe Mine, ci și pe Duhul cel Sfânt. 
De aceea osânda voastră este de neînlăturat și aici şi dincolo” (Sf. IOAN GURĂ DE AUR, 
Omilii la Matei, omilia XLI, III, în PSB, vol. 23, pp. 496-497) 


„Cât priveşte hula, nu pot spune ce lucru grav este şi ce mare rău aduce celor ce o 
întrebuințează. De aceea, și Legea vede şi pedepsește cu moartea crudă. Dar şi Hristos 
a pedepsit-o cu chinuri nesfârșite şi de neocolit. Căci cine va zice cuvânt împotriva 
Fiului Omului, i se va ierta lui; dar cine va zice împotriva Duhului Sfânt, nu i se va ierta 
nici în veacul acesta, nici în cel viitor (Matei 12, 32). Duh numeşte firea mai presus de 
trup, care e Dumnezeu, împotriva căreia cel ce-și sloboade limba neînfricată, va secera 
roadele flecărelii lui. Căci buzele nebunului îl duc la rele, precum s-a scris; iar gura lui 
cutezătoare îi pricinuiește moartea (Proverbele lui Solomon 18, 6-7). De aceea şi dum- 
nezeiescul cântăreţ a zis: Pune, Doamne, strajă gurii mele și ușă de îngrădire împrejurul 
buzelor mele. Și să nu apleci inima mea spre cuvinte de vicleșug (Psalmii 140, 6-7). lar 
acestea sunt grăirea lipsită de evlavie împotriva lui Dumnezeu și a firii negrăite şi atot- 
curată în chip neprihănit”. (Sf. CHIRIL AL ALEXANDRIEI, Închinare în Duh și Adevăr, 
Cartea a şasea, în PSB, vol. 38, p. 219) 


IADUL 


Iadul — moarte veșnică 


„Numai păzitorul cuvintelor Sale nu va vedea moartea în veac, nu desfiinţând 
moartea cu trupul, ci Dumnezeu va nesocoti moartea ca fiind moarte. Căci nimic 
nu e mort pentru EI, întrucât poate să aducă la existenţă şi ceea ce nu este și poate 
face viu şi ceea ce e corupt, sau zice că Sfinţii nu vor vedea moartea în veacul vii- 
tor. Căci în mod propriu şi adevărat EI însuşi se înțelege ca veacul ce nu are sfârşit. 
Fără sfârşit e deci şi Hristos, Care S-a făcut ca noi. De aceea spune că nu vor vedea 
moartea în veacul acela cei ce au păzit cuvântul Lui dumnezeiesc, nu pentru că unii 
nu vor muri după învierea Lui. Căci în moartea lui Hristos s-a desfiinţat moartea 
tuturor şi a dispărut puterea coruperii. Dar moarte numește pedepsirea în veac!!%. 


1104. Tâlcuirea Pr. D. Stăniloae: „Când se spune că sfinţii nu vor avea moarte în veac, se vorbeşte de 
un veac fără sfârşit. Iar veacul fără sfârșit e Dumnezeu însuși. Căci nimic nu e prin sine fără sfârşit, decât 
Dumnezeu. lar sfinţii nu vor avea moarte în veac, pentru că veacul în care sunt e Dumnezeu. De aceea sfinţii 
nu vor muri în Hristos, Care e Dumnezeu făcut om, fiindcă s-au unit cu E! încă din timpul vieții pământeşti. 
lar cei ce nu s-au unit cu E] vor rămâne într-o moarte spirituală, chiar dacă nu şi în moartea veșnică cu trupul, 
Învierea lui Hristos a desființat și procesul corupției. Aceasta e o mare taină, însemnând desființarea acestui 
proces în toate. Cei din iad, sau cei morţi spiritual, vor trăi moartea ca pedeapsă. Se vor uni chinurile trupeşti 
cu necoruperea trupească. Iar aceasta va face ca pedepsele să fie veşnice și le va imprima o durere cu mult mai 
mare decât cea care e însoțită de corupere”. (nota 1213, p. 639) 

(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
şasea, Introducere, în PSB, vol. 41, p. 639) 


Iadul este orice păcat 


„Ladul este orice păcat, întrucât face sufletul stăpânit de el, întunecat, fără formă 
şi corupt. (Sf. Maxim MĂRTURISITORUL, Ambigua, partea a doua, 146, în PSB, 
vol. 80, p. 326) 


Domnul ne-a ameninţat cu iadul ca să ne scape de iad 


„Dumnezeu ne-a ameninţat cu iadul, nu ca să ne arunce în el, ci ca să ne înduple- 
ce să fugim de această cumplită tiranie. Noi, însă, facem cu totul dimpotrivă şi alergăm 
în fiecare zi pe drumul ce duce spre iad”. (Sf. IOAN GURĂ DE AUR, Omilii la Matei, 
omilia I, VII, în PSB, vol. 23, p. 25) 


Frica de iadul cel înfricoșător 


„Oamenii simpli, sau cum le spune lumea, cei care nu pun mare preţ pe plăceri. 
Pe aceștia tema de pedeapsă îi determină să se abţină de la fapte pentru care și-ar 
atrage pedeapsa, lăsându-se cu totul în seama religiei creștine. Ei sunt atât de legaţi de 
învățătura creştină, încât de frica pedepselor socotite de această învăţătură ca veşnice, 
dispreţuiesc orice torturi ce le-ar imagina ceilalți oameni împotriva lor şi chiar miile 
de chinuri câte le aduc chiar moartea”. (ORIGEN, Contra lui Celsus, Cartea a III-a, 
cap. LXXVIII, în PSB, vol. 9, p. 226) 


„Însă învăţătura despre pedepse se arată de folos oamenilor, fie că ele se formu- 
lează în mod direct, fie în chip voalat”. (OnrGEN, Contra lui Celsus, Cartea a III-a, 
cap. LXXIX, în PSB, vol. 9, p. 227) 


„Iadul nu trebuie să ne înfricoşeze şi să ne sperie din pricina focului nestins, din pri- 
cina cumplitelor pedepse şi din pricina chinurilor fără de sfârşit, ci din pricină că L-am 
supărat pe Stăpânul cel așa de bun şi din pricină că ne aflăm în afara bunei Lui voințe” 
(Sf. IOAN GURĂ DE AUR, Omilii la Facere, omilia XXIII, V, în PSB, vol. 21, p. 281) 


„Dar dacă Cuvântul-Doctor, străpungându-i inima cu frica celor ce-l așteaptă, ca 
prin nişte doctorii fierbinţi şi arzătoare (înțeleg prin ele amenințările înfricoșătoare 
ale judecății viitoare), adică înțepându-l și arzându-l pe cel omorât prin patimi de 
plăcere'!* cu frica gheenei, cu frica de focul cel nestins, sau de viermele cel fără de 
moarte'!%, sau cu gândul la scrâșnirea dinţilor, la tânguirea neîncetată, la întunericul 
cel mai dinafară și la cele asemenea acestora, ca şi nişte doctorii fierbinţi şi înțepătoare, 


1105. Tâlcuirea Pr. D. Stăniloae: „Patimile au și în grecește - și prin împrumut în româneşte - atât 
înțelesul de patimi sufletești cât şi pe acela de boii. Ele duc sufletul la moarte, dacă nu sunt vindecate”. (nota 
34, p. 349) 

1106. 'Iâlcuirea Pr. D. Stăniloae: „Expresie care arată că Sfântul Grigorie părăsise teoria apocatastazei, 
care apărea în unele scrieri din tinerețe”. (nota 35, p. 149). 


PĂRINȚII ŞI SCRIITORII BISERICEȘTI 589 


îl aduce la simţirea vieţii, în care se afla înainte, îl face fericit, prin faptul că-i sădeşte 
în suflet simţirea dureroasă”. (Sf. GRIGORIE DE Nyssa, Despre Fericiri, Cuvântul III, în 
PSB, vol. 29, p. 349) 


Iadul — „regiune a lumii subpământene” 


„Pentru noi, infernul nu este nici vreo peşteră goală, nicio apă murdară a lumii de 
pe pământ, ci o întindere vastă în adâncul pământului, o adâncime ascunsă în mărun- 
taiele lui, dacă citim că pentru Hristos a fost un interval de trei zile săvârşit în inima 
pământului, adică în retragerea cea mai adâncă şi mai lăuntrică din interiorul pămân- 
tului, în părţile cele mai de jos ale abisului (Efeseni 4, 9; 1 Corinteni 15, 4). 

lar dacă Domnul Hristos, ca om a murit, potrivit Scripturilor, și a fost înmormân- 
tat, potrivit tot lor, dacă a îndeplinit această lege sub chipul morţii omeneşti, ducându- 
se în iad (] Corinteni 15, 3), şi nu s-a urcat în înălțimile cerurilor înainte de a se cobori 
în adâncurile pământului (Efeseni 4, 9), ca acolo să facă pe patriarhi și pe profeţi cre- 
dincioşi Lui (1 Petru 3, 19), ai să crezi că există şi acea regiune a lumii subpământene. 
(TERTULIAN, Despre suflet, LV, 1-2, în PSB, vol. 3, p. 330) 


Iadul — loc sau stare? 


„ladul (...) nu trebuie socotit ca un loc în spaţiu care poartă acest nume, ci 
ca ceva nevăzut și nematerialnic, în care sufletul îşi duce mai departe viața, după 
cum ne învaţă Scriptura”. (Sf. GRIGORIE DE Nyssa, Dialogul Despre suflet și înviere, 
în PSB, vol. 30, p. 378) 


„Dar, iată, (spunea Sfântul Macarie) un suflet era dus cu sila, de demoni, în cele 
mai adânci ale pământului. Era al unei slugi care, în acel ceas se sugrumase cu o sfoară. 
Îngerul său îl urma şi plângea pierderea lui, zicând îndurerat: Vai, (vouă) nenoroci- 
ţilor de demoni, care pregătiţi aceste lucruri îngrozitoare”. (Viaţa Sfântului Macarie 
Egipteanul, în PSB, vol. 34, pp. 51-54) 


„(După cum în lume) este (un loc), pământul, pe care locuiesc patrupedele, și un 
loc, aerul, în care umblă și trăiesc păsările; iar dacă acestea vor să stea şi să umble pe 
pământ, vânătorii le prind; şi un loc al peştilor, apa mării; și fiecare (vieţuitoare) îşi 
are locuinţa, hrana, locuinţa, în locul unde s-a născut: pe pământ, în apă (sau în aer); 
la fel este un loc și o patrie a lui satan, unde viețuiesc, umblă și se odihnesc puterile 
întunericului şi duhurile răutăţii. Există, însă, şi un loc luminos al Dumnezeirii, unde 
umblă şi se odihnesc oştirile îngerilor și duhurile sfinților. Dar nici locul cel întunecat 
(al lui satan) nu poate fi văzut cu ochii acestui trup, nici experiat (prin simţuri); nici 
locul cel luminos al Dumnezeirii nu poate fi văzut cu ochii trupeşti, nici experiat (prin 
simțuri). Celor duhovnicești, însă, prin mijlocirea ochiului inimii, se arată atât locul 
satanic al întunericului, cât şi cel luminos al Dumnezeirii”. (Sf. MACARIE EGIPTEANUL, 
Cele cincizeci de omilii duhovnicești, omilia XIV, 6, în PSB, vol. 34, p. 151) 


„Căci iadul se cuvine să fie înțeles ca încăperea și locul de vieţuire al celor lipsiți 
de viaţă”, (Sf. CHIRIL AL ALEXANDRIEI, Glafire la Facere, Cartea a şasea, 5, în PSB, 
vol. 39;.p. 203) 

„Hristos umple cerurile şi pământul, până la iad” 


„Căci, dacă (Hristos - n.n.) umple cerurile şi pământul până la marginile lui, adică 
până la iad'!'”” (Sf. CHIRIL AL ALEXANDRIEI, Comentariu la Evanghelia Sfântului Ioan, 
Cartea a noua, Capitol unic, în PSB, vol. 41, p. 858) 


Întristare mare se face pentru un suflet care se pierde 


„După cum bucurie se face în cer pentru un păcătos care se pocăieşte, cum spune 
Adevărul (Luca 5, 10); tot așa, întristare mare se face pentru un suflet care se exclude 
de la viața cea veșnică”. (Sf. MACARIE EGIPTEANUL, Alte șapte omilii, „Cuvânt despre 
libertatea minţii”, 9, în PSB, vol. 34, p. 340) 


Osândirea păcătoşilor la iad 


„(...) păcătoşii vor fi osândiţi, pentru ca să fie nimicit tot păcatul de dreapta 
judecată a lui Dumnezeu”. (Sf. VAsILe CEL MARE, Omilii la Psalmi, Omilia la Psalmul 
XXXVI, XI, în PSB, vol. 17, p. 277) 


„Unde sunt, deci, cei care nu cred în existenţa iadului? Dacă cei care au trăit îna- 
inte de venirea lui Hristos, care n-au auzit nici de nume de iad şi nici de înviere, vor 
fi pedepsiţi pe lumea cealaltă, după ce au fost pedepsiţi şi aici, apoi cu mult mai mult 
noi, care am fost născuţi şi crescuţi cu cuvintele filosofiei! Aș putea fi, însă, întrebat: 

Dar e drept să fie aruncaţi în iad cei care nici n-au auzit de iad? Vor spune: Dacă 
ne ameninţai cu iadul, ne-am fi temut și ne-am fi înțelepţit! 

Nu cred! Că şi noi, cei de astăzi, auzim în fiecare zi vorbindu-ni-se de iad şi totuși 
nu ne sinchisim deloc. În afară de asta, trebuie să mai spun şi aceea că acela care nu se 
teme de pedepsele care îi stau în față, cu mult mai mult nu se va teme de pedepsele de 
pe lumea cealaltă. Că pe oamenii mai puţin ascuţiţi la minte şi mai legaţi de pământ îi 
cuminţesc de obicei mai repede pedepsele imediate decât cele de mai târziu. 

Deasupra noastră, însă, stă o frică mai mare, iadul, mi se poate spune. Cei dinain- 
te de venirea lui Hristos n-o aveau, aşa că li se face nedreptate când sunt pedepsiţi. 

- Deloc! Mai întâi, în faţa lor nu stăteau aceleaşi lupte ca în faţa noastră. Ale noas- 
tre sunt cu mult mai mari. lar cei ce se ostenesc mai mult au nevoie şi de ajutor mai 
mare. Şi nu mic ajutor ne este nouă creşterea fricii. Dacă noi avem avantajul față de cei 
de dinainte de venirea Domnului, să ştim pedepsele de pe lumea cealaltă, ei au față de 
noi avantajul că erau pedepsiți cumplit îndată. Dar mulți mai fac încă o obiecţie: 

Unde mai este dreptatea lui Dumnezeu, spun aceştia, dacă păcătuind ești pedepsit 
şi pe lumea aceasta și pe lumea cealaltă? 

Vreţi să vă aduc aminte chiar de cuvintele voastre, ca să nu-mi faceţi greutăţi, 
ci ca voi înşivă să daţi răspuns întrebării voastre? Am auzit pe mulți oameni de-ai 
noștri revoltându-se şi grăind așa când află că unui ucigaş i s-a tăiat capul în temniţă: 
Ticălosul și blestematul acela a ucis treizeci de oameni și chiar cu mult mai mulți și 
îndură numai o singură moarte! Unde este dreptatea? Deci voi înşivă mărturisiţi. că 


1107. Tâlcuirea Pr. D. Stăniloae: „Iadul reprezintă marginile pământului, sau existenţa sărăcită la culme. 
Iar Hristos, ca Dumnezeu, susţine şi această extremă sărăcire voită de creație, cu puterea Lui”. (nota 1635, p. 858) 

nu-i de ajuns o singură moarte pentru pedepsirea lui. Cum se face, însă, că atunci când 
e vorba de pedepsele de pe lumea cealaltă sunteţi de altă părere? Sunteţi de altă părere 
pentru că nu judecaţi pe alții, ci pe voi înşivă. Atât de mare piedică e dragostea de sine 
pentru vederea dreptăţii!”. (Sf. IOAN GURĂ DE AUR, Omilii la Matei, omilia XXXVI, IV, 
în PSB, vol. 23, pp. 449-450) 


„Asemenea este împărăţia cerurilor cu un năvod aruncat în mare şi care adună tot 
felul de peşti. lar când s-a umplut, trecându-l pescarii la uscat, au adunat cele bune în 
vas, iar pe cele rele le-au aruncat afară (Matei 13, 47-48). Deci, cei buni vor fi adunaţi 
în curţile dumnezeieşti și cerești, fiindcă s-a spus că cele bune s-au adunat în vase. lar 
prin cele nefolositoare, care au fost aruncate afară, vom înţelege pe cel ce e aruncat din 
toate bunătăţile și va fi predat judecății”. (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a treia, Cap. 6, în PSB, vol. 41, p. 371) 


„Căci cei ce n-au primit pe Cel venit la noi din ceruri, ca să ne îndreptățească pe 
toţi prin credință (Galateni 2, 16), cum nu vor muri neîndoielnic în păcatele lor? Şi, 
neprimind pe Cel ce a venit ca să-i curățească, cum nu vor rămâne în răutatea veşnică 
a necredinţei lor? Căci dacă moare nemântuit, ci aflat încă sub povara păcatului, cine 
se va îndoi de locul unde va fi trimis sufletul lui? Căci socotesc că pe unul ca acesta îl 
va primi iadul adânc şi va viețui în întunericul nesfârşit, ba va locui și în flăcări, fiind 
numărat între aceia despre care s-a spus prin cuvântul Prorocului: Viermele lor nu va 
muri şi focul lor nu se va stinge și vor fi în văzul a tot trupul (Isaia 66, 24). (St. CHIRIL 
AL ALEXANDRIEI, Comentariu la Evanghelia Sfântului loan, Cartea a cincea, Cap. 3, în 
PSB, vol. 41, p. 564) 


„Dacă deci mlădița este în acest mod, atârnând, ca să spun așa, degeaba de tulpina 
viței, va fi expusă cuţitului lucrătorului, căci o va tăia cu siguranţă și o va da ca gunoi 
deşert focului. Aceasta e osânda celor neroditori, precum socotesc că spune, în chip de 
parabolă, stăpânul către lucrător, despre smochin: Taie-l; de ce să ocupe locul în zadar? 
(Luca 13, 7). Aşa socotesc că şi Dumnezeu, Tatăl tuturor, taie mulțimea uscată şi nero- 
ditoare a mlădițelor care atârnă fără folos de vița spirituală. Căci cred că îngrijitorul de 
sufletele noastre, adică Dumnezeu, vrea să arate prin parabola de aici ce şi câtă pagubă 
suportă sufletul tăiat din comuniunea cu E]. Căci va fi aruncat spre nimic cel ce nu se va 
folosi spre nicio facere de bine, predându-se în mod neîndoielnic chinului și făcându- 
se hrană focului a-toate-consumator!!%. Dar şi prin prorocul lezechiel s-a spus despre 
aceasta, tâlcuindu-se: Fiul Omului, ce întâietate are lemnul de viță de vie față de oricare 
alt lemn, şi coarda de viţă de vie între arborii din pădure? Se ia oare din el vreo bucăţică 
pentru vreun lucru? Se ia oare din el măcar pentru un cui, ca să atârni de el vreun lucru 
oarecare? Iată, el se dă focului spre ardere; amândouă capetele lui le mistuie focul, și mij- 
locul arde şi el (Iezechiel 15, 2-4). Înţelegi deci că ceea ce a fost tăiat şi desprins cu totul 
e pe de-a-ntregul nefolositor, deci nu poate fi folosit la nimic din cele necesare, ci doar 


1108. 'Tâlcuirea Pr. D. Stăniloae: „Cel rău nu va mai fi aruncat spre nimicire totală, căci Dumnezeu nu 
mai nimicește un om creat o dată, ci va exista, dar nu va folosi nimănui, neavând niciun rost în ansamblul cre- 
aţiei, şi acesta va fi cel mai mare chin pentru el, asemenea unui foc interior. Căci îl va usca de tot, nemaiputând 
arăta niciun rod folositor altora, de vreme ce nu mai e întreținut de Duhul de-viață-făcător și de-iubire-dătător 
al lui Hristos. E uscăciunea care face neputincioasă orice comuniune, întreținând în om chinul singurătăţii 
spirituale”. (nota 1770, p. 933) 

se dă focului”. (Sf. CHIRIL AL ALEXANDRIEI, Comentariu la Evanghelia Sfântului Ioan, 
Cartea a zecea, Capitolul al doilea, în PSB, vol. 41, pp. 932-933) 


„(...) dacă sufletul se va folosi bine de puterile sale şi potrivit cu scopul lui 
Dumnezeu, străbătând înțelepţeşte lumea sensibilă prin raţiunile duhovniceşti din ea, 
va veni la Dumnezeu cu înţelegere; dar dacă se va folosi rău, privind lumea prezentă 
contrar raţiunii cuvenite, nu e greu de înțeles cum, căzând în patimi de necinste, va 
fi aruncat în viitor, după cuviinţă, din slava dumnezeiască, luând ca osândă înfrico- 
şată pentru veacuri nesfârșita înstrăinare de Dumnezeu. Iar primind-o pe aceasta nu 
va putea zice că nu e dreaptă, având ca pârâşă dispoziţia sa care a dat suport inexis- 
tenţei!!% şi pe care niciodată nu o va putea ignora”. (Sf. MAxIM MĂRTURISITORUL, 
Ambigua, partea a doua, 83b, în PSB, vol. 80, p. 222) 


Atunci, de pe urma lacrimilor, nimeni 
nu va câștiga nimic 


„(...) când vei fi dus în faţa Stăpânului şi ţi se va cere rodul călătoriei îngăduite ţie 
pe pământ şi vei vedea că nu poţi arăta niciunul, vei plânge cu amar, vei locui într-un 
veşnic întuneric şi te vei ţine de rău pentru desfătarea şi rătăcirea ta, din pricina cărora 
ai pierdut timpul în care puteai să te mântui; dar de pe urma lacrimilor nimic nu vei 
mai câştiga, că spune David: În iad cine se va mărturisi Ţie?” (Sf. VASILE CEL MARE, 
Omilii şi cuvântări, Omilia a XXI-a, VI, în PSB, vol. 17, p. 558) 


„Sau cum își va mai aduce aminte de Dumnezeu, pentru a împlini porunca Lui, 
cineva dintre cei coborâţi la iad?!!1%” (Sf. CHIRIL AL ALEXANDRIEI, Comentariu la 
Evanghelia Sfântului loan, Cartea a treia, Cap. IV, în PSB, vol. 41, p. 327) 


„Se vor arunca în iad, unde se vor pedepsi și pocăinţa întârziată de acolo nu le 
va mai fi de niciun folos”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a şasea, Capitol unic, în PSB, vol. 41, p. 707) 


„Tu, de bunăvoia ta, ţi-ai pierdut sufletul” 


„Dar dacă alergi să te lăfăi în plăceri, păcătuind mereu, dacă preferi desiătarea de 
aici în locul vieţii veșnice, dacă întorci spatele Mântuitorului, care-ţi dă iertare, atunci 
nu da vina nici pe Dumnezeu, nici pe bogăţie, nici pe starea ta de frunte, pentru că 


1109. Tâlcuirea Pr. D. Stăniloae: „Inexistența nu are substanță decât în ceva ce există, adică în fâptura 
lui Dumnezeu. În afară de ea nu e posibilă şi nu produce niciun rău. Dar în făptură, capătă un loc prin voința 
acesteia. Făptura nu mai poate ieși total din existență. Dar poate scăpăta într-un minus de existență dând sub- 
zistenţă inexistenţei în sine, dar în mod limitat, producând un amestec al existenţei date de Dumnezeu și al 
inexistenței, căreia i-a deschis calea în existenţa sa, prin voinţă. Ruperea de Dumnezeu e ruperea de viață. Dar 
ceea ce a fost odată creat de Dumnezeu nu mai iese total din existență, pentru că Dumnezeu nu Se contrazice 
şi nu revine asupra hotărârii Sale de a fi creat ceva. Cel ce a fost creat continuă să existe incomplet ca să se vadă 
că numai în comuniune cu Dumnezeu are viață deplină”. (nota 238, p. 222) 

1110. 'Tâlcuirea Pr. D. Stăniloae: „În iad ajunge cel ce şi-a învârtoşat definitiv puterile lucrătoare ale su- 
fletului. El nu mai poate face acolo nimic pentru îndreptarea lui. Nu mai are pentru ce să poată fi lăudat. N-are 
nici el puterea să sporească comuniunea cu altul și nu mai are nici semeni care să dorească aceasta. Toţi sunt 
învârtoşaţi în singurătate” (nota 591, p. 327) 

tu, de bunăvoia ta, ţi-ai pierdut sufletul”. (CLEMENT ALEXANDRINUL, Care bogat se va 
mântui?, 42.18. în PSB, vol. 4, p. 66) 


„Din pricina unei desfătări trecătoare a păcatului mă chinui veşnic! Din pricina 
plăcerii trupului, sunt dat focului! Judecata lui Dumnezeu e dreaptă! Eram chemat și nu 
ascultam! Eram învăţat și nu luam aminte! Mi se aduceau mărturii şi râdeam de ele!” 
(Sf. VASILE CEL MARE, Omilii și cuvântări, Omilia a XIII-a, VIII, în PSB, vol. 17, p. 499) 


„Când a vorbit despre împărăție, după ce a spus: Veniţi de moșteniti împărăţia, 
a adăugat: cea pregătită vouă de la întemeierea lumii; dar când a vorbit de foc, n-a 
mai grăit aşa, ci: cel pregătit diavolului. Eu, le spune Hristos păcătoşilor, v-am pregătit 
împărăţia; focul nu-i pregătit vouă, ci diavolului și îngerilor lui; dar pentru că voi înşi- 
vă v-aţi aruncat în el, vina e a voastră. 

Hristos îşi îndreptățește hotărârea Lui nu numai prin cele spuse mai înainte, ci şi 
prin cele ce le mai spune, arătând pricinile osândirii lor: An flămânzit și nu Mi-aţi dat 
să mănânc. De-ar fi fost chiar un duşman cel ce întindea mâna, oare, suferinţele lui, 
foamea lui, frigul lui, lanţurile lui, goliciunea lui, boala lui, umbletul lui de ici-colo sub 
cerul liber n-ar fi fost în stare să înmoaie şi să înduplece chiar pe cel mai nemilos om? 
Aceste suferințe sunt în stare să pună capăt şi dușmăniei. Dar voi n-aţi făcut aceasta 
nici prietenului vostru, care vă e prieten și binefăcător şi stăpân. De vedem un câine 
flămând, ni se face milă de el; o sălbăticiune de-o vedem înflămânzită, ni se moaie 
inima; dar ţie nu ţi se înmoaie inima când vezi pe Stăpân flămând? Poţi să mai aperi o 
astfel de purtare?”. (Sf. loAN GURĂ DE AuR, Omilii la Matei, omilia LXXIX, II, în PSB, 
vol. 23, pp. 898-899) 


»— Ar trebui însă, mi s-ar mai putea spune, să vină pe lume numai cei buni, atunci 
n-ar mai fi fost nevoie de iad, nici de osândă, nici de pedeapsă şi n-ar mai fi fost 
nici urmă de răutate; cei răi ar fi trebuit sau să nu se nască sau să moară îndată ce 
s-au născut. 

Se cuvine să-ţi spun mai întâi cuvintele apostolice: Dar tu, omule, tu cine ești 
care răspunzi înaintea lui Dumnezeu? Oare făptura va zice Celui ce a făcut-o: Pentru 
ce m-ai făcut așa? (Romani 9, 20). lar dacă vrei şi argumente, îţi voi spune că sunt 
mai mult admiraţi cei buni când se găsesc printre cei răi; atunci se vădeşte mai ales 
bunătatea şi multa lor filosofie. Dar tu, spunând acestea, nimicești temeiul luptelor 
și al strădaniilor. 

Dar ce? Ca să se arate aceştia buni, trebuie să fi pedepsiţi alții? 

- Doamne fereşte! Ei nu sunt pedepsiţi ca să se arate ceilalţi buni, ci sunt pedepsiţi 
pentru răutatea lor; nici n-au ajuns răi pentru că au fost aduşi așa pe lume, ci pentru 
răutatea lor; nici n-au ajuns răi pentru că au fost aduși așa pe lume, ci pentru că sunt 
trândavi. De aceea și sunt pedepsiţi. Şi cum să nu fie vrednici de pedeapsă, când au 
avut atâția dascăli de virtute și n-au câştigat nimic. După cum cei buni şi virtuoși sunt 
vrednici de îndoită cinste şi pentru că au ajuns de folos și pentru că n-au fost vătămaţi 
cu nimic de cei răi, tot așa și cei răi sunt vrednici de îndoită pedeapsă şi pentru că au 
ajuns răi, când puteau să ajungă buni - dovadă cei care au ajuns buni - și pentru că 
n-au câştigat nimic de la cei buni”. (Sf. Ioan GURĂ DE AUR, Omilii la Matei, omilia 
LXXĂXI, II, în PSB, vol. 23, p. 918) 

„Căci Domnul nu primeşte nici să fie şi nici să se numească Domn al slavei pentru 
cei necinstiţi. De aceea, numai acela care este străin de toată purtarea cea urâtă și de 
toată netrebnicia, atât în ce priveşte omul cel văzut, cât şi cel ascuns, poate face stăpân 
al lui pe Cel ce este şi se numeşte Domn nu al necinstei, ci al slavei”. (Sf. GRIGORIE DE 
Nyssa, Despre desăvârșire, către monahul Olimpiu, în PSB, vol. 30, p. 473) 

Păcătoșii înşiși nu suportă și nu îndură să vadă strălucirea 
luminii dumnezeiești din rai 


„Aşadar, cât timp este așteptată împlinirea vremii, aşteaptă și sufletele răsplata ce 
i se cuvine. Pe unele le așteaptă pedeapsa, pe altele fericirea veşnică; dar, în răstimpul 
acesta, nici primele nu sunt fără pedeapsă, nici cele din urmă fără folos. Căci primele 
- se vor tulbura văzând că pe sufletele care au păzit legea lui Dumnezeu le așteaptă 
cununa dreptăţii (2 Timotei 4, 8) şi că lăcaşurile lor sunt păzite de îngeri, pe când ele 
vor fi pedepsite pentru fățărnicia şi trufia lor şi vor avea parte de rușine și tulburare 
încât, privind preamărirea Celui Preaînalt, roşesc să vină în fața Aceluia ale Cărui 
porunci le-au disprețuit. La fel a fost şi cu Adam (cf. Facerea 3, 8): precum i-a fost 
călcarea poruncii, așa i-a fost rușinea, fiindcă, precum a alunecat prin nerespectarea 
poruncilor cerești şi s-a ascuns de ruşinea căderii sale, tot așa nu a îndrăznit să înfrun- 
te strălucirea prezenţei dumnezeieşti, de rușinea conştiinţei sale păcătoase; la fel nici 
sufletele păcătoşilor nu vor îndura strălucirea acelei lumini scânteietoare, în a cărei 
prezenţă își vor aminti că au greşit”. (Sf. AMBROZIE AL MILANULUI, Despre binefacerile 
morţii, X. 47, în PSB, vol. 52, pp. 492-493) 


Păcătoșii sunt autorii înșiși ai chinurilor lor 


>> 


„Cel care s-a ostenit în veacul acesta, acela va trăi până la sfârşit; dar cel care a dus-o 
în petreceri şi desfrânări, care pentru a duce o viață molatecă s-a îmbrăcat în porfiră 
şi vison, veselindu-se în fiecare zi luminat (Luca 16, 19), care a fugit de ostenelile cele 
pentru virtute şi nici nu s-a ostenit în veacul acesta, nu va trăi nici în cel ce va să fie, ci 
va vedea de departe viaţa, chinuindu-se în flacăra cuptorului”. (Sf. VAsILE CEL MARE, 
Omilii la Psalmi, Omilia la Psalmul XLVIII, V, în PSB, vol. 17, p. 315) 


„(...) la arătarea Judecătorului așteptat - iar venirea Lui este neîndoielnică -— tu 
singur îţi vei închide cinstea şi slava cerească şi-ţi vei deschide foc nestins, gheenă, 
chinuri şi veacuri amare de dureri, în locul unei vieţi fericite îndelungate. Să nu-ţi 
închipui că încerc să te sperii cu sperietori mincinoase, cum fac mamele și doicile cu 
copiii care plâng fără noimă şi neîntrerupt, liniştindu-i cu povestiri născocite. Cele ce 
vă spun nu sunt basme, ci adevăr propovăduit mai dinainte de o gură nemincinoasă. 
Să fii deplin încredinţat că, după spusa evanghelică, nicio iotă sau cirtă nu va trece din 
cuvintele Domnului (Matei 5, 18)” (Sf. VASILE CEL MARE, Omilii şi cuvântări, Omilia 
a VIII-a, VIII, în PSB, vol. 17, p. 433) 


„Suferințele din iad nu au autor pe Dumnezeu, ci pe noi înșine”. (Sf. VASILE CEL 
MARE, Omilii şi cuvântări, Omilia a IX-a, III, în PSB, vol. 17, p. 436) 


„(...) pe cel care spune fratelui său: nebunule, îl pedepseşte cu gheena focului. 
Acum, pentru prima dată, Hristos pomenește de gheenă. Mai înainte, vorbise mult de 

împărăţia cerurilor; dar abia acum vorbeşte de gheenă, arătând cu asta că împărăţia 
cerurilor se datoreşte iubirii Sale de oameni și voinţei Sale, pe când iadul se datoreşte 
vieţii noastre păcătoase”. (Sf. IOAN GURĂ DE AUR, Omilii la Matei, omilia XVI, VIII, în 
PSB, vol. 23, pp. 210-211) 


„Ai semănat amărăciune, adună snopii ei; ai prețuit nemilostivirea, ia ceea ce 
ai iubit; n-ai privit cu compătimire, nu vei fi privit cu milă; ai trecut cu vederea pe 
cel necăjit, vei fi trecut cu vederea când te vei pierde; ai ocolit mila, te va ocoli mila; 
te-ai scârbit de cel sărac, se va scârbi și de tine Cel ce a sărăcit din pricina ta!!!” 
(Sf. GRIGORIE DE Nyssa, Despre Fericiri, Cuvântul V, în PSB, vol. 29, p. 377) 


„(...) din istorisirea despre bogatul milostiv şi săracul Lazăr mai aflăm o învățătu- 
ră strâns legată de discuţiile noastre. Scriptura ne spune despre acel om că era împăti- 
mit și iubitor de trup, întrucât după ce a înţeles că nu poate să scape de nefericirea lui, 
îşi făcea griji pentru rudele lui după trup rămase încă în viața pământească. Şi după ce 
Avraam i-a spus că viața celor ce trăiesc în trup este în grija lui Dumnezeu și că ei au 
libertatea de a se lăsa conduși de Lege şi Proroci, bogatul tot mai stăruia că doar-doar 
le va fi mai vrednică de crezare o solie dusă de cineva înviat din morți. 

Dar ce învăţătură - am întrebat eu — putem trage de aici? 

Ea mi-a spus: Vedem pe de o parte că sufletul lui Lazăr nu se îngrijorează de cele 
ale vieţii acesteia și nu se mai întoarce spre niciunul dintre lucrurile lăsate în urmă. Pe 
de altă parte însă, bogatul şi după moarte se lipeşte de viața trupească, parcă ar fi folo- 
sit în acest scop un clei, fiindcă nu s-a dezbărat de ea cu totul, nici după ce a încetat de 


a trăi pe pământ, ci îşi face încă mereu griji de trup şi de sânge. Din aceea că bogatul 
se roagă să-i fie scăpate rudele de la rele, reiese limpede că el nu este încă dezlegat de 
împătimirea trupească, de aceea - continuă ea (Sf. Macrina - n.n.) — sunt de părere că 
Domnul ne învaţă următoarele: cei ce trăiesc în trup trebuie să se dezlege de legătura 
cu viața, mai ales printr-o viață virtuoasă”. (Sf. GRIGORIE DE NyssA, Dialogul Despre 
suflet și înviere, în PSB, vol. 30, p. 378) 


„Dacă cineva își formează o minte cu totul trupească, punându-și toată porni- 
rea şi lucrarea sufletului în slujirea dorințelor trupeşti, un astfel de om nici după ce a 
ieșit din trup nu se desparte cu totul de patimile trupeşti. După cum cei ce-şi petrec 
cea mai mare parte a vieţii în locuri rău mirositoare, nici dacă s-ar muta în aer curat 
n-ar putea să se curățească de putoarea aceea, care a intrat în ei prin petrecerea lor 


1111. Tâlcuirea Pr. D. Stăniloae: „Suntem legaţi unii de alţii. Asprimea arătată altora mă înăsprește pe 
mine, blândețea arătată altora, mă face pe mine delicat. Fericirea sau nefericirea veşnică sunt perpetuarea 
întărită a stărilor produse în mine prin purtările şi simţirile față de alţii. Ele îmi vor veni din mine, dar şi din 
alţii. Dar cei ce nu s-au lăsat prinşi în stările învârtoşate ale mele, prin faptele mele care au izvorât din acestea 
şi s-au pricinuit, nu vor avea soarta mea. De aceea, e bine să nu se răspundă răului cu rău și tot de aceea glasu- 
rile celor neîndreptăţiți de noi la judecata din urmă, vor fi glasuri aspre, glasuri care vor cere osânda noastră. 
Nedreptăţiie și nepăsările mele se vor reflecta din aceia ca un fapt obiectiv, fără voia lor. Fiecare poartă în sine 
peceţile imprimate în alţii. Voi sunteţi scrisoarea mea de recomandare a spus Sfântul Apostol Pavel. Dar cei cu 
adevărat buni au depăşit efectul peceţilor celor răi în ei. Dar în însuşi acest efort al lor de a le depăşi, se vor 
vedea peceţile al căror efect rău au trebuit să-l învingă, să-l prefacă în bine pentru ei. Meritul acestei prefaceri 
va fi însă al lor, nu al celor ce le-au făcut rău, sau s-au purtat fără milă şi cu nepăsare față de ei. Legăturile între 
noi sunt uneori legături de cumpene: când una coboară, alta se inalță, dar numai în parte, din pricina coborârii 
celei dintâi”. (nota 103, p. 377) 


596 Pr. asist. dr. LIVIU PETCU 


îndelungată în mirosul greu, tot aşa și cei iubitori de trup n-ar fi cu putinţă să nu ducă 
cu ei, după mutarea în viața cea nevăzută, măcar cât de puţin din putoarea trupului; 
iar din pricina aceasta, suferinţa le sporește, fiindcă sufletul lor a ajuns şi mai legat de 
cele materiale”. (Sf. GRIGoRIE DE Nyssa, Dialogul Despre suflet și înviere, Preliminarii, 
în PSB, vol. 30, pp. 378-379) 


»(...) dacă cineva nu prezintă dovezi că este bun, acela este rău. Or, cel rău nu va 
avea nici cinste, nici mărire, nici nestricăciune, nici putere. Deci, în chip necesar nu tre- 
buie să ne îndoim că unde nu se află nimic din toate acestea, acolo se află contrarele lor: 
neputința, necinstea, stricăciunea și tot ce este asemenea cu ele, care, după cum am spus 
mai înainte, sunt patimi rușinoase. Sufletul anevoie se poate elibera de acestea, fiindcă 
ele au pus stăpânire pe el, au crescut împreună cu el și s-au făcut una cu el” (Sf. GRIGORIE 
DE NyssA, Dialogul Despre suflet și înviere, Preliminarii, în PSB, vol. 30, p. 408) 


„De îndată ce îngăduim lucruri care duc la chinuri, suntem înșine autorii chinu- 
rilor noastre. Pentru ce ne plângem dar de asprimea pedepselor? Fiecare dintre noi se 
pedepsește de către el însuși. Și, de aceea, acel cuvânt profetic ne spune: Iată voi toți 
ați aprins focul şi ați dat puteri flăcărilor: mergeţi în para focului vostru şi a flăcărilor 
pe care le-aţi aprins (Isaia 50, 11). Tot neamul omenesc se prăbuşeşte în pedeapsa cea 
veşnică, potrivit acestei rânduieli pe care a arătat-o Scriptura: mai întâi aprinde focul, 
apoi dă putere flăcărilor şi după aceea intră în flăcările pe care el le-a pregătit. Când, 
aşadar, şi-a aprins omul pentru prima dată focul cel veşnic? De bună seamă că de la 
primul păcat. Dar când dă puteri focului? Când îngrămădește păcate peste păcate. 


Şi când va intra în focul cel veşnic? Când suma fără leac a tuturor relelor va întrece 
orice măsură prin excesul delictelor din ce în ce mai mari, precum spune Mântuitorul 
nostru către fruntașii iudeilor: Întreceţi măsura părinților voştri, șerpilor, fii de vipere 
(Matei 23, 32). (SALvIANUS, Despre guvernarea lui Dumnezeu, Cartea a IV-a, VIII, 
36-37, în PSB, vol. 72, p. 241) 


„lar judecata este aceasta, că Lumina a venit în lume, 

și oamenii au iubit întunericul mai mult decât Lumina (loan 3, 19). 

(...) Căci cei ce aleg să zacă în întuneric, deşi pot fi luminaţi, cum nu-şi hotărăsc ei 
înşişi suferinţele şi nu merg prin proprie pornire spre pătimirea celor pe care le puteau 
ocoli dacă ar fi voit să cerceteze drept lucrurile și ar fi pus cele rele pe al doilea plan față 
de cele bune?'!!*” (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a doua, Cap. |, în PSB, vol. 41, p. 180) 


„(...) ne-am urâţit sufletul făcut după chipul lui Dumnezeu. Şi aşa am fost aruncaţi 
în tartar şi pironiţi cu totul în prăpastia lui, fiindcă în locul înaltei smerite cugetări 


1112. 'Tâlcuirea Pr. D. Stăniloae: „Lumina este socotită de Mântuitorul una cu binele. În bine este un sens 
al existenţei care susține armonia între toate, așa cum le-a creat Dumnezeu. Răul aduce dezordinea, fiecare vrând 
să le încalce sau să se despartă de celelalte, afirmându-se numai pe sine. Răul este produsul iraționalităţii, care e 
una cu nebunia sau nebunătatea. Cea mai mare lumină sau bunătate a adus-o în lume Fiul lui Dumnezeu, Care 
S-a făcut om ca să le dea puterea să fie buni, să vadă sensul, bucuria sau armonia existenţei. Cei ce nu văd astfel. 
pe Hritos şi nu-L imită pe EI în bunătate sunt osândiţi prin propria sulerinţă pe care şi-o pricinuiesc ei înşişi prin 
lipsa de comuniune iubitoare cu alții. Dumnezeu e I.umina prin excelenţă a existenţei. E Lumină mai ales pentru 
că are un Fiu pe Care îl iubeşte. Prin acest Fiu iubitor a creat și lumea ca deosebită de EI. Împlinirea acestei iubiri 
s-a arătat în faptul că EI S-a făcut om şi S-a jertfit pentru fericirea eternă a oamenilor” (nota 310, p. 180) 

pricinuitoare a celor înalte şi dumnezeieşti am ales mândria şi am respins tăria şi con- 
centrarea virtuţii pentru desfătarea şi împrăștierea fără măsură a trupului. 

Unde este acum mândria noastră şi îngâmfata purtare față de toți şi moleşeala 
trupului şi desfătarea împrăștiată? O, suflet lipsit de sfat! În locul râsului nestăpânit 
şi ai obrazului neîntinat avem acum această grea scrâşnire a dinţilor. Noi cei ce n-am 
primit să ne nevoim în învățătura cuvintelor dumnezeiești şi mântuitoare, ci am pre- 
țuit mai mult decât lauda lui Dumnezeu prin cuvânt necumpătarea beţiei, suntem 
chinuiți acum în chip cumplit de setea dureroasă a lipsei de dreptate!!!î. Vom secera 
ca rod vrednic al urii faţă de fraţii noştri, al pizmei, al vicleniei şi fățărniciei, din care 
vine şi în care stă ascunsă uciderea, al bârfelii, al ţinerii minte de răului, al minciunii 
şi al batjocurii, acest vierme neadormit care roade fără să se sature adâncul sufletului 
nostru. Căci strâmbând simţirea dreaptă a iubirii şi întipărind în inima noastră o miş- 
care sucită, am corupt nepătimirea ei în adevăr, pervertind-o. Şi astfel ne-am produs 
prin ura de bunăvoie, ca un vierme, răul fără de voie și am săpat în noi prin minciună 
o simţire şi mai strâmbă, prin care nu ne-am putut uni cu Dumnezeu Cel sincer şi 
drept. Fiindcă EI Însuși a zis prin prorocul David: Nu s-a lipit de Mine inima strâmbă 
(Psalmii 100, 5). 

Deci primim cele ale faptelor noastre. Mai bine zis purtăm cele corespunzătoare 
simţirii voite de noi: focul gheenei pentru focul plăcerii'"!*, întunericul veşnic pen- 
tru întunericul necuminţeniei şi al amăgirii; viermele chinuitor și neadormit pentru 
viermele urii şi la minciunii, care ne-a învăluit şi ne-a strâmbat inima!'"5, urâţenia 
feţei şi scrâșnirea dinților pentru chipul neînfrânat şi înfierbântat al obrajilor; căde- 
rea în adâncul fără fund, tristeţea aruncării în el pentru înălțarea mândriei deşarte 
şi a împrăştierii!!!€. Şi, simplu grăind, luăm cu dreptate osânda fără voie, corespun- 
zătoare fiecăruia din păcatele noastre cu voia. O, ce stare vrednică de compătimit ne 
aşteaptă! Pentru ce noi, ticăloșii, n-am stins focul trupului prin post şi priveghere şi 
prin pătrunderea cuvintelor dumnezeieşti celor bune şi în stare să stingă focul, ca să 
nu ajungem în acest foc de acum? Pentru ce ne-am obișnuit ochii şi urechile şi limba 
să vadă, să audă şi să grăiască după fire, ca să nu ajungem în această negură şi tăcere 
prea grea şi să ne bucurăm noi cu sfinţii de lumina și de cuvântul şi înţelepciunea lui 
Dumnezeu, ca unii ce ne-am făcut văzători ai slavei dumnezeiești şi auzitori și cântă- 
reți ai ei!!'7? lar dacă prin iubire am zdrobit viermele urii de bunăvoie şi am alungat 


1113. 'Tâlcuirea Pr. D. Stăniloae: „Vor fi aruncaţi acolo unde nu va fi decât minciună, unde nicio limbă nu va 
mai rosti vreun adevăr, deşi pe de altă parte vor suferi de acest serviciu mincinos al ei, care caută să acopere realita- 
tea, dar de care-şi dau seama că nu e așa şi cei ce se servesc de ea, astfel se închid ei înșiși realității”. (nota 29, p. 22) 

1114. Tâlcuirea Pr. D. Stăniloae: „Ie-ai aprins de focul plăcerii, vei suporta focul suferinţei veşnice”, 
(nota 30, p. 23) 

1115. 'Tâlcuirea Pr. D. Stăniloae: „Minciuna care caută să strâmbe realitatea pentru alţii, strâmbă mai mult 
fiinţa celui ce minte, nemaiputând să o ţină în stare de a vedea realitatea şi izvorul ei, pe Dumnezeu. Ura prin 
care vrem să rănim pe alții ne răneşte pe noi. Acesta e viermele care lucrează încă de acum în noi”. (nota 31, p. 23) 

1116. Tâlcuirea Pr. D, Stăniloae: „Mândria este o falsă înălțare, o înălțare în gol, în ireal, unde nu găsește decât 
mizeria izolării. Ea echivalează cu o prăbușire în golul fără conţinut. Împrăștierea are în ea sentimentul aruncării 
în tot felul de lucruri care nu aduc mulțumire. E şi ea o rostogolire în gol. Numai prin sentimentul că trăieşti în ne- 
ant, te deosebești de neantul total. Numai omul suferă de neant, pentru că el il produce într-un anumit grad și fel”. 
(nota 32, p. 23) 

1117. Tâlcuirea Pr. D. Stăniloae: „N-am folosit ochii să vedem mărirea lui Dumnezeu, potrivit rostului 
lor. Urmarea e prelungirea întunericului în care ne-am complăcut, pentru veci. Căci aşa ne-am obişnuit. Dacă 
n-am folosit urechile ca să auzim cuvintele prin care eram chemaţi la bine, nu vom mai auzi nimic. Căci numai 
binele e real şi trezește încrederea. Totul va fi tăcere în jurul nostru. Cu ce ne-am deprins aici, cu aceea ne vom 

în adevăr minciuna, ne-am făcut acum liberi de viermele acesta arzător şi de celelalte 
osânde câte apasă viaţa noastră. 

Dreaptă e judecata lui Dumnezeu! Nu aflăm ce n-am căutat. Nu ni se deschide uşa 
împărăției cerurilor fiindcă n-am bătut la uşa virtuţilor cu fapta. Nu dobândim bucu- 
ria bunătăţilor veşnice fiindcă n-am cerut prin rugăciune harul cunoștinței!!!t. Nu 
avem nicio dragoste de cele dumnezeiești, dacă ne-am lipit mintea de cele pământeşti. 
Ba în acest caz ne-am corupt împreună cu ele însăși viața noastră. Căci acelea toate au 
pierit ca un fum, iar cuvântul despre osândirea lor nu va trece niciodată!!!” 

Acestea aflându-le aceia despre puterea dreptății dumnezeiești din cele ce le păti- 
mesc (ca să le concentrez ca într-un chip), poate se vor căi vorbind unii cu alţii. Dar ce 
voi ajunge eu, nenorocitul! Pe ce fapte sprijinindu-mă, voi nădăjdui să scap de osândă, 
eu, cel pustiu de toată virtutea şi cunoştinţa? Mă tem ca nu cumva legat de mâini și de 
picioare să fiu aruncat în pământul neguros și întunecat, într-un pământ al întuneri- 
cului veşnic, unde nu este şi nu se poate vedea nicio lumină și viaţă de oameni!"%, ca 
unul ce mi-am legat prin patimi de bunăvoie puterile lucrătoare ale sufletului și mi-am 
împiedicat paşii pe drumul viețuirii evanghelice!!2!. Mă tem de rușinea înfricoşată, 
care nu va avea sfârșit, de nu mă voi schimba, eliberându-mă de multe răutăţi. Mă tem 
de plânsul și lacrimile amare şi de scrâşnirea dinţilor; şi, de nu mă voi trezi, fie măcar 
şi mai târziu, şi nu mă voi scutura din somnul nepăsării și al leneviei și nu voi dezbră- 
ca haina murdară a păcatului, în loc de lumină mă va aștepta întunericul sigur, în loc 
de bucurie, întristarea, în loc de uşurare, chin şi strâmtorare. Și ceea ce e mai jalnic, 
sau ca să spun mai drept, mai greu decât toate, lucrul care mă doare chiar și numai 
să-l spun, deci cu cât mai mult să-l pătimesc (ai milă, Hristoase, și mă mântuiește de 
această durere), e despărțirea de Dumnezeu și de sfintele Lui Puteri și împreuna locu- 
ire cu diavolul şi cu oamenii răi''”, care rămâne pururea şi nu ne îngăduie să aşteptăm 


împărtăşi în dimensiuni fără sfârşit şi în veşnicie în viaţa de dincolo. Cei ce ne-am obișnuit cu cuvintele Lui 
iubitoare și luminătoare ale Cuvântului ipostatic al lui Dumnezeu, ne vom împărtăși de lumina Lui iubitoare 
şi luminătoare ca Persoană văzută lângă noi. Când asculţi cu respect şi interes cuvintele cuiva, pătrunzi în 
comuniunea cu el ca persoană”. (nota 33, p. 23) 

1118. Tâlcuirea Pr. D. Stăniloae: „Nu se ajunge la cunoașterea lui Dumnezeu fără rugăciune. Nu cunoşti pe un 
om dacă nu îl rogi să-ţi deschidă inima și să-ți arate comorile de iubire aflătoare în el. Cunoştinţa de Dumnezeu nu 
eun rod al unui efort exclusiv al meu, așa cum nu cunosc pe semenul meu numai prin efortul meu. Numai obiectele 
se cunosc prin efortul exclusiv al meu. Cunoașterea altei persoane de către o persoană e rodul deschiderii voluntare 
a uneia către alta, e rodul întâlnirii voluntare și iubitoare a lor. Cu atât mai mult cunoașterea lui Dumnezeu e nu 
numai rodul meu, ci și al Lui, sau în primul rând al Lui. Ea e din harul Lui, din unda dragostei Lui, infinit mai mare 
decât a mea, pornită din El spre mine la cererea mea. Iar ceea ce cunoaștem din Dumnezeu sunt formele bunătăţii 
Lui, cum ceva asemănător e şi ceea ce cunosc din om. În om se actualizează virtualitățile lui cele bune în măsura în 
care eu mă rog lui să mi se deschidă şi să mă iubească. Cu atât mai mult Îl cunosc pe Dumnezeu, cunoscând como- 
rile bunătăţilor Lui care mi se descoperă și se actualizează față de mine, când mă rog Lui” (nota 34, p. 24) 

1119. Tâlcuirea Pr. D. Stăniloae: „Toate plăcerile materiale trec ca un fum, dar osânda pentru ele rămâne 
în veac, căci ele își lasă urma lor în mine. Aceasta e eternitatea lor: osânda lor, pentru că au lăsat în suflet răni 
și porniri urâte, netrecătoare. Numai sufletul rămâne veşnic cu întipăririle lui bune sau urâte. Dar e cu putință 
ca acestea să fie vindecate prin pocăință adâncă”. (nota 35, p. 24) 

1120. Tâlcuirea Pr. D. Stăniloae: „Cei fericiţi vor fi în cer, într-o ambianţă transfigurată, transparentă, 
conform luminii din ei; cei din chinuri, într-un plan opac, uscat, şters, pietros, plin de foc şi învăluit de întu- 
neric, pentru că omul nu poate comunica real acolo cu niciun om” (nota 36, p. 24) 

1121. Tâlcuirea Pr. D. Stăniloae: „Cel predat în vremea vieții pământeşti patimilor, cade într-o inerție 
contrară vioiciunii manifestărilor de comuniune. Se însingurează, se sterilizează, cade într-o nemișcare chinu- 
itoare cu sufletul şi cu trupul” (nota 37, p. 24) 

1122. Tâlcuirea Pr. D. Stăniloae: „Conlocuirea cu oamenii răi, vicleni, dușmănoși, nu se opune sin- 
gurătăţii, nevederii întunecate, de care s-a vorbit mai sus. Oamenii răi și răutatea ta te fac să te simţi mai 

eliberarea de rele. Căci cu cei cu care am ales prin obişnuințele noastre cele rele să fim 
în veacul acesta cu voia liberă, cu ei vom fi osândiţi să fim, precum se cuvine, în mod 
necesar, fără să vrem, în veacul viitor. Şi e mai chinuitor şi mai greu decât orice chin 
să fim pururea cu cei ce ne urăsc şi pe care-i urâm și să nu fim fără aceste chinuri, 
ci numai cu ele; şi să fim despărțiți de Cel care ne iubește şi pe Care-l iubim. Căci 
Dumnezeu nici nu e urât de cei judecaţi de EI, odată ce-i judecă drept, fiind şi numin- 
du-Se prin fire iubire; nici nu urăște pe cei judecaţi, căci e liber de orice patimă''*. 

Crezând cu adevărat, iubitule, că vor fi acestea în chip nemincinos, să nu fim 
fără grijă de noi înşine, ci să fugim, cu toată străduinţa, cu toată puterea, cât avem 
vreme, de lumea înşelătoare și de stăpânitorul lumii'!?*. Căci trece şi toate cele din 
ea se veştejesc”. (Sf. Maxim MĂRTURISITORUL, Epistole, Partea întâi, Ep. 1, în PSB, 
vol. 81, pp. 22-26) 


„Duceţi-vă [...] în focul cel pregătit diavolului!” 


„Şi prin aceasta îţi arată dragostea Lui şi-ţi descoperă dorul ce-l are de tine. Că nu 
spune: Duceţi-vă în focul cel pregătit vouă!, ci: În focul cel pregătit diavolului! lar mai 
înainte de a pronunța această sentinţă, le spune celor trimişi în foc păcatele săvârșite; 
şi nu le spune pe toate, ci câteva. Iar înainte de păcătoşi îi cheamă pe cei ce au făcut 
fapte bune, ca să le arate păcătoşilor, şi prin aceasta, că pe bună dreptate îi învinuieş- 
te. Nu sunt, oare, cuvintele spuse de Hristos păcătoşilor mai chinuitoare chiar decât 
chinul iadului? Nimeni n-ar lăsa pe binefăcătorul său să plece cu mâna goală dacă 


singur ca lipsa oamenilor în general. Învârtoşarea în neiubire te face să fii singur, oricât de mulți oameni ar 
fi în jurul tău. Oamenii răi îţi fac nu numai imposibilă comuniunea, ci te şi zgârie cu prezenţa lor, te fac să 
te temi de ei, să fugi de întâlnirea cu ei, cum te face și mândria ta răutăcioasă. Dar cât de mult trebuie să ne 
chinuiască prezenţa diavolului şi a demonilor! Căci ei nu stau pasivi în fața noastră cu urâţenia și ura lor, ci 
au cea mai mare plăcere să ne chinuiască, să ne batjocorească. Se vede de aici că mântuirea e identică pentru 
Sf. Maxim cu comuniunea iubitoare a omului cu Dumnezeu și cu cei buni, cu sfinţii”. (nota 38, p. 25) 

1123. Tâlcuirea Pr. D. Stăniloae: „Chinul iadului, constând în despărțirea de Dumnezeu cel iubitor şi sfânt, 
nu poate consta şi într-o ură a Lui. Dar cei din iad nu trăiesc în simţirea iubirii lui Dumnezeu, ci mai degrabă 
într-o recunoaştere teoretică a faptului că EI e iubitor şi merită să fie iubit, dar nu-L poţi iubi. Neputința de a-L 
iubi în mod real şi recunoaşterea că EI ar merita să fie iubit şi că E e iubitor se unesc în mod paradoxal. Neputinţa 
de a-L iubi pe Dumnezeu e cu atât mai chinuitoare cu cât e recunoscut mai demn de iubire. lar osândirea unora 
la chinuri nu e un act al lipsei de iubire a lui Dumnezeu, ci constă tocmai în neputința lor de a simţi iubirea Lui, 
neputinţă pe care şi-au pricinuit-o prin lipsa de efort a voii lor de a răspunde cu fapta iubirii Lui. În judecata finală 
a lui Dumnezeu asupra oamenilor se arată totuși respectul lui Dumnezeu pentru libertatea omului, a cărui iubire 
a aşteptat-o. Nu Dumnezeu pedepsește pe oameni pentru că L-au jignit, ci se pedepsesc ei înşişi, făcându-se 
neputincioşi de a-L iubi. Dar se pune întrebarea: cum Se împacă atunci Dumnezeu cu suferința lor? Dumnezeu 
acceptă această stare a lor, pentru că respectă libertatea lor. Avem aici marea taină a libertăţii omului unită la unii 
de la o vreme cu neputinţa lor. Omul adevărat se revelează prin tărie şi Dumnezeu îl vrea tare”. (nota 39, p. 25) 

1124. Tâlcuirea Pr. D. Stăniloae: „Lumea e creaţia lui Dumnezeu şi El o susţine. Dar ea poate cădea, pentru 
vederea omului, în stăpânirea diavolului. Ea poate fi folosită de diavol pentru ispitirea omului, făcându-l să creadă 
căeprin ea însăși şi nu e dela Dumnezeu; şi căe pentru plăceri trupești trecătoare, nu mijloc străveziu pentru vede- 
rea lui Dumnezeu și mijloc de creştere spirituală a omului și motiv de slăvire a lui Dumnezeu. Libertatea lăsată de 
Dumnezeu îngerilor şi oamenilor nu e o libertate care se mișcă în gol, ci o libertate de a folosi şi lumea aşa 
cum voiesc. Lumea e făcută în special pentru oameni ca fiinţe în trup. Dar ei fiind liberi o pot folosi şi într-un 
fel și în altul, iar îngerii sunt făcuţi pentru a ajuta pe oameni să urce prin lume spre Dumnezeu; cei ce aleg 
înstrăinarea de Dumnezeu se silesc să-i atragă și pe oameni prin lume la această înstrăinare. Astfel, lumea e 
lăsată îngerilor şi oamenilor și ca drum spre Dumnezeu și ca probă voinţei lor reale de a urca spre Dumnezeu. 
Diavolul şi-o face a lui, precum şi oamenii şi-o fac într-un fel a lor. Dar ei slăbesc lumina şi conţinutul 
făcându-şi-o a lor. O umplu de întunericul și sărăcia lor, venită din înstrăinarea de Dumnezeu. Îi văd numai 
suprafața materială care-i amăgește cu plăcerile ei trupești trecătoare”. (nota 40, pp. 25-26) 

l-ar vedea flămând; iar dacă-l lasă, atunci de rușine ar dori mai degrabă să se ascundă 
în pământ decât să audă doi sau trei prieteni de purtarea lui. Ce va fi, oare, în sufletul 
nostru, când vom auzi spunându-ni-se, înaintea întregii lumi, nemilostivirea noastră 
față de Binefăcătorul nostru? N-ar fi vorbit Domnul nicicând de lucrul acesta, dacă n-ar 
fi urmărit să arate pentru ce ne pedepsește aşa. Din nespusele Sale faceri de bine se vede 
că nu pentru a ocări, ci pentru a Se apăra și a arăta că nu în zadar, nici fără temei, a spus 
păcătoşilor: Duceţi-vă de la Mine! Dacă ar fi vrut să-i ocărască, le-ar fi pus în față toate 
păcatele lor; dar așa, le spune numai ce a suferit de pe urma nemilosteniei lor”. (Sf. IOAN 
GURĂ DE AUR, Omilii la Matei, omilia XXIII, VIII, în PSB, vol. 23, pp. 306-307) 


Chinurile păcătoşilor din iad 


„Pe acesta (iadul - n.n.) Platon îl descrie în Phaidon ca pe sânul pământului, unde, 
ajungând şi așezându-se toate scursorile lumii, fac să iasă de acolo la suprafață miro- 
suri grele și, ca şi în noroiul propriei lor murdării, îngrămădesc acolo un aer particular 
mai gros, pe care-l înghit”. (TERTULIAN, Despre suflet, LIV, 4, în PSB, vol. 3, p. 330) 


„Ideea chinurilor de după moarte și a pedepsi prin foc au luat-o poezia și filo- 
sofia elenă de la filosofia barbară. Platon, în ultima carte a lucrării sale Statul, spune 
aceste cuvinte: Erau acolo bărbați sălbatici, ca focul la înfățișare; când auzeau muge- 
tul, luau pe unii cu ei și-i duceau; pe Arideu'% şi pe alții, legaţi de mâini, la picioare 
și la cap, i-au aruncat la pământ și i-au jupuit de piele; apoi i-au târât afară de-a lun- 
gul drumului, sfâşiindu-le cărnurile, târându-i pe ghimpi!!%. Pentru Platon, bărbaţii 
aceia, cu înfățișarea ca focul, vor să arate pe îngerii care iau pe cei nedrepţi pentru 
a-i pedepsi. Cel ce face pe îngerii Săi duhuri, spune Scriptura, și pe slugile Sale pară 
de foc (Psalmii 103, 5). Din cuvintele de mai sus se vede că sufletul este nemuritor. 
Cel chinuit şi pedepsit, în simţiri fiind, trăiește, deşi se află într-o stare de suferin- 
ță. Ce dar? Nu ştie, oare, Platon şi de râurile cele de foc şi de adâncul pământului, 
numit de barbari gheenă, iar în poezie numit tartar? Nu vorbeşte el de Cocitos, 
Aheron, Piriflegeton!!” şi alte locuri de chin, la fel cu acestea, pentru pedepsirea şi 
înțelepţirea oamenilor?'1*” (CLEMENT ALEXANDRINUL, Stromatele, Stromata a V-a, 
Cap. XIV, 90.4-90.6, 91.1-91.2, în PSB, vol. 5, p. 362) 


„Domnul îi va scufunda (pe îngerii răi - n.n.) (...), îi va preda în ziua judecății 
flăcării nestinse, făcându-i să piară în oceanul chinurilor. 

lar mai departe se spune: 

Se duc în jos, în străfunduri, ca o piatră (eşirea 15, 5). 

Ce se înțelege prin: în străfunduri ca o piatră? În orice caz, e vorba de pietre, din 
acelea din care pot să ridice pe fiii lui Avraam (Matei 3, 9), sunt acei care iubesc stră- 
fundurile şi preţuiesc elementul lichid, adică aceia pe care îi înlănțuie plăcerile amare 
şi fug de lucrurile prezente. Despre aceştia se zice că: se duc la fund ca plumbul în 
apele cele mari (Ieșirea 15, 10). Păcătoşii sunt grei. În sfârşit, profetul Zaharia arată că 


1125. Nota Pr. D. Fecioru: „Arideu, după cele povestite de Platon, a fost tiranul unui oraş din Pamfilia” 
(nota 437, p. 362) 

1126. PLATON, Statul, X, 615 E; 616 A. 

1127. Nota Pr. D. Fecioru: „Cocitos, Aheron şi Piriflegeton, fluvii în infern”. (nota 440, p. 362) 

1128. PLATON, Phaidon, 111-113. 


PĂRINȚII ȘI SCRIITORII BISERICEȘTI 601 


nedreptatea ședea pe un disc de plumb. Am văzut, zice el, o femeie așezată pe un disc 
de plumb şi am întrebat: Ce este aceasta? Și răspunde: nedreptatea (Zaharia 5, 7 ş.u.). 
lată pentru ce se spune că oamenii nedrepţi sunt scufundați în străfunduri ca plumbul 
într-o mare adunare de apă. 

Sfinţii, însă, nu sunt înghițiți, merg pe deasupra apelor, pentru că ei sunt uşori și 
pentru că greutatea păcatului nu-i apasă. În sfârşit, Domnul și Mântuitorul nostru a 
umblat pe ape (Matei 14, 25), căci E este Acela care într-adevăr nu cunoaşte păcatul. 
Ucenicul Său Petru a umblat și el, cu toate că a tremurat puţin. Căci el nu era atât 
de curat ca să nu fie într-însul un oarecare amestec de plumb. Îl avea, dar puţin. De 
aceea a zis către el Domnul: Puțin credinciosule, pentru ce te-ai îndoit? (Matei 14, 25)”. 
(ORIGEN, Omilii la Cartea Ieșirii, Omilia VI, Cap. III-IV, în PSB, vol. 6, pp. 98-99) 


„Lângă cel care a făcut multe rele cât a trăit vor sta îngeri înfricoşători și groaz- 
nici, care aruncă foc din ochi și foc din gură, pentru a arăta gândul lor cumplit, și cu 
fețele lor asemănătoare nopții, pentru a arăta sălbăticiunea lor şi ura lor de oameni; 
apoi prăpastie adâncă, întuneric, din care nu poți ieși, și foc fără strălucire, care are 
în întuneric putere arzătoare; apoi neam de viermi otrăvitori şi mâncători de trupuri, 
care mănâncă fără saț şi niciodată săturaţi, care prin ronțăitul lor pricinuiesc dureri 
nesuferite; apoi chinul acela mai cumplit ca toate chinurile, ocara aceea și veșnica 
ruşine”!!29. (Sf. VAsILE CEL MARE, Omilii la Psalmi, Omilia la Psalmul XXXVI, VIII, 
în PSB, vol. 17, pp. 273-274) 


„Două lucruri a spus loan despre Hristos: unul, că va boteza cu Duh Sfânt, şi 
altul, că va arde pe cei necredincioşi. Dacă unul e vrednic de credință, atunci negre- 
şit şi celălalt. De aceea, loan a făcut două prorocii despre Hristos, pentru ca, pe 
temeiul celei care s-a împlinit, să crezi şi în aceea care nu s-a împlinit încă. Hristos 
face la fel; adeseori despre aceleași lucruri sau despre lucruri contrare, face două 
prorocii, una care se împlineşte pe pământ, alta pe care o făgăduieşte că se va împlini 
pe lumea cealaltă. Face asta pentru ca oamenii, cărora le place să discute mult, să 
creadă pe temeiul profeției împlinite şi profeția care nu s-a împlinit încă. Hristos a 
făgăduit că va da în viața aceasta însutit celor care au părăsit tot ce-au avut, iar în 
veacul viitor viaţă veşnică (Marcu 10, 30); şi a făcut vrednice de credinţă și darurile 
viitoare prin împlinirea darurilor date pe pământ. Aşa și loan Botezătorul; a făcut 
două profeţii: una că Hristos va boteza cu Duh Sfânt, alta că va arde pe cei păcătoși 
în focul cel nestins. 


1129. Sfântul Ignatie Branceaninov prezintă o convorbire cu 12 sihaștri înţelepţi - cu toții aflaţi într-o stare 
de vedere duhovnicească —, care s-au adunat împreună și se rugau unul pe altul să spună ce fel de învățătură are 
fiecare în chilia sa și de ce fel de lucrare duhovnicească le este cuprinsă mintea. Într-o stare de har și descoperire 
dumnezeiască asupra groaznicelor chinuri ale damnaţilor din iad, cel de-al doisprezecelea sihastru scrie: „Văd în 
iad numai vaiete şi lacrimi neîncetate, amărăciuni pe care nimeni nu este în stare să le spună prin cuvinte. Văd 
acolo pe cei ce scrâșnesc din dinţi, pe cei ce se chinuiesc cu tot trupul, cuprinși de tremur din cap până în picioare, 
şi căzând cu fața la pământ, sărutând țărâna, îl rog pe Dumnezeu să nu mă lase să cunosc starea celor legaţi în iad 
prin cercare. Văd şi marea cea de foc, clocotind nemărginită, învăluindu-se și urlând, valurile cele de foc, mi se 
pare, se înalță până la cer. Văd în această stare înfricoşată o nenumărată mulțime de oameni aruncată în ea; gla- 
surile lor s-au unit într-un singur glas, într-un singur țipăt, într-un singur bocet; un astfel de bocet şi de țipăt nu a 
auzit nimeni niciodată pe pământ. Toţi oamenii aceştia ard ca trestia şi ca pleava, însă îndurarea lui Dumnezeu se 
întoarce de la ei pentru nedreptăţile lor” (Tâlcuiri la Patericul egiptean, traducere din limba rusă de Pr. Gheorghe 
Roșca, coll. Comorile pustiei, vol. 9, Ed. Anastasia, Bucureşti, 1996, pp. 82-83). (n.n.) 

Deci dacă Hristos n-ar fi botezat cu Duhul Sfânt pe Apostoli şi în fiecare zi pe cei ce 
voiesc, ai putea pune la îndoială şi pe celelalte, adică pedeapsa veşnică şi focul cel nestins; 
dar dacă s-a săvârșit și se săvârșește în fiecare zi ceea ce este mai mare și mai greu, ceea ce 
depăşeşte orice cuvânt - botezul cu Duh Sfânt -, cum poţi spune că nu-i adevărat ceea 
ce-i uşor, ceea ce-i potrivit minţii omenești, adică pedeapsa veşnică şi focul nestins?” 
(Sf. IOAN GURĂ DE AUR, Omilii la Matei, omilia XI, V-VI, în PSB, vol. 23, p. 139) 


„Dacă focul acesta material de pe pământ s-a năpustit ca o fiară din cuptorul 
Babilonului şi i-a ars pe cei ce şedeau afară, ce nu va face focul celălalt, nematerial, celor 
peste care se va năpusti? Ascultă ce spun profeţii despre ziua aceea: Ziua Domnului este 
nelipsită de mânie și plină de urgie (Isaia 13, 9). Nu va fi nimeni care să ne apere; nimeni 
care să ne scape; nicăieri chipul cel blând şi liniștit al lui Hristos. Ci, după cum cei osân- 
diți în mine, la muncă silnică, sunt daţi pe mâna unor oameni fără de inimă și nu văd 
pe niciunul dintre cunoscuți lor, ci numai pe cei care-i păzesc, tot aşa va fi și atunci; dar, 
mai bine spus, nu aşa, ci chiar cu mult mai cumplit. Aici pe pământ mai poţi să faci o 
cerere de grațiere împăratului, îl mai poţi ruga să-ţi ridice osânda; dar acolo nu. Cei ce 
au intrat acolo nu mai scapă, ci rămân acolo, se pârjolesc și simt atâta durere cât nu se 
poate spune cu cuvântul. Dacă nimeni nu poate să înfăţişeze prin cuvinte durerile cum- 
plite ale celor arși în foc, cu mult mai mult suferinţele pricinuite de focul de acolo. Aici 
pe pământ se termină totul într-o scurtă scurgere de timp; dincolo însă focul arde mereu 
şi nu se mistuie ce se arde”. (Sf. loan GURĂ DE AUR, Omilii la Matei, omilia XLIII, IV, în 
PSB, vol. 23, pp. 515-516) 


„Dar pentru ce trebuie să vorbesc de chinurile din iad? Gândeşte-te la cei care sufe- 
ră de podagră. Când îi chinuie cuţitele durerii, poţi să le arăţi mii de bolnavi cu suferinţe 
mai mari decât ale lor, nici nu te bagă în seamă! Durerea lor e atât de puternică încât nu 
îngăduie minţii să aibă o clipă de răgaz să se mai gândească și la alții și să se mângâie. Să 
nu ne hrănim, dar, cu aceste nădejdi zadarnice! Te poți mângâia cu nenorocirile altora 
când e vorba de suferințele mici; dar când durerea e covârșitoare, când toate cele dină- 
untrul tău sunt pline de tulburare, când sufletul nu mai poate să-și dea seama nici de el 
însuși, de unde mai poţi culege mângâiere? 

Deci sunt de râs și de batjocură toate aceste cuvinte; sunt basme de adormit copi- 
ii. Mângâierea de care-mi vorbeşti poți s-o capeţi când ai o supărare, o supărare mică, 
atunci când auzim că şi cutare a păţit la fel. Dar sunt cazuri când nici supărarea nu ne-o 
mângâie. Dacă deci suferinţele altora n-au nici în aceste mici supărări vreo putere, cu 
mult mai mult nu vor avea vreo putere când e vorba de dureri şi chinuri nespuse, care 
atrag după ele scrâșnetul dinţilor. Ştiu că vă supăr şi vă întristez cu aceste cuvinte. Dar ce 
să fac? N-aş vrea să grăiesc aşa! Aş vrea ca şi eu şi voi toţi să îndrăgiţi virtutea. Dar pentru 
că cei mai mulți dintre noi trăim în păcate, aș vrea să-mi dea cineva atâta putere ca să vă 
întristez cu adevărat şi să ating sufletul ascultătorilor mei. (...) Dacă o slugă dispreţuieşte 
amenințarea stăpânului său, negreşit sluga nu rămâne nepedepsită, pentru că disprețul 
arătat stăpânului este o pricină de şi mai mare pedeapsă. 

De aceea vă rog să ne zdrobim inimile când auzim vorbindu-se de iad. Într-adevăr, 
nimic nu este mai plăcut decât de a vorbi de iad, pentru că nimic nu-i mai amar decât 
chinurile din iad. 

— Dar cum poate fi plăcut să aud vorbindu-mi-se de iad? m-ar putea întreba cineva. 

— Pentru că este neplăcut să ajungi în iad! Pentru că aceste cuvinte, supărătoare în 
aparenţă, îndepărtează iadul de la noi şi în locul lui ne dau o altă plăcere: ne schimbă 


PĂRINȚII ŞI SCRIITORII BISERICEȘTI 603 


sufletele, ne fac mai evlavioşi, ne înalță mintea, ne înaripează gândul, alungă atacul cel 
rău al poftelor, sunt doctorie. De aceea îngăduiți-mi ca, vorbindu-vă de iad, să vă vor- 
besc şi de ruşinea din iad. Că după cum ninivitenii vor osândi atunci pe iudei, tot aşa 
şi pe noi ne vor osândi mulți dintre cei care par acum cu mult mai prejos de noi. Să ne 
gândim, dar, cât de mare va fi batjocura, cât de mare osânda. Să ne gândim, cel puţin 
acum, să punem început şi uşă de pocăință”. (Sf. IOAN GURĂ DE AUR, Omilii la Matei, 
omilia XLIII, IV, în PSB, vol. 23, pp. 516-517) 


„Hristos, vrând să ne descrie chinul din iad, ni l-a zugrăvit sub chipul unui om care 
nu-și poate satisface dorința; ne-a dat ca pildă pe bogatul care se pârjolea de sete; dorea o 
picătură de apă şi n-o putea avea; așa se chinuia (Luca 16, 24)”. (Sf. IOAN GURĂ DE AUR, 
Omilii la Matei, omilia LXIII, III, în PSB, vol. 23, p. 731) 


„(...) viaţa păcătoşilor (din iad - n.n.), cea plină de suferinţe de tot felul, nu se poate 
asemăna cu nicio caznă sau cu chinurile ce le rabdă omul pe pământ. De le-ai da orice 
nume și de le-ai compara cu cele mai grele torturi din lume, diferența dintre ele este totuşi 
enormă” (Sf. GRIGORIE DE NYyssA, Marele cuvânt catehetic, cap. 40, în PSB, vol. 30, p. 346) 


„(...) despre cel ce crede se spune că va avea viața veşnică. Dar despre cel ce nu crede, 
cuvântul afirmă altceva (loan 3, 36). Căci nu spune că va avea viața veşnică. Fiindcă se va 
scula și el prin legea comună a învierii. Dar zic că nu va vedea viața, adică nu va ajunge 
nici măcar la vederea vieţii sfinţilor, nu va vedea fericirea lor, va rămâne în negustarea 
vieţuirii în veselie. Căci aceea este viața adevărată. Iar respiraţia în chinuri e mai tristă 


decât orice moarte, ţinând sufletul în trup numai în simţirea relelor!!%” (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a doua, Cap. IV, în PSB, 
vol. 41, p. 204) 


„Cel ce nu crede în Fiul lui Dumnezeu (nu ascultă de El) nu va vedea, zice, viața, ci 
mânia lui Dumnezeu rămâne peste el (loan 3, 36). Dar dacă cel necredincios ar fi înțeles 
ca fiind lipsit de viaţa reală în trup, ar fi trebuit să adauge aceasta îndată. Totuşi moar- 
tea va rămâne în el. Dar fiindcă o numeşte mânie a lui Dumnezeu, e limpede că opune 
lucrurilor sfinţilor chinurile celor necredincioși şi că numeşte viață, viața adevărată cu 
Hristos în slavă, iar chinurile venite peste cei necredincioși, mânie a lui Dumnezeu”. Iar 


1130. Tâlcuirea Pr. D. Stăniloae: „Faţă de unii care vedeau în versetul din fruntea acestui paragraf ideea că 
nu toţi vor învia, Sf. Chiril susţine învățătura Scripturii că toți vor învia, dar nu toţi vor avea parte în trupul înviat 
de viaţa adevărată, ci unii vor avea parte de o existență în care sufletul va fi ţinut în trup numai pentru a simţi mai 
deplin răul în veci. Această simțire a răului va fi moartea veşnică, pentru că ea va fi mai tristă decât orice moarte. 
Nu ştim dacă lipsa morţii cu trupul va fi și o lipsă a proceselor de corupere a materiei. Poate că acestea vor exista, 
cu excepţia celor provenite din hrană, dar Dumnezeu va opri totuși ca ele să meargă până la descompunerea tru- 
pului în moarte. Poate că învierea lui Hristos se resimte ca putere care a reîntregit pentru veci firea umană în de- 
plina ei integritate (suflet și trup), întrucât puterea ipostasului Său dumnezeiesc, devenit ipostas al firii umane, se 
va resimţi în reîntregirea fiecărui ipostas uman. Dumnezeu nu va lăsa să fie desființată în întregimea ei persoana, 
ca chip al Lui. Fiecare om trebuie să rămână o unitate personală, deci o unitate conștientă unică, subiect al celor 
bune sau al celor rele. Moartea veşnică a celor necredincioşi va consta dintr-o trăire tristă a lipsei de comuniune 
cu Hristos cel iubitor, cu semenii lor şi cu îngerii, sau într-o comunicare a necomuniunii cu toți şi mai ales cu de- 
monii, într-o totală singurătate lipsită de iubire. În loc să trăiască materia trupului, şi deci a universului, copleșită 
de spiritul din el, care e umplut de Dumnezeu, o va trăi ca pricină de chinuri”. (nota 356b, p. 204) 

1131. Tâlcuirea Pr. D. Stăniloae: „Chinurile celor din iad vor însemna în mod principal lipsa de comu- 
niune a lui Hristos cu cei care s-au obișnuit să 1 se închidă. Dar pentru ca această nerecunoaştere a Lui ca Fiu 
al lui Dumnezeu să nu pricinuiască şi o mânie a lui Dumnezeu, prin mânia Lui s-ar putea înţelege tristeţea lui 

pentru faptul că chinul s-a numit de multe ori mânie, de către dumnezeieştile Scripturi, 
voi aduce doi martori, pe Pavel şi pe loan. Primul a spus către cei întorși dintre neamuri: 
Și eram fii ai mâniei prin fire, ca şi ceilalţi (Efeseni 2, 3). lar celălalt zice către cărturari 
şi farisei: Pui de vipere, cine v-a arătat vouă să fugiţi de mânia viitoare? (Luca 3, 7)” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a doua, 
Cap. IV, în PSB, vol. 41, pp. 204-205) 


„(...) iar pe cel care a îndrăznit să-l zdrobească şi să-l strice fără respect, adică 
pe satana, să-l supună pedepselor ce i se cuvin, deși socotesc că e mică orice fel de 
pedeapsă dată celui ce a arătat atât răzvrătire împotriva lui Dumnezeu'!*, (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a unsprezecea, 
cap. 12, în PSB, vol. 41, p. 1068) 


„Cine, copleşit de vaietele şi de suspinele pornite din adâncul inimii, care străpung 
însăşi măduva lor și le răneşte în chip amar măruntaiele, va putea fi scutit de lacrimi? 
Cine va suporta plânsul şi jeluirea aceea fără durere şi fără întristarea produsă de ea 
şi cuvintele rostite din părere de rău de către fiecare dintre cei aflaţi în chinuri către 
sine şi ale tuturor către toți?” (Sf. Maxim MĂRTURISITORUL, Epistole, Partea întâi, 
Ep. 1, în PSB, vol. 81, p. 20) 


„Ci, precum zice marele lov, înainte de a ajunge acolo de unde nu ne vom mai întoarce, 
în loc întunecos și înnegurat, în pământul întunericului veşnic, unde nu este lumină, nici 
nu se vede viața oamenilor, să ne silim să ni-L facem pe Dumnezeu îndurător, fiecare după 
puterea lui (lov 10, 21-22). (Sf. Maxim MĂRTURISITORUL, Epistole, Partea întâi, Ep. 12, 
în PSB, vol. 81, p. 95) 


Mult mai amară decât chinul este pierderea Împărăției 


„Cunosc mulți oameni care se tem numai de iad; eu, însă, spun că mult mai amară 
decât chinul iadului este pierderea slavei din împărăţia cerurilor. Nu e deloc de mirare 
că nu se poate înfățișa asta cu cuvântul, Că nici nu știm fericirea acelor bunătăţi, ca să ne 
dăm seama bine de nenorocirea pricinuită de pierderea lor. Pavel a cunoscut bine feri- 
cirea, bunătăţilor cereşti (2 Corinteni 12, 2-4); el ştia că cea mai mare nenorocire este să 
pierzi slava lui Hristos. Şi aceasta o vom şti atunci când noi înşine o vom pierde. 

Dar să nu suferim asta, o, Unule-Născut, Fiule al lui Dumnezeu, nici să încercăm 
groaznicele chinuri ale iadului! 

Cât de mare rău este pierderea acelor bunătăţi nu se poate spune lămurit; dar, pe 
cât voi putea, mă voi sili să v-o fac cât de puţin cunoscută. Să presupunem că este un 
copil minunat, care este și virtuos şi are şi stăpânirea întregii lumi; că este atât de virtu- 
os, încât toţi supuşii lui îl iubesc, ca şi cum ar fi propriul lor copil. Gândiţi-vă acum ce 
n-ar îndura tatăl acestui copil numai şi numai să nu piardă prilejul de a sta necontenit 


Dumnezeu, care nu poate fi despărțită de o anumită supărare. Dar și în aceasta se arată importanţa acordată de 
Dumnezeu omului şi deci iubirii lui, sau răspunderii din partea omului cu iubire la iubirea Sa” (nota 356, p. 205) 

1132. Tâlcuirea Pr. D. Stăniloae: „Aici se face aluzie la chinurile iadului. Dar în raport cu răutatea celor 
ce le suferă, sunt mici. Dumnezeu nu urmărește să pedepsească, cu orice preţ, pe măsura răutăţii lor, pe cei ce 
lucrează împotriva Lui. Chinul le vine mai degrabă din faptul că s-au închis iubirii lui Dumnezeu și a oameni- 
lor, care le poate da bucurie”. (nota 2013, p. 1068) 

alături de el? Ce necaz, mare sau mic, n-ar accepta, numai să-l poată vedea și să se poată 
bucura de chipul lui? Aceasta să o gândim şi despre slava din ceruri. Nu este atât de 
dorit şi de iubit de tatăl lui acest copil, chiar de ar fi de nenumărate ori virtuos, cât de 
iubită şi de dorită este dobândirea bunătăţilor cereşti, adică desfacerea de legăturile tru- 
pului şi trăirea cu Hristos (Filipeni 1, 23). Nesuferit este iadul și chinul de acolo; dar 
chiar de-ai spune că sunt mii şi mii de iaduri, nici atunci nu vei putea spune că chinul 
celui căzut în atâtea iaduri este la fel cu chinul celui care pierde slava aceea fericită, a 
cerurilor, de a fi adică urât de Hristos şi de a auzi: Nu vă știu pe voi (Matei 25, 12), de 
a fi învinuit că ai văzut pe cel flămând şi nu l-ai hrănit (Matei 25, 42). Am suferi mai 
degrabă mii de trăsnete, decât să vedem că Hristos îşi întoarce de la noi blânda Sa față, 
că nu vrea să Se uite la noi cu dulcii Săi ochi. Dacă atunci când Îi eram dușmani, când 
Îl uram, când Îi întorceam spatele, Hristos ne-a iubit atât de mult, încât nu S-a cruțat 
nici pe Sineşi, ci S-a dat spre moarte, cu ce ochi, dar, ne vom mai uita la EI, când după 
toate aceste binefaceri, nu L-am învrednicit nici de o bucată de pâine când era flămând”. 
(Sf. IOAN GURĂ DE AUR, Omilii la Matei, omilia XXIII, VII, în PSB, vol. 23, pp. 305-306) 


„A supăra pe Hristos e mai groaznic decât orice” 


„(...) să nu supărăm pe Hristos. Lucrul acesta e mai cumplit şi mai groaznic decât 
orice. Chiar dacă multora li se pare iadul înfricoşător, eu nu voi înceta de a striga mereu, 
că a supăra pe Hristos este mai cumplit şi mai înfricoșător decât gheena. Și vă rog ca și 
voi să gândiţi la fel. Așa vom scăpa și de iad şi ne vom bucura de slava lui Hristos”. (Sf. 
IOAN GURĂ DE AUR, Omilii la Matei, omilia XXXVI, IV, în PSB, vol. 23, p. 450) 


„Pentru noi, spun monahii, a supăra pe Stăpân e mai groaznic decât a fi aruncaţi în 
iad”. (Sf. IOAN GURĂ DE AUR, Omilii la Matei, omilia LV, |, în PSB, vol. 23, p. 634) 


Stăpânitorului iadului îi place numai dreptatea 


„Bine scrie tragedia despre Hades: 

Îți voi spune iute spre care dumnezeu vei merge; 

Spre cel care nu ştie nici de milă, nici de îngăduință, 

Spre cel căruia îi place doar numai dreptatea". (CLEMENT ALEXANDRINUL, 
Stromatele, Stromata a II-a, Cap. XX, 124.1, în PSB, vol. 5, p. 173) 


Plângerea și scrâșnirea dinţilor 


„Dacă, fiind acum în trupuri şi bucurându-se de plăcerile trupului, pentru multa lor 
nesimţire, nu caută pe Mântuitorul, căzând nenorociţii în iad şi vieţuind în locurile supu- 
se chinurilor, când vor fi în acele rele, atunci Îl vor căuta fără de voie. Căci acolo, zice, este 
plânsul și scrâșnirea dinților (Matei 8, 12). Şi fiecare dintre cei ajunşi acolo, plângându-şi 
cum se cuvine nepăsarea pentru cele bune, spune ceea ce aflăm în cartea Proverbelor: 
N-am auzit glasul Celui ce mă certa și al Celui ce mă învăța (Pildele lui Solomon 5, 13). 
Aşadar, cum zice Pavel: Să ne temem, deci, ca nu cumva, câtă vreme ni se lasă făgăduinta 
să intrăm în odihna Lui, să pară că cineva dintre voi a întârziat (să o primească) (Evrei 

4, 1). (Sf. CHIRIL AL ALEXANDRIEI, Comentariu la Evanghelia Sfântului Ioan, Cartea a 
cincea, Cap. 3, în PSB, vol. 41, p. 565) 


Focul iadului 


„Au cunoscut şi filosofii deosebirea între focul ascuns şi cel obişnuit. Astfel, altul 
este focul care serveşte trebuințelor omului şi cu totul altul cel ce apare ca o pedeapsă a 
lui Dumnezeu, fie căzând din cer, sub formă de fulger, fie izbucnind din pământ, prin 
vârfurile munților; focul acesta nu numai că nu nimicește ceea ce arde, dar şi reface în 
timp ce distruge. 

Aşa se explică de ce munții stau mereu în foc, iar cel atins de focul din cer rămâne 
întreg, fiindcă după aceea niciun foc nu-l poate face scrum. Aceasta va fi mărturia focu- 
lui veşnic, aceasta va fi dovada judecății fără de sfârşit, mereu dătătoare de pedeapsă. 
Munţii ard şi totuşi dăinuiesc; ce-o să fie cu cei vinovaţi și duşmani ai lui Dumnezeu?” 
(TERTULIAN, Apologeticul, XLVIII, 14-15, în PSB, vol. 3, pp. 106-107) 


„O să vadă ei (...) ce răbdare le va cere focul cel de sub pământ”. (TERTULIAN, Despre 
răbdare, XVI, în PSB, vol. 3, p. 198) 


„Cei mai mulți munţi se despică sub presiunea focului din interiorul lor și, ceea ce 
ne dovedește veşnicia judecății, oricât s-ar crăpa ei, oricât s-ar măcina, niciodată nu se 
sfârşesc. 

Cine nu-şi poate închipui aceste suferințe tainice ale munților ca imagini ale judecă- 


ţii care ne așteaptă?” (TERTULIAN, Despre pocăință, XII, 3-4, în PSB, vol. 3, p. 220) 


„Aceste chinuri n-au nici măsură, nici sfârşit. Focul cel veșnic arde și preface tru- 
purile, le consumă și totodată le menţine. După cum focul fulgerelor atinge, dar nu con- 
sumă corpurile, după cum focul Etnei, al Vesuviului şi al tuturor vulcanilor, arde, dar 
nu se termină, tot aşa acel foc de pedeapsă nu se întreține prin distrugerea corpurilor, ci 
prin descompunerea lor, care nu se termină niciodată”"!*. (Mrnucrus FELIX, Dialogul 
Octavius, XXXV, 3, în PSB, vol. 3, p. 389) 


1134. La aceste convingeri ale lui Tertulian se raliază Lactanţiu (Divinae Institutiones, cartea a VII-a şi 
De vita beata, cap. XXI) care are despre focul iadului o viziune similară: focul îi va arde pe cei păcătoşi, iar ei 
mereu se vor reface, şi iarăşi îi va arde, ca vulturul care îl devora pe Prometeu și carnea îi creştea mereu la loc. 
Și îi va arde pe păcătoşi şi îi va recrea. La rândul său, Sfântul Grigorie cel Mare menţionează că în iad, sufletul 
„suferă mereu o moarte fără de moarte, o lipsă fără de lipsuri, o sfârşire fără de sfârșit, deoarece are o moarte 
nemuritoare, o lipsă nelipsită şi un sfârşit nesfârșit” (Dialoguri despre moarte, traducere de George Bogdan 
Țâra, Ed. Amarcord, Timișoara, 1998, pp. 120-121).Unii sfinți, precum Sfântul Simeon Noul Teolog, când 
vorbesc despre focul iadului, îl tâlcuiesc ca lumină dumnezeiască, numai că această lumină pe cei din iad îi 
arde, în timp ce pe cei din rai îi fericeşte. Alţii - precum Sfântul Isaac Sirul - tâlcuiesc acest foc ca foc al iubirii, 
chinul crud al iubirii. Iubirea e bucurie pentru cei aleși și suferință pentru cei respinşi (Vladimir Lossky, Essai 
sur la theologie de VEglise d'Orient, Paris, 1940, pp. 236, 232-233 şi Mitropolitul Antonie PLĂMĂDEALĂ, Despre 
Rai și ad, Sibiu, 1995, p. 42). Pe cei din iad îi biciuiește continuu biciul iubirii, chinul conştiinţei. Acolo vor 
vedea şi vor conştientiza cât de mult au fost iubiți de Dumnezeu și cât de mult au respins iubirea Lui. Acest 
foc reprezintă deci iubirea lui Dumnezeu ce devine iubire pentru cei din rai, care au răspuns cu iubire iubirii 
Lui, și chin al conștiinței pentru păcătoşii din iad. Concluzia patristică în ceea ce priveşte focul iadului ar fi aceea 
că acel foc nu arde ca focul corporal şi nici nu luminează. E un foc special care nu este în exclusivitate nici corporal, 
nici spiritual, ci în amândouă felurile. El nu are nevoie de lemne, sau de altă oarecare hrană, precum menţionează 
Sfântul Grigorie cel Mare (In lob, XX, PL CXXXVII, 1098). Pentru mai multe detalii a se vedea Mitrop. Antonie 
PLĂMĂDEALĂ, Despre Rai și lad, pp. 41-44. (n.n.) 

„Arzându-i fără să-i consume, pe cei care nu au în ei materie care să ardă, focul 
veşnic arde şi consumă pe cei ce, în zidirea lor, au folosit în faptele, cuvintele şi gân- 
durile lor lemne, fân şi trestie (1 Corinteni 3, 12), precum este spus în chip simbolic. 
Dumnezeieştile Scripturi spun că Domnul va veni ca focul topitorului și ca leşia nălbi- 
torului (lezechiel 22, 18)”. (ORIGEN, Contra lui Celsus, Cartea a V-a, Cap. XV, în PSB, 
vol. 9, pp. 327-328) 


„Dacă focul acesta material de pe pământ s-a năpustit ca o fiară din cuptorul 
Babilonului şi i-a ars pe cei ce şedeau afară, ce nu va face focul celălalt, nemateri- 
al, celor peste care se va năpusti? Ascultă ce spun profeții despre ziua aceea: Ziua 
Domnului este nelipsită de mânie și plină de urgie (Isaia 13, 9). Nu va fi nimeni care 
să ne apere; nimeni care să ne scape; nicăieri chipul cel blând și liniștit al lui Hristos. 
Ci, după cum cei osândiţi în mine, la muncă silnică, sunt dați pe mâna unor oameni 
fără de inimă şi nu văd pe niciunul dintre cunoscuţii lor, ci numai pe cei care-i păzesc, 
tot așa va fi şi atunci; dar, mai bine spus, nu așa, ci chiar cu mult mai cumplit. Aici pe 
pământ mai poţi să faci o cerere de grațiere împăratului, îl mai poți ruga să-ţi ridice 
osânda; dar acolo nu. Cei ce au intrat acolo nu mai scapă, ci rămân acolo, se pârjolesc 
şi simt atâta durere încât nu se poate spune cu cuvântul. Dacă nimeni nu poate să înfă- 
țişeze prin cuvinte durerile cumplite ale celor arși în foc, cu mult mai mult suferințele 
pricinuite de focul de acolo. Aici pe pământ se termină totul într-o scurtă scurgere de 
timp; dincolo însă focul arde mereu şi nu se mistuie ce se arde”. (Sf. IOAN GURĂ DE 
AUR, Omilii la Matei, omilia XLIII, IV, în PSB, vol. 23, pp. 515-516) 


„Când auzi că şi acolo va fi un foc, să ştii că acela are o însușire, pe care n-o găseşti 
deloc la focul cel obișnuit; acela nu se stinge (Isaia 66, 24), pe când pentru focul acesta 
minţile oamenilor au descoperit multe chipuri de a-l stinge și între ceea ce se poate 
stinge şi ceea ce nu rabdă stingerea este o mare deosebire. 

Cu alte cuvinte, acela e cu totul altceva decât focul de aici”. (Sf. GRIGORIE DE 
NyssA, Marele cuvânt catehetic, cap. 40, în PSB, vol. 30, p. 346) 


„(...) suferinţa pentru pierderea bunătăților avute li se va părea asemenea cu 
o văpaie, care e în stare să ardă în întregime sufletul, care doreşte, spre mângâiere, 
măcar o picătură din marea de bunătăţi ce înconjoară pe sfinţi, dar nici pe aceea 
n-o primeşte”. (Sf. GRIGORIE DE Nyssa, Dialogul Despre suflet și înviere, în PSB, 
vol. 30, p. 377) 


Viermele cel neadormit 
„Cine va lumina întunericul?!!% Cine va stinge flacăra? Cine va alunga vierme- 


le fără de moarte?!1%” (Sf. GRIGORIE DE NyssA, Despre Fericiri, Cuvântul V, în PSB, 
vol. 29, p. 377) 


1135. Tilcuirea Pr. D. Stăniloae: „Întunericul e, între altele, şi această părăsire cumplită de către 
toți. Niciun ochi prietenos nu va mai străpunge cu lumina lui întunericul singurătăţii mele. Sau poate 
din ochii lor, chiar nevăzuţi de mine, decât în conștiință, nu iradiază decât amintirea răului făcut lor”. 
(nota 104 p. 377) 

1136. Tâlcuirea Pr. D. Stăniloae: „Focul nestins, viermele fără de moarte sunt, între altele, şi remuşcarea 
netrecătoare a răului făcut altora. Aceasta arată și ea veșnica valoare a persoanei”. (nota 105, p. 377) 

„Şi iarăşi, când vei auzi de viermii care nu mor, să nu ţi se ducă gândul, prin 
asemănarea numelor, la târâtoarele care trăiesc pe pământ, căci adaosul care nu 
mor ne face să ne gândim la o altă fire decât aceea pe care o vedem în realitatea 
pământească”. (Sf. GRIGORIE DE Nyssa, Marele cuvânt catehetic, cap. 40, în PSB, 
vol. 30, p. 346) 


„Pe ce temei se sprijină cei ce cred că acel tărâm (de sub pământ) se numeşte 
iad sau Hades, despre care se spune că găzduieşte în el sufletele de curând plecate în 
zbor din viața omenească? 

Învăţătoarea (Sf. Macrina - n.n.) îmi răspunse: 

- Prin această tâlcuire învățătura noastră nu-i zdruncinată întru nimic, chiar 
dacă ar fi adevărat ceea ce spui tu. Căci prin aceea că bolta cerească este continuă 
şi neîntreruptă, cuprinzând în sfera ei totul, şi că pământul şi zonele dimprejurul 
lui se mişcă circular în jurul unui punct fix și dens, în chip necesar toate stihiile 
care se află pe partea de deasupra a pământului se află şi pe partea de dedesubt 
(adică la antipod - n.n.) şi aceasta fiindcă numai una şi aceeași substanţă circulă de 
jur-împrejurul întregului glob al pământului. Căci precum, când soarele se ivește 
deasupra pământului, umbra se întoarce spre partea de dedesubt (la antipod - n.n.) 
fiindcă forma sferică a pământului face ca razele solare să nu poată lumina în ace- 
lași timp peste tot ci, atunci când pe o parte a pământului soarele îşi revarsă razele, 
în oricare punct al sferei pământeşti s-ar afla peste cealaltă parte (la antipod) va fi 
întuneric și astfel în drumul neîntrerupt al soarelui, la nadir va fi mereu întuneric. 
Aşa că, atât partea de deasupra (cea luminată), cât și cea de dedesubtul pământului, 
(acoperită de noapte) vor trece pe rând de la lumină la întuneric în aceeaşi măsură. 
Tot aşa n-avem motive să ne îndoim că aceleași stihii, pe care le vedem în emisfera 
noastră se află și la antipod. Căci nu există decât una şi aceeaşi totalitate a stihiilor în 
orice parte a pământului ar fi. De aceea cred că nu trebuie nici să tăgăduim nici să ne 
sprijinim pe cei cunoscători în astfel de lucruri, dacă trebuie să atribuim sufletelor 
lipsite de trupuri un lăcaş deasupra sau dedesubtul pământului. Căci atâta timp cât 
tăgăduirea existenţei sufletului după plecarea lui din trup nu răstoarnă învățătura 
noastră fundamentală, părerea mea despre locul în care sufletul continuă să existe 
nu se deosebește de fel de cea generală și anume: că a ocupa un loc în spaţiu este o 
însuşire a corpurilor materiale, pe când sufletul fiind ceva nematerial nu are nevoie 
prin firea lui de vreun loc în spaţiu”. (Sf. GRIGORIE DE Nyssa, Dialogul Despre suflet 
şi înviere, Preliminarii, în PSB, vol. 30, pp. 370-371) 


Rușinea fără de sfârşit a conştiinţei 


»(...) pe alţii pentru faptele necuvenite îi va primi întunericul cel mai dinafară 
şi viermele neadormit şi focul nestins al gheenei şi, ceea ce e mai grav, ruşinea fără 
sfârşit a conştiinţei! !*”. (Sf. MAXIM MĂRTURISITORUL, Epistole, Partea întâi, Ep. 24, 
în PSB, vol. 81, p. 164) 


1137. Tâlcuirea Pr. D. Stăniloae: „Bunătatea, întipărită prin fapte în suflete, va străluci din ele, având 
unită cu ea strălucirea Sfintei Treimi, Celei atotiubitoare. Iar închiderea în întunericul răutăţii a celor ce s-au 
întipărit în aceasta, va ajunge la ultimul grad de întuneric al singurătăţii. lar mustrarea conștiinței pentru relele 
făcute va roade pe om ca un vierme, dar nu-l va face bun”. (nota 336, p. 164) 

Tăcerea atotgrea 


„Atunci vor cunoaște cum vor petrece în întunericul adânc şi în tăcerea grea!!*, 
având drept hrană suspinele cumplite şi lacrimile și jalea din pricina lor” (Sf. MAxim 
MĂRTURISITORUL, Epistole, Partea întâi, Ep. 4, în PSB, vol. 81, p. 42) 


Nu toţi păcătoşii sunt pedepsiţi la fel 


„(...) se va bate mult şi se va bate puţin (Luca 12, 47-48) nu arată sfârşit, ci deo- 
sebire a muncii. Căci dacă Dumnezeu este judecător drept nu numai al celor buni, ci 
și al celor răi, dând fiecăruia după fapta lui, se poate ca unul să fie vrednic de focul cel 
nestins, și acesta să-l ardă mai domol sau mai mult, iar altul (vrednic) de viermele cel 
fără de sfârșit, și acesta, de asemenea, îi va produce durere mai cu blândeţe sau mai cu 
violență, după vrednicia fiecăruia; și altul (vrednic) de gheena, care are, în realitate, 
munci diferite; și altul (vrednic) de întunericul cel mai din afară, unde unul este numai 
în plângere, iar altul și în scrâşnirea dinţilor, (care) din intensitatea durerilor se face. Şi 
că întunericul cel mai din afară arată că, în realitate, există și un oarecare (întuneric) 
mai dinăuntru. Şi ceea ce se spune în Pildele lui Solomon: În fundul iadului (9, 18), arată 
că într-adevăr sunt unii în iad, dar nu în fundul iadului, care îndură (adică) o pedeapsă 
mai uşoară. Aceasta s-ar putea spune acum și în privinţa patimilor trupului (suferințe 
- n.n.). Căci unul care suferă de friguri, împreună cu simptomele frigurilor suferă și 
de alte patimi; iar altul suferă numai de friguri, dar și acesta nu la fel ca altul, și altul 
nu suferă de friguri, ci se chinuieşte de durerea unui oarecare membru (al corpului), şi 
acesta de asemenea (suferă) mai mult sau mai puţin decât altul. Dar şi aceasta s-a spus 
de Domnul, adică mult şi puțin, după întrebuinţarea obișnuită (a cuvintelor), precum 
şi alte oarecare ca acestea. Căci ştim că de multe ori un asemenea chip al cuvântului 
este folosit și cu privire la cei chinuiți de o oarecare neputinţă; cum ar fi când zicem 
despre cel care suferă numai de friguri sau se plânge numai de ochi, minunându-ne că 
au suferit atâtea sau că au răbdat atâtea nevoi. Încât, repet, se va bate mult şi puţin nu 
se referă la întinderea sau împlinirea timpului, ci la deosebirea pedepsei”. (Sf. VAsILE 
CEL MARE, Regulile mici, Î. 267, în PSB, vol. 18, pp. 433-434) 


„Dacă sunt doi oameni la fel de răi, care aici pe pământ nu au aceeaşi stare mate- 
rială, unul e bogat și altul e sărac, apoi dincolo pe lumea cealaltă nu vor fi pedepsiţi la 
fel, ci bogatul mai cumplit. 

Vezi, dar, că bogatul este pedepsit mai cumplit, pentru că a primit pe lumea asta 
averi!” (Sf. IOAN GURĂ DE AUR, Omilii la Matei, omilia LXXV, IV, în PSB, vol. 23, p. 856) 


„Nu primesc aceleaşi pedepse toţi păcătoşii, ci pedepsele sunt multe și felurite; se 
ține seamă şi de timpul când au fost săvârșite şi de persoane şi de funcții şi de pricepe- 
rea fiecăruia şi de altele multe”. (Sf. IoAN GURĂ DE AUR, Omilii la Matei, omilia LXXV, 
V, în PSB, vol. 23, p. 857) 


1138. Tâlcuirea Pr. D. Stăniloae: „Tăcerea atotgrea e unită cu întunericul adânc. Sufletul obișnuit în 
această viață să nu vadă niciun sens în nimic va ajunge la culmea acestei stări. Obișnuit să nu se comunice 
sincer, va ajunge la culme în neputința de a se comunica. Toţi cei ajunși în acea stare se vor afla în aceeași 


x» 


neputinţă”. (nota 77, p. 42) 

„Şi mai cred că pe cât de multă răutate este în fiecare, pe atât este de mare și dure- 
rea. Căci nu se cuvine ca celor ajunși la ultimul grad de răutate și la săvârșirea a tot 
felul de fapte nelegiuite să li se dea aceeaşi pedeapsă de îndreptare ca și celor care s-au 
împovărat doar cu câteva greşeli mai mărunte, ci acea flacără chinuitoare va arde mai 
mult sau mai puţin, după cantitatea de combustibil cu care va fi hrănită. Așadar, pe 
cine-l însoţeşte o povară mai mare de materie, pe acela îl arde o flacără mare şi con- 
tinuă, iar dacă la un altul se găseşte mai puţin combustibil, acolo acțiunea pedepsei 
îşi micşorează tăria şi întinderea”. (Sf. GRIGORIE DE Nyssa, Dialogul Despre suflet și 
înviere, în PSB, vol. 30, p. 383) 


„A zis avva Macarie: Mergând, cândva, prin pustiu, am găsit zăcând pe pământ, 
craniul unui mort. Şi, mişcându-l cu toiagul meu de palmier, craniul mi-a vorbit. Şi 
l-am întrebat: Cine eşti? Iar craniul mi-a răspuns: Eu am fost mare preot al idolilor şi al 
neamurilor, care au trăit în acest loc; iar tu eşti Macarie pnevmatoforul (purtătorul de 
Duh - n.n.). În ceasul în care te milostiveşti şi te rogi pentru cei din iad, ei se mângâie 
puţin. Și l-a întrebat bătrânul: În ce constă iadul şi care este mângâierea? Iar (craniul) a 
răspuns: Cât de departe este cerul de pământ, atâta este focul de sub noi. De la picioare 
până la cap ne aflăm în mijlocul focului. Nimeni nu poate să vadă faţa celuilalt, pentru 
că faţa fiecăruia este lipită de spatele celui din faţa lui. Deci, când tu te rogi pentru noi, 
fiecare vede dintr-o parte faţa celuilalt. Aceasta este mângâierea. Şi plângând bătrânul, 
a zis: Vai de ziua în care se naşte omul! Apoi a întrebat: Este un chin mai mare decât 
acesta? Iar craniul i-a răspuns: Da, sub noi, este un chin şi mai mare. Noi, pentru că 
n-am cunoscut pe Dumnezeu, suntem miluiţi puţin. Însă cei ce L-au cunoscut pe 
Dumnezeu şi s-au lepădat de EI, se află sub noi. Şi luând bătrânul craniul, l-a îngropat”. 
(Viata Sfântului Macarie Egipteanul, III, 37, în PSB, vol. 34, p. 65) 


„Cei ce au înveninat (pe alţii), tâlharii, şi cei ce s-au făcut vinovaţi de greşeli, 
mai mici se află în iad, spre pedeapsă (desigur, nepedepsindu-se toți la fel). Prin 
urmare, cei care afirmă că este o Împărăţie şi un iad, dar că nu sunt trepte (în ele), 
greşesc”. (Sf. MACARIE EGIPTEANUL, Cele cincizeci de omilii duhovnicești, omilia XL, 
4, în PSB, vol. 34, p. 253) 


„(...) Pedeapsa celor necredincioşi este îndoită și înțelesul ei nu constă în niște 
simple păgubiri. Căci, precum cei ce cad într-o boală trupească trebuie să primească și 
să rabde durerile pătimirii şi, pe lângă aceasta, să se lipsească de bunătăţile sănătăţii, la 
fel, socotesc că şi cei ce au ajuns în iad vor suporta acolo o pedeapsă egală cu păcatele 
şi vor avea de îndurat greutatea osândei şi se vor păgubi de bucuria nădăjduită a sfin- 
ților”, (Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
cincea, Cap. 3, în PSB, vol. 41, p. 565) 


Întunericul cel mai dinafară și temniţa iadului 


„Cât despre întunericul cel mai dinafară (Matei 8, 12 ş.u.) se pare că nu trebuie 
înţeles ca un loc întunecat dintr-un spațiu lipsit de orice lumină, ci ca o stare anumită 
în care se află cei scufundaţi în întunericul celei mai adânci neștiinţe, lipsit de orice 
lumină a minţii şi a înţelegerii. Mai trebuie văzut dacă această expresie n-ar putea 
însemna că, după cum sfinţii își vor primi prin înviere lumina și mărirea (de altădată) 

în trupurile cu care viețuiseră în curăţie şi în sfințenie pe pământ, tot aşa şi cei necre- 
dincioşi, care au îndrăgit în această viață întunericul rătăcirii şi noaptea neştiinţei, vor 
fi îmbrăcaţi după înviere în trupuri întunecoase și sumbre, pentru ca întunericul neşti- 
inţei, care cuprinsese în această lume lăuntrul minţii lor, să reiasă în viitor la suprafață 
prin haina trupului. Și tot aşa trebuie să credem și despre temniţă”. (ORIGEN, Despre 
principii, Cartea a II-a, VIII, 10, în PSB, vol. 8, pp. 177-178) 


Veşnicia chinurilor iadului 


„Întrebarea 267: Dacă unul se va bate mult, iar altul puţin (Luca 12, 47-48), cum 
spun unii că nu are sfârșit munca celor (pedepsiţi)? 

Răspuns: Cele care par că au fost spuse cu îndoială și în chip acoperit în unele 
locuri ale Scripturii de Dumnezeu insuflate se lămuresc din cele mărturisite în alte 
locuri. Domnul spune uneori că hotărâse că aceștia vor merge la osândă veșnică (Matei 
25, 46), iar alteori trimite pe unii în focul cel veșnic, care este gătit diavolului și îngerilor 
lui (Matei 25, 41) şi alteori numeşte Gheena focului şi adaugă: unde viermele lor nu 
moare și focul nu se stinge (Matei 9, 47-48); şi încă mai de demult a spus pentru unii, 
prin prorocul, că viermele lor nu va muri şi focul lor nu se va stinge (Isaia 66, 24). Faptul 
că acestea și unele ca acestea se găsesc în multe locuri ale Scripturii de Dumnezeu 
insuflate este una şi aceeași meşteşugire a diavolului, că adică mulți dintre oameni, ca 
şi cum uită de atâtea şi atâtea cuvinte şi hotărâri ale Domnului, îşi semnează singuri 
loruşi sfârşit muncii ca să îndrăznească mai mult la păcat. Căci dacă munca veşnică va 
avea cândva sfârşit, în mod sigur va avea sfârşit şi viața veşnică. Căci dacă în privinţa 
vieții (veșnice) nu primim să cugetăm aceasta, ce motiv ar fi ca să dăm sfârşit muncii 
veşnice? Căci adaosul de veşnic se referă în mod egal la ambele. Căci zice: și vor merge 
aceștia la osândă veșnică, iar drepții la viață veşnică (Matei 25, 46). (Sf. VASILE CEL 
MARE, Regulile mici, Î. 267, în PSB, vol. 18, pp. 433-434) 


„(...) focul acela este foc nestins. 

- Dar cum poate să fie foc nestins? aș putea fi întrebat. 

- Nu vezi că soarele acesta arde necontenit şi niciodată nu se stinge? N-ai auzit de 
rugul ce ardea şi nu se mistuia de flăcări? (Ieșirea 3, 2). Deci şi tu, dacă vrei să scapi de 
flacără, fă milostenie şi nu vei face cunoştinţă cu focul acela. Dacă aici pe pământ vei 
crede celor spuse, nu vei vedea cuptorul acela, când vei pleca acolo; dar dacă nu crezi 
în cuptor aici pe pământ, dincolo îl vei cunoaşte bine pe propria-ţi ta piele, când nici 
nu-i cu putință să te scapi de el”. (Sf. loan GuRĂ DE AUR, Omilii la Matei, omilia XI, 
VII, în PSB, vol. 23, p. 141) 


„Cine va răbda acel foc plin de mânie'!*? Cine nu se va scârbi de chipul greţos 
al acelui vierme? Cine va putea suporta desimea şi greutatea întunericului celui mai 
dinafară? Cine va suporta tartarul mugind şi prăpastia fără fund fierbând din sânul 
ei? Cine nu va tremura îngrozit de asprimea și ascuţișul privirii îngerilor apăruţi din 


1139. 'Tâlcuirea Pr. D. Stăniloae: „Focul acela de nesuportat are şi caracterul spiritual al mâniei lui 
Dumnezeu. Cum e de înțeles mânia lui Dumnezeu, care arde mai ales conștiința omului? Dumnezeu nu poate 
iubi răul cu care s-au identificat unii oameni. El nu poate intra în aceştia, pentru că nu se deschid Lui. El le 
rămâne străin. Ei nu au starea de bunătate, de blândeţe în care se simte Dumnezeu. Închiderea lor în răutatea 
învârtoşată o simt ca o îndepărtare neplăcută a lui Dumnezeu de ei” (nota 24, p. 20) 


612 Pr. asist. dr. LIVIU PETCU 


ea şi de fața lor mohorâtă? Cine nu se va teme ca de răul cel mai cumplit decât toate 
de întoarcerea feței lui Dumnezeu, Cel prin fire bun şi de oameni iubitor şi îndurător, 
împreună cu Care se va întoarce și se va scârbi toată zidirea de cei ce prin voia lor urâtă 
s-au scufundat în atâtea rele, încât L-au silit pe Cel prin fire şi singur iubitor de oameni 
Dumnezeu să Se arate lor astfel? Cine va suporta ruşinea fără margini a conştiinţei, 
care se va ivi la arătarea celor ascunse ale Lui? Cine va putea măsura plânsul netăcut 
şi acele lacrimi amare şi fără folos și scrâşnirea dinţilor şi durerile celor copleşiţi de 
chinuri, sau mărimea părerii de rău statornicită în inima lor şi sfâșiind cu dreptate 
adâncul sufletului lor? Cine e în stare să descrie strâmtorarea pricinuită lor de nepu- 
tința de a nădăjdui vreodată schimbarea acestei stări şi vreun sfârşit al chinului ce-i 
apasă sau de a aștepta vreun termen al revenirii lor la buna vieţuire?!!*%” (Sf. MAxIM 
MĂRTURISITORUL, Epistole, Partea întâi, Ep. 1, în PSB, vol. 81, p. 20) 


»Chiar de vor veni Noe, lov și Daniil, 
nu vor mântui pe fiii și fiicele lor” 


„Dacă nu ne apucăm acum, cât mai suntem încă în arenă, de ostenelile virtuţii, 
dacă nu fugim acum de mrejele păcatului, mai târziu degeaba ne învinuim, când pocă- 
inţa nu mai este de folos. Câtă vreme mai suntem în viața de aici, este cu putinţă să avem 
câştig de pe urma pocăinţei, să ne curățim păcatele de mai înainte şi să ne învrednicim 
de iubirea de oameni a Stăpânului; dar dacă lăsăm să treacă timpul acesta şi suntem 
smulşi dintr-o dată de aici, niciun folos nu vom avea de ne vom căi atunci. Şi ca să vezi 
că așa este, ascultă pe profetul care spune: În iad cine se va mărturisi ie? (Psalmii 6, 
5); şi iarăşi: Fratele nu izbăveşte, izbăvi-va, oare, omul? (Psalmii 48, 7). Nu este nimeni 
acolo, spune profetul, nici frate, nici tată, nici mamă, care să scoată din munci pe cel 
pe care trândăvia lui l-a aruncat acolo. Dar pentru ce vorbesc eu de frate, de tată sau 
de mamă? Nici chiar drepţii, care au multă îndrăznire înaintea lui Dumnezeu, nu ne 
vor putea ajuta cu ceva atunci, dacă ne trândăvim acum. Chiar dacă vor veni Noe, lov 
şi Daniel, nu vor mântui pe fiii şi fiicele lor (lezechiel 14, 20). Uită-te cât de grozavă e 
ameninţarea şi de ce drepţi vorbeşte profetul! Aceștia, pe vremea lor, au mai mântuit 
pe alții. Noe a mântuit pe femeia şi pe fiii lui, când potopul acela înfricoșător a venit 
pe lume, Iov la fel a fost şi el pricina mântuirii altora, iar Daniil a smuls pe mulți de la 
moarte, când barbarul acela, dorind lucruri mai presus de firea omenească, a încercat 
să ucidă pe caldei, pe magi şi pe gazarieni. Ca să nu socotim cumva că în veacul ce va 
să fie vor mai fi unele ca acestea, că cei virtuoși adică și cei care au îndrăznire înaintea 
lui Dumnezeu vor putea scăpa de pedepsele de acolo pe cei dragi lor care au dus aici 
pe pământ o viaţă păcătoasă”. (Sf. IoAN GURĂ DE AUR, Omilii la Facere, omilia XLIII, 
I, în PSB, vol. 22, pp. 106-107) 


Prăpastia dintre rai și iad 


LI] 


„(...) prin prăpastie (între rai şi iad - n.n.) să se înțeleagă ceva ce desparte cele 
ce nu se pot amesteca, și care nu le lasă să fie împreună, iar nu o oarecare crăpătură a 


1140. Tâlcuirea Pr. D. Stăniloae: „Aceasta e veșnicia apăsătoare, lipsită de orice nădejde de a se schimba 
vreodată ceva în ea. E întunericul singurătăţii în care nu se aşteaptă apariția vreunei mângâieri. E monotonia veş- 
nicului gol spiritual, Dacă ar fi măcar o tocire nepăsătoare, o moarte spirituală egală cu indiferența! Monotonia, 
golul, neaşteptarea a nimic nou, e însoțită de un urlet continuu al revoltei împotriva ei'. (nota 25, p. 20) 

pământului. Căci ce greutate ar fi pentru o ființă nematerială și cugetătoare să zboare 
peste o prăpastie, oricât ar fi ea de mare, deoarece fiinţele inteligibile prin însăși natura 
lor, se află într-o clipită oriunde doresc să fie”. (Sf. GRIGORIE DE Nyssa, Dialogul Despre 
suflet şi înviere, în PSB, vol. 30, p. 376) 


„Aceasta este, după părerea mea (a Sfintei Macrina - n.n.), prăpastia, care nu-i 
o despicare a pământului, ci e pricinuită de deosebirea pe care o face omul în viața 
aceasta prin alegerea unor căi potrivnice. Căci cel ce şi-a ales pentru viața aceasta 
numai plăcerea şi nici nu vrea să-şi vindece nesocotinţa prin pocăință, acela își face 
locul celor buni din veacul viitor de neajuns pentru el, săpându-şi deopotrivă, ca pe o 
prăpastie de netrecut, trebuinţele trupeşti”. (Sf. GRIGORIE DE Nyssa, Dialogul Despre 
suflet şi înviere, în PSB, vol. 30, p. 377) 


Gândul la iad 


„(...) fie ca noi toţi să avem neîncetat înaintea ochilor frica mântuitoare de gheenă 
şi cinstita dorire a împărăției cerurilor (căci propriu-zis prin amândouă se spune ace- 
laşi lucru, Dumnezeu fiind și numindu-Se totul în toate, după cum fiecare are calitatea 
virtuţii sau a păcatului): frica, pentru că ea ne face să ne înfrânăm și să ne oprim de la 
rele!!*!; dorirea, pentru că ea ne îndeamnă cu prisosinţă şi cu veselie spre faptele bune”. 
(Sf. MAxIM MĂRTURISITORUL, Epistole, Partea întâi, Ep. 1, în PSB, vol. 81, p. 26) 


„Să ne gândim la amara durere din iad, ce se va sălășlui în suflet prin conștiință, 


de amintirea celor rău făcute de el prin trup”. (Sf. MAxIM MĂRTURISITORUL, Epistole, 
Partea întâi, Ep. 24, în PSB, vol. 81, p. 164) 


ICOANELE 


„(...) cinstea dată chipului trece asupra prototipului”"!*2 (Sf. VAsILE CEL MARE, 
Despre Sfântul Duh, cap. 18, în PSB, vol. 12, p. 60) 


„Ştim că chipurile Apostolilor Petru și Pavel şi chiar chipul lui Hristos s-au păs- 
trat pictate în culori!!*%, căci era de aşteptat ca, potrivit obiceiului lor, cei vechi să-i 


1141. În acelaşi gând, Avva Ammona îndeamnă: „Adu-ţi aminte și de starea din iad. Gândeşte-te cum petrec 
acolo sufletele. În ce tăcere amară, în ce suspin înfricoșat, în câtă frică și zbucium, sau cu ce mâhnire așteaptă sufe- 
rinţa cea fără sfârşit, lacrima fară oprire a sufletului (...). Adu-ţi aminte încă și de ziua învierii și a arătării înaintea 
Judecătorului. Închipuieşte-ţi acea Judecată înfricoșată. Gândește-te la ruşinea care aşteaptă pe păcătoşi înaintea lui 
Dumnezeu- Tatăl şi a Fiului Său, Hristos, a îngerilor, a arhanghelilor, a stăpânirilor şi a tuturor oamenilor. Gândește- 
te la toate uneltele de osândă, la focul veșnic, la viermele cel neadormit, la tartar (la iad), la întunericul lui care va 
acoperi toate, la scrâșnirea dinţilor, la frica şi chinurile de acolo (...) suspină, lăcrimează şi mâhneşte-te pentru 
osândirea păcătoşilor. Îmbracă-te cu frică, cu această cugetare ca şi cu o haină, ca nu cumva să te osândești şi tu” (3 
Cuvioși Părinţi egipteni - Avva loan Colov, Avva Ammona, Avva Zosima, pp. 125-126). (n.n.) 

1142. Deci închinarea (npooxwvnoic) nu se opreşte la icoană, ci prin ea merge la prototip. Cinstirea adusă 
icoanei se îndreaptă la cel înfățișat în icoană. Principiul acesta stabilit de către Sfântul Vasile cel Mare a fost îm- 
prumutat de către toţi apărătorii cinstirii sfintelor icoane și folosit ca argument împotriva iconoclaştilor. (n.n.) 

1143. Nota Pr. T. Bodogae: „Deşi Eusebiu n-a aprobat cinstirea icoanelor, afirmaţia de aici e totuşi o 
dovadă că în veacul IV existau picturi bisericeşti. A se vedea ecfraza în cinstea Sfintei Eufimia la Sf. ASTERIE 
AL. AMASIEI, Omilii și predici, Bucureşti, 1946, pp. 217-220, La fel, Sf. GRIGORIE DE Nssa, De deitate filii, PG 
46, 572”. (nota 92, p. 288) 

cinstească în felul acesta pe salvatori”. (EusEBIU DE CEZAREEA, Istoria bisericească, 
Cartea a şaptea, XVIII, 4, în PSB, vol. 13, p. 288) 


„Să dăm locul unor limbi mai măreţe să-l cânte pe mucenic (pe mucenicul 
Varlaam - n.n.)! Să chemăm să-l laude trâmbiţele mai puternice ale învăţătorilor! 
Înălțaţi-mi acum, o, pictori vestiți ai marilor isprăvi ale luptătorilor, şi împodobiţi cu 
culorile artei voastre pe cel încununat, descris atât de întunecat de mine! Să plec învins 
de icoana pe care o veţi face faptelor vitejeşti ale mucenicului! Să mă bucur astăzi, 
deși sunt învins, de o victorie ca aceasta a iscusinţei voastre! Să văd zugrăvită de voi 
mai bine lupta mâinii cu focul! Să văd zugrăvită pe icoana voastră mai strălucitor 
pe luptător! Să plângă şi acum demonii, loviți de faptele vitejești zugrăvite de voi ale 
mucenicului! Să li se arate iarăși lor mâna arsă și victorioasă! Să fie zugrăvit pe icoană 
şi Hristos întâi-stătătorul luptelor, Căruia slava în vecii vecilor. Amin”!!. (Sf. VAsILE 
CEL MARE, Omilii și cuvântări, Omilia a XVII-a, III, în PSB, vol. 17, p. 523) 


IDOLATRIA ASTĂZI 


»„(...) astfel, celor mâncăcioşi pântecele le este Dumnezeu, iar zgârciţii îşi fac 
idoli din lăcomia lor. Tot astfel sunt cei ce în această lume şi-au întunecat prin înşe- 
lăciune ochii sufletului și şi-au făcut dumnezeu din deşertăciuni. Ca să spun pe 
scurt, oricine şi-a subjugat cugetul, făcându-l rob vreunei patimi, acela și-a făcut 
dumnezei din aceste patimi. Ei n-ar fi făcut așa dacă n-ar fi îndrăgit păcatul”!!45. 
(Sf. GRIGORIE DE Nyssa, Omilii la Ecclesiast, Omilia VIII, PSB, vol. 30, p. 274) 


IERIAREA APROAPELUI 


„Stai tare ca o nicovală în care se loveşte. Acela-i mare atlet, care învinge, deşi-i 
lovit. Trebuie, mai cu seamă, noi să răbdăm toate pentru Dumnezeu, ca și El să ne 
rabde pe noi. (Sf. IGNATIE TEOFORUL, Epistole, „Către Policarp”, Cap. III, 1, în PSB, 
vol. 1, p. 226) 


„Fiţi îndelung răbdători, cu bunătate unii cu alții, precum este și Dumnezeu cu voi” 
(Sf. IGNATIE TEOFORUL, Epistole, „Către Policarp”, Cap. VI, 2, în PSB, vol. 1, p. 227) 


1144. Părinţii și Scriitorii bisericeşti ale căror opere le-am citat aici nu au dezbătut îndeaproape tema 
cinstirii sfintelor icoane, întrucât majoritatea au trăit înainte de secolul al VIII-lea când au fost dezvoltate ar- 
gumentele în favoarea icoanelor, mai ales ca o reacţie la criticile iconoclaste din acel secol. În privinţa cinstirii 
sfintelor icoane, Biserica a făcut formulări de doctrină într-un mod explict doar atunci când a fost silită să 
recurgă la acestea, din cauza presiunilor celor ce se mențineau pe o poziţie contrarie. Din acest motiv, hotărâ- 
rile dogmatice tind să fie formulate în opoziţie cu argumentele adversarilor. Aceasta a fost situaţia nu numai 
în cazul învăţăturii sinoadelor timpurii despre teologia trinitară sau hristologică, ci, în aceeaşi măsură, şi în 
apărarea icoanelor. (n.n.) 

1145, Idoli, în sensul celor din vechime, nu mai există în zilele noastre decât sporadic, la popoarele care trăiesc 
în locuri izolate, Însă, astăzi, lumea civilizată se confruntă cu o altă fațetă a idolatriei. Bunurile materiale, obsesiile 
legate de consumerismn, tehnologie, câștigurile pecuniare etc. sunt prioritare în viaţa omului contemporan şi devin 
astfel adevăraţi idoli ai existenţei cărora li se sacrifică toată energia vieţii omului, lucru adeverit de eforturile dis- 
perate, pentru dobândirea, păstrarea sau sporirea lor. Dacă din mijloace pentru existenţă ajung să fie scopuri ale 
existenţei, acestea devin din slugi, idoli, stăpâni adoraţi. Biruința faţă de aceste feluri de idolatrie se realizează prin 
restabilirea priorităților și a lucrurilor esenţiale în viaţă și prin lucrarea asemănării noastre cu Dumnezeu. (n.n.) 

„Dacă Dumnezeu şi Domnul nostru, Cel ce stăpâneşte toate şi are putere peste 
toată creaţia Lui, nu poartă ranchiună celor care-şi mărturisesc păcatele lor, ci este 
milostiv, cum oare omul, care este stricăcios şi plin de păcate, poartă ranchiună omu- 
lui, ca şi când ar putea să-l piardă sau să-l mântuiască? Vă spun eu, îngerul pocăinţei: 
toţi câți aveţi această părere greșită, lepădaţi-o şi pocăiţi-vă; iar Domnul vă va ierta 
păcatele voastre de mai înainte dacă vă veţi curăţi de acest demon; iar dacă nu, veți fi 
daţi lui spre moarte”. (HERMA, Păstorul, Pilda IX, în PSB, vol. 1, p. 374) 


„Dumnezeu este ocrotitorul Cel bun al răbdării noastre: dacă ai lăsat pe seama 
Lui nedreptatea altora, El este răzbunător; pentru daune este despăgubitor, pentru 
durere medic, pentru moarte dătător de viață. Cât de mult poate răbdarea să-l aibă pe 
Dumnezeu datornic!” (TERTULIAN, Despre răbdare, XV, în PSB, vol. 3, p. 197) 


„Nici nu primeşte jertfa celui dezbinat şi, întorcându-l de la altar, îi poruncește 
să se împace mai întâi cu fratele său, pentru ca prin rugăciuni pașnice Dumnezeu să 
poată fi împăcat. Pentru Dumnezeu darul cel mai mare îl constituie pacea noastră, 
armonia frățească şi poporul unit după unitatea Tatălui, a Fiului şi a Duhului Sfânt. 

Căci la jertfele pe care Abel şi Cain le-au făcut cei dintâi, Dumnezeu n-a privit la 
darurile lor, ci în inimile lor, pentru ca să-i placă nu numai darurile, ci și inimile lor. 
Abel paşnic și drept, sacrificând cu nevinovăție, este pildă şi pentru alții ca, atunci 
când aduc daruri la altar, să vină cu frică de Dumnezeu, cu inimă curată, cu respect 
pentru dreptate, cu pace şi unire”. (Sf. CIPRIAN, Despre Rugăciunea Domnească, XXII- 
XXIII, în PSB, vol. 3, p. 477) 


„lertării îi urmează frumuseţea morală, iar acesteia stingerea urii. Prin asta fău- 
rim înţelegerea; şi înţelegerea duce la fericire. Iar dacă bănuieşti că cineva în chip obiş- 
nuit îţi este dușman și-l vezi ieşit din fire fără rost fie de patimă, fie de mânie, întoarce-l 
şi-l fă bun și frumos la suflet”. (CLEMENT ALEXANDRINUL, Stromatele, Stromata a II-a, 
Cap. XVIII, 90.2-90.3, în PSB, vol. 5, p. 158) 


„Xenofon a spus: N-ai putea vătăma în alt chip pe dușmani decât arătându-le că le 
ești prieten!!*%. (CLEMENT ALEXANDRINUL, Stromatele, Stromata a VI-a, Cap. II, 16.4, 
în PSB, vol. 5, p. 399) 


„Niciodată (gnosticul - n.n.) nu-și aduce amine de cei ce au păcătuit față de el, 
ci îi iartă. De aceea, pe bună dreptate, se și roagă, zicând: lartă-ne nouă, precum și 
noi iertăm (Matei 6, 12; Luca 11, 4). Că şi aceasta este unul dintre cele pe care le vrea 
Dumnezeu: să nu poftim nimic, să nu urâm pe nimeni. Că toți oamenii sunt opera 
unei singure voințe” (CLEMENT ALEXANDRINUL, Stromatele, Stromata a VII-a, 
Cap. XIII, 81.1-81.2, în PSB, vol. 5, p. 527) 


„Cel care se silește să fie asemenea lui Dumnezeu, datorită marii lui lipse de rău- 
tate, iartă de şaptezeci de ori câte șapte (Matei 18, 22), adică tot timpul vieții şi în 
tot circuitul cosmic, că aceasta înseamnă numărul şapte”. (CLEMENT ALEXANDRINUL, 
Stromatele, Stromata a VII-a, Cap. XIV, 85.2, în PSB, vol. 5, p. 530) 


1146. XENOFON, Cyropedia, V, 3, 9. 

„Pe cei care spun că le pare rău de răutățile pe care ni le-au făcut, trebuie să-i ier- 
tăm, chiar dacă greşelile lor se repetă şi altă dată, căci zice: Dacă fratele tău ţi-ar greşi 
de șapte ori într-o zi și de șapte ori se întoarce către tine zicând: «mă căiesc», iartă-l. 

Faţă de aceia care nu se pocăiesc, nu noi trebuie să fim cei aspri, ci ei, care sunt 
mai răi faţă de ei înșiși”. (ORIGEN, Despre rugăciune, XXVIIL, 7, în PSB, vol. 7, p. 270) 


„Nu trebuie ca soarele să apună peste mânia fratelui (Efeseni 4, 26), ca nu cumva 
să vină noaptea şi să ne despartă pe unul de altul și să fie acest lucru pentru ziua jude- 
căţii o acuză de neînlăturat. 

Nu trebuie să așteptăm un anumit prilej ca să ne îndreptăm, pentru că nu suntem 
siguri pe ziua de mâine (Matei 24, 44; Luca 12, 40), întrucât mulţi dintre cei care- 
şi făcuseră astfel de planuri n-au mai trăit până a doua zi”. (Sf. VASILE CEL MARE, 
Epistole, epist. 22, III, în PSB, vol. 12, p. 158) 


„(...) a spus împăratul (Constantin - n.n.): trebuie să ne trecem unul altuia cu 
vederea micile noastre scăderi, să ne arătăm înţelegători şi să iertăm omului ce este 
omenesc, fiindcă nu există lucru mai de preţ ca armonia şi buna-înţelegere” (EusEBIu 
DE CEZAREEA, Viața lui Constantin cel Mare, Cartea III, 21.2, în PSB, vol. 14, p. 135) 


„(Albinele - n.n.) mor îndată ce-și înfig acul. 

Să audă aceasta creştinii, cărora li s-a poruncit să nu răsplătească răul cu rău 
(Romani 12, 17), ci să biruiască răul cu binele (Romani 12, 21)” (Sf. VASILE CEL MARE, 
Omilii la Hexaemeron, Omilia a VIII-a, IV, în PSB, vol. 17, p. 162) 


„Întrebarea 42: Dar dacă cel care a mâhnit și-ar cere iertare, iar cel care a fost 
mâhnit n-ar vrea să se împace? 

Răspuns: Judecata Domnului în cazul acesta este clară şi se poate vedea în para- 
bola slujirii față de altă slugă împreună cu ea, care, deși a fost rugată, n-a voit să arate 
îngăduință, atunci celelalte slugi, văzând cele întâmplate, le-au adus la cunoştinţa stă- 
pânului lor, iar stăpânul mâniindu-se şi-a retras darul făcut slugii, pe care a încredin- 
țat-o torturilor, până ce va restitui tot ceea ce datora (Matei 18, 31-34)” (Sf. VASILE CEL 
MARE, Regulile mici, Î. 42, în PSB, vol. 18, p. 334) 


„Soarele nu trebuie să apună peste mânia fratelui (Efeseni 4, 26), ca nu cumva 
noaptea să-i ducă la deplină învrăjbire şi în ziua judecății să-i copleșească delictul 
neînlăturat. 

Nu trebuie să aştepte prilej potrivit pentru îndreptarea lui (Matei 24, 44 şi Luca 
12, 40), pentru că nu este sigur pentru ziua de mâine; în realitate mulţi plănuiesc multe 
pentru ziua de mâine, dar n-o mai apucă (ajung)”. (Sf. VAsiLe CEL MARE, Epistole asce- 
tice, Epist. 22, III, în PSB, vol. 18, p. 541) 


„Să imităm pe Stăpânul nostru! Să nu luăm în seamă când greşesc alţii faţă de 
noi, să iertăm pe cei ce ne greşesc! Dar când păcatul se întinde la Dumnezeu, atunci 
să pedepsim! Dar nu știu cum se face că noi facem cu totul dimpotrivă! Nu ne stră- 
duim de loc să pedepsim păcatele săvârşite împotriva lui Dumnezeu, dar dacă se 
întâmplă să păcătuiască cineva față de noi, îl mustrăm şi-l osândim cu asprime; nu 
ne dăm seama că pornim cu asta şi mai mult cu mânie asupra noastră pe lubitorul de 

oameni Dumnezeu. Că Dumnezeu obișnuiește adeseori să nu ţină seama de păcatele 
ce le săvârşim faţă de EI, dar pedepseşte cu multă asprime păcatele ce le săvârşim 
față de semenii noștri”. (Sf. IOAN GURĂ DE AUR, Omilii la Facere, omilia XXVI, II, în 
PSB,vol21pr3al) 


„Pilda aceasta (Matei 18 - n.n.) n-a spus-o Domnul despre talanţi şi despre 
dinari, ci de mulțimea păcatelor şi greşelilor noastre, ca să aflăm că noi, deși sun- 
tem datori Stăpânului cu zeci de mii de păcate, totuși, pentru nespusa Lui iubire de 
oameni, primim iertare de la El. Dar dacă suntem cruzi şi nemiloşi față de semenii 
noştri, faţă de cei de aceeaşi fire cu noi, dacă nu le iertăm greșelile ce ni le greşesc 
nouă, ci le purtăm ură și dușmănie pentru aceste păcate neînsemnate — căci câtă 
deosebire este între o sută de dinari și zece mii de talanţi tot atât de mare deosebire 
este între păcatele ce le facem noi lui Dumnezeu și păcatele ce ni le fac nouă semenii 
noștri - atunci, vom atrage asupra noastră mânia Stăpânului și stăpânul va porunci 
să fum trași la răspundere și pedepsiţi și pentru păcatele pentru care primisem ierta- 
re mai înainte”. (Sf. IOAN GURĂ DE AUR, Omilii la Facere, omilia XXVII, VII, în PSB, 
vol. 21, p. 346) 


„Așa și Tatăl vostru Cel ceresc vă face vouă, dacă nu iertați — fiecare fratelui său — 
din inimile voastre păcatele lor (Matei 18, 35). Mare este câștigul pildei, numai dacă 
voim să fum cu luare aminte. Ce? Putem ierta noi, oare, atâta cât ne iartă Stăpânul? 
Nu! Şi chiar dacă am voi să facem lucrul acesta, apoi noi iertăm unor robi ca și noi, 
pe când noi primim iertarea de la Stăpân! Și uită-te cât de precise sunt cuvintele 
Stăpânului! N-a spus atât: Dacă nu iertați oamenilor greșelile. 

- Dar ce? 

- Dacă nu iertaţi fiecare fratelui său din inimile voastre păcatele lor. Uită-te, că 
vrea ca inima noastră să ajungă liniștită şi potolită, cugetul nostru netulburat și slo- 
bod de orice patină; vrea să arătăm multă bunătate semenilor noștri. Şi în altă parte 
Îl putem auzi pe Hristos spunând iarăşi: Dacă veţi ierta oamenilor greșelile lor, vă va 
ierta şi vouă Tatăl vostru Cel ceresc (Matei 6, 14). Să nu socotim că facem bine altuia 
atunci când iertăm cuiva păcatele sau că-i facem aceluia mare har! Nu! Noi suntem 
cei care ne bucurăm de binefacere şi mult folos ne pricinuiește nouă fapta aceasta; şi 
iarăşi, după cum dacă nu-i iertăm pe cei ce ne greşesc, pe aceia cu nimic nu-i putem 
păgubi, dar nouă înşine ne pregătim mai dinainte osânda de nesuferit a gheenei. De 
aceea, rogu-vă, socotind toate acestea, să nu căutăm nicicând să ne răzbunăm pe 
cei care ne supără sau care ne fac în alt chip vreun rău sau care se poartă cu dușmă- 
nie față de noi; dimpotrivă, gândindu-ne de câtă binefacere ne suntem nouă înșine 
pricinuitori dacă iubim pe duşmanii noştri şi câtă îndrăznire dobândim înaintea 
Stăpânului, dar mai înainte de toate gândindu-ne că împăcarea cu cei care suntem 
certaţi şterge păcatele noastre, să ne sârguim şi să ne silim să iubim pe duşmanii 
noștri. Gândindu-ne, dar, la câștigul ce-l avem din această purtare, să arătăm celor 
ce ne urăsc tot atât de mare dragoste ca şi cum ne-ar fi cu adevărat prieteni. Dacă ne 
gândim bine, nu ne pot fi de atât folos prietenii şi cei care caută să ne ajute în orice 
chip, cât ne poate fi de folos dragostea pe care o arătăm celor ce ne dușmănesc şi ne 
fac rău! Dragostea aceasta ne face vrednici de bunăvoința cea de sus şi ne ușurează 
povara păcatelor”. (Sf. IoAN GURĂ DE AUR, Omilii la Facere, omilia XXVII, VII, în 
PSB, vol. 21, pp. 346-347) 

„Dacă îţi aduci darul tău la altar şi acolo îţi aduci aminte că fratele tău are ceva 
împotriva ta, lasă darul tău înaintea altarului şi du-te de te împacă cu fratele tău şi apoi 
vino şi adu-ţi darul tău (Matei 5, 93-94). 

Ce bunătate! Ce iubire de oameni covârșitoare! Pentru dragostea noastră de 
aproapele Dumnezeu renunţă la cinstea și slujirea ce trebuie să I-o aducem. (...) 

Ce cuvinte ar putea fi mai blânde decât acestea? Să fie întreruptă închinăciunea 
ce Mi-o aduci, ne spune Hristos, ca să rămână dragostea ta! Pentru că şi împăcarea cu 
fratele tău este tot o jertfă! De aceea, n-a spus: După ce îmi vei aduce darul, sau: înainte 
de a-l aduce, ci îl trimite să se împace cu fratele său după ce darul este dus la altar și 
jertfa începuse. Îi poruncește, deci, să alerge, chiar în mijlocul slujbei; nici după ce s-a 
sfârşit slujba, nici înainte de a începe. 

- Pentru ce ne poruncește să facem așa? Care e pricina? 

- După părerea mea, printr-o astfel de poruncă, Domnul vrea să ne arate şi să ne 
dovedească două lucruri. Unul, de care am vorbit mai sus, pentru a ne arăta că preţu- 
ieşte mult dragostea, că o socoteşte a fi cea mai mare jertfă şi că fără dragoste nu este 
primită nici slujba şi nici închinăciunea adusă lui Dumnezeu; al doilea, pentru a ne 
constrânge să ne împăcăm cu fratele nostru. Cel care a primit porunca de a nu aduce 
închinăciune lui Dumnezeu înainte de a se împăca cu cel certat, se va grăbi să alerge la 
cel supărat, ca să pună capăt vrajbei, dacă nu din dragostea de aproapele, cel puţin să 
nu-i rămână jertfa nesăvârşită. Domnul a folosit aceste cuvinte tari, tocmai pentru a 
înfricoşa şi a deştepta. După ce a spus: Lasă darul tău, nu s-a oprit la atâta, ci a adăugat: 
înaintea altarului — iarăşi ca să înfricoşeze şi cu locul - şi pleacă. Și n-a spus numai: 
pleacă, ci a adăugat: mai întâi și apoi venind adu darul tău. Prin toate aceste cuvinte 
a arătat că această sfântă masă a altarului nu primește pe cei care trăiesc în dușmănie 
unii cu alții. 

Să audă aceste cuvinte cei inițiați!', toţi câţi se apropie de sfânta masă cu duşmă- 
nie în suflet! Să le audă şi cei neiniţiaţi!!4%, că şi către ei sunt adresate cuvintele acestea! 
Aduc şi ei jertfă şi dar, adică rugăciune și milostenie. Şi rugăciunea e jertfă. Ascultă 
ce spune profetul: Jertfa de laudă Mă va slăvi (Psalmii 29, 24); şi iarăşi: Jertfeşte lui 
Dumnezeu jertfă de laudă! (Psalmii 49, 15); şi: Ridicarea mâinilor mele, jertfă de seară 
(Psalmii 140, 2). Deci, dacă-ţi faci rugăciunea fără să fii împăcat cu fratele tău, e mai 
bine să laşi rugăciunea, să te duci să te împaci cu fratele tău şi apoi să te rogi. 

Toate s-au făcut pentru a fi pace între oameni. Pentru asta chiar Dumnezeu S-a 
făcut om, a făcut toate acele lucruri mari, ca să ne aducă pace. Prin porunca aceasta 
Hristos trimite pe cel ce a făcut răul la cel căruia i-a făcut rău; în Rugăciunea Domnească 
trimite pentru împăcare pe cel năpăstuit la făptaș. În Rugăciunea Domnească spune: 
lertaţi oamenilor greşalele lor (Matei 6, 14); aici zice: Dacă are ceva împotriva ta, du-te 
la el. Dar, mai bine spus, mi se pare că şi aici trimite Domnul tot pe cel năpăstuit la 
făptaș, că n-a spus: împacă pe fratele tău, ci: împacă-te!; spusa pare a fi pentru cel ce 
a săvârşit răul, dar toate cuvintele sunt zise pentru cel năpăstuit. Dacă te împaci cu 
el, îi spune Hristos, prin dragostea arătată aceluia Mă vei avea şi pe Mine milostiv și 
vei putea aduce jertfa cu multă îndrăznire. Dacă mai urăşti încă, gândeşte-te că și Eu 
renunţ cu plăcere la cele ce Mi se cuvin, numai ca voi să fiți prieteni. Să-ţi fie aceasta 
mângâiere mâniei tale! Hristos n-a spus Când ţi-a făcut un mare rău, atunci împacă-te, 

ci: Dacă are ceva cât de mic împotriva ta. Şi n-a adăugat: Dacă pe drept sau pe nedrept, 
ci a spus numai atât: Dacă are ceva împotriva ta. Chiar dacă te-ar uri pe bună drepta- 
te, nici așa nu trebuie să întinzi mai departe ura. Că şi Hristos avea toată dreptatea să 
fie supărat pe noi, şi totuşi S-a dat pe Sine însuşi spre junghiere, fără să ţină seamă de 
acele greșeli ale noastre. 

De aceea şi Pavel, în alt chip, ne sileşte să ne împăcăm, spunân-du-ne: Soarele să 
nu apună peste mânia voastră (Efeseni 4, 26). După cum a luat ca pricină a împăcării 
jertfa, tot aşa și Pavel, în același scop, a luat ziua. Se temea ca nu cumva noaptea, cel 
mânios rămânând singur, să nu i se mărească și mai mult mânia. Ziua întâlneşte o mul- 
ţime de oameni, aceştia îi pot risipi mânia și-i pot abate gândurile; dar noaptea, când 
omul este singur și stă și se socotește în el însuși, valurile mâniei cresc şi furia ajunge 
mai mare. De aceea, dar, Pavel o ia înainte; vrea să-l predea nopţii împăcat, pentru ca 
diavolul să nu mai aibă vreun prilej, datorită singurătăţii, să aprindă cuptorul mâniei 
şi s-o facă mai cumplită. Tot aşa şi Hristos nu îngăduie nici cea mai mică amânare, 
pentru ca nu cumva, odată jertfa împlinită, cel cu mânia în suflet să se trândăvească, 
să amâne împăcarea de pe o zi pe alta. Hristos ştie că dușmănia trebuie scoasă iute din 
suflet; şi, ca un doctor iscusit, nu dă numai doctorii ce ne pot feri de boli, ci şi doctorii 
care tămăduiesc bolile”. (Sf. loANn GURĂ DE AUR, Omilii la Matei, omilia XVI, LX, în 
PSB, vol. 23, pp. 212-214) 


„(...) porunca de a ne împăca cu duşmanii noştri este o poruncă ce distruge toate 
păcatele zămislite de dușmănie”. (Sf. IoAN GURĂ DE AUR, Omilii la Matei, omilia XVI, 
X, în PSB, vol. 23, p. 214) 


„Ce înseamnă a se împăca? Înseamnă sau: Primeşte mai bine să ţi se facă nedrep- 
tate, sau: Așa judecă pricina ta, ca şi cum ar judeca-o celălalt, ca nu cumva, din pricina 
egoismului tău, să strici dreptatea; şi, dimpotrivă, când judeci pricina altuia, judecă-o 
ca și cum ar fi vorba de pricina ta şi aşa pronunţă sentința. Dacă e greu, nu trebuie să 
te minunezi; că pentru asta a dat Hristos mai înainte toate acele fericiri, ca, prin șlefui- 
rea și pregătirea mai dinainte a sufletului ascultătorului, să-l facă mai destoinic pentru 
primirea întregii Sale legiuiri”. (Sf. loAN GURĂ DE AUR, Omilii la Matei, omilia XVI, 
X, în PSB, vol. 23, p. 215) 


„După ce Domnul a rostit toate cuvintele Legii Vechi, a arătat iarăși că nu fratele 
nostru este cel ce ne face rău, ci diavolul. De aceea a și adăugat: Dor Eu zic vouă: Nu 
vă împotriviţi celui rău (Matei 5, 39). N-a spus: Nu te impotrivi fratelui, ci: Celui rău, 
arătând că se îndrăznesc acestea la îndemnul diavolului. Iar pentru că vina a fost pusă 
în sarcina diavolului, Domnul slăbeşte şi taie mult din mânia ce o purtăm fratelui, care 
ne-a făcut răul. 

- Ce? Nu trebuie să ne împotrivim celui rău? aş putea fi întrebat. 

- 'Trebuie, dar nu așa, ci cum a poruncit Hristos: Să suferim de bună voie răul. 
Numai aşa vei birui răul. Nu stingi focul cu foc, ci cu apă. Dar ca să afli că și în Legea 
Veche cel ce suferă răul biruie și că el este cel încununat, cercetează istoria Vechiului 
Testament şi vei vedea că acela ajunge în fruntea celorlalți. Cel care a început răul 
este socotit că a scos doi ochi: și ochiul aproapelui lui şi pe al lui. De aceea, pe bună 
dreptate, este urât și învinuit de toți. Dimpotrivă, cel căruia pe nedrept i s-a scos 
ochiul este socotit nevinovat, chiar dacă plăteşte cu aceeaşi măsură. De aceea mulți îl 

compătimesc, pentru că îl socotesc nevinovat chiar după săvârșirea acestei fapte rele. 
Nenorocirea este aceeași și pentru unul şi pentru altul; dar slava nu mai e aceeași nici 
la Dumnezeu, nici la oameni. De aceea, nici nenorocirile lor nu sunt la fel. 

Mai înainte Domnul spusese: Cel care se mânie pe fratele lui în zadar și-l face 
nebun, vinovat va fi gheenei focului (Matei 5, 22). Acum Hristos cere mai multă filo- 
sofie; nu poruncește numai ca cel nedreptăţit să stea liniştit, ci să-i dea celuilalt prilejul 
să facă şi mai mare rău, întinzându-i şi celălalt obraz. Hristos spune aceasta, nu pentru 
a legiui că trebuie să întoarcem obrazul când suntem loviți peste obraz, ci pentru a ne 
învăţa că trebuie să suferim răul în toate celelalte împrejurări din viaţă. 

După cum atunci când Domnul a spus: Cel ce spune fratelui său nebun, va fi vino- 
vat gheenei, n-a vorbit numai de această insultă, ci de orice fel de insultă, tot astfel și 
aici n-a legiuit să suferim cu curaj numai pălmuirile, ci să nu ne tulburăm orice rău am 
suferi. Pentru aceasta dincolo a dat ca pildă cea mai grea insultă, iar aici lovirea peste 
obraz, care pare cea mai insultătoare lovire. Prin porunca aceasta Hristos Se adresează 
şi celui care lovește şi celui lovit. Cel lovit nu se socoteşte lovit, dacă e pregătit să filo- 
sofeze aşa — că nici nu va simţi lovitura, pentru că se vede mai mult un luptător decât 
un om lovit —, iar cel care loveşte, ruşinat de purtarea celui lovit, nu mai dă a doua 
lovitură chiar dacă ar fi mai sălbatic ca o fiară, ci se va osândi şi pentru lovitura de mai 
înainte. Că nimic nu oprește de la rău pe cel ce face răul atât de mult cât îl opreşte cel 
care suferă în tăcere răul ce i se face; nu-l face numai să nu-și prelungească mai mult 
răul, ci-l face să se şi căiască de faptele sale și să se depărteze, admirându-i bunătatea. 
Îl face prieten; în loc de duşman și vrăjmaş îl face rob nu numai prieten. Dacă, însă, 
răzbună răul ce i s-a făcut, se întâmplă tocmai contrariul; amândoi se fac de rușine, se 
fac mai răi, aprind mai mult mânia; adeseori se ajunge chiar la crimă, dacă răul merge 
mai departe. De aceea Hristos a poruncit nu numai să nu te mânii de te pălmuieşte 
cineva, ci chiar să-i dai prilejul să-şi sature pofta de a te lovi, ca să nu-l faci să creadă 
că ai suferit prima lovitură, pentru că n-ai putut altfel. Așa mai degrabă vei putea da 
neruşinatului aceluia o lovitură de moarte decât dacă l-ai lovi cu palma; şi vei face, 
dintr-un om pornit pe ceartă și bătaie, un om blând și potolit”, (Sf. IOAN GURĂ DE 
AUR, Omilii la Matei, omilia XVIII, 1, în PSB, vol. 23, pp. 233-234) 


„Celui care vrea să se judece cu tine și să-ţi ia haina, lasă-i lui și cămașa. Hristos 
vrea să ai aceeași răbdare nu numai când e vorba de lovituri, ci și când e vorba de 
bani și de averi. De aceea dă o pildă tot atât de convingătoare ca și cea de mai înainte. 
După cum atunci ne poruncise să învingem prin suferirea răului, tot aşa și acum ne 
poruncește să învingem pe lacom și hrăpăreţ prin a-i da mai mult decât se aştepta să 
ia. Poruncii acesteia îi dă Hristos şi un adaos; că n-a spus: Dă-i haina ce ţi-o cere!, 
ci: Celui care vrea să se judece cu tine, adică dacă vrea să te dea în judecată şi să-ți ia 
bunurile tale. (...) 

Ce? Să umblu gol? 

- Nu vom umbla goi, dacă vom îndeplini cu scumpătate poruncile lui Hristos, ci 
vom fi îmbrăcaţi mai mult decât toţi oamenii! Mai întâi nimeni nu va tăbări asupra 
noastră dacă avem astfel de gânduri; în al doilea rând, chiar dacă ar fi cineva atât de 
sălbatic şi de neomenos încât să meargă până acolo să ne ia ceea ce-i dăm de bună 
voie, se vor găsi cu mult mai mulţi oameni care ne vor îmbrăca pe noi, care filosofâăm 
aşa, nu numai cu haine, dar, de-ar fi cu putinţă, chiar cu propriul lor trup”. (Sf. IOAN 
GURĂ DE AUR, Omilii la Matei, omilia XVIII, II, în PSB, vol. 23, p. 234) 

„Și mai cu seamă acesta-i lucru minunat, că Hristos, convingându-ne să suferim 
răul, îi învaţă să filosofeze şi pe cei ce fac răul. Când hrăpăreţul socotește mare lucru 
că ia lucrurile tale, dar tu îi arăţi că-ţi este uşor să-i dai și ce nu-ţi cere, când îi pui față 
în faţă sărăcia lui cu dărnicia ta, filosofia ta cu lăcomia lui, gândește-te ce mare dascăl 
îi eşti, învățându-l nu cu cuvântul, ci cu fapta, să disprețuiască viciul şi să îndrăgească 
virtutea. Dumnezeu vrea să nu ne fim de folos numai nouă, ci tuturor semenilor noş- 
tri. Dacă dai numai ca să nu mai ajungi în faţa judecății, ai urmărit doar interesul tău; 
dar dacă dai mai mult decât vrea să-ţi ia, urmăreşti și interesul lui, că te desparți de el 
după ce l-ai făcut bun. 

Putere ca aceasta are sarea (Matei 5, 13) — iar Hristos vrea ca aceia ce-L urmează 
să fie ca sarea — că sarea se păstrează şi pe ea, dar păstrează şi alimentele peste care se 
presară. Aceeaşi putere o are şi lumina: se luminează şi pe ea și luminează și pe alții. 
Deci, pentru că Hristos te-a pus printre oameni sare şi lumină, fii de folos şi celui ce 
şade în întuneric; învaţă-l că nici mai înainte, când a luat de la tine, n-a luat cu forța; 
convinge-l că nu ţi-a făcut rău! Dacă îi arăţi că i-ai dăruit şi nu te-a jefuit, vei fi mai 
respectat, mai prețuit. Prefă, dar, cu blândețea ta, păcatul lui în dărnicia ta”. (Sf. IOAN 
GURĂ DE AUR, Omilii la Matei, omilia XVIII, III, în PSB, vol. 23, p. 235) 


„— Mă mai întrebi încă şi te mai îndoieşti cum e cu putinţă să ierți pe dușmanii 
tăi când vezi că pentru tine Dumnezeu S-a făcut om, S-a înjosit atât de mult și a păti- 
mit atâtea? Nu-L auzi spunând pe cruce: lartă-le lor, că nu ştiu ce fac! (Luca 23, 34). 
Nu-l auzi pe Pavel spunând: Cel care S-a suit și șade în dreapta lui Dumnezeu şi Se 
roagă pentru noi (Romani 8, 34)? Nu vezi că, după o răstignire și înălțare, a trimis pe 


apostolii Săi la iudeii care L-au omorât, spre a le aduce mii de bunătăţi, deși apostolii 
aveau să sufere nenumărate rele de la ei? "Ţi-a făcut duşmanul tău un mare rău? Ce 
suferinţă e aceasta față de suferința Stăpânului tău, Care a fost legat, biciuit, pălmuit, 
scuipat de slugi, dat morţii, şi morţii celei mai ruşinoase din toate morţile, după ce 
făcuse iudeilor nenumărate binefaceri? Atunci mai cu seamă fă bine dușmanului tău 
când ţi-a făcut mai mare rău, ca să-ţi împleteşti mai strălucitoare cunună, scăpân- 
du-l pe fratele tău de cea mai cumplită boală! Doctorii când sunt loviți şi insultaţi de 
bolnavii de nervi, atunci le e mai milă de ei şi se pregătesc să-i îngrijească, pentru că 
ştiu că insultele sunt urmări ale cumplitei lor boli! Şi tu, dar, gândeşte la fel la cel ce te 
urăște, poartă-te la fel cu cel ce-ţi face rău! EI este cel bolnav, el suferă toată silnicia! 
Scapă-l, deci, de această asuprire, dă-i prilejul să-și lase mânia, liberează-l de demonul 
cel cumplit, mânia! Când vedem pe îndrăciţi, plângem și nu ne silim să ne îndrăcim și 
noi! Aşa să facem și cu cei mânioși! Mânioşii se aseamănă cu îndrăciţii; dar mai bine 
spus, mânioşii sunt mai de plâns decât îndrăciţii pentru că sunt conştienţi de nebunia 
lor. De aceea le este și de neiertat. 

Nu tăbări, dar, asupra celui căzut la pământ, ci ai milă de el! Dacă vedem pe cine- 
va bolnav de fiere, cuprins de amețeli, silindu-se să verse sucul acela rău, îi întindem 
mâna, îl sprijinim pe cel zguduit de boală; chiar dacă ne murdărim hainele, nu ne 
îngreţoşăm, ci urmărim un singur lucru, să-l scăpăm pe bolnav de acest chin cumplit. 
Aşa să facem şi noi cu dușmanul nostru. Să-l sprijinim, deşi debordează şi se frământă; 
să nu-l părăsim până ce nu-şi varsă toată amărăciunea. Atunci acela va şti să-ți aducă 
mari mulțumiri; când se va potoli își va da seama bine de ce grozavă tulburare l-ai 
scăpat. Dar pentru ce vorbesc de mulțumirea lui? Dumnezeu te va încununa îndată 
şi te va răsplăti cu nenumărate bunătăţi pentru că ai scăpat pe fratele tău de o boală 

cumplită; iar cel mântuit de boală te va cinsti ca pe stăpânul lui, respectându-te necon- 
tenit pentru bunătatea ta”. (Sf. loAN GURĂ DE AUR, Omilii la Matei, omilia XVIII, IV, 
în PSB, vol. 23, pp. 238-239) 


„Apoi, vrând (...) să arate că-Şi întoarce spatele şi urăşte mai mult decât orice 
dușmănia dintre oameni și că iubeşte mai mult decât orice virtutea potrivnică aces- 
tui păcat, îndată, după Rugăciunea Domnească, (Domnul) amintește iarăşi de această 
virtute, îndemnându-ne să ne supunem acestei porunci, fie de frica pedepsei ce ne 
aşteaptă, fie pentru cinstea ce ni-i hotărâtă. 

Că de veţi ierta oamenilor greşelile lor, vi le va ierta şi vouă Tatăl vostru Cel ceresc; 
dar dacă nu veţi ierta, nici El nu vi le va ierta (Matei 6, 14-15). 

Aminteşte iarăşi de ceruri şi de Tatăl, pentru ca să ne facă să ne ruşinăm, dacă, 
fiind copiii unui astfel de Tată, ne purtăm ca fiarele şi dacă, fiind chemaţi să fim locu- 
itori ai cerului, avem gânduri pământeşti și lumeşti. Că trebuie să fim copiii Lui nu 
numai prin har, ci și prin fapte! Nimic nu ne face atât asemenea cu Dumnezeu cât 
iertarea celor ce ne-au făcut rău şi ne-au nedreptăţit, așa precum ne-a învăţat mai îna- 
inte, când a spus că Tatăl răsare soarele şi peste răi şi peste buni (Matei 5, 45). Tot în 
acest scop, Domnul, în fiecare dintre cererile Rugăciunii Domnești, ne poruncește să 
facem în comun rugăciunile, spunând: Tată] nostru; şi: facă-se voia Ta, precum în cer și 
pe pământ; şi: Dă-ne nouă pâinea; şi: lartă-ne nouă greșelile noastre; şi: Și nu ne duce pe 
noi în ispită; şi: Și ne izbăveşte. Peste tot, poruncind acestea, Domnul foloseşte pluralul 
pentru ca rugându-ne să nu avem nicio urmă de ură împotriva fratelui nostru. 

De ce pedeapsă n-am fi vrednici dacă, după toate aceste îndemnuri, nu numai 
că nu iertăm pe dușmanii noştri, ci mai şi rugăm pe Dumnezeu să-i pedepsească? 
Şi călcăm această poruncă ca și cum am vrea să facem în ciuda lui Dumnezeu, deşi 
Dumnezeu face totul și nu precupețeşte nimic numai şi numai să nu ne dușmănim 
unii cu alții. Şi pentru că rădăcina tuturor bunătăţilor este dragostea, Domnul stârpeş- 
te tot ce o vatămă, ca să ne apropie şi să ne unească pe unii cu alţii”. (Sf. IOAN GURĂ DE 
AUR, Omilii la Matei, omilia XIX, VII, în PSB, vol. 23, p. 256) 


„Nu este, nu este nimeni, fie tată, fie mamă, fie prieten, oricine ar fi, care să ne 
iubească atât ca Dumnezeu, Cel ce ne-a făcut! Și asta se vede și din binefacerile pe care 
ni le face zilnic şi din poruncile pe care ni le dă”. (Sf. loAN GuRă DE AUR, Omilii la 
Matei, omilia XIX, VII, în PSB, vol. 23, p. 256) 


„Într-adevăr, ce oboseală este să ierți pe cel ce te-a supărat? Oboseală este să nu 
ierți, ci să ţii mai departe ura şi duşmănia! Alungă din sufletul tău mânia ce o ai împo- 
triva dușmanului tău şi vei vedea câtă linişte ţi se pogoară în suflet! Este foarte ușor; 
de ajuns numai să vrei”. (Sf. IOAN GURĂ DE AUR, Omilii la Matei, omilia XIX, VII, în 
PSBEyol dapi 257) 


„Oricât de mare rău ne-ar face nouă oamenii, noi să ne gândim la cele ale noastre 
şi la răsplata împlinirii acestei porunci; să punem capăt mâniei, să potolim valurile, 
ca să străbatem netulburați viața aceasta, pentru ca, ajungând dincolo, să dăm de un 
Stăpân Care să se poarte cu noi aşa cum ne-am purtat și noi cu semenii noştri. Dacă 
drumul spre împărăția cerurilor este greu şi înfricoşător, să-l facem ușor şi de dorit, 
deschizând uşile cele strălucitoare ale îndrăznirii către Dumnezeu. Şi ceea ce n-am 

putut reuși din pricină că păcatele noastre ne țineau departe, să o reuşim prin blânde- 
țea ce o arătăm celor ce ne-au greșit, că nu-i nici greu, nici împovărător! Dacă facem 
bine duşmanilor noștri vom atrage asupra noastră multă milă! Așa şi în viața aceasta 
ne vor iubi toți, dar, înainte de toți ceilalți, Dumnezeul universului ne va și iubi şi ne 
va şi încununa și ne va învrednici de toate bunătăţile cele viitoare”. (Sf. IoAN GURĂ DE 
AUR, Omilii la Matei, omilia XIX, IX, în PSB, vol. 23, p. 260) 


„Cine iartă pe aproapele său se izbăveşte mai întâi pe el, fără oboseală, de păcatele 
lui; cine cercetează cu milă şi cu duh de iertare păcatele altora, atrage, prin hotărârea 
sa, asupra lui multă iertare” (Sf. IoAN GURĂ DE AUR, Omilii la Matei, omilia XXIII, II, 
în PSB, vol. 23, p. 294) 


„Aceeaşi poruncă a dat-o şi în cuvântarea de pe Munte. Atunci a dus pe cel care a 
supărat la cel pe care l-a supărat, spunând: Dacă îţi vei aduce darul tău la altar și acolo 
îți vei aduce aminte că fratele tău are ceva împotriva ta, du-te și împacă-te cu fratele 
tău (Matei 5, 23); a mai poruncit ca acela care a suferit o nedreptate să ierte pe seme- 
nul său, zicând: Și ne iartă nouă greșelile noastre, precum și noi iertăm greșiţilor noștri 
(Matei 6, 12). Acum ne mai arată și o altă cale. Nu mai poruncește ca acela care a supă- 
rat să se ducă la cel pe care l-a supărat, ci cel care a fost supărat să se ducă la cel care l-a 
supărat. Îl pune pe acesta să se ducă la celălalt, pentru că aceluia care a făcut greșeala 
îi e mai greu să se ducă să-şi ceară iertare, îi e ruşine, roșeşte. Şi nu-i poruncește să se 
ducă aşa de ochii lumii, ci ca să îndrepte ce s-a făcut. Nu spune: Învinuieşte-l!, nici: 
Ceartă-l cu asprime!, nici: Cere-i socoteală, pedepsește-l, ci: Mustră-l. Acela e cuprins 
de mânie şi de rușine cum e cuprins de un somn adânc un om care s-a îmbătat; trebuie 
ca tu, care eşti sănătos, să te duci la cel bolnav, să te judeci cu el fără martori, pentru 
ca leacul să fie primit cu uşurinţă. Când Domnul spune: Mustră-l, nu spune altceva 
decât: Adu-i aminte de greşeala lui; spune-i ce ai pătimit din pricina lui. Cuvintele 
acestea, dacă sunt spuse cum trebuie, alcătuiesc o parte a apărării lui şi-l duc foarte 
repede la împăcare. 

— Ce să fac dacă nu mă ascultă şi este încăpățânat? 

- Ia cu tine încă unul sau doi, ca prin gura a doi martori să stea tot cuvântul 
(Matei 18, 16). 

Cu cât este el mai obraznic şi mai încăpățânat, cu atât trebuie să ne dăm mai multă 
silință să-l vindecăm, nu să-l mâniem și să-l înfuriem. Şi doctorul nu se opreşte, nici 
nu se necăjeşte, când vede că o boală se vindecă greu, ci atunci mai cu seamă își dă 
toată silinţa. Acelaşi lucru ne poruncește şi Hristos să facem: Pentru că ai fost slab 
singur, mai ia încă doi, ca să fii mai puternic; sunt de ajuns cei doi ca să-l îndrepte pe 
cel ce a greşit. 

Vezi, dar, că Domnul nu caută numai folosul celui care a fost supărat, ci şi al celui 
care a supărat? La drept vorbind, cel stăpânit de mânie este cel ce suferă. El boleşte, el 
este neputincios. De aceea de multe ori Hristos poruncește să se ducă cel care a fost 
supărat la cel care l-a supărat, când singur, când împreună cu alții. Dacă stăruie în 
greşeala sa, să ia cu el şi Biserica: 

Spune-l Bisericii! (Matei 18, 17) 

Dacă Hristos ar fi urmărit numai folosul celui care a fost supărat, n-ar fi poruncit 
să iertăm de şaptezeci de ori câte şapte pe cel ce se pocăiește (Matei 18, 22), n-ar fi 
poruncit să căutăm să îndreptăm de atâtea ori greşeala fratelui nostru, ci ar fi poruncit 

să-l lăsăm, dacă de la prima vorbire cu el rămâne neîndreptat; așa însă ne poruncește 
să încercăm o dată, de două ori şi de trei ori, ca să-l vindecăm: întâia oară singuri, a 
doua oară cu doi martori, iar a treia oară cu mai mulți” (Sf. IOAN GURĂ DE AUR, Omilii 
la Matei, omilia LX, I, în PSB, vol. 23, pp. 697-698) 


„Dar pentru ce porunceşte Hristos ca acela care a fost supărat să mustre pe cel 
care l-a supărat, și nu altul? 

- Pentru că cel vinovat îl suferă mai ușor pe cel nedreptăţit, pe cel supărat, pe cel 
amărât. N-ar suferi cu aceeași inimă mustrarea altuia cum suferă mustrarea aceluia, 
mai cu seamă că îl mustră între patru ochi. Nu-l va pleca, oare, mai ușor spre împă- 
care decât oricare alt om, când cel care trebuia să-l pedepsească pentru ocara adusă 
tocmai el îi arată că se îngrijește de mântuirea lui? Vezi, dar, că Hristos a dat porunca 
aceasta nu ca să pedepsim pe cel care ne ocărăşte şi ne greşește, ci ca să-l îndreptăm?” 
(Sf. IOAN GURĂ DE AUR, Omilii la Matei, omilia LX, II, în PSB, vol. 23, p. 699) 


„Atunci, apropiindu-se de EI, Petru a zis: Doamne; de câte ori îmi va greşi fratele 
meu și-l voi ierta? Până la șapte ori? Zisu-i-a lui lisus: Nu-ţi zic de şapte ori, ci de şapte- 
zeci de ori câte șapte (Matei 18, 21-22). 

Petru a socotit că-l spune lui Hristos mare lucru; de aceea a adăugat cu încredere: 
Până la şapte ori? Cu alte cuvinte Petru îl întreabă pe lisus: De câte ori să fac ceea ce ai 
poruncit să fac? Dacă fratele meu îmi greșeşte mereu, dar se căieşte când îl mustru, de 
câte ori porunceşti să-l tot iert? Cu cel ce nu se căieşte de greșeala făcută și nici nu se 
recunoaşte vinovat, mi-ai spus s-o curm cu el, zicând: Să-ţi fie ție ca un păgân şi vameș 
(Matei 18, 17). Cu acesta însă nu mi-ai dat o astfel de poruncă, ci mi-ai poruncit să 
mi-l apropii. De câte ori, dar, trebuie să-l iert dacă se pocăiește, după ce îl mustru? E 
destul de şapte ori? 

- Ce-i răspunde lui Petru, Hristos, bunul şi iubitorul de oameni Dumnezeu? 

- Nu-ţi spun de șapte ori, ci de șaptezeci de ori câte șapte! Aceste cuvinte ale lui Hristos 
nu arată un număr precis, ci un număr nesfârşit; e vorba să iertăm pururea și necontenit” 
(Sf. IOAN GURĂ DE AUR, Omilii la Matei, omilia LXI, 1, în PSB, vol. 23, p. 704) 


„(...) punând faţă în faţă iubirea ta de oameni cu iubirea Lui, să cunoşti că chiar 
dacă ai ierta de șaptezeci de ori câte şapte, chiar dacă ai ierta necontenit pe toți cei ce-ţi 
greşesc, iubirea ta de oameni față de bunătatea lui Dumnezeu cea nemărginită - de 
care ai să ai atâta nevoie când ai să fii judecat şi ai să dai seamă de faptele tale — e ca 
o picătură de apă față de un ocean nemărginit; dar, mai bine spus, chiar cu mult mai 
mult. De aceea a şi adăugat zicând: 

Asemănatu-s-a împărăția cerurilor cu un împărat care a vrut să se socotească cu 
slugile sale. Și începând să se socotească cu ele, i s-a adus un datornic cu zece mii de 
talanţi. Neavând el cu ce să plătească, a poruncit să-l vândă pe el, pe femeia lui, pe copiii 
lui şi toate câte avea (Matei 18, 23-25). 

Acest datornic însă, după ce s-a bucurat de iubirea de oameni a stăpânului său, 
s-a dus și a sugrumat pe tovarășul lui care-i datora o sută de dinari. Stăpânul mâniat a 
poruncit să-l bage iarăşi la închisoare până ce va plăti tot. 

Ai văzut cât de mare este deosebirea dintre păcatele ce le facem faţă de oameni şi 
cele pe care le facem față de Dumnezeu? Este atâta deosebire câtă este între zece mii de 
talanți şi o sută de dinari; dar, mai bine spus, chiar cu mult mai mult”. (Sf. IoAN GURĂ 
DE AUR, Omilii la Matei, omilia LXI, |, în PSB, vol. 23, pp. 704-705) 

„(...) că toată datoria ce o avem noi față de Dumnezeu n-o putem plăti oricât 
ne-am strădui. De aceea Dumnezeu ne-a dat o cale ușoară și lesnicioasă pentru plata 
datoriei, în stare să şteargă toate datoriile noastre, iar această cale este aceea a iertării 
greşelilor celor ce ne greşesc, a neţinerii de minte a răului ce ni l-au făcut alții”. 
(Sf. IOAN GURĂ DE AUR, Omilii la Matei, omilia LXI, III, în PSB, vol. 23, p. 709) 


„Dacă-ţi este atât de greu să fii prieten cu cel ce te-a supărat, apoi cu mult mai 
greu este să cazi în iad; iar dacă ai pune față în față una cu alta, ai vedea că e mult mai 
ușor să te împaci cu cel ce te-a supărat decât să cazi în iad”. (Sf. IOAN GURĂ DE AUR, 
Omilii la Matei, omilia LXI, IV, în PSB, vol. 23,p.711) 


„Să nu iertăm numai cu gura, ci din inimă, ca nu cumva, răzbunându-ne pe cei 
ce ne-au greșit, să împlântăm sabia în noi înşine. Te-a supărat, oare, atât de mult cel 
ce ţi-a greşit câtă supărare îţi pricinuieşti ţie însuţi când ţii mereu viu în minte răul 
ce ţi l-a făcut acela şi mai atragi asupra ta şi pedeapsa lui Dumnezeu? Dar dacă eşti 
treaz şi filosofezi, răul se va întoarce pe capul aceluia și el va suferi. Dacă te superi și 
te necăjeşti, atunci tu te vatămi singur, nu celălalt. Nu spune dar: M-a ocărât, m-a 
calomniat, mi-a făcut numai rău! Cu cât vei spune că ţi-a făcut mai mult rău, cu atât 
arăţi mai mult că el este binefăcătorul tău. Îţi dă prilejul să-ţi speli păcatele. Deci cu cât 
îţi face mai mult rău, cu atât acela ajunge mai mare pricină de iertare a păcatelor tale. 
Dacă vrem, nimeni nu ne poate face vreun rău, ci chiar duşmanii ne pot fi de foarte 
mare folos. Dar pentru ce vorbesc eu de oameni? Este, oare, cineva mai rău decât 
diavolul? Ei bine şi diavolul poate să ne fie mare pricină de laude şi de cununi. O arată 
Iov. Deci pentru ce te mai temi de omul care te duşmănește, când chiar diavolul îţi este 
pricină de încununare? Vrei să-ţi spun câte câştigi de înduri cu faţă senină relele ce ţi le 
fac dușmanii? Cel dintâi şi cel mai mare câştig este scăparea de păcate. Al doilea câştig, 
tăria sufletească şi răbdarea. Al treilea câştig, blândeţea şi iubirea de oameni. Da, omul 
care ştie să nu se mânie pe cei care-l supără va fi cu mult mai blând cu prietenii. Al 
patrulea câştig, că nu se mânie niciodată; iar aceasta nu are egal. Că omul care nu se 
mânie scapă şi de tristeţea pricinuită de mânie și nici nu-şi cheltuiește viața în supărări 
şi dureri zadarnice; omul care nu ştie ce-i ura nu ştie nici ce-i supărarea, ci se bucură 
de mulțumire sufletească şi nenumărate bunătăți. 

Deci, dacă urâm pe alţii ne pedepsim pe noi înşine, după cum dacă iubim pe alții 
ne facem nouă înşine bine. În afară de aceasta eşti respectati de toţi, chiar de duşmani, 
fie ei chiar demoni; dar, mai bine spus, dacă nu urăști, nici nu vei avea dușmani. lar 
cel mai mare și cel dintâi bine este că dobândeşti iubirea de oameni a lui Dumnezeu. 
Dacă ai făcut păcate, vei dobândi iertare; dacă ai făcut fapte bune, vei căpăta mai multă 
îndrăznire înaintea lui Dumnezeu. 

Să căutăm, dar, să nu urâm pe nimeni, ca şi Dumnezeu să ne iubească pe noi, să Se 
milostivească şi să ne miluiască, chiar dacă păcatele noastre ar fi de zece mii de talanți. 

Îmi spui că cinevaţi-a făcut rău? Miluieşte-l, nu-l uri! Plângi şi jeleşte-], nu-i întoarce 
spatele! Că n-ai supărat tu pe Dumnezeu, ci el! Pe tine Dumnezeu te laudă dacă suferi fără 
gând de răzbunare răul ce ţi s-a făcut. Gândeşte-te că Hristos, când avea să fie răstignit 
pe cruce, Se bucura pentru El, dar plângea pentru răstignitorii Săi. Tot aşa trebuie să 
facem şi noi. Cu cât ni se face mai mult rău, cu atât mai mult trebuie să plângem pe 
cei care ne fac rău. De aici, pentru noi mari bunătăţi, pentru aceia, chinuri şi pedepse. 
(Sf. IoAN GURĂ DE AUR, Omilii la Matei, omilia LXI, V, în PSB, vol. 23, pp. 712-713) 

„Ţi s-au răsplătit cu rău binefacerile? Plângi şi jeleşte mai ales pe cel ce ţi-a făcut 
rău, iar de tine bucură-te că ai ajuns asemenea lui Dumnezeu, Care răsare soarele peste 
răi și peste buni (Matei 5, 45). Dar dacă imitarea lui Dumnezeu te depăşeşte — deşi 
nu-i greu pentru mintea trează —, dacă totuși ţi se pare asta peste puterile tale, haide 
să te duc la nişte oameni ca şi tine, la Iosif, care a suferit o mulțime de rele de la fraţii 
lui şi totuși le-a făcut bine (Facerea 45, 1-15), la Moise, care s-a rugat pentru cei care 
uneltiseră de atâtea ori împotriva lui (Ieșirea 32, 32), la Pavel, care se ruga să fie ana- 
tema pentru iudei (Romani 9, 3), deşi nu putea să numere suferinţele îndurate de la 
ei, la Ştefan, care fiind bătut cu pietre, s-a rugat să li se ierte lor păcatul acela (Faptele 
Apostolilor 7, 60). 

Gândindu-ne la toate acestea, să scoatem din sufletul nostru toată mânia, ca şi 
Dumnezeu să ne ierte şi nouă toate păcatele”. (Sf. loan GURĂ DE AUR, Omilii la Matei, 
omilia LXI, V, în PSB, vol. 23, pp. 713-714) 


„Gândeşte-te de cât de multe păcate eşti vinovat! De te gândești la ele, atunci nu 
numai că nu vei amâna să ierți pe cei ce ţi-au făcut rău, ci chiar vei alerga la cei ce 
te-au supărat, ca să ai prilej de a ţi se ierta păcatele. Păgânii nu așteptau răsplată şi 
cu toate acestea de multe ori trăiau această filosofie, adică iertau pe cei ce le făceau 
rău; iar tu, care ai nădejdi atât de mari, tu amâni de pe o zi pe alta, pregeți să ieri 
pe cei ce ţi-au făcut rău? Pentru ce nu vrei să faci înainte de timp, de dragul legii 
lui Dumnezeu, ceea ce va face timpul de la sine? Vrei să ţi se stingă dușmănia, fără 
de răsplată în loc să ai răsplată? Nu vei avea nicio răsplată dacă timpul îţi potoleşte 
duşmănia, ci, dimpotrivă, mare pedeapsă, pentru că legea lui Dumnezeu nu te-a 
înduplecat să faci ceea ce timpul a făcut. lar dacă spui că te apucă furiile când îţi 
aduci aminte de ce ţi-a făcut dușmanul tău, adu-ţi aminte şi de binele ce ţi l-a făcut 
cândva, ca şi de relele pe care tu le-ai făcut altora. Te-a vorbit de rău şi te-a batjoco- 
rit? Gândește-te că și tu ai vorbit de rău pe alții. Cum vrei să fii iertat când tu nu ierţi 
pe alţii? Îmi spui că n-ai vorbit pe nimeni de rău? Dar ai auzit pe cei ce vorbeau de 
rău pe alţii şi ai încuviinţat. Nici fapta asta nu-i fără de păcat. 

Vrei să vezi ce mare bine este să nu te răzbuni pe cel ce ţi-a făcut rău şi că asta 
mai cu seamă bucură pe Dumnezeu? lată ce-ţi spun! Dumnezeu pedepseşte pe cei 
care se bucură când unii sunt pedepsiţi pe bună dreptate. Da, sunt pedepsiţi pe bună 
dreptate, dar tu nu trebuia să te bucuri. Profetul i-a ţinut de rău pe aceștia şi-a adăugat 
zicând: N-au suferit deloc din pricina durerii adânci a lui Iosif (Amos 6, 6), şi iarăşi: 
N-a ieşit cel ce locuieşte în Enan să plângă casa care este lipită de ea (Miheia 1, 11). Cu 
toate că şi Iosif, adică seminţiile ieşite din el, şi vecinii lor au fost pedepsiţi cu voia lui 
Dumnezeu, totuși Dumnezeu vrea ca noi să luăm parte la suferințele și durerile ace- 
lora. Dacă noi, răi fiind, ne mâniem mai mult când vedem că o slugă râde atunci când 
pedepsim pe o altă slugă, şi o pedepsim și pe aceea, cu mult mai mult Dumnezeu va 
pedepsi pe cel ce se bucură de pedeapsa altora”. (Sf. loan GuRă PE AUR, Omilii la 
Matei, omilia LXXIX, IV, în PSB, vol. 23, p. 902) 


„După cum în haina împărătească cele mai de preţ dintre flori şi culori sunt cele 
care slujesc la facerea hlamidei, tot aşa și aici cele mai de preţ fapte bune sunt cele care 
întăresc şi ţin dragostea. Nimic nu păstrează dragostea ca uitarea greșelilor celor ce 
ne-au greşii. 

- Cum? Dumnezeu nu zice nimic de cel care ne greşeşte nouă şi ne face rău? 

- Cum să nu spună? Nu duce, oare, Dumnezeu pe cel ce face rău la cel căruia i-a 
făcut rău? Nu-l trimite la el chiar în faţa altarului şi-l cheamă la sfânta masă abia după 
ce s-a împăcat cu el (Matei 5, 23-24): Dar pentru că Dumnezeu i-a dat o astfel de 
poruncă, nu înseamnă ca tu să aștepți să vină el la tine, pentru că atunci ai pierdut 
totul. De aceea mai cu seamă Dumnezeu îţi hotărăște răsplata nespusă, ca să o iei tu 
înaintea aceluia; că dacă te împaci la rugămintea lui, împăcarea nu s-a făcut de dragul 
poruncii lui Dumnezeu, ci datorită stăruinței celuilalt. De aceea şi pleci fără cunună; 
cununa 0 ia el” (Sf. loAN GURĂ DE AUR, Omilii la Matei, omilia LXXIX, V, în PSB, 
vol. 23, pp. 902-903) 


„Căci iertarea greşelilor este o faptă proprie lui Dumnezeu şi cu totul deose- 
bită!!5. Pentru că s-a spus că nimeni nu poate ierta păcatele decât singur Dumnezeu 
(Luca 5, 21). Dacă deci imită cineva în viaţa lui trăsăturile firii dumnezeieşti, el ajun- 
ge în oarecare fel ca Acela a Cărui imitare o arată în chip vădit!!*!. (Sf. GRIGORIE DE 
Nyssa, Despre Rugăciunea Domnească, Cuvântul V, în PSB, vol. 29, pp. 441-442) 


„Poţi să te faci stăpân pe tot ce e bun al lui Dumnezeu dacă eşti liber în cuget!!*%”. 
(Sf. GRIGORIE DE NyssA, Despre Rugăciunea Domnească, Cuvântul V, în PSB, vol. 
29, p. 443) 


„Precum Dumnezeu Se îmbie spre imitare celor ce fac binele, cum a zis Apostolul: 
Fiţi următori mie, precum și eu, lui Hristos (1 Corinteni 4, 10), așa şi (...) voieşte ca 
simţirea ta să-i fie Lui pildă spre bine''%. (Sf. GRIGORIE DE Nyssa, Despre Rugăciunea 
Domnească, Cuvântul V, în PSB, vol. 29, pp. 443-444) 


1149. Domnul nu spune „lasă darul în faţa altarului și mergi să te împaci cu fratele tău, dacă tu ai ceva 
împotriva lui”, ci, dacă „el are ceva împotriva ta, şi indiferent de motiv, pe drept sau pe nedrept. (n.n.) 

1150. Tâlcuirea Pr. D. Stăniloae: „lertarea reală a păcatului, ridicarea reală de pe conștiință a răului făcut 
cuiva, vindecarea reală a rănii lăsate de el în conștiință, e o faptă pe care numai Dumnezeu o poate face. EI îţi 
dă liniştea conştiinţei pentru veci. Şi prin aceasta îţi dă adevărata libertate. În faptul că omul poate ierta şi el, 
sau că simți și iertarea de la el ca o despovărare, ca o vindecare, se arată că Dumnezeu lucrează prin omul care 
iartă, că el a devenit în adevăr asemenea lui Dumnezeu, sau că e chipul lui Dumnezeu, având pe Dumnezeu 
în sine. În povara netrecătoare, în rana neistovită a mustrării pentru răul săvârșit cândva împotriva cuiva, se 
arată eternitatea viitoare a omului în nefericire şi valoarea eternă, sau existenţa eternă a celui căruia i-ai făcut 
un rău. Numai Dumnezeu poate scăpa pe om de această mustrare sau rană. lar cel căruia i s-a greșit poate face 
şi el aceasta numai din puterea lui Dumnezeu lucrătoare în el, care are sădită această iubire în el și, cu toată 
piedica ce-a voit să i-o pună altul în cale, vede asigurată viaţa sa eternă în Dumnezeu. Dar această viață eternă 
n-o poate avea decât din viața lui Dumnezeu, în care nu poate să se afle decât iertând și el, ca şi Dumnezeu”. 
(nota 85, p. 442) 

1151. Tâlcuirea Pr. D. Stăniloae: „Imitarea nu-i o conformare de la distanţă cu Cel luat ca model. Ci iubi- 
rea lui faţă de Acela, fiind întemeiată de iubirea Aceluia față de el, aduce cu sine o putere de la Acela, prin care 
poate imita. Dar iubirea Aceluia, venită în el, întipărește trăsăturile iubitoare ale Aceluia în el, făcându-l nu 
numai asemenea Lui, ci ca pe Acela, ca un al doilea acela unit cu Acela. Asemănarea cuiva cu altul realizează 
unirea lui cu acela, cu păstrarea lui ca persoană neconfundată cu acela” (nota 86, p. 442) 

1152. Tâlcuirea Pr. D. Stăniloae: „Dumnezeu voiește să devii proprietarul bunătăţii Lui. E o bucurie 
pentru El să devii astfel; să ierți cu bunătatea cu care iartă El. Nu Îi este ciudă să te faci bun ca El. Numai nouă 
ne e ciudă când cineva e mai bun ca noi, sau măcar ca noi, sau aproape ca noi. Iar aceasta înseamnă că nu 
suntem buni cu adevărat”. (nota 89, p. 443) 

1153. Tâlcuirea Pr. D. Stăniloae: „Dumnezeu ne ia pe noi ca pildă, când iertăm. Şi ne iartă pe noi, odată ce 
noi am iertat pe alții. Fă, Doamne, ce am făcut eu. Dumnezeu se ia după om, dar omul a săvirşit un act, cum este 
iertarea, totuși din puterea lui Dumnezeu şi ştiind despre alte cazuri când Dumnezeu a iertat”. (nota 92, p. 444) 

„Simţirea pe care am arătat-o eu față de acela, aceasta să o ai şi Tu faţă de mine. 
Am dezlegat, dezleagă-mă; am iertat, iartă-mă; am dovedit multă milă față de cel de o 
fire cu mine, imită iubirea de oameni a robului Tău, Tu care eşti Stăpânul. 

Dar mai grele sunt greşelile mele față de Tine, ca cele săvârșite de acela față de mine. 
O recunosc aceasta. Dar socotește şi aceasta, cât de mult mă întreci în orice bine. Căci 
eşti drept, ca să ne dăruiești pe măsura puterii Tale mila pentru păcatele noastre''*. Eu 
am arătat puţină iubire de oameni, căci nu încăpea mai multă în firea mea. Dar la Tine, 
puterea nu împiedică marea dărnicie pe care vrei s-o arăţi!!5”, (Sf. GRIGORIE DE NYSSA, 
Despre Rugăciunea Domnească, Cuvântul V, în PSB, vol. 29, p. 444) 


„Ceri iertarea datoriilor, tu, care înmulțeşti prin dobânzi ceea ce ai împrumutat 
altora. Datornicul tău este în temniţă și tu, în casa de rugăciune. Acela e chinuit pentru 
datorii și tu ceri să ţi se ierte datoriile. Rugăciunea ta e neauzită, căci glasul celui chinu- 
it o copleșeşte!!*. De dezlegi datoria trupească, ţi se dezleagă legăturile sufleteşti. De 
ierți, eşti iertat. Tu-ţi rosteşti judecata, tu-ți dai sentința, aducând prin judecata ta, faţă 
de cel dator ţie, judecata de sus asupra ta”. (Sf. GRIGORIE DE Nyssa, Despre Rugăciunea 
Domnească, Cuvântul V, în PSB, vol. 29, p. 449) 


1154. Tâlcuirea Pr. D. Stăniloae: „Am păcătuit lui Dumnezeu nesfârșil mai mult decât mi-a păcătuit seme- 
nul meu. Pe de altă parte Dumnezeu e nesfârşit mai bun decât mine. De aceea, mila Lui față de mine poate să fie 
cu mult mai mare decât a mea faţă de acela. Deci ea poate corespunde cu numărul cu mult mai mare al păcatelor 
mele față de El. Aceasta ține iarăși de dreptatea lui Dumnezeu. E drept să-mi dea mai mult decât dau eu seme- 
nului, pentru că are mai multă bunătate. Dar și eu dau iertare din bunătatea Lui revărsată în mine. lar dreptatea 
Lui nu-L obligă să ne ierte. Noi suntem însă obligaţi să iertăm, pentru că toți păcătuim unii împotriva altora. Pe 
Dumnezeu însă nu-L putem supune unei legi a dreptății. În acest caz nu s-ar mai manifesta în mila Lui libertatea 
Lui. În planul iubirii suntem într-un alt plan decât al dreptăţii în sensul rigid al cuvântului. Chiar noi când iertăm 
ieşim din planul rigid, silit, al dreptăţii, și ne aflăm în planul libertății. Dacă am ierta numai pentru că suntem 
obligaţi să iertăm și n-am ierta din smerenie şi iubire, iertarea noastră n-ar fi deplină. De aceea, în iertare ne ridi- 
căm în planul iubirii. Totuşi acesta nu e opus planului dreptăţii, ci, dacă se poate spune așa, e planul unei dreptăți 
superioare, al stării noastre cu adevărat drepte, nestrâmbate de păcat” (nota 95, p. 444) 

1155. Tâlcuirea Pr. D. Stăniloae: „Noi putem voi să facem mai mult decât putem. Puterea ne e mai mică 
decât bunăvoința. La Dumnezeu puterea nu e mai mică decât bunătatea ce voieşte să o arate. Sau bunătatea e 
așa de puternică, încât nu are nicio slăbiciune în manifestarea ei. În aceasta stă adevărata atotputernicie a lui 
Dumnezeu. E o atotputernicie egală cu bunătatea ce vrea să o manifeste. Nu în forțele desfăşurate conform 
unor legi se arată puterea, ci în măsura arătării personale și libere a bunătăţii. Căci binele e cel mai greu de 
făcut. Atotputernicia adevărată e a Persoanei supreme, nu a unei esențe supuse inconștient unor legi. Esenţa e 
strict limitată de aceste legi”. (nota 96, p. 445) 

1156. Tâlcuirea Pr. D. Stăniloae: „Rugăciunea celui ce nedreptăţește pe alţii n-are în ea sensibilitatea 
delicată, dar pătrunzătoare, care se face luată în seamă de Dumnezeu. E ea însăși grosolană, antipatică, cum e 
grosolan, antipatic autorul ei. Astfel în acela se simte existența unor oameni loviți de el. Loviturile date altora 
sunt stări de nesimţire înfipte în el însuşi. E un fel de impletire între noi. Cei nedrepţi poartă în ei, ca osânditori 
sau ca factori care-i împietresc şi-i înjosesc sufletește, pe cei osândiţi de ei. Rănile făcute altora şi purtate de 
aceia fără voie se reflectă în noi ca stări de grosolănie. Adică voia rea din rănile făcute altora se întoarce asupra 
noastră. Dacă nu ascultăm cererile de iertare și de ajutor ale altora nu avem putere să ne facem rugăciunea 
simțită, auzită pentru că lipseşte delicatețea față de oameni care singură are intrarea la Dumnezeu. Nesimţirea 
unora față de alții copleşește rugăciunile lor către Dumnezeu și în această slăbiciune și necurăţie a rugăciunii 
lor se face auzită la Dumnezeu lovitura dată altora, ca și nepăsarea la rugăciunea acelora, neauzită de ei, chiar 
dacă ea nu e adresată direct lui Dumnezeu. Împletirea şi intercondiționarea oamenilor e de multe feluri. Cel pe 
care-l ţin legat din răutate mă ţine legat în voința de a mă înălța spre Dumnezeu. EI poate fi liber, deși pare legat 
de mine, pe când eu sunt legat de patimă, deși par liber. Oamenii se pot face liberi unul pe altul prin iertare, 
sau unul se eliberează pe sine eliberând pe altul, sau se leagă pe sine legând sau crezând că leagă pe altul. (...) 
Domnul a spus: Cu ce măsură veți judeca, cu aceeași veți fi judecați. Cuvântul implică și înţelesul: Cu ce măsură 
judeci, cu aceea te judeci. Cum vrei să rânduiești soarta altuia, așa ţi-o rânduiești pe a ta. Soarta mea bună o 
decid, voind soarta cea bună a altuia. Prin lovitura dată lui mă lovesc pe mine; binele făcut lui e un bine făcut 
mie. Prin aceasta mă eliberez pe mine de ura împotriva lui”. (nota 101, p. 449) 

„Și cu adevărat datoriile fraților noştri faţă de noi sunt ca nişte oboli mărunți 
și puţini la număr, faţă de păcatele noastre înaintea lui Dumnezeu, care sunt ase- 
menea unor zeci de mii de talanți!!”” (Sf. GRIGORIE DE Nyssa, Despre Rugăciunea 
Domnească, Cuvântul V, în PSB, vol. 29, p. 450) 


„Apoi așa fiind şi atâta de datornic, socoteşti că dăruieşti ceva celui împreună-slu- 
jitor, dacă-i treci cu vederea ceva din cele greşite de el față de tine?'* 

Dacă voim deci să-l aducem lui Dumnezeu cererea pentru mila şi iertarea Lui, 
să înzestrăm conştiinţa noastră cu îndrăzneală, făcând din viaţa noastră o susțină- 
toare a acestor cuvinte şi să spunem cu adevărat: Şi noi am iertat datornicilor noş- 
tri”, (Sf. GRIGORIE DE NYSSA, Despre Rugăciunea Domnească, Cuvântul V, în PSB, 
vol. 29, p. 451) 


„Este o agonisită rea şi faptul de a nu uita nedreptatea ce ţi s-a făcut, de aceea 
trebuie să o uităm”. (Sf. GRIGORIE DE Nyssa, Omilii la Ecclesiast, Omilia VII, în PSB, 
vol. 30, p. 260) 


„A zis Sfântul Macarie: Dacă ne aducem aminte de relele pe care ni le-au făcut 
oamenii, nimicim puterea de a ne aminti de Dumnezeu. Dar, dacă ne aducem aminte 
de relele (pe care ni le-au făcut) demonii, vom fi nevătămaţi”. (Viața Sfântului Macarie 
Egipteanul, III, 35, în PSB, vol. 34, p. 65) 


„Nu trebuie să ne înarmăm cu săbii împotriva vrăjmașilor, noi cei ce am ales să lup- 
tăm pentru dreapta credinţă în Dumnezeu, ci să fim iubitori de pătimire și dacă voiesc 
vreunii să ne prigonească, să binecuvântăm pe cei ce ne ocărăsc şi pătimind să nu răs- 
pundem, ci să ne predăm mai degrabă celui ce ne judecă în chip drept”. (Sf. CHIRIL AL 
ALEXANDRIEI, Glafire la Facere, Cartea a cincea, 5, în PSB, vol. 39, pp. 186-187) 


„Mântuitorul înfăţişează un model neasemănat și mai presus de fire al iertării și 
chipul celei mai înalte şi mai presus de fire bunătăţi, arătând, în blândețea Sa, chipul 
cel mai strălucitor al celor ale Sale. Cel ce putea să piardă printr-un singur cuvânt pe 
toți iudeii îndură să fie pălmuit ca o slugă. Şi nu face nimic şi nu răspunde cu vreo 
pedeapsă niciunuia dintre cei ce-l fac grabnic atâta nedreptate, fiindcă nu e slab 
ca noi, nici stăpânit de mâniile sau de supărările noastre'!%, sau biruit de povara 


1157. Tâlcuirea Pr. D. Stăniloae: „Datoriile noastre către Dumnezeu se măsoară cu darurile ce ni le-a dat 
E]. De aceea, niciodată nu ne putem achita de toate aceste datorii. El ne-a dat totul şi ne dă în continuare totul. 
Numai dându-ne şi noi Lui în mod total ne achităm într-un fel de datoria față de El. Dar aceasta ne întoarce 
darul lui Dumnezeu infinit mai bogat și pentru veci, întrucât eu nu-l voi putea achita niciodată şi nici deplin”. 
(nota 102, p. 450) 

1158. Tâlcuirea Pr. D. Stăniloae: „Dând ceva semenului tău şi acela neînapoindu-ţi ceea ce i-ai dat, 
nu a păstrat ceva ce-şi are ultima obârşie în tine. Tot ce dai altuia e în ultima analiză dar de la Dumnezeu, 
destinat tuturor. Dacă toate le primesc în dar de la Dumnezeu, se cuvine ca de toate să fac parte şi altora; 
din toate cele primite în dar de la Dumnezeu sunt dator altora. Căci Dumnezeu ni le-a dat pe toate pentru 
toţi”, (nota 105b, p. 451) 

1159. Tâlcuirea Pr. D. Stăniloae: „Nerăspunzând la lovituri cu pedepse, Hristos nu arată o slăbiciune, 
ci, dimpotrivă, nu Se arată slab ca noi, nici supus patimilor noastre, cum sunt mânia, supărarea. locmai prin aceasta 
arată că nu e biruit de slăbiciunea noastră în aşa măsură, încât să fie dus cu sila la încercarea de a Se elibera de ea. 
Toate le suferă nu fără voie, ci cu voia. Și, prin aceasta, e mai tare ca ele, deşi suferințele acceptate sunt extreme”. 
(nota 2053, p. 1088) 

slăbiciunii noastre, ci smerește cu blândeţe pe cel ce 1 se opune, spunându-i că nu 
trebuie să lovească pe Cel ce a vorbit cu respect şi, chiar supus chinurilor celor mai 
cumplite, nu renunţă la virtuțile pe care le-a practicat. Cu raţiunea cuvenită sfătu- 
ieşte pe slujitori să părăsească răutatea pătimașă a iudeilor, primind EL însuşi cele 
rele pentru cele bune, după cum s-a scris (Psalmii 34, 11), dând celor ce Îl necin- 
stesc cele bune în locul celor rele. 

Domnul nostru lisus Hristos, chiar pălmuit, nu se răzbună, deși e Dumnezeu şi 
Domnul cerului și al pământului. Iar noi, netrebnicii, care suntem pământ şi cenuşă și 
asemenea ierbii, omul ca iarba, zilele lui ca floarea câmpului; așa va înflori (Psalmii 102, 
15), când se întâmplă ca un frate să ne greşească în cuvânt şi ne supără puţin cu vorba, 
socotim că trebuie să ne năpustim asupra lui ca un balaur și nu ne săturăm să-i răs- 
pundem la un cuvânt cu mii de cuvinte, nedând iertare micimilor sufletului omenesc, 
neînțelegând slăbiciunea comună a firii, nepotolind prin iubire frățească patimile care 
ar apărea, neprivind la începătorul și plinitorul credinţei noastre, lisus (Evrei 12, 2), 
ci silindu-ne să ne răzbunăm cât mai aspru“, deşi dumnezeiasca Scriptură zice odată: 
Căile celor ce țin minte răul sunt spre moarte (Romani 11, 19), altădată: Niciunul să nu 
ţineţi minte în inimile voastre răutatea fratelui (Zaharia 7, 11). Dar să ne fie pildă a 
bunătăţii și a iertării mai presus de rațiune însuşi Hristos, Stăpânul tuturor, Care şi din 
cauza aceasta zice către noi: Nu este ucenicul mai presus de învăţător, nici robul mai pre- 
sus de stăpânul său”. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a unsprezecea, Cap. 12, în PSB, vol. 41, pp. 1088-1089) 


„Umilința salvatoare şi scuza, de obicei, pun capăt îndemnurilor date de 
satana”. (Sf. IOAN CAsIAN, Așezămintele mănăstirești, Cartea a XII-a, cap. 27, în 
PSB,; vol. 57, p.262) 


„Judecându-ne pe noi înşine inferiori tuturora, toate câte am suferit, oricât de 
nedrepte ar fi fost, sau triste şi păgubitoare, le vom suporta cu foarte multă răbdare, 
ca fiindu-ne aduse de cei superiori nouă. Acestea le vom răbda nu numai cu foarte 
mare uşurinţă, ba chiar le vom socoti mici și chiar neînsemnate, dacă ne vom gândi 
necontenit fie la patimile Domnului nostru, fie la cele ale tuturor sfinților, considerând 
că suntem încercaţi de nedreptăţi cu atât mai ușoare cu cât ne aflăm mai departe de 
meritele și viaţa acestora, şi dacă vom cugeta deopotrivă că în scurtă vreme vom călă- 
tori din această lume și că, după grabnicul sfârşit al acestei vieţi, vom ajunge curând 
părtaşii acestora. (Sf. IOAN CASIAN, Așezămintele mănăstirești, Cartea a XII-a, Cap. 
32, în PSB, vol. 57, pp. 264-265) 


„Într-atât nu voieşte așadar Domnul nostru să avem dispreţ față de tristeţea altu- 
ia încât, dacă fratele a avut ceva împotriva noastră, nu ne primeşte darul, adică nu 
îngăduie să-i înălțăm rugăciuni, cât timp nu scoatem din sufletul fratelui, printr-o 
repede împăcare, tristeţea pricinuită pe drept sau pe nedrept. El nu zice: Dacă fratele 
tău are îndreptăţită plângere împotriva ta, lasă darul tău la altar şi du-te mai întâi de 


1160. Tâlcuirea Pr. D. Stăniloae: „Nu iertăm, ci ne răzbunăm, fiindcă ne vedem primejduită existența 
de cel ce ne face rău şi vrem să-i primejduim și noi existenţa lui din teama să nu ne-o primejduiască el mai 
departe. Aceasta, deoarece nu credem că unirea cu Dumnezeu, izvorul puterii, ne va menţine şi spori în exis- 
tență. Bunătatea vine din simţirea adâncimii şi bogăției existenţei. Putem ajuta și pe alții să crească în această 
existenţă, urmând exemplul lui Hristos”. (nota 2054, p. 1089) 

te împacă cu el, ci: dacă-ţi vei aduce minte că fratele tău are ceva împotriva ta, adică şi 
atunci când ceva neînsemnat şi de mic preţ a produs supărarea fratelui împotriva ta, 
şi ţi-ai adus deodată aminte de aceasta, să ştii că nu trebuie să aduci darurile duhovni- 
cești ale rugăciunilor tale, dacă n-ai alungat mai întâi, printr-o binevoitoare cerere de 
iertare, tristeţea fratelui tău, oricare ar fi fost motivul care i-a dat naştere. Așadar, dacă 
porunca evanghelică ne spune să-i împăcăm pe cei ce s-au supărat pe noi din pricini 
lrecute, mici şi neînsemnate, ce se va întâmpla cu nenorociţii de noi, care disprețuim 
cu încăpăţânată prefăcătorie pricinile noi şi foarte mari, săvârşite din greşeala noastră? 
Umflaţi de îngâmfare diabolică, ne e ruşine să ne umilim, refuzăm să recunoaștem 
că noi am produs tristețea fratelui şi, cu duh răzvrătit, nesocotind de cuviinţă să ne 
supunem poruncilor Domnului, susţinem că nu trebuie să le respectăm, fiindcă nu pot 
fi îndeplinite. Astfel că, socotind că El ne-a cerut lucruri nepotrivite și cu neputinţă 
de îndeplinit, ne facem, cum spune Apostolul: nu îndeplinitori, ci judecători ai legii”. 
(Sf. IoAN CASIAN, Convorbiri duhovnicești, Partea a II-a, „Prima convorbire cu părin- 
tele Iosif”, Cap. XVI, 1-2, în PSB, vol. 57, p. 584) 


„Domnul şi Mântuitorul nostru, învăţându-ne în adâncime virtutea răbdării și a 
blândeţii, adică nu numai s-o spunem cu buzele, dar s-o clădim în altarul ascuns al 
sufletului nostru, ne-a dat această formulă de desăvârșire evanghelică: Dacă te lovește 
cineva peste obrazul drept, întoarce-l și pe celălalt. (După cuvântul celălalt se aude mai 
încet cuvântul drept, şi prin al doilea obraz drept nu se poate înțelege decât partea 
lăuntrică a omului.) Prin aceasta Domnul doreşte să smulgem din părțile cele mai 
ascunse ale sufletului orice rădăcină a mâniei, adică dacă obrazul tău drept din afară 
a fost pălmuit şi omul lăuntric prin simțământul umilinţei să-i dea partea cea dreaptă 
pentru a fi lovită, luând parte la suferința omului din afară și supunând într-un fel 
corpul său loviturii, ca nu cumva prin vătămarea omului din afară în chip tăcut să se 
zdruncine cel lăuntric. (...) Prin bunătatea noastră învingem furia lor, fiindcă în felul 
acesta li se potolește pornirea de a lovi. Vom îndeplini astfel și acea poruncă apostoli- 
că: Nu te lăsa învins de rău, ci biruiește răul prin bine (Romani 12, 21). Acest lucru în 
mod sigur nu se poate îndeplini de cei ce spun vorbe blânde şi umile, dar sunt plini de 
duhul îngâmfării. Ei nu numai că nu sting focul izbucnit al furiei, dar îl fac să se aprin- 
dă şi mai tare atât în inima lor, cât și a fratelui înfuriat. Chiar dacă ar putea să rămână 
într-un fel liniștiți şi paşnici, n-ar putea totuși să capete oarecare roade ale dreptăţii, 
fiindcă-şi pretind gloria răbdării în paguba aproapelui, devenind astfel cu totul străini 
de acea dragoste apostolică față de alţii, care nu caută ale sale, ci pe cele ale altora, care 
nu doreşte bogății ca să păgubească pe altul, nici să câştige ceva despuind pe altul. 

Trebuie știut că, în general, acela are partea cea mai tare, care-şi supune voința 
sa voinţei fratelui şi nu acela care ține morțiş să-și apere și să-și menţină părerile. 
Cel dintâi prin răbdare şi stăpânire este pe locul foarte apropiat de cel sănătos și 
puternic, iar cel de-al doilea pe locul celui slab şi bolnav, care trebuie să fie căutat 
şi-ngrijit, trebuind ca uneori, pentru liniştea şi sănătatea lui, să lase ceva chiar din- 
tre cele trebuincioase. Să nu creadă cineva că i s-a micşorat ceva din desăvârşirea 
sa dacă şi-a coborât puţin pretenţiile, ci, dimpotrivă, să ştie că a dobândit mai mult 
prin îngăduinţa şi răbdarea sa. Învățătura apostolică spune: Voi, care sunteți puter- 
nici, răbdaţi slăbiciunile celor neputincioşi, şi: Purtaţi-vă sarcinile unii altora și aşa 
veți împlini legea lui Hristos (Galataeni 6, 2). Niciodată cel slab nu-l va putea duce pe 
altul tot slab și nu-l va putea îngriji cel bolnav pe altul tot bolnav, ci va putea aduce 

lecuire unuia slab cel ce nu este el însuși supus slăbiciunii. Căci pe drept cuvânt se 
spune: Doctore, vindecă-te pe tine însuți (Luca 4, 23)”, (Sf. LoAN CASIAN, Convorbiri 
duhovniceşti, Partea a II-a, „Prima convorbire cu părintele Iosif”, cap. XXII, 2-4, 
Cap. XXIII, în PSB, vol. 57, pp. 588-589) 


„Cei ce doresc să păzească neștirbit sentimentul tovărăşiei, trebuie, după părerea 
noastră, ca mai întâi de toate să se stăpânească de la orice fel de injurii, iar monahul 
se cade să fie deplin liniștit în adâncul inimii lui. Totuși, dacă va simți că liniştea lui 
va fi cât de cât tulburată, să se păstreze într-o desăvârşită tăcere şi să respecte ceea ce 
aminteşte Psalmistul: M-am tulburat şi n-am vorbit şi: Am zis, voi păzi căile mele, ca 
să nu păcătuiesc cu limba mea. Am pus pază gurii mele, când a stat păcătosul înaintea 
mea. Am amuţit, m-am umilit şi am tăcut chiar despre cele bune (Psalmii 38, 1-2). Să 
nu spună, stăpânit de starea prezentă, ceea ce-l împinge într-un moment tulburarea 
furiei sau ceea ce-i dictează sufletul deznădăjduit, ci să-şi readucă în inimă harul 
dragostei trecute, să aibă în minte reîntregirea păcii și să se gândească mereu că ea 
nu se va reîntoarce chiar în timpul tulburării. Și, când se păstrează pentru plăcerea 
înțelegerii viitoare, el nu va simți amărăciunea certurilor prezente şi va răspunde 
mai degrabă cele de care să nu se învinuiască el însuși și nici să-i reproşeze fratele 
ceva despre dragostea pe care au restabilit-o. În felul acesta va traduce în faptă acele 
cuvinte profetice: În mânie adu-ţi aminte de milostenie”. (Sf. IOAN CasiAN, Convorbiri 
duhovnicești, Partea a II-a, „Prima convorbire cu părintele Iosif”, Cap. XXVI, 2-3, în 
PSB, vol. 57, pp. 589-590) 


IMAGINAȚIA 


„la aminte de tine însuţi! Nu-ţi imagina cele ce nu există, ci întrebuințează spre 
folosul tău cele ce sunt!” (Sf. VAsILE CEL MARE, Omilii și cuvântări, Omilia a III-a la 
cuvintele: „a aminte de tine însuţi”, V, în PSB, vol. 17, p. 370) 


IMPRUDENŢA 


„Noi ţinem de rău pe cei care se aruncă singuri în primejdie de moarte”. (CLEMENT 
ALEXANDRINUL, Stromate, stromata a IV-a, cap. IV, 17.1, în PSB, vol. 5, p. 245) 


INIMA 
Inima — templu sfânt pentru Domnul 


„Că sălaşul inimii noastre este, fraţilor, templu sfânt pentru Domnul”. (BARNABA, 
Epistola, Cap. VI, 15, în PSB, vol. 1, p. 144) 


„Când am luat iertarea păcatelor şi am nădăjduit în numele Domnului, ne-am 
înnoit, fiind zidiți iarăşi dintru început. De aceea în locuinţa inimii noastre locuieşte 
cu adevărat Dumnezeu. 

- Cum? 

- Prin cuvântul credinţei Lui, prin chemarea făgăduinţei Lui, prin înţelepciu- 
nea îndreptărilor şi prin poruncile învăţăturii; EL Însuşi profeţeşte în noi, El Însuşi 
locuieşte în noi, cei care eram robiţi morţii”. (BARNABA, Epistola, Cap. XVI, 8-9, în 
PSB, vol. 1, p. 160) 


Inima — altar de rugăciune 


„La creştini inima fiecăruia e ca un altar de pe care se înalță în duh şi în adevăr, 
precum se înalță în miros de bună mireasmă, rugăciunile unei conștiințe curate, 
după cum se spune în Apocalipsa lui loan: cupe de tămâie sunt rugăciunile sfinților 
(Apocalipsa 8, 3) şi în Psaltire: să se îndrepteze rugăciunea mea ca tămâia înaintea 
Ta (Psalmii 140, 2)”. (ORIGEN, Contra lui Celsus, Cartea a VIII-a, Cap. XVII, în PSB, 
vol. 9, p. 517) 


Inima — împărăţia lui Dumnezeu sau împărăţia păcatului? 


„După cum ochiul, deşi este cel mai mic dintre toate mădularele (trupului) — şi 
pupila la fel - este un mare receptacul; el vede în același timp cerul, stelele, soarele, 
luna, orașele și celelalte obiecte, toate lucrurile — îmbrăţișate într-o singură privire — se 
conturează în pupila cea mică a ochiului, tot aşa este şi cu mintea şi cu inima. Inima 
este un vas mic şi cu toate acestea (cuprinde multe lucruri): în ea sunt balauri, lei, fiare 
veninoase, drumuri rele şi gloduroase și toate comorile răutății, dar tot în ea se află 
Dumnezeu, îngerii, viața, împărăţia, lumina, apostolii, comorile harului şi toate cele- 
lalte”, (Sf. MACARIE EGIPTEANUL, Cele cincizeci de omilii duhovniceşti, omilia XLIII, 7, 
în PSB, vol. 34, p. 259) 


Rostul inimii 


„Că simplă a plăsmuit Dumnezeu, Creatorul oamenilor, inima oamenilor, ca să 
păstreze în ea chipul lui Dumnezeu. Mai pe urmă, însă, noi, prin împreunarea cu 
patimile trupului, ne-am făcut inima felurită şi complicată, stricând în ea tot ce era 
dumnezeiesc, simplu şi necomplicat”. (Sf. VAsILE CEL MARE, Omilii la Psalmi, Omilia 
la Psalmul XXXII, VIII, în PSB, vol. 17, p. 257) 


Hristos — Domnul şi Stăpânul cel bun al inimii 
„Dumnezeule, Care singur eşti adevărat şi Domnul cel bun al ogorului Său, care 
este inima mea”. (Fericitul AuGusTIN, Confessiones - Mărturisiri, Cartea a II-a, III, (5), 
în PSB, vol. 64, p. 81) 
Dorul inimii după Dumnezeu 
„Dacă inima doreşte neîncetat pe Dumnezeu, El este Domnul inimii”. 


(Sf. MACARIE EGIPTEANUL, Cele cincizeci de omilii duhovniceşti, omilia XLIII, 3, 
în PSB, vol. 34, p. 258) 

Domnia harului în inimă 


„Inima stăpâneşte şi domneşte peste tot trupul. Când harul ia în stăpânire inima, 
devine stăpân peste toate mădularele și (peste toate) cugetele. Pentru că acolo (peste 
toate) în inimă este mintea și toate cugetele sufletului și încrederea lui. De aceea stră- 
bate harul prin toate mădularele trupului”. (Sf. MACARIE EGIPTEANUL, Cele cincizeci 
de omilii duhovniceşti, omilia XV, 20, în PSB, vol. 34, p. 159) 


Lumina din inimi 


„Lumina aceasta din lume o primim și ne minunăm de ea cu ochii trupului. Dar 
lumina dumnezeiască şi spirituală (inteligibilă) răsare în inimile noastre”. (Sf. CHIRIL 
AL ALEXANDRIEI, Închinare în Duh și Adevăr, Cartea a opta, în PSB, vol. 38, p. 263) 


„Și precum soarele nostru dă lumină ochilor trupeşti, lumina cea prin Duhul se 
sălăşluieşte ca o rază spirituală în cele dinlăuntrul și ia loc în inimă”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a şasea, Capitol unic, 
în PSB, vol. 41, p. 680) 


Mărimea și lărgimea inimii 


„Mare este inima omului și cuprinzătoare! Câtă putere cuprinde ea când este 
curată! Vrei să cunoşti mărimea şi lărgimea ei? Ia aminte la îndrumarea dumnezeiască 
care învaţă, căci El este cel care zice: El mi-a dat cunoştinţa cea adevărată despre cele 
ce sunt, ca să ştiu întocmirea lumii şi lucrarea stihiilor. Începutul şi sfârșitul şi mijlocul 
vremurilor, întoarcerile anotimpurilor şi prefacerile văzduhului, cursurile anilor şi rân- 
duiala stelelor, firea dobitoacelor şi apucăturile fiarelor, puterea duhurilor şi gânduri- 
le oamenilor, feluritele neamuri ale plantelor şi însuşirile rădăcinilor (Înţelepciunea lui 
Solomon 7, 17-20). Vezi, aşadar, că nu este mică inima omului care îmbrățișează atâtea 
lucruri. Dar să nu înţelegi această mărime în mod trupesc, ci s-o înţelegi ca pe o putere 
a Lui în stare să pătrundă în cunoașterea atâtor şi atâtor adevăruri. 

Iar ca să facem pe toţi oamenii de rând să înţeleagă măreţia inimii lor, să dăm câte- 
va pilde luate din viaţa de toate zilele. 'Toate orașele pe care le-am străbătut le păstrez în 
amintirea minţii: caracteristicile lor, aşezarea lor, zidurile, clădirile, toate acestea mi-au 
rămas în inimă. Drumul pe care l-am străbătut mi-a rămas întipărit şi imprimat în 
memorie, marea pe care am navigat am întipărit-o discret în cugetul meu liniştit. 

Precum am spus, inima omului nu e mică. Ea poate cuprinde atâtea și atâtea 
lucruri. Şi dacă nu este mică, pentru că ea îmbrăţişează atâtea lucruri, atunci se poate 
pregăti, prin ea, şi calea spre Domnul, trasând o linie dreaptă, pentru ca Cuvântul 
Înţelepciunii lui Dumnezeu să păşească pe ea”. (ORIGEN, Din omiliile Evangheliei de la 
Luca, Omilia a XXI-a, VI-VII, în PSB, vol. 7, pp. 110-111) 


Adâncul inimii 
„Inima are un adânc nemărginit, în care se află săli de ospeţe și odăi de dormit, 


uşi, pridvoare, multe locuri de serviciu şi ieşiri. Acolo este laboratorul dreptăţii și al 
nedreptăţii; acolo este moartea și viața, acolo este neguțătoria cea bună şi- cea rea'. 

(Sf. MACARIE EGIPTEANUL, Cele cincizeci de omilii duhovnicești, omilia XV, 32-35, 
în PSB, vol. 34, p. 164) 


„Abis necuprins este inima ta”. (Sf. MACARIE EGIPTEANUL, Alte șapte omilii, 
„Cuvânt despre paza inimii”, în PSB, vol. 34, p. 283) 


Paza inimii 


„(...) sfatul pe care îl facem în inima noastră este rădăcină a faptelor pe care le 
săvârşim cu trupul. Desfrânarea, care se aprinde mai întâi în sufletul celui iubitor de 
plăcere, lucrează stricăciunea prin trup. De aceea şi Domnul spune că cele care mișcă 
pe om spre faptă pornesc dinăuntrul omului (Matei 15, 18)”. (Sf. VASILE CEL MARE, 
Omilii la Psalmi, Omilia la Psalmul I, IV, în PSB, vol. 17, p. 188) 


»(...) omul trebuie să străjuiască cu mare veghe, înconjurând des sufletul, strigând 
ca un conducător de oaste şi îndemnând: Omule, ține în toată paza inima ta. Căci din 
aceasta sunt ieșirile vieții. lar straja sufletului este gândul vieţuirii bine-credincioase, 
întărit de frica de Dumnezeu, de harul Duhului, de faptele bune. Căci, cel ce şi-a înar- 
mat sufletul său cu acestea respinge uşor atacurile tiranului, adică viclenia și pofta, 
mândria, mânia, pizma şi toate mișcările viclene ale răutăţii dinăuntru”, (Sf. GRIGORIE 
DE Nyssa, Despre rânduiala cea după Dumnezeu (a vieţii) și despre nevoința cea ade- 
vărată, în PSB, vol. 29, p. 465) 


Curăţirea inimii 


„După cum cel ce vrea să scrie pe o tăbliță de ceară, trebuie, mai întâi, să şteargă 
ce-a fost scris mai înainte, întinzând bine ceara și așa să scrie literele pe care le vrea, tot 
aşa şi inima, care voieşte să primească în chip lămurit cuvintele dumnezeieşti, trebuie 
curăţită de gândurile cele potrivnice”. (Sf. VASILE CEL MARE, Omilii la Psalmi, Omilia 
la Psalmul XXXII, VII, în PSB, vol. 17, p. 256) 


„lar cum se poate face cineva curat, poţi afla din aproape toată învățătura evan- 
ghelică. Căci, de vei privi pe rând poruncile, vei afla limpede în cele următoare modul 
de curăţire a inimii. Pentru că împărțind răutatea (patima) în două, în cea care se 
susține prin fapte și în cea care se susține prin gânduri, mai întâi a fost pedepsită prin 
Legea veche nedreptatea arătată prin fapte, iar acum a făcut legea să se vadă celălalt 
fel de păcat, nepedepsind fapta rea, ci având grijă să nu se ivească nici începutul. Căci 
scoțând păcatul din însăşi voia de a-l face, înseamnă a face viaţa cu mult mai străină de 
faptele rele. Iar având păcatul multe părți şi multe feluri, fiecărui fel din cele oprite i-a 
rânduit, prin porunci, vindecarea potrivită. Şi, pentru că în toată viaţa, cel mai repede 
se iveşte boala mâniei, începe vindecarea de la ceea ce o stăpâneşte mai mult, legiuind 
în primul rând nemângâierea. Ai învăţat, zice, de la legea veche: Să nu ucizi!; acum 
învaţă să depărtezi de la suflet însăşi mânia împotriva celor de o fire (Matei 5, 22)”. 
(Sf. GRIGORIE DE Nyssa, Despre Fericiri, Cuvântul VI, în PSB, vol. 29, p. 385) 


„Să presupunem că există un palat impunător, că acesta se pustieşte şi se umple 
de morți şi de mult miros urât; la fel este şi inima, palatul lui Hristos: geme de mare 

necurăţire și de mulțimea duhurilor necurate. Se cuvine, deci, ca acesta să fie recon- 
struit şi reînnoit, iar cămările sale pregătite. Pentru că Împăratul Hristos vine acolo, 
împreună cu îngerii şi cu duhurile cele sfinte, să Se odihnească, să locuiască, să umble 
şi să aşeze împărăţia Sa. 

Să presupunem, de asemenea, o corabie cu multă rânduială: acolo căpitanul pe 
toți îi conduce și rânduieşte, pe unii dojenindu-i, iar pe alţii învăţându-i. Tot aşa este 
şi inima, care are (drept) căpitan mintea, conștiința care cenzurează cugetele care se 
acuză sau se apără. Pentru că zice (Apostolul): Cugetele se acuză sau se apără între ele 
(Romani 2, 15). 

Vezi că conștiința nu aprobă acele gânduri care se supun păcatului, ci numaidecât 
le mustră. Ea nu minte, pentru că ce ar spune în ziua judecăţii?, ci dă mărturie (despre 
adevăr) ca una care totdeauna mustră. 

Să ne închipuim o trăsură, cu animale (de tracţiune), cu hăţuri, toate sub condu- 
cerea unui vizitiu; când vrea acesta îi imprimă elan, iar când vrea o opreşte; în sfârșit, 
unde vrea acesta, acolo se duce, pentru că întreaga trăsură se supune lui. La fel este şi 
inima: ea are multe cugete proprii firii, cugete ce sunt legate de ea, iar mintea şi con- 
ştiinţa mustră şi conduce inima, potolind cugetele firii, care se nasc în ea. Pentru că 
sufletul are multe mădulare, dar el este unul. 

Că de când a călcat Adam porunca, șarpele a intrat şi s-a făcut stăpân al casei, 
şi este pe lângă sufletul (propriu-zis) ca un al doilea suflet. Pentru că zice Domnul: 
Oricine nu se leapădă de sine şi nu-și urăște sufletul său nu este ucenicul Meu (Luca 14, 
26). Cel ce-și iubește sufletul său îl va pierde (loan 12, 25). Pentru că păcatul intrând 
în suflet, s-a făcut mădularul lui, s-a lipit de omul cel trupesc şi (de aceea) se nasc în 
inimă multe cugete necurate. Deci, cel ce face voia sufletului său, voia inimii o face, 
pentru că sufletul se împletește și se amestecă (cu ea). Pe când acela care îşi supune 
sufletul său, se mânie pe sine şi pe poftele care se cuibăresc în el, este asemenea celui 
ce biruie şi supune cetatea duşmanilor săi”. (Sf. MACARIE EGIPTEANUL, Cele cincizeci 
de omilii duhovniceşti, omilia XV, 32-35, în PSB, vol. 34, p. 164) 


„Când auzi că Hristos S-a pogorât la iad și a eliberat sufletele care erau legate acolo 
să nu socoteşti că acest fapt se deosebeşte de cele ce se săvârșesc acum (în inima omu- 
lui). Pentru că inima este un (adevărat) mormânt, iar (sufletul împreună cu) cugetele 
şi mintea (sunt ca şi sufletele din iad), îngropate în ea şi înconjurate de un întuneric 
adânc. Deci, (după cum atunci) Domnul a venit la sufletele din iad, care strigase- 
ră către EI, (acum) coboară întru adâncul inimii şi-i poruncește acesteia: Eliberează 
sufletul cel închis (în tine), care M-a chemat să-l izbăvesc. Și ridicând piatra care zace 
peste mormânt, îl deschide, înviază sufletul care era mort cu adevărat şi-l eliberează 
din temniţa cea întunecoasă. (Sf. MACARIE EGIPTEANUL, Alte șapte omilii, „Cuvânt 
despre libertatea minţii, 1, în PSB, vol. 34, p. 337) 


»(...) castitatea se poate afla chiar fără harul științei, dar știința spirituală fără cură- 
ţia castităţii este cu neputinţă s-o ai!!S!”. (Sf. IOAN CASIAN, Așezămintele mănăstirești, 
Cartea a VI-a, Cap. 18, în PSB, vol. 57, pp. 194-195) 


1161. Nota Prof. N. Chiţescu: „Sf. Casian se referă la Avva Teodor, care a dobândit ştiinţa spiritului prin 
curăţia inimii. Cf. Aşezămintele mănăstirești V, 33. Convorbirea duhovnicească XIV, va fi închinată ştiinţei 
duhovniceşti”. (nota 189, p. 195) 

„(...) Desăvârşirea nu se obţine odată cu renunțarea totală la bogății și demnități, 
dacă nu există acea dragoste ale cărei părţi le arată Apostolul și care constă în curăţia 
inimii. Ce este altceva faptul de a nu pizmui, a nu te îngâmfa, a nu te supăra, a nu fi 
[ără scrupul, a nu te gândi numai la ale tale, a nu te bucura de nenorocirea altuia, 
a nu avea gânduri rele și altele ca acestea, decât a dărui întotdeauna lui Dumnezeu 
o inimă desăvârşită şi foarte curată, păzind-o neatinsă de tot felul de tulburări?” 
(Sf. IoAN CasIAN, Convorbiri duhovniceşti, Partea I, „Întâia convorbire cu părintele 
Moise”, cap. VI, 3, în PSB, vol. 57, p. 311) 


„Se cade să practicăm cele ce urmează, adică postul, veghea, singurătatea, medi- 
tația asupra cărţilor sfinte pentru scopul principal, adică pentru curăţia inimii”. 
(Sf. IOAN CAsIAN, Convorbiri duhovniceşti, Partea I, „Întâia convorbire cu părintele 
Moise”, Cap. VII, 2, în PSB, vol. 57, p. 311) 


Curăţia inimii 


„Fii curat cu inima şi bogat cu duhul”. (BARNABA, Epistola, cap. XIX, în PSB, 
vol. 1, p. 161) 


„Fericiţi cei curați cu inima, că aceia vor vedea pe Dumnezeu” (Matei 5, 8). 

Iată şi aici tot o răsplată duhovnicească. Prin cei curaţi cu inima Domnul înțelege 
sau pe cei care săvârșesc toată virtutea și nu au în cugetul lor niciun pic de răutate, sau 
pe cei care trăiesc în curăţenie trupească şi sufletească”. (Sf. loAN GURĂ DE AUR, Omilii 
la Matei, omilia XV, IV, în PSB, vol. 23, p. 180) 


„Aceasta înseamnă să ai inima curată; (anume) văzând pe păcătoşi şi bolnavi, să-i 
compătimeşti și să arăţi îndurare față de ei”. (Sf. MACARIE EGIPTEANUL, Cele cincizeci 
de omilii duhovniceşti, omilia XV, 8, în PSB, vol. 34, p. 155) 


„De altfel, toţi filosofii, Legea şi Apostolii, chiar şi venirea Mântuitorului au avut 
ca scop curăţia. Orice om, fie el iudeu, fie elen, iubeşte curăţia, dar nu poate să se 
curăţească. Se cuvine, deci, să cercetăm, cum şi prin ce (mijloace) se obţine curăția 
inimii. (Trebuie spus că) prin niciunul, afară de Cel ce s-a răstignit pentru noi; Acesta 
este Calea, Adevărul, Uşa, Mărgăritarul, pâinea cea vie şi cerească. Fără acest Adevăr, 
nu poate să cunoască cineva adevărul și să se mântuiască. (Sf. MACARIE EGIPTEANUL, 
Cele cincizeci de omilii duhovniceşti, omilia XVII, 15, în PSB, vol. 34, p. 183) 


„Nu este lucru ușor să dobândim inimă curată; numai cu multă luptă și trudă, 
numai dacă smulge din rădăcini răul, omul poate să dobândească o conştiinţă și o 
inimă curată” (Sf. MACARIE EGIPTEANUL, Cele cincizeci de omilii duhovnicești, omilia 
XXVI, 24, în PSB, vol. 34, p. 213) 


„lot Vechiul și Noul Testament vorbesc despre curăţie; faptele curăţiei au fost 
plăcute tuturor, iudeilor și elinilor, deși nu totdeauna le împlineau. Dar curăţia inimii 
nu este posibilă decât prin lisus”. (Sf. MACARIE EGIPTEANUL, Alte șapte omilii, „Despre 
înălțarea minţii”, 21, în PSB, vol. 34, p. 323) 

„Fericiţi cei curaţi cu inima”"162 

„Fericiţi cei curaţi cu inima, că aceia vor vedea pe Dumnezeu (Matei 5, 8). Dar 
cine ar fi cei curaţi cu inima, dacă nu aceia care, în unirea cu Dumnezeu prin Fiul 
în Duhul, despărțiți de toată iubirea de trup, depărtaţi de toată plăcerea lumească 
şi predaţi numai voinţei Duhului, viețuiesc curat şi în întregime pentru Hristos?” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
unsprezecea, cap. 12, în PSB, vol. 41, p. 1066) 


Războiul duhovnicesc din inimă 


„Războiul se dă, mai întâi înăuntru, în inimă; (acolo) este lupta şi războiul, (acolo) 
este cumpăna care înclină fie către iubirea lui Dumnezeu, (fie către) iubirea lumii. 
Acolo discerne fiecare și de acolo porneşte (hotărârea să vină sau nu) la lupta cu fratele 
său, zicând întru sine: Să zic? Să vorbesc? Să nu vorbesc? (Acolo, înlăuntru, omul) îşi 
aduce aminte de Dumnezeu, dar fiind reţinut de orgoliul propriu, nu se leapădă de 
sine. Şi dacă iubirea lumii atârnă mai greu și înclină către ea balanța inimii, iute ajun- 
ge cuvântul cel rău până la buze”. (Sf. MACARIE EGIPTEANUL, Cele cincizeci de omilii 
duhovnicești, omilia V, 6, în PSB, vol. 34, pp. 113-114) 


Inima învârtoșată 


„S-a scris: Inima înfrântă şi umilită Dumnezeu nu o va disprețui (Psalmii 50, 129). 
Iar inima diavolului e învârtoşată ca o piatră şi dură ca o nicovală. Așa zice Sfânta 
Scriptură (lov 41, 15)”. (Sf. CHIRIL AL ALEXANDRIEI, Închinare în Duh și Adevăr, 
Cartea a douăsprezecea, în PSB, vol. 38, p. 437) 


INJURIILE 


„Întrebarea 24: Ce este injuria? 

Răspuns: Orice cuvânt care este spus cu intenţia de a necinsti pe cineva este injurie, 
chiar dacă cuvântul însuşi nu pare să fie injurios. Şi aceasta rezultă clar din Evanghelie, 
care spune despre evrei că: l-au ocărât pe el și i-au zis: «Tu eşti ucenic al Aceluia» (loan 
9, 28)”. (Sf. VAsILE CEL MARE, Regulile mici, Î. 24, în PSB, vol. 18, p. 327) 


INSULIELE ADUSE APROAPELUI 


Când ești ispitit să insulți pe cineva 


„Când eşti ispitit să insulți pe cineva, gândește-te că eşti în situaţia de a hotări în 
care parte ai să te îndrepți: să te apropii, prin îndelungă răbdare, de Dumnezeu, sau 
să te alături, prin mânie, dușmanului. Lasă timp gândurilor tale să aleagă partea cea 
bună. Că sau vei fi de folos şi aceluia prin exemplul blândeţii tale, sau te vei răzbuna și 
mai cumplit pe el tocmai prin aceea că primeşti cu dispreţ ocările lui”. (Sf. VASILE CEL 
MARE, Omilii și cuvântări, omilia a X-a, III, în PSB, vol. 17, p. 451) 


1162. Matei 5, 8. 

„Căci după cum dacă servii noştri sunt bătuţi de cineva, bătaia lor este o insultă adusă 
nouă şi după cum dacă fiul cuiva este biciuit suferă din cauza acestui fapt dragostea tatălui, 
la fel, când un serv al lui Dumnezeu este insultat, majestatea divină este încălcată, precum 
spune Însuşi Domnul către apostolii Săi: Cine vă primește pe voi pe Mine Mă primeşte şi cine 
vă disprețuiește pe voi pe Mine Mă disprețuiește (Matei 10, 40; Luca 10, 16). (SALVIANUS, 
Despre guvernarea lui Dumnezeu, Cartea a VIII-a, III, 15, în PSB, vol. 72, p. 327) 


Nu este nimic mai greu de suferit ca insulta 


„Da, nu este nimic, nu este nimic mai greu de suferit ca insulta; ea, mai cu 
seamă, poate sfâşia sufletul omului. lar când cuvintele insultei sunt mai insultătoa- 
re, atunci flacăra mâniei este de două ori mai mare. Să nu socoteşti că spui o vorbă 
întâmplătoare când numeşti nebun pe fratele tău! Răpind fratelui tău ceea ce ne 
deosebeşte de animale, ceea ce mai ales ne arată că suntem oameni - mintea și jude- 
cata —, îl lipseşti de orice nobleţe. Să nu ne uităm numai la cuvinte, ci şi la faptele și 
patimile la care ele dau naştere! Să ne gândim ce rană mare face cuvântul și la ce rău 
duce! Din pricina aceasta Pavel n-a scos din împărăţia cerurilor numai pe desfrânați, 
pe destrăbălaţi, ci şi pe cei ce insultă. Și pe bună dreptate! Cel care insultă pângărește 
virtutea dragostei, aduce aproapelui mii de nenorociri, face ca duşmăniile să dăinuias- 
că veşnic, desparte mădularele lui Hristos, alungă în fiecare zi pacea atât de dorită de 
Dumnezeu, dând, cu insultele, loc larg diavolului în lume şi făcându-l mai puternic”. 
(Sf. IoAN GURĂ DE AUR, Omilii la Matei, omilia XVI, VIII, în PSB, vol. 23, p. 211) 


Răbdarea insultelor 


„Le-a insultat? Binecuvântează! Te-a lovit? Suferă! Te scuipă şi te socoteşte 
om de nimica? Gândeşte-te că ai fost făcut din pământ și în pământ te vei întoarce 
(Facerea 3, 19). 

Cel care îşi are ocupată mintea cu astfel de idei va găsi că orice insultă este infe- 
rioară adevărului. Făcând așa, nu-i vei da dușmanului prilej de răzbunare, ca să te 
vădeşti invulnerabil insultelor; îţi vei prilejui marea cunună a răbdării, că ţi-ai făcut 
din furia altuia prilej de înțelepțire proprie. 

Astfel, dacă ai da ascultare cuvintelor mele, tu însuţi ai căuta să-ţi înmulțeşti insul- 
tele aduse de alţii”. (Sf. VAsILE CEL MARE, Omilii și cuvântări, Omilia a X-a, III, în PSB, 
vol. 17, p. 451) 


„Într-adevăr, ce poate fi mai dureros pentru un duşman decât să vadă că insultele 
lui nu-l ating pe dușmanul tău? Nu-ţi lăsa sufletul abătut şi nici nu îngădui ca insul- 
tele să te atingă. Lasă-l să latre fără folos, să crape de ciudă. Cel care loveşte un obiect 
nesimțitor se pedepsește pe sineşi. Că nu se răzbună nici pe dușman, dar nu-și pune 
capăt nici mâniei. Astfel, cel care insultă pe unul ce nu bagă în seamă insulta, nu poate 
să-şi găsească mulțumire în insulte. Ba dimpotrivă, crapă de ciudă, după cum am spus. 
Ce nume vor da fiecăruia din voi cei care au fost de față la o astfel de scenă? Pe el îl 
vor numi un calomniator, pe tine, un om cu suflet mare; pe el, un om plin de mânie şi 
nesuferit; pe tine, om plin de răbdare și blând. EI se va căi de cele rostite, dar ţie nu-ți 

>» 


va părea rău niciodată de virtutea de care ai dat dovadă”. (Sf. VAsILE CEL MARE, Omilii 
și cuvântări, Omilia a X-a, IV, în PSB, vol. 17, p. 452) 

„Este nevoie să mai adaug ceva? Insulta a închis împărăţia cerurilor, căci bâr- 
fitorii nu vor moşteni împărăţia lui Dumnezeu (1 Corinteni 6, 10); tu însă, prin 
tăcere, ţi-ai pregătit împărăție. Că cel care va răbda până în sfârșit, acela se va mân- 
tui (Matei 10, 22). Ce scuză vei găsi dacă și tu te vei răzbuna și te vei împotrivi 
insultătorului tot cu același fel de insulte? Vei spune că el a început să te insulte? 
Aceasta nu-i o scuză vrednică de iertare. Nu merită o osândă mai mică nici desfrâ- 
natul care aruncă vina pe o femeie de moravuri uşoare ca provocatoare a păcatului 
său. Nu există cununi fără concurenți și nici căderi fără dușmani. Ascultă pe David 
ce spune: Când păcătosul a stat înaintea mea (Psalmii 38, 2) nu m-am mâniat, ci 
am amuţit şi m-am smerit şi am tăcut de bunătăți (Psalmii 38, 3). Te mânii la auzul 
unei insulte ca la auzul unui rău; dar imiţi pe cel care insultă ca și cum ar fi făcut un 
lucru bun. Iată, săvârşeşti ce acuzi. Oare vezi numaidecât răul săvârşit de altul, dar 
nu dai nicio importanţă faptei tale ruşinoase? Spui că e un lucru rău insulta? Caută 
să n-o imiţi! Nu este o scuză îndestulătoare dacă altul a început insulta. După păre- 
rea mea este mai drept ca mânia lui să crească, deoarece n-a dat peste un exemplu 
care să-l înțelepțească!. (Sf. VAsiLe CEL MARE, Omilii şi cuvântări, Omilia a X-a, IV, 
în PSB, vol. 17, p. 452) 


„Cumplit lucru este pentru un om, carea făcut bine şi căruia ar trebui să ise aducă 
cele mai mari mulțumiri, să primească pe lângă nerecunoştinţă încă şi ocări şi insulte! 
Într-adevăr este cumplit lucru; dar răul este mai mare pentru cel care săvârșește 
insulta decât pentru cel care o suferă. Te-a insultat? Tu nu insulta. Cuvintele ce-ţi 
sunt adresate să-ţi fie o şcoală pentru a învăța înțelepciunea. Dacă nu primeşti 
insulta, nu eşti rănit. Dacă, însă, sufletul tău se turbură, închide supărarea în tine 
însuți: În mine s-a turburat inima mea (Psalmii 142, 4) a spus David, adică: N-a ieşit 
la iveală supărarea mea, ci s-a potolit ca un val care se sparge de țărmuri. Linişteşte- 
ți inima mânioasă și înfuriată! Pasiunile să se rușineze la apariţia judecății tale, ca 
şi obrăznicia copiilor la ivirea unui bărbat venerabil”. (Sf. VAsILE CEL MARE, Omilii 
şi cuvântări, Omilia a X-a, V, în PSB, vol. 17, p. 454) 


INTENŢIILE BUNE 


„Domnul vrea să fie milostivi nu numai cei care fac milostenie, ci şi cei care 
voiesc să miluiască, în care, chiar dacă nu pot face milostenie, lucrarea miloste- 
niei este în cugetul și voinţa lor. Că uneori voim să facem milostenie, fie prin- 
tr-un ajutor bănesc, fie printr-o îngrijire trupească, cum este a îndestula pe cel 
lipsit sau a sluji celui bolnav sau a fi lângă cineva care este în vreun necaz, dar 
nu putem să ne împlinim voința spre care suntem îndemnați, sau din pricina 
sărăciei, sau din pricina bolii, sau din pricina bătrâneţii — că şi bătrâneţea este 
o boală a firii — așa că nu putem duce la sfârșit ceea ce dorim. Cei care voiesc 
să facă milostenie participă la aceeași cinste ca şi cei care o pot face, pen- 
tru că voinţa de a face milostenie este egală cu a celor care o fac; singura deo- 
sebire este că ceilalți îi întrec prin averea lor”!!S%. (CLEMENT ALEXANDRINUL, 
Stromatele, Stromata a IV-a, Cap. VI, 38.2-38.3, în PSB, vol. 5, pp. 253-254) 


1163. Cât de minunat este în acest sens şi cuvântul Sfântului loan Gură de Aur din noaptea de Paști: „(...) 
(Duranezeu) şi faptele le primește; și gândul îl ţine în seamă, și lucrul îl preţuieşte, şi voința o laudă (...)” (n.n.) 

INVIDIA 


Definiţia 


„(...) invidia este o urmare a răutăţii diavolului”. (Sf. VAsILE CEL MARE, Omilii și 
cuvântări, Omilia a XI-a, |, în PSB, vol. 17, p. 458) 


„Invidia este o întristare pentru bunăstarea aproapelui. Din pricina asta pe invi- 
dios niciodată nu-l părăsește nici supărarea, nici mâhnirea”. (Sf. VASILE CEL MARE, 
Omilii şi cuvântări, Omilia a XI-a, |, în PSB, vol. 17, p. 458) 


„Este distrugerea vieţii, ruină a firii, vrăjmaşă a darurilor dumnezeiești, împotri- 
vire faţă de Dumnezeu”. (Sf. VAsILE CEL MARE, Omilii și cuvântări, Omilia a XI-a, II, 
în PSB, vol. 17, p. 459) 


„(...) invidia este o boală a prieteniei, după cum mălura este boala grâului”. 
(Sf. VAsILE CEL MARE, Omilii și cuvântări, Omilia a XI-a, IV, în PSB, vol. 17, p. 462) 


„Invidia este învăţătura şarpelui, născocirea demonilor, sămânţa dușmanului, 
arvuna iadului, piedică evlaviei, cale spre gheenă, lipsire de împărăţia cerurilor”. 
(Sf. VASILE CEL MARE, Omilii și cuvântări, Omilia a XI-a, V, în PSB, vol. 17, p. 463) 


Gravitatea 


„Să nu urască frate pe frate din cauza invidiei şi neștiutor să se ucidă cu propria sa 
sabie”. (Sf. CIPRIAN, Despre gelozie și invidie, III, în PSB, vol. 3, p. 496) 


„Este vierme al sufletului, boală a minţii, rugină a inimii faptul de a invidia cine- 
va pe altul din cauza virtuţilor și fericirii lui, adică de a uri la acesta meritele proprii 
sau darurile divine, de a transforma în rău propriu binele altuia, de a fi chinuit de 
prosperitatea celor mai norocoşi, de a-şi face sieși necaz din gloria altora, de a-şi simţi 
inima sfâșiată ca de cârligele călăului, de a face din propriile lui gânduri și simţiri un 
fel de instrumente de tortură, care să-i sfâşie inima, care să-l chinuie în toate mărun- 
taiele. Cel cu sufletul bolnav de invidie nu găseşte nicio plăcere nici în mâncare, nici 
în băutură, mereu suspină, geme și suferă, zi şi noapte se chinuie şi nu găseşte alinare. 
Celelalte rele au un sfârșit și se termină odată cu consumarea lor. În adulter ticălo- 
şia se încheie prin săvârșirea faptului, tâlharul ajunge la omucidere și se oprește aici, 
rapacitatea prădătorului se potoleşte prin luarea prăzii, falsificatorul are ca măsură 
îndeplinirea falsificării, numai invidia n-are limită, este un rău permanent, un păcat 
fără sfârşit şi, cu cât cineva a avut un succes mai mare, cu atât invidiosul arde mai mult 
în flăcările propriei lui invidii. 

Invidiosul are înfăţişarea amenințătoare, privirea piezișă, faţa palidă, buzele îi tre- 
mură, dinţii îi scrâşnesc, cuvintele îi sunt furioase, ocările fără frâu, chiar fără pumnal 
e gata de violenţă şi asasinat, fiind înarmat cu ura, care scoate din minţi”. (Sf. CIPRIAN, 
Despre gelozie și invidie, VII-VIII, în PSB, vol. 3, pp. 498-499) 

„Este cu mult mai neînsemnat răul şi cu mult mai mică primejdia când trupul e 
rănit de sabie, îngrijirea e uşoară când rana se vede şi cu ajutorul doctoriilor se vindecă 
mai ușor. Rănile invidiei sunt adânci și ascunse şi nu se lecuiesc cu medicamente, căci 
durerea lor este interioară în suflet. O, tu cel invidios şi rău, dă-ți seama cât ești de rău, 
de dușmănos şi de primejdios pentru cei pe care-i urăşti. Cel pe care-l urmăreşti cu 
invidia ta va putea să fugă și să te evite, dar tu nu poţi să fugi de tine însuţi. Oriunde vei 
fi, potrivnicul tău e cu tine, căci porți dușmanul în inimă, ai flagelul în tine, eşti legat în 
cătuşe care nu se descuie, eşti rob al invidiei şi nicio mângâiere nu-ţi va alina durerea. 
A prigoni pe cel ajutat de harul lui Dumnezeu este perseverare în rău”. (Sf. CIPRIAN, 
Despre gelozie și invidie, IX, în PSB, vol. 3, p. 499) 


„(...) omul invidios ajunge, ca să spun așa, rob şi lucrează totul împotriva mân- 
tuirii lui”. (Sf. IoAN GURĂ DE Aur, Omilii la Facere, omilia LXI, II, PSB, vol. 22, p. 274) 


„Nu este păcat mai rău decât invidia” 


„Nu este păcat mai rău decât invidia. Desfrânatul chiar dacă simte oarecare plăcere, 
săvârşeşte păcatul în scurtă vreme; invidiosul însă se chinuie și se pedepsește pe sine 
însuşi înaintea celui invidiat, iar păcatul lui nu încetează niciodată, ci lucrează necontenit. 

După cum porcul se bucură de mocirlă, iar diavolul de vătămarea noastră, tot aşa 
și invidiosul se bucură de răul semenului său. Atunci se linişteşte și răsuflă ușurat, când 
peste semenul său a venit un necaz sau o ruşine; socotește nenorocirile altora propriile 
sale bucurii, iar fericirea şi bunăstarea altora, propria sa nenorocire. Nu urmăreşte să 
aibă el bucurie, ci semenul său să aibă necazuri şi scârbe. Nu merită, oare, să lovești cu 
pietre şi să stâlcești în bătăi pe acești oameni ca pe câinii turbaţi, ca pe diavolii afurisiţi 
şi ca pe iele?''* După cum unii gândaci se hrănesc cu murdărie omenească, tot aşa 
şi invidioşii se hrănesc cu nenorocirile altora: sunt duşmanii și vrăjmaşii oamenilor. 
Celorlalţi oameni le e milă când se junghie un animal; dar tu, invidiosule, devii fiară, 
tremuri, te îngălbeneşti la față când vezi că unui om îi merge bine”. (Sf. IOAN GURĂ DE 
AUR, Omilii la Matei, omilia XL, III, în PSB, vol. 23, pp. 486-487) 


„Că invidia face din om diavol; face din om demon sălbatic. Invidia a săvârșit cel 
dintâi omor; invidia n-a mai cunoscut glasul sângelui (Facerea 4, 2-8); invidia a pân- 
gărit pământul; mai târziu invidia, deschizând gura pământului, a înghiţit şi a omorât 
pe Datan, Core şi Abiron şi pe tot poporul acela (Numerii 16, 1-35)”. (Sf. IOAN GURĂ 
DE AUR, Omilii la Matei, omilia XL, III, în PSB, vol. 23, p. 487) 


Invidia — pierzătoare pentru cel ce o întreţine și pricinuitoare 
de har şi strălucire pentru cei invidiaţi 


„Singurul lucru vrednic de laudă în această patimă este că invidia ajunge cu 
atât mai împovărătoare pentru invidios cu cât este cultivată mai mult. După cum 


1164. Ielele erau considerate acele zâne rele, în număr de trei, care paralizează pe oameni; ele erau 
considerate stăpânele vânturilor ce joacă noaptea în vârtejul văzduhului, unde răpesc pe muritori; luat din 
iele, paralizat (cf. Lazăr ŞĂINEANU, Dicţionar universal al limbei române, Ed. Scrisul românesc, Craiova, 
51929, p. 302). (n.n.) 

săgețile aruncate cu putere se întorc asupra celui care le-a aruncat, dacă se izbesc 
de ceva tare și rezistent, tot așa şi pornirile invidiei nu supără deloc pe cel invidiat, 
ci sunt răni tocmai pentru invidios. Care om a micșorat cu ceva prin invidie cali- 
tăţile și bunurile aproapelui său? Invidiosul se pierde pe el însuși, topindu-se 
de întristare”. (Sf. VASILE CEL MARE, Omilii și cuvântări, omilia a XI-a, IV, în PSB, 
vol. 17, p. 462) 


„(...) după cum viermele născut de lemn mănâncă mai întâi lemnul care l-a năs- 
cut, tot așa şi invidia strică mai întâi sufletul celui care a născut-o şi aduce peste cel 
invidiat cu totul altceva decât dorește. Nu mi te uita, iubite, ce se întâmplă celor invidi- 
aţi la început, ci priveşte sfârşitul. Gândeşte-te că răutatea celor ce invidiază aduce mai 
mare strălucire celor invidiați. Cei invidiaţi atrag pe Dumnezeu în ajutor şi se bucură 
de harul Cel de sus, iar invidiosul, lipsit de acest har, cade uşor în mâna tuturora și, 
înainte de a fi biruit de dușmani, e biruit de propria lui patimă, pentru că, mâncat ca 
de nişte fălci nevăzute, ajunge, ca să spun așa, de se îneacă. Cunoscând, dar, acestea, să 
fugim, vă rog, de vătămarea acestei patimi, să o izgonim cu toată puterea din sufletul 
nostru. Este mai pierzătoare decât toate patimile; ne vatămă însăşi mântuirea noastră. 
Diavolul este izvoditorul ei”. (Sf. IoAN GURĂ DE AUR, Omilii la Facere, omilia XLVI, 
IV, în PSB, vol. 22, p. 144) 


„Cumplită patimă este invidia! Când pune stăpânire pe suflet, nu-l lasă până ce 
nu-l înnebunește desăvârşit pe om. Invidia vatămă chiar sufletul în care s-a născut 
pentru că invidiosul reușește să facă celui invidiat tocmai contrariul decât ceea ce 
voieşte: îl face pe cel invidiat mai strălucit, mai slăvit, mai vestit; iar lucrul acesta este 
iarăși altă rană și mai adâncă în sufletul invidiosului”. (Sf. IOAN GURĂ DE AUR, Omilii 
la Facere, omilia LXI, I, în PSB, vol. 22, p. 272) 


„(...) gândeşte-te şi la aceea că tu, cu invidia ta, nu faci rău celui pe care-l invidi- 
ezi, ci îţi înfigi sabia în tine însuţi”. (Sf. IOAN GURĂ DE AUR, Omilii la Matei, omilia XL, 
IV, în PSB, vol. 23, p. 488) 


„Cu cât invidiezi mai mult, cu atât îi faci mai mare bine celui invidiat. Dumnezeu 
rânduieşte aşa lucrurile. Când vede pe cel nevinovat nedreptăţit, îl înalță și mai mult, 
îl face și mai strălucitor, iar pe tine te pedepsește. Dacă Dumnezeu nu lasă nepedepsiţi 
pe cei care se bucură de nenorocirile dușmanilor — Nu te bucura de căderea dușmanilor 
tăi, zice Scriptura, ca nu cumva să te vadă Dumnezeu și să nu-l placi Lui (Proverbele 
lui Solomon 24, 17-18) -, cu atât mai mult pe cei care invidiază pe cei care nu le-au 
făcut niciun rău. Să tăiem deci fiara cea cu multe capete. Că invidia are multe chipuri. 
Dacă cel care iubeşte pe cel care-l iubeşte nu face nimic mai mult decât vameșul, unde 
se va găsi cel care urăște pe cel care nu i-a făcut niciun rău? Cum va scăpa de iad când 
este mai rău decât păgânii? De aceea mă doare cumplit inima, că noi, care am primit 
poruncă să imităm pe îngeri, dar, mai bine spus, pe Stăpânul îngerilor, imităm pe dia- 
vol”. (Sf. IOAN GURĂ DE AUR, Omilii la Matei, omilia XL, IV, în PSB, vol. 23, p. 488) 


„Așa e invidia! Unelteşte totdeauna împotriva propriului ei bine; roade pe cel 
invidios şi-l aruncă în nenumărate necazuri”. (Sf. IOAN GURĂ DE AUR, Omilii la Matei, 
omilia LXII, V, în PSB, vol. 23, p. 724) 

Urmările distrugătoare ale invidiei 


„Că aşa este scris: Și după câteva zile a adus Cain din rodurile pământului jertfă lui 
Dumnezeu; și a adus și Avel din cele întâi născute ale oilor sale și din grăsimea lor. Şi a 
căutat Dumnezeu spre Avel și spre darurile sale, iar spre Cain și jertfele lui n-a privit. Şi 
s-a întristat Cain foarte și s-a mâniat fața lui. Și a zis Dumnezeu lui Cain: «De ce te-ai 
întristat și de ce s-a mâhnit faţa ta? Dacă ai fi adus drept şi ai fi împărțit drept, n-ai fi 
păcătuit. Taci! Spre tine întoarcerea jertfei şi tu îl vei stăpâni». Și a zis Cain către Avel, 
fratele lui: «Să mergem la câmp». Și a fost când ei erau la câmp, s-a sculat Cain asupra 
lui Avel, fratele lui, şi l-a omorât (Facerea 4, 3-8). Vedeţi, fraţilor? Invidia şi pizma au 
săvârşit ucidere de frate. Din pricina invidiei, părintele nostru Iacov a fugit din faţa lui 
Isav, fratele lui (Facerea 27, 41 sq). Invidia a făcut ca Iosif să fie prigonit până la moarte 
şi dus în robie (Facerea 37, 1-36). Invidia l-a silit pe Moisi să fugă din fața lui Faraon, 
împăratul Egiptului, când a auzit de la cel de același neam cu el: Cine te-a pus pe tine 
judecător peste noi? Nu cumva vrei să mă omori și pe mine, cum ai ucis ieri pe egiptean? 
(Ieșirea 2, 14; Faptele Apostolilor 7, 27). Din pricina invidiei Aaron şi Mariam au locuit 
în afara taberei (Numerii 12, 14-15). Invidia a coborât în iad de vii pe Datan şi Aviron, 
pentru că se răsculaseră împotriva robului lui Dumnezeu, Moisi (Numerii 16, 1-35). 
Din pricina invidiei, David a fost pizmuit nu numai de cei de alt neam, ci a fost prigo- 
nit şi de Saul, împăratul lui Israil. 

Dar să punem capăt exemplelor vechi și să venim la atleţii credinţei, care sunt 
aproape de noi. Să luăm pilda de vitejie din generaţia noastră. Din invidie şi pizmă 
au fost prigoniţi cei mai mari şi mai drepți stâlpi ai Bisericii (Galateni 2, 9), luptând 
până la moarte. Să punem înaintea ochilor noştri pe bunii Apostoli: pe Petru, care, din 
pricina invidiei nedrepte, n-a suferit una, nici două, ci mai multe munci; și îndurând 
așa mucenicia, a plecat la locul de slavă cuvenit lui. Din pricina invidiei și a duşmăniei, 
Pavel a primit premiul răbdării, purtând de şapte ori lanţuri, fiind izgonit şi lovit cu 
pietre (2 Corinteni 11, 24-25); fiind propovăduitor atât în răsărit cât şi în apus, a primit 
slava strălucită a credinţei lui; învățând dreptatea în toată lumea și ajungând până la 
marginile Apusului, a suferit mucenicia sub împărați (Faptele Apostolilor 24-26). Şi 
așa, s-a despărțit de lumea aceasta și s-a dus în locul cel sfânt, fiind cea mai mare pildă 
de răbdare. 

Acestor bărbaţi, care au vieţuit cu cuvioşie, li s-a adăugat o mare mulţime de 
oameni aleşi, care, suferind, din pricina invidiei, multe munci şi chinuri, au fost printre 
noi minunată pildă”. (Sf. CLEMENT ROMANUL, Epistola către corinteni (1), cap. IV-VI, 
în PSB, vol. 1, pp. 52-53) 


„Invidia și dușmănia au dărâmat cetăți mari şi au nimicit din rădăcină popoare 
mari”. (Sf. CLEMENT ROMANUL, Epistola către corinteni (1), cap. VI, în PSB, vol. 1, p. 54) 


„Din cauza invidiei, chiar de la începutul lumii, diavolul, el cel dintâi, a pierdut 
împărăţia cerească şi s-a prăbuşit din cer. Având măreție îngerească şi fiind drag lui 
Dumnezeu, când a văzut pe om făcut după chipul lui Dumnezeu, din invidie răuvoi- 
toare, a căzut în păcatul urii. Din cauza invidiei a căzut înainte de a dobori el pe altul, 
prins înainte de a prinde, pierdut înainte de a pierde, stimulat de rivalitate a răpit 
omului nemurirea, dar a pierdut şi el ceea ce fusese înainte. Din cauza acestei crime, 
preaiubiţi fraţi, îngerul a căzut din cer, a fost împresurat și răsturnat din acea înălțime 

sublimă în care el se găsea la început, el, care a înşelat, dar s-a înșelat. De la el invidia 
este pe pământ și de invidie va pieri cel ce se pune în slujba începătorului invidiei, căci 
invidiosul pe diavolul imită”. (Sf. CrpRIAN, Despre gelozie și invidie, IV, în PSB, vol. 3, 
pp. 496-497) 


„Să nu creadă cineva că acest rău are o singură formă de manifestare, că e închis 
în limite strâmte și în hotare înguste. Primejdia invidiei este foarte întinsă şi de multe 
feluri. Ea este rădăcina tuturor relelor, izvorul dezastrelor, sămânţa delictelor, cauza 
crimelor. De aici se ridică ura, de aici porneşte animozitatea. Invidia aprinde lăcomia 
când cineva nu poate fi mulțumit cu al său, văzând pe altul mai bogat decât el. Invidia 
ațâţă ambiția, când cineva află că altul s-a ridicat într-o funcţie mai înaltă. Ori de câte 
ori invidia orbește sufletele și pune stăpânire pe tainițele minţii, teama de Dumnezeu 
este dispreţuită, învăţătura lui Hristos e neglijată, ziua judecății este uitată. Trufia 
umflă, sălbăticia îndârjeşte, perfidia unelteşte, nerăbdarea izbeşte, discordia înfurie, 
mânia clocoteşte și nu se poate stăpâni sau conduce cel ce a intrat sub putere străină. 
De aceea se rupe lanţul păcii între cei mari, de aceea este călcată în picioare dragostea 
frățească”. (Sf. CIPRIAN, Despre gelozie și invidie, VI, în PSB, vol. 3, pp. 497-498) 


„Să ne păzim, deci, fraţilor, de patima invidiei, ca nu cumva să ajungem părtași 
faptelor celui potrivnic şi să fim osândiți odată cu el. Dacă cel mândru suferă aceeaşi 
osândă ca şi diavolul, cum va scăpa invidiosul de pedeapsa pregătită diavolului? 

Nu se naște în sufletele oamenilor o patimă mai pierzătoare decât invidia; supără 
foarte puţin pe cei din jur, dar pricinuieşte în primul loc un rău personal celui stăpânit 
de această patimă. După cum rugina mănâncă fierul, tot așa şi invidia roade sufle- 
tul invidiosului”. (Sf. VAsILE CEL MARE, Omilii și cuvântări, Omilia a XI-a, I, în PSB, 
vol. 17, p. 458) 


„După cum viperele, potrivit spuselor oamenilor, mănâncă, la naşterea lor, pânte- 
cele care le-a zămislit, tot așa și invidia obişnuieşte să sfâşie sufletele care au odrăslit-o”. 
(Sf. VASILE CEL MARE, Omilii și cuvântări, Omilia a XI-a, |, în PSB, vol. 17, p. 458) 


„Şi cu această singură armă, începând de la facerea lumii şi până la sfârşitul vea- 
cului, pe toţi îi răneşte și pe toţi îi doboară diavolul, distrugătorul vieţii noastre, el, 
care se bucură de pierderea noastră, el, care a căzut prin invidie şi vrea să ne doboare 
şi pe noi împreună cu el prin același păcat”. (Sf. VAsILE CEL MARE, Omilii și cuvântări, 
Omilia a XI-a, IV, în PSB, vol. 17, p. 462) 


„(...) de pe urma invidiei curg fără încetare peste noi, ca dintr-un izvor, moartea, 
pierderea adevăratelor bunătăţi, înstrăinarea de Dumnezeu, turburarea legilor și în 
acelaşi timp răsturnarea tuturor bunurilor din viaţă”. (Sf. VAsILE CEL MARE, Omilii și 
cuvântări, Omilia a XI-a, VI, în PSB, vol. 17, p. 466) 


„(... invidie, tovarăşa uciderii”. (Sf. VAsiLe CEL MARE, Regulile mici, Î. 63, în PSB, 
vol. 18, p. 343) 


„Invidia e rădăcina crimei. Aşa s-a întâmplat la început cu Cain şi cu Abel. Cain 
nu putea aduce fratelui său vreo vină, mare sau mică! Dar când a văzut că Stăpânul 

universului primește cu plăcere darurile aduse de fratele său ca jertfă, iar pe ale sale nu le 
primește din pricina trândăviei sale, îndată i s-a deşteptat invidia în suflet, iar în minte i-a 
încolțit rădăcina uciderii, invidia a dat rodul acela aducător de moarte; şi uciderea a fost 
înfăptuită. (Sf. IoAN GURĂ DE AUR, Omilii la Facere, omilia LIV, II, în PSB, vol. 22, p. 205) 


„Mare rău e invidia. Te aruncă în braţele nebuniei”. (Sf. loAN GURĂ DE AUR, 
Omilii la Facere, omilia LV, IV, în PSB, vol. 22, p. 227) 


Manifestarea acestei patimi 


„A rodit mult țarina vecinului? Este plină casa vecinului de tot ce-i trebuie pentru 
viață? Nu-l părăseşte veselia? Fi bine, toate acestea întreţin boala şi măresc durerea 
invidiosului'!S,. Aşa că se aseamănă cu un om gol, săgetat din toate părţile. Este cineva 
voinic, sănătos? Starea lui îl răneşte pe invidios! Este altul mai frumos la chip? Altă 
rană pentru invidios! Cutare depășește pe mulți prin talentele sale? Este cineva cinstit 
şi admirat pentru înțelepciunea şi darul vorbirii? Este un altul bogat, îi place nespus să 
dăruiască și să împărtăşească cu averea sa pe cei săraci şi este lăudat mult de cei cărora 
le face bine? Ei bine, toate acestea sunt lovituri şi răni care-l lovesc drept în inimă. Și 
grozăvia bolii stă în aceea că nu poate să şi-o mărturisească; dimpotrivă, priveşte sub 
sprâncene, e trist, abătut, plângăreț, mistuit de răutate. Dacă-l întreabă cineva de ce 
suferă, îi este rușine să-și mărturisească chinul sufletului şi să spună: Sunt un invidios 
şi un amărât; mă roade fericirea prietenului meu; bunăstarea fratelui meu mă face să 
plâng de durere; nu pot suferi să văd faptele bune ale altora; orice prosperitate a altui 
om mă face nenorocit! Așa ar grăi, dacă ar vrea să spună adevărul. Dar nu vrea să 
mărturisească nimic din toate chinurile lui; ţine boala în adâncul sufletului și boala 
îi roade încetul cu încetul măruntaiele şi-l topeşte”. (Sf. VAsiLe CEL MARE, Omilii și 
cuvântări, omilia a XI-a, |, în PSB, vol. 17, pp. 458-459) 


„Nici nu caută doctor pentru boala lui, dar nici nu poate să descopere un leac care 
să-l vindece, deși sunt pline Scripturile de astfel de leacuri. Aşteaptă o singură uşura- 
re a bolii lui: să vadă căderea unuia dintre cei invidiaţi. Ura i se termină numai când 
vede pe cel invidiat nefericit din fericit cum era; când vede ajuns vrednic de milă pe 
cel admirat de toată lumea. Numai atunci se împacă cu el, numai atunci îi este prieten, 
când îl vede lăcrimând, când îl vede jelind. Nu se bucură cu cel vesel, dar plânge cu 
cel îndurerat. Îl căinează că i s-a schimbat soarta, că a căzut într-o stare atât de jalnică; 
ridică în slava cerului, prin cuvinte, starea lui fericită de mai înainte, nu din dragoste 
de om nici din simpatie, ci pentru a-i face şi mai grea nenorocirea. Pe copil îl laudă 
după ce a murit și-l slăveşte cu nenumărate elogii, că era frumos la chip, că era deștept, 
că era destoinic în toate; dacă ar trăi, n-ar întrebuința un limbaj atât de elogios. De 
vede, însă, că și alții îl încarcă cu laude, se schimbă iarăși şi pizmuieşte pe cel mort. 
Invidiosul admiră bogăţia altuia după ce a pierdut-o; laudă și ridică în slava cerului 
frumusețea, vigoarea și sănătatea cuiva după ce s-a îmbolnăvit. Şi pe scurt, invidiosul 
este duşman al celor prezente, dar prieten al celor pierdute”. (Sf. VAsie CEL MARE, 
Omilii și cuvântări, omilia a XI-a, II, în PSB, vol. 17, p. 459) 


1165. Într-adevăr, „invidia se hrăneşte cu succesele celor din jur” (Sf. loan GURĂ DE AUR, Despre 
preoție, VI, 12, PG XLVIII, 688). (n.n.) 

„(...) binefacerile îmblânzesc pe duşman; pe invidios, însă, şi pe răutăcios, binefa- 
cerea făcută lui îl întărâtă și mai mult. Şi cu cât i se face mai mult bine, cu atât se revoltă 
mai mult, se supără și se arată mai nemulțumit. Și este mai mare durerea pricinuită de 
faptul că binefăcătorul are putinţa să-i facă bine, decât mulțumirea de pe urma bine- 
facerilor primite. 

Pe care fiară n-o depășesc invidioşii prin răutatea lor? Pe care animal neîmblânzit 
nu-l întrec în sălbăticie? Câinii se îmblânzesc, dacă le dai de mâncare; leii se domesti- 
cesc, dacă sunt îngrijiţi; invidioşii, însă, se sălbăticesc şi mai mult, dacă sunt îngrijiţi. 
(Sf. VAsILE CEL MARE, Omilii şi cuvântări, omilia a XI-a, III, în PSB, vol. 17, p. 461) 


„Invidioşii se cunosc oarecum după faţă. Privirea le este uscată și lipsită de stră- 
lucire, obrazul posomorât, sprâncenele încruntate, sufletul turburat de patimă, fără 
putință de a judeca adevărat lucrurile. Pentru ei fapta virtuoasă nu este vrednică de 
laudă, talentul oratoric nu-i împodobit cu bună credinţă și eleganţă retorică; pentru 
ei nimic nu este vrednic de urmat şi de slăvit. Şi după cum vulturii se îndreaptă spre 
locurile rău mirositoare, trecând în zborul lor peste multe livezi și peste multe locuri 
încântătoare şi bine mirositoare; și după cum muștele trec pe lângă lucrurile sănătoase 
şi se grăbesc spre răni, tot aşa şi invidioşii nu dau nicio atenţie faptelor strălucitoare 
şi măreţe din viaţă, ci se opresc asupra celor putrede”. (Sf. VAsiLe CEL MARE, Omilii și 
cuvântări, omilia a XI-a, V, în PSB, vol. 17, p. 463) 


„Pe cel curajos îl numesc obraznic, iar pe cel cuminte şi înfrânat, nesimțţitor; pe cel 
drept îl numesc om fără inimă, iar pe cel chibzuit, viclean. Pe cel mărinimos îl bârfesc 
ca pe un om de prost gust, iar pe cel cu inima largă, ca pe un risipitor; și dimpotrivă, 
pe cel econom îl numesc zgârcit. Pe scurt, invidiosul nu se sfieşte de a da oricărui fel de 
virtute numele viciului potrivnic virtuţii”. (Sf. VASILE CEL MARE, Omilii și cuvântări, 
omilia a XI-a, V, în PSB, vol. 17, pp. 463-464) 


„Așa e invidia! Invidiosul nu poate suferi în liniște fericirea altora; socoteşte feri- 
cirea altora propria-i nenorocire; îl macină binele vecinului”. (Sf. IOAN GURĂ DE AUR, 
Omilii la Facere, omilia LII, I, în PSB, vol. 22, p. 186) 


„Cele ascunse ale patimii se cunosc însă şi până ce ea pare să se ascundă, prin 
niște semne arătate pe faţă. Iar semnele pizmei care topeşte sunt adeseori asemenea 
semnelor de moarte ale celor disperaţi: ochii uscați, înfundaţi în pleoapele secate, 
sprâncenele căzute, oasele ieşite prin carne. 

Iar pricina bolii care este? Viaţa netulburată a fratelui, sau a semenului său, sau a 
vecinului. O, nedreptăţi noi: a socoti vinovat pe cineva pentru că nu e nefericit, a simți 
durere pentru faptele lui bune, a-L osândi ca nedrept nu pentru faptele prin care ai sufe- 
rit vreun rău, ci pentru cele prin care acela, nesăvârşind nicio nedreptate, trăieşte mul- 
țumit!” (Sf. GRIGORIE DE Nyssa, Despre Fericiri, Cuvântul VII, în PSB, vol. 29, p. 392) 


„Ce ai, nenorocitule? Ia spune: pentru ce te usuci privind la fericirea vecinului cu 
ochi amărâţi? Ce vină îi găseşti? Pentru că e sănătos la trup? Pentru că e destoinic în 
cuvinte frumoase? Pentru că e de neam mai bun? Pentru că, luând un post de condu- 
cător, se arată strălucind în dregătoria lui? Pentru că a ajuns la o bunăstare materială? 
Pentru că e cuviincios în cuvinte din pricina înțelepciunii? Pentru că se bucură de 

copii? Pentru că se veseleşte cu soția lui? Pentru că străluceşte pentru veniturile casei? 
Pentru ce ți se înfig acestea în inimă ca nişte săgeți ascuţite? Îţi strângi palmele, îţi 
împleteşti degetele, eşti tulburat în gânduri, scoţi suspine adânci şi dureroase, n-ai 
nicio plăcere de veniturile tale, îţi e masa amară, îţi e vatra tristă, urechea ţi-e gata să 
asculte bârfirea celui căruia îi merge bine, iar de se spune ceva bun de el ţi se scârbeşte 
urechea de cuvânt”. (Sf. GRIGORIE DE Nyssa, Despre Fericiri, Cuvântul VII, în PSB, 
vol. 29, pp. 392-393) 


Remedii şi eliberarea din robia ei 


„De aceea Domnul, preafericiți frați, gândindu-se la acest pericol, ca nu cumva 
din invidie cineva să întindă fratelui său laţul morții, când discipolii l-au întrebat 
care dintre ei este mai mare, el a răspuns: Cine va fi cel mai mic, printre voi toți va fi 
mare (Luca 9, 48). Prin răspunsul său a retezat orice rivalitate, a scos din rădăcină şi 
a aruncat orice cauză sau prilej în care invidia să-și arate colții. Discipolul lui Hristos 
n-are voie să fie invidios și rău. La noi nu e permisă lupta pentru a trece înaintea altuia. 
Umilinţa ne înalță, căci știm cui să plăcem”. (Sf. CrpRIAN, Despre gelozie și invidie, X, 
în PSB, vol. 3, p. 499) 


„De ce să te prăbușeșşti în întunecimile invidiei, de ce să te acoperi cu norul rău- 
tăţii, de ce cu orbirea pizmei să stingi orice lumină a păcii şi a dragostei, de ce să te 
întorci la diavolul după ce te-ai despărțit de el, de ce să fii asemenea lui Cain? Căci 
despre faptul că este împins la omucidere cel ce pizmuieşte, şi-şi urăşte fratele, vor- 
beşte apostolul Ioan într-o epistolă a sa zicând: Cine-și urăște fratele este un ucigaș. 
Și știți că niciun ucigaș n-are viață veşnică, întunericul rămânând în el (1 loan 3, 15), 
(Sf. CIPRIAN, Despre gelozie și invidie, XI, în PSB, vol. 3, p. 500) 


„Eu nu știu ce-i invidia, pentru că nu prin dorința de rivalitate, nici prin mărire 
deşartă am venit la acest examen al cuvintelor inspirate, ci din dorinţa de a fi folositor 
fraților”. (Sf. VAsIE CEL MARE, Epistole, epist. 8, VII, în PSB, vol. 12, p. 138) 


„Pentru ce te întristezi, omule, odată ce n-ai suferit nicio nenorocire? Pentru ce 
porți război împotriva celui care are unele bunuri odată ce nu ţi-a împuţinat cu nimic 
bunurile tale?” (Sf. VAsiLe CEL MARE, Omilii și cuvântări, omilia a XI-a, III, în PSB, 
vol. 17, p. 460) 


„Cum vom proceda ca de la început să nu pună stăpânire pe noi această boală, sau 
dacă ne stăpâneşte să scăpăm de ea? 

Mai întâi să nu socotim lucrul mare și extraordinar cele omeneşti: nici bogăţia, 
pe care o au unii oameni, nici slava, care trece, nici bunăstarea trupului. Că noi nu 
numim bunuri lucrurile trecătoare; noi suntem chemaţi să ne împărtăşim de bunurile 
cele veşnice şi adevărate. Dacă vom cugeta așa, atunci bogătașul nu mai este de invidi- 
at din pricina bogăției sale, înalții demnitari nu mai sunt de invidiat din pricina marii 
dregătorii, nici cel puternic, din pricina tăriei trupului lui şi nici cel înţelept, din pri- 
cina superiorității lui intelectuale”. (Sf. VAsrLe CEL MARE, Omilii şi cuvântări, omilia a 
XI-a, V, în PSB, vol. 17, p. 464) 

„Dar dacă dorești negreșit slava şi vrei să te arăţi mai presus de ceilalți oameni 
şi nu suferi să fii al doilea — că şi starea aceasta dă naştere la invidie - atunci mută-ţi 
ambiția ta, ca pe un curent de apă spre dobândirea virtuţii”. (Sf. VASILE CEL MARE, 
Omilii și cuvântări, Omilia a XI-a, V, în PSB, vol. 17, p. 465) 


„Dacă te ridici cu mintea deasupra celor omenești şi priveşti la binele real, la ceea 
ce merită să fie lăudat, atunci niciodată nu vei socoti vrednic de fericit și de invidiat 
vreunul dintre lucrurile cele pământești şi pieritoare”. (Sf. VAsILE CEL MARE, Omilii și 
cuvântări, omilia a XI-a, V, în PSB, vol. 17, p. 465) 


„(...) să izgonim invidia din sufletul nostru, ca să atragem asupra-ne bunăvoința 
lui Dumnezeu”. (Sf. IOAN GURĂ DE AUR, Omilii la Facere, omilia XLVI, IV, în PSB, 
vol. 22, p. 145) 


„Cum vom scăpa, dar, de acest păcat? Dacă ne vom gândi că, după cum desfrâ- 
natului nu-i este îngăduit să intre în biserică, tot aşa nici invidiosului; ba cu mult 
mai mult acestuia decât aceluia. Acum însă noi nici nu socotim invidia păcat. De 
aceea nici nu ne sinchisim. Dacă însă am ajunge să ne dăm seama bine că invidia e 
un mare păcat, ne-am dezbrăca ușor de el. Plângi deci şi suspină! Boceşte şi roagă pe 
Dumnezeu! Fii încredinţat că ești stăpânit de un greu păcat şi pocăieşte-te! Dacă gân- 
deşti aşa, scapi repede de boală. 

Dar cine nu ştie că invidia este un păcat? 

Toată lumea o ştie! Dar nu toți au despre invidie aceeaşi părere proastă ca despre 
desfrânare şi adulter. Pe cine l-a mustrat conștiința când a invidiat? Cine a rugat pe 
Dumnezeu pentru acest păcat, ca Dumnezeu să-i fie milostiv? Nimeni, niciodată! Dar 
dacă postește şi dă săracului câţiva bănuţi şi e invidios, oricât de invidios ar fi, nu soco- 
teşte că a făcut un mare păcat, deşi este stăpânit de cea mai grozavă patimă”. (Sf. IOAN 
GURĂ DE AUR, Omilii la Matei, omilia XL, III, în PSB, vol. 23, p. 487) 


„Spune-mi, pentru ce invidiezi pe semenul tău? Pentru că-l vezi încărcat de ono- 
ruri şi vorbit de bine? Dar nu te gândești cât rău aduc onorurile celor care nu sunt cu 
luare aminte asupra lor? Îi împing spre slava deșartă, spre mândrie, spre îngâmfare, 
spre dispreţ; îi fac mai trândavi; pe lângă toate acestea, onorurile se veştejesc repede. 
Şi ceea ce-i mai cumplit e că păcatele pe care le nasc onorurile rămân veşnice, pe când 
plăcerea apare şi dispare. Spune-mi: pentru acestea îl invidiezi?'. (Sf. IOAN GURĂ DE 
AUR, Omilii la Matei, omilia XL, IV, în PSB, vol. 23, p. 488) 


ISOPUL 


„Iar isopul e chipul Sfântului Duh care are lucrarea fierbinte, prin care ne facem 
fierbinţi cu duhul, ştergând necurăţia din măruntaie (Romani 12, 11). Căci isopul este o 
iarbă caldă prin fire şi în stare să șteargă necurăția umflată şi rece îngrămădită în mărun- 
taie” (Sf. CHIRIL AL ALEXANDRIEI, Glafire la Levitic, Cartea întâi, în PSB, vol. 39, p. 387) 


„Pentru că e caldă, precum am supus, iarba aceasta şi închipuiește lucrarea 
Duhului”. (Sf. CHIRIL AL ALEXANDRIEI, Glafire la Levitic, Cartea întâi, în PSB, 
vol. 39, p. 387) 

ISPITELE 


Dumnezeu îngăduie ispitele după măsura vârstei noastre 
duhovnicești, spre folosul nostru 


„EI nu îngăduie să fim ispitiți mai mult decât putem (1 Corinteni 10, 13), ba ne 
rezervă şi calea de a ieşi din ea (din ispită - n.n.), pentru ca să putem s-o îndurăm” 
(Sf. VASILE CEL MARE, Epistole, epist. 139, II, în PSB, vol. 12, p. 325) 


„(...) Hristos a făcut şi a suferit totul pentru învățarea noastră; a primit să fie 
dus în pustie și să se lupte cu diavolul, ca fiecare om botezat să nu se tulbure dacă 
după botez suferă încercări şi ispite mai mari la care nu se aștepta, ci să îndure totul 
cu curaj, știind că tot ce i se întâmplă e firesc să i se întâmple. De aceea ai luat arme, 
nu să trândăveşti, ci să lupţi! De aceea nici Dumnezeu nu opreşte încercările care vin 
peste tine după ce te-ai botezat; în primul rând, ca să cunoşti că prin botez ai ajuns 
cu mult mai puternic; în al doilea rând, ca să rămâi smerit şi să nu te mândrești cu 
măreţia darurilor primite la botez, pentru că încercările pot să-ţi înfrângă cerbicia; în 
al treilea rând, ca vicleanul diavol, care pune încă la îndoială îndepărtarea ta de el, să 
se încredinţeze, prin încercările la care te supune, că l-ai părăsit depărtându-te defini- 
tiv de el; în al patrulea rând, ca să ajungi, prin încercări, mai tare chiar decât fierul; în 
al cincilea rând, ca să capeţi o dovadă evidentă a vistieriilor încredințate ţie. Nici nu 
s-ar năpusti diavolul asupra ta, dacă nu te-ar vedea într-o mai mare cinste. De aceea, 
şi la început s-a năpustit asupra lui Adam, tocmai pentru că-l văzuse bucurându-se de 
mare slavă; De aceea a pornit războiul cu Iov, pentru că-l văzuse încununat și lăudat de 
Dumnezeul universului. 

Atunci pentru ce Hristos spune: Rugaţi-vă, ca să nu intrați în ispită? (Matei 26, 
41), m-ar putea întreba cineva. 

Tocmai pentru a ne arăta că lisus nu S-a dus în pustie că a vrut să Se ducă, ci că 
a fost dus de Duhul potrivit unei rânduieli dumnezeiești, lăsându-ne să înţelegem 
să nu ne băgăm singuri în încercări, ci să le înfruntăm cu curaj atunci când suntem 
târâţi în ele”. (Sf. loAN GURĂ DE AUR, Omilii la Matei, omilia XIII, |, în PSB, vol. 23, 
pp. 153-154) 


„Un organizator de jocuri atletice publice, dacă ar avea un prieten printre atleți, 
n-ar voi să-l încununeze numai pentru că este prieten cu el, ci şi pentru ostenelile sale, 
pentru vrednicia lui; și aceasta mai cu seamă pentru că îl iubeşte. Tot aşa şi Hristos; 
pe aceia pe care-i iubeşte, pe aceia mai ales vrea să-i vadă biruitori şi prin propriile lor 
puteri, nu numai prin ajutorul Lui”. (Sf. IOAN GURĂ DE AUR, Omilii la Matei, omilia 
LV, |, în PSB, vol. 23, p. 634) 


„Asaltul lui (satan se îndreaptă) nu numai împotriva creştinilor, ci şi împotriva 
idololatrilor şi împotriva întregii lumi. Deci, dacă i s-ar fi îngăduit să ducă război pre- 
cum vrea, pe toţi i-ar fi nimicit, pentru că voia şi fapta lui într-acolo. duc. Însă, dacă 
olarul, punând vasele în cuptor, cu măsură le arde: nici prea mult, pentru că încălzite 
peste măsură (pot) să crape; nici prea puțin, pentru că nefiind îndeajuns arse (pot) să 
se sfarme; dacă, de asemenea, argintarul şi aurarul folosesc cu măsură focul, pentru 
că dacă focul este prea mult topeşte, diluează și pierde aurul și argintul; și dacă mintea 

omenească ştie ce greutate să pună pe animalul (de povară), pe cămilă și pe oricare 
altul dintre dobitoace, cu cât mai mult Dumnezeu, Care cunoaște vasele (firea) ome- 
nească îngăduie în chip diferit (să vină asupra oamenilor) puterea celui potrivnic”. 
(Sf. MACARIE EGIPTEANUL, Cele cincizeci de omilii duhovnicești, omilia XXVI, 3, în 
PSB, vol. 34, p. 205) 


„După cum unul este pământul, dar (un loc) este pietros, altul este mâlos, unul 
este potrivit pentru cultivarea viei, altul pentru semănatul grâului şi al orzului; la fel 
și inimile şi voinţele oamenilor, la fel şi darurile care le vin de sus: unuia i s-a dat 
slujirea cuvântului, altuia distingerea (duhurilor), iar altuia darul vindecărilor, pen- 
tru că Dumnezeu ştie cât poate fiecare să administreze (harul) şi de aceea dă daruri 
(cu măsuri) diferite. Tot aşa și în războiul (cel spiritual: Dumnezeu) îngăduie celui 
potrivnic (să se războiască cu omul) în măsura în care acesta poate să-i reziste”. 
(Sf. MACARIE EGIPTEANUL, Cele cincizeci de omilii duhovnicești, omilia XXVI, 4, în 
PSB, vol. 34, p. 205) 


„Însă zidire şi rob al lui Dumnezeu fiind, diavolul nu ispiteşte și nici nu aduce neca- 
zuri (asupra omului) pe cât voiește, ci după cât îi îngăduie Dumnezeu, iar Dumnezeu, 
pe toate ştiindu-le, îngăduie diavolului să supună pe om la încercare atâta cât acesta 
poate (să-i reziste), după cum spune şi Apostolul: Credincios este Dumnezeu. El nu va 
îngădui să fiţi ispitiți mai mult decât puteți (îndura); iar odată cu ispita va aduce și scă- 
parea din ea ca să puteți răbda (1 Corinteni 10, 13). (Sf. MACARIE EGIPTEANUL, Alte 
șapte omilii, „Cuvânt despre răbdare şi discernământ”, 7, în PSB, vol. 34, pp. 305-306) 


„Se cuvine ca sufletul care vrea să placă lui Dumnezeu să arate în primul rând răb- 
dare şi speranţă. Pentru că şi acesta este un vicleşug al diavolului: să ne ducă la dispe- 
rare ca să ne pierdem speranţa în Domnul. (Noi ştim, însă, că) Dumnezeu nu permite 
niciodată ca sufletul care crede în EI să fie strivit de ispite şi să se piardă. Pentru că, zice 
Apostolul: Credincios este Dumnezeu; El nu va îngădui ca să fiți ispitiți mai mult decât 
puteți, ci odată cu ispita va aduce și scăparea din ea, ca să puteţi răbda (1 Corinteni 10, 
13). Prin urmare, cel viclean nu întristează sufletele pe cât ar vrea, ci pe cât îi este îngă- 
duit de Dumnezeu. Pentru că, dacă oamenii ştiu ce povară suportă un catâr, un asin și 
o cămilă şi pun pe fiecare dintre aceştia cât trebuie; dacă olarul știe cât timp trebuie să 
ţină oalele la foc, adică nici mai mult ca să nu crape, nici mai puţin, ca nefiind înde- 
ajuns de arse, să nu fie nefolositoare; dacă atâtea lucruri ştie mintea omenească, (nu 
crezi că) Dumnezeu ştie la ce ispită poate fi supus fiecare suflet, pentru ca să devină 
apt pentru împărăţia cerurilor?” (Sf. MACARIE EGIPTEANUL, Alte șapte omilii, „Cuvânt 
despre libertatea minţii”, 13, în PSB, vol. 34, pp. 341-342) 


„Pentru că, după cum cânepa, dacă nu se bate mult timp, nu este bună pentru a 
se prelucra în fire subțiri — și cu cât se bate şi se piaptănă mai mult, cu atât mai curată 
şi mai bună se face; după cum vasul de curând făcut, numai dacă este copt la foc este 
folositor oamenilor; şi după cum pruncul (până nu se maturizează), nu este în stare 
să săvârşească vreun lucru din această lume, adică nu poate să construiască, nici să 
semene, nici vreun alt lucru să facă; tot aşa (se întâmplă) deseori şi cu sufletul; el se 
poate împărtăşi de har și de odihna Domnului, dar până nu dobândeşte bunătatea 
Domnului şi nu este supus al diferite încercări de duhurile cele rele, nu poate fi încă 

demn de împărăţia cerurilor. Zice, în acest sens, dumnezeiescul Apostol: Jar dacă sun- 
teți fără certare, de care toți au parte, atunci sunteți fii nelegitimi şi nu fii adevăraţi 
(Evrei 12, 8). Încât ispitele şi necazurile spre folosul omului se aduc, ca să facă sufletul 
mai încercat şi mai tare; deci, cel ce rabdă toate acestea până la sfârşit, având speranţă 
în Domnul, este imposibil (să nu dobândească) promisiunea Duhului și izbăvirea de 
patimile răutății”. (Sf. MACARIE EGIPTEANUL, Alte șapte omilii, „Cuvânt despre liber- 
tatea minţii”, 14, în PSB, vol. 34, p. 342) 


„Că după cum martirii, fiind supuşi la chinuri, şi pe toate răbdându-le - ba chiar 
şi moartea - s-au învrednicit de slavă şi cununi; şi cu cât mai multe și mai mari au fost 
ostenelile, cu atât mai mare slavă şi îndrăzneală la Dumnezeu au dobândit; tot aşa se 
întâmplă şi cu sufletele supuse la diferite încercări, unele văzute, venite de la oameni, 
altele nevăzute, venite de la cugetele cele nebuneşti, iar altele de la boli, care prind 
sufletul. Dacă pe acestea le rabdă până la sfârşit, va dobândi aceleaşi cununi şi aceeași 
îndrăzneală ca şi martirii. Pentru că martiriul necazurilor, pe care aceia l-au îndurat 
de la oameni, îl îndură aceștia de la duhurile cele necurate care lucrează în ei. Deci, 
cu cât mai multe necazuri suferă aceștia de la cel rău, cu atât mai mare va fi slava şi 
îndrăzneala, pe care se vor învrednici s-o primească de la Duhul cel bun, nu numai în 
viitor, ci şi acum”. (Sf. MACARIE EGIPTEANUL, Alte șapte omilii, „Cuvânt despre liber- 
tatea minţii”, 15, în PSB, vol. 34, p. 342) 


„Se ştie că acea cale care duce la viaţă este strâmtă și plină de necazuri și că 
puţini sunt cei ce o străbat (până la capăt). De aceea, orice respingere a ispitei venită 
de la diavol - de dragul moştenirii care este în ceruri - trebuie susținută puternic 
de speranţă. Pentru că oricâte necazuri am răbda, niciunul dintre ele nu echivalează 
cu bunurile promise sau cu mângâierea pe are o dă încă de aici Duhul cel bun sufle- 
telor, izbăvindu-le din întunericul patimilor și al răutăţii şi iertându-le mulţimea 
datoriilor şi a păcatelor. Pentru că, zice (Apostolul): Socotesc că pătimirile de acum 
nu sunt vrednice de mărirea care ni se va descoperi (Romani 8, 18)”. (Sf. MACARIE 
EGIPTEANUL, Alte șapte omilii, „Cuvânt despre libertatea minţii”, 13, 16, în PSB, 
vol. 34, pp. 342-343) 


„Să nu spui în sinea ta: pentru ce n-a dăruit Dumnezeu sfinților ceea ce-i putea 
veseli? Dar aceasta ar fi însemnat să-i lase neexercitaţi (nedeprinși) şi nu le-ar fi venit 
buna existenţă ca preţ al virtuţii, ca starea fericită şi bogăţia strălucită a darurilor. Ea 
le-ar fi fost mai degrabă un rod al pornirii unei voințe nesupuse încercărilor. Dar ei 
trebuiau să se arate mai degrabă probaţi şi vrednici în faţa lui Dumnezeu prin înseşi 
faptele lor. Şi să fie şi celor de după ei pildă și chip clar a trebuinței de-a voi să fie 
foarte iubitori de fapte şi riguroşi în ele, spre a înțelege că celor ce trăiesc o viață fără 
greutăți şi vrednică de dispreţ, nu li se cuvine nicio răsplată, ci darurile cele mai deo- 
sebite le vin celor foarte iubitori de osteneală, care au prețuit mai mult dobândirea 
bunătăţilor, decât dulceţile vieţii. Așa a spus careva dintre înţelepţi: Fiule, de te apropii 
să slujești Domnului, pregătește-ți sufletul de încercare, îndreaptă-ți inima ta și rabdă 
(Înţelepciunea lui Isus Sirah 2, 1). Căci răbdarea naşte probare, iar probarea nădejdea, 
iar nădejdea nu rușinează, după cum s-a scris”. (Sf. CHIRIL AL ALEXANDRIEI, Glafire la 
Facere, Cartea a cincea, 1, în PSB, vol. 39, p. 168) 

„Duşmanul se opune înaintării noastre numai îndemnându-ne, şi nu obligându-ne 
să înfăptuim cele rele. De altfel, niciun om n-ar putea să se ferească întru totul de păca- 
tul cu care duhurile vrăjmașe vor să ne ardă sufletul, dacă aceştia vor avea putinţa de a 
ne împinge în păcat, așa cum o au pe aceea dea ni-l insufla. Diavolul poate într-adevăr 
să ne ispitească, dar în noi avem libertatea voinţei, prin care primim sau respingem 
ispitele lui”. (Sf. IOAN CaAsIAN, Convorbiri duhovnicești, Partea I, „Prima convorbire cu 
părintele Serenus”, Cap. VIII, 1-2, în PSB, vol. 57, p. 419) 


„Trebuie să ținem seama şi de faptul că nu toate duhurile au aceeași ferocitate 
şi aceleaşi dorinţe, nici aceeași putere de a face rău. Cei încă neîncercaţi şi slabi se 
măsoară în luptă cu duhurile mai slabe și numai după ce duhurile acestea ale răului 
sunt învinse, atletul lui Hristos porneşte la luptă treptat împotriva celor mai puternice, 
greutatea luptei sporeşte pe măsura puterilor şi a succesului omenesc. În niciun chip 
un cuvios, oricare ar fi el, n-ar putea rezista răului atâtor duşmani, nici să le înfrunte 
viclenia, și nici să le suporte cruzimea și sălbăticia, dacă nu l-am avea în lupta noastră 
pe Hristos, ca pe cel mai blând arbitru şi conducător, care cumpăneşte puterile luptă- 
torilor, respingând pe cei mai primejdioşi, înfrânându-le atacurile şi făcând ca noi să 
putem opune rezistenţă. 

Nu credem că demonii pot să dea această luptă fără osteneală. Căci au și ei neli- 
niștea și tristețea lor, mai ales în faţa unor adversari mai puternici, când adică li se 
împotrivesc bărbaţi cuvioşi şi desăvârşiţi. Altfel, dacă n-ar întâmpina această împotri- 
vire, n-ar fi o luptă sau un conflict, ci numai o îngăduință pentru ei de a ne amăgi în 
siguranţă, ca să spun așa. (Sf. IOAN CASIAN, Convorbiri duhovnicești, Partea I, „Prima 
convorbire cu părintele Serenus”, Cap. XX-XXI, în PSB, vol. 57, p. 424) 


„Nimeni, nu zic dintre tineri, pe care-i vedem mereu că-şi duc viaţa în acest pus- 
tiu, dar nici măcar dintre cei desăvârșiți n-ar putea trăi vreunul singur în deşert între 
dușmani atât de mulţi și de răi, dacă acești dușmani ar avea putinţa și libertatea de 
a vătăma şi ispiti după voinţa lor. Aceasta se vede şi mai bine din cuvintele pe care 
Domnul şi Mântuitorul nostru ca om le-a spus cu umilinţă lui Pilat: N-ai avea asupra 
Mea vreo putere, dacă nu ți-ar fi fost dată de Sus (loan 19, 11). 

Şi din experiența noastră și din spusele celor mai bătrâni ştim că demonii n-au 
acum aceeași putere pe care o aveau mai înainte, la începutul monahismului, când 
în pustiu întâlneai rar câte un anahoret. Răutatea lor era atât de mare, încât puţini 
şi dintre cei mai înaintați în vârstă puteau să suporte viaţa în singurătate. Chiar în 
mănăstiri, unde se găseau opt sau zece, cruzimea demonilor era atât de mare, şi 
atacurile lor se simțeau mereu atât de puternice, încât nu îndrăzneau să doarmă 
toți monahii în același timp noaptea, ci pe rând, unii gustând somnul, iar alții stând 
de veghe în citiri de psalmi şi în rugăciuni. Şi când trebuinţele firii îi sileau să se 
odihnească, îi trezeau din somn pe cei adormiţi, pentru ca aceştia să vegheze şi 
să-i păzească pe cei ce urmau să meargă la culcare. Fără îndoială că acum trăim în 
siguranţă și încredere nu numai noi, care se pare că suntem întrucâtva întăriți prin 
experienţa bătrâneţii, dar chiar cei mai tineri, ceea ce se explică printr-unul dintre 
următoarele două temeiuri: fie că puterea crucii, care a pătruns şi în pustiu, făcând 
să se mute pretutindeni harul ei, a micşorat răutatea demonilor, fie că nepăsarea 
noastră le-a mai slăbit puterea de atac de odinioară, de vreme ce pregetă să se repea- 
dă împotriva noastră cu aceeași forță pe care o foloseau atunci împotriva celor mai 

încercaţi ostași ai lui Hristos. Dar, încetând cu ispitele văzute, ei uneltesc lucruri mai 
grave împotriva noastră. Astfel, vedem pe unii fraţi căzând într-o stare atât de căl- 
duţă, încât este nevoie ca ei să fie îndemnați prin sfaturi mai îngăduitoare măcar să 
nu-şi părăsească chiliile pentru a se rostogoli în neliniști mai primejdioase şi, rătă- 
cind fără rost încoace şi-ncolo, să cadă în păcate mai mari, ca să zic așa”. (Sf. IOAN 
CasIAN, Convorbiri duhovniceşti, Partea I, „Prima convorbire cu părintele Serenus”, 
Cap. XXII, 2, Cap. XXIII, 1-3, în PSB, vol. 57, pp. 426-427) 


„De ce ar trebui să fie ispitiți cei pe care-i știe slabi şi neputincioşi, care n-ar fi 
în stare să reziste prin puterile lor ispititorului? Dreptatea Domnului n-ar fi îngădu- 
it ca ei să fie ispitiţi, dacă n-ar fi ştiut că există în ei o putere egală de a rezista, prin 
care să poată fi socotiți vrednici de laudă, după o judecată dreaptă a meritelor şi într- 
un caz şi în celălalt. De aceea zice Apostolul: Astfel, cel ce se socotește tare, să ia seama 
să nu cadă. Nu v-a cuprins ispită care să fi fost peste puterea omenească. Dar credin- 
cios este Dumnezeu, Care nu va îngădui ca să fiți ispitiți mai mult decât puteți, ci odată 
cu ispita va aduce și scăparea din ea, ca să puteți răbda (1 Corinteni 10, 12-13). Când 
zice: Cel tare să ia seama să nu cadă, arată puterea voinţei libere, pe care harul pri- 
mit o ştie că poate să stea în picioare prin sârguinţă, sau să cadă din nepăsare. Iar 
când spune: Nu v-a cuprins ispită care să fi fost peste puterea omenească, EI le înfie- 
rează slăbiciunea și nestatornicia minţii lor, prin care încă nu puteau fi până aici 
răsturnaţi de puterile duhurile rele, împotriva cărora știa că luptă zilnic şi el și cei desă- 
vârşiţi, despre care spune către efeseni: De acum lupta noastră nu este împotriva trupului 
și a sângelui, ci împotriva domnilor, a stăpânirilor, împotriva stăpânitorilor întunericu- 
lui acestui veac, împotriva duhurilor răutății, răspândite în văzduhuri (Efeseni 6, 12). lar 
când adaugă: Dar credincios este Dumnezeu, care nu va îngădui să fiţi ispitiți mai mult 
decât puteţi, nu doreşte ca Domnul să nu îngăduie ca ei să fie ispitiţi, ci ca să nu fie ispitiţi 
mai mult decât pot rezista”. (Sf. IoAN CASIAN, Convorbiri duhovnicești, Partea a II-a, „A 
treia convorbire cu părintele Cheremon', Cap. XIV, 6-7, în PSB, vol. 57, pp. 545-546) 


„N-ar fi de lăudat, (...) vitejia unui bărbat drept, dacă ar învinge fără să fie pus la 
încercare, fiindcă victoria nu poate avea loc fără luptă. (Sf. loAN CASIAN, Convorbiri 
duhovnicești, Partea a III-a, „Convorbirea cu părintele Piamun”, Cap. XIII, 4, în PSB, 


vol. 57, p. 636) 


„Mai mare şi mai bună răsplată ne aduce harul Domnului dacă luptăm împotriva 
ispitelor, decât dacă ne-ar fi ferit de orice astfel de luptă. Este dovadă de virtute mai 
înaltă şi mai strălucită faptul de a rămâne întărit şi nemișcat în prigoane şi necazuri, 
de a îndura toate în linişte, cu credinţă în ajutorul lui Dumnezeu, a triumfa împotriva 
atacurilor omeneşti cu răbdare, încins cu armele virtuţii nebiruite, şi a câștiga în chip 
glorios din slăbiciune puterea, fiindcă puterea se desăvârșeşte în slăbiciune (2 Corinteni 
12, 9)”. (Sf. IOAN CasrAN, Convorbiri duhovnicești, Partea a III-a, „Convorbirea părin- 
telui Avraam, cap. XXV, 1, în PSB, vol. 57, p.741) 


Ispitirea Domnului Hristos 


„Domnul nostru lisus Hristos a fost ispitit, cum spune apostolul în toate după 
asemănarea noastră, dar în afară de păcat, adică fără să fi fost atins de vreo patimă, 

neîncercat deci de acele pofte carnale, de care suntem noi înțepați fără să știm, sau 
fără să vrem, fiindcă EI nu avea nicio asemănare cu noi în ceea ce priveşte zămislirea, 
fiind zămislit prin vestirea arhanghelului: Duhul Sfânt va veni asupra ta și puterea Cel 
Preaînalt te va umbri; de aceea și Sfântul care se va naşte din tine Fiul lui Dumnezeu se va 
chema (Luca 1,35)”. (Sf. IOAN Casian, Convorbiri duhovnicești, Partea I, „Comunicarea 
părintelui Serapion', Cap. V, 1, în PSB, vol. 57, pp. 379-380) 


„Deşi era în EI trup adevărat, fiindcă de bună seamă mânca, bea, dormea şi chiar 
a fost străpuns de cuie, totuși, păcatul trupului nu l-a avut decât prin putinţa înfrân- 
gerii. El n-a fost înţepat de boldurile de foc ale poftei trupeșşti, care se naște în noi în 
chip firesc, chiar şi fără voia noastră, ci L-a încercat numai aparenţa păcatului, prin 
asemănarea trupească cu noi. Fiindcă îndeplinea într-adevăr cele ale noastre şi purta 
în EL toate slăbiciunile omenești, s-a putut crede că EI este supus și patimilor, că purta 
în trupul Său şi slăbiciunea viciului şi a păcatului. Diavolul L-a încercat numai cu acele 
vicii cu care-L înșelase pe primul, crezând că și Acesta poate fi dus și în celelalte în chip 
asemănător ca om, așa cum îl câștigase pe cel dintâi. Dar n-a putut să-L aducă și în 
a doua boală, care ia naștere din primul viciu, fiindcă a fost respins din prima luptă”. 
(Sf. IOAN CasIrAN, Convorbiri duhovnicești, Partea I, „Comunicarea părintelui Serapion”, 
Cap. VI, 3-5, în PSB, vol. 57, pp. 380-381) 


Cauzele ispitelor 


„Puterile, de care am vorbit mai înainte, prezintă sufletelor uşor de sedus frumuseți, 
slavă, desfrânări, plăceri şi alte închipuiri de felul acestora, la fel cu cei care fac anima- 
lele să meargă, punându-le înainte iarbă verde; apoi, înșelând cu vicleniile lor pe cei 
care nu pot deosebi plăcerea adevărată de plăcerea falsă, nici frumusețea trecătoare şi de 
disprețuit de frumuseţea sfântă, îi fac pe aceștia sclavi. Fiecare din aceste imagini înşe- 
Jătoare, intrând necontenit în suflet, imprimă în suflet imaginea înșelăciunii; iar sufle- 
tul, fără să-și dea seama, poartă cu el pretutindeni imaginea pasiunii; și aceasta şi din 
pricină că am fost înșelați, și din pricină că noi ne-am dat consimțământul”. (CLEMENT 
ALEXANDRINUL, Stromatele, Stromata a II-a, Cap. XX, 111.3-111.4, în PSB, vol. 5, p. 168) 


„Diavolul ne ispiteşte, pentru că ştie ce suntem, dar nu ştie dacă putem îndura. 
Vrea să ne zdruncine credința noastră şi încearcă să ne supună lui. Şi numai acest 
lucru i s-a îngăduit diavolului!” (CLEMENT ALEXANDRINUL, Stromatele, Stromata a 
IV-a, Caps XIli8a.l,; n PSB, vol 8 p, 222) 


„Că de aceea vin ispite, ca să se vădească ce suntem şi pentru ca să se cunoască 
ascunzişurile inimii noastre, lucru dovedit de ceea ce spune Domnul în cărțile Iov şi 
Deuteronomul, care sună astfel: Crezi tu că mi-am făcut de lucru cu tine în alt scop, 
decât ca să te arăţi că ești drept?!!% Iar în Deuteronomul este scris astfel: Te-a smerit, 
te-a pedepsit cu foamea și te-a hrănit cu mană (Deuteronomul 8, 3) apoi te-a condus 
prin pustiu, unde sunt şerpi care mușcă şi scorpioni și locuri fără de apă, ca să cunoas- 
că ce se ascunde în inima ta (Deuteronomul 8, 15). (ORIGEN, Despre rugăciune, XXIX, 
17, în PSB, vol. 7, p. 280) 


1166. Nota Pr. Teodor Bodogae: „Lextul nu se întâlneşte în Iov, doar ideea”. (nota 413, p. 280) 

„Nu dați loc diavolului (Efeseni 4, 27), vrând să arate prin aceasta că anumite fapte 
şi anumită nepăsare a sufletului dau câștig de cauză diavolului, care, odată intrat în 
noi, pune stăpânire pe noi sau cel puţin, dacă nu se poate face cu totul stăpân pe el, ne 
spurcă sufletul aruncând în noi săgeți aprinse (Efeseni 6, 16) care, fie că produc răni, 
care merg până la adâncimi, fie că vâră în noi scântei fierbinţi, pe care numai arareori 
se întâmplă să le mai stingem chiar dacă urma rănii lor fierbinţi cu greu o mai găsim 
şi aceasta are loc numai când suntem ocrotiţi ca printr-o ancoră tare folositoare prin 
scutul credinței”. (OnrGEn, Despre principii, Cartea a III-a, IV, 2, în PSB, vol. 8, p. 223) 


„La Corint lupta trebuia dusă împotriva trupului și a sângelui, deoarece corintenii 
nu erau supuşi ispitei diavolului, ci unei ispite omeneşti”. (ORIGEN, Despre principii, 
Cartea a III-a, IV, 2, în PSB, vol. 8, p. 223) 


»„(...) primiţi-o şi pe aceasta spre întărirea şi scăparea voastră de teamă. Şi cre- 
deți mie. Căci nu mint. A bătut odată cineva la ușa mea, în lăcaşul singuratic. Şi 
ieşind am văzut pe cineva mare şi înalt la arătare. Şi întrebând eu: Cine ești?, a zis: Eu 
sunt satana. Apoi zicând eu: De ce ai venit aci?, acela a răspuns: Pentru ce mă ocă- 
răsc în deşert monahii și toți ceilalți creştini? De ce mă blestemă în fiecare ceas? Iar 
eu zicând: Pentru ce îi stinghereşti pe ei?, a răspuns: Nu eu sunt cel ce-i stingheresc 
pe ei, ci ei se tulbură între ei. Căci eu am slăbit. N-au citit că: Vrăjmașului i-au lipsit 
săbiile de tot și cetățile i-au sfărâmat (Psalmii 9, 7)? Nu mai am deci loc, nici săgeată, 
nici cetate. Pretutindeni s-au făcut creştini. În sfârșit s-a umplut şi pustia de călu- 
gări. Să-şi vadă de ei înşişi şi să nu mă blesteme în zadar. Atunci minunându-mă eu 
de harul Domnului, am zis către el: Deşi eşti pururea mincinos și niciodată nu spui 
adevărul, ceea ce-ai zis acum fără să vrei, e adevărat. Căci Hristos, venind, te-a slăbit 
şi doborându-te te-a dezgolit. Acela, auzind numele Mântuitorului și nerăbdând 
arsura lui, s-a făcut nevăzut”. (Sf. ATANASIE CEL MARE, Viața Cuviosului Părintelui 
nostru Antonie, XL, în PSB, vol. 16, p. 217) 


„Întrebarea 75: Dacă este potrivit să spunem că satana este pricinuitorul oricărui 
păcat, fie cu gândul, fie cu cuvântul, fie cu fapta. 

Răspuns: Cred că în general satana însuşi de la sine nu poate să fie pricinuitorul 
vreunui păcat, dar încearcă să inducă în eroare pe cei neatenţi față de neputințele 
lor, folosind uneori dorinţele lor firești, iar alteori patimile oprite. Dorinţele fireşti le 
foloseşte aşa cum a încercat să facă cu Domnul, când Îl simţise pe El că era flămând, 
zicându-l: De ești Fiul lui Dumnezeu, zi ca pietrele acestea să se facă pâini (Matei 4, 3). 
Dar foloseşte şi patimile oprite, ca în cazul lui luda, pentru că, atunci când s-a încre- 
dinţat că acesta are boala iubirii de arginţi, i-a exploatat această patimă şi a aruncat pe 
iubitorul de arginţi în crima trădării pentru treizeci de arginţi. 

Dar că şi cele rele provin de la noi înșine ne-o arată clar Domnul, pentru că 
zice: din inimă ies gândurile cele rele (Matei 15, 19). Aceasta se întâmplă însă celor 
care din lege lasă nelucrate semințele naturale ale bunătăţilor, aşa cum se relatează 
şi în Pildele lui Solomon: Bărbatul neînţelept este ca un teren agricol, și omul fără de 
minte, ca o vie. Dacă-l laşi pe el, se va înţeleni și se va îmburuiena tot şi devine părăsit 
(Pildele lui Solomon 24, 30-31). Deci în sufletul care a fost lăsat nelucrat şi a fost 
părăsit dintr-o astfel de nepurtare de grijă, ca urmare, în mod necesar, răsar spini şi 
ciulini”. (Sf. VAsILE CEL MARE, Regulile mici, Î. 75, în PSB, vol. 18, pp. 349-350) 

„Oamenii înşişi își sunt lor cauză a relelor, atunci când nu urmează harului şi, prin 
aceasta, alunecă spre cele rele. Pentru că omul poate să alunece, mânat de cugetele sale, 
să devină neglijent, disprețuitor și trufaş. Iată ce spune Apostolul Pavel în acest sens: 
Pentru ca să nu mă trufesc (cu măreția descoperirilor) datu-mi-s-a mie un ghimpe în 
trup, un înger al satanei, să mă bată peste obraz, ca să nu mă trufesc (2 Corinteni 12, 
7). lată, deci, că și cei ce au ajuns pe culmea virtuţilor, nu sunt în siguranță desăvâr- 
şită. Trebuie însă, spus că, de nu i-ar da omul ocazie lui satan, acesta nu l-ar stăpâni 
cu forţa. De aceea, fapta săvârşită nu se atribuie nici lui Hristos, nici celui potrivnic 
(ci omului)”, (Sf. MACARIE EGIPTEANUL, Alte șapte omilii, „Cuvânt despre răbdare şi 
discernământ”, 12, în PSB, vol. 34, p. 308) 


„(Să ştii că) de la călcarea poruncii a intrat în lume răutatea şi de atunci vorbeş- 
te în fiecare moment sufletului, precum vorbeşte un om către alt om și-i sugerează 
lucruri nebunești”. (Sf. MACARIE EGIPTEANUL, Alte șapte omilii, „Cuvânt despre liber- 
tatea minţii”, 2, în PSB, vol. 34, p. 337) 


„Aceasta se poate întâmpla din ușurință sufletească, din slăbiciune a bunelor deprin- 
deri, fiindcă frământăm în noi griji deşarte, ne ocupăm de lucruri fără niciun preț. 
(Sf. AMBROZIE AL MILANULUI, Scrisori, scrisoarea a XXXVII-a, 33, în PSB, vol. 53, p. 178) 


Scopul ispitelor 


„În timp ce ne pricinuiesc tot felul de pagube, de primejdii, de certuri și de acuze, 
intenţia puterilor vrăjmașe care ne tulbură nu este numai de a ne face să suferim, ci 
ca să ne aţâţe mari mânii, tristeți peste măsură, uneori până la marginea deznădejdii, 
şi ceea ce e şi mai grav, să ne împingă - mânaţi de oboseală şi biruiţi de dezgust — să 
cârtim împotriva lui Dumnezeu spunând că - chipurile — n-ar conduce drept şi corect 
viaţa oamenilor, scopul lor fiind să ne slăbească credința, să ne pierdem nădejdea, 
să ne silească să părăsim adevărul învățăturilor noastre şi să vâre în cugetele noastre 
păreri necuviincioase despre Dumnezeu'!*”. (ORIGEN, Despre principii, Cartea a III-a, 
VI2inPSBYYOl:85p 225) 


„Pentru aceasta sunt puse ispitele, ca să se arate cine iubeşte cu adevărat pe 
Stăpânul”. (Sf. MACARIE EGIPTEANUL, Alte șapte omilii, „Cuvânt despre răbdare şi dis- 
cernământ”, 27, în PSB, vol. 34, p. 314) 


„Vedeţi că diavolului i se îngăduie să ispitească, pentru ca să fie puși la încercare cei 
buni” (Sf. AMBROZIE AL MILANULUI, Scrisori, scrisoarea a XX-a, 15, în PSB, vol. 53, p. 110) 


Mulțimea ispitelor 


„Suntem încercaţi de aceste ispitiri în fiecare zi, Doamne, fără de încetare suntem 
ispitiți”, (Fericitul AuGusTIN, Confessiones - Mărturisiri, Cartea a X-a, XXXVII, (60), 
în PSB, vol. 64, p. 235) 


1167. Nota Pr. T. Bodogae: „Îndemnându-ne să cădem în fatalism, în epicureism, în gnosticism, sau să 
credem în astrologie”. (nota 1093, p. 225) 

Felurile ispitelor 


„Unele păcate nu provin peste tot de la puterile vrăjmaşe, ci izvorăsc în chip firesc 
din impulsurile noastre trupeşti, după cum ne-o spune foarte deschis Apostolul Pavel 
(Galateni 5, 17): căci trupul poftește împotriva duhului, iar duhul împotriva trupului, 
căci acestea se împotrivesc unul altuia, ca să nu faceţi ceea ce ați voi. Dacă într-adevăr 
trupul vostru pofteşte împotriva duhului şi duhul împotriva trupului, însemnează că 
adăpostim în noi o luptă împotriva trupului şi a sângelui și aceasta, atâta vreme cât 
suntem oameni şi trăim după trup și cât timp nu suntem în stare să încercăm ispite 
mai tari decât sunt încercările omeneşti, după cum stă scris despre noi: Nu v-a cuprins 
ispită care să fi fost peste puterea omenească! Dar credincios este Dumnezeu, Care nu va 
îngădui ca să fiţi ispitiți mai mult decât puteți!'S8. Cei ce conduc jocurile nu îngăduie 
celor care vin la întrecere să se ia la harţă între ei pentru vreun motiv oarecare, fie 
el chiar şi întâmplător, ci după un examen atent al condiţiei lor fizice şi a vârstei lor, 
făcând comparaţia cea mai echitabilă între ei, îi asociază unul cu altul pe cei doi con- 
curenți punând alături, de pildă, juniori cu juniori, bărbaţi cu bărbaţi, ca să corespun- 
dă unii cu alții atât după vârstă, cât şi după forță!!&. În același fel trebuie să ne gândim 
că rânduieșşte și providența dumnezeiască: pe toţi cei ce au coborât în arena alergărilor 
duhovniceşti îi îndrumă în atotdreapta Sa purtare de grijă după măsura virtuţii fie- 
căruia, pe care o cunoaște numai Cel care cunoaşte inimile oamenilor. Astfel, unul 
se războieşte împotriva cutărui trup, altul împotriva altuia, unul pentru un anume 
răstimp de vreme, pe când altul pentru un alt răstimp, un bărbat va fi lăsat să îndure 
cutare ispită trupească, altul alta, iar dintre puterile vrăjmaşe unul va fi chemat să le 
reziste unora, altul altora, unul dând lupta acum cu câte trei deodată, iar apoi numai 
cu câte unul, acum din nou numai cu câte unul și altădată iarăși cu mai mulți alţii, iar 
altul după ce a isprăvit anumite lupte va trebui să ducă lupta împotriva altora. Căci 
poate despre aşa ceva vorbeşte Apostolul atunci când zice: Credincios este Dumnezeu, 
Care nu va îngădui ca să fiți ispitiți mai mult decât puteţi (1 Corinteni 10, 13), ceea ce 
însemnează că fiecare e pus la încercare după gradul și după puterile virtuţii lui. 

Am spus, așadar, că, potrivit dreptei judecăţi a lui Dumnezeu, fiecare om e ispitit 
după gradul său de virtute, dar pentru aceasta nu trebuie să credem că e numaidecât 
obligatoriu ca cel ispitit să iasă biruitor; oricât s-ar fi avut grija să i se dea un adversar de 
forță egală, s-ar putea ca să nu iasă numaidecât învingător. Într-adevăr, dacă forța luptă- 
torilor n-ar fi fost egală, cununa de lauri a învingătorului n-ar fi fost câştigată pe drept şi 
tot aşa ar trebui spus şi despre pierderea învinsului: acesta-i motivul pentru care îngădu- 
ie Dumnezeu să fim puşi la încercare, în schimb, nu îngăduie ca să fim puși la încercări 
care întrec puterile noastre. Cu toate acestea nu stă scris că Dumnezeu va lucra în aşa fel 
încât să reușim să suportăm ispita, ci cel mult ca să putem s-o îndurăm, cu alte cuvinte 
El ne dă puterea s-o suportăm. De aceca, stă în firea noastră!” să folosim cu râvnă ori cu 


1168, Nota Pr. I. Bodogae: „1 Corinteni 10, 13. Numai în situaţii deosebit de grele - dar și atunci, numai 
cu învoirea lui Dumnezeu (ca în cazul lui lov) - ispitele îngăduite de Dumnezeu pot depăși uneori puterile 
noastre. Dar și în astfel de cazuri puterea Binelui biruie până la urmă chiar dacă fiziceşte acest lucru nu ar 
părea evident (ca în cazul martirilor)”. (nota 1055, p. 219) 

1169. Nota Pr. T. Bodogae: „Comparaţia cu lupta sportivilor din arenă este frecventă în acea vreme”, 
(nota 1056, p. 219) 

1170. Nota Pr. T. Bodogae: „Cu alte cuvinte, ajutorul lui Dumnezeu nu vrea să însemneze biruință automată, ci 
însemnează în primul rând încredere în E] și încurajare pentru lupta pe care trebuie s-o ducem” (nota 1057, p. 220) 

nepăsare puterea pe care ne-a dat-o El însuși. Şi nu-i nici cea mai mică îndoială că avem 
puterea de a birui orice ispită, dacă, bineînţeles, ne folosim după cuviință de puterea 
dată. Și nu ţi se dă în același fel posibilitatea de a birui și a birui oricum, după cum atât 
de grijuliu ne-o arată însuși Pavel în aceste cuvinte: odată cu ispita va aduce și scăparea 
din ea, ca să puteți răbda (1 Corinteni 10, 13), dar nu zice: ca să răbdaţi. Căci mulți nu 
rabdă, ci se lasă înfrânți de ispită. Cu alte cuvinte, Dumnezeu ne lasă nu să răbdăm, ci ne 
dă putinţa de a răbda, altfel parcă n-ar mai fi luptă. Iar această posibilitate ce ni se dă de 
a putea birui potrivit folosirii liberului nostru arbitru noi sau o întrebuințăm cu silinţă și 
atunci biruim, sau ne arătăm nepăsători față de ea şi atunci suntem înfrânți. Dacă ni s-ar 
fi dat totul încât am fi biruit din capul locului, adică s-ar fi exclus în orice chip posibilita- 
tea de a putea fi şi biruiţi, atunci ce rost ar mai avea să te lupţi cu cineva care nu poate fi 
biruit? Ar mai avea vreo valoare cununa, când se exclude adversarului posibilitatea de a 
putea birui? Şi invers: dacă ni se asigură tuturora posibilitatea de a fi biruitori, în schimb, 
modul în care folosim această posibilitate stă în puterea noastră, după cum depunem 
în acest scop silință ori indiferență, atunci pe bună dreptate greşeala va fi atribuită celui 
învins, iar cununa, celui învingător. Drept concluzie a celor discutate după câte ne-au 
stat în putere, a reieşit limpede că facem greşeli şi atunci când nu ne silesc puterile vrăj- 
mașe ori altele aţâțate de ele și când ne îndeamnă anumite greșeli sau atitudini nesocoti- 
te” (ORIGEN, Despre principii, Cartea a III-a, III, 2, în PSB, vol. 8, pp. 219-221) 


„Pe cei cu o viață superioară îi pândesc greşeli tot mai mari, pentru că cel rău 
duşmăneşte mai mult pe cel cu adevărat bun, decât pe cel mediocru”. (METODIU DE 
Oimp, Banchetul sau despre castitate, Discursul XI: Virtutea, PSB, vol. 10, p. 114) 


„Zicând Apostolul: Știu că binele nu locuiește în trupul meu (Romani 7, 18) vrea să 
indice păcatul care locuieşte în noi prin (intermediul) poftelor, de la călcarea poruncii, 
că gândurile noastre pline de poftă sunt ca niște mlădiţe şi lăstari ai lui. Pentru că de 
două feluri sunt cugetele noastre: unele inspirate de pofta care sălășluiește în trupul 
nostru, care — precum am spus - s-au născut din inspirația duhului celui material, iar 
altele sunt inspirate de porunca Legii pe care o avem ca lege naturală, înnăscută, care 
îndreaptă și îndeamnă cugetul nostru spre ceea ce este bine. Prin urmare, slujim Legii 
lui Dumnezeu cu mintea -— căci acesta este omul nostru cel lăuntric (Romani 7, 22) —, 
iar legii diavolului, cu pofta care locuiește în trupul nostru. Legea care se împotriveşte 
Legii lui Dumnezeu, adică impulsului şi dorinţei minţii de a săvârși ceea ce este bine, 
este cea care dă naştere celor pătimași, celor înclinați spre cele materiale, care atrage 
în tot felul către plăceri. 

Mi se pare că Pavel indică aici clar trei feluri de legi: una bună, înnăscută în noi, 
pe care a denumit-o clar legea minţii; alta care se naşte din provocarea diavolului, care 
conduce sufletul către închipuiri păcătoase, despre care a zis Apostolul că se împo- 
triveşte legii minții; şi alta care este dictată de păcat, de pofta păcătoasă ce domneşte 
în trupul nostru, pe care a numit-o legea păcatului, care locuiește în mădularele mele 
(Romani 7, 23), la care apelând cel rău, adesea ne ispiteşte să săvârşim faptele cele rele”. 
(METODIU DE OLIMP, Aglaofon sau Despre înviere, Discursul al doilea, VI-VII, PSB, 
vol. 10, p. 174) 


„De aceea, frate, să fii mai întâi răbdător la orice ispite. Căci prin câte feluri de 
ispite nu-i încercat cel credincios: pagube lumești, învinuiri, minciuni, nesupuneri, 

clevetiri, prigoniri? Prin acestea şi prin altele de felul lor e pus la încercare cel credin- 
cios”. (Sf. VASILE CEL MARE, Epistole, epist. 42, II, în PSB, vol. 12, p. 192) 


„Dar nici Antonie n-a rămas fără griji şi n-a disprețuit pe demon, şi nici vrăj- 
mașul, odată biruit, n-a încetat să uneltească. Căci umbla iarăși împrejur ca un leu 
căutând un prilej împotriva lui (1 Petru 5, 8). lar Antonie, cunoscând din Scripturi 
că multe sunt meșteșugurile vrăjmaşului, se folosea cu încordare de nevoință, soco- 
tind că şi acela n-a reuşit să-i înșele inima prin plăcerea trupului, va încerca, fără 
îndoială, să-l prindă în cursă prin vreun alt meşteşug. Căci demonul e mult iubitor 
de păcat”. (Sf. ATANASIE CEL MARE, Viaţa Cuviosului Părintelui nostru Antonie, VII, 
în PSB, vol. 16,p. 196) 


„Antonie a plecat la mormintele ce se aflau departe de sat şi, rugând pe un cunos- 
cut să-i aducă la mai multe zile pâinea trebuitoare, a intrat într-unul dintre mormin- 
te și închizând ușa lui, a rămas singur înăuntru. Nerăbdând aceasta vrăjmașul, ba şi 
temându-se ca nu cumva Antonie să ia pe încetul în stăpânire pustiul cu nevoinţa lui, 
venind într-o noapte cu o mulțime de draci, atâta l-a umplut de răni prin lovituri, 
încât l-a lăsat zăcând jos din pricina chinurilor. Şi zicea că atât de cumplite i-au fost 
durerile încât nu puteau fi pricinuite de răni de la oameni. Dar purtarea de grijă a lui 
Dumnezeu (căci nu trece Domnul cu vederea pe cei ce își pun nădejdea în EI) a făcut 
ca a doua zi să vină cunoscutul să-i aducă pâinile. Acesta deschizând ușa şi văzându-l 
jos ca mort, luându-l pe spate l-a dus la biserica din sat şi l-a pus pe pământ. Şi multe 
din rudenii şi din oamenii din sat ședeau lângă Antonie ca lângă un mort. Dar pe la 
miezul nopţii venindu-și în sine şi ridicându-se puţin, când i-a văzut pe toţi dormind 
şi numai pe acel cunoscut priveghind, făcându-i semn să vină la el, l-a rugat să-l ia 
iarăși pe spate şi să-l ducă la morminte, fără să trezească din somn pe nimeni. 

Fiind dus de acela acolo şi închizând acela ușa după obicei, a rămas iarăși singur 
înăuntru. Și neputând să stea în picioare din pricina rănilor, se ruga zăcând întins. Și 
după rugăciune zicea strigând: Sunt aici eu, Antonie! Nu fug de rănile voastre. Căci 
chiar de-mi veți pricinui mai multe, nimic nu mă va despărți de dragostea lui Hristos 
(Romani 8, 35). Apoi rostea din Psalmi: De se va rândui în jurul meu tabără, nu se 
va înfricoșa inima mea (Psalmii 26, 5). (Sf. ATANASIE CEL MARE, Viaţa Cuviosului 
Părintelui nostru Antonie, VIII-IX, în PSB, vol. 16, p. 198) 


„Dar vrăjmașul binelui mirându-se că a îndrăznit să vină aici și după rănile pri- 
mite, chemându-şi câinii, le-a zis plin de furie: Vedeţi că nu l-am biruit nici prin duhul 
curviei, nici prin răni. Ba s-a umplut şi de îndrăzneală împotriva noastră. Să-l atacăm 
şi altfel. Căci e uşor diavolului să născocească și alte feluri de răutăți. Deci făcură în 
acea noapte prin lovituri un astfel de zgomot, încât părea că tot locul se cutremură. Şi 
parcă desfăcând cei patru pereți ai micii încăperi, demonii intrau prin ei prefăcuţi în 
năluci de fiare şi şerpi. Şi locul întreg era plin de năluciri de lei, de urşi, de leoparzi, 
de tauri, de şerpi, de aspide, de scorpioni şi lupi. Şi fiecare dintre aceştia se mișca în 
felul său. Leul mugea, voind să intre fără să poată, taurul părea să ia în coarne, şarpele 
se târa şi nu ajungea şi lupul repezindu-se era ţinut pe loc. Și zgomotele tuturor erau 
înspăimântătoare și furiile lor, cumplite. lar Antonie, lovit şi înțepat de ei, simţea un 
şi mai mare chin în trup. Dar rămânea fără să tremure și priveghind şi mai mult cu 
sufletul. Gemea de durerea trupului, dar veghea cu mintea. Şi bătându-și joc de ei, 


n 

zicea: Dacă aţi avea vreo putere în voi, ar fi fost destul să vină numai unul dintre voi. 
Dar fiindcă v-a slăbit Domnul, încercaţi să mă speriaţi prin mulțime. E un semn al 
neputinței voastre că luaţi chipurile animalelor. Şi îndrăznind iarăși zicea: De sunteţi 
tari şi aţi luat putere împotriva mea, nu zăboviţi, ci năvăliți. lar de nu puteți, pentru ce 
vă tulburaţi în zadar? Nouă ne este pecete şi zid de apărare credința în Domnul nostru. 
Dar aceia, încercând multe, scrâşneau din dinţi, încât se făceau mai degrabă pe ei de 
râs, decât pe el. 

Căci Domnul n-a uitat nici acum de nevoinţa lui Antonie, ci a venit în ajutorul 
lui. Fiindcă privind el în sus, a văzut acoperişul ca deschizându-se şi o rază de lumină 
coborând spre el. Şi dracii s-au făcut dintr-odată nevăzuțţi. Iar durerea trupului îndată 
a încetat şi casa s-a luminat întreagă. lar Antonie, simțind ajutorul și răsuflând mai 
bine, ușurat de dureri, se ruga vedeniei arătate, zicând: Unde erai? Pentru ce nu Te-ai 
arătat de la început, ca să-mi oprești durerile? Și s-a făcut glas către el: Antonie, eram 
aci, dar am aşteptat să văd lupta ta. Deci fiindcă ai răbdat şi nu te-ai lăsat biruit, îţi voi fi 
pururea ajutor șu voi face numele tău cunoscut pretutindeni. Auzind acestea, s-a scu- 
lat la rugăciune. Și s-a întărit atât de mult, că a simțit că are mai multă putere în trup, 
decât a avut înainte. Şi era atunci aproape de treizeci şi cinci de ani”. (Sf. ATANASIE CEL 
MARE, Viaţa Cuviosului Părintelui nostru Antonie, IX-X, în PSB, vol. 16, pp. 198-199) 


„A doua zi, dornic de o vieţuire şi mai plină de râvnă, a mers la acel bătrân 
(...), rugându-l să locuiască cu el în pustie. Dar acela neprimind din pricina vârstei 
şi pentru că nu avea un astfel de obicei, Antonie a pornit îndată singur spre munte. 
Dar vrăjmașul iarăşi, văzându-i sârguinţa şi vrând s-o împiedice, i-a pricinuit pe 
cale nălucirea unui mare disc de argint. Antonie înțelegând uneltirea urâtorului de 
bine, s-a oprit şi privind la disc a dat pe față pe diavolul din el, zicând: De unde poate 
fi un disc în pustie? Calea aceasta nu e bătătorită și nu e pe ea vreo urmă de oameni 
care să umble pe aici. Şi dacă ar fi căzut, nu s-ar fi putut ascunde, fiind foarte mare. 
Deci cel ce l-ar fi pierdut, întorcându-se și căutându-l l-ar fi putut afla, pentru că 
locul e pustiu. Aceasta e o meşteşugire a diavolului. Nu-mi vei împiedica prin aceas- 
ta râvna, diavole! Aceasta va fi spre pieirea ta. Şi spunând Antonie aceasta, discul s-a 
mistuit ca fumul de fața focului. 

Apoi plecând, iarăși a văzut nu o nălucire, ci aur adevărat aruncat în drum. De l-a 
arătat vrăjmaşul, sau cineva cu o putere mai mare spre a întări pe nevoitor şi a-i arăta 
diavolului că nu dă atenţie nici aurului adevărat, n-a spus-o nici el și n-am aflat nici 
noi. Ştim numai că ceea ce s-a arătat a fost aur adevărat, Antonie minunându-se de 
mulțimea lui, dar sărind peste el ca peste foc, l-a trecut fără să se întoarcă, măcar să 
privească. Ba s-a grăbit aşa de mult că nu a mai văzut locul”. (Sf. ATANASIE CEL MARE, 
Viaţa Cuviosului Părintelui nostru Antonie, XI-XII, în PSB, vol. 16, pp. 199-200) 


„Deci aceştia (diavolii - n.n.), când văd pe oricare creştin, dar mai ales pe monahi, 
ostenindu-se şi înaintând, încearcă întâi să-l ispitească, ridicând multe sminteli în cale. 
lar smintelile sunt gândurile rele. Dar nu trebuie să ne temem de momelile lor. Căci 
acelea sunt doborâte îndată prin rugăciuni şi postiri şi prin credinţa în Domnul. Dar 
nici doborâţi ei nu încetează, ci vin îndată iarăşi cu viclenie şi meşteşugire. Căci când 
nu pot să înșele inima pe faţă cu o plăcere murdară, vin iarăși în alt chip şi se silesc să 
sperie pricinuind alte năluciri, prefăcându-se și imitând femei, fiare, reptile, trupuri 
de uriaşi şi mulţime de ostaşi. Dar nu trebuie să ne temem nici de nălucirile acestea. 

Căci nu sunt nimic, ci se mistuiesc îndată, mai ales dacă omul se întărește cu credința 
şi se împrejmuiește cu semnul crucii. Dar sunt plini de îndrăzneală și de neruşinare. 
Căci de sunt biruiţi, ne atacă, iarăşi, în alt chip. Se prefac că ghicesc şi că ne spun de 
mai înainte ceea ce va veni după multe zile, se arată înalți ajungând până la acoperiș şi 
groși, ca pe cei ce nu i-au putut amăgi prin gânduri să-i răpească prin astfel de năluciri. 
Iar de vor afla sufletul și astfel neclătinat în credinţă şi în cugetarea nădejdii, aduc pe 
căpetenia lor”. (Sf. ATANASIE CEL MARE, Viața Cuviosului Părintelui nostru Antonie, 
XXIII, în PSB, vol. 16, p. 207) 


„lar de acela (de satana - n.n.) zicea (Cuviosul Antonie - n.n.) că de multe ori 
apare așa cum l-a descris Domnul pe diavolul lui Iov, zicând: Ochii lui chip de lucea- 
făr. Din gura lui pornesc ca niște făclii aprinse, ce scapără ca nişte săgeți de foc. Din 
nările lui iese ca un fum de cuptor arzând de focul unor cărbuni aprinși. Sufletul lui, 
cărbuni aprinşi. Din gura lui iese o flacără (lov 41, 9-11). Aşa apărând căpetenia dra- 
cilor, înspăimântă, precum am spus înainte, grăind vicleanul lucruri mari, cum iarăşi 
l-a dat pe faţă Domnul, spunând lui Iov: Socotește fierul ca paiele şi arama ca lemnul 
putred. Marea o socotește ca un vas de unsoare și pe portarul adâncului ca pe un rob. 
Socotește adâncul ca un loc de plimbare (lov 41, 17-22). lar prin prorocul a spus: Zis-a 
vrăjmașul: gonind îi voi prinde (Ieşirea 15, 9); şi iarăşi prin altul: Toată lumea o voi lua 
în mână ca pe un cuib și ca pe niște ouă părăsite le voi ridica (Isaia 10, 14). Şi încearcă 
să se fălească cu unele ca acestea și le vesteşte acestea, ca să amăgească pe cinstitorii 
de Dumnezeu. Dar noi credincioşii nu trebuie să ne speriem nici de nălucirile acestea, 
nici să luăm aminte la cuvintele lui. Fiindcă minte şi nu spune nimic adevărat. Căci 
grăind cu îndrăzneală acestea şi atâtea altele, balaurul a fost atras ca într-o undiţă de 
Mântuitorul și ca o vită a primit căpăstrul în jurul botului; şi ca unui cal i-au fost prin- 
se nările în belciug și buzele i-au fost găurite cu o sulă. Și a fost legat de Domnul ca o 
vrabie ca să ne putem bate joc de el (Iov 40, 19-24). Atât el cât şi demonii cei împreună 
cu el au fost doborâţi la pământ ca niște scorpii şi şerpi, spre a fi călcaţi în picioare 
de noi, creştinii. Şi dovada acestui fapt e că noi vieţuim potrivnic lui. Căci cel ce se 
lăuda să sece marea și să cuprindă lumea, iată că nu poate să împiedice acum nevoința 
voastră şi nici pe mine să grăiesc împotriva lui!"”!. Să nu luăm deci seama la cele ce le 
spune, căci minte, nici să nu ne speriem de nălucirile lui, fiind şi acestea mincinoase. 
Căci nu e lumină adevărată cea care se arată în ele, ci mai degrabă acestea poartă în 
ele începuturile și chipurile focului gătit lor, în care vor arde. Cu ele încearcă să înspăi- 
mânte pe oameni. Ele apar, dar se şi mistuiesc de la sine, nevătămând pe niciunul din- 
tre credincioşi, ci purtând asemănarea focului viitor ce-i va primi pe aceia. De aceea, 
credincioșii nu se cuvine să se înfricoşeze. Căci toate meşteșugirile lor sunt nimic în 
faţa harului lui Hristos”. (Sf. ATANASIE CEL MARE, Viaţa Cuviosului Părintelui nostru 
Antonie, XXIV, în PSB, vol. 16, pp. 207-208) 


1171. Tâlcuirea Pr. D. Stăniloae: „Lumea duhurilor poate să devină transparentă celor ce printr-o asceză 
accentuată s-au desprins total de lumea văzută și stăruie în această despărţire printr-un mare efort spiritual, de 
care noi nu ne-am apropiat. Ei provoacă la o luptă mai îndârjită pe demoni, luptă de care nu au nevoie pentru 
cei ce le stau în braţe ca o pradă ușoară prin viaţa stăpânită de patimi. Acestora le lasă impresia că sunt stăpâni 
pe ei înșiși, că nu fac nimic rău, sau că răul în care se complac e opera lor. Deci apariţiile ce se arată celor ce 
stăruie într-o nevoință încordată au și ceva real în ele: mirosurile, fierbinţelile, chipurile animalice ce li se arată 
ca forme ispititoare ale patimilor urâte, în noroiul cărora se scaldă demonii, care sunt și niște chinuri pentru 
ei şi pentru cei ce se molipsesc de ele, având să ia proporții înfricoşătoare în iadul definitiv, în care vor fi și 
demonii şi cei ce le-au urmat pilda prin lipsa lor de credinţă și prin vieţuirea lor”. (nota 23, p. 208) 

„Sunt vicleni şi gata să se prefacă şi să se preschimbe în toate înfăţișările. Adeseori 
se prefac chiar a cânta psalmi, măcar că nu se arată amintindu-și de cuvintele din 
Scripturi. Se întâmplă că şi când citim noi, să rostească adeseori îndată, ca pe un ecou, 
cele ce au fost citite. Ba dormind noi, ne scoală la rugăciuni. Și aceasta o fac des, 
aproape neîngăduindu-ne nici să dormim. Se mai întâmplă uneori să ia și chipuri de 
călugări, prefăcându-se că vorbesc ca nişte oameni evlavioși, ca să amăgească prin ase- 
mănarea înfățișării și să atragă pe cei amăgiţi de ei unde voiesc. Dar nu trebuie să fie 
luaţi în seamă chiar dacă ne scoală la rugăciune, chiar dacă ne sfătuiesc să nu mâncăm 
deloc, chiar dacă se prefac că ne pârăsc şi ne osândesc de cele la care ne-au îndemnat 
odată. Căci nu o fac aceasta din evlavie şi de dragul adevărului, ci ca să ducă pe cei 
simpli la deznădejde şi să le spună că nevoinţa nu le este de folos şi să facă pe oameni 
să simtă că viaţa monahală este împovărătoare și foarte grea şi să se plictisească de ea 
şi să-i împiedice să viețuiască fiind potrivnic lor!'!"?. (Sf. ATANASIE CEL MARE, Viața 
Cuviosului Părintelui nostru Antonie, XXIV-XXV, în PSB, vol. 16, pp. 208-209) 


„Diavolul, precum cântă David (Psalmii 34, 16), se uita la Antonie şi scrâșnea 
din dinţi. Dar Antonie era mângâiat de Mântuitorul, rămânând nevătămat de viclenia 
şi uneltirea de multe feluri a aceluia. Căci în vremea privegherii lui de noapte acela 
slobozea tunete. Şi aproape toate hienele din pustiul acela ieşind din vizuinele lor îl 
înconjurau, iar el se afla singur în mijlocul lor. Și cum fiecare amenința să-l sfâşie, 
el, pricepând meșteșugul vrăjmaşului, le zicea tuturor: Dacă aţi luat putere împotriva 
mea sunt gata să mă las mâncat de voi; dar dacă aţi fost trimise de demoni, nu mai 
zăboviţi, ci plecaţi. Căci sunt robul lui Hristos. lar spunând acestea Antonie, acelea 


fugeau ca alungate de biciul cuvântului'!7*” (Sf. ATANASIE CEL MARE, Viața Cuviosului 
Părintelui nostru Antonie, LI, în PSB, vol. 16, p. 222) 


„Suntem ispitiţi în două chipuri: sau prin necazurile care încearcă inimile noas- 
tre, ca pe aur în cuptor, vădind prin răbdarea în suferințe, tăria inimilor noastre, sau 
adeseori chiar prin buna stare materială, care pentru mulți este o încercare a tăriei ini- 
milor noastre. Că-i la fel de greu să-ţi păstrezi sufletul neînfrânt, când eşti în necazuri, 
ca şi să nu te mândrești, umilind pe alţii, când eşti bogat şi ai de toate”. (Sf. VASILE CEL 
MARE, Omilii şi cuvântări, Omilia a VI-a, |, în PSB, vol. 17, p. 399) 


»— Dar care sunt săgețile diavolului? 
- Poftele cele rele, gândurile cele necurate, patimile cele pierzătoare, mânia, invi- 
dia, gelozia, urgia, ura, pofta de bani, şi toate celelalte păcate”. (Sf. IOAN GURĂ DE AUR, 
Omilii la Facere, omilia III, V, în PSB, vol. 21, p. 54) 


1172. Tâlcuirea Pr. D. Stăniloae: „Se preţuieşte în toate scrierile duhovniceşti din Răsărit, începând cu aceas- 
ta, dreapta măsură sau cumpăna. Nu trebuie să fim nici nepăsători faţă de păcatele trecute, dar nici să ne lăsăm cu- 
prinşi de deznădejde, care poate duce uneori totla nepăsarea pricinuită de sentimentul neputinței şi al resemnării. 
Să ne căim de cele rele săvârşite în trecut şi să ne oprim de la repetarea lor, dar să nu disperăm uitând de mila lui 
Dumnezeu. Şi chiar dacă nu putem duce o viaţă cu totul curată de păcat, să nu părăsim orice efort. Ci să ne si- 
lim să facem mereu atâta cât putem. Căci prin aceasta înaintăm treptat spre o stare mai bună”. (nota 24, p. 209) 

1173, Tâlcuirea Pr. D. Stăniloae: „Într-un fel oarecare animalele prind simţirea condusă de un gând sau altul 
al omului, mai ales când ea devine mai accentuată prin cuvintele proprii prin care li se adresează în mod direct. Și 
dacă simt în ea puterea spirituală a celui ce le grăiește, se supun. Dar, puterea cea mare iradiază din om, când în 
ea e prezentă puterea lui Dumnezeu. Astfel omul e prin spirit, în deosebi când acesta e unit cu puterea spirituală a 
lui Hristos, stăpânul animalelor. Așa se explică îmblânzirea unora din ele de către om. Dacă ar fi în om mai multă 
putere spirituală prin prezenţa puterii lui Hristos în el, toate animalele ar putea fi îmbiânzite”. (nota 35, p. 222) 

„Atâtea şi atâtea căi de pierzare a croit diavolul celor ce vor să-i slujească!” 
(Sf. IOAN GURĂ DE AUR, Omilii la Facere, omilia XIII, II, în PSB, vol. 21, p. 149) 


„Pentru că primul om, prin ascultarea de diavol, a păcătuit față de Dumnezeu și a 
călcat legea, Hristos te învaţă cu prisosință să nu asculţi de diavol nici când îţi porun- 
cește să faci o faptă de poruncă. Dar pentru ce vorbesc de călcare de lege? Chiar dacă 
ți-ar spune demonii să faci ceva folositor, nu le da ascultare! De pildă, Hristos a închis 
gura acelor demoni care-L predicau Fiu al lui Dumnezeu (Luca 4, 41). Pavel, iarăși, la 
fel a certat pe demonii care strigau, deși spusele lor erau cuvinte de folos; ci, mustrân- 
du-i cumplit şi oprind viclenia lor, i-a alungat, cu toate că predicau învățături mân- 
tuitoare, închizându-le gurile şi poruncindu-le să tacă (Faptele Apostolilor 16, 16-18). 

Pentru aceasta nici în pustie Hristos n-a dat ascultare spuselor diavolului. 

— Ce i-a spus? 

- Nu numai cu pâine va trăi omul! 

Cuvintele Sale au acest înțeles: Dumnezeu poate și cu cuvântul hrăni pe cel flămând. 
Prin aceste cuvinte, Hristos îi aduce mărturie din Vechiul Testament (Deuteronomul 
8, 3), iar pe noi ne învaţă să nu ne depărtăm niciodată de Stăpân, fie de flămânzim, fie 
de suferim un alt necaz” (Sf. IOAN GURĂ DE AUR, Omilii la Matei, omilia XIII, II, în 
PSB, vol. 23, p. 156) 


„Că duşman de moarte ne este diavolul și a pornit împotriva noastră război neîm- 
păcat. Nu ne sârguim noi atât pentru mântuirea noastră, cât se sârguieşte el pentru 
pierderea noastră. 

Să-l urâm, deci, de moarte, nu numai cu cuvintele, ci și cu faptele; nu numai cu 
mintea, ci şi cu lucrurile şi să nu facem nimic din cele ce ne poruncește el, că așa vom 
face pe acelea ce ni le poruncește Dumnezeu. Diavolul, da, făgăduieşte multe, nu ca să 
ne dea, ci ca să ne ia. Ne făgăduieşte bunuri din furtişaguri şi răpiri, ca să ne răpeas- 
că împărăția şi dreptatea: pune înaintea noastră comorile cele de pe pământ ca niște 
curse şi lațuri ca să ne lipsească și de acestea şi de comorile cele din ceruri; voieşte să 
ne îmbogăţim aici ca să nu ne îmbogățim dincolo. Dacă nu poate cu bogăţia să ne 
scoată din moştenirea cea cerească, atunci apucă altă cale, calea sărăciei. Cum a făcut 
cu lov. Când a văzut că bogăţia cu nimic nu l-a vătămat, împletește cu sărăcia curse, 
nădăjduind să-l biruie prin ea. Poate fi, oare, ceva mai fără de judecată? Nu! Că cel ce 
poate îndura cu cuminţenie bogăţia, cu mult mai mult îndură cu bărbăţie sărăcia; cel 
ce nu doreşte averile când le are, nu le caută nici când îi lipsesc, aşa precum nici atunci 
fericitul acela, ci prin sărăcie a ajuns din nou mai strălucit”. (Sf. loan GURĂ DE AUR, 
Omilii la Matei, omilia XIII, IV, în PSB, vol. 23, p. 160) 


„Pe lângă altele, diavolul a făcut-o și pe aceasta că nu ne mai dăm seama de rele 
că alungă ruşinea cu mulţimea celor ce săvârșesc răul”. (Sf. IoAN GURĂ DE AUR, Omilii 
la Matei, omilia LXXXI, IV, în PSB, vol. 23, p. 921) 


„Cumplit lucru, cumplit lucru este când faci loc în suflet patimilor rele. De aceea 
trebuie să le îndepărtăm prin orice mijloc şi să nu le lăsăm intrare liberă; când ajung 
de pun stăpânire pe suflet şi-l biruie, dau naștere la mare vâlvătaie, ca și focul ce cade 
pe lucruri care se aprind uşor. Vă rog deci să faceţi totul ca să le opriţi intrarea. Să 
nu băgaţi în sufletul vostru orice păcat, mângâindu-vă cu acest gând fără de folos, 

spunând: Ce lucru mare e fapta aceasta, ce mare lucru cealaltă? De aici se nasc mii și 
mii de rele. Că diavolul, ticălos fiind, pentru a pierde pe oameni se foloseşte de multă 
viclenie, de multă stăruință, de mult pogorământ. Își începe atacul cu lucruri mici”. 
(Sf. IOAN GURĂ DE AUR, Omilii la Matei, omilia LXXXVI, III, în PSB, vol. 23, p. 969) 


„Se spune despre un comediant ambulant din Alexandria Egiptului că a îmblânzit 
și a dresat o maimuţă să se mişte și să danseze atât de frumos, încât imita exact persoa- 
na care o însoțea, mai ales că era îmbrăcată ca pentru dans, iar când i-au mai adăugat 
şi acompaniamentul muzical, mlădierea maimuţei urma așa de bine ritmul melodiei, 
încât prin toate mişcările pe care le făcea și le schița, dovedea că le-ar executa în chip 
firesc, parcă ar fi fost un om adevărat. Văzând cât e de captivat publicul de noutatea 
privelişti, câțiva tineri mai obraznici au strigat către cei care priveau țintă la spectacol: 
că Maimuţa-i tot maimuţă! De aceea, în timp ce lumea striga și aplauda mișcările atât 
de cadențate ale acesteia - oricât de legate de tact şi de melodie ar fi fost ele - ei au 
aruncat asupra orchestrei și a cântăreților tot felul de momeli, scoțând întruna sunete 
care trezesc şi aţâţă instinctul acestui soi de animal. Și ce să vezi? Fără să mai aştepte 
nimic, când a văzut alunele şi nucile împrăștiate pe jos, înaintea orchestrei, uitând de 
dans, de aplauze şi de podoabele hainei, maimuța s-a aruncat pe ele și a adunat cu 
labele tot ce găsea, iar ca să n-o mai împiedice nimic în împlinirea poftei ei, și-a dat 
jos masca de pe bot, aruncându-şi de-o parte dresajul, zdrobindu-şi cojile şi mâncând 
fructele, cum numai maimuţele obişnuiesc. În loc de aplauze şi admiraţie, s-a pornit 
atunci o adevărată explozie de râs între spectatori din pricina hidoșeniei şi caraghios- 
lâcului în care apărea animalul dintre zdrenţele măștii sale'"”?. 

După cum, deci, nu i-a fost de ajuns maimuţei masca, pe care şi-a pus-o spre a fi 
crezută că-i om, recăpătându-şi firea când a auzit răcnet de sălbăticiune, tot așa și cei 
ce nu şi-au îmbunătățit deplin firea lor prin credinţă, la momelile diavolului repede 
dovedesc că sunt altceva decât ceea ce par. Căci în locul smochinei, al alunei ori a altor 
ispite de acest fel, diavolul momeşte pe om cu măriri deşarte, cu fuga după ranguri, cu 
dor după câștig, după plăceri, și câte altele de felul lor, oferindu-le ca pe nişte zbierete 
celor cu suflete de maimuţă și care simulează creştinismul printr-o imitație falsă, dar 
care, în vremuri de încercare, dovedesc în loc de înţelepciune, de blândețe ori de alte 
virtuţi, numai o mască a lor”. (Sf. GRIGORIE DE Nyssa, Despre înțelesul numelui de 
creştin, în PSB, vol. 30, pp. 437-438) 


„Că două sunt ordinele demonilor: unul, care introduce plăcerile în trup şi altul 
care insuflă rătăcirile în suflet. Acesta (din) urmă este greu de supus. Pe unii ca aceştia 
îi trimite satan vrăjitorilor, rătăciţilor, ereticilor şi celor asemenea lor”. (Viaţa Sfântului 
Macarie Egipteanul, în PSB, vol. 34, p. 48) 


„Dușmanul nu încetează a duce război cu fiecare; satan este neîndurător şi urăște 
pe oameni. El nu pregetă să ducă război împotriva tuturor oamenilor; dar nu în ace- 
eaşi măsură se năpustește asupra lor”. (Sf. MACARIE EGIPTEANUL, Cele cincizeci de 
omilii duhovnicești, omilia XV, 18, în PSB, vol. 34, p. 158) 


1174. Nota Pr. T. Bodogae: „lemă împrumutată din scriitorul profan LucIan (120-184), Pescarul, cap. 
36, trad. Radu Hâncu, 1959, p. 376". (nota 2, p. 438) 

„(Sunt unii) care afirmă că răul nu este oploșit și nu creşte odată cu omul; 
(într-adevăr, mulţi dintre ei) nu se îngrijesc de ziua de mâine, nici n-au vreo poftă 
trupească. La un timp, răul încetează să-i mai tulbure şi nu le mai trezeşte vreo poftă, 
încât pot să asigure cu jurământ că în ei nu se mai nasc patimi. Dar, peste puţin timp, 
ard de pofte şi se arată sperjuri. Pentru că, după cum apa trece prin canal, la fel trece 
păcatul prin inimă şi prin cugete. În cele din urmă, păcatul triumfă asupra celor ce 
tăgăduiesc acest fapt, iar ei sunt daţi de rușine. Pentru că răul se străduieşte să nu se 
arate și să fie ascuns în inima omului” (Sf. MACARIE EGIPTEANUL, Cele cincizeci de 
omilii duhovniceşti, omilia XV, 21, în PSB, vol. 34, p. 159) 


„Se întâmplă, de exemplu, ca un om să se împărtășească de har, ca răutatea, deşi 
există, să cedeze de bună voie, şi să nu se mai arate în el, iar omul acela să creadă că 
mintea lui s-a curățat. Dar, pe când se crede creștin desăvârșit, pe când crede că este 
liber şi nu mai poartă nicio grijă, atunci răutatea, întocmai ca un tâlhar, vine asupra 
lui, îi pune curse, îl ispiteşte, şi îl coboară întru cele mai de jos ale pământului. Căci 
dacă oamenii, aflându-se (în postura de) răufăcători sau de ostași, ştiu să pună curse 
dușmanilor, să se strecoare în spatele lor, să-i înconjoare și să-i ucidă, răutatea care 
este de mii de ori mai puternică decât aceştia, pentru a pierde atâtea suflete știe să 
pună curse în inimă, uneori chiar să nu se arate, pentru a face sufletul să creadă că este 
desăvârșit”. (Sf. MACARIE EGIPTEANUL, Alte șapte omilii, „Cuvânt despre paza inimii”, 
9, în PSB, vol. 34, p. 286) 


„Pe orice lucru bun făcut de om, cel viclean vrea să-l întineze, prin amestecarea 
(lui) cu germenii săi, adică cu slava deşartă, cu înfumurarea, cu murmurul şi cu ori- 
care altul dintre acestea; face aceasta pentru că binele realizat să nu fie făcut doar de 

» 


dragul lui Dumnezeu sau din pornire proprie”. (Sf. MACARIE EGIPTEANUL, Alte șapte 
omilii, „Cuvânt despre desăvârşirea în duh”, 17, în PSB, vol. 34, p. 297) 


»Duşmanul însuși răvășește sufletul care nu este născut de la Dumnezeu, cu pofte 
şi plăceri diferite, şi-l agită, precum agită (agricultorul) grâul în ciur”. (Sf. MACARIE 
EGIPTEANUL, Alte șapte omilii, „Cuvânt despre răbdare şi discernământ”, 20, în PSB, 
vol. 34, p. 311) 


„Trebuie, însă, să ştim că răutatea, așa cum s-a spus mai înainte, cuibărită înlăun- 
trul nostru lucrează cu viclenie, că uneori de bună voie se retrage și nu săvârşeşte pe 
cele ale sale. (În astfel de situaţie) ea face pe om să creadă că mintea i s-a curăţit și că, 
deja, este desăvârșită. Apoi, prin mijloace tâlhăreşti îl atacă până ce îl pune la pământ. 
Oamenii, care au trăit (să zicem) douăzeci de ani printre soldaţi și tâlhari, ştiu că 
aceia cunosc multe vicleşuguri împotriva duşmanilor: aceia se fac că se retrag, abat 
atenţia în altă parte, şi după ce îi înconjoară pe aceştia, îi ucid fără milă. (Deci, dacă 
aceștia cunosc astfel de vicleşuguri) cu cât mai multe curse trebuie să cunoască cel ce 
este vechi de mii de ani și are ca scop pierderea sufletelor (oamenilor); acesta știe să 
pună curse în adâncul inimii şi înadins uneori nu face lucrarea lui, pentru ca omul să 
creadă că este desăvârşit. Prin urmare, grija cea mare a creștinului să fie ca - oricâte 
lucruri bune ar săvârşi — să nu se mulțumească cu ele, să nu se încreadă în ele, nici să 
creadă că a săvârșit ceva deosebit. Iar dacă se împărtășește din har, să nu creadă că l-a 
dobândit (pe tot), ci să flămânzească (după desăvârşire), să se întristeze, să plângă și 

să-şi zdrobească inima cu totul”. (Sf. MACARIE EGIPTEANUL, Alfe șapte omilii, „Cuvânt 
despre iubire”, 30, în PSB, vol. 34, p. 335) 


„Irebuie să fim foarte atenţi la vicleșugurile celui rău, care ne vin de pretutindeni. 
Pentru că, după cum Duhul Sfânt, spune (Apostolul) Pavel, pe toate le face, ca pe toți 
să-i câștige (1 Corinteni 9, 22), tot aşa şi (duhul) răutăţii pe toate le face ca pe toţi să-i 
dea pierzării: Cu cei ce se roagă, se preface că se roagă, pentru a-i rătăci şi a-i face să se 
înfumureze; cu cei ce postesc, postește, pentru a-i înşela cu mândria; față de cei ce se 
ocupă cu studiul Scripturii se arată ca făcând acelaşi lucru, pentru ca sub acest pretext 
să-i abată de la calea cea dreaptă; iar față de cei ce s-au învrednicit să aibă descoperiri, 
spune că are şi el la fel. De altfel, spune (Apostolul) Pavel: Satan se schimbă în înger al 
luminii (1 Corinteni 11, 14), ca să înşele (pe oameni) cu strălucirea luminii și să-i atra- 
gă la sine. Într-un cuvânt, în orice se schimbă (satan), pentru ca prin mijlocul potrivit 
să ducă pe oameni la pierzare”. (Sf. MACARIE EGIPTEANUL, Alfe șapte omilii, „Cuvânt 
despre libertatea minţii”, 7, în PSB, vol. 34, pp. 338-339) 


„Sunt multe piedicile care ne opresc a fi bineplăcuţi lui Dumnezeu. Nu numai 
sărăcia și lipsa de preţuire, ci și bogăţia şi cinstea (de oameni) sunt ispite pentru suflet. 
Într-o măsură oarecare devine ispită şi piedică (în calea desăvârșirii) însăși mângâie- 
rea şi relaxarea produsă în suflet de har, dacă sufletul care s-a învrednicit de acestea 
nu uzează de ele, cu măsură şi prudenţă. Pentru că, sub pretextul că sufletul are drept 
pavăză harul, (cel viclean) îi slăbește încrederea şi-i sugerează moliciunea și toropeala. 
De aceea, sufletul care primeşte harul este dator să arate evlavie și prudenţă, pen- 
tru a arăta respectul cuvenit faţă de darul primit şi pentru a da roade vrednice de el. 
Prin urmare, nu numai necazurile, ci şi bucuriile pot deveni piatră de încercare; prin 
amândouă Creatorul pune la încercare pe oameni, ca să se arate acela care îl iubește 
dezinteresat, ca pe Unul care singur este vrednic de multă cinste şi iubire. Prin urmare, 
sunt piedică pentru dobândirea vieţii veşnice pentru cel sărac în credinţă și cu cuget 
copilăresc, în primul rând (momentele şi lucrurile) dureroase, ca sărăcia și lipsa de 
prețuire, iar (în rândul al doilea) lucrurile plăcute ca: bogăţia, slava şi laudele de la 
oameni. Pentru că şi în cazul al doilea, cel viclean poartă războiul, însă pe ascuns. Dar 
nu totdeauna aceste lucruri conduc către un sfârşit trist. Ele nu numai că nu vatămă, 
ba chiar şi ajută pe cel credincios, înţelept şi vigilent, să dobândească împărăţia lui 
Dumnezeu”. (Sf. MACARIE EGIPTEANUL, Alte șapte omilii, „Cuvânt despre libertatea 
minţii”, 20, în PSB, vol. 34, p. 345) 


„Călcând porunca lui Dumnezeu şi îndepărtat fiind din paradis, omul este ca şi 
legat cu două lanţuri: cu unul, cel al lucrurilor care întreţin această viaţă şi plăcerile 
trupeşti, (adică) cu cel al bogăției, al slavei (deșarte), al prieteniei, al soţiei, al copiilor, 
al rudelor şi, într-un cuvânt, al tuturor celor văzute de care cuvântul lui Dumnezeu ne 
poruncește să ne depărtăm; cu altul cel cu care sufletul a fost înlănţuit de duhurile cele 
rele. De aceea, nu poate nici să iubească pe Dumnezeu, precum doreşte. Împotrivirea 
tuturor (față de om), atât în (domeniul) celor văzute, cât și în domeniul celor nevăzute, 
s-a născut, deci, odată cu încălcarea poruncii lui Dumnezeu de către primul om, iar 
(această împotrivire) a trecut de la el la noi toți”. (Sf. MACARIE EGIPTEANUL, Alte șapte 
omilii, „Cuvânt despre libertatea minţii”, 29, în PSB, vol. 34, p. 349) 

„Încercând să ne despartă de iubirea lui Hristos, protivnicul se foloseşte de nenu- 
mărate vicleşuguri: fie că prin intermediul duhurilor celor rele, ne strecoară în suflet 
tristețe, fie că dezgroapă păcate vechi, fie că stârneşte cugete necurate și nelegiuite, fie 
că încearcă să ne ducă în stare de lâncezeală şi toropeală, ca să nu ne putem mântui. 
EI, însă, (nu se arată pe faţă), ci stă ascuns, vrând să arate că astfel de cugete sunt opera 
sufletului și nu a unui duh străin. Deci, fie că face aceste lucruri, fie că aduce dureri 
trupeşti asupra noastră, fie că ne aduce insulte și necazuri din partea oamenilor, cu cât 
mai multe săgeți înflăcărate slobozeşte asupra noastră, cu atât mai mult se cade să ară- 
tăm nădejde în Dumnezeu, bine ştiind că aceasta este voia Lui. Pentru că iubirea ade- 
vărată a lui Dumnezeu se arată în moment de încercare”, (Sf. MACARIE EGIPTEANUL, 
Alte șapte omilii, „Cuvânt despre libertatea minţii, 31, în PSB, vol. 34, p. 350) 


„lar slava şi bogăţia demonilor necuraţi şi a satanei însuşi s-a socotit şi este 
împrăştierea noastră deșartă şi ostenelile pentru trup şi străduinţa îndreptată spre 
cele pământeşti”. (Sf. CHIRIL AL ALEXANDRIEI, Glafire la Ieşire, Cartea întâi, 3, în 
PSB, vol. 39, p. 260) 


„Scopul duhurilor necurate şi al diavolului e să împingă pe cei de pe pământ 
să se silească să asude în griji deşarte şi să împlinească muncile trupului, ca să nu 
aibă mintea golită şi liberă spre a se închide tainic în cele de sus, spre a cunoaşte pe 
Dumnezeul tuturor; şi prin aceasta să se îndrepte spre cele ce plac Lui și să lepede 
jugul robiei diavolești”. (Sf. CHIRIL AL ALEXANDRIEI, Glafire la Ieşire, Cartea întâi, 
în PSB, vol. 39, p. 277) 


»(...) căzând în ispite care ne încearcă, suntem mișcaţi uneori spre amintirea pof- 
telor trupești, apoi pofta, atrăgându-ne foarte mult, ne strigăm de multe ori plictisea- 
la, deşi Legea dumnezeiască ne-a chemat spre libertate. Şi, flămânzi de plăcerile cele 
vechi şi obișnuite şi slăbiţi de oboselile înfrânării, nu mai vedem ca rea robia din lume. 
Căci voia trupului e în stare să ne atragă mintea spre toată descurajarea în cele bune” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a treia, 
Cap. 6, în PSB, vol. 41, p. 358) 


„Căci calea spre pierzanie e foarte lunecoasă, atrăgând nu numai mintea slabă, 
ci şi pe cea care socoteşte că stă în siguranţă. Căci păcatul e lucru primejdios şi de 
multe feluri, vrăjind mintea omenească cu multe feluri de plăceri şi cu pofte foarte 
dulci, atrăgând-o spre cele ce nu se cuvin”. (Sf. CHIRIL AL ALEXANDRIEI, Comentariu 
li Evanghelia Sfântului Ioan, Cartea a patra, Cap. 4, în PSB, vol. 41, p. 447) 


„Există însă şi stăpâniri ale văzduhului şi puteri ale lumii care caută ori să ne 
azvârle din cetăţuia sufletului, ori, când pășim pe calea dreaptă, să ne împiedice, 
ori, când tindem spre înălțimi, să ne oprească şi să ne recheme la cele pământești”. 
(Sf. AMBROZIE AL MILANULUI, Despre binefacerile morții, VI. 22, în PSB, vol. 52, p. 479) 


„Dar de ce vorbesc numai despre cursele din afară? De propriile noastre curse tre- 
buie să ne ferim. Chiar și în trupul acesta al nostru ne sunt puse din plin capcane, pe 
care trebuie să le ocolim. Să nu dăm crezare trupului, să nu amestecăm cu el sufletul! 
Cu prietenul — zice — unește inima ta, nu cu dușmanul (Înţelepciunea lui Isus Sirah 6, 13). 

Or, să ştii că trupul nu-ţi este prieten, pentru că se împotriveşte minții tale, căci 
datorită lui există dușmănii, neînţelegeri, tulburări şi discuţii. 

Nu-ţi uni cu el sufletul tău, ca să nu le pierzi pe amândouă. Căci, dacă se unește, 
carnea -— care este inferioară - poate deveni mai puternică decât sufletul, care îi este 
superior, fiindcă sufletul transmite corpului viaţa, iar carnea îi transmite sufletu- 
lui moartea. Se tulbură, prin urmare, felul de a acționa al amândurora; se tulbură 
aproape până și firea amândurora. Aşadar sufletul își însuşeşte lipsa de sensibilitate 
a corpului mort, iar corpul se foloseşte de toate calitățile sufletului”. (Sf. AMBROZIE 
AL MILANULUI, Despre binefacerile morții, VII. 26, în PSB, vol. 52, p. 482) 


„Căci știm că maigrelesunt încercările carevin prin femei. Prin Evaa pierdut Adam 
raiul (Facerea 3, 6) şi aceasta s-a întâmplat fiindcă s-a abătut de la poruncile cerești”. 
(Sf. AMBROZIE AL MILANULUI, Scrisori, scrisoarea a XX-a, 17, în PSB, vol. 53, p. 110) 


„Sub pretextul virtuţilor, el (diavolul - n.n.) ne duce în păcat; atrăgându-ne fie 
prin posturi nemăsurate şi în afara celor rânduite, fie prin veghe prea îndelunga- 
tă, prin rugăciuni nelalocul lor, sau prin citiri nepotrivite, ne împinge la fapte cu 
urmări rele. El ne îndeamnă să ieşim în lume și să facem vizite la rude și prieteni, 
ca să ne scoată din singurătatea mânăstirii şi din liniştea prietenească pe care ea 
ne-o oferă; ne împinge să ne îngrijim de unele femei credincioase şi părăsite, ca prin 
cursa de acest fel să-l ţină pe monah înlănţuit definitiv, orbit grijilor şi ocupaţiilor 
primejdioase. El ne instigă să dorim funcţii sfinte clericale, sub pretext că în felul 
acesta avem activitate rodnică și dragoste de cele duhovnicești, îndepărtându-ne 
astfel de umilinţa şi curăţia sufletească pe care ne-am propus-o. Toate acestea (...) îi 
înşală pe cei naivi şi nepricepuțţi, fiindcă le sunt prezentate sub vălul milei religioase”. 
(Sf. IOAN CASIAN, Convorbiri duhovnicești, Partea |, „Întâia convorbire cu părintele 
Moise”, Cap. XX, 4-6, în PSB, vol. 57, p. 323) 


„Dacă duşmanul l-a atacat pe el!'% cu atâta putere, iar pe tine te-a disprețuit, 
este datorită faptului că-i vedea virtutea înnăscută în suflet și se grăbea să i-o nimi- 
cească mai dinainte, cu săgețile lui aprinse, pizmuindu-i izbânda viitoare. A înţeles, 
fără îndoială, că e mai puternic decât tine şi de aceea a socotit că trebuie să-l atace cu 
atâta furie”, (Sf. IOAN CAsIAN, Convorbiri duhovnicești, Partea |, „A doua convorbire 
cu părintele Moise, Cap. XIII, 10, în PSB, vol. 57, p. 338) 


„Trebuie să ştim însă că nu toţi demonii insuflă orice patimă la oameni, ci fie- 
care viciu îşi are duhurile sale. Astfel că unora le place mai mult murdăria poftelor, 
altora hula, altora mânia și furia, alții sunt hrăniţi din tristeţe, pe alţii îi mângâie 
gloria deșartă şi trufia. Fiecare strecoară în inimile omeneşti păcatul care le place, 
dar nu toate la fel, ci pe rând, după timpul, locul şi omul pe care prilejul le-au oferit”. 
(Sf. IOAN CASIAN, Convorbiri duhovniceşti, Partea I, „Prima convorbire cu părintele 
Serenus”, Cap. XVII, în PSB, vol. 57, pp. 422-423) 


„Că este necesar ca ele (duhurile rele - n.n.) să-și arate aţâţările lor prin ispite 
neschimbate, prin păcate sigure şi-n anumite momente, se vede limpede din aceea că 


1175. E vorba de un bătrân din părţile Siriei. Un frate și-a dat pe faţă prin simplă mărturisire gândurile 
sale către bătrân, iar acesta mai târziu într-un moment de supărare le-a amintit cu răutate. (n.n.) 

niciunul nu poate fi totodată stăpânit de deșertăciunea gloriei și ars de pofta desfrână- 
rii, nu poate să se înalțe îngâmfat de mândrie, care este ceva sufletesc şi să se umilească 
sub jugul trupesc al lăcomiei. Nu poate cineva în același timp să se dezlănţuie într-un 
râs prostesc şi să fie ațâțat de înțepăturile mâniei, sau să fie cuprins de tristeţea care 
macină sufletul, ci în mod necesar fiecare duh necurat îşi are rândul său în asaltarea 
minţii şi, dacă s-a retras învins, îi dă altui duh rândul să atace şi mai puternic, iar dacă 
ai ieşit victorios la fel îl încredinţează altuia pentru a-l hărțui. 

Trebuie să ţinem seama şi de faptul că nu toate duhurile au aceeaşi ferocitate și 
aceleași dorințe, nici aceeaşi putere de a face rău. Cei încă nepătaţi şi slabi se măsoa- 
ră în luptă cu duhurile mai slabe şi numai după ce duhurile acestea ale răului sunt 
învinse, atletul lui Hristos pornește la luptă treptat împotriva celor mai puternice, gre- 
utatea luptei sporeşte pe măsura puterilor și a succesului omenesc. În niciun chip un 
cuvios, oricare ar fi el, n-ar putea rezista răului atâtor dușmani, nici să le înfrunte 
viclenia, și nici să le suporte cruzimea și sălbăticia, dacă nu l-am avea în lupta noastră 
pe Hristos, ca pe cel mai blând arbitru şi conducător, care cumpănește puterile luptă- 
torilor, respingând pe cei mai primejdioșşi, înfrânându-le atacurile şi făcând ca noi să 
putem opune rezistenţă. 

Nu credem că demonii pot să dea această luptă fără osteneală. Căci au şi ei neliniș- 
tea şi tristețea lor, mai ales în fața unor adversari mai puternici, când adică li se împotri- 
vesc bărbați cuvioşi şi desăvârşiți. Altfel, dacă n-ar întâmpina această împotrivire, n-ar 
fi o luptă sau un conflict, ci numai o îngăduință pentru ei de a ne amăgi în siguranță, ca 
să spun așa. (Sf. IOAN CasIanN, Convorbiri duhovnicești, Partea 1, „Prima convorbire cu 
părintele Serenus”, Cap. XIX, 2-3, Cap. XX, Cap. XXI, 1, în PSB, vol. 57, p. 424) 


„Dar cu mult mai grav şi mai puternic sunt loviți cei stăpâniți mai mult sufle- 
tește decât trupeşte de demoni, prin păcatele şi poftele lor. Precum spune apostolul, 
cel învins devine robul învingătorului. Suferinţa lor este cu atât mai fără nădejde de 
scăpare, cu cât, devenind robii demonilor, ei nu-şi dau seama cine sunt stăpânii lor”, 
(Sf. IOAN CasraN, Convorbiri duhovniceşti, Partea 1, „Prima convorbire cu părintele 
Serenus”, Cap. XXV, 1, în PSB, vol. 57, p. 428) 


„Ne încearcă duhurile rele cu şiretenie pe fiecare dintre noi, amăgindu-ne mai ales 
în acele simţăminte ale sufletului, pe care le știu că sunt bolnave”. (Sf. IoAN CASIAN, 
Convorbiri duhovnicești, Partea a III-a, „Convorbirea părintelui Avraam”, Cap. XVII, 
3, în PSB, vol. 57, p. 735) 


„Ne-am propus să venim la voi, dar ne-a împiedicat satana”!!7€ 


„Întrebarea 275: Dacă poate să împiedice satana hotărârea unui sfânt, pentru că 
s-a scris: cu Pavel mi-am propus să vin și o dată și de două ori, dar ne-a împiedicat pe 
noi satana (1 Tesaloniceni 2, 18). 

Răspuns: Dintre realizările în Domnul, unele se împlinesc la gândul și cu aprobarea 
sufletului, iar altele se realizează de trup, fie cu râvnă, fie cu răbdare. Deci, câte se află 
în gândul și aprobarea sufletului, pe acestea nu-i este cu putință satanei să le împiedice 
în niciun chip; dar în realizările prin lucrare trupească de multe ori Însuşi Dumnezeu 


1176. 1 Tesaloniceni 2, 18. 

îngăduie să se facă împiedicare, spre încercarea şi probarea celui ce se împiedică, 
pentru ca să se vădească, fie schimbându-se din intenția bună, ca aceia semănaţi pe 
piatră, care au primit cuvântul cu bucurie, dar, la puţină vreme, făcându-se oarecare 
supărare, s-au îndepărtat (Luca 8, 13), fie rămânând statornic în cele bune ca să se 
arate cu râvna faptelor bune, ca însuşi Apostolul care, de multe ori, propunându-și 
să meargă la romani, a fost împiedicat, cum însuşi a mărturisit (Romani 1, 13), dar n-a 
încetat să dorească, până când nu a împlinit ceea ce-și propusese; şi cu răbdare, ca lov 
care, atâtea pătimind de la diavolul, care îl constrângea să grăiască ceva hulă sau să 
nu mulțumească lui Dumnezeu, şi până la cele mai din urmă nenorociri (calamități), 
nu s-a îndepărtat de judecata pioasă și de a gândi drept despre Dumnezeu. Căci des- 
pre el Scriptura spune: în toate acestea lov n-a greșit nimic cu buzele sale înaintea lui 
Dumnezeu şi n-a consimţit să hulească (împotriva) lui Dumnezeu (lov 1, 22). 
(Sf. VAsILE CEL MARE, Regulile mici, Î. 275, în PSB, vol. 18, pp. 438-439) 


Ferirea de ispite şi respingerea atacului ispitelor 


„Nu trebuie să ne închipuim că ceea ce ne trimit ei (îngerii buni sau îngerii răi — 
n.n) în inimi (fie că-i vorba de gânduri bune, fie, rele) ar produce în noi altceva decât 
o emoție sau un stimulent, care ne îndeamnă spre bine sau spre rău. Căci stă doar în 
puterea noastră, atunci când un duh rău își propune să ne îndemne la rău, să înde- 
părtăm de la noi cu hotărâre aceste gânduri rele, să ne împotrivim ademenirilor lor 
pierzătoare şi să nu săvârșim nicio faptă rea, după cum tot așa simțim că nu suntem 
siliți să urmăm în chip forțat nici puterea dumnezeiască atunci când ea ne cheamă să 
săvârşim mai-binele, căci puterea liberului arbitru rămâne întreagă şi într-un caz și în 
altul”. (ORIGEN, Despre principii, Cartea a III-a, IV, 2, în PSB, vol. 8, p. 222) 


„Să nu te încrezi în gândul fals care îţi vâră în minte că nu există scandal, ci din 
marea experiență a celor care au căzut şi care, înfățișându-ţi acestea în mod clar, te 
încredințează că însuși gândul este scandal”. (Sf. VAsrLe CEL MARE, Cuvânt ascetic (1), 
Cap. V, în PSB, vol. 18, p. 66) 


„(...) să nu mergem în întâmpinarea încercărilor, ci să fugim de ele și să le evi- 
tăm”. (Sf. IOAN GURĂ DE AUR, Omilii la Matei, omilia XIV, |, în PSB, vol. 23, p. 165) 


„Cele de care ne temem să le îngăduim în văzul altora, nici chiar în vreun gând 
fugar să nu admitem să ia ființă înăuntrul nostru şi să nu ne pângărim prin vreun 
acord nici chiar tacit cu cele de care ne-am ruşina să fie cunoscute de oameni. Chiar 
de s-ar putea să nu ajungă la cunoştinţa oamenilor asemenea lucruri, totuşi nu vor 
putea scăpa cunoaşterii sfinților îngeri și Însuși atotputernicului Dumnezeu, cărora nu 
există secret să le rămână neştiut”. (Sf. IoAN CASIAN, Așezămintele mănăstirești, Cartea 
a VI-a, Cap. 9, în PSB, vol. 57,p. 191) 


»(...) Duşmanul se opune înaintării noastre numai îndemnându-ne, şi nu obli- 
gându-ne să înfăptuim cele rele. De altfel, niciun om n-ar putea să se ferească întru 
totul de păcatul cu care duhurile vrăjmașe vor să ne ardă sufletul, dacă aceștia vor 
avea putinţa de a ne împinge în păcat, așa cum o au pe aceea dea ni-l insufla. Diavolul 
poate într-adevăr să ne ispitească, dar în noi avem libertatea voinţei, prin care primim 

sau respingem ispitele lui”. (Sf. IOAN CasrAN, Convorbiri duhovnicești, Partea 1, „Prima 
convorbire cu părintele Serenus”, Cap. VIII, 1-2, în PSB, vol. 57, p. 419) 


„Un fapt destul de pilduitor s-a petrecut şi în zilele noastre cu părintele Pavel, 
sau cu Moise, care trăia într-un loc al acestei singurătăţi numit Calamus. Cel dintâi 
a locuit în pustiul din apropierea cetăţii Panephysis, pustiu, din câte știm, produs de 
curând de inundația apei foarte sărate. Ori de câte ori suflă crivățul, apa mânată din 
mlaștini acoperă suprafața întregii regiuni, făcând să pară ca nişte insule satele de 
aici, părăsite de locuitori din pricina inundaţiei. În acest ţinut, aşadar, trăia părintele 
Pavel într-o atât de mare curăţie a sufletului, în liniștea şi singurătatea pustiului, 
încât nu suporta să vadă, n-aş spune un chip femeiesc, dar nici măcar o îmbrăcă- 
minte de femeie. Într-o zi, însă, pe când se ducea la chilia unui bătrân împreună cu 
părintele Archebius, care locuia în același pustiu, din întâmplare o femeie le-a ieșit 
în cale. Izbit de întâlnirea cu aceasta, renunțând deodată la vizita pioasă pe care ar 
fi urmat s-o facă, a luat-o la fugă înapoi spre mănăstirea sa, alergând așa de repe- 
de, de parcă ar fi văzut un leu, sau un balaur uriaș și nebăgând în seamă strigătul 
părintelui Archebius, care-l chema să continue cu el drumul pentru a face vizita 
plănuită. Deşi a făcut aceasta din zelul pentru neprihană şi din ardoarea pentru 
puritate, totuși, fiindcă a depăşit măsura învățăturii şi a dreptei înfrânări (crezând 
că trebuie să dispreţuiască atât apropierea vinovată de femei, cât şi chipul acestora), 
pedeapsa i-a venit de îndată. Corpul i-a paralizat în întregime, încât nu numai mâi- 
nile și picioarele nu le mai putea mișca, dar nici limba și urechile nu-i mai foloseau 
la nimic, căci pierduse orice simţire și nu-i mai rămăsese din ceea ce este omenesc 
decât înfățișarea. În starea lui niciun bărbat nu-l putea ajuta cu ceva şi îngrijirea 
sa cerea neapărat asistenţă femeiască. A fost dus într-o mănăstire de fecioare, iar 
mâncarea şi băutura, pe care nici măcar prin gesturi nu putea să le ceară, precum şi 
alte nevoi, i-au fost asigurate de călugăriţe. A trăit în starea aceasta aproape patru 
ani, până ce a încetat din viață. Dar deşi paralizia îi era atât de puternică, încât își 
pierduse complet simţirea şi nu se putea mișca în niciun chip, de părea mai mult 
un cadavru, datorită virtuţilor sale şi setei de desăvârşire, uleiul cu care era uns a 
căpătat însuşirea minunată de a vindeca pe bolnavii care se atingeau de el, oricare 
le era suferința. Datorită acestui fapt a devenit limpede chiar pentru necredincioși 
că paralizia i-o pricinuise preamarea lui dragoste de Domnul şi că harul vindecării 
i-a fost dat de Sfântul Duh, ca mărturie şi recunoaștere a virtuţilor şi meritelor lui”. 
(Sf. IOAN CasIAN, Convorbiri duhovnicești, Partea I, „Prima convorbire cu părintele 
Serenus”, Cap. XXVI, 2-6, în PSB, vol. 57, pp. 428-429) 


Lupta cu ispitele 


„Ispitele, care descoperă din marea grămadă a credincioșilor că unii sunt pleavă, 
iar alții grâu. Căci, câtă vreme sufletul vostru este lăsat să fie stăpânit de vreo ispită, nu 
ispita este cea care se schimbă în grâu, ci pentru că voi eraţi din pleavă, adică uşuratici 
şi fără credinţă, ispita este cea care a descoperit firea voastră cea ascunsă. Dimpotrivă, 
când înfruntaţi curajos ispita, nu ea este cea care vă face evlavioşi şi răbdători, ci ea 
va fi cea care descoperă în ziua cea mare virtuțile răbdării și ale puterii, care de fapt 
existau în voi, dar într-un mod ascuns”. (ORIGEN, Din omiliile Evangheliei de la Luca, 
omilia a XXVI-a, IV, în PSB, vol. 7, p. 118) 

„Ioată viața omului pe pământ este un lanţ de ispitiri. De aceea se și cade să ne 
rugăm să nu cădem în ispită. Aceasta, desigur, nu în înțelesul ca să nu fim puși la încer- 
cări ori la ispitiri - lucru care este cu neputinţă, atâta vreme cât suntem pe pământ 
— ci ca să nu ne lăsăm biruiţi când suntem ispitiți. După părerea mea cel care cedează 
ispitei e biruit, pentru că se lasă prins în laţul ei”. (ORIGEN, Despre rugăciune, XXIX, 9, 
în DSB. ol. 7,4223) 


„Cunoaşteţi pe demonii uneltitori, cunoaşteţi cât de sălbatici sunt (spunea 
Cuviosul Antonie - n.n.), dar şi cât de slabi în putere. Nu vă temeţi deci de ei, ci mai 
degrabă respirați pe Hristos şi credeți Lui”. (Sf. ATANASIE CEL MARE, Viaţa Cuviosului 
Părintelui nostru Antonie, XC, în PSB, vol. 16, p. 243) 


„După cum agricultorii experimentați, atunci când este belșug, nu devin absolut 
fără nicio grijă, ci ei se gândesc şi la (o eventuală) foamete și strâmtorare; şi nici atunci 
când vine peste ei foametea şi strâmtorarea, nu cad în disperare, ştiind că lucrurile se 
schimbă; la fel (stau lucrurile) și în (viaţa) cea duhovnicească. Atunci când sufletul 
cade în felurite ispite, nu le priveşte cu uimire, nici nu cade în disperare, pentru că ştie 
că (cele ce se întâmplă cu el), când este încercat şi lovit de răutate, se fac cu îngăduinţa 
(lui Dumnezeu). Nici când se află în mare belșug și odihnă, nu este fără de grijă, pen- 
tru că nu exclude schimbarea (situaţiei)”. (Sf. MACARIE EGIPTEANUL, Cele cincizeci de 
omilii duhovniceşti, omilia XVI, 3, în PSB, vol. 34, p. 173) 


„Să presupunem că este (de față) un corp de armată persan şi altul roman și că 
din rândurile lor ies doi tineri, la fel de puternici, care se iau la luptă; la fel stau față 
în față, cu puteri egale, puterea potrivnică şi mintea; puterea pe care o are satan de a 
linguși sufletul și de a-l momi de partea sa este egală cu aceea pe care pe care o are 
sufletul în a nu i se supune și a nu-i ceda întru nimic. Ambele puteri îndeamnă, fie la 
bine, fie la rău, dar nu constrâng”. (Sf. MACARIE EGIPTEANUL, Cele cincizeci de omilii 
duhovniceşti, omilia XXVII, 22, în PSB, vol. 34, p. 223) 


„Pe drept ni se va zice cu dojană de către Apostol: Nu v-a cuprins nicio ispită, 
care să fi fost mai presus de puterea omenească (1 Corinteni 10, 13). (Sf. IOAN CASIAN, 
Așezămintele mănăstirești, Cartea a V-a, Cap. 19, în PSB, vol. 57, p. 175) 


Ajutorul lui Dumnezeu în lupta cu ispitele 


„Să ne pregătim să înfruntăm tot ce ni s-ar putea întâmpla, pentru ca orice s-ar 
întâmpla, să nu fim dovediţi ca nepregătiţi, ci să ne arătăm că suntem înarmaţi cu 
cea mai mare acuratețe. lar ceea ce ne va lipsi din cauza slăbiciunii omeneşti, după 
ce vom fi făcut totul ce depinde de noi, va desăvârși Dumnezeu, Care pentru cei ce-L 
iubesc toate le lucrează spre bine'"7 celor pe care-i ştie mai dinainte cum se vor purta. 
(ORIGEN, Despre rugăciune, XXIX, 19, în PSB, vol. 7, p. 281) 


„Să-l cerem dar, dacă suntem duşi în ispită, să nu fim totuşi daţi morţii, iar dacă 
suntem loviți de săgețile aprinse ale diavolului, totuşi să nu luăm foc”. (ORIGEN, Despre 
rugăciune, XXX, 3, în PSB, vol. 7, p. 283) 


1177. Nota Pr. Teodor Bodogae: „Expresia (ovvepyei o Oeos) trebuie luată în sens larg, nu de colaborare, 
ci de ajutorare din iubire”. (nota 4203, p. 281) 

„Căci întrucât a pătimit, fiind EI (Hristos - n.n.) însuşi ispitit, poate să ajute celor 
ce se ispitesc!!%. (Sf. ATANASIE CEL MARE, Irei cuvinte împotriva arienilor, Cuvântul 
al doilea împotriva arienilor, VIII, în PSB, vol. 15, p. 239) 


„Să socotim ostenelile ca un exercițiu spre virtute dar să nu cugetăm altfel, ci că 
Dumnezeu este Cel ce ne mântuieşte și ne dăruieşte puterea de a lupta împotriva celor 
ce ni se opun, chiar dacă ar trebui să ne împotrivim unor forțe cu mult mai mari ca ale 
noastre”. (Sf. CHIRIL AL ALEXANDRIEI, Închinare în Duh şi Adevăr, Cartea a cincea, în 
PSB, vol. 38, p. 174) 

»După ce au vâslit deci ca la douăzeci și cinci de stadii, 

Îl văd pe lisus umblând pe mare și apropiindu-Se de corabie. 

Și au strigat. lar El le spune: Eu sunt, nu vă temeți (loan 6, 19) 

Despărțiţi prin mari distanțe de uscat și suferind de teama că nu vor putea fi izbă- 
viți, având între ei şi uscat marea, li Se arată deodată de trei ori doritul Iisus Hristos. 
Astfel mântuirea le venea ca un foarte mare dar celor aflați într-o astfel de primejdie, 
cărora frica le tăiase orice nădejde de-a mai vieţui. Li se arată deci în chip minunat. 
Acest fapt li se dăruia spre cel mai mare folos. Și sunt speriaţi văzându-L pe lisus 
venind spre ei prin mijlocul mării, căci li se adaugă la temere minunea. Dar Hristos 
îi scapă îndată de aceste greutăţi, zicând: Eu sunt, nu vă temeți! Căci cei cărora le era 
de față Hristos trebuiau să scape de toată tulburarea, să se vadă mai presus de orice 
primejdie. Vom şti deci şi prin aceasta că trebuie să avem în ispite o cugetare curajoasă 
şi tinerească, să ne întărim cu o răbdare puternică, ajutați de nădejdea în Hristos, 
de nădejdea că vom fi izbăviţi din toate, chiar dacă suntem învăluiți, prin încercare, 
de multe temeri. Căci observă că nu îndată după ce au plecat, nici la începutul 
primejdiilor le apare Hristos celor din corabie, ci după ce s-au depărtat la multe stadii 
de uscat. Căci harul Celui ce ne izbăveşte nu vine îndată ce începe împrejurarea care 
ne tulbură, ci, când creşte frica, când se arată puternic pericolul și ne aflăm, ca să 
spun aşa, în mijlocul valurilor necazurilor; atunci apare în mod neașteptat Hristos și 
le oprește transformând cu putere negrăită împrejurările amenințătoare în seninătate” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a treia, 
Cap. IV, în PSB, vol. 41, pp. 333-334) 


Folosul răbdării ispitelor 


„Despre folosul ispitelor spunem următoarele: calităţile pe care le-a primit sufle- 
tul nu le cunosc nici alţii, nici chiar noi înşine, ci numai Dumnezeu. Luăm în schimb 
cunoștință de ele când suntem puși la încercări și aceasta cu scopul ca să nu ignorăm, 
ci pentru ca după ce ne cunoaștem să ne vedem din proprie voinţă greşelile şi să mul- 
țumim pentru binele care ni se arată prin ispitire”. (ORIGEN, Despre rugăciune, XXIX, 
17, în PSB, vol. 7, p. 280) 


„Euboulion: Incă ceva: Care luptător se arată a fi mai bun în luptă: cel care are 
adversari puternici şi niciodată nu este învins de ei sau cel care n-are adversari? 


1178. Tâlcuirea Pr. D. Stăniloae: „Cine nu e ispitit de foame, de sete, biruind ispita prin rațiune, nu poate 
da tărie celor ce se ispitesc, ca să o învingă și ei”. (nota 14, p. 239) 

Grigorie: Este clar că cel ce are (adversari puternici). 

Euboulion: Aşadar, atletul adevărat (este cel care se luptă şi are adversari?) 

Grigorie: Este. 

Euboulion: Ei bine, atunci și sufletul care se luptă cu asalturile pasiunilor și nu este 
doborât de ele, ba din contră, le înfrânge, pare să fie mai puternic decât cel neîncercat 
de dorinţe? 

Grigorie: Într-adevăr. 

Euboulion: Apoi, nu crezi tu, Grigorie, că pentru înfruntarea asalturilor poftelor 
celor rele se cuvine să aibă cineva multă bărbăţie? 

Grigorie: Fără îndoială. 

Euboulion: Această bărbăţie nu este rod al virtuţii? 

Grigorie: Evident. 

Euboulion: Deci, dacă răbdarea este rod al virtuţii, atunci sufletul care este hărțuit, 
dar se împotrivește poftelor, acela este mai puternic decât cel nehărțuit? 

Grigorie: Da. 

Euboulion: lar dacă este mai puternic, este şi mai bun? 

Grigorie: Da. 

Euboulion: Prin urmare, sufletul care este încercat de pofte dar rămâne cast este 
mai bun decât cel ce nu este încercat de dorinţe și rămâne cast”. (METODIU DE OLIMP, 
Banchetul sau despre castitate, Discursul XI: Virtutea, PSB, vol. 10, p. 120) 


„După cum pe luptători nevoinţele alergării îi duc la răsplăți, tot așa și pe noi creş- 
tinii încercarea ispitelor ne îndrumă spre desăvârșire, dacă primim cele rânduite de 
Dumnezeu cu răbdarea cuvenită şi cu toată bucuria”. (Sf. VAsILE CEL MARE, Epistole, 
epist. 101, în PSB, vol. 12, p. 282) 


„Omul tare, cu grijă de el şi treaz, ajunge prin aceste ispite mai puternic; și cu cât 
se prelungesc necazurile, pe atât îi creşte şi bărbăţia; pe când omul trândav şi nepăsă- 
tor se clatină şi cade îndată, de-ar veni doar o boare trecătoare de ispită; cade, nu din 
pricina naturii ispitelor, ci din pricina slăbiciunii voinţei”. (Sf. IOAN GURĂ DE AUR, 
Omilii la Facere, omilia II, V, în PSB, vol. 21, p. 45) 


„Acel demon viclean i-a putut răpi (lui Iov - n.n.) averile, dar nu i-a putut răpi 
dragostea cea către Dumnezeu, ci chiar mai puternic l-a făcut; şi încercându-l cu tot 
felul de necazuri, l-a făcut să se împodobească cu şi mai multe bunuri. De aceea dia- 
volul era în încurcătură mare; cu cât îi dădea mai multe lovituri, cu atât îl vedea că 
ajunge mai puternic”. (Sf. loan GURĂ DE AUR, Omilii la Matei, omilia XIII, 1V, în PSB, 
vol. 23, p. 160) 


„Diavolul chiar când vede că n-o poate scoate la capăt cu noi ne părăseşte de 
teamă ca nu cumva el însuși să ne dea prilejul să dobândim mai multe cununi”. 
(Sf. IOAN GURĂ DE AUR, Omilii la Matei, omilia XV, VIII, în PSB, vol. 23, p. 189) 


„Cu cât mai mare a fost primejdia în război cu atât mai mare este bucuria în biru- 
inţă”, (Fericitul AuGusTIN, Confessiones - Mărturisiri, Cartea a VIII-a, III, (7), în PSB, 
vol. 64, p. 172) 

Remedii ispitelor 


„Să avem în mâini cărțile sfinte iar în inimi gândurile Domnului, rugăciunea 
noastră să nu înceteze niciodată, să perseverăm în lucrurile mântuitoare, să fim ocu- 
paţi întotdeauna cu activităţi spirituale, pentru ca ori de câte ori va veni duşmanul, ori 
de câte ori va încerca să intre în inima noastră, s-o găsească închisă şi înarmată împo- 
triva lui”. (Sf. CIPRIAN, Despre gelozie și invidie, XVI, în PSB, vol. 3, p. 503) 


„Sunt arşi de ele toţi cei ale căror inimi, după cum spune unul dintre cei 12 proro- 
ci, ard ca văpaia focului''”*. Nu sunt arşi însă cei care, datorită pavăzei credinţei, reu- 
şesc să stingă săgețile aprinse ale diavolului, căci într-adevăr au în ei râuri de apă care 
curg pentru viața de veci şi care nu lasă să prindă putere săgețile celui rău, ci le sting cu 
ușurință prin revărsarea cugetărilor dumnezeieşti şi mântuitoare, care se întipăresc în 
sufletul celui înduhovnicit prin contemplarea adevărului”. (ORIGEN, Despre rugăciune, 
XXX, 3, în PSB, vol. 7, p. 283) 


„Căci nu-mi pot închipui că dacă s-ar mărgini numai la ea singură, firea omeneas- 
Că ar fi în stare să se lupte împotriva îngerilor, a înălțimilor şi a adâncurilor, precum și 
împotriva celorlalte făpturi, ci doar atunci când ar simţi că Însuşi Mântuitorul vine s-o 
ajute şi să Se sălășluiască în ea şi să poată spune atunci, adânc încrezătoare în ajutorul 
dumnezeiesc: Domnul este luminarea mea și mântuitorul meu, de cine mă voi teme? 
Domnul este apărătorul vieții mele, de cine mă voi înfricoşa? Când se vor apropia de 
mine cei ce îmi fac rău, ca să mănânce trupul meu; cei ce mă necăjesc și vrăjmaşii mei, 
aceia au slăbit și au căzut. De s-ar rândui împotriva mea oştire, nu se va înfricoșa inima 
mea; de s-ar ridica împotriva mea război, eu în El nădăjduiesc (Psalmii 26, 1-6). 

lată de ce cred că poate niciodată omul nu va fi în stare să biruiască el singur 
o putere vrăjmaşă (atât de mare) dacă n-ar primi ajutorul dumnezeiesc”. (ORIGEN, 
Despre principii, Cartea a III-a, V, 2, în PSB, vol. 8, p. 224) 


„Pentru că nu depinde de noi faptul de a gândi sau nu cele rele, ci acela de a le 
împlini sau nu. Pentru că nu putem să împiedicăm cugetele ce se formează în noi, 
inspirate din afară pentru încercarea noastră, dar putem a nu le da atenţie și a nu le 
împlini”. (METODIU DE OLIMP, Aglaofon sau Despre înviere, Discursul al doilea, III, 
PSBvol: 10, p; 171) 


„(...) am un scut nu tocmai neînsemnat, de care mă folosesc ca de o pavăză împo- 
triva a tot veninul trimis împotriva mea de cel viclean: anume, cunoașterea lucrurilor 
plăcute lui Dumnezeu”. (EUSEBIU DE CEZAREEA, Viața lui Constantin cel Mare, Cartea 
V, 11.2, în PSB, vol. 14, p. 265) 


„Acela (diavolul - n.n.) arunca în el!!% gânduri spurcate, iar acesta le alunga prin 
rugăciuni. Acela încerca să trezească în trup furnicări, acesta ruşinându-se ridica în 


1179. Nota Pr. Teodor Bodogae: „Osea 7, 6. Un adevărat cuptor încins este sufletul căzut pradă patimilor. 
Origen se exprimă în mod viu, existențialist. Așa o va face şi Sfântul loan Hrisostomul: pocăința = topitoarea 
chinurilor (Cuvântări Despre pocăință)”. (nota 428, p. 283) 

1180. Se face referire la Sfântul Cuvios Antonie cel Mare. (n.n.) 

faţa trupului zidurile credinţei, ale rugăciunilor şi posturilor. Diavolul stăruia, ticălo- 
sul, şi noaptea lua chipul femeii şi o imita în tot felul, numai ca să-l înşele pe Antonie. 
Iar acesta gândind la Hristos şi la curăţia insuflată de EI și, cugetând la sufletul nema- 
terial, stingea jarul aceluia. Vrăjmaşul făcea să apară iarăși în el dulceața plăcerii, iar 
el se mânia şi se supăra gândindu-se la amenințarea focului şi la mușcătura viermelui. 
Şi opunându-i-le acestea, trecea nevătămat peste acelea. Și toate acestea se făceau spre 
ruşinarea vrăjmașului. Şi așa cel ce a socotit să se facă asemenea lui Dumnezeu era 
făcut de râs de către un tânăr. Şi cel ce se lăuda cu puterea sa împotriva trupului și 
sângelui era surpat de un om purtător de trup. Căci îi era împreună-lucrător Domnul, 
Care a purtat trup pentru noi şi a dat trupului biruința împotriva diavolului'"*!, încât 
fiecare dintre cei ce luptă cu adevărat poate zice: Nu eu, ci harul lui Dumnezeu care 
este cu mine (1 Corinteni 15, 10)”. (Sf. ATANASIE CEL MARE, Viaţa Cuviosului Părintelui 
nostru Antonie, V, în PSB, vol. 16, p. 192) 


„Mi s-a arătat odată un demon foarte înalt în scornirea nălucirii şi a îndrăznit să 
spună: Eu sunt puterea lui Dumnezeu şi: Eu sunt providența. Ce dorești să-ți dăruiesc? 
lar eu am suflat şi mai mult împotriva lui, chemând numele lui Hristos și am încercat 
să-l lovesc. Şi mi s-a părut că l-am lovit şi îndată acesta, cât era de mare, a dispărut cu 
toți dracii lui, întru numele lui Hristos. Şi a venit altă dată vicleanul, când posteam, 
cu înfăţişare de monah, aducând nălucirea unor pâini. Şi mă sfătuia zicând: Mănâncă 
şi opreşte-te din multele osteneli. Ești om și tu; și vei slăbi. Iar eu pricepând uneltirea 
lui, m-am sculat să mă rog. Iar acela n-a putut răbda. Ci s-a mistuit și a dispărut ieșind 
prin ușă ca un fum. De câte ori nu mi s-a arătat în pustie nălucirea aurului, cerându-mi 
doar să-l ating şi să văd. Dar eu rosteam împotriva lui un cuvânt din psalmi și el se 
topea. De multe ori mă loveau pricinuindu-mi răni, iar eu ziceam: Nimic nu mă va 
despărți de dragostea lui Hristos (Romani 8, 35). Şi ei, după aceea, se loveau mai mult 
între ei. Nu eu eram cel ce îi oprea pe ei și îi alunga, ci Domnul, Care zice: Am văzut pe 
satana ca un fulger din cer căzând (Luca 10, 18). lar eu, fiilor, amintindu-mi de spusa 
Apostolului, le înscriam acestea în mine, ca să învăţaţi că nu trebuie să slăbiţi întru 
nevoinţă, nici să vă temeţi de nălucirile diavolului şi ale dracilor lui”. (Sf. ATANASIE 
CEL MARE, Viaţa Cuviosului Părintelui nostru Antonie, XXXIX, în PSB, vol. 16, p. 216) 


„Şi diavolul însuși mărturiseşte că nu poate nimic, se cuvine să-l dispreţuim 
cu totul pe el şi pe dracii lui. Vrăjmașul şi câinii lui sunt în stare de aceste uneltiri. 
Dar noi, cunoscând slăbiciunea lui, putem să-i dispreţuim. De aceea să nu cădem 
de mai înainte cu mintea, nici să nu ne lăsăm sufletul înfricat şi nici să ne pricinuim 
nouă temere, ci să zicem: Să nu vină demonul să mă surpe, să nu mă doboare arun- 
cându-mă, sau apărând deodată să mă tulbure. Să nu gândim nicidecum la unele ca 


1181. Tâlcuirea Pr. D. Stăniloae: „Hristos a fost cel dintâi care a făcut din trupul nostru mijloc de biruire 
asupra diavolului. Dumnezeu poate lucra prin trupul nostru slab. Aceasta justifică pe Dumnezeu pentru crea- 
rea trupului. Trupul nu e rău prin sine, ca în platonism, ca în parsism, ca în maniheism și în origenism. Materia 
şi trupul sunt create şi ele de Dumnezeu. Şi nimic din cele create de Dumnezeu nu e rău. Poate fi biruită chiar 
și ființa pur spirituală a diavolului de către omul purtător de trup. Întruparea Domnului a pus în lumină va- 
loarea veșnică a trupului și capacitatea lui de a fi făcut mijloc de biruință asupra răului. Şi nu un mijloc pasiv, 
ci un participant activ la lupta împotriva spiritului netrupesc, devenit rău. Vedem cum Sfântul Atanasie unește 
învățătura despre mântuirea în Hristos cu cea despre rostul nevoinţei împotriva păcatului. Chiar împotriva 
spiritului propriu poate lupta omul când cu o altă parte a lui hotărâtă pentru bine luptă prin trup pentru a 
curăți şi partea din spirit înclinată spre rău”. (nota 4, p. 195) 

acestea, nici să nu ne întristăm ca unii ce pierim. Ci mai degrabă să îndrăznim și să 
ne bucurăm pururea ca unii ce ne mântuim. Şi să cugetăm în suflet că Domnul, Care 
i-a biruit și le-a luat puterea, e cu noi. Şi să înțelegem şi să gândim că fiind Domnul 
cu noi, nimic nu ne vor putea face vrăjmașii. Căci venind, aşa cum ne vor afla, așa 
se vor face și ei față de noi şi-şi vor potrivi nălucirile pe potriva gândurilor ce le 
vor afla la noi. De ne vor afla fricoși şi tulburaţi, îndată, ca niște furi, aflând locul 
nestrăjuit, vor năvăli în el. Și ceea ce gândim despre noi, aceasta o sporeşte cu un 
adaos. Dacă ne văd pe noi înfricaţi şi temători ne fac mai mare frica prin nălucirile 
amenințătoare pricinuite de ei. Prin acestea e chinuit nenorocitul de suflet. Iar dacă 
ne află bucurându-ne în Domnul și cugetând la bunătăţile viitoare şi gândind la cele 
ale Domnului și înțelegând că toate sunt în mâna Domnului şi că demonul nu poate 
face nimic împotriva creştinului, nu au peste tot nicio putere împotriva noastră, ci 
văzând sufletul întărit prin astfel de gânduri, se întorc ruşinați. Văzându-l vrăjmașul 
pe Iov înconjurat de astfel de întărituri, a plecat de la el. Dar pe Iuda văzându-l gol 
de acestea, l-a făcut prizonier al său. Deci de voim să dispreţuim pe vrăjmaş, să gân- 
dim pururea la cele ale Domnului şi sufletul să ni se bucure pururea prin nădejde. Şi 
vom vedea cursele dracilor risipindu-se ca un fum şi pe ei mai degrabă fugind decât 
prigonindu-ne. Căci sunt, precum am spus înainte, foarte fricoşi, așteptând pururea 
focul gătit lor”. (Sf. ATANASIE CEL MARE, Viaţa Cuviosului Părintelui nostru Antonie, 
XLI, în PSB, vol. 16, pp. 217-218) 


„Să nu se întâmple ca timpul liber pe care îl avem să facă intrarea vrăjmașului, ci 
să avem casa noastră lăuntrică ocupată, căutând, prin Duhul Sfânt, să locuiască mai 
dinainte în noi Hristos”. (Sf. VAsILE CEL MARE, Omilii la Psalmi, Omilia la Psalmul 
XLV, VIII, în PSB, vol. 17, p. 307) 


„Atunci când sufletul, precum îl stimulează inteligenţa lui, care a fost sădită în 
el în mod natural de Sfânta Treime când l-a creat, reflectă la cele bineplăcute şi nece- 
sare, atunci îndată se eliberează de influențele păgubitoare ale trupului; după cum, 
presimţind și înfrânând pornirile dezordonate ale trupului, redobândeşte liniştea ce 
i se cuvine şi, fără nicio piedică, se ataşează gândurilor conforme cu natura ei, căci, 
potrivit puterii care există în ea, contemplează cu intensitate Sfânta și adorata Treime 
şi reflectă la inaccesibilitatea măririi dumnezeieşti, din cauza extraordinarei ei stră- 
luciri, la curăţenia fericirii, la infinitatea înţelepciunii, la constanţa şi plăcerea liniștii, 
la natura nepăsătoare şi de neclătinat”. (Sf. VAsiLe CEL MARE, Constituţiile ascetice, 
Cap. II, I, în PSB, vol. 18, p. 478) 


„Când suntem tulburaţi de patimi sau de pofte rele sau de ură sau de mânie sau de 
invidie, să ne gândim la Cel ce locuiește în noi şi să alungăm departe de noi nişte gân- 
duri ca acestea. Să ne ruşinăm de covârşitorul har dat nouă de Dumnezeu”. (Sf. IOAN 
GURĂ DE AUR, Omilii la Facere, omilia VIII, VI, în PSB, vol. 21, p. 106) 


„Prin multă cugetare asupra dumnezeieştilor Scripturi, să oprim orice atac al 
vicleanului demon. Când ne vede că studiem mult cărţile duhovniceşti, nu numai că 
nu ne atacă, dar nici nu îndrăzneşte să cate la noi, pentru că știe că încercarea lui e 
zadarnică şi că îndrăzneala se întoarce pe capul lui”. (Sf. IOAN GURĂ DE AUR, Omilii la 
Facere, omilia XXXVII, I, în PSB, vol. 22, p. 41) 


= 

„Şi uită-te unde L-a dus Duhul! Nu L-a dus în oraș sau în piaţă, ci în pustie, pen- 
tru că Duhul voia ca diavolul să-L ispitească pe lisus nu numai prin foame, ci voia ca şi 
pustietatea locului să-i dea diavolului prilej de ispită. Că atunci mai cu seamă ne atacă 
diavolul când ne vede singuri, cu noi înşine. Așa a ispitit-o pe femeie la început, când 
era singură și nu era cu ea bărbatul. Dimpotrivă, când diavolul vede că suntem cu alţii 
şi adunaţi mai mulți la un loc nu are atâta cutezanță şi nici nu ne atacă. Mai cu seamă 
pentru aceasta trebuie să venim cât mai des la biserică, ca să nu fim prinşi uşor de 
diavol”. (Sf. IOAN GURĂ DE AUR, Omilii la Matei, omilia XIII, I, în PSB, vol. 23, p. 154) 


„(...) demonul nu găsește odihnă, ca să arate că demonii cu uneltirile lor pun 
negreșit mâna pe omul care nu se cuminţeşte. Și ar trebui să se cuminţească pentru 
două pricini: prima, că a suferit mai înainte; a doua, pentru că a scăpat. Dar, mai 
bine spus, mai este şi o a treia pricină: amenințarea că are să sufere ceva şi mai rău. 
(Sf. IOAN GURĂ DE AUR, Omilii la Matei, omilia XLIII, IV, în PSB, vol. 23, p. 514) 


„Când în munte a fost ispitit de diavol, Hristos l-a biruit şi l-a doborât la pământ, 
deşi încă nu ştia (diavolul - n.n.) că era Hristos. Cu aceste cuvinte însă l-a prins în 
plasă: prin blândeţe l-a doborât, prin bunătate l-a biruit. Fă şi tu la fel! Dacă vezi că 
un om ajunge diavol şi se apropie de tine, biruie-l și tu tot ca Hristos. Ţi-a dat Hristos 
putere să fii ca El după puterea ta. Nu te spăimânta când auzi aceste cuvinte. Atunci 
spăimântează-te, că nu ești ca EI”. (Sf. IOAN GURĂ DE AUR, Omilii la Matei, omilia 
LXXVIII, IV, în PSB, vol. 23, p. 893) 


„Dacă deci te fereşti de sălăşluirea fiarei în tine, păzeşte capul ei, adică prima 
momeală a răului. La aceasta te îndeamnă ghicitura poruncii Domnului: EI va privi 
la călcâiul tău şi tu vei privi la capul lui (Facerea 3, 15). Nu da şarpelui cale de trecere 
când se târăşte spre lăuntrul tău şi aduce de la cel dintâi început tot ce trage după 
el”. (Sf. GRIGORIE DE Nyssa, Despre Rugăciunea Domnească, Cuvântul IV, în PSB, 
vol. 29, p. 438) 


„Căci una este straja şi tămăduirea sufletului: a-şi aminti cu dor de Dumnezeu și a 
se păstra în gânduri bune. De aceea să nu ne oprim de la o astfel de sârguinţă nici când 
mâncăm, nici când bem, nici când ne odihnim nici când facem sau spunem ceva, ca 
toate cele ale noastre să se săvârşească spre slava lui Dumnezeu şi nu a noastră, nici 
să aibă viața noastră vreo pată sau vreo întinăciune de pe urma uneltirii celui rău. 
(Sf. GRIGORIE DE NyssA, Despre rânduiala cea după Dumnezeu (a vieţii) şi despre nevo- 
ința cea adevărată, în PSB, vol. 29, p. 475) 


„(...) cea dintâi grijă a omului este să se ferească de orice prilej care ne poate duce 
la rău. A doua ne cere să dovedim de la început că suntem strâns lipiți de Domnul prin 
mijlocirea trupului Lui, arătând, prin fapte, că numai în El ne putem găsi fericirea. 
În al treilea rând, să nu uităm din capul locului că vrăjmașul diavol necontenit stă să 
năpădească asupra noastră, dar că suntem unși pentru împărăţia lui Dumnezeu, prin 
credinţă şi oricât de mult ar manevra diavolul, Domnul nu mai îngăduie să fie scos 
dintr-o atât de mare vrednicie, cel care deja împărăţeşte împreună cu Sine. Căci de la 
altcineva vrăjmaşul nu mai poate primi putere împotriva noastră şi nici de altcineva 
nu mai putem fi scoşi din cinstea pe care o avem, decât doar dacă ne facem pe noi 

înşine drept slujitori ai răului”. (Sf. GRIGORIE DE Nyssa, Lo titlurile Psalmilor, partea a 
II-a, cap. XI, în PSB, vol. 30, p. 167) 


»(...) precum şarpele nu poate fi tras de coadă, pentru că solzii de pe gât se opun 
celor care vor să-l tragă afară, tot așa nu se poate începe de la sfârşit alungarea plăcerii 
din casa sufletului. lată de ce învățătorul virtuţii ne poruncește să pândim capul șarpe- 
lui (Facerea 3, 15). lar cap numeşte el începutul răutăţii. Dacă nu primim în suflet acest 
început, atunci şi urmarea rămâne nelucrătoare. Căci cine este cu totul vrăjmaș al 
plăcerii nu va fi întrânt nici de momelile parțiale ale patimii; dar dacă cineva a primit 
în suflet începutul patimii, odată cu aceasta a primit în sine și sălbăticiunea întreagă”. 
(Sf. GRIGORIE DE Nyssa, Omilii la Ecclesiast, Omilia IV, în PSB, vol. 30, pp. 231-232) 


„Căci, după cum nu se poate ca cel ce stă în lumină să vadă întunericul, tot așa 
nu-i cu putință ca cel ce-şi are privirea aţintită spre Hristos să se mai lase atras spre 
vreo deșertăciune oarecare”, (Sf. GRIGORIE DE Nyssa, Omilii la Ecclesiast, Omilia V, în 
PSB5yal30%p236) 


„(...) dacă ochii mei vor fi pururi îndreptaţi spre Domul, atunci nelucrătoare vor 
fi uneltirile vrăjmaşului, prin care acesta urzește lanțuri periculoase pentru suflet” 
(Sf. GRIGORIE DE Nyssa, Omilii la Ecclesiast, Omilia VII, în PSB, vol. 30, p. 262) 


„Se cuvine, deci, să priveghem și să ne păzim din toate părţile de duşmani, pen- 
tru ca, în cazul în care în neruşinarea lui, aruncă vreo săgeată, să fie respinsă, înainte 
de a atinge sufletul”. (Viața Sfântului Macarie Egipteanul - Epistola Sfântului Macarie 
Egipteanul, în PSB, vol. 34, p. 79) 


„Satan poate să se ridice, să se războiască și să doboare şi pe cei ce au ajuns la 
un înalt grad (de desăvârşire), pe cei care au cunoscut pe Dumnezeu în har și putere. 
Se cuvine, deci, să ne luptăm şi să ne păzim (de uneltirile celui viclean) și cu toată 
înțelepciunea și frica să lucrăm mântuirea noastră (Filipeni 2, 12), precum s-a scris. 
(Voi toţi) câți v-aţi făcut părtași ai Duhului lui Hristos, să nu vă arătaţi disprețuitori 
(față de EI) în niciun lucru, fie mic, fie mare, și să nu insultaţi harul Duhului, pentru ca 
să nu pierdeţi viaţa, ai cărei părtaşi deja v-aţi făcut”. (Sf. MACARIE EGIPTEANUL, Cele 
cincizeci de omilii duhovnicești, omilia XV, 4, în PSB, vol. 34, p. 154) 


„De cele mai multe ori satan, cu pretextul bunelor intenţii, spunând sufletului: Cu 
acest lucru te vei face bine plăcut lui Dumnezeu, îl îndeamnă la gânduri uşuratice, dar 
în aparenţă bune. Sufletul, astfel înșelat, nu ştie să le deosebească și cade în cursa şi 
în pierzania diavolului. De aceea, arma cea mai puternică a atletului și a luptătorului 
aceasta este: să intre în inima sa, să lupte împotriva lui satan, să se urască pe sine și să 
se lepede de sufletul său (cel păcătos), să se mânie împotriva sa şi să se dojenească, să 
se împotrivească poftelor celor dinăuntru, să se opună gândurilor (celor rele; într-un 
cuvânt) să se lupte cu sine însuşi”. (Sf. MACARIE EGIPTEANUL, Cele cincizeci de omilii 
duhovniceşti, omilia XXVI, 12, în PSB, vol. 34, p. 208) 


„Şi, după cum, aurul şi argintul, aruncat în foc, devine mai curat și mai limpede și 
nimic nu poate să-l schimbe, fie că este vorba de lemn sau iarbă — pentru că devenind 

foc, pe toate câte intră în contact cu el, le consumă - tot așa şi sufletul, care petrece 
în focul Duhului şi în lumina divină nu suferă niciun rău din partea duhurilor celor 
viclene. Chiar dacă se apropie ceva de ele, este consumat de focul cel ceresc al Duhului. 

Şi, după cum o pasăre, avântându-se spre înălțimi este fără de grijă şi nu se teme 
de nimic, nici de vânător, nici de animalele sălbatice, şi de acolo de sus râde de toţi, 
aşa şi sufletul, care primeşte aripile Duhului și se avântă spre înălțimile cerului este 
deasupra tuturor și râde de toate”. (Sf. MACARIE EGIPTEANUL, Cele cincizeci de omilii 
duhovnicești, omilia XXX, 6, în PSB, vol. 34, p. 231) 


„Atunci când mintea este preocupată continuu de iubirea și amintirea lui 
Dumnezeu, atunci are loc moartea celui viclean, şi aş zice, spânzurarea lui”. 
(Sf. MACARIE EGIPTEANUL, Alte șapte omilii, „Cuvânt despre desăvârşirea în duh, 
13, în PSB, vol. 34, p. 296) 


„Se cuvine să ne păzim inima cu toată grija şi să cerem de la Dumnezeu înțelep- 
ciune, ca să putem descoperi cursele celui rău. Se cuvine, de asemeni, să ne exercităm 
mereu mintea şi cugetul cu înțelepciunea și să le orientăm după voia lui Dumnezeu”. 
(Sf. MACARIE EGIPTEANUL, Alte șapte omilii, „Cuvânt despre libertatea minţii”, 7, în 
PSB, vol. 34, p. 339) 


„Dacă vrem să suportăm uşor tot necazul şi toate ispitele, să dorim moartea pen- 
tru Hristos şi s-o avem totdeauna înaintea ochilor; de altfel, avem şi poruncă de a ne 
lua crucea şi de a-L urma, or aceasta înseamnă să fim totdeauna gata să murim (pentru 


El); deci, dacă vom avea o astfel de dispoziţie, vom suporta ușor, după cum s-a spus, 
tot necazul cel văzut şi nevăzut. Cel ce este dispus să moară pentru Hristos nu-i pasă 
de momentele triste şi dureroase. De aceea, zicem, necazurile sunt greu de suportat 
pentru cei ce nu iubesc moartea pentru Hristos şi nu au totdeauna gândul îndreptat 
spre El. Deci, cel ce doreşte să moștenească pe Hristos şi aprobă patimile Lui, trebuie 
să-și dorească acelaşi lucru, iar cei ce zic că iubesc pe Domnul, întru aceasta să se facă 
cunoscuţi, adică prin faptul că suportă orice necaz care vine asupra lor, nu numai cu 
curaj, ci şi cu voie bună, având nădejde în EI”. (Sf. MACARIE EGIPTEANUL, Alte șapte 
omilii, „Cuvânt despre libertatea minţii”, 17, în PSB, vol. 34, p. 343) 


„Dar precum briciul nu scoate cu totul din rădăcină însuşi părul ce creşte din noi, 
ci-l taie îndată ce răsare, aşa şi cuvântul lui Dumnezeu nu smulge din rădăcină mișca- 
rea înnăscută a poftei (căci sfințenia desăvârşită ne e rezervată pentru veacul viitor), 
ci mai degrabă o mortifică când odrăsleşte şi se întăreşte în noi şi potoleşte legea din 
mădularele trupului, când devine sălbatecă”. (Sf. CHIRIL AL ALEXANDRIEI, Închinare în 
Duh și Adevăr, Cartea a unsprezecea, în PSB, vol. 38, p. 407) 


„Căci armele noastre nu sunt trupești, cum s-a scris (2 Corinteni 10, 4). Căci nu 
suntem loviți în trup, ci primim poftele în minte şi în inimă şi cădem în patimile iubi- 
rii de trup. Deci trebuie să ne învăţăm cu toate armele duhovnicești şi să ne îmbră- 
căm cu harul de sus şi să ne înălțăm mintea, pe cât se poate dincolo de orice săgeată 
spirituală. Astfel vom birui pe toți potrivnicii şi ridicându-ne dincolo de orice pati- 
mă, ne vom păstra frumusețea sufletului neştirbită pentru Dumnezeu”. (Sf. CHIRIL AL 
ALEXANDRIEI, Glafire la a doua Lege, în PSB, vol. 39, p. 450) 


Pr. asist. dr. LIVIU PETCU 


„Şi dacă este în noi puterea de-a împiedica, să ne grăbim îndată a pedepsi ceea 
ce se ridică în noi şi să nu-i îngăduim să se înrădăcineze, din neglijenţă, în mintea 
noastră, ci să căutăm să o tăiem ca pe un început al răutăţii şi să facem ca mintea să 
lucreze neîmpiedicată, sau să cunoască limpede că va birui repede pe satana care ne 
lingușeşte, cunoscând îndată ceea ce spune Psalmistul: Mai înainte de a fi umilit, am 
păcătuit (Psalmii 118, 67). Căci, înainte de a pătimi deplin păcatul, greșim prin apro- 
barea gândurilor păcătoase, prețuindu-le, primindu-le şi făcând prin aceasta loc de 
intrare satanei”. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a noua, Introducere, în PSB, vol. 41, p. 809) 


„lar dacă-i adaugi (sufletului) virtuțile, neprihana, cumpătarea, înfrânarea, 
poate să-și înfrâneze uşor atacurile fără măsură ale patimilor uşoare, să-și impună 
un hotar în desfrâu și dorinţe, să deosebească dreptatea de nedreptate, să-și poto- 
lească îndoielile prin liniște sufletească şi, împăcându-și toate neînțelegerile dintre 
trup şi suflet, ca un bun judecător să păstreze neştirbită unirea dintre omul lăuntric 
şi cel din afară, îmbunându-i în sine însuși, pentru ca, dacă este nevoie, niciun rău 
sfătuitor să nu-l întoarcă de la cununa pătimirii”. (Sf. AMBROZIE AL MILANULUI, 
Scrisori, scrisoarea a XLIII-a, 12, în PSB, vol. 53, p. 207) 


„Dacă-n noapte un demon înşelător 

Ne-aruncă-n genunea greşelilor, 

Pe-acela Cerescule să-l risipeşti, 

Cu Tăria slavei să ne mântuiești”. (Sf. AMBROZIE AL MILANULUI, Imnuri, VII - 


Imn de dimineaţă (altă lectură), în PSB, vol. 53, p. 363) 


„Brăzdând în fiecare ceas şi moment pământul inimii noastre cu plugul 
Evangheliei, care este amintirea permanentă de crucea Domnului, vom putea nimi- 
ci culcușul fiarelor sau ascunzișul şerpilor veninoşi din noi”. (Sf. IOAN CASIAN, 
Convorbiri duhovniceşti, Partea |, „Întâia convorbire cu părintele Moise”, Cap. XXII, 
2, în PSBi0l 5 45p825) 


„Luaţi, spune apostolul, pavăza credinței, prin care puteți să nimiciţi toate săge- 
țile aprinse ale duhului vrăjmaș. Aşadar credinţa este cea care, înfruntând săgețile 
încinse ale poftelor, le nimicește prin teama de judecată viitoare și prin credinţa în 
împărăţia cerurilor. Apostolul porunceşte să luăm și platoșa dragostei. Aceasta este 
cea care, înconjurându-ne și întărindu-ne pieptul, ni-l fereşte de loviturile vrăjmașe, 
de tulburările pricinuitoare de răni ucigașe, și nu permite să pătrundă săgețile duş- 
manului în omul nostru lăuntric. Căci: toate le suferă, toate le rabdă, toate le înfruntă; 
și coif îi este nădejdea mântuirii. Coiful este oblăduitorul capului. Capul nostru este 
Hristos şi pe acesta trebuie să-L avem neîncetat în toate ispitele și urmările, ca pe 
o platoşă de nepătruns, în nădejdea bunurilor viitoare, iar credința în El s-o păzim 
întreagă şi nevătămată. Chiar dacă i se taie cuiva membrele celelalte, el poate îrăi fără 
ele, dar fără cap nu poate nimeni trăi nici câteva clipe. Sabia Duhului este cuvântul 
lui Dumnezeu. Căci ea este mai ascuţită decât orice sabie cu două tăișuri și pătrunde 
în adâncurile sufletului şi ale duhului, ale încheieturilor și ale măduvei, şi deosebește 
cugetările şi pornirile inimii, tăind, fără îndoială, și despărțind tot ce găseşte în noi 
pământesc şi trupesc. Cel încins cu aceste arme este apărat întotdeauna de atacurile 

și de armele dușmanilor; el nu va fi legat și dus în lanţurile jefuitorilor ca rob şi supus 
pe pământul cugetărilor dușmane și nu va auzi aceste cuvinte ale profetului: De ce ai 
îmbătrânit pe pământ străin?, ci va rămâne ca un biruitor în acea regiune de gânduri 
pe care a voit-o”. (Sf. IoAN CasIAN, Convorbiri duhovniceşti, Partea I, „Prima con- 
vorbire cu părintele Serenus”, Cap. V, 5-8, în PSB, vol. 57, pp. 417-418) 


„Dacă ne temem de puterea şi de imboldurile vrăjmașului, să cerem ajutorul 
şi oblăduirea lui Dumnezeu, despre care este spus: Cel ce este în noi este mai mare 
decât cel ce este în această lume. Ajutorul Lui pentru noi este cu mult mai mare 
decât mulțimea acelora care luptă împotriva noastră”. (Sf. IOAN CASIAN, Convorbiri 
duhovniceşti, Partea I, „Prima convorbire cu părintele Serenus”, Cap. VIII, 2, în PSB, 
vol. 57, p. 419) 


„Să-L rugăm pe Dumnezeu să rămână în noi neschimbată teama de EI și dra- 
gostea care nu ştie să cadă, care ne va face înţelepţi în toate și ne va păzi întotdeauna 
nerăniți de săgețile diavolului. Cu aceste străji nu se poate să intre cineva în lanţurile 
morții”. (Sf. IOAN CAsIAN, Convorbiri duhovnicești, Partea I, „A doua convorbire cu 
părintele Serenus”, Cap. XXV, 6, în PSB, vol. 57, p. 452) 


„(...) prin râvna sinceră a bunurilor dumnezeieşti omoară cugetul egiptean al tru- 
pului și-l așază sub nisip, adică sub deprinderea neroditoare de rele, în care, chiar dacă 
se seamănă de dușman neghina răutăţii, nu răsare pentru sărăcia lăuntrică cu duhul 
care naște și păzeşte nepătimirea”. (Sf. MAxIM MĂRTURISITORUL, Ambigua, partea a 
doua, 35, în PSB, vol. 80, p. 146) 


ISRAEL 


„Israel înseamnă: mintea care vede pe Dumnezeu”. (Sf. MACARIE EGIPTEANUL, 
Cele cincizeci de omilii duhovnicești, omilia XLVII, 5, în PSB, vol. 34, p. 271) 


ISTEŢIMEA 
Cum întrebuinţăm isteţimea? 
„Fii (...) atent la cuvântul istețime şi cunoaşte că este o facultate sufletească, care 
poate fi întrebuințată în două direcții; dacă un om o foloseşte cu gând curat, spre folo- 
sul lui şi al altora, este lăudat; dar dacă o întrebuințează spre paguba celor din jurul lui 


este de osândit, pentru că îi dă prilej să se folosească de ea spre propria sa pierdere”. 
(Sf. VAsrLe CEL MARE, Omilii și cuvântări, Omilia a XII-a, XI, în PSB, vol. 17, p. 480) 


IUBIREA 
Definiţia 


„Căci iubirea nu-i decât legătura lăuntrică cu obiectul doririi”. (Sf. GRIGORIE DE 
Nyssa, Dialogul Despre suflet și înviere, Preliminarii, în PSB, vol. 30, p. 381) 


Pr. asist. dr. LIVIU PETCU 


Iubirea — culme a virtuţilor 


„Cea mai mare virtute este dragostea, bunătatea, milostenia. Aceste virtuți 
depăşesc chiar virtutea fecioriei. Deci, dacă vrei să fii egal cu apostolii, nimic nu te 
împiedică! E de ajuns numai să săvârşeşti virtutea dragostei şi nu ești întru nimic 
mai mic decât apostolii”. (Sf. IoAN GURĂ DE AUR, Omilii la Matei, omilia XLVI, IV, 
în PSB, vol. 23, p. 543) 


»(...) Dumnezeu pune dragostea mai presus de toate”, (Sf. loAN GuRĂ DE Aus, 
Omilii la Matei, omilia LXXIX, 1V, în PSB, vol. 23, p. 902) 


Iubirea — forţă de unificare a omului și de egalizare între oameni 


»(...) puterea iubirii careadună cele divizate, și face pe om iarăși o singură rațiune şi 
un singur mod de viețuire şi aduce la egalitate şi netezeşte toată inegalitatea şi deosebi- 
rea, susținută în toţi prin socotințe proprii''*. Mai mult, ea mișcă în chip cuvenit spreo 
inegalitate lăudabilă, întrucât fiecare atrage cu voia pe aproapele la sine (în locul 
său) aşa de mult și-l cinstește cu atât mai mult pe acela ca pe sine, cu cât mai înainte 
îl respingea şi râvnea să fie el înaintea aceluia. Şi se desface pe sine pentru el, prin 
despărțirea de raţiunile înțelese individual prin proprie socotinţă, şi de cele ce-i sunt 
proprii lui prin socotinţa sa şi se adună în unica simplitate şi identitate, prin care 
nimeni nu este prin nimic despărțit de ceea ce e comun, ci fiecare e al fiecăruia şi toți 
ai tuturor şi mai degrabă ai lui Dumnezeu decât unii ai altora. Și ca atare toţi s-au 
făcut unul, având în ei raţiunea cea una a existenţei, arătată ca atotuna prin fire și 
prin voia lor liberă, și pe Dumnezeu Cel înţeles în ea, cu Care se contemplă împre- 
ună, odată cu înălțarea la EI, în calitate de Cauzator şi Făcător al existenţei celor ce 
sunt (creaturilor) ”'%. Această rațiune poate fi păzită de noi neştirbită şi nepătată prin 
atenția deplină și prin străduința înţeleaptă arătată în virtuţi şi prin ostenelile ce ţin 


1182. Tâlcuirea Pr. D. Stăniloae: „Precum se vede, Sf. Maxim înțelege iubirea ca o mare forță de uni- 
ficare a omului și de egalizare între oameni. Omul plin de iubire manifestă un mare echilibru în gânduri, 
simțiri și fapte. Nu sare de la o extremă la alta. Nu trece de la cuvinte jignitoare, la cuvinte afectuoase; nu 
e împins de unele în altele. E în toate atent, delicat, înfrânat de la porniri necugetate. Rațiunea lui, aceeași 
în toate manifestările, nu judecă acum așa, acum altfel, comportarea lui e inspirată de aceeași înțelegere a 
vieții şi a semenilor. lubirea e marea forță unificatoare în el. Ea îi dă o uimitoare stăpânire de sine. Dar ea îi 
unifică şi pe oamenii care sunt însufleţiţi de ea. Îi unifică pentru a-i ajuta să se egalizeze între ei prin respect 
reciproc. Prin aceasta iubirea îi readuce la egalitatea proprie oamenilor prin fire, dar nimicită prin socotința 
deosebită a fiecăruia, sau prin voinţa altfel determinată”. (nota 53, pp. 31-32) 

1183. Tâlcuirea Pr. D. Stăniloae: „Toţi sunt, cugetă, lucrează conform raţiunii comune firii lor, datorită 
iubirii de Dumnezeu, care-i uneşte pe toți prin puterea iubirii Lui faţă de ei. Iar în această rațiune comună 
a lor se străvede odată cu Dumnezeu, Cuvântul personal, ca Cel ce-i are adunaţi în EI, fără să-i confunde. 
Iubirea îi uneşte pe toți în aceeași înțelegere, îi uneşte ca o unică rațiune a firii purtată de toţi între ei şi cu 
Cuvântul întrupat, Care Şi-a însuşit rațiunea noastră, căreia i-a redat conformitatea cu firea dumnezeiască 
şi în care ne poate uni, cu voia noastră, pe toți. Căci rațiunea Lui umană e purtată de Rațiunea personală 
creatoare. Cu Ea ne întâlnim, adunându-ne în raţiunea cea una a firii omeneşti. Căci aceasta are ca izvor 
și suport clar al ei Rațiunea personală, sau Cuvântul ipostatic. El Se vede prin toate actele Lui omeneşti. 
Hristologia Părinților este hristologia Logosului unificator al tuturor prin rațiune și iubire. Aceasta dă o ex- 
plicaţie și asumării firii umane raţionale şi capabile de unire prin rațiune şi iubire cu Cuvântul dumnezeiesc 
şi între oameni”. (nota 54, p. 32) 

de acestea. Prin ele se curăță de patimile ce se răzvrătesc împotriva ei”. (Sf. MAxIM 
MĂRTURISITORUL, Epistole, Partea întâi, Ep. 2, în PSB, vol. 81, pp. 31-32) 


Iubirea — cale spre desăvârșire 


„Iubirea este o cale spre desăvârşire, aşa ne-a arătat-o şi Dumnezeu şi tot așa 
trebuie să fie și între oameni”. (ORIGEN, Omilii la Cartea Cântarea Cântărilor, 
Omilia II, Cap. VII, în PSB, vol. 6, p. 333) 


Iubirea — calea care le întrece pe toate'!8 


„Faţă de starea şi cu măsura minţii fiecăruia, Scriptura dumnezeiască ne chea- 
mă la diferite grade de desăvârşire după libertatea noastră de alegere. Ea nu putea 
să propună tuturor aceeaşi comoară a desăvârşirii, fiindcă n-au toţi la fel virtutea, 
voinţa sau înflăcărarea, și de aceea cuvântul dumnezeiesc a instituit oarecum feluri- 
te trepte şi măsuri. Că aşa este o arată limpede și fericirile din Evanghelie, care sunt 
mai multe, nu una. Deşi sunt numiţi fericiți cei care vor avea împărăţia cerurilor, 
fericiţi cei ce vor stăpâni pământul, fericiți cei ce vor primi mângâierea, fericiţi cei 
ce se vor sătura, totuşi credem că este mare deosebire între locuirea în împărăția 
cerurilor şi stăpânirea pământului, oricare este el, între primirea mângâierii și între 
săturarea deplină de dreptate, între cei care dobândesc mila şi cei care vor merita să 
se bucure de vederea preaslăvitului Dumnezeu. Alta, spune Apostolul, este străluci- 
rea soarelui, alta strălucirea lunii şi alta strălucirea stelelor; căci stea de stea se deose- 
bește în strălucire. Așa este şi învierea morţilor. Astfel, deşi Scriptura dumnezeiască 
aproape în același mod îi laudă pe cei ce se tem de Dumnezeu şi zice: Fericiți toți cei 
ce se tem de Domnul, şi prin aceasta le făgăduieşte fericire deplină, totuşi zice iarăși: 
În dragoste nu este teamă, dar dragostea desăvârșită alungă teama, fiindcă teama 
își are pedeapsă, iar cel ce se teme nu este desăvârșit în dragoste. [...) Vedeţi, aşadar, 
că există diferite grade de desăvârşire şi că suntem chemaţi de Dumnezeu de la 
cele înalte la cele mai înalte; cel ce este fericit și desăvârșit în teama de Dumnezeu, 
mergând, cum spune Scriptura din virtute în virtute, şi urcându-se prin căldura 
minţii de la o desăvârșire la altă desăvârșire, adică de la teamă la speranţă, este 
invitat la o stare şi mai fericită, care este dragostea, şi cel ce a fost slugă bună și 
credincioasă, trece în tovărăşia prieteniei şi adopţiunea între fii. Deci în acest sens 
trebuie înţeleasă și afirmaţia noastră. Nu spun că sunt fără niciun preț gândurile la 
acea pedeapsă veşnică, sau la fericita răsplată care este făgăduită celor sfinți, ci că, 
deşi folositoare, pentru că-i introduc în începuturile fericirii pe cei ce le urmează, 
totuşi dragostea, în care este încredere deplină şi bucurie veșnică, de la teama lor de 
robi, şi de la speranţa de plată a argaţilor, îi înalță până la dragostea de Dumnezeu 
şi până la adopţiunea între fiii Lui, făcându-i oarecum din desăvârşiți mai desăvâr- 
şiți”. (Sf. IOAN CasIAN, Convorbiri duhovnicești, Partea a II-a, „Prima convorbire cu 
părintele Cheremon”, Cap. XII, 1-3, 5-6, în PSB, vol. 57, pp. 509-510) 


1184. 1 Corinteni 12, 31. 

„Fericitul Apostol, punând dragostea mai presus nu numai de teamă și de spe- 
ranță, ci chiar de toate harismele, care sunt socotite mari şi minunate, ne arată şi 
calea către ea. Căci după ce a catalogat toate darurile duhovniceşti, a spus aşa despre 
virtuțile acesteia: Și acum vă arăt o cale care le întrece pe toate. De-aș vorbi în limbile 
oamenilor și ale îngerilor, și de-aș avea darul profeţiilor şi tainele toate le-aș cunoaște 
și toată știința, și de-a avea atâta credință, încât să mut și munţii, şi aş împărți toate 
bogățiile mele hrană săracilor și trupul meu l-aş da să fie ars, iar dragostea nu am, 
nimic nu-mi folosește. Vedeţi aşadar, că nu se găseşte nimic mai preţios, nimic mai 
desăvârşit, nimic mai înalt, şi, ca să spun așa, nimic mai netrecător. Profețiile se vor 
desființa, limbile vor înceta, știința se va sfârși, dar dragostea niciodată nu va cădea. 
Fără ea nu numai acele feluri foarte înalte de harisme, ci chiar slava martiriului 
însuşi va pieri”, (Sf. IOAN CAsIrAN, Convorbiri duhovniceşti, Partea a II-a, „Prima 
convorbire cu părintele Cheremon”, Cap. XII, 7-8, în PSB, vol. 57, p. 510) 


lubirea cuprinde în sine toate virtuțile, fiind cauza 
a tot binele şi sfârşitul tuturor bunătăţilor 


„Fiindcă nimic nu e atât de mult în chipul dumnezeiesc ca dumnezeiasca iubire, 
nici atât de tainic şi de înalt lucrător spre îndumnezeirea oamenilor. Căci cuprinde 
în sine toate bunătăţile câte le prezintă cuvântul adevărului în chipul virtuţii şi e 
despărțită şi ruptă de toate câte se cuprind în chipul răutăţii (al păcatului) ca plini- 
rea legii şi a prorocilor (Romani 13, 10). Căci lor le urmează taina iubirii care ne face 


pe noi, din oameni, dumnezei''%, şi-i adună pe cei împărțiți în raţiunea generală 


a poruncilor''* şi, cuprinzându-i pe toţi în chip unitar prin bunăvoire, e puterea 
din care pornesc toţi în purtările lor diferite prin iconomie. 


1185. Tâlcuirea Pr. D. Stăniloae: „Iubirea cuprinde toate virtuțile și e contrară tuturor păcatelor. Ea e sursa 
tuturor formelor de bine. Cel ce o are e omul fără nicio ciuntire, e omul realizat deplin, în comunicare neîmpie- 
dicată și în apropiere maximă de Dumnezeu. E omul îndumnezeit. Iubirea e fluidul spiritual care curge de la 
Dumnezeu la om ca să se întoarcă de la om la Dumnezeu. Iubirea e înrudirea omului cu Dumnezeu. Fa unește 
la maximum persoanele umane fără să le confunde. Ea trece peste șanțul care ţine pe Dumnezeu despărţit de 
om, închis în transcendenţa Lui. Iubirea merge până acolo că prin ea Fiul lui Dumnezeu Se poate face om, 
trezind toată iubirea umanului față de ipostasul Lui dumnezeiesc. Iubirea e plenitudinea de putere prin care 
Dumnezeu ne conduce pe drumul desăvârșirii până la El. În iubire se arată plenitudinea existenţei. Ipostasul 
Tatălui este iubirea fără început în starea de sine, iubire care se dăruieşte ca să ia o altă existenţă de Sine în Fiul. 
Chiar în om, iubirea ca stare de sine dăruitoare poartă în sine, dacă nu infinitatea, setea de infinitate. Ipostasul 
e stare de sine a omului, dar nu de la sine, ci stare creată, deci nu e fluid emanat din Dumnezeu; totuşi nu poate 
exista decât ca opera lui Dumnezeu. Prin iubire, Dumnezeu Se uneşte cu omul până a Se face om și omul tinde 
să se unească cu Dumnezeu până a se face dumnezeu după har. Iubirea îi unește fără să-i confunde. Dumnezeu 
îl îmbrățișează şi îl înalţă pe om ca om şi omul Îl îmbrățișează pe Dumnezeu ca Dumnezeu. În om iubirea ne- 
având starea de sine (calitatea de ipostas) prin sine, își are starea de sine prin Dumnezeu. Acest fapt își atinge 
punctul culminant în Hristos, în care Însuși Fiul lui Dumnezeu Se face suportul iubirii umane” (nota 42, p. 28) 

1186. Tâlcuirea Pr. D. Stăniloae: „Cei parţiali împlinind acelaşi porunci se adună în acordul între ei. 
Sau cel ce împlinește toate poruncile devine omul general, omul rațiunii generale care e ramificată în porun- 
cile parţiale şi prin aceasta ajunge în acord cu fiecare om care face la fel. Dar pe lângă aceste două înţelesuri, 
această propoziţie mai are și un al treilea înțeles: în poruncile diferite sunt manifestate voirile parţiale ale 
Logosului dumnezeiesc. Cel ce le împlineşte pe toate, realizând iubirea, se uneşte cu ipostasul Cuvântului 
din care pornesc toate poruncile. Acest înţeles e pus în relief în propoziţie în continuare, Ei sunt adunaţi 
în Dumnezeu-Cuvântul prin buna lor voire de împlinire a poruncilor sau voilor Cuvântului. Dar fiecare le 
împlineşte în modul său, după cum a fost creat şi inspirat de Dumnezeu, prin și după capacitatea în care se 
află prin iconomia lui Dumnezeu, Care voieşte ca fiecare persoană să-şi păstreze unicitatea”, (nota 43, p. 28) 

Căci ce chip al bunătăţilor nu are iubirea? Nu dă ea credința ca temelia cea 
dintâi, care încredinţează pe cel ce o are despre existenţa lui Dumnezeu și a celor 
dumnezeieşti şi dăruieşte mai mult decât ochiul, care priveşte la cele ce se arată 
simţurilor, cunoştinţa despre acelea celor ce le contemplă? Nu dă nădejdea, care 
face să subziste pentru ea binele care subzistă ca existență adevărată şi prinde mai 
mult decât prinde mâna grosimea materiei ce cade sub pipăitul ei''*7? Nu procură 
ea gustarea celor crezute şi nădăjduite, având prin ea însăşi cele viitoare ca prezente 
prin simţire? Nu dă smerenia, cea dintâi temelie a păzirii virtuţilor, prin care putem 
să ne cunoaștem pe noi înşine și să dezumflăm bășica goală a îngâmfării? Nu ne 
dă ea blândeţea, prin care lovim ocările şi laudele şi potolim tulburarea ce ne-o 
pricinuiesc relele opuse, adică slava şi lipsa de slavă? Nu ne dă ea liniştea, datorită 
căreia chiar pătimind rămânem neschimbaţi faţă de cei ce ne fac rele, nelăsându- 
ne în dispoziţie dușmănoasă? Nu naşte ea în noi mila, prin care ne însuşim cu voia 
nenorocirile altora şi ea nu ne lasă să uităm pe cel înrudit și de același neam? Nu 
susţine în noi înfrânarea, răbdarea, îndelunga răbdare, bunătatea, pacea şi bucuria, 
prin care potolim cu uşurinţă iuțimea şi pofta şi arderea fierbinte și înfocată a lor? 
Și, ca să spun simplu şi pe scurt, iubirea este sfârşitul tuturor bunătăţilor (virtuţilor), 
ca cea care duce la şi apropie de Dumnezeu, Cel mai înalt vârf al bunătăţilor şi cauza 
a tot binele, pe cei ce umblă în ea, ca una ce este ea însăşi credincioasă și nu cade şi 
rămâne (1 Corinteni 13, 8) 8. 

Căci credinţa este temelie celor de după ea, adică a nădejdii şi a iubirii, dând 
subzistență sigură adevărului!!*. Iar nădejdea este puterea care leagă extremele, adică 
credinţa şi iubirea. Ea arată prin sine ceea ce e crezut totodată ca vrednic de iubit şi ne 
învaţă să străbatem prin ea calea spre aceea'!%. În sfârșit, iubirea este împlinirea acelo- 
ra, cuprinzând întreg ultimul conţinut vrednic de dorit şi dându-le acelora (credinței 
şi nădejdii) odihna mișcării în EI, întrucât în locul credinţei că este și al nădejdii că va 
veni, dă bucuria de EI ca prezent!!”!. Ea singură, propriu-zis, arată pe om ca chipul lui 


1187. Tâlcuirea Pr. D. Stăniloae: „Nădejdea le aduce în mine pe cele ce există obiectiv în afară de mine”. 
(nota 44, p. 28) 

1188. 'Iâlcuirea Pr. D. Stăniloae: „Dragostea are în ea însăși credința și nădejdea și toate viruțile. Căci altfel 
n-ar putea fi dragoste. De aceea ea este şi cauza acelora, dar și cea care se revelează deplin prin ele, ca vârf al 
lor. Lucrul din urmă îl spune Sf. Maxim în cele următoare. Între calitatea de cauză și cea de vârf a virtuților, 
afirmate amândouă de Sf. Maxim, nu-i o contrazicere”. (nota 46, p. 29) 

1189. Tâlcuirea Pr. D. Stăniloae: „Dacă credinţa își are temelia în iubire, ultima temelie a existen- 
ței este iubirea. Dar credinţa pune în relief deosebit adevărul existenței. Sunt pentru că iubesc, spunea 
Patriarhul Calist în sec. XIV. Dar această experienţă e afirmată prin credinţă. Ea explicitează felul existenţei 
adevărate, deosebindu-l de cea înşelătoare”. (nota 47, p. 29) 

1190. Tâlcuirea Pr. D. Stăniloae: „Din credinţă iese puterea nădejdii, prezentând cele crezute ca bunătăți 
viitoare pe seama omului. Deci în credință este implicată şi tăria nădejdii şi a iubirii. Aceasta face pe om să se 
alipească cu bucurie de cele crezute și să le aştepte ca vrednice de iubire. Deci nădejdea ne prezintă cele crezute 
ca viitoare bunătăţi ale noastre vrednice de iubire, sau iubirea care este esența celor crezute ne face să ne alipim 
de ele şi mai mult, dându-ne nădejdea că vor deveni și ale noastre. Pornind de la credinţă, înaintăm prin nă- 
dejde spre posesiunea lor, când ne vom uni deplin cu ele prin iubire. În fond iubirea pornind din credință ne 
duce prin nădejde spre unirea cu cele crezute din iubire. Până însă nu avem unirea deplină cu cele cunoscute 
prin credință ca vrednice de iubire, avem nădejdea. Prin nădejde știm că vom avea cele ce ni se făgăduiesc prin 
credinţă şi le iubim prin ea”. (nota 48, p. 29) 

1191. Tâlcuirea Pr. D. Stăniloae: „Credinţa ne asigură că Dumnezeu este, dar e încă în afară de noi; nădejdea 
ne asigură că Dumnezeu e pe drum spre noi şi noi pe drum spre El; iubirea e unirea deplină cu Dumnezeu, Care 
este şi Care a venit la noi, dar pe Care am început să-L iubim prin credință înainte de a fi venit la noi”. (nota 49, p. 29) 

Dumnezeu, supunând cu înţelepciune raţiunii ceea ce depinde de noi (de socotin- 
ţa noastră), iar rațiunea nesupunând-o la ceea ce depinde de noi (liberului nos- 
tru arbitru)”. (Sf. MAxIM MĂRTURISITORUL, Epistole, Partea întâi, Ep. 2, în PSB, 
vol. 81, pp. 27-29) 


Iubirea face ca Dumnezeu să ia chip de om, iar omul 
să se îndumnezeiască 


„Fiindcă lucrul cel mai desăvârșit al iubirii și ţinta ultimă spre care tinde lucra- 
rea ei este să le pregătească şi să le potrivească aceleași însuşiri şi numiri prin comu- 
nicare afectuoasă reciprocă!!”. Ea face pe om dumnezeu, iar pe Dumnezeu să fie şi 
să Se arate om pentru una și aceeași nediferenţiată lucrare voită şi pentru una şi ace- 
eași mişcare a ambilor, cum vedem la Avraam și la sfinţi. Şi aceasta este poate ceea ce 
s-a spus ca din partea lui Dumnezeu: În mâna prorocilor M-am asemănat (Osea 12, 
10), ceea ce înseamnă că Dumnezeu Îşi dă din iubire de oameni un chip potrivit fie- 
căruia după faptele virtuţii imprimate în fiecare. Căci mâna fiecărui drept sunt fap- 
tele virtuţii lui, în care şi prin care Dumnezeu primeşte asemănarea cu oamenii!!%?. 

Deci mare bine este iubirea. Este binele cel dintâi şi prin excelenţă dintre toate 
cele bune, ca una ce uneşte prin sine pe Dumnezeu şi pe oameni în jurul celui ce o 
are şi ca una ce face pe Făcătorul oamenilor să Se arate ca om prin asemănare deplină 
a celui îndumnezeit cu Dumnezeu prin binele care devine propriu omului atât cât îi 
este cu putinţă lui. Ea, pe cât înţeleg, face pe om să iubească pe Domnul Dumnezeu 
din toată inima și din tot sufletul şi din toată puterea şi pe aproapele ca pe sine însuși 
(Deuteronomul 6, 5). lar aceasta înseamnă, ca să o spun ca printr-o definiţie, afec- 
țiunea față de primul bine, pe care o are prin întreaga Providenţă înnăscută între- 
gul neam după fire!!*. Mai sus de ea nu e nimic la care să urce omul iubitor de 
Dumnezeu, toate modurile de vieţuire binecredincioase fiind depășite de ea. Pe 
aceasta o ştim şi o numim iubire. Şi nu o împărţim ca pe alta şi alta între Dumnezeu 
şi aproapele, ci una și aceeaşi se îndreaptă întreagă spre Dumnezeu ca datorată Lui 
şi-i uneşte pe oameni întreolaltă. Căci este o lucrare şi o dovadă clară a iubirii față 
de Dumnezeu simţirea plină de bunăvoință față de aproapele. Căci cel ce nu iubește 
pe fratele pe care-l vede — spune dumnezeiescul Apostol loan - nu poate să iubească 
pe Dumnezeu, pe care nu-L vede (1 Ioan 4, 20). 


1192. Tâlcuirea Pr. D. Stăniloae: „Iubirea uneşte atât de mult persoanele, încât ele poartă ca persoane ne- 
confundate un conţinut comun prin comuniune reciprocă. Cei ce se iubesc sunt o unitate, dar purtată de doi. Dar 
face şi pe Dumnezeu să ia chipul (modelul) fiecăruia dintre cei doi. (...) Însăşi existenţa este iubirea ca persoană. 
Dumnezeu este iubire (1 loan 4, 10). Numai iubirea explică cinstea negrăită ce i-a dat-o Dumnezeu omului, fă- 
cându-l în aşa fel că EI Însuşi poate lua conţinutul de viață omenesc şi forma omului, umplând-o de iubirea Lui 
şi actualizând în ea resursele unei iubiri, care nu vrea să ştie de vreo margine și de vreun sfârșit”. (nota 60, p. 34) 

1193. Tâlcuirea Pr. D. Stăniloae: „Aceasta se poate înţelege în sensul că Dumnezeu Însuşi e Cel ce a luat 
chipul omului care lucrează virtutea, sau că Dumnezeu Însuşi lucrează prin acel om. Dar poate însemna și că 
omul acesta a dat chip concret lui Dumnezeu. Omul s-a făcut chipul lui Dumnezeu şi Dumnezeu S-a făcut 
chipul omului”. (nota 61, pp. 34-35) 

1194. Tâlcuirea Pr. D. Stăniloae: „Înţelesul pare să fie acesta: omul are în sine afecțiunea faţă de Dumnezeu 
ca primul bine, sădită în tot neamul omenesc de pronia dumnezeiască pentru a-l menţine în unitate. lubind 
toţi pe Dumnezeu, se menţin toţi în unitate”. (nota 62, p. 35) 

Ea este calea adevărului, cum S-a numit pe Sine Însuşi Cuvântul lui Dumnezeu'"55. 
Ca atare îi înfăţişează pe cei ce umblă pe această cale (în EI, cu EI) lui Dumnezeu 
ajunşi curăţiţi de toate felurile de patimi!!*%. Ea este ușa prin care cel ce intră ajunge 
în Sfintele Sfinţilor şi se face vrednic să fie văzător al neapropiatei frumuseți a Sfintei | 
şi Împărăteştii Treimi. Ea este viţa adevărată în care cel ce se altoieşte cu toată tăria 
se învredniceşte să se facă părtaş al calității dumnezeiești. Prin ea este şi s-a dat 
toată învățătura legii, a prorocilor şi a Evangheliei, ca, însuşindu-ne dorinţa bună- 
tăţilor negrăite, să ne dovedim dorul de ele prin purtările noastre, cinstind atât de 
mult făptura pentru Făcătorul dorit, încât să se poată înfățișa Făcătorului cât o cere 
rațiunea firii, care dă ca lege deopotriva cinstire şi taie de la fire orice inegalitate 
apărută în fiecare prin prejudecată şi îi adună pe toţi în ea ca prin puterea cea una || 
a identităţii!!””. (Sf. MAxIM MĂRTURISITORUL, Epistole, Partea întâi, Ep. 2, în PSB, || 
vol. 81, pp. 34-36) | 
| 
| 
| 


»(...) EI face arătată calea preaslăvită a iubirii, cu adevărat dumnezeiască şi | 
îndumnezeitoare şi călăuzitoare spre Dumnezeu, de care se poate spune că e şi | 
Dumnezeu''% şi pe care la început au acoperit-o spinii, dar pe care EI prin patimile | 
pentru noi, purtate întâi de EI și care închipuiesc acei spini, a dăruit-o tuturor cură- | 
țită de patimi!!%. Căci a dat în lături pietrele de pe ea prin ucenicii Săi, cum a prezis 
El Însuși prin proroci, spunând: Și daţi pietrele din cale (Proverbele lui Solomon 24, 

31; Isaia 62, 10). Şi ne-a convins cum se cuvine să ne alipim la ea atât de mult, pe 
cât EI ne-a arătat-o mai înainte prin Sine, răbdând să pătimească pentru noi. 

Pentru aceasta (pentru iubire) toţi sfinţii s-au împotrivit totdeauna păcatului, | 
nedând niciun preţ pe viaţa aceasta, și au răbdat multele feluri ale morţii ca să se 
adune în ei înşişi şi în Dumnezeu din lume, şi să înlăture sfâşierile firii în ei înşişi. | 
Ea este adevărata şi neprihănita înțelepciune dumnezeiască a credincioșilor, al cărei | 
capăt final este binele şi adevărul, dacă binele este iubirea de oameni, iar adevărul, | 
iubirea de Dumnezeu arătată în credinţă, amândouă fiind dovezi ale iubirii, întru- | 
cât aceasta uneşte pe oameni cu Dumnezeu şi întreolaltă şi de aceea are stăruința | 

| 
| 


1195. 'Tâlcuirea Pr. D. Stăniloae: „Persoana Cuvântului este iubire, Care ca om S-a făcut calea iubirii către 
Dumnezeu”. (nota 63, p. 35) 

1196. Tâlcuirea Pr. D. Stăniloae: „Omul devine ipostas al iubirii sau iubire personificată prin curățirea | 
de patimi, care pe de o parte îl închid în el însuşi, pe de alta îl fac robul lor lipsit de libertate, În iubire trăieşte ÎN] 
omul zborul liber spre Dumnezeu şi spre semenii săi, scăpat de lanţurile în care s-a ferecat cu voia sa, sau și-a 
ferecat chiar voia sa” (nota 64, p. 35) 

1197. Tâlcuirea Pr. D. Stăniloae: „Dacă se înlătură inegalitățile apărute în fire prin lipsa iubirii, 
aceasta se poate înfățișa lui Dumnezeu fiind plină de iubirea care o uneşte nu numai în ea însăși, ci și cu || 
Dumnezeu”. (nota 66, p. 36) 

1198. Tâlcuirea Pr. D. Stăniloae: „Dumnezeu este iubirea (1 loan 4, 8). În acelaşi timp EI este Cel ce 
este. Dumnezeu este iubirea existentă de Sine din veci, deci existența ipostatică sau interipostatică. Nu este |] 
existență deplină, deci ipostatică, care să nu fie iubire și nu e iubire care să nu fie Persoană în relație cu altă | 
Persoană”, (nota 68, p. 36) | 

1199. Tâlcuirea Pr. D. Stăniloae: „Spinii au acoperit pe Fiul iui Dumnezeu cel întrupat, sau iubirea faţă | 
de noi, sau viţa, în care a primit să altoiască firea noastră. Aceasta a făcut dificilă recunoașterea Lui ca iubire, 
sau ca viță dătătoare de viață. Dar de fapt tocmai în purtarea acestor spini s-a manifestat iubirea Lui. Prin | | 
aceasta Şi-a făcut arătată Dumnezeirea Lui iubitoare şi de viaţă dătătoare, biruind patimile și moartea care se | 
imprimaseră în firea omenească în urma păcatului, sau a depărtării ei de Dumnezeu. Acoperind firea noastră 
de spini, a curăţit-o de ei”. (nota 69, p. 36) || 

neclintită în bunătăţi (în virtuţi)”. (Sf. Maxim MĂRTURISITORUL, Epistole, Partea 
întâi, Ep. 2, în PSB, vol. 81, p. 36) 


Imnul iubirii 


„Întrebare: Cum (poate) spune Apostolul: Dacă aș avea toată cunoașterea şi toată 
profeția și dacă aș vorbi în toate limbile îngerilor, nimic nu sunt (1 Corinteni 13, 2). 

Răspuns: Nu trebuie să înțelegem (aceste cuvinte) în sensul că Apostolul nu 
este nimic; (el vrea să spună că) în comparaţie cu iubirea, care este perfectă, aceste 
(daruri) sunt nimica toată, că acela care a ajuns la aceste trepte (de desăvârșire, 
poate) să cadă pe când cel care are iubirea, nu cade”. (Sf. MACARIE EGIPTEANUL, 
Cele cincizeci de omilii duhovnicești, omilia XXVII, 14, în PSB, vol. 34, p. 220) 


„După cum o tânără, logodită cu un bărbat, oricâte daruri ar primi (de la el) 
înainte de însoţire - fie ele bijuterii, haine sau odoare preţioase - nu-și găseşte 
mulțumirea până ce vine vremea nunții și a însoțirii, tot aşa și sufletul, logodindu- 
se Mirelui ceresc și primind de la El arvuna Duhului, adică darul vindecărilor, al 
cunoașterii şi descoperirii (celor ascunse), nu-şi găseşte mulțumirea până ce nu 
obține comuniunea deplină, adică iubirea, care, neschimbătoare fiind şi netrecă- 
toare, face nepătimaşi şi statornici pe cei care o doresc”. (Sf. MACARIE EGIPTEANUL, 
Cele cincizeci de omilii duhovniceşti, omilia XLV, 7, în PSB, vol. 34, p. 267) 


„Iubirea pe toate le suferă (...) pe toate le rabdă, iubirea nu cade niciodată 
(1 Corinteni 13, 7-8). Cuvântul: Niciodată nu cade aceasta înseamnă: Cei ce dobân- 
desc darurile mai înainte pomenite ale Duhului, dar nu se eliberează definitiv, prin 
iubire, de patimi, n-au ajuns la (limanul) cel sigur, ci se află în pericol şi se tem de 
duhurile cele viclene. Numai aceasta nu cade, pentru că nu mai este pândită de 
patimi. Celelalte harisme, însă, ca limbile îngerilor, profeția, cunoştinţa toată şi 
darurile vindecărilor, comparate cu ea, sunt ca nimic. 

Prin aceste (cuvinte) ne-a indicat scopul, măsura desăvârşirii (spre care să tin- 
dem)”. (Sf. MACARIE EGIPTEANUL, Alte șapte omilii, „Cuvânt despre desăvârşirea în 
duh”, 6-7, în PSB, vol. 34, pp. 294-295) 


Diferite moduri de manifestare a iubirii 


„Căci pe Dumnezeu trebuie să-L iubeşti din toată inima și din tot sufletul şi din 
toată puterea și simţirea; pe aproapele ca pe tine însuţi; pe femeie, dacă ai un suflet mai 
curat, ca Hristos, Biserica, iar de eşti mai împătimit, ca trupul propriu. Pentru că aşa 
poruncește orânduitorul acestora, Pavel. În sfârșit, pe dușman se cuvine a-l iubi prin 
a nu-i răsplăti răul cu rău, ci a-i da în schimbul nedreptăţii binefaceri. Dar acum se 
poate vedeala mulţi oiubireamestecată şi fără rânduială, arătată în chip rătăcit printr-o 
nepotrivire necuvenită. Căci sunt unii care, alipiţi fierbinte de avuţii, de onoruri şi 
de femei, le iubesc pe acestea din tot sufletul şi puterea, încât ar voi să-și pună și 
viața pentru ele; pe Dumnezeu, atât cât să pară că-L iubesc; aproapelui abia îi arată 

iubirea rânduită dușmanilor; iar celor ce-i urăsc voiesc să le plătească pentru supă- 
rarea lor de mai înainte cu un şi mai mare rău”. (Sf. GRIGORIE DE NYssA, Tâlcuire 
amănunţită la Cântarea Cântărilor, Omilia IV, în PSB, vol. 29, p. 167) 


„Însă această afecțiune este de multe feluri. Într-un fel sunt iubiţi părinții, în 
altul soțiile, în alt fel fraţii, în alt fel fiii, şi chiar în aceste afecțiuni există mari deo- 
sebiri. Dragostea față de copii, bunăoară, nu se arată într-un singur chip. Aceasta 
se vede şi din exemplul patriarhului Iacob care, fiind tată a doisprezece copii, deși-i 
iubea pe toţi cu dragoste părintească, totuși a înclinat prin afecțiunea sa către Iosif, 
precum arată Scriptura: Îl urau fraţii săi, pentru că-l iubea tatăl său. Nu înseamnă 
că acel bărbat drept ca tată nu-şi iubea foarte mult şi pe ceilalți copii, ci fiindcă Iosif 
purta în sine chipul Domnului avea pentru el o afecțiune mai dulce şi mai deosebi- 
tă. Citim că printr-o astfel de afecțiune era însemnat şi loan evanghelistul, despre 
care se spune: Acel ucenic, pe care-l iubea Hristos. Şi pe ceilalți unsprezece i-a iubit 
atât de mult, încât El însuşi spune în Evanghelii: Precum Eu v-am iubit pe voi, așa 
iubiți-vă și voi unul pe altul. Despre aceştia se spune şi în alt loc: Iubind pe ai Săi, 
care sunt în lume, până la sfârşit i-a iubit. Dar această dragoste față de unul nu arată 
o stare călduță față de ceilalți discipoli, ci un mai mare belșug de dragoste, pe care 
i-o impunea starea de castitate şi de nestricăciune trupească a acestuia. Aceasta 
este însemnată în chip deosebit ca mai sublimă, fiindcă o înalță nu comparația cu 
ura, ci un mai mare har al dragostei celei mai puternice. Ceva asemănător citim în 
Cântarea Cântărilor exprimat de persoana care reprezintă pe logodnică: Porunciţi 
în mine dragostea. Aceasta este într-adevăr dragostea poruncită care, neurând pe 
nimeni, iubește mai mult pe unii prin dreptul meritelor și care, deși iubeşte pe toţi 
în general, alege totuşi din ei pe cei pe care trebuie să-i iubească cu deosebită afec- 
ţiune, între cei ce sunt în cea mai înaltă şi mai deosebită atenţie păstrând pe câţiva, 
care se înalță mai mult decât ceilalţi în afecțiunea sa”. (Sf. IoAN CaAsIAN, Convorbiri 
duhovnicești, Partea a II-a, „Prima convorbire cu părintele Iosif”, Cap. XIV, 1-4, în 
PSB, vol. 57, p. 583) 


Iubirea de Dumnezeu 


„Nimic să nu iubiţi în afară de Hristos”. (Sf. IGNATIE TEOFORUL, Epistole, „Către 
efeseni”, cap. XI, în PSB, vol. 1, p. 193) 


„Și iubește pe Hristos lisus cel care face voia Lui și-l păzeşte poruncile Lui 
(Ioan 14, 15, 23)”. (CLEMENT ALEXANDRINUL, Care bogat se va mântui?, 29.5, în 
PSB, vol. 4, p. 54) 


„Să fim oameni plini de zel spre cele bune, oameni iubitori de Dumnezeu! Să 
dobândim cele mai mari bunătăţi: pe Dumnezeu și viaţa! Cuvântul ne vine în aju- 
tor. Să avem încredere în E]. Niciodată să nu ne cuprindă atâta dor de argint, de aur 
sau de slavă, cât dor de Însuşi Cuvântul adevărului”. (CLEMENT ALEXANDRINUL, 
Cuvânt de îndemn către eleni (Protrepticul), Cap. XII, 121.2, în PSB, vol. 4, p. 161) 

„Știind că suntem cea mai frumoasă avere din toate averile Sale, să ne dăm 
pe noi înşine lui Dumnezeu, iubind pe Domnul Dumnezeu şi socotind dragos- 
tea noastră de Dumnezeu ca cea mai frumoasă faptă din întreaga noastră viață”. 
(CLEMENT ALEXANDRINUL, Cuvânt de îndemn către eleni (Protrepticul), Cap. XII, 
122.2, în PSB, vol. 4, p. 161) 


»Mântuitorul nostru, însă, depăşeşte toată firea omenească. Este frumos, aşa că 
El singur merită să fie iubit de noi, care dorim frumuseţea cea adevărată, că EI era 
Lumina cea adevărată (loan !, 9). Este arătat împărat şi de nenumărați copii (Luca 
13, 38), încă şi de iudeii care nu credeau în EI şi nu-L cunoșteau; și este predicat 
împărat chiar de profeți (Zaharia 9, 9). Este bogat în aşa măsură, încât a disprețuit 
tot pământul şi aurul de pe pământ și de sub pământ, împreună cu toată slava, bogă- 
ţii date Lui de cel potrivnic (Matei 4, 8-10; Luca 4, 5-8). Pentru ce trebuie să mai 
spun că El este singurul Arhiereu, singurul Care cunoaște slujirea lui Dumnezeu, că 
EI este Melchisedec, împăratul păcii (Evrei 7, 2), cel mai destoinic dintre toţi să con- 
ducă neamul omenesc? Este legislator, pentru că, dând legea Sa în gura profeților, 
poruncește şi învaţă cele ce trebuie făcute și cele ce nu trebuie făcute. Cine este mai 
nobil decât EI, al Cărui Tată este Unicul Dumnezeu?” (CLEMENT ALEXANDRINUL, 
Stromatele, Stromata a II-a, Cap. V, 21.1-21.5, 22.1, în PSB, vol. 5, p. 124) 


„Să nu ai o iubire dezorganizată, nu iubi mai întâi pe tatăl tău şi pe mama ta şi 
apoi să Mă iubeşti pe Mine. Nu fi mai atașat prin fapta îndurării, de fiul tău şi de 
fiica ta şi apoi de Mine: Cel ce iubește pe tată ori pe mamă mai mult decât pe Mine, 
nu este vrednic de Mine, cel ce iubeşte pe fiu ori pe fiică mai mult decât pe Mine, nu 
este vrednic de Mine (Matei 10, 37). Păstrează în conștiința ta devotamentul pe 
care-l ai faţă de tatăl tău, de mama ta şi de fratele tău, dar dăruieşte-te cu dragoste 
Cuvântului lui Dumnezeu şi lui lisus. Poate că recunoști tu însuţi, că iubeşti mai 
mult pe fiul şi pe fiica ta decât pe Cuvântul cel dumnezeiesc şi pe părinţii tăi mai 
mult decât pe Hristos. Ce crezi, care dintre noi a ajuns la o așa desăvârşire încât să 
aibă, în mod principal şi-n primul rând, dragoste față de Cuvântul lui Dumnezeu și 
să-i pună pe copiii săi pe planul al doilea? 

Tot aşa să iubeşti şi pe soţia ta. Nimeni nu şi-a urât trupul său (Efeseni 5, 29), 
ci îl iubeşte ca şi carnea lui. Se zice: ei sunt doi dar un trup (Efeseni 5, 31). lubeşte 
pe Dumnezeu, nu însă cum îţi iubeşti trupul şi sângele, ci cu duhul: Cel ce se lipește 
de Domnul este un singur Duh cu EI (1 Corinteni 6, 17)”. (ORIGEN, Omilii la Cartea 
Cântarea Cântărilor, Omilia 1, Cap. VII, în PSB, vol. 6, pp. 332-333) 


„Singurul nostru rost este să iubim pe Dumnezeu - căci iubirea este puterea 
care ne face una cu El”. (ORIGEN, Omilii la Cartea Prorocului Ieremia, Omilia V, 
Cap. II, în PSB, vol. 6, p. 378) 


„Se spune de mulți câini că s-au lăsat să moară peste stăpânii lor ucişi în pus- 
tie. Unii câini, din dragostea lor fierbinte pentru stăpâni, au fost conducătorii celor 
care căutau pe ucigași şi au făcut ca răufăcătorii să fie osândiţi. 

Ce vor spune cei care nu numai că nu-L iubesc pe Domnul, Care i-a făcut şi îi 
hrăneşte, dar se împrietenesc cu cei care grăiesc împotriva lui Dumnezeu nedreptate 
(Psalmii 74, 5), care se aşază la aceeaşi masă cu ei şi chiar în timp ce mănâncă sufe- 
ră să fie hulit Cel care-i hrăneşte?” (Sf. VAsrLe cEL MARE, Omilii la Hexaemeron, 
Omilia a IX-a, IV, în PSB, vol. 17, p. 175) 


„Spune Domnul: Să iubeşti pe Domnul Dumnezeul Tău din toată inima ta, din 
tot sufletul tău și din tot cugetul tău (Matei 22, 37). Cuvintele din tot nu suferă 
împărţire. Câtă dragoste vei cheltui pentru cele de jos, pe atâta îţi va lipsi neapărat 
din întregul dragostei”. (Sf. VAsILE CEL MARE, Omilii la Psalmi, Omilia la Psalmul 
XLIY, 1], în P55%%9|. 17, p. 285) 


„lubirea de Dumnezeu nu se poate învăţa. Căci nici să ne bucurăm de lumină 
şi să râvnim după viaţă n-am învățat de la altul, nici să iubim pe cei care ne-au 
născut sau ne-au hrănit nu ne-a învăţat altul. Astfel, deci, cu mult mai mult învăţa- 
rea iubirii de Dumnezeu nu vine din afară; ci deodată cu întocmirea vieții, adică a 
omului, ni s-a împlântat oarecare rațiune ca sămânță, care are de la sine înclinarea 
(facultatea) de a-şi însuşi iubirea. Această sămânță de rațiune au primit-o şi cei care 
învaţă poruncile lui Dumnezeu și prin harul lui Dumnezeu devin capabili s-o culti- 
ve cu sârguinţă, s-o dezvolte cu înţelepciune și s-o ducă la desăvârşire”. (Sf. VASILE 
CEL MARE, Regulile mari, Cap. II, Î. 2, R. 1, în PSB, vol. 18, p. 220) 


„Trebuie să ştim că iubirea de Dumnezeu, deși este o singură simplă virtute, 
prin puterea ei se împlineşte și se cuprinde orice altă poruncă. Căci cel care Mă 
iubește pe Mine - zice Domnul - va păzi poruncile Mele (loan 14, 23), şi În aceste 
două porunci se cuprind toată legea şi prorocii (Matei 22, 40)”. (Sf. VASILE CEL MARE, 
Regulile mari, Cap. II, Î. 2, R. 1, în PSB, vol. 18, p. 220) 


„Deci, din moment ce am primit porunca să iubim pe Dumnezeu, avem 
împlântată şi puterea iubirii, din momentul primei creări a noastre; iar dovada 
acestui lucru nu există în afară de om, ci fiecare poate s-o înveţe de la sine însuşi şi 
în sine însuși. Căci noi din natură suntem doritori de ceea ce este bun și frumos, 
chiar dacă de cele mai multe ori fiecăruia îi pare bun şi frumos altceva; și, fără s-o 
fi învăţat, noi avem afecţiune pentru cei ai casei și pentru rudele noastre și arătăm 
spontan bună dispoziţie în fiecare zi, față de binefăcătorii noștri. Deci, ce este mai 
de admirat decât frumusețea dumnezeiască? Ce cugetare este mai plăcută decât 
măreţia lui Dumnezeu? Ce dar al sufletului este atât de arzător și de nesuportat 
ca dorul ce vine de la Dumnezeu în sufletul acela care a fost curăţit de orice rău- 
tate şi spune din trăire adevărată: Sunt rănit de dragoste (Cântarea Cântărilor 2, 
5). Cu totul de neexprimat şi de nedescris sunt luminile frumuseţii dumnezeieșşti; 
cuvântul nu le poate arăta, urechea nu le poate prinde. Chiar dacă ai arăta splen- 
doarea luceafărului, strălucirea lunii și lumina soarelui, toate sunt fără valoare, ca 
să exprime măreţia lui Dumnezeu, iar în comparație cu lumina cea adevărată, ele 
rămân mai în urmă cum rămâne o noapte adâncă şi întunecoasă lipsită de lună, 

în comparaţie cu o după-amiază strălucitoare. Această frumuseţe a măreției lui 
Dumnezeu nu se poate vedea cu ochii trupeşti, ci se poate pricepe numai de către 
suflet şi de minte; la sfinţii pe care i-a luminat a lăsat în ei îndemnul de nesuportat 
al iubirii, încât, disperând de această viaţă, ziceau: vai mie, că exilul meu s-a prelun- 
git (Psalmii 119, 5); când voi ajunge să mă arăt înaintea feţei lui Dumnezeu? (Psalmii 
41, 2); este cu mult mai bine să mă desfac de trup și să fiu cu Hristos (Filipeni 1, 23); 
şi iarăşi: Însetat-a sufletul meu spre Dumnezeu Cel tare şi Cel viu (Psalmii 41, 2). 
(...) Tulburaţi de această viață ca de o temniţă, erau nemângâiaţi în zbuciumări- 
le lor aceia ale căror suflete le atinsese iubirea dumnezeiască. Nesăturaţi, deci, de 
privirea frumuseţii dumnezeiești, aceștia făceau rugăciune ca să se extindă la toată 
viaţa veșnică contemplarea dulceţii Domnului. Astfel, deci, oamenii din natura lor 
doresc cele bune. În general, bun și vrednic de iubit este ceea ce este bun; iar bun 
este Dumnezeu; toate doresc binele; așadar toate doresc pe Dumnezeu. 

Deci ceea ce facem bine, de bună voie, se află chiar din natură în noi, aceia, cel 
puţin, care n-am fost pervertiţi, în cugetele noastre, de răutate. De aceea iubirea 
de Dumnezeu se cere de la noi ca o datorie indispensabilă; iar lipsa ei este pentru 
suflet cel mai insuportabil dintre toate relele”. (Sf. VAsILE CEL MARE, Regulile mari, 
Cap. II, Î. 2, R. 1-2, în PSB, vol. 18, pp. 221-222) 


„Întrebarea 211: Care este măsura dragostei către Dumnezeu? 

Răspuns: Lupta neîntreruptă a sufletului peste puterile lui, ca să facă voia lui 
Dumnezeu, cu scopul și dorința slavei Lui”. (Sf. VAsILE CEL MARE, Regulile mici, ]. 
211, în PSB, vol. 18, p. 407) 


„Întrebarea 212: Cum se dobândeşte dragostea către Dumnezeu? 

Răspuns: Dacă cu bună ştiinţă şi cu recunoştinţă am ajuns să ne încredinţăm de 
binefacerile primite de la EI, lucru care există și la necuvântătoare. Căci vedem câi- 
nii iubind numai pe cel care le dă pâine; dar aceasta o învăţăm și din cele spuse sub 
formă de acuzare către Isaia profetul, astfel: Fii am născut și am crescut, dar ei m-au 
părăsit; boul cunoaște pe proprietarul lui şi asinul ieslea stăpânului său; dar Israil nu 
M-a cunoscut pe Mine și poporul nu M-a înţeles (Isaia 1, 2-3). Pentru că, aşa cum 
boului și asinului din binefacerea din partea celui care-i hrăneşte i se creează de la 
sine dragostea față de acesta, la fel şi noi, dacă vom primi binefacerile cu sensibili- 
tate şi cu recunoştinţă, cum să nu iubim pe Dumnezeu, binefăcătorul unor atât de 
multe și atât de mari (binefaceri); în mod natural, ca să zic așa, și fără învățătură ia 
naștere în sufletul sănătos o asemenea bună dispoziţie sufletească”. (Sf. VASILE CEL 
MARE, Regulile mici, Î. 212, în PSB, vol. 18, p. 407) 


„Întrebarea 213: Care sunt semnele distinctive ale dragostei față de Dumnezeu? 

Răspuns: Însuşi Domnul ne-a învăţat pe noi, zicând: De Mă iubiți pe Mine, 
păziți poruncile Mele (loan 14, 15)”. (Sf. VAsiLe ceL MARE, Regulile mici, Î. 213, în 
PSB, vol. 18, p. 408) 


„Pavel nu s-a purtat așa de nerecunoscător ca noi! Pavel ardea atât de tare cu 
duhul, era atât de înflăcărat de dragostea de Dumnezeu, încât a rostit, a strigat și 

a grăit acele cuvinte vrednice de sufletul lui: Cine ne va despărți? Ce poate, oare să 
mă despartă, spune el, de dragostea lui Dumnezeu? Ceva din cele ce se văd? Ceva 
din cele nevăzute? Nu! 

Apoi voind să enumere amănunţit pe toate și să ne arate tuturora dragostea lui 
puternică pentru Stăpânul său, a adăugat: Necazul sau strâmtorarea, sau foametea, 
sau prigonirea, sau goliciunea, sau primejdia, sau sabia? (Romani 8, 35). O, suflet 
înnebunit de o nebunie, care are maică înţelepciunea! Care din necazurile ce vin 
asupra mea, spune Pavel, va putea să mă despartă de dragostea de Dumnezeu? 
Necazurile cele din fiecare zi? Nicidecum! Strâmtorările? Nici astea! Poate prigoa- 
na? Deloc! Foametea? Nici ea! Primejdiile? Dar pentru ce vorbesc eu de foamete, 
de goliciune şi de primejdii? Poate sabia? Însăși moartea, strigă Pavel, nu va reuşi 
să mă despartă de dragostea lui Hristos! E cu neputinţă, cu totul cu neputinţă! 

Nimeni altul n-a fost învrednicit să iubească atâta pe Stăpân ca acest fericit suflet! 
Grăia ca şi cum ar fi fost fără de trup, ca şi cum ar fi trăit, ca să spun așa, în sferele cele 
de sus, ca şi cum ar fi socotit că nici nu calcă pe pământ. Dorul lui de Dumnezeu, 
dragostea lui înflăcărată i-a mutat mintea de la cele materiale la cele spirituale, de la 
cele prezente la cele viitoare, de la cele ce se văd la cele ce nu se văd. Așa e credința, 
așa e dragostea de Dumnezeu! 

Şi ca să cunoşti sufletul mare a lui Pavel, iată că cel care iubea atâta pe Stăpânul, 
că cel care ardea de dorul Lui este prigonit, urmărit şi biciuit, iată că îndură 
nenumărate rele, spunând: În osteneli mai mult, în bătăi peste măsură, la moarte 
adeseori; de la iudei am primit de cinci ori câte patruzeci de lovituri fără una; de 
trei ori am fost bătut cu toiege; o dată am fost bătut cu pietre; o noapte și o zi am 
petrecut în adânc; în călătorii adeseori, în primejdii pe râuri, în primejdii între fraţii 
cei mincinoși, în osteneală şi în trudă (2 Corinteni 11, 23-27). A suferit atâtea şi 
totuși se bucura și se veselea. Ştia și era încredinţat că ostenelile de aici îi sunt pri- 
cina celor mai mari răsplăţi, că primejdiile dau naştere cununilor”. (Sf. IOAN GURĂ 
DE AUR, Omilii la Facere, omilia LV, I-III, în PSB, vol. 22, pp. 216-217) 


„Dai, oare, Stăpânului atât cât primeşti? Cât cheltuiești tu pentru Dumnezeu? 
Şi totuşi şi pentru această sărmană cheltuială, care trece odată cu lumea aceasta, 
primeşti răsplăţi nemuritoare şi bunătăţi nespuse!”. (Sf. IoAN GURĂ DE AUR, Omilii 
la Facere, omilia LXV, IV, în PSB, vol. 22, p. 321) 


„Că de asta dragostea noastră de Hristos este mai slabă, pentru că ne irosim 
toată puterea dragostei noastre în dragostea de cele lumeşti; răpim, ne lăcomim, 
suntem robi slavei deșarte. Poate fi, oare, ceva mai de plâns?”. (Sf. IOAN GURĂ DE 
AUR, Omilii la Matei, omilia IV, IX, în PSB, vol. 23, p.61) 


„(...) sufletul care priveşte spre strălucirea negrăită a frumuseţii dumneze- 
ieşti trebuie să aibă atâta dragoste, față de aceea, câtă dragoste are trupul față de 
ceea ce-i este înrudit şi de aceeași fire, dar mutând pasiunea spre nepătimire, căci 
stingându-se toată simţirea trupească, mintea arde numai cu duhul din puterea 

dragostei, încălzită fiind de focul acela pe care a venit Domnul să-l arunce pe 
pământ'*%”. (Sf. GRIGORIE DE Nyssa, Tâlcuire amănunţită la Cântarea Cântărilor, 
Omilia I, în PSB, vol. 29, p. 124) 


„(...) aflându-se în voi dragostea lui Dumnezeu, numaidecât îi urmează şi cele 
proprii ei: iubirea de fraţi, blândeţea, nefățărnicia, stăruirea și sârguinţa în rugăciu- 
ne şi, simplu, toată virtutea”. (Sf. GRIGORIE DE Nyssa, Despre rânduiala cea după 
Dumnezeu (a vieţii) și despre nevoința cea adevărată, în PSB, vol. 29, p. 475) 


„Prilej pentru a iubi pe Dumnezeu avem la îndemână toată viaţa”, (Sf. GRIGORIE 
DE Nyssa, Omilii la Ecclesiast, Omilia VIII, în PSB, vol. 30, pp. 272-273) 


„lubirea față de Dumnezeu nu se naște în noi aşa, deodată, ci este nevoie 
de multă osteneală, de stăruinţă și de ajutorul lui Hristos, după cum se spune în 
(Cartea) Înţelepciunii: De o vei căuta întocmai ca pe o comoară, atunci vei pricepe 
temerea de Domnul şi vei dobândi cunoașterea lui Dumnezeu (Pildele lui Solomon 
2, 4-5). Aflând cunoaşterea lui Dumnezeu şi pricepând teama de EL, uşor vei reuși 
să împlineşti pe cele ce urmează, adică iubirea de aproapele. Pentru că lucrul cel 
dintâi şi mare făcându-l, pe cel de al doilea şi mai mic, fără greutate îl realizezi. 
Cel dintâi neexistând, nici cel de al doilea nu se împlinește precum trebuie: Cel ce 
nu iubește pe Dumnezeu din tot (sufletul) și din toată inima lui, cum poate să arate 


iubire de frați?” (Viaţa Sfântului Macarie Egipteanul - Epistola Sfântului Macarie 
Egipteanul, în PSB, vol. 34, pp. 77-78) 


„Pentru cei ce iubesc pe Dumnezeu, uşoară şi plăcută este osteneala (împli- 
nirii) poruncilor, uşoară şi de dorit lupta care îi aduce la iubirea Lui. De aceea și 
cel viclean se luptă în tot chipul să alunge din sufletele noastre frica de Domnul şi 
să nimicească iubirea față de EI, prin plăceri nelegiuite și prin tot felul de momeli; 
vrea să ne lipsească de armele spirituale și să facă fără de folos ostenelile noastre; 
să ne întunece mintea şi să înlocuiască slava cerească cu cea pământească, cele cu 
adevărat frumoase cu cele ce par frumoase”. (Viaţa Sfântului Macarie Egipteanul — 
Epistola Sfântului Macarie Egipteanul, în PSB, vol. 34, p. 79) 


„După cum fierul sau plumbul, aurul sau argintul, atunci când este pus în foc 
se topește și din tare devine moale, iar dacă stă rnai mult timp în foc se topeşte şi-şi 
pierde duritatea sa naturală, din cauza acțiunii căldurii focului, tot așa (se întâmplă) 
şi cu sufletul, care se leapădă de lume și-și doreşte numai pe Domnul, care-L cauiă 
cu multă râvnă, osteneală și luptă, şi arată în El credinţă şi nădejde neclintită, care 
primește acel foc ceresc al dumnezeirii şi al dragostei Duhului: (un astfel de suflet) 


1200. Tâlcuirea Pr. D. Stăniloae: „Pasiunea iubirii de Dumnezeu e o pasiune unită în chip paradoxal cu 
nepătimirea; în ea mintea e încălzită de focul dumnezeiesc, dar numai pentru că s-a stins în ea tot focul simiţirii 
trupeşti. Un foc curat a stins un foc necurat, o nepătimire trupească a aprins focul pasiunii spirituale a iubirii 
de Dumnezeu, duhul suprem. În iubirea curată nu e nimic care ne robeşte cum ne robesc patimile trupeşti. În 
ea duhul nostru și-a găsit zborul liber de tot ce-l atrage spre cele de jos” (nota 25, p. 124) 

se descătușează cu adevărat de iubirea lumii, se eliberează de răutatea patimilor, se 
leapădă de toate, își schimbă firea cea învârtoşată de păcat, pe toate le socotește de 
prisos şi numai către Mirele cel ceresc, pe care L-a primit (priveşte), odihnindu-se 
în iubirea Lui cea fierbinte și de negrăit. 

Îți spun, însă, ţie că (un astfel de suflet) chiar şi pe fraţii cei riubiţi (de el), pe 
care-i are înaintea ochilor, dacă-l împiedică de la acea dragoste, îi îndepărtează, să 
zic aşa - de la sine”. (Sf. MACARIE EGIPTEANUL, Cele cincizeci de omilii duhovni- 
cești, omilia 1V, 14, în PSB, vol. 34, p. 104) 


„(Cei care s-au învrednicit să se împărtășească, cu adevărat, de Duhul Sfânt - 
n.n.), copleşiţi de dorința cerească de a se uni cu EL, toate celelalte li se vor părea 
de prisos. De aceea, pe EI Îl doresc, la El se gândesc, după poruncile Lui trăiesc, cu 
E] se întreţin mereu cugetele lor, stăpâniţi de o dragoste divină şi cerească şi de un 
dor duhovnicesc”. (Sf. MACARIE EGIPTEANUL, Cele cincizeci de omilii duhovniceşti, 
omilia IV, 15, în PSB, vol. 34, p. 104) 


„(...) dacă oamenii cei trupeşti, întru atâta doresc (sa vadă) slava împăratu- 
lui pământesc, cu atât mai mult aceia, în care Duhul Sfânt a pus o picătură din 
viaţa divinității şi le-a rănit inima cu dragostea divină pentru Hristos, Împăratul 
cel ceresc, sunt atraşi de acea frumuseţe și slavă de negrăit, de podoaba cea nestri- 
căcioasă şi de bogăţia cea de nedescris a lui Hristos, adevăratul și veşnicul Împărat, 
sunt robiți de dragostea Lui şi doresc să dobândească acele bunuri de nedescris, 
la care privesc prin mijlocirea Duhului. Din această pricină, ei disprețuiesc toate 
frumuseţile de pe pământ; podoabele, slava, cinstea și bogăţia împăraților şi a 
prinților, pentru că au fost răniţi de frumuseţea divină și viața nemuririi cerești 
a fost picurată în sufletele lor. De aceea doresc ei cu multă ardoare acea dragoste 
a Împăratului ceresc și numai pe El Îl au înaintea ochilor; de dragul Lui se dez- 
leagă de toată dragostea lumii și aruncă orice legătură omenească, pentru ca să 
poată avea întotdeauna numai acea dragoste întru inimile lor şi să nu-L amestece 
cu nimic altceva”. (Sf. MACARIE EGIPTEANUL, Cele cincizeci de omilii duhovnicești, 
omilia V, 6, în PSB, vol. 34,p. 113) 


„lar dacă vrei să cunoşti din Scripturile de Dumnezeu inspirate, adevăra- 
ta iubire faţă de Domnul, gândeşte-te la Iov. Acesta s-a dezbrăcat să zic așa de 
toate cele ce avea: de copii, averi, servitori şi de toate celelalte, a fugit și s-a salvat. 
Şi scoțându-și haina i-a aruncat-o lui satan, fără să blesteme cu cuvântul sau cu 
inima, fără să ajungă pe buzele sale vreun cuvânt împotriva Domnului, ci binecu- 
vântând pe Domnul zicea: Domnul a dat, Domnul a luat; cum a plăcut Domnului, 
aşa s-a întâmplat; fie numele Domnului binecuvântat (lov 1, 21). Deși socotea că 
are multe lucruri, fiind încercat de Domnul, i s-a arătat că nu are nimic în afară de 
Dumnezeu. La fel s-a întâmplat și cu Avraam: poruncindu-i Domnul să iasă din 
pământul, din familia, şi din casa tatălui său, s-a dezbrăcat, să zic așa, de toate: de 
patrie, pământ, rude, părinţi şi a urmat cuvântul Domnului. Apoi au venit peste el 
multe încercări şi ispite: i s-a luat soţia şi a suferit multe nedreptăţi, pe când trecea 

în țară străină, dar în toate momentele a arătat că iubeşte pe Dumnezeu mai presus 
de orice. În cele din urmă, dobândind fiu, aşa cum i s-a promis, la adânci bătrâ- 
neți şi cerându-i-se să-l aducă jertfă, numaidecât s-a dezbrăcat şi lepădat de sine. 
Vrând să aducă (jertfă) pe fiul său cel unul-născut, el a arătat că nimic altceva nu 
iubeşte mai mult decât pe Dumnezeu. Pentru că dacă pe acela l-ar fi dat cu plăce- 
re, cu cât mai mult, dacă i s-ar fi poruncit să împartă bunurile sale săracilor, ar fi 
fost gata să împlinească porunca. Vezi care este adevărata iubire faţă de Domnul 
ce izvorăște din voinţa liberă? Tot așa și cei care voiesc să devină moştenitori ai 
bunurilor cereşti, se cuvine să nu iubească nimic mai presus de Dumnezeu, pentru 
ca atunci când sunt puși la încercare, să fie tari şi să-şi păstreze iubirea desăvârșită 
față de Domnul. Unii ca aceştia iubind pe Dumnezeu mai presus de orice și dez- 
legându-se de iubirea oricărui lucru din lumea aceasta, vor putea duce lupta până 
la capăt. Însă sunt foarte puţini aceia care au o astfel de iubire, care se leapădă de 
toate plăcerile din lume și care îndură cu bărbăţie atacurile şi ispitele celui rău”. 
(Sf. MACARIE EGIPTEANUL, Cele cincizeci de omilii duhovniceşti, omilia V, 6, în PSB, 
vol. 34, pp. 116-117) 


„Când iubește cineva pe Dumnezeu şi Dumnezeu își arată iubirea faţă de el. 
Odată ce îl află credincios, Dumnezeu îi adaugă credința cea cerească, iar acesta se 
face de două ori om”. (Sf. MACARIE EGIPTEANUL, Cele cincizeci de omilii duhovni- 
cești, omilia XV, 22, în PSB, vol. 34, p. 160) 


„Să iubeşti pe Domnul Dumnezeul tău din toată inima ta (Deuteronomul 6, 5). 
Să iubeşti pe Domnul nu doar când mergi spre locul de rugăciune, ci să-ți amintești 
de Dumnezeu și să-L iubeşti, chiar şi când te plimbi, când vorbeşti şi când mănânci, 
pentru că Ela zis: Că acolo unde este comoara ta, acolo este şi inima ta (Matei 6, 21). 
Lucrul, deci de care inima cuiva se leagă şi către care îl împinge dorinţa sa, acela 
este dumnezeul lui”. (Sf. MACARIE EGIPTEANUL, Cele cincizeci de omilii duhovni- 
cești, omilia XLIII, 3, în PSB, vol. 34, pp. 257-258) 


„(Arătând) multă stăruință, osteneală, grijă şi luptă, putem prin harul și darul 
lui Hristos, care prinde chip în noi, să dobândim iubirea faţă de Dumnezeu”. 
(Sf. MACARIE EGIPTEANUL, Alte șapte omilii, „Cuvânt despre desăvârşirea în duh”, 
11, în PSB, vol. 34, p. 296) 


„La iubirea de Dumnezeu nu se poate ajunge, după cum s-a spus, decât prin 
multă luptă şi trudă a minţii, prin cugete curate şi prin grija continuă de a săvârşi 
cele bune; de bună seamă potrivnicul împiedică mintea noastră și nu-i permite, ca 
amintindu-şi de faptele bune, să ajungă la iubirea divină, şi (mai mult decât atât) 
îmbie simţirea cu pofte pământeşti”. (Sf. MACARIE EGIPTEANUL, Alte șapte omilii, 
„Cuvânt despre desăvârşirea în duh”, 13, în PSB, vol. 34, p. 296) 


„Din prima și singura poruncă a iubirii de Dumnezeu, izvorăşte iubirea sinceră 
de frați, simplitatea cea adevărată, blândeţea, rugăciunea, şi oricare dintre virtuțile 

cele minunate”. (Sf. MACARIE EGIPTEANUL, Alte șapte omilii, „Cuvânt despre desă- 
vârşirea în duh”, 13, în PSB, vol. 34, p. 296) 


„Iubirea dintre fraţi poate fi foarte mare, dar şi aceasta este uitată de sufletul 
consumat de iubirea Duhului, atunci când vine împotriva ei. Iubirea (ce se înfiri- 
pă între soţi având la bază) comunicarea lor trupească, desparte (pe soţi) de tată, 
de mamă şi de fraţi; dacă cineva iubește, totuși, pe cineva dintre aceştia, îl iubește 
superficial, pentru că toată iubirea lui către soţul său se îndreaptă. Deci, dacă iubi- 
rea trupului în așa chip dezleagă (pe om) de orice altă iubire a lumii, oare, cei răniți 
de acea iubire curată (a Duhului), de iubirea cărui lucru din această lume pot să fie 
reţinuţi?” (Sf. MACARIE EGIPTEANUL, Alte șapte omilii, „Despre înălțarea minţii”, 9, 
în PSB, vol. 34, p. 318) 


„Sufletele care iubesc adevărul şi pe Dumnezeu, nu suportă nici cea mai mică 
slăbire a iubirii față de Domnul; ele își au continuu aţintită privirea la crucea Lui 
şi simt, astfel, cum progresează duhovnicește. Rănite, să zic așa, de dorința de a fi 
împreună cu EI, însetate după virtuţi şi strălucind de luminarea Duhului celui bun, 
chiar dacă se învrednicesc să cunoască tainele divine, chiar dacă se împărtășesc de 
bucuria cerească şi de har, nu au nicio încredere în ele şi nici nu cred că sunt ceva. 
Cu cât mai mult se învrednicesc de daruri duhovniceşti, cu atât mai mult nesaţ 
caută (bunurile) cereşti. Cu cât mai mult simt că progresează duhovnicește, cu atât 


mai mult doresc să se apropie de desăvârşire. Cu cât mai mult se îmbogăţesc duhov- 
nicește, cu atât mai mult se consideră sărace”. (Sf. MACARIE EGIPTEANUL, Alte șapte 
omilii, „Cuvânt despre iubire”, 25, în PSB, vol. 34, p. 333) 


„Cei ce iubesc cu adevărat pe Dumnezeu, nu fac aceasta de dragul moştenirii 
împărăției Lui, (cum iubesc negustorii o lucrare) de dragul unui câştig; nici pentru 
că se tem de iadul care a fost tocmit pentru pedepsirea celor păcătoşi, ci Îl iubesc 
pentru faptul că Dumnezeu este Creatorul lor și pentru că împlinesc o rânduială 
firească, aşa cum sclavii arată supunere faţă de stăpânul lor şi (creaturile iubesc) pe 
Creatorul lor. Aceștia arată multă prudenţă față de lucrurile înconjurătoare (ca nu 
cumva vreunul dintre ele să-i facă urâţi de Dumnezeu) . (Sf. MACARIE EGIPTEANUL, 
Alte șapte omilii, „Cuvânt despre libertatea minţii”, 20, în PSB, vol. 34, p. 345) 


„Şi cel mai bine arată iubirea față de Dumnezeu şi virtutea vie şi adevărată 
păzirea poruncilor. Această iubire nu e arătată numai ca o umbră, prin cuvinte- 
le limbii, ci luminează (...) prin culorile strălucitoare ale faptelor văzute. Aceasta 
ne-a arătat-o limpede Domnul nostru lisus Hristos, când a zis: Nu oricine Îmi zice: 
Doamne, Doamne, va intra în împărăția cerurilor, ci cel ce face voia Tatălui Meu celui 
din ceruri (Matei 7, 21)”. (Sf. CHIRIL AL ALEXANDRIEI, Comentariu la Evanghelia 
Sfântului Ioan, Cartea a noua, Capitol unic, în PSB, vol. 41, p. 877) 


„Dar, chiar dacă ne-ar amenința unele greutăţi, nici atunci n-ar trebui să ne 
depărtăm de Hristos. De ce n-am răbda de dragul Lui și lucruri nedrepte și crude? 

Doar tocmai de aceea trebuie să existe în noi dragoste, ca să nu ne depărtăm de 
Hristos în faţa niciunei primejdii. Căci așa s-a scris: Nici marea nu poate stinge 
dragostea, nici râurile s-o potolească!'%!, pentru că dragostea Celui ce ne iubeşte 
nu se teme să treacă nici prin valuri înspăimântătoare (Psalmii 123, 5). Niciun fel 
de furtună, nicio primejdie, oricât de grea, nicio frică de moarte sau de pedeapsă 
n-a micşorat puterea dragostei Lui. Tocmai în primejdii e pusă la încercare viaţa 
noastră, în ele constă viaţa cea fericită, chiar dacă ar copleși-o oricâte greutăţi. 

Un înţelept nu cade frânt în faţa suferințelor trupeşti și nici nu se nelinişteşte 
în mijlocul strâmtorărilor, ci rămâne tare chiar şi în faţa nenorocirilor; nici nu 
reușesc neputinţele trupeşti să-i reducă dorul după o viaţă cu adevărat fericită, ori 
să-i întunece cu ceva seninătatea, pentru că fericirea vieţii nu constă în plăcerile 
trupeşti, ci în conștiința curată de orice întinăciune a păcatului şi în cugetul care- 
și dă seama că numai binele fericeşte, chiar dacă el are şi durități, pe când ceea ce-i 
necuviincios, chiar dacă ar fi atrăgător, totuși nu mulţumeşte”. (Sf. AMBROZIE AL 
MILANULUI, Despre Iacob și despre viața cea fericită, Cartea întâi, 27-28, în PSB, 
vol. 52, p. 259) 


„Când acea iubire desăvârşită, prin care Mai întâi El ne-a iubit, va trece şi în 
adâncul inimii noastre împlinită prin această domnească rugăciune, care credem 
că în niciun chip nu poate fi nimicită. Aceasta se va face astfel, când toată dragos- 
tea, toată dorința, toată râvna, toată strădania, tot cugetul nostru, tot ce trăim, ce 
vorbim, ce respirăm va fi Dumnezeu şi când acea unitate care există acum între 
Tatăl şi Fiul şi între Fiul şi Tatăl va trece şi în simţirea şi în mintea noastră. Așa cum 
El ne iubeşte cu dragostea sinceră, curată și nestricăcioasă, așa să ne adăugăm și noi 
Lui prin devotament veşnic şi inseparabil, pentru ca orice respirăm, orice înţele- 
gem, orice vorbim să fie Dumnezeu. Să ajungem, zic, în Cel pe care ni l-am propus 
ca scop, pe care tot Domnul rugându-l îl doreşte îndeplinit în noi: Ca toți să fie una, 
cum Noi suntem Una, Eu în ei și Lu în Mine [...), şi de asemenea: Părinte, cei pe care 
Mi i-ai dat vreau ca unde sunt Eu să fie şi ei cu Mine. Aceasta trebuie să fie năzuința 
pustnicului, aceasta toată strădania, ca să merite a avea în acest corp, chipul feri- 
cirii viitoare și să înceapă să guste dinainte din începutul vieţii şi măririi cereşti”, 
(Sf. IoAN CASIAN, Convorbiri duhovnicești, Partea I, „A doua convorbire cu părin- 
tele Isaac”, Cap. VII, 1-3, în PSB, vol. 57, p. 480) 


„Cine-mi va da să mă odihnesc în Tine? Cine-mi va da ca să vii în inima mea 
şi s-o îmbețţi, ca să uit de relele mele şi ca să îmbrăţișez singurul meu bun, pe Tine? 
Ce eşti pentru mine? Milostiveşte-Te de mine, ca să vorbesc. Cine sunt eu însumi 
pentru Tine, ca să poruncesc să Te iubesc? (...) Oare ar fi mică suferinţa dacă nu 
Te-aş iubi? Vai mie!” (Fericitul AuGusTIN, Confessiones — Mărturisiri, Cartea |, V, 
(5), în PSB, vol. 64, p. 65) 


„Dar ce iubesc eu, când Te iubesc pe Tine? Eu nu iubesc nici frumuseţea trupului, 
nici podoaba timpului, nici strălucirea luminii, care este prietenă acestor ochi, nici 


1201. Cântarea Cântărilor 8, 7; FILON, De fuga et inventione, ]. Pouilloux (ed.), Paris, 1964, p. 106, 

dulcile melodii ale cântecelor de toate felurile, nici mireasma suavă a florilor și 
gătelilor şi aromatelor, nu mana și mierea, nici membrele potrivite pentru îmbră- 
ţişările trupului, nu acestea iubesc eu când iubesc pe Dumnezeul meu. Și totuși 
iubesc o oarecare voce și o oarecare inimă şi o oarecare mireasmă şi 0 oarecare 
mâncare și o oarecare îmbrăţișare, când iubesc pe Dumnezeul meu, anume lumina, 
vocea, mireasma, mâncarea, îmbrăţișarea omului meu lăuntric, unde fulgeră sufle- 
tului meu o lumină pe care n-o cuprinde spaţiul şi unde sună o melodie pe care nu 
o răpește timpul, şi unde miroase un parfum pe care nu-l împrăștie suflarea vântu- 
lui, şi unde se simte gustul unei mâncări pe care nu o micșorează lăcomia, şi unde 
sunt îmbrăţişări pe care săturarea nu le desprinde. Iată ceea ce iubesc când iubesc 
pe Dumnezeul meu”. (Fericitul AUGUSTIN, Confessiones - Mărturisiri, Cartea a X-a, 
VI, (8), în PSB, vol. 64, pp. 208-209) 


„Căci Te iubeşte mai puţin acela care nu iubeşte împreună cu Tine, iubeşte 
un lucru pe care nu-l iubeşte pentru Tine. O, Dragoste care arzi mereu şi nicio- 
dată nu Te stingi, Dragoste, Dumnezeul meu, aprinde-mă!” (Fericitul AUGUSTIN, 
Confessiones - Mărturisiri, Cartea a X-a, XXIX, (40), în PSB, vol. 64, p. 225) 


„Dăruieşte-Te mie, Dumnezeul meu, şi încredinţează-mă pe mine ie, iată, 
Te iubesc, dacă este puţin, fă să Te iubesc mai tare. Nu pot să măsor, ca să știu 
câtă dragoste îmi lipsește spre ceea ce este destul, pentru ca viaţa mea să alerge în 
îmbrățişarea Ta şi să nu se îndepărteze, până când să se ascundă în acoperământul 
feței Tale (Psalmii 30, 20). Eu numai atâta ştiu că sunt nefericit afară de Tine, nu 
numai în afară de mine, dar chiar în mine însumi şi tot belşugul meu, care nu este 
Dumnezeu, este sărăcie”. (Fericitul AuGusTIN, Confessiones - Mărturisiri, Cartea a 
XIII-a, VIII, (9), în PSB, vol. 64, p. 291) 


„Grăitorul de Dumnezeu şi marele sfânt Dionisie Areopagitul (...) spune: De ce 
teologii numesc Dumnezeirea când dragoste (Epwc), când iubire (ăyărn), când drag 
şi iubit? Şi încheie cuvântul spunând: Fiindcă pe de o parte se mișcă, pe de alta mișcă 
(De div. nom., cap. 4). Sau ca să spun mai clar: ca dragoste şi iubire dumnezeirea se 
mișcă, iar ca dragă şi iubită mișcă spre sine toate cele capabile de dragoste și iubire. 
Şi ca să spun şi mai clar: se mișcă întrucât sădeşte afecțiunea lăuntrică a dragostei şi 
a iubirii în cei capabili de acestea şi mișcă întrucât atrage prin fire dorinţa celor ce se 
mișcă prin ea. Și iarăși: mișcă şi se mișcă, pentru că însetează după însetarea de ea 
şi îi este drag să fie dragă şi iubeşte să fie iubită'?%. (Sf. MAXIM MĂRTURISITORUL, 
Ambigua, partea a doua, 85, în PSB, vol. 80, p. 229) 


1202. Tâlcuirea Pr. D. Stăniloae: „Nedespărţirea între mişcarea făpturii, produsă de Dumnezeu, şi pu- 
terea lui Dumnezeu ca producătoare a mișcării în făpturi o face şi mai evidentă Dionisie Areopagitul când 
spune că Dumnezeu pe de o parte Se mişcă, pe de alta, mişcă. Se mișcă întrucât iubeşte liber şi mișcă făptura 
întrucât e vrednic de iubit și mișcă dorinţa făpturii spre iubirea Lui; sau mișcă întrucât făptura e însetată du- 
pă El şi Se mișcă întrucât nu rămâne pasiv față de această mișcare, ci e însetat şi EI, de bunăvoie, de însetarea 
făpturii după El. Dumnezeu e prin fire producător de mișcare în făpturile odată create cu voia Lui, întrucât 
e vrednic de iubit. Dar n-ar fi vrednic de iubit, dacă n-ar iubi şi El. Deosebirea cea mare e că Dumnezeu nu 
înaintează prin mişcare spre ceva mai presus de Sine, ci mișcarea Lui e mișcarea iubirii coborâtoare şi atră- 
gătoare spre EI, e mişcarea în arc sau în cerc”. (nota 300, p. 229) 


702 Pr. asist. dr. LIVIU PETCU 


Iubirea de aproapele 


„Pe unii să-i mustri, pe alţii să-i miluieşti, pentru alții să te rogi, iar pe alţii să-i 
iubeşti mai mult decât sufletul tău”. (Învățătură a celor doisprezece Apostoli, cap. Il, 
6; in PS8,vol.1,p;27) 


„Să iubeşti pe aproapele tău mai mult decât sufletul tău”. (BARNABA, Epistola, 
cap. XIX, 5, în PSB, vol. 1, p. 162) 


„Asemănându-vă, dar, toţi în purtări cu Dumnezeu, respectaţi-vă unul pe 
altul; nimeni să nu se uite trupeşte la semenul său, ci totdeauna să vă iubiţi unul pe 
altul în lisus Hristos. Să nu fie nimic între voi care să vă poată dezbina”, (Sf. IGNATIE 
TEOFORUL, Epistole, „Către magnezieni”, Cap. VI, 2, în PSB, vol. 1, p. 200) 


„Iar cel ce iubeşte pe aproapele ca pe sine însuşi, bunurile pe care şi le-ar voi 
lui i le va voi şi aceluia; căci nimeni nu-şi voiește lui cele rele. Deci, cel ce iubește 
pe aproapele va dori şi va lucra în așa fel, ca să se întâmple și aproapelui aceleaşi 
lucruri, ca și lui însuşi. Cât priveşte aproapele omului, acesta nu este nimeni altul 
decât ființa raţională care simte deopotrivă cu el, cu alte cuvinte, omul”. (Sf. IUSTIN 
MARTIRUL ȘI FILOSOFUL, Dialogul cu iudeul Tryfon, Partea a doua, XCIII, în PSB, 
vol. 2, p. 268) 


„Ce a spus Domnul mai des discipolilor Săi, ce a recomandat să fie mai mult 
păzit şi respectat dintre învăţăturile mântuitoare şi preceptele cerești, decât ca să ne 
iubim unii pe alții cu aceeași dragoste cu care EI şi-a iubit discipolii?” (Sf. CIPRIAN, 
Despre gelozie și invidie, XII, în PSB, vol. 3, p. 501) 


„După cuvântul lui Dumnezeu, cea mai aleasă dintre virtuţi este iubirea aproa- 
pelui”. (ORIGEN, Despre rugăciune, Introducere, XI, 2, în PSB, vol. 7, p. 222) 


„Oare nu declară însuși Hristos că în fiecare creştin slab este și El însuși slab, că 
în aceeași măsură este El în temniţă, gol, străin, flămând, însetat? Căci cine dintre 
cei care citesc Evanghelia nu ştie că Hristos pe toate cele ce se întâmplă credincio- 
şilor le referă la EI însuşi şi așa le socoteşte ca şi când 1 s-ar fi întâmplat Lui? (Matei 
25, 35-36). (ORIGEN, Despre rugăciune, Introducere, XI, 2, în PSB, vol. 7, p. 222) 


„Mai presus de toate, cinstiți iubirea; căci numai ea singură respectă datoria 
iubirii frățești şi se supune legii lui Dumnezeu. Căci prin fratele cel văzut se cinstește 
Dumnezeu cel nevăzut (loan 4, 20)”. (Actele martirice, „Testamentul sfinţilor și slă- 
viților patruzeci de martiri ai lui Hristos care s-au săvârşit în Sevastia”, II, 4, în PSB, 
vol. 11, p. 290) 


»(...) într-adevăr, dacă nu ne iubim unii pe alţii, cu toată porunca Mântuitorului, 
noi nu mai avem altă însușire după care ne-ar cunoaște cineva (loan 13, 35), 
(Sf. VAsiLE CEL MARE, Epistole, epist. 56, în PSB, vol. 12, p. 224) 

„Le socotesc încărcat cu o datorie onorabilă: ţi-am făcut un împrumut, dragos- 
tea, şi trebuie să o dau cu dobândă, întrucât nici Domnul nostru nu renunţă la acest 
soi de dobânzi”. (Sf. VAsILE CEL MARE, Epistole, epist. 118, în PSB, vol. 12, p. 298) 


„Dealtfel nici eu n-aşputea crede că fără dragoste reciprocă și fără ca să fac tot ce-i 
cu putinţă pentru a trăi în pace cu toţi, m-aş putea socoti slujitor vrednic al lui Iisus 
Hristos”, (Sf. VAsILe CEL MARE, Epistole, epist. 203, I, în PSB, vol. 12, p. 412) 


„Dumnezeu a despărţit insulele de continent prin mări, dar a unit prin dragos- 
te pe locuitorii din insule cu cei de pe continent”. (Sf. VAsILE cEL MARE, Epistole, 
epist. 203, III, în PSB, vol. 12, p. 414) 


„Drept urmare a seminţei pe care Dumnezeu a pus-o în noi, E] cere şi fructe- 
le, când zice: Poruncă nouă vă dau vouă: să vă iubiți unul pe altul (loan 13, 34). Şi 
fiindcă a voit să îndemne sufletul nostru spre împlinirea acestei porunci, n-a cerut 
(ucenicilor) semne și puteri paradoxale ca dovadă că sunt ucenicii Lui (cu toate 
că şi acestora le dăduse puterea prin Duhul Sfânt); iată ce spune: Din aceasta vor 
cunoaşte toţi că sunteți ucenicii Mei, dacă veți avea dragoste între voi (loan 13, 35). 
Şi pretutindeni în aşa fel leagă (Domnul) aceste porunci, încât binefacerea față de 
aproapele o referă la Sine. Căci: flămând am fost - zice EI - și Mi-aţi dat să mănânc 
(...) şi celelalte (Matei 25, 35) şi apoi adaugă: întrucât ați făcut aceasta unuia dintre 
acești frați mai mici ai Mei, Mie Mi-aţi făcut (Matei 25, 40)”. (Sf. VASILE CEL MARE, 
Regulile mari, Cap. II, Î. 3, R. 1, în PSB, vol. 18, p. 225) 


„Întrebarea 175: Cum se vădeşte cel care iubeşte pe fratele după porunca 
Domnului și cum se arată cel care nu iubește astfel? 

Răspuns: Există două caracteristici principale ale dragostei: mâhnirea şi teama 
pentru acelea din cauza cărora se vatămă cel ce se iubeşte, şi bucuria şi nevoinţa 
pentru folosul lui. Așadar, fericit este cel care plânge pentru cel care greșește, a 
cărui primejdie este înfricoşată (Matei 5, 4); şi cel care se bucură pentru cel care 
se îndreptează, al cărui câştig este neasemănat, precum s-a scris”. (Sf. VASILE CEL 
MARE, Regulile mici, Î. 175, în PSB, vol. 18, p. 391) 


„Întrebarea 242: Ce înseamnă aceasta: Cu iubire frățească iubiţi-vă unii pe alții 
(Romani 12, 10). 

Răspuns: Iubirea se poate exprima după intensitatea dragostei, când cel care 
iubeşte doreşte pe cel iubit şi are față de el sentimente călduroase. Așadar, pentru 
ca iubirea să nu fie superficială, ci lăuntrică şi înfocată, s-a zis aceasta: Iubitori cu 
iubire de frați unul față de altul”. (Sf. VASILE CEL MARE, Regulile mici, Î. 242, în PSB, 
vol. 18, p. 420) 


„Dacă Dumnezeu este iubire (1 loan 4, 8), cel care nu are iubire este lipsit de harul 
dumnezeiesc”. (Sf. VAsILE CEL MARE, Constituţiile ascetice, Cap. XXXIV, I, în PSB, 
Vol: 1.934p4525) 

„Vă rog, să nu fim fără inimă, ci să îmblânzim cugetul nostru și mai întâi să ne 
învăţăm să întrecem în dragoste pe aproapele nostru; și, după cum spune fericitul 
Pavel, să socotim pe ceilalți a fi mai de cinste decât noi (Filipeni 2, 3); să nu suferim 
a-i iubi mai puţin decât ne iubesc ei, ci să-i întrecem în dragoste, să nu ne lăsăm 
întrecuţi, să le arătăm o dragoste mai mare şi mai fierbinte. Dragostea mai cu seamă 
ține şi susține viaţa noastră și prin asta ne deosebim de animale și de fiare; prin 
putinţa noastră - și asta atârnă de voința noastră - de a păstra rânduiala cuvenită 
nouă şi de a ne uni strâns cu semenii noştri”. (Sf. IoAN GURĂ DE AUR, Omilii la 
Facere, omilia IV, VIII, în PSB, vol. 21, p. 66) 


„Stăpânul ne poruncește ca nu numai să îndurăm cu curaj nedreptăţile ce ni le 
fac alţii, ci să-i şi miluim pe cei ce ne fac rău. Cel care vrea să se judece cu tine, spune 
EI, și să-ți ia haina, lasă-i și cămașa (Matei 5, 40). Noi, dimpotrivă, adeseori chiar 
încercăm să facem rău aproapelui sau chiar să ne răzbunăm pe cel ce ne-a făcut rău, 
deşi ni s-a poruncit să iubim nu numai pe cei ce ne iubesc, că aceasta o fac și vameşii 
(Matei 5, 46), ci să iubim şi pe cei ce ne urăsc; noi, însă, nu iubim cu dragoste egală 
nici pe cei ce ne iubesc”. (Sf. IOAN GURĂ DE AUR, Omilii la Facere, omilia XXIV, 
VIII, în PSB vol. 21. p. 299) 


„Păcatul s-a întins acum atât de mult, că sunt rari chiar cei care iubesc pe cei 
care îi iubesc. De unde să mai avem nădejde de mântuire, când suntem mai răi ca 
vameșii, așa precum spune Hristos: Dacă iubiţi pe cei care vă iubesc pe voi, ce lucru 
mare faceți? Nu și vameşii fac la fel? (Matei 5, 46). Hristos, vrând să ne ridice pe cul- 
mea virtuţii, vrea să fim mai buni decât vameșii; noi, însă, ne silim să fim mai prejos 
ca ei. Și pentru ce vorbesc eu de vameşi? Suntem mai răi decât hoţii, decât jefuitorii 
de morminte, decât ucigaşii. Fiecare dintre aceştia iubeşte pe cel care îl iubeşte şi de 
multe ori își primejduieşte şi viața pentru prietenul lui. Pot fi oare oameni mai de 
plâns ca noi, care, după ce am fost învredniciţi de iubirea cea mare a lui Dumnezeu, 
suntem mai răi decât cei ce săvârşesc nenumărate fărădelegi?”. (Sf. IOAN GURĂ DE 
AUR, Omilii la Facere, omilia LII, V, în PSB, vol. 22, pp. 191-192) 


„Că pentru Hristos dragostea valorează totul. Ea este mama tuturor bunătă- 
ților, semnul de recunoaștere al ucenicilor Lui (loan 13, 35), ţine strâns legate pe 
toate cele ale noastre, este trebuincioasă tuturor. Pe bună dreptate, deci, Hristos 
taie cu multă tărie rădăcinile şi izvoarele urii, că ele vatămă dragostea. Nu socoti, 
deci, o exagerare cuvintele lui Hristos, ci gândeşte-te la faptele mari săvârșite prin 
îndeplinirea acestor porunci şi minunează-te de blândeţea acestor legi! Nimic nu-l 
este atât de drag lui Hristos ca unirea şi legătura în dragoste a unora cu alții. De 
aceea și El însuși şi prin ucenicii Lui — şi prin cei din Noul Testament şi prin cei 
din Vechiul Testament - vorbeşte foarte mult de porunca dragostei, răzbunând şi 
pedepsind aspru pe cei ce o dispreţuiesc. Desfiinţează dragostea și ai adus şi înrădă- 
cinat în lume păcatul. De aceea şi spunea Hristos: Când se va înmulți fărădelegea, se 
va răci dragostea multora (Matei 24, 12). Aşa a ajuns Cain ucigaș de frate, aşa Isav, 
așa fraţii lui Iosif! Așa au năvălit pe lume o mulţime de nenorociri! Pentru că s-a 

răcit dragostea! De aceea și Hristos taie din rădăcină, cu foarte multă grijă, tot ce 
o vatămă”. (Sf. IOAN GURĂ DE AUR, Omilii la Matei, omilia XVI, VIII, în PSB, vol. 
23, pp. 211-212) 


„Majoritatea oamenilor au cu totul alte temeiuri de dragoste şi prietenie. Unul 
iubește pentru că e iubit; altul, pentru că este cinstit; altul, pentru că cutare i-a fost 
de folos la o nevoie sau la o afacere oarecare; altul, pentru altă pricină asemănă- 
toare. Cu greu vei găsi pe cineva care, pentru dragostea de Hristos, să iubească pe 
aproapele său cu adevărat şi aşa cum trebuie să-l iubească. Pe cei mai mulți dintre 
oameni îi leagă unii de alţii afacerile și treburile lumești. Pavel n-a iubit aşa, ci 
pentru Hristos. Din pricina aceasta la Pavel, chiar când nu era iubit aşa cum iubea 
el, dragostea lui nu se stingea, pentru că-i pusese rădăcină puternică dragostea 
de Hristos”. (Sf. IOAN GURĂ DE AUR, Omilii la Matei, omilia LX, III, în PSB, 
vol. 23, p. 702) 


„Ce poţi să spui? Că te ocărăște cel pe care l-ai cinstit? Că a vrut să te junghie 
cel căruia i-ai făcut bine? Dar dacă-l iubeşti de dragul lui Hristos, atunci această 
dragoste te face să-l iubeşti şi mai mult. Pricinile care duc în celelalte feluri de dra- 
goste la răcirea dragostei tocmai acelea duc aici la sporirea ei. Mai întâi, că un om 
care-ţi răspunde la dragoste cu ură este pentru tine pricină de răsplată; în al doilea 
rând, că omul acesta care-ţi răspunde la dragoste cu ură are nevoie de mai mult 
ajutor, de mai mare îngrijire. De aceea pe omul care iubeşte pe oameni de dragul lui 
Hristos nu-l interesează din ce familie e cutare, din ce ţară, dacă e bogat, dacă îi răs- 
punde la dragoste cu dragoste sau altceva asemănător, ci fie că-l urăşte, fie că-l ocă- 
răşte, fie că-l ucide, el continuă să-l iubească, pentru că are îndestulătoare pricină 
de iubire pe Hristos; de aceea și stă neclintit, tare şi nemișcat în dragostea sa, că se 
uită la Hristos. Că și Hristos tot aşa a iubit pe duşmani, pe cei nerecunoscători, pe 
ocărâtori, pe hulitori, pe cei ce-L urau, pe cei ce nici nu voiau să-L vadă, pe cei care 
preferau lemnele şi pietrele în locul Lui. I-a iubit cu cea mai înaltă dragoste, față 
de care alta la fel nu poţi găsi. Mai mare dragoste ca aceasta nu are nimeni, spune 
Hristos, ca să-și pună cineva sufletul lui pentru prietenul lui (loan 15, 13). Uită-te 
cum continuă să-i iubească pe cei care L-au răstignit, pe cei care L-au batjocorit! 
Vorbeşte şi Tatălui despre ei, spunând: Iartă-le lor, că nu ştiu ce fac! (Luca 23, 34), 
iar după înviere a trimis şi pe ucenicii Lui la ei. 

Să căutăm, dar, şi noi această dragoste, să năzuim spre ea, ca să ajungem imitatorii 
lui Hristos”. (Sf. loan GURĂ DE AUR, Omilii la Matei, omilia LX, III, în PSB, vol. 23, 
pp. 702-703) 


„Punând faţă în faţă iubirea ta de oameni cu iubirea Lui, să cunoşti că chiar 
dacă ai ierta de şaptezeci de ori câte şapte, chiar dacă ai ierta necontenit pe toți cei 
ce-ţi greşesc, iubirea ta de oameni față de bunătatea lui Dumnezeu cea nemărginită 
— de care ai să ai atâta nevoie când ai să fii judecat şi ai să dai seamă de faptele tale 
- e ca o picătură de apă față de un ocean nemărginit; dar, mai bine spus, chiar cu 
mult mai mult. De aceea a şi adăugat zicând: 

Asemănatu-s-a împărăția cerurilor cu un împărat care a vrut să se socotească cu 
slugile sale. Și începând să se socotească cu ele, i s-a adus un datornic cu zece mii de 
talanţi. Neavând el cu ce să plătească, a poruncit să-l vândă pe el, pe femeia lui, pe 
copiii lui şi toate câte avea (Matei 18, 23-25). 

Acest datornic însă, după ce s-a bucurat de iubirea de oameni a stăpânului său, 
s-a dus și a sugrumat pe tovarășul lui care-i datora o sută de dinari. Stăpânul, mâni- 
at, a poruncit să-l bage iarăşi la închisoare până ce va plăti tot. 

Ai văzut cât de mare este deosebirea dintre păcatele ce le facem față de oameni 
și cele pe care le facem față de Dumnezeu? Este atâta deosebire câtă este între 
zece mii de talanţi și o sută de dinari; dar, mai bine spus, chiar cu mult mai mult” 
(Sf. IoAN GURĂ DE AUR, Omilii la Matei, omilia LXI, |, în PSB, vol. 23, pp. 704-705) 


„Să iubeşti pe Domnul Dumnezeul tău. Aceasta este cea dintâi și cea mai mare 
poruncă, iar a doua, asemenea acesteia: Să iubeşti pe aproapele tău ca pe tine însuţi 
(Matei 29, 37-39). 

— Pentru ce a spus: Asemenea acesteia? 

- Pentru că porunca aceasta, a doua, deschide drum celei dintâi şi este şi ea la 
rândul ei întărită de aceasta”. (Sf. IOAN GURĂ DE AUR, Omilii la Matei, omilia LXXI, 
I, în PSB, vol. 23,p. 811) 


„A spus, iarăşi, avva Petru: Pe când avva Macarie arăta bunătate faţă de toţi 
fraţii, i-au zis unii: de ce faci așa ceva? EL, însă, a răspuns: Doisprezece ani am slu- 
jit Stăpânului meu ca să-mi dăruiască acest har, iar voi mă sfătuiţi ca să-l lepăd?” 
(Viaţa Sfântului Macarie Egipteanul, IM, 9, în PSB, vol. 34, p. 59) 


„Pentru că, de ce s-a scris: Facă-se voia Ta, precum în cer, aşa și pe pământ 
(Matei 6, 10), dacă nu ca fraţii să fie între ei asemenea îngerilor din cer, care tră- 
iesc laolaltă în armonie, pace şi iubire şi nu cunosc mândria şi invidia, ci-și arată 
reciproc iubire sinceră. (Sf. MACARIE EGIPTEANUL, Cele cincizeci de omilii duhov- 
nicești, Omilia a III-a, 1, în PSB, vol. 34, p. 9) 


„Se poate îmbrăca cineva în bunul acestei virtuţi şi ajunge la atâta întărire în 
ea, încât dobândind cea mai frumoasă slavă, să umble cu Dumnezeu și cu oamenii, 
ca dumnezeiescul Samuil (1 Regi 2, 26)1%” (Sf. CHIRIL AL ALEXANDRIEI, Închinare 
în Duh și Adevăr, Cartea a şaptea, în PSB, vol. 38, p. 221) 


„A împlini iubirea față de fraţi e lucrul cel mai plăcut lui Dumnezeu”. 
(Sf. CHIRIL AL ALEXANDRIEI, Închinare în Duh și Adevăr, Cartea a opta, în PSB, 
vol. 38, p. 266) 


„Legea voieşte să înaintăm până la atâta bunătate și iubire întreolaltă, încât 
să nu socotim nimic egal cu iubirea față de frați. Şi să suportăm cu atâta tărie 


1203. „lar copilul Samuel creștea mereu cu vârsta şi era iubit și de Dumnezeu şi de oameni” (1 Regi 
2, 26). (n.n.) 

supărările de la ei, încât să ne arătăm mai presus de mânie, chiar dacă ei nu sunt 
şi nu se arată faţă de noi cum trebuie, ci voiesc să ne supere prin lipsa de iubire”. 
(Sf. CHIRIL AL ALEXANDRIEI, Închinare în Duh şi Adevăr, Cartea a opta, în PSB, 
vol. 38, p. 274) 


„Cel ce iubeşte pe fratele său rămâne în lumină (1 Ioan 2, 10). lubirea aduce 
celor creaţi cele pe care nu le au, adică Lumina!%*. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea întâi, Cap. 8, în PSB, vol. 41, p. 88) 


„Întru aceasta vor cunoaște toți că sunteţi ucenicii Mei, dacă veţi avea dragoste 
unul pentru altul (loan 13, 35) 

Semnul sigur și neîndoielnic, zice, al faptului de-a fi învăţat de la Mine va fi 
să fie înscrisă în cugetele voastre obişnuința de-a vă grăbi să mergeţi, pe cât e cu 
putinţă firii voastre şi măsurilor umanului, pe urmele viețuirii Mele, adică de-a avea 
legătura nedespărțită a iubirii întreolaltă şi de-a vă însuși, potrivit rațiunii acestei 
iubiri, frumuseţea neasemănată a mângâierii reciproce. Căci aceasta va întipări în 
voi în mod exact slava învățătorului vostru. Dar socotesc că cineva va întreba, faţă 
de aceasta: De ce iubirea este un semn al ucenicilor lui Hristos şi modelul tuturor 
virtuţilor ce s-au arătat în El, nefiind dobândită prin străduință, precum nici prin 
rațiune şi atenţie, ci izvorâtă din firea Lui proprie? Cele ce sunt proprii firii dum- 
nezeieşti, ca cele ce sunt mai presus de orice minune, aparțin în mod propriu și cu 
adevărat ei!2%5. 

De fapt, vom spune și noi cu toată dreptatea, continuând cuvântul despre aces- 
tea: sunt rod al ființei supreme cele ce-i aparţin în mod special şi îi sunt proprii. 
Dar cel experimentat poate vedea că tot felul de virtuţi aduc o completare a iubirii 
şi tot ce apare cuiva ca bine dobândit are o legătură cu ea şi tinde spre ea. De aceea, 
porunca primă şi cea mai înaltă în Lege este a iubi pe Dumnezeu din tot sufletul 
şi din toată inima şi din tot cugetul. Iar a doua, soră şi vecină cu ea, este iubirea 
de aproapele, care are în ea toată plinătatea Legii. De fapt, dumnezeiescul Pavel, 
recapitulând în aceasta toată porunca, zice: Pentru că poruncile: Să nu desfrânezi, 
să nu ucizi, să nu furi, să nu juri strâmb (...) şi orice altă poruncă ar mai fi se cuprind 
în acest cuvânt: «Să iubeşti pe aproapele tău ca pe tine însuţi (...) iubirea este deci 


1204. Tâlcuirea Pr. D. Stăniloae: „Iubirea te deschide altora, dar îi şi face pe aceia să te iubească, și prin 
aceasta să-și comunice conţinutul lor. Prin iubire vezi în ei ceea ce nu vezi când îţi lipsește iubirea. Și ei înșişi 
îți arată atunci ceea ce nu-ţi arată când nu-i iubeşti. lubirea e cheia care îți descuie în sinceritate adâncurile 
altora, sau inima lor. De aceea, ea te luminează”. (nota 156, p. 88) 

1205. Tâlcuirea Pr. D. Stăniloae: „La baza întrebării stătea ideea că această iubire perfectă nu se poate învăța 
de către om de la Hristos, căci ea aparţine prin fire exclusiv lui Dumnezeu. Sfântul Chiril răspunde în cele ce 
urmează că toate virtuțile, care sunt forme ale iubirii, deși sunt perfecte în Dumnezeu, le poate învăţa şi omul, ca 
cel creat după chipul Lui. Dar iubirea şi toate virtuțile care o compun au în om multe grade, căci omul nu are în 
sine nemărginirea. E trebuie să crească. Dar i se cere să crească prin puterea lui Dumnezeu spre nemărginirea 
Lui. Omul are nemărginirea ca tensiune, ca dorință. Dumnezeu are prin Sine iubirea infinită, pentru că are viața 
infinită, şi e Izvorul ei. EI n-are pe cineva superior, de la care să înveţe iubirea. Că oamenii pot învăţa de la Hristos 
iubirea rezultă şi din faptul că Hristos e Dumnezeu Care S-a făcut om și ne-a arătat practic, în relaţiile cu oamenii, 
iubirea supremă pe care o are ca Dumnezeu. Dar adversarii Dumnezeirii lui Hristos deduceau de aici şi faptul că 
însuși Hristos n-a putut avea în mod real însușirea iubirii desăvârșite”. (nota 1554, p. 823) 

împlinirea legii» (Romani 13, 9-10). Iar faptul că tot felul virtuţii se cuprinde în 
hotarele iubirii, ceea ce o face să cuprindă în braţele ei toate virtuțile, îl mărturi- 
seşte iarăşi preaînţeleptul Pavel, zicând: Iubirea nu pizmuiește, nu se trufeşte, nu 
se poartă urât, nu caută ale sale, şi cele unite cu acestea (1 Corinteni 13, 4-5)” 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
noua, Introducere, în PSB, vol. 41, pp. 822-823) 


„Căci măsura iubirii este mare. În acest fel e propriu celor ce s-au hotărât să 
iubească să se facă cunoscuţi oriunde şi prin toate că sunt ucenicii lui Hristos: 
prin împodobirea cu cununa iubirii și prin purtarea ca pe un semn al acestui fapt 
al iubirii întreolaltă. Şi aceasta o voi arăta pe scurt. Căci dacă este vreunul din- 
tre noi lucrător în lucruri de aramă, sau în ţesături, nu s-ar socoti, şi încă foar- 
te clar, că a fost ucenic al unui meșter în acestea? Și cine e meşter în clădiri nu 
va arăta, oare, prin faptul că poate clădi frumos, că a avut un învăţător în cele 
ale clădirii? În același fel, socotesc, cei ce au în ei împlinită puterea iubirii faţă de 
Dumnezeu, fac cunoscut fără greutate că au fost ucenicii lubirii, sau ai lui Hristos, 
Care are în El iubirea supremă. Căci a iubit atât de mult, încât Şi-a dat pentru ea 
însăși viaţa Sa (1 loan 4, 10) şi a răbdat sălbăticia îndrăznelilor iudaice. Şi va măr- 
turisi despre aceasta El însuși, zicând către ucenicii Săi: Mai mare dragoste decât 
aceasta nimeni nu are, ca sufletul lui să şi-l pună pentru prietenii săi (loan 15, 13)? 
(Sf. CHIRIL AL ALEXANDRIEI, Comentariu la Evanghelia Sfântului Ioan, Cartea a 
noua, Introducere, în PSB, vol. 41, pp. 823-824) 


„Deoarece toată virtutea se cuprinde şi se impune în chipul şi modul iubirii, 
să nu cugete cineva dintre noi că, prin post şi prin culcare pe jos, sau alte osteneli 
nevoitoare, face ceva mare dacă nu salvează iubirea faţă de aproapele!%. Căci cel 
ce nu duce corabia spre ţintă, asemenea celor nepricepuţi în cârmuirea ei, rătăceşte 
ca un cârmaci care are cârma corăbiei, dar, din nepricepere, nu ştie să o conducă 
spre ținta propusă. De aceea, cel ce a îndrăznit să spună: De căutați o dovadă a 
Lui, Care grăiește în mine, vorbesc despre dumnezeiescul Pavel, nu se laudă numai 
pentru îndrumare, ci şi pentru ținta ce o urmărea prin aceasta. Căci cel ce se laudă 
pentru ostenelile trupeşti cade din bunătăţile cele mai de frunte şi mai necesare, 
adică nu urmăreşte ţinta adevărată. lar el ştia că aceasta este iubirea, care e ca o 
cunună pusă peste toate virtuțile, cum spune spre învățătură: De aș împărți toată 
avuția și de aş da trupul meu ca să fie ars, iar dragoste nu am, nimic nu-mi foloseşte 
(1 Corinteni 13, 3). Strălucirea iubirii este în noi chipul Mântuitorului Hristos!” 
(Sf. CHIRIL AL ALEXANDRIEI, Comentariu la Evanghelia Sfântului Ioan, Cartea a 
noua, Introducere, în PSB, vol. 41, p. 825) 


1206. Tâlcuirea Pr. D. Stăniloae: „Deşi înainte a spus că iubirea se arată în toate felurile de virtuți, aici 
arată putinţa de-a practica unele virtuţi care, fiind lipsite de iubire, n-au o prea mare valoare. Acesta e cazul 
când, în practicarea acelor virtuţi, se uită de iubirea semenului nostru. Se arată aici cât de mult ne realizăm 
unul prin altul, cât de mult, pe măsură ce uit de mine în grija faţă de altul, mă realizez cu adevărat pe mine” 
(nota 1557, p. 825) 

1207. Tâlcuirea Pr. D. Stăniloae: „Hristos, fiind Iubirea supremă, sau Izvorul personificat al iubirii - căci 
iubirea nu este fără persoană, ci, unde este ea, este şi persoana, în mod deosebit Persoana lui Hristos —, când 
avem în noi iubirea, avem pe Hristos sau strălucirea Lui”. (nota 1558, p. 825) 

„Şi ce este ceea ce ni s-aporuncit să rămână în noi (ceea ce este de la început) ca să 
fim în Dumnezeu, ne lămureşte el însuşi, zicând: Aceasta este vestea ce aţi auzit-o de 
la început, ca să ne iubim unul pe altul (1 loan 3, 11). Auzi cum suntem în Dumnezeu: 
practicând iubirea unii față de alţii şi silindu-ne să mergem pe urmele virtuţii lui 
Hristos, pe cât ne este cu putinţă. lar prin virtute înțeleg nu puterea de-a crea cerurile 
şi de-a face pe îngeri, de-a întemeia pământul, sau de-a întinde marea, nici ceea ce a 
făcut El printr-o putere negrăită și fără greutate, potolind vânturile cu cuvântul, învi- 
ind morţii, dăruind orbilor vederea, curățind pe leproşi prin porunca plină de putere, 
ci ceea ce se potrivește măsurilor omeneşti!2*£. Și-L vom afla pe EI în spusa lui Petru 
(1 Petru 2, 23): ocărât de iudeii neevlavioşi, El nu îi ocărăște, ci pătimeşte, nu îi ame- 
ninţă, ci îi lasă mai degrabă Celui ce judecă drept. Îl vom afla pe EI zicând iarăşi: 
Învățaţi de la Mine, că sunt blând şi smerit cu inima și veți găsi odihnă sufletelor 
voastre (Matei 11, 29)”. (Sf. CHIRIL AL ALEXANDRIEI, Comentariu la Evanghelia 
Sfântului loan, Cartea a noua, Capitol unic, în PSB, vol. 41, p. 870) 


„Îndreptându-văprivirilecătre Dumnezeu (spunea împăratul Constantin -n.n.), 
iubiţi-vă unii pe alţii!” (Fericitul TEODORET, Episcopul Cirului, Istoria bisericească, 
Cartea I, 27, 1, în PSB, vol. 44, p. 74) 


„(...) vei aduce lui Dumnezeu, împreună cu celelalte bunuri, sau mai bine-zis, 
înaintea lor, şi acest bun, adică iubirea de oameni, ca dar cinstit şi mai sfânt decât 
orice jertfă. Căci El este slăvit în cer şi pe pământ de toată zidirea şi nu cere de la 
noi decât unica jertfă a iubirii dintre noi”. (Sf. MAXIM MĂRTURISITORUL, Ambigua, 
partea a doua, 182, în PSB, vol. 80, p. 353) 


Iubirea de Dumnezeu și iubirea de aproapele 


„(...) principiul oricărei dreptăţi fiind dublu: Dumnezeu şi oamenii, Cuvântul 
spune că numai acela care iubeşte pe Dumnezeu din toată inima şi din toată puterea 
lui şi pe aproapele ca pe sine însuşi este cu adevărat drept”. (Sf. IUSTIN MARTIRUL ȘI 
FrLosoFruL, Dialogul cu iudeul Tryfon, Partea a doua, XCIII, în PSB, vol. 2, p. 268) 


„(...) m-am bucurat când am aflat că nu te arăţi cu lenevie față de cel dintâi 
și cel mai mare din bunuri: iubirea față de Dumnezeu și iubirea față de aproapele 
(Matei 22, 38). Ca semn al celei de-a doua, socot prietenia ce mi-o arăţi, iar pentru 
cea dintâi, râvna pe care o ai pentru dobândirea cunoştinţei celei dumnezeiești. Că 
totul se cuprinde în aceste două feluri de iubiri e un lucru cunoscut de orice ucenic 
al lui Hristos”. (Sf. VAsILE CEL MARE, Epistole, epist. 9, |, în PSB, vol. 12, p. 142) 


1208. Tâlcuirea Pr. D. Stăniloae: „Dumnezeu ne-a dat puterea, dar ne-a şi poruncit, întrucât depinde şi 
de noi să ne iubim unii pe alţii. Aceasta e o putere a Lui, prin care vrea să dezvoltăm unitatea și armonia în care 
a creat lumea. În ea e puterea şi porunca de-a ne iubi. Prin aceasta rămânem și înaintăm în Dumnezeu, dar 
Dumnezeu-Cuvântul nu este în Tatăl și Tatăl în EI prin puterea dată Lui prin actul creației, ci prin unitatea Lor 
de ființă. Din această unitate de ființă a Tatălui cu Fiul vine puterea dată creației de a fi în armonie, și făpturilor 
conștiente, puterea de-a se iubi. Prin aceasta rămân în legătură cu Dumnezeu, sau în D)umnezeu, şi Dumnezeu 
în ele” (nota 1657, p. 870) 

„Așadar, prin porunca întâia o poate împlini cineva şi pe a doua; dar cu a 
doua ne întoarcem îndată la prima: şi cel care iubeşte pe Domnul iubeşte ca o 
consecință și pe aproapele. Căci cel care Mă iubește pe Mine - spune Domnul - 
va păzi poruncile Mele (loan 14, 23). Dar aceasta este porunca Mea: să vă iubiţi 
unul pe altul, precum v-am iubit Eu pe voi (loan 15, 12). Şi iarăşi, cel care iubeş- 
te pe aproapele împlinește și iubirea față de Dumnezeu, Care ia binefacerea ca şi 
cum l-ar fi fost făcută Lui însuși. De aceea, credinciosul serv al lui Dumnezeu, 
Moise, a arătat atât de mare dragoste către fraţii săi, încât a preferat să-i fie şters 
numele din cartea lui Dumnezeu, în care era scris, decât să nu-i ierte popo- 
rului păcatul (Ieșirea 32, 32). lar Pavel a îndrăznit să roage să fie anatema 
(lepădat) dela Hristospentru frațiisăi,care-ieraurudedupătrup;căcielvoia,dupăexem- 
plul Domnului, să se aducă pe sine ca preț de răscumpărare pentru mântuirea tuturor 
(Romani 9, 3); dar în același timp ştia că este cu neputinţă să se înstrăineze de 
Dumnezeu cel care jertfeşte (refuză) grația lui Dumnezeu din dragostea faţă de El 
şi ca să îndeplinească pe cea mai mare dintre porunci şi că pentru aceasta va trebui 
să primească mult mai mult decât a dat. Din cele spuse până aici s-a dovedit înde- 
ajuns de clar că sfinţii au ajuns până la această măsură a iubirii față de aproapele”, 
(Sf. VAsre CEL MARE, Regulile mari, Cap. II, Î. 3, R. 2, în PSB, vol. 18, p. 225) 


„Aceasta-i capul virtuţilor, aceasta-i temelia tuturor poruncilor lui Dumnezeu. 
Dragostea de Dumnezeu merge mână-n mână cu dragostea de aproapele. Cel ce 
iubeşte pe Dumnezeu nu va nesocoti pe aproapele său, nu va pune banii și averile 
mai presus de semenii săi; dimpotrivă, va fi larg la inimă şi la pungă, aducându- 
şi aminte de Cel ce a spus: Cel ce a făcut unuia din aceşti frați mai mici ai Mei, 
Mie a făcut (Matei 25, 40). Gândindu-se că prin ajutorul dat semenului său, Însuși 
Stăpânul universului este Cel ce-şi împropriază ajutorul dat, va face pe toate cu 
multă tragere de inimă şi va da milostenie cu braţele deschise. Nu se va uita la 
nevrednicia celui din faţa lui, ci la măreţia Celui care i-a făgăduit că-și împropriază 
cele date săracilor”. (Sf. IOAN GURĂ DE AUR, Omilii la Facere, omilia LV, III, în PSB, 
vol. 22, p. 217) 


„Împlinind această poruncă (a iubirii lui Dumnezeu), uşor o putem împlini și 
pe cea de a doua, referitoare la iubirea faţă de aproapele. 

Să ne sârguim îndeosebi față de prima poruncă, pentru că celei care vine după 
ea o va urma în chip firesc. Dacă cineva, neglijând porunca cea dintâi şi cea mai 
mare, adică iubirea față de Dumnezeu, care este strâns legată de buna dispoziţie 
interioară şi de cugetele cele sănătoase față de Dumnezeu, vrea s-o împlinească pe 
cea de a doua, îi va fi cu neputinţă s-o îndeplinească cu adevărat şi precum trebuie. 
Pentru că, găsind cugetul lipsit de iubire și de căutarea lui Dumnezeu, cel viclean 
face să i se pară grele poruncile divine, să işte în suflet murmurare, nemulțumiri 
şi reproșuri împotriva slujirii fraților sau amăgindu-l cu gândul că este virtuos, îl 
face să se mândrească, să se considere cinstit, important și că împlinește poruncile 
în chip desăvârșit”. (Sf. MACARIE EGIPTEANUL, Alte șapte omilii, „Cuvânt despre 
desăvârşirea în duh, 11, în PSB, vol. 34, p. 296) 

„Căci socotesc că se cuvine ca deodată cu iubirea de Dumnezeu să o cultivăm 
şi pe cea de fraţi. Căci de lipseşte una, lipsesc amândouă, după cuvintele lui Ioan, 
care a scris: lar de zice cineva: iubesc pe Dumnezeu, şi pe fratele lui urăște, mincinos 
este. Căci cel ce nu iubeşte pe fratele său pe care-l vede, cum poate să-L iubească pe 
Dumnezeu, pe Care nu-L vede? Şi această poruncă o avem de la EI, ca cel ce iubește pe 
Dumnezeu, să-l iubească şi pe fratele său (1 Ioan 4, 20-21). Căci amândouă se pierd 
împreună și se întăresc împreună. Pentru că sunt înjugate împreună şi, ca o pereche 
nedespărţită, îl duc pe cel ce se străduieşte să le conducă bine, la o singură şi atotde- 
săvârşită frumuseţe a evlaviei față de Dumnezeu!*%”. (Sf. CHIRIL AL ALEXANDRIEI, 
Închinare în Duh și Adevăr, Cartea a şaptea, în PSB, vol. 38, p. 221) 


„Strălucite sunt însuşirile iubirii de Dumnezeu și de frați. Căci prin acestea 
două se împlineşte legea. Şi tot cel ce ajunge la o astfel de treaptă de slavă, este stră- 
lucitor şi minunat. Şi va fi numărat între cei mai buni slujitori. Căci Hristos strigă 
şi zice: Bine, slugă bună şi credincioasă, peste puţine ai fost credincios, peste multe te 
voi pune. Intră întru bucuria Domnului tău (Matei 25, 21). Pentru că va intra, foarte 
pregătit, în Ierusalimul ceresc, şi va petrece în lăcașurile de sus, în bunătăţile mai 
presus de minte și de cuvânt”, (Sf. CHIRIL AL ALEXANDRIEI, Închinare în Duh și 
Adevăr, Cartea a noua, în PSB, vol. 38, p. 285) 


„Să iubeşti pe Domnul Dumnezeul tău din toată inima ta şi din tot cugetul tău, 
și pe aproapele tău ca pe tine însuţi (Deuteronomul 6, 5; Matei 22, 37). Căci iată că a 
pus înaintea celorlalte, cum se cuvine, iubirea față de Dumnezeu, iar după ea a pus 
pe cea întreolaltă, unind cu cea față de Dumnezeu pe cea dintre noi, nefiind drept 
altfel, nici existând iubire reală față de Dumnezeu dacă acesteia nu-i urmează cea 
datorată aproapelui. Căci toţi ne suntem unii altora frați!”!%. Preaînţeleptul Ioan, 
ştiind aceasta foarte bine, îi învaţă pe alţii: Cine iubește pe Dumnezeu să iubească şi 
pe fratele său (1 Ioan 4, 21). Deci cum e poruncă nouă cea dată prin Hristos, odată 
ce a fost dată şi celor vechi? Dar ia seama la temelia acesteia, priveşte la explica- 
ție. Căci nu S-a mulțumit să spună: Poruncă nouă dau vouă: Să vă iubiţi unul pe 
altul, ci, arătând noutatea cuvântului şi a poruncii Sale, ca una ce e cu mult mai 
mare decât vechea iubire a unuia față de altul, a adăugat îndată: Precum Eu v-am 
iubit pe voi, să vă iubiţi şi voi unul pe altul. Trebuie cercetat deci, pentru a înțele- 
ge limpede sensul celor spuse de El, adică pentru a înţelege cum ne-a iubit pe noi 
Hristos. Numai atunci vom înţelege sensul nou şi schimbat al poruncii date acum. 
Deci, să ţinem seama de spusa: Fiind în chip, n-a socotit o știrbire a fi El întocmai cu 
Dumnezeu, ci S-a deșertat pe Sine, chip de rob luând, făcându-Se asemenea oame- 
nilor, şi la înfățișare aflându-Se ca un om; S-a smerit pe Sine, ascultător făcându- 
Se până la moarte, și încă moarte pe cruce (Filipeni 2, 6-8). Dar şi bogat fiind, a 


1209. Tâlcuirea Pr. D. Stăniloae: „Ca şi perechea de boi înjugaţi, dacă îi conduci bine, te conduc la ţintă. 
Dacă te silești să crești în putere, capeţi putere. Dacă te sileşti să fii bun, te inundă bunătatea. Cât dai, atât do- 
bândeşti. Te laşi de carte, te lasă cartea. Te laşi moale, te cuprinde moleșeala”. (nota 242, p. 221) 

1210. Tâlcuirea Pr. D. Stăniloae: „Dacă Dumnezeu iubește pe toți oamenii și vrea să ne simţim uniţi în 
EI, ca fraţii între noi; cel ce iubeşte pe Dumnezeu nu poate să nu iubească și pe oameni”. (nota 1552, p. 821) 

sărăcit, cum ne-a mărturisit iarăși Pavel (2 Corinteni 8, 9). Vezi noutatea iubirii 
Lui față de noi? Legea îmi poruncea să iubesc pe fratele ca pe mine însumi. Dar 
Domnul nostru Iisus Hristos ne-a iubit pe noi mai mult decât pe Sine însuşi. Căci, 
dacă n-ar fi fost în chipul și în egalitate cu Dumnezeu-Tatăl, nu S-ar fi pogorât la 
smerenia noastră, nici n-ar fi suportat pentru noi moartea atât de grea, nici n-ar fi 
răbdat pălmuiri iudaice, rușine şi batjocură şi toate celelalte, ca să nu mai înșirăm 
toate cele ce ] s-au făcut, întinzând la nesfârșit cuvântul. Dar nici nu S-ar fi sărăcit, 
bogat fiind, dacă nu ne-ar fi iubit pe noi cu mult mai mult decât pe Sine. Deci este 
cu totul nouă măsura iubirii Lui. Așa ne poruncește să simţim și noi!2!, nepunând 
nimic înaintea iubirii față de fraţi: nici slavă, nici bogăţie, nici șovăială în a cobo- 
ri, de trebuie, până la moartea cu trupul. E ceea ce au şi făcut fericiţii ucenici ai 
Mântuitorului nostru și cei ce au pășit pe urmele lor, punând mai presus de viața 
lor mântuirea altora, suportând orice durere şi osteneală, mergând până la ultimele 
suferințe, ca să mântuiască sufletele celor ce se pierdeau. De fapt, Pavel zice o dată: 
În fiecare zi mor (1 Corinteni 15, 31), iar altă dată: Cine e slab şi eu să nu fiu slab? 
Cine se smintește şi eu să nu ard? (2 Corinteni 11, 29). 

Hristos ne-a poruncit deci să punem iubirea mai presus de Lege, ca rădăcină 
a desăvârșitei evlavii faţă de Dumnezeu, știind că în aceasta, și nu altfel, ne vom 
proba în fața lui Dumnezeu, mergând pe urmele iubirii Lui faţă de noi, însuşin- 
du-ne frumuseţea ei în bunătăţi mari și desăvârșite”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a noua, Introducere, în PSB, 
vol. 41, pp. 821-822) 


Iubirea manifestată de creștini 
în mod reciproc 


„Iubiţi-vă fiecare unul pe altul cu inimă neîmpărţită”. (Sf. IGNATIE TEOFORUL, 
Epistole, „Către tralieni”, cap. XIII, în PSB, vol. 1, p. 208) 


lubirea desăvârșită 


„Iubirea desăvârşită e cea care face pe cei ce o aleg să se predea cu totul lui 
Dumnezeu, să fie în Dumnezeu și pentru Dumnezeu, nu cea închinată lucrurilor 
pământeşti, care nu sunt vrednice de niciun preţ”. (Sf. CHIRIL AL ALEXANDRIEI, 
Comentariu la Evanghelia Sfântului loan, Cartea a zecea, Capitolul al doilea, în PSB, 
vol. 41, p. 951) 


1211. Tâlcuirea Pr. D. Stăniloae: „Hristos nu ne-a iubit numai ca pe Sine, cum cerea Legea lui Moise, 
ci cu mult mai mult decât pe Sine, pogorând de la slava Sa dumnezeiască la starea noastră infinit de 
umilită față de a Sa. El ne cere deci să-l urmăm pilda, iubind pe ceilalți mai mult decât pe noi înşine. Dar 
niciodată nu vom putea cobori atât de mult de la noi la alţii, neaflându-ne la o înălțime ca a Lui faţă de 
ei. Chiar dacă murim pentru alţii, nu facem mare lucru, căci de fapt tot trebuie să murim. Şi, în fond, ce 
suntem noi față de alţii? Dar ce greu ne e să renunțăm la micile şi înșelătoarele noastre avantaje faţă de 
alţii, ca să nu li le arătăm, ci, în loc să le păstrăm, să renunțăm la ele! Şi de fapt Hristos nu ne poate cere 
o astfel de pogorâre ca a Lui, dar ne cere măcar să simțim dorinţa unei astfel de pogorâri infinite”. (nota 
1553, p. 822) 

Iubirea duhovnicească 


„Dar iubirea duhovnicească îi are pururea împreună prezenți spiritual pe cei 
uniţi prin ea, chiar dacă se despart trupeşte unii de alții, neputând fi circumscrisă 
de timp sau de loc. Căci îşi are existenţa în minte, care nu se desparte niciodată 
împreună cu trupurile ce se despart sau se închid în ele. 

Această iubire fiind învrednicit să o am de la început față de sfinția voastră, 
îmi pare că vă văd pururea de față și că vă simt convorbirea cu mine. Și nu este 
vreme sau loc care să mă poată despărți de amintirea voastră, care vă arată pururea 
prezent duhovniceşte și alungă din mine toate gândurile rău mirositoare care nu 
suportă buna mireasmă a harului din voi. Dar sunt convins că amintirea sfinţiei 
voastre nu aduce în minte numai chipul vostru, ci vă simt cu adevărat prezent, 
această amintire producându-mi încredințarea faptului însuși al prezenţei voastre. 

(...) Şi nu-i nicio mirare dacă Dumnezeul semnelor şi al minunilor îi face pe cei 
absenţi trupeşte să-şi fie de față spiritual, precum singur El ştie şi cei ce le lucrează 
acestea în chip dumnezeiesc prin puterea Lui, chiar mai mult decât când trupurile 
sunt prezente spaţial unele altora”. (Sf. Maxim MĂRTURISITORUL, Epistole, Partea 
întâi, Ep. 8, în PSB, vol. 81, pp. 56-57) 


„(...) cei legaţi unii cu alţii în mod de nedesfăcut prin legătura iubirii celei 
după Dumnezeu, fie că sunt împreună, fie că sunt absenţi, întăresc tot mai mult 
legătura ei. Aceasta fiindcă au în ei pe Dumnezeu, Care e iubire şi poate să ofere și 
celor vrednici puterea de a se iubi. Și aceasta pe drept cuvânt. Căci odată cu lucru- 
rile curgătoare prin fire, curge și simţirea celor ce sunt legaţi unii cu alții prin ele. 
Dar odată cu cele statornice şi mereu aceleași, rămâne neclintit şi neschimbată şi 
simţirea celor legaţi unii cu alţii prin ele, și dragostea dintre cei legaţi prin ele se 
prelungeşte atât de mult între ei la indefinit, pe cât de mult Dumnezeu, cauzatorul 
acestei afecțiuni, atrage spre Sine pe cei articulaţi între ei prin Duhul. 

Iubindu-te deci pe tine, preaiubite, în acest mod, te am pentru totdeauna unit 
nedespărțit cu mine în suflet, întipărit prin Duh în adâncul lui. Şi deşi e mare lun- 
gimea timpului și distanţa între locurile dintre noi, nu încetez niciodată să te văd 
şi să te îmbrăţişez cu gândul”. (Sf. MAxIM MĂRTURISITORUL, Epistole, Partea întâi, 
Ep. 26, în PSB, vol. 81, p. 166) 


lubirea duhovnicească și trupească 


„Există şi o iubire trupească, ce vine de la satan, și o altă iubire, cea după duh, 
care-şi are începutul ei în Dumnezeu. Nimeni nu poate fi stăpânit de două iubiri. 
Dacă iubeşti trupul, nu vei înţelege iubirea duhovnicească. Iar dacă nu iei în seamă 
toate cele ale trupului (şi nu mă gândesc numai la carne și sânge, ci și la argint și 
la bogății, la toate cele ale pământului şi chiar ale cerului căci toate acestea vor 
trece, şi tu ai nesocotit toate acestea), cu alte cuvinte, dacă sufletul tău nu a păstrat 
nimic din cele trecătoare şi dacă nu ai zăbovit la iubirea patimilor, abia atunci vei 
putea înţelege dragostea cea duhovnicească”. (ORIGEN, Omilii la Cartea Cântarea 
Cântărilor, Omilia I, Cap. IL, în PSB, vol. 6, pp. 312-313) 

Iubirea trupească 


„Iubirea trupească se veştejeşte cu vremea, părăsindu-i pe cei despărțiți parţi- 
al, care sunt legaţi unii cu alții prin ea. Căci ea e susținută prin simţuri şi de aceea 
nu poate lega pe cineva de cei ce nu sunt prezenţi”. (Sf. MAxIM MĂRTURISITORUL, 
Epistole, Partea întâi, Ep. 8, în PSB, vol. 81, p. 56) 


„Cei ce sunt legaţi unii cu alţii printr-o iubire lumească au nevoie să-şi fie 
prezenţi trupeşte, pentru păstrarea ei. Căci din pricina uitării slăbeşte în mod 
natural orice iubire ce se îndreaptă numai spre trupuri, stingându-se odată 
cu ea amintirea celor ce sunt într-o astfel de legătură unii cu alţii. Ba câteoda- 
tă chiar şi această prezenţă ce pare să întreţină afecțiunea lumească a unora 
faţă de alții aduce o plictiseală care desființează toată afecțiunea de mai îna- 
inte. Şi de multe ori lipsa vreuneia dintre împrejurările care o susţin, sau chiar 
un pretext ce se iveşte, aduce o prefacere rapidă a iubirii de felul acesta în ură”, 
(Sf. MAxIM MĂRTURISITORUL, Epistole, Partea întâi, Ep. 26, în PSB, vol. 81, p. 166) 


Jertfelnicia iubirii 


„Și aslujitlacovpentru Rahilașapteani; șierau înaintea Iuica niştezilepuține, pentru 
că o iubea (Facerea 29, 20). Când eşti rănit de dragoste nu mai ţii seamă de greutăţi; 
înduri totul cu ușurință, oricât de multe ar fi primejdiile, oricât de mari ar fi greutăţile; 
un singur lucru urmăreşti: să-ți împlineşti dorul”. (Sf. IOAN GURĂ DE AUR, Omilii la 
Facere, omilia LV, II, în PSB, vol. 22, p. 215) 


Iubirea „nu cade niciodată”!2!2 


„Căci zice: Prorociile se vor desființa, darul limbilor va înceta, dar dragostea nu 
cade niciodată (1 Corinteni 13, 8). Ceea ce înseamnă că ea rămâne mereu aceeaşi 
(iubire). Dar zicând că credinţa şi nădejdea dăinuiesc împreună cu iubirea, Apostolul 
a pus-o pe aceasta mai presus decât acelea. Că nădejdea durează cât timp nu avem 
obiect nădăjduit și credința este asemenea unui sprijin pentru că nu avem siguranţa 
că cele nădăjduite se vor îndeplini. Pavel a şi definit-o zicând: Iar credinţa este încre- 
dințarea celor nădăjduite (Evrei 11, 11). Când nădejdea s-a împlinit, rămâne numai 
lucrarea iubirii, care nu poate să fie înlocuită chiar dacă toate celelalte încetează. 
De aceea și este iubirea cea dintâi dintre virtuţi şi dintre poruncile Legii. Sufletul o 
dată ajuns la această stare nu mai are nevoie de celelalte simţiri finale, a atins plină- 
tatea existenţei şi pare că păstrează oarecum în sine tiparul fericirii dumnezeieşti”, 
(Sf. GRIGORIE DE Nissa, Dialogul Despre suflet și înviere, în PSB, vol. 30, pp. 381-382) 


„De ce vă miraţi dacă acele ocupaţii arătate mai înainte sunt trecătoare, de 
vreme ce sfântul apostol spune că darurile cele mai înalte ale Duhului Sfânt vor 


1212. 1 Corinteni 13, 8 

trece, pe când dragostea va rămâne fără sfârşit? EI zice: Profeţiile se vor sfârși, lim- 
bile vor înceta, ştiinţa se va risipi, dar dragostea niciodată nu piere. Toate darurile se 
împart după timp şi trebuinţe, încetând, fără îndoială, când nu mai sunt necesare; 
în schimb dragostea nu va înceta niciodată. Nu numai în lumea aceasta ea lucrează 
cu folos în noi, ci şi în viitor. Când trebuinţele trupești nu vor mai exista, ea va fi 
cu atât mai lucrătoare și mai desăvârșită, fiindcă nu va mai fi de nimic pătată, iar 
veşnica ei nestricăciune o va uni și mai înflăcărat şi mai puternic cu Dumnezeu”. 
(Sf. IOAN CASIAN, Convorbiri duhovnicești, Partea I, „Întâia convorbire cu părintele 
Moise”, Cap. Xlil-2, în PSB, vol. 57, p. 315) 


I se iartă mult celui ce iubeşte mult 


„Fericiţi suntem, iubiţilor, dacă facem poruncile lui Dumnezeu în unirea dra- 
gostei, ca pentru dragoste să ni se ierte păcatele noastre”. (Sf. CLEMENT ROMANUL, 
Epistola către corinteni (1), Cap. L, 5, în PSB, vol. 1, p. 82) 


Povara cea dulce a iubirii 


„Greutatea mea este dragostea mea. De ea sunt purtat oriunde sunt purtat”. 
(Fericitul AucusTIN, Confessiones - Mărturisiri, Cartea a XIII-a, IX, (10), în PSB, 
vol. 64, p. 292) 


Iubirea vrăjmașilor 


„Domnul ne-a învăţat, demult de tot, să nu ne bucurăm de nenorocirile duşmani- 
lor noştri, pentru ca, deprinşi cu aceste fapte, să ne înveţe să ne rugăm pentru dușmani 
(Matei 5, 44; Luca 6, 28)”. (CLEMENT ALEXANDRINUL, Stromatele, Stromata a II-a, 
cap. XVIII, 90.1, în PSB, vol. 5, p. 158) 


„Iar a iubi pe duşmani (Matei 5, 44; Luca 6, 27, 35) nu înseamnă a iubi răul, nici 
necredinţa sau desfrânarea sau hoţia, ci înseamnă a iubi pe hoţ, pe necredincios, pe 
desfrânat, nu pentru că păcătuiesc, că prin o astfel de faptă întinează numele de om, 
ci pentru că sunt oameni şi făpturi ale lui Dumnezeu”. (CLEMENT ALEXANDRINUL, 
Stromatele, Stromata a IV-a, Cap. XIII, 93.3, în PSB, vol. 5, p. 276) 


„Ce lucru mare este bunătatea! Domnul spune: Iubiţi pe dușmanii voştri, binecuvân- 
taţi pe cei ce vă blestemă, rugaţi-vă pentru cei ce vă necăjesc (Matei 5, 44; Luca 6, 27-28) 
şi cele asemenea. La acestea adaugă: Ca să fiți fiii Tatălui vostru cel din ceruri (Matei 
5, 45); prin aceste cuvinte se arată acoperit asemănarea cu Dumnezeu”. (CLEMENT 
ALEXANDRINUL, Stromatele, Stromata a IV-a, Cap. XIV, 95.1, în PSB, vol. 5, p. 277) 


„Învățătura dumnezeiască nu este neorânduială. Domnul nu cere imposibilul, 
nici nu zice: Iubiţi pe dușmanii voştri ca pe voi înşivă (Matei 5, 24), ci numai: iubiți 
pe vrăjmaşii voştri. E de-ajuns să înţelegem că trebuie să-i iubim şi să nu le păstrăm 

dușmănie”. (ORIGEN, Omilii la Cartea Cântarea Cântărilor, Omilia II, Cap. VII, în 
PSB;vol-6, p. 333) 


„Cel care iubeşte pe dușmanii lui şi vrea să facă bine celor care îl urăsc se roagă 
pentru cei care îi fac rău; se roagă lui Dumnezeu să oprească și să pună hotar revăr- 
sării mai departe a păcatului, pentru ca păcatul să nu se întindă mai mult şi să dea 
naștere cangrenei”. (Sf. VAsiLE CEL MARE, Omilii la Psalmi, Omilia la Psalmul VII, 
VI, în PSB, vol. 17, p. 201) 


„Și animalelesălbatice, în mod natural, iubescpe binefăcători. Cebinefacere mare 
ne produce prietenul, în comparaţie cu cea pe care ne-o procură vrăjmașii? Pentru că 
din pricina lor primim fericirea Domnului, Care a zis: Fericiţi veţi fi, când vă vor prigo- 
ni şi vă vor osândi pe voi și vor spune tot cuvântul rău împotriva voastră, mințind pentru 
Mine; bucuraţi-vă şi vă veseliți, că plata voastră este multă în ceruri (Matei 5, 11-12)”, 
(Sf. VAsILE CEL MARE, Regulile mici, Î. 176, în PSB, vol. 18, p. 392) 


„Să iubim pe dușmani şi să le facem bine. Dar pentru ce spun: Să le facem bine? 
Trebuie să ne rugăm pentru ei, să rugăm pe Stăpânul, să-l cerem să poarte de grijă 
de ei! Acest lucru, mai mult decât toate, ne va fi de ajutor în ziua cea înfricoşătoare 
şi vom șterge cu totul păcatele noastre, dacă ne purtăm aşa cu duşmanii noştri. 

Da, porunca este mare și grea; dar dacă te gândeşti la răsplata ce se dă celor ce 
o îndeplinesc, nu ţi se pare deloc grea, oricât ar fi de grea. 

- Care e răsplata? 

- Dacă faceţi aceasta, spune Domnul, veți fi asemenea Tatălui vostru Celui din 
ceruri (Matei 5, 45). 

Şi ca să se facă mai lămurit cuvântul, a adăugat: Că răsare soarele Lui peste răi şi 
buni şi plouă peste drepți și nedrepți (Matei 5, 45)”. (Sf. IOAN GURĂ DE AUR, Omilii 
la Facere, omilia 1V, VII, în PSB, vol. 21, p. 65) 


„Imită, îţi spune Domnul, pe Dumnezeu după puterile tale omeneşti! După 
cum Acela face să răsară soarele nu numai peste cei drepți, ci și peste cei ce fac rele, 
şi după cum EI nu dă ploi numai peste cei buni, ci şi peste cei răi, tot așa și tu, dacă 
nu iubeşti numai pe cei ce te iubesc, ci și pe cei ce te dușmănesc, imiți, după puterea 
ta, pe Dumnezeu. 

Ai văzut cum Hristos a urcat pe cea mai înaltă culme pe cel ce poate săvârși 
această virtute? Dar nu te gândi, iubite, numai la aceea că e grea porunca! Ci mai 
înainte de asta, gândește-te de ce mare cinste ai să fii învrednicit. Cinstea aceasta 
să-ți facă mai ușoară greutatea şi povara. N-ar trebui, oare, să mulțumeşti că, făcând 
bine dușmanului, găseşti prilej să ţi se deschidă uşile îndrăznirii către Dumnezeu 
şi să ţi se şteargă păcatele? 

Dar poate că doreşti să te răzbuni pe dușmanul tău, să-i plăteşti la fel, ba poate 
chiar mai mult celui ce ţi-a făcut rău. Și ce folos ai de aici, când pe lângă că nu ai 
niciun câștig cu răzbunarea ta, mai ai să fii și osândit pentru fapta asta înaintea 
înfricoșătorului judeţ pentru că ai falsificat legile date de El? Spune-mi, dacă un 

împărat de pe pământ ar da o lege ca supușii săi sau să iubească pe duşmani, sau 
să fie osândiţi la moarte, spune-mi, n-ar alerga toţi de frica morţii acesteia tru- 
peşti să împlinească legea? De câtă osândă nu ești vrednic, dar, dacă de frica morții 
trupeşti, pe care şi fără asta o aduce negreșit asupra noastră legea firii, primeşti să 
faci orice, iar de frica morţii celei veşnice nici nu-ți pasă, dispreţuind legea dată de 
Stăpânul tuturor? 

Dacă fără să-mi dau seama spun aceste lucruri unor oameni care nu iubesc 
la fel nici pe cei care îi iubesc pe ei, cine ne va scăpa, oare, de osânda aceea, când 
nu numai că stăm departe de porunca iubirii de vrăjmaşi, dar nici nu facem ce fac 
vameşii? Dacă iubiţi pe cei ce vă iubesc, spune Hristos, ce lucru mare faceți? Nu şi 
vameşii fac așa? (Matei 5, 46). Ce nădejde de mântuire mai avem, când nici asta nu 
o facem?”, (Sf. IOAN GURĂ DE AUR, Omilii la Facere, omilia IV, VII-VIII, în PSB, 
vol. 21, pp. 65-66) 


„Gândeşte-te, iubite, cât e de mare virtutea aceasta a iubirii de dușmani din 
răsplăţile pe care le-a făgăduit Dumnezeul universului celor care săvârşesc această 
virtute. După ce a spus: Iubiţi pe dușmanii voştri, binecuvântați pe cei ce vă prigo- 
nesc, rugați-vă pentru cei ce vă supără (Matei 5, 44), a adăugat, pentru că poruncile 
atingeau chiar cea mai înaltă culme a virtuţii: Ca să fiți asemenea Tatălui vostru 
celui din ceruri, că răsare soarele Lui peste răi şi buni şi plouă peste drepți și nedrepți 
(Matei 5, 45). Ai văzut cu cine se aseamănă, după puterile omeneşti, cel care nu 
numai că nu se răzbună pe duşmani, dar chiar se străduieşte să se roage pentru ei? 
Să nu ne lipsim, dar, din pricina trândăviei noastre, de niște daruri ca acestea şi 
nişte răsplăţi care depășesc orice cuvânt, ci în tot chipul să căutăm să săvârşim vir- 
tutea aceasta, silind şi învățând cugetul nostru să se plece poruncii lui Dumnezeu. 
De aceea şi eu am făcut acest îndemn, am vorbit de pilda aceasta, am arătat cât 
de mare e această virtute şi cât câştig avem de pe urma ei, tocmai pentru ca, atât 
cât mai este încă vreme, fiecare dintre noi să-şi dea toată silinţa, dacă are vreun 
dușman, să se împace cu el, arătându-i multă dragoste. Să nu-mi spui mie că l-ai 
rugat o dată şi de două ori și n-a vrut să se împace. Dacă facem lucrul acesta din 
toată inima, apoi nu vom înceta până ce nu-l vom birui cu stăruința noastră mare, 
până nu-l vom atrage şi până ce nu-i vom face să lase ura ce ne-o poartă. Crezi că îi 
faci cu asta aceluia vreun bine? Nu! Nouă ne facem bine! Cu fapta aceasta atragem 
bunăvoința lui Dumnezeu asupra noastră, dobândim mai dinainte iertare de păca- 
te şi dobândim multă îndrăznire înaintea lui Dumnezeu. Dacă ne vom împăca cu 
dușmanii noştri, vom putea să ne apropiem cu conştiinţă curată de această sfântă 
şi înfricoşătoare masă şi să rostim cu îndrăznire cuvintele acelea cuprinse în rugă- 
ciunea ce o spunem când ne împărtășim”. (Sf. IOAN GURĂ DE AUR, Omilii la Facere, 
omilia XXVII, VIII, în PSB, vol. 21, pp. 347-348) 


„Plecând, dar, de aici, fiecare să se împace cu duşmanii săi, să se grăbească tare 
ca spre o mare comoară, să nu zăbovească deloc. Dacă trebuie să se ostenească, 
dacă trebuie să-l caute pe duşmanul său, dacă trebuie să facă cale îndepărtată, dacă 
sunt greutăți, să caute să ridice din cale toate aceste obstacole. Un singur lucru să 

urmărim: cum putem împlini porunca aceasta a Stăpânului, ca să primim răsplata 
ascultării. Credeţi că nu ştiu ce greu şi anevoios este să te duci la dușmanul tău, 
să-i stai în față și să-i vorbeşti? Dar dacă te gândeşti la vrednicia acestei porunci, 
la măreţia răsplăţii, dacă te gândeşti că ţie-ți faci bine, nu duşmanului, atunci toate 
îți vor părea lesnicioase şi uşoare”. (Sf. IOAN GURĂ DE AUR, Omilii la Facere, omilia 
XXVII, VIII, în PSB, vol. 21, p. 349) 


„Să nu ne supărăm pe cei care ne fac rău, chiar dacă aceştia sunt dintre cei cărora 
le-am făcut noi bine - aceasta este cea mai înaltă filosofie - nici să ne înfuriem pe cei 
care ne ocărăsc, chiar dacă sunt mai prejos de noi cei care ne insultă, ci cu bunătate 
și blândeţe să le potolim mânia lor. Că nu este purtare mai frumoasă şi cu rezultate 
mai bune ca aceasta! O astfel de purtare aduce pace statornică în sufletul nostru, ne 
face să stăm ca într-un port, este temeiul liniştei noastre”. (Sf. IOAN GURĂ DE AUR, 
Omilii la Facere, omilia XXXIV, |, în PSB, vol. 22, p. 5) 


„Gândindu-ne, dar, la pedeapsa grozavă ce ne aşteaptă dincolo și la ruşinea 
cumplită de aici, să ne ducem odată, rogu-vă, cu mintea la noblețea firii omenești, 
să ascultăm de învățătura lui Hristos şi să iubim din inimă nu numai pe cei ce ne 
iubesc, ci, smulgând din sufletele noastre orice invidie şi ură, să ne străduim să 
iubim şi pe cei care ne duşmănesc. Nu-i cu putință să ne mântuim altfel decât mer- 
gând pe această cale. Să ne străduim să iubim mai mult pe cei care ne urăsc decât pe 
cei care ne iubesc, pentru că dragostea de vrăjmași ne aduce mii şi mii de bunătăţi. 
Aşa vom putea afla iertarea păcatelor noastre şi ne vom putea ruga lui Dumnezeu 
cu inima înfrântă și suflet zdrobit. Când sufletul nu urăşte pe nimeni, are cugetul 
cu întemeiere liniştit, atunci cheamă cu mintea trează pe Stăpân şi atrage asupra-i 
mare ajutor de sus”. (Sf. IOAN GURĂ DE AUR, Omilii la Facere, omilia LII, V, în PSB, 
vol. 22, p. 192) 


„Dacă îndurăm cu blândeţe și cu liniște nedreptăţile oricărui om, atunci ne 
bucurăm de mai mare și bogat ajutor de sus. Să nu ne împotrivim, deci, celor ce vor 
să ne facă rău, ci să îndurăm răul cu curaj, știind că Stăpânul universului nu ne va 
trece cu vederea. Numai să ne purtăm cu inima curată. Că spune Scriptura: A Mea 
este răzbunarea; Eu voi răsplăti, zice Domnul”. (Sf. IOAN GURĂ DE AUR, Omilii la 
Facere, omilia LVII, III, în PSB, vol. 22, p. 235) 


„Într-adevăr, este cea mai mare virtute, nu când căutăm să iubim şi să slujim cu 
orice chip pe cei ce se poartă bine cu noi, ci când atragem spre noi cu marea noas- 
tră blândeţe pe cei ce vor să ne facă rău”. (Sf. IOAN GURĂ DE AUR, Omilii la Facere, 
omilia LVIII, V, în PSB, vol. 22, p. 254) 


„Hristos n-a poruncit numai să iubeşti pe duşmani, ci să te şi rogi pentru ei. Ai 
văzut pe câte trepte ne-a urcat și că ne-a dus pe culmea virtuţii? Uită-te, numărând 
treptele de jos în sus! Prima treaptă: să nu începi să faci rău; a doua: după ce răul a 
fost săvârşit, să nu răsplăteşti răul cu rău; a treia: să nu faci celui ce te-a supărat ceea 

ce ai suferit tu, ci să fii liniștit; a patra: lasă să ţi se facă rău; a cincea: lasă să ţi se facă 
mai mult rău decât vrea cel ce-ţi face rău; a șasea: nu uri pe cel ce ţi-a făcut asta; a 
şaptea: iubeşte-l; a opta: fă-i chiar bine; a noua: roagă-te lui Dumnezeu pentru el. 
Ai văzut ce înaltă filosofie? De aceea are și răsplată strălucită! Pentru că porun- 
ca aceasta este mare și are nevoie de un suflet tânăr şi de multă străduinţă, de aceea 
îi pune și o atât de strălucită răsplată, cum n-a pus niciunei alte porunci de mai îna- 
inte. Aici nu mai pomeneşte de pământ, ca acelora blânzi, nici de mângâiere, nici 
de milă, ca acelora ce plâng şi celor milostivi, nici de împărăţia cerurilor, ci de ceva 
mai măreț decât toate acestea: de asemănarea cu Dumnezeu, atât cât este cu putință 
omului, că zice: Ca să fiți asemenea Tatălui vostru Celui din ceruri”. (Sf. IOAN GURĂ 
DE AUR, Omilii la Matei, omilia XVIII, IV, în PSB, vol. 23, p. 237) 


„(...) Care răsare soarele Lui peste cei răi și peste cei buni și plouă peste cei drepți 
și peste cei nedrepţi. Că şi Dumnezeu, ne spune Hristos, nu numai că nu urăşte, dar 
face şi bine celor care-L ocărăsc. Te face asemenea cu Dumnezeu, deşi nu este vreo 
egalitate între tine şi El, nu numai din pricina covârşitoarei Lui bunătăți, ci şi din 
pricina nespusei Lui vrednicii. Tu eşti disprețuit de un om ca și tine; Dumnezeu 
este disprețuit de un rob, căruia i-a făcut nenumărate binefaceri; tu, când te rogi 
pentru duşmanul tău, nu dai decât cuvinte; Dumnezeu dă dușmanilor Lui lucruri 
foarte mari şi minunate: le dă tuturora soare şi ploaie la vreme; și totuşi te face 
asemenea cu El, atât cât este cu putinţă unui om. 

Nu uri, deci, pe cel ce-ţi face rău, când el e pricinuitorul unor bunătăţi ca aces- 
tea și te urcă la o atât de mare cinste! Nu blestema pe cel ce te prigoneşte! Altfel 
suferi şi prigoana şi ești lipsit şi de rod; suferi şi paguba și pierzi şi răsplata! Dar ar fi 
cea mai mare prostie să rabzi ce-i mai greu și să nu înduri ce-i mai ușor!” (Sf. IOAN 
GURĂ DE AUR, Omilii la Matei, omilia XVIII, IV, în PSB, vol. 23, pp. 237-238) 


„De socoteşti grele poruncile acestea, atunci gândește-te că pentru aceasta a 
venit Hristos, ca să le sădească în sufletul nostru, ca să ne facă folositori şi duşmani- 
lor şi prietenilor noştri; pentru aceasta a poruncit să avem grijă şi de unii și de alții: 
de fraţi, când spune: De-ţi aduci darul tău (Matei 5, 23); de duşmani, când legiuieş- 
te să-i iubim şi să ne rugăm pentru ei. Hristos caută să ne convingă să-i iubim şi să 
ne rugăm pentru duşmanii noştri, nu numai dându-ne ca pildă pe Dumnezeu, ci 
dându-ne ca pildă chiar pe păcătoşi. Că spune: 

Dacă iubiţi pe cei ce vă iubesc pe voi, ce plată aveți? Nu și vameşii fac același 
lucru? (Matei 5, 46). 

Aceasta o spune şi Pavel: încă nu v-aţi împotrivit până la sânge luptând cu 
păcatul (Evrei 12, 4). 

Dacă iubeşti pe vrăjmași, ești alături de Dumnezeu; dacă părăseşti această 
poruncă, eşti alături de vameșşi. Ai văzut că nu este atât de mare deosebire între 
porunci cât de mare este deosebirea între persoane? Să nu ne gândim, dar, că este 
grea porunca, ci să ne gândim şi la răsplată, să ne gândim cu cine ne asemănăm 
dacă o îndeplinim și cu cine suntem egali dacă o călcăm. Domnul ne poruncește 
să ne împăcăm cu fratele nostru şi să nu încetăm până ce n-am stârpit dușmănia; 

urmărim: cum putem împlini porunca aceasta a Stăpânului, ca să primim răsplata 
ascultării. Credeţi că nu știu ce greu și anevoios este să te duci la duşmanul tău, 
să-i stai în faţă și să-i vorbeşti? Dar dacă te gândeşti la vrednicia acestei porunci, 
la măreţia răsplăţii, dacă te gândești că ţie-ţi faci bine, nu dușmanului, atunci toate 
îți vor părea lesnicioase şi ușoare”. (Sf. IOAN GURĂ DE AUR, Omilii la Facere, omilia 
XXVII, VIII, în PSB, vol. 21, p. 349) 


„Să nu ne supărăm pe cei care ne fac rău, chiar dacă aceştia sunt dintre cei cărora 
le-am făcut noi bine - aceasta este cea mai înaltă filosofie - nici să ne înfuriem pe cei 
care ne ocărăsc, chiar dacă sunt mai prejos de noi cei care ne insultă, ci cu bunătate 
şi blândeţe să le potolim mânia lor. Că nu este purtare mai frumoasă şi cu rezultate 
mai bune ca aceasta! O astfel de purtare aduce pace statornică în sufletul nostru, ne 
face să stăm ca într-un port, este temeiul liniștei noastre”. (Sf. loAN GURĂ DE AUR, 
Omilii la Facere, omilia XXXIV, |, în PSB, vol. 22, p. 5) 


„Gândindu-ne, dar, la pedeapsa grozavă ce ne aşteaptă dincolo şi la rușinea 
cumplită de aici, să ne ducem odată, rogu-vă, cu mintea la noblețea firii omenești, 
să ascultăm de învățătura lui Hristos și să iubim din inimă nu numai pe cei ce ne 
iubesc, ci, smulgând din sufletele noastre orice invidie şi ură, să ne străduim să 
iubim şi pe cei care ne dușmănesc. Nu-i cu putinţă să ne mântuim altfel decât mer- 
gând pe această cale. Să ne străduim să iubim mai mult pe cei care ne urăsc decât pe 
cei care ne iubesc, pentru că dragostea de vrăjmași ne aduce mii şi mii de bunătăţi. 
Așa vom putea afla iertarea păcatelor noastre şi ne vom putea ruga lui Dumnezeu 
cu inima înfrântă și suflet zdrobit. Când sufletul nu urăște pe nimeni, are cugetul 
cu întemeiere liniştit, atunci cheamă cu mintea trează pe Stăpân și atrage asupra-i 
mare ajutor de sus”. (Sf. IOAN GURĂ DE AUR, Omilii la Facere, omilia LII, V, în PSB, 
vol. 22, p. 192) 


„Dacă îndurăm cu blândeţe și cu liniște nedreptăţile oricărui om, atunci ne 
bucurăm de mai mare şi bogat ajutor de sus. Să nu ne împotrivim, deci, celor ce vor 
să ne facă rău, ci să îndurăm răul cu curaj, știind că Stăpânul universului nu ne va 
trece cu vederea. Numai să ne purtăm cu inima curată. Că spune Scriptura: A Mea 
este răzbunarea; Eu voi răsplăti, zice Domnul. (Sf. IOAN GURĂ DE AUR, Omilii la 
Facere, omilia LVII, III, în PSB, vol, 22, p. 235) 


„Într-adevăr, este cea mai mare virtute, nu când căutăm să iubim şi să slujim cu 
orice chip pe cei ce se poartă bine cu noi, ci când atragem spre noi cu marea noas- 
tră blândeţe pe cei ce vor să ne facă rău”. (Sf. IOAN GURĂ DE AUR, Omilii la Facere, 
omilia LVIII, V, în PSB, vol. 22, p. 254) 


„Hristos n-a poruncit numai să iubeşti pe dușmani, ci să te și rogi pentru ei. Ai 
văzut pe câte trepte ne-a urcat şi că ne-a dus pe culmea virtuţii? Uită-te, numărând 
treptele de jos în sus! Prima treaptă: să nu începi să faci rău; a doua: după ce răul a 
fost săvârşit, să nu răsplăteșşti răul cu rău; a treia: să nu faci celui ce te-a supărat ceea 

ce ai suferit tu, ci să fii liniştit; a patra: lasă să ţi se facă rău; a cincea: lasă să ți se lacă 
mai mult rău decât vrea cel ce-ţi face rău; a șasea: nu uri pe cel ce ţi-a făcut asta; a 
şaptea: iubește-l; a opta: fă-i chiar bine; a noua: roagă-te lui Dumnezeu pentru el. 

Ai văzut ce înaltă filosofie? De aceea are şi răsplată strălucită! Pentru că porun- 
ca aceasta este mare şi are nevoie de un suflet tânăr și de multă străduinţă, de aceea 
îi pune și o atât de strălucită răsplată, cum n-a pus niciunei alte porunci de mai îna- 
inte. Aici nu mai pomeneşte de pământ, ca acelora blânzi, nici de mângâiere, nici 
de milă, ca acelora ce plâng şi celor milostivi, nici de împărăţia cerurilor, ci de ceva 
mai măreț decât toate acestea: de asemănarea cu Dumnezeu, atât cât este cu putință 
omului, că zice: Ca să fiţi asemenea Tatălui vostru Celui din ceruri”. (Sf. IoAN GURĂ 
DE AUR, Omilii la Matei, omilia XVIII, IV, în PSB, vol. 23, p. 237) 


„(...) Care răsare soarele Lui peste cei răi și peste cei buni și plouă peste cei drepți 
și peste cei nedrepți. Că şi Dumnezeu, ne spune Hristos, nu numai că nu urăşte, dar 
face şi bine celor care-L ocărăsc. Ie face asemenea cu Dumnezeu, deşi nu este vreo 
egalitate între tine și El, nu numai din pricina covârşitoarei Lui bunătăți, ci și din 
pricina nespusei Lui vrednicii. Tu eşti disprețuit de un om ca și tine; Dumnezeu 
este disprețuit de un rob, căruia i-a făcut nenumărate binefaceri; tu, când te rogi 
pentru dușmanul tău, nu dai decât cuvinte; Dumnezeu dă duşmanilor Lui lucruri 
foarte mari şi minunate: le dă tuturora soare şi ploaie la vreme; şi totuşi te face 
asemenea cu E], atât cât este cu putință unui om. 

Nu urî, deci, pe cel ce-ţi face rău, când el e pricinuitorul unor bunătăţi ca aces- 
tea şi te urcă la o atât de mare cinste! Nu blestema pe cel ce te prigonește! Altfel 
suferi şi prigoana şi eşti lipsit şi de rod; suferi şi paguba şi pierzi și răsplata! Dar ar fi 
cea mai mare prostie să rabzi ce-i mai greu şi să nu înduri ce-i mai uşor!” (Sf. IOAN 
GURĂ DE AUR, Omilii la Matei, omilia XVIII, IV, în PSB, vol. 23, pp. 237-238) 


„De socoteşti grele poruncile acestea, atunci gândeşte-te că pentru aceasta a 
venit Hristos, ca să le sădească în sufletul nostru, ca să ne facă folositori și duşmani- 
lor şi prietenilor noştri; pentru aceasta a poruncit să avem grijă şi de unii și de alţii: 
de fraţi, când spune: De-ţi aduci darul tău (Matei 5, 23); de duşmani, când legiuieș- 
te să-i iubim şi să ne rugăm pentru ei. Hristos caută să ne convingă să-i iubim şi să 
ne rugăm pentru duşmanii noștri, nu numai dându-ne ca pildă pe Dumnezeu, ci 
dându-ne ca pildă chiar pe păcătoşi. Că spune: 

Dacă iubiţi pe cei ce vă iubesc pe voi, ce plată aveţi? Nu și vameşii fac acelaşi 
lucru? (Matei 5, 46). 

Aceasta o spune şi Pavel: încă nu v-aţi împotrivit până la sânge luptând cu 
păcatul (Evrei 12, 4). 

Dacă iubeşti pe vrăjmași, eşti alături de Dumnezeu; dacă părăseşti această 
poruncă, ești alături de vameşi. Ai văzut că nu este atât de mare deosebire între 
porunci cât de mare este deosebirea între persoane? Să nu ne gândim, dar, că este 
grea porunca, ci să ne gândim şi la răsplată, să ne gândim cu cine ne asemănăm 
dacă o îndeplinim şi cu cine suntem egali dacă o călcăm. Domnul ne poruncește 
să ne împăcăm cu fratele nostru şi să nu încetăm până ce n-am stârpit duşmănia; 

dar când vorbeşte de toţi, nu ne supune la această nevoie, ci ne cere numai atât cât 
depinde de noi, făcându-ne și prin aceasta uşoară legea. Pentru că Hristos spusese 
mai înainte ucenicilor: Au prigonit pe profeții cei mai dinainte de voi (Matei 5, 12), 
de aceea, ca nu cumva din pricina acestor cuvinte să se poarte dușmănos cu iudeii, 
le porunceşte nu numai să îndure pe prigonitori, dar să-i şi iubească”. (Sf. IOAN 
GURĂ DE AUR, Omilii la Matei, omilia XVIII, V, în PSB, vol. 23, p. 239) 


„În sfârşit, aduce şi cununa strălucitoare a acestor porunci, zicând: Rugaţi-vă 
pentru dușmanii voştri (Matei 5, 44). Ne urcă pe cea mai înaltă culme a filosofiei! Că 
după cum este mai mult să fii pălmuit decât să fii blând, să-ţi dai și cămaşa odată cu 
haina decât să fii milostiv, să fii nedreptăţit decât să fii drept, să urmezi pe cel ce te 
loveşte şi te sileşte decât să fii făcător de pace, tot aşa este mai bine să binecuvântezi 
pe cei ce te prigonesc decât să fii prigonit. Vezi că Domnul ne urcă încetul cu înce- 
tul până la bolțile cerului? 

De ce am fi vrednici, oare, noi, care am primit porunca să fim asemenea lui 
Dumnezeu, când nu suntem egali nici vameşilor? Că vameșii, păcătoşii şi păgânii 
iubesc pe cei ce-i iubesc; când nu facem nici aceasta - că n-o facem odată ce pizmu- 
im bunul nume al fraților noștri! - ce pedeapsă nu vom suferi stând mai jos decât 
păgânii, deși ni s-a poruncit să depăşim pe cărturari? Spune-mi, cum vom vedea 
împărăţia cerurilor, cum vom păși pragurile acelea sfinte, când nu suntem mai buni 
nici decât vameșii? Aceasta a vrut să spună Hristos prin cuvintele: Nu și vameșii fac 
același lucru?” (Sf. IOAN GURĂ DE AUR, Omilii la Matei, omilia XVIII, VI, în PSB, 
vol. 23, pp. 240-241) 


„Că atunci veți primi şi mai mare răsplată când veţi arăta o dragoste atât de 
mare chiar față de cei pe care-i socotiți nevrednici. Nu vă spun cuvintele mele; iar 
voi n-aveţi alt învățător pe pământ; şi eu vă dau ceea ce am primit; dându-vă, nu cer 
nimic mai mult de la voi decât numai dragostea voastră. Iar dacă sunt nevrednic și 
de aceasta, voi fi totuși îndată vrednic de ea, pentru că vă iubesc; că mi s-a poruncit 
să iubesc nu numai pe cei ce mă iubesc, ci și pe dușmani. Cine ar fi, dar, atât de 
crud, cine atât de sălbatic, încât, după ce a primit o lege ca aceasta, chiar de-ar fi 
plin de nenumărate păcate, ar mai putea să întoarcă spatele şi să urască pe cei care-l 
iubesc? Ne-am împărtăşit din masa cea duhovnicească, să ne împărtășim şi din 
dragostea cea duhovnicească! Dacă tâlharii de drumul mare își uită sălbăticia când 
stau la masă unii cu alţii, ce cuvânt de apărare mai putem avea noi, care ne împăr- 
tăşim mereu cu trupul Domnului, dar nici blândeţea acelora n-o imităm? Pentru 
mulți oameni, îndestulătoare pricină de iubire a fost nu numai masa, ci şi oraşul în 
care locuiau. Noi, însă, care trăim despărțiți unii de alţii, de ce iertare mai suntem 
vrednici când avem şi același oraș şi aceeași casă și aceeaşi masă şi aceeaşi cale și 
aceeaşi ușă și aceeași rădăcină şi aceeaşi viaţă şi același Păstor şi acelaşi împărat și 
acelaşi învățător şi acelaşi Judecător și acelaşi Creator şi același Tată şi când toate 
ne sunt comune?!” (Sf. IOAN GURĂ DE AUR, Omilii la Matei, omilia XXXII, VII, în 
PSB, vol. 23, pp. 403-404) 

„Nu vă spun să murim pentru duşmanii noștri, deşi ar trebui s-o facem; dar, 
pentru că suntem mai slabi, spun deocamdată numai atât: cel puţin să nu dușmă- 
nim pe prietenii noștri, să nu invidiem pe cei ce ne fac bine. Nu spun deocamdată 
să facem bine celor ce ne fac rău; doresc şi asta; dar pentru că sunteți legaţi mult 
de cele pământeşti, vă spun atât: căutaţi să nu vă răzbunaţi! Sunt, oare, credința 
şi învățătura noastră teatru, sunt fățărie? Pentru ce atunci faceţi lucruri cu totul 
potrivnice credinţei şi învăţăturii noastre? Nu s-au scris în zadar toate câte a făcut 
Domnul în timpul răstignirii şi care puteau să-i întoarcă pe iudei la credință. Nu 
s-au scris în zadar, ci ca tu să imiţi bunătatea lui Hristos, să râvneşti iubirea Lui de 
oameni. Pe cei care au venit la El să-L prindă i-a făcut să se dea înapoi şi să cadă la 
pământ (loan 18, 6), a vindecat urechea slugii arhiereului (Luca 22, 51), şi celor ce 
au venit să-L prindă le-a vorbit cu blândeţe (loan 18, 1-8). Când era sus pe cruce 
a făcut mari minuni: a întunecat soarele, a despicat pietrele, a înviat morţi (Matei 
27, 51-52), a înfricoşat în vis femeia judecătorului (Matei 27, 19). Chiar când era 
judecat, S-a purtat cu multă blândețţe; iar blândeţea Lui, nu mai puţin ca minunile, 
putea să-i atragă pe iudei la credință; a făcut nenumărate profeții în timpul judecă- 
ţii; iar când era pe cruce a strigat: Părinte, iartă-le lor păcatul! (Luca 23, 34). Când 
era în mormânt, câte n-a făcut pentru mântuirea iudeilor! Dar după înviere nu i-a 
chemat, oare, îndată pe iudei, nu le-a iertat păcatele, nu le-a pus înainte mii şi mii 
de bunătăţi? Poate fi, oare, ceva mai minunat ca aceasta? Cei care L-au răstignit și 
L-au ucis au ajuns după răstignire fii ai lui Dumnezeu. Ce purtare de grijă o poate 
egala pe aceasta? 

Când auzim acestea să ne acoperim feţele de rușine că stăm atât de departe 
de Acela care ne-a poruncit să-L imităm. Să căutăm să vedem cât de departe stăm 
de EI, ca să ne osândim pe noi înșine, pentru că ducem război acelora pentru care 
Hristos Şi-a dat sufletul Său, pentru că nu voim să ne împăcăm cu aceia pentru 
care, pentru ca să-i împace cu Dumnezeu, Hristos nu S-a dat înapoi nici de la jun- 
ghiere”. (Sf. loAN GURĂ DE AUR, Omilii la Matei, omilia LXXIX, III, în PSB, vol. 23, 
pp. 901-902) 


„(...) cei care o plineau (legea - n.n.) în chip spiritual și, prin urmare, se împăr- 
tăşeau de har, iubeau nu numai pe cei ce le făceau bine, ci şi pe cei ce-i insultau 
şi-i prigoneau şi primeau iubirea spirituală drept răsplată pentru faptele lor bune. 
Vorbesc despre faptele lor bune pentru că ei nu (s-au mărginit) să ierte nedreptăţile 
(ce li s-au făcut), ci au făcut chiar bine sufletelor celor ce i-au nedreptăţit. Pentru 
că îi prezentau pe aceștia lui Dumnezeu ca pe unii datorită cărora au dobândit feri- 
cirea, după cum este scris: Fericiţi veţi fi când vă vor ocări pe voi şi vă vor prigoni şi 
vor zice tot cuvântul rău împotriva voastră minţind pentru Mine (Matei 5, 11). 

Din legea cea spirituală învăţaseră să cugete aşa. Dar pe când răbdau ei și ară- 
tau blândeţe, Domnul, văzând răbdarea inimii lor care - deşi pusă la încercare - nu 
înceta să iubească, a surpat zidul cel din mijloc (Efeseni 2, 14); atunci ei au lepădat 
cu desăvârşire ura şi au păstrat iubirea, nu cu sila (impusă de Lege), ci cu ajutorul 
(lui Dumnezeu)”. (Sf. MACARIE EGIPTEANUL, Cele cincizeci de omilii duhovnicești, 
omilia XXXVII, 4-5, în PSB, vol. 34, p. 246) 

„Este o faptă a iubirii a nu ne opune celor ce ne voiesc răul, nici a ne folosi de 
puterea noastră de pătimire, ca să ascuțim mânia lor fie şi numai prin prezenţa 
noastră, noi, cei urâţi de ei!7!5, arătându-ne inferiori puterii lor. 

Căci iubirea, cum zice Pavel, nu caută ale sale (1 Corinteni 13, 5). E ceea ce era 
vădit în Hristos”. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a treia, Cap. IV, în PSB, vol. 41, p. 311) 


IUBIREA TRUPEASCĂ DE SINE2!4 
Nașterea, urmările şi recunoașterea acesteia 


„lubitor de sine este acela care, adică, se iubeşte pe sine; dar se cunoaște pe 
sine, dacă, ceea ce face, face pentru sine, chiar dacă ceea ce face ar fi potrivit unei 
porunci. Căci dacă din comoditate personală ar lăsa ceva din cele de care are tre- 
buinţă fratele, fie sufleteşte, fie trupește, este clar că şi în altele are răutatea iubirii 
de sine, al cărei sfârşit este pierzarea”. (Sf. VAsILE CEL MARE, Regulile mici, Î. 54, în 
258.40]. 18,p.389) 


„Căci din neştiință răsare iubirea de sine”. (Sf. MAxIM MĂRTURISITORUL, 
Epistole, Partea întâi, Ep. 2, în PSB, vol. 81, p. 30) 


„(...) din aceasta răsare tirania faţă de cel înrudit (după natură)”. (Sf. Maxim 
MĂRTURISITORUL, Epistole, Partea întâi, Ep. 2, în PSB, vol. 81, p. 30) 


„Căci cel eliberat de ea (filavtie) nu mai știe de mândrie, trăsătură a îngâm- 
fării, contrară lui Dumnezeu, patima mult compusă şi cu totul deosebită. Nu mai 
cunoaşte slava pieritoare, care surpă împreună cu ea pe cei umflaţi de ea. Veştejeşte 
pizma, care veştejeşte cea dintâi pe cei ce o au, împrietenind prin bunăvoință nesi- 
lită pe cei de aceeași fire. Dezrădăcinează iuțimea, cugetul ucigaș, mânia, viclenia, 
făţărnicia, ironia, răzbunarea, lăcomia și toate cele în care s-a sfâșiat omul cel unul. 
Căci (...) odată cu iubirea egoistă de sine, ca printr-o obârşie şi maică a patimi- 
lor, smulge toate cele ce răsar din ea şi după ea. Fiindcă nemaifiind aceasta, nu 
mai poate subzista niciun fel sau urmă de patimă”. (Sf. MAxIM MĂRTURISITORUL, 
Epistole, Partea întâi, Ep. 2, în PSB, vol. 81, p. 31) 


1213. Tâlcuirea Pr. D. Stăniloae: „lisus Își arată iubirea faţă de duşmanii Săi şi prin faptul că nu 
vrea să le ațâțe mânia demonstrându-le că e superior lor, fie şi numai prin răbdarea Lui. E şi acesta 
un mod de-a potoli mânia acelora: dându-le satisfacția că Îi este frică de ei, fiindcă e mai slab decât ei, 
că nu mai sunt periclitați în superioritatea lor. Poate după aceea vor putea fi duși şi la o treaptă în 
care nu se vor mai lăsa stăpâniți de ură, dându-și seama că e o mai mare superioritate în blândețe”. (nota 
561,p.311) 

1214. Sf. Maxim Mărturisitoru! precizează că cel cuprins de această patimă a iubirii pătimaşe şi 
egoiste de sine însuşi „este prieten cu el împotriva sa însuşi” (Questiones ad Thalassium, PG XC, 257B). 
Acelaşi dumnezeiesc Părinte numește patima aceasta ca fiind „maica patimilor” (Capete despre dragoste, 
suta a II-a, cap. 8, în Filocalia, vol. II, Ed, Humanitas, Bucureşti, 1999, p. 69). (n.n.) 


| 
| 


PĂRINȚII ȘI SCRIITORII BISERICEȘTI 723 


„(...) iubirii de sine, care ne-a rupt la început prin plăcere în chip înşelător de la 
Dumnezeu şi unii de alţii şi, în loc de un singur Dumnezeu, învăţându-ne să soco- 
tim că sunt mulți sau niciunul, a sfâșiat puterea raţiunii din noi, atrăgând-o spre 
trup, şi a tăiat în multe părți firea cea una”. (Sf. MAxIM MĂRTURISITORUL, Epistole, 
Partea întâi, Ep. 26, în PSB, vol. 81, p. 167) 


IUBIREA LUCRURILOR PĂMÂNTEȘTI ȘI TRECĂTOARE 


„Îndeosebi iubirea faţă de cele pământeşti şi trupești este folosită de cel rău și 
devine pentru (om) un lanţ, o legătură și o povară grea, care-l afundă şi îneacă în 
veacul răutăţii, neîngăduindu-i să se ridice și să se înalțe către Dumnezeu. Orice ar 
iubi cineva din lumea aceasta, îi îngreuiază mintea, i-o stăpâneşte și nu-i îngăduie 
să se ridice. În acest cântar și în această balanţă este atârnat şi este încercat tot nea- 
mul omenesc, adică al creştinilor, fie că ei locuiesc în cetăţi, în munţi, în chilii, la 
ţară sau în locuri pustii. Fiind atras de bună voie de ceva, omul se leagă cu iubirea 
de acel lucru, şi nu o mai arată întreagă lui Dumnezeu. Astfel: unul iubeşte averile, 
dacă le are; altul (iubește) aurul şi argintul; altul (iubeşte) înțelepciunea lumească 
pentru a fi slăvit de oameni, altul iubeşte puterea de stăpânire; altul (iubeşte) slava 
şi onorurile oamenilor; altul (iubeşte) mânia și violenţa; - o iubeşte pentru că uşor 
îi cade pradă; altul (iubeşte) invidia; altul se trufeşte şi este cuprins de moleşală ziua 
întreagă; altul este amăgit de calcule nebunești; altuia îi place să fie socotit dascăl 
şi să fie lăudat de oameni; altuia îi place să trăiască în neglijenţă şi trândăvie; altuia 
să se îmbrace în zdrențe, iar altuia să se dedice grijilor pământeşti; în sfârşit altul 
iubeşte somnul, gluma şi vorbele murdare. Şi aşa, fiind cineva prins cu un lanţ mare 
sau mic de lume, este stăpânit de ea şi nu-i permite să se ridice. Pentru că patima, 
pe care cineva o iubește şi împotriva căreia nu luptă cu bărbăţie, îl stăpâneşte, îl 
îngreuiază și devine pentru el piedică şi lanţ, ca să nu-și poată ridica mintea către 
Dumnezeu, să-l placă Lui, şi numai Lui slujind, să dobândească viața veşnică, în 
împărăţia (lui Dumnezeu)”. (Sf. MACARIE EGIPTEANUL, Cele cincizeci de omilii 
duhovniceşti, omilia V, 6, în PSB, vol. 34, pp. 114-115) 


„Lucrul pe care-l iubeşte cineva, acela fie că-l ajută, fie că-l îngreuiază. Dacă 
iubeşte ceva din (această) lume, acel lucru devine pentru el lanţ şi povară care îl trage 
în jos, care nu-i permite să se înalțe către Dumnezeu”. (Sf. MACARIE EGIPTEANUL, 
Cele cincizeci de omilii duhovniceşti, omilia V, 6, în PSB, vol. 34, p. 115) 


„Ca să arătăm cu exemple reale că mulți se pierd din cauza voinţei lor, că se 
scufundă în mare, sau sunt duși în robie, să presupunem că o casă este cuprinsă de 
foc: cel ce vrea să se salveze, observând incendiul, fuge gol, şi gândindu-se doar la 
viaţa sa, lasă totul şi scapă. Altul, însă, vrând să ia ceva din casă: vase și alte lucruri, 
intră în ea şi pe când face aceasta, casa este cuprinsă de foc, iar el este prins înăun- 
tru şi arde împreună cu ea. 

Vezi cum, iubind cineva ceva, cu propria-i voinţă a fost pierdut în foc? La fel se 
întâmplă şi pe mare, atunci când iscându-se furtună, (oamenii) naufragiază: unul 

dezbrăcându-se, şi aruncându-se gol în apă — vrând să se salveze doar pe sine - este 
luat de valuri şi purtat deasupra lor, însă pentru că nimic nu-l împiedică, poate să 
străbată marea cea amară și să-și scape viaţa. Altul, însă, vrând să salveze şi ceva 
din veșmintele sale — crezând că poate să înoate și să iasă cu ele - lucrurile pe care 
le ia îl îngreunează, îl afundă în mare şi se pierde acesta, neputându-și salva viaţa, 
din cauza unui câștig neînsemnat. Vezi cum (şi acesta) își pierde viaţa cu propria-i 
voință? (Să dăm un alt exemplu): Să presupunem că se aude de invazia celor de alt 
neam; unul, îndată ce aude aceasta, fuge numaidecât; el fuge dezbrăcat, fără să-şi ia 
hainele. Altul, însă, nu dă crezare că vin duşmanii, sau vrând să ia ceva din lucrurile 
sale întârzie să fugă. Năvălind dușmanii îl prind, îl duc rob în ţara lor și acolo este 
obligat să le slujească. 

Vezi că şi acesta a ajuns în robie, cu voia sa, din pricina zăbavei, a lipsei de băr- 
băţie şi a iubirii față de unele lucruri? Tot așa se întâmplă şi cu cei care nu urmează 
poruncile Domnului, nu se leapădă de sine şi nu iubesc mai presus de orice pe 
Domnul, ci de bunăvoie se lasă încătuşaţi cu legături pământeşti. Când izbucneşte 
focul cel veșnic, (în loc să-i) găsească prizonieri ai virtuţilor, îi află mai degrabă 
încătuşaţi de dragostea față de lume. De aceea ei se afundă în marea cea amară a 
răutăţii şi sunt luaţi în robie de cei din alt neam, adică de duhurile răutăţii și se 
pierd”. (Sf. MACARIE EGIPTEANUL, Cele cincizeci de omilii duhovniceşti, omilia V, 6, 
în PSB, vol. 34, pp. 115-116) 


„Creştinii care cu adevărat au gustat din har şi au în mintea şi în inima lor 
semnul crucii, aceștia, de la împărați până la cerşetori, pe toate le socotesc gunoi şi 
împuţiciune. Ei ştiu că toată lumea cea pământească, comorile împăratului, slava și 
vorbele înțelepte sunt ca o nălucire, n-au bază trainică, ci sunt trecătoare. Orice se 
află sub cer este disprețuit de ei. 

Pentru ce? Pentru căau dobândit (acelebunuri) neobişnuite și minunate, caresunt 
mai presus de ceruri, care nu se află nici în comorile împăraţilor, nici în înţelepciunea 
cuvintelor, nici în slava lumească, nici în vrednicii sau bogăţie, (pentru că) au în omul 
lorcellăuntricpe Domnul și Creatorul tuturor, ca oavere cenu se trece, ci carerămâne”. 
(Sf. MACARIE EGIPTEANUL, Cele cincizeci de omilii duhovniceşti, omilia XV, 42-43, 
in PSB, vol. 34, p. 167) 


„(Zicem) că toţi aceia care vor să ducă drumul la capăt în siguranţă, nu tre- 
buie să pună alături de iubirea celor cerești iubirea altor lucruri”, (Sf. MACARIE 
EGIPTEANUL, Alte șapte omilii, „Cuvânt despre răbdare și discernământ”, 21, în PSB, 
vol. 34, p. 312) 


„Lucrul pe care-l iubește cineva în viața pământească, acela îi îngreunează 
mintea, îl copleşeşte, îl trage, oarecum, în jos şi nu-l lasă să se ridice. Este, ca şi 
când balanţa inimii și a voinţei ar depinde de el. Este ca un fior lăuntric care tul- 
bură întregul neam omenesc, inclusiv al creștinilor, care locuiesc în oraşe sau în 
munți, sau în mănăstiri, sau pe câmpii, sau în pustiu. Atras, deci, cineva, de lucrul 
pe care-l iubește, nu mai arată iubirea față de Dumnezeu. Să zicem, de exemplu, 


| 


PĂRINȚII ŞI SCRIITORII BISERICEȘTI 125 


că unul iubeşte moșiile, altul aurul, altul simte plăcerea să slujească pântecelui, 
altul să se dăruiască poftelor trupului, altul să fie conducător; unul se ocupă cu 
arta cuvântului frumos, așteptând onoruri de la oameni, altuia îi place să se lase 
antrenat în convorbirile contradictorii cu prietenii, ba chiar să se mânie; unuia îi 
place, pur şi simplu să nu aibă nicio ocupaţie, să se complacă în toropeală şi nepă- 
sare, iar altuia să fie dascăl tot pentru a primi cinste de la oameni”. (Sf. MACARIE 
EGIPTEANUL, Alte șapte omilii, „Cuvânt despre răbdare şi discernământ”, 25, în 
PSB, vol. 34, p. 313) 


„Cel ce iubește adevărul şi pe Dumnezeu şi a gustat din dulceaţa cea cerească, 
cel ce are în sufletul său harul și împlineşte întru totul îndemnurile piei dis- 
preţuieşte toate lucrurile lumii acesteia. El pune mai presus decât orice din această 
lume (iubirea lui Dumnezeu, adică) mai presus decât aurul, decât argintul, |decât 
onorurile, decât slava, decât felicitările şi decât laudele (primite de la oameni). 
Nimic dintre acestea nu poate să-l atragă, pentru că el cunoaşte o altă bogăţie, o altă 
cinste și slavă şi-şi hrăneşte sufletul şi simţirea cu altă plăcere, (cu o plăcere) nestri- 
căcioasă mijlocită de comuniunea cu Duhul”. (Sf. MACARIE EGIPTEANUL, Alte șapte 
omilii, „Cuvânt despre iubire”, 22, în PSB, vol. 34, p. 332) 


„Pentru că acela care iubește un lucru din lumea aceasta, se leagă de acel lucru 
şi îl preferă în schimbul împărăției cerurilor. Dar, ceea ce este şi mai grav este faptul 
că face din acel lucru dumnezeul său, după cum se spune undeva: (Acelui lucru) de 
care este învins cineva, aceluia îi şi slujeşte (2 Petru 2, 19). Se cuvine, deci, ca omul 
să alerge cu tot sufletul său către Domnul, să se alipească de EI, să se răstignească 
(împreună cu El) cu trupul și cu sufletul şi să împlinească toate sfintele Lui porun- 
ci”, (Sf. MACARIE EGIPTEANUL, Alte șapte omilii, „Cuvânt despre libertatea minţii, 
32, în PSB, vol. 34, pp. 350-351) 


„(...) cel ce şi-a legat din necunoașterea Celui bun, prin propria alegere a sufle- 
tului, dragostea de cele materiale, care sunt schimbătoare şi modificabile prin fire 
şi nu pot stărui deloc în nimic, e schimbăcios în mod necesar și pătimaș și repede 
modificabil şi el, având dispoziţia sufletului pătimind împreună mişcare cu cele ce 
se mişcă prin fire'?!*”. (Sf. MAxIM MĂRTURISITORUL, Epistole, Partea întâi, Ep. 1, în 
PSB, vol. 81, p. 10) 


1215. Tâlcuirea Pr. D. Stăniloae: „Aici Sf. Maxim dezvoltă respingerea teoriei origeniste despre că- 
derea sufletului din esența superioară. Nu orice suflet pătimeşte căderea de la Dumnezeu, ci numai cel 
ce se leagă de cele mărginite, schimbătoare şi ele prin fire. Cel ce a înaintat mult în iubirea de Dumnezeu 
nu mai poate cădea din FI, pentru că existența Lui supremă e una cu binele suprem. Nu e un bine mai 
sus de El. Şi din binele suprem nu se poate cădea. Răul, fiind un minus în existenţă, e un minus în bine, 
sau ca o lipsă a binelui. Binele arătat de el cu pretenţia de bine integral e o amăgire. De aceea în rău omul 
nu poate rămâne statornic. Cade din amăgire și slăbiciune într-un rău tot mai mare; Dumnezeu nu Se 
mișcă, pentru că este supremul bine. Nu e bine mai presus de EI și binele mai mic nu-L poate atrage. 
Numai creaturile se mișcă dincolo de ele pentru că nu sunt în existența supremă, adică în binele suprem. 
Ele se mișcă sau spre trepte mai înalte de bine, sau spre trepte mai mici, sau spre rău, ca un bine aparent”. 
(nota 3, p. 10) 

IUBIREA DE ARGINŢI 
Definiţia 


„Da, rădăcina tuturor relelor este iubirea de argint (1 Timotei 6, 10). (...) 
Culmea păcatelor, acropola păcatelor, ca să spun așa, este goana nebună după bani”. 
(Sf. IOAN GURĂ DE AUR, Omilii la Facere, omilia XX, V, în PSB, vol. 21, p. 242) 


Nașterea iubirii de arginţi 


„Nimic nu ne face să iubim atât de mult banii ca dragostea de slavă! Pentru dra- 
gostea de slavă oamenii au în jurul lor turme de robi, roiuri de eunuci, cai îmbră- 
caţi în aur, mese de argint şi celelalte pe care le născocesc mai de batjocură decât 
acestea! Că nu le născocesc ca să împlinească o lipsă, nici ca să le facă plăcere, ci ca 
să le arate altora!”. (Sf. IOAN GURĂ DE AUR, Omilii la Matei, omilia XX, II, în PSB, 
vol. 23, pp. 263-264) 


„Dacă nu poţi dispreţui averile, cum crezi că ai să poţi birui altă patimă? Cum 
ai să poţi birui pofta, dorinţa de slavă, mânia, furia? Nu te crede nimeni de-ai spune 
asta! Se spune că pofta trupului, mânia şi furia i se datoresc felului cum este alcă- 
tuit trupul fiecărui om; doctorii atribuie tot alcătuirii trupului patimile mari; ei 
susțin că oamenii mai focoşi sunt mai desfrânaţi, pe când cei cu temperament rece 
sunt înclinați spre mânie şi furie; dar nimeni n-a auzit vreodată pe cineva spunând 
că este cineva zgârcit din pricina alcătuirii trupului lui. Deci, iubirea de argint se 
datoreşte numai trândăviei și este o boală a unui suflet nesimţitor la durerea altuia” 
(Sf. IOAN GURĂ DE AUR, Omilii la Matei, omilia LXXXI, V, în PSB, vol. 23, p. 923) 


„Este un război străin de natura noastră, care la monah porneşte din lâncezeala 
unei minţi bolnave şi amorţite, ori, de cele mai multe ori, dintr-o hotărâre greşită 
de a renunţa la lume, ori în fine, dintr-o dragoste căldicică față de Dumnezeu. Căci 
celelalte vicii, altoite naturii omeneşti, par să aibă începutul în noi, parcă născân- 
du-ne cu ele. Foarte strâns legate de carnea noastră, şi mai de aceeași vârstă cu ea, 
apar în ființa noastră înainte de a fi în măsură să facem deosebire între bine şi rău, 
şi, deşi chiar de la început pun stăpânire pe om, totuşi, după o lungă osteneală, pot 
fi biruite. 

Această boală, însă, vine asupra noastră mai târziu şi din afară şi cu cât mai 
ușor poate fi evitată și respinsă, cu atât devine mai primejdioasă decât toate şi mai 
greu de alungat; dacă, neluată în seamă la început, a şi pătruns în inimă, ea ajun- 
ge rădăcina tuturor relelor din care ies lăstarii multor alte vicii (2 Timotei 6, 10). 
(Sf. IOAN CASIAN, Așezămintele mănăstirești, Cartea a VII-a, Cap. 1-2, în PSB, 
vol. 57, p. 198) 


„Se vede limpede că arghirofilia este din afara noastră, fiindcă nu se dovedește 
a avea în noi prima obârşie şi nu ia naştere din ceva natural în atingerea cu corpul 

şi sufletul nostru, sau cu nevoile noastre de viaţă. Căci este sigur că nimic n-ajunge 
la folosul şi trebuinţa naturii comune, în afară de mâncarea zilnică şi de băutură. 
Toate celelalte lucruri, ori cu câtă râvnă şi dragoste ar fi păstrate, sunt totuşi străine 
de nevoile omeneşti şi de trebuințţele vieţii, (...) acest lucru existând oarecum în 
afara naturii”. (Sf. IOAN CASIAN, Convorbiri duhovnicești, Partea I, „Comunicarea 
părintelui Serapion”, Cap. VIII, 1-2, în PSB, vol. 57, p. 382) 


Felurile ei 


„Trei sunt felurile arghirofiliei. Primul, care nu-i lasă pe (monahii - n.n.) cei ce 
renunţă la cele lumești să se lipsească de averile şi bunurile lor. Al doilea, care. ne 
îndeamnă să luăm înapoi cu şi mai mare lăcomie ceea ce am împrăștiat sau am dat 
săracilor. Al treilea, care ne împinge să dorim şi să dobândim lucruri pe care înainte 
nu le-am avut”, (Sf. IOAN CAsIAN, Convorbiri duhovnicești, Partea I, „Comunicarea 
părintelui Serapion”, Cap. XI, 6, în PSB, vol. 57, p. 385) 


Manifestarea acestei patimi 


„Dragostea de bani se aşază în mintea bogaţilor ca într-o cetăţuie și, de acolo 
de sus, le dă în fiecare zi porunci pline de toată fărădelegea; şi niciun bogat nu i 
se împotriveşte!” (Sf. IOAN GURĂ DE AUR, Omilii la Matei, omilia XXI, I, în PSB, 
vol. 23, pp. 273-274) 


„Să-l întrebăm pe iubitorul de avuţii dacă nu-i trec prin minte niște gânduri ca 
acestea, dacă nu omoară cu gândul pe toţi, pe prieteni, pe rude şi chiar pe părinţi. 
Dar iarăşi, nici nu-i nevoie să-l întrebăm pe el! Că toţi cei stăpâniţi de boala aceas- 
ta ştiu că părinţii le sunt povară. Socoate împovărător şi greu ce e dulce și plăcut 
tuturora, copiii”. (Sf. IoAN GURĂ DE AUR, Omilii la Matei, omilia XXVIII, V, în PSB, 
vol. 23, p. 360) 


„Nu este, nu este o mai mare nebunie decât nebunia celui robit de avuţii. Pare 
că stăpâneşte, dar e stăpânit; pare că este domn, dar e rob; are lanţuri împrejurul lui 
şi se bucură; face mai sălbatică fiara şi se veseleşte; ajunge rob și se bucură și saltă; 
vede cum câinele cel turbat se repede la sufletul lui - şi ar trebui să-l lege și să-l lase 
să piară de foame —, dar el îi dă mâncare din belșug, ca să se repeadă și mai mult la 
el şi să ajungă şi mai furios. 

Gândindu-ne, dar, Îa toate acestea, să dezlegăm lanţurile, să ucidem fiara, să 
alungăm boala, să scoatem din sufletul nostru nebunia aceasta, ca să ne bucurăm 
de liniște, de sănătate înfloritoare”. (Sf. loan GURĂ DE AUR, Omilii la Matei, omilia 


IL], Viin+PSBauel..23p.+598) 


„Un iubitor de argint nu-i bun de nicio treabă, fie că e căpetenie de oști, fie că 
stă în fruntea popoarelor; dar, mai bine spus, nu-i bun de nicio treabă nu numai în 
treburile cele de obşte, dar nici în treburile lui proprii. De vrea să se însoare, nu-şi 

ia femeie virtuoasă, ci pe cea mai rea dintre toate; de vrea să-şi cumpere casă, nu 
cumpără o casă pe măsura unui om liber ci una să-i aducă cât mai mult venit; de 
vrea să-şi ia o slugă, apoi o ia pe cea mai rea. Dar pentru ce vorbesc eu de comanda 
unei oști, de conducerea unui popor, de chivernisirea casei? De este împărat, este 
mai ticălos decât toţi ticăloșşii, este o ciumă a omenirii, este mai sărac decât toţi 
săracii pământului. Răpeşte averile tuturora, dar socoate că are mai puţin decât 
toți. Măsurând pe cele ce are cu dorinţa de a avea pe cele pe care nu le are încă, le 
socoate pe cele ce le are o nimica faţă de cele pe care vrea să le aibă. 

De aceea şi spune cineva: Nimic nu-i mai nelegiuit ca iubitorul de argint. Iubitorul 
de argint este duşmanul lui însuşi și dușman de obşte al întregii lumi” (Sf. IOAN GURĂ 
DE AUR, Omilii la Matei, omilia LXXX, III, în PSB, vol. 23, pp. 911-912) 


„Pofta e aşa făcută, că nu se stinge când îi dai mai mult, ci, dimpotrivă, se 
prinde și mai tare cu cât îi dai mai mult; întocmai ca focul: cu cât pui mai multe 
lemne pe el cu atât ajunge mai puternic și mai sălbatic; şi pofta de bani atunci mai 
cu seamă creşte, când îi dai mai mult aur. Deci dacă dorința de mai mult e semn de 
sărăcie, iar dacă bogatul are această dorință, atunci el este cel sărac. Vezi că atunci 
sărăceşte sufletul, când omul este bogat şi că atunci se îmbogățește, când omul este 
sărac? lar dacă vrei, să-ţi dau un exemplu. Să ne închipuim doi oameni: unul care 
are o mie de talanți, iar altul zece; să luăm și unuia şi altuia talanţii. Care din ei va 
suferi mai mult? Negreşit cel care a pierdut o mie de talanţi. Şi n-ar fi suferit mai 
mult dacă nu i-ar fi iubit mai mult; iar dacă-i iubeşte mai mult înseamnă că-i doreş- 
te mai mult, înseamnă că el este mai sărac. Dorim mai cu seamă ceea ce nu avem; 
că pofta se naşte din lipsă; unde-i saţiu nu-i poftă; că atunci mai cu seamă însetăm, 
când nu avem apă. (Sf. IoAN GuRĂ DE AuR, Omilii la Matei, omilia LXXX, IV, în 
PSBIvoL 23, p 913) 


„Dar, o, iubire de arginţi! Prefaci totul în bani! Din pricina aceasta s-au întors 
toate pe dos. De fericeşti pe cineva, îl fericeşti pentru că are bani; de-l vaiţi pe 
cineva, îl vaiţi pentru că n-are bani. Toţi nu vorbesc de altceva decât de bani: cum 
s-a îmbogăţit cutare, cum a sărăcit cutare. Dacă pleacă cineva în armată, dacă se 
însoară, dacă învață vreo meserie, dacă se apucă de orice altceva, nu pune mâna pe 
lucru până nu află mai întâi dacă poate ajunge ușor bogat”. (Sf. loAN GURĂ DE AUR, 
Omilii la Matei, omilia XC, III, în PSB, vol. 23, p. 1003) 


„Ce să mai vorbesc despre lăcomie, despre pofta nesătulă după avere şi despre 
un fel de patimă pentru bani, care, cu cât va pune mâna pe mai mulţi, cu atât mai 
mulți crede că-i lipsesc? Invidioasă pe toţi, zgârcită cu sine însăşi, lipsită în mijlocul 
celor mai mari bogaţii, pierde din dragoste pe măsură ce câştigă avere. Nu există 
nicio măsură în jaf, acolo unde nu este nicio margine în pofta de câşiig. Aşa aprinde 
firea, aşa întreţine cu focul ei firea omenească, încât doar prin aceasta se deosebeşte 
de prima, că prima e o întunecare a frumuseţii, aceasta, a pământului. Zdruncină 
elementele, despică marea, străpunge pământul, oboseşte cerul prin rugăciuni, 
nemulțumită nici de vremea senină, nici de cea înnourată, învinuiește roadele 

anului și acuză bogăţiile pământului. Aceasta e un soi de boală a sufletului, nu mai 
e sănătate. De aceea, Ecclesiastul spune: Este o răutate cumplită pe care am văzut-o 
sub soare: bogății puse la o parte de stăpânul lor pentru a lui nenorocire (Ecclesiastul 
5, 12). lar mai sus: Cine iubește banii nu se va sătura de bani (Ecclesiastul 5, 9) şi: 
(...) a căror fugă după câştig e fără sfârșit (Baruh 3, 17)”. (Sf. Ambrozie al Milanului, 
Despre Cain și Abel, Cartea întâi, V, 21, în PSB, vol. 52, p. 131) 


„În momentul când această patimă va pătrunde în sufletul slab în credinţă al 
vreunui monah, mai întâi ademenindu-l spre o sumă mică, îi zugrăveşte sub moti- 
ve oarecum juste şi raționale necesitatea de a-și pune deoparte sau de a-și agonisi 
ceva bani. Căci, se plânge el, cele ce i se oferă în mănăstire nu sunt îndestulătoare 
şi abia pot fi îndurate de un trup sănătos și robust. Ce trebuie să facă, dacă se iveşte 
vreo boală şi n-are puşi deoparte ceva bani, cu care să-și aline suferința? Ce-i dă 
mănăstirea este prea neînsemnat și e foarte mare nepăsarea față de bolnavi. Dacă 
n-a strâns niciun ban, pe care să-l folosească pentru nevoile trupului, va trebui să 
moară în mizerie. Pe urmă, nici îmbrăcămintea, câtă i se dă, nu-i de ajuns, dacă nu 
se va fi preocupat să aibă, cu ce să-şi poată asigura o alta. În sfârşit, nu se poate sta 
prea mult într-un loc, sau în mănăstire, iar dacă nu-şi va fi strâns bani pentru costul 
călătoriei, sau pentru corabie, nu va putea pleca atunci când va voi şi, strâmtorat 
de lipsuri, va îndura necontenit, fără niciun folos, o viață de muncă şi de mizerii. 
Lipsit de mijloace de trai și tot timpul ducând-o în sărăcie, va trebui să facă apel la 
ajutorul altuia, nu fără jigniri. 

Şi astfel, cu mintea prinsă în plasa unor asemenea gânduri, îşi face socoteala, 
cum să poată câştiga măcar un dinar. Apoi își frământă mintea aprig să afle o muncă 
specială, pe care s-o facă fără ştirea starețului. Vânzându-și pe ascuns munca, şi 
ajungând în sfârşit în stăpânirea banului râvnit, se chinuie mai amarnic şi mai 
înverșunat cum să-l sporească, neliniștit unde să-l ascundă şi cui să-l încredinţeze. 
Este apăsat apoi de o mai strivitoare grijă, ce să cumpere cu el, sau prin ce negoţ 
ar putea să-și dubleze câştigul. Când şi acest lucru i-a reușit după dorinţă, o mai 
lacomă foame de aur i se trezește în inimă, şi-l aţâță cu atât mai înverşunat cu 
cât acum pune deoparte un mai mare câştig. Căci, odată cu sporirea banilor, se 
dezlănţuie o sălbatică lăcomie în el. Atunci, în sfârşit, îşi făgăduieşte o viaţă lungă, 
bătrâneţi gârbovite, beteşuguri multe şi felurite, care n-ar putea fi suportate la 
bătrâneţe fără o sumă mai mare de bani, strânsă la tinerețe. 

Aşa este prins în încolăcirea de şarpe bietul suflet. În timp ce arde de dorința de 
a-şi spori cu o şi mai ticăloasă grabă această avuţie, rău strânsă, el se aprinde înlă- 
untrul lui de o boală ce-l sfâşie mai cumplit. Stăpânit numai de dorinţa de câştig, 
văzul inimii lui nu-i îndreptat spre nimic altceva, decât de unde ar putea să câştige 
bani, cu care să-şi poată lua cât mai iute zborul de sub disciplina mânăstirii. Nicio 
credință nu i se mai vede în clipa când i-a zâmbit vreo speranţă de câştig. 

De acum nu se mai înfioară de nicio minciună, de niciun jurământ, de niciun 
furt; nu mai şovăie să-și calce cuvântul dat, să răbufnească în vijelia unei mânii pier- 
zătoare, dacă din vina cuiva a pierdut vreun câștig sperat, şi nu stă în cumpănă să 
treacă peste măsura, la care-l obligă cinstea și umilința. Aurul și speranţa de câștig 

ajung să ţină loc de Dumnezeu pentru el în toate momentele”. (Sf. loAN CASIAN, 
Așezămintele mănăstirești, Cartea a VII-a, Cap. 7, în PSB, vol. 57, pp. 200-201) 


„Coborând astfel treaptă cu treaptă, se cufundă într-o stare din ce în ce mai tică- 
Joasă, încât, nestrăduindu-se de aici încolo să mai păstreze, nu voi zice, vreuna din- 
tre virtuțile umilinţei, dragostei, sau supunerii, dar nici măcar umbra lor, se mânie 
de orice, murmură şi oftează la fiecare muncă, şi, nemaipăstrând respect pentru 
nimeni, este dus spre prăpastie, ca un cal sălbatic nesupus frâului. Nemulțumit nici 
cu mâncarea zilnică, nici cu veşmântul obişnuit, ameninţă că n-o să mai rabde mult 
timp asta. Dumnezeu, declară el, nu se află numai aici, și mântuirea sa nu este legată 
numai de acest loc. Dacă nu va pleca mai grabnic undeva, va pieri îndată, geme el. 

Având deci drept resurse ale nestatorniciei lui banii, cu ajutorul cărora și-a 
făurit un fel de aripi, gata acum să-și ia zborul, răspunde necuviincios la tot ce i se 
porunceşte, și, purtându-se cu nepăsarea unui oaspete sau străin, nu ia în seamă, 
sau priveşte cu dispreţ cele ce, chiar după propria lui constatare, au nevoie de 
îndreptare în persoana lui. Şi, măcar că dispune de bani puşi pe ascuns la păstrare, 
se plânge că nici chiar încălțăminte și îmbrăcăminte n-are și e indignat că i se dă 
prea târziu. Dacă, după socotinţa bătrânului, i se aprobă vreunul dintre obiectele 
acestea mai întâi altuia, care e cunoscut că n-are absolut nimic, se aprinde de o mai 
înverșunată mânie, socotindu-se disprețuit ca un străin. Nemulțumit de a fi silit 
să-și pună mâna la vreo muncă, cârteşte împotriva tuturor treburilor, pe care le 
impun nevoile mânăstirii. Apoi cercetează cu grijă, dacă trebuie să se supere sau să 
se mânie la anumite prilejuri, ca nu cumva să pară că, aprinzându-se ușor, urmăreş- 
te să iasă de sub disciplina mânăstirii. Totuşi, nici singur nu-i mulțumit să plece, ca 
să nu se creadă că s-a lăsat târât de patima lui, de aceea nu încetează să ticăloșească 
prin șuşoteli ascunse pe cât mai mulți poate. Dacă vremea vitregă i-a împiedicat 
plecarea pe uscat sau pe mare, în tot acest timp stând cu inima la gură de neliniște, 
nu încetează să-şi alimenteze şi să-și ascută tristețile. El crede că nu va găsi o altă 
satisfacție a plecării și o motivare a ușurătăţii lui, decât numai aruncând blamul și 
dezonoarea asupra mânăstirii. 

Monahul se aprinde astfel din ce în ce mai mult de flăcările banilor lui, a căror 
stăpânire nu-i mai dă pace de acum nici să rămână în mănăstire, şi nici să trăiască 
sub rânduiala acestui aşezământ. Ca o fiară sălbatică, patima îl desparte de turmă 
şi, răpit din obşte, face din el o victimă bună de pradă şi ușor de sfâșiat. EI, care 
mai înainte nu se îndupleca să facă munci uşoare în mănăstire, este împins acum 
să muncească zi și noapte fără răgaz, în speranța unui câştig. Nu-i mai îngăduie să 
respecte nici ceasurile de rugăciune, nici măsura posturilor, nici regula veghilor, 
nu-l lasă să-și îndeplinească nici îndatoririle unor activităţi oneste, numai să-și 
poată sătura apriga patimă de ban, sau să-și satisfacă trebuinţele zilnice. Crezând 
că-şi stinge dogoarea patimii câștigând, și-o aprinde și mai mult”. (Sf. IOAN CASIAN, 
Așezămintele mănăstirești, Cartea a VII-a, Cap. 8-10, în PSB, vol. 57, pp. 201-202) 


„Unii, alunecând de aici spre adâncul prăpastiei, sunt duşi într-o prăvălire fără 
oprire spre moarte, şi, nemulțumiți să stăpânească ei singuri banii, pe care ori că 

nu-i avuseseră mai înainte, ori că la nefericita intrare în mănăstire, îi pusese deo- 
parte, se însoțesc cu femei care vor trebui să păstreze cele rău agonisite sau păstrate 
de ei. În atât de vătămătoare şi nimicitoare îndeletniciri se pierd, încât se rostogo- 
lesc până în fundul iadului”. (Sf. IOAN CASIAN, Așezămintele mănăstirești, Cartea a 
VII-a, Cap. 11, în PSB, vol. 57, p. 202) 


„Cunosc pe unul, care se pretinde a fi monah şi, ceea ce este mai rău, se măgu- 
leşte cu desăvârşirea. La primirea în mănăstire, starețul său îl sfătui să nu se mai 
reîntoarcă la bunurile, de care se lepădase, și să se libereze de iubirea de argint, 
rădăcina tuturor relelor, și de toate legăturile pământești. Dacă vrea să se curețe 
de patimile de mai înainte, de care-l vedea copleşit, să înceteze de a mai râvni spre 
cele ce nici mai înainte nu le avusese, căci, prins de legăturile acestora, negreşit nu 
va putea ajunge la purificarea de patimile sale. Atunci, acesta, cu privirea furioasă, 
nu se stăpâni să nu-i răspundă: Dacă tu ai cu ce întreține pe foarte mulți, de ce mă 
opreşti să am la fel?.. (Sf. IOAN CASIAN, Așezămintele mănăstirești, Cartea a VII-a, 
Cdpl2 it PSB, 01. 57. p 202) 


„Această boală osândită de toți părinţii noştri sub același blestem, se înfățişea- 
ză sub trei chipuri. Unul este acela a cărui alunecare am zugrăvit-o mai sus, adică 
acela care amăgindu-i pe nenorociţii monahi, îi înduplecă să adune avuţii, pe care 
nici viețuind în lume nu le aveau; altul este acela care-i sileşte să redobândească 
şi să îndrăgească din nou bunurile de care se lepădaseră la retragerea din lume; al 
treilea este cel care, târându-i de la început pe un drum rău şi vătămător și pornind 
strâmb, nu-i lasă să se despoaie de toate bunurile lumești, pe monahii cu o spoială 
de credinţă și care se tem cumplit de sărăcie şi de desconsiderare. Făcându-i să-şi 
pună deoparte banii sau bunurile, de care ar fi trebuit să se lepede plecând din 
lume, nu le îngăduie să ajungă niciodată la desăvârşirea evanghelică. 

Chiar din Sfânta Scriptură aflăm că au fost osândite nu cu o pedeapsă uşoară 
fiecare dintre aceste trei feluri de căderi. Ghiezi, vrând să dobândească cele ce nu 
avusese mai înainte, nu numai că nu s-a învrednicit să aibă harul profeţiei, pe care 
trebuia să-l primească drept dar de moştenire de la stăpânul său, ba dimpotrivă se 
acoperă chiar de lepră veşnică, în urma blestemului stăpânului său (4 Regi 5, 27). 
Iuda, pe de altă parte, voind să redobândească banii de care se lepădase mai înain- 
te, urmându-L pe Hristos, ajunge a-L trăda pe Domnul și pierde astfel nu numai 
treapta de apostol, dar chiar viaţa, pe care, nevrednic s-o sfârşească printr-o moar- 
te obișnuită, şi-a încheiat-o punându-și capăt zilelor (Matei 27, 5). lar Anania şi 
Safira, păstrându-şi o parte din cele ce avuseseră, sunt pedepsiți cu moartea, prin 
graiul Apostolului (Faptele Apostolilor 5, 5). 

Celor ce spun că s-au lepădat de lume, dar biruiţi din nou de necredinţă, se 
tem să se rupă de bunurile pământești, la fel li se recomandă în Deuteronom: Dacă 
cineva este om fricos şi puţin la suflet, să nu iasă la luptă, să plece și să se întoarcă 
acasă, ca să nu facă fricoase şi inimile fraţilor, cum este și inima lui (Deuteronomul 
20, 8). Mă rog, ce poate fi mai limpede decât această mărturie?” (Sf. IOAN CASIAN, 
Așezămintele mănăstirești, Cartea a VII-a, Cap. 14-15, în PSB, vol. 57, pp. 203-204) 

„Ca şi cum Apostolul n-ar fi putut să trăiască la fel din averea lui de mai inainte, 
când chiar el mărturisește că, după rânduiala acestei lumi, n-a fost de neam dejos, ba, 
declară el, chiar de neam mai de sus, după demnitatea de cetăţean roman prin naş- 
tere, dacă ar fi judecat că acest lucru era mai folositor pentru desăvârşire. La fel, cei 
din lerusalim, fiindcă toţi, care aveau ţarini sau case, le vindeau pe toate, nepăstrând 
nimic pentru ei din acestea, și aduceau prețul celor vândute și-l puneau la picioarele 
apostolilor (Faptele Apostolilor 22,28) - n-ar fi putut să-şi asigure cele de trebuinţă tru- 
pului din propriile lor mijloace de trai, dacă s-ar fi judecat, de către Apostoli, mai bun 
acest lucru, sau ei înșiși l-ar fi dovedit mai de folos? Însă toţi, lepădându-se împreună 
de toate bunurile lor, au preferat să trăiască din muncă proprie, sau din strângerile 
de bani de la neamuri”. (Sf. IOAN CASIAN, Așezămintele mănăstirești, Cartea a VII-a, 
Cap. 17în PSB; vol:57, p-205) 


„De aceea, dacă vrem să ascultăm de preceptul evanghelic şi să fim imitatorii 
Apostolului şi ai întregii Biserici primare, sau ai Părinților, care în vremile noas- 
tre sunt urmașii virtuţilor şi desăvârșirii acestora, să nu ne împăcăm nici noi cu 
propriile noastre judecăţi, făgăduindu-ne desăvârșirea evanghelică după această 
călduță şi nenorocită stare de credință. Dimpotrivă, mergând pe urmele acestora, 
să căutăm a nu ne mai amăgi singuri, ci să tindem spre o aşa disciplină și regulă 
de viețuire în mănăstire, încât, rupându-ne cu adevărat de această lume, să nu mai 
păstrăm, sub imboldul necredinţei, nimic din cele ce am disprețuit. Hrana zilnică 
rămâne să ne-o agonisim prin munca noastră, nu cu banii puşi deoparte. 

Ne stau în faţă cuvintele Sfântului Vasile, episcopul Cezareei, spuse unui oare- 
care Syncletius, despre a cărui credință amorțită am mai vorbit. Deși el declara că 
a renunţat la această lume, totuşi şi-a păstrat o parte din bunurile sale, refuzând să 
se întrețină din munca braţelor și să ajungă la adevărata umilință prin sărăcie, prin 
istovirea trupului și supunere. Și pe senatorul Syncletius l-ai pierdut, i-a zis el, şi nici 
pe monah nu l-ai aflat. (St. IOAN CASIAN, Așezămintele mănăstirești, Cartea a VII- 
a, Cap. 18-19, în PSB, vol. 57, p. 207) 


„Cel atras de o sumă, oricât de mică, odată ce lăcomia a prins rădăcini în inima 
lui, nu-i posibil să nu se aprindă mai departe de văpaia unei dorinţi şi mai mari”. 
(Sf. IOAN CASIAN, Așezămintele mănăstirești, Cartea a VII-a, Cap. 21, în PSB, vol. 
57, p. 207) 


»(...) trebuie evitate nu atât efectele lăcomiei de bani, cât mai ales stârpită din 
rădăcini patima de bani; nu ne va fi de niciun folos a nu avea bani, dacă dorinţa de 
a-i avea stăruie în noi. 

Chiar fără a avea bani, poate suferi cineva de boala lăcomiei de avere și să nu-i 
aducă niciun folos sărăcia, dacă n-a fost în stare să-şi stârpească această patimă, 
complăcându-se în lipsă, nu ca urmare a virtuţii, ci constrângându-se cu durerea 
inimii să poarte povara la care e obligat. Aşa cum declară cuvântul evanghelic, că pot 
fi în păcatul desfrânării chiar cei cu trupul nepângărit, tot astfel, după simţământul 
şi mintea lor, pot fi osândiţi la un loc cu cei avari chiar cei foarte lipsiţi de bani 

(Matei 5, 29): căci le-a lipsit acestora prilejul de agonisire, nu şi pofta, a cărei alun- 
gare dă în mod obişnuit mai mult drept la cunună înaintea lui Dumnezeu, decât 
constrângerea. Deci să ne silim să nu se risipească în van câştigul ostenelilor noas- 
tre. Căci este un lucru dureros să înduri urmările sărăciei şi lipsurilor şi să pierzi 
roada atâtor strădanii din vina unei voințe bolnave”. (Sf. loAN CASIAN, Așezămintele 
mănăstirești, Cartea a VII-a, Cap. 21-22, în PSB, vol. 57, p. 208) 


„(Iuda -— n.n.) este o pildă destul de clară şi înfricoşătoare a puterii tiranice, 
care, cum am mai spus, odată ce a robit sufletul cuiva, nu-i mai îngăduie să respec- 
te nicio regulă a onestităţii şi nu se simte sătul cu niciun câștig, oricât de mult ar 
agonisi”. (Sf. loAN CASIAN, Așezămintele mănăstirești, Cartea a VII-a, Cap. 23-24, 
în PSB, vol. 57, p. 208) 


„După ce Iuda a primit pungile destinate ajutorării săracilor, lăsate în seama 
lui, ca doar, săturându-se în fine de belșugul banilor, să-și pună frâu patimii lui 
aprinse, atâta bănet i-a învăpăiat inima de o sete și mai arzătoare până într-atât, 
încât nu se mai mulțumi să sustragă pe ascuns pungile, ci ajunse să-L vândă pe 
Domnul. Acestei patimi dezlănţuite nu-i mai ajunge nici grămada tuturor bogăţii- 
lor”, (Sf. IoAN CASIAN, Așezămintele mănăstirești, Cartea a VII-a, Cap. 24, în PSB, 
vol. 57, pp. 208-209) 


Gravitatea și urmările păgubitoare 


„Nici iubitor de argint (să nu fii - n.n.), nici iubitor de slavă deșartă, că din toate 
acestea se nasc hoţiile”. (Invățătură a celor doisprezece Apostoli, Cap. III, 5 în PSB, 
vol. 1, p. 28) 


„De fiecare dată, pentru orice om, iubirea de sine este cauza tuturor păcate- 
lor. De aceea nu trebuie să umblăm după slava de la oameni şi să fim iubitori de 
sine, ci să fim sfinţi cu pricepere, iubind într-adevăr pe Dumnezeu”. (CLEMENT 
ALEXANDRINUL, Stromatele, Stromata a VI-a, Cap. VII, 56.2, în PSB, vol. 5, p. 421) 


„După cum beţivii cu cât beau mai mult cu atât ard mai mult de sete şi aprind şi 
mai cumplit cuptorul, tot așa și cei robiţi de tirania poftei după bani nu-și potolesc 
niciodată pofta, ci, cu cât adună mai mult, cu atât li se măreşte mai mult văpaia şi 
aprind şi mai cumplit cuptorul. Nu-i vedem, oare, pe cei dinaintea noastră, că după 
ce cuprinseseră, ca să spun așa, întreaga lume, au plecat de aici goi şi sărmani, câş- 
tigând de pe urma ostenelilor lor atâta numai cât să dea socoteală şi să fie osândiți 
pentru toate cele făcute de ei? Averile rămase de la ei le-au împărţit unii şi alţii, 
dar păcatele săvârşite cu strângerea averilor le-au luat cu ei, ca să sufere pedeapsa 
marii mânii dumnezeieşti, negăsind de nicăieri nicio mângâiere”. (Sf. IOAN GURĂ 
DE AUR, Omilii la Facere, omilia XXXI, VII, în PSB, vol. 21, pp. 406-407) 


„Nu vorbesc de aur, ci de pofta deşartă şi nebună după aur! Pofta aceasta scoate 
picătură cu picătură sângele din oameni, ucide și-i mai cumplită ca o fiară, sfâșiind 


734 Pr. asist. dr. LIVIU PETCU 


pe cei ce-i cad în gheare; și ceea ce-i mai rău e că nu-i lasă pe cei sfâșiaţi să simtă 
sfâşierea. Ar trebui ca aceia care îndură niște suferinţe ca acestea să întindă mâna la 
cei ce trec pe lângă ei şi să-i cheme-n ajutor, dar ei dimpotrivă se bucură de aceste 
sfâşieri. Poate fi, oare, o ticăloşie mai mare ca aceasta?”, (Sf. IOAN GURĂ DE AUR, 
Omilii la Matei, omilia IX, VI, în PSB, vol. 23, p. 119) 


„Totuşi zidurile se dărâmă îndată şi cad; şi chiar dacă ar rămâne în picioare nu 
ne-ar fi de vreun folos, după cum nu ne sunt nici casele cele mari şi strălucitoare. 
Casele acestea nu pot primi pe cetățeanul cerului; iar cel care are patria cea de sus 
nu suferă să stea în ele”. (Sf. IOAN GURĂ DE AUR, Omilii la Matei, omilia XXIII, LX, 
în PSB, vol. 23, p. 307) 


„Și după cum copiii sunt aspru bătuţi când nu-şi fac lecţiile și se iau cu joaca, 
tot aşa şi noi vom primi cea mai cruntă pedeapsă dacă acum ne cheltuim toata 
râvna cu clădiri de case şi de acareturi, iar la Înfricoşătoarea Judecată nu vom putea 
să arătăm, prin fapte, lecţiile cele duhovniceşti. Nimeni nu va fi exceptat: tată, frate, 
oricine. Toate casele şi acareturile noastre vor pieri, dar osânda, strânsă de pe urma 
lor, rămâne veşnic, e nemuritoare. Aşa se întâmplă şi cu copiii: când tatăl le strică 
jucăriile, pentru că sunt leneși și nu-şi caută de carte, copiii plâng necontenit!” 
(Sf. IOAN GURĂ DE AUR, Omilii la Matei, omilia XXIII, LX, în PSB, vol. 23, pp. 307-308) 


»Dacă un bolnav cu mare temperatură ar răpi de la cineva un vas cu apă şi şi-ar 
potoli cu ea pofta lui vătămătoare, cui am putea spune că a făcut rău? Celui căruia 
i s-a răpit vasul cu apă sau celui care l-a răpit? Negreșit celui care a răpit vasul, că 
şi-a mărit febra şi şi-a înrăutățit boala. Tot aşa gândeşte și de iubitorul de avuţii şi 
de iubitorul de argint. Că acesta este cuprins de nişte friguri cu mult mai cumplite 
decât acela; jefuind, își aprinde și mai mult flacăra”. (Sf. IOAN GURĂ DE AUR, Omilii 
la Matei, omilia LI, VI, în PSB, vol. 23, p. 597) 


„Tirania banilor este mare; dovada, tânărul acesta. De-am săvârşi toate virtuțile, 
dragostea de bani le prihăneşte pe toate. Pe bună dreptate a spus Pavel că este rădă- 
cina tuturor relelor: Iubirea de argint este rădăcina tuturor relelor (1 Timotei 6, 10)” 
(Sf. IOAN GURĂ DE AUR, Omilii la Matei, omilia LXIII, |, în PSB, vol. 23, p. 726) 


„Îmi vorbeşti de atâtea și atâtea hectare de pământ, de zece, de douăzeci sau 
chiar multe case, de tot atâtea băi, de mii de robi sau de două ori atâţia, de trăsuri 
ferecate în aur și argint! Eu îţi spun numai atât! Dacă fiecare dintre voi, bogaţilor, 
şi-ar părăsi sărăcia lui — că bogăţia voastră e sărăcie faţă de aceea de care vreau să 
vă vorbesc - și ajunge proprietarul întregii lumi; dacă fiecare dintre voi ar avea 
în stăpânirea lui atâţia oameni câţi sunt acum peste tot pe pământ și mare; dacă 
fiecare dintre voi ar stăpâni toate: lumea, pământul, marea, casele, oraşele şi nea- 
murile; dacă pretutindeni toate izvoarele ar izvori aur în loc de apă, ei bine, eu voi 
spune că un om atât de bogat nu face trei parale dacă pierde împărăţia cerurilor! 
Dacă se chinuiesc cumplit cei care iubesc aceste bogății trecătoare, atunci când nu 

le dobândesc, ce n-ar mângâia, oare, dacă şi-ar da seama cât de mari sunt bogăţiile 
cele negrăite de pe lumea cealaltă? Nimic. Nu-mi vorbi mie de bogăţia averilor, ci 
gândeşte-te la paguba mare ce o suferă îndrăgostiţii de averi din pricina averilor 
lor! Pierd cerul de dragul bogăției lor; păţesc la fel ca unul care pierzând onorurile 
cele mari din palatele împărătești, are numai o grămadă de băligar şi se fuduleşte cu 
ea. Că întru nimic nu se deosebeşte mulțimea bogătaşilor de o grămadă de băligar. 
Dar, mai bine spus, băligarul e mai bun decât averile; e de folos şi pentru îngrășarea 
pământului şi pentru încălzitul băilor şi pentru multe alte treburi de acest fel; dar 
aurul îngropat, la nimic din acestea nu este de folos. Şi de-ar fi numai nefolositor! 
Dar aşa, dacă nu este întrebuințat cum trebuie, aurul aprinde multe cuptoare în 
sufletul stăpânului lui, dă naştere la nenumărate rele. Din pricina asta scriitorii 
păgâni au numit iubirea de argint acropolă a răutăţilor, iar fericitul Pavel a numit- 
o, cu mult mai bine şi mai nimerit, rădăcină a tuturor relelor (1 Timotei 7, 10). 
(Sf. IOAN GURĂ DE AUR, Omilii la Matei, omilia LXIII, IV, în PSB, vol. 23, pp. 733-734) 


„Domnul le-a grăit: Ce vi se pare? Un om avea doi feciori; şi a zis celui dintâi: 
Du-te astăzi și lucrează în via mea! lar el răspunzând a zis: Nu vreau, dar mai pe 
urmă, căindu-se, s-a dus. Și mergând la al doilea i-a spus la fel; iar acela răspunzând, 
a zis: Eu, Doamne, voi merge și n-a mers. Care dintre acești doi a făcut voia tatălui? 
Iar ei au zis: Cel dintâi (Matei 21, 28-31). 

Îi mustră iarăşi prin pilde! Arată în chip ascuns nerecunoştința iudeilor și 
ascultarea neamurilor, foarte mult osândite de ei. Cei doi feciori sunt aceste două 
popoare: iudeii şi neamurile; şi aşa s-a întâmplat şi cu neamurile şi cu iudeii. 
Neamurile, deşi n-au făgăduit să asculte, deşi n-au auzit legea, au arătat, cu fapta, 
că ascultă; iudeii, deşi au spus: Toate câte va spune Dumnezeu vom face şi vom ascul- 
ta (eșirea 19, 8), cu fapta n-au ascultat. Dar ca nu cumva iudeii să creadă că legea 
le va fi de folos, Hristos le arată că însăşi legea îi va osândi. Același lucru îl spune 
şi Pavel: Nu auzitorii legii sunt drepți înaintea lui Dumnezeu, ci făcătorii legii se vor 
îndreptăți (Romani 2, 13). Şi pentru ca să-i facă pe iudei să se osândească singuri, îi 
pune pe ei să rostească hotărârea de osândire, aşa cum a făcut în pilda următoare, 
cu lucrătorii cei răi trimiși să lucreze în vie (Matei 21, 33-41)”. (Sf. IOAN GURĂ DE 
AUR, Omilii la Matei, omilia LXVII, 1, în PSB, vol. 23, pp. 773-774) 


„lubirea de arginți l-a făcut pe luda și vânzător şi jefuitor de cele sfinte. 

Ascultaţi toţi iubitorii de argint, toţi câţi sunteţi bolnavi de boala lui Iuda! 
Ascultaţi și feriţi-vă de boala aceasta! Dacă luda, care a fost împreună cu Hristos, 
Care a săvârşit atâtea minuni, care s-a bucurat de atâtea învățături, s-a scufundat 
într-o prăpastie atâta de mare, pentru că nu s-a desprins de boala aceasta, cu mult 
mai mult voi, care nici nu ascultați Scripturile și care sunteţi şi mereu prinși de gri- 
jile lumii acesteia, cu mult mai mult voi veţi fi mai ușor doborâţi de patima aceasta 
dacă nu veţi avea grijă necontenit de voi înşivă. În fiecare zi era Iuda cu Acela care 
nu avea unde să-și plece capul (Matei 8, 20), în fiecare zi îl învăţa, cu cuvântul şi cu 
fapta să nu aibă nici aur, nici argint, nici două haine (Matei 10, 9-10), şi totuşi nu 
s-a înţelepţi. Și cum nădăjduieşti tu să scapi de boala iubirii de arginți, când nu te 

îngrijeşti deloc şi nici nu-ţi dai multă silință?” (Sf. IOAN GURĂ DE AUR, Omilii la 
Matei, omilia LXXX, III, în PSB, vol. 23, p. 910) 


„Din toate patimile, patima aceasta este cea mai cumplită. Din pricina ei, jefu- 
irea mormintelor, din pricina ei, crimele, din pricina ei, războaiele și luptele, din 
pricina ei, orice rău. Un iubitor de argint nu-i bun de nicio treabă, fie că e căpetenie 
de oşti, fie că stă în fruntea popoarelor; dar, mai bine spus, nu-i bun de nicio treabă 
nu numai în treburile cele de obşte, dar nici în treburile lui proprii. De vrea să se 
însoare, nu-şi ia femeie virtuoasă, ci pe cea mai rea din toate; de vrea să-și cumpere 
casă, nu cumpără o casă pe măsura unui om liber ci una să-i aducă cât mai mult 
venit; de vrea să-și ia o slugă, apoi o ia pe cea mai rea. Dar pentru ce vorbesc eu 
de comanda unei oşti, de conducerea unui popor, de chivernisirea casei? De este 
împărat, este mai ticălos decât toţi ticăloşii, este o ciumă a omenirii, este mai sărac 
decât toţi săracii pământului. Răpește averile tuturora, dar socoate că are mai puţin 
decât toţi. Măsurând pe cele ce are cu dorința de a avea pe cele pe care nu le are 
încă, le socoate pe cele ce le are o nimica față de cele pe care vrea să le aibă. 

De aceea şi spune cineva: Nimic nu-i mai nelegiuit ca iubitorul de argint. 
lubitorul de argint este dușmanul lui însuși și duşman de obște al întregii lumi”. 
(Sf. IOAN GURĂ DE AUR, Omilii la Matei, omilia LXXX, III, în PSB, vol. 23, pp. 911-912) 


„Să vedem acum şi cât de rău îşi fac loruși iubitorii de argint. Merg goi prin 
oraș, că nu au pe ei haina virtuţii. ar dacă nu li se pare ruşinos lucrul acesta, apoi şi 
asta se datorește cumplitei lor nebunii, că nici nu-şi dau seama de nerușinarea lor. 
Le este rușine când sunt cu trupul gol, dar se laudă când umblă cu sufletul gol. Iar 
dacă vreţi, vă voi spune şi pricina nesimțirii lor. 

- Care-i pricina? 

- Pentru că sunt goi între mulți goi; de aceea nu se rușinează, după cum nici 
noi, la baie nu ne rușinăm unii de alţii. Dacă ar fi mulți oameni îmbrăcaţi cu haina 
virtuţii, atunci rușinea le-ar sări mai bine în ochi. Dar aşa, asta merită mai cu seamă 
multe lacrimi că, fiind mulţi răi, faptele rele nu mai sunt o ruşine”. (Sf. IoAN GURĂ 
DE AUR, Omilii la Matei, omilia LXXXI, IV, în PSB, vol. 23, p. 921) 


„Ce este un mormânt? O piatră sub care stă un trup mort. Este, oare, vreo deo- 
sebire între trupurile iubitorilor de arginţi şi pietrele mormintelor? Nu! Dar, mai 
bine spus, sunt chiar mai de plâns decât mormintele. Că trupul lor nu este o piatră, 
care are sub ea un trup mort, ci un trup mai nesimţitor decât pietrele, un trup care 
poartă de colo-colo un suflet mort”. (Sf. loAN GURĂ DE AUR, Omilii la Matei, omiiia 
LAXAL IW in 258; yo0l23.p. 922) 


„Lacomii se tem să nu iasă pe drept din casa lor ceea ce a intrat pe nedrept; 
tremură de frică să nu vină peste ei cele mai cumplite necazuri; se mânie, se înfurie 
şi pe ai lor şi pe străini. Vin peste ei unele peste altele: când tristețea, când frica 
şi mânia; și, ca şi cum ar trece din prăpastie în prăpastie, întind capul în fiecare 
zi după averile care n-au intrat încă în stăpânirea lor. De aceea nici nu se bucură 

de averile pe care le au; asta și pentru că se tem să nu li se ia, dar și pentru că nu 
se gândesc la altceva decât la averile pe care încă n-au pus mâna. Şi după cum cel 
veşnic însetat, chiar dacă ar bea apa a mii și mii de izvoare, tot nu simte bucurie, 
pentru că nu se satură, tot așa şi iubitorii de argint, nu că nu se bucură, dar se mai 
şi chinuie — oricât de multe averi ar avea în jurul lor - pentru că nu cunosc sfârșitul 
unei astfel de pofte. Aşa pătimesc iubitorii de argint aici pe pământ. Dar să vorbim 
şi de ziua viitoare. Chiar dacă ei nu vor lua aminte la ce spun, totuşi e de neapărată 
nevoie să o spunem. În ziua cea viitoare îi vei vedea pe unii ca aceștia osândiţi şi 
chinuiți. Pe ei îi osândeşte Domnul când spune: Am flămânzi și nu Mi-aţi dat să 
mănânc; am însetat şi nu Mi-aţi dat să beau (Matei 25, 42); iar când spune: Duceţi- 
vă în focul cel veşnic, care a fost gătit diavolului (Matei 25, 41), îi trimite acolo 
pe cei care s-au îmbogăţit în chip necinstit şi rău. Din ceata iubitorilor de argint 
face parte sluga cea rea, care n-a dat tovarăşilor săi averile stăpânului său (Matei 
24, 48-51); din ceata lor face parte și cel care a ascuns talantul în pământ (Matei 
25, 24-30), ca şi cele cinci fecioare nebune (Matei 25, 8-12). Oriunde te-ai duce, 
vei vedea pedepsiţi pe iubitorii de argint. Vor auzi când: Prăpastie între noi și voi 
(Luca 16, 26), când: Duceţi-vă de la Mine în focul care a fost gătit diavolului (Matei 
25, 41); când vor fi tăiaţi în două, vor pleca acolo unde este scrâșnirea dinţilor 
(Matei 24, 51). Îi vei vedea alungaţi de pretutindeni; nu-şi vor găsi loc nicăieri, ci 
numai în iad”, (Sf. LOAN GURĂ DE AUR, Omilii la Matei, omilia LXXXI, IV, în PSB, 
vol. 23, pp. 922-923) 


„(...) omul se acoperă cu iubirea de bani. Acesteia îi urmează neînfrânarea, 
cea din urmă şi mai josnică parte a prefacerii omului în fiară, prin plăcere”. (Sf. 
GRIGORIE DE NYSSA, Omilii la Ecclesiast, Omilia IV, în PSB, vol. 30, p. 231) 


„(...) căci silinţa de a avea mereu mai mult mistuie nu numai bucurându-te de 
câte ai, ci mai ales întristând-o pentru câte îţi lipsesc, așa încât zi și noapte te sfâşie 
această durere, chinuindu-te fiecare dintre ele pe rând, ziua mistuindu-te în oste- 
neli, noaptea grijile alungându-ţi somnul. Și-atunci, pentru cel care observă aceste 
lucruri, cine nu va recunoaște că o astfel de alergătură nu-i decât o deşertăciune?” 
(Sf. GRIGORIE DE Nyssa, Omilii la Ecclesiast, Omilia IV, în PSB, vol. 30, p. 243) 


„Pentru aceasta nimănui să nu i se pară neînsemnată şi de disprețuit această 
boală, care, așa cum foarte ușor poate fi ocolită, pe atât de greu poate fi lepădată, 
când a apucat să pună stăpânire pe cineva. Căci ea este izvorul și rădăcina tuturor 
viciilor, şi devine vatră încinsă, de nestins, a ticăloşiei, cum spune Apostolul: Căci 
iubirea de arginți, adică dragostea de bani, este rădăcina tuturor relelor (1 Timotei 
6, 10)”. (Sf. IoAN CASIAN, Așezămintele mănăstirești, Cartea a VII-a, Cap. 6, în PSB, 
vol. 57, p. 199) 


„Vrei să afli cât de primejdioase şi nimicitoare lăstare dă această patimă, spre 
pieirea cui le-a lăsat să răsară, şi cum se dezvoltă într-un frunziş de tot felul de 
vicii, dacă nu va fi stârpită din rădăcini? Uită-te la Iuda, cel socotit în numărul 

apostolilor, cum l-a dus la pierzanie cu otrava lui acest șarpe, al cărui cap n-a vrut 
să-l strivească la vreme. Prins în plasa lăcomiei, într-o cât de adâncă prăpastie l-a 
împins, de l-a convins să vândă pe Răscumpărătorul lumii şi Mântuitorul neamului 
omenesc, cu treizeci de arginți! Acesta n-ar fi alunecat niciodată până la o atât de 
josnică trădare, dacă nu s-ar fi molipsit de boala patimii de bani, şi nu s-ar fi obiș- 
nuit să-și însușească pungile încredințate lui (Ioan 12, 61). 

Este o pildă destul de clară şi înfricoșătoare a puterii tiranice, care, cum am 
mai spus, odată ce a robit sufletul cuiva, nu-i mai îngăduie să respecte nicio regu- 
lă a onestităţii şi nu se simte sătul cu niciun câştig, oricât de mult ar agonisi”. 
(Sf. IOAN CASIAN, Așezămintele mănăstirești, Cartea a VII-a, Cap. 23-24, în PSB, 
vol. 57, p. 208) 


»(...) cel dintâi dintre Apostoli, lămurit de aceste pilde și știind, că, cel ce posedă 
ceva, nu-şi poate pune frâu lăcomiei de a avea mai mult, iar înăbuşirea acesteia nu 
depinde de o sumă mai mică sau mai mare, ci numai de virtutea sărăciei, pedep- 
seşte cu moartea pe Anania şi Safira, (...) fiindcă îşi puseseră deoparte ceva din 
avutul lor. Iuda s-a dat morţii de bună voie, pentru păcatul trădării Domnului, iar 
aceştia au primit moartea pentru minciună, izvorâtă tot din lăcomie. Şi în această 
privinţă, câtă asemănare între vinovăţie și pedeapsă! Lăcomia îl duce la trădare pe 
primul și la înșelăciune pe ceilalți. Acolo este trădat adevărul, aici se sădeşte crima 
minciunii. Deşi urmările faptelor lor par în adevăr deosebite, totuşi, în ambele 
cazuri, sfârşitul este același. Primul, fugind de sărăcie, dorea să câștige ceea ce 
lepădase, ceilalți, din frica tot a sărăciei, încearcă să rețină ceva din ce trebuiau 
să dea cu credință Apostolilor, sau să împartă în întregime fraţilor: în ambele 
cazuri, urmează osândirea la moarte, amândouă odrăslind din aceeaşi crimă: 
lăcomia de bani. 

De aceea, dacă împotriva unora care, nestăpâniţi de dorinţa de agoniseală, n-au 
umblat după bunurile altora, ci, încercând să le cruţe pe cele proprii, au ascuns o 
parte din ele, s-a pronunţat o atât de aspră sentinţă, la ce trebuie să se aștepte cei 
ce doresc să strângă bani nemaiavuţi nicicând, şi, simulând sărăcie în faţa oameni- 
lor, prin înclinarea lor spre lăcomie, sunt găsiți bogaţi înaintea lui (de către - n.n.) 
Dumnezeu?” (Sf. IOAN CASIAN, Așezămintele mănăstirești, Cartea a VII-a, Cap. 25, 
în PSByolo 7 p- 209) 


„Aceștia, asemănându-se cu Ghiezi (4 Regi 5, 27), sunt aflaţi leproşi la duh şi 
minte, ca cei care, poftind după banii fără valoare ai acestei lumi, s-au molipsit de 
boala necurată a leprei. Această pildă clară ne arată că, orice suflet atins de pati- 
ma lăcomiei de bani, se acoperă de lepra spirituală a viciilor şi este socotit întinat 
în fața lui Dumnezeu printr-un veşnic blestem”. (Sf. IOAN CASIAN, Așezămintele 
mănăstirești, Cartea a VII-a, Cap. 26, în PSB, vol. 57, p. 209) 


„Ai fost pregătit astfel să alergi mai slobod spre EL, nefiind împiedicat de lanțu- 
rile niciunei bogății”. (Sf. IOAN CASIAN, Așezămintele mănăstirești, Cartea a VII-a, 
Cap. 27, în PSE, vol. 57;p. 210) 

„(...) Din arghirofilie (se nasc - n.n.) minciuna, înșelăciunea, furturile, jură 
mintele strâmbe, dorinţa de câştiguri murdare, mărturiile false, violențele, neome 
nia, rapacitatea”. (Sf. loAN CASIAN, Convorbiri duhovnicești, Partea I, „Comunicarea 
părintelui Serapion”, Cap. XVI, 5, în PSB, vol. 57, p. 390) 


„(...) prin dorinţa aurului, au închis intrările lui Dumnezeu spre ei. (Sf. MAxIM 
MĂRTURISITORUL, Epistole, Partea întâi, Ep. 3, în PSB, vol. 81, p. 39) 


Fuga de această patimă 


„(...) fugi de aur, ca de un vrăjmaș al sufletului, tată al păcatului şi slujitorul 
diavolului. Nu cumva vrând să ajuţi pe săraci să te faci vinovat şi iubitor de avuţii, 
iar dacă cineva îţi va aduce bani pentru săraci și dacă cunoști cine sunt cei mai lip- 
siţi, atunci sfătuiește pe cel care a adus banii să se ducă el însuşi să-i dea nevoiaşilor, 
ca nu cumva primind tu banii să-ţi pângăreşti cugetul”'2!'6. (Sf. VAsILE CEL MARE, 
Epistole, epist. 42, III, în PSB, vol. 12, p. 193) 


Lupta împotriva iubirii de arginţi 


„Cea dintâi biruinţă a curăţiei morale constă în a-ţi birui dorinţa de înavuţire. 
Fiindcă stăpânirea dorințelor este dovadă a puterii de caracter”. (Sf. AMBROZIE AL 
MILANULUI, Scrisori, scrisoarea a XVIII-a, 12, în PSB, vol. 53, p. 95) 


Remedii 


„Epicur spune deschis: Cea mai mare bogăţie dintre toate este să te mulțumeşti 
cu ceea ce ai!'?'””. (CLEMENT ALEXANDRINUL, Stromatele, Stromata a VI-a, Cap. II, 
24.7, în PSB, vol. 5, p. 405) 


„Dacă am voi să o biruim, nimic nu ne mai împiedică să scăpăm de această 
nebunie şi odată cu ea să smulgem din suflet şi să tăiem toate patimile pierzătoare. 
Să nu socoţi că este lucru greu şi împovărător să dispreţuiţi banii! Când mă gândesc 
că mulţi oameni, pentru o ambiţie goală şi fără de folos, cheltuiesc mulți talanți de 
aur pe ceea ce nu trebuie, ci ca să culeagă laude de la oameni, de la niște oameni 
care-și pierd vremea în piaţă, de la oameni de trei parale, ca să culeagă laude care se 
sfârşesc înainte de lăsatul serii, iar de cele mai multe ori nu ţin nici până înserează, 
ba, chiar înainte de sfârşitul zilei, îi cuprind mii de amărăciuni de banii cheltuiţi; 
când mă gândesc iarăşi la alții, prinşi de rătăcirea filosofiei greceşti, dar îndrăgostiți 
şi ei de laudele oamenilor, pentru dobândirea cărora se străduiesc cât pot, se despart 


1216. Nota Pr. TI. Bodogae: „Părinţii veacului al IV-lea osândesc aspru arghirofilia şi mai ales pe cămătari. 
Aşa se face că Sfinţii Vasile, cei doi Grigorie (de Nazianz și de Nyssa) ca şi loan Gură de Aur ne-au dat cele mai 
avântate cuvântări despre aceste probleme. Idealul întâlnit la toţi este comuniunea perfectă din epoca aposto- 
lică — Faptele Apostolilor 2, 44-46 şi 4, 34-35”. (nota 26, p. 193) 

1217. EPICUR, Fragrn. 476. 

de toate averile lor, își păstrează pentru ei numai toiagul şi mantaua de filosof şi aşa 
o duc toată viaţa, preferând să îndure orice oboseală şi orice necaz numai ca să fie 
lăudaţi de oameni; deci, când mă gândesc la toţi aceştia, nu ştiu ce cuvânt de apărare 
sau ce iertare mai putem noi avea când nu vrem să ne despărțim nici de cea mai mică 
parte din averile noastre pentru porunca dată nouă de Dumnezeu și pentru slava cea 
nemuritoare și fără de sfârşit, ci suntem mai răi decât aceia şi nici nu ne gândim cât 
de mare este deosebirea între noi și ei; nu ne gândim că aceia se despart de atâtea 
averi pentru laudele nefolositoare ale oamenilor, ale celor de aceeași fire cu ei, pe 
când noi de multe ori nu vrem să dăm celor din nevoi cât de puţin pentru Stăpânul 
nostru Care ne-a dat și averile noastre şi ne-a făgăduit și acele nespuse daruri”. (Sf. 
IOAN GURĂ DE AUR, Omilii la Facere, omilia XX, V, în PSB, vol. 21, p. 242) 


„Nu căuta, dar, să faci totul dintr-odată; ci, dacă ţi se pare greu să te lepezi 
dintr-odată de averi, păşeşte pe scara aceasta, care te duce la cer, încetul cu încetul, 
treaptă cu treaptă. După cum celor bolnavi de friguri, cărora li se varsă fierea în ei, 
nu numai că nu li se stinge setea dacă mănâncă şi beau, ci li se aprinde şi mai mult 
arşița, tot aşa și cu iubitorii de averi; aceștia aprind și mai mult pofta aceasta rea — 
mai amară chiar decât fierea - dacă o hrănesc cu averi. Atunci o sting, când scot din 
sufletul lor pofta de câştig, după cum mâncarea puţină și golirea stomacului scapă 
pe om de boala de fiere. 

- Dar cum ajungi să-ţi scoţi din suflet pofta de câștig? 

- Dacă te gândeşti că nu-ţi va înceta pofta de câștig atâta vreme cât eşti bogat, 
atâta vreme cât te topeşti de dorința de a avea mai mult. Odată scăpat de averi, vei 
pune capăt şi acestei boli. Nu umbla, dar, după cât mai multe averi, ca să nu umbli 
după lucruri ce nu le poţi atinge, ca să nu te îmbolnăveşti de o boală fără leac, ca să 
nu ajungi un om vrednic de milă, înnebunit după averi”. (Sf. IOAN GURĂ DE AUR, 
Omilii la Matei, omilia LXIII, III, în PSB, vol. 23, p. 731) 


„Aşadar, ca să nu ne chinuim zadarnic sufletul, să părăsim dragostea de averi, 
care ne supără necontenit şi niciodată nu poate să tacă, şi să ne îndreptăm spre 
o altă dragoste, care ne face fericiţi şi are multă uşurinţă. Să dorim comorile cele 
de sus! Nici oboseala nu-i atât de mare, iar câștigul, nespus. E cu neputinţă să nu 
izbutești când priveghezi cât de cât, când eşti cu mintea trează, când dispreţuiești 
averile, după cum neapărat trebuie să pierzi comorile cele de sus când eşti robit de 
averi şi înlănţuit de ele”. (Sf. loan GURĂ DE AUR, Omilii la Matei, omilia LXIII, III, 
în PSBIVOL 29 D592) 


»— Cum se poate vindeca rana aceasta grea? 

- Dacă te gândeşti ce fac din sufletul tău bogăţiile; dacă te gândești cât îl întu- 
necă, cât îl pustiesc, cât îl fac de neruşinat, cât îl urâțesc. Dacă te gândești câte rele 
ai săvârşit ca să aduni atâtea averi; dacă te gândeşti cu câte oboseli şi cu câte pri- 
mejdii îţi păstrezi bogăţiile. Dar, mai bine spus, nici nu le poţi păstra până la sfârşit, 
ci tocmai când ai înlăturat toate primejdiile, atunci vine moartea şi de multe ori 
aruncă toate bogăţiile tale în mâinile duşmanilor tăi, iar pe tine te duce cu mâinile 

goale, fără poţi lua ceva din toate averile tale, ci numai rănile și buboaiele ce le-ai 
căpătat din pricina lor. Aşa pleacă sufletul tău de pe lumea aceasta! 

Când vezi, dar, pe cineva strălucind pe dinafară din pricina hainelor şi din 
pricina suitei lui numeroase, cercetează-i cu de-amănuntul conştiinţa lui şi vei găsi 
înăuntru numai pânză de păinjen, vei vedea mult praf”. (Sf. IOAN GURĂ DE AUR, 
Omilii la Matei, omilia LXIII, IV, în PSB, vol. 23, pp. 732-733) 


„Să presupunem că iubitorilor de avuţii le e dat să câştige, nu câte o drahmă, 
câte o mină, sau un talant, ci toate de-a valma să li se prefacă în aur. Pământul, 
deşerturile, munţii, şesurile, văile, să presupunem că toate se prefac în aur. 

Cu ce se va îmbunătăţi prin aceasta spre fericire viaţa omenească? Dacă vezi 
peste tot locul, răspândit un lucru, care acum este foarte rar şi nu se află decât în 
unele locuri, cu ce se va îmbunătăţi prin această avuţie, sufletul sau trupul tău? Oare, 
este vreo nădejde ca unul care a trăit în mijlocul unei asemenea grămezi de aur, să 
se facă, prin mijlocirea aurului, înțelept, inteligent, contemplativ, savant, prieten al 
lui Dumnezeu, cumpătat, nepătimaș şi nereceptiv față de orice atracţie spre păcat? 
Acest lucru nu poate să fie. Dar, oare, este posibil, prin lăcomia după aur, să-şi facă 
trupul plăcerea şi să-şi prelungească viața pe mai multe veacuri fără să îmbătrâ- 
nească, fără să se îmbolnăvească și fără să sufere, având la îndemână tot ce-şi doresc 
oamenii pentru viaţa lor în trup? 

Nimeni nu-i atât de uşuratic, nici atât de necunoscător încât să poată crede că 
ar fi posibil acest lucru pentru neamul omenesc, chiar dacă cineva ar avea râuri de 
avere la dispoziţia sa”. (Sf. GRIGORIE DE Nyssa, Omilii la Ecclesiast, Omilia IV, în 
RSBio 430 227) 


„Nu numai că trebuie să ne ferim de agonisirea banilor, dar chiar dorirea lor tre- 
buie stârpită din rădăcini”. (Sf. IOAN CASIAN, Așezămintele mănăstirești, Cartea a V-a, 
cap. 10, în PSB, vol. 57, p. 169) 


„Nu prin bogății, ci prin sărăcie, i se pune capăt acestei patimi dezlănțui- 
te”. (Sf. IOAN CASIAN, Așezămintele mănăstirești, Cartea a VII-a, Cap. 24, în PSB, 
vol. 57, p. 208) 


„Deci, biruinţa desăvârșită asupra patimii de bani este a nu îngădui să stăruie 
în inima noastră nici cea mai slabă flăcăruie pentru o oricât de neînsemnată para, 
știind neîndoios că mai târziu nu vom fi în stare să stingem focul stârnit în noi nici 
de cea mai mică scânteie”. (Sf. IoAN CASIAN, Așezămintele mănăstirești, Cartea a 
VII-a, Cap. 28, în PSB, vol. 57, p. 210) 


„Păstrând deci vie în noi (monahii — n.n.) amintirea condamnării lui Anania 
şi a Safirei (Faptele Apostolilor 5, 5), să ne înfricoşăm a mai păstra ceva din ce-am 
făgăduit să părăsim cu totul la plecarea din lume. Să ne temem și de întâmplarea lui 
Ghiezi (4 Regi 5, 27), care pentru lăcomia de bani este pedepsit cu chinul necurmat 
al leprei, ferindu-ne să agonisim banii pe care, de altfel, nici mai înainte nu-i aveam. 

La fel, îngrozindu-ne de pedeapsa și sfârşitul lui Iuda (Matei 27, 5), să ne păzim din 
răsputeri de a mai recâștiga banii de care ne-am lepădat odată. Pentru toate acestea, 
gândindu-ne la condiţia naturii noastre fragile şi trecătoare, să fim cu mintea trează, 
ca nu cumva ziua Domnului venind pe neașteptate, ca un fur (2 Tesaloniceni 5, 4), 
să găsească conștiința noastră pătată chiar de un singur obol”. (Sf. IoAN CAsIAN, 
Aşezămintele mănăstirești, Cartea a VII-a, cap. 30, în PSB, vol. 57, p. 210) 


IUDEII 


. . Si 


Despre cei ce au prigonit pe profeţi şi au răstignit pe Domnul 

„Israel, însă, nu este niciodată curat, chiar dacă şi-ar spăla zilnic tot corpul. Mâinile 
lui vor fi cu siguranţă întotdeauna murdare, pe veci pătate de sângele Profeţilor şi al 
Domnului Însuşi!"'% (TERTULIAN, Despre rugăciune, XIV, în PSB, vol. 3, p. 237) 


„Pe bună dreptate i-a numit loan şi pui de viperă! Se spune că puiul de viperă iese 
la lumină omorând pe aceea care i-a dat naştere, mâncându-i pântecele. Așa au făcut 
şi saducheii şi fariseii; şi-au ucis părinţii, iar dascălii lor i-au sfâşiat cu mâinile lor!21%% 
(Sf. IOAN GURĂ DE AUR, Omilii la Matei, omilia XI, II, în PSB, vol. 23, p. 133) 


Pentru ce creștinii nu cinstesc pe Dumnezeu la fel ca iudeii 


„Socotesc, apoi, că doreşti să auzi mai ales pentru ce creștinii nu cinstesc pe 
Dumnezeu la fel cu iudeii. 

Într-adevăr, iudeii, chiar dacă se depărtează de slujirea lui Dumnezeu, de care 
am vorbit mai înainte, şi pretind că ei cred într-un singur Dumnezeu și-L cinstesc 
cu înţelepciune ca pe un Stăpân al tuturora, totuşi greşesc când Îi aduc Lui acelaşi 
cult ca și păgânii, de care am vorbit. 

Păgânii dau pildă de lipsă de judecată, atunci când aduc jertfe unor zei nesim- 
țitori şi surzi; iudeii, însă, când aduc acele jertfe, socotind că Dumnezeu are nevoie 
de ele, jertfele lor pot fi socotite mai degrabă nebunie, şi nu cinstire de Dumnezeu. 

Căci Cel care a făcut cerul și pământul şi toate câte sunt în ele şi ne dă nouă pe 
toate cele de care avem nevoie, nu are nevoie de nimic din acelea pe care le dă celor 
ce socotesc că I le dau Lui. 

lar cei care-l aduc jertfe de sânge, de grăsime şi olocauste şi socotesc că prin 
aceste ceremonii Îl cinstesc, mi se pare că nu se deosebesc întru nimic de cei care 
arată aceeaşi cinstire zeilor surzi, care nu pot lua parte la această cinstire. Ei socotesc 
că dau ceva Celui ce n-are nevoie de nimic”. (Epistola către Diognet, Cap. III, 1-5, 
în PSB, vol. 1,p.411) 


1218. Nota prof. N. Chiţescu: „Vina de a fi ucis pe Profeţi şi pe Domnul” (nota 47, p. 237) 

1219. În cele din urmă, L-au ucis pe Hristos, Binefăcătorul lor şi al întregii lumi. Nici după ce a înviat nu 
au crezut în EI, ci au uneltit vicleşuguri pentru a ascunde adevărul Învierii, prigonindu-L pe EI și pe urmașii 
Lui, izbind mai departe cu piciorul în țepuşă, neînțelegând, în nebunia și învârtoșarea inimii lor, că nu te poţi 
împotrivi lui Dumnezeu fără să te răneşti. (n.n.) 


e 

„Dar dacă vor chema pe Dumnezeu strigând către EI în cursul timpului, vor fi 
miluiţi în mod sigur. Căci va deschide ochii înțelegerii lor și vor vedea şi ei izvorul 
apei vii, adică pe Hristos, şi bând din EL, vor fi vii în EL. (Sf. CHIRIL AL ALEXANDRIEI, 
Glafire la Facere, Cartea a treia, 8, în PSB, vol. 39, p. 89) 


Unii dintre iudei ÎL tăgăduiesc pe Mântuitorul 
lisus Hristos 


„E drept că noi, creştinii, credem că în persoana lui lisus s-a arătat într-adevăr 
cel prescris de proroci. În schimb, cei mai mulţi dintre iudei sunt atât de departe de 
a crede în EL, încât cei care au trăit pe vremea aceea au năzuit într-un lisus de după 
viața pământească, iar iudeii de azi încuviinţează ocările pe care părinţii lor le-au 
adus împotriva lui lisus”. (ORIGEN, Contra lui Celsus, Cartea a III-a, Cap. I, în PSB, 
vol. 9, p. 168) 


„Căci, când a încetat prorocul sau vedenia din Israel, dacă nu acum, când 
a venit Hristos, Sfântul sfinţilor? Şi un semn și o dovadă însemnată a venirii lui 
Dumnezeu-Cuvântul e că nu mai stă în picioare Ierusalimul, nici nu s-a mai ridi- 
cat proroc, nici nu se mai descoperă vreo vedere între ei. Şi e firesc să fie așa. Căci, 
venind Cel prezis, ce nevoie mai e de cei ce-L prezic? Şi fiind prezent Adevărul, ce 
nevoie mai e de umbră? De aceea, au prorocit până a venit Dreptatea însăși și Cel 
ce a răscumpărat păcatele tuturor. Pentru aceea şi Ierusalimul a durat atâta timp 
cât cei din el se ocupau cu chipurile adevărului. Iar odată ce Sfântul sfinţilor e de 
față, pe drept cuvânt s-a pecetluit şi vederea şi prorocia, iar împărăţia Ierusalimului 
a încetat. Li s-au uns lor regi, până ce s-a uns Sfântul sfinţilor. Căci și Iacov proro- 
ceşte, zicând că împărăţia iudeilor va sta până la Acela: Nu va lipsi conducător din 
Iuda şi căpetenie din coapsele lui, până va veni Cel căruia îi sunt rânduite și El este 
așteptarea neamurilor (Facerea 49, 10). De aceea şi Mântuitorul strigă zicând: Legea 
şi prorocii au prorocit până la loan (Matei 11, 33). 

Dacă ar mai fi deci la iudei împărăție, sau prorocie, sau vedere, ar avea drept să 
tăgăduiască pe Hristos care a venit. Dar dacă nu mai este nici rege, nici vedere, şi 
s-a pecetluit toată prorocia, iar cetatea şi templul s-au ruinat, pentru ce mai stăruie 
în atâta necredinţă şi neascultare, încât cele ce au fost le văd, iar pe Cel ce le-a săvâr- 
şit acestea îl tăgăduiesc? Pentru ce, când văd pe cei din neamuri părăsind idolii şi 
punându-și nădejdea în Dumnezeul lui Israel prin Hristos, tăgăduiesc pe Hristos, 
Cel din rădăcina lui lesei după trup, şi că El a venit și împărătește de acum? Dacă 
neamurile ar crede în alt dumnezeu şi n-ar mărturisi pe Dumnezeul lui Avraam şi 
Isaac și lacov şi Moise, ar avea dreptate să spună că n-a venit Dumnezeu. Dar dacă 
neamurile se închină lui Dumnezeu care a dat legea prin Moise şi făgăduinţa lui 
Avraam şi al Cărui cuvânt l-au defăimat iudeii, pentru ce nu recunosc, mai bine- 
zis, pentru ce trec de bunăvoie cu vederea că Domnul cel prorocit de Scripturi a 
strălucit lumii şi S-a arătat ei trupeşte, precum zice Scriptura: Domnul S-a arătat 
nouă (Psalmii 117, 27); şi iarăşi: A trimis pe Fiul Său şi i-a vindecat pe ei (Psalmii 
106, 20); şi iarăşi: Nu sol, nu înger, ci însuși Domnul i-a mântuit pe ei (Isaia 63, 9)? 

Ei pătimesc ceva asemănător cu cel stricat la minte care vede pământul luminat 
de soare, dar tăgăduiește soarele care luminează pământul. Ce ar avea să facă mai 
mult Cel aşteptat de ei, odată ce a venit? Să cheme neamurile? Dar le-a chemat. Să 
facă să înceteze prorocia şi domnia şi vedenia? Dar a făcut și aceasta. Să dea pe față 
necredinţa idolească? Dar a fost dată pe față și osândită. Să nimicească moartea? 
Dar a fost nimicită. Ce deci nu s-a făcut dintre cele ce trebuia să le facă Hristos? 
Sau ce mai lipseşte, ce nu s-a împlinit, ca să se bucure iudeii, care totuşi nu cred? 
Dacă deci, precum vedem, nu mai e la ei nici rege, nici proroc, nici Ierusalimul, 
nici jertfe, nici vedenie, ba s-a şi umplut tot pământul de cunoștința lui Dumnezeu, 
şi cei din neamuri, părăsind necredinţa, aleargă la Dumnezeul lui Avraam prin 
Cuvântul şi Domnul nostru lisus Hristos, e vădit şi pentru cei lipsiți cu totul de 
ruşine că a venit Hristos şi a umplut pe toţi de lumina Lui şi a adus învățătura ade- 
vărată şi dumnezeiască despre Tatăl Său. Din acestea şi din multe altele din Sfintele 
Scripturi, poate cineva respinge cum se cuvine pe iudei”. (Sf. ATANASIE CEL MARE, 
Tratat despre întruparea Cuvântului şi despre arătarea Lui nouă, prin trup, cap. V, 
XL, în PSB, vol. 15, pp. 134-135) 


„Căci ce iertare mai pot avea cei care au văzut puterea Lui strălucind pretutin- 
deni şi cuprinzând în scurtă vreme întreaga lume, dar ei stăruiesc încă în încăpă- 
țânarea lor? Că a fost propovăduită atunci Evanghelia pretutindeni, ascultă ce zice 
Pavel: Evanghelia fiind propovăduită la toată făptura cea de sub cer (Coloseni 1, 23). 
Acesta este şi cel mai mare semn al puterii lui Hristos, că în douăzeci sau treizeci de 
ani cuvântul Evangheliei a ajuns până la marginile lumii”. (Sf. IOAN GURĂ DE AUR, 
Omilii la Matei, omilia LXXV, II, în PSB, vol. 23, p. 852) 


„Pentru iudeii care nu vor să creadă în Hristos, faptul trecerii Lui pe pământ reie- 
se în mod limpede şi din următoarele: până a nu se fi arătat mărirea dumnezeiască a 
Fiului, iudeii vedeau strălucind în Ierusalim jilțul regilor lor în templul lor vestit 
în toată lumea!?% şi unde an de an jertfele se aduceau regulat. Tot ceea ce le spuse- 
se Legea până atunci în chip învăluit, minţile care puteau pricepe graiul prorocilor 
au putut vedea că toate li s-au împlinit, exact după rânduielile fixate de la început 
în Legea lor. Când însă au văzut în carne şi oase pe Acela pe care-L așteptau și 
despre care le vorbiseră Legea şi Prorocii, și când, în loc să creadă descoperirii noi 
pe care le-o aducea, au preferat să rămână și pe mai departe în vechile lor rătăciri 
şi să păstreze, interpretând-o greșit, slova legii lui Moise - legându-se şi de ea 
în chip slugarnic mai mult din obişnuinţă, decât de spiritul ei —, atunci ei n-au 
putut să primească harul ce s-a arătat, de aceea din toate ceremoniile lor sacre nu 
le-au mai rămas decât nişte povestiri: din templu n-au rămas nici urme, din oraşul 
strălucitor de altădată azi nu mai sunt decât ruine, iar din vechile prescripţii ale 
Legii, iudeii n-au mai păstrat nimic, ba chiar şi vizitarea locului, pe care altădată 


1220. Nota Pr. T. Bodogae: „Templul din lerusalim, una dintre cele șapte minuni ale lumii vechi”. 
(nota 34, p. 315) 


în 

l-au cinstit atât, le-au interzis-o decretele împăraţilor!?"”. (Sf. GRIGORIE DE Nyssa, 
Marele cuvânt catehetic, cap. 18, în PSB, vol. 30, p. 315) 


„S-a luptat cu Iacob Omul până dimineaţa şi a văzut că nu-L poate birui. Auzi că 
lupta a fost noaptea? Era respins și cădea și era biruit, pentru că voia cele mai presus 
de puterea lui hotărându-se să lupte cu Dumnezeu și să-L biruiască pe Dumnezeu 
Care toate le poate!?2. Aceasta este, socotesc, ceea ce a spus cântând și dumneze- 
iescul David despre cei din Israel, că au cugetat lucruri cumplite împotriva capului 
lor, ca să nu spun împotriva lui Hristos. Că au cugetat un sfat pe care nu-l putea face 
să rămână (Psalmii 20, 12). 

S-a luptat deci Israil cu Hristos, aflându-se în întuneric, adică neavând mintea 
în lumină, nici ziua în strălucire, nici luceafărul care răsare spiritual în inimile celor 
credincioşi. Căci a rămas neascultător şi cum spune prorocul: Așteptând ei lumină, 
li s-a făcut lor întuneric; așteptând strălucirea, au umblat în nevedere (Isaia 59, 9). 
(Sf. CHIRIL AL ALEXANDRIEI, Glafire la Facere, Cartea a cincea, 3, în PSB, vol. 39, p. 180) 


„(...) L-au şi supărat cu două lovituri. Căci au omorât pe Dătătorul vieţii. În al 
doilea rând, au adaus la cea dintâi lovitură o a doua, voind să convingă lumea că 
a rămas între morți!?2, Dar Hristos a înviat, călcând moartea (1 Corinteni 15, 57). 
De aceea venind şi spunând-o aceasta ostașii care au fost și puşi de ei ca paznici 
ai mormântului, le-au poruncit să spună cu îndrăzneală că L-au luat, furându-L, 
ucenicii Lui, defăimând și taina minunată a învierii. Așadar lovitura a fost îndoită”. 
(Sf. CHIRIL AL ALEXANDRIEI, Glafire la Ieşire, Cartea a treia, 2, în PSB, vol. 39, p. 341) 


„Domnul nostru lisus Hristos adresându-se noroadelor iudeilor care nu pri- 
meau răscumpărarea prin credinţă, ci dispreţuiau folosul învățăturilor Lui, soco- 
tind că le ajunge legea dată prin Moise şi că e singura care le poate asigura familiari- 
tatea cu Dumnezeu, le-a spus: Nimenea nu vine la Tatăl fără numai prin Mine (loan 
14, 6)!%4. Şi iarăşi: Eu sunt calea și Eu sunt ușa (loan 10, 9; 14, 6). Spunând acestea, a 


1221. Nota Pr. T. Bodogae: „Despre aceste evenimente Sfântul Grigorie trimite pe cititori la Istoria 
bisericească a lui Eusebiu de Cezareea (IV, 6). De altfel, ca unul care a călătorit de mai multe ori prin Ierusalim, 
Sfântul Grigorie ne putea da știri mai bogate”. (nota 35, p. 315) 

1222. 'Tâlcuirea Pr. D. Stăniloae: „Israel a socotit că nu trebuie să se supună lui Hristos, Care S-a arătat 
ca om. A crezut că Dumnezeu nu se poate arăta ca om. N-a văzut înălțimea lui Dumnezeu în îmbrăcarea Lui 
ca om pentru veci. Va trebui să facă toată noaptea istoriei experiența că acest Om nu poate fi biruit, deci nu 
e numai om. Israel a fost obişnuit de legea de pe Sinai să nu se supună omului, să creadă că Dumnezeu nu se 
poate face un om în care se arată mai mult măreţia Lui, decât în distanţa și superioritatea înfricoşătoare ce a 
trebuit să şi-o manifeste atâta timp cât oamenii trebuiau dezvăţaţi să confunde pe Dumnezeu cu forţele naturii, 
sau chiar cu omul. Numai la sfârşitul nopții istoriei, după ce va vedea că nu poate birui pe Omul-Hristos și 
după ce va înţelege că umanitatea poate fi ridicată la înălțimea de-a fi mediu al lui Dumnezeu Cel mai presus 
de toate, îl va accepta pe Hristos şi-l va cere binecuvântarea. Până atunci va fi tare cu Dumnezeu, nelăsându-se 
biruit de Hristos”. (nota 300, p. 180) 

1223, Tâlcuirea Pr. D. Stăniloae: „A doua lovitură dată lui Hristos de poporul evreu e chiar mai mare 
decât prima, negând învierea Lui. Căci aceasta l-a făcut să nu primească pe Hristos cum L-au primit toate 
celelalte popoare din lumea cunoscută până în timpurile mai noi”. (nota 605, p. 341) 

1224. Tâlcuirea Pr. D. Stăniloae: „Dumnezeul adevărat nu e decât Cel ce e Tată al unui Fiu Unul-Născut. 
Căci numai acesta e un Dumnezeu al iubirii, fără de care nu se poate cugeta un Dumnezeu. Dar de acest 
Dumnezeu-Tată nu Se poate apropia cineva decât prin Fiul, însuşindu-și şi el calitatea de fiu. Iar Fiul ni S-a 

spus adevărul, pentru că este Adevărul. Şi Dumnezeu şi Tatăl nu ne este altfel apro- 
piabil decât numai prin Fiul Lui după fire. Căci cel care-L cunoaşte pe El, cunoaște 
numaidecât și pe Tatăl din Care s-a născut!22%, (Sf. CHIRIL AL ALEXANDRIEI, Glafire 
la leşire, Cartea a treia, 1, în PSB, vol. 39, p. 342) 


„lar dacă moartea era osânda pentru cel ce nesocotea umbra și disprețuia chi- 
pul adevărului, care va fi pedeapsa celor ce păcătuiesc împotriva adevărului, adică 
a lui Hristos? lar aceasta au făcut Iudeii neprimind credinţa în EI, necinstindu-L în 
zeci de mii de feluri, deşi le-a spus lămurit: Eu sunt adevărul (Ioan 14, 6), adică pli- 
nirea chipurilor (tipurilor) din lege. Căci Hristos este sfârşitul legii şi al prorocilor 
(Romani 10, 4). Aşa scrie învățatul în ale legii și atotsfințitul Pavel”. (Sf. CHIRIL AL 
ALEXANDRIEI, Glafire la Levitic, Cartea întâi, 1, în PSB, vol. 39, p. 400) 


„Deci nu vor fi liberi de învinuire iudeii care L-au tăgăduit pe Hristos prin înde- 
lungata necredinţă. (...) Deoarece au respins îndemnurile Lui și au socotit ca nimic 
învăţătura Lui dumnezeiască şi cerească, pe motiv că trebuie să păzească neîntre- 
rupt poruncile lui Moise, cum se arată spunând deschis: Noi știm că Dumnezeu a 
vorbit lui Moise, dar pe Acesta nu-L știm de unde este (loan 9, 29), în mod necesar 
îi vădeşte ca pe unii ce au greşit şi faţă de Moise cu care s-au lăudat, și de aceea nu 
vor avea nevoie de alt învinuitor, ci le va ajunge doar Legea dată prin acela, pentru 
a fi învinuiți pentru cele în care n-au ascultat de el, chiar dacă glasul Judecătorului, 
adică al lui Hristos, va tăcea!7%5, 

Căci dacă aţi crede în Moise, ați crede și în Mine, fiindcă despre Mine a grăit 
acela (loan 5, 46). 


făcut apropiat și ne-a dat putinţa de-a ne însuși calitatea de fii ai Tatălui, făcându-Se şi om. EI S-a făcut prin 
aceasta Fiu și ca om şi a înfrățit cu Sine pe oameni făcându-i împreună fii. Acesta este Hristos. Cine nu primeş- 
te pe Hristos ca Fiul lui Dumnezeu făcut om, nu se poate apropia de Dumnezeu, ca un fiu de Tatăl. Legea veche 
nu dădea putinţa apropierii de Dumnezeu ca Tatăl, deci în niciun fel. La fel nu dau putinţa religiile panteiste 
în care Dumnezeu se confundă cu natura. Nu o dau nici sectele neoprotestante, care nu cunosc pe lisus ca 
Dumnezeu”. (nota 607, p. 342) 

1225. Tâlcuirea Pr. D. Stăniloae: „Nu numai că cine nu recunoaște pe Hristos ca Fiul lui Dumnezeu nu-L 
poate cunoaște pe Dumnezeu, care nu poate să nu fie Tată din veci, ci cel ce recunoaște pe Hristos ca Fiul 
Unul-Născut al lui Dumnezeu, cunoaşte în mod necesar pe Dumnezeu ca Tată, deci ca Dumnezeu adevă- 
rat. Acela primește în sine afecțiunea filială supremă îndreptată spre Dumnezeu ca Tatăl. În Fiul se unesc 
paradoxal aceste două calităţi spirituale: de Fiu, deci ca Născut, dar de Fiu independent de tot ce e creat, de 
absolută libertate în absolută filiaţie. Cel ce e Fiul Tatălui suprem, e superior tuturor împreună cu Tatăl al cărui 
Moștenitor în toate este. Acestea două le trăim apropiindu-ne de Hristos. Căci ni le comunică într-un fel şi 
nouă: suntem fii ai Tatălui suprem și liberi de toate”. (nota 608, p. 342) 

1226. Tâlcuirea Pr. D. Stăniloae: „Cei ce n-au primit pe Hristos au păcătuit chiar față de Moise, pe care se 
lăudau că l-au ascultat. Căci Moise le-a vorbit despre Hristos, Care va veni, ca împlinire a chipurilor și umbrelor, 
a căror respectare le-a cerut-o el. Deci la Judecata din urmă nu va fi necesar ca Hristos să-i învinuiască pentru 
neprimirea Lui. Moise însuși, pe care s-au lăudat că-l ascultă neprimind pe Hristos, îi va acuza de neprimirea 
Acestuia. Hristos îi va acuza doar întrucât nu va interveni să-i apere de învinuirea ce le-o va aduce Moise pentru 
neîmplinirea sensului adevărat al Legii date prin el. Hristos îl arată pe Moise slujindu-i Lui şi osândindu-i pe ei 
că nu L-au primit pe EI, pentru Care i-a pregătit acela.În aceasta va consta lepădarea lui Hristos de ei, ca urmare 
a lepădării lor de El. Nu pot să se aştepte să fie recunoscuţi de Cel pe care nu L-a recunoscut şi să fie îmbrăţișaţi 
de Cel de care n-au voit să fie îmbrăţișaţi, sau a Cărui îmbrăţişare au refuzat-o. Iubirea nu se poate face acceptată 
cu sila, sau nu poate face să i se răspundă cu sila. O iubire impusă cuiva cu sila și smulsă ca răspuns asemenea de 
la cel căruia i se dăruiește, nu e iubire. Iubirea e dialog al libertăţii. O iubire în care nu vorbeşte decât unul, nu se 
realizează ca fericire şi pentru cel ce nu răspunde”. (nota 550, p. 304) 

După ce-a spus că iudeii vor fi învinuiți de preaînțeleptul Moise şi că vor avea 
de suportat urmările necredinţei în El, Mântuitorul adaugă cu folos şi faptul că nu 
îi mustră degeaba, şi că se reține de la voinţa de a-i lepăda EI însuși. Şi, spunând 
acest lucru, nu minte. Chiar dacă respingeţi, zice, cuvintele Mele şi nu Mă ascultați, 
vă voi răbda. Primiţi pe Moise al vostru. Daţi-i credința celui admirat de voi, şi 
veţi afla toţi că dispreţuiți pe Cel pe care nu-L cunoaşteţi. Părăsiți chipurile din 
care se naşte adevărul. Căci Eu sunt prezent în umbra cărților lui. Deci şi Moise 
însuși vă va învinui când vă va vedea că n-aţi crezut cărților lui'?27”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a treia, Cap. II, în 
PSB, vol. 41, pp. 303-304) 


»(...) Ca să trăiești mulți ani și să te ducă pe tine Domnul Dumnezeul tău în 
pământul pe care S-a jurat să-l dea părinților tăi (Deuteronomul 5, 16)'%%. Dar fiind- 
că la cele spuse a adăugat: Și pe omul care nu va asculta câte va grăi Prorocul acela 
în numele Meu, Mă voi răzbuna pentru EL, prin aceasta a prezis că iudeii, care vor 
rămâne lipsiţi de învăţătură și-și vor înăspri mintea până la ultima neascultare, vor 
vedea cum îşi pricinuiesc ei înşişi pieirea capetelor. Căci vor fi sub mânie, luându- 
şi ca plată a neprimirii lui Hristos păgubirea deplină de bunătăţile Lui. Căci, dacă ar 
fi crezut în Moise, ar fi crezut în Hristos. Fiindcă despre EI a scris acela”. (Sf. CHIRIL 
AL ALEXANDRIEI, Comentariu la Evanghelia Sfântului loan, Cartea a treia, Cap. III, 
în PSB, vol. 41, p. 308) 


„Și a zis Moise către ei: Nimeni să nu lase din aceasta (din mană - n.n.) până 
dimineaţa. Și n-au ascultat de Moise, ci au lăsat unii din ea până dimineaţa și a făcut 
viermi şi s-a împuţit. Și s-a mâhnit Moise (Ieșirea 16, 19-20). Dimineaţa înseamnă 
iarăşi timpul strălucitor şi foarte străveziu al venirii lui Hristos, când, încetând umbra 
Legii şi ceata diavolească din neamuri, ne-a răsărit ca o lumină Unul-Născut şi a apă- 
rut dimineața duhovnicească. Deci poruncește fericitul Moise să nu se lase mana ca 
chip pentru dimineaţa. Căci, răsărindu-ne timpul amintit adineauri, sunt de prisos şi 
cu totul nefolositoare umbrele Legii din cauza adevărului prezent. Strălucind Hristos, 
dreptatea Legii este un lucru cu totul netrebuincios, cum a arătat Pavel, zicând des- 
pre EI: Pentru El m-am păgubit de toate, adică de laudele din Lege, și le privesc drept 
gunoaie, ca să-L dobândesc pe Hristos și să mă aflu în El, neavând dreptatea mea cea 


1227. Tâlcuirea Pr. D. Stăniloae: „Pe de o parte le anulează scuza că nu cred că El e Fiul lui Dumnezeu 
pentru că ţin cu hotărâre la Moise; pe de alta, le dă o șansă de-a crede în E, ca și când le-ar spune: Să credeți 
cu adevărat în Moise, căci, dacă faceţi așa, veţi crede și în Mine. Nu trebuie să vă lăsaţi de Moise ca să credeţi 
în Mine. Căci el însuși v-a vorbit despre Mine. Omenirea trebuie să înainteze prin chipuri spre realitatea spi- 
rituală. Acesta este rostul istoriei. Această înaintare este totodată o înaintare de la viața în straturile mai opace 
spre o subţiere a lor, spre transparentizarea, sau spre schimbarea la față a lor. La sfârşitul istoriei, transparența 
sau schimbarea lor va fi deplină. În Legea lui Moise se afla Evanghelia acoperită, sau latentă, sau potenţială”. 
(nota 551, p. 304) 

1228. 'Tâlcuirea Pr. D. Stăniloae: „Moise e şi călăuzitor prin Legea dată prin el, dar e şi călăuzit; căci arată 
spre Hristos, Care-l îndrumă spre pământul făgăduinţei, la care n-a ajuns. Iar iudeii ce au afirmat că rămân 
numai la Legea prin care nu vedeau pe Hristos spre Care îndruma ea, și-au pricinuit pieirea. Deci Moise nu i-a 
dus la mântuire pe cei ce pretindeau că rămân lângă el şi nu vedeau că el îi îndrumă spre Hristos, spre care era 


îndrumat €l însuși”. (nota 558, p. 308) 

din Lege, ci pe cea prin credința în lisus Hristos (Filipeni 3, 8-9). Observă cum, înţelept, 
s-a poruncit să nu lase din aceea pentru dimineaţă. Iar cei ce au păstrat mană pentru 
dimineață sunt chipul mulțimii iudaice, care nu va asculta de Hristos, ci voieşte cu 
tărie să păstreze litera legii, care va fi pricină de gunoi și de viermi. Şi ai auzit cum 
s-a supărat legiuitorul pe ei”. (Sf. CHIRIL AL ALEXANDRIEI, Comentariu la Evanghelia 
Sfântului Ioan, Cartea a treia, Cap. 6, în PSB, vol. 41, p. 362) 


„Căci auzind ei înşiși învățăturile Mântuitorului şi neaflându-le de la vreun altul 
dintre sfinţi, ci fiind introduşi în taina lor mai degrabă prin glasul Stăpânului tutu- 
ror, dar văzându-L pe E şi cu ochii trupeşti, s-au îngroșat prin necuminţenia lor şi, 
închizând ochiul înțelegerii, s-au întors de la Soarele dreptăţii, neprimind luminarea 
învăţăturii evanghelice!?%. Fiindcă erau vicleni şi vinovaţi de multe păcate trecute”, 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
patra, Cap. 3, în PSB, vol. 41, pp. 429-430) 


„Socotesc că trebuie să se spună şi că iudeii, aflându-se în mare avantaj prin Lege, 
crezând că ea li s-a dat de către Dumnezeu, nu au primit cuvintele Mântuitorului 
şi nu au preschimbat în slujire duhovnicească cele poruncite lor odinioară!'2%. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
noua, Introducere, în PSB, vol. 41, p. 788) 


„De n-aș fi venit şi nu le-aş fi vorbit, păcat nu ar avea; dar acum 

n-au cuvânt de dezvinovăţire pentru păcatul lor (loan 15, 22) 

Ceea ce se spune are un înţeles îndoit. Dacă ar socoti cineva că acest cuvânt s-a 
spus către elini şi iudei, am spune că, dacă n-ar fi fost propovăduirea dumnezeiască şi 
cerească, adică evanghelică, către toţi cei de pe pământ, arătând fiecăruia calea mân- 
tuirii şi luminând faptele dreptăţii, ar fi fost justificat refuzul fiecăruia dintre cei slab 
lucrători ai virtuţii, ca semn al loialei lor necunoașteri de cele plăcute lui Dumnezeu. 


1229. Tâlcuirea Pr. D. Stăniloae: „ludeii contemporani cu Hristos au avut, pe de o parte, un avantaj față 
de părinţii lor, căci L-au auzit pe Dumnezeu însuși, nu pe vreun proroc sau altul, dar, pe de alta, aceasta li s-a 
făcut spre dezavantaj, căci, văzând pe Dumnezeu în trup, s-au smintit, îndoindu-se că Dumnezeu poate să Se 
arate în trup. Deci, tocmai văzându-L, nu L-au văzut. Le trebuia pentru a-L vedea și deschiderea cu voia spre 
Duhul dumnezeiesc. Trebuia să vadă Duhul Care face transparentă și simțită dumnezeirea Lui. Dar arătarea 
lui Dumnezeu în trup nu li s-a făcut necunoscută numai iudeilor contemporani ai vieţii pământeşti a lui 
Hristos, ci și multora dintre pretinșii învăţaţi de după aceea, până azi, care nu văd în viaţa în trup a lui Hristos 
puterea prezentă a Duhului. Prezenţa Duhului aduce în cineva și comunică şi altora un alt plan de viaţă, sau 
Viaţa adevărată, superioară celei naturale, sesizată prin știința şi filosofia care vor să reducă totul la planul 
natural. Dar trebuie să existe, peste planul vieţii naturale, pline de insuficiențe, de mizerii, de moarte, și un alt 
plan: planul vieţii spirituale, lipsite de toate aceste mizerii. E planul vieţii dumnezeieşti, care se arată oamenilor 
care voiesc, sau forma de viață duhovnicească”. (nota 790, pp. 429-430) 

1230. Tâlcuirea Pr. D. Stăniloae: „Două lucruri i-au împiedicat pe iudei să primească pe Hristos ca 
Dumnezeu: faptul că era numit și El în Lege de Dumnezeu însuşi Proroc şi faptul că S-a arătat în trup. Dar 
lisus a fost și Proroc tocmai pentru că a luat trup şi a vorbit cele dumnezeiești prin cuvinte omeneşti. Dar ei 
n-au voit să admită că Dumnezeu însuși grăia în El omeneşte cele dumnezeiești. Tocmai faptul că Dumnezeu 
însuşi a luat trup L-a făcut să fie nu numai Proroc, ci şi Dumnezeu. Vorbirea Lui, deşi e în formă omenească, 
e a lui Dumnezeu însuși. Dacă Dumnezeu binevoieşte să intre în legătură prin proroci cu oamenii, de ce n-ar 
merge până la capăt, făcându-Se EI însuşi Prorocul Său? De ce nu ar duce la capăt dialogul Său cu oamenii? 
Aceasta conduce la o înțelegere mai duhovnicească a celor spuse lor de către proroci”. (nota 1502, p. 788) 

Prin aceasta li s-ar fi putut aduce învrednicirea de iertare. Dar, deoarece cuvântul 
tâlcuitor s-a făcut către toţi, ce ar putea motiva refuzul, sau de ce scuze s-ar putea 
folosi cineva față de Judecătorul, odată ce e vrednic de cele mai grele pedepse pen- 
tru cunoştinţa ce a primit-o? Iar când Domnul grăia numai despre iudei, învățând 
adeseori pe ascultători, ia aminte ce zicea: învățătura voastră nu o vor suporta, ci vă 
vor pricinui încercări și prigoniri, vor născoci tot felul de tulburări şi se vor aprinde 
de ură nedreaptă din pizmă, neputând să vă găsească niciun păcat, ci învinuindu- 
vă numai de iubirea față de Mine. Susţinându-și cruzimea pizmei lor şi stăruind în 
urâciunea patimii, ei au luat ca temei pe Moise și cele ale lui Moise, prefăcându-se că 
apără legile părinteşti. Dacă n-ar fi trecut prin cele bune ale poruncii lui Moise şi nu 
i-aș fi lămurit prin multe cuvinte că e vremea să părăsească tipurile şi umbrele şi că 
a venit ceasul când luminează adevărul, dacă nu le-aș fi arătat şi din Lege, spunând 
clar: Dacă aţi crede lui Moise, ați crede Mie, căci acela despre Mine a scris, dacă n-aș 
fi arătat că e în acord cuvântul Meu cu mărturiile Prorocilor și n-ar fi avut în ele 
prezicerea şi propovăduirea venirii Mele, ar fi justificată dușmănia împotriva Mea şi 
a voastră. Dar, deoarece nimic n-a lipsit în ele, ci s-a spus totul, cât era necesar să se 
spună, cuvântul lor care născoceşte acuza împotriva Mea este deșert și este urmarea 
unui păcat vădit”. (Sf. CHIRIL AL ALEXANDRIEI, Comentariu la Evanghelia Sfântului 
loan, Cartea a zecea, Capitolul al doilea, în PSB, vol. 41, p. 968) 


»(...) Cu ură nedreaptă M-au urât (Psalmii 24, 20). Căci cum nu L-au urât cu 
ură nedreaptă? Şi cum nu L-au urât degeaba cei ce s-au înverșunat atât de mult în 
ură? Dacă ar fi luat în seamă cele făcute lor, ar fi trebuit să se silească mai degrabă 
să-L iubească mai presus de toate şi să-L urmeze. Căci, să spună cel ce ar vrea să 
apere necredința iudaică, ce pricină ar avea cineva să-L urască? Prin care din fap- 
tele săvârșite ar fi vrednic Hristos de ură sau de necredinţă, odată ce ne-a scăpat de 
moarte şi de stricăciune, ne-a izbăvit de stăpânirea diavolească, a desființat tirania 
păcatului şi a trecut pe rob la calitatea de fiu al lui Dumnezeu, odată ce din iubire 
de oameni şi iertare i-a declarat drepţi pe cei omorâţi prin păcat şi i-a arătat părtaşi 
ai Duhului Sfânt şi ai firii dumnezeiești (2 Petru 1, 4), odată ce ne-a introdus în 
lăcașul sfinţilor îngeri şi a arătat oamenilor cerul ca loc de vieţuire? Cum ar fi drept 
să fie urât Cel ce ne-a procurat acestea şi ne-a călăuzit spre ele și cum să nu fie mai 
degrabă lăudat de noi cu glasuri și proslăviri negrăite şi cu mulțumiri nesfârșite? 
Dar nimic n-a strămutat pe iudeul învârtoşat la voința de-a cugeta cele ce trebuiau 
cugetate”. (Sf. CHIRIL AL ALEXANDRIEI, Comentariu la Evanghelia Sfântului loan, 
Cartea a zecea, Capitolul al doilea, în PSB, vol. 41, pp. 971-972) 


„Dar, va zice poate cineva, opunându-se nepriceperii iudeilor: să spunem că e 
drept că nu e Hristosul adevărat, și n-a adus cu învoirea lui Dumnezeu-Tatăl învă- 
țătura despre vieţuirea evanghelică, arătând că nu e folositoare, spre desăvârşirea 
în evlavie, porunca Legii. Căci îl acuzaţi că a desființat sâmbăta şi, dacă a lucrat 
unele minuni la voi, spuneţi cu necredință că obișnuia să facă aceasta cu puterea 
lui Beelzebut, stăpânitorul demonilor (Matei 12, 24). Dar atunci, cum S-a înălțat 
la cer? Cum L-a primit Tatăl ca împreună-șezător pe tron, după ce îngerii şi-au 

ridicat porţile de sus, pe Cel ce, după voi, a lucrat contrar adevărului Lui şi a dat 
o învățătură neaprobată de Împăratul tuturor? Oare, S-a înălțat pe ascuns? Nu era 
prezentă o mulțime mare!'%!, către care a zis îngerul dumnezeiesc şi ceresc: Bărbaţi 
galileeni, de ce staţi privind la cer? Acest lisus care S-a înălțat de la voi la cer, astfel va 
şi veni, precum L-aţi văzut mergând la cer (Faptele Apostolilor !, 11) 

Deci ce spui, iudee, iarăși? Oare nu vei cinsti cu credinţa nici cuvântul îngeru- 
lui? Oare nu vei primi martor, deşi au fost mulţi cei ce au văzut? Oare nu asculți nici 
de Lege, care zice: Orice pricină să se dovedească prin spusa a doi sau trei martori 
(Deuteronomul 19, 15)? Deci, cum s-ar arunca ocara de proroc mincinos asupra Celui 
ce S-a întors la stăpânirea ce-o are împreună cu Tatăl în ceruri, şi nu aţi primi, mai 
degrabă, pe temeiul dovezii clare a faptei, să credeţi neîndoielnic că este Dumnezeu, 
adică din Tatăl, şi nu e altul decât Cel pe care şi Legea însăşi și Prorocii L-au vestit? 

Deci spune că a venit în această lume și a plecat iarăşi din lume la Tatăl, nici 
pe Tatăl părăsindu-L când S-a făcut om, nici pe cei de pe pământ, când a plecat cu 
trupul la Tatăl. Căci este Dumnezeu adevărat, toate umplându-le cu putere negrăită 
şi nepărăsind niciuna dintre cele ce sunt”. (Sf. CHIRIL AL ALEXANDRIEI, Comentariu 
la Evanghelia Sfântului loan, Cartea a unsprezecea, Cap. 2, în PSB, vol. 41, pp. 
1003-1004) 


„Precum celor cu vederea bolnavă lumina soarelui nu le este de vreun bine, nea- 
ducându-le niciun folos, boala împiedicându-i în aceasta, iar celor cu stomacul bol- 
nav mâncărurile sănătoase par să le fie mai mult nefolositoare, deși pot să le aducă 
sănătatea dorită, aşa şi iudeilor Domnul le părea ca nefiind de niciun folos, deşi era 
Călăuzitorul spre mântuire. Dar ei refuzau mântuirea”, (Sf. CHIRIL AL ALEXANDRIEI, 
Comentariu la Evanghelia Sfântului Ioan, Cartea a unsprezecea, cap. 12, în PSB, 
vol. 41, p. 1082) 


„Aici oare nu trebuia mai întâi să se folosească de o cercetare exactă pentru a 
cunoaşte cine şi de unde este Hristos? Și dacă ar fi fost aflat că minte, să-L fi învi- 
nuit cu toată dreptatea, iar dacă spunea adevărul, să I se închine. Pentru ce, pără- 
sind cercetarea Sfintelor Scripturi, coborâţi numai la contrazicere şi ați făcut din 
adevăr un pretext, pentru a acuza? Căci trebuia ca, spunând lui Pilat că S-a făcut 
Fiul lui Dumnezeu, să-l acuzaţi şi de lucrurile Dumnezeirii şi să condamnaţi și 
marile şi minunatele Lui fapte!?%. Mai trebuia să spuneţi că un mort de patru zile 
a fost readus la viață numai prin cuvântul Mântuitorului (Joan 11, 1 ş.u.). Trebuia 
să amintiţi şi de unicul fiu al văduvei şi de copila căpeteniei Sinagogii. Trebuia 
să amintiţi şi de acel cuvânt foarte potrivit Dumnezeirii spus către fiul văduvei: 
Tinere, ție îți zic, scoală! (Luca 7, 14), iar către copilă: Copilă, scoală-te! (Luca 8, 


1231. Tâlcuirea Pr. D. Stăniloae: „Din înălțarea la cer în văzul unei mari mulțimi, lisus a făcut o altă do- 
vadă a Dumnezeirii Lui, o dovadă că Se întoarce de unde a venit, cum spune în cuvintele de la începutul 
acestui paragraf. E] își dovedise învierea prin arătarea c-a înviat de mai multe ori înaintea ucenicilor Săi 
şi a altor credincioși. Acum Se înalță în fața galileenilor care credeau în El, nu a iudeilor care nu credeau şi 
puteau interpreta în cine ştie ce mod fapta înălțării”. (nota 1892, p. 1003) 

1232. Tâlcuirea Pr. D. Stăniloae: „Dacă Hristos a minţit că e Fiul lui Dumnezeu şi L-a necinstit pe 
Dumnezeu, atunci și faptele Lui minunate sunt mincinoase şi necinstesc pe Dumnezeu. Nu se poate afirma 
o contradiţie între persoană şi faptele ei”. (nota 2092, p. 1109) 


| 

54). Trebuia să-i spuneţi lui Pilat că a dăruit orbilor vederea şi leproșşilor curăţi- 
rea, și, pe lângă acestea, că, printr-un singur cuvânt de certare, a potolit sălbatica 
mişcare a mării şi vânturile furioase, și toate celelalte pe care le-a făcut Hristos. 
Dar pe acestea toate le acoperă în chip nemulțumitor cu tăcerea şi, trecând cu 
viclenie peste cele prin care putea fi văzut ca Dumnezeu, se folosesc numai de 
unele declarații mincinoase. Netrebnicii strigă către un om de alt neam, care nu 
cunoştea dumnezeiasca Scriptură şi vedea pe Iisus ca om: S-a făcut pe Sine Fiul lui 
Dumnezeu. Deşi de Dumnezeu insuflata Scriptură vestea odinioară că Dumnezeu 
va veni în lume în chip de om: Iată, Fecioara va lua în pântece, și va naște Fiu și vor 
chema numele lui Emanuel, care se tâlcuiește: Cu noi este Dumnezeu (Isaia 7, 14). 
Iar Cel născut din Fecioară ce putea fi altceva decât om ca noi, în ce priveşte forma 
şi firea trupului? Dar, pe lângă faptul că era Om, era şi Dumnezeu cu adevărat!2%”. 
(Sf. CHIRIL AL ALEXANDRIEI, Comentariu la Evanghelia Sfântului loan, Cartea a 
douăsprezecea, Introducere, în PSB, vol. 41, p. 1109) 


„I-a certat pe ei Dumnezeu, zicând și odinioară prin glasul lui Ieremia: Mergeţi 
în insulele Chitim şi să vedeţi; trimiteţi în Chedar şi cercetaţi cu de-amănuntul și aflați 
(...) schimbatu-și-a oare vreun popor dumnezeii săi, deși aceia nu sunt dumnezei? 
Poporul Meu însă şi-a schimbat slava (Ieremia 2, 10-11). Şi iarăşi: Spăimântatu-s-a 
cerul de aceasta şi s-a cutremurat mult, zice Domnul, că două rele a făcut poporul 
Meu: M-au părăsit pe Mine, izvorul apei celei vii, şi și-au săpat lor fântâni surpate, 
care nu pot ţine apa (Ieremia 2, 12-13). Celelalte neamuri, risipite în toată lumea, 
ţinând strâns la rătăcirea lor și iubind cu tărie pe cei pe care-i socoteau dumnezei, 
nu erau ușor de strămutat spre despărţirea de aceştia, nici nu se mutau uşor la alte 
forme de credinţă, pe când Israel, sărind îndată, s-a predat autorităţii cezarului și 
s-a desprins de legea lui Dumnezeu. De aceea s-a și dat în mâinile Cezarului, a 
cărui stăpânire primind-o de la început s-a pierdut în chip rău și a suferit alungarea 
din ţară, pătimirile provocate de război şi nenorocirile legate de el”. (Sf. CHIRIL AL 
ALEXANDRIEI, Comentariu la Evanghelia Sfântului loan, Cartea a douăsprezecea, 
Introducere, în PSB, vol. 41, p. 1116) 


„ludeul, însă, fiind în literă, nu în duh, este în robie; fiindcă n-are credinţă, 
n-are libertatea duhului. lar unde nu e nicio libertate, nu e niciun har; unde nu e 
nici har, nu e nicio înfiere; unde nu e nicio înfiere, nu e nicio moştenire. Ca şi cum 
i-ar fi închis tablele legii, vede moştenirea, dar n-o are. Cum poate zice Tatăl nostru 
(Matei 6, 9) cine tăgăduieşte pe adevăratul Fiu al lui Dumnezeu, prin care capătă 
înfierea? Cum pretinde testamentul cel ce tăgăduieşte moartea Celui ce a făcut testa- 
mentul? Cum vrea libertatea cel ce tăgăduiește sângele cu care a fost răscumpărat?” 
(Sf. AMBROZIE AL MILANULUI, Scrisori, scrisoarea a LXXV-a, 5-6, în PSB, vol. 53, p. 301) 


1233. Tâlcuirea Pr. D. Stăniloae: „Cei ce contestau că Iisus S-a născut din Fecioară, nu credeau că e 
Dumnezeu, Care şi-a luat firea omenească fără de păcat din ea, ci un om conceput prin actul plăcerii, deci cu păcat. 
În acest caz, El a murit pe cruce pentru păcatul Său, nu pentru ale noastre. De aceea, grupările neoprotestante, 
refuzând să creadă că a fost născut din Fecioară, nu recunosc nici importanţa crucii. Toată mântuirea noastră 
depinde de nașterea lui lisus din Fecioară”. (nota 2093, p. 1109) 

